\NormalFont\ShortTitle{2ታሪኬ ማጻፋ}

{\MT 2ታሪኬ ማጻፋ

\par }{\IMT ጊዶ ቆፋ

\par }{\IP ናምኣንꬆ ታሪኬ ማጻፋይ ኮይሮ ታሪኬ ማጻፋይ ኤቂዳሶፔ ዶሜስ። ሄሲካ ካዎ ሶሎሞኔይ ካዎቲዳ ዎዴፔ ዶሚዲ ኢዚ ሃይቂዳ ዎዴ ጋካናሳ (1-9)። ኢዮርባኣሜ ካሌꬆን ፑዴሃ ባጋራ ዲዛ ቆሞቲ ባ ኣዋ ሶሎሞኔ ሶሆን ካዎቲዳ ዩሁዳ ካዎ ኤሮቢኣሜ ቦላ ኢስቲ ማካሊዳ ሃኖዛ ዮቲዳፔ ጉዬ ዬሱሲ ዬሌታናፔ ካሴ 586 ላይꬃን ዬሩሳላሜይ ላሌቲዳ ዎዴ ጋካናስ ዱጌሃ ባጋን ዲዛ ዩሁዳ ካዎቴꬃ ታሪኬ ኢሲ ቦላ ጋꬂ ዮቴስ (10-36)።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ሶሎሞኔ ኤራቴꬂኔ ኢዛ ኣቆታ
{\IOR{1፡1-17}}

\par }{\IO ጾሳ ኬꬃ ኬጾኔ ኣንጂሶ
{\IOR{2፡1—7፡22}}

\par }{\IO ሶሎሞኔ ዎዴን ኦሴቲዳ ሃራ ኦሶታ
{\IOR{8፡1—9፡28}}

\par }{\IO ሶሎሞኔ ሃይቆ
{\IOR{9፡29-31}}

\par }{\IO ፑዴሃ ባጋራ ዲዛ ኢስራኤሌ ኣሳይ ኤሮቢኣሜ ቦላ ዴንꬅ
{\IOR{10፡1-19}}

\par }{\IO ዩሁዳ ዴሬ ካዎታ
{\IOR{11፡1—28፡27}}

\par }{\IO ካዎ ሂዝቂያሳኔ ኣሶሬ ዴሬ ኣሳ ዎራጃ
{\IOR{29፡1—32፡33}}

\par }{\IO ካዎ ሚናሴኔ ካዎ ኣሞኔ
{\IOR{33፡1-25}}

\par }{\IO ካዎ ኢዮሲያሳኔ ጾሳ ዎጋ ማጻፋ
{\IOR{34፡1—35፡27}}

\par }{\IO ዩሁዳስ ዉርሴꬃ ካዎታ
{\IOR{36፡1-16}}

\par }{\IO ዬሩሳላሜ ላሌቴꬂኔ ኣሳይ ባቢሎኔ ዲኤቲ ቡስ
{\IOR{36፡17-21}}

\par }{\IO ፋሪሴ ካዎ ቂሮሲ ኣይሁዳ ኣሳይ ዩሁዳ ሲማና ማላ ኢሚዳ ፒቃዴ
{\IOR{36፡22-23}}



\par }\ChapOne{1}{\SH ኣꬎ ኤራቴꬅ ኤካናስ ካዎ ሶሎሞኔ ዎሳ
\par }
{\R (1ካዎ 3፡1-15)

\par }{\PP \VerseOne{1}ዳዊቴ ና ካዎ ሶሎሞኔይ ባ ካዎቴꬃን ሚኒዴስ፤ ጎዳ ኢዛ ጾሳይ ኢዛራ ጊዲዳ ጊሻስ ኢዛ ኬሂፔ ጊታሲዴስ።


\par }{\PP \VS{2}ሶሎሞኔይ ኢስራኤሌ ኡባ፥ ሻላቃታ፥ ማቶ ሃላቃታ፥ ዳናታ፥ ኢስራኤሌ ኣሳ ካሌꬂዛ ኡባታኔ ሶ ኣሳ ሃላቃታ ጼይጊ ሺሺዴስ።

\VS{3}ሄሳፌ ጉዬ ሶሎሞኔይኔ ሺቂዳ ኣሳይ ኡባይ ጌባኦኔን ዴኢዛ ጎይኒዛ ꬎቃ ሶሆ ቢዴስ፤ ኣይስ ጊኮ ጎዳ ኣይሌ ሙሴይ ባዞን ኦꬂዳ ጾሳ ዱንካኔይ ሄን ዴስ።

\VS{4}ካሴ ዳዊቲ ጾሳ ታቦታስ ዬሩሳላሜን ዱንካኔ ቶሊዴስ፤ ጾሳ ታቦታ ቂሪያቴ-ዪኣሪሜ ካታማፔ ባ ጊግሲ ዎꬂዳ ሶሆ ኤሂዴስ።
\XREF{}{{\XO 1:4 }{\XT{2ሳሜ 6፡1-17፤ 1ታሪ 13፡5-14፤ 15፡25—16፡1}}}

\VS{5}ሁሬስ ናዛ ና፥ ኡሬ ና ባስሊኤሌይ ጻርቂማላፔ ኦꬂዳ ያርሾሶይ ጌባኦኔን ጎዳ ዱንካኔዛ ሲንꬃን ዴስ። ሶሎሞኔይኔ ሺቂዳ ኣሳይ ጎዳስ ሄን ጎይኒዳ።
\XREF{}{{\XO 1:5 }{\XT{ኬሳ 38፡1-7}}}

\VS{6}ሶሎሞኔይ ጾሳ ዱንካኔዛ ሲንꬃን ዴኢዛ ጻርቂማላፔ ኦሴቲዳ ያርሾሶዛኮ፥ ጎዳ ሲንꬅ ቢዲ፥ 1,000 ጹጌቲዛ ያርሾ ያርሺዴስ።


\par }{\PP \VS{7}ሄ ጋላሳ ኦማርስ ጾሲ ሶሎሞኔስ ቆንጪዲ፥ «ታ ኔስ ኣይ ኢማና ማላ ኮያይ?» ጊዴስ።


\par }{\PP \VS{8}ሂስቲን ሶሎሞኔይ ጾሳ፥ «ኔኒ ታ ኣዋ ዳዊቴስ ጊታ ኪያቴꬅ ኦꬃዳሳ፤ ታናካ ኢዛሶሆን ካዎꬃዳሳ።

\VS{9}ሃኢካ ኣቤት ታ ጎዳ ጾሳዉ! ኔ ታና ሳኣን ዴኢዛ ጉዱላ ማላ ጮራቲዳ ኣሳ ቦላ ካዎꬂዳ ጊሻስ ካሴ ኔ ታ ኣዋ ዳዊቴስ ጊዳ ቃላይ ፖሌቶ።
\XREF{}{{\XO 1:9 }{\XT{ሜꬌ 13፡16፤ 28፡14}}}

\VS{10}ታኒ ሃ ዴራ ካሌꬃና ማላ ኣꬎ ኤራቴꬂኔ ኣኬካ ታስ ኢማ፤ ሂስቶንታ ኣጊኮ ሃይሳ ጊታ ዴራ ኔይሳ ኦኒ ኣይሳናስ ዳንዳይዜ?» ጊዴስ።


\par }{\PP \VS{11}ጾሲካ ሶሎሞኔስ፥ «ኔኒ ዱሬቴꬅ፥ ዎይኮ ኣቆታ ዴማናስ፥ ዎይኮ ቦንቼታናስ፥ ዎይኮ ኔ ሞርኬቲ ሃይቃና ማላ፥ ዎይኮ ኔስ ኣዱሳ ላይꬂ ኢሜታና ማላ ኦይቻቤካ፤ ጊዶ ኣቲን ኔ ዎዚና ኣሞይ ታኒ ኔና ኢስታ ቦላ ካዎꬂዳ ታ ኣሳ ኣይሳናስ ኣꬎ ኤራቴꬂኔ ኣኬካ ጊዲዳ ጊሻስ፥

\VS{12}ታኒ ኔስ ኣꬎ ኤራቴꬂኔ ኣኬካ ኢማና፤ ቃሴ ኔፔ ካሴ ዴኢዳ ካዎታስ ዎይኮ ኔፔ ጉዬን ያና ካዎታስካ ባይንዳ ዱሬቴꬅ፥ ኣቆታኔ ቦንቾ ታኒ ኔስ ኢማና» ጊዴስ።


\par }{\PP \VS{13}ሄሳፌ ጉዬ ሶሎሞኔይ ጾሳ ዱንካኔይ ጌባኦኔን ዴኢዛ ዙምቡላፌ ዬሩሳላሜ ሲሚዲ ኢስራኤሌ ቦላ ካዎቲዴስ።


\par }{\SH ካዎ ሶሎሞኔ ሚኖቴꬂኔ ኢዛ ዱሬቴꬅ
\par }
{\R (1ካዎ 10፡26-29)

\par }{\PP \VS{14}ሶሎሞኔይ ፓራ-ጋሬታኔ ፓራታ ሺሺዴስ፤ ኢዛስ 100 ፓራ-ጋሬቲኔ 12,000 ፓራቲ ዴቴስ፤ ኢዚ ኢስታ ፓራ-ጋሬታ ካታማታኒኔ ባ ዴኢዛ ዬሩሳላሜ ካታማን ዎꬂዴስ።\XREF{}{{\XO 1:14 }{\XT{1ካዎ 4፡26}}}

\VS{15}ካዎዚ ዎርቃኔ ቢራ ዬሩሳላሜን ሹቻ ማላ ኮሪዴስ፤ ዚጋካ ሻራ ሜንꬆን ዲጪዛ ኤꬃ ሚꬃꬆ ጮራታና ማላ ኦꬂዴስ።

\VS{16}ሶሎሞኔ ፓራቲ ጊብጼፔኔ ቃዌ ጌቴቲዛሶሆፔ ዪዳ፤ ካዎዛ ዛልኣንቻቲ ኢስታ ቃዌፔ ሻሚ ኤሂዳ።

\VS{17}ኢስቲ ኢሲ ኢሲ ፓራ-ጋሬ 600 ሳቂሌ ቢራን፥ ኢሲ ኢሲ ፓራ 150 ሳቂሌ ቢራን ጊብጼፔ ሻሚ ሻሚ ኤሂዲ ሂቴታ ካዎታሲኔ ኣራሜ ካዎታስ ባይዜቴስ።
\XREF{}{{\XO 1:17 }{\XT{ዛሬ 17፡16}}}




\par }\Chap{2}{\SH ጾሳ ኬꬅ ኬጻናስ ጊጌቴꬅ
\par }
{\R (1ካዎ 5፡1-18)

\par }{\PP \VerseOne{1}ሶሎሞኔይ ጎዳ ሱንꬃስ ጾሳ ኬꬅ ኬጻናሲኔ ባስ ካዎቴꬃ ኬꬅ ኬጻናስ ቆፋ ቃቺዴስ።

\VS{2}ሄሳ ጊሻስ ሶሎሞኔይ ቶሆ ቶሳናስ 70,000 ኣሳታኔ ዙምቡላታ ቦላን ሹች ቆኣናስ 80,000 ኣሳታ ዶሪዴስ፤ ቃሴ ኢስታ ኦሲሳናስ 3,600 ኣሳታ ኢስታ ቦላ ሹሚዴስ።


\par }{\PP \VS{3}ሄሳፌ ጉዬ ሶሎሞኔይ ጺሮሴ ካዎ ሁራሜስ ኪታ ዬዲዴስ፤ ሄሲካ፥ «ታ ኣዋይ ዳዊቲ ባስ ካዎቴꬃ ኬꬅ ኬጻናስ ኔኒ ዚጋ ዬዲዳ ማላ ታስካ ዬዳ።

\VS{4}ሃኢ ታኒ ታ ጎዳ ሱንꬃስ ኬꬅ ኬጻና ጊጌቴꬃን ዳይስ። ታኒ ሳዎ ቶንጉ ጊዛ ኤጻኔ ጩዋሳናስ፥ ኡባ ዎዴ ጎዳ ሲንꬃን ኡኬꬅ ዎꬃናሲኔ ኡባ ዎዴ ማላዶኔ ኦማርስ፥ ሳምባታታን፥ ኣጊና ጼሮን ኮይሮ ጋላሳታኒኔ ኑኒ ጎዳ ቦንቺዛ ዱማ ዱማ ባኣሌ ጋላሳታን ጹጌቲዛ ያርሾ ያርሻናስ፥ ሄ ኬꬃ ዱማሳና ቆፓዲስ፤ ሄሲ ኢስራኤሌ ኣሳይ ሜርናስ ኦꬃና ማላ ኢሜቲዳ ኣዛዞ።


\par }{\PP \VS{5}«ኑ ጾሳይ ሃራ ጾሳታ ኡባፌ ጊታ ጊዲዳ ጊሻስ ታኒ ኬጻናስ ጊጌቲዛ ጾሳ ኬꬃይካ ጊታ።

\VS{6}ጊዶ ኣቲን ሳሎይኔ ሳሎፔ ቦላራ ዲዛ ሳሎታ ꬎቃቴꬂ ኢዛ ኤኬና፤ ሂስቲን ኢዛስ ኬꬅ ኬጻናስ ዳንዳይዛይ ኦኔ? ኢዛ ሲንꬃን ኤጻኔ ጩዋሲዛሶፔ ኣቲን ኢዛስ ኬꬅ ኬጻናስ ታኒ ኦኔ?\XREF{}{{\XO 2:6 }{\XT{1ካዎ 8፡27፤ 2ታሪ 6፡18}}}


\par }{\PP \VS{7}«ሃኢካ ታ ኣዋይ ዳዊቲ ጊግሲዳ ዩሁዳኒኔ ዬሩሳላሜን ታናራ ዴኢዛ ሂላንቻታራ ኢሲፌ ጊዲዲ ኦꬃናስ ዎርቃ፥ ቢራ፥ ጻርቂማላ፥ ቢራታ፥ ዞኦ ማይኦ፥ ኦቻ ቴራ ሚሳቲዛ ማይኦኔ ሳሎ ሚሳቲዛ ማይኦ ጊጊሶ ሂላቴꬅ ኤሪዛ ኣስ ታስ ዬዳ።


\par }{\PP \VS{8}«ኔ ኣሳቲ ሊባኖሴፔ ሚꬃ ቃንጾ ኤሪዛይታ ጊዲዳይሳ ታኒ ኤራይስ፤ ሄሳ ጊሻስ ኔኒ ታስ ሊባኖሴፔ ዚጋ፥ ጺዳኔ ሳንዳሌ ሚꬅ ዬዳ። ታ ኣሳቲ ኔ ኣሳታራ ኢሲፌ ኦꬃና።

\VS{9}ታኒ ኬጻና ጾሳ ኬꬃይ ጊታኔ ማላሊሲዛዝ ጊዲዛ ጊሻስ ኢስቲ ታስ ዳሮ ሚꬅ ጊጊሳና።

\VS{10}ሚꬃ ቃንጺዛ ኔ ኣይሌታስ ታኒ 20,000 ኮንታሌ ጊስቴኔ 20,000 ኮንታሌ ባንጋ፥ ቃሴ 400,000 ሊቲሮ ዎይኔ ኡሺኔ 400,000 ሊቲሮ ዎጋራ ዛይቴ ኢማና።»


\par }{\PP \VS{11}ጺሮሴ ካዎ ሁራሜይ ሶሎሞኔስ፥ «ጎዳይ ባ ኣሳ ሲቂዛ ጊሻስ ኢዚ ኔና ኢስታ ቦላ ካዎꬂዴስ» ጊዲ ዳብዳቤ ዬዲዴስ።

\VS{12}ሁራሜይ ቃሴካ፥ «ጎዳ ጾሳ ኬꬃኔ ባስ ካዎቴꬃ ኬꬅ ኬጻና ማላ ኣꬎ ኤራንቻ፥ ኣኬካንቻኔ ዎዚናማ ና ካዎ ዳዊቴስ ኢሚዳ ሳሎኔ ሳኣ ሜꬊዳ ጎዳ ኢስራኤሌ ጾሳይ ጋላቴቶ።


\par }{\PP \VS{13}«ሄኮ ታኒ ኔስ ሂላንቻኔ ኣኬካንቻ ጊዲዳ ሁራም-ኣቤ ዬዳዲስ።

\VS{14}ኢዛስ ኣዬያ ዳኔ ቆሞ፤ ኣዋይ ጺሮሴ ዴሬ ኣሳ፤ ኢዚ ዎርቃ፥ ቢራ፥ ጻርቂማላ፥ ቢራታ፥ ሹቻ ኦሶኔ ሚꬃ ኦሶ፥ ቃሴካ ኦቻ ቴራ ሚሳቲዛ ማይኦ፥ ሳሎ ሚሳቲዛ ማይኦ፥ ዞኦ ማይኦኔ ላይኖ ጊጊሶ ሂላቴꬅ ኤሬስ። ሄሳꬆካ ዱማ ዱማ ኣሌቆታ ኬሲዲ ዮቲዳ ማላ ኡባ ኦꬃናስ ሂላቴꬃን ሎሂዳ ኣሳ፤ ሄሳ ጊሻስ ኩሼ ሂላቴꬂ ዲዛ ኔ ኣሳታራኔ ካሴ ኔ ኣዋ ዳዊቴስ ኦꬂዳ ኣሳታራ ኢዛ ኦሲሳ።


\par }{\PP \VS{15}«ኔኒ ታ ጎዳይ ኢማና ጊዳ ጊስቴዛኔ ባንጋ፥ ዛይቴዛኔ ዎይኔ ኡሻ ታ ኣይሌታስ ዬዳ።

\VS{16}ኔኒ ሊባኖሴፔ ኮዪዳ ኬና ሚꬅ ኑኒ ቃንጺ ቃሺሲዲ ኣባ ቦላራ ዎጎሎን ኔኮ ዮጴ ዬዳና። ኔኒ ሄፔ ዬሩሳላሜ ጋካናስ ኤፊሳና ዳንዳያሳ» ጊዴስ።


\par }{\PP \VS{17}ኢዛ ኣዋ ዳዊቲ ካሴ ቆዲዳ ማላ፥ ሶሎሞኔይ ኢስራኤሌ ቢታን ዴኢዛ ሃራ ቢታ ኣሳ ኡባ ቆዲዴስ፤ ሂስቲን ኢስታ ቆዳይ 153,600 ጊዲዴስ።

\VS{18}ሶሎሞኔይ ሄ ኣሳፔ 70,000 ቶሆ ቶካና ኣስ፥ 80,000 ጌዜን ሹች ቆኣና ኣስ ዶሪዴስ፤ ቃሴ ኢስታ ኦሲሳናስ 300 ኣሳታ ሱንꬂዴስ።




\par }\Chap{3}{\SH ሶሎሞኔይ ኬጺዳ ጾሳ ኬꬅ
\par }
{\PP \VerseOne{1}ሶሎሞኔ ኣዋ ዳዊቲ ጎዳ ጾሳ ኬꬅ ኬጼታና ሶሆ ሞሪያ ዙማ ቦላ ዬሩሳላሜን ጊግሲ ዎꬂዴስ። ሄ ሶሆይ ጎዳይ ዳዊቴስ ቆንጪዳ፥ ያቡሴ ኣስ ኦርናይ ካꬅ ቡኪዛ ባሌ።
\XREF{}{{\XO 3:1 }{\XT{ሜꬌ 22፡2}}}

\VS{2}ሶሎሞኔይ ባ ካዎቲዳ ኦይዳንꬆ ላይꬃን፥ ናምኣንꬆ ኣጊናን ናምኣንꬆ ጋላስ ጾሳ ኬꬃ ኬጻናስ ዶሚዴስ።


\par }{\PP \VS{3}ሶሎሞኔይ ጾሳ ኬꬃ ኬጻናስ ዬጊዳ ዮቻይ ቤኒ ዎዴ ዋꬋን ኣዱሳቴꬃይ 60 ዋꬋ፤ ጎምፓይ 20 ዋꬋ።

\VS{4}ጾሳ ኬꬃ ጌሊዛሶን ዴኢዛ ዳራንቻ ጎምፓይ ኬꬃ ኬና 20 ዋꬋ፤ ጌሳይ 20 ዋꬋ። ኢዛስ ሶ ባጋራ ሙሩታ ዎርቃን ሜሺዴስ።

\VS{5}ጾሳ ኬꬃስ ዋና ኪፊሌዛ ጺዳ ጻላ ሊጪዲ ካሚዴስ፤ ሂስቲዲ ሙሩታ ዎርቃን ሜሺዴስ፤ ዛምባ ሚሳቲዛ ሚስሌኒኔ ሳንሳላታ ሚሳቲዛ ሚስሌን ኣሌቂሲዴስ።

\VS{6}ጾሳ ኬꬃካ ኣልኦ ሹቻን ኣሌቂሲዴስ፤ ኢዚ ኣሌቂሲዳ ዎርቃይ ፓሪዋይሜ ቢታፌ ዪዳ ዎርቃ።

\VS{7}ጎዳታ፥ ታጎታታ፥ ቆሲላꬃታኔ ፔንጌታ ዎርቃን ሜሺዴስ፤ ቃሴ ጎዳታ ቦላ ኪሩቤታ ሚስሌ ኦꬂዴስ።


\par }{\PP \VS{8}ሶሎሞኔይ ኡባፌ ዱማቲዛ ጊዶ ቆልኣ ኬጺዴስ፤ ሄ ሶሆዛስ ኣዱሳቴꬃይ 20 ዋꬋ፤ ጎምፓይ 20 ዋꬋ። ሄ ሶሆዛ ጎዳ 20,000 ኪሎ ጊራሜ ሙሩታ ዎርቃን ሜሺዴስ።
\XREF{}{{\XO 3:8 }{\XT{ኬሳ 26፡33-34}}}

\VS{9}ኢስቲ ጎኤቲዳ ሚሲማሬይ 570 ጊራሜ ዎርቃፌ ኦሴቲዴስ። ፖቄዛን ዴኢዛ ኪፊሌታካ ዎርቃን ሜሺዴስ።

\VS{10}ሶሎሞኔይ ኡባፌ ዱማቲዛ ጊዶ ቆልኣን ናምኡ ኪሩቤታ ሚስሌ ጊግሲዲ ዎርቃን ሜሺዴስ።

\VS{11}ሄ ኪሩቤታ ቄፌይ ሚጬቲዲ 20 ዋꬋ፥ ኮይሮ ኪሩቤዛስ ኮይሮ ቄፌይ ኢቻሹ ዋꬋ ጊዲዲ ጾሳ ኬꬃስ ጎዳ ቦቼስ፤ ናምኣንꬆ ቄፌዚካ ኢቻሹ ዋꬋ ጊዲዲ ሃንኮ ኪሩቤዛ ቄፌ ቦቼስ።

\VS{12}ናምኣንꬆ ኪሩቤዛስ ኮይሮ ቄፌይ ኢቻሹ ዋꬋ ጊዲዲ፥ ጾሳ ኬꬃስ ጎዳ ቦቼስ፤ ናምኣንꬆ ቄፌይካ ኢቻሹ ዋꬋ ጊዲዲ ኮይሮ ኪሩቤዛ ቄፌ ቦቼስ።

\VS{13}ሃ ናምኡ ኪሩቤታ ቄፌይ ሚጬቲዲ 20 ዋꬋ ጊዲዴስ፤ ኢስቲ ባንታ ሲንꬃ ዋና ኪፊሌዛኮ ዛሪዲ ባንታ ቶሆን ኤቂዳ።
\XREF{}{{\XO 3:13 }{\XT{ኬሳ 25፡18-20}}}


\par }{\PP \VS{14}ሶሎሞኔይ ሳሎ ሚሳቲዛ ማይኦፌ፥ ኦቻ ቴራ ሚሳቲዛ ማይኦፌ፥ ዞኦ ማይኦፌኔ ሌኤ ላይኖፔ ማጋላሻ ኦꬂዲ ኢዛ ቦላ ኪሩቤታ ሚስሌ ሜꬊዴስ።\XREF{}{{\XO 3:14 }{\XT{ኬሳ 26፡31}}}


\par }{\SH ጻርቂማላፔ ኦሴቲዳ ናምኡ ቱሳታ
\par }
{\R (1ካዎ 7፡15-22)

\par }{\PP \VS{15}ሶሎሞኔይ ጾሳ ኬꬃስ ሲንꬃን ኢሳ ኢሳ ጌሳይ 35 ዋꬋ ኣዱቂዛ ናምኡ ቱሳታ ሜꬊሲዲ ኢስታ ሁኤን 5 ዋꬋ ቁስቴ ዎꬂዴስ።

\VS{16}ቃሴ ሳንሳላታ ጊቴ ማላ ሜꬊሲዲ ቱሳታ ጼራ ኦይሴꬂዴስ፤ ሂስቲዲ 100 ኦሮማኔ ቴራ ሚስሌታ ሜꬊሲዲ ሳንሳላታ ቦላ ኦይሴꬂዴስ።

\VS{17}ቱሳታፔ ኢሳ ጾሳ ኬꬃስ ሲንꬃን ፑዴሃ ባጋራ፥ ናምኣንꬆዛ ዱጌሃ ባጋራ ኤሲዴስ፤ ዱጌሃ ባጋራ ዴኢዛ ቱሳ፥ «ያኪኔ»\FTNT{*}{{\FR 3:17 }{\FT{ያኪኔ ጉሲ ኤሴስ ጉሳ።
}}} ጊ ሱንꬂዴስ፤ ፑዴሃ ባጋራ ዴኢዛ ቱሳ፥ «ቦኤዜ»\FTNT{†}{{\FR 3:17 }{\FT{ቦኤዜ ጉሲ ዎልቃይ ኢዛን ዴስ ጉሳ።
}}} ጊ ሱንꬂዴስ።




\par }\Chap{4}{\SH ጾሳ ኬꬃን ጎኤቲዛ ሚሻታ
\par }
{\R (1ካዎ 7፡23-51)

\par }{\PP \VerseOne{1}ሄሳፌ ጉዬ ሶሎሞኔይ ኣዱሳቴꬃይ 20 ዋꬋ፥ ጎምፓይ 20 ዋꬋ፥ ጌሳይ 10 ዋꬋ ጊዲዛ ያርሾ ያርሺዛሶ ጻርቂማላፔ ኦሲሲዴስ።
\XREF{}{{\XO 4:1 }{\XT{ኬሳ 27፡1-2}}}


\par }{\PP \VS{2}ቃሴ ጻርቂማላ ሴሪሲዲ ጎምፓይ ያ ጋጻፔ ሃ ጋጻ ጋካናስ 10 ዋꬋ፥ ጌሳይ 5 ዋꬋኔ ዩዪ ኣꬋናስ 30 ዋꬋ ጊዲዛ ጊታ ጋባቴ ሜꬊሲዴስ።

\VS{3}ጊታ ጋባቴ ዶናን ካሬ ባጋራ ዚቂ ጊዲ ኢዛራ ኦይኬቲ ሜꬌቲዳ ሚስሌቲ ዴቴስ፤ ሄ ሚስሌቲ ናምኡ ማራን ዴኢዛ ቦራታ ሚስሌታ።


\par }{\PP \VS{4}ሄ ጊታ ጋባቴይ ጻርቂማላፔ ሜꬌቲዳ ቦራ ሚስሌ ታማኔ ናምኣታ ዞኮን ኡቲዴስ። ቦራታፔ ሄꬓቲ ፑዴሃ ባጋ፥ ሄꬓቲ ኣርሼይ ዉሊዛ ባጋ፥ ሄꬓቲ ዱጌሃ ባጋ፥ ሄꬓቲ ቃሴ ኣርሼይ ሞኪዛ ባጋ ሲሚ ጼሊዛ ሚሳቴቴስ። ጊታ ጋባቴይ ኢስታ ቦላ ኡቲዴስ፤ ኢስቲ ኡባይ ኢሶይ ኢሳስ ዱጫ ዛሪ ዎꬂዳ።

\VS{5}ጊታ ጋባቴዚ ኢሲ ታꬋኮ ኬና ኦርዴ፤ ኢዛ ዶናይ ፒጫ፤ ቃሴ ጪሺ ጪዪዳ ሚሳቴስ። ሄ ጊታ ጋባቴዚ 60,000 ሊቲሮ ጊዲዛ ሃꬅ ኦይኬስ።


\par }{\PP \VS{6}ሶሎሞኔይ ቃሴካ ኢስታን ሜጬቲዛ 10 ሳኔታ ኦሲሲዴስ፤ ሂስቲዲ 5 ዱጌሃ ባጋራ፥ ቃሴ 5 ፑዴሃ ባጋራ ዎꬂዴስ። ኢስታን ጹጌቲዛ ያርሾ ኣሾይ ሜጬቴስ፤ ጊዶ ኣቲን ጊታ ጋባቴዛ ሃꬃን ቄሴቲ ሜጬቴስ።
\XREF{}{{\XO 4:6 }{\XT{ኬሳ 30፡17-21}}}


\par }{\PP \VS{7}ሄሳፌ ጉዬ ሶሎሞኔይ ኢስታስ ኢሜቲዳ ሃልቾ ማላ ጾምፔ ዎꬂዛ 10 ባላታ ዎርቃፌ ኦሲሲዲ፥ 5 ፑዴሃ ባጋራ፥ 5 ዱጌሃ ባጋራ ጾሳ ኬꬃ ጊዶን ዎꬂዴስ።\XREF{}{{\XO 4:7 }{\XT{ኬሳ 25፡31-40}}}


\par }{\PP \VS{8}ቃሴካ ኢዚ 10 ጻራጴዛታ ኦሲሲዲ 5 ፑዴሃ ባጋራ፥ 5 ዱጌሃ ባጋራ ጾሳ ኬꬃ ጊዶን ዎꬂዴስ፤ 100 ጻሮታካ ዎርቃፌ ሜꬊሲዴስ።


\par }{\PP \VS{9}ሶሎሞኔይ ቄሴታስ ጊዶ ዛጎኔ ካሬ ባጋን ጊታ ዛጎ ጊግሲዴስ፤ ዛጎዛስ ፔንጌታ ጊግሲዲ ፔንጌታ ጻርቂማላን ሜሺዴስ።

\VS{10}ጊታ ጋባቴዛ ጾሳ ኬꬃፌ ዱጌሃ ባጋራ ኣርሼይ ሞኪዛ ባጋን ዎꬂዴስ።


\par }{\PP \VS{11}ሁራም-ኣቤይ ኬሬታ፥ ቃጴታኔ ጻሮታ ሜꬊዴስ፤ ሂስቲዲ ሁራም-ኣቤይ ካዎ ሶሎሞኔስ ጾሳ ኬꬃን ጎኤቲዛ ሚሻታ ኦሶ ፖሊዴስ።

\VS{12}ኢዚ ኦꬂዳ ሚሻቲካ ናምኡ ቱሳታ፥ ቱሳታ ጼራን ዎꬂዛ ሳኔ ማላ ናምኡ ቁስቴታ፥ ቱሳታ ቦላ ዴኢዛ ናምኡ ቁስቴታ ኣሌቂሲዛ ናምኡ ጊቴ ማላ ሳንሳላታታ፥

\VS{13}ኢሲ ኢሲ ቁስቴ ቦላ ናምኡ ማራን ጻርቂማላፔ ሜꬌቲዳ ኢሲ ኢሲ ጼት ኦሮማኔ ቴራ ሚስሌታ፥ ሙሌራ 400 ኦሮማኔ ቴራ ሚስሌታ፥

\VS{14}ኢስታን ሚሻታ ዎꬂዛ 10 ጋሬታ፥ 10 ሜቻ ጋባቴታ፥

\VS{15}ጊታ ጋባቴዛኔ ኢዛፔ ጋርሳን ዴኢዛ 12 ቦራታ ሚስሌታ፥

\VS{16}ኬሬታ፥ ቃጴታ፥ ጻሮታኔ ሃራ ሚሻታ ኡባ።

\par }{\PP ሁራም-ኣቤይ ካዎ ሶሎሞኔስ ጾሳ ኬꬃ ኦሶስ ሜꬊዳ ሃ ሚሻታ ኡባ ቁጬቲዳ ጻርቂማላፔ ሜꬊዴስ።

\VS{17}ካዎ ሶሎሞኔይ ሱኮቴፔኔ ጻሬዴፔ ጊዶን ዮርዳኖሴ ዙሌን ዴኢዛ ጻርቂማላ ሴሪሲዛ ሶሆን ሃይታንታ ኡባ ኦሲሲዴስ።

\VS{18}ጻርቂማላፔ ሜꬌቲዳ ሃ ሚሻቲ ኡባይ ኬሂ ዳሮ ጊዲዳ ጊሻስ ኣይ ኬና ዴጺዛኮ ኤሬቲቤና።


\par }{\PP \VS{19}ቃሴካ ሶሎሞኔይ ጾሳ ኬꬃን ዴኢዛ ሚሻታ ኡባ ዎርቃፌ ሜꬊሲዴስ፤ ሄይቲካ ዎርቃፌ ኦሴቲዳ ያርሾ ያርሺዛሶ፥ ጾሳ ሲንꬃን ዎꬂዛ ኡኬꬂ ኢዛ ቦላ ኡቲዛ ጻራጴዛ፥

\VS{20}ኢስታስ ኢሜቲዳ ዎጋ ማላ ኡባፌ ኣꬊዛ ጊዶ ቆልኣ ሲንꬃን ፖኣና ማላ ጾምፔ ዎꬂዛ ዎርቃ ባላታ፥ ኢስታ ዎርቃ ጾምፔታ፥

\VS{21}ሙሩታ ዎርቃፌ ኦሴቲዳ ጪሻ ሚስሌታ፥ ጾምፔታኔ ቃጴታ፥

\VS{22}ጾምፔዛ ቶይሲዛ ሚሻታ፥ ጻሮታ፥ ኤጻኔ ጩዋሲዛ ሚሻታኔ ታማ ኤኪዛ ሚሻታ። ሃ ሚሻቲ ኡባይ ሙሩታ ዎርቃፌ ኦሴቲዳ። ጾሳ ኬꬃስ ካሬ ባጋ ፔንጌታኔ ኡባፌ ዱማቲዛ ጊዶ ቆልኣ ጌሊዛ ፔንጌታ ዎርቃን ሜሺዴስ።




\par }\Chap{5}{\PP \VerseOne{1}ሶሎሞኔይ ጎዳስ ጾሳ ኬꬃ ኦሶ ኡባ ፖሊዳፔ ጉዬ ኢዛ ኣዋ ዳዊቲ ጎዳስ ዱማሲ ዎꬂዳ ቢራ፥ ዎርቃኔ ሃራ ሚሻታ ኡባ ኤሂዲ፥ ጾሳ ኬꬃን ቡቁራ ሚሽ ዎꬂዛ ሚንጃ ኬꬃን ዎꬂዴስ።\XREF{}{{\XO 5:1 }{\XT{2ሳሜ 8፡11}}}


\par }{\SH ጾሳ ኬꬃን ታቦታዛ ጌሎ
\par }
{\R (1ካዎ 8፡1-9)

\par }{\PP \VS{2}ሄሳፌ ጉዬ ካዎ ሶሎሞኔይ ጎዳ ጾሳ ታቦታ ዳዊቴ ካታማን ጺዮኔፔ ኤሃና ማላ ኢስራኤሌ ጪማታ፥ ኮራፒኔታኔ ኬꬃ ኣሳ ዬሩሳላሜ ካታማ ሺሺዴስ።
\XREF{}{{\XO 5:2 }{\XT{2ሳሜ 6፡12-15፤ 1ታሪ 15፡25-28}}}

\VS{3}ኢስራኤሌ ኣሳይ ኡባይ ላፑንꬃ ኣጊናን፥ ዳሴ ባኣሌይ ቦንቼቲዛ ዎዴ ካዎዛኮ ሺቂዴስ።


\par }{\PP \VS{4}ኢስራኤሌ ጪማቲ ኡባይ ሺቂን ሌዌቲ ታቦታ ዴንꬂዳ።

\VS{5}ቄሴቴꬃን ኦꬂዛ ሌዌቲ ታቦታ፥ ጾሳ ዱንካኔኔ ዱንካኔዛ ጊዶን ዴኢዛ ጌሻ ሚሻታ ኡባ ቶኪዲ ኬኢዳ።

\VS{6}ካዎ ሶሎሞኔይኔ ኢዛራ ኢሲፌ ዴኢዛ ኢስራኤሌ ዱላታይ ኩሜꬅ ታቦታ ሲንꬃን ሺቂዲ ቆዳናስ ዳንዳዬቶንታ ጮራ ዶርሳታኔ ቦራታ ያርሺዳ።


\par }{\PP \VS{7}ሄሳፌ ጉዬ ቄሴቲ ጎዳ ታቦታ ጾሳ ኬꬃን ኡባፌ ዱማቲዛ ጊዶ ቆልኣን ኤሂዲ ኪሩቤታ ሚስሌታ ቄፌታፔ ጋርሳን ዎꬂዳ።

\VS{8}ሚጬቲ ኡቲዳ ኪሩቤታ ቄፌቲ ታቦታኔ ታቦታ ቶኪዛ ካሶታ ካሚዳ።

\VS{9}ካሶቲካ ኬሂፔ ኣዱሳ ጊዲዳ ጊሻስ ኢስታ ጼራይ ኡባፌ ዱማቲዛ ጊዶ ቆልኣስ ሲንꬃ ባጋራ ቤቴቴስ፤ ጊዶ ኣቲን ጾሳ ኬꬃፌ ካሬራ ቤቴቴና። ኢስቲ ሃች ጋካናስ ሄን ዴቴስ።

\VS{10}ኢስራኤሌ ኣሳይ ጊብጼ ቢታፌ ኬዚዳ ዎዴ ጎዳይ ኢስታራ ጫቄቲዳ ኮሬቤ ዙማን ሙሴይ ዎꬂዳ ናምኡ ሎቻ ሹቻታፔ ኣቲን ታቦታ ጊዶን ሃራይ ኣይኮይካ ዴና።
\XREF{}{{\XO 5:10 }{\XT{ዛሬ 10፡5}}}


\par }{\SH ጾሳ ቦንቾ ቆንጬꬅ
\par }
{\PP \VS{11}ቄሴቲ ጾሳ ኬꬃፌ ኬዚዳ፤ ሄን ዴኢዛ ቄሴቲ ኡባይ ባንቲ ኦꬂዛ ማራን ማራን ጊዶንታ ኣጊኮካ ኡባይካ ባንታና ጎዳስ ዱማሲዳ።

\VS{12}ዬꬃ ዬጺዛ ሌዌቲ ኡባይ፥ ኣሳፌይ፥ ሄማኔይ፥ ኤዶታኔይ፥ ኢስታ ናይቲኔ ኢስታ ዳቦቲ ኡባይ ሎኦ ላይኖ ማይኢዲ ዳላታ፥ ዲꬃታኔ ማሲንቆታ ኦይኪዲ ያርሾ ያርሺዛሶዛፔ ኣርሼይ ሞኪዛ ባጋራ ኤቂዳ፤ 120 ቄሴቲ ጹሩምባታ ፑናናስ ኢስታ ኣጃቢ ኤቂዳ።

\VS{13}ኢስቲ ኡባይ ጹሩምባ ፑኒሼ ዳላታ ቃꬂሼ፥ ዲꬃታ ዲጺሼኔ ሃራ ካኢዛ ሚሻታን ካኢሼ፥

\par }{\Q «ጎዳይ ኪያ!

\par }{\QB ኢዛ ማሮቴꬂካ ሜርናሳ» ጊ

\par }{\QC ዬꬃን ሳቢዳ።

\par }{\PP ሄ ዎዴ ጾሳ ኬꬃ ሻራይ ኩሚዴስ።
\XREF{}{{\XO 5:13 }{\XT{1ታሪ 16፡34፤ 2ታሪ 7፡3፤ ኢዝ 3፡11፤ ማዛ 100፡5፤ 106፡1፤ 107፡1፤ 118፡1፤ ኤር 33፡11}}}

\VS{14}ጎዳ ቦንቾ ሻራይ ጾሳ ኬꬅ ኩሚ ኡቲዳ ጊሻስ ቄሴቲ ባንታ ኦሶ ኦꬃናስ ዳንዳይቤቴና።
\XREF{}{{\XO 5:14 }{\XT{ኬሳ 40፡34-35}}}




\par }\Chap{6}{\SH ሶሎሞኔ ዎሳ
\par }
{\R (1ካዎ 8፡12-53)

\par }{\PP \VerseOne{1}ሄሳፌ ጉዬ ሶሎሞኔይ፥ «ኣቤት ጎዳዉ! ‹ጊርዲ ጊዳ ꬉማ ጋርሳን ታኒ ዴኣይስ› ጋዳ ኔ ዮታ ዎꬃዳሳ።

\VS{2}ሄኮ ታኒ ኔ ኢዛን ሜርናስ ዴኣና ማላ ኔስ ሎኦ ኬꬅ ኬጻዲስ» ጊዴስ።


\par }{\PP \VS{3}ኢስራኤሌ ኣሳይ ኩሜꬅ ኤቂዲሺን ካዎይ ኢስታኮ ሲሚዲ ኢስታ ኣንጂዴስ።

\VS{4}ሂስቲዲ ኢስታስ፥ «ጎዳ ኢስራኤሌ ጾሳይ ጋላቴቶ! ታ ኣዋ ዳዊቴስ ኢሚዳ ሂዶታ ቃላ ባ ኩሼን ፖሊዴስ፤ ሄ ሂዶታ ቃላን፥

\VS{5}‹ታኒ ታ ዴራ ኢስራኤሌ ጊብጼፔ ኬሲዳ ጋላሳፌ ዶሚን ታ ሱንꬂ ኢዛን ጼይጌታና ማላ ጾሳ ኬꬅ ኬጻናስ ኢስራኤሌ ቆሞታ ጊዶን ኣይ ካታማካ ዶራቤኬ፤ ዎይኮ ታ ዴራ ኢስራኤሌ ካሌꬃና ማላ ኦናካ ዶራቤኬ።

\VS{6}ሃኢ ጊዲኮ ታ ሱንꬂ ዬሩሳላሜን ጼይጌታና ማላ ታኒ ዬሩሳላሜ ዶራዲስ፤ ቃሴ ታ ዴራ ኢስራኤሌ ካሌꬃና ማላ ዳዊቴ ዶራዲስ› ጊዴስ።


\par }{\PP \VS{7}«ታ ኣዋ ዳዊቲ ጎዳስ ኢስራኤሌ ጾሳ ሱንꬃስ ኬꬅ ኬጻናስ ባ ዎዚናን ቆፒዴስ።

\VS{8}ጊዶ ኣቲን ጎዳይ ታ ኣዋ ዳዊቴ፥ ‹ኔኒ ታ ሱንꬃስ ኬꬅ ኬጻናስ ኔ ዎዚናን ቆፒዳ ጊሻስ ሎኦ ኦꬃዳሳ።

\VS{9}ጊዲኮካ ጾሳ ኬꬃ ኬጻናይ ኔና ጊዳካ፤ ታ ሱንꬃስ ጾሳ ኬꬃ ኔ ዬሊዳ ኔ ናይ ታስ ኬጻና› ጊዴስ።
\XREF{}{{\XO 6:9 }{\XT{2ሳሜ 7፡1-13፤ 1ታሪ 17፡1-12}}}


\par }{\PP \VS{10}«ሃኢካ ጎዳይ ባ ጊዳ ሂዶታ ቃላ ፖሊዴስ፤ ሄሳ ጊሻስ ታኒ ታ ኣዋ ዳዊቴ ሶሆዛን ካዎታዲሲኔ ሃኢ ኢስራኤሌ ካዎቴꬃ ኣራታን ኡታዲስ፤ ቃሴ ጎዳ ኢስራኤሌ ጾሳ ሱንꬃስ ኬꬅ ኬጻዲስ።

\VS{11}ጎዳይ ኢስራኤሌ ኣሳራ ጫቄቲዳ ጫቆ ቃላይ ጻፌቲዳ ሎቻ ሹቻቲ ዴኢዛ ታቦታካ ኢዛ ጊዶን ዎꬃዲስ» ጊዴስ።


\par }{\PP \VS{12-13}ሶሎሞኔይ ኣዱሳቴꬃይ 5 ዋꬋ፥ ጎምፓይ 5 ዋꬋኔ ጌሳይ 3 ዋꬋ ጊዲዳ ማዲራኬ ጻርቂማላፔ ጊግሲዲ ዛጎ ጊዶን ኤሲ ዎꬂዴስ። ሄሳፌ ጉዬ ሶሎሞኔይ ኩሜꬃ ኢስራኤሌ ኣሳይ ዴኢዛሶን ጾሳስ ያርሾ ያርሺዛሶ ሲንꬃን ኤቂዴስ፤ ባ ኩሼካ ፑዴ ሳሎ ሚጪዲ ኢስራኤሌ ዴሬ ኩሜꬃ ሲንꬃን ጉልባቲዴስ።

\VS{14}ሂስቲዲ፥ «ኣቤት ጎዳዉ፥ ኢስራኤሌ ጾሳዉ! ሳሎን ዎይኮ ሳኣን ኔ ማላ ጾሲ ዴና። ባንታ ኩሜꬃ ዎዚናፔ ኔ ሲንꬃን ሄሜቲዛ ኔ ኣይሌታስ ኔ ማሮቴꬃኔ ኔ ጫቂዳ ጫቆ ቃላ ናጋሳ።

\VS{15}ኔ ኣይሌ ታ ኣዋ ዳዊቴስ ኔኒ ኦꬃና ጋዳ ዮቲዳ ቃላ ናጋዳሳ፤ ኔኒ ካሴ ኔ ዶናን ዮቲዳ ቃላ ኔ ኩሼን ሃች ፖላዳሳ።

\VS{16}ሃኢካ ኣቤት ጎዳዉ፥ ኢስራኤሌ ጾሳዉ! ኔኒ ኔ ኣሽካራ፥ ታ ኣዋ ዳዊቴስ፥ ‹ኔኒ ታ ሲንꬃን ሄሜቲዳ ማላ ኔ ናይቲካ ታ ዎጋን ሄሜታናስ ባንታ ኦጌ ናጊኮ፥ ኢስራኤሌ ካዎታ ኣራታን ኡቲዛ ኣስ ኔኒ ሙሌካ ꬋያካ› ጊዳ ቃላ ሚንꬃ።\XREF{}{{\XO 6:16 }{\XT{1ካዎ 2፡4}}}

\VS{17}ኣቤት ጎዳዉ፥ ኢስራኤሌ ጾሳዉ! ኔኒ ኔ ኣይሌ ዳዊቴስ ኢሚዳ ሂዶታ ቃላይ ሃኢካ ፖሌቶ።


\par }{\PP \VS{18}«ጊዶ ኣቲን ጾሳይ ቱማፔ ኣሳራ ኢሲፌ ሃ ሳኣን ዴኣኔ? ቤኣ፥ ሳሎቲ፥ ሳሎታፔ ቦላን ዴኢዛ ሳሎቲካ ኔና ኦይካናስ ዳንዳዬቴና። ሂስቲን ሃይሲ ታኒ ኬጺዳ ጾሳ ኬꬃይ ኔስ ኣይ ኬና ጉጻንዴሻ!\XREF{}{{\XO 6:18 }{\XT{2ታሪ 2፡6}}}

\VS{19}ጊዲኮካ ኣቤት ጎዳዉ፥ ታ ጾሳዉ! ኔ ኣይሌዛ ታ ዎሳኔ ሾቤꬃ ኔኒ ኤዝጋ። ታኒ ኔ ኣይሌይ ኔ ሲንꬃን ዎሲዛ ዎሳኔ ሾቤꬃ ሲያ።

\VS{20}ኔኒ፥ ‹ታ ሱንꬂ ኢዛን ጼይጌታና› ጊዳ ሃ ጾሳ ኬꬃኮ ኔ ኣይፌይ ቃማኔ ጋላስ ጼሎ። ታኒ ኔ ኣይሌይ ኔ ኬꬃኮ ሲማዳ ዎሲዛ ዎሳ ኔኒ ሲያ።
\XREF{}{{\XO 6:20 }{\XT{ዛሬ 12፡11}}}

\VS{21}ታኒ ኔ ኣይሌይኔ ኔ ዴሬ ኢስራኤሌይ ሃ ኔ ኬꬃኮ ሲሚ ዎሲዛ ዎሳ ኔኒ ሲያ። ኔኒ ዴኢዛሶን ሳሎን ዳሼ ሲያዳ ኑስ ኣቶ ጋ።


\par }{\PP \VS{22}«ኢሲ ኣሲ ባ ላጌ ቆሂዲ ካሺ ጊኮ፥ ኢዚ ጫቃና ማላ ኢዚ ኦይሼቲኮ ሃ ጾሳ ኬꬃ ጊዶን ዴኢዛ ያርሾ ያርሺዛሶዛ ሲንꬃን ኢዚ ጫቂኮ፥

\VS{23}ኔኒ ሳሎን ዳሼ ሲያ፤ ሲያዳካ ኦꬃ። ሞራንቻ ቦላ ኢዛ ኦሶ ማላ ኔ ኣይሌታ ጊዶን ፒርዳ፤ ጺሎዛስ ኢዛ ጺሎቴꬃ ማላ ዛራ።


\par }{\PP \VS{24}«ኔ ዴሬ ኢስራኤሌይ ኔና ቆሂዳ ጋሶን ባ ሞርኬታ ሲንꬃን ጾኔቲዲ፥ ኢስቲ ኔኮ ሲሚዲ ሃይሳ ጾሳ ኬꬃን ኔ ሱንꬃ ጼይጊዲ ኔና ዎሲኮኔ ኔና ሾቢኮ፥

\VS{25}ኔኒ ሳሎን ዴኣሼ ሲያ። ኔ ዴራ ኢስራኤሌ ናጋራካ ኣቶ ጋ፤ ሂስታዳ ኔኒ ካሴ ኢስታ ኣዋታሲኔ ኢስታስ ኢሚዳ ቢታ ኢስታ ጉዬ ዛራ።


\par }{\PP \VS{26}«ኔ ዴሬይ ኔና ቆሂዳ ጋሶን ሳሎይ ጎርዴቲን ኢራይ ቡኮንታ ኢጺኮ፥ ኢስቲ ሃ ሶሆዛኮ ሲሚ ዎሲኮ፥ ኔኒ ኢስታ ኡንኤꬂዳ ጊሻስ ኔ ሱንꬃ ጼይጊዲ ባንታ ናጋራፔ ሲሚኮ፥

\VS{27}ኔኒ ሳሎን ዴኣሼ ሲያ። ኔ ኣይሌታ ናጋራኔ ኔ ዴራ ኢስራኤሌ ናጋራ ኣቶ ጋ። ኢስቲ ሄሜታናስ ቤሲዛ ሎኦ ኦጌዛ ኢስታ ታማርሳ፤ ሂስታዳ ኔኒ ኔ ኣሳስ ጺንጾ ሂስታ ኢሚዳ ቢታን ኢራ ቡኪሳ።


\par }{\PP \VS{28}«ቢታ ቦላን ኮሻይ ዎይኮ ኢታ ሃርጌይ ዪኮ፥ ዎይኮ ካꬃ ሎቤይ፥ ዎይኮ ኩቱልኤይ፥ ዎይኮ ቦሌይ፥ ዎይኮ ጉምባሮይ ባሺኮ፥ ዎይኮ ሞርኬይ ኢስታ ካታማታ ዶዲኮ፥ ዎይኮ ኣይ ማላ ዳፋይ ዎይኮ ሃርጌይ ዪኮ፥

\VS{29}ኔ ዴሬ ኢስራኤሌ ኣሳ ጋርሳፌ ኦኒካ ኢዛስ ሜቶይኔ ሳኮይ ኤሬቲን ኢዚ ባ ኩሼ ሃ ኬꬃኮ ሚጪ ዎሲኮ፥

\VS{30}ኔኒ ሳሎን ዴኣሼ ሲያዳ ኢዛ ናጋራ ኣቶ ጋ፤ ኣሳ ኡባ ዎዚና ሻካ ኤሪዛይ ኔና ጻላ ጊዲዳ ጊሻስ ኢሳስ ኢሳስ ኢዛ ኦሶ ማላ ኢማ።

\VS{31}ሂስቲኮ ኔኒ ካሴ ኑ ኣዋታስ ኢሚዳ ቢታን ዴኢዛ ዎዴ ኡባን ኢስቲ ኔስ ያዪዲ ኔ ኦጌራ ባና።


\par }{\PP \VS{32}«ሄሳꬆካ ኔ ዴሬ ኢስራኤሌ ጊዶንታ ሃራ ዴሬ ኣሲ ኔ ጊታ ሱንꬃ ጊሻሲኔ ኔኒ ኔ ዴራስ ኦꬂዳ ማላሊሲዛ ኦሶታ ጊሻስ፥ ሃኮ ቢታፌ ዪዲ ሃ ጾሳ ኬꬃኮ ሲሚ ዎሲኮ፥

\VS{33}ኔኒ ሳሎን ዴኣሼ ሲያ፤ ሂስታዳ ሃ ሳኣ ኣሳይ ኡባይ ኔ ዴራ ኢስራኤሌ ማላ ኔ ሱንꬃ ኤሪዲ ኔስ ያያና ማላ፥ ታኒ ኬጺዳ ሃ ጾሳ ኬꬃይ ኔ ሱንꬂ ኢዛን ጼይጌቲዛ ሶሆ ጊዲዳይሳ ኢስቲ ኤራና ማላ ሃራ ኣላጋ ቢታ ኣሲ ኔና ዎሲዛ ሚሽ ኡባ ፖላ።


\par }{\PP \VS{34}«ኔ ኣሳይ ባንታ ሞርኬታ ኦላና ማላ ኔኒ ኪቲዳሶ ኣዋካ ቢዲ ኢስቲ ኔኒ ዶሪዳ ሃ ካታማይን ታኒ ኔ ሱንꬃስ ኬጺዳ ጾሳ ኬꬃኮ ሲሚዲ ኔና ዎሲኮ፥

\VS{35}ኢስታ ዎሳኔ ሾቤꬃ ሳሎን ዳሼ ኔኒ ሲያ፤ ኢስቲ ኔና ዎሲዳይሳካ ኔኒ ኢስታስ ኢማ።


\par }{\PP \VS{36}«ናጋራ ኦꬆንታ ኣሲ ባይንዳ ጊሻስ ኢስቲ ኔና ቆሂዳ ጋሶን ኔኒ ኢስታ ቦላ ሃንቄታዳ ሃኮ ጊዲን ዎይኮ ማታ ቢታ ጊዲን ኢስታ ዲኢ ኤፊዛ ሞርኬታስ ኣꬃ ኢሚኮ፥

\VS{37}ኢስቲ ሄ ዲኤቲዳ ቢታን ዴኢሼ ባ ዎዚናይ ሜቂን ማሮቴꬃን ሲሚኮ፥ ቃሴ ሄ ዲኤቲዳ ቢታን ዲሼ፥ ‹ኑኒ ናጋራ ኦꬂዶስ፤ ቆሂዶስ፥ ኢታ ሚሺካ ኦꬂዶስ› ጊዲ ኔስ ሾቢኮ፥

\VS{38}ባንታና ዲኢዲ ኤፊዳ ሞርኬታ ቢታን ዲሼ፥ ኢስቲ ባንታ ኩሜꬃ ዎዚናፔኔ ባንታ ኩሜꬃ ቆፋፔ ኔኮ ሲሚኮ፥ ኔኒ ኢስታ ኣዋታስ ኢሚዳ ኢስታ ቢታኮ፥ ኔኒ ዶሪዳ ካታማኮኔ ታኒ ኔ ሱንꬃስ ኬጺዳ ጾሳ ኬꬃኮ ሲሚዲ ኔና ዎሲኮ፥

\VS{39}ኔኒ ኢስታ ዎሳኔ ሾቤꬃ ሳሎን ዳሼ ሲያ። ኢስቲ ኔና ዎሲዳይሳካ ኢስታስ ኢማ፤ ኔና ቆሂዳ ኔ ዴራ ናጋራ ኣቶ ጋ።


\par }{\PP \VS{40}«ሃኢካ ኣቤት ታ ጾሳዉ! ሃ ሶሃን ዎሲዛ ዎሳ ኔ ኣይፌይ ጼሎ፤ ኔ ሃይꬂካ ሲዮ።


\par }{\Q \VS{41}«ኣቤት ጎዳ ጾሳዉ! ዴንዳ!

\par }{\QB ኔ ዎልቃስ ማላታ ጊዲዳ

\par }{\QB ኔ ታቦታራ

\par }{\QC ኔ ሼምፒዛ ኬꬃን ጌላ።

\par }{\Q ኣቤት ጎዳ ጾሳዉ!

\par }{\QB ኔ ቄሴቲ ኣቶቴꬃ ማይኤቶ፤

\par }{\QB ኔ ጌሻ ኣሳቲካ

\par }{\QC ኔ ኪያቴꬃን ኡፋዬቴቶ።


\par }{\Q \VS{42}ኣቤት ጎዳ ጾሳዉ!

\par }{\QB ኔኒ ቲይዳ ካዎዛ ኣጎፋ።

\par }{\Q ኔ ኣሽካራ ዳዊቴስ ኢሚዳ

\par }{\QB ማሮቴꬃ ሃሳኣ»

\par }{\QB ጊ ዎሲዴስ።
\XREF{}{{\XO 6:42 }{\XT{ማዛ 132፡8-10}}}




\par }\Chap{7}{\SH ጾሳ ኬꬃ ኣንጂሶ
\par }
{\R (1ካዎ 8፡62-66)

\par }{\PP \VerseOne{1}ሶሎሞኔይ ዎሳ ፖሊዳ ማላ ሳሎፔ ታማይ ዎꬊዲ ጹጌቲዛ ያርሾዛኔ ሃራ ያርሾዛ ሚዴስ። ሂስቲን ጎዳ ቦንቾይ ጾሳ ኬꬃ ኩሚዴስ።
\XREF{}{{\XO 7:1 }{\XT{ሌዌ 9፡23-24}}}

\VS{2}ጎዳ ቦንቾይ ጾሳ ኬꬃ ኩሚዳ ጊሻስ ቄሴቲ ጾሳ ኬꬅ ጌላናስ ዳንዳይቤቴና።

\VS{3}ኢስራኤሌ ኣሳይ ኡባይ ታማይ ሳሎፔ ዎꬊሺኒኔ ጎዳ ቦንቾይ ጾሳ ኬꬃ ኩሚሺን ቤኢዲ ቢታን ጉፋኒዲ ጎይኒሼ፥

\par }{\Q «ጎዳይ ኪያ!

\par }{\QB ኢዛ ማሮቴꬂካ

\par }{\QB ሜርናሳ» ጊዲ

\par }{\QC ጎዳ ጋላቲዴስ።
\XREF{}{{\XO 7:3 }{\XT{1ታሪ 16፡34፤ 2ታሪ 5፡13፤ ኢዝ 3፡11፤ ማዛ 100፡5፤ 106፡1፤ 107፡1፤ 136፡1፤ ኤር 33፡11}}}


\par }{\PP \VS{4}ሄሳፌ ጉዬ ካዎዚኔ ኡባ ኣሳይ ጎዳ ጾሳ ሲንꬃን ያርሾ ያርሺዴስ።

\VS{5}ካዎ ሶሎሞኔይ 22,000 ኮርማታኔ 120,000 ዶርሳታ ያርሺዴስ፤ ሂስቲዲ ካዎዚኔ ኡባ ኣሳይ ጾሳ ኬꬃ ኣንጂዴስ።

\VS{6}ቄሴቲካ ባንታስ ጊጊዳሶሆን ኤቂን ሌዌቲ ቃሴ ካዎ ዳዊቲ ጎዳ ሳባናስ ካሴ ኦꬂዳ ዬꬃ ዬጺዛ ሚሻ ኦይኪ ኢስታ ሲንꬃን ኤቂዲ፥ «ኢዛ ማሮቴꬂ ሜርናሳ» ጊ ዬጺሼ ጎዳ ጋላቲዳ፤ ቄሴቲ ሌዌታ ሲንꬃን ኤቂዲ ጹሩምባ ፑኒሺን ኢስራኤሌ ኣሳይ ኡባይ ኤቂዴስ።


\par }{\PP \VS{7}ሶሎሞኔይ ጻርቂማላፔ ኦꬂዳ ያርሾ ያርሺዛሶዚ ጹጌቲዛ ያርሾ፥ ካꬃ ያርሾ፥ ሜሄ ሃንዳ ያርሾ ኦይካና ዳንዳዮንታ ጊሻስ ጾሳ ኬꬃ ሲንꬃን ዲዛ ዛጎዛ ጎዳስ ዱማሲዴስ፤ ሄ ሶሆዛን ጹጌቲዛ ያርሾ፥ ኢሲፌቴꬃ ያርሾኔ ሜሄ ሃንዳ ያርሺዴስ።


\par }{\PP \VS{8}ሄ ዎዴ ሶሎሞኔይኔ ኢስራኤሌ ኣሳይ ኡባይ ላፑን ጋላስ ጋካናስ ባኣሌዛ ቦንቺዳ፤ ኢስራኤሌ ዛዋን ዲዛ ሃማቴ ፒኒዛሶፔ ቢዲ ጊብጼ ሻፋ ጋካናስ ዲዛ ጮራ ኣሳይ ሄን ሺቂዴስ።

\VS{9}ኣሳይ ያርሾ ያርሺዛሶዛ ላፑን ጋላስ ዱማሲዲኔ ቃሴ ላፑን ጋላስ ኣንጂሶ ባኣሌ ቦንቺዳፔ ጉዬ ኦስፑንꬃ ጋላስ ዉርሴꬃን ዱማ ሺቆ ሺቂዴስ።

\VS{10}ሄሳፌ ጉዬ ሶሎሞኔይ ላፑንꬃ ኣጊናን ናምኡ ታማኔ ሄꬓንꬆ ጋላስ ኣሳ ሞይዚዴስ፤ ጎዳይ ዳዊቴስ፥ ሶሎሞኔሲኔ ባ ኣሳ ኢስራኤሌስ ኦꬂዳ ኪያቴꬃን ኣሳይ ኡፋዬቲሼኔ ዎዚናፔ ፓሽኪ ጊዲ ባ ሶ ባ ሶ ቢዴስ።


\par }{\PP \VS{11}ሶሎሞኔይ ጾሳ ኬꬃኔ ካዎቴꬃ ኬꬃ ኬጺዲ ዉርሲዴስ፤ ሶሎሞኔይ ጎዳ ኬꬃሲኔ ባ ካዎ ኬꬃስ ባ ዎዚናን ቆፒዳይሳ ኡባ ፖሊዴስ።

\VS{12}ሄሳፌ ጉዬ ጎዳይ ሶሎሞኔስ ኦማርስ ቆንጪዲ፥ «ታኒ ኔ ዎሳ ሲያዲስ፤ ታኒ ሃ ሶሆዛ ታስ ያርሾይ ያርሼቲዛ ኬꬅ ጊዳና ማላ ዶራዲስ።

\VS{13}ታኒ ኢራይ ቡኮንታ ማላ ሳሎ ጎርዲኮ ዎይኮ ሳኣ ካꬃ ማና ማላ ቦሌ ኣዛዚኮ፥ ዎይኮ ታ ኣሳ ጊዶን ኢታ ሃርጌ ታ ዬዲኮ፥

\VS{14}ታ ሱንꬃን ጼይጌቲዳ ታ ኣሳይ ባንታናቴꬃ ካዉሺዲ ዎሲኮ፥ ኢስቲ ታና ኮዪዲ ባንታ ኢታ ኦጌፔ ሲሚኮ፥ ታኒ ሳሎን ዳዳ ኢስታ ዎሳ ሲያና፤ ሂስታዳ ኢስታ ናጋራ ኣቶ ጋና፤ ኢስታ ቢታካ ታ ፓꬃና።

\VS{15}ሃኢካ ሃ ሶሆን ዎሴቲዛ ዎሳ ታ ኣይፌይ ጼላና፤ ታ ሃይꬃቲካ ኤዝጊ ሲያና።

\VS{16}ታ ሱንꬂ ኢዛን ሜርናስ ዴኣና ማላ ሃ ኬꬃ ታ ዶራዳ ጌሻዲስ፤ ታ ኣይፌይኔ ታ ዎዚናይ ኡባ ዎዴ ሄን ዴኣና።


\par }{\PP \VS{17}«ኔኒካ ካሴ ኔ ኣዋ ዳዊቴ ማላ ታ ሲንꬃን ሄሜቲኮ፥ ታ ኔና ኣዛዚዳ ኡባ ኔ ኦꬂኮ፥ ታ ኔስ ኢሚዳ ዎጋኔ ማራ ኔ ናጊኮ፥

\VS{18}ታኒ ካሴ ኔ ኣዋ ዳዊቴስ፥ ‹ኢስራኤሌ ሃሪዛይ ኔ ዜሬꬃፌ ሙሌካ ꬋዬና› ጋዳ ታ ጫቂዳ ማላ ኔ ካዎቴꬃ ኣራታ ታ ሚንꬃና።\XREF{}{{\XO 7:18 }{\XT{1ካዎ 2፡4}}}


\par }{\PP \VS{19}«ጊዶ ኣቲን ኢንቴ ታና ካላናይሳ ኣጊዲ ጉዬ ሲሚኮ፥ ታኒ ኢንቴና ኣዛዚዳ ታ ኣዛዞታኔ ታ ዎጋታ ኣጊዲ ሃራ ጾሳታስ ኦꬃናሲኔ ጎይናናስ ኢንቴ ቢኮ፥

\VS{20}ታኒ ካሴ ኢንቴስ ኢሚዳ ቢታፌ ኢንቴና ꬎቃላና፤ ታኒ ታ ሱንꬃስ ዱማሲዳ ኬꬃካ ዬጋ ኣጋና፤ ታኒ ኢዛ ካዎቴꬃታ ኡባ ጊዶን ቂꬌሲኔ ቂልጫስ ኬሳና።

\VS{21}ሃይሲ ጾሳ ኬꬃዚ ሃኢ ኬሂፔ ማላሊሲዛዝ ጊዲኮካ ኢዛ ማታራ ካንꬂ ቢዛ ኡባይ ዳጋሚዲ፥ ‹ጎዳይ ሃ ቢታዮኔ ሃ ኬꬃ ኣይስ ሃይሳ ማላ ኦꬂዴ?› ጋና።

\VS{22}ሂስቲን ኣሳይ፥ ‹ኢስታ ኣዋታ ጊብጼፔ ኬሲዳ ጎዳ ባንታ ጾሳ ኣጊዲ ኢስቲ ሃራ ጾሳታ ካሊዳ ጊሻስ፥ ኢስታስ ኦꬂዳ ጊሻሲኔ ኢስታስ ጎይኒዳ ጊሻስ ጎዳይ ኢስታ ቦላ ሃ ኢታ ሚሽ ኡባ ኤሂዴስ› ጊዲ ዛራና» ጊዴስ።




\par }\Chap{8}{\SH ሶሎሞኔይ ኦꬂዳ ሃራ ኦሶታ
\par }
{\R (1ካዎ 9፡10-28)

\par }{\PP \VerseOne{1}ሶሎሞኔይ ጾሳ ኬꬃኔ ባ ካዎቴꬃ ኬꬃ ኬጺዳ ናምኡ ታማንꬃ ላይꬃ ዉርሴꬃን፥

\VS{2}ካዎ ሁራሜይ ኢሚዳ ካታማታ ሶሎሞኔይ ዛሪ ኬጺዲ ኢስራኤሌ ኣሳ ሄ ካታማታን ዎꬂዴስ።


\par }{\PP \VS{3}ሄሳፌ ጉዬ ሶሎሞኔይ ሃማቴኔ ጾባ ጌቴቲዛ ቢታታ ቢዲ ዎራጂ ኦይኪዴስ።

\VS{4}ሂስቲዲ ባዞን ዴኢዛ ታጺሞሬ ካታማኔ ኡባ ሚሽ ኢስታን ሚንጂዛ ካታማታ ሃማቴ ቢታን ኬጺዴስ።

\VS{5}ቃሴካ ሶሎሞኔይ ቦላ ቤቲ-ሆሮኔኔ ጋርሳ ቤቲ-ሆሮኔ ጌቴቲዛ ካታማታ ዛሪ ኤሲዴስ፤ ሄ ካታማቲ ዲርሳይ ፔንጌይኔ ኮላታይ ዴኢዛ ዲሬቲ ኡቲዳ ካታማታ።

\VS{6}ባኣላቴ ካታማ፥ ሚሽ ሚንጂዛ ካታማታ ኡባ፥ ባ ፓራታኔ ፓራ-ጋሬታ ዎꬂዛ ካታማታ ኡባኔ ኢዚ ኬጻናስ ኣሞቲዳ ኡባ ዬሩሳላሜን፥ ሊባኖሴኒኔ ባ ሃሪዛ ቢታ ኡባን ኬጺዴስ።


\par }{\PP \VS{7}ሂቴታፔ፥ ኣሞሬታፔ፥ ፓሪዜታፔ፥ ሂዌታፔኔ ያቡሴታፔ ኣቲዳ ኣሳይ ኡባይ ኢስራኤሌ ዛሬ ጊዴቴና፤

\VS{8}ኢስቲ ኢስራኤሌ ኣሳይ ꬋይሲሺን ሄ ቢታን ኣቲዳ ኣሳታ ዛሬታ። ሶሎሞኔይ ኢስታ ጋባራቴꬃን ኦሲሲዴስ፤ ኢስቲ ሃች ጋካናስካ ጋባራቴꬃን ኦꬄቴስ።

\VS{9}ጊዶ ኣቲን ሶሎሞኔይ ባ ኦሶስ ኢስራኤሌ ኣሳፔ ኦናካ ኣይሌሲቤና፤ ኢስቲ ጊዲኮ ኦላንቻታ፥ ኦላ ጋዳዋታ፥ ፓራ-ጋሬታ ላጊዛይታ ሃላቃታኔ ቶጋ ኣሳታ ጊዲዲ ኦꬂዳ።

\VS{10}ቃሴ ኢስታፌ 250 ሹሜቲ ካዎ ሶሎሞኔስ ኦꬂዛ ጋባራታ ጼሊ ኦሲሴቴስ።


\par }{\PP \VS{11}ሄሳፌ ጉዬ ሶሎሞኔይ፥ «ጎዳ ታቦታይ ጌሊዳ ሶሆይ ጌሽ ጊዲዳ ጊሻስ ታ ማቻ ኢስራኤሌ ካዎ ዳዊቴ ኬꬃን ዴኣናስ ቤሱኩ» ጊዲ ጊብጼ ካዎ ፓሮኔ ቢዮ ዳዊቴ ካታማፔ ዴንꬂዲ ኢዚ ኢዚስ ኬጺ ዎꬂዳ ካዎ ኬꬃን ኤሂዴስ።


\par }{\PP \VS{12}ሶሎሞኔይ ሄ ዎዴ ጾሳ ኬꬃ ሲንꬃን ጎዳስ ጊግሲዳ ያርሾ ያርሺዛሶን ጹጌቲዛ ያርሾ ያርሺዴስ።

\VS{13}ሙሴይ ያርሾ ጊሻስ ኣዛዚዳ ዎጋ ማላ ሃች ሃች፥ ሳምባታን ሳምባታን፥ ኣጊናይ ዶሚዳ ኮይሮ ጋላሲኔ ላይꬃን ቦንቼቲዛ ሄꬑ ባኣሌታን ሄይቲካ ኡኬꬃ ባኣሌን፥ ካꬃ ሺሾ ባኣሌኒኔ ዳሴ ባኣሌን ጎዳስ ጹጌቲዛ ያርሾ ያርሺዴስ።
\XREF{}{{\XO 8:13 }{\XT{ኬሳ 23፡14-17፤ 34፡22-23፤ ታይ 28፡9፤ 29፡39፤ ዛሬ 16፡16}}}


\par }{\PP \VS{14}ኢዛ ኣዋ ዳዊቲ ካሴ ኣዛዚዳ ማላ ቄሴታ ኢስታ ኦሶን ኦሶን ሻኪ ሱንꬂዴስ፤ ጋላስ ጋላስ ዬꬃን ሳባና ማላኔ ቄሴታ ማዳና ማላ ሌዌታ ሻኪዲ ሱንꬂዴስ። ቃሴካ ጾሳ ኣስ ዳዊቲ ኣዛዚዳ ማላ ጾሳ ኬꬃ ፔንጌ ናጊዛ ዛቤታ ኢስታ ኦሶን ኦሶን ሻኪዲ ሱንꬂዴስ።

\VS{15}ካሴ ዳዊቲ ቡቁራ ሚንጂዛ ኬꬃ ጊሻሲኔ ሃራ ኣላሌታ ጊሻስ ቄሴታኔ ሌዌታስ ኢሜቲዳ ኣዛዞታፔ ኢሲኖካ ኣሾንታ ኡባ ፖሊዴስ።


\par }{\PP \VS{16}ሶሎሞኔይ ሃልቺዳ ኦሶ ኡባይ ኦሴቲ ዉሪዴስ፤ ጾሳ ኬꬃስ ዮቺ ዬጌቲዳ ዎዴፔ ዶሚዲ፥ ፖሌታና ጋካናስ ኦሶ ኡባይ ሎኦ ኦሴቲዴስ።


\par }{\PP \VS{17}ሄሳፌ ጉዬ ካዎ ሶሎሞኔይ ኤዶሜ ቢታን ዞኦ ኣባ ዶናን ዴኢዛ ኤጺዮን-ጋቢሬኔ ኤላቴ ጌቴቲዛ ካታማታ ቢዴስ።

\VS{18}ካዎ ሁራሜይ ማርካቤታኔ ማርካቤ ላጎን ሎሂዳ ባ ኣሳታ ሶሎሞኔስ ዬዲዴስ፤ ሂስቲን ኢስቲ ሶሎሞኔ ኣሳታራ ኢሲፌ ኦፊሬ ቢታ ቢዲ ሄፔ 15,000 ኪሎ ጊራሜ ጊዲዛ ዎርቃ ካዎ ሶሎሞኔስ ኤኪ ዪዳ።




\par }\Chap{9}{\SH ሶሎሞኔ ቤያናስ ቢዳ ሳባ ካዎዮ
\par }
{\R (1ካዎ 10፡1-13)

\par }{\PP \VerseOne{1}ሳባ ካዎያ ሶሎሞኔ ጎባቴꬃ ሲያዳ፥ ዴጾ ኦይሻታ ኤካዳ ኢዛ ፓጫናስ ሳዎ፥ ኬሂ ዳሮ ዎርቃኔ ኣልኦ ሹቻታ ጋሜላታን ጫናዳ ዳሮ ኣዣባራ ዬሩሳላሜ ጋካዳ ሶሎሞኔ ሲንꬅ ኣꬋዱስ። ሂስታዳ ባ ዎዚናን ዲዛይሳ ኡባ ሶሎሞኔስ ዮታዱስ።

\VS{2}ሶሎሞኔይ ኢዛ ኦይቺዳ ኡባ ኢዚስ ዮቲዴስ፤ ኢዚ ኢዚስ ቢርሾንታ ኢዛፔ ጌሚ ኣቲዳ ኣይ ሚሺካ ዴና።

\VS{3}ሳባ ካዎያ ሶሎሞኔ ኣꬎ ኤራቴꬃ፥ ኢዚ ኬጺዳ ካዎቴꬃ ኬꬃ፥

\VS{4}ኢዛ ማዳን ሺቂዛ ቁማ፥ ኢዛ ሹሜቲ ኡቲዛ ኡቴꬃ፥ ኢዛ ኣሽካራቲ ኦꬂዛ ኦሶኔ ማይኢዛ ማይኦዛ፥ ኢዛ ኡሹ ቲጊዛይቲ ማይኢዛ ማይኦዛኔ ጎዳ ኬꬃን ኢዚ ጹጊዛ ያርሾዛ ቤኣዳ ኬሃ ማላሌታዱስ።


\par }{\PP \VS{5}ሄሳፌ ጉዬ ኢዛ ካዎዛ፥ «ኔ ኦሶ ጊሻሲኔ ኔ ኣꬎ ኤራቴꬃ ጊሻስ ታኒ ታ ዴሬን ዳሼ ሲዪዳይሲ ቱማ።

\VS{6}ጊዶ ኣቲን ታኒ ያዳ ታ ኣይፌን ቤኣና ጋካናስ ኢስቲ ታስ ዮቲዳ ኡባ ኣማናቤኬ። ኔ ኣꬎ ኤራቴꬃፌ ባጋይካ ታስ ዮቴቲቤና፤ ቱማፔ ታኒ ሲዮይሳፌ ኔ ኣꬎ ኤራቴꬃይ ኬሂ ኣꬌስ።

\VS{7}ኡባ ዎዴ ኔ ሲንꬃን ኤቂዲ ኔ ኣꬎ ኤራቴꬃ ሲዪዛ ኔ ሹሜቲኔ ኔ ኣይሌቲ ኣይ ማላ ኣንጄቲዳ ኣሴ!

\VS{8}ኔናን ኡፋዬቲዲ ባ ካዎቴꬃ ኣራታን ኡቲሲዳ ኔ ጎዳይ ጋላቴቶ! ኔ ጾሳይ ኢስራኤሌ ኣሳ ሲቂዳ ጊሻሲኔ ሜርናስ ሚንꬂ ኤሳናስ ኮዪዳ ጊሻስ ሱሬ ፒርዳይኔ ጺሎቴꬂ ኣካና ማላ ኢስታ ቦላ ኔና ካዎꬂዴስ» ጋዱስ።


\par }{\PP \VS{9}ሂስታዳ ካዎያ 4,000 ኪሎ ጊራሜ ጊዲዛ ዎርቃ፥ ኬሂ ዳሮ ሳዎኔ ኣልኦ ሹቻታ ካዎዛስ ኢማዱስ፤ ሳባ ካዎያ ካዎ ሶሎሞኔስ ኢሚዳ ሳዎ ሚሳቲዛ ሳዎይ ሙሌካ ዴና።
\XREF{}{{\XO 9:9 }{\XT{ማቶ 12፡42፤ ሉቃ 11፡31}}}


\par }{\PP \VS{10}ሁራሜ ኣሳቲኔ ሶሎሞኔ ኣሳቲ ኦፊሬፔ ዎርቃ፥ ሳንዳሌ ሚꬂኔ ኣልኦ ሹቻታ ኤሂዳ።

\VS{11}ካዎ ሶሎሞኔይ ሄ ሳንዳሌ ሚꬃፌ ጾሳ ኬꬃኔ ካዎቴꬃ ኬꬃ ጌሊዛሶ ꬌካታኔ ዬꬃ ዬጺዛይታስ ማሲንቆኔ ዲꬅ ኦሲሲዴስ። ሃይሳ ማላ ሚሺ ካሴ ዩሁዳ ቢታን ቤቲ ኤሬና።


\par }{\PP \VS{12}ካዎ ሶሎሞኔይ ሳባ ካዎያ ኣሞቲዳይሳኔ ኢዛ ኦይቺዳ ኡባ ኢዚስ ኢሚዴስ፤ ኢዛ ሶሎሞኔስ ኤሂዳይሳፌ ዳሮ ኢዚ ኢዚስ ኢሚዴስ። ሄሳፌ ጉዬ ሳባ ካዎያ ባ ኣዣባዛራ ዴንዳዳ ባ ዴሬ ሲማዱስ።


\par }{\SH ሶሎሞኔ ዱሬቴꬅ
\par }
{\R (1ካዎ 10፡14-25)

\par }{\PP \VS{13}ሶሎሞኔይ ላይꬃን ላይꬃን ኤኪዛ ዎርቃይ 23,000 ኪሎ ጊራሜ።

\VS{14}ሄሲ ዛልኣንቻታፔ ኤኪዳ ቃራጻ፥ ኣራቢያ ቢታ ካዎታ ኡባፌኔ ኢስራኤሌ ቢታ ሃሪዛይታፔ ኤኪዳ ዎርቃኔ ቢራ ጉጂቤና።


\par }{\PP \VS{15}ካዎ ሶሎሞኔይ 200 ዎጋ ጎንዳሌታ ቆጺሲዲ ዎርቃፌ ሜꬊሲዴስ፤ ኢሲ ኢሲ ጎንዳሌን ላፑን ኪሎ ጊራሜ ጊዲዛ ዎርቃይ ጌሊዴስ።

\VS{16}ቃሴካ ኢዚ 300 ቄሪ ጎንዳሌታ ቆጺሲዲ ዎርቃፌ ሜꬊሲዴስ፤ ኢሲ ኢሲ ቄሪ ጎንዳሌን ናምኡ ኪሎ ጊራሜ ጊዲዛ ዎርቃይ ጌሊዴስ፤ ካዎይ ሄ ጎንዳሌታ፥ «ሊባኖሴ ዎራ ኬꬅ» ጌቴቲዛ ኬꬃን ዎꬂዴስ።


\par }{\PP \VS{17}ቃሴካ ካዎዚ ዳንጋርሳ ዛሌፔ ኢሲ ጊታ ካዎ ኣራታ ኦሲሲዲ ሙሩታ ዎርቃን ሜሺዴስ።

\VS{18}ካዎቴꬃ ኣራታይ ዴኢዛሶ ፑዴ ኬኣናስ ዬꬊዛ ኡሱፑን ꬌካቲ ዴቴስ። ቶሆን ዬꬋናስ ካዎቴꬃ ኣራታራ ጋꬂዲ ዎርቃፌ ኦሴቲዳ ኦይዴይ ዴስ። ኣራታስ ናምኡ ባጋራካ ቄሴ ዜምፒሲዛ ሶሆቲ ዴቴስ፤ ሄ ናምኡ ሶሆታ ላንቄን ያ ባጋራኔ ሃ ባጋራ ኤቂዳ ኢሲ ኢሲ ጋሞ ሚስሌይ ዴስ።

\VS{19}ሄ ኣራታ ፑዴ ኬኢዛሶ ኡሱፑን ꬌካታን ያ ባጋራኔ ሃ ባጋራ ኢሲ ኢሲ ጋሞ ሚስሌይ፥ ሙሌራ 12 ሚስሌቲ ዴቴስ። ሄሳ ማላ ካዎቴꬃ ኣራታይ ሃራ ካዎቴꬃን ኣዋንካ ኦሴቲቤና።


\par }{\PP \VS{20}ካዎ ሶሎሞኔይ ኢስታን ኡሹ ኡዪዛ ሚሻቲ ኡባይ ዎርቃፌ ኦሴቲዳ፤ «ሊባኖሴ ዎራ» ጌቴቲዛ ኬꬃን ዴኢዛ ሚሻቲ ኡባይካ ሙሩታ ዎርቃፌ ኦሴቲዳ። ሶሎሞኔ ዎዴ ቢራይ ሙሌካ ጎኢዛ ሚሻ ማላ ቆዴቶንታ ጊሻስ ቢራፔ ኦሴቲዳ ሚሺ ሙሌካ ዴና።

\VS{21}ካዎዛስ ሁራሜ ኣሳቲ ላጊዛ ዛልኤ ማርካቤቲ ዴቴስ፤ ሄ ማርካቤቲ ዎርቃ፥ ቢራ፥ ዳንጋርሳ ዛሌ፥ ቃሬታኔ ጌሌሾታ ጫኒ ኤኪዲ ሄꬑ ላይꬃፌ ኢሲቶ ታርሴሴ ሲሜቴስ።


\par }{\PP \VS{22}ካዎ ሶሎሞኔይ ዱሬቴꬃኒኔ ኣꬎ ኤራቴꬃን ሳኣን ዴኢዛ ካዎታ ኡባፌ ኣꬌስ።

\VS{23}ሳኣን ዴኢዛ ካዎቲ ኡባይ ኢዛ ሲንꬅ ኣꬋናሲኔ ጾሲ ኢዛ ዎዚናን ዎꬂዳ ኣꬎ ኤራቴꬃ ሲያናስ ኮዬቴስ።

\VS{24}ላይꬃን ላይꬃን ዪዛ ኡባይ ኢዛስ ኢማናስ ዎርቃኔ ቢራ ሚሻታ፥ ማይኦታ፥ ኦላ ሚሻታ፥ ዱማ ዱማ ሳዎ፥ ፓራታኔ ባቁሎታ ኤኪ ዬቴስ።


\par }{\PP \VS{25}ሶሎሞኔ ፓራታሲኔ ጋሬታስ 4,000 ጋጻታይ ዴስ፤ ቃሴ 12,000 ፓራቲ ኢዛስ ዴቴስ። ሶሎሞኔይ ሄ ፓራ-ጋሬታ ካታማታኒኔ ባናራ ዬሩሳላሜን ዎꬂዴስ።\XREF{}{{\XO 9:25 }{\XT{1ካዎ 4፡26}}}

\VS{26}ሶሎሞኔይ ኤፊራጺሴ ሻፋፔ ዶሚዲ ፊሊስጼሜ ቢታኔ ጊብጼ ዛዋ ጋካናስ ዴኢዛ ካዎታ ኡባ ሃሪዴስ።
\XREF{}{{\XO 9:26 }{\XT{ሜꬌ 15፡18፤ 1ካዎ 4፡21}}}

\VS{27}ካዎይ ዬሩሳላሜን ቢራይ ሹቻꬆ ኮሬታና ማላ፥ ዚጋይካ ሻራ ሜንꬆን ዲጪዛ ኤꬃꬆ ጮራታና ማላ ኦꬂዴስ።

\VS{28}ሶሎሞኔስ ፓራታ ጊብጼፔኔ ሃራ ቢታ ኡባፌ ኤሄቴስ።
\XREF{}{{\XO 9:28 }{\XT{ዛሬ 17፡16}}}


\par }{\SH ሶሎሞኔ ሃይቆ
\par }
{\R (1ካዎ 11፡41-43)

\par }{\PP \VS{29}ኮይሮፔ ዉርሴꬅ ጋካናስ ሶሎሞኔ ካዎቴꬃ ላይꬃን ሃኒዳ ሃራ ሚሺ ኡባይ ቲንቢቴ ዮቲዛ ናታኔ ታሪኬ ማጻፋን፥ ቲንቢቴ ዮቲዛ ሴሎኔ ዴሬ ኣስ ኣካያ ማጻፋኒኔ ናባጼ ና ኢዮርባኣሜ ጊሻስ ቲንቢቴ ዮቲዳ ኢዶይ ቤኢዳ ኣጁታ ማጻፋን ጻፌቲ ኡቲዴስ።

\VS{30}ሶሎሞኔይ ኢስራኤሌ ኡባ ቦላ ዬሩሳላሜን 40 ላይꬅ ካዎቲዴስ።

\VS{31}ሄሳፌ ጉዬ ሶሎሞኔይ ሃይቂዲ ካሴ ባ ኣዋታን ጋይቲዴስ፤ ባ ኣዋ ዳዊቴ ካታማን ሞጌቲዴስ፤ ኢዛ ና ኤሮቢኣሜይ ኢዛሶሆን ካዎቲዴስ።




\par }\Chap{10}{\SH ኤሮቢኣሜ ቦላ ኢስራኤሌ ኣሳ ዴንꬅ
\par }
{\R (1ካዎ 12፡1-20)

\par }{\PP \VerseOne{1}ኢስራኤሌ ኣሳይ ኡባይ ኤሮቢኣሜ ካዎꬃናስ ሴኬሜ ካታማ ቢዳ ጊሻስ ኢዚካ ሄ ቢዴስ።

\VS{2}ካዎ ሶሎሞኔፔ ባቃቲዲ ጊብጼን ዴኢዛ ናባጼ ና ኢዮርባኣሜይ ሄሳ ሲዪዲ ጊብጼፔ ሲሚ ዪዴስ።

\VS{3}ኢስራኤሌ ኣሳይ ኢዮርባኣሜስ ኪታ ዬዲ ጼይጊዴስ፤ ኢዚኔ ኢስራኤሌ ኣሳይ ኡባይ ኤሮቢኣሜኮ ቢዲ፥

\VS{4}«ካሴ ኔ ኣዋይ ኑና ዴጾ ቃምባራ ቶሲዴስ፤ ሃኢ ኔኒ ኢዚ ኑና ኦሲሲዳ ዎልቃማ ኦሳኔ ዴጾ ቃምባራ ኑስ ካዉሺኮ ኑኒ ኔስ ሃሬታና» ጊዳ።


\par }{\PP \VS{5}ሂስቲን ኤሮቢኣሜይ ኢስታስ፥ «ቢቴ፤ ቢዲ ሄꬓንꬆ ጋላስ ታኮ ሲሚ ዪቴ» ጊዴስ። ኣሳይካ ሲሚዲ ቢዴስ።


\par }{\PP \VS{6}ሄሳፌ ጉዬ ካዎ ኤሮቢኣሜይ ባ ኣዋ ሶሎሞኔይ ፓጻ ዴኢዛ ዎዴ ሶሎሞኔ ዞሪዛ ጪማታ ዞሬ ኦይቺዴስ። ኢዚ ኢስታስ፥ «ታ ሃይሳ ሃ ኣሳስ ኣይ ጋ ዛሮ?» ጊዲ ኦይቺዴስ።


\par }{\PP \VS{7}ጪማቲካ ኤሮቢኣሜ፥ «ኔኒ ሃ ኣሳስ ኪዪኮ፥ ኢስታ ኡፋይሲኮ ኢስታስ ሎኦ ቃላ ዛሪኮ ኢስቲ ኡባ ዎዴካ ኔስ ሃሬታና» ጊዳ።


\par }{\PP \VS{8}ጊዶ ኣቲን ኤሮቢኣሜይ ጪማቲ ዞሪዳ ዞሬዛ ኣጊዲ ኢዛራ ዲጪዲ ኢዛስ ኦꬂዛ ዬላጋ ኣሳታ ዞሬ ኦይቺዴስ።

\VS{9}ኢዚ ኢስታስ፥ «ኢንቴ ታና ኣይ ዞሬቲ? ‹ኔ ኣዋይ ኑና ቶሲዳ ዴጾ ቃምባራ ኑስ ካዉሻርኪ!› ጊዛ ሃ ኣሳስ ኣይ ዛሮ?» ጊዲ ኦይቺዴስ።


\par }{\PP \VS{10}ኢዛራ ዲጪዳ ዬላጋቲ ኢዛስ፥ « ‹ኔ ኣዋይ ኑና ዴጾ ቃምባራ ቶሲዴስ፤ ኔኒ ጊዲኮ ኑስ ካዉሻርኪ!› ጊዛ ኣሳስ፥ ‹ታ ጊልኢ ቢራꬌይ ታ ኣዋ ጼሳፌ ኦርዳዉስ።

\VS{11}ታ ኣዋይ ኢንቴስ ቃምባራ ዴጼꬂዴስ፤ ታኒ ጊዲኮ ሄሳፌካ ኣꬃዳ ዴጼꬃና። ታ ኣዋይ ኢንቴና ሊሶን ሾጪዴስ፤ ታኒ ጊዲኮ ኢንቴና ማሲማሶ ማላ ዱኪዛ ሊሶን ዋꬋና› ጋዳ ዛራ» ጊዳ።


\par }{\PP \VS{12}ሄሳፌ ጉዬ ካዎ ኤሮቢኣሜይ፥ «ሄꬓንꬆ ጋላስ ሲሚዲ ታኮ ዪቴ» ጊዳ ማላካ ኢዮርባኣሜይኔ ኣሳይ ኡባይ ሄꬓንꬆ ጋላስ ሲሚዲ ዪዳ።

\VS{13}ሂስቲን ካዎ ኤሮቢኣሜይ ኢስታስ ሃንቆን ዛሪዴስ። ጪማታ ዞሬ ኣጊዲ፥

\VS{14}ዬላጋቲ ዞሪዳ ዞሬዛ ካሊዴስ፤ ሂስቲዲ፥ «ታ ኣዋይ ኢንቴስ ቃምባራ ዴጼꬂዴስ፤ ታኒ ጊዲኮ ሄሳፌካ ኣꬃ ዴጼꬃና። ታ ኣዋይ ኢንቴና ሊሶን ሾጪዴስ፤ ታኒ ጊዲኮ ኢንቴና ማሲማሶ ማላ ዱኪዛ ሊሶን ሾጫና» ጊ ዛሪዴስ።

\VS{15}ጎዳይ ሴሎ ኣስ ኣካያ ባጋራ ካሴ ናባጼ ና ኢዮርባኣሜስ ዮቲዳ ቃላይ ፖሌታና ማላ ሄሲ ጾሳፌ ሃኒዳ ጊሻስ ካዎዚ ኣሳይ ጊዛይሳ ሲዮንታ ኢጺዴስ።


\par }{\PP \VS{16}ኢስራኤሌ ኣሳይ ኡባይ ካዎዚ ኢስታ ጊዛይሳ ኢስቲ ሲዮንታ ኢጺዳይሳ ቤኢዲ ካዎዛ፥ «ዳዊቴዛፔ ኑና ኣዚ ጋካኔ? ኢሴዬ ናራ ኑስ ኣይ ጋይቶቴꬂ ዲዜ! ኢስራኤሌ ኣሳዉ! ኢንቴ ሶ ኢንቴ ሶ ቢቴ! ኤሮቢኣሜ ኔ ሶ ናጋ!» ጊዴስ። ሄሳ ጊሻስ ኢስራኤሌ ኣሳይ ኡባይ ባ ሶ ባ ሶ ቢዴስ።
\XREF{}{{\XO 10:16 }{\XT{2ሳሜ 20፡1}}}

\VS{17}ኤሮቢኣሜይ ጊዲኮ ዩሁዳ ቢታን ዴኢዛ ኢስራኤሌ ኣሳ ቦላ ካዎቲዴስ።


\par }{\PP \VS{18}ሄሳፌ ጉዬ ካዎ ኤሮቢኣሜይ ባ ጋባራታ ሃላቃ ኣዶኒራሜ ኢስራኤሌ ኣሳኮ ኪቲዴስ፤ ኢስቲ ኢዛ ሹቻን ጫዲ ዎꬊዳ። ሂስቲን ካዎ ኤሮቢኣሜይ ባ ፓራ-ጋሬ ቦላ ኤሶን ኬኢ ኡቲዲ ዬሩሳላሜ ባቃቲዴስ።

\VS{19}ሄዴፔ ዶሚዲ ሃች ጋካናስ ኢስራኤሌ ዛሬታፔ ታማቲ ዳዊቴ ዛሬፔ ካዎቲዳ ካዎታ ቦላ ማካሊዳ።




\par }\Chap{11}{\SH ሻማኤይ ዮቲዳ ቲንቢቴ
\par }
{\R (1ካዎ 12፡21-24)

\par }{\PP \VerseOne{1}ኤሮቢኣሜይ ዬሩሳላሜ ካታማ ጋኪዳ ዎዴ ኢስራኤሌ ቢታ ኣሳራ ኦሌቲዲ ካዎቴꬃ ባስ ዛራና ማላ፥ ዩሁዳ ቆሞፌኔ ቢኒያሜ ቆሞፌ ዶሬቲዳ 180,000 ኦላንቻታ ሺሺዴስ።

\VS{2}ጊዶ ኣቲን ጎዳ ቃላይ ጾሳ ኣስ ሻማኤኮ ዪዲ፥

\VS{3}«ሶሎሞኔ ና ዩሁዳ ካዎ ኤሮቢኣሜስ ዩሁዳኒኔ ቢኒያሜን ዴኢዛ ኢስራኤሌ ኣሳ ኡባስ፥

\VS{4}‹ጎዳይ ኢንቴና፥ ኢንቴ ኢሻንታራ ኦሌታናስ ቦፒቴ፤ ሄሳ ታኒ ኦꬂዳ ጊሻስ ኢንቴ ኡባይካ ኢንቴ ሶ ኢንቴ ሶ ሲሚቴ› ጌስ ጋዳ ዮታ» ጊዴስ። ሂስቲን ኢስቲ ጎዳ ቃላ ሲዪዲ ኢዮርባኣሜ ኦላናስ ቢዛይሳ ኣጊዲ ሲሚዳ።


\par }{\SH ኤሮቢኣሜይ ጊምቢዳ ሚጻታ
\par }
{\PP \VS{5}ኤሮቢኣሜይ ዬሩሳላሜን ኡቲዲ ሃይሳፌ ካሊዲ ጻፌቲዳ ዩሁዳኔ ቢኒያሜ ካታማታስ ሚጻታ ጊምቢዴስ።

\VS{6}ሄ ካታማቲ ቤቴሊሄሜ፥ ኤጻሜ፥ ቴቁሄ፥

\VS{7}ቤቲ-ጹሬ፥ ሶኮ፥ ኣዱላሜ፥

\VS{8}ጌቴ፥ ማሬሻ፥ ዚፌ፥

\VS{9}ኣዶራኢሜ፥ ላኪሼ፥ ኣዜቄ፥

\VS{10}ጾራኣ፥ ኣያሎኔኔ ኬብሮኔ።

\VS{11}ኤሮቢኣሜይ ካታማታ ሚጻታ ሚንꬂዲ፥ ሃላቃታ ኢስታን ዎꬂዴስ፤ ቃሴ ቁማ፥ ዛይቴኔ ዎይኔ ኡሹ ሄን ሺሺዴስ።

\VS{12}ሄ ጊምቤቲዳ ካታማታ ኡባን ጎንዳሌታኔ ቶራታ ሺሺዲ ኢስታ ኬሂፔ ሚንꬂዴስ፤ ሄሳꬆ ኦꬂዲ ዩሁዳኔ ቢኒያሜ ቢታታ ሃሪ ዴኢዴስ።


\par }{\SH ቄሴታኔ ሌዌታ ዩስ
\par }
{\PP \VS{13}ኢስራኤሌ ኡባን ዴኢዛ ቄሴቲኔ ሌዌቲ ኡባይ ባንቲ ዴኢዛሶፔ ኤሮቢኣሜኮ ዪዳ።

\VS{14}ኢስቲ ቄሴ ጊዲዲ ጎዳስ ኦꬆንታ ማላ ኢዮርባኣሜይኔ ኢዛ ናይቲ ዲጊዳ ጊሻስ ሌዌቲ ባንታ ሄንꬃ ጋዴኔ ባንታ ሶሆ ኣጊዲ ዩሁዳኔ ዬሩሳላሜ ዪዳ።

\VS{15}ኢዮርባኣሜይ ጎይኒዛ ꬎቃሶሆታን ሃራ ቄሴታ ሱንꬂዴስ፤ ሂስቲን ኢስቲ ኢዚ ሜꬊዳ ዴይሻ ሚስሌታሲኔ ማራ ሚስሌታስ ቄሴ ጊዲዲ ኦꬂዳ።\XREF{}{{\XO 11:15 }{\XT{1ካዎ 12፡31}}}

\VS{16}ጊዶ ኣቲን ኢስራኤሌ ቆሞታ ኡባፌ ኢስራኤሌ ጎዳስ ባንታ ዎዚናፔ ጎይናናስ ኮይዛይቲ ጎዳ ባንታ ኣዋታ ጾሳስ ያርሾ ያርሻናስ ሌዌታ ጌዶ ካሊዲ ዬሩሳላሜ ዪዳ።

\VS{17}ኢስታ ዩሳይ ዩሁዳ ካዎቴꬃ ሚንꬂዴስ፤ ኢስቲ ሄꬑ ላይꬅ ኩሜꬅ ሶሎሞኔ ና ኤሮቢኣሜ ማዲዳ፤ ኢስቲ ካዎ ዳዊቴ ኦጌኔ ካዎ ሶሎሞኔ ኦጌ ካሊዲ ሳሮ ዴኢዳ።


\par }{\SH ኤሮቢኣሜ ሶ ኣሳ
\par }
{\PP \VS{18}ኤሮቢኣሜይ ማሂላቶ ማቾ ኤኪዴስ፤ ማሂላቲ ኣዋይ ዳዊቴ ና ያርሞቴ፤ ኢዚ ኣያ ኢሴዬ ና ኤልያቤ ቢዮ ኣቢሃይሎ።

\VS{19}ማሂላታ ኤሮቢኣሜስ ያኡሼ፥ ሻማሪያኔ ዛሃሜ ጌቴቲዛ ኣቱማ ናይታ ዬላዱስ።

\VS{20}ሄሳፌ ጉዬ ኣቤሴሎሜ ቢዮ ማኢኮ ማቾ ኤኪዴስ፤ ማኢካ ኤሮቢኣሜስ ኣቢያ፥ ኣታዬ፥ ዚዛኔ ሻሎሚቴ ዬላዱስ።

\VS{21}ኤሮቢኣሜይ ባ ማቼታፔኔ ባ ላጌꬆ ማቼታ ኡባፌ ኣቤሴሎሜ ቢዮ ማኢኮ ኣꬂ ሲቂዴስ። ኢዛስ 18 ማቼቲኔ 60 ላጌꬆ ማቼቲ ዴቴስ፤ ኢዚ 28 ኣቱማ ናይታኔ 60 ማጫ ናይታ ዬሊዴስ።

\VS{22}ኤሮቢኣሜይ ማኢኪ ና ኣቢያ ባፔ ጉዬን ካዎꬃናስ ቆፒዳ ጊሻስ፥ ኢዛ ኢሻንታ ቦላ ሃላቃ ኦꬂ ሱንꬂዴስ።

\VS{23}ኤሮቢኣሜይ ጪንጪዲ ባ ኣቱማ ናይታ ዩሁዳኔ ቢኒያሜ ቢታታ ኡባን ዴኢዛ ጊምቤቲዳ ካታማታ ኡባን ሻኪ ሻኪ ዎꬂዲ ኢስታስ ኮሺዛ ሚሽ ኡባ ኢሚዴስ፤ ቃሴ ኢስታ ጮራ ማቼታ ኤኪሲዴስ።




\par }\Chap{12}{\SH ዩሁዳ ቦላ ጊብጼ ዎራጆ
\par }
{\R (1ካዎ 14፡25-28)

\par }{\PP \VerseOne{1}ኤሮቢኣሜ ካዎቴꬃይ ሚኒ ኤቂዳ ዎዴ ኢዚኔ ኢስራኤሌ ኣሳይ ኡባይ ጎዳ ዎጋ ዬጊ ኣጊዳ።

\VS{2}ኢስቲ ጎዳስ ኣማኔቶንታ ኢጺዳ ጊሻስ ኤሮቢኣሜይ ካዎቲዳ ኢቻሻንꬆ ላይꬃን ጊብጼ ካዎ ሺሻቂ ዬሩሳላሜ ካታማ ቦላ ዎራጂዴስ።

\VS{3}ኢዛራ ኢሲፌ ጊብጼፔ ዪዳይ 1,200 ፓራ-ጋሬታ፥ 60,000 ፓራ ኣሳታኔ ቆዳይ ባይንዳ ሊቢያ ኦላንቻታ፥ ሱካ ኦላንቻታኔ ቶጵያ ኦላንቻታ።

\VS{4}ካዎ ሺሻቂ ጊምቤቲዳ ዩሁዳ ካታማታ ኦሊ ኦይኪዲ ዬሩሳላሜ ካታማ ጋካናስ ካንꬂ ቢዴስ።


\par }{\PP \VS{5}ሄሳፌ ጉዬ ናቤ ሻማኤይ ሺሻቄስ ባቢዲ ዬሩሳላሜን ሺቂ ኡቲዳ ዩሁዳ ካሌꬂዛይታኮኔ ኤሮቢኣሜኮ ዪዲ፥ «ጎዳይ፥ ‹ኢንቴ ታና ኣጊዴታ፤ ሄሳ ጊሻስ ታኒካ ኢንቴና ሺሻቄ ኩሼን ኣꬃ ኢማዲስ› ጌስ» ጊዴስ።


\par }{\PP \VS{6}ካዎ ኤሮቢኣሜይኔ ኢስራኤሌ ካሌꬂዛይቲ ባንታና ካዉሺዲ፥ «ጎዳይ ጺሎ» ጊዳ።


\par }{\PP \VS{7}ኢስቲ ባንታና ካዉሺዳይሳ ጎዳይ ቤኢዲ ሻማኤ ባጋራ ጎዳይ፥ «ኢስቲ ባንታና ካዉሺዳ ጊሻስ ታኒ ኢስታ ኣሻና ኣቲን ꬋይሲኬ። ታ ሃንቆይ ሺሻቄ ባጋራ ዬሩሳላሜ ቦላ ዬና።

\VS{8}ጊዲኮካ ኢስቲ ታስ ሃሬቴꬃሲኔ ሃራ ቢታ ካዎታስ ሃሬቴꬃስ ጊዶን ዲዛ ዱማቴꬃ ሻኪ ኤራና ማላ ኢስቲ ሺሻቄስ ሃሬታና» ጊዴስ።


\par }{\PP \VS{9}ሄሳ ጊሻስ ጊብጼ ካዎ ሺሻቂ ዬሩሳላሜ ካታማ ኦሊዲ ጾሳ ኬꬃኒኔ ካዎ ኬꬃን ዴኢዛ ቡቁራ ሚሽ ኡባ ኤኪዴስ። ቃሴ ሶሎሞኔይ ዎርቃፌ ኦሲሲዳ ጎንዳሌታካ ኤኪ ኤፊዴስ።
\XREF{}{{\XO 12:9 }{\XT{1ካዎ 10፡16-17፤ 2ታሪ 9፡15-16}}}

\VS{10}ኢዚ ኤፊዳ ዎርቃ ጎንዳሌታ ጊሻስ ካዎ ኤሮቢኣሜይ ጻርቂማላፔ ሃራ ጎንዳሌታ ኦሲሲዲ ካዎ ኬꬃ ፔንጌ ናጊዛይታ ሃላቃዚ ኣላፌቴꬃን ኦይካና ማላ ኢሚዴስ።

\VS{11}ካዎይ ጎዳ ኬꬃ ጌሊዛ ዎዴ ኡባን ዛቤቲ ሄ ጎንዳሌታ ኦይኪዲ ኢዛ ኣጃቤቴስ፤ ሄሳፌ ጉዬ ጎንዳሌታ ዛሪዲ ዛቤታ ኬꬃን ዎꬄቴስ።


\par }{\PP \VS{12}ኤሮቢኣሜይ ባና ካዉሺዳ ጊሻስ ኢዚ ኡባራ ꬋዮንታ ማላ ጎዳ ሃንቆይ ኢዛፔ ሲሚዴስ። ዩሁዳ ቢታስ ኡባ ሚሺ ኢንጄቲዴስ።


\par }{\SH ቃንꬃራ ኤሮቢኣሜ ካዎቴꬃ ታሪኬ
\par }
{\PP \VS{13}ካዎ ኤሮቢኣሜይ ዬሩሳላሜን ሚኒ ካዎቲዴስ፤ ኤሮቢኣሜይ ካዎቲሺን ኢዛስ ላይꬃይ 41 ጊዲዴስ፤ ጎዳይ ባ ሱንꬃ ሄን ዎꬃናስ ኢስራኤሌ ቢታ ኡባፌ ዶሪዳ ዬሩሳላሜ ካታማን 17 ላይꬅ ካዎቲዴስ። ኤሮቢኣሜ ኣዬያ ኣሞኔ ዴሬ ኣስ ናኢሞ።

\VS{14}ኤሮቢኣሜይ ጎዳ ዎዚናፔ ኮዮንታ ጊሻስ ኢታ ሚሽ ኦꬂዴስ።


\par }{\PP \VS{15}ኤሮቢኣሜይ ኮይሮፔ ዉርሴꬅ ጋካናስ ሃኒዳይሲኔ ኢዛ ዬሌታ ማራይ ናቤ ሻማኤ ታሪኬ ማጻፋኒኔ ኢዶይ ቤኢዳ ኣጁታ ማጻፋን ጻፌቲ ኡቲዴስ። ኤሮቢኣሜይኔ ኢዮርባኣሜይ ኡባ ዎዴ ኦሌቲሼ ዴኢዳ።

\VS{16}ኤሮቢኣሜይ ሃይቂዴስ፤ ዳዊቴ ካታማንካ ሞጌቲዴስ፤ ኢዛሶሆን ኢዛ ና ኣቢያይ ካዎቲዴስ።




\par }\Chap{13}{\SH ዩሁዳ ካዎ ኣቢያ
\par }
{\R (1ካዎ 15፡1-8)

\par }{\PP \VerseOne{1}ካዎ ኢዮርባኣሜይ ኢስራኤሌን ካዎቲዳ 18 ላይꬃን ኣቢያይ ዩሁዳን ካዎቲዴስ።

\VS{2}ኣቢያይ ዬሩሳላሜን ሄꬑ ላይꬅ ካዎቲዴስ። ኢዛ ኣዬይ ሱንꬂ ሚካዮ፤
\FTNT{*}{{\FR 13:2 }{\FT{ሚካዮ ዎይኮ ማኢኮ ጌቴታዉስ። 2ታሪ ማጻፋን 11፡20 ጼላ።
}}} ሚካያ ጊቢኣፔ ዪዳ ኡርኤሌ ቢዮ።

\par }{\PP ኣቢያይኔ ኢዮርባኣሜይ ኦሌቲሼ ዴኢዳ።

\VS{3}ኣቢያይ ዶሬቲዳ 400,000 ሚኖ ኦላንቻታ ኤኪዲ ኦላናስ ኬኢን ኢዮርባኣሜይካ ዶሬቲዳ 800,000 ሚኖ ኦላንቻታ ኤኪዲ ኣቢያራ ኦሌታናስ ኬኢዴስ።


\par }{\PP \VS{4}ሄሳፌ ጉዬ ኣቢያይ ኤፍሬሜ ጌዜን ዴኢዛ ዛማራይሜ ዙማ ሁኤን ኤቂዲ፥ «ሃይሶ ኢዮርባኣሜ! ቃሴካ ኢንቴኖ ኢስራኤሌ ኣሳቶ! ኡባይካ ታኒ ጊዛይሳ ሲዪቴ!

\VS{5}ኢስራኤሌ ጎዳይ ዳዊቲኔ ኢዛ ዜሬꬃቲ ኢስራኤሌ ቦላ ሜርናስ ካዎታና ማላ፥ ዳዊቴራ ኢዚ ላሜቶንታ ማጺኔ ጫቆ ጫቄቲዳይሳ ኢንቴ ኤሬኬቲዬ?

\VS{6}ጊዶ ኣቲን ዳዊቴ ና ሶሎሞኔ ኣሽካራ፥ ናባጼ ና ኢዮርባኣሜይ ዴንዲዲ ባ ጎዳ ቦላ ማካሊዴስ።

\VS{7}ኤሮቢኣሜይ ጋዚዶንታ ዬላጋቴꬃን ኢስታራ ኤቄታናስ ዳንዳዮንታ ዎዴ ፓꬆንታ ሹፉሮ ኣሳቲ ኢዮርባኣሜኮ ሺቂዲ ሶሎሞኔ ና ኤሮቢኣሜ ቦላ ሚኒዳ።


\par }{\PP \VS{8}«ሃኢካ ጎዳይ ዳዊቴ ዜሬꬃታስ ኢሚዳ ካዎቴꬃራ ኢንቴ ኤቄታናስ ቆፔታ፤ ኢንቴ ሄሳ ቆፒዛይ ኢንቴስ ኬሂፔ ጮራ ኦላንቻቲ ዲዛ ጊሻሲኔ ኢንቴስ ጾሳታ ጊዳና ማላ ኢዮርባኣሜይ ዎርቃፌ ኦሲሲዳ ማራ ሚስሌቲ ኢንቴናራ ዲዛ ጊሻሳ።

\VS{9}ኣሮኔ ዛሬ ጊዲዲ ጎዳስ ኦꬂዛ ቄሴታኔ ሌዌታ ኢንቴ ዬዴꬂዴታ። ሂስቲዲ ሃራ ቢታ ኣሳይ ኦꬂዛ ማላ ኢንቴስ ሃራ ቄሴታ ሱንꬂዴታ። ባና ዱማሳናስ ኢሲ ኮርማ ቦራኔ ላፑን ꬋርሾ ኤኪዲ ዪዛ ኦኒኔ ዎርዶ ጾሳታስ ቄሴ ጊዳና ማላ ሱንꬄታ።


\par }{\PP \VS{10}«ኑስ ጊዲኮ ጎዳይ ኑ ጾሳ፤ ኑኒ ኢዛ ኣጊቤኮ። ኣሮኔ ዛሬ ጊዲዲ ጎዳስ ኦꬂዛ ቄሴቲ ኑስ ዴቴስ፤ ሌዌቲ ኢስታ ማዴቴስ።

\VS{11}ኢስቲ ኡባ ጋላሲ ማላዶኔ ኦማርስ ጎዳስ ጹጌቲዛ ያርሾ ያርሼቴሲኔ ሳዊዛ ኤጻኔ ጩዋሴቴስ። ጎዳ ሲንꬃን ዎꬂዛ ኡኬꬃ ጌሻ ጻራጴዛ ቦላ ዎꬄቴስ። ኦማርስ ኦማርስ ፖኢሳና ማላ ዎርቃፌ ኦሴቲዳ ጾምፔታ ዎꬂዛ ባላን ዎꬂዲ ጊጊሴቴስ። ጋሶይካ ኑኒ ጎዳ ኑ ጾሳ ኣዛዞታ ናጎስ፤ ኢንቴ ጊዲኮ ኣጋጊዴታ።

\VS{12}ቤኢቴ፥ ጾሲ ኑናራ ዴስ፤ ኢዚ ኑና ካሌꬂዛዴ። ኦላ ዛዬ ፑኒዛ ኢዛ ቄሴቲካ ኑናራ ዴቴስ፤ ኑኒ ኢንቴናራ ኦላ ዶማናስ ኢስቲ ዛዬ ፑናና። ኢስራኤሌ ኣሳዉ! ኢንቴስ ሎኦንታ ጊሻስ ኢንቴ ኣዋታ ጎዳራ ኦሌቶፍቴ!» ጊዴስ።


\par }{\PP \VS{13}ሄ ዎዴ ኢዮርባኣሜይ ባ ኦላንቻታፔ ጉꬃቲ ኢስታፌ ጉዬራ ዛማዲ ናጋና ማላ ዬዲዴስ። ሃንኮ ኣቲዳ ኢስራኤሌ ኦላንቻቲ ዩሁዳ ኦላንቻታራ ቲራን ጋይታና ማላ ኦꬂዴስ።

\VS{14}ዩሁዳ ኦላንቻቲ ጉዬ ሲሚ ጼሊዛ ዎዴ ኢስታ ኦላናስ ዪዳይቲ ጉዬራኔ ሲንꬃራ ዴኢዛይሳ ቤኢዲ ጎዳኮ ዋሲዳ፤ ቄሴቲካ ባ ዛዬ ፑኒዳ።

\VS{15}ሄሳፌ ጉዬ ዩሁዳ ኦላንቻቲ ኦላስ ማጉሊሼ ጬቄቲዳ፤ ሄ ዎዴ ጾሳይ ኢዮርባኣሜኔ ኢስራኤሌ ኣሳ ኡባ ኣቢያ ሲንꬃኒኔ ዩሁዳ ሲንꬃን ሾጪዴስ።

\VS{16}ኢስራኤሌ ኦላንቻቲ ዩሁዳ ኦላንቻታ ሲንꬃፌ ባቃቲን ጾሲ ኢስታ ዩሁዳ ኦላንቻታ ኩሼን ኣꬂ ኢሚዴስ።

\VS{17}ኣቢያይኔ ኢዛ ኦላንቻቲ ኢስታ ሱፑ ሂስቲዳ፤ ኢስራኤሌ ኦላንቻታፔ 500,000 ዶሬቲዳ ኦላንቻቲ ሃይቂዳ።

\VS{18}ኢስራኤሌ ኣሳይ ሄ ዎዴ ካዉዪዴስ፤ ዩሁዳ ኣሳይ ጎዳ ባንታ ኣዋታ ጾሳን ኣማኔቲዳ ጊሻስ ኢስታ ጾኒዴስ።


\par }{\PP \VS{19}ኣቢያይ ኢዮርባኣሜ ዬዴꬂዲ ኢዛፔ ቤቴሌ ካታማ፥ ዪሻኔ ካታማ፥ ኤፍሮኔ ካታማ ኢስታ ሞꬃታራ ጋꬂ ኦይኪዴስ።

\VS{20}ኣቢያይ ዴኢዳ ላይꬅ ኡባን ኢዮርባኣሜይ ሲሚዲ ሚኒቤና፤ ጎዳይ ኢዮርባኣሜ ዴቺን ሃይቂዴስ።


\par }{\PP \VS{21}ጊዶ ኣቲን ኣቢያይ ሚኒ ሚኒ ቢዴስ። ኣቢያይ 14 ማቼታ ኤኪዲ 22 ኣቱማ ናይታኔ 16 ማጫ ናይታ ዬሊዴስ።

\VS{22}ኣቢያይ ኦꬂዳ ሃራቲ፥ ኢዚ ሃኒዳዚኔ ኢዚ ጊዳዚ ኡባይ ናቤ ኢዶ ታሪኬ ማጻፋን ጻፌቲ ኡቲዴስ።




\par }\Chap{14}{\SH ዩሁዳ ካዎ ኣሳ
\par }
{\PP \VerseOne{1}ኣቢያይ ሃይቂዴስ፤ ዳዊቴ ካታማንካ ሞጌቲዴስ፤ ኢዛሶሆን ኢዛ ና ኣሲ ካዎቲዴስ፤ ኢዚ ካዎቲዳ ዎዴ ቢታይ ታሙ ላይꬅ ዎፓ ዴሚዴስ።


\par }{\PP \VS{2}ኣሲ ጎዳ ባ ጾሳ ሲንꬃን ሎኦኔ ሱሬ ሚሽ ኦꬂዴስ።

\VS{3}ኣሲ ኣላጋ ጾሳታስ ያርሺዛሶሆታኔ ጎይኒዛ ꬎቃሶሆታ ꬋይሲዴስ። ጎይናናስ ሹቻፌ ኦሴቲዳ ቱሳታካ ሜንꬄሬꬂዴስ፤ ኣሼሮ ጌቴቲዛ ኤቃ ጾሳይ ሚስሌታካ ቃንጼሬꬂ ዬጊዴስ።

\VS{4}ዩሁዳ ኣሳይ ጎዳ ባንታ ኣዋታ ጾሳ ኮያና ማላ፥ ኢዛ ዎጋኔ ኢዛ ኣዛዞታ ናጋና ማላ ኣሲ ኣዛዚዴስ።

\VS{5}ቃሴ ጎይኒዛ ꬎቃሶሆታኔ ኤጻኔ ጩዋሲዛ ሶሆታ ዩሁዳ ካታማ ኡባፌ ꬋይሲዴስ። ሂስቲን ኢዛ ካዎቴꬃ ላይꬃን ቢታይ ዎፓ ዴሚዴስ።

\VS{6}ካዎ ኣሲ ዩሁዳን ዴኢዛ ካታማታስ ሚጻታ ሜꬊዴስ። ጎዳይ ኢዛ ሼምፒሲዳ ጊሻስ ቢታይካ ሼምፒዴስ፤ ሄ ላይꬃታን ኢዛራ ኦኒካ ኦሌቲቤና።


\par }{\PP \VS{7}ኣሲ ዩሁዳ ኣሳ፥ «ኣኔ ኑኒ ሃ ካታማታ ኬጾስ፤ ኬጺዲ ኢስታ ዩሾን ሚጻታ፥ ጊምቤታ፥ ፔንጌታኔ ፔንጌታ ጎርዲዛ ኮላታታ ኦꬆስ። ኑኒ ኑ ጎዳ ኮዪዳ ጊሻስ ቢታያ ሃኢካ ኑሳ። ኑኒ ኢዛ ኮዪዳ ጊሻስ ኢዚ ኑስ ኡባ ባጋራ ዎፓ ኢሚዴስ» ጊዴስ፤ ሄሳ ጊሻስ ኢስቲ ካታማታ ኬጺ ፖሊዳ።


\par }{\PP \VS{8}ኣሳስ ዎጋ ጎንዳሌታኔ ቶራታ ኦይኪዛ 300,000 ኦላንቻቲ ዩሁዳ ዛሬፔ ዴቴስ፤ ቃሴ ቄሪ ጎንዳሌታ ኦይኪዛይቲኔ ዎንዳፌ ዱኪዛይቲ 280,000 ኦላንቻቲ ቢኒያሜ ዛሬፔ ዴቴስ። ሃይታንቲ ኡባይካ ሚኖ ኦላንቻታ።


\par }{\PP \VS{9}ዛራሄ ጌቴቲዛ ኢሲ ቶጵያ ኣሲ 1,000,000 ኦላንቻታኔ 300 ፓራ-ጋሬታ ኤኪዲ ዩሁዳ ኦላናስ ዪዲ ማሬሻ ጋኪዴስ።

\VS{10}ኣሲካ ኢዛራ ኦሌታናስ ኬኢዲ ባ ኦላንቻታ ማሬሻ ማታን ዴኢዛ ጻፋቴ ዙሌን ሶሆ ሶሆ ኦይꬂዴስ።


\par }{\PP \VS{11}ሄሳፌ ጉዬ ኣሲ ጎዳ ባ ጾሳ፥ «ኣቤት ጎዳዉ! ዎልቃይ ባይንዳ ኦላንቻቲ ዎልቃማ ኦላንቻታ ጾናና ማላ ማዲዛይ ኔፔ ኣቲን ሃራይ ባዋ! ኣቤት ጎዳዉ ኑ ጾሳዉ! ኑኒ ኔናን ኣማኔቲዲ ሃ ጮራ ኦላንቻታራ ኔ ሱንꬃን ኦሌታናስ ዪዳ ጊሻስ ኑና ማዳ። ኣቤት ጎዳዉ! ኔኒ ኑ ጾሳ፤ ኔና ኣሲ ጾኔና» ጊዲ ዎሲዴስ።


\par }{\PP \VS{12}ሄሳ ጊሻስ ጎዳይ ኣሳ ሲንꬃኒኔ ዩሁዳ ኦላንቻታ ሲንꬃን ቶጵያ ኦላንቻታ ሾጪዴስ፤ ሂስቲን ቶጵያ ኦላንቻቲ ባቃቲዳ።

\VS{13}ኣሲኔ ኢዛራ ዴኢዛ ኦላንቻቲ ኢስታ ጌራሬ ጋካናስ ዬዴꬂዳ። ቶጵያ ኦላንቻታፔ ዳሮይ ሃይቂዳ ጊሻስ ኢስቲ ሲሚዲ ሚናናሲኔ ኦሌታናስ ዳንዳይቤቴና። ሄሳꬆ ሃኒዲ ቶጵያ ኦላንቻቲ ጎዳኒኔ ኢዛ ኦላንቻታን ጾኔቲዳ። ካዎ ኣሳ ኦላንቻቲካ ዳሮ ሚሽ ዲኢዳ።

\VS{14}ጌራሬ ዩሾን ዴኢዛ ካታማታ ኡባ ቦላ ኬሂ ዳጋንꬂዛ ሚሺ ጎዳ ማታፔ ዎꬊዳ ጊሻስ ኣሲኔ ኢዛ ኦላንቻቲ ካታማታ ꬋይሲዳ፤ ኬሂ ዳሮ ሚሽ ሄፔ ቦንቂ ኤኪዳ።

\VS{15}ቃሴ ሜሄ ሄሚዛይታ ሞꬃታ ኦሊዲ ዳሮ ዶርስ፥ ዴይሺኔ ጋሜላ ዲኢ ኤኪዲ ዬሩሳላሜ ሲሚዳ።




\par }\Chap{15}{\SH ኣሲ ዩሁዳ ካታማ ጌሺዴስ
\par }
{\PP \VerseOne{1}ኦዴዴ ና ኣዛሪያሳ ቦላ ጾሳ ኣያናይ ዎꬊዴስ።

\VS{2}ኢዚካ ኣሳራ ጋይታናስ ቢዲ፥ «ኣሳ፥ ዩሁዳ ኣሳዉ! ቢኒያሜ ኣሳዉ ኢንቴ ኡባይካ ሲዪቴ! ኢንቴ ጎዳራ ኢሲፌ ዴኢኮ ኢዚካ ኢንቴናራ ዴኣና። ኢንቴ ኢዛ ኮይኮ ኢዚ ኢንቴስ ቤታና፤ ኢንቴ ኢዛ ኣጊኮ ኢዚካ ኢንቴና ኣጋና።

\VS{3}ኢስራኤሌ ኣሳይ ቱሙ ጾሲ፥ ታማርሲ ቄሴይኔ ዎጋይ ባይንዳ ዳሮ ዎዴ ዴኢዴስ።

\VS{4}ጊዶ ኣቲን ባንታና ሜቶይ ጋኪዳ ዎዴ ኢስቲ ጎዳ ኢስራኤሌ ጾሳኮ ሲሚዲ ኢዛ ኮዪን ኢዚ ኢስታስ ቤቲዴስ።

\VS{5}ሄ ዎዴ ቢታ ኡባ ቦላን ዳሮ ሺሮይ ዲዛ ጊሻስ ኣሲ ሳሮን ኬዚ ጌላናስ ኣማንꬄና።

\VS{6}ጾሲ ኢስታ ዱማ ዱማ ሜቶን ዬጊዳ ጊሻስ ዴሬይ ካዎቴꬃ ቦላ፥ ካታማይካ ካታማ ቦላ ዴንዲዲ ኢሶይ ኢሳ ꬋይሴስ።

\VS{7}ኢንቴ ጊዲኮ ኢንቴ ኦꬂዳ ኦሶስ ዎይቶይ ዴኢዛ ጊሻስ ሚኒቴ! ላፎፒቴ!» ጊዴስ።


\par }{\PP \VS{8}ኦዴዴ ና ናቤ ኣዛሪያሲ ዮቲዳ ቃላ ሲዪዲ ኣሲ ሚኒዴስ። ኣሲ ዩሁዳኔ ቢኒያሜ ቢታታ ኡባፌኔ ኤፍሬሜ ጌዜን ኢዚ ኦሊ ኦይኪዳ ካታማታፔ ሃራሲዛ ኤቃ ሚስሌታ ꬋይሲዴስ። ሄሳፌ ጉዬ ጾሳ ኬꬃ ሲንꬃን ዴኢዛ ጎዳስ ያርሾ ያርሺዛሶሆዛካ ኦራꬂዴስ።


\par }{\PP \VS{9}ጎዳይ ኢዛ ጾሲ ኢዛራ ዴኢዛይሳ ቤኢዳ ጊሻስ ዳሮ ኣሳይ ኢስራኤሌፔ ኢዛኮ ዪዴስ፤ ኣሲ ዩሁዳ ኣሳኔ ቢኒያሜ ኣሳ ኡባ፥ ኢስታራ ዴኢዛ ኤፍሬሜ ዛሬታ፥ ሚናሴ ዛሬታኔ ሲሞና ዛሬታ ሺሺዴስ።

\VS{10}ኣሲ ካዎቲዳ ታማኔ ኢቻሻንꬆ ላይꬃን፥ ሄꬓንꬆ ኣጊናን ሄ ኣሳይ ዬሩሳላሜን ሺቂዴስ።

\VS{11}ሄ ዎዴ ዲኢ ኤሂዳይሳፌ 700 ኮርማታ፥ 7,000 ዶርሲኔ ዴይሽ ጎዳስ ያርሺዳ።

\VS{12}ጎዳ ባንታ ኣዋታ ጾሳ ባንታ ኩሜꬃ ዎዚናፔኔ ባንታ ኩሜꬃ ሼምፖፌ ኮያናስ ቃላ ጌሊዳ።

\VS{13}«ጎዳ ኢስራኤሌ ጾሳ ኮዮንታ ኣሲ ጉꬅ ጊዲን ጊታ ጊዲን፥ ኣቱማ ጊዲን፥ ማጫ ጊዲን ሃይቆ» ጊዲ ጫቂዳ።

\VS{14}ሄሳ ቦላ ጉጂዲ ዛዬን፥ ዲንኬኒኔ ኢሊሊሳን ባንታ ቃላ ꬎቁ ሂስቲዲ ጎዳስ ጫቂዳ።

\VS{15}ኢስቲ ኩሜꬃ ዎዚናፔ ጫቂዳ ጊሻስ ሄ ጫቆዛን ዩሁዳ ኣሳይ ኡባይ ኡፋዬቲዴስ፤ ጾሳ ኢስቲ ላሞቲዲ ኮዪን ኢዚ ኢስታስ ቤቲዴስ። ጎዳይ ኢስታስ ኡባ ባጋራካ ዎፓ ኢሚዴስ።


\par }{\PP \VS{16}ካዎ ኣሲ ባ ኣዋ ኣያ ማኢካ ኣሼሮ ጌቴቲዛ ጾሳይስ ሃራሲዛ ኤቃ ሚስሌ ሜꬊዳ ጊሻስ ኢዞ ካዎ ኣዬቴꬃ ቦንቾፌ ዲጊዴስ። ኣሲ ሄ ኤቃ ሚስሌዛ ቃንጼሬꬂ ሜንꬄሬꬂዲ፥ ቄዲሮኔ ዙሌን ጹጊዴስ።

\VS{17}ጎይኒዛ ꬎቃሶሆታ ኣሲ ኢስራኤሌ ቢታፌ ሙሌራ ꬋይሶንታ ኣጊኮካ ኢዚ ባ ዴኢዳ ላይꬅ ኡባን ጎዳስ ዎዚናፔ ኣማኔቲዛ ኣስ ጊዲዲ ዴኢዴስ።

\VS{18}ኢዚኔ ኢዛ ኣዋይ ጾሳስ ዱማሲ ዎꬂዳ ቢራ፥ ዎርቃኔ ዱማ ዱማ ሚሻታ ኤሂዲ ጾሳ ኬꬃ ጊዶን ዎꬂዴስ።

\VS{19}ኣሲ ካዎቲዳ 35 ላይꬅ ጋካናስ ኦላይ ዴና።




\par }\Chap{16}{\SH ኣሳስ ዉርሴꬃ ላይꬃታ
\par }
{\R (1ካዎ 15፡17-22)

\par }{\PP \VerseOne{1}ኣሲ ካዎቲዳ 36 ላይꬃን ኢስራኤሌ ካዎ ባሼይ ዩሁዳ ቦላ ዎራጂዴስ፤ ሂስቲዲ ዩሁዳ ካዎ ኣሳኮ ኦኒካ ጌሎንታ ማላኔ ኬዞንታ ማላ ቴቃናስ ኤራማ ካታማ ዩዪ ኣꬋናስ ሚንꬂ ጊምቢዴስ።

\VS{2}ሄሳ ጋሶን ካዎ ኣሲ ጾሳ ኬꬃኔ ባ ካዎቴꬃ ኬꬃ ቡቁራ ሚንጂዛሶፔ ዎርቃኔ ቢራ ኤኪዲ ዳማስቆ ካታማን ዴኢዛ ኣራሜ ካዎ ቤኒ-ሃዳዴስ ኩሼ ጌንꬆ ዬዲዴስ።

\VS{3}ሄ ኩሼ ጌንꬆዛ ዬዲሼ፥ «ካሴ ታ ኣዋራኔ ኔ ኣዋራ ጫቄቲዳ ማላ ኣኔ ታናራኔ ኔናራ ጫቄቶስ፤ ሄኮ ታኒ ኔስ ቢራኔ ዎርቃ ዬዳዲስ። ኢስራኤሌ ካዎ ባሼይ ባ ኦላንቻታ ታ ቢታፌ ኬሳና ማላ፥ ኔኒ ካሴ ኢዛራ ጫቄቲዳ ጫቆዛ ላላ» ጊዴስ።


\par }{\PP \VS{4}ቤኒ-ሃዳዴይ ካዎ ኣሲ ጊዳይሳን ኩዪዲ፥ ባ ኦላ ጋዳዋታ ኢስራኤሌ ካታማታ ኦላናስ ዬዲዴስ። ሄይቲ ኢዮኔ፥ ዳኔ፥ ኣቤሊ-ማይሜ ጌቴቲዛ ካታማታኔ ኒፍታሌሜ ቢታን ዴኢዛ ሚሻ ሚንጂዛ ካታማታ ኡባ ኦሊ ኦይኪዳ።

\VS{5}ባሼይ ሄሳ ሲዪዲ፥ ኤራማ ካታማ ጊምቢዛይሳ ኣጊዴስ።


\par }{\PP \VS{6}ሄሳፌ ጉዬ ካዎ ኣሲ ዩሁዳ ኣሳ ኡባ ሺሺን ኣሳይ ባሼይ ካሴ ሄን ጎኤቲዛ ሹቻኔ ሚꬃ ኤራማፔ ሚዪዴስ። ሂስቲን ኢዚ ጌባኔ ሚጺጳ ጌቴቲዛ ካታማታ ኢዛን ሚንꬂዲ ጊምቢዴስ።


\par }{\SH ናቤ ሃናኔ ቃሼቴꬅ
\par }
{\PP \VS{7}ሄ ዎዴ ናቤ ሃናኒያይ ዩሁዳ ካዎ ኣሳኮ ቢዲ፥ «ኔኒ ኣራሜ ካዎን ኣማኔታዳ፥ ጎዳ ኔ ጾሳን ኣማኔቶንታ ጊሻስ ኣራሜ ካዎ ኦላንቻቲ ኔ ኩሼፔ ኬሲ ኤኪዳ።

\VS{8}ቶጵያ ኣሳቲኔ ሊቢያ ኣሳቲ፥ ጮራ ፓራ-ጋሬቲኔ ፓራቲ ዴኢዛ ዳሮ ኦላንቻታ ጊዴቴኔ? ጊዶ ኣቲን ኔኒ ጎዳን ኣማኔቲዳ ጊሻስ ጎዳይ ኢስታ ኔ ኩሼን ኣꬂ ኢሚዴስ።

\VS{9}ባ ኩሜꬃ ዎዚናፔ ጎዳ ኣማኔቲዛ ኣስ ሚንꬄꬃናስ ጎዳ ኣይፌይ ሳኣ ቦላን ኡባሶ ጼሌስ። ኔኒ ሃ ዮኦዛን ኤያቴꬃ ኦሶ ኦꬂዳ ጊሻስ ሃቺፌ ዶሚን ኔፔ ኦላይ ዱጼና» ጊዴስ።


\par }{\PP \VS{10}ሄሳ ጋሶን ኣሲ ናቤዛ ቦላ ዳሮ ሃንቄቲዲ ቃሾ ኬꬃን ዬጊዴስ። ቃሴካ ኣሲ ሄ ዎዴ ኣሳፔ ጉꬃታ ኬሂ ኡንኤꬂዴስ።


\par }{\SH ካዎ ኣሳ ሃይቆ
\par }
{\R (1ካዎ 15፡23-24)

\par }{\PP \VS{11}ኣሲ ኦꬂዳ ሚሻቲ ኮይሮፔ ዉርሴꬅ ጋካናስ ዩሁዳ ካዎታኔ ኢስራኤሌ ካዎታ ታሪኬ ማጻፋን ጻፌቲ ኡቲዴስ።

\VS{12}ኣሲ ካዎቲዳ 39 ላይꬃን ቶሆ ሳኬቲዴስ፤ ኢዛስ ሳኮይ ኬሂ ሚኒኮካ ኢዚ ኣኪሜታ ኮዪዴሲፌ ኣቲን ጎዳ ኮዪቤና።

\VS{13}ኣሲ ባ ካዎቲዳ 41 ላይꬃን ካሴ ባ ኣዋቲ ሃይቂዳ ማላ ሃይቂዴስ።

\VS{14}ኣሲ ባስ ዳዊቴ ካታማን ሹች ዎጪዲ ጊግሲዳ ዱፎን ዎꬂዳ። ሂስቲዲ ዱማ ዱማ ሺቶይኔ ሳዎይ ዴኢዛ ኣርሳ ቦላ ኢዛ ኣሃ ዎꬂዳ። ኢዛ ቦንቾስ ዳሮ ሚꬅ ዶሪዲ ታማ ኤꬂሼ ኬሂ ዬኪዳ።




\par }\Chap{17}{\SH ኢዮሳፊጼ ካዎቴꬅ
\par }
{\PP \VerseOne{1}ኣሳ ና ኢዮሳፊጼይ ኢዛሶሆን ካዎቲዴስ፤ ኢዮሳፊጼይ ኢስራኤሌ ኦላናስ ሚኒዴስ።

\VS{2}ጊምቤቲ ኡቲዳ ዩሁዳ ካታማታ ኡባን ኦላንቻታ ዎꬂዴስ፤ ቃሴ ዩሁዳ ቢታኒኔ ኢዛ ኣዋ ኣሲ ኦሊ ኦይኪዳ ኤፍሬሜ ቢታ ካታማታን ዎꬂዴስ።


\par }{\PP \VS{3}ኢዚ ቡሮ ዬላጋቴꬃ ላይꬃን ባ ኣዋ ዳዊቴ ኦጌ ካሊዳ ጊሻስ ጎዳይ ኢዮሳፊጼራ ጊዲዴስ፤ ኢዚ ባኣሌ ኤቃታ ጎይኒቤና።

\VS{4}ኢስራኤሌ ኣሳይ ኦꬂዛይሳ ኣጊዲ ባ ኣዋ ጾሳ ኮዪዴስ፤ ኢዛ ኣዛዞካ ፖሊዴስ።

\VS{5}ሄሳ ጊሻስ ጎዳይ ኢዛ ካዎቴꬃ ሚንꬂዴስ፤ ዩሁዳ ኣሳይ ኡባይ ኢዮሳፊጼስ ኢሞታ ኤሂዴስ፤ ሂስቲን ኢዚ ኬሂፔ ዱሬቲዴሲኔ ቦንቼቲዴስ።

\VS{6}ኢዮሳፊጼይ ጎዳስ ዎዚናፔ ኦꬂዛ ኣስ ጊዲዴስ፤ ሄሳꬆካ ጎይኒዛ ꬎቃሶሆታኔ ኣሼሮ ጌቴቲዛ ኤቃ ጾሳይ ሚስሌታ ዩሁዳ ቢታፌ ꬋይሲዴስ።


\par }{\PP \VS{7}ኢዮሳፊጼይ ባ ካዎቲዳ ሄꬓንꬆ ላይꬃን ዩሁዳ ካታማታን ታማርሳና ማላ ባ ኦሳንቻታ ቤኒ-ሃይሌ፥ ኣብዲዩ፥ ዛካራሳ፥ ናቲናኤሌኔ ሚካያ ኪቲዴስ።

\VS{8}ቃሴ ኢስታራ ኢሲፌ ሌዌታ ሻማኤ፥ ናታኒያ፥ ዛባዲያ፥ ኣሳሄሌ፥ ሻሚራሞቴ፥ ዮናታኔ፥ ኣዶኒያሳ፥ ጾቢያኔ ጾባዶኒያ ዬዲዴስ፤ ቃሴካ ቄሴታፔ ኤልሻማኔ ኢዮራሜ ኢስታራ ኢሲፌ ኪቲዴስ።

\VS{9}ኢስቲ ኡባይ ጎዳ ዎጋ ማጻፋ ባንታናራ ኤኪዲ ዩሁዳ ቢታን ዴኢዛ ካታማታ ኡባ ቢዲ ያን ኣሳ ታማርሲዳ።


\par }{\SH ኢዮሳፊጼ ጊታቴꬅ
\par }
{\PP \VS{10}ዩሁዳ ቢታ ዩሾን ዴኢዛ ካዎቴꬃታ ኡባ ጎዳይ ያሺሲን ኢስቲ ኢዮሳፊጼራ ኦሌቲቤቴና።

\VS{11}ፊሊስጼሜ ኣሳታፔ ጉꬃቲ ኢሞታኔ ጊራ ቢራ ኢዮሳፊጼስ ኤሂዳ፤ ቃሴ ኣራቤቲካ ኢዛስ 7,700 ꬋርሾኔ 7,700 ኦርጌታ ኤሂዳ።

\VS{12}ሄሳ ጊሻስ ኢዮሳፊጼይ ኬሂፔ ሚኒ ሚኒ ቢዴስ። ኢዚ ዩሁዳን ሚጻታኔ ኢስታን ሚንጃ ሚሽ ዎꬂዛ ካታማታ ኦꬂዴስ።

\VS{13}ኢዚ ሄ ካታማታን ዳሮ ሚሽ ሚንጂዴስ። ኢዚ ኤሬቲዳ ሚኖ ኦላንቻታ ዬሩሳላሜን ዎꬂዴስ።

\VS{14}ኢስቲ ባንታ ቆሞን ቆሞን ሃይሳፌ ካሊ ጻፌቲዳይታ። ዩሁዳ ቆሞፌ ሻላቃ ኣዲናሄኔ ኢዛራ 300,000 ሚኖ ኦላንቻቲ ዴቴስ።


\par }{\PP \VS{15}ኣዲናሄ ካሊዲ ዴኢዛ ሃላቃ ዪሆሃናኔኔ ኢዛራ 280,000 ሚኖ ኦላንቻቲ ዴቴስ።


\par }{\PP \VS{16}ሄሳፌ ካሊዲ ጎዳ ኦሶስ ባ ሼኔን ባና ኣꬂ ኢሚዳ ዚኪሬ ና ኣማሲያራ 200,000 ሚኖ ኦላንቻቲ ዴቴስ።


\par }{\PP \VS{17}ቢኒያሜ ቆሞፌ ሃላቃ ኤልኣዳኔ ኢዛራ ዎንዳፌኔ ጎንዳሌ ኦይኪዳ 200,000 ሚኖ ኦላንቻቲ ዴቴስ።


\par }{\PP \VS{18}ኤልዳኤ ካሊዲ ዴኢዛ ሃላቃ ዪሆዛባዴኔ ኢዛራ ኦላ ባናስ ጊጼቲዳ 180,000 ኦላንቻቲ ዴቴስ።


\par }{\PP \VS{19}ሃ ኡባ ኦላንቻቲ ካዎዛስ ዬሩሳላሜን ኦꬂዛይታ፤ ኢስታ ቆዳይ ዩሁዳን ዴኢዛ ጊምቤቲዳ ካታማታን ኡባን ካዎዚ ዎꬂዳ ኦላንቻታ ጉጄና።




\par }\Chap{18}{\SH ናቤ ሚኪያሲ ኣካቤስ ዮቲዳ ቃላ
\par }
{\R (1ካዎ 22፡1-28)

\par }{\PP \VerseOne{1}ኢዮሳፊጼይ ኬሂፔ ዱሬቲዴሲኔ ቦንቼቲዴስ፤ ቃሴ ኣካቤራካ ቦሎቲዴስ።

\VS{2}ኣማርዳ ላይꬃፌ ጉዬን ኢዮሳፊጼይ ኣካቤ ቤኣናስ ሳማሪያ ቢዴስ። ኣካቤይ ኢዛሲኔ ኢዛራ ኢሲፌ ዴኢዛ ኣሳስ ዳሮ ዶርሳታኔ ቦራታ ሹኪዴስ፤ ሂስቲዲ ኢዮሳፊጼይ ጋላኣዴን ዲዛ ኤራሞቴ ካታማ ኦላናስ ባናራ ባና ማላ ኣማንꬂዴስ።

\VS{3}ኢስራኤሌ ካዎ ኣካቤይ ዩሁዳ ካዎ ኢዮሳፊጼ፥ «ጋላኣዴን ዲዛ ኤራሞቴ ኦላናስ ታናራ ባኔ?» ጊ ኦይቺዴስ።

\par }{\PP ኢዮሳፊጼይ፥ «ኤ፥ ኔኒ ኦላ ባናስ ጊጊዛ ዎዴ ኣዉዴካ ኑኒ ኔናራ ባና። ታ ኦላንቻቲ ኔ ኦላንቻታ ማላ» ጊዴስ።

\VS{4}ቃሴካ ኢዮሳፊጼይ ኢስራኤሌ ካዎስ፥ «ጊዶ ኣቲን ኔኒ ካሴታዳ ጎዳ ኦይቻ» ጊዴስ።


\par }{\PP \VS{5}ሄሳ ጊሻስ ኢስራኤሌ ካዎዚ ቲንቢቴ ዮቲዛ 400 ናቤታ ሺሺዲ፥ «ታኒ ጋላኣዴን ዲዛ ኤራሞቴ ካታማ ኦላናስ ቦዬ ቦፖ?» ጊዲ ኢስታ ኦይቺዴስ።

\par }{\PP ሂስቲን ኢስቲ፥ «ጾሳይ ሄ ካታማዛ ካዎ ኩሼን ኣꬂ ኢማና ጊሻስ ባ!» ጊዳ።


\par }{\PP \VS{6}ኢዮሳፊጼይ ጊዲኮ፥ «ኑኒ ኦይቻና ማላ ጎዳ ናቤይ ሃራይ ዴኔ?» ጊዴስ።


\par }{\PP \VS{7}ኢስራኤሌ ካዎዚ ኢዮሳፊጼስ፥ «ኑኒ ኢዛ ባጋራ ጎዳ ሼኔ ኦይቻናስ ኢሲ ኣሲ ዱሳ ዴስ፤ ጊዶ ኣቲን ኢዚ ኡባ ዎዴካ ታ ጊሻስ ኢታ ሚሽ ዮቴሲፌ ኣቲን ሎኦ ሚሽ ዮቲ ኤሮንታ ጊሻስ ታ ኢዛ ኢጻይስ፤ ሄሲካ ዪሚላ ና ሚኪያሳ» ጊዴስ።

\par }{\PP ኢዮሳፊጼይ፥ «ካዎይ ሄሳ ማላ ጋናስ ቤሴና!» ጊዴስ።


\par }{\PP \VS{8}ሄሳፌ ጉዬ ኢስራኤሌ ካዎዚ ባ ሹሜታፔ ኢሳ ጼይጊዲ፥ «ባዳ ዪሚላ ና ሚኪያሳ ኤሶን ኤካ ያ» ጊዴስ።


\par }{\PP \VS{9}ኢስራኤሌ ካዎይኔ ዩሁዳ ካዎ ኢዮሳፊጼይ ባንታ ካዎቴꬃ ማይኦ ማይኢዲ ሳማሪያ ካታማ ጌሊዛ ፔንጌን ዲዛ ባሌን ባንታ ካዎቴꬃ ኣራታን ኡቲን ናቤቲ ኡባይ ኢስታ ሲንꬃን ቲንቢቴ ዮቴቴስ።

\VS{10}ኢስታፌ ኢሶይ ኪንኣኔ ና ሴዴቂያሲ ቢራታፔ ካጬታ ጊግሲዲ ኣካቤስ፥ «ጎዳይ፥ ‹ኣራሜ ኣሳቲ ꬋያና ጋካናስ ኔኒ ኢስታ ሃ ካጬታን ቃይጫና› ጌስ» ጊዴስ።


\par }{\PP \VS{11}ሃንኮ ናቤቲ ኡባይ፥ «ጎዳይ ሄ ካታማ ካዎ ኩሼን ኣꬂ ኢማና ጊሻስ ጋላኣዴን ዲዛ ኤራሞቴ ካታማ ባዳ ኦላ ኦይካ» ጊዲ ኢሲ ማላ ቃላ ዮቲዳ።


\par }{\PP \VS{12}ሄሳፌ ጉዬ ሚኪያሳ ጼይጋናስ ኪቴቲ ቢዳይሲ ኢዛ፥ «ቤኣ፥ ሃንኮ ናቤቲ ኡባይ ኢሲ ቃላን፥ ‹ካዎዚ ሃ ኦላ ጾናና› ጊዲ ዮቲዳ፤ ሄሳ ጊሻስ ሃያና ኔ ዮቲዛ ቃላይካ ኢስታ ቃላ ማላ ጊዶ፤ ኔኒካ ካዎ ኡፋይሲዛ ሎኦ ቃላ ዮታ» ጊዴስ።


\par }{\PP \VS{13}ሚኪያሲ ጊዲኮ፥ «ዴኦ ጎዳይ ቤኢን፥ ታ ጾሳይ ዮቶሮ ታኒ ዮታና» ጊዴስ።


\par }{\PP \VS{14}ሚኪያሲካ ካዎዛኮ ዪዳ ዎዴ ካዎዚ ኢዛ፥ «ሚኪያሳ፥ ኑኒ ጋላኣዴን ዲዛ ኤራሞቴ ኦላናስ ቦኒዬ ቦፒኖ?» ጊዲ ኦይቺዴስ።

\par }{\PP ሚኪያሲ ካዎዛስ፥ «ቢዲ ጾኒቴ፤ ኢስቲ ኔ ኩሼን ኣꬊ ኢሜታና» ጊዴስ።


\par }{\PP \VS{15}ሂስቲን ካዎዚ ኢዛስ፥ «ኔኒ ጎዳ ሱንꬃን ቱማፔ ኣቲን ሃራ ሚሽ ታስ ዮቶንታ ማላ ታኒ ኔና ኣፑንቶ ጫቄꬃናስ ኮሺዜ?» ጊዴስ።


\par }{\PP \VS{16}ሄሳፌ ጉዬ ሚኪያሲ፥ «ኢስራኤሌ ኦላንቻቲ ኡባይ ሄንꬃንቻይ ባይንዳ ዶርሳ ማላ ዙማታ ቦላ ላሌቲዳይታ ታኒ ቤኣዲስ፤ ጎዳይ ኢስታስ፥ ‹ሃይታስ ጎዳይ ባዋ፤ ኢስቲ ኡባይካ ባንታ ሶ ባንታ ሶ ሳሮ ቤቶ› ጌስ» ጊዴስ።
\XREF{}{{\XO 18:16 }{\XT{ታይ 27፡17፤ ሂዚ 34፡5፤ ማቶ 9፡36፤ ማር 6፡34}}}


\par }{\PP \VS{17}ሂስቲን ኢስራኤሌ ካዎይ ኢዮሳፊጼስ፥ « ‹ኢዚ ታ ጊሻስ ኢታፔ ኣቲን ሎኦ ቲንቢቴ ዮቲ ኤሬና› ጋዳ ታኒ ኔስ ዮታቤኪና?» ጊዴስ።


\par }{\PP \VS{18}ሚኪያሲ ካሌꬂዲ፥ «ሃኢካ ጎዳይ ጊዛይሳ ሲያ! ጎዳይ ባ ካዎቴꬃ ኣራታን ኡቲን ሳሎ ኦላንቻቲ ኡባይ ኢዛፔ ኡሻቻ ባጋራኔ ሃዲርሳ ባጋራ ኤቂዳይሳ ታኒ ቤኣዲስ።

\VS{19}ጎዳይ፥ ‹ኢስራኤሌ ካዎ ኣካቤይ ጋላኣዴን ዲዛ ኤራሞቴ ካታማ ቢዲ ሄን ሃይቃና ማላ ኢዛ ባሌꬃናይ ኦኔ?› ጊዴስ፤ ሂስቲን ኢሶይ ሃራ ቆፋ ሺሺን ሃንኮይሲ ሃራ ቆፋ ሺሺዴስ።

\VS{20}ሄሳፌ ጉዬ ኢሲ ኣያናይ ኬዚ ጎዳ ሲንꬃን ኤቂዲ፥ ‹ታኒ ኢዛ ባሌꬃና› ጊዴስ። ጎዳ ጾሲ፥ ‹ኔ ኢዛ ዎስታ ባሌꬃኔ?› ጊ ኦይቺዴስ።


\par }{\PP \VS{21}«ሂስቲን ኣያናዚ፥ ‹ታኒ ባዳ ኡባ ናቤታ ዶናን ዎርዶ ኣያና ጊዳና› ጊዴስ። ጎዳይ፥ ‹ሂስቲኮ ባዳ ባሌꬃ፤ ኔስ ሃናና› ጊዴስ።


\par }{\PP \VS{22}«ጎዳይ ኔ ቦላ ባሽ ኤሃናስ ቃቺዳ ጊሻስ ሃ ናቤታ ዶናን ዎርዶ ኣያና ዎꬂዴስ» ጊዴስ።


\par }{\PP \VS{23}ሄሳፌ ጉዬ ኪንኣኔ ና ሴዴቂያሲ ሺቂዲ ሚኪያሳስ ቂንጻሌን ባቃ ሻዪዲ፥ «ጎዳ ኣያናይ ታፔ ኣዋ ባጋራ ኣꬊዲ ኔስ ዮቲዴ?» ጊዴስ።


\par }{\PP \VS{24}ሚኪያሲ ኢዛስ፥ «ኔኒ ቆቴታናስ ቆልኣ ጌሊዛ ጋላስ ኔ ኢዛ ዴማና» ጊዴስ።


\par }{\PP \VS{25}ሄሳፌ ጉዬ ኢስራኤሌ ካዎዚ ኢስታስ፥ «ሚኪያሳ ኦይኪዲ ካታማ ኣይሲዛ ኣሞኔሲኔ ታ ና ኢዮኣሳስ ኤፊ ኢሚቴ።

\VS{26}ሂስቲዲ ሃይሳ ኣዴዛ ቃሾ ኬꬅ ጌልꬂቴ፤ ታኒ ሳሮ ሲማና ጋካናስ ሜላ ኡኬꬂኔ ሃꬃፌ ኣቲን ሃራ ኣይኮካ ኢሞፍቴ» ጊዴስ።


\par }{\PP \VS{27}ሚኪያሲካ ኢዛስ፥ «ቱሙ ኔኒ ሳሮ ሲሚዛ ጊዲኮ ጎዳይ ታናን ሃሳይቤና ጉሳ!» ጊዴስ፤ ካሌꬂዲካ ሚኪያሲ፥ «ሃይሳን ዲዛይቲ ኡባይ ታ ዮቲዳይሳ ኡባ ዎዚናን ዎꬂቴ» ጊዴስ።


\par }{\SH ኣካቤ ሃይቆ
\par }
{\R (1ካዎ 22፡29-35)

\par }{\PP \VS{28}ሄሳፌ ጉዬ ኢስራኤሌ ካዎይኔ ዩሁዳ ካዎ ኢዮሳፊጼይ ጋላኣዴን ዲዛ ኤራሞቴ ካታማ ኦላና ቢዳ።

\VS{29}ኢስራኤሌ ካዎ ኢዮሳፊጼ፥ «ታኒ ታ ማይኦ ላማዳ ሃራ ኣስ ሚሳታዳ ኦላስ ጌላና፤ ኔኒ ጊዲኮ ኔ ካዎ ካዎቴꬃ ማይኦ ማይኣ» ጊዴስ፤ ሂስቲዲ ኢስራኤሌ ካዎይ ባ ማይኦ ላሚዲ ሃራ ኣስ ሚሳቲዲ ኦላሶ ጌሊዴስ።


\par }{\PP \VS{30}ሄ ዎዴ ኣራሜ ካዎይ ባ ፓራ-ጋሬታ ኣዛዚዛይታ፥ «ኢስራኤሌ ካዎ ጻላ ኦሊቴ ኣቲን ሃራ ጉꬅ ጊዲን ጊታ ኣሳራ ኦሌቶፍቴ» ጊ ኣዛዚዴስ።


\par }{\PP \VS{31}ፓራ-ጋሬታ ኣዛዚዛይቲ ኢዮሳፊጼ ቤኢዲ፥ «ሃይሲ ኢስራኤሌ ካዎ» ጊዲ ኢዛ ጫዳናስ ጊዶꬂዳ፤ ሂስቲን ኢዮሳፊጼይ ዋሲዴስ፤ ጎዳይካ ኢዛ ማዲዴስ፤ ጾሲ ኢስታ ኢዛ ቦላፌ ጉዬ ዛሪዴስ።

\VS{32}ፓራ-ጋሬታ ኣዛዚዛይቲ ኢዚ ኢስራኤሌ ካዎ ጊዶንታይሳ ቤኢዲ ኢዛ ዬዴꬂዛይሳ ኣጊ ሲሚዳ።


\par }{\PP \VS{33}ጊዲኮካ ኢሶይ ባ ዎንዳፌ ኦላንቻታ ቦላ ዱኪን ዎንዳፌዚ ቃዳ ማላ ጹሩሬይ ጋይቲዛሶን ዲዛ ጾኤራ ዬዲዲ ኢስራኤሌ ካዎዛ ጫዲዴስ፤ ሂስቲን ካዎዚ ባ ፓራ-ጋሬዛ ላጊዛይሳ፥ «ታኒ ጫዴቲዳ ጊሻስ ታና ኦላፔ ዛራ ኬሳ» ጊዴስ።

\VS{34}ሄ ጋላስ ኦላይ ዳንጺዳ ማላ ፔኢዴስ፤ ኢስራኤሌ ካዎ ኣካቤይ ባ ፓራ-ጋሬ ቦላ ኣርሼይ ዉላናሼ ጋካናስ ዜምፒ ፔኢዴስ፤ ሄሳፌ ጉዬ ኣርሼይ ዉሊሺን ሃይቂዴስ።




\par }\Chap{19}{\SH ናቤ ኢዩይ ኢዮሳፊጼ ሴሪዳ ሴራ
\par }
{\PP \VerseOne{1}ሄሳፌ ጉዬ ካዎ ኢዮሳፊጼይ ባ ካዎቴꬃ ኬꬅ ዬሩሳላሜ ሳሮን ሲሚዴስ።

\VS{2}ሂስቲን ናቤ ሃናኒያ ና ኢዩይ ኢዛራ ጋይታናስ ቢዲ ካዎ ኢዮሳፊጼ፥ «ኔኒ ኢታታ ማዳናስ ዎይኮ ጎዳ ኢጺዛይታ ሲቃናስ ቤሲዜ? ሄሳ ጊሻስ ጎዳ ሃንቆይ ኔ ቦላ ዪዴስ።

\VS{3}ጊዲኮካ ኣሼሮ ጌቴቲዛ ኤቃ ጾሳይ ሚስሌታ ቢታፌ ኔ ዲጊዳ ጊሻሲኔ ጾሳ ኮያናስ ኔ ዎዚና ጊግሲዳ ጊሻስ ኔኒ ሎኦ ኦꬃዳሳ» ጊዴስ።


\par }{\SH ኢዮሳፊጼይ ሹሚዳ ዳናታ
\par }
{\PP \VS{4}ኢዮሳፊጼይ ዬሩሳላሜን ዴኢዴስ። ቃሴ ኢዮሳፊጼይ ቤርሳቤሄፔ ዶሚዲ፥ ኤፍሬሜ ጌዜ ጋካናስ፥ ኣሳ ጊዶን ዩዪዲ፥ ኢስታ ኣዋታ ጎዳኮ ዴራ ዛሪዴስ።

\VS{5}ዩሁዳ ቢታን ዴኢዛ ጊምቤቲዳ ካታማታን ኡባን ዳናታ ሹሚዴስ።

\VS{6}ሂስቲዲ ዳናታስ፥ «ኢንቴ ፒርዳና ፒርዳይ ኣሳስ ጊዶንታ ኢንቴ ፒርዲዛ ዎዴ ኡባን ኢንቴናራ ዲዛ ጎዳስ ጊዲዳ ጊሻስ ኬሂ ናጌቲዲ ፒርዲቴ።

\VS{7}ሃኢካ ኢንቴ ጎዳስ ያዪቴ፤ ጎዳ ኑ ጾሳ ማታን ናቆ ፒርዳይ፥ ማዶ ፒርዳይኔ ማታኤ ሙሲ ባይንዳ ጊሻስ ኢንቴ ኦꬂዛ ኡባን ናጌቲዲ ኦꬂቴ» ጊዴስ።


\par }{\PP \VS{8}ኢዮሳፊጼይ ዬሩሳላሜን ጎዳ ዎጋ ፖሊሳናሲኔ ኣሳ ጊዶን ዴንዲዛ ዮኦታ ፒርዳና ማላ ሌዌታፔ፥ ቄሴታፔኔ ኢስራኤሌ ኬꬃ ኣሳ ሃላቃታፔ ኣማርዳ ኣሳታ ሹሚዴስ። ኢስቲካ ዬሩሳላሜን ዴኢዳ።

\VS{9}ሄሳፌ ጉዬ ኢዮሳፊጼይ ኢስታስ፥ «ጎዳስ ያሻቴꬃን፥ ኣማኔቴꬃኒኔ ኩሜꬃ ዎዚናን ኦꬂቴ።

\VS{10}ባ ካታማን ካታማን ዴኢዛ ኢንቴ ኢሻቲ ሼምፖ ዎꬎ ጊሻስ፥ ዎይኮ ዎጋ ጊሻስ፥ ዎይኮ ኣዛዞ ጊሻስ፥ ዎይኮ ኣዋጃ ጊሻስ፥ ዎይኮ ፒርዳስ ኢንቴኮ ኤሂኮ፤ ኢስቲ ጎዳ ቆሆንታ ማላ ኢስታ ሴሪቴ። ኢንቴ ኢስታ ሴሪኮ ኢዛ ሃንቆይ ኢንቴ ቦላኔ ኢንቴ ኢሻንታ ቦላ ዬና፤ ኢንቴ ሄሳꬆ ኦꬂኮ ኢንቴ ሁኤስ ኢንቴ ሞራንቻ ጊዴኬታ።

\VS{11}ጎዳ ባጋ ዮኦ ኡባስ ኣዋቲዛይ ቄሴታ ሃላቃ ኣማሪያ፤ ቃሴ ካዎ ባጋ ዮኦ ኡባስ ኣዋቲዛይ ዩሁዳ ዛሬታ ሃላቃ ኢስማኤሌ ና ዛባዲያ። ሌዌቲ ኢንቴ ሲንꬃን ማታይ ዲዛ ኣሳ ማላ ኦꬃና። ኢንቴ ሚኒዲ ኦꬂቴ፤ ሱሬ ሃኒዛይታራ ጎዳይ ኢሲፌ ጊዶ» ጊዲ ኣዛዚዴስ።




\par }\Chap{20}{\SH ኣሞኔኔ ሞኣቤ ጾኔቴꬅ
\par }
{\PP \VerseOne{1}ሄሳፌ ጉዬ ሞኣቤቲኔ ኣሞኔቲ ቃሴ ኢስታራ ኢሲፌ ማኡኔታፔ ኣማርዳይቲ ኢዮሳፊጼ ቦላ ዎራጂዳ።

\VS{2}ኣማርዳ ኣሳቲ ኢዮሳፊጼኮ ዪዲ፥ «ማጺኔ ኣባፌ ሄ ፒንꬃን ዲዛ ኣራሜ ቢታፌ ዳሮ ኦላንቻቲ ኔና ኦላናስ ዪዲ ሃጻጾኔ ታማሬ ጌቴቲዛ ኤን-ጋዴን ዴቴስ» ጊዳ።


\par }{\PP \VS{3}ሂስቲን ኢዮሳፊጼይ ኬሂ ያዪዲ ጎዳ ኦይቻናስ ባ ቆፋ ቃቺዲ ዩሁዳ ቢታን ኡባን ጾማ ኣዋጂዴስ።

\VS{4}ዩሁዳ ኣሳይ ኡባይ ጎዳፔ ማዶ ኮያናስ ኢሲ ቦላ ሺቂዴስ፤ ኢስቲ ጎዳፔ ማዶ ኮያናስ ዩሁዳ ካታማታ ኡባፌ ዪዳ።


\par }{\PP \VS{5}ኢዮሳፊጼይ ዩሁዳ ኣሳይኔ ዬሩሳላሜ ኣሳይ ሺቂዳ ዱላታ ጊዶን ጾሳ ኬꬃ ሲንꬃን ዲዛ ኦራꬃ ዛጎዛን ኤቂዲ፥

\VS{6}«ኣቤት ጎዳ ኑ ጾሳዉ! ሳሎን ዴኢዛ ጾሳይ ኔና! ሳኣን ዴኢዛ ካዎቴꬃታ ኡባ ሃሪዛይ ኔና! ዎልቃይኔ ማታይ ኔስ ዲዛ ጊሻስ ኔናራ ኤቄታናስ ዳንዳይዛይ ዴና።

\VS{7}ኣቤት ኑ ጾሳዉ! ካሴ ሃ ቢታን ዴኢዛይታ ኔ ዴሬ ኢስራኤሌ ሲንꬃፌ ዬዴꬃዳ ኔ ሲቂዛ ኣብራሃሜ ዜሬꬃታስ ሜርናስ ኢሚዳይ ኔና!\XREF{}{{\XO 20:7 }{\XT{ኢሳ 41፡8፤ ያቆ 2፡23}}}

\VS{8}ኢስቲ ሃ ቢታን ዴኢዳ፤ ኢስቲ ሃይሳን ኔ ሱንꬃስ ጾሳ ኬꬅ ኬጺዲ፥

\VS{9}‹ኑ ቦላ ፒርዳ ማሻይ፥ ዎይኮ ኢታ ሃርጌይ፥ ዎይኮ ኮሻይ ኑ ቦላ ጋኪኮ ኔ ሱንꬃይ ኢዛን ጼይጌቲዳ ሃ ጾሳ ኬꬃ ሲንꬃኒኔ ኔ ሲንꬃን ኤቂዲ ኑ ሜቶዛ ጊሻስ ኔኮ ዋሳና፤ ኔካ ኑ ዋሶ ሲያዳ ኑና ኣሻና› ጊዳ።


\par }{\PP \VS{10}«ኢስራኤሌ ዴሬይ ጊብጼፔ ኬዚዳ ዎዴ ኢስቲ ቢታ ዎራጆንታ ማላ ኔ ዲጊን ኢስራኤሌ ኣሳይ ꬋይሶንታ ኣጊን ሄን ኣቲዳ ኣሞኔ ኣሳይ፥ ሞኣቤ ኣሳይኔ ኤዶሜ ኣሳይ ኑ ቦላ ዎራጂዳ።
\XREF{}{{\XO 20:10 }{\XT{ዛሬ 2፡4-19}}}

\VS{11}ኑኒ ኦꬂዳይሳስ ኢስቲ ኑስ ዛሪዳይሳ ቤኣ፤ ኔኒ ኑስ ኢሚዳ ጺንጾ ቢታፌ ኢስቲ ኑና ዬዴꬃናስ ዪዳ።

\VS{12}ኣቤት ኑ ጾሳዉ፥ ኔኒ ኢስታ ቦላ ፒርዲኪ? ኣይስ ጊኮ ኑና ኦላናስ ዪዳ ሃ ዳሮ ኦላንቻታራ ኦሌታናስ ኑስ ዎልቃይ ባዋ፤ ኑኒ ኦꬃናይሳካ ኤሮኮ፤ ጊዶ ኣቲን ኑ ኣይፌቲ ኔና ጼሌቴስ» ጊዴስ።


\par }{\PP \VS{13}ዩሁዳ ኣሳይ ኡባይ ባንታ ማቼታራ፥ ባንታ ናይታራ፥ ባንታ ዪꬋ ናይታራ ኢሲ ቦላ ጎዳ ሲንꬃን ኤቂዳ።


\par }{\PP \VS{14}ሄሳፌ ጉዬ ዛካራሳ ና ያሃዚኤሌይ ዱላታ ጊዶን ኤቂ ዲሺን ጎዳ ኣያናይ ኢዛ ቦላ ዎꬊዴስ፤ ዛካራሲ ባናያ ና፤ ባናያይ ዪኢኤሌ ና፤ ዪኢኤሌይ ማታኒያ ና፤ ማታኒያይ ሌዌ ቆሞ ኣሳፌ ዛርኬ።

\VS{15}ጎዳ ኣያናይ ያሃዚኤሌ ቦላ ዎꬊን፥ «ካዎ ኢዮሳፊጼ፥ ዩሁዳኒኔ ዬሩሳላሜን ዲዛ ኣሳይ ኡባይ ሲዪቴ! ጎዳይ ኢንቴና፥ ‹ኦላ ኦሌታናይ ጾሳ ኣቲን ኢንቴና ጊዶንታ ጊሻስ ሃ ዳሮ ኦላንቻታ ጋሶን ያዮፍቴኔ ዳጋሞፍቴ።
\XREF{}{{\XO 20:15 }{\XT{ዛሬ 20፡1-4}}}

\VS{16}ዎንቶ ኢንቴ ኢስታ ኦላናስ ዱጌ ዎꬊቴ፤ ኢስቲካ ኢንቴናራ ኦሌታናስ ዚዜ ፑዱንꬃ ኬዛና፤ ኢንቴ ኢስታ ዪሩኤሌ ባዞን ዲዛ ዙሌዛ ዉርሴꬃን ዴማና።

\VS{17}ሃ ኦላ ኦሌታናይ ኢንቴና ጊዴኬታ፤ ኢንቴ ሶሆ ሶሆ ኦይኪ ኤቂዲ ጎዳይ ኢንቴና ኣሺዛይሳ ቤኢቴ፤ ዩሁዳኒኔ ዬሩሳላሜን ዲዛ ኣሳዉ ያዮፍቴኔ ዳጋሞፍቴ! ኢስታራ ኦሌታናስ ዎንቶ ኬዚቴ፤ ጎዳይ ኢንቴናራ ጊዳና› ጌስ» ጊዴስ።
\XREF{}{{\XO 20:17 }{\XT{ኬሳ 14፡13-14}}}


\par }{\PP \VS{18}ኢዮሳፊጼይ ጋዴን ጉፋኒ ጎይኒዴስ፤ ዩሁዳ ኣሳይኔ ዬሩሳላሜ ኣሳይ ኡባይ ጎዳ ሲንꬃን ጉፋኒ ጎይኒዴስ።

\VS{19}ቃኣቴ ዛርኬታፔኔ ቆሬ ዛርኬታፔ ኣማርዳ ሌዌቲ ኤቂዲ ባንታ ቃላ ꬎቁ ሂስቲዲ ጎዳ ኢስራኤሌ ጾሳ ጋላቲዳ።


\par }{\PP \VS{20}ኢስቲ ማላዶ ዎንታራ ዴንዲዲ ቴቁሄ ባዞ ባና ኬዚዳ፤ ኢስቲ ኦጌ ኬዚዳ ማላ ኢዮሳፊጼይ ዴንዲ ኤቂዲ፥ «ዩሁዳኔ ዬሩሳላሜ ኣሳዉ ታኒ ጊዛይሳ ኤዝጊ ሲዪቴ፤ ጎዳን ኢንቴ ጾሳን ኣማኔቲቴ፤ ኢንቴ ሚናና፤ ቃሴ ናቤታ ቃላን ኣማኔቲቴ፤ ዮኦ ኡባይ ኢንቴስ ኢንጄታና» ጊዴስ።

\VS{21}ኢዮሳፊጼይ ኣሳራ ዞሬቲዳፔ ጉዬን ዬꬃ ዬጺዛይታኔ ጎዳ ጌሻቴꬃ ቦንቾዛ ሳቢዛይቲ ባንታ ሴሎ ማይኦ ማይኢዲ ኦላንቻታ ሲንꬃራ ቢሼ፥

\par }{\Q «ጎዳ ጋላቲቴ!

\par }{\QB ኢዛ ማሮቴꬃይ

\par }{\QB ሜርናሳ» ጊዲ

\par }{\QC ዬጻና ማላ ኣዛዚዴስ።


\par }{\PP \VS{22}ኢስቲ ዬꬃ ዬꬂኔ ሳባ ዶሚዳ ማላ ዩሁዳ ኦላናስ ዪዳ ኣሞኔታ ቦላ፥ ሞኣቤታ ቦላኔ ኤዶሜታ ቦላ ጎዳይ ቆፖንታ ኦላ ዴንꬂዴስ።

\VS{23}ኣሞኔቲኔ ሞኣቤቲ ኤዶሜታ ቦላ ዴንዲዲ ኢስታ ሙሌራ ꬋይሲዳፔ ጉዬን ባንታ ጊዶን ኢሶይ ኢሳ ꬋይሳናስ ዴንዲዳ።

\VS{24}ዩሁዳ ኣሳይ ዱጌ ባዞዛ ቆንጬን ቤሲዛሶ ዪዲ ጮራ ኦላንቻታ ቤኢሺን ቢታይ ጋዴይ ኣሃ ጻላ ጊዲዳይሳ ቤኢዳ፤ ኢስታፌ ኢሲ ኣሲካ ኣቲቤና።


\par }{\PP \VS{25}ሄሳፌ ጉዬ ኢዮሳፊጼይኔ ኢዛ ኣሳይ ዲኦ ሚሽ ሺሻናስ ቢዲ ዳሮ ኣቆታ፥ ዱማ ኦላ ማሳራታ፥ ማይኦታኔ ሃራ ኣልኦ ሚሻታ ዴሚዳ፤ ኢስቲ ዲኦይሳ ኡባ ቶኪ ኤፋናስ ዳንዳይቤቴና፤ ዲኤቲዳ ሚሻይ ኬሂፔ ዳሮ ጊዲዳ ጊሻስ ሄሳ ሺሻናስ ሄꬑ ጋላስ ኤኪዴስ።

\VS{26}ኢስቲ ኦይዳንꬆ ጋላስ ካሴ ጎዳ ጋላቲዳ ዙሌን ሺቂዳ፤ ሄሳፌ ዴንዶይሳን ሄ ሶሆዚ ጋላታ ዙሌ ጌቴቲዴስ።


\par }{\PP \VS{27}ሄሳፌ ጉዬ ጎዳይ ኢስቲ ባ ሞርኬታ ቦላ ኡፋዬታና ማላ ኦꬂዳ ጊሻስ ዩሁዳ ኣሳይኔ ዬሩሳላሜ ኣሳይ ኡባይ ኢዮሳፊጼይ ካሌꬂን ኡፋዬቲሼ ዬሩሳላሜ ሲሚዳ።

\VS{28}ኢስቲ ዬሩሳላሜ ጋኪዳ ማላ ዲꬅ ዲጺሼ፥ ማሲንቆ ሾጪሼኔ ዛዬ ፑኒሼ ጾሳ ኬꬅ ቢዳ።


\par }{\PP \VS{29}ጎዳይ ኢስራኤሌ ሞርኬታ ኦሊዳይሳ ቢታ ቦላ ዴኢዛ ካዎቴꬃቲ ኡባይ ሲዪዳ ዎዴ ኢስቲ ጾሳስ ያዪዳ።

\VS{30}ጾሳይ ኢዮሳፊጼስ ኡባ ባጋራ ሼምፖ ኢሚዳ ጊሻስ ኢዛ ካዎቴꬃይ ዎፓ ዴሚዴስ።


\par }{\SH ኢዮሳፊጼ ካዎቴꬃ ዉርሴꬅ
\par }
{\R (1ካዎ 22፡41-50)

\par }{\PP \VS{31}ኢዮሳፊጼይ ዩሁዳን ካዎቲዛ ዎዴ ኢዛ ላይꬃይ 35፤ ኢዚ ዬሩሳላሜን ናምኡ ታማን ኢቻሽ ላይꬅ ካዎቲዴስ፤ ኢዛ ኣዬያ ሺሊሄ ቢዮ ኣዙቦ ጌቴታዉስ።

\VS{32}ኢዮሳፊጼይ ባ ኣዋ ኣሳ ኦጌን ሄሜቲዴስ፤ ኢዚ ሄ ኦጌፔ ሼርኢ ጊቤና፤ ጎዳ ሲንꬃን ኢዚ ሱሬ ሚሽ ኦꬂዴስ።

\VS{33}ጊዶ ኣቲን ጎይኒዛ ꬎቃሶሆታ ኡባ ꬋይሲቤና፤ ኣሳይካ ቡሮ ባ ኩሜꬃ ዎዚናፔ ባ ኣዋታ ጾሳኮ ሲሚቤና።


\par }{\PP \VS{34}ኢዮሳፊጼይ ሃኒዳ ሃራይ ኮይሮፔ ዉርሴꬅ ጋካናስ ኢስራኤሌ ካዎታ ታሪኬ ማጻፋን፥ ሃናኒያ ና ኢዩ ታሪኬ ማጻፋን ጻፌቲ ኡቲዴስ።


\par }{\PP \VS{35}ኢሲ ዎዴ ዩሁዳ ካዎ ኢዮሳፊጼይ ኢታ ሚሽ ኦꬂዳ ኢስራኤሌ ካዎ ኣካዚያሳራ ኢሲፌ ኦꬃናስ ጫቄቲዴስ።

\VS{36}ሂስቲዲ ኢዮሳፊጼይ ኢዛራ ዛልኢዛ ጊታ ማርካቤታ ኦሲሳናስ ሃሳዬቲ ጊጊዴስ፤ ሄ ማርካቤታ ኤጺዮን-ጋቢሬን ኦሲሲዳ።

\VS{37}ሄሳፌ ጉዬ ማሬሻፔ ዪዳ ዶዳዌ ና ኤልኤዜሬይ፥ «ኔኒ ኣካዚያሳራ ኢሲፌ ኦꬃና ጫቄቲዳ ጊሻስ ጎዳይ ኔ ኦሶዛ ꬋይሳና» ጊዲ ኢዮሳፊጼስ ቲንቢቴ ዮቲዴስ፤ ማርካቤቲካ ሜቄሬቲዳ፤ ሄሳፌ ዴንዶይሳን ዛልኤስ ታርሴሴ ባናስ ዳንዳይቤቴና።




\par }\Chap{21}{\PP \VerseOne{1}ሄሳፌ ጉዬ ኢዮሳፊጼይ ሃይቂዴስ፤ ካሴ ባ ኣዋቲ ሞጌቲዳሶን ዳዊቴ ካታማን ሞጌቲዴስ፤ ኢዛሶሆን ኢዛ ና ኢዮራሜይ ካዎቲዴስ።


\par }{\SH ዩሁዳ ካዎ ኢዮራሜ
\par }
{\R (2ካዎ 8፡17-24)

\par }{\PP \VS{2}ኢዮራሜ ኢሻቲ ኣዛሪያሳ፥ ዪሂኤሌ፥ ዛካራሳ፥ ኣዛሪያ፥ ሚካኤሌኔ ሻፋጺያ፤ ሃይቲ ኡባይ ዩሁዳ ካዎ ኢዮሳፊጼ ናይታ።

\VS{3}ኢስታ ኣዋ ኢዮሳፊጼይ ኢስታስ ዳሮ ቢራ፥ ዎርቃኔ ኣልኦ ሚሽ ኢሚዴስ፤ ቃሴ ጊምቤቲዳ ዩሁዳ ካታማታካ ኢሚዴስ፤ ጊዶ ኣቲን ኢዮራሜይ ባ ኣዋስ ባይራ ና ጊዲዳ ጊሻስ ካዎቴꬃ ኢዛስ ኢሚዴስ።


\par }{\PP \VS{4}ኢዮራሜይ ባ ኣዋ ካዎቴꬃ ኤኪዲ ሚኒዳ ዎዴ ባ ኢሻታ ኡባታኔ ኢሲ ኢሲ ኢስራኤሌ ሃላቃታፔ ኣማርዳይታ ጊꬃ ማሻን ዎꬊዴስ።


\par }{\PP \VS{5}ኢዮራሜይ ካዎቲሺን ኢዛስ ላይꬃይ 32፤ ኢዚ ዬሩሳላሜን 8 ላይꬅ ካዎቲዴስ።

\VS{6}ኢዮራሜይ ኣካቤ ናዮ ኤኪዳ ጊሻስ ኣካቤሶ ኣሳይ ሄሜቲዳይሳንካ ካሴ ኢስራኤሌ ካዎታ ኦጌራ ቢዴስ፤ ጎዳ ሲንꬃንካ ኢታ ሚሽ ኦꬂዴስ።

\VS{7}ጊዲኮካ ጎዳይ ካሴ ዳዊቴስ ጫቂዳ ቃላ ጊሻስ ዳዊቴ ዜሬꬃ ꬋይሳናስ ኮዪቤና፤ ዳዊቴሲኔ ኢዛ ዜሬꬃስ ሜርናስ ꬋዮንታ ጾምፔይ ዳና ማላ ሂዶታ ቃላ ኢሚ ዎꬂዴስ።\XREF{}{{\XO 21:7 }{\XT{1ካዎ 11፡36}}}


\par }{\PP \VS{8}ኢዮራሜይ ካዎቲዳ ዎዴ ኤዶሜ ኣሳይ ዩሁዳ ካዎ ቦላ ማካሊዲ ባንታስ ሃራ ካዎ ካዎꬂዳ።\XREF{}{{\XO 21:8 }{\XT{ሜꬌ 27፡40}}}

\VS{9}ሄሳ ጊሻስ ኢዮራሜይ ባ ኦላ ጋዳዋታኔ ባ ፓራ-ጋሬታ ኡባ ኤኪዲ ኤዶሜ ቢታ ኦላናስ ቢዴስ፤ ኤዶሜ ኣሳይ ኢዛኔ ኢዛ ፓራ-ጋሬታ ሃላቃታ ጊዶꬂዴስ፤ ጊዶ ኣቲን ኢዮራሜይኔ ኢዛ ኦላንቻቲ ኦማርሳራ ባና ጊዶꬂዳይታ ሾጪዲ ኬሲ ኤኪ ቢዳ።

\VS{10}ሄ ዎዴፔ ዶሚዲ ሃች ጋካናስ ኤዶሜ ኣሳይ ዩሁዳ ኣሳስ ሃሬቲቤና። ኢዮራሜይ ባ ኣዋታ ጎዳ ኣጊዳ ጊሻስ ሊቢና ኣሳይ ቃሴ ሄ ዎዴ ዩሁዳ ካዎ ቦላ ማካሊዴስ።


\par }{\PP \VS{11}ኢዮራሜይ ቃሴ ዩሁዳን ዙምቡላታ ቦላ ጎይኒዛሶሆታ ጊግሲዲ ዬሩሳላሜን ዲዛ ኣሳይ ላይማታና ማላ ኦꬂዴስ፤ ዩሁዳ ኣሳካ ባሌꬂዴስ።

\VS{12}ሄሳፌ ጉዬ ናቤ ኤላሲ ኢዮራሜስ ዳብዳቤ ጻፊዲ፥ «ጎዳይ ኔ ኣዋ ዳዊቴ ጾሳይ፥ ‹ኔኒ ኔ ኣዋ ኢዮሳፊጼ ኦጌን ዎይኮ ዩሁዳ ካዎ ኣሳ ኦጌን ሄሜቲዛይሳ ኣጋዳሳ፤

\VS{13}ጊዶ ኣቲን ኢስራኤሌ ካዎታ ኦጌን ሄሜታዳሳ፤ ኣካቤሶ ኣሳይ ኦꬂዳ ማላ ዩሁዳኒኔ ዬሩሳላሜን ዴኢዛይቲ ላይማታና ማላ ባሌꬃዳሳ፤ ቃሴካ ኔፔ ሎኢዛ ኔ ኣዋ ኬꬃ ኣሳኔ ኔ ኢሻታ ዎꬋዳሳ።

\VS{14}ሄሳ ጊሻስ ጎዳይ ኔ ኣሳ፥ ኔ ናይታ፥ ኔ ማቼታኔ ኔስ ዴኢዛ ኡባ ሚሻ ዎልቃማ ቦሻን ሾጫና።

\VS{15}ኔኒካ ሃች ሃች ኢቲ ኢቲ ቢዛ ኢታ ኡሎ ሃርጌ ሃርጋና፤ ሄ ሃርጌዚ ዉርሴꬃን ኔስ ማራጬ ካሬ ጎቺ ኬሳና› ጌስ» ጊዴስ።


\par }{\PP \VS{16}ሄሳፌ ጉዬ ጎዳይ ፊሊስጼሜታኔ ቶጵያ ማታን ዴኢዛ ኣራቤታ ኢዮራሜ ኦላና ማላ ዴንꬄꬂዴስ።

\VS{17}ኢስቲካ ዩሁዳ ቦላ ዎራጂዳ፤ ሂስቲዲ ካዎ ኬꬃን ዴኢዛ ሚሽ ኡባ፥ ካዎ ኣቱማ ናይታኔ ኢዛ ማቼታ ዲኢዳ፤ ኢዛ ናይታ ኡባፌ ካሎ ኣካዚያሳፔ ኣቲን ሃራ ኢሲ ናይካ ኢዛስ ኣቲቤና።


\par }{\PP \VS{18}ሄሳ ኡባፌ ጉዬ ፓጻናስ ዳንዳዮንታ ኡሎ ሃርጌን ጎዳይ ኢዮራሜ ሾጪዴስ።

\VS{19}ኡሎ ሃርጌዚ ሚኒ ሚኒ ቢን ናምኣንꬆ ላይꬅ ዉርሴꬃ ቦላ ኢዛ ማራጬይ ካሬ ኬዚን ዋዬ ቤዪ ሃይቂዴስ፤ ኢዛ ሞጎ ዎዴ ኣሳይ ካሴ ኢዛ ኣዋታስ ኦꬂዛ ማላ ኢዛ ቦንቾስ ሚꬅ ዶሪዲ ታማ ኤꬂቤና።


\par }{\PP \VS{20}ኢዮራሜይ ካዎቲሺን ኢዛስ ላይꬃይ 32፤ ኢዚ ዬሩሳላሜን 8 ላይꬅ ካዎቲዴስ፤ ኢዚ ሃይቂን ኦኒካ ኢዛስ ቃꬌቲቤና፤ ኢዛ ዳዊቴ ካታማን ሞጊዳ ኣቲን ካዎታ ዱፎን ሞጊቤቴና።




\par }\Chap{22}{\SH ዩሁዳ ካዎ ኣካዚያሳ
\par }
{\R (2ካዎ 8፡25-29፤ 9፡21-28)

\par }{\PP \VerseOne{1}ኣራቤታራ ዎራጃ ዪዳይቲ ኢዮራሜስ ባይራ ናይታ ኡባ ዎꬊዳ ጊሻስ ዬሩሳላሜ ኣሳይ ኢዮራሜስ ዉርሴꬃ ና ኣካዚያሳ ኢዛሶሆን ካዎꬂዴስ፤ ሄሳ ጊሻስ ኢዮራሜ ና ኣካዚያሲ ዴራ ቦላ ካዎቲዴስ።

\VS{2}ኣካዚያሲ ካዎቲሺን ኢዛስ ላይꬃይ 22\FTNT{*}{{\FR 22:2 }{\FT{ናምኡ ታማኔ ናምኡ ጊዛይሲ ኦይዱ ታማኔ ናምኡ ጊዳና ዳንዳዬስ።
}}}፤ ኢዚ ዬሩሳላሜን ኢሲ ላይꬅ ካዎቲዴስ፤ ኢዛ ኣዬይ ሱንꬂ ጎቶሊያ፤ ኢዛ ኦሚሬስ ናዛ ና።


\par }{\PP \VS{3}ኣካዚያሲ ኢታቴꬃን ባና ማላ ኢዛ ኣዬያ ዞሪዛ ጊሻስ ኢዚካ ኣካቤሶ ኣሳታ ማላ ኢታ ኦጌ ካሊዴስ።

\VS{4}ኢዛ ኣዋይ ሃይቂዳፔ ጉዬ ኣካቤሶ ኣሳይካ ኢዚ ኢታ ኦጌ ካላና ማላ ዞሪዛ ጊሻስ ኣካቤሶ ኣሳ ማላ ኢዚካ ጎዳ ሲንꬃን ኢታ ሚሽ ኦꬂዴስ።

\VS{5}ኣካዚያሲ ኣካቤሶ ኣሳ ዞሪዛ ካሊዲ ኣካቤ ና ኢስራኤሌ ካዎ ኢዮራሜራ ኢሲፌ ኣራሜ ካዎ ኣዛሄሌ ኦላናስ ጋላኣዴን ዲዛ ኤራሞቴ ካታማ ቢን ኣራሜ ኣሳቲ ኢዮራሜ ጫዲ ማዱንꬂዳ።

\VS{6}ኣራሜ ካዎ ኣዛሄሌራ ኢዚ ኦሌቲሺን ኣራሜ ኣሳቲ ኢዛ ኤራሞቴን ጫዲን ማዱንጾይሳፌ ፓጻናስ ኢዝራኤሌ ካታማ ሲሚ ቢዴስ። ሄሳፌ ጉዬ ኢዮራሜ ና ዩሁዳ ካዎ ኣዛሪያሲ ኣካቤ ና ኢዮራሜይ ጫዴቲዳይሳ ኦይቻናስ ዱጌ ኢዝራኤሌ ካታማ ቢዴስ።


\par }{\PP \VS{7}ኣካዚያሲ ኢዮራሜ ኦይቻናስ ቢዳይሳ ጾሲ ኢዚ ሃይቃና ማላ ጋሶ ኦꬂዴስ፤ ኣካዚያሲ ኢዮራሜ ቤኣናስ ቢ ጋኪዳ ማላ ኣካቤ ዛሬ ꬋይሳናስ ጎዳይ ቲይዳ ኒሚሼ ና ኢዮ ሞካናስ ናምኣይ ኢሲፌ ኬዚዳ።

\VS{8}ኢዩይ ኣካቤ ዛሬታ ቦላ ፒርዳ ፖሊዳ ማላ ኣካዚያሳ ኣዣቢዛ ዩሁዳ ዳናታኔ ኢዛ ዳቦታፔ ኣቱማ ናይታ ዴሚዲ ዎꬊዴስ።

\VS{9}ሄሳፌ ጉዬ ኢዩይ ኣካዚያሳ ኮያና ቢዴስ፤ ኣካዚያሲ ሳማሪያን ቆቴቲ ኡቲዳሶሆፔ ኣሳቲ ኢዛ ዴሚዲ ኢዮኮ ኤሂ ዎꬊዳ፤ ኢዚ «ባ ኩሜꬃ ዎዚናፔ ጎዳ ኮዪዳ ኢዮሳፊጼ ና» ጊዲ ሞጊዳ።

\par }{\PP ሄሳ ጋሶን ኣካዚያሳ ሶ ኣሳፔ ካዎቴꬃ ኦይካናስ ዳንዳይዛይ ኦኒካ ዴና።


\par }{\SH ዩሁዳ ካዊዮ ኣታሎ
\par }
{\R (2ካዎ 11፡1-3)

\par }{\PP \VS{10}ኣካዚያሳ ኣዬያ ጎቶሊያይ ባ ናዚ ሃይቆይሳ ቤኣዳ ዩሁዳን ዲዛ ካዎ ኬꬃ ኣሳታ ኡባ ዎꬋዱስ።

\VS{11}ጊዶ ኣቲን ካዎ ኢዮራሜ ቢያ ዪሆሼባ ሃይቃናስ ዴኢዛ ካዎ ናይታፔ ኣካዚያሳ ና ኢዮኣሳ ካይሳ ኤፋዳ ኢዛ ዲቺዛሪራ ኢሲፌ ኢልፒኔን ቆታዱስ፤ ካዎ ኢዮራሜ ናያ፥ ኣካዚያሳ ሚቼያ፥ ቄሴ ዮዳሄ ማቺያ፥ ዪሆሼባ ጎቶሊያ ዎꬎንታ ማላ ናዛ ቆታዱስ።

\VS{12}ጎቶሊያይ ቢታ ሃሪዛ ዎዴ ኡባን ናዚ ኢስታ ማታን ጾሳ ኬꬃን ኡሱፑን ላይꬅ ቆቴቲ ጋምኢዴስ።




\par }\Chap{23}{\SH ኣታሊ ቦላ ዴንዲዳ ማካላ
\par }
{\R (2ካዎ 11፡4-16)

\par }{\PP \VerseOne{1}ላፑንꬃ ላይꬃን ዮዳሄይ ሚኒዲ ማቶ ሃላቃታ ዪሮሃሜ ና ኣዛሪያሳ፥ ዪሆሃናኔ ና ኢስማኤሌ፥ ኢዮቤዴ ና ኣዛሪያሳ፥ ኣዳያ ና ማኢሳያኔ ዚኪሬ ና ኤልሻፋጼ ሺሺዲ ኢስታራ ጫቄቲዴስ።

\VS{2}ኢስቲ ዩሁዳ ቢታ ኡባ ዩዪዲ ካታማታን ዴኢዛ ሌዌታኔ ኢስራኤሌ ዛሬ ሃላቃታ ኡባ ኤኪዲ ዬሩሳላሜ ዪዳ።


\par }{\PP \VS{3}ሄሳፌ ጉዬ ሄ ሺቂዳ ኣሳይ ኡባይ ጾሳ ኬꬃን ካዎዛራ ጫቄቲዳ፤ ዮዳሄይ ሄ ኣሳ፥ «ጎዳይ ካሴ ዳዊቴ ዜሬꬃስ ኢሚዳ ሂዶታ ቃላ ማላ ሄኮ ካዎዛ ናዚ ካዎቶ።
\XREF{}{{\XO 23:3 }{\XT{2ሳሜ 7፡12}}}

\VS{4}ኢንቴ ኦꬃናስ ቤሲዛይ ሃይሳ፤ ሳምባታ ጋላሳን ሃ ኬꬃ ጌሊዛ ቄሴታፔኔ ሌዌታፔ ሳይሶቲ ፔንጌዛ ናጊቴ፤

\VS{5}ቃሴ ሳይሶቲ ካዎ ኬꬃ ናጊቴ፤ ዮቻ ዲርሳ ፔንጌ ጌቴቲዛሶ ፔንጌዛ ናጊቴ፤ ሃንኮ ኣቲዳ ኣሳይ ኡባይ ጾሳ ኬꬃ ዛጎን ዴቶ።

\VS{6}ኢስታ ኦሶ ታራይ ጋኪዳ ቄሴታፔኔ ኦꬂዛ ሌዌታፔ ኣቲን ኦኒካ ጾሳ ኬꬅ ጌሎፖ፤ ኢስቲ ጌሽ ጊዲዳ ጊሻስ ጌሌቶ፤ ሃራ ኣሳይ ጊዲኮ ኡባይ ጎዳ ኣዛዞ ናጊዲ ኬꬃፌ ካሬራ ዴቶ።

\VS{7}ሌዌቲ ኡባይ ባንታ ኦላ ማሳራ ባንታ ኩሼን ኩሼን ኦይኪዲ ካዎዛ ጊዶꬂ ኤቄቶ፤ ካዎዚ ኬዚሺኒኔ ጌሊሺን ኡባን ኢዛራ ኢሲፌ ዴቶ፤ ጾሳ ኬꬅ ጌሊዛ ኦናካ ዎꬊቴ» ጊዴስ።


\par }{\PP \VS{8}ሌዌቲኔ ዩሁዳ ኣሳይ ኡባይ ቄሴ ዮዳሄይ ኣዛዚዳይሳ ኡባ ኦꬂዳ፤ ቄሴ ዮዳሄይ ናጊዛይታፔ ኦናካ ኬሲ ዬዶንታ ጊሻስ ኢሶይ ኢሶይ ሳምባታ ጋላስ ኦሶ ጌሊዛይታኔ ኦሶፔ ኬዚዛ ባ ኣሳታ ኤኪ ቤስ።

\VS{9}ሄሳፌ ጉዬ ቄሴ ዮዳሄይ ጾሳ ኬꬃን ዴኢዛ፥ ቤኒ ካዎ ዳዊቴ ቶራታ፥ ዎጋ ጎንዳሌታኔ ቄሪ ጎንዳሌታ ማቶ ሃላቃታስ ኢሚዴስ።

\VS{10}ኣሳይ ኡባይ ኦላ ማሳራ ባ ኩሼን ባ ኩሼን ኦይኪዳ ማላ ጾሳ ኬꬃስ ዱጌሃፔ ቢዲ ፑዴሃ ጋካናስ፥ ያርሾ ያርሺዛሶ ማታኒኔ ጾሳ ኬꬃ ማታን ካዎዛ ዩሾን ኤቃና ማላ ቄሴ ዮዳሄይ ኦꬂዴስ።


\par }{\PP \VS{11}ሄሳፌ ጉዬ ዮዳሄይኔ ኢዛ ኣቱማ ናይቲ ካዎዛ ና ኢዮኣሳ ካሬ ኬሲዲ ኢዛ ሁኤን ካላቻ ጎጺዳ፤ ሂስቲዲ ጫቆ ቃላ ማጻፋ ኢዛስ ኢሚዲ ካዎꬂዳ፤ ኢዛ ቲይዲካ፥ «ካዎይ ሜርናስ ካዎቶ!» ጊ ዋሲዳ።


\par }{\PP \VS{12}ኣሳይ ዎጺሼኔ ካዎ ሳቢሼ ሆምቦጪዛይሳ ጎቶሊያይ ሲያዳ ኣሳኮ ጾሳ ኬꬅ ባዱስ።

\VS{13}ካዎዚ ባ ጌሊዛሶ ፔንጌን ዲዛ ቱቄዛ ማታን ኤቂዳይሳ ቤኣዱስ፤ ሃላቃቲኔ ጹሩምባ ፑኒዛይቲ ካዎዛ ማታን ዴቴስ፤ ዩሁዳ ኣሳይ ኡባይ ኡፋዬቲዲ ጹሩምባ ፑኔቴስ፤ ዬꬃ ዬጺዛይቲካ ሲንꬄ ኣꬊዲ ባንታስ ዴኢዛ ዬꬃ ሚሻን ጋላቴቴስ፤ ጎቶሊያይ ባ ማይኦ ዳካዳ፥ «ሃይሲ ማካላ! ሃይሲ ማካላ!» ጋዳ ዋሳዱስ።


\par }{\PP \VS{14}ቄሴ ዮዳሄይ ኦላንቻታ ሃላቃታ፥ «ኣታሎ ጾሳ ኬꬃን ዎꬎፒቴ! ኢዞ ያራኔ ሃራ ሳልፊዳ ሳልፌታ ጊዶን ዎꬂዲ ካሬ ኬሲቴ፤ ኢዞ ኣሻናስ ካጃሊዛ ኣሲ ዲኮ ዎꬊቴ!» ጊዴስ።

\VS{15}ሄሳ ጊሻስ ኢስቲ ኢዞ ኦይኪዲ ካዎ ኬꬃ ጊቤን ፓራ ፔንጌ ጌቴቲዛሶን ዎꬊዳ።


\par }{\SH ዮዳሄይ ኦራጺሲዳ ኦራꬃ ጫቆ
\par }
{\R (2ካዎ 11፡17-20)

\par }{\PP \VS{16}ሄሳፌ ጉዬ ዮዳሄይ፥ ዴሬዚኔ ካዎዚ ጎዳ ዴሬ ጊዳናስ ጫቂዳ።

\VS{17}ሄ ዎዴ ኡባ ኣሳይ ባኣሌ ጌቴቲዛ ኤቃ ጾሳ ኬꬃ ላሊዲ ያርሾዛኔ ኤቃ ጾሳታ ሚስሌታ ኪንቼሬꬂዳ፤ ቃሴ ማታኔ ጌቴቲዛ ባኣሌ ቄሴ ያርሾ ያርሺዛሶዛ ሲንꬃን ዎꬊዳ።


\par }{\PP \VS{18}ዮዳሄይ ሙሴ ዎጋን ጻፌቲዳይሳ ማላኔ ዳዊቲ ኣዛዚዳ ማላ ኡፋይሳን ዬጺሼ ጹጌቲ ሺቂዛ ጎዳ ያርሾዛ ሺሻና ማላ ዳዊቲ ሹሚዳ ቄሴታሲኔ ሌዌታስ ጾሳ ኬꬃን ኦꬃና ኣዋቴꬅ ኢስታስ ኢሚዴስ።

\VS{19}ኣይ ሚሻንካ ቱኒዳ ኣሲ ጾሳ ኬꬃ ጊቤ ፔንጌ ጌሎንታ ማላ ዛቤ ዎꬂዴስ።


\par }{\PP \VS{20}ማቶ ሃላቃቲ፥ ሹሜቲ፥ ዴሬ ኣይሲዛይቲ ሄ ቢታ ኣስ ኡባቲ ዮዳሄራ ቢዲ ካዎዛ ጾሳ ኬꬃፌ ዱጌ ካዎቴꬃ ኬꬃን ዎꬂዳ፤ ቆሞ ባጋ ፔንጌዛራ ካዎ ኬꬅ ጌሊዲ ካዎዛ ካዎቴꬃ ኣራታን ኡቲሲዳ።

\VS{21}ዩሁዳ ኣሳይ ኡባይ ኡፋዬቲዴስ፤ ጎቶሊያ ማሻን ሲፊ ዎꬊዳ ጊሻስ ካታማያ ዎፑ ጋዱስ።




\par }\Chap{24}{\SH ዩሁዳ ካዎ ኢዮኣሳ
\par }
{\R (2ካዎ 12፡1-16)

\par }{\PP \VerseOne{1}ኢዮኣሲ ካዎቲዛ ዎዴ ኢዛስ ላይꬃይ ላፑና፤ ኢዚ ዬሩሳላሜን 40 ላይꬅ ካዎቲዴስ፤ ኢዛ ኣዬይ ሱንꬂ ዚቢዮ፤ ኢዛ ቤርሳቤሄ ካታማፔ ዪዳ ኣሳ።

\VS{2}ቄሴ ዮዳሄይ ዴኢዳ ላይꬅ ኡባን ኢዮኣሲ ጎዳ ኡፋይሲዛ ሚሽ ኦꬂዴስ።

\VS{3}ዮዳሄይ ኢዮኣሳ ናምኡ ማቼታ ኤኪሲዴስ፤ ኢስቲካ ኢዛስ ኣቱማ ናይታኔ ማጫ ናይታ ዬሊዳ።


\par }{\PP \VS{4}ሄሳፌ ጉዬ ኢዮኣሲ ጾሳ ኬꬃ ኦራꬃናስ ቆፒዴስ።

\VS{5}ኢዮኣሲ ቄሴታኔ ሌዌታ ሺሺዲ፥ «ዩሁዳ ካታማታ ቢዲ ኢንቴ ጾሳ ኬꬃ ላይꬃን ላይꬃን ኦራꬃናስ ኢስራኤሌ ኡባፌ ሚሽ ሺሺቴ፤ ሃይሳ ኤሶን ኦꬂቴ» ጊዴስ። ጊዶ ኣቲን ሌዌቲ ጋምኢዳ።

\VS{6}ሄሳ ጊሻስ ካዎይ ቄሴታ ሃላቃ ዮዳሄ ጼይጊዲ፥ «ጎዳ ኣይሌይ ሙሴይኔ ኢስራኤሌ ኣሳይ ጾሳ ዱንካኔ ኦሶስ ኬሶ ሺሻናስ ቤኒ ዎጋ ዎꬆይሳ ዬሩሳላሜ ኣሳፔኔ ዩሁዳ ኣሳፔ ኬሶ ሺሻናስ ኣይስ ሌዌታ ዴንꬄꬃቤኪ?» ጊዴስ።
\XREF{}{{\XO 24:6 }{\XT{ኬሳ 30፡11-16}}}

\VS{7}ሄ ዎዴ ሄ ኢታ ማጫስ ጎቶሊያ ናይቲ ጾሳ ኬꬃ ሜንꬂ ጌሊዲ ሄን ዴኢዛ ጌሻ ሚሻታ ኡባ ኤኪዲ ባኣሌ ኤቃ ጾሳታስ ጎይናናስ ጎኤቲዳ።


\par }{\PP \VS{8}ሄሳ ጊሻስ ካዎይ ሌዌታ ኣዛዚን ኢስቲ ሳጺኔ ጊግሲዲ ጾሳ ኬꬃ ፔንጌፌ ካሬ ባጋራ ዎꬂዳ።

\VS{9}ጾሳ ኣይሌ ሙሴይ ባዞን ዴኢሼ ኢስራኤሌ ኣሳፔ ሺሻና ማላ ኣዛዚዳ ኬሶዛ ጎዳስ ኤሃና ማላ ዩሁዳኒኔ ዬሩሳላሜን ሌዌቲ ኣዋጂዳ።

\VS{10}ሂስቲን ሹሜቲኔ ኣሳይ ኡባይ ኡፋዬቲ ኬሲዳ ሚሻዚ ሳጺኔ ኩማና ጋካናስ ኢዛን ዬጊዳ።

\VS{11}ሳጺኔዚ ሌዌታ ባጋራ ካዎ ሹሜታኮ ጋኪን ኢዛ ጊዶን ዳሮ ሚሺ ዳጋቲዳይሳ ኢስቲ ቤኢዳ ዎዴ ኡባን ካዎ ጻፌይኔ ቄሴታ ሃላቃይ ዪዲ ሳጺኔፔ ሚሻ ኬሲዲ ሳጺኔዛ ኢዛሶሆን ዛሪ ዎꬄቴስ፤ ኢስቲ ኡባ ጋላስ ሄሳ ማላ ኦꬂዲ ዳሮ ሚሽ ዳጋሲዳ።


\par }{\PP \VS{12}ሄ ሚሻ ካዎይኔ ዮዳሄይ ጾሳ ኬꬃ ኦሶ ኦሲሳናስ ሱሚዳ ኣሳታስ ኢሚዳ፤ ሂስቲን ኢስቲ ኢዛን ጾሳ ኬꬃ ኦራꬃናስ ሹች ማሲዛይታኔ ኣናጼታ፥ ቃሴ ቢራታኔ ጻርቂማላ ኦሳንቻታ ቃጻሪዳ።


\par }{\PP \VS{13}ኦሳንቻቲ ሚኖ ጊዲዳ ጊሻስ ጾሳ ኬꬃይ ሞሬቲዳይሳ ሚኒ ኦꬂዲ ባንታ ኩሼን ካሴይሳ ማላ ኦራጺሲ ኬጺዳ።

\VS{14}ኦሳንቻቲ ኬꬃ ኦራꬂ ጊጊዳፔ ጉዬ ፓላሂዳ ዎርቃኔ ቢራ ካዎዛኮኔ ዮዳሄኮ ኤሂዳ፤ ኢስቲካ ሄ ዎርቃኒኔ ቢራን ጾሳ ኬꬃ ጊዶ ኦሶስ ማዲዛ ሚሻታ፥ ጹጌቲዛ ያርሾስ ጎኤቲዛ ሳኔታኔ ሃራ ዱማ ዱማ ሚሻታ ኦሲሲዳ።

\par }{\PP ዮዳሄይ ሼምፖራ ፓጻ ዲዛ ላይꬅ ኡባን ጾሳ ኬꬃን ጹጌቲዛ ያርሾይ ኡባ ዎዴ ያርሼቴስ።


\par }{\PP \VS{15}ዮዳሄይ ኬሂ ጪሚዲ ሃይቂዴስ፤ ኢዚ ሃይቂሺን ኢዛስ ላይꬃይ ጼታኔ ሄꬑ ታማ።

\VS{16}ዮዳሄይ ኢስራኤሌን ጾሳሲኔ ጾሳ ኬꬃስ ሎኦ ሚሽ ኦꬂዳ ጊሻስ ዳዊቴ ካታማን ካዎታ ዱፎን ሞጊዳ።


\par }{\SH ኢዮኣሲ ኦꬂዳ ሞሮ
\par }
{\PP \VS{17}ዮዳሄይ ሃይቂዳፔ ጉዬ ዩሁዳ ሹሜቲ ዪዲ ካዎዛስ ባ ኣማኔቴꬃ ቆንጪሲዳ፤ ኢዚካ ኢስታ ኤኪዴስ።

\VS{18}ኢስቲ ጎዳ ባንታ ኣዋታ ጾሳ ኬꬃ ኣጊዲ ኣሼሪ ሚስሌታሲኔ ኤቃ ጾሳታስ ጎይኒዳ፤ ኢስቲ ኦꬂዳ ሞሮ ጊሻስ ዩሁዳ ቦላኔ ዬሩሳላሜ ቦላ ጾሳ ሃንቆይ ዎꬊዴስ።

\VS{19}ኣሳይ ባኮ ሲማና ማላ ጎዳይ ናቤታ ኢስታኮ ኪቲዴስ፤ ናቤቲካ ኢስታ ቦላ ማርካቲዳ፤ ጊዶ ኣቲን ኢስቲ ጊዛይሳ ሲዮንታ ኢጺዳ።


\par }{\PP \VS{20}ሄሳፌ ጉዬ ቄሴ ዮዳሄ ና ዛካራሳ ቦላ ጾሳ ኣያናይ ዎꬊዴስ፤ ሂስቲን ዛካራሲ ኣሳ ሲንꬃን ኤቂዲ፥ «ጾሳይ፥ ‹ጎዳ ኣዛዞ ኢንቴ ኣይስ ሞሬቲ? ሄሲ ኢንቴስ ሎኦ ጊዴና› ጌስ፤ ኢንቴ ጎዳ ኣጊዳ ጊሻስ ኢዚካ ኢንቴና ኣጊዴስ» ጊዴስ።

\VS{21}ሂስቲን ኣሳይ ኢዛ ቦላ ማቄቲዴስ፤ ካዎዚ ኢስታ ኣዛዚን ጾሳ ኬꬃ ዛጎን ሹቻን ጫዲ ዎꬊዳ።\XREF{}{{\XO 24:21 }{\XT{ማቶ 23፡25፤ ሉቃ 11፡51}}}

\VS{22}ካዎ ኢዮኣሲ ዛካራሳ ኣዋይ ዮዳሄይ ባስ ኦꬂዳ ኪያቴꬃ ሃሳኦንታ ኣጊዲ ኢዛ ና ዛካራሳ ዎꬊሲዴስ፤ ዛካራሲ ሃይቂሼ፥ «ጎዳይ ሃይሳ ቤኢዲ ሃሎ ኬሶ» ጊዴስ።


\par }{\SH ኢዮኣሳ ካዎቴꬃ ዉርሴꬅ
\par }
{\PP \VS{23}ሄ ላይꬃ ዉርሴꬃን ኣራሜ ኦላንቻቲ ኢዮኣሳ ኦላናስ ዪዳ፤ ሂስቲዲ ዩሁዳ ቦላኔ ዬሩሳላሜ ቦላ ዎራጂዲ ዴራ ካሌꬂዛይታ ኡባ ዎꬊዲ ኢስታፌ ዲኢዳ ሚሽ ኡባ ዳማስቆን ዴኢዛ ባንታ ካዎስ ዬዲዳ።

\VS{24}ኣራሜ ኦላንቻቲ ቆዳን ጉꬅ ጊዲኮካ ጎዳይ ኬሂፔ ዳሮ ዴሬ ኢስታ ኩሼን ኣꬂ ኢሚዴስ፤ ዩሁዳ ኣሳይ ጎዳ ባንታ ኣዋታ ጾሳ ኣጊዳ ጊሻስ ኢዮኣሳ ቦላ ፒርዴቲዴስ።


\par }{\PP \VS{25}ኣራሜ ኦላንቻቲ ኢዮኣሳ ማዱንꬂዲ ዬጊ ኣጊ ቢዳ፤ ቄሴ ዮዳሄ ናዛ ሱꬃ ጊሻስ ኢዛ ሹሜቲ ኢዛ ቦላ ማቄቲዲ ኢዚ ሃርጌ ሂጻን ዲሺን ዎꬊዳ፤ ኢዚ ሃይቂን ዳዊቴ ካታማን ሞጊዳ ኣቲን ኢዛ ካዎታ ዱፎን ሞጊቤቴና።


\par }{\PP \VS{26}ኢዮኣሳ ቦላ ማቄቲዳይቲ ኣሞኔ ዴሬ ማጫስ ሺምኣቲ ና ዛባዴኔ ሞኣቤ ዴሬ ማጫስ ሺሚሪቲ ና ዪሆዛባዴ።

\VS{27}ኢዮኣሳ ናይታ ታሪኬይ፥ ኢዛ ጊሻስ ዮቴቲዳ ቲንቢቴቲኔ ጾሳ ኬꬃ ኦራጾ ታሪኬይ ካዎታ ታሪኬ ማጻፋን ጻፌቲ ኡቲዴስ፤ ኢዮኣሲ ሃይቂን ኢዛሶሆን ኢዛ ና ኣማሲያሲ ካዎቲዴስ።




\par }\Chap{25}{\SH ዩሁዳ ካዎ ኣማሲያሳ
\par }
{\R (2ካዎ 14፡2-6)

\par }{\PP \VerseOne{1}ኣማሲያሲ ካዎቲሺን ኢዛስ ላይꬃይ 25፤ ኢዚ ዬሩሳላሜን 29 ላይꬅ ካዎቲዴስ፤ ኢዛ ኣያ ዬሩሳላሜ ማጫስ ዮሃኣዳኖ ጌቴታዉስ።

\VS{2}ኣማሲያሲ ጎዳ ሲንꬃን ሱሬ ሚሽ ኦꬂዴስ፤ ጊዶ ኣቲን ኩሜꬃ ዎዚናፔ ጊዴና።

\VS{3}ኣማሲያሲ ካዎቴꬃ ሚንꬂ ኦይኪዳፔ ጉዬ ባ ኣዋ ዎꬊዳ ሹሜታ ዎꬊዴስ።

\VS{4}ካሴ ጎዳይ ሙሴ ዎጋ ማጻፋን፥ «ናይቲ ኦꬂዳ ናጋራ ጊሻስ ኣዋታ ዎꬋናስ ቤሴና፤ ቃሴ ኣዋቲ ኦꬂዳ ናጋራ ጊሻስ ናይታ ዎꬋናስ ቤሴና፤ ኣሲ ኡባይ ባ ኦꬂዳ ናጋራን ናጋራን ሃይቃናስ ቤሴስ» ጊዲ ኣዛዚዳ ማላ ዎꬊዴስ ኣቲን ኢስታ ናይታ ዎꬊቤና።\XREF{}{{\XO 25:4 }{\XT{ዛሬ 24፡16}}}


\par }{\SH ኤዶሜ ቦላ ዴንዲዳ ኦላ
\par }
{\R (2ካዎ 14፡7)

\par }{\PP \VS{5}ኣማሲያሲ ዩሁዳ ኣሳ ሺሺዲ ባንታ ኣዋታ ኬꬃን ኬꬃን ሻላቃታኔ ማቶ ሃላቃታ ሹሚዲ ኩሜꬃ ዩሁዳ ቦላኔ ቢኒያሜ ቦላ ዎꬂዴስ፤ ኢስታስ ላይꬃይ ናምኡ ታማኔ ሄሳፌ ቦላራ ጊዲዳይታ ሺሺዲ ጎንዳሌኔ ቶራ ኦይኪዲ ኦሌታናስ ዳንዳይዛ 300,000 ኣሳታ ዴሚዴስ።

\VS{6}ቃሴካ ኢስራኤሌፔ 100,000 ኦላንቻታ 3,400 ኪሎ ጊራሜ ጊዲዛ ቢራን ቃጻሪዴስ።


\par }{\PP \VS{7}ጊዶ ኣቲን ጾሳ ኣስ ኢሶይ ኣማሲያሴኮ ዪዲ «ካዎ! ጎዳይ ኢስራኤሌራኔ ኤፍሬሜ ኣሳራ ዶንታ ጊሻስ ኢስራኤሌ ኦላንቻቲ ኔናራ ኦላስ ቦፔቶ።

\VS{8}ኔኒ ሚና ኦሌቲኮካ ማዳናሲኔ ዬጊ ኣጋናስ ዎልቃይ ጾሳፌ ጊዲዳ ጊሻስ ጾሲ ኔና ኔ ሞርኬታ ሲንꬃን ዬጊ ኣጋና» ጊዴስ።


\par }{\PP \VS{9}ኣማሲያሲ ጾሳ ናቤዛስ፥ «ሂስቲን ታኒ ኢስራኤሌ ኦላንቻታስ ቃንጺዳ ሄ ቢራይ ኡባይ ዋናኔ?» ጊዲ ኦይቺዴስ።

\par }{\PP ናቤዚካ ኢዛስ፥ «ጎዳይ ኔስ ሄሳፌ ኣꬂዲ ኢማናስ ዳንዳዬስ» ጊ ዛሪዴስ።

\VS{10}ሄሳ ጊሻስ ኣማሲያሲ ኤፍሬሜፔ ባኮ ዪዳ ኦላንቻቲ ባንታ ሶ ሶ ባና ማላ ሞይዚዴስ፤ ሂስቲን ኢስቲ ዩሁዳ ኣሳ ቦላ ኬሂፔ ሃንቄቲሼ ባንታ ሶ ሶ ሲሚዳ።


\par }{\PP \VS{11}ሄሳፌ ጉዬ ኣማሲያሲ ባና ሚንꬂዲ ባ ኦላንቻታ ካሌꬂ ኤኪዲ ማጺኔ ሾባ ቢዴስ፤ ኢዛ ኦላንቻቲ ሴይሬ ኣሳፔ 10,000 ኦላንቻታ ዎꬊዳ።

\VS{12}ቃሴካ ሃራ 10,000 ኦላንቻታ ዲኢ ኤፊዲ ኢሲ ዎጋ ዛላ ሁኤ ቦላ ኬሲዲ ዱጌ ዛሪ ጌንዴሪሲን ኡባይካ ዲንጬቲዳ።


\par }{\PP \VS{13}ጊዶ ኣቲን ሄ ዎዴ ኣማሲያሲ ባናራ ኦላስ ኬኦንታ ማላ ጉዬ ዬዲዳ ኢስራኤሌ ኦላንቻቲ ሳማሪያፔ ቢዲ ቤቲ-ሆሮኔ ጋካናስ ዲዛ ዩሁዳ ካታማታ ዎራጂዲ 3,000 ኣስ ዎꬊዳ፤ ኬሂ ዳሮ ሚሼካ ዲኢዳ።


\par }{\PP \VS{14}ኣማሲያሲ ኤዶሜ ኣሳታ ዎꬊዲ ሲሚሼ ሴይሬ ኣሳ ኤቃ ጾሳታ ሚስሌታ ኤኪዲ ዪዴስ፤ ሄ ሚስሌታ ባስ ኤቃ ጾስ ሂስቲ ኤሲዲ ኢስታስ ጎይኒዴስ፤ ያርሾካ ሺሺዴስ።

\VS{15}ሄሳ ጊሻስ ጎዳ ሃንቆይ ኣማሲያሳ ቦላ ኤጺ ኬዚዴስ፤ ሂስቲን ጎዳይ ኢሲ ናቤ ኢዛኮ ኪቲን ናቤዚ ቢዲ፥ «ባንታ ኣሳ ኔ ኩሼፔ ኣሻናስ ዳንዳዮንታ ኤቃ ጾሳታስ ኔኒ ኣይስ ጎይናዲ?» ጊዴስ።


\par }{\PP \VS{16}ናቤዚ ዮቶ ቦላ ዲሺን ካዎዚ፥ «ኔኒ ካዎ ዞራና ማላ ኑኒ ኔና ዶሪዶኒ? ጮኡ ጊኪ! ሃይቃና ኮያይ?» ጊዴስ።

\par }{\PP ሂስቲን ናቤዚ ጮኡ ጊ ኤኪዲ፥ «ኔኒ ሃይሳ ኦꬂዳ ጊሻሲኔ ታኒ ኔና ዞሪዳይሳ ኔ ሲዮንታ ጊሻስ ጾሲ ኔና ꬋይሳና ቃቺዳይሳ ታኒ ኤራይስ» ጊዴስ።


\par }{\SH ኢስራኤሌ ቦላ ዴንዲዳ ኦላ
\par }
{\R (2ካዎ 14፡8-20)

\par }{\PP \VS{17}ሄሳፌ ጉዬ ዩሁዳ ካዎ ኣማሲያሲ ባና ዞሪዛ ኣሳታራ ዞሬቲዲ ኢስራኤሌ ካዎ ኢዩስ ናዛ ና ኢዮኣካዜ ና ኢዮኣሳስ፥ «ኣኔ ሃ ያ ቲራን ጋይቶስ» ጊ ኪታ ዬዲዴስ።


\par }{\PP \VS{18}ኢስራኤሌ ካዎ ኢዮኣሲ ዩሁዳ ካዎ ኣማሲያሳስ፥ «ሊባኖሴን ዴኢዛ ኪንዲቾይ ሊባኖሴን ዴኢዛ ዚጋኮ፥ ‹ኔ ናዮ ታ ናዛስ ማቾ ኢማ› ጊ ኪታ ዬዲዴስ፤ ጊዶ ኣቲን ሊባኖሴን ዴኢዛ ኢሲ ዶኣይ ካንꬂ ቢሼ ኪንዲቾዛ ዬꬊዴስ።

\VS{19}ኔኒካ፥ ‹ቤኣ፥ ኤዶሜ ቢታ ኣሳ ጾናዲስ› ጋዳ ኔ ዎዚናን ኔና ናሻዳሳኔ ኦቶሬታዳሳ፤ ጊዶ ኣቲን ሃኢ ኔኒ ኔሶን ዎፑ ጋዳ ሼምፓ ኡታ፤ ኔ ቦላኔ ኔ ቢታ ዩሁዳ ቦላ ሜቶኔ ባሽ ኣይስ ጼይጋይ?» ጊ ዛሪዴስ።


\par }{\PP \VS{20}ጊዶ ኣቲን ኣማሲያሲ ኢስታ ሲዮንታ ኢጺዴስ፤ ኢስቲ ኤዶሜ ጾሳታስ ጎይኒዳ ጊሻስ ጾሳይ ኢስታ ኢስታ ሞርኬታ ኩሼን ኣꬂ ኢማናስ ኮዪዴስ።

\VS{21}ሄሳ ጊሻስ ኢስራኤሌ ካዎ ኢዮኣሲ ኦላናስ ኬዚን ኢዚኔ ዩሁዳ ካዎ ኣማሲያሲ ዩሁዳን ዴኢዛ ቤቲ-ሼሚሼ ጌቴቲዛ ካታማን ኦላ ቲራን ቲራን ጋይቲዳ።

\VS{22}ኢስራኤሌ ኣሳይ ዩሁዳ ኣሳ ሾጪን ዩሁዳ ኣሳይ ኡባይ ባቃቲዲ ባ ሶ ባ ሶ ቢዴስ።

\VS{23}ሄሳፌ ጉዬ ኢስራኤሌ ካዎ ኢዮኣሲ ኣካዚያሳስ ናዛ ና፥ ኢዮኣሳ ና፥ ዩሁዳ ካዎ ኣማሲያሳ ቤቲ-ሼሚሼፔ ዲኢ ኤኪዲ ዬሩሳላሜ ኤሂዴስ፤ ሂስቲዲ ዬሩሳላሜ ዲርሳ ጊምቤ፥ ኤፍሬሜ ፔንጌፌ ቢዲ ጉላ ፔንጌ ጋካናስ ዴኢዛ 400 ዋꬋ ጊዲዛ ሶሆዛ ላሊዴስ።

\VS{24}ጾሳ ኬꬃን ዴኢዛ ዎርቃኔ ቢራ ኡባ ኦቤድ-ኤዶሜ ዜሬꬃይ ናጊዛ ሚሻኔ ካዎ ኬꬃን ዴኢዛ ሚሻ ኡባ ኤኪዴስ፤ ቃሴ ኦይሶ ኤኬቲዳ ኣሳታካ ኤኪዲ ሳማሪያ ሲሚዴስ።


\par }{\PP \VS{25}ኢዮኣካዜ ና፥ ኢስራኤሌ ካዎ ኢዮኣሲ ሃይቂዳፔ ጉዬ ኢዮኣሳ ና ዩሁዳ ካዎ ኣማሲያሲ 15 ላይꬅ ዴኢዴስ።

\VS{26}ኣማሲያሴ ካዎቴꬃ ላይꬃን ኮይሮፔ ዉርሴꬅ ጋካናስ ኦሴቲዳ ሃራ ኦሶቲ ኡባይ ዩሁዳ ካዎታ ታሪኬ ማጻፋኒኔ ኢስራኤሌ ካዎታ ታሪኬ ማጻፋን ጻፌቲ ኡቲዴስ።

\VS{27}ኣማሲያሲ ጎዳ ካሎ ኣጊዳፔ ጉዬ ኢስቲ ኢዛ ቦላ ዬሩሳላሜን ማቄቲዳ ጊሻስ ላኪሼ ካታማ ባቃቲዴስ፤ ጊዶ ኣቲን ኢዛ ጌዶ ካሌቲዛ ኣስ ኪቲዲ ኢዛ ላኪሼን ዎꬊዳ።

\VS{28}ሂስቲዲ ኢዛ ኣሃ ፓራን ጫኒ ኤሂዲ ዩሁዳ ካታማን ኢዛ ኣዋታኮን ሞጊዳ።




\par }\Chap{26}{\SH ዩሁዳ ካዎ ኦዚያ
\par }
{\R (2ካዎ 14፡21-22፤ 15፡1-7)

\par }{\PP \VerseOne{1}ሄሳፌ ጉዬ ዩሁዳ ኣሳይ ኡባይ 16 ላይꬅ ጊዲዛ ና፥ ኦዚያ ኢዛ ኣዋ ኣማሲያሳ ሶሆን ካዎꬂዴስ።

\VS{2}ኢዛ ኣዋ ኣማሲያሲ ሃይቂዳፔ ጉዬ ኤላቴ ካታማ ዛሪ ኬጺዲ ዩሁዳራ ጋꬂ ጊምቢዴስ።


\par }{\PP \VS{3}ኦዚያይ ካዎቲሺን ኢዛስ ላይꬃይ 16፤ ኢዚ ዬሩሳላሜን 52 ላይꬅ ካዎቲዴስ፤ ኢዛ ኣያ ዪኮልያ ጌቴቲዛራ ዬሩሳላሜ ማጫሳ።

\VS{4}ኢዛ ኣዋ ኣማሲያሲ ኦꬂዳ ማላ ኢዚካ ጎዳ ሲንꬃን ሱሬ ሚሽ ኦꬂዴስ።

\VS{5}ጾሳ ያሻቴꬃ ባና ታማርሲዳ ዛካራሲ ሼምፖራ ፓጻ ዲሺን ኢዚ ጾሳ ኮዪዳ ኬና ጎዳይ ኢዛስ ኡባ ሚሽ ኢንጄሲዴስ።


\par }{\PP \VS{6}ኦዚያይ ፊሊስጼሜታራ ኦሌታናስ ኬዚዲ ጌቴ፥ ያቢኔኔ ኣሽዶዴ ካታማታ ዲርሳ ላሊዴስ፤ ሂስቲዲ ኣሽዶዴ ካታማ ማታኒኔ ፊሊስጼሜ ዴሬ ጊዶን ካታማታ ኤሲዴስ።

\VS{7}ኦዚያይ ፊሊስጼሜታ፥ ጉርባኣሌን ዴኢዛ ኣራቤታኔ ማኡኔታ ጾናና ማላ ጾሲ ኢዛ ማዲዴስ።

\VS{8}ኣሞኔ ኣሳቲ ኦዚያስ ጊሪዳ፤ ኢዚ ኬሂፔ ሚኒዳ ጊሻስ ኢዛ ጎባቴꬂ ጊብጼ ዛዋ ጋካናስ ሲዬቲዴስ።


\par }{\PP \VS{9}ቃሴ ኦዚያይ ዬሩሳላሜን ጉላ ፔንጌን፥ ዙሌዛ ፔንጌኒኔ ጊምቤዛ ጉላን ሻኮታ ኦꬂዲ ናጊሲዴስ።

\VS{10}ኢዛስ ሻራ ሜንꬆኒኔ ጋꬋን ጮራ ሜሄይ ዲዛ ጊሻስ ሄን ናጋናስ ሻኮታ ጊምቢዴስ፤ ዳሮ ሃꬃ ኦላታካ ቦኪዴስ፤ ኢዚ ቃሴ ጎሽ ዶሲዛ ጊሻስ ሻራ ሜንꬆታኒኔ ኣራዳ ጋዴን ኢዛስ ዳሮ ጎሻንቻቲኔ ዎይኔ ቶኪዛይቲ ዴቴስ።


\par }{\PP \VS{11}ቃሴ ኦዚያስ ኦላስ ጊጊዳኔ ኬሂ ሎሂዳ ዳሮ ኦላንቻቲ ዴቴስ፤ ኢስታስ ጋዳዋይ ካዎ ሹሜ ጊዲዳ ሃናኒያ፤ ኦላንቻታ ጻፌይ ዪኢኤሌይኔ ሃላቃ ማኢሳያይ ኦላንቻታ ሱንꬃ ማዝጋባን ጻፊዳ።

\VS{12}ባንታ ኣዋታ ኬꬃ ካሌꬂዛይታ ኡባ ቆዳይ ናምኡ ሺያኔ ኡሱፑን ጼታ።

\VS{13}ካዎ ሞርኬታራ ኦሌቲዲ ባንታ ኩሜꬃ ዎልቃን ካዎ ማዳናስ ኬዚዛ 307,500 ኦላንቻቲ ኢስታ ኩሼን ዴቴስ።

\VS{14}ኦዚያይ ሄ ኡባ ኦላንቻታስ ጎንዳሌ፥ ቶራ፥ ሁኤን ዎꬂዛ ቢራታ ቆቤ፥ ጹሩሬ፥ ዎንዳፌ፥ ያንባርሺኔ ሹች ጊግሲዴስ።

\VS{15}ዬሩሳላሜን ዴኢዛ ኩሼ ሂላ ኤሪዛ ኣሳታ ካዎ ኦዚያይ ኣዛዚዲ ዎሼ ጊምቤታ፥ ሻኮታ፥ ጉላታን ናጊዛሶታ ቦላ ኡቲዲ ዎንዳፌ ዱኪዛ ሚሻታኔ ጊታ ጊታ ሹቻታ ኦሊዛ ሚሻታ ሜꬊሲዴስ፤ ጾሲ ኢዛ ማዲን ኢዚ ኬሂፔ ሚኒዴስ፤ ኢዛ ጎባቴꬂ ኡባሶ ጋኪዲ ሲዬቲዴስ።


\par }{\SH ኦቶሬቴꬃ ጋሶን ኦዚያ ጋኪዳ ቂጻቴ
\par }
{\PP \VS{16}ጊዶ ኣቲን ኦዚያይ ሚኒዳ ዎዴ ኦቶሬቲዴስ፤ ኢዛ ኦቶሮይ ኢዛ ኩንዲሲዴስ፤ ኢዚ ኤጻኔ ያርሺዛሶን ኤጻኔ ጩዋሳናስ ጾሳ ኬꬅ ጌሊዲ ጾሳ ቆሂዴስ።

\VS{17}ቄሴ ኣዛሪያሲኔ ዎዚና ሙርታ ጊዲዳ ጎዳ ቄሴ ኦስፑን ታማቲ ኢዛ ካሊ ጌሊዳ።

\VS{18}ኢስቲካ ኢዛራ ቆንጬን ኤቄቲሼ፥ «ኦዚያ! ጎዳስ ኤጻኔ ጩዋሴꬂ ዱማቲዳ ኣሮኔ ዜሬꬃታስ ኣቲን ኔስ ቤሴና፤ ኔኒ ጾሳ ቆሂዳ ጊሻስ ጾሳ ኬꬃፌ ኬዛ! ጎዳ ኣቻፌ ሃይሲ ኔስ ቦንቾ ኤሄና» ጊዳ።
\XREF{}{{\XO 26:18 }{\XT{ኬሳ 30፡7-8፤ ታይ 3፡10}}}


\par }{\PP \VS{19}ኦዚያይ ኤጻኔ ጩዋሳናስ ባ ኩሼን ኦይኪዳ ማላ ቄሴታ ቦላ ሃንቄቲዴስ፤ ጾሳ ኬꬃን ኤጻኔ ያርሺዛሶዛ ሲንꬃን ቄሴታ ቦላ ኢዚ ሃንቄቲሺን ኢዛስ ሊጴ ቦላ ኢንቺራቻ ሃርጌይ ዎꬊዴስ።

\VS{20}ቄሴታ ሃላቃ ኣዛሪያሲኔ ሃራ ቄሴቲ ኡባይ ኢዛኮ ጼሊዛ ዎዴ ኢዛ ሊጴ ቦላ ኢንቺራቻ ሃርጌይ ዎꬊዳይሳ ቤኢዳ፤ ሄሳ ጊሻስ ኢዛ ኤሶን ኬꬃፌ ኬሲዳ፤ ጎዳይ ኢዛ ኡንኤꬂዳ ጊሻስ ኢዚካ ኤሶቲ ኬዚዴስ።


\par }{\PP \VS{21}ካዎ ኦዚያይ ሃይቃና ጋካናስካ ሄ ሃርጌዛራ ዴኢዴስ፤ ጾሳ ኬꬃ ጌሎንታ ማላ ቴቄቲዴስ፤ ሄ ሃርጌዛ ጋሶን ዱማ ኬꬃን ባርካ ዴኢዴስ፤ ሄ ዎዴ ኢዛ ና ኢዮኣታሜይ ካዎቴꬃ ኬꬃ ኣይሶዛ ኣዋቴꬃ ኤኪዲ ዴራ ኣይሶ ዶሚዴስ።


\par }{\PP \VS{22}ኦዚያ ካዎቴꬃ ላይꬃን ኮይሮፔ ቢዲ ዉርሴꬅ ጋካናስ ሃኒዳ ሃራ ኦሶታ ኡባ ኣሞጼ ና ናቤ ኢሳያሲ ጻፊዴስ።

\VS{23}ኦዚያይ ባ ኣዋታꬆ ሃይቂዴስ፤ ኣሳይ ኢዛ፥ «ኢንቺራቻ ሃርጌራ ዴስ» ጊዲ ካዎታ ዱፎ ማታን ሞጊዴስ፤ ኢዛ ና ኢዮኣታሜይ ኢዛሶሆን ካዎቲዴስ።
\XREF{}{{\XO 26:23 }{\XT{ኢሳ 6፡1}}}




\par }\Chap{27}{\SH ዩሁዳ ካዎ ኢዮኣታሜ
\par }
{\R (2ካዎ 15፡32-38)

\par }{\PP \VerseOne{1}ኢዮኣታሜይ ካዎቲዛ ዎዴ ኢዛስ ላይꬃይ 25፤ ኢዚ ዬሩሳላሜን 16 ላይꬅ ካዎቲዴስ፤ ኢዛ ኣያ ሳዶቄ ቢዮ ኢዬሩሶ ጌቴታዉስ።

\VS{2}ካሴ ኢዛ ኣዋ ኦዚያይ ኦꬂዳይሳ ማላ ኢዚካ ጎዳ ሲንꬃን ሱሬ ሚሽ ኦꬂዴስ፤ ጊዶ ኣቲን ኢዛ ኣዋይ ጾሳ ኬꬅ ጌሊዳ ማላ ኢዚ ጌሊቤና፤ ኣሳይ ጊዲኮ ናጋራ ኦሶ ኣጊቤና።


\par }{\PP \VS{3}ኢዮኣታሜይ ጾሳ ኬꬅ ጌሊዛሶ ቆሞ ባጋ ፔንጌ ዛሬꬂዲ ኦꬂዴስ፤ ቃሴ ኦፌሌ ባጋራ ዲዛ ጊምቤዛ ዳሮ ሎኤꬆ ኦሶ ኦꬂዴስ።

\VS{4}ዩሁዳ ዙምቡላታ ቦላ ካታማታ ኦꬂዴስ፤ ዎራታ ጊዶን ሚጻታኔ ኣዱሳ ጊምቤታ ጊምቢዴስ።


\par }{\PP \VS{5}ኢዮኣታሜይ ኣሞኔ ካዎራ ኦሌቲዲ ጾኒዴስ፤ ኣሞኔቲ ሄ ላይꬂ 3,400 ኪሎ ጊራሜ ዴጺዛ ቢራ፥ 10,000 ኮንታሌ ጊዲዛ ጊስቴኔ 10,000 ኮንታሌ ጊዲዛ ባንጋ ኢዛስ ጊሪዳ። ኣሞኔቲ ናምኣንꬆ ላይꬂኔ ሄꬓንꬆ ላይꬂ ሄሳꬆካ ኤሂዲ ኢዛስ ጊሪዳ።

\VS{6}ኢዮኣታሜይ ባ ጎዳ ሲንꬃን ኣማኔቴꬃን ሲሜሬቲዳ ጊሻስ ኬሂፔ ሚኒ ሚኒ ቢዴስ።


\par }{\PP \VS{7}ኢዮኣታሜ ካዎቴꬃ ላይꬃን ሃኒዳ ሃኖቲ፥ ኢዚ ኦሌቲዳ ኦላቲ ኡባይኔ ኢዚ ኦꬂዳ ኦሶ ኡባይ ኢስራኤሌ ካዎታኔ ዩሁዳ ካዎታ ታሪኬ ማጻፋን ጻፌቲ ኡቲዴስ።

\VS{8}ኢዚ ካዎቲሺን ኢዛስ ላይꬃይ 25፤ ኢዚ ዬሩሳላሜን 16 ላይꬅ ካዎቲዴስ።

\VS{9}ኢዮኣታሜይ ባ ኣዋታꬆ ሃይቂዴስ፤ ዳዊቴ ካታማን ሞጌቲዴስ፤ ኢዛሶሆን ኢዛ ና ኣካዜይ ካዎቲዴስ።




\par }\Chap{28}{\SH ዩሁዳ ካዎ ኣካዜ
\par }
{\R (2ካዎ 16፡1-4)

\par }{\PP \VerseOne{1}ኣካዜይ ካዎቲዛ ዎዴ ኢዛስ ላይꬃይ 20፤ ኢዚ ዬሩሳላሜን 16 ላይꬅ ካዎቲዴስ፤ ኢዛ ኣዋ ዳዊቲ ጎዳ ሲንꬃን ሱሬ ሚሽ ኦꬂዳ ማላ ኣካዜይ ኦꬂቤና፤

\VS{2}ኢዚ ኢስራኤሌ ካዎታ ኦጌ ካሊዴስ፤ ባኣሌስ ጎይናናስ ኤቃ ሚስሌታ ሜꬊዴስ።

\VS{3}ቃሴ ጎዳይ ኢስራኤሌ ኣሳ ሲንꬃፌ ጎዲ ኬሲዳ ኣሳታ ዴኦ ዎጋ ካሊዲ ሄኖሜ ና ሾባን ኤጻኔ ጩዋሲዴስ፤ ባ ዬሊዳ ኣቱማ ናይታካ ጹጊ ያርሺዴስ።

\VS{4}ኣካዜይ ኣሳይ ጎይኒዛ ዙምቡላታ ቦላ፥ ዙማታ ቦላኒኔ ሚꬃታ ጋርሳን ያርሾ ያርሺዴሲኔ ኤጻኔ ጩዋሲዴስ።


\par }{\PP \VS{5}ሄሳ ጊሻስ ኢዛ ጎዳ ጾሳይ ኢዛ ኣራሜ ካዎ ኩሼን ኣꬂ ኢሚዴስ፤ ኢስቲ ኢዛ ጾኒዲ ኢዛ ኣሳፔ ዳሮ ኣሳ ዲኢ ዳማስቆ ኤፊዳ፤ ቃሴካ ጎዳይ ኢዛ ኢስራኤሌ ካዎ ኩሼን ኣꬂ ኢሚን ካዎዚ ኢታ ሾች ሾጪዴስ።

\VS{6}ዩሁዳ ኣሳይ ጎዳ ባንታ ኣዋታ ጾሳ ኣጊዳ ጊሻስ ኤሮሜሊዮ ና ፋቁሄይ ዩሁዳ ኦላንቻታፔ 120,000 ኦላንቻታ ኢሲ ጋላስ ዎꬊዴስ።\XREF{}{{\XO 28:6 }{\XT{ኢሳ 7፡1}}}

\VS{7}ኤፍሬሜ ዛሬ ጊዲዳ ሚኖ ኦላንቻ ዚኪሬይ ካዎዛ ና ማኢሳያ፥ ካዎ ኬꬃስ ኣዋቲዛ ኣዚርቃሜኔ ካዎፔ ካሊ ዴኢዛ ሹሜዛ ሂልቃና ዎꬊዴስ።

\VS{8}ኢስራኤሌ ኣሳይ ባንታ ዳቦታፔ 200,000 ኣዚናራ ዲዛ ማጫሳታ፥ ኣቱማ ናይታኔ ማጫ ናይታ ዲኢዳ፤ ቃሴ ኢስቲ ኬሂፔ ዳሮ ሚሽ ዲኢ ኤኪዲ ሳማሪያ ኤፊዳ።


\par }{\SH ናቤ ኦዴዴ
\par }
{\PP \VS{9}ኦዴዴ ጌቴቲዛ ጎዳ ናቤይ ሳማሪያን ዴስ፤ ኦዴዲ ሳማሪያ ዪዛ ኦላንቻታራ ጋይታናስ ኬዚዲ፥ «ቤኢቴ፥ ኢንቴ ኣዋታ ጎዳይ ዩሁዳ ሃንቄቲዳ ጊሻስ ኢንቴ ኩሼን ኣꬂ ኢሚዴስ፤ ጊዶ ኣቲን ኢንቴካ ዎጋይ ባይንዳ ሃንቆ ሃንቄቲዲ ኢስታ ዉርሲዴታ።

\VS{10}ሃኢካ ዩሁዳ ኣሳይኔ ዬሩሳላሜ ኣሳይ ኢንቴስ ማጫኔ ኣቱማ ኣይሌ ጊዲዲ ሃሬታና ማላ ቆፔታ፤ ኢንቴካ ኢስታ ማላ ሃኒዲ ጎዳ ኢንቴ ጾሳ ቶቺቤኬቲ?

\VS{11}ሄሳ ጊሻስ ሃኢ ኢንቴ ታኒ ጊዛይሳ ሲዪቴ፤ ጎዳፔ ባቢሲዛ ሃንቆይ ኢንቴ ቦላ ዎꬊዳ ጊሻስ ኢንቴ ዲኢዲ ቃቺዳ ኢንቴ ዳቦታ ዛሪ ዬዲቴ» ጊዴስ።


\par }{\PP \VS{12}ሄሳፌ ጉዬ ኤፍሬሜ ዛሬታ ሃላቃታፔ ኦይዳቲ፥ ዪሆሃናኔ ና ኣዛሪያሲ፥ ማሺሌሚቴ ና ባራካዬይ፥ ሻሎሜ ና ሂዝቂያሳኔ ሃዲላዬ ና ኣማሲ ኦላፔ ሲሚዳይታ ቦላ ዴንዲዳ።

\VS{13}ሂስቲዲ፥ «ሄ ዲኢዳ ኣሳታ ኢንቴ ሃ ኤሆፒቴ! ኢንቴ ኤሂዛ ጊዲኮ ካሴ ኑኒ ጎዳ ቦላ ኦꬂዳ ናጋራኔ ቆሆ ቦላ ሃራ ቆሆ ጉጄታ፤ ኑ ቆሆይ ካሴካ ዳሪ ኡቲዳ ጊሻስ ኢስራኤሌ ቦላ ጎዳ ሃንቆይ ዎꬊዴስ» ጊዳ።


\par }{\PP \VS{14}ሄሳ ጊሻስ ኦላንቻቲ ዲኢ ኤሂዳ ኣሳታ ሃላቃታ ሲንꬃኒኔ ኩሜꬃ ዴራ ሲንꬃን ዬዲዳ፤ ዲኢ ኤሂዳ ሚሻካ ዛሪ ሼꬊዳ።

\VS{15}ሄሳፌ ጉዬ ሱንꬃይ ሃይሳፌ ቆሞን ጻፌቲዳ ኣሳቲ ዴንዲ ኤቂዲ ዲኤቲዳ ኣሳታ ኤኪዲ ኢስታ ጊዶን ካሎ ዲዛይታ ዲኢ ኤኪዳ ማይኦፌ ኢስታ ማይዚዳ፤ ኢስቲ ሄ ኣሳታስ ማይኦኔ ጫማ ኢሚዳ፤ ቃሴ ኢስታ ሚዚዳኔ ኡሺዳ፤ ኢስታ ማዱንꬃካ ዛይቴ ቲይዳ፤ ኢስታ ጊዶፌ ዳቡርዳይታ ሃሬ ቶጊሲዲ ኢስታ ኢሻንታኮ ዛምባ ካታማ ጌቴታ ጼይጌቲዛ ኢያርኮ ካታማ ኤፊዲ ጉዬ ሳማሪያ ሲሚዳ።


\par }{\SH ኣካዜይ ኣሶሬ ካዎ ኦይቺዳ ማዶ
\par }
{\R (2ካዎ 16፡7-9)

\par }{\PP \VS{16}ሄ ዎዴ ካዎ ኣካዜይ ኣሶሬ ካዎይ ባና ማዳና ማላ ኪታ ዬዲዴስ።

\VS{17}ጋሶይካ ኤዶሜ ኣሳይ ናምኣንꬆ ዩሁዳ ቦላ ዎራጂዲ ዳሮ ኣስ ዲኢ ኤፊዳ ጊሻሳ።

\VS{18}ፊሊስጼሜ ኣሳቲ ቃሴ ዩሁዳ ሻራ ሜንꬆኒኔ ኔጌቤ ባዞን ዴኢዛ ካታማታ ዎራጂዲ ቤቲ-ሼሚሼ፥ ኣያሎኔ፥ ጋዴሮቴ፥ ሶኮ፥ ቴሚና፥ ጊሚዞኔ ኢስታ ዩሾን ዲዛ ሞꬃታ ኡባ ኦይኪዲ ሄን ዴኢዳ።

\VS{19}ዩሁዳ ካዎ ኣካዜይ ዩሁዳ ኣሳ ናጋራ ኦሲሲዳ ጊሻሲኔ ጎዳስ ኣማኔቶንታ ኣጊዳ ጊሻስ ጾሲ ዩሁዳ ካዉሺዴስ።

\VS{20}ሄሳ ጊሻስ ኣሶሬ ካዎ ቴሊጌሊቴሊፌሊሶሬይ ኣካዜኮ ዪዲ ሃራ ሜቶ ሜꬊዴስ ኣቲን ማዲቤና።

\VS{21}ኣካዜይ ጾሳ ኬꬃፌ፥ ካዎ ኬꬃፌኔ ሹሜታፔ ኣማርዳ ሚሻታ ኤኪዲ ኣሶሬ ካዎስ ኢሚንካ ኢዛ ማዲቤና።


\par }{\SH ኣካዜ ናጋራ
\par }
{\PP \VS{22}ካዎ ኣካዜይ ሜቶቲዳ ዎዴ ጎዳስ ኣማኔታናይሳ ኣጊ ኣጊ ቢዴስ።

\VS{23}ኢዚካ፥ «ኣራሜ ካዎታ ጾሳቲ ኢስታ ማዲዳ ጊሻስ ታናካ ኢስታ ማዳና ማላ ታኒ ኢስታስ ያርሻና» ጊዲ ባና ጾኒዳ ዳማስቆ ጾሳታስ ያርሺዴስ፤ ጊዶ ኣቲን ሄ ጾሳቲ ኢዛሲኔ ኢስራኤሌ ኣሳ ኡባስ ባሽ ኤሂዳ።

\VS{24}ኣካዜይ ጾሳ ኬꬃ ሚሻ ኡባ ኢሲሶ ሺሺዲ ኪንቼሬꬂዴስ፤ ሂስቲዲ ጾሳ ኬꬃ ፔንጌታ ጎርዲዲ ዬሩሳላሜን ዎጋ ኦጌታ ቲጻን ቲጻን ባስ ያርሾሶታ ኤሲዴስ።

\VS{25}ኣካዜይ ዩሁዳ ካታማታን ሃራ ኤቃ ጾሳታስ ያርሾ ጹጋናስ ዙምቡላታ ቦላ ጎይኒዛሶታ ጊግሲዴስ፤ ሄሳን ጎዳ ባ ኣዋታ ጾሳ ሃንቄꬂዴስ።


\par }{\PP \VS{26}ኣካዜ ካዎቴꬃ ላይꬃን ኮይሮፔ ቢዲ ዉርሴꬅ ጋካናስ ኦሴቲዳ ሃራ ኦሶቲኔ ኢዛ ሃኖይ ኡባይ ዩሁዳ ካዎታ ታሪኬ ማጻፋኒኔ ኢስራኤሌ ካዎታ ታሪኬ ማጻፋን ጻፌቲ ኡቲዴስ።

\VS{27}ኣካዜይ ባ ኣዋታꬆ ሃይቂዴስ፤ ዬሩሳላሜ ካታማን ኢዛ ሞጊዳ፤ ጊዶ ኣቲን ኢስራኤሌ ካዎታ ዱፎን ሞጌቲቤና፤ ኢዛ ና ሂዝቂያሲ ኢዛሶሆን ካዎቲዴስ።
\XREF{}{{\XO 28:27 }{\XT{ኢሳ 14፡28}}}




\par }\Chap{29}{\SH ዩሁዳ ካዎ ሂዝቂያሳ
\par }
{\R (2ካዎ 18፡1-3)

\par }{\PP \VerseOne{1}ሂዝቂያሲ ካዎቲዛ ዎዴ ኢዛስ ላይꬃይ 25፤ ኢዚ ዬሩሳላሜን 29 ላይꬅ ካዎቲዴስ፤ ኢዛ ኣያ ዛካራሳ ና ኣቢዮ ጌቴታዉስ።

\VS{2}ኢዛ ኣዋ ዳዊቲ ጎዳ ሲንꬃን ሎኦ ኦꬂዳ ማላ ኢዚካ ሎኦ ኦꬂዴስ።


\par }{\PP \VS{3}ሂዝቂያሲ ባ ካዎቲዳ ኮይሮ ላይꬃን ኮይሮ ኣጊናን ጾሳ ኬꬃ ፔንጌታ ዶይዲ ኦራꬂዴስ።

\VS{4}ቄሴታኔ ሌዌታ ጾሳ ኬꬃስ ኣርሼይ ሞኪዛ ባጋራ ዲዛ ዳባባን ሺሺዴስ።

\VS{5}ሂስቲዲ፥ «ሌዌቶ! ታኒ ጊዛይሳ ሲዪቴ! ሃኢራ ኤሶን ኢንቴና ጌሺቴ፤ ኢንቴ ኣዋታ ጾሳ ኬꬃካ ጌሺቴ፤ ቱና ሚሽ ኡባ ጾሳ ኬꬃፌ ዲጊቴ።

\VS{6}ካሴ ኑ ኣዋቲ ኣማኔቲቤቴና፤ ኑ ጎዳ ሲንꬃን ኢታ ሚሽ ኦꬂዳ፤ ኢዛካ ኣጊዳ፤ ጎዳይ ዴኢዛሶፔ ባንታ ሲንꬂ ሃራሶ ዛሪዲ ኢዛስ ዞኮ ቤሲዳ።

\VS{7}ኢስቲ ቃሴ ጾሳ ኬꬃ ፔንጌታ ጎርዲዳ፤ ጾምፔታ ቶይሲዳ፤ ኢስራኤሌ ጎዳስ ኤጻኔ ጩዋሲቤቴና፤ ዎይኮ ኢዛ ኬꬃንካ ጹጌቲዛ ያርሾካ ያርሺቤቴና።

\VS{8}ሄሳ ጊሻስ ጎዳ ሃንቆይ ዩሁዳ ቦላኔ ዬሩሳላሜ ቦላ ዎꬊዴስ፤ ኢንቴ ኢንቴ ኣይፌን ቤኢዳይሳꬆ ጎዳይ ኢስታ ዳጋማስ፥ ሚቻሲኔ ቂꬌስ ኣꬂ ኢሚዴስ።

\VS{9}ሄሳ ጋሶን ኑ ኣዋቲ ጊꬃ ማሻን ሲፌቲዳ፤ ኑ ኣቱማ ናይቲ፥ ኑ ማጫ ናይቲኔ ኑ ማቼቲ ዲኤቲዳ።


\par }{\PP \VS{10}«ሃኢ ጊዲኮ ባቢሲዛ ኢዛ ሃንቆይ ኑ ቦላፌ ኪቻና ማላ ታኒ ጎዳ ኢስራኤሌ ጾሳራ ጫቄታናስ ታ ዎዚናን ቆፓዲስ።

\VS{11}ታ ናይቶ! ኢንቴ ጎዳ ሲንꬃን ኤቂዲ ኦꬃና ማላ ኢዛ ኦሳንቻ ጊዳና ማላኔ ኢዛስ ኤጻኔ ጩዋሳና ማላ ኢንቴና ኢዚ ዶሪዳ ጊሻስ ዉዳይ ባይንዳይታ ጊዶፒቴ» ጊዴስ።


\par }{\PP \VS{12}ሄ ሶሆን ዴኢዛ ሌዌቲ ሃይሳፌ ካሊዲ ጻፌቲዳ።

\par }{\Q ቃኣቴ ዛርኬፌ

\par }{\QB ኣማሳዬ ና ማሃቴኔ

\par }{\QB ኣዛሪያሳ ና ኢዩኤሌ።

\par }{\Q ሜራሬ ዛርኬታፔ

\par }{\QB ኣቢዴ ና ቂሴኔ

\par }{\QB ዩሃሌልኤሌ ና ኣዛሪያሳ።

\par }{\Q ጌርሾኔ ዛርኬፌ

\par }{\QB ዚማ ና ዮኣሃኔ

\par }{\QB ኢዛ ና ኤዴኔ።


\par }{\Q \VS{13}ኤልጻፋኔ ዛርኬፌ

\par }{\QB ሺሚሬኔ ዪኢኤሌ።

\par }{\Q ኣሳፌ ዛርኬፌ

\par }{\QB ዛካራሳኔ ማታኒያ።


\par }{\Q \VS{14}ሄማኔ ዛርኬፌ

\par }{\QB ዪሂኤሌኔ ሺምኤ።

\par }{\Q ኤዶታኔ ዛርኬፌ

\par }{\QB ሻማኤኔ ኡዚኤሌ።


\par }{\PP \VS{15}ኢስቲ ባንታ ኢሻታ ሺሺዲ ባንታና ጌሺዳፔ ጉዬ ካዎዚ ጎዳ ቃላይ ጊዛ ማላ ኢስታ ኣዛዚን ኢስቲ ጾሳ ኬꬃ ጌሻናስ ጌሊዳ።

\VS{16}ሄሳ ጊሻስ ቄሴቲ ጾሳ ኬꬃ ጌሻናስ ጊዶ ጌሊዲ ሄን ዲዛ ቱና ሚሽ ኡባ ኬሲዲ ጾሳ ኬꬃ ዛጎ ኤሂዳ፤ ሌዌቲ ቶኪ ኤፊዲ ቄዲሮኔ ሾባን ኦሊዳ።

\VS{17}ኢስቲ ኮይሮ ኣጊናን፥ ኮይሮ ጋላስ ጾሳ ኬꬃ ጌሾ ዶሚዲ ሄ ኣጊናን ኦስፑንꬃ ጋላስ ዳራንቻ ጋኪዳ፤ ሃራ ኦስፑን ጋላሳን ጾሳ ኬꬃ ጌሺዳ፤ ሃ ጌሾ ዎጋዚ ኮይሮ ኣጊናን ታማኔ ኡሱፑንꬃ ጋላስ ፖሌቲዴስ።


\par }{\PP \VS{18}ሄሳፌ ጉዬ ኢስቲ ካዎ ሂዝቂያሳኮ ጌሊዲ፥ «ኑኒ ጾሳ ኬꬃ ኡባ፥ ጹጌቲዛ ያርሾ ያርሺዛሶዛኔ ያርሾስ ጎኤቲዛ ሚሻታ፥ ጎዳ ሲንꬃን ዎꬂዛ ጻራጴዛኔ ሄ ጻራጴዛ ቦላ ኡቲዛ ሚሻታ ኡባ ጌሺዶስ።

\VS{19}ቃሴ ካዎ ኣካዜይ ካዎቲዲ ዴኢዛ ዎዴ ጾሳስ ኣማኔቶንታ ኣጊዲ ኤፊዳ ሚሻታ ኡባ ኑኒ ዛሪዲ ጌሺዶስ፤ ቤኣ ኑኒ ጌሺዳ ሚሻቲ ኡባይ ጎዳስ ያርሾ ያርሺዛሶዛ ሲንꬃን ዴቴስ» ጊዳ።


\par }{\PP \VS{20}ካዎ ሂዝቂያሲ ዎንቴꬃ ጋላስ ጉራራ ዴንዲዲ ካታማ ሃላቃታ ሺሺዲ ኢስታራ ኢሲፌ ጾሳ ኬꬅ ቢዴስ።

\VS{21}ኢስቲ ካዎቴꬃ ጊሻስ፥ ጾሳ ኬꬃ ጊሻሲኔ ዩሁዳ ኣሳ ጊሻስ፥ 7 ኮርማ ቦራታ፥ 7 ꬋርሾታ፥ 7 ማጫ ዶርሳ ላቃታኔ 7 ዴይሻ ኮርቤታ ናጋራ ያርሾስ ኤሂዳ፤ ኣሮኔ ዜሬꬅ ጊዲዳ ቄሴቲ ጎዳስ ያርሾ ያርሺዛሶን ሄይታ ያርሻና ማላ ካዎዚ ኣዛዚዴስ።

\VS{22}ቄሴቲ ኮርማ ቦራታ፥ ꬋርሾታኔ ዶርሳ ላቃታ ሹኪዲ ኢስታ ሱꬃ ያርሾ ያርሺዛሶዛ ቦላ ኣራጪዳ፤

\VS{23}ናጋራ ያርሾስ ሺቂዛ ዴይሻ ኦርጌታ ካዎዛ ሲንꬂኔ ዱላታስ ሺቂዳ ኣሳ ሲንꬅ ኤሂን ኢስቲ ኡባይ ባንታ ኩሼ ኦርጌታ ቦላ ዎꬂዳ።

\VS{24}ካዎዚ ኢስቲ ጹጌቲዛ ያርሾኔ ናጋራ ያርሾ ያርሻና ማላ ኣዛዚዳ ጊሻስ ቄሴቲ ኦርጌታ ሹኪዲ ኢስራኤሌ ኣሳ ኡባ ናጋራ ዉርሳናሲኔ ጹጌቲዛ ያርሾ ሂስቲ ኢስታ ሱꬃ ያርሾ ያርሺዛሶዛ ቦላ ዉጺዳ።

\VS{25}ሄሳፌ ጉዬ ጎዳይ ካዎስ ቲንቢቴ ዮቲዛ ጋዴ ባጋራ፥ ናቤ ናታኔ ባጋራኔ ካዎ ዳዊቴ ባጋራ ኣዛዚዳ ኣዛዞ ሂዝቂያሲ ካሊዲ ሌዌታ ዳላ፥ ዲꬂኔ ማሲንቆ ኦይꬂዲ ጾሳ ኬꬃን ኤሲዴስ።

\VS{26}ሌዌቲ ዳዊቲ ካሴ ማዛሙሬ ዬጺዛ ሚሻታ ኦይኪን ቄሴቲ ቃሴ ዛዬታ ኦይኪዲ ጊጌቲ ኤቂዳ።


\par }{\PP \VS{27}ሄሳፌ ጉዬ ኢስቲ ጹጌቲዛ ያርሾ ያርሻና ማላ ሂዝቂያሲ ኣዛዚዴስ፤ ጹጌቲዛ ያርሾዚ ዶሜቲዛ ዎዴ ዛዬታኒኔ ካዎ ዳዊቴ ዬꬃ ሚሻታን ኣዣቤቲዲ ጎዳስ ማዛሙሬ ዶሚዳ።

\VS{28}ጹጌቲዛ ያርሾይ ፖሌታና ጋካናስ ዬጺዛይቲ ዬጺሺን፥ ዛዬ ፑኒዛይቲ ፑኒሺን ኩሜꬃ ኢስራኤሌይ ጎይኒዴስ።


\par }{\PP \VS{29}ቄሴቲ ያርሾዛ ያርሺ ፖሊዳፔ ጉዬ ካዎዚኔ ኢዛራ ዲዛ ኣሳይ ኡባይ ጉልባቲዲ ጎይኒዴስ።

\VS{30}ካዎ ዳዊቲኔ ናቤ ኣሳፌይ ጻፊዳ ጋላታ ዬꬃ ጎዳስ ዬጻና ማላ ካዎ ሂዝቂያሲኔ ሃላቃቲ ሌዌታ ኣዛዚዳ፤ ሂስቲን ሌዌቲ ኡፋይሳን ጋላቲሼ ጉልባቲዲ ጎይኒዳ።


\par }{\PP \VS{31}ሄሳፌ ጉዬ ሂዝቂያሲ ኣሳ፥ «ሃኢ ኢንቴ ኢንቴና ጎዳስ ዱማሲዴታ፤ ኢንቴ ሺቂዲ ያርሾኔ ጋላታ ኢሞታ ጾሳ ኬꬃ ኤሂቴ» ጊዴስ፤ ሄሳ ጊሻስ ሺቂዳ ኣሳይ ያርሾኔ ጋላታ ኢሞታ ኤሂዳ፤ ቃሴ ኣማርዳ ኣሳቲ ባ ሼኔን ጹጌቲዛ ያርሾ ኤሂዳ።


\par }{\PP \VS{32}ሄ ሺቂዳ ኣሳይ ኤሂዳ ጹጌቲዛ ያርሾዛ ቆዳይ 70 ኮርማ ቦራታ፥ 100 ꬋርሾታኔ 200 ꬋርሾ ላቃታ፤ ሄይቲ ኡባይ ጎዳስ ጹጌቲ ሺቂዛ ያርሾስ ኢሜቲዳይታ።

\VS{33}ቃሴ ያርሾስ ሺቂዳ ኮርማ ቦራቲ 600፥ ዶርሲኔ ዴይሺ ሄꬑ ሺ።

\VS{34}ጊዶ ኣቲን ጹጌቲዛ ያርሾ ኡባ ሹኪዲ ጋልባ ሾቂ ኬሳናስ ዲዛ ቄሴቲ ቆዳን ኬሂ ጉꬅ ጊዲዳ ጊሻስ ኦሶይ ዉራና ጋካናሲኔ ሃራ ቄሴቲ ባንታ ሁኤ ጌሻና ጋካናስ፥ ኢስታ ዳቦ ጊዲዳ ሌዌቲ ኢስታ ማዲዳ። (ሌዌቲ ባና ጌሻናስ ቄሴታፔ ቦላራ ባና ናጊዛይታ።)

\VS{35}ጹጌቲዛ ያርሾ፥ ኢሲፌቴꬃ ያርሾ ሃንዳኔ ጹጌቲዛ ያርሾራ ኢሲፌ ያርሼቲዛ ኡሻ ያርሾቲ ኬሂ ዳሮ።

\par }{\PP ሄሳꬆ ሃኒዲ ጾሳ ኬꬃ ኦሶይ ናምኣንꬆ ዛሪ ዶሚዴስ።

\VS{36}ሄሳፌ ጉዬ ሂዝቂያሲኔ ኡባ ኣሳይ ሄ ኦሶዛ ኤሶን ፖላና ማላ ጾሲ ኢስታ ማዲዳ ጊሻስ ኬሂፔ ኡፋዬቲዳ።




\par }\Chap{30}{\SH ፓዚጋ ባኣሌ ቦንቾ
\par }
{\PP \VerseOne{1}ጎዳ ኢስራኤሌ ጾሳ ፓዚጋ ባኣሌ ቦንቻናስ ኢስራኤሌ ኣሳይ ኡባይኔ ዩሁዳ ኣሳይ ኡባይ ዬሩሳላሜን ዴኢዛ ጾሳ ኬꬅ ያና ማላ ሂዝቂያሲ ኪቲዴስ፤ ቃሴ ኤፍሬሜ ኣሳሲኔ ሚናሴ ኣሳስ ዳብዳቤ ጻፊዴስ።

\VS{2}ካዎይ፥ ሃላቃቲኔ፥ ዬሩሳላሜን ሺቂዳ ኣሳይ ኡባይ ፓዚጋ ባኣሌ ናምኣንꬆ ኣጊናን ቦንቻናስ ቆፋ ቃቺዳ።

\VS{3}ቆዳን ጉꬃ ቄሴቲ ጻላ ባና ጌሺዳ ጊሻሲኔ ዳሮ ኣሲካ ዬሩሳላሜን ሺቆንታ ጊሻስ ኣሳይ ፓዚጋ ዎዴራ ኮይሮ ኣጊናን ቦንቻናስ ዳንዳይቤና።
\XREF{}{{\XO 30:3 }{\XT{ታይ 9፡9-11}}}

\VS{4}ካዎዚኔ ዴሬዚ ሄ ቆፋይ ሎኦ ጊዲዳይሳ ቤኢዴስ።

\VS{5}ካሴ ዎጋን ኣዛዜቲዳ ማላ ፓዚጋ ባኣሌዚ ዳሮ ዎዴ ዳሮ ኣሳታን ቦንቼቲ ኤሮንታ ጊሻስ ኢስራኤሌ ጎዳ ፓዚጋ ባኣሌ ዬሩሳላሜን ቦንቻናስ ቤርሳቤሄፔ ቢዲ ዳኔ ጋካናስ ዲዛ ኢስራኤሌ ኣሳይ ኡባይ ያና ማላ ኣዋጃናስ ቆፋ ቃቺዳ።


\par }{\PP \VS{6}ካዎዚኔ ኢዛ ሹሜቲ ኣዛዚን ኪቴቲዳይቲ ኢስራኤሌ ዴራሲኔ ዩሁዳ ዴራስ ኡባስ፥ «ኢስራኤሌ ኣሳዉ! ኣሶሬ ካዎታ ኩሼፔ ኬሲ ኤኪዲ ኣቲዳ ኢንቴኮ ጾሲ ሲማና ማላ ኢንቴካ፥ ጎዳ ኣብራሃሜ፥ ዪሳቃኔ ያቆቤ ጾሳኮ ሲሚቴ!

\VS{7}ኢንቴ ኤሪዛ ማላ ኢስቲ ቂꬌስ ኬዛናሼ ጋካናስ ባንታ ኣዋታ ጎዳስ ኣማኔቶንታ ኢጺዳ ኢንቴ ኣዋታ ማላኔ ኢንቴ ኢሻታ ማላ ጊዶፒቴ።

\VS{8}ኢንቴ ጎዳስ ኣዛዜቲቴፔ ኣቲን ካሴ ኢንቴ ኣዋታ ማላ ዎዚና ሙሜ ጊዶፒቴ! ኢዚ ሜርናስ ዱማሲዳ ኬꬃ ሃ ዪቴ። ኬሂ ያሺዛ ኢዛ ሃንቆይ ኢንቴፌ ሲማና ማላ ጎዳስ ሃጋዚቴ።

\VS{9}ኢንቴ ኢንቴ ጎዳኮ ሲሚኮ ጎዳ ኢንቴ ጾሳይ ቃꬌቲዛዴኔ ማሪዛዴ ጊዲዳ ጊሻስ ኢንቴ ኢሻታኔ ኢንቴ ናይታ ዲኢ ኤፊዳይታ ሲንꬃን ኢስቲ ማሮቴꬅ ዴሚዲ ሃ ቢታ ሲማና፤ ኢንቴ ኢዛኮ ሲሚኮ ኢዚ ባ ሲንꬅ ኢንቴኮ ዛራና» ጊዛ ዳብዳቤ ኤፊዳ።


\par }{\PP \VS{10}ኪቴቲዳይቲ ኤፍሬሜ ቢታኔ ሚናሴ ቢታ ካንꬂዲ ዛቢሎኔ ቢታ ጋካናስ ካታማፔ ካታማ ቢዳ፤ ጊዶ ኣቲን ሄ ካታማታን ዴኢዛ ኣሳቲ ኢስታ ካꬊዲ ኢስታ ቦላ ሚጪዳኔ ቂልጪዳ።

\VS{11}ጊዲኮካ ኣሴሬ ኣሳታፔ፥ ሚናሴ ኣሳታፔኔ ዛቢሎኔ ኣሳታፔ ጉꬃቲ ባንታና ካዉሺዲ ዬሩሳላሜ ዪዳ።

\VS{12}ካዎዚኔ ኢዛ ሹሜቲ ጎዳ ቃላይ ጊዳ ማላ ኣዛዚዳይሳ ዩሁዳ ኣሳይ ኢሲ ዎዚናን ኣዛዜታና ማላ ጾሳ ኩሼይ ዩሁዳ ኣሳ ቦላ ዴስ።


\par }{\PP \VS{13}ናምኣንꬆ ኣጊናን ኡኬꬃ ባኣሌ ቦንቻናስ ኬሂ ዳሮ ኣሳይ ዬሩሳላሜን ሺቂዴስ።

\VS{14}ኢስቲ ዴንዲዲ ዬሩሳላሜን ዴኢዛ ያርሺዛሶሆታ ዴንꬂዲ ኤጻኔ ያርሺዛሶሆታ ኡባ ዲጊዲ ቄዲሮኔ ዙሌ ኤፊ ኦሊዳ።


\par }{\PP \VS{15}ሄሳፌ ጉዬ ናምኣንꬆ ኣጊናን ታማኔ ኦይዳንꬆ ጋላስ ፓዚጋ ዶርስ ሹኪዳ፤ ባና ጌሾንታ ቄሴቲኔ ሌዌቲ ዬላቲዲ ባና ጌሺዳ፤ ሂስቲዲ ጹጌቲዛ ያርሾ ጾሳ ኬꬃ ኤሂዳ።

\VS{16}ሄሳፌ ጉዬ ጾሳ ኣስ ሙሴ ዎጋ ማላ ጾሳ ኬꬃ ጊዶን ባንታ ሶሆን ሶሆን ኤቂዳ፤ ሂስቲዲ ቄሴቲ ሌዌታ ኩሼፔ ኤኪዳ ሱꬃ ዉጺዳ።


\par }{\PP \VS{17}ሄ ዱላታ ጊዶን ባና ጌሾንታ ዳሮ ኣሳቲ ዲዛ ጊሻስ ካሴ ዲዛ ዎጋ ማላ ባና ጌሾንታይታሲኔ ባንታ ያርሾ ዶርሳ ላቃ ጾሳስ ሺሻናስ ዳንዳዮንታ ኡባታስ ፓዚጋ ዶርሳ ሌዌቲ ሹካናስ ቤሴስ።

\VS{18}ኤፍሬሜ፥ ሚናሴ፥ ዪሳኮሬ፥ ዛቢሎኔ ቆሞታፔ ዳሮ ኣሳቲ ዎጋይ ኣዛዚዛ ማላ ባና ጌሾንታይሳ ጊዲኮካ፥ ፓዚጋ ባኣሌ ጊቢራ ሚዳ፤ ሄሳ ጊሻስ ካዎ ሂዝቂያሲ፥

\VS{19}«ኣቤት ኣሳ ኡባስ ኪያ ጎዳዉ፥ ሃይቲ ካሴ ዎጋይ ጊዛ ማላ ባና ጌሾንታይታ ጊዲኮካ ኢስቲ ጎዳ ባንታ ኣዋታ ጾሳ ኮያናስ ባ ዎዚና ጊግሲዳ ኣሳታስ ኔ ኣቶ ጋ» ጊዲ ዎሲዴስ።

\VS{20}ጎዳይ ሂዝቂያሳ ዎሳ ሲዪዲ ኢስታስ ኣቶ ጊዴስ።


\par }{\PP \VS{21}ዬሩሳላሜን ሺቂዳ ኢስራኤሌ ኣሳይ ኡኬꬃ ባኣሌዛ ጊታ ኡፋይሳን ላፑን ጋላስ ቦንቺዴስ፤ ሌዌቲኔ ቄሴቲ ዬꬃ ሚሻታን ዬጺሼ ጋላስ ጋላስ ጎዳ ጋላቲዳ።

\VS{22}ሄሳፌ ጉዬ ሂዝቂያሲ ጎዳ ኦሶን ኣኬካራ ዲዛ ሌዌታ ኡባ ሚንꬄꬂዴስ።

\par }{\PP ሌዌቲ ኡባይ ባንታስ ኢሜቲዳ ጊሻስ ኢሲፌቴꬃ ያርሾ ያርሺሼ ጎዳ ባንታ ኣዋታ ጾሳ ጋላቲሼ፥ ሚሼኔ ኡዪሼ ባኣሌዛ ላፑን ጋላስ ቦንቺዳ።

\VS{23}ዱላታ ሺቂዳ ኣሳይ ኡባይ ካሊዛ ላፑን ጋላሳታን ባኣሌዛ ዛሪ ቦንቻናስ ቆፋ ቃቺዳ፤ ሄሳ ጊሻስ ኣሳይ ባኣሌዛ ሃራ ላፑን ጋላስ ኡፋዬቲሼ ቦንቺዴስ።

\VS{24}ዩሁዳ ካዎ ሂዝቂያሲ ሺቂዳ ዴራስ 1,000 ኮርማ ቦራታ፥ 7,000 ዶርሳታኔ ዴይሻታ ኢሚዴስ፤ ቃሴ ኢዛ ሹሜቲ 1,000 ኮርማ ቦራታ፥ 10,000 ዶርሳታኔ ዴይሽ ኢሚዳ፤ ኬሂፔ ዳሮ ቄሴቲካ ባንታና ጌሺዳ።

\VS{25}ኩሜꬃ ዩሁዳ ኣሳይ፥ ቄሴቲ፥ ሌዌቲ፥ ኢስራኤሌፔ ዱላታ ዪዳ ኣሳይ ኡባይኔ ካሴ ኢስራኤሌ ቢታፌ ዪዲ ዩሁዳ ቢታን ዲዛ ኣሳይ ኡባይ ኡፋዬቲዳ።

\VS{26}ኢስራኤሌ ካዎ ዳዊቴ ና ሶሎሞኔ ካዎቴꬃ ዎዴፔ ሃ ሲሚን ሃች ጋካናስ ዬሩሳላሜን ሃይሳ ማላ ባኣሌይ ቦንቼቲ ኤሮንታ ጊሻስ ዬሩሳላሜን ኣሳይ ኬሂፔ ኡፋዬቲዴስ።

\VS{27}ሄሳፌ ጉዬ ቄሴቲኔ ሌዌቲ ዴንዲ ኤቂዲ ዴራ ኣንጂዳ፤ ጾሳይ ኢስቲ ጊዛይሳ ሲዪዴስ፤ ኢስታ ዎሳይካ ሳሎ ኬꬅ ጾሳኮ ጋኪዴስ።




\par }\Chap{31}{\SH ካዎ ሂዝቂያሲ ኦራꬂዳ ጎይኖ ዎጋ
\par }
{\PP \VerseOne{1}ሃይሲ ኡባይ ፖሌቲዳፔ ጉዬ ሄን ዲዛ ኢስራኤሌ ኣሳይ ዩሁዳ ካታማታ ዪዲ ጎይኔቲዛ ሹቻታ ሜንꬄሬꬂ ዬጊዳ፤ ኣሼሮ ጌቴቲዛ ኤቃ ጾሳይ ሚስሌታ ቃንጼሬꬂ ኦሊዳ፤ ቃሴካ ዩሁዳ ቢታን፥ ቢኒያሜ ቢታን፥ ኤፍሬሜ ቢታኒኔ ሚናሴ ቢታን ዲዛ ዙምቡላታ ቦላ ጎይኒዛሶታኔ ያርሾ ያርሺዛሶሆታ ꬋይሲዳ፤ ኢስራኤሌ ኣሳይ ሄሳ ኡባ ኦꬂዳፔ ጉዬ ባንታ ካታማ ካታማኔ ባንታሶ ባንታሶ ሲሚዳ።


\par }{\PP \VS{2}ሂዝቂያሲ ቄሴታኔ ሌዌታ ኢስታ ኦሶ ማራን ማራን ሻኪ ኤሲዴስ፤ ኢስታ ኦሶይ ጹጌቲዛ ያርሾ ሺሾ፥ ኢሲፌቴꬃ ያርሾ ሺሾ፥ ጾሳ ኬꬃን ሃጋዞ፥ ጎዳ ጋላቶኔ ሳቦ።

\VS{3}ጎዳ ዎጋን ጻፌቲዳ ማላ ማላዶኔ ኦማርስ፥ ሳምባታን ሳምባታን፥ ኣጊናይ ጼሪን ኮይሮ ጋላሳታኒኔ ዱማ ዱማ ባኣሌታ ጋላስ ጹጌቲ ሺቂዛ ያርሾዛ ካዎዚ ባ ሚሻፌ ኢሚዴስ።
\XREF{}{{\XO 31:3 }{\XT{ታይ 28፡1—29፡39}}}


\par }{\PP \VS{4}ባንታ ኩሜꬃ ዎዴዛ ጎዳ ኦሶስ ጎኤታና ማላ ቄሴቲኔ ሌዌቲ ዬሩሳላሜን ዲዛ ኣሳይ ኢስታስ ኮሺዛይሳ ኢማና ማላ ካዎዚ ኣዛዚዴስ።

\VS{5}ሂዝቂያሲ ሄሳ ኣዛዚዳ ማላ ኢስራኤሌ ኣሳይ ካꬃፌ፥ ዎይኔ ኡሻፌ፥ ዛይቴፔ፥ ኤሳፌኔ ጎዪ ሺሺዳ ካꬃ ኣይፌፔ ጼራ ጎዳስ ኪያቴꬃን ኢሚዳ፤ ባንታስ ዴኢዛ ኡባ ሚሻፌካ ኬሂ ዳሮ ኣስራታ ኤሂዳ።
\XREF{}{{\XO 31:5 }{\XT{ታይ 18፡12-13}}}

\VS{6}ዩሁዳ ካታማታን ዴኢዛ ኢስራኤሌ ኣሳይኔ ዩሁዳ ኣሳይ ሚዛታፔ፥ ዶርሳታፔ፥ ዴይሻታፔኔ ጎዳ ባንታ ጾሳስ ኢስቲ ዱማሲ ዎꬂዳ ሚሽ ኡባፌ ኣስራታ ኤሂ ኩንꬂዳ።

\VS{7}ኢስቲ ሄꬓንꬆ ኣጊናን ሺሾ ዶሞይሳ ላፑንꬃ ኣጊናን ፖሊዳ።

\VS{8}ካዎ ሂዝቂያሲኔ ኢዛ ሹሜቲ ሺቂዳይሳ ዪ ቤኢዲ ጎዳ ጋላቲሼ ዴራ ኣንጂዳ።


\par }{\PP \VS{9}ሄሳፌ ጉዬ ሂዝቂያሲ ሺቂዳ ኢሞታ ጊሻስ ቄሴታኔ ሌዌታ ኦይቺዴስ።


\par }{\PP \VS{10}ሂስቲን ሳዶቄ ዛሬፔ ቄሴታ ሃላቃ ኣዛሪያሲ ሂዝቂያሳስ፥ «ኣሳይ ባንታ ኢሞታ ጾሳ ኬꬅ ኤሆ ዶሞሶፌ ኑስ ጊዲ ፓላሂዛዝ ዴሚዶስ፤ ጎዳይ ባ ኣሳ ኣንጂዳ ጊሻስ ሃይሳ ኬና ቲርፓይ ኣቲዴስ» ጊዴስ።


\par }{\PP \VS{11}ሄሳፌ ጉዬ ሂዝቂያሲ ጾሳ ኬꬃን ሚንጃ ኬꬅ ጊጊሳና ማላ ኣሳ ኣዛዚን ኢስቲካ ጊግሲዳ።

\VS{12}ሂስቲን ኣሳይ ኢሞታ፥ ባስ ዲዛይሳፌ ኣስራታኔ ጎዳስ ዱማሲ ዎꬂዳይሳ ኣማኔቲ ኤሂ ጌልꬂዳ፤ ሄሳስ ኣዋቴꬂ ሌዌ ቆሞታፔ ካናኒያስ ኢሜቲዴስ፤ ኢዛፔ ጋርሳራ ኢዛ ኢሻ ሺምኤስ ኣዋቴꬂ ኢሜቲዴስ።

\VS{13}ካዎ ሂዝቂያሲኔ ጾሳ ኬꬃን ኣላፌ ኣዛሪያሲ ኣዛዚን ካናኒያፔኔ ኢዛ ኢሻ ሺምኤ ጋርሳራ ጊዲዲ ኦꬃና ማላ ዪሂኤሌ፥ ኣዛዚያ፥ ናሃቴ፥ ኣሳሄሌ፥ ያርሞቴ፥ ዮዛባዴ፥ ኤልኤሌ፥ ዪሲማኬ፥ ማሃቴኔ ባናያ ሹሚዳ።


\par }{\PP \VS{14}ኣርሼይ ሞኪዛ ባጋ ፔንጌዛ ናጊዛ ሌዌ ዪሚኔ ና ቆሬይ ባ ዶሳን ጾሳስ ኤሂዳ ኢሞታታኔ ሙጹዋታታ ጾሳስ ዱማቲዳ ሚሻታ ሻኪ ሻኪ ኢማናስ ኣዋቴꬂ ኢሜቲዴስ።

\VS{15}ቄሴቲ ዴኢዛ ካታማታን ጊታፔ ጉꬅ ጋካናስ ዲዛ ባንታ ኢሻታስ ኣማኔቲዲ ኢስታ ኦሶ ማራ ማላ ሻኪ ሻኪ ኢማናስ ኤዴኔ፥ ሚኒያሚኔ፥ ኢያሶ፥ ሻማኤ፥ ኣማሪያኔ ሻካኒያይ ቆሬፔ ጋርሳራ ሹሚዳ።


\par }{\PP \VS{16}ሄሳፌ ቦላራ ኢስታስ ሱንꬃይ ኢስታስ ዬሌታ ማዝጋቤን ጻፌቲዳይቲኔ ሃች ሃች ዱማ ዱማ ኦሶታ ኦꬃናስ ኢሜቲዳ ኣላፌቴꬃ ማራኒኔ ኢስታስ ኢሜቲዳ ኦሳ ፖላናስ ጾሳ ኬꬅ ጌላናስ ዳንዳይዛይታስ፥ ኢስታስ ላይꬃይ ሄꬑኔ ሄሳፌ ቦላራ ጊዲዳ ኣቱማ ናይታስ ጊሺዳ።

\VS{17}ባንታ ኣዋታ ኬꬃን ኬꬃን ቆዴቲ ኡቲዳ ቄሴታስካ ኢሚዳ፤ ቃሴ ላይꬃይ ናምኡ ታማኔ ሄሳፌ ቦላራ ጊዲዳ ሌዌታስ ኢስታስ ኢሜቲዳ ኣላፌቴꬃ ማራኒኔ ኢስታስ ኢሜቲዳ ኦሶዛ ማላ ሻኪ ሻኪ ኢሚዳ።

\VS{18}ሃ ዬሌታ ማዝጋባን ዲዛ ኩሜꬃ ኢስራኤሌ ማባራስ ቄሪ ናይታስ፥ ኣቱማ ናይታሲኔ ማጫ ናይታስ ኢማናስ ባና ኣማኔቴꬃን ዱማሲዳ።


\par }{\PP \VS{19}ቃሴ ባንታ ካታማታ ዩሾን ዲዛ ጎሻ ጋዴታን ዎይኮ ሃራ ካታማታን ዲዛ ኣሮኔ ዛርኬ ጊዲዳ ቄሴታስ፥ ቄሴታ ዛሬ ጊዲዳ ኣቱማ ኣሳታ ኡባሲኔ ባንታ ዬሌታን ቆዴቲዳ ሌዌታ ኡባስ ኢስታ ጋኪዳ ቁማ ሻካናስ ኣሳቲ ሹሜቲዳ።


\par }{\PP \VS{20}ካዎ ሂዝቂያሲ ጎዳ ባ ጾሳ ሲንꬃን ሱሬ፥ ሎኦኔ ቱማ ጊዲዳ ሚሽ ዩሁዳ ቢታ ኡባን ኦꬂዴስ።

\VS{21}ሂዝቂያሲ ጾሳ ኬꬃስ ኦꬂዳ ኦሶ ኡባን ዎጋኒኔ ኣዛዞን ጻፌቲዳይሳ ማላ ጾሳ ባ ኩሜꬃ ዎዚናፔ ኮዪዳ ጊሻስ ኢዛስ ኡባ ሚሺ ኢንጄቲዴስ።




\par }\Chap{32}{\SH ዬሩሳላሜ ኦላናስ ኣሶሬታ ማንዴꬅ
\par }
{\R (2ካዎ 18፡13-37፤ 19፡14-19፥35-37፤ ኢሳ 36፡1-22፤ 37፡8-38)

\par }{\PP \VerseOne{1}ካዎ ሂዝቂያሲ ጎዳስ ኣማኔቲዲ ሃ ኦሶታ ኦꬂ ፖሊዳፔ ጉዬን ኣሶሬ ካዎ ሴናኪሬሜይ ዩሁዳ ቢታ ቦላ ዎራጂዴስ፤ ሂስቲዲ ባስ ኦይካናስ ቆፒዲ ጊምቤቲ ኡቲዳ ካታማታ ዶዲዴስ።


\par }{\PP \VS{2}ሴናኪሬሜይ ዬሩሳላሜ ኦላናስ ቆፒዲ ዪዳይሳ ሂዝቂያሲ ቤኢዳ ዎዴ፥

\VS{3}ካታማፔ ካሬራ ጎጊዛ ፑልቶ ሃꬃ ዜራናስ ባ ኦሳንቻታኔ ባ ሚኖ ኣሳታ ዞሬ ቤሲን ኢስቲ ኢዛ ማዲዳ።

\VS{4}ሄሳ ጊሻስ ዳሮ ኣሳቲ ሺቂዲ፥ «ኣሶሬ ካዎቲ ዪዲ ኣይ ሃꬂካ ዴሞፌቶ» ጊዲ ሄ ሄራን ዴኢዛ ፑልቶ ሃꬃታ ቱጪዳ፤ ጎጊዛ ሻፋታካ ጎርዲዳ።


\par }{\PP \VS{5}ሄሳፌ ጉዬ ሂዝቂያሲ ሚኒ ኦꬂዲ ላሌቲዳ ዲርሳ ጊምቤዛ ኡባ ዛሬꬂዲ ጊምቢዴስ፤ ሂስቲዲ ኢዛ ቦላ ሻኮታ ኬጺዴስ፤ ሄ ዲርሳ ጊምቤዛፔ ካሬ ባጋራ ሃራ ዲርሳ ጊምቢዴስ፤ ቃሴ ዳዊቴ ካታማ ጊምቤይ ኩንዶንታ ማላ ካሬ ባጋራ ኬጪዴስ፤ ዳሮ ኦላ ማሳራታኔ ጎንዳሌታ ኦꬂዴስ።


\par }{\PP \VS{6}ሂስቲዲ ኦላ ጋዳዋታ ኣሳ ቦላ ሹሚዴስ፤ ኢስታ ኡባ ካታማ ፔንጌዛ ማታን ዲዛ ዴምባን ሺሺዲ፥

\VS{7}«ሃያና ሚኒቴ! ጻላ ጊዲቴ! ኑናራ ዲዛይሲ ኢስታራ ዲዛይሳፌ ኣꬌስ፤ ሄሳ ጊሻስ ኣሶሬ ካዎሲኔ ኢዛ ኦላንቻታስ ባቦፍቴ፤ ዳጋሞፍቴ።

\VS{8}ኢዛራ ዲዛይቲ ኣሾ ማይኢዳ ኣስ ጊዲሺን ኑናራ ዲዛይ ጊዲኮ ኑና ማዲዛኔ ኑ ሞርኬታ ኦሊዛ ጎዳ ኑ ጾሳ» ጊዲ ሚንꬄꬂዴስ። ዩሁዳ ካዎ ሂዝቂያሲ ዮቲዳ ቃላን ኣሳይ ሚኔቲዴስ።


\par }{\PP \VS{9}ሄሳፌ ጉዬ ኣሶሬ ካዎ ሴናኪሬሜይ ባ ኦላንቻታ ኡባራ ኢሲፌ ላኪሼ ካታማ ዶዲዲ ዩሁዳ ካዎ ሂዝቂያሳኮኔ ዬሩሳላሜን ዴኢዛ ዩሁዳ ኣሳ ኡባኮ ቃስታኔ ኣስ ኪቲዴስ።

\VS{10}ሂስቲዲ፥ «ኣሶሬ ካዎ ሴናኪሬሜይ፥ ‹ኢንቴኖ ሃ ዶዴቲ ኡቲዳ ዬሩሳላሜ ካታማን ዴኢዛ ኣሳቶ! ኦናን ኣማኔቴቲ?› ጊዴስ።

\VS{11}ሂዝቂያሲ፥ ‹ጎዳ ኑ ጾሳይ ኑና ኣሶሬ ካዎ ኩሼፔ ኣሻና› ጊሼ ኢንቴና ባሌꬂዲ ኮሻኒኔ ሳሞን ዬጋናስ ጊዴኔ?

\VS{12}ጎይኒዛ ꬎቃሶሆታኔ ያርሾ ያርሺዛሶሆታ ዲጊዲ ዩሁዳ ኣሳኔ ዬሩሳላሜ ኣሳ፥ ‹ኢንቴ ኢሲሶን ያርሺቴኔ ጎይኒቴ› ጊዳይ ሃ ሂዝቂያሳ ጊዴኔ?


\par }{\PP \VS{13}«ታኒኔ ታ ኣዋቲ ሃራ ዴሬ ካዎቴꬃታ ኡባ ቦላ ኦꬂዳይሳ ኢንቴ ኤሬኬቲ? ሄ ካዎቴꬃታ ጾሳቲ ባንታ ቢታ ታ ኩሼፔ ኣሻናስ ዳንዳይዶ?

\VS{14}ታ ኣዋቲ ꬋይሲዳ ሃ ካዎቴꬃታ ጾሳታ ኡባ ጊዶን ባ ኣሳ ታ ኩሼፔ ኣሻናስ ዳንዳይዳይ ኦኔ? ሂስቲን ኢንቴ ጾሳይ ኢንቴና ታ ኩሼፔ ዎስቲ ኣሻናስ ዳንዳይዜ?

\VS{15}ሄሳ ጊሻስ ሃኢካ ሂዝቂያሲ ኢንቴና ባሌꬆፎ ዎይኮ ሃይሳꬆ ጪሞፎ፤ ኣይስ ጊኮ ኢዛ ኣሳ ታ ኩሼፔ ዎይኮ ታ ኣዋታ ኩሼፔ፥ ኣዋ ዴሬ ኣሳ ዎይኮ ካዎቴꬃታ ጾሳቲ ባንታ ዴራ ኣሻናስ ዳንዳይዳይ ባይንዳ ጊሻስ ሂዝቂያሳን ኣማኔቶፍቴ፤ ሂስቲን ኢንቴ ጾሲ ኢንቴና ታ ኩሼፔ ኣሻናስ ዋኒ ዳንዳይዜ?» ጊዴስ።


\par }{\PP \VS{16}ሴናኪሬሜ ሹሜቲ ጎዳ ቦላኔ ኢዛ ኣይሌ ሂዝቂያሳ ቦላ ሃራ ዳሮ ኢታ ሚሺካ ሃሳይዳ።

\VS{17}ሳናኪሬሚ ቃሴካ ጎዳ ኢስራኤሌ ጾሳ ጫዪሼ፥ «ሳኣ ቦላን ዴኢዛ ካዎቴꬃታ ጾሳቲ ባንታ ኣሳ ታ ኩሼፔ ኣሻናዉ ዳንዳዮንታ ኣጊዳ ማላ ሂዝቂያሳ ጾሳይካ ባ ኣሳ ታ ኩሼፔ ኣሼና» ጊዛ ዳብዳቤ ጻፊዴስ።

\VS{18}ሴናኪሬሜ ኦሳንቻቲ ካታማ ዲኣናስ ኮዪዲ ዲርሳ ጊምቤዛ ቦላ ኡቲዳ ዬሩሳላሜ ኣሳ ያሺሳናሲኔ ዳጋንꬃናስ ባንታ ጬንጉርስ ꬎቁ ሂስቲዲ ኢብራዌታ ቃላን ዋሲዳ።

\VS{19}ኣሳ ኩሼን ኦሴቲዳ ኤቃ ጾሳታ ቦላ ሃሳይዳ ማላ ዬሩሳላሜ ጾሳ ቦላካ ሃሳይዳ።


\par }{\PP \VS{20}ሄሳፌ ጉዬ ካዎ ሂዝቂያሲኔ ኣሞጼ ና ናቤ ኢሳያሲ ሃይሳ ጊሻስ ዎሲሼ ፑዴ ሳሎ ዋሲዳ።

\VS{21}ሂስቲን ጎዳይ ኪታንቻ ዬዲዲ ኣሶሬ ካዎይ ዱንካኒዳሶን ዴኢዛ ኦላንቻታ፥ ኦላ ጋዳዋታኔ ሃላቃታ ꬋይሲዴስ፤ ሄሳ ጊሻስ ኣሶሬ ካዎዚ ካዉዪዲ ባ ዴሬ ሲሚዴስ፤ ሂስቲዲ ባ ኤቃ ጾሳ ኬꬅ ጌሊዳ ማላ ኢዛ ኣቱማ ናይቲ ኢዛ ጊꬃ ማሻን ሲፊዳ።


\par }{\PP \VS{22}ሄሳꬆ ኦꬂዲ ጎዳይ ሂዝቂያሳኔ ዬሩሳላሜን ዴኢዛ ኣሳ ኣሶሬ ካዎ ሴናኪሬሜ ኩሼፔኔ ሃራ ሞርኬታ ኡባ ኩሼፔ ኣሺዴስ፤ ሂስቲዲ ኢስታ ዩሾን ዲዛ ኣሳ ኡባፌ ኢስታ ናጊዴስ።

\VS{23}ዳሮ ኣሳቲ ጎዳስ ኢሞታ ቃሴ ዩሁዳ ካዎ ሂዝቂያሳሲካ ኢሞታ ኤኪዲ ዬሩሳላሜ ዪዳ፤ ሄ ዎዴፔ ዶሚዲ ካዎቴꬃታ ኡባ ሲንꬃን ሂዝቂያሲ ꬎቁ ꬎቁ ጊዴስ።


\par }{\SH ሂዝቂያሳ ኦቶሬቴꬅ
\par }
{\R (2ካዎ 20፡1-3፥12-19፤ ኢሳ 38፡1-3፤ 39፡1-8)

\par }{\PP \VS{24}ሄ ዎዴ ሂዝቂያሲ ሃርጊዲ ሃይቃና ማቲዴስ፤ ሄሳ ጊሻስ ጎዳ ዎሲን ጾሲ ኢዛ ፓꬃናስ ማላታራ ዛሮ ኢሚዴስ።

\VS{25}ጊዶ ኣቲን ሂዝቂያሲ ኦቶሬቲዳ ጊሻስ ጎዳይ ኢዛስ ኪዪዳ ኪያቴꬃ ጊሻስ ኢዛ ጋላቲቤና፤ ሄሳ ጊሻስ ኢዛ ቦላ፥ ዩሁዳ ቦላኔ ዬሩሳላሜ ቦላ ጎዳ ሃንቆይ ዎꬊዴስ።

\VS{26}ጊዲኮካ ሂዝቂያሲኔ ዬሩሳላሜን ዲዛ ኣሳይ ባ ዎዚና ኦቶሬቴꬃ ኣጊዲ ባና ካዉሺዳ፤ ሄሳፌ ጉዬ ጎዳ ሃንቆይ ሂዝቂያሳ ካዎቴꬃ ዎዴ ኡባን ኢስታ ቦላ ዎꬊቤና።


\par }{\SH ሂዝቂያሳ ዱሬቴꬂኔ ቦንቼቴꬅ
\par }
{\PP \VS{27}ሂዝቂያሳስ ኬሂፔ ዳሮ ዱሬቴꬂኔ ቦንቾይ ዲዛ ጊሻስ ቢራስ፥ ዎርቃስ፥ ኣልኦ ሹቻስ፥ ሳዎስ፥ ጎንዳሌሲኔ ሃራ ኣልኦ ሚሻ ኡባስ ሚንጃ ኬꬅ ኬጺዴስ።

\VS{28}ሄሳꬆካ ካꬅ፥ ዎይኔ ኡሺኔ ዛይቴ ዎꬃና ኬꬃታኔ ዱማ ዱማ ሜሄታ፥ ዶርሳታኔ ዴይሻታ ዎꬃና ኬꬅ ኬጺዴስ።

\VS{29}ጾሳይ ኢዛስ ዳሮ ዱሬቴꬅ ኢሚዳ ጊሻስ ካታማታ ኬጺዲ ዳሮ ዴይሻ፥ ዶርሳ ዉዴታኔ ዳሮ ሜሄታ ሺሺዴስ።

\VS{30}ሂዝቂያሲካ ፑዴ ባጋራ ዲዛ ጊዮኔ ፑልቶ ሃꬃ ቴቂዲ ዛሪ ዛሪዲ ዱጌ ዛሪ ኣርሼይ ዉሊዛ ባጋ ዱጌ ዳዊቴ ካታማ ዬዲዴስ፤ ኢዚ ኦꬂዳይሲ ኡባይ ሎኦ ፖሌቲዴስ።

\VS{31}ጊዶ ኣቲን ዩሁዳ ቢታን ሃኒዳ ማላሊሲዛ ማላታ ጊሻስ ኦይቻናስ ባቢሎኔ ሃሪዛይቲ ኪቲዳ ኣሳቲ ሂዝቂያሳኮ ዪዳ ዎዴ ጾሲ ኢዛ ፓጫናሲኔ ኢዛ ዎዚናን ዲዛይሳ ኡባ ኤራናስ ኢዛ ዬዲ ቤሲዴስ።


\par }{\SH ሂዝቂያሳ ሃይቆ
\par }
{\R (2ካዎ 20፡20-21)

\par }{\PP \VS{32}ሂዝቂያሲ ባ ካዎቴꬃ ዎዴን ኦꬂዳ ኦሶቲኔ ኢዚ ጾሳስ ኦꬂዳ ሎኦ ኦሶቲ ኣሞጼ ና ናቤ ኢሳያሳ ቲንቢቴ ማጻፋን፥ ዩሁዳ ካዎታ ማጻፋኒኔ ኢስራኤሌ ካዎታ ታሪኬ ማጻፋን ጻፌቲ ኡቲዴስ።

\VS{33}ሂዝቂያሲ ካሴ ባ ኣዋታ ማላ ሃይቂዲ ካሴ ዳዊቴ ዛሬቲ ሞጌቲዛ ꬎቃሶሆን ሞጌቲዴስ፤ ኢዚ ሃይቂን ዩሁዳ ኣሳይ ኡባይኔ ዬሩሳላሜን ዲዛ ኣሳይ ኡባይ ኢዛ ቦንቺዴስ፤ ኢዛ ና ሚናሴይ ኢዛሶሆን ካዎቲዴስ።




\par }\Chap{33}{\SH ዩሁዳ ካዎ ሚናሴ
\par }
{\R (2ካዎ 21፡1-9)

\par }{\PP \VerseOne{1}ሚናሴይ ካዎቲዛ ዎዴ ኢዛስ ላይꬃይ 12፤ ኢዚ ዬሩሳላሜን 55 ላይꬅ ካዎቲዴስ።

\VS{2}ጎዳይ ኢስራኤሌ ኣሳ ሲንꬃፌ ጎዲ ኬሲዳ ኣሳቲ ኦꬂዛ ሄ ሃራሲዛ ሎሴታ ካሊዲ ኢዚካ ጎዳ ሲንꬃን ኢታ ሚሽ ኦꬂዴስ።\XREF{}{{\XO 33:2 }{\XT{ኤር 15፡4}}}

\VS{3}ሚናሴይ ባ ኣዋ ሂዝቂያሲ ላሊዳ ጎይኒዛ ꬎቃሶሆታ ዛሬꬂዲ ኬጺዴስ፤ ባኣሌስ ያርሺዛሶሆታኔ ኣሼሮ ጌቴቲዛ ኤቃ ጾሳይ ሚስሌታ ሜꬊዴስ፤ ቃሴ ሳሎ ጾሊንቴታ ኡባሲካ ሆኪ ጎይኒዴስ።

\VS{4}ጎዳይ፥ «ታ ሱንꬃይ ሜርናስ ዬሩሳላሜን ዴኣና» ጊ ዎꬂዳ ጾሳ ኬꬃን ሚናሴይ ኤቃ ጾሳታስ ያርሺዛሶሆታ ጊግሲዴስ።

\VS{5}ጾሳ ኬꬃን ዴኢዛ ናምኡ ዛጎታን ሳሎ ጾሊንቴታ ኡባስ ያርሺዛሶሆታ ጊግሲዴስ።
\XREF{}{{\XO 33:5 }{\XT{2ታሪ 6፡6}}}

\VS{6}ሄኖሜ ና ሾባን ባ ኣቱማ ናይታ ታማን ጹጊዲ ያርሺዴስ፤ ኢዚ ባ ሁኤንካ ቢቲዛዴ፥ ጎጂዛዴኔ ማሮꬂዛዴ ጊዲዲ ሞይቲሌ ጼይጊዛይታኔ ኢታ ኣያናታራ ሃሳዬቲዛይታ ዞሬ ኦይቺዴስ፤ ጎዳ ሲንꬃን ኢዚ ዳሮ ኢታ ሚሽ ኦꬂዲ ኢዛ ሃንቄꬂዴስ።


\par }{\PP \VS{7}ሄሳፌ ጉዬ ባ ሜꬊዳ ኤቃ ሚስሌዛ ጾሳ ኬꬃ ጊዶን ኤሲዴስ፤ ሄ ጾሳ ኬꬃይ ጾሲ ዳዊቴሲኔ ኢዛ ና ሶሎሞኔስ፥ «ሃ ጾሳ ኬꬃኒኔ ኢስራኤሌ ኡባ ጊዶፌ ታኒ ዶሪዳ ዬሩሳላሜን ታኒ ታ ሱንꬃ ሜርናስ ጼይጊሳና።

\VS{8}ታኒ ኢስራኤሌ ኣሳ ሙሴ ባጋራ ኣዛዚዳ ኣዛዞ፥ ዎጋኔ ማራ ኡባ ኢስቲ ናጊ ፖሊኮ ታኒ ኢስታ ኣዋታስ ኢሚዳ ቢታፌ ኢስታ ቶሆ ሾዲሲኬ» ጊዴስ።
\XREF{}{{\XO 33:8 }{\XT{1ካዎ 9፡3-5፤ 2ታሪ 7፡12-18}}}

\VS{9}ጊዶ ኣቲን ሚናሴይ ዩሁዳ ኣሳኔ ዬሩሳላሜ ኣሳ ባሌꬂዴስ፤ ሂስቲን ኢስታ ጎዳይ ኢስራኤሌ ኣሳ ሲንꬃፌ ꬋይሲዳ ካዎቴꬃቲ ኦꬂዳ ኢታፔ ኣꬊዳ ኢታ ኦꬂዳ።


\par }{\SH ባ ናጋራ ጊሻስ ሚናሴ ሞꬌቴꬅ
\par }
{\PP \VS{10}ጎዳይ ሚናሴሲኔ ኢዛ ኣሳስ ሃሳይዴስ፤ ጊዶ ኣቲን ኢስቲ ኢዛ ሃሳያ ሲዮንታ ኢጺዳ።

\VS{11}ሄሳ ጊሻስ ጎዳይ ኣሶሬ ካዎ ኦላ ጋዳዋታ ኢስታ ቦላ ዴንꬂዴስ፤ ሂስቲን ኢስቲ ሚናሴ ሲꬌን ዳፎ ኣꬂዳ፤ ጻርቂማላ ሳንሳላታን ቃቺዲ ባቢሎኔ ቢታ ኤፊዳ።

\VS{12}ሚናሴይ ቱጋቲዳ ዎዴ ጎዳ ባ ጾሳ ኮዪዴስ፤ ባ ኣዋታ ጾሳ ሲንꬃን ባናቴꬃ ኬሂፔ ካዉሺዴስ።

\VS{13}ሚናሴይ ጾሳ ዎሲዳ ዎዴ ጾሳይ ኢዛስ ዎሴቲዴስ፤ ኢዛ ዋትዋቶዛካ ሲዪዴስ፤ ሂስቲዲ ዬሩሳላሜን ኢዛ ካዎቴꬃን ዛሪ ዎꬂዴስ። ሄሳን ጎዳይ ኢዚ ጾስ ጊዲዳይሳ ሚናሴይ ኤሪዴስ።


\par }{\PP \VS{14}ሄሳፌ ጉዬ ሚናሴይ ዙሌን ዲዛ ጊዮኔ ፑልቶዛስ ኣርሼይ ዉሊዛ ባጋፌ ዶሚዲ ሞሌ ፔንጌ ጋካናስ ዲዛ ዳዊቴ ካታማስ ካሬ ባጋራ ዲዛ ጊምቤዛ ኦፌሌ ዙምቡላ ጊዶ ዬጊዲ ካሴይሳፌ ꬎቁ ሂስቲ ጊምቢዴስ፤ ጊምቤቲ ኡቲዳ ዩሁዳ ካታማታ ኡባን ኦላ ጋዳዋታ ዎꬂዴስ።


\par }{\PP \VS{15}ኣላጋ ጾሳታኔ ኤቃ ሚስሌ ጾሳ ኬꬃፌ ዲጊዴስ፤ ጾሳ ኬꬃን ዲዛ ዙምቡላ ቦላኔ ዬሩሳላሜን ኢዚ ኦꬂዳ ያርሾሶታ ኡባ ላሊዴስ፤ ሄ ካታማፔ ካሬ ኬሲ ኦሊዴስ።

\VS{16}ቃሴካ ሚናሴይ ጎዳስ ያርሺዛሶዛ ኦራጺሲዴስ፤ ኢሲፌቴꬃ ያርሾኔ ጋላታ ያርሾ ኢዛን ያርሺዴስ፤ ዩሁዳ ኣሳካ ጎዳስ ኢስራኤሌ ጾሳስ ጎይናና ማላ ኣዛዚዴስ።

\VS{17}ኣሳይ ጎይኒዛ ዙምቡላታ ቦላ ያርሾ ያርሺዛይሳ ኣጎንታ ኢጺኮካ ኢስቲ ያርሺዛይ ኢሲ ጎዳ ባንታ ጾሳሳ።


\par }{\SH ሚናሴ ሃይቆ
\par }
{\R (2ካዎ 21፡17-18)

\par }{\PP \VS{18}ሚናሴይ ባ ካዎቴꬃ ላይꬃታን ኦꬂዳ ኦሶቲ፥ ኢዚ ባ ጾሳ ዎሲዳ ዎሳይኔ ጎዳ ኢስራኤሌ ጾሳ ሱንꬃን ናቤቲ ኢዛስ ዮቲዳይሲ ኢስራኤሌ ካዎታ ታሪኬ ማጻፋን ጻፌቲ ኡቲዴስ።

\VS{19}ቃሴ ኢዛ ዎሳይኔ ጾሳይ ኢዛስ ዎሴቲዳይሲ፥ ኢዚ ኦꬂዳ ናጋራይኔ ናቆይ ኡባይ ሚናሴይ ባና ካዉሻናፔ ካሴ ኦꬂዳ ዙምቡላታ ቦላ ጎይኒዛሶቲ፥ ኢዚ ኤሲዳ ኣሼሪ ሚስሌቲኔ ኤቃ ጾሳቲ ኡባይ ናቤታ ታሪኬ ማጻፋን ጻፌቲ ኡቲዳ።

\VS{20}ሚናሴይ ባ ኣዋታꬆ ሃይቂዴስ፤ ሂስቲን ሚናሴ ኢዛ ካዎቴꬃ ኬꬃን ሞጊዳ፤ ኢዛ ና ኣሞኔይ ኢዛሶሆን ካዎቲዴስ።


\par }{\SH ዩሁዳ ካዎ ኣሞኔ
\par }
{\R (2ካዎ 21፡19-26)

\par }{\PP \VS{21}ኣሞኔይ ካዎቲዛ ዎዴ ኢዛስ ላይꬃይ 22፤ ኢዚ ዬሩሳላሜን ናምኡ ላይꬅ ካዎቲዴስ።

\VS{22}ኢዛ ኣዋ ሚናሴይ ኦꬂዳ ማላ ኢዚካ ጎዳ ሲንꬃን ኢታ ሚሽ ኦꬂዴስ፤ ኢዛ ኣዋ ሚናሴይ ኦሲሲዳ ኤቃ ሚስሌታ ኡባስ ጎይኒዴሲኔ ኢስታስ ያርሺዴስ።

\VS{23}ጊዶ ኣቲን ኢዛ ኣዋ ሚናሴይ ባናቴꬃ ካዉሺዳ ማላ ኢዚ ባናቴꬃ ጎዳ ሲንꬃን ካዉሺቤና፤ ኣሞኔይ ሞሮ ቦላ ሞሮ ጌዴ ጉጂ ጉጂ ቢዴስ።


\par }{\PP \VS{24}ኣሞኔ ሹሜቲ ኢዛ ቦላ ማቄቲዲ ኢዛ ካዎቴꬃ ኬꬃ ጊዶን ኢዛ ዎꬊዳ።

\VS{25}ሄሳፌ ጉዬ ሄ ዴሬ ኣሳቲ ካዎ ኣሞኔ ቦላ ማቄቲዲ ኡባታ ዎꬊዳ፤ ሂስቲዲ ኣሞኔ ሶሆን ኢዛ ና ኢዮሲያሳ ካዎꬂዳ።




\par }\Chap{34}{\SH ዩሁዳ ካዎ ኢዮሲያሳ
\par }
{\R (2ካዎ 22፡1-2)

\par }{\PP \VerseOne{1}ኢዮሲያሲ ካዎቲዛ ዎዴ ኢዛስ ላይꬃይ 8፤ ኢዚ ዬሩሳላሜን 31 ላይꬅ ካዎቲዴስ።
\XREF{}{{\XO 34:1 }{\XT{ኤር 3፡6}}}

\VS{2}ኢዮሲያሲ ጎዳ ሲንꬃን ሱሬ ሚሽ ኦꬂዴስ፤ ኡሻቺኔ ሃዲርስ ጎንታ ባ ኣዋ ዳዊቴ ኦጌራ ቢዴስ።


\par }{\PP \VS{3}ኢዚ ካዎቲዳ ኦስፑንꬃ ላይꬃን ቡሮ ዬላጋ ዲሼ ባ ኣዋ ዳዊቴ ጾሳስ ጎይኖ ዶሚዴስ፤ ቃሴካ ኢዚ ካዎቲዳ ታማን ናምኣንꬆ ላይꬃን ዙምቡላታ ቦላ ጎይኒዛሶታ፥ ኣሼሮ ጌቴቲዛ ኤቃ ጾሳይ ሚስሌታ ማሲ ጊግሲዳኔ ሴሪሲ ሜꬊዳ ሚስሌታ ዩሁዳፔኔ ዬሩሳላሜፔ ꬋይሶ ዶሚዴስ።

\VS{4}ኢዛ ኣዛዞን ኣሳይ ባኣሌስ ያርሺዛሶሆታኔ ኢስታ ቦላ ዲዛ ኤጻኔ ጩዋሲዛሶታካ ላሊዳ፤ ኣሼሪ ሚስሌታ፥ ማሲ ጊግሲዳ ኤቃታኔ ሴሪሲ ሜꬊዳ ሚስሌታ ኪንቼሬꬂ ሊቂሲዲ ኢስታስ ያርሺዛ ኣሳታ ዱፎ ቦላ ላሊዳ።
\XREF{}{{\XO 34:4 }{\XT{2ካዎ 21፡3፤ 2ታሪ 33፡3}}}

\VS{5}ቃሴ ኢዮሲያሲ ኢስታ ቄሴታ ሜቄꬅ ሄ ኢስቲ ጎይኒዛ ያርሾሶታ ቦላ ጹጊዴስ፤ ሂስቲዲ ዩሁዳኔ ዬሩሳላሜ ጌሺዴስ።
\XREF{}{{\XO 34:5 }{\XT{1ካዎ 13፡2}}}


\par }{\PP \VS{6}ሚናሴ ቢታን፥ ኤፍሬሜ ቢታኒኔ ሲሞና ቢታን ቢዲ ኒፍታሌሜ ቢታ ጋካናስ ዴኢዛ ካታማታኔ ላሌቲዳ ሶሆታ ኡባን ሄሳꬆ ኦꬂዴስ።

\VS{7}ኢዮሲያሲ ያርሺዛሶሆታ፥ ኣሼሪ ሚስሌታኔ ኤቃ ሚስሌታ ኪንቼሬꬂ ሊቂሲዴስ፤ ኢስራኤሌ ቢታን ኡባን ኤጻኔ ጩዋሲዛ ሚሻታ ኡባ ሜንꬄሬꬂዴስ፤ ሄሳፌ ጉዬ ኢዮሲያሲ ዬሩሳላሜ ሲሚዴስ።


\par }{\SH ቤቲዳ ጾሳ ዎጋ ማጻፋ
\par }
{\R (2ካዎ 22፡3-20)

\par }{\PP \VS{8}ኢዮሲያሲ ካዎቲዳ ታማን ኦስፑንꬃ ላይꬃን ቢታኔ ጾሳ ኬꬃ ጌሺዳፔ ጉዬ ጎዳ ባ ጾሳ ኬꬃ ኦራጺሳና ማላ ኣጻሊያ ና ሳፋኔ፥ ዬሩሳላሜ ካታማ ሃሪዛ ማኢሳያኔ ኢዮኣካዜ ና፥ ዋና ጻፌዛ ዮኣሃ ኪቲዴስ።


\par }{\PP \VS{9}ኪቴቲዳይቲ ኡባታ ሃላቃ ቄሴ ሂልቂያሳኮ ዪዳ፤ ፔንጌ ናጊዛ ሌዌቲ ሚናሴፔ፥ ኤፍሬሜፔ፥ ኣቲዳ ኢስራኤሌ ኣሳ ኡባፌ፥ ዩሁዳፔ፥ ቢኒያሜፔኔ ዬሩሳላሜን ዲዛይታፔ ካሴ ሺሺዲ ጾሳ ኬꬃስ ኤሂዳ ሚሻ ሂልቂያስ ኢሚዳ።

\VS{10}ሄሳፌ ጉዬ ኢስቲ ጾሳ ኬꬃ ኦራጺሲ ኬጻናስ ኣላፌቴꬂ ኢሜቲዳ ኣሳታስ ኢሚዳ፤ ኢስቲካ ጾሳ ኬꬃ ኦራጺሲ ኬጺዳይታስ ጪጊዳ።

\VS{11}ቃሴ ዩሁዳ ካዎቲ ላሊዳ ጊምቤ ኬꬃ ሎኤꬃናስ ማሴቲዳ ሹቻታኔ ሚꬅ ሻማና ማላ ኣናጼታሲኔ ጊምቤ ጊምቢዛይታስ ኢሚዳ።


\par }{\PP \VS{12}ኢስቲካ ኦሶዛ ኣማኔቴꬃን ኦꬂዳ፤ ኢስታ ኣዋቴꬃን ኦሲሲዛ ሌዌቲ ሜራሬ ዛርኬፌ ያሃቴኔ ኣብዲዩ፥ ቃኣቴ ዛርኬፌ ማሹላሜኔ ዛካራሳ። ዬꬃ ሚሽ ሎኤꬂ ኤሪዛ ሌዌቲ ኡባይ፥

\VS{13}ዎልቃ ኦሶ ኦꬂዛይታስ ኣላፌ ጊዲዲ ዱማ ዱማ ኦሶስ ሱሚዳይታ ኦሲሴቴስ፤ ቃሴ ኣማርዳ ሌዌቲ ጻፌታ፥ ሃላቃታኔ ፔንጌ ናጊዛይታ ጊዲዳ።


\par }{\PP \VS{14}ኢስቲ ጾሳ ኬꬅ ጌሊዳ ሚሻ ኬሲዛ ዎዴ ቄሴ ሂልቂያይ ጎዳይ ሙሴ ባጋራ ኢሚዳ ዎጋ ማጻፋ ዴሚዴስ።

\VS{15}ሂልቂያሲ ጻፌ ሳፋኔስ፥ «ታኒ ጾሳ ኬꬃፌ ሃይሳ ዎጋ ማጻፋዛ ዴማዲስ» ጊዲ ሄ ማጻፋ ሳፋኔስ ኢሚዴስ።


\par }{\PP \VS{16}ሳፋኔይካ ማጻፋ ካዎዛኮ ኤፊዲ፥ «ኔ ሹሜቲ ኔ ኣዛዚዳ ኣዛዞ ኡባ ኦꬄቴስ።

\VS{17}ጾሳ ኬꬃን ዲዛ ሚሻ ኡባ ኤኪዲ ኦሲሲዛ ኣላፌታሲኔ ኦሳንቻታስ ኢሚዳ» ጊዲ ዮቲዴስ።

\VS{18}ቃሴካ ጻፌ ሳፋኔይ ካዎዛስ፥ «ቄሴ ሂልቂያሲ ታስ ማጻፋ ኢሚዴስ» ጊዴስ፤ ሳፋኔይካ ማጻፋዛ ካዎዛ ሲንꬃን ናባቢዴስ።


\par }{\PP \VS{19}ካዎዚ ዎጋ ማጻፋ ቃላይ ናባቤቲን ሲዪዲ ጬጪሼ ባ ማይኦ ዳኪዴስ፤

\VS{20}ሄሳፌ ጉዬ ካዎይ ሂልቂያሳስ፥ ሳፋኔ ና ኣኪቃሜስ፥ ሚኪያሳ ና ኣብዶኔስ፥ ጻፌ ሳፋኔሲኔ ካዎ ኦሳንቻ ኣሳያስ ሃይሳፌ ካሊዛ ኣዛዞታ ኢሚዴስ።

\VS{21}ኢዚ ኢስታስ፥ «ቢዲ ታ ጊሻስ፥ ኢስራኤሌኒኔ ዩሁዳን ኣቲዳ ኣሳ ጊሻስ፥ ሃ ቤቲዳ ማጻፋ ጊዶን ጻፌቲዳ ቃላ ጊሻስ ጎዳ ኦይቺቴ፤ ካሴ ኑ ኣዋቲ ጾሳ ዎጋስ ኣዛዜቶንታ ኢጺዳ ጊሻሲኔ ሃ ማጻፋን ጻፌቲዳ ዎጋ ማላ ሲሜሬቶንታ ኣጊዳ ጊሻስ ኑ ቦላ ኬሂ ጊታ ሃንቆይ ጾሳፌ ዪዴስ» ጊዴስ።


\par }{\PP \VS{22}ሂስቲን ሂልቂያሲኔ ካዎይ ኪቲዳ ኣሳቲ ናቤ ሁልዳኒኮ ቢዳ፤ ሁልዳና ሃሲራሃ ና፥ ቲቂዋ ና፥ ጾሳ ኬꬃ ማይኦ ናጊዛ ሻሎሜ ማቾ። ኢዛ ፑዴሃ ባጋራ ዬሩሳላሜ ካታማን ዴኣዉስ። ሄ ቢዳ ኣሳቲ ኢዚስ ሃ ዮኦዛ ቆንጪሲ ዮቲዳ።
\FTNT{*}{{\FR 34:22 }{\FT{ኢብራዌታ ቃላን ሻሉሜይ ሃሲራሃ ና ቶቃታ ና ጌቴቴስ። 2ካዎ 22፡14 ጼላ።
}}}


\par }{\PP \VS{23}ናቤያካ ኢስታስ፥ «ጎዳ ኢስራኤሌ ጾሳይ፥ ‹ኢንቴና ታኮ ኪቲዳ ኣዴዛስ ዮቲቴ› ጌስ።

\VS{24}ጎዳይ ‹ቤኢቴ፥ ዩሁዳ ካዎ ሲንꬃን ናባቤቲዳ ማጻፋን ጻፌቲዳ ኢታ ቃንጌꬅ ኡባ፥ ሃ ሶሆዛ ቦላኔ ሃ ሶሆዛን ዲዛ ኣሳ ቦላ ኤሃና ሃናይስ።

\VS{25}ኢስቲ ታና ኣጊዲ ሃራ ጾሳታስ ኤጻኔ ጩዋሲዳ፤ ሂስቲዲ ኢስቲ ባንታ ኩሼን ኦꬂዳ ኦሶ ኡባን ታና ሃንቄꬂዳ፤ ሄሳ ጊሻስ ታ ሃንቆይ ሃይሳ ሃ ሶሆዛ ቦላ ኤጺ ኬዛና፤ ሙሌካ ቶኤና› ጌስ።


\par }{\PP \VS{26}«ጎዳ ኦይቻናስ ኢንቴና ኪቲዳ ዩሁዳ ካዎ፥ ‹ኔ ሲዪዳ ቃላ ጊሻስ ጎዳ ኢስራኤሌ ጾሳይ፥

\VS{27}ሃ ሶሆዛ ቦላኔ ሃ ሶሆን ዲዛ ኣሳ ቦላ ጾሳይ ሃሳይዳይሳ ኔኒ ሲዪዳ ዎዴ ኔ ዎዚናይ ሜቂን ታ ሲንꬃን ኔናቴꬃ ኔ ካዉሺዳ ጊሻስ፥ ኔና ኔ ዚቂ ሂስቲዳ ጊሻሲኔ ኔ ማይኦ ዳካዳ ታ ሲንꬃን ኔ ዬኪዳ ጊሻስ ታኒ ኔ ዋሶ ሲያዲስ።

\VS{28}ሄሳ ጊሻስ ታኒ ኔና ኔ ኣዋታኮ ጋꬃና፤ ኔካ ሳሮን ሞጌታና፤ ታኒ ሃ ሶሆዛ ቦላኔ ሃይሳን ዲዛ ኣሳ ቦላ ኤሃና ኢታ ሚሽ ኔ ኣይፌይ ቤኤና› ጌስ» ጋዱስ።

\par }{\PP ኢዛ ጊዳ ቃላ ኤኪ ቢዲ ካዎዛስ ዮቲዳ።


\par }{\SH ኢዮሲያሲ ጎዳስ ኣዛዜታናስ ጌፒዳ ጌፋ
\par }
{\R (2ካዎ 23፡1-20)

\par }{\PP \VS{29}ሄሳፌ ጉዬ ካዎ ኢዮሲያሲ ኪቲዲ ዩሁዳ ጪማታኔ ዬሩሳላሜ ጪማታ ኡባ ሺሺዴስ።

\VS{30}ካዎይ ጾሳ ኬꬅ ፑዴ ኬዚዴስ፤ ዩሁዳ ኣሳይ ኡባይ፥ ዬሩሳላሜን ዲዛ ኣሳይ፥ ቄሴቲኔ ሌዌቲ፥ ጉꬃፌ ጊታ ጋካናሲ ዲዛ ኣሳይ ኡባይ ኢዛራ ኢሲፌ ፑዴ ኬዚዳ። ጾሳ ኬꬃፌ ቤቲዳ ጫቆ ቃላ ማጻፋ ካዎይ ኢስቲ ሲዪሺን ናባቢዴስ።

\VS{31}ሄሳፌ ጉዬ ካዎይ ባ ቱሳ ማታን ኤቂዲ ጎዳ ካላና ማላ ኢዛ ዎጋ፥ ኣዛዞኔ ማራ ባ ኩሜꬃ ዎዚናኒኔ ባ ኩሜꬃ ሼምፖን ናጋናስ፥ ቃሴ ሃ ማጻፋን ጻፌቲዳ ጫቆ ቃላ ማላ ኦꬃናስ ጎዳ ሲንꬃን ጌፒዴስ።

\VS{32}ዬሩሳላሜኒኔ ቢኒያሜ ዴሬን ዲዛ ኣሳ ኡባ ሄ ጫቆ ቃላ ናጋና ማላ ጌፊሲዴስ፤ ሂስቲን ዬሩሳላሜን ዲዛ ኣሳይ ጾሳ ባንታ ኣዋታ ጾሳ ኣዛዞን ጫቆ ቃላይ ጊዛ ማላ ኦꬂዳ።


\par }{\PP \VS{33}ኢዮሲያሲ ኢስራኤሌ ቢታ ኡባፌ ሃራሲዛ ኤቃ ጾሳታ ኡባ ዲጊዴስ፤ ሂስቲዲ ሄን ዲዛ ኡባ ኣሳይ ጎዳስ ባንታ ጾሳስ ጎይናና ማላ ኦꬂዴስ። ኢዮሲያሲ ዴኢዳ ላይꬅ ኡባን ኢስቲ ጎዳ ባንታ ኣዋታ ጾሳ ካሎ ኣጊዲ ጉዬ ሲሚቤቴና።




\par }\Chap{35}{\SH ፓዚጋ ባኣሌ ቦንቾ
\par }
{\R (2ካዎ 23፡21-23)

\par }{\PP \VerseOne{1}ሄሳፌ ጉዬ ኢዮሲያሲ ዬሩሳላሜን ጎዳስ ፓዚጋ ባኣሌ ቦንቺዴስ፤ ኮይሮ ኣጊናን ታማኔ ኦይዳንꬆ ጋላስ ፓዚጋ ዶርሳ ሹኪዴስ።

\VS{2}ኢዮሲያሲ ቄሴታ ኢስታ ኦሶን ኦሶን ሱንꬂዴስ፤ ሂስቲዲ ኢስቲ ጾሳ ኬꬃ ኦሶ ሚኒ ኦꬃና ማላ ሚንꬄꬂዴስ።

\VS{3}ጎዳስ ባና ዱማሲዲ ኢስራኤሌ ኡባ ታማርሲዛ ሌዌታስ፥ «ጫቆ ቃላ ታቦታ ካዎ ዳዊቴ ና ሶሎሞኔይ ኦሲሲዳ ጾሳ ኬꬃን ዎꬂቴ፤ ሄሳፌ ጉዬ ታቦታ ኢንቴ ሃሼን ቶካናስ ኮሼና፤ ሃኢካ ጎዳ ኢንቴ ጾሳሲኔ ኢስራኤሌ ኣሳስ ኦꬂቴ።

\VS{4}ኢስራኤሌ ካዎ ዳዊቲኔ ኢዛ ና ሶሎሞኔይ ጻፊዳ ኣዛዞ ማላ ኢንቴ ኣዋታ ዛርኬን ቡቴን ቡቴን ኢንቴና ጊግሲቴ።
\XREF{}{{\XO 35:4 }{\XT{2ታሪ 8፡14}}}


\par }{\PP \VS{5}«ኢንቴ ሌዌቲ ኢንቴ ዳቦ ኢስራኤሌ ዛርኬታ ማዳና ማላ ኢንቴ ኬꬃ ኣሳን ኣሳን ሻኬቲዲ ጌሻሶሆን ኤቂቴ፤

\VS{6}ፓዚጋ ዶርሳታካ ሹኪቴ፤ ኢንቴና ጌሺቴ፤ ጎዳይ ሙሴ ባጋራ ኣዛዚዳ ቃላ ኢስቲ ፖላና ማላ ኢንቴ ዳቦታስ ዶርሳታ ጊግሲቴ» ጊዴስ።


\par }{\PP \VS{7}ኢዮሲያሲ ሄን ዲዛ ኣሳስ ፓዚጋ ያርሾስ 30,000 ዶርሳታኔ ዴይሻታ ኢሚዴስ፤ ቃሴ 3,000 ኮርማታ ካዎይ ባ ዉዴፔ ኢሚዴስ።

\VS{8}ካዎ ሹሜቲካ ኣሳስ፥ ቄሴታሲኔ ሌዌታስ ባንታስ ዲዛይሳፌ ባ ዶሳን ኢሚዳ፤ ጾሳ ኬꬃ ሃላቃቲ ሂልቂያሲ፥ ዛካራሲኔ ዪሂኤሌይ ፓዚጋ ያርሾስ 2,600 ዶርሳታኔ ዴይሻታ ቄሴታስ ኢሚዳ፤ ቃሴ 300 ኮርማታካ ኢሚዳ።

\VS{9}ሌዌታ ሃላቃቲ ካናኒያይ፥ ኢዛ ኢሻ ሻማኤይ፥ ናቲናኤሌይ፥ ቃሴ ሃሻቢያይ፥ ዪኢኤሌይኔ ዮዛባዴይ ፓዚጋ ያርሾስ 5,000 ዶርሳታኔ ዴይሻታ ሌዌታስ ኢሚዳ፤ ቃሴ 500 ኮርማታካ ኢሚዳ።


\par }{\PP \VS{10}ፓዚጋ ባኣሌስ ኡባ ሚሺ ጊጊዳፔ ጉዬ ካዎይ ኣዛዚዳ ማላ ቄሴቲ ባንታ ሶሆን ሶሆን፥ ሌዌቲካ ባንታ ቡቴን ቡቴን ኤቂዳ።

\VS{11}ፓዚጋ ዶርሳቲ ሹኬቲዳ፤ ቄሴቲ ሱꬃ ኤኪዲ ዉጺዳ፤ ሌዌቲ ጋልባ ሾቂ ኬሲዳ።

\VS{12}ሄሳፌ ጉዬ ሙሴ ማጻፋን ጻፌቲዳ ማላ ኣሳይ ጎዳስ ጹጌቲዛ ያርሾስ ጊጊዳ ዶርሳታ ኣሾዛ ሌዌቲ ባ ኬꬃ ኣሳን ኣሳን ሻኬቲ ኡቲዳ ኢስራኤሌ ዛርኬታስ ኢሚዳ፤ ኢስቲ ኮርማታካ ሄሳꬆ ኦꬂዳ።

\VS{13}ሌዌቲ ዎጋይ ጊዛ ማላ ሹኬቲዳ ፓዚጋ ያርሾዛ ታማን ጺጺዳ፤ ጌሻ ያርሾታ ጻሮን፥ ኦቶኒኔ ዲስቴን ዶይሲዳ፤ ሂስቲዲ ካጾይሳ ሄራካ ኢስራኤሌ ዛርኬታስ ጊሼሬꬂዳ።\XREF{}{{\XO 35:13 }{\XT{ኬሳ 12፡8-9}}}


\par }{\PP \VS{14}ሄሳፌ ጉዬ ሌዌቲ ባንታሲኔ ኣሮኔ ዛሬፔ ጊዲዳ ቄሴታስ ፓዚጋ ያርሾ ጊግሲዳ፤ ኣይስ ጊኮ ሄ ቄሴቲ ጹጌቲዛ ያርሾኔ ሃንዳ ሺሺ ያርሻናስ ጊዶꬅ ጋካናስ ኦꬄቴስ።

\VS{15}ዳዊቲ፥ ኣሳፊ፥ ሄማኒኔ ካዎ ናቤ ኤዶታኔይ ካሴ ኣዛዚዳ ማላ ዬꬃ ዬጺዛ ኣሳፌ ዛርኬቲ ባ ዲዛሶን ዲዛሶን ዴቴስ፤ ፔንጌ ናጊዛይቲካ ባ ናጊዛ ፔንጌ ፔንጌ ናጌቴስ፤ ኢስታ ዳቦ፥ ሌዌቲ ኢስታስ ጊግሲዳ ጊሻስ ኢስቲ ባ ናጊዛሶፔ ኣጊ ቢቤቴና።
\XREF{}{{\XO 35:15 }{\XT{1ታሪ 25፡1}}}


\par }{\PP \VS{16}ጎዳስ ኦꬂዛ ኦሶ ኡባይ፥ ፓዚጋ ባኣሌ ቦንቾይኔ ጹጌቲዛ ያርሾ ጎዳስ ያርሺዛሶ ቦላ ያርሾይ፥ ካዎ ኢዮሲያሲ ኣዛዚዳ ማላ ሃኒዲ ሄ ጋላስ ጊጊዴስ።

\VS{17}ሄን ሺቂዳ ኢስራኤሌ ኣሳይ ሄ ጋላስ ፓዚጋ ባኣሌ ቦንቺዴስ፤ ኢስቲ ኡኬꬃ ባኣሌካ ላፑን ጋላስ ቦንቺዳ።
\XREF{}{{\XO 35:17 }{\XT{ኬሳ 12፡1-20}}}

\VS{18}ናቤ ሳሜላ ዎዴፔ ሃ ሲሚን ሄሳ ማላ ፓዚጋ ባኣሌይ ኢስራኤሌን ቦንቼቲ ኤሬና። ኢዮሲያሲ፥ ቄሴታራኔ ሌዌታራ፥ ሄ ሶሆን ሺቂዳ ዩሁዳ ኣሳራ፥ ኢስራኤሌ ኣሳ ኡባራኔ ዬሩሳላሜን ዴኢዛ ኣሳራ ቦንቺዳ ማላ ፓዚጋ ባኣሌ ካሴ ኢስራኤሌ ካዎታፔ ቦንቺዳይ ኢሶይኔ ባዋ።

\VS{19}ሃ ፓዚጋ ባኣሌይ ኢዮሲያሲ ካዎቲዳ ታማኔ ኦስፑንꬃ ላይꬃን ቦንቼቲዴስ።


\par }{\SH ኢዮሲያሳ ካዎቴꬃ ዉርሴꬅ
\par }
{\R (2ካዎ 23፡28-30)

\par }{\PP \VS{20}ሃ ኡባፌ ጉዬን ኢዮሲያሲ ጾሳ ኬꬃ ጊዶ ማራሲ ጊግሲዳ ዎዴ ጊብጼ ካዎ ኒካይ ኤፊራጺሴ ሻፋ ማታን ዴኢዛ ካርካሚሼ ጌቴቲዛሶ ኦሌታናስ ኬዚዴስ፤ ኢዮሲያሲ ኢዛራ ኦሌታናስ ኬዚዴስ።

\VS{21}ጊዶ ኣቲን ኒካይ ኢዮሲያሳኮ ኣስ ኪቲዲ፥ «ዩሁዳ ካዎ! ታናኔ ኔና ኦሺዛይ ኣዜ? ታኒ ዪዳይ ታ ሞርኬታ ኦላናሳፌ ኣቲን ኔና ኦላናስ ጊዴና። ታ ሞርኬታ ታኒ ኤሶን ኦላና ማላ ጾሲ ታና ኣዛዚዴስ። ጾሲ ኔና ꬋይሶንታ ማላ ታናራ ዲዛ ጾሳራ ኤቄቲዛይሳ ኣጋ» ጊዴስ።


\par }{\PP \VS{22}ጊዶ ኣቲን ኢዮሲያሲ ጾሲ ኒካ ባጋራ ኢዛስ ዮቲዳይሳ ሲዮንታኔ ጉዬ ሲሞንታ ኢጺዲ ኦላስ ኬዚዴስ፤ ባ ካዎቴꬃ ማይኦ ላሚዲ ማጊዶ ዴምባን ኦሌታናስ ኬዚዴስ።


\par }{\PP \VS{23}ሂስቲን ዎንዳፌን ዱኪዛ ኣሳቲ ካዎ ኢዮሲያሳ ዎንዳፌን ዱኪዳ፤ ካዎይ ባ ኦላ ጋዳዋታስ፥ «ታኒ ኢታ ጫች ጫዴታዲስ፤ ታና ኦላ ጊዶፌ ኬሲቴ» ጊዴስ።

\VS{24}ኢስቲ ኢዮሲያሳ ኢዛ ፓራ-ጋሬፔ ዴንꬂዲ ኢዛስ ዲዛ ሃራ ፓራ-ጋሬን ዎꬂዲ ዬሩሳላሜ ኤፊን ኢዚ ሄን ሃይቂዴስ፤ ባ ኣዋታ ዱፎን ሞጌቲዴስ፤ ዩሁዳ ኣሳይኔ ዬሩሳላሜ ኣሳይ ኡባይ ኢዛስ ዬኪዴስ።


\par }{\PP \VS{25}ኤርማሲ ኢዮሲያሳስ ዚላሳ ጊንጾ ጻፊዴስ፤ ሃኖ ጋካናስ ዬሆ ዬኪዛ ማጫሳቲኔ ኣቱማሳቲ ኢዮሲያሳ ቆፒ ቆፒዲ ዬኪዛ ዎዴ፥ ሃ ኤርማሲ ኬሲዳ ዚላሳ ጊንጾዛ ዚላሲ ኢስራኤሌ ቢታን ሎሴ ጊዲዴስ፤ ሄ ዚላሳ ጊንጾዚ ኢስራኤሌታ ዚላሳ ጊንጾ ማጻፋን ጻፌቲ ኡቲዴስ።


\par }{\PP \VS{26}ኢዮሲያሳ ካዎቴꬃ ዎዴ ኦሴቲዳ ሃራ ኦሶቲ፥ ጎዳ ዎጋ ማጻፋን ጻፌቲዳ ማላ ኢዚ ኦꬂዳ ሎኦ ኦሶቲ፥

\VS{27}ኮይሮፔ ዉርሴꬅ ጋካናስ ኢዚ ኦꬂዳ ኦሶቲ ኡባይ ኢስራኤሌ ካዎታኔ ዩሁዳ ካዎታ ታሪኬ ማጻፋን ጻፌቲ ኡቲዴስ።




\par }\Chap{36}{\SH ዩሁዳ ካዎ ኢዮኣካዜ
\par }
{\R (2ካዎ 23፡30-35)

\par }{\PP \VerseOne{1}ሄሳፌ ጉዬ ሄ ቢታ ኣሳይ ኢዮሲያሳ ና ኢዮኣካዜ ዶሪዲ ኢዛ ኣዋ ሶሆን ዬሩሳላሜን ካዎꬂዳ።

\VS{2}ኢዮኣካዚ ካዎቲዛ ዎዴ ኢዛስ ላይꬃይ 23፤ ኢዚ ዬሩሳላሜን ሄꬑ ኣጊና ካዎቲዴስ።

\VS{3}ሄሳፌ ጉዬ ጊብጼ ካዎይ ዮኣካዜ ዬሩሳላሜን ኢዛ ካዎቴꬃ ኣራታፔ ዎꬂዴስ፤ 3,400 ኪሎ ጊዲዛ ሳቂሌ ቢራኔ 34 ኪሎ ጊዲዛ ዎርቃ ዩሁዳ ኣሳ ጊሪሲዴስ።

\VS{4}ጊብጼ ካዎይ ኢዮኣካዜ ኢሻ ኤልያቄሜ ዩሁዳ ቦላኔ ዬሩሳላሜ ቦላ ካዎꬂዴስ፤ ኢዛ ሱንꬃካ ላሚዲ ኢዮኣቄሜ ጊ ሱንꬂዴስ፤ ሂስቲዲ ኢዮኣቄሜ ኢሻ ኢዮኣካዜ ጊብጼ ኤፊዴስ።
\XREF{}{{\XO 36:4 }{\XT{ኤር 22፡11-12}}}


\par }{\SH ዩሁዳ ካዎ ኢዮኣቄሜ
\par }
{\R (2ካዎ 23፡36—24፡7)

\par }{\PP \VS{5}ኢዮኣቄሜይ ካዎቲዛ ዎዴ ኢዛስ ላይꬃይ 25፤ ኢዚ ዬሩሳላሜን ታማኔ ኢሲ ላይꬅ ካዎቲዴስ፤ ጎዳ ባ ጾሳ ሲንꬃን ኢታ ሚሽ ኦꬂዴስ።\XREF{}{{\XO 36:5 }{\XT{ኤር 22፡18-19፤ 26፡1-6፤ 35፡1-19}}}

\VS{6}ባቢሎኔ ካዎ ናቡካዳናጾሬይ ኢዛ ኦሊ ኦይኪዲ ባቢሎኔ ኤፋናስ ጻርቂማላ ሳንሳላታን ቃቺዴስ።
\XREF{}{{\XO 36:6 }{\XT{ኤር 25፡1-38፤ 36፡1-32፤ 45፡1-5፤ ዳኔ 1፡1-2}}}

\VS{7}ናቡካዳናጾሬይ ቃሴ ጾሳ ኬꬃ ሚሻ ኤኪ ባቢሎኔ ኤፊዲ ባ ካዎቴꬃ ኬꬃን ዎꬂዴስ።


\par }{\PP \VS{8}ኢዮኣቄሜ ካዎቴꬃ ላይꬃን ኦሴቲዳ ሃራሲዛ ኦሶቲኔ ኢታ ኦሶቲ ኡባይ፥ ኢስራኤሌ ካዎታኔ ዩሁዳ ካዎታ ታሪኬ ማጻፋን ጻፌቲ ኡቲዴስ፤ ኢዛ ና ኢዮኣኪኔይ ኢዛሶሆን ካዎቲዴስ።


\par }{\SH ዩሁዳ ካዎ ኢዮኣኪኔ
\par }
{\R (2ካዎ 24፡8-17)

\par }{\PP \VS{9}ኢዮኣኪኔይ ካዎቲዛ ዎዴ ኢዛስ ላይꬃይ ታማኔ ኦስፑና፤
\FTNT{*}{{\FR 36:9 }{\FT{ታማኔ ኦስፑና ዎይኮ ኦስፑና። 2ካዎ 24፡8 ቦላ ጼላ።
}}} ኢዚ ዬሩሳላሜን ሄꬑ ኣጊናኔ ታሙ ጋላስ ካዎቲዴስ። ኢዚ ጎዳ ሲንꬃን ኢታ ሚሽ ኦꬂዴስ።

\VS{10}ኦፊንꬃ ዎዴ ካዎ ናቡካዳናጾሬይ ኣስ ኪቲዲ ኢዮኣኪኔኔ ጎዳ ኬꬃን ዲዛ ኣልኦ ሚሻታ ኢዛራ ኢሲፌ ባቢሎኔ ኤፊሲዴስ፤ ሂስቲዲ ኢዛ ኣዋ ኢሻ ሴዴቂያሳ ዩሁዳ ቦላኔ ዬሩሳላሜ ቦላ ካዎꬂዴስ።\FTNT{†}{{\FR 36:10 }{\FT{ኢዛ ኣዋ ኢሻ ጊዛይሳ ኢሲ ኢሲ ጌሻ ማጻፋቲ ኢዛ ኢሻ፥ ኢዛ ዳቦ ጌቴስ
}}}


\par }{\SH ዩሁዳ ካዎ ሴዴቂያሳ
\par }
{\R (2ካዎ 24፡18-20፤ ኤር 52፡1-3)

\par }{\PP \VS{11}ሴዴቂያሲ ካዎቲዛ ዎዴ ኢዛስ ላይꬃይ 21፤ ኢዚ ዬሩሳላሜን ታማኔ ኢሲ ላይꬅ ካዎቲዴስ።
\XREF{}{{\XO 36:11 }{\XT{ኤር 27፡1-22፤ 28፡1-17}}}

\VS{12}ጎዳ ባ ጾሳ ሲንꬃን ኢዚ ኢታ ሚሽ ኦꬂዴስ፤ ቃሴ ጎዳ ቃላ ዮቲዳ ናቤ ኤርማሳ ሲንꬃን ባና ካዉሺቤና።


\par }{\PP \VS{13}ቃሴ ባስ ኣማኔታና ማላ ጾሳ ሱንꬃን ጫቄꬂዳ ካዎ ናቡካዳናጾሬ ቦላ ማካሊዴስ፤ ጎዳ ኢስራኤሌ ጾሳኮ ሲሞንታ ኢጺዲ ባ ዎዚና ሙሚሲዲ ባ ሞርጌ ሚንꬂዴስ።\XREF{}{{\XO 36:13 }{\XT{ሂዚ 17፡15}}}

\VS{14}ሄሳፌ ቦላራካ ቄሴቲኔ ዴራ ካሌꬂዛ ኣሳቲ ሙሌካ ኣማኔቶንታ ኢጺዲ ጌዴ ኢቲ ኢቲ ቢዳ፤ ኢስቲ ሃራ ካዎቴꬃቲ ኦꬂዛ ሃራሲዛ ሎሴታ ካሊሼ ጎዳ ኬꬃ ዬሩሳላሜን ዲዛ ጌሻ ቱኒሲዳ።


\par }{\PP \VS{15}ጎዳይ ኢስታ ኣዋታ ጾሳይ ባ ኣሳሲኔ ባ ዲዛሶስ ቃꬌቲዛ ጊሻስ ባ ናቤታ ኢስታስ ዛሪ ዛሪ ኪቲዴስ።

\VS{16}ጊዶ ኣቲን ጾሳ ሃንቆይ ኢስታ ቦላ ዪን ፓጻቴꬂ ኢስታስ ቤቶንታ ኢጻናሼ ጋካናስ ኢስቲ ጎዳይ ኪቲዳይታ ቂꬊዳ፤ ኢዛ ቃላ ካꬊዳኔ ናቤታካ ካዉሺዳ።


\par }{\PP \VS{17}ሄሳ ጊሻስ ጎዳይ ባቢሎኔ ካዎ ኢስታ ቦላ ዴንꬂዲ ኤሂዴስ፤ ሂስቲን ጾሳ ኬꬃ ጊዶን ኢዚ ኢስታ ዬላጋ ኣቱማ ናይታ ማሻን ሱፑ ሂስቲዴስ፤ ዬላጋ ኣቱማ ናይታ፥ ዎይኮ ጌላኦታ፥ ዎይኮ ጪማታ፥ ዎይኮ ጬጋታ ጾሲ ኢስታ ኡባ ናቡካዳናጾሬ ኩሼን ኣꬂ ኢሚዴስ።
\XREF{}{{\XO 36:17 }{\XT{ኤር 21፡1-10፤ 34፡1-5}}}

\VS{18}ባቢሎኔ ካዎይ ጾሳ ኬꬃን ዲዛ ጊታኔ ጉꬃ ሚሻታ ኡባ፥ ጎዳ ኬꬃን ዲዛ ኣቆታ፥ ካዎ ኣቆታኔ ኢዛ ሹሜታ ኣቆታ ኡባ ዲኢ ኤኪዲ ባቢሎኔ ኤፊዴስ።

\VS{19}ሄሳፌ ጉዬ ባቢሎኔ ኦላንቻቲ ጾሳ ኬꬃ ታማን ጹጊዳ፤ ዬሩሳላሜ ዲርሳ ጊምቤዛካ ላሊዳ፤ ካዎቴꬃ ኬꬃታ ታማን ጹጊዳ፤ ሄን ዴኢዛ ኣልኦ ሚሻታ ኡባካ ꬋይሲዳ።


\par }{\PP \VS{20}ማሻፌ ኣቲዳይታ ካዎዚ ዲኢ ኤኪዲ ባቢሎኔ ኤፊዴስ፤ ፓሪሴ ካዎቴꬃይ ሚናና ጋካናስ ኢስቲ ኢዛሲኔ ኢዛ ናይታስ ኣይሌ ጊዲዳ።

\VS{21}ሄሳን ጎዳይ ናቤ ኤርማሳ ባጋራ ዮቲዳ ቃላይ ፖሌታና ማላ ቢታይ 70 ላይꬅ ኩሜꬅ ኣሲ ባይንዳ ሶሆ ጊዲዳ ጊሻስ ሼምፒዴስ፤ ሂስቲን ቢታይ ሳምባታ ሼምፖ ዴሚዴስ።
\XREF{}{{\XO 36:21 }{\XT{ኤር 25፡11፤ 29፡10}}}


\par }{\PP \VS{22}ፓሪሴ ካዎ ቂሮሲ ካዎቲዳ ኮይሮ ላይꬃን ናቤ ኤርማሳ ባጋራ ጎዳይ ሃሳይዳይሳ ፖሊዴስ። ፓሪሴ ካዎ ቂሮሲ ባ ካዎቴꬃ ጊዶን ኡባሶን ኣዋጃይ ኣዋጄቲዲ ጻፌቲ ኡታና ማላ ጎዳይ ኢዛ ኣያና ዴንꬄꬂዴስ።

\VS{23}ኢዚካ፥ «ፓሪሴ ካዎ ቂሮሲ፥ ‹ጎዳይ ሳሎ ጾሳይ ሃ ሳኣ ካዎቴꬃታ ኡባ ታስ ኢሚዴስ፤ ቃሴ ዩሁዳን ዴኢዛ ዬሩሳላሜን ታኒ ኢዛስ ኬꬃ ኬጻና ማላ ታና ኣዛዚዴስ፤ ጾሳ ኣስ ጊዲዳ ኦኒኔ ኢንቴ ጊዶን ዲኮ ሄ ቦ፤ ጎዳይ ኢዛ ጾሲ ኢዛራ ጊዶ!› » ጊ ኣዋጂዴስ።
\XREF{}{{\XO 36:23 }{\XT{ኢሳ 44፡28}}}

\par }