\NormalFont\ShortTitle{ዳኔላ ቲንቢቴ}

{\MT ዳኔላ ቲንቢቴ

\par }{\IMT ጊዶ ቆፋ

\par }{\IP ዳኔላ ማጻፋይ ጻፌቲዳይ ካሴ ኣይሁዳ ዴሬ ኣሳይ ሃንኮ ኣራማዌታ ካዎ ጋርሳን ጎዴቴꬂኔ ጊታ ሜቶይ ኢስታ ቦላ ጋኪዳ ዎዴ፤ ሄ ዎዴ ጻፌዚ ታሪኬታኒኔ ባ ቤኢዳ ኣጁታታን ኣሳ ሚንꬄꬄስ፤ ጾሲ ሄ ዎልቃራ ዋዪሲ ሃሪዛይሳ ዲጊዲ ባ ዴሬዛስ ካሴ ቦንቾዛ ዛራናይሳ ሂዶታ ኢሚዴስ። ሃይሲ ሃ ማጻፋዚ ናምኡ ኪፊሌን ሻኬቴስ።

\par }{\ILI 1. ዳኔሊኔ ኢዛራ ኢሲፌ ዲኤቲ ቢዲ ዲዛ ጉꬃ ኣሳታስ ጾሳ ቦላ ዲዛ ሚኖ ኣማኖኒኔ ኢስቲ ኢዛስ ኣዛዜቲዛ ኣዛዜቴꬃን ኢስታ ሞርኬቲ ዬላቲዳይሳ ዮቴስ፤ ሄሲ ሄ ታሪኬዚ ፖሌቲዳይ ባቢሎኔ ካዎቴꬃ ዎዴን ፓሪሴ ካዎቴꬃ ዎዴ (1-6)።

\par }{\ILI 2. ዳኔሊ ቤኢዳ ዱማ ዱማ ኣጁታታ ጊዲሺን ሃይቲካ ባቢሎኔ ካዎፔ ዶሚዲ ዱማ ዱማ ካዎቲ ካዎታናይሳኔ ኩንዳናይሳ፥ ቃሴካ ኣራማዌ ዴሬ ኣይሲዛይቲ ሙሌራ ዲፒ ጊ ꬋዪን ጾሳ ዴሬይ ካሴ ባ ዲዛ ዴሬ ሲሚ ጌላናይሳ ሌሚሶን ቆንጪሲዛ ኣጁታታ ኦይኪዴስ (7-12)።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ዳኔላኔ ኢዛ ላጌ ሄꬓታ
{\IOR{1፡1-21}}

\par }{\IO ካዎ ናቡካዳናጾሬ ኣጉሞ
{\IOR{2፡1-49}}

\par }{\IO ጾሲ ሲዲራቃ፥ ሚሳቃኔ ኣብዲናጎ ታማፔ ኣሺዴስ
{\IOR{3፡1-30}}

\par }{\IO ጬቄቴꬂ ካዎ ናቡካዴናጾሬ ቦላ ጋꬂዳ ሜቶ
{\IOR{4፡1-37}}

\par }{\IO ካዎ ቤሊሻጾሬኔ ኢዛ ኬꬃ ጎዳ ቦላ ጻፌቲዳ ቃላ
{\IOR{5፡1-31}}

\par }{\IO ጾሲ ዳኔላ ጋሞ ዶናፔ ኣሺዳ ኣሾ
{\IOR{6፡1-28}}

\par }{\IO ዳኔሊ ኣጁታን ቤኢዳ ኦይዱ ዶኣታ
{\IOR{7፡1-28}}

\par }{\IO ዳኔሊ ኣጁታን ቤኢዳ ꬋርሾኔ ዴይሻ ኦርጌ
{\IOR{8፡1-27}}

\par }{\IO ዳኔሊ ባ ዴራስ ዎሲዳ ዎሳ
{\IOR{9፡1-27}}

\par }{\IO ዳኔሊ ጼግሮሴ ሻፋ ኣቻን ቤኢዳ ጾሳ ኪታንቻዛ
{\IOR{10፡1—11፡45}}

\par }{\IO ዳኔሊ ዎዴ ዉርሴꬃ ጊሻስ ቤኢዳ ኣጁታ
{\IOR{12፡1-13}}



\par }\ChapOne{1}{\SH ናቡካዳናጾሬ ካዎቴꬃ ኬꬃን ዳኔላኔ ኢዛ ላጌታ
\par }
{\PP \VerseOne{1}ካዎ ኢዮኣቄሜይ ዩሁዳን ካዎቲዳ ሄꬓንꬆ ላይꬃን ባቢሎኔ ካዎ ናቡካዳናጾሬይ ዬሩሳላሜ ዶዲዴስ።
\XREF{}{{\XO 1:1 }{\XT{2ካዎ 24፡1፤ 2ታሪ 36፡5-7}}}

\VS{2}ጎዳይ ዩሁዳ ካዎ ኢዮኣቄሜ ኣማርዳ ጾሳ ኬꬃ ሚሻታራ ኢዛ ኩሼን ኣꬂ ኢሚዴስ፤ ኢዚካ ባ ጾሳ ኬꬃን ዎꬃና ሳናኦሬ ኤፊዴስ፤ ኢዚ ዲኢ ኤፊዳ ጾሳ ኬꬃ ሚሻ ኡባካ ባ ኤቃ ጾሳታ ሚሼ ዎꬂዛ ኬꬃን ዎꬂዴስ።

\VS{3}ሄሳፌ ጉዬ ካዎ ናቡካዳናጾሬይ ባ ኦሳንቻታ ሃላቃ ኣሺፌናዜይ ካዎሶ ኣሳፔኔ ዳናታ ዜሬꬃፌ ጊዲዳ ኢስራኤሌታ ኤሃና ማላ ኣዛዚዴስ።

\VS{4}ሄ ዶሬቲዳይቲ ናቴꬂኔ ካዎ ኬꬃን ኦꬃናስ ዳንዳይዛ ኤራቴꬂ ዲዛይታ ጊዳና ማላ፥ ማላ ሎኦታ፥ ኣꬎ ኤራቴꬂ ዲዛይታ፥ ዩሺ ቆፒዛይታ፥ ኡባ ኤሶን ኤኪዛይታኔ ኢስታ ኣሳቴꬃ ቦላ ቦሬይ ባይንዳይታ ጊዳና ማላ ቆፍሲዴስ፤ ሄይታ ቃሴ ባቢሎኔ ቃላኒኔ ሄ ዴሬ ቃላን ጻፎ ዎጋ ታማርሳና ማላ ኣዛዚዴስ።
\XREF{}{{\XO 1:4 }{\XT{2ካዎ 20፡17-18፤ 24፡10-16፤ 2ታሪ 36፡10፤ ኢሳ 39፡7-8}}}

\VS{5}ኢስቲ ማና ካꬂኔ ኡያና ዎይኔ ኡሺ ካዎዛ ማዳፌ ጊዳና ማላ ኣዛዜቲዴስ፤ ሂስቲዲ ሄꬑ ላይꬅ ታማሪ ኤሪዳፔ ጉዬ ኢስቲ ካዎዛ ሲንꬅ ሺቂዲ ካዎ ኬꬃን ኦꬃና ማላ ዮኦይ ቃሼቲዴስ።


\par }{\PP \VS{6}ሄ ዶሬቲዳይታ ጊዶፌ ዩሁዳ ቆሞፌ ዳኔሊ፥ ሃናኒያይ፥ ሚሻኤሌይኔ ኣዛሪያሲ ዪዳ።

\VS{7}ካዎዛ ሹሜታ ሃላቃይ ኢስታ ሱንꬃ ላሚዲ ዳኔላ ቢልጻሶሬ፥ ሃናኒያ ሲዲራቃ፥ ሚሻኤሌ ሚሳቃ፥ ኣዛሪያሳ ቃሴ ኣብዲናጎ ጊ ሱንꬂዴስ።


\par }{\PP \VS{8}ዳኔሊ ካዎዛ ማዳፌ ሚዲኔ ዎይኔ ኡሻ ኡዪዲ ባና ቱኒሶንታ ማላ ቆፋ ቃቺዴስ፤ ሂስቲዲ ሄሳ ሄ ቆፋዛ ኤሮ ጊ ኤካና ማላ ኣሺፌናዜ ዎሲዴስ።

\VS{9}ጾሲ ዳኔላስ ሹሜዛ ሲንꬃን ቴማ ኢሚዲ ቃꬌታና ማላ ኦꬂዴስ።

\VS{10}ጊዶ ኣቲን ኣሺፌናዜይ ካዎዛስ ባቢዳ ጊሻስ ዳኔላስ፥ «ኢንቴ ማና ካꬂኔ ኡያና ኡሹ ኢንቴስ ኣዛዚዳይ ካዎዛኮ፤ ኢንቴ ቃሴ ሃንኮ ናቴꬃታፔ ጊልቂዲኔ ላፊ ቤቲኮ ካዎፔ ኢንቴ ቦላ ሜቶ ጋሲሳና» ጊ ዮቲዴስ።


\par }{\PP \VS{11}ሄሳፌ ጉዬ ዳኔላ፥ ሃናኒያ፥ ሚሻኤሌኔ ኣዛሪያሳ ናጊ ካꬅ ሚዛና ማላ ሹሜታ ሃላቃ ኣሽፌናዜይ ዎሲዳዴኮ ዳኔሊ ቢዲ፥

\VS{12}«ኑኒ ኣታኪልቴ ሚሼኔ ሃꬅ ኡዪሼ ጋምኣና ማላ ኔ ኑና ኔ ኦሳንቻታ ኣኔ ታሙ ጋላስ ጋካናስ ፓጫ ቤያ።

\VS{13}ሄሳፌ ጉዬ ኑና ሃንኮ ካዎዛ ማዳፌ ሚዛ ናቴꬃታራ ጋꬃ ፓጫ ጼላዳ ኔ ዶሲዳዝ ኑ ቦላ ኦꬃ» ጊዴስ።


\par }{\PP \VS{14}ኢስታ ናጊዛይሲካ ሄ ቆፋዛ ኤኪዲ ታሙ ጋላስ ጋካናስ ኢስታ ፓጪዴስ።


\par }{\PP \VS{15}ሄ ታሙ ጋላሳይ ዉሪዳፔ ጉዬ ካዎዛ ማዳፌ ሚዛ ናቴꬃ ኡባፌ ኣꬊዲ ኢስታ ኣሳቴꬃይ ሎኢዲኔ ኦርዲዲ ቤቲዴስ።

\VS{16}ሄ ጋላሳፌ ዶሚዲ ኢስታ ናጊዛይሲ ካዎ ማዳፌ ኢስታስ ዪዛ ሎኦ ቁማኔ ዎይኔ ኡሻ ኣጊዲ ኣታኪልቴ ኢሞ ኦይኪዴስ።


\par }{\PP \VS{17}ጾሲካ ሄ ኦይዱ ናቴꬃታስ ኣꬎ ኤራቴꬅ፥ ጻፎ ኤራቴꬂኔ ኣኬካ ኢሚዴስ፤ ዳኔላስ ጊዲኮ ሄሳፌካ ቦላራ ኣጁታኔ ኣጉሞ ቢርሺዛ ኤራቴꬅ ዴስ።


\par }{\PP \VS{18}ካሴ ካዎዚ ዎꬂዳ ሄꬑ ላይꬃይ ጋኪን ኣሽፌናዜይ ሄ ናቴꬃታ ኡባ ኤኪ ኤፊዲ ናቡካዳናጾሬ ሲንꬅ ሺሺዴስ።

\VS{19}ካዎዚካ ኢስታ ኡባ ሃሳይሲዳ ዎዴ ኢስታ ጊዶፌ ዳኔላራ፥ ሃናኒያራ፥ ሚሻኤሌራኔ ኣዛሪያሳራ ጊናቲዛ ኣሲ ቤቲቤና፤ ሄሳ ጊሻስ ኢስቲ ካዎዛ ሲንꬃን ኦꬃና ማላ ዶሬቲዳ።

\VS{20}ካዎዚ ኦይቺዳ ኣይ ኣꬎ ኤራቴꬃኒኔ ኣኬካን ኢዚ ኣይሲዛ ዴሬን ዲዛ ማሮታፔ፥ ሳጋታፔ፥ ታሙ ኩሼፔ ኣꬊ ቤቲዳ።

\VS{21}ዳኔሊካ ፓሪሴ ካዎ ቂሮሲ ካዎቲዳ ኮይሮ ላይꬅ ጋካናስ ካዎቴꬃ ጋርሳን ኦꬂሼ ጋምኢዴስ።




\par }\Chap{2}{\SH ናቡካዳናጾሬ ኣጉሞ
\par }
{\PP \VerseOne{1}ናቡካዳናጾሬይ ካዎቲዳ ናምኣንꬆ ላይꬃን ኣጉሞ ኣጉሜቲዴስ፤ ሄ ኣጉሞዛ ጋሶን ኬሂ ጬጪን ꬊስኮይ ኢዛስ ꬋይዴስ።

\VS{2}ሄሳ ጊሻስ ኢዛኮ ዪዲ ሄ ኢዛ ኣጉሞዛ ቢርሼꬅ ኢዛስ ዮታና ማላ ማሮቲ፥ ሳጋቲ፥ ሙሬኒዛይቲኔ ጾሊንቴ ታይቢዛይቲ ጼይጌታና ማላ ኣዛዚዴስ፤ ኢስቲካ ዪዲ ኢዛ ሲንꬃን ኤቂዳ።
\XREF{}{{\XO 2:2 }{\XT{ሜꬌ 41፡8}}}

\VS{3}ካዎዚ ኢስታስ፥ «ታኒ ኣጉሞ ኣጉሜታዲስ ሺን ሄ ኣጉሞዚ ኢዚ ኣዛኮ ኤራናስ ታኒ ኬሃ ጬጫዲስ» ጊዴስ።


\par }{\PP \VS{4}ጾሊንቴ ታይቢዛ ኤራንቻቲ ካዎዛስ፥ «ካዎይ ሜርናስ ካዎቶ! ኔ ኣይ ኣጉሜቲዳኮ ኣኔ ኑስ ዮታ፤ ኑኒ ኢዛ ቢርሼꬅ ኔና ኤሪሳና» ጊዲ ኢዛስ ኣራማይኬ ቃላን ሃሳይዳ።
\FTNT{*}{{\FR 2:4 }{\FT{ኣራማይኬ ቃላ ጊዛይሲ ኣራሜ ዴሬ ቃላ ጊዲሺን ሄ ዎዴ ዳሮ ኣሲ ሄ ቃላ ኤሪዛ ጊሻስ ሼም 2፡4-7፡28 ጋካናስ ዲዛይሲ ኣራማይኬ ቃላን ጻፌቲዴስ።
}}}


\par }{\PP \VS{5}ካዎዚካ ኢስታስ፥ «ታ ኣጉሜቲዳ ኣጉሞዛኔ ኢዛ ቢርሼꬃ ኢንቴ ታስ ዮቶንታ ኣጊኮ ኢንቴ ኣሳቴꬃ ሙጼሬꬃዳኔ ኢንቴ ኬꬃታ ፒስኪ ሂስታ ላላ ዬጋና።

\VS{6}ጊዶ ኣቲን ኢንቴ ታ ኣጉሞዛኔ ኢዛ ቢርሼꬃ ጋꬂ ታስ ዮቲኮ ታ ኢንቴስ ኢሞታ፥ ዎይቶኔ ጊታ ቦንቾ ኢማና፤ ሄሳ ጊሻስ ታ ኣጉሞዛ ኢዛ ቢርሼꬃራ ታስ ዮቲቴ» ጊ ኣዋጂዴስ።


\par }{\PP \VS{7}ኢስቲካ ዛሪዲ፥ «ካዎ! ኔ ኣጉሞይ ኢዚ ኣዛኮ ኑስ ኔ ኣይሌታስ ዮቲኮ ኑኒ ኔስ ኢዛ ቢርሼꬃ ዮታና» ጊዳ።


\par }{\PP \VS{8}ካዎዚ ሄሳ ሲዪዳ ማላ፥ «ታ ኦꬃና ቃቺዳይሳ ኢንቴ ኤሪዳ ጊሻስ ኢንቴ ታ ቆፋ ጋምኢሳናስ ሃኒዛይሳ ታ ኤራይስ።

\VS{9}ኢንቴ ታስ ኣጉሞዛ ዮታናስ ዳንዳዮንታ ኣጊኮ ኢንቴስ ኡባታሲካ ኢሲ ማላ ቂጻቴይ ጊጌቲ ኡቲዴስ፤ ዮኦቲ ኢንቴስ ላሜታና ሚሳቲን ዎርዶኔ ጌኔ ቃላ ሃሳያን ጮ ሜላ ዎዴ ዉርሳናስ ኮዪዴታ፤ ኮይሮቲዲ ኣጉሞዛ ኢንቴ ታስ ዮቲኮ ኢዛ ቢርሼꬂ ኢንቴና ዋዪሶንታይሳ ታ ኤራይስ» ጊዴስ።


\par }{\PP \VS{10}ጾሊንቴ ታይቢዛ ኤራንቻቲ ኢዛስ፥ «ካዎ! ኔ ኦይቺዳይሳ ኔስ ዛራና ዳንዳይዛ ኣሲ ኣላሜ ቦላ ቤቴና፤ ኣይ ካዎይካ ጊታኔ ዎልቃማ ጊዲኮካ ሃይሳ ማላ ኦይሾ ማሮታ፥ ሳጋታኔ ጾሊንቴ ታይቢዛ ኤራንቻታ ኦይቺ ኤሬና።

\VS{11}ካዎ! ኔኒ ኦይቺዛ ኦይሻይ ኬሂ ዴጾ ጊዲዳ ጊሻስ ኣሳራ ኢሲፌ ዶንታ ጾሳታፔ ኣቲን ኣሲ ኔስ ቆንጪሳናስ ዳንዳዬና» ጊ ዛሪዳ።


\par }{\PP \VS{12}ሄሲ ካዎዛ ዪሎቺዴሲኔ ሃንቄꬂዴስ፤ ሄሳ ጊሻስ ባቢሎኔን ዲዛ ኣꬎ ኤራንቻቲ ዉሪካ ሃይቃና ማላ ኣዛዚዴስ።

\VS{13}ኣꬎ ኤራንቻቲ ሃይቃና ማላ ኣዋጃይ ኬዚዴስ፤ ዳኔላኔ ኢዛ ላጌታ ኮዪዲ ዎꬋና ማላ ኣስ ኪቴቲዴስ።


\par }{\SH ኣጉሞዛኔ ኢዛ ቢርሼꬅ ጾሲ ዳኔላስ ቆንጪሴꬅ
\par }
{\PP \VS{14}ካዎስ ዛቤታ ሃላቃ ኣርዮኬይ ባቢሎኔን ዲዛ ኣꬎ ኤራንቻታ ዎꬋናስ ዪዳ ዎዴ ዳኔሊ ኢዛኮ ሺቂዲ ሂላኒኔ ማልኦ ቃላን ኢዛ ሃሳይሲዴስ።

\VS{15}ዳኔሊ ካዎ ሹሜዛ፥ «ካዎይ ሃይሳ ዴጾ ኣዋጃ ኣይስ ኬሲዴ?» ጊዲ ኦይቺዴስ፤ ኣርዮኬይ ዮኦዛ ዳኔላስ ቆንጪሲ ዮቲዴስ።

\VS{16}ዳኔሊ ሄ ዎዴ ካዎዛኮ ጌሊዲ ኣጉሞዛ ቢርሻናስ ጉꬃ ዎዴይ ኢዛስ ኢሜታና ማላ ዎሲዴስ።


\par }{\PP \VS{17}ሄሳፌ ጉዬ ዳኔሊ ባሶ ሲሚ ቢዲ ሄ ሃኒዳ ዮኦዛ ባ ላጌታስ ሃናኒያስ፥ ሚሻኤሌሲኔ ኣዛሪያሳስ ዮቲዴስ።

\VS{18}ኢዚኔ ኢዛ ላጌቲ ሃንኮ ኣቲዳ ባቢሎኔ ኤራንቻታራ ኢሲፌ ሃይቆንታ ማላ፥ ሳሎ ጾሲ ኢስታስ ማሮቴꬅ ዬዳና ማላኔ ሄ ጹራ ዮኦዛ ቆንጪሳና ማላ፥ «ዎሲቴ» ጊዲ ኢስታ ቆፍሲዴስ።

\VS{19}ሄ ጹራ ዮኦይ ዳኔላስ ኦማርሲ ኣጁታን ቆንጪዴስ፤ ሄሳ ጊሻስ ኢዚ ሳሎ ጾሳ ጋላቲዴስ።


\par }{\PP \VS{20}ዳኔሊ፥ «ኣꬎ ኤራቴꬂኔ

\par }{\QB ዎልቃይ ኢዛሳ፤

\par }{\QB ሄሳ ጊሻስ ጾሳ ሱንꬂ

\par }{\QB ሜርፔ ሜርናስ ኣንጄቶ።


\par }{\Q \VS{21}ኢዚ ዎዴታኔ ኣጊናታካ ላሜስ፤

\par }{\QB ካዎታ ኣራታን ኡቲሴስ፤

\par }{\QB ካዎቴꬃ ኣራታፔካ

\par }{\QB ዱጌ ዎꬄስ፤

\par }{\QB ኤራንቻታስ ኣꬎ ኤራቴꬅ

\par }{\QB ኣኬኪዛይታሲካ ኤራቴꬅ ኢሜስ።


\par }{\Q \VS{22}ኢዚ ጪማ ጊዲዳ ጹራ ዮኦታኔ

\par }{\QB ጌሚዳይታ ቆንጪሴስ፤

\par }{\QB ኡባ ዎዴ ኢዛ ማታን

\par }{\QB ፖኦይ ዴስ፤

\par }{\QB ሄሳ ጊሻስ ኢዚ

\par }{\QC ꬉማን ዲዛዝ ኤሬስ።


\par }{\Q \VS{23}ካሴ ታ ኣዋታ ጎዳዉ!

\par }{\QB ታ ኔና ጋላታይስ፤

\par }{\QB ታ ኔና ቦንቻይስ፤

\par }{\QB ኔ ታስ ኣꬎ ኤራቴꬂኔ

\par }{\QC ዎልቃ ኢማዳሳ፤

\par }{\QB ኑ ዎሳካ ሲያዳሳ፤

\par }{\QB ካዎዛ ኣጉሞዛካ

\par }{\QB ኑስ ቆንጪሳዳሳ»

\par }{\QC ጊ ጋላቲዴስ።


\par }{\SH ኣጉሞዛኔ ኢዛ ቢርሼꬅ
\par }
{\PP \VS{24}ሄሳፌ ጉዬ ዳኔሊ ባቢሎኔ ኤራንቻታ ዎꬋና ማላ ካዎዛፔ ኣዛዞይ ኢዛስ ኢሜቲዳ ኣርዮኬኮ ቢዲ፥ «ባቢሎኔ ኤራንቻታ ኔ ዎꬎፓ፤ ታና ጌዴ ካዎዛኮ ጌልꬃ፤ ሂስቲኮ ታ ኢዛስ ኢዛ ኣጉሞዛ ቢርሻና» ጊዴስ።


\par }{\PP \VS{25}ኣርዮኬይ ሄራካ ዳኔላ ጌዴ ካዎ ናቡኬዴናጾሬ ሲንꬂ ሺሺዲ፥ «ካዎ! ኔ ኣጉሞዛ ቢርሼꬅ ኔስ ዮታናዴ ዩሁዳ ዴሬፔ ዲኤቲ ዪዳይታ ጊዶፌ ኢሳዴ ዴማዲስ» ጊ ዮቲዴስ።


\par }{\PP \VS{26}ካዎዚካ ቢልጻሶሬ ጌቴቲዳ ዳኔላ፥ «ታ ኣጉሜቲዳ ኣጉሞዛ ኢዛ ቢርሼꬃራ ኔ ታስ ዮታናስ ዳንዳያይ?» ጊ ኦይቺዴስ።


\par }{\PP \VS{27}ዳኔሊካ ኢዛስ፥ «ካዎ! ኣይ ኣꬎ ኤራንቻቲ፥ ሳጋቲ፥ ማሮቲኔ ሙሬኒዛይቲ ኔ ኦይቺዳ ጹራ ዮኦዛ ኔስ ዮታናስ ዳንዳዬቴና።

\VS{28}ጊዶ ኣቲን ጹራ ዮኦ ኡባ ቆንጪሲዛ ጾሲ ሳሎን ዴስ፤ ኢዚ ቡሮ ሲንꬃፌ ያና ላይꬃታን ሃናናይሳ ኡባ ኔስ ቆንጪሲዴስ፤ ኔኒ ኔ ሂꬃን ኢቻ ዳሼ ቤኢዳ ኣጉሞይኔ ኣጁታይ ሃይሳፌ ካሊዛይሳ።


\par }{\PP \VS{29}«ካዎ! ኔኒ ኔ ሂꬃን ኢቻ ዳሼ ሲንꬃፌ ሃናና ዮኦታ ቆፓዳሳ፤ ሄ ዎዴ ጹራ ቆንጪሲዛ ጾሳይ ቡሮ ሲንꬃፌ ሃናና ዮኦታ ኔና ቤሲዴስ።

\VS{30}ሃይሲ ሃ ጹራ ዮኦዚ ታስ ቆንጪዳይ ታኒ ሃንኮ ኣሳፔ ኣꬎ ኤራንቻ ጊዲዳ ጊሻስ ጊዴና፤ ጊዶ ኣቲን ኔኒ ሄ ኣጉሞዛ ቢርሼꬅ ኤራና ማላኔ ኔ ዎዚና ጊዶን ሲሜሬቲዛ ቆፋ ሻካ ኤራናሳ።


\par }{\PP \VS{31}«ካዎ! ኔ ሲንꬃን ኬሂ ጊታ ጾልቂዛኔ ባቢሲዛ ሚስሌይ ኤቂዳይሳ ቤኣዳሳ።

\VS{32}ሄ ሚስሌዛ ሁኤይ ጌሻ ዎርቃፌ፥ ኢዛ ቲራይኔ ኢዛ ኩሼቲ ቢራፔ፥ ኢዛ ኡሎይኔ ዎዲራይ ጻርቂማላፔ ኦሴቲዳ፤

\VS{33}ኢዛ ሱሌቲካ ቢራታፔ፥ ቶሆ ያቻታፔ ባጋይ ቢራታፔኔ ባጋይ ማና ኡርቃፌ ሜꬌቲዴስ።

\VS{34}ኔኒ ሚስሌዛ ጼሊሺን ጊታ ሹቺ ኣሲ ቦቾንታ ባ ዲዛሶፔ ꬎቃሌቲዲ ቢራፔኔ ማና ኡርቃፌ ኦሴቲዳ ሚስሌዛ ቶሆታ ሜንꬄሬꬂ ሊቂሲዴስ።

\VS{35}ሄራካ ቢራታዚ፥ ማና ኡርቃዚ፥ ጻርቂማላዚ፥ ቢራዚኔ ዎርቃዚ ዉሪ ሜቄሬቲ ዎꬊዳ፤ ቦኔ ካꬃ ባሌን ዲዛ ሱላ ማላ ጊዲዳ፤ ጫርኮይ ኢስታ ኢሲኖካ ኣሾንታ ፒቲ ኤፊዴስ፤ ሚስሌዛ ቦላ ኩንዲዳ ሹቻዚ ጊዲኮ ኢዚ ቢታ ኩማናሼ ጋካናስ ጊታ ዙማ ጊዲዴስ።


\par }{\PP \VS{36}«ሄኮ ኣጉሞዚ ሃይሳ፤ ኢዛ ቢርሼꬃይካ ሃይሳፌ ካሊዛይሳ።

\VS{37}ካዎ! ኔኒ ካዎታስ ካዎ፤ ሳሎ ጾሲ ኔስ ካዎቴꬂ፥ ማታ፥ ዎልቃኔ ቦንቾ ኢሚዴስ።

\VS{38}ኢዚ ኔኒ ቢታ ኡባ ሃራና ማላ ኦꬂዴስ፤ ኢዚ ኔስ ኣሳ፥ ሜሃ፥ ዶኣታኔ ካፎታ ቦላ ጎዳቴꬅ ኢሚዴስ፤ ሄሳ ጊሻስ ዎርቃ ሁኤዚ ኔና።


\par }{\PP \VS{39}«ኔፔ ጉዬ ኔፔ ሲሚዛ ካዎይ ዴንዳና፤ ኢዛፔካ ካሊዲ ጻርቂማላን ሌሚሴቲዳ ሄꬓንꬆ ካዎይ ዴንዳና፤ ኢዚካ ኩሜꬃ ኣላሜ ሃራና።

\VS{40}ቃሴካ ቤቲዳ ሚሽ ኡባ ሜንꬄሬꬂ ዬጊዛ ቢራታ ማላ ሚኖ ጊዲዳ ኦይዳንꬆ ካዎይ ካዎታና፤ ቢራታይ ኡባ ሜንꬄሬꬂ ሊቂሲዛ ማላ ኢዚ ባፔ ካሴ ካዎቲዳ ካዎታ ሜንꬄሬꬂ ዬጋና።

\VS{41}ኢዛ ቶሆቲኔ ኢዛ ቶሆ ቢራꬌቲ ባጋይ ቢራታፔ ባጋይ ማና ኡርቃፌ ጊዲዳይሳ ኔ ቤኢዳ ማላ ሄ ካዎቴꬃይ ናምኡ ኬዚ ሻኬቲዳ ካዎቴꬅ ጊዳና፤ ቢራታይኔ ኡርቃይ ዋላኬቲዳይሳ ኔ ቤኢዳ ማላ ሄ ካዎቴꬃፌ ባጋይ ቢራታ ማላ ሚኖ ጊዳና።

\VS{42}ኢዛ ቶሆታ ቢራꬌታፔ ባጋይ ቢራታ፥ ባጋይ ማና ኡርቃ ጊዲዳ ማላ ሄ ካዎቴꬃፌ ባጋይ ሚኖ፥ ባጋይ ቃሴ ላፋ ጊዳና።

\VS{43}ቢራታይኔ ማና ኡርቃይ ዋላኬቲዳይሳ ማላ ኣሳይ ኡባይ ዋላካ ጊዳና፤ ጊዶ ኣቲን ቢራታይ ማና ኡርቃራ ኦይኬቶንታይሳꬆ ኢስቲካ ባ ጊዶን ኢሲኖ ጊዲ ኦይኬቴቴና።


\par }{\PP \VS{44}«ሄይታ ሄ ካዎታ ዎዴን ሳሎ ጾሳይ ሙሌራካ ላሌቶንታኔ ሃራ ዴሬስ ኣꬊ ኢሜቶንታ ካዎቴꬅ ኤሳና፤ ሄ ካዎቴꬃዚ ሃራ ካዎቴꬃታ ሙሌራ ሊቂሳና፤ ኢስታ ዉርሴꬅ ጋካናዉካ ꬋይሳና፤ ሄ ካዎቴꬃዚ ባ ሁኤስ ሜርናስ ሚኒ ዳና።

\VS{45}ኣሲ ቦቾንታ ዲሺን ዙማ ቦላፌ ꬎቃሌቲዲ ቢራታፔ፥ ጻርቂማላፔ፥ ማና ኡርቃፌ፥ ቢራፔኔ ዎርቃፌ ኦሴቲዳ ሚስሌዛ ሊቂሲዳ ሹቻ ኣጁታ ቢርሼꬃይ ሃይሳ፤ ጊታ ጾሳይ ቡሮ ሲንꬃፌ ሃናናይሳ ካዎ ኔና ቤሲዴስ፤ ኣጉሞዚካ ቱማ፤ ኢዛ ቢርሼꬃዚካ ኣማንꬂዛዛ» ጊ ዮቲዴስ።


\par }{\SH ካዎዚ ዳኔላስ ኢሚዳ ኢሞታ
\par }
{\PP \VS{46}ሄሳፌ ጉዬ ካዎ ናቡካዳናጾሬይ ባ ሁኤ ዱጌ ቢታ ጋꬂዲ ዳኔላስ ዚጊዴስ፤ ኢዛካ ቦንቺዴስ፤ ኢዛስ ያርሾኔ ኤጻኔ ሺሻና ማላ ኣዛዚዴስ።

\VS{47}ካዎዚ ዳኔላ፥ «ሃይሳ ጹራ ዮኦዛ ኔ ቢርሻና ዳንዳይዳ ጊሻስ ቱማፔ ኢንቴ ጾሳይ ጾሳታስ ጾሳ፤ ኢዚ ካዎታስ ጎዳ፤ ኢዚ ጹራ ቆንጪሲዛ ጾሳ» ጊዴስ።


\par }{\PP \VS{48}ሄሳፌ ጉዬ ካዎዚ ዳኔላ ጊታ ቦንቾሶን ዎꬂዴስ፤ ኬሂ ዳሮ ኢሞታታ ኢዛስ ኢሚዴስ፤ ባቢሎኔ ካዎቴꬃ ኡባ ኣይሲዛዴ ሂስቲዴስ፤ ባቢሎኔ ኤራንቻታ ኡባ ቦላ ሃላቃ ሂስቲ ሹሚዴስ።

\VS{49}ሄሳፌካ ቦላራ ዳኔሊ ካዎዛ ቆፍሲን ካዎዚ ሲዲራቃ፥ ሚሳቃኔ ኣብዲናጎ ባቢሎኔ ኣዉራጃታ ኡባ ቦላ ኣይሲዛይታ ሂስቲ ሹሚዴስ፤ ዳኔሊ ጊዲኮ ካዎ ኬꬃን ኡቲዴስ።




\par }\Chap{3}{\SH ናቡካዳናጾሬይ ኤሲዳ ኤቃ ሚስሌ
\par }
{\PP \VerseOne{1}ካዎ ናቡካዳናጾሬይ ጌሳይ 60 ዋꬋ፥ ጎምፓይ 6 ዋꬋ ጊዲዳ ዎርቃ ሚስሌ ኦሲሲዲ ባቢሎኔ ዴሬን ዱራ ዴምባን ኤሲዴስ።

\VS{2}ሄ ኢዚ ኤሲዳ ሚስሌዛ ኣንጂሳናስ ጊታ ኣሳታ፥ ሹሜታ፥ ዴሬ ኣይሲዛይታ፥ ካዎዛ ዞሪዛ ኣሳታ፥ ሚንጃ ኬꬃ ኣላፌታ፥ ዳናታ፥ ዎጋ ኤሪዛይታኔ ሃራ ዱማ ዱማ ኣዉራጃን ዲዛ ሹሜታ ጼይጊሲዴስ።

\VS{3}ሄይቲ ዴሬ ኣይሲዛይቲ ዉሪካ ሄ ሚስሌዛ ኣንጂሳናስ ኢሲፌ ሺቂዲ ሄ ሚስሌዛ ሲንꬃን ኤቂዳ።


\par }{\PP \VS{4}ሄ ዎዴ ኣዋጃ ኣዋጂዛ ኢሳዴይ ባ ቃላ ꬎቁ ሂስቲዲ፥ «ኢንቴኖ ዱማ ዱማ ዴሬፔ፥ ዱማ ዱማ ካዎቴꬃፌኔ ዱማ ዱማ ቃላን ሃሳይዛሶፔ ዪዳይቶ!

\VS{5}ዛዬኔ ዲንኬ ጊሪስ፥ ማሲንቆኔ ዲꬃ ጊሪስ፥ ሱሱልኤኔ ባጋና ጊሪስ፥ ቃሴካ ዬꬃ ጊሪስ ኡባ ሲዪዳ ማላ ዱጌ ቢታን ጉፋኒዲ ካዎ ናቡካዳናጾሬይ ኤሲዳ ዎርቃ ሚስሌዛስ ጎይናና ቤሴስ።

\VS{6}ቢታን ጉፋኒዲ ጎይኖንታይ ኦኒካ ዲኮ ላጪዛ ኢቶኔ ታማን ዬጌታና» ጊ ኣዋጂዴስ።


\par }{\PP \VS{7}ሄሳ ጊሻስ ዱማ ዱማ ዴሬፔ፥ ዱማ ዱማ ካዎቴꬃፌኔ ዱማ ዱማ ቃላን ሃሳይዛሶፔ ዪዳ ኣሳቲ ኡባይ ዲንኬ ጊሪስ፥ ማሲንቆኔ ዲꬃ ጊሪስ፥ ባጋናኔ ሱሱልኤ ጊሪሲኔ ዬꬃ ጊሪስ ሲዪዳ ማላ ቢታን ጉፋኒዲ ካዎ ናቡካዳናጾሬይ ኤሲዳ ዎርቃ ሚስሌዛስ ጎይኒዳ።


\par }{\SH ዎርቃ ሚስሌዛስ ጎይኖንታ ኢጺዳ ሄꬓታ
\par }
{\PP \VS{8}ሄ ዎዴ ጾሊንቴ ፒልጊዛ ኢሲ ኢሲ ባቢሎኔ ኤራንቻቲ ሺቂዲ ኣይሁዳታ ሞቲዳ።

\VS{9}ካዎ ናቡካዳናጾሬስካ፥ «ካዎ! ኔኒ ሜርናስ ካዎታ!

\VS{10}ካዎ! ኔኒ፥ ‹ዛዬ፥ ዲንኬ፥ ማሲንቆ፥ ዲꬃ፥ ባጋና፥ ሱሱልኤኔ ዬꬃ ጊሪስ ሲዪዛዴይ ኦኒካ ቢታ ቦላ ጉፋኒዲ ዎርቃ ሚስሌዛስ ጎይናናስ ቤሴስ።

\VS{11}ቢታን ጉፋኒዲ ሚስሌዛስ ጎይኖንታዴይ ዲኮ ላጪዛ ኢቶኔ ታማን ዬጌቶ› ጋ ኣዋጃዳሳ።

\VS{12}ሄኮ ኔኒ ባቢሎኔ ኣዉራጃታ ኣይሳና ማላ ሹሚዳ ሲዲራቂ፥ ሚሳቂኔ ኣብዲናጎ ጌቴቲዛ ኣይሁዳ ኣሳቲ ኔ ኣዛዞ ፖሌቴና፤ ኔ ኤቃ ጾሳታስ ሃጋዜቴና፤ ኔ ኤሲዳ ዎርቃ ሚስሌዛስ ጎይኔቴና» ጊ ዮቲዳ።


\par }{\PP \VS{13}ካዎዚ ሄሳ ሲዪዲ ኬሂ ሃንቄቲዲ ሲዲራቃ፥ ሚሳቃኔ ኣብዲናጎ ጼይጋና ማላ ኣዛዚዴስ፤ ኢስቲካ ኤሂዲ ካዎዛ ሲንꬅ ሺሺዳ።

\VS{14}ካዎ ናቡካዳናጾሬይ፥ «ሃይቶ ሲዲራቃ፥ ሚሳቃ፥ ኣብዲናጎ! ኢንቴ ታ ኤሲዳ ዎርቃ ሚስሌዛስ ጎይኖንታ ኢጺዳይሲኔ ታ ኤቃ ጾሳታስ ሃጋዞንታ ኢጺዳይሲ ቱሜ?

\VS{15}ሃኢካ ዛዬ፥ ዲንኬ፥ ማሲንቆኔ ዲꬃ፥ ባጋናኔ ሱሱልኤ፥ ዬꬃ ጊሪስ ኡባ ኢንቴ ሲዪዲ ታ ኤሲዳ ሚስሌዛ ሲንꬃን ቢታ ቦላ ጉፋኒዲ ኢንቴ ጎይኒኮ ኢንቴስ ኪያ ጊዳና፤ ኢንቴ ጎይኖንታ ኢጺኮ ሄ ላጪዛ ኢቶኔ ታማን ሄራካ ዬጌታና፤ ኢንቴና ታ ኩሼፔ ኣሻና ጾሲ ኢንቴስ ባይንዳይሳ ኢንቴ ኤሪቴ!» ጊዴስ።


\par }{\PP \VS{16}ሲዲራቂ፥ ሚሳቂኔ ኣብዲናጎይ ካዎዛስ፥ «ካዎ! ሃይሳ ሃ ዮኦዛስ ጊዲ ኑ ጊሻስ ኔስ ዛሮ ኢማና ቤሴና።

\VS{17}ካዎ! ኑኒ ሃይሳ ላጪዛ ኢቶኔ ታማን ዬጌቲዛ ጊዲኮካ ኑኒ ኢዛስ ጎይኒዛ ጾሳይ ሃይሳ ላጪዛ ኢቶኔ ታማፔኔ ኔ ኩሼፔ ኢዚ ኑና ኣሻና ዳንዳዬስ።

\VS{18}ጊዶ ኣቲን ካዎ! ኢዚ ኑና ኣሾንታ ኣጊኮካ ኑኒ ኔ ኤቃ ጾሳታስ ሃጋዞንታይሳኔ ኔ ኤሲዳ ዎርቃ ሚስሌዛስ ኑ ጎይኖንታይሳ ኔ ኤራ» ጊ ዛሪዳ።


\par }{\SH ዳኔላ ላጌ ሄꬓታ ቦላ ፒርዴቲዳ ፒርዳ
\par }
{\PP \VS{19}ሄ ዎዴ ናቡካዳናጾሬይ ሲዲራቃ ቦላ፥ ሚሳቃ ቦላኔ ኣብዲናጎ ቦላ ኬሂ ሃንቄቲን ኢዛ ሜꬋይካ ላሜቲ ዎꬊዴስ፤ ላጪዛ ኢቶኔ ታማዚ ካሴፔ ላፑን ኩሼ ዳሪ ኤጻና ማላ ኣዛዚዴስ።

\VS{20}ሄ ሄꬑ ኣሳታ ቃቺዲ ላጪዛ ኢቶኔ ታማን ዬጋና ማላ ባ ኦላ ኣሳ ጊዶፌ ኣማርዳ ሚኖ ኣሳታ ኣዛዚዴስ።

\VS{21}ሄሳ ጊሻስ ኢስቲ ሴሎ ማይኦዛ፥ ሱሬዛ፥ ሁኤን ጻጺዛይሳኔ ሃራ ማይኦታካ ማይኢዳ ማላ ቃሼቲዲ ላጪዛ ኢቶኔ ታማን ዬጌቲዳ።

\VS{22}ካዎዚ ኢሚዳ ሚኖ ኣዛዞዛ ኢቶኔ ታማዚ ኬሂ ኤጺዛ ጊሻስ ሲዲራቃ፥ ሚሳቃኔ ኣብዲናጎ ታማን ዬጊዳ ኦላ ኣሳታ ሄ ታማ ሴላይ ዎꬊዴስ።

\VS{23}ሄ ሄꬑ ኣሳቲ ጊዲኮ ኢስቲ ሚንꬂ ቃቺን ላጪዛ ኢቶኔ ታማን ዬጌቲዳ።


\par }{\PP \VS{24}ሄሳፌ ጉዬ ካዎ ናቡካዳናጾሬይ ባ ኡቲዳሶሆፔ ማላሌቲሼ ዴንዲ ኤቂዲ፥ «ኑኒ ቃቺዲ ኤጺዛ ኢቶኔ ታማን ዬጊዳ ኣሳቲ ሄꬓታ ጻላ ጊዴቴኔ?» ጊዲ ባና ዞሪዛይታ ኦይቺዴስ፤ ኢስቲካ፥ «ካዎ! ኤ ሄꬓታ!» ጊዳ።


\par }{\PP \VS{25}ካዎዚካ፥ «ሄኮ ሃኢ ታኒ ኢስታ ታማዚ ኣይኮካ ቦቾንታ ቃሾፔ ቢርሼቲዲ ላጪዛ ኢቶኔ ታማ ጊዶን ሄ ሃ ሲሜሬቲዛ ኦይዱ ኣሳታ ቤኣይስ፤ ኦይዳንꬆዚካ ጾሳታ ና ሚሳቴስ» ጊዴስ።


\par }{\SH ኢቶኔ ታማፔ ኣቲዳ ሄꬓታ ሹሜቴꬅ
\par }
{\PP \VS{26}ሄሳ ጊሻስ ናቡካዳናጾሬይ ሄ ኤጺዛ ኢቶኔ ታማኮ ሺቂ ባ ቃላ ꬎቁ ሂስቲዲ፥ «ኢንቴኖ ኡባፌ ꬎቃ ጾሳ ኦሳንቻቶ! ሲዲራቃ፥ ሚሳቃ፥ ኣብዲናጎ! ኬዚዲ ሃ ዪቴ!» ጊዲ ጼይጊዴስ፤ ኢስቲካ ታማዛ ጊዶፌ ኬዚዳ።

\VS{27}ሄሳፌ ጉዬ ጊታ ኣሳቲ፥ ሹሜቲ፥ ዴሬ ኣይሲዛይቲ፥ ካዎዛ ዞሪዛይቲ ዉሪ ሄ ኢስታ ዩሾን ሺቂዳ፤ ታማይ ኢስታ ኣሳቴꬃ ቆሆንታይሳ፥ ሁኤ ቢናናፔ ኢሲኔያካ ቦሼቶንታይሳ፥ ኢስታ ሴሎ ማይኦዚ ሜꬋ ላሞንታይሳኔ ጩዋ ጩዋ ጎንታይሳ ቤኢዳ።


\par }{\PP \VS{28}ሄሳፌ ጉዬ ታኒ ካዎ ናቡካዳናጾሬይ፥ «ኢዚ ባ ኪታንቻ ኪቲዲ ባ ኦሳንቻታ ኣሺዳ ሲዲራቃ፥ ሚሳቃኔ ኣብዲናጎ ጾሳይ ጋላቴቶ! ኢስቲካ ባ ጎዳን ኣማኔቲዲ ባ ጾሳስ ኣቲን ሃራ ኤቃ ጾሳታስ ኦꬆኮኔ ጎይኖኮ ጊዲ ካዎዛ ኣዛዞ ኢጺዲ ባ ሼምፖ ኣꬂ ኢሚዳ።


\par }{\PP \VS{29}«ሃይሳ ማላ ኣሺዛ ሃራ ጾሲ ዴና፤ ሄሳ ጊሻስ ዱማ ዱማ ዴሬይ፥ ዱማ ዱማ ካዎቴꬂ ዎይኮ ዱማ ዱማ ቃላን ሃሳይዛ ኣይ ኣሲካ ሲዲራቃ፥ ሚሳቃኔ ኣብዲናጎ ጾሳ ቦላ ጫሻ ቃላን ሃሳይኮ ሄሳዴይ ሹኬቶ፤ ኢዛዴ ኬꬃይ ላሌቲ ዶሬቶ» ጋ ኣዛዛዲስ።


\par }{\PP \VS{30}ሄሳፌ ጉዬ ካዎዚ ሲዲራቃ፥ ሚሳቃኔ ኣብዲናጎ ባቢሎኔ ኣዉራጃታን ሹሚዴስ።




\par }\Chap{4}{\SH ናቡካዳናጾሬይ ቤኢዳ ናምኣንꬆ ኣጉሞ
\par }
{\PP \VerseOne{1}ካዎ ናቡካዳናጾሬይ ኣላሜ ቦላ ዱማ ዱማ ዴሬታስ፥ ዱማ ዱማ ካዎቴꬃታሲኔ ዱማ ዱማ ቃላን ሃሳይዛ ኣሳታስ ኡባስ፥ ሳሮይ ኢንቴስ ጊዶ!


\par }{\Q \VS{2}ኡባፌ ꬎቃ ጾሳይ

\par }{\QB ታስ ኦꬂዳ

\par }{\QB ጊታኔ ማላሊሲዛ ኦሶታ

\par }{\QB ታ ኢንቴስ ዮታናስ ኮያይስ።


\par }{\BB \par }
{\Q \VS{3}ጾሲ ቤሲዛ ማላታይ

\par }{\QB ኣይ ማላ ጊታ!

\par }{\QB ማላሊሲዛ ኢዛ ኦሶቲ

\par }{\QC ኣይ ማላ ሚኖ!

\par }{\QB ጾሲ ሜርናስ ካዎ፤

\par }{\QB ኢዛ ካዎቴꬃይ ዬሌታፔ

\par }{\QC ዬሌታ ጋካናስ ዴኤስ።


\par }{\PP \VS{4}ታኒ ናቡካዳናጾሬይ ታ ኬꬃን ታስ ኢንጄን ታ ካዎቴꬃንካ ኢሻሎን ዳይስ።

\VS{5}ጊዶ ኣቲን ጋላሳታፔ ኢሲ ጋላስ ታኒ ታ ሂꬃን ኢቻ ዳሼ ዳሮ ዳጋንꬂዛ ኣጉሞኔ ኣጁታ ቤያዲስ።

\VS{6}ሄሳ ጊሻስ ሄ ኣጉሞዛ ቢርሼꬅ ታስ ዮታና ማላ ባቢሎኔን ዲዛ ኤራንቻቲ ዉሪ ታኮ ያና ማላ ኣዛዛዲስ።

\VS{7}ቢቲዛይቲ፥ ማሮቲ፥ ሳጋቲ፥ ጾሊንቴ ታይቢዛ ኤራንቻቲኔ ሙሬኒዛይቲ ኡባይ ታኮ ዪን ታ ኢስታስ ታ ኣጉሞዛ ዮታዲስ ሺን ኢስቲ ኣጉሞዛ ቢርሻና ዳንዳይቤቴና።

\VS{8}ሄሳፌ ጉዬ ታ ጾሳ ሱንꬃን ቢልጻሶሬ ጌቴቲ ጼይጌቲዛይሲኔ ጌሻ ጾሳታ ኣያናይ ኢዛን ዲዛ ዳኔሊ ጌሊዲ ታ ሲንꬃን ኤቂን ታ ኣጉሞዛ ኢዛስ ዮታዲስ።


\par }{\PP \VS{9}ታኒካ፥ «ኤራንቻታስ ሃላቃ ጊዲዳ ቢልጻሶሬ! ጌሻ ጾሳታ ኣያናይ ኔናን ዲዛይሳኔ ጹራ ዮኦይ ዉሪካ ኔፔ ጌሞንታይሳ ታ ኤራይስ፤ ሄሳ ጊሻስ ታኒ ቤኢዳ ኣጉሞዛ ኔ ታስ ቢርሻ።


\par }{\PP \VS{10}«ታኒ ታ ሂꬃን ኢቻ ዳሼ ኢሲ ዎጋ ጊታ ሚꬂ ዳይሲ ቢታ ቦላ ኤቂዳይሳ ኣጁታን ቤያዲስ።

\VS{11}ሄሲ ሄ ሚꬃዚ ኬሂ ዲጪዴስ፤ ሚኒዴስ፤ ኢዛ ጼራይካ ሳሎ ጋኪዴስ፤ ሳኣ ጋጻ ጋካናስ ቤቲዴስ።

\VS{12}ኢዛ ሃይꬃይ ጪሊላ፤ ኢዛ ኣይፌይ ዴሬ ኡባስ ጊዳና ጋካናስ ዳሪዴስ፤ ኢዛ ኩዋይ ዶኣታስ ሼምፒዛሶ ጊዲዴስ፤ ሳሎ ካፎቲካ ኢዛ ሃጋታ ቦላ ባ ኬꬃ ኬጺዲ ኢዛን ዴቴስ፤ ሼምፖራ ዲዛ ሜꬌቴꬃቲ ዉሪካ ሄ ሚꬃዛ ኣይፌ ሜቴስ።


\par }{\PP \VS{13}«ታኒ ታ ሂꬃን ኢቻ ዳሼ ኣጁታን ኢሲ ጌሻ ኪታንቻይ ሳሎፔ ዱጌ ዎꬊሺን ቤኣዲስ።

\VS{14}ኢዚካ ባ ቃላ ꬎቁ ሂስቲዲ፥ ‹ሃይሳ ሚꬃዛ ቃንጺቴ፤ ኢዛ ሃጋታ ኡባ ጉሪቴ፤ ኢዛ ሃይꬃ ኡባ ዩዲቴ፤ ኢዛ ኣይፌዛ ላሊቴ፤ ኢዛ ኩዋ ጋርሳን ዲዛ ዶኣቲኔ ኢዛ ሃጋታ ቦላ ዲዛ ካፎቲ ባቃቴቶ።

\VS{15}ጊዶ ኣቲን ኢዛ ዱሩማዛኔ ጻጶዛ ቢራታፔኔ ጻርቂማላፔ ኦሴቲዳ ሳንሳላታን ዩሺ ቃቺዲ ሄን ዴምባን ማታ ጊዶን ቢታ ጋርሳን ኣጋጊቴ፤

\par }{\MM ኢዚ ሳሎፔ ዎꬊዛ ኬንቾን ሙሶ!

\par }{\QB ኢዚ ዶኣታራ ቱሻ ጊዶን ዴኦ።


\par }{\MM \VS{16}ኢዛ ካሃይ ኣሳይሳፌ ላሜቶ፤ ላፑን ላይꬂ ጋካናስ ኢዛስ ሜሄ ካሃይ ኢሜቶ።


\par }{\PP \VS{17}« ‹ሃ ፒርዳ ቃሾይ ጌሻ ኪታንቻታ ባጋራ ቆንጪ ዮቴቲዴስ፤ ሄሲካ ኡባፌ ꬎቃ ጾሳስ ሳኣ ካዎታ ቦላ ኢዛስ ጎዳቴꬂ ዲዛይሳኔ ካዎቴꬃታካ ባ ዶሲዳዴስ ኢሚዛይሳ፥ ኣሳፔ ካꬌቲዳይታ ኢስታ ቦላ ኢዚ ሹሚዛይሳ፥ ሜꬌታ ኡባይ ኤራና ማላሳ› ጊዴስ።


\par }{\PP \VS{18}«ታኒ ካዎ ናቡካዳናጾሬይ ቤኢዳ ኣጉሞይ ሃይሳ፤ ቢልጻሶሬ! ኔኒ ታስ ኣጉሞዛ ቢርሻ፤ ታ ካዎቴꬃን ዲዛ ኤራንቻቲ ቢርሼꬃ ታስ ዮታናስ ዳንዳይቤቴና፤ ኔ ጊዲኮ ጌሻ ጾሳታ ኣያናይ ኔናን ዲዛ ጊሻስ ታስ ቢርሼꬃ ዮታና ዳንዳያሳ» ጊዴስ።


\par }{\SH ካዎ ኣጉሞ ቢርሼꬅ
\par }
{\PP \VS{19}ሄ ዎዴ ቢልጻሶሬ ጌቴቲዛ ዳኔሊ ኬሂ ዳጋሚዲ ሃኒዛዝ ꬋይዴስ፤ ባ ቆፋን ጉꬃ ዎዴስ ጬጪዴስ፤ ካዎዚካ ኢዛ፥ «ቢልጻሶሬ! ኣጉሞዛ ጊዲን ዎይኮ ኢዛ ቢርሼꬃይ ኔና ዳጋንꬆፎ» ጊዴስ።

\par }{\PP ቢልጻሶሬይካ ኢዛስ፥ «ካዎ! ኔ ኣጉሞዚ ኔና ኢጺዛይታስ፥ ቢርሼꬃይካ ኔ ሞርኬታስ ጊዶ።

\VS{20}ኬሂ ዲጪ ሚኒን ኔ ቤኢዳ ሚꬃዚ ጼራይካ ኢዛስ ሳሎ ጋኪን ቢታ ኡባን ቤቲዛ ሚꬃዚ፥

\VS{21}ኢዛ ሃይꬃቲ ጪሊሊዳይ፥ ኢዛ ኣይፌይ ዴሬ ኡባስ ጊዳና ጋካናስ ዳሪዳይ፥ ዶኣቲካ ኢዛ ኩዋ ጋርሳን ሼምፒዳይ፥ ካፎቲካ ኢዛ ሃጋታ ቦላ ባስ ኬꬅ ኬጺ ዴኢዳይ፥


\par }{\PP \VS{22}«ካዎ! ሄ ሚꬃይ ኔና፤ ኔ ጊታቴꬃይ ዲጪዲ ሳሎ ጋኪዴስ፤ ኔ ካዎቴꬃይካ ቢታ ጋጻ ጋኪዴስ።


\par }{\PP \VS{23}«ካዎዞ! ኔ ቤኢዳ ጌሻ ኪታንቻይ ሳሎፔ ዎꬊዲ፥ ‹ኢንቴ ሚꬃዛ ቃንጺ ꬋይሲቴ፤ ኣቲዳ ዱሩማዛኔ ጻጶዛ ቢራታፔኔ ጻርቂማላፔ ኦሴቲዳ ሳንሳላታን ዩሺ ቃቺዲ ዴምባን ማታ ጊዶን ቢታ ጋርሳን ኣጋጊቴ፤ ሄን ሳሎ ኬንቾን ሙሶ፤ ላፑን ላይꬂ ኢዚ ዶኣታራ ዴኦ› ጊዛይሳ ሲያዳሳ።


\par }{\PP \VS{24}«ካዎ! ሄኮ ቢርሼꬃይ ሃይሳ፤ ኡባፌ ꬎቃ ጾሳይ ታ ጎዳ ካዎዛ ቦላ ፖሌታና ማላ ኬሲዳ ኣዋጃይ ሃይሳፌ ካሊዛይሳ።

\VS{25}ኔኒ ኔ ዴሬዛፔ ሻኬታዳ ጎዴታና፤ ኔስ ዱሳሶይካ ዎራ ዶኣታራ ጊዳና፤ ላፑን ላይꬂ ፖሌታና ጋካናስ ኔኒ ሜሄ ማላ ማታ ማና፤ ኔኒ ኬንቾን ሙሳና፤ ሄሲ ዉሪ ኔና ጋካናይ ኡባፌ ꬎቃ ጾሳይ ካዎታ ኡባ ቦላ ኢዛስ ጎዳቴꬂ ዲዛይሳኔ ኢዚ ካዎቴꬃ ዉርሲካ ባ ዶሲዳዴስ ኢሚዛይሳ ኔ ሻካ ኤራና ጋካናሳ።

\VS{26}ዱሩማዚ ጻጶዛራ ሄን ጋዴ ጊዶን ኣታና ማላ ኢዚ ኣዛዚዳይ ጾሳስ ኣላሜ ቦላ ኩሜꬃ ማታይ ዲዛይሳ ኔ ኤራዳ ኔኒ ሲማ ኔ ካዎቴꬃን ኡታናይሳ ቤሴስ።

\VS{27}ሄሳ ጊሻስ ካዎ! ታኒ ታ ባጋራ ኔና ዞሪዛይሳ ሲያ፤ ኔኒ ናጋራ ኦሶ ኣጋ፤ ሱሬ ኦሶ ኡባ ዎዴ ኦꬃ፤ ኔ ኢታ ኦሶ ኣጋዳ ቆሄቲዛይታስ ቃꬌታ፤ ሄሳꬆ ኔ ኦꬂኮ ኔ ሳሮን ዱሳ ላይꬃይ ኣዱቆንታ ኣጌና» ጊዴስ።


\par }{\SH ኣጉሞዛ ፖሌቴꬅ
\par }
{\PP \VS{28}ሄሲ ዉሪካ ካዎ ናቡካዳናጾሬ ቦላ ጋኪዴስ።

\VS{29}ታማኔ ናምኡ ኣጊናፔ ጉዬ ኢዚ ባቢሎኔን ካዎቴꬃ ኬꬃ ፖቄ ቦላ ሲሜሬቲሼ፥

\VS{30}«ታ ሚኖ ዎልቃን ታ ቦንቾስ ካዎስ ዱሳሶ ጊዳና ማላ ታ ኦሲሲዳ ጊታ ባቢሎኔ ካታማያ ሃኖ ጊዴኬ?» ጊዴስ።


\par }{\PP \VS{31}ኢዚ ቡሮ ሃሳያ ባ ዶናፔ ኬሲ ዉርሶንታ ዲሺን ሳሎፔ፥ «ካዎ ናቡካዳናጾሬ! ኔ ቦላ ፒርዴቲዳ ፒርዳይ ሃይሳፌ ካሊዛይሳ። ሄኮ ኔ ካዎቴꬃይ ኔፔ ኤኬቲዴስ።

\VS{32}ኔኒ ዴሬዛ ጋርሳፌ ጎዴታና፤ ኔስ ዱሳሶይ ዎራ ዶኣታራ ጊዳና፤ ላፑን ላይꬂ ኩማና ጋካናስ ኔኒ ሜሄ ማላ ማታ ማና፤ ሄሲካ ሃናናይ ኡባፌ ꬎቃ ጾሳይ ካዎታ ኡባ ቦላ ኢዛስ ጎዳቴꬂ ዲዛይሳኔ ካዎቴꬂ ዉርሲካ ኢዚ ባ ዶሲዳዴስ ኢሚዛይሳ ኔ ሻካ ኤራና ጋካናሳ» ጊዛ ቃላይ ዪዴስ።


\par }{\PP \VS{33}ሄ ቃላይ ሄራካ ካዎ ናቡካዳናጾሬ ቦላ ፖሌቲዴስ፤ ሄሳ ጊሻስ ኢዚ ዴሬዛ ጋርሳፌ ጎዴቲዴስ፤ ሜሄ ማላ ማታ ሚዴስ፤ ሳሎፔ ዎꬊዛ ኬንቾን ኢዚ ሙሲዴስ፤ ኢዛ ቢናናይካ ጎሌ ካፎ ባሌ ማላ ዲጪዴስ፤ ኢዛ ጹጉንꬂካ ካፎ ጹጉንꬃ ማላ ጊዲዴስ።


\par }{\SH ካዎ ናቡካዳናጾሬስ ዎዚና ካሃይ ሲሚን ጾሳ ጋላቲዴስ
\par }
{\PP \VS{34}ካዎ ናቡካዳናጾሬይ፥ «ላፑን ላይꬃቲ ኣꬊዳፔ ጉዬ ታኒ ታ ኣይፌታ ፑዴ ሳሎ ዴንꬃዲስ፤ ታስ ዎዚና ካሃይ ሲሚዴስ፤ ኡባፌ ꬎቃ ጾሳ ጋላታዲስ፤ ሜርናስ ዲዛ ጾሳ ሳባዲስ፤ ቦንቾካ ኢዛስ ኢማዲስ፤

\par }{\MM ኢዛ ካዎቴꬃይ ሜርናሳ፤

\par }{\QB ኢዛ ካዎቴꬃይ ዬሌታፔ

\par }{\QB ዬሌታ ጋካናስ ዳና።


\par }{\Q \VS{35}ቢታ ቦላ ዲዛ ዴሬቲ ዉሪካ

\par }{\QB ኢዛ ኣቻን ቄሪ ኡኤ ማላ፤

\par }{\QB ሳሎን ዲዛ ኦሳንቻታ ቦላኔ

\par }{\QB ቢታ ቦላ ዲዛ ዴራ ቦላ

\par }{\QB ኢዚ ባ ዶሲዳዝ ኦꬄስ፤

\par }{\QB ኢዛ ሼኔ ዲጋናስ

\par }{\QB ዳንዳይዛይኔ

\par }{\QB ‹ኔ ሃይሳ ኣዛስ ኦꬃይ?›

\par }{\QB ጋናይ ኦኒካ ዴና።


\par }{\PP \VS{36}«ታ ዎዚና ካሃይ ታኮ ሲሚን ሄራካ ታ ካዎቴꬃስ ቦንቾይ፥ ኣዮቴꬂኔ ቴማይ ሲሚዴስ፤ ካሴ ታና ዞሪዛይቲኔ ታ ሹሜቲ ታና ኡፋይሳን ሞኪ ኤኪዳ፤ ካሴ ታኒ ካዎቴꬃ ኣራታን ሲማ ኡታዲስ፤ ካሴይሳፌ ቦላራ ኣꬎ ቦንቼታዲስ።


\par }{\PP \VS{37}«ሄኮ ቤኢቴ! ታኒ ናቡካዳናጾሬይ ሳሎ ካዎስ ጋላታ፥ ቦንቾኔ ሳባ ሺሻይስ፤ ኢዛ ኦሶ ኡባይ ሊኬ፤ ኢዛ ኦጌይካ ሱሬ፤ ኦቶራንቻታ ኢዚ ካዉሻናስ ዳንዳዬስ» ጊዴስ።




\par }\Chap{5}{\SH ቤሊሻጾሬይ ጊግሲዳ ጊቢራ
\par }
{\PP \VerseOne{1}ጋላሳታፔ ኢሲ ጋላስ ካዎ ቤሊሻጾሬይ ሺያን ቆዴቲዛ ጊታ ሹሜታስ ኬሂ ጊታ ጊቢራ ጊግሲዴስ፤ ኢዚ ኣሳራ ዎይኔ ኡሹ ኡዪሼ ቃሚሲዴስ።

\VS{2}ኣሳይ ዎይኔ ኡሻ ኡዪሺን ቤሊሻጾሬይ ካሴ ኢዛ ኣዋ ናቡካዳናጾሬይ ዬሩሳላሜን ዲዛ ጾሳ ኬꬃፌ ቦንቂ ኤኪዳ ዎርቃፌኔ ቢራፔ ኦሴቲዳ ጹኣታ ኤሃና ማላ ባ ኦሳንቻታ ኣዛዚዴስ፤ ካዎዚ ሄሳ ኦꬂዳይ ኢዚኔ ኢዛ ሹሜቲ፥ ኢዛ ማቼቲኔ ኢዛ ላጌꬆቲ ሄ ጹኣታን ዎይኔ ኡሹ ኡያና ኮዪዳ ጊሻሳ።

\VS{3}ኢዛ ኦሳንቻቲካ ሄ ዬሩሳላሜፔ ጾሳ ኬꬃፌ ቢዳ ዎርቃፌኔ ቢራፔ ኦሴቲዳ ጹኣታ ሄራካ ኤሂዳ፤ ካዎዚኔ ኢዛ ሹሜቲ፥ ኢዛ ማቼቲኔ ኢዛ ላጌꬆቲ ሃይታ ሃ ጹኣታን ኡዪዳ።

\VS{4}ኡሻ ኡዪሼ ዎርቃፌ፥ ቢራፔ፥ ጻርቂማላፔ፥ ቢራታፔ፥ ሚꬃፌኔ ሹቻፌ ኦሴቲዳ ኤቃ ጾሳታ ጋላቲዳ።


\par }{\PP \VS{5}ቆፖንታ ዲሺን ኣሳ ኩሼ ቢራꬌቲ ቤቲዲ ጾሳ ኬꬃን ጾምፔ ዎꬂዛሶፔ ሲንꬃ ባጋራ ሜሼቲ ዲዛ ካዎ ኬꬃን ጎዳ ቦላ ጻፎ ኦይኪዳ፤ ሄ ቢራꬌቲ ጻፊሺን ካዎዚ ቤዪዴስ።

\VS{6}ሄ ዎዴ ካዎዚ ኬሂ ዳጋሚዴስ፤ ኢዛ ኣይፌሶይ ላሜቲዴስ፤ ኢዛ ኩሼቲኔ ቶሆቲ ዶጪዳ፤ ኢዛ ጋዴይ ኮኮሪዴስ።


\par }{\PP \VS{7}ካዎዚ ሳጋታ፥ ማሮታኔ ጾሊንቴ ቆዲዛይታ ባኮ ጌልꬃና ማላ ኣዛዚዴስ። ኢስቲካ ጼይጌቲ ዪን ካዎዚ ባቢሎኔ ኤራንቻታስ፥ «ሃይሳ ጻፌቲዳ ቃላ ናባቢዲ ኢዛ ቢርሼꬃ ታስ ዮታና ዳንዳይዛዴይ ኦኒካ፥ ኦቻ ቴራ ሚሳቲዛ ሴሎ ማይኦ ማይኣና፤ ዎርቃፌ ኦሴቲዳ ጌጼ ቆꬌን ኣꬃና፤ ኢዛዴይ ታ ካዎቴꬃንካ ሄꬓንꬆ ማራን ሹሜታና» ጊዴስ።


\par }{\PP \VS{8}ኣꬎ ኤራንቻቲ ካዎዛኮ ሺቂዳ ሺን ሄ ጻፌቲዳይሳ ናባባናሲኔ ኢዛ ቢርሼꬃ ካዎዛ ኤሪሳናስ ዳንዳይዳይ ኦኒካ ኢስታ ጊዶፌ ቤቲቤና።

\VS{9}ካዎ ቤሊሻጾሬይ ካሴፔ ኬሂ ባቢዳ ጊሻስ ኢዛ ኣይፌሶይ ላሜቲ ላሜቲ ቢዴስ፤ ኢዛ ሹሜታስ ሃኒዛዚ ꬋዪን ዳጋሚዳ።


\par }{\PP \VS{10}ጎዳቴያ ካዎዛ ጬንጉርሲኔ ሹሜታ ቃላ ሲያዳ ጊቢራይ ኢዛን ዲዛ ኬꬅ ጌላዳ፥ «ካዎ! ኔኒ ሜርናስ ካዎታ! ዳጋሞፋ፤ ኔ ኣይፌሶይ ላሜቶፎ።

\VS{11}ጌሻ ጾሳታ ኣያናራ ዲዛ ኢሳዴይ ኔ ካዎቴꬃ ጊዶን ዴስ፤ ሄሳዴይካ ካሴ ኔ ኣዋይ ካዎቴꬃን ዲሺን ኢዛስ ጾሳታ ማላ ኣꬎ ኤራቴꬂ፥ ኤራቴꬂኔ ኣኬካይ ኢዛን ኩሚዳዴ ጊዲ ቤቲዴስ፤ ሄሳ ጊሻስ ካሴ ኔ ኣዋይ ካዎ ናቡካዳናጾሬይ ኢዛ ማሮታስ፥ ሳጋታስ፥ ሙሬኒዛይታሲኔ ጾሊንቴ ታይቢዛይታስ ኡባታስ ሃላቃ ኦꬂ ሹሚዴስ።

\VS{12}ኢዚ ኣጉሞኔ ማሌꬆ ቢርሻናሲ፥ ቆቴቲዳ ጹራ ዮኦታካ ቆንጪሳናስ ሎኦ ኣያናይ፥ ኤራይኔ ኣኬካይ ዴስ፤ ሄሳ ጊሻስ ካሴ ኔ ኣዋ ናቡካዳናጾሬይ ኢዛ፥ ‹ቢልጻሶሬ› ጊ ሱንꬂዳ ዳኔላ ኔ ጼይጊሳ ኤሂሲኮ ኢዚ ሃይሳ ጻፌቶይሳ ቢርሺዲ ኔስ ዮታና» ጋዱስ።


\par }{\SH ዳኔሊ ካዎዛስ ጹራ ዮኦዛ ቆንጪሴꬅ
\par }
{\PP \VS{13}ሄ ዎዴ ሄራካ ዳኔላ ካዎዛ ሲንꬅ ሺሺዳ፤ ካዎዚካ ኢዛ፥ «ታ ኣዋይ ካዎ ናቡካዳናጾሬይ ዩሁዳ ዴሬፔ ዲኢ ኤሂዳይታፔ ዳኔላ ጌቴቲዛይሲ ኔኔ?

\VS{14}ኔ ቦላ ጌሻ ጾሳታ ኣያናይ ዲዛይሳኔ ኔስ ኤራቴꬂ፥ ኣኬካይኔ ኣꬎ ኤራቴꬂ ዲዛይሳ ታኒ ሲያዲስ።

\VS{15}ኣꬎ ኤራንቻቲኔ ሳጋቲ ኡባይ ሃይሳ ጻፌቲዳይሳ ናባቢዲ ቢርሻና ማላ ታ ሲንꬂ ሺቂዳ፤ ኢስቲ ጊዲኮ ኢዛ ቢርሼꬃ ታና ኤሪሳናስ ዳንዳይቤቴና።

\VS{16}ኔኒ ጊዲኮ ጹራ ዮኦታ ቢርሻናሲኔ ዋዪሲዛ ሚሻታ ዉርሳ ቆንጪሳናስ ዳንዳይዛይሳ ታ ሲያዲስ፤ ሄሳ ጊሻስ ኔኒ ሃይሳ ጻፌቲዳይሳ ናባባዳ ታስ ቢርሻ ዮቲኮ ኢስቲ ኔና ኦቻ ቴራ ሚሳቲዛ ሴሎ ማይኦ ማይዛና፤ ዎርቃፌ ኦሴቲዳ ሞጋ ኔ ቆꬌን ኣꬃና፤ ታ ካዎቴꬃንካ ሄꬓንꬆ ማራን ታ ኔና ሹማና» ጊዴስ።


\par }{\PP \VS{17}ዳኔሊካ ኢዛስ፥ «ካዎ! ኔ ታስ ኢማና ኢሞታይ ኔስ ጊዶ፤ ኔ ታስ ኢማናይሳካ ሃራስ ኢማ፤ ታኒ ጊዲኮ ሄ ጻፌቲዳይሳ ናባባዳ ቢርሼꬃ ኔስ ዮታና።


\par }{\PP \VS{18}«ካዎ! ኡባፌ ꬎቃ ጾሳይ ካሴ ኔ ኣዋ ናቡካዳናጾሬስ ካዎቴꬂኔ ጊታቴꬅ፥ ቦንቾኔ ቴማቴꬅ ኢሚዴስ።

\VS{19}ኢዚ ኢሚዳ ጊታቴꬃፌኔ ማታፔ ዴንዲዳይሳን ዱማ ዱማ ዴሬቲ፥ ዱማ ዱማ ካዎቴꬃቲ፥ ዱማ ዱማ ቃላን ሃሳይዛይቲ ኡባይ ኢዛስ ኮኮሪዳኔ ያዪዳ። ኢዚካ ባ ዎꬋና ኮዪዳይሳ ዎꬌስ፤ ኣሻና ኮዪዳዴ ኣሼስ፤ ባ ꬎቂሳና ኮዪዳይሳ ꬎቂሴስ፤ ካዉሻና ኮዪዳዴ ካዉሼስ።

\VS{20}ጊዶ ኣቲን ኢዚ ኦቶሬቲዳ ዎዴኔ ኢዛ ዎዚናይ ሙሚዳ ዎዴ፥ ባ ካዎቴꬃ ኣራታፔ ዎꬊዴስ፤ ቦንቾይካ ኢዛፔ ቃሬቲዴስ።

\VS{21}ኢዚካ ዴሬ ጊዶፌ ጎዴቲዴስ፤ ኢዛ ካሃይካ ላሜቲዲ ኢዛስ ሜሄ ካሃይ ኢሜቲዴስ፤ ኢዚ ሜሄ ማላ ማታ ሚሼ ሃርዲዳታራ ዴኢዴስ፤ ኣቂዛሶይ ꬋዪን ኢዛ ቦላይ ጻዛን ሙሲዴስ፤ ሄሲ ሄሳꬆ ሃኒዳይ ኡባፌ ꬎቃ ጾሳይ ካዎቴꬃ ኡባ ቦላ ጎዳ ጊዲዳይሳኔ ካዎቴꬅ ኡባ ባ ኮዪዳ ኣሳስ ኢማናስ ዳንዳይዛይሳ ኢዚ ኤራና ጋካናሳ።


\par }{\PP \VS{22}«ቤሊሻጾሬ! ኔኒ ኢዛ ና ጊዳ ኡታዳ ሄሳ ኡባ ኤራሼ ኔኒ ኔና ዚቂ ሂስታቤካ።

\VS{23}ሄሳፌ ቦላራካ ሳሎ ጎዳ ቦላ ኔ ኦቶሬታዳ ኔርካ ኔና ꬎቁ ꬎቁ ሂስታዳሳ፤ ጾሳ ኬꬃፌ ዲኤቲ ዪዳ ዎርቃፌኔ ቢራፔ ኦሴቲዳ ሚሻታ ኔኒ ኤሂሳዳ፥ ኔኒ ኔ ሹሜቲ፥ ኔ ማቼቲኔ ኔ ላጌꬆቲ ኢሲፌ ኢስታን ዎይኔ ኡሹ ኡዪዴታ፤ ሂስቲዲ ጼላናስ፥ ሲያናስ፥ ኣኬካናስ ዳንዳዮንታይታ ዎርቃፌ፥ ቢራፔ፥ ጻርቂማላፔ፥ ቢራታፔ፥ ሚꬃፌኔ ሹቻፌ ኦሴቲዳ ኤቃ ጾሳታ ጋላቲዴታ፤ ኔ ሼምፖኔ ኔ ኦጌ ባ ኩሼን ኦይኪዳ ጾሳ ቦንቻቤካ።

\VS{24}ሄሳ ጊሻስ ኢዚ ጻፌዛ ጻፊዳ ኩሼዛ ዬዲዴስ።


\par }{\PP \VS{25}«ጻፌቲዳይሲካ፥ ‹ማኔ! ማኔ! ቴቄሌ! ፋሪስ› ጌስ።

\VS{26}ሄሳ ቢርሼꬂ ሃይሳፌ ካሊዛይሳ፤ ማኔ! ጉሲ፥ ‹ጾሲ ኔ ካዎቴꬃ ላይꬃ ቆዲዴስ፤ ዉርሴꬂካ ጋꬂዴስ› ጉሳ።

\VS{27}ቴቄሌ! ጉሲ፥ ‹ኔኒ ሜዛኔን ጌዳሬታዳሳ፤ ካዉያ ቤታዳሳ› ጉሳ።

\VS{28}ፋሪስ! ጉሲ፥ ‹ኔ ካዎቴꬂ ሻኬቲ ዎꬊዴስ፤ ሜዶኔታሲኔ ፓሪሴታስ ኢሜቲዴስ› ጉሳ» ጊ ዛሪዴስ።


\par }{\PP \VS{29}ሄሳፌ ጉዬ ቤሊሻጾሬ ኣዛዞን ሄራካ ዳኔላ ኦቻ ቴራ ሚሳቲዛ ሴሎ ማይኦ ማይዚዳ፤ ዎርቃፌ ኦሴቲዳ ሞጋ ኢዛ ቆꬌን ኣꬂዳ፤ ኢዛ ካዎቴꬃን ሄꬓንꬆ ማራን ሹሚዳ።
\XREF{}{{\XO 5:29 }{\XT{ሜꬌ 41፡42}}}

\VS{30}ሄ ጋላሳ ኦማርስ ባቢሎኔ ካዎ ቤሊሻጾሬይ ኣሳ ኩሼን ሃይቂዴስ።

\VS{31}ሄ ዎዴ ኢዛስ ላይꬃይ 62 ጊዲዳ ሜዶኔ ዴሬ ኣስ ዳሪዮሲ ካዎቴꬃ ኦይኪዴስ።




\par }\Chap{6}{\SH ጋሞታ ኦላን ዳኔላ ዬጌቴꬅ
\par }
{\PP \VerseOne{1}ካዎ ዳሪዮሲ ባ ካዎቴꬃ ኡባ ጊዶን ባፔ ጋርሳራ ቢታ ሃሪዛ 120 ዳናታ ሹማናስ ኮዪዴስ።

\VS{2}ቃሴ ካዎዛስ ኣይኮይካ ፓጮንታ ማላ፥ ሄ ቢታ ሃሪዛይታ ጼላና ማላ ሄꬑ ኣሳታ ሃላቃ ኦꬂዲ ዶሪዴስ፤ ዶሬቲዳይታፔ ኢሶይ ዳኔላ።

\VS{3}ዳኔሊ ሃንኮ ዴሬ ኣይሲዛይታፔኔ ዳናታፔ ኣꬎ ኤራቴꬃን ኩሚዳዴ ጊዲ ቤቲዳ ጊሻስ ካዎዚ ኢዛ ባ ካዎቴꬃ ቦላ ሹማናስ ቆፒዴስ።

\VS{4}ሄሳፌ ጉዬ ሃንኮ ዴሬዛ ኣይሲዛይቲኔ ዳናቲ ዳኔሊ ኦꬂዛ ካዎ ኦሶዛ ቦላ ካሳሴ ዴሚዲ ሞታና ኮዪዳ፤ ጊዶ ኣቲን ዳኔሊ ኬሂ ባና ናጊዛዴ፥ ኣማኔቲዳዴኔ ኢዛ ኦሶዛ ቦላ ዎሶይ ባይንዳ ጊሻስ ኢዛፔ ሞሮ ዴማናስ ዳንዳይቤቴና።

\VS{5}ሄሳ ጊሻስ ኢስቲ ባ ጋርሳን፥ «ኑ ዳኔላ ሞታናስ ኮይኮ ኢዛ ጾሳ ዎጋ ጋሶንፔ ኣቲን ሃራ ኦጌራ ኑ ኢዛ ሞታናስ ኣይ ሞሮካ ዴማናስ ዳንዳዮኮ» ጊዳ።


\par }{\PP \VS{6}ሄሳፌ ጉዬ ዴሬ ኣይሲዛይቲኔ ዳናቲ ኢሲ ቦላ ካዎዛኮ ቢዲ፥ «ካዎ ዳሪዮሳ! ኔኒ ሜርናስ ካዎታ!

\VS{7}ኑኒ ኔ ካዎቴꬃ ጋርሳን ዴራ ኣይሳናስ ኡቲዳይቲ ካዎቴꬃን ꬎቃ ሹሜቲ፥ ሞኮኔቲ፥ ዳናቲ፥ ዴሬዛ ኣይሲዛይቲኔ ዞሪዛይቲ፥ ኑኒ ኢሲፌ ዞሬ ቃቺዳ ኢሲ ሚሺ ዴስ፤ ሄሲካ ሃቺፌ ቢዲ ሄꬑ ታሙ ጋላስ ጋካናስ ኣይ ኣሲካ ኔናፔ ኣቲን ሃራ ኣይ ጾሲካ ዎይኮ ሃራ ኣስ ዎሶንታ ማላ ኔ ኣዋጃ፤ ሄሳ ሄ ኣዋጃ ኦꬆንታዴይ ጋሞታ ኦላን ዬጌታና ማላ ኔ ኣዛዛ።

\VS{8}ሄሳ ጊሻስ ካዎ! ሃይሲ ኣዋጃዚ ሜዶኔኔ ፓሪሴ ዎጋ ማላ ላሜቶንታ ሚኖ ጊዳና ማላ ኔኒ ኢዛ ቦላ ኔ ፒሪማ ዎꬃ» ጊዳ።

\VS{9}ሄሳ ጊሻስ ካዎ ዳሪዮሲ ኣዋጆዛ ጻፊ ፓራሚዲ ኬሲዴስ።

\VS{10}ዳኔሊ ኣዋጃዚ ፓራሜቲዲ ኬዚዳይሳ ኤሪዳ ማላ ባሶ ቢዴስ፤ ፖቄ ቦላ ማስኮቴይ ዬሩሳላሜ ባጋ ሲሚዲ ዶዬቲ ዲዛ ኪፊሌዛን ካሴ ዎሲዛይሳꬆ ጋላስ ጋላስ ሄꬑቶ ጉልባቲዲ ዎሲዴስ፤ ባ ጾሳካ ጋላቲዴስ።


\par }{\PP \VS{11}ሄይቲ ዙፔቲዳ ኣሳቲ ኢሲፌ ቢዲ ዳኔሊ ባ ጾሳ ዎሲሺን ዴሚዳ።

\VS{12}ኡባይካ ኢሲፌ ካዎዛኮ ቢዲ፥ «ካዎ! ኔኒ ሃይሳፌ ካሴ ቢዲ ሄꬑ ታሙ ጋላስ ጋካናስ ኔፔ ኣቲን ኣሲ ሃራ ኣይ ጾሳሲካ ዎይኮ ኣሳስ ሆኪ ጎይኒዛ ኣሲ ጋሞታ ኦላን ዬጌታና ማላ ኣዋጃ ፓራማ ኬሳቤኪ?» ጊ ኦይቺዳ።

\par }{\PP ካዎዚካ «ኤ፥ ሜዶኔኔ ፓሪሴ ዎጋ ማላ ላሜቶንታ ሚኖ ኣዋጃይ ኣዋጄቲዴስ» ጊዴስ።

\VS{13}ኢስቲካ፥ «ካዎ! ሂስቲን ሄኮ ዩሁዳፔ ዲኤቲ ዪዳይታፔ ኢሶይ ዳኔሊ ኔናኔ ኔ ጻፋ ኬሲዳ ኣዋጃዛ ቦንቼና፤ ኢዚ ሃኢካ ጋላስ ጋላስ ሄꬑቶ ባ ጾሳ ዎሴስ» ጊዳ።

\VS{14}ካዎዚካ ሄሳ ሲዪዲ ኬሂ ጬጪዴስ፤ ዳኔላ ኣሻናስ ቆፋ ቃቺዴስ፤ ኣርሼይ ዉላና ጋካናስ ኢዛ ኣሻና ኦጌ ሜꬋናስ ዳፌቲዴስ።


\par }{\PP \VS{15}ኣሳቲካ ኢሲፌ ካዎዛኮ ቢዲ «ካዎ! ሜዶኔኔ ፓሪሴ ዎጋን ኢሲ ካዎይ ባ ኣዋጂዳ ኣዋጃ ዎይኮ ባ ኣዛዚዳ ኣዛዞ ላማናስ ዳንዳዮንታይሳ ኔ ኤራ!» ጊዳ።


\par }{\PP \VS{16}ሄሳ ጊሻስ ዳኔሊ ኦይኬቲ ዪዲ ጋሞታ ኦላን ዬጌታና ማላ ካዎዚ ኣዛዚዴስ። ካዎዚካ ዳኔላ፥ «ኔኒ ኡባ ዎዴ ኣማኔቴꬃን ኢዛስ ጎይኒዛ ኔ ጎዳይ ኔና ኣሾ» ጊዴስ።

\VS{17}ኦላዛ ዶና ሹቻራ ጎርዲዲ ዳኔላ ቦላ ኦሴቶይሲ ላሜቶንታ ማላ ካዎዚ ባ ሚዲጋ ማታሜኒኔ ሹሜታ ሚዲጋ ማታሜን ሾጪዴስ።

\VS{18}ሄሳፌ ጉዬ ካዎዚ ጌዴ ባሶ ካዎ ኬꬅ ሲሚዴስ፤ ካዎካ ሚቤና፤ ኢዛ ኡፋይሲዛ ሚሺ ኢዛኮ ሺቆንታ ማላ ኢጺዲ ꬊስኮይ ባይንዳ ኣቂዴስ።


\par }{\PP \VS{19}ማላዶ ዎንታራ ቡሮ ባዞይ ዞኢሺን ካዎዚ ዴንዲዲ ኤሶን ጋሞታ ኦላኮ ቢዴስ።

\VS{20}ኢዚ ሄ ጋኪዳ ማላ ጬጪሼ፥ «ዴኦ ጾሳ ኦሳንቻ ዳኔላ! ኔኒ ኢዛስ ኣማኔቴꬃን ኦꬂዛ ኔ ጾሳይ ኔና ጋሞታፔ ኣሻናስ ዳንዳይዴ?» ጊዲ ጼይጊዴስ።

\VS{21}ዳኔሊካ ኢዛስ፥ «ካዎ! ኔኒ ሜርናስ ካዎታ!

\VS{22}ጋሞቲ ታና ቆሆንታ ማላ ጾሲ ባ ኪታንቻ ታኮ ኪቲዲ ኢስታ ዶና ጎርዲዴስ፤ ኢዚ ሄሳꬆ ኦꬂዳይ ታኒ ኢዛ ኣቻን ጺሎኔ ኔናካ ታኒ ቆሆንታይሳ ኢዚ ኤሪዛ ጊሻሳ» ጊ ዛሪዴስ።


\par }{\PP \VS{23}ካዎዚ ኬሂ ኡፋዬቲዴስ፤ ዳኔላካ ጋሞ ኦላ ጊዶፌ ኬሳና ማላ ኣዛዚዴስ። ዳኔሊ ባ ጾሳን ኣማኔቲዳ ጊሻስ ኢዚ ኦላፌ ኬዚዳ ዎዴ ኢዛ ቦላ ኢሲ ቆሆይካ ጋኪቤና።


\par }{\PP \VS{24}ሄሳፌ ጉዬ ካሴ ዳኔላ ዎርዶራ ሞቲዳ ኣሳቲ ባ ማቼታራ፥ ባ ናይታራ ኦይኬቲ ዪዲ ጋሞታ ኦላን ዬጌታና ማላ ካዎዚ ኣዛዚን ጋሞታ ኦላን ኢስታ ዬጊዳ፤ ኢስቲ ኦላን ዱጌ ጋኮንታ ዲሺን ጋሞቲ ፑዚ ዬጊዲ ኢስታ ሜቄꬃታ ኒፊፊ ሂስቲ ሜንꬄሬꬂዳ።


\par }{\PP \VS{25}ሄሳፌ ጉዬ ካዎ ዳሪዮሲ ኣላሜ ቦላ ዲዛ ዴራስ፥ ካዎቴꬃታሲኔ ዱማ ዱማ ቃላን ሃሳይዛ ኣስ ኡባስ ሃይሳፌ ካሊዛ ኪታ ጻፊ ኪቲዴስ፤

\par }{\PP «ሳሮይ ኢንቴስ ጊዶ!

\VS{26}ታ ካዎቴꬃን ዲዛ ዴሬይ ዉሪካ ዳኔላ ጾሳስ ያያና ማላኔ

\par }{\QB ኢዛ ቦንቻና ማላ

\par }{\QB ታኒ ኣዋጃ ኬሳዲስ፤

\par }{\QB ኢዚ ሜርናስ ዴኢዛ ዴኦ ጾሳ፤

\par }{\QB ኢዛ ካዎቴꬂ ꬋዮንታ

\par }{\QB ካዎቴꬃ፤

\par }{\QB ኢዛ ካዎቴꬃስካ

\par }{\QB ዉርሴꬂ ዴና።


\par }{\Q \VS{27}ኢዚ ኣሼሲኔ ማዴስ፤

\par }{\QB ኢዚ ሳሎኒኔ ሳኣን ማላታታኔ

\par }{\QB ማላሊሲዛ ሚሻታ ኦꬄስ፤

\par }{\QB ኢዚ ዳኔላ ጋሞታ

\par }{\QC ዶናፔ ኣሺዴስ» ጊዴስ።


\par }{\PP \VS{28}ሄሳ ጊሻስ ዳኔሊ ካዎ ዳሪዮሳ ካዎቴꬃ ዎዴኒኔ ፓሪሴ ዴሬ ኣስ ቂሮሳ ካዎቴꬃ ላይꬅ ኡባን ኢዛስ ዴኦይ ኢንጄቲዴስ።




\par }\Chap{7}{\SH ዳኔላስ ኣጁታን ቆንጪዳ ኦይዱ ዶኣታ
\par }
{\R (7፡1—12፡13)

\par }{\PP \VerseOne{1}ባቢሎኔ ካዎ ቤሊሻጾሬይ ካዎቲዳ ኮይሮ ላይꬅ ዳኔሊ ባ ኣልጋን ኢቺ ዲሼ ኣጉሞኔ ኣጁታ ቤዪዴስ፤ ሄሳፌ ጉዬ ባ ቤኢዳ ኣጉሞዛ ጻፊዴስ።

\VS{2}ዳኔሊ፥ «ሳሎ ጫርኮ ኦይዳቲ ዎጋ ኣባ ቃꬂሺን ኦማርስ ኣጁታን ቤያዲስ።

\VS{3}ዱማ ዱማ ቆሞ ዎጋ ጊታ ኦይዱ ዶኣቲ ኣባፌ ኬዚዳ።
\XREF{}{{\XO 7:3 }{\XT{ኣጁ 13፡1፤ 17፡8}}}


\par }{\PP \VS{4}«ኮይሮ ዶኣዚ ጋሞ ሚሳቴስ፤ ኢዛስ ጎሌ ቄፌ ማላ ቄፌቲ ዴቴስ፤ ታኒካ ጼሎን ዲሺን ሄ ቄፌቲ ሾዴቲ ሾዴቲ ዎꬊዳ፤ ሄ ዶኣዚ ꬎቁ ጊዲ ኣሳ ማላ ናምኡ ቶሆታን ኤቂዴስ፤ ኢዛስ ኣሳ ዎዚናይ ኢሜቲዴስ።


\par }{\PP \VS{5}«ናምኣንꬆ ዶኣዚ ዛርዶ ዶኣ ሚሳቴስ፤ ኢዚ ኢሲ ሚሌን ꬎቁ ጊ ኤቂዴስ፤ ኢዚ ባ ኣቻን ሄꬑ ሚሌ ሜቄꬃታ ሳጺ ኦይኪዴስ፤ ‹ኔ ኮዪዳ ኬና ኣሾ ማ› ጊዛ ቃላይ ኢዛስ ዮቴቲዴስ።


\par }{\PP \VS{6}«ታኒ ሄሳ ጼሎን ዲሺን ማሄ ሚሳቲዛ ሃራ ዶኣይ ኬዚዴስ፤ ኢዛስ ካፎ ቄፌ ሚሳቲዛ ኦይዱ ቄፌቲ ዞኮ ቦላ ዴቴስ። ኦይዱ ሁኤቲ ኢዛስ ዴቴስ፤ ጎዳቴꬂካ ኢዛስ ኢሜቲዴስ።
\XREF{}{{\XO 7:6 }{\XT{ኣጁ 13፡2}}}


\par }{\PP \VS{7}«ሄሳፌ ጉዬ ኦይዳንꬆ ዶኣዛ ታ ቤያዲስ፤ ኢዚካ ኬሂ ባቢሲዛ፥ ዳጋንꬂዛዚኔ ዎልቃማ ዶኣ፤ ሄ ዶኣዛስ ፑዜሬꬂዛኔ ሜንꬄሬꬂዛ ቢራታ ሚሳቲዛ ጊታ ኣቻቲ ዴቴስ። ኢዚ ሚሺን ኣቲዳይሳ ባ ቶሆታን ዬꬌቴስ፤ ካሴ ኣꬊዳ ዶኣታ ኡባፌ ኢዚ ዱማ፤ ኢዛስ ታሙ ካጬቲ ዴቴስ።
\XREF{}{{\XO 7:7 }{\XT{ኣጁ 12፡3፤ 13፡1}}}


\par }{\PP \VS{8}«ታኒ ካጬታ ጊሻስ ቆፋን ዲሺን ካጬታ ጊዶራ ሃራ ኢሲ ጉꬃ ካጬይ ኬዚዴስ። ኮይሮ ካጬታፔ ሄꬓቲ ሾዴቲ ዎꬊዳ፤ ሄ ጉꬃ ካጬዛስ ኣሳ ኣይፌይኔ ኦቶሬቴꬃን ሃሳይዛ ዶናይ ዴስ።
\XREF{}{{\XO 7:8 }{\XT{ኣጁ 13፡5-6}}}


\par }{\Q \VS{9}«ታ ጼሎን ዲሺን

\par }{\QB ኣራታቲ ሚጬቲዳ፤

\par }{\QB ቤኒ ቤኒሶፌ ዲዛይሲ

\par }{\QC ኢዛ ቦላ ኡቲዴስ፤

\par }{\QB ኢዛ ማይኦይ

\par }{\QB ሻቻ ማላ ቦꬃ፤

\par }{\QB ኢዛ ቢናናይካ

\par }{\QB ፑቶ ማላ ቦꬃ፤

\par }{\QB ኢዛ ኣራታይ ታማ ላጮ፥

\par }{\QB ኢዛ ፓራ-ጋሬቲ ኤጺዛ ታማ ማላ።
\XREF{}{{\XO 7:9 }{\XT{ኣጁ 20፡4፤ 1፡14}}}


\par }{\Q \VS{10}ኢዛ ሲንꬃራ ታማ ሃꬂ

\par }{\QB ፑልቲ ጎጌስ፤

\par }{\QB ኢዛስ ዳሮ ሺያን ቆዴቲዛ

\par }{\QC ኦሳንቻቲ ዴቴስ፤

\par }{\QB ቆዳይ ባይንዳ ዴሬይ

\par }{\QB ኢዛ ሲንꬃን ኤቂዴስ፤

\par }{\QB ፒርዳ ሺሎታይካ ኡቲዴስ፤

\par }{\QB ማጻፋቲካ ዶዬቲዳ።
\XREF{}{{\XO 7:10 }{\XT{ኣጁ 5፡11፤ 20፡12}}}


\par }{\PP \VS{11}«ታኒ ሄ ካጬዚ ሃሳይዛ ኦቶሮ ቃላፔ ዴንዲዳይሳን ታ ኢዛኮ ጉጃ ጉጃ ጼላዲስ፤ ሄ ዶኣዚ ኦይኬቲዲ ሹኬታና ጋካናሲኔ ኢዛ ኣሾይ ሲፋሌቲዲ ጌዴ ላጪዛ ታማን ኦሌታና ጋካናስ ታኒ ጼሎ ኣጋቤኬ።

\VS{12}ሃንኮ ኣቲዳ ዶኣታ ጎዳቴꬂ ኢስታፌ ኤኬቲዴስ፤ ጊዶ ኣቲን ጉꬃ ዎዴስ ኢስቲ ሼምፖራ ፓጻ ዴኣና ማላ ፒቃዴይ ኢሜቲዴስ።


\par }{\PP \VS{13}«ኣሳ ና ሚሳቲዛዴይ ሳሎ ሻራይ ኢዛ ጊዶꬂ ኦይኪን ዪዛይሳ ኦማርስ ኣጁታን ቤያዲስ፤ ኢዛ ጌዴ ቤኒ ቤኒሶፌ ዲዛይሳኮ ሺሺዳ።
\XREF{}{{\XO 7:13 }{\XT{ማቶ 24፡30፤ 26፡64፤ ማር 13፡26፤ 14፡62፤ ሉቃ 21፡27፤ ኣጁ 1፡7፥13፤ 14፡14}}}

\VS{14}ኣላሜ ቦላ ዲዛ ኣስ ኡባይ፥ ካዎቴꬃቲ ኡባይኔ ዱማ ዱማ ቃላን ሃሳይዛ ዛሬቲ ኡባይ ኢዛስ ሃጋዛና ማላ ጎዳቴꬂ፥ ቦንቾይኔ ካዎቴꬂ ኢዛስ ኢሜቲዴስ፤ ኢዚ ሜርናስ ሃራና፤ ኢዛ ካዎቴꬃስካ ዉርሴꬂ ዴና።
\XREF{}{{\XO 7:14 }{\XT{ኣጁ 11፡15}}}


\par }{\SH ኣጁታዛ ቢርሼꬅ
\par }
{\PP \VS{15}«ታኒ ዳኔሊ ሃይሳ ታ ቤኢዳ ኣጁታን ኬሃ ሜቶታዲስ፤ ታ ሼምፖያካ ጬጫዱስ።

\VS{16}ታስ ሄን ጋዳን ኤቂዳይታፔ ኢሳኮ ሺቃዳ ሃይሳ ኡባ ቱሙ ቢርሼꬂ ኣዛኮ ኦይቻዲስ፤ ኢዚካ ታስ ሄሳ ኡባ ቢርሼꬅ ዮቲዴስ።

\VS{17}ኢዚካ ታስ፥ ‹ሃይቲ ዎጋ ጊታ ኦይዱ ዶኣቲ ቢታፌ ዴንዳና ኦይዱ ካዎታ።

\VS{18}ጊዶ ኣቲን ኡባፌ ꬎቃ ጾሳ ጌሻቲ ኢዛ ካዎቴꬃ ባስ ኤካና፤ ሜርናስ ኦይካና፤ ኤ ሜርናስ ኢስቲ ኦይካና› ጊዴስ።
\XREF{}{{\XO 7:18 }{\XT{ኣጁ 22፡5}}}


\par }{\PP \VS{19}«ሄሳፌ ጉዬ ታኒ ሃንኮ ዶኣታ ኡባፌ ዱማቲዲ ያሺሲዛ ኦይዳንꬆ ዶኣሲ ዲዛ ቱሙ ቢርሼꬃ ኤራናስ ኮያዲስ። ሄ ዶኣስ ቢራታ ኣቺኔ ጻርቂማላ ጹጉንꬂ ዴስ፤ ኢዚ ባናራ ጋይቲዳ ኡባ ሜንꬄሬꬂ ሜስ፤ ሚሺን ኣቶይሳ ባ ቶሆን ዬꬌሬቴስ።

\VS{20}ቃሴካ ሄ ዶኣዛ ሁኤን ዲዛ ታሙ ካጬታ ጊሻስ፥ ኢስታ ጊዶን ሞኪዳ ካጬ ጊሻሲኔ ሄ ካጬታ ጊዶፌ ሾዴቲዳ ሄꬑ ካጬታ ጊሻስ ሄሳꬆካ ሃራታፔ ኣꬊዛ ኣሳ ኣይፌ ሚሳቲዛ ኣይፌታ ጊሻስ፥ ኦቶሮቴꬃን ሃሳይዛ ዶናይ ኢዛስ ዲዛ ሃ ካጬዛ ጊሻስ ታ ኤራናስ ኮያዲስ።

\VS{21}ቤኢቴ ታ ጼሊሺን ሃይሲ ሃ ካጬዚ ጌሻታ ቦላ ኦላ ኣዋጂዲ ኢስታ ጾኒዴስ።
\XREF{}{{\XO 7:21 }{\XT{ኣጁ 13፡7}}}

\VS{22}ሄሲካ ሃኒዳይ ቤኒ ቤኒሶፌ ዲዛይሲ ያና ጋካናሲኔ ኡባፌ ꬎቃ ጾሳይ ጌሻታስ ቱማ ፒርዳ ፒርዳና ጋካናሳ። ጌሻቲ ኢዛ ካዎቴꬃ ላቲዛ ዎዴይ ጋኪዴስ።
\XREF{}{{\XO 7:22 }{\XT{ኣጁ 20፡4}}}


\par }{\PP \VS{23}«ኢዚካ ታስ ሄሳ ቢርሼꬃ፥ ‹ሄ ኦይዳንꬆ ዶኣዚ ቡሮፔ ቢታ ቦላ ዴንዳና ኦይዳንꬃ ካዎቴꬃ፤ ሄሲ ሄ ካዎቴꬃይ ኡባፌ ዱማ ጊዲዳ ጊሻስ ኢዚ ቢታ ኡባ ዎራጂዲ ባ ቶሆን ዬꬋና፥ ሊቂሳናኔ ማና።

\VS{24}ታሙ ካጬቲ ሄ ካዎቴꬃ ጊዶፌ ኬዛና ታሙ ካዎታ፤ ሄሳፌ ጉዬ ካሴ ካዎታፔ ሃራ ዱማ ካዎይ ዴንዲዲ ሄ ታሙ ካዎታፔ ሄꬓታ ሺሪ ዬጋና።
\XREF{}{{\XO 7:24 }{\XT{ኣጁ 17፡12}}}

\VS{25}ኢዚ ኡባፌ ꬎቃ ጾሳ ቦላ ማካላ ቃላ ሃሳያና፤ ኢዛ ጌሻታ ኢዚ ዋዪሳና፤ ኢዛ ቦንቾ ባኣሌታኔ ኢዛ ዎጋ ላማናስ ኢዚ ዳፌታና፤ ጌሻቲ ሄꬑ ላይꬂኔ ባጋ ጋካናስ ኢዛ ጎዳቴꬃ ጋርሳን ዴኣና።
\XREF{}{{\XO 7:25 }{\XT{ኣጁ 12፡14፤ 13፡5-6}}}


\par }{\PP \VS{26}« ‹ሄሳፌ ጉዬ ፒርዳ ኣራታይ ሚጬታና፤ ኢዛ ካዎቴꬃይ ኢዛፔ ቃሬቲ ኤኬቲን ኢዚ ሜርናስ ሙሌራ ꬋያና።

\VS{27}ሳሎፔ ጋርሳራ ዴኢዛ ካዎቴꬃ ኡባ ማታይ፥ ዎልቃይኔ ጊታቴꬃይ ኡባፌ ꬎቃ ጾሳ ዴሬ ጌሻታስ ኢሜታና። ኢዛ ካዎቴꬃይካ ሜርና ካዎቴꬅ ጊዳና፤ ዴሬዛ ሃሪዛይቲ ኡባቲ ኢዛስ ኣዛዜታናኔ ኢዛስ ጎይናና› ጊዴስ።
\XREF{}{{\XO 7:27 }{\XT{ኣጁ 20፡4፤ 22፡5}}}


\par }{\PP \VS{28}«ታ ኣጁታ ቢርሼꬂ ሃይሳን ፖሌቴስ፤ ታኒ ዳኔሊ ታ ቆፋን ኬሃ ጬጫዲስ፤ ታ ኣይፌሶይ ላሜቲዴስ፤ ጊዶ ኣቲን ታኒ ሃይሳ ዉርሳካ ታ ዎዚናን ቁምኣ ኦይካዲስ» ጊዴስ።




\par }\Chap{8}{\SH ዳኔሊ ኣጁታን ቤኢዳ ꬋርሾኔ ኦርጌ
\par }
{\PP \VerseOne{1}ቤሊሻጾሬይ ካዎቲዳ ሄꬓንꬆ ላይꬃን ታኒ ዳኔሊ ሃይሳፌ ካሴ ቤኢዳይሳፌ ሃራ ኣጁታ ቤያዲስ።

\VS{2}ኤላማ ኣዉራጃን ሱሳ ጊምቤ ማታን ኣጁታን ታና ቤያዲስ፤ ኣጁታዛን ታኒ ኡላዬ ሻፋ ኣቻን ዳይስ።

\VS{3}ታኒ ꬎቁ ሂስታ ጼላሼ ሄ ሻፋዛ ኣቻን ናምኡ ጊታ ካጬቲ ዲዛ ኢሲ ꬋርሾይ ኤቂዳይሳ ቤያዲስ፤ ካጬቲ ኣዱሳ፤ ሄ ካጬታፔ ኢሶይ ኣዱቂ ኤኬስ፤ ጊዶ ኣቲን ኢዚ ሞኪዳይ ጉዬፔ።

\VS{4}ሄ ꬋርሾዚ ባ ካጬን ኣርሼይ ዉሊዛ ባጋ፥ ፑዴሃ ባጋኔ ዱጌሃ ባጋ ቃይጬስ፤ ኣይ ሜዶሳይካ ኢዛራ ኤቄታና ዳንዳይቤና፤ ኢዛ ኩሼፔካ ኣሻና ዳንዳይዛይ ዴና፤ ኢዚ ባ ኮዪዳ ማላ ኦꬂዴስ፤ ሂስቲዲ ካሴፔካ ሚኒ ሚኒ ቢዴስ።


\par }{\PP \VS{5}ታኒ ሄሳ ሄ ኣጁታዛ ጊሻስ ዩሻ ቆፒሺን ኢዛ ኣይፌታፔ ጊዶን ጊታ ካጬይ ዲዛ ዴይሻ ኦርጌይ ቶሆን ጋዴ ዬꬎንታ ዲሼ ቢታ ካንꬂዲ ቆፖንታ ኣርሼይ ዉሊዛ ባጋፌ ዪዴስ።

\VS{6}ካሴ ሻፋ ኣቻን ኤቂ ዲሺን ታ ቤኢዳ ናምኡ ካጬራ ዲዛ ꬋርሾዛኮ ሃንቆራ ዲዲሚ ዪዲ ኢጪዴስ።

\VS{7}ኢዚ ꬋርሾዛኮ ሺቂሺን ታ ቤያዲስ፤ ኢዚ ꬋርሾዛ ሃንቆን ኢጪዲ ꬋርሾዛ ካጬታ ናምኣታ ሜንꬄሬꬂ ዬጊዴስ፤ ꬋርሾዚካ ኢዛራ ኤቄታናስ ዎልቃ ꬋይዴስ፤ ሄሳ ጊሻስ ኦርጌዚ ꬋርሾዛ ዱጌ ቢታ ቦላ ዬጊዲ ኢዛ ባ ቶሆን ዬꬊ ኤቂዴስ፤ ꬋርሾዛ ዴይሻፌ ኣሻና ዳንዳይዛይ ቤቲቤና።

\VS{8}ዴይሻ ኦርጌዚ ኬሂ ሚኒ ሚኒ ዎልቃቲ ቢዴስ፤ ጊዶ ኣቲን ኢዚ ባ ዎልቃን ሚኒ ሚኒ ቢዳ ዎዴ ኢዛስ ጊታ ካጬዚ ሜቂ ዎꬊዴስ፤ ሄ ካጬዛሶሆዛን ሃራ ኦይዱ ጊታ ካጬቲ ሞኪዳ፤ ኢስቲ ኡባይካ ሳሎ ጫርኮ ኦይዳታ ባጋ ሲሚ ዲጪዳ።


\par }{\PP \VS{9}ሃይታ ኦይዱ ካጬታፔ ኢሳ ቦላ ሃራ ጉꬃ ካጬይ ሞኪዴስ፤ ሄ ጉꬃ ካጬዛ ዎልቃይ ዱጌሃ ባጋኔ ኣርሼይ ሞኪዛ ባጋ ጌዴ ሎኦ ዴሬይኮ ኬሂ ዲጪ ዲጪ ቢዴስ።
\FTNT{*}{{\FR 8:9 }{\FT{ሎኦ ዴሬ ጊዛይሲ ካሴ ኣይሁዳቲ ባንታ ዴሬ ኢስራኤሌ ቤሳናስ ጎኤቲዛ ቃላ።
}}}

\VS{10}ፑዴ ሳሎ ሜꬌቴꬃታኮ ጋካናስ ꬎቁ ጊዴስ፤ ሳሎ ጾሊንቴታፔ ኣማርዳይታ ዱጌ ቢታ ቦላ ዬጊዲ ኢስታ ቦላ ዱሬቲዴስ።
\XREF{}{{\XO 8:10 }{\XT{ኣጁ 12፡4}}}

\VS{11}ሳሎን ዲዛ ሜꬌቴꬃታ ሃላቃራ ጊናታና ኮዪዲ ባና ꬎቁ ዶቁ ሂስቲዴስ፤ ጋላስ ጋላስ ሺቂዛ ያርሾዚ ኢዛስ ሺቆንታ ማላ ዲጊዴስ፤ ጾሳ ኬꬃካ ቱኒሲዴስ።

\VS{12}ማካላቴꬃ ጋሶን ጌሻታ ኦላንቻቲኔ ጋላስ ጋላስ ሺቂዛ ያርሾዚ ኢዛስ ኢሜቲዴስ፤ ኢዚ ኦꬂዛ ሚሺ ዉሪካ ኢዛስ ጊጊ ጊጊ ቢዴስ፤ ቱማይካ ዱጌ ሳኣን ኦሌቲዴስ።


\par }{\PP \VS{13}ሄሳፌ ጉዬ ጌሻታፔ ኢሶይ ሃሳይሺን ታ ሲያዲስ፤ ቃሴ ጌሻታፔ ሃራይ ኢሶይ ኢዛስ፥ «ሃች ሃች ያርሺዛ ያርሾ ኣጁታይ ፖሌታና ዎዴይ ኣይዴ? ሃ ማካላቴꬃ ጋሶን ዪዛ ባሻይ ኣዉዴ ጋካናስ ጋምኣኔ? ቃሴካ ሳሎ ኦላንቻቲኔ ጾሳ ኬꬃይ ኣዉዴ ጋካናስ ዬꬌቲሼ ዳኔ?» ጊ ኦይቺዴስ።


\par }{\PP \VS{14}ሄ ኦይሼቲዳ ጌሻይካ፥ «2,300 ማላዶኔ ኦማርስ ጋካናስ ጋምኣና፤ ሄሳፌ ጉዬ ጾሳ ኬꬃይ ጌያና» ጊሺን ታ ሲያዲስ።


\par }{\SH ኣጁታዛ ቢርሼꬅ
\par }
{\PP \VS{15}ታኒ ዳኔሊ ሃይሳ ኣጁታዛ ጼሊሺኒኔ ዩሻ ቆፒሺን ኣሴ ሚሳቲዛይ ታ ሲንꬃን ኤቂዴስ።

\VS{16}ኡላዬ ሻፋፔ ሄ ፒንꬃን፥ «ጋብሬሌ! ሃይሳ ኣዴዛስ ኣጁታዛ ቢርሼꬅ ዮታ!» ጊ ዋሲዛ ኣሳ ጬንጉርስ ሲያዲስ።
\XREF{}{{\XO 8:16 }{\XT{ሉቃ 1፡19፥26}}}


\par }{\PP \VS{17}ጋብሬሌይ ታ ኤቃ ዲዛሶ ማቲ ማቲ ዪሺን ታ ዳጋማዳ ሲንꬃ ጉꬅ ጉፋናዲስ፤ ኢዚካ፥ «ኣሳ ናዉ! ሃይሲ ኣጁታዚ ቤሲዛይ ኣላሜ ዉርሴꬃ ጊሻስ ጊዲዳይሳ ኔ ኣኬካ» ጊዴስ።

\VS{18}ኢዚ ሄሳ ዮቲሺን ታኒ ቢታ ቦላ ሲንꬃ ጉꬅ ጉፋናዲስ፤ ኬሃ ꬊስኮ ሴራዲስ፤ ኢዚ ጊዲኮ ታና ካፊዲ ፑዴ ዴንꬂ ታ ቶሆን ኤሲዴስ።

\VS{19}ኢዚ ታና፥ «ሃይሲ ኣጁታዚ ኣላሜ ዉርሴꬃን ሃናና ዮኦታ ቤሴስ፤ ጉዬፔ ሃንቆ ዎዴ ኣዚ ሃናናኮ ታ ኔስ ዮታና።

\VS{20}ኔ ቤኢዳ ናምኡ ካጬራ ዲዛ ꬋርሾዚ ሜዶኔኔ ፓሪሴ ካዎቴꬃታ ቤሴስ።

\VS{21}ዴይሻ ኦርጌዚ ጊሪኬ ካዎቴꬃ ቤሴስ፤ ኢዛ ኣይፌታ ጊዶን ዲዛ ጊታ ካጬዚ ኮይሮ ካዎዛ ቤሴስ።

\VS{22}ሜቂዳሶዛን ሞኪዳ ኦይዱ ካጬቲ ሄ ካዎቴꬃይ ኦይዱ ኬዛናይሳ ቤሴቴስ፤ ጊዶ ኣቲን ኮይሮ ካዎቴꬃ ማላ ሚኖ ጊዶንታይሳ ቤሴስ።


\par }{\PP \VS{23}«ኢስታ ካዎቴꬃ ዉርሴꬃ ዎዴይ ጋኪሺን ማካላንቻቲ ኢታቴꬃን ጉጂ ጉጂ ቢዛ ዎዴ ባቢሲዛ ሲንꬂ ዲዛ ባሌꬂዛ ካዎይ ካዎታና።

\VS{24}ሄ ካዎዚ ኬሂፔ ሚናና፤ ጊዶ ኣቲን ባ ዎልቃን ሚኔና፤ ሻጲዛ ኢታ ሚሽ ኦꬃና፤ ኢዚ ኦꬂዛ ኡባይ ኢዛስ ጊጋ ጊዳና፤ ጊታ ኣሳታኔ ጌሻታ ꬋይሳና።

\VS{25}ኢዚ ማካላንቻ ጊዲዳ ጊሻስ ሾጬቺ ሾጬቺ ዱሬታና፤ ኢዚ ባና ባርካ ጊታ ማላ ቆዳና፤ ሳሮን ዶስ ጊሺን ኢዚ ዳሮታ ꬋይሳና፤ ካዎታ ካዎ ቦላ ኢዚ ዴንዳና፤ ሂስቲኮካ ዛሪዲ ኢዚ ꬋያና፤ ጊዲኮካ ኣሳ ዎልቃን ጊዴና።


\par }{\PP \VS{26}«ማላዶኔ ኦማርሳ ዎዴ ሺቂዛ ያርሾ ጊሻስ ኔ ቤኢዳ ኣጁታይ ቱማ፤ ጊዶ ኣቲን ሃ ኣጁታይ ፖሌታናይ ቡሮ ዳሮ ላይꬃፌ ጉዬን ጊዲዳ ጊሻስ ኔ ዎዚናን ቁምኣ ኦይካ» ጊዴስ።


\par }{\PP \VS{27}ታስ ዳኔላስ ዎልቃይ ኢጺዴስ፤ ዳሮ ዎዴካ ሳኬታ ኢቻዲስ፤ ሄሳፌ ጉዬ ዴንዳዳ ካዎ ኦሶሶ ባዲስ፤ ታ ቤኢዳ ኣጁታን ኬሃ ዳጋማዲስ፤ ታ ኤራፔ ቦላ ጊዲዴስ።




\par }\Chap{9}{\SH ዳኔላ ዎሳ
\par }
{\PP \VerseOne{1}ሜዶኔ ዴሬ ኣስ ኣርጼኪሲሴ ና ዳሪዮሲ ባቢሎኔን ካዎቲዴስ።

\VS{2}ኢዚ ካዎቲዳ ኮይሮ ላይꬂ ታኒ ዳኔሊ ካሴ ናቤ ኤርማሳስ ኢሜቲዳ ጎዳ ቃላ ማላ ዬሩሳላሜይ ላሌታዳ ላፑን ታሙ ላይꬅ ጋምኣናይሳ ጌሻ ማጻፋታፔ ኣኬካዲስ።
\XREF{}{{\XO 9:2 }{\XT{ኤር 25፡11፤ 29፡10}}}

\VS{3}ሄሳ ጊሻስ ታኒ ማቃ ማይኣዳኔ ቢዲንꬃ ቦላ ኡታዳ ጾማናስ፥ ዎሳናሲኔ ጋናታናስ ታ ኣይፌ ፑዴ ጎዳ ጾሳኮ ዴንꬃዲስ።

\VS{4}ታኒ ጎዳ ታ ጾሳ ዎሳሼኔ ፓጻሼ፥ «ኣቤት ጎዳ ጾሳዉ፥ ኔና ሲቂዛይታሲኔ ኔ ኣዛዞታ ናጊዛይታስ ኔኒ ኔ ጫቂዳ ቃላኔ ሜርና ሲቆዛ ናጊዛ ጊታኔ ያሺሲዛ ጾሳ።

\VS{5}ኑኒ ጊዲኮ ናጋራ ኦꬂዶስ፤ ኔና ቆሂዶስ፤ ኢታ ሚሽ ኦꬂዶስ፤ ማካሊዶስ፤ ኔ ኣዛዞታፔኔ ኔ ዎጋፔ ካሬ ኬዚዶስ።

\VS{6}ኑኒ ኑ ካዎታስ፥ ኑና ኣይሲዛይታስ፥ ቤኒ ኑ ኣዋታሲኔ ሄ ቢታይ ቦላ ዲዛ ዴሬ ኡባስ ኔ ሱንꬃን ዮቲዳ ናቤ ጊዲዳ ኔ ኦሳንቻታ ሲዪቤኮ።


\par }{\PP \VS{7}«ኣቤት ጎዳዉ! ኔኒ ጺሎ፤ ኑኒ ጊዲኮ ኔስ ኣማኔቶንታ ጊሻስ ኑና ቢታ ኡባ ቦላን ኔ ላሊዳ ዩሁዳ ኣሳይ፥ ዬሩሳላሜ ኣሳይኔ ኩሜꬃ ኢስራኤሌ ኣሳይ ማታን ጊዲን ሃሆን ዲዛ ኡባይ ሃኢ ዬላቲዶስ።

\VS{8}ኣቤት ጎዳዉ! ኑኒ ዉሪካ ኔና ቆሂዳ ጊሻስ ኑ ካዎታ፥ ኑና ኣይሲዛይታኔ ካሴ ኑ ኣዋታኔ ኑና ዬላይ ጋኪዴስ።

\VS{9}ኣቤት ጎዳ ኑ ጾሳዉ! ኑኒ ኔ ቦላ ማካሊኮካ ኔኒ ማሪዛኔ ኣቶ ጊዛ ጾሳ።

\VS{10}ኣቤት ጎዳ ኑ ጾሳዉ! ኑኒ ኔስ ኣዛዜቲቤኮ፤ ኔ ኦሳንቻ ጊዲዳ ናቤታ ባጋራ ኔ ኢሚዳ ዎጋታ ናጊቤኮ።

\VS{11}ኢስራኤሌ ኣሳይ ኡባይ ኔስ ኣዛዜቲቤና፤ ኔ ዎጋካ ኡባ ሜንꬂዲ ካሬ ኬዚዴስ።

\par }{\PP «ኑኒ ኔና ቆሂዳ ጊሻስ ኔ ኦሳንቻዛ ሙሴ ዎጋን ጻፌቲዳ ጫቆዚኔ ቃንጌꬃዚ ኑ ቦላ ጋኪዴስ።

\VS{12}‹ኢንቴ ቦላኔ ኢንቴና ካሌꬂዛይታ ቦላ ታ ጊታ ሜቶ ኤሃና› ጋዳ ካሴ ኔ ዮቲዳይሳ ኡባ ኑ ቦላ ፖላዳሳ፤ ሄ ዎዴ ዬሩሳላሜ ቦላ ጋኪዳ ቂጻቴ ማላይ ሃራሶ ኣዋንካ ጋኪቤና።

\VS{13}ካሴ ሙሴ ዎጋን ጻፌቲዳ ማላ ኔኒ ሃይሳ ሃ ሜቶዛ ዉርሳካ ኑ ቦላ ኤሃዳሳ፤ ጎዳ ኑ ጾሳዉ! ሄሲ ዉሪ ሃኒንካ ኑኒ ኑ ናጋራፔ ሲሚዲኔ ቱማ ካሊዲ ኔፔ ማሮቴꬅ ዴማናስ ኮዪቤኮ።

\VS{14}ጎዳ ኑ ጾሳይ ባ ኦꬂዛ ኦሶ ኡባን ጺሎ፤ ጎዳይ ኑ ቦላ ባሽ ኤሃናስ ሞꬌቲቤና።


\par }{\PP \VS{15}«ኣቤት ጎዳ ኑ ጾሳዉ! ሃይሳፌ ካሴ ኔኒ ኔ ዴሬዛ ኔ ሚኖቴꬃን ጊብጼፔ ኬሳዳ ሃች ጋካናስ ኔ ሱንꬃይ ኤሬታና ማላ ኦꬃዳሳ፤ ኑኒ ጊዲኮ ናጋራ ኦꬂዶስ፤ ኔናካ ቆሂዶስ።

\VS{16}ኣቤት ጎዳዉ! ኔኒ ካሴ ኦꬂዳ ጺሎ ኦሶዛ ጊሻስ ጋዳ ኔ ካታማ ዬሩሳላሜፔ፥ ኔ ጌሻ ዙማፔ ኔ ሃንቆዛ ዛራ፤ ኑ ናጋራኔ ኑ ኣዋታ ቆሆ ጋሶን ዬሩሳላሜይኔ ኔ ዴሬይ ኑ ዩሾን ዲዛ ዴራ ጊዶን ቂꬌስ ኣቲዶስ።


\par }{\PP \VS{17}«ኣቤት ኑ ጾሳዉ! ሃኢ ኔ ኦሳንቻ ዎሳኔ ጋናቴꬃ ሲያ፤ ኣቤት ጎዳዉ፥ ኔ ሱንꬃ ጊሻስ ጋዳ ላሌቲዳ ኔ ኬꬃኮ ኔ ሲንꬃ ዛራ።

\VS{18}ኣቤት ጾሳዉ! ኔ ሃይꬃ ታኮ ዛራዳ ታ ዎሳ ሲያ፤ ኔ ኣይፌ ዶይኣዳ ኑ ꬋይዛይሳኔ ኔ ሱንꬂ ጼይጌቲዳ ካታማዮ ቤኣ፤ ኑኒ ኔና ዎሲዛይ ኔ ጊታ ማሮቴꬃን ኣማኔቲዲ ኣቲን ኑ ጺሎቴꬃን ጬቄቲዲ ጊዴና።

\VS{19}ኣቤት ጎዳዉ! ኑ ዎሳ ኤዝጋ! ኑና ማራ! ኔኒ ሲያዳ ኦꬃ! ሃኖ ካታማይኒኔ ዴራ ቦላ ኔ ሱንꬂ ጼይጌቲዴስ፤ ጎዶ ኔ ሱንꬃ ጊሻስ ጋዳ ጋምኦፋ» ጋ ዎሳዲስ።


\par }{\SH ጋብሬሌይ ቆንጪሲዳ ኣጁታ
\par }
{\PP \VS{20}ታኒ ታ ናጋራኔ ታ ዴሬ ኢስራኤሌ ኣሳ ናጋራ ፓጻሼ ጌሻ ዙማ ጊሻስ ጎዳ ታ ጾሳ ሲንꬃን ኣጎንታ ዎሳዲስ።

\VS{21}ታኒ ዎሳ ቦላ ዳሼ ኮይሮ ኣጁታን ቤኢዳ ጋብሬሌይ ኦማርሳ ዎዴ ያርሾይ ሺቂዛ ዎዴን ታኮ ኤሶን ፒራꬊሼ ዪዴስ።
\XREF{}{{\XO 9:21 }{\XT{ሉቃ 1፡19፥26}}}

\VS{22}ኢዚ ታና ታማርሲሼ፥ «ዳኔላ! ሃኢ ታ ኔስ ኣꬎ ኤራቴꬂኔ ኣኬካ ኢማና ያዲስ።

\VS{23}ኔ ኬሃ ዶሴቲዳዴ ጊዲዳ ጊሻስ ኔ ቡሮ ዎሳ ዶሚሺን ጾሲ ኔ ዎሳ ሲዪዴስ፤ ታኒካ ሄሳ ኔስ ዮታና ያዲስ፤ ሄሳ ጊሻስ ሃኢ ታ ኔስ ዮቲዛይሳ ዎዚናን ዎꬃ፤ ኣጁታዛካ ኣኬካ።


\par }{\PP \VS{24}«ማካላቴꬃ ኤሳናስ፥ ናጋራ ዲጋናስ፥ ቆሆ ዉርሳናስ፥ ሜርና ጺሎቴꬅ ኤሃናስ፥ ኣጁታኔ ቲንቢቴ ማታሜን ሾጫናስ፥ ጌሽ ጊዲዳ ጊዶ ቆልኣ ቲስታናስ ኔ ዴራ ጊሻሲኔ ኔ ጌሻ ካታማይ ጊሻስ ላፑን ታሙ ሳሚንታይ ኣዋጄቲዴስ።


\par }{\PP \VS{25}«ኔ ሃይሳ ኤራ፥ ኣኬካ፤ ዬሩሳላሜ ዛሪ ኦꬃናሲኔ ኦራꬃናስ ኣዋጃይ ኬዚዳ ጋላሳፌ ዶሚዲ ሃሪዛ ቲዬቲዳዴይ ያና ጋካናስ ላፑን ሳሚንታኔ ኡሱፑን ታማኔ ናምኡ ሳሚንታ ጊዳና፤ ዬሩሳላሜ ኦጌቲኔ ኢዚስ ዲርሳቲ ዛሪ ኦራጻና፤ ሄሲ ፖሌታናይ ሜቶ ዎዴና።
\FTNT{*}{{\FR 9:25 }{\FT{ላፑን ታሙ ሳሚንታ፥ ላፑን ሳሚንታኔ ኡሱፑን ታማኔ ናምኡ ሳሚንታ ጊዛይሳ ኢሲ ኢሲ ጌሻ ማጻፋን ላይꬃታን ቆዴቴስ።
}}}

\VS{26}ኡሱፑን ታማኔ ናምኡ ሳሚንታታፔ ጉዬን ቲዬቲዳዴይ ኣይኮ ሞሮይ ባይንዳ ኣሳ ኩሼን ሃይቃና፤ ቡሮ ያና ሃላቃዛ ኣሳቲ ዬሩሳላሜኔ ጾሳ ኬꬃ ዲፒ ሂስቲ ꬋይሳና፤ ኢዛ ዉርሴꬂካ ሃꬃ ዲኦ ማላ ያና፤ ዉርሴꬅ ጋካናስ ኦላይ ጉጂ ጉጂ ባና፤ ባሺ ኣዋጄቲዴስ።

\VS{27}ሃላቃዚ ዳሮ ኣሳራ ኢሲ ሳሚንታስ ጫቄታና፤ ሳሚንታስ ባጋ ቦላ ያርሾዛኔ ካꬃ ኢሞታ ዲጋና፤ ኢስታሶሆን ባሽ ኤሂዛ ቱናቴꬅ ጾሳ ኬꬅ ጌልꬃና፤ ሄሲካ ሃናናይ ሄ ባሻ ካሌꬂዛይሳ ቦላ ኣዋጄቲዳ ቂጻቴይ ፖሌታና ጋካናሳ» ጊዴስ።
\XREF{}{{\XO 9:27 }{\XT{ዳኔ 11፡31፤ 12፡11፤ ማቶ 24፡15፤ ማር 13፡14}}}




\par }\Chap{10}{\SH ዳኔሊ ጼግሮሴ ሻፋ ኣቻን ዲሼ ቤኢዳ ኣጁታ
\par }
{\PP \VerseOne{1}ፓሪሴ ካዎ ቂሮሲ ካዎቲዳ ሄꬓንꬆ ላይꬃን ቢልጻሶሬ ጌቴቲዛ ዳኔሊ ኣጁታ ቤኢዴስ፤ ኣጁታን ኢዛስ ዮቴቲዳ ቃላይ ቱማ፤ ሄሲካ ዎልቃማ ኦላ ጊሻስ ቆንጪሲዛዛ፤ ኢዚ ሄ ኪታ ኤራና ማላ ኢዛስ ኣኬካይ ኣጁታን ኢሜቲዴስ።


\par }{\PP \VS{2}ሄ ዎዴ ታኒ ዳኔሊ ሄꬑ ሳሚንታ ኩሜꬂ ዬካዲስ።

\VS{3}ሄꬑ ሳሚንታቲ ኣꬋና ጋካናስ ኣሾ ጊዲን ሃራ ሎኦ ካꬅ ማቤኬ፥ ዎይኔ ኡሹ ጋንጻ ኤካቤኬ፤ ሺጪሲዛ ሚሺካ ቲዬታቤኬ።


\par }{\PP \VS{4}ላይꬃስ ኮይሮ ኣጊናይ ጌሊዳ ናምኡ ታማኔ ኦይዳንꬆ ጋላስ ታኒ ዎጋ ሻፋ ጼግሮሴ ኣቻን ኤቃዲስ።

\VS{5}ታኒ ꬎቁ ጋ ጼሊሺን ሌኤ ሃሬ ማይኢዲ ዎርቃ ቃባቶ ዳንጪዳ ኢሲ ኣስ ቤያዲስ።

\VS{6}ኢዛ ቦላይ ኢንቁ ማላ ጾልቄስ፤ ኢዛ ኣይፌሶይ ዎልቃንꬃ ማላ ፖፖልኡ ጌስ፤ ኢዛ ኣይፌቲካ ታማ ላጮ ሚሳቴቴስ፤ ኢዛ ቶሆቲኔ ኢዛ ኩሼቲ ታማን ቦንቂዳ ጻርቂማላꬆ ጾልቄቴስ፤ ኢዛ ቃላ ጊሪሳይ ዳሮ ዴሬ ቃላ ማላ ኮሹሜስ።
\XREF{}{{\XO 10:6 }{\XT{ኣጁ 1፡13-15፤ 2፡18፤ 19፡2}}}


\par }{\PP \VS{7}ሄ ኣጁታዛ ታኒ ዳኔሊ ጻላ ቤያዲስ፤ ሃንኮ ታናራ ዲዛይቲ ጊዲኮ ኣይኮካ ቤዪቤቴና፤ ኬሂ ዳጋሚዳ ጊሻስ ባቃቲ ቢዲ ቆቴቲዳ።

\VS{8}ታኒካ ሄሳ ኬሂ ማላሊሲዛ ኣጁታ ጼላሼ ታርካ ኣታዲስ፤ ታስ ዲዛ ዎልቃይ ዉሪን ዳቡራዲስ፤ ታ ኣይፌሶይካ ኬሂ ጊልቂዴስ።

\VS{9}ሄሳፌ ጉዬ ቃላ ጬንጉርስ ሲያዲስ፤ ታ ሄ ጬንጉርሳ ሲዪዛ ዎዴ ሲንꬃ ጉꬅ ቢታን ጉፋናዲስ፤ ዎልቃማ ꬊስኮ ሴራዲስ።

\VS{10}ሄኮ ታና ኢሲ ኩሼይ ቦቺዴስ፤ ታ ኮኮሪሺን ኢዚ ታና ካፊዲ ታ ኩሼኒኔ ታ ቶሆ ጉልባቴን ኤሲዴስ።


\par }{\PP \VS{11}ኢዚካ፥ «ኬሃ ዶሴቲዳ ዳኔላ! ሄኮ ታኒ ኔኮ ኪቴታ ያዲስ፤ ኔኒ ኔ ዲዛሶን ሲቲ ጋ ኤቃ፤ ታ ኔስ ዮቲዛይሳ ኣኬካ!» ጊዴስ። ኢዚ ታስ ሄሳ ዮቲን ታኒ ኮኮራሼ ዴንዳ ኤቃዲስ።


\par }{\PP \VS{12}ቃሴካ ኢዚ ታስ፥ «ዳኔላ ኔኒ ባቦፋ፤ ኔኒ ኣኬካ ዴማናሲኔ ኔና ኔ ጾሳ ሲንꬃን ኔ ሁኤ ካዉሾ ዶሚዳ ኮይሮ ጋላሳፌ ሃ ሲሚን ኔ ቃላይ ሲዬቲዴስ፤ ታኒ ኔ ቃላስ ዛሮ ኤካዳ ሃ ኔኮ ኪቴታ ያዲስ።

\VS{13}ጊዶ ኣቲን ፓሪሴ ካዎቴꬃ ሃላቃይ ታናራ ናምኡ ታማኔ ኢሲ ጋላስ ኤቄቲዴስ፤ ፋሪሴ ካዎቴꬂ ታኒ ታኪሲዳይሳ ቤኢዲ ዋና ሃላቃታፔ ሚካኤሌይ ታና ማዳናስ ዪዴስ፤ ታኒካ ኢዛ ፋሪሴ ሃላቃራ ሄን ኣጋዳ ያዲስ።
\XREF{}{{\XO 10:13 }{\XT{ኣጁ 12፡7}}}

\VS{14}ኣጁታዚ ፖሌታናስ ቡሮ ሲንꬃፌ ዳሮ ላይꬂ ዲዛ ጊሻስ ሲንꬃፌ ኔ ዴሬዛ ቦላ ሃናና ዮኦታ ኔስ ቆንጪሳናስ ታ ያዲስ» ጊዴስ።


\par }{\PP \VS{15}ኢዚ ሃይሳ ታስ ዮቲዛ ዎዴ ታ ጋናዚ ꬋዪን ዱጌ ቢታ ጼላዲስ።

\VS{16}ሄሳፌ ጉዬ ኣስ ሚሳቲዛዴይ ባ ኩሼ ዬዲዲ ታ ሜቴርሻታ ቦቺዴስ፤ ታኒካ ኢዛስ፥ ታ ዶና ዶያዳ ሃሳያ ዶማዲስ፤ ታ ሲንꬃን ዲዛይሳ፥ «ታ ጎዳዉ! ሃይሳ ኣጁታ ጋሶን ታ ሳኬታዲስ፤ ዎልቃይካ ታስ ዉሪዴስ።

\VS{17}ታኒ ኔ ኦሳንቻዚ ኔናራ ዋና ሃሳያና ዳንዳያዚና? ታ ጎዳዉ! ታስ ኣቤይ ኢጺዴስ፤ ታኒ ፔኖ ኬሳ ሼምፓናስካ ጾኔታዲስ» ጋዲስ።


\par }{\PP \VS{18}ኣስ ሚሳቲዛ ኪታንቻዚ ቃሴካ ታና ቦቺን ታኒ ሚናዲስ።

\VS{19}ኢዚካ ታና፥ «ኬሃ ዶሴቲዳይሶ! ኔስ ሳሮ ጊዳና፤ ባቦፋ ኣይኮይ ባ ሚና!» ጊዴስ። ኢዚ ታስ ዮቲን ታኒ ሚናዳ፥ «ታ ጎዶ! ኔኒ ታስ ሚኖቴꬅ ኢሚዳ ጊሻስ ኣኔ ኔ ዮታናይሳ ታስ ዮታ!» ጋዲስ።

\VS{20}ኢዚ ቃሴካ ታስ፥ «ታኒ ኔኮ ኣዛስ ዪዳኮ ኔኒ ኤራይ? ፓሪሴ ሃላቃ ኦላናስ ታ ኤሶን ሲማና፤ ታ ሲሚኮ ጊርኬ ሃላቃይ ያና።

\VS{21}ኮይሮታዳ ቱማ ማጻፋን ጻፌቲዳይሳ ታ ኔስ ቆንጪሳና፤ ሃ ሃላቃታራ ታ ኦሌቲሺን ኢንቴ ሃላቃ ሚካኤሌፔ ኣቲን ሃራይ ታና ማዲዳይ ባዋ።




\par }\Chap{11}{\PP \VerseOne{1}«ሜዶኔ ኣስ ዳሪዮሲ ካዎቲዳ ኮይሮ ላይꬅ ታኒ ኢዛ ማዳናሲኔ ኢዛ ሚንꬄꬃናስ ኢዛ ኣቻን ኤቃ ዳይስ።


\par }{\SH ፑዴሃ ባጋ ካዎታኔ ዱጌሃ ባጋ ካዎታ
\par }
{\PP \VS{2}«ሃኢካ ታኒ ኔስ ቱማ ዮታና፤ ሃራ ሄꬑ ካዎቲ ቡሮ ፓሪሴ ቦላ ካዎታና፤ ሄይታ ሄꬓታ ካሊዲ ኦይዳንꬆ ካዎታና ካዎዚ ሃንኮ ካሴይታፔ ዱሬቴꬃን ኣꬋና፤ ኢዛስ ዱሬቴꬂ ኬሂ ዳሪሺን ኢዚ ባ ቦላ ሃራ ካዎታ ጉጂ ኤኪዲ ጊሪኬ ካዎቴꬃ ቦላ ዴንዳና።

\VS{3}ሄሳፌ ጉዬ ዎልቃማ ካዎይ ዴንዳና፤ ኢዛ ካዎቴꬃይካ ጊታ ጊዳና፤ ኢዚ ባ ኮዪዳዚ ኡባ ኦꬃና።

\VS{4}ጊዶ ኣቲን ኢዚ ዳሮ ሚኒዳ ዎዴ ኢዛ ካዎቴꬃይ ላሌታና፤ ኣላሜ ቦላ ኦይዱ ኬዚ ሻኬቲ ዎꬊዲ ኦይዱ ባጋ ባና፤ ኢዛ ዜሬꬂ ጊዶንታይቲ ኢዛ ካዎቴꬃን ካዎታና፤ ጊዲኮካ ኢስታፌ ኢሶይካ ኢዛ ማላ ሚኔና፤ ጋሶይካ ካዎቴꬃይ ላሌቲን ሃራቲ ጊሼቲ ኤኪዳ ጊሻሳ።


\par }{\PP \VS{5}«ዱጌሃ ባጋ ካዎይ ሚናና፤ ጊዶ ኣቲን ኢዛ ኦላንቻታ ኣዛዚዛይታፔ ኢሶይ ካዎዛፔ ኬሂ ሚናና፤ ኢዛ ካዎቴꬃይ ኬሂ ጊታ ጊዳና።

\VS{6}ጉꬃ ላይꬃታፔ ጉዬ ዱጌሃ ባጋ ካዎይ ፑዴሃ ባጋ ካዎራ ላጌቴꬃ ጫቆ ጫቄታና፤ ዱጌሃ ባጋ ካዎይ ባ ናዮ ፑዴሃ ባጋ ካዎዛስ ማቾ ሂስቲ ኢማና፤ ጊዶ ኣቲን ኢዛ ባ ዎልቃ ሚንꬃናስ ዳንዳዮንታ ጊሻሲኔ ካዎዛ ዎልቃይ ሚኖንታ ጊሻስ ካሴ ጌሊዳ ጫቆ ቃላዚ ሚኔና፤ ሄሳ ጊሻስ ኢዛ ባና ማዲዛይታራ፥ ባ ኣዋራኔ ባስ ኣዛዜቲዛይታራ ኣሳ ኩሼን ኣꬋ ኢሜታና።


\par }{\PP \VS{7}«ሄራካ ኢዚ ዳቦ ጊዲዳ ኢሳዴይ ኢዚ ሶሆ ኦይካናስ ዴንዳና፤ ፑዴሃ ባጋ ካዎዛ ኦላንቻታራ ኦላ ኦይኬታና፤ ኢስታስ ኦላ ሚጻካ ሜንꬂ ጌሊዲ ኢዚ ኢስታ ጾናና።

\VS{8}ኢስታ ኤቃ ጾሳታ ሚስሌታ፥ ቢራፔኔ ዎርቃፌ ኦሴቲዳ ሚሻታ ዲኢ ኤኪዲ ዱጌ ጊብጼ ኤፋና፤ ጉꬃ ላይꬃታስ ዱጌሃ ባጋ ካዎይ ፑዴሃ ባጋ ካዎራ ኦሌቴꬅ ኤሳና።

\VS{9}ሄሳፌ ጉዬ ፑዴሃ ባጋ ካዎይ ዱጌሃ ካዎይ ሃሪዛ ዴራ ኦላናስ ዎራጃና፤ ጊዶ ኣቲን ኢዚ ባ ዪዳ ኦጌራ ጉዬ ሲሚ ባቃቲዲ ባ ዴሬ ባና።

\VS{10}ፑዴሃ ባጋ ካዎ ኣቱማ ናይቲ ኦላስ ጊጌቲሼ ኬሂ ዎልቃማ ኦላንቻታ ሺሻና፤ ሄ ኦላ ኣሳይካ ባ ሲንꬃን ዲዛ ቢታ ሜጪ ኤፊዛ ዎልቃማ ዲኦ ሃꬃ ማላ ባ ሞርኬ ሚጻ ቦላ ሜቶ ጋꬃና።


\par }{\PP \VS{11}«ሄ ዎዴ ዱጌሃ ካዎይ ኬሂ ሃንቄቲዲ ፑዴሃ ባጋ ካዎራ ኦሌታናስ ዴንዲዴስ፤ ፑዴሃ ባጋ ካዎይ ሺሺዳ ዎልቃማ ኦላንቻቲ ጾኔታና።

\VS{12}ዱጌሃ ባጋ ካዎይ ዳሮ ኦላንቻታ ዲኢዳ ዎዴ ባ ዎዚናን ኦቶሬታና፤ ዳሮ ሺያን ቆዴቲዛ ኦላንቻታካ ኢዚ ዉርሳና፤ ጊዲኮካ ኢዚ ጾኒዳ ማላ ሚኒ ዴና።

\VS{13}ፑዴሃ ባጋ ካዎይ ጌዴ ባ ዴሬ ሲሚዲ ካሴይሳፌ ሚንꬂዲ ኦላንቻታ ጊጊሳና፤ ጉꬃ ላይꬃታፔ ጉዬ ኢዚ ባ ኦላንቻታ ኩሜꬃ ኦላ ሚሽ ጊጺሲ ኤኪዲ ያና።


\par }{\PP \VS{14}«ሄሳፌ ጉዬ ዳሮ ኣሳይ ዱጌሃ ባጋ ካዎ ቦላ ማካላና፤ ዳኔላ ኔኒ ሃይሳ ኣጁታዛን ቤኢዳይሲ ዉሪካ ፖሌታና ማላ ኔ ባጋ ኣሳፔ ማካላንቻቲ ቢታ ቦላ ሺሮ ዴንꬃና ሺን ኢስታ ቆፋይ ፖሌቴና።

\VS{15}ሄሳ ጊሻስ ፑዴሃ ባጋ ካዎይ ኢሲ ጊምቤይ ዩዪ ኣꬊዳ ካታማዮ ጊዶꬂዲ ኢዞ ኦይካና፤ ዱጌሃ ባጋ ዎታዳራቲ ኢስታራ ኤቄታናስ ዳንዳዬቴና፤ ኢስታ ጋርሳፌ ዶሬቲዳ ሚኖ ኦላንቻቲካ ኢዛራ ኤቄቲ ዳንዳያና ዎልቃይ ኢስታስ ዴና።

\VS{16}ፑዴ ባጋፌ ዎራጃናይሲ ባ ኮዪዳ ማላ ኦꬃና፤ ኢዛራ ኤቄቲ ዳንዳያናይ ዴና፤ ኢዚ ሎኦ ቢታዮ ሃራና፤ ኢዞ ꬋይሳናስካ ዎልቃ ዴማና።


\par }{\PP \VS{17}«ፑዴሃ ባጋ ካዎይ ባ ኦላንቻታ ኩሜꬅ ሺሺ ኦላስ ዎራጃናስ ቆፓና፤ ሃንኮ ባስ ሞርኬ ጊዲዳ ዱጌሃ ባጋ ካዎራ ሲጌቲዲ ጫቄታና፤ ሄ ካዎዛ ኩንዲሳናስ ባ ናዮ ኢዛስ ማቾ ሂስቲ ኢማና፤ ጊዶ ኣቲን ኢዛ ቆፋይ ፖሌቴና።

\VS{18}ሄሳፌ ጉዬ ኣባ ኣቻን ዲዛ ዴሬታ ቦላ ሜቶ ጋꬂዲ ኢስታ ሃራና፤ ጊዶ ኣቲን ኦላንቻታ ሃላቃይ ኢዛ ኦቶሬቴꬃ ፑርሺሳና፤ ኢዚ ኦꬂዳ ኡባ ኢዛ ቦላ ዛራና።

\VS{19}ሂስቲዲ ሄ ካዎዚ ካሴ ባ ዴሬ ሚጻታን ሲማና፤ ጊዶ ኣቲን ꬉጴቲዲ ኢዚ ኩንዳና፤ ናምኣንꬆ ቤቴና።


\par }{\PP \VS{20}«ኢዛሶሆን ሃራ ካዎይ ካዎታና፤ ሄ ካዎቲዳ ካዎዚ ባ ካዎቴꬃ ቦንቾ ናጋናስ ጊራ ጊሪሲዛ ኣስ ሹማና፤ ጊዶ ኣቲን ሄ ካዎዚ ጉꬃ ዎዴፔ ጉዬ ዴሬይ ዴንዲን ዎይኮ ኦላን ጊዶንታ ኢዚ ጮ ሃይቂ ꬋያና።»


\par }{\SH ሜንጼ ኢታ ጊዲዳ ፑዴሃ ካዎ
\par }
{\PP \VS{21}ታስ ኣጁታ ቢርሺዛ ኪታንቻዚ፥ «ኢዛፔ ጉዬ ኢሲ ካꬌቲዳ ኣሲ ዴንዳና፤ ኢዛስ ካዎቴꬃ ቦንቾይ ኢሜቲቤና፤ ጊዶ ኣቲን ዴሬዚ ቆፖንታ ሳሮን ዲሺን ዪዲ ጌኔራ ካዎቴꬃ ኦይካና።

\VS{22}ሄሳፌ ጉዬ ኢዛራ ኤቄቲዛ ዳሮ ኦላንቻቲ ኢዛ ሲንꬃፌ ፒቴቲ ꬋያና፤ ጫቄꬂዛ ሃላቃዚካ ሃይቃና።

\VS{23}ኢዚ ኢዛራ ሲጌቴꬃስ ጫቄቲዳፔ ጉዬ ጪሞን ጌኔ ኦሶ ኦꬃና፤ ኣማርዳ ኣሳታ ኦይኪዲ ሚኒ ሚኒ ባና።

\VS{24}ኢዚ ኬሂ ዱሬቲዳ ዴሬ ቆፖንታ ዲሺን ዎራጂ ኦይካና፤ ካሴ ኢዛ ኣዋቲ ኦꬂ ኤሮንታ ሚሽ ኢዚ ኦꬃና፤ ኢዚ ዲኢ ኤኪዳይሳ ኡባ ባ ኦላንቻታስ ጊሼቺ ኢማና፤ ኦላ ሚጻታ ቦላካ ሜቶ ጋꬃናስ ቆፋ ቃቻና፤ ጊዶ ኣቲን ሄሲ ጉꬃ ዎዴሳ።


\par }{\PP \VS{25}«ዎልቃማ ኦላንቻታ ጊግሲዲ ኦሌታናስ ዱጌሃ ባጋ ካዎ ቦላ ዎራጃና፤ ዱጌሃ ባጋ ካዎይካ ባ ባጋራ ዳሮ ዎልቃማኔ ሚኖ ኦላንቻታ ጊግሲዲ ባ ቦላ ዪዛ ኦላ ቴቃናስ ዴንዳና፤ ጊዶ ኣቲን ኢዛ ቦላ ካሴቲዲ ማቄቲዳ ማቄቴꬃፌ ዴንዶይሳን ኢዚ ኢስታራ ኤቄታናስ ዳንዳዬና።

\VS{26}ኢዛራ ኢሲፌ ሚዛ ኢዛ ላጌቲ ኢዛ ꬋይሳናስ ማቄታና፤ ኢዛ ኦላንቻቲ ኡባይ ዉራና፤ ዳሮቲካ ኦላን ሃይቃና።

\VS{27}ሄሳፌ ጉዬ ሄ ናምኡ ካዎቲ ባንታ ዎዚናን ጌኔ ቆፋ ኦይኪ ኢሲ ማዳፌ ማናስ ኢሲፌ ኡታና፤ ኢሶይ ኢሳስ ባሌꬆ ዮኦ ሃሳይና፤ ጊዲኮካ ባሬዚ ጋኮንታ ጊሻስ ኢስታ ቆፋይ ፖሌቴና።

\VS{28}ፑዴሃ ባጋ ካዎይ ባስ ሺሺዳ ኣቆታ ኤኪዲ ባ ዴሬ ሲማና፤ ጊዶ ኣቲን ኢዛ ዎዚናይ ጌሻ ጫቆ ቃላ ꬋይሳናስ ዴንዳና፤ ጫቆ ቃላ ቦላ ኢታ ሚሽ ኦꬃና፤ ሄሳፌ ጉዬ ባ ዴሬ ሲሚ ባና።


\par }{\PP \VS{29}«ባሬቲዳ ጋላሳን ዱጌሃ ባጋ ዛሪ ዎራጃና፤ ጊዶ ኣቲን ኢዛስ ካሴይሳ ማላ ሃኔና።

\VS{30}ኣርሼይ ዉሊዛ ባጋራ ዲዛ ዴሬይ ማርካቤን ዪዲ ኦሊዛ ጊሻስ ኢዚ ኬሂ ዳጋማና፤ ጉዬ ሲሚ ባና፤ ጌሻ ጫቆ ቃላ ቦላ ሃንቄታና፤ ሲሚዲካ ጌሻ ጫቆ ቃላ ካዲዳይታራ ላጌታና።


\par }{\PP \VS{31}«ኢዛ ኦላንቻቲ ጾሳ ኬꬃኔ ዲርሳ ቱኒሳና፤ ሃች ሃች ሺቂዛ ያርሾዛ ዲጋና፤ ባሽ ኤሂዛ ቱናቴꬅ ቶካና።
\XREF{}{{\XO 11:31 }{\XT{ዳኔ 9፡27፤ 12፡11፤ ማቶ 24፡15፤ ማር 13፡14}}}

\VS{32}ካዎዚ ጫቆ ቃላዛ ካዲዳይታ ባሌꬂዲ ኦጌፔ ኢስታ ካሬ ኬሳና፤ ባ ጾሳ ኤሪዛ ዴሬይ ጊዲኮ ጎባና፤ ሚኒካ ካዎዛራ ኤቄታና።


\par }{\PP \VS{33}«ዴሬ ጊዶን ዲዛ ኣꬎ ኤራንቻቲ ዳሮታ ታማርሳና፤ ጊዶ ኣቲን ኢስቲ ጉꬃ ዎዴስ ታማን ጹጌታና፤ ማሻን ሲፌታና፤ ዲኤታናኔ ኢስቲ ሃሪዳይሲካ ቦንቄቲ ኤኬታና።

\VS{34}ሃ ዴጾ ሜቶዚ ኢስታ ቦላ ጋኪዳ ዎዴ ኢስቲ ኣማርዳ ማዶ ዴማና፤ ዳሮ ኣሳቲ ኢስታ ባጋ ሚሳቲዲ ኢስታኮ ሺቃና ሺን ዎዚናፔ ጊዴና።

\VS{35}ኣꬎ ኤራንቻታፔ ኢሶቲ ኢሶቲ ꬉጴታና፤ ሄሳꬆ ሃኒዲ ዉርሴꬃ ዎዴይ ጋካናስ ኢስቲ ጋጬቲዲ፥ ጌዪዲኔ ኢስታ ቦላ ዎሶይ ባይንዳይታ ጊዲዲ ኬዛና፤ ሄሲ ኡባይ ሃናናይ ጾሲ ባሪዳ ዎዴይ ጋካናሳ።


\par }{\PP \VS{36}«ፑዴሃ ባጋ ካዎይ ባ ቆፒዳይሳ ኡባ ፖላና፤ ኢዚ ባና ኤቃ ጾሳታፔካ ቦላራ ꬎቁ ꬎቁ ሂስታና፤ ጾሳታፔ ኣꬎ ጾሳ ቦላ ሃይሳፌ ካሴ ሴቴቲ ኤሮንታ ጫሻ ቃላ ሃሳያና፤ ጾሳ ሃንቆይ ፖሌታና ጋካናስ ኢዚ ኦꬂዛ ኡባይ ኢዛስ ኢንጄታና፤ ካሴ ባሬቲዳይሲ ፖሌታና ቤሴስ።
\XREF{}{{\XO 11:36 }{\XT{2ታሶ 2፡3-4፤ ኣጁ 13፡5-6}}}

\VS{37}ሃ ካዎዚ ካሴ ባ ኣዋታ ኤቃ ጾሳታ ካዉሻና፤ ማጫሳቲ ዶሲዛ ኤቃ ጾሳታ ኢዚ ሌቃና፤ ኢዚ ባና ኡባፌካ ቦላራ ጼሊዛ ጊሻስ ኤቃ ጾሳታ ኡባ ቄሊ ጋና።

\VS{38}ኢስታሶሆን ሚጻታ ጾሳ ቦንቻና፥ ካሴ ኢዛ ኣዋቲ ኤሮንታ ጾሳስ ዎርቃ፥ ቢራ፥ ኣሌቆ ሚሻታ፥ ኣልኦ ሹቻታኔ ሃራ ዳሮ ኢሞታታ ሺሺዲ ቦንቻና።

\VS{39}ኣላጋ ጾሳታ ማዶን ኢዚ ሚኖ ሚጻታ ዎራጂ ኦይካና፤ ኢዛስ ሃሬቲዛይታ ኬሂ ቦንቻና፤ ዳሮ ዴሬ ሃራና ማላ ኢስታ ሹማና፤ ቃሴ ቢታዮካ ኢስታስ ሻኪ ሻኪ ኢማና።


\par }{\PP \VS{40}«ዉርሴꬃ ዎዴይ ጋኪሺን ዱጌሃ ባጋ ካዎይ ፑዴሃ ባጋ ካዎዛ ቦላ ኦላስ ዎራጃና፤ ፑዴሃ ባጋ ካዎይ ፓራ-ጋሬን፥ ቶጋኒኔ ማርካቤታን ጎኤቲዲ ኦላ ኤቄታና፤ ዲኦ ሃꬃ ማላ ዳሮ ዴሬታ ዎራጂ ኦይካና።

\VS{41}ሎኦ ቢታዮካ ዎራጂ ኦይካና፤ ዳሮ ዴሬቲ ኢዛ ኩሼን ኩንዳና፤ ጊዲኮካ ኤዶሜይ፥ ሞኣቤይኔ ኣሞኔ ዴሬቲ ኢዛ ኩሼፔ ኣታና።

\VS{42}ኢዚ ባ ጎዳቴꬃ ዳሮ ዴሬታ ቦላ ኣሳና፤ ሄ ዎዴ ጊብጼይካ ኢዛፔ ኬሳ ኤካ ኣቱኩ።

\VS{43}ዎርቃ፥ ቢራኔ ጊብጼ ኣቆታ ኡባ ቦንቂ ኤካና፤ ሊቢያ ኣሳይኔ ቶጵያ ኣሳይ ኢዛስ ሃሬታና።

\VS{44}ሄሳፌ ጉዬ ኣርሼይ ሞኪዛ ባጋራኔ ፑዴሃ ባጋራ ዪዛ ዎሬይ ኢዛ ዳጋንꬃና፤ ኢዚ ኬሂ ሃንቄቲዲ ዳሮ ኣሳታ ዎꬋናሲኔ ꬋይሳናስ ዴንዳና።

\VS{45}ኢዚ ባ ካዎቴꬃ ዱንካኔዛ ኣባፌኔ ጌሻ ዙማፔ ጊዶን ቶካና፤ ጊዶ ኣቲን ሄሲ ዉሪ ሃኒንካ ኢዛስ ዉርሴꬅ ጊዳና፤ ኢዛ ማዳናይካ ቤቴና» ጊዴስ።




\par }\Chap{12}{\SH ዎዴ ዉርሴꬅ
\par }
{\PP \VerseOne{1}ካሴ ታስ ኣጁታዛ ቢርሺዛ ኪታንቻዚ ታስ፥ «ኔ ዴሬዛ ናጊዛ ጊታ ኪታንቻስ ሃላቃ ሚካኤሌይ ኢዚ ሄ ዎዴ ቆንጫና፤ ኣሳ ዜሬꬂ ሜꬌቶሶፌ ሄ ዎዴ ጋካናስ ሃኒ ኤሮንታ ዎልቃማ ሜቶይ ሃናና፤ ኢስታ ሱንꬃይ ማጻፋን ጻፌቲዳ ኡባ ኣሳይ ኣታና።
\XREF{}{{\XO 12:1 }{\XT{ማቶ 24፡21፤ ማር 13፡19፤ ኣጁ 7፡14፤ 12፡7}}}

\VS{2}ኢስቲ ሃይቂን ቢታይ ሚዳይቲ ዉሪካ ዴንዳና፤ ኢስታ ጋርሳፌ ባጋይቲ ሜርና ዴኦስ፥ ባጋይቲ ሜርና ካዉሻሲኔ ዋዬስ ዴንዳና።
\XREF{}{{\XO 12:2 }{\XT{ኢሳ 26፡19፤ ማቶ 25፡46፤ ዮሃ 5፡29}}}

\VS{3}ሄ ዎዴ ኣꬎ ኤራንቻቲ ሳሎ ፖኦ ማላ ጶላና፤ ዳሮታ ጺሎቴꬃ ኦጌ ካሌꬂዳይቲ ዉሪ ሜሪፔ ሜርና ጋካናስ ሳሎ ጾሊንቴታ ማላ ጾልቃና።


\par }{\PP \VS{4}«ዳኔላ! ኔኒ ኣላሜ ዉርሴꬂ ጋካናስ ሃይሳ ማጻፋዛ ጎርዳዳ ማታሜን ሾጫ፤ ሄ ዎዴ ኣሳይ ኤራቴꬅ ዳርሳናስ ያኔ ሃ ዎጼሬታና» ጊዴስ።
\XREF{}{{\XO 12:4 }{\XT{ኣጁ 22፡10}}}


\par }{\PP \VS{5}ሄሳፌ ጉዬ ታ ሲንꬃን ሃꬃ ሻፋ ዶናን ሃራ ናምኣታ ሄ ፒንꬃኒኔ ሃ ፒንꬃን ኤቂዳይታ ቤኣዲስ።

\VS{6}ኢስታ ጊዶፌ ኢሳይ ሌኤ ሃሬ ማይኢዲ ሄ ሻፋዛፔ ፑዴ ባጋራ ኤቂዳ ኪታንቻዛ፥ «ሃይቲ ማላሊሲዛ ሃኖቲ ፖሌታናስ ኣይ ኬና ዎዴይ ኣቲዴ?» ጊዲ ኦይቺዴስ።


\par }{\PP \VS{7}ሌኤ ሃሬ ማይኢዲ ሻፋፔ ጋና ባጋራ ኤቂዳ ኪታንቻዚ ባ ኩሼታ ፑዴ ሳሎ ዴንꬂዲ፥ «ሄሲ ሄꬑ ላይꬂኔ ባጋ ጋምኣና፤ ጌሻ ኣሳታ ዎልቃይ ዉርሺን ሃይቲ ዉሪካ ፖሌታና» ጊዲ ሜርናስ ዴኢዛይሳን ጫቂሺን ሲያዲስ።
\XREF{}{{\XO 12:7 }{\XT{ኣጁ 10፡5፤ 12፡14}}}


\par }{\PP \VS{8}ኢዚ ጊዛይሳ ሲያዲስ ሺን ታስ ጌሊቤና፤ ሂስቲን ታኒ፥ «ታ ጎዶ! ሃይሳ ኡባ ዉርሴꬂ ኣይ ጊዳኔ?» ጋ ኦይቻዲስ።


\par }{\PP \VS{9}ኢዚካ ታስ፥ «ዳኔላ! ሃይሳ ኣላሜዛ ዉርሴꬂ ጋካናስ ሃይሲ ቲንቢቴ ቃላዚ ጎርዴቲዲ ማታሜን ሾጬቲዳ ጊሻስ ኔኒ ባ።

\VS{10}ዳሮቲ ቆሬታና፥ ጋጬቲ ጌያናኔ ኢስታ ቦላ ዎሶይ ባይንዳይታ ጊዳና፤ ኢታቲ ጊዲኮ ባንታ ኢታቴꬅ ጉጂ ጉጂ ባና፤ ኢታታፔ ኢሶይካ ኣኬኬና፤ ጊዶ ኣቲን ኣꬎ ኤራንቻቲ ኣኬካና።
\XREF{}{{\XO 12:10 }{\XT{ኣጁ 22፡11}}}


\par }{\PP \VS{11}«ጋላስ ጋላስ ሺቂዛ ያርሾይ ዲጌቶሳፌኔ ባሻ ቱናቴꬂ ዶሜቶሳፌ ሃ ሲሚን 1,290 ጋላስ ጊዳና።
\XREF{}{{\XO 12:11 }{\XT{ዳኔ 9፡27፤ 11፡31፤ ማቶ 24፡15፤ ማር 13፡14}}}

\VS{12}ጌንጪዲ 1,335 ጋላሳቲ ኣꬋና ጋካናስ ባ ኣማኖ ናጊዛይ ኣንጄቲዳ ኣሳ።


\par }{\PP \VS{13}«ዳኔላ! ኔኒ ዉርሴꬅ ጋካናስ ባ፤ ሄሳፌ ጉዬ ኔ ሼምፓና፤ ዉርሴꬃ ጋላስ ኔስ ጊጊዳ ጺንጾ ኔ ላታና» ጊዴስ።


\par }