\NormalFont\ShortTitle{ዮናሳ ቲንቢቴ}

{\MT ዮናሳ ቲንቢቴ

\par }{\IMT ጊዶ ቆፋ

\par }{\IP ዮናሳ ቲንቢቴይ ጾሳስ ኣዛዜቲኬ ጊዳ ኢሲ ናቤ ቦላ ጋኪዳ ዱማ ዱማ ሜቶታ ዮቲዛ ማጻፋ ጊዲዳ ጊሻስ ሃራ ቲንቢቴ ማጻፋታፔ ዱማቴስ። ጾሲ ዮናሳ፥ «ኢስራኤሌ ኣሳስ ሚኖ ሞርኬ ጊዲዳ ጊታ ኣሶሬ ካዎቴꬃስ ዋና ካታማ ናናዌ ባ!» ጊዲ ኢዛ ኣዛዚዴስ።

\par }{\IP ዮናሲ ጊዲኮ፥ «ጾሳይ ካታማዮ ꬋይሳናስ ኢሚዳ ሚኖ ቆፊሶዛስ ኢዚ ጊዳ ማላ ኦꬄና» ጊ ቆፒዳ ጊሻስ ጾሳ ቃላ ኤኪዲ ናናዌ ባናስ ኮዪቤና፤ ዳሮ ሃኖቲ ሃንዳፔ ጉዬ ኬሂ ኡፋዬቶንታ ዲሼ ኣዛዜቲዴስ፤ ኢዚ ቡሮ ሃናና ጊዳ ኢዛ ቃላዚ ፖሌቶንታ ኣጊን ላንጬቲዴስ።

\par }{\IP ሃ ማጻፋዚ ጾሳስ ኢዛ ሜꬌቴꬃ ኡባ ቦላ ጎዳቴꬂ ዲዛይሳ ኤሪሴስ። ሃራፔካ ጾሲ ሲቆኔ ማሪዛ ጎዳ ጊዲዳ ጊሻስ ባ ዴራ ሞርኬታ ቦላ ሃንቄቲዲ ሙሌራ ꬋይሳናፔ ኣቶ ጊዲ ማራናስ ዶሲዛይሳ ቤሴስ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ጎዳፔ ዮናሳ ባቃታ
{\IOR{1፡1-7}}

\par }{\IO ዮናሳ ዎሳ
{\IOR{2፡1-10}}

\par }{\IO ዮናሲ ናናዌ ቢን ዴሬዛ ማሬቴꬅ
{\IOR{3፡1-11
}}

\par }{\IO ጾሲ ዴሬዛ ማሪዳ ጊሻስ ዮናሳ ሃንቄቴꬅ
{\IOR{4፡1-11}}



\par }\ChapOne{1}{\SH ዮናሲ ኣዛዜቶንታ ኢጾ
\par }
{\PP \VerseOne{1}ኣማቴ ና ዮናሳኮ ጎዳ ቃላይ፥
\XREF{}{{\XO 1:1 }{\XT{2ካዎ 14፡25}}}

\VS{2}«ዴንዳዳ ሄ ጊታ ካታማ ናናዌ ባ፤ ሄ ካታማ ኣሳ ኢታቴꬅ ታ ቤኢዳይሳ ኢስታስ ዮታ» ጊሼ ዪዴስ።

\VS{3}ጊዶ ኣቲን ዮናሲ ጎዳ ሲንꬃፌ ባቃቲዲ ታርሴሴ ቢታ ባናስ ዴንዲዴስ፤ ኢዚ ዮጴ ካታማ ዎꬊዲ ታርሴሴ ቢዛ ማርካቤ ዴሚዴስ፤ ጎዳ ሲንꬃፌ ባቃቲዲ ኢስታራ ታርሴሴ ባናስ ሚሽ ቃንጺዲ ማርካቤዛን ጌሊዴስ።


\par }{\PP \VS{4}ማርካቤዚ ቢሺን ጎዳይ ኣባ ቦላ ጎቴ ጫርኮ ዴንꬂን ኣባ ዳምባላይ ኬሂ ዳሪዳ ጊሻስ ማርካቤዚ ሜቃና ጋኪዴስ።

\VS{5}ሂስቲን ማርካቤዛን ዲዛ ኣሳይ ባቢዳ ጊሻስ ዉሪካ ባ ጾሳኮ ዋሲዴስ፤ ቃሴ ማርካቤዚ ካዉያና ማላ ኢዛ ጊዶን ዲዛ ጫና ዴንꬂዲ ኣባን ኦሊዳ፤ ጊዲኮካ ዮናሲ ማርካቤዛስ ጋርሳ ኪፊሌ ዎꬊዲ ሄን ዴጾ ꬊስኮ ዎꬊዴስ።


\par }{\PP \VS{6}ማርካቤዛ ሃላቃይ ኢዛኮ ቢዲ፥ «ኣይስ ꬊስካዲ? ዴንዳዳ ኔ ጾሳ ዎሳ! ኢዚ ባ ሎኦ ኣይፌን ጼሊዲ ኑና ኣሻናኮ ኦኒ ኤሪዜ!» ጊዴስ።


\par }{\PP \VS{7}ማርካቤዛን ዲዛ ኣሳይ ኢሶይ ኢሳ፥ «ሃ ዪቴ! ሃይሲ ኢታ ሚሺ ኦና ጋሶን ኑና ጋኪዳኮ ኤራናስ ኣኔ ሳማ ዬጎስ» ጊዳ፤ ሂስቲን ኢስቲ ሳማ ዬጊን ሳማይ ዮናሳ ቦላ ዎꬊዴስ።

\VS{8}ሄሳፌ ጉዬ ኢስቲ ዮናሳ፥ «ሃይሲ ኢታ ሚሺ ኦና ጋሶን ኑ ቦላ ጋኪዳኮ ኣኔ ኑስ ዮታ! ኔ ኦሶይ ኣዜ? ኣዋፔ ያዲ? ኔ ዴሬይ ኣዋ? ኔኒ ኦና ዜሬꬄ?» ጊ ኦይቺዳ።


\par }{\PP \VS{9}ሂስቲን ዮናሲ ዛሪዲ፥ «ታኒ ኢብራዌ ኣሳ፤ ኣባኔ ቢታ ሜꬊዳ ሳሎ ጎዳ ጎይናይስ» ጊዴስ።


\par }{\PP \VS{10}ሄሳ ጊሻስ ጾሳ ሲንꬃፌ ኢዚ ባቃቲዛይሳ ኢዚ ኢስታስ ዮቲዳይሳፌ ኣሳይ ኤሪዳ ጊሻስ ኬሂ ባቢዲ፥ «ሃይሶ ኣይ ፓላ ሚሽ ኦꬃዲ?» ጊዳ።


\par }{\PP \VS{11}ቃሴ ኣባ ዳምባላይ ካሴይሳፌ ሃ ዳሪዳ ጊሻስ ኣሳይ ዮናሳ፥ «ኑስ ኣባይ ጮኡ ጋና ማላ ኔና ኑኒ ዎስቲኖ?» ጊዲ ኦይቺዳ።


\par }{\PP \VS{12}ኢዚካ ኢስታስ፥ «ሃይሲ ዎልቃማ ዳምባላይ ኢንቴ ቦላን ዴንዲዳይ ታ ጋሶን ጊዲዳይሳ ታ ኤራይስ፤ ሄሳ ጊሻስ ታና ዴንꬂዲ ኣባን ኦሊቴ፤ ሂስቲኮ ኣባይ ኢንቴስ ጮኡ ጋና» ጊዴስ።


\par }{\PP \VS{13}ጊዶ ኣቲን ማርካቤዛን ዲዛ ኣሳይ ማርካቤዛ ጉዬ ኣባ ላንቄ ኬሳናስ ሚንꬂ ላጊዳ ሺን ኣባ ዳምባላይ ኬሂ ዳሪዳ ጊሻስ ኬሳናስ ዳንዳይቤቴና።

\VS{14}ሄሳ ጊሻስ ኢስታስ፥ «ኣቤት ጎዳዉ! ሃይሳ ኣዴዛ ሼምፖ ጊሻስ ኔኒ ኑና ꬋይሶንታ ማላኔ ሃይሳ ጌሻ ሱꬃ ኣጮዛካ ኔኒ ኑፔ ኦይቾንታ ማላ ኑኒ ኔና ኬሂ ዎሶስ። ኣይስ ጊኮ ጎዳዉ ኔኒ ኔ ኮዪዳ ማላ ኦꬃዳሳ» ጊዲ ጎዳኮ ዋሲዳ።


\par }{\PP \VS{15}ሄሳፌ ጉዬ ዮናሳ ዴንꬂዲ ኣባን ኦሊን ኣባ ዳምባላይ ጮኡ ጊዴስ።

\VS{16}ሂስቲን ኣሳይ ጎዳስ ኬሂ ባቢዴስ፤ ጎዳስ ያርሾ ያርሺዳ፤ ኣዲናካ ኣዲኔቲዳ።


\par }{\PP \VS{17}ዮናሳ ሚታና ማላ ኢሲ ጊታ ሞሌ ጎዳይ ጊግሲን ሄ ሞሌዛ ኡሎን ዮናሲ ሄꬑ ጋላሲኔ ሄꬑ ኦማርስ ኣቂዴስ።
\XREF{}{{\XO 1:17 }{\XT{ማቶ 12፡40}}}




\par }\Chap{2}{\SH ዮናሳ ዎሳ
\par }
{\PP \VerseOne{1}ዮናሲ ሞሌዛ ኡሎን ዲሼ ባ ጎዳኮ፥

\VS{2}«ታኒ ቱጋ ጊዶን ዳሼ ጎዳ ጼይጊን ኢዚ ታስ ኮዪዴስ፤ ታኒ ሃይቂዳይቲ ዲዛ ጪማ ጊዶን ዳሼ ኔኮ ዋሳዲስ፤ ኔካ ታ ዋሶ ሲያዳሳ።

\VS{3}ኔ ታና ጪማ ኣባ ጊዶ ዱጌ ዬጋዳሳ፤ ሃꬂ ታና ዶዲዴስ፤ ኔ ዳምባላይ ታ ቦላራ ኣꬊዴስ።

\VS{4}ሄሳ ጊሻስ ታኒ፥ ‹ታ ኔ ሲንꬃፌ ዎራ ኦሌታዲስ፤ ጊዲኮካ ታ ኔ ጌሻ ኬꬃ ቃሴካ ዛራ ቤኣና› ጋዲስ።


\par }{\PP \VS{5}«ሃꬃይ ታስ ቆꬌ ጋካናስ ሚቲዴስ፤ ጪማ ኣባይ ታና ሚቲዴስ፤ ኣባ ጊዶን ዲዛ ማታይካ ታ ሁኤ ቦላ ጻጼቲዴስ።

\VS{6}ታኒ ዙማታ ጋርስ ዱጌ ዎꬋዲስ፤ ሄን ቢታ ጋርሳን ሜርናስ ጎርዳን ኡታዲስ፤ ጊዲኮካ ኣቤት ታ ጎዳዉ! ኔኒ ታ ሼምፖ ጪማ ኦላፌ ኬሳዳሳ።


\par }{\PP \VS{7}«ታኒ ሃይቃና ማቲዳ ዎዴ ኔና ጎዳ ቆፓዲስ። ታ ዎሳይካ ኔኮ ፑዴ ጌሻ ኬꬅ ጋኪዴስ።

\VS{8}ሃዳ ኤቃታ ካሊዛይቲ ዉሪ ኔናን ጎዳን ኣማኔታናይሳ ኣጊዳ።

\VS{9}ጊዶ ኣቲን ታ ጋላታ ኔስ ያርሻና፤ ታ ኣዲኔቲዳይሳ ኡባካ ጋꬃና፤ ኣይስ ጊኮ ኣቶቴꬂ ጎዳፔ ዬስ» ጊ ዎሲዴስ።


\par }{\PP \VS{10}ሄሳፌ ጉዬ ጎዳይ ሞሌዛ ኣዛዚን ሞሌዚ ዮናሳ ቢታ ቦላ ጮዪዴስ።




\par }\Chap{3}{\SH ዮናሳ ኣዛዜቴꬅ
\par }
{\PP \VerseOne{1}ጎዳ ቃላይ ናምኣንꬆ ዮናሳኮ፥

\VS{2}«ዴንዳዳ ሄ ጊታ ካታማ ናናዌ ባዳ ታኒ ኔስ ዮቲዛ ቃላ ኢስታስ ኣዋጃ» ጊሼ ዪዴስ።


\par }{\PP \VS{3}ሂስቲን ዮናሲ ዴንዲዲ ጎዳ ቃላꬆ ናናዌ ቢዴስ። ናናዌይ ኬሂ ጊታ ካታማ፤ ሃ ጋጻፔ ሄ ጋጻ ጋካናስ ሄꬑ ጋላስ ሄሜꬄስ።

\VS{4}ዮናሲ ናናዌ ካታማ ቢ ጋኪዲ ኢሲ ጋላሳ ኦጌ ማላ ካታማስ ጊዶ ቢዲ፥ «ኦይዱ ታሙ
\FTNT{*}{{\FR 3:4 }{\FT{ኦይዱ ታሙ ጊዛይሳ ላፑን ታሙ ኤራንቻታ ቢርሼꬃን ሄꬑ ጋላስ ጌስ።
}}} ጋላሳፌ ጉዬ ናናዌይ ꬋያና» ጊዲ ኣዋጂዴስ።


\par }{\PP \VS{5}ሂስቲን ናናዌ ኣሳይ ጾሳ ኣማኒዲ ጾማ ኣዋጂዴስ፤ ጊታታፔ ጉꬃታ ጋካናስ ዉሪካ ማቃ ማይኢዳ።
\XREF{}{{\XO 3:5 }{\XT{ማቶ 12፡41፤ ሉቃ 11፡32}}}


\par }{\PP \VS{6}ዮኦዚ ናናዌ ካዎኮ ጋኪን ኢዚ ባ ካዎቴꬃ ኣራታፔ ዎꬊዲ ካዎቴꬃ ማይኦ ማይኢዳይሳ ቃሪዲ ማቃ ማይኢዲ ቢዲንꬃን ኡቲዴስ።

\VS{7}ሂስቲዲ ናናዌ ኣሳስ፥ «ካዎዛፔኔ ካዎ ኦሳንቻታፔ ኢሜቲዳ ኣዛዞ ማላ ሃቺፌ ዶሚዲ ኣሲኔ ሜሄይ ኡባይ ኣይኮካ ሞፖ፤ ሃꬂካ ኡዮፖ።

\VS{8}ኣሳይካ ሜሄይካ ዉሪ ማቃ ማይኦ፤ ኣሲ ዉሪ ሚንꬂዲ ጾሳኮ ዋሶ፤ ባ ኢታ ኦጌፔኔ ቆሆ ኦሶፔካ ሲሞ።

\VS{9}ሂስቲኮ ጾሳይ ኑስ ቃꬌቲዲ ኑ ꬋዮንታ ማላ ባ ዎልቃማ ሃንቆፌ ሲማናኮ ኦኔ ኤሪዛይ» ጊዴስ።


\par }{\PP \VS{10}ኢስቲ ባ ኢታ ኦጌፔ ሲሚዳይሳ ጾሳይ ቤኢዲ ኢስታስ ቃꬌቲዲ ኢስታ ቦላ ኤሃና ጊዳ ፒርዳ ኣጊዴስ።




\par }\Chap{4}{\SH ዮናሳ ዪሎኔ ጾሳ ቃꬌቴꬅ
\par }
{\PP \VerseOne{1}ዮናሲ ጊዲኮ ሄ ሃኖዛ ኡባን ኡፋዬቲቤና፤ ሄሳ ጊሻስ ኬሂ ሃንቄቲዴስ፤

\VS{2}ሄሳፌ ጉዬ ጎዳ፥ «ኣቤት ጎዳዉ! ታኒ ቡሮ ታ ዴሬን ዳሼ ጊዳይሲ ሃይሳ ጊዴኔ? ታ ኔ ሲንꬃፌ ቤታዳ ታርሴሴ ባናስ ኤሶቲዳይሲ ሄሳሳ፤ ቃꬌታይኔ ማሮታይ ኔናን ኩሚዳ ጾሳ ኔ ጊዲዳይሳ፥ ሃንቆስ ኤሶቶንታይሳኔ ኣጎንታ ሲቆን ኩሚዳይሳ፥ ቃሴ ኤሃና ጊዳ ኢታ ሚሺካ ኣጊዛ ጾሳ ኔ ጊዲዳይሳ ታኒ ካሴካ ኤራይስ።
\XREF{}{{\XO 4:2 }{\XT{ኬሳ 34፡6}}}

\VS{3}ኣቤት ጎዳዉ! ሃኢ ታ ሼምፖ ኤካ፤ ፓጻ ዱሳፌ ታስ ሃይቆይ ሎኦ» ጊ ዎሲዴስ።
\XREF{}{{\XO 4:3 }{\XT{1ካዎ 19፡4}}}


\par }{\PP \VS{4}ሂስቲን ጎዳይ ኢዛስ፥ «ቱሙ ኔ ሃይሳስ ሃንቄታናስ ቤሲዜ?» ጊዴስ።


\par }{\PP \VS{5}ዮናሲ ካታማፔ ኬዚ ቢዲ ኣርሼይ ሞኪዛ ባጋን ኡቲዴስ፤ ካታማ ቦላ ጋኪዛዝ ቤያናስ ሄን ባስ ዳሴ ዳሲዲ ኢዛ ኩዋን ኡቲዴስ።

\VS{6}ኣርሼ ሴላፔ ዮናሳ ኣሻናስ ጎዳይ ኢሲ ጎሴ ዶሊሲዴስ፤ ሄ ጎሴይ ዲጪዲ ዮናሳ ኩዋሲዴስ፤ ዮናሲ ሄ ጎሴይ ጊሻስ ኬሂ ኡፋዬቲዴስ።

\VS{7}ጊዶ ኣቲን ዎንቴꬃ ጋላስ ማላዶ ጾሳይ ጉጹኔ ኪቲዴስ፤ ሄ ጉጹኔያ ጎሴይ ጻጶ ዱꬂን ጎሴያ ሜላዱስ።

\VS{8}ኣርሼይ ሞኪዛ ዎዴ ጾሳይ ጹጊዛ ጫርኮ ኣርሼይ ሞኪዛ ባጋፌ ዬዲዴስ፤ ሄሳፌ ዴንዲዳይሳን ዮናሲ ዳቡራና ጋካናስ ኣዋይ ዮናሳ ሁኤ ጹጊዴስ፤ ሂስቲን ኢዚ፥ «ፓጻ ዳናፔ ታስ ሃይቆይ ሎኦ» ጊዴስ።


\par }{\PP \VS{9}ሂስቲን ጾሳይ ዮናሳስ፥ «ቱሙ ኔኒ ሃ ጎሴይ ጊሻስ ሃንቄታናስ ታስ ቤሲዜ?» ጊዴስ።

\par }{\PP ዮናሲካ፥ «ኤ! ሃይቃና ጋካናስ ሃንቄታናስ ቤሴስ» ጊዴስ።


\par }{\PP \VS{10}ሂስቲን ጎዳይ ዮናሳስ፥ «ኢሲ ጋላስ ሞካዳ፥ ናምኣንꬆ ጋላስ ሜሊዳ ጎሴይስ ኔኒ ኢዚን ዳቡሮንታሪሲኔ ኢዞ ዲቾንታሪስ ሃይሳ ማላ ሚሼታሳሺን፥

\VS{11}ኡሻቺኔ ሃዲርስ ሻኪ ኤሮንታ ጼታኔ ናምኡ ታሙ ሺያፔ ቦላራ ዲዛ ዴሬይኔ ዳሮ ሜሄይ ዲዛ ሃ ጊታ ናናዌ ካታማይስ ታ ሚሼታናስ ቤሴኔ?» ጊዴስ።


\par }