\NormalFont\ShortTitle{ኦሮሜ ኣሳስ}

{\MTB ጳዉሎሲ

\par }{\MT ኦሮሜ ኣሳስ

\par }{\MTB ጻፊዳ ኪታ

\par }{\IMT ጊዶ ቆፋ

\par }{\IP ሃዋሬ ጳዉሎሳ ኪታይ ኦሮሜ ኣሳስ ጻፌቲዳይ ጳዉሎሲ ኦሮሜን ዲዛ ዎሳ ኬꬃዮ ጋኪ ቤያናስ ቆፒዳ ጊሻስ ኢስቲ ኢዛ ጊጌቲ ናጋና ማላ ኤሪሳናሳ። ጳዉሎሳስ ዲዛ ቆፋይ ኦሮሜን ዲዛ ኣማኒዛ ኣሳራ ጉꬃ ዎዴ ኦꬂዳፔ ጉዬ ኢስቲ ኢዛ ማዲኮ ኢዚ ኢስፔኔ ቢታ ባናሳ፤ ኢዚ ባስ ጌሊዳ ማላ ኢስታስካ ኣማኖይ ጌሊን ኣማኒዛይቲ ባ ዱሳን ኣማኖ ቤሳና ማላ ኣማኖ ቲሚርቴ ሃኖ ኢስታስ ኡባ ቢርሺ ጻፊዴስ፤ ጳዉሎሳ ኪታይ ኩሜꬅ ጊዲ ቤቲዳይ ሃይሳ ሃ ኪታዛና።

\par }{\IP ጳዉሎሲ ኦሮሜን ዲዛ ኣማኒዛ ኣሳስ ባ ሳሮካ ዬዲዳፔኔ ኢስታስ ኢዚ ዎሳና ቃላ ጌሊዳፔ ጉዬ ባ ኪታስ ዋና ኣይፌ ዮኦ (1፡17) «ጾሳፌ ቤቲዛ ጺሎቴꬅ ኣማኖኔ ኣማኖስ ጊዲዳ ማላ ሚሺራቾ ቃላን ቆንጪዴስ» ጊዛ ቃላ ጊዲዳይሳ ቤሴስ።

\par }{\IP ሄሳፌ ጉዬ ጳዉሎሲ ሃይሳ ሃ ቆፋዛ ጉጂ ኣሲ ጻፌስ፤ ኣይሁዳታካ ጊዲን ዎይኮ ሃንኮ ዴሬ ኣሳ ጊዲን ኣሲ ዉሪካ ናጋራስ ሃሬቲዳ ጊሻስ ጾሳራ ማቃይናናስ ቤሴስ፤ ኣሳይ ጾሳራ ማቃይናና ዳንዳይዛይ ዬሱስ ኪርስቶሳን ኣማኖና። ሄሲ ኣሳይ ጾሳራ ዶሚዳ ኦራꬃ ኢሲፌቴꬃ ኣይፌይ ኦራꬃ ዴኦ ጊዲዳይሳ ጳዉሎሲ ሎኤꬂ ኤሪሴስ፤ ኣማኒዛዴይ ጾሳራ ሳሮን ዴኤስ፤ ጾሳ ኣያና ባጋራ ሄሳዴይ ናጋራፔኔ ሃይቆ ዎልቃፌ ዎዜቴስ፤ ሼምፖ 5-8 ጋካናስ ጳዉሎሲ ጾሳ ዎጋ ጊሻሲኔ ኣማኒዛይታ ዴኦን ኦꬂዛ ጾሳ ጺሎ ኣያናስ ቆፋይ ኣዛኮ ቆንጪሴስ። ቃሴካ ጉጂዲ ጳዉሎሲ፥ «ኣሳ ዜሬꬃ ጊሻስ ጾሳስ ዲዛ ቆፋ ጊዶን ኣይሁዳይኔ ኣይዛቤይ ኢሲፌ ኦይኬታናስ ዳንዳይዜ?» ጊዛ ኦይሾስ ዛሮ ኢማናስ ባጼቴስ።

\par }{\IP ቃሴካ ጳዉሎሲ ቆንጪሲዳ ማላ ኣይሁዳቲ ዬሱሳ ኣማኖንታ ኣቲዳይ ጾሳ ቆፋ ማላ፤ ሄሲካ ሃኒዳይ ዬሱስ ኪርስቶሳ ባጋራ ጾሲ ቆንጪሲዳ ኢዛ ኣቶቴꬃ ኪያን ኩሜꬅ ኣሳ ዜሬꬂ ዉሪካ ጋኪ ኤካና ጋꬃናሳ፤ ጊዶ ኣቲን ኣይሁዳ ኣሳይ ዬሱሳን ኣማናና ዎዴይ ያናይሳ ጳዉሎሲ ኣማኔስ። ዉርሴꬃን ጳዉሎሲ ኣማኖን ዋኒ ዴኣናኮኔ ሃራፔካ ኣማኒዛይቲ ባ ጋርሳን ባስ ዲዛ ጋይቶቴꬃን ሲቆ ኦጌ ካላናስ ቤሲዛይሳ ኢስታ ኤሪሴስ። ጉጂዲካ ኢስታስ ጾሳ ኦሶ ጊሻስ ኣማኒዛይቲ ባ ዴሬ ጊሻስ፥ ባ ጋርሳን ኢሶይ ኢሳ ናጋናስ ቤሲዛ ኣላፌቴꬃ ጊሻሲኔ ቆፋፔ ዴንዲዛ ኦይሻታ ኡባ ሁኤን ሁኤን ኤሪሴስ።

\par }{\IB \par }
{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ሃ ማጻፋዚ ኦይኪዳ ኣይፌ ቆፋታ
{\IOR{1፡1-17}}

\par }{\IO ኣሳ ናስ ኣቶቴꬂ ኮሼስ
{\IOR{1፡18—3፡20}}

\par }{\IO ጾሲ ኣሳ ና ኣሺዛ ኦጌ
{\IOR{3፡21—4፡25}}

\par }{\IO ኪርስቶሳ ባጋራ ቤቲዛ ኦራꬃ ዴኦ
{\IOR{5፡1—8፡39}}

\par }{\IO ኢስራኤሌ ኣሳይ ጾሳ ቆፋ ጋርሳን
{\IOR{9፡1—11፡36}}

\par }{\IO ኣማኒዛ ኣሳ ሎኦ ኦሶ
{\IOR{12፡1—15፡13}}

\par }{\IO ዉርሴꬃ ሳሮካ
{\IOR{15፡14—16፡27}}



\par }\ChapOne{1}{\PP \VerseOne{1}ዬሱስ ኪርስቶሳ ኣይሌኔ ሃዋሬ ጊዳናስ ጼይጌቲዳ ሚሺራቾ ቃላ ዮታናስ ጳዉሎሳፔ ኪቴቲዳ ኪታ።


\par }{\PP \VS{2}ሄ ሚሺራቾ ቃላ ጊሻስ ካሴ ናቤታ ባጋራ ጌሻ ማጻፋታን ኡፋይሲ ኢሜቲዴስ።

\VS{3}ሚሺራቾ ቃላይካ ባ ናዛ ጊሻስ ኢዚ ኣሾ ባጋራ ዳዊቴ ዜሬꬃፌ ጊዲዳይሳ ዮቲዛ ጊሻሳ።

\VS{4}ሄሳꬆካ ኑ ጎዳ ዬሱስ ኪርስቶሲ ባ ጌሻቴꬃ ኣያናን ሃይቆፔ ዴንዲዳይሲ ኢዚ ጾሳ ና ጊዲዳይሲ ጊታ ዎልቃን ቆንጪዴስ።

\VS{5}ኪርስቶሳ ሱንꬃ ጊሻስ ኣማኖንታ ዴሬይ ኣማናና ማላኔ ኣዛዜታና ማላ ኢዛ ባጋራ ኑኒ ሃዋራቴꬃስ ጋꬂዛ ኪያቴꬅ ኤኪዶስ።

\VS{6}ኢንቴካ ዬሱስ ኪርስቶሳይታ ጊዳና ማላ ጼይጌቲዳይታራ ዴታ።


\par }{\PP \VS{7}ጾሳን ዶሴቲዳይታኔ ጌሻታ ጊዳናስ ጼይጌቲዳ ኦሮሜ ቢታን ዲዛ ኡባስ ኑ ኣዋ ጾሳፌኔ ኑ ጎዳ ዬሱስ ኪርስቶሳፔ ኪያቴꬂኔ ሳሮቴꬂ ኢንቴስ ጊዶ።


\par }{\SH ጳዉሎሲ ኦሮሜ ቤያና ላሞቴꬅ
\par }
{\PP \VS{8}ኢንቴ ኣማኖይ ኩሜꬃ ኣላሜን ሲዬቲዳ ጊሻሲኔ ኢንቴ ጊሻስ ታ ጎዳ ጾሳ ዬሱስ ኪርስቶሳ ባጋራ ጋላታይስ።

\VS{9}ታ ኢንቴ ጊሻስ ኡባ ዎዴ ኣይ ማላ ቆፒዛኮኔ ጾሳ ና ሚሺራቾ ሳባኮን ታ ኩሜꬃ ዎዚናፔ ኢዛስ ኦꬂዛ ጾሳይ ታስ ማርካ።

\VS{10}ታኒ ታ ዎሳን ኡባ ዎዴ ኢንቴና ቆፓይስ፤ ሃኢ ቃሴ ዉርሴꬃን ጾሳ ሼኔ ጊዲኮ ታ ኢንቴኮ ባና ማላ ጾሲ ታስ ኦጌ ዶያና ማላ ዎሳይስ።

\VS{11}ኢንቴ ሚናና ማላ ማዲዛ ኣያና ኢሞታ ታ ኢንቴ ጊሻሲኔ ኢንቴና ኣይፌራ ቤያናስ ላሞታይስ።

\VS{12}ሄሲካ ኢንቴኒኔ ታኒ ኢሶይ ኢሳራ ኣማኖን ሚኔታናሳ።


\par }{\PP \VS{13}ታ ኢሻቶ! ሃራሶን ኣማኖንታይታ ማታን ታስ ሃኒዳ ማላ ኢንቴ ማታንካ ታስ ኦሶ ኣይፌይ ቤታና ማላ ዳሮ ዎዴ ቆፓዲስ ሺን ሃኖ ጋካናስ ታ ዲጌታዳ ዲዛይሳ ኢንቴ ኤራና ማላ ኮያይስ።
\XREF{}{{\XO 1:13 }{\XT{ሃዋ 19፡21}}}

\VS{14}ታማርዳይታስ ጊዲን ታማሮንታይታስካ፥ ኤራታሲኔ ኤያታስ ኡባስ ታ ቦላ ታማርሳና ኣጮይ ዴስ።

\VS{15}ኢንቴስ ኦሮሜን ዲዛይታስካ ታኒ ሚሺራቾ ቃላ ዮታናስ ታ ኣሞቲዛይ ሄሳሳ።


\par }{\PP \VS{16}ኣማኒዛይቲ ዉሪ ኣታና ማላ ጾሳ ዎልቃ ጊዲዳ ጊሻስ ታኒ ሚሺራቾ ቃላን ዬላቲኬ፤ ሄሲካ ኮይሮ ኣይሁዳታስ ካሊዲ ኣይዛቤታሳ።
\XREF{}{{\XO 1:16 }{\XT{ማር 8፡38}}}

\VS{17}«ጺሎይ ጾሳ ኣማኖን ዴስ» ጌቴቲዲ ካሴ ጻፌቲዳ ማላ ጾሳ ጺሎቴꬂ ሚሺራቾ ቃላን ቆንጪና፤ ሄ ጺሎቴꬃይ ኮይሮፔ ዉርሴꬅ ጋካናስ ኣማኖን ሃናና።
\XREF{}{{\XO 1:17 }{\XT{ኢም 2፡4}}}


\par }{\SH ኣሳ ናይታ ኢታቴꬅ
\par }
{\PP \VS{18}ቱማ ባ ኢታቴꬃኒኔ ማካላን ቱጪ ኦይኪዛይታ ኢታቴꬃ ቦላኔ ኢስታ ማካላቴꬃ ኡባ ቦላ ጾሳ ሃንቆይ ሳሎፔ ቆንጫና።

\VS{19}ኢስቲ ኤራናስ ቤሲዛዝ ጾሲ ኡባ ኢስታስ ቆንጪሲዳ ጊሻስ ኢስቲ ጾስ ኤራናስ ቆንጬ ጊዲዴስ።

\VS{20}ኣላሜይ ሜꬌቶሶፌ ሃ ሲሚን ኣሳ ኣይፌን ቤቲ ኤሮንታ ጾሳ ሃኖቴꬂ ሄሲካ ኢዛስ ዲዛ ሜርና ዎልቃይኔ ጾሳቴꬃይ ኢዚ ሜꬊዳ ሜꬌቴꬃን ቆንጬን ቤቴስ፤ ሄሳ ጊሻስ ኣሳይ ሺሻና ጋሶይካ ዴና።

\VS{21}ኢስቲ ጾስ ኤሪኮካ ኢዛ ጾሳቴꬃ ማላ ኢዛ ቦንቺቤቴናኔ ጋላቲቤቴና፤ ጊዶ ኣቲን ኢስታ ቆፋይ ሜላ ጎኣይ ባይንዳዝ ጊዲዴሲኔ ዩሺ ቆፖንታ ማላ ኢስታ ዎዚናይ ꬉሚዴስ።\XREF{}{{\XO 1:21 }{\XT{ኤፌ 4፡17-18}}}

\VS{22}ኢስቲ ባና፥ «ኤራ» ጊዛይታ ጊዲኮካ ኤያታ ጊዲዳ።

\VS{23}ሜርና ጾሳ ቦንቾ ሃይቂዛ ኣሳኒኔ ካፎታን፤ ሜሄታኒኔ ቢታ ቦላ ጎሼቲዛ ሜꬌቴꬃታን ሚሳቲሲዲ ላሚዳ።
\XREF{}{{\XO 1:23 }{\XT{ዛሬ 4፡16-18}}}


\par }{\PP \VS{24}ሄሳ ጊሻስ ጾሲ ኢስታ ባ ጊዶን ኢሶይ ኢሳራ ባርካ ባ ኣሳቴꬃን ቱና ኦሶ ኦꬃና ማላ ጌሻቴꬂ ባይንዳ ላይማቴꬃስ ኣꬂ ኢሚዴስ።

\VS{25}ኢስቲ ጾሳ ቱማቴꬅ ዎርዶን ላሚዳ፤ ሜꬊዳ ጾሳ ኣጊዲ ሜꬌቴꬃስ ጎይኒዳኔ ኢስታስ ኦꬂዳ፤ ሜꬊዳ ጾሲ ኢዚ ሜርናስ ጋላቴቲዳይሳ። ኣሚን።


\par }{\PP \VS{26}ሄሳ ጋሶን ጾሲ ኢስታ ዬላቺዛ ኣሞቴꬃስ ኣꬂ ኢሚዴስ፤ ኢስታ ማጫሳቲ ካሴ ሎሴቲዳ ጋይቶቴꬃ ዎጋ ሎሴይ ባይንዳ ዎጋን ላሚዳ።

\VS{27}ሄሳꬆካ ኣቱማ ኣሳይ ባስ ቤሲዛ ማጫሳታራ ዚንኣናይሳ ኣጊዲ ኣዴይ ኣዴራ ዚንኣናስ ኣሞን ጹጌቲዲ ማጫሳታራ ዚንኢዛ ማላ ኣዴይ ኣዴራ ዚንኢዲ ፓላ ሚሽ ኦꬂዳ፤ ሄይታንቲ ባርካ ባ ኦꬂዳ ኢታ ኦሶዛስ ቤሲዛ ቂጻቴ ባ ቦላ ኤሂዳ።


\par }{\PP \VS{28}ቃሴካ ኢስቲ ባ ቆፋራ ጾስ ኤሮይ ኑና ማዴና ጊዳ ጊሻስ ኢስቲ ኦꬃናስ ቤሶንታይሳ ኦꬃና ማላ ጾሲ ኢስታ ጎኦንታ ቆፋስ ኣꬂ ኢሚዴስ።

\VS{29}ኡባ ባጋራ ማካላኔ ኢታቴꬅ፥ ዪቄኔ ኢታ ኦሶን ጻላላ ኩሚዳ፤ ቃናቴቴꬃን፥ ሼምፖ ዎꬎን፥ ኦሻን፥ ባሌꬆኒኔ ጌኔን ኩሚዳይታ ቃሴካ ዚጊርዛይታ ጊዲዳ።

\VS{30}ኣሳ ሱንꬅ ሞሪዛይታ፥ ጾስ ኢጺዛይታ፥ ኣስ ጫዪዛይታ፥ ኦቶራንቻታኔ ጬቄቲዛይታ ጊዲዳ፥ ኡባ ዎዴ ኢታ ኦꬃናስ ኦጌ ኮይዛይታ፥ ባና ዬሊዳይታስ ኣዛዜቶንታይታ፥

\VS{31}ዩሺ ቆፖንታይታ፥ ጊዳ ቃላ ዛሪ ላሊዛይታ፥ ኣሳስ ሚሼቶንታይታ፤ ሜንጼ ኢታታ።

\VS{32}«ሄሳ ኦꬂዛይቲ ዉሪካ ሃይቃናስ ቤሴስ» ጊዛ ጾሳ ዎጋ ኢስቲ ኤሪሼ ሄይታንታ ባስ ኦሶ ጻላላ ጊዶንታ ሄሳꬆ ኦꬂዛይታካ ሚንꬄꬄቴስ።




\par }\Chap{2}{\SH ጾሳ ፒርዳ
\par }
{\PP \VerseOne{1}ሄሳ ጊሻስ ኔኖ ሃራ ቦላ ፒርዲዛይሶ ኔኒ ታ ሃኒ ጋሶን ኦꬃዲስ ጊዛ ጋሶይካ ኔስ ዴና፤ ኔ ሃራ ኣሳ ቦላ ፒርዲዛይሳን ኔርካ ኔስ ኩናኔ ኤካሳ፤ ጋሶይካ ሃራ ኣሳ ቦላ ኔ ፒርዲዛይሳ ኔካ ዛራዳ ኢዛ ኦꬂዛ ጊሻሳ።
\XREF{}{{\XO 2:1 }{\XT{ማቶ 7፡1፤ ሉቃ 6፡37}}}

\VS{2}ሃይታ ማላታ ኦꬂዛ ኣሳታ ቦላ ጾሳ ፒርዳይ ሊኬ ጊዲዳይሳ ኑ ኤሮስ።

\VS{3}ሄሳ ጊሻስ ኔ ኣሳ ቦላ ፒርዳሼ ሄ ኔ ፒርዲዛይሳ ዛራ ኦꬂዛዴ ጊዲኮ ኔ ጾሳ ፒርዳፌ ኬሳ ኤካ ኣታና ኔስ ሚሳቲዜ?

\VS{4}ዎይኮ ጾሳ ኪያቴꬂ ኔና ማሮቴꬃኮ ካሌꬂዛይሳ ሻካ ኤሮንታ ዳሼ ኢዛ ጊታ ኪያቴꬃኔ ኢዛ ዳንዳያ ዱሬቴꬃ ኔ ሌቃይ?


\par }{\PP \VS{5}ጊዶ ኣቲን ኔኒ ኔ ዎዚና ሙሜቴꬃኒኔ ማሮቴꬅ ኮዮንታ ኔ ዎዚና ጋሶን ጾሳ ቱማ ፒርዳይ ቆንጪዛ ዎዴ ጾሳ ሃንቆ ጋላሳስ ኔ ቦላ ዳሮ ሃንቆ ሺሻሳ።

\VS{6}ጾሲ ኢሳስ ኢሳስ ኢዛ ኦሶ ማላ ኢማና።
\XREF{}{{\XO 2:6 }{\XT{ማዛ 62፡12፤ ሌሚ 24፡12}}}

\VS{7}ሎኦ ኦሶ ኣጎንታ ኦꬂዲ ቦንቾ ሳባኔ ሜርና ዴኦ ኮይዛይታስ ሜርና ዴኦ ኢማና።

\VS{8}ጊዶ ኣቲን ባርካ ባና ዶሲዛይታሲኔ ቱማ ኣጋጊዲ ኢታ ካሊዛይታ ቦላ ፒርዳይኔ ሃንቆይ ጋካና።

\VS{9}ኢታ ኦꬂዛ ኣይ ኣሳ ቦላካ ኮይሮ ኣይሁዳ ኣሳ ቦላ፥ ካሊዲ ኣይዛቤታ ቦላ ዋዬይኔ ሜቶይ ጋካና።

\VS{10}ጊዲኮካ ሎኦ ኦꬂዛዴስ ኦናስካ ኣይሁዳ ኣሳስ ጊዲን ኣይዛቤታስ ሳባይ፥ ሳሮቴꬂኔ ቦንቾይ ጊዳና።

\VS{11}ጾሲ ኦናካ ሻኪ ማዴና።
\XREF{}{{\XO 2:11 }{\XT{ዛሬ 10፡17}}}


\par }{\PP \VS{12}ካሴ ዎጋይ ኤቆንታ ዎዴ ናጋራ ኦꬂዳ ኣሳይ ዉሪካ ዎጋይ ባይንዳ ꬋያና፤ ዎጋይ ኤቂ ሲሚን ናጋራ ኦꬂዳይቲ ዎጋን ኦይኬቲዲ ፒርዴታና።

\VS{13}ኣይስ ጊኮ ጾሳ ኣቻን ጺሎ ጌቴቲዛይቲ ኤቂዳ ዎጋስ ኣዛዜቲዛይታፔ ኣቲን ዎጋ ሲስ ሲዪዛይታ ጻላ ጊዴቴና።

\VS{14}ዎጋይ ባይንዳ ኣይዛቤቲ ዎጋይ ዮቲዛይሳ ጮ ሜላ ሃኖቴꬃፌ ኤሪዲ ኦꬂሺን ኢስታስ ዎጋይ ባይንዳ ኣጊኮካ ኢስታስ ሜꬌቴꬃ ዎጋይ ዲዛ ጊሻስ ኢስቲ ባ ኦꬃናይሳ ኤሬቴስ።

\VS{15}ኢስታ ዎዚናይ ኢስታስ ማርካቲዛ ጊሻሲኔ ኢስታ ቆፋይ ኢስታ ሞቲዛ ጊሻስ ቃሴካ ኢስታ ማዲዛ ጊሻስ ዎጋይ ዮቲዛይ ኢስታ ዎዚናን ጻፌቲዳይሳ ኤሬቴስ።

\VS{16}ሄሲካ ታ ሚሺራቾ ቃላን ታማርሲዛ ማላ ጾሲ ኣሳ ዎዚናን ቆቴቲዳይሳ ኪርስቶሳ ባጋራ ፒርዲዛ ጋላሳን ቆንጪሳና።


\par }{\SH ኣይሁዳታኔ ኢስታ ዎጋ
\par }
{\PP \VS{17}ኔ ኔና ኣይሁዳ ኣስ ጊኮ ዎጋን ኣማኔታሳኔ ኔስ ጾሳራ ዲዛ ኢሲፌቴꬃን ጬቄታሳ።

\VS{18}ዎጋ ካሊዛ ጊሻስ ጾሳ ሼኔ ኤራዳ ኩሜꬅ ጊዲዛዝ ሻካ ኤሪዳ ጊዲኮ፥

\VS{19}ኔ ቆቄታ ካሌꬂዛዴ፤ ꬉማን ዲዛይታስ ፖኦ ጊዲዳይሳ ኔ ኣማኔቲዳዴ ጊዲኮ

\VS{20}ዎጋፔ ኔ ዴሚዳ ኤራቴꬃኒኔ ቱማቴꬃን ሃንኮ ኤሮንታይታ ዞሪዛዴ፥ ጉꬃ ናይታ ታማርሲዛዴ ጊዲኮ፥

\VS{21}ኔኒ ሃራታ ታማርሶ ኣጋዳ ኔ ሁኤስ ኣዛስ ታማርኪ? ኔኒ ሃራ ኣስ ካይሶቶፓ ጋ ሳባካሼ ኔስ ካይሶታይ?

\VS{22}ኔኒ ሃራ ኣሲ ላይማቶንታ ማላ ዮታሼ ኔስ ላይማታይ? ኔስ ኤቃ ኢጻሳ ሺን ጾሳ ኬꬃ ሚሻ ቦንቃይ?

\VS{23}ኔኒ ዎጋን ጬቄታሳ ሺን ዎጋ ኔ ባጋራ ኦꬆንታ ኣጋዳ ጾሳ ካዉሻይ?

\VS{24}ሄሲካ፥ «ኢንቴ ጋሶን ጾሳ ሱንꬂ ኣይዛቤታ ኣቻን ጫዬቴስ» ጌቴቲ ጻፌቲዳ ማላ ሃኒዴስ።
\XREF{}{{\XO 2:24 }{\XT{ኢሳ 52፡5}}}


\par }{\PP \VS{25}ኔ ዎጋ ናጋ ፖሊዛዴ ጊዲኮ ቃጻራስ ጎኣይ ዴስ፤ ኔ ዎጋ ኦꬆንታዴ ጊዲኮ ቃሴ ኔ ቃጻራይ ጮ ሃዳ።

\VS{26}ቃጻሬቶንታ ዲሼ ዎጋይ ጊዛይሳ ፖሊኮ ቃጻሬቲዳዴራ ጊና ቆዴቴኔ?

\VS{27}ኔስ ጻፌቲዳ ዎጋይኔ ቃጻራይ ኔስ ዲኮ ዲዛ ዎጋ ኔ ናጎንታዴ ጊዲኮ ሃንኮ ቃጻሬቶንታ ዲሼ ዎጋስ ኣዛዜቲዳይ ኔ ቦላ ፒርዳና።


\par }{\PP \VS{28}ኢሳዴይ ጮ ሜላ ሱንꬃስ ኣሳ ኣይፌን ታ ኣይሁዳ ኣስ ጊዳና ጊኮ ኢዚ ኣይሁዳ ኣስ ጊዴና፤ ቱማፔ ቃጼሬቴꬂ ጮ ካሬራ ኣሾ ኣይፌን ቤቲዛ ቃጻራ ጊዴና።

\VS{29}ጊዲኮካ ኢሲ ኣሲ ኣይሁዳ ኣስ ጊዳናስ ዳንዳይዛይ ኢዛስ ጋꬃ ባጋይ ኣይሁዳ ኣስ ጊዲሺና። ቃጻራይካ ቃጻራ ጊዲዛይ ጻፌቲዳ ዎጋ ጻላላ ጊዶንታ ኣያናን ዎዚናፔ ጊዲዳ ቃጻራ ጊዲኮኮ! ሄሳ ማላ ኣሲ ጋላታ ኣሳፔ ጊዶንታ ጾሳፌ ዴሜስ።
\XREF{}{{\XO 2:29 }{\XT{ዛሬ 30፡6}}}




\par }\Chap{3}{\PP \VerseOne{1}ሂስቲኮ ኣይሁዳ ኣስ ጊዴꬃስ ኣዛ ጎኣይ ዲዜ? ቃጻራይ ኣይ ጎኢዜ?

\VS{2}ኣዋራካ ጊዲን ጎኣይ ዳሮ፤ ሃራፔ ኮይሮ ጾሳ ቃላይ ሃዳራ ኣይሁዳታስ ኢሜቲዴስ።

\VS{3}ኢስታፌ ኢሶታስ ኢሶታስ ኣማኖይ ባይንዳ ኣጊኮ ጾሳን ኣማኔቴꬅ ዲጊዜ?

\VS{4}ሙሌካ ዲጌና! ኣሲ ዉሪካ ዎርዳንቻ፥

\par }{\Q «ኔኒ ኔ ቃላፔ

\par }{\QB ዴንዲዳይሳን ቱማንቻ፤

\par }{\QB ኔ ሞርኬ ፒርዳንካ ጾናሳ»

\par }{\QB ጌቴቲ ጻፌቲዳ ማላ

\par }{\QB ጾሲ ቃሴ ቱማንቻ።
\XREF{}{{\XO 3:4 }{\XT{ማዛ 51፡4}}}


\par }{\PP \VS{5}ኑ ማካላ ኦሶይ ጾሳ ጺሎቴꬅ ቆንጬን ቤሲዛይሳ ጊዲኮ ሂስቲን ኑ ኣይ ጋኔ? ጮ ኣሳ ዎጋ ማላ ፓላሜታናስ ጾሲ ባ ሃንቆ ኑ ቦላ ኤሂዛይሲ ኑስ ቤሴና ጋኔዬ? ሄሳካ ታ ጊዛይ ኣሳꬆ ቆፋና።

\VS{6}ቱማፔ ሄሳꬆ ሃኔና፤ ሄሳꬆ ሃኒዛ ጊዲኮ ጾሲ ኣላሜ ቦላ ዎስቲ ፒርዳንዴ?


\par }{\PP \VS{7}«ታ ዎርዶቴꬂ ጾሳ ቱማቴꬅ ቆንጪሲዛይሳን ኢዛ ቦንቾ ጌዴ ጉጂዛ ጊዲኮ ሂስቲን ሃኢ ጋካናስ ዎስቲ ታ ቦላ ናጋራንቻ ማላ ፒርዴቲዜ?» ጊዲ ፓላሜታና ኣሲ ዳና ዳንዳዬስ።

\VS{8}ሄሳ ጉሲ፥ «ሎኦይ ያና ማላ ኣኔ ኢታ ኦꬆስ» ጌቴስ ጊዲ ኢሲ ኢሲ ኣሳቲ ኑ ቦላ ዎሬሲዛይሳ ማላ። ሃይታ ኣሳታ ቦላ ጋኪዛ ፒርዳይ ቱሙ ፒርዳ።


\par }{\SH ኣሲ ዉሪ ናጋራንቻ
\par }
{\PP \VS{9}ሂስቲን ኑ ኣይ ጊኖ? ኑኒ ኢስታፌ ኣꬊዞኒ? ሙሌካ ኣꬎኮ። ኣይሁዳታ ጊዲኮካ፥ ኣይዛቤታ ጊዲኮካ ዉሪካ ናጋራፔ ጋርሳ ባጋራ ዲዛ ጊሻስ ታ ዉርሳካ ካሴታዳ ኢስታስ ዮታዲስ።


\par }{\Q \VS{10}«ጺሎይ ኦኒካ ዴና፤

\par }{\QB ኢሳዴይካ ዴና።


\par }{\Q \VS{11}ዩሺ ቆፒዛዴይ ባ፤

\par }{\QB ጾስ ኮይዛይ ኢሳዴይካ ባ።


\par }{\Q \VS{12}ዉሪካ ባሌቲዳኔ

\par }{\QB ኢሲ ቦላ ጎኦንታይታ ጊዲዳ።

\par }{\QB ሎኦ ኦꬂዛይ ኦኒካ ባ፤

\par }{\QB ኢሳዴይካ ዴና።


\par }{\Q \VS{13}ኢስታ ዶናይ ዶያ ዲዛ ዱፎ ማላ፤

\par }{\QB ኢስታ ዶናይ ኡባ ዎዴ

\par }{\QB ባሌꬆ ሃሳዬስ፤

\par }{\QB ኢስታ ሜቴርሻይ

\par }{\QB ሾሻ ማርዜራ ዴስ።
\XREF{}{{\XO 3:13 }{\XT{ማዛ 5፡9፤ 140፡3}}}


\par }{\Q \VS{14}ኢስታ ዶናን ቃንጌꬂኔ

\par }{\QB ጫሞ ሚሺ ኩሚዴስ።
\XREF{}{{\XO 3:14 }{\XT{ማዛ 10፡7}}}


\par }{\Q \VS{15}ኢስታ ቶሆይ

\par }{\QB ሱꬅ ጉሳናስ ኤሶቴስ።


\par }{\Q \VS{16}ኢስታ ኦጌን ꬋዮይኔ

\par }{\QB ላፋቴꬂ ዴስ።


\par }{\Q \VS{17}ኢስቲ ሳሮቴꬃ ኦጌ ኤሬቴና።


\par }{\Q \VS{18}ኢስታ ኣይፌሶን ጾሳስ ያሻቴꬂ ባ»

\par }{\MM ጌቴቲ ጻፌቲዳ ማላ።
\XREF{}{{\XO 3:18 }{\XT{ማዛ 36፡1}}}


\par }{\PP \VS{19}ሄሳ ጊሻስ ዶናይ ዉሪካ ጎርዴታና ማላ ዴሬይ ኩሜꬅ ጾሳስ ዛሮ ኢማና ማላ ዎጋይ ጊዛይ ዉሪካ ዎጋፔ ጊዶራ ዲዛይታስ ጊዲዳይሳ ኑ ኤሮስ።

\VS{20}ሄሳ ጊሻስ ዎጋይ ናጋራይ ኣዛኮ ኤሪሴስ ኣቲን ዎጋ ናጎን ኦኒካ ኢዛ ኣቻን ጺሎ ጌቴታናስ ዳንዳዬና።


\par }{\SH ኣማኖን ቤቲዛ ጺሎቴꬅ
\par }
{\PP \VS{21}ሃኢ ቃሴ ካሴ ናቤቲ ኢዛስ ማርካቲዳይሲ ዎጋፔ ካሬራ ጊዲዳ ጾሳ ጺሎቴꬂ ቆንጪዴስ።

\VS{22}ሄሲ ጾሳ ጺሎቴꬂ ዬሱስ ኪርስቶሳ ኣማኖን ዱማቴꬂ ባይንዳ ቤቲዛ ጺሎቴꬃ።\XREF{}{{\XO 3:22 }{\XT{ጋላ 2፡16}}}


\par }{\PP \VS{23}ጋሶይካ ኣሲ ዉሪካ ናጋራ ኦꬂዴስ፤ ጾሳ ቦንቾይካ ኣሳ ናስ ፓጪዴስ።

\VS{24}ኣሳይ ዬሱስ ኪርስቶሲ ኣሳ ና ጊሻስ ኦꬂዳ ኪያቴꬃፌ ዴንዲዳይሳን ጮ ሜላ ጺሊዴስ።

\VS{25}ኢዛ ሱꬃን ጊዲዳ ኣማኖን ናጋራፔ ማሬታና ያርሾ ሂስቲዲ ጾሲ ዬሱሳ ሺሺዴስ፤ ኢዚ ሄሳ ኦꬂዳይ ካሴቲዲ ፖሌቲዳ ናጋራ ቃጻዮንታ ዳንዳያን ኣꬊዳ ባ ጺሎቴꬅ ቤሳናሳ።

\VS{26}ኢዚ ሄሳ ሃ ዎዴዛን ኦꬂዳይ ባ ጺሎቴꬃ፤ ሄሲካ ባ ባጋራ ጺሎ ጊዲዳ ዬሱስ ኪርስቶሳን ኣማኒዛዴ ጺሊሲዛይሳ ቤሳናሳ።


\par }{\PP \VS{27}ሂስቲን ኑኒ ኢዛን ጬቄቲዛ ሚሺ ኣዚ ዲዜ? ኣይኮ ሚሻንካ ጬቄቶኮ፤ ኑ ጬቄታና ጋሶይካ ኣዜ? ዎጋ ናጊዛ ጊሼ? ጊዴና፤ ኣማኖና።

\VS{28}ኣይ ኣሲካ ኣማኖን ኣቲን ዎጋ ናጎን ኣቶንታይሳ ኑ ጌሺ ዮቶስ።


\par }{\PP \VS{29}ጾሲ ኣይሁዳታስ ጻላ? ኣይዛቤታስካ ጾስ ጊዴኔ? ኤ ኣይዛቤታስካ ኢዚ ጾሳ።

\VS{30}ቃጻሬቲዳይሳ ኣማኖን ቃሴ ቃጻሬቶንታይሳካ ሄ ኣማኖንካ ጺሊሲዛይካ ኢዚ ኢሲ ጾሳ ጻላ።
\XREF{}{{\XO 3:30 }{\XT{ዛሬ 6፡4፤ ጋላ 3፡20}}}

\VS{31}ሂስቲን ሄሲ ሄሳ ጊዲኮ ኣማኖ ጋሶን ዎጋ ጎኣይ ባይንዳ ሚሽ ኦꬂኖ? ሙሌካ ሄሳꬆ ሃኔና፤ ዎጋ ኑ ሚንꬃና ኣቲን።




\par }\Chap{4}{\SH ኣማኖን ኣብራሃሜ ጺሌቴꬅ
\par }
{\PP \VerseOne{1}ሄሳ ጊሻስ ቃሴ ኑ ኣብራሃሜይ ሃይሳፌ ኣይ ጎኣ ዴሚዴስ ጊኖ?

\VS{2}ኣብራሃሜይ ባ ኦሶን ጺሊዳኮ ኢዚ ጬቄታናዚ ኢዛስ ዴሲኮሺን፤ ኢዚ ጾሳ ሲንꬃን ጬቄታናስ ዳንዳዬና።

\VS{3}ጌሻ ማጻፋይ፥ «ኣብራሃሜይ ጾስ ኣማኒዴሲኔ ኢዛ ኣማኖይ ኢዛስ ጺሎቴꬃን ቆዴቲዴስ» ጌስ።
\XREF{}{{\XO 4:3 }{\XT{ሜꬌ 15፡6፤ ጋላ 3፡6}}}


\par }{\PP \VS{4}ኢሳዴይ ኦሶ ኦꬂኮ ኢዚ ኤኪዛ ሚሻይ ኢዛስ ጮ ኪያቴꬅ ኢሜቲዛዝ ጊዶንታ ኢዛዴስ ኦሶ ዋጋ ጊዴስ።

\VS{5}ጊዶ ኣቲን ኦሶ ኦꬆንታ ናጋራንቻ ኣሲ ጺሎ ኬሲዛ ጾሳን ኣማኒዛዴስ ኢዛ ኣማኖይ ኢዛስ ጺሎቴꬃን ታይቤቴስ።

\VS{6}ዳዊቲካ ጺሎቴꬂ ኢዛዴስ ቆዴቲዛይ ሎኦ ኦሶን ጊዶንታ ኣሳ ጊሻስ፥


\par }{\Q \VS{7}«ኢስታስ ኢስታ ባላ ኦሶይ

\par }{\QB ኣቶ ጌቴቲዳይቲኔ

\par }{\QB ናጋራፔ ማሬቲዳይቲ

\par }{\QB ኣንጄቲዳይታ!


\par }{\Q \VS{8}ኢዛ ናጋራ ጎዳይ

\par }{\QB ሙሌካ ቆዶንታዴይ

\par }{\QB ኢዚ ኣንጄቲዳይሳ!» ጊዴስ።


\par }{\PP \VS{9}ሃ ኣንጆዚ ቃጻሬቲዳይታስ ጻላላዬ? ዎይኮ ቃጻሬቶንታይታሳራ? «ካሴ ኮይሮ ኑ ኣዋ ኣብራሃሜ ኣማኖይ ኢዛስ ጺሎቴꬃን ቆዴቲዴስ» ጊዶስ።


\par }{\PP \VS{10}ሂስቲን ዋኒ ኢዛስ ሄሳꬆ ቆዴቲዴ? ኢዚ ቃጻሬቲዳፔ ጉዬ? ዎይኮ ቃጻሬታናፔ ካሴ? ኢዛስ ጺሎቴꬃን ቆዴቲዳይ ኢዚ ቃጻሬታናፔ ሲንꬃና።

\VS{11}ኢዚ ካሴ ቃጻሬታናፔ ካሴ ዴሚዳ ጺሎቴꬃይ ቃጻራስ ማላታ ጊዳና ማላ ጺሎቴꬃስ ማታሜ ኤኪዴስ። ሄሳ ጊሻስ ቃጻሬቶንታ ኣማኒዛይታስ ጺሎቴꬃን ቆዴታና ማላ ኡባታስ ኢዚ ኣዋ።
\XREF{}{{\XO 4:11 }{\XT{ሜꬌ 17፡10}}}

\VS{12}ኢዚ ቃጻሬቲዳይታስካ ኣዋ፤ ቃጻሬቲዳይታስ ጻላላ ጊዶንታ ኑ ኣዋ ኣብራሃሜይ ካሴ ቃጻሬታናፔ ሲንꬄ ኢዛስ ዲዛ ኣማኖ ጌዶ ካሊዛይታስ ኡባሳ።


\par }{\SH ኣማኒዛ ኣሳስ ኢሜቲዳ ኡፋይስ
\par }
{\PP \VS{13}ኢዚ ኣላሜ ላቲዛዴ ጊዳና ማላ ኣብራሃሜይኔ ኢዛ ዜሬꬃቲ ኡፋይሳ ቃላ ኤኪዳይ ዎጋ ባጋራ ጊዶንታ ኣማኖን ጊዲዳ ጺሎቴꬃና።\XREF{}{{\XO 4:13 }{\XT{ሜꬌ 17፡4-6፤ 22፡17-18፤ ጋላ 3፡29}}}

\VS{14}ዎጋ ናጊዛይቲ ላቲዛይታ ጊዲኮ ኣማኖስ ጎኣይ ዴና፤ ሂዶታይካ ጮ ሃዳ ጊዳናሺን፤

\VS{15}ዎጋይ ሃንቆ ካሌꬄስ፤ ዎጋይ ባይንዳሶን ዎጋ ሜንꬆይ ዴና።


\par }{\PP \VS{16}ሄሳ ጊሻስ ሂዶታይ ኣማኖን ዪዴስ፤ ሄሲካ ኢዛ ሂዶታይ ኢዛ ኪያቴꬃን ጊዳና ማላኔ ኣብራሃሜ ዜሬꬅ ኡባስ ኣማኔቲዛይሳ ጊዳና ማላ ሃኒዴስ፤ ሄሲካ ዎጋን ኢዛይታ ጊዲዳይታስ ጻላላ ጊዶንታ ኣማኖን ኣብራሃሜ ናይታ ጊዲዳይታስ ኡባታሳ፤ ኢዚካ ኑስ ኡባሲካ ኣዋ።
\XREF{}{{\XO 4:16 }{\XT{ጋላ 3፡7}}}

\VS{17}ሄሲካ፥ «ታ ኔና ዳሮ ዴሬ ኣዋ ኦꬃዲስ» ጌቴቲ ጻፌቲዳ ማላ ሃኒዴስ፤ ኢዚካ ሃይቂዳይታስ ዴኦ ኢሚዛዴን፥ ባይንዳይሳ ቃሴ ዲዛ ማላ ኦꬂዛዴን ኣማኒዳ ጾሳ ሲንꬃን ኢዚ ኑስ ኣዋ።
\XREF{}{{\XO 4:17 }{\XT{ሜꬌ 17፡5}}}


\par }{\PP \VS{18}ካሴ ኢዛስ፥ «ኔ ዜሬꬂ ሄሳꬆ ሃናና» ጌቴቲዳ ማላ ሂዶታ ኦꬃናስ ዳንዳዬቶንታ ሚሻን ኣብራሃሜይ ጾሲ ሃናና ጊዳይሳ ኣማኒዲ ዳሮ ዴሬ ኣዋ ጊዲዴስ።
\XREF{}{{\XO 4:18 }{\XT{ሜꬌ 15፡5}}}

\VS{19}ኣብራሃሜስ ዬሌቲን 100 ላይꬅ ጊዲሺን ኣብራሃሜይ ባ ኣሳቴꬃይ ሃይቄꬃ ማላ ጊዲዳይሳኔ ሳራስ ዬሎ ዎዴይ ኣꬊ ቢዳይሳ ኤሪሼካ ኣማኖን ሌፒቤና።
\XREF{}{{\XO 4:19 }{\XT{ሜꬌ 17፡17}}}


\par }{\PP \VS{20}ጌዴ ጉጂዲ ኣማኖን ሚኒዲ ጾሳስ ቦንቾ ኢሚዴስ ኣቲን ጾሲ ጊዳ ቃላ ሲꬊቤና።

\VS{21}ጾሲ ኢዛስ ኢሚዳ ሂዶታይ ፖሌታናይሳ ኩሜꬃ ዎዚናፔ ኣማኒዴስ።

\VS{22}ሄሳ ጊሻስ ኢዛስ ጺሎቴꬃን ቆዴቲዴስ።

\VS{23}«ኢዛስ ጺሎቴꬃን ቆዴቲዴስ» ጊዛ ቃላይ ጻፌቲዳይ ኢዛስ ጻላላ ጊዴና።

\VS{24}ጊዶ ኣቲን ጾሲ ኑ ጺሎቴꬃ ኢዛ ባጋራ ታይቢዛ ኑ ጎዳ ዬሱሳ ሃይቆፔ ዴንꬂዳይሳን ኣማኒዛ ኑሳራኮ።

\VS{25}ኢዚ ኑ ናጋራ ጊሻስ ሃይቃናስ ኣꬊ ኢሜቲዴስ፤ ኢዚ ኑና ጺሊሳናስ ሃይቆፔ ዴንዲዴስ።
\XREF{}{{\XO 4:25 }{\XT{ኢሳ 53፡4-5}}}




\par }\Chap{5}{\SH ሳሮቴꬂኔ ኡፋይስ
\par }
{\PP \VerseOne{1}ሂስቲኮ ኑኒ ኣማኖን ጺሊዳ ጊሻስ ኑ ጎዳ ዬሱስ ኪርስቶሳ ባጋራ ኑስ ጾሳራ ሳሮቴꬂ ዴስ።

\VS{2}ሃይሳ ሃ ኣማኖዛን ሚኒ ዲዛ ኪያቴꬃን ኑኒ ጌሊዳይ ኢዛ ባጋራ ጊዲዳ ጊሻስ ኡፋይሳን ጾሳ ቦንቾ ጊሼቲ ኤኪዛይታ ጊዲዳ ጊሻስ ኑ ኡፋዬቶስ።


\par }{\PP \VS{3}ሃይሳን ጻላላ ጊዶንታ ኑና ጋኪዛ ዋዬንካ ኡፋዬቶስ። ጋሶይካ ዋዬይ ዳንዳያን ጋꬂዛይሳ ኑ ኤሮስ።

\VS{4}ዳንዳያይ ፓጬን ሚኖቴꬅ ኢሜስ፤ ፓጬን ሚኖቴꬂ ሂዶታ ኢሜስ።

\VS{5}ሄ ሂዶታይ ቃሴ ኑና ዬላቼና። ጾሲ ኑስ ኢሚዳ ጺሎ ኣያናን ባ ሲቆ ኑ ዎዚናን ጉሲዳ ጊሻስ ሄ ሂዶታይ ኑና ዬላን ጋꬄና።


\par }{\PP \VS{6}ኑ ዳቡራንቻታ ጊዲ ዲሺን ጾሳ ዎዴይ ጋኪዳ ማላ ኪርስቶሲ ኑ ናጋራ ጊሻስ ሃይቂዴስ።

\VS{7}ጺሎ ኣሳ ጊሻስ ሃይቃና ኣሲ ቤታናይሲ ዳሮ ሜቴስ። ሎኦ ኣሳ ጊሻስ ሃይቃናስ ጻላና ኣሲ ኦኔ ኤሪዛይ ቤታና ዳንዳዬስ።

\VS{8}ጊዶ ኣቲን ኑ ቡሮ ናጋራንቻ ጊዲ ዲሺን ኪርስቶሲ ኑ ጊሻስ ሃይቂዴስ፤ ሄሲካ ጾሲ ኑና ሲቂዛ ባ ሲቆ ሄሳን ቤሴስ።


\par }{\PP \VS{9}ኑኒ ኢዛ ሱꬃን ጌዪዳይታ ጊዲኮ ሃራፔካ ኢዛ ባጋራ ጾሳ ሃንቆፌ ኣታና።

\VS{10}ኑ ጾሳስ ሞርኬታ ጊዲ ዲሺን ኢዛ ናዛ ሃይቆን ኢዛራ ጊጊዳይታ ጊዲኮ ኑ ኢዛራ ጊጊዳፔ ጉዬ ኢዛ ናዛ ዴኦ ባጋራ ኑኒ ፓጺዳይሲ ዋኒ ኬሂ ዳሬኔ!

\VS{11}ሄሳ ጻላላ ጊዴና፤ ቃሴካ ኑኒ ሃኢ ኢዛራ ጊጋ ዴሚዳ ኑ ጎዳ ዬሱስ ኪርስቶሳ ባጋራ ጾሳንካ ኡፋይስ ኦꬆስ።


\par }{\SH ሃይቆይ ኣዳሜ ባጋራ፥ ዴኦይ ኪርስቶሳ ባጋራ ዪዴስ
\par }
{\PP \VS{12}ሄሳ ጊሻስ ናጋራይ ኢሳዴ ጋሶን ዱጌ ሃ ኣላሜዛ ዪዳ ማላ ሃይቆይካ ናጋራ ጋሶን ዪዴስ፤ ሃይቆይካ ሄሳ ባጋራ ኣሳ ኡባኮ ዪዴስ፤ ሄሳስ ጋሶይካ ኣሲ ዉሪካ ኢዛ ባጋራ ናጋራ ኦꬂዳ ጊሻሳ።
\XREF{}{{\XO 5:12 }{\XT{ሜꬌ 3፡6}}}

\VS{13}ዎጋይ ኢሜታናፔ ካሴ ናጋራይ ቢታ ቦላ ዴስ ሺን ዎጋይ ባይንዳሶን ናጋራይ ናጋራ ጊዴና።

\VS{14}ጊዶ ኣቲን ኣዳሜፔ ሃ ሲሚን ሙሴ ዎዴ ጋካናስ ዲዛ ዎዴን ኣዳሜ ማላ ዎጋ ሜንꬂዲ ናጋራ ኦꬆንታይታ ቦላካ ሃይቆይ ካዎቲዴስ፤ ኣዳሜይ ቡሮ ያና ኪርስቶሳስ ሌሚሶ።


\par }{\PP \VS{15}ጊዲኮካ ኢዛ ኪያቴꬃ ኢሞታይ ኣሳ ቆሆ ማላ ጊዴና፤ ኢሳዴይ ሞሪዳይሳን ዳሮ ኣሳይ ሃይቂኮካ ጾሳ ኪያቴꬃኒኔ ኢሲ ኣስ ዬሱስ ኪርስቶሳ ኪያቴꬃን ዪዳ ኢሞታይ ዳሮታስ ኬሂ ዳሪ ኢሜቲዴስ።

\VS{16-17}ቃሴካ ጾሳ ኢሞታይ ኢሳዴ ባጋራ ዪዳ ናጋራፔ ቤቲዳ ኣይፌ ማላ ጊዴና፤ ጋሶይካ ኢዛ ፒርዳይ ኢሳዴ ናጋራ ካሊዲ ፒርዳ ኤኪ ዪዴስ፤ ኢዛ ኢሞታይ ቃሴ ዳሮ ቆሆ ጋሶን ጺሎቴꬅ ኤሂዴስ። ሃይቆይ ኢሳዴ ባጋራ ካዎቲዳይሳ ጊዲኮ ዳሮ ቲርፓ ጊዲዳ ጾሳ ኪያቴꬂኔ ጺሎቴꬃ ኢሞታ ኤኪዳይቲ ኢሳዴ ባጋራ ሄሲካ ዬሱስ ኪርስቶሳ ባጋራ ጾኒዲ ዴኦን ዳና።


\par }{\PP \VS{18}ሂስቲኮ ኢሳዴ ቆሆ ጋሶን ፒርዳይ ኣሳ ኡባ ቦላ ጋኪዳ ማላ ሄሳꬆካ ኢሳዴ ጺሎቴꬃ ኦሶን ኣስ ኡባስ ዴኦ ኢሚዛ ጺሎቴꬂ ቤቲዴስ።

\VS{19}ኢሳዴይ ኣዛዜቶንታ ኢጺዳ ጊሻስ ዳሮ ኣሳይ ናጋራንቻ ጊዲዳ ማላ ኢሳዴ ኣዛዜቴꬃን ቃሴ ዳሮቲ ጺላና።


\par }{\PP \VS{20}ዎጋይ ዪን ሞሮይ ዳሪዴስ፤ ጊዶ ኣቲን ናጋራይ ዳሮይሳፌ ቦላራ ጾሳ ኪያቴꬂ ኬሂ ዳሪዴስ።

\VS{21}ሄሲካ ሃኒዳይ ናጋራይ ሃይቆ ቦላ ካዎቲዳይሳ ማላ ዬሱስ ኪርስቶሳ ባጋራ ቃሴ ሜርና ዴኦይ ቤታና ማላ ኢዛ ኪያቴꬂ ጺሎቴꬃን ካዎታናሳ።




\par }\Chap{6}{\SH ናጋራፔ ሻኬቲዲ ኪርስቶሳን ዱስ
\par }
{\PP \VerseOne{1}ሂስቲን ኑ ኣይ ጊኖ? ጾሳ ኪያቴꬂ ዳራና ማላ ናጋራ ጉጂ ኦꬂኖ?

\VS{2}ሙሌካ ጊዴና፤ ኑኒ ናጋራስ ሃይቂዶስ፤ ሂስቲን ሃይሳፌ ጉዬ ኑ ዋኒ ናጋራን ዳኔ?

\VS{3}ኑኒ ዬሱስ ኪርስቶሳራ ኢሲኖ ጊዳና ማላ ጻማቄቲዳይቲ ኢዛ ሃይቆን ኑ ኢሲፌ ጊዳናስ ጻማቄቲዳይሳ ሃይሳ ኢንቴ ኤሬኬቲ?

\VS{4}ሄሳ ጊሻስ ኪርስቶሲ ባ ኣዋ ቦንቾን ሃይቆፔ ዴንዲዳ ማላ ኑኒካ ሄሳꬆ ኦራꬃ ዴኦን ዳናስ ጺንቃታን ሃይቂዲ ኢዛራ ሞጌቲዶስ።
\XREF{}{{\XO 6:4 }{\XT{ቆላ 2፡12}}}


\par }{\PP \VS{5}ኑኒ ሄሳ ማላ ሃይቆን ኢዛራ ኢሲኖ ጊዲኮ ቃሴ ዴንꬃንካ ኢዛራ ኢሲኖ ጊዶስ።

\VS{6}ሃይሳፌ ጉዬ ኑኒ ናጋራስ ኣይሌ ጊዶንታ ማላ ናጋራ ኣሳቴꬃይ ኪቻና ማላ ካሴ ኑ ጬጋ ኣሳቴꬃይ ኢዛራ ኢሲፌ ካቄቲዳይሳ ኑ ኤሮስ።

\VS{7}ጋሶይካ ሃይቂዳ ኣሲ ናጋራፔ ሼምፒዴስ።


\par }{\PP \VS{8}ኑኒ ኪርስቶሳራ ሃይቂዳይታ ጊዲኮ ኑ ኢዛራ ኢሲፌ ዳናይሳ ኣማኖስ።

\VS{9}ኪርስቶሲ ሃይቆፔ ዴንዲዳ ጊሻስ ናምኣንꬆ ኢዚ ሃይቆንታይሳኔ ኢዛ ቦላ ሃይቆስ ዎልቃይ ባይንዳይሳ ኑ ኤሮስ።

\VS{10}ኢዚ ሃይቂዳ ዎዴ ኢሲቶ ኡባ ናጋራ ጊሻስ ሃይቂዴስ፤ ጊዶ ኣቲን ጾሳስ ፓጻ ዱስ ዴስ።

\VS{11}ሄሳꬆካ ኢንቴ ናጋራስ ሃይቂዲ ጾሳስ ዬሱስ ኪርስቶሳ ባጋራ ፓጻ ዲዛይሳ ኤሪቴ።


\par }{\PP \VS{12}ሄሳ ጊሻስ ኢታ ኦꬃና ኮይዛ ኢታ ኣሾ ቆፋ ኮዪዲ ሃይቂዳ ኢንቴ ኣሳቴꬃ ቦላ ናጋራይ ካዎታና ማላ ኦꬆፍቴ።

\VS{13}ኢንቴ ኣሳቴꬃ ኢታ ኦሶ ኦꬂዛ ሚሽ ኦꬂ ናጋራስ ሃሪሶፒቴ፤ ሄሳ ማላ ኦꬃናፔ ሃይቆፔ ጌዴ ዴኦን ፒኒዳ ኣሳታ ማላ ኢንቴና ጾሳስ ሃሪሲቴ፤ ኢንቴ ኣሳቴꬃ ጺሎቴꬃ ሚሻ ማላ ጾሳስ ሃሪሲቴ።

\VS{14}ኢንቴ ጾሳ ኪያቴꬃ ጋርሳን ዴታ ኣቲን ዎጋ ጋርሳን ዶንታ ጊሻስ ኢንቴና ናጋራይ ሃሬና።


\par }{\SH ጺሎቴꬃ ኦሳንቻታ
\par }
{\PP \VS{15}ሂስቲን ኣይ ኦꬂኖ? ዎጋ ጋርሳን ጊዶንታ ኑኒ ጾሳ ኪያቴꬃ ጋርሳን ዲዛ ጊሻስ ናጋራ ኦꬂኖ? ሙሌካ ኦꬃናስ ቤሴና።

\VS{16}ኢንቴ ኢንቴና ኣይሌ ማላ ሺሺዛ ዎዴ ኢንቴ ኣዛዜቲዛዴስ ኣይሌ ጊዲዳይሳ ኤሬታ፤ ሄሳꬆካ ጌዴ ሃይቆኮ ኤፊዛ ናጋራስ ዎይኮ ጺሎቴꬃኮ ጋꬂዛ ኣዛዜቴꬃስ ኢንቴ ኣይሌ ጊዲዳይሳ ኤሬኬቲ?

\VS{17}ኢንቴ ካሴ ናጋራስ ኣይሌታ ጊዲኮ ኢንቴስ ኢሜቲዳ ቲሚርቴዛስ ኢንቴ ዎዚናፔ ኣዛዜቲዳ ጊሻስ ጾሲ ጋላቴቶ።

\VS{18}ኢንቴ ናጋራፔ ዎዜቲዲ ጺሎቴꬃስ ኣይሌ ጊዲዴታ።


\par }{\PP \VS{19}ሃይሳ ታኒ ኣሳ ቃላን ኢንቴስ ቆንጬን ዮቲዛይ ኢንቴ ዬሌቴꬃን ዳቡራንቻ ጊዲዳ ጊሻሳ። ኢንቴ ካሴ ዎዴ ኢንቴ ኣሳቴꬃ ኣይሌቴꬃሲኔ ካሴፔ ኣꬊ ኢታና ማላ ኦꬂ ኢሚዳ ማላ ሃኢ ቃሴ ጌሻቴꬃኮ ኤፊዛ ጺሎቴꬃስ ኣይሌ ሂስቲ ሃሪሲቴ።


\par }{\PP \VS{20}ኢንቴ ካሴ ናጋራስ ኣይሌቲዲ ዲዛ ዎዴ ኢንቴ ጺሎቴꬃፌ ሜላ ኣቲዴታ ሺን፤

\VS{21}ሃኢ ቃሴ ኢንቴ ዬላቲዛ ሚሻታፔ ሄ ዎዴ ኣይ ጎኣ ዴሚዴቲ? ሄሳ ሄ ሃኖዛስ ጎኣይ ሃይቆ።

\VS{22}ሃኢ ቃሴ ኢንቴ ናጋራፔ ዎዜቲዲ ጾሳ ኣይሌታ ጊዲዴታ፤ ሄሲካ ኢንቴና ጌሻቴꬃኮ ካሌꬄስ፤ ዉርሴꬃይካ ሜርና ዴኦ።

\VS{23}ናጋራ ዋጋይ ሃይቆ፤ ጊዶ ኣቲን ጾሳ ኢሞታይ ጊዲኮ ጎዳ ዬሱስ ኪርስቶሳ ባጋራ ሜርና ዴኦ።




\par }\Chap{7}{\SH ኤኮኔ ጌሎ ሌሚሶ
\par }
{\PP \VerseOne{1}ታ ኢሻቶ! ታኒ ዎጋ ኤሪዛ ኣሳታስ ዮታይስ፤ ዎጋይ ሼምፖራ ፓጻ ዲዛ ኣሳ ጻላላ ሃሪዛይሳ ኢንቴ ኤሬኬቲ?

\VS{2}ኢሲ ማጫሲ ኣዚና ጌሊኮ ባ ኣዚናራ ኢዛ ዎጋን ቃሼቲዛይ ኣዚናይ ፓጻ ዲዛ ዎዴ ጋካናሳ፤ ኣዚናይ ሃይቂኮ ኢዛ ማቾ ጊዲዛ ዎጋፔ ኣንጄታዉስ።

\VS{3}ጊዶ ኣቲን ኣዚናይ ፓጻ ዲሺን ኢዛ ሃራ ኣዚና ጌሊኮ ላይማ ጌቴታዉስ፤ ኣዚናይ ሃይቂኮ ቃሴ ሃራ ኣስ ጌሊኮ ካሴ ኣዚና ዎጋፔ ኣንጄታዱስ ኣቲን፥ «ላይማ» ጌቴቱኩ።


\par }{\PP \VS{4}ሄሳ ጊሻስ ታ ኢሻቶ! ኢንቴካ ዬሱስ ኪርስቶሳ ኣሳቴꬃ ባጋራ ዎጋስ ሃይቂዴታ፤ ኢንቴ ሃይቆፔ ዴንዲዳ ኪርስቶሳ ባጋ ጊዲን ኑኒ ጾሳስ ኣይፌ ኣይፋናሳ።

\VS{5}ናጋራንቻ ሜꬌቴꬃ ሼኔን ኑ ዲዛ ዎዴ ሃይቆስ ጋꬂዛ ኣይፌ ኑ ኣይፋና ማላ ዎጋይ ዴንꬄꬂዳ ናጋራ ኣሞይ ኑ ቦላ ኦꬂዴስ።

\VS{6}ሃኢ ጊዲኮ ካሴ ኑና ዋጺ ቃቺዳ ዎጋስ ሃይቂዳ ጊሻስ ሄ ዎጋፔ ዎዜቲዶስ፤ ሄሲካ ካሴ ጬጋ ዎጋን ጻፌቲዳይሳን ጊዶንታ ዲሼ ኦራꬃ ኣያና ኦጌን ኑኒ ኦꬃናሳ።


\par }{\SH ናጋራራ ባጼቴꬅ
\par }
{\PP \VS{7}ሂስቲን ኑ ኣይ ጊኖ? ባ ሁኤስ ዎጋይ ናጋራ? ሙሌካ ጊዴና። ዎጋ ባጋራ ጊዶንታኮ ናጋራይ ኣዛኮ ኑ ኤሮኮ ሺን፤ ዎጋይ «ኣሞቶፋ!» ጎንታኮ ኣሞይ ኣዛኮ ቱማፔ ታ ኤሪኬ።
\XREF{}{{\XO 7:7 }{\XT{ኬሳ 20፡17፤ ዛሬ 5፡21}}}

\VS{8}ናጋራይ ቃሴ ዎጋፔ ኬዚዳ ኣዛዞይ ቤሲዳ ኦጌን ጎኤቲዲ ታ ጊዶን ዱማ ዱማ ኢታ ኣሞ ዴንꬄꬂዴስ፤ ዎጋይ ያናፔ ካሴ ናጋራይ ሃይቂዳዛ።


\par }{\PP \VS{9}ዎጋይ ባይንዳ ካሴ ታኒ ፓጻ ዳይሲሺን ዎጋይ ዪን ቃሴ ናጋራይ ፓጻ ጊዲዴስ፤ ታ ጊዲኮ ሃይቃዲስ።

\VS{10}ኣስ ኣሻና ቆፌቲዳ ኣዛዞይካ ሃይቆ ኤኪ ዪዳይሳ ኤራዲስ።

\VS{11}ናጋራይ ዎጋ ባጋራ ቤቲዳ ጋሶን ጎኤቲዲ ታና ባሌꬂዴሲኔ ኣዛዞን ዎꬊዴስ።\XREF{}{{\XO 7:11 }{\XT{ሜꬌ 3፡13}}}


\par }{\PP \VS{12}ሄሳ ጊሻስ ዎጋይ ባ ባጋራ ጌሻ፤ ኣዛዞይካ ጌሻ፤ ጺሎኔ ሎኦ።

\VS{13}ጊዶ ኣቲን ሎኦስ ሃኒዳይሲ ታስ ሃይቆስ ጊዲዴ? ሙሌካ ጊዴና፤ ጊዶ ኣቲን ናጋራይ ባ ናጋራቴꬃን ኤሬታና ማላ ሎኦ ጊዲዳ ሃኖ ባጋራ ታ ቦላ ሃይቆ ኤሂዴስ፤ ሄሲካ ናጋራይ ኣዛዞ ባጋራ ካሴፔ ኣꬂ ናጋራ ዳርሲዴስ።


\par }{\PP \VS{14}ዎጋይ ኣያና ዮኦ ጊዲዳይሳ ኑ ኤሮስ፤ ታ ቃሴ ናጋራስ ኣይሌ ማላ ባይዜቲዳ ኣሳ።

\VS{15}ታኒ ታ ኦꬂዛይሳ ኤሪኬ፤ ታ ኦꬃና ኮይዛይሳ ኦꬃ ኤሪኬ ሺን ታ ኢጺዛ ሚሽ ኦꬃይስ።\XREF{}{{\XO 7:15 }{\XT{ጋላ 5፡17}}}

\VS{16}ታ ኦꬃና ኮዮንታ ሚሽ ኦꬂዛ ጊዲኮ ዎጋይ ሎኦ ጊዲዳይሳ ታ ማርካታይስ።

\VS{17}ሄሳ ኦꬂዛይ ታና ጊዶንታ ታ ጋꬃን ዲዛ ናጋራይ ኦꬄስ።


\par }{\PP \VS{18}ታናን ሄሲካ ናጋራንቻ ጊዲዳ ታ ሜꬌቴꬃ ጊዶን ኣይኮ ሎኦ ሚሺ ባይንዳይሳ ታ ኤራይስ፤ ሎኦ ኦꬃናስ ታስ ኣሞቴꬂ ዴስ ሺን ፖላ ኦꬃ ኤሪኬ።

\VS{19}ታ ኦꬂዛይ ኦꬃና ጋዳ ኮይዛ ሎኦ ኦሶ ጊዴና፤ ጊዶ ኣቲን ታ ኦꬃና ኮዮንታ ኢታ ኦሶ ኦꬃይስ።

\VS{20}ታኒ ኦꬃናስ ኮዮንታይሳ ኦꬂዛ ጊዲኮ ሄሳ ኦꬂዛይ ታና ጊዶንታ ታ ጊዶን ዲዛ ናጋራ።


\par }{\PP \VS{21}ሄሳ ጊሻስ ሃይሲ ዎጋይ ኦሶን ዲዛይሲ ታስ ጌሊዴስ። ሄሲካ ታኒ ሎኦ ኦꬃና ኮያይሲሺን ኢታ ኦꬃይስ።

\VS{22}ታኒ ታ ጋꬃራ ጾሳ ዎጋን ኡፋዬታይስ።

\VS{23}ጊዶ ኣቲን ታ ኣሳቴꬃ ጊዶን ኦꬂዛ ናጋራ ዎጋይ ታና ቃቺ ኦይኪዲ ታ ቆፋ ዎጋራ ኦሌቲዛ ሃራ ዎጋይ ታ ኣሳቴꬃ ጊዶን ኦꬂሺን ቤያይስ።

\VS{24}ታ ኣይ ማላ ላፋ ኣሴ! ሃይሳ ሃይቆስ ኢሜቲዳ ኣሳቴꬃፌ ታና ኣሻናይ ኦኔ?

\VS{25}ኑ ጎዳ ዬሱስ ኪርስቶሳ ባጋራ ጋላታይ ጾሳስ ጊዶ።

\par }{\PP ሂስቲኮ ታኒ ታ ባጋራ ታ ቆፋን ጾሳ ዎጋስ ኣይሌ ጊዳሼ ታኒ ሜꬌቴꬃ ዎጋን ናጋራ ዎጋስ ኣይሌ።




\par }\Chap{8}{\SH ጺሎ ኣያናን ዱሳ ጊሻሲኔ ኣሾን ዱሳ ጊሻስ
\par }
{\PP \VerseOne{1}ሄሳ ጊሻስ ዬሱስ ኪርስቶሳ ኣማኒዛይታ ቦላ ፒርዳይ ዴና።

\VS{2}ጋሶይካ ዴኦ ኣያና ዎጋይ ዬሱስ ኪርስቶሳ ባጋራ ናጋራፔ ኢስታ ጌሺዳ ጊሻሳ።

\VS{3}ናጋራንቻ ኣሾፔ ዴንዲዳይሳን ዎጋይ ፖላናስ ዳንዳዮንታይሳ ጾሲ ባ ናዛ ናጋራንቻ ኣሳ ሌሚሶን ናጋራስ ያርሼታና ማላ ዬዲዲ ፖሊዴስ፤ ሂስቲዲ ናጋራ ኢዛ ኣሾን ፒርዲዴስ።

\VS{4}ሄሲካ ኑኒ ኣሾን ጊዶንታ ኣያናን ሲሜሬቲዛ ኑፔ ዎጋይ ኮይዛ ጺሎቴꬃ ፖላናሳ።


\par }{\PP \VS{5}ኣሾ ሼኔ ማላ ዳና ኮይዛ ኣሳታ ዎዚናይ ኣሾይ ኮይዛ ሚሻን ሼምፔስ፤ ኣያና ሼኔ ማላ ዲዛይቲ ቃሴ ባ ዎዚና ኣያናይ ኮይዛ ሚሻ ቦላ ዎꬄቴስ።

\VS{6}ኣሾስ ጻላ ቆፋይ ሃይቆ ጊዲሺን ኣያና ዮኦስ ቆፋይ ጊዲኮ ዴኦኔ ሳሮቴꬃ።

\VS{7}ናጋራስ ሃሬቲዛ ዎዚናይ ጾሳራ ኦሻ፤ ጋሶይካ ኢዚ ጾሳ ዎጋስ ሃሬቴናኔ ሃሬታናስ ዳንዳዬና።

\VS{8}ኣሾ ሼኔ ማላ ዲዛ ኣሳቲካ ጾስ ኡፋይሳናስ ዳንዳዬቴና።


\par }{\PP \VS{9}ኢንቴ ቃሴ ጾሳ ኣያናይ ኢንቴናን ዲዛ ጊዲኮ ኣሾን ጊዶንታ ኣያናን ዴታ፤ ኪርስቶሳ ኣያናይ ኢዛ ቦላ ባይንዳዴይ ኪርስቶሳስ ጊዴና።

\VS{10}ኪርስቶሲ ኢንቴ ጊዶን ዲኮ ቃሴ ኢንቴ ኣሳቴꬃይ ናጋራ ጋሶን ሃይቄꬅ ጊዲኮካ ኢንቴ ኣያናይ ቃሴ ጺሎቴꬃ ጋሶን ዴኦን ዴስ።

\VS{11}ዬሱሳ ሃይቆፔ ዴንꬂዳ ኢዛ ኣያናይ ኢንቴ ቦላ ዲዛ ጊዲኮ ኪርስቶሳ ሃይቆፔ ዴንꬂዳይሲ ኢንቴ ጊዶን ዲዛ ኢዛ ኣያናይ ሃይቃናስ ዲዛ ኢንቴ ኣሳቴꬃስ ዴኦ ኢማና።
\XREF{}{{\XO 8:11 }{\XT{1ቆሮ 3፡16}}}


\par }{\PP \VS{12}ሄሳ ጊሻስ ታ ኢሻቶ! ሄሲካ ሃናናይ ዶሳን ጊዴናሺን ኑኒ ኣሾ ሼኔ ማላ ዳናስ ኣሾስ ጊዶኮ።

\VS{13}ኣሾ ሼኔ ማላ ዲዛ ጊዲኮ ኢንቴ ሃይቃና፤ ኣሾ ኦሶ ኢታዛ ኢንቴ ኣያናን ዎꬊኮ ኢንቴ ዴኦን ዳና።

\VS{14}ጾሳ ኣያናን ካሊዛይቲ ኢስቲ ጾሳ ናይታ።

\VS{15}ኢንቴ ኤኪዳ ኣያናይ ዛሪዲ ኢንቴና ኣይሌቴꬃን ሃሪዛ ኣያና ጊዶንታ፥ «ኑ ኣዋዉ» ጊ ጼይጊሲዛ ናቴቴꬃ ኣያና ኤኪዴታ።
\XREF{}{{\XO 8:15 }{\XT{ማር 14፡36፤ ጋላ 4፡6}}}

\VS{16}ኑኒ ጾሳ ናይታ ጊዲዳይሳ ሄ ኣያናይ ባ ባጋራ ኑ ኣያናራ ኢሲፌ ኑስ ማርካቴስ።

\VS{17}ኑኒ ጾሳ ናይታ ጊዲኮ ኢዛ ላቲዛይታ። ኑ ኪርስቶሳ ቦንቾዛ ላቲዛይታ ጊዳና ማላ ኣዳፌካ ኢዛራ ኢዛ ሜቶዛ ጊሼቲዛይታ ጊዲኮ ኑ ጾስ ላቲዛይታ፤ ኪርስቶሳራካ ኢሲፌ ላቲዛይታ።


\par }{\SH ቡሮ ያና ቦንቾ
\par }
{\PP \VS{18}ሃኢ ኑ ኤኪዛ ዋዬይ ቡሮ ኑስ ሲንꬃን ጊጊ ኡቲዳ ቦንቾዛራ ጋꬂ ጼሊሺን ኣይኮካ ጊዴና ጋይስ።

\VS{19}ሜꬌቴꬂ ዉሪካ ጾሳ ናይቲ ቆንጫናይሳ ላሞቴꬃን ናጎን ዴስ።

\VS{20}ሜꬌቴꬂ ዉሪካ ሜላ ሃዳ ጊዳና ማላ ፒርዴቲዴስ፤ ሄሲካ ባ ዶሮን ጊዶንታ ሲንꬃፌስ ሃሬታና ማላ ኢዚ ባ ሼኔ ማላ ሃሪሲዳ ጊሻሳ።
\XREF{}{{\XO 8:20 }{\XT{ሜꬌ 3፡17-19}}}

\VS{21}ሄሲካ ሜꬌቴꬂ ዉሪካ ꬋይሳ ኣይሌቴꬃፌ ዎዜቲዲ ጾሳ ናይታስ ጊዲዳ ቦንቼቲዳ ሼኔ ማላ ዲዛሶ ጋካናሳ።

\VS{22}ሃኢ ጋካናስ ሜꬌቴꬂ ዉሪካ ዳሮ ዋዬን ሚጻቲሼ ዲዛይሳ ኑ ኤሮስ።

\VS{23}ኢዛ ጻላላ ጊዶንታ ኮይሮ ጺሎ ኣያና ኢሞታ ዴሚዳ ኑኒካ ኑ ኣሳቴꬃይ ኣታና፤ ኑ ኢዛ ና ጊዳናይሳካ ላሞቲሼኔ ዎዚናራ ሚጻቲሼ ዶስ።
\XREF{}{{\XO 8:23 }{\XT{2ቆሮ 5፡2-4}}}

\VS{24}ሃይሳ ሃ ሂዶታን ጻላ ኣቲዶስ፤ ሂዶታይ ኣይፌን ቤቲዛ ሚሽ ጊዲኮ ቡሮፔ ናጋና ኮሼና፤ ሃኢ ባ ኣይፌን ቤኢዛ ሚሺ ቡሮፔስ ናጊዛይ ኦኔ?

\VS{25}ጊዶ ኣቲን ኑኒ ቡሮ ኑ ኣይፌን ቤኦንታ ሚሽ ሂዶታን ናጊዛዝ ጊዲኮ ሳሌታይ ባይንዳ ናጎስ።


\par }{\PP \VS{26}ሄሳꬆካ ቃሴ ኑ ዳቡርሺን ኣያናይ ኑና ማዴስ፤ ኑኒ ዎሳ ዎስቲ ዎሳናኮ ኤሮንታ ጊሻስ ኣያናይ ኑኒ ቃላን ቆንጪሳናስ ዳንዳዬቶንታ ቃላራ ኑስ ዎሴስ።

\VS{27}ኑ ዎዚና ፓጪ ኤሪዛ ኣያናይ ኢዚ ኣያና ቆፋ ኤሬስ፤ ጋሶይካ ኣያናይ ጾሳ ሼኔ ማላ ኣማኒዛ ኣሳስ ኑስ ዎሴስ።


\par }{\PP \VS{28}ጾሲ ባና ዶሲዛይታሲኔ ኢዛ ሼኔ ማላ ጼይጌቲዳይታስ ኡባስ ኦꬂዛ ሚሽ ኡባካ ሎኦስ ኦꬂዛይሳ ኑ ኤሮስ።

\VS{29}ጾሲ ካሴፔ ባ ኤሪዛይታ ኢስቲ ኢዛ ናዛ ሚሳታና ማላ ካሴካ ዶሪ ዎꬂዴስ፤ ሄሲካ ዳሮ ባ ኢሻታ ጊዶፌ ኢዚ ባይራ ጊዳናሳ።

\VS{30}ካሴ ኮይሮፔ ባ ዶሪዳይታ ኢስታ ጼይጊዴስ፤ ቃሴካ ጼይጊዳይታ ጺሊሲዴስ፤ ባ ጺሊሲዳይታካ ቦንቺዴስ።


\par }{\SH ጾሳ ሲቆ
\par }
{\PP \VS{31}ሂስቲን ሄሳ ኑ ኣይ ጊኖ? ጾሲ ኑናራ ጊዲኮ ኑናራ ኤቄታናስ ዳንዳይዛይ ኦኔ?

\VS{32}ባ ናዛስ ሚሼቶንታ ኑ ጊሻስ ኣꬂ ኢሚዳይ ኢዛ፤ ሂስቲን ኡባ ሚሽ ኑስ ኢዛራ ኪያቴꬃን ዉርሲ ኣዛስ ኢሜኔ?

\VS{33}ጾሲ ዶሪዳይታ ሞቲዛይ ኦኔ? ጺሊሲዛይ ጾሳ።

\VS{34}ሂስቲን ፒርዲዛይ ኦኔ? ሃይቂዲ ሃይቆፔ ዴንዲዲ ጾሳ ኡሻቻን ኡቲዳ ዬሱስ ኪርስቶሲ ኑ ጊሻስ ጋናቴስ።


\par }{\PP \VS{35}ኑና ኪርስቶሳ ሲቆፔ ሻካናይ ኦኔ? ሜቶዬ? ዋዬ? ዎይኮ ጎዴቴꬄ? ዎይኮ ጋፋ? ዎይኮ ካሎቴꬄ? ዎይኮ ቆፖንታ ጋኪዛ ሜቶዬ? ማሻ?

\VS{36}ሄሲካ ካሴ፥ «ኔ ጊሻስ ኑ ሹኬቲዛ ዶርሳ ማላ ቆዴቲዶስ፤ ጋላስ ኩሜꬅ ኔ ጊሻስ ኑኒ ሃይቆራ ባጼታና» ጌቴቲ ጻፌቲዳይሳ ማላ።

\VS{37}ኑና ኣዚካ ኢዛፔ ሻኬና፤ ሃይሳ ኡባን ኑና ሲቂዳይሳን ጾኒዛይታፔካ ኑ ኣꬎስ።


\par }{\PP \VS{38}ሄሳ ጊሻስ ሃይቆ ጊዲን፥ ዴኦ ጊዲን፥ ኪታንቻታ ጊዲን፥ ዎይኮ ሃኢ ዲዛ ሚሽ ጊዲን፥ ቡሮ ያና ሚሽ ጊዲን፥ ዎይኮ ኣይ ዎልቃማ ጊዲን፥

\VS{39}ꬎቃ ጊዲን ዎይኮ ዚቃ ጊዲን፥ ዎይኮ ኣይ ሜꬌቴꬅ ጊዲን ጎዳ ዬሱስ ኪርስቶሳ ባጋራ ኑስ ዲዛ ጾሳ ሲቆፔ ኑና ሻካና ዳንዳይዛ ሚሺ ባይንዳይሳ ታ ሻካ ኤራዲስ።




\par }\Chap{9}{\SH ጾሳ ዶሮ
\par }
{\PP \VerseOne{1}ታ ዬሱሳ ሱንꬃን ቱሙ ጋይስ፤ ዎርዶቲኬ፤ ታ ዎዚናይካ ጺሎ ኣያና ባጋራ ታስ ማርካቴስ።

\VS{2}ታስ ዎዚናፔ ኪቾንታ ጊታ ቆፋይኔ ሚሻይ ዴስ።

\VS{3}ታ ዳቦታ ጊሻስ ታ ቃንጌታዳኔ ኪርስቶሳፔ ሻኬታ ዎራ ዎꬊዳኮ ዶሳይስ።

\VS{4}ኢስቲካ ኢስራኤሌ ናይታ፤ ኢስቲ ጾሳ ና ጊዳና ማላ ጾሳ ቦንቾይኔ ጫቆ ቃላይ፥ ዎጋይኔ ጾሳ ኬꬃ ዎጋ ሂዶታይ ኢስታስ ኢሜቲዴስ።
\XREF{}{{\XO 9:4 }{\XT{ኬሳ 4፡22}}}

\VS{5}ካሴ ኣዋቲካ ኢስታ ባጋ፤ ኪርስቶሲ ኢስታ ዜሬꬃ ዛርኬን ቆዴቴስ፤ ኢዚካ ኡባፌ ቦላ ጊዲዳ ሜርናስ ጋላቴቲዳ ጾሳ። ኣሚን።


\par }{\PP \VS{6}ጊዶ ኣቲን ሄሳ ጉሲ ጾሳ ቃላይ ኣቲዴስ ጉስ ጊዴና፤ ኢስራኤሌፔ ዬሌቲዳይ ዉሪ ኢስራኤሌ ኣስ ጊዴና።

\VS{7}ኣብራሃሜፔ ዬሌቲዳይቲ ኢዛፔ ዬሌቲዳ ጊሻስ ዉሪካ ኢዛ ናይታ ጊዴቴናሺን፥ «ኔ ዜሬꬂ ዪሳቃ ባጋራ ጼይጌታና» ጌቴቲዳ ማላ ሃኒዴስ።
\XREF{}{{\XO 9:7 }{\XT{ሜꬌ 21፡12}}}

\VS{8}ሄሳ ጉሲካ ጾሳ ና ጌቴቲዳይቲ ኢስቲ ኣሾን ዬሊዳይታ ጊዴቴና፤ ጊዶ ኣቲን ና ጊዳናይቲ ሂዶታ ቃላን ዮቴቲ ኡቲዳይታ።

\VS{9}«ዪዛ ላይꬅ ሃኒ ዎዴ ታ ሃ ሲማና፤ ሳራይካ ኔስ ኣቱማ ና ዬላና» ጌቴቲዲ ኢዛስ ሂዶታ ቃላይ ኢሜቲዴስ።
\XREF{}{{\XO 9:9 }{\XT{ሜꬌ 18፡10}}}


\par }{\PP \VS{10}ሄሳ ጻላላካ ጊዴና፤ ኢርቢቃ ናይቲ ኢሳዴ ናኮ! ኢዚካ ኑ ኣዋ ዪሳቃ።

\VS{11}ሜንቴቲ ዬሌቲዲ ቡሮ ኢታ ዎይኮ ሎኦ ኦꬆንታ ዲሺን ጾሳ ቆፋይ ሚናና ማላ፥

\VS{12}ኦሶን ጊዶንታ ጼይጊዳይሳፌ ጊዲዳ ጊሻስ፥ «ባይራይ ካሎዛስ ሃሬታና» ጌቴቲዲ ኢርቢቃስ ዮቴቲዴስ።
\XREF{}{{\XO 9:12 }{\XT{ሜꬌ 25፡23}}}

\VS{13}ሄሲካ፥ «ታ ያቆቤ ዶሳዲስ፤ ኤሳዌ ኢጻዲስ» ጌቴቲ ካሴ ጻፌቲዳ ማላ ሃኒዴስ።
\XREF{}{{\XO 9:13 }{\XT{ሚል 1፡2-3}}}

\VS{14}ሂስቲን ኑ ሃኢ ኣይ ጊኖ? ጾሲ ቤሶንታ ኦጌራ ማዲ ኤሪዜ? ሙሌካ ማዲ ኤሬና።

\VS{15}ጾሲ ሙሴስ፥ «ታ ማራና ኮዪዳዴ ማራና፤ ታ ሚሼታና ኮዪዳዴስካ ሚሼታና» ጌስ።
\XREF{}{{\XO 9:15 }{\XT{ኬሳ 33፡19}}}

\VS{16}ሄሳ ጊሻስ ኣሲ ኮዪዳ ማላ ጊዶንታ ዎይኮ ኣሳ ዳቡራን ጊዶንታ ጾሲ ማሪዳ ማላ ሃኔስ።


\par }{\PP \VS{17}ጌሻ ማጻፋይ ፓሮኔ፥ «ታ ዎልቃይ ኔ ቦላ ቤታና ማላኔ ታ ሱንꬂ ቢታ ኡባ ቦላ ዮቴታና ማላ ታ ኔና ሃይሳስ ዴንꬃዲስ» ጌስ።
\XREF{}{{\XO 9:17 }{\XT{ኬሳ 9፡16}}}

\VS{18}ሄሳ ጊሻስ ጾሲ ማራና ኮይዛዴ ማሬስ፤ ኢዛ ዎዚና ሙሚሳና ኮይዛዴ ዎዚና ሙሚሴስ።

\VS{19}ኢንቴፌ ኢሳዴይ፥ «ሂስቲን ሃኖይ ሄሳ ማላ ጊዲኮ ኑና ሃኖ ጋካናስ ኣዛስ ዋዪሲዜ? ጋሶይካ ኢዛ ሼኔ ዲጋና ዳንዳይዛይ ኦኔ?» ጋዳ ኔ ኦይቾንታ ኣጋካ።


\par }{\PP \VS{20}ጊዶ ኣቲን ጾሳስ ዛሮ ኢሞስ ኔ ኦኔ? «ኦሴቲዳ ሚሽ ዛሪዲ ኦꬂዳይሳ ኔ ታና ኣዛስ ሃይሳꬆ ኦꬃዲ?» ጊ ኤሪዜ?\XREF{}{{\XO 9:20 }{\XT{ኢሳ 29፡16፤ 45፡9}}}

\VS{21}ኡርቃ ሜꬊዛዴይ ሄ ኡርቃፌ ባጋ ቦንቾስ፥ ባጋ ቃሴ ጮ ሂራይሶ ኦሶስ ሜꬋናስ ኢዛ ሼኔ ጊዴኔ?


\par }{\PP \VS{22}ጾሲካ ባ ሃንቆ ቤሳናሲኔ ባ ዎልቃ ኤሪሳናስ ኮዪዲ ኢዛ ሃንቆ ቆንጪሲዛይታ፥ ꬋያናስ ጊጌቲዳይታ ꬋይሶንታ ኣጊኮቺ!

\VS{23}ኮይሮ ቦንቾስ ጊግሲዳ ኢዛ ማሮቴꬅ ቤሲዛይታስ ኢዛ ቦንቾ ዱሬቴꬂ ኤሬታና ማላ ኢዚ ኦꬃናሳ።

\VS{24}ጼይጊዳዴይ ኣይሁዳታ ባጋፌ ጻላላ ጊዶንታ ኣይዛቤታ ባጋፌ ጊዲዳ ኑናካ ኣሾንታ ጼይጊዴስ።


\par }{\PP \VS{25}ሆሴኤ ማጻፋን፥ «ታ ዴሬ ጊዶንታይታ ታኒ፥

\par }{\QB ‹ታ ዴሬታ› ጋ ጼይጋና፤

\par }{\QB ታኒ ኢስታ ዶሴቶንታይታ፥

\par }{\QC ‹ዶሴቲዳይታ› ጋ ጼይጋና።
\XREF{}{{\XO 9:25 }{\XT{ሆሴ 2፡23}}}


\par }{\Q \VS{26}ቃሴካ፥ ‹ኢንቴ ታ ዴሬ ዴኬታ›

\par }{\QB ጌቴቲ ዮቴቲዳሶን፥

\par }{\QB ‹ኢስቲ ዴኦ ጾሳ ናይታ›

\par }{\QB ጌቴቲ ጼይጌታና።»\XREF{}{{\XO 9:26 }{\XT{ሆሴ 1፡10}}}


\par }{\PP \VS{27}ኢሳያሲካ ኢስራኤሌ ናይታ ጊሻስ፥

\par }{\QB «ኢስራኤሌ ናይታ ቆዳይ

\par }{\QC ኣባ ኣጬ ማላ ዳሪኮካ

\par }{\QC ጉꬃቲ ጻላላ ኣታና።


\par }{\QB \VS{28}ጎዳይ ባ ፒርዳ ቢታ ቦላ

\par }{\QB ኤሌ ፒርዳና» ጊ ዮቲዴስ።


\par }{\Q \VS{29}ሄሲካ፥ «ዎጋ ጎዳይ

\par }{\QB ኑስ ዜሬꬅ ኣሾንታኮ

\par }{\QB ኑኒካ ሶዶሜ

\par }{\QB ካታማ ማላኔ

\par }{\QB ጋሞራ ካታማ ማላ ꬋያናሺን»

\par }{\MM ጌቴቲዲ ካሴ ኢሳያሳ ዶናን ዮቲዳይሳ ማላ ሃኒዴስ።
\XREF{}{{\XO 9:29 }{\XT{ኢሳ 1፡9}}}


\par }{\SH ኢስራኤሌ ናይታኔ ሚሺራቾ ቃላ
\par }
{\PP \VS{30}ሂስቲን ኑ ኣይ ጊኖ? ኣማኖን ቤቲዳ ጺሎቴꬅ ዴማናስ ኣይዛቤይ ዳቡሮንታ ዴሚዴስ።

\VS{31}ጊዶ ኣቲን ጺሎቴꬃ ዎጋ ካሊዛ ኢስራኤሌ ናይቲ ዴሚቤቴና።

\VS{32}ሄሲ ኣዛስ ሄሳꬆ ሃኒዴ? ኢስቲ ኣማኖን ጊዶንታ ኦሶን ዴማና ካሊዳ ጊሻሳ፤ ኢስቲካ ꬉጴ ሹቻን ꬉጴቲዳ።

\VS{33}ሄሲካ፥

\par }{\Q «ሄኮ ኣስ ꬉጲዛ ሹች

\par }{\QB ኢስታ ኩንዲሲዛ ዛላ

\par }{\QB ጺዮኔ ቦላ

\par }{\QB ታ ዎꬃና፤

\par }{\QB ኢዛን ኣማኒዛዴይ ዬላቴና»

\par }{\MM ጌቴቲዲ ካሴ ጌሻ ማጻፋን ጻፌቲዳይሳ ማላ ሃኒዴስ።




\par }\Chap{10}{\PP \VerseOne{1}ታ ኢሻቶ! ኢስራኤሌ ናይታ ጊሻስ ታ ኣሞይኔ ታ ጾስ ዎሲዛይ ኢስቲ ꬋዮንታ ኣታናሳ።

\VS{2}ኢስቲ ጾሳ ዮኦስ ሚሼቲዛይታ ጊዲዳይሳ ታ ኢስታ ጊሻስ ማርካታና ዳንዳያይስ፤ ኢስታ ሚሼቴꬂ ጊዲኮ ኤራቴꬃን ጊዴና።

\VS{3}ጾሲ ኣስ ጺሊሲዛ ኦጌ ኤሮንታ ኣጊዲ ባ ጺሎቴꬃ ኦጌ ካሊዳ ኣቲን ጾሳ ጺሎቴꬃ ኦጌ ካሊቤቴና።

\VS{4}ኣማኒዛ ኣሳ ኡባ ጺሊሳናስ ኪርስቶሲ ዎጋ ኡባ ፖሊዴስ።


\par }{\PP \VS{5}ሙሴይ ዎጋ ባጋራ ቤቲዛ ጺሎቴꬃ ጊሻስ ኤሪሲሼ፥ «ሃይታ ዎጋታ ፖሊ ኦꬂዛዴይ ሃ ዎጋታን ዳና» ጊዛይሳ።
\XREF{}{{\XO 10:5 }{\XT{ሌዌ 18፡5}}}

\VS{6}ኣማኖን ቤቲዛ ጺሎቴꬂ ቃሴ፥ «ኔ ዎዚናራ ፑዴ ሳሎ ኦኔ ኬዛናይ? ጎፓ፤» ሄሳꬆ ጉሲ ኪርስቶሳ ሳሎፔ ዱጌ ሃ ዎꬃና ጉሳ።

\VS{7}ዎይኮ፥ « ‹ዱጌ ጪማን ኦኔ ዎꬋናይ?› ጎፓ!» ሄሲካ ኪርስቶሳ ሃይቆፔ ቡሮ ዴንꬃና ጉሳ።


\par }{\PP \VS{8}ጊዶ ኣቲን ቃላይ ኣይ ጊዜ? «ቃላይ ኔ ኣቻን ዴስ።» ኔ ዶናኒኔ ኔ ዎዚናን ዴስ፥ ኑኒ ኣማኖ ጊሻስ ሳባኪዛ ቃላይ ሃይሳ።


\par }{\PP \VS{9}ኔኒ ኔ ዶናራ፥ «ዬሱሲ ጎዳ» ጋዳ ማርካቲኮ ጾሲ ኢዛ ሃይቆፔ ዴንꬂዳይሳ ኔ ዎዚናን ኔ ኣማኒኮ ኣታና።

\VS{10}ኔኒ ጺላናይ ዎዚናን ኣማኒኮ፤ ኔ ኣታናይ ኔ ዶናራ ማርካቲና።

\VS{11}ጌሻ ማጻፋይ ጊዛ ማላ፥ «ኢዛን ኣማኒዛይ ዉሪካ ዬላቴና።»\XREF{}{{\XO 10:11 }{\XT{ኢሳ 28፡16}}}

\VS{12}ኣይሁዳታ ጊዶኒኔ ኣይዛቤታ ጊዶን ዱማቴꬂ ዴና፤ ኢሲ ጎዳይ ኡባሲካ ጎዳ፤ ኢዛ ዎሲዛይታ ጉጂ ኣንጄስ።

\VS{13}«ጎዳ ሱንꬅ ጼይጊዛይቲ ዉሪካ ኣታና» ጌቴቲ ጌሻ ማጻፋን ጻፌቲዴስ።


\par }{\PP \VS{14}ሂስቲን ኢዛ ኣማኖንታይቲ ኢዛ ዎዝጊ ጼይጋኔ? ቃሴ ኢዛ ጊሻስ ሲዮንታ ዲሼ ዎስቲ ኣማናኔ? ሳባኬይ ባይንዳ ዲሺን ዎስቲ ሲያኔ?

\VS{15}ኪቴቶንታ ዎስቲ ሳባካንዴቶ? ሄሲካ፥ «ሚሺራቾ ቃላ ኤኪ ዪዛይታ ዩሲ ኣይ ማላ ሎኦ!» ጌቴቲ ጌሻ ማጻፋን ጻፌቲዳ ማላ ሃኒዴስ።
\XREF{}{{\XO 10:15 }{\XT{ኢሳ 52፡7}}}

\VS{16}ጊዶ ኣቲን ሲዪዳይቲ ዉሪካ ሚሺራቾ ቃላ ኤኪቤቴና፤ ኢሳያሲ፥ «ጎዶ! ኑ ዮቲዳይሳ ኦኒ ኣማኒዴ?» ጊዳ ማላ ሃኒዴስ።
\XREF{}{{\XO 10:16 }{\XT{ኢሳ 53፡1}}}


\par }{\PP \VS{17}ሄሳ ጊሻስ ኣማኖይ ቤቲዛይ ዮቲዛ ቃላ ሲዬꬃና፤ ዮቴቲዛ ቃላይካ ኪርስቶሳ ጊሻስ ዮቲዛ ቃላፔ።


\par }{\PP \VS{18}ጊዶ ኣቲን ኣሳይ ሲዪቤኔሻ? ጋዳ ታ ኦይቻይስ፤ ቱማፔ ኣሳይ ሲዪዴስ፤ ጌሻ ማጻፋን ጻፌቲዳ ማላ፥

\par }{\Q «ኢስታ ቃላይ ቢታ ኡባኒኔ

\par }{\QB ኣላሜ ጋጻ ጋካናስ ሲዬቲዴስ።»\XREF{}{{\XO 10:18 }{\XT{ማዛ 19፡4}}}


\par }{\PP \VS{19}ታ ቃሴካ ኦይቻይስ፤ ኢስራኤሌ ናይቲ ቃላ ኤሪቤቴኔሻ? ኮይሮ ሙሴይ ኢስታስ፥

\par }{\Q «ታ ዴሬ ጊዶንታይታን

\par }{\QB ታ ኢስታ ኣሞሳና፤

\par }{\QB ዩሺ ቆፖንታ ዴሬታን

\par }{\QB ታ ኢስታ ዪሎቻና» ጊዴስ።
\XREF{}{{\XO 10:19 }{\XT{ዛሬ 32፡21}}}


\par }{\PP \VS{20}ኢሳያሲካ ጻላቴꬃን፥

\par }{\Q «ታና ኮዮንታይታስ ታ ቤታዲስ፤

\par }{\QB ታና ኦይቾንታይታስ

\par }{\QB ታና ቆንጪሳዲስ» ጊዴስ።
\XREF{}{{\XO 10:20 }{\XT{ኢሳ 65፡1}}}


\par }{\PP \VS{21}ኢስራኤሌ ጊሻስ ቃሴ፥

\par }{\Q «ታስ ኣዛዜቶንታ ዴሬኮኔ

\par }{\QB ታስ ኤኖ ጎንታ ዴሬኮ

\par }{\QB ኩሜꬃ ጋላስ

\par }{\QB ታ ኩሼ ሚጫዲስ» ጌስ።
\XREF{}{{\XO 10:21 }{\XT{ኢሳ 65፡2}}}




\par }\Chap{11}{\SH ጾሲ ኢስራኤሌ ኣሳ ሙሌ ዬጊ ኣጊቤና
\par }
{\PP \VerseOne{1}ሂስቲን ጾሲ ባ ዴሬታ ዬጊ ኣጊዴ? ጋዳ ታ ኦይቻይስ፤ ሙሌካ ኣጊቤና፤ ታኒካ ታ ባጋራ ቢኒያሜ ዛርኬ፥ ኣብራሃሜ ዜሬꬅ ጊዲዳ ኢስራኤሌ ኣሳ።
\XREF{}{{\XO 11:1 }{\XT{ፒሊ 3፡5}}}

\VS{2}ጾሲ ኮይሮፔ ባ ኤሪዳ ዴሬዛ ዬጊቤና፤ ኤላሲ ኢስራኤሌ ናይታ ቦላ ሞቶ ጾሳኮ ዎስቲ ሺሺዳኮ ጌሻ ማጻፋይ ኢዛ ጊሻስ ኣይ ጊዛኮ ኢንቴ ኤሬኬቲ?

\VS{3}«ጎዶ! ኢስቲ ኔ ናቤታ ዎꬊዳ፤ ኔስ ያርሺዛሶሆታካ ላሊዳ፤ ቃሴ ታኒ ታርካ ኣታዲስ፤ ታናካ ዎꬋና ጌቴስ» ጊዴስ።
\XREF{}{{\XO 11:3 }{\XT{1ካዎ 19፡10፥14}}}


\par }{\PP \VS{4}ጾሲ ኢዛስ፥ «ባኣሌ ጌቴቲዛ ኤቃስ ጎይኖንታይታ ላፑን ሺ ኣስ ታኒ ታስ ኣሻዲስ» ጊ ዛሪዴስ
\XREF{}{{\XO 11:4 }{\XT{1ካዎ 19፡18}}}

\VS{5}ሄሳ ማላካ ሃኢ ሃ ዎዴዛንካ ጾሳ ኪያቴꬃን ኢስራኤሌ ኣሳፔ ዶሬቲ ኣቲዳ ጉꬃቲ ዴቴስ።

\VS{6}ሂስቲን ሄሲ ጾሳ ኪያቴꬃን ኣቲን ኣሳ ኦሶን ጊዴና፤ ኣሳ ኦሶን ጊዲዳኮ ጾሳ ኪያቴꬂ ኪያቴꬅ ጊዴና።


\par }{\PP \VS{7}ሂስቲን ኣይ ጋኔ? ኢስራኤሌ ናይቲ ሎኤꬂ ኮዪዳይሳ ዴሚቤቴና፤ ጾሳን ዶሬቲዳይቲ ጊዲኮ ዴሚዳ፤ ሃንኮ ኣቲዳይታ ዎዚናይ ሙሚዴስ።

\VS{8}ካሴ፥ «ኢስታ ኣይፌይ ጼሎንታ ማላ፥ ኢስታ ሃይꬃይካ ሲዮንታ ማላ ጾሲ ሃኖ ጋካናስ ኢስታስ ዶጪሲዛ ኣያና ኢሚዴስ» ጌቴቲ ጌሻ ማጻፋን ጻፌቲዳ ማላ።
\XREF{}{{\XO 11:8 }{\XT{ዛሬ 29፡4፤ ኢሳ 29፡10}}}


\par }{\MM \VS{9}ዳዊቲካ፥ «ኢስታ ማዳይ

\par }{\QB ኢስታ ኦይኪዛ ናርጻኔ ያርዴ፤

\par }{\QB ኢስታስ ꬉጲዛዚኔ

\par }{\QB ቂጻቴ ጊዶ።


\par }{\Q \VS{10}ኢስታ ኣይፌይ ጼሎፎ፤ ጎዜቶ፤

\par }{\QB ኢስታ ዞኮይ

\par }{\QB ሜርናስ ኩኖ» ጊዴስ።


\par }{\SH ኣይዛቤታ ኣቴꬅ
\par }
{\PP \VS{11}ኣኔ ቃሴ ታ ዛራ ኦይቻይስ፤ ኢስራኤሌ ኣሳይ ኩንዴꬃፌ ናምኣንꬆ ዴንዴኔ? ዴንዳና። ሃራፔካ ኢስራኤሌ ናይታ ቃናቲሳና ጊሻስ ኢስታ ሞሮ ጋሶን ኣቶቴꬂ ኣይዛቤታስ ጋኪዴስ።

\VS{12}ጊዶ ኣቲን ቃሴ ኢስታ ሞሮይ ኣይዛቤታስ ኣንጆ ጊዲዴስ። ኢስታ ኩንዴꬂካ ቃሴ ኣይዛቤታስ ኣንጆ ጊዲኮ ኢስቲ ሲሚ ኣቲዳኮ ኣይ ማላ ጊታ ኣንጆ ጊዳንዴሺን!


\par }{\PP \VS{13}ኣይዛቤቶ! ታ ኢንቴስ ዮታይስ፤ ታ ኣይዛቤታስ ኪቴቲዳዴ ጊዲዳ ጊሻስ ታ ኦሶዛ ሚና ፖላና።

\VS{14}ሄሲካ ታ ባጋ ኣሳቲ ኣሞሳና ማላ ዴንꬄꬃዳ ኢስታፌ ጉꬃ ኣሳታ ኣሻናስ ኡፋይስ ኦꬃይስ።

\VS{15}ጾሲ ኢስታ ኣጊዳ ኣይዛቤቲ ጾሳራ ጊጊኮ ጾሲ ኢስራኤሌ ናይታ ዛሪዲ ኤኪዛ ዎዴ ኢንቴስ ኣዚ ሃናና ሚሳቲዜ? ሄሳ ጉሲ፥ «ሃይቆፔ ዴንዲዴስ» ጉሳ ማላ።


\par }{\PP \VS{16}ኮይሮ ቡኬሶይ ሎኦ ጊዲኮ ሃንኮ ኢዛፔ ኦሴቲዛይሲ ዉሪካ ሎኦ ጊዴስ፤ ሄሳꬆካ ኢሲ ሚꬃ ጻጶይ ሎኦ ጊዲኮ ሃንኮ ኢዛ ቦላ ዲዛ ሃጋቲካ ሎኦ ጊዴቴስ።

\VS{17}ኬꬃ ማታን ዲዛ ዎጋራ ሚꬃ ሃጋታ ማላቲ ኢንቴ ሜቂ ዎꬊን ሃንኮ ዎራን ዲዛ ዎጋራ ሚꬃታ ሚሳቲዛ ኣይዛቤቲ ኢንቴ ኪቾሳን ጊዲዲ ኢንቴ ሃሮኔ ኢንቴ ኣንጆ ሻኪ ኤኪዛዴንታ ጊዲኮ፥

\VS{18}ሄይታ ሄ ሜቂ ዎꬊዳ ሃጋታ ቦላ ኦቶሬቶፋ፤ ኢንቴ ኢስታ ቦላ ኦቶሬቲኮ ቃሴ ሃኖ ዎዚናን ዎꬂቴ፤ ሄ ሚꬃ ቶኪዳይ ኔና ጊዳካ፤ ሚꬃይ ኔና ቶኪዴስ ኣቲን።


\par }{\PP \VS{19}ሂስቲኮ፥ «ሄ ሃጋቲ ሜቂ ዎꬊዳይ ኑኒ ኢስቲ ኪቾሳን ጌላና ማላሳ» ጎንታ ኣጌኬታ።

\VS{20}ቱሙ ጊዴታሺን ኢስቲ ሜቂዳይ ኣማኖ ፓጬፔ ዴንዲዳይሳና። ኢንቴ ቃሴ ኣማኖን ኤቂዴታ፤ ባቢቴ ኣቲን ኦቶሬቶፍቴ።

\VS{21}ጾሲ ኮይሮፔ ዲዛ ሃጋታስ ሚሼቶንታዴ ጊዲኮ ኢንቴስካ ሚሼቴና።


\par }{\PP \VS{22}ሄሳ ጊሻስ ጾሳ ኪያቴꬂኔ ኢዛ ሜንጼ ኢታቴꬃ ኣኔ ጼላ፤ ኢዛ ሜንጼ ኢታቴꬂ ኩንዲዳይታ ቦላ፤ ኢዛ ኪያቴꬂ ቃሴ ኢንቴ ኢዛ ቃꬌቴꬃ ጋርሳን ዲዛ ዎዴ ጋካናስ ጻላላ፤ ሄሲ ባይንዳ ኣጊኮ ኢንቴካ ቃንጼታና።

\VS{23}ኢስቲ ኣማኖንታ ሚኒ ኤቂዳሶፔ ሲሚኮ ካሴ ባ ዲዛሶ ሲሚ ጌላና፤ ጾሲካ ኢስታ ዛርሲ ጌልꬃና ዳንዳዬስ።

\VS{24}ኢንቴ ባዞ ዎጋራ ሚꬃፌ ቃንጼቲ ካሴ ኢንቴ ሜꬌቴꬃፌ ጊዶንታ ሎኦ ሚꬃን ኢንቴ ጌላና ዳንዳይኮ ኮይሮፔ ባ ሜꬌቴꬃ ሃጋታ ጊዲዳይቲ ሄይቲ ካሴ ኢዛ ቦላ ዲዛ ዎጋራ ሚꬃን ሲሚ ጌሎይ ኢስታስ ዋኒ ሃኔኔ? 

\par }{\SH ኢስራኤሌ ኣሳስ ጾሳ ማሮቴꬅ
\par }
{\PP \VS{25}ታ ኢሻቶ! ኢንቴ ጪንጫ ኣስ ጊዲዳይሳ ኢንቴስ ሚሳቶንታ ማላ ሃይሳ ጊዶ ጹራ ዮኦዛ ኢንቴ ኤሮንታ ኣታና ማላ ታ ኮይኬ። ሄሲካ ኣይዛቤታፔ ጼይጌቲዳይቲ ዉሪ ኣማናና ጋካናስ ኢስራኤሌ ናይታ ዎዚናይ ሙሚዴስ።

\VS{26}ሄሳ ጊሻስ ኢስራኤሌ ናይቲ ዉሪካ ኣታና። «ኣሺዛዴይ ጺዮኔፔ ያና፤ ያቆቤፔካ ኢታቴꬅ ዲጋና።
\XREF{}{{\XO 11:26 }{\XT{ኢሳ 59፡20}}}

\VS{27}ታኒ ኢስታ ናጋራ ዉርሳ ꬋይሲዳፔ ጉዬ ታ ኢስታራ ጫቆን ጌሊዛ ቃላይ ሄሳ» ጌቴቲዲ ካሴ ጌሻ ማጻፋን ጻፌቲዳ ማላ ሃኒዴስ።
\XREF{}{{\XO 11:27 }{\XT{ኤር 31፡33-34}}}


\par }{\PP \VS{28}ኢንቴስ ኣይዛቤታስ ሚሺራቾ ቃላይ ጋካና ማላ ኢስራኤሌ ናይቲ ጾሳን ኢጼቲዳ ኣስ ጊዲዳ፤ ጊዲኮካ ካሴ ዶሮዛ ማላ ጊዲኮ ባ ኣዋታ ባጋራ ኢስቲ ዶሴቲዳይታ።

\VS{29}ጾሲ ዶሪዳፔኔ ባ ኪያቴꬅ ኢሚዳፔ ጉዬ ባ ኦꬂዳ ሚሻን ሲሚዲ ሞꬌቴና።

\VS{30}ኢንቴካ ካሴ ኣዛዜቶንታይታኮ! ኢስቲ ኣዛዜቶንታ ኢጺን ሃኢ ኢንቴና ማሪዳይሳꬆ፤

\VS{31}ጾሲ ኢንቴና ማሪዳ ጋሶን ኢስቲካ ማሬታና ማላ ሃኢ ኣዛዜቶንታይታ ጊዲዳ።

\VS{32}ጾሲ ዉርሲካ ማራናስ ኣሲ ዉሪካ ኣዛዜቶንታ ማላ ጎርዲዴስ።


\par }{\SH ጾሳስ ሺቂዳ ሳባ
\par }
{\PP \VS{33}ጾሳ ዱሬቴꬂ፥ ኣꬎ ኤራቴꬃይኔ ኢዛ ኤራቴꬃይ ኣይ ማላ ጪማ! ኢዛ ፒርዳይ ኣይ ማላኮ ፓጬቴና፤ ኢዚ ኣꬊዳ ጌዶይካ ኤሬቴና።
\XREF{}{{\XO 11:33 }{\XT{ኢሳ 55፡8}}}

\VS{34}«ጎዳ ዎዚና ኤሪዳይ ኦኔ? ኢዛስ ዞሬ ኢሚዳይ ኦኔ?

\VS{35}ጾሲ ዛሪ ኢማና ማላ ኢዛስ ታልኤ ኢሚዳይ ኦኔ?» ጌቴቲ ጻፌቲዳ ማላ።
\XREF{}{{\XO 11:35 }{\XT{ኢዮ 41፡11}}}


\par }{\PP \VS{36}ዉሪካ ኢዛፔ፥ ኢዛን፥ ኢዛሳ፤ ኢዛስ ቦንቾይ ሜርናፔ ሜርናስ ጊዶ! ኣሚን።
\XREF{}{{\XO 11:36 }{\XT{1ቆሮ 8፡6}}}




\par }\Chap{12}{\SH ጾሳስ ቤሲዛ ዴኦ ያርሾ
\par }
{\PP \VerseOne{1}ሄሳ ጊሻስ ታ ኢሻቶ! ኢንቴ ኣሳቴꬃ ጌሺኔ ጾስ ኡፋይሲዛ ዴኦ ያርሾ ኦꬂዲ ኢንቴ ሺሻና ማላ ታ ኢንቴና ጾሳ ቃꬌታን ዎሳይስ፤ ሄሲካ ዎዚናማ ኣሳ ማላ ኢንቴ ጾሳስ ኦꬂዛ ኦሶ።

\VS{2}ሎኦ፥ ኡፋይሲዛዚኔ ኩሜꬅ ጊዲዳ ጾሳ ሼኔይ ኣዛኮ ኢንቴ ፓጪ ኤራና ማላ ኢንቴ ቆፋን ኦራጺዲ ላሜቲቴ ኣቲን ሃይሳ ኣላሜ ኣሳ ሚሳቶፒቴ።


\par }{\PP \VS{3}ኢንቴስ ጾሲ ኢሚዳ ኣማኖ ማላ ኢንቴርካ ኢንቴና ፓጪ ጼሊቴ ኣቲን ሃኢ ዲዛይሳፌ ቦላራ ኢንቴና ꬎቂሲ ጼሎንታ ማላ ታኒ ታስ ኢሜቲዳ ጾሳ ኪያቴꬃን ኢንቴና ኢሳ ኢሳ ዞራይስ።

\VS{4}ኑፔ ኢሲ ኢሲ ኣሳስ ኢሲ ኣሳቴꬃ ቦላ ዳሮ ቢሊቴቲ ዲዛ ማላ ሄይቲካ ሄ ቢሊቴቲ ኢሲ ማላ ኦሶ ኦꬆንታይሳꬆ፥

\VS{5}ሄሳꬆካ ኑኒ ዳሮታ ጊዲ ኡቲዲ ኪርስቶሳን ኢሲ ኣሾ፤ ኑኒ ኢሶይ ኢሳስ ኣሾ።

\VS{6}ኑስ ኢሜቲዳ ኢሞታ ማላ ዱማ ዱማ ኢሞታይ ዴስ፤ ኢሳዴስ ቡሮፔ ሃናናዝ ዮቶ ጊዲኮ ኢዛዴስ ኢሜቲዳ ኣማኖ ማላ ዮቶ።

\VS{7}ኦꬂ ማዲዛዴይ ኦꬂ ማዶ፤ ታማርሲዛዴይካ ታማርሶ።

\VS{8}ዞሪዛዴይ ጊዲኮ ዞሮ፤ ባይንዳይታስ ኢሚዛዴይ ጉጂ ኢሞ፤ ኣይሲዛዴይ ሚኒ ኣይሶ፤ ማሪዛዴይካ ኡፋይሳን ማሮ።


\par }{\SH ሲቆ
\par }
{\PP \VS{9}ኢንቴ ሲቆቴꬂ ቆꬌፔ ቆሞን ጊዶፖ፤ ኢታ ጊዲዳይሳ ዉርሲካ ኢጺቴ። ሎኦ ጊዲዳይሳራ ኢሲፌ ኦይኬቲቴ።

\VS{10}ኢንቴ ኢንቴ ጋርሳን ኢሶይ ኢሳራ ኢሻታ ማላ ሎኤꬂ ሲቄቲቴ፤ ኢሶይ ኢሳ ባፔ ኣꬂ ቦንቺዛይታ ጊዲቴ።

\VS{11}ጎዳስ ኦꬃና ኣያናን ጹጌቲዛይታ ጊዲቴ ኣቲን ሄሳ ሄ ሚኖቴꬃፌ ጉዬ ጎፒቴ።

\VS{12}ሂዶታን ኡፋዬቲዛይታ ጊዲቴ፤ ሜቶ ዳንዳይቴ፤ ዎሳን ሚኒቴ።

\VS{13}ኣማኒሼ ዋዬቲዛይታስ ኢንቴስ ዲዛይሳፌ ሻኪ ኢሚቴ፤ ኢማꬅ ሞኪቴ።


\par }{\PP \VS{14}ኢንቴና ቃንጊዛይታ ኣንጂቴ ኣቲን ቃንጎፍቴ።
\XREF{}{{\XO 12:14 }{\XT{ማቶ 5፡44፤ ሉቃ 6፡28}}}

\VS{15}ኡፋዬቲዛይታራ ኡፋዬቲቴ፤ ሙዞቲዛይታራ ሙዞቲቴ።

\VS{16}ኢንቴ ኢንቴ ጋርሳን ዶሴቴꬃን ዲቴ፤ ማንቆታራ ኢሲፌቴꬃን ዳናስ ኮዪቴ ኣቲን ኦቶሬቶፍቴኔ ጬቄቶፍቴ።
\XREF{}{{\XO 12:16 }{\XT{ሌሚ 3፡7}}}


\par }{\PP \VS{17}ኦናስካ ኢታ ጊሻስ ኢታ ዛሮፒቴ፤ ኣስ ኡባ ኣቻን ሎኦ ሚሽ ኦꬃናስ ሚኒቴ።

\VS{18}ኢንቴስ ዳንዳዬቲኮ ኢንቴ ኢንቴ ባጋራ ኣስ ኡባራ ሳሮን ዲቴ።

\VS{19}ታ ሲቆቶ! ኢንቴ ሃሎ ጾሲ ኬሶ ኣቲን ኢንቴርካ ሃሎ ኬሶፍቴ። «ሃሎ ኬሳናይ ታና ጌስ ጎዳይ» ጌቴቲ ጌሻ ማጻፋን ጻፌቲዴስ።
\XREF{}{{\XO 12:19 }{\XT{ዛሬ 32፡35}}}


\par }{\PP \VS{20}ሃሎ ኬሳናፔ፥ «ኔኒ ኔ ሞርኬይ ጋፊኮ ሚዛ፤ ኢዚ ሳሜቲኮ ኡሻ፤ ኔ ሄሳꬆ ኦꬂኮ ታማ ቦንቆ ኢዛ ቦላ ኮራሳ» ጌቴቲዲ ጌሻ ማጻፋን ጻፌቲዴስ።
\XREF{}{{\XO 12:20 }{\XT{ሌሚ 25፡21-22}}}

\VS{21}ኢታ ሎኦ ኦሶን ጾና ኣቲን ኢታን ጾኔቶፋ።




\par }\Chap{13}{\SH ዴሬ ኣይሲዛይታስ ኣዛዜቴꬅ
\par }
{\PP \VerseOne{1}ኣይ ኣሲካ ባና ኣይሲዛ ዳናታስ ሃሬታናስ ቤሴስ፤ ጾሳፌ ኢሜቶንታ ዲሺን ዳናቴꬂ ዴና፤ ሃኢ ዲዛ ዳናቲ ጾሳፌ ዳናቲዳይታ።

\VS{2}ሄሳ ጊሻስ ዳና ቦላ ማካሊዳይ ጾሳ ዎጋ ቦላ ማካሌስ። ሄ ማካሊዛይቲካ ባ ቦላ ፒርዳ ኤሄቴስ።

\VS{3}ዴሬ ኣይሲዛይቲ ኢታ ኦꬂዛይታ ባቢሴቴስ ኣቲን ሎኦ ኦꬂዛይታ ባቢሴቴና። ኔኒ ዴሬ ኣይሲዛዴስ ባቦንታ ኣጋና ኮያይ? ሂስቲኮ ሎኦ ኦꬃ፤ ኢዚካ ኔና ጋላታና።

\VS{4}ኢዚ ኔስ ሎኦ ኦꬃናስ ጾሳ ኦሳንቻ፤ ጊዶ ኣቲን ኔ ኢታ ኦꬂዳ ጊዲኮ ኢዛስ ባባ፤ ጋሶይካ ኢዚ ማሻ ጮ ሜላ ጊጺቤና፤ ኢዚ ኢታ ኦꬂዛዴ ቃጻያናስ ጾሳ ኦሳንቻ።

\VS{5}ሄሳ ጊሻስ ኢዛ ቂጻቴስ ባቦ ጻላላ ጊዶንታ ኔ ቆፋንካ ዳናቲዛዴስ ኣዛዜታናስ ቤሴስ።


\par }{\PP \VS{6}ኢንቴ ጊራ ኢሚዛይ ሄሳሳ፤ ኣይሲዛይታ ሄ ኦሶዛ ቦላ ጾሲ ዎꬂዴስ።

\VS{7}ኢስታፌ ኢሳስ ኢሳስ ቤሲዛይሳ ኢሚቴ፤ ጊራ ኢማና ቤሲዛይታስ ጊራ ኢሚቴ፤ ቃራጻ ቃንጻናስ ቤሲዛይታስ ቃራጻ ቃንጺቴ፤ ባባናስ ቤሲዛይታስ ባቢቴ፤ ቦንቻናስ ቤሲዛይታ ቦንቺቴ።


\par }{\SH ኢሶይ ኢሳራ ሲቄቴꬅ
\par }
{\PP \VS{8}ኢንቴ ጋርሳን ኢሶይ ኢሳራ ሲቄቴꬃፌ ኣቲን ኦና ቦላካ ኣጮይ ዶፖ፤ ኣስ ሲቂዛ ኣሲ ኢዚ ዎጋ ፖሊዴስ።

\VS{9}«ላይማቶፓ፤ ዎꬎፓ፤ ኣሞቶፋ» ጊዛይቲኔ ሃራ ኣዛዞቲ ዲኮካ፥ «ኣስ ኡባካ ኔ ማላ ሲቃ» ጊዛ ሃኖ ኢሲ ዎጋይን ዉሪካ ኩዬቲዴስ።
\XREF{}{{\XO 13:9 }{\XT{ኬሳ 20፡14-15፤ 20፡13፥17፤ ዛሬ 5፡17-19፥21፤ ሌዌ 19፡18}}}

\VS{10}ሲቆይ ኣሳ ቦላ ኢታ ኦꬄና፤ ሄሳ ጊሻስ ሲቆይ ዎጋ ኡባስ ኩሻ።


\par }{\PP \VS{11}ሃይሳ ዎዴዛ ጫዲ ጼሊዲ ሄሳ ኦꬂቴ፤ ሃኢ ሃና ኢንቴ ꬊስኮፌ ዴንዲዛ ዎዴ፤ ኑ ካሴ ኣማኖሶፌ ሃ ሲሚን ሃኢ ኑስ ኣቲዛ ዎዴይ ማቲዴስ።

\VS{12}ቃማይ ኣꬊን ዎንታና ጌስ፤ ሄሳ ጊሻስ ኣኔ ኑ ꬉማ ኦሶ ዎራ ዬጊዲ ፖኦ ኦላ ሚሽ ማይኦስ።

\VS{13}ጋላሳራ ሄሜቲዛ ማላ ኣኔ ዎጋራ ሄሜቶስ፤ ማጉልሳኒኔ ማꬆን ጊዶፖ፤ ላይማ ኣሞኒኔ ላይማን ጊዶፖ፤ ቃናቴቴꬃኒኔ ፓላማን ጊዶፖ።

\VS{14}ሄሳ ኣጊዲ ዬሱስ ኪርስቶሳ ማይኢቴ፤ ኣሾ ኣሞ ፖላናስ ቆፖፍቴ።




\par }\Chap{14}{\SH ኣሳ ቦላ ፒርዶፋ
\par }
{\PP \VerseOne{1}ኢንቴ ጋርሳን ኣማኖን ቡሮ ሚኖንታዴ ሺሺ ኤኪቴ ኣቲን ኢዛ ቆፋ ቦላ ፒርዶፍቴ።

\VS{2}ኢሲ ኢሲ ኣሲ ቤቲዳይሳ ዉርሲ ማናስ ኣማኖይ ዴስ፤ ቃሴ ኣማኖን ሚኖንታዴይ ኣታኪልቴ ጻላላ ሜስ።

\VS{3}ቤቲዳይሳ ኡባ ሚዛዴይ ዉርሲ ሞንታዴ ካꬎፓ፤ ሞንታዴይ ቃሴ ሚዛዴ ቦላ ፒርዶፎ፤ ጾሲ ኡባካ ኤኪዴስ።

\VS{4}ሃንኮ ኦꬂዛዴ ቦላ ፒርዲዛዴይ ኔ ኦኔ? ኢዛዴይ ኩንዲኮ ዎይኮ ኤቂኮካ ጎዳሳ፤ ጎዳይ ኢዛ ኤሳናስ ዳንዳይዛ ጊሻስ ኢዚ ኤቃንዴስ።


\par }{\PP \VS{5}ኢሳዴይ፥ «ጋላሳታፔ ኢሲ ጋላስ ሃራ ጋላሳፌ ኣꬂዲ ባስ ዱማ ጋላስ» ጊ ቆፔስ፤ ሃራ ኣሲ ቃሴ፥ «ጋላሳቲ ዉሪካ ኢሲ ጊና» ጊ ቆፔስ። ኢሲ ኢሲ ኣሲ ባ ዎዚናን ኣማኒዳ ማላ ኦꬆ።

\VS{6}ኢሲ ጋላስ ሃራ ጋላሳፌ ዱማሲ ቆፒዛዴይ ኢዚ ሄሳ ኦꬂዛይ ጎዳ ቦንቾስ ጊዲኮ ሚዛዴይካ ጎዳ ቦንቾስ ጊዲ ሜስ። ሂስቲዲ ጾስ ጋላቴስ። ሞንታዴይካ ጎዳ ቦንቾስ ጊዲ ሙስ ኣጌሲኔ ጾሳስ ጋላታ ኢሜስ።

\VS{7}ኑፔ ኦኒካ ባስ ዲዛዴይኔ ባፔ ባስ ሃይቂዛዴይ ዴና።

\VS{8}ኑ ዲኮካ ጎዳስ ዶስ፤ ሃይቂኮካ ጎዳስ ሃይቆስ፤ ሄሳ ጊሻስ ዲኮካ ዎይኮ ሃይቂኮ ኑኒ ጎዳሳ።


\par }{\PP \VS{9}ሄሳ ጊሻስ ሃይቂዳይታሲኔ ፓጻ ዲዛይታስ ጎዳ ጊዳናስ ኪርስቶሲ ሃይቂዲ ሃይቆፔ ፓጺ ዴንዲዴስ።

\VS{10}ሂስቲን ኔ ኣዛስ ኔ ኢሻ ቦላ ፒርዳይ? ኣዛስ ኔ ኢሻ ሌቃይ? ኑ ዉሪካ ጾሳ ፒርዳ ዎምቦራ ሲንꬅ ሺቃና ዶስ።
\XREF{}{{\XO 14:10 }{\XT{2ቆሮ 5፡10}}}


\par }{\Q \VS{11}«ታ ፓጻ ዳይስ፤

\par }{\QB ጉልባቴይ ዉሪካ ታስ ጉልባታና።

\par }{\QB ኢንጻርሲ ዉሪ

\par }{\QB ጾሳስ ማርካታና»

\par }{\MM ጌቴቲ ካሴ ጌሻ ማጻፋን ጻፌቲዴስ።
\XREF{}{{\XO 14:11 }{\XT{ኢሳ 45፡23}}}

\VS{12}ሄሳ ጊሻስ ኑኒ ኢሲ ኢሲ ኣሲ ጾሳ ሲንꬅ ሺቂዲ ኑ ኦሶ ጊሻስ ኢዛስ ዛሮ ኢማና።


\par }{\PP \VS{13}ሄሳ ጊሻስ ኑኒ ኑ ጋርሳን ኢሶይ ኢሳ ቦላ ፒርዳናፔ ኣኔ ናጌቶስ፤ ሄሳ ኣጊዲ ኑ ኢሻስ ꬉጴ ጊዲዛይሳ ዎይኮ ኢዛ ኦይኪዛ ናርጻ ዎꬆንታ ማላ ኣኔ ኑ ናጌቶስ።

\VS{14}ታኒ ጎዳ ዬሱሳን ኣማናዳ ሚዛ ካꬃን ቱናይ ባይንዳይሳ ኤራዲስ፤ ጊዶ ኣቲን ኢሳዴይ ኢሲ ሚሽ ቱና ጊ ቆፒኮ ሄ ሚሻይ ኢዛዴስ ቱና።

\VS{15}ኔኒ ኔ ኢሻስ ሚዛ ካꬃ ጋሶን ꬉጴ ጊዲኮ ሲቆን ሲሜሬታቤካ፤ ኪርስቶሲ ኢዛ ጊሻስ ሃይቂዳ ኔ ኢሻ ኔ ሚዛ ካꬃ ጋሶን ዎꬎፓ።

\VS{16}ኢንቴ ሎኦ ጊዲ ቆፒዛ ሚሺ ኢታ ጌቴታና ማላ ኦꬆፍቴ።

\VS{17}ጾሳ ካዎቴꬂ ጺሎ ኣያናን ቤቲዳ ጺሎቴꬅ፥ ሳሮቴꬂኔ ኡፋይሳፌ ኣቲን ሙሳ ዮኦኔ ኡሻ ዮኦ ጊዴና።

\VS{18}ሃይሳꬆ ኪርስቶሳስ ኦꬂዛዴይ ጾስ ኡፋይሴሲኔ ኣሳ ኣቻንካ ጋላቴቴስ።


\par }{\PP \VS{19}ሄሳ ጊሻስ ሳሮቴꬂ ቤቲዛ ኦጌኔ ኑኒ ኑ ጋርሳን ሎኣናስ ቤሲዛ ኦጌ ኣኔ ኮዮስ።

\VS{20}ኑኒ ሚዛ ካꬃ ጋሶን ጾሳ ኦሶ ኣኔ ሞሮኮ፤ ካꬂ ዉሪካ ጌሻ፤ ጊዶ ኣቲን ሃራ ኣሳስ ꬉጴ ጊዲዛ ካꬅ ሙሲ ባላ ኦሶ።

\VS{21}ኔ ኢሻስ ꬉጴ ጊዲዛዝ ጊዲኮ ኣሾካ ማናፔኔ ዎይኔ ጫጄ ኡያናፔ ዎይኮ ኣይ ሚሺካ ኔ ኦꬆንታ ኣጊኮ ሎኦ።


\par }{\PP \VS{22}ሄሳ ጊሻስ ሃይታንታ ሚሳቲዛ ሚሻታስ ኔስ ዲዛ ኣማኖይ ኔ ጊዶኒኔ ጾሳ ጊዶን ዴኦ። «ሃይሲ ሊኬኮ» ጊዲ ኣማኖን ኤኪዳ ሚሻን ባርካ ባ ቦላ ፒርዶንታዴይ ኢዛዴይ ኣንጄቲዳዴ።

\VS{23}ጊዶ ኣቲን ዎዚናራ ሲꬊሼ ሚኮ ኢዚ ኣማኖን ሞንታ ጊሻስ ኢዛ ቦላ ፒርዴቲዴስ፤ ኣማኖን ኦꬆንታዚ ዉሪካ ናጋራ።




\par }\Chap{15}{\PP \VerseOne{1}ኑኒ ኣማኖን ሚኒዳይቲ ሃንኮ ኣማኖን ሚኖንታይታ ሜቶ ቶካናስ ቤሴስ ኣቲን ኑ ጻላ ኡፋዬቲዛይታ ጊዳናስ ቤሴና።

\VS{2}ኑኒ ዉሪካ ሃራ ኣሲ ባ ኣማኖን ሚናና ማላ ኢዛ ጎኢዛዚኔ ኡፋይሲዛ ሚሽ ኣኔ ኦꬆስ።

\VS{3}ኪርስቶሲ ባና ኡፋይሲቤና፤ ሃራፔካ፥ «ኣሳይ ኔና ጫዪዳ ጫሻይ ታና ጋኪዴስ» ጌቴቲ ካሴ ጌሻ ማጻፋን ጻፌቲዳይሲ ፖሌቲዴስ።
\XREF{}{{\XO 15:3 }{\XT{ማዛ 69፡9}}}

\VS{4}ኑኒ ጌሻ ማጻፋታፔ ዴሚዛ ዳንዳያይኔ ሚኖቴꬂ ኑስ ዳና ማላ ኮይሮፔ ጻፌቲዳይሲ ዉሪካ ኑ ኢዛፔ ኑስ ቲሚርቴ ዴማና ማላ ጻፌቲዴስ።


\par }{\PP \VS{5}ሚኖቴꬂኔ ዳንዳያ ኢሚዛ ጾሲ ኢንቴ ዬሱስ ኪርስቶሳ ካሊሺን ኢንቴስ ኢንቴ ጊዶን ኣያና ኢሲፌቴꬅ ኢሞ።

\VS{6}ሄሲካ ኢንቴ ኢሲ ዎዚናኒኔ ኢሲ ዶና ጊዲዲ ኑ ጎዳ ዬሱስ ኪርስቶሳ ኣዋ ጾሳ ቦንቻናሳ።


\par }{\SH ኣማኖንታ ዴሬታስ ሳባኬቲዳ ሚሺራቾ ቃላ
\par }
{\PP \VS{7}ሄሳ ጊሻስ ጾሲ ኢንቴና ጾሳ ቦንቾን ሞኪ ኤኪዳ ማላ ኢንቴካ ኢሶይ ኢሳ ኡፋይሳን ሞኪ ኤኪቴ።

\VS{8}ካሴ ኣዋታስ ኢሜቲዳ ሂዶታ ቃላ ፖላናስ ጾሳ ቱማቴꬂ ኤሬታና ማላ ኪርስቶሲ ኣይሁዳታስ ኦꬂዛዴ ጊዲዳይሳ ታ ኢንቴስ ዮታይስ።

\VS{9}ሄሳꬆካ ኣይዛቤቲ ኢዛ ማሮቴꬃ ጊሻስ ጾስ ጋላታና ማላ፤ ሄሲካ፥

\par }{\Q «ታ ኔና ዴሬ ጊዶን ጋላታና፤

\par }{\QB ኔ ሱንꬃስካ

\par }{\QB ጋላታ ማዛሙሬ ዬጻና»

\par }{\MM ጌቴቲ ጌሻ ማጻፋን ጻፌቲዳ ማላ።
\XREF{}{{\XO 15:9 }{\XT{2ሳሜ 22፡50፤ ማዛ 18፡49}}}


\par }{\PP \VS{10}ቃሴካ፥ «ኣይዛቤቶ!

\par }{\QB ኢንቴካ ጾሳ

\par }{\QB ዴሬታራ ኡፋዬቲቴ»

\par }{\MM ጌቴቲ ጌሻ ማጻፋን ጻፌቲዴስ።
\XREF{}{{\XO 15:10 }{\XT{ዛሬ 32፡43}}}


\par }{\PP \VS{11}ናምኣንꬆካ፥ «ኣይዛቤቲ

\par }{\QB ኢንቴ ዉሪካ ጎዳ ጋላቲቴ፤

\par }{\QB ዴሬይ ዉሪ ኢዛ ሳቢቴ»

\par }{\MM ጌቴቲ ጌሻ ማጻፋን ጻፌቲዴስ።
\XREF{}{{\XO 15:11 }{\XT{ማዛ 117፡1}}}


\par }{\PP \VS{12}ሄሳꬆ ኢሳያሳን፥

\par }{\Q «ባ ዴሬ ኣሳ ቦላ

\par }{\QB ካዎቲዛ ኢሴዬ ናይ ያና።

\par }{\QB ኣላሜ ኣሳ ኣይሲዛዴይ ዴንዳና፤

\par }{\QB ኢስቲካ ኢዛን ኡፋዬታና» ጌስ።
\XREF{}{{\XO 15:12 }{\XT{ኢሳ 11፡10}}}


\par }{\PP \VS{13}ኢንቴ ኢዛን ኣማኒዛ ጊሻስ ሂዶታ ጾሲ ኢንቴናን ኡፋይሲኔ ሳሮቴꬅ ኩንꬆ፤ ሄሲካ ጺሎ ኣያና ዎልቃ ሂዶታይ ኢንቴስ ዳራናሳ።


\par }{\SH ኣይዛቤታ ኦሳንቻ ጳዉሎሳ
\par }
{\PP \VS{14}ታ ኢሻቶ! ኢንቴ ሎኤቴꬃን፥ ኤራቴꬅ ኡባን ኩሚዳይታኔ ሃራታ ዞራናስ ኤራይ ዲዛይታ ጊዲዳይሳ ታ ኣዳፌ ሻካ ኤራዲስ።

\VS{15}ታ ጾሳፌ ኤኪዳ ኢሞታ ጊና ቃሴካ ኢንቴና ቆፍሳናስ ኢሲ ኢሲ ዮኦታ ጻላቴꬃን ኢንቴስ ጻፋዲስ።

\VS{16}ሄሳ ሄ ኪያቴꬂ ኢሜቲዳይ ታኒ ጾሳ ሚሺራቾ ቃላ ሃንኮ ዴሬታስ ዮታና ማላሳ፤ ቃሴካ ቄሴ ማላ ጊዲዳ ዬሱስ ኪርስቶሳስ ኦꬃናሳ፤ ሄሳ ጊሻስ ሃንኮ ዴሬ ኣሳይ ጺሎ ኣያናን ዱማቲዲ ጾስ ኡፋይሲዛ ያርሾ ጊዲዲ ሺቃና ማላ ኦꬃይስ።


\par }{\PP \VS{17}ሄሳ ታኒ ጾሳስ ኦꬂዛ ጊሻስ ዬሱስ ኪርስቶሳን ጬቄታይስ።

\VS{18}ታ ዮቲዳይሳኒኔ ታ ኦꬂዳይሳን ሃንኮ ዴሬ ኣሳይ ጾሳስ ኣዛዜታና ማላ ኪርስቶሲ ታናን ጊዲዲ ኦꬂዳዛፔ ኣቲን ሃራ ሃሳያና ጻሊኬ።

\VS{19}ሄሲካ ሃኒዳይ ጺሎ ኣያና ዎልቃን ማላታታ ባጋራ ሃኒዴስ፤ ሄሳ ማላንካ ዬሩሳላሜፔ ኢልዋቆሬ ጋካናስ ታ ኪርስቶሳ ሚሺራቾ ቃላ ሳባካዲስ።


\par }{\PP \VS{20}ሃራ ኣሲ ካሴ ኦꬂዳሶን ታ ጌሎንታ ማላ ጋዳ ካሴ ኪርስቶሳ ሱንꬂ ጼይጌቲ ኤሮንታሶን ሚሺራቾ ቃላ ሳባካናይሲ ታስ ኣሞ።

\VS{21}ሃራፔካ፥

\par }{\QB «ኢዛ ጊሻስ ኢስታስ ዮቴቶንታይቲ

\par }{\QB ኢዛ ቤያና፤

\par }{\QB ሲዪ ኤሮንታይቲ ኣኬካና»

\par }{\MM ጌቴቲ ካሴ ጌሻ ማጻፋን ጻፌቲዳ ማላ ሃኒዴስ።
\XREF{}{{\XO 15:21 }{\XT{ኢሳ 52፡15}}}


\par }{\PP \VS{22}ሄሳ ጋሶን ታ ኢንቴኮ ቦንታ ማላ ዳሮ ዎዴ ዲጌታዲስ።


\par }{\SH ኦሮሜ ቤያናስ ጳዉሎሳ ጊጌቴꬅ
\par }
{\PP \VS{23}ሃኢ ቃሴ ታስ ሃን ኦሶይ ባይንዳ ጊሻስ ዳሮ ላይꬃታፔ ሃ ሲሚን ኢንቴና ቤያናስ ታ ዳሮ ላሞታዲስ።
\XREF{}{{\XO 15:23 }{\XT{ኦሮ 1፡13}}}

\VS{24}ሃይሳ ታ ቆፋ ታኒ ኢስፔኔ ቢዛ ዎዴ ፖላናስ ቆፓይስ፤ ሄራ ኣꬋሼ ኢንቴና ቤያናሲኔ ኢንቴናራ ጉꬃ ዎዴ ጋምኣዳ ላሞታ ኣꬂዳ ማላ ኢንቴ ታና ማዳና ጋዳ ሂዶታ ኦꬃይስ።


\par }{\PP \VS{25}ሃኢ ቃሴ ኣማኒዛይታስ ኢሜቲዛ ማዶ ሚሽ ኤካዳ ዬሩሳላሜ ባይስ።

\VS{26}ጋሶይካ ማቂዶኒያኒኔ ኣካያን ዲዛ ማንቆታ ማዳና ጾሳ ዴሬይ ዴንዲዴስ።
\XREF{}{{\XO 15:26 }{\XT{1ቆሮ 16፡1-4}}}

\VS{27}ሃይሳ ሃ ማዶዛ ኢስቲ ባ ዶሳን ኢሚዳይ ኢስቲ ኦꬃናስ ቤሲዛ ጊሻሳ፤ ኣይዛቤቲ ኣይሁዳታራ ኢሲፌ ኣያና ኣንጆ ኤኪዛይታ ጊዲኮ ኢስቲካ ባስ ዲዛ ቢታ ኣንጆን ኣይሁዳታ ማዳናስ ቤሴስ።
\XREF{}{{\XO 15:27 }{\XT{1ቆሮ 9፡11}}}

\VS{28}ሄሳ ጊሻስ ሃይሳ ሺቂዳ ማዶ ሚሻ ዬሩሳላሜን ኢሚዳፔ ጉዬ ኢንቴ ኣቻራ ታ ኢስፔኔ ባና።

\VS{29}ታ ሄ ኢንቴኮ ባሼ ኢንቴስ ኪርስቶሳ ኣንጆ ኩንꬃ ኤካ ባናይሳ ታ ኤራይስ።


\par }{\PP \VS{30}ታ ኢሻቶ! ታኒ ጾሳ ዎሳን ባጼቲዛ ማላ ኢንቴካ ታናራ ባጼታና ማላ ታ ኢንቴና ጎዳ ዬሱስ ኪርስቶሳኒኔ ጺሎ ኣያና ሲቆን ዎሳይስ።

\VS{31}ታኒ ዩሁዳን ዲዛ ኣማኖንታ ኣሳ ኩሼፔ ኣታና ማላኔ ዬሩሳላሜን ዲዛ ታ ኦሶይካ ሄን ኣማኒዛይታ ኣቻን ኤኬታና ማላ ታስ ዎሲቴ።

\VS{32}ሄሲካ ጾሳ ሼኔ ማላ ሄ ኢንቴኮ ታ ኡፋይሳራ ባና ማላኔ ኢንቴናራ ኢሲፌ ሼምፓናሳ።

\VS{33}ሳሮቴꬃ ጎዳይ ኢንቴናራ ኡባታራ ጊዶ። ኣሚን።




\par }\Chap{16}{\SH ሳሮካ
\par }
{\PP \VerseOne{1}ኪንኪራኦሴ ዎሳ ኬꬃን ኦꬂዛ ኣማኔቲዳ ሚቼዮ ፔቤኖ ኢንቴስ ሃዳራ ጋይስ።

\VS{2}ኣማኒዛ ኣሳስ ቤሲዛ ሞኮ ኢንቴ ኢዞ ጎዳ ሱንꬃን ሞኪ ኤካና ማላኔ ኢዛ ኢንቴፌ ኮይዛ ኣይ ሚሻንካ ኢንቴ ኢዞ ማዳና ማላ ታ ኢንቴና ቆፍሳይስ።


\par }{\PP \VS{3}ካሴ ታናራ ጎዳ ዬሱስ ኪርስቶሳስ ኢሲፌ ኦꬂዳ ጲርሲቂላሲኔ ኣቂላስ ታ ሳሮካ ጋꬂቴ።\XREF{}{{\XO 16:3 }{\XT{ሃዋ 18፡2}}}

\VS{4}ኢስቲ ታ ጊሻስ ሃይቃና ጋካናስ ባና ኣꬂ ኢሚዳ፤ ታና ጻላላ ጊዶንታ ኣይዛቤታፔ ኣማኒዳይቲካ ኢስታ ጋላቴቴስ።

\VS{5}ኢስታ ኬꬃን ዲዛ ኣማኒዛ ኣሳካ ሳሮ ጊቴ፤ ኢሲያፔ ኮይሮ ኪርስቶሳን ኣማኒዳ ታ ሲቆዛ ኤጴኔጾሴ ሳሮ ጊቴ።

\VS{6}ኢንቴስ ዳሮ ዳቡርዳሮ ማራሞ ሳሮ ጊቴ።

\VS{7}ታናራ ኢሲፌ ቃሼቲዳ ኣንዲራቆኔኔ ዩኒያሴ
\FTNT{*}{{\FR 16:7 }{\FQA{ዩኒያሴ፡
}}{\FT{ዩኒያሴ ኢሲ ኢሲ ጌሻ ማጻፋቲ ዮሊያ ጌቴስ።
}}} ሳሮ ጊቴ፤ ሄይታንቲ ሃዋሬታ ጋርሳን ሎኦ ሱንꬃራ ዲዛይታኔ ኪርስቶሳ ታፔ ካሴ ኣማኒዳይታ።


\par }{\PP \VS{8}ታኒ ጎዳ ባጋራ ዳሮ ሲቂዛ ጲልያጾኔ ሳሮ ጊቴ።

\VS{9}ኪርስቶሳ ኦሶ ታናራ ኢሲፌ ኦꬂዛ ኢሮባኖኔኔ ታ ሲቂዛ ሴንጻኬካ ሳሮ ጊቴ።

\VS{10}ኪርስቶሳን ኢዛ ኣማኖይ ፓጬቲዲ ጋላቴቲዳ ኤጼሴኔሴስ ታ ሳሮካ ጋꬂቴ፤ ኣርሲጻባሎሶ ኣሳሲካ ታ ሳሮካ ጋꬂቴ።

\VS{11}ታ ዳቦ ሄሮዲያና ሳሮ ጊቴ፤ ጎዳን ዲዛ ኒሪቃሶሶ ኣሳ ሳሮ ጊቴ።


\par }{\PP \VS{12}ጎዳን ጊዲዲ ሚኖቴꬃን ኦꬂዛ ማጫሳታ ቲሮፊሞኖኔ ጺሮፊሞኖ ሳሮ ጊቴ፤ ጎዳስ ኦሶን ዳሮ ዳቡርዳሪስ ኪርስቶሳን ታኒ ኢዞ ሲቂዛ ጻርሲዲስ ታ ሳሮካ ጋꬂቴ።

\VS{13}ጎዳን ዶሬቲዳ ኤሩፎኔስ፥ ታሲኔ ኢዛስ ኣዮ ጊዲዳሪስ ታ ሳሮካ ዮቲቴ።
\XREF{}{{\XO 16:13 }{\XT{ማር 15፡21}}}

\VS{14}ኣስቄሮኔስ፥ ኣፊላሶኔስ፥ ሄሮሜኔስ፥ ጳጺሮባኔስ፥ ሄርማኔሲኔ ኢስታራ ዲዛ ኢሻታ ኡባታስ ታ ሳሮካ ጋꬂቴ።

\VS{15}ፊሌጎኔስ፥ ዩሊያስ፥ ኔሪያሲኔ ኢዛ ሚቼይስ ሄሳꬆካ ኣልጾኔስ፥ ኢስታራ ዲዛ ኣማኒዛይታሲካ ታ ሳሮካ ጋꬂቴ።


\par }{\PP \VS{16}ኢሶይ ኢሳ ዬሪ ዬሪ ኤኪዲ ሳሮኬቲቴ፤ ኪርስቶሳን ኣማኒዛ ዎሳ ኬꬃ ኣሳይ ዉሪካ ኢንቴና ሳሮ ጌስ።


\par }{\PP \VS{17}ታ ኢሻቶ! ኣሳ ጋርሳን ሻኬቴꬅ ሜꬊዛይታፔኔ ኢንቴ ታማርዳ ቲሚርታ ኤኮንታ ኢጾን ኢንቴስ ꬉጴ ጊዲዛ ኣሳታፔ ኢንቴ ናጌቲቴ።

\VS{18}ሄይታንታ ማላ ኣሳቲ ዬሱስ ኪርስቶሳስ ኦꬂዛይታ ጊዶንታ ባ ቃንꬃ ካꬃ ጊሻስ ኦꬂዛይታ፤ ሹጎ ቃላራ ሃሳያኒኔ ዎዚና ኪያ ኣሳታ ባሌꬄቴስ።

\VS{19}ኢንቴ ሚሺራቾ ቃላስ ኣዛዜቲዛይታ ጊዲዳይሳ ኣሲ ዉሪ ሲዪዴስ፤ ሄሲካ ታና ዳሮ ኡፋይሲዴስ፤ ጊዲኮካ ኢንቴ ሎኦ ሃኖስ ጪንጫታ ቃሴ ኢታ ኦሶስ ኤያታ ጊዳና ማላ ታ ኮያይስ።

\VS{20}ሳሮቴꬃ ጎዳይ ጻላኤ ኤሶን ኢንቴ ቶሆ ጋርስ ኣꬂ ዲንጬሬꬃና።

\par }{\PP ጎዳ ዬሱስ ኪርስቶሳ ኪያቴꬂ ኢንቴናራ ጊዶ።


\par }{\PP \VS{21}ታናራ ኢሲፌ ኦꬂዛ ጺምቶሲ ቃሴካ ታ ዳቦ ሉቂዮሲ፥ ኢያሶኔይኔ ሱሲጴጺሮሲ ኢንቴና ሳሮ ሳሮ ጌቴስ።
\XREF{}{{\XO 16:21 }{\XT{ሃዋ 16፡1}}}


\par }{\PP \VS{22}ሃይሳ ኪታ ጻፊዳይ ታኒ ጼሪጺዮሲ ኢንቴና ጎዳ ሱንꬃን ሳሮ ጋይስ።


\par }{\PP \VS{23}ታኒኔ ሃይሳን ዲዛ ኩሜꬃ ዎሳ ኬꬃ ኣሳይ ሞኪ ኤኪዛ ጋዪዮሲካ ኢንቴና ሳሮ ጌስ፤ ካታማ ሚሻ ኦይኪዛ ኤሪስጾሲኔ ኑ ኢሻ ቆኣጺሮሲ ኢንቴና ሳሮ ጌቴስ።
\XREF{}{{\XO 16:23 }{\XT{ሃዋ 19፡29፤ 1ቆሮ 1፡14፤ 2ጺም 4፡20}}}

\VS{24}ጎዳ ዬሱስ ኪርስቶሳ ኪያቴꬂ ኢንቴናራ ኡባታራ ጊዶ። ኣሚን።


\par }{\PP \VS{25}ታኒ ዮቲዛ ሚሺራቾ ቃላይ ዬሱስ ኪርስቶሳ ጊሻስ ዮቴቲዛ ኪታይኔ ቤኒ ዎዴፔ ዶሚዲ ቆታን ጋምኢዲ ሃኢ ቃሴ ቆንጪዳ ቱማ ጹራ ባጋራ ኢዚ ኢንቴና ኣማኖን ኤሳናስ ዳንዳዬስ።

\VS{26}ሃኢ ቃሴ ሃይሲ ቱማይ ቆንጪዴስ፤ ሜርና ጾሳ ኣዛዞን ዉሪካ ኣማኒዲ ኣዛዜታና ማላ ናቤታ ማጻፋ ባጋራ ዴሬቲ ዉሪካ ኢዛ ኤራና ማላ ሃኒዴስ።


\par }{\PP \VS{27}ኢዚ ጻላላ ኤራ ጊዲዳ ጎዳስ ዬሱስ ኪርስቶሳ ባጋራ ሜርና ቦንቾይ ኢዛስ ጊዶ! ኣሚን።


\par }