\NormalFont\ShortTitle{ዮሃኒሳ ኣጁታ}

{\MT ዮሃኒሳ ኣጁታ

\par }{\IMT ጊዶ ቆፋ

\par }{\IP ዮሃኒሳ ኣጁታይ ጻፌቲዳይ ኣማኒዛይቲ ዬሱስ ኪርስቶሲ ኢስታስ ጎዳ ጊዲዳይሳ ኤሪዲ ኣማኒዳ ጊሻስ ጎዴቴꬂኔ ዋዬይ ኢስታ ቦላ ጋኪዳ ዎዴና። ጻፌዚ ማጻፋዛ ናባቢዛይቲ ባ ሂዶታ ቃንጾንታ ማላ ኢስታ ሚንꬄꬃናሲኔ ባና ጋኪዳ ጎዴቴꬃኒኔ ሜቶ ጋርሳን ኢስቲ ባ ኣማኖን ሚኒ ኤቃና ማላ ሚንꬄꬃናሳ።

\par }{\IP ሃ ማጻፋን ዳሪዛ ባጋይ ዳሮ ዱማ ዱማ ኦይኬቲ ዲዛ ኣጁታታ ኢሲ ቦላ ጋꬂ ኦይኪዴስ፤ ኣጁታቲካ ሄ ዎዴ ዲዛ ኣማኒዛ ኣሳይ ኤራናስ ዳንዳይዛዝ ጊዲሺን ሃንኮ ኣሳስ ቃሴ ጌሎንታ ጹራ ጊዲዲ ሺቂዳ ሌሚሶ ማላን ሺቂዳ ዮኦኮ። ሺሪ ሺሪ ዬጺዛ ማላ ማጻፋዛስ ዋና ቆፋቲ ዱማ ዱማ ኣጁታታ ባጋራ ዱማ ዱማ ሜꬋን ዛሬቲ ዛሬቲ ሺቂዳ። ሃ ማጻፋዛ ቢርሼꬂ ዱማ ዱማ ጊዲኮካ ኢዛስ ኣይፌ ቆፋይ ቃሴ ቆንጬ። ሄሲካ ጾሲ ጎዳ ዬሱሳ ባጋራ ናምኣንꬆይ ባይንዳ ኦጌራ ጻላኤራ ኢዛ ሞርኬታ ዉርሲ ጾናና፤ ሄ ጾኖዚካ ዉሪዳፔ ጉዬ ባስ ኣማኔቲዳ ባ ላጌታስ ኢዚ ኦራꬃ ሳሎኔ ኦራꬃ ቢታ ኣንጆ ላቲሳና ጊዛይሳ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ጌሎሶ
{\IOR{1፡1-8}}

\par }{\IO ኮይሮ ቤቲዳ ኣጁታ
{\IOR{1፡9-20}}

\par }{\IO ላፑን ዎሳ ኬꬃታስ ዬዴቲዳ ኪታታ
{\IOR{2፡1—3፡22}}

\par }{\IO ማጻፋዛኔ ላፑን ማታሜታ
{\IOR{4፡1—8፡1}}

\par }{\IO ላፑን ጹሩምባታ
{\IOR{8፡2—11፡19}}

\par }{\IO ዳዌዛኔ ናምኡ ዶኣታ
{\IOR{12፡1—13፡18}}

\par }{\IO ዱማ ዱማ ኣጁታታ
{\IOR{14፡1—15፡8}}

\par }{\IO ጾሳ ሃንቆ ጹኣ ላፑናታ
{\IOR{16፡1-21}}

\par }{\IO ባቢሎኔ ኩንዴꬅ፥ ዶኣዛ፥ ዎርዶ ናቤታኔ ዳቡሎሳ ጾኔቴꬅ
{\IOR{17፡1—20፡10}}

\par }{\IO ዉርሴꬃ ፒርዳ
{\IOR{20፡11-15}}

\par }{\IO ኦራꬃ ሳሎ፥ ኦራꬃ ቢታኔ ኦራꬃ ዬሩሳላሜ
{\IOR{21፡1—22፡5}}

\par }{\IO ኩሻ ቆፋ
{\IOR{22፡6-21}}



\par }\ChapOne{1}{\PP \VerseOne{1}ሃይሲ ኣጁታዚ ማታ ዎዴ ቢታ ቦላ ሃናናይሳ ባስ ኦꬂዛይታ ቤሳና ማላ ጾሲ ዬሱስ ኪርስቶሳስ ኢሚዳይሳ። ዬሱስ ኪርስቶሲካ ባ ኪታንቻ ኪቲዲ ባ ኦሳንቻዛ ዮሃኒሳስ ሃይሳ ኣጁታዛ ቆንጪሲዴስ።

\VS{2}ዮሃኒሲካ ጾሳ ቃላ ጊሻሲኔ ዬሱስ ኪርስቶሲ ታማርሲዳ ቱማ ጊሻስ ቃሴካ ኢዚ ባ ኣይፌን ቤኢዳይሳካ ኡባ ማርካቲዴስ።

\VS{3}ሃይሲ ዉሪካ ሃናናይ ማታ ዎዴን ጊዲዳ ጊሻስ ሃይሳ ቲንቢቴ ቃላ ናባቢዛ ኣሲ ኣንጄቲዳዴ። ሄሳꬆካ ቲንቢቴ ቃላ ሲዪዛይቲኔ ሃ ቲንቢቴ ቃላ ጻፌቲዳይሳ ፖሊ ኦꬂዛይቲ ኢስቲ ኣንጄቲዳይታ።


\par }{\SH ኢሲያን ዲዛ ላፑን ዎሳ ኬꬃታስ ኪቴቲዳ ሳሮካ
\par }
{\PP \VS{4-5}ኢሲያን ዲዛ ላፑን ዎሳ ኬꬃታስ ካሴካ ዲዛይሳፌ፥ ሃኢካ ዲዛይሳፌኔ
\XREF{}{{\XO 1:4-5 }{\XT{ኬሳ 3፡14፤ ኣጁ 4፡5፤ ኢሳ 55፡4፤ ማዛ 89፡27}}} ቡሮካ ያና ጾሳፌ ኢዛ ኣልጋ ሲንꬃን ዲዛ ላፑን ኣያናታፔ ሄሳꬆካ ሃይቆፔ ዴንꬃን ባይራ ጊዲዳይሳፌ፥ ሃ ቢታ ካዎታስ ካዎኔ ኣማኔቲዳ ማርካ ጊዲዳይሳፌ፥ ኑና ሲቂዛይሳፌኔ ባ ሱꬃን ኑና ኑ ናጋራፔ ጌሺዳ ዬሱስ ኪርስቶሳፔ ኪያቴꬂኔ ሳሮቴꬂ ኢንቴስ ጊዶ።

\VS{6}ኑኒ ዬሱስ ኪርስቶሳ ኣዋ ጾሳስ ኦꬃና ማላ ኑና ኢዚ ካዎታኔ ቄሴታ ኬሲዳ ዬሱስ ኪርስቶሳስ ቦንቾይኔ ዎልቃይ ሜርናፔ ሜርና ጋካናስ ኢዛስ ጊዶ! ኣሚን።
\XREF{}{{\XO 1:6 }{\XT{ኬሳ 19፡6፤ ኣጁ 5፡10}}}


\par }{\PP \VS{7}ሄኮ ኢዚ ሳሎፔ ሻራራ ጊታ ቦንቾራ ያና፤ ካሴ ኢዛ ጫዲ ዎꬊዳይቲካ ኢሶይካ ኣቶንታ ዉሪ ኢዛ ቤያና፤ ቢታ ቦላ ዲዛ ዴሬይካ ዉሪ ኢዛ ጊሻስ ዬካና። ሃይሲ ሃ ዮኦዚ ቱሙኮ! ኣሚን።
\XREF{}{{\XO 1:7 }{\XT{ዳኔ 7፡13፤ ማቶ 24፡30፤ ማር 13፡26፤ ሉቃ 21፡27፤ 1ታሶ 4፡17፤ ዛካ 12፡10፤ ዮሃ 19፡34፥37}}}


\par }{\PP \VS{8}ካሴካ፥ ሃኢካ ዲዛይሲ ቡሮፔካ ያናይሲ ኡባ ዳንዳይዛ ጎዳ ጾሲ፥ «ኣልፋይኔ ኦሜጋይ፥ ኮይሮይኔ ዉርሴꬂ ታና» ጌስ።
\XREF{}{{\XO 1:8 }{\XT{ኬሳ 3፡14}}}


\par }{\SH ኣጁታን ኪርስቶሳ ቆንጬꬅ
\par }
{\PP \VS{9}ታኒ ዬሱሳ ዋዬዛ ኢዛ ካዎቴꬃ ቃሴካ ኢዛ ዳንዳያን ኢንቴናራ ኢሲፌ ጊዲዳ ታ ኢንቴ ኢሻይ ዮሃኒሲ ጾሳ ቃላኒኔ ዬሱሳስ ማርካቲዳ ጊሻስ ቃሼታዳ ፊጺሞ ጌቴቲዛ ኣባ ጊዶን ዲዛ ዴሬ ዳሪን ዳይስ።

\VS{10}ታኒ ጎዳ ጋላስ ጺሎ ኣያናን ꬊስኮ ማላ ጮ ሊጲጲ ጊሺን ዲንኬ ጊሪሳ ማላይ ጊታ ጊሪሲ ታፔ ጉዬራ፥

\VS{11}«ኔኒ ቤኢዛይሳ ዋራቃታን ጻፋዳ ላፑን ዎሳ ኬꬃታስ ሄይቲካ ኤፌሶኔስ፥ ሳሜርኔሴስ፥ ጴርጋሞኔስ፥ ቲያጺሮኔስ፥ ሳርዴሴስ፥ ፊላዴልፊያሲኔ ሎዶቂያስ ዬዳ» ጊሺን ሲያዲስ።


\par }{\PP \VS{12}ሄሳ ታስ ኦኒ ዮቲዳኮ ኤራና ጋዳ ታ ጉዬ ሲማ ጼሊዛ ዎዴ ጾምፔ ኢስታ ቦላ ዎꬂዛ ዎርቃፌ ኦሴቲዳ ላፑን ባላታ ቤያዲስ።

\VS{13}ሄ ኢስታ ቦላ ጾምፔ ዎꬂዛ ላፑን ባላታ ጊዶን ኣሳ ና ሚሳቲዛዴ ዴማዲስ። ኢዚካ ሂርኪ ቶሆ ቂርጴ ጋኪዛ ኣዱሳ ማይኦ ማይኢዴስ፤ ቲራ ቦላካ ዎርቃ ማይኦ ማይኢዴስ።
\XREF{}{{\XO 1:13 }{\XT{ዳኔ 7፡13፤ 10፡5}}}

\VS{14}ኢዛ ሁኤይኔ ኢዛ ሁኤ ቢናናይ ቃሴ ቦꬃ ሻች ሚሳቲዛ ቦꬃ ሱፌ ጌቴቲዛ ካꬃ ማላ፤ ኢዛ ኣይፌቲካ ታማ ላጮ ሚሳቴቴስ።
\XREF{}{{\XO 1:14 }{\XT{ዳኔ 7፡9፤ 10፡6}}}

\VS{15}ኢዛ ቶሆቲ ታማ ቦንቆን ቆጼቲ ኬዚዳ ጻርቂማላ ሚሳቴቴስ፤ ኢዛ ቃላይካ ዎልቃማ ፒሳ ሃꬃ ጊሪሳ ማላ ጊሬስ።
\XREF{}{{\XO 1:15 }{\XT{ሂዚ 1፡24፤ 43፡2}}}

\VS{16}ኢዚ ባ ኡሻቻ ኩሼን ላፑን ጾሊንቴታ ኦይኪ ኡቲዴስ፤ ኢዛ ዶናፔ ናምኡ ባጋራ ቃራ ማሻይ ኬዜስ፤ ኢዛ ኣይፌሶይ ኣርሼ ማላ ጾልቄቴስ።


\par }{\PP \VS{17}ታኒ ሄሳ ቤያዳ ሃይቂዳ ኣስ ሚሳታዳ ኢዛ ቶሆ ጋርሳን ኩንዳዲስ፤ ኢዚ ቃሴ ታ ቦላ ባ ኡሻቻ ኩሼ ዎꬂዲ፥ «ኔ ባቦፋ! ኮይሮይኔ ዉርሴꬂ ታና።
\XREF{}{{\XO 1:17 }{\XT{ኢሳ 44፡6፤ 48፡12፤ ኣጁ 2፡8፤ 22፡13}}}

\VS{18}ታኒ ፓጻ ዳይስ። ካሴ ሃይቃዲስኮሺን ሄኮ ታኒ ሃይሳፌ ሜርናስ ፓጻ ዳና፤ ሃይቆ ቦላኔ ሲኦሌ ቦላ ታኒ ጎዳ።

\VS{19}ሄሳ ጊሻስ ኔኒ ቤኢዳይሳ ሃኢ ዲዛይሳኔ ጉዬፔ ሃናናይሳ ጻፋ።

\VS{20}ኔኒ ታ ኡሻቻ ኩሼን ቤኢዳ ላፑን ጾሊንቴታኔ ጾምፔ ኢስታ ቦላ ዎꬂዛ ዎርቃፌ ኦሴቲዳ ላፑን ባላታ ጹራይ ሄኮ ሃይሳ፤ ላፑን ጾሊንቴቲ ላፑን ዎሳ ኬꬃ ኪታንቻታ፤ ጾምፔ ኢስታ ቦላ ዎꬂዛ ላፑን ዎርቃ ባላቲ ላፑን ዎሳ ኬꬃታ» ጊዴስ።




\par }\Chap{2}{\SH ኤፌሶኔ ዎሳ ኬꬅ
\par }
{\PP \VerseOne{1}«ኤፌሶኔ ዎሳ ኬꬃ ኪታንቻስ፥ ‹ሃይሲ ላፑን ጾሊንቴታ ባ ኡሻቻ ኩሼን ኦይኪዳዴፌኔ ኢስታ ቦላ ጾምፔ ዎꬂዛ ላፑን ዎርቃ ባላታ ጊዶን ሲሜሬቲዛዴፌ ዮቴቲዴስ።

\VS{2}ታኒ ኔ ኦሶዛ፥ ዳፌቴꬃኔ ዳንዳያካ ኤራይስ፤ ቃሴ ኔኒ ኢታታ ዬጋ ኣꬋናስ ዳንዳዮንታይሳ ሃዋሬታ ጊዶንታ ዲሼ ባና ሃዋሬታ ጊዛይታካ ሻካዳ ኢስቲ ዎርዳንቻታ ጊዶይሳ ኔ ጋካ ዴሚዳይሳ ታ ኤራይስ።

\VS{3}ኔኒ ዳንዳያን ሚና ኤቂዳይሳኔ ታ ሱንꬃ ጊሻስ ሳሌቶንታ ኔ ዋዬ ቤኢዳይሳ ታ ኤራይስ።

\VS{4}ጊዲኮካ ታ ኔና ካꬊዛ ኢሲ ሚሺ ዴስ፤ ሄሲካ ኔኒ ካሴ ኔ ሲቆዛ ኣጋዳሳ።

\VS{5}ኔኒ ካሴ ኣይ ማላ ꬎቃሶሆን ዳሼ ሃኢ ቃሴ ኔ ዋና ኩንዲዳኮ ኣኔ ዩሻ ቆፓዳ ማሮቴꬃን ሲማ ጌላ። ኔ ካሴ ኦꬂዛ ቤኒ ኔ ኦሶዛ ዛራ ኦꬃ፤ ኔ ሄሳ ዉርሳ ዛራ ኦꬆንታ ኢጺኮ ታ ኔኮ ያና፤ ኔኒ ማሮቴꬃን ጌሎንታ ኢጺኮ ኔኒ ጾምፔ ኢዛ ቦላ ዎꬂዛ ባላ ኢዚ ዲዛሶፔ ታ ዴንꬃይቻና።

\VS{6}ጊዶ ኣቲን ታ ኔና ጋላቲዛ ኢሲ ሚሺ ዴስ፤ ሄሲካ ታኒ ኢጺዛ ኒቆላ ባጋ ኣሳ ኦሶ ኔካ ኢጻዳሳ።


\par }{\PP \VS{7}«ኣያናይ ዎሳ ኬꬃታስ ጊዛይሳ ሃይꬂ ዲዛይ ዉሪካ ሲዮ! ‹ጾኒዳዴይ ጾሳ ጋናቴ ጊዶን ዲዛ ዴኦ ሚꬃ ኣይፌ ማና ማላ ታ ኦꬃና።›


\par }{\SH ሳሜርኔሴ ዎሳ ኬꬅ
\par }
{\PP \VS{8}«ሳሜርኔሴ ዎሳ ኬꬃ ኪታንቻስ፥ ሃይሲ ኮይሮኔ ዉርሴꬅ ጊዲዳይሳፌ ካሴ ሃይቂዳይሳፌኔ ሃኢ ጊዲኮ ፓጻ ዲዛይሳፌ ዮቴቲዳዛ።
\XREF{}{{\XO 2:8 }{\XT{ኢሳ 44፡6፤ 48፡12፤ ኣጁ 1፡17፤ 22፡13}}}

\VS{9}ታኒ ኔ ዋዬዛኔ ኔ ማንቆቴꬃ ኤራይስ፤ ጊዲኮካ ኔኒ ዱሬኮ። ኣይሁዳ ጊዶንታ ዲሼ ባና ኑኒ ኣይሁዳኮ ጊዛ ጻላኤ ማባራ ጊዲዳይቲ ሄይቲ ኔ ሱንꬅ ሞሮይሳ ታ ኤራይስ።

\VS{10}ቡሮ ሲንꬃፌ ኔ ቦላ ጋካና ሜቶስ ባቦፋ፤ ኢንቴ ፓጬታና ማላ ኢንቴፌ ኢሲ ኢሲ ኣሳታ ዳቡሎሲ ቃሾ ኬꬅ ጌልꬃና። ታሙ ጋላስ ጋካናስ ኢንቴ ዋዬ ቤያናሺን ኔ ሃይቃና ጋካናስ ኣማኔቲዳዴ ጊዳ፤ ታኒ ኔስ ሜርና ዴኦ ኣኪሊሌ ሂስታ ኢማና።


\par }{\PP \VS{11}«ኣያናይ ዎሳ ኬꬃታስ ጊዛይሳ ሃይꬂ ዲዛይ ሲዮ! ጾኒዳዴይ ናምኣንꬆ ሃይቆን ቆሄቴና» ጋዳ ጻፋ ጊዴስ።
\XREF{}{{\XO 2:11 }{\XT{ኣጁ 20፡14፤ 21፡8}}}


\par }{\SH ጴርጋሞኔ ዎሳ ኬꬅ
\par }
{\PP \VS{12}«ጴርጋሞኔ ዎሳ ኬꬃ ኪታንቻስ፥ ሃይሲ ናምኡ ባጋራ ቃራ ማሻ ኦይኪዳይሳፌ ዮቴቲዳይሳ።

\VS{13}ኔኒ ጻላኤ ኣልጋይ ዲዛሶን ዲዛይሳ ታኒ ኤራይስ፤ ጊዶ ኣቲን ኔኒ ታ ሱንꬃ ሎኤꬃ ኦይካዳሳ፤ ኔ ታና ኣማኒዛይሳ ኣጋቤካ፤ ታስ ኣማኔቲዳ ማርካ ጊዲዳ ኣንቲጳሲ ጻላኤይ ዲዛ ኢንቴ ካታማን ኣሳ ኩሼን ሃይቂዳ ዎዴካ ኔ ታና ኣማኖ ኣጋቤካ።

\VS{14}ጊዲኮካ ታ ኔና ካꬊዛ ኢሲ ሚሺ ኔ ቦላ ዴስ፤ ሄሲካ ባላኣሜ ቲሚርቴ ኦይኪዳ ኢሲ ኢሲ ኣሳቲ ኢንቴ ጊዶን ዴቴስ፤ ሄሲ ባላኣሜይ ኢስራኤሌ ኣሳይ ኤቃስ ያርሼቲዳ ካꬅ ሚዲኔ ላይማ ላይማቲዲ ꬉጴታና ማላ ባላቄ ዞሪዳዴ።
\XREF{}{{\XO 2:14 }{\XT{ታይ 22፡5፥7፤ 31፡16፤ ዛሬ 23፡4፤ ታይ 25፡1-3}}}

\VS{15}ሄሳꬆካ ኒቆላ ባጋ ኣሳታ ቲሚርቴ ኦይኪዳ ኣሳቲካ ኢንቴ ጊዶን ዴቴስ።

\VS{16}ሄሳ ጊሻስ ማሮቴꬃን ጌላ፤ ኣካይ ጊኮ ታኒ ኤሶን ኔኮ ባዳ ኔና ታ ዶናፔ ኬዚዛ ማሻ ሚሳቲዛ ቃላራ ኦላና።


\par }{\PP \VS{17}«ኣያናይ ዎሳ ኬꬃታስ ጊዛይሳ ሃይꬂ ዲዛዴይ ሲዮ! ጾኒዳዴስ ታኒ ቆታን ዲዛ ማናፌ ኢዛ ኢማና፤ ኢዚ ታስ ጊዲዳይሳ ቤሳናስ ኢዛ ቦላ ኦራꬃ ሱንꬂ ጻፌቲዳ ቦꬃ ሹች ኢዛስ ታ ኢማና፤ ሄሳካ ኤኪዳዴፌ ኣቲን ሃራ ኣሲ ኦኒካ ኤሬና።
\XREF{}{{\XO 2:17 }{\XT{ኬሳ 16፡14-15፤ 16፡33-34፤ ዮሃ 6፡48-50፤ ኢሳ 62፡2፤ 65፡15}}}


\par }{\SH ቲያጺሮኔ ዎሳ ኬꬅ
\par }
{\PP \VS{18}«ቲያጺሮኔ ዎሳ ኬꬃ ኪታንቻስ፡ ሃይሲ ታማ ላጮ ሚሳቲዛ ኣይፌቲ ዲዛዴፌኔ ቦንቂዳ ታማን ጌሊ ቆጼቲ ኬዚዳ ጻርቂማላ ሚሳቲዛ ቶሆቲ ዲዛዴፌ ጾሳ ናፔ ኪቴቲዳይሳ።

\VS{19}ታኒ ኔ ኦሶኔ ኔ ሲቆ፥ ኔ ኣማኖኔ ኔ ሃጋዞ፥ ኔ ዳንዳያን ሚኖይሳካ ኤራይስ፤ ካሴ ኦሶዛፔ ጉዬይሲ ኣꬊዛይሳካ ታ ኤራይስ።

\VS{20}ጊዶ ኣቲን ታ ኔና ካꬊዛ ኢሲ ሚሺ ዴስ፤ ሄሲካ ባና፥ ‹ታኒ ናቤ› ጊዛ ማጫሳዮ ኤልዛቤሎ ኔኒ ቤሳ ኣጊዳ ጊሻስ ኢዛ ታስ ኦꬂዛይቲ ላይማ ላይማታና ማላኔ ኤቃስ ያርሼቲዳ ካꬅ ማና ማላ ኢዛ ታማርሳዳ ባሌꬃዱስ።\XREF{}{{\XO 2:20 }{\XT{1ካዎ 16፡31፤ 2ካዎ 9፡22፥30}}}

\VS{21}ኢዛ ማሮቴꬃን ጌላና ማላ ታ ኢዚስ ዎዴ ኢማዲሲሺን ኢዛ ጊዲኮ ባ ላይማቴꬃፌ ሲማናስ ኮያቤኩ።

\VS{22}ሄሳ ጊሻስ ታ ኢዞ ዋዬ ኣልጋ ቦላ ዬጋና፤ ኢዚራ ኦꬂዳ ኣሳቲ ባ ኢታ ኦሶፔ ማሮቴꬃን ሲሞንታ ኢጺኮ ኢዚራ ኢሲፌ ላይማቲዳ ኡባታ ቦላ ጊታ ሜቶ ታ ኤሃና።

\VS{23}ታኒ ኢዚ ናይታ ሃይቆን ቃጻያና፤ ኣሳ ቆፋኔ ኣሳ ኣሞ ሻካ ኤሪዛይ ታና ጊዲዳይሳ ዎሳ ኬꬃቲ ዉሪ ኤራና፤ ታኒ ኢንቴስ ኢሳስ ኢሳስ ኢዛዴ ኦሶ ማላ ኢማና።


\par }{\PP \VS{24}«ቲያጺሮኔን ዲዛይታስ ኢንቴሲኔ ሃይሳ ኢታ ቲሚርቴዛ ታማሮንታይታስ ኡባስ ሄሳꬆካ ኢሲ ኢሲ፥ ‹ጻላኤስ ሃይሲ ጪማ ጹራ› ጌቴቲዛይሳ ካሎንታይታ ኢንቴና ታኒ ሃራ ቶሆ ቶሲኬ።

\VS{25}ጊዲኮካ ታ ሄ ባና ጋካናስ ኢንቴስ ዲዛዝ ዉርሲ ሚንꬂ ኦይኪቴ።

\VS{26}ጾኒዳዴሲኔ ታ ኦሶን ዉርሴꬅ ጋካናስ ሚኒዛዴስ ኣይዛቤታ ቦላ ታ ጎዳቴꬅ ኢማና።

\VS{27}ኢስታ ኢዚ ቢራታ ጉፌን ሃራና፤ ኡርቃፌ ሜꬌቲዳ ሚሻ ማላ ኢዚ ኢስታ ቡኪ ሊቂሳና። ሄሲ ሄ ጎዳቴꬂካ ታኒ ታ ኣዋፔ ኤኪዳ ጎዳቴꬃ ማላ።

\VS{28}ታ ኢዛስ ዎንታ ቦላ ኬዚዛ ጾሊንቴዛ ኢማና።

\VS{29}ኣያናይ ዎሳ ኬꬃታስ ጊዛይሳ ሃይꬂ ዲዛይ ዉሪ ሲዮ!» ጋዳ ጻፋ ጊዴስ።




\par }\Chap{3}{\SH ሳርዴሴ ዎሳ ኬꬅ
\par }
{\PP \VerseOne{1}«ሳርዴሴ ዎሳ ኬꬃ ኪታንቻስ፥ ሃይሲ ጾሳ ኣያና ላፑናታፔኔ ጾሊንቴታ ኦይኪዳዴፌ ዮቴቲዳይሳ፤ ታ ኔ ኦሶ ኤራይስ፤ ኔኒ ሱንꬃን ፓጻ ዳሳ ሺን ሃይቃዳሳ።

\VS{2}ቤጋ! ሃይቃና ማቲዳሮኔ ኔስ ዉራሼ ጉꬅ ኣቲዳ ዎልቃዮ ዛራ ሚንꬃ፤ ታኒ ታ ጎዳ ሲንꬃን ኔ ኦሶይ ኩሜꬅ ጊዲን ቤያቤኬ።

\VS{3}ሄሳ ጊሻስ ኔኒ ኣይ ማላ ቲሚርቴ ኤኪዳኮ ኔ ሲዮይሳ ዩሻ ቆፓኔ ናጋ። ማሮቴꬃንካ ጌላ፤ ኔኒ ቤጎንታ ኣጊኮ ታ ካይሶ ማላ ኔ ቆፖንታ ፑቱ ጋና፤ ታ ኣይ ሳቴን ኔኮ ያናኮ ኔ ኤራካ።
\XREF{}{{\XO 3:3 }{\XT{ማቶ 24፡43-44፤ ሉቃ 12፡39-40፤ ኣጁ 16፡15}}}

\VS{4}ጊዶ ኣቲን ባ ማይኦ ቱኒሶንታይቲ ሳርዴሴን ጉꬃ ኣሳቲ ኔናራ ዴቴስ፤ ሄይቲ ቦꬃ ማይኦ ማይኣናይሲ ኢስታስ ቤሲዛ ጊሻስ ኢስቲ ቦꬃ ማይኦ ማይኢዲ ታናራ ባና።

\VS{5}ጾኒዳዴይ ኢስታꬆካ ቦꬃ ማይኦ ማይኣና፤ ኢዛዴ ሱንꬅ ታኒ ታ ኣዋ ሲንꬃኒኔ ኪታንቻታ ሲንꬃን ኤሪሳና። ዴኦን ዲዛይታ ሱንꬂ ጻፌቲዳ ዴኦ ማዝጋባፔ ቁጪኬ።
\XREF{}{{\XO 3:5 }{\XT{ኬሳ 32፡32-33፤ ማዛ 69፡28፤ ኣጁ 20፡12፤ ማቶ 10፡32፤ ሉቃ 12፡8}}}


\par }{\PP \VS{6}«ኣያናይ ዎሳ ኬꬃታስ ጊዛይሳ ሃይꬂ ዲዛይ ዉሪ ሲዮ!


\par }{\SH ፊላዴልፊያ ዎሳ ኬꬅ
\par }
{\PP \VS{7}«ፊላዴልፊያ ዎሳ ኬꬃ ኪታንቻስ፥ ሃይሲ ጌሺኔ ቱማንቻ ጊዲዳይሳፌ ዳዊቴ ኬꬃ ቁልፔ ኦይኪዳይሳፌ ዮቴቲዳይሳ፤ ኢዚ ዶይዳይሳ ኦኒካ ጎርዴና፤ ኢዚ ጎርዲዳይሳ ኦኒካ ዶዬና።
\XREF{}{{\XO 3:7 }{\XT{ኢሳ 22፡22፤ ኢዮ 12፡14}}}

\VS{8}ታኒ ኔ ኦሶ ኤራይስ፤ ሄኮ ኦኒካ ጎርዳናስ ዳንዳዮንታ ዶያ ፔንጌ ታ ኔ ሲንꬃን ዎꬃዲስ፤ ኔ ዎልቃይ ጉꬅ ጊዲዳይሳ ታ ኤራይስ፤ ጊዲኮካ ኔ ታ ቃላ ናጋዳሳ፤ ታ ሱንꬃካ ኔ ካዳቤካ።

\VS{9}ሄሳ ጊሻስ ባስ ኣይሁዳ ጊዶንታ ዲሼ ባና ኣይሁዳ ጊዛይቲ ሄይቲ ጻላኤ ማባራፔ ጊዲዳ ዎርዶቲ ዪዲ ኔ ቶሆ ቦላ ኩንዳና ማላ ታ ኦꬃና፤ ታኒ ኔና ሲቂዳይሳ ኢስቲ ኤራና ማላ ታ ኦꬃና።

\VS{10}ኔኒ ዳንዳይዛዴ ጊዳ ጋዳ ታ ኔስ ዮቶ ቃላ ኔ ናጊዳ ጊሻስ ታካ ቡሮ ቢታ ቦላ ዲዛ ኣሳ ፓጫናስ ኩሜꬃ ኣላሜ ቦላ ያና ዋዬ ጋላሳፌ ታ ኔና ናጋና።

\VS{11}ሄኮ ታ ኤሶን ያና፤ ኔ ኣኪሊሌ ኦኒካ ኤኮንታ ማላ ኔስ ዲዛዝ ሎኤꬃ ኦይካ።

\VS{12}ጾኒዳዴ ታኒ ታ ጎዳ ጾሳ ኬꬃን ቱስ ኦꬃና፤ ኢዚ ሄፔ ሙሌካ ኬዜና። ታ ጎዳ ሱንꬂኔ ታ ጎዳ ካታማዛ ሱንꬂካ ታ ኢዛ ቦላ ጻፋና። ሃና ካታማያ ሳሎፔ ታ ጎዳ ኣቻፌ ዎꬋና ኦራꬃ ዬሩሳላሜ፤ ታኒካ ታ ኦራꬃ ሱንꬃ ኢዛዴ ቦላ ጻፋና።
\XREF{}{{\XO 3:12 }{\XT{ኣጁ 21፡2፤ ኢሳ 62፡2፤ 65፡15}}}


\par }{\PP \VS{13}«ኣያናይ ዎሳ ኬꬃታስ ዮቲዛይሳ ሃይꬂ ዲዛይ ዉሪ ሲዮ!


\par }{\SH ሎዶቂያ ዎሳ ኬꬅ
\par }
{\PP \VS{14}«ሎዶቂያ ዎሳ ኬꬃ ኪታንቻስ፥ ሃይሲ፥ ‹ኣሚን› ጊዳይሳፌ፥ ቱሙ ኣማኔቲዳ ማርካ ጊዲዳዴፌ፥ ጾሳ ሜꬌቴꬂ ዉሪ ኢዛፔ ቤቲዳዴፌ ዮቴቲዳይሳ።
\XREF{}{{\XO 3:14 }{\XT{ሌሚ 8፡22}}}

\VS{15}ታኒ ኔ ኦሶ ኤራይስ፤ ኔኒ ኢርጻ ዎይኮ ሚሻ ጊዳካ፤ ኔኒ ኢርጻ ዎይኮ ሚሻ ጊዲዳኮ ሎኦኮሺን።

\VS{16}ኢርጻ ዎይኮ ሚሻ ጊዶንታ ኔ ጮ ዶንቦላ ጊዲዳ ጊሻስ ታ ኔና ታ ዶናፔ ኬሳ ጩታና ጋይስ።

\VS{17}‹ታኒ ዱሬኮ፤ ታስ ዳሮ ሃሮይ ዴስ፤ ታስ ኣይኮይካ ፓጪቤና› ጋሳ ሺን ኔኒ ጊልቃ፤ ኣይኮይ ባይንዳ ሂዬሳ፤ ማንቆ፤ ቆቄኔ ካሎ ዲዛዴ ጊዲዳይሳ ኔ ኤራቤካ።

\VS{18}ኔ ዱሬ ጊዳና ኮይኮ ታፔ ታማን ፓጬቲዳ ዎርቃ ሻማና ማላ ኔኒ ኔ ካሎቴꬃ ዬላቴꬅ ካማናስ ቦꬃ ማይኦ ማይኣና ማላኔ ጼላናስካ ዳንዳያና ማላ ኣይፌ ꬋሌ ሻማዳ ኔ ቲዬታና ማላ ታ ኔና ዞራይስ።

\VS{19}ታኒ ታ ዶሲዛይታ ዉርሳ ሃንቃይሲኔ ቃጻያይስ፤ ሄሳ ጊሻስ ኔኒ ሚና፤ ማሮቴꬃንካ ጌላ።
\XREF{}{{\XO 3:19 }{\XT{ሌሚ 3፡12፤ ኢብ 12፡6}}}

\VS{20}ሄኮ! ታኒ ፔንጌን ኤቃዳ ጼይጋይስ፤ ኦኒካ ታ ቃላ ሲዪዲ ባ ፔንጌዛ ታስ ዶይኮ ታ ኢዛኮ ጌላዳ ኢዛዴራ ማና፤ ኢዛዴይካ ታናራ ማና።

\VS{21}ታኒ ጾናዳ ታ ኣዋራ ኢዛ ኣልጋን ኡቲዳይሳꬆ ጾኒዳዴይ ታናራ ኢሲፌ ታ ኣልጋን ኡታና ማላ ታ ኦꬃና።


\par }{\PP \VS{22}«ኣያናይ ዎሳ ኬꬃታስ ጊዛይሳ ሃይꬂ ዲዛይ ዉሪ ሲዮ!» ጋዳ ጻፋ ጊዴስ።




\par }\Chap{4}{\SH ሳሎን ዲዛ ጎይኖ ዎጋ
\par }
{\PP \VerseOne{1}ሄሳፌ ጉዬ ታኒ ሳሎን ዶያ ዲዛ ፔንጌ ቤያዲስ፤ ታኒ ኮይሮ ሲዪዳይ ዲንኬ ጊሪሳ ማላ ጊሪሲ፥ «ሃ ፑዴ ኬዛ፤ ቡሮፔ ሃናና ሚሻታ ታ ኔና ቤሳና» ጊዴስ።

\VS{2}ታኒ ሄራካ ኣያናን ሊጲጲ ጋዳ ሳሎን ዲዛ ኣልጋ ቤያዲስ፤ ሄ ኣልጋዛ ቦላካ ኢሳዴይ ኡቲዴስ።

\VS{3}ሄ ኣልጋ ቦላ ኡቲዳይሳ ሜꬋይ ኢያስጲዴኔ ሳርዲዮኔ ኢንቁ ሚሳቲዛ ኣልጋዛ ዩዪ ኣꬊዲ ማርጊዴ ጌቴቲዛ ኢንቁ ሚሳቲዛ ዙላይ ዴስ።

\VS{4}ሄሳꬆካ ሄ ኣልጋዛ ዩዪ ኣꬊዳ ናምኡ ታማኔ ኦይዱ ኣልጋቲ ዴቴስ፤ ሄ ኣልጋታ ቦላ ቃሴ ቦꬃ ማይኦ ማይኢዲ ባ ሁኤ ቦላ ዎርቃ ኣኪሊሌ ዎꬂዳ ናምኡ ታማኔ ኦይዱ ጪማቲ ኡቲዳ።

\VS{5}ሄ ኣልጋፌ ዎልቃንꬂኔ ዳዳ ጊሪሲ ኬዜስ፤ ሄ ኣልጋ ሲንꬃን ፖኢዛ ላፑን ጾምፔቲ ዴቴስ፤ ሄይቲካ ጾሳ ኣያና ላፑናታ።
\XREF{}{{\XO 4:5 }{\XT{ኬሳ 19፡16፤ ኣጁ 8፡5፤ 11፡19፤ 16፡18፤ ሂዚ 1፡13፤ ኣጁ 1፡4፤ ዛካ 4፡2}}}

\VS{6}ሄ ኣልጋ ሲንꬃን ጌሽ ሚሊጺ ጊዳ ጾልቂዛ ማስቶቴ ሚሳቲዛ ኣባይ ዴስ፤ ኢዛ ጊዶን ኣልጋ ዩሾን ዳሮ ኣይፌራ ዲዛ ኦይዱ ዶኣቲ ዴቴስ።

\VS{7}ኮይሮ ዶኣዚ ጋሞ ሚሳቴስ፤ ናምኣንꬆዚ ቦራ ሚሳቴስ፤ ሄꬓንꬆዛ ኣይፌሶይ ኣሳ ኣይፌሶ ሚሳቴስ፤ ኦይዳንꬆዚ ፒራꬊዛ ጎሌ ካፎ ሚሳቴስ።

\VS{8}ሄ ኦይዱ ዶኣቲ ኢሶይ ኢሶይ ኡሱፑን ቄፌራ ዴቴስ፤ ቄፌታ ዩሾኒኔ ቄፌታ ጊዶን ኣይፌይ ኩሚዴስ፤ ኢስቲ ቃማኔ ጋላስ፥

\par }{\Q «ጌሻዉ! ጌሻዉ!

\par }{\QB ጌሻዉ!

\par }{\QB ኡባ ዳንዳይዛ ጎዶ!

\par }{\QB ካሴካ ሃኢካ ዲዛይሶ!

\par }{\QB ቡሮካ ያናይሶ

\par }{\MM ጉሳፌ ሼምፒ ኤሬቴና።
\XREF{}{{\XO 4:8 }{\XT{ሂዚ 1፡18፤ 10፡12፤ ኢሳ 6፡2-3}}}


\par }{\PP \VS{9}«ሄ ዶኣቲ ኣልጋ ቦላ ኡቲዳይሳሲኔ ሜርናፔ ሜርና ጋካናስ ዲዛይሳስ ጊታቴꬅ፥ ቦንቾኔ ጋላታካ ሺሺዛ ዎዴ ኡባን፥

\VS{10}ናምኡ ታማኔ ኦይዱ ጪማቲ ሜርናፔ ሜርና ጋካናስ ዲዛ ባ ኣልጋ ቦላ ኡቲዳይሳ ሲንꬃን ጉፋኒዲ ኢዛስ ጎይኔቴስ፤ ባ ኣኪሊሌታካ ሄ ኣልጋዛ ሲንꬃን ዎꬂዲ፥


\par }{\Q \VS{11}«ኑ ጎዳ ጾሶ!

\par }{\QB ኔኒ ኡባ ሜꬊዳ ጊሻስ

\par }{\QC ሜꬌቴꬂ ዉሪካ

\par }{\QB ሜꬌቲዳይኔ

\par }{\QB ሼምፖራ ዲዛይ

\par }{\QB ኔ ሼኔን ጊዲዳ ጊሻስ

\par }{\QB ጊታቴꬂ፥ ቦንቾይኔ

\par }{\QB ዎልቃይካ

\par }{\QC ኔስ ቤሴስ» ጊዳ።




\par }\Chap{5}{\SH ዶርሳዛኔ ኢዛ ማጻፋ
\par }
{\PP \VerseOne{1}ሄ ኣልጋ ቦላ ኡቲዳይሳ ኡሻቻ ኩሼ ቃኣ ጋርሳኒኔ ቦላ ባጋራ ጻፌቲ ኡቲዳ ላፑን ማታሜን ጎርዴቲዳ ኢሲ ጻጼቲ ኡቲዳ ማጻፋ ቤያዲስ።

\VS{2}ኢሲ ሚኖ ኪታንቻ ዳይሲ ጊታ ቃላራ፥ «ሃይታ ማታሜታ ቢርሺዲ ሃ ጻꬃ ማጻፋ ዶያናስ ቤሲዛዴይ ኦኔ?» ጊ ሃሳይሺን ታ ቤያዲስ።

\VS{3}ጊዶ ኣቲን ሳሎንካ ጊዲን ዎይኮ ሳኣ ቦላ ዎይኮ ቢታፌ ጋርሳ ባጋንካ ሄ ጻꬃ ማጻፋ ዶይዲ ኢዛ ጊዶን ዲዛይሳ ጼላናስ ዳንዳይዳ ኣሲ ኦኒካ ቤቲቤና።


\par }{\PP \VS{4}ታኒካ ሄ ጻꬃ ማጻፋ ቢርሺዲ ኢዛ ጊዶ ጼላናስ ቤሲዛዴይ ቤቶንታ ኣጊዳ ጊሻስ ኬሃ ዬካዲስ።

\VS{5}ሄ ዎዴ ጪማታፔ ኢሳዴይ ታስ፥ «ኔ ዬኮፋ! ሄኮ ዩሁዳ ባጋ ጊዲዳ ዳዊቴ ዛርኬፌ ዴንዲዳ ጋሞይ ኢዚ ካሴ ጾኒዴስ፤ ኢዚ ጻꬃ ማጻፋዛኔ ላፑን ማታሜዛ ዶያናስ ዳንዳዬስ» ጊዴስ።
\XREF{}{{\XO 5:5 }{\XT{ሜꬌ 49፡9፤ ኢሳ 11፡1፥10}}}


\par }{\PP \VS{6}ሄሳፌ ጉዬ ኣልጋ ቦላን ኦይዱ ዶኣታ ጊዶን ጪማታ ጊዶንካ ሹኬቲዳ ዶርስ ሚሳቲዛይሲ ኤቂዳይሳ ታ ቤያዲስ፤ ሄ ዶርሳዛስ ላፑን ካጬይኔ ላፑን ኣይፌይ ዴስ፤ ሄ ኣይፌቲካ ኩሜꬃ ኣላሜ ኪቴቲዳ ጾሳ ኣያና ላፑናታ።
\XREF{}{{\XO 5:6 }{\XT{ኢሳ 53፡7፤ ዛካ 4፡10}}}

\VS{7}ሄ ዶርሳይ ዪዲ ኣልጋ ቦላ ኡቲዳይሳፌ፥ ኡሻቻ ኩሼን ዲዛ ጻꬃ ማጻፋ ኤኪዴስ።

\VS{8}ጻꬃ ማጻፋዛ ኤኪዳ ማላ ኦይዱ ዶኣቲኔ ናምኡ ታማኔ ኦይዱ ጪማቲ ሄ ዶርሳ ሲንꬃን ባ ሊጴን ጉፋኒዳ። ኢስቲካ ኢሶይ ኢሶይ ባ ኩሼን ዲꬅ ሚሳቲዛ ሚሽ ኦይኪዳ፤ ሄሳꬆካ ጌሻታ ዎሳ ጊዲዳ ኤጻኔይ ኢዛን ኩሚዳ ዎርቃ ጻሮ ባ ኩሼን ኦይኪ ዴቴስ።
\XREF{}{{\XO 5:8 }{\XT{ማዛ 141፡2}}}

\VS{9}ኦራꬃ ማዛሙሬ ሂዝጊ ዬጺዳ፤

\par }{\Q «ኔኒ ኣስ ዱማ ዱማ ኮቻፌ፥

\par }{\QB ዱማ ዱማ ቃላን

\par }{\QB ሃሳይዛይታፔ፥

\par }{\QB ዱማ ዱማ ቆሞፌኔ

\par }{\QB ዱማ ዱማ ዴሬፔ

\par }{\QB ጾሳስ ዎዛናስ

\par }{\QB ሹኬቲዳ ጊሻስ

\par }{\QC ሄ ጻꬃ ማጻፋዛ

\par }{\QC ኤካናሲኔ

\par }{\QC ማታሜታካ ዶያናስ

\par }{\QC ቤሲዛዴ ጊዳዳሳ።
\XREF{}{{\XO 5:9 }{\XT{ማዛ 33፡3፤ 98፡1፤ ኢሳ 42፡10}}}


\par }{\Q \VS{10}ኔ ኢስታ ኑ ጎዳ ጾሳስ

\par }{\QB ካዎታኔ ቄሴታ ሂስታዳሳ፤

\par }{\QB ኢስቲካ ቢታ ቦላ ካዎታና።»\XREF{}{{\XO 5:10 }{\XT{ኬሳ 19፡6፤ ኣጁ 1፡6}}}


\par }{\PP \VS{11}ታኒ ጌዴ ዛራ ጼላሼ ሄ ኣልጋዛ፥ ዶኣታኔ ጪማታ ዩዪ ኣꬊዳ ዳሮ ኪታንቻታ ቃላ ጊሪስ ሲያዲስ፤ ኢስታስ ጮራቴꬃይ ዳሮ ሺያኒኔ ዳሮ ሚሎኔን ቆዴቴስ።
\XREF{}{{\XO 5:11 }{\XT{ዳኔ 7፡10}}}

\VS{12}ኢስቲ ዳሮ ጊታ ቃላን፥ «ሃ ሹኬቲዳ ዶርሳይ ዎልቃ፥ ዱሬቴꬅ፥ ኤራቴꬅ፥ ሚኖቴꬅ፥ ጊታቴꬅ፥ ቦንቾኔ ጋላታ ኤካናስ ቤሴስ» ጊዳ።


\par }{\PP \VS{13}ሳሎንካ ሳኣ ቦላካ፥ ቢታፌ ጋርሳንካ፥ ኣባ ጊዶን ዲዛ ሜꬌቴꬃ ኡባን፥ «ኣልጋ ቦላ ኡቲዳይሳሲኔ ዶርሳስ ጋላታይኔ ꬎቃቴꬂ፥ ቦንቾይኔ ዎልቃይ ሜርናፔ ሜርና ጋካናስ ኢዛስ ጊዶ!» ጊሺን ታ ሲያዲስ።

\VS{14}ኦይዱ ዶኣቲካ፥ «ኣሚን» ጊዳ። ጪማቲካ ባ ሊጴን ጉፋኒዲ ኢዛስ ጎይኒዳ።




\par }\Chap{6}{\SH ላፑን ማታሜታ ዶዬቴꬅ
\par }
{\PP \VerseOne{1}ሄሳፌ ጉዬ ሄ ዶርሳይ ላፑን ማታሜታፔ ኮይሮ ማታሜዛ ዶይሺን ታ ቤያዲስ፤ ሄ ኦይዱ ዶኣታፔ ኢሶይ ዳዳ ጉጉንꬃ ማላ ቃላራ፥ «ሃ ያ!» ጊሺን ሲያዲስ።

\VS{2}ቃሴካ ቦꬃ ፓራ ቤያዲስ፤ ሄ ፓራዛ ቦላ ባ ኩሼን ዎንዳፌ ኦይኪዳዴይ ዴስ፤ ኢዛስ ኣኪሊሌይካ ኢሜቲዴስ፤ ኢዚካ ጾኒዛዴ ጊዲዲ ጾኒ ጾኒ ባናስ ኬዚዴስ።
\XREF{}{{\XO 6:2 }{\XT{ዛካ 1፡7-8፤ 6፡3፥6}}}


\par }{\PP \VS{3}ሄ ዶርሳይ ናምኣንꬆ ማታሜዛ ዶይዳ ማላ ናምኣንꬆ ዶኣዚ፥ «ሃ ያ!» ጊሺን ታ ሲያዲስ።

\VS{4}ቃሴካ ሃራ ጼቃ ዞኦ ፓራይ ኬዚዴስ፤ ሄ ፓራ ቶጊዳዴይ ቢታ ቦላፌ ሳሮቴꬅ ꬋይሳና ማላኔ ኣሳይ ባ ጋርሳን ኢሶይ ኢሳ ዉርሳና ማላ ኦሲሳናስ ኢዛስ ጎዳቴꬂኔ ጊታ ማሻይ ኢሜቲዴስ።
\XREF{}{{\XO 6:4 }{\XT{ዛካ 1፡7-8፤ 6፡2}}}


\par }{\PP \VS{5}ዶርሳዚ ሄꬓንꬆ ማታሜዛ ዶዪን ሄꬓንꬆ ዶኣዚ፥ «ሃ ያ!» ጊሺን ታ ሲያዲስ፤ ቃሴ ካሬꬃ ፓራ ቤያዲስ፤ ሄ ፓራ ቦላ ኡቲዳይሲ ባ ኩሼን ማካ ሚሽ ኦይኪዴስ።
\XREF{}{{\XO 6:5 }{\XT{ዛካ 6፡2፥6}}}

\VS{6}ኦይዱ ዶኣታ ጊዶፌ ዪዳ ሚሳቲዛ ቃላ ሲያዲስ፤ ሄ ጊሪሳይካ፥ «ባጋ ኪሎ ጊዲዛ ጊስቴ ኢሳዴስ ኢሲ ጋላሳ ዳሞዛ፥ ቃሴ ኢሲ ኪሎ ኩማናስ ሳይሶ ፓጬ ጊዲዛ ባንጋይ ኢሲ ጋላሳ ዳሞዛ ጊዶ፤ ጊዶ ኣቲን ዛይቴኔ ዎይኔ ሚꬅ ቆሆፓ» ጊሺን ታ ሲያዲስ።


\par }{\PP \VS{7}ሄ ዶርሳይ ኦይዳንꬆ ማታሜዛ ዶዪን ኦይዳንꬆ ዶኣዛ ቃላይ፥ «ሃ ያ!» ጊሺን ታ ሲያዲስ።

\VS{8}ቃሴካ ጮሎሎ ፓራ ቤያዲስ፤ ፓራ ቶጊዳይሳ ሱንꬂ ሃይቆ ጌቴቴስ፤ ኢዛ ቃሴ ዱፎይ ካሌስ፤ ሃይቆይኔ ዱፎይ ቢታፌ ሳይሶ ኦላን፥ ጋፋን፥ ቦሻኒኔ ባዞ ዶኣን ዎꬋና ማላ ጎዳቴꬂ ኢስታስ ኢሜቲዴስ።
\XREF{}{{\XO 6:8 }{\XT{ሂዚ 14፡21}}}


\par }{\PP \VS{9}ኢቻሻንꬆ ማታሜዛ ኢዚ ዶዪን ጾሳ ቃላ ጊሻሲኔ ባ ማርካቲዳ ማርካቴꬃ ጊሻስ ሃይቂዳይታ ሼምፖታ ያርሾ ያርሺዛሶዛ ጋርሳን ቤያዲስ።

\VS{10}ኢስቲ ꬎቃ ቃላን፥ «ጌሻኔ ቱማንቻ ጎዳዉ! ኔኒ ቢታ ቦላ ዲዛ ኣሳ ቦላ ፒርዶንታይኔ ኑ ሱꬃ ጊሻስ ኔ ሃሎ ኬሶንታይ ኣዪዴ ጋካናሴ?» ጊ ዋሲዳ።

\VS{11}ኢስታስ ኢሳስ ኢሳስ ቦꬃ ማይኦይ ኢሜቲዴስ፤ ኢስታ ማላቲካ ቡሮ ሃይቃና፤ ኢስታ ማላ ኦሳንቻ ጊዲዳ ኢስታ ላጌቲኔ ኢስታ ኢሻታ ቆዳይ ኩማና ጋካናስ ኢስቲ ጉꬃ ዎዴስ ሼምፒ ታካና ማላ ኢስታስ ዮቴቲዴስ።


\par }{\PP \VS{12}ሄሳፌ ጉዬ ሄ ዶርሳይ ኡሱፑንꬆ ማታሜዛ ዶዪን ታኒ ኢዛኮ ጼላዲስ፤ ሄኮ ቢታይ ዎልቃማ ቃꬅ ቃጺዴስ፤ ኣርሼይ ኣሲ ካዮስ ማይኢዛ ካሬꬃ ማይኦ ማላ ካሬጺዴስ፤ ኣጊናይካ ኩሜꬃራ ሱꬃ ማላ ዞኣዱስ።
\XREF{}{{\XO 6:12 }{\XT{ኣጁ 11፡13፤ 16፡18፤ ኢሳ 13፡10፤ ኢዩ 2፡10፥31፤ 3፡15፤ ማቶ 24፡29፤ ማር 13፡24-25፤ ሉቃ 21፡25}}}

\VS{13}ዎልቃማ ኣሱራ ጫርኮይ ጫርኪዲ ሚꬃ ኣይፌ ቆቆፊዛ ማላ ሳሎፔ ጾሊንቴይ ቆቆፌቲዴስ።
\XREF{}{{\XO 6:13 }{\XT{ኢሳ 34፡4}}}

\VS{14}ሳሎይካ ዋራቃታ ማላ ጻጼቲ ኪቺዴስ፤ ዙማቲኔ ኣባ ጊዶን ዲዛ ጋዴቲ ዉሪካ ባ ዲዛሶፔ ꬋይዳ።\XREF{}{{\XO 6:14 }{\XT{ኣጁ 16፡20}}}

\VS{15}ቢታ ቦላ ዲዛ ካዎቲ ቢታ ሃሪዛይቲ፥ ኦላ ሃላቃቲ፥ ዱሬቲ፥ ዎልቃማቲ፥ ኣሽካራቲኔ ጎዳቲ ዉሪካ ጎንጎሎ ጊዶ፥ ዙማታ ጋርሳኒኔ ዛላታ ጋርሳን ቆቴቲዳ።
\XREF{}{{\XO 6:15 }{\XT{ኢሳ 2፡19፥21}}}

\VS{16}ዙማታኔ ዛላታካ፥ «ኑና ካሚቴ! ኣልጋ ቦላ ኡቲዳይሳ ሲንꬃፌ፥ ሄ ዶርሳዛ ሃንቆፌ ኑና ቆቲቴ።
\XREF{}{{\XO 6:16 }{\XT{ሆሴ 10፡8፤ ሉቃ 23፡30}}}

\VS{17}ዎልቃማ ሃንቆ ጋላሳይ ጋኪዴስ፤ ኢዛ ኦኔ ዳንዳያናይ?» ጊዳ።
\XREF{}{{\XO 6:17 }{\XT{ኢዩ 2፡11፤ ሚል 3፡2}}}




\par }\Chap{7}{\SH ጼታኔ ኦይዱ ታማኔ ኦይዱ ሺ ኣሳ ኣታሜቴꬅ
\par }
{\PP \VerseOne{1}ሄሳፌ ጉዬ ኦይዱ ኪታንቻታ ቢታ ቦላ ኦይዱ ባጋራ ኤቂዳይታ ቤያዲስ፤ ኢስቲካ ቢታ ቦላ ጊዲን ዎይኮ ኣባ ቦላ ዎይኮ ሚꬃ ቦላ ኣይ ጫርኮይካ ጫርኮንታ ማላ ኦይዱ ባጋራ ዪዛ ቦሻ ጫርኮ ዉርሲ ኦይኪዳ።
\XREF{}{{\XO 7:1 }{\XT{ኤር 49፡36፤ ዳኔ 7፡2፤ ዛካ 6፡5}}}

\VS{2}ዴኦ ጾሳ ማታሜ ኦይኪዳ ሃራ ኪታንቻይ ኣርሼይ ሞኪዛ ባጋራ ሃ ዪሺን ታ ቤያዲስ፤ ቢታኔ ኣባ ቆሃናስ ኢስታስ ጎዳቴꬂ ኢሜቲዳ ኦይዱ ኪታንቻቲ ባ ቃላ ꬎቁ ሂስቲዲ፥

\VS{3}«ኑኒ ኑ ጎዳ ኦሳንቻታ ሊጴ ቦላ ማታሜ ዎꬃና ጋካናስ ቢታ ቦላ ጊዲን ዎይኮ ኣባ ጊዶን ዲዛይታ ጊዲን ዎይኮ ሚꬃታ ጊዲንካ ሄይታንታ ቆሆፒቴ» ጊ ዋሲዴስ።
\XREF{}{{\XO 7:3 }{\XT{ሂዚ 9፡4-6}}}


\par }{\PP \VS{4}ታኒካ ማታሜይ ኢስታ ቦላ ዎꬊዳይታ ቆዳ ሲያዲስ፤ ኢስራኤሌ ኣሳ ኮቻ ኡባፌ ማታሜይ ኢስታ ቦላ ሾጬቲዳይታ ቆዳይ ጼታኔ ኦይዱ ታማኔ ኦይዱ ሺ ኣሳ።


\par }{\Q \VS{5}ዩሁዳ ቆሞፌ

\par }{\QB ታማኔ ናምኡ ሺ፥

\par }{\Q ኤሮቤሌ ቆሞፌ

\par }{\QB ታማኔ ናምኡ ሺ፥

\par }{\Q ጋዴ ቆሞፌ

\par }{\QB ታማኔ ናምኡ ሺ፥


\par }{\Q \VS{6}ኣሴሬ ቆሞፌ

\par }{\QB ታማኔ ናምኡ ሺ፥

\par }{\Q ኒፍታሌሜ ቆሞፌ

\par }{\QB ታማኔ ናምኡ ሺ፥

\par }{\Q ሚናሴ ቆሞፌ

\par }{\QB ታማኔ ናምኡ ሺ፥


\par }{\Q \VS{7}ሲሞና ቆሞፌ

\par }{\QB ታማኔ ናምኡ ሺ፥

\par }{\Q ሌዌ ቆሞፌ

\par }{\QB ታማኔ ናምኡ ሺ፥

\par }{\Q ዪሳኮሬ ቆሞፌ

\par }{\QB ታማኔ ናምኡ ሺ፥


\par }{\Q \VS{8}ዛቢሎኔ ቆሞፌ

\par }{\QB ታማኔ ናምኡ ሺ፥

\par }{\Q ዮሴፌ ቆሞፌ

\par }{\QB ታማኔ ናምኡ ሺ፥

\par }{\Q ቢኒያሜ ቆሞፌ

\par }{\QB ታማኔ ናምኡ ሺ።


\par }{\SH ቦꬃ ማይኦ ማይኢዳ ዳሮ ዴሬ
\par }
{\PP \VS{9}ሄሳፌ ጉዬ ታ ጼሊሺን ቆዳይ ባይንዳ ዳሮ ዴሬይ ዲዛይሳ ቤያዲስ፤ ሄይታንቲካ ዴሬፔ፥ ዱማ ዱማ ቆሞፌ፥ ዱማ ዱማ ዛርኬፌኔ ዱማ ዱማ ቃላ ሃሳይዛይታፔ ሺቄቲዳይታ። ሄይቲ ዉሪ ቦꬃ ማይኦ ማይኢዲ ዛምባ ሃይꬅ ባ ኩሼን ኦይኪዲ ኣልጋ ሲንꬃኒኔ ዶርሳዛ ሲንꬃን ኤቂዳ።

\VS{10}ቃላ ꬎቁ ሂስቲዲ፥

\par }{\Q «ኣቶቴꬂ ኣልጋ ቦላ ኡቲዳ

\par }{\QB ኑ ጎዳፔኔ ዶርሳዛፔኮ!» ጊዳ።


\par }{\PP \VS{11}ኢዛ ኪታንቻቲ ዉሪካ ኢዛ ኣልጋስ፥ ጪማታኔ ኦይዱ ዶኣታ ዩዪ ኣꬊ ኤቂዳ ኣልጋዛ ሲንꬃን ጉፋኒዲ ጾሳስ ጎይኒዳ።


\par }{\Q \VS{12}«ኣሚን! ሳባይ፥ ጊታቴꬂ፥

\par }{\QB ኤራቴꬂ፥ ጋላታይ፥ ቦንቾይ፥

\par }{\QC ዎልቃይኔ ሚኖቴꬂ

\par }{\QC ኑ ጎዳስ ጾሳስ

\par }{\QB ሜርናፔ ሜርናስ ጊዶ።

\par }{\QB ኣሚን!» ጊዳ።


\par }{\PP \VS{13}ጪማታ ጊዶፌ ኢሳዴይ ታኮ ሲሚዲ ታና፥ «ሃይቲ ቦꬃ ማይኦ ማይኢዳይቲ ኦናንቴ? ኢስቲ ኣዋፔ ዪዳይቴ?» ጊዴስ።


\par }{\PP \VS{14}ታኒካ፥ «ጎዳዉ! ኔ ኤራሳ» ጋዲስ። ኢዚካ ታስ፥ «ሃይቲ ዎልቃማ ዋዬዛ ካንꬂዲ ዪዳይታ፤ ኢስቲ ባ ማይኦካ ዶርሳ ሱꬃን ሜጪ ጌሺዳ።
\XREF{}{{\XO 7:14 }{\XT{ዳኔ 12፡1፤ ማቶ 24፡21፤ ማር 13፡19}}}

\VS{15}ሄሳ ጊሻስ ጾሳ ኣልጋ ሲንꬃን ዴኢዲ ቃማኔ ጋላስ ኢዛ ኬꬃን ኢዛስ ኦꬄቴስ፤ ኣልጋ ቦላ ኡቲዳይሲ ባ ቦንቾራ ቤቲዲ ኢስታስ ኩዋሶ ጊዳና።

\VS{16}ሃይሳፌ ጉዬ ኢስቲ ጋፌቴና፤ ሳሞቴቴና፤ ኣርሼ ሴላይካ ኢስታ ቦቼናኔ ሆምቤይካ ኢስታ ሆምቤና።
\XREF{}{{\XO 7:16 }{\XT{ኢሳ 49፡10}}}

\VS{17}ኣልጋዛስ ጊዶ ኣዳን ኡቲዳ ዶርሳይ ኢስታ ሄሚዛዴ ጊዳና፤ ኢስታካ ጌዴ ዴኦ ሃꬃ ፑልቶይ ዲዛሶ ካሌꬃና፤ ጾሲ ኢስታ ኣይፌፔ ኣፉንꬃ ቁጫና» ጊዴስ።
\XREF{}{{\XO 7:17 }{\XT{ማዛ 23፡1፤ ሂዚ 34፡23፤ ማዛ 23፡2፤ ኢሳ 49፡10፤ ኢሳ 25፡8}}}




\par }\Chap{8}{\SH ላፑንꬆ ማታሜ ዶዬቴꬅ
\par }
{\PP \VerseOne{1}ዶርሳይ ላፑንꬆ ማታሜዛ ዶዪን ባጋ ሳቴ ጊዲዛይሳ ኬና ሳሎይ ጮኡ ጊዴስ።

\VS{2}ጾሳ ሲንꬃን ኤቂዛ ላፑን ኪታንቻታ ታኒ ቤያዲስ፤ ሄ ኣሳታስካ ላፑን ዲንኬይ ኢሜቲዴስ።


\par }{\PP \VS{3}ኤጻኔ ኢዛን ጩዋሲዛ ዎርቃፌ ኦሴቲዳይሳ ኦይኪዳ ኪታንቻይ ዪዲ ያርሾ ኢዛን ያርሺዛሶዛ ኣቻን ኤቂዴስ። ኣልጋ ሲንꬃን ዲዛ ዎርቃፌ ኦሴቲዳ ያርሾ ኢዛ ቦላ ያርሺዛይሳ ቦላ ጌሻታ ዎሳራ ኢሲፌ ሺሺዛ ዳሮ ኤጻኔይ ኢዛስ ኢሜቲዴስ።
\XREF{}{{\XO 8:3 }{\XT{ኣሞ 9፡1፤ ኬሳ 30፡1፥3}}}

\VS{4}ሄ ኤጻኔዛ ጩዋይ ጾሳስ ዱማቲዳ ኣሳታ ዎሳስ ሄ ኪታንቻዛ ኩሼፔ ፑዴ ጾሳ ሲንꬅ ኬዚዴስ።

\VS{5}ሄሳፌ ጉዬ ኪታንቻዚ ኤጻኔ ኢዛን ጩዋሲዛይሳ ኦይኪዲ ያርሾ ያርሺዛሶዛፔ ታማ ኤኪ ኢዛን ኩንꬂዲ ዱጌ ቢታ ቦላ ዬጊዴስ፤ ዳዳይ ዳዳቲዴስ፤ ጊሪሲ ጊሪዴስ፤ ዎልቃንꬂ ዎልቃሚዴስ፤ ቢታይካ ቃጺዴስ።
\XREF{}{{\XO 8:5 }{\XT{ሌዌ 16፡12፤ ሂዚ 10፡2፤ ኬሳ 19፡16፤ ኣጁ 11፡19፤ 16፡18}}}


\par }{\SH ዛዬ ፑኔቴꬅ
\par }
{\PP \VS{6}ላፑን ዛዬ ኦይኪዳ ላፑን ኪታንቻቲ ባ ዛዬ ፑናናስ ጊጌቲዳ።


\par }{\PP \VS{7}ኮይሮ ኪታንቻዚ ባ ዛዬዛ ፑኒዴስ፤ ሻቺኔ ሱꬂ ዋላኬቲዳ ታማይ ሜꬌቲዲ ዱጌ ቢታ ቦላ ዬጌቲዴስ፤ ቢታፌ ጪጎይ ጹጌቲዴስ፤ ሚꬃፌካ ጪጎይ ጹጌቲዴስ፤ ጪሊላ ማታይካ ዉሪ ጹጌቲዴስ።
\XREF{}{{\XO 8:7 }{\XT{ኬሳ 9፡23-25፤ ሂዚ 38፡22}}}


\par }{\PP \VS{8}ናምኣንꬆ ኪታንቻይካ ባ ዛዬዛ ፑኒዴስ፤ ኢሲ ጊታ ዙማ ሚሳቲዛ ሚሺ ኤጺሼ ዱጌ ኣባ ጊዶ ዬጌቲዴስ፤ ኣባስ ጪጎይ ሱꬅ ጊዲዴስ።

\VS{9}ኣባ ጊዶን ሼምፖራ ዲዛ ሜꬌቴꬃፌ ጪጎይ ዉሪ ሃይቂዴስ፤ ማርካቤታፔካ ጪጎይ ኩሜꬅ ꬋይዴስ።


\par }{\PP \VS{10}ሄꬓንꬆ ኪታንቻዚ ባ ዛዬዛ ፑኒዴስ፤ ጾምፔ ማላ ኤጺዛ ኢሲ ጊታ ጾሊንቴይ ሳሎፔ ዱጌ ኩንዲዴስ፤ ኢዚ ኩንዲዳይ ሻፋታ ጪጎ ቦላኔ ሃꬃ ፑልቶታ ጪጎ ቦላ።
\XREF{}{{\XO 8:10 }{\XT{ኢሳ 14፡12}}}

\VS{11}ሄ ጾሊንቴዛ ሱንꬃይ ጫሞ ጌቴቴስ፤ ሃꬃስ ጪጎይ ጫሞ ጊዲዴስ፤ ሄ ጫሞ ሃꬃ ጋሶን ዳሮ ዴሬይ ሃይቂዴስ።
\XREF{}{{\XO 8:11 }{\XT{ኤር 9፡15}}}


\par }{\PP \VS{12}ኦይዳንꬆ ኪታንቻይ ባ ዛዬዛ ፑኒዴስ፤ ኣርሼስ ጪጎይ፥ ኣጊናስ ጪጎይ፥ ጾሊንቴታስ ጪጎይ ሾጬቲዴስ፤ ሄሳ ጊሻስ ሄይታንታ ፖኦፔ ጪጎይ ꬉሚዴስ፤ ሄሳ ማላንካ ጋላሳፌ ጪጎይ ኦማርስ ጊዲዴስ፤ ሄሳꬆካ ኦማርሳፌ ጪጎይ ፖኦይ ባይንዳ ꬉማ ጊዲዴስ።
\XREF{}{{\XO 8:12 }{\XT{ኢሳ 13፡10፤ ሂዚ 32፡7፤ ኢዩ 2፡10፥31፤ 3፡15}}}


\par }{\PP \VS{13}ታ ቃሴ ዛራ ጼሊሺን ኢሲ ጎሌይ ሳሎ ቦላ ፒራꬊሼ ጊታ ቃላን፥ «ሃንኮ ኣቲዳ ሄꬑ ኪታንቻቲ ባ ዲንኬታ ጊሪስ ሲሲዛ ዎዴ ቢታ ቦላ ዲዛ ኣሳስ ኣዬ ኣና! ኣዬ ኣና! ኣዬ ኣና!» ጊሺን ሲያዲስ።


\par }{\BB \par }


\Chap{9}{\PP \VerseOne{1}ኢቻሻንꬆ ኪታንቻይ ባ ዛዬዛ ፑኒዴስ፤ ታ ቃሴ ሳሎፔ ካሴ ዱጌ ቢታ ቦላ ኩንዲዳ ጾሊንቴዛ ቤያዲስ፤ ኢዛስ ቃሴ ጪማ ኦላ ዶይዛ ቁልፔይ ኢሜቲዴስ።

\VS{2}ኢዚካ ሄ ጪማ ኦላዛ ዶይዴስ፤ ሄ ጪማ ኦላፌ ዎልቃማ ታማ ጩዋ ማላ ጩዋይ ኬዚዴስ፤ ሄ ኦላፌ ኬዚዳ ጩዋዛ ጋሶን ኣርሼይኔ ሳሎይ ꬉሚዴስ።\XREF{}{{\XO 9:2 }{\XT{ሜꬌ 19፡28}}}


\par }{\PP \VS{3}ሄ ጩዋፔ ቢታ ቦላ ቦሌይ ኬዚዴስ፤ ቢታ ቦላ ዲዛ ማሲማሶታስ ዲዛ ዎልቃ ማላ ዎልቃይ ኢስታስ ኢሜቲዴስ።
\XREF{}{{\XO 9:3 }{\XT{ኬሳ 10፡12-15}}}

\VS{4}ቢታ ቦላ ዲዛ ማታ ጊዲን ዎይኮ ኣይ ሚሺካ ሃራ ጪሊላ ሚሽ ሞንታ ማላ ዎይኮ ኣይ ሚꬂካ ቆሆንታ ማላ ኢስታስ ዮቴቲዴስ፤ ኢስቲ ቆሃና ቤሲዛይ ቃሴ ሊጴ ቦላ ጾሳ ማታሜይ ባይንዳ ኣሳታ ጻላ ጊዳናሳ።
\XREF{}{{\XO 9:4 }{\XT{ሂዚ 9፡4}}}

\VS{5}ኢስታካ ኢቻሹ ኣጊና ጋካናስ ዋዬ ጻላ ዋዪሳና ኣቲን ዎꬎ ዎꬋና ማላ ፒቃዴይ ኢስታስ ኢሜቲቤና፤ ሄ ቦሌቲ ኣሳ ቦላ ጋꬂዛ ዋዬዚ ማሲማሶይ ኣስ ዱኪኮ ኣስ ሴሊዛ ሴላ ማላ።

\VS{6}ሄ ጋላሳታን ኣሳይ ሃይቃና ኮያና ሺን ሃይቆ ዴሜቴና፤ ሃይቃናስ ኣሞታና ሺን ሃይቆይ ኢስታፌ ባቃታና።
\XREF{}{{\XO 9:6 }{\XT{ኢዮ 3፡21፤ ኤር 8፡3}}}


\par }{\PP \VS{7}ቦሌቲ ቃሴ ኦላስ ጊጌቲዳ ፓራታ ሚሳቴቴስ፤ ኢስታስ ሁኤ ቦላ ዎርቃ ኣኪሊሌ ሚሳቲዛ ሚሺ ዴስ፤ ኢስታ ኣይፌሶይ ኣሳ ኣይፌሶ ሚሳቴስ።
\XREF{}{{\XO 9:7 }{\XT{ኢዩ 2፡4}}}

\VS{8}ኢስታ ሁኤ ኢስኬይ ማጫሳ ሁኤ ኢስኬ ሚሳቴስ፤ ኢስታ ኣቼይ ቃሴ ጋሞ ኣች ሚሳቴስ።
\XREF{}{{\XO 9:8 }{\XT{ኢዩ 1፡6}}}

\VS{9}ቢራታፔ ኦሴቲዳ ጹሩሬ ጌቴቲዛ ማይኦ ማላ ቲራ ቦላ ማይኢዛ ማይኦይ ኢስታስ ዴስ፤ ኢስታ ቄፌይ ጊሪዛ ጊሪሳይ ኦላስ ቶጌቲዛ ዳሮ ፓራኔ ፓራ-ጋሬታ ጊሪሳ ማላ ጊሬስ።
\XREF{}{{\XO 9:9 }{\XT{ኢዩ 2፡5}}}

\VS{10}ኢስታስ ማሲማሶ ጎይና ማላይኔ ዱኪዛሶይ ዴስ፤ ኢስታስ ጎይና ጊዶን ኢቻሹ ኣጊና ጋካናስ ኣስ ቆሂዛ ዎልቃይ ዴስ።

\VS{11}ካዎይካ ኢስታስ ዴስ፤ ሄ ኢዚካ ጪማ ኦላ ኪታንቻዛ፤ ኢዛ ሱንꬃይካ ኢብራዌታ ቃላራ፥ «ኣባዶኔ» ጌቴቴስ። ቃሴ ጊሪኬ ቃላራ፥ «ኣጲሊዮኔ» ጌቴቴስ፤ ሄሳ ጉሲካ ፒቲ ꬋይሲዛይሳ ጉሳ።
\FTNT{*}{{\FR 9:11 }{\FT{ኣባዶኔ፥ ኣባዶኔይ ጊሪኬ ቃላራ፥ «ኣጲሊዮኔ» ጌቴቴስ፤ ቢርሼꬃይካ፥ «ፒቲ ꬋይሳ» ጉሳ።
}}}


\par }{\PP \VS{12}ኮይሮ ሂርጊሶ ዋሶይ ኣꬊዴስ፤ ሄሳፌ ቃሴ ሃራ ናምኡ ዋሶይ ቡሮ ያና።


\par }{\PP \VS{13}ኡሱፑንꬆ ኪታንቻይካ ባ ዛዬዛ ፑኒዴስ። ሄኮ! ጾሳ ሲንꬃን ዲዛ ዎርቃፌ ኦሴቲዳ ያርሾ ያርሺዛሶዛን ዲዛ ካጬታ ጊዶፌ ጊሪስ ሲያዲስ።
\XREF{}{{\XO 9:13 }{\XT{ኬሳ 30፡1-3}}}

\VS{14}ሄ ጊሪሳይካ ዲንኬ ኦይኪዳ ኡሱፑንꬃ ኪታንቻዛꬆ፥ «ዎጋ ሻፋን ኤፊራጺሴን ቃሼቲ ዲዛ ኦይዱ ኪታንቻታ ቢርሻ ዬዳ» ጊዴስ።

\VS{15}ሃይሳ ሃ ሳቴዛሲኔ ሃ ጋላሳስ፥ ሃ ኣጊናሲኔ ሃ ላይꬃስ ጊጌቲዳ ኦይዱ ኪታንቻቲ ኣሳ ዜሬꬃፌ ጪጎ ባጋ ዎꬋና ማላ ቢርሼቲዳ።

\VS{16}ሄ ፓራን ኦሊዛ ኣሳታ ጮራቴꬃይ ጼታታን ቆዴቲዛ ሚሎኔ ጊዲዳይሳ ታኒ ሲያዲስ።


\par }{\PP \VS{17}ፓራቲኔ ሄ ፓራታ ቶጊዳ ኣሳታ ታኒ ኣጁታን ቤኢዳይቲ ሃይሳፌ ካሊዛይሳ ማላኮ! ኢስታስ ቲራ ቦላ ዲዛ ጹሩሬዚ ታማ ቦንቆ ማላ ዞኦ፤ ሳሎ ማላ ካሬꬂኔ ጋላልኦ ሚሳቴስ። ፓራታ ሁኤይ ጋሞ ሁኤ ሚሳቴስ፤ ኢስታ ዶናፔ ታማይኔ ጩዋይ ዲኔ ጌቴቲዛ ሚሺ ኬዜስ።

\VS{18}ኢስቲ ባ ዶናፔ ኬሲዳ ታማይ ጩዋይኔ ዲኔይ ሃ ሄꬑ ቦሻታን ኣሳ ዜሬꬃፌ ጪጎይ ሃይቂዴስ።

\VS{19}ሄ ፓራታ ዎልቃይ ኢስታስ ዶና ጊዶኒኔ ጎይና ቦላ ዴስ፤ ኢስታ ጎይናይ ሾሽ ሚሳቴስ፤ ኢዛስ ሾሻ ሁኤይካ ዴስ፤ ኢስቲ ኣሴ ሄሳን ቆሄቴስ።


\par }{\PP \VS{20}ሃይታ ሃ ቦሻታን ሃይቆፔ ኣቲዳ ኣሳ ዜሬꬃቲ ካሴ ባ ኦꬂዳ ኢታ ኦሶፔ ሲሚዲ ማሮቴꬃን ጌሊቤቴና። ዳይዳንꬃስ ዎርቃፌ፥ ቢራፔ፥ ጻርቂማላፔ፥ ሹቻፌ፥ ሚꬃፌ ኦሴቲዲ ጼላናስ ዎይኮ ሃይꬃን ሲያናስ ዎይኮ ሄሜታናስ ዳንዳዮንታ ኤቃታስ ጎይኖ ኣጊቤቴና።
\XREF{}{{\XO 9:20 }{\XT{ማዛ 115፡4-7፤ 135፡15-17፤ ዳኔ 5፡23}}}

\VS{21}ሄሳꬆካ ሼምፖ ዎꬎፔ፥ ቢታፔ፥ ላይማፔኔ ካይሶቴꬃፌ ሲሚዲ ማሮቴꬃን ጌሊቤቴና።




\par }\Chap{10}{\SH ኪታንቻኔ ጾሳ ማጻፋ ጉꬃዮ
\par }
{\PP \VerseOne{1}ሄሳፌ ጉዬ ሻራ ማይኢዳ ሃራ ሚኖ ኪታንቻይ ሳሎፔ ዱጌ ዎꬊዛይሳ ቤያዲስ፤ ዙላይ ኢዛ ሁኤ ዩዪ ኣꬊዴስ፤ ኢዛ ኣይፌሶይ ኣርሼ ሚሳቴስ፤ ኢዛ ቶሆቲካ ታማ ቱስ ሚሳቴቴስ።

\VS{2}ጻꬃፌ ቢርሼቲዳ ኢሲ ጉꬃ ማጻፋ ዲዛሮ ባ ኩሼን ኦይኪ ኡቲዴስ፤ ኢዚ ባ ኡሻቻ ቶሆዛን ኣባ ሃዲርሳ ቶሆዛን ቃሴ ቢታ ዬꬊ ኤቂዴስ።

\VS{3}ጋሞ ጻጎ ማላ ጊታ ቃላራ ጻጊዴስ፤ ኢዚ ጻጊዳ ማላ ላፑን ዳዳቲ ባ ጊሪሳ ሲሲዳ።


\par }{\PP \VS{4}ላፑን ዳዳቲ ባ ጊሪሳ ሲሲዳ ማላ ታ ጻፋና ጋዳ ቆፓዲስ ሺን፥ «ሃ ላፑን ዳዳቲ ዮቶይሳ ቁምኣ ዎꬃ ኣቲን ጻፎፓ!» ጊዛ ቃላ ሳሎፔ ሲያዲስ።


\par }{\PP \VS{5}ሄሳፌ ካሊዲ ኣባ ቦላኔ ቢታ ቦላ ኤቂ ዲሺን ታ ቤኢዳ ኪታንቻዚ ባ ኡሻቻ ኩሼ ፑዴ ሳሎ ዴንꬂዲ፥

\VS{6}ሜርናፔ ሜርናስ ዲዛይሳን፥ ሳሎኔ ሳሎን ዲዛይታ ቃሴካ ቢታኔ ቢታ ጋርሳን ዲዛይታ፥ ኣባኔ ኣባ ጊዶን ዲዛይታ ሜꬊዳ ጾሳ ሱንꬅ ጼይጊ ጫቂዲ፥ «ሃይሳፌ ጉዬ ኢዚ ጋምኤና!

\VS{7}ጊዶ ኣቲን ላፑንꬃ ኪታንቻይ ባ ዛዬዛ ፑኒ ሲሲዛ ጋላሳታን ኢዚ ባ ኦሳንቻታሲኔ ናቤታስ ኤሪሲዳ ማላ ጾሳ ጹራይ ፖሌታና» ጊዴስ።

\VS{8}ሄሳፌ ጉዬ ታኒ ሳሎፔ ሲዪዳ ቃላይ፥ «ኣባ ቦላኔ ቢታ ቦላ ኤቂዳ ኪታንቻዛ ኩሼን ዶዬቲ ዲዛ ጻꬃ ማጻፋዛ ባዳ ኤካ!» ጊዲ ቃሴካ ታስ ዮቲዴስ።


\par }{\PP \VS{9}ታኒ ቃሴ ኪታንቻዛኮ ባዳ፥ «ሂኖ ቄሪ ጻꬃን ዲዛ ማጻፋዮ ታስ ኢማ» ጋዲስ። ኢዚካ፥ «ሄይ ኤካዳ ማ! ኢዛ ኔና ኔ ኡሎ ጊዶን ጫማና፤ ጊዶ ኣቲን ኔ ዶናን ኤሳ ማላ ማልኣና» ጊዴስ።


\par }{\PP \VS{10}ታኒካ ሄ ቄሪ ጻꬃ ማጻፋዮ ኪታንቻዛ ኩሼፔ ኤካዳ ማዲስ፤ ኢዛካ ታ ዶናን ታና ኤሳ ማላ ማልኣዱስ፤ ጊዶ ኣቲን ታ ማዳ ኣጊን ጉዬፔ ታ ኡሎ ጊዶን ታና ጫማዱስ።

\VS{11}ሄሳፌ ጉዬ፥ «ዳሮ ዱማ ዱማ ቆሞ ኣሳ ጊሻስ ዱማ ዱማ ቃላን ሃሳይዛ ኣሳታ ጊሻሲኔ ካዎታ ጊሻስ ቃሴካ ቲንቢቴ ኔ ዮታና ማላ ኔስ ቤሴስ» ጌቴቲዲ ታስ ዮቴቲዴስ።




\par }\Chap{11}{\SH ናምኡ ማርካታ
\par }
{\PP \VerseOne{1}ሄሳፌ ጉዬ ታ ኢዛራ ዋꬋ ዋꬋናስ ጉፌ ሚሳቲዛ ሾምቦቆይ ታስ ኢሜቲዴስ። ታስ፥ «ኔኒ ዴንዳዳ ጾሳ ኬꬃዛኔ ጊዶ ኪፊሌታ ዋꬋ! ሄን ጎይኒዛይታ ታይባ።
\XREF{}{{\XO 11:1 }{\XT{ሂዚ 40፡3፤ ዛካ 2፡1-2}}}

\VS{2}ጾሳ ኬꬃፌ ካሬራ ጮ ዲዛሶዛ ኣጋጋ፤ ሄሲ ኣይዛቤታስ ኢሜቲዳሶ ጊዲዳ ጊሻስ ኔ ኢዛ ዋꬎፋ፤ ኣይዛቤቲ ጌሻ ካታማዮ ኦይዱ ታማኔ ናምኡ ኣጊና ጋካናስ ዬꬊ ሃራና።
\XREF{}{{\XO 11:2 }{\XT{ሉቃ 21፡24}}}

\VS{3}ታ ማርካ ናምኣቲ ካዮ ማይኦ ማይኢዲ 1,260 ጋላስ ጋካናስ ቲንቢቴ ዮታና ማላ ታ ኢስታስ ዎልቃ ኢማና» ጌቴቲዴስ።


\par }{\PP \VS{4}ሄይቲ ቢታ ጎዳ ሲንꬃን ኤቂዛ ናምኡ ዎጋራ ሚꬃታኔ ኢስታ ቦላ ጾምፔ ዎꬂዛ ናምኡ ባላታ።
\XREF{}{{\XO 11:4 }{\XT{ዛካ 4፡3፥11-14}}}

\VS{5}ኦኒካ ኢስታ ቆሃናስ ኮይኮ ኢስታ ዶናፔ ታማይ ኬዚዲ ኢስታ ሞርኬታ ጹጋና፤ ኢስታ ቆሃና ኮይዛዴንቲ ዉሪ ሃይቃናይ ሄሳ ማላንኮ።

\VS{6}ኢስቲ ቲንቢቴ ዮቲዛ ሄ ጋላሳታን ኢራይ ቡኮንታ ማላ ሳሎ ጎርዳናስ ማታይ ኢስታስ ዴስ። ሄሳꬆካ ሃꬃታ ሱꬃን ላማናስ ኮይኮካ ሃራ ኣይ ማላ ቦሻንካ ቢታ ሾጫናስ ዎልቃይ ኢስታስ ዴስ።
\XREF{}{{\XO 11:6 }{\XT{2ካዎ 17፡1፤ ኬሳ 7፡17-19፤ 1ሳሜ 4፡8}}}


\par }{\PP \VS{7}ኢስቲ ባ ማርካቴꬃ ዉርሲዳፔ ጉዬ ሂርኪ ጪማ ኦላዛፔ ኬዚዛ ዶኣይ ኢስታራ ኦሌቲዲ ኢስታ ጾናናኔ ዎꬋና።\XREF{}{{\XO 11:7 }{\XT{ዳኔ 7፡7፥21፤ ኣጁ 13፡5-7፤ 17፡8}}}

\VS{8}ኢስታ ኣሃይ ሌሚሶራ ሶዶሜኔ ጊብጼ ጌቴቲዛ ጊታ ካታማይን ጮ ዴምባን ዚንኣና፤ ሂና ካታማያ ካሴ ኢስታ ጎዳይ ኢዚን ካቄቲዳሶዮ።
\XREF{}{{\XO 11:8 }{\XT{ኢሳ 1፡9-10}}}

\VS{9}ዱማ ዱማ ቆሞቲኔ ዱማ ዱማ ዛርኬቲ፥ ዱማ ዱማ ቃላን ሃሳይዛይቲኔ ዴሬቲ ሄꬑ ጋላሲኔ ባጋ ጋካናስ ኢስታ ኣሃ ጼላናኔ ኢስታ ኣሃይ ሞጌቶንታ ማላ ዲጋና።

\VS{10}ሄይቲ ናምኡ ናቤቲ ካሴ ቢታ ቦላ ዲዛ ኣሳ ዋዪሲዳ ጊሻስ ሃኢ ቃሴ ቢታ ቦላ ዲዛ ኣሳይ ሃ ናቤቲ ሃይቂዳ ጊሻስ ኡፋዬታና፤ ሄ ኡፋይሳስ ባኣሌ ኦꬂዲ ኢሶይ ኢሳስ ዬስ ኢማና።

\VS{11}ጊዶ ኣቲን ሄꬑ ጋላሲኔ ባጋይ ኣꬊዳፔ ጉዬ ኢስታስ ሼምፖ ኢሚዛ ፔኖይ ጾሳ ኣቻፌ ዪዲ ኢስታ ኣሃን ጌሊዴስ፤ ኢስቲካ ባ ቶሆን ኤቂዳ፤ ኢስታ ቤኢዳ ኣሳይ ዳሮ ባቢዴስ።
\XREF{}{{\XO 11:11 }{\XT{ሂዚ 37፡10}}}

\VS{12}ሄሳፌ ጉዬ ሄ ናምኡ ናቤቲ፥ «ሃ ፑዴ ኬዚቴ!» ጊዛ ቃላ ሳሎፔ ሲዪዳ፤ ኢስታ ሞርኬቲ ኢስታ ጼሊሺን ኢስቲ ሻራራ ፑዴ ሳሎ ኬዚዳ።
\XREF{}{{\XO 11:12 }{\XT{2ካዎ 2፡11}}}

\VS{13}ሄ ሳቴዪንካ ዎልቃማ ቢታ ቃꬂ ሃንዴስ፤ ሄ ካታማስ ታማፌ ኢሲ ኩሼይ ላሌቲዴስ፤ ቢታ ቃꬃ ጋሶን ላፑን ሺ ዴሬይ ሃይቂዴስ፤ ሃይቆንታ ኣቲዳ ኣሳይ ጊዲኮ ዳሮ ባቢዴሲኔ ሳሎ ጾሳካ ቦንቺዴስ።
\XREF{}{{\XO 11:13 }{\XT{ኣጁ 6፡12፤ 16፡18}}}


\par }{\PP \VS{14}ኣዬ ኣና! ጊዛ ቃላ ናምኣንꬆዚ ኣꬊን ሄꬓንꬆዛ ዋሶይ ኤሶን ጋካና።


\par }{\SH ላፑንꬆ ዛዬ
\par }
{\PP \VS{15}ላፑንꬆ ኪታንቻይካ ባ ዛዬዛ ፑኒዴስ፤ ሳሎን፥ «ኣላሜ ካዎቴꬂ ኑ ጎዳ ጾሳሲኔ ኪርስቶሳስ ጊዲዴስ፤ ኢዚካ ሜርናፔ ሜርና ጋካናስ ካዎታና» ጊዛ ጊታ ቃላይ ሲዬቲዴስ።
\XREF{}{{\XO 11:15 }{\XT{ኬሳ 15፡18፤ ዳኔ 2፡44፤ 7፡14፥27}}}

\VS{16}ጾሳ ሲንꬃን ባ ኣልጋ ኣልጋ ቦላ ኡቲዳ ናምኡ ታማኔ ኦይዱ ጪማቲካ ባ ሊጴን ጉፋኒዲ ጾሳስ ጎይኒዳ።

\VS{17}ቃሴካ፥

\par }{\Q «ካሴካ፥ ሃኢካ ዲዛይሶ!

\par }{\QB ኡባካ ዳንዳይዛ

\par }{\QB ጎዳ ጾሶ!

\par }{\QB ኔኒ ኔ ጊታ ጎዳቴꬃ

\par }{\QC ኔ ኩሼን ኦይኪዳ ጊሻሲኔ

\par }{\QC ካዎቲዳ ጊሻስ

\par }{\QC ኑኒ ኔና ጋላቶስ።


\par }{\Q \VS{18}ኣይዛቤይ ሃንቄቲዴስ፤

\par }{\QB ካሴ ሃይቂዳይቲ

\par }{\QB ፒርዳ ዴሚዛ ዎዴይ ጋኪዴስ፤

\par }{\QB ካሴ ኔ ኦሳንቻታ

\par }{\QB ናቤታሲኔ

\par }{\QC ጌሻታስ ኔ ሱንꬃካ

\par }{\QC ቦንቺዛይታስ፥

\par }{\QC ጉꬃታሲኔ ጊታታስ፥

\par }{\QC ኔኒ ኢስታስ ኢስታ ዋጋ

\par }{\QB ኢሚዛ ዎዴይ ሃኢ ጋኪዴስ።

\par }{\QB ቢታ ꬋይሲዳይታ

\par }{\QC ኔ ꬋይሳናስ

\par }{\QC ዎዴይ ጋኪዴስ» ጊዳ።


\par }{\PP \VS{19}ሳሎን ዲዛ ጾሳ ኬꬃ ጊዶ ኪፊሌይ ዶዬቲዴስ፤ ኢዛ ጫቆ ታቦታዚካ ሄን ጾሳ ኬꬃስ ጊዶ ኪፊሌን ቤቲዴስ፤ ዎልቃንꬂ ዎልቃሚዴስ፤ ጊሪሲ ጊሪዴስ፤ ዳዳይ ዳዳቲዴስ፤ ቢታ ቃꬂኔ ዎልቃማ ሻቺ ቡኪዴስ።
\XREF{}{{\XO 11:19 }{\XT{ኣጁ 8፡5፤ 16፡21}}}




\par }\Chap{12}{\SH ማጫሳዮኔ ዳዌ ሾሻዛ
\par }
{\PP \VerseOne{1}ሄሳፌ ጉዬ ጊታ ማላሊሲዛ ማላታይ ሳሎ ቦላ ቤቲዴስ፤ ኢሲ ማጫሳያ ኣርሼ ማይኣዳ፥ ኣጊና ባ ቶሆን ዬꬋዳ ታማኔ ናምኡ ጾሊንቴታ ኣኪሊሌ ማላ ባ ሁኤን ዎꬃዳ ቤታዱስ።

\VS{2}ኢዛካ ሻራራ ዳዉስ፤ ዬሎ ሚጻይ ኢዞ ኦይኪን ሜቶታዳ ዋሳዱስ።


\par }{\PP \VS{3}ሄሳꬆካ ሃራ ማላታይ ሳሎ ቦላ ቤቲዴስ፤ ኢዛስ ላፑን ሁኤይኔ ታሙ ካጬቲ ዲዛ ኢሲ ጊታ ዳዌይ ቤቲዴስ፤ ኢዛ ሁኤታ ቦላካ ላፑን ዛዉዴቲ ዴቴስ።
\XREF{}{{\XO 12:3 }{\XT{ዳኔ 7፡7}}}

\VS{4}ኢዚ ባ ጎይናራ ሳሎ ጾሊንቴታፔ ጪጎ ጊዲዛይታ ሳሎፔ ዱጌ ቢታን ዬጊዴስ፤ ሄ ማጫሳያ ዬሊሺን ኢዛ ዬሊዛ ናዛ ሚታናስ ቆፒዲ ዳዌዚ ሄ ዬላናስ ማቲዳ ማጫሳይስ ሲንꬃን ኤቂዴስ።
\XREF{}{{\XO 12:4 }{\XT{ዳኔ 8፡10}}}


\par }{\PP \VS{5}ማጫሳያካ ዴሬ ኡባ ቢራታ ጉፌራ ሃሪዛ ኣቱማ ና ዬላዱስ፤ ናዚካ ፑዴ ጾሳኮኔ ጾሳ ኣልጋኮ ኤኬቲዴስ።
\XREF{}{{\XO 12:5 }{\XT{ኢሳ 66፡7፤ ማዛ 2፡9}}}

\VS{6}ማጫሳያካ ዱጌ ባዞ ቢታ ቤታዱስ፤ ሄ ባዳ 1,260 ጋላስ ጋካናስ ቦንቾን ዳናሶ ጾሲ ካሴ ኢዚስ ጊግሲ ዎꬂዴስ።


\par }{\PP \VS{7}ሳሎ ቦላ ኦላይ ዴንዲዴስ፤ ሚካሌይኔ ኢዛ ኪታንቻቲ ዳዌዛራ ኦሌቲዳ። ዳዌዚኔ ኢዛ ኪታንቻቲካ ዛሪዲ ሚካሌራኔ ኢዛ ኪታንቻታራ ኦሌቲዳ።
\XREF{}{{\XO 12:7 }{\XT{ዳኔ 10፡13፥21፤ 12፡1፤ ዩሁ 9}}}

\VS{8}ጊዶ ኣቲን ዳዌዚኔ ኢዛ ኪታንቻቲ ጾኔቲዳ፤ ሄሳፌ ጉዬ ኢስታስ ሳሎን ዳናሶይ ቤቲቤና።

\VS{9}ሄ ጊታ ዳዌዚ ዱጌ ዬጌቲዴስ፤ ኢዚካ ኩሜꬃ ኣላሜዛ ባሌꬂዛ ዳቡሎሳ ዎይኮ ጻላኤ ጌቴቲ ጼይጌቲዛ ቤኒ ዎዴ ሾሻዛ፤ ኢዚ ዱጌ ቢታ ቦላ ዬጌቲዴስ፤ ኢዛ ኪታንቻቲካ ኢዛራ ኢሲፌ ዬጌቲዳ።
\XREF{}{{\XO 12:9 }{\XT{ሜꬌ 3፡1፤ ሉቃ 10፡18}}}


\par }{\PP \VS{10}ሄሳፌ ጉዬ ኢሲ ጊታ ጊሪሲ ሳሎፔ ሂዝጊሺን ታ ሲያዲስ፤ «ሄኮ ኣሴ ኣሾይ፥ ዎልቃይኔ ካዎቴꬂካ ኑ ጎዳስ ጊዲዴስ፤ ማታይካ ኪርስቶሳስ ጊዲዴስ። ኑ ኢሻታ ኑ ጎዳ ሲንꬃን ጋላሲኔ ቃማ ሞቲዛ ኑ ኢሻታ ባልጋራይ ዱጌ ዬጌቲዴስ።
\XREF{}{{\XO 12:10 }{\XT{ኢዮ 1፡9-11፤ ዛካ 3፡1}}}

\VS{11}ኢስቲ ዶርሳዛ ሱꬃኒኔ ባ ዮቲዳ ማርካቴꬃ ቃላን ኢዛ ጾኒዳ፤ ኢስቲ ባ ሼምፖስ ሚሼቶንታ ዲሼ ባና ሃይቆስ ኣꬂ ኢሚዳ።

\VS{12}ሄሳ ጊሻስ ሳሎቲኔ ኢስታ ጊዶን ዲዛይቲ ኢንቴ ዉሪካ ኡፋዬቲቴ፤ ኢዛስ ጉꬃ ዎዴይ ኣቲዳይሳ ኤሪዳ ጊሻስ ዳቡሎሲ ጊታ ሃንቆራ ዱጌ ኢንቴኮ ዎꬊዳ ጊሻስ ቢታሲኔ ኣባስ ኣዬ ኣና! ኣዬ ኣና!»


\par }{\PP \VS{13}ዳዌዚ ዱጌ ቢታ ቦላ ዬጌቲዳይሳ ቤኢዲ ኣቱማ ና ዬሊዳ ማጫሳዮ ጎዴሬꬂዴስ።

\VS{14}ማጫሳያካ ባስ ጊጌቲ ዲዛሶ ፒራꬋዳ ዱጌ ባዞ ባና ማላ ኢዚስ ጊታ ጎሌ ቄፌ ሚሳቲዛ ናምኡ ቄፌቲ ኢሜቲዳ፤ ኢዛ ሄን ዳዌዛ ሲንꬃፌ ሃካዳ ሄꬑ ላይꬂኔ ባጋ ጋካናስ ሎኦ ቦንቾን ናጌታዱስ።
\XREF{}{{\XO 12:14 }{\XT{ዳኔ 7፡25፤ 12፡7}}}


\par }{\PP \VS{15}ሄ ማጫሳዮ ዲኦይ ኤኪ ባና ማላ ሾሻዚ ሻፋ ሃꬄ ኬና ሃꬄ ባ ዶናፔ ጩቲዲ ኢዚፔ ጉዬ ባጋራ ጉሲዴስ።

\VS{16}ጊዶ ኣቲን ቢታያ ሄ ማጫሳዮ ማዳዱስ፤ ባ ዶና ዶያዳኔ ሄ ዳዌዚ ጩቲዲ ጉሲዳ ሃꬃካ ጹንጻዱስ።

\VS{17}ዳዌዚ ማጫሳይ ቦላ ሃንቄቲዲ ሃንኮ ኣቲዳ ኢዚ ዜሬꬃታራ ኦሌታናስ ቢዴስ፤ ኢስቲካ ጾሳ ኣዛዞታ ናጊዛይታኔ ዬሱሳስ ኣማኔቲዲ ማርካቲዛይታ።

\VS{18}ዳዌዚካ ኣባ ኣቻን ኣጬ ቦላ ኤቂዴስ።




\par }\Chap{13}{\SH ናምኡ ዶኣታ
\par }
{\PP \VerseOne{1}ሄሳፌ ጉዬ ኢሲ ዶኣይ ኣባፌ ኬዚሺን ቤያዲስ፤ ኢዛስ ታሙ ካጬይኔ ላፑን ሁኤይ ዴስ፤ ካጬታ ቦላ ታሙ ዛዉዴቲ ዴቴስ፤ ሁኤታ ቦላ ጫሻ ሱንꬃቲ ዴቴስ።
\XREF{}{{\XO 13:1 }{\XT{ዳኔ 7፡3፤ ኣጁ 17፡3፥7-12}}}

\VS{2}ታ ቤኢዳ ዶኣዚ ማሄ ሚሳቴስ፤ ኢዛ ቶሆይ ዶኣ ዛርዶ ቶሆ ሚሳቴስ፤ ኢዛ ዶናይ ቃሴ ጋሞ ዶና ሚሳቴስ፤ ዳዌዚ ባ ዎልቃ፥ ባ ኣልጋዛኔ ባ ጎዳቴꬃካ ሄ ዶኣዛስ ኢሚዴስ።
\XREF{}{{\XO 13:2 }{\XT{ዳኔ 7፡4-6}}}


\par }{\PP \VS{3}ሄ ዶኣዛ ሁኤታፔ ኢሳ ቦላ ዎꬊዛ ማዱንꬂ ዲዛይሳ ታ ቤያዲስ ሺን ኢዛ ሃይቆስ ጋꬂዛ ማዱንꬃዚ ፓጺዴስ፤ ኩሜꬃ ኣላሜይ ማላሌቲዲ ሄ ዶኣዛ ካሊዴስ።

\VS{4}ሄ ዶኣዛስ ጎዳቴꬂ ኢሜቲዳ ጊሻስ ኣሳይ ዉሪካ ሄ ዳዌዛስ ጎይኒዴስ። «ሃይሳ ዶኣዛ ሚሳቲዛይ ኦኔ? ኢዛራ ኦሌታናስ ዳንዳይዛይ ኦኔ?» ጊሼ ኢዛስ ጎይኒዴስ።


\par }{\PP \VS{5}ኢዛስ ኦቶሬቴꬂኔ ጫሻ ቃላ ሃሳይዛ ዶናይ ኢሜቲዴስ፤ ኢዚ ኦይዱ ታማኔ ናምኡ ኣጊና ጋካናስ ጎዳቴꬃን ኦꬃና ማላ ኢዛስ ኢሜቲዴስ።

\VS{6}ጾሳኔ ጾሳ ሱንꬅ፥ ኢዚ ዲዛሶዛኔ ሳሎን ዲዛይታ ጫሽ ኦይኪዴስ።

\VS{7}ኢዚ ጌሻታ ኦላና ማላኔ ጾናና ማላ ኢዛስ ጎዳቴꬂ ኢሜቲዴስ፤ ዱማ ዱማ ቆሞታኔ ዛርኬታ፥ ዱማ ዱማ ቃላን ሃሳይዛ ዴሬታ ኡባ ቦላ ኢዛስ ጎዳቴꬂ ኢሜቲዴስ።
\XREF{}{{\XO 13:7 }{\XT{ዳኔ 7፡21}}}

\VS{8}ኣላሜይ ሜꬌቶሶፔ ሃ ሲሚን ኢስታ ሱንꬂ ሹኬቲዳ ዶርሳዛ ዴኦ ማጻፋን ጻፌቶንታ ኣላሜ ቦላ ዲዛ ኣሳይ ዉሪካ ሄ ዶኣዛስ ሆኪ ጎይናና።
\XREF{}{{\XO 13:8 }{\XT{ማዛ 69፡28}}}


\par }{\PP \VS{9}ሃይꬂ ዲዛይ ሲዮ!

\VS{10}«ዲኤታናስ ዲዛዴይ ዲኤታና፤ ማሻን ሃይቃናስ ዲዛዴይ ማሻን ሃይቃና፤» ሄሳ ጊዲዳ ጊሻስ ኣማኒዛይታ ዳንዳያይኔ ኢስታ ኣማኔቴꬅ ኮሺዛይ ሃኒና።
\XREF{}{{\XO 13:10 }{\XT{ኤር 15፡2፤ 43፡11}}}


\par }{\PP \VS{11}ቃሴካ ሃራ ዶኣይ ቢታፌ ኬዚሺን ቤያዲስ፤ ኢዛስ ዶርሳ ካጬ ማላ ናምኡ ካጬይ ዴስ፤ ኢዚ ዳዌꬆ ሃሳዬስ።

\VS{12}ኢዚ ካሴ ኮይሮ ዶኣዛ ኦላ ጌሊዲ ሄ ካሴይሳ ጎዳቴꬃን ኦꬄስ። ቢታያኔ ቢታይ ቦላ ዲዛይቲ ዉሪካ ካሴ ኮይሮ ዶኣዛስ ጎይናና ማላ ኦꬂዴስ፤ ሄ ዶኣዚ ቃሴ ካሴ ኢዛ ሃይቆስ ጋꬂዛ ማዱንꬃይ ፓጺዳ ኮይሮ ዶኣዛ።

\VS{13}ሄሲ ናምኣንꬆ ዶኣዚ ቃሴ ኣሳ ሲንꬃን ታማ ሳሎፔ ዱጌ ዬጋና ጋካናስ ጊታ ማላታታ ኦꬂዴስ።

\VS{14}ኢዚ ኮይሮ ዶኣዛ ሲንꬃን ማላታ ኦꬃና ማላ ኢዛስ ኢሜቲዳ ማላታ ጋሶን ቢታ ቦላ ዲዛ ኣሳ ኢዚ ባሌꬂዴስ፤ ማሻን ማዱንጺዲ ፓጺዳ ዶኣዛ ቦንቾስ ሚስሌ ኦꬃና ማላ ቢታ ቦላ ዲዛ ኣሳ ዉርሲ ኢዚ ኣዛዛና።

\VS{15}ናምኣንꬆ ዶኣዚ ኮይሮ ዶኣዛ ሚስሌዛስ ሼምፖ ኢማና ማላ ኢዛስ ጎዳቴꬂ ኢሜቲዴስ፤ ዴኦ ሼምፖ ኢማናስ ኢዛስ ጎዳቴꬂ ኢሜቲዳ ሚስሌዚ ሃሳያና ማላኔ ኢዛስ ሆኪ ጎይኖንታዴ ኢዚ ዉርሲካ ዎꬋና ማላሳ።


\par }{\PP \VS{16}ናምኣንꬆ ዶኣዚ ጉꬃታ ጊዲን ዎይኮ ጊታታ ጊዲን፥ ዱሬታ ጊዲን ዎይኮ ማንቆታ ጊዲን፥ ጎዳታ ጊዲን፥ ዎይኮ ኣሽካራታ ጊዲን፥ ዉሪካ ባ ኡሻቻ ኩሼን ዎይኮ ባ ሊጴ ቦላ ማላታ ዎልቃራ ዎꬂሳና።

\VS{17}ሄሳ ማላን ሄ ዶኣዛ ሱንꬅ ኤሪሲዛ ዱማ ማላታይ ዎይኮ ኢዛ ሱንꬂ ኢዛ ቦላ ጻፌቲዳ ቁጹሬይ ባይንዳዴይ ኦኒካ ጊያ ጌሊዲ ሻማናሲኔ ባይዛናስ ዳንዳዬና።


\par }{\PP \VS{18}ሄሳ ጊሻስ ኣሲ ኤራ ጊዳናይ ሃኒና፤ ዎዚናራ ዲዛዴይ ኣኬኮ፤ ሄ ዶኣዛ ቁጹሬዚካ ሃይሳፌ ካሊ ዲዛይሳኮ፤ ሄሲካ ኡሱፑን ጼታኔ ኡሱፑን ታማኔ ኡሱፑና።




\par }\Chap{14}{\SH ዶርሳዛኔ ጼታኔ ኦይዱ ታማኔ ኦይዱ ሺ ኣስ
\par }
{\PP \VerseOne{1}ሄሳፌ ጉዬ ሄኮ ሄ ዶርሳዚ ጺዮኔ ዙማ ቦላ ኤቂዳይሳ ታ ቤያዲስ፤ ኢዛ ሱንꬂኔ ኢዛ ኣዋ ሱንꬂ ኢስታ ሊጴ ቦላ ጻፌቲዳይቲ ጼታኔ ኦይዱ ታማኔ ኦይዱ ሺ ኣሳቲ ኢዛራ ኢሲፌ ዴቴስ።

\VS{2}ሳሎፔ ዎልቃማ ፒሳ ሃꬃ ጊሪሲኔ ዎልቃማ ዳዳ ጊሪስ ሚሳቲዛ ጊሪሲካ ሲያዲስ፤ ታኒ ሲዪዳ ጊሪሳይ ዲꬅ ሚሳቲዛ ባጋና ጌቴቲዛይሳ ዲጺን ኣሳይ ሲዪዛ ጊሪሳ ማላ ጊሪዛይሳ።

\VS{3}ኣልጋ ሲንꬃኒኔ ኦይዱ ዶኣታ ሲንꬃን ጪማታ ሲንꬃን ጼታኔ ኦይዱ ታማኔ ኦይዱ ሺ ኣሳይ ኦራꬃ ማዛሙሬ ዬጺዴስ፤ ሄ ዬꬃዛካ ዴራ ጋርሳፌ ዶሬቲዳ ጼታኔ ኦይዱ ታማኔ ኦይዱ ሺ ኣሳፔ ኣቲን ሃራይ ኦኒካ ኢዛ ታማራናስ ዳንዳይቤና።

\VS{4}ሄይቲ ማቾንታይታ ጊዲዳ ጊሻስ ኢስቲ ማጫራ ኣቂዲ ቱንቤቴና፤ ኢስቲ ዶርሳይ ቢዛሶ ኢዛ ካሌቴስ፤ ኢስቲ ጾሳሲኔ ኢዛ ዶርሳዛስ ኣሳ ጋርሳፌ ጼራ ካꬃ ማላ ሺቂዳይታ።

\VS{5}ኢስቲ ዎርዶ ሃሳያ ኤሬቴና፤ ዎሶይካ ኢስታ ቦላ ባ።


\par }{\SH ጾሳ ፒርዳ ኤሪሲዛ ሄꬑ ኪታንቻታ
\par }
{\PP \VS{6}ሄሳፌ ጉዬ ቢታ ቦላ ዲዛ ዱማ ዱማ ቃላን ሃሳይዛ ዱማ ዱማ ዴሬታስ፥ ዛርኬታስ፥ ቆሞታስ፥ ኡባስ ዮታናስ ሜርና ሚሺራቾ ቃላ ኦይኪዳ ሃራ ኢሲ ኪታንቻይ ሳሎ ቦላ ፒራꬊሺን ታ ቤያዲስ።

\VS{7}ኢዚካ ባ ቃላ ꬎቁ ሂስቲዲ፥ «ጾሳስ ባቢቴኔ ኢዛ ቦንቺቴ፤ ኢዛ ፒርዳ ዎዴይ ጋኪዴስ፤ ሳሎኔ ሳኣ፥ ኣባኔ ሃꬃ፥ ፑልቶታካ ሜꬊዳ ጾሳስ ጎይኒቴ» ጊዴስ።


\par }{\PP \VS{8}ሃራ ናምኣንꬆ ኪታንቻይ ቃሴ፥ «ዴሬዛ ዉርሳ ማꬆሲዛ ላይማ ዎይኔ ጫጄ ኡሺዳ ማጫሳያ ሂናካ ዎጋ ጊታ ባቢሎና ኩንዳዱስ! ኩንዳዱስ!» ጊሼ ኮይሮ ኪታንቻዛ ካሊዴስ።
\XREF{}{{\XO 14:8 }{\XT{ኢሳ 21፡9፤ ኤር 51፡8፤ ኣጁ 18፡2}}}


\par }{\PP \VS{9}ሃራይ ሄꬓንꬆ ኪታንቻይ ቃሴ ጊታ ꬎቃ ቃላን ሂዝጊሼ ኢስታ ካሊዴስ፤ «ሄ ዶኣዛሲኔ ኢዛ ሚስሌዛስ ጎይኒዛይቲኔ ባ ሊጴ ቦላ ዎይኮ ባ ኩሼ ቦላ ዎꬂዛይቲ ዉሪካ፥

\VS{10}ጾሳ ሃንቆ ዎይኔ ጫጄዛ ኡያና፤ ሄሲካ ሄ ዎይኔ ጫጄዚ ሃራራ ዋላኬቶንታ ኢዛ ሃንቆ ጹኣፔ ዱቄቲዳይሳ፤ ሄሳꬆካ ሃንኮ ጌሻ ኪታንቻታ ሲንꬃኒኔ ዶርሳዛ ሲንꬃን ታማኒኔ ዲኔ ታማን ጹጌታና።
\XREF{}{{\XO 14:10 }{\XT{ኢሳ 51፡17፤ ሜꬌ 19፡24፤ ሂዚ 38፡22}}}

\VS{11}ኢስቲ ኢዛን ጹጌቲዛ ታማፔ ኬዚዛ ጩዋዚ ሜሪፔ ሜርናስ ፑዴ ኬዚሼ ዳና፤ ሄ ዶኣዛሲኔ ኢዛ ሚስሌዛስ ጎይኒዛይቲ ዎይኮ ኢዛ ሱንꬃ ማላታ ባ ቦላ ዎꬂዳይቲ ዉሪካ ዎንታኒኔ ቃማን ኢስታስ ሼምፖይ ዴና።»\XREF{}{{\XO 14:11 }{\XT{ኢሳ 34፡10}}}


\par }{\PP \VS{12}ጾሳ ኣዛዞ ናጊዛይታፔኔ ዬሱሳ ሚኒ ኣማኒዳ ጌሻታፔ ኮዬቲዛ ዳንዳያይ ሃኒንኮ።


\par }{\PP \VS{13}ታኒ ሳሎፔ ሂዝጊዛ ቃላ ሲያዲስ፤ «ሃይሳፌ ጉዬ ጎዳ ዬሱሳይታ ጊዲዲ ሃይቃናይቲ ኢስቲ ኣንጄቲዳይታ።» ጺሎ ኣያናይካ፥ «ኤ፥ ኢስቲ ባ ዳቡርሳፌ ሼምፓና ማላ ኢስታ ኦሶይ ኢስታ ካላና» ጌስ።


\par }{\SH ቢታ ቦላ ጎዳ ሃንቆ
\par }
{\PP \VS{14}ሄሳፌ ጉዬ ታ ጼሊሺን ታስ ቦꬃ ሻራይ ቤቲዴስ፤ ሄ ሻራ ቦላ ኣሳ ና ሚሳቲዛይ ኡቲዴስ፤ ኢዚ ባ ሁኤ ቦላ ዎርቃ ኣኪሊሌ ዎꬂዴስ፤ ባ ኩሼንካ ቃራ ባጫ ኦይኪዴስ።
\XREF{}{{\XO 14:14 }{\XT{ዳኔ 7፡13}}}

\VS{15}ሃራ ኪታንቻይ ጾሳ ኬꬃፌ ኬዚዲ ሻራ ቦላ ኡቲዳይሳስ ꬎቃ ቃላራ፥ «ቢታ ቦላ ቦኔይ ጋኪዴስ! ካꬃይ ጫኬቲዛ ሳቴይ ማቲዴስ» ጊሼ ዋሲዴስ።
\XREF{}{{\XO 14:15 }{\XT{ኢዩ 3፡13}}}

\VS{16}ሄ ሻራ ቦላ ኡቲዳይሲ ባጫዛ ዱጌ ቢታ ቦላ ዬዲዴስ፤ ቢታይካ ጫኬቲዴስ።


\par }{\PP \VS{17}ቃሴ ሃራ ኪታንቻይ ቦላ ሳሎን ዲዛ ጾሳ ኬꬃፌ ኬዚዴስ፤ ኢዚካ ቃራ ባጫ ባ ኩሼን ኦይኪዴስ።


\par }{\PP \VS{18}ታማ ቦላ ኢዛስ ጎዳቴꬂ ዲዛ ሃራ ኪታንቻይ ያርሾ ኢዛ ቦላ ሺሺዛሶዛ ኣቻፌ ኬዚዲ ሄ ቃራ ባጫ ኦይኪዳ ኪታንቻዛስ፥ «ሚꬃ ኣይፌይ ካጺዳ ጊሻስ ኔኒ ሃኢ ኔ ቃራ ባጫዛ ዬዳዳ ዎይኔ ሚꬃ ኣይፌዛ ዉርሳ ጫካዳ ቢታፌ ሺሻ» ጊዲ ጊታ ቃላን ዋሲዴስ።

\VS{19}ኪታንቻዚካ ባጫዛ ዱጌ ቢታ ቦላ ዬዲዲ ቢታን ዲዛ ዎይኔ ሚꬃ ኣይፌዛ ጫኪዲ ጾሳ ሃንቆይ ኢዛን ቆንጪዛ ዎይኔ ኣይፌ ኢዛን ጉምኢዛ ዎጋ ኦላን ዬጊዴስ።

\VS{20}ካታማፔ ካሬ ባጋራ ዲዛ ዎይኔ ሚꬃ ኣይፌ ጉምኢዛሶሆን ጉምኤቲዴስ፤ ሄ ጉምኢዛሶሆዛፔካ ቢታፌ ꬎቃቴꬂ ፓራ ቢጻላ ጋካናሲኔ ኢሲ ሺያኔ ኡሱፑን ጼት ኪሎ ሜቲሬ ጊዲዛሶ ጋካናስ ሱꬂ ጎጊዴስ።
\XREF{}{{\XO 14:20 }{\XT{ኢሳ 63፡3፤ ኤር ዚላ 1፡15፤ ኣጁ 19፡15}}}




\par }\Chap{15}{\SH ዉርሴꬃ ቦሻታ ኦይኪዳ ኪታንቻታ
\par }
{\PP \VerseOne{1}ታኒ ሃራ ዎልቃማ ማላታ ሳሎ ቦላ ቤያዲስ፤ ጾሳ ሃንቆይ ኢስታን ፖሌታናስ ዉርሴꬅ ጊዲዳ ላፑን ቦሻታ ኦይኪዳ ላፑን ኪታንቻታ ቤያዲስ።


\par }{\PP \VS{2}ሄሳፌ ጉዬ ታማራ ዋላኬቲዳ ማስቶቴ ኣባ ሚሳቲዛ ሚሽ ቤያዲስ፤ ሄሳꬆካ ሄ ዶኣዛኔ ኢዛ ሚስሌዛ ኢዛ ሱንꬃ ቁጹሬዛ ማላታ ጾኒዳይታ ቤያዲስ፤ ጾሲ ኢስታስ ኢሚዳ ዲꬃ ማላ ባጋና ጌቴቲዛይሳ ኦይኪዲ ማስቶቴ ሚሳቲዛ ኣባ ኣቻን ኤቂዳ።

\VS{3}ጾሳ ኦሳንቻ ሙሴ ዬꬂኔ ዶርሳዛ ማዛሙሬ፥

\par }{\Q «ኡባ ዳንዳይዛ ጎዳ ጾሶ!

\par }{\QB ኔ ኦሶይ ጊታኔ ማላሊሲዛዛ፤

\par }{\QB ዴሬ ካዎዞ!\FTNT{*}{{\FR 15:3 }{\FQA{ዴሬ ካዎዞ፡
}}{\FT{ዴሬ ካዎዞ ጊዛይሳ ኢሲ ኢሲ ቢርሼꬃቲ ዎዴታ ካዎዞ ጌቴስ።
}}}

\par }{\QB ኔ ኦጌይ ሊኬኔ ቱማ።
\XREF{}{{\XO 15:3 }{\XT{ኬሳ 15፡1}}}


\par }{\Q \VS{4}ጎዶ፥ ኔስ ባቦንታ ኣሲኔ

\par }{\QB ኔ ሱንꬅ ቦንቾንታ ኣሲ ኦኔ?

\par }{\QB ኔኒ ኔርካ ጌሻ፤

\par }{\QB ኔ ቱማ ፒርዳይ

\par }{\QB ቆንጪዳ ጊሻስ

\par }{\QB ዴሬቲ ዉሪ ዪዲ

\par }{\QC ኔ ሲንꬃን ኔስ ጎይናና»

\par }{\QB ጊ ዬጺዳ።
\XREF{}{{\XO 15:4 }{\XT{ኤር 10፡7፤ ማዛ 86፡9}}}


\par }{\PP \VS{5}ሄሳፌ ጉዬ ታ ዛራ ጼሊሺን ካሴ ማርካቴꬃ ዱንካኔ ጊዲዳይሲ ጾሳ ኬꬂ ሳሎን ዶዬቲዴስ።
\XREF{}{{\XO 15:5 }{\XT{ኬሳ 38፡21}}}

\VS{6}ላፑን ቦሻታ ኦይኪዳ ላፑን ኪታንቻቲ ጾሳ ኬꬃፌ ኬዚዳ፤ ኢስቲ ጌሽ ጊዲዲ ጾልቂዛ ቦꬃ ማይኦ ማይኢዳ፤ ዎርቃፌ ኦሴቲዳ ዳንጮ ማላ ማይኦ ቲራ ቦላ ቃቺዳ።

\VS{7}ኦይዱ ዶኣታፔ ኢሶይ ላፑን ኪታንቻታስ ሜርናፔ ሜርናስ ዲዛ ጾሳ ሃንቆይ ኢስታን ኩሚ ኡቲዳ ላፑን ዎርቃ ጹኣታ ኢሚዴስ።

\VS{8}ጾሳ ኬꬃይካ ጾሳ ቦንቾፌኔ ኢዛ ዎልቃፌ ዴንዲዳይሳን ጩዋይ ኢዛን ኩሚዴስ፤ ላፑን ኪታንቻቲ ባ ኩሼን ኦይኪዳ ላፑን ቦሻቲ ፖሌታና ጋካናስ ኦኒካ ጾሳ ኬꬃ ጌላናስ ዳንዳይቤና።
\XREF{}{{\XO 15:8 }{\XT{ኬሳ 40፡34፤ 1ካዎ 8፡10-11፤ 2ታሪ 5፡11-14፤ ኢሳ 6፡4}}}




\par }\Chap{16}{\SH ጾሳ ሃንቆራ ዲዛ ጹኣታ
\par }
{\PP \VerseOne{1}ሄሳፌ ጉዬ ላፑን ኪታንቻታ፥ «ኢንቴ ቢዲ ጾሳ ሃንቆ ኦይኪዳ ላፑን ጹኣታ ዱጌ ቢታ ቦላ ጉሲቴ!» ጊዛ ጊታ ቃላይ ጾሳ ኬꬃፌ ኬዚሺን ታ ሲያዲስ።


\par }{\PP \VS{2}ኮይሮ ኪታንቻዚ ቢዲ ጹኣዛ ቢታ ቦላ ጉሲዴስ፤ ዶኣዛ ማላታይ ኢስታ ቦላኔ ሄ ዶኣዛ ሚስሌስ ጎይኒዛይታ ቦላ ኢታ ዋዪሲዛ ማዱንꬂ ኬዚዴስ።
\XREF{}{{\XO 16:2 }{\XT{ኬሳ 9፡10}}}


\par }{\PP \VS{3}ናምኣንꬆ ኪታንቻዚ ጹኣዛ ኣባ ቦላ ጉሲዴስ፤ ኣባይካ ሃይቂዳ ኣሳ ሱꬃ ማላ ጊዲዴስ፤ ኣባ ጊዶን ሼምፖራ ዲዛይቲ ዉሪካ ሃይቂዳ።


\par }{\PP \VS{4}ሄꬓንꬆ ኪታንቻይ ባ ጹኣዛ ሻፋታ ቦላኔ ፑልቶ ሃꬃታ ቦላ ጉሲዴስ፤ ኢስቲካ ሱꬅ ጊዲዳ።

\VS{5}ሃꬃ ቦላ ኢዛስ ጎዳቴꬂ ዲዛ ኪታንቻዚ፥ «ካሴካ ሃኢካ ዲዛ ጌሻ ጎዶ! ኔኒ ሄሳꬆ ፒርዲዳ ጊሻስ ኔኒ ቱማንቻ።

\VS{6}ኣሳይ ካሴ ኣማኒዛይታ ሱꬂኔ ናቤታ ሱꬅ ጉሲዳ ጊሻስ ኔ ኢስታ ሱꬅ ኡሻዳሳ፤ ሄሲካ ኢስታስ ቤሴስ»

\VS{7}ያርሾ ያርሺዛሶዛፔ፥ «ኤ ዉርሳ ዳንዳይዛ ጎዳ ጾሶ! ኔ ፒርዳቲ ዉሪካ ቱማኔ ሊኬ» ጊዛ ቃላ ሲያዲስ።


\par }{\PP \VS{8}ኦይዳንꬆ ኪታንቻዚ ባ ጹኣዛ ኣርሼ ቦላ ጉሲዴስ፤ ኣርሼይካ ኣሳ ባ ሴላን ጹጋና ማላ ኣርሼስ ዎልቃይ ኢሜቲዴስ።

\VS{9}ኣሳይካ ዎልቃማ ሴላን ጹጌቲዴስ፤ ሄ ቦሻታ ቦላ ሼኔይ ኢዛስ ዲዛ ጾሳ ሱንꬅ ኣሳይ ጫዪዴስ ኣቲን ማሮቴꬃን ጌሊቤናኔ ኢዛካ ቦንቺቤና።


\par }{\PP \VS{10}ኢቻሻንꬃ ኪታንቻይ ባ ጹኣ ዶኣዛ ኣልጋ ቦላ ጉሲዴስ፤ ሄ ዶኣዛ ካዎቴꬂ ꬉሚዴስ፤ ኣሳይ ዋዬዛፔ ዴንዲዳይሳን ባርካ ባ ኢንጻርስ ጋርጪዴስ።

\VS{11}ኢስቲ ጊዲኮ ሄ ማዱንꬃ ሳኮዛፔ ዴንዲዳይሳን ሳሎ ጾሳ ቃንጊዳ ኣቲን ማሮቴꬃን ጌሊቤቴና።


\par }{\PP \VS{12}ኡሱፑንꬃ ኪታንቻይ ቃሴ ባ ጹኣዛ ዎጋ ኤፊራጺሴ ሻፋን ጉሲዴስ፤ ኣርሼይ ሞኪዛ ባጋፌ ያና ካዎታስ ኦጌ ጊጊሳና ማላ ሻፋዚ ሜሊዴስ።

\VS{13}ሄ ዳዌዛ ዶናፔኔ ሄ ዶኣዛ ዶናፔ፥ ዎርዶ ናቤዛ ዶናፔ ኦቃርስ ሚሳቲዛ ሄꬑ ቱና ኣያናቲ ኬዚሺን ታ ቤያዲስ።

\VS{14}ሄይቲ ማላታታ ኦꬂዛ ዳይዳንꬃ ኣያናታ። ሄይቲ ኣያናቲ ኡባ ዳንዳይዛ ጎዳ ጊታ ጋላስ ሃናና ኦላስ ኣሳ ሺሻናስ ኣላሜ ካዎቲ ዲዛሶ ኡባ ባና።


\par }{\PP \VS{15}«ሄኮ ታኒ ካይሶ ማላ ቆፖንታ ጋካ ዎꬋና፤ ኢዚ ካሎቲን ኣሳይ ኢዛ ካሎቴꬅ ቤኦንታ ማላ ቤጊዲ ባ ማይኦ ናጊዛ ኣሲ ጋላቴቲዳዴ!»\XREF{}{{\XO 16:15 }{\XT{ማቶ 24፡43-44፤ ሉቃ 12፡39-40፤ ኣጁ 3፡3}}}


\par }{\PP \VS{16}ኣያናቲካ ካዎታ ኢብራዌ ኣሳ ቃላራ፥ «ኣርማጌዶኔ» ጌቴቲዛሶ ሺሺዳ።
\XREF{}{{\XO 16:16 }{\XT{2ካዎ 23፡29፤ ዛካ 12፡11}}}

\VS{17}ላፑንꬆ ኪታንቻዚ ባ ጹኣዛ ጫርኮ ቦላ ጉሲዴስ፤ ጾሳ ኬꬃ ጊዶን ዲዛ ኣልጋዛፔ፥ «ፖሌቲዴስ» ጊዛ ዎልቃማ ቃላይ ኬዚዴስ።

\VS{18}ዎልቃንꬂ፥ ዳዳ ጊሪሲኔ ጉጉንꬂ፥ ጊታ ቢታ ቃꬂ ሃኒዴስ። ኣሲ ቢታ ቦላ ሜꬌቶሶፔ ሃኖ ጋካናስ ሄሳ ማላይ ቢታ ቦላ ሃኒ ኤሬና።
\XREF{}{{\XO 16:18 }{\XT{ኣጁ 8፡5፤ 11፡13፥19}}}

\VS{19}ዎጋ ካታማያ ሄꬑ ኬዛ ሻኬታ ዎꬋዱስ፤ ኣይዛቤታ ካታማቲ ላሌቲዳ ጾሲ ዎጋ ካታማዮ ባቢሎኔ ዛሪ ቆፒዴስ፤ ሚኖ ሃንቆ ጹኣን ኩሚ ኣቲዳ ዎይኔ ጫጄ ኡሹ ኡያና ማላ ኦꬂዴስ።\XREF{}{{\XO 16:19 }{\XT{ኢሳ 51፡17}}}

\VS{20}ኣባ ጊዶን ዲዛ ዴሬቲ ዉሪካ ባቃቲዳ፤ ዙማቲካ ቤቲቤቴና።
\XREF{}{{\XO 16:20 }{\XT{ኣጁ 6፡14}}}

\VS{21}ኢሲ ኢሲ ሻቺ ኦይዱ ታማኔ ኢቻሹ ኪሎ ጊዲዛ ሻቺ ሳሎፔ ዱጌ ኣሳ ቦላ ዎꬊዴስ፤ ቦሻዚ ዳሮ ኢታ ጊዲዳ ጊሻስ ኣሳይ ሄ ሻቻ ቦሻ ጋሶን ጾሳ ጫዪዴስ።
\XREF{}{{\XO 16:21 }{\XT{ኬሳ 9፡23-24፤ ኣጁ 11፡19}}}




\par }\Chap{17}{\SH ላይማን ኤሬቲዳ ማጫሳዮኔ ዶኣዛ
\par }
{\PP \VerseOne{1}ላፑን ጹኣታ ባ ኩሼን ኦይኪዳ ላፑን ኪታንቻታፔ ኢሶይ ሃ ታኮ ዪዲ ታስ፥ «ሃ ያ፤ ዳሮ ሃꬃታ ቦላ ኡቲዳ ሄ ኢታ ላይማ ማጫሳይ ቦላ ጋኪዛ ፒርዳ ታ ኔና ቤሳና።
\XREF{}{{\XO 17:1 }{\XT{ኤር 51፡13}}}

\VS{2}ቢታ ቦላ ዲዛ ካዎቲ ዉሪካ ኢዚራ ላይማቲዳ፤ ቢታ ቦላ ዲዛ ኣሳይካ ኢዚ ላይማቴꬃ ዎይኔ ጫጄን ማꬆቲዴስ» ጊዴስ።
\XREF{}{{\XO 17:2 }{\XT{ኢሳ 23፡17፤ ኤር 51፡7}}}


\par }{\PP \VS{3}ሄሳፌ ጉዬ ኪታንቻዚ ታና ኣያናን ዱጌ ባዞ ቢታ ኤፊዴስ፤ ኢዛ ኣሳቴꬃዚ ኩሜꬅ ጫሻ ሱንꬃን ጻፌቲዳ ላፑን ሁኤቲኔ ታሙ ካጬቲ ዲዛ ኢሲ ዞኦ ዶኣዛ ቦላ ኡቲዳ ኢሲ ማጫሳዮ ቤያዲስ።
\XREF{}{{\XO 17:3 }{\XT{ኣጁ 13፡1}}}

\VS{4}ሄ ማጫሳያ ጋላልኦ ማላ ማይኦኔ ዞኦ ማይኦ ማይኣዱስ፤ ዎርቃን፥ ቦንቾ ሹቻኒኔ ኢንቁ ጌቴቲዛ ኣልኦ ሚሽ ማይኣዳ ጶላዉስ፤ ኢዛ ባ ኩሼን ቃሴ ኢታ ሹኒዛ ሚሺኔ ባ ቱና ላይማቴꬂ ኢዛን ኩሚዳ ዎርቃ ጹኣ ኦይካ ኡታዱስ።
\XREF{}{{\XO 17:4 }{\XT{ኤር 51፡7}}}

\VS{5}ኢዚ ሊጴ ቦላ፥ «ጹራ፥ ላይማቲዛይታሲኔ ቢታ ቦላ ቱና ኦꬂዛይታስ ኣዮ ዎጋ ባቢሎኔ» ጌቴቲዛ ሱንꬂ ጻፌቲ ኡቲዴስ።

\VS{6}ሂና ሄ ማጫሳያ ጌሻታ ሱꬃኒኔ ዬሱሳ ሱንꬃን ሃይቂዳ ኣሳ ሱꬃን ማꬆቲዳሮ ታኒ ቤያዲስ፤ ታ ኢዞ ቤያዳ ዳሮ ማላሌታዲስ።

\VS{7}ጊዶ ኣቲን ኪታንቻዚ ጊዲኮ ታና፥ «ኔ ኣዛስ ማላሌታይ? ሃ ማጫሳያ ጹራ ዮኦኔ ኢዛ ኢስታ ቦላ ኡቲዳ ላፑን ሁኤታኔ ታሙ ካጬቲ ኢዛስ ዲዛ ዶኣዛ ጹራ ታ ኔስ ቆንጪሳና።

\VS{8}ኔ ቤኒዳ ዶኣዚ ካሴካ ዲዛይሳኮ ሺን ሃኢ ዴና። ኢዚ ጉዬፔ ጪማ ኦላ ጊዶፌ ኬዛናኔ ጌዴ ꬋዮሶ ባና፤ ኣላሜይ ሜꬌቶሶፔ ኢስታ ሱንꬂ ዴኦ ማጻፋን ጻፌቶንታ ቢታ ቦላ ዲዛ ኣሳይ ሄ ዶኣዚ ካሴካ ዲዛይሳ ሃኢ ቃሴ ዶንታይሳ ጉዬፔ ያናይሳ ጊዲዳይሳ ቤኢዲ ማላሌታና።
\XREF{}{{\XO 17:8 }{\XT{ዳኔ 7፡7፤ ኣጁ 11፡7፤ ማዛ 69፡28}}}


\par }{\PP \VS{9}«ዩሺ ቆፒዛ ኤራ ኣሲ ኮዬቲዛይ ሃኒና፤ ላፑን ሁኤቲ ሄ ማጫሳያ ኢስታ ቦላ ኡቲዳ ላፑን ዙማታ፤ ሄይቲካ ላፑን ካዎታኮ።

\VS{10}ሄ ላፑን ካዎታፔ ኢቻሻቲ ኩንዲዳ፤ ኢሶይ ሃኢ ዴስ። ሃንኮይሲ ቡሮ ዪቤና፤ ኢዚ ዪዲ ጉꬃ ዎዴ ታካናስ ቤሴስ።

\VS{11}ኦስፑንꬆ ካዎዚ ካሴ ዲዛዴ ሺን ሃኢ ጊዲኮ ባይንዳ ዶኣኮ፤ ኢዚ ላፑናታፔ ኢሳ፤ ኢዚካ ጌዴ ꬋዮሶ ባና።


\par }{\PP \VS{12}«ኔ ቤኢዳ ታሙ ካጬቲ ቡሮ ካዎቶንታ ታሙ ካዎታ፤ ጊዲኮካ ኢስቲ ሄ ዶኣዛራ ኢሲፌ ኢሲ ሳቴስ ዶኣዛራ ካዎታናስ ካዎቴꬃ ዎልቃ ዴማና።
\XREF{}{{\XO 17:12 }{\XT{ዳኔ 7፡24}}}

\VS{13}ሄ ታሙ ካዎታስ ኢሲ ቆፋይ ዴኣና፤ ኢስቲ ባ ዎልቃኔ ባ ጎዳቴꬅ ሄ ዶኣዛስ ኣꬂ ኢማና።

\VS{14}ኢስቲ ዶርሳዛ ቦላ ኦላ ዴንꬃና ሺን ዶርሳዚ ጎዳታስ ጎዳኔ ካዎታስ ካዎ ጊዲዳ ጊሻስ ኢዚ ኢስታ ጾናና፤ ኢዛራ ዲዛይቲ ጼይጌቲዳይታ፥ ዶሬቲዳይታኔ ኣማኔቲዳይታ» ጊዴስ።

\VS{15}ሄ ኪታንቻዚካ ታስ፥ «ሃ ላይማ ማጫሳያ ኢስታ ቦላ ኡታ ዲሺን ኔኒ ቤኢዳ ሃꬃታ፥ ዴሬታ፥ ኣሳታ፥ ዱማ ዱማ ቆሞታ ቃሴካ ዱማ ዱማ ቃላን ሃሳይዛይታ።

\VS{16}ሄ ዶኣዚኔ ኔ ቤኢዳ ታሙ ካጬቲ ሄ ላይማ ማጫሳዮ ኢጼቴስ፤ ኢስቲ ኢዞ ꬋዮሶ ጋꬃና፤ ካሎ ሜላ ኣሻና፤ ኢስቲ ኢዚ ኣሾ ማናኔ ኢዞ ታማንካ ጹጋና።

\VS{17}ባ ቆፋ ፖላናስ ሃይሳꬆ ኦꬃና ማላ ሄሳ ሄ ቆፋ ኢስታ ዎዚናን ዎꬂዳይ ጾሳ፤ ሄሳ ጊሻስ ጾሳ ቃላይ ፖሌታና ጋካናስ ኢስቲ ቆፋን ኢሲኖ ጊዳና፤ ባ ካዎቴꬃ ጎዳቴꬃካ ሄ ዶኣዛስ ኣꬂ ኢማና።

\VS{18}ኔ ቤኢዳ ማጫሳያ ቢታ ካዎታፔ ቦላራ ካዎታና ዲዛ ዎጋ ጊታ ካታማዮ» ጊዴስ።




\par }\Chap{18}{\SH ባቢሎኔ ኩንዴꬅ
\par }
{\PP \VerseOne{1}ሄሳፌ ጉዬ ጎዳቴꬂ ኢዛስ ዲዛ ሃራ ኪታንቻይ ሳሎፔ ዱጌ ዎꬊሺን ቤያዲስ፤ ኢዛ ቦንቾ ፖኦፔ ዴንዲዳይሳን ቢታይካ ፖኢዴስ።


\par }{\PP \VS{2}ኢዚ ꬎቃ ቃላን፥ «ጊታ ባቢሎና ኩንዳዱስ! ኩንዳዱስ! ኩንዳዱስ! ዳይዳንꬃ ዱሳሶ ጊዳዱስ! ቱና ኣያናታስ ኣቆሶ ጊዳዱስ! ሃራሲዛ ኢታ ካፎታስ ሼምፖሶ፥ ኢታኔ ሃራሲዛ ዶኣታስካ ኣቆሶ ጊዳዱስ።
\XREF{}{{\XO 18:2 }{\XT{ኢሳ 21፡9፤ ኤር 51፡8፤ ኣጁ 14፡8፤ ኢሳ 13፡21፤ ኤር 50፡39}}}

\VS{3}ዴሬ ኣሳ ዉርሳ ማꬆሲዛ ባ ላይማቴꬃ ዎይኔ ጫጄዛ ኡሻዱስ፤ ቢታ ቦላ ዲዛ ካዎቲ ኢዚራ ላይማቲዳ፤ ቢታ ቦላ ዲዛ ዛልኣንቻቲ ኢዚስ ዲዛ ኢሻሎ ዱሳፌ ዴንዲዳይሳን ዳሮ ዱሬቲዳ» ጊ ዋሲዴስ።
\XREF{}{{\XO 18:3 }{\XT{ኢሳ 23፡17፤ ኤር 51፡7}}}


\par }{\PP \VS{4}ቃሴካ ሃራ ቃላይ ሳሎፔ፥ «ታ ዴሬቶ! ኢንቴ ኢዚራ ኢዚ ናጋራን ዙፔቶንታ ማላኔ ኢዞ ጋኪዛ ቦሻ ኢንቴ ኢዚራ ጊሼቲ ኤኮንታ ማላ ኢዚፔ ሻኬቲ ኬዚቴ።
\XREF{}{{\XO 18:4 }{\XT{ኢሳ 48፡20፤ ኤር 50፡8፤ 51፡6፥45}}}

\VS{5}ኢዚ ናጋራይ ዶሬቲዲ ፑዴ ሳሎ ጋኪዴስ፤ ጾሲካ ኢዚ ሞሮዛ ኣኬኪዴስ።
\XREF{}{{\XO 18:5 }{\XT{ሜꬌ 18፡20-21፤ ኤር 51፡9}}}

\VS{6}ኢዛ ኢሚዳሪ ጊና ኢዚስ ኩሼ ዛሪቴ፤ ኢዚ ኦሶ ጊሻስ ኢዚስ ናምኡ ኩሼ ጪጊቴ፤ ኢዚስ ናምኡ ኩሼ ኢዚይሳፌ ኣꬂ ዋላኪቴ።
\XREF{}{{\XO 18:6 }{\XT{ማዛ 137፡8፤ ኤር 50፡29}}}

\VS{7}ኢዛ ባስ፥ ባ ቦንቾሲኔ ባስ ጊጋና ማላ ኢሞይሳ ጊና ዋዬኔ ሙዞቴꬅ ኢዚስ ኢሚቴ፤ ኢዛ ባ ዎዚናራ፥ ‹ታኒ ካዎ ማቺ ማላ ኡታዲስ ኣቲን ኣምኢ ማላ ጊዲኬ፤ ታና ሙዞቴꬂ ሙሌካ ጋኬና› ጋዳ ጬቄታዉስ።

\VS{8}ሄሳ ጊሻስ ኢዚ ቦላ ቦሻይ ዉሪካ ኢሲ ጋላስ ጋካና፤ ሃይቆይ፥ ሙዞቴꬂኔ ጋፋይ ኢዞ ጋካና፤ ኢዛ ታማን ጹጌታና፤ ኢዚ ቦላ ፒርዲዛ ጎዳይ ጾሲ ኢዚ ሚኖ» ጊሺን ታኒ ሲያዲስ።


\par }{\PP \VS{9}ኢዚራ ላይማቲሼ ኢሻሎ ዱስ ዴዪዳ ሃ ቢታ ካዎቲ ኢዛ ጹጌቲሺን ጩዋቲዛ ጩዋ ቤኢዲ ኢዚ ጊሻስ ዋሲዲ ዬካና።

\VS{10}ኢዚ ዋዬዛስ ባቢዳ ጊሻስ ሃሆን ኤቂዲ፥ «ሃኔ ጊታ ካታማዬ! ሃኔ ሚኖ ካታማዬ ባቢሎኔ! ኔ ፒርዳይ ሜጺ ኢሲ ሳቴ ጊዶን ዪዳ ጊሻስ ኔስ ኣዬ ኣና! ኣዬ ኣና!» ጋና።


\par }{\PP \VS{11}ሃይሳፌ ጉዬ ኢስታ ማርካቤን ጫኔቲዳይሳ ሻሚዛ ኣሲ ባይንዳ ጊሻስ ቢታ ቦላ ዲዛ ዛልኣንቻቲ ኢዚስ ዬካናኔ ካዮታና።
\XREF{}{{\XO 18:11 }{\XT{ሂዚ 27፡31፥36}}}

\VS{12}ኢስታ ማርካቤን ጫኔቲዳይ ዎርቃ፥ ቢራ፥ ኣልኦ ሹች፥ ኢንቁ፥ ሌኤ ማይኦ፥ ጋላልኦ ማላ ማይኦ፥ ሃሬ ጌቴቲዛ ማይኦ፥ ዞኦ ማይኦኔ ሎኦ ሳዎ ሳዊዛ ሚꬅ ኡባ፥ ዳንጋርሳ ዛሌ፥ ኣልኦ ሚꬃፌ፥ ጻርቂማላፔ ቢራታፔኔ ዎሊዎጆፌ ኦሴቲዳ ሚሽ ኡባ፥

\VS{13}ቃራፋ፥ ሳዎ፥ ሳዊዛ ሚꬅ፥ ካርቤ፥ ኤጻኔ፥ ዎይኔ ጫጄ፥ ዎጋራ ዛይቴ፥ ꬊሌ፥ ጊስቴ፥ ሚዝ፥ ዶርሳታ፥ ፓራታ፥ ፓራ-ጋሬታ፥ ኣይሌታኔ ሃራ ኣሳታኮ።


\par }{\PP \VS{14}ዛልኣንቻቲ፥ «ሃኔ ኔኒ ኣሞቲዳ ሎኦ ሚሻቲ ዉሪካ ኔፔ ሃኪዳ፤ ኔ ሃሮይኔ ኔ ጌጼይ ዉሪካ ꬋይዴስ፤ ሃይሳፌ ጉዬ ኔኒ ሄይታንታ ሙሌካ ዛራ ዴማካ!» ጋና።

\VS{15}ሄይታንታ ዉርሲ ሻሚ ሻሚዲ ዱሬቲዳ፤ ዛልኣንቻቲ ኢዚ ቦላ ጋኪዳ ዋዬዛስ ባቢዲ ሃሆን ኤቃና፤ ዬኪሼኔ ሙዞቲሼ፥
\XREF{}{{\XO 18:15 }{\XT{ሂዚ 27፡31፥36}}}

\VS{16}«ካሴ ሌኤ ማይኦኔ ጋላልኦ ማይኦ ቃሴካ ዞኦ ማይኦ ማይኢዛሪስ፥ ዎርቃኒኔ ቦንቾ ሹቻን፥ ኢንቁንካ ጶሊዳ ጊታ ካታማይስ ኣዬ ኣና! ኣዬ ኣና!

\VS{17}ሄሳ ማላ ሃሮይ ኢሲ ሳቴ ጋርሳን ꬋይዴስ» ጋና።

\par }{\PP ማርካቤ ኣዛዚዛይቲ ዉሪ ማርካቤን ቢዛይቲ ዉሪ ማርካቤ ጊዶን ኦꬂዛይቲ ዉሪካ ኣባ ጊዶን ዛልኣንቻቲ ዉሪካ ሃሆን ኤቃና።
\XREF{}{{\XO 18:17 }{\XT{ኢሳ 23፡14፤ ሂዚ 27፡26-30}}}

\VS{18}ኢዛ ጹጌቲሺን ጩዋቲዛ ጩዋዛ ቤኢዲ፥ «ሃኖ ሃ ጊታ ካታማዮ ሚሳቲዛ ካታማይ ሃራይ ኣዋን ዳንዴ?» ጊሼ ዋሲዳ።
\XREF{}{{\XO 18:18 }{\XT{ሂዚ 27፡32}}}

\VS{19}ባ ሁኤን ጉዱላ ቆሊዲ ዬኪሼኔ ሙዞቲሼ፥ «ኣባ ቦላ ማርካቤይ ዲዛይቲ ዉሪካ ኢዚ ሚሻን ዱሬቲዳይቲ፥ ሂና ጊታ ካታማያ ኢሲ ሳቴ ጊዶን ሙሌራ ꬋይዳ ጊሻስ ኢዚስ ኣዬ ኣና! ኣዬ ኣና!» ጊ ዋሲዳ።
\XREF{}{{\XO 18:19 }{\XT{ሂዚ 27፡30-34}}}

\VS{20}ሳሎዞ! ኢዚ ጋሶን ኔ ኡፋዬታ፤ ጾሲ ኢንቴ ጊሻስ ኢዚ ቦላ ፒርዲዳ ጊሻስ ኢንቴ ጌሻቲ፥ ሃዋሬቲኔ ናቤቲካ ኡፋዬቲቴ።
\XREF{}{{\XO 18:20 }{\XT{ዛሬ 32፡43፤ ኤር 51፡48}}}


\par }{\PP \VS{21}ሄሳፌ ጉዬ ኢሲ ሚኖ ኪታንቻይ ዎልቃማ ዎጻ ሹች ሚሳቲዛ ኢሲ ሹች ዴንꬂዲ፥ «ጊታ ካታማያ ባቢሎና ሄሳꬆካ ዎልቃራ ሱጌታዳ ኩንዳና፤ ሃይሳፌ ጉዬ ሙሌካ ቤቱኩ።
\XREF{}{{\XO 18:21 }{\XT{ኤር 51፡63-64፤ ሂዚ 26፡21}}}

\VS{22}ዲꬅ ሚሳቲዛ ባጋና ጌቴቲዛይሳ ሾጪዛይታኔ ማዛሙሬ ዬጺዛይታ ዬꬃ ሱሱልኤ ሱሱልኢዛ ኣሳይኔ ዲንኬ ፑኒዛይታ ጊሪሲ ናምኣንꬆ ኔናን ሲዬቴና፤ ኩሼ ሂላቴꬂ ዲዛ ኣይ ኣሲካ ሃይሳፌ ጉዬ ኔናን ቤቴና፤ ዎጻ ጊሪሲ ሃይሳፌ ጉዬ ኔናን ሲዬቴና።
\XREF{}{{\XO 18:22 }{\XT{ኢሳ 24፡8፤ ሂዚ 26፡13}}}

\VS{23}ታማ ፖኦይ ሃይሳፌ ጉዬ ኔናን ፖኤና፤ ኣዴኔ ማጫ ሚሺራ ቃላይ ሃይሳፌ ጉዬ ኔናን ሴቴቴና፤ ኔ ዛልኣንቻቲ ካሴ ኣላሜን ኤሬቲዳይታ፤ ኔኒ ቃሴ ኣሳ ዉርሳ ሙሬኖን ባሌꬃዳሳ።


\par }{\PP \VS{24}«ኢዚ ጊዶን ናቤታ ሱንꬂ፥ ጌሻታ ሱንꬂኔ ቢታ ቦላ ኣሳ ኩሼን ሃይቂዳይታ ኡባታ ሱንꬂ ቤቲዴስ» ጊሼ ዱጌ ኣባ ጊዶ ዬጊዴስ።
\XREF{}{{\XO 18:24 }{\XT{ኤር 51፡49}}}


\par }{\BB \par }


\Chap{19}{\PP \VerseOne{1}ሄሳፌ ጉዬ ዳሮ ኣሳ ቃላ ጊሪስ ሚሳቲዛ ጊታ ቃላ ጊሪሲ ሳሎፔ፥ «ሃሌ ሉያ!\FTNT{*}{{\FR 19:1 }{\FQA{ሃሌ ሉያ፡
}}{\FT{ሃሌ ሉያ ቢርሼꬃይ ኢብራዌታ ቃላራ፥ «ጾሲ ጋላቴቶ» ጉሳ።
}}} ኣቶቴꬂ፥ ቦንቾይ፥ ዎልቃይካ ኑ ጎዳሳ።

\VS{2}ኢዛ ፒርዳይ ቱማኔ ኣዳ፤ ኢዛ ቢታ ባ ላይማቴꬃን ቱኒሲዳ ዎጋ ጊታ ላይማዮ ኢዚ ባ ፒርዳን ቃጻይዴስ፤ ኢዞ ቃጻይዲ ባ ኦሳንቻታ ሱꬃ ሃሎ ኬሲዴስ» ጊሺን ታ ሲያዲስ።

\VS{3}ቃሴካ፥ «ሃሌ ሉያ፤ ኢዚፔ ኬዚዛ ጩዋይ ሜርናፔ ሜርና ጋካናስ ፑዴ ጩዋቲሼ ዴኣና» ጊሼ ዋሲዳ።
\XREF{}{{\XO 19:3 }{\XT{ኢሳ 34፡10}}}


\par }{\PP \VS{4}ናምኡ ታማኔ ኦይዱ ጪማቲኔ ኦይዱ ዶኣቲ ኣልጋ ቦላ ኡቲዳ ጾሳስ ጉፋኒዲ፥ «ኣሚን፥ ሃሌ ሉያ!» ጊሼ ኢዛስ ጎይኒዳ።


\par }{\SH ዶርሳዛ ሳርጌ ዲጊሳ
\par }
{\PP \VS{5}ሄሳፌ ጉዬ፥ «ኢዛስ ያዪዛ ኢዛ ኦሳንቻቲ ዉሪካ ጉꬃቲኔ ጊታቲ ኑ ጎዳ ጋላቲቴ» ጊዛ ቃላይ ኢዛ ኣልጋፌ ኬዚዴስ።
\XREF{}{{\XO 19:5 }{\XT{ማዛ 115፡13}}}

\VS{6}ዳሮ ኣሳ ቃላ ጊሪስ ሚሳቲዛይ፥ ሻፋ ሃꬃ ጊሪስ ሚሳቲዛ ጊሪስ፥ ዎልቃማ ዳዳ ጊሪስ ሚሳቲዛ ጊሪሲ፥ «ሃሌ ሉያ! ኡባ ዳንዳይዛ ጎዳይ ካዎቴስ!\XREF{}{{\XO 19:6 }{\XT{ሂዚ 1፡24፤ ማዛ 93፡1፤ 97፡1፤ 99፡1}}}

\VS{7}ዶርሳዛ ሳርጌ ጋላሲ ጋኪዳ ጊሻሲኔ ኢዛ ሚሺራያ ጊጌታ ኡቲዳ ጊሻስ ሃ ዪቴ፤ ኣኔ ኡፋዬቶስ! ኣኔ ኡፋይሳን ኢዛ ቦንቾስ።

\VS{8}ኢዛ ጾልቄቲዛ ጌሻ ሎኦ ማይኦ ማይኣና ማላ ኢዚስ ኢሜቲዴስ» ጊሺን ሲያዲስ፤ ሄ ሌኤ ማይኦዚ ጌሻታ ጺሎቴꬃ ኦሶ።


\par }{\PP \VS{9}ሄሳፌ ኪታንቻዚ ታና፥ «ጌዴ ዶርሳዛ ሳርጌስ ጼይጌቲዳይቲ ኣንጄቲዳይታ ጋዳ ጻፋ» ጊዴስ፤ ካሌꬂዲካ፥ «ሃይሲ ቱሙ ጾሳ ቃላ» ጊዴስ።
\XREF{}{{\XO 19:9 }{\XT{ማቶ 22፡2-3}}}


\par }{\PP \VS{10}ታኒካ ሄ ኪታንቻዛስ ጎይናናስ ኢዛ ቶሆ ቦላ ጉፋናዲስ ሺን ኢዚ ታና፥ «ኣጋ! ሄሳꬆ ኦꬆፋ! ታኒካ ኔናራ ዬሱስ ኪርስቶሳ ማርካቴꬅ ኦይኪዳ ኢሻታራ ኢሲፌ ኦꬂዛዴ፤ ኔኒ ጾሳስ ጎይና! ዬሱሳ ማርካይ ቲንቢቴ ኣያና» ጊዴስ።


\par }{\SH ቦꬃ ፓራ ቶጊዳዴ
\par }
{\PP \VS{11}ሄሳፌ ጉዬ ሳሎይ ዶዬቲዳይሳ ታ ቤያዲስ፤ ቃሴካ ቦꬃ ፓራካ ቤያዲስ፤ ሄ ፓራዛ ቶጊዳይሲ ኣማኔቲዳዴኔ ቱማንቻ ጌቴቲዛዴ፤ ኢዚ ቃሴ ቱማ ፒርዴሲኔ ኦሌቴስ።
\XREF{}{{\XO 19:11 }{\XT{ሂዚ 1፡1-3፤ ማዛ 96፡13፤ ኢሳ 11፡4}}}

\VS{12}ኢዛ ኣይፌቲ ታማ ላጮ ሚሳቴቴስ፤ ኢዛ ሁኤ ቦላ ዳሮ ዛዉዴቲ ዴቴስ፤ ኢዛፔ ኣቲን ሃራ ኣሲ ኦኒካ ኤሮንታ ሱንꬂ ኢዛ ቦላ ጻፌቲ ኡቲዴስ።
\XREF{}{{\XO 19:12 }{\XT{ዳኔ 10፡6}}}

\VS{13}ኢዚ ሱꬃን ማꬌቲዳ ማይኦ ማይኢዴስ፤ ኢዛ ሱንꬃይ፥ «ጾሳ ቃላ» ጌቴቴስ።

\VS{14}ቦꬃ ፓራታ ቶጊዲ ቦꬂኔ ጌሽ ጊዲዳ ሎኦ ማይኦ ማይኢዳ ሳሎ ኦላንቻቲ ኢዛ ካሊዳ።

\VS{15}ኣይዛቤታ ኢዛራ ቃንጺዛ ቃራ ማሻይ ኢዛ ዶናፔ ኬዜስ፤ ኢዚ ኢስታ ቢራታ ጉፌራ ሃራና፤ ኢዚ ዉርሲካ ዳንዳይዛ ጾሳ ሚኖ ሃንቆ ቆንጪሲዛ ዎይኔ ጫጄ ዬꬊዛሶን ኢስታ ዬꬋና።\XREF{}{{\XO 19:15 }{\XT{ማዛ 2፡9፤ ኢሳ 63፡3፤ ኢዩ 3፡13፤ ኣጁ 14፡20}}}

\VS{16}ኢዛ ማይኦ ቦላኔ ኢዛ ዎዲራ ቦላ፥ «ኢዚ ካዎታስ ካዎ፥ ጎዳታስ ጎዳ» ጊዛ ሱንꬂ ጻፌቲ ዴስ።


\par }{\PP \VS{17}ሄሳፌ ጉዬ ኣርሼ ቦላ ኤቂዳ ኢሲ ኪታንቻ ቤያዲስ፤ ኢዚ ሳሎ ቦላ ፒራꬊዛ ካፎታስ፥ «ዎጋ ጾሳ ዲጊሳ ማናስ ሃ ዪቴ! ሃ ሺቂቴ!

\VS{18}ካዎታ ኣሾ፥ ኦላንቻታ ኣዛዚዛይታ ኣሾ፥ ጎባ ኦላንቻታ ኣሾ፥ ፓራታ ኣሾኔ ፓራ ቶጊዛይታ ኣሾ፥ ጎዳታ ኣሾኔ ኢስታ ኣሽካራታ ኣሾ፥ ጉꬃ ናይታ ኣሾኔ ጪማ ኣሳታ ኣሾ ጊዲዳ ኣሳ ኡባ ኣሾ ሃ ዪዲ ሚቴ!» ጊሼ ጊታ ቃላን ዋሲዴስ።


\par }{\PP \VS{19}ሄሳꬆካ ዶኣዚኔ ቢታ ካዎቲ ኢስታ ኦላ ኣሳይካ ቦꬃ ፓራ ቶጊዳይሳራኔ ኢዛ ኦላ ኣሳራ ኦሌታናስ ሺቂዳይታ ቤያዲስ።

\VS{20}ጊዶ ኣቲን ሄ ዶኣዚ ኦይኬቲዴስ፤ ካሴ ኢዛራ ዳሮ ማላታ ኦꬂዳ ዎርዶ ናቤዚካ ኢዛራ ኦይኬቲዴስ፤ ኢዚ ሄ ዶኣዛ ማላታይ ኢስታ ቦላ ዲዛይታኔ ሄ ዶኣዛ ሚስሌዛስ ጎይኒዳይታኔ ጊታ ማላታታ ኦꬂ ኦꬂዲ ኢስታ ባሌꬂሼ ጋምኢዴስ፤ ሄይቲ ናምኣቲ ዲኔ ጌቴቲዛ ኤጺዛ ታማ ኣባን ሃይቆንታ ፓጻ ዲሼ ዬጌቲዳ።
\XREF{}{{\XO 19:20 }{\XT{ኣጁ 13፡1-18}}}

\VS{21}ሃንኮ ኣቲዳይቲ ቃሴ ቦꬃ ፓራ ቶጊዳይሳ ዶናፔ ኬዚዳ ማሻን ሃይቂዳ፤ ካፎቲካ ዉሪ ኢስታ ኣሾዛ ሚ ካሊዳ።




\par }\Chap{20}{\SH ሺ ላይꬃ ካዎቴꬅ
\par }
{\PP \VerseOne{1}ሄሳፌ ጉዬ ጪማ ኦላዛ ዶይዛ ቁልፔኔ ጊታ ሳንሳላታ ባ ኩሼን ኦይኪዳ ኪታንቻይ ሳሎፔ ዱጌ ዎꬊሺን ታ ቤያዲስ።

\VS{2}ሄ ዳዌዛ ኦይኪዲ ሺ ላይꬅ ቃቺዴስ፤ ሄሲ ዳዌዚ ዳቡሎሳ ዎይኮ ጻላኤ ጌቴቲዛ ካሴ ቤኒ ሾሻዛ።
\XREF{}{{\XO 20:2 }{\XT{ሜꬌ 3፡1}}}

\VS{3}ሺ ላይꬅ ጋካናስ ኢዚ ካዎቴꬃታ ባሌꬆንታ ማላ ሄ ኪታንቻዚ ዳዌዛ ዱጌ ጪማ ኦላን ዬጊዴስ፤ ኢዛ ቦላ ጎርዲዲ ማታሜ ዎꬂዴስ፤ ኢዚ ሄሳፌ ጉꬃ ዎዴስ ቢርሼታናስ ቤሴስ።


\par }{\PP \VS{4}ሄሳፌ ጉዬ ታኒ ኣልጋታ ቤያዲስ፤ ሄ ኣልጋታ ቦላ ፒርዳ ፒርዳናስ ጎዳቴꬂ ኢስታስ ኢሜቲዳይቲ ኡቲዳይታ ቤያዲስ፤ ቃሴካ ዬሱሳ ጊሻስ ኢስቲ ማርካቲዳ ጊሻሲኔ ጾሳ ቃላ ጊሻስ ኢስታ ቆꬌይ ቃንጼቲዳ ኣሳታ ሼምፖካ ቤያዲስ፤ ሄይታንቲ ዶኣዛሲኔ ኢዛ ሚስሌዛስ ጎይኒቤቴና፤ ኢዛ ማላታካ ባ ሊጴ ቦላ ጊዲን ባ ኩሼ ቦላ ዎꬆንታይታ፤ ኢስቲ ሃይቆፔ ዴንዲዳ ኪርስቶሳራ ኢሲፌ ሺ ላይꬅ ካዎቲዳ።
\XREF{}{{\XO 20:4 }{\XT{ዳኔ 7፡9፥22}}}

\VS{5}ሃንኮ ኣቲዳ ሃይቄꬃቲ ሺ ላይꬃይ ፖሌታና ጋካናስ ሃይቆፔ ዴንዲቤቴና፤ ሄሲካ ሃይቆፔ ኮይሮ ዴንꬃ።

\VS{6}ኮይሮ ዴንꬃን ዲዛይቲ ሄይቲ ኣንጄቲዳይታኔ ጌሻታ። ኢስታ ቦላ ናምኣንꬆ ሃይቆስ ዎልቃይ ዴና፤ ኢስቲ ጾሳ ቄሴታኔ ኪርስቶሳ ቄሴታ ጊዳና፤ ኢስቲ ኪርስቶሳራ ሺ ላይꬅ ካዎታና።


\par }{\SH ጻላኤ ጾኔቴꬅ
\par }
{\PP \VS{7}ሄ ሺ ላይꬃይ ፖሌቲዳ ማላ ጻላኤይ ባ ቃሼቲዳሶፔ ቢርሼታና።

\VS{8}ኣላሜ ቦላ ዲዛይቲ ሄይቲካ ጎጌኔ ማጎጌ ጌቴቲዛይታ ባሌꬃናሲኔ ኢስታ ኦላስ ኤኪ ባናስ ኬዛና፤ ሄይታንታ ቆዳይ ኣባ ኣቻን ዲዛ ኣጬ ማላ።
\XREF{}{{\XO 20:8 }{\XT{ሂዚ 38፡2፥9፥15}}}

\VS{9}ኢስቲ ኩሜꬃ ቢታ ቦላ ላሌቲዲ ጌሻቲ ዲዛሶዮ ዶሴቲዳ ካታማዮ ጊዶꬂዳ ሺን ሳሎፔ ዎꬊዳ ታማይ ኢስታ ዲፒ ሂስቲ ጹጊዴስ።

\VS{10}ካሴ ኢስታ ባሌꬂዳ ዳቡሎሲ ሄ ዶኣዚኔ ዎርዶ ናቤዚ ዲዛሶይ ዲኔን ኤጺዛ ታማ ኣባ ጊዶን ዬጌቲዳ፤ ኢስቲ ሄን ቃማኔ ጋላስ ሜርናፔ ሜርና ጋካናስ ጹጌታና።


\par }{\PP \VS{11}ሄሳፌ ጉዬ ኢሲ ጊታ ቦꬃ ኣልጋኔ ሄ ኣልጋ ቦላ ኡቲዳይሳ ቤያዲስ፤ ቢታይኔ ሳሎይ ኢዛ ሲንꬃፌ ባቃቲዳ ሺን ኢስቲ ቢዲ ጌላናሶይ ቤቲቤና።
\XREF{}{{\XO 20:11 }{\XT{ዳኔ 7፡9-10}}}

\VS{12}ሄ ኣልጋዛ ሲንꬃን ሃይቂዳ ጪማታኔ ናቴꬃታ ቤያዲስ፤ ማጻፋቲካ ዶዬቲዳ፤ ሃራ ዴኦ ማጻፋይካ ዶዬቲዴስ፤ ሃይቂዳይቲካ ማጻፋታን ካሴ ጻፌቲ ዲዛ ባ ኦሶ ኦሶ ማላ ፒርዳ ኤኪዳ።

\VS{13}ኣባይካ ባ ጋርሳን ዲዛ ሃይቄꬃታ ኢሚዴስ፤ ሃይቆይኔ ዱፎይ ቃሴ ካሴ ሃይቂዲ ባ ጊዶን ዲዛይታ ኢሚዳ፤ ኢሲ ኢሲ ኣሲ ባ ኦሶ ኦሶ ማላ ፒርዳ ኤኪዴስ።

\VS{14}ሃይቆይኔ ዱፎይ ታማ ኣባ ጊዶ ዬጌቲዳ፤ ሄ ታማ ኣባዚ ናምኣንꬆ ሃይቆ።

\VS{15}ኢዛ ሱንꬂ ዴኦ ማጻፋን ጻፌቶንታዴይ ዉሪካ ታማ ኣባን ዬጌቲዴስ።




\par }\Chap{21}{\SH ኦራꬃ ሳሎኔ ኦራꬃ ሳኣ
\par }
{\PP \VerseOne{1}ሄሳፌ ጉዬ ታኒ ኦራꬃ ሳሎኔ ኦራꬃ ሳኣ ቤያዲስ፤ ካሴ ሳሎይኔ ካሴ ሳኣይ ኣꬊ ቢዳ፤ ሃይሳፌ ጉዬ ኣባይካ ዴና።
\XREF{}{{\XO 21:1 }{\XT{ኢሳ 65፡17፤ 66፡22፤ 2ጴጽ 3፡13}}}

\VS{2}ጌሻ ካታማያ ኦራꬃ ዬሩሳላሜይ ባ ኣዚናስ ጊጌቲዳ ሚሺራ ማላ ሎኣ ጊጌታዳ ሳሎ ጾሳ ኣቻፌ ዎꬊሺን ታኒ ቤያዲስ።
\XREF{}{{\XO 21:2 }{\XT{ኢሳ 52፡1፤ ኣጁ 3፡12፤ ኢሳ 61፡10}}}

\VS{3}ኣልጋዛፔ፥ «ሄኮ ጾሳ ኣቆሶይ ኣሳራ ዴስ፤ ኢዚ ኢስታራ ዳና፤ ኢስቲካ ኢዛ ዴሬታ ጊዳና፤ ጾሲ ባ ቦንቾን ኢስታራ ኢሲፌ ጊዳና፤ ኢዚ ኢስታ ጾስ ጊዳና።
\XREF{}{{\XO 21:3 }{\XT{ሂዚ 37፡27፤ ሌዌ 26፡11-12}}}

\VS{4}ኢዚ ኢስታ ኣይፌፔ ኣፉንꬅ ኡባ ቁጫና፤ ካሴ ዎጋይ ኣꬊዳ ጊሻስ ሃይቆይ ዎይኮ ሙዞቴꬂ ዎይኮ ዬሆይ ዎይኮ ዋዬይ ሃይሳፌ ጉዬ ዴና» ጊዛ ጊታ ቃላይ ኬዚሺን ታኒ ሲያዲስ።
\XREF{}{{\XO 21:4 }{\XT{ኢሳ 25፡8፤ 35፡10፤ 65፡19}}}


\par }{\PP \VS{5}ሄ ኣልጋ ቦላ ኡቲዳይሲካ፥ «ሄኮ ታኒ ዉርሳካ ኦራꬅ ኬሳና!» ጊዴስ፤ ቃሴካ ታና፥ «ሃይሲ ቃላዚ ኣማኔቲዳ ቱሙ ጊዲዳ ጊሻስ ኔ ሃይሳ ጻፋ!» ጊዴስ።

\VS{6}ሄሳፌ ጉዬ ታስ፥ «ፖሌቲዴስ! ኣልፋይኔ ኦሜጋይ፤ ኮይሮይኔ ዉርሴꬂ ታና፤ ሳሜቲዳዴስ ታኒ ዴኦ ፑልቶ ሃꬅ ሚሼ ቃንጺሶንታ ኢዛስ ጮ ሜላ ኢማና።
\XREF{}{{\XO 21:6 }{\XT{ኢሳ 55፡1}}}

\VS{7}ጾኒዳዴይ ሃይሳ ላታና፤ ታኒካ ኢዛዴስ ጾስ ጊዳና፤ ኢዚካ ታስ ና ጊዳና።
\XREF{}{{\XO 21:7 }{\XT{2ሳሜ 7፡14፤ ማዛ 89፡26-27}}}

\VS{8}ጊዶ ኣቲን ሃንኮ ባቦቲ፥ ኢስታስ ኣማኔቶንታይቲ፥ ቱናቲ፥ ኣሳ ሼምፖ ዎꬊዛይቲ፥ ላይማቲዛይቲ፥ ቢቲዛይቲ፥ ኤቃስ ጎይኒዛይቲ፥ ዎርዶቲዛይቲ፥ ሄይታ ኡባታ ቃዳይ ዲኔን ኤጺዛ ታማ ኣባ ጊዶን ጊዳና፤ ሄሲካ ናምኣንꬆ ሃይቆ» ጊዴስ።


\par }{\SH ኦራꬃ ዬሩሳላሜ
\par }
{\PP \VS{9}ዉርሴꬃን ላፑን ቦሻቲ ኢስታን ኩሚዳ ላፑን ጹኣታ ኦይኪዳ ላፑን ኪታንቻታፔ ኢሶይ ታኮ ዪዲ ታና፥ «ሃ ያ! ታ ኔና ዶርሳዛ ማቼዮ ሚሺራዮ ቤሳና» ጊዴስ።

\VS{10}ኢዚ ታና ኣያናን ኢሲ ጊታ ꬎቃ ዙማ ቦላ ኬሲዲ ጌሻ ካታማያ ኦራꬃ ዬሩሳላሜይ ጾሳ ኣቻፌ ሳሎፔ ዎꬊዛሮ ቤሲዴስ።
\XREF{}{{\XO 21:10 }{\XT{ሂዚ 40፡1-2}}}

\VS{11}ኢዛካ ጾሳ ቦንቾን ፖኢሳዉስ፤ ኢዚ ፖኦዛ ሎኤቴꬂ ቃሴ ኬሂ ቦንቼቲዛ ሹቻ ማላኔ ቢሪሌ ማላ ጌሺኔ ኢያስጲዴ ጌቴቲዛ ኢንቁ ማላ።

\VS{12}ኢዚስ ታማኔ ናምኡ ፔንጌታራ ዲዛ ጊታ ኣዱሳ ጊምቤይ ዴስ፤ ሄ ታማኔ ናምኡ ፔንጌታን ታማኔ ናምኡ ኪታንቻቲ ኤቂዲ ናጌቴስ፤ ሄ ፔንጌታ ቦላ ታማኔ ናምኡ ኢስራኤሌ ኮቻታ ሱንꬂ ጻፌቲ ዴስ።

\VS{13}ኣርሼይ ሞኪዛ ባጋራ ሄꬑ ፔንጌይ ዴስ፤ ፑዴሃ ባጋራ ሄꬑ ፔንጌይ ዴስ፤ ዱጌሃ ባጋራ ሄꬑ ፔንጌይ ዴስ ኣርሼይ ዉሊዛ ባጋራ ሄꬑ ፔንጌይ ዴስ።

\VS{14}ሄ ካታማይ ጊምቤስ ታማኔ ናምኡ ዋና ዮቻቲ ዴቴስ፤ ሄ ዮቻታ ቦላ ታማኔ ናምኡ ዶርሳዛ ሃዋሬታ ሱንꬂ ጻፌቲ ኡቲዴስ።


\par }{\PP \VS{15}ሄሳ ታስ ዮቲዳ ኪታንቻዛስ ሄ ካታማዮኔ ኢዚ ፔንጌታ ቃሴካ ሄ ጊምቤዛ ኢዛራ ዋꬊዛ ዎርቃ ዛንጌይ ዴስ።
\XREF{}{{\XO 21:15 }{\XT{ሂዚ 40፡3}}}

\VS{16}ሄ ካታማይ ኣዱሳቴꬂኔ ኣሆቴꬂ ኦይዱ ባጋራካ ኢሲ ጊና፤ ሄ ኪታንቻዚካ ካታማዮ ባ ኢዛራ ዋꬊዛ ዋꬋ ዛንጌዛራ ዋꬊን ኣዱሳቴꬃይ ታማኔ ናምኡ ሺ ኪሎ ሜቲሬ ማላ ጊዲዴስ፤ ኢዚ ꬎቃቴꬂኔ ኣሆቴꬂካ ኢዚ ኣዱሳቴꬃ ጊና ጊዲዴስ።

\VS{17}ኪታንቻዚ ጊምቤዛ ዋꬊዴስ፤ ሄ ኪታንቻዚ ኢዛራ ዋꬊዛ ሚሻዚ ኤሬቲዳ ዋꬋ ሚሻዚ ጼታኔ ኦይዱ ታማኔ ኦይዱ ሜቲሬ ማላ ጊዲዴስ።

\VS{18}ሄ ጊምቤዚ ጊምቤቲዳይ ኢያስጲዴ ጌቴቲዛ ሹቻና፤ ሄ ካታማያካ ማስቶቴ ማላ ጌያ ኡቲዳ ጌሻ ዎርቃፌ ኦሴታዱስ።
\XREF{}{{\XO 21:18 }{\XT{ኢሳ 54፡11-12}}}

\VS{19}ሄ ካታማይሲ ዮቻ ሹቻይ ዱማ ዱማ ኣልኦ ሹቻን ሎኢ ጊጊዴስ፤ ኮይሮ ዮቻዚ ኢያስጲዴ፥ ናምኣንꬆዚ ሲምፔሬ፥ ሄꬓንꬆዚ ኬልቄዶኔ፥ ኦይዳንꬆዚ ማርጊዴ፥

\VS{20}ኢቻሻንꬆዚ ሳርዶንኪሴ፥ ኡሱፑንꬆዚ ሳርዲዮኔ፥ ላፑንꬆዚ ኪርስቶሎቤ፥ ኦስፑንꬆዚ ቢሪሌ፥ ኡዱፉንꬆዚ ቶጳዚዮኔ [ዉራዉሬ]፥ ታማንꬆዚ ኪሪስጲራሲሴ፥ ታማኔ ኢሲንꬆዚ ያኪንቴ፥ ታማኔ ናምኣንꬆዚ ኣሜቴስጺኖሴ ጌቴቲዛ ሹቻታ።

\VS{21}ሄ ታማኔ ናምኡ ፔንጌቲካ ታማኔ ናምኡ ኢንቁታ፤ ፔንጌቲ ዉሪካ ኢሶይ ኢሶይ ኢሲ ኢንቁፌ ኦሴቲዳ ሄ ካታማይ ጊዶ ኦጌይ ማስቶቴ ማላ ሃ ዛሪ ቤሲዛ ሙሩታ ዎርቃፌ ኦሴቲዴስ።


\par }{\PP \VS{22}ኡባ ዳንዳይዛ ጎዳ ጾሲኔ ዶርሳዚ ኢዚስ ጾሳ ኬꬄ ጊዲዳ ጊሻስ ሄ ካታማይ ጊዶን ሃራ ጾሳ ኬꬅ ቤያቤኬ።

\VS{23}ጾሳ ቦንቾይ ኢዚስ ፖኢዛ ጊሻሲኔ ዶርሳዚ ኢዚ ፖኦ ጊዲዳ ጊሻስ ሄ ካታማይስ ኣርሼይ ዎይኮ ኣጊናይ ፖኢሳናስ ኮሼና።
\XREF{}{{\XO 21:23 }{\XT{ኢሳ 60፡19-20}}}

\VS{24}ዴሬቲ ኢዚ ፖኦዛን ሲሜሬታና፤ ቢታ ካዎቲ ዉሪካ ባ ቦንቾ ኢዚስ ኤሃና።

\VS{25}ሄ ካታማይን ቃማይ ባይንዳ ጊሻስ ኢዚ ፔንጌቲ ኣይ ዎዴካ ጎርዴቴቴና።

\VS{26}ሃራ ካዎታ ጊታቴꬂኔ ቦንቾይ ኢዚስ ያና።

\VS{27}ሃራሲዛ ሚሺ ሙሌካ ጌዴ ኢዚን ጌሌና፤ ቱናቴꬅ ኦꬂዛይቲኔ ዎርዶ ሃሳይዛይቲ ሙሌካ ሄ ኢዚኮ ጌሌቴና፤ ሄ ኢዚን ጌላናይታ ሱንꬂ ካሴ ሄ ዶርሳዛ ዴኦ ማጻፋን ጻፌቲዳይታ ጻላ።
\XREF{}{{\XO 21:27 }{\XT{ኢሳ 52፡1፤ ሂዚ 44፡9}}}


\par }{\BB \par }


\Chap{22}{\PP \VerseOne{1}ሄሳፌ ጉዬ ሄ ኪታንቻዚ ጾሳ ኣልጋፌኔ ዶርሳዛ ኣልጋፌ ኬዚዛ ማስቶቴ ማላ ጺሎ ቂዢ ጊዳ ዴኦ ሃꬃ ሻፋ ታና ቤሲዴስ።

\VS{2}ሄ ሻፋዚ ሄ ካታማይስ ዋና ኦጌዛ ጊዶ ኣዳን ሻኪ ዬጊዲ ኣꬊ ቤስ፤ ሄ ሻፋዛስ ሃዲርሳ ባጋራኔ ኡሻቻ ባጋራ ኣጊናን ኣጊናን ፓጬይ ባይንዳ ላይꬃን ታማኔ ናምኡ ኣጊና ኩሜꬅ ኣይፊዛ ዴኦ ሚꬂ ዴስ፤ ሄ ሚꬃ ሃይꬃይ ዴሬ ፓꬄስ።

\VS{3}ሄሳፌ ጉዬ ቃንጌꬂ ሙሌካ ዴና፤ ጾሳ ኣልጋይኔ ዶርሳዛ ኣልጋይ ሄ ካታማይን ዳና፤ ኢዛ ኦሳንቻቲ ኢዛስ ጎይናና።

\VS{4}ኢስቲ ኢዛ ኣይፌሶ ቤያና፤ ኢዛ ሱንꬂ ኢስታ ሊጴ ቦላ ዳና።

\VS{5}ሄሳፌ ጉዬ ቃማይ ዴና፤ ጎዳ ጾሲ ኢስታስ ፖኢዛ ጊሻስ ታማ ፖኦይ ዎይኮ ኣርሼ ፖኦይ ኢስታስ ኮሼና፤ ኢስቲ ሜርናፔ ሜርናስ ካዎታና።


\par }{\SH ዬሱሳስ ናምኣንꬆ ዩስ
\par }
{\PP \VS{6}ሄሳፌ ጉዬ ኪታንቻዚ ታስ፥ «ሃይቲ ቃላቲ ኣማኔቲዳይታኔ ቱማታ፤ ናቤታ ሃሳይሲዛ ጎዳ ጾሲ ማታ ዎዴ ሃናናይሳ ባ ኦሳንቻታስ ቆንጪሳናስ ባ ኪታንቻዛ ኪቲዴስ» ጊዴስ።


\par }{\PP \VS{7}ዬሱሲካ፥ «ሄኮ ታ ኤሶን ያና፤ ሃይሳ ማጻፋዛ ቲንቢቴ ቃላ ናጊዛዴይ ኢዚ ኣንጄቲዳዴ» ጊዴስ።


\par }{\PP \VS{8}ሃይታ ሃ ዮኦታ ሲዪዳይኔ ቤኢዳይ ታና ዮሃኒሳ፤ ታኒ ሃይታ ሃ ዮኦታ ሲዪዳ ዎዴኔ ቤኢዳ ዎዴ ሃይታ ሃ ዮኦታ ታና ቤሲዳ ኪታንቻዛ ሲንꬃን ኢዛስ ጎይናናስ ሆካዳ ኢዛ ቶሆ ቦላ ኩንዳዲስ።

\VS{9}ሄ ኪታንቻዚ ቃሴ፥ «ሃይሶ ኣጋ! ሃይሳꬆ ኦꬆፋ! ታኒካ ኔናራ ኔ ኢሻታራኔ ናቤታራ ቃሴካ ሃይሳ ማጻፋዛ ቃላ ፖሊዛ ኣሳታራ ኦꬂዛዴ፤ ኔኒ ጾሳስ ጻላ ጎይና» ጊዴስ።

\VS{10}ቃሴካ፥ «ዎዴይ ማቲዳ ጊሻስ ኔኒ ሃይሳ ማጻፋዛን ጻፌቲዳ ቲንቢቴ ቃላ ማታሜን ጎርዶፋ።

\VS{11}ሃይሳፌ ጉዬ ማካሊዛይ ጉጂ ማካሎ፥ ቱናይካ ቱኖ፥ ጺሎይካ ጺሊ ካሎ፥ ጌሻይካ ጌዮ» ጊዴስ።


\par }{\PP \VS{12}«ሄኮ! ታ ኤሶን ያና! ኢሳዴስ ኢሳዴስ ኢዛ ኦሶ ማላ ታ ኢዛስ ኢዛስ ኢማና ዋጋ ታኒ ታ ኩሼን ኦይካ ኡታዲስ።

\VS{13}ኣልፋይኔ ኦሜጋይ፥ ሲንꬂኔ ጉዬይ፥ ኮይሮይኔ ዉርሴꬂ ታና» ጊዴስ።


\par }{\PP \VS{14}ሄ ዴኦ ሚꬃ ኣይፌ ማናሲኔ ሄ ካታማዮ ኢዚ ፔንጌራ ጌላናስ ቤሲዛይቲ ባ ማይኦ ሜጪዳይቲ ኣንጄቲዳይታ።

\VS{15}ካና ማላ ጮ ሆꬁ ሆꬂዛይቲ፥ ቢታ ቢቲዛይቲ፥ ላይማቲዛይቲ፥ ሼምፖ ዎꬊዛይቲ፥ ኤቃስ ጎይኒዛይቲ፥ ዎርዶ ሲቂዛይቲኔ ዎርዶ ኦꬂዛይቲ ዉሪካ ሄ ካታማይፔ ካሬን ኣታና።


\par }{\PP \VS{16}«ታኒ ዬሱሲ ሃይሳ ኢንቴስ ማርካታና ማላ ታ ኪታንቻዛ ዎሳ ኬꬃታስ ዬዳዲስ፤ ታስ ዬሌታ ዛርኬይኔ ቆሞይ ካሴ ዳዊቴኮ፤ ታኒ ፖኢሲዛ ዎንታ ጾሊንቴ።»


\par }{\PP \VS{17}ጺሎ ኣያናይኔ ኢዛ ሚሺራያ፥ «ሃ ያ!» ጌቴስ፤ ሄሳ ሲዪዛዴይካ፥ «ኔ ሃ ያ!» ጎ። ሳሜቲዳዴይካ ሃ ዮ፤ ኮዪዳዴይ ዴኦ ሃꬄ ኣይኮ ዋጋካ ቃንጾንታ ጮ ሜላ ኡዮ።


\par }{\PP \VS{18}ሄኮ ታኒ ሃይሳ ማጻፋዛን ጻፌቲዳ ቲንቢቴ ቃላ ሲዪዛይቲ ናጌታና ማላ ዮታይስ። ኦኒካ ሃይሳ ሃ ቃላ ቦላ ኣይኮካ ጉጂኮ ሃይሳ ሃ ማጻፋዛን ጻፌቲዳ ቦሻታ ጾሲ ኢዛ ቦላ ጉጃና።

\VS{19}ኦኒካ ሃይሳ ቲንቢቴ ማጻፋን ጻፌቲዳ ቃላታፔ ኢሲኖካ ፓጪሲኮ ሃይሳ ሃ ማጻፋዛን ዮቴቲዳ ዴኦ ሚꬃ ኣይፌፔኔ ጌሻ ካታማይፔ ጾሲ ኢዛ ጊሻዛ ፓጪሳና።


\par }{\PP \VS{20}ሃይታንታ ታ ማርካቲዛይሲ፥ «ታኒ ኣዳፌ ኤሶን ያና!» ጌስ። ኣሚን! ጎዳ ዬሱሳ ሃ ያ።


\par }{\PP \VS{21}ጎዳ ዬሱሳ ኪያቴꬂ ኢንቴናራ ኡባታራ
\FTNT{*}{{\FR 22:21 }{\FQA{ኡባታራ፡
}}{\FT{ኡባታራ ጊዛይሳ ኢሲ ኢሲ ጌሻ ማጻፋቲ «ኡባታራ» ጊሺን ሃራቲ ቃሴ «ጾሳ ዴሬታራ» ጌቴስ። ቃሴካ «ጾሳ ዴሬ ኡባታራ» ጊዛይቲካ ዴቴስ።
}}} ጊዶ። ኣሚን!

\par }