\NormalFont\ShortTitle{ኤራንቻታ ማጻፋ}

{\MT ኤራንቻታ ማጻፋ

\par }{\IMT ጊዶ ቆፋ

\par }{\IP ኤራንቻታ ማጻፋን ጻፌቲዳይ ቢታ ቦላ ኣሳ ዱሲ ቃንꬅ ጊዶይሳፌካ ቦላራ ዳሮ ሜቶይ፥ ቃጻ ፒርዳይኔ ዳቡራይ ኩሚዳይሳ ኤሪዳ ጊሻስ «ኣሳ ዴኦይ ጮ ሃዳ» ጊዲ ቃቺዳ ኢሲ ኤራ ኣሳ ቆፋታ። ሄ ኤራንቻዛስ ኣሳ ዴኦ ሃኖታ ካሌቲዛ ጾሳ ኦሶ ጹራይ ኤሬቶንታ ኢጺዴስ። ጊዶ ኣቲን ኣሲ ባ ዲዛ ላይꬅ ኡባን፥ ባስ ዳንዳዬቲዳ ኬና ሚኒ ኦꬃና ማላኔ ጾሲ ኣሳስ ኢሚዳ ኢሞታታን ኣሲ ኡፋዬታና ማላ ቤሲዛይሳ ዞሬስ። ኤራንቻዛ ቆፋታፔ ዳሪዛ ባጋይ ሚሳቶን ቆፋኒኔ ሂዶታ ቃንጾን ኩሚዳይታ፤ ጊዶ ኣቲን
\FTNT{*}{{\FR : }{\FT{ሚሴና ጊዛ ቃላዛ ኢሲ ኢሲ ባጋን ጹሴ ጊሺን ሃራ ባጋን ጹሳ ዎይኮ ፓልቄ ጌቴቴስ።
}}} ሃይሲ ሃ ማጻፋይ ጌሻ ማጻፋ ጋርሳን ቤቶይ ጌሻ ማጻፋን ጻጲዳ ኣማኖ ሃራይ ኣቶሺን ሃይሳ ሃራ ዱማ ቆፋይኔ ሲꬌይ ኢዛን ኩሚዳ ማጻፋካ ጋꬂ ኢሲ ቦላ ኦይካና ጋካናስ ኢዚ ኣሆ ጊዲዳይሳ ኤሪሴስ። ሃ ማጻፋዚ ኣሳ ዴኦ ሄሬጋ ማላ ቤሲዛ ጊሻስ ዳሮ ኣሳይ ሃይሳ ሃ ማጻፋዛፔ ባና ሚንꬄꬂዛ ሚሽ ዴሚዴስ። ሄሳꬆካ ሃይታ ሃ ቆፋታ ቤሲዛይ፥ ሃ ኢሲ ጌሻ ማጻፋይ ዴኦስ ጊታ ቢርሼꬅ ኢሚዛ ጾሳን ኡፋይስ ኦꬃና ማላ ዞሪዛይሳ ኣሳይ ኤሪዴስ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ዱሳ ቢርሼꬅ
{\IOR{1፡1—2፡26}}

\par }{\IO ኡባስ ዎዴይ ዴስ
{\IOR{3፡1-8}}

\par }{\IO ዴኦይ ኡባ ዎዴ ሎኦ ጊዶንታ ጊሻስ ኣኬካን ዱስ
{\IOR{3፡9—6፡12}}

\par }{\IO ዴኦሶ ካሌꬂዛ ኦጌ
{\IOR{7፡1—8፡17}}

\par }{\IO ሲንꬃፌ ኣዚ ሃናናኮ ኤሪዛይ ዴና
{\IOR{9፡1—11፡6}}

\par }{\IO ጾስ ቦንቾኔ ኢዛስ ኣዛዜቴꬅ
{\IOR{11፡7—12፡14}}



\par }\ChapOne{1}{\SH ኡባይካ ሃዳ
\par }
{\Q \VerseOne{1}ሃይሲ ዳዊቴ ና

\par }{\QB ዬሩሳላሜን ካዎቲዳ

\par }{\QB ኤራንቻዛ ቃላ።


\par }{\Q \VS{2}ሄ ኤራንቻይ፥

\par }{\QB «ኡባ ሚሺ ሃዳ፤

\par }{\QB ሃዳፔካ ኣꬊዳ ሃዳ፤

\par }{\QC ኡባ ሚሺካ ሃዳ» ጌስ።


\par }{\Q \VS{3}ኣላሜ ቦላ ኣሳ ናይ

\par }{\QB ዳቡርዛ ዳቡራ ኡባስ

\par }{\QC ኣይ ዎꬌይ ዲዜ?


\par }{\Q \VS{4}ዬሌታይ ኣꬊ ቢሺን

\par }{\QB ሃራ ዬሌታይ ዬስ፤

\par }{\QB ጊዶ ኣቲን ቢታያ ሜርናስካ

\par }{\QC ሚና ዴኣዉስ።


\par }{\Q \VS{5}ኣርሼይ ሞኬሲኔ ዉሌስ፤

\par }{\QB ቃሴካ ባ ሞኪዛሶ ባናስ ኤሶቴስ።


\par }{\Q \VS{6}ጫርኮይ ዱጌሃ ባጋ ጫርኬስ፤

\par }{\QB ሃራ ዎዴ ፑዴሃ ባጋ

\par }{\QB ሲሜስ፤

\par }{\QC ቃሴ ዩዪ ዩዪ ኣꬊዲ

\par }{\QC ባ ሎሲዳ ኦጌን ጌሌስ።


\par }{\Q \VS{7}ሻፋ ሃꬅ ኡባይ

\par }{\QB ቢዲ ኣባን ጌሌስ፤

\par }{\QB ጊዶ ኣቲን ኣባይ ሙሌካ

\par }{\QC ኩሚ ኤሬና፤

\par }{\QB ሻፋ ሃꬃቲ ካሴ ባ ዪዳሶ

\par }{\QC ሲሚ ቤቴስ።


\par }{\Q \VS{8}ኣሲ ሃሳያናስ

\par }{\QB ዳንዳይዛዛፔ ቦላራ

\par }{\QB ዮኦቲ ኡባይ ሳሌꬂዛዛ፤

\par }{\QB ኣይፌይ ጼሊዲ ካሊ ኤሬና፤

\par }{\QB ሃይꬂካ ሲዪዲ፥

\par }{\QB «ታስ ጊዲዴስ» ጊ ኤሬና።


\par }{\Q \VS{9}ካሴ ሃኒዳይ ሲሚ ኢዚ ሃናና፤

\par }{\QB ቃሴ ሃኢ ሃኒሼ ዲዛይካ

\par }{\QC ካሴ ሃኒዳይሳ።

\par }{\QB ሄሳ ጊሻስ ሳሎ ጉፋንꬆን

\par }{\QB ኣይኮይካ ኦራꬃ

\par }{\QB ሚሺ ዴና።


\par }{\Q \VS{10}ኦኒካ፥ «ቤኢቴ!

\par }{\QB ሃይሲ ኦራꬃ ሚሻ» ጊኮ

\par }{\QC ሄሲ ኦራꬃ ሚሽ ጊዴና፤

\par }{\QB ሄሲ ኑኒ ዬሌታናፔ

\par }{\QB ካሴካ ዲዛ ሚሻ።


\par }{\Q \VS{11}ቤኒ ዎዴ ሃኒዳ ሃኖታ

\par }{\QB ዛሪዲ ሃሳኢሲዛ

\par }{\QB ሚሺ ዴና፤

\par }{\QB ሲንꬃፌ ያናይቲካ

\par }{\QB ኢስታፌ ካሊ ያናይታን

\par }{\QB ቆፌቴቴና።


\par }{\SH ኤራንቻዚ ዴኦ ሎሴፔ ዴሚዳ ቲሚርቴ
\par }
{\Q \VS{12}ታኒ ኤራንቻዚ ዬሩሳላሜን

\par }{\QB ኢስራኤሌስ ካዎ ጊዳዳ ዴኣዲስ።


\par }{\Q \VS{13}ታኒ ሳሎ ጉፋንꬆን ዲዛ ኡባ

\par }{\QB ሻካ ኤራናሲኔ

\par }{\QB ኣꬎ ኤራቴꬃን

\par }{\QB ፒልጋ ጼላናስ

\par }{\QC ታ ቆፋ ቃቻዲስ፤

\par }{\QB ጾሲ ኣሳ ናይታ ቶሲዳ ቶሆይ

\par }{\QC ኣይ ማላ ዴጾ!


\par }{\Q \VS{14}ሳሎ ጉፋንꬆን ሃኒዳ ሃኖታ

\par }{\QB ኡባ ታ ቤኣዲስ፤

\par }{\QC ጊዶ ኣቲን ኡባይካ ሃዳ፤

\par }{\QC ጫርኮ ኦይካና ዬዴꬂዛ ማላ።


\par }{\Q \VS{15}ጌላቲዳ ሚሺ

\par }{\QB ሲቲ ጋናዉ ዳንዳዬና፤

\par }{\QB ቃሴ ባይንዳ ሚሺ

\par }{\QC ቆዴታና ዳንዳዬና።


\par }{\PP \VS{16}ታኒካ ታ ዎዚናን፥ «ታፔ ካሴ ዬሩሳላሜ ሃሪዳ ኡባታፔ ታኒ ጊታኔ ኣꬎ ኤራንቻ ጊዳዲስ፤ ታኒ ኣꬎ ኤራቴꬃኒኔ ኤራን ኬሃ ሎሃዲስ» ጋ ቆፓዲስ።
\XREF{}{{\XO 1:16 }{\XT{1ካዎ 4፡29-31}}}

\VS{17}ቃሴ ታኒ ኣꬎ ኤራቴꬅ፥ ጎሻቴꬂኔ ኤያቴꬅ ሻካ ኤራናስ ኬሃ ባጼታዲስ፤ ጊዶ ኣቲን ዉርሴꬃን ሄሲካ ጫርኮ ኦይካናስ ዬዴꬂዛ ማላ ሃዳ ጊዲዳይሳ ኤራዲስ።


\par }{\Q \VS{18}ኣꬎ ኤራቴꬂ ዳሪሺን

\par }{\QB ጬጬይ ዳሬስ፤

\par }{\QB ኤራይ ዳሪዛ ዎዴካ

\par }{\QB ሜቶይ ዳሬስ።




\par }\Chap{2}{\SH ባና ጻላ ሲቆይ ሃዳ
\par }
{\PP \VerseOne{1}ታኒ ታ ዎዚናን፥ «ኣኔ ታስ ጊታ ኡፋይስ ኢሚዛይ ኣዛኮ፥ ቃሴ ሎኦ ሚሺ ኣዛኮ ኤራናስ ኮያይስ» ጋ ቆፓዲስ፤ ጊዶ ኣቲን ሄሲ ሃዳ።

\VS{2}ቃሴካ፥ «ሚቺ ኤያቴꬃ፤ ኢሻሎሲኔ ኡፋይሳስ ኣይ ጎኣይ ዲዜ?» ጋዲስ።

\VS{3}ሄሲ ዉሪ ሃኒንካ ኣꬎ ኤራቴꬅ ዴማናስ ታ ዎዚናን ኣሞታዳ ታና ዎይኔ ኡሻን ኡፋይሳናሲኔ ኤያቴꬅ ኦይካናስ ባጼታዲስ፤ ቃሴ ኣሳይ ሳኣ ቦላ ዲዛ ቃንꬃ ላይꬃን ሳሎ ጉፋንꬆን ዲዛ ሚሽ ኡባ ቦላ ኦꬂዳኮ ኢስታ ጎኢዛዚ ኣዛኮ ታ ኤራና ኮያዲስ።


\par }{\PP \VS{4}ሄሳ ጊሻስ ሃራ ኢሲ ጊታ ሚሻታ ኦꬃዲስ፤ ታስ ኬꬃታካ ኬጻዲስ፤ ዎይኔ ቱራካ ቶካዲስ።
\XREF{}{{\XO 2:4 }{\XT{1ካዎ 10፡23-27፤ 2ታሪ 9፡22-27}}}

\VS{5}ዱማ ዱማ ኣታኪልቴታ፥ ዱማ ዱማ ኣይፌ ኣይፊዛ ሚꬃታ ቶካዲስ፤ ዩዪ ኡፋዬቲዛሶ ጊጊሳዲስ።

\VS{6}ሄ ዲጪዛ ሚꬃታ ኡሻናስ ሃꬅ ኤሊሲዛሶ ዜራ ጊጊሳዲስ።

\VS{7}ኣቱማኔ ማጫ ኣይሌታ ሻማዲስ፤ ታስ ሶን ዬሌቲዳ ሃራ ኣይሌቲካ ዴቴስ፤ ታፔ ካሴ ዬሩሳላሜን ዴኢዳ ኦናፔካ ቦላራ ዳሮ ሜሄ፥ ዴይሺኔ ዶርሳ ዉዴ ሃራዲስ።
\XREF{}{{\XO 2:7 }{\XT{1ካዎ 4፡23}}}

\VS{8}ታኒ ዱማ ዱማ ቢታታፔ ጊታ ኣሳታፔኔ ካዎታፔ ኣቆታ፥ ዎርቃኔ ቢራ ታስ ዳጋሳዲስ። ቃሴ ኣዴኔ ማጫ ዬꬃንቻታ ሺሻዲስ፤ ጉጃዳካ ኣሳ ኡፋይሳናስ ዳሮ ማጫ ናይታ ኤሃዲስ።
\XREF{}{{\XO 2:8 }{\XT{1ካዎ 10፡10፤ 14፡22}}}


\par }{\PP \VS{9}ሄሳ ጊሻስ ታኒ ታፔ ካሴ ዬሩሳላሜን ዴኢዳ ኦፔኔ ኣꬊዳ ጊታ ኣስ ጊዳዲስ፤ ታ ኣꬎ ኤራቴꬃይካ ታናራ ዴኢዴስ።
\XREF{}{{\XO 2:9 }{\XT{1ታሪ 29፡25}}}


\par }{\Q \VS{10}ታ ኣይፌይ ጼሊዳይሳ ዲጋቤኬ፤

\par }{\QB ታ ዎዚናይ ኣሞቲዳይሳ

\par }{\QB ኡባ ዲጋቤኬ፤

\par }{\QC ታኒ ኦꬂዳ ኡባ

\par }{\QC ታ ዎዚናይ ኡፋዬቲዴስ፤

\par }{\QC ታ ዳቡራስ ዎꬌይ ሄሳ።


\par }{\Q \VS{11}ጊዶ ኣቲን ሄሳ ኡባ

\par }{\QB ኦꬃ ሲማዳ

\par }{\QB ታኒ ኣኬኪዛ ዎዴ

\par }{\QB ታኒ ኬሃ ዴማና ጋዳ

\par }{\QC ዳቡርዳ ዳቡራ ኡባ

\par }{\QC ታ ቆፒዛ ዎዴ ኡባይካ ሃዳ፤

\par }{\QB ሳሎ ጉፋንꬆን

\par }{\QB ኣይ ዎꬌይካ ዴና፤

\par }{\QB ኡባይካ ጫርኮ ኦይካናስ

\par }{\QC ዬዴꬂዛ ማላ።


\par }{\Q \VS{12}ሄሳፌ ጉዬ

\par }{\QB ታኒ ኣꬎ ኤራቴꬂ፥

\par }{\QB ኤያቴꬂኔ ጎሻቴꬂ

\par }{\QB ኣዛኮ ፒልጋ ኤራናስ

\par }{\QC ቆፋ ዶማዲስ፤

\par }{\QC ካዎ ሶሆን ካዎቲዳ

\par }{\QC ሃራ ካዎይ

\par }{\QC ካሴ ኦሴቲዳይሳፌ

\par }{\QC ሃራ ኣይ ኦꬃኔ?


\par }{\Q \VS{13}ቱሙካ ፖኦይ

\par }{\Q ꬉማፔ ሎኢዛ ማላ

\par }{\QB ኣꬎ ኤራቴꬂካ ኤያቴꬃፌ

\par }{\QC ኣꬊዛይሳ ቤኣዲስ።


\par }{\Q \VS{14}ኤራ ኣሳ ኣይፌይ

\par }{\QB ኢዛዴስ ሁኤ ቦላ ዴስ፤

\par }{\QB ኤያይ ጊዲኮ

\par }{\QB ꬉማ ጊዶራ ሄሜቴስ፤

\par }{\QC ጊዶ ኣቲን

\par }{\QC ኢስታ ናምኣ ቃዳይካ

\par }{\QC ኢሲኖ ጊዲዳይሳ ኣኬካዲስ።


\par }{\Q \VS{15}ታኒ ታ ዎዚናን፥

\par }{\QB «ኤያ ጋኪዛ ቃዳይ

\par }{\QB ታናካ ጋካና፤

\par }{\QC ሂስቲን ታኒ

\par }{\QC ኣꬎ ኤራንቻ ጊዶይሳስ

\par }{\QC ዎꬌይ ኣዜ?» ጋዳ ቆፓዲስ።

\par }{\QC ቃሴ ታኒ ታ ዎዚናን፥

\par }{\QC «ሃይሲ ኡባይካ ሃዳ» ጋዲስ።


\par }{\Q \VS{16}ኣꬎ ኤራንቻይካ ኤያዛ ማላ

\par }{\QB ሜርናስ ሃሳኤቴና፤

\par }{\QB ሲንꬃፌ ያና ላይꬃታን

\par }{\QB ናምኣይካ ዶጌታና፤

\par }{\QC ኤያይ ሃይቂዛ ማላ

\par }{\QC ኣꬎ ኤራንቻሲካ

\par }{\QC ሃይቆይ ኣቴና።


\par }{\SH ኣሳ ዳፌቴꬂ ሃዳ
\par }
{\PP \VS{17}ሳሎ ጉፋንꬆን ሃኒዛ ሚሺ ኡባይ ኢቲዛ ጊሻስ ሃ ሳኣ ዱሳይ ታና ኢቴስ፤ ሄሲ ኡባይካ ሃዳ፤ ጫርኮ ኦይካናስ ዬዴꬂዛ ማላ።

\VS{18}ሳሎ ጉፋንꬆን ታኒ ኬሃ ዳቡራ ዴሚዳ ኡባ ታፔ ጉዬን ዪዛ ዬሌታስ ዬጋዳ ቢዛ ጊሻስ ታኒ ዳቡራ ዴሚዳ ኡባይ ታና ኢቴስ።

\VS{19}ታፔ ጉዬራ ያናይሲ ኢዚ ኣꬎ ኤራንቻ ጊዲን ዎይኮ ኤያ ጊዲን ኦኔ ኤሪዛይ? ኢዚ ኦና ጊዲኮካ ታኒ ኬሃ ዳቡርዳይሳኔ ታ ኣꬎ ኤራቴꬃን ታኒ ዴሚዳ ኡባ ቦላ ጎዳ ጊዳና፤ ሄሲካ ሃዳ።


\par }{\PP \VS{20}ሄሳ ጊሻስ ሳሎ ጉፋንꬆን ሃይሳ ኬና ኣይስ ዳቡራዲና ጋዳ ታ ዎዚናን ሂዶታ ቃንጾ ዶማዲስ።

\VS{21}ጋሶይካ ኣሲ ባ ኡባ ኣꬎ ኤራቴꬃን፥ ኤራኒኔ ሂላን ዳቡርዲ ዴሚዳ ኡባ ኣይኮካ ዳቡሮንታ ኣሳስ ኣጊ ቤስ፤ ሄሲካ ሃዳኔ ጊታ ቆሆ።

\VS{22}ሄሳ ጊሻስ ሳሎ ጉፋንꬆን ኣሲ ኬሂ ዳፌቲኮኔ ዳቡርኮ ኢዛስ ኣይ ዎꬌይ ዲዜ?

\VS{23}ኢዚ ባ ዴኦ ላይꬃን ዳቡርዛ ዳቡራይ ኡባይ ዋዬኔ ሜቶ ጻላ፤ ኦማርሲካ ኢዛ ጉጌይ ሼምፖ ዴሜና፤ ሄሲ ኡባይካ ሃዳ።
\XREF{}{{\XO 2:23 }{\XT{ኢዮ 5፡7፤ 14፡1}}}


\par }{\PP \VS{24}ኣሳስ ሙሳፌኔ ኡሻፌ ቃሴ ባ ኦꬂዳ ኦሶን ኡፋዬቴꬃፌ ሃራ ሎኢዛ ሚሺ ዴና፤ ሄሲካ ጾሳ ኩሼፔ ኢሜቲዛይሳ ታ ቤያዲስ።
\XREF{}{{\XO 2:24 }{\XT{ኤራ 3፡13፤ 5፡18፤ 9፡7፤ ሉቃ 12፡19፤ 1ቆሮ 15፡32}}}

\VS{25}ኢዛ ኣቻፌ ኢሜቶንታ ኣጊኮ ኦኒ ማናሲኔ ኡፋዬታናስ ዳንዳይዜ?

\VS{26}ጾሲ ባና ኡፋይሲዛ ኣሳስ ኣꬎ ኤራቴꬅ፥ ኤራቴꬂኔ ኡፋይስ ኢሜስ፤ ጊዶ ኣቲን ናጋራንቻይ ጾሳ ኡፋይሲዛይታስ ዬጊ ባና ማላ ኣቆታ ዳጋሳናሲኔ ኦꬃናስ ዎልቃ ኢሜስ፤ ሄሲካ ሃዳኔ ጫርኮ ኦይካናስ ዬዴꬂዛ ማላ።
\XREF{}{{\XO 2:26 }{\XT{ኢዮ 32፡8፤ ሌሚ 2፡6}}}




\par }\Chap{3}{\SH ኡባ ሚሻስካ ዎዴይ ዴስ
\par }
{\Q \VerseOne{1}ኡባሲካ ዎዴይ ዴስ፤

\par }{\QB ሳሎፔ ጋርሳ ባጋራ

\par }{\QB ኦሴቲዛይሳስ

\par }{\QC ኡባስ ዎዴይ ዴስ።


\par }{\Q \VS{2}ሄሳ ጊሻስ ዬሌታናስ

\par }{\QB ዎዴይ ዴስ፤

\par }{\QB ሃይቃናስካ ዎዴይ ዴስ፤

\par }{\QB ቶካናስ ዎዴይ ዴስ፤

\par }{\QB ሾዳናስካ ዎዴይ ዴስ።


\par }{\Q \VS{3}ዎꬋናስ ዎዴይ ዴስ፤

\par }{\QB ኣሻናስካ ዎዴይ ዴስ፤

\par }{\QB ላላናስ ዎዴይ ዴስ፤

\par }{\QB ጊምባናስካ ዎዴይ ዴስ።


\par }{\Q \VS{4}ዬካናስ ዎዴይ ዴስ፤

\par }{\QB ሚጫናስካ ዎዴይ ዴስ።

\par }{\QB ካዮታናስ ዎዴይ ዴስ፤

\par }{\QB ቃሴ ኡፋዬቲሼ ጉፓናስካ

\par }{\QC ዎዴይ ዴስ።


\par }{\Q \VS{5}ሹች ላላናስ ዎዴይ ዴስ፤

\par }{\QB ሹች ሺሻናስካ ዎዴይ ዴስ።

\par }{\QB ኢዲሜታናስ ዎዴይ ዴስ፤

\par }{\QB ሻኬታናስካ ዎዴይ ዴስ።


\par }{\Q \VS{6}ኮያናስ ዎዴይ ዴስ፤

\par }{\QB ኣጋናሲካ ዎዴይ ዴስ።

\par }{\QB ሺሺ ኦይካናስ ዎዴይ ዴስ፤

\par }{\QB ኬሲ ኦላናስካ ዎዴይ ዴስ።


\par }{\Q \VS{7}ዳካናስ ዎዴይ ዴስ፤

\par }{\QB ሲካናስካ ዎዴይ ዴስ።

\par }{\QB ጮኡ ጋናስ ዎዴይ ዴስ፤

\par }{\QB ሃሳያናስካ ዎዴይ ዴስ።


\par }{\Q \VS{8}ዶሳናስ ዎዴይ ዴስ፤

\par }{\QB ኢጻናስካ ዎዴይ ዴስ።

\par }{\QB ኦላስ ዎዴይ ዴስ፤

\par }{\QB ሳሮን ዳናስካ ዎዴይ ዴስ።


\par }{\PP \VS{9}ሂስቲን ኦሳንቻይ ባ ዳፌቲ ዳቡርዳይሳፌ ኣይ ዎꬌ ዴማኔ?

\VS{10}ታኒ ቃሴ ኣሳ ናይቲ ዳቡርዲ ኦꬃና ማላ ጾሲ ኢሚዳ ቶሆይ ኬሂ ዴጾ ጊዲዳይሳ ቤኣዲስ።

\VS{11}ኡባ ሚሽ ኢዛ ዎዴን ዎዴን ሎኤꬂዲ ኦꬂዴስ። ጾሲ ኣሳ ዎዚናን ሜርናቴꬅ ዎꬂዴስ፤ ጊዲኮካ ጾሲ ኦꬂዳይሳ ኡባ ኮይሮፔ ዉርሴꬅ ጋካናስ ኣሲ ኡባ ኤራናስ ዳንዳዬና።

\VS{12}ሄሳ ጊሻስ ኣሲ ባ ዴኦ ላይꬃን ሎኦ ኦሶ ኦꬂዛይሳፌኔ ኡፋይሲዛዝ ኦꬂዛዛፔ ኣꬊዛ ሃራ ሚሺ ባይንዳይሳ ታኒ ኤራዲስ።

\VS{13}ቃሴ ኣሳስ ኢዛስ ኢዛ ዳቡራስ ዋጋ ጊዲዛይ ሚዲኔ ኡዪዲ ባና ኡፋይሲዛይሳ፤ ሄሲካ ኢዛስ ጾሳፌ ኢሜቲዳ ኢሞታ።


\par }{\PP \VS{14}ጾሳይ ኦꬂዳይሲ ኡባይ ሜርናስ ዴኣናይሳ ታ ኤራይስ፤ ኢዚ ኦꬂዳይሳ ቦላ ጉጃናስ ዎይኮ ኢዛፔ ጉꬃናስ ዳንዳዬቴና። ጾሲ ሄሳ ኦꬂዳይ ኣሳይ ኢዛ ቦንቻና ማላሳ።


\par }{\Q \VS{15}ሃኢ ዲዛይሲ

\par }{\QB ሃይሳፌ ካሴካ ዲዛይሳ፤

\par }{\QB ሲንꬃፌ ሃናናይሲ

\par }{\QB ቤኒካ ዲዛይሳ፤

\par }{\QB ጾሲ ካሴ ኣꬊዳይሳ

\par }{\QB ዛሪ ኮዬስ።


\par }{\Q \VS{16}ቃሴካ ታኒ ሳሎ ጉፋንꬆን

\par }{\QB ሃራ ሚሽ ቤኣዲስ፤

\par }{\QB ፒርዳ ሶሆን

\par }{\QB ማካላቴꬂ ዴስ፤

\par }{\QB ሱሬ ፒርዳ ሶሆን ጌኔይ ዴስ።


\par }{\Q \VS{17}ታኒካ ታ ዎዚናን፥

\par }{\QB «ኡባ ዮኦሲኔ ኦሶስ

\par }{\QB ዎዴይ ዲዛ ጊሻስ

\par }{\QC ጾሲ ጺሎዛኔ ዎርዳንቻዛ

\par }{\QC ፒርዳስ ሺሻና»

\par }{\QC ጋዳ ቆፓዲስ።


\par }{\PP \VS{18}ቃሴ ታኒ ታ ዎዚናን፥ «ኣሲ ሜሄ ማላ ጊዲዳይሳ ኢስቲ ኤራና ማላ ጾሲ ፓጬስ።

\VS{19}ኣሳ ቃዳይካ ሜሄይሳ ማላ፤ ናምኣ ቃዳይካ ኢሲኖ፤ ኢሶይ ሃይቂዛ ማላ ሃንኮይሲካ ሃይቄስ፤ ናምኣስካ ኢሲ ቆሞ ፔኖይ ዴስ፤ ሄሳ ጊሻስ ኢዚ ሜሄፔ ዱማቴና፤ ሄሲካ ሃዳ።

\VS{20}ናምኣይካ ኢሲ ሶሆ ቤቴስ፤ ናምኣይካ ቢታፌ ሜꬌቲዳ ጊሻስ ቢታን ሲሜቴስ።

\VS{21}ሂስቲን ኣሳ ሼምፖይ ፑዴ ሳሎ ኬዚዛይሳ፥ ሜሄታ ሼምፖይካ ዱጌ ቢታን ጌሊዛይሳ ኦኔ ኤሪዛይ?» ጋዳ ቆፓዲስ።


\par }{\PP \VS{22}ሄሳ ጊሻስ ኣሲ ባ ኦꬂዳ ኦሶን ኡፋይሳፌ ሃራ ኣꬊዛ ሚሺ ባይንዳይሳ ታ ቤኣዲስ፤ ሄሲካ ኣሳስ ኢሜቲዳ ቃዳ፤ ኢዚ ሃይቂዳፔ ጉዬ ኦሴቲዳ ኦሶታ ኢዛ ዛሪ ኤሂዲ ቤሳናይ ኦኔ?




\par }\Chap{4}{\SH ቆሆ፥ ዳፌቴꬅ፥ ቢዛቴꬅ
\par }
{\Q \VerseOne{1}ታኒ ቃሴካ ሳሎ ጉፋንꬆን ዲዛ

\par }{\QB ቆሆ ኡባ

\par }{\QB ቤኣዲሲኔ ኣኬካዲስ፤

\par }{\QB ቆሄቲዳይታ ኣፉንꬅ ቤኣዲስ፤

\par }{\QB ኢስታ ሚንꬄꬂዛ

\par }{\QB ኣሲካ ዴና፤

\par }{\QB ዎልቃይ ኢስታ ቆሂዛ ኣሳታ

\par }{\QC ኩሼን ዴስ፤

\par }{\QC ኢስታ ሚንꬄꬂዛ

\par }{\QC ኣሲካ ዴና።


\par }{\Q \VS{2}ሄሳ ጊሻስ ታኒ፥

\par }{\QB «ሃኢ ሼምፖራ

\par }{\QB ፓጻ ዲዛይታፔ

\par }{\QC ካሴ ሃይቂዳይቲ ኪያ» ጋዲስ።


\par }{\Q \VS{3}ጊዶ ኣቲን ሃ ናምኣታፔካ ቦላራ

\par }{\QB ሙሌካ ዬሌቶንታይታ

\par }{\QC ቃዳይ ሎኦ፤

\par }{\QB ጋሶይካ ኢስቲ ሳሎ ጉፋንꬆን

\par }{\QC ኦሴቲዛ ቆሆዛ

\par }{\QC ሙሌካ ቤኢቤቴና።


\par }{\Q \VS{4}ሄሳꬆካ ኣሳይ

\par }{\QB ባ ኣሞቲዳይሳ ዴማናስ

\par }{\QB ኬሂ ዳቡርዲ ኦꬄስ፤

\par }{\QB ጊዶ ኣቲን ሄ ዳቡራይ

\par }{\QB ባ ላጌ ቦላ

\par }{\QB ቃናቴቴꬃን ዴንዶን

\par }{\QB ጊዲዳይሳ ታኒ ኣኬካዲስ።

\par }{\QB ሄሲካ ሃዳ፤

\par }{\QB ጫርኮ ኦይካናስ

\par }{\QB ዬዴꬂዛ ማላ።


\par }{\Q \VS{5}ኣዛላይ ባ ኩሼ ኢዲሚ ኡቴስ፤

\par }{\QB ባርካ ባና ዎꬌስ።


\par }{\Q \VS{6}ጮ ዳቡራኒኔ ጫርኮ ካሎን

\par }{\QB ናምኡ ኩሼ ዴማናፔ

\par }{\QC ዎፓን ቤቲዛ

\par }{\QC ኢሲ ኩጳይ ኪዬስ።


\par }{\Q \VS{7}ቃሴካ ታኒ ሳሎ ጉፋንꬆን ዲዛ

\par }{\QB ሚሺ ሃዳ ጊዲዳይሳ ቤኣዲስ።


\par }{\Q \VS{8}ዬሎይ ዎይኮ ኢሻይ ባይንዳ

\par }{\QB ቢዛ ኣሲ ዴስ፤

\par }{\QB ኢዛ ዳፌቴꬃስ ዛዋይ ዴና፤

\par }{\QB ኢዛ ኣይፌይ ኢዛስ ዲዛ

\par }{\QC ኣቆታ ካሊቤና፤

\par }{\QB ኢዚካ፥ «ታኒ ሃይሳ

\par }{\QC ኦሲ ዳቡራዚና?

\par }{\QC ታኒ ታ ሁኤ ኡፋይሳናይሳ

\par }{\QC ኣይስ ኡዜታዚና?» ጊዴስ።

\par }{\QB ሄሲካ ሃዳኔ ቱጋ ዴኦ።


\par }{\Q \VS{9}ኢስታ ኦሶይ ሎኦ ኣይፌ ኢማናስ

\par }{\QB ዳንዳይዛ ጊሻስ

\par }{\QB ኢሲኖ ጊዳናፔ

\par }{\QC ናምኡ ጊዴꬂ ሎኦ።


\par }{\Q \VS{10}ቃሴ ናምኣፌ ኢሶይ ኩንዲኮ

\par }{\QB ኢሶይ ዴንꬄስ፤

\par }{\QB ጊዶ ኣቲን ኩንዲኮ ዴንꬂዛ

\par }{\QC ላጌይ ባይንዳዴይ

\par }{\QC ኣይ ማላ ቃꬌꬂዜ!


\par }{\Q \VS{11}ናምኣይ ኢሲፌ ኢቺኮ ሆኤስ፤

\par }{\QB ጊዶ ኣቲን ባርካ ኢቺዳዴ

\par }{\QC ዋኒ ሆኣና ዳንዳይዜ?


\par }{\Q \VS{12}ኣሲ ቢዛ ቆሃና ዳንዳዬስ፤

\par }{\QB ናምኡ ጊዲኮ

\par }{\QB ኢዛራ ኤቄታና ዳንዳዬቴስ፤

\par }{\QC ሄꬓን ዶቄቲዳ ዎዶሮይ

\par }{\QC ኤሌ ዱጼና።


\par }{\PP \VS{13}ዞሬ ኤኮንታ ኤያኔ ጪማ ካዎ ጊዳናፔ ኣꬎ ኤራቴꬂ ዲዛ ናቴꬃ ማንቆይ ሎኦ።

\VS{14}ኣይስ ጊኮ ኢዚ ሄ ሂዬሳ ጊዲዳ ሶሆፔ ዴንዲዲ ዎይኮ ቃሾ ኬꬃፌ ኬዚዲ ባ ቢታን ካዎታናስ ዳንዳዬስ።

\VS{15}ታኒ ሳሎ ጉፋንꬆን ዲዛይቲኔ ሲሜሬቲዛይቲ ኡባይ ካዎ ኣራታ ላቲዛ ዬላጋ ካሊዛይሳ ቤኣዲስ።

\VS{16}ኢዛ ሲንꬃን ቆዳይ ባይንዳ ዴሬይ ዴስ፤ ካዎቴꬃፌ ኢዚ ኪቺዛ ዎዴ ኢዚ ኦꬂዳይሳስ ኦኒካ ኢዛ ጋላቴና። ሄሲካ ሃዳ፤ ጫርኮ ኦይካናስ ዬዴꬂዛ ማላ።




\par }\Chap{5}{\SH ኣዲናስ ኤሶቶፓ
\par }
{\PP \VerseOne{1}ጾሳ ኬꬅ ጌላሼ ኔ ቶሆ ሺሻ ኤካ፤ ሲያናስ ሺቆይ ኤያታ ያርሾፌ ኣꬌስ፤ ኣይስ ጊኮ ኢስቲ ባንታ ኦሶይ ኢታ ጊዲዳይሳ ኤሬቴና።


\par }{\Q \VS{2}ሃሳያናዉ ኤሶቶፓ፤

\par }{\QB ቃሴ ኢሲ ሚሽ ጾሳስ

\par }{\QB ኢማና ጋዳ ኤሶን ጌፖፋ፤

\par }{\QB ኣይስ ጊኮ ጾሲ ሳሎን ዴስ፤

\par }{\QB ኔኒ ጊዲኮ ሳኣን ዳሳ፤

\par }{\QB ሄሳ ጊሻስ ኔ ሃሳያና

\par }{\QB ቃላይ ጊናራ ጊዶ።


\par }{\Q \VS{3}ኦሶ ዳሮን ኣጉሞይ ቤቲዛ ማላ

\par }{\QB ሃሳያ ዳሮን

\par }{\QC ኤያቴꬃ ቃላይ ቆንጬስ።


\par }{\PP \VS{4}ጾሳስ ኔኒ ኣዲኒዳ ኣዲና ጋምኦንታ ጋꬃ፤ ኤሶን ፖሎንታ ኣቲኮ ኢዚ ኡፋዬቴና፤ ሄሳ ጊሻስ ኔኒ ኣዲኔቲዳይሳ ኡባ ፖላ።
\XREF{}{{\XO 5:4 }{\XT{ማዛ 66፡13-14}}}

\VS{5}ኢሲ ሚሽ ጾሳስ ኣዲኔቲዲ ሄ ኣዲኔቲዳይሳ ጋꬆንታ ኣጋናፔ ካሴ ኣዲኔቶንታ ኣጎይ ሎኦ።

\VS{6}ኔና ኔ ዶናይ ናጋራን ዬጎንታ ማላ ኔ ዶና ሺሻ፤ ቃሴ ጾሳ ኬꬃ ኦሳንቻ ሲንꬅ ሺቃዳ፥ «ታ ሃይሳ ቆፖንታ ኣዲኔታዲስ» ጎፓ። ጾሳ ሃንቄꬃዳ ኔ ኦሶ ኣይስ ꬋይሲሳይ?

\VS{7}ዳሮ ኣጉሞይኔ ዳሮ ሃሳያይ ሃዳ፤ ሄሳ ጊሻስ ኔኒ ጾሳስ ያያ።


\par }{\SH ዱሬቴꬂ ሃዳ
\par }
{\PP \VS{8}ዴሬ ጋርሳን ማንቆይ ሱጌቲን፥ ፒርዳይ ፓጪን፥ ማታይ ዬꬌቲን ኔ ቤኢኮ ሄይታንታን ኬሃ ማላሌቶፋ። ኢሲ ኢሲ ሃላቃስ ኢዛፔ ቦላራ ሃላቃይ ዴስ፤ ቃሴ ኡባታፔ ቦላራ ሃራ ሃላቃቲ ዴቴስ።

\VS{9}ቢታፌ ቤቲዛ ጎኣይ ኡባሳ፤ ካዎይካ ባ ሁኤስ ሄሳፌ ጎኤቴስ።


\par }{\Q \VS{10}ቢራ ሲቂዛ ኣሳስ

\par }{\QB ቢራይ ጊዲ ኤሬና፤

\par }{\QB ዱሬቴꬅ ኮይዛ ኣሲ

\par }{\QC ዱሬቲዲካ ካሊ ኤሬና፤

\par }{\QB ሄሲ ኡባይካ ሃዳ።


\par }{\Q \VS{11}ኣቆታይ ዳሪ ዳሪ ቢሺን

\par }{\QB ሚዛይ ዳሬስ፤

\par }{\QB ሃሪዳዴስ ኣይፌን ቤኦፔ

\par }{\QC ሃራ ኣዛ ጎኣይ ዲዜ?


\par }{\Q \VS{12}ኦሶ ኦꬂዛ ኣሲ ጉꬅ ሚኮ፥

\par }{\QB ዳሮ ሚኮ ሳሮ ꬊስኮ

\par }{\QB ꬊስኪ ኣቄስ፤

\par }{\QB ጊዶ ኣቲን ዱሬ ኣስ

\par }{\QC ዱሬቴꬂ ꬊስኮ ዲጌስ።


\par }{\Q \VS{13}ሳሎ ጉፋንꬆን ኬሂ ጬጬሲዛ

\par }{\QB ኢታ ሚሽ ታ ቤኣዲስ፤

\par }{\QB ሄሲካ ኢታ ዎዴን

\par }{\QB ባና ማዶ ጊዲ

\par }{\QB ኣሲ ጉዬ ዬጊ ዳጋሲዳ ሚሺ

\par }{\QB ኢዛዴስ ሜቶ፤


\par }{\QB \VS{14}ዎይኮ ኢሲ ጋሶን

\par }{\QB ጮ ꬋይዛ ዱሬቴꬃ።

\par }{\QB ኢዚ ና ዬሊኮካ

\par }{\QC ሄ ዬሌቲዳይሳስ

\par }{\QC ላቲሲዛ ሚሺ ዴና።


\par }{\Q \VS{15}ኣሲ ባ ኣዪ ኡሎፔ ካሎ

\par }{\QB ዬሌቲዳ ማላ ካሎ ቤስ፤

\par }{\QB ኣይ ኬና ዳቡርኮካ

\par }{\QB ኢዚ ባ ዳቡርዳይሳፌ

\par }{\QC ኣይኮካ ኤኪቤና።
\XREF{}{{\XO 5:15 }{\XT{ኢዮ 1፡21፤ ማዛ 49፡17፤ 1ጺም 6፡7}}}


\par }{\Q \VS{16}ሄሲካ ኬሂፔ ኢታ፤

\par }{\QB ኣሲ ባ ዪዳ ማላ ሲሚ ቤስ፤

\par }{\QB ኢዛ ዳቡራ ኡባይ

\par }{\QC ጫርኮ ኦይኪዛ ማላ

\par }{\QC ሃዳ ጊዲዛ ጊዲኮ

\par }{\QC ኢዛስ ኣይ ጎኣይ ዲዜ?


\par }{\Q \VS{17}ኢዚ ባ ላይꬅ ኡባ ጬጬን፥ ዋዬን፥

\par }{\QB ዪሎኒኔ ꬉማ

\par }{\QB ዱሳን ዉርሴስ።


\par }{\PP \VS{18}ኣሳ ቃዳይ ሄሳ ጊዲዳ ጊሻስ ሳሎ ጉፋንꬆን ጾሲ ኣሲ ዴኣና ማላ ኢሚዳ ቃንꬃ ላይꬃ ጋርሳን ኣሲ ባ ዳቡርዳ ዳቡራፔ ሙሲኔ ኡሺ ሎኦኔ ቤሲዛይሳ ጊዲዳይሳ ታ ኣኬካዲስ።

\VS{19}ጾሳይ ኣሳስ ዱሬቴꬂኔ ኣቆ ኢሚዛይ ባ ዳቡርዳ ዋጋ ዴሚዲ ሚዲኔ ኡዪዲ ኡፋዬታናሳ። ሄሲ ጾሳፌ ኢዛስ ኢሜቲዳ ኢሞታ።

\VS{20}ጾሳይ ኢዛ ዎዚናን ኡባ ዎዴ ኡፋይስ ኩንꬂ ዎꬂዛ ጊሻስ ኢዚ ባ ዴኦ ላይꬃስ ዳሮ ሂርጌና።




\par }\Chap{6}{\PP \VerseOne{1}ሳሎ ጉፋንꬆን ሃራ ኢታ ሚሽ ታኒ ቤኣዲስ፤ ሄሲካ ኣሳስ ኬሂ ዴጾ።

\VS{2}ኣሲ ባ ዎዚናን ኣሞቲዳ ሚሽ ዴማና ማላ ጾሲ ኣሳስ ኣቆታ፥ ዱሬቴꬂኔ ቦንቾ ኢሜስ፤ ጊዶ ኣቲን ኬꬃዋይ ኢስታን ኡፋዬታና ማላ ኩሜꬃ ማታ ኢዛስ ኢሜና፤ ኢዚ ዳቡሪ ዴሚዳይሳን ሃራይ ኡፋዬቴስ፤ ሄሲካ ሃዳኔ ኬሂ ኢታ ሚሻ።


\par }{\PP \VS{3}ኢሲ ኣሲ ጼቱ ናይታ ጋካናስ ዬሊ ጪሚዲ ኣዱሳ ላይꬅ ዴኣናዉ ዳንዳዬስ፤ ጊዶ ኣቲን ኢዚ ባ ኣቆታን ኡፋዬቶንታ ኣጊኮኔ ሃይቂዲ ዎጋራ ሞጌቶንታ ኣጊኮ ኢዛፔ ኣዉጫያይ ኪያ።

\VS{4}ጋሶይካ ጮ ሃዳ ዪዲ ꬉማን ቤስ፤ ኢዛ ሱንꬂካ ꬉማን ካሜቲዴስ።

\VS{5}ኢዚ ኤሮንታኔ ፖኦ ቤኦንታ ኣጊኮካ ሄ ኣዴዛፔ ኢዛስ ኣꬎ ዎፓይ ዴስ።

\VS{6}ኡፋይሲ ባይንዳ ዲሺን ናምኡ ሺ ላይꬅ ዴኢኮካ ኢዛስ ኣዛ ጎኣይ ዲዜ? ዉርሴꬃን ናምኣይካ ኢሲ ሶሆ ባና ዴቴኔ?


\par }{\Q \VS{7}ኣሲ ዳቡርዲ ኦꬂዛ

\par }{\QB ኡባይ ኡሎሳ፤

\par }{\QB ጊዶ ኣቲን ኢዛ ኣሞይ

\par }{\QC ሙሌካ ካሊ ኤሬና።


\par }{\Q \VS{8}ሂስቲን ኣꬎ ኤራንቻይ

\par }{\QB ኤያፔ ኣዛን ኣꬊዜ?

\par }{\QB ማንቆይ ሃራታ ሲንꬃን

\par }{\QC ዋኒ ሲሜሬታናኮ ኤሮይ

\par }{\QC ኢዛ ኣይ ማዲዜ?


\par }{\Q \VS{9}ኣሞን ቶይላታናፔ

\par }{\QB ኣይፌን ቤኦይ ኪያ፤

\par }{\QB ሄሲካ ሃዳኔ ጫርኮ ኦይካናስ

\par }{\QC ዬዴꬂዛ ማላ


\par }{\Q \VS{10}ሃኢ ዲዛ ኡባስ

\par }{\QB ካሴቲ ሱንꬂ

\par }{\QB ኢሜቲ ኡቲዴስ፤

\par }{\QB ኣሲ ሃናናዚ ኤሬቲ ኡቲዴስ፤

\par }{\QB ኣሲ ባፔ ሚኒዛይሳራ

\par }{\QB ባጼቴና።


\par }{\Q \VS{11}ሃሳያይ ዳሪሺን

\par }{\QB ሃዳ ዮኦይ ዳሬስ፤

\par }{\QB ሂስቲን ሄሲ ኣስ ኣይ ጎኣኔ?


\par }{\Q \VS{12}ሃዳኔ ኤሾ ማላ ኤሌ ኣꬊዛ

\par }{\QB ጉꬃ ላይꬃታን

\par }{\QB ኣሳስ ሎኦ ሚሺ ሃናናይሳ

\par }{\QC ኤሪዛይ ኦኔ?

\par }{\QC ቃሴካ ኢዚ ሃይቂዳፔ ጉዬ

\par }{\QC ሳሎ ጉፋንꬆን ሃኒዛ ሚሽ

\par }{\QC ኢዛስ ዮታና ዳንዳይዛይ ኦኔ?




\par }\Chap{7}{\SH ዴኦ ጊሻስ ቆፋ
\par }
{\PP \VerseOne{1}ሎኦ ሺቶፌ

\par }{\QB ሎኦ ሱንꬂ ኣꬌስ፤

\par }{\QB ዬሌታ ጋላሳፌ

\par }{\QB ሃይቆ ጋላሲ ሎኦ።
\XREF{}{{\XO 7:1 }{\XT{ሌሚ 22፡1}}}


\par }{\Q \VS{2}ጊቢራ ኬꬅ ቡሳፌ

\par }{\QB ዬሆ ኬꬅ ቡሲ ሎኦ፤

\par }{\QB ጋሶይካ ሃይቆይ

\par }{\QB ኣስ ኡባስ ዉርሴꬃ፤

\par }{\QB ሼምፖራ ፓጻ ዲዛ

\par }{\QB ኣሲ ኡባይ

\par }{\QB ሄሳ ባ ዎዚናን

\par }{\QB ዎꬃናስ ቤሴስ።


\par }{\Q \VS{3}ሚቻፌ ካዮይ ኪያ፤

\par }{\QB ጋሶይካ ካዮይ

\par }{\QB ሲንꬅ ካሬꬂኮካ

\par }{\QC ዎዚና ፖኢሴስ።


\par }{\Q \VS{4}ኣꬎ ኤራንቻ ዎዚናይ

\par }{\QB ካዮ ኬꬃን ዴስ፤

\par }{\QB ኤያታ ዎዚናይ ጊዲኮ

\par }{\QB ኡፋይሳ ኬꬃን ዴስ።


\par }{\Q \VS{5}ኤያቲ ሳቢሼ ዬጺዛ

\par }{\QB ዬꬅ ሲያናፔ

\par }{\QB ኣꬎ ኤራንቻይ ሴሪዛ

\par }{\QB ሴራ ኤዝጎይ ሎኦ።


\par }{\Q \VS{6}ኤያታ ሚቺ

\par }{\QB ኦቶ ጋርሳን ኤጺሼ

\par }{\QB ꬉቄቲዛ ኣጉንꬃ ማላ፤

\par }{\QC ሄሲካ ሃዳ።


\par }{\Q \VS{7}ጌኔ ኦሶይ ኣꬎ ኤራንቻ

\par }{\QB ኤያ ኬሴስ፤

\par }{\QB ማጋንጾይ ኣሳስ ዎዚና ሞሬስ።


\par }{\Q \VS{8}ኢሲ ሚሻስ ዶሜꬃፌ

\par }{\QB ዉርሴꬂ ኪያ፤

\par }{\QB ቃሴ ኦቶራንቻፌ

\par }{\QB ዳንዳያንቻይ ኪያ።


\par }{\Q \VS{9}ኤያታ ሃንቆይ

\par }{\QB ኢስታ ኪኦ ጋርሳን ዲዛ ጊሻስ

\par }{\QB ኔኒ ሃንቆስ ኤሶቶፓ።
\XREF{}{{\XO 7:9 }{\XT{ያቆ 1፡19}}}


\par }{\Q \VS{10}ኔኒ፥ «ሃ ዎዴይ

\par }{\QB ካሴ ኣꬊዳ ዎዴታፔ

\par }{\QB ኣይስ ሎኢዴ?» ጋ ኦይቾፋ፤

\par }{\QB ሄይታንታ ማላ ኦይሻታ ኦይሾይ

\par }{\QC ኣꬎ ኤራቴꬅ ጊዴና።


\par }{\Q \VS{11}ኣꬎ ኤራቴꬂ

\par }{\QB ሎኦ ጺንጾ ማላ፤

\par }{\QB ኢዛ ጎኣይ

\par }{\QB ፖኦ ቤኢዛ ኣስ ኡባሳ።


\par }{\Q \VS{12}ሚሺ ኣስ ኢታፔ

\par }{\QB ካሚ ኣሺዛ ማላ

\par }{\QB ኣꬎ ኤራቴꬂ ኣሼስ።

\par }{\QB ሄሳፌ ቦላራካ

\par }{\QB ኣꬎ ኤራቴꬂ

\par }{\QC ኬꬃ ኣዋ ሼምፖ ናጌስ።


\par }{\Q \VS{13}ኣኔ ጾሳይ ኦꬂዳይሳ

\par }{\QB ዎዚናን ዎꬃ!

\par }{\QB ኢዚ ቦካሲዳይሳ

\par }{\QC ኦኒ ሉሊሳና ዳንዳይዜ?


\par }{\Q \VS{14}ኔስ ዎዴይ ሎኢሺን ኡፋዬታ፤

\par }{\QB ጊዶ ኣቲን ዎዴይ ኢቲሺን

\par }{\QC ሃይሳ ዎዚናን ዎꬃ፤

\par }{\QC ጾሲ ኢሳ ኦꬂዳ ማላ

\par }{\QC ሃራካ ኦꬂዴስ፤

\par }{\QC ሄሳ ጊሻስ ኣሲ

\par }{\QC ሲንꬃፌ ሃናና ሚሽ

\par }{\QC ኣይኮካ ፒልጊዲ

\par }{\QC ኤራና ዳንዳዬና።


\par }{\Q \VS{15}ናጋራንቻይ ባ ናጋራራ

\par }{\QB ኣዱሳ ላይꬅ ዴኢሺን፥

\par }{\QB ጺሎይ ባ ጺሎቴꬃራ

\par }{\QC ኤሶን ሃይቂሺን

\par }{\QB ሃዳ ጊዲዳ ታ ዴኦ ላይꬃታን

\par }{\QC ሃይታ ቤኣዲስ።


\par }{\Q \VS{16}ሄሳ ጊሻስ ኔ ꬋዮንታ ማላ

\par }{\QB ኬሃ ጺሎ፥

\par }{\QB ዎይኮ ኬሃ

\par }{\QB ኣꬎ ኤራንቻ ጊዶፓ።


\par }{\Q \VS{17}ቃሴ ኬሃ ኢታ ኣስ፥

\par }{\QB ዎይኮ ኡባ ኤያ ኣስ ጊዶፓ፤

\par }{\QB ኔ ኣይስ ዎዴይ ባይንዳ ሃይቃይ?


\par }{\Q \VS{18}ኢሳ ኦይኪዲ ሃንኮይሳካ

\par }{\QB ዬዶንታ ኣጎይ ሎኦ፤

\par }{\QB ጾሳስ ያዪዛ ኣሲ

\par }{\QB ሺካላቴꬅ ኢጼስ።


\par }{\Q \VS{19}ኣꬎ ኤራቴꬂ ኣꬎ ኤራንቻስ

\par }{\QB ኢሚዛ ዎልቃይ

\par }{\QB ኢሲ ካታማን ዴሬ ሃሪዛ

\par }{\QC ታማታፔ ኣꬌስ።


\par }{\Q \VS{20}ናጋራ ኦꬆንታ

\par }{\QB ሙሌራ ሱሬ ኦሶኒኔ

\par }{\QB ጺሎቴꬃን ጻላ ካንꬂዛ ኣሲ

\par }{\QC ቢታ ቦላ ዴና።


\par }{\Q \VS{21}ሃሳዬቲዛ ቃላ ኡባ ሃይꬅ

\par }{\QB ዬጋ ሲዮፓ፤

\par }{\QB ኔ ሂስቶንታ ኣጊኮ

\par }{\QC ኔ ኣሽካራይ ኔና ቃንጊሺን

\par }{\QC ኔ ሲያንዳሳ።


\par }{\Q \VS{22}ቃሴ ኔኒካ ኔ ሁኤን

\par }{\QB ሃራታ ቃንጎይሳ

\par }{\QB ኔ ዎዚናይ ኤሬስ።


\par }{\Q \VS{23}ሃይሳ ኡባ ታኒ

\par }{\QB ኣꬎ ኤራቴꬃን

\par }{\QB ፒልጋ ጼላዳ፥

\par }{\QB «ታኒካ ኣꬎ ኤራንቻ

\par }{\QC ጊዳናስ ቃቻዲስ» ጋዲስ።

\par }{\QC ጊዶ ኣቲን ታኒ

\par }{\QC ጊዳ ማላ ሃኒቤና።


\par }{\Q \VS{24}ኣꬎ ኤራቴꬂ ኣይ ጊዲኮካ

\par }{\QB ኬሂ ጪማኔ ሃኮ፤

\par }{\QB ሂስቲን ኦኒ ጋኪ

\par }{\QB ኤራና ዳንዳይዜ?


\par }{\Q \VS{25}ሄሳ ጊሻስ ኣꬎ ኤራቴꬂኔ

\par }{\QB ዮኦቲ ሃኒዛይሳ ፒልጋ ኤራናስ፥

\par }{\QB ጻናኣናስ ናጋራ

\par }{\QB ኢታቴꬂኔ

\par }{\QB ኤያቴꬂ ጎሻቴꬅ

\par }{\QB ጊዲዳይሳ

\par }{\QC ኣኬካናስ ታ ዎዚናን

\par }{\QC ዩሻ ቆፓዲስ።


\par }{\Q \VS{26}ኢዚስ ዎዚናይ ዎጺማዴ ማላ፥

\par }{\QB ኢዚ ኩሼቲ ኣግሪሞቄ ማላኔ

\par }{\QC ያርዴ ማላ ጊዲዳ

\par }{\QC ሃይቆፔ ኢታ

\par }{\QC ማጫስ ቤኣዲስ፤

\par }{\QB ኢዚፔ ኬሲ ኤካናይ

\par }{\QB ጾሳስ ያዪዛ ኣስ ጻላ፤

\par }{\QC ናጋራንቻ ኣስ ጊዲኮ

\par }{\QC ያርዴን ኦይካዉስ።


\par }{\Q \VS{27}ኣꬎ ኤራንቻዚ፥

\par }{\QB «ታኒ ካላ ፒልጋ

\par }{\QB ጼላዳ ዴሚዳ

\par }{\QB ሃራ ሚሺ

\par }{\QB ሃይሳፌ ካሊዛይሳ።

\par }{\QB ዮኦቲ ሃኒዛይሳ

\par }{\QB ሂላቴꬃን ፒልጊዲ

\par }{\QB ዴማናስ

\par }{\QB ኢሳ ኢሳ ቦላ ጉጆ፤


\par }{\Q \VS{28}ሄሲካ ታኒ ሃች ጋካናስ

\par }{\QB ፒልጋሼ ꬋይዳይሳ

\par }{\QB ሺ ኣቱማሳፔ

\par }{\QB ኢሲ ሱሬ ኣስ ዴማዲስ።

\par }{\QC ጊዶ ኣቲን ሃይታንታ ጊዶፌ

\par }{\QC ኢሲ ሱሬ ማጫስ ዴማቤኬ።


\par }{\Q \VS{29}ታኒ ሃይሳ ኡባፌ

\par }{\QB ኢሲ ሚሽ ታማራዲስ፤

\par }{\QB ጾሲ ኣስ ሱሬ

\par }{\QB ሂስቲ ሜꬊዴስ፤

\par }{\QB ጊዶ ኣቲን ኣሲ

\par }{\QB ዳሮ ጊቴቲዳዝ ጊግሲዴስ» ጊዴስ።




\par }\PoetryChap{8}{\Q \VerseOne{1}ዮኦታ ቢርሻና ዳንዳይዛ

\par }{\QB ኣꬎ ኤራንቻ ማላ

\par }{\QB ኣሲ ኦኔ?

\par }{\QB ዮኦታ ኡባ ቢርሼꬅ

\par }{\QB ኤሪዛይ ኦኔ?

\par }{\QC ኣꬎ ኤራቴꬂ

\par }{\QC ኣሳ ኣይፌሶ ፖኢሴስ፤

\par }{\QB ጺርጶቲዳ ሲንꬂካ ቢርሼስ።


\par }{\SH ካዎስ ኣዛዜቴꬅ
\par }
{\PP \VS{2}ኔ ካሴ ጾሳ ሲንꬃን ጫቂዳ ጊሻስ ካዎስ ኣዛዜታ።


\par }{\PP \VS{3}ካዎ ሲንꬃፌ ኤሶን ኬዞፓ፤ ኢዚ ባ ዶሲዳይሳ ኦꬃናስ ዳንዳይዛ ጊሻስ ኢታ ኦሶስ ዙፔቶፓ።

\VS{4}ኡባ ሚሽ ኦꬃናስ ካዎስ ማታይ ዲዛ ጊሻስ፥ «ሃይሳ ኣይስ ኦꬃይ?» ጊዲ ኢዛ ኦይቻናስ ዳንዳይዛይ ኦኔ?


\par }{\Q \VS{5}ኢዛስ ኣዛዜቲዛ ኣሲ

\par }{\QB ኡባይ ቆሄቴና፤

\par }{\QB ኣꬎ ኤራቴꬂ ዲዛ ዎዚናይ

\par }{\QC ሊኬ ዎዴኔ ቤሲዛ ኦሶ ኦጌ

\par }{\QC ሻኪ ኤሬስ።


\par }{\Q \VS{6}ኣስ ሜቶይ ኬሂ ኡንኤꬂኮካ

\par }{\QB ኡባ ሚሻስካ

\par }{\QB ሊኬ ዎዴይኔ

\par }{\QC ቤሲዛ ኦሶ ኦጌይ ዴስ።


\par }{\Q \VS{7}ሲንꬃፌ ሃናናይሳ

\par }{\QB ኤሪዛይ ዴና፤

\par }{\QB ሄሳ ጊሻስ

\par }{\QB ሲንꬃፌ ሃናናይሳ

\par }{\QC ዮታናስ ዳንዳይዛይ ኦኔ?


\par }{\Q \VS{8}ኣሲ ባ ሼምፖ

\par }{\QB ናጊ ኣሻናስ ዳንዳዬና፤

\par }{\QB ዎይኮ ባ ሃይቃና

\par }{\QB ጋላሳ ቦላ

\par }{\QC ማታይ ዲዛ ኣሲ ዴና፤

\par }{\QB ኦላ ጋላስ ኦኒካ ኦላ ዬጊዲ

\par }{\QC ጉዬ ሲሞንታይሳ ማላ

\par }{\QC ኢታ ኦሶይካ

\par }{\QC ባናራ ሜዜቲዳይታ ዬዴና።


\par }{\SH ኢታ ኣሳታ ሃኖታኔ ኪያ ኣሳታ ሃኖታ
\par }
{\Q \VS{9}ሳሎ ጉፋንꬆን

\par }{\QB ሃኒዛ ሚሽ ኡባ

\par }{\QB ታኒ ፒልጋ ቤኣዲስ፤

\par }{\QC ኣሲ ኣስ ቆሃናስ

\par }{\QC ዳናቲዛ ዎዴይ ዴስ።


\par }{\Q \VS{10}ቃሴ ኢታቲ ቦንቾን

\par }{\QB ሞጌቲሺኒኔ

\par }{\QB ጌሻ ካታማን ሳቤቲሺን፥

\par }{\QC ጾሳ ኣሳቲ ጌሻ ካታማን

\par }{\QC ዶጌቲሺን ታ ቤኣዲስ፤

\par }{\QC ሄሲ ኡባይካ ሃዳ።


\par }{\PP \VS{11}ኢታ ኦꬂዳ ኣሳ ቦላ ኤሶን ፒርዶንታ ኣጊኮ ኣሳ ዎዚናይ ኢታ ኦꬃና ሃልቾን ኩሜስ።

\VS{12}ናጋራንቻይ ጼቱቶ ኢታ ሚሽ ኦꬂሺን ኢዛ ላይꬃይ ኣዱቂኮካ፥ ጾሳ ቦንቺዛይታሲኔ ጾሳ ያዪዛይታስ ሎኦይ ሃናናይሳ ታ ኤራይስ።

\VS{13}ጊዶ ኣቲን ኢታቲ ጾሳስ ያዮንታ ጊሻስ ሎኦ ሚሺ ኢስታስ ሃኔና፤ ኢስታ ላይꬂ ኤሾ ማላ ኤሌ ኣꬋና።


\par }{\PP \VS{14}ሳኣ ቦላ ኦሴቲዛ ሃራይ ሃዳ ሚሺ ዴስ፤ ሄሲካ ጺሎቲ ኢታታስ ቤሲዛ ቂጻቴ፥ ኢታቲ ጺሎታስ ቤሲዛ ሎኦ ሚሽ ኤኬቴስ። ሄይቲ ኡባይካ ሃዳ።

\VS{15}ሳሎ ጉፋንꬆን ኣሳስ ሙሳፌ፥ ኡሻፌኔ ኡፋዬቴꬃፌ ኣꬊዛ ሃራ ሚሺ ባይንዳ ጊሻስ ባ ዴኦ ላይꬃን ኡፋዬቴꬂ ሎኦ ጋዲስ፤ ሄሳ ጊሻስ ጾሲ ሳሎ ጉፋንꬆን ኢዛስ ኢሚዳ ላይꬃታን ኢዚ ባ ኦሶን ኡፋዬታና።


\par }{\PP \VS{16}ታኒ ኣꬎ ኤራቴꬅ ኤራናሲኔ ኣሲ ሃ ሳኣ ቦላን ኦማርሲኔ ጋላስ ꬊስኮይ ባይንዳ ዳቡርዛ ዳቡራ ኤራናስ ታ ዎዚናን ፒልጋዲስ።

\VS{17}ሄሳፌ ጉዬ ጾሲ ኦꬂዳ ኡባ ቤኣዲስ፤ ሳሎ ጉፋንꬆን ኦሴቲዛ ሚሽ ኦኒካ ኤሬና፤ ኣሲ ኬሂ ዳፌቲዲ ፒልጊ ጼሊኮካ ኢዛ ቢርሼꬃ ዴማናስ ዳንዳዬና። ኣꬎ ኤራንቻይ፥ «ታ ኤራይስ» ጊኮካ ኡባ ኤራናስ ዳንዳዬና።




\par }\Chap{9}{\SH ኡባስ ዲዛ ዉርሴꬃ ቃዳ
\par }
{\PP \VerseOne{1}ሄሳ ጊሻስ ሃ ኡባ ዮኦታ ታ ዎዚናን ቆፓዳ ኣꬎ ኤራንቻቲኔ ጺሎቲ ኦꬂዛ ኦሶይ ጾሳ ኩሼና፤ ጊዶ ኣቲን ኣሲ ሲንꬃፌ ባና ናጊዛይሲ ሲቆ ጊዲን ዎይኮ ኢጾ ጊዲን ኤሬና።

\VS{2}ጺሎታ ዎይኮ ናጋራንቻታ ጊዲን፥ ሱሬታ ዎይኮ ኢታታ ጊዲን፥ ጌሻታ ዎይኮ ቱናታ ጊዲን፥ ያርሾ ሺሺዛይታ ዎይኮ ያርሾ ሺሾንታይታ ጊዲን ኡባታሲካ ዉርሴꬃ ቃዳይ ኢሲኖ።

\par }{\QB ሎኦ ኣሳስ ሃኒዛይሳ ማላ

\par }{\QB ናጋራንቻስካ ሃኔስ፤

\par }{\QB ጫቂዛይሳስ

\par }{\QB ሃኒዛይሳ ማላካ

\par }{\QB ጫቆስ ባቢዛይታስ ሃኔስ።


\par }{\PP \VS{3}ሳሎ ጉፋንꬆን ኡባ ቦላ ጋኪዛ ኢታቴꬂ ሃይሳ፤ ኡባስ ዉርሴꬃ ቃዳይ ኢሲኖ፤ ሄሳፌ ቦላራካ ኣሳ ዎዚናይ ኢታቴꬃን ኩሚዴሲኔ ጎዪዴስ፤ ዉርሴꬃንካ ሃይቂዳ ኣሳን ጋይቴስ።

\VS{4}ሃይቂዳ ጋሞፌ ፓጻ ዲዛ ካናይ ኪያ፤ ሄሳꬆካ ሼምፖራ ፓጻ ዲዛይታ ጊዶን ዲዛ ኣሳስ ሂዶታይ ዴስ።


\par }{\Q \VS{5}ሼምፖራ ፓጻ ዲዛ ኣሲ

\par }{\QB ባ ሃይቃናይሳ ኤሬስ፤

\par }{\QB ጊዶ ኣቲን ሃይቂዳይቲ

\par }{\QB ኣይኮካ ኤሬቴና፤

\par }{\QC ኢስታ ቆፍሲዛ ሚሺ

\par }{\QC ኡባይ ዶጌቴስ፤

\par }{\QC ኢስቲ ጎኤታና ሚሺካ ዴና።


\par }{\Q \VS{6}ኢስታ ሲቆይ፥ ኢጾይኔ

\par }{\QB ቃናቴይ ኡባይ

\par }{\QB ኢስታራ ኢሲፌ ꬋይዴስ።

\par }{\QC ሄሳ ጊሻስ ሳሎ ጉፋንꬆን

\par }{\QC ሃኒዛ ሚሽ ኡባን

\par }{\QC ኣይኮ ቃዳይካ ኢስታስ ዴና።


\par }{\PP \VS{7}ባዳ ኔ ካꬅ ኡፋይሳን ማ፤ ኔ ዎይኔ ኡሻካ ኔ ዎዚናይ ኡፋዬቲሺን ኡያ፤ ኣይስ ጊኮ ጾሲ ኔ ኦꬂዳ ኦሶን ኡፋዬቴስ።

\VS{8}ኡባ ዎዴ ኔ ማይኦይ ቦꬅ ጊዶ፤ ኔ ሁኤይካ ዛይቴን ቲዬቶ።

\VS{9}ሳሎ ጉፋንꬆን ጾሲ ኔስ ኢሚዳ ጉꬅ ጊዲዳ ኔ ዴኦ ላይꬃታ ኡባን ኔ ሲቂዛ ኔ ማቼይራ ኡፋይሳን ዴኣ፤ ኣይስ ጊኮ ሳሎ ጉፋንꬆን ኔ ዴኦኒኔ ኔ ዳቡርዳ ዳቡራ ኡባን ሃይሲ ኔስ ቃዳ።

\VS{10}ኔ ኩሼይ ኦꬃናስ ዴሚዳይሳ ኡባ ኔ ኩሜꬃ ዎልቃን ኦꬃ፤ ኣይስ ጊኮ ኔኒ ባና ዱፎን ኦሶይ፥ ሃልቾይ፥ ኤራቴꬂኔ ኣꬎ ኤራቴꬂ ዴና።


\par }{\Q \VS{11}ታኒ ሳሎ ጉፋንꬆን

\par }{\QB ሃራ ሚሽ ቤኣዲስ፤

\par }{\QB ዎꬃን ጾኖይ ፒላታታስ

\par }{\QC ኦላን ጾኖይ ዎልቃማታስ ጊዴና፤

\par }{\QB ካꬂ ኣꬎ ኤራንቻታስ፥

\par }{\QB ዱሬቴꬂ ኪጳታንቻታስ፥

\par }{\QC ሳባይ ኤራንቻታስ ጊዴና፤

\par }{\QB ጊዶ ኣቲን ኡባቲካ ዎዴይኔ

\par }{\QC ቃዳይ ጋꬂዳ ማላ ሃኔቴስ።


\par }{\Q \VS{12}ቃሴካ ባ ዎዴ ኤሪዛ ኣሲ ዴና፤

\par }{\QB ካፎይ ያርዴን ጌሊዛ ማላ፥

\par }{\QB ሞሌይ ጊቴን ኦይኬቲዛ ማላ፥

\par }{\QC ኣሲካ ቆፖንታ ዲሺን ዪዛ

\par }{\QC ኢታ ዎዴታን ኦይኬቴስ።


\par }{\SH ኣꬎ ኤራቴꬂኔ ኤያቴꬅ
\par }
{\PP \VS{13}ሄሳꬆካ ታና ኬሂ ማላሊሲዳ ሃይሳ ኣꬎ ሌሚሶ ሳሎ ጉፋንꬆን ቤኣዲስ።

\VS{14}ሄሲካ ኢሲ ቢታን ኣማርዳ ኣሳቲ ዴኢዛ ቄሪ ካታማይ ዳዉስ፤ ሄ ካታማዮ ኦላናስ ኢሲ ዎልቃማ ካዎይ ዎራጂ ዶዲዴስ፤ ኢዚ ዩሾን ሚጻ ጊግሲዴስ።

\VS{15}ሄ ካታማይን ኣꬎ ኤራንቻ ጊዲዳ ኢሲ ማንቆ ኣሲ ዴስ፤ ኢዚ ባ ኣꬎ ኤራቴꬃን ሄ ካታማዮ ኣሺዴስ። ጊዶ ኣቲን ሄ ማንቆዛስ ኦኒካ ቆፒቤና።

\VS{16}ሄሳ ጊሻስ ታኒ፥ «ኣꬎ ኤራቴꬂ ዎልቃፌ ኣꬌስ» ጋዲስ። ጊዲኮካ ሄ ማንቆዛስ ዲዛ ኣꬎ ኤራቴꬃዚ ካꬌቲዴስ፤ ኢዛ ቃላይካ ሲዬቲቤና።


\par }{\Q \VS{17}ኤያታ ኣይሲዛ ዳና ዋሶፔ

\par }{\QB ኣꬎ ኤራንቻይ

\par }{\QB ሊቆን ሃሳይዛ

\par }{\QC ቃላይ ሴቴቴስ።


\par }{\Q \VS{18}ኣꬎ ኤራቴꬂ

\par }{\QB ኦላ ሚሻፌ ኣꬌስ፤

\par }{\QB ጊዶ ኣቲን ኢሲ ናጋራንቻይ

\par }{\QC ዳሮ ሎኦ ሚሽ ꬋይሴስ።




\par }\PoetryChap{10}{\Q \VerseOne{1}ሃይቂዳ ኡዱንጼቲ

\par }{\QB ሺቶ ዜቄꬄቴስ፤

\par }{\QB ሄሳꬆካ ጉꬃ ኤያቴꬂ

\par }{\QB ኣꬎ ኤራቴꬂኔ

\par }{\QB ቦንቾ ካዉሼስ።


\par }{\Q \VS{2}ኣꬎ ኤራንቻ ዎዚናይ

\par }{\QB ኢዛ ኡሻች ካሌꬄስ፤

\par }{\QB ጊዶ ኣቲን ኤያ ዎዚናይ

\par }{\QC ሃዲርስ ካሌꬄስ።


\par }{\Q \VS{3}ኤያይ ኦጌ ቢሺን

\par }{\QB ኢዛስ ኣኬካይ ፓጬስ፤

\par }{\QB ባ ኤያቴꬃ ኦናስካ ቆንጪሴስ።


\par }{\Q \VS{4}ኔ ጎዳይ ኔ ቦላ ሃንቄቲኮ

\par }{\QB ኔ ሶሆ ዬዶፋ፤

\par }{\QB ጋሶይካ ዳንዳያይ

\par }{\QB ጊታ ሃንቆ

\par }{\QC ጮኡ ሂስቴስ።


\par }{\Q \VS{5}ሳሎ ጉፋንꬆን ታኒ ቤኢዳ

\par }{\QB ኢታ ሚሺ ዴስ፤

\par }{\QB ሄሲካ ዴሬ ሃሪዛዴፌ

\par }{\QB ኬዚዛ ባላ።


\par }{\Q \VS{6}ኤያቲ ኬሂ ꬎቃሶሆን ኡቲን

\par }{\QB ዱሬቲ ሂርኪ ዚቃ ሶሆን ኡቲዳ።


\par }{\Q \VS{7}ኣይሌቲ ዳናታ ማላ ቶጋን ቢሺን

\par }{\QB ዳናቲ ቃሴ ኣይሌታ ማላ

\par }{\QC ቶሆን ቢሺን ቤኣዲስ።


\par }{\Q \VS{8}ኦላ ቦኪዛ ኣሲ ሄ ኦላን

\par }{\QB ኢዚ ኩንዳና፤

\par }{\QB ቃሴ ዲርሳ ላሊዛ ኣስ

\par }{\QB ሾሺ ዱካና።
\XREF{}{{\XO 10:8 }{\XT{ማዛ 7፡15፤ ሌሚ 26፡27}}}


\par }{\Q \VS{9}ሹች ꬎቃሊዛይ

\par }{\QB ሄ ሹቻን ዴሼቴስ፤

\par }{\QB ቃሴ ሚꬅ ቄሪዛይ

\par }{\QC ሄ ሚꬃን ቆሄቴስ።


\par }{\Q \VS{10}ዱንኤ ካልታ ሌፎንታ ኦꬂኮ

\par }{\QB ዳሮ ዎልቃ ዉርሴስ፤

\par }{\QC ጊዶ ኣቲን ሂላን ኦꬂኮ

\par }{\QC ኦሶዛ ኣይፊሴስ።


\par }{\Q \VS{11}ሾሺ ሙሬኖን

\par }{\QB ጃላናፔ ሲንꬃን ዱኪኮ

\par }{\QB ሙሬኒዛዴ ኣይኮካ ጎኤና።


\par }{\Q \VS{12}ኣꬎ ኤራንቻ ዶናፔ

\par }{\QB ኬዚዛ ቃላይ

\par }{\QB ፑላን ኩሚዳዛ፤

\par }{\QB ጊዶ ኣቲን ኤያይ ባርካ

\par }{\QC ባ ኢንጻርሳን ꬋዬስ።


\par }{\Q \VS{13}ኮይሮፔ ዶሚዲ

\par }{\QB ኢዛ ቃላይ ኤያቴꬃ፤

\par }{\QB ዉርሴꬃንካ ኢታ ጎሽ ጊዴስ።


\par }{\Q \VS{14}ኤያይ ሃሳያ ዳሪሴስ፤

\par }{\QB ቡሮፔ ሃናናይሳ

\par }{\QB ኤሪዛይ ዴና፤

\par }{\QB ሃይቂዳዴስ ኢዛፔ

\par }{\QB ጉዬን ሃናናይሳ

\par }{\QB ኦኔ ኢዛስ ዮታና ዳንዳይዛይ?


\par }{\Q \VS{15}ኤያ ኦሶይ

\par }{\QB ኦꬂዛዴ ዳቡርሴስ፤

\par }{\QB ኢዚ ካታማ

\par }{\QB ጋꬂዛ ኦጌ ኤሬና።


\par }{\Q \VS{16}ሃኔ ኔ ካዎይ

\par }{\QB ዬላጋ ጊዲዳሬ!

\par }{\QB ኔ ዳናቲ ዎንታራ

\par }{\QB ጊቢራ ጊግሲዛ

\par }{\QB ቢታዬ ኔስ ኣዬ ኣና!


\par }{\Q \VS{17}ሃኔ ኔ ካዎይ ቦንቼቲዳ

\par }{\QB ዛሬፔ ጊዲዳሬ!

\par }{\QB ማꬆታናስ

\par }{\QB ጊዶንታ ሚኔታናስ

\par }{\QC ኮሺዛ ዎዴ ሚዛ ዳናቲ

\par }{\QC ዲዛ ቢታዬ!

\par }{\QC ኔኒ ኣንጄቲዳሮ።


\par }{\Q \VS{18}ኣዴይ ኣዛላ ጊዲኮ

\par }{\QB ካራይ ያርጳቴስ፤

\par }{\QB ኢዛ ኩሼቲ ዳቡርኮ

\par }{\QB ኬꬂ ኣꬄስ።


\par }{\Q \VS{19}ጊቢራይ ሚጪሴስ፤

\par }{\QB ዎይኔ ኡሺ ኣስ ኡፋይሴስ፤

\par }{\QC ሚሺ ዲኮ ሚሺ ሃኔስ።


\par }{\Q \VS{20}ቆፋንካ ጊዲን ካዎ ካꬎፓ፤

\par }{\QB ኔ ኣቂዛ ኪፊሌን ዳሼ

\par }{\QB ዱሬ ቃንጎፋ፤

\par }{\QB ቄፌን ፒራꬊዛራ ኔ ጊዛይሳ

\par }{\QC ኤፋ ጋꬃና ዳንዳያዉስ።




\par }\Chap{11}{\SH ኣꬎ ኤራንቻይ ኦꬃና ቤሲዛ ኦሶ
\par }
{\Q \VerseOne{1}ኔ ካꬅ ሃꬃን ዬጋ፤

\par }{\QB ዳሮ ጋላሳታፔ ጉዬ

\par }{\QC ኔኒ ዛራ ዴማና።


\par }{\Q \VS{2}ኔስ ዲዛ ኣቆ ላፑን ዎይኮ

\par }{\QB ኦስፑን ሶሆን

\par }{\QB ሻኬሬꬃ ዎꬃ፤

\par }{\QC ኣይስ ጊኮ ቢታ ቦላ

\par }{\QC ኣይ ኢታይ ያናኮ ኔኒ ኤራካ።


\par }{\Q \VS{3}ሻራይ ካሬጺኮ

\par }{\QB ቢታ ቦላ ኢራይ ቡኬስ።

\par }{\QB ሚꬂ ፑዴሃ ዎይኮ

\par }{\QB ዱጌሃ ኩንዲኮ

\par }{\QC ባ ኩንዲዳሶን ኢቺ ኣቴስ።


\par }{\Q \VS{4}ጫርኮ ሃኖታ ናጊዛይ ዜሬና፤

\par }{\QB ቃሴ ሻራ ማሊዛይ

\par }{\QB ባ ካꬅ ሺሼና።


\par }{\Q \VS{5}ጫርኮይ ኣዋራ ቢዛኮ

\par }{\QB ኢዛ ኦጌ ኤራካ፤

\par }{\QB ቃሴ ሼምፖይ ዎይኮ ኣያናይ

\par }{\QB ኣዪ ኡሎን ዲዛ ሜꬌታ ጊዶን

\par }{\QB ዋኒ ጌሊዛኮ ኔ ኤራካ።

\par }{\QB ሄሳꬆካ ኡባ

\par }{\QB ሜꬊዳ ጾሳ ኦሶ

\par }{\QB ኔ ሻካ ኤራና ዳንዳያካ።


\par }{\Q \VS{6}ማላዶራ ኔ ዜሬꬅ ዜራ፤

\par }{\QB ኦማርሲካ ኔ ኩሼይ

\par }{\QB ኦሶ ቢርሾፎ፤

\par }{\QC ጋሶይካ ሃይሲ ዎይኮ ሄሲ፥

\par }{\QC ዎይኮ ናምኣይ ሎኣናኮ፥

\par }{\QC ዎይኮ ኣዋይሲ ኣይፋናኮ

\par }{\QC ኔ ኤራካ።


\par }{\SH ዬላጋቴꬃን ኔና ሜꬊዳይሳ ቆፓ
\par }
{\Q \VS{7}ፖኦይ ሎኦ፤

\par }{\QB ኣዋ ኣይፌ ቤኦይ

\par }{\QC ኣይፌ ኡፋይሴስ።


\par }{\Q \VS{8}ኣሲ ኬሂ ኣዱሳ ላይꬅ

\par }{\QB ሃ ሳኣን ዴኢኮ

\par }{\QB ሄ ኡባንካ ኡፋዬቶ።

\par }{\QC ጊዶ ኣቲን ꬉማ ጋላሳቲ

\par }{\QC ዳሪዛ ጊሻስ ቆፖ፤

\par }{\QC ቡሮ ያና ሚሺ

\par }{\QC ኡባይካ ሃዳ።


\par }{\Q \VS{9}ሃይሶ ዬላጋዞ!

\par }{\QB ኔ ናቴቴꬃ

\par }{\QB ላይꬃን ኡፋዬታ፤

\par }{\QB ኔ ናቴቴꬃ ላይꬃን

\par }{\QB ኔ ዎዚናን ኡፋዬታ፤

\par }{\QC ኔ ኣይፌይ ጼሊዳ ኡባኔ

\par }{\QC ኔ ዎዚናይ ኣሞቲዳ ኡባ ፖላ፤

\par }{\QC ጊዶ ኣቲን ኔ ኦꬂዳ ኦሶ

\par }{\QB ኡባ ጊሻስ ጾሲ

\par }{\QB ኔና ፒርዳስ ሺሻናይሳ ኤራ።


\par }{\Q \VS{10}ሄሳ ጊሻስ ኔ ዎዚናፔ

\par }{\QB ጬጬ ሃሳ፤

\par }{\QB ኢታ ሚሺካ ኔፔ ዲጋ፤

\par }{\QB ጋሶይካ ናቴቴꬂኔ ዬላጋቴꬂ

\par }{\QC ኤሌ ኣꬋና።




\par }\PoetryChap{12}{\Q \VerseOne{1}ሜቶ ጋላሳቲ ዮንታ ዲሺን

\par }{\QB ኔኒ፥ «ታና ኡፋይሴቴና»

\par }{\QB ጊዛ ዎዴቲ ጋኮንታ ዲሺን

\par }{\QC ኔ ዬላጋቴꬃ ላይꬃን

\par }{\QC ኔና ሜꬊዳይሳ ቆፓ።


\par }{\Q \VS{2}ኣዋይኔ ፖኦይ፥

\par }{\QB ኣጊናይኔ ጾሊንቴይ

\par }{\QB ꬉሞንታ ዲሺን፥

\par }{\QB ኢራይ ቡኪ ሲሚን

\par }{\QC ሻራይ ኪቾንታ ዲሺን

\par }{\QC ኔና ሜꬊዳይሳ ቆፓ።


\par }{\Q \VS{3}ኬꬅ ናጊዛይቲ ኮኮሪዛ ዎዴ፥

\par }{\QB ሚኖቲ ኩኒዛ ዎዴ፥

\par }{\QC ጋጪዛይቲ ቆዳን ጉꬅ ጊዲዳ

\par }{\QC ጊሻስ ጋቼ ኣጊዛ ዎዴ፥

\par }{\QB ማስኮቴራ ጼሊዛይቲ

\par }{\QB ዶልጁሚዛ ዎዴ፥


\par }{\QB \VS{4}ዱቡሻሶ ኤፊዛ ኦጌቲ

\par }{\QB ጎርዴቲዛ ዎዴ፥

\par }{\QC ዎጻይ ሎጬቲዲ

\par }{\QC ጊሬꬅ ኣጊዛ ዎዴ፥

\par }{\QC ካፎ ዋሶይ ኣስ ዴንꬂዛ ዎዴ፥

\par }{\QC ኢስታ ዬꬂካ ዳቡርዛ ዎዴ፥


\par }{\QB \VS{5}ፑዱንꬅ ኬሲ ጾኒዛ ዎዴ፥

\par }{\QC ኦጌ ቡሲ ባቢሲዛ ዎዴ፥

\par }{\QC ኦቾሎኔይ ጪዪዛ ዎዴ፥

\par }{\QC ቦሌይ ባርካ ባና

\par }{\QC ጎቺዛ ዎዴ፥

\par }{\QC ኣሳፔ ኣሞይ ꬋይዛ ዎዴ

\par }{\QC ኣሲ ባ ሜርና ኬꬅ ባና፤

\par }{\QC ዬኪዛይቲካ ባሌን ዩያና።


\par }{\Q \VS{6}ቢራ ሳንሳላታይ

\par }{\QB ዱጾንታ ዲሺን፥

\par }{\QC ዎርቃ ሳኔይ ሜቆንታ ዲሺን፥

\par }{\QC ሃꬃ ኦቶይ ፑልቶ ኣቻን

\par }{\QC ሜቆንታ ዲሺን፥

\par }{\QC ሃꬅ ኦላፌ ኬሲዛ ዋጉምቦይ

\par }{\QC ሜቄሬቶንታ ዲሺን፥


\par }{\QB \VS{7}ቢታይ ዱጌ ቢታን

\par }{\QC ሲሞንታ ዲሺን፥

\par }{\QC ሼምፖይ ኢሚዳ ጾሳኮ

\par }{\QC ሲሞንታ ዲሺን፥

\par }{\QC ኔና ሜꬊዳ

\par }{\QC ጾሳኮ ሲማ።


\par }{\Q \VS{8}ኤራንቻዚ፥ «ሃዳ!

\par }{\QB ሃዳፔካ ሃዳ!

\par }{\QB ኡባይካ ሃዳ!» ጌስ።


\par }{\SH ኩሻ ቆፋ
\par }
{\PP \VS{9}ኤራንቻዚ ባ ሁኤስ ኣꬎ ኤራንቻ ጻላ ጊዶንታ ኣሳካ ኤራቴꬅ ታማርሲዴስ። ዳሮ ሌሚሶታ ፒልጊ ጼሊዳፔ ጉዬን ማራን ማራን ጊግሲዴስ።

\VS{10}ኤራንቻዚ ሱሬ ቃላ ዴማናስ ፒልጊዴስ፤ ኢዚ ጻፊዳይሲ ሱሬኔ ቱማ።


\par }{\PP \VS{11}ኣꬎ ኤራንቻ ቃላይ ጪካ ማላ ሆጼ፤ ቃሴ ኢዛ ቶሴቲካ ኣዳፌ ꬊሽኬቲዳ ꬊሽኬ ማላ፤ ሄይቲካ ኢሲ ሄንꬃንቻፌ ኢሜቲዳይታ።


\par }{\Q \VS{12}ታ ናዞ! ሃ ኡባፌ ቦላራ

\par }{\QB ኣይ ሚሻፌካ ናጌታ፤

\par }{\QB ኣይኮካ ጉጆፋ፤

\par }{\QB ዳሮ ማጻፋታ ጻፊኮካ

\par }{\QC ዉርሴꬂ ዴና፤

\par }{\QB ጺናቴ ዳሮይ ቦላ ዳቡርሴስ።


\par }{\Q \VS{13}ሄኮ ኡባ ሚሺ ዮቴቲዴስ፤

\par }{\QB ዮኦ ኡባስ ኩሺ ሃይሳ፤

\par }{\QB ጾሳስ ያያ፤ ኢዛ ኣዛዞ ናጋ፤

\par }{\QB ሄሲካ ኣሳ ናስ

\par }{\QC ኢሜቲዳ ኩሜꬃ ኦሶ።


\par }{\Q \VS{14}ጾሳይ ኦሶ ኡባ ቦላ፥

\par }{\QB ጌሚዳ ዮኦ ኡባ ቦላ፥

\par }{\QB ሎኦ ጊዲን

\par }{\QB ኢታ ጊዲንካ ፒርዳና።


\par }