\NormalFont\ShortTitle{ኤርማሳ ዚላስ}

{\MT ኤርማሳ ዚላስ

\par }{\IMT ጊዶ ቆፋ

\par }{\IP ኤርማሳ ዚላሲ ኪርስቶሲ ዬሌታናፔ ካሴ 586 ላይꬃን ዬሩሳላሜይ ላሌቲዳ ጊሻሲኔ ዴሬይ ጎዴቲዳ ጊሻስ ኢቻሹ ዚላሳ ጊንጾታ ሺሺ ኦይኪዴስ፤ ሃ ማጻፋን ዳሪዛ ባጋይ ዬሆ ጊሻሲኔ ካዮቴꬃ ጊሻስ ዮቲዛ ጊዲኮካ ኣሲ ጾሳን ኣማኔታና ጊሻሲኔ ሂዶታ ቃንጾንታ ዳና ማላ ታማርሲዛ ጊንጾ ኪፊሌይካ ኢዛን ዴስ፤ ሃይቲ ዚላሳቲ ኣይሁዳ ኣሳይ ኪርስቶሲ ዬሌታናፔ ካሴ 586 ላይꬃን ዴራ ቦላ ጋኪዳ ባሻ ዩሺ ቆፓና ማላ ላይꬃን ላይꬃን ጾማኒኔ ካዮቴꬃን ጾሳ ጎይኖ ዎጋታ ኢስቲ ፖሊዛ ጋላሳታን ጎኤቴቴስ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ኮይሮ ዚላስ፦ ዬሩሳላሜ ዋዬኔ ካዮቴꬅ
{\IOR{1፡1-22}}

\par }{\IO ናምኣንꬆ ዚላስ፦ ጾሲ ዬሩሳላሜ ቦላ ዬጊዳ ቂጻቴ
{\IOR{2፡1-12}}

\par }{\IO ሄꬓንꬆ ዚላስ፦ ሲንꬃፌ ያና ሂዶታ
{\IOR{3፡1-66}}

\par }{\IO ኦይዳንꬆ ዚላስ፦ ዬሩሳላሜ ꬋዮ
{\IOR{4፡1-22}}

\par }{\IO ኢቻሻንꬆ ዚላስ፦ ማሮቴꬅ ዴማናስ ዎሳ
{\IOR{5፡1-22}}



\par }\ChapOne{1}{\SH ዬሩሳላሜ ዋዬኔ ካዮ
\par }
{\Q \VerseOne{1}ካሴ ኢዚን ዳሮ ካዎቴꬃይ

\par }{\QB ዲዛ ካታማያ

\par }{\QB ዋናዳ ኦሌታ ኣታዴ!

\par }{\QB ዴሬታ ጊዶን ካሴ ጊታ ጊዲዳራ

\par }{\QB ዋናዳ ኣምኢ ማላ ጊዳዴ!

\par }{\QC ኣዉራጃታ ጋርሳን

\par }{\QC ጎዳቶ ጊዲዳራ

\par }{\QB ሃኢ ዋናዳ ኣይሌ ጊዳዴ!


\par }{\Q \VS{2}ኢዛ ጊዶꬂ

\par }{\QB ጫሞ ዬሆ ዬካዉስ፤

\par }{\QB ኢዚስ ኣፉንꬃይካ

\par }{\QB ሻጋላራ ጎጌስ፤

\par }{\QB ኢዚ ላጌታፔ ኢዞ

\par }{\QB ሚንꬄꬂዛይ

\par }{\QC ኦኒካ ዴና፤

\par }{\QB ኡባቲካ ኢዞ ካዲዳ፤

\par }{\QB ዛሪዲካ ኢዚስ ሞርኬ ጊዲዳ።


\par }{\Q \VS{3}ዩሁዳይ ዳሮ ዋዬቲዳፔኔ

\par }{\QB ቶሼቲዳፔ ጉዬ ዲኤታዱስ፤

\par }{\QB ኢዛ ካዎቴꬃታ

\par }{\QB ጊዶን ኡታዱስ፤

\par }{\QB ኢዚስ ሼምፒዛሶይካ ꬋይዴስ፤

\par }{\QC ኢዛ ሜቶ ጋርሳን ዲሺን

\par }{\QC ጎዲዛይቲ ኡባይ ኢዞ ዴሚዳ።


\par }{\Q \VS{4}ኦኒካ ኢዚ ባኣሌታ

\par }{\QB ቦንቻናስ

\par }{\QB ዮንታ ጊሻስ ጺዮኔ ኦጌቲ ዬኬቴስ፤

\par }{\QB ኢዚ ፔንጌታራ ጌሊዛይኔ

\par }{\QC ኬዚዛይ ዴና፤

\par }{\QB ኢዚ ቄሴቲ ጬጬቴስ፤

\par }{\QB ጌላኦቲካ ሙዞቴቴስ፤

\par }{\QB ኢዛካ ጊታ ሜቶ

\par }{\QB ጋርሳን ቱጋታዉስ።


\par }{\Q \VS{5}ኢዚ ናጋራይ ዳሮ ጊዲዳ ጋሶን

\par }{\QB ጎዳይ ኢዚ ቦላ ሜቶ ዬጊዴስ፤

\par }{\QB ኢዚ ሞርኬቲ ኢዞ ሃሪዳ፤

\par }{\QB ኢዚ ናይቲካ ሞርኬታን ዲኤቲዳ፤

\par }{\QB ኢዚ ሞርኬታስ ዱሲ ሎኢዴስ።


\par }{\Q \VS{6}ጺዮኔ ማጫ ናይፔ

\par }{\QB ኢዚ ፑላቴꬂኔ ቴማይ

\par }{\QB ሻኬቲ ኪቺዴስ፤

\par }{\QB ኢዚ ዳናቲ ማታ

\par }{\QB ሚዛሶይ ꬋይዳ

\par }{\QB ጌኔሳ ማላ ጊዲዳ፤

\par }{\QB ኢስቲ ባና ጎዲዛይታፔ

\par }{\QC ዎልቃይ ዉሪን ባቃቲዳ።


\par }{\Q \VS{7}ዬሩሳላሜይ ሜቶቲዳ ዎዴኒኔ

\par }{\QB ዋዬቲዳ ጋላሳታን

\par }{\QB ካሴ ኢዚስ ዲዛ ኣቆታ

\par }{\QB ዩሻ ቆፓዉስ፤

\par }{\QB ኢዛ ሞርኬ ኩሼን

\par }{\QB ኩንዲዳ ዎዴ

\par }{\QC ኢዞ ማዲዛይ

\par }{\QC ኦኒካ ባይንዳ ዎዴ፥

\par }{\QC ኢዚ ሞርኬቲ ኢዚ ኩንዴꬃ

\par }{\QC ቤኢዲ ኢዚ ቦላ ሚጪዳ።


\par }{\Q \VS{8}ዬሩሳላሜይ ዳሮ ዴጾ

\par }{\QB ናጋራ ኦꬃዱስ፤

\par }{\QB ካꬌስካ ኣታዱስ፤

\par }{\QB ኢዛ ካሎ ዲሺን ቤኢዳ ጊሻስ

\par }{\QC ካሴ ኢዞ ቦንቺዳይቲ ኡባይ

\par }{\QC ኢዞ ካꬊዳ፤

\par }{\QC ኢዛካ ባ ባጋራ ዬላታዳ

\par }{\QC ቢታ ጼላሼ ጉዬ ሲማዱስ።


\par }{\Q \VS{9}ኢዚ ቱናቴꬂ

\par }{\QB ኢዚ ማይኦ ቦላ ቤቲዴስ፤

\par }{\QB ሲንꬃፌ ኢዚ ቦላ ሃናናይሳ

\par }{\QC ኢዛ ቆፓቤኩ፤

\par }{\QB ኢዚ ኩንዴꬂ

\par }{\QB ዳጋንꬂዛዝ ጊዲዴስ፤

\par }{\QB ኢዛ፥ «ታ ጎዳ ጾሶ!

\par }{\QB ታ ሜቶቲዛ ሜቶዛ ቤኣ፤

\par }{\QB ታ ሞርኬቲ ታና ጾኒዳ»

\par }{\QB ጋ ዎሲንካ

\par }{\QB ኢዞ ሚንꬄꬂዛይ

\par }{\QB ኦኒካ ቤቲቤና።


\par }{\Q \VS{10}ኢዚ ኣቆታ ኡባ ቦላ

\par }{\QB ሞርኬይ ባ ኩሼ ዬዲዴስ፤

\par }{\QC ጾሳ ኣሳ ሺቆን

\par }{\QB ጌሎንታ ማላ ኔኒ ዲጊዳይቲ

\par }{\QC ኤቃ ጾሳታስ

\par }{\QB ጎይኒዛ ኣይዛቤቲ

\par }{\QC ጌዴ ኢዚ ጾሳ ኬꬃን

\par }{\QC ጌሊሺን ቤኣዱስ።


\par }{\Q \VS{11}ኢዚ ኣሳይ ሚዛ ካꬅ ዴማናስ

\par }{\QB ኮሻን ዳቡሬስ፤

\par }{\QB ሼምፖራ ፓጻ ዳናስ ባስ ዲዛ

\par }{\QB ኣቆታ ማና ካꬃራ ላሜቴስ፤

\par }{\QB ዬሩሳላሜ ኣሳይ፥ «ኣቤት ጎዳዉ!

\par }{\QB ኑኒ ካዉዪዶስ፤

\par }{\QB ኑና ጼላዳ ኑስ ቆፓ።


\par }{\BB \par }
{\Q \VS{12}«ጎዳ ጾሲ

\par }{\QB ባ ዎልቃማ ሃንቆዛ

\par }{\QB ኑ ቦላ ዬዲዳ ዎዴ

\par }{\QB ኑ ቦላ ጋኪዳ ሜቶ ማላ

\par }{\QC ሜቶይ ጋኪዳ ኣሲ ዲዛ ጊዲኮ

\par }{\QC ኢንቴኖ ኦጌራ ኣꬊ ቢዛ

\par }{\QC ኡባቶ ኣኔ ቤኢቴ!

\par }{\QB ሃ ሜቶይ ኢንቴስ

\par }{\QB ካዉሻ ሚሳቲዜ?


\par }{\BB \par }
{\Q \VS{13}«ኢዚ ቦላ ꬎቃሶሆፔ

\par }{\QB ታማ ዬዲዴስ፤

\par }{\QB ሄ ታማዚካ ኑስ

\par }{\QB ሜቄꬃን ጌሊዴስ፤

\par }{\QB ኑ ቶሆታ ቃቻናስ

\par }{\QB ጊቴ ዬጊዴስ፤

\par }{\QB ሂስቲዲ ኑና

\par }{\QB ጉዬ ዛሪ ኩንዲሲዴስ፤

\par }{\QB ኩሜꬃ ጋላስ

\par }{\QB ኑና ዳቡርሲዴስ፤

\par }{\QB ጮ ሜላካ ቶይላሲዴስ።


\par }{\BB \par }
{\Q \VS{14}«ታ ናጋራ ሺሺ ቃቺዲ

\par }{\QB ታ ሞርጌን ዎꬂዴስ፤

\par }{\QB ታ ዎልቃካ ዉርሲዴስ፤

\par }{\QB ታኒ ኤቄታናስ

\par }{\QB ዳንዳዮንታ ሞርኬታስ

\par }{\QB ጎዳይ ታና ኣꬂ ኢሚዴስ።


\par }{\BB \par }
{\Q \VS{15}«ኑ ጋርሳን ዲዛ ኦላንቻታ

\par }{\QB ኡባታራ ጾሲ ኤቄቲዴስ፤

\par }{\QB ኑ ጊዶፌ ዬላጋታ ꬋይሳናስ

\par }{\QC ኦላንቻታ ኑ ቦላ ዬዲዴስ።

\par }{\QB ዎይኔ ሚꬃ ኣይፌ

\par }{\QC ኡሹ ኬሳናስ

\par }{\QB ዬꬊዛ ማላ

\par }{\QC ጎዳይ ቦሼቶንታ

\par }{\QB ጌላኦ ሚሳቲዛ

\par }{\QC ዩሁዳ ኣሳ ዬꬊዴስ።


\par }{\BB \par }
{\Q \VS{16}«ሞርኬይ ኑ ቦላ ጎቢዴስ፤

\par }{\QB ኑ ናይቲካ ባርካ ኣቲዳ፤

\par }{\QB ኑና ዞሪ ሚንꬄꬂዛይቲ

\par }{\QC ኑፔ ሃኪዳ፤

\par }{\QB ሄሳ ጊሻስ ታ ዬካይሲኔ

\par }{\QC ኣፉንꬃ ጉሳይስ።


\par }{\Q \VS{17}ጺዮና ባ ኩሼ ሚጫዱስ፤

\par }{\QB ኢዞ ሚንꬄꬂዛዴይ ዴና፤

\par }{\QB ያቆቤ ዛሬታስ ሾሮቲ

\par }{\QC ኢዛስ ሞርኬ ጊዳና ማላ

\par }{\QC ጾሲ ኣዛዞ ኬሲዴስ፤

\par }{\QB ዬሩሳላሜይካ ኢስታ ጊዶን

\par }{\QC ቱና ሚሻ ማላ ቆዴታዱስ።


\par }{\BB \par }
{\Q \VS{18}«ጾሲ ጺሎ፤

\par }{\QB ታኒ ጊዲኮ

\par }{\QC ኢዛ ኣዛዞ ቦላ ማካላዲስ፤

\par }{\QB ኢንቴ ዉሪካ ሲዪቴ፤

\par }{\QB ታ ሜቶዛካ ጼሊቴ፤

\par }{\QC ማጫ ናይቲኔ

\par }{\QC ናቴꬃ ኣቱማ ናይቲ

\par }{\QC ታፔ ዲኤቲ ቢዳ።


\par }{\Q \VS{19}ታኒ ታ ዶሲዛይታ ጼይጋዲስ፤

\par }{\QB ኢስቲ ጊዲኮ ታና ካዲዳ፤

\par }{\QC ታ ቄሴቲኔ ጪማቲ

\par }{\QC ባ ሼምፖ ኣሻናስ

\par }{\QB ካꬅ ኮዪሼ

\par }{\QC ካታማይ ጊዶን ዉሪዳ።


\par }{\BB \par }
{\Q \VS{20}«ኣቤት ጎዳዉ!

\par }{\QB ታ ዋዬዛ ቤኣ!

\par }{\QB ታ ጊዶ ኣሳቴꬃይ ሜቶቲዴስ፤

\par }{\QB ታ ኬሃ ማካላዲስ፤

\par }{\QB ታ ዎዚናይካ ሜቂዴስ፤

\par }{\QB ካሬን ጊዲን ሶን

\par }{\QC ዴራ ሃይቆይ ዉርሴስ።


\par }{\BB \par }
{\Q \VS{21}«ዴሬይ ታ ዚላሊዛይሳ ሲዪዴስ፤

\par }{\QB ጊዶ ኣቲን ኦኒካ ታና

\par }{\QB ሚንꬄꬂዛዴይ

\par }{\QB ቤቲቤና፤

\par }{\QB ታ ሞርኬቲ ኡባይካ

\par }{\QC ታ ሜቶቶይሳ ሲዪዳ፤

\par }{\QB ኔኒ ኦꬆይሳካ ኤሪዲ

\par }{\QC ኢስቲ ኡፋዬቲዳ፤

\par }{\QB ኔ ኢስታ ቦላ ኤሃና ጋ

\par }{\QC ቃቺዳ ጋላሳያ ዩ፤

\par }{\QB ኢስቲካ ታ ማላ ዚላሌቶ።


\par }{\BB \par }
{\Q \VS{22}«ኢስታ ኢታቴꬂ

\par }{\QB ኔ ሲንꬃን ቤቶ፤

\par }{\QB ታ ናጋራ ጋሶን

\par }{\QC ኔ ታ ቦላ ኦꬆይሳꬆ

\par }{\QB ኢስታ ቦላካ ኦꬃ፤

\par }{\QB ታ ጬጫዳ ዚላሊዛ

\par }{\QB ዚላሳይ ዳሪዴስ፤

\par }{\QB ታ ዎዚናይካ ዳቡርዴስ»

\par }{\QC ጊሼ ዋሴቴስ።




\par }\Chap{2}{\SH ጾሲ ዬሩሳላሜ ቦላ ኤሂዳ ሃንቆ
\par }
{\PP \VerseOne{1}ጎዳይ ጺዮኔ ማጫ ናዮ ባ ሃንቆን ዎስቲ ካዉሺዴ!

\par }{\Q ኢስራኤሌ ቦንቾ

\par }{\QB ሳሎፔ ዱጌ ሳኣን ዬጊዴስ፤

\par }{\QB ኢዚ ባ ሃንቆ ጋላስ

\par }{\QB ባ ቶሆ ሼምፒሲዛሶ

\par }{\QB ጊዲዳሮ ዛሪ

\par }{\QB ቆፓናስ ኮዪቤና።


\par }{\Q \VS{2}ያቆቤ ዱሳሶ ኡባ ጾሲ

\par }{\QB ቃꬌታይ ባይንዳ ꬋይሲዴስ፤

\par }{\QB ዩሁዳ ዴሬ ሚጻታ

\par }{\QB ኢዚ ባ ሃንቆን ላሊዴስ፤

\par }{\QC ኢዚ ካዎቴꬃኔ

\par }{\QC ዴሬ ኣይሲዛይታ

\par }{\QC ካዉሺዲ ዱጌ

\par }{\QB ቢታን ዬጊዴስ።


\par }{\Q \VS{3}ኢዚ ባ ጊታ ሃንቆን

\par }{\QB ኢስራኤሌ ዎልቃ ሊቂሲዴስ፤

\par }{\QB ሞርኬይ ኢዛ ኦላናስ ዪዛ ዎዴ

\par }{\QB ባ ማዶ ኩሼ

\par }{\QB ኢስታፌ ዴንꬂዴስ፤

\par }{\QC ባ ዩሾን ዲዛ ኡባ

\par }{\QC ሚዛ ታማ ላጮ ማላ

\par }{\QC ኢዛ ሃንቆይ ያቆቤ ቦላ

\par }{\QC ኤጺ ኬዚዴስ።


\par }{\Q \VS{4}ኢዚ ሞርኬ ማላ

\par }{\QB ዎንዳፌ ዳፊ ኦይኪዴስ፤

\par }{\QB ኢዛ ኡሻቻ ኩሼይ

\par }{\QC ዪሻ ዬዳናስ ጊግሲዴስ፤

\par }{\QB ባና ሎኢዛይታ ኡባ

\par }{\QC ሞርኬ ማላ ሹኪዴስ፤

\par }{\QC ጺዮኔ ዱንካኔታ ቦላካ

\par }{\QC ባ ሃንቆ ታማ ማላ ቆሊዴስ።


\par }{\Q \VS{5}ጾሲ ሞርኬ ማላ ጊዲዲ

\par }{\QB ኢስራኤሌ ዲፒ ሂስቲዴስ፤

\par }{\QB ካዎቴꬃ ኬꬃካ

\par }{\QB ꬋይሲዴስ፤

\par }{\QB ኢዚ ሚጻካ ላሊዴስ፤

\par }{\QB ዩሁዳ ኣሳ ቦላ

\par }{\QC ካዮኔ ዚላስ ዳርሲዴስ።


\par }{\Q \VS{6}ኢዚ ባ ኬꬃ ካꬃ ጊዶን ዲዛ

\par }{\QB ጋባ ሾዲዛ ማላ

\par }{\QB ሾዲ ኦሊዴስ፤

\par }{\QB ጾሲ ጺዮኖ

\par }{\QB ኢዛ ላይꬃን ላይꬃን

\par }{\QB ቦንቺዛ ባኣሌታኔ

\par }{\QC ሳምባታታ ዲጊዴስ፤

\par }{\QC ኢዚ ባ ሚኖ ሃንቆን

\par }{\QC ካዎዛኔ ቄሴዛ

\par }{\QC ካዉሺዴስ።


\par }{\Q \VS{7}ጎዳይ ያርሾ

\par }{\QB ያርሺዛሶሆዛ ካꬊዴስ፤

\par }{\QB ባ ኬꬃካ ኣጊዴስ፤

\par }{\QB ባ ካዎቴꬃ ኬꬃ ጊምቤታ

\par }{\QB ሞርኬስ ኣꬂ ኢሚዴስ፤

\par }{\QC ባኣሌ ጋላሳታን

\par }{\QB ኦꬂዛይሳꬆ

\par }{\QC ኢስቲ ጎዳ ኬꬃን

\par }{\QC ኬሂ ዋሲዳ።


\par }{\Q \VS{8}ጎዳይ ጺዮኔ ካታማ ጊምቤ

\par }{\QB ላላናስ ቃንጺ ዴንዲዴስ፤

\par }{\QB ሚጼ ዎዶሮዛ ፒዲሲዴስ፤

\par }{\QB ኢዚ ኢስታ ꬋይሶንታ ኣጌና፤

\par }{\QB ሚጻቲኔ ጊምቤቲ ላሌቲዳ፤

\par }{\QB ኢስቲካ ኢሲፌ ꬋይዳ።


\par }{\Q \VS{9}ኢዚ ፔንጌቲ ዱጌ ቢታን ጌሊዳ፤

\par }{\QB ካሬ ጎርዲዛ ቢራታ ኮላታቲ

\par }{\QC ሜቄሬቲ ዎꬊዳ፤

\par }{\QB ኢዚ ካዎዚኔ ዳናቲ

\par }{\QC ኣይዛቤታን ዲኤቲ ቢዳ፤

\par }{\QB ሃይሳፌ ጉዬ ካሴ ኢስታስ ዲዛ

\par }{\QC ዎጋይ ኦꬄና፤

\par }{\QC ኢዚ ናቤታስካ ሃይሳፌ ጉዬ

\par }{\QC ጎዳፔ ኣጁታይ ቆንጬና።


\par }{\Q \VS{10}ጺዮኔ ዴሬ ጪማቲ

\par }{\QB ቢታ ቦላ ጮኡ ጊ ኡቲዳ፤

\par }{\QB ኢስቲ ባ ሁኤን ጉዱላ ላሊዳ፤

\par }{\QB ማቃካ ማይኢዳ፤

\par }{\QB ዬሩሳላሜ ጌላኦቲ

\par }{\QC ዱጌ ቢታ ጼሊዳ።


\par }{\Q \VS{11}ታ ዴሬይ ዉሪዴስ፤

\par }{\QB ናቴꬃ ናይቲኔ ቄሪ ናይቲ

\par }{\QB ካታማ ጊዶን ላባኒ ኩንዲዳ።

\par }{\QB ሄሳ ጊሻስ ታ ኣይፌይ

\par }{\QC ኣፉንꬃን ባልጁሚዴስ፤

\par }{\QB ታስ ማራጬይ ኮኮሪዴስ፤

\par }{\QB ታ ዎዚናይካ ሴሪዴስ፤


\par }{\Q \VS{12}ኦላሶን ማዱንጺ ኩንዲዳ

\par }{\QB ኣሳታ ማላ

\par }{\QB ካታማይ ጊዶን ኢስቲ ዳቡርዳ፤

\par }{\QC ኢስቲ ባንታ ኣዬታ፥

\par }{\QC «ካꬂኔ ሃꬂ

\par }{\QC ኑስ ኣዋን ዲዜ?»

\par }{\QC ጊ ኦይቺሼ ኢስቲ ቄሴ ቦላ

\par }{\QC ቦርኮቲዲ ሼምፖ ኬዚዳ።


\par }{\BB \par }
{\Q \VS{13}«ሃኔ ዬሩሳላሜ!

\par }{\QB ታ ኔ ጊሻስ

\par }{\QB ኣይ ጋናስ

\par }{\QB ዳንዳያዚና?

\par }{\QB ታ ኔና ኣዛራ ጊናሳ ጼሎ?

\par }{\QB ሃኔ ዶሴቲዳ

\par }{\QB ጺዮኔ ጌላኦዬ!

\par }{\QB ታ ኔና ዎስታ ሚንꬄꬃናስ

\par }{\QC ዳንዳያዚና?

\par }{\QB ኔ ማዱንꬃይ

\par }{\QB ኣባፌካ ጪማቴስ፤

\par }{\QB ኔና ፓꬃናስ

\par }{\QB ዳንዳይዛይ ኦኔ?


\par }{\Q \VS{14}ኔ ናቤታ ኣጁታይ

\par }{\QB ዎርዶኔ ጮ ሃዳ፤

\par }{\QB ኔ ናጋራ ቆንጪሲዲ

\par }{\QC ኔና ዲኤቴꬃፌ ኣሼቴና፤

\par }{\QC ኢስቲ ኔስ ዮቲዛ ቲንቢቴይ

\par }{\QC ባሌꬂዛዚኔ

\par }{\QC ኦጌፔ ካሬ ኬሲዛዛ።


\par }{\MM \VS{15}ኔ ኣቻራ ኣꬊ ቢዛ ኡባይ

\par }{\QB ኔ ቦላ ባ ኩሼ ባቂ ካኣና፤

\par }{\QC ቢታ ኡባን

\par }{\QC ኣꬎ ሎኦ ጌቴቲዛ

\par }{\QC ካታማያኔ

\par }{\QC ዴሬ ኡባይ ኡፋዬቲዛ

\par }{\QC ካታማያ ሃኒ?» ጋና፤

\par }{\QC ቂꬊሼካ ባ ሁኤ ቃꬃና።


\par }{\BB \par }
{\Q \VS{16}ኔ ሞርኬቲ ኡባይ ኢሲፌ

\par }{\QB ባንታ ዶና ኬሂ ዶይዳ፤

\par }{\QB ባንታ ኣች ሳጺሼ ቂꬊዳ፤

\par }{\QB «ኑኒ ኢዞ ሚቲዶስ!

\par }{\QC ኑኒ ኣሞቲዳራ ሃኖ፤

\par }{\QC ሼምፖራ ፓጻ ዲዲ

\par }{\QC ጋኪ ኣይፌን ቤኢዶስ» ጊዳ።


\par }{\BB \par }
{\Q \VS{17}ጾሲ ባ ቆፒዳይሳ ኦꬂዴስ፤

\par }{\QB ዳሮ ዎዴፔ ካሴ ዮቲዳ

\par }{\QC ቃላ ፖሊዴስ፤

\par }{\QB ኢዚ ኔና ቃꬌታይ

\par }{\QB ባይንዳ ላሊዴስ፤

\par }{\QB ኔ ዋዬቲሺን

\par }{\QB ሞርኬይ ኡፋዬታና ማላ

\par }{\QB ኔ ሞርኬታ

\par }{\QB ꬎቁ ꬎቁ ሂስቲዴስ።


\par }{\Q \VS{18}ዬሩሳላሜ ጊምቤ

\par }{\QB ጊዶን ዲዛ ኣሳዉ!

\par }{\QB ጾሳኮ ዋሲቴ፤

\par }{\QB ኢንቴ ኣፉንꬂ ኦማርሲኔ

\par }{\QC ጋላስ ዲኦ ማላ ጎጎ፤

\par }{\QB ኢንቴካ ሼምፖፍቴ፤

\par }{\QB ኢንቴ ኣይፌሲካ ሼምፖ ኢሞፍቴ።


\par }{\Q \VS{19}ቃማ ኩሜꬅ ዴንዲዲ ዋሲቴ፤

\par }{\QB ጎዳ ሲንꬃን ኢንቴ ዎዚና

\par }{\QC ሃꬃ ማላ ጉሲቴ፤

\par }{\QB ኦጌ ዶናን ኮሻቲ ኩንዲዳ

\par }{\QC ኔ ናይታ

\par }{\QB ሼምፖ ጊሻስ ኔ ኩሼ

\par }{\QC ፑዴ ኢዛኮ ዴንꬃዳ ዎሳ።


\par }{\Q \VS{20}ኣቤት ጎዳዉ!

\par }{\QB ሃይሳ ኔ ቤኣ!

\par }{\QB ኔኒ ሃይሳꬆ ካሴ ኦና ቦላ

\par }{\QC ኦꬃ ኤሪዛኮ ኣኔ ኣኬካ፤

\par }{\QB ኣያ ዬላ ዲቺዳ ና

\par }{\QC ዛራ ማናስ ቤሲዜ?

\par }{\QB ቄሴይኔ ናቤይ

\par }{\QB ጾሳ ኬꬃን

\par }{\QB ሃይቃናስ ቤሲዜ?


\par }{\Q \VS{21}ዬላጋቲኔ ጪማቲ ሃይቂዲ

\par }{\QB ኦጌን ኩንዲ ኣቲዳ፤

\par }{\QB ዬላጋ ማጫሳቲኔ

\par }{\QC ኣቱማቲ ማሻን ሃይቂዳ፤

\par }{\QB ኔ ሃንቄቲዳ ጋላስ

\par }{\QC ኢስታ ዎꬋዳሳ፤

\par }{\QB ቃꬌታይ ባይንዳካ ሹካዳሳ።


\par }{\Q \VS{22}ባኣሌ ጋላስ ዲጊሳስ

\par }{\QB ጼይጊዛ ማላ

\par }{\QB ታ ሞርኬታ ታ ቦላ ጼይጋዳሳ፤

\par }{\QB ኔ ሃንቆ ጋላስ

\par }{\QC ኦኒካ ኬሲ ኤኪቤና፤

\par }{\QB ዎይኮ ሼምፖራ ፓጻ

\par }{\QC ኣቲዳይ ዴና፤

\par }{\QB ታ ዬላ ዲቺዳይታ

\par }{\QC ሞርኬይ ታፔ ꬋይሲዴስ።




\par }\Chap{3}{\SH ማሬቴꬃን ቤቲዛ ሂዶታ
\par }
{\Q \VerseOne{1}ጎዳ ሃንቆ ጉፌን ዋዬ ቤኢዳ

\par }{\QB ኣሲ ታና።


\par }{\Q \VS{2}ኢዚ ታና ባ ሲንꬃፌ

\par }{\QB ኬሲ ዬዲዴስ፤

\par }{\QB ፖኦይ ባይንዳ ጌዴ ꬉማን

\par }{\QC ታና ጌልꬂዴስ።


\par }{\Q \VS{3}ኢዚ ኩሜꬃ ጋላስ

\par }{\QB ዛሪ ዛሪዲ ታና ሾጪዴስ።


\par }{\Q \VS{4}ኢዚ ታ ኣሳቴꬃካ ጬጊሲዴስ፤

\par }{\QB ታ ሜቄꬃታካ

\par }{\QB ሜንꬄሬꬂዴስ።


\par }{\Q \VS{5}ኢዚ ታና ሜቶኒኔ

\par }{\QB ኢታ ቱጋ ጊዶ ዬጊዴስ።


\par }{\Q \VS{6}ሃይቂዲ ጋምኢዳ ኣሳ ማላ

\par }{\QB ታኒ ꬉማን

\par }{\QB ዳና ማላ ኦꬂዴስ።


\par }{\Q \VS{7}ታ ኬዞንታ ማላ

\par }{\QB ታ ዩሾዛ ዲርዴስ፤

\par }{\QB ሚኖ ሳንሳላታን

\par }{\QC ታና ቃቺዴስ።


\par }{\Q \VS{8}ታኒ ማዶ ኮያዳ

\par }{\QB ዋሳ ጼይጊንካ

\par }{\QB ኢዚ ታ ዋሳ

\par }{\QC ሲያናስ ኮዪቤና።


\par }{\Q \VS{9}ታ ኦጌዛ ማሴቲዳ

\par }{\QB ሹቻን ጎርዲዴስ፤

\par }{\QB ታ ኣꬋ ቢዛ

\par }{\QB ኦጌዛካ ጌላሲዴስ።


\par }{\Q \VS{10}ኢዚ ታስ ዛማዲ ኡቲዳ

\par }{\QB ዛርዶ ማላ ጊዲዴስ፤

\par }{\QB ቃሴካ ቆቴቲ ናጊዛ

\par }{\QC ጋሞ ማላ ጊዲዴስ።


\par }{\Q \VS{11}ታና ታ ቢዛ ኦጌፔ

\par }{\QB ጎቺ ኬሲዲ

\par }{\QC ዱሴሬꬂ ዬጊዴስ፤

\par }{\QB ታና ኣሲ ባይንዳሶን ኦላጊዴስ።


\par }{\Q \VS{12}ኢዚ ባ ዎንዳፌ

\par }{\QB ዳፊ ኦይኪዴስ፤

\par }{\QB ታና ጫዳናስ

\par }{\QC ባ ዪሽ ጊግሲ ዎꬂዴስ።


\par }{\Q \VS{13}ኢዚ ዪሻ ዬዲዲ

\par }{\QB ታስ ዎዚና ኣይፌን ጫዲዴስ።


\par }{\Q \VS{14}ታኒ ታ ዴሬ ኣሳስ

\par }{\QB ቂꬌ ሚሽ ጊዳዲስ፤

\par }{\QB ጋላስ ኩሜꬅ ታ ቦላ

\par }{\QC ቂꬌ ማዛሙሬ ዬጼቴስ።


\par }{\Q \VS{15}ኢዚ ታ ዴኦዛ ጫሞን ኩንꬂዴስ፤

\par }{\QB ኢዚ ታና ጪዬ ኡሹ ካልሲዴስ።


\par }{\Q \VS{16}ኢዚ ታ ኣች ሹቻን ሜንꬂዴስ፤

\par }{\QB ኢዚ ታና ጉዱላን ዬꬌቲዴስ።


\par }{\Q \VS{17}ታ ሼምፖይስ ሳሮቴꬂ ꬋይዴስ፤

\par }{\QB ኡፋይሲ ኢዚ ኣዛኮኔ

\par }{\QC ታ ባላዲስ።


\par }{\Q \VS{18}ሄሳ ጊሻስ፥

\par }{\QB «ታ ቦንቾይ

\par }{\QB ታፔ ሻኬቲዴስ፤

\par }{\QB ታኒ ጾሳፌ ናጊዛ ሂዶታ

\par }{\QC ኡባይ ꬋይዴስ» ጋዲስ።


\par }{\BB \par }
{\Q \VS{19}ታ ዋዬኔ ታ ቶይላቴꬃ

\par }{\QB ታ ቆፒሺን ታ ዴኦይ

\par }{\QC ታና ጫሚዴስ።


\par }{\Q \VS{20}ኡባ ዎዴካ ታ ሃይሳ ቆፒሺን

\par }{\QB ታ ዎዚናይ ጬጬስ።


\par }{\Q \VS{21}ጊዲኮካ ታኒ

\par }{\QB ሃይሳ ቆፒዛ ዎዴ

\par }{\QB ታስ ሲንꬃፌ ሂዶታይ ዴስ።


\par }{\Q \VS{22}ሄሲካ ኑኒ ꬋዮንታ ኣጊዳይ

\par }{\QB ጎዳ ሲቆይ

\par }{\QB ዳሮ ጊዲዳ ጋሶና፤

\par }{\QB ኢዛ ቃꬌታይካ ሜርናስ

\par }{\QC ዉሮንታ ጊሻሳ።


\par }{\Q \VS{23}ኢስቲ ማላዶ ማላዶ ኦራꬃ፤

\par }{\QB ኔ ኣማኔቴꬃይካ ዳሮ።


\par }{\Q \VS{24}ታስ ቃዳይ ጎዳ፤

\par }{\QB ሄሳ ጊሻስ ታ ኢዛን ጻላ

\par }{\QC ሂዶታ ኦꬃይስ።


\par }{\Q \VS{25}ጎዳይ ባና ሂዶታ

\par }{\QB ኦꬂዛይታሲኔ

\par }{\QB ኢዛ ኮይዛይታስ ሎኦ።


\par }{\Q \VS{26}ጎዳይ ኣስ ኣሺዛ ኣሾዛ

\par }{\QB ኢዛዴይ ጮኡ ጊ ናጊኮ ሎኦ።


\par }{\Q \VS{27}ኣሲ ዬላጋቴꬃ ዎዴን

\par }{\QB ቃምባራ ቶኪኮ ሎኦ።


\par }{\BB \par }
{\Q \VS{28}ጎዳይ ኢዛ ቶሲዳ ጊሻስ

\par }{\QB ኢዚ ባርካ ጮኡ ጊ ኡቶ።


\par }{\Q \VS{29}ሲንꬃፌ ኢዛስ ሂዶታይ ዳና

\par }{\QB ዳንዳይዛ ጊሻስ

\par }{\QC ባና ዚቂ ሂስቲ ሃሪሶ።


\par }{\Q \VS{30}ባቃና ኮዪዳዴስ

\par }{\QB ኢዚ ባ ሻጋላ ቤሶ፤

\par }{\QB ካዉሻቴꬂካ ኤኮ።


\par }{\Q \VS{31}ጎዳይ ኣሴ ሜርናስካ

\par }{\QB ዬጊ ኣጌና።


\par }{\Q \VS{32}ኢዚ ኣሳ ቦላ ሜቶ ኤሂኮካ

\par }{\QB ባ ሜርና ሲቆን

\par }{\QC ሲሚ ቃꬌቴስ፤


\par }{\Q \VS{33}ኢዚ ኦዲዲ ኣሳ ቦላ ሜቶ

\par }{\QB ዎይኮ ዋዬ ኤሂ ኤሬና።


\par }{\Q \VS{34}ዴራን ዲዛ ቃሾ ኣሳይ

\par }{\QB ኡባይ ጌኔን ዬꬌቲሺን፥


\par }{\Q \VS{35}ኡባፌ ꬎቃ ጾሳይ ቤዪሺን

\par }{\QB ኣሳስ ኣሳቴꬃ

\par }{\QC ማታይ ዲጌቲዛ ዎዴ፥


\par }{\QB \VS{36}ቃሴካ ቱማ ፒርዳይ

\par }{\QB ጌላቲዛ ዎዴ

\par }{\QC ጎዳይ ሄሳ ማላ

\par }{\QC ሃኖታ ዴሜኔ?


\par }{\Q \VS{37}ጾሲ ኣዛዞንታ ዲሺን

\par }{\QB ባ ጊዳዝ ፖላናስ

\par }{\QB ዳንዳይዛይ ኦኔ?


\par }{\Q \VS{38}ኢታ ጊዲን ዎይኮ ሎኦ ጊዲን

\par }{\QB ባ ጊዳዝ ፖሊዛይ

\par }{\QC ኡባፌ ꬎቃ ጾሳ ጊዴኔ?


\par }{\Q \VS{39}ሂስቲን ሼምፖራ

\par }{\QB ፓጻ ዲዛ ኣሲ ባ ናጋራን

\par }{\QB ቃጻዬቲሼ ኣዛስ ዙዙሚዜ?


\par }{\Q \VS{40}ሄሳ ኣጊዲ ኑኒ

\par }{\QB ኑ ኦጌ ኣኔ ፒልጊ ጼሎስ፤

\par }{\QB ጎዳኮካ ሲሞስ።


\par }{\Q \VS{41}ኣኔ ኑኒ ኑ ዎዚናኔ

\par }{\QB ኑ ኩሼ ሳሎን ዲዛ

\par }{\QC ጾሳኮ ፑዴ ዴንꬂዲ፥


\par }{\Q \VS{42}«ኑ ጎዳዉ! ኑኒ ማካሊዶስ፤

\par }{\QB ናጋራካ ኦꬂዶስ፤

\par }{\QB ሄሳ ጊሻስ ኔኒ

\par }{\QB ኑና ማራቤካ።


\par }{\Q \VS{43}ኔኒ ሃንቆን ኩማዳ

\par }{\QB ኑና ጎዳዳሳ፤

\par }{\QB ኔ ኑና

\par }{\QB ቃꬌታይ ባይንዳ ዎꬋዳሳ።


\par }{\Q \VS{44}ዎሳይ ኔኮ ኣꬊ

\par }{\QB ቦንታ ማላ

\par }{\QB ኔና ሻራን ካማዳሳ።


\par }{\Q \VS{45}ኔ ኑና ኣይዛቤታ ጊዶን

\par }{\QB ኦርጮኔ ቡራ ኬሳዳሳ።


\par }{\Q \VS{46}ኑ ሞርኬቲ ኡባይ

\par }{\QB ባ ዶና ኑ ቦላ ዶይዳ።


\par }{\Q \VS{47}ኑኒ ባሻኒኔ

\par }{\QB ላሌቴꬃን ሜቶኒኔ

\par }{\QB ሺሮን ኩምዶስ» ጎስ።


\par }{\Q \VS{48}ታ ዴሬይ ዉሪዳ ጊሻስ

\par }{\QB ታ ኣይፌፔ ኣፉንꬂ

\par }{\QC ዲኦ ማላ ጎጊዴስ።


\par }{\Q \VS{49}ሼምፖንታ ኡባ ዎዴ

\par }{\QB ታ ኣይፌፔ ኣፉንꬂ ጉኬስ።


\par }{\Q \VS{50}ሄሲ ሃናናይ ጾሲ ሳሎፔ

\par }{\QB ዱጌ ጼላና ጋካናሳ።


\par }{\Q \VS{51}ታኒ ዲዛ ካታማን ዲዛ

\par }{\QB ኡባ ማጫሳታ ቦላ

\par }{\QB ጋኪዳ ሜቶዛ

\par }{\QC ታኒ ታ ኣይፌን ቤኢዳ ጊሻስ

\par }{\QC ታ ዎዚናይ ጬጪዴስ።


\par }{\Q \VS{52}ጋሶይካ ባይንዳ

\par }{\QB ታስ ሞርኬ ጊዲዳይቲ

\par }{\QB ካፎ ማላ ታና ሻንካቲዳ።


\par }{\Q \VS{53}ኢስቲ ታኒ ሼምፖራ

\par }{\QB ፓጻ ዲሺን ዱጌ ኦላን ዬጊዳ፤

\par }{\QB ሹቺካ ታ ቦላ ኦሊዳ።


\par }{\Q \VS{54}ሃꬂ ኩሚዲ

\par }{\QB ታስ ሁኤ ቦላራ ጎጊዴስ፤

\par }{\QB ታኒ ꬋያዲስ ጋዳ ቆፓዲስ።


\par }{\Q \VS{55}ታ ጎዳዉ!

\par }{\QB ታኒ ጪማ ኦላ ጊዶን ዳሼ

\par }{\QC ኔ ሱንꬃ ጼይጋዲስ።


\par }{\Q \VS{56}ታ ዋሶ ኔ ሲያና ማላ

\par }{\QB ታ ኔና ዎሲን ሲያዳሳ።


\par }{\Q \VS{57}ታ ኔና ጼይጊዳ ዎዴ

\par }{\QB ኔ ታኮ ሺቃዳ፥

\par }{\QB «ያዮፋ» ጋዳሳ።


\par }{\Q \VS{58}ጎዶ! ኔ ታስ ሞቴታዳ

\par }{\QB ታና ኣሻዳሳ።


\par }{\Q \VS{59}ጎዳዉ! ኔ ታ ቦላ

\par }{\QB ጋኪዳ ቆሆዛ ቤያዳሳ፤

\par }{\QB ኔ ታስ ፒርዳ።


\par }{\Q \VS{60}ታ ሞርኬቲ ታ ቦላ

\par }{\QB ሃሎ ኬሳናስ ቆፒዳይሳኔ

\par }{\QB ኢስቲ ታ ቦላ

\par }{\QC ዙፔቲዳይሳ ኔ ቤያዳሳ።


\par }{\Q \VS{61}ታ ጎዳዉ!

\par }{\QB ኢስቲ ታና ጫዪዳ ጫሻኔ

\par }{\QB ታ ቦላ ማቄቲዳ ማቆዛ

\par }{\QC ኔ ሲያዳሳ።


\par }{\Q \VS{62}ጋላስ ኩሜꬅ ታ ሞርኬቲ

\par }{\QB ታ ቦላ ሳሱኬቴቴሲኔ

\par }{\QB ዙዙሜቴስ።


\par }{\Q \VS{63}ኔ ኢስታ ጼላ!

\par }{\QB ኢስቲ ኤቂዲ ጊዲን ኡቲዲ

\par }{\QB ባ ዬꬃን ታና ጫዴቴስ።


\par }{\Q \VS{64}ታ ጎዳዉ! ኔ ኢስታስ

\par }{\QB ኢስታ ኦሶ ማላ ኢማ።


\par }{\Q \VS{65}ኢስታ ዎዚና ዳሚሳ፤

\par }{\QB ኔ ቃንጌꬂ ኢስታ ጋኮ።


\par }{\Q \VS{66}ኣቤት ጎዳዉ!

\par }{\QB ኔ ኢስታ ኔ ሃንቆን ጎዳ፤

\par }{\QB ሳሎ ጋርሳፌ ꬋይሳ።




\par }\Chap{4}{\SH ዬሩሳላሜ ቦላ ጋኪዳ ቂጻቴ
\par }
{\Q \VerseOne{1}ዎርቃይ ዋኒ ታሲዴስ፤

\par }{\QB ዋላካይ ባይንዳ ሙሩታ ዎርቃይ

\par }{\QB ዋኒ ላሜቲዴ!

\par }{\QB ጾሳ ኬꬂ

\par }{\QB ኬጼቲዳ ቦንቾ ሹቻቲ

\par }{\QB ኦጌ ዶናን ላሌቲዳ።


\par }{\BB \par }
{\Q \VS{2}ካሴ ቦንቼቲዳ

\par }{\QB ዎርቃ ሚሳቲዛ

\par }{\QB ጺዮኔ ናይቲ ሃኢ ዋኒዲ

\par }{\QB ኩሼን ኡርቃፌ ቲሊዲ ሜꬊዳ

\par }{\QB ማና ሚሻ ማላ ጊዲዶ!


\par }{\Q \VS{3}ዎራካናቲ ባ ማራታ ዲቻናስ

\par }{\QB ባ ꬋንꬅ ꬋንꬄቴስ፤

\par }{\QB ታ ዴሬይ ጊዲኮ

\par }{\QB ባዞን ዲዛ

\par }{\QB ያንቻ ካፎታ ማላ

\par }{\QC ሜንጼ ኢቲዴስ።


\par }{\Q \VS{4}ዳሮ ሳሜቲዳ ጊሻስ

\par }{\QB ጉꬃ ናይታ ኢንጻርሲ

\par }{\QB ፑዴ ጎንጊራꬃራ ኦይኬቲዴስ፤

\par }{\QB ናይቲ ካꬅ ዎሲዳ ሺን

\par }{\QB ኦኒካ ኢስታስ ኢሚቤና።


\par }{\BB \par }
{\Q \VS{5}ካሴ ሎኦ ካꬅ ሚዛይቲ

\par }{\QB ሃኢ ሜቶቲዲ

\par }{\QB ኦጌ ቦላ ቶይላቲዳ፤

\par }{\QB ካሴ ሎኦ ማይኦ ማይኢዲ

\par }{\QB ኢሻሎን ዲጪዳይቲ

\par }{\QC ሃኢ ቢዲንꬃን ኢቺዳ።


\par }{\Q \VS{6}ታ ዴሬዛ ቦላ ጋኪዳ ቂጻቴይ

\par }{\QB ኦና ኩሼይካ

\par }{\QB ቦቾንታ ዲሺን

\par }{\QB ኤሶን ኣꬋ ዎꬊዳ

\par }{\QB ሶዶሜ ካታማ

\par }{\QB ኣሳ ጋኪዳ ቂጻቴዛፔካ

\par }{\QC ኬሂ ኢታ።
\XREF{}{{\XO 4:6 }{\XT{ሜꬌ 19፡24}}}


\par }{\Q \VS{7}ኢስታ ካሌꬂዛይቲ

\par }{\QB ሻቻፌ ኣꬊዳ ጌሻ፤

\par }{\QB ማꬃፌ ኣꬊ ቦꬃ፤

\par }{\QB ኢስታ ቦላይ ዞኦ ኢንቁፌ

\par }{\QC ኣꬊዳ ኣሪሳ፤

\par }{\QC ቃሴ ኢስታስ ሜꬋይካ

\par }{\QC ሲምፔሬ ጌቴቲዛ

\par }{\QC ሹቻ ማላ።


\par }{\BB \par }
{\Q \VS{8}ሃኢ ጊዲኮ ኢስታ ሜꬋይ

\par }{\QB ሻላፔካ ኣꬊ ካሬቲዴስ፤

\par }{\QB ኦኒካ ኢስታ ኦጌን ቤኢዲ ኤሬና፤

\par }{\QB ኢስቲ ሜቄꬅ ጻላ ኣቲዳ፤

\par }{\QB ሜላ ሚꬃ ማላ ጊዲዳ።


\par }{\BB \par }
{\Q \VS{9}ኮሻን ሃይቂዳይታፔ

\par }{\QB ማሻን ሃይቂዳይቲ ሎኦ፤


\par }{\Q \VS{10}ታ ኣሳ ቦላ ጋኪዳ ሃንቆ ጋሶን

\par }{\QB ናይታስ ሚሼቲዛ ኣዬቲ

\par }{\QC ባ ዬሊዳ ናይታ

\par }{\QB ባ ኩሼራ ዶይሲ ሚዳ።
\XREF{}{{\XO 4:10 }{\XT{ዛሬ 28፡57፤ ሂዚ 5፡10}}}


\par }{\Q \VS{11}ጾሲ ባ ዎልቃማ

\par }{\QB ሃንቆዛ ቆንጪሲዴስ፤

\par }{\QB ጺዮኖ ዲፒ ሂስቲ

\par }{\QC ꬋይሲዛ ታማ ኦይሴꬂዴስ።


\par }{\Q \VS{12}ቢታ ቦላ ዲዛ ካዎታፔ

\par }{\QB ዎይኮ ኣላሜ ቦላ ዲዛ

\par }{\QB ኣሳፔ ኦኒካ ኢስታ ሞርኬቲ

\par }{\QB ዎይኮ ዎራጂዛይቲ

\par }{\QB ዬሩሳላሜ ፔንጌታ

\par }{\QB ሜንꬂ ጌላና ጊዲ

\par }{\QB ኦኒካ ቆፒቤና።


\par }{\BB \par }
{\Q \VS{13}ሃይሲ ሃኒዳይ ናቤቲኔ

\par }{\QB ቄሴቲ ኦꬂዳ

\par }{\QB ናጋራ ጋሶና፤

\par }{\QB ቃሴ ኢስቲ ጺሎታ ሱꬅ

\par }{\QC ጉሲዳ ጊሻሳ።


\par }{\BB \par }
{\Q \VS{14}ቆቄ ኣሳ ማላ

\par }{\QB ኢስቲ ኦጌ ቦላ ጋዲጋዳና፤

\par }{\QB ኢስቲ ሱꬃን ቱኒዳ ጊሻስ

\par }{\QB ኢስታ ማይኦ ቦቻናስ

\par }{\QC ጻሊዛዴይ ዴና።


\par }{\Q \VS{15}ሄሳ ጊሻስ ኣሳይ ኢስታ ቦላ፥

\par }{\QB «ኪቺቴ! ኢንቴ ቱና! ሃኪቴ!

\par }{\QB ኑና ቦቾፍቴ!» ጊ ዋሳና።

\par }{\BB \par }
{\QB ሄሳ ጋሶን ኢስቲ ባቃቲዲ

\par }{\QB ካዎቴꬃ ጊዶን ቶይላቲሼ

\par }{\QB ኣሳይ ኢስታስ፥ «ኢንቴ ኑናራ

\par }{\QB ሃይሳን ዳናስ

\par }{\QB ዳንዳዬኬታ» ጊዳ።


\par }{\Q \VS{16}ኢስታ ላሊዳይ ጾሳ፤

\par }{\QB ሃይሳፌ ጉዬ ኢዚ ኢስታስ ቆፔና፤

\par }{\QB ኢስታ ቄሴታስ ቦንቾይ ኢሜቴና፤

\par }{\QB ጪማታስካ ፑላይ ዴና።


\par }{\BB \par }
{\Q \VS{17}ኑ ኣይፌይ ማዶ ዴማናስ

\par }{\QB ጼሊሼ ጮ ሜላ ዳቡርዴስ፤

\par }{\QB ኑና ኣሻናስ

\par }{\QB ዳንዳዮንታ ዴሬታፔ

\par }{\QB ማዶ ዴማናስ

\par }{\QB ላሞታን ናጊዶስ።


\par }{\BB \par }
{\Q \VS{18}ኣሳይ ኑ ጌዶን ኤቂዛ ጊሻስ

\par }{\QB ኑ ኦጌራ ሄሜታናስ

\par }{\QB ዳንዳይቤኮ፤

\par }{\QB ኑስ ዉርሴꬂ ማቲዴስ፤

\par }{\QB ኑ ላይꬂ ዉሪዴስ፤

\par }{\QB ኑ ꬋይዛ ዎዴይ ጋኪዴስ።


\par }{\Q \VS{19}ኑና ጎዲዛይቲ ሳሎራ ፓሊዛ

\par }{\QB ጎሌፌ ኣꬊ ኤሶቴቴስ፤

\par }{\QB ኢስቲ ኑና ዙማ ቦላራ ጎዲዳ፤

\par }{\QB ባዞን ኑና ዙጊ ናጊዳ።


\par }{\BB \par }
{\Q \VS{20}ኑኒ ኢዛ ኩዋ ጋርሳን

\par }{\QB ኡቲ ዴኣና ጊ ቆፒዳይሳ፥

\par }{\QC ጾሲ ቲይዳይሳ፥

\par }{\QB ኑስ ዴኦ ሼምፖካ ጊዲዳይሳ

\par }{\QB ባንታ ዎጺማዴን ኦይኪዳ።


\par }{\Q \VS{21}ኢንቴኖ ኡጼ ቢታን ዲዛ

\par }{\QB ኤዶሜ ኣሳቶ!

\par }{\QB ኡፋይስ ኖጮጩ ጊቴ!

\par }{\QB ጊዶ ኣቲን ቃዳይ

\par }{\QB ኢንቴናካ ጋካና፤

\par }{\QB ኢንቴ ማꬆታናኔ

\par }{\QB ካሎ ኣታና።


\par }{\BB \par }
{\Q \VS{22}ኢንቴኖ ጺዮኔ ኣሳቶ!

\par }{\QB ኢንቴ ሞሮ ጋሶን ቃጻዬቶይሲ

\par }{\QC ኢንቴስ ጊዳና፤

\par }{\QB ሃይሳፌ ጉዬ ኢንቴና

\par }{\QB ዲኤቲዳ ቢታን ጋምኢሴና፤

\par }{\QB ጊዶ ኣቲን ኤዶሜ ኣሳቶ!

\par }{\QB ኢዚ ኢንቴና ኢንቴ

\par }{\QB ናጋራ ጊሻስ ቃጻያና፤

\par }{\QB ኢዚ ኢንቴ ሞሮዛካ

\par }{\QC ቆንጬ ኬሳና።




\par }\Chap{5}{\SH ማሬታናስ ዎሲዳ ዎሳ
\par }
{\PP \VerseOne{1}ኣቤት ጎዳዉ!

\par }{\Q ኑ ቦላ ጋኪዳይሳ ኔ ቆፓ፤

\par }{\QB ኑ ካዉሻቴꬃካ ጼላ።


\par }{\Q \VS{2}ኑ ቢታ ኣላጋቲ ላቲዳ፤

\par }{\QB ኑ ኬꬃካ

\par }{\QB ባስ ዱሳሶ ኦꬂዳ።


\par }{\Q \VS{3}ኑኒ ዪኦ ጊዲዶስ፤

\par }{\QB ኑ ኣዬቲ ኣምኤታ ጊዲዳ።


\par }{\Q \VS{4}ኑኒ ኑ ሃꬃ

\par }{\QB ሚሻን ሻሚ ኡዪዶስ፤

\par }{\QB ኑኒ ኑ ሚꬃካ

\par }{\QB ሻሚ ኤኪዶስ።


\par }{\Q \VS{5}ኑና ጎዲዛይቲ

\par }{\QB ኑስ ጌዶን ኤቂዳ፤

\par }{\QB ኬሂ ዳቡርዶስ፤

\par }{\QB ሼምፖካ ዲጌቲዶስ።


\par }{\Q \VS{6}ኑኒ ካꬅ ካላናስ ጊዲ

\par }{\QB ኣሶሬ ኣሳታሲኔ

\par }{\QB ጊብጼስ ኩሼ ኢሚዶስ።


\par }{\Q \VS{7}ኑ ኣዋቲ ናጋራ ኦꬂዳ፤

\par }{\QB ኑኒ ኢስታ ቂጻቴ ኤኪዶስ።


\par }{\Q \VS{8}ኣይሌቲ ኑና ሃሪዳ፤

\par }{\QB ኢስታ ኩሼፔ ኑና ኬሲ

\par }{\QB ኤካናይ ኦኒካ ዴና።


\par }{\Q \VS{9}ባዞን ዲዛ ኦላ ጋሶን

\par }{\QB ኑኒ ኑ ሼምፖ

\par }{\QB ኣꬂ ኢሚዲ ካꬅ ዴሚዶስ።


\par }{\Q \VS{10}ኮሻ ዳሮፔ

\par }{\QB ዴንዲዳይሳን ሃርጊዶስ፤

\par }{\QB ኑ ሜꬋይካ

\par }{\QB ሻላ ማላ ጊዲዴስ።


\par }{\Q \VS{11}ማጫሳታ ጺዮኔን ቱኒሲዳ፤

\par }{\QB ጌላኦታካ ዩሁዳ ካታማታን

\par }{\QB ዎልቃን ኦይኪ ካዉሺዳ።


\par }{\Q \VS{12}ዳናታ ካቂዳ፤

\par }{\QB ጪማታካ ቦንቺቤቴና።


\par }{\Q \VS{13}ዬላጋ ኣቱማ ናይቲ

\par }{\QB ዎጻን ጋጫና ማላ

\par }{\QB ዎልቃꬂዳ፤

\par }{\QB ፓንꬃቲ ዴጾ ሚꬅ

\par }{\QC ቶኪዲ ጋዲጋዲዳ።


\par }{\Q \VS{14}ጪማቲ ፒርዳናስ

\par }{\QB ኡቲዛ ዱቡሻ ኣጊዳ፤

\par }{\QB ፓንꬃቲካ

\par }{\QB ባንታ ማዛሙሬ ኣጊዳ።


\par }{\Q \VS{15}ኡፋይሲ ኑ ዎዚናፔ ꬋይዴስ፤

\par }{\QB ኑ ዱሪሲካ

\par }{\QB ዬሆን ላሜቲዴስ።


\par }{\Q \VS{16}ካላቻይ ኑ ሁኤፔ ኩንዲዴስ፤

\par }{\QB ኑ ናጋራ ኦꬂዳ ጊሻስ

\par }{\QB ኣዬ ኣና!


\par }{\Q \VS{17}ሄሳ ጋሶን

\par }{\QB ኑ ዎዚናይ ዳቡርዴስ፤

\par }{\QB ኑ ኣይፌይካ ባልጁሚዴስ።


\par }{\Q \VS{18}ጺዮኔ ቢታይ ቡላ ጊዲዳ ጊሻስ

\par }{\QB ዎራካናቲ ጉፒዛሶሆ ጊዲዴስ።


\par }{\Q \VS{19}ኣቤት ጎዳዉ!

\par }{\QB ኔኒ ሜርናስ ሃራሳ፤

\par }{\QB ኔ ካዎቴꬃይ ዬሌታፔ

\par }{\QB ዬሌታ ጋካናስ ዳና።


\par }{\Q \VS{20}ኔ ኑና ኣይስ ኡባ ዎዴ

\par }{\QB ጮኡ ጋይ?

\par }{\QB ቃሴ ኣይስ

\par }{\QC ሃይሳ ጋካናስ ኣጋጋዲ?


\par }{\Q \VS{21}ጎዳዉ! ኔኒ ኑና ኔኮ ዛራ፤

\par }{\QB ኑኒካ ኔኮ ሲማና!

\par }{\QB ቤኒ ኑ ቦንቾዛ ዛራዳ

\par }{\QC ኑና ኦራꬃ!


\par }{\Q \VS{22}ኔ ሄሳꬆ ኦꬆንታ ኣጊኮ

\par }{\QB ኑና ሙሌራ ኣጋዲ?

\par }{\QB ኔ ሃንቆዛስካ ዛዋይ ባዌ?

\par }