\NormalFont\ShortTitle{ኣስቴሪ ማጻፋ}

{\MT ኣስቴሪ ማጻፋ

\par }{\IMT ጊዶ ቆፋ

\par }{\IP ኣስቴሪ ማጻፋን ዮቴቲዳ ታሪኬቲ ፓሪሴ ካዎይ ባልጎ ባልጎ ዴኢዛሶን ፖሌቲዳይታ። ሄ ታሪኬቲ ጊታ ጻላቴꬃኒኔ ኢዛ ባ ዴራ ሲቂዛ ጊታ ሲቆን፥ ሞርኬቲ ቢታፌ ꬋይሳና ሃኒዛ፥ ባ ኣሳ ኣሺዳ፥ ኣስቴሮ ጌቴቲዛ ኢሲ ኣይሁዳ ዴሬ ቃራ ማጫሳይ ታሪኬ ሚንꬂ ዮቴቴስ። ሃ ማጻፋይ ኣይሁዳቲ ቦንቺዛ፥ ፑሪሜ ጌቴቲ ኤሬቲዛ ባኣሌ ዶንꬂኔ ዉርሴꬅ ቆንጪሲ ዮቴስ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ኣስቴሪ ጎዳቴቴꬅ
{\IOR{1፡1—2፡23}}

\par }{\IO ኣይሁዳ ኣሳ ꬋይሳናስ ሃማይ ጊግሲዳ ሃልቾ
{\IOR{3፡1-15}}

\par }{\IO ኣስቴሪፔ ማዶ ዴማናስ ማርዲኪዮሳ ኦይሻ
{\IOR{4፡1-17}}

\par }{\IO ማርዲኪዮሳ ቦንቼቴꬅ
{\IOR{5፡1—6፡14}}

\par }{\IO ሃማ ቦላ ፒርዴቲዳ ሃይቆ ፒርዳ
{\IOR{7፡1-10}}

\par }{\IO ኣይሁዳቲ ኤቄቲዲ ባ ሞርኬታ ዉርሲዳ ዉርሶ
{\IOR{8፡1—9፡19}}

\par }{\IO ፑሪሜ ባኣሌ ቦንቼቴꬅ
{\IOR{9፡20-32}}

\par }{\IO ኣርጼኪሲሴ ጊታቴꬂኔ ማርዲኪዮሳ ጊታቴꬅ
{\IOR{10፡1-3}}



\par }\ChapOne{1}{\SH ጎዳቴቴꬃፌ ኣስጺኒ ዎꬌꬅ
\par }
{\PP \VerseOne{1}ካዎ ኣርጼኪሲሲ ሂንዴ ቢታፌ ቶጵያ ቢታ ጋካናስ ዲዛ 127 ዴሬታ ሃሪዛ ዎዴ ሃይሳፌ ካሊዛይሲ ሃኒዴስ፤

\VS{2}ሄ ዎዴ ካዎ ኣርጼኪሲሲ ሱሳ ጊምቤን ዲዛ ካዎቴꬃ ኣራታ ቦላ ኡቲ ሃሪዴስ።


\par }{\PP \VS{3}ኢዚ ካዎቲዳ ሄꬓንꬆ ላይꬃን፥ ባ ሞኮኔታሲኔ ሹሜታ ኡባስ ጊታ ጊቢራ ጊግሲዴስ። ሄ ጊቢራሶን ሜዶኔኔ ፓሪሴ ዴሬ ኦላ ጋዳዋቲ፥ ዳናቲኔ ኣዉራጃ ሞኮኔቲ ቤቲዳ።


\par }{\PP \VS{4}ኢስታስ ካዎዚ ባ ካዎቴꬃ ዱሬቴꬃ 180 ጋላስ ኩሜꬅ ቤሲዴስ።


\par }{\PP \VS{5}ሄ ጋላሳታፔ ጉዬ ካዎዚ ሱሳ ካታማን ጉꬃታፔ ቢዲ ጊታ ኣሳታ ኡባስ፥ ባ ካዎቴꬃ ኬꬃን፥ ዩዪ ኣꬋናስ ኣታኪልቴይ ዲዛ ዛጎዛን 7 ጋላስ ኩሜꬅ ጊቢራ ኦꬂዴስ።

\VS{6}ሄ ዛጎዛን ቦꬂኔ ሳሎ ሚሴቲዛ ላይኖፔ ዳዴቲዳ ማጋላሻቲ ዴቴስ። ኢስቲካ ቢራ ቃላባቴን፥ ቦꬃ ላይኖኒኔ ኦቻ ቴራ ሚሳቲዛ ዎዶሬታን ዳልዳች ቱሳታ ቦላ ካቄቲ ኡቲዳ። ቦꬂኔ ዞኦ ቃላሜን ዋንጫርካቲ ኡቲዳ ዳልዳቻፌ፥ ዙላ ሚሳቲዛ ቃላሜታፔኔ ሃራ ቦንቾ ሹቻታፔ ኦሴቲዳ ዉይጌን ዎርቃፌኔ ቢራፔ ኦሴቲዳ ዲንኬ ኣልጋቲ ዴቴስ።
\FTNT{*}{{\FR 1:6 }{\FT{ዳልዳቻ ጊዛይሲ ኢሲ ኢሲ ባጋ ጋሞꬆ ቃላን ዎሊዎጆ ጌቴቴስ።
}}}

\VS{7}ዎይኔ ኡሻዚካ ኢሶይ ኢሳፌ ዱማቲዛ ዎርቃ ዋንጫን ሺቄስ። ካዎዛ ኪያቴꬃፌ ዴንዲዳይሳን ካዎቴꬃ ኬꬃን ዎይኔ ኡሻዚ ጊዲ ፓላሂዴስ።

\VS{8}ካዎዚ ኢሶይ ኢሶይ ኮዪዳ ማላ ኢማና ማላ ዎይኔ ኡሻ ዱቂዛይታ ኡባ ኣዛዚዴስ። ካዎዚ ኣዛዚዳ ማላ ኢሶይ ኢሶይ ባ ዳንዳይዳ ኬና ኡያና ማላ ኢሜቲዴስ።


\par }{\PP \VS{9}ጎዳቴያ ኣስጺና ካዎ ኣርጼኪሲሴ ካዎቴꬃ ኬꬃን ሄሳꬆካ ማጫሳታስ ጊቢራ ጊጊሳዱስ።


\par }{\PP \VS{10}ጊቢራዚ ዶሜቲዳ ላፑንꬃ ጋላስ፥ ካዎ ኣርጼኪሲሲ ዎይኔ ኡሻን ኡፋዬቲዳ ጊሻስ ኢዛስ ኦꬂዛ ላፑን ጉንዱላታ ማሁማኔ፥ ቢዛቴ፥ ሃርቦኔ፥ ቢጊታ፥ ኣባጊታ፥ ዜታሬኔ ካርካሴ ኣዛዚዴስ።

\VS{11}ሄሲካ ጎዳቴያ ኣስጺና ኡፋይሲዛሮኔ ማላ ሎኦ ጊዲዳ ጊሻስ ዴሬይኔ ጊታ ሞኮኔቲ ኢዞ ቤኣና ማላ ኢዛ ካላቻ ባ ሁኤን ዎꬃዳ ካዎዛ ሲንꬅ ያና ማላ ኦꬂዳ።

\VS{12}ጊዶ ኣቲን ካዎዛ ኦሳንቻቲ ካዎዚ ኣዛዚዳ ማላ ኢዚስ ዮቲን ጎዳቴያ ኣስጺና ባና ኮያቤኩ። ሂስቲን ካዎዚ ኬሂ ሃንቄቲዴስ፤ ዳሮ ዪሎቲዴስ።


\par }{\PP \VS{13}ሱሬኔ ቱማ ፒርዳ ፒርዳናስ ኤራንቻታፔ ዞሬ ኦይሾይ ካዎዛስ ሎሴ ጊዲዳ ጊሻስ ዎዴ ሃኖቴꬅ ኤሪዛ ኤራንቻታራ ዞሬቲዴስ።

\VS{14}ሄይቲካ ካርሻና፥ ሻታሬ፥ ኣዲማቴ፥ ታርሴሴ፥ ሜሬሴ፥ ማርሴናኔ ማሙካ ጌቴቲዛ ፓሪሴኒኔ ሜዶኔን ኤሬቲዳ ጊታ ኣሳቲ ካዎቴꬃ ጋርሳን ꬎቃሶሆን ዲዛይታ።


\par }{\PP \VS{15}ካዎዚካ ኢስታስ፥ «ታኒ፥ ካዎ ኣርጼኪሲሲ፥ ታ ኦሳንቻታ ባጋራ ታ ኪቲን ኢዛ ታ ኣዛዞ ፖሎንታ ኣጊዳ ጊሻስ ዎጋይ ጊዛ ማላ ጎዳቴዮ ኣስጺኒ ቦላ ኣይ ኦꬂኖ?» ጊ ኦይቺዴስ።


\par }{\PP \VS{16}ሄሳፌ ጉዬ ማሙካይ ካዎዛሲኔ ሞኮኔታስ፥ «ጎዳቴያ ኣስጺና ካዎዛ ጻላ ጊዶንታ ሞኮኔታ ኡባኔ ካዎ ኣርጼኪሲሴ ካዎቴꬃ ጋርሳን ዲዛ ዴራ ኡባ ቆሃዱስ።

\VS{17}ሃይሲ ጎዳቴያ ኦꬂዳይሲ ሃራታ ሃይꬃን ሴቴቲኮ ኢስቲ ባ ኣዚናታ ካꬋና፤ ‹ካዎ ኣርጼኪሲሲ ጎዳቴያ ኣስጺና ኢዛኮ ያና ማላ ጼይጊን ዮንታ ኢጻዱስ› ጋና።

\VS{18}ሃኖ ሃቻ ጋላሳይን ጎዳቴይ ሃኖ ሲዪዳ ፓሪሴታኔ ሜዶኔ ዴሬ ሞኮኔታ ማቼቲ ኡባይ ካዎዛስ ሞኮኔታ ኡባስ ሄሳꬆ ዛራና። ኢዚ ሄሳꬆ ሃንኮ ፓጬይ ባይንዳ ጋላሲኔ ኦማርስ ኦሺ ሜꬌታና።


\par }{\PP \VS{19}«ሃይሲ ዮኦዚ ካዎዛ ኡፋይሲዛ ጊዲኮ ሃይሳፌ ጉዬ ኣስጺና ካዎ ኣርጼኪሲሴኮ ሙሌካ ጌሎንታ ማላ ካዎ ማታፔ ኣዋጃይ ኬዞ፤ ሄሲካ ሻሬቶንታ ፓሪሴኔ ሜዶኔ ዎጋ ማላ ጻፌቶ፤ ሄሳꬆካ ካዎዚ ጎዳቴቴꬃ ቦንቾዛ ኢዚፔ ኤኪዲ ኢዚፔ ሎኢዛ ሃራ ማጫሳስ ኢሞ።

\VS{20}ሄሳፌ ጉዬ ካዎዛ ኣዋጃይ ኢዚ ሃሪዛ ኩሜꬃ ዴራ ቦላ ዮቴቲኮ ጉꬃታፔ ቢዲ ጊታታ ጋካናስ ዲዛ ማጫሳይ ኡባይ ባ ኣዚና ቦንቻና» ጊ ዛሪዴስ።


\par }{\PP \VS{21}ካዎዚኔ ሞኮኔቲ ኡባይ ሄ ዞሬዛን ኡፋዬቲዳ፤ ካዎዚካ ማሙካይ ሺሺዳ ቆፋዛ ፖሊዴስ።

\VS{22}ኡባይካ ባሶ ኣስ ኣይሳና ማላ ኪታ ዬዲዴስ፤ ሄ ኪታዚካ ባ ዴሬ ቃላ ማላኔ ጻፊዛ ዎጋ ማላ ጻፌቲዲ ዴሬ ኡባስ ጋኪዴስ።




\par }\Chap{2}{\SH ኣስቴሪ ጎዳቴቴꬅ
\par }
{\PP \VerseOne{1}ሄሳፌ ጉዬ ካዎ ኣርጼኪሲሲ ኢዛ ሃንቆይ ኢርጺዳፔ ጉዬ ኣስጺና ኦꬂዳይሳኔ ኢዚካ ኢዚ ቦላ ኬሲዳ ኣዋጃ ቆፒዴስ።

\VS{2}ሄ ዎዴ ካዎዛ ኣቻን ዶሴቲዳ ኦሳንቻቲ፥ «ካዎዛስ ሎኦ ጌላኦታ ኮዪቴ።

\VS{3}ሄይታ ሎኦ ጌላኦታ ኡባታ ሱሳ ጊምቤን ዲዛ ማጫሳታ ዱሳሶ ኤሃና ማላ፥ ካዎዚ ባ ሃሪዛ ዴሬታ ኡባን ዳናታ ሹሞ፤ ኢስቲካ ማጫ ኡባታስ ኣላፌ ጊዲዳ ካዎዛ ጉንዱላ ሄጌ ኣላፌቴꬃ ጋርሳን ዴቶ፤ ኢስታ ማላይ ኢቶንታ ማላ ናጌቶ።

\VS{4}ሄሳፌ ጉዬ ካዎዛ ኡፋይሲዛ ጌላኦያ ኣስጺኒ ጊሻስ ጎዳቶ ጊዱ» ጊዳ። ሄ ዞሬዚ ካዎዛ ኡፋይሲዴስ፤ ኢስቲ ጊዳ ማላካ ኦꬂዴስ።


\par }{\PP \VS{5}ሄ ዎዴ ቢኒያሜ ቆሞፌ ቂሴ ና፥ ሺምኤ ና፥ ያኢሬ ና ማርዲኪዮሳ ጌቴቲዛ ኣይሁዳ ዴሬ ኣሳፔ ኢሳዴይ ሱሳ ጊምቤን ዴስ።

\VS{6}ኢዚካ ባቢሎኔ ካዎ ናቡካዳናጾሬይ ዲኢ ኤፊዳይታፔ ዩሁዳ ካዎ ኢኮኒያኔራ ዬሩሳላሜፔ ዲኤቲ ቢዳ ኣሳታፔ ኢሳ።
\XREF{}{{\XO 2:6 }{\XT{2ካዎ 24፡10-16፤ 2ታሪ 36፡10}}}

\VS{7}ማርዲኪዮሳ ኣዋ ኢሻስ ሃዴሶ ጌቴቲዛ ቢያ ዳዉስ፤ ኢዚስ ኣዋይኔ ኣያ ባይንዳ ጊሻስ ኢዞ ዲቺዳይ ኢዛ። ሃና ኣስቴሮ ጌቴቲዛራ ኣሳቴꬃን ጊዲን ሜꬋን ኬሃ ሎኦ። ኢዚ ኣዋይኔ ኢዚ ኣያ ሃይቂዳፔ ጉዬ ማርዲኪዮሲ ኢዞ ባ ና ማላ ዲቺዴስ።


\par }{\PP \VS{8}ካዎዛ ኣዛዞይኔ ኣዋጃይ ኬዚዳ ዎዴ ዳሮ ጌላኦታ ኤፊዲ ሱሳ ካታማን ናጊዛ ሄጌስ ኢሚዳ፤ ኣስቴሮካ ካዎ ኬꬅ ኤፊዲ ማጫሳታ ናጊዛ ሄጌስ ሃዳራ ኢሜታዱስ።

\VS{9}ናያ ኢዛ ኡፋይሳዱስ፤ ኢዚካ ኢዞ ዶሲዴስ፤ ኢዚካ ኢዚስ ማላ ሎኤꬂዛ ዱማ ቆሞ ካꬅ ሄራካ ኢዚስ ኢሚዴስ። ካዎቴꬃ ኬꬃፌ ዶሬቲዳ ላፑን ኣይሌታ ኢዚስ ጊግሲዲ ኢዞኔ ኢዚ ኣይሌታ ዳሮ ኢዛን ማጫሳታ ናጊዛ ዶሬቲዳሶ ኤፊዴስ።


\par }{\PP \VS{10}ማርዲኪዮሲ ኢዚስ ካሴቲዲ ዮቲዳ ማላ ኣስቴራ ኣይሁዳ ኣስ ጊዲዳይሳ ኦሲካ ዮታቤኩ።

\VS{11}ቃሴካ ማርዲኪዮሲ ኣስቴሪ ሎኤቴꬃኔ ኢዚስ ጊዲዛይሳ ኤራና ጊዲ፥ ማጫሳ ኬꬃ ሲንꬃራ ጋላሳን ጋላሳን ያኔ ሃ ሄሜቴስ።


\par }{\PP \VS{12}ጌላኦቲ ካዎዛኮ ጌላናፔ ካሴቲዲ ኢሲ ላይꬅ ኩሜꬅ ꬊኬቴቴስ፤ ላይꬃፌ ኮይሮ ኡሱፑን ኣጊና ኩሜꬅ ኢስታ ቦላይ ሊቂ ሎኣና ማላ ካርቤኔ ቲዬቲዛ ዛይቴ ጎኤቴቴስ፤ ካሊዛ ኡሱፑን ኣጊናታን ዱማ ዱማ ሺቶታኔ ዱማ ዱማ ሲንꬅ ቲዪዛ ቃላሜታ ጎኤቴቴስ።

\VS{13}ሄሳፌ ጉዬ ኢሲ ጌላኦያ ካዎዛኮ ጌሊዛ ዎዴይ ጋኪኮ፥ ባ ኮዪዳ ኣይ ሚሺካ ኤካዳ ማጫሳቲ ናጌቲ ዲዛ ኬꬃፌ ኬዛዳ ካዎዛኮ ጌላዉስ።

\VS{14}ኦማርስ ጌላዳ ካዎዛራ ኣቂዳፔ ዎንቴꬃ ጋላስ ሃራሶን ማጫሳቲ ናጌቲ ዲዛሶ ኤፌቴስ። ሄን ካዎዛ ላጌꬆታስ ኣላፌ ጊዲዳ ካዎዛ ኬꬃን ኦꬂዛ ጉንዱላ ሻሺጋዜ ኣዋቴꬃ ጋርሳን ናጌታዉስ፤ ካዎዚ ኢዞ ዶሲዲ ኢዚ ሱንꬃን ጼይጎንታ ኣጊኮ ዛራ ካዎዛኮ ጌሉኩ።


\par }{\PP \VS{15}ማርዲኪዮሲ ባ ና ማላ ዲቺዳ ኢዛስ ኣዋ ኢሻ ኣቢኤሌ ቢያ ኣስቴራ ካዎዛኮ ጌሊዛ ታራይ ኢዞ ጋኪን ማጫሳቲ ናጌቲ ዲዛ ኬꬃ ኣላፌ ሄጌይ ኢዚስ ዮቲዳይሳፌ ኣቲን ሃራ ኣይኮካ ኦይቻቤኩ። ኣስቴራ ኢዞ ቤኢዛ ኣስ ኡባ ሲንꬃን ኣዮታ ቤታዱስ።

\VS{16}ኣርጼኪሲሲ ካዎቲዳ ላፑንꬃ ላይꬃን፥ ቴቤቴ ጌቴቲዛ ታማንꬃ ኣጊናን ኣስቴሮ ካዎ ኬꬅ ኤፊዳ።
\FTNT{*}{{\FR 2:16 }{\FT{ቴቤቴይ ኑ ኣጊና ቆዳን ቲሳሴ ዎይኮ ጻሬ ኣጊና ቤሴስ
}}}


\par }{\PP \VS{17}ሄ ዎዴ ካዎዚ ሃራ ማጫሳ ኡባፌ ኣስቴሮ ኣꬂ ዶሲዴስ፤ ሃራ ጌላኦታ ኡባፌ ቦላራ ኢዛ ካዎ ማታን ኣዮታዱሲኔ ዶሴታዱስ። ሄሳ ጊሻስ ኢዚ ሁኤን ጎዳቴቴꬃ ካላቻ ጎጺዴስ። ኣስጺኒ ጎዳቴቴꬃ ኢዚስ ኢሚዴስ።

\VS{18}ሄሳፌ ጉዬ ካዎዚ ኣስቴሪ ቦንቾ ጊሻስ ባ ሞኮኔታሲኔ ባ ሹሜታ ኡባስ ጊታ ጊቢራ ጊግሲዴስ። ሄ ባኣሌዚ ኢዚ ኣይሲዛሶ ኡባን ቦንቼታና ማላ ኣዋጂሲዴስ። ኢሞታካ ባ ኪያቴꬃ ማላ ኢስታስ ኢሚዴስ።


\par }{\SH ማርዲኪዮሲ ቆንጪሲዳ ሴራ
\par }
{\PP \VS{19}ጌላኦቲ ናምኣንꬆ ሺቄቲ ኡቲዳሼ ማርዲኪዮሲ ካዎ ኬꬃ ፔንጌ ናጊሼ ኡቲዴስ።

\VS{20}ኣስቴራ ማርዲኪዮሲ ኢዚስ ዮቲዳ ማላ ባ ቆሞኔ ባ ዴሬዛ ቆታዱስ፤ ኢዛ ሄሳ ኦꬂዳ ጋሶይካ ማርዲኪዮሲ ካሴ ኢዞ ዲቺዛ ዎዴ ኢዛ ኦꬂዛ ማላ ሃኢካ ኢዛ ዞሬ ኤካሼ ዲዛ ጊሻሳ።


\par }{\PP \VS{21}ማርዲኪዮሲ ካዎ ኬꬃ ፔንጌ ናጊዛ ኦላንቻታ ሃላቃ ናምኣቲ ጋባታይኔ ቴሬሻይ ካዎዛ ቦላ ሃንቄቲዲ ካዎዛ ዎꬋናስ ዱላቲዳ።

\VS{22}ማርዲኪዮሲ ኢስቲ ሴሪዳይሳ ጋኪ ኤሪዲ ጎዳቶ ኣስቴሪስ ዮቲዴስ፤ ኢዛካ ማርዲኪዮሳፔ ሲዪዳይሳ ካዎዛስ ቆንጪሳ ዮታዱስ።

\VS{23}ዮኦዛ ፒልጊሺን ቱሙ ጊዲ ቤቲዴስ፤ ሄ ናምኡ ሹሜቲ ካቄቲ ሃይቃና ማላ ኢስታ ቦላ ፒርዴቲዴስ፤ ሄሲ ኡባይ ካዎዛ ሲንꬃን ታሪኬ ማጻፋን ጻፌቲዴስ።




\par }\Chap{3}{\SH ሃማይ ኣይሁዳታ ꬋይሳና ማቂዳ ማቆ
\par }
{\PP \VerseOne{1}ሄሳፌ ጉዬ ካዎ ኣርጼኪሲሲ ኣጋጌ ዴሬ ኣስ ሃማዳቴ ና ሃማ ꬎቁ ꬎቁ ሂስቲዲ ሃራ ሹሜታፔ ቦላራ ኢዛስ ማታ ኢሚዲ ቦንቺዴስ።

\VS{2}ኣሳይ ኢዛ ቦንቻና ማላ ካዎይ ኣዛዚ ዎꬂዳ ጊሻስ ካዎ ኬꬃ ፔንጌን ኦꬂዛ ሹሜቲ ኡባይ ሃማስ ጉልባቲዲ ኢዛስ ቦንቾ ሳሮካ ኢሜቴስ። ጊዶ ኣቲን ማርዲኪዮሲ ኢዛስ ጉፋኒ ጎይኒቤናኔ ቦንቾ ሳሮካ ኢሚቤና።


\par }{\PP \VS{3}ሄሳ ጊሻስ ካዎ ኬꬃ ፔንጌን ኦꬂዛ ካዎ ኦሳንቻቲ ማርዲኪዮሳ፥ «ካዎ ኣዛዞ ኣይስ ሜንꬃይ?» ጊዲ ኢዛ ኦይቺዳ።

\VS{4}ሄሳካ ጋላስ ጋላስ ኢዛስ ዮቲሼ ታኪዳ፤ ጊዶ ኣቲን ኢዚ ኢስቲ ዮቲዛይሳ ኤካናስ ኮዪቤና። ኢዚ ኣይሁዳ ኣስ ጊዲዳይሳ ኢስታስ ዮቲዳ ጊሻስ፥ «ማርዲኪዮሳ ሃኖይ ኣይዴ ጋካናስ ሄሳꬆ ሃናናኮ ቤኣና» ጊዲ ሄሳ ሃማስ ዮቲዳ።

\VS{5}ማርዲኪዮሲ ኢዛስ ጉልባቲ ጎይኖንታይሳኔ ኢዛ ቦንቾንታይሳ ቤኢዲ ኬሂፔ ሃንቄቲዴስ።

\VS{6}ሃራፔካ ማርዲኪዮሲ ኦናንታ ባጋኮኔ ሻኪ ኤሪዳፔ ጉዬ ማርዲኪዮሳ ጻላ ዎꬎይ ቄሪ ሚሻ ማላ ቆዲዴስ። ሄሳ ጊሻስ ሃማይ ኣርጼኪሲሴ ካዎቴꬃ ጋርሳን ዲዛ ማርዲኪዮሳ ባጋ ጊዲዳ ኣይሁዳታ ኡባ ꬋይሳና ኦጌ ኮዪዴስ።


\par }{\PP \VS{7}ካዎ ኣርጼኪሲሲ ካዎቲዳ ታማኔ ናምኣንꬆ ላይꬃን፥ ኒሳኔ ጌቴቲዛ ኮይሮ ኣጊናን፥ ኣይሁዳታ ዎꬋና ኣጊናኔ ጋላሳ ኤራና ማላ፥ ፑሪሜ ጌቴቲዛ ሳማ ሃማይ ዲዛሶን ዬጊዳ። ሳማዚካ ኣዳሬ ጌቴቲዛ ታማኔ ናምኣንꬆ ኣጊናን ዬጌቲዴስ።


\par }{\PP \VS{8}ሄሳፌ ጉዬ ሃማይ ካዎ ኣርጼኪሲሴስ፥ «ኔ ካዎቴꬃ ጋርሳን ዲዛ ዴሬ ኡባን ላሌቲ ጋኪዳ ኢሲ ዴሬይ ዴስ፤ ሄ ዴራሲካ ሃራ ዴሬታ ኡባፌ ዱማቲዛ ሎሴይ ዴስ፤ ካዎ ዎጋስካ ኣዛዜቴቴና፤ ሄሳ ጊሻስ ሃ ዴሬዛ ጮኡ ጊ ቤሶይ ካዎዛስ ኪዬና።

\VS{9}ሃይሲ ዮኦይ ካዎዛ ኡፋይሲዛ ጊዲኮ ኢስታ ꬋይሳና ኣዋጃይ ኬዞ፤ ታኒካ ሃይሳ ሃ ኦሶዛ ኦꬃና ኣሳታስ 340,000 ኪሎ ሜዛኒዛ ቢራ ካዎ ሚንጃ ኬꬃን ጌልꬃና» ጊዴስ።


\par }{\PP \VS{10}ሄሳ ጊሻስ ካዎዚ ባ ሚዲጋ ማታሜዛ ቢራꬌፌ ኬሲዲ ኣይሁዳታስ ሞርኬ ጊዲዳ ኣጋጌ ዴሬ ኣስ ሃማዳቴ ና ሃማስ ኢሚዴስ።

\VS{11}ካዎዚ ሃማ፥ «ኔ ኢማና ጊዳ ሚሻ ኔ ኣቻን ኦይካ፤ ዴራካ ኔ ዶሲዳ ማላ ኦꬃ» ጊዴስ።


\par }{\PP \VS{12}ሂስቲን ኮይሮ ኣጊናን፥ ታማኔ ሄꬓንꬆ ጋላሳን ሃማይ ካዎ ጻፌታ ኡባ ጼይጊዴስ። ኢስቲካ ሃማ ኣዛዞዛ ኡባ ኣዉራጃን ኣዉራጃን ጻፌቲዛ ፒዳሌኒኔ ዴራ ዴራ ቃላ ማላ ካዎዛ ሹሜታስ ዱማ ዱማ ኣዉራጃ ኣይሲዛይታሲኔ ዱማ ዱማ ዴሬታ ኣይሲዛ ሞኮኔታስ ጻፊዳ። ሃይሲ ካዎ ኣርጼኪሲሴ ሱንꬃን ጻፌቲዲ ኢዛ ማታሜን ሾጬቲዴስ።

\VS{13}ኣዳሬ ጌቴቲዛ ታማኔ ናምኣንꬆ ኣጊናን፥ ታማኔ ሄꬓንꬆ ጋላስ ናቴꬅ፥ ጪማ፥ ማጫኔ ዪꬋ ሻኮንታ ኩሜꬃ ኣይሁዳቲ ሄ ጋላስ ꬋያና ማላ፥ ሃይቃና ማላኔ ዲፒ ጋና ማላ፥ ኢስታ ኣቆታይካ ቦንቄታና ማላ፥ ካዎቴꬃ ጋርሳን ዲዛ ኣዉራጃታ ኡባ ጋካና ማላ ቃስታኔታ ኩሼን ኢሜቲዴስ።

\VS{14}ኡባ ኣዉራጃን ዲዛ ዴራስ ኤሬታና ማላ፥ ኢስቲካ ሄ ጋላሳስ ጊጌቲ ኡታና ማላ፥ ኮይሮ ኣዋጃዛፔ ዱቄቲዲ ዎጋይ ኬዛና ማላኔ ኩሜꬃ ኣዉራጃ ጋካና ማላ ኪቴቲዴስ።


\par }{\PP \VS{15}ቃስታኔቲ ካዎዛ ኣዛዞን ኤሶቲ ኬዚዳ፤ ኣዋጃዚካ ሱሳ ጊምቤን ኣዋጄቲዴስ፤ ካዎዚኔ ሃማይ ኡያናስ ኡቲዳ፤ ጊዶ ኣቲን ሱሳ ካታማያ ሺሮታዱስ።




\par }\Chap{4}{\SH ማርዲኪዮሲ ኣስቴሮ ኦይቺዳ ማዶ
\par }
{\PP \VerseOne{1}ማርዲኪዮሲ ሃ ሃኒዳ ኡባ ኤሪዳፔ ጉዬ ባ ማይኦ ዳኪዴስ፤ ማቃ ማይኢዲ፥ ባ ሁኤ ቦላ ቢዲንꬅ ላሊዲ፥ ባ ቃላ ꬎቁ ሂስቲ ጫሞ ዬሆ ዬኪሼ ካታማይ ጊዶ ጌሊዴስ።

\VS{2}ማቃ ማይኢዳ ኣሲ ካዎቴꬃ ኬꬅ ጌላናስ ዳንዳዮንታ ጊሻስ ኢዛስ ፔንጌ ጋካናስ ቢዴስ።

\VS{3}ካዎዛ ኣዋጃይኔ ኢዛ ኣዛዞይ ጋኪዳ ኣዉራጃታ ኡባን ኣይሁዳታ ጋርሳን ጊታ ጬጬይ ሜꬌቲዴስ፤ ሂስቲን ጾሚዳ፤ ዬኪዳ፤ ዋሲዳ፤ ዳሮቲካ ማቃ ማይኢዲ ቢዲንꬃ ቦላ ኢቺዳ።


\par }{\PP \VS{4}ጎዳቶ ኣስቴሪ ዳንጋጺሬቲኔ ኢዞ ናጊዛ ጉንዱላቲ ዪዲ ማርዲኪዮሳ ጊሻስ ኢዚስ ዮቲን ኢዛ ኬሃ ጬጫዱስ፤ ሂስታዳ ማቃ ቆꬌ ኢዚ ማይኣና ማይኦ ዬዳዱስ፤ ጊዶ ኣቲን ኢዚ ኤኪቤና።

\VS{5}ሄሳፌ ጉዬ ኣስቴራ ኢዚስ ኦꬃና ማላ ካዎይ ዎꬂዳ ጉንዱላታፔ ሃታካ ጼይጋዳ ማርዲኪዮሳ ኣይ ሜቶይ ጋኪዳኮኔ ኣይስ ሄሳꬆ ኢዚ ሃኒዛኮ ሻኪ ኤራና ማላ ኪታዱስ።

\VS{6}ሂስቲን ሃታካይ ካዎ ኬꬅ ጌሊዛ ፔንጌን ዲዛ ካታማይ ዛጎ ማርዲኪዮሳኮ ዪዴስ።

\VS{7}ማርዲኪዮሲ ባ ቦላ ጋኪዳይሳ ኡባ ቆንጪሲ ኢዛስ ዮቲዴስ። ቃሴካ ሃማይ ኣይሁዳታ ꬋይሳናስ ካዎ ሚንጃ ኬꬅ ጌልꬃናስ ጌፒዳ ሚሻ ሊኬካ ኣሾንታ ጌሺ ዮቲዴስ።

\VS{8}ኣይሁዳታ ꬋይሳናስ ሱሳ ጊምቤን ኬዚዳ ኣዋጃፔ ዱቄቲዳይሳ ኣስቴሮ ቤሳናሲኔ ኢዚስ ፓቲ ዮታና ማላ ኢሚዴስ። ኢዛካ ካዎዛኮ ጌላዳ ባ ዴራ ጊሻስ ማሮቴꬅ ኦይቻና ማላኔ ጋናታና ማላ፥ ኢዚ ሚንꬂ ኢዚስ ዮታና ማላ ኢዛ ቆፍሲዴስ።


\par }{\PP \VS{9}ሃታካይ ሲሚ ዪዲ ማርዲኪዮሲ ኢዛስ ዮቲዳይሳ ኡባ ኣስቴሪስ ዮቲዴስ።

\VS{10}ኢዛካ ሃታካይ ማርዲኪዮሳስ፥

\VS{11}«ካዎዛ ኣይሌቲኔ ኢዛ ኣዉራጃን ዲዛ ኣሳይ ኡባይ ማጫ ጊዲን፥ ኣቱማ ጊዲን፥ ኦኒካ ካዎዚ ጼይጎንታ ዲሺን ካዎዚ ዲዛሶ ጌሊዛዴስ ካዎዛፔ ኢሲ ዎጋይ ዲዛይሳ ኤሬስ፤ ሄ ዎጋዛካ ሜንꬂዳዴይ ሃይቄስ። ኣሲ ሄሳ ማላ ሃይቆፔ ኣታና ዳንዳይዛይ ካዎዚ ዎርቃ ጉፌዛ ዴንꬂ ቤሲሺና። ታኒ ካዎዛኮ ጌላናስ ጼይጌቶሶፌ ሃች ጋካናስ ሄꬑ ታሙ ጋላሳፌ ኣꬊዴስ» ጊ ዮታና ማላ ኢዛስ ዮታዱስ።


\par }{\PP \VS{12}ኣስቴሪ ኪታይ ማርዲኪዮሳ ጋኪን፥

\VS{13}ኢዚ ኢዚስ፥ «ኔኒ ካዎ ኬꬃን ዲዛ ጊሻስ ሃንኮ ኣይሁዳ ኣሳይ ꬋይሺን ኔ ጻላ ኣታና ኔስ ሚሳቶፖ፤

\VS{14}ኔኒ ሃይሳ ማላ ዎዴን ጮኡ ጊኮ ኣይሁዳታስ ማዶይኔ ኣሻናይ ሃራሶፔ ያና። ኔኒኔ ኔ ኣዋ ኬꬃ ኣሳይ ጊዲኮ ꬋያና፤ ቃሴካ ኔኒ ጎዳቶ ጊዲዳይ ሃይሳ ማላ ዎዴሳኮኔ ኦኔ ኤሪዛይ?» ጊዛ ዛሮ ዬዲዴስ።


\par }{\PP \VS{15}ሄሳፌ ጉዬ ኣስቴራ ማርዲኪዮሳስ፥

\VS{16}«ባዳ ሱሳን ዲዛ ኣይሁዳ ኣሳ ኡባ ኢሲሶ ሺሻ። ሂስቲዲ ታስ ጾሚቴ፤ ሄꬑ ጋላሲኔ ሄꬑ ኦማርስ ጋካናስ ሞፒቴኔ ኡዮፒቴ። ታኒኔ ታ ዳንጋጺሬቲ ሄሳꬆ ጾማና፤ ሄሲ ፖሌቲዳፔ ጉዬ ሃኖዚ ዎጋፔ ካሬራ ጊዲኮካ ታኒ ካዎዛኮ ጌላና፤ ታኒ ሃይቂኮካ ሃይቃና» ጊዛ ዛሮ ዬዳዱስ።


\par }{\PP \VS{17}ሂስቲን ማርዲኪዮሲ ሲሚ ቢዲ ኣስቴራ ኣዛዚዳ ኡባ ፖሊዴስ።




\par }\Chap{5}{\SH ጊቢራስ ኣስቴሪ ጼይስ
\par }
{\PP \VerseOne{1}ሄꬓንꬆ ጋላስ ኣስቴራ ባ ቦንቾ ማይኦዛ ማይኣዳ ካዎዛ ኣራታስ ሲንꬃ ባጋራ ዲዛ ካዎቴꬃ ኬꬃስ ጊዶ ዳባባን ጌላ ኤቃዱስ። ካዎዚ ጌዴ ኬꬃ ጌሊዛሶ ጊናራ ባ ኣራታ ቦላ ኡቲ ዴስ።

\VS{2}ጎዳቴያ ኣስቴራ ዳባባን ኤቂዳሮ ካዎዚ ቤኢዲ ኡፋዬቲዴስ። ባ ኩሼን ኦይኪዳ ዎርቃ ጉፌዛ ኢዚስ ዴንꬂዴስ፤ ኣስቴራካ ሺቃዳ ጉፌዛ ጼራ ቦቻዱስ።


\par }{\PP \VS{3}ሄሳፌ ጉዬ ካዎዚ ኢዞ፥ «ጎዳቶ ኣስቴሬ፥ ኣይስ ያዲ? ቃሴ ታ ኔስ ኣይ ኦꬃና ማላ ኮያይ? ታ ካዎቴꬃፌ ባጋ ጊዲኮካ ታ ኔስ ኢማና» ጊዴስ።


\par }{\PP \VS{4}ኣስቴራ ዛራዳ፥ «ካዎዞ! ኔና ኡፋይሲዛይሳ ጊዲኮ፥ ታኒ ኔስ ጊግሲዳ ጊቢራ ማናስ ኔኒኔ ሃማይ ጊቢራሶን ቤቴርኬቲ» ጋዱስ።


\par }{\PP \VS{5}ካዎዚካ፥ «ኑኒ ኣስቴራ ጊዳይሳ ፖላና ማላ ሃማ ኤሶን ጼይጊቴ» ጊዴስ። ሄሳ ጊሻስ ካዎዚኔ ሃማይ ኣስቴራ ጊግሲዳ ጊቢራሶ ቢዳ።

\VS{6}ኢስቲ ዎይኔ ኡሹ ኡዪሺን ቃሴካ ካዎዚ ኣስቴሮ፥ «ኣኔ ኔ ኮይዛይሲ ኣዜ? ኢዚ ኔስ ኢሜታና፤ ቃሴካ ኔ ሃራ ኦይቺዛይ ኣዜ? ታ ካዎቴꬃፌ ባጋ ጊዲኮካ ታ ኔስ ኢማና» ጊዴስ።


\par }{\PP \VS{7}ኣስቴራካ ኢዛስ ዛራዳ፥

\VS{8}«ታ ዎሳይኔ ታ ኦይሻይ ሃይሳፌ ካሊዛይሳ፤ ታኒ ካዎ ማታን ኣዮቴꬅ ዴሚዳ ጊዲኮኔ ታ ኮዪዳይሳ ኢሞይኔ ታ ዎሳ ፖሎይ ካዎዛ ኡፋይሲዛ ጊዲኮ ካዎዚኔ ሃማይ ታ ጊግሲዛ ጊቢራን ዎንቶ ታስ ቤቴቶ፤ ሂስቲኮ ታኒ ካዎዚ ኦይቺዳ ኦይሻስ ዛሮ ኢማና» ጋዱስ።


\par }{\SH ማርዲኪዮሳ ቦላ ሃማ ማቆ
\par }
{\PP \VS{9}ሄ ጋላስ ሃማይ ካዎዛ ኣቻፌ ኡፋዬቲሼ ኬዚ ቢዴስ፤ ጊዶ ኣቲን ኢዚ ማርዲኪዮሳ ካዎዛ ፔንጌን ቤኢሺን ኢዚ ኡቶሳፔ ዴንዶንታ ኢጺዳይሳኔ ኢዛስ ቦንቾ ኢሞንታ ኣጊዳይሳ ቤኢዳ ማላ ኢዛ ሃንቆይ ማርዲኪዮሳ ቦላ ታማ ማላ ኤጺዴስ።

\VS{10}ጊዲኮካ ሃማይ ጮ ጌንጬጪዲ ባሶ ቢዴስ።

\par }{\PP ባ ላጌታኔ ባ ማቾ ዞሳራ ጼይጊሲዲ ኢሲ ቦላ ሺሺዳፔ ጉዬ፥

\VS{11}ሃማይ ባ ዱሬቴꬃኔ ጊታቴꬃ፥ ባ ናይታ ዳሮቴꬃ፥ ካዎዚ ኢዛ ኣይ ማላ ቦንቺዳኮ፥ ሃንኮ ሞኮኔታፔኔ ሹሜታፔ ኣይ ማላ ኢዛ ꬎቂሲዳኮ ናሼቲ ዮቲዴስ።

\VS{12}ሃማይ፥ «ሄሳ ጻላ ጊዴና፤ ጎዳቴያ ኣስቴራ ጊግሲዳ ጊቢራሶን ቤታናስ ታፔ ኣቲን ሃራይ ጼይጌቲቤና። ዎንቶስ ካዎዛራ ታና ጻላ ጼይጋዱስ።

\VS{13}ጊዶ ኣቲን ኣይሁዳ ዴሬ ኣስ ማርዲኪዮሲ ካዎዛ ፔንጌን ኡቲዳይሳ ታ ቤኢሺን ሃይሲ ኡባይካ ታና ኡፋይሴና» ጊዴስ።


\par }{\PP \VS{14}ኢዛ ማቼያ ዞሳራይኔ ኢዛ ላጌቲ ኡባይ፥ «ኔኒ 50 ዋꬋ ኣዱሳ ኮጫ ኤሲሳ፤ ሂስታዳ ዎንቶ ዎንታራ ማርዲኪዮሲ ሄ ኮጫ ቦላ ካቄታና ማላ ካዎዛስ ዮታ። ሄሳፌ ጉዬ ኡፋዬታሼ ካዎዛራ ኢሲፌ ጊቢራሶ ባንዳሳ» ጊዳ። ሄ ቆፋዚ ሃማ ኬሂ ኡፋይሲን ካቃናሶዛካ ጊግሲዴስ።




\par }\Chap{6}{\SH ማርዲኪዮሳ ቦንቼቴꬅ
\par }
{\PP \VerseOne{1}ሄ ጋላሳ ኦማርስ ካዎዚ ꬊስኮ ꬋዪ ኣቂዴስ፤ ሄሳ ጊሻስ ባ ካዎቴꬃ ላይꬃን ጻፌቲዳ ታሪኬ ማጻፋቲ ሺቂዲ ናባቤታና ማላ ኣዛዚዴስ።

\VS{2}ሄን ፔንጌ ናጊዛ ካዎዛ ኦላ ጋዳዋታፔ ናምኣቲ ጋባታይኔ ቴሬሻይ ካዎ ኣርጼኪሲሴ ዎꬋናስ ዞሬቲ ኡቲዳይሳ ማርዲኪዮሲ ዮቲን ጻፌቲ ኡቲዳይሲ ቤቲዴስ።
\XREF{}{{\XO 6:2 }{\XT{ኣስ 2፡21-22}}}

\VS{3}ካዎዚካ፥ «ሂስቲን ኢዚ ሃይሳ ኦꬂዳ ጊሻስ ኢዛስ ኢሜቲዳ ቦንቾይኔ ሱንꬂ ኣዜ?» ጊ ኦይቺዴስ።

\par }{\PP ኢዛ ማታ ላጌቲ፥ «ኢዛስ ኣይኮይካ ኦሴቲቤና» ጊዳ።


\par }{\PP \VS{4}ካዎዚ ዛሪዲ፥ «ዛጎዛን ኦኔ ዲዛይ?» ጊ ኦይቺዴስ። ሄ ዎዴ ሃማይ ማርዲኪዮሳ ኢዛ ቦላ ካቃናስ ካዎዛስ ዮታና ቢዲ ካሬ ባጋራ ዲዛ ካዎ ኬꬃ ዛጎ ቡሮ ጋኬꬃ ቦላ ዴስ።


\par }{\PP \VS{5}ኢዛስ ማታ ኦሳንቻቲ፥ «ሄኮ ሃማይ ዛጎዛን ኤቂዴስ» ጊዳ።

\par }{\PP ካዎዚካ፥ «ሃ ጌላ ጊቴ» ጊዴስ።


\par }{\PP \VS{6}ሃማይ ጌሊዳፔ ጉዬ ካዎዚ፥ «ካዎይ ቦንቻና ኮዪዳ ኣሳስ ኣይ ኦꬃና ቤሲዜ?» ጊ ኦይቺዴስ።

\par }{\PP ሃማይ፥ «ካዎይ ቦንቻናይ ታፔ ሃራይ ኦኔ?» ጊ ባ ዎዚናን ቆፒዴስ።

\VS{7}ሄሳ ጊሻስ ካዎዚ ኢዛስ ዛሪዲ፥ «ካዎይ ቦንቻና ዶሲዳ ኣሳስ፥

\VS{8}ካዎዚ ኢዛ ማይዚዛ ካዎቴꬃ ማይኦይ፥ ካዎ ካላቻ ኢዛ ሁኤን ዎꬂን ካዎይ ቶጊዛ ፓራይ ኢዛስ ዮ።

\VS{9}ሄሳፌ ጉዬ ማይኦዚኔ ፓራዚ ኬሂፔ ቦንቼቲዳ ካዎ ሹሜታፔ ኢሳ ኩሼን ኢሜቶ። ካዎዚ ቦንቻና ዶሲዳዴ ማይዜቶ፤ ኢዛ ፓራ ቶጊሲዲ ካታማይስ ዋና ዋና ኦጌታ ዩሺሼ፥ ‹ካዎይ ቦንቻና ኮዪዳዴስ ሃይሳꬆ ኦሴቴስ› ጌቶ» ጊዴስ።


\par }{\PP \VS{10}ካዎዚ ዛሪዲ ሃማ፥ «ኣኔ ኤሶን ባ! ማይኦዛኔ ፓራ ኤካዳ ካዎ ፔንጌን ኡቲዳ ኣይሁዳ ኣስ ማርዲኪዮሳስ ኔ ጊዳ ማላ ኦꬃ፤ ኔ ጊዳይሳፌ ኢሲናካ ፓጮንታ ማላ» ጊ ኣዛዚዴስ።


\par }{\PP \VS{11}ሄሳ ጊሻስ ሃማይ ካዎቴꬃ ማይኦ ማይዚዲ ፓራ ቶጊሲዴስ፤ ዎጋ ኦጌታን ካሌꬂሼ፥ «ካዎይ ቦንቻናስ ዶሲዳ ኣሳስ ሃይሲ ኦሴቲዴስ» ጊ ኢዛ ሲንꬃን ኣዋጂዴስ።


\par }{\PP \VS{12}ሄሳፌ ጉዬ ማርዲኪዮሲ ካዎዛ ፔንጌ ሲሚዴስ፤ ጊዶ ኣቲን ሃማይ ጬጪሼ ባ ሁኤ ጉሉንቲዲ ኤሶን ባሶ ሲሚ ቢዴስ።

\VS{13}ባ ቦላ ጋኪዳ ኡባ ባ ማቾ ዞሳራሲኔ ባ ላጌታስ ኡባስ ዮቲዴስ። ኢዛ ዞራንቻቲኔ ኢዛ ማቾ ዞሳራይ ኢዛስ፥ «ኔ ኢዛ ሲንꬃን ካዉሽ ዶሚዳ ማርዲኪዮሳስ ዜሬꬃይ ኣይሁዳታ ባጋፌ ጊዲኮ ኔ ኢዛራ ኤቄታዳ ዳንዳያካ፤ ሲꬌይ ባይንዳ ኔ ꬋያና» ጊዳ።


\par }{\PP \VS{14}ኢስቲ ኢዛራ ቡሮ ሄሳ ሃሳያን ዲሺን ካዎ ጉንዱላቲ ዪዲ ኣስቴራ ጊግሲዳ ጊቢራስ ሃማ ኤሶን ኤኪ ቢዳ።




\par }\Chap{7}{\SH ሃማ ካቄቴꬅ
\par }
{\PP \VerseOne{1}ሂስቲን ካዎዚኔ ሃማይ ጎዳቴዮ ኣስቴሪ ጊቢራ ማናስ ቢዳ።

\VS{2}ሄ ናምኣንꬆ ጋላሳ ጊቢራስ ቢዲ ኢስቲ ዎይኔ ኡሻ ኡዪሺን ካዎይ ቃሴካ፥ «ጎዳቴዬ ኣስቴሬ! ኔኒ ዎሲዛይ ኣዜ? ታ ኔስ ኢማና። ቃሴ ኔኒ ታና ኦይቺዛይ ኣዜ? ሃራይ ኣቶ ታ ካዎቴꬃፌ ባጋ ጊዲኮካ ታኒ ኔስ ኢማና» ጊዴስ።


\par }{\PP \VS{3}ጎዳቴያ ኣስቴራ ዛራዳ፥ «ካዎ! ኔኒ ታናን ኡፋዬቲዳ ጊዲኮ፥ ቃሴ ኔ ጊታቴꬃ ኡፋይሲዳ ጊዲኮ ታ ሼምፖዮኔ ታ ዴሬዛ ኣሻ፤ ታ ዎሳይኔ ታ ኦይሻይ ሃይሳ።

\VS{4}ጋሶይካ ታኒኔ ታ ዴሬይ ባሻስ፥ ሹካሲኔ ꬋይሳስ ባይዜቲዶስ። ኑኒ ማጫቲኔ ኣዴቲ ኣይሌቴꬃስ ጻላ ባይዜቲዳኮ ታኒ ዶናካ ጶቂኬ፤ ሄሲ ካዎ ሜቶꬃናስ ቤሶንታ ዮኦ» ጋዱስ።


\par }{\PP \VS{5}ካዎ ኣርጼኪሲሲ ዛሪዲ፥ «ሄሳ ኦꬃናስ ጻሊዳይ ኦኔ? ሄ ቢታኔይ ኣዋን ዲዜ?» ጊዲ ጎዳቴዮ ኣስቴሮ ኦይቺዴስ።


\par }{\PP \VS{6}ኣስቴራካ፥ «ኑ ባልጋራኔ ኑ ሞርኬ ጊዲዳ ሃ ኢታ ኣስ ሃማ» ጋዱስ።

\par }{\PP ሄ ዎዴ ሃማይ ካዎዛ ሲንꬃኒኔ ጎዳቴይ ሲንꬃን ኬሂ ዳጋሚዴስ።

\VS{7}ካዎዚ ኬሂ ሃንቄቲዲ ባ ኡቲዳሶሆፔ ዴንዲ ኤቂዴስ፤ ባ ኡሻ ኣጋጊዲ ካዎ ኬꬃ ኣታኪልቴይ ዲዛሶዛ ቢዴስ። ጊዶ ኣቲን ሃማይ ካዎይ ኢዛ ቦላ ኢታ ሚሽ ኤሃናስ ቃቺዳይሳ ኤሪዳ ጊሻስ ጎዳቴያ ኣስቴራ ኢዛ ሃይቆፔ ኣሻና ማላ ዎሳናስ ጉዬ ኣቲዴስ።


\par }{\PP \VS{8}ካዎዚ ካዎ ኬꬃ ኣታኪልቴይ ዲዛሶሆፔ ሲሚዲ ጊቢራ ኬꬅ ጌሊዛ ዎዴ ሃማይ ጎዳቴዮ ኣስቴሪፔ ማሬታና ጊዲ ኢዛ ኡቲዳ ኣርጄታ ቦላን ጉፋኒዳይሳ ቤኢዴስ። ሄሳፌ ጉዬ ካዎዚ ኬሂ ሃንቄቲዴስ፤ ባ ቃላካ ꬎቁ ሂስቲዲ፥ «ሃይሲ ኣዴዚ ታ ኣይፌይ ቤኢሺን ታ ኬꬃን ጎዳቴዮ ኦይካና ኮይዜ?» ጊዴስ።

\par }{\PP ካዎዚ ቡሮ ሄሳ ሃሳያ ቦላ ዲሺን ካዎ ጉንዱላቲ ዪዲ ሃማ ኣይፌሶ ጎዚዳ።

\VS{9}ሄሳፌ ጉዬ ኢስታ ጊዶፌ ሃርቦኔ ጌቴቲዛ ጉንዱላይ፥ «ካዎ! ኔና ሃይቆፔ ኣሺዳ ማርዲኪዮሳ ካቃና ጊዲ ሃማይ ኤሲዳ ኢቻሽ ታሙ ዋꬋ ኮጫይ ኢዛሶን ዴስ» ጊዴስ።

\par }{\PP ካዎዚ ዛሪዲ፥ «ሃማ ኤፊዲ ሄ ኮጫ ቦላ ካቂቴ!» ጊ ኣዛዚዴስ።


\par }{\PP \VS{10}ሄሳ ጊሻስ ማርዲኪዮሳ ካቃና ጊዲ ጊግሲዳ ኮጫ ቦላ ኤፊዲ ሃማ ካቂዳ፤ ሄሳፌ ጉዬ ካዎዛ ሃንቆይ ኢርጺዴስ።




\par }\Chap{8}{\SH ኣይሁዳታ ጊሻስ ኬዚዳ ኣዋጃ
\par }
{\PP \VerseOne{1}ኣይሁዳታ ሞርኬ ሃማይ ካቄቲዳ ጋላስ ካዎ ኣርጼኪሲሲ ሃማ ሃሮ ኡባ ጎዳቴዮ ኣስቴሪስ ኣꬂ ኢሚዴስ። ቃሴ ማርዲኪዮሲ ኢዚስ ማታ ዳቦ ጊዲዳይሳ ኣስቴራ ካዎዛስ ዮታዱስ። ሄሳ ጊሻስ ሄ ጋላሳፌ ዶሚዲ ማርዲኪዮሲ ካዎዛኮ ጌላናዉ ዳንዳይዴስ።

\VS{2}ካዎዚ ሃማፔ ዛሪ ኤኪዳ ባ ማታሜ ሚዲጋዛ ማርዲኪዮሳስ ኢሚዴስ። ሂስቲን ኣስቴራ ሃማ ኣቆታ ቦላ ማርዲኪዮሳስ ኣዋቴꬅ ኢማዱስ።


\par }{\PP \VS{3}ሄሳፌ ጉዬ ኣስቴራ ዬካሼ ካዎዛ ቶሆ ቦላ ኩንዳዳ ኣጋጌ ዛሬ ሃማይ ኣይሁዳታ ቦላ ቃቺዳ ኢታ ማቆይ ኦሶን ፔኦንታ ማላ ካዎዛ ዎሳዱስ።

\VS{4}ሂስቲን ካዎዚ ባ ዎርቃ ጉፌ ኢዚስ ሚጪን ኢዛ ዴንዳ ኤቃዳ፥

\VS{5}ኢዛስ፥ «ካዎዞ! ታ ኔ ሲንꬃን ኣዮቴꬅ ዴሚዳ ጊዲኮ፥ ቃሴ ታ ኔና ኡፋይሲዳ ጊዲኮ፥ ታ ኦይቺዳ ኦይሻይ ካዎ ሲንꬃን ኤኬቲዛ ጊዲኮ፥ ካዎይ ኣይሲዛ ዴሬ ኡባን ዲዛ ኣይሁዳታ ꬋይሳናስ ኣጋጌ ዛሬ ሃማዳቴ ና ሃማይ ኬሲዳ ኣዋጃ ሻራናስ ሃራ ኣዋጃ ኬሳና ማላ ታ ኔና ዎሳይስ።

\VS{6}ሃ ቦሻይ ዉሪ ታ ዴራ ቦላ ጋኪሺን ታኒ ዋና ጮኡ ጋ ጼላና ዳንዳያዚና? ቃሴ ታ ዳቦቲካ ꬋይሺን ታኒ ዋና ጮኡ ጋ ጼላና ዳንዳያዚና?» ጋዱስ።


\par }{\PP \VS{7}ሄሳፌ ጉዬ ካዎ ኣርጼኪሲሲ ጎዳቶ ኣስቴሪሲኔ ኣይሁዳ ኣስ ማርዲኪዮሳስ፥ «ሃማይ ኣይሁዳታ ዎꬋናስ ኣዋጃ ኬሲዳ ጊሻስ ታኒ ሚꬃ ኮጫ ቦላ ኢዛ ካቂሲዳይሳኔ ኢዛ ሃሮካ ኡባ ጎዳቶ ኣስቴሪስ ኢሚዳይሳ ኢንቴ ኤሬታ።

\VS{8}ጊዲኮካ ካዎ ሱንꬃን ጻፌቲዲ ኢዛ ቃላባቴ ማታሜን ሾጬቲዳ ዳብዳቤይ ሻሬታና ዳንዳዮንታ ጊሻስ ኢንቴካ ኢንቴ ባጋራ ኣይሁዳታስ ሎኦ ሚሳቲ ቤቲዛ ሃራ ኣዋጃ ካዎዛ ሱንꬃን ጻፊዲ ካዎዛ ቃላባቴ ማታሜን ሾጪቴ» ጊዴስ።


\par }{\PP \VS{9}ሲዋና ጌቴቲዛ ሄꬓንꬆ ኣጊናን፥ ናምኡ ታማኔ ሄꬓንꬆ ጋላሳን፥ ማርዲኪዮሲ ካዎ ኬꬃ ጻፌታ ጼይጊዲ ኣይሁዳታስ፥ ሂንዴፌ ቶጵያ ጋካና ዲዛ 127 ዴሬታ ሃሪዛ ዳናታስ፥ ሃራ ሹሜታስ ቢዛ ዳብዳቤ ጻፊሲዴስ። ሄ ዳብዳቤቲ ኢስታ ቃላን ቃላኒኔ ጻፌቲዛ ማራን ቃሴ ኣይሁዳታ ቃላኒኔ ኢስታ ጻፎ ማራ ማላ ጻፌታና ማላ ኦꬂዴስ።

\VS{10}ማርዲኪዮሲ ሄ ኣዋጃታ ኡባ ካዎ ኣርጼኪሲሴ ሱንꬃን ጻፊሲዲ፥ ኢዛ ቃላባቴ ማታሜን ሾጪዴስ፤ ሂስቲዲ ካዎስ ጋራኤቲዳ ፒላታ ፓራታ ቶጊዛ ቃስታኔታ ቦላ ኡባ ዴራስ ዬዲዴስ።


\par }{\PP \VS{11}ካዎዛ ኣዋጃይ ኡባ ካታማታን ዲዛ ኣይሁዳቲ ባ ዲዛሶን ዲዛሶን ኢሲ ቦላ ሺቃና ማላኔ ባንታ ሞርኬታራ ኤቄታና ማላ፥ ሄሳꬆካ ባ ቦላ፥ ባ ማቼታ ቦላኔ ባ ናይታ ቦላ ሜቶ ጋꬂዛ ኣይ ዴሬ ኣስ ጊዲን ዎይኮ ጊጼቲዳ ኦላንቻታ ዎይኮ ካዎቴꬃታ ጊዲን ኢስቲ ዛሪ ዎꬋና ማላ፥ ꬋይሳና ማላኔ ሞርኬታ ኣቆታ ቦንቃና ማላ ማታ ኢሚዴስ።

\VS{12}ካዎ ኣርጼኪሲሲ ሃሪዛ ቢታ ኡባን ኣይሁዳቲ ሄሳ ኦꬃናስ ቃቺዳ ጋላሳይ ኣዳሬ ጌቴቲዛ ታማኔ ናምኣንꬆ ኣጊናን ታማኔ ሄꬓንꬆ ጋላሳና።

\VS{13}ኣይሁዳቲ ባ ሞርኬታ ቦላን ሃሎ ኬሳናስ ሄ ጋላስ ጊጌቲ ኡታና ማላ ካዎዛ ኣዋጃፌ ዱቄቲዳ ዎጋይ ኡባ ዴሬን ኣሳይ ኤራና ማላ ኣዋጄቲዴስ።

\VS{14}ኪቴቲዛይቲ ካዎ ኬꬃ ፓራታ ቶጊዲ ካዎዛ ኣዛዞ ጋꬃናስ ኤሶቲዲ ቢዳ። ቃሴ ሱሳ ጊምቤንካ ሃ ኣዋጃይ ኣሳ ኡባስ ዮቴቲዴስ።


\par }{\PP \VS{15}ማርዲኪዮሲ ሳሎ ሚሳቲዛኔ ቦꬃ ቃጪናን ዳዴቲዳ ካዎ ማይኦ ማይኢዲ፥ ጊታ ዎርቃ ካላቻ ጎጺዲ፥ ሎኦ ፑቶፌኔ ኦቻ ቴራ ሚሳቲዛ ፑቶፌ ዳዴቲዳ ሴሎ ማይኦ ማይኢዲ ካዎዛ ሲንꬃፌ ኬዚዴስ። ሱሳ ካታማያ ኡፋዬታዳ ኢሊላዱስ።

\VS{16}ሄሲ ኣይሁዳታስ ኡፋይሳ ጋላሲኔ ካሳ ጋላስ፥ ጋላታ ጋላሲኔ ቦንቾ ጋላስ ጊዲዴስ።

\VS{17}ካዎዛ ኣዋጃይ ጋኪዳ ዴሬታኒኔ ካታማታ ኡባን ኣይሁዳታስ ኡፋይሲኔ ሚቻ፥ ጊቢራ ጋላሲኔ ካሳ ጋላስ ጊዲዴስ፤ ሃራ ካዎቴꬃቲ ኡባይ ኣይሁዳታስ ባቢዳ ጊሻስ ኣይሁዳቴꬃን ላሜቲዳ።




\par }\Chap{9}{\SH ኣይሁዳታ ጾኖ
\par }
{\PP \VerseOne{1}ኣዳሬ ጌቴቲዛ ታማኔ ናምኣንꬆ ኣጊናን ታማኔ ሄꬓንꬆ ጋላሳይ ጋኪዴስ። ሄ ጋላሳይ ካዎይ ኮይሮ ኬሲዳ ኣዋጃ ዎዴ ኣይሁዳታ ሞርኬቲ ኢስታ ጾናና ጊዳ ጋላሳ። ጊዶ ኣቲን ዮኦዚ ላሜቲን ኣይሁዳቲ ባንታ ሞርኬታ ጾኒዳ።

\VS{2}ካዎ ኣርጼኪሲሴ ካዎቴꬃ ጋርሳን ዲዛ ኣይሁዳቲ ዉሪ ባንታና ቆሃናዉ ኮይዛ ኡባ ꬋይሳናስ ባንታ ካታማን ካታማን ኢሲፌ ሺቂዳ። ሃራ ዴሬ ካዎቴꬃቲ ኡባይ ኢስታስ ባቢዳ ጊሻስ ኢስታራ ኣይ ኣሲካ ኤቄታናዉ ዳንዳይቤና።

\VS{3}ዴሬ ሃሪዛይቲኔ ኣይሲዛ ጊታ ኣሳቲ፥ ማታይ ዲዛይቲኔ ሹሜቲ ኡባይ ማርዲኪዮሳስ ባቢዳ ጊሻስ ኣይሁዳታ ማዲዳ።

\VS{4}ማርዲኪዮሲ ካዎ ኬꬃን ኤሬቲዳዴ ጊዲዴስ፤ ኢዛ ጎባቴꬂ ዴሬ ኡባን ሴቴቲዴስ፤ ኢዛ ዎልቃይካ ሚኒ ሚኒ ቢዴስ።


\par }{\PP \VS{5}ኣይሁዳቲ ባንታ ሞርኬታ ኡባ ማሻን ሲፊዳ፥ ዎꬊዳ፥ ꬋይሲዳ፥ ባንታና ኢጺዛይታ ቦላ ባንታና ሎኢዳ ማላ ኦꬂዳ።

\VS{6}ዋና ካታማ ሱሳን 500 ኣስ ዎꬊ ꬋይሲዳ።

\VS{7}ቃሴ ኢስቲ ፓርሻንዳቴ፥ ዳሊፎኔ፥ ኣስፓቴ፥

\VS{8}ፖራቴ፥ ኣዳሊያ፥ ኣሪዳቴ፥

\VS{9}ፓርማሺቴ፥ ኣርሳዬ፥ ኣርዳያኔ ዋይዛቴ ጌቴቲዛይታ ዎꬊዳ።

\VS{10}ሃይቲ ኣይሁዳታስ ሞርኬ ጊዲዳ ሃማዳቴ ና ሃማይ ዬሊዳ ታሙ ኣቱማ ናይታ። ጊዶ ኣቲን ኣይሁዳቲ ኢስታ ኣቆታን ባንታ ኩሼ ጌልꬂቤቴና።


\par }{\PP \VS{11}ኣይሁዳቲ ሱሳ ካታማን ዎꬊዳ ኣሳ ቆዳይ ኣፑናኮ ሄ ጋላሲካ ካዎስ ዮቴቲዴስ።

\VS{12}ሂስቲን ካዎይ ጎዳቴዮ ኣስቴሮ፥ «ኣይሁዳቲ ዋና ካታማ ጊዲዳ ሱሳን ጻላ 500 ኣሳታኔ ሃማ ናይታ ታማታ ዎꬊ ꬋይሲዳ። ሃንኮ ኣቲዳ ካዎይ ሃሪዛ ዴሬታን ኣይ ኦꬂዶሻ! ሃኢች ኔ ሃራ ኣይ ዎሳይ? ኢዚካ ኔስ ኢሜታና፤ ኔ ኦይሻይ ኣዜ? ኢዚካ ኔስ ኢሜታና» ጊዴስ።


\par }{\PP \VS{13}ኣስቴራ ዛራዳ፥ «ሃይሲ ሃ ቆፋይ ካዎዛ ኡፋይሲዛ ጊዲኮ፥ ሱሳ ካታማን ዲዛ ኣይሁዳቲ ሃች ኦꬂዳ ማላ ዎንቶካ ኦꬄቶ። ቃሴ ሃማ ናይታ ታማታ ኣሃካ ሚꬃ ቦላን ካቃና ማላ ኣዛዛ» ጋዱስ።


\par }{\PP \VS{14}ሂስቲን ካዎዚ ሄሲ ሃናና ማላ ኣዛዚዴስ፤ ኣዋጃይካ ሱሳ ካታማን ናምኣንꬆ ኣዋጄቲን ሃማ ናይታ ታማታ ኣሃይ ካቄቲዴስ።

\VS{15}ኣዳሬ ጌቴቲዛ ኣጊናን ታማኔ ኦይዳንꬆ ጋላስ ሱሳ ካታማን ዲዛ ኣይሁዳቲ ቃሴካ ኢሲ ቦላ ሺቂዲ ቃሴካ 300 ኣስ ዎꬊዳ፤ ጊዶ ኣቲን ኢስታ ኣቆታን ባንታ ኩሼ ጌልꬂቤቴና።


\par }{\PP \VS{16}ሄ ዎዴ ካዎይ ሃራ ዴሬታን ዲዛ ኣይሁዳቲካ ባና ኣሻናሲኔ ባንታ ሞርኬታራ ኤቄታናስ ኢሲ ቦላ ሺቂዳ። ኢስቲካ 75,000 ኣስ ዎꬊዳ፤ ጊዶ ኣቲን ኢስታ ኣቆታን ባንታ ኩሼ ጌልꬂቤቴና።

\VS{17}ሄሲ ኡባይ ኣዳሬ ጌቴቲዛ ኣጊናን ታማኔ ሄꬓንꬃ ጋላስ ሃኒዴስ፤ ሂስቲዲ ታማኔ ኦይዳንꬃ ጋላስ ጊቢራ ጋላሲኔ ኡፋይሳ ጋላስ ኦꬂዲ ሼምፒዳ።


\par }{\PP \VS{18}ጊዶ ኣቲን ሱሳ ካታማን ዲዛ ኣይሁዳቲ ታማኔ ሄꬓንꬆኔ ታማኔ ኦይዳንꬆ ጋላሳታን ዎꬊሼ ፔኢዲ ታማኔ ኢቻሻንꬆ ጋላስ ጊቢራ ጋላሲኔ ኡፋይሳ ጋላስ ኦꬂዲ ሼምፒዳ።


\par }{\PP \VS{19}ሄሳ ጊሻስ ጋጻሬ ጊዶን ዲዛ ኣይሁዳቲ ሃች ጋካናስካ ኣዳሬ ጌቴቲዛ ኣጊናን ታማኔ ኦይዳንꬆ ጋላስ ጊቢራ ጋላስ፥ ኡፋይሳ ጋላሲኔ ኢሶይ ኢሳስ ኢሞታ ኢሚዛ ጋላስ ሂስቲ ቦንቼቴስ።


\par }{\SH ፑሪሜ ባኣሌ
\par }
{\PP \VS{20}ማርዲኪዮሲ ሃይሳ ሃ ታሪኬዛ ጻፊዴስ፤ ካዎ ኣርጼኪሲሲ ሃሪዛ ዴሬታ ኡባን፥ ሃሆኒኔ ማታን ዲዛ ኣይሁዳ ኡባስ ዳብዳቤዛ ዬዲዴስ።

\VS{21}ማርዲኪዮሲ ዬዲዳ ዳብዳቤይ ኣይሁዳቲ ላይꬃን ላይꬃን ኣዳሬ ጌቴቲዛ ኣጊናን ታማኔ ኦይዳንꬆኔ ታማኔ ኢቻሻንꬆ ጋላሳታን ባኣሌ ቦንቻናሳ።

\VS{22}ሄ ጋላሳቲ ኣይሁዳቲ ባንታ ሞርኬታፔ ኣቲዲ ሼምፖ ዴሚዳ ጋላሳታ፤ ቃሴ ሄ ኣጊናይካ ኢስታ ካዮቴꬃይኔ ሂዶታ ቃንጾይ ኡፋይሳኒኔ ካሳን ላሜቲዳ ኣጊና፤ ሄ ጋላሳታን ኡፋዬቲሼ ጊቢራ፥ ኢሶይ ኢሳስ ካꬃ ኢሞታ ኢሚሼኔ ማንቆታ ማዲሼ ቦንቻና ማላ ኢስታስ ዳብዳቤ ጻፊዴስ።


\par }{\PP \VS{23}ሄሳ ጊሻስ ኣይሁዳቲ ማርዲኪዮሲ ኢሚዳ ኣዛዞ ኤኪዲ ኢስቲ ቦንቻናስ ዶሚዳ ባኣሌ ላይꬃን ላይꬃን ኣጎንታ ቦንቻናስ ቃቺዳ።

\VS{24}ኣጋጌ ዛሬ ሃማዳቴ ና ሃማይ ኣይሁዳታ ኡባታ ሞርኬይ ኢስታ ꬋይሳናስ ካሴ ማቄቲዲ ኢስታ ኡባ ዎꬋና ኣጊናኔ ጋላሳ ኤራና ማላ፥ «ፑሪሜ» ጌቴቲዛ ሳማ ዬጊሲዴስ።
\XREF{}{{\XO 9:24 }{\XT{ኣስ 3፡7}}}

\VS{25}ሄ ማቆይ ካዎዛ ማታን ኤሬቲዳፔ ጉዬ ሃማይ ኣይሁዳታ ቦላ ማቄቲዳ ኢታ ማቆይ ዉሪ ጉዬ ሲሚዲ ኢዛ ቦላ ፖሌታና ማላ ኢዚኔ ኢዛ ናይቲ ሚꬃ ቦላ ካቄታና ማላ ጹፌን ኣዛዚዴስ።

\VS{26}ሄሳ ጊሻስ ሃ ጋላሳቲ ፑሪሜ ጌቴቲ ጼይጌቲዳ፤ ሃይሳ ዳብዳቤዛን ኢስታስ ጻፌቲዳ ኡባ ጋሶን ኢስቲ ባ ኣይፌን ቤኢዳይሳ ጋሶኒኔ ኢስታ ቦላን ጋኪዳይሳ ጋሶን፥

\VS{27}ኣይሁዳቲ ባንታስ፥ ባንታ ዜሬꬃታሲኔ ኣይሁዳ ጊዳናስ ኮይዛ ኡባታስ፥ ማርዲኪዮሲ ኢስቲ ኣዛዚዳ ማላ ላይꬃን ላይꬃን ሃ ጋላሳታን ቃንጾንታ ቦንቻና ማላ ዎጋይ ዎꬊዴስ።

\VS{28}ቃሴ ሃ ፑሪሜ ጋላሳቲ ዬሌታን ዬሌታን፥ ኬꬃን ኬꬃን፥ ዴሬን ዴሬኒኔ ካታማን ካታማን ቦንቼታናሲኔ ቆፌታናስ ቤሴስ ጊ ቃቺዳ፤ ጋሶይካ ጋላሳቲ ቦንቼቶንታ ኣቶንታ ማላኔ ዬሌታ ጋርሳፌ ኢስታ ቆፍሲዛ ሚሺ ꬋዮንታ ማላሳ።


\par }{\PP \VS{29}ሄሳፌ ጉዬ ኣቢኤሌ ቢያ ጎዳቴያ ኣስቴራ ኣይሁዳ ዴሬ ኣስ ማርዲኪዮሳራ ኢሲፌ ካሴ ማርዲኪዮሲ ፑሪሜ ጊሻስ ጻፊዳ ዳብዳቤዛ ሚንꬃናስ ባስ ዲዛ ማታ ቆንጪሲዛ ዳብዳቤ ጻፋ ዬዳዱስ።

\VS{30}ኣርጼኪሲሲ ሃሪዛ 127 ዴሬን ዲዛ ኣይሁዳታስ ኡባስ ሳሮይኔ ዎፓይ ጊዶ ጊዛ ዳብዳቤ ሳሮካራ ጋꬂ ዬዲዴስ።

\VS{31}ቃሴ ኢስቲ ካሴ ጾማናሲኔ ካዮታናስ ዎጋ ኬሲዳ ማላ፥ ኢስታኔ ኢስታ ዜሬꬃቲ ሃይሳ ፑሪሜ ጋላሳታ ላይꬃን ላይꬃን ዎጋ ሂስቲ ቦንቻና ማላ ሄ ዳብዳቤቲ ቆንጪሴቴስ። ሄሲ ኣይሁዳ ዴሬ ኣስ ማርዲኪዮሲ ጎዳቴዮ ኣስቴሪራ ናምኣስ ኢሲ ቦላ ጊግሲ ኬሲዳ ኣዛዞ።

\VS{32}ጎዳቶ ኣስቴሪ ኣዋጃይ ፑሪሜ ባኣሌ ዎጋ ሚንꬄስ፤ ሄሲካ ማዝጋባን ጻፌቲዴስ።




\par }\Chap{10}{\SH ማርዲኪዮሳ ጊታቴꬅ
\par }
{\PP \VerseOne{1}ካዎ ኣርጼኪሲሲ ባ ሃሪዛ ዴሬ ኡባ ቦላ ቢዲ ኣባ ላንቄ ጋካናስ ዲዛይታ ቦላ ጊራ ዬጊዴስ።

\VS{2}ኢዚ ኦꬂዳ ጊታኔ ዎልቃማ ኦሶቲ ኡባይ ቃሴ ማርዲኪዮሳካ ዎስቲ ꬎቁ ሂስቲ ቦንቺዳኮ ቆንጪሲዛ ታሪኬይ ሜዶኔኔ ፓሪሴ ካዎታ ታሪኬ ማጻፋን ጻፌቲዴስ።

\VS{3}ኣይሁዳ ዴሬ ኣስ ማርዲኪዮሲ ካዎ ኣርጼኪሲሴፔ ቦንቾን ናምኣንꬆ ማራን ዴስ፤ ኢዚ ኣይሁዳቲ ሳሮቴꬃኒኔ ሂርጋይ ባይንዳ ዳና ማላ ኬሂ ዳቡርዳ ኣስ ጊዲዳ ጊሻስ ኢዚ ኣይሁዳታንካ ኬሂ ቦንቼቲዳኔ ዶሴቲዳ ኣሳ።


\par }