\NormalFont\ShortTitle{ኣሞጼ ቲንቢቴ}

{\MT ኣሞጼ ቲንቢቴ

\par }{\IMT ጊዶ ቆፋ

\par }{\IP ኣሞጼስ ቲንቢቴ ሃሳያ ኤራቴꬂ ዴና፤ ኢዚ ቲንቢቴ ሃሳዮ ቲሚርቴ ታማርቤና። [7፡14] ጊዶ ኣቲን ኢዚ ፑዴ ሃን ዲዛ ካዎቴꬃ ጋርሳን ዲዛ ዴሬዛስ ኢዚ ኪታ ጋꬃና ማላ ኪቴቲዳ ዎዴ ኣሞጼይ ዩሁዳን ዲዛ ቴቁሄ ጌቴቲዛ ካሴ ኢዚ ዲዛ ጉታዮ ዬጊዲ ቢዴስ። ኢዚ ሄፔካ ዴንዲዲ ኢስራኤሌ ኣሳስ ኤሬቲዳ ጎይኖሶ ጊዲዳ ጌዴ ቤቴሌ ካታማ ቢዴስ። ሃይሳ ሃ ማጻፋዛን ኮይሮ ቦላ ኣሞጼይ ዴሬዛ ኣማቴስ፤ ሄሳፌ ኢስራኤሌ ኣሳ ሃራፔካ ሎኦ ዱሲ ዲዛ ዱሬታ ኣማቴስ። ሄ ዱሬቲ ዴሬዛ ቦንቂዲ ባስ ኣይሌ ሂስቲ ሃራናስ ኢስታስ ጊታ ዎልቃይ ዴስ። ኢስታፌ ዳሮቲ ጎይናናስ ሃራ ኤቃ ጾሳቲ ዲኮካ ኢስታ ናጊዛይ ጎዳ ጊዲዳይሳ ባ ዎዚናን ቆፔቴስ። ኣሞጼይ ጊዲኮ ኢስቲ ባ ናጋራ ጊሻስ ቃጻዬታናይሳ ኢስታስ ዮቲዴስ። «ኢታ ሚሽ ኢጺቴ ሎኦ ጊዲዳዚ ሲቂቴ። ፒርዳ ፒርዲዛሶን ፒርዳ ቱጮፍቴ። ሜꬌቴꬃ ጎዳይ ኣቲዳ ኢስራኤሌ ዴራ ኢዚ ማሮንታ ኣጌና።» [5፡15]

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ዴሬቲ ባ ሞሮን ቃጻዬቴꬅ
{\IOR{1፡1—3፡2}}

\par }{\IO ኢስራኤሌይኔ ሳማሪያይ ꬋያና ꬋይስ
{\IOR{3፡3—6፡14}}

\par }{\IO ኢስራኤሌ ቂጻቴ ጊሻስ ኣሞጼይ ቤኢዳ ኢቻሹ ኣጁታታ
{\IOR{7፡1—9፡10}}

\par }{\IO ኢስራኤሌስ ዲዛ ሎኦ ሂዶታ
{\IOR{9፡11-15}}



\par }\ChapOne{1}{\PP \VerseOne{1}ኦዚያይ ዩሁዳ ካዎ፤ ሄሳꬆካ ኢዮኣሳ ና ኢዮርባኣሜይ ኢስራኤሌ ካዎ ጊዲ ዲሺን ሄሲካ ቢታይ ቃጻናፔ ናምኡ ላይꬃፌ ሲንꬃን ኢስራኤሌ ጊሻስ ቴቁሄን ሜሄ ሄሚዛይታ ጊዶፌ ኣሞጼይ ቤኢዲ ዮቲዳ ቃላይ ሃይሳፌ ካሊ ዲዛይሳ፤
\XREF{}{{\XO 1:1 }{\XT{2ካዎ 15፡1-7፤ 2ታሪ 26፡1-23፤ 2ካዎ 14፡23-29}}}


\par }{\PP \VS{2}ኣሞጼይ፥

\par }{\Q «ጎዳይ ጺዮኔፔ

\par }{\QB ባ ቃላ ꬎቁ ሂስቲ ሲሴስ፤

\par }{\QB ዬሩሳላሜፔ ጊሬስ፤

\par }{\QB ሜሄይ ሄሜቲዛሶቲ ሜላና፤

\par }{\Q ቃርሜሎሴ ዙማን ዲዛ

\par }{\QB ጪሊላቲ ሹላና» ጊዴስ።
\XREF{}{{\XO 1:2 }{\XT{ኢዩ 3፡16}}}


\par }{\SH ኢስራኤሌ ሄራን ዲዛ ዴሬታ ቦላ ያና ፒርዳ
\par }
{\PP \VS{3}ጎዳይ ኣራሜስ፥

\par }{\Q «ዳማስቆ ኣሳይ ዛሪ ዛሪዲ

\par }{\QB ኦꬂዳ ናጋራ ጊሻስ

\par }{\QB ታ ኢስታ ቃጻዮንታ ኣጊኬ፤

\par }{\QC ኢስቲ ጋላኣዴ ኣሳ

\par }{\QC ቢራታ ኣቻራ ዲዛ ካꬅ

\par }{\QC ቡኪዛ ሎዳን ቡኪዳ።


\par }{\Q \VS{4}ካዎ ኣዛሄሌ ኬꬃን

\par }{\QB ታማ ዬዳና፤

\par }{\QB ሄ ታማይ ካዎ ቤኒ-ሃዳዴ

\par }{\QC ሚጻታ ማና።


\par }{\Q \VS{5}ዳማስቆ ካታማ ፔንጌታ

\par }{\QB ታ ሜንꬄሬꬃና፤

\par }{\QB ቤቲ-ኤዴኔ ዴሬ ካዎዛኔ

\par }{\QB ኣዌ ዙላን ዲዛ ኣሳ

\par }{\QB ታ ꬋይሳና፤

\par }{\QB ኣራሜ ዴሬ ኣሳይካ ዲኤቲዲ

\par }{\QC ጌዴ ቂሬ ዴሬ ባና» ጌስ።
\XREF{}{{\XO 1:5 }{\XT{ኢሳ 17፡1-3፤ ኤር 49፡23-27፤ ዛካ 9፡1}}}


\par }{\PP \VS{6}ጎዳይ ፊሊስጼሜስ፥

\par }{\Q «ጋዛ ኣሳይ ዛሪ ዛሪዲ ኦꬂዳ

\par }{\QB ናጋራ ጊሻስ

\par }{\QB ታ ኢስታ ቃጻዮንታ ኣጊኬ፤

\par }{\QC ኢስታ ዴሬዛ ኡባ ዲኢ ኤፊዲ

\par }{\QC ኤዶሜስ ባይዚዳ።
\XREF{}{{\XO 1:6 }{\XT{ኢሳ 14፡29-31፤ ኤር 47፡1-7፤ ሂዚ 25፡15-17፤ ኢዩ 3፡4-8፤ ሶፎ 2፡4-7፤ ዛካ 9፡5-7}}}


\par }{\Q \VS{7}ኢዚ ጊምቤታ ማና ማላ

\par }{\QB ጋዛ ሚጻን ታኒ ታማ ዬዳና።


\par }{\Q \VS{8}ኣስቄሎና ዴሬ ካዎዛኔ

\par }{\QB ኣሽዶዴ ዴሬ ኣሳ

\par }{\QC ታ ፒታ ꬋይሳና፤

\par }{\QB ፊሊስጼሜን ዲዛይቲ

\par }{\QC ዉሪ ዉራና ጋካናስ

\par }{\QC ታኒ ታ ኩሼ ኣቃሮኔ ቦላ

\par }{\QC ዴንꬃና» ጌስ።


\par }{\PP \VS{9}ጎዳይ ጺሮሴስ፥ «ጺሮሴ ኣሳይ

\par }{\QB ዛሪ ዛሪዲ

\par }{\QB ኦꬂዳ ናጋራ ጊሻስ

\par }{\QB ታ ኢስታ ቃጻዮንታ ኣጊኬ፤

\par }{\QC ኢስቲ ባ ኢሻቴꬃ

\par }{\QC ጫቆ ቃላ ላሊዲ

\par }{\QC ባ ዲኢዳ ዴሬዛ

\par }{\QC ኡባ ኤዶሜስ ባይዚዳ።


\par }{\Q \VS{10}ሄሳ ጊሻስ ታኒ ጺሮሴ ካታማ

\par }{\QB ጊምቤታ ቦላ ታማ ዬዳና፤

\par }{\QB ሄ ታማይ

\par }{\QB ኢዚ ሚጻታካ ማና» ጌስ።
\XREF{}{{\XO 1:10 }{\XT{ኢሳ 23፡1-8፤ ሂዚ 26፡1—28፡19፤ ኢዩ 3፡4-8፤ ዛካ 9፡1-4፤ ማቶ 11፡21-22፤ ሉቃ 10፡13-14}}}


\par }{\Q \VS{11}ጎዳይ ኤዶሜስ፥ «ኤዶሜ ኣሳይ

\par }{\QB ዛሪ ዛሪዲ ኦꬂዳ

\par }{\QC ናጋራ ጊሻስ

\par }{\QB ታ ኢስታ ቃጻዮንታ ኣጊኬ፤

\par }{\QC ኢስቲ ባ ኢሻታ

\par }{\QC ኢስራኤሌ ናይታስ

\par }{\QC ቃꬌቶንታ ማሻን ጎዲዳ፤

\par }{\QC ባ ሃንቆ ዶሺሶንታ ኤጺዲ

\par }{\QC ኢስታስ ሚሼቶንታ

\par }{\QC ኡባ ዲፒ ሂስቲዳ።
\XREF{}{{\XO 1:11 }{\XT{ኢሳ 34፡5-17፤ 63፡1-6፤ ኤር 49፡7-22፤ ሂዚ 25፡12-14፤ 35፡1-15፤ ኣብ 14፤ ሚል 1፡2-5}}}


\par }{\Q \VS{12}ሄሳ ጊሻስ ታኒ

\par }{\QB ቴማኔ ጊምቤታ ቦላ

\par }{\QB ታማ ዬዳና፤

\par }{\QC ሄ ታማይ

\par }{\QB ቦጺራ ሚጻታካ ማና» ጌስ።


\par }{\PP \VS{13}ጎዳይ ኣሞኔስ፥

\par }{\QB «ኣሞኔ ኣሳይ ዛሪ ዛሪዲ

\par }{\QB ኦꬂዳ ናጋራ ጊሻስ

\par }{\QB ታ ኢስታ ቃጻዮንታ ኣጊኬ፤

\par }{\QB ኢስቲ ዴሬ ዛዋ ኣሳናስ

\par }{\QC ጋላኣዴ ዴሬ

\par }{\QC ሻራ ማጫሳታ

\par }{\QC ኡሎ ዳኪዳ።
\XREF{}{{\XO 1:13 }{\XT{ኤር 49፡1-6፤ ሂዚ 21፡28-32፤ 25፡1-7፤ ሶፎ 2፡8-11}}}


\par }{\Q \VS{14}ሄሳ ጊሻስ ኤራባ ካታማ

\par }{\QB ጊምቤታ ቦላ

\par }{\QB ታኒ ታማ ዬዳና፤

\par }{\QB ሄ ታማይ ኢስታ ሚጻታ ማና።

\par }{\QB ሄሳፌ ጉዬ ኦላ ጋላሳን

\par }{\QC ዋሶይ ዳራና፤

\par }{\QB ኦላዚካ ጎቴ ጫርኮ ማላ

\par }{\QB ኤሶታና።


\par }{\Q \VS{15}ኢስታ ካዎይኔ

\par }{\QB ዳናቲ ዲኤታና» ጌስ።




\par }\Chap{2}{\PP \VerseOne{1}ጎዳይ ሞኣቤስ፥

\par }{\Q «ሞኣቤ ኣሳይ ዛሪ ዛሪዲ

\par }{\QB ኦꬂዳ ናጋራ ጊሻስ

\par }{\QC ታ ኢስታ ቃጻዮንታ ኣጊኬ፤

\par }{\QB ኢስቲ ኤዶሜ ካዎ ሜቄꬂ

\par }{\QB ቢዲንꬅ ጊዳና ጋካናስ ጹጊዳ።
\XREF{}{{\XO 2:1 }{\XT{ኢሳ 15፡1—16፡14፤ 25፡10-12፤ ኤር 48፡1-47፤ ሂዚ 25፡8-11፤ ሶፎ 2፡8-11}}}


\par }{\Q \VS{2}ሄሳ ጊሻስ ታኒ ሞኣቤ ቦላ

\par }{\QB ታማ ዬዳና፤

\par }{\QB ሄ ታማይ ቂሪያቴ

\par }{\QB ሚጻታ ማና።

\par }{\QB ኦላንቻቲ ማጉልꬅ፥

\par }{\QB ዋሶኔ ዛዬ ጊሪስ ሲሲሼ

\par }{\QC ሞኣቤ ኣሳ ዎꬊ ዉርሳና።


\par }{\Q \VS{3}ታኒ ኢስታ ሃሪዛ ካዎዛኔ

\par }{\QB ዳናታ ኡባ ꬋይሳና» ጌስ።


\par }{\BB \par }
{\Q \VS{4}ጎዳይ ዩሁዳ፥ «ዩሁዳ ኣሳይ

\par }{\QB ዛሪ ዛሪዲ

\par }{\QB ኦꬂዳ ናጋራ ጊሻስ

\par }{\QC ታ ኢስታ ቃጻዮንታ ኣጊኬ፤

\par }{\QB ኢስቲ ታ ዎጋ ካꬊዳ፤

\par }{\QB ታ ኣዛዞታካ ናጎንታ ኢጺዳ፤

\par }{\QB ካሴ ኢስታ ኣዋቲ ጎይኒዳ ኤቃ

\par }{\QC ጾሳታ ካሊዲ ኢስቲ ባሌቲዳ።


\par }{\Q \VS{5}ሄሳ ጊሻስ ታኒ ዩሁዳ ቦላ

\par }{\QB ታማ ዬዳና፤

\par }{\QB ሄ ታማይ ዬሩሳላሜ

\par }{\QC ሚጻታ ማና» ጌስ።


\par }{\PP \VS{6}ጎዳይ ኢስራኤሌስ፥

\par }{\Q «ኢስራኤሌ ኣሳይ

\par }{\QB ዛሪ ዛሪዲ ኦꬂዳ

\par }{\QB ናጋራ ጊሻስ

\par }{\QB ታ ኢስታ ቃጻዮንታ ኣጊኬ።

\par }{\QB ጺሎ ኣሳታ ቢራስ፥

\par }{\QC ሜቶቲዳይሳ ቶሆ

\par }{\QC ጫማስ ባይዚዳ።


\par }{\Q \VS{7}ኢስቲ ማንቆታ ጉዱላ ቦላ

\par }{\QB ጌንዴሪሲዲ ኢስታ

\par }{\QC ሁኤ ዬꬌቴቴስ፤

\par }{\QB ቆሄቲዳይታስ ጌላ ፒርዴቴስ፤

\par }{\QB ኣዋይኔ ናይ

\par }{\QB ኢሲ ማጫሳይራ ላይማቴቴስ፤

\par }{\QC ኢስቲ ሄሳꬆ ኦꬂ ኦꬂዲ

\par }{\QC ታ ሱንꬅ ቱኒሴቴስ።


\par }{\Q \VS{8}ኣሳፔ ኦይሶ ኤኬቲዳ

\par }{\QB ማይኦ ሂጺዲ

\par }{\QB ያርሾ ያርሺዛሶዛ

\par }{\QB ጋርሳን ኣቄቴስ፤

\par }{\QB ኢስቲ ባንታ ጾሳ ኬꬃን

\par }{\QB ኤዳሲ ኤኪዲ ዎይኔ ኡሹ

\par }{\QC ኢዛን ኡዬቴስ።


\par }{\BB \par }
{\Q \VS{9}«ኢስታስ ኣዱሳቴꬃይ

\par }{\QB ዚጋ ሚꬃ ማላ፤

\par }{\QB ሚኖቴꬃይካ ጺዳ ማላ

\par }{\QB ጊዲዳ ኣሞሬ ኣሳ ታኒ

\par }{\QC ኢንቴ ሲንꬃፌ ꬋይሳዲስ፤

\par }{\QB ኣይፎንታ ማላ

\par }{\QC ጻጶፔ ሾዳ ዲጋዲስ።
\XREF{}{{\XO 2:9 }{\XT{ዛሬ 3፡8-11}}}


\par }{\Q \VS{10}ታኒ ኢንቴስ ኣሞሬ ዴሬ

\par }{\QB ቢታ ኢማናስ

\par }{\QB ኢንቴና ጊብጼፔ ኬሳዲስ፤

\par }{\QB ኦይዱ ታሙ ላይꬅ ኩሜꬅ

\par }{\QB ባዞራ ካሌꬃ

\par }{\QB ኤሃዳ ላቲሳዲስ።


\par }{\Q \VS{11}ቃሴካ ታኒ ኢንቴ

\par }{\QB ኣቱማ ናይታ ጋርሳፌ ናቤታ፥

\par }{\QB ናቴꬃታ ጊዶፌ

\par }{\QB ናዚራዌታ ዴንꬃዲስ።

\par }{\QC ኢስራኤሌ ዴሬዞ!

\par }{\QC ሄሲ ቱሙ ጊዴኔ?» ጌስ።


\par }{\PP \VS{12}ጾሳይ፥ «ኢንቴ ጊዲኮ ናዚራዌታ

\par }{\QB ዎይኔ ኡሹ ኡሺዴታ፤

\par }{\QB ናቤታካ ቲንቢቴ

\par }{\QC ዮቶንታ ማላ ኣዛዚዴታ።


\par }{\Q \VS{13}ቤኢቴ ዳሮ ካꬅ ዴጼቲ

\par }{\QB ጫኔቲዳ ጋሬይ

\par }{\QB ጋርሳራ ዲዛ ሚሽ ሊቂሲዛ ማላ

\par }{\QC ታኒካ ኢንቴና ሊቂሳና።


\par }{\Q \VS{14}ፒላታ ኣሲ ኬሲ ኤኪ ኣቴና፤

\par }{\QB ሚኖይካ ባ ሚኖቴꬃን

\par }{\QB ማዴቴና፤

\par }{\QB ዎልቃማይካ

\par }{\QB ባ ሼምፖ ኣሼና።


\par }{\Q \VS{15}ዎንዳፌ ኦይኪዳዴይ ባ ዲዛሶን

\par }{\QB ሚኒ ኤቂዲ ኦላ ዛሬና፤

\par }{\QB ፒላታ ኦላንቻይካ

\par }{\QB ዎጺ ኣቴና፤

\par }{\QB ቶጋንቻይካ ባ ሼምፖ ኣሼና።


\par }{\Q \VS{16}ኦላ ቃራቲካ ሄ ጋላስ

\par }{\QB ጎሮ ካሎ ባቃታና» ጌስ።




\par }\Chap{3}{\SH ኢስራኤሌ ኣሳ ቦላ ጋካና ሃንቆ
\par }
{\PP \VerseOne{1}ኢስራኤሌ ኣሳዉ! ጊብጼፔ ኬዚዳ ኢስራኤሌ ኣሳስ ኢንቴስ ጎዳይ ዮቲዳ ቃላ ሃይሳ ሲዪቴ።


\par }{\PP \VS{2}ጾሳይ፥ «ኩሜꬃ ኣላሜን ዲዛ ዴሬ

\par }{\QB ኡባፌ ታ ኢንቴና ጻላ ዶራዲስ፤

\par }{\QB ኢንቴ ኦꬂዛ

\par }{\QB ናጋራ ኡባ ጊሻስ

\par }{\QB ታ ኢንቴና ቃጻያይስ» ጌስ።


\par }{\Q \VS{3}ናምኡ ኣሳቲ ኦጌ ኢሲፌ ባና ጊዲ

\par }{\QB ቃቾንታ ኣጊኮ

\par }{\QB ኢሲፌ ባናስ ዳንዳይዞ?


\par }{\Q \VS{4}ጋሞይ ዎራ ጊዶን

\par }{\QB ኣይኮ ሚዛ ሚሽ

\par }{\QB ሻንካቲ ዴሞንታ ዲሼ

\par }{\QC ጮ ሜላ ጻጊ ኤሪዜ?

\par }{\QB ዎዳላ ጋሞይ

\par }{\QB ኣይኮ ሚዛ ሚሽ

\par }{\QB ዴሞንታ ዲሼ ባ ዲዛሶን

\par }{\QB ጮ ሜላ ባ ቃላ ሲሲ ኤሪዜ?


\par }{\Q \VS{5}ያርዴይ ዎይኮ ጊቴይ ባይንዳሶን

\par }{\QB ጮ ሜላ ጋዴን

\par }{\QC ካፎይ ኦይኬቲ ኤሪዜ?

\par }{\QB ዎይኮ ዲዛይ ኢሲ ሚሺ ባና

\par }{\QB ቦቾንታ ዲሺን

\par }{\QC ጮ ሜላ ፒሪ ኤሪዜ?


\par }{\Q \VS{6}ካታማ ጊዶን ኦላስ

\par }{\QB ዛዬይ ፑኔቲሺን

\par }{\QB ባቦን ኮኮሮንታ ኣሲ ዲ ኤሪዜ?

\par }{\QB ጎዳ ሼኔይ ባይንዳ ዲሺን

\par }{\QB ካታማ ቦላ ኢታ ሚሺ

\par }{\QC ጋኪ ኤሪዜ?


\par }{\Q \VS{7}ጎዳይ ባ ጹራ ባ ኦሳንቻ

\par }{\QB ናቤታስ ኮይሮቲ ዮቶንታ ዲሼ

\par }{\QB ኣይኮካ ኦꬄና።


\par }{\Q \VS{8}ጋሞይ ጻጊን ሲዪዲ

\par }{\QB ዳጋሞንታይ ኦኔ?

\par }{\QB ጎዳይ ባ ጹራ ኢዛስ ዮቲን

\par }{\QB ቲንቢቴ ሃሳዮንታይ ኦኔ?


\par }{\SH ሳማሪያ ኩንዴꬅ
\par }
{\PP \VS{9}ኣሽዶዴኒኔ ጊብጼን ዲዛ

\par }{\QB ሚጻታን ዲዛ ኡባስ፥

\par }{\QB «ሳማሪያ ዙማታ ቦላ ሺቂቴ፤

\par }{\QB ሄን ኢስታን ኦሴቲዛ

\par }{\QB ጌኔ ኦሶኔ

\par }{\QC ቡልኣኬቲዛይሳ ጼሊቴ»

\par }{\QC ጊ ኣዋጂቴ።


\par }{\PP \VS{10}ጎዳይ፥ «ሃይቲ ዴሬቲ ሎኦ

\par }{\QB ኦሶ ኤሬቴና።

\par }{\QB ማካላኒኔ

\par }{\QB ጌኔን ኤኪዳ ሚሻን

\par }{\QC ባ ሚጻ ኩንꬄቴስ።


\par }{\Q \VS{11}ሄሳ ጊሻስ ኢንቴ ዴሬ

\par }{\QB ሞርኬይ ዎራጃና፤

\par }{\QB ኢንቴ ሚጻታ ላሊዲ

\par }{\QC ኢንቴ ኬꬃካ ቦንቃና» ጌስ።


\par }{\Q \VS{12}ጎዳይ፥ «ሄንꬃንቻይ

\par }{\QB ጋሞ ዶናፔ

\par }{\QC ዶርስ ዎꬂ ኤኪዛ ዎዴ

\par }{\QC ዶርሳስ ናምኡ ጌዳታ ዎይኮ

\par }{\QC ዱጻ ሃይꬃታ

\par }{\QC ዎꬂ ኤኪዛ ማላ

\par }{\Q ሳማሪያ ቢታን ኢሻሎን ኡቲዳ

\par }{\QC ኢስራኤሌ ኣሳፔ ጉꬃቲ

\par }{\QC ጻላ ኣታና» ጌስ።


\par }{\PP \VS{13}ሳሎ ጎዳይ፥

\par }{\QB «ሄኮ ኣኔ ሃይሳ ሲዪቴ!

\par }{\QB ያቆቤ ዜሬꬃ ቦላ

\par }{\QB ማርካቲቴ።


\par }{\Q \VS{14}ኢስቲ ኦꬂዳ ናጋራ ጊሻስ

\par }{\QB ታኒ ኢስራኤሌ

\par }{\QB ኣሳ ቃጻዪዛ ዎዴ

\par }{\QB ቤቴሌን ዲዛ

\par }{\QB ያርሾ ያርሺዛሶሆታ

\par }{\QB ታኒ ላላና፤

\par }{\QB ያርሺዛሶሆታ ቦላ ዲዛ

\par }{\QB ካጬቲ ሜቄሬቲ ኩንዳና።
\XREF{}{{\XO 3:14 }{\XT{2ካዎ 23፡15}}}


\par }{\Q \VS{15}ኢስቲ ኢዛን ቦኔኔ ባልጎ ዲዛ

\par }{\QB ኬꬃታ ኡባ

\par }{\QB ታ ላላ ꬋይሳና፤

\par }{\QB ዳንጋርሳ ዛሌን

\par }{\QB ሎኤꬂ ኣሌቂሲዳ

\par }{\QB ኬꬃቲ ዉሪካ ላሌታና፤

\par }{\QB ጊታ ኬꬃቲ

\par }{\QB ዉሪካ ꬋያና» ጌስ።




\par }\Chap{4}{\PP \VerseOne{1}ꬊኬቲዳ ባሳኔ ሚዛታ ማላ ኢንቴ ኣሳቴꬃ ኦርዲሲዳ ሳማሪያ ማጫሳቶ! ሃይሳ ቃላ ሲዪቴ! ኢንቴ ዳቡራንቻታ ካዉሼታ፤ ማንቆታ ቦላካ ጎዳቴታ፤ ኢንቴ ኣዚናታ፥ «ኑስ ማꬆሲዛ ኡሹ ኤሂቴ» ጌታ።


\par }{\PP \VS{2}ሄሳ ጊሻስ ጎዳይ ባ ጌሻቴꬃን፥ «ኢንቴስ ሲꬌን ዳፎይ ኣꬊን ኢንቴ ባና ዎዴይ ያና፤ ኢንቴፌ ሄን ቢታ ቦላ ኣቲዳይቲ ቃሴ ማንጻኮን ኦይኬቲ ቢዛ ሞሌ ማላ ኦይኬቲ ባና።


\par }{\PP \VS{3}«ኢንቴፌ ኢሶይ ኢሶይ ኢንቴ ማታን ዲዛ ሉኮራ ጎሼቲ ጎሼቲ ኬዚዲ ጌዴ ሄሪሞኔን ዬጌታና» ጊ ጫቂዴስ።


\par }{\SH ኢስራኤሌ ኣሳይ ባንታ ባላፔ ሲሚቤቴና
\par }
{\PP \VS{4}ጎዳይ፥ «ኢስራኤሌ ዴሬዞ!

\par }{\QB ቤቴሌ ቢዲ ናጋራ ኦꬂቴ!

\par }{\QB ጌልጌላካ ቢዲ

\par }{\QB ናጋራ ጉጂ ኦꬂቴ!

\par }{\QB ጋላስ ጋላስ

\par }{\QB ኢንቴ ያርሾ ያርሺቴ!

\par }{\QB ሄꬓንꬆ ጋላስ ጋላስ

\par }{\QC ኢንቴ ኣስራታ ኢሚቴ።


\par }{\Q \VS{5}ኢንቴ ኦꬃናስ ኮይዛይ

\par }{\QB ሄሳ ጊዲዳ ጊሻስ

\par }{\QB ኢርሾይ ኢዛን ዲዛ ኡኬꬅ

\par }{\QB ጋላታ ያርሾ ሺሺቴ፤

\par }{\QB ኢንቴ ሄሳ ኢንቴ ሼኔ ማላ

\par }{\QB ሺሺዛ ጊሻስ

\par }{\QB ኢዛን ጬቄቲቴ» ጌስ።


\par }{\PP \VS{6}«ኢንቴስ ዶናን ባꬋና ካꬃራ ታ ꬋይሳዳ ኢንቴ ካታማታን ኡባን ኮሻ ዬዳዲስ። ኢንቴ ጊዲኮ ሃ ታኮ ሲሚቤኬታ።

\VS{7}ኢንቴ ካꬃይ ጋካናፔ ቡሮ ሄꬑ ኣጊናይ ዲሺን ሲንꬃታ ታ ኢንቴስ ኢራይ ቡኮንታ ማላ ዲጋዲስ፤ ኢሲ ካታማን ቡኪሺን ሃራ ካታማን ቡኮንታ ማላ ዲጋዲስ፤ ኢሲ ጋዴን ቡኪሺን ሃንኮ ኢሳ ጋዴን ኢራይ ꬋዪን ሜሊዴስ።

\VS{8}ኣሳይ ሃꬅ ኡያናስ ኮዪሼ ሃ ካታማፔ ሄ ካታማ ቢዴስ፤ ጊዶ ኣቲን ባስ ጊዲዛ ሃꬄ ዴሞንታ ኣጊዳ ጊሻስ ኡዪዲ ኣላናስ ዳንዳይቤቴና፤ ኢንቴካ ታኮ ሲሚቤኬታ።


\par }{\PP \VS{9}«ኢንቴ ካꬃ ሜሊሲዛ ሃርጌ ታ ኪታዲስ፤ ኢንቴ ኢንቴ ኣታኪልቴኔ ዎይኔ ሚꬃታ፥ ባላሴኔ ዎጋራ ሚꬃታ ኡባ ቦሌይ ሚዴስ፤ ጊዶ ኣቲን ኢንቴ ሃ ታኮ ሲሚቤኬታ» ጌስ።


\par }{\PP \VS{10}«ታ ካሴ ጊብጼ ቢታ ቦላ ዬዲዳ ኢታ ሃርጌዛ ማላ ሃርጌ ኢንቴ ቦላ ዬዳዲስ፤ ኢንቴ ናቴꬃ ናይታ ማሻን ሃይቃና ማላ ኦꬃዲስ፤ ኢንቴ ፓራታካ ዲኤታና ማላ ታ ኦꬃዲስ፤ ኢንቴ ዲዛሶን ሃይቂዳ ኣሳ ኣሃ ጺንቆይ ኢንቴ ሲꬌ ቱጪዴስ፤ ኢንቴ ጊዲኮ ሃ ታኮ ሲሚቤኬታ።

\VS{11}ሶዶሜኔ ጋሞራ ካሴ ታ ꬋይሲዳ ማላ ኢንቴፌ ዳሮታካ ታ ꬋይሳዲስ፤ ኢንቴ ኣቲዳይቲካ ታማይ ሚሺን ኣቲዳ ሚꬃ ዱርጫ ማላ ጊዲዴታ ሺን ኢንቴ ሃ ታኮ ሲሚቤኬታ።
\XREF{}{{\XO 4:11 }{\XT{ሜꬌ 19፡24}}}


\par }{\Q \VS{12}«ኢንቴኖ ኢስራኤሌ ኣሳቶ

\par }{\QB ታኒካ ኢንቴ ቦላ

\par }{\QB ሄሳꬆ ኦꬃና፤

\par }{\QB ሄሳ ጊሻስ ኢንቴ ታናራ

\par }{\QB ኢንቴ ጎዳራ ጋይታናስ

\par }{\QC ኣኔ ጊጌቲቴ!» ጌስ።


\par }{\Q \VS{13}ዙማታ ኦꬂዳዴይ

\par }{\QB ጫርኮታ ሜꬊዳዴይ

\par }{\QB ባ ቆፒዳይሳ ኣሳስ ቆንጪሲዛይ

\par }{\QB ጋላሳ ፖኦ

\par }{\QB ጌዴ ꬉማን ላሚዛይ

\par }{\QB ቢታ ቦላ ꬎቃሶሆን

\par }{\QB ሄሜቲዛይሳ

\par }{\QB ሱንꬃይ ጎዳ ሳሎ ጾሳ።




\par }\Chap{5}{\SH ኢስራኤሌ ኣሳ ማሬቴꬅ
\par }
{\Q \VerseOne{1}ኢስራኤሌ ኣሳዉ! ኢንቴ ጊሻስ

\par }{\QB ታ ዚላሊዛ ዚላስ ሲዪቴ።


\par }{\Q \VS{2}«ጌላኦያ ኢስራኤሌይ ኩንዳዱስ፤

\par }{\QB ናምኣንꬆ ዴንዳናስ

\par }{\QB ዳንዳዩኩ፤

\par }{\QB ኢዞ ማዲ ዴንꬃናይ

\par }{\QB ባይንዳ ጊሻስ

\par }{\QC ኢዛ ባርካ ባ ዴሬን

\par }{\QC ኩንዳ ኣታና።»


\par }{\PP \VS{3}ኡባ ሃሪዛ ጎዳይ፥

\par }{\QB «ኢስራኤሌ ካታማ ኢሲኔይፔ

\par }{\QC 1,000 ኦላንቻቲ ኦላስ ባናሺን

\par }{\QC ኢስታፌ ሃይቆንታ ፓጻ ኣታናይ

\par }{\QC 100 ኣሳታ ጻላ ጊዳና፤

\par }{\QB ሃራ ካታማፔካ 100

\par }{\QB ኦላ ኣሳቲ ኦላስ ባናሺን

\par }{\QC ኢስታፌ 10 ኣሲ ጻላ

\par }{\QC ሲሚ ያና» ጊዴስ።


\par }{\PP \VS{4}ጎዳይ ኢስራኤሌ ኣሳስ፥

\par }{\Q «ኢስራኤሌ ኣሳዉ!

\par }{\QB ሃ ታኮ ሲሚቴ፤

\par }{\QB ኢንቴ ሃይቆንታ ዴኣና።


\par }{\Q \VS{5}ኢንቴ ቤርሳቤሄ ቦፒቴ፤

\par }{\QB ቤቴሌይ ላሌታዳ

\par }{\QB ሙሌራ ꬋያና፤

\par }{\QB ጌልጌላን ዲዛ ኣሳይ ዲኤታና፤

\par }{\QC ሄሳ ጊሻስ ቤቴሌ ጊዲን

\par }{\QC ዎይኮ ጌልጌላ ቦፒቴ» ጊዴስ።


\par }{\Q \VS{6}ሃ ጾሳኮ ሲሚቴ፤

\par }{\QB ሂስቲኮ ኢንቴ ሼምፖራ

\par }{\QC ፓጻ ዴኣና፤

\par }{\QC ኣካይ ጊኮ ጾሲ

\par }{\QC ታማ ማላ

\par }{\QC ኢስራኤሌ ዴራ ማና፤

\par }{\QC ቤቴሌን ዲዛይታካ

\par }{\QC ታማይ ማና፤

\par }{\QC ሄ ታማ ቶይሳናይ

\par }{\QC ኢስታስ ቤቴና።


\par }{\BB \par }
{\Q \VS{7}ኢንቴኖ ፒርዳ ጌላሲዛይቶ!

\par }{\QB ቱማካ ጌዴ ዎርዶን

\par }{\QB ላሚዛይቶ

\par }{\QC ኢንቴስ ኣዬ ኣና!


\par }{\Q \VS{8}ፒሊያዲሴ ጌቴቲዛ ላፑን

\par }{\QB ጾሊንቴታኔ

\par }{\QB ኦርዮኔ ጌቴቲዛ

\par }{\QC ኢሲ ቦላ ዲዛ

\par }{\QC ጾሊንቴታ ሜꬊዳይ

\par }{\QC ጋላሳ ኦማርሳን፥

\par }{\QC ኦማርሳ ጋላሳን ላሚዛይ፥

\par }{\QC ኣባ ሃꬅ ኣዛዚዲ

\par }{\QC ቢታ ቦላ ጎጊሲዛይ፥
\XREF{}{{\XO 5:8 }{\XT{ኢዮ 9፡9፤ 38፡31}}}


\par }{\QB \VS{9}ዎልቃማታኔ ኢስታ ሚጻታ

\par }{\QB ላሊ ꬋይሲዛይ ኢዛ፤

\par }{\QC ኢዛስ ሱንꬃይካ ጾሳ።


\par }{\Q \VS{10}ኢንቴ ቃሴ ኢንቴና ፒርዳሶን

\par }{\QB ሃንቂዛዴ ኢጼታ፤

\par }{\QB ቱሙ ሃሳይዛዴካ ካꬌታ።


\par }{\Q \VS{11}ማንቆታ ኡንኤꬄታ፤

\par }{\QB ኢስታ ዎልቃራ ካꬅ ጊሪሴታ፤

\par }{\QB ኢንቴስ ማሴቲዳ ሹቻፌ

\par }{\QB ኬꬅ ኬጺዴታ ሺን

\par }{\QB ሄ ኬꬃን ዴኬታ።

\par }{\QC ኣራዳ ቢታን ዎይኔ ሚꬃ

\par }{\QC ቶኪዴታ ሺን ኢዛፔ

\par }{\QC ኣጌቲዳ ዎይኔ ኡሹ ኡዬኬታ።


\par }{\Q \VS{12}ኢንቴ ቆሆይ ኣይ ማላ ዳሮኮኔ

\par }{\QB ኢንቴ ናጋራይ ኣይ ማላ ዴጾኮ

\par }{\QC ታ ኤራይስ፤

\par }{\QC ኢንቴ ጺሎ ኣሳታ ኡንኤꬄታ፤

\par }{\QC ማታኤ ኤኪዲ ፒርዳሶን

\par }{\QC ማንቆታስ ጌላ ፒርዴታ።


\par }{\Q \VS{13}ሄሳ ጊሻስ ሄ ዎዴ

\par }{\QB ዎዴይ ኢታ ጊዲዳ ጊሻስ

\par }{\QC ኣኬካይ ዲዛ ኣሲ ጮኡ ጌስ።


\par }{\PP \VS{14}ኢንቴ ሼምፖራ ፓጻ ዴኣና ማላ ሎኦፔ ኣቲን ኢታ ኦꬆፍቴ፤ ኢንቴ ሄሳꬆ ኦꬂኮ ኢንቴ ጊዳ ማላ ጎዳይ ሳሎ ጾሳይ ኢንቴናራ ጊዳና።

\VS{15}ኢታ ሚሽ ኢጺቴ፤ ሎኦ ጊዲዳዝ ዶሲቴ፤ ፒርዳ ፒርዲዛሶን ቱሙ ፒርዳ ጌላሶፒቴ። ጎዳይ ሳሎ ጾሳይ ኣቲዳ ኢስራኤሌ ኣሳ ማራናኮ ኦኔ ኤሪዛይ?


\par }{\PP \VS{16}ሄሳ ጊሻስ ጎዳይ ሳሎ ጾሳይ፥

\par }{\Q «ኦጌ ቦላኔ ዱቡሻይ ዲዛሶን

\par }{\QB ኡባን ዋሶይኔ ዬሆይ

\par }{\QB ሲዬታና፤

\par }{\QC ጎሻንቻቲ ኮይሳስ

\par }{\QC ዚላሊዛይቲ ዬሆስ ጼይጌታና።


\par }{\Q \VS{17}ዎይኔ ሚꬂ ቶኬቲዛሶን

\par }{\QB ኡባን ዬሆ ጻላ ጊዳና፤

\par }{\QB ሄሲካ ዉሪ ሃናናይ ታ ኢንቴ

\par }{\QB ጊዶራ ኣꬊዛ ጊሻሳ» ጌስ።


\par }{\SH ጾሳ ፒርዳ ጋላሳ
\par }
{\BB \par }
{\Q \VS{18}ኢንቴኖ ጎዳ ጋላስ ናጊዛይቶ!

\par }{\QB ኢንቴስ ኣዬ ኣና!

\par }{\QB ሄ ጋላሳይ ꬉማፔ ኣቲን

\par }{\QB ፖኦ ጋላስ ጊዶንታ ጊሻስ

\par }{\QC ኢንቴ ኣይስ ሄ ጋላሳ ኮዬቲ?


\par }{\Q \VS{19}ሄ ጋላሳይ ኣሲ ጋሞፌ ኣታናስ

\par }{\QB ቆቴቲሼ ዛርዶራ ጋጊዛ ማላ

\par }{\QB ዎይኮ ኬሲ ኤኪ ባሶ ጌሊዲ

\par }{\QC ባ ኩሼን ኬꬃ ጎዳ ኦይኪን

\par }{\QC ሾሺ ዱኪዳ ማላ ሃናና።


\par }{\Q \VS{20}ጎዳይ ፒርዲዛ ጋላሳይ

\par }{\QB ኢንቴስ ꬉማፔ ኣቲን

\par }{\QB ፖኦ ጊዴና፤

\par }{\QB ሄ ጋላሳይ ኢዛን

\par }{\QB ኣይኮ ፖኦይካ ባይንዳ

\par }{\QC ጊርዲ ጊዳ ꬉማ ጊዳና።


\par }{\BB \par }
{\Q \VS{21}«ታኒ ኢንቴ ላይꬃን

\par }{\QB ላይꬃን ቦንቺዛ

\par }{\QB ባኣሌዛ ካꬋይሲኔ ኢጻይስ፤

\par }{\QC ኢንቴ ጎይኖስ ሺቂዛ ሺቆይካ

\par }{\QC ታና ኡፋይሴና።


\par }{\Q \VS{22}ታማን ጹጌቲዛ ያርሾኔ

\par }{\QB ካꬃ ያርሾ

\par }{\QB ኢንቴ ታስ ሺሺኮካ

\par }{\QC ታ ሄሳ ኢንቴፌ ኤኪኬ፤

\par }{\QB ꬊኬቲዳ ኢንቴ ሜሄታፔ

\par }{\QB ኢንቴ ታስ ኢሲፌቴꬃ

\par }{\QB ያርሾስ ሺሺኮ

\par }{\QB ታ ኢዛ ኣይፌንካ ጼሊኬ።
\XREF{}{{\XO 5:22 }{\XT{ኢሳ 1፡11-14}}}


\par }{\Q \VS{23}ኢንቴ ዬጺሼ

\par }{\QB ታ ሃይꬃን ካጮፍቴ፤

\par }{\QB ኢንቴ ዲꬃ ጊሪስ

\par }{\QC ታ ሲያናስ ኮይኬ።


\par }{\Q \VS{24}ጊዶ ኣቲን ቱሙ ፒርዳይ

\par }{\QB ጎጊዛ ሃꬃ ማላ፤

\par }{\QB ጺሎቴꬂካ ሚጮንታ

\par }{\QC ፑልቶ ማላ ጎጎ።


\par }{\BB \par }
{\Q \VS{25}«ኢስራኤሌ ኣሳዉ!

\par }{\QB ቱማፔ ኢንቴ ኦይዱ ታሙ

\par }{\QB ላይꬅ ባዞ ቢታን ዲዛ ዎዴ

\par }{\QC ቱሙ ያርሾኔ ካꬃ ጼራ

\par }{\QC ታስ ሺሺዴቲ?\XREF{}{{\XO 5:25 }{\XT{ሃዋ 7፡42-43}}}


\par }{\Q \VS{26}ኢንቴ ኢንቴስ ኦꬂዳ፥

\par }{\QB ‹ካዎ ዛኩቴ› ጌቴቲዛ

\par }{\QB ኤቃ ጾሳዛ፤

\par }{\QB ቃሴካ፥ ‹ኬዌኔ› ጌቴቲዛ

\par }{\QC ኢንቴ ሜꬊ ኬሲዳ ጾሊንቴ

\par }{\QC ሚሳቲዛ ኤቃ ጾሳታ ቶኪዴታ።


\par }{\MM \VS{27}ታኒ ኢንቴና ዳማስቆፌ ጌዴ ሃሳ ጎዳና» ጌስ ጎዳይ ሳሎ ጾሳይ።




\par }\Chap{6}{\SH ኢስራኤሌ ቃጻዬቴꬅ
\par }
{\PP \VerseOne{1}ጺዮኔን ባꬊ ጊ ኡቲዳይቶ! ሳማሪያ ዙማ ቦላ ሂርጋይ ባይንዳ ዲዛይቶ! ኢስራኤሌ ኣሳይ ማዶ ኮዪዲ ኢንቴኮ ዪዛይቶ! ኢንቴኖ ዴሬ ሃላቃቶ! ኢንቴስ ኣዬ ኣና!

\VS{2}ኣኔ ኢንቴ ጌዴ ካላናሄ ካታማ ቢዲ ጼሊቴ፤ ሄፔካ ኣꬊዲ ሃማቴ ጌቴቲ ጼይጌቲዛ ጊታ ካታማዮኔ ዱጌ ፊሊስጼሜ ካታማ ጌቴ ዎꬊቴ፤ ኢስቲ ኢንቴ ናምኡ ካዎቴꬃታፔ ሎኢዞ? ኢስታ ቢታይ ኢንቴ ቢታፌ ኣኪዜ?

\VS{3}ኢንቴ ቃሴ፥ «ኢታ ጋላሲ ኤሌ ጋኬና» ጊዛ ቆፋን ኢንቴ ዳናቴꬃን ጌኔ ኦሶ ኤሶሴታ።

\VS{4}ኢንቴ ዳንጋርሳ ዛሌፔ ኦሴቲዳ ኣልጋን ኢቼታ፤ ኦሃላ ላቃ ኣሾኔ ማራ ኣሾ ሚሼ ሶፋ ቦላ ኡቲ ሼምፔታ።

\VS{5}ዳዊቴ ማላ ዬꬃ ሚሽ ኢንቴስ ጊግሲዲ ባጋናኒኔ ዱማ ዱማ ማዛሙሬ ዬጺዛይቶ!

\VS{6}ዎይኔ ኡሹ ቢሪሌራ ጊዶንታ ኦቶራ ኡዪዛይቶ! ኬሂ ኣልኦ ጊዲዳ ሺቶ ቲዬቲዛይቶ! ኢስራኤሌ ዴራ ቦላ ጋኪዳ ሜቶ ጊሻስ ቃꬌቶንታይቶ ኢንቴና ኣዬ ኣና!


\par }{\Q \VS{7}ሄሳ ጊሻስ ሄራ ኣሳፔ

\par }{\QB ኮይሮ ኢንቴ ዲኤታና፤

\par }{\QB ሄ ዎዴ ኢንቴ ካሴ ኡፋይሳን

\par }{\QC ጉፒዛ ጉፋይኔ

\par }{\QC ባꬊ ጊ ዲዛ ዱሲ ኣታና።


\par }{\PP \VS{8}ጎዳይ ሳሎ ጾሳይ፥

\par }{\Q «ኢስራኤሌ ኣሳ ኦቶሬቴꬃ

\par }{\QB ታኒ ሃራሴታዲስ፤

\par }{\QB ኢስታ ሚጻቲካ

\par }{\QB ታና ሹኔቴስ፤

\par }{\QC ሄሳ ጊሻስ ታኒ ካታማዮኔ

\par }{\QC ኢዚን ዲዛይታ ኡባ

\par }{\QC ሞርኬስ ኣꬃ ኢማና» ጊዲ

\par }{\QB ባርካ ባናን ጫቂዴስ።


\par }{\PP \VS{9}ኢሲ ኬꬃን ታማቲ ኣቲኮ ሄ ኣቲዳይቲካ ሃይቃና።

\VS{10}ሃይቂዳይታፔ ኢሳዴስ ማታ ዳቦ ጊዲዳዴይኔ ሞጎ ዎጋ ፖሊዛዴይ ኣሃዛ ኬꬃፌ ኬሲ ኤፋና፤ ሄ ዎዴ ኢዛዴይ ሶን ዲዛ ኢሲ ኣስ ጼይጊዲ፥ «ኔናራ ኣቲዳ ሃራ ኣሲ ዲዜ?» ጊዲ ኢዛ ኦይቻና ሺን ኢዛዴይ ቃሴ፥ «ኣቲዳ ኣሲ ኦኒካ ዴና» ጋና። ኦይቺዛይሲካ ዛሪዲ፥ «ጎዳ ኑ ጾሳ ሱንꬅ ጼይጋናስ ቤሶንታ ጊሻስ ጮኡ ጋ!» ጋና።


\par }{\Q \VS{11}ጎዳ ኣዛዞን

\par }{\QB ዎጋ ኬꬃቲ ላሌታና፤

\par }{\QB ጉꬃ ኬꬃቲካ

\par }{\QB ላሌቲ ኣታና።


\par }{\Q \VS{12}ፓራይ ሹቻ ቦላ ቶጌቲዜ?

\par }{\QB ጎሻንቻይ ኣባ ጊዶን

\par }{\QB ቦራ ዋጺ ጎያናስ

\par }{\QB ዳንዳይዜ?

\par }{\QB ኢንቴ ጊዲኮ

\par }{\QB ፒርዳ ማርዜን ላሚዴታ፤

\par }{\QB ቱማካ ጌዴ ጫሞን ሺርዴታ።


\par }{\Q \VS{13}ኢንቴ ሎዲባሬ ካታማ

\par }{\QB ጾኒዳ ጊሻስ ኡፋዬቲዴታ፤
\FTNT{*}{{\FR 6:13 }{\FT{ሎዲባሬ ጌቴቲዛይሲ ካታማ ሱንꬅ ጊዲሺን ኢብራዌታ ቃላራ ሃዳ ሚሽ ጉሳ።
}}}

\par }{\QB «ቃርናይሜ ካታማዮ

\par }{\QC ኑኒ ኑ ዎልቃን ኦይኪዶስ»

\par }{\QC ጊዲ ጬቄቴታ።
\FTNT{†}{{\FR 6:13 }{\FT{ቃርናይሜ ጌቴቲዛይሲ ጉꬃ ካታማ ሱንꬃ፤ ኢብራዌታ ቃላራ ካጬይ ዎልቃ ሌሚሶ ጊዲ ቤቴስ።
}}}


\par }{\PP \VS{14}ጎዳይ ሳሎ ጾሳይ፥

\par }{\Q «ኢስራኤሌ ኣሳዉ!

\par }{\QB ታኒ ኢንቴ ቦላ

\par }{\QB ሃራ ዎልቃማ ዴሬ ዴንꬃና፤

\par }{\QB ሄሲካ ፑዴሃ ባጋፌ

\par }{\QC ሃማቴ ፔንጌፌ ዶሚዲ

\par }{\QB ዱጌሃ ባጋራ ኣራቤ

\par }{\QC ሾባ ጋካናስ ኢንቴና

\par }{\QB ኡንኤꬃና» ጌስ።




\par }\Chap{7}{\SH ኣሞጼይ ኣጁታን ቤኢዳ ቦሌ
\par }
{\PP \VerseOne{1}ጎዳይ ኣጁታን ቦሌይ ያናይሳ ታና ቤሲዴስ፤ ሄኮ ካዎ ካꬂ ማጼቲ ዉሪዳፔ ጉዬ ጌዶራ ጫሪዳ ኣዛባ ካꬃ ቦላ ጾሲ ማቴ ቦሌይ ኬዛና ማላ ኦꬂዴስ።

\VS{2}ቦሌዚካ ቢታ ቦላ ዲዛ ጪሊላ ኡባ ፒቲ ሚዳይሳ ታኒ ቤያዳ፥ «ኡባፌ ዎልቃማ ጎዳዉ! ኔ ዴሬ ቆሆዛ ማራርኪ! ኔ ዴሬ ኢስራኤሌስ ዎልቃይ ባይንዳ ጊሻስ ኢዚ ሃይሳ ዎስቲ ኤቄቲ ዳንዳያኔ?» ጋ ዎሳዲስ።


\par }{\PP \VS{3}ጎዳይካ ኢስታስ ሚሼቲዲ፥ «ሃይሲ ኔ ቤኢዛይሲ ፖሌቴና» ጊዲ ታስ ዮቲዴስ።


\par }{\SH ኣሞጼይ ኣጁታን ቤኢዳ ፒርዳ ታማ
\par }
{\PP \VS{4}ኡባፌ ዎልቃማ ጎዳይ ታና ኣጁታ ቤሲዴስ፤ ጎዳይ ቃጻያናስ ታማ ፒርዳ ዬዲዴስ፤ ታማዚካ ዎጋ ጊታ ኣባ ሚቺዲ ቢታ ሙስ ኦይኪዴስ።

\VS{5}ሄ ዎዴ ታኒ፥ «ኡባፌ ዎልቃማ ጎዳዉ! ሃይሳ ታማ ቶይሳርኪ! ኔ ዴሬ ኢስራኤሌስ ዎልቃይ ባይንዳ ጊሻስ ኢዚ ሃይሳ ዎስቲ ኤቄቲ ዳንዳያኔ?» ጋ ዎሳዲስ።


\par }{\PP \VS{6}ጎዳይካ ኢስታስ ሚሼቲዲ፥ «ሃይሲ ኔ ቤኢዛይሲ ፖሌቴና» ጊዲ ታስ ዮቲዴስ።


\par }{\SH ኣሞጼይ ኣጁታን ቤኢዳ ቱምቤ
\par }
{\PP \VS{7}ጎዳይ ታና ሃራ ኣጁታ ቤሲዴስ፤ ቱምቤን ሲቲ ጊ ኦሴቲዳ ጊምቤ ኣቻን ጾሲ ባ ኩሼን ቱምቤ ኦይኪ ኤቂዳይሳ ቤያዲስ።
\FTNT{*}{{\FR 7:7 }{\FT{ቱምቤይ ጊምቤ ጊምቢዛይቲ ጊምቤዛ ሲቲ ሂስቲ ጊምባናስ ጎኤቲዛ ሚሽ።
}}} 
\VS{8}ኢዚካ፥ «ኣሞጼ! ሄሲ ኔ ቤኢዛይሲ ኢዚ ኣዜ?» ጊ ኦይቺዴስ። ታኒካ፥ «ቱምቤኮ!» ጋዲስ። ጎዳይ ዛሪዲ ታስ፥ «ቱምቤን ሲቲ ጊ ኦሴቶንታ ጊምቤ ማላ ታ ዴሬ ኢስራኤሌይ ጌላቲዴስ፤ ሄሳ ጊሻስ ሃይሲ ቱምቤዚ ኢስራኤሌ ናይታ ጌላቴꬃ ቤሲዛ ሌሚሶ፤ ታኒካ ኢስታ ቃጻዮንታ ኣጊኬ።

\VS{9}ዪሳቂኔ ኢዛስ ናዛ ናይቲ ጎይኒዛ ꬎቃሶሆቲ ላሌታና፤ ኢስራኤሌ ናይቲ ጎይኒዛሶሆቲ ላሌታና፤ ኢዮርባኣሜ ካዎቴꬅ ታኒ ሙሌራ ꬋይሳና» ጊዴስ።


\par }{\SH ኣሞጼኔ ኣማሲያሴ
\par }
{\PP \VS{10}ቤቴሌ ቄሴ ጊዲዳ ኣማሲያሲ ኢስራኤሌ ካዎ ኢዮርባኣሜኮ፥ «ሄኮ ኣሞጼይ ኢስራኤሌ ኣሳ ጊዶን ኡቲዲ ኔ ቦላ ኣሳ ዴንꬄꬄስ፤ ሄሳ ማላ ኦሶን ቢታ ሺሪ ዬጌስ።

\VS{11}ኢዚካ፥ ‹ኢዮርባኣሜይካ ኦላን ሃይቃና፤ ኢስራኤሌ ዴሬይ ባ ዴሬፔ ዲኤቲ ባና› ጌስ» ጊ ኪቲዴስ።


\par }{\PP \VS{12}ኣማሲያሲ ኣሞጼስ፥ «ኔኖ ኣጁታ ቤኢዛይሶ! ሃይሳፌ ዴንዳ ኪቻ፤ ዱጌ ዩሁዳ ቢታ ባዳ ሄን ቲንቢቴ ዮታሼ ኔስ ሚዛ ሚሽ ዴማ።

\VS{13}ቤቴሌይ ጊዲኮ ካዎይ ጎይኒዛሶኔ ካዎ ዱሳሶ ጊዲዳ ጊሻስ ቲንቢቴ ዮቶፓ» ጊዴስ።


\par }{\PP \VS{14}ኣሞጼይ ኣማሲያሳስ፥ «ታኒ ዉዴ ሜሄ ሄሚዛዴኔ ኤꬃ ኣይፌ ማጺዛዴ ኣቲን ታ ሁኤስ ናቤ ዎይኮ ናቤ ና ጊዲኬ።
\FTNT{†}{{\FR 7:14 }{\FQA{ኤꬃ ኣይፌ፡
}}{\FT{ኤꬃ ኣይፌ ጌቴቲዛይሳ ኢሲ ኢሲ ባጋ ጋሞꬆ ቃላን ቦባ ኣይፌ ጌቴቴስ።
}}}

\VS{15}ጊዶ ኣቲን ጎዳይ ሜሄ ሄሚዛሶሆፔ ታና ጼይጊዲ፥ ‹ባ! ታ ዴሬ ኢስራኤሌስ ቲንቢቴ ዮታ› ጊዲ ኣዛዚዳይ ጎዳ።


\par }{\PP \VS{16}«ሃኢካ ጎዳይ ኔና ጊዛይሳ ሲያ፤

\par }{\QB ኔኒ ታና፥ ‹ኢስራኤሌ ኣሳ ቦላ

\par }{\QC ቲንቢቴ ዮቶፓ፤

\par }{\QB ዪሳቃ ዜሬꬅ ጊዲዳ ኢስራኤሌ

\par }{\QB ዴሬዛካ ሳባኮፓ› ጋ ዲጋዳሳ።


\par }{\Q \VS{17}ሄሳ ጊሻስ ኣማሲያሳ!

\par }{\QB ኔ ጊሻስ ጎዳይ፥

\par }{\QB ‹ኔ ማቼያ ካታማ ጊዶን

\par }{\QC ላይማ ማጫስ ጊዳና፤

\par }{\QB ኔስ ማጫ ናይቲኔ ኣቱማ

\par }{\QC ናይቲካ ኦላን ሃይቃና፤

\par }{\QB ኣላጋቲ ኔ ቢታ

\par }{\QB ዎዶሮን ዋꬊ

\par }{\QB ጊሼቲ ኤካና፤

\par }{\QB ኔኒካ ኣላጋ ቢታን ሃይቃና፤

\par }{\QB ኢስራኤሌ ኣሳይ ባ ቢታፌ

\par }{\QC ዲኤቲዲ ኣላጋ

\par }{\QC ዴሬ ባና› ጌስ»

\par }{\QB ጊ ዮቲዴስ።




\par }\Chap{8}{\SH ኣሞጼይ ኣጁታን ቤኢዳ ቴራይ ኩሚዳ ኬሼ
\par }
{\PP \VerseOne{1}ኡባፌ ዎልቃማ ጎዳይ ታና ሃራ ኣጁታ ቤሲዴስ፤ ሄሲካ ቴራይ ኢዛን ኩሚ ዲዛ ኬሼ።

\VS{2}ጎዳይ ታና፥ «ሄሲ ኔ ቤኢዛይሲ ኣዜ?» ጊ ኦይቺዴስ፤ ታኒካ ኢዛስ፥ «ቴራራ ዲዛ ዳቾ ቤያይስ» ጋዲስ፤ ቃሴካ ጾሲ ታስ፥ «ታ ዴሬ ኢስራኤሌስ ዉርሴꬂ ጋኪዴስ፤ ሃይሳፌ ጉዬን ታኒ ኢስታ ቃጻዮንታ ኣጊኬ።


\par }{\PP \VS{3}«ኢስቲ ጾሳ ኬꬃን ሲሲዛ ዬꬃይ ሄ ዎዴ ዬሆን ላሜታና፤ ዳሮ ኣሳ ኣሃይ ኣዋን ኣዋንካ ኩንዲ ኣታና፤ ኣዋንካ ጮ ዬጌቲ ኣታና» ጌስ።


\par }{\SH ኢስራኤሌ ኩንዴꬅ
\par }
{\Q \VS{4}ኢንቴኖ ሜቶቲዳ ኣሳ ቆሂዛይቶ!

\par }{\QB ቃሴ ማንቆታ ቢታፌ ꬋይሳና

\par }{\QB ኮይዛይቶ! ሃይሳ ሲዪቴ!


\par }{\Q \VS{5}ኢንቴ፥ «ኑኒ ኑ ካꬃ

\par }{\QB ባይዛና ማላ

\par }{\QB ኣጊና ጼሮን ቦንቺዛ

\par }{\QB ባኣሌይ ኣይዴ ኣꬋኔሻ!

\par }{\QB ኑኒ ካꬅ ጊያ ጌልꬃናስ

\par }{\QB ሳምባታይካ ኑስ ኣይዴ

\par }{\QB ኣꬋኔሻ!

\par }{\QB ሄ ባኣሌይ ኣꬊኮ

\par }{\QB ኑኒ ማካ

\par }{\QB ሚሻ ጉꬂዲ

\par }{\QC ኣልኦ ዋጋን ባይዛና፤

\par }{\QB ቃሴካ ዎርዶ ሜዛኔን

\par }{\QC ኣሳ ባሌꬃና።


\par }{\Q \VS{6}ጊስቴ ሃርቆካ ሙሩታ

\par }{\QB ጊስቴ ዋጋን ባይዛና፤

\par }{\QB ማንቆታ ቢራን፥ ሜቶቲዳይታካ

\par }{\QB ቶሆ ጫማን ሻማና» ጌታ።


\par }{\PP \VS{7}ያቆቤይኔ ኢዛ ዜሬꬃቲ ኢዛን ጬቄቲዛ ጎዳይ፥ «ኢስቲ ኦꬂዳ ኦሶ ኡባ ታኒ ባሊኬ፤

\VS{8}ሃይሳ ጌዶን ቢታይ ቡሮ ቃጻና፤ ቢታይ ቦላ ዲዛይ ዉሪካ ዬካና፤ ኣባዬ ሻፋይ ኪጺዲ ጉሚዛይሳꬆ ቢታ ኡባይ ቃꬂ ዮሺኩዮሺካና» ጊዲ ባርካ ባናን ጫቂዴስ።


\par }{\PP \VS{9}ኡባፌ ዎልቃማ ጎዳይ፥ «ሄ ዎዴ ታኒ ጋላሳ ሴታን ኣዋ ኣርሼ ዉልሳና፤ ጋላሳ ሴታን ጋዴ ꬉሚሳና።

\VS{10}ኢንቴ ላይꬃን ላይꬃን ቦንቺዛ ባኣሌዛ ዬሆን ላማና፤ ኢንቴ ዬጺዛ ዬꬃካ ዋሶን ላማና፤ ዲዛ ፔጺ ኢሲ ናይ ሃይቂን ጫሞ ዬሆ ዬኪዛ ኣሳ ማላ ኢንቴ ኢንቴ ሁኤ ቢናና ቡጪዲ ማቃ ማይኣና ማላ ታኒ ኢንቴና ኦꬃና፤ ሄ ዉርሴꬃ ጋላሳይ ጫሞ ጋላስ ጊዳና።


\par }{\MM \VS{11}ሄኮ ታኒ ቢታ ቦላ ኮሻ ኤሃና ዎዴይ ያና፤

\par }{\QB ሄሲካ ኣሳይ ጾሳ ቃላ

\par }{\QB ሲያና ጋፋኔ

\par }{\QC ሳሞ ኣቲን ካꬃ ጋፋኔ

\par }{\QC ሃꬃ ሳሞ ጊዴና።


\par }{\Q \VS{12}ዴሬይ ዉሪ ፑዴሃፔ

\par }{\QB ዱጌሃ ጋካናስ

\par }{\QB ኣርሼይ ሞኪዛሶፔ

\par }{\QB ዉሊዛሶ ጋካናስ

\par }{\QC ጎዳ ቃላ ኮሽ

\par }{\QC ያኔ ሃ ዬሞታናሺን

\par }{\QC ዴሜና።


\par }{\MM \VS{13}ሄ ዎዴ ሎኦ ጌላኦቲኔ

\par }{\QB ሚኖ ፓንꬃቲ

\par }{\QB ሳሞፔ ዴንዳናይሳን

\par }{\QB ዳቡራና።


\par }{\Q \VS{14}ሳማሪያ ዴሬን፥ ‹ኣሻሞ›

\par }{\QB ጌቴታ ጼይጌቲዛ

\par }{\QC ኤቃ ጾሳይን ጫቂዛይቲ፥

\par }{\QB ‹ዳኔ ጾሳይ ቤዪን›

\par }{\QC ዎይኮ፥ ‹ቤርሳቤሄ

\par }{\QC ጾሳይ ቤዪን›

\par }{\QC ጊ ጫቂዛይቲ ዉሪካ ኩንዳና፤

\par }{\QC ባ ኩንዲዳሶሆፔ ሙሌካ

\par }{\QC ዴንዳናስ ዳንዳዬቴና» ጌስ።




\par }\Chap{9}{\SH ኢስራኤሌ ቦላ ያና ፒርዳ
\par }
{\PP \VerseOne{1}ጎዳይ ያርሾ ያርሺዛሶዛ ሚሌን ኤቂ ዲሺን ታ ቤያዲስ፤

\par }{\QB ኢዚካ ታና፥

\par }{\QB «ጾሳ ኬꬃ ዮቻይ

\par }{\QC ቃጻና ጋካናስ

\par }{\QB ኬꬃ ቁስቴ

\par }{\QC ሾጫ ላላዳኔ

\par }{\QC ኣሳ ቦላ ኩንዳና ማላ ኦꬃ፤

\par }{\QB ሄሳፌካ ኣቲዳይታ

\par }{\QB ታኒ ኢስታ ማሻራ

\par }{\QB ዎꬋ ꬋይሳና፤

\par }{\QB ኢስታፌ ኦኒካ ባቃቴና፤

\par }{\QB ባቃቲኮካ ታፔ

\par }{\QB ኬሲ ኤኪ ኣቴና።


\par }{\Q \VS{2}ኢስቲ ዱፎ ቦኪ ጌሊዳኮካ

\par }{\QB ታ ኩሼይ

\par }{\QB ኢስታ ሄፔ ሾዲ ሃ ኬሳና፤

\par }{\QB ኢስቲ ፑዴ ሳሎ ኬዚዳኮካ

\par }{\QC ታኒ ኢስታ ሄፔ

\par }{\QC ሃ ዱጌ ጎቻ ዎꬃና።


\par }{\Q \VS{3}ኢስቲ ፑዴ ቃርሜሎሴ ዙማ ቦላ

\par }{\QB ኬዚ ቆቴቲዳኮካ

\par }{\QB ታ ካሌታ ባዳ

\par }{\QB ኢስታ ሄፔ ዎꬃና፤

\par }{\QB ኢስቲ ዱጌ ጪማ ኣባ ጊዶ

\par }{\QB ጌሊዲ ታፔ ቆቴቲዛኮካ

\par }{\QB ሄን ኢስታ ሾሺ ዱካና ማላ

\par }{\QC ታ ኣዛዛና።


\par }{\Q \VS{4}ኢስቲ ባ ሞርኬታ ኩሼን

\par }{\QB ዲኤቲ ቢኮካ

\par }{\QB ሄን ኢስቲ ማሻን

\par }{\QB ሃይቃና ማላ

\par }{\QC ታ ኣዛዛና፤

\par }{\QB ታኒ ኢስታ ቦላ

\par }{\QC ታ ኣይፌ ሎኦስ ጊዶንታ

\par }{\QC ኢታስ ዛራና» ጊ ኣዛዚዴስ።


\par }{\Q \VS{5}ኡባ ሃሪዛ ጎዳይ

\par }{\QB ኢዚ ቢታዮ ቦቼስ፤

\par }{\QB ኢዛካ ሴራዉስ፤

\par }{\QB ኢዚን ዲዛ ኡባይ ዬኬስ፤

\par }{\QB ናይሌ ሻፋይ

\par }{\QB ኪጺ ጉሚዛ ማላ

\par }{\QB ቢታ ኡባይ ቃጼስ፤

\par }{\QB ቃሴ ዛሪዲ ኪጻ ሃꬂ

\par }{\QC ዎꬊዛ ማላ ዎꬋና።


\par }{\Q \VS{6}ባ ዱሳሶ ሳሎ ኦꬂዳይ፥

\par }{\QB ሳሎካ ሳኣፔ ቦላን

\par }{\QB ሚንꬂዳይ፥

\par }{\QB ኣባ ሃꬃ ኣዛዚዲ

\par }{\QB ቢታ ቦላ ጎጊሲዛይ

\par }{\QC ኢዛስ ሱንꬃይ ጎዳ።


\par }{\PP \VS{7}ጎዳይ፥ «ኢስራኤሌ ኣሳዉ!

\par }{\QB ኢንቴ ታስ

\par }{\QB ቶጵያ ኣሳ ማላ ጊዴኬቲ?

\par }{\QB ታኒ ኢንቴና

\par }{\QB ጊብጼፔ ኬሶይሳꬆ

\par }{\QC ፊሊስጼሜ ኣሳ ቃርጼሴፔ

\par }{\QC ቃሴ ሶሪያ ኣስ

\par }{\QC ቂሬፔ ኬሳቤኪና?


\par }{\Q \VS{8}ታኒ ኡባ ሃሪዛ ጎዳይ

\par }{\QB ጌዴ ናጋራንቻ

\par }{\QB ኢስራኤሌ ኣሳ

\par }{\QB ካዎቴꬃኮ ጼላይስ፤

\par }{\QB ታ ኢዛ ቢታፌ ሙሌራ ꬋይሳና፤

\par }{\QB ጊዶ ኣቲን ያቆቤ ዜሬꬅ

\par }{\QC ኡባ ꬋይሲኬ» ጌስ።


\par }{\Q \VS{9}«ቤኢቴ ካꬅ

\par }{\QB ዛይዛሬን ዛይዛሪዛ ማላ

\par }{\QB ኢስራኤሌ ኣሳ

\par }{\QB ኣይዛቤ ካዎቴꬃ

\par }{\QB ጊዶን ዛይዛራና ማላ

\par }{\QB ታ ኣዛዛና፤

\par }{\QB ጊዶ ኣቲን ኢስታፌ ኢሳዴይካ

\par }{\QC ዎራ ዎꬊ ꬋዬና።


\par }{\Q \VS{10}‹ኑ ቦላ ኣይኮ ኢታይካ ጋኬና

\par }{\QB ዎይኮ ኑና ቦቼና› ጊዛ

\par }{\QB ታ ዴሬ ኣሳ ጋርሳን ዲዛ

\par }{\QB ናጋራንቻቲ ኡባይ

\par }{\QC ኦላን ሃይቃና» ጌስ ጎዳይ።


\par }{\SH ኢስራኤሌ ኣሳ ሲሞ ሂዶታ
\par }
{\PP \VS{11}«ጮ ኩንዲ ላሌቲዳ ኬꬃ ማላ ጊዲዳ

\par }{\QB ዳዊቴ ዜሬꬃታ ካዎቴꬃስ

\par }{\QC ታኒ ዛራ ኤሳና ዎዴይ ያና፤

\par }{\QB ታኒ ጊምቤዛ ዛራ ጊምባና፤

\par }{\QB ላሌቲዳይሳካ ኦራጺሳና፤

\par }{\QB ካሴይሳꬆ ዛራ ኦꬃና።


\par }{\Q \VS{12}ሄሳꬆካ ኤዶሜ ዴሬን

\par }{\QB ኣቲዳይታኔ

\par }{\QB ታ ሱንꬃን ጼይጌቲዳ ዴሬታ

\par }{\QB ኡባ ኢስቲ ላታና»

\par }{\QB ጌስ ጎዳይ።
\XREF{}{{\XO 9:12 }{\XT{ሃዋ 15፡16-18}}}


\par }{\Q \VS{13}«ካꬅ ማጺዛይቲ ማጺ ዉርሶንታ

\par }{\QB ዲሺን ጎሻ ዎዴይ ጋኬስ፤

\par }{\QB ዎይኔ ኣይፌ ጉምኢዛዴይ

\par }{\QC ጉምኢ ጊጎንታ ዲሺን

\par }{\QB ዎይኔ ፑቴ

\par }{\QB ቶኪዛ ዎዴይ ጋኬስ፤

\par }{\QB ሄ ዎዴ ማልኢዛ ሎኦ ዎይኔ

\par }{\QC ኡሺ ዙማፔ ፑልታና፤

\par }{\QB ዙምቡላታፔካ ጎጋና።


\par }{\Q \VS{14}ዲኤቲ ቢዳ ኢስራኤሌ ኣሳ

\par }{\QB ሃ ኢስታ ዴሬ ዛራ ኤሃና፤

\par }{\QB ላሌቲዳ ካታማታ ዛሪ

\par }{\QB ኬጺዲ ኢዛን ዴኣና፤

\par }{\QB ኢስቲ ዎይኔ ቶኪዲ

\par }{\QC ኢዛፔ ኣጌቲዳ ኡሹ ኡያና፤

\par }{\QB ዱማ ዱማ ኣይፊዛ ሚꬅ

\par }{\QB ቶኪዲ ኢዛ ኣይፌ ማና።


\par }{\Q \VS{15}ታ ዴሬ ኢስራኤሌ ኣሳ

\par }{\QB ታኒ ካሴ ኢስታ ቢታን

\par }{\QC ዛራዳ ቶካና፤

\par }{\QB ታኒ ኢስታስ ኢሚዳ ቢታፌ

\par }{\QB ኢስቲ ናምኣንꬆ ꬎቃሌቲ

\par }{\QB ꬋዬቴና»

\par }{\QC ጌስ ጎዳይ ሳሎ ጾሳይ።


\par }