\NormalFont\ShortTitle{1ካዎታ ማጻፋ}

{\MT 1ካዎታ ማጻፋ

\par }{\IMT ጊዶ ቆፋ

\par }{\IP ካዎታስ ኮይሮ ማጻፋን ኮይሮ ኪፊሌቲ ሳሜላ ማጻፋ ናምኣታን ዶሚዲ ኢስራኤሌ ካዎቲ ዴራ ኣይሲዛ ታሪኬታፔ ካሊዛዛ። ሃ ማጻፋዚ ሄꬑ ዋና ዋና ኪፊሌታን ሻኬታናስ ዳንዳዬስ፤ 1። ሶሎሞኔይ ባ ኣዋ ዳዊቴ ሶሆን፥ ኢስራኤሌ ቦላኔ ዩሁዳ ቦላ ካዎቲዳይሳኔ ኢዛ ኣዋ ዳዊቴ ሃይቆ ጊሻስ ዮቴስ (1-2)። 2። ሶሎሞኔ ካዎቴꬃ ጊሻሲኔ ኢዚ ኦꬂዳ ኦሶታ ቆንጪሲዛ ታሪኬ ጊዲሺን ኢዛ ኦሶታፔ ኣꬊ ቤቲዳይ ኢዚ ዬሩሳላሜን ኬጺዳ ጾሳ ኬꬅ (3-11)። 3። ኢስራኤሌ ዴሬይ ፑዴሃኔ ዱጌሃ ባጋ ካዎቴꬃን ሻኬቲዳይሳኔ ሄ ካዎቴꬃቲ ኢሶይ ኢሶይ ኪርስቶሲ ዬሌታናፔ ካሴ ኡዱፉንꬃ ጼቱ ላይꬅ ጋካናስ ካዎቲዳ ካዎታ ጊሻስ ዮቴስ (12-22)። ሃ ናምኡ ማጻፋታን ዴሬዛ ካሌꬂዛይታ ቦላ ፒርዴቲዛይ ኢስቲ ጾሳን ኣማኔቲዛ ኣማኖ ማላ፤ ሄሳꬆካ ዴራ ኣይሲዛይታ ኣማኔቴꬃ ማላ ዴራ ዲቺኔ ጊጋይ ጼሌቴስ። ሃራ ባጋራ ቃሴ ኤቃ ጾሳታ ካሎይኔ ጾሳስ ኣዛዜቶንታ ኢጾይ ዴሬዛኔ ዴራ ካሌꬂዛይታ ꬋዮሶ ኤፌስ፤ ፑዴሃ ባጋራ ዲዛ ዴራ ካዎቲ ኡባይካ ፓጬን ኩንዲዳ፤ ሃንኮ ዩሁዳን ካዎቲዳይታ ታሪኬይ ጊዲኮ ኢታታ ጊሻስ ጊዲን ዎይኮ ሎኦታ ጊሻስ ዮቴስ። ካዎታ ማጻፋን ኮይሮ ኪፊሌን ዳሮ ኤሬቲዳይቲ፥ ሄይታ ጾሳ ዶና ጊዲዲ ቲንቢቴ ዴሬዛስ ዮቲዛይቲኔ ዴሬዚ ኤቃ ጾሳታ ካሎንታ ማላኔ ጾሳስ ኣዛዜቴꬅ ኢጾንታ ማላ ዴሬዛ ታማርሲዛ ሙርታ ናቤቲ ዴቴስ፤ ሄ ናቤታፔ ኬሂ ኤሬቲዛይ ኤልያሳ ጊዲሺን ኢዚ ባኣሌ ናቤታራ ኤቄቲዳ ኤቄቴꬂ ቆንጪዴስ። [ሼ 18 ጼላ]

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ዳዊቴ ካዎቴꬃ ዉርሴꬅ
{\IOR{1፡1—2፡12}}

\par }{\IO ሶሎሞኔ ካዎቴꬅ
{\IOR{2፡13-46}}

\par }{\IO ሶሎሞኔይ ዴራ ኣይሲዳ ኣይሶ
{\IOR{3፡1—11፡43}}

\par }{\IOB ኮይሮ ላይꬃታ
{\IOR{3፡1—4፡34}}

\par }{\IOB ጾሳ ኬꬃ ኦሶ
{\IOR{5፡1—8፡66}}

\par }{\IOB ዉርሴꬃ ላይꬃታ
{\IOR{9፡1—11፡43}}

\par }{\IO ካዎቴꬃ ሻኬቴꬅ
{\IOR{12፡1—22፡53}}

\par }{\IOB ፑዴሃ ባጋራ ዲዛ ቆሞቲ ዴንꬂዳ ሜቶ
{\IOR{12፡1—14፡20}}

\par }{\IOB ዩሁዳ ካዎታኔ ኢስራኤሌ ካዎታ
{\IOR{14፡21—16፡34}}

\par }{\IOB ናቤ ኤልያሳ
{\IOR{17፡1—19፡21}}

\par }{\IOB ኢስራኤሌ ካዎ ኣካቤኔ ኤልዛቤሎ
{\IOR{20፡1—22፡40}}

\par }{\IOB ዩሁዳ ካዎ ኢዮሳፊጼኔ ኢስራኤሌ ካዎ ኣካዚያሳ
{\IOR{22፡41-53}}



\par }\ChapOne{1}{\PP \VerseOne{1}ካዎ ዳዊቲ ኬሂ ጪሚዳ ጊሻስ ኢዛስ ኦꬂዛይቲ ኢዛ ሜጎፔ ኣሻናስ ማይኦ ኢዛ ቦላ ኮሪን ኣይኮካ ኢዛ ሆኣናስ ዳንዳይቤና።

\VS{2}ሄሳ ጊሻስ ኢዛስ ኦꬂዛይቲ፥ «ካዎ! ኔናራ ዴኣሼ ኔና ሎኤꬃ ናጋና ማላ ኢሲ ጌላኦ ኔስ ኮዪ ኤሂኖ? ኢዛ ኔናራ ኣቂኮ ኔና ሆኣና» ጊዳ።

\VS{3}ኢስራኤሌ ቢታ ኡባን ኮዪዲ ኣቢሻጎ ጌቴቲዛ ኢሲ ማላ ሎኦ ጌላኢዮ ሱኔሜ ካታማፔ ዴሚዲ ካዎዛስ ኤሂዳ።

\VS{4}ኢዛካ ኬሃ ማላ ሎኦ፤ ካዎዛራ ዳሼ ኢዛስ ኦꬃሼ ኢዛ ሎኤꬃ ኦይካዱስ፤ ጊዶ ኣቲን ኢዚ ኢዞ ኤኪቤና።


\par }{\SH ካዎታናስ ኣዶኒያሳ ኮሽ
\par }
{\PP \VS{5}ሃጊቲ ና ኣዶኒያሲ፥ «ታ ካዎታና ኮያይስ» ጊ ዴንዲዴስ፤ ፓራ-ጋሬታኔ ፓራታ ቃሴካ ኢዛፔ ሲንꬄ ሲንꬄ ባናስ 50 ኣሳታ ጊግሲዴስ።
\XREF{}{{\XO 1:5 }{\XT{2ሳሜ 3፡4}}}

\VS{6}ኢዛ ኣዋይካ፥ «ኣይስ ሃይሳꬆ ኦꬃይ?» ጊ ሙሌካ ሴሪ ኤሬና። ኣዶኒያሲ ኬሂፔ ማላ ሎኦ ኣሳ፤ ኢዚ ኣቤሴሎሜስ ካሎ ኢሻ።

\VS{7}ኣዶኒያሲ ጹሪያ ና ኢዮኣቤራኔ ቄሴ ኣቢያታሬራ ሃ ዮኦዛ ዞሬቲዴስ፤ ኢስቲካ ኢዛ ማዳናስ ቆፋ ቃቺዳ።

\VS{8}ጊዶ ኣቲን ቄሴ ሳዶቄይ፥ ዮዳሄ ና ባናያይ፥ ናቤ ናታኔይ፥ ሺምኤይ፥ ኤራኤይኔ ዳዊቴ ናጊዛ ዛቤቲ ኢዛ ቆፋ ኤኪቤቴና።


\par }{\PP \VS{9}ኢሲ ጋላስ ኣዶኒያሲ ኤን-ሮጌሌ ካታማ ማታን ዞሄሌቴ ዛላ
\FTNT{*}{{\FR 1:9 }{\FT{ዞሄሌቴ ዛላ ጉሲ ኢብራዌታ ቃላራ ሾሻ ዛላ ጉሳ።
}}} ጌቴቲዛሶን ዶርሳታ፥ ቦራታኔ ኦሃላ ማራታ ያርሺዴስ። ካዎ ናይታ፥ ባ ኢሻታ ካዎ ሹሜ ጊዲዳ ዩሁዳ ኣሳታ ኡባ ጼይጊዴስ።

\VS{10}ጊዶ ኣቲን ናቤ ናታኔ፥ ባናያ፥ ካዎ ናጊዛ ዛቤታኔ ባ ኢሻ ሶሎሞኔ ጼይጊቤና።


\par }{\SH ሶሎሞኔ ካዎቴꬅ
\par }
{\PP \VS{11}ሄሳፌ ጉዬ ናታኔይ ሶሎሞኔ ኣዮ ቤርሳቤሆ፥ «ኑ ጎዳ ዳዊቲ ኤሮንታ ዲሺን ሃጊቲ ና ኣዶኒያሲ ካዎቲዳይሳ ኔ ሲያቤኪ?\XREF{}{{\XO 1:11 }{\XT{2ሳሜ 12፡24}}}

\VS{12}ሃኢ ኔኒ ኔ ሼምፖኔ ኔ ናዛ ሶሎሞኔ ሼምፖ ዎስታ ኣሻናኮ ኣኔ ታ ኔና ዞራይስ።

\VS{13}ካዎ ዳዊቴኮ ባዳ፥ ‹ካዎ፥ ታ ጎዳዉ! ታስ ኔ ኣይሌይስ ኔ ና ሶሎሞኔይ ታፔ ጉዬን ካዎታና፤ ታ ኣራታንካ ኢዚ ኡታና ጋዳ ጫቃቤኪ? ሂስቲን ኣዶኒያሲ ዋኒ ካዎቲዴ?› ጋ ኦይቻ።

\VS{14}ኔኒ ካዎዛራ ሄን ሃሳያን ዲሺን ታ ጌላዳ ኔ ጊዳይሲ ቱሙ ጊዲዳይሳ ቆንጪሳና» ጊዴስ።


\par }{\PP \VS{15}ሱኔሜ ካታማፔ ዪዳ ኣቢሻጋ ጪሚዳ ካዎዛ ሄሚዛ ኢልፒኔ ጊዶ ቤርሳቤሃ ካዎዛ ሃሳይሳናስ ጌላዱስ።

\VS{16}ቤርሳቤሃ ካዎዛ ሲንꬃን ዛቁላዳ ባ ኩሼ ዴንꬃዱስ፤ ቃሴካ ኢዛ ሲንꬃን ጉልባታዱስ።

\par }{\PP ካዎዚካ ኢዞ፥ «ኣይ ኮያይ?» ጊዲ ኦይቺዴስ።


\par }{\PP \VS{17}ቤርሳቤሃ ኢዛስ፥ «ታ ጎዳዉ! ታስ ኔ ኣይሌይስ፥ ‹ታፔ ጉዬን ኔ ና ሶሎሞኔይ ካዎታና፤ ታ ኣራታንካ ኢዚ ኡታና› ጋዳ ጎዳን፥ ኔ ጾሳን ኔኒ ጫቃዳሳ።

\VS{18}ጊዶ ኣቲን ሃኢ ኣዶኒያሲ ካዎቲዴስ፤ ኔኒ ታ ጎዳይ ካዎይ ሄሳ ኤራካ።

\VS{19}ኢዚ ኬሂ ዳሮ ሜሄታ፥ ኦሃላ ማራታኔ ዶርሳታ ያርሺዴስ፤ ያርሺሼ ካዎ ናይታ ኡባ፥ ቄሴ ኣቢያታሬኔ ኦላ ጋዳዋ ኢዮኣቤ ጼይጊዴስ፤ ጊዶ ኣቲን ኔ ኣይሌዛ ሶሎሞኔ ጼይጊቤና።

\VS{20}ታ ጎዳዉ፥ ካዎ! ኔፔ ጉዬ ኔ ካዎቴꬃ ኣራታን ኦኒ ኡታናኮ ኤራናስ ኢስራኤሌ ኣሳ ኡባ ኣይፌይ ኔና ጼሊ ኡቲዴስ።

\VS{21}ሂስቶንታ ኣጊኮ ታ ጎዳ ካዎይ ሃይቂዲ ባ ኣዋታን ጋይቲዛ ዎዴ ታኒኔ ታ ና ሶሎሞኔይ ሞሮ ኦꬂዳ ኣሳ ማላ ቆዴታና» ጋዱስ።


\par }{\PP \VS{22}ቤርሳቤሃ ቡሮ ካዎዛራ ሃሳያን ዲሺን ናቤ ናታኔይ ጋኪ ዎꬊዴስ።

\VS{23}ካዎዛስ፥ «ናቤ ናታኔይ ዪዴስ» ጊዲ ዮቲዳ፤ ኢዚካ ካዎዛ ሲንꬃን ጉፋኒዲ ባ ኩሼ ዴንꬂዴስ።


\par }{\PP \VS{24}ሄሳፌ ጉዬ ናታኔይ፥ «ታ ጎዳ ካዎ! ኔፔ ጉዬ ኣዶኒያሲ ካዎታና ማላኔ ኔ ኣራታን ኡታና ማላ ኤሪሳዲ?

\VS{25}ሃች ኢዚ ዱጌ ቢዲ ኬሂ ዳሮ ሜሄታ፥ ኦሃላ ማራታኔ ዶርሳታ ያርሺሼ ካዎ ናይታ ኡባ፥ ኦላ ጋዳዋታኔ ቄሴ ኣቢያታሬ ጼይጊዴስ፤ ኢዚ ሃኢ ኢዛራ ሚሼኔ ኡዪሼ፥ ‹ካዎ ኣዶኒያሲ ሜርናስ ካዎቶ!› ጌꬃ ቦላ ዴቴስ።

\VS{26}ጊዶ ኣቲን ታና ኔ ኣይሌ፥ ቄሴ ሳዶቄ፥ ዮዳሄ ና ባናያኔ ኔ ኣይሌ ሶሎሞኔ ጼይጊቤና።

\VS{27}ታ ጎዳ ካዎ! ኔፔ ጉዬራ ኔ ካዎቴꬃ ኣራታን ኦኒ ኡታናኮ ኔ ኣይሌታ ኤሪሶንታ ዳሼ ሃይሳ ኣዶኒያሲ ካዎታና ማላ ኦꬂዳይ ኔኔ?» ጊዴስ።


\par }{\PP \VS{28}ሂስቲን ካዎ ዳዊቲ፥ «ቤርሳቤሆ ታስ ጼይጊቴ» ጊዴስ፤ ኢዛካ ካዎዚ ዲዛሶ ጌላዳ ኢዛ ሲንꬃን ኤቃዱስ።

\VS{29}ሄ ዎዴ ካዎዚ ኢዚስ፥ «ታና ሜቶ ኡባፌ ኣሺዳ ዴኦ ጎዳይ ቤዪን!

\VS{30}ጎዳን፥ ኢስራኤሌ ጾሳን ታኒ ኔስ ጫቂዳ ጫቆዛ ቱሙ ሃች ፖላና፤ ታፔ ጉዬን ኔ ና ሶሎሞኔይ ካዎታና፤ ታ ካዎቴꬃ ኣራታን ኢዚ ኡታና» ጊ ጫቂዴስ።


\par }{\PP \VS{31}ቤርሳቤሃ ካዎዛ ሲንꬃን ጉፋናዳ ባ ኩሼ ዴንꬃዱስ፤ «ታ ጎዳ፥ ካዎ ዳዊቲ ሜርናስ ካዎቶ!» ጋዱስ።


\par }{\PP \VS{32}ሄሳፌ ጉዬ ካዎ ዳዊቲ፥ «ታስ ቄሴ ሳዶቄ፥ ናቤ ናታኔኔ ዮዳሄ ና ባናያ ጼይጊቴ» ጊዴስ፤ ሂስቲን ኢስቲ ካዎዛ ሲንꬅ ሺቂዳ።

\VS{33}ካዎዚ ኢስታስ፥ «ታ ኣይሌታ ኢንቴናራ ኤኪ ቢዲ ታ ና ሶሎሞኔ ታ ባቁሎ ቶጊሲዲ ዱጌ ጊዮኔ ኤፍቴ።

\VS{34}ሄን ቄሴ ሳዶቄይኔ ናቤ ናታኔይ ኢዛ ቲይዲ ኢስራኤሌ ኣሳ ቦላ ካዎꬄቶ፤ ሄሳፌ ጉዬ ዛዬ ፑኒዲ ኢንቴ ቃላ ꬎቁ ሂስቲዲ፥ ‹ካዎ ሶሎሞኔይ ሜርናስ ካዎቶ!› ጊቴ።

\VS{35}ሄሳፌ ጉዬ ኢንቴ ኢዛ ኣዣቢዲ ሃ ፑዴ ኬዚቴ፤ ኢዚ ዪዲ ታ ካዎቴꬃ ኣራታን ኡቶ፤ ኢዚ ታ ሶሆን ኡቲዲ ዴራ ኣይሶ፤ ታኒ ኢስራኤሌ ዴራ ቦላኔ ዩሁዳ ዴራ ቦላ ኢዛ ሹማዲስ» ጊዴስ።


\par }{\PP \VS{36}ዮዳሄ ና ባናያይ ካዎዛስ ዛሪዲ፥ «ኣሚን! ታ ጎዳ ካዎዛ፥ ጎዳይ፥ ጾሳይ ሚንꬆ!

\VS{37}ጎዳይ፥ ታ ጎዳ ካዎዛራ ጊዲዳ ማላ ሶሎሞኔራካ ጊዶ፤ ኢዛ ካዎቴꬃ ኣራታ ታ ጎዳ ካዎ ዳዊቴ ኣራታፔካ ኣꬂዲ ጊታሶ» ጊዴስ።


\par }{\PP \VS{38}ሄሳ ጊሻስ ቄሴ ሳዶቄይ፥ ናቤ ናታኔይ፥ ዮዳሄ ና ባናያይ፥ ኬሊቴቲኔ ፔሊቴቲ ሶሎሞኔ ካዎ ዳዊቴ ባቁሎ ቶጊሲዲ ዱጌ ጊዮኔ ኣዣቢ ኤፊዳ።
\FTNT{†}{{\FR 1:38 }{\FT{ኬሊቴቲኔ ፔሊቴቲ ካዎ ኬꬅ ናጋናስ ዶሬቲዳይታራ ናጊዛ ካሬ ዴሬፔ ቃጻሬቲዳይታ ቤሴስ። 2ሳሜ 8፡18፥ 20፡23፥ 1 ሳሜ 30፡14 ጼላ።
}}}

\VS{39}ቄሴ ሳዶቄይ ጋይቶቴꬃ ዱንካኔፔ ዛይቴ ካጬዛ ኤኪዲ ሶሎሞኔ ቲይዲ ካዎꬂዴስ፤ ሄሳፌ ጉዬ ዛዬ ፑኒዳ፤ ኡባ ኣሳይካ ባ ቃላ ꬎቁ ሂስቲዲ፥ «ካዎ ሶሎሞኔይ ሜርናስ ካዎቶ!» ጊዳ።

\VS{40}ኣሳይ ኡባይካ ኢዛ ኣዣቢዲ ፑዴ ቢዴስ፤ ኢስቲ ዲንኬ ፑኒ ፑኒ ካኢሼ ኬሂ ኡፋዬቲዳ፤ ኣሳ ሆምቦጬꬃን ቢታይ ቃጺዴስ።


\par }{\PP \VS{41}ኣዶኒያሲኔ ኢዛራ ዲዛ ኢማꬃቲ ጊቢራ ሚ ዉርሲሼ ሄሳ ሲዪዳ፤ ኢዮኣቤይ ዲንኬዛ ጊሪሳ ሲዪዲ፥ «ሃይሲ ካታማን ሴቴቲዛ ጊሪሳይ ኣዜ?» ጊ ኦይቺዴስ።


\par }{\PP \VS{42}ኢዚ ቡሮ ሃሳያን ዲሺን ቄሴ ኣቢያታሬ ና ዮናታኔይ ጋኪ ዎꬊዴስ። ሂስቲን ኣዶኒያሲ፥ «ኣኔ ሃ ጌላ፤ ኔ ማላ ኣማኔቲዳ ኣሲ ሎኦ ዎሬ ኤኪ ዮንታ ኣጌና» ጊዴስ።


\par }{\PP \VS{43}ዮናታኔይካ ዛሪዲ፥ «ቺ፥ ዮኦይ ሙሌካ ሄሳ ማላ ጊዴና፤ ኑ ጎዳይ ካዎ ዳዊቲ ሶሎሞኔ ካዎꬂዴስ።

\VS{44}ኢዛ ኣዣባና ማላ ካዎይ ቄሴ ሳዶቄ፥ ናቤ ናታኔ፥ ዮዳሄ ና ባናያ፥ ኬሊቴታኔ ፔሊቴታ ኢዛራ ዬዲዴስ፤ ኢስቲ ኢዛ ካዋ ባቁሎ ቶጊሲዳ።

\VS{45}ቄሴ ሳዶቄይኔ ናቤ ናታኔይ፥ ጊዮኔን ኢዛ ቲይዲ ካዎꬂዳ፤ ሄፔ ኢስቲ ሆምቦጪሼ ፑዴ ቢዳ፤ ሄሳን ካታማይ ኮሹሜስ፤ ሃኢ ኢንቴ ሲዪዛ ኮሹንቻይ ሄሳ።

\VS{46}ሄሳፌ ቦላራካ ሶሎሞኔይ ካዎቴꬃ ኣራታን ኡቲዴስ።

\VS{47}ቃሴ ካዎ ሹሜቲ ኑ ጎዳ ካዎ ዳዊቴኮ ዪዲ፥ ‹ኔ ጾሳይ ሶሎሞኔ ሱንꬃ ኔ ሱንꬃፌ ꬎቁ ሂስቶ! ኢዛ ካዎቴꬃ ኣራታካ ኔይሳፌ ኣꬌꬅ ሂስቶ!› ጊዲ ኣንጂዳ፤ ሂስቲን ካዎይ ባ ኣልጋን ዲሼ ሆኪ ጾሳስ ጎይኒሼ፥

\VS{48}‹ታ ካዎቴꬃ ኣራታን ኡቲዲ ታ ሶሆን ካዎቲዛይሳ ታና ሃች ታ ኣይፌን ቤሲዳ ጎዳ ኢስራኤሌ ጾሳይ ጋላቴቶ!› ጊዴስ» ጊ ዮቲዴስ።


\par }{\PP \VS{49}ሄሳ ሲዪዲ ኣዶኒያሲ ጼይጊዳ ኢማꬃቲ ኡባይ ዳጋሚ ዴንዲዲ ላሌቲዳ።

\VS{50}ኣዶኒያሲ ጊዲኮ ሶሎሞኔስ ያዪዲ ቢ ያርሺዛሶዛ ካጬታ ኦይኪዴስ።

\VS{51}ሄሳፌ ጉዬ ኣሳይ ሶሎሞኔስ፥ «ኣዶኒያሲ ካዎ ሶሎሞኔስ ያዪዲ ያርሺዛሶዛ ካጬታ ኦይኪዲ፥ ‹ካዎ ሶሎሞኔይ ታና ባ ኣይሌዛ ጊꬃ ማሻን ዎꬎንታ ማላ ታስ ሃች ጫቆ› ጌስ» ጊዲ ዮቲዳ።


\par }{\PP \VS{52}ሶሎሞኔይ ዛሪዲ፥ «ኢዚ ባ ሄሜꬅ ሎኤꬂኮ ሃራይ ኣቶሺን ኢዛ ሁኤ ቢናናፔ ኢሲናካ ጋዴን ዎꬉኩ፤ ጊዶ ኣቲን ኢዛ ቦላ ኢታቴꬂ ቤቲኮ ኢዚ ሃይቃና» ጊዴስ።

\VS{53}ሄሳፌ ጉዬ ካዎ ሶሎሞኔይ ኣስ ኪቲን ኢስቲ ቢዲ ኢዛ ያርሾ ያርሺዛሶፔ ዱጌ ዎꬂዳ፤ ሂስቲን ኣዶኒያሲ ዪዲ ሶሎሞኔስ ዚጊዴስ፤ ሶሎሞኔይካ ኢዛ፥ «ጌዴ ኔሶ ባ» ጊዴስ።




\par }\Chap{2}{\SH ዳዊቲ ሶሎሞኔስ ባዚዳ ባሴ
\par }
{\PP \VerseOne{1}ዳዊቲ ሃይቂዛ ዎዴይ ማቲን ባ ና ሶሎሞኔ ጼይጊዲ ኢዛስ ባሴ ባዚዴስ፤

\VS{2}ዳዊቲ፥ «ታኒ ሃይቃና ዎዴይ ማቲዴስ፤ ሄሳ ጊሻስ ሚና፤ ኣስ ጊዳ።

\VS{3}ጎዳ ኔ ጾሳ ኣዛዞ ናጋ፤ ኢዛ ኦጌታን ሄሜታ፤ ሙሴ ዎጋን ጻፌቲዳ ማላ ኢዛ ኣዋጃታ፥ ኣዛዞታ፥ ዎጋታኔ ማራታ ናጋ፤ ሂስቲኮ ኔኒ ኦꬂዛ ሚሽ ኡባይኔ ኔኒ ቢዛ ሶሆ ኡባይ ኔስ ኢንጄታና።

\VS{4}ጎዳይ ታስ፥ ‹ኔ ዜሬꬃቲ ባንታ ኦጌ ናጊኮ፥ ታ ሲንꬃን ባንታ ኩሜꬃ ዎዚናፔኔ ባንታ ኩሜꬃ ሼምፖፌ ኣማኔቲዲ ሄሜቲኮ ኔ ዜሬꬃፌ ኢስራኤሌ ካዎታ ኣራታን ኡቲዛ ኣስ ሙሌካ ꬋይሲኬ› ጊዳ ሂዶታ ቃላ ፖላና።


\par }{\PP \VS{5}«ጹሪያ ና ኢዮኣቤይ ታ ቦላ ኦꬂዳይሳ ሄሳꬆካ ኢስራኤሌ ኦላ ጋዳዋታ ናምኣታ፥ ኔሬ ና ኣቢኔሬኔ ዮቶሬ ና ኣማሳ ቦላ ኦꬂዳይሳ ኔኒ ኔ ሁኤራ ኤራሳ፤ ኢስቲ ኦላ ዎዴ ዎꬊዳይሳስ ሃሎ ኬሳናስ ኦላይ ባይንዳ ሳሮ ዎዴ ኢዚ ኢስታ ዎꬊዲ ሄ ሱꬃን ባ ጼሳ ቃባቶኔ ባ ቶሆ ጫማ ቱኒሲዴስ።
\XREF{}{{\XO 2:5 }{\XT{2ሳሜ 3፡27፤ 20፡10}}}

\VS{6}ኦꬃና ቤሲዛይሳ ኣꬎ ኤራቴꬃን ኦꬃ፤ ኢዚ ጬጊዲ ሳሮ ዱፎን ጌሎንታ ማላ ኦꬃ።


\par }{\PP \VS{7}«ታኒ ኔ ኢሻ ኣቤሴሎሜፔ ባቃቲዛ ዎዴ ኢስቲ ታስ ሚሌ ጊዲዳ ጊሻስ ጋላኣዴ ቢታን ዲዛ ባርዚሌ ናይታስ ሎኦ ኦꬃ፤ ኢስቲ ኔ ማዳን ሚዛ ኣሳራ ኢሲፌ ሜቶ።
\XREF{}{{\XO 2:7 }{\XT{2ሳሜ 17፡27-29}}}


\par }{\PP \VS{8}«ታኒ ማሃናይሜ ቢዳ ዎዴ ታና ኢታ ቃንጌꬅ ቃንጊዳ ቢኒያሜ ቢታን ባሂሪሜ ካታማፔ ዪዳ ጌራ ና ሺምኤይ ኔናራ ዲዛይሳ ሃሳኣ፤ ኢዚ ታና ሞካናስ ዮርዳኖሴ ሻፋ ዱጌ ዪዳ ዎዴ፥ ‹ታኒ ኔና ዎꬊኬ› ጋዳ ኢዛስ ጎዳን ጫቃዲስ።
\XREF{}{{\XO 2:8 }{\XT{2ሳሜ 16፡5-13፤ 19፡16-23}}}

\VS{9}ጊዶ ኣቲን ሃኢ ኔኒ ኢዛ ጺሎ ኣሳ ማላ ቆዶፓ፤ ኔስ ኣꬎ ኤራቴꬂ ዲዛ ጊሻስ ኦꬃናስ ቤሲዛ ዮኦታ ኔ ኤራሳ፤ ኢዛ ፑሉንꬃ ሱꬃራ ዱጌ ዱፎን ጌልꬃ» ጊዴስ።


\par }{\SH ዳዊቴ ሃይቆ
\par }
{\PP \VS{10}ሄሳፌ ጉዬ ዳዊቲ ሃይቂዲ ባ ኣዋታን ጋይቲዴስ፤ ባ ካታማን ዬሩሳላሜን ሞጌቲዴስ።

\VS{11}ዳዊቲ ኬብሮኔን 7 ላይꬅ፥ ዬሩሳላሜን 33 ላይꬅ፥ ኢሲ ቦላ ኢስራኤሌን 40 ላይꬅ ካዎቲዴስ።
\XREF{}{{\XO 2:11 }{\XT{2ሳሜ 5፡4-5፤ 1ታሪ 3፡4}}}

\VS{12}ሶሎሞኔይ ባ ኣዋ ዳዊቴ ካዎቴꬃ ኣራታን ኡቲዴስ፤ ኢዛ ካዎቴꬂካ ኬሂ ሚኒዴስ።
\XREF{}{{\XO 2:12 }{\XT{1ታሪ 29፡23}}}


\par }{\SH ኣዶኒያሳ ሃይቆ
\par }
{\PP \VS{13}ሃጊቲ ና ኣዶኒያሲ ሶሎሞኔ ኣዮ ቤርሳቤሂኮ ቢዴስ፤ ቤርሳቤሃ ኢዛ፥ «ኔኒ ታኮ ሳሮስ ያዲ?» ጋዳ ኦይቻዱስ።

\par }{\PP ኢዚካ ኢዚስ፥ «ኤ፤ ሳሮስ ያዲስ» ጊዴስ።

\VS{14}ቃሴካ ጉጂዲ፥ «ታ ኔስ ዮታና ዮኦይ ዴስ» ጊዴስ።

\par }{\PP ኢዛካ ኢዛስ፥ «ኣኔ ዮታ» ጋዱስ።


\par }{\PP \VS{15}ኣዶኒያሲ ኢዚስ፥ «ካዎታናስ ቤሲዛይ ታና ጊዲዳይሳኔ ኢስራኤሌ ኣሳይ ኡባይ ታና ባ ቦላ ካዎꬃናስ ባ ኣይፌ ታ ቦላ ዬጊዳይሳ ኔ ኤራሳ። ጊዶ ኣቲን ዮኦቲ ጎዳፔ ጊዲዳ ጊሻስ ላሜቲ ዎꬊን ካዎቴꬃይ ታ ኢሻስ ዩዪዴስ።

\VS{16}ሃኢ ታ ኔና ኢሲ ሚሽ ኦይቺኮ ኔ ታስ ኣካይ ጎፓ» ጊዴስ።

\par }{\PP ኢዛካ፥ «ኣኔ ኦይቻ» ጋዱስ።


\par }{\PP \VS{17}ኢዚካ፥ «ካዎ ሶሎሞኔይ ኔ ኦይቺዳ ሚሽ ኣካይ ጎንታ ጊሻስ ሱኔሜ ዴሬ ማጫሳዮ ኣቢሻጎ ጌቴቲዛ ጌላኢዮ ታና ኤኪሳና ማላ ኢዛ ታስ ኦይቻርኪ!» ጊዴስ።
\XREF{}{{\XO 2:17 }{\XT{1ካዎ 1፡3-4}}}


\par }{\PP \VS{18}ቤርሳቤሃካ ዛራዳ፥ «ዳሮ ሎኦ፤ ታኒ ሄሳ ካዎዛስ ዮታና» ጋዱስ።


\par }{\PP \VS{19}ሄሳ ጊሻስ ቤርሳቤሃ ኣዶኒያሳ ኪታ ዮታናስ ካዎ ሶሎሞኔኮ ጌሊን ካዎዚ ኢዞ ሞካናስ ዴንዲ ኤቂዲ ኢዞ ሳሮኪዳፔ ጉዬ ሲሚዲ ባ ካዎቴꬃ ኣራታን ኡቲዴስ። ቃሴ ባ ኣዮ ኡቲሳናስ ሃራ ኣራታ ኤሂሲዲ ኢዞ ባፔ ኡሻቻ ባጋራ ኡቲሲዴስ።


\par }{\PP \VS{20}ኢዛ ኡቲዳፔ ጉዬ፥ «ታ ኔና ኦይቺዛ ቄሪ ሚሺ ዳዉስ፤ ኔ ኢዞ ታስ ኤሮ ጋርኪ!» ጋዱስ።

\par }{\PP ካዎዚካ ዛሪዲ ኢዚስ፥ «ታ ኣዬ፥ ታ ኔና ዬላሲኬ፤ ኔ ኮዪዳይሳ ኦይቻ» ጊዴስ።


\par }{\PP \VS{21}ኢዛካ ኢዛስ፥ «ሱኔሜ ዴሬፔ ዪዳ ኣቢሻጎ ኔ ኢሻ ኣዶኒያሲ ኤካና ማላ ኢዛስ ኢማርኪ!» ጋዱስ።


\par }{\PP \VS{22}ካዎ ሶሎሞኔይ ዛሪዲ ባ ኣዮ፥ «ሱኔሜ ዴሬፔ ዪዳ ኣቢሻጎ ጻላ ኔኒ ኣዶኒያሳስ ኣይስ ኦይቻይ? ኢዚ ታስ ባይራ ጊዲዳ ጊሻስ ኢዛስ ታ ካዎቴꬃካ ኦይቻናይሳ ኣጋዳሳ! ሄሳꬆካ ኢዛስ ጻላ ጊዶንታ ዲሺን ቄሴ ኣቢያታሬሲኔ ጹሪያ ና ኢዮኣቤስካ ኦይቻናይሳ ኣጋዳሳ!» ጊዴስ።


\par }{\PP \VS{23}ካዎ ሶሎሞኔይ ጎዳን ጫቂዲ፥ «ኣዶኒያሲ ሃይሳ ኦይቺዳ ጊሻስ ታኒ ኢዛ ዎꬎንታ ኣጊኮ ጎዳይ ታና ዎꬎ!

\VS{24}ሃኢ ታና ታ ኣዋ ዳዊቴ ካዎቴꬃ ኣራታን ኡቲሲዲ ባ ኢሚዳ ሂዶታ ማላ ታ ካዎቴꬃ ሚንꬂዳ ጎዳይ ቤዪን ኣዶኒያሲ ሃች ሃይቃና!» ጊዴስ።

\VS{25}ሄሳ ጊሻስ ካዎ ሶሎሞኔይ ዮዳሄ ና ባናያ ኣዛዚን ኢዚ ቢዲ ኣዶኒያሳ ዎꬊዴስ።


\par }{\PP \VS{26}ሄሳፌ ጉዬ ካዎ ሶሎሞኔይ ቄሴ ኣቢያታሬ፥ «ኔኒ ኔ ዴሬ ኣናቶቴ ሲማ ባ፤ ኔስ ሃይቆይ ቤሴሲሺን ኔና ታኒ ሃኢ ዎꬊኬ። ኣይስ ጊኮ ኔኒ ታ ኣዋ ዳዊቴ ሲንꬃን ኡባ ሃሪዛ ጎዳ ታቦታ ቶካዳሳ፤ ቃሴ ታ ኣዋራ ሜቶ ኤካዳሳ» ጊዴስ።
\XREF{}{{\XO 2:26 }{\XT{1ሳሜ 22፡20-23፤ 2ሳሜ 15፡24}}}

\VS{27}ጎዳይ ሴሎን ቄሴ ኤሌ ኬꬃ ኣሳ ጊሻስ ዮቲዳይሳ ፖላናስ ሶሎሞኔይ ኣቢያታሬ ጎዳስ ቄሴቴꬃን ኦꬂዛሶፔ ዲጊዴስ።
\XREF{}{{\XO 2:27 }{\XT{1ሳሜ 2፡27-36}}}


\par }{\SH ኢዮኣቤ ሃይቆ
\par }
{\PP \VS{28}ኣቤሴሎሜራ ጊዶንታ ኣዶኒያሳራ ኢሲፌ ዙፔቲዳ ኢዮኣቤኮ ሃ ዮኦይ ጋኪዴስ፤ ሂስቲን ኢዮኣቤይ ጎዳ ዱንካኔኮ ባቃቲ ቢዲ ያርሺዛሶ ካጬታ ኦይኪዴስ።

\VS{29}ኢዮኣቤይ ጎዳ ዱንካኔኮ ባቃቲ ቢዲ ያርሺዛሶዛ ላንቄን ዲዛይሳ ካዎ ሶሎሞኔስ ዮቲዳ፤ ሂስቲን ሶሎሞኔይ ዮዳሄ ና ባናያ፥ «ባዳ ኢዛ ዎꬋ!» ጊ ኣዛዚዴስ።


\par }{\PP \VS{30}ባናያይ ጎዳ ዱንካኔዛ ጊዶ ጌሊዲ ኢዮኣቤ፥ «ካዎይ ኔና፥ ‹ሃይሳፌ ኬዛ› ጌስ» ጊዴስ።

\par }{\PP ጊዶ ኣቲን ኢዚ ዛሪዲ፥ «ታ ሃይሳን ሃይቃና ኣቲን ኬዚኬ» ጊዴስ።

\par }{\PP ባናያይ ካዎዛስ፥ «ኢዮኣቤይ ታስ ኢሚዳ ዛሮይ ሄሳ» ጊዲ ዮቲዴስ።


\par }{\PP \VS{31}ካዎ ሶሎሞኔይ ባናያ፥ «ኢዚ ጊዳ ማላ ዎꬋዳ ሞጋ! ሂስታዳ ኢዮኣቤይ ጺሎታ ሱꬅ ጉሲዳ ጎሜፔ ታናኔ ታ ኣዋ ኬꬃ ጌሻ።

\VS{32}ታ ኣዋ ዳዊቲ ኤሮንታ ዲሺን ኢዮኣቤይ ናምኡ ኣሳታ ጊꬃ ማሻን ዎꬊዳ ሱꬃ ጊሻስ ጎዳይ ኢዛ ኦሶ ማላ ኢዛስ ዛራና፤ ኢስራኤሌ ኦላ ጋዳዋ ኔሬ ና ኣቢኔሪኔ ዩሁዳ ኦላ ጋዳዋ ዮቶሬ ና ኣማሲ ኢስቲ ናምኣይካ ኢዛፔ ኬሂ ሱሬ ኣሳ።

\VS{33}ኢስታ ሱꬃ ኣጮይ ሜርናስ ኢዮኣቤ ቦላኔ ኢዛ ዜሬꬃ ቦላ ጊዶ፤ ጊዶ ኣቲን ዳዊቴ ቦላኔ ኢዛ ኬꬃ ኣሳ ቦላ፥ ኢዛ ዜሬꬃታ ቦላኔ ኢዛ ካዎቴꬃ ኣራታ ቦላ ሜርናስ ጎዳ ሳሮይ ጊዶ» ጊዴስ።


\par }{\PP \VS{34}ሄሳ ጊሻስ ዮዳሄ ና ባናያይ ፑዴ ኬዚዲ ኢዮኣቤ ዎꬊን ኢዚ ባዞን ዲዛ ባ ጋዴን ሞጌቲዴስ።

\VS{35}ካዎ ሶሎሞኔይ ዮዳሄ ና ባናያ ኢዮኣቤ ሶሆን ኦላ ጋዳዋ ሂስቲዲ ሹሚዴስ፤ ቃሴ ኣቢያታሬ ሶሆን ቄሴ ሳዶቄ ሹሚዴስ።


\par }{\SH ሺምኤ ሃይቆ
\par }
{\PP \VS{36}ሄሳፌ ጉዬ ካዎ ሶሎሞኔይ ሺምኤስ ኪቲዲ፥ «ኔስ ዬሩሳላሜን ኬꬅ ኬጻዳ ሄን ዴኣ፤ ሄፔ ሃራሶ ኣዋካ ቦፓ።

\VS{37}ኔኒ ካታማፔ ኬዛዳ ቄዲሮኔ ሾባ ፒኒዳ ጋላስ ሃይቃናይሳ ኤራ፤ ኔ ሱꬃ ጎሜይ ኔና ኦይካና» ጊዴስ።


\par }{\PP \VS{38}ሺምኤይ ዛሪዲ ካዎዛስ፥ «ኔኒ ጊዛይሲ ሎኦ፤ ታኒ ኔ ኣይሌይ ኔኒ ታ ጎዳይ ካዎይ ጊዳይሳ ታ ፖላና» ጊዴስ። ኢዚካ ዬሩሳላሜን ዳሮ ዎዴ ዴኢዴስ።


\par }{\PP \VS{39}ጊዶ ኣቲን ሄꬑ ላይꬃፌ ጉዬ ሺምኤ ኣይሌታፔ ናምኣቲ ቤቲዲ ማኢካ ና ጌቴ ካዎ ኣንኩሴኮ ቢዳ፤ ሄ ዎሬይ፥ «ኔ ኣይሌቲ ጌቴን ዴቴስ» ጌቴቲዲ ሺምኤስ ዮቴቲዴስ።

\VS{40}ሄሳ ሲዪዲ ሺምኤይ ባ ሃሬ ኮሪ ኤኪዲ ባ ኣይሌታ ኮያናስ ኣንኩሴኮ ጌቴ ቢዲ ባ ኣይሌታ ኤኪ ዪዴስ።


\par }{\PP \VS{41}ሺምኤይ ዬሩሳላሜፔ ጌቴ ካታማ ቢዲ ሲሚዳይሳ ሶሎሞኔይ ሲዪዲ፥

\VS{42}ሺምኤ ጼይጊሲ ሺሺዲ፥ « ‹ዬሩሳላሜፔ ኬዛዳ ሃራሶ ቢዛ ጊዲኮ ኔ ሃይቃና› ጋዳ ጎዳ ሱንꬃን ጫቄꬃዳ ኔስ ሚንꬃ ዮታቤኪና? ሄ ዎዴ ኔኒ፥ ‹ኔ ጊዛይሲ ሎኦ፤ ኤኖ፥ ታ ኣዛዜታና› ጋዳሳ።

\VS{43}ሂስቲን ጎዳስ ጫቂዳ ጫቆኔ ታ ኣዛዞ ኣይስ ናጋቤኪ?» ጊዴስ።


\par }{\PP \VS{44}ቃሴካ ካዎይ ሺምኤስ፥ «ታ ኣዋ ዳዊቴ ቦላ ኔኒ ኦꬂዳ ኢታ ኦሶ ኡባ ኔ ዎዚናይ ኤሬስ። ሃኢ ጊዲኮ ኔ ኢታ ኦሶ ማላ ጎዳይ ኔስ ዛራና።

\VS{45}ጊዶ ኣቲን ካዎ ሶሎሞኔይ ኣንጄታና፤ ዳዊቴ ካዎቴꬃ ኣራታይካ ጎዳ ሲንꬃን ሜርናስ ሚኒ ዳና» ጊዴስ።

\VS{46}ሄሳፌ ጉዬ ካዎዚ ዮዳሄ ና ባናያ ኣዛዚን ቢዲ ሺምኤ ዎꬊዴስ።

\par }{\PP ሄሳ ጋሶን ካዎቴꬃይ ሶሎሞኔ ኩሼን ሚኒ ዴኢዴስ።




\par }\Chap{3}{\SH ጎዳይ ኣꬎ ኤራቴꬅ ኢማና ማላ ሶሎሞኔ ዎሳ
\par }
{\R (2ታሪ 1፡3-12)

\par }{\PP \VerseOne{1}ሶሎሞኔይ ጊብጼ ካዎ ፓሮኔራ ላጌቲዲ ኢዛ ናዮ ማቾ ኤኪዴስ፤ ካዎ ኬꬃ፥ ጎዳ ኬꬃኔ ዬሩሳላሜ ዩሾን ዲዛ ዲርሳ ጊምቢ ፖላናሼ ጋካናስ ኢዞ ኤሂዲ ዳዊቴ ካታማን ዎꬂዴስ።

\VS{2}ጎዳ ሱንꬃስ ጾሳ ኬꬅ ኬጼታናሼ ጋካናስ ኣሳይ ያርሾ ዙምቡላታ ቦላ ሺሼስ።

\VS{3}ሶሎሞኔይ ጎዳ ሲቄስ፤ ባ ኣዋ ዳዊቴ ዎጋ ማላ ዴስ፤ ጊዶ ኣቲን ዙምቡላታ ቦላ ያርሾ ያርሼሲኔ ኤጻኔ ጩዋሴስ።


\par }{\PP \VS{4}ጌባኦኔይ ኡባፌ ኣꬊ ኤሬቲዳ ያርሾሶሆ ጊዲዳ ጊሻስ ካዎ ሶሎሞኔይ ያርሾ ያርሻናስ ሄ ቢዴስ፤ ሶሎሞኔይ 1,000 ሜሄ ኤሂዲ ሄን ጹጌቲዛ ያርሾ ያርሺዴስ።

\VS{5}ጎዳይ ሶሎሞኔስ ጌባኦኔን ኦማርስ ኣጉሞን ቆንጪዴስ፤ ጾሲ ኢዛስ፥ «ታ ኔስ ኢማና ማላ ኔ ኮይዛ ኣይ ሚሺካ ታና ኦይቻ» ጊዴስ።


\par }{\PP \VS{6}ሶሎሞኔይ ኢዛስ፥ «ታ ኣዋ ዳዊቲ ኔ ሲንꬃን ጺሎቴꬃን፥ ቱማቴꬃኒኔ ሱሬቴꬃ ዎዚናን ሲሜሬቲዳ ጊሻስ ኔ ኣይሌዛ ጊታ ኪያቴꬅ ቤሳዳሳ፤ ኔኒ ሄ ጊታ ኪያቴꬃ ኣጎንታ ሃች ኢዛ ካዎቴꬃ ኣራታን ኡቲዛ ኣቱማ ና ኢዛስ ኢማዳሳ።


\par }{\PP \VS{7}«ኣቤት ጎዳዉ፥ ታ ጾሳዉ! ኔኒ ታና ኔ ኣይሌዛ፥ ታ ኣዋ ዳዊቴ ሶሆን ካዎሳዳሳ፤ ጊዶ ኣቲን ታኒ ቡሮ ዬላጋ ጊዲዳ ጊሻስ ኣሳ ዎስታ ኣይሳናኮ ታ ኤሪኬ።

\VS{8}ታኒ ኔ ኣይሌይ ኔኒ ዶሪዳ ኣሳ ጊዶኒኔ ቆዳይ ባይንዳ ኬሂ ዳሮ ኣሳ ጊዶን ዴኣይስ።

\VS{9}ሄሳ ጊሻስ ታኒ ኔ ኣሳ ኣይሳናስ ሎኦኔ ኢታ ሻካዳ ኤራና ማላ ታስ ኔ ኣይሌዛስ ኣኬኪዛ ዎዚና ኢማ፤ ሂስቶንታ ኣጊኮ ሃ ጊታ ዴሬዛ ኦኒ ካሌꬃና ዳንዳይዜ?» ጊዴስ።


\par }{\PP \VS{10}ሶሎሞኔይ ሄሳ ኦይቺዳ ጊሻስ ጎዳይ ኡፋዬቲዴስ።

\VS{11}ቃሴካ ጾሳይ ኢዛ፥ «ኔኒ ኔስ ላይꬂ ኣዱቃና ማላ ዎይኮ ዱሬታና ማላ፥ ዎይኮ ኔ ሞርኬቲ ሃይቃና ማላ ጊዶንታ ዴራ ዎጋራ ኣይሳናስ ኣꬎ ኤራቴꬅ ኦይቺዳ ጊሻስ፥

\VS{12}ሄሳ ኔ ኦይቺዳይሳ ታ ኔስ ኢማና፤ ኔፔ ካሴ ኦናስካ ኢሜቶንታኔ ኔፔ ጉዬ ኦኒካ ዴሞንታ ኣꬎ ኤራቴꬃኒኔ ኣኬካይ ኩሚዳ ዎዚና ታ ኔስ ኢማና።

\VS{13}ሄሳፌካ ቦላራ ኔ ዴኦ ላይꬃን ኡባን ካዎታ ጊዶን ኔናራ ጊናቲዛ ካዎይ ዶንታ ማላ ኔኒ ታና ኦይቾንታ ዱሬቴꬂኔ ቦንቾ ታ ኔስ ኢማና።

\VS{14}ኔ ኣዋ ዳዊቲ ታ ኦጌራ ቢዳ ማላ ኔካ ታ ኦጌራ ቢኮ፥ ታ ዎጋኔ ታ ኣዛዞታ ናጊኮ ኔ ላይꬅ ታ ኣዱሳና» ጊዴስ።


\par }{\PP \VS{15}ሄሳፌ ጉዬ ሶሎሞኔይ ꬊስኮፌ ቤጊዲ ሄሲ ኣጉሞ ጊዲዳይሳ ኣኬኪዴስ፤ ኢዚ ዬሩሳላሜ ሲሚ ቢዲ ጎዳ ጫቆ ቃላ ታቦታ ሲንꬃን ኤቂዴስ፤ ጹጌቲዛ ያርሾኔ ኢሲፌቴꬃ ያርሾ ያርሺዴስ። ሂስቲዲ ባ ሹሜ ኡባታስ ጊቢራ ኬሲዴስ።


\par }{\SH ሶሎሞኔይ ኣꬎ ኤራቴꬃን ፒርዲዳ ፒርዳ
\par }
{\PP \VS{16}ሄ ዎዴ ላይማን ኣቂዛ ናምኡ ማጫሳቲ ካዎ ሶሎሞኔኮ ዪዲ ኢዛ ሲንꬃን ኤቂዳ።

\VS{17}ኢስታፌ ኢሲኒያ፥ «ታ ጎዶ! ታኒኔ ሃ ማጫሳያ ኢሲ ኬꬃን ዶስ፤ ሄን ኢዛ ታናራ ኢሲፌ ዲሺን ታኒ ና ዬላዲስ።

\VS{18}ታ ዬሊዳ ሄꬓንꬆ ጋላስ ኢዛካ ና ዬላዱስ፤ ሄ ኬꬃን ኑ ናምኣታፔ ኣቲን ሃራይ ኦኒካ ዴና።


\par }{\PP \VS{19}«ኢሲ ጋላሳ ኦማርስ ሃና ማጫሳያ ባ ናዛ ቦላ ኢቺን ናዚ ሃይቂዴስ።

\VS{20}ሂስቲን ኢዛ ጊዶꬅ ዴንዳዳ ታኒ ኔ ኣሽካሪያ ꬊስኮን ዲሺን ታ ናዛ ታ ኪኦፔ ኤካ ኤፋዳ ባ ኪኦን ዎꬃዱስ፤ ቃሴ ሃይቂዳ ባ ናዛ ኤሃዳ ታ ኪኦን ዎꬃዱስ።

\VS{21}ዎንቲን ታኒ ታ ናዛ ꬋንꬃናስ ዴንዲሺን ሃይቂ ቤቲዴስ፤ ጊዶ ኣቲን ታኒ ማላዶ ፖኦን ቲሺ ሂስታ ጼሊን ታ ዬሎዛ ጊዶንታይሳ ታ ኤራዲስ» ጋዱስ።


\par }{\PP \VS{22}ሃንኮ ናምኣንꬆ ማጫሳያ ቃሴ፥ «ቺ! ፓጻ ዲዛ ናዚ ታይሳ፤ ሃይቂዳ ናዚ ኔይሳ» ጋዱስ።

\par }{\PP ጊዶ ኣቲን ኮይሮ ማጫሳያ ዛራዳ፥ «ቺ! ሃይቂዳ ናዚ ኔይሳ፤ ፓጻ ዲዛ ናዚ ታይሳ» ጋዱስ፤ ኢስቲ ናምኣይካ ካዎ ሲንꬃን ሄሳꬆ ጊሼ ፓላሜቲዳ።


\par }{\PP \VS{23}ካዎ ሶሎሞኔይ ኢስታስ፥ «ሃ ማጫሳያ፥ ‹ፓጻ ዲዛ ናዚ ታይሳ፤ ሃይቂዳ ናይ ኔይሳ› ጋዉስ፤ ሃንኮራካ፥ ‹ቺ! ሃይቂዳይሲ ኔ ናዛ፤ ፓጻ ዲዛ ናዚ ታ ናዛ› ጋዉስ» ጊዴስ።


\par }{\PP \VS{24}ካዎዚካ፥ «ታስ ጊꬃ ማሻ ኤኪ ዪቴ» ጊዴስ፤ ሂስቲን ኢስቲ ኢዛስ ጊꬃ ማሻ ኤሂዳ።

\VS{25}ሄ ዎዴ ካዎዚ፥ «ፓጻ ዲዛ ናዛ ናምኡ ኬሲ ጳልቂዲ ኢሲ ባጋ ኢሲኔይስ፥ ኢሲ ባጋ ሃንኮርስ ኢሚቴ» ጊ ኣዛዚዴስ።


\par }{\PP \VS{26}ፓጻ ዲዛ ናዛ ኣያ ባ ናዛስ ኬሃ ሚሼቲዛ ጊሻስ ካዎዛስ፥ «ታ ጎዶ! ፓጻ ዲዛ ናዛ ኢዚስ ኢማጋ! ዎꬎፓርኪ!» ጋዱስ።

\par }{\PP ጊዶ ኣቲን ሃንኮራ፥ «ኔስካ ታስካ ኢሜቶፎ፤ ናምኡ ኬዚ ሻኬቶ» ጋዱስ።


\par }{\PP \VS{27}ሄሳፌ ጉዬ ካዎዚ፥ «ሃ ፓጻ ዲዛ ናዛ ሃ ኮይሮ ማጫሳይስ ኢሚቴ፤ ናዛ ዎꬎፒቴ፤ ናዛ ኣያ ሃኖኮ!» ጊዲ ፒርዲዴስ።


\par }{\PP \VS{28}ኣሳስ ጺሎቴꬃን ፒርዳናስ ኢዛስ ኣꬎ ኤራቴꬃይ ጾሳፌ ኢሜቲዳይሳ ቤኢዳ ጊሻስ ኢስራኤሌ ኣሳይ ኡባይ ካዎይ ፒርዲዳ ፒርዳ ሲዪዳ ዎዴ ካዎዛስ ኬሂፔ ያዪዴስ።




\par }\Chap{4}{\SH ሶሎሞኔይ ሱንꬂዳ ሹሜታ
\par }
{\PP \VerseOne{1}ካዎ ሶሎሞኔይ ኢስራኤሌ ቢታ ኡባ ቦላ ካዎቲዴስ።

\VS{2}ኢዚ ሹሚዳ ኣላፌቲ ሃይሳፌ ካሊ ጻፌቲዳይታ።

\par }{\Q ሳዶቄ ና ኣዛሪያሲ ቄሴ።


\par }{\Q \VS{3}ሺሻ ናይቲ ኤሊሆሬፊናይኔ

\par }{\QB ኣካያይ ዋና ጻፌታ፤

\par }{\Q ኣሂሉዴ ና ኢዮሳፊጼይ

\par }{\QB ታሪኬ ጻፌ፤
\FTNT{*}{{\FR 4:3 }{\FT{ሺሻ ጌቴቲዛ ኣዴዚ ኦይዱ ዱማ ዱማ ሱንꬃን ጼይጌቴስ። 2ሳሜ 8፡17፤ 20፡25ኔ 2ታሪ 18፡16 ጼላ።
}}}


\par }{\QB \VS{4}ዮዳሄ ና ባናያይ

\par }{\QB ኦላ ጋዳዋ፤

\par }{\Q ሳዶቄይኔ

\par }{\QB ኣቢያታሬይ ቄሴታ፤


\par }{\QB \VS{5}ናታኔ ና ኣዛሪያሲ

\par }{\QB ዴሬ ኣይሲዛይታስ ኣላፌ፤

\par }{\Q ናታኔ ና ዛቡዴይ ቄሴኔ

\par }{\QB ካዎስ ማታ ዞራንቻ፤


\par }{\QB \VS{6}ኣሂሻሬይ ካዎ ኬꬃ ኣላፌ፤

\par }{\Q ኣቢዳ ና ኣዶኒራሚ

\par }{\QB ኡንኤቲዲ ዎልቃ ኦሶ

\par }{\QB ኦꬂዛይታ ኣላፌ።


\par }{\PP \VS{7}ቃሴ ሶሎሞኔስ ኢስራኤሌ ቢታ ኡባን ታማኔ ናምኡ ዴሬታ ኣይሲዛይቲ ዴቴስ፤ ኢስቲ ካዎሲኔ ካዎሶን ዲዛ ኣሳ ኡባስ ሚዛ ካꬅ ሺሺዛይታ፤ ኢስቲ ታራን ታራን ላይꬃ ጊዶን ኢሲ ኢሲ ኣጊናስ ጊዲዛ ካꬅ ኤሄቴስ።

\VS{8}ኢስታ ሱንꬂኔ ኢስታ ኣይሲዛ ዞኔቲ ሃይሳፌ ካሊዲ ጻፌቲዳ።

\par }{\Q ቤኒ-ሁሬይ ኤፍሬሜ

\par }{\QB ጌዜ ኣይሴስ።


\par }{\Q \VS{9}ቤኒ-ዲቃሬይ

\par }{\QB ማቃጻ፥ ሻኣልቢሜ፥

\par }{\QB ቤቲ-ሼሚሼኔ ኤሎኔኔ

\par }{\QB ቤቲ-ሃናኔ

\par }{\QB ዴሬታ ኣይሴስ።


\par }{\Q \VS{10}ቤኒ-ሄሴዲ ኣሩቦቴ

\par }{\QB ዴሬን ዲዛ ሶኮኔ

\par }{\QB ሄፌሬ ዴሬ ኡባ ኣይሴስ።


\par }{\Q \VS{11}ቤኒ-ኣቢናዳቢ

\par }{\QB ናፎቲ-ዶሬ ቢታ ኣይሴስ፤

\par }{\QB ኢዚካ ሶሎሞኔ ናዮ ጻፊቲ ኣዚና።


\par }{\MM \VS{12}ኣሂሉዴ ና ባኣናይ ታኢናኬኔ ማጊዶ ዴሬ፥ ጳርታኔፔ ዱጌ ቢዲ ኢዝራኤሌን ዲዛ ቤቲ-ሻኣኔ ጋካናስ፥ ሄፔካ ቢዲ ዮቂማኣሜ ፒኒዲ ኣቤሊ-ማሆሌ ዴሬ ጋካናስ ዲዛይሳ ኣይሴስ።

\VS{13}ቤኒ-ጌቤሪ ጋላኣዴን ዲዛ ኤራሞቴ ዴሬ፥ ጋላኣዴን ሚናሴ ና ያኢሬ ዴሬታ፥ ኢዛ ዩሾን ጊምቤኔ ጊምቤ ፔንጌታን ጻርቂማላ ቢራታ ኮላታቲ ዲዛ 60 ጊታ ካታማታኔ ባሳኔ ቢታን ዲዛ ኣርጎባ ዴሬ ኣይሴስ።

\VS{14}ኢዶ ና ኣሂናዳቢ ማሃናይሜ ዴሬ ኣይሴስ።


\par }{\Q \VS{15}ኣሂማኣሲ ኒፍታሌሜ

\par }{\QB ዴሬ ኣይሴስ፤

\par }{\QB ኢዚ ሶሎሞኔ ናዮ

\par }{\QB ባሴማቲ ኣዚና።


\par }{\Q \VS{16}ሁሼ ና ባኣናይ ኣሴሬኔ

\par }{\QB ባኣሎቴ ዴሬ ኣይሴስ።


\par }{\Q \VS{17}ፓሩሄ ና ኢዮሳፊጼይ

\par }{\QB ዪሳኮሬ ዴሬ ኣይሴስ።


\par }{\Q \VS{18}ኤላ ና ሺምኤይ

\par }{\QB ቢኒያሜ ዴሬ ኣይሴስ።


\par }{\Q \VS{19}ኡሬ ና ጌቤሪ

\par }{\QB ጋላኣዴ ቢታን ዲዛ

\par }{\QB ኣሞሬታ ካዎ ሲሆኔ ዴሬኔ

\par }{\QC ባሳኔ ካዎ

\par }{\QB ኣጌ ዴሬ ኣይሴስ።

\par }{\PP ሄ ዴሬታ ኡባ ኣይሲዛይታ ቦላ ኣላፌቴꬂ ዲዛ ኢሲ ኣሲ ዴስ።


\par }{\SH ዱሬቴꬂ ኩሚዳ ሶሎሞኔ ካዎቴꬅ
\par }
{\PP \VS{20}ዩሁዳ ኣሳ ቆዳይኔ ኢስራኤሌ ኣሳ ቆዳይ ኣባ ሻሚንታ ማላ ጮራቲዴስ፤ ኢስቲ ሚሼኔ ኡዪሼ ኡፋይሳን ዴኢዳ።

\VS{21}ሶሎሞኔይ ኤፊራጺሴ ሻፋፔ ዶሚዲ ፊሊስጼሜ ቢታ ጋካናስ፥ ሄሳፌካ ቦላራ ጊብጼ ዛዋ ጋካናስ ዲዛ ካዎቴꬃታ ኡባ ሃሪዴስ፤ ሄ ቢታ ኣሳቲ ኢዛስ ጊራ ጊሪዳ፤ ኢስቲ ኢዚ ዲዛ ላይꬅ ኡባን ኢዛስ ሃሬቲዳ።
\XREF{}{{\XO 4:21 }{\XT{ሜꬌ 15፡8፤ 2ታሪ 9፡26}}}


\par }{\PP \VS{22}ሶሎሞኔስ ሃች ሃች ቁማስ 50 ኮንታሌ ሙሩታ ꬊሌ፥ 100 ኮንታሌ ꬊሌ፥

\VS{23}ꬊኬቲዳ 10 ቦራታ፥ ዬዳ ሚዛ 20 ቦራታኔ 100 ዶርሳታ፥ ኢስታ ቦላካ ጮፎሾታ፥ ጋራታ፥ ጌኔሳታኔ ሎኦ ካፎታ ኮሼስ።


\par }{\PP \VS{24}ሶሎሞኔይ ኤፊራጺሴ ሻፋፔ ኣርሼይ ዉሊዛ ባጋራ ዲዛ ካዎቴꬃታ ኡባ ቲፊሳ ካታማፔ ዶሚዲ ጋዛ ካታማ ጋካናስ ሃሪዴስ፤ ባ ዩሾን ዲዛ ኡባ ዴሬታራካ ሳሮን ዴኢዴስ።

\VS{25}ሶሎሞኔይ ዴኢዳ ላይꬅ ኡባን ዳኔፔ ቢዲ ቤርሳቤሄ ጋካናስ ዩሁዳ ኣሳይኔ ኢስራኤሌ ኣሳይ ኡባይ ባ ዎይኔ ቱራ ኩዋኒኔ ባ ኤꬃ ኩዋን ዎፓን ኡቲዳ።


\par }{\PP \VS{26}ሶሎሞኔስ ፓራ-ጋሬታ ጎቺዛ 40,000 ፓራቲኔ 12,000 ቶጋ ኣሳቲ ዴቴስ።
\XREF{}{{\XO 4:26 }{\XT{1ካዎ 10፡26፤ 2ታሪ 1፡14፤ 9፡25}}}

\VS{27}ሄ ዞኔታ ኣይሲዛይቲ ባና ጋኪዳ ኣጊናን ታራን ታራን ካዎ ሶሎሞኔሲኔ ኢዛ ማዳፌ ማናስ ዪዳ ኣሳስ ኡባስ ኣይኮካ ፓጪሶንታ ሺሼቴስ።

\VS{28}ቃሴካ ጋሬ ጎቺዛ ፓራቲኔ ሃንኮ ፓራቲ ባንጋኔ ሃርቆ ኤሂዲ ዎꬂዛሶን ዎꬄቴስ።


\par }{\PP \VS{29}ጾሳይ ሶሎሞኔስ ኣꬎ ኤራቴꬅ፥ ኬሂ ጊታ ኣኬካኔ ዛዋይ ባይንዳ ኤራቴꬅ ኢሚዴስ።

\VS{30}ሶሎሞኔስ ዲዛ ኣꬎ ኤራቴꬃይ ኣርሼይ ሞኪዛ ባጋራ ዲዛይታ ኣꬎ ኤራቴꬃፌኔ ጊብጼታስ ዲዛ ኣꬎ ኤራቴꬃ ኡባፌካ ኣꬌꬃ።

\VS{31}ኢዚ ኣሳ ኡባፌ ኣꬎ ኤራንቻ፤ ቃሴ ኢዚ ኤዚራሄ ኣስ ኤታኔፔ፥ ማሆላ ናይታፔ ሄማኔፔ፥ ካልኮሌፔኔ ዳሪዳፔካ ኣꬎ ኤራንቻ፤ ኢዛ ጎባቴꬂ ኢዛ ዩሾን ዲዛ ካዎቴꬅ ኡባን ሲዬቲዴስ።
\XREF{}{{\XO 4:31 }{\XT{ማዛ 89}}}

\VS{32}ኢዚ 3,000 ሌሚሶታ ሃሳይዴስ፤ ቃሴካ 1,005 ዬꬃታ ዬጺዴስ።
\XREF{}{{\XO 4:32 }{\XT{ሌሚ 1፡1፤ 10፡1፤ 25፡1፤ ሲቆ 1፡1}}}

\VS{33}ሶሎሞኔይ ሊባኖሴ ዚጋፔ ቢዲ ኬꬃ ጊምቤ ቦላ ሞኪዛ ሂሶጴ ሚꬅ ጋካናስ ዲዛ ዶዛታ ጊሻስ ዮቲዴስ፤ ሄሳꬆካ ሜሄታ፥ ዶኣታ፥ ካፎታ፥ ሳኣራ ጎሼቲዛ ሜꬌቴꬃታ ጊሻሲኔ ሞሌታ ጊሻስ ታማርሲዴስ።

\VS{34}ኢዛ ኣꬎ ኤራቴꬃ ሲዪዳ ሳኣ ካዎታ ኡባፌ ኪቴቲዳይቲ ኢዛ ኣꬎ ኤራቴꬃ ሲያናስ ዪዳ።




\par }\Chap{5}{\SH ጾሳ ኬꬅ ኬጻና ሶሎሞኔ ጊጌቴꬅ
\par }
{\R (2ታሪ 2፡1-18)

\par }{\PP \VerseOne{1}ጺሮሴ ካዎ ኪራሜይ ዳዊቴራ ባ ዲዛ ላይꬅ ኡባን ሲቆን ጋምኢዳ ጊሻስ ሶሎሞኔይ ባ ኣዋ ዳዊቴ ሶሆን ካዎታናስ ቲዬቲዳይሳ ሲዪዲ ባ ኦሳንቻታ ሶሎሞኔኮ ኪቲዴስ።

\VS{2}ሶሎሞኔይካ ኪራሜስ ዛሪዲ፥

\VS{3}«ታ ኣዋ ዳዊቴ ቦላ ኡባሶራ ዴንዲዳ ኦላ ጋሶን ጎዳይ ኢዛ ሞርኬታ ኢዛ ቶሆፔ ጋርሳራ ሃሪሳና ጋካናስ ጎዳ ባ ጾሳ ሱንꬃስ ኬꬄ ኢዚ ኬጻና ዳንዳዮንታ ኣጊዳይሳ ኔ ኤራሳ።

\VS{4}ሃኢ ጊዲኮ ጎዳ ታ ጾሳይ ታስ ኡባሶራ ሳሮቴꬅ ኢሚዳ ጊሻስ ታስ ሞርኬይ ዎይኮ ኢታ ሚሺ ዴና።

\VS{5}ጎዳይ ታ ኣዋ ዳዊቴስ፥ ‹ታኒ ኔ ሶሆን ኔ ካዎቴꬃ ኣራታን ካዎꬂዛ ኔ ናይ ታ ሱንꬃስ ኬꬅ ኬጻና› ጊዳ ማላ ታኒ ጎዳ ታ ጾሳ ሱንꬃስ ጾሳ ኬꬅ ኬጻናስ ቆፓዲስ።
\XREF{}{{\XO 5:5 }{\XT{2ሳሜ 7፡12-13}}}

\VS{6}ሄሳ ጊሻስ ሊባኖሴፔ ዚጋ ታስ ቃንጺዛ ኣሳታ ኣዛዛ፤ ታ ኣሳቲ ኔ ኣሳታራ ኦꬃና፤ ኔ ኣሳታስ ኔኒ ቃንጻ ጊዳ ዳሞዛ ታኒ ቃንጻና። ሲዶና ኣሳ ማላ ሚꬃ ቃንጾ ሂላ ኑ ኣሳይ ኤሮንታይሳ ኔኒ ኤራሳ» ጊ ኪቲዴስ።


\par }{\PP \VS{7}ኪራሜይ ሶሎሞኔ ኪታዛ ሲዪዲ ኬሂፔ ኡፋዬቲዲ፥ «ሃ ዎልቃማ ዴራ ኣይሳናስ ዳዊቴስ ኣꬎ ኤራቴꬃን ኩሚዳ ና ኢሚዳ ጎዳይ ሃች ጋላቴቶ» ጊዴስ።


\par }{\PP \VS{8}ሄሳፌ ጉዬ ኪራሜይ ሶሎሞኔስ፥ «ኔኒ ታስ ኪቲዳ ኪታይ ታና ጋኪዴስ። ኔኒ ኮዪዳይሳ ኡባ ታኒ ኦꬃና፤ ዚጋ ሙዴꬃታኔ\FTNT{*}{{\FR 5:8 }{\FQA{ሙዴꬃ፡
}}{\FT{ሙዴꬃ ኢሲ ኢሲ ባጋ ጋሞꬆ ቃላን ጪሬꬅ ዎይኮ ጩኬꬅ ጌቴቴስ።
}}} ጺዳ ሙዴꬃታ ታኒ ኔስ ሺሻና።

\VS{9}ታ ኣሳይ ሙዴꬃታ ሊባኖሴፔ ዱጌ ኣባ ማታ ጋካናስ ሚያና፤ ታኒካ ኢስታ ቃቻ ጫናዳ ኣባ ቦላራ ቶኬቲዲ ኔኒ ማላቲዳሶ ጋꬃዳ ታ ቢርሺሳና፤ ኔኒ ሄፔ ኤካዳ ኔ ባጋራ ታ ካዎቴꬃ ኬꬃን ዲዛ ኣሳስ ሚዛ ካꬅ ዬዳዳ ታ ኣሞ ኩንꬃ» ጊ ኪቲዴስ።


\par }{\PP \VS{10}ሄሳꬆ ኦꬂዲ ኪራሜይ ሶሎሞኔይ ኮዪዳ ኬና ዚጋ ሙዴꬃታኔ ጺዳ ሙዴꬃታ ኡባ ሺሺዴስ።

\VS{11}ሶሎሞኔይካ ካዎ ኪራሜ ካዎቴꬃ ኬꬃን ዲዛ ኣሳታስ ቃላባ ጊዳና ማላ 20,000 ኮንታሌ ጊስቴኔ ሙሩታ ዎጋራ ዛይቴ 400,000 ሊቲሮ ላይꬃን ላይꬃን ፓጬይ ባይንዳ ኪራሜስ ሺሼስ።

\VS{12}ጎዳይ ሶሎሞኔስ ኢሚዳ ሂዶታ ቃላ ማላ ኢዛስ ኣꬎ ኤራቴꬅ ኢሚዴስ። ኪራሜሲኔ ሶሎሞኔስ ሎኦ ጋይቶቴꬂ ዲዛ ጊሻስ ባንታ ጊዶን ጫቄቲዳ።


\par }{\PP \VS{13}ካዎ ሶሎሞኔይ ኢስራኤሌ ኣሳ ኡባፌ 30,000 ጋባራታ ዶሪዴስ።

\VS{14}ኣዶኒራሜ ኢስታ ቦላ ሃላቃ ሂስቲ ሹሚዴስ። ጋባራታካ ታሙ ታሙ ሺያን ሻኪ ሄꬑ ኬሲዴስ፤ ኢሲ ኢሲ ቡቴይ ኢሲ ኣጊና ሊባኖሴን ኦꬃና ማላኔ ናምኡ ኣጊና ባሶን ባሶን ሼምፓና ማላ ታራ ኦይꬂዴስ።\XREF{}{{\XO 5:14 }{\XT{1ካዎ 12፡18}}}

\VS{15}ሶሎሞኔስ ቶሆ ቶኪዛ 70,000 ኣሳቲኔ ሹች ቄሪዛ 80,000 ኣሳቲ ጌዜን ዴቴስ።

\VS{16}ቃሴካ ኦሶዛ ኣዋቴꬃን ካሌቲ ኦሲሲዛ 33,000 ኣላፌቲ ዴቴስ።

\VS{17}ኢስቲካ ካዎ ሶሎሞኔይ ኣዛዚን ጾሳ ኬꬃስ ዮች ጊዳና ማላ ዎጋ ሙሩታ ሹቻታ ቄሪዲ ማሲዳ።

\VS{18}ኩሼ ሂላቴꬅ ኤሪዛ ሶሎሞኔ ኣሳቲ፥ ኪራሜ ኣሳቲኔ ጌባሌ ኣሳቲ ጾሳ ኬꬃስ ኮሺዛ ሚꬂኔ ሹች ቄሪ ጊግሲዳ።




\par }\Chap{6}{\SH ሶሎሞኔይ ኬጺዳ ጾሳ ኬꬅ
\par }
{\PP \VerseOne{1}ኢስራኤሌ ኣሳይ ጊብጼ ቢታፌ ኬዚዳ ኦይዱ ጼታኔ ኦስፑን ታማንꬃ ላይꬃን ሶሎሞኔይ ኢስራኤሌ ቦላ ካዎቲዳ ኦይዳንꬆ ላይꬃን ዚፌ ጌቴቲዛ ናምኣንꬆ ኣጊናን ጎዳ ኬꬅ ኬጾ ዶሚዴስ።

\VS{2}ሶሎሞኔይ ጎዳስ ኬጺዳ ኬꬃስ ኣዱሳቴꬃይ 60 ዋꬋ፥ ጎምፓይ 20 ዋꬋ፥ ꬎቃቴꬃይ 30 ዋꬋ።

\VS{3}ጾሳ ኬꬃ ዳራንቻዛ ጎምፓይ 20 ዋꬋ ጊዲሺን ኢዛስ ኣዱሳቴꬃይ 10 ዋꬋ ካሬ ኬዜስ።

\VS{4}ጾሳ ኬꬃስ ሶ ባጋራ ኣኪዲ ካሬ ባጋራ ጹሚዳ ማስኮቴቲ ዴቴስ።

\VS{5}ጾሳ ኬꬃ ዩሾን ኡባፌ ዱማቲዳ ጊዶ ቆልኣ ኪፊሌ ጎዳራ ኦይሴꬂዲ ሃራ ኪፊሌታ ኬጺዴስ፤

\VS{6}ፖቄዛስ ጋርሳ ኪፊሌዛ ጎምፓይ 5 ዋꬋ፥ ቦላ ናምኣንꬆ ኪፊሌዛ ጎምፓይ 6 ዋꬋ፥ ቦላ ሄꬓንꬆ ኪፊሌዛ ጎምፓይ 7 ዋꬋ፤ ኣይኮይካ ጾሳ ኬꬃ ጊምቤዛ ካንꬂ ጌሎንታ ማላ ኢዛ ዩሾን ካሬ ባጋራ ኬላታ ኬሊዴስ።


\par }{\PP \VS{7}ጾሳ ኬꬃዚ ጊምቤቲዳ ሹቻቲ ማሴቲ ጊጊዳይ ሄን ባ ዲዛሶን ጊዲዳ ጊሻስ ጾሳ ኬꬃይ ኬጼቲሺን ናሪቃ ጊሪሲ፥ ካልታ ጊሪሲ ዎይኮ ሃራ ቢራታታ ጊሪሲ ጾሳ ኬꬃ ሄራን ሴቴቲቤና።
 

\par }{\PP \VS{8}ፖቄዛስ ጋርሳ ኪፊሌዛ ጌሊዛ ፔንጌይ ጾሳ ኬꬃፌ ዱጌሃ ባጋራ ዴስ፤ ሄፔ ፑዴ ናምኣንꬆ ፖቄዛኔ ሄꬓንꬆ ፖቄዛ ባናስ ዬꬊ ዬꬊ ኬዚዛ ኬቺ ዴስ።

\VS{9}ሄሳꬆ ኦꬂዲ ሶሎሞኔይ ኬꬃ ኬጺ ፖሊዴስ፤ ሂስቲዲ ካራዛ ሶ ባጋራ ዚጋ ሳንቃን ካሚዴስ።

\VS{10}ቃሴ ጾሳ ኬꬃ ዩሾን ኢስታስ ꬎቃቴꬃይ ኢቻሹ ኢቻሹ ዋꬋ ጊዲዳ ኪፊሌታ ኬጺዴስ፤ ሂስቲዲ ጾሳ ኬꬃ ጎዳራ ዚጋ ሳንቃን ኦይሴꬂዴስ።


\par }{\PP \VS{11}ጎዳ ቃላይ ሶሎሞኔኮ ዪዴስ፤

\VS{12}ሂስቲዲ፥ «ሃይሳ ኔኒ ኬጺዳ ጾሳ ኬꬃን ታ ዎጋ፥ ታ ኣዛዞኔ ማራ ኔ ናጊኮ ታኒ ኔ ኣዋ ዳዊቴስ ኢሚዳ ሂዶታ ቃላ ኔ ባጋራ ፖላና።

\VS{13}ሂስታዳ ታኒ ኢስራኤሌ ኣሳ ጊዶን ዴኣና፤ ታኒ ታ ዴራ ኢስራኤሌ ዬጋ ኣጊኬ» ጊዴስ።


\par }{\R (2ታሪ 3፡8-14)

\par }{\PP \VS{14}ሶሎሞኔይ ጾሳ ኬꬃ ኬጺ ጊጊዴስ።

\VS{15}ጾሳ ኬꬃ ጎዳ ሶ ባጋራ ዚጋ ሳንቃን ካሚዴስ፤ ዉይጌዛ ቃሴ ጺዳ ሳንቃፌ ኦꬂዴስ።

\VS{16}ጾሳ ኬꬃ ጊዶን ጉዬ ባጋራ 20 ዋꬋዚ ኡባፌ ዱማቲዳ ጊዶ ቆልኣ ጊዳና ማላ ዉይጌፔ ቢዲ ካራ ጋካናስ ዚጋ ሳንቃን ጎርዲዴስ።
\XREF{}{{\XO 6:16 }{\XT{ኬሳ 26፡33-34}}}

\VS{17}ሄ ኡባፌ ዱማቲዳ ጊዶ ቆልኣፌ ሲንꬃ ባጋራ ዲዛ ዉይጌዛስ ኣዱሳቴꬃይ 40 ዋꬋ።

\VS{18}ጾሳ ኬꬃስ ሶ ባጋይ ፑꬊዛ ጪሻታኒኔ ጪሻታ ሚስሌን ኣሌቄቲዴስ፤ ጊዶ ባጋራ ዚጋ ሳንቃን ካሜቲዳ ጊሻስ ሙሌካ ጊምቤ ሹቺ ቤቴና።


\par }{\PP \VS{19}ሶሎሞኔይ ጫቆ ታቦታ ዎꬃናስ ኡባፌ ዱማቲዳ ጊዶ ቆልኣ ጊግሲዴስ።

\VS{20}ኡባፌ ዱማቲዳ ጊዶ ቆልኣ ኣዱሳቴꬃይ 20 ዋꬋ፥ ጎምፓይ 20 ዋꬋ፥ ꬎቃቴꬃይ 20 ዋꬋ። ሶሎሞኔይ ሄ ኡባፌ ዱማቲዳ ጊዶ ቆልኣስ ሶ ባጋ ሙሩታ ዎርቃን ሜሺዴስ፤ ዚጋፔ ኦሴቲዳ ያርሾ ያርሺዛሶዛካ ዎርቃን ሜሺዴስ።

\VS{21}ሶሎሞኔይ ጾሳ ኬꬃስ ጊዶ ባጋዛ ሙሩታ ዎርቃን ሜሺዴስ፤ ዎርቃን ሜሼቲዳ ኡባፌ ዱማቲዳ ጊዶ ቆልኣስ ሲንꬃ ባጋራ ዎርቃ ሳንሳላታን ኣሌቂሲዴስ።

\VS{22}ሂስቲዲ ኬꬃስ ሶ ጊዶዛ ዎርቃን ሜሺዴስ፤ ሄሳꬆካ ኡባፌ ዱማቲዳ ጊዶ ቆልኣዛን ዲዛ ያርሾሶዛ ሙሩታ ዎርቃን ሜሺዴስ።
\FTNT{*}{{\FR 6:22 }{\FT{ሃ ያርሾሶዚ ኤጻኔ ጩዋሲዛሶ።
}}}\XREF{}{{\XO 6:22 }{\XT{ኬሳ 30፡1-3}}}


\par }{\PP \VS{23}ኡባፌ ዱማቲዳ ጊዶ ቆልኣዛን ዎꬃናስ ኢሳስ ኢሳስ ጌሳይ 10 ዋꬋ ጊዲዛ ናምኡ ኪሩቤ ሚስሌታ ዎጋራ ሚꬃፌ ማሲዲ ጊግሲዴስ።

\VS{24}ኮይሮ ኪሩቤዛ ቄፌይ ኢሶይ ኢቻሹ ዋꬋ፤ ናምኣንꬆዚ ኢቻሹ ዋꬋ፤ ኮይሮ ቄፌ ጼራፔ ቢዲ ናምኣንꬆ ቄፌዛ ጼራ ጋካናስ ታሙ ዋꬋ።

\VS{25}ናምኣንꬆ ኪሩቤዛ ቄፌይካ ታሙ ዋꬋ፤ ናምኡ ኪሩቤታ ሜꬋይኔ ጉባይ ኢሲ ጊና።

\VS{26}ኢሲ ኢሲ ኪሩቤ ጌሳይ ታሙ ዋꬋ።

\VS{27}ሶሎሞኔይ ጾሳ ኬꬃን ዲዛ ኡባፌ ዱማቲዳ ጊዶ ቆልኣን ኪሩቤታ ዎꬂዴስ፤ ኢስታ ቄፌይ ሚጬቲ ኡቲዴስ፤ ኢሲ ኪሩቤዛ ቄፌይ ኢሲ ባጋ ጎዳ ቦቺሺን ሃንኮ ኪሩቤዛ ቄፌይ ሃንኮ ባጋ ጎዳ ቦቼስ፤ ኢስታ ናምኣታ ቄፌይ ሶ ጊዶን ኢሶይ ኢሳራ ጋይቴስ።

\VS{28}ሶሎሞኔይ ኪሩቤታካ ዎርቃን ሜሺዴስ።
\XREF{}{{\XO 6:28 }{\XT{ኬሳ 25፡18-20}}}


\par }{\PP \VS{29}ኡባፌ ዱማቲዛ ጊዶ ቆልኣዛ ሶ ባጋራኔ ካሬ ባጋራ ጎዳ ኪሩቤ ሚስሌታን፥ ዛምባ ሚስሌታኒኔ ጪሻ ሚስሌታን ኣሌቂሲዴስ።

\VS{30}ቃሴካ ኡባፌ ዱማቲዳ ጊዶ ቆልኣዛኔ ጾሳ ኬꬃ ዉይጌዛ ኡባ ዎርቃን ሜሺዴስ።


\par }{\PP \VS{31}ኡባፌ ዱማቲዳ ጊዶ ቆልኣ ጌሊዛሶዛስ ፔንጌዛ ዎጋራ ሚꬃፌ ሳንቃታ ጊግሲዴስ፤ ቆሲላꬃታሲኔ ቆሬታስ ኢቻሹ ዞዜይ ዴስ።

\VS{32}ዎጋራ ሚꬃፌ ኦሴቲዳ ናምኡ ሳንቃታ ኪሩቤ ሚስሌታን፥ ዛምባታ ሚስሌታኒኔ ጪሻ ሚስሌታን ኣሌቂሲዴስ፤ ሄይታ ኡባ ዎርቃን ሜሺዴስ።

\VS{33}ሄሳꬆካ ጾሳ ኬꬃ ጌሊዛሶ ፔንጌዛን ዎጋራፔ ኦሴቲዳ ኦይዱ ዞዜራ ዲዛ ቆሲላꬅ ኤሲዴስ።

\VS{34}ናምኡ ናምኡ ሳንቃቲ ማጻፋን ኢሲ ቦላ ኦይኬቲዳ ናምኡ ሳንቃታ ጊግሲዴስ።

\VS{35}ኢስታ ቦላ ኪሩቤ ሚስሌታ፥ ዛምባ ሚስሌታኔ ጪሻ ሚስሌታ ሜꬊዴስ፤ ሄ ሚስሌታ ሙሩታ ዎርቃን ሜሺዴስ።


\par }{\PP \VS{36}ጾሳ ኬꬃን ጊዶ ዉይጌን ማሴቲዳ ሹች ሄꬑ ማራን ሊጪዴስ፤ ቃሴ ኢሲ ማራን ዚጋ ሳንቃ ሊጪዴስ።


\par }{\PP \VS{37}ሶሎሞኔይ ካዎቲዳ ኦይዳንꬆ ላይꬃን፥ ዚፌ ጌቴቲዛ ናምኣንꬆ ኣጊናን ጎዳ ኬꬃ ዮቺ ዬጌቲዴስ።

\VS{38}ሶሎሞኔይ ካዎቲዳ ታማኔ ኢሲንꬃ ላይꬃን፥ ቡሌ ጌቴቲዛ ኦስፑንꬃ ኣጊናን ጾሳ ኬꬃይ ካሴ ኬጻናስ ቆፒዳ ማላ ኬጼቲ ጊጊዴስ፤ ሶሎሞኔይ ጾሳ ኬꬃ ላፑን ላይꬃን ኬጺ ኩንꬂዴስ።




\par }\Chap{7}{\SH ሶሎሞኔይ ኬጺዳ ካዎ ኬꬅ
\par }
{\PP \VerseOne{1}ሶሎሞኔይ ባ ኬꬅ ኬጺ ጊጋናስ 13 ላይꬅ ኤኪዴስ።

\VS{2}ሊባኖሴ ዎራ ጌቴቲዛ ካዎቴꬃ ኬꬅ ኬጺዴስ፤ ሄ ኬꬃስ ኣዱሳቴꬃይ 100 ዋꬋ፥ ጎምፓይ 50 ዋꬋ ጌሳይ 30 ዋꬋ፤ ኦይዱ ማራን ኤቂዳ ዚጋ ቱሳቲ ቱቂ ኦይኪዳ ዚጋፔ ኦሴቲዳ ዞንጋልꬃቲ\FTNT{*}{{\FR 7:2 }{\FQA{ዞንጋልꬅ፡
}}{\FT{ዞንጋልꬅ ጊዛይሳ ኢሲ ኢሲ ባጋ ጋሞꬆ ቃላን ጻርባ ጌቴቴስ።
}}} ዴቴስ።

\VS{3}ቱሳቲ ቶኪ ኦይኪዛ ጌዴ ዎꬊዛ ሚꬃቲ ዴቴስ፤ ኢሲ ማራ ቦላ 15 ዞንጋልꬃቲ ዴቴስ፤ ሄይቲ ኢሲ ቦላ ኦይዱ ታማኔ ኢቻሻ። ሄ ዞንጋልꬃታፔ ቦላራ ካራ ካሚዛ ዚጋ ሳንቃቲ ዴቴስ።

\VS{4}ሄ ኬꬃ ማስኮቴቲ ሄꬑ ማራን ꬎቁ ጊ ኦሴቲዳ፤ ኢስቲ ኢሶይ ኢሳራ ጊናን ዴቴስ።

\VS{5}ፔንጌታሲኔ ማስኮቴታስ ኦይዱ ዞዜራ ዲዛ ቆሲላꬃቲ ዴቴስ፤ ማስኮቴቲ ሄꬑ ማራን ኦሴቲዳ፤ ኢስቲ ኢሶይ ኢሳራ ጊናን ዴቴስ።


\par }{\PP \VS{6}ሶሎሞኔይ ዳሮ ቱሳታራ ዲዛ ኬꬄ ጌቴቲዛ ኬꬅ ኬጺዴስ፤ ሄ ኬꬃስ ኣዱሳቴꬃይ 50 ዋꬋ፥ ጎምፓይ 30 ዋꬋ፤ ሲንꬃ ባጋራ ቱሳን ኡቲዳ ካራይ ዲዛ ኣሲ ሲሜሬቲዛ ዳራንቻይ ዴስ።

\VS{7}ቃሴ ኢዚ ፒርዳ ፒርዳናስ ኡቲዛ ሺሎታ ኬꬅ ኬጺዴስ፤ ሄ ኬꬃይ ዉይጌፔ ቢዲ ካራ ጋካናስ ዚጋ ሳንቃን ጎርዴቲዴስ።

\VS{8}ፒርዳ ኬꬃፌ ጉዬ ባጋራ ዲዛ ዛጎን ካዎቴꬃ ኬꬃ ባስ ዳናሶ ሃንኮ ኬꬃ ማላ ኦꬂ ኬጺዴስ፤ ሶሎሞኔይ ባ ማቾ ፓሮኔ ናዪስ ሄሳ ማላ ካዎቴꬃ ኬꬅ ኬጺ ኢሚዴስ።
\XREF{}{{\XO 7:8 }{\XT{1ካዎ 3፡1}}}


\par }{\PP \VS{9}ሄ ኬꬃቲ ኡባይ ካሬፔ ቢዲ ጊታ ዛጎዛ ጋካናስ፥ ዮቻፌ ቢዲ ካራ ጋካናስ ጊናን ጊናን ቃንጼቲ ማሴቲዳ ሹቻታን ኬጼቲዳ።

\VS{10}ዮቻዚካ ዎꬊዳይ 10 ዋꬋኒኔ 8 ዋꬋን ሎኢ ማሴቲዳ ጊታ ሹቻታና።

\VS{11}ኢዛፔ ቦላ ባጋራ ሚጼን ሚጼን ማሴቲዳ ሎኦ ሹቻቲኔ ዚጋ ሳንቃቲ ዴቴስ።

\VS{12}ጾሳ ኬꬃ ዉይጌይ ያኔ ሃ ሲሜሬቲዛ ዳራንቻራ ጉጂን ጊታ ዛጎዛ ማላ ሎኢ ማሴቲዳ ሄꬑ ዩሾ ሹቻን፥ ኢሲ ዩሾ ዚጋ ሳንቃን ጊምቤቲዴስ።


\par }{\SH ኪራሜ ኦሶ
\par }
{\PP \VS{13}ካዎ ሶሎሞኔይ ኪቲዲ ኪራሜ ጌቴቲዛ ኣስ ጺሮሴ ካታማፔ ኤሂሲዴስ።

\VS{14}ኒፍታሌሜ ቆሞፌ ጊዲዳ ኪራሜ ኣያ ኣምኦ፤ ኢዛ ኣዋይ ጺሮሴ ኣሳ፤ ጻርቂማላ ኦሶንካ ኤሬቲዳ ሂላንቻ፤ ኪራሜይ ጻርቂማላ ቆጺዛ ሂላቴꬂ ዲዛ ኣሳ፤ ኢዚ ጻርቂማላፔ ቆጺዲ ኬሲዛ ኦሶ ኡባን ኣኬካን፥ ኤራቴꬃኒኔ ሂላቴꬃን ኬሂ ሎሂዳ ኣሳ፤ ኢዚካ ካዎ ሶሎሞኔኮ ዪዲ ባስ ኢሜቲዳ ኦሶ ኡባ ኦꬂዴስ።


\par }{\PP \VS{15}ኪራሜይ ኢሲ ኢሲ ጌሳይ 18 ዋꬋ፥ ዩዪ ኣꬋናስ ኦርዴቴꬃይ 12 ዋꬋ ጊዲዳ ናምኡ ጻርቂማላ ቱሳታ ኦꬂዴስ።

\VS{16}ሄሳꬆካ ቱሳታ ጼራን ዎꬃናስ ናምኡ ቁስቴታ ጻርቂማላፔ ሴሪሲዲ ኦꬂዴስ፤ ኢሲ ኢሲ ቁስቴይ ኢቻሽ ዋꬋ ኣዱቄስ።

\VS{17}ቱሳ ሁኤን ዲዛ ቁስቴታስ ኣሌቆ ጊዳና ማላ ኢሲ ቁስቴስ ጊቴ ሚሳቲዛ ላፑን ሳንሳላታ ኦꬂዴስ።

\VS{18}ቱሳታ ቦላ ዲዛ ቁስቴታ ኣሌቂሳናስ ኢሲ ኢሲ ጊቴ ሳንሳላታ ዩሾን ናምኡ ማራን ኦሮማኔታ ኦሲሲዴስ፤ ናምኡ ቁስቴታስካ ሄሳꬆ ኦꬂዴስ።

\VS{19}ዳራንቻን ኤቂዳ ቱሳታ ሁኤን ዲዛ ቁስቴታ ኣዱሳቴꬃይ 4 ዋꬋ፤ ኢስታ ቦላ ሱፌ ጪሽ ሚሳቲዛ ጪሺ ዴስ።

\VS{20}ናምኡ ቱሳታ ሁኤ ቦላ ዲዛ ጊቴ ሳንሳላታታፔ ካሊዲ ዲዛ ኤꬖይ ኡቲዳሶሆፔ ቦላ ባጋራ 200 ኦሮማኔ ቴራ ሚስሌቲ ናምኡ ማራን ዩዪ ኣꬊ ዴቴስ።

\VS{21}ኪራሜይ ሄ ናምኡ ቱሳታ ሄ ሃ ሲሜሬቲዛሶን ጾሳ ኬꬃ ዳራንቻን ኤሲዴስ፤ ዱጌሃ ባጋራ ኤሲዳ ቱሳ ያኪኔ
\FTNT{†}{{\FR 7:21 }{\FQA{ያኪኔ፡
}}{\FT{ያኪኔ ጉሲ ኢብራዌታ ቃላራ ጾሳይ ኤሴስ ጉሳ።
}}}፥ ፑዴሃ ባጋራ ኤሲዳይሳ ቦኤዜ
\FTNT{‡}{{\FR 7:21 }{\FT{ቦኤዜ ጉሲ ኢብራዌታ ቃላራ ጾሳ ዎልቃን ጉሳ።
}}} ጊ ሱንꬂዴስ።

\VS{22}ቱሳታ ሁኤን ዲዛ ቁስቴቲ ሱፌ ጪሽ ሚሳቴቴስ፤ ሄሳ ማላን ቱሳታ ኦሶይ ፖሌቲዴስ።


\par }{\SH ጻርቂማላፔ ኦሴቲዳ ጊታ ጋባቴ
\par }
{\R (2ታሪ 4፡2-5)

\par }{\PP \VS{23}ኪራሜይ ኢዛስ ሜꬋይ ኤꬖ ማላ ጊታ ጋባቴ ጻርቂማላፔ ሴሪሲ ሜꬊዴስ፤ ሄ ጊታ ጋባቴዛ ዶናይ ሃ ጋጻፔ ያ ጋጻ ጋካናስ 10 ዋꬋ፤ ጌሳይ 5 ዋꬋ፤ ዩዪ ኣꬋናስ ቃሴ 30 ዋꬋ።

\VS{24}ጊታ ጎንጌዛ ዶናን ካሬ ባጋራ ዚቂ ጊዲ ኢዛራ ኦይኬቲ ሜꬌቲዳ ጎሴ ሚስሌቲ ዴቴስ፤ ሄ ሚስሌቲ ናምኡ ማራን ኢሲ ኢሲ ዋꬋን ታማይ ታማይ ዩዪ ኣꬋናስ ሹዬቲዴስ።


\par }{\PP \VS{25}ሄ ጊታ ጋባቴይ ጻርቂማላፔ ሜꬌቲዳ 12 ቦራ ሚስሌታ ዞኮን ኡቲዴስ፤ ቦራታ ሚስሌታፔ ሄꬓቲ ፑዴሃ ባጋ፥ ሄꬓቲ ኣርሼይ ዉሊዛ ባጋ፥ ሄꬓቲ ዱጌሃ ባጋ፥ ሄꬓቲ ቃሴ ኣርሼይ ሞኪዛ ባጋ ሲሚ ኡቲዳ፤ ጊታ ጋባቴዚ ኢስታ ቦላ ኡቲዴስ፤ ኢስታስ ጉዬ ባጋይ ጊዶ ሲሚ ኡቲዴስ።

\VS{26}ሄ ጊታ ጎንጌዛስ ኦርዴቴꬃይ ኩሼ ቃኣ ሊኬ፤ ኢዛ ዶናይ ጪሻ ሚሳቲዲ ዋንጫ ሚሳቴስ፤ ሄ ጊታ ጋባቴዚ 40,000 ሊቲሮ ጊዲዛ ሃꬅ ኦይኬስ።


\par }{\SH ጻርቂማላፔ ኦሴቲዳ ጋሬታ
\par }
{\PP \VS{27}ኪራሜይ ቃሴ ዱማ ዱማ ሚሻታ ዎꬂዛ ታሙ ጋሬታ ጻርቂማላፔ ሜꬊዴስ፤ ሄ ጋሬታስ ኢሳስ ኢሳስ ኣዱሳቴꬃይ 4 ዋꬋ፥ ጎምፓይ 4 ዋꬋ፥ ጌሳይ 3 ዋꬋ።

\VS{28}ሄ ጋሬቲ ሄሳꬆ ኦሴቲዳ፤ ፑዴ ኤቂዳ ኦይዱ ቢራታታ ቦላ ፒዲ ጊዳ ሎቻ ጻርቂማላቲ ኦይኬቲ ኡቲዳ።

\VS{29}ሄ ጻርቂማላታ ቦላ ጋሞታ፥ ቦራታኔ ኪሩቤታ ሚሳቲሲዲ ሜꬊዳ ሚስሌቲ ዴቴስ፤ ጋሞታ ሚስሌታፔኔ ቦራታ ሚስሌታፔ ቦላ ባጋራኔ ጋርሳ ባጋራ ቆጼቲ ጊጊዳ ጪሻ ኤንጩርሳ ሚስሌቲ ዴቴስ።

\VS{30}ሚሻታ ኢስታ ቦላ ዎꬂዛ ጻርቂማላፔ ኦሴቲዳ ኦይዱ ጋሬቲ ዴቴስ፤ ሄ ጋሬቲ ጌንዴራና ማላ ኦይኪዳ ማርጮቲ ዴቴስ፤ ሄሳꬆካ ኦይዱ ባጋራ ሜቻ ጎንጌይ ኢስታ ቦላ ኡቲዛ ጻርቂማላፔ ኦሴቲዳ ጪሻ ኤንጩርሳታን ኣሌቄቲ ኡቲዳ።

\VS{31}ሜቻ ጎንጌዛ ቆꬌ ጌሳይ ኢሲ ታꬋኮ፤ ቃሴ ጎንጌዛ ጌሳይ ኢሲ ዋꬋ ማላ፤ ኢዚካ ኤꬖ ማላ፤ ጎንጌዛ ቆꬌይ ሚስሌታን ኣሌቄቲ ኡቲዴስ፤ ኢዛ ቶኪ ኦይኪዳ ኦይዱ ጉላይ ዴስ ኣቲን ኤꬖ ዴና።

\VS{32}ኦይዱ ጋሬታስ ኢሳስ ኢሳስ ጌሳይ ኢሲ ዋꬋኔ ባጋ፤ ሄ ጋሬቲ ሎቻ ጻርቂማላፔ ጋርሳ ባጋራ ዴቴስ፤ ጋሬቲ ኢስታ ቦላ ሚሼ ዎꬂዛሶታራ ኢሲፌ ማርጮን ኦይኬቲ ኡቲዳ።

\VS{33}ጋሬቲ ኦላ ፓራ-ጋሬ ሚሳቴቴስ፤ ጋሬታ ኢሲ ቦላ ጋꬂ ዋጺዛ ማርጮቲ፥ ቻርኬቲኔ ታጎቲ ኡባይካ ጻርቂማላፔ ኦሴቲዳ።

\VS{34}ሄ ጋሬታ ኡባ ዞዜታስካ ኢስታ ቶሆሶራ ቶሆሶራ ኢስታራ ኢሲኖ ጊዲ ኦይኬቲዲ ጻርቂማላፔ ሜꬌቲዳ ዜምፖቲ ዴቴስ።

\VS{35}ኢሲ ኢሲ ጋሬዛ ሁኤ ዩሾን ኢዛስ ጌሳይ ኢሲ ዋꬋስ ባጋ ፒሬሜይ ዴስ፤ ዜምፖቲኔ ሎቻ ጻርቂማላቲ ጋሬዛራ ኦይኬቲ ኢሲኖ ጊዲ ኦሴቲዳ።

\VS{36}ሃ ዜምፖታፔኔ ሎቻ ጻርቂማላታፔ ጊዶን ዲዛ ሃንኮ ኣቲዳ ሶሆቲ ኡባይ ኪሩቤታን፥ ጋሞታኒኔ ዛምባታ ሚስሌታን ኣሌቄቲ ኡቲዳ፤ ቃሴ ኢስታ ዩሾይ ጪሻ ኤንጩርሳ ሚስሌን ኣሌቄቲ ኡቲዴስ።

\VS{37}ታሙ ጋሬቲካ ሄሳꬆ ኦሴቲዳ፤ ኢስቲ ሴሪዲ ሜꬌቲዳ ሚሻይ ኢሲኖ ጊዲዳ ጊሻስ ኢስታ ጌሳይኔ ሜꬋይ ኢሲ ማላ።


\par }{\PP \VS{38}ኪራሜይ ታሙ ሜቻ ጎንጌታ ጻርቂማላፔ ሜꬊዴስ፤ ኢሲ ኢሲ ጎንጌ ጎምፓይ 4 ዋꬋ ጊዲዲ፥ 880 ሊቲሮ ሃꬅ ኦይኬስ፤ 10 ጋሬታስ ሁኤን ሁኤን ኢሲ ኢሲ ሜቻ ጎንጌይ ዴስ።
\XREF{}{{\XO 7:38 }{\XT{ኬሳ 30፡17-21}}}

\VS{39}ኪራሜይ ኢቻሽ ጋሬታ ጾሳ ኬꬃስ ፑዴሃ ባጋራ፥ ኢቻሻታ ቃሴ ጾሳ ኬꬃስ ዱጌሃ ባጋራ ዎꬂዴስ፤ ቃሴ ጻርቂማላፔ ኦሴቲዳ ጊታ ጋባቴዛ ጾሳ ኬꬃፌ ዱጌሃ ባጋራ ኣርሼይ ሞኪዛ ባጋራ ጉላ ቦላ ኤሲዴስ።


\par }{\SH ጾሳ ኬꬃ ሚሻታ
\par }
{\R (2ታሪ 4፡11—5፡1)

\par }{\PP \VS{40}ቃሴ ኪራሜይ ጻሮታ፥ ቃጴታኔ ዲስቴታ ሜꬊዴስ፤ ሂስቲዲ ካዎ ሶሎሞኔስ ጎዳ ኬꬃ ኦሶታ ሃይሳፌ ካሊዛይሳ ማላ ኦꬂ ፖሊዴስ።

\VS{41}ሄይቲካ ናምኡ ቱሳታ፤

\par }{\QB ሄ ቱሳታ ሁኤ ቦላ ዎꬂዛ

\par }{\QB ኤꬖ ማላ ኦሴቲዳ

\par }{\QB ናምኡ ቁስቴታ፥

\par }{\QB ቱሳታ ቦላ ዲዛ

\par }{\QB ቁስቴታ ኣሌቂሲዛ

\par }{\QB ናምኡ ጊቴ ማላ ሳንሳላታታ፥


\par }{\MM \VS{42}ቁስቴታ ቦላኔ ቱሳታ ቦላ ናምኡ ማራን ኦሴቲዳ ጊቴ ማላ ሳንሳላታታ፥

\par }{\QB ኣሌቂሲዛ 400 ኦሮማኔ

\par }{\QB ቴራ ሚስሌታ፥


\par }{\QB \VS{43}ታሙ ጋሬታ፥

\par }{\QB ታሙ ሜቻ ጎንጌታ፥


\par }{\QB \VS{44}ጊታ ጎንጌዛኔ

\par }{\QB ኢዛ ቶኪዳ 12 ቦራ ሚስሌታ፥


\par }{\QB \VS{45}ጻሮታ፥ ቃጴታኔ ዲስቴታ።

\par }{\PP ኪራሜይ ካዎ ሶሎሞኔይ ጎዳ ኬꬃ ኦሶስ ጎኤታና ማላ ሃ ሚሻታ ኡባ ቁጬቲዲ ጾልቂዛ ጻርቂማላፔ ኦꬂዴስ።

\VS{46}ካዎ ሶሎሞኔይ ሱኮቴፔኔ ጳርታኔፔ ጊዶን ዮርዳኖሴ ዴምባን ዴኢዛ ጻርቂማላ ሴሪሲዛሶን ሃይታ ኡባ ኦሲሲዴስ።

\VS{47}ጻርቂማላፔ ሜꬌቲዳ ሃ ሚሻይ ኡባይ ኬሂ ዳሮ ጊዲዳ ጊሻስ ሶሎሞኔይ ኢዛ ሜዛኒሲቤና፤ ሄሳ ጊሻስ ሃ ሜꬌቲዳ ሚሻቲ ኣይ ኬና ዴጾኮ ኤሬቲቤና።


\par }{\PP \VS{48}ቃሴካ ሶሎሞኔይ ጎዳ ኬꬃ ጊዶን ጎኤታና ማላ ኦሲሲዳ ሚሻቲ ኡባይ ሃይሳፌ ካሊዛይታ። ዎርቃፌ ኦሴቲዳ ያርሾ ያርሺዛሶ፥ ጎዳ ሲንꬃን ዎꬂዛ ኡኬꬃቲ ኡቲዛ ዎርቃ ጻራጴዛ፥
\XREF{}{{\XO 7:48 }{\XT{ኬሳ 25፡23-30፤ 30፡1-3}}}

\VS{49}ኡባፌ ዱማቲዳ ጊዶ ቆልኣፌ ሲንꬃን ኢቻሻቲ፥ ኡሻቻ ባጋራ ኢቻሻቲ፥ ሃዲርሳ ባጋራ ኤቂዳ ዎርቃፌ ኦሴቲዳ ጾምፔ ዎꬂዛ ባላታ፥ ጪሻታ፥ ጾምፔታኔ ቃጴታ፥
\XREF{}{{\XO 7:49 }{\XT{ኬሳ 25፡31-40}}}

\VS{50}ጹኣታ፥ ጾምፔ ቶይሲዪዛይታ፥ ጻሮታ፥ ኤጻኔ ኢስታ ቦላ ጩዋሲዛይታ፥ ታማ ኤኪዛ ሚሻታኔ፥ ኡባፌ ዱማቲዳ ጊዶ ቆልኣ ፔንጌታሲኔ ጾሳ ኬꬃ ፔንጌታስ ጊዲዛ ማጻፋታ። ሃ ሚሻቲ ኡባይ ዎርቃፌ ኦሴቲዳ።


\par }{\PP \VS{51}ካዎ ሶሎሞኔይ ጎዳ ኬꬃ ኦሶ ኡባ ፖሊዳፔ ጉዬ ኢዛ ኣዋ ዳዊቲ ጎዳስ ዱማሲ ዎꬂዳ ቢራ፥ ዎርቃኔ ሃራ ሚሻታካ ኡባ ኤሂዲ ጾሳ ኬꬃ ሚሽ ሚንጂዛሶን ዎꬂዴስ።\XREF{}{{\XO 7:51 }{\XT{2ሳሜ 8፡11፤ 1ታሪ 18፡11}}}




\par }\Chap{8}{\SH ታቦታዛ ጾሳ ኬꬅ ጌልꬆ
\par }
{\R (2ታሪ 5፡2—6፡2)

\par }{\PP \VerseOne{1}ሄሳፌ ጉዬ ካዎ ሶሎሞኔይ ታቦታዛ ዳዊቴ ካታማ ጺዮኔፔ ኬሲዲ ጾሳ ኬꬅ ኤሃናስ ኢስራኤሌ ጪማታ፥ ኮራፒኔታኔ ኢስራኤሌ ኬꬃ ኣሳ ሃላቃታ ባ ዲዛሶ ዬሩሳላሜ ካታማ ሺሺዴስ።
\XREF{}{{\XO 8:1 }{\XT{2ሳሜ 6፡12-16፤ 1ታሪ 15፡25-29}}}

\VS{2}ኤታኒሜ ጌቴቲዛ ላፑንꬃ ኣጊናን ዳሴ ባኣሌይ ቦንቼቲዛ ዎዴ ኢስራኤሌ ኣቱማ ኣሳይ ኡባይ ካዎ ሶሎሞኔኮ ሺቂዴስ።
\XREF{}{{\XO 8:2 }{\XT{ሌዌ 23፡24}}}


\par }{\PP \VS{3}ኢስራኤሌ ጪማቲ ኡባይ ሺቂን ቄሴቲ ታቦታዛ ዴንꬂ ቶኪዳ።

\VS{4}ሌዌቲኔ ቄሴቲ ታቦታ፥ ዱንካኔዛኔ ኢዛ ጊዶን ዲዛ ጌሻ ሚሻታ ኡባ ቶኪዲ ኤሂዳ።

\VS{5}ካዎ ሶሎሞኔይኔ ኢዛራ ዲዛ ኢስራኤሌ ኣሳይ ኩሜꬅ ታቦታ ሲንꬃን ሺቂዲ ቆዳናስ ዳንዳዬቶንታ ጮራ ዶርሳታኔ ቦራታ ያርሺዳ።


\par }{\PP \VS{6}ሄሳፌ ጉዬ ቄሴቲ ታቦታ ጾሳ ኬꬃ ጊዶን ዲዛ ኡባፌ ዱማቲዳ ጊዶ ቆልኣን ኪሩቤ ሚስሌታ ቄፌታፔ ጋርሳ ባጋራ ዎꬂዳ።

\VS{7}ሚጬቲ ኡቲዳ ኪሩቤታ ቄፌቲ ታቦታኔ ታቦታ ቶኪዛ ሚꬃ ካሚዳ።

\VS{8}ቶሆ ሚꬃቲ ኬሂፔ ኣዱሳ ጊዲዳ ጊሻስ ኢስታ ጼራይ ኡባፌ ዱማቲዳ ጊዶ ቆልኣፌ ሲንꬃ ባጋራ ዲሼ ቤቴቴስ፤ ጊዶ ኣቲን ኡባፌ ዱማቲዳ ጊዶ ቆልኣስ ሲንꬃ ባጋራ ጊዶንታ ሃራ ባጋራ ዲዛይታስ ቤቴቴና፤ ኢስቲ ሃኖ ጋካናስ ሄን ዴቴስ።

\VS{9}ኢስራኤሌ ኣሳይ ጊብጼ ቢታፌ ኬዚዳ ዎዴ ጎዳይ ኢስታራ ጫቄቲዳ ሲና ዙማ ቦላ ሙሴይ ታቦታ ጊዶን ዎꬂዳ ማሴቲዳ ናምኡ ሹቻታፔ ኣቲን ሃራይ ኣይኮ ሚሺካ ባዋ።
\XREF{}{{\XO 8:9 }{\XT{ዛሬ 10፡5}}}


\par }{\PP \VS{10}ቄሴቲ ጌሻሶዛፔ ኬዚን ሻራይ ጎዳ ኬꬅ ኩሚ ኡቲዴስ።

\VS{11}ሄ ሻራ ጊዶን ዲዛ ጾሳ ቦንቾይ ሶሆዛ ኩሚዳ ጊሻስ ቄሴቲ ባንታ ኦሶ ኦꬃናስ ዳንዳይቤቴና።
\XREF{}{{\XO 8:11 }{\XT{ኬሳ 40፡34-35}}}


\par }{\SH ሶሎሞኔ ዎሳ
\par }
{\PP \VS{12}ሄሳፌ ጉዬ ሶሎሞኔይ፥ «ኣቤት ጎዳዉ፥ ኔኒ፥ ‹ታኒ ꬉማ ሻራን ዴኣና› ጋዳሳ።
\XREF{}{{\XO 8:12 }{\XT{ማዛ 18፡11፤ 97፡2}}}

\VS{13}ሄኮ ታኒ ኔኒ ኢዛን ሜርናስ ዴኣና ማላ ጊታ ኬꬅ ኬጻዲስ» ጊ ዎሲዴስ።


\par }{\SH ሶሎሞኔይ ዴራስ ሃሳይዳ ሃሳያ
\par }
{\R (2ታሪ 6፡3-11)

\par }{\PP \VS{14}ኢስራኤሌ ኣስ ኡባይ ዱላታን ኩሚ ኤቂዲሺን ካዎይ ኢስታኮ ሲሚዲ፥

\VS{15}«ጎዳ ኢስራኤሌ ጾሳይ ጋላቴቶ! ታ ኣዋ ዳዊቴስ ባ ዶናን ዮቲዳ ሂዶታ ቃላ ባ ኩሼን ፖሊዴስ፤ ሄ ኢዚ ኢሚዳ ሂዶታይ፥

\VS{16}‹ታ ዴራ ኢስራኤሌ ታኒ ጊብጼ ቢታፌ ኬሲዳ ጋላሳፌ ዶሚን ታ ሱንꬃይ ኢዛን ጼይጌታና ማላ ጾሳ ኬꬅ ኬጻናስ ኢስራኤሌ ቆሞታ ካታማታፔ ኢሳካ ዶራቤኬ፤ ጊዶ ኣቲን ታ ዴራ ኢስራኤሌ ካሌꬃና ማላ ዳዊቴ ዶራዲስ› ጌስ።
\XREF{}{{\XO 8:16 }{\XT{2ሳሜ 7፡4-11፤ 1ታሪ 17፡3-10}}}


\par }{\PP \VS{17}«ታ ኣዋ ዳዊቲ ጎዳ ኢስራኤሌ ጾሳ ሱንꬃስ ጾሳ ኬꬅ ኬጻናስ ባ ዎዚናን ቆፒዴስ።

\VS{18}ጎዳይ ታ ኣዋ ዳዊቴስ፥ ‹ኔኒ ታ ሱንꬃስ ጾሳ ኬꬅ ኬጻናስ ኔ ዎዚናን ቆፒዳይሲ ሎኦ፤
\XREF{}{{\XO 8:18 }{\XT{2ሳሜ 7፡1-3፤ 1ታሪ 17፡1-2}}}

\VS{19}ጊዶ ኣቲን ጾሳ ኬꬃ ኬጻናይ ኔና ጊዳካ፤ ታ ሱንꬃስ ጾሳ ኬꬅ ኬጻናይ ኔ ጉልባቴፔ ዬሌታና ኔ ና› ጊዴስ።
\XREF{}{{\XO 8:19 }{\XT{2ሳሜ 7፡12-13፤ 1ታሪ 17፡11-12}}}


\par }{\PP \VS{20}«ጎዳይ ባ ኢሚዳ ሂዶታ ቃላ ፖሊዴስ፤ ጎዳይ ኢሚዳ ሂዶታ ቃላ ማላ ታኒ ታ ኣዋ ዳዊቴ ሶሆን ካዎታዳ ኢስራኤሌ ካዎቴꬃ ኣራታን ኡታዲስ። ቃሴካ ጎዳ ኢስራኤሌ ጾሳ ሱንꬃስ ጾሳ ኬꬅ ኬጻዲስ።

\VS{21}ጎዳይ ኑ ኣዋታ ጊብጼፔ ኬሲዳ ዎዴ ኢስታራ ጫቄቲዳ ጫቆ ቃላይ ኢዛን ዲዛ ታቦታይ ዳናሶ ታ ኢዛ ጊዶን ጊጊሳዲስ» ጊ ኣንጂዴስ።


\par }{\SH ሶሎሞኔ ዎሳ
\par }
{\R (2ታሪ 6፡12-42)

\par }{\PP \VS{22}ሄሳፌ ጉዬ ሶሎሞኔይ ጎዳስ ያርሾ ያርሺዛሶ ሲንꬃን ኩሜꬃ ኢስራኤሌ ዴራ ዱላታይ ዲዛሶን ኤቂዲ ባ ኩሼ ፑዴ ሳሎ ዴንꬂዴስ፤

\VS{23}ሂስቲዲ፥ «ኣቤት ጎዳዉ፥ ኢስራኤሌ ጾሳዉ! ቦላ ሳሎን ዎይኮ ጋርሳ ሳኣን ኔ ማላ ጾሲ ዴና፤ ባ ኩሜꬃ ዎዚናን ኔ ሲንꬃን ሚኒ ኤቂዳ ኔ ኦሳንቻታስ ኔ ጫቂዳ ቃላ ናጊዛይኔ ኔ ሚኖ ሲቆዛ ቆንጪሲዛይ ኔና።

\VS{24}ኔ ኣሽካራስ ታ ኣዋ ዳዊቴስ ኔኒ ኦꬃና ጋዳ ኢሚዳ ሂዶታ ናጋዳሳ፤ ኔኒ ካሴ ኔ ዶናን ዮቲዳ ሂዶታ ቃላ ኔ ኩሼን ሃች ፖላዳሳ።


\par }{\PP \VS{25}«ሃኢካ ኣቤት ጎዳዉ፥ ኢስራኤሌ ጾሳዉ! ኔኒ ኔ ኣሽካራስ ታ ኣዋ ዳዊቴስ፥ ‹ኔኒ ታ ሲንꬃን ሲሜሬቲዳ ማላ ኔ ናይቲካ ታ ሲንꬃን ሲሜሬቲኮ ታ ሲንꬃን ኢስራኤሌ ካዎቴꬃ ኣራታን ኡቲዛ ኣሲ ሙሌካ ꬋዬና› ኔኒ ጊዳ ቃላ ፖላ።
\XREF{}{{\XO 8:25 }{\XT{1ካዎ 2፡4}}}

\VS{26}ሃኢካ ኣቤት ኢስራኤሌ ጾሳዉ! ኔኒ ኔ ኣሽካራስ ታ ኣዋ ዳዊቴስ ኢሚዳ ሂዶታ ቃላይ ፖሌቶ።


\par }{\PP \VS{27}«ቱማፔ ጾሲ ሳኣ ቦላ ዴኢ ኤሪዜ? ቤኣ ሳሎይ፥ ሳሎታፔ ቦላን ዲዛ ሳሎይካ ኔና ኦይካና ዳንዳዬና፤ ሂስቲን ሃይሲ ታ ኬጺዳ ጾሳ ኬꬃይ ኔስ ኣይ ጊዳኔ!\XREF{}{{\XO 8:27 }{\XT{2ታሪ 2፡6}}}

\VS{28}ጊዲኮካ ኣቤት ጎዳዉ፥ ታ ጾሳዉ! ታኒ ኔ ኣሽካራይ ሃች ዎሲዛይሳኔ ሾቢዛይሳ ኔኒ ኤዝጋ።

\VS{29}ኔኒ፥ ‹ታ ሱንꬃይ ሄ ሶሆን ዳና› ጊዳ ሃይሳ ጾሳ ኬꬃ ኔ ኣይፌይ ኦማርሲኔ ጋላስ ጼሎ፤ ታኒ ኔ ኣሽካራይ ሃይሳ ኬꬃኮ ሲማዳ ዎሲዛ ዎሳ ኔኒ ሲያ።
\XREF{}{{\XO 8:29 }{\XT{ዛሬ 12፡11}}}

\VS{30}ታኒ ኔ ኣሽካራይኔ ኔ ዴሬ ኢስራኤሌይ ሃይሳ ጾሳ ኬꬃኮ ሲሚዲ ሾቢ ዎሲዛ ዎሳ ኔ ሲያ፤ ኔ ዱሳሶን ሳሎን ዳሼ ሲያዳ ኑስ ኣቶ ጋ።


\par }{\PP \VS{31}«ኢሲ ኣሲ ባ ላጌ ቆሂዲ ካሺ ጊን ኢዛ ጫቄꬃናስ ኤሂን ሃይሳ ጾሳ ኬꬃ ጊዶን ዲዛ ያርሺዛሶዛ ሲንꬃን ኢዚ ጫቂኮ፥

\VS{32}ኔኒ ሳሎን ዳሼ ሄሳ ሲያዳ ፖላ፤ ኔ ኣይሌታ ጊዶን ፒርዳ ቆሂዳዴስ ኢዛ ኦሶ ማላ ኢዛስ ዛራ፤ ጺሎዛስ ኢዛ ጺሎቴꬃ ቆንጪሳዳ ሻቱሚሳ።


\par }{\PP \VS{33}«ኔ ዴሬ ኢስራኤሌይ ኔና ቆሂዳ ጋሶን ባ ሞርኬታን ጾኔቲዲ ኢስቲ ኔኮ ሲሚዲ ኔ ሱንꬃ ጼይጊኮ ሃ ጾሳ ኬꬃን ኔና ዎሲኮኔ ኔና ሾቢኮ፥

\VS{34}ኔኒ ሳሎን ዳሼ ሲያ፤ ኔ ዴሬ ኢስራኤሌ ናጋራ ኣቶ ጋ፤ ሂስታዳ ኔኒ ኢስታ ኣዋታስ ኢሚዳ ቢታዮ ኢስታ ዛራ ጌልꬃ።


\par }{\PP \VS{35}«ኔ ኣሳይ ኔ ቦላ ኦꬂዳ ናጋራ ጋሶን ሳሎይ ጎርዴቲን ኢራይ ቡኮንታ ኢጺኮ፥ ኢስቲ ሃይሳ ኬꬃኮ ሲሚ ኔ ሱንꬃ ጼይጊ ዎሲኮ፥ ኢስቲ ባንታ ናጋራፔ ሲሚኮ ኔኒ ኢስታ ዎሳ ሳሎን ዳሼ ሲያ።

\VS{36}ሂስታዳ ኔ ኣሽካራ ኢስራኤሌ ዴራ ናጋራ ኣቶ ጋ፤ ኢስቲ ሄሜታናስ ቤሲዛ ሎኦ ኦጌ ኢስታ ታማርሳ፤ ሄሳፌ ጉዬ ኔኒ ኔ ዴራ ላቲሲዳ ቢታን ኢራ ቡኪሳ።


\par }{\PP \VS{37}«ቢታ ቦላን ኮሻይ ዎይኮ ኢታ ሃርጌይ፥ ዎይኮ ኩቱልኤይ ሾጪኮ ዎይኮ ቆይኮ፥ ዎይኮ ቦሌይ፥ ዎይኮ ጉምባሮይ ቢታ ቦላን ዪኮ፥ ዎይኮ ሞርኬይ ኢስታ ካታማታ ዶዲኮ፥ ዎይኮ ኣይ ባሺካ ዎይኮ ሃርጌይ ዪኮ፥
\FTNT{*}{{\FR 8:37 }{\FT{ቆዮ ጊዛይሲ ኢሲ ኢሲ ባጋ ጋሞꬆ ቃላን ሆዮ ጌቴቴስ።
}}}

\VS{38}ኔ ዴሬ ኢስራኤሌፔ ኦኒካ ባ ዎዚናን ኡንኤቲዳይሳ ኤሪዲ ባ ኩሼታ ሃ ጾሳ ኬꬃኮ ሚጪዲ ሾቢ ዎሲኮ፥

\VS{39}ኔኒ ኢስታ ዎሳ ሳሎን ዳሼ ሲያዳ ኢስታ ናጋራ ኣቶ ጋ፤ ሂስታዳ ኢስታስ ኦꬃ፤ ኔኒ ጻላ ኣሳ ኡባ ዎዚና ኤሪዛ ጊሻስ ኢዛዴ ኦሶ ኦሶ ማላ ኢዛስ ኢማ።

\VS{40}ሂስቲኮ ኔኒ ኑ ኣዋታስ ኢሚዳ ቢታን ዲዛ ዎዴ ኡባን ኢስቲ ኔስ ያያና።


\par }{\PP \VS{41}«ኔ ዴሬ ኢስራኤሌ ጊዶንታይቲ ኔ ጊታ ሱንꬃ ጊሻስ ሲዪዲ ሃሆ ቢታፌ ዪዳ ካሬ ዴሬ ኣሲ ዲኮ፥

\VS{42}ኣሳይ ሃሆፔ ዪዛይ ኔ ጊታ ሱንꬃ ጊሻስ፥ ኔ ሚኖ ቄሴ ጊሻሲኔ ሚጬቲዳ ኔ ኩሼ ጊሻስ ሲዪዳ ጊሻሳ። ሂስቲኮ ሃይሳ ጾሳ ኬꬃን ዎሳናሲኔ ጎይናናስ ዪኮ፥

\VS{43}ኔኒ ኔ ዲዛሶን ሳሎን ዳሼ ሲያ፤ ኔ ኣሳቲ ኢስራኤሌቲ ኤሪዛ ማላ ሳኣን ዲዛ ኣሳይ ኡባይ ኔ ሱንꬃ ኤራና ማላኔ ኔስ ያያና ማላ፥ ቃሴ ታኒ ኬጺዳ ሃ ጾሳ ኬꬃይ ኔስ ጎይኖሶ ጊዲዳይሳ ኢስቲ ኤራና ማላ፥ ሄ ካሬ ቢታ ኣሲ ኔና ዎሲዛይሳ ኢዛስ ፖላ።


\par }{\PP \VS{44}«ኔ ዴሬይ ባንታ ሞርኬታ ኦላና ማላ ኔኒ ኪቲዳሶ ኣዋካ ቢዲ ኢስቲ ኔኒ ዶሪዳ ሃ ካታማን ታኒ ኔ ሱንꬃስ ኬጺዳ ጾሳ ኬꬃኮ ሲሚዲ ኔና ጎዳ ዎሲኮ፥

\VS{45}ኔኒ ኢስታ ዎሳኔ ሾቤꬃ ሳሎን ዳሼ ሲያዳ ኢስታ ማዳ።


\par }{\PP \VS{46}«ናጋራ ኦꬆንታ ኣሲ ባይንዳ ጊሻስ ኢስቲ ናጋራ ኦꬂን ኔኒ ኢስታ ቦላ ሃንቄታዳ ሞርኬታስ ኢስታ ኣꬃ ኢሚን ሞርኬቲካ ኢስታ ዲኢዲ ሃኮ ዎይኮ ማታ ጊዲን ባንታ ቢታ ኤኪ ኤፊን፥

\VS{47}ኢስቲ ባ ዲኤቲዳ ቢታን ዲሼ ባንታ ዎዚናን ናጋራፔ ሲሚኮ፥ ኢስቲ ሄን ዲኤቲ ቢዳ ዴሬን ዲሼ፥ ‹ኑኒ ናጋራ ኦꬂዶስ፤ ኔና ቆሂዶስ፤ ኢታ ሚሺካ ኦꬂዶስ› ጊዲ ኔና ሾቢኮ፥

\VS{48}ባንታና ዲኢዲ ኤፊዳ ሞርኬታ ቢታን ዲሼ ኢስቲ ባንታ ኩሜꬃ ዎዚናፔኔ ባንታ ኩሜꬃ ሼምፖፌ ኔኮ ሲሚኮ፥ ኔኒ ኢስታ ኣዋታስ ኢሚዳ ኢስታ ቢታኮ፥ ኔኒ ዶሪዳ ካታማይኮኔ ታኒ ኔ ሱንꬃስ ኬጺዳ ጾሳ ኬꬃኮ ሲሚዲ ኔና ዎሲኮ፥

\VS{49}ኔኒ ኢስታ ዎሳኔ ሾቤꬃ ሳሎን ዳሼ ሲያዳ ኢስታ ማዳ።

\VS{50}ኔ ዴሬይ ኦꬂዳ ናጋራኔ ኔና ቆሂዳ ቆሆዛ ኣቶ ጋ፤ ኢስቲ ዲኢዲ ኤፊዳ ኣሳይ ኢስታስ ቃꬌታና ማላ ኦꬃ።

\VS{51}ጋሶይካ ኢስቲ ቢራታ ሴሪሲዛ ኢቶኔ ታማ ማላ ጊዲዳ ጊብጼ ቢታፌ ኔኒ ኔስ ሻካ ኬሲዳ ኔ ዴሬታኔ ኔ ጺንጾታ።


\par }{\PP \VS{52}«ታኒ ኔ ኣሽካራይኔ ኔ ዴሬ ኢስራኤሌይ ሾቢዛይሳ ኔ ኣይፌይ ጼሎ፤ ቃሴ ኢስቲ ዋሲዛ ዎዴ ኣይዴካ ኔኒ ኢስታ ዋሶ ኣላ።

\VS{53}ኣቤት ጎዳዉ፥ ታ ጾሳዉ! ኔኒ ኑ ኣዋታ ጊብጼፔ ኬሲዳ ዎዴ ኔ ኣሽካራ ሙሴ ባጋራ ዮቲዳ ማላ ኢስታ ኔኒ ሳኣን ዲዛ ካዎቴꬃታ ኡባ ጊዶፌ ኔስ ጺንጾ ጊዳና ማላ ዱማሳዳሳ» ጊዲ ዎሲዴስ።


\par }{\SH ኩሻ ዎሳ
\par }
{\PP \VS{54}ሶሎሞኔይ ዎሳኔ ሾቤꬃ ጎዳኮ ሺሺዳፔ ጉዬ ባ ኩሼ ፑዴ ሳሎ ዴንꬂዲ ያርሾ ያርሺዛሶ ሲንꬃን ጉልባቲዳሶፔ ዴንዲ ኤቂዴስ።

\VS{55}ኩሜꬃ ኢስራኤሌ ዱላታ ዴራ ኡባስ ባ ቃላ ꬎቁ ሂስቲዲ፥

\VS{56}«ኢዚ ካሴ ኢሚዳ ሂዶታ ቃላ ማላ ባ ዴሬ ኢስራኤሌስ ሼምፖ ኢሚዳ ጎዳስ ጋላታይ ጊዶ፤ ኢዚ ባ ኣሽካራ ሙሴ ባጋራ ኢሚዳ ሂዶታ ቃላ ኡባ ፖሊዴስ።
\XREF{}{{\XO 8:56 }{\XT{ዛሬ 12፡10፤ ኢያ 21፡44-45}}}

\VS{57}ጎዳ ኑ ጾሳይ ካሴ ኑ ኣዋታራ ዲዛ ማላ ኑናራካ ዴኦ፤ ኢዚ ኑና ሙሌካ ኣጎፎ ዎይኮ ዬጎፎ።

\VS{58}ኑኒ ኢዛ ኦጌታ ኡባን ሄሜታና ማላኔ ኢዚ ኑ ኣዋታስ ኢሚዳ ኣዛዞታ፥ ዎጋታኔ ማራታ ናጋና ማላ ኑ ዎዚና ባኮ ዛሮ።

\VS{59}ሃች ሃች ዴኦስ ኮሺዛ ማላ፥ ጎዳይ ታና ባ ኣሽካራኔ ባ ዴራ ኢስራኤሌ ማዳና ማላ፥ ታኒ ጎዳ ሲንꬃን ዎሳዳ ጊዳ ሃ ቃላቲ ቃማኔ ጋላስ ጎዳ፥ ኑ ጾሳኮ ሺቄቶ።

\VS{60}ሄሲካ ሳኣን ዴኢዛ ኣሳይ ኡባይ ጾሲ ጻላ ጎዳ ጊዲዳይሳኔ ኢዛፔ ኣቲን ሃራ ጾሲ ባይንዳይሳ ኢስቲ ኤራና ማላሳ።

\VS{61}ሃቻይሳꬆካ ኢንቴ ኢዛ ዎጋን ዳና ማላኔ ኢዛ ኣዛዞታ ናጋና ማላ ጎዳስ፥ ኑ ጾሳስ ኢንቴ ዎዚናይ ኣማኔቲዛ ጊዶ» ጊ ኣንጂዴስ።


\par }{\SH ጾሳ ኬꬃዛ ኣንጂሶ
\par }
{\R (2ታሪ 7፡4-10)

\par }{\PP \VS{62}ሄሳፌ ጉዬ ካዎዚኔ ኢስራኤሌ ኣሳይ ኡባይ ኢሲፌ ጎዳ ሲንꬃን ያርሾ ያርሺዳ።

\VS{63}ሶሎሞኔይ ጎዳስ ኢሲፌቴꬃ ያርሾ ያርሻናስ 22,000 ቦራታኔ 120,000 ዶርሳታ ሺሺዴስ። ሄሳꬆ ኦꬂዲ ካዎዚኔ ኢስራኤሌ ኣሳይ ኡባይ ጎዳ ኬꬃ ኣንጂሲዳ።

\VS{64}ካዎ ሶሎሞኔይ ጾሳ ኬꬃስ ሲንꬃ ባጋን ዴኢዛ ዴምባስ ጊዶ ኣዳ ሄ ጋላስ ዱማሲዴስ። ሄን ጹጌቲዛ ያርሾ፥ ካꬃ ያርሾኔ ኢሲፌቴꬃ ያርሾፌ ሃንዳዛ ያርሺዴስ። ኢዚ ሄሳ ኦꬂዳይ ጎዳ ሲንꬃን ዴኢዛ ጻርቂማላፔ ኦሴቲዳ ያርሾ ያርሺዛ ሶሆይ ጹጌቲዛ ያርሾ፥ ካꬃ ያርሾኔ ኢሲፌቴꬃ ያርሾፌ ሃንዳዛ ያርሻናስ ጉጺዳ ጊሻሳ።


\par }{\PP \VS{65}ሄ ዎዴ ሶሎሞኔይኔ ኢስራኤሌ ኣሳይ ኡባይ ላፑን ጋላስ ዳሴ ባኣሌ ቦንቺዳ፤ ቃሴካ ሃራ ላፑን ጋላስ ጉጂዲ ኢሲ ቦላ ታማን ኦይዱ ጋላስ ቦንቺዳ፤ ኢስራኤሌ ዛዋን ሃማቴ ፒኒዛ ፑርዴፌ ቢዲ ጊብጼ ሻፋ ጋካናስ ዴኢዛ ጮራ ኣሳይ ጎዳ ኑ ጾሳ ሲንꬃን ባኣሌ ቦንቻናስ ሺቂዴስ።

\VS{66}ዎንቴꬃ ጋላስ ካዎይ ኣሳ ሞይዚዴስ፤ ኣሳይ ካዎዛ ኣንጂዲ ጎዳይ ባ ኣይሌ ዳዊቴሲኔ ባ ኣሳ ኢስራኤሌስ ኦꬂዳ ኪያቴꬃን ዎዚናፔ ኡፋዬቲሼ ባሶ ባሶ ቢዴስ።




\par }\Chap{9}{\SH ጎዳይ ሶሎሞኔስ ናምኣንꬆ ቆንጬꬅ
\par }
{\R (2ታሪ 7፡11-22)

\par }{\PP \VerseOne{1}ሶሎሞኔይ ጎዳ ኬꬂኔ ካዎ ኬꬅ ኬጺ ጊጊዲ ባ ኦꬃናስ ኣሞቲዳ ኣሞ ኡባ ፖሊዳፔ ጉዬ፥

\VS{2}ጌባኦኔ ካታማን ካሴ ቆንጪዳ ማላ ጎዳይ ናምኣንꬆ ኢዛስ ቆንጪዴስ።
\XREF{}{{\XO 9:2 }{\XT{1ካዎ 3፡5፤ 2ታሪ 1፡7}}}

\VS{3}ሂስቲዲ ጎዳይ ኢዛስ፥ «ኔኒ ታ ሲንꬃን ዎሲዳ ዎሳኔ ሾቤꬃ ታኒ ሲያዲስ፤ ኔኒ ኬጺዳ ጾሳ ኬꬃይ ሜርናስ ታ ሱንꬃይ ኢዛን ጼይጌታና ማላ ኦꬃዳ ታኒ ጌሻዲስ፤ ታ ኣይፌይኔ ታ ዎዚናይ ኡባ ዎዴ ሃ ኬꬃን ዳና።


\par }{\PP \VS{4}«ኔኒ ጊዲኮ ኔ ኣዋ ዳዊቲ ሲሜሬቲዳ ማላ ቦሬይ ባይንዳ ሱሬቴꬃን ታ ሲንꬃን ሲሜሬቲኮ፥ ታ ኣዛዞ ኡባ ኦꬂኮኔ ታ ዎጋኔ ታ ማራ ኔ ናጊኮ፥

\VS{5}ታኒ ኔ ኣዋ ዳዊቴስ፥ ‹ኢስራኤሌ ካዎቴꬃ ኣራታን ኡቲዛ ኣስ ኔኒ ሙሌካ ꬋያካ› ጊዳ ማላ ኔ ካዎቴꬃ ኣራታ ኢስራኤሌ ቦላ ሜርናስ ሚንꬃ ኤሳና።
\XREF{}{{\XO 9:5 }{\XT{1ካዎ 2፡4}}}


\par }{\PP \VS{6}«ጊዶ ኣቲን ኔኒ ዎይኮ ኔ ናይቲ ታና ካሎ ኣጊዲ ጉዬ ሲሚኮ፥ ታኒ ኢንቴና ኣዛዚዳ ታ ኣዛዞኔ ታ ዎጋ ናጎንታ ኣጊኮ፥ ሃራ ጾሳታስ ኦꬃናሲኔ ጎይናናስ ቢኮ፥

\VS{7}ኢስራኤሌ ዴራ ካሴ ታኒ ኢሚዳ ቢታፌ ꬎቃላና፤ ታኒ ታ ሱንꬃስ ዱማሲዳ ሃ ጾሳ ኬꬃካ ኣጋጋና፤ ሄሳፌ ጉዬ ኢስራኤሌ ኣሳይ ካዎቴꬃታ ኡባ ጊዶን ቂꬌሲኔ ሚቻስ ኣታና።

\VS{8}ሃይሲ ሃ ጾሳ ኬꬃይ ማላሊሲዛዝ ጊዲኮካ ላሌቲዲ ዶሬ ጊዳና፤ ቢዛይ ዪዛይ ዉሪ ሚጪሼ፥ ‹ሃኖ ፖራ! ጎዳይ ሃ ቢታኔ ሃይሳ ጾሳ ኬꬃ ኣይስ ሃይሳꬆ ኦꬂዴ?› ጊ ቂꬋና።\XREF{}{{\XO 9:8 }{\XT{2ካዎ 25፡9፤ 2ታሪ 36፡19}}}

\VS{9}ኣሳይ፥ ‹ኢስታ ኣዋታ ጊብጼፔ ኬሲዳ ጎዳ ባንታ ጾሳ ኣጊዲ ኢስቲ ሃራ ጾሳታ ካሊዳ ጊሻሲኔ ኢስታስ ጎይኒዳ ጊሻስ ጎዳይ ኢስታ ቦላ ሃ ኢታ ሚሽ ኡባ ኤሂዴስ› ጊዲ ዛራና» ጊዴስ።


\par }{\SH ሶሎሞኔይ ኦꬂዳ ሃራ ኦሶታ
\par }
{\R (2ታሪ 8፡1-18)

\par }{\PP \VS{10}ሶሎሞኔይ ጾሳ ኬꬃኔ ካዎ ኬꬃ ኬጺ ጊጊዳ ናምኡ ታማንꬃ ላይꬃ ዉርሴꬃን፥

\VS{11}ጺሮሴ ካዎ ኪራሜይ ኢዛስ ኮሺዛ ጺዳ፥ ዚጋኔ ዎርቃ ኡባ ኢሚዳ ጊሻስ ጋሊላን ዲዛ ናምኡ ታሙ ካታማታ ሶሎሞኔይ ኢዛስ ኢሚዴስ።

\VS{12}ጊዶ ኣቲን ኪራሜይ ጺሮሴ ካታማፔ ኬዚዲ ሶሎሞኔይ ኢዛስ ኢሚዳ ካታማታ ቤኣናስ ቢዳ ዎዴ ኢዚ ካታማታን ኡፋዬቲቤና።

\VS{13}ሂስቲን ኪራሜይ ሶሎሞኔ፥ «ታ ኢሻዉ! ሃይቲ ኔኒ ታስ ኢሚዳይቲ ኣይ ካታማ?» ጊዴስ። ሄሳ ጊሻስ ኢዚ ሄ ካታማታ ካቡሌ ጊ ጼይጊዴስ፤ ሄ ሄራይ ሃች ጋካናስካ ሄ ሱንꬃን ጼይጌቴስ።
\FTNT{*}{{\FR 9:13 }{\FT{ካቡሌ ጉሲ ኢብራዌታ ቃላራ ፓꬆንታዛ ዎይኮ ጎኦንታዛ ጉሳ
}}}

\VS{14}ኪራሜይ 4,000 ኪሎ ጊራሜ ዎርቃ ካዎ ሶሎሞኔስ ዬዲዴስ።


\par }{\PP \VS{15}ጎዳ ጾሳ ኬꬃ፥ ባ ኬꬃ፥ ኬላ፥ ዬሩሳላሜ ካታማ ጊምቤ፥ ሃጾሬ፥ ማጊዶኔ ጌዜሬ ካታማታ ጊምባናስ ካዎ ሶሎሞኔስ ጋባራቲ ዴቴስ።

\VS{16}ጊብጼ ካዎ ፓሮኔይ ካሴ ጌዜሬ ካታማ ቦላ ዳፋ ጋꬂዲ ኦሊ ኦይኪዴስ፤ ሂስቲዲ ካታማ ታማን ጹጊዴስ፤ ኢዚን ዲዛ ካናኔ ኣሳ ዎꬊዲ ሶሎሞኔ ጌሊዳ ባ ናይስ ዎይቶ ኢሚዴስ፤

\VS{17}ሶሎሞኔይካ ጌዜሬ ካታማ ዛሪ ኬጺዴስ።

\par }{\PP ሄሳꬆካ ቃሴ ሶሎሞኔይ ጋርሳ ቤቲ-ሆሮኔ፥

\VS{18}ባኣላቴ፥ ዩሁዳ ባዞን ዴኢዛ ታጺሞሬ ካታማ ኤሲዴስ፤

\VS{19}ሺንቄ ሚንጂ ዎꬂዛ ካታማታ ኡባ፥ ባ ፓራታኔ ፓራ-ጋሬታ ዎꬂዛ ካታማታኔ ዬሩሳላሜን፥ ሊባኖሴኒኔ ባ ሃሪዛ ቢታ ኡባን ኬጻናስ ኣሞቲዳ ኡባ ኬጺዴስ።


\par }{\PP \VS{20}ኣሞሬታፔ፥ ሂቴታፔ፥ ፓሪዜታፔ፥ ሂዌታፔኔ ያቡሴታፔ ኣቲዳ ኣሳቲ ኡባይ ኢስራኤሌ ኣስ ጊዴቴና።

\VS{21}ኢስታ ኢስራኤሌ ኣሳቲ ቢታፌ ዉርሲ ꬋይሳናስ ዳንዳዮንታ ኣጊን ሄ ቢታን ኣቲዳ ኣሳታ ዜሬꬃታ፤ ሶሎሞኔይ ኢስታ ሻኪ ኣይሌሲዲ ጋባራቴꬃን ኦሲሲዴስ፤ ኢስቲ ሃች ጋካናስካ ኣይሌቴꬃን ኦꬄቴስ።

\VS{22}ጊዶ ኣቲን ሶሎሞኔይ ኢስራኤሌ ኣሳፔ ኦናካ ኣይሌቴꬃን ኦሲሲቤና፤ ኢስቲ ኢዛስ ኦሳንቻታ፥ ኦላንቻታ፥ ኦላንቻታ ሃላቃታኔ ጋዳዋታ፥ ፓራ-ጋሬታ ላጊዛይታ ሃላቃታኔ ፓራ ኣሳታ ጊዲዲ ኦꬂዳ።

\VS{23}ሄይቲካ ሶሎሞኔይ ኬጺሲዛ ኬꬃ ካሌቲ ኬጺሲዛይታ፤ ኢስታስካ ቆዳይ ኢቻሽ ጼታኔ ኢቻሽ ታማ።


\par }{\PP \VS{24}ጊብጼ ካዎ ናያ ዳዊቴ ካታማፔ ሶሎሞኔይ ኢዚስ ኬጺሲዳ ኬꬃ ፑዴ ቢዳፔ ጉዬ ሶሎሞኔይ ኢዚስ ኬላ ኬሊዴስ።


\par }{\PP \VS{25}ሶሎሞኔይ ጎዳስ ኦሲሲዳ ያርሾሶዛ ቦላ ጹጌቲዛ ያርሾኔ ኢሲፌቴꬃ ያርሾ ላይꬃን ሄꬑቶ ያርሼስ፤ ጎዳ ሲንꬃን ኤጻኔካ ጩዋሴስ፤ ሂስቲዲ ጾሳ ኬꬃ ኦሶ ፖሊዴስ።
\XREF{}{{\XO 9:25 }{\XT{ኬሳ 23፡17፤ 34፡23፤ ዛሬ 16፡16}}}


\par }{\PP \VS{26}ሄሳፌ ጉዬ ካዎ ሶሎሞኔይ ኤዶሜ ቢታን ዞኦ ኣባ ዶናን ኤላቴ ጌቴቲዛ ካታማ ማታን ዲዛ ኤጺዮን-ጋቢሬን ማርካቤታ ሜꬊዴስ።

\VS{27}ካዎ ኪራሜይ ሶሎሞኔ ኣሳታራ ኦꬃና ማላ ማርካቤ ላጎን ሎሂዳ ባ ኣሳታ ኪቲዴስ።

\VS{28}ሂስቲን ኢስቲ ኦፊሬ ቢታ ቢዲ 14,000 ኪሎ ጊራሜፔ ዳሪዛ ዎርቃ ካዎ ሶሎሞኔስ ኤኪ ዪዳ።




\par }\Chap{10}{\SH ሳባ ካዎዮ
\par }
{\R (2ታሪ 9፡1-12)

\par }{\PP \VerseOne{1}ሳባ ካዎያ ጎዳይ ሶሎሞኔስ ኢሚዳ ኣꬎ ኤራቴꬃ ሲያዳ ዴጾ ኦይሻታ ኤካዳ ኢዛ ፓጫናስ ያዱስ።

\VS{2}ጊታ ኣዣባን ሺቶ፥ ኬሂ ዳሮ ዎርቃኔ ኣልኦ ሹቻ ዳሮ ጋሜላታን ጫናዳ ዬሩሳላሜ ጋኪዳፔ ጉዬ ሶሎሞኔኮ ጌላዳ ባ ዎዚናን ዲዛ ኦይሻ ኡባ ሺሻዱስ።

\VS{3}ሶሎሞኔይ ኢዛ ኦይቺዳይሳ ኡባ ዛሪዴስ፤ ኢዚስ ቢርሼቶንታ ኢዛፔ ጌሚ ኣቲዳይ ኣይኮይካ ባ።

\VS{4}ሳባ ካዎያ ሶሎሞኔስ ኢሜቲዳ ኣꬎ ኤራቴꬃ፥ ኢዚ ኬጺዳ ካዎቴꬃ ኬꬃ፥

\VS{5}ኢዛ ማዳን ሺቂዛ ቁማ፥ ኢዛ ሹሜቲ ኡቲዛ ኡቴꬃ፥ ኢዛ ኣሽካራቲ ኦꬂዛ ኦሶኔ ማይኢዛ ማይኦ፥ ኢዛስ ኡሹ ዱቂዛይታኔ ጎዳ ኬꬃን ኢዚ ሺሺዛ ጹጌቲዛ ያርሾዛ ቤኣዳ ኬሃ ማላሌታዱስ።


\par }{\PP \VS{6}ሄሳፌ ጉዬ ኢዛ ካዎዛስ፥ «ኔ ኦꬂዛ ኦሶኔ ኔ ኣꬎ ኤራቴꬃ ጊሻስ ታኒ ታ ዴሬን ዳሼ ሲዪዳይሲ ቱማ።

\VS{7}ጊዶ ኣቲን ታኒ ያዳ ታ ኣይፌን ቤኣናሼ ጋካናስ ኢስቲ ታስ ዮቲዳይሳ ኣማናቤኬ፤ ታስ ኣሳይ ዮቲዳይሲ ታ ቤኢዳይሳስ ባጋ ጊዴና፤ ኔ ኣꬎ ኤራቴꬃይኔ ዱሬቴꬂ ታ ሲዪዳይሳፌ ቦላ።

\VS{8}ኡባ ዎዴ ኔ ሲንꬃን ኤቂዲ ኔ ኣꬎ ኤራቴꬃ ሲዪዛ ሹሜታሲኔ ኔ ኦሳንቻታስ ቃዳይ ኣይ ማላ ሎኦ!

\VS{9}ኔናን ኡፋዬቲዲ ኔና ኢስራኤሌ ካዎታ ኣራታን ኡቲሲዳ ጎዳ ኔ ጾሳይ ጋላቴቶ! ጎዳይ ኢስራኤሌ ኣሳ ሜርናስ ሲቂዳ ጊሻስ ሱሬ ፒርዳይኔ ጺሎቴꬂ ዳና ማላ ኢዚ ኔና ካዎꬂዴስ» ጋዱስ።


\par }{\PP \VS{10}ሂስታዳ ካዎያ 4,000 ኪሎ ጊራሜ ዴጺዛ ዎርቃ፥ ኬሂ ዳሮ ሺቶኔ ኣልኦ ሹች ካዎዛስ ኢማዱስ። ሳባ ካዎያ ካዎ ሶሎሞኔስ ኢሚዳይሳ ኬና ዳሮ ሺቶ ሄሳፌ ሲሚን ኦኒካ ኤሂቤና።
\XREF{}{{\XO 10:10 }{\XT{ማቶ 12፡42፤ ሉቃ 11፡31}}}


\par }{\PP \VS{11}(ካዎ ኪራሜ ማርካቤቲ፥ ኦፊሬፔ ዎርቃ ኤሂዳይቲ ሄፔ ሳንዳሌ ጌቴቲዛ ኬሂ ዳሮ ሚꬂኔ ኣልኦ ሹች ኤሂዳ።

\VS{12}ካዎ ሶሎሞኔይ ሄ ሳንዳሌዛፔ ጎዳ ኬꬃሲኔ ካዎ ኬꬃስ ቱቄታ፥ ዬጺዛይታስ ዲꬂኔ ማሲንቆ ሜꬊሲዴስ። ሄሳ ማላ ሳንዳሌይ ሄ ጋላሳፌ ሃ ሲሚን ዪ ኤሬና፤ ቤቲካ ኤሬና።)


\par }{\PP \VS{13}ካዎ ሶሎሞኔይ ካዎይ ኢማናስ ቤሲዛ ኢሞታፔ ሃራ፥ ሳባ ካዎያ ኣሞታዳ ኢዛ ኮዪዳይሳኔ ኦይቺዳይሳ ኡባ ኢዚስ ኢሚዴስ፤ ሄሳፌ ጉዬ ሳባ ካዎያ ባ ኣዣባራ ዴንዳዳ ባ ዴሬ ሲማዱስ።


\par }{\SH ሶሎሞኔስ ዲዛ ኣቆታ
\par }
{\R (2ታሪ 9፡13-28)

\par }{\PP \VS{14}ሶሎሞኔይ ላይꬃን ላይꬃን ኤኪዛ ዎርቃይ 23,000 ኪሎ ጊራሜ ኬና ጊዴስ።

\VS{15}ሄሲካ ቃራጻፔ፥ ዛልኤን ጌሊዛ ዎꬌፔ፥ ኣራቤ ቢታ ካዎታ ኡባፌኔ ኢስራኤሌ ቢታ ሃሪዛይታፔ ኤኪዳ ጊራ ጉጄና።

\VS{16}ሶሎሞኔይ 200 ዎጋ ጎንዳሌታ ኦሲሲዴስ፤ ኢሲ ኢሲ ጎንዳሌይ ላፑን ኪሎ ጊራሜ ጊዲዛ ዎርቃን ሜሺሲዴስ።

\VS{17}ቃሴካ ኢዚ 300 ቄሪ ጎንዳሌታ ኦሲሲዴስ፤ ኢሲ ኢሲ ጎንዳሌ ናምኡ ኪሎ ጊራሜ ጊዲዛ ዎርቃን ሜሺሲዴስ፤ ካዎይ ሄ ጎንዳሌታ ሊባኖሴ ዎራ ጌቴቲዛ ኬꬃን ዎꬂዴስ።


\par }{\PP \VS{18}ቃሴካ ካዎይ ጊታ ኣራታ ዳንጋርሳ ዛሌፔ ኦሲሲዲ ሙሩታ ዎርቃን ሜሺዴስ።

\VS{19}ሄ ኣራታይ ዲዛሶ ፑዴ ኬዛናስ ኡሱፑን ꬌካቲ ዴቴስ፤ ሄ ኣራታይ ጉዬ ሁኤሶ ባጋራ ኤꬖ ሚሳቴስ፤ ኣራታስ ናምኡ ባጋራካ ቄሴ ዜምፒሲዛሶቲ ዴቴስ፤ ሄ ዜምፒዛሶታ ሚሌን ጋሞ ሚስሌ ናምኣቲ ኤቂዳ።

\VS{20}ኡሱፑን ꬌካታስ ሃዲርሳ ባጋራኔ ኡሻቻ ባጋራ ኡሱፑን ኡሱፑን ጋሞ ሚስሌቲ ኤቂዳ፤ ሙሌራ 12 ሚስሌቲ ዴቴስ፤ ሃይሳ ማላ ኣራታይ ሃራ ኣዋ ዴሬ ካዎታንካ ኦሴቲቤና።


\par }{\PP \VS{21}ካዎ ሶሎሞኔይ ኡሹ ኡዪዛ ዋንጫ ኡባይ ዎርቃፌ ኦሴቲዴስ፤ ሊባኖሴ ዎራ ጌቴቲዛ ካዎ ኬꬃን ዲዛ ሚሺ ኡባይካ ሙሩታ ዎርቃፌ ኦሴቲዴስ፤ ካዎ ሶሎሞኔ ዎዴን ቢራይ ሂራይሶ ጊዲዳ ጊሻስ ቢራፔ ኦሴቲዳ ሚሺ ሙሌካ ዴና።

\VS{22}ካዎ ሶሎሞኔስ ኪራሜ ማርካቤታራ ኢሲፌ ዎጋ ጊታ ኣባ ቦላራ ቢዛ ታርሴሴ ዛልኤ ማርካቤቲ ዴቴስ፤ ሄ ማርካቤቲ ዎርቃ፥ ቢራ፥ ዳንጋርሳ ዛሌ፥ ጌሌሾታኔ ቃሬታ ጫኒ ኤኪዲ ሄꬑ ላይꬃን ላይꬃን ኢሲቶ ኤሄቴስ።


\par }{\PP \VS{23}ካዎ ሶሎሞኔይ ዱሬቴꬃኒኔ ኣꬎ ኤራቴꬃን ቢታ ቦላ ዲዛ ካዎታ ኡባፌ ኣꬌስ።

\VS{24}ቢታ ቦላ ዲዛ ኣሳይ ኡባይ ጾሲ ሶሎሞኔ ዎዚናን ዎꬂዳ ኣꬎ ኤራቴꬃ ሲያናስ ኢዛኮ ያና ኮዬቴስ።

\VS{25}ላይꬃን ላይꬃን ኢዛኮ ዪዛ ኣሲ ኡባይ ቢራፔኔ ዎርቃፌ ኦሴቲዳ ሚሽ፥ ማይኦ፥ ኦላ ሚሽ፥ ሺቶ፥ ፓራታኔ ባቁሎታ ኢዛስ ኢሞታ ኤኪ ዬስ።


\par }{\PP \VS{26}ሶሎሞኔይ ፓራ-ጋሬታኔ ፓራታ ሺሺዴስ፤ ኢዛስ 1,400 ፓራ-ጋሬቲኔ 12,000 ፓራቲ ዴቴስ፤ ኢዚ ኢስታ ፓራ-ጋሬታ ካታማታኒኔ ባናራ ዬሩሳላሜን ዎꬂዴስ።\XREF{}{{\XO 10:26 }{\XT{1ካዎ 4፡26}}}

\VS{27}ካዎይ ዬሩሳላሜን ቢራይ ሹቻꬆ ኮሬታና ማላ፥ ዚጋይካ ሻራ ሜንꬆን ሞኪዛ ኤꬃꬆ ጮራታና ማላ ኦꬂዴስ።

\VS{28}ሶሎሞኔ ፓራቲ ጊብጼፔኔ ቃዌፔ ዪዳ፤ ካዎ ዛልኣንቻቲ ኢስታ ቃዌፔ ሻሚ ሻሚ ኤሄቴስ።
\XREF{}{{\XO 10:28 }{\XT{ዛሬ 17፡16}}}

\VS{29}ኢስቲ ኢሲ ኢሲ ፓራ-ጋሬ 600 ሳቂሌ ቢራን፥ ኢሲ ኢሲ ፓራ 150 ሳቂሌ ቢራን ጊብጼፔ ሻሚ ሻሚ ኤሄቴስ፤ ሂስቲዲ ሂቴ ካዎታሲኔ ኣራሜ ካዎታስ ኤፊ ባይዜቴስ።




\par }\Chap{11}{\SH ሶሎሞኔይ ኦꬂዳ ሞሮ
\par }
{\PP \VerseOne{1}ካዎ ሶሎሞኔይ ዳሮ ኣላጋ ቢታ ማጫሳታ ሲቂዴስ፤ ሄይቲካ ጊብጼ ካዎ ቢዬይ ቦላ ጉጂን ሞኣቤ ማጫሳታ፥ ኣሞኔ ማጫሳታ፥ ኤዶሜ ማጫሳታ፥ ሲዶና ማጫሳታኔ ሂቴ ዴሬ ማጫሳታ።
\XREF{}{{\XO 11:1 }{\XT{ዛሬ 17፡17}}}

\VS{2}ጎዳይ ኢስራኤሌ ኣሳስ፥ «ኢስቲ ኢንቴ ዎዚና ቱማፔ ባንታ ኤቃ ጾሳታኮ ዛሮንታ ማላ ኢንቴ ሄ ኣሳታራ ኤኮኒኔ ጌሎን ዋላኬቶፍቴ» ጊ ዮቲ ዎꬂዴስ፤ ጊዶ ኣቲን ሶሎሞኔይ ኢስታራ ሲቆን ዋጼቲዴስ።
\XREF{}{{\XO 11:2 }{\XT{ኬሳ 34፡16፤ ዛሬ 7፡3-4}}}

\VS{3}ሶሎሞኔስ ካዎታፔ ዬሌቲዳ 700 ማቼቲኔ 300 ላጌꬆቲ ዴቴስ፤ ሄ ማጫሳቲ ኢዛ ዎዚናይ ጾሳ ዎጋፔ ካሬ ኬዛና ማላ ኦꬂዳ።

\VS{4}ሶሎሞኔይ ጪሚ ጪሚ ቢሺን ኢዛ ማቼቲ ኢዛ ዎዚና ሃራ ጾሳታኮ ዛሪዳ፤ ሂስቲን ኢዛ ኣዋ ዳዊቲ ኩሜꬃ ዎዚናፔ ጎዳ ባ ጾሳ ሲቂዳ ማላ ኢዚ ሲቂቤና።

\VS{5}ሶሎሞኔይ ኣስታሮቴ ጌቴቲዛ ሲዶናታ ኤቃ ጾሳይሲኔ ሃራሲዛ ኣሞኔታ ጾሳ ሞሎኬስ ጎይኒዴስ።

\VS{6}ሂስቲዲ ሶሎሞኔይ ጎዳ ሲንꬃን ኢታ ኦሶ ኦꬂዴስ፤ ባ ኣዋ ዳዊቴ ማላ ዉርሴꬅ ጋካናስ ጎዳ ካሊቤና።


\par }{\PP \VS{7}ሄሳፌ ጉዬ ሶሎሞኔይ ሃራሲዛ ሞኣቤታ ጾሳ ካሞሼሲኔ ኣሞኔታ ጾሳ ሞሎኬስ ዬሩሳላሜፔ ኣርሼይ ሞኪዛ ባጋን ዲዛ ዙምቡላታ ቦላ ጎይኒዛሶታ ጊግሲዴስ።

\VS{8}ኢስቲ ባንታ ኤቃ ጾሳታስ ሄን ኤጻኔ ጩዋሲዛይታሲኔ ያርሾ ሺሺዛ ሃራ ማቼታስካ ሄሳꬆካ ኦꬂዴስ።


\par }{\PP \VS{9}ኢዛስ ናምኡቶ ቆንጪዳ ጎዳ ኢስራኤሌ ጾሳፌ ሶሎሞኔ ዎዚናይ ሃራሶ ሲሚዳ ጊሻስ ጎዳይ ኢዛ ቦላ ሃንቄቲዴስ።

\VS{10}ሃራ ጾሳታ ካሎንታ ማላ ጎዳይ ሶሎሞኔ ኣዛዚዴስ፤ ኢዚ ጎዳ ኣዛዞ ናጊቤና።

\VS{11}ሄሳ ጊሻስ ጎዳይ ሶሎሞኔስ፥ «ኔ ሃይሳ ኦꬂዳ ጊሻስ፥ ታ ኢሚዳ ጫቆ ቃላኔ ታ ኢሚዳ ማራ ኔኒ ናጎንታ ኢጺዳ ጊሻስ፥ ታኒ ኔ ካዎቴꬃ ኔፔ ዎꬃ ኤካዳ ኔ ኣይሌታፔ ኢሳስ ኢማና።

\VS{12}ጊዲኮካ ኔ ኣዋ ዳዊቴ ጊሻስ ጋዳ ኔ ካዎቴꬃ ላይꬃን ጊዶንታ ኔ ናዛ ካዎቴꬃ ላይꬃን ታኒ ሃይሳ ኦꬃና።

\VS{13}ኔ ናዛፔ ጊዲኮካ ካዎቴꬃ ኢዛፔ ሙሌራ ዎꬃ ኤኪኬ፤ ታ ኣሽካራ ዳዊቴ ጊሻሲኔ ታኒ ዶሪዳ ካታማ ዬሩሳላሜ ጊሻስ ኢሲ ቆሞ ታ ኢዛስ ኢማና» ጊዴስ።


\par }{\SH ሶሎሞኔ ቦላ ዴንዲዳ ሞርኬታ
\par }
{\PP \VS{14}ሄሳፌ ጉዬ ጎዳይ ኤዶሜ ካዎታ ዛሬፔ ሃዳዴ ሞርኬ ሂስቲ ሶሎሞኔ ቦላ ዴንꬂዴስ።

\VS{15}ሃይሳፌ ካሴ ዳዊቲ ኤዶሜ ኣሳታራ ኦሌቲዳ ዎዴ ሃይቂዳይታ ሞጊሳናስ ፑዴ ቢዳ ኦላ ጋዳዋ ኢዮኣቤይ፥ ኤዶሜን ዲዛ ኣቱማሳ ኡባ ዎꬊ ዉርሲዴስ።

\VS{16}ኤዶሜን ዲዛ ኣቱማሳ ኡባ ꬋይሳና ጋካናስ ኢዮኣቤይኔ ኢስራኤሌ ኣሳይ ኡባይ ሄን ኡሱፑን ኣጊና ኡቲዴስ።


\par }{\PP \VS{17}ጊዶ ኣቲን ሄ ዎዴ ሃዳዴይ ዬላጋቴꬃን ዲሼ ባ ኣዋስ ኦꬂዛ ኤዶሜ ኦሳንቻታፔ ጉꬃታራ ጊብጼ ቢታ ባቃቲዴስ።

\VS{18}ኢስቲ ሚዲያሜፔ ዴንዲዲ ፓራኔ ቢታ ቢዳ፤ ፓራኔፔ ባንታናራ ኣሳ ኤኪዲ ጊብጼ ካዎ ፓሮኔኮ ቢዳ። ካዎዚ ሃዳዴስ ኬꬂኔ ጋዴ ኢሚዴስ፤ ማና ካꬂካ ኣዛዚዴስ።

\VS{19}ካዎ ፓሮኔይ ሃዳዴ ኬሂ ዶሲዳ ጊሻስ ባ ማቾ ጻፊኔሲ ሚቼዮ ኢዛስ ማቾ ኢሚዴስ።

\VS{20}ጻፊኔሲ ሚቺያ ኢዛስ ጋኑባቴ ጌቴቲዛ ና ዬላዱስ፤ ጻፊኔሴ ኢዛ ካዎ ኬꬃን ዲቻዱስ፤ ጋኑባቴይ ሄን ካዎ ናይታራ ኢሲፌ ዲጪዴስ።


\par }{\PP \VS{21}ሃዳዴይ ጊብጼን ዲሼ ዳዊቲ ሃይቂ ባ ኣዋታን ጋይቲዳይሳኔ ኦላ ጋዳዋ ኢዮኣቤይካ ሃይቂዳይሳ ሲዪዴስ፤ ሂስቲዲ ሃዳዴይ ካዎዛስ፥ «ታኒ ታ ቢታ ሲማና ማላ ታና ዬዳ» ጊዴስ።


\par }{\PP \VS{22}ካዎይ ኢዛ፥ «ኔስ ሃይሳን ኣዚ ፓጪን ኔኒ ኔ ቢታ ሲማ ባና ኮያይ?» ጊዲ ኦይቺዴስ።

\par }{\PP ሂስቲን ሃዳዴይ፥ «ታስ ኣይኮይካ ፓጪቤና፤ ጊዲኮካ ታኒ ባና ማላ ታስ ኤሮ ጋርኪ!» ጊዴስ።


\par }{\PP \VS{23}ሄሳꬆካ ጾሳይ ጾባ ካዎ ሃዳዲኤዜሬፔ ባቃቲ ቢዳ ኤልኣዳ ና ኤራዞኔ ጌቴቲዛይሳ ሶሎሞኔ ቦላ ሞርኬ ሂስቲ ዴንꬂዴስ።

\VS{24}ዳዊቲ ጾባ ቢታ ኦላንቻታ ꬋይሲዳ ዎዴ ኤራዞኔይ ባቃቲዳ ኣሳ ሺሺዲ ፓንጋታ ሃላቃ ጊዲዴስ፤ ኢስቲ ዳማስቆ ቢዲ ሄን ኢዛ ካዎꬂዳ።

\VS{25}ሃዳዴይ ጋꬂዳ ሜቶዛ ቦላ ጉጂዲ ሶሎሞኔይ ዴኢዳ ላይꬅ ኡባን ኤራዞኔይ ኢስራኤሌታስ ሞርኬ ጊዲዴስ፤ ኤራዞኔይ ኣራሜን ካዎቲዲ ኢስራኤሌታራ ኤቄቲዴስ።


\par }{\SH ሶሎሞኔ ቦላ ኢዮርባኣሜይ ማካሊዳ ማካላ
\par }
{\PP \VS{26}ቃሴካ ናባጼ ና ኢዮርባኣሜይ ሶሎሞኔ ቦላ ማካላቴꬃን ዴንዲዴስ፤ ኢዚ ሶሎሞኔ ሹሜታፔ ኢሳ ጊዲሺን ኤፍሬሜ ቢታ ጻሬዴፔ ዪዴስ፤ ኢዛ ኣዬያ ጺሩኦ ጌቴቲዛ ኣምኤዮ።

\VS{27}ኢዚ ካዋ ቦላ ማካላቴꬃን ዴንዲዳ ጋሶይካ ሶሎሞኔይ ጊምቤስ ኬላ ኬሊሲዴሲኔ ባ ኣዋ ዳዊቴ ካታማ ዩሾን ዲዛ ጊምቤዛስ ፓጬሶ ኩንꬂዴስ።

\VS{28}ኢዮርባኣሜይ ኦሶዛስ ኬሂ ሂላቴꬂ ዲዛ ናቴꬃ ኣሳ፤ ሶሎሞኔይ ሃ ናቴꬃዚ ኦሶዛ ኣይ ማላ ኦꬂዛኮ ቤኢዲ ጋባራ ኦꬂ ኣቂዛ ዮሴፌ ቆሞታ ቦላ ኣላፌ ኦꬂ ሹሚዴስ።


\par }{\PP \VS{29}ኢሲ ጋላሲ ኢዮርባኣሜይ ዬሩሳላሜ ካታማፔ ቢሺን ሴሎፔ ዪዳ ናቤ ኣካያይ ኢዛራ ኦጌን ጋይቲዴስ። ሄ ዎዴ ኣካያይ ኦራꬃ ማይኦ ማይኢ ኡቲዴስ። ሄ ሶሆዛን ኢስቲ ናምኣይ ጻላ ዴቴስ።

\VS{30}ኣካያይ ባ ማይኢዳ ሴሎ ማይኦዛ ታማኔ ናምኡ ኬሲ ፖሺ ዬጊዴስ።

\VS{31}ሂስቲዲ ኢዮርባኣሜስ፥ «ሃይታ ፖሼቲዳ ታማታ ኔስ ኤካ። ጋሶይካ ጎዳ ኢስራኤሌ ጾሳይ፥ ‹ቤኣ፥ ታኒ ካዎቴꬃ ሶሎሞኔ ኩሼፔ ፖሻዳ ታሙ ቆሞታ ኔስ ኢማና።

\VS{32}ጊዶ ኣቲን ታ ኣሽካራ ዳዊቴ ጊሻሲኔ ኢስራኤሌ ቆሞታ ኡባ ጊዶፌ ታኒ ዶሪዳ ዬሩሳላሜ ካታማ ጊሻስ ኢሲ ቆሞ ኢዛስ ኣጋና።

\VS{33}ታ ሃይሳ ኦꬃናስ ጋሶይካ ሶሎሞኔይ ታና ኣጊዲ ሲዶናታ ጾስ ኣስታሮቴስ፥ ሞኣቤታ ጾስ ካሞሼሲኔ ኣሞኔታ ጾስ ሞሎኬስ ጎይኒዳ ጊሻሳ፤ ቃሴካ ታ ኦጌን ሄሜቶንታ፥ ታ ሲንꬃን ሱሬ ኦሶ ኦꬆንታ ኣጊዲ ኢዛ ኣዋ ዳዊቲ ናጊዳ ማላ ታ ዎጋታኔ ማራታ ናጎንታ ኢጺዳ ጊሻሳ።


\par }{\PP \VS{34}« ‹ጊዲኮካ ታኒ ካዎቴꬃ ሶሎሞኔ ኩሼፔ ኡባ ኤኪኬ፤ ታኒ ኢዛ ዶሪዳ ጊሻሲኔ ታ ኣዛዞኔ ታ ዎጋ ናጊዳ ታ ኣሽካራ ዳዊቴ ጊሻስ ሶሎሞኔይ ሼምፖራ ፓጻ ዴኢዳ ዎዴ ኡባን ኢዚ ሃራና ማላ ኦꬃዲስ።

\VS{35}ሄሳፌ ጉዬ ታኒ ካዎቴꬃ ኢዛ ናዛ ኩሼፔ ዎꬃ ኤካዳ ታሙ ቆሞታ ኔስ ኢማና።

\VS{36}ታ ሱንꬂ ኢዛን ጼይጌታና ማላ ታ ዶሪዳ ዬሩሳላሜ ካታማን ኡባ ዎዴካ ታ ኣሽካራ ዳዊቴ ዛሬይ ፖኦ ጊዳና ማላ ታኒ ኢሲ ቆሞ ኢዛ ናዛስ ኢማና።


\par }{\PP \VS{37}« ‹ጊዶ ኣቲን ኔና ታኒ ታስ ኤካና፤ ኔ ዎዚናይ ኣሞቲዳ ኡባ ኔ ሃራና፤ ኢስራኤሌ ቦላካ ኔ ካዎታና።

\VS{38}ታ ኣይሌ ዳዊቲ ኦꬂዳ ማላ ታ ኣዛዞታ ኡባ ኔ ፖሊኮ፥ ታ ኦጌን ኔ ሄሜቲኮ፥ ታ ዎጋታኔ ማራታ ኔ ናጊኮ ታ ሲንꬃን ሱሬ ሃንኮ ታኒ ኔናራ ጊዳና፤ ታ ዳዊቴስ ኦꬂዳ ማላ ኔ ካዎቴꬃካ ሚንꬃና። ኢስራኤሌካ ታኒ ኔስ ኢማና።

\VS{39}ሶሎሞኔ ናጋራ ጊሻስ ዳዊቴ ዜሬꬃታ ታኒ ቃጻያና፤ ጊዶ ኣቲን ሜርናስ ጊዴና› ጌስ» ጊዴስ።


\par }{\PP \VS{40}ሄሳ ጊሻስ ሶሎሞኔይ ኢዮርባኣሜ ዎꬋናስ ኮዪዴስ፤ ጊዶ ኣቲን ኢዮርባኣሜይ ጊብጼ ካዎ ሺሻቄኮ ባቃቲ ቢዲ ሶሎሞኔይ ሃይቃና ጋካናስ ጊብጼን ታኪዴስ።


\par }{\SH ሶሎሞኔ ሃይቆ
\par }
{\R (2ታሪ 9፡29-31)

\par }{\PP \VS{41}ሶሎሞኔይ ሃኒዳ ሃራይ፥ ኢዚ ኦꬂዳ ኡባይ፥ ኢዛስ ኣꬎ ኤራቴꬃይ ሶሎሞኔ ታሪኬ ማጻፋን ጻፌቲ ኡቲዴስ።

\VS{42}ሶሎሞኔይ ኢስራኤሌ ኡባ ቦላ ዬሩሳላሜን 40 ላይꬅ ካዎቲዴስ።

\VS{43}ሄሳፌ ጉዬ ሶሎሞኔይ ሃይቂዲ ባ ኣዋታን ጋይቲዴስ፤ ባ ኣዋ ዳዊቴ ካታማንካ ሞጌቲዴስ። ኢዛ ና ኤሮቢኣሜይ ኢዛሶሆን ካዎቲዴስ።




\par }\Chap{12}{\SH ኢስራኤሌ ቆሞ ታማታ ማካላቴꬅ
\par }
{\R (2ታሪ 10፡1-19)

\par }{\PP \VerseOne{1}ኢስራኤሌ ኣሳይ ኡባይ ኤሮቢኣሜ ካዎꬃናስ ሴኬሜ ቢዳ ጊሻስ ኢዚካ ሄ ቢዴስ።

\VS{2}ካዎ ሶሎሞኔፔ ባቃቲዲ ጊብጼን ዴኢዛ ናባጼ ና ኢዮርባኣሜይ ሄሳ ሲዪዲ ጊብጼፔ ሲሚ ዪዴስ።

\VS{3}ሂስቲን ኢስራኤሌ ኣሳይ ኢዮርባኣሜስ ኪታ ዬዲ ጼይጊሲን ኢዚኔ ኢስራኤሌ ማባራይ ኡባይ ኤሮቢኣሜኮ ቢዲ፥

\VS{4}«ኔ ኣዋይ ኑና ዴጾ ቃምባራ ቶሲዴስ፤ ጊዶ ኣቲን ሃኢ ኔኒ ኢዚ ኑና ኦሲሲዛ ዎልቃማ ኦሶኔ ዴጾ ቃምባራ ኑስ ካዉሻርኪ! ሂስቲኮ ኑኒ ኔስ ሃሬታና» ጊዳ።


\par }{\PP \VS{5}ሂስቲን ኤሮቢኣሜይ ኢስታስ፥ «ቢቴ፤ ቢዲ ሄꬓንꬆ ጋላስ ሲሚዲ ታኮ ዪቴ» ጊን ኣሳይ ቢዴስ።


\par }{\PP \VS{6}ሄሳፌ ጉዬ ካዎ ኤሮቢኣሜይ ኢዛ ኣዋ ሶሎሞኔይ ሼምፖራ ፓጻ ዲዛ ዎዴ ሶሎሞኔ ዞሪዛ ጪማታ ዞሬ ኦይቺዴስ። ኢዚ ኢስታስ፥ «ሃ ኣሳስ ኣይ ጋዳ ዛራ ጌቲ?» ጊ ኦይቺዴስ።


\par }{\PP \VS{7}ሂስቲን ጪማቲ ኤሮቢኣሜ፥ «ሃች ኔኒ ኣሳስ ኣይሌ ጊዳዳ ኦꬂኮ፥ ኢስቲ ኦይቺዛይሳስ ኔኒ ሎኦ ቃላ ዛሪኮ፥ ኡባ ዎዴ ኢስቲ ኔስ ኣሽካራ ጊዳና» ጊዳ።


\par }{\PP \VS{8}ጊዶ ኣቲን ኤሮቢኣሜይ ጪማቲ ዞሪዳ ዞሬዛ ኣጊዲ ኢዛራ ዲጪዲ ኢዛስ ኦꬂዛ ዬላጋ ኣሳታ ዞሬ ኦይቺዴስ።

\VS{9}ኢዚ ኢስታስ፥ «ኢንቴ ታና ኣይ ዞሬቲ? ‹ኔ ኣዋይ ኑና ቶሲዳ ዴጾ ቃምባራ ኑስ ካዉሻርኪ› ጊዛ ሃ ዴሬዛስ ኣይ ጋዳ ዛሮ?» ጊ ኦይቺዴስ።


\par }{\PP \VS{10}ኢዛራ ዲጪዳ ዬላጋቲ፥ « ‹ኔ ኣዋይ ኑና ዴጾ ቃምባራ ቶሲዴስ፤ ሃኢ ጊዲኮ ኔኒ ኑስ ካዉሻርኪ› ጊዛ ኣሳስ፥ ‹ታ ጊልኢ ቢራꬌይ ታ ኣዋ ጼሳፌ ኦርዴስ።

\VS{11}ታ ኣዋይ ኢንቴ ቦላ ዴጾ ቃምባራ ዎꬂዴስ፤ ታኒ ጊዲኮ ሄሳፌካ ኣꬃዳ ዴጼꬃና። ታ ኣዋይ ኢንቴና ሊሶን ዋꬊዴስ፤ ታኒ ጊዲኮ ኢንቴና ማሲማሶ ማላ ዱኪዛ ሊሶን ዋꬋና› ጋዳ ዛራ» ጊዳ።


\par }{\PP \VS{12}ሄሳፌ ጉዬ ካዎ ኤሮቢኣሜይ፥ «ሄꬓንꬆ ጋላስ ሲሚዲ ታኮ ዪቴ» ጊዳ ማላካ፥ ኢዮርባኣሜይኔ ኡባ ኣሳይ ሄꬓንꬆ ጋላስ ሲሚ ዪዳ።

\VS{13}ሂስቲን ካዎይ ጪማታ ዞሬ ኢጺዲ ዴራ ሃንቄꬂዛ ዛሮ ኢሚዴስ።

\VS{14}ዬላጋታ ዞሬ ኤኪዲ፥ «ታ ኣዋይ ኢንቴ ቦላ ዴጾ ቃምባራ ዎꬂዴስ፤ ታኒ ጊዲኮ ሄሳፌካ ኣꬃ ዴጼꬃና። ታ ኣዋይ ኢንቴና ሊሶን ዋꬊዴስ፤ ታኒ ጊዲኮ ኢንቴና ማሲማሶ ማላ ዱኪዛ ሊሶን ዋꬋና» ጊ ዛሪዴስ።

\VS{15}ካዎይ ኣሳይ ጊዛይሳ ሲዮንታ ኢጺዴስ፤ ጋሶይካ ጎዳይ ሴሎፔ ዪዳ ናቤ ኣካያ ባጋራ ካሴ ናባጼ ና ኢዮርባኣሜስ ዮቲዳ ቃላይ ፖሌታና ማላ ሃይሲ ጎዳፔ ሃኒዴስ።


\par }{\PP \VS{16}ኢስራኤሌ ኣሳይ ኡባይ ካዎይ ኢስቲ ጊዛይሳ ሲዮንታ ኢጺዳይሳ ኤሪዲ ካዎዛስ፥ «ዳዊቴራ ኑና ጋꬂዛ ጋሶይካ ኣዜ? ኢሴዬ ናዛፔ ኑ ኣይ ኤካኔ! ኢስራኤሌ ኣሳዉ! ኢንቴ ሶ ኢንቴ ሶ ሲሚቴ! ሃኢ ጊዲኮ ዳዊቴ ኔ ኬꬃ ኔ ናጋ!» ጊዳ። ሂስቲዲ ኢስራኤሌ ኣሳይ ኡባይ ባንታ ሶ ባንታ ሶ ሲሚዳ።
\XREF{}{{\XO 12:16 }{\XT{2ሳሜ 20፡1}}}

\VS{17}ኤሮቢኣሜይካ ዩሁዳ ካታማታን ዲዛ ኢስራኤሌ ኣሳ ቦላ ካዎቲዴስ።


\par }{\PP \VS{18}ሄሳፌ ጉዬ ካዎ ኤሮቢኣሜይ ባ ጋባራታ ሃላቃ ኣዶራሜ ኢስራኤሌ ኣሳኮ ኪቲን ኢስቲ ሹቻን ጫዲ ዎꬊዳ። ሂስቲን ካዎ ኤሮቢኣሜይ ባ ፓራ-ጋሬ ቦላ ኤሶን ኬዚ ኡቲዲ ዬሩሳላሜ ባቃቲዴስ።

\VS{19}ሄዴፔ ዶሚዲ ሃች ጋካናስ ኢስራኤሌ ቆሞታፔ ታማቲ ዳዊቴ ዛሬፔ ካዎቲዳ ካዎታ ቦላ ማካሊዳ።

\VS{20}ኢዮርባኣሜይ ጊብጼፔ ሲሚዳይሳ ኢስራኤሌ ኣሳይ ኡባይ ሲዪዲ ኢዛ ባንታ ዱላታኮ ጼይጊሲዲ ኢስራኤሌ ቦላ ካዎꬂዳ፤ ዳዊቴ ዛሬፔ ካዎቲዳ ካዎታስ ኣማኔቲዲ ኣቲዳይ ዩሁዳ ቆሞ ጻላ።


\par }{\SH ሼማኤይ ዮቲዳ ቲንቢቴ
\par }
{\R (2ታሪ 11፡1-4)

\par }{\PP \VS{21}ሶሎሞኔ ና ኤሮቢኣሜይ ዬሩሳላሜ ካታማ ጋኪዳ ማላ ኢስራኤሌ ቢታ ኣሳራ ኦሌቲዲ ካዎቴꬃ ባስ ዛራና ማላ ዩሁዳ ቆሞፌኔ ቢኒያሜ ቆሞፌ ዶሬቲዳ 180,000 ኦላንቻታ ሺሺዴስ።

\VS{22}ሄ ዎዴ ጾሳ ቃላይ ጾሳ ኣስ ሻማኤኮ ዪዲ፥

\VS{23}«ሶሎሞኔ ና፥ ዩሁዳ ካዎ ኤሮቢኣሜስ፥ ዩሁዳኔ ቢኒያሜ ቆሞታሲኔ ኣቲዳ ኣሳ ኡባስ፥

\VS{24}ጎዳይ ኢንቴና፥ ‹ኢንቴ ዳቦ ኢስራኤሌታራ ኦሌታናስ ቦፒቴ። ሃይሳ ታኒ ኦꬂዳ ጊሻስ ኢንቴ ኡባይካ ኢንቴ ሶ ኢንቴ ሶ ሲሚቴ› ጌስ ጋዳ ዮታ» ጊዴስ። ሂስቲን ኢስቲ ጎዳ ቃላ ሲዪ ሲሚ ሶ ቢዳ።


\par }{\SH ኢዮርባኣሜይ ጎዳስ ዞኮ ዛሬꬅ
\par }
{\PP \VS{25}ሄሳፌ ጉዬ ኢዮርባኣሜይ ኤፍሬሜን ሻራ ሜንꬆን ዲዛ ሴኬሜን ሚጻ ጊግሲ ኡቲዴስ፤ ሄሳፌ ኬዚ ቢዲ ፓኑኤሌን ሚጻ ጊግሲዴስ።


\par }{\PP \VS{26}ኢዮርባኣሜይ ባ ዎዚናን፥ «ካዎቴꬃይ ዳዊቴ ዜሬꬃስ ሲማና።

\VS{27}ሃ ኣሳይ ጎዳ ጾሳ ኬꬃን ያርሾ ያርሻናስ ዬሩሳላሜ ካታማ ቢዛ ጊዲኮ፥ ኢስቲ ቃሴ ባንታ ጎዳ ካዎ ኤሮቢኣሜኮ ሲማና። ኢስቲ ታና ዎꬊዲ ዩሁዳ ካዎ ኤሮቢኣሜኮ ሲማና» ጊ ቆፒዴስ።


\par }{\PP \VS{28}ሄሳ ጊሻስ ካዎይ ዞሬቲዳፔ ጉዬ ዎርቃፌ ኦሴቲዳ ማራ ሚስሌ ናምኣታ ሜꬊዲ ኣሳስ፥ «ኢስራኤሌ ኣሳዉ! ኢንቴ ሃይሳ ጋካናስ ዬሩሳላሜ ቦይሲ ጊዳና። ቤኢቴ ኢንቴና ጊብጼፔ ኬሲዳ ኢንቴ ጾሳቲ ሃይታንታ!» ጊዴስ።
\XREF{}{{\XO 12:28 }{\XT{ኬሳ 32፡4}}}

\VS{29}ኢስታፌ ኢሳ ቤቴሌን፥ ኢሳ ቃሴ ዳኔን ኤሲዴስ።

\VS{30}ማራ ሚስሌስ ጎይናናስ ኣሳይ ዳኔ ጋካናስ ቢዳ ጊሻስ ሃ ዮኦይ ኢስታስ ናጋራ ጊዲዴስ።

\VS{31}ኢዮርባኣሜይ ዙምቡላታ ቦላን ጎይኒዛሶሆን ኤቃ ሚስሌታ ኦꬂዴስ፤ ዴራ ጊዶፌ ሌዌ ቆሞ ጊዶንታይታ ቄሴ ሂስቲ ሱንꬂዴስ።


\par }{\PP \VS{32}ካሴ ዩሁዳን ቦንቺዛይሳꬆ ኦስፑንꬃ ኣጊናን ታማኔ ኢቻሻንꬃ ጋላሳን ባኣሌይ ቦንቼታና ማላ ኢዮርባኣሜይ ዎጋ ዎꬂዲ ያርሾ ያርሺዴስ። ኢዚ ባ ኦሲሲዳ ማራ ሚስሌታስ ቤቴሌን ዲዛ ያርሾ ሶሆታን ያርሾ ያርሺዴስ። ቃሴ ዙምቡላታ ቦላ ጎይኒዛሶታን ባ ኦሲሲዳ ኤቃ ሚስሌታስ ቄሴታ ቤቴሌን ሹሚዴስ።

\VS{33}ኢዚ ባ ዶሪዳ ኦስፑንꬃ ኣጊናን ታማኔ ኢቻሻንꬃ ጋላስ ቤቴሌ ቢዲ ሄ ጋላስ ኢስራኤሌ ኣሳስ ባኣሌ ጊዳና ማላ ኣዋጂዴስ፤ ሂስቲዲ ኤጻኔ ጩዋሳናስ ፑዴ ያርሾ ያርሺዛሶ ኬዚዴስ።
\XREF{}{{\XO 12:33 }{\XT{ሌዌ 23፡33-34}}}




\par }\Chap{13}{\SH ቤቴሌ ቦላ ቲንቢቴ ዮቲዳ ናቤዛ
\par }
{\PP \VerseOne{1}ኢዮርባኣሜይ ኤጻኔ ጩዋሳናስ ያርሾ ያርሺዛሶ ማታን ኤቂዲሺን ጎዳ ቃላን ኪቴቲዳ ጾሳ ኣሲ ዩሁዳፔ ቤቴሌ ዪዴስ።

\VS{2}ጎዳይ ኣዛዚዳ ቃላ ማላ ያርሾ ያርሺዛሶዛ ኤቄቲሼ፥ «ሃይሶ ያርሾ ያርሺዛሶዞ! ጎዳይ ኔስ፥ ‹ዳዊቴ ዜሬꬃፌ ኢዮሲያሳ ጌቴቲዛ ኢሲ ናይ ዬሌታና።

\par }{\PP « ‹ኢዚ ሃኢ ሃይሳ ዙምቡላ ቦላ ጎይኒዛሶታን ያርሾ ሺሺዛ ቄሴታ ኔ ቦላ ያርሻና፤ ኢስታ ሜቄꬃካ ኔ ቦላ ጹጋና› ጌስ» ጊዴስ።
\XREF{}{{\XO 13:2 }{\XT{2ካዎ 23፡15-16}}}

\VS{3}ሄ ጋላስ ጾሳ ኣሲ ማላታ ኢሚዲ፥ «ጎዳይ ዮቲዳ ማላታይ ሃይሳ፤ ‹ሃ ያርሾሶዚ ጳልቄታና፤ ኢዛ ቦላን ዲዛ ቢዲንꬃይካ ዎራ ላሌታና› » ጊዴስ።


\par }{\PP \VS{4}ካዎ ኢዮርባኣሜይ ጾሳ ኣሲ ቤቴሌን ዲዛ ያርሺዛሶዛ ቦላ ዋሲዳይሳ ሲዪዳ ዎዴ፥ ያርሺዛሶዛ ቦላ ባ ኩሼ ሚጪዲ፥ «ሃይሳ ኣዴዛ ኦይኪቴ!» ጊዴስ። ጊዶ ኣቲን ኢዚ ሚጪዳ ኩሼዛ ጉዬ ባኮ ዛራናስ ዳንዳይቤና።

\VS{5}ቃሴካ ሄ ጾሳዴይ ጎዳ ቃላን ኢሚዳ ማላታ ማላ ያርሾሶዚ ጳልቄቲ ዎꬊዴስ፤ ኢዛ ቦላ ዲዛ ቢዲንꬃይካ ላሌቲዴስ።

\VS{6}ሂስቲን ካዎ ኢዮርባኣሜይ ጾሳዴዛ፥ «ታ ኩሼይ ካሴይሳꬆ ሃናና ማላ ታስ ጋናታዳ ጎዳ ኔ ጾሳ ታስ ዎሳርኪ!» ጊዴስ። ሄሳ ጊሻስ ጾሳዴዚ ካዎዛስ ጋናቲዲ ጎዳ ዎሲን ካዎዛ ኩሼይ ሲሚዲ ካሴይሳ ማላ ሃኒዴስ።


\par }{\PP \VS{7}ካዎይ ጾሳዴዛ፥ «ታናራ ታሶ ሄꬋ፤ ካꬂካ ማ። ቃሴ ታኒ ኔስ ኢሞታ ኢማና» ጊዴስ።


\par }{\PP \VS{8}ጊዶ ኣቲን ጾሳዴዚ ካዎዛስ፥ «ሃራይ ኣቲን ኔኒ ኔ ኣቆታፔ ባጋ ታስ ኢሚዳኮካ ታኒ ኔናራ ቢኬ፤ ሃይሳን ካꬂካ ሚኬ፤ ሃꬂካ ኡዪኬ።

\VS{9}ጋሶይካ ጎዳ ቃላይ ታና፥ ‹ኔኒ ካꬂካ ሞፓ፤ ሃꬂካ ኡዮፓ፤ ኔ ዪዳ ኦጌራካ ሲማዳ ቦፓ› » ጊዴስ።

\VS{10}ሄሳ ጊሻስ ኣዴዚ ካሴ ባ ቢዳ ኦጌራ ጊዶንታ ሃራ ኦጌራ ቤቴሌ ሲሚዴስ።


\par }{\SH ቤቴሌን ዲዛ ጪማ ናቤዛ
\par }
{\PP \VS{11}ቲንቢቴ ዮቲዛ ኢሲ ጪማ ናቤይ ቤቴሌ ካታማን ዴስ፤ ኢዛ ናይቲ ቤቴሌን ሄ ጋላስ ጾሳዴዚ ኦꬂዳ ኡባ ሚሺኔ ካዎዛካ ኢዚ ኣይ ጊዳኮ ቢዲ ባንታ ኣዋስ ዮቲዳ።

\VS{12}ሂስቲን ኣዋይ ኢስታስ፥ «ኣዋ ኦጌራ ቢዴ?» ጊዴስ፤ ዩሁዳፔ ዪዳ ጾሳ ኣሲ ቢዳ ኦጌዛ ባንታ ኣዋ ቤሲዳ።

\VS{13}ሄሳፌ ጉዬ ኢዚ ባ ናይታ፥ «ታስ ኣኔ ሃሬ ኮሪቴ» ጊን ኢስቲ ኢዛስ ሃሬ ኮሪን ቶጊዴስ።

\VS{14}ሂስቲዲ ጾሳዴዛ ጌዶ ካሊ ቢዴስ፤ ኢሲ ዎላ ኩዋን ኡቲዳይሳ ዴሚዲ፥ «ዩሁዳፔ ዪዳ ጾሳዴዚ ኔኔ?» ጊ ኦይቺዴስ።

\par }{\PP ኢዚካ፥ «ኤ ታናኮ!» ጊዴስ።


\par }{\PP \VS{15}ሂስቲን ሄ ጪማ ናቤዚ ኢዛ፥ «ቁማ ማናስ ታናራ ታሶ ሄꬋ» ጊዴስ።


\par }{\PP \VS{16}ጾሳዴዚ ዛሪዲ፥ «ታኒ ጉዬ ሲማዳ ኔናራ ባናስ፥ ዎይኮ ሃይሳን ኔናራ ካꬅ ማናስ፥ ዎይኮ ሃꬅ ኡያናስ ዳንዳይኬ።

\VS{17}ኣይስ ጊኮ ጎዳ ቃላይ ታና፥ ‹ኔኒ ሄ ሶሆን ካꬂካ ሞፓ፤ ሃꬂካ ኡዮፓ፤ ኔ ዪዳ ኦጌራካ ሲማ ቦፓ› ጊ ኣዛዚዴስ» ጊዴስ።


\par }{\PP \VS{18}ጪማ ናቤዚ ጊዲኮ፥ «ታኒካ ኔ ማላ ቲንቢቴ ዮቲዛዴ፤ ኪታንቻይ ጎዳ ቃላን ታና፥ ‹ካꬅ ኢዚ ማና ማላኔ ሃꬅ ኡያና ማላ ኢዛ ዛራዳ ኔ ሶ ኔናራ ኤካ ባ› ጊዴስ» ጊ ዮቲዴስ። ጊዶ ኣቲን ጪማ ናቤዚ ሄሳ ኢዛስ ዎርዶ ዮቲዴስ።

\VS{19}ሄሳ ጊሻስ ጾሳዴዚ ኢዛራ ሲሚዲ ኢዛ ሶን ሚዴሲኔ ኡዪዴስ።


\par }{\PP \VS{20}ኢስቲ ማዳን ኡቲዳሺን ጎዳ ቃላይ ዛሪ ኤሂዳ ጪማ ናቤዛኮ ዪዴስ።

\VS{21}ሂስቲን ዩሁዳፔ ዪዳ ጾሳ ናቤዛስ፥ «ጎዳይ ኔና፥ ‹ኔኒ ጾሳ ቃላ ካዉሻዳሳ፤ ጎዳ ኔ ጾሳይ ኔና ኣዛዚዳ ኣዛዞካ ናጋቤካ።

\VS{22}ሄ ሶሆን ሞፓ ዎይኮ ኡዮፖ ጊዳ ሶሆ ጉዬ ሲማ ባዳ ሄን ካꬂካ ማዳሳ፤ ሃꬂካ ኡያዳሳ። ሄሳ ጊሻስ ኔ ኣሃይ ኔ ኣዋታ ዱፎን ሞጌቴና› ጌስ» ጊሼ ዋሲ ዮቲዴስ።


\par }{\PP \VS{23}ጾሳ ኣሲ ሚዲኔ ኡዪ ጊጊዳፔ ጉዬ ቲንቢቴ ዮቲዛይሲ ባ ጉዬ ዛሪ ኤሂዳ ናቤዛስ ሃሬ ኮሪዴስ።

\VS{24}ሂስቲን ኢዚ ኦጌራ ቢሺን ጋሞይ ጋይቲዲ ኢዛ ዎꬊዴስ። ኢዛ ኣሃይ ኦጌን ፖርጩ ጊዴስ፤ ሃሬይኔ ጋሞይ ናምኣይካ ኢዛ ላንቄን ኤቂዳ።

\VS{25}ሄ ኦጌራ ኣꬊዛ ኣሳይ ኣሃይ ፖርጩ ጊ ኢቺዳይሳኔ ጋሞይካ ኢዛ ላንቄን ኤቂዳይሳ ቤኢዲ ጪማ ናቤዚ ዲዛ ካታማን ቢዲ ዮቲዳ።


\par }{\PP \VS{26}ቢዛሳፔ ኣዴዛስ ቲንቢቴ ዮቲዲ ጉዬ ዛሪዳ ጪማ ናቤዚ ሄሳ ሲዪዳ ዎዴ፥ «ሄሲ ጎዳ ቃላስ ኣዛዜቶንታ ኢጺዳ ጾሳ ኣሳ። ሄሳ ጊሻስ ጎዳ ቃላይ ኢዛስ ካሴቲዲ ዮቲዳይሳ ማላ ጎዳይ ኢዛ ጋሞስ ኣꬂ ኢሚን ጋሞይ ኢዛ ሜንꬄሬꬂ ዎꬊዴስ» ጊዴስ።


\par }{\PP \VS{27}ሄሳፌ ጉዬ ጪማ ኣዴዚ ባ ናይታ፥ «ታስ ሃሬ ኮሪቴ» ጊዴስ። ሂስቲን ኢስቲ ኢዛስ ሃሬ ኮሪዳ።

\VS{28}ናቤዚ ቢሼ ኣሃይ ኦጌ ቦላ ፖርጩ ጊ ኢቺዳ ጋሞይኔ ሃሬይ ኢዛ ማታን ኤቂዳይሳ ዴሚዴስ። ጋሞዚ ኣሃ ሚቤና፤ ሃሬዛካ ቦቺቤና።

\VS{29}ጪማ ናቤዚ ጾሳ ናቤዛ ኣሃ ዴንꬂዲ ሃሬዛ ቦላ ጫኒዴስ፤ ዬካናሲኔ ሞጋናስ ጉዬ ባ ካታማ ኤኪ ኤሂዴስ።

\VS{30}ሂስቲዲ ባስ ጊግሲ ዎꬂዳ ዱፎን ኣሃ ዎꬂዲ፥ «ታ ኢሻዞ! ታ ኢሻዞ!» ጊዲ ኢዛስ ዬኪዳ።


\par }{\PP \VS{31}ሞጊ ሲሚዳፔ ጉዬ ባ ናይታስ፥ «ታኒ ሃይቂዛ ዎዴ ጾሳ ኣሲ ሞጌቲዳ ዱፎን ታና ሞጊቴ፤ ታ ሜቄꬃታካ ኢዛ ሜቄꬃታ ላንቄን ዎꬂቴ።

\VS{32}ጋሶይካ ቤቴሌን ዲዛ ያርሾ ያርሺዛሶዛ ቦላ፥ ሳማሪያ ካታማታኒኔ ዙምቡላታ ቦላ ዲዛ ጎይኒዛሶሆታ ቦላ ጎዳ ቃላ ማላ ኢዚ ዋሲ ዮቲዳይሲ ቱሙ ፖሌታና» ጊ ዮቲዴስ።


\par }{\SH ኢዮርባኣሜ ኬꬃ ኣሳ ꬋይሳናስ ጋꬂዳ ናጋራ
\par }
{\PP \VS{33}ሃይሲ ኡባይ ሃንኮካ ኢዮርባኣሜይ ባ ኢታ ኦጌፔ ሲሚቤና፤ ሄሳፌ ቦላራካ ዙምቡላታ ቦላ ዲዛ ያርሾሶታን ኦꬃናስ ዴሬ ኡባፌ ቄሴታ ሹሚዴስ፤ ቄሴ ጊዳናስ ኮይዛ ኦናካ ዙምቡላታ ቦላ ያርሺዛሶሆታን ዎꬂዴስ።

\VS{34}ሃይሲ ሃ ናጋራይ ኢዮርባኣሜ ኬꬃ ኣሳ ባሻሲኔ ቢታ ቦላፌ ꬋይሳናስ ጋሶ ጊዲዴስ።




\par }\Chap{14}{\SH ኣካያይ ኢዮርባኣሜ ቦላ ዮቲዳ ቲንቢቴ
\par }
{\PP \VerseOne{1}ሄ ዎዴ ኢዮርባኣሜ ና ኣቢያይ ሃርጊዴስ።

\VS{2}ሂስቲን ኢዮርባኣሜይ ባ ኬꬃዮ፥ «ዴንዳ፤ ዴንዳዳ ኔኒ ኢዮርባኣሜ ኬꬃዮ ጊዲዳይሳ ኦኒኔ ኤሮንታ ማላ፥ ኔ ማይኦ ላማ፤ ሂስታዳ ሴሎ ባ። ታኒ ሃ ኣሳ ቦላ ካዎታናይሳ ታስ ዮቲዳ ናቤ ኣካያይ ሄን ዴስ።

\VS{3}ታሙ ኡኬꬅ፥ ጉꬃ ዳቦኔ ኢሲ ኦቶ ኤስ ኤካዳ ኢዛኮ ባ፤ ኢዚ ናዛ ቦላ ጋካናይሳ ኔስ ዮታና» ጊዴስ።


\par }{\PP \VS{4}ኢዮርባኣሜ ኬꬃያ ኢዚ ጊዳ ማላ ኦꬃዱስ፤ ዴንዳዳ ኣካያ ሶ ሴሎ ባዱስ። ኣካያይ ጪሚዳ ጊሻስ ኢዛ ኣይፌይ ዶልጁሚዲ ዴሜና።

\VS{5}ጊዶ ኣቲን ጎዳይ ኣካያስ፥ «ኢዮርባኣሜ ኬꬃ ኣዬያ ሃርጊዛ ባ ናዛ ጊሻስ ኔና ኦይቻናስ ሃራ ማጫስ ሚሳታዳ ኔኮ ያና፤ ኔኒ ኢዚስ ሃይሳ ሃይሳ ጋዳ ዮታ» ጊዴስ።


\par }{\PP \VS{6}ሄሳ ጊሻስ ኣካያይ ማጫሳያ ፔንጌ ጌሊሺን ሲዪዲ፥ «ኢዮርባኣሜ ኬꬃ ኣዬ! ኣኔ ሃ ጌላ። ኣይስ ሃራ ኣስ ሚሳታዲ? ታኒ ኢታ ዮኦ ኔስ ዮታናስ ኪቴታዲስ።

\VS{7}ኔኒ ኢዮርባኣሜኮ ባዳ ጎዳ ኢስራኤሌ ጾሳይ ኔና፥ ‹ታኒ ኔና ኣሳ ጊዶፌ ዴንꬃዳ ታ ዴሬ ኢስራኤሌ ቦላ ካዎꬃዲስ።

\VS{8}ታኒ ዳዊቴ ዛሬፔ ካዎቴꬃ ዎꬃ ኤካዳ ኔስ ኢማዲስ፤ ጊዶ ኣቲን ኔኒ ታ ኣሽካራ ዳዊቴ ማላ ጊዳካ፤ ኢዚ ታ ኣዛዞ ናጊዴሲኔ ታ ሲንꬃን ሱሬ ሚሽ ጻላ ኦꬂሼ ባ ኩሜꬃ ዎዚናን ታና ካሊዴስ።

\VS{9}ኔፔ ካሴ ሲንꬃን ዲዛይቲ ኡባይ ኦꬂዳ ኢታፔ ኣꬊዛ ኢታ ኔኒ ኦꬃዳሳ፤ ኔኒ ኔስ ቢራታፔ ሴሪሳዳ ኤቃ ጾሳታ ሜꬋዳሳ። ታ ሃንቆ ዴንꬄꬃዳሳ፤ ሂስታዳ ታና ጉዬ ኦላዳሳ።


\par }{\PP \VS{10}« ‹ሄሳ ጋሶን ታኒ ኢዮርባኣሜ ኬꬃ ኣሳ ቦላ ꬋዮ ኤሃና። ኢስራኤሌ ቢታን ኢዮርባኣሜ ኬꬃ ኣሳፔ ኣይሌ ጊዲን ዎይኮ ጎቃ ጊዲን፥ ኣቱማስ ኡባ ꬋይሳና፤ ታኒ ኢዮርባኣሜ ኬꬃ ኣሳ ኬፌይ ቢዲንꬅ ኬዛና ጋካናስ ጹጊዛ ማላ ጹጋና።
\XREF{}{{\XO 14:10 }{\XT{1ካዎ 15፡29}}}

\VS{11}ኢዮርባኣሜ ዛሬፔ ካታማን ሃይቂዳይታ ካናይ ማና፤ ጋጻሬን ሃይቂዳይታ ካፎይ ማና፤ ሃይሳ ዮቲዳይ ታና ጎዳ!› ጊዴስ።


\par }{\PP \VS{12}«ኔኒ ጊዲኮ ሃኢ ዴንዳዳ ኔሶ ባ። ኔኒ ካታማ ጋኪዳ ማላ ናዚ ሃይቃና።

\VS{13}ኢስራኤሌ ኡባይ ናዛስ ዬኪዲ ሞጋና፤ ጎዳ ኢስራኤሌ ጾሳ ሲንꬃን ኢዮርባኣሜ ኬꬃ ኣሳፔ ሃ ናዛ ቦላ ጻላ ሎኦ ሚሺ ቤቲዳ ጊሻስ ዎጋን ሞጌታናይ ኢዛ ጻላ።


\par }{\PP \VS{14}«ሄሳፌ ጉዬ ኢዮርባኣሜ ኬꬃ ኣሳ ꬋይሲዛ ካዎ፥ ጎዳይ ባስ ኢስራኤሌ ቦላ ዴንꬃና፤ ሄሲካ ሃኢ ሃናና።

\VS{15}ሃꬃ ጊዶን ቃጺዛ ማቃ ማላ ጎዳይ ሄ ዎዴ ኢስራኤሌታ ሾጪዲ ቃꬃና። ኣሼሮ ጌቴቲዛ ኤቃ ጾሳይ ሚስሌ ኤሲዲ ጎዳ ሃንቄꬂዳ ጊሻስ ኢስታ ኣዋታስ ኢዚ ኢሚዳ ሎኦ ቢታፌ ኢስታ ዲጋና፤ ሂስቲዲ ኢስታ ኤፊራጺሴ ሻፋፔ ሄ ፒንꬃን ላላና።

\VS{16}ኢዮርባኣሜይ ኦꬂዳ ናጋራ ጋሶኒኔ ኢስራኤሌ ኣሳ ኢዚ ኦሲሲዳ ናጋራ ጊሻስ ጎዳይ ኢስራኤሌ ዬጊ ኣጋና» ጊዴስ።


\par }{\PP \VS{17}ሄሳፌ ጉዬ ኢዮርባኣሜ ኬꬃ ኣያ ዴንዳ ባዳ ቲርጻን ባ ኬꬃ ፔንጌ ጋኪዳ ማላ ናዚ ሃይቂዴስ።

\VS{18}ናቤ ኣካያ ባጋራ ጎዳይ ዮቲዳ ማላ ኢስራኤሌ ኣሳይ ኡባይ ኢዛስ ዬኪዲ ሞጊዴስ።


\par }{\SH ኢዮርባኣሜ ሃይቆ
\par }
{\PP \VS{19}ኣቲዳ ኢዮርባኣሜ ታሪኬይ፥ ኢዚ ኦꬂዳ ኦሶቲ፥ ኢዚ ኦሌቲዳ ኦላቲኔ ኢዚ ኣይሲዳ ኣይሶ ዎጋቲ ኢስራኤሌ ካዎታ ታሪኬ ማጻፋን ጻፌቲ ኡቲዳ።

\VS{20}ኢዮርባኣሜይ 22 ላይꬅ ካዎቲዴስ፤ ሄሳፌ ጉዬ ሃይቂዲ ባ ኣዋታን ጋይቲዴስ። ኢዛሶሆን ኢዛ ና ናዳቤይ ካዎቲዴስ።


\par }{\SH ዩሁዳ ካዎ ኤሮቢኣሜ
\par }
{\R (2ታሪ 11፡5—12፡15)

\par }{\PP \VS{21}ሶሎሞኔ ና ኤሮቢኣሜይ ዩሁዳን ካዎቲዴስ፤ ኤሮቢኣሜይ ካዎቲዛ ዎዴ ኢዛስ ላይꬃይ 41። ጎዳይ ባ ሱንꬃይ ጼይጌታና ማላ ኢስራኤሌ ቆሞታ ካታማታ ኡባ ጊዶፌ ዶሪዳ ዬሩሳላሜ ካታማን ኤሮቢኣሜይ 17 ላይꬅ ካዎቲዴስ። ኢዛስ ኣዬይ ሱንꬂ ናኢሞ፤ ኢዛካ ኣሞኔ ቢታ ኣሳ።

\VS{22}ዩሁዳ ኣሳቲ ጎዳ ሲንꬃን ኢታ ሚሽ ኦꬂዳ፤ ባንቲ ኦꬂዳ ናጋራን ኢስቲ ባንታ ኣዋታፔ ኣꬂዲ ጎዳፔ ዴጾ ሃንቆ ባ ቦላ ዴንꬄꬂዳ።

\VS{23}ቃሴካ ኢስቲ ባንታስ ጎይኒዛ ꬎቃሶሆታ፥ ኤቃ ሹቻታኔ ኣሼሮ ጌቴቲዛ ጾሳይ ሚስሌታ ዙምቡላታ ቦላኔ ጊታ ሚꬃታ ጋርሳን ኤሲዳ።
\XREF{}{{\XO 14:23 }{\XT{2ካዎ 17፡9-10}}}

\VS{24}ሃራይ ኣቲን ኢስቲ ጎይኒዛሶሆታን ጎይኖ ዎጋ ኦꬂዲ ፓራ ላይማቴꬃ ዎጋታ ፖሊዛ ኣሳቲ ዴቴስ። ጎዳይ ኢስራኤሌታ ሲንꬃፌ ኬሲ ዬዴꬂዳ ካዎቴꬃቲ ሜዜቲዳ ማላ ሃራሲዛ ኦሶታ ኡባ ኢስራኤሌ ኣሳቲ ኦꬂዳ።\XREF{}{{\XO 14:24 }{\XT{ዛሬ 23፡17}}}


\par }{\PP \VS{25}ኤሮቢኣሜይ ካዎቲዳ ኢቻሻንꬆ ላይꬃን ጊብጼ ካዎ ሺሻቂ ዬሩሳላሜ ካታማ ቦላ ዎራጂዴስ።

\VS{26}ሂስቲዲ ጾሳ ኬꬃኒኔ ካዎ ኬꬃን ዲዛ ቡቁራ፥ ሶሎሞኔይ ቆጺሲዳ ዎርቃ ጎንዳሌታራ ኡባ ቦንቂ ኤኪዲ ቢዴስ።
\XREF{}{{\XO 14:26 }{\XT{1ካዎ 10፡16-17፤ 2ታሪ 9፡15-16}}}

\VS{27}ካዎ ኤሮቢኣሜይ ሄ ጎንዳሌታ ጊሻስ ጻርቂማላፔ ጎንዳሌታ ኦሲሲዲ ኢስታ ናጊዲ ዎꬃና ማላ ካዎ ኬꬃ ናጊዛ ዛቤታ ሃላቃታስ ኢሚዴስ።

\VS{28}ካዎዚ ጾሳ ኬꬅ ቢዛ ዎዴ ኡባን ናጊዛይቲ ጎንዳሌታ ኦይኬቴስ፤ ሄፔ ሲሚዲ ኢስታ ዛቤታ ሃላቃ ኬꬃን ዛሪ ዎꬄቴስ።


\par }{\PP \VS{29}ኤሮቢኣሜይ ኣይሲዳ ኣይሶ ዎጋቲኔ ኢዚ ኦꬂዳ ኡባ ኦሶቲ ዩሁዳ ካዎታ ታሪኬ ማጻፋን ጻፌቲ ኡቲዳ።

\VS{30}ኤሮቢኣሜይኔ ኢዮርባኣሜይ ባ ዎዴ ኡባን ባ ጊዶን ኦሌቲሼ ዴኢዳ።

\VS{31}ኤሮቢኣሜይ ሃይቂዲ ባ ኣዋታን ጋይቲዴስ፤ ኢዚ ዳዊቴ ካታማን ዲዛ ባ ኣዋታ ዱፎን ሞጌቲዴስ። ኢዛ ኣዬይ ሱንꬂ ናኢሞ፤ ኢዛካ ኣሞኔ ቢታ ኣሳ። ኤሮቢኣሜ ሶሆን ኢዚ ና ኣቢያይ ካዎቲዴስ።




\par }\Chap{15}{\SH ዩሁዳ ካዎ ኣቢያ
\par }
{\R (2ታሪ 13፡1—14፡1)

\par }{\PP \VerseOne{1}ናባጼ ና ኢዮርባኣሜይ ካዎቲዳ ታማኔ ኦስፑንꬃ ላይꬃን ኣቢያይ ዩሁዳን ካዎቲዴስ።

\VS{2}ኣቢያይ ዬሩሳላሜን ሄꬑ ላይꬅ ካዎቲዴስ፤ ኢዛ ኣዬያ ኣቤሴሎሜ ቦሎቶ፤ ኢዚ ሱንꬃይካ ማኢኮ።

\VS{3}ኢዚ ካሴ ኢዛ ኣዋይ ኦꬂዳ ናጋራ ኡባ ኦꬂዴስ፤ ኢዛ ዎዚናይ ኢዛ ማይዛ ዳዊቴ ዎዚናይ ኩሜꬅ ኣማኔቲዳ ማላ ጎዳ ባ ጾሳስ ኩሜꬅ ኣማኔቲቤና።

\VS{4}ጊዲኮካ ኢዛፔ ጉዬ ዬሩሳላሜን ካዎታና ማላኔ ዬሩሳላሜ ሳሮቴꬃ ናጋና ማላ ጎዳ ኢዛ ጾሳይ ዳዊቴ ጊሻስ ኣቢያስ ኢሲ ኣቱማ ና ኢሚዴስ።
\XREF{}{{\XO 15:4 }{\XT{1ካዎ 11፡36}}}

\VS{5}ጎዳይ ሄሳ ኦꬂዳይ ዳዊቲ ሂቴ ኣስ ኦሪዮ ቦላ ኦꬂዳ ናጋራይፔ ኣቲን ጎዳ ሲንꬃን ሱሬ ሚሽ ኦꬂዴስ፤ ባ ዴኦ ላይꬅ ኡባን ጎዳ ኣዛዞታፔ ካሬ ኬዚቤና።
\XREF{}{{\XO 15:5 }{\XT{2ሳሜ 11፡1-27}}}

\VS{6}ኣቢያይ ካዎቲዳ ላይꬅ ኡባን ኣቢያ ኣሳራኔ ኤሮቢኣሜ ኣሳራ ባንታ ጊዶን ኦሌቲሼ ዴኢዳ።


\par }{\PP \VS{7}ኣቢያይ ኦꬂዳ ሃራ ሚሻቲ ኡባይ ዩሁዳ ካዎታ ታሪኬ ማጻፋን ጻፌቲ ኡቲዳ። ኣቢያይኔ ኢዮርባኣሜይ ባንታ ጊዶን ኦሌቲሼ ዴኢዳ።

\VS{8}ኣቢያይ ሃይቂዲ ባ ኣዋታን ጋይቲዴስ፤ ኢዚ ዳዊቴ ካታማን ሞጌቲዴስ። ኢዛ ሶሆንካ ኢዛ ና ኣሲ ካዎቲዴስ።


\par }{\SH ዩሁዳ ካዎ ኣሳ
\par }
{\R (2ታሪ 15፡16—16፡6)

\par }{\PP \VS{9}ኢስራኤሌ ካዎ ኢዮርባኣሜይ ካዎቲዳ ናምኡ ታማንꬃ ላይꬃን ኣሲ ዩሁዳን ካዎቲዴስ።

\VS{10}ኣሲ ዬሩሳላሜን 41 ላይꬅ ካዎቲዴስ፤ ኢዛ ኣዋ ኣያ ኣቤሴሎሜ ቢዮ ማኢኮ።


\par }{\PP \VS{11}ኣሲ ባ ማካኩሌ ዳዊቲ ኦꬂዳ ማላ ጎዳ ሲንꬃን ሱሬ ሚሽ ኦꬂዴስ።

\VS{12}ጎይኖ ዎጋ ፖላናስ ፓራ ላይማ ላይማቲዛይታ ኣሲ ባ ቢታፌ ꬋይሲዴስ፤ ኢዛፔ ካሴ ዴኢዳ ካዎቲ ኦꬂዳ ኤቃ ጾሳ ሚስሌታ ኡባ ꬎቃሌሬꬂ ዬጊዴስ።

\VS{13}ኢዛ ኣዋ ኣያ ማኢካ ኣሼሮ ጌቴቲዛ ሃራሲዛ ኤቃ ሚስሌ ሜꬊዳ ጊሻስ ጎዳቴይንታ ጌቴቲዛ ቦንቾፌ ኢዞ ዲጊዴስ። ኣሲ ሄ ኤቃ ሚስሌዛ ቃንጼሬꬂዲ ቄዲሮኔ ዙሌን ጹጊዴስ።

\VS{14}ኣሲ ዙምቡላታ ቦላ ጎይኒዛሶሆታ ኡባ ꬋይሶንታ ኣጊኮካ ኢዚ ባ ዴኢዳ ላይꬅ ኡባን ጾሳስ ዎዚናፔ ኣማኔቲዛ ኣስ ጊዲ ዴኢዴስ።

\VS{15}ኢዚኔ ኢዛ ኣዋይ ጾሳስ ዱማሲ ዎꬂዳ ቢራ፥ ዎርቃኔ ሃራ ሚሻታ ኤሂዲ ጎዳ ጾሳ ኬꬃ ጊዶን ዎꬂዴስ።


\par }{\PP \VS{16}ዩሁዳ ካዎ ኣሲኔ ኢስራኤሌ ካዎ ባሼይ ባንታ ዴኦ ላይꬅ ኡባን ኦሌቲሼ ዴኢዳ።

\VS{17}ኢስራኤሌ ካዎ ባሼይ ዩሁዳ ቦላ ዎራጂዲ ዩሁዳ ካዎ ኣሳ ቢታ ጌሎንታ ማላኔ ኬኦንታ ማላ ቴቃናስ ኤራማ ካታማ ዩዪ ኣꬋናስ ሚጻ ሂስቲ ጊምቢዴስ።


\par }{\PP \VS{18}ሄሳ ጋሶን ካዎ ኣሲ ጎዳ ጾሳ ኬꬃኒኔ ባ ካዎቴꬃ ኬꬃን ኣቲዳ ዎርቃኔ ቢራ ኡባ ኬሲዲ ባ ኦሳንቻታ ኩሼን ዎꬂዴስ። ሂስቲዲ ሄዚዮናሳ ና ጻብሪሞና ናዛስ ዳማስቆ ካታማን ዴኢዛ ኣራሜ ካዎ ቤኒ-ሃዳዴስ ኢሞታ ሂስቲ ዬዲዴስ።

\VS{19}ሂስቲዲ ኢዛስ፥ «ካሴ ታ ኣዋሲኔ ኔ ኣዋስ ኢስታ ጊዶን ጫቆ ቃላይ ዲዛ ማላ ሃኢ ታ ጊዶኒኔ ኔ ጊዶንካ ጫቆ ቃላይ ዴኦ፤ ሄኮ ቢራኔ ዎርቃ ታኒ ኔስ ኢሞታ ኢማናስ ዬዳዲስ። ኢስራኤሌ ካዎ ባሼይ ባ ኦላንቻታ ታ ቢታፌ ኬሳና ማላ ኔኒ ካሴ ኢዛራ ጫቄቲዳ ጫቆ ቃላ ላላ» ጊዴስ።


\par }{\PP \VS{20}ቤኒ-ሃዳዴይ ካዎ ኣሲ ጊዳ ቃላ ኤኪዲ ባ ኦላ ጋዳዋታ ኢስራኤሌ ካታማታ ኦላናስ ዬዲዴስ፤ ኢስቲ ኢዮኔ፥ ዳኔ፥ ኣቤሊ-ቤቲ-ማኢካ ጌቴቲዛ ካታማታ፥ ቃሴ ኒፍታሌሜኔ ጌንሴሬጼ ኡባ ኦሊ ኦይኪዴስ።

\VS{21}ካዎ ባሼይ ሄሳ ሲዪዲ ኤራማ ካታማ ጊምቢዛይሳ ኣጊዲ ቲርጻ ጌቴቲዛ ካታማ ጉዬ ሲሚዴስ።


\par }{\PP \VS{22}ሄሳፌ ጉዬ ካዎ ኣሲ ዩሁዳን ዴኢዛ ኣሳይ ኡባይ ኣቶንታ ኬዛና ማላ ኣዋጂሲዴስ፤ ባሼይ ካሴ ሄን ጎኤቲዛ ሹቻኔ ሚꬃ ኤራማፔ ሚዪዳ። ካዎ ኣሲ ሚጺጳኒኔ ቢኒያሜ ቢታን ዴኢዛ ጌባ ኢዛን ሚንꬂ ጊምቢዴስ።


\par }{\PP \VS{23}ኣሲ ሃኒዳ ሃኖታቲ፥ ኢዛ ሚኖቴꬅ ኡባይ፥ ኢዚ ኦꬂዳ ኦሶቲኔ ኢዚ ኤሲዳ ካታማቲ ዩሁዳ ካዎታ ታሪኬ ማጻፋን ጻፌቲ ኡቲዳ። ጊዶ ኣቲን ኢዚ ጪሚዳ ዎዴ ቶሆ ሳኬቲዴስ።

\VS{24}ኣሲ ሃይቂዲ ባ ኣዋታን ጋይቲዴስ፤ ባ ማካኩሌ ዳዊቴ ካታማንካ ሞጌቲዴስ። ኢዛ ና ኢዮሳፊጼይ ኢዛሶሆን ካዎቲዴስ።


\par }{\SH ኢስራኤሌ ካዎ ናዳቤ
\par }
{\PP \VS{25}ዩሁዳ ካዎ ኣሲ ካዎቲዳ ናምኣንꬆ ላይꬅ ኢዮርባኣሜ ና ናዳቤይ ኢስራኤሌን ካዎቲዴስ፤ ኢዚ ኢስራኤሌ ቢታ ናምኡ ላይꬅ ሃሪዴስ።

\VS{26}ናዳቤይ ካሴ ባ ኣዋይ ናጋራ ኦꬂዳ ኢስራኤሌ ኣሳይ ናጋራ ኦꬃና ማላ ካሌꬂዴስ።


\par }{\PP \VS{27}ሄ ዎዴ ናዳቤይኔ ኢዛ ኦላንቻቲ ፊሊስጼሜን ዲዛ ጋባቶኔ ካታማ ዶዲ ዲሺን ዪሳኮሬ ዛሬ ጊዲዳ ኣካያ ና ባሼይ ናዳቤ ቦላ ዴንዲዲ ኢዛ ዎꬊዴስ።

\VS{28}ዩሁዳ ካዎ ኣሲ ካዎቲዳ ሄꬓንꬆ ላይꬃን ባሼይ ናዳቤ ዎꬊዲ ኢዛሶሆን ካዎቲዴስ።

\VS{29}ባሼይ ካዎቲዳ ማላ ኢዮርባኣሜ ሶ ኣሳ ኡባ ዎꬊ ዉርሲዴስ፤ ጎዳይ ሴሎፔ ዪዳ ባ ኣሽካራ ናቤ ኣካያ ባጋራ ዮቲዳ ማላ ኢዮርባኣሜ ኬꬃ ኣሳይ ኡባይ ሃይቂ ዉሪዴስ።
\XREF{}{{\XO 15:29 }{\XT{1ካዎ 14፡10}}}

\VS{30}ሄሲ ሃኒዳይ ኢዮርባኣሜይ ባ ሁኤን ኦꬂዳ ናጋራ ጊሻስ፥ ኢስራኤሌ ኣሳ ኢዚ ኦሲሲዳ ናጋራ ጊሻሲኔ ጎዳ ኢስራኤሌ ጾሳ ሃንቄꬂዳ ጊሻሳ።


\par }{\PP \VS{31}ናዳቤይ ሃኒዳ ሃኖታቲኔ ኢዚ ኦꬂዳ ኦሶቲ ኡባይ ኢስራኤሌ ካዎታ ታሪኬ ማጻፋን ጻፌቲ ኡቲዳ።

\VS{32}ዩሁዳ ካዎ ኣሲኔ ኢስራኤሌ ካዎ ባሼይ ባንታ ላይꬅ ኡባን ኦሌቲሼ ዴኢዳ።


\par }{\SH ኢስራኤሌ ካዎ ባሼ
\par }
{\PP \VS{33}ዩሁዳ ካዎ ኣሲ ካዎቲዳ ሄꬓንꬆ ላይꬃን ኣካያ ና ባሼይ ኢስራኤሌ ኣሳ ኡባ ቦላ ካዎቲዴስ፤ ኢዚ ቲርጻ ካታማን 24 ላይꬅ ካዎቲዴስ።

\VS{34}ኢዮርባኣሜይ ኢስራኤሌ ኣሳ ኦሲሲዳ ናጋራ ኦꬂዲኔ ኢዛ ኦጌን ሄሜቲዲ ባሼይ ጎዳ ሲንꬃን ኢታ ሚሽ ኦꬂዴስ።




\par }\Chap{16}{\PP \VerseOne{1}ሃናኒያ ና ኢዩ ባጋራ ጎዳ ቃላይ ባሼ ቦላ ሂዝጊሼ ዪዴስ፤

\VS{2}«ታኒ ኔና ጉዱላፌ ዴንꬃዳ ታ ዴራ ኢስራኤሌ ቦላ ካዎሳዲስ፤ ጊዶ ኣቲን ኔኒ ኢዮርባኣሜይ ቢዳ ኦጌራ ባዳ ታ ዴሬ ኢስራኤሌ ናጋራ ኦሲሳዳሳ፤ ሂስታዳ ታ ኢስታ ናጋራን ሃንቄታና ማላ ታና ዴንꬄꬃዳሳ።

\VS{3}ሄሳ ጊሻስ ታኒ ባሼኔ ኢዛ ኬꬃ ኣሳ ሙሌራ ꬋይሳና፤ ታኒ ኔ ኬꬃ ኣሳ ናባጼ ና ኢዮርባኣሜ ኬꬃ ኣሳ ማላ ኦꬃና።

\VS{4}ባሼ ዛሬ ካታማን ሃይቂዛ ኦናካ ካናይ ማና፤ ቃሴ ጋጻሬን ሃይቂዛ ኦናካ ካፎይ ማና» ጊዴስ።


\par }{\PP \VS{5}ባሼይ ሃኒዳ ሃኖታይ፥ ኢዚ ኦꬂዳ ኦሶይኔ ኢዛ ሚኖቴꬃይ ኢስራኤሌ ካዎታ ታሪኬ ማጻፋን ጻፌቲ ኡቲዴስ።

\VS{6}ባሼይ ሃይቂዲ ባ ኣዋታን ጋይቲዴስ፤ ቲርጻ ካታማን ሞጌቲዴስ። ኢዛ ና ኤላይ ኢዛሶሆን ካዎቲዴስ።

\VS{7}ጎዳይ ሃናኒያ ና ናቤ ኢዩ ባጋራ ባሼ ቦላኔ ኢዛ ሶ ኣሳ ቦላ ቲንቢቴ ዮቲዳ ጋሶይካ ባሼይ ኦꬂዳ ናጋራ ጊሻስ፥ ኢዮርባኣሜይኔ ኢዛ ሶ ኣሳይ ኦꬂዳ ኢታ ኦሶ ማላ ጎዳ ሲንꬃን ኦꬂዳ ጊሻሲኔ ኢዮርባኣሜ ሶ ኣሳ ኡባ ዎꬊ ꬋይሲዳ ጊሻሳ።


\par }{\SH ኢስራኤሌ ካዎ ኤላ
\par }
{\PP \VS{8}ዩሁዳ ካዎ ኣሲ ካዎቲዳ 26 ላይꬃን ባሼ ና ኤላይ ኢስራኤሌን ካዎቲዴስ። ቲርጻ ካታማን ኢዚ ናምኡ ላይꬅ ካዎቲዴስ።

\VS{9}ካዎ ሹሜኔ ኢዛ ፓራ-ጋሬታፔ ባጋ ኣዛዚዛ ዚሚሬይ ካዎ ቦላ ማካላቴꬃን ዴንዲዴስ። ሄ ዎዴ ካዎ ኤሊ ቲርጻን ዲዛ ካዎ ኬꬃስ ሹሜ ጊዲ ዲዛ ኣርጻሶን ማꬆቲ ዴስ።

\VS{10}ዩሁዳ ካዎ ኣሲ ካዎቲዳ 27 ላይꬃን ዚሚሬይ ኣርጻሶ ጌሊዲ ካዎ ኤላ ዎꬊዲ ኢዛሶሆን ካዎቲዴስ።


\par }{\PP \VS{11}ዚሚሬይ ካዎቲዲ ካዎቴꬃ ኣራታን ኡቲዳ ማላ ባሼ ሶ ኣሳ ኡባ ዎꬊዴስ። ባሼስ ዳቦ ጊዲን ዎይኮ ላጌ ጊዲን ኢሳዴካ ኣሺቤና።

\VS{12}ናቤ ኢዩ ባጋራ ጎዳይ ባሼ ቦላ ሃሳይዳ ቃላ ማላ ዚሚሬይ ባሼ ሶ ኣሳ ኡባ ዎꬊዴስ።

\VS{13}ሄሲ ሃኒዳይ ባሼይኔ ኢዛ ና ኤላይ ባንታ ኤቃ ጾሳስ ጎይኖን ኦꬂዳ ናጋራ ኡባ ጋሶኒኔ ኢስራኤሌ ኣሳ ኦሲሲዳ ናጋራ ጋሶን ጎዳ ኢስራኤሌ ጾሳ ሃንቄꬂዳ ጊሻሳ።


\par }{\PP \VS{14}ኤላይ ሃኒዳ ሃራ ሃኖታቲኔ ኢዚ ኦꬂዳ ኦሶቲ ኡባይ ኢስራኤሌ ካዎታ ታሪኬ ማጻፋን ጻፌቲ ኡቲዴስ።


\par }{\SH ኢስራኤሌ ካዎ ዚሚሬ
\par }
{\PP \VS{15}ዩሁዳ ካዎ ኣሲ ካዎቲዳ 27 ላይꬃን ዚሚሬይ ቲርጻን ላፑን ጋላስ ጻላ ካዎቲዴስ። ሄ ዎዴ ኢስራኤሌ ኦላንቻቲ ጋባቶኔ ጌቴቲዛ ፊሊስጼሜ ካታማ ዶዲዲ ኡቲዳ።

\VS{16}ሄን ዶዲ ኡቲዳ ኢስራኤሌቲ ዚሚሬይ ካዎዛ ቦላ ዴንዲዲ ኢዛ ዎꬊዳይሳ ሲዪዳ ማላ ኦላ ጋዳዋ ኦሚሬ ሄ ጋላሲካ ሄ ሶሆን ኢስራኤሌ ቦላ ካዎꬂዳ።

\VS{17}ኦሚሬይኔ ኢዛራ ዲዛ ኢስራኤሌ ኣሳይ ኡባይ ጋባቶኔ ካታማፔ ፑዴ ኬዚዲ ቲርጻ ካታማ ዶዲዳ።

\VS{18}ካታማዚ ኦይኬቲዳይሳ ቤኢዳ ማላ ዚሚሬይ ካዎ ኬꬃ ጊዶን ዲዛ ሚጻን ጌሊዲ ካዎ ኬꬃን ታማ ኦይꬂዲ ሄን ኢዛን ሃይቂዴስ።

\VS{19}ሄሲ ሃኒዳይ ኢዮርባኣሜይ ኦꬂዳ ናጋራኔ ኢስራኤሌ ኣሳ ኦሲሲዳ ናጋራ ካሊዲ ዚሚሬይ ጎዳ ሲንꬃን ኢታ ሚሽ ኦꬂዳ ጊሻሳ።


\par }{\PP \VS{20}ዚሚሬይ ሃኒዳ ሃራ ሃኖቲኔ ኢዚ ኦꬂዳ ማካላ ኦሶይ ኡባይ ኢስራኤሌ ካዎታ ታሪኬ ማጻፋን ጻፌቲ ኡቲዴስ።


\par }{\SH ኢስራኤሌ ካዎ ኦሚሬ
\par }
{\PP \VS{21}ሄ ዎዴ ኢስራኤሌ ኣሳይ ናምኡ ኬዚ ሻኬቲዴስ። ኣሳፔ ባጋይ ጊናቴ ና ቲቢኔ ካዎꬃና ኮዪን ባጋይ ቃሴ ኦሚሬ ካዎꬃናስ ኮዪዴስ።

\VS{22}ኦሚሬ ማዲዛ ኣሳይ ጊናቴ ና ቲቢኔ ማዲዛ ኣሳፔ ሚኒዴስ። ሄሳ ጊሻስ ቲቢኔይ ሃይቂን ኦሚሬይ ካዎቲዴስ።


\par }{\PP \VS{23}ዩሁዳ ካዎ ኣሲ ካዎቲዳ 31 ላይꬃን ኦሚሬይ ኢስራኤሌ ኣሳ ቦላ ካዎቲዲ 12 ላይꬅ ሃሪዴስ፤ ሂስቲዲ 6 ላይꬅ ቲርጻ ሃሪዴስ።

\VS{24}ኦሚሬይ ሳማሪያን ዲዛ ዙምቡላ ሼሜሬፔ 6,000 ሳቂሌ ቢራን ሻሚዲ ካታማ ኬጺዴስ። ሂስቲዲ ሄ ካታማዛ ካሴ ዙምቡላ ጎዳ ሱንꬃን ሳማሪያ ጊዲ ሱንꬂዴስ።


\par }{\PP \VS{25}ጊዶ ኣቲን ኦሚሬይ ጎዳ ሲንꬃን ኢታ ሚሽ ኦꬂዴስ፤ ኢዚ ባፔ ካሴ ዴኢዳ ካዎታ ኡባታፔካ ኣꬊዳ ናጋራ ኦꬂዴስ።

\VS{26}ናባጼ ና ኢዮርባኣሜይ ኦꬂዳ ናጋራኔ ኢስራኤሌ ኣሳ ኦሲሲዳ ናጋራ ኦሚሬይ ካሊዴስ፤ ሄ ኤቃ ጾሳስ ጎይኒዛ ሃኖታይ ጎዳ ኢስራኤሌ ጾሳ ሃንቄꬂዴስ።


\par }{\PP \VS{27}ኦሚሬይ ሃኒዳ ሃራ ሃኖታይ፥ ኢዚ ኦꬂዳ ኦሶቲኔ ኢዛ ሚኖቴꬃይ ኢስራኤሌ ካዎታ ታሪኬ ማጻፋን ጻፌቲ ኡቲዴስ።

\VS{28}ኦሚሬይ ሃይቂዲ ባ ኣዋታን ጋይቲዴስ፤ ሳማሪያ ካታማንካ ሞጌቲዴስ። ኢዛ ና ኣካቤይ ኢዛሶሆን ካዎቲዴስ።


\par }{\SH ኢስራኤሌ ካዎ ኣካቤ
\par }
{\PP \VS{29}ዩሁዳ ካዎ ኣሲ ካዎቲዳ 38 ላይꬃን ኦሚሬ ና ኣካቤይ ኢስራኤሌን ካዎቲዴስ፤ ኦሚሬ ና ኣካቤይ ሳማሪያ ካታማን ኢስራኤሌ ቦላ 22 ላይꬅ ካዎቲዴስ።

\VS{30}ኦሚሬ ና ኣካቤይ ባፔ ካሴ ዎዴ ዴኢዳ ካዎታ ኡባታይሳፌካ ኣꬊዳ ኢታ ሚሽ ጎዳ ሲንꬃን ኦꬂዴስ።

\VS{31}ናባጼ ና ኢዮርባኣሜይ ኦꬂዳ ናጋራ ላፋ ሚሽ ጊዲ ቆፎ ጻላ ጊዶንታ ሲዶናታ ካዎ ኤቲባኣሌ ናዮ ኤልዛቤሎ ባስ ማቾ ኤኪዲ ባኣሌ ጌቴቲዛ ኤቃ ጾሳስ ሃጋዚዴሲኔ ጎይኒዴስ።

\VS{32}ሳማሪያ ካታማን ኢዚ ኬጺሲዳ ኤቃ ጾሳ ባኣሌ ኬꬃን ያርሾ ያርሺዛሶ ኬጺዴስ።

\VS{33}ቃሴ ኣካቤይ ኣሼሮ ጌቴቲዛ ጾሳይ ሚስሌ ኤሲዲ ባፔ ካሴ ዴኢዳ ካዎታ ኡባታፔ ኣꬂዲ ጎዳ ኢስራኤሌ ጾሳ ሃንቄꬂሲዛ ናጋራ ኦꬂዴስ።


\par }{\PP \VS{34}ኣካቤ ካዎቴꬃ ዎዴ ቤቴሌፔ ዪዳ ሂኤሌይ ኢያርኮ ካታማ ዛሪ ኤሲዴስ። ናዌ ና ኢያሶ ባጋራ ጎዳይ ዮቲዳ ማላ ሂኤሌይ ኢያርኮ ኬጻናስ ዮች ዬጊዛ ዎዴ ኣብራሜ ጌቴቲዛ ኢዛስ ባይራ ናዚ ሃይቂዴስ፤ ጊምቤ ፔንጌታ ጌልꬂዛ ዎዴ ሳጉቤ ጌቴቲዛ ኢዛስ ዉርሴꬃ ካሎ ናዚ ሃይቂዴስ።




\par }\Chap{17}{\SH ኤላሳ ቁሮቲ ሚዚዳ
\par }
{\PP \VerseOne{1}ጋላኣዴን ቴሲቤ ጌቴቲዛሶፔ ዪዳ ናቤ ኤላሲ ካዎ ኣካቤስ፥ «ታኒ ኢዛስ ኦꬂዛ ጎዳ ኢስራኤሌ ጾሳይ ቤዪን ሃይሳፌ ያና ላይꬃታን ታኒ ዮቶንታ ዲሺን ሳኣን ኢራይ ቡኬና ዎይኮ ጻዛይካ ጻዛቴና» ጊዴስ።
\XREF{}{{\XO 17:1 }{\XT{ያቆ 5፡17}}}


\par }{\PP \VS{2}ሄሳፌ ሲሚን ጎዳ ቃላይ ናቤ ኤላሳኮ ዪዲ ኢዛስ፥

\VS{3}«ሃይሳፌ ዴንዳዳ ኣርሼይ ሞኪዛ ባጋ ባ፤ ሄን ዮርዳኖሴ ሻፋፔ ኣርሼይ ሞኪዛ ባጋራ ዲዛ ኮራቴ ሻፋ ማታን ቆቴታ።

\VS{4}ኔኒ ሄ ሻፋፔ ሃꬅ ኡያና፤ ቁሮቲ ኔና ሄን ቁማ ሚዛና ማላ ታኒ ኢስታ ኣዛዛዲስ» ጊዴስ።

\VS{5}ኤላሲካ ጎዳይ ጊዳ ማላ ቢዴስ፤ ዮርዳኖሴ ሻፋፔ ኣርሼይ ሞኪዛ ባጋራ ዲዛ ኮራቴ ሻፋ ቢዲ ሄን ኡቲዴስ።

\VS{6}ማላዶኔ ኦማርስ ቁሮቲ ኡኬꬂኔ ኣሾ ኤላሳስ ኤሂዳ፤ ሃꬂካ ሄ ሻፋፔ ኡዪሼ ዴኢዴስ።

\VS{7}ቢታን ኢራይ ቡኮንታ ኣጊዳ ጊሻስ ጉꬃ ዎዴፔ ጉዬ ሻፋዚ ሜሊዴስ።


\par }{\SH ኤላሳኔ ሲራፍታን ዲዛ ኣምኤዮ
\par }
{\PP \VS{8}ሄሳፌ ጉዬ ጎዳ ቃላይ ኤላሳኮ ዪዲ፥

\VS{9}«ሃይሳፌ ዴንዳዳ ሲዶናን ዲዛ ሲራፍታ ባዳ ሄን ዴኣሻ። ኢሲ ኣምኤ ማጫሳያ ኔና ቁማ ሚዛና ማላ ታኒ ኣዛዛዲስ» ጊዴስ።
\XREF{}{{\XO 17:9 }{\XT{ሉቃ 4፡25-26}}}


\par }{\PP \VS{10}ሄሳፌ ጉዬ ኤላሲ ዴንዲዲ ሲራፍታ ቢዴስ፤ ኢዚ ቢዲ ካታማ ፔንጌ ጋኪዳ ማላ ኢሲ ኣምኤ ማጫሳያ ሚꬅ ማጺዛሮ ዴሚዴስ፤ ኤላሲ ኢዞ ጼይጊዲ፥ «ዛይ ታስ ኡያና ሃꬅ ኤካ ያርኪ!» ጊ ዎሲዴስ።

\VS{11}ማጫሲያ ሃꬃ ኤሃናስ ቢሺን ኢዚ ኢዞ ጼይጊዲ፥ «ዛይ ታስ ኣይኮ ባꬊዛ ሚሽ ኤካ ያርኪ!» ጊዴስ።


\par }{\PP \VS{12}ሂስቲን ማጫሳያ ኢዛስ፥ «ጎዳ ኔ ጾሳይ ቤዪን ታስ ኦቶን ዲዛ ኩጳ ꬊሌይፌኔ ጻሮን ዲዛ ጉꬃ ዛይቴይፔ ኣቲን ሃራይ ኣይኮይካ ዴና። ታኒ ሃይሳ ዪዳይ ጉꬃ ሚꬅ ሚጻ ሶ ሲማዳ ሂኖካ ታኒኔ ታ ናዚ ኢሲቶ ኡኪ ሚዲ ሃይቃናሳ» ጋዱስ።


\par }{\PP \VS{13}ኤላሲካ ማጫሳይስ ዛሪዲ፥ «ኣይኮይ ባዋ፥ ያዮፋ፤ ሶ ባዳ ኔ ጊዳ ማላ ኦꬃ፤ ጊዶ ኣቲን ካሴታዳ ኔ ꬊሌፌ ጉꬃ ኡኬꬅ ኡካዳ ታስ ኤካ ያ፤ ሄሳፌ ጉዬ ኔሲኔ ኔ ናዛስ ኡካ።

\VS{14}ጋሶይካ ጎዳ ኢስራኤሌ ጾሳይ፥ ‹ሳኣ ቦላን ጎዳይ ኢራ ቡኪሳና ጋካናስ ꬊሌዚ ኦቶፔ ዉሬና፤ ዛይቴዚካ ጻሮፔ ሙሌካ ዉሬና› ጌስ» ጊዴስ።


\par }{\PP \VS{15}ማጫሲያካ ባዳ ኤላሲ ዮቲዳ ማላ ኦꬃዱስ፤ ሄሳ ማላን ኤላሲ፥ ኣምኤያኔ ኢዚ ሶ ኣሳይ ዳሮ ዎዴስ ጊዲዛ ካꬅ ዴሚዳ።

\VS{16}ኣይስ ጊኮ ጎዳይ ኤላሳ ባጋራ ዮቲዳ ቃላ ማላ ኦቶፔ ꬊሌይ ዉሪቤናኔ ጻሮፔ ዛይቴይ ሙሌካ ዉሪቤና።


\par }{\PP \VS{17}ጉꬃ ዎዴፔ ጉዬ ሄ ኣምኤይ ናይ ሃርጊዴስ፤ ሃርጌዚ ሚኒ ሚኒ ቢን ናዚ ሃይቂዴስ።

\VS{18}ማጫሳያ ኤላሳ፥ «ሃይሶ ጾሳ ኣሶ! ታ ኔስ ኣይ ኢታ ኦꬃዲና? ኔኒ ታ ናጋራ ታና ሃሳኢሳዳ ታ ናዛ ዎꬋናስ ታኮ ያዲ?» ጋዱስ።


\par }{\PP \VS{19}ኤላሲካ ኢዚስ ዛሪዲ፥ «ኣኔ ናዛ ታስ ሃማ» ጊዴስ። ናዛ ኢዚ ኪኦፔ ኤኪዲ ፑዴ ባ ዴኢዛ ፖቄ ኬሲዲ ባ ሂጻን ኢሺሲዴስ።

\VS{20}ሂስቲዲ ጎዳስ፥ «ኣቤት ጎዳዉ፥ ታ ጾሳዉ፥ ቃሴ ሃኖ ታኒ ኢዚኮን ዴኢዛ ኣምኤ ሚሺራይ ናዛ ዎꬋዳ ኢዚ ቦላካ ሜቶ ኤሃይ?» ጊዲ ዋሲዴስ።

\VS{21}ሄሳፌ ሲሚዲ ናዛ ቦላ ሄꬑቶ ዛቁሊዲ ጎዳስ፥ «ኣቤት ጎዳዉ፥ ታ ጾሳዉ! ሃ ናዛ ሼምፖ ዛራ» ጊዲ ዋሲዴስ።
\XREF{}{{\XO 17:21 }{\XT{2ካዎ 4፡34-35}}}


\par }{\PP \VS{22}ሂስቲን ጎዳይ ኤላሳ ዋሶ ሲዪዴስ። ናዛ ሼምፖይካ ሲሚን ናዚ ፓጺዴስ።

\VS{23}ኤላሲ ናዛ ኤኪዲ ፖቄዛፔ ዱጌ ዎꬊዴስ፤ ናዛ ኣዬይስ ኢሚዲ፥ «ቤኣ! ኔ ናዚ ፓጺዴስ» ጊዴስ።


\par }{\PP \VS{24}ሄሳፌ ጉዬ ሚሺሬያ ኤላሳ፥ «ኔኒ ጾሳ ኣስ ጊዲዳይሳኔ ኔ ዶናፔ ኬዚዛ ጎዳ ቃላይ ቱሙ ጊዲዳይሳ ታኒ ሃኢ ኤራዲስ» ጋዱስ።




\par }\Chap{18}{\SH ኤላሳኔ ባኣሌ ናቤታ
\par }
{\PP \VerseOne{1}ኢራይ ꬋዮሶፌ ሄꬓንꬆ ላይꬃን፥ ዳሮ ዎዴፔ ጉዬን ጎዳይ ኤላሳ፥ «ባዳ ካዎ ኣካቤስ ቆንጫ። ታኒ ሃ ቢታ ቦላ ኢራ ቡኪሳና» ጊዴስ።

\VS{2}ሂስቲን ኤላሲ ኣካቤስ ቤታናስ ዴንዲ ቢዴስ።

\par }{\PP ሄ ዎዴ ሳማሪያን ዎልቃማ ኮሻይ ዴስ።

\VS{3}ኣካቤይ ባ ካዎቴꬃ ኬꬃን ኣላፌቴꬃን ኣዛዚዛ ኣብዲዩ ጼይጊዴስ። ኣብዲዩይ ጎዳስ ኬሂ ያዪዛ ኣሳ።

\VS{4}ኤልዛቤላ ጎዳ ናቤታ ዎꬊሲዛ ዎዴ ኣብዲዩይ ኢስታፌ ጼታታ ኤኪዲ ናምኡ ኬሲ ሻኪዴስ፤ ኢቻሽ ታማታ ኢሲ ጎንጎሎን ሃንኮ ኣቲዳ ኢቻሽ ታማታ ሃራ ጎንጎሎን ኤፊ ቆቲዲ ካꬂኔ ሃꬅ ኢስታስ ኢሚሼ ጋምኢዴስ።


\par }{\PP \VS{5}ኣካቤይ ኣብዲዩ ጼይጊዲ፥ «ኦኒ ኤሪዜ ኑኒ ማታ ዴሚዲ ፓራታኔ ባቁሎታ ዎꬎንታ ማላ ኣሻናኮ ሳኣን ፑልቶይ ዲዛሶ ኡባኔ ሻፋይ ዲዛሶ ኡባ ባ» ጊዴስ።

\VS{6}ሄሳ ጊሻስ ባ ባናሶ ባናሶ ሻኬቲ ቢዳ፤ ኣካቤይ ኢሲ ባጋራ ባርካ ቢዴስ፤ ቃሴ ኣብዲዩይካ ሃራ ባጋራ ቢዴስ።


\par }{\PP \VS{7}ኣብዲዩይ ቢሼ ኦጌ ቦላ ኤላሳራ ጋይቲዴስ። ኣብዲዩይ ኤላሳ ጊዲዳይሳ ኤሪዲ ቢታ ቦላ ጉፋኒዲ፥ «ታ ጎዳ ኤላሳ! ኣዳፌ ሃይሲ ኔኔ?» ጊዴስ።


\par }{\PP \VS{8}ኤላሲ ኢዛስ፥ «ኤ ታናኮ! ኔኒ ባዳ፥ ‹ኤላሲ ሃይሳን ዴስ› ጋዳ ኔ ጎዳስ ዮታ» ጊዴስ።


\par }{\PP \VS{9}ሂስቲን ኣብዲዩይ ኤላሳስ፥ «ታኒ ኔና ኣይ ቆሂኔ ኔኒ ታና ኔ ኣይሌዛ ሃይቃና ማላ ኣካቤ ኩሼን ኣꬃ ኢሚዛይ?

\VS{10}ኔ ጎዳይ ዴኦ ጾሳይ ቤዪን ታ ጎዳይ ኔና ኮይሳናስ ኪቶንታ ዴሬይ ዎይኮ ካዎቴꬂ ሙሌካ ባዋ። ኢስቲ፥ ‹ኤላሲ ሃይሳን ዴና› ጊዛ ዎዴ ኔኒ ሃይሳን ባይንዳይሲ ቱማ ጊዲዳይሳ ኤራናስ ኣካቤይ ዴሬ ሃሪዛይታ ጫቂሲዴስ።

\VS{11}ሃኢ ታኒ ታ ጎዳኮ ባዳ፥ ‹ኤላሲ ሃይሳን ዴስ› ጋና ማላ ኔ ኮያሳ።

\VS{12}ታኒ ኔፔ ሻኬታ ቢዛ ዎዴ ጎዳ ኣያናይ ኔና ዴንꬂዲ ኣዋ ኤፋናኮ ታ ኤሪኬ፤ ታኒ ኣካቤስ ዮቲዳፔ ጉዬ ኢዚ ኔና ዴሞንታ ኣጊኮ ታና ዎꬋና፤ ታኒ ኔ ኣሽካራይ ናቴꬃፌ ዶማዳ ጎዳስ ያዪዛ ኣሳ።

\VS{13}ኤልዛቤላ ጎዳ ሱንꬃን ቲንቢቴ ዮቲዛይታ ዎꬊሲዛ ዎዴ ታኒ ኢስታፌ ጼቱ ኣሳታ ኤካዳ ኢቻሽ ታሙ ኢቻሽ ታሙ ኢሲ ጎንጎሎን ቆታዳ ቁማ ሚዛዲሲኔ ሃꬂካ ኡሻዲስ። ሂስቲን ሄሳ ታኒ ኦꬂዳይሳ ኔኒ ታ ጎዳይ ሲያቤኪ?

\VS{14}ሃኢ ታኒ ታ ጎዳኮ ባዳ፥ ‹ኤላሲ ሃይሳን ዴስ› ጋና ማላ ኔ ኮያሳ። ሂስቲኮ ኢዚ ታና ዎꬋና» ጊዴስ።


\par }{\PP \VS{15}ኤላሲካ ኢዛስ፥ «ታኒ ኢዛስ ኣዛዜቲዛ ኡባፌ ዎልቃማ ጎዳይ ቤዪን ቱማፔ ታኒ ሃች ኣካቤ ኣይፌን ቤታና» ጊዴስ።


\par }{\PP \VS{16}ኣብዲዩይ ኣካቤራ ጋይታናስ ቢዲ ኣካቤስ ዮቲን ኣካቤይ ኤላሳራ ጋይታናስ ቢዴስ።

\VS{17}ኣካቤይ ኤላሳ ዴሚዲ፥ «ኢስራኤሌ ቢታ ቡልኣካ ካኢዛይ ኔኔ?» ጊዴስ።


\par }{\PP \VS{18}ኤላሲ ኣካቤስ፥ «ጎዳ ኣዛዞ ኣጊዲ ባኣሌ ኤቃታስ ጎይኒዲ ቢታ ቡልኣኪዛይ ኔናኔ ኔ ኣዋ ሶ ኣሳ ኣቲን ኢስራኤሌ ቢታ ቡልኣኪዛይ ታና ጊዲኬ።

\VS{19}ሃኢ ኢስራኤሌ ኣሳ ኡባ ቃርሜሎሴ ዙማ ቦላ ታናራ ጋይታና ማላ ጼይጋ፤ ቃሴ ኤልዛቤሊ ማዳፌ ሚዛይታ 450 ባኣሌ ናቤታኔ 400 ኣሼሪ ናቤታ ሺሻ» ጊዴስ።


\par }{\PP \VS{20}ሄሳ ጊሻስ ኣካቤይ ኪቲዲ ኢስራኤሌ ኣሳ ኡባኔ ናቤታ ቃርሜሎሴ ዙማ ቦላ ሺሺዴስ።

\VS{21}ኤላሲ ሺቂዳ ኣሳኮ ቢዲ፥ «ኢንቴ ኣይዴ ጋካናስ ናምኡ ቆፋን ዳኔ? ጎዳይ ጾሳ ጊዲኮ ኢዛ ካሊቴ! ዎይኮ ባኣሌይ ጾሳ ጊዲኮ ኢዛ ካሊቴ» ጊዴስ። ዴሬዚ ጊዲኮ ኢሲ ቃላካ ቃቲቤና።


\par }{\PP \VS{22}ሄሳፌ ጉዬ ኤላሲ ዴራስ፥ «ጎዳ ናቤታፔ ታ ጻላ ኣታዲስ፤ ባኣሌስ ኦይዱ ጼታኔ ኢቻሽ ታሙ ናቤቲ ዴቴስ።

\VS{23}ኣኔ ኑስ ናምኡ ኮርማ ቦራታ ኢሚቴ፤ ሄ ኮርማታፔ ኢሳ ኢስቲ ዶሬቶ፤ ኮርማ ሹኪዲ ቃንጼሬꬄቶ፤ ሂስቲዲ ኣሾዛ ሚꬃ ቦላ ዎꬄቶ፤ ጊዶ ኣቲን ታማ ኤꬆፌቶ። ታኒካ ናምኣንꬆ ኮርማ ጊጊሳዳ ሚꬃ ቦላ ዎꬃና፤ ሂስታዳ ታማካ ኤꬂኬ።

\VS{24}ኢንቴ ኢንቴ ጾሳ ሱንꬅ ጼይጊቴ፤ ታኒካ ጎዳኮ ዎሳና፤ ሱንꬃ ጼይጊን ሲዪዲ ያርሾዛ ሚዛ ታማ ኪቲዛይሲ ጾስ ጊዶ» ጊዴስ።

\par }{\PP ሂስቲን ኣሳይ፥ «ሃይሲ ሎኦ ቆፋ» ጊዲ ኤኪዴስ።


\par }{\PP \VS{25}ሄሳ ጊሻስ ኤላሲ ባኣሌ ናቤታስ፥ «ኢንቴ ጮራ ጊዲዳ ጊሻስ ኢሲ ኮርማ ዶሪ ኤኪዲ ኮይሮቲ ጊግሲቴ። ሂስቲዲ ኢንቴ ጾሳ ሱንꬃ ጼይጊቴ ኣቲን ኢዛን ታማ ኤꬆፍቴ» ጊዴስ።


\par }{\PP \VS{26}ኢስቲ ባስ ኢሜቲዳ ኮርማ ኤኪዲ ጊግሲዳ።

\par }{\PP ማላዶፔ ሴታ ጋላስ ጋካናስ ባኣሌ ሱንꬃ ጼይጊዲ፥ «ሃኢ ባኣሌ! ኑ ዎሳ ሲያ» ጊዲ ዎሲዳ፤ ጊዶ ኣቲን ሲዬቲዛ ጬንጉርሲ ዴና፤ ዛሮ ኢሚዛይካ ዴና። ሂስቲን ባንቲ ጊግሲዳ ያርሺዛሶ ዱሪሼ ዩዪዳ።


\par }{\PP \VS{27}ሳኣይ ሴታ ጋላስ ጊዲን ኤላሲ፥ «ኢንቴ ቃላ ꬎቁ ሂስቲዲ ዎሲቴ! ኢዚ ጾስ ጊዴኔ! ኢዚ ቆፋን ሼኪዳኮ ኦኔ ኤሪዛይ፥ ዎይኮ ኢዛስ ኦሶይ ዳሪዳኮ፥ ዎይኮ ማንዳሪዳኮ፥ ዎይኮ ꬊስኪዳ ጊዲኮ ዴንꬃናስ ኮሼስ!» ጊዲ ኢስታ ቦላ ቂልጪ ካኢዴስ።


\par }{\PP \VS{28}ሄሳ ጊሻስ ባንታ ቃላ ꬎቁ ሂስቲዲ ዎሲዳ። ቃሴ ካሴ ባንታ ጎይኒዛ ዎጋ ማላ ባንታ ቦላራ ሱꬃይ ጎጋና ጋካናስ ቶራኒኔ ማሻን ባና ማዱንꬂዳ።

\VS{29}ሴታ ጋላሲ ኣꬊን ኦማርሳ ያርሾ ሺሺዛ ዎዴይ ጋካናስ ኢስቲ ሃፓኔ ቡራ ቲንቢቴ ሃሳይዳ ሺን ኣይኮ ዛሮካ ዴሚቤቴና፤ ኢስታ ጬንጉርሳ ሲዪዲ ዛሮ ኢሚዛይ ባዋ።


\par }{\PP \VS{30}ሂስቲን ኤላሲ ኡባ ኣሳስ፥ «ሃ ታኮ ሺቂቴ» ጊን ኣሳይ ኢዛኮ ሺቂዴስ፤ ጎዳሲ ያርሾ ያርሺዛሶዚ ላሌቲዳይሳ ዛሪ ጊምቢዴስ።

\VS{31}ጎዳ ቃላይ ያቆቤኮ ዪዲ፥ «ኔ ሱንꬂ ኢስራኤሌ ጌቴታና» ጊዲ ዮቲዳ ያቆቤ ናይታ ቆሞታ ቆዳን ኤላሲ ታማኔ ናምኡ ሹቻታ ኤኪዴስ።
\XREF{}{{\XO 18:31 }{\XT{ሜꬌ 32፡28፤ 35፡10}}}

\VS{32}ሂስቲዲ ጎዳ ሱንꬃስ ሄ ሹቻታን ያርሾሶሆ ጊምቢዴስ፤ ያርሾ ያርሺዛሶዛ ዩዪ ኣꬋናስ ታማኔ ኦይዱ ሊቲሮ ሃꬅ ኦይኪዛ ኦላ ቦኪዴስ።


\par }{\PP \VS{33}ሄሳፌ ጉዬ ያርሾ ያርሺዛሶዛ ቦላ ሚꬅ ጊግሲ ዎꬂዲ ኮርማ ኣሾዛ ቆሞን ቆሞን ቃንጼሬꬂዲ ሚꬃ ቦላ ዎꬂዴስ። ሂስቲዲ ኣሳ፥ «ኦይዱ ባꬃታን ሃꬅ ኩንꬂዲ ጹጋና ያርሾዛ ቦላኔ ሚꬃ ቦላ ጉሲቴ» ጊን ኢስቲ ጉሲዳ።

\VS{34}ዛሪዲካ ኤላሲ ኣሳታ፥ «ናምኣንꬆካ ጉጂቴ» ጊን ኢስቲ ናምኣንꬆካ ጉጂዳ።

\par }{\PP ቃሴካ ኤላሲ ኣሳታ፥ «ሄꬓንꬆዛካ ጉጂቴ» ጊን ሄꬓንꬆካ ጉጂዳ።
\XREF{}{{\XO 18:34 }{\XT{ኢያ 6፡26}}}

\VS{35}ሃꬃይ ያርሾ ያርሺዛሶ ኦላ ኩሚ ጎጊዴስ።


\par }{\PP \VS{36}ኦማርሳ ዎዴ ያርሾ ሺሺዛ ዎዴይ ጋኪን ናቤ ኤላሲ ያርሾሶሆ ሺቂዲ፥ «ኣቤት ጎዳዉ! ኣብራሃሜ ጾሳዉ፥ ዪሳቃ ጾሳዉ፥ ኢስራኤሌ ጾሳዉ፥ ኔኒ ኢስራኤሌ ጾሳ ጊዲዳይሲ፥ ታኒካ ኔ ኣይሌ ጊዲዳይሲኔ ታኒ ሃይሳ ኡባ ኔ ቃላን ኦꬂዳይሲ ሃች ኤሬቶ።

\VS{37}ኣቤት ጎዳዉ! ኔኒ ጎዳይ ቱማ ጾሳ ጊዲዳይሳኔ ኔኒ ኢስታ ዎዚና ኔኮ ዛሮ ቦላ ዲዛይሳ ሃ ኣሳይ ኤራና ማላ ኔኒ ታ ዎሳ ሲያ፤ ሲያዳካ ታስ ዛሮ ኢማ!» ጊዴስ።


\par }{\PP \VS{38}ሂስቲን ጎዳ ታማይ ዎꬊዲ ጹጊዛ ያርሾ፥ ሚꬃ፥ ሹቻኔ ቢታ ሚዴስ፤ ኦላ ጊዶን ዲዛ ሃꬃካ ላጪዴስ።

\VS{39}ኣሳይ ኡባይ ሄሳ ቤኢዳ ዎዴ ጉፋኒዲ፥ «ጎዳይ ጾሳ! ጎዳይ ኢዚ ጻላ ቱሙ ጾሳ!» ጊዳ።


\par }{\PP \VS{40}ሄሳፌ ጉዬ ኤላሲ ኢስታስ፥ «ባኣሌ ናቤታ ኦይኪቴ። ኢስታፌ ኢሲ ኣሲካ ኬሲ ኤኪ ቦፖ» ጊዴስ፤ ሂስቲን ዴሬዚ ኢስታ ኦይኪዴስ፤ ኤላሲ ኢስታ ቂሶኔ ሻፋ ኤፊዲ ሹኪሲዴስ።


\par }{\SH ጎዳይ ኢራ ቡኪሲዴስ
\par }
{\PP \VS{41}ኤላሲ ኣካቤስ፥ «ዎልቃማ ኢራ ጉንꬃይ ሲዬቲዛ ጊሻስ ኬዛ ባዳ ማ፥ ኡያ» ጊዴስ።

\VS{42}ሄሳ ጊሻስ ኣካቤይ ማናሲኔ ኡያናስ ቢዴስ። ጊዶ ኣቲን ኤላሲ ቃርሜሎሴ ዙማ ጼራ ኬዚዲ ባ ሁኤ ጉልባቴታ ጊዶ ዱጌ ጌልꬂዲ ጹጉኒዴስ።


\par }{\PP \VS{43}ሄሳፌ ጉዬ ኤላሲ ባ ኣሽካራ፥ «ባ፤ ፑዴ ኬዛዳ ኣኔ ኣባኮ ዛራ ጼላ» ጊዴስ።

\par }{\PP ኣሽካራዚካ ቢ ጼሊዲ ኢዛስ፥ «ኣይኮይካ ዴና» ጊዴስ።

\par }{\PP ኤላሲ ባ ኣሽካራ፥ «ባዳ ጼላ» ጊዲ ላፑንቶ ኣዛዚዴስ።


\par }{\PP \VS{44}ኣሽካራዚ ላፑንꬆዛን፥ «ቤኣ! ኣሳ ኩሼ ኬና ሻራይ ኣባፌ ኬዚሼ ዴስ» ጊዴስ።
\XREF{}{{\XO 18:44 }{\XT{ያቆ 5፡18}}}

\par }{\PP ሂስቲን ኤላሲ ባ ኣሽካራ፥ «ባ፤ ባዳ ኣካቤ፥ ‹ኢራይ ኔና ቤꬅ ዲጎንታ ማላ ኔ ፓራ-ጋሬን ኡታዳ ዱጌ ኔ ሶ ዎꬋ› ጋዳ ዮታ» ጊዴስ።


\par }{\PP \VS{45}ጉꬅ ጋምኢሺን ኢራ ሻራይ ሳሎ ꬊፒ ሂስቲዴስ፤ ጫርኮይ ጫርኪዴስ፤ ዎልቃማ ኢራይካ ቡኪዴስ። ኣካቤይ ፓራ-ጋሬን ኡቲዲ ኢዝራኤሌ ካታማ ቢዴስ።

\VS{46}ጎዳ ዎልቃይ ኤላሳ ቦላ ዎꬊዴስ፤ ኤላሲ ባ ማይኦ ፑዴ ማርጺዲ ኢዝራኤሌ ካታማ ጋካናስ ኣካቤፔ ሲንꬃን ሲንꬃን ዎጺዴስ።




\par }\Chap{19}{\SH ኤልዛቤሊፔ ኤላሲ ቤትዳ ቤቴ
\par }
{\PP \VerseOne{1}ኤላሲ ኦꬂዳ ኦሶ ኡባ፥ ባኣሌ ናቤታካ ጊꬃ ማሻን ኢዚ ዎስቲ ዎꬊሲዳኮ ኣካቤይ ኤልዛቤሊስ ዮቲዴስ።

\VS{2}ሂስቲን ኤልዛቤላ፥ «ኔኒ ሄ ናቤታ ቦላ ኦꬆይሳꬆ ታኒካ ኔ ሼምፖ ዎንቶ ሃኒ ዎዴ ኢዚꬆ ኦꬆንታ ኣጊኮ ጾሳቲ ሄሳፌካ ኣꬊዛ ኢታ ታ ቦላ ጋꬄቶ» ጋዳ ቃስታኔ ኤላሳስ ዬዳዱስ።


\par }{\PP \VS{3}ሂስቲን ኤላሲ ባቢዲ ባ ሼምፖ ኣሻናስ ዩሁዳ ቢታን ዲዛ ቤርሳቤሄ ጋካናስ ቤቲዴስ፤ ባ ኣሽካራካ ሄን ኣጊዴስ።

\VS{4}ኢሲ ጋላሳ ኦጌ ባዞን ሄሜቲዴስ። ቢሼ ሳንካራ ሚꬃ ኩዋ ጋርሳን ኡቲዲ፥ «ኣቤት ጎዳዉ! ታስ ጊዳና፤ ታኒ ታ ኣዋታፔ ኣꬊኬ። ታ ሼምፖዮ ኔ ኤካ» ጊዲ ሃይቆ ኣሞቲ ዎሲዴስ።


\par }{\PP \VS{5}ሄሳፌ ጉዬ ሳንካራ ኩዋን ኢቺዲ ꬊስኪዴስ፤ ኢዚ ሄን ꬊስኮን ዲሺን ኢሲ ኪታንቻይ ኢዛ ቦቺዲ፥ «ዴንዳዳ ሃይሳ ማ» ጊዴስ።

\VS{6}ሂስቲን ዴንዲዲ ኢዚ ጼሊዛ ዎዴ ሴላን ኡኬቲዳ ኮምፓኔ ኦቶራ ዲዛ ሃꬅ ባ ሁኤሶፔ ዴሚዴስ፤ ኢዛፔ ሚ ኡዪዳፔ ጉዬን ሲሚ ꬊስኪዴስ።

\VS{7}ጎዳ ኪታንቻይ ናምኣንꬆካ ዪ ኤላሳ ቤጎꬂዲ፥ «ኔኒ ባናሶይ ሃሆ ጊዲዳ ጊሻስ ዴንዳዳ ማ» ጊዴስ።


\par }{\PP \VS{8}ሂስቲን ኤላሲ ዴንዲዲ ሚዴሲኔ ኡዪዴስ። ኤላሲ ካꬃ ሚ ሚኒዲ ጾሳ ዙማ ኮሬቤ ጋካናስ ኦይዱ ታሙ ጋላሲኔ ኦይዱ ታሙ ኦማርስ ሄሜቲዴስ።

\VS{9}ሄን ዲዛ ጎንጎሎ ጊዶ ጌሊዲ ኣቂዴስ።

\par }{\SH ኤላሳስ ጎዳ ቆንጬꬅ
\par }
{\PP ጎዳ ቃላይ ኢዛኮ ዪዲ፥ «ኤላሳ! ሃይሳን ኣይ ኦꬃይ?» ጊዴስ።


\par }{\PP \VS{10}ሂስቲን ኤላሲ፥ «ኡባፌ ዎልቃማ ጎዳ ጾሳስ ታኒ ኬሃ ዚልኤታዲስ፤ ጋሶይካ ኢስራኤሌ ኣሳይ ኔናራ ጫቄቲዳ ጫቆዛ ሜንꬂዴስ፤ ኔስ ያርሾ ያርሺዛሶሆታካ ላሊዴስ፤ ኔ ናቤታካ ጊꬃ ማሻን ዎꬊዴስ፤ ታኒ ታርካ ኣታዲስ ሺን ሃኢ ታናካ ዎꬋና ኮዬቴስ» ጊዴስ።
\FTNT{*}{{\FR 19:10 }{\FT{ዚልኤታዲስ ጊዛይሳ ኢሲ ኢሲ ባጋ ጋሞꬆ ቃላን ሚሼታዲስ፥ ቃናታዲስ ጌቴስ።
}}}\XREF{}{{\XO 19:10 }{\XT{ኦሮ 11፡3}}}


\par }{\PP \VS{11}ጎዳይ ኢዛስ፥ «ሄሳፌ ኬዛ ባዳ ዙማ ጼራን ታ ሲንꬃን ኤቃ፤ ጎዳይ ሄራ ኣꬋና» ጊዴስ። ሄሳፌ ጉዬ ዎልቃማ ጫርኮይ ዙማታ ጳልቄሬꬂዴስ፤ ዛላታካ ኪንቼሬꬂ ዬጊዴስ፤ ጎዳይ ጊዲኮ ሄ ጫርኮዛ ጊዶን ዴና። ሄ ጫርኮዛፔ ሲሚን ቢታይ ቃጺዴስ፤ ጎዳይ ሄ ቢታ ቃꬃንካ ዴና።

\VS{12}ቢታ ቃꬃፌ ሲሚን ታማይ ኬዚዴስ፤ ጊዶ ኣቲን ጎዳይ ታማ ጊዶን ዴና። ታማፔ ሲሚን ሳሱኬꬃ ጬንጉርሲ ሲዬቲዴስ።

\VS{13}ኤላሲ ሄሳ ሲዪዲ ባ ማይኢዳ ሃሼ ማይኦን ባ ኣይፌሶ ካሚዴስ። ሂስቲዲ ካሬ ኬዚ ጎንጎሎዛ ፔንጌን ኤቂዴስ።

\par }{\PP ሄሳፌ ጉዬ፥ «ኤላሳ! ሃይሳን ኣይ ኦꬃይ?» ጊዛ ጬንጉርስ ሲዪዴስ።


\par }{\PP \VS{14}ኤላሲ ዛሪዲ፥ «ኡባፌ ዎልቃማ ጎዳ ጾሳስ ታኒ ኬሃ ዚልኤታዲስ፤ ጋሶይካ ኢስራኤሌ ኣሳይ ኔናራ ጫቄቲዳ ጫቆዛ ሜንꬂዴስ፤ ኔስ ያርሾ ያርሺዛሶሆታካ ላሊዴስ፤ ኔ ናቤታካ ጊꬃ ማሻን ዎꬊዴስ፤ ታኒ ታርካ ኣታዲስ ሺን ሃኢ ታናካ ዎꬋና ኮዬቴስ» ጊዴስ።


\par }{\PP \VS{15}ሂስቲን ጎዳይ ኤላሳስ ዛሪዲ፥ «ኔ ካሴ ዪዳ ኦጌዛራ ሲማዳ ዳማስቆ ባዞ ባ። ሄ ባ ጋካዳ ኣዛሄሌይ ኣራሜ ቦላ ካዎታና ማላ ኢዛ ቲያ።
\XREF{}{{\XO 19:15 }{\XT{2ካዎ 8፡7-13}}}

\VS{16}ቃሴካ ኒሚሼ ና ኢዩ ኢስራኤሌ ቦላ ካዎታና ማላ ቲያ። ሄሳꬆካ ኔ ሶሆን ናቤ ጊዳና ማላ ኣቤሊ-ማሆሌ ዴሬ ኣስ ሳፋጼ ና ኤልሳኤ ቲያ።
\XREF{}{{\XO 19:16 }{\XT{2ካዎ 9፡1-6}}}

\VS{17}ኣዛሄሌ ማሻፌ ኬሲ ኤኪ ኣቲዳይሳ ኢዩይ ዎꬋና፤ ቃሴ ኢዩ ማሻፌ ኬሲ ኤኪ ኣቲዳይሳ ኤልሳኢ ዎꬋና።

\VS{18}ባኣሌስ ጉልባቶንታይታኔ ባ ዶናን ባኣሌ ጌቴቲዛ ኤቃ ሚስሌዛ ዬሮንታ ኣቲዳ 7,000 ኣስ ታኒ ኢስራኤሌን ታስ ኣሻና» ጊዴስ።
\XREF{}{{\XO 19:18 }{\XT{ኦሮ 11፡4}}}


\par }{\SH ኤልሳኤ ጼይጌቴꬅ
\par }
{\PP \VS{19}ኤላሲ ሄፔ ዴንዲ ቢሺን ሳፋጼ ና ኤልሳኢ ታማኔ ናምኡ ዋጻ ቦራን ጎዪሺን ዴሚዴስ፤ ታማኔ ናምኣንꬃ ዋጻ ቦራታን ኤልሳኢ ጎዬስ። ኤላሲ ኢዛኮ ሺቂዲ ባ ሃሼ ማይኦ ኢዛ ቦላ ዬጊዴስ።

\VS{20}ኤልሳኢ ቦራታ ኣጊዲ ኤላሳኮ ዎጺ ቢዲ፥ «ታኒ ታ ኣዋኔ ታ ኣዮ ሳሮ ጋዳ ሞይሴታ ሲማዳ ታ ኔና ካላና ማላ ታና ዬዳርኪ!» ጊዴስ።

\par }{\PP ሂስቲን ኤላሲ ኤልሳኤ፥ «ባዳ ያ! ታ ኔና ኣይዴ ዲጋዲና?» ጊዴስ።


\par }{\PP \VS{21}ሄሳ ጊሻስ ኤልሳኢ ኣጊ ጉዬ ሲሚዲ ናምኡ ቦራታ ሹኪዴስ፤ ቦራ ሚሻታ ቄሪዲ ኢዛን ኣሾዛ ዶይሲዴስ፤ ሄ ካጺዳ ኣሾዛ ዴራስ ኣꬂን ኣሳይ ሚዴስ። ሄሳፌ ጉዬ ዴንዲ ቢዲ ኤላሳ ካሊዴሲኔ ኤላሳ ማዲዴስ።




\par }\Chap{20}{\SH ኣራሜ ካዎ ቤኒ-ሃዳዴይ ሳማሪያ ቦላ ዴንꬂዳ ኦላ
\par }
{\PP \VerseOne{1}ኣራሜ ካዎ ቤኒ-ሃዳዴይ ባ ኦላንቻታ ኡባ ኢሲፌ ሺሺዴስ። ሄꬑ ታማኔ ናምኡ ካዎታን፥ ኢስታ ፓራታኒኔ ፓራ-ጋሬታን ማዴቲዲ ፑዴ ቢዲ ሳማሪያ ካታማ ዎራጂ ዶዲዴስ።

\VS{2}ጌዴ ካታማ ጊዶ ኢስራኤሌ ካዎ ኣካቤኮ ቃስታኔታ ኪቲን ኢስቲ ቢዲ፥

\VS{3}«ቤኒ-ሃዳዴይ፥ ‹ኔ ቢራይኔ ኔ ዎርቃይ ታሳ፤ ኔ ማቼታፔኔ ኔ ናይታፔ ሎኢዛይቲ ታሳ› ጌስ» ጊዳ።


\par }{\PP \VS{4}ሂስቲን ኢስራኤሌ ካዎይካ ዛሪዲ፥ «ኤ፥ ታ ጎዳ ካዎ! ኔኒ ጊዳ ማላ ታኒካ ታስ ዲዛ ኡባይ ኔሳ» ጊዴስ።


\par }{\PP \VS{5}ቃሴካ ቃስታኔቲ ናምኣንꬆ ዪዲ፥ «ኔና ቤኒ-ሃዳዴይ፥ ‹ታኒ ካሴ ኔናኔ ኔ ቢራ፥ ኔ ዎርቃ፥ ኔ ማቼታኔ ኔ ናይታ ታስ ሼꬋና ማላ ኪታዲስ።

\VS{6}ሄሳꬆካ ዎንቶ ሃኒ ዎዴ ኔ ካዎቴꬃ ኬꬃኔ ኔ ሹሜታ ኬꬅ ቆጪሪ ጼላና ማላ ታ ሹሜታ ዬዳና። ኢስቲካ ኔስ ዴስ ጊዛ ፓያ ሚሽ ባ ኩሼ ዬዲ ኤካና› ጊዴስ» ጊዳ።


\par }{\PP \VS{7}ኢስራኤሌ ካዎይ ሄ ቢታ ጪማታ ኡባ ጼይጊ ሺሺዲ፥ «ቤኢቴ ሃይሲ ኣዴዚ ኦሽ ኮዪዲ ታ ማቼታ፥ ታ ናይታ፥ ታ ቢራኔ ታ ዎርቃ ኤካናስ ኦይቺን ታ ኢዛ ዲጋቤኬ» ጊዴስ።


\par }{\PP \VS{8}ሂስቲን ጪማቲኔ ዴሬዚ ኡባይ ኣካቤ፥ «ኢዚ ጊዛ ሚሽ ሲያዳ ኤኖ ጎፓ!» ጊዳ።


\par }{\PP \VS{9}ሄሳ ጊሻስ ቤኒ-ሃዳዴይ ኪቲዳ ቃስታኔታስ ኣካቤይ፥ «ኢንቴ ታ ጎዳ ካዎዛስ፥ ‹ኔኒ ኮይሮ ኪቲዳ ኪታ ታኒ ፖላና፤ ጊዶ ኣቲን ሃኢ ኪታ ታኒ ፖላናስ ዳንዳይኬ› ጌስ ጊዲ ዮቲቴ» ጊዴስ።

\par }{\PP ሂስቲን ኪቴቲ ዪዳ ቃስታኔቲ ሲሚ ቢዲ ቤኒ-ሃዳዴስ ዮቲዳ።

\VS{10}ሄሳፌ ጉዬ ቤኒ-ሃዳዴይ ሃራ ቃስታኔታ ዬዲዲ፥ «ታና ካሊዛ ኣሳ ሳማሪያ ካታማ ጉዱላይ ኢሲ ኢሲ ኩች ጋኪኮ ጾሳቲ ታና ዎꬌቶ» ጊዴስ።


\par }{\PP \VS{11}ኢስራኤሌ ካዎይ ኪቴቲ ዪዳይታስ፥ « ‹ቱሙ ኦላንቻይ ኦላፔ ሲሚዲ ጋይሬስ ኣቲን ቡሮ ኦላስ ቢሼ ጋይሬና› ጊዲ ዮቲቴ» ጊዴስ።


\par }{\PP \VS{12}ቤኒ-ሃዳዴይኔ ካዎቲ ባንታ ዱንካኔታ ጊዶን ኡሹ ኡዪሼ ሄሳ ሄ ኪታ ሲዪዳ፤ ካዎ ቤኒ-ሃዳዴይ ባ ኦላንቻታ፥ «ኦላስ ጊጌቲቴ» ጊ ኣዛዚን ኦላንቻቲ ካታማ ኦላናስ ጊጌቲዳ።


\par }{\PP \VS{13}ሄ ዎዴ ኢሲ ናቤይ ኢስራኤሌ ካዎ ኣካቤኮ ቢዲ፥ «ጎዳይ ኔና፥ ‹ሃይሳ ዳሮ ኦላ ኣሳ ቤኣይ? ታኒ ሃች ኢስታ ኔ ኩሼን ኣꬃ ኢሚኮ ታኒ ጎዳ ጊዲዳይሳ ኔ ሄሳን ኤራና› ጌስ» ጊዴስ።


\par }{\PP \VS{14}ኣካቤይ፥ «ኦላስ ሲንꬃቲ ኬዛናይ ኦኔ?» ጊዴስ።

\par }{\PP ናቤዚካ፥ «ኣዉራጃን ኣዉራጃን ዲዛ ኦላ ጋዳዋቲ ኬዜቶ» ጊዴስ።

\par }{\PP ሂስቲን ካዎይ፥ «ኦላ ኦኒ ዶሞ ጋይ?» ጊዴስ።

\par }{\PP ናቤዚካ፥ «ኔኒ ዶማ» ጊዴስ።


\par }{\PP \VS{15}ሄሳ ጊሻስ ኣካቤይ ኣዉራጃን ኣዛዚዛ 232 ኦላ ጋዳዋታ ሺሺዴስ። ቃሴ ኣቲዳ 7,000 ኢስራኤሌ ኦላንቻታ ሺሺዴስ።


\par }{\PP \VS{16}ቤኒ-ሃዳዴይ ባና ማዲዛ 32 ካዎታራ ኢሲፌ ዱንካኔን ኡቲ ኡዪሼ ማꬆቲ ዲሺን ሴታ ጋላስ ኢስራኤሌ ኦላንቻቲ ኦላስ ኬዚዳ።

\VS{17}ኣዉራጃን ኣዛዚዛ ዬላጋ ሞኮኔቲ ኦላስ ኮይሮ ኬዚ ቢዳ።

\par }{\PP ቤኒ-ሃዳዴይ ዩዪ ዎቺዛይታ ኪቲን ኢስቲ ሲሚዲ ኢዛስ፥ «ሳማሪያፔ ኣሳይ ኬዚዲ ዪሼ ዴስ» ጊ ዮቲዳ።


\par }{\PP \VS{18}ቤኒ-ሃዳዴይካ፥ «ኢስቲ ሳሮስ ጊዲን ዎይኮ ኦላስ ዪኮካ ኢስታ ሼምፖራ ፓጻ ኦይኪዲ ሃ ኤሂቴ» ጊዴስ።


\par }{\PP \VS{19}ኣዉራጃን ኣዛዚዛ ዬላጋ ሞኮኔቲ ካታማፔ ጋጻ ኬዚዳ፤ ኢስራኤሌ ኦላንቻቲካ ኢስታ ካሊዲ ኬዚዳ።

\VS{20}ኡባቲካ ባናራ ቲራን ጋይቲዳ ሞርኬታ ኡባ ዎꬊዳ። ሂስቲን ኣራሜ ኣሳይ ባቃቲን ኢስራኤሌ ኣሳይ ካሊ ካሊዲ ኢስታ ዬዴꬂዴስ። ቃሴ ኣራሜ ካዎ ቤኒ-ሃዳዴይ ቶጋ ኣሳታራ ባ ፓራን ኬሲ ኤኪዲ ቢዴስ።

\VS{21}ኢስራኤሌ ካዎ ኣካቤይ ኦላ ሲንꬅ ሲንꬅ ሱጊ ቢዲ ፓራታኔ ፓራ-ጋሬታ ዲኢ ኤኪዴስ፤ ኣራሜ ኣሳካ ዲፒ ሂስቲዴስ።


\par }{\PP \VS{22}ሄሳፌ ጉዬ ናቤዚ ኢስራኤሌ ካዎኮ ዪዲ፥ «ዪዛ ላይꬃ ኦፊንꬃን ኣራሜ ካዎይ ኔና ኦላናስ ሲሚ ያና ጊሻስ ሚና! ኔ ኣይ ኦꬃና ቤሲዛኮ ሻካ ኤራ» ጊዴስ።


\par }{\SH ኣራሜ ካዎይ ሳማሪያ ቦላ ዴንꬂዳ ናምኣንꬆ ኦላ
\par }
{\PP \VS{23}ሄ ዎዴ ኣራሜ ካዎ ዞሪዛ ሹሜቲ፥ «ኢስታ ጾሳቲ ዙማ ጾሳታ፤ ኢስቲ ኑስ ዎልቃሚዳይካ ሄሳሳ። ኑኒ ኢስታራ ዴምባን ኦላ ጋይቲዛኮ ሲꬌይ ባይንዳ ኢስታ ጾናና።

\VS{24}ሃኢ ጊዲኮ ኢሲ ሚሽ ኦꬃ፤ ካዎታ ኡባ ኢስታ ካዎቴꬃፌ ዴንꬃዳ ኢስታሶሆን ሃራ ዎꬃ።

\VS{25}ኑኒ ኢስራኤሌታራ ዴምባን ኦሌታናሲኔ ጾናናስ ዳንዳያና ማላ ኔስ ካሴ ዉሪዳ ኦላንቻታ ሶሆን ኦላንቻታ፥ ፓራታ ሶሆን ፓራታ፥ ፓራ-ጋሬታ ሶሆን ፓራ-ጋሬታ ዛራ ጊጊሳ» ጊዳ። ሂስቲን ኢዚካ ኢስታ ዞሬዛ ኤኪዲ ሄሳꬆ ኦꬂዴስ።


\par }{\PP \VS{26}ዪዛ ላይꬃ ኦፊንꬂ ጋኪን ቤኒ-ሃዳዴይ ኣራሜ ኦላንቻታ ሺሺዲ ኢስራኤሌታራ ኦሌታናስ ኣፌቄ ጌቴቲዛ ካታማ ቢዴስ።

\VS{27}ኢስራኤሌ ኦላንቻቲካ ሺንቄኔ ኦላ ሚሽ ኤኪዲ ኢስታራ ኦሌታናስ ናምኡ ቡቴ ጊዲዲ ኬዚዳ። ኣራሜ ኦላንቻቲ ቢታ ጋዳ ማይኢ ኡቲን ኢስራኤሌ ኦላንቻቲ ጊዲኮ ናምኡ ጉꬃ ዴይሻ ዉዴታ ማላ ኢስታፌ ሲንꬃ ባጋራ ዱንካኒ ኡቲዳ።


\par }{\PP \VS{28}ጾሳ ናቤ ኢሶይ ኢስራኤሌ ካዎዛኮ ቢዲ፥ «ጎዳይ፥ ‹ኣራሜ ኣሳቲ ጎዳይ ዙማታ ጾሳፌ ኣቲን ዴምባታ ጾስ ጊዴና፤ ጊዳ ጊሻስ ሃ ኬንቺዳ ኦላንቻታ ኡባ ታኒ ኔ ኩሼን ኣꬃ ኢማና። ሄ ዎዴ ታኒ ጎዳ ጊዲዳይሳ ኔኒኔ ኔ ኣሳይ ኤራና› ጌስ» ጊዴስ።


\par }{\PP \VS{29}ኣራሜቲኔ ኢስራኤሌ ኣሳይ ኢሶይ ኢሳኮ ሲሚ ዛማዲ ኡቲዲ ላፑን ጋላስ ጋካናስ ጋምኢዴስ። ላፑንꬃ ጋላሳን ኦላ ኦይኬቲዲ ሄ ጋላስ ኢስራኤሌ ኣሳይ ኣራሜ ኣሳፔ 100,000 ኦላንቻታ ዎꬊዴስ።

\VS{30}ኢስታፌ ኣቲዳይቲ ኣፌቄ ካታማ ባቃቲዳ፤ ሄን ካታማ ጊምቤይ 27,000 ኣሳ ቦላ ኩንዲዲ ዎꬊዴስ።

\par }{\PP ቤኒ-ሃዳዴይካ ሄ ካታማ ባቃቲ ቢዲ ኢሲ ኢልፒኔ ኬꬃ ጊዶን ቆቴቲዴስ።

\VS{31}ኢዛ ሹሜቲ ኢዛ፥ «ኢስራኤሌ ካዎቲ ማሪዛይታ ጊዲዳይሳ ኑኒ ሲዪዶስ፤ ሃኢ ማቃ ማይኢዲ፥ ዎዶሮ ኑ ሁኤን ጻጺዲ ኣኔ ኢስራኤሌ ካዎኮ ቦስ። ኢዚ ኔ ሼምፖ ኣሻናኮ ኦኔ ኤሪዛይ» ጊዳ።

\VS{32}ሂስቲን ኢስቲ ማቃ ማይኢዲ፥ ዎዶሮ ባንታ ሁኤን ጻጺዲ፥ ኢስራኤሌ ካዎኮ ቢዲ ኢዛ፥ «ኔ ኣሽካራ ቤኒ-ሃዳዴይ ኔና፥ ‹ሃኢ ታና ዎꬎፓርኪ› ጌስ» ጊዳ።

\par }{\PP ሂስቲን ካዎዚ፥ «ኢዚ ሃኖ ጋካናስ ፓጻ ዲዜ? ኢዚ ታስ ኢሻ» ጊዴስ።


\par }{\PP \VS{33}ኣሳይ ኢዚ ጊዳ ቃላ ኤሌሲ ሎኦ ቆፋን ኤኪዲ፥ «ኤ፥ ቤኒ-ሃዳዴይ ኔ ኢሻ» ጊዳ።

\par }{\PP ካዎዚ ኢስታስ፥ «ኣኔ ቢዲ ኢዛ ታኮ ኤኪ ዪቴ» ጊዴስ። ቤኒ-ሃዳዴይ ኬዚ ዪን ኣካቤይ ኢዛ ፑዴ ባ ፓራ-ጋሬ ቦላ ኬዚ ኡታና ማላ ኦꬂዴስ።


\par }{\PP \VS{34}ቤኒ-ሃዳዴይ ኣካቤ፥ «ታ ኣዋይ ኔ ኣዋፔ ኤኪዳ ካታማታ ታኒ ኔስ ዛራና። ታ ኣዋይ ባስ ሳማሪያን ጊያ ኤሲዳ ማላ ኔኒካ ዳማስቆ ካታማን ኔስ ጊያ ኤሳና ዳንዳያሳ» ጊዴስ።

\par }{\PP ኣካቤይካ ኢዛስ፥ «ሃይሳን ኔ ጫቆ ቃላ ዎꬂዛ ጊዲኮ ታኒ ኔና ዬዳና» ጊዴስ። ሄሳ ጊሻስ ኢዛራ ጫቆ ቃላ ጌሊን ዬዲዴስ።


\par }{\SH ኣካቤ ቦላ ዮቴቲዳ ቲንቢቴ
\par }
{\PP \VS{35}ናቤታ ናይታፔ ኢሶይ ጎዳ ቃላስ ኣዛዜቲዲ ባ ላጌዛ፥ «ታና ሾጫ» ጊዴስ፤ ጊዶ ኣቲን ላጌዚ ሾጮንታ ኢጺዴስ።

\VS{36}ሄሳ ጊሻስ ናቤዚ ኢዛ፥ «ኔኒ ጎዳስ ኣዛዜቶንታ ኢጺዳ ጊሻስ ኔኒ ታፔ ሻኬታ ቢዳ ማላ ጋሞይ ኔና ዎꬋና» ጊዴስ። ኣዴዚ ናቤዛፔ ሻኬቲ ቢዳ ማላ ጋሞይ ኢዛራ ጋይቲዲ ዎꬊዴስ።\XREF{}{{\XO 20:36 }{\XT{1ካዎ 13፡24}}}


\par }{\PP \VS{37}ናቤዚ ሃራ ኣስ ዴሚዲ፥ «ዲጫ ኣኔ ታና ሾጫ» ጊዴስ። ሂስቲን ኣዴዚ ኢዛ ሾጪ ማዱንꬂዴስ።


\par }{\PP \VS{38}ሄሳፌ ጉዬ ናቤዚ ኦጌ ቦላ ቢ ኤቂዲ ካዎዛ ናጎ ዶሚዴስ፤ ኤሬቶንታ ማላ ባ ሁኤ ቁራጬ ቢርሺዲ ባ ሲንꬅ ካሚዴስ።

\VS{39}ካዎይ ኦጋራ ካንꬂ ቢሺን ናቤዚ ካዎዛ፥ «ታኒ ኔ ኣሽካራይ ዎልቃማ ኦላ ኦሌቴꬃን ዲሺን ኢሲ ኣሲ ታኮ ዪዲ፥ ‹ሃ ዲኤቲዳ ኣዴዛ ናጋ። ኢዚ ኬሲ ኤኪ ቢዛ ጊዲኮ ኔ ኢዛስ ጊጊዳ ዎጺማዴን ጌላሳ ዎይኮ 3,000 ሳቂሌ ቢራ ቃንጻሳ› ጊዴስ።

\VS{40}ታስ ኔ ኣሽካራዛስ ኦሶይ ዳሪን ታኒ ያኔ ሃ ጊሺን ኣዴዚ ኬሲ ኤኪ ቢቺዴስ» ጊዴስ።

\par }{\PP ሂስቲን ኢስራኤሌ ካዎይ፥ «ኔኒ ኔርካ ፒርዳዳሳ፤ ሄ ፒርዳይካ ኔ ቦላ ፖሌታና» ጊዴስ።


\par }{\PP \VS{41}ናቤዚ ባ ሲንꬅ ካሚዳ ቁራጬዛ ቃሪ ዬጊዴስ፤ ኢስራኤሌ ካዎዚ ሄ ኣዴዚ ናቤታፔ ኢሳ ጊዲዳይሳ ሄራካ ኤሪዴስ።

\VS{42}ናቤዚ ካዎዛስ፥ «ጎዳይ፥ ‹ታኒ ኢዚ ሃይቃና ቤሴስ ጊዳ ኣዴዛ ኔኒ ዬዲዳ ጊሻስ ኢዛ ዎጺማዴን ኔ ጌላና፤ ኢዛ ዴሬይ ጌላና ዎጺማዴዛን ኔ ዴሬይ ጌላና› ጌስ» ጊዴስ።

\VS{43}ሂስቲን ኢስራኤሌ ካዎይ ዪሎቲሼኔ ሃንቄቲሼ ሳማሪያ ካታማን ዲዛ ባ ካዎቴꬃ ኬꬅ ሲሚዴስ።




\par }\Chap{21}{\SH ናቡቴይ ዎይኔ ቶኪዛሶሆ
\par }
{\PP \VerseOne{1}ኢዝራኤሌ ዴሬ ኣስ ናቡቴስ ሳማሪያ ካዎ ኣካቤ ኬꬃ ማታን ዎይኔ ቶኪዛሶሆይ ዴስ።

\VS{2}ኣካቤይ ናቡቴስ፥ «ታ ኬꬃ ማታን ዲዛ ጊሻስ ታኒ ታስ ኣታኪልቴሶሆ ሂስታና ኮይዛ ጊሻስ ኔኒ ዎይኔ ቶኪዛሶሆዛ ታስ ኢማ። ኢዛ ጊሻስ ኔስ ታኒ ሃራ ሎኦ ዎይኔ ጋዴ ኢማና፤ ዎይኮ ኔኒ ዶሲኮ ኢዛ ዋጋ ታኒ ኔስ ቃንጻና» ጊዴስ።


\par }{\PP \VS{3}ሂስቲን ናቡቴይ ኣካቤስ፥ «ታኒ ታ ኣዋታፔ ላቲዳ ጺንጾ ኔስ ኢሚሲዛዛፔ ጎዳይ ታና ኣሾ» ጊዴስ።


\par }{\PP \VS{4}ኢዝራኤሌ ኣስ ናቡቴይ፥ «ታኒ ታ ኣዋታፔ ላቲዳ ጺንጾ ኔስ ኢሚኬ» ጊዳ ጊሻስ ኣካቤይ ዪሎቲሼኔ ላንጪሼ ባ ሶ ቢዴስ። ሂስቲዲ ባ ሂጻን ጎዳኮ ሲሚ ኢቺዲ ካꬅ ሞንታ ኢጺዴስ።


\par }{\PP \VS{5}ኢዛ ማቻ ኤልዛቤላ ኢዛኮ ጌላዳ፥ «ኔኒ ሃይሳ ኬሃ ኣዛስ ዪሎታዲ? ኣይስ ካꬅ ሞንታ ኢጻዲ?» ጋ ኦይቻዱስ።


\par }{\PP \VS{6}ኣካቤይ ኢዚስ፥ «ኢዝራኤሌ ኣስ ናቡቴ ታኒ፥ ‹ኔኒ ዎይኔ ቶኪዛሶሆዛ ታስ ባይዛ፤ ዎይኮ ኔ ዶሲኮ ኢዛ ጊሻስ ታኒ ኔስ ሃራ ዎይኔ ቶኪዛሶሆ ኢማና› ጊን ኢዚ፥ ‹ታኒ ታ ዎይኔ ቶኪዛሶሆዛ ኔስ ኢሚኬ› ጊዴስ። ሂስቲን ታኒ ሄሳ ጊሻስ ዪሎታዲስ» ጊዴስ።


\par }{\PP \VS{7}ኢዛ ማቻ ኤልዛቤላ ኢዛስ፥ «ኔኒ ኢስራኤሌ ቦላ ካዎ ጊዳ ኡታዳ ሃይሳꬆ ሃናይ? ዴንዳዳ ካꬅ ማ! ዎዚናፔካ ኡፋዬታ! ኢዝራኤሌ ኣስ ናቡቴይ ዎይኔ ቶኪዛሶሆዛ ታኒ ኔስ ኢማና» ጋዱስ።


\par }{\PP \VS{8}ሄሳ ጊሻስ ኤልዛቤላ ኣካቤ ሱንꬃን ዳብዳቤ ጻፋዳ ኢዛ ማታሜን ሾጫዳ ናቡቴይ ዲዛ ካታማን ዲዛ ጪማታሲኔ ሹሜታስ ዬዳዱስ።

\VS{9}ሄ ዳብዳቤዛ ጊዶን፥ «ኢሲ ጋላሳ ጾማ ኣዋጂቴ፤ ሂስቲዲ ናቡቴ ኣሳ ጊዶን ቦንቾ ሶሆን ኡቲሲቴ።

\VS{10}ሄሳፌ ጉዬ ዎርዶ ማርካ ናምኣታ ኢዛ ሲንꬃን ኡቲሲቴ፤ ኢስታስ፥ ‹ናቡቴይ ካዎኔ ጾስ ጫዪዴስ› ጊዲ ኢዛ ቦላ ማርካቴቶ። ሂስቲኮ ኢንቴ ኢዛ ካታማፔ ካሬ ኬሲዲ ሹቻን ጫዲ ዎꬊቴ» ጋዳ ጻፋዱስ።


\par }{\PP \VS{11}ሄሳ ጊሻስ ናቡቴይ ዲዛ ካታማን ዲዛ ጪማቲኔ ሹሜቲ ኤልዛቤላ ኢስታስ ጻፊዳ ዳብዳቤዛ ማላ ፖሊዳ።

\VS{12}ኢስቲካ ኢሲ ጋላሳ ጾማ ኣዋጂዲ ናቡቴ ኣሳ ጊዶን ቦንቾ ሶሆን ኡቲሲዳ።

\VS{13}ሄሳፌ ጉዬ ዎርዶ ማርካ ናምኣቲ ዪዲ ኢዛ ሲንꬃን ኡቲዳ፤ ሂስቲዲ ዴራ ሲንꬃን፥ «ናቡቴይ ካዎኔ ጾስ ጫዪዴስ» ጊ ዎርዶ ማርካ ማርካቲን ናቡቴ ካታማፔ ካሬ ኬሲዲ ሹቻን ጫዲ ዎꬊዳ።


\par }{\PP \VS{14}ሄሳፌ ጉዬ ጪማቲ ኤልዛቤሊኮ ኪቲዲ፥ «ናቡቴይ ሹቻን ጫዴቲ ሃይቂዴስ» ጊዳ።


\par }{\PP \VS{15}ናቡቴይ ሹቻን ጫዴቲ ሃይቆይሳ ኤልዛቤላ ሲዪዳ ማላ ኣካቤስ፥ «ናቡቴይ ሃይቂዳ ጊሻስ ካሴ ኢዚ፥ ‹ኔስ ሚሻን ባይዚኬ› ጊ ኢጺዳ ዎይኔ ቶኪዛሶሆዛ ዴንዳ ባዳ ኔስ ጺንጾ ሂስታ ኤካ» ጋዱስ።

\VS{16}ኢዝራኤሌ ኣስ ናቡቴይ ሃይቂዳይሳ ኣካቤይ ሲዪዲ ናቡቴ ዎይኔ ቶኪዛሶሆዛ ባስ ኤካናስ ዴንዲዲ ዱጌ ቢዴስ።


\par }{\PP \VS{17}ሄሳፌ ጉዬ ቴሲቤ ኣስ ኤላሳኮ ጎዳ ቃላይ ዪዲ፥

\VS{18}«ሳማሪያን ካዎቲዳ ኢስራኤሌ ካዎ ኣካቤራ ጋይታናስ ዱጌ ዎꬋ። ኢዚ ሃኢ ናቡቴይ ዎይኔ ቶኪዛሶሆዛ ኤካናስ ቢዲ ሄን ዴስ።

\VS{19}ኔኒ ኢዛስ፥ ‹ናቡቴ ዎꬋዳ ኢዛ ጺንጾ ላታኔ?› ጌስ። ቃሴካ ኢዛስ፥ ‹ናቡቴ ሱꬃ ካናቲ ላጪዳሶን ኔ ሱꬃካ ካናቲ ላጫና› ጌስ ጎዳይ ኔና» ጊዴስ።
\XREF{}{{\XO 21:19 }{\XT{1ካዎ 22፡38}}}


\par }{\PP \VS{20}ኣካቤይካ ኤላሳስ ዛሪዲ፥ «ሃኢ ታ ሞርኬዞ ታና ዴማይቻዲ?» ጊዴስ።

\par }{\PP ሂስቲን ኤላሲ፥ «ኤ፥ ታኒ ኔና ዴማይቻዲስ፤ ጋሶይካ ኔኒ ጎዳ ሲንꬃን ኢታ ሚሽ ኦꬃናስ ኔናቴꬃ ናጋራስ ባይዛዳሳ።

\VS{21}ጎዳይ ኔና፥ ‹ሲያ፥ ታኒ ኔ ቦላ ኢታ ሚሽ ኤሃና። ኔ ዜሬꬃ ሙሌራ ꬋይሳና፤ ታኒ ኢስራኤሌ ቢታን ኣካቤ ኬꬃ ኣሳፔ ኣይሌ ጊዲን ዎይኮ ጎቃ ጊዲን ኣዴፌ ኢሳካ ኣሾንታ ፒታ ꬋይሳና።

\VS{22}ኔኒ ኢስራኤሌ ኣሳ ናጋራ ኦሲሲዳ ጊሻሲኔ ታና ሃንቄꬂዳ ጊሻስ ታኒ ኔ ሶ ኣሳ ናባጼ ና ኢዮርባኣሜ ሶ ኣሳ ማላኔ ኣካያ ና ባሼ ሶ ኣሳ ማላ ኦꬃና› ጌስ።


\par }{\PP \VS{23}«ቃሴካ ጎዳይ ኤልዛቤሊ ጊሻስ፥ ‹ኢዝራኤሌ ካታማ ጊምቤ ላንቄን ካናቲ ኤልዛቤሎ ማና› ጌስ።
\XREF{}{{\XO 21:23 }{\XT{2ካዎ 9፡36}}}

\VS{24}ኣካቤ ዛሬፔ ካታማ ጊዶን ሃይቂዳ ኦናካ ካናይ ማና፤ ቃሴ ጋጻሬን ሃይቂዳይታ ሳሎ ካፎቲ ማና» ጊዴስ።


\par }{\PP \VS{25}ኢዛ ማቻ ኤልዛቤላ ዴንꬄꬂን ጎዳ ሲንꬃን ኢታ ሚሽ ኦꬃናስ ባናቴꬃ ናጋራስ ባይዚዳ ኣካቤ ማላ ኣሲ ሙሌካ ዴና።

\VS{26}ጎዳይ ኢስራኤሌ ኣሳ ሲንꬃፌ ጎዲ ኬሲዳ ኣሞሬቲ ኦꬂዳ ማላ ኢዚካ ኤቃ ጾሳታ ጎይኖን ኬሂ ሃራሲዛ ቱና ሚሻታ ኦꬂዴስ።


\par }{\PP \VS{27}ኣካቤይ ሃ ዮኦዛ ሲዪዳ ማላ ባ ማይኦ ፖሺ ዬጊዲ ማቃ ማይኢ ጾሚዴስ። ማቃ ማይኢዳ ማላ ኢቺዴስ፤ ጬጪሼካ ዩዪዴስ።


\par }{\PP \VS{28}ሄሳፌ ጉዬ ጎዳ ቃላይ ቴሲቤ ኣስ ኤላሳኮ ዪዲ፥

\VS{29}«ኣካቤይ ባናቴꬃ ታ ሲንꬃን ዎስቲ ካዉሺዳኮ ቤኣይ? ኢዚ ታ ሲንꬃን ባናቴꬃ ካዉሺዳ ጊሻስ ታኒ ሃ ሜቶዛ ኢዛ ዎዴን ኢዛ ቦላ ኤሂኬ። ጊዶ ኣቲን ታኒ ኢዛ ና ዎዴን ኢዛ ሶ ኣሳ ቦላ ሃ ሜቶዛ ኤሃና» ጊዴስ።




\par }\Chap{22}{\SH ናቤ ሚኪያሲ ኣካቤስ ኢሚዳ ሴራ
\par }
{\R (2ታሪ 18፡2-27)

\par }{\PP \VerseOne{1}ኣራሜይኔ ኢስራኤሌይ ባ ጋርሳን ኦላ ኦሌቶንታ ሄꬑ ላይꬅ ሳሮን ዴኢዳ።

\VS{2}ሄꬓንꬆ ላይꬃን ዩሁዳ ካዎ ኢዮሳፊጼይ ኢስራኤሌ ካዎ ቤኣናስ ቢዴስ።

\VS{3}ኢስራኤሌ ካዎይ ባ ሹሜታስ፥ «ጋላኣዴን ዲዛ ኤራሞቴ ካታማይ ኑስ ጊዲዳይሳኔ ኑኒ ሃኖ ጋካናስ ሄ ካታማ ኣራሜ ካዎፔ ዎꬂ ኤካናስ ኑ ኣይኮካ ኦꬆንታይሳ ኢንቴ ኤሬኬቲ?» ጊዴስ።

\VS{4}ቃሴካ ኢዚ ኢዮሳፊጼ፥ «ጋላኣዴን ዲዛ ኤራሞቴ ካታማ ኦላናስ ታናራ ባኔ?» ጊ ኦይቺዴስ።

\par }{\PP ሂስቲን ኢዮሳፊጼይ ኢስራኤሌ ካዎስ፥ «ኤ! ታኒ ኔ ማላ፤ ታ ዴሬይ ኔ ዴሬ ማላ፤ ታ ፓራቲካ ኔ ፓራታ ማላ» ጊዴስ።

\VS{5}ቃሴካ ኢዮሳፊጼይ ኢስራኤሌ ካዎስ፥ «ጊዲኮካ ኔኒ ካሴታዳ ጎዳ ኦይቻ» ጊዴስ።


\par }{\PP \VS{6}ኢስራኤሌ ካዎይ ቲንቢቴ ዮቲዛ ኦይዱ ጼቱ ናቤታ ሺሺዲ፥ «ጋላኣዴን ዲዛ ኤራሞቴ ካታማ ኦላናስ ቦዬ ቦፖ?» ጊዲ ኢስታ ኦይቺዴስ።

\par }{\PP ኢስቲካ፥ «ባ! ኣይስ ጊኮ ሄ ካታማ ካዎዛ ጎዳይ ኔ ኩሼን ኣꬂ ኢማና» ጊዳ።


\par }{\PP \VS{7}ኢዮሳፊጼይ ዛሪዲ፥ «ኑኒ ጎዳ ኦይቻና ማላ ሃራ ናቤይ ባዌ?» ጊዴስ።


\par }{\PP \VS{8}ኢስራኤሌ ካዎ ኢዮሳፊጼስ ዛሪዲ፥ «ኑኒ ኢዛ ባጋራ ጎዳ ኦይቻናስ ዳንዳይዛ ኢሲ ሃራ ኣሲ ዴስ፤ ኢዚ ዪሚላ ና ሚኪያሳ። ጊዶ ኣቲን ታኒ ኢዛ ኢጻዲስ፤ ኣይስ ጊኮ ኢዚ ኡባ ዎዴካ ታ ጊሻስ ኢታ ሚሽ ዮቴሲፌ ኣቲን ሎኦ ሚሽ ዮቲ ኤሬና» ጊዴስ።

\par }{\PP ኢዮሳፊጼይ ኢስራኤሌ ካዎስ፥ «ካዎይ ሄሳꬆ ጎፖ!» ጊዴስ።


\par }{\PP \VS{9}ሄሳፌ ጉዬ ኢስራኤሌ ካዎይ ባ ሹሜታፔ ኢሳ ጼይጊዲ፥ «ዪሚላ ና ሚኪያሳ ኤሶን ኤካ ያ» ጊዴስ።


\par }{\PP \VS{10}ኢስራኤሌ ካዎይኔ ዩሁዳ ካዎ ኢዮሳፊጼይ ባንታ ካዎቴꬃ ማይኦ ማይኢዲ፥ ሳማሪያ ካታማ ጌሊዛ ፔንጌ ማታን ዲዛ ካꬃ ባሌን ባንታ ካዎቴꬃ ኣራታን ኡቲዳ፤ ናቤቲ ኡባይ ኢስታ ሲንꬃን ቲንቢቴ ዮቲዳ።

\VS{11}ኢስታፌ ኢሶይ ኪንኣኔ ና ሳዶቄይ ቢራታፔ ካጬታ ጊግሲዲ ኣካቤስ፥ «ጎዳይ፥ ‹ኣራሜ ኣሳይ ꬋያና ጋካናስ ኔኒ ኢስታ ሃ ካጬታን ቃይጫና› ጌስ» ጊዴስ።

\VS{12}ሃንኮ ናቤቲ ኡባይካ፥ «ጋላኣዴን ዲዛ ኤራሞቴ ካታማ ባዳ ኦላ፤ ኦላዳካ ጾና። ኣይስ ጊኮ ጎዳይ ሄ ካታማ ካዎዛ ኩሼን ኣꬂ ኢማና» ጊዲ ኢሲ ቃላን ሃሳይዳ።


\par }{\PP \VS{13}ሄሳፌ ጉዬ ሚኪያሳ ጼይጋናስ ኪቴቲ ቢዳ ኣዴዚ ኢዛ፥ «ቤኣ፥ ቲንቢቴ ዮቲዛ ኡባቲ ኢሲ ዶና ጊዲዲ፥ ‹ካዎይ ሃ ኦላ ጾናና› ጊዲ ዮቲዳ። ኔኒካ ኢስታይሳꬆ ዮታ» ጊዴስ።


\par }{\PP \VS{14}ጊዶ ኣቲን ሚኪያሲ ሄ ኣዴዛስ፥ «ዴኦ ጎዳይ ቤኢን ጎዳይ ታስ ዮቶሮ ጻላ ታ ኢዛስ ዮታና» ጊዴስ።


\par }{\PP \VS{15}ሚኪያሲ ካዎዛኮ ጋኪዳ ማላ ካዎዚ ኢዛ፥ «ሚኪያሳ! ኑኒ ጋላኣዴን ዲዛ ኤራሞቴ ካታማ ኦላናስ ቦኒዬ ቦፒኖ?» ጊዲ ኦይቺዴስ።

\par }{\PP ሚኪያሲ ካዎዛስ፥ «ኤ ባዳ ኦላ፤ ኦላዳካ ጾና። ጎዳይ ሄ ካታማ ካዎዛ ኔ ኩሼን ኣꬂ ኢማና» ጊዴስ።


\par }{\PP \VS{16}ካዎዚ ጊዲኮ ኢዛስ፥ «ኔኒ ጎዳ ሱንꬃን ቱማፔ ኣቲን ሃራ ሚሽ ታስ ዮቶንታ ማላ ታኒ ኔና ኣፑንቶ ጫቄꬃናስ ኮሺዜ?» ጊዴስ።


\par }{\PP \VS{17}ሚኪያሲ፥ «ኢስራኤሌ ኦላንቻቲ ኡባይ ሄንꬃንቻይ ባይንዳ ዶርሳታ ማላ ላሌቲ ዲሺን ቤኣዲስ። ጎዳይ ኢስታስ፥ ‹ሃይሳ ዴራስ ጎዳይ ባዋ። ኢስቲ ኡባይካ ባንታ ሶ ባንታ ሶ ሳሮን ቤቶ› ጌስ» ጊዴስ።
\XREF{}{{\XO 22:17 }{\XT{ታይ 27፡17፤ ማቶ 9፡36፤ ማር 6፡34}}}


\par }{\PP \VS{18}ኢስራኤሌ ካዎ ኢዮሳፊጼይ፥ « ‹ኢዚ ታ ጊሻስ ኢታፔ ኣቲን ሎኦ ሚሽ ዮቲ ኤሬና› ጋዳ ካሴ ኔስ ዮታቤኪና?» ጊዴስ።


\par }{\PP \VS{19}ሚኪያሲ ዛሪዲ፥ «ሂስቲኮ ጎዳይ ጊዛይሳ ሲያ! ጎዳይ ባ ካዎቴꬃ ኣራታን ኡቲን ሳሎ ኦላንቻቲ ኡባይ ኢዛ ኡሻቻራኔ ሃዲርሳራ ኤቂዳይታ ታኒ ቤኣዲስ።
\XREF{}{{\XO 22:19 }{\XT{ኢሳ 6፡1፤ ኢዮ 1፡6}}}

\VS{20}ጎዳይ፥ ‹ኣካቤይ ጋላኣዴን ዲዛ ኤራሞቴ ካታማ ቢዲ ሄን ሃይቃና ማላ ኢዛ ባሌꬃናይ ኦኔ?› ጊዴስ። ኢሶይ ሃይሳ ኢሶይ ሄሳ ጊዛ ዱማ ዱማ ቃላ ሃሳይዳ።

\VS{21}ዉርሴꬃን ኢሲ ኣያናይ ኬዚ ጎዳ ሲንꬃን ኤቂዲ፥ ‹ታኒ ኢዛ ባሌꬃና› ጊዴስ።


\par }{\PP \VS{22}«ጎዳይ ኣያናዛ፥ ‹ኔ ኢዛ ዎስታ ባሌꬃኔ?› ጊዴስ።

\par }{\PP «ኣያናዚካ፥ ‹ታኒ ኬዛ ባዳ ኢዛ ናቤቲ ኡባቲ ዎርዶ ሃሳያና ማላ ኦꬃና› ጊዴስ።

\par }{\PP «ሂስቲን ጎዳይ፥ ‹ኤሮ ሃኢ ኬዛዳ ባ! ባዳ ባሌꬃ፤ ኢዚ ኔስ ሃናና› » ጊዴስ።


\par }{\PP \VS{23}ሄሳ ጊሻስ ሚኪያሲ፥ «ጎዳይ ሃይታ ኔ ናቤታ ኡባታ ዶናን ዎርዶ ኣያና ዎꬂዴስ፤ ኣይስ ጊኮ ጎዳይ ኔ ቦላ ባሽ ኤሃናስ ዮቲዴስ» ጊዴስ።


\par }{\PP \VS{24}ሄሳፌ ጉዬ ኪንኣኔ ና ሴዴቂያሲ ሺቂዲ ሚኪያሳ ሻጋላን ባቃ ሻዪዲ፥ «ጎዳ ኣያናይ ታፔ ኣዋ ባጋራ ኣꬊ ቢዲ ኔስ ዮቲዴ?» ጊዲ ኦይቺዴስ።


\par }{\PP \VS{25}ሚኪያሲካ ዛሪዲ፥ «ሄሳ ኔኒ ቆልኣን ቆቴታና ጌሊዛ ጋላስ ኤራና» ጊዴስ።


\par }{\PP \VS{26}ሄሳፌ ጉዬ ኢስራኤሌ ካዎይ ባ ኦላንቻታፔ ኢሳ ኣዛዚሼ፥ «ሚኪያሳ ኦይኪዲ ካታማ ሃሪዛ ኣሞኔሲኔ ካዎዛ ና ኢዮኣሳስ ጉዬ ዛሪቴ።

\VS{27}ሂስቲዲ ካዎዚ፥ ‹ታ ሎኦን ሲማናሼ ጋካናስ ሃይሳ ኣዴዛስ ሜላ ኡኬꬂኔ ሃꬅ ኣቲን ሃራ ኢሞንታ ማላ› ጌስ» ጊዴስ።


\par }{\PP \VS{28}ሚኪያሲ ኢዛስ፥ «ኔኒ ሳሮን ሲሚዛ ጊዲኮ ጎዳይ ታ ዶናራ ሃሳይቤና» ጊዴስ። ቃሴካ ሚኪያሲ፥ «ሃይሳን ዲዛ ኣሳይ ሃይሳ ታ ጊዛ ቃላ ዎዚናን ዎꬂቴ» ጊዴስ።


\par }{\SH ኣካቤ ሃይቆ
\par }
{\R (2ታሪ 18፡28-34)

\par }{\PP \VS{29}ሄሳፌ ጉዬ ኢስራኤሌ ካዎ ኣካቤይኔ ዩሁዳ ካዎ ኢዮሳፊጼይ ጋላኣዴን ዲዛ ኤራሞቴ ካታማ ቢዳ።

\VS{30}ኢስራኤሌ ካዎይ ኢዮሳፊጼስ፥ «ታኒ ማይኦ ላማዳ ሃራ ኣስ ሚሳታዳ ኦላን ጌላና፤ ኔ ጊዲኮ ኔ ካዎቴꬃ ማይኦ ማይኣ» ጊዴስ። ሄሳ ጊሻስ ኢስራኤሌ ካዎይ ባ ማይኦ ላሚ ሃራ ኣስ ሚሳቲዲ ቆቴቲ ኦላዛ ጊዶ ጌሊዴስ።


\par }{\PP \VS{31}ኣራሜ ካዎይ ባ ፓራ-ጋሬታ ኣዛዚዛ 32 ሹሜታ፥ «ኢስራኤሌ ካዎዛራፔ ኣቲን ጉꬅ ጊዲን ጊታ ጊዲን ሃራ ኦናራካ ኦሌቶፍቴ» ጊ ኣዛዚዴስ።


\par }{\PP \VS{32}ፓራ-ጋሬታ ኣዛዚዛይቲ ኢዮሳፊጼ ቤኢዳ ማላ፥ «ኣዳፌ ሃይሲ ኢስራኤሌ ካዎዛኮ!» ጊዳ። ሂስቲዲ ኦላ ኦይካናስ ኢዛ ጊዶꬂዳ፤ ኢዮሳፊጼይ ዋሲዴስ።

\VS{33}ኢዚ ዋሲን ፓራ-ጋሬታ ኣዛዚዛይቲ ኢዚ ኢስራኤሌ ካዎዛ ጊዶንታይሳ ኤሪዲ ኢዛ ጎዲዛይሳ ኣጊዳ።


\par }{\PP \VS{34}ኢሳዴይ ጮ ባ ዎንዳፌ ኦላንቻታ ቦላ ዬዲን ኢስራኤሌ ካዎዛስ ኦላ ማይኦይ ጋይቲዛሶራ ዱኪዴስ፤ ሄሳ ጊሻስ ኢስራኤሌ ካዎይ ባ ጋሬዛ ላጊዛይሳስ፥ «ጋሬዛ ጉዬ ዛራዳ ታና ኦላ ጊዶፌ ኬሳ፤ ኣይስ ጊኮ ታኒ ኢታ ጫች ጫዴታዲስ» ጊዴስ።

\VS{35}ሄ ጋላስ ኦላይ ሱሊሼ ፔኢን ኢስራኤሌ ካዎ ኣካቤይ ባ ፓራ-ጋሬ ጊዶን ዜምፒዲ ኣራሜ ኣሳ ሲንꬃን ታኪዴስ። ኢዛ ሱꬃይ ፓራ-ጋሬዛ ቦላ ጉኪሺን ሄ ጋላሳ ኦማርስ ካዎዚ ሃይቂዴስ።


\par }{\PP \VS{36}ኣርሼይ ዉላናስ ማቲሺን ኦላ ኣሳ ጊዶን፥ «ኣሳይ ኡባይ ባ ካታማ ካታማ ቦ! ኣሳይ ኡባይ ባ ዴሬ ዴሬ ሲሞ!» ጊዛ ዋሶይ ሲዬቲዴስ።


\par }{\PP \VS{37}ሄሳፌ ጉዬ ኢስቲ ካዎዛ ሳማሪያ ካታማ ኤፊዲ ሞጊዳ።

\VS{38}ላይማቲዛይቲ ሜጬቲዛ ኤሌ ሃꬃን ፓራ-ጋሬዛ ሜጪዳ። ጎዳይ ካሴ ዮቲዳ ቃላ ማላካ ኢዛ ሱꬃ ካናቲ ላጪዳ።


\par }{\PP \VS{39}ኣካቤይ ሃኒዳ ሃራ ሃኖቲ፥ ኢዚ ኦꬂዳይሲ ኡባይ፥ ዳንጋርሳ ዛሌን ካዎ ኬꬃ ኢዚ ኬጺዳይሲኔ ኢዚ ጊምቢዳ ካታማታ ሃኖቲ ኡባይ ኢስራኤሌ ካዎታ ታሪኬ ማጻፋን ጻፌቲ ኡቲዳ።

\VS{40}ኣካቤይ ሃይቂዲ ባ ኣዋታን ጋይቲዴስ፤ ኢዛ ና ኣካዚያሲ ኢዛሶሆን ካዎቲዴስ።


\par }{\SH ዩሁዳ ካዎ ኢዮሳፊጼ
\par }
{\R (2ታሪ 20፡31—21፡1)

\par }{\PP \VS{41}ኢስራኤሌ ካዎ ኣካቤይ ካዎቲዳ ኦይዳንꬆ ላይꬃን ኣሳ ና ኢዮሳፊጼይ ዩሁዳን ካዎቲዴስ።

\VS{42}ኢዚ ካዎቲዛ ዎዴ ኢዛስ ላይꬃይ 35፤ ኢዚ ዬሩሳላሜን 25 ላይꬅ ካዎቲዴስ፤ ኢዛ ኣዬያ ሺሊሄ ና ኣዙቦ ጌቴታዉስ።

\VS{43}ኢዮሳፊጼይ ባ ኣዋ ኣሳ ኦጌ ኡባ ካሊዴስ፤ ኢዚ ሄ ኦጌፔ ሼርኢ ጊቤና፤ ጎዳ ሲንꬃን ሱሬ ሚሽ ኦꬂዴስ። ጊዲኮካ ꬎቃሶሆን ዲዛ ኤቃስ ጎይኒዛሶሆታ ꬋይሲቤና፤ ኣሳይ ሄ ሶሆታን ያርሾ ሺሾኔ ኤጻኔ ጩዋሴꬅ ኣጊቤና።

\VS{44}ኢዮሳፊጼይ ኢስራኤሌ ካዎራ ሲጋን ዴኢዴስ።


\par }{\PP \VS{45}ኢዮሳፊጼይ ሃኒዳ ሃራ ሃኖቲ፥ ኢዛ ሚኖቴꬃይኔ ኢዚ ኦሌቲዳ ኦላይ ዩሁዳ ካዎታ ታሪኬ ማጻፋን ጻፌቲ ኡቲዴስ።

\VS{46}ኤቃ ጾሳታ ኬꬃን ፓራ ላይማ ላይማቲዛይታ ካሴ ኢዛ ኣዋ ኣሲ ꬋይሲሺን ኣቲዳይታ ቢታፌ ꬋይሲዴስ።


\par }{\PP \VS{47}ሄ ዎዴ ኤዶሜ ቢታን ካዎይ ባዋ፤ ሄ ቢታይ ዩሁዳ ካዎይ ዎꬂዳዴን ሃሬቴስ።


\par }{\PP \VS{48}ኦፊሬ ቢታ ቢዲ ዎርቃ ኤሃና ማላ ኢዮሳፊጼይ ጊታ ማርካቤታ ሜꬊዴስ፤ ጊዶ ኣቲን ሄ ማርካቤቲ ኤጺዮን-ጋቢሬን ሜቂ ኣቲዳ ጊሻስ ሙሌካ ሄ ባና ዳንዳይቤቴና።

\VS{49}ሄ ዎዴ ኣካቤ ና ኣካዚያሲ ኢዮሳፊጼስ፥ «ታ ኣሳይ ኔ ኣሳራ ኢሲፌ ማርካቤን ቢኮቺ?» ጊ ኦይቺን ኢዮሳፊጼይ ኢጺዴስ።


\par }{\PP \VS{50}ኢዮሳፊጼይ ሃይቂዲ ባ ኣዋታን ጋይቲዴስ። ኢስቲ ሞጌቲዳ ባ ኣዋ ዳዊቴ ካታማን ሞጌቲዴስ። ኢዛ ና ኢዮራሜይ ኢዛሶሆን ካዎቲዴስ።


\par }{\SH ኢስራኤሌ ካዎ ኣካዚያሳ
\par }
{\PP \VS{51}ዩሁዳ ካዎ ኢዮሳፊጼይ ካዎቲዳ ታማኔ ላፑንꬃ ላይꬃን ኣካቤ ና ኣካዚያሲ ኢስራኤሌ ቦላ ሳማሪያን ካዎቲዴስ፤ ኢስራኤሌ 2 ላይꬅ ሃሪዴስ።

\VS{52}ኣካዚያሲ ጎዳ ሲንꬃን ኢታ ሚሽ ኦꬂዴስ፤ ኢዚካ ባ ኣዋ፥ ባ ኣዮኔ ኢስራኤሌ ኣሳ ናጋራ ኦሲሲዳ ናባጼ ና ኢዮርባኣሜ ኦጌ ካሊዴስ።

\VS{53}ኣካዚያሲ ካሴ ኢዛ ኣዋይ ኦꬂዳይሳꬆ ኢዚካ ባኣሌስ ኦꬂዴሲኔ ጎይኒዴስ፤ ኢዚ ሄሳንካ ጎዳይ፥ ኢስራኤሌ ጾሳይ ሃንቄታና ማላ ኦꬂዴስ።

\par }