\NormalFont\ShortTitle{ኢምባቆ ቲንቢቴ}

{\MT ኢምባቆ ቲንቢቴ

\par }{\IMT ጊዶ ቆፋ

\par }{\IP ሃ ማጻፋይ ናምኡ ኪፊሌታን ሻኬታና ዳንዳዬስ፤ ሃ ማጻፋን ኮይሮ ናምኡ ሼምፖቲ ናቤ ኢምባቆይ ጾሳራ ሃሳይዳ ሃሳያታ ቆንጪሴስ። ኢምባቆይ ዩሁዳን ፒርዳይ ጌላቲዳይሳሲኔ ሞሮ ኦሶይ ዳሪዳይሳስ ኤቄቴꬃ ቃላ ሲሲዴስ፤ ባቢሎኔ ኣሳይ ዩሁዳ ዴራ ቃጻያና ጊዛ ዛሮ ጾሲ ኢዛስ ኢሚዴስ። ጊዶ ኣቲን ኢምባቆይ ባቢሎኔ ኣሳይ ዩሁዳ ዴራፔ ኣꬊዳ ናጋራንቻ ጊዲዳ ጊሻስ ዩሁዳ ዴሬይ ኢስታ ኩሼን ዋኒ ቃጻዬታኔ? ጊዲ ጎዳ ኦይቺዴስ። ጎዳይ ኢዛ ኦይሻስ ባቢሎኔ ኣሳይ ሲንꬃፌ ባንታ ዎዴን ቃጻዬታና ጊዛ ዛሮ ኢሚዴስ።

\par }{\IP ሃ ማጻፋስ ዉርሴꬃ ሼምፖይ ኢምባቆይ ጎዳ ቦንቾ ጊሻሲኔ ኢዛ ማታ ጊሻስ ሺሺዳ ጋላታ ዎሳ ቤሴስ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ኢምባቆ ማጋናኔ ጎዳ ዛሮ
{\IOR{1፡1—2፡4}}

\par }{\IO ናጋራንቻታ ቦላ ያና ፒርዳ
{\IOR{2፡5-20}}

\par }{\IO ኢምባቆ ዎሳ
{\IOR{3፡1-19}}



\par }\ChapOne{1}{\PP \VerseOne{1}ናቤ ኢምባቆስ ኣጁታን ቆንጪዳ ኪታይ ሃይሳፌ ካሊዛይሳ።


\par }{\SH ኢምባቆስ ኮይሮ ዙዙንꬅ
\par }
{\PP \VS{2}ጎዳዉ! ኔ ታና ማዳና ማላ ታ ኔና ጼይጊሺን ኔ ኣይዴ ጋካናስ ሲዪኪ? «ቆሆይ ዳሪዴስ» ጋዳ ታ ዋሲሺን ኔ ኣይዴ ጋካናስ ኣሺኪ?

\VS{3}ኔ ታና ኣዛስ ቆሆይ ዳሪሺን ቤሳይ? ሃይሳ ማላ ጌኔ ኦሶይ ኦሴቲሺን ኔ ዋና ጮኡ ጋዳ ጼላይ? ሞሮይኔ ማካላይ ታ ሲንꬃን ዴስ። ኦሺኔ ፓላማይ ቢታ ቦላ ዳሪዴስ።

\VS{4}ሄሳ ጊሻስ ዎጋይ ሌፒዴስ፤ ቱማ ፒርዳይ ዴና፤ ቱማ ፒርዳይ ጌላታና ማላ ኢታቲ ጺሎታ ኡንኤꬄቴስ።


\par }{\SH ጾሳፌ ኢሜቲዳ ዛሮ
\par }
{\PP \VS{5}«ኢንቴስ ዮቴቲንካ ኣማኖንታ ኢንቴና ታ ኢንቴ ፓጻ ዲሺን ኢሲ ሚሽ ኦꬃና ጊሻስ ኣኔ ሃኢ ኣሳ ጼሊቴ፤ ቤኢዲኔ ዳሮ ማላሌቲቴ።
\XREF{}{{\XO 1:5 }{\XT{ሃዋ 13፡41}}}

\VS{6}ባስ ጊዶንታ ኬꬃኔ ዲዛሶ ኦይካናስ ቢታ ኡባ ዎራጂዛ ሼምፖ ኢታታኔ ፒላታታ ባቢሎኔ ዴሬ ኣሳ ታኒ ዴንꬃና።

\VS{7}ኢስቲካ ባቢሲዛይታኔ ዳጋንꬂዛይታ፤ ኢስታ ፒርዳይኔ ቦንቾይ ኢስታፌ ኬዛና።

\VS{8}ኢስታ ፓራይ ማሄፔካ ፒላታ፤ ኦማርሳ ካና ሱይቴታፔካ ሜንጼ ኢታ፤ ኢስታ ቶጋ ኣሳይካ ቶ ፒላታኔ ሃሆፔ ዪዛይታ። ባቂ ኤኪዲ ኤሌሊዛ ጎሌ ካፎ ማላ ፒራꬌቴስ።

\VS{9}ዉሪካ ጌኔስ ጊጺ ኬዚዳ፤ ኢስታ ኦላ ኣሳይ ባዞ ቢታ ጫርኮ ማላ ጌዴ ሲንꬄ ሆርዶፌስ። ዲኤቲዳይታ ኣጬ ማላ ሺሼስ።

\VS{10}ካዎታ ሌቄስ፤ ዴሬ ሃሪዛይታ ቂꬊ ካኤስ፤ ኦላ ሚጻ ኡባ ሌቄስ፤ ቢታ ኢሲሶ ሺሺ ጉፒዲ ካታማታ ባስ ኦይኬስ።

\VS{11}ሄሳፌ ጉዬ ጎቴ ጫርኮ ማላ ፒቲ ኤኪ ቤስ፤ ሄይቲ ባ ዎልቃ ባስ ጾሳ ኬሲዳ ናጋራንቻታ» ጌስ።


\par }{\SH ኢምባቆስ ናምኣንꬆ ዙዙንꬅ
\par }
{\PP \VS{12}ኣቤት ጎዳዉ! ኔ ሜርናሶፌ ዳሳ ጊዲኪ? ታ ጌሻዉ፥ ታ ጾሳዉ፥ ኔኒ ናጊዛ ጊሻስ ኑኒ ሃይቆኮ፤ ጎዳዉ ኢስታ ፒርዳና ማላ ኔ ኢስታ ሹማዳሳ። ዛላዞ! ኢስቲ ኑና ቃጻያና ማላ ኔ ኢስታስ ማታ ኢማዳሳ።

\VS{13}ኔ ኣይፌቲ ኢታ ጼሎንታ ማላ ኬሂ ጌሻ፤ ኔኒ ቆሆ ጮኡ ጋ ጼላናስ ዳንዳያካ፤ ሂስቲን ኣስ ባሌꬂዛይታ ኣዛስ ጮኡ ጋዲ? ሄ ኣሳቲ ባፔ ኬሂ ጺሊዛ ኣሳታ ꬋይሲሺን ኔ ኣዛስ ጮኡ ጋይ?

\VS{14}ኔኒ ኣሳ ኣባ ጊዶን ዲዛ ሞሌ ማላኔ ጎዳይ ኢስታስ ባይንዳ ኣባ ጊዶን ዲዛ ሜꬌቴꬃ ማላ ኦꬃዳሳ።

\VS{15}ኢታ ሞርኬይ ኢስታ ዉርሲካ ማንጻኮራ ኦይኪ ኬሳና፤ ኢዚ ኢስታ ጊቴንካ ኦይኪ ጎቻና፤ ባ ዎꬂዛሶን ኢስታ ሺሺ ዎꬃና፤ ሄሳንካ ኡፋዬቲዲ ሃሹ ጋና።

\VS{16}ሄሳንካ ሼምፒዲ ዲዛ ጊሻሲኔ ኢዚ ሚዛ ቁማይ ሞꬎ ጊዲዳ ጊሻስ ባ ኦይኪዳ ጊቴዛስ ያርሾ ያርሼስ፤ ቃሴካ ባ ሺሺዛሶዛስ ኤጻኔ ጩዋሴስ።

\VS{17}ሂስቲን ኢዚ ዎንቲን ዎንቲን ፓጬይ ባይንዳ ባ ጊቴ ዬጊ ዬጊ ሞሌ ኦይኪዛ ማላ ዴሬዛካ ሚሻይ ባይንዳ ዎꬋናስ ቤሲዜ?\XREF{}{{\XO 1:17 }{\XT{2ካዎ 24፡2}}}




\par }\Chap{2}{\PP \VerseOne{1}ታኒ ናጌ ናጊዛሶን ኤቃና፤ ሚጻ ጊምቤ ቦላ ኬዛዳ ሄን ታካና። ታ ኦይሻስ ጎዳይ ኣይ ዛሮ ኢማናኮ ታ ዲዛሶን ዳዳ ኢዛ ናጋና።


\par }{\SH ኢምባቆ ኦይሻስ ጎዳይ ኢሚዳ ዛሮ
\par }
{\PP \VS{2}ጾሲ ኢምባቆስ፥

\par }{\Q «ዋዪሶንታ ናባቤታና ማላ

\par }{\QB ኔስ ኣጁታን ቆንጪዳይሳ

\par }{\QB ሳሌዳ ቦላ

\par }{\QC ሎኤꬃ ዎጫ ጻፋ።


\par }{\Q \VS{3}ኔ ኣጁታዚ

\par }{\QB ባስ ኢሜቲዳ ዎዴ ናጌስ፤

\par }{\QB ኢዚካ ዉርሴꬃ

\par }{\QB ጊሻስ ዮቴስ፥

\par }{\QC ዎርዶቴና።

\par }{\QB ጋምኣና ሚሳቲኮካ ናጋ፤

\par }{\QB ኢዚ ቱማፔ ያና፤

\par }{\QB ሙሌካ ጋምኤና።
\XREF{}{{\XO 2:3 }{\XT{ኢብ 10፡37}}}


\par }{\BB \par }
{\Q \VS{4}«ሄኮ ኢዚ ኦቶሬቲዴስ፤

\par }{\QB ኢዛ ኣሞይ ሱሬ ጊዴና፤

\par }{\QB ጺሎ ኣሲ ጊዲኮ ኣማኖን ዴስ።
\XREF{}{{\XO 2:4 }{\XT{ኦሮ 1፡17፤ ጋላ 3፡11፤ ኢብ 10፡38}}}


\par }{\Q \VS{5}ዱሬቴꬂ ኣስ ባሌꬄስ፤\FTNT{*}{{\FR 2:5 }{\FT{ሃይሳን ዱሬቴꬅ ጊዛይሳ ኢሲ ኢሲ ቢርሼꬃቲ ዎይኔ ኡሹ ጌቴስ።
}}}

\par }{\QB ኦቶራንቻስ ሙሌካ

\par }{\QB ሼምፖይ ዴና፤

\par }{\QB ኢዚ ዱፎ ማላ ዮራ፤

\par }{\QB ዎꬊዛ ሃይቆ ማላካ

\par }{\QB ካሎ ኤሬና፤

\par }{\QB ዴሬ ኡባ ሺሼሲኔ

\par }{\QC ዲኢ ኤኪ ቤስ።


\par }{\Q \VS{6}ሂስቲን ሄሳ ማላ

\par }{\QB ኣሳ ቦላ ቂꬌኒኔ

\par }{\QB ካꬌን ኣሳይ፥ ‹ባ ካይሲ ኤኪዳ

\par }{\QC ሻቃጬዛ ባስ ሺሺዛዴስ፥

\par }{\QB ጌኔን ዱሬቲዛዴስ ኣዬ ኣና!

\par }{\QB ሄሳꬆ ኣይዴ ጋካናስ

\par }{\QB ሺሻኔ?›

\par }{\QB ጊ ኢዛ ቦላ ሚጬኔ?


\par }{\Q \VS{7}ኔ ኣጮን ዬጊዳ ኣሳቲ

\par }{\QB ኔ ቆፖንታ ኔ ቦላ

\par }{\QB ዴንዴቴኔ?

\par }{\QB ኢስቲ ቤጊዲ

\par }{\QB ኔና ዳጋንꬄቴኔ?

\par }{\QB ሄሳፌ ጉዬ

\par }{\QC ኔ ኢስታ ኩሼን ኩንዳና።


\par }{\Q \VS{8}ኔ ዳሮ ዴሬ ሚሽ

\par }{\QB ቦንቂዳ ጊሻስ

\par }{\QB ሃንኮ ቦንቄቶንታይቲ

\par }{\QB ኔና ቦንቃና፤

\par }{\QB ኔ ኣሳ ሱꬅ ጉሳዳሳ፤

\par }{\QB ዴራ፥ ካታማኔ

\par }{\QB ኢዛን ዲዛይታ ዉርሳ ꬋይሳዳሳ።


\par }{\BB \par }
{\Q \VS{9}«ዎርዶራ ባሌꬂ ኤኪዳ ሚሻን

\par }{\QB ባስ ዳና ኬꬅ

\par }{\QB ኬጺዛዴሲኔ

\par }{\QB ባ ሞርኬ ኩሼፔ ኣታናስ

\par }{\QB ባ ኬꬅ ꬎቃሶሆን ኬጺዛዴስ

\par }{\QC ኣዬ ኣና!


\par }{\Q \VS{10}ዳሮ ኣሳ ሼምፖይ

\par }{\QB ꬋያና ማላ ቃቻዳሳ፤

\par }{\QB ኔ ኬꬃ ቦላኔ

\par }{\QC ኔ ቦላ ꬋይሲዛዝ ኤሃዳሳ።


\par }{\Q \VS{11}ጊምቤ ጊዶን ሹቺ ዋሴስ፤

\par }{\QB ጊዶን ጎዳ ኤቂዳ ሚꬃቲካ

\par }{\QC ኢዛስ ዛሮ ኢሜቴስ።


\par }{\BB \par }
{\Q \VS{12}«ሱꬅ ጉሲዲኔ ኢታ ኦꬂዲ

\par }{\QB ካታማ ኤሲዛይታስ ኣዬ ኣና!


\par }{\Q \VS{13}ኣሳ ኦሶይ ኡባይ

\par }{\QB ታማን ጹጌታና ማላ

\par }{\QB ዴሬይካ ሜላ ዳቡራና ማላ

\par }{\QB ጎዳይ ኡባፌ

\par }{\QB ዎልቃማ ጾሳይ

\par }{\QC ኡባ ዎꬂቤኔ?


\par }{\Q \VS{14}ኣባይ ኩሚዛ ማላ ቢታይ

\par }{\QB ጎዳ ጊታቴꬅ ኤሮን ኩማና።
\XREF{}{{\XO 2:14 }{\XT{ኢሳ 11፡9}}}


\par }{\BB \par }
{\Q \VS{15}«ኣሳ ካሎቴꬅ ቤያናስ

\par }{\QB ባ ላጌታ ኡሹ

\par }{\QB ኡሺዛዴሲኔ

\par }{\QB ኢስቲ ኡዪዲ ማꬆታና ጋካናስ

\par }{\QC ዎይኔ ኡሹ ዱቂዛዴስ

\par }{\QC ኣዬ ኣና!


\par }{\Q \VS{16}ኔኒ ቦንቾ ጊሻስ ዬላታና፤

\par }{\QB ሄሲካ ሃኢ ታራይ ኔስ ጊዲዳ

\par }{\QB ጊሻስ ኡያዳ ጋንዲጋራ፤

\par }{\QB ኔ ካሎታ።

\par }{\QB ጎዳ ኡሻቻ ኩሼን ዲዛ

\par }{\QB ሃንቆ ጹኣይ ኔ ቦላ ሲማና፤

\par }{\QB ካሴ ኔስ ዲዛ ቦንቾዛ

\par }{\QC ካዉሻቴꬃን ላማና።


\par }{\Q \VS{17}ኔ ሊባኖሴ ቦላ

\par }{\QB ኦꬂዳ ጌኔይ

\par }{\QB ኔና ሚታና፤

\par }{\QB ኔኒ ሜዶሳታ ꬋይሲዳይሲ

\par }{\QC ዛሪ ኔና ዳጋንꬃና፤

\par }{\QB ሄሲካ ኔ ኣሳ ሱꬅ ጉሲዳ

\par }{\QB ጊሻሲኔ

\par }{\QC ዴሬታ፥ ካታማታኔ

\par }{\QC ኢስታን ዲዛይታ

\par }{\QC ኔ ኡባ ꬋይሲዳ ጊሻሳ።


\par }{\BB \par }
{\Q \VS{18}«ኣሳ ኩሼይ ማሲ ጊግሲዳ ኤቃኔ

\par }{\QB ዎርዶ ሃሳይዛ ሚስሌስ

\par }{\QC ኣይ ጎኣይ ዲዜ?

\par }{\QB ሂስቲን ኢዛ ኦꬂዳዴይ

\par }{\QC ባርካ ባ ኦሶን ኣማኔቲዛ

\par }{\QC ጊሻሲኔ

\par }{\QC ኢስቲካ ሃሳያናስ ዳንዳዮንታ

\par }{\QC ኤቃ ኦꬂዛ ጊሻሳ።


\par }{\Q \VS{19}ሚꬃ፥ ‹ኔ ቤጋ!›

\par }{\QB ሼምፖይ ባይንዳ ሹቻካ፥

\par }{\QB ‹ኔ ዴንዳ!› ጊዛዴስ ኣዬ ኣና!

\par }{\QB ቱሙካ ኢዚ ታማርሳና

\par }{\QB ዳንዳይዜ?

\par }{\QB ሄኮ ኢዚ ቦላራ ዎርቃኒኔ

\par }{\QC ቢራን ቲዬቲዴስ፤

\par }{\QB ኢዛስ ሼምፖይካ ዴና።


\par }{\Q \VS{20}ጎዳይ ጊዲኮ ባ ጌሻ

\par }{\QB ኬꬃን ዴስ።

\par }{\QB ቢታ ቦላ ዲዛ ዴሬይ ዉሪካ

\par }{\QC ኢዛ ሲንꬃን ጮኡ ጎ» ጊዴስ።




\par }\Chap{3}{\SH ኢምባቆ ዎሳ
\par }
{\PP \VerseOne{1}ናቤ ኢምባቆይ ዬꬃን ሺሺዳ ዎሳ።


\par }{\Q \VS{2}ኣቤት ጎዳዉ!

\par }{\QB ታ ኔ ጎባቴꬃ

\par }{\QB ጊሻስ ሲያዲስ።

\par }{\QB ጎዳዉ ኔ ኦሶይካ

\par }{\QB ታና ያሺሲዴስ፤

\par }{\QB ኔኒ ኔ ኦሶ

\par }{\QB ኑ ዎዴን ኦራꬃ፤

\par }{\QB ኔ ኦሶቲ ኑ ዎዴንካ

\par }{\QC ኤሬታና ማላ ኦꬃርኪ!

\par }{\QB ሃንቆ ዎዴካ

\par }{\QB ማሮቴꬅ ቆፓርኪ!


\par }{\BB \par }
{\Q \VS{3}ጾሲ ቴማኔፔ ጌሻይካ

\par }{\QB ፓራኔ ዙማ ቦላፌ ዪዴስ፤

\par }{\QB ኢዛ ቦንቾይ

\par }{\QB ሳሎ ካሚ ኦይኪዴስ፤

\par }{\QB ኢዛ ጋላታይካ

\par }{\QC ቢታ ቦላ ኩሚዴስ።


\par }{\Q \VS{4}ኢዛ ፖኦይ ኣዋ ኣርሼ ፖኦ ማላ፤

\par }{\QB ኣዋ ጻልቄይ

\par }{\QB ኢዛ ኩሼፔ ኬዚዴስ፤

\par }{\QB ኢዛ ዎልቃይካ ሄን ቆቴቲዴስ።


\par }{\Q \VS{5}ኢታ ሃርጌይ

\par }{\QB ኢዛፔ ሲንꬃራ ቢዴስ፤

\par }{\QB ሃዳ ሃይቆይካ

\par }{\QB ኢዛ ጌዶ ካሊዴስ።


\par }{\Q \VS{6}ኢዚ ኤቂን ቢታይ ቃጺዴስ፤

\par }{\QB ኢዚ ጼሊዲ ኣሳ ኮኮሪሲዴስ፤

\par }{\QB ሜርናስ ዲዛ ዙማቲ

\par }{\QC ላሌቴꬅ ፒስኪ ጊዳ፤

\par }{\QB ቤኒሶፌ ዲዛ

\par }{\QB ዙማቲካ ዎዲዳ፤

\par }{\QB ኢዛ ኦጌይ ሜርናሳ።


\par }{\Q \VS{7}ቶጵያ ዱንካኔቲ

\par }{\QB ሜቶቴቲሺን፥

\par }{\QB ሚዲያሜታ ዱሳሶይ

\par }{\QB ቡልኣኬቲሺን ታ ቤያዲስ።
\FTNT{*}{{\FR 3:7 }{\FT{ቶጵያ ጌቴቲዛ ቃላይ ላፑን ታሙ ኤራንቻታ ቢርሼꬃን ጊዲሺን ኢብራዌታ ቃላን ኩሻን ጌስ፤ ኩሺኔ ኩሼይ ዱማ ዱማ ሃራ ቃላታ፤ ቶጵያይ ኢብራዌታ ቃላን ኩሼ ጌቴቴስ ኣቲን ኩሻን ጊዴና። ኩሻን ጌቴቲዛይቲ ኤዶሜ ማታን ዴኢዛ ኣራቤ ዛሬታኮ።
}}}


\par }{\BB \par }
{\Q \VS{8}ጎዳዉ! ኔ ሃꬃታ ቦላ

\par }{\QB ሃንቄታዲ?

\par }{\QB ኔ ሃንቆይ ሃꬃ

\par }{\QB ፑልቶታ ቦላ ዲዜ?

\par }{\QB ኔኒ ኔ ፓራታኔ

\par }{\QB ጾኒዛ ፓራ-ጋሬታ ቶጋዳ

\par }{\QB ካሌꬂዳ ዎዴ ኣባ ቦላ

\par }{\QB ሃንቄታዲ?


\par }{\Q \VS{9}ኔኒ ኔ ዎንዳፌ ጊጊሳዳሳ፤

\par }{\QB ዪሻይ ኔስ ያና ማላ

\par }{\QB ኣዛዛዳሳ፤

\par }{\QB ቢታ ጳልቃዳ ሃꬅ ኬሳዳሳ።


\par }{\Q \VS{10}ዙማቲ ኔና ቤኢዲ ማኒዳ፤

\par }{\QB ሃꬃ ዳምባላይ

\par }{\QB ኣꬊ ቢዴስ፤

\par }{\QB ኣባይ ጬቄቲዴስ፤

\par }{\QB ኣባ ዳምባላካ

\par }{\QB ፑዴ ዴንꬂዴስ።


\par }{\Q \VS{11}ኔ ፒሪሳ ዬዲዳ

\par }{\QB ኔ ዪሻታፔኔ

\par }{\QB ጾልቄቲዛ ኔ ቶራ ፖኦፔ

\par }{\QC ዴንዲዳይሳን ኣርሼይኔ

\par }{\QB ኣጊናይ ባ ዲዛሶን ኤቂ ኣቲዳ።


\par }{\Q \VS{12}ኔኒ ቢታ ቦላ

\par }{\QB ሃንቆን ሲሜሬታዳሳ፤

\par }{\QB ዴሬታካ ሃንቆን ዬꬋዳሳ።


\par }{\Q \VS{13}ኔኒ ኔ ዴሬ ኣሻናሲኔ

\par }{\QB ኔ ቲይዳዴ ኣሻናስ ኬዛዳሳ፥

\par }{\QC ኢታ ዴሬ ካሌꬂዛዴ

\par }{\QC ሊቂሳዳሳ፥

\par }{\QC ሁኤፔ ቶሆ ጹጉንꬅ ጋካናስ

\par }{\QC ካሎ ኣሻዳሳ።


\par }{\Q \VS{14}ጎቴ ጫርኮ ማላ

\par }{\QB ኑና ላላናስ ዪዳይሳ፥

\par }{\QB ኣይኮይ ባይንዳ ማንቆዛ

\par }{\QC ጌማራ ሚታናስ ኣሞቲዛይሳ፥

\par }{\QC ኦላንቻታ ሃላቃ ጊዲዳይሳ

\par }{\QC ኢዛ ዛራ ጫዳዳሳ።


\par }{\Q \VS{15}ኔኒ ኣባ ኔ ፓራታን

\par }{\QB ዬꬊሲዛ ዎዴን

\par }{\QB ጪማ ኣባይ ቃጼስ።


\par }{\BB \par }
{\Q \VS{16}ታኒ ሲያዲስ፤

\par }{\QB ታ ዎዚናይካ ዳጋሚዴስ፤

\par }{\QB ኢዛ ጊርሳፌ ዴንዲዳይሳን

\par }{\QC ታ ሜቴርሻይ ኮኮሪዴስ።

\par }{\QB ባቦን ታስ ማራጬይ ቃጺዴስ።

\par }{\QB ታስ ጉልባቴይ ኮኮሪዴስ፤

\par }{\QB ጊዲኮካ ኑ ቦላ

\par }{\QB ዎራጂዛ ዴሬዛ ቦላ

\par }{\QC ሜቶይ ያና ጋላስ

\par }{\QC ታ ጌንጫ ናጋይስ።


\par }{\Q \VS{17}ባላሴ ጌቴቲዛ ሚꬃይ

\par }{\QB ኣይፎንታ ኣጊኮካ

\par }{\QB ዎይኔ ሚꬃፌ

\par }{\QB ኣይፌይ ቤቶንታ ኣጊኮ

\par }{\QC ዎጋራ ሚꬂካ ኣይፎንታ ኣጊኮ

\par }{\QC ጎሻ ጋዴይ

\par }{\QC ካꬅ ኢሞንታ ኣጊኮ

\par }{\QC ዶርሲ ዪሬን ዶንታ ኣጊኮካ

\par }{\QC ሚዚ ዜꬌን ዶንታ ኣጊኮካ


\par }{\Q \VS{18}ታኒ ታ ጎዳን ኡፋዬታና፤

\par }{\QB ታ ኢዛን ኣቲዳ

\par }{\QC ጾሳን ኡፋዬታና።


\par }{\Q \VS{19}ጎዳ ታ ጾሳይ ታስ ዎልቃ፤

\par }{\QB ታ ቶሆታ ኢዚ

\par }{\QC ጌኔሳ ቶሆ ማላ ሚንꬆ፤

\par }{\QB ኢዚ ታና ꬎቃሶሆራ ሄሜꬃና።

\par }{\Q ዬጺዛይታ ካሌꬂዛዴስ

\par }{\QB ዬꬃ ሚሻን ዬጼቲዳ ማዛሙሬ።
\XREF{}{{\XO 3:19 }{\XT{2ሳሜ 22፡34፤ ማዛ 18፡33}}}

\par }