\NormalFont\ShortTitle{ቆላሲያሴ ኣሳስ}

{\MTB ጳዉሎሲ

\par }{\MT ቆላሲያሴ ኣሳስ

\par }{\MTB ጻፊዳ ኪታ

\par }{\IMT ጊዶ ቆፋ

\par }{\IP ሃይሲ ኪታዚ ጻፌቲዳይ ቄሪ ኢሲያን ዲዛ ኤፌሶኔ ካታማፔ ኣርሼይ ሞኪዛ ባጋራ ዲዛ ቆላሲያሴ ካታማን ዲዛ ዎሳ ኬꬃሳ፤ ሂኖ ሄ ዎሳ ኬꬃዮ ኤሲዳይ ጳዉሎሳ ጊዶንታ ኣጊኮካ ኢዛ ኦሮሜ ካዎቴꬃ ጋርሳን ዲዛ ኢሲያን ዋና ካታማ ጊዲዳ ኤፌሶኔፔ ሚሺራቾ ቃላ ዮቲዛይታ ሄ ዬዲዳ ጊሻስ ቆላሲያሴስካ ኣላፌቴꬂ ዴስ፤ ቆላሲያሴ ዎሳ ኬꬃን፥ «ጾሳ ኤራናሲኔ ሙሌራ ኣቶቴꬅ ዴማናስ ኢሲ ኢሲ ኣሲ ሁኤን ሁኤን ዎልቃማ ኣያናታሲኔ ጎዳታስ ጎይናናስ ኮሼስ» ጊዛ ዎርዶ ኣስታማሬቲ ዲዛይሳ ጳዉሎሲ ሲዪዴስ፤ ሄ ኣስታማሬቲ ታማርሲዛ ሃራ ዮቲ፥ «ኣሲ ዉሪካ ቃጻራ ዎጋስ ሃሬታናስ ቤሴስ፤ ካꬃ ሙሳ ዎጋኔ ሃራ ዎጋታካ ናጋናስ ቤሴስ» ጊዲ ታማርሴቴስ።

\par }{\IP ጳዉሎሲ ሃ ኪታዛ ጻፊዳይ ቱሙ ጊዲዳ ኣማኖ ቲሚርቴ ታማርዲ ሄ ዎርዶ ኣስታማሬታ ቲሚርቴዛ ዲጋናሳ፤ ኢዛ ማልꬄታፔ ዋናቲዛይ፥ «ዬሱስ ኪርስቶሲ ኩሜꬃ ኣቶቴꬅ ኢሜስ፤ ሃንኮይቲ ኣማኒዛ ኣማኖይ ጊዲኮ ዬሱሳፔ ሃሴቴስ» ጊዛይሳ። ጾሲ ሃይሳ ኣላሜዛ ኪርስቶሳን ሜꬊዴስ፤ ቃሴካ ጾሲ ሃ ኣላሜዛ ኪርስቶሳ ባጋራ ባኮ ዛሪ ኤሃና፤ ሃይሲ ኣላሜዚ ኣታናይ ኪርስቶሳ ዎዚናፔ ኣማኖን ጻላ። ሄሳን ኤቂዲ ጳዉሎሲ ሃይሲ ዎልቃማ ቲሚርቴይ ኣማኒዛይታ ዴኦን ዋኒ ዳናስ ኮሺዛኮ ቤሴስ።

\par }{\IP ሃይሳ ሃ ኪታዛ ጳዉሎሳፔ ኤኪዲ ቆላሲያሴ ኣሳስ ጋꬃናስ ኪቴቲዳ ቲቂቆሳራ ኢሲፌ ዲዛይ ኣናስሞሳ ጊዲዳይሳ ኤሮይ ማዲዛዛ። ጳዉሎሲ ሄ ኣናስሞሳ ጌቴቲዛ ኣይሌዛ ጊሻስ ፒልሞናስ ሃራ ኪታ ጻፊዴስ። ቆላሲያሴ ኪታ ጊዶን ዲዛ ቆፋይ ኤፌሶኔ ኪታራ ኣዳፌ ጋይቴስ፤ ናምኣይካ ኢሲ ዎዴን ጻፌቲዳ። ኢስታ ጊዶን ዲዛ ጊታ ዱማቴꬂ ኤፌሶኔ ኪታን ጳዉሎሲ ኪርስቶሳ ዎሳ ኬꬃ ሁኤ ኦꬂዲ ሺሼስ፤ ቃሴ ቆላሲያሴ ኪታን ኪርስቶሳ ሜꬌቴꬅ ኡባስ ሁኤ ኦꬂዲ ሺሼስ። ሃይሳ ኢዚ ኦꬂዳይ ጾሲ ሜꬊዳ ኪታንቻታስ ጎይኖይ ኤያቴꬅ ጊዲዳይሳ ቤሳናሳ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ጌሎሶ
{\IOR{1፡1-8}}

\par }{\IO ኪርስቶሳ ሃኖኔ ኢዛ ኦሶ
{\IOR{1፡9—2፡19}}

\par }{\IO ኪርስቶሳን ዲዛ ኦራꬃ ዴኦ
{\IOR{2፡20—4፡6}}

\par }{\IO ኩሻ ቆፋ
{\IOR{4፡7-18}}



\par }\ChapOne{1}{\PP \VerseOne{1}ጾሳ ሼኔን ዬሱስ ኪርስቶሳን ኪቴቲዳ ጳዉሎሳፔኔ ኑ ኢሻ ጺምቶሳፔ፥

\VS{2}ቆላሲያሴን ዲዛ ኪርስቶሳን ዱማቲዳይታሲኔ ኣማኔቲዳ ኢሻታስ ኑ ኣዋ ጾሳፌ ሳሮቴꬂኔ ኪያቴꬂ ኢንቴስ ጊዶ።


\par }{\SH ጋላታ ዎሳ
\par }
{\PP \VS{3}ኑ ኢንቴ ጊሻስ ዎሲዛ ኡባ ጋላስ ኑ ጎዳ ዬሱስ ኪርስቶሳ ኣዋ ጾሳ ጋላቶስ።

\VS{4}ጋሶይካ ኢንቴስ ዬሱስ ኪርስቶሳን ዲዛ ኣማኖኒኔ ኣማኒዛ ኣሳ ኢንቴ ኡባ ሲቂዛይሳ ኑ ሲዪዳ ጊሻሳ።

\VS{5}ሄሲ ዉሪካ ሃኒዳይ ሳሎን ኢንቴስ ጊጌቲዳ ሂዶታፔ ዴንዲዳይሳና፤ ሄሳ ሄ ሂዶታ ጊሻስ ሚሺራቾ ቃላ ኢንቴ ካሴቲዲ ሲዪዴታ።

\VS{6}ሄሲካ ሄ ኢንቴኮ ጋኪዴስ፤ ሄሳ ሚሺራቾ ቃላ ኢንቴ ሲዮሶፔኔ ጾሳ ኪያቴꬃ ቱማቴꬃ ኢንቴ ኤሮ ጋላሳፌ ሃ ሲሚን ኣላሜ ዩሾን ኢዚ ኦꬂሼ ዲዛይሳ ማላ ኢንቴ ኣቻን ኣይፌ ኣይፊሼኔ ዲጪሼ ዴስ።

\VS{7}ሄሳካ ሃኢ ኑ ጊሻስ
\FTNT{*}{{\FR 1:7 }{\FQA{ኑ ጊሻስ፡
}}{\FT{ኑ ጊሻስ ጊዛይሳ ኢሲ ኢሲ ጌሻ ማጻፋታን ኢንቴ ጊሻስ ጌቴቲዴስ።
}}} ጊዲዲ ኪርስቶሳስ ኣማኔቲዳ ኦሳንቻ ጊዲዳይሲኔ ኑናራ ኢሲፌ ኦꬂዛኔ ሲቂዛ ኤጳፊራይ ኢንቴና ታማርሲዴስ።
\XREF{}{{\XO 1:7 }{\XT{ቆላ 4፡12፤ ፒልም 23}}}

\VS{8}ቃሴካ ኢዚ ኢንቴናን ዲዛ ኣያና ሲቆቴꬃ ኑስ ዮቲዴስ።


\par }{\PP \VS{9}ኑ ቃሴ ሄሳ ሲዮሶፔ ሃ ሲሚን ኢንቴ ጾሳ ሼኔ ኤራቴꬃኒኔ ኣኬካን ኢንቴና ኩንꬃና ማላ ኢንቴ ጊሻስ ዎሳ ቃንጺቤኮ።

\VS{10}ሄሳꬆካ ጎዳስ ቤሲዛ ዱስ ዳና ማላ ኢንቴ ኢዛ ፖሊ ኡፋይሳና ማላ ሎኦ ኦሶ ኡባን ኣይፌ ኢማና ማላኔ ጾስ ኤሮን ዲጪ ዲጪ ባና ማላ ኑ ኢንቴስ ዎሶስ።

\VS{11}ጎዳይ ባ ጊታ ዎልቃን ባ ሚኖቴꬅ ኡባ ኢንቴስ ኢሞ፤ ዉርሲካ ኢንቴ ዳንዳያና ማላኔ ኡፋይሳን ጊጌቲዳይታ ጊዳና ማላ ኢንቴና ኢዚ ማዶ።

\VS{12}ኣማኒዛይቲ ላቲዛሶ ፖኦ ካዎቴꬅ ላቲዛይታ ኑ ጊዳና ማላ ኑና ጋꬂዳ ኑ ኣዋ ኢንቴ ጋላታናሳ።

\VS{13}ኢዚ ኑና ꬉማን ሃሬቴꬃፌ ኣሺዲ ጌዴ ባ ዶሲዛ ናዛ ካዎቴꬃን ፒንꬂዴስ።

\VS{14}ኑ ኢዛን ዎዜቲዲ ናጋራፔ ማሬቲዶስ።
\XREF{}{{\XO 1:14 }{\XT{ኤፌ 1፡7}}}


\par }{\SH ኪርስቶሲ ኡባፌ ቦላ
\par }
{\PP \VS{15}ኪርስቶሲ ኣይፌን ቤቶንታ ጾሳስ ቱሙ ሌሚሶ፤ ሜꬌቴꬃ ኡባፌ ጊታኔ ባይራ።

\VS{16}ሜꬌቴꬂ ዉሪ ኢዛን ሜꬌቲዴስ። ሳሎኒኔ ሳኣን ዲዛይቲ፥ ኣይፌን ቤቲዛይቲኔ ቤቶንታይቲ ጊዲንካ፥ ዎልቃማታ ጊዲንካ፥ ሃሪዛይቲ ጊዲንካ ዎይኮ ጎዳቴꬂ ዲዛይቲ ሃኒዳይ ዉሪካ ኢዛን ኢዛስ ሜꬌቲዳ።

\VS{17}ኢዚ ኡባፌ ካሴ ዴስ፤ ዉሪካ ኢሲ ቦላ ኦይኬቲ ሚኒዳይ ኢዛና።

\VS{18}ኢዚ ባ ኣሳቴꬅ ጊዲዳ ዎሳ ኬꬃይስ ሁኤ፤ ኡባስ ቦላ ጊዳና ማላ ኢዚ ሃይቂዳ ኣሳ ኡባፌ ኮይሮ ዴንዲዴስ።
\XREF{}{{\XO 1:18 }{\XT{ኤፌ 1፡22-23}}}

\VS{19}ሄሲካ ሃኒዳይ ኩሜꬃ ጾሳቴꬃይ ኢዛ ናዛን ዴኣና ማላ ጾሳ ኣዋ ሼኔ ጊዲዳ ጊሻሳ።

\VS{20}ማስቃሌ ቦላ ኢዛፔ ጉኪዳ ሱꬃን ሳሮቴꬅ ሜꬊዲ ሳኣ ቦላ ጊዲን ሳሎ ቦላ ዲዛይሳ ኡባ ኢዛ ባጋራ ባናራ ማቃዪንꬂዴስ።\XREF{}{{\XO 1:20 }{\XT{ኤፌ 2፡16}}}


\par }{\PP \VS{21}ኢንቴ ኢታ ቆፋ ጋሶን ካሴ ኢንቴ ጾሳፌ ሻኬቲዲ ኢዛስ ሞርኬታኮሺን።

\VS{22}ሃኢ ቃሴ ኢንቴ ቦላ ባላይኔ ዎሶይ ባይንዳ ጌሻታ ኦꬂዲ ኢንቴና ባ ሲንꬅ ሺሻናስ ኪርስቶሳ ኣሾ ሃይቆ ባጋራ ጾሲ ኢንቴና ባናራ ማቃዪንꬂዴስ።

\VS{23}ሄሲካ ሃናናይ ኢንቴ ኣማኖን ጻጵዲኔ ጊጌቲ ኢንቴ ኢንቴ ኣማኖን ኤኪዳ ሚሺራቾ ቃላፔ ቃጾንታ ሚኒ ኤቂኮና፤ ኢንቴሲኔ ሳሎ ጉፋንꬆን ዲዛ ሜꬌቴꬃስ ሳባኬቲዳ ሚሺራቾ ቃላይ ሄሳ። ታ ጳዉሎሲካ ሃይሳ ሃ ሚሺራቾ ቃላስ ኦሳንቻ ጊዳዲስ።


\par }{\SH ጳዉሎሲ ዎሳ ኬꬃ ጊሻስ ኤኪዳ ዋዬ
\par }
{\PP \VS{24}ታ ኢንቴ ጊሻስ ዋዬ ቤኢዳይሲ ሃኢካ ታና ኡፋይሴስ፤ ኪርስቶሲ ባ ኣሳቴꬅ ሄሲካ ዎሳ ኬꬃ ጊሻስ ኢዚ ኤኪዳ ዋዬዛፔ ኤኪሺን ፓጪዳይ ዲኮ ታኒ ታ ኣሾን ኩንꬃና።\FTNT{†}{{\FR 1:24 }{\FT{ጳዉሎሲ ሃይሳን፥ «ኢዚ ኤኪዳ ዋዬዛፔ ኤኪሺን ፓጪዳይ ዲኮ ታኒ ታ ኣሾን ኩንꬃና» ጉሲ ናጋራ ማራና ዳንዳይዛ ኪርስቶሲ ኦꬂዳ ኦሶፔ ኣቲዳይሲ ዴስ ጉስ ጊዴና፤ ሃይሳን ጳዉሎሲ ጊዛይሲ ኪርስቶሲ ኣሳ ናጋራ ጊሻስ ማስቃሌ ቦላ ካቄቲዳይሳꬆ ꬋይዳ ሃ ኣላሜይስ ሚሺራቾ ቃላ ዮቲሼ ኢዛ ዋዬዛ ሻኬቲዛይሳ ቤሴስ።
}}}

\VS{25}ጾሳ ቃላ ታ ኢንቴስ ፓጬይ ባይንዳ ጋꬃና ማላ ታስ ጾሳፌ ኢሜቲዳ ሃዳራ ማላ ታ ዎሳ ኬꬃ ኦሳንቻ ጊዳዲስ።

\VS{26}ሃ ቃላይ ቤኒ ዎዴፔኔ ካሴ ዬሌታፔ ጌሚዲ ጹራ ጊዲ ጋምኢዴስ፤ ሃኢ ጊዲኮ ኣማኒዛይታስ ኡባስ ቆንጪዴስ።

\VS{27}ጾሲ ባ ኣሳስ ቆንጪሳናስ ኮዪዳ ጹራይ ኢዛ ቦንቾ ዱሬቴꬂ ኣይዛቤ ጊዲዳ ኢንቴ ጊዶን ኣይ ማላ ጊታኮ ቤሳናሳ፤ ኢዚካ ኢዛ ቦንቾ ሂዶታ ጊዲዳ ኢንቴ ጊዶን ዲዛ ኪርስቶሳ።


\par }{\PP \VS{28}ኑኒካ ኢሲ ኢሲ ኣስ ኪርስቶሳስ ኩሜꬃ ኣስ ሂስቲ ሺሻናስ ዳንዳያና ማላ ኣስ ኡባ ሂላራ ዞሪሼኔ ታማርሲሼ ኪርስቶሳ ጊሻስ ሳባኮስ።

\VS{29}ጾሲ ባ ጊታ ዎልቃን ታናን ኦꬂዛ ጊሻስ ሄ ዎልቃን ባጼታሼ ሄ ቆፋ ፖላናስ ዳፌታይስ።




\par }\Chap{2}{\PP \VerseOne{1}ኢንቴ ጊሻሲኔ ሎዶቂያን ዲዛይታኔ ሄሳꬆካ ታና ባ ኣይፌራ ቤዪ ኤሮንታ ኣሳ ኡባስ ታ ኣይ ማላ ባጼቲዛኮ ኢንቴ ኤራና ማላ ታ ኮያይስ።

\VS{2}ቃሴካ ኢስታ ዎዚናይ ሚናና ማላኔ ኢስቲ ሲቆቴꬃን ኢሶይ ኢሳራ ኦይኬታና ማላ ኩሜꬅ ጊዲዳይሳ ዩሺ ቆፒ ኤሮን ዱሬቴꬅ ዴሚዲ ጾሳ ጹራ ጊዲዳ ኪርስቶሳ ኢስቲ ኤራና ማላ ታ ዳፌታይስ።

\VS{3}ቆታን ዲዛ ጪንጫቴꬂኔ ኤራቴꬃ ሃሮይ ዉሪካ ቤቲዛይ ኪርስቶሳ ኣቻና።

\VS{4}ኦኒካ ኢንቴና ዶና ማልኤꬆን ባሌꬆንታ ማላ ታ ኢንቴስ ዮታይስ።

\VS{5}ታ ኢንቴፌ ኣሾ ኣይፌን ሃካ ዲኮካ ኣያናን ኢንቴናራ ኢሲፌ ዳይስ፤ ኢንቴ ዎጋራ ዲዛይሳኔ ኢንቴ ኪርስቶሳ ሎኤꬂ ኣማኒዛይሳ ቤያዳ ታ ዳሮ ኡፋዬታይስ።


\par }{\SH ኪርስቶሳን ቤቲዛ ኩሜꬃ ዴኦ
\par }
{\PP \VS{6}ሄሳ ጊሻስ ኢንቴ ጎዳ ዬሱስ ኪርስቶሳ ኣማኒዳ ማላ ኢዛን ዴኢቴ።

\VS{7}ኢንቴ ኢዛን ቶኬቲዲኔ ኬጼቲዲ ኢንቴ ታማርዳ ማላ ኣማኖን ሚኒዲ ዳሮ ቲርፓ ጋላታ ኢዛስ ሺሺሼ ዲቴ።


\par }{\PP \VS{8}ኪርስቶሳን ጻጵዳዝ ጊዶንታ ኣሳ ዎጋኒኔ ጎኣይ ባይንዳ ሃ ኣላሜዛ ላፋ ዎጋን ኤቂዳ ኣሳ ኤራቴꬃኒኔ ጮ ባሌꬆ ሃሳያን ኢንቴና ኦኒካ ዲኦንታ ማላ ናጌቲቴ።

\VS{9}ጋሶይካ ኩሜꬃ ጾሳቴꬃይ ኢዛ ኣሳቴꬃን ዴስ።

\VS{10}ኢንቴካ ሃሪዛይታሲኔ ጎዳታ ኡባስ ሁኤ ጊዲዳ ኪርስቶሳን ኩሜꬅ ጊዲቴ።


\par }{\PP \VS{11}ኢንቴ ኢዛን ቃጻሬቲዴታ፤ ሄሲ ሄ ቃጻራዚካ ናጋራ ጊዲዳ ኣሾ ቆፋ ዲጋናስ ኪርስቶሳን ሃኒዳይሳ ኣቲን ኣሳ ኩሼን ሃኒቤና።

\VS{12}ጺንቃታን ኢዛራ ኢሲፌ ሞጌቲዴታ፤ ኢዛ ሃይቆፔ ዴንꬂዳ ጾሳ ዎልቃን ኣማኒዲ ቃሴካ ኢዛራ ኢሲፌ ዴንዲዴታ።
\XREF{}{{\XO 2:12 }{\XT{ኦሮ 6፡4}}}

\VS{13}ኢንቴ ካሴ ኢንቴ ሞሮኒኔ ኢንቴ ኣሾ ናጋራ ሃኖቴꬃ ኢንቴፌ ዲጎንታ ኣጊዳ ጊሻስ ሃይቂዳይታኮ ሺን ጾሲ ኢንቴና ኪርስቶሳ ባጋራ ፓꬂዴስ፤ ኢንቴ ናጋራካ ኡባ ኣቶ ጊዴስ።
\XREF{}{{\XO 2:13 }{\XT{ኤፌ 2፡1-5}}}

\VS{14}ካሴ ኑና ሞቲሼኔ ኑናራ ኤቄቲሼ ዲዛ ሙሴ ዎጋን ኣጮ ሞቶስ ጻፌቲዳይሳ ቁጪ ዲጊዴስ። ማስቃሌ ቦላ ቶርጊዲ ኑ ቦላፌ ዲጊዴስ።

\VS{15}ሃላቃታኔ ጎዳቲዛይታ ጎዳቴꬅ ኢስታፌ ዎꬂ ኤኪዲኔ ማስቃሌ ቦላ ሃይቂዲ ጾኒ ዴንዲዲ ዲኤቲዳይታ ቆንጬን ዩሺ ቤሲዴስ።


\par }{\PP \VS{16}ሄሳ ጊሻስ ሙሳን ዎይኮ ኡሻን፥ ኢሲፌ ቦንቾን ዎይኮ ኣጊና ጼሮኒኔ ሳምባታ ጋላስ ቦንቾ ጊሻስ ኢንቴ ቦላ ኦኒካ ፒርዶፎ።
\XREF{}{{\XO 2:16 }{\XT{ኦሮ 14፡1-6}}}

\VS{17}ሄይቲ ዉሪካ ቡሮ ያና ሃኖታስ ኤሾታ ጊዲሺን ዋና ኣሳቴꬃይ ጊዲኮ ኪርስቶሳ።

\VS{18}ቤሶንታ ኣሽኬቴꬂኔ ኪታንቻታስ ጎይኖ ዶሲዛ ኣሲ ኦኒካ ኢንቴና ꬉጲዲ ሜላ ኣሾንታ ማላ ናጌቲቴ፤ ሄሳ ማላ ኣሲ ባ ቤኢዳ ኣጉሞስ ዎጋይ ባይንዳ ባና ናሺሼ ሃዳ ኣሾ ቆፋን ኩሚዲ ኦቶሬቴስ።

\VS{19}ሄሳ ማላ ኣሳስ ሁኤ ጊዲዳ ኪርስቶሳራ ኣይኮ ጋይቶቴꬂካ ዴና፤ ኩሜꬃ ኣሳቴꬅ ሻያኒኔ ኮልꬔን ኦይሴꬂ ዲቺዛ ሁኤይ ኪርስቶሳ፤ ጾሲ ኪርስቶሳ ኣሳቴꬅ ኩሜꬅ ዲቺዛይ ሄሳ ማላና።
\XREF{}{{\XO 2:19 }{\XT{ኤፌ 4፡16}}}


\par }{\SH ዎርዶ ቲሚርቴፌ ናጌቴꬅ
\par }
{\PP \VS{20}ሃይሳ ሃ ኣላሜዛ ዎጋስ ኢንቴ ኪርስቶሳራ ሃይቂዳይታ ጊዲኮ ሂስቲን ሃኢ ኣዛስ ሄ ዎጋስ ሃሬቴቲ?

\VS{21}ሄ ዎጋቲ ኦይኮፋ፥ ላጫ ቤዮፓ፤ ቦቾፋ ጊዛይታ።

\VS{22}ሃይቲ ዉሪ ኣሳ ኣዛዞኒኔ ኣሳ ቲሚርቴን ዎꬊዳ ዎጋታ ጊዲዳ ጊሻስ ኦሴቲዳፔ ጉዬ ጮ ꬋያናስ ዴቴስ።

\VS{23}ሃ ኣዛዞቲ ባርካ ባፔ ሜꬊ ኤኪዳ ጎይኖ ቆፋይ ጮ ቤሶንታ ኣሽኬቴꬂኔ ባ ኣሳቴꬅ ናቂ ኦይꬃን ኢስታስ ቱሙ ኣꬎ ኤራቴꬂ ዲዛይታ ሚሳቴቴስ፤ ጊዶ ኣቲን ኣሾ ኣሞቴꬅ ሺሺ ኦይኪዛ ዎልቃይ ኢስታስ ባ።




\par }\Chap{3}{\SH ጌሻቴꬃ ዱሳስ ማዲዛ ዎጋ
\par }
{\PP \VerseOne{1}ሂስቲኮ ኢንቴ ኪርስቶሳራ ኢሲፌ ዴንዲዳይታ ጊዲኮ ኪርስቶሲ ጾሳ ኣቻን ኡቲዳሶሆን ፑዴን ዲዛ ሃኖቴꬃ ኮዪቴ።
\XREF{}{{\XO 3:1 }{\XT{ማዛ 110፡1}}}

\VS{2}ኢንቴ ቆፋይ ፑዴ ቦላን ዲዛ ሚሻ ቦላ ጊዶ ኣቲን ሃ ቢታ ዮኦ ቦላ ጊዶፖ።

\VS{3}ጋሶይካ ኢንቴ ሃይቂዴታኔ ኢንቴ ዴኦይካ ኪርስቶሳራ ጾሳ ኣቻን ቆቴቲዴስ።

\VS{4}ኢንቴስ ዴኦ ጊዲዳ ኪርስቶሲ ቆንጪዛ ጋላስ ኢንቴካ ሄ ዎዴ ኢዛራ ኢሲፌ ቦንቾራ ቆንጫና።


\par }{\PP \VS{5}ሄሳ ጊሻስ ኢንቴስ ቢታ ቦላ ዲዛ ኣሞቴꬅ ዲጊቴ፤ ሄይቲካ ላይማ፥ ቱናቴꬅ፥ ኣሾ ኣሞ፥ ኢታ ኣሞቴꬂኔ ኤቃስ ጎይኖ ማላ ጊዲዳ ጋጲጋጶ።

\VS{6}ሄይታንታ ጋሶን ጾሳ ሃንቆይ ጾሳስ ኣዛዜቶንታይታ ቦላ ያና።

\VS{7}ኢንቴካ ካሴ ዲዛ ዱሳን ሄ ሚሻታ ኦꬂዴታ።


\par }{\PP \VS{8}ሃኢ ጊዲኮ ሃንቆ፥ ዪሎ፥ ጫሼ፥ ዚጊርሲኔ ዬላሲዛ ሃሳያ ሄይታንታ ሚሳቲዛይታ ኡባ ዲጊቴ።

\VS{9}ካሴ ጬጋ ኣሳቴꬅ ኢዛ ኦሶራ ጋꬂ ኢንቴፌ ቃሪ ዬጊዳ ጊሻስ ኢንቴ ኢንቴ ጋርሳን ኢሶይ ኢሳራ ዎርዶ ሃሳዮፒቴ።
\XREF{}{{\XO 3:9 }{\XT{ኤፌ 4፡22}}}

\VS{10}ባና ሜꬊዳይሳ ሚሳታና ማላ ኤራን ኦራጺዳ ኦራꬃ ኣሳቴꬅ ማይኢዴታ።
\XREF{}{{\XO 3:10 }{\XT{ኤፌ 4፡24፤ ሜꬌ 1፡26}}}

\VS{11}ሄን ጊሪኬ ኣስ ጊዲን ዎይኮ ኣይሁዳ ኣስ ዎይኮ ቃጻሬቲዳይታ ዎይኮ ቃጻሬቶንታይታ ዎይኮ ታማርዳይታኔ ታማሮንታይታ ዎይኮ ማሬቶንታይታ ዎይኮ ኣይሌ ዎይኮ ጎቃ ጌቴቲዛ ዱማቴꬂ ዴና፤ ኪርስቶሲ ሄይታንታ ኡባሳ፤ ቃሴ ኡባንካ ዴስ።
\FTNT{*}{{\FR 3:11 }{\FT{ታማርዳይታኔ ታማሮንታይታ ጊዛይሲ ካሴ ኮይሮ ጊሪኬ ቃላን ባርባሪያኔ ኣሲኩቴ ጉሲ ጊዲሺን ኢዚካ ዎራ ጊዶፌ ዪዳ ኣሳታኔ ጊሪኬ ቃላ ኤሮንታይታ ቤሴስ
}}}

\VS{12}ሄሳ ጊሻስ ዱማ ጊዲዲ ዶሴቲዳይቶ! ኢንቴ ጾሳስ ዶሬቲዳይታ ጊዲዳ ማላ ሚሼቴꬂኔ ኪያቴꬅ፥ ኣሽኬቴꬅ፥ ቦንቾኔ ዳንዳያ ማይኢቴ።
\XREF{}{{\XO 3:12 }{\XT{ኤፌ 4፡2}}}

\VS{13}ኢንቴ ኢሶይ ኢሳ ዳንዳይቴ፤ ኢንቴፌ ኢሳዴይ ኢሳዴ ቦላ ሚሼቲኮ ዮኦይካ ኢዛ ቦላ ዲኮ ኢሶይ ኢሳስ ኣቶ ኣቶ ጌቴቲቴ፤ ጎዳይካ ኢንቴስ ኣቶ ጊዳ ማላ ኢንቴካ ሃራ ኣሳስ ኣቶ ጊቴ።
\XREF{}{{\XO 3:13 }{\XT{ኤፌ 4፡32}}}

\VS{14}ሄሳ ኡባ ቦላ ኩሜꬃ ኢሲፌቴꬃን ሺሺ ቃቺዛ ሲቆ ማይኢቴ።

\VS{15}ኢንቴ ዉሪካ ኢሲ ኣሾ ጊዲዲ ሳሮቴꬃስ ጼይጌቲዳ ኪርስቶሳ ሳሮቴꬂ ኢንቴ ዎዚናን ካዎቶ፤ ኢንቴ ጋላቲዛይታ ጊዲቴ።


\par }{\PP \VS{16}ኪርስቶሳ ቃላይ ኢንቴናን ኩሜꬅ ጊዶ፤ ኢንቴ ኢንቴ ጋርሳን ኣꬎ ኤራቴꬃን ታማርቴኔ ዞሬቲቴ፤ ዬꬃኒኔ ሳባን ኣያና ዬꬃን ጋላታራ ጋꬂ ኢንቴ ዎዚናራ ጾሳስ ዬጺቴ።

\VS{17}ኢዛ ባጋራ ጾሳ ኣዋስ ጋላታ ሺሺሼ ቃላን ጊዲን ዎይኮ ኦሶን ኢንቴ ኦꬂዛይሳ ኡባ ጎዳ ዬሱሳ ሱንꬃን ኦꬂቴ።


\par }{\SH ኣማኒዛ ኣሳይ ባሶ ኣሳ ካሌꬂዛ ዎጋ
\par }
{\PP \VS{18}ማቼቶ! ጎዳ ኣቻን ኢንቴስ ቤሲዛ ሚሽ ጊዲዳ ጊሻስ ኢንቴ ኣዚናታስ ኣዛዜቲቴ።
\XREF{}{{\XO 3:18 }{\XT{ኤፌ 5፡22፤ 1ጴጽ 3፡1}}}

\VS{19}ኣዚናቶ! ኢንቴ ኢንቴ ማቼታ ሲቂቴኔ ኢስታስ ሜንጼ ኢቶፒቴ።
\XREF{}{{\XO 3:19 }{\XT{ኤፌ 5፡25፤ 1ጴጽ 3፡7}}}


\par }{\PP \VS{20}ናይቶ! ኢንቴ ጎዳ ኡፋይሳና ማላ ኢንቴ ኢንቴና ዬሊዳይታስ ኡባ ሚሻን ኣዛዜቲቴ።
\XREF{}{{\XO 3:20 }{\XT{ኤፌ 6፡1}}}

\VS{21}ኣዋቶ! ናይቲ ሂዶታ ቃንጾንታ ማላ ኢንቴ ናይታ ሃንቄꬆፍቴ።\XREF{}{{\XO 3:21 }{\XT{ኤፌ 6፡4}}}


\par }{\PP \VS{22}ኣይሌቶ! ኣስ ኡፋይሳናሲኔ ጮ ኣይፌሶን ቤታናስ ጊዶንታ ሱሬ ዎዚናፔ ኢንቴ ጎዳስ ባቢቴ፤ ሃይሳ ሃ ቢታን ሃሪዛ ጎዳታስካ ሃኖ ኡባን ኣዛዜቲቴ።
\XREF{}{{\XO 3:22 }{\XT{ኤፌ 6፡5-8}}}

\VS{23}ኢንቴ ኦꬂዛ ሚሽ ኡባ ኣሳስ ጊዶንታ ጎዳስ ኦꬂዛ ማላ ታይቢዲ ኩሜꬃ ዎዚናፔ ኦꬂቴ።

\VS{24}ኢንቴ ጎዳ ኣቻፌ ኢንቴ ኦሶ ማላ ኤካናስ ላታይ ዲዛይሳ ኢንቴ ኤሬታ፤ ኢንቴ ኦꬂዛይ ጎዳ ዬሱስ ኪርስቶሳሳ።

\VS{25}ቆሆ ኦꬂዳዴይ ባ ኦꬂዳሪ ኩሼ ኤካና፤ ኢዛ ኣቻን ዱማ ማዶይ ዴና።
\XREF{}{{\XO 3:25 }{\XT{ዛሬ 10፡17፤ ኤፌ 6፡9}}}




\par }\Chap{4}{\PP \VerseOne{1}ጎዳቶ! ኢንቴስ ሳሎን ጎዳይ ዲዛይሳ ኢንቴ ኤሪዛ ጊሻስ ኢንቴስ ኦꬂዛይታስ ቱማኒኔ ሱሬቴꬃን ኦꬂቴ።\XREF{}{{\XO 4:1 }{\XT{ኤፌ 6፡9}}}


\par }{\SH ጉጆ ዞሬ
\par }
{\PP \VS{2}ቤጊዲ ጋላታራ ጋꬂ ፓጬይ ባይንዳ ጾሳ ዎሲቴ።

\VS{3}ታ ኢዛ ጊሻስ ቃሼቲዳ ኪርስቶሳ ጹራ ኣዋጃናስ ዳንዳያና ማላ ጾሲ ኑስ ቃላ ዮታናስ ኦጌ ዶያና ማላ ኑ ጊሻሲካ ዎሲቴ።

\VS{4}ቃሴካ ሃሳያናስ ቤሲዛ ቃላ ቆንጬን ታ ሃሳያና ማላ ታስ ዎሲቴ።


\par }{\PP \VS{5}ኣማኖንታ ኣሳታራ ኢንቴስ ዲዛ ሃኖቴꬃን ኣꬎ ኤራቴꬃን ሲሜሬቲቴ፤ ኢንቴስ ቤቲዳ ሎኦ ቃዳን ጎኤቲቴ።
\XREF{}{{\XO 4:5 }{\XT{ኤፌ 5፡16}}}

\VS{6}ኢሶይ ኢሳስ ኢንቴ ዛሮ ዎስቲ ኢማናኮ ኢንቴ ኤራና ማላ ኢንቴ ሃሳያይ ማጺኔራ ካጺዳ ካꬃ ማላ ማልኦ ጊዶ።


\par }{\SH ዉርሴꬃ ሳሮካ
\par }
{\PP \VS{7}ቲቂቆሲ ታ ዱሳ ጊሻስ ዉርሲ ኢንቴስ ዮታና፤ ኢዚ ዳሮ ዶሴቲዳ ኢሻኔ ጎዳስ ታናራ ኢሲፌ ኦꬂዛ ኣማኔቲዳ ኦሳንቻ።
\XREF{}{{\XO 4:7 }{\XT{ሃዋ 20፡4፤ 2ጺም 4፡12}}}

\VS{8}ኑ ዱሳ ጊሻስ ኢንቴ ኤራና ማላኔ ኢንቴ ዎዚና ሚንꬃና ማላ ታኒ ኢዛ ኢንቴኮ ኪታዲስ።

\VS{9}ኢዚ ኢንቴ ባጋ ጊዲዲ ኣማኔቲዳዴኔ ዶሴቲዳዴ ጊዲዳ ኑ ኢሻ ኣናስሞሳራ ኢንቴኮ ያና፤ ኢስቲካ ሃን ዲዛ ሃኖዛ ኡባ ኢንቴስ ዮታና።
\XREF{}{{\XO 4:9 }{\XT{ፒልም 10-12}}}

\VS{10}ባርናባሳ ኣዋ ሚቼይ ና ማርቆሲኔ ታናራ ኢሲፌ ቃሼቲዳ ኣርጺሮኮሲ ኢንቴና ሳሮ ጌቴስ። ማርቆሳ ጊሻስ ኢንቴ ኣይ ኦꬃናኮ ካሴ ኢንቴና ታ ቆፍሳ ዎꬂዳ ማላ ኢዚ ኢንቴኮ ጋኪሺን ኢዛ ሞኪ ኤኪቴ።
\XREF{}{{\XO 4:10 }{\XT{ሃዋ 12፡12፥25፤ 13፡13፤ 15፡37-39፤ 19፡29፤ 27፡2፤ ፒልም 24}}}


\par }{\PP \VS{11}ኢዮስጾሳ ጌቴቲዛ ኢያሶይካ ኢንቴና ሳሮ ጌስ፤ ኣይሁዳ ኣሳ ጊዶፌ ጾሳ ካዎቴꬃስ ታናራ ኦꬂዛይቲ ሃይታንታ ጻላ፤ ኢስቲ ታና ሚንꬄꬂዳ።


\par }{\PP \VS{12}ኢንቴ ባጋፌ ጊዲዳ ዬሱስ ኪርስቶሳ ኦሳንቻ ኤጳፊራይ ኢንቴና ሳሮ ጌስ፤ ኢዚካ ኢንቴና ኣያና ዱሳን ሎኤꬂ ሚኒዲ ሙሌራ ዎፑ ጊዲ ጾሳ ሼኔን ሚኒ ኤቃና ማላ ኡባ ዎዴ ኢንቴ ጊሻስ ዎሳን ባጼቴስ።
\XREF{}{{\XO 4:12 }{\XT{ቆላ 1፡7፤ ፒልም 23}}}

\VS{13}ቃሴካ ኢንቴ ጊሻስ ሄሳꬆካ ሎዶቂያኒኔ ኢያርፖሊሴ ካታማን ዲዛይታስ ኢዚ ፓጬይ ባይንዳ ኦꬂዛይሳ ታ ኢዛ ጊሻስ ማርካታይስ።


\par }{\PP \VS{14}ዳሮ ዶሴቲዳ ኣኪሜ ሉቃሲኔ ዴማሲ ኢንቴና ሳሮ ጌቴስ።
\XREF{}{{\XO 4:14 }{\XT{2ጺም 4፡10-11፤ ፒልም 24}}}

\VS{15}ሎዶቂያን ዲዛ ኑ ኢሻታስ፥ ኒምፑሲኔ ኢዚ ኬꬃን ሺቂዛ ኣማኒዛ ኣሳታስ ታ ሳሮካ ዮቲቴ።
\FTNT{*}{{\FR 4:15 }{\FT{ኒምፑሲሲኔ ኢዚ ኬꬃን ዲዛሪስ ጊዛይሳ ኢሲ ኢሲ ቢርሼꬃ ማጻፋቲ ኒምፑሴሲኔ ኢዛ ኬꬃን ሺቂዛ ኣማኒዛ ኣሳታ ጌቴስ
}}}

\VS{16}ሃና ታ ኪታያ ኢንቴስ ናባቤቲዳ ማላ ቃሴካ ሎዶቂያን ዲዛ ዎሳ ኬꬃይን ናባቤታና ማላ ኦꬂቴ፤ ኢንቴካ ቃሴ ሎዶቂያፔ ኢንቴስ ኪቴቲዳ ኪታ ናባቢቴ።

\VS{17}ኣሪኪጳሴስ፥ «ኔኒ ጎዳፔ ኤኪዳ ኦሶዛ ዉርሴꬅ ጋꬃናስ ሚና» ጊቴ።
\XREF{}{{\XO 4:17 }{\XT{ፒልም 2}}}


\par }{\PP \VS{18}ሃይሳ ሳሮካ ታኒ ጳዉሎሲ ታ ኩሼራ ጻፋዲስ፤ ታ ቃሼታ ዲዛይሳ ዶጎፒቴ፤ ጾሳ ኪያቴꬂ ኢንቴናራ ጊዶ።


\par }