\NormalFont\ShortTitle{ሆሴኤ ቲንቢቴ}

{\MT ሆሴኤ ቲንቢቴ

\par }{\IMT ጊዶ ቆፋ

\par }{\IP ናቤ ሆሴኤይ ኪርስቶሲ ዬሌታናፔ ካሴ 721 ላይꬃን ሳማሪያ ካታማያ ላሌታናፔ ካሴ ዲዛ ናቤ። ሄ ዎዴ ሜቶይ ኩሚዳ ኢታ ዎዴዛን ናቤ ኣሞጼፔ ጉዬ ፑዴሃ ባጋራ ዲዛ ኢስራኤሌ ካዎቴꬃ ጋርሳን ቲንቢቴ ዴራስ ዮቲዴስ። ሆሴኤይ ዴሬዚ ኤቃ ጾስ ጎይኒዛይሳኔ ጎዳን ኣማኔቴꬅ ፓጪሲዳይሳ ቆንጪሲ ዮቲዴስ። ሆሴኤይ ሄሳ ዴሬዚ ጎዳን ኣማኔቶንታይሳ ኣሳ ኤሪሳናስ ኣማኔቶንታ ማቾ ኤኪዲ ኢስታስ ሌሚሶ ጊዲዲ ኢስታ ታማርሴስ፤ ኢዛ ማቼያ ጎሜራ ኢዛስ ኣማኔቶንታይሳꬆካ ዴሬዚ ጎዳ ባ ጾሳ ኣጋጊዴስ፤ ሄሳ ጋሶን ፒርዳይ ኢስራኤሌ ቦላ ያና ጌስ፤ ጊዶ ኣቲን ዉርሴꬃን ጎዳይ ባ ዴሬዛ ኬሂ ሲቂዛ ጊሻስ ባኮ ዛሪዲ ባሲኔ ዴራስ ጊዶን ዲዛ ኢሲፌቴꬃ ኦራጺሲዴስ፤ ሄ ጊታ ሲቆዚ ሃይሳፌ ካሊ ዲዛ ቃላን ቆንጪዴስ፤ «ኢስራኤሌ ኣሳዉ! ታ ኔና ዎስታ ኣጋጎ? ታ ኔና ዎስታ ሃራስ ኣꬃ ኢሞ? ታ ኔና ሲቂዛ ሲቆይ ኬሂ ጊታ ጊዲዳ ጊሻስ ሄሳ ኡባ ኦꬃናስ ታ ዎዚናይ ኮዬና።» [11፡8]

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ሆሴኤ ሶ ኣሳይ ኣማኖይ ባይንዳይታስ ሌሚሶ ጊዴꬅ
{\IOR{1፡1—3፡5}}

\par }{\IO ጎዳይ ኢስራኤሌ፥ ዩሁዳኔ ኢስታ ካሌꬂዛይታ ዋላሴ
{\IOR{4፡1—5፡15}}

\par }{\IO ዴሬዚ ጎዳኮ ሲሚዳ ሚሳቲሶ
{\IOR{6፡1—7፡10}}

\par }{\IO ጎዳን ኣማኔቶንታ ኢጺዳ ኢስራኤሌ ዴራ
{\IOR{7፡11—8፡14}}

\par }{\IO ኢስራኤሌ ዴሬዚ ባስ ቤሲዛ ቂጻቴ ኤኮ
{\IOR{9፡1-16}}

\par }{\IO ኢስራኤሌ ዴራስ ዮቲዳ ሚኖ ቆፊሶ
{\IOR{10፡1-15}}

\par }{\IO ጎዳይ ዴራ ሲቂዛ ሲቆ
{\IOR{11፡1-11}}

\par }{\IO ጎዳይ ዴራ ቦላ ዬዲዳ ፒርዳ
{\IOR{11፡12—13፡16}}

\par }{\IO ናጋራፔ ማሬቴꬂኔ ኣንጆ ሂዶታ
{\IOR{14፡1-9}}



\par }\ChapOne{1}{\PP \VerseOne{1}ኦዚያይ፥ ኢዮኣታሜይ፥ ኣካዜይኔ ሂዝቂያሲ ኢሶይ ኢሳፌ ካሊ ካሊዲ ዩሁዳን ካዎቲዳ ዎዴ ሄሳꬆካ ኢዮኣሳ ና ኢዮርባኣሜይ ኢስራኤሌን ካዎቲዳ ዎዴ ቢኤሬ ና ሆሴኤኮ ዪዳ ጎዳ ቃላይ ሃይሳፌ ካሊዛይሳ።
\XREF{}{{\XO 1:1 }{\XT{2ካዎ 14፡23—15፡7፤ 15፡32—16፡20፤ 18፡1—20፡21፤ 2ታሪ 26፡1—27፡8፤ 28፡1—32፡33}}}


\par }{\SH ሆሴኤ ማቾኔ ኢዛ ናይታ
\par }
{\PP \VS{2}ጎዳይ ሆሴኤ ባጋራ ኢስራኤሌ ናይታስ ቃላ ቡሮ ዮቲሼ ሆሴኤስ፥ «ታ ዴሬይ ታፔ ሻኬቲዲ ኢታ ላይማ ላይማቲዛ ጊሻስ ኔኒ ባዳ ኢሲ ላይማቲዛ ማጫስ ኔስ ማቾ ኤካ፤ ኢዚፔ ኔስ ናይታ ዬላ» ጊዴስ።


\par }{\PP \VS{3}ሄሳ ጊሻስ ሆሴኤይ ቢዲ ዲቢላዬሜ ናዮ ጎሜሮ ማቾ ኤኪዴስ፤ ኢዛካ ቃንꬃታዳ ኢዛስ ኣቱማ ና ዬላዱስ።

\VS{4}ሄሳፌ ጉዬ ጎዳይ ሆሴኤስ፥ «ኢዩኔ ኢዛ ዜሬꬃቲ ኢዝራኤሌን ዎꬊዳ ኣሳታ ጌዶን ኢዩ ዜሬꬃታ ታ ቃጻያና ዎዴይ ሃሆ ጊዴና፤ ኢስራኤሌ ካዎቴꬂ ሃይሳፌ ጉዬ ኩንዳና ማላ ታ ኦꬃና።\XREF{}{{\XO 1:4 }{\XT{2ካዎ 10፡11}}}

\VS{5}ሄ ዎዴ ኢዝራኤሌ ሾባን ኢስራኤሌ ኦላ ኣሳ ኡባ ታ ሜንꬄሬꬃና፤ ሄሳ ጊሻስ ኔ ናዛ ሱንꬃ፥ ‹ኢዝራኤሌ› ጋዳ ሱንꬃ» ጊዴስ።


\par }{\PP \VS{6}ጎሜራ ቃሴካ ቃንꬃታዳ ማጫ ና ዬላዱስ። ጎዳይካ ሆሴኤስ፥ «ታኒ ሃይሳፌ ጉዬ ኢስራኤሌ ኣሳስ ቃꬌቲኬ፤ ታ ኢስታ ማሪኬ፤ ሄሳ ጊሻስ ኔኒ ኢዚ ሱንꬃ፥ ‹ሎሩሃማ› ጋ ሱንꬃ።\FTNT{*}{{\FR 1:6 }{\FT{ሎሩሃማ ጉሲ ታ ዴራ ታ ማሪኬ ጉሳ።
}}}

\VS{7}ዩሁዳ ኣሳስ ጊዲኮ ታኒ ታ ሲቆ ቤሳና። ታኒ ጎዳይ ኢስታ ጾሳይ ኣሻና፤ ታ ኢስታ ኣሻናይሲ ኦላ ዎልቃን ጊዴና፤ ማሻን፥ ቶራን ዎይኮ ፓራኒኔ ፓራን ኦሊዛይታን ጊዴና» ጊዴስ።


\par }{\PP \VS{8}ጎሜራ ባ ናዮ ꬋንꬂ ዱꬂዳፔ ጉዬ ቃሴካ ቃንꬃታዳ ኣቱማ ና ዬላዱስ።

\VS{9}ጎዳይካ ሆሴኤ፥ «ሃይሳፌ ጉዬ ኢስራኤሌ ኣሳይ ታ ዴሬ ጊዴና፤ ታኒካ ኢስታ ጾስ ጊዲኬ። ሄሳ ጊሻስ ኔኒ ኔ ናዛ ሱንꬃ፥ ‹ሎኣሚ› ጋ ጼይጋ» ጊዴስ።
\FTNT{†}{{\FR 1:9 }{\FT{ሎኣሚ ጉሲ ታ ዴሬ ጊዴና።
}}}


\par }{\SH ኢስራኤሌ ኣሳስ ኢሜቲዳ ሂዶታ
\par }
{\PP \VS{10}ጊዲኮካ ኢስራኤሌ ኣሳይ ቆዳይ ባይንዳ ኣባን ሻሚንታ ማላ ዳራና። ሃኢ ጾሲ፥ «ኢንቴ ታ ዴሬ ዴኬታ» ጌቴቲዳሶሆን፥ «ኢንቴ ዴኦ ጾሳ ናይታ» ጌቴቲ ጼይጌታና ዎዴይ ያና።
\XREF{}{{\XO 1:10 }{\XT{ኦሮ 9፡26}}}

\VS{11}ሄ ዎዴ ዩሁዳ ኣሳይኔ ኢስራኤሌ ኣሳይ ሲሚዲ ኢሲኖ ጊዳና። ናምኣቲ ባንታና ኣይሳናዴ ኢሲ ኣስ ዶራና። ቃሴካ ኢስቲ ባንታ ዴሬን ዲቻኒኔ ዱሬቴꬃን ዴኣና። ኢዝራኤሌ ጋላሳይ ጊታ ጊዳና።




\par }\Chap{2}{\PP \VerseOne{1}ሄሳ ጊሻስ ኢንቴ ኢንቴ ኢሻታ ኢስራኤሌ ናይታ፥ «ኣሚ»\FTNT{*}{{\FR 2:1 }{\FT{ኣሚ ጉሲ ታ ዴሬ ጉሳ።
}}} ኢንቴ ሚቼታካ «ኡሩሃማ» ጊ ሱንꬂቴ።


\par }{\SH ኣማኔቶንታ ኢጺዳ ኢስራኤሌ ኣሳ ቃጻዬቴꬅ
\par }
{\Q \VS{2}«ታ ናይቶ! ኢንቴ ኣዮ ዞሪቴ፤

\par }{\QB ሃይሳፌ ጉዬ ኢዛ ታስ

\par }{\QC ማቾ ጊዱኩ፤

\par }{\QB ታኒካ ኢዚስ ኣዚና ጊዲኬ፤

\par }{\QB ባ ሲንꬃፌ ላይማ ሱኬ ሃኖ፥

\par }{\QB ባ ዎዲራ ጊዶፌ

\par }{\QB ላይማቴꬅ ዲጉ።


\par }{\Q \VS{3}ኢዛ ሲሞንታ ኢጺኮ

\par }{\QB ኢዛ ባ ኣዬይ ኡሎፔ

\par }{\QC ካሎ ዬሌቲዳ ማላ

\par }{\QB ታ ኢዞ ጺሬ ካሎ ኣሻና።

\par }{\QB ባዞ ማላኔ ሜላ ቢታ ማላ

\par }{\QC ታ ኢዞ ኦꬃና።

\par }{\QC ታ ኢዞ ሃꬃ

\par }{\QC ሳሞን ዎꬋና።


\par }{\Q \VS{4}ላይማ ማጫሳፌ

\par }{\QB ዬሌቲዳ ጊሻስ

\par }{\QB ኢዚ ናይታስ ታ ሚሼቲኬ።


\par }{\Q \VS{5}ኢስታ ኣያ ላይማ፤

\par }{\QB ካዉሻ ሃኖን ሻራዱስ።

\par }{\QB ኢዛ ባ ዶናራ፥

\par }{\QB ‹ታኒ ታ ላጌꬆታኮ ባይስ፤

\par }{\QB ኢስቲ ታስ ካꬂኔ ሃꬄ፥

\par }{\QB ሱፌፔኔ ሌኤ ሃሬፔ

\par }{\QB ዳዴቲዳ ማይኦ፥

\par }{\QB ዎጋራ ዛይቴኔ

\par }{\QB ዎይኔ ኡሹ ኢማና› ጋዱስ።


\par }{\Q \VS{6}ሄሳ ጊሻስ ታኒ ኢዚ ኦጌ

\par }{\QB ኣጉንꬃራ ጎርዳና፤

\par }{\QB ኢዛ ኬዛና ፔንጌ

\par }{\QB ዴሞንታ ማላ

\par }{\QB ታኒ ጊምቤ ዩሻ

\par }{\QB ኣꬃ ጎርዳና።


\par }{\Q \VS{7}ኢዛ ባ ላጌꬆታ

\par }{\QB ዴማናስ ዎጻና ሺን

\par }{\QB ኢስታኮ ጋካናስ ዳንዳዩኩ።

\par }{\QB ኢዛ ኢስታ

\par }{\QB ዳሮ ኮያና ሺን ዴሙኩ፤

\par }{\QB ሃይሳፌ ጉዬ፥

\par }{\QB ‹ሃይሳ ሃ ዱሳፌ

\par }{\QB ታስ ካሴ ዱሳይ ሎኦ፤

\par }{\QB ሄሳ ጊሻስ ቤኒ ታ ኣዚናኮ

\par }{\QC ታ ሲማ ባና› ጋና።


\par }{\Q \VS{8}ታኒ ኢዚስ ካሴ ካꬅ፥

\par }{\QB ዎይኔ ኡሺኔ

\par }{\QB ዎጋራ ዛይቴ ኢሚዳይሳኔ

\par }{\QB ቃሴካ ኢዛ ባኣሌ ጌቴቲዛ

\par }{\QB ኤቃ ጾሳስ ያርሾ ቢራኔ

\par }{\QB ዎርቃ ኢዚስ ዳርሲዳይ

\par }{\QC ታና ጊዲዳይሳ

\par }{\QC ኢዛ ሻካ ኤራቤኩ።


\par }{\Q \VS{9}ሄሳ ጊሻስ

\par }{\QB ካꬂ ካጺዛ ዎዴ

\par }{\QB ሃ ካጺዛ ካꬃ፥

\par }{\QB ዎይኔ ኣይፌይ ቴሪዛ ዎዴ

\par }{\QC ዎይኔ ኡሻ፥

\par }{\QC ታኒ ኢዚፔ ዎꬃ ኤካና።

\par }{\QB ሄሳꬆካ ኢዛ ባ ካሎቴꬃ

\par }{\QB ካሞንታ ማላ ሱፌፔኔ

\par }{\QB ሌኤ ሃሬፔ

\par }{\QB ዳዴቲዳ ማይኦዛ

\par }{\QB ታ ኢዚፔ ቃራ ኤካና።


\par }{\Q \VS{10}ኢዚ ላጌꬆታ ሲንꬃን

\par }{\QB ታ ኢዞ ካሎ ኣሻና፤

\par }{\QB ኢዞ ታ ኩሼፔ

\par }{\QB ኣሻናይ ዴና።


\par }{\Q \VS{11}ኢዛ ባ ኡፋይሳ ባኣሌታ ኡባ፥

\par }{\QB ላይꬃን ላይꬃን

\par }{\QB ቦንቺዛ ባኣሌታ፥

\par }{\QB ኣጊና ጼሮን ጼሮን

\par }{\QB ቦንቺዛ ባኣሌታ፥

\par }{\QB ሳምባታታኔ ሃራ ኢዛ

\par }{\QB ዱማ ዱማ ዶራ

\par }{\QB ቦንቺዛ ባኣሌታ

\par }{\QB ናምኣንꬆ ኦꬆንታ ማላ

\par }{\QB ታ ዲጋና።


\par }{\Q \VS{12}ኢዛ ባ ላጌꬆታፔ

\par }{\QB ባስ ዋጋ ጋዳ

\par }{\QB ኤኪዳ ዎይኔ ሚꬃታኔ

\par }{\QB ባላሴ ሚꬃታ ታ ꬎቃላና።

\par }{\QC ኢስታካ ዎራ ዶኣቲ ማና።


\par }{\Q \VS{13}ባኣሌ ጌቴቲዛ ኤቃ ጾሳስ

\par }{\QB ኤጻኔ ጩዋሳናሲኔ

\par }{\QB ሎኦ ጌጼ ዎꬃዳ

\par }{\QB ኢዛ ባ ላጌꬆታ ካላዳ

\par }{\QB ታና ኣጊዳ ጊሻስ

\par }{\QB ታ ኢዞ ቃጻያና።


\par }{\SH ጾሲ ባ ዴራ ሲቂዛ ሲቆ
\par }
{\BB \par }
{\Q \VS{14}«ሄሳ ጊሻስ ታ ኢዞ

\par }{\QB ማቃዳ ባዞ ኤፋና፤

\par }{\QB ሄን ታ ኢዚራ ሲቆ ቃላን

\par }{\QB ሃሳይሳና።


\par }{\QB \VS{15}ካሴ ኢዚ ዎይኔ ኣታኪልቴዛ

\par }{\QB ታ ኢዚስ ዛራና፤

\par }{\QB ሜቶ ሾባ ታ ኢዚስ

\par }{\QB ሂዶታ ፔንጌ ሂስታና፤

\par }{\QB ሄን ኢዛ ጊብጼፔ ኬዚዳ ጋላስ

\par }{\QB ናቴꬃን ዳሼ ዬጺዳ ማላ

\par }{\QB ዬጻና።\XREF{}{{\XO 2:15 }{\XT{ኢያ 7፡24-26}}}


\par }{\Q \VS{16}ኢዛ ሄ ጋላሲ ታና፥

\par }{\QB ‹ታ ኣዚናዞ› ጋ ጼይጋና ኣቲን

\par }{\QB ሃይሳፌ ጉዬ፥

\par }{\QB ‹ባኣሌ› ጌቴቲዛ

\par }{\QB ኤቃ ጾሳ ሱንꬃን

\par }{\QB ታና ጼይጉኩ።


\par }{\Q \VS{17}ባኣሌ ጌቴቲዛ

\par }{\QB ኤቃ ጾሳታ ሱንꬃ

\par }{\QB ታ ኢዚ ዶናፔ ዲጋና፤

\par }{\QB ሃይሳፌ ጉዬ

\par }{\QB ኢስታ ሱንꬂ ዴንዴና።


\par }{\Q \VS{18}ሄ ዎዴ ዶኣታራ፥

\par }{\QB ካፎታራኔ ቢታ ቦላ

\par }{\QC ጎሼቲዛ ሜꬌቴꬅ ኡባታራ

\par }{\QB ታ ኢንቴ ጊሻስ ጫቄታና።

\par }{\QB ኡባይካ ሳሮን ዳና ማላ

\par }{\QB ኦላ፥ ቶራኔ፥ ማሻ

\par }{\QC ቢታ ቦላፌ ታ ዲጋና።


\par }{\Q \VS{19}ሃኔ ኢስራኤሌ!

\par }{\QB ታ ኔና ሜርናስ ታስ ጊጊሳና፤

\par }{\QB ታ ኔስ ጺሎቴꬃኒኔ

\par }{\QC ሱሬቴꬃን ፒርዳና፤

\par }{\QB ኣጎንታ ሲቆኒኔ ቃꬌታን

\par }{\QB ታ ኔና ታስ ኦይቻ ጊጊሳና።


\par }{\QB \VS{20}ታኒ ኣማኔታዳ ኔና

\par }{\QB ታስ ማቾ ጊጊሳና።

\par }{\QB ኔኒካ ታኒ

\par }{\QB ጎዳ ጊዲዳይሳ ኤራና።


\par }{\MM \VS{21}«ሄ ጋላስ ታኒ ዛሮ ኢማና፤

\par }{\QB ታኒ ሳሎ ኣዛዛና፤

\par }{\QB ሳሎይካ ሳኣስ ዛሮ ኢማና።


\par }{\QB \VS{22}ቢታይ ካꬅ፥ ዎይኔ ኡሹኔ

\par }{\QB ዛይቴ ኢማና፤

\par }{\QB ኢስቲካ ኢዝራኤሌስ ዛሮ ጊዳና።


\par }{\Q \VS{23}ታኒ ታ ዴሬዮ ቢታ ቦላ ቶካና።

\par }{\QB ‹ማሮቴꬂ ባይንዳሮ› ጌቴቲዳሮ

\par }{\QC ታ ዛራዳ ማራና፤

\par }{\QB ‹ታ ማሪኬ› ጊዳይሳካ

\par }{\QB ዛራ ማራና፤

\par }{\QB ‹ኢንቴ ታ ዴሬ ዴኬታ›

\par }{\QB ጌቴቲዴታ።

\par }{\QB ‹ታ ዴሬታ› ጋዳ

\par }{\QC ታ ጼይጋና ጋና፤

\par }{\QB ኢስቲካ ታና፥

\par }{\QC ‹ኔኒ ኑ ጾሳ› ጋና» ጌስ።
\XREF{}{{\XO 2:23 }{\XT{ኦሮ 9፡25፤ 1ጴጽ 2፡10}}}




\par }\Chap{3}{\SH ሆሴኤይ ባ ማቼይራ ማቃይኒዴስ
\par }
{\PP \VerseOne{1}ጎዳይ ታና፥ «ኢስራኤሌ ኣሳይ ሃራ ጾሳታኮ ሲሚዲ ዛቢቤ ኡኬꬂ ሺሻና ኮዪዴስ፤ ሄሳራካ ጎዳይ ኢስታ ሲቂዛይሳ ማላ ኔካ ባዳ ባ ላጌꬆታ ሲቃዳ ላይማታሼ ዲዛ ካሴ ኔ ማቼዮ ዛራዳ ሲቃ» ጊዴስ።


\par }{\PP \VS{2}ሄሳ ጊሻስ ታ ኢዞ ታማኔ ኢቻሹ ሳቂሌ ቢራኒኔ 150 ኪሎ ባንጋን ሻማዲስ።

\VS{3}ታ ኢዞ፥ «ኔ ላይማቲዛይሳኔ ሃራ ኣስ ካሊዛይሳ ኣጋዳ ታናራ ዳሮ ዎዴ ጺሎቴꬃን ዴኣ፤ ታኒካ ኔናራ ኣማኔቴꬃን ዳና» ጋ ዞራዲስ።


\par }{\PP \VS{4}ሄሳꬆካ ኢስራኤሌ ኣሳይ ካዎይ ባይንዳ ዎይኮ ካሌꬂዛዴይ ባይንዳ፥ ያርሾይ ባይንዳ ዎይኮ ኤቃ ጾሳታ ሃዉልቴይ ባይንዳ፥ ቄሴቴꬃ ማይኦይ ባይንዳ ዎይኮ ኤቃ ጾሳታ ሚስሌይ ባይንዳ ዳሮ ዎዴ ዴኣና።

\VS{5}ሄሳፌ ጉዬ ኢስራኤሌ ዴሬይ ጎዳ ባ ጾሳኮኔ ባ ካዎ ዳዊቴኮ ሲማና። ዉርሴꬃ ዎዴ ኢስቲ ያሻን ኮኮሪሼ ጎዳኮኔ ኢዛ ኣንጆኮ ያና።




\par }\Chap{4}{\SH ኢስራኤሌ ቦላ ዴንዲዳ ሞቶ
\par }
{\PP \VerseOne{1}ሃኖ ቢታይ ቦላ ዲዛ ኣሳ ኡባ ቦላ

\par }{\QB ጎዳይ ሺሺዛ ሞቶይ ዴስ።

\par }{\QB ሄሳ ጊሻስ ኢስራኤሌ ኣሳዉ!

\par }{\QB ኢዚ ኢንቴና ጊዛይሳ ሲዪቴ፤

\par }{\QB «ሃኖ ቢታይ ቦላፌ

\par }{\QB ኣማኔቴꬃይ፥

\par }{\QB ሲቆይኔ ጾስ ኤሮይ ꬋይዴስ።


\par }{\Q \VS{2}ሃን ዲዛይ ቃንጌꬅ፥ ዎርዶ፥

\par }{\QB ሼምፖ ዎꬎ፥ ላይማቴꬂኔ

\par }{\QB ጫቂዳ ቃላ ሙሲ ጻላ ዴስ።

\par }{\QB ጌኔይኔ ሼምፖ ዎꬎይ

\par }{\QC ዳሪ ዳሪ ቤስ።


\par }{\Q \VS{3}ሄሳ ጋሶን ቢታይ ቦላ

\par }{\QB ኮሻይ ዬስ፤

\par }{\QB ኢዚ ቦላ ዲዛይ ዉሪ ጊልቄስ፤

\par }{\QB ሜሄቲ፥ ዶኣቲ፥ ካፎቲኔ

\par }{\QB ኣባ ጊዶን ዲዛ ሞሌቲ

\par }{\QC ኡባይ ዉሬቴስ።»


\par }{\SH ጎዳይ ቄሴታ ቦላ ሃንቄቲዴስ
\par }
{\PP \VS{4}ጎዳይ፥ «ኢንቴኖ ቄሴቶ

\par }{\QB ታ ኢንቴና ሞቲዛ ሚሺ ዴስ፤

\par }{\QB ሄሳ ጊሻስ ኦኒካ

\par }{\QB ሃራ ኣሳራ ፓላሜቶፎ፤

\par }{\QB ቃሴ ኦኒካ ሃራ ኣስ ሞቶፖ።


\par }{\Q \VS{5}ኢንቴ ኦማርሲኔ ጋላስ

\par }{\QB ꬉጴቴታ፤

\par }{\QB ናቤቲካ ኢንቴናራ

\par }{\QB ꬉጴቴቴስ።

\par }{\QB ሄሳ ጊሻስ ታኒ ኢንቴ ኣዮ

\par }{\QC ኢስራኤሌ ꬋይሳና።


\par }{\Q \VS{6}ታ ዴሬዛስ ኤራቴꬂ

\par }{\QB ፓጪዳ ጊሻስ ꬋይዴስ።

\par }{\QB ኢንቴ ታና ኤራናስ

\par }{\QB ኮዮንታ ጊሻስ

\par }{\QB ታኒካ ኢንቴ ታስ ቄሴታ ጊዲ

\par }{\QC ኦꬃና ማላ ኮይኬ።

\par }{\QB ኢንቴ ታ ዎጋ ባሌቲዳ ጊሻስ

\par }{\QB ታኒካ ኢንቴ ናይታ ባላና።


\par }{\Q \VS{7}ቄሴታ ቆዳይ ዳሪ ዳሪ ቢሺን

\par }{\QB ኢስቲ ታ ቦላ ኦꬂዳ ናጋራይ

\par }{\QB ዳሪ ዳሪ ቢዴስ፤

\par }{\QB ባንታ ቦንቾካ

\par }{\QB ካዉሻን ላሚዳ።


\par }{\Q \VS{8}ታ ዴሬዛ ናጋራይ

\par }{\QB ኢስታስ ሙሳስ ኪዪዴስ፤

\par }{\QB ሄሳ ጊሻስ ዴሬይ

\par }{\QB ናጋራ ኦꬂዛይሳ

\par }{\QB ኬሂ ዶሲዳ።


\par }{\Q \VS{9}ኢንቴ ቄሴቲካ ዴራፔ

\par }{\QB ዱማቴኬታ፤

\par }{\QB ሄሳ ጊሻስ ታ ኡባካ

\par }{\QB ኢዛዴ ሃኖ ማላ ኢዛ ቃጻያና፤

\par }{\QB ኢዛ ኦሶ ማላካ ኢዛስ ኢማና።


\par }{\Q \VS{10}ታ ዴሬይ ታና ጎዳ

\par }{\QB ኣጊዳ ጊሻስ

\par }{\QB ኢስቲ ማናሺን

\par }{\QB ካሌቴና፤

\par }{\QB ላይማታናሺን

\par }{\QB ጮራቴቴና» ጌስ።


\par }{\SH ጎዳይ ኤቃ ጾሳታስ ጎይኖ ኢጼስ
\par }
{\BB \par }
{\Q \VS{11}«ላይማቴꬃስ፥

\par }{\QB ጫሊዳ ዎይኔ ኡሻስ፥

\par }{\QB ማልኦ ዎይኔ ኡሻ ሱኬስ

\par }{\QB ባንታና ኣꬂ ኢሚዳ፤

\par }{\QB ሄሳንቲ ታ ዴሬዛ

\par }{\QB ዎዚና ኤኪዳ።


\par }{\Q \VS{12}ሄሳ ጊሻስ ሚꬃፌ ኦሴቲዳ

\par }{\QB ኤቃ ጾሳ ዞሬ ኦይቼቴስ፤

\par }{\QB ኢስቲ ኢዛን ማሮꬂዛ ጉፌዚካ

\par }{\QB ኢስታስ ዛሮ ኢሚዛ ሚሳቴስ፤

\par }{\QC ላይማቴꬃ ቆፋይ ባሌꬂዴስ፤

\par }{\QC ባንታ ጾሳስ

\par }{\QB ኣማኔቲቤቴና።


\par }{\Q \VS{13}ዙማይ ዲዛሶን ዲዛሶን

\par }{\QB ያርሾ ያርሼቴስ፤

\par }{\QB ዙምቡላታ ቦላ፥

\par }{\QB ጊታ ዳሻ ሚꬃታ

\par }{\QB ኩዋ ጋርሳን

\par }{\QB ጹጌቲዛ ያርሾ ያርሼቴስ።

\par }{\QB ሄሳ ጋሶን ኢንቴ ማጫ ናይቲ

\par }{\QC ላይማን ዳና፤

\par }{\QB ኢንቴ ናይታ ማቼቲ ላይማታና።


\par }{\Q \VS{14}ኢንቴ ማጫ ናይቲኔ

\par }{\QB ኢንቴ ናይታ ማቼቲ

\par }{\QB ላይማቲሺን ታኒ ኢስታ ቃጻይኬ፤

\par }{\QC ጋሶይካ ኢንቴ ኣቱማሳቲ

\par }{\QC ላይማ ማጫሳታራ ሱኬቴቴስ፤

\par }{\QC ኤቃ ጾሳታስ ላይማቴꬃ

\par }{\QC ያርሾ ሺሺዛይታራ

\par }{\QB ኢንቴካ ኢዛꬆ ያርሼታ።

\par }{\QC ሄሳ ጊሻስ ኣኬካይ ባይንዳ

\par }{\QC ዴሬይ ꬋያና።


\par }{\BB \par }
{\Q \VS{15}«ኢንቴኖ ኢስራኤሌ ኣሳቶ!

\par }{\QB ኢንቴ ላይማቲኮካ

\par }{\QC ዩሁዳ ኣሳይ

\par }{\QC ላይማታና ማላ ኦꬆፍቴ፤

\par }{\QB ሄሳ ጊሻስ ታስ ጎይናናስ

\par }{\QB ጌልጌላ ዎይኮ

\par }{\QB ቤቲ-ኣዌኔ ጌቴቲዛሶ ቦፒቴ፤
\FTNT{*}{{\FR 4:15 }{\FQA{ቤት-ኣዌኔ፡
}}{\FT{ቤት-ኣዌኔ ጉሲ ኢታቴꬃ ኬꬅ ጊዲሺን ቤትኤሌስ ኢሜቲዳ ጫቻ ሱንꬃ።}}}

\par }{\QB ‹ዴኦ ጎዳይ ቤዪን› ጊዲ

\par }{\QC ታ ሱንꬃን ጫቆፍቴ።


\par }{\Q \VS{16}ኢስራኤሌ ዴሬይ ማካላንቻ

\par }{\QB ኡሳ ማላ ማካሊዴስ፤

\par }{\QB ሂስቲን ጎዳይ ኢስታ

\par }{\QC ዶርሳ ላቃታ ማላ

\par }{\QB ሎኦሶን ዎስቲ ሄማኔ?


\par }{\Q \VS{17}ኤፍሬሜይ ኤቃ ጾሳታ ጎይኖን

\par }{\QB ኦይኬቲዳ ጊሻስ

\par }{\QB ኢስታ ጌዴ ኣጋጊቴ።


\par }{\Q \VS{18}ዎይኔ ኡሹ ኡዪዳፔ ጉዬ

\par }{\QB ላይማቴቴስ።

\par }{\QB ኢስታ ኣይሲዛይቲካ

\par }{\QC ዬላቺዛ ሚሽ ዶሴቴስ።


\par }{\Q \VS{19}ኢስታ ጎቴ ጫርኮይ ፒቲ ኤፋና፤

\par }{\QB ኢስታ ያርሾይ ኢስታ ቦላ

\par }{\QC ዬላ ኤሃና።




\par }\Chap{5}{\MM \VerseOne{1}ኢንቴኖ ቄሴቶ ሃይሳ ሲዪቴ!

\par }{\QB ኢስራኤሌ ኣሳቶ ኣኬኪቴ!

\par }{\QB ካዎ ኬꬃ ኣሳቶ

\par }{\QB ሃይሳ ኤዝጊቴ!

\par }{\QB ሄኮ ፒርዳይ ኢንቴ ቦላ ዪዴስ፤

\par }{\QB ጋሶይካ

\par }{\QB ኢንቴ ሚጺጳን ናርጻ፥

\par }{\QB ታቦሬ ዙማን ጊቴ ጊዲዴታ።


\par }{\Q \VS{2}ማካላንቻቲ ሼምፖ ዎꬎ

\par }{\QB ካሴፔ ሃ ዳርሲዳ፤

\par }{\QB ሄሳ ጊሻስ ታኒ ኢስታ

\par }{\QC ኡባካ ቃጻያና።


\par }{\Q \VS{3}ታኒ ኢስራኤሌ ኣሳ ኡባ ኤራይስ።

\par }{\QB ኢስራኤሌይ ታ ኣይፌፔ

\par }{\QB ጌማቤኩ፤

\par }{\QB ኤፍሬሜ፥ ኔኒ ላይማቴꬃ

\par }{\QC ጎይኖን ቱናዳሳ።
\FTNT{*}{{\FR 5:3 }{\FQA{ኤፍሬሜ፡
}}{\FT{ኤፍሬሜ ጌቴቲዛይሲ ኢስራኤሌስ ናምኣንꬆ ሱንꬃ።}}}


\par }{\MM \VS{4}ኢስራኤሌ ኣሳይ ኦꬂዳ ሞሮይ

\par }{\QB ኢስቲ ባ ጾሳኮ

\par }{\QB ሲሞንታ ማላ ዲጊዴስ።

\par }{\QC ላይማቴꬃ ኣያናይ

\par }{\QC ኢስታ ዎዚና ኩሚዴስ።

\par }{\QC ሄሳ ጊሻስ

\par }{\QB ኢስቲ ጎዳ ኤሬቴና።


\par }{\Q \VS{5}ኢስራኤሌ ኣሳ ኦቶሮይ

\par }{\QB ኢስታ ቦላ ሲሚ ማርካቴስ።

\par }{\QB ኢስቲ ባንታ ናጋራን ꬉጴታና።

\par }{\QB ዩሁዳይካ ኢስታራ ኢሲፌ

\par }{\QC ꬉጴቲ ኩንዳና።


\par }{\Q \VS{6}ኢስቲ ጎዳ ኮያናስ

\par }{\QB ባንታ ዉዴ ሜሄታኔ

\par }{\QC ሚዛታካ ላጊ ኤፋና፤

\par }{\QB ጊዶ ኣቲን ኢዚ ኢስታፌ

\par }{\QC ሻኬቲዳ ጊሻስ

\par }{\QB ኢስቲ ኢዛ ዴሜቴና።


\par }{\Q \VS{7}ኢስቲ ኤቃ ጾሳታስ

\par }{\QB ጎይኒዛ ጊሻስ

\par }{\QB ጎዳስ ኣማኔቲቤቴና፤

\par }{\QB ኢስቲ ላይማን ናይታ ዬሊዳ።

\par }{\QB ሄሳ ጊሻስ ኢስቲ ኣጊና ጼሮን

\par }{\QC ቦንቺዛ ባኣሌይ

\par }{\QB ኢስታኔ ኢስታ ናይታ

\par }{\QC ኢሲፌ ꬋይሳና።


\par }{\SH ኢስራኤሌኒኔ ዩሁዳ ጊዶን ዴንዳና ኦላ
\par }
{\MM \VS{8}ኣሳይ ኦላስ ኬዛና ማላ

\par }{\QB ጊቢኣን ዛዬ ዛዪቴ፤

\par }{\QB ኤራማን ጹሩምባ ፑኒቴ።

\par }{\QB ቤቲ-ኣዌኔን፥

\par }{\QB ‹ቢኒያሜ ባጋቶ!

\par }{\QB ኑ ኢንቴናራ ዶስ› ጊሼ ዋሲቴ።


\par }{\Q \VS{9}ቂጻቴይ ዪዛ ዎዴ

\par }{\QB ኤፍሬሜይ ቡላ ጊዳና፤

\par }{\QB ሃይሲ ኢስራኤሌ ቦላ

\par }{\QB ጋካናይሳ

\par }{\QB ታ ሎኤꬃ ኤሪሳይስ» ጌስ።


\par }{\BB \par }
{\Q \VS{10}ጎዳይ፥ «ዩሁዳ

\par }{\QB ካሌꬂዛይቲ ꬋስ

\par }{\QB ሾዲዛ ኣሳ ማላ

\par }{\QB ጊዲዳ ጊሻስ

\par }{\QB ታኒ ታ ሃንቆ ሃꬃ ዲኦ ማላ

\par }{\QC ኢስታ ቦላ ዬዳና።


\par }{\Q \VS{11}ኢስራኤሌ ኣሳይ ሃዳ ጾስ

\par }{\QB ካሎን ሚኒዴስ።

\par }{\QB ሄሳ ጋሶን ናቄቲዴታኔ

\par }{\QC ፒርዳን ቆሄቲዴታ።


\par }{\Q \VS{12}ሄሳ ጊሻስ ታኒ

\par }{\QB ኢስራኤሌ ኣሳ ፒኖ ማላ፥

\par }{\QB ዩሁዳ ኣሳስ ቃሴ

\par }{\QB ቁኖ ማላ ጊዳና።


\par }{\Q \VS{13}ኢስራኤሌይ ባ ሳኮዛ፤

\par }{\QB ዩሁዳይካ ባ ማዱንꬃ ቤኢዲ

\par }{\QB ኢስራኤሌይ ኣሶሬኮ

\par }{\QC ባ ኣይፍሶ ዛራዱስ፤

\par }{\QB ኢስራኤሌይ ማዶ ዴማናስ

\par }{\QB ጊታ ኣሶሬ ካዎኮ

\par }{\QC ቃስታኔ ኪታዱስ።

\par }{\QB ጊዶ ኣቲን ኢዚ ኢንቴና ኣሻናስ

\par }{\QB ዎይኮ ኢንቴ ማዱንꬃ

\par }{\QC ፓꬃናስ ዳንዳይቤና።


\par }{\Q \VS{14}ሄሳፌ ዴንዲዳይሳን

\par }{\QB ታኒ ኢስራኤሌስ ጋሞ ማላ

\par }{\QB ዩሁዳስካ ዎዳላ

\par }{\QB ጋሞ ማላ ጊዳና፤

\par }{\QB ታ ኢስታ ኒፊፊ ሂስታ

\par }{\QB ሜንꬄሬꬃ ዬጋና፤

\par }{\QB ቦንቃ ኤካዳ ባና፤

\par }{\QB ኦኒካ ኢስታ ታ ኩሼፔ

\par }{\QC ኣሻናስ ዳንዳዬና።


\par }{\MM \VS{15}ኢስቲ ባ ባላ ኤሪዲ ታኮ ሲማና ጋካናስ

\par }{\QB ታኒ ኢስታፌ ሃካና።

\par }{\QB ኢስታ ቦላ ሜቶይ ዳሪዛ ዎዴ

\par }{\QB ኢስቲ ታና ሚንꬂ ኮያና» ጌስ።




\par }\Chap{6}{\SH ዎዚናፔ ጊዶንታ ማሮቴꬅ
\par }
{\PP \VerseOne{1}ዴሬዚ፥ «ሃ ዪቴ፥

\par }{\QB ኣኔ ጎዳኮ ሲሞስ!

\par }{\QB ኢዚ ኑና ሜንꬂዳ ማላ

\par }{\QC ኢዚካ ኑና ዛሪዲ ኮላና፤

\par }{\QB ኢዚ ኑና ማዱንꬂዳ ማላ

\par }{\QC ዛሪዲካ ኢዚ ኑ ማዱንꬃ

\par }{\QB ፓꬃና።


\par }{\Q \VS{2}ናምኡ ጋላሳታፔ ጉዬ

\par }{\QB ኢዚ ኑና ቤጎꬃና፤

\par }{\QB ሄꬓንꬆ ጋላስ

\par }{\QB ኢዚ ኑና ዴንꬃና፤

\par }{\QB ኑኒካ ኢዛ ሲንꬃን

\par }{\QB ፓጻ ዳና።


\par }{\Q \VS{3}ኣኔ ኑኒ ጎዳ ኤሮስ!

\par }{\QB ኑ ኢዛ ሎኤꬂ ኤራናስ

\par }{\QC ኣኔ ሚኔቶስ!

\par }{\QB ኢዚ ዎንታ ፖኦ ማላ

\par }{\QC ኑስ ቆንጫና፤

\par }{\QB ቢታ ካልሲዛ ኣሱራ ኢራ ማላኔ

\par }{\QC ባልጎ ኢራ ማላ

\par }{\QC ኢዚ ኑኮ ያና» ጌስ።


\par }{\PP \VS{4}ጎዳይ፥ «ኤፍሬሜ ኣሳቶ!

\par }{\QB ዩሁዳ ኣሳቶ!

\par }{\QB ታ ኢንቴና ዎስቲኮ ሎኦ?

\par }{\QB ኢንቴ ታና ሲቂዛ ሲቆይ

\par }{\QC ማላዶ ሻራ ማላኔ

\par }{\QC ማላዶ ጻዛ ማላ

\par }{\QC ጮ ቲምኢ ጊ ኤሶን ꬋዬስ።


\par }{\Q \VS{5}ሄሳ ጊሻስ

\par }{\QB ታኒ ታ ናቤታ ባጋራ

\par }{\QB ኢንቴና ቃንጼሬꬃዲስ፤

\par }{\QB ታ ዶናፔ ኬኢዛ ቃላን

\par }{\QC ታ ኢንቴና ዎꬋዲስ።

\par }{\QB ታ ፒርዳይካ ኢንቴ ቦላ

\par }{\QC ዎልቃንꬃ ማላ ፖኢዴስ።


\par }{\Q \VS{6}ታኒ ያርሾፌ ኣꬃዳ ማሮቴꬅ ዶሳይስ።

\par }{\QB ጹጌቲዛ ያርሾፌ ኣꬃዳ

\par }{\QC ጾስ ኤሮ ዶሳይስ።
\XREF{}{{\XO 6:6 }{\XT{ማቶ 9፡13፤ 12፡7}}}


\par }{\Q \VS{7}ኢስቲ ቃሴ ካሴ ኣዳሜ

\par }{\QB ጌቴቲዛሶን

\par }{\QB ታናራ ጌሊዳ

\par }{\QB ጫቆ ቃላ ላሊዳ፤

\par }{\QB ሄንካ ኢስቲ ታናን

\par }{\QB ኣማኔቲቤቴና።


\par }{\Q \VS{8}ጋላኣዴይ ሱꬃን ሞሬታዱስ፤

\par }{\QB ኢታ ኣሳታ ዱሳሶ ጊዳዱስ።


\par }{\Q \VS{9}ፓንጋቲ ኣሴ ዎꬋናስ

\par }{\QB ዛማዲዛ ማላ

\par }{\QB ቄሴቲካ ዙፔቲዲ ሄሳꬆ ኦꬄቴስ።

\par }{\QB ጌዴ ሴኬሜ ኤፊዛ ኦጌ ቦላካ

\par }{\QB ናጊ ናጊ ኣስ ዎꬌቴስ፤

\par }{\QB ዬላቺዛ ኢታ ሚሽ

\par }{\QB ኦꬄቴስ።\FTNT{*}{{\FR 6:9 }{\FT{ሴኬሜይ ጾሳ ኬꬂ ዲዛሶ።
}}}


\par }{\Q \VS{10}ዲዢጊንꬂዛ ኢታ ሚሽ

\par }{\QB ኢስራኤሌን ቤያዲስ፤

\par }{\QB ኤፍሬሜይ ኤቃስ ጎይኖኒኔ

\par }{\QB ላይማቴꬃን ቱኒዴስ።


\par }{\BB \par }
{\Q \VS{11}«ኢንቴኖ ዩሁዳ ኣሳቶ!

\par }{\QB ታ ኢንቴና ቃጻያና ጋላስ

\par }{\QC ባራ ዎꬃዲስ።




\par }\PoetryChap{7}{\Q \VerseOne{1}«ታኒ ታ ዴሬ ኢስራኤሌ

\par }{\QB ኣሳ ፓꬃናሲኔ

\par }{\QB ዛራዳ ዱሬሳናስ ኮይዛ ዎዴ፤

\par }{\QC ኤፍሬሜ ናጋራይኔ

\par }{\QC ሳማሪያ ኣሳ ኢታቴꬂ

\par }{\QC ኬሂ ዳሪ ቤቲዴስ።

\par }{\QB ኢስቲ ኢሶይ ኢሳስ ዎርዶቴቴስ፥

\par }{\QB ካይሶቲ ኬꬄ ቦኪ ጌሊዲ

\par }{\QB ካይሶቴቴስ፥

\par }{\QB ፓንጋቲ ኦጌ ቦላ

\par }{\QC ኣꬎሶን ኣꬎሶን

\par }{\QB ቦንቄቴስ።


\par }{\Q \VS{2}ጊዶ ኣቲን ታኒ ሃይሳ

\par }{\QB ኢስታ ኢታቴꬃ ዉርሳ ኤሪዛይሳ

\par }{\QB ኢስቲ ኣኬኪቤቴና።

\par }{\Q ሄሳ ጊሻስ ኢስታ

\par }{\QB ኢስታ ናጋራይ ጊዶꬂ

\par }{\QB ዎꬂዴስ፤

\par }{\QB ኢስታ ኢታ ኦሶይ

\par }{\QC ታፔ ጌሚቤና» ጌስ።


\par }{\SH ካዎ ኬꬃን ዴንዲዳ ኢታ ማቆ
\par }
{\PP \VS{3}ጎዳይ፥ «ኢስቲ ካዎዛ ባ ኢታቴꬃን

\par }{\QB ሃላቃታካ ባንታ ዎርዶን

\par }{\QB ባሌꬄቴስ።


\par }{\Q \VS{4}ኢስቲ ዉሪካ ላይማቲዛይታ፥

\par }{\QB ቡኬሶይ ዴንዳና ጋካናስ

\par }{\QC ዳቦ ኡኪዛዴይ

\par }{\QB ታማ ኤꬃናስ

\par }{\QC ኮሾንታ ሴሊሲዳ ጮጬ ማላ።


\par }{\Q \VS{5}ኑ ካዎዛ ባኣሌ ጋላስ

\par }{\QB ሃላቃቲ ዎይኔ ኡሻን

\par }{\QC ማꬆ ሌላ ጊዳ።

\par }{\QB ኢዚካ ቂꬊዛይታራ ዙፔቲዴስ።


\par }{\Q \VS{6}ኢስታ ዎዚናይ

\par }{\QB ጮጬ

\par }{\QB ታማ ማላ ሴሊዴስ፤

\par }{\QB ጌኔን ኢዛኮ ሺቄቴስ።

\par }{\QB ኢስቲ ኦማርሲ ኩሜꬂ

\par }{\QC ሃንቆ ጩዋቲሼ ኣቄቴስ

\par }{\QB ዎንቴꬃ ጋላስ ኤጺዛ ታማ ማላ

\par }{\QC ፖፖልኡ ጌቴስ።


\par }{\Q \VS{7}ዉሪካ ታማ ጮጬ ማላ ሴሊዳይታ፤

\par }{\QB ባንታና ኣይሲዛይታ

\par }{\QC ዲፒ ሂስቲ ዉርሲዳ።

\par }{\QB ኢስታ ካዎቲካ ኩንዲዳ፤

\par }{\QB ኢስታፌ ኦኒካ

\par }{\QB ታኮ ሺቂቤና።


\par }{\SH ኢስራኤሌ ኣሳይ ሃራ ካዎቴꬃታራ ዋላኬቲዴስ
\par }
{\BB \par }
{\Q \VS{8}«ኤፍሬሜይ ሃራ ካዎቴꬃታራ ዋላኬቲዴስ፤

\par }{\QB ኢዚ ሺሬቶንታ ኣቲዳ

\par }{\QC ኡኬꬃ ማላ።


\par }{\Q \VS{9}ኣላጋቲ ኢስታ ዎልቃ ሚዳ፤

\par }{\QB ጊዶ ኣቲን ኢስቲ ሄሳ

\par }{\QB ኤሪቤቴና።

\par }{\QB ኢዛ ሁኤይ ፑሉንꬅ ጫዲዴስ፤

\par }{\QB ጊዶ ኣቲን ኢዚ ሄሳ ኤሪቤና።


\par }{\Q \VS{10}ኢስራኤሌ ኣሳ ኦቶሬቴꬂ

\par }{\QB ኢስታ ቦላ ማርካቴስ፤

\par }{\QB ሄሲ ዉሪ ሃኒንካ

\par }{\QB ኢስቲ ጎዳ ባንታ ጾሳኮ

\par }{\QB ሲሚቤቴና፤

\par }{\QB ኢዛካ ኮዪቤቴና።


\par }{\BB \par }
{\Q \VS{11}«ኢስራኤሌ ኣሳይ ኤሌ ባሌቲዛኔ

\par }{\QB ቆፋይ ባይንዳ

\par }{\QB ሃራጴ ካፎ ማላ።

\par }{\QB ኢሲቶ ጊብጼ ጼይጌስ፤

\par }{\QB ሃራ ዎዴ

\par }{\QB ቃሴ ኣሶሬኮ ሲሜስ፤


\par }{\Q \VS{12}ኢስቲ ፒራꬊሺን ታ ጊቴ

\par }{\QB ኢስታ ቦላ ዬጋና፤

\par }{\QB ሳሎ ካፎታ ማላ

\par }{\QB ዱጌ ጎቻ ዎꬃና፤

\par }{\QB ኢስቲ ኦꬂዳ ኢታ ኦሶ ጊሻስ

\par }{\QB ታ ኢስታ ዴሬ ሲንꬃን

\par }{\QB ቃጻያና።


\par }{\Q \VS{13}ኢስቲ ታፔ ሃኪ ቢዳ ጊሻስ

\par }{\QB ኢስታስ ኣዬ ኣና!

\par }{\QB ታ ቦላ ኢስቲ ማካሊዳ ጊሻስ

\par }{\QB ኢስታ ቦላ ꬋይሲዛዚ ዮ፤

\par }{\QB ታኒ ኢስታ ዎዛና ኮያዲስ፤

\par }{\QB ኢስቲ ጊዲኮ ታ ቦላ

\par }{\QC ዎርዶ ሃሳዬቴስ።


\par }{\Q \VS{14}ኢስቲ ባ ሂጻ ቦላ

\par }{\QB ኢቺዲ ዬኬቴስ፤

\par }{\QB ጊዶ ኣቲን ዎዚናፔ

\par }{\QB ታኮ ዎሴቴና፤

\par }{\QC ካꬃሲኔ

\par }{\QB ኡሻስ ሺቄቴስ፤

\par }{\QC ጊዶ ኣቲን ታፔ ሼርኢ ጊዳ።


\par }{\Q \VS{15}ታኒ ኢስታ ታማርሳዲሲኔ

\par }{\QB ኢስታ ሚንꬃዲስ፤

\par }{\QB ኢስቲ ጊዲኮ ታ ቦላ ዴንዲዳ።


\par }{\Q \VS{16}ታፔ ሃኪዲ

\par }{\QB ሃዳ ሚሻኮ ሲሚዳ፤

\par }{\QB ኢስቲ ጫዳና ጾንጊን

\par }{\QC ዎራ ቢዛ ቶራ ማላ።

\par }{\QB ኢስታ ካሌꬂዛይቲካ

\par }{\QB ባንቲ ሃሳይዛ ኢታ

\par }{\QB ቃላ ጋሶን

\par }{\QB ማሻን ዉራና፤

\par }{\QB ሄሳፌ ዴንዶይሳን ኢስቲ ጊብጼ

\par }{\QB ቢታን ቂꬌስ ኣታና።




\par }\Chap{8}{\SH ኢስራኤሌ ኣሳ ቦላ ዪዳ ጎዳ ሃንቆ
\par }
{\Q \VerseOne{1}«ኣሳይ ታናራ ዲዛ

\par }{\QB ጫቆ ቃላ ላሊዴስ፤

\par }{\QB ታ ዎጋ ቦላካ ማካሊዴስ።

\par }{\QB ሄሳ ጋሶን ሞርኬይ

\par }{\QB ኣርጋንꬃ ማላ

\par }{\QC ጎዳ ኬꬃ ቦላ

\par }{\QB ኣላንꬄስ።

\par }{\QB ሄሳ ጊሻስ

\par }{\QB ኢስቲ ናጌታና ማላ

\par }{\QB ዛዬ ፑና!


\par }{\Q \VS{2}ኢስቲካ፥ ‹ጾሳዉ!

\par }{\QB ኑ ኔና ኤሮስ› ጊሼ

\par }{\QB ታኮ ዋሴቴስ።


\par }{\Q \VS{3}ጊዶ ኣቲን ኢስራኤሌ ኣሳይ

\par }{\QB ሎኦ ሚሽ ኢጺዳ ጊሻስ

\par }{\QB ሞርኬይ ኢስታ ጎዳና።


\par }{\BB \par }
{\Q \VS{4}«ታ ሼኔ ጊዶንታ ኢስቲ ባስ

\par }{\QB ካዎታ ካዎꬂዳ፤

\par }{\QB ታና ኦይቾንታ ዲሼ

\par }{\QB ዳናታ ዶሪዳ፤

\par }{\QB ባ ቢራፔኔ ባ ዎርቃፌ

\par }{\QB ባና ꬋይሳና ኤቃ ጾሳታ

\par }{\QC ባስ ኦꬂዳ።


\par }{\Q \VS{5}ሳማሪያ ዴሬ ኣሳቶ!

\par }{\QB ማሪ ሚሳቲሲ ኢንቴ ሜꬊዳ

\par }{\QB ኤቃ ጾሳቲ ታና ሻቴቴስ።

\par }{\QB ታ ሃንቆይ ኢንቴ ቦላ

\par }{\QC ታማ ማላ ኤጼስ፤

\par }{\QB ኢንቴ ሞሮ ኦሶን

\par }{\QC ኣይዴ ጋካናስ ኢንቴ ጋምኣኔ?


\par }{\Q \VS{6}ሂላንቻይ ማራ ሚስሌ

\par }{\QB ሜꬊዳ ኤቃ ጾሳቲ

\par }{\QB ጾስ ጊዳናስ ዳንዳዬቴና።

\par }{\QB ሄሳ ጊሻስ

\par }{\QB ማር ሚሳቲ ኦሴቲዳ

\par }{\QB ሳማሪያ ኤቃ ጾሳቲ

\par }{\QC ሜቄሬቲ ዎꬋና።


\par }{\Q \VS{7}ኢስቲ ጫርኮ ዜሪዲ ጎቴ ሺሻና፤

\par }{\QB ቡጻ ቦላ ኣይፌይ ዴና፤

\par }{\QB ꬊሌይካ ቤቴና፤

\par }{\QB ኣይፊኮካ ኣላጋቲ ማና።


\par }{\Q \VS{8}ኢስራኤሌይ

\par }{\QB ሃራ ካዎቴꬃታ ጊዶን

\par }{\QB ሂራይሶ ሚሻ ማላ ጊዲዳ።


\par }{\Q \VS{9}ባርካ ባዞ ቢታን ቶይላቲዛ

\par }{\QB ሃርዲዳ ማላ

\par }{\QB ጌዴ ኣሶሬ ዴሬ ቢዳ።

\par }{\QB ባና ማዳና ማላ

\par }{\QB ካዎታስ ሚሼ ኢሚዲ

\par }{\QB ባስ ዳቦ ሻሚዳ።


\par }{\QB \VS{10}ኢስቲ ባና ካዎታስ

\par }{\QC ኣꬂ ባይዚኮካ

\par }{\QB ሃኢ ታ ኢስታ ሺሻና፤

\par }{\QB ካዎቲኔ ዳናቲ

\par }{\QB ኢስታ ቦላ ጋꬂዛ

\par }{\QB ሜቶፔ ዴንዲዳይሳን

\par }{\QB ኢስቲ ጉጺ ጉጺ ባና።


\par }{\BB \par }
{\Q \VS{11}«ኤፍሬሜይ ናጋራ ዉርሳናስ

\par }{\QB ዳሮ ያርሾሶሆ ኦꬂዴስ፤

\par }{\QB ጊዶ ኣቲን ሄ ያርሾሶሆቲ

\par }{\QB ናጋራ ኦꬂዛሶ ጊዲዳ።


\par }{\Q \VS{12}ታ ኢስታስ ታ ዎጋ ጋርሳን ዲዛ

\par }{\QB ዳሮ ሚሻታ ጻፋዲስ።

\par }{\QB ኢስቲ ጊዲኮ

\par }{\QC ሃዳ ሚሻ ማላ ቆዲዳ።


\par }{\Q \VS{13}ኢስቲ ሎኦ ያርሾ ሺሼቴስ

\par }{\QB ሄ ያርሾ ኣሾዛካ ሜቴስ፤

\par }{\QB ጊዶ ኣቲን ጎዳይ

\par }{\QC ኢስታን ኡፋዬቲቤና።

\par }{\QB ሄሳ ጊሻስ ኢዚ ኢስታ

\par }{\QC ኢታቴꬃ ዛሪ ቆፓና፤

\par }{\QB ኢስታ ናጋራ ጊሻስ ቃጻያና።

\par }{\QB ኢስቲካ ጊብጼ ሲማና።


\par }{\BB \par }
{\Q \VS{14}«ኢስራኤሌ ዴሬይ

\par }{\QB ባስ ጊታ ካዎቴꬃ

\par }{\QB ኬꬃታ ኬጺዴስ፤

\par }{\QB ጊዶ ኣቲን ባና ሜꬊዳይሳ ባሊዴስ።

\par }{\QB ዩሁዳ ዴሬይካ ዳሮ ሚኖ

\par }{\QC ካታማታ ኦꬂዴስ፤

\par }{\QB ጊዶ ኣቲን ታኒ ሄ ካታማታ ቦላ

\par }{\QC ታማ ዬዳና፤

\par }{\QB ኢስታ ሚጻታካ

\par }{\QC ታማይ ማና» ጊዴስ።




\par }\Chap{9}{\SH ኢስራኤሌ ቦላ ያና ቂጻቴ
\par }
{\Q \VerseOne{1}ኢስራኤሌ ኣሳዉ! ኡፋዬቶፍቴ!

\par }{\QB ሃራ ካዎቴꬃታ ማላ

\par }{\QC ኡፋይስ ኖጮጩ ጎፒቴ!

\par }{\QB ኣይስ ጊኮ ኢንቴ ኢንቴ ጾሳስ

\par }{\QC ኣማኔቲቤኬታ

\par }{\QB ካꬃ ባሌ ኡባን

\par }{\QB ላይማቴꬃስ

\par }{\QC ኢሚዛ ዋጋ ዶሲዴታ።


\par }{\Q \VS{2}ሄሳ ጊሻስ ሃይሳፌ ጉዬ

\par }{\QB ኢንቴ ካꬃ ባሌፔ ካꬅ፥

\par }{\QB ዎይኔ ጉምኢዛሶሆፔ

\par }{\QC ዎይኔ ኡሹ ዴሜኬታ።

\par }{\QB ኦራꬃ ዎይኔ ኡሺካ

\par }{\QC ኢንቴስ ፓጫና።


\par }{\Q \VS{3}ኢስራኤሌ ዴሬይ ጎዳይ

\par }{\QB ኢስታስ ኢሚዳ ቢታን ኡቴና።

\par }{\QB ኤፍሬሜይ ዱጌ ጊብጼ ሲማና፤

\par }{\QB ኣሶሬካ ቢዲ ቱኒዳ ካꬅ ማና።


\par }{\Q \VS{4}ሄን ጎዳስ ዎይኔ ኡሹ

\par }{\QC ያርሻናስ ዳንዳዬቴና፤

\par }{\QB ኢስታ ያርሾይካ

\par }{\QB ጎዳ ኡፋይሴና።

\par }{\QB ሄሳ ጊሻስ ኢስታስ ያርሾዚ

\par }{\QC ሾቻ ካꬅ ጊዳና፤

\par }{\QB ኢዛ ሚዛ ኡባይ ቱናና።

\par }{\QB ሄ ካꬃዚ ጮ ጋፋስ

\par }{\QC ሚዛ ካꬅ ጊዳና ኣቲን

\par }{\QB ጎዳ ኬꬅ ያርሾስ ሺቄና።


\par }{\Q \VS{5}ሂስቲን ኢንቴ ዱማ ዱማ

\par }{\QB ባኣሌ ጋላሳታኒኔ

\par }{\QB ጎዳ ባኣሌ ጋላሳታን

\par }{\QB ኣይ ኦꬄቲ?


\par }{\Q \VS{6}ኢስቲ ባሻፌ ኣታናስ ቤቲኮካ

\par }{\QB ጊብጼይ ኢስታ ሺሻና፤

\par }{\QB ሜምፒሳ ጌቴቲዛሶን

\par }{\QB ኢስታ ሞጋና፤

\par }{\QB ኢስቲ ሃሪዳ ቢራይ ዉሪካ

\par }{\QC ሻራፋ ማይኢ ኣታና፤

\par }{\QB ኢስታ ዱሳሶ

\par }{\QB ኡባ ኣጉንꬂ ላታና።


\par }{\BB \par }
{\Q \VS{7}ቃጻያና ዎዴይ ጋኪዴስ፤

\par }{\QB ፒርዳ ጋላሲካ ጋኪዴስ፤

\par }{\QB ሄሳ ኢስራኤሌ ኣሳይ ኤሮ።

\par }{\Q ኢንቴ ኦꬂዳ ናጋራይ

\par }{\QB ዳሮ ጊዲዳ ጊሻሲኔ

\par }{\QB ኢንቴ ሞርኬቴꬂ ጊታ ጊዲዳ

\par }{\QB ጊሻስ ናቤይ ኤያ ማላ፥

\par }{\QB ጾሳ ኣያናይ ኢዛ ቦላ

\par }{\QB ሼምፒዳዴይ

\par }{\QC ጎሻ ማላ ቆዴቲዴስ።
\XREF{}{{\XO 9:7 }{\XT{ሉቃ 21፡22}}}


\par }{\Q \VS{8}ናቤይ ጾሳራ ጊዲዲ

\par }{\QB ኤፍሬሜ ናጊዛዴ፤

\par }{\QB ጊዶ ኣቲን ኢዛ ኦጌ

\par }{\QC ኡባን ዎጺማዴይ፥

\par }{\QB ኢዛ ጾሳ ኬꬃን ኢጾይ

\par }{\QB ኢዛ ናጌስ።


\par }{\Q \VS{9}ኢስራኤሌ ኣሳይ

\par }{\QB ካሴ ጊቢኣ ዎዴ ዲዛ

\par }{\QB ኣሳ ማላ ኬሂ ቱኒዴስ፤

\par }{\QB ጾሲ ኢስታ ቆሆዛ ቆፒዲ

\par }{\QB ኢስታ ናጋራ ጊሻስ

\par }{\QC ኢስታ ቃጻያና።
\XREF{}{{\XO 9:9 }{\XT{ዳና 19፡1-30}}}


\par }{\SH ናጋራ ጋሶን ኢስራኤሌ ኣሳ ኩንዴꬅ
\par }
{\PP \VS{10}ጎዳይ፥ «ታኒ ኢስራኤሌ ኣሳ

\par }{\QB ዴሚዳ ዎዴ ታስ ባዞ ቢታን

\par }{\QB ዎይኔ ሚꬃ ኣይፌ

\par }{\QC ዴሚዳ ሚሳቲዴስ።

\par }{\QB ታኒ ካሴ ኢንቴ ኣዋታ

\par }{\QB ቤኢዳ ዎዴ

\par }{\QB ታስ ኮይሮ ካጺዳ ባላሴ ሚꬃ

\par }{\QC ኣይፌ ቤኢዳ ሚሳቲዴስ።

\par }{\QB ኢስቲ ባኣሊ-ፔኦሬ ጋኪዳ ዎዴ

\par }{\QB ባንታናቴꬃ ዬላቺዛ

\par }{\QC ኤቃ ጾሳስ ዱማሲዳ።

\par }{\QB ኢስቲካ ሄ ባ ሲቂዛ

\par }{\QC ኤቃ ጾሳ ማላ ቱኒዳ።
\XREF{}{{\XO 9:10 }{\XT{ታይ 25፡1-5}}}


\par }{\Q \VS{11}ኤፍሬሜ ቦንቾይ

\par }{\QB ካፎይ ፒራꬊዛ ማላ

\par }{\QB ፒራꬊ ꬋያና፤

\par }{\QB ሃይሳፌ ጉዬ ና ቃንꬃቴꬂ፥

\par }{\QB ሻራይኔ ና ዬሎይካ ዴና።


\par }{\Q \VS{12}ና ዬሊዲ ዲቺኮካ

\par }{\QB ኢስቲ ꬎማና ጋካናስ

\par }{\QC ታ ኢስታ ዎꬋና።

\par }{\QB ታ ኢስታፌ ታ ኣይፌሶ ዛሪዳ ዎዴ

\par }{\QC ኢስታስ ኣዬ ኣና!


\par }{\Q \VS{13}ኤፍሬሜይ ጺሮሴ ማላ

\par }{\QB ሎኦ ጋዴን ቶኬቲን ቤኣዲስ፤

\par }{\QB ሃኢ ጊዲኮ ኤፍሬሜይ

\par }{\QB ባ ናይታ ሼምፖ ዎꬊዛይታስ

\par }{\QC ኣꬂ ኢማና።


\par }{\Q \VS{14}ጎዳዉ! ኔ ሃ ዴራስ

\par }{\QB ኣይ ኢማኔ?

\par }{\QB ኣዉጫዪዛ ኡሎኔ

\par }{\QB ሹላ ꬋንꬅ ኢማ!


\par }{\SH ኢስራኤሌ ኣሳ ቦላ ጾሳ ፒርዳ
\par }
{\BB \par }
{\Q \VS{15}«ኢስቲ ጌልጌላን

\par }{\QB ኦꬂዳ ኢታቴꬃ

\par }{\QB ጋሶን ታ ኢስታ ኢጻዲስ፤

\par }{\QB ኢስቲ ኦꬂዳ ኢታ ኦሶ ጊሻስ

\par }{\QB ታ ኬꬃፌ ታ ኢስታ ጎዳና፤

\par }{\QC ሃይሳፌ ጉዬካ

\par }{\QB ታ ኢስታ ዶሲኬ፤

\par }{\QB ኢስታ ካሌꬂዛይቲ

\par }{\QC ኡባይ ማካላንቻታ።


\par }{\Q \VS{16}ኤፍሬሜይ ሾጬቲዴስ፤

\par }{\QB ኢስታስ ጻጶይካ ሜሊዴስ፤

\par }{\QB ኢስቲ ኢሻሎን ዲቺዳ ናይታ

\par }{\QC ታ ዎꬋና» ጌስ።


\par }{\SH ሆሴኤይ ኢስራኤሌ ኣሳ ሴሪዴስ
\par }
{\BB \par }
{\Q \VS{17}ኢስቲ ኣዛዜቶንታ ኢጺዳ ጊሻስ

\par }{\QB ታ ጾሲ ኢስታ ዬጊ ኣጋና፤

\par }{\QB ኢስቲካ ካዎቴꬃታ ጊዶን

\par }{\QC ጮ ቶይላታና።




\par }\PoetryChap{10}{\Q \VerseOne{1}ኢስራኤሌ ኣሳይ ዳዪዳ

\par }{\QB ዎይኔ ሚꬃ ማላ።

\par }{\QB ኢስቲ ዳሮ ኣይፌ ኣይፊዳ፤

\par }{\QB ኣይፌዚ ዳሪዳ ኬና

\par }{\QC ዳሮ ያርሾሶሆ ሜꬊዳ።

\par }{\Q ኢስታ ቢታያ ሎኦ ኣይፌ ኢማዳ

\par }{\QB ኢስታ ዱሬሲዳ ማላ

\par }{\QB ኢስቲ ጎይኒዛ ቱሳታ ኣሌቄሲዳ።


\par }{\Q \VS{2}ኢስታ ዎዚናን ጌኔይ ኩሚዴስ፤

\par }{\QB ኢስቲ ባ ኦꬂዳ ጌኔዛ

\par }{\QB ዋጋ ኤካና።

\par }{\QB ጎዳይ ኢስቲ ያርሾ

\par }{\QB ያርሺዛሶሆታ

\par }{\QC ኡባ ላላና።

\par }{\QB ኢስቲ ጎይኒዛ ኤቃ ጾሳ

\par }{\QC ቱሳታካ ሾዳና።


\par }{\PP \VS{3}ኢስቲካ፥ «ኑስ ካዎይ ዴና፤

\par }{\QB ኑኒ ጎዳ ቦንቾንታ

\par }{\QB ጊሻስ ካዎይ ዲዛኮካ

\par }{\QB ኢዚ ኑስ ኣይ ኦꬃኔ?» ጋና።


\par }{\Q \VS{4}ኢስቲ ዎርዶራ ጫቂዲ

\par }{\QB ቃላ ጌሌቴስ፤

\par }{\QB ሃዳ ሂዶታ ኦꬄቴስ፤

\par }{\QB ሄሳ ጊሻስ ካꬃ ጊዶን

\par }{\QB ማርዜራ ዲዛ ሃሩማ ማታይ

\par }{\QC ሞኪዛ ማላ

\par }{\QB ኢስታ ጊዶን ጌኔ ፒርዳይ ዳራና።


\par }{\Q \VS{5}ሳማሪያ ካታማን ዲዛ ዴሬይ

\par }{\QB ቤቲ-ኣዌኔን ዲዛ

\par }{\QC ማራ ሚስሌን ኦሴቲዳ

\par }{\QB ኤቃ ጾሳስ ያዬስ።

\par }{\QB ኢዛፔ ቦንቾይ ቃሬቲ

\par }{\QB ኪቺዳ ጊሻስ

\par }{\QB ኣሳይ ዬኬስ።

\par }{\QB ሄ ኤቃ ሚስሌዛ ቄሴቲካ

\par }{\QB ዋሴቴስ።


\par }{\Q \VS{6}ሄ ኤቃ ሚስሌዚ ጊታ ጊዲዳ

\par }{\QB ኣሶሬ ካዎስ ኪያቴꬅ ኢሜታና።

\par }{\QB ኤፍሬሜይ ካዉያና፤

\par }{\QB ኢስራኤሌይካ ባንታ ኤቃ

\par }{\QB ጾሳ ጊሻስ ዬላታና።


\par }{\Q \VS{7}ሳማሪያ ካዎይ

\par }{\QB ሃꬃ ጎፖንቶ ማላ

\par }{\QB ጮ ꬋያና።


\par }{\Q \VS{8}ኢስራኤሌስ ናጋራ ጊዲዳ

\par }{\QB ቤት-ኣዌኔን ጎይኒዛሶሆ

\par }{\QC ዙምቡላዚ ꬋያና፤

\par }{\QB ኦካይኔ ኦሃይ ሞካና፤

\par }{\QB ሄ ዎዴ ዴሬይ ዙማታ፥

\par }{\QC «ኑና ቆቲቴ!»

\par }{\QB ዙምቡላታካ

\par }{\QB «ኑና ካሚቴ!» ጋና።
\XREF{}{{\XO 10:8 }{\XT{ሉቃ 23፡30፤ ኣጁ 6፡16}}}


\par }{\SH ጎዳይ ኢስራኤሌ ኣሳ ቃጻያና
\par }
{\PP \VS{9}ጎዳይ፥ «ኢስራኤሌ ኣሳዉ!

\par }{\QB ጊቢኣን ናጋራ ኦꬆሶፔ

\par }{\QB ሃች ጋካናስ

\par }{\QB ጌባኦኔን ናጋራ ኦꬂዛይታ

\par }{\QC ኦላይ ዉርሲቤኔ?\XREF{}{{\XO 10:9 }{\XT{ዳና 19፡1-30}}}


\par }{\Q \VS{10}ታኒ ኮይዛ ዎዴ ኢስታ ቃጻያና፤

\par }{\QB ኢስቲ ኦꬂዳ

\par }{\QB ዳኮ ናጋራ ጊሻስ

\par }{\QB ቂጻቴይ ኢስታ ቦላ ጋካና፤

\par }{\QB ካዎቴꬃቲ

\par }{\QB ኢስታ ቦላ ዴንዳና።


\par }{\Q \VS{11}ኢስራኤሌይ ካꬅ ቡካናስ

\par }{\QB ዶሲዛ ሜሄ ማላ፤

\par }{\QB ጊዶ ኣቲን ሎኢዛ ኢዚ ሞርጌ ቦላ

\par }{\QB ቃምባራ ዎꬃና፤

\par }{\QB ኤፍሬሜ ዋጻና፤

\par }{\QB ዩሁዳይ ጎያና፤

\par }{\QB ያቆቤ ናይቲ

\par }{\QB ዋጼቲዲ ቢታ ፒጻና።


\par }{\Q \VS{12}ጎዳይ ዪዲ ጺሎቴꬅ

\par }{\QB ኢንቴ ቦላ ኢራ ማላ

\par }{\QB ቡኪሳና ጋካናስ

\par }{\QB ሃና ኢንቴ ኢዛ ኮይዛ ዎዴ

\par }{\QB ጊዲዳ ጊሻስ ኦꬃ ጎዪቴ፤

\par }{\QB ኢንቴስ ጺሎቴꬅ ዜሪቴ፤

\par }{\QB ሚኖ ሲቆ ኣይፌ ማጺቴ።
\XREF{}{{\XO 10:12 }{\XT{ኤር 4፡3}}}


\par }{\BB \par }
{\Q \VS{13}«ኢንቴ ጊዲኮ ኢንቴ ዎልቃኒኔ

\par }{\QB ኢንቴ ኦላ ቃራታ ዳሮቴꬃን

\par }{\QB ኣማኔቲዲ ኢታቴꬂ ዜሪዴታ፤

\par }{\QB ናጋራ ሺሺዴታ፤

\par }{\QB ዎርዶቴꬃ ኣይፌ ሚዴታ።


\par }{\Q \VS{14}ሺሊማኔይ ቤቲ-ኣርቤሌ

\par }{\QB ጌቴቲዛ ካታማ ኦላን ካሴ

\par }{\QB ላሊዳይሳꬆኔ

\par }{\QB ኣዬታ ናይታራ ጋꬂ

\par }{\QB ቢታ ቦላ

\par }{\QC ዲንጬሬꬂ ዉርሲዳ ማላ

\par }{\QC ሺሮይ ዴራ ቦላ ያና።

\par }{\QB ኢንቴ ዴሬ ኣሳ ቦላ ዎልቃማ

\par }{\QC ኦላይ ያና፤

\par }{\QB ኢንቴ ሚጻይ ላሌታና።


\par }{\Q \VS{15}ቤቴሌ! ኔ ኢታቴꬂ

\par }{\QB ጊታ ጊዲዳ ጊሻስ

\par }{\QB ኔ ቦላካ ሄሳꬆ ሃናና፤

\par }{\QB ሄ ጋላሳያ ጋኪዛ ዎዴ

\par }{\QC ኢስራኤሌ ካዎይ

\par }{\QC ሙሌራ ꬋያና» ጌስ።




\par }\Chap{11}{\SH ኢስራኤሌስ ጎዳ ሲቆ
\par }
{\PP \VerseOne{1}ጎዳይ፥ «ኢስራኤሌይ ቡሮ

\par }{\QB ዪꬋን ዲሺን ዶሳዲስ።

\par }{\QB ሂስታዳ ታ ናዛ

\par }{\QB ታ ጊብጼ ቢታፌ ጼይጋዲስ።
\XREF{}{{\XO 11:1 }{\XT{ኬሳ 4፡22፤ ማቶ 2፡15}}}


\par }{\Q \VS{2}ጊዶ ኣቲን ታ ኢስታ ጼይጊዳ ኬና

\par }{\QB ኢስቲ ታፔ ጌዴ

\par }{\QB ሃኪ ሃኪ ቢዳ።

\par }{\QB ባኣሌስ ያርሾ ሺሺዳ፤

\par }{\QB ኢዛ ሚስሌታሲካ

\par }{\QB ኤጻኔ ጩዋሲዳ።


\par }{\Q \VS{3}ኤፍሬሜስ ኩሼዛ ኦይካዳ

\par }{\QB ሄሜꬅ ታማርሲዳይ ታና፤

\par }{\QB ጊዶ ኣቲን ኢስታ ፓꬂዳይ

\par }{\QC ታና ጊዲዳይሳ

\par }{\QC ኢስቲ ኤሪቤቴና።


\par }{\Q \VS{4}ታ ኢስታ ቃꬌታ ዎዶሮኒኔ

\par }{\QB ሲቆ ሳንሳላታን

\par }{\QB ታኮ ሺሻዲስ፤

\par }{\QB ኢስታ ሞርጌፌ

\par }{\QB ቃምባራ ዴንꬃዲስ፤

\par }{\QB ዚቂ ጋ ሆካዳ ኢስታ ሚዛዲስ።


\par }{\BB \par }
{\Q \VS{5}«ሂስቲን ኢስቲ

\par }{\QB ማሮቴꬃን ጌሎንታ ጊሻስ

\par }{\QB ዱጌ ጊብጼ ሲሜቴኔ?

\par }{\QB ኣሶሬይ ኢስታ ሃሬኔ?


\par }{\Q \VS{6}ኢስታ ኢታ ሃልቾ ጊሻስ

\par }{\QB ሞርኬ ቶራይ ኢስታ

\par }{\QC ካታማታ ኦላና፤

\par }{\QB ኢስታ ካታማታ ፔንጌታካ

\par }{\QC ሜንꬄሬꬂ ዬጋና።

\par }{\QB ኢስቲካ ሙሌራ ꬋያና።


\par }{\Q \VS{7}ታ ዴሬይ

\par }{\QB ታፔ ሃካናስ ኮዪዴስ፤

\par }{\QB ጊዲኮካ ኢስቲ ታኮ ኡባፌ

\par }{\QC ዎልቃማ ጾሳኮ ዋሲኮ

\par }{\QB ታ ኢስታ ኣሺኬ።


\par }{\BB \par }
{\Q \VS{8}«ኤፍሬሜ! ታ ኔና

\par }{\QB ዎስታ ኣጋጋኔ?

\par }{\QB ኢስራኤሌ ታ ኔና

\par }{\QC ዎስታ ኣꬃ ኢማኔ?

\par }{\QB ታ ካሴ ኣዳማኒኔ

\par }{\QC ጻቦይሜን ኦꬂዳይሳꬆ

\par }{\QC ዎስታ ኔ ቦላ ኦꬆ?

\par }{\QB ታ ዎዚናይ ጊዶን ቃጺዴስ፤

\par }{\QB ታ ማሮቴꬃይ

\par }{\QC ኔና ኣሻና ዴንዲዴስ።
\XREF{}{{\XO 11:8 }{\XT{ዛሬ 29፡23}}}


\par }{\Q \VS{9}ታኒ ኢንቴ ጊዶን ዲዛ ጌሻ

\par }{\QB ጾሳ ኣቲን ኣስ ጊዲኬ።

\par }{\QB ታ ሃንቆራ ኢንቴኮ ዪኬ፤

\par }{\QB ታ ቦሻ ሃንቆ

\par }{\QB ኢንቴ ቦላ ዬዲኬ፤

\par }{\QB ኤፍሬሜ ዛራዳ ꬋይሲኬ።


\par }{\BB \par }
{\Q \VS{10}«ታኒ ጎዳይ ኢስታ ኣሻናስ

\par }{\QB ጻጊዛ ጋሞ ማላ

\par }{\QB ታኒ ታ ቃላ ሲሲሺን

\par }{\QC ኢስቲ ታና ካላና፤

\par }{\QB ታ ናይቲ ኮኮሪሼ

\par }{\QC ኣርሼይ ሞኪዛ ባጋፌ ያና።


\par }{\Q \VS{11}ጊብጼፔ ካፎ ማላ

\par }{\QB ኣሶሬፔ ሃራጴ ማላ

\par }{\QB ፒራꬊ ያና።

\par }{\QB ታኒ ኢስታ ኢስታሶሆን

\par }{\QC ዎꬃና» ጌስ።


\par }{\SH ኢስራኤሌ ናጋራኔ ዩሁዳ ናጋራ
\par }
{\PP \VS{12}ጎዳይ፥ «ኤፍሬሜ ዎርዶን

\par }{\QB ኢስራኤሌይካ ጌኔን

\par }{\QC ታና ጊዶꬂዴስ፤

\par }{\QB ዩሁዳይ ጾሳስ

\par }{\QB ሃሬቶንታዴ፤

\par }{\QB ኣማኔቲዳ ጌሻዛራ

\par }{\QC ኤቄቲዛዴ» ጌስ።




\par }\PoetryChap{12}{\Q \VerseOne{1}ኤፍሬሜይ ጫርኮ ሄንꬃንቻ፤

\par }{\QB ጋላስ ኩሜꬅ ኣርሼይ ሞኪዛ

\par }{\QB ባጋ ጫርኮ ካሌስ፤

\par }{\QB ዎርዶኔ ማካላ ዳሪሴስ።

\par }{\QB ኣሶሬ ዴራራ

\par }{\QB ጫቆ ቃላ ጌሌስ፤

\par }{\QB ዎጋራ ዛይቴ ጊብጼ ቢታ ዬዴስ።


\par }{\Q \VS{2}ጎዳይ ዩሁዳ ዴራ ቦላ

\par }{\QB ሺሺዛ ሞቶይ ዴስ፤

\par }{\QB ኢዚ ያቆቤ ኢዛ

\par }{\QC ሃኖታ ማላ ቃጻያና።

\par }{\QB ኢዛ ኦሶ ማላ ኢዛስ ኢማና።


\par }{\Q \VS{3}ያቆቤይ ቡሮ

\par }{\QB ባ ኣዬይ ኡሎን ዲሼ

\par }{\QB ባ ኢሻ ቶሆ ቂርጴ ኦይኪዴስ፤

\par }{\QB ኣሳ ዛዋ ጋኪዳፔ ጉዬ

\par }{\QC ጾሳራ ባጼቲዴስ።
\XREF{}{{\XO 12:3 }{\XT{ሜꬌ 25፡26}}}\XREF{}{{\XO 12:3 }{\XT{ሜꬌ 32፡24-26}}}


\par }{\Q \VS{4}ኪታንቻራ ባጼቲዲ

\par }{\QB ኢዛ ጾኒዴስ፤

\par }{\QB ኢዛ ሲንꬃን ቴማ ዴማናስ

\par }{\QC ዬኪ ዎሲዴስ፤

\par }{\QB ኢዛካ ቤቴሌን ዴሚዴስ፤

\par }{\QB ሄን ኢዛራ ሃሳዬቲዴስ።
\XREF{}{{\XO 12:4 }{\XT{ሜꬌ 28፡10-22}}}


\par }{\Q \VS{5}ጎዳይ ኡባፌ ዎልቃማ ጾሳይ

\par }{\QB ኢዛስ ኤሬቲዳ ሱንꬃይ ጎዳ።


\par }{\Q \VS{6}ሄሳ ጊሻስ ኔ ጾሳኮ ሲማ፤

\par }{\QB ሲቆኔ ቱሙ ፒርዳ

\par }{\QB ሎኤꬃ ኦይካ፤

\par }{\QB ኡባ ዎዴ

\par }{\QB ኔ ጾሳን ኣማኔታ።


\par }{\BB \par }
{\Q \VS{7}«ዛልኣንቻቲ

\par }{\QB ዎርዶ ጌዳራን ባይዜቴስ፤

\par }{\QB ሾጬቾካ ዶሴቴስ።


\par }{\Q \VS{8}ኤፍሬሜይ፥ ‹ታኒ ዱሬ፤

\par }{\QB ታ ዱሬታዲስ፤

\par }{\QB ታስ ሃይሲ ኡባይ ዲሺን

\par }{\QC ኣይ ቆሆይካ

\par }{\QC ዎይኮ ናጋራይ

\par }{\QB ታ ቦላ ጋኬና›

\par }{\QC ጊ ጬቄቴስ።


\par }{\BB \par }
{\Q \VS{9}«ኢንቴና ጊብጼ ቢታፌ ኬሲዳ

\par }{\QB ጎዳ ኢንቴ ጾሳይ ታና፤

\par }{\QB ላይꬃ ባኣሌ ጋላስ

\par }{\QC ካሴ ኢንቴ ኦꬂዛ ማላ

\par }{\QB ኢንቴ ኢንቴ ዱንካኔን ዳና ማላ

\par }{\QC ታ ኦꬃና።\XREF{}{{\XO 12:9 }{\XT{ሌዌ 23፡42-43}}}


\par }{\BB \par }
{\Q \VS{10}«ታኒ ካሴታዳ ናቤታስ ዮታዲስ፤

\par }{\QB ዳሮ ኣጁታ ታ ኢስታ ቤሳዲስ፤

\par }{\QB ኢስታ ባጋራ ሌሚሶን ዮታዲስ።


\par }{\Q \VS{11}ጋላኣዴን ኢታቴꬂ ኩሚዴስ፤

\par }{\QB ኣሳይካ ሹፉሮ ጻላ።

\par }{\QB ጌልጌላን ሚርጎታ ያርሾስ

\par }{\QB ሺሺዞ?

\par }{\QB ኢስታ ያርሺዛሶይ ሜቄሬቲዲ

\par }{\QC ጎሻ ጊዶን ኮሬቲዳ

\par }{\QC ሹቻ ማላ ጊዳና» ጌስ።


\par }{\BB \par }
{\Q \VS{12}ያቆቤይ ሜስጴጾሚያ

\par }{\QB ባቃቲዴስ፤

\par }{\QB ኢስራኤሌይ ማቾ ኤካናስ

\par }{\QC ሄን ሃጋዚዴስ፤

\par }{\QB ኢዚስ ኢማና ጪሎሻ ጊሻስ

\par }{\QC ዶርስ ሄሚዴስ።
\XREF{}{{\XO 12:12 }{\XT{ሜꬌ 29፡1-20}}}


\par }{\Q \VS{13}ጎዳይ ናቤ ባጋራ ኢስራኤሌ

\par }{\QB ጊብጼፔ ኬሲዴስ፥

\par }{\QB ናቤዛ ባጋራ ኢስታ

\par }{\QC ኢሻልሲ ኦይኪዴስ።
\XREF{}{{\XO 12:13 }{\XT{ኬሳ 12፡50-51}}}


\par }{\Q \VS{14}ጊዶ ኣቲን ኤፍሬሜይ

\par }{\QB ኢዛ ኬሂ ሃንቄꬂዴስ፤

\par }{\QB ኢዛ ጎዳይ ኢዚ ሱꬅ ጉሲዳ ማላ

\par }{\QC ቆሆዛ ኢዛ ቦላ ጋꬃና፤

\par }{\QB ኢዚ ሌቂዛ ሌቆዛ ጊሻስ

\par }{\QC ኢዛስ ቤሲዛዝ ቃንጻና።




\par }\Chap{13}{\SH ኢስራኤሌ ቦላ ያና ዉርሴꬃ ፒርዳ።
\par }
{\Q \VerseOne{1}ኤፍሬሜይ ኢስራኤሌ ዴሬዛ ጊዶን

\par }{\QB ቦንቼቲ ዲዛ ጊሻስ

\par }{\QC ኢዚ ሃሳይሺን ኣሳይ

\par }{\QC ኡባይ ኮኮሬስ።

\par }{\QB ጊዶ ኣቲን ባኣሌስ

\par }{\QB ጎይኒዳ ጊሻስ

\par }{\QC ቆሂዴስ፤ ሃይቂዴስ።


\par }{\Q \VS{2}ሃኢካ ናጋራ ቦላ

\par }{\QB ናጋራ ጉጂዳ፤

\par }{\QB ባንታ ጪንጫቴꬃን ሚስሌታ

\par }{\QC ባስ ጊግሲዳ፤

\par }{\QB ቢራፔ ኤቃ ጾሳታ

\par }{\QB ባንታስ ሜꬊዳ፤

\par }{\QB ሄይቲ ዉሪካ

\par }{\QB ኣሳ ኩሼን ኦሴቲዳይታ፤

\par }{\QB ሃይታ ሃ ኣሳታ ጊሻስ፥

\par }{\QC «ኣስ ያርሾ ሂስቲ ሺሼቴስ፤

\par }{\QC ማራ ሚስሌን ኦሴቲዳ ኤቃ

\par }{\QC ጾሳታ ዬሬቴስ» ጌቴቲዴስ።


\par }{\Q \VS{3}ሄሳ ጋሶን ኢስቲ ዎንታ

\par }{\QB ማላዶ ሻራ ማላ

\par }{\QB ጮ ቲምኢ ጋና፤

\par }{\QB ማላዶ ጻዛ ማላካ ጮ

\par }{\QB ዎꬊ ꬋያና፤

\par }{\QB ዎይኮ ባንጋ ቡኪዛ ባሌፔ

\par }{\QC ጎቴ ጫርኮይ ኤፊዛ

\par }{\QC ሱላ ማላ ጊዳና፤

\par }{\QB ዎይኮ ኬꬃፌ

\par }{\QB ኬዚዲ ቤቲሼ

\par }{\QB ጮ ꬋይዛ ጩዋ ማላ ጊዳና።


\par }{\PP \VS{4}ጎዳይ፥ «ኔና ጊብጼፔ ኬሲዳይ

\par }{\QB ታና ጎዳ ኔ ጾሳ፤

\par }{\QB ኔስ ታፔ ኣቲን

\par }{\QC ሃራ ጾሲ ዴና፤

\par }{\QB ኔና ኣሺዳይ ታፔ ኣቲን

\par }{\QC ሃራ ጾስ ጊዴና።


\par }{\Q \VS{5}ባዞ ቢታን ካꬂኔ ሃꬂ ባይንዳሶን

\par }{\QB ኔና ኢሻልሳ ዎꬃዲስ።


\par }{\Q \VS{6}ጊዶ ኣቲን ታ ሚዚን

\par }{\QB ኢስቲ ካሊዳ፤

\par }{\QB ካሊዲ ኦቶሬቲዳ፤

\par }{\QB ሄሳፌ ጉዬ ታና ባሊዳ።
\XREF{}{{\XO 13:6 }{\XT{ዛሬ 8፡11-17}}}


\par }{\Q \VS{7}ሄሳ ጊሻስ ታኒ ኢስታ ቦላ

\par }{\QB ጋሞ ማላ ያና፤

\par }{\QB ማሄ ማላ ኦጌ ቦላ

\par }{\QB ዛማዳ ኡታና።


\par }{\Q \VS{8}ኢዚ ማራቲ ቦንቄቲዳ ዛርዶ ማላ

\par }{\QB ታ ኢስታ ሾጫናኔ

\par }{\QB ፑዜሬꬃና፤

\par }{\QB ታ ኢስታ ጋሞ ማላ

\par }{\QC ፑዜሬꬃ ሚታና፤

\par }{\QB ዎራ ዶኣ ማላ ዱሴሬꬃና።


\par }{\BB \par }
{\Q \VS{9}«ኢስራኤሌ ዴሬዞ!

\par }{\QB ኔ ታ ቦላ ዴንዲዳ ጊሻሲኔ

\par }{\QB ኔና ማዲዛ ታናራ

\par }{\QB ኔ ኤቄቲዳ ጊሻስ

\par }{\QC ኔ ꬋያና፤


\par }{\Q \VS{10}ኔ ታና፥ ‹ታስ ካዎኔ

\par }{\QB ሃላቃታ ኢማ› ጋዳሳ፤

\par }{\QB ሂስቲን ሃኢ ኔና ኣሻና

\par }{\QC ካዎይ ኣዋን ዲዜ?

\par }{\QB ኔ ካታማታን ዲዛ

\par }{\QB ሃላቃቲ ኡባይ

\par }{\QC ሃኢ ኣዋን ዲዞ?\XREF{}{{\XO 13:10 }{\XT{1ሳሜ 8፡5-6}}}


\par }{\Q \VS{11}ታ ሃንቄታሼ

\par }{\QB ኢንቴስ ካዎ ኢማዲስ፤

\par }{\QB ጊዶ ኣቲን ታኒ ቦሻንካ

\par }{\QC ኢዛ ሻራዲስ።
\XREF{}{{\XO 13:11 }{\XT{1ሳሜ 10፡17-24፤ 15፡26}}}


\par }{\BB \par }
{\Q \VS{12}«ኤፍሬሜ ቆሆይ ዶሬቲዴስ፤

\par }{\QB ኢዛ ናጋራይካ

\par }{\QB ማዝጋቤን ጻፌቲዴስ።


\par }{\Q \VS{13}ሚጻይ ኦይኪዳ ማጫሳ ማላ

\par }{\QB ኢዛ ቦላ ሜቶይ ያና፤

\par }{\QB ኢዚ ጊዲኮ

\par }{\QB ኣꬎ ኤራቴꬂ ባይንዳ

\par }{\QC ኤያ ና፤

\par }{\QB ዬሌቲዛ ዎዴይ ጋኪን

\par }{\QB ባ ኣዬይ ኡሎፔ ዬሌታናስ

\par }{\QC ኮዮንታ ና ማላ።


\par }{\Q \VS{14}ታኒ ኔና

\par }{\QB ዱፎ ዎልቃፌ ኣሻና፤

\par }{\QB ሃይቆፔካ ዎዛና።

\par }{\QB ሃይቆ! ኔ ዎꬊዛ

\par }{\QB ዎልቃይ ኣዋን ዲዜ?

\par }{\QB ዱፎዞ! ኔኒ ኣስ ꬋይሲዛ ዎልቃይ

\par }{\QC ኣዋን ዲዜ?

\par }{\QB ታኒ ኢዛስ ቃꬌቲኬ።\XREF{}{{\XO 13:14 }{\XT{1ቆሮ 15፡55}}}


\par }{\Q \VS{15}ኢዚ ባ ኢሻታ ጊዶን

\par }{\QB ዱሬ ጊዲኮካ

\par }{\QB ጎዳፔ ኪቴቲዳ ጫርኮይ

\par }{\QB ኣርሼይ ሞኪዛ ባጋራ

\par }{\QB ባዞ ቢታፌ ዴንዲዲ ያና።

\par }{\QB ፑልቶይ ቶኣና፤

\par }{\QB ሃꬃ ኦላይካ ሜላና፤

\par }{\QB ኢዛስ ዲዛ ኣልኦ ኣቆታይ

\par }{\QC ሚንጃ ኬꬃፌ ቦንቄታና።


\par }{\Q \VS{16}ሳማሪያ ኣሳይ

\par }{\QB ባንታ ጾሳ ቦላ

\par }{\QB ማካሊዳ ጊሻስ

\par }{\QB ባንታ ቆሆ ቶካና፤

\par }{\QB ማሻንካ ሲፌታና፤

\par }{\QB ቄሪ ናይቲ ቢታ ቦላ

\par }{\QB ዲንጬታና፤

\par }{\QB ቃንꬃራ ዲዛ ማጫሳታ

\par }{\QC ኡሎይ ዳኬታና» ጌስ።




\par }\Chap{14}{\SH ኣሳይ ማሬታና ማላ ኣዋጄቲዳ ኣዋጃ
\par }
{\Q \VerseOne{1}ኢስራኤሌ ዴሬዞ!

\par }{\QB ኢንቴ ኢንቴ ናጋራ ጋሶን

\par }{\QB ኩንዲዳ ጊሻስ

\par }{\QC ጎዳ ኢንቴ ጾሳኮ ሲሚቴ።


\par }{\Q \VS{2}ፓጼꬃ ቃላ ኤኪ

\par }{\QB ጎዳኮ ሲሚዲ፥

\par }{\QB «ኑ ናጋራ ኡባ ኣቶ ጋ፤

\par }{\QB ኑኒ ኑ ዶናፔ ጋላታ

\par }{\QB ሺሻና ማላ

\par }{\QB ኔ ማሮቴꬃን ኑና ኤካ።


\par }{\Q \VS{3}ኣሶሬይ ኑና ኣሼና፤

\par }{\QB ኑኒ ኦላ ፓራታንካ

\par }{\QB ኣማኔቶኮ፤

\par }{\QB ሃይሳፌ ጉዬ ኑኒ

\par }{\QB ኑ ኩሼን ሜꬊዳ

\par }{\QB ኤቃ ጾሳታ፥

\par }{\QC ‹ሃይቲ ኑ ጾሳታ› ጎኮ።

\par }{\QB ማንቆቲ ኔፔ ቃꬌቴꬅ

\par }{\QC ዴሜቴስ» ጊቴ።


\par }{\SH ኦራꬃ ዴኦስ ሂዶታይ ኢሜቲዴስ
\par }
{\PP \VS{4}ጎዳይ፥ «ታ ሃንቆይ

\par }{\QB ኢስታ ቦላፌ ሲሚዳ ጊሻስ

\par }{\QB ታስ ኣማኔቶንታ ኢጺዳ

\par }{\QB ታ ዴራ

\par }{\QC ታ ፓꬃና፤

\par }{\QB ታ ኢስታ ጮ ሜላ ሲቃና።


\par }{\Q \VS{5}ታኒ ኢስራኤሌ ኣሳስ

\par }{\QB ፑሴ ኢራ ማላ ጊዳና፤

\par }{\QB ኢስቲካ ሎኦ ጪሻ ማላ ጪያና፤

\par }{\QB ሊባኖሴ ዚጋ ማላ

\par }{\QB ጻጶ ዬዳና።


\par }{\Q \VS{6}ኢስታ ሃጋይ ዲጫና፤

\par }{\QB ዎጋራ ሚꬃ ማላ

\par }{\QB ኢስቲ ሎኣና፤ ሊባኖሴ ዚጋ ማላ

\par }{\QB ሎኦ ሳዎ ሳዋና።


\par }{\Q \VS{7}ኢስቲ ሲሚዲ

\par }{\QB ታ ኩዋ ጋርሳን ኡታና፤

\par }{\QB ጫሬቻ ካꬃ ማላ

\par }{\QB ኢስቲ ጪሊላና፤

\par }{\QB ዎይኔ ሚꬃ ማላ ኢስቲ ጪያና።

\par }{\QB ኢስታ ሱንꬂ ሊባኖሴ

\par }{\QB ዴሬ ዎይኔ

\par }{\QB ኡሻ ማላ ኡባሶን ኤሬታና።


\par }{\Q \VS{8}ኤፍሬሜ! ታሲኔ ኤቃ ጾሳታስ

\par }{\QB ኣይ ጋይቶቴꬂ ዲዜ?

\par }{\QB ኔ ዎሳ ሲዪዛይኔ

\par }{\QB ኔና ናጊዛይ ታና፤

\par }{\QB ታኒ ኡባ ዎዴ ጪሊሊ ኡቲዳ

\par }{\QC ሚꬃ ማላ፤

\par }{\QB ኔ ኣይፊዛይ

\par }{\QC ታፔ ዴንዲዳይሳና» ጌስ።


\par }{\SH ኩሻ ቃላ
\par }
{\PP \VS{9}ኣꬎ ኤራንቻይ

\par }{\QB ሃ ዮኦታ ኣኬካና።

\par }{\Q ኣኬኪዛዴይ ሃ ዮኦታ ኤራና፤

\par }{\QB ጎዳ ኦጌይ ሱሬ፤

\par }{\QB ጺሎቲ ኢዛን ሄሜቴቴስ።

\par }{\QB ናጋራንቻቲ ጊዲኮ

\par }{\QC ኢዛን ꬉጴቴቴስ።

\par }