\NormalFont\ShortTitle{ኬሳ}

{\MT ኬሳ ማጻፋ

\par }{\IMT ጊዶ ቆፋ

\par }{\IP ኬሳ ማጻፋይ ዮቲዛይሲ ኢስራኤሌ ኣሳይ ኣይሌቴꬃን ዴኢዳ ጊብጼ ቢታፌ ኬዚዳ ሃኖታ ጊሻሳ። ሃይሳ ማጻፋስ ሄꬑ ዋና ዋና ቆፋቲ ዴቴስ።

\par }{\ILI 1. ኢብራዌቲ ኣይሌቴꬃፌ ኬዚዳይሳኔ ሲና ዙማ ኢስቲ ቢዳ ቡሳ ጊሻስ ዮቴስ። (1-13)

\par }{\ILI 2. ጾሲ ባ ኣሳራ ጫቆ ጫቄቲዳይሳ፥ ኢታኔ ሎኦ ሻኪዲ ኤሪሲዛ ዎጋታ፥ ኣሳይ ኣቂዛ ዎጋታኔ ኣማኖ ዎጋታ ኢዚ ኢስታስ ኢሚዳይሳ ዮቴስ። (14-18)

\par }{\ILI 3. ኢስራኤሌ ኣሳስ፥ ቄሴታ ኦሶሲኔ ጾሳስ ጎይኒዛ ጎይኖስ ኢሜቲዳ ዎጋታ ጊሻስ ዮቴስ። (19-40)

\par }{\IP ኡባፌ ኣꬂዲ ሃይሲ ማጻፋይ ጾሲ ኣይሌቴꬃን ዲዛ ባ ኣሳ ኬሲ ሲሚዲ፥ ኢስቲ ሲንꬃፌ ያና ዬሌታስ ሂዶታይ ዲዛ ኣሳ ጊዳና ማላ ኢዚ ኢስታ ዎስቲ ኦꬂዳኮ ዮቴስ።

\par }{\IP ሃ ማጻፋን ዳሪዛ ባጋ ታሪኬዛ ጎዳ ጊዲዲ ሺቂዳ ኣሲ ባ ኣሳ ጊብጼፔ ኬሳና ማላ፥ ጾሲ ዶሪዳ ሙሴ ማጻፋ ጊዶን ዳሮፔ ኤሬቲዳ ሼምፖይ ታሙ ኣዛዞቲ ጻፌቲዳ ናምኡ ታማንꬆ ሼምፖዛ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ኢስራኤሌ ኣሳይ ጊብጼ ኣይሌቴꬃፌ ላኣ ኬስ
{\IOR{1፡1—15፡21}}

\par }{\IOB ጊብጼን ኣይሌቴꬅ
{\IOR{1፡1-22}}

\par }{\IOB ሙሴ ዬሌቴꬂኔ ኢዛ ዲች
{\IOR{2፡1—4፡31}}

\par }{\IOB ሙሴይኔ ኣሮኔይ ፓሮኔ ሲንꬃን
{\IOR{5፡1—11፡10}}

\par }{\IOB ፓዚጋኔ ጊብጼፔ ኬስ
{\IOR{12፡1—15፡21}}

\par }{\IO ዞኦ ኣባፌ ቢዲ ሲና ዙማ ጋካናስ ዲዛ ሃኖታ
{\IOR{15፡22—18፡27}}

\par }{\IO ዎጋኔ ጫቆ ቃላ
{\IOR{19፡1—24፡18}}

\par }{\IO ዱማቲዳ ጋይቶቴꬃ ዱንካኔኔ ጎይኖ ዎጋታ
{\IOR{25፡1—40፡38}}



\par }\ChapOne{1}{\SH ጊብጼ ቢታን ኢስራኤሌ ናይታ ቦላ ጋኪዳ ናቆኔ ቆሆ
\par }
{\PP \VerseOne{1}ባሶ ኣሳ ኡባ ኤኪ ያቆቤራ ጊብጼ ቢዳ ያቆቤ ናይታ ሱንꬂ ሃይሳፌ ካሊ ጻፌቲዴስ።
\XREF{}{{\XO 1:1 }{\XT{ሜꬌ 46፡8-27}}}

\VS{2}ኢስቲካ ኦሮቤሌ፥ ሲሞና፥ ሌዌ፥ ዩሁዳ፥

\VS{3}ዪሳኮሬ፥ ዛቢሎኔ፥ ቢኒያሜ፥

\VS{4}ዳኔ፥ ኒፍታሌሜ፥ ጋዴኔ ኣሴሬ።

\VS{5}ያቆቤ ዜሬꬃቲ ሙሌራ ላፑን ታማ፤ ዮሴፌይ ካሴቲዲ ጊብጼ ቢዲ ሄን ዴስ።
\FTNT{*}{{\FR 1:5 }{\FT{ላፑን ታማ (ሜꬌ 46፡26-27) ጊዛይሳ ሃይቆ ኣባን ቤቲዳ ማጻፋኒኔ ላፑን ታሙ ኤራንቻታ ቢርሼꬃን፥ «ላፑን ታማኔ ኢቻሻ» ጌስ። (ሃዋ 7፡14 ቤኣ)}}}

\VS{6}ዮሴፌይ፥ ኢዛ ኢሻቲኔ ሄ ዬሌታይ ዉሪካ ሃይቂዴስ፤

\VS{7}ጊዶ ኣቲን ኢስራኤሌ ዜሬꬃቲ ዬሌቲዲ ኬሂ ዳሪዳ፤ ሄ ቢታ ኩማና ጋካናስ ኢስቲ ኬሂ ጮራቲዳ።
\XREF{}{{\XO 1:7 }{\XT{ሃዋ 7፡17}}}


\par }{\PP \VS{8}ሄሳፌ ጉዬ ዮሴፌ ኤሮንታ ኦራꬃ ካዎይ ጊብጼ ቢታን ዴንዲዴስ።
\XREF{}{{\XO 1:8 }{\XT{ሃዋ 7፡18}}}

\VS{9}ኢዚ ባ ኣሳ፥ «ቤኢቴ፤ ሃይቲ ኢስራኤሌ ኣሳይ ኑፔ ኬሂ ዳሪዳኔ ዎልቃሚዳ።

\VS{10}ሃ ዪቴ፥ ኣኔ ኑኒ ኢስታ ሂላን ኦይኮስ፤ ሂስቶንታ ኣጊኮ ኢስቲ ካሴፔ ጌዴ ዳሪ ዳሪ ባና። ጌሊ ጊዳ ኦላይ ዴንዲኮ ኢስቲ ኑ ሞርኬታራ ጋጊዲ ኑና ኦላናኔ ቢታ ዬጊዲ ባና» ጊዴስ።
\XREF{}{{\XO 1:10 }{\XT{ሃዋ 7፡19}}}

\VS{11}ሄሳ ጊሻስ ዴጾ ኦሶን ኢስታ ቱጋሳና ማላ ኢስታ ቦላ ሃላቃታ ዶሪዳ። ኢስቲካ ካዎስ ፒቶሜኔ ኤራሚሴ ጌቴቲዛ ዱማ ዱማ ሚንጃ ሚሻታ ዎꬂዛ ካታማታ ኬጺዳ።

\VS{12}ጊዶ ኣቲን ጊብጼ ኣሳይ ኢስታ ኬሂ ዋዪሲዳ ዎዴ ኢስቲ ጉጄቲ ጉጄቲ ዬሌቲዳኔ ቢታ ጋኪዳ። ሄሳ ጊሻስ ጊብጼ ኣሳይ ኢስራኤሌ ናይታ ኢጺዴስ።

\VS{13}ሄሳ ጊሻስ ኢስታ ዳሮ ዳቡርሲዛ ኦሶን ዋዪሲዳ።

\VS{14}ዎልቃማ ኦሶን፥ ሲሚንቶኒኔ ጹቤ ሜꬎን፥ ቃሴ ጎሼ ጎይሶን፥ ኢስታ ዱሳን ኡንኤꬂዳ፤ ዳቡርሲዛ ኦሶ ኡባ ቃꬌታይ ባይንዳ ኢስታ ኦሲሲዳ።


\par }{\PP \VS{15}ጊብጼ ካዎይ ኢብራዌ ማጫሳታ ዬሊሲዛ ሲፖሮኔ ፑሆ ጌቴቲዛ ናምኡ ማጫሳታስ፥

\VS{16}«ኢብራዌ ማጫሳቲ ዬሊዛ ዎዴ ኢንቴ ዬሊሲሺን ዬሌቲዳይሲ ኣቱማ ና ጊዲኮ ዎꬊቴ፤ ጊዶ ኣቲን ማጫ ና ጊዲኮ ዎꬎፒቴ»

\VS{17}ጊዶ ኣቲን ዬሊሲዛይቲ ጾሳስ ባቢዲ ጊብጼ ካዎይ ኢስታ ኣዛዚዳ ማላ ኦꬂቤቴና፤ ዎꬎንታ ኣቱማ ናይታ ፓጻ ኣጊዳ።

\VS{18}ሄሳፌ ጉዬ ጊብጼ ካዎይ ሄ ዬሊሲዛይታ ጼይጊዲ፥ «ኢንቴ ኣይስ ሃይሳꬆ ኦꬂዴቲ? ኣቱማ ናይታ ኣይስ ፓጻ ኣጊዴቲ?» ጊ ኦይቺዴስ።

\VS{19}ዬሊሲዛይቲ ዛሪዲ፥ «ኢብራዌ ማጫሳቲ ጊብጼ ማጫሳታ ማላ ጊዴቴና፤ ኢስቲ ሚኖ ጊዲዳ ጊሻስ ዬሊሲዛይቲ ጋካናፔ ሲንꬃቲዲ ዬሊቼቴስ» ጊዳ።

\VS{20}ሄሳ ጊሻስ ጾሲ ዬሊሲዛይታስ ኪዪዴስ። ኣሳ ቆዳይካ ጉጄቲ ጉጄቲ ቢዲ ካሴይሳፌ ጌዴ ዳሪዴሲኔ ሚኒዴስ።

\VS{21}ቃሴ ዬሊሲዛይቲ ጾሳስ ባቢዳ ጊሻስ ጾሲ ኢስታስ ዬሎ ኢሚ ኣንጂዴስ።

\VS{22}ሄሳፌ ጉዬ ካዎይ ባ ኣሳ ኡባ፥ «ኢብራዌታፔ ዬሌቲዛ ኣዴ ና ኡባ ናይሌ ጌቴቲዛ ሻፋ ሃꬃን ኦሊቴ፤ ጊዶ ኣቲን ማጫ ናይ ዬሌቲኮ ፓጻ ኣጊቴ» ጊዲ ኣዛዚዴስ።
\XREF{}{{\XO 1:22 }{\XT{ሃዋ 7፡19}}}




\par }\Chap{2}{\SH ሙሴ ዬሌቴꬅ
\par }
{\PP \VerseOne{1}ሄ ዎዴ ኢሲ ሌዌ ቆሞ ጊዲዳ ኣዴይ ሌዌ ማጫ ናዮ ማቾ ኤኪዴስ፤

\VS{2}ኢዛ ቃንꬃታዳ ኣዴ ና ዬላዱስ። ናዚካ ማላ ሎኦ ና ጊዲዳይሳ ቤያዳ ሄꬑ ኣጊና ቆታዱስ።
\XREF{}{{\XO 2:2 }{\XT{ሃዋ 7፡20፤ ኢብ 11፡23}}}

\VS{3}ጊዶ ኣቲን ኢዛ ሄሳፌ ዳሮ ቆታናስ ዳንዳዮንታይሳ ኤራዳ፥ ሻጫፌ ኬሼ ኢዛስ ዳዳዳ ሺዳን ሜሻዳ፥ ናዛ ኢዛ ጊዶን ዎꬃዳ ናይሌ ሻፋ ዶናን ዱሬሳ
\FTNT{*}{{\FR 2:3 }{\FQA{ዱሬሳ፡
}}{\FT{ዱሬሳ ጌቴቲዛይሲ ኢሲ ኢሲ ባጋ ጋሞꬆ ቃላን ሃልካሻ ጌቴቴስ።
}}} ጌቴቲዛ ማታ ጊዶን ዎꬃዱስ።

\VS{4}ኢዛ ሚቼያ ኢዛ ቦላ ኣዚ ሃናናኮ ቤያናስ ሃሆን ኤቃዳ ጼላዉስ።


\par }{\PP \VS{5}ጊብጼ ካዎ ናያ ቦላ ሜጬታናስ ናይሌ ሻፋ ዎꬋዱስ፤ ኢዚ ማጫ ኣይሌቲካ ሃꬃ ዶናን ያኔ ሃ ሄሜቴቴስ፤ ኢዛ ኬሼዛ ዱሬሳ ጌቴቲዛ ማታ ጊዶን ቤያዳ፥ ባዳ ኤካዳ ያና ማላ ባ ኣይሌዮ ኪታዱስ፤

\VS{6}ኬሼዛ ዶያዳ ሄ ጉꬃ ናዛ ቤያዱስ። ኢዚ ዬኪዛ ጊሻስ ኢዛስ ቃꬌታዳ፥ «ሃይሲ ኢብራዌታ ጉꬃ ናይታፔ ኢሳ ጊዶንታ ኣጌና» ጋዱስ።


\par }{\PP \VS{7}ሄ ዎዴ ኢዛ ሚቼያ ካዋ ናዮ፥ «ኔስ ሃ ናዛ ꬋንꬃናስ ኢብራዌታፔ ኢሲ ማጫስ ኤሃናስ ቦ?» ጋዳ ኦይቻዱስ።

\VS{8}ሂስቲን ኢዛ፥ «ኤ፥ ባ» ጋዱስ። ናያ ባዳ ሄ ናዛ ኣዮ ኤሃዱስ።

\VS{9}ካዎዛ ናያ ሄ ማጫሳዮ፥ «ሃይሳ ናዛ ኤፋዳ ታስ ꬋንꬃሻ፤ ታኒ ኔስ ዳሞዛ ቃንጻና» ጋዱስ። ማጫሳያ ናዛ ኤፋዳ ꬋንꬃ ዲቻዱስ።

\VS{10}ናዚ ዲጪን ካዎ ናይኮ ኢዛ ኤሂን ኢዚ ኢዚስ ና ጊዲዴስ፤ «ታኒ ኢዛ ሃꬃፌ ኬሳዲስ» ጋዳ ኢዛ ሙሴ ጋ ሱንꬃዱስ።\FTNT{†}{{\FR 2:10 }{\FT{ሙሴ ጉሲ ኢብራዌታ ቃላራ፥ «ኬሶ» ጉሳ።
}}}


\par }{\SH ሙሴይ ሚዲያሜ ቢታ ቤቴ ቡስ
\par }
{\R (ሃዋ 7፡21)

\par }{\PP \VS{11}ሙሴይ ዲጪዲ ጊታ ጊዲዲ ኢሲ ጋላስ ባ ኣሳይ ዲዛሶ ቢዲ ኢስቲ ዴጾ ኦሶ ኦꬂሺን ቤኢዴስ። ኢሲ ጊብጼ ቢታ ኣሲ ኢዛ ኣሳታ ኢብራዌታፔ ኢሳ ዋꬊሺን ቤኢዴስ።
\XREF{}{{\XO 2:11 }{\XT{ኢብ 11፡24}}}

\VS{12}ኢዚ ያኔ ሃ ጼሊን ኦኒካ ባይንዳይሳ ቤኢዲ ሄ ጊብጼ ኣዴዛ ዎꬊዲ ኣጬ ጊዶን ካሺ ቆቲዴስ።

\VS{13}ዎንቴꬃ ጋላስ ኬዚዲ ናምኡ ኢብራዌቲ ባ ጋርሳን ዋꬌቲዛይታ ቤኢዴስ። ቆሂዛይሳ ኢዚ፥ «ኔኒ ኔ ኣስ ጊዲዳ ኢብራዌዛ ኣይስ ዋꬋይ?» ጊ ኦይቺዴስ።

\VS{14}ሄ ኣዴዚካ፥ «ኔና ኑ ቦላ ጎዳኔ ዳና ሂስቲዳይ ኦኔ? ኔኒ ጊብጼ ኣዴዛ ዎꬊዳይሳ ማላ ታናካ ዎꬋና ቆፓይ?» ጊን ሙሴይ፥ «ታኒ ኦꬂዳይሲ ኤሬቲቺዴስ» ጊ ባቢዴስ።
\XREF{}{{\XO 2:14 }{\XT{ሃዋ 7፡23-28}}}


\par }{\PP \VS{15}ካዎዚ ሄሳ ሲዪዲ ሙሴ ዎꬋናስ ኮዪዴስ፤ ጊዶ ኣቲን ሙሴይ ካዋፔ ቤቲዲ ሚዲያሜ ቢታን ዳናስ ቢዲ ኢሲ ሃꬃ ኦላ ዶናን ኡቲዴስ።
\XREF{}{{\XO 2:15 }{\XT{ሃዋ 7፡29፤ ኢብ 11፡27}}}

\VS{16}ሄ ዎዴ ኢሲ ሚዲያሜ ቄሴስ ላፑን ማጫ ናይቲ ዴቴስ፤ ኢስቲ ሄ ሃꬃ ኦላኮ ባ ኣዋ ዶርሳታ ሃꬅ ኡሻናስ ዪዲ ጎንጌን ሃꬅ ዱቂ ኩንꬂዳ።

\VS{17}ሄሚዛይቲ ዪዲ ማጫ ናይታ ጎዲዳ፤ ጊዶ ኣቲን ሙሴይ ዴንዲ ኤቂዲ ኢስታ ኣሺዴሲኔ ኢስታ ዶርሳታ ሃꬅ ኡሺዴስ።

\VS{18}ኢስቲ ባ ኣዋ ዮቶሬኮ
\FTNT{‡}{{\FR 2:18 }{\FT{ኤራጉኤሌይ ሙሴ ቦሎ ጊዲሺን ኢዛስ ሃራ ሱንꬃይ ዮቶሬ ጌቴቴስ።
}}} ቢን ኢዚ፥ «ሃች ዋኒ ኤሶን ዪዴቲ?» ጊ ኦይቺዴስ።

\VS{19}ኢስቲ ዛሪዲ፥ «ኢሲ ጊብጼ ቢታ ኣዴ ዳይሲ ኑና ሜሄ ሄሚዛይታፔ ኣሺዴስ፤ ቃሴካ ኑስ ሃꬄካ ዱቂዲ ኑ ዶርሳታካ ኡሺዴስ» ጊዳ።

\VS{20}ሂስቲን ኢዚ ባ ማጫ ናይታ፥ «ሃኢ ኢዚ ኣዋን ዲዜ? ኢንቴ ሄ ኣዴዛ ኣይስ ሄን ኣጊዴቲ? ኣኔ ኢዛ ጼይጊቴ፤ ዪዲ ካꬅ ሞ» ጊዴስ።

\VS{21}ሙሴይካ ሄ ኣዴዛራ ሄን ዳናስ ዶሲዴስ፤ ኣዴዚካ ባ ናዮ ጺፖሮ ሙሴስ ማቾ ሂስቲ ኢሚዴስ።

\VS{22}ጺፖራ ኣዴ ና ዬሊን ሙሴይ ናዛ፥ «ታኒ ኣሳ ቢታን ቤቴ ኣሳ» ጊሼ ጌርሾሜ ጊ ሱንꬂዴስ።\FTNT{§}{{\FR 2:22 }{\FT{ጌርሾሜ ጉሲ ኢብራዌታ ቃላራ፥ «ቤቴ ኣስ» ጉሳ።
}}}


\par }{\PP \VS{23}ሙሴይ ሚዲያሜ ቢታን ዲዛ ዳሮ ላይꬃታ ጋርሳን ጊብጼ ካዎይ ሃይቂዴስ። ኢስራኤሌ ኣሳይ ባ ኣይሌቴꬃፌ ዴንዲዳይሳን ኦሊዳኔ ዋሲዳ፤ ኣይሌቴꬃ ዋዬይ ዳሪን ኢስቲ ዋሲዳ ዋሶይ ፑዴ ጾሳኮ ጋኪዴስ።

\VS{24}ጾሲ ኢስታ ኦሌዛኔ ኢስታ ዋሶዛ ሲዪዲ ኢዚ ኣብራሃሜራ፥ ዪሳቃራኔ ያቆቤራ ጫቂዳ ጫቆ ቃላ ዩሺ ቆፒዴስ።
\XREF{}{{\XO 2:24 }{\XT{ሜꬌ 15፡13-14}}}

\VS{25}ሄሳ ጊሻስ ጾሲ ኢስራኤሌ ናይታ ጼሊዲ ኢስታ ሃኖቴꬅ ቆፒዴስ።




\par }\Chap{3}{\SH ሙሴ ጼይጌቴꬅ
\par }
{\PP \VerseOne{1}ሙሴይ ሚዲያሜ ቢታ ቄሴ፥ ባ ቦሎ ዮቶሬ ዶርሳታ ሄሜስ፤ ኢዚ ዶርሳታ ላጊ ኤኪ ቢዲ ባዞ ቢታ ጋጻ ጋካናስ ኤፊዲ ሲና ጌቴቲዛ ጾሳ ዙማኮ ጋኪዴስ።
\FTNT{*}{{\FR 3:1 }{\FT{ሲና ጌቴቲዛይሲ ሃራሶሆን ኮሬቤ ጌቴቲ ጼይጌቴስ።
}}}

\VS{2}ሄን ጾሳ ኪታንቻይ ቄሪ ዎራ ጊዶን ኤጺዛ ታማ ላጮ ጊዶን ኢዛስ ቤቲዴስ፤ ዎራ ጊዶን ታማ ላጮይ ዲኮካ ታማይ ዎራ ሞንታይሳ ሙሴይ ቤኢዴስ።

\VS{3}ሄሳ ጊሻስ ሙሴይ፥ «ታኒ ጌዴ ባዳ ኣይስ ዎራይ ታማን ሜቴቶንታኮ ሃይሳ ኦራꬃ ሚሽ ኣኔ ቤያይስ» ጊ ቆፒዴስ።


\par }{\PP \VS{4}ኢዚ ቤያናስ ጌዴ ቢሺን ጾሲ ቤኢዲ ዎራ ጊዶን ዲሼ ኢዛ፥ «ሙሴ! ሙሴ!» ጊ ጼይጊዴስ። ሙሴይካ፥ «ዬ!» ጊ ኮዪዴስ።

\VS{5}ጾሲ ኢዛ፥ «ሃ ሺቆፓ፤ ኔኒ ኤቂዳሶይ ጌሽ ጊዲዳ ጊሻስ ኔ ቶሆን ዲዛ ጫማ ኬሳ» ጊዴስ።

\VS{6}ቃሴካ ጾሳይ ኢዛ፥ «ታኒ ኔ ኣዋታ ኣብራሃሜ፥ ዪሳቃኔ ያቆቤ ጾሳ» ጊዴስ። ሂስቲን ሙሴይ ጾሳ ጼላናስ ባቢዳ ጊሻስ ባ ኣይፌሶ ካሚዴስ።


\par }{\PP \VS{7}ቃሴካ ጎዳይ፥ «ታኒ ጊብጼ ቢታን ታ ኣሳይ ዋዪዛ ዋዬ ሎኤꬃ ቤያዳ፥ ኢስቲ ባ ጎዳታፔ ዴንዲዳይሳን ዋሲዛ ዋሶ ሲያዲሲኔ ኢስታ ዋዬ ኤራዲስ።

\VS{8}ሄሳ ጊሻስ ታኒ ኢስታ ጊብጼ ቢታ ኣሳታ ኩሼፔ ኣሻናሲኔ ሄ ቢታፌ ኢስታ ኬሳዳ፥ ኣሆኔ ሎኦ ቢታ ኤፋናስ ሃ ዱጌ ዎꬋዲስ። ሄ ቢታይ ማꬂኔ ኤሲ ጎጊዛ ቢታ፤ ሃኢ ሄ ቢታን ካናኔቲ፥ ሂቴቲ፥ ኣሞሬቲ፥ ፓሪዜቲ፥ ሂዌቲኔ ያቡሴታ ጌቴቲዛ ኣሳቲ ዴቴስ።

\VS{9}ሃኢ ኢስራኤሌ ናይታ ዋሶይ ታኮ ጋኪዴስ፤ ጊብጼ ቢታ ኣሳቲ ኢስታ ቆሂዛ ቆሆካ ታ ቤያዲስ፤

\VS{10}ሄሳ ጊሻስ ሃኢ ባ፤ ታ ኣሳታ፥ ኢስራኤሌ ናይታ ጊብጼፔ ኬሳና ማላ፥ ጊብጼ ካዎዛኮ ታኒ ኔና ኪታይስ» ጊዴስ።


\par }{\PP \VS{11}ጊዶ ኣቲን ሙሴይ ጾሳስ፥ «ካዎዛኮ ባናሲኔ ኢስራኤሌ ናይታ ጊብጼፔ ኬሳናስ ታኒ ኦኔ?» ጊዴስ።


\par }{\PP \VS{12}ጾሲካ ኢዛ፥ «ታኒ ኔናራ ጊዳና፤ ቃሴ ታኒ ኔና ኪቲዳይሳስ ማላታይ ሃይሳ፤ ኔኒ ሄ ኣሳ ጊብጼፔ ኬሲዳ ዎዴ ሃይሳ ዙማ ቦላን ኢንቴ ታስ ጾሳስ ጎይናና» ጊዴስ።


\par }{\PP \VS{13}ሙሴይ ጾሳስ፥ «ጊዶ ኣቲን ታኒ ኢስራኤሌ ናይታኮ ባዳ ኢስታስ፥ ‹ኢንቴ ኣዋታ ጾሲ ታና ኢንቴኮ ኪቲዴስ› ጊኮ፥ ኢስቲ ታና፥ ‹ኢዛ ሱንꬂ ኦኔ?› ጊ ኦይቺኮ ሄ ዎዴ ታኒ ኢስታስ ኣይ ጋ ዮታኔ?» ጊዴስ።
\XREF{}{{\XO 3:13 }{\XT{ኬሳ 6፡2-3}}}


\par }{\PP \VS{14}ጾሲካ ሙሴስ፥ « ‹ታኒ ታናኮ፤ ሄሳ ጊሻስ ካሴካ ሃኢካ ዲዛ ጾሲ ታና ኢንቴኮ ኪቲዴስ› ጋዳ ዮታ» ጊዴስ።
\XREF{}{{\XO 3:14 }{\XT{ዮሃ 8፡58፤ ኢብ 13፡8፤ ኣጁ 1፡4፥8}}}


\par }{\PP \VS{15}ቃሴ ጾሲ ሙሴስ፥ «ኔኒ ኢስራኤሌ ናይታስ፥ ‹ጎዳይ ኢንቴ ኣዋታ ኣብራሃሜ፥ ዪሳቃኔ፥ ያቆቤ ጾሲ ኢዚ ታና ኢንቴኮ ኪቲዴስ› ጋ ዮታ፤ ሃይሲ ዬሌታፔ ዬሌታ ጋካናስ ታኒ ኤሬቲዛ ታ ሱንꬃ።


\par }{\PP \VS{16}«ሄ ባዳ ኢስራኤሌ ጪማታ ሺሻዳ ጎዳ ኢንቴ ኣዋታ ኣብራሃሜ፥ ዪሳቃኔ ያቆቤ ጾሲ ታስ ቆንጪዲ፥ ‹ታኒ ኢንቴኮ ያዲስ፤ ጊብጼን ኢንቴ ቦላ ኣዚ ኦሴቲዳኮ ታኒ ቤያዲስ።

\VS{17}ታኒ ኢንቴና ጊብጼ ቢታ ዋዬፔ ኬሳዳ ፑዴ ማꬂኔ ኤሲ ጎጊዛ ካናኔታ፥ ሂቴታ፥ ኣሞሬታ፥ ፓሪዜታ፥ ሂዌታኔ ያቡሴታ ቢታ ኤፋና ጋዲስ› ጊዴስ» ጋዳ ዮታ።


\par }{\PP \VS{18}«ኢስራኤሌ ጪማቲ ኔ ቃላ ሲያና፤ ሄሳፌ ጉዬ ኔኒኔ ሄ ጪማቲ ጊብጼ ካዎዛኮ ቢዲ ኢዛስ፥ ‹ጎዳ ኢብራዌታ ጾሳይ ኑስ ቆንጪዴስ። ሃኢ ኑኒ ሄꬑ ጋላሳ ኦጌ ባዞ ቢዲ ጎዳስ ኑ ጾሳስ ያርሾ ያርሻና ማላ ኑና ዬዳ› ጊቴ።

\VS{19}ጊዶ ኣቲን ታ ዎልቃራ ዬዲሶንታ ዲሺን ጊብጼ ካዎይ ኢንቴና ዬዶንታይሳ ታኒ ኤራይስ።

\VS{20}ሄሳ ጊሻስ ታኒ ታ ኩሼ ዬዳዳ ኢስታ ጊዶን ታኒ ኦꬂዛ ታ ማላታታ ኡባን ጊብጼ ኣሳ ሾጫና። ሄሳፌ ጉዬ ኢዚ ኢንቴና ዬዳና።


\par }{\PP \VS{21}«ኢንቴ ኬኢዛ ዎዴ ጊብጼ ኣሳይ ኢንቴስ ኪያና ማላ ታ ኦꬃና ጊሻስ ኬኢሼ ሜላ ኩሼ ኬኤኬታ።
\XREF{}{{\XO 3:21 }{\XT{ኬሳ 12፡35-36}}}

\VS{22}ኢብራዌ ማጫሳቲ ዉሪ ባ ጉታ ጊብጼ ማጫሳታኔ ባ ሶን ዲዛ ጊብጼ ማጫሳታ ኦናኮካ ጊዲን ቢዲ ቢራ፥ ዎርቃኔ ኣዴ ናይቲኔ ማጫ ናይቲ ማይኣና ማይኦታ፥ ‹ኢሚቴ› ጊ ኦይቻና። ሄሳꬆ ኦꬂዲ ኢንቴ ጊብጼ ኣሳ ኣቆ ኡባ ቡሪ ኤኪዲ ኬዛና» ጊዴስ።




\par }\Chap{4}{\SH ጾሲ ሙሴስ ኢሚዳ ጊታ ዎልቃ
\par }
{\PP \VerseOne{1}ሙሴይካ ጎዳስ፥ «ኢስቲ ታና ኣማኖንታ ኢጺኮ ዎይኮ ታኒ ዮቲዛይሳ ሲዮንታ ኢጺዲ፥ ‹ጎዳይ ኔስ ቆንጪቤና› ጊኮ ታ ዋኖ?» ጊዴስ።


\par }{\PP \VS{2}ጎዳይ ኢዛ፥ «ሄሲ ኔ ኩሼን ዲዛይ ኣዜ?» ጊ ኦይቺዴስ።

\par }{\PP ኢዚካ፥ «ጉፌኮ» ጊዴስ።


\par }{\PP \VS{3}ጎዳይካ ኢዛ፥ «ኣኔ ኢዛ ጋዴን ዬጋ» ጊዴስ። ሙሴይ ሄ ጉፌዛ ጋዴን ዬጊን ሾሽ ጊዲዴስ፤ ሂስቲን ሙሴይ ኢዛፔ ዎጺ ኪቺዴስ።

\VS{4}ሄሳፌ ጉዬ ጎዳይ ኢዛ፥ «ኔ ኩሼ ዬዳዳ ሾሻ ጎይና ኦይካ» ጊዴስ። ሙሴይ ዬዲዲ ሾሻ ጎይና ኦይኪን ሾሻዚ ኢዛ ኩሼን ሲሚዲ ጉፌ ጊዲዴስ።

\VS{5}ጎዳይ፥ «ሃይሲ ሃኒዳይሲ ኔ ኣዋታ ኣብራሃሜ፥ ዪሳቃኔ ያቆቤ ጾሲ ኔስ ቆንጪዳይሳ ኢስቲ ኣማናና ማላሳ» ጊዴስ።


\par }{\PP \VS{6}ቃሴካ ጎዳይ ኢዛ፥ «ኔ ኩሼ ኔ ሾጳ ጊዶ ጌልꬃ» ጊን ሙሴይ ባ ኩሼ ባ ሾጳ ጊዶ ጌልꬂዴስ፤ ኢዚ ባ ኩሼዛ ሾጳፌ ኬሲዛ ዎዴ ኩሼዚ ቃራቲዲ ሻቻ ማላ ቦጺዴስ።

\VS{7}ጎዳይ ኢዛ፥ «ኔ ኩሼ ኔ ሾጳ ጊዶ ዛራ ጌልꬃ» ጊዴስ። ሂስቲን ሙሴይ ባ ኩሼ ባ ሾጳ ጊዶ ዛሪ ጌልꬂ ኬሲዛ ዎዴ ኢዛ ኩሼይ ሲሚዲ ሃንኮ ቦላ ማላ ጊዲዴስ።


\par }{\PP \VS{8}ቃሴካ ጎዳይ ኢዛስ፥ «ኢስቲ ኔና ኣማኖንታ ኣጊኮ ኮይሮ ማላታ ኣማኖንታ ኢጺኮ፥ ናምኣንꬆዛ ኣማናና።

\VS{9}ጊዶ ኣቲን ኢስቲ ጾሲ ኦꬂዛ ሃ ናምኡ ማላታታ ኣማኖንታ ኣጊኮ ዎይኮ ኔኒ ዮቲዛይሳ ሲዮንታ ኢጺኮ፥ ናይሌ ሻፋፔ ሃꬅ ዱቃ ኤካዳ ቢታ ቦላ ጉሳ፤ ኔኒ ሻፋፔ ኤኪዳ ሃꬂ ቢታ ቦላ ሱꬅ ጊዳና» ጊዴስ።


\par }{\PP \VS{10}ጊዶ ኣቲን ሙሴይ ጎዳስ፥ «ኣቤት ጎዶ! ታኒ ሃይሳፌ ካሴካ፥ ዎይኮ ኔኒ ኔ ኣይሌዛስ ታስ ዮቶሶፔ ሃ ሲሚንካ ታኒ ሎኤꬃ ሃሳያናስ ዳንዳዮንታ ኣስ ጊዲኪና?» ጊዴስ።

\VS{11}ጎዳይ ኢዛስ፥ «ኣሳስ ዶና ሜꬊዳይ ኦኔ? ኣስ ዱዴ፥ ዎይኮ ቱሌ ኦꬂዛይ ኦኔ? ጼላኔ ቆቄ ኦꬂዛይ ኦኔ? ታና ጎዳ ጊዲኪና?

\VS{12}ኔኒ ሃኢ ባ፤ ኔ ሃሳያና ማላ ታ ኔናራ ጊዳናኔ ኔና ማዳና፤ ኔኒ ዮታናይሳካ ታ ኔና ታማርሳና» ጊዴስ።


\par }{\PP \VS{13}ጊዶ ኣቲን ሙሴይ ጎዳ፥ «ኣቤት ጎዶ! ሃይሳ ኦꬃናስ ሃራ ኣስ ኪታርኪ!» ጊዴስ።

\VS{14}ሄሳፌ ጉዬ ጎዳይ ሙሴ ቦላ ኬሂ ሃንቄቲዲ ኢዛ፥ «ሌዌ ባጋፌ ጊዲዳ ኔ ኢሻ ኣሮኔይ ዴስ ጊዴኔ? ኢዚ ሎኦ ሃሳያና ዳንዳይዛይሳ ታኒ ኤራይስ፤ ሃኢ ኢዚ ኔናራ ጋጋናስ ዪሼ ኦጌ ቦላን ዴስ፤ ኢዚ ኔና ቤኢዲ ኡፋዬታና።

\VS{15}ኔኒ ኢዛስ ዮታ፤ ኢዚ ዮታና ቃላካ ኔ ኢዛ ኤሪሳ፤ ታኒ ኢንቴና ናምኣታካ ሃሳያን ማዳናኔ ኢንቴ ኦꬃናይሳ ታማርሳና።

\VS{16}ኢዚ ኣሳስ ኔ ጊሻስ ዮታና፤ ሄሲካ ኢዚ ኔስ ኔ ዶና ማላ ጊዲን ኔ ኢዛስ ሃሳይዛ ጾሳ ማላ ጊዳና ጉሳ።

\VS{17}ማላታታ ኢዛን ኦꬃናስ ኔኒ ሃይሳ ጉፌዛ ኤካ» ጊዴስ።


\par }{\SH ጊብጼ ሙሴ ሲሞ
\par }
{\PP \VS{18}ሄሳፌ ጉዬ ሙሴይ ባ ቦሎ፥ ዮቶሬኮ ሲሚ ቢዲ፥ «ሃኖ ጋካናስ ኣሳይ ፓጻ ዲዛኮ ቤያናስ ታኒ ጉዬ ታ ኣሳኮ ጊብጼ ቦ?» ጊዴስ። ዮቶሬይካ ሙሴ፥ «ኤ ባ፤ ሳሮን ጋካ» ጊዴስ።


\par }{\PP \VS{19}ሙሴይ ሚዲያሜ ቢታን ዲሺን ጎዳይ ኢዛ፥ «ኔና ዎꬋናስ ኮዪዳ ኣሳቲ ዉሪ ሃይቂዳ ጊሻስ ጉዬ ጊብጼ ቢታ ሲማ ባ» ጊዴስ።

\VS{20}ሙሴይ ባ ማቺዮኔ ባ ኣቱማ ናይታ ሃሬ ቶጊሲ ኤኪዲ ጉዬ ጊብጼ ሲሚሼ ጾሳ ጉፌ ኦይኪ ቢዴስ።


\par }{\PP \VS{21}ጎዳይ ሙሴ፥ «ኔኒ ጊብጼ ሲማዳ ቢዛ ዎዴ ታኒ ኔስ ኢሚዳ ዎልቃን ኔኒ ኦꬃና ማላታታ ኡባ ጊብጼ ካዎ ፓሮኔ ሲንꬃን ኔኒ ኦꬃናይሳ ባሎፓ። ሂስቲንካ ኢዚ ኣሳ ዬዶንታ ማላ ታኒ ኢዛ ዎዚና ሙሚሳና።

\VS{22}ሄ ዎዴ ታኒ ጎዳይ ጊዛይሳ ካዋስ፡ ኢስራኤሌይ ታስ ባይራ ና፤

\VS{23}ታ ናዚ ታስ ጎይናናስ ኔ ዬዳና ማላ ታኒ ኔስ ዮታዲስ ሺን ኔኒ ኢዛ ዬዶንታ ኢጻዳሳ፤ ሄሳ ጊሻስ፥ ‹ታኒ ኔስ ባይራ ናዛ ዎꬋና› ጊዴስ ጋዳ ዮታ» ጊዴስ።


\par }{\PP \VS{24}ኦጌ ቦላ ኢማꬂ ሼምፒዛሶን ጎዳይ ሙሴራ ጋጊዲ ኢዛ ዎꬋናስ ኮዪዴስ።

\VS{25}ኢዛ ማቺያ ጺፖራይ ቃራ ሹች ኤካዳ ባ ናዛ ቃጻራዱስ። ቃጻራዳ ሄ ሹርቴዛ ሙሴ ቶሆ ቦቻዳ ሙሴ፥ «ኔኒ ታስ ቱሙ ሱꬃ ሚሺራ» ጋዱስ።
\FTNT{*}{{\FR 4:25 }{\FT{ሱꬃ ሚሺራ ጊዛይሲ ሙሴ ማቻ ሙሴይ ሃይቆንታ ማላ ናዛ ቃጻሪዳ ሱꬃን ሙሴ ቦቺን ሙሴይ ሃይቆፔ ኣቲዳይሳ ቤሴስ።
}}}

\VS{26}ሄሳ ጊሻስ ጎዳይ ኢዛ ዎꬎንታ ኣጊዴስ። ሄ ዎዴ ቃጻራ ጋሶን ኢዛስ፥ «ኔኒ ታስ ሱꬃ ሚሺራ» ጋዱስ።


\par }{\PP \VS{27}ጎዳይ ኣሮኔ፥ «ኔኒ ሙሴራ ጋጋናስ ባዞ ባ» ጊን ኢዚ ቢዲ ሙሴራ ጾሳ ዙማ ቦላ ጋጊዲ ኢዛ ዬሪዴስ።

\VS{28}ሄሳፌ ጉዬ ሙሴይ ጎዳይ ባ ቦላ ኪቲዳ ቃላ ኡባ ቃሴካ ኦꬃና ማላ ባና ኣዛዚዳ ማላታታ ኡባ ኣሮኔስ ዮቲዴስ።

\VS{29}ሙሴይኔ ኣሮኔይ ቢዲ ኢስራኤሌ ጪማታ ኡባ ኢሲ ቦላ ሺሺዳ።

\VS{30}ኣሮኔይ ጎዳይ ሙሴስ ዮቲዳ ቃላ ኡባ ኢስታስ ዮቲዴሲኔ ማላታታ ሄ ኣሳ ሲንꬃን ኦꬂዴስ።

\VS{31}ኢስቲካ ኣማኒዳ። ጎዳይ ኢስታኮ ዪዳይሳኔ ኢስታ ዋዬ ቤኢዳይሳ ሲዪዳ ማላ ቢታ ቦላ ጉፋኒ ጎይኒዳ።




\par }\Chap{5}{\SH ጊብጼ ካዎ ሲንꬅ ሙሴኔ ኣሮኔ ሺቆ
\par }
{\PP \VerseOne{1}ሄሳፌ ጉዬ ሙሴይኔ ኣሮኔይ ጊብጼ ካዎዛኮ ቢዲ ኢዛስ፥ «ጎዳይ፥ ኢስራኤሌ ጾሲ፥ ‹ታ ኣሳይ ታስ ባዞን ባኣሌ ቦንቻና ማላ ዬዳ› ጊዴስ» ጊዳ።


\par }{\PP \VS{2}ሂስቲን ካዎዚ፥ «ታኒ ኢዛስ ኣዛዜታዳ ኢስራኤሌ ዬዳናስ ሄ ጎዳይ ኢዚ ኦኔ? ታኒ ጎዳ ኤሪኬ፤ ኢስራኤሌካ ዬዲኬ» ጊዴስ።


\par }{\PP \VS{3}ሄሳፌ ጉዬ ሙሴይኔ ኣሮኔይ፥ «ኢብራዌታ ጾሲ ኑናራ ጋጊዴስ። ሃኢ ኑኒ ጎዳስ፥ ኑ ጾሳስ ያርሾ ያርሻናስ ሄꬑ ጋላሳ ኦጌ ባዞ ጊዶ ባናስ ኑና ዬዳርኪ! ሂስቶንታ ኣጊኮ ኢዚ ኑና ኢታ ሃርጌን ዎይኮ ኦላን ዎꬋና» ጊዳ።

\VS{4}ጊዶ ኣቲን ጊብጼ ካዎይ፥ «ኢንቴኖ! ሙሴ! ኣሮኔ! ኣሳ ኣይስ ኦሶ ዲጌቲ? ሲሚዲ ኢንቴ ኦሶስ ቢቴ» ጊዴስ።

\VS{5}ካዎዚካ፥ «ሄኮ ቤኢቴ፥ ሃ ቢታን ኣሳይ ጮራቲዴስ፤ ቃሴ ኢንቴ ኣሳ ኦሶ ዲጌታ» ጊዴስ።


\par }{\PP \VS{6}ሄ ጋላስ ካዎይ ኢስራኤሌ ኣሳ ጋርሳፌ ኣሳ ኦሲሲዛይታኔ ኢስታፌ ቦላራ ዲዛ ጊብጼ ሃላቃታ ሂዝጊ ኣዛዚዴስ።

\VS{7}«ሃራ ዎዴይሳ ማላ ጹቤ ኦꬂዛ ኡቱላ ኣሳስ ኤሂ ኢሞፍቴ፤ ኢስቲ ኡቱላ ባፔ ኮዪዲ ሺሼቶ፤

\VS{8}ጊዶ ኣቲን ኢስቲ ቆዳን ካሴይሳ ጊና ጹቤ ሜꬊዲ ሼꬋና ማላ ኣዛዚቴ፤ ካሴ ቆዳፔ ፓጪሶፒቴ፤ ኣይስ ጊኮ ኢስቲ ኣዛላ፤ ኢስታስ፥ ‹ኑኒ ኑ ጾሳስ ያርሾ ያርሻና ማላ ኑና ዬዳ› ጊዲ ዋሲዛይ ሄሳሳ።

\VS{9}ኢስቲ ኦሶን ሼካና ማላኔ ዎርዶ ሃሳያ ሲዮንታ ኣጋና ማላ ኢስታስ ኦሶ ዴጼꬂቴ» ጊዴስ።


\par }{\PP \VS{10}ሄሳፌ ጉዬ ኢስራኤሌ ኣሳ ጋርሳፌ ኣሳ ኦሲሲዛይቲኔ ኢስታፌ ቦላራ ዲዛ ጊብጼ ሃላቃቲ ኬዚዲ ኣሳስ፥ «ካዎዚ፥ ‹ሃይሳፌ ጉዬ ታ ኢንቴስ ኡቱላ ሙሌካ ኢሚኬ።

\VS{11}ኢንቴ ኡቱላ ዴማና ዳንዳይዛሶፔ ኢንቴ ባጋራ ኮዪ ኤሂቴ ሺን ኢንቴ ካሴ ሼꬊዛ ጹቤ ቆዳይ ሙሌካ ፓጮፎ› ጊዴስ» ጊዳ።

\VS{12}ሂስቲን ኣሳይ ኡቱላ ሺሻናስ ጊብጼ ቢታ ኡባን ላሌቲዴስ።

\VS{13}ጊብጼ ሃላቃቲ ኢስታስ፥ «ካሴ ኢንቴስ ኡቱላ ኢሚዛ ዎዴ ኢንቴ ሃች ሃች ኦꬂዛይሳ ማላ ኦꬂቴ» ጊዲ ኢስታ ቦላ ጎዳቲዳ።

\VS{14}ኢስራኤሌ ናይታ ኦሲሲዛይታስ ዋና ሃላቃቲ፥ «ኢንቴ ካሴ ኦꬂዛይሳ ማላ ጹቤ ቃማ ዎይኮ ሃች ኣይስ ኦꬂ ዉርሲቤኬቲ?» ጊ ኦይቺዲ ዋꬊዳ

\VS{15}ሄሳፌ ጉዬ ኢስራኤሌ ናይታፔ ዶሬቲዲ ኣሳ ኦሲሲዛይቲ ቢዲ ካዎዛስ ዋሲዳ፤ ኢስቲ ኢዛስ፥ «ኑኒ ኔ ኣይሌታ ጊዲሺን ኑ ቦላ ሃይሳꬆ ኣዛስ ኦꬃይ?

\VS{16}ኔ ኣይሌታስ ኑስ ኡቱላ ኢሜቴና፤ ጊዶ ኣቲን፥ ‹ጹቤዛ ሜꬊቴ› ጊዲ ኑና ኔ ኣይሌታ ዋꬌቴስ ሺን ባላይ ኔ ኣሳ ቦላ ዴስ» ጊዳ።


\par }{\PP \VS{17}ጊዶ ኣቲን ካዎዚ ኢስታ፥ «ሃ ኣዛላቲ! ኢንቴ ኣዛላታ! ሄሳ ጊሻሳ ኢንቴ ዛሪ ዛሪዲ፥ ‹ኑኒ ጎዳስ ያርሻናስ ባና ኑና ዬዳ› ጌታ።

\VS{18}ሃኢ ቢዲ ኦꬂቴ፤ ኢስቲ ኢንቴስ ኣይኮ ጋላባካ ኢሜቴና፤ ጊዶ ኣቲን ኢንቴ ካሴይሳፌ ፓጪሶንታ ጹቤዛ ሜꬊቴ» ጊዴስ።


\par }{\PP \VS{19}ኢስራኤሌ ናይታፔ ዶሬቲዲ ኣሳ ኦሲሲዛይቲ፥ «ኢንቴ ሃች ሃች ሜꬊዛ ጹቤ ቆዳ ካሴይሳፌ ፓጪሶፒቴ» ጊዳ ጊን ኢስቲ ሜቶን ጌሊዳይሳ ኤሪዳ።


\par }{\PP \VS{20}ኢስቲ ካዎዛ ሲንꬃፌ ኬዚዲ ሙሴይኔ ኣሮኔይ ኢስታራ ጋጋናስ ናጊዛይታ ዴሚዳ።

\VS{21}ኢስቲ፥ «ጾሲ ኢንቴና ጼሎ! ኢንቴ ቦላ ኢዚ ፒርዶ! ኢንቴ ኑና ካዎኒኔ ኢዛ ኦሳንቻታን ኢጺሲዴታ፤ ቃሴ ኢስቲ ኑና ዎꬋና ማላ፥ ማሻ ኢስታስ ኢሚዴታ» ጊዳ።


\par }{\SH ጾሳስ ሙሴ ማጋና
\par }
{\PP \VS{22}ሙሴይ ጎዳኮ ሲሚዲ፥ «ጎዶ፥ ኔኒ ሃ ኣሳ ቦላ ሜቶ ኣይስ ኤሃዲ? ኔኒ ታና ኪቲዳይ ሃይሳሴ?

\VS{23}ታኒ ኔ ሱንꬃን ካዋስ ሃሳያናስ ቢዳ ዎዴፔ ዶሚን ኢዚ ሃ ኣሳ ቦላ ሜቶ ኤሂዴስ። ቃሴ ኔኒካ ኔ ኣሳ ሙሌ ኣሻቤካ» ጊዴስ።




\par }\Chap{6}{\PP \VerseOne{1}ሄሳፌ ጉዬ ጎዳይ ሙሴስ፥ «ታኒ ጊብጼ ካዎ ቦላ ኦꬃናይሳ ኔኒ ሃኢ ቤያና፤ ታ ዎልቃማ ቄሴ ጋሶን ኢዚ ኢስታ ዬዳና፤ ታ ዎልቃማ ቄሴፔ ዴንዲዳይሳን ኢዚ ኢስታ ባ ቢታፌ ኬሲ ጎዳና» ጊዴስ።


\par }{\SH ሙሴ ጼይጌቴꬅ
\par }
{\PP \VS{2}ጾሲ ቃሴካ ሙሴስ፥ «ታኒ ጎዳ፤

\VS{3}ታኒ ኡባ ዳንዳይዛ ጾሳ ጊዳዳ ኣብራሃሜስ፥ ዪሳቃሲኔ ያቆቤስ ቆንጫዲስ ሺን ታኒ፥ ‹ጎዳ› ጌቴቲዛ ታ ሱንꬃን ታናቴꬃ ኢስታ ኤሪሳቤኬ።
\XREF{}{{\XO 6:3 }{\XT{ሜꬌ 17፡1፤ 28፡3፤ 35፡11፤ ኬሳ 3፡13-15}}}

\VS{4}ቃሴ ታኒ ኢስታስ ኢስቲ ቤቴ ጊዲዲ ዴኢዳ ካናኔ ቢታ ኢስታስ ኢማናስ ታ ኢስታራ ጫቄታዲስ።

\VS{5}ቃሴካ ጊብጼ ኣሳይ ኣይሌ ሂስቲ ዋዪሲዳ ኢስራኤሌ ናይታ ዋሶ ሲያዳ ታ ጌሊዳ ጫቆ ቃላ ቆፓዲስ።


\par }{\PP \VS{6}«ሄሳ ጊሻስ ኔኒ ኢስራኤሌ ናይታስ፥ ‹ታኒ ጎዳ፤ ታኒ ኢንቴና ጊብጼ ኣሳ ቆሆፔ ኬሳና፤ ታኒ ኢንቴና ኢስታ ኣይሌቴꬃፌካ ጎቻ ኬሳና፤ ቃሴ ታኒ ኢንቴና ታ ጊታ ዎልቃኒኔ ዱማ ዱማ ፒርዳን ዎዛና።

\VS{7}ታኒ ኢንቴና ታ ዴሬ ሂስታና፤ ታኒ ኢንቴ ጾሳ ጊዳና። ሄ ዎዴ ታ ኢንቴና ጊብጼ ኣሳ ኣይሌቴꬃፌ ኬሲዳ ኢንቴ ጎዳ ሜርና ጾሳ ጊዲዳይሳ ኢንቴ ኤራና።

\VS{8}ቃሴ ታኒ ኢንቴና ኣብራሃሜስ፥ ዪሳቃሲኔ ያቆቤስ ኢማና ጋዳ ታ ኩሼ ዴንꬃዳ ጫቂዳ ቢታ ኤሃና፤ ሄ ቢታ ታኒ ኢንቴስ ኢንቴ ጋዴ ሂስታ ኢማና፤ ታኒ ጎዳ› ጋ» ጊዴስ።


\par }{\PP \VS{9}ሙሴይ ሄሳ ኢስራኤሌ ናይታስ ዮቲዴስ ሺን ኢስቲ ኡፋይስ ቃንጺዳ ጊሻሲኔ ኢታ ኣይሌቴꬃፌ ዴንዲዳይሳን ኢስታ ዎዚናይ ሜቂዳ ጊሻስ ኢስቲ ኢዛ ቃላ ሲዪቤቴና።


\par }{\PP \VS{10}ሄሳፌ ጉዬ ጎዳይ ሙሴ፥

\VS{11}«ሄ ባዳ ጊብጼ ካዋስ፥ ‹ኢስራኤሌ ናይታ ኔ ቢታፌ ኬሳ ዬዳ› ጋዳ ዮታ» ጊዴስ።


\par }{\PP \VS{12}ጊዶ ኣቲን ሙሴይ ጎዳስ፥ «ኢስራኤሌ ናይቲ ታይሳ ሲዮንታ ኢጺዳ ሺን ታኒ ዶናይ ቢርሾንታ ኣስ ጊዲሺን ካዎይ ታ ጊዛይሳ ዎስቲ ሲያኔ?» ጊዴስ።


\par }{\PP \VS{13}ጎዳይ ሙሴኔ ኣሮኔ፥ «ቢዲ ኢንቴ ኢስራኤሌ ኣሳ ጊብጼፔ ኬሳና ማላ ታኒ ኢንቴና ዬዲዳይሳ ኢስራኤሌ ኣሳሲኔ ጊብጼ ካዎስ ዮቲቴ» ጊ ኣዛዚዴስ።


\par }{\SH ሙሴኔ ኣሮኔ ዜሬꬃታ
\par }
{\PP \VS{14}ሃይሳፌ ካሊ ዲዛይቲ ኢስታ ኬꬃ ኬꬃ ሃላቃታ። ኢስራኤሌስ ባይራ ና ኦሮቤሌ ኣቱማ ናይቲ፥ ሄኖኬ፥ ፓሉ፥ ሄጺሮሜኔ ካርሜ፤ ሃይታንቲ ኦሮቤሌ ቆሞታ። ኢስታ ሶ ኣሳታ ሃላቃቲ ሃይታ።


\par }{\PP \VS{15}ቃሴ ሲሞና ኣቱማ ናይቲ፥ ዪሙኤሌ፥ ያሚኔ፥ ኦሃዴ፥ ያኪኔ፥ ጾሃሬኔ ካናኔ ቢታ ማጫሳታፔ ዬሌቲዳ ሳኦሌ፤ ሃይቲ ሲሞና ቆሞታ።


\par }{\PP \VS{16}ሌዌ ባጋቲ ባ ዬሌታ ማራ ማላ ጌርሾኔ፥ ቃኣቴኔ ሜራሬ። ሌዌይ 137 ላይꬅ ዴኢዴስ።

\VS{17}ጌርሾኔ ኣቱማ ናይቲ ባ ቆሞን ቆሞን ሊቢናኔ ሺምኤ ጌቴቴቴስ።


\par }{\PP \VS{18}ቃሄቴ ኣቱማ ናይቲ ኣሚራሜ፥ ዪጺሃሬ፥ ኬብሮኔኔ ኡዚኤሌ። ቃኣቴይ 133 ላይꬅ ዴኢዴስ።


\par }{\PP \VS{19}ሜራሬ ኣቱማ ናይቲ ማሂሌኔ ሙሼ ጌቴቲዛይታ።

\par }{\PP ባ ዬሌታ ማራን ሌዌ ዛሬቲ ሃይታንታ።
\XREF{}{{\XO 6:19 }{\XT{ታይ 3፡17-20፤ 26፡57-58፤ 1ታሪ 6፡16-19}}}


\par }{\PP \VS{20}ኣሚራሜይ ባ ኣዋ ሚቼዮ ዮካቤዶ ማቾ ኤኪዴስ። ኢዛካ ኢዛስ ኣሮኔኔ ሙሴ ዬላዱስ። ኣሚራሜይ 137 ላይꬅ ዴኢዴስ።


\par }{\PP \VS{21}ዪጺሃሬ ኣቱማ ናይቲ፥ ቆሬ፥ ኔፌጌኔ ዚኪሬ።


\par }{\PP \VS{22}ኡዚኤሌ ኣቱማ ናይቲ፥ ሚሻኤሌ፥ ኤልጻፋኔኔ ሲቲሬ።


\par }{\PP \VS{23}ኣሮኔይ ኣሚናዳቤ ናዮ፥ ኔኣሶኔ ሚቼዮ ኤሊሼቦ ማቾ ኤኪዴስ። ሂስቲን ኢዛ ኢዛስ ናዳቤ፥ ኣቢሁ፥ ኤልኤዜሬኔ ኢታማሬ ዬላዱስ።


\par }{\PP \VS{24}ቆሬ ኣቱማ ናይቲ፥ ኣሲሬ፥ ሂልቃናኔ ኣቢያሳፌ፤ ሃይታንቲ ቆሬ ቆሞታስ ኣዋታ።


\par }{\PP \VS{25}ኣሮኔ ና ኤልኤዜሬይ ፑቲኤሌ ናይታፔ ኢሲኒዮ ማቾ ኤኪዴስ፤ ኢዛካ ኢዛስ ፊኒሃሴ ዬላዱስ።

\par }{\PP ሃይታንቲ ባ ቆሞን ቆሞን ሌዌ ኬꬃ ኣሳ ሃላቃታ።


\par }{\PP \VS{26}ጎዳይ፥ «ጊብጼ ቢታፌ ኢስራኤሌ ናይታ ኢስታ ጩጋን ጩጋን ኬሲቴ» ጊዲ ኣዛዚዳይ ሃይታ ሙሴኔ ኣሮኔ።

\VS{27}ኢስራኤሌ ናይታ ጊብጼ ቢታፌ ኬሲዛይሳ ጊብጼ ካዋስ ዮቲዳይቲ ሙሴኔ ኣሮኔ።


\par }{\PP \VS{28}ጎዳይ ጊብጼን ሙሴስ ዮቲዛ ዎዴ ኢዛስ፥

\VS{29}«ታኒ ጎዳ፤ ታኒ ኔስ ዮቲዛይሳ ኡባ ኔኒ ጊብጼ ካዋስ ዮታ» ጊዴስ።


\par }{\PP \VS{30}ሙሴይ ቃሴ ጎዳስ፥ «ታኒ ዶናይ ቢርሾንታ ኣስ ጊዲዳ ጊሻስ ካዎይ ታኒ ዮቲዛይሳ ዎስቲ ሲያኔ?» ጊዴስ።




\par }\Chap{7}{\PP \VerseOne{1}ሄሳፌ ጉዬ ጎዳይ ሙሴስ፥ «ቤያ፤ ታኒ ኔና ጊብጼ ካዋስ ጾሳ ማላ ኦꬃዲስ፤ ኔ ኢሻ ኣሮኔይ ኔ ዶና ጊዲዲ ኔ ጊሻስ ሃሳያና፤

\VS{2}ታኒ ኔና ኣዛዚዳይሳ ኡባ ኔ ኢሻ ኣሮኔስ ዮታንዳሳ፤ ካዎዚ ኢስራኤሌ ናይታ ባ ቢታፌ ኬሲ ዬዳና ማላ ኢዚ ዮታና።

\VS{3}ጊዶ ኣቲን ታኒ ካዎዛ ዎዚና ሚንꬃና፤ ታኒ ጊብጼ ቢታን ታ ማላታኔ ማላሊሲዛ ሚሽ ዳርሳ ኦꬂኮካ፥\XREF{}{{\XO 7:3 }{\XT{ሃዋ 7፡36}}}

\VS{4}ኢዚ ኢንቴ ዮቲዛይሳ ሲዬና። ሄ ዎዴ ታኒ ታ ኩሼ ጊብጼ ኣሳ ቦላ ዴንꬃና፤ ታኒ ታ ዴሬታ ኢስራኤሌ ናይታ ዎልቃማ ፒርዳን ጊብጼፔ ኬሳና።

\VS{5}ቃሴ ጊብጼቲ ታኒ ታ ቄሴ ጊብጼ ኣሳ ቦላ ዴንꬃዳ ኢስራኤሌ ናይታ ኢስታ ጊዶፌ ኬሲዛ ዎዴ ታኒ ጎዳ ጊዲዳይሳ ኢስቲ ኤራና» ጊዴስ።


\par }{\PP \VS{6}ሙሴይኔ ኣሮኔይ ጎዳይ ኢስታ ኣዛዚዳ ማላ ኦꬂዳ።

\VS{7}ኢስቲ ካዎዛስ ዮቲዛ ዎዴ ሙሴስ ላይꬃይ ኦስፑን ታማ፤ ኣሮኔይ ቃሴ 83 ላይꬃ ኣሳ።


\par }{\SH ኣሮኔ ጉፌይ ሾሽ ጊዴꬅ
\par }
{\PP \VS{8}ጎዳይ ሙሴኔ ኣሮኔ፥

\VS{9}«ካዎይ ኢንቴና፥ ‹ኣኔ ማላታ ታና ቤሲቴ› ጊኮ ኔኒ ኣሮኔ፥ ‹ኔ ጉፋ ኤካዳ ካዎዛ ሲንꬃን ዬጋ› ጋ፤ ሂስቲኮ ኢዚ ሾሽ ጊዳና» ጊዴስ።

\VS{10}ሂስቲን ሙሴይኔ ኣሮኔይ ካዎዛኮ ጌሊዲ ጎዳይ ኢስታ ኣዛዚዳ ማላ ኦꬂዳ፤ ኣሮኔይ ባ ጉፌ ካዎዛ ሲንꬃኒኔ ዳናታ ሲንꬃን ዬጊን ጉፌዚ ሾሽ ጊዲዴስ።

\VS{11}ሄሳፌ ጉዬ ካዎዚ ዳሮ ኤራንቻታኔ ቢቲዛይታ ጼይጊሲን ጊብጼ ዴሬ ማሮቲካ ባ ዴሬን ሄሳꬆ ኦꬂዳ።

\VS{12}ኢስቲ ዉሪካ ባ ጉፌ ጉፌ ጋዴን ዬጊን ጉፌቲ ዉሪካ ሾሽ ጊዲዳ ሺን ኣሮኔ ጉፌያ ኢስታ ጉፌታ ኡባ ሚታዱስ።

\VS{13}ጊዲኮካ ጎዳይ ዮቲዳ ማላ ካዎዛ ዎዚናይ ሚኒዳ ጊሻስ ኢዚ ኢስታ ዮኦ ሲዮንታ ኢጺዴስ።


\par }{\SH ሃꬃይ ሱꬃን ላሜቴꬅ
\par }
{\PP \VS{14}ጎዳይ ሙሴስ፥ «ካዎዛ ዎዚናይ ሙሚን ኣሳ ኢዚ ዬዶንታ ኢጺዳ ጊሻስ፥

\VS{15}ካዎዚ ሻፋ ቢዛ ዎዴ ማላዶራ ኔኒ ኢዛኮ ባዳ ኢዛራ ጋጋና ማላ ኣባዬ ሻፋ ዶናን ኤቃ፤ ሄ ባሼ ሾሻን ላሜቲዳ ጉፌዛ ኦይካ ኤካዳ ባ።

\VS{16}ኔኒ ኢዛ፥ ‹ጎዳ ኢብራዌታ ጾሳይ ኔና፥ «ባዞን ታስ ጎይናና ማላ ታ ኣሳ ዬዳ» ጊዲ ታና ኔኮ ኪቲዴስ ሺን ሃኖ ጋካናስ ኔኒ ኤሮ ጋቤካ።

\VS{17}ጎዳይ፥ «ታኒ ጎዳ ጊዲዳይሳ ኔኒ ሃይሳን ኤራና» ጊዴስ። ታኒ ኣባዬ ሻፋ ሃꬃ ታ ኩሼን ዲዛ ጉፌዛን ሾጪኮ ሃꬃይ ሱꬃን ላሜታና።

\VS{18}ኣባዬ ሻፋ ሞሌይካ ሃይቃና፤ ሻፋይካ ጺንቃና፤ ጊብጼቲ ሄ ሻፋ ሃꬃ ኡያናስ ዳንዳዬቴና› ጋዳ ዮታ» ጊዴስ።


\par }{\PP \VS{19}ጎዳይ ሙሴስ፥ «ኔኒ ኣሮኔስ፥ ‹ኔ ጉፌ ኦይካዳ ጊብጼ ሃꬃታ ቦላ፥ ሻፋታ ቦላ፥ ዛራ ሃꬃታ ቦላኔ ኤሊዳ ሃꬂ ዲዛሶ ኡባ ቦላ ኔ ኩሼ ፒዲሳ› ጋ፤ ኢዚ ባ ኩሼ ፒዲሲኮ ሃꬂ ዉሪ ሱꬃን ላሜታና፤ ጊብጼ ቢታ ኡባን፥ ሃራይ ኣቶሺን፥ ሚꬃፌኔ ሹቻፌ ዎጪ ኬሲዳ ሃꬅ ቲጊዛ ሚሻታ ኡባን ሱꬂ ኩማና» ጊዴስ።
\XREF{}{{\XO 7:19 }{\XT{ሉቃ 11፡20}}}


\par }{\PP \VS{20}ሙሴይኔ ኣሮኔይ ጎዳይ ኣዛዚዳ ማላ ኦꬂዳ። ካዎዛ ሲንꬃኒኔ ዳናታ ሲንꬃን ኣሮኔይ ባ ጉፌዛ ዴንꬂዲ ሻፋ ሃꬃ ሾጪን ሃꬂ ዉሪ ሱꬃን ላሜቲዴስ።

\VS{21}ሄ ሻፋ ሃꬃ ጊዶን ዲዛ ሞሌቲ ሃይቂዳ፤ ሻፋ ሃꬂ ኬሂ ጺንቂዳ ጊሻስ ጊብጼ ኣሳይ ኡያናስ ዳንዳይቤና። ጊብጼ ቢታይ ኩሜꬅ ሱꬅ ጻላ ጊዲዴስ።

\VS{22}ጊዶ ኣቲን ጊብጼ ማሮቲ ባ ቢታን ኢዛꬆካ ኦꬂዳ፤ ጎዳይ ዮቲዳ ማላካ ካዎዛ ዎዚናይ ሚኒዳ ጊሻስ ሙሴይኔ ኣሮኔይ ዮቲዳይሳ ሲዮንታ ኢጺዴስ።

\VS{23}ሄሳፌ ጉዬ ካዎዚ ሄሳስ ኣይኮ ባቦንታ ዲሼ ባ ሶ ሲሚ ቢዴስ።

\VS{24}ጊብጼ ኣሳይ ዉሪ ኣባዬ ሻፋ ሃꬃ ኡያናስ ዳንዳዮንታ ጊሻስ፥ ኡዪዛ ሃꬅ ዴማናስ ኣባዬ ሻፋ ኣቻን ኦላ ቦኪዳ።


\par }{\PP \VS{25}ጎዳይ ሃꬃ ሱꬃን ላሚን ላፑን ጋላስ ጊዲዴስ።




\par }\Chap{8}{\SH ኦቃርሴ
\par }
{\PP \VerseOne{1}ሄሳፌ ጉዬ ጎዳይ ሙሴ፥ «ጊብጼ ካዋኮ ባዳ፥ ‹ጎዳይ ኔና ሂዝጌስ ጋ፤ ታስ ጎይናና ማላ ታ ኣሳ ዬዳ፤

\VS{2}ኔኒ ኢስታ ዬዶንታ ኢጺኮ ታኒ ኔ ቢታ ኡባ ሞሪዛ ኦቃርስ ዬዳና።

\VS{3}ኣባዬ ሻፋን ኦቃርሲ ኩሚ ኣꬊዲ ኔ ሶ፥ ኔ ኣቂዛ ሶ፥ ኔ ኣርሳ ቦላ፥ ዳናታ ኬꬃ ጊዶ ጌላና፤ ኔ ኣሳ ቦላ ኬዛና፤ ኔ ጮጬን ኔ ሙኑቃ ጎንጌታንካ ጌላና።

\VS{4}ኦቃርሳቲ ኔ ቦላ፥ ኔ ኣሳ ቦላኔ ዳናታ ኡባ ቦላ ኬዛና› ጋዳ ዮታ» ጊዴስ።


\par }{\PP \VS{5}ሄሳፌ ጉዬ ጎዳይ ሙሴ፥ «ኔኒ ኣሮኔ፥ ‹ኔ ጉፌዛ ኤካዳ፥ ሻፋታ ቦላ፥ ዛራ ሃꬃታ ቦላኔ ኤሊዳ ሃꬃታ ቦላ ኔ ኩሼ ፒዲሳዳ ኦቃርሲ ጊብጼ ቢታ ቦላ ኬዛና ማላ ኦꬃ› ጋዳ ዮታ» ጊዴስ።


\par }{\PP \VS{6}ሂስቲን ኣሮኔይ ጊብጼ ሃꬃታ ቦላ ባ ኩሼ ፒዲሲን ኦቃርሲ ኬዚዲ ጊብጼ ቢታ ማይኢዴስ።

\VS{7}ጊዶ ኣቲን ማሮቲካ ባንታ ቢታን ጊብጼን ኦቃርሲ ኬዛና ማላ ኢዛꬆካ ኦꬂዳ።


\par }{\PP \VS{8}ካዎዚ ሙሴኔ ኣሮኔ ጼይጊሲዲ፥ «ሃይሳ ኦቃርሳ ታፔኔ ታ ኣሳ ቦላፌ ዲጋና ማላ ጎዳ ኢንቴ ዎሲቴ፤ ሂስቲኮ ጎዳስ ያርሻና ማላ ታኒ ኣሳ ዬዳና» ጊዴስ።


\par }{\PP \VS{9}ሂስቲን ሙሴይ ካዎዛ፥ «ካዎ ኔስ ቶ! ኦቃርሲ ኔፔኔ ኔ ሶፔ ꬋይዲ ኣባዬ ሻፋን ጻላ ኣታና ማላ ታኒ ኔስ፥ ዳናታሲኔ ኔ ኣሳስ ዎሳና ጋላስ ኔ ዮታ» ጊዴስ።


\par }{\PP \VS{10}ሂስቲን ካዎዚ፥ «ዎንቶ ጊዶ» ጊዴስ።

\par }{\PP ሙሴይካ፥ «ጎዳ ኑ ጾሳ ማላይ ኦኒካ ባይንዳይሳ ኔኒ ኤራና ማላ ኔ ጊዳ ማላ ኦꬃና።

\VS{11}ሄ ኦቃርሳይ ኔፔ፥ ኔ ኬꬃፌ፥ ዳናታፔኔ ኔ ኣሳፔ ꬋያና፤ ኢስቲ ኣባዬ ሻፋን ጻላ ኣታና» ጊዴስ።


\par }{\PP \VS{12}ሙሴይኔ ኣሮኔይ ካዋ ኣቻፌ ኬዚዲ ካዎዛ ቦላ ኢዚ ኤሂዳ ኦቃርሳታ ጊሻስ ሙሴይ ጎዳኮ ዋሲዴስ።

\VS{13}ጎዳይካ ሙሴይ ኦይቺዳ ማላ ኦꬂዴስ፤ ኦቃርሲ ሶን፥ ካሬኒኔ ዴምባን ዲዛይሲ ዉሪ ሃይቂዴስ።

\VS{14}ጊብጼ ኣሳይ ኦቃርሳ ሺሺ ሺሺዲ ኮሪዴስ፤ ቢታይካ ጺንቆን ዜቂዴስ።

\VS{15}ጊዶ ኣቲን ካዎዚ ጉꬃ ፔቃ ዴሚዳ ዎዴ ባ ዎዚና ሚንꬂዴስ፤ ጎዳይ ዮቲዳ ማላካ ኢዚ ሙሴይኔ ኣሮኔይ ዮቲዳ ዮኦዛ ሲዮንታ ኢጺዴስ።


\par }{\SH ጩቼ
\par }
{\PP \VS{16}ሄሳፌ ጉዬ ጎዳይ ሙሴ፥ «ኔኒ ኣሮኔስ፥ ‹ኔ ጉፌዛራ፥ ቢታ ጉዱላ ሾጫ› ጋ፤ ኢዚ ሾጪኮ ጊብጼ ቢታ ኡባን ጉዱላይ ጩች ጊዳና» ጊዴስ።

\VS{17}ሂስቲን ኢስቲ ሄሳꬆ ኦꬂዳ፤ ኣሮኔይ ባ ጉፌ ኤኪዲ ጉፌዛራ ቢታ ጉዱላ ሾጪን ኣሳኔ ሜሄ ኡባ ቦላ ጩቺ
\FTNT{*}{{\FR 8:17 }{\FT{ጩቼ ጌቴቲዛይሲ ሃራ ሃራ ቢርሼꬃታን ሳጺዛ ኡኤ ጌቴቲዴስ።
}}} ኬዚዴስ። ጊብጼ ቢታን ሃ ጋጻፔ ሄኒ ጋጻ ጋካናስ ጉዱላይ ዉሪ ጩች ጊዲዴስ።

\VS{18}ማሮቲካ ባ ቢታን ኢዛꬆ ኦꬃናስ ፓጪን ኢስታስ ዳንዳዬቲቤና። ጩቻይ ኣሳ ቦላኔ ሜሄ ቦላ ኩሚዴስ።

\VS{19}ማሮቲካ ካዎዛስ፥ «ሃይሲ ጾሳ ኦሶኮ!» ጊዳ። ጊዶ ኣቲን ካዎዛ ዎዚናይ ሚኒዴስ፤ ጎዳይ ጊዳ ማላካ ኢዚ ኢስቲ ዮቲዛይሳ ሲዮንታ ኢጺዴስ።


\par }{\SH ቦጼ
\par }
{\PP \VS{20}ጎዳይ ሙሴስ፥ «ዎንታ ማላዶራ ዴንዳዳ፥ ካዎዚ ሻፋ ቢሺን ኢዛራ ጋጋዳ ኔኒ ኢዛ፥ ‹ጎዳይ ታስ ጎይናና ማላ ታ ኣሳ ዬዳ፤

\VS{21}ኔኒ ታ ኣሳ ዬዶንታ ኢጺኮ፥ ታኒ ኔ ቦላ፥ ዳናታ ቦላ፥ ኔ ኣሳ ቦላኔ ኔ ኬꬃታ ጊዶ ዎልቃማ ቦጼ ዬዳና፤ ጊብጼ ኣሳ ኬꬃኒኔ ኢስቲ ዲዛ ቢታ ኡባን ቦጼይ ኩማና።

\VS{22}ጊዶ ኣቲን ታኒ ጎዳይ ሃ ቢታን ዲዛይሳ ኔኒ ኤራና ማላ ሄ ጋላስ ታ ኣሳይ ዲዛ ጌሴሜ ቢታን ቦጼይ ጋኮንታ ማላ ታኒ ቴቃዳ ኢስታ ቢታ ናጋና።

\VS{23}ታኒ ኔ ኣሳፔ ታ ኣሳ ዱማ ሻካና፤ ሃይሳን ማላታ ዎንቶ ኦꬃና› ጊዴስ ጋዳ ዮታ» ጊዴስ።


\par }{\PP \VS{24}ሄሳፌ ጉዬ ጎዳይ ጊዳ ማላ ኦꬂዴስ፤ ካዎዛ ሶኒኔ ኢዛ ዳናታ ሶን ዳሮ ዎልቃማ ቦጼይ ኩሚዴስ፤ ኩሜꬃ ጊብጼ ቢታ ኡባ ኢሲዴስ።


\par }{\PP \VS{25}ሄ ዎዴ ካዎዚ ሙሴኔ ኣሮኔ ጼይጊሲዲ፥ «ቢቴ፤ ሃይሳ ሃ ቢታን ኢንቴ ጾሳስ ያርሺቴ» ጊዴስ።


\par }{\PP \VS{26}ጊዶ ኣቲን ሙሴይ፥ «ሄሲ ሎኦ ዴና፤ ኑኒ ጎዳ ኑ ጾሳስ ሺሺዛ ያርሾቲ ጊብጼ ኣሳስ ቱና ሚሽ ጊዳና፤ ኑኒ ኢስታ ቱኒሲዛ ያርሾታ ኢስቲ ጼሊሺን ያርሺኮ፥ ኢስቲ ኑና ሹቻን ጫዴቴኔ?

\VS{27}ኑኒ ጎዳ ኑ ጾሳስ ያርሾታ ሺሻናስ ኢዚ ኑና ኣዛዚዳ ማላ ሄꬑ ጋላሳ ኦጌ ባዞ ባናስ ኮሼስ» ጊዴስ።


\par }{\PP \VS{28}ሂስቲን ካዎዚ፥ «ጎዳ ኢንቴ ጾሳስ ኢንቴ ባዞ ቢዲ ያርሻና ማላ ታኒ ኢንቴና ዬዳና ሺን ኢንቴ ሃኪ ቦፒቴ፤ ሃኢ ታስ ዎሲቴ» ጊዴስ።


\par }{\PP \VS{29}ሙሴይ፥ «ታኒ ኔ ኣቻፌ ኬዚዳ ማላ ጎዳ ዎሳና፤ ሃ ዎልቃማ ቦጼይ ዎንቶ ካዎዛፔ፥ ዳናታፔኔ ኢዛ ኣሳፔ ኪቻና። ጊዶ ኣቲን ጎዳስ ያርሻናስ ኣሳ ዬዶንታ ኢጻናስ ካዎይ ኑና ዛሪ ጪሞንታ ማላ ቆፖ» ጊዴስ።


\par }{\PP \VS{30}ሄሳፌ ጉዬ ሙሴይ ካዎዛ ኣቻፌ ኬዚዲ ጎዳ ዎሲዴስ።

\VS{31}ሙሴይ ኦይቺዳ ማላ ጎዳይ ኦꬂዴስ፤ ቦጼይ ካዎዛፔ፥ ዳናታፔኔ ኢዛ ኣሳፔ ኢሲኖካ ኣቶንታ ኪቺዴስ።

\VS{32}ጊዶ ኣቲን ሃኢካ ካዋ ዎዚናይ ሚኒዳ ጊሻስ ኢዚ ኣሳ ዬዶንታ ኢጺዴስ።




\par }\Chap{9}{\SH ሜሄ ቦላ ጋኪዳ ቦሻ
\par }
{\PP \VerseOne{1}ጎዳይ ሙሴ፥ «ጊብጼ ካዎዛኮ ባዳ ጎዳ ኢብራዌታ ጾሳይ ኔና፥ ‹ታስ ጎይናና ማላ ታ ኣሳ ዬዳ፤

\VS{2}ኔኒ ዬዶንታ ኢጺዛ ጊዲኮ፥

\VS{3}ሄሜቲዛሶን ዲዛ ኔ ሜሄታ ቦላ፥ ፓራታ ቦላ፥ ሃሬታ ቦላ፥ ጋሜላታ ቦላ፥ ሚዛታ ቦላ፥ ዶርሳታ ቦላኔ ዴይሻታ ቦላ ዎልቃማ ሃርጌ ዬዳና።

\VS{4}ጊዶ ኣቲን ታኒ ጎዳይ ኢስራኤሌ ሜሄታ ጊዶኒኔ ጊብጼ ኣሳ ሜሄታ ጊዶን ሻኮቴꬅ ሜꬋና። ኢስራኤሌ ኣሳ ሜሄታፔ ኢሶይካ ሃይቄና› ጋ» ጊዴስ።


\par }{\PP \VS{5}ጎዳይ ዎዴ ባሪዲ፥ «ታኒ ዎንቶ ሃይሳ ሃ ቢታ ቦላ ኦꬃና» ጊዴስ።

\VS{6}ዎንቴꬃ ጋላስ ጎዳይ ሄሳ ኦꬂዴስ። ጊብጼ ኣሳ ሜሄይ ዉሪ ሃይቂዴስ ሺን ኢስራኤሌ ኣሳ ሜሄፔ ኢሲናካ ሃይቃቤኩ።

\VS{7}ካዎዚ ሃ ዮኦዛ ፓጫናስ ኣስ ኪቲዲ ኢስራኤሌ ናይታ ሜሄፔ፥ ሃራይ ኣቶሺን ፔጺ ኢሲናካ ሃይቆንታይሳ ኤሪዴስ። ጊዲኮካ ካዎዛ ዎዚናይ ሚኒዳሶፔ ሲሞንታ ኢጺዳ ጊሻስ ኣሳ ዬዶንታ ኢጺዴስ።


\par }{\SH ኪጻ ሃርጌ
\par }
{\PP \VS{8}ሄሳፌ ጉዬ ጎዳይ፥ ሙሴኔ ኣሮኔ፥ «ኩሼ ኩንꬂዲ ጮጬፔ ቢዲንꬃ ኩጪ ኤኪዲ ሙሴይ ካዎዚ ጼሊሺን ሄሳ ፑዴ ጫርኮ ቦላ ላሎ፤

\VS{9}ሃይሲ ጊብጼ ቢታ ኡባ ቦላ ጉዱላ ጊዳና፤ ጊብጼ ቢታ ኡባን ኣሳ ቦላኔ ሜሄ ቦላ ኪጻይ ዎꬋና» ጊዴስ።

\VS{10}ሂስቲን ኢስቲ ጮጬፔ ቢዲንꬅ ኤኪዲ ካዎዛ ሲንꬃን ኤቂዳ፤ ሙሴይ ሄሳ ፑዴ ጫርኮን ላሊን ኣሳ ቦላኔ ሜሄ ቦላ ጊዪዛ ኪጻይ ኬዚዴስ።
\XREF{}{{\XO 9:10 }{\XT{ኣጁ 16፡2}}}

\VS{11}ማሮቲካ ኢስታ ቦላኔ ጊብጼ ኣሳ ኡባ ቦላ ዎꬊዳ ኪጻይ ኤቆ ዲጊን ሙሴ ሲንꬃን ኤቃናስ ዳንዳይቤቴና።

\VS{12}ጊዶ ኣቲን ጎዳይ ሙሴስ ጊዳ ማላካ ካዎዛ ዎዚና ሚንꬂዳ ጊሻስ ሙሴይኔ ኣሮኔይ ዮቲዛይሳ ካዎዚ ሲዮንታ ኢጺዴስ።


\par }{\SH ሻቻ ኢራ
\par }
{\PP \VS{13}ሄሳፌ ጉዬ ጎዳይ ሙሴስ፥ «ዎንቶ ዎንታ ማላዶራ ዴንዳ ባዳ ካዎዛራ ጋጋዳ ኢዛ ኢብራዌታ ጎዳይ ኔና፥ ‹ታስ ጎይናና ማላ ታ ኣሳ ዬዳ።

\VS{14}ኔ ዬዶንታ ኢጺኮ ኔ ቦላ፥ ዳናታ ቦላኔ ኔ ኣሳ ቦላ ታ ዎልቃማ ሃንቆ ሃኢ ዬዳና፤ ሄሳንካ ቢታ ቦላን ታ ማላይ ባይንዳይሳ ኔኒ ኤራና።

\VS{15}ታኒ ሃኖ ጋካናስ ታ ኩሼ ዬዳዳ ኔናኔ ኔ ኣሳ ኢታ ሃርጌን ቆሂዳኮ ሃ ቢታ ቦላፌ ፒታ ꬋይሳናኮሺን።

\VS{16}ታኒ ኔና ፓጻ ዎꬂዳይ ኔና ታ ዎልቃ ቤሳናሲኔ ታ ሱንꬂ ቢታ ኡባ ቦላን ጼይጌታና ማላሳ።
\XREF{}{{\XO 9:16 }{\XT{ኦሮ 9፡17}}}

\VS{17}ኔኒ ሃኢካ ኦቶሬታዳ ታ ኣሳ ዬዶንታ ኢጻዳሳ።

\VS{18}ሄሳ ጊሻስ ታኒ ዎንቶ ሃኒ ዎዴ ጊብጼይ ጊብጼ ጊዶሶፔ ሃች ጋካናስ ቡኪ ኤሮንታ ዎልቃማ ሻች ቡኪሳና።

\VS{19}ሃኢ ኔኒ ኔ ሜሄኔ ጋዴን ኔስ ዲዛዝ ኡባ ሶ ጌልꬃና ማላ ኣዛዛ፤ ኣይስ ጊኮ ሶ ጌሎንታ ቡሮ ጋዴን ዲዛ ኣሳ ኡባ ቦላኔ ሜሄ ኡባ ቦላ ሻቺ ቡኪዲ ዎꬋና› ጊዴስ ጋ» ጊዴስ።

\VS{20}ካዎዚ ሱንꬂዳ ዳናታፔ ጎዳ ቃላስ ባቢዳይቲ ባ ኣይሌታኔ ባ ሜሄ ኤሶቲዲ ሶ ጌልꬂዳ።

\VS{21}ጊዶ ኣቲን ጎዳ ቃላ ካꬊዳይቲ ባ ኣይሌታኔ ባ ሜሄ ካሬን ኣጋጊዳ።


\par }{\PP \VS{22}ሄሳፌ ጉዬ ጎዳይ ሙሴስ፥ «ጊብጼ ቢታ ኡባ ቦላን፥ ኣሳ ቦላ፥ ሜሄ ቦላኔ ቢታፌ ሞኪዛ ኡባ ቦላ ሻቺ ቡካና ማላ ኔ ኩሼ ሳሎ ዴንꬃ» ጊዴስ።

\VS{23}ሙሴይ ባ ጉፌ ፑዴ ሳሎ ዴንꬂዳ ማላ፥ ጎዳይ ዳዳኔ ሻች ዬዲዴስ፤ ዎልቃንꬂካ ዱጌ ቢታ ቦላ ዎልቃሚዴስ። ጎዳይ ጊብጼ ቢታን ሻች ቡኪሲዴስ።

\VS{24}ሻቻይ ቡኪዴስ፤ ዎልቃንꬂካ ዎልቃሚዴስ፤ ጊብጼ ዴሬይ ዴሬ ጊዶሶፔ ሃ ሲሚን ጊብጼ ቢታ ኡባ ቦላ ዎꬊዳ ሻቻ ኡባፌ ሃይሲ ኣꬊዛ ኢታ ሻቻ።
\XREF{}{{\XO 9:24 }{\XT{ኣጁ 8፡7፤ 16፡21}}}

\VS{25}ሄ ሻቻይ ጊብጼ ቢታ ኡባን ጋዴን ዲዛ ኡባ፥ ኣሳካ ሜሄካ ሾጪዴስ፤ ቢታፌ ሞኪዳዝ ኡባ ዱጌ ዛሪዲ ሾጪዴስ፤ ሚꬂካ ኡባ ሜንꬄሬꬂዴስ።

\VS{26}ኢስራኤሌ ናይቲ ዲዛ ጌሴሜ ቢታይ ጻላ ሻቺ ቡኮንታ ኣቲዴስ።


\par }{\PP \VS{27}ካዎይካ ሙሴኔ ኣሮኔ ጼይጊሲዲ፥ «ሃኢ ሄኮ፥ ታኒ ናጋራ ኦꬃዲስ፤ ጎዳይ ጺሎ፤ ታኒኔ ታ ኣሳይ ዎርዶ።

\VS{28}ዳዳይኔ ሻቺ ኑ ቦላ ዳሪዳ ጊሻስ ኑስ ጎዳ ዎሲቴ። ታኒ ኢንቴና ዬዳና፤ ሄኮ ሃይሳፌ ሲንꬃን ኢንቴ ሃይሳን ጋምኤኬታ» ጊዴስ።


\par }{\PP \VS{29}ሙሴይካ ኢዛስ፥ «ታኒ ሃ ካታማፔ ኬዛ ባዳ ዎሳናስ ታ ኩሼ ጎዳኮ ሚጫና፤ ሂስቲኮ ዳዳይ ኣጋና፤ ቃሴ ሻቻይካ ቡኬና፤ ሄሳንካ ቢታይ ጎዳስ ጊዲዳይሳ ኔኒ ኤራና።

\VS{30}ጊዶ ኣቲን ኔኒኔ ዳናቲ ጎዳ ጾሳስ ሃኢካ ባቦንታይሳ ታኒ ኤራይስ» ጊዴስ።


\par }{\PP \VS{31-32}ጪዪዳ ካꬃይኔ ቲያቲዳ ካꬃይ ዉሪ ꬋይዴስ፤ ጊዶ ኣቲን ጪዮንታኔ ቲያቶንታ ቡሮ ጋኪዛ ካꬃ ሻቻይ ቆሂቤና።


\par }{\PP \VS{33}ሄሳፌ ጉዬ ሙሴይ ካዎዛ ኣቻፌ ዴንዲዲ ካታማፔ ጋጻ ኬዚዲ ባ ኩሼ ጎዳኮ ሚጪዴስ፤ ሂስቲን ዳዳይኔ ሻቻይ ኤቂዴስ፤ ኢራይካ ቢታ ቦላ ቡኪዛይሳ ኣጊዴስ።

\VS{34}ጊዶ ኣቲን ካዎዚ ኢራይ፥ ሻቻይኔ ዳዳይ ኣጊዳይሳ ቤኢዳ ዎዴ ቃሴካ ናጋራ ኦꬂዴስ፤ ኢዚኔ ዳናቲካ ባንታ ዎዚና ሚንꬂዳ።

\VS{35}ጎዳይ ሙሴ ዶናራ ሃሳይዳ ማላካ ካዋ ዎዚናይ ሚኒን ኢስራኤሌ ናይታ ዬዶንታ ኢጺዴስ።




\par }\Chap{10}{\SH ቦሌ
\par }
{\PP \VerseOne{1-2}ሄሳፌ ጉዬ ጎዳይ ሙሴስ፥ «ጊብጼ ካዋኮ ጉዬ ሲማ ባ፤ ኣይስ ጊኮ ታኒ ጊብጼ ኣሳ ዎስታ ቃጻይዳኮኔ ማላታ ኢስታ ጊዶን ዎስታ ኦꬂዳኮ ኢንቴ ኢንቴ ናይታሲኔ ኢንቴ ናይታ ናይታስ ዮታና ማላ፥ ቃሴ ኢንቴካ ታኒ ጎዳ ጊዲዳይሳ ኤራና ማላ፥ ታ ማላታ ኢስታ ጊዶን ኦꬃናስ ኢዛ ዎዚናኔ ዳናታ ዎዚና ሚንꬃ ዎꬃዲስ» ጊዴስ።


\par }{\PP \VS{3}ሂስቲን ሙሴይኔ ኣሮኔይ ካዎዛኮ ጌሊዲ፥ «ጎዳ ኢብራዌታ ጾሲ ኔና፥ ‹ኔ ኔናቴꬃ ታ ሲንꬃን ካዉሾንታ ኢጺዛይ ኣዉዴ ጋካናሴ? ሃኢ ታስ ጎይናና ማላ ታ ኣሳ ዬዳ።

\VS{4}ኔኒ ኢስታ ዬዶንታ ኢጺኮ ዎንቶ ታ ኔ ቢታ ቦላ ቦሌ ዬዳና።

\VS{5}ቦሌዚ ኦኒካ ቤኦንታ ማላ ቢታ ማይኣና። ኢንቴስ ሻቻፌ ኣቲዳ ጉꬃ ሚሺ፥ ጋዴን ዲጪዛ ሚꬂካ ኡባ ማና።

\VS{6}ኔ ኬꬃታን፥ ዳናታ ኬꬃኒኔ ጊብጼ ኣሳ ኡባ ኬꬃን ኩማና፤ ሃይሲ ኔ ኣዋቲ፥ ዎይኮ ኔ ማይዛቲ ሃ ቢታ ቦላ ዶሶፔ ሃኖ ጋካናስ ሙሌካ ቤዪ ኤሮንታ ሚሻ› ጊዴስ» ጊዳ። ሄሳፌ ጉዬ ሙሴይ ካዎዛ ሲንꬃፌ ኬዚ ቢዴስ።


\par }{\PP \VS{7}ካዎዚ ሱንꬂዳ ዳናቲካ ካዎዛ፥ «ሃይሲ ኣዴዚ ኑስ ኣይዴ ጋካናስ ꬉጴ ጊዳኔ? ኢስቲ ጎዳ ባ ጾሳስ ጎይናና ማላ ኔኒ ኣሳ ዬዳ፤ ጊብጼ ዴሬይ ꬋይዳይሳ ኔኒ ሃኢካ ዩሻ ቆፒኪ?» ጊዳ።


\par }{\PP \VS{8}ሄሳ ጊሻስ ካዎዚ ሙሴኔ ኣሮኔ ጼይጊሲ ጉዬ ዛሪዲ፥ «ቢቴ፤ ጎዳ ኢንቴ ጾሳስ ጎይኒቴ ሺን ቢዛይቲ ኦናንቴ?» ጊዴስ።


\par }{\PP \VS{9}ሂስቲን ሙሴይ፥ «ኑኒ ኑ ቄሪ ናይታራ ጪማታራ፥ ኑ ኣቱማ ናይታራ ማጫ ናይታራ፥ ኑ ሜሃራኔ ሚዛ ዉዴታራ ኢሲፌ ባና፤ ኣይስ ጊኮ ኑኒ ቢዛሶን ጎዳስ ባኣሌ ቦንቻናስ ኮሼስ» ጊዴስ።


\par }{\PP \VS{10}ካዎዚ፥ «ኢንቴ ማጫሳታራኔ ኢንቴ ናይታራ ባና ማላ ታ ኢንቴና ዬዳና፤ ጎዳይ ኢንቴናራ ጊዶ፤ ጊዶ ኣቲን ኢንቴ ኢንቴ ዎዚናን ጌኔ ቆፒዴታ።

\VS{11}ሄሳ ጊሻስ ሃኔና፤ ኢንቴ፥ ‹ኑ ቢዲ ጎዳስ ጎይናና ማላ ኑና ዬዳ› ጊሼ ጋምኢዳ ጊሻስ ኣቱማሳይ ጻላ ቢዲ ጎዳስ ጎይኒቴ» ጊዴስ። ሄሳፌ ጉዬ ሙሴኔ ኣሮኔ ካዎዛ ሲንꬃፌ ኬሲ ጎዲዳ።


\par }{\PP \VS{12}ጎዳይ ሙሴስ፥ «ቦሌይ ጊብጼ ቢታ ቦላ ያና ማላ ሻቻፌ ኣቲዲ ዲጪዛ ኡባ ሊምኢ ሂስቲ ዉርሳና ማላ፥ ኔ ኩሼ ጊብጼ ቢታ ቦላ ፒዲሳ» ጊዴስ።


\par }{\PP \VS{13}ሙሴይ ባ ኦይኪዳ ጉፋ ጊብጼ ቢታ ቦላ ꬎቁ ሂስቲ ዴንꬂን፥ ሄ ዎዴ ጋላሲኔ ቃማ ጎዳይ ኣርሼይ ሞኪዛ ባጋፌ ዎልቃማ ጫርኮ ቢታ ኡባ ቦላ ዬዲዴስ፤ ጋዴይ ዎንቲሺን ሄ ጫርኮይ ቦሌ ኤኪ ዪዴስ።

\VS{14}ቦሌይ ጊብጼ ቢታ ኩሜꬂ ማይኢዴስ። ሃይሳ ላጌ ቦሌ ቦሻይ ሄ ቢታን ሃይሳፌ ካሴ ሃኒቤና፤ ሃይሳፌ ሲንꬃንካ ኢዛ ማላይ ሃኔና።

\VS{15}ቢታይ ካሬጻና ጋካናስ ቦሌዚ ቢታ ኡባ ማይኢዴስ። ሻቻፌ ኣቲዲ ቢታ ቦላ ዲጪዛዛኔ ሚꬃ ቦላን ዲዛ ኣይፌ ኡባ ሊምኢ ሂስቲ ሚዴስ። ሄሳ ጊሻስ ሚꬃ ሃይꬂ ዎይኮ ጋዴን ዲዛ ጪሊላ ሚሺ ዉሪ ጊብጼ ቢታ ኡባሶን ኣይኮይካ ኣቲቤና።
\XREF{}{{\XO 10:15 }{\XT{ኣጁ 9፡2-3}}}


\par }{\PP \VS{16}ካዎዚካ ሙሴኔ ኣሮኔ ኤሶን ጼይጊሲዲ፥ «ጎዳ ኢንቴ ጾሳኔ ኢንቴና ታኒ ቆሃዲስ።

\VS{17}ሄኮ ኢንቴ ታና ዉርሴꬃ ማሮ ማሪቴ። ሃ ኢታ ቦሻ ታፔ ዲጋና ማላ ጎዳ ኢንቴ ጾሳ ዎሲቴ» ጊዴስ።


\par }{\PP \VS{18}ሙሴይ ካዎዛ ኣቻፌ ኬዚዲ ጎዳ ዎሲዴስ።

\VS{19}ጎዳይካ ኣርሼይ ሞኪዛ ባጋራ ዪዳ ጫርኮዛ ኣርሼይ ዉሊዛ ባጋራ ዪዳ ዎልቃማ ጫርኮን ላሚን ቦሌዛ ቶኪ ኤኪ ኤፊዲ፥ ዞኦ ኣባን ዬጊዴስ። ጊብጼ ቢታ ኩሜꬃን ኢሲ ቦሌይካ ኣቲቤና።

\VS{20}ጊዲኮካ ጎዳይ ካዎዛ ዎዚና ሚንꬂዳ ጊሻስ ኢስራኤሌ ናይታ ዬዶንታ ኢጺዴስ።


\par }{\SH ጊርዲ ጊዳ ꬉማ
\par }
{\PP \VS{21}ሄሳፌ ጉዬ ጎዳይ ሙሴስ፥ «ጊብጼ ቢታን ጊርዲ ጊዳ ꬉማይ ꬉማና ማላ ኔ ኩሼ ፑዴ ሳሎ ዴንꬃ» ጊዴስ።

\VS{22}ሙሴይ ባ ኩሼ ፑዴ ሳሎ ዴንꬂን ጊብጼ ቢታ ኡባን ሄꬑ ጋላስ ኩሜꬅ ጊርዲ ጊዳ ꬉማይ ꬉሚዴስ።\XREF{}{{\XO 10:22 }{\XT{ማዛ 105፡28፤ ኣጁ 16፡10}}}

\VS{23}ሄ ሄꬑ ጋላሳታን ኣሲ ኦኒካ ኢሶይ ኢሳ ቤኦንታ፥ ዎይኮ ሶፔ ካሬ ኬዞንታ ጋምኢዴስ። ጊዶ ኣቲን ኢስራኤሌ ናይቲ ዲዛሶ ኡባን ኢስታስ ፖኦይ ዴስ።


\par }{\PP \VS{24}ካዎዚ ሙሴ ጼይጊሲዲ፥ «ቢቴ፤ ቢዲ ጎዳስ ጎይኒቴ፤ ኢንቴ ማጫሳይካ ኢንቴ ናይቲካ ኢንቴናራ ባና ዳንዳዬቴስ። ኢንቴ ሜሄታ ጊዲኮ ሃን ኣጊ ቢቴ» ጊዴስ።


\par }{\PP \VS{25}ጊዶ ኣቲን ሙሴይ ኢዛስ፥ «ኑኒ ጹጊዲ ያርሺዛ ያርሾ ጎዳ ኑ ጾሳስ ሺሻና ማላ ሜሄ ኢማዳ ዬዳናስ ኮሼስ።

\VS{26}ኢሲ ጹጉንꬂካ ኣቶንታ ዲሺን ኑ ሜሄይ ዉሪካ ኑናራ ባናስ ቤሴስ። ኑኒ ጌዴ ጋኮንታ ዲሼ ሜሃፔ ኣዋይሳ ኣዋይሳ ያርሻናኮ ሃኢ ኤራናስ ዳንዳዮኮ። ጎዳ ኑ ጾሳስ፥ ያርሾስ ሄ ሜሃፔ ዶሪዲ ኤካናስ ኮሼስ» ጊዴስ።


\par }{\PP \VS{27}ጊዶ ኣቲን ጎዳይ ካዎዛ ዎዚና ሚንꬂዳ ጊሻስ ኢዚ ኢስታ ዬዳናስ ኮዪቤና።

\VS{28}ሄሳፌ ጉዬ ካዎዚ ሙሴ፥ «ታ ኣቻፌ ኪቻ! ናምኣንꬆ ታ ሲንꬃን ቤታሼ ኔና ኤራ! ናምኣንꬆ ታ ኣይፌሶ ኔ ቤኢዳ ጋላስ ኔ ሃይቃና» ጊዴስ።

\VS{29}ሂስቲን ሙሴይ ኢዛስ፥ «ቱሙካ፤ ኔኒ ጊዳ ማላ ታኒ ኔና ናምኣንꬆ ሙሌካ ቤይኬ» ጊዴስ።




\par }\Chap{11}{\SH ባይራታ ቦላ ዪዳ ቦሻ
\par }
{\PP \VerseOne{1}ጎዳይ ሙሴስ፥ «ታኒ ጊብጼ ካዋ ቦላኔ ኢዛ ኣሳ ቦላ ኢሲ ሃራ ቦሻ ዬዳና፤ ሄሳፌ ጉዬ ኢዚ ኢንቴና ሃ ቢታፌ ኬሲ ዬዳና፤ ኬሲዲ ኢዚ ኢንቴና ኢሳዴ ኣሾንታ ኡባ ጎዲ ኬሳና።

\VS{2}ኢስራኤሌ ኣሳይ ማጫይ ኣዴይ ባ ሾሮታፔ ቢራፔኔ ዎርቃፌ ኦሴቲዳ ሚሻታ ኦይቺ ኤካና ማላ ኢስታስ ዮታ» ጊዴስ።

\VS{3}ጎዳይካ ጊብጼ ኣሳይ ኢስራኤሌ ኣሳስ ኪያቴꬅ ኦꬃና ማላ ኦꬂዴስ። ቃሴ ሙሴይ ባ ባጋራ ጊብጼ ቢታን ካዎይ ሱንꬂዳ ዳናታኒኔ ኣሳን ኬሂ ዳሮ ቦንቼቲዳ ኣሳ ማላ ጼሌቲዴስ።


\par }{\PP \VS{4}ሙሴይ ካዎዛስ፥ «ጎዳይ፥ ‹ጊዲ ጊዶꬅ ታኒ ጊብጼ ቢታን ሄሜታና፤

\VS{5}ጊብጼ ቢታን ዲዛ ኣቱማ ናይ፥ ካዎቴꬃ ኣልጋን ኡቲዳ ካዋስ ባይራ ናፔ ዶሚዲ፥ ዎጻን ጋጪዛ ኣይሌይ ባይራ ና ጋካናስካ ባይራ ዬሌቲዳ ሜሄይካ ኣቶንታ ዉሪ ሃይቃና።

\VS{6}ጊብጼ ቢታ ኡባን ሃይሳፌ ካሴ ጊዲን ዎይኮ ሲንꬃፌካ ሃኖንታ ዬሆይ ዬኬታና።

\VS{7}ጊዶ ኣቲን ኢስራኤሌ ናይታ ጊዶን ኣሳ ቦላ ዎይኮ ሜሄ ቦላ ኣሲ ኣቶሺን ካናይካ ቦጬና› ጊዴስ። ሄ ዎዴ ጎዳይ ጊብጼሲኔ ኢስራኤሌ ናይታስ ጊዶን ሻኮቴꬅ ሜꬋናይሳ ኢንቴ ኤራና።

\VS{8}ኔ ሱንꬂዳ ዳናቲ ዉሪ ታኮ ዪዲ፥ ታ ሲንꬃን ጉፋኒ ዚጊዲ፥ ‹ኬዛዳ ባርኪ! ኔና ካሊዛ ኣሳይ ዉሪካ ቦ!› ጋና። ሄሳፌ ጉዬ ታኒ ባና» ጊዴስ። ሙሴይ ዳሮ ሃንቄቲዲ ኢዛ ሲንꬃፌ ኬዚዲ ቢዴስ።


\par }{\PP \VS{9}ጎዳይ ሙሴስ፥ «ታ ማላሊሲዛ ሚሽ ጊብጼ ቢታን ጉጃ ጉጃ ኦꬃና ማላ ካዎይ ኢንቴ ዮቲዛይሳ ሲዬና» ጊ ካሴ ዮቲ ዎꬂዴስ።

\VS{10}ሙሴይኔ ኣሮኔይ ሃይታ ማላታታ ኡባ ካዎዛ ሲንꬃን ኦꬂኮካ ጎዳይ ካዎዛ ዎዚና ሚንꬂዳ ጊሻስ ኢዚ ኢስራኤሌ ናይታ ባ ዴሬፔ ዬዶንታ ኢጺዴስ።




\par }\Chap{12}{\SH ቦሻ ሃይቆይ ዎꬎንታ ዬጊ ኣꬌꬅ
\par }
{\PP \VerseOne{1}ጊብጼ ቢታን ጎዳይ ሙሴኔ ኣሮኔ ሂዝጊዴስ፤

\VS{2}«ሃ ኣጊናይ ኢንቴስ ላይꬃስ ኮይሮ ኣጊና ጊዶ፤

\VS{3}ኢስራኤሌ ኣሳ ኡባስ ሃይሳ ሃ ዎጋዛ ዮቲቴ፤ ሃይሲ ኣጊናይ ጌሊዳ ታማንꬃ ጋላስ፥ ኢሲ ኢሲ ኣሲ ባ ሶ ኣሳስ ኢሲ ላቃ ዶሪ ኤኮ።

\VS{4}ሄ ኬꬃ ኣሳ ቆዳይ ላቃዛ ኡባ ማናስ ጉጺዛ ጊዲኮ ኢዛዴይ ባስ ማታቲዛ ጉታ ባ ሶ ኣሳ ማላ ቆዲዲ ኢሳዴይ ኢሳዴይ ሚ ዉርሳናይሳ ሻኪ ኤሬቶ።

\VS{5}ኢንቴ ዶሪ ኤካና ላቃይ ዬሌቲን ኢሲ ላይꬅ ጊዲዲ ኢዛ ቦላ ኣይኮ ቦሬይ ባይንዳ ኣዴ ላቃ ጊዶ። ኢንቴ ላቃዛ ዶርሳፌ ዎይኮ ዴይሻፌ ኤካናስ ዳንዳዬታ።

\VS{6}ሃ ኣጊናይ ታማኔ ኦይዳንꬆ ጋላስ ጊዳና ጋካናስ ኢስታ ናጊቴ፤ ሄ ጋላስ ኣርሼይ ዉሊሺን ኢስራኤሌ ማባራ ኣሳይ ዉሪ ኢስታ ሹካናስ ኮሼስ።

\VS{7}ሹኪዲ ሱꬃፌ ኤኪዲ ኢስታ ኣሾዛ ሚዛ ኬꬃስ ቆሲላꬃኔ ቆሬዛ ቦላ ቲዬቶ።
\FTNT{*}{{\FR 12:7 }{\FT{ቆሬ ጌቴቲዛይሲ ኢሲ ኢሲ ባጋ ጋሞꬆ ቃላን ዳርማቻ፥ ሃራሶን ቃሴ ማርጋቻ ጌቴቴስ።
}}} 
\VS{8}ኣሾዛ ሄ ጋላስ ቃማካ ታማን ጺጺዲ፥ ጫሚዛ ቦንጮራኔ ኢርሾይ ባይንዳ ኡኬቲዳ ኡኬꬃራ ሜቶ።

\VS{9}ኣሾዛ ቃዬ ዎይኮ ዶይሲዲ ሞፒቴ፤ ሁኤዛ፤ ጌዳታ፤ ቃንꬃ ኣሾዛካ ኡባ ጺጺዲ ሚቴ።

\VS{10}ሄ ኣሾዛፔ ጋዴይ ዎንታና ጋካናስ ኣይኮካ ኣሾፍቴ። ዎንታና ጋካናስ ኣቲዳዚ ዲኮ ታማን ጹጋና ኮሼስ።

\VS{11}ሚሽ፥ ኦጌስ ጊዲዛ ማይኦ ማይኢዲ፥ ኢንቴ ጫማ ቶሆን ኣꬂዲ ኢንቴ ጉፌ ኢንቴ ኩሼን ኦይኪዲ ኤሶን ሚቴ፤ ሃይሲ ታና ጎዳ ኢንቴ ቦንቺዛ ፓዚጋ ያርሾ።


\par }{\PP \VS{12}«ታኒ ሄ ጋላስ ቃማራ ጊብጼ ቢታራ ሄሜታሼ ባይራ ዬሌቲዳ፥ ኣሴካ ሜሄካ ኡባ ዎꬋና። ጊብጼ ኤቃታ ኡባ ቦላካ ታኒ ፒርዳና፤ ታኒ ጎዳ ጊዲኪና?

\VS{13}ሄ ሱꬃይ ኢንቴ ዲዛ ኬꬃታ ኤሪሲዛ ማላታ ጊዳና። ታኒ ሄ ሱꬃ ቤኢዛ ዎዴ ኢንቴና ኣጋ ኣꬋና፤ ታኒ ጊብጼ ቢታ ቦሻን ሾጪዛ ዎዴ ኢንቴ ቦላ ኣይኮ ቦሻይካ ጋኬና።
\XREF{}{{\XO 12:13 }{\XT{ሌዌ 23፡5፤ ዛሬ 16፡3-8}}}


\par }{\PP \VS{14}«ሄ ጋላሳይ ታኒ ጎዳይ ኢንቴስ ኦꬂዳይሳ ቆፒ ቆፒ ቦንቺዛ ጋላስ ጊዶ፤ ኢንቴ ዜሬꬂ ዉሪ ጎዳ ባኣሌ ቦንቾ፤ ሃይሳ ኢንቴስ ዎጋ ሂስቲዲ ሜርናስ ቦንቺቴ።


\par }{\SH ኡኬꬃ ባኣሌ
\par }
{\PP \VS{15}«ላፑን ጋላስ ጋካናስ ኢርሾይ ጌሎንታ ኡኬꬅ ሚቴ፤ ኮይሮ ጋላስ ኢንቴ ሶፔ ኢርሾ ዲጊቴ። ሄ ኮይሮ ጋላሳፌ ዶሚዲ ላፑንꬃ ጋላስ ጋካናስ፥ ኢርሾራ ዲዛ ኡኬꬅ ሚዛ ኣሲ ኦኒካ ኢስራኤሌ ኣሳ ጊዶፌ ሻኬቲ ꬋዮ።

\VS{16}ኮይሮ ጋላስ ጌሻ ዱላታ ሺቂቴ፤ ሃራ ጌሻ ዱላታ ቃሴ ላፑንꬃ ጋላስ ሺቂቴ፤ ኣሳይ ዉሪ ማናስ ቁማ ካꬆፌ ኣቲን ሄ ጋላሳታ ኡባን ኣይኮካ ኦꬆፍቴ፤ ኢንቴ ኦꬃና ሚሺ ሄሳ ጻላ።


\par }{\PP \VS{17}«ታኒ ኢንቴና ኢስራኤሌ ናይታ ጊብጼ ቢታፌ ኬሲዳይ ሄ ጋላስ ጊዲዳ ጊሻስ ኡኬꬃ ባኣሌ ቦንቺቴ። ሄ ጋላሳ ባኣሌዛ ና ናስ ኣቶንታ ዎጋ ሂስቲ ቦንቺቴ።

\VS{18}ኮይሮ ኣጊናን ሄ ኣጊናስ ታማኔ ኦይዳንꬃ ጋላሳ ኦማርሳፌ ዶሚዲ ናምኡ ታማኔ ኢሲንꬃ ጋላሳ ኦማርሳ ጋካናስ ኢርሾይ ጌሎንታ ኡኬꬅ ሚቴ።

\VS{19}ላፑን ጋላስ ጋካናስ ኢርሾይ ኢንቴ ሶን ቤቶፎ፤ ኢርሾይ ጌሊዳ ካꬅ ሚዛ ኣሲ ቤቴ ኣሲ ጊዲን ዎይኮ ሄ ዴሬ ኣስ ኦናካ ጊዲን ሄሳዴይ ኢስራኤሌ ማባራ ጊዶፌ ꬋዮ።

\VS{20}ኢርሾይ ጌሊዳዝ ኣይኮካ ሞፒቴ፤ ኢንቴ ዲዛሶን ኣዋንካ ኢርሾይ ጌሎንታ ኡኬꬅ ማናስ ቤሴስ።»


\par }{\PP \VS{21}ሄሳፌ ጉዬ ሙሴይ ኢስራኤሌ ጪማታ ኡባ ጼይጊሲዲ፥ «ኢንቴ ቢዲ ኢንቴ ሶ ኣሳስ ፓዚጋ ያርሾስ ላቃ ኤኪ ሹኪቴ።

\VS{22}ሂሶጴ ጌቴቲዛ ማታ ሃይꬃፌ ዳንኪ ኤኪዲ ኬሬን ዲዛ ሱꬃን ጌልꬂ ኬሲዲ፥ ሄ ሱꬃ ናምኡ ቆሲላꬃታኒኔ ቆሬታ ቦላ ቲዪቴ፤ ኢንቴፌ ኢሲ ኣሲካ ጋዴይ ዎንታና ጋካናስ ባ ኬꬃፌ ካሬ ኬዞፖ።
 
\VS{23}ጎዳይ ጊብጼ ባይራ ናይታ ዎꬋናስ ሄ ቢታራ ሄሜቲዛ ዎዴ ሱꬅ ኬꬃ ቆሲላꬃታኒኔ ቆሬታ ቦላ ቤኢዲ ካሬራ ኣꬊ ባና፤ ዎꬊዛይሲ ኢንቴ ሶ ጌሊዲ ኢንቴና ዎꬎንታ ማላ ኢዛ ጎዳይ ዲጋና።
\XREF{}{{\XO 12:23 }{\XT{ኢብ 11፡28}}}


\par }{\PP \VS{24}«ኢንቴ ሃይሳ ኣዛዞዛ ኢንቴሲኔ ኢንቴ ዜሬꬃስ ሜርናስ ዎጋ ሂስቲዲ ኣዛዜቲቴ።

\VS{25}ጎዳይ ካሴ ኢማና ጊዲ ጫቂዳ ቃላ ማላ ኢዚ ኢሚዛ ቢታ ኢንቴ ጌሊዛ ዎዴ ሃ ዎጋ ናጊቴ።

\VS{26}ኢንቴ ናይቲ ኢንቴና፥ ‹ሃይሳ ሃ ዎጋዛስ ቢርሼꬂ ኣዜ?› ጊ ኦይቺኮ፥

\VS{27}ኢንቴ ኢስታስ፥ ‹ሃይሲ ጎዳ ቦንቻናስ ያርሺዛ ፓዚጋ ያርሾ፤ ኣይስ ጊኮ ጎዳይ ጊብጼ ቢታን ኢስራኤሌ ኣሳ ኬꬅ ኣጊ ኣꬊዲ ጊብጼ ኣሳ ዎꬊዲ ኑና ኣሺዳ ጊሻሳ› ጊቴ» ጊዴስ።

\par }{\PP ሄሳፌ ጉዬ ኣሳይ ቢታ ቦላ ጉፋኒ ጎይኒዴስ።

\VS{28}ኢስራኤሌ ኣሳይ ቢዲ ጎዳይ ሙሴኔ ኣሮኔ ኣዛዚዳ ማላ ኦꬂዴስ።


\par }{\SH ጊብጼ ኣሳ ባይራቲ ሃይቂ ዉሮ
\par }
{\PP \VS{29}ጊዲ ጊዶꬃን ጎዳይ ጊብጼን ባይራ ዬሌቲዳ ኡባ ካዎቴꬃ ኣልጋን ኡቲዛ ካዎ ባይራ ናፔ ዶሚዲ፥ ቃሾ ኬꬃን ዲዛ ዲኤቲዳ ኣሳ ባይራ ና ጋካናስ፥ ቃሴ ባይራ ዬሌቲዳ ሜሄ ኡባ ዲፒ ሂስቲዴስ።
\XREF{}{{\XO 12:29 }{\XT{ኬሳ 4፡22-31}}}

\VS{30}ካዎይ፥ ኢዚ ሱንꬂዳ ዳናቲኔ ጊብጼ ቢታ ኣሳይ ዉሪ ቃማራ ቤጊዴስ። ጊብጼ ቢታን ኣሲ ሃይቆንታ ኬꬂ ሙሌካ ባይንዳ ጊሻስ ኣሳይ ቃላ ꬎቁ ሂስቲዲ ዳሮ ዋሲ ዬኪዴስ።

\VS{31}ሄ ጋላሳ ኦማርስ ካዎዚ ሙሴኔ ኣሮኔ ጼይጊሲዲ፥ «ዴንዲቴ! ኢንቴካ ኢንቴ ኣሳይካ ታ ኣሳ ጊዶፌ ኬዚቴ! ቢዲ ኢንቴ ኦይቺዳ ማላካ ጎዳስ ጎይኒቴ!

\VS{32}ኢንቴ ጊዳ ማላካ ኢንቴ ሜሄ፤ ኢንቴ ዴይሺኔ ዶርስ ኡባ ኤኪዲ ቢቴ! ቃሴ ታናካ ኣንጂቴ» ጊዴስ።


\par }{\PP \VS{33}ኢስራኤሌ ኣሳይ ባ ቢታፌ ኤሶን ኬዛና ማላ ጊብጼ ኣሳይ ዲርባሲዴስ። ኣይስ ጊኮ ኢስቲ፥ «ኬዞንታ ኢጺኮ ኑኒ ዉሪካ ዉራና» ጊዳ።

\VS{34}ሄሳ ጊሻስ ኢስራኤሌ ኣሳይ ኢርሾይ ጌሎንታ ሙኑቃ ኬሬን ኩንꬂ ማይኦን ጻጺዲ ሃሼን ቶኪዴስ።

\VS{35}ኢስራኤሌ ኣሳይ ሙሴይ ኢስታ ኣዛዚዳ ማላ፥ ጊብጼ ኣሳ ቢራ፥ ዎርቃኔ ማይኦ፥ «ኢሚቴ» ጊ ኦይቺዴስ።

\VS{36}ጎዳይ ጊብጼ ኣሳ ሲንꬃን ኢስራኤሌ ኣሳይ ሳቤታና ማላ ኦꬂዳ ጊሻስ ጊብጼ ኣሳይ ኢስታ ኦይቺዳይሳ ኡባ ኢሚዳ። ሄሳꬆ ሂስቲዲ ኢስታ ጊብጼ ኣሳታ ኣቆ ቡሪ ኤኪ ቢዳ።
\XREF{}{{\XO 12:36 }{\XT{ኬሳ 3፡21-22}}}


\par }{\SH ጊብጼፔ ኢስራኤሌ ኣሳ ኬስ
\par }
{\PP \VS{37}ኢስራኤሌ ኣሳይ ኤራሚሴ ጌቴቲዛ ካታማፔ ዴንዲዲ ሱኮቴ ጌቴቲዛሶ ጋካናስ ቢዴስ። ኣሳይ ናይታኔ ማጫሳ ጉጆንታ ቆዲን ቶሆን ሄሜቲዛ ኣቱማ ኣሳይ 600,000 ጊዲዴስ።

\VS{38}ቃሴ ኢስታራ ዳሮ ሃራ ዴሬ ኣሳይ፥ ኬሂ ዳሮ ሜሄ፥ ዶርሲኔ ዴይሽ ኤኪ ኬዚዴስ።

\VS{39}ጊብጼፔ ኢስቲ ኤኪ ኬዚዳ ኢርሾይ ጌሎንታ ሙኑቃፔ ኡኬꬅ ኡኪዳ፤ ኣይስ ጊኮ ኢስታ ጊብጼፔ ኤሶን ኬሲዳ ጊሻስ ባስ ሺንቄ ካꬃናሲኔ ሙኑቃይ ዴንዲን ኡካና ዎዴ ኢስታ ጋꬂቤና።


\par }{\PP \VS{40}ኢስራኤሌ ኣሳይ ጊብጼ ቢታን ዴዪዳ ላይꬃይ ዉሪ ኦይዱ ጼታኔ ሄꬑ ታማ።
\XREF{}{{\XO 12:40 }{\XT{ሜꬌ 15፡13፤ ጋላ 3፡17}}}

\VS{41}ሄ ኦይዱ ጼታኔ ሄꬑ ታሙ ላይꬃይ ዉሪዛ ሄ ዉርሴꬃ ጋላሳን ጎዳ ኣሳይ ዉሪ ጊብጼ ቢታፌ ኬዚዴስ።

\VS{42}ጊብጼ ቢታፌ ኦማርሳ ዎዴ ጎዳይ ባ ኣሳ ኬሲሼ ናጊዳ ጊሻስ ሄ ቃማይ ና ና ጋካናስ፥ ኢስራኤሌ ኣሳይ ዉሪ ቤጊ ናጊዲ ኣቂዛ ጎዳስ ዱማቲዳ ቃማ።


\par }{\SH ፓዚጋ ቦንቺዛ ዎጋ
\par }
{\PP \VS{43}ጎዳይ ሙሴኔ ኣሮኔ፥ «ፓዚጋ ቦንቺዛ ዎጋይ ሃይሳ፤ ሃራ ዴሬ ኣሲ ኢዛፔ ኦኒካ ሙሌራ ሞፖ።

\VS{44}ኢንቴ ሚሻን ሻሚዳ ኣይሌይ ኦኒካ ኢንቴ ኢዛ ቃጻሪዳፔ ጉዬ ኢዛፔ ማናስ ኮሼስ።

\VS{45}ጊዶ ኣቲን ጉꬃ ዎዴስ ኢንቴናራ ኢማꬃቴꬃን ጋምኢዛይኔ ኡኔ ኦꬂዛ ሃራ ዴሬ ኣሲ ኢዛፔ ሞፖ።


\par }{\PP \VS{46}«ሃ ፓዚጋ ያርሾዛ ኢንቴ ኢሲ ኬꬃን ሚቴ፤ ኢንቴ ሄ ኣሾዛፔ ኣይኮካ ካሬ ኬሶፍቴ። ሜቄꬃታፔ ኢሲኖካ ሜንꬆፍቴ።\XREF{}{{\XO 12:46 }{\XT{ታይ 9፡12፤ ዮሃ 19፡36}}}

\VS{47}ኢስራኤሌ ማባራይ ዉሪ ፓዚጋ ያርሾ ቦንቻናስ ኮሼስ።


\par }{\PP \VS{48}«ቤቴ ዪዲ ኢንቴ ጊዶን ዲዛ ኣሲ ጎዳ ፓዚጋ ያርሾ ቦንቻናስ ኮይኮ ባ ሶን ኣዴ ጊዲዳ ኣሳ ኡባ ቃጻሮ። ሄሳፌ ጉዬ ኢዚ ሄ ቢታን ዬሌቲዳ ኣሳ ማላ ሺቂዲ ፓዚጋ ያርሾ ቦንቻናስ ቤሴስ። ጊዶ ኣቲን ቃጻሬቶንታ ኣሲ ሙሌካ ኢዛፔ ሞፖ።

\VS{49}ኢንቴ ቢታን ዬሌቲዳይሳስካ ጊዲን ኢንቴ ጊዶን ቤቴ ጊዲዲ ዲዛይሳስካ ጊዲን ሃይሲ ዎጋይ ኡባስ ኢሲኖ» ጊዴስ።


\par }{\PP \VS{50}ሂስቲን ኢስራኤሌ ኣሳይ ዉሪ ጎዳይ ሙሴኔ ኣሮኔ ኣዛዚዳ ማላካ ኦꬂዴስ።

\VS{51}ሄ ጋላሳንካ ጎዳይ ኢስራኤሌ ናይታ ኢስታ ጩጋን ጩጋን ጊብጼ ቢታፌ ኬሲዴስ።




\par }\Chap{13}{\SH ኮይሮ ዬሌቲዳ ኣዴይ ዉሪ ጎዳስ ዱማቴꬅ
\par }
{\PP \VerseOne{1}ጎዳይ ሙሴ ሂዝጊዴስ፥

\VS{2}«ኣዴ ጊዲ ኮይሮ ዬሌቲዳ ኡባ ታስ ዱማሳ። ኢስራኤሌ ኣሳ ጊዶን ኮይሮ ዬሌቲዳ ባይራይ ዉሪ ሜሄ ጊዲን ኣስ ጊዲን ዉሪካ ታሳ።»\XREF{}{{\XO 13:2 }{\XT{ታይ 3፡13፤ ሉቃ 2፡23}}}


\par }{\PP \VS{3}ሄሳፌ ጉዬ ሙሴይ ኣሳ፥ «ጊብጼፔ፥ ኣይሌቴꬃ ቢታፌ ኢንቴ ኬዚዳ ጋላሳያ ሃኖ ጋላሳዮ ጊዲዳይሳ ዩሺ ቆፒቴ፤ ኣይስ ጊኮ ጎዳይ ባ ዎልቃማ ቄሴን ኢንቴና ኬሲዴስ፤ ሄሳ ጊሻስ ኢርሾይ ጌሊዳ ካꬅ ኣይኮካ ሞፒቴ።

\VS{4}ኢንቴ ሃ ጋላሳይን ኣቢቤ ጌቴቲዛ ኣጊናን ኬዚዴታ።

\VS{5}ጎዳይ ካናኔታ፥ ሂቴታ፥ ኣሞሬታ፥ ሂዌታኔ ያቡሴታ ጌቴቲዛ ዴሬታ ቢታ ኢንቴና ጋꬂዛ ዎዴ ኢንቴ ሃ ቦንቾ ጋላሳ ሃ ኣጊናን ቦንቼታ። ሄ ቢታይ ጎዳይ ኢንቴስ ኢማና ማላ ካሴ ኢንቴ ኣዋታስ ጫቂ ዎꬂዳ ቢታ። ሄ ቢታይ ማꬂኔ ኤሲ ጎጊዛ ቢታ።

\VS{6}ኢንቴ ላፑን ጋላስ ኢርሾይ ጌሎንታ ኡኬꬅ ማና፤ ላፑንꬃ ጋላስ ጎዳስ ባኣሌ ሂስቲ ቦንቼታ።

\VS{7}ሄ ላፑን ጋላሳታን ኢርሾይ ጌሎንታ ኡኬꬅ ኢንቴ ማና፤ ኢንቴ ጊዶን ኢርሾራ ዲዛይ ኣይኮይካ ቤቶፎ፤ ኔ ቢታ ዛዋን ኣዋንካ ኢርሾይ ሙሌካ ዶፖ።


\par }{\PP \VS{8}«ሄ ጋላስ ኔኒ ኔ ናይታስ፥ ‹ታኒ ሃይሳ ኦꬂዛይ ታኒ ጊብጼፔ ኬዚዛ ዎዴ ጎዳይ ታስ ኦꬂዳይሳ ዛሪ ቆፓናሳ› ጋ ዮታ።

\VS{9}ጎዳይ ኢንቴና ባ ዎልቃማ ኩሼን ጊብጼፔ ኬሲዳ ጊሻስ፥ ጎዳ ዎጋይ ኢንቴ ዶናፔ ሻኬቶንታ ማላ፥ ሃይሲ ባኣሌዚ ኢንቴ ኩሼ ቦላ ቃሼቲዳኔ ኢንቴ ሊጴን ዎꬂን ቆፍሲዛ ሚሻ ማላ ጊዳና።

\VS{10}ሄሳ ጊሻስ ኢንቴ ሃ ዎጋ ዎꬂዲ ላይꬃን ላይꬃን ሃ ጋላሳን ቦንቺቴ።


\par }{\PP \VS{11}«ጎዳይ ኢንቴሲኔ ካሴ ኢንቴ ኣዋታስ ኢማናስ ጫቂዳ ማላ፥ ኢዚ ኢንቴና ካናኔታ ቢታ ጌልꬂዲ፥ ሄ ቢታ ኢንቴስ ኢሚዛ ዎዴ፥

\VS{12}ኣቱማ ጊዲ ዬሌቲዳ ባይራ ኡባ ጎዳስ ዱማሲቴ፤ ኔ ሜሄ ጋርሳን ኣዴ ጊዲዲ ባይራ ዬሌቲዳይ ዉሪ ጎዳሳ።
\XREF{}{{\XO 13:12 }{\XT{ኬሳ 34፡19-20፤ ሉቃ 2፡23}}}

\VS{13}ባይራ ዬሌቲዛ ሃሬ ማር ኡባ ላቃራ ላማዳ ዎዛ፤ ላማዳ ዎዞንታ ኢጺኮ ኢዛ ሞርጌን ሾጫ ዎꬋ። ኔ ናይታ ጊዶን ኣቱማ ጊዲ ባይራ ዬሌቲዳይታ ኡባ ዎዛ።

\VS{14}ዎዴፔ ኔ ናይ ኔና፥ ‹ሃይሲ ኣዛ ዎጋ?› ጊ ኦይቺኮ፥ ኔኒ ኢዛስ፥ ‹ጎዳይ ኑና ባ ዎልቃማ ቄሴን ኣይሌቴꬃ ቢታ ጊብጼፔ ኬሲዴስ፤

\VS{15}ጊብጼ ካዎይ ባ ዎዚና ሚንꬂዲ ኑና ዬዶንታ ኢጺን ጎዳይ ጊብጼ ቢታን ዲዛ ባይራ ኡባ፥ ኣሳፔ ዶሚዲ ሜሄ ባይራ ጋካናስ ዎꬊዴስ። ታኒ ኣዪ ኡሎፔ ኮይሮ ዬሌቲዳ ኣዴ ሜሄ ኡባ ጎዳስ ያርሺዛይሲኔ ባይራ ጊዲዳ ኣቱማ ናይታ ኡባ ዎዚዛይሲ ሄሳሳ› ጋ።

\VS{16}ጎዳይ ኑና ባ ዎልቃማ ቄሴን ጊብጼፔ ኬሲዳይሳስ፥ ሃይሲ ኢንቴስ ኩሼን ቃቺዳ ማላታኔ ሊጴ ቦላ ዎꬂዳ ማላታ ማላ ጊዳና» ጊዴስ።


\par }{\SH ጎዳይ ባ ኣሳ ካሌꬄስ
\par }
{\PP \VS{17}ካዎይ ኣሳ ዬዲዳ ዎዴ ጾሲ ኢስታ ፊሊስጼሜ ቢታራ ካንꬂሲዛ ኦጌይ ማታ ሺን ሄ ኦጌዛራ ኤፊቤና፤ ጋሶይካ ጾሲ፥ «ኣሳይ ኦላ ቤይኮ ባ ቆፋ ላሚዲ ጉዬ ጊብጼ ሲማናኮ» ጊዲ ቆፒዴስ።

\VS{18}ሄሳ ጊሻስ ጾሲ ኣሳ ባዞ ኦጌራ ዩሺዲ፥ ዞኦ ኣባኮ ካሌꬂዴስ። ኢስራኤሌ ኣሳይ ጊብጼ ቢታፌ ኦላስ ጊጌቲዳ ኣሳ ማላ ጊጌቲዲ ጊብጼፔ ኬዚዴስ።


\par }{\PP \VS{19}ዮሴፌይ ኢስራኤሌ ኣሳ፥ «ጾሲ ቱማፔ ኢንቴና ማዳና ያና፤ ሄ ዎዴ ኢንቴ ታ ሜቄꬃ ሃይሳፌ ኢንቴናራ ኤኪ ቢቴ» ጊዲ ጫቄꬂ ዎꬂዳ ጊሻስ ሙሴይ ኢዛ ሜቄꬃ ባናራ ኤኪ ቢዴስ።
\XREF{}{{\XO 13:19 }{\XT{ሜꬌ 50፡25፤ ኢያ 24፡32}}}


\par }{\PP \VS{20}ኢስቲ ሱኮቴፔ ዴንዲዲ ባዞ ዶናን ዲዛ ኤታሜ ጌቴቲዛሶን ኡቲዳ።

\VS{21}ኢስቲ ጋላሲካ ቃማካ ሄሜታና ማላ ጎዳይ ኢስታ ኦጌ ቤሳናስ ቱሳ ማላ ኤቂዳ ሻራን ጋላስ፥ ቱሳ ማላ ኤቂዳ ታማን ኦማርስ ኢስታ ካሌꬂዴስ።

\VS{22}ጋላስ ቱሳ ማላ ኤቂዳ ሻራይ፥ ኦማርስ ቱሳ ማላ ኤቂዳ ታማይ ኣሳ ሲንꬃፌ ኡባ ዎዴ ሻኬቲቤና።




\par }\Chap{14}{\SH ኢስራኤሌ ኣሳይ ዞኦ ኣባ ፒኔꬅ
\par }
{\PP \VerseOne{1-2}ሄሳፌ ጉዬ ጎዳይ ሙሴስ፥ «ኢስቲ ጉዬ ሲሚዲ ሚጊዶሌፔኔ ኣባፌ ጊዶን፥ ፒሃሂሮቴ ኣቻን ኡታና ማላ ዴራስ ዮታ፤ ኢስቲ ኣባ ኣቻን ባኣሊ-ጻፎኔ ሲንꬃን ባዛን ኡቴቶ።

\VS{3}ጊብጼ ካዎይ፥ ‹ባዞን ኦጌይ ጎርዴቲ ꬋዪን ኢስራኤሌ ኣሳይ ቢዛሶ ꬋይዲ ጮ ቶይላቴስ› ጊዲ ቆፓና።

\VS{4}ታኒ ካዎዛ ዎዚና ሚንꬃና፤ ኢዚ ኢስታ ጎዳና፤ ታኒ ካዎዛ ባጋራኔ ኢዛ ኦላንቻታ ኡባ ባጋራ ቦንቼታና፤ ጊብጼ ኣሳይካ ታኒ ጎዳ ጊዲዳይሳ ኤራና» ጊዴስ። ሂስቲን ኢስራኤሌ ኣሳይ ኢዚ ዮቲዳ ማላ ኦꬂዴስ።


\par }{\PP \VS{5}ኣሳይ ኬሲ ኤኪ ቢዳይሳ ጊብጼ ካዎስ ዮቲን፥ ኢዚካ ዳናታ ኢስራኤሌ ናይታ ጊሻስ ቆፒዳ ባ ቆፋ ላሚዲ፥ «ኑኒ ሃይሳꬆ ኣዛስ ኦꬂዶኒ? ኑኒ ኢስራኤሌ ናይታ ዬዲዲ ኢስቲ ኑስ ኦꬂዛ ዎልቃፌ ሜላ ኣቲዶስ» ጊዳ።

\VS{6}ሄሳ ጊሻስ ካዎዚ ባ ፓራ-ጋሬዛ ኮሪዲ ኦላንቻታ ባናራ ኤኪ ቢዴስ።
 
\VS{7}ኢዚ ኡባፌ ኣꬊዛ 600 ፓራ-ጋሬታ፥ ቃሴ ጊብጼ ቢታን ዲዛ ፓራ-ጋሬታ ኡባ ቦላካ ኦላ ሃላቃታ ዎꬂ ኤኪ ቢዴስ።

\VS{8}ጎዳይ ጊብጼ ቢታ ካዎ ዎዚና ሚንꬂን ሚኖቴꬃራ ቡሮ ቡሳ ቦላ ዲዛ ኢስራኤሌ ኣሳ ጎዲዴስ።

\VS{9}ጊብጼ ኣሳይ ካዎ ፓራ-ጋሬቲ ዉሪ ፓራ ኣሳቲኔ ኦላንቻቲ ኢስራኤሌ ናይታ ካሊ ጎዲዳ። ኣባ ዶናን ባኣሊ-ጻፎኔ ሲንꬃን ዲዛ ፒሃሂሮቴ ኣቻን ኢስቲ ኡቲ ዲሺን ዴሚዳ።


\par }{\PP \VS{10}ካዎዚ ማቲግዲን ኢስራኤሌ ኣሳይ ጉዬ ጼሊዛ ዎዴ፥ ጊብጼ ኣሳይ ኢስታ ጉዬራ ካሊ ዪዛይሳ ቤኢዲኔ ዳሮፔ ባቢዲ ጎዳስ ዋሲዳ።

\VS{11}ኢስቲ ሙሴስ፥ «ኔኒ ኑና ጊብጼ ቢታን ኑስ ዱፎይ ꬋዪን ባዞን ሃይቃና ማላ ኬሳዲ? ኑና ጊብጼፔ ኣዛስ ኤሃዲ?

\VS{12}ኑኒ ጊብጼን ዲሼ፥ ‹ኑና ኣጋ፤ ኑኒ ጊብጼ ኣሳስ ሃሬታና› ጊዲ ኔስ ዮቲቤኮኒ? ባዞን ሃይቃናፔ ኢስታስ ሃሬቲዛይሲ ኑስ ሎኦኮሺን» ጊዳ።


\par }{\PP \VS{13}ሙሴይ ኣሳ፥ «ባቦፍቴ፤ ሚኒ ኤቂቴ፤ ጎዳይ ሃች ኢንቴና ኣሻናይሳ ኢንቴ ቤያና። ሃች ኢንቴ ቤኢዛ ጊብጼ ኣሳ ናምኣንꬆ ሙሌካ ቤኤኬታ።

\VS{14}ኢንቴ ጊሻስ ጎዳይ ኦሌታና፤ ኢንቴፌ ኮዬቲዛይ ጮኡ ጉስ ጻላላ» ጊዴስ።


\par }{\PP \VS{15}ጎዳይ ሙሴ፥ «ኔኒ ታኮ ኣይስ ዋሳይ? ኢስራኤሌ ኣሳይ ጌዴ ሲንꬄ ባና ማላ ዮታ።

\VS{16}ኢስራኤሌ ኣሳይ ሜላ ቢታ ቦላራ ኣባ ፒኒ ባና ማላ ኔ ጉፌ ዴንꬃዳኔ ኔ ኩሼ ኣባ ቦላ ፒዲሳዳ ሃꬃ ናምኡ ኬሳ ሻካ።

\VS{17}ታኒ ጊብጼ ኣሳ ዎዚና ሚንꬂኮ ኢስቲ ኢንቴ ጉዬ ካሊዲ ኣባን ጌላና። ታኒ ካዎዛኔ ኢዛ ኦላንቻታ ኡባ ቦላ፥ ኢዛ ፓራ-ጋሬታኔ ቶጋ ኣሳታ ቦላ ታስ ቦንቾ ዴማና።

\VS{18}ታኒ ካዎዛ ባጋራ ኢዛ ፓራ-ጋሬታ ባጋራኔ ኢዛ ቶጋ ኣሳታ ባጋራ ታስ ቦንቾ ዴሚዳ ዎዴ ታኒ ጎዳ ጊዲዳይሳ ጊብጼ ኣሳይ ኤራና» ጊዴስ።


\par }{\PP \VS{19}ሄሳፌ ጉዬ ካሴ ኢስራኤሌ ኣሳ ሲንꬃራ ቢዛ ጾሳ ኪታንቻይ ኣሳፔ ጉዬ ኣꬊ ኤቂዴስ። ቱሳ ማላ ሻራይካ ኢስታ ሲንꬃፌ ጉዬ ባጋ ዩዪዲ፥

\VS{20}ጊብጼ ኣሳሲኔ ኢስራኤሌ ናይታስ ጊዶን ኣꬊ ኤቂዴስ። ሄ ሻራይ ኦማርስ ኢሲ ባጋራ ꬉሚሲዲ ሃንኮ ባጋራ ፖኢሲዴስ፤ ሂስቲን ኦማርስ ኩሜꬅ ኢሶይ ኢሳኮ ሺቃና ዳንዳይቤቴና።


\par }{\PP \VS{21}ሄሳፌ ጉዬ ሙሴይ ኣባ ቦላን ባ ኩሼ ፒዲሲዴስ፤ ጎዳይ ሄ ጋላሳ ኦማርስ ኩሜꬅ ኣርሼይ ሞኪዛ ባጋፌ ዎልቃማ ጫርኮ ዬዲዲ፥ ኣባ ሻኪ ሻኪዲ ሜላ ቢታ ኬሲዴስ። ሃꬃይካ ናምኣን ሻኬቲዴስ።

\VS{22}ኢስራኤሌ ኣሳይ ኣባ ጊዶን ሜላ ቢታራ ሄሜቲዲ ሃꬂ ኢስታስ ኡሻቻራኔ ሃዲርሳራ ጎዳ ማላ ኤቂን ቢዳ።
\XREF{}{{\XO 14:22 }{\XT{1ቆሮ 10፡1-2፤ ኢብ 11፡29}}}

\VS{23}ጊብጼ ኣሳይ ካዎ ፓራቲ ዉሪ፥ ፓራ-ጋሬቲኔ ቶጋ ኣሳይ ኢስታ ጎዲ ኤኪዲ ኣባ ጊዶ ጌሊዳ።

\VS{24}ቡሮ ባዞይ ዞኣናፔ ካሴቲዲ
\FTNT{*}{{\FR 14:24 }{\FQA{ባዞይ ዞኣናፔ ካሴቲዲ፡
}}{\FT{ባዞይ ዞኣናፔ ካሴቲዲ ጊዛይሳ ኢሲ ኢሲ ባጋ ጋሞꬆ ቃላራ ዚሮይ፥ ሶሴይ ዞኣናፔ ካሴቲዲ ጌቴቴስ።
}}} ጎዳይ ታማኒኔ ቱሳ ማላ ሻራን ጊዲዲ፥ ጊብጼ ኦላንቻታ ጼሊዳ ዎዴ ኢስታ ዎዚናይ ꬋይዴስ።

\VS{25}ጎዳይ ኢስታ ፓራ-ጋሬታ ቶሆ ቃቺ ኦይኪዳ ጊሻስ ላጎይ ባና ዋዪሲን ጊብጼ ኣሳይ፥ «ጎዳይ ኢስታ ማዲዲ ጊብጼ ኦሊዛ ጊሻስ ኣኔ ኑኒ ኢስራኤሌ ኣሳፔ ባቃቶስ» ጊዳ።


\par }{\PP \VS{26}ጎዳይ ሙሴ፥ «ሃꬃይ ጊብጼ ኣሳ ቦላ፥ ኢስታ ፓራ-ጋሬታ ቦላኔ ቶጋ ኣሳታ ቦላ ጉዬ ጎጋና ማላ ኔ ኩሼ ኣባ ቦላ ፒዲሳ» ጊዴስ።

\VS{27}ሙሴይ ባ ኩሼ ኣባ ቦላ ፒዲሲዴስ፤ ጋዴይ ዎንቲሺን ኣባይ ካሴ ባ ዲዛ ሶሆ ጉዬ ሲሚዴስ፤ ጊብጼ ኣሳይ ጌዴ ኢዛ ጊዶ ባቃቲሺን ጎዳይ ጊብጼ ኣሳ ሄን ኣባ ጊዶን ዬጊዴስ።

\VS{28}ሃꬃይ ጉዬ ሲሚዲ ፓራ-ጋሬታ ቶጋ ኣሳታኔ ኢስራኤሌ ናይታ ካሊዲ ኣባን ጌሊዳ ካዎ ኦላንቻታ ሙሌ ሚቲ ኣጊዴስ፤ ኢስታፌ ኢሳዴይካ ኣቲቤና።

\VS{29}ጊዶ ኣቲን ኢስራኤሌ ኣሳይ ሃꬂ ኢስታስ ኡሻቻራኔ ሃዲርሳራ ጎዳ ማላ ኤቂ ዲሺን ኣባ ጊዶራ ሜላ ቢታ ቦላራ ሄሜቲ ቢዴስ።

\VS{30}ጎዳይ ሄ ጋላስ ኢስራኤሌ ኣሳ ጊብጼ ኣሳ ኩሼፔ ሃይሳꬆ ኣሺዴስ። ቃሴ ኢስራኤሌ ኣሳይ ጊብጼ ኣሳ ኣሃ ኣባ ዶናን ቤኢዴስ።

\VS{31}ጎዳይ ጊብጼ ኣሳ ቦላ ቤሲዳ ጊታ ዎልቃ ቤኢዲ ኢስራኤሌ ኣሳይ ጎዳስ ባቢዴሲኔ ኢዛኔ ኢዛ ኣይሌ ሙሴካ ኣማኒዴስ።




\par }\Chap{15}{\SH ሙሴ ዬꬃ
\par }
{\PP \VerseOne{1}ሄ ዎዴ ሙሴይኔ ኢስራኤሌ ኣሳይ ሃይሳ ዬꬃዛ ጎዳስ ዬጺዴስ፤

\par }{\Q «ቦንቾን ኢዚ ኬሂ

\par }{\QB ꬎቁ ꬎቁ ጊዳ ጊሻስ፥

\par }{\QB ታኒ ጎዳስ ዬꬃ

\par }{\QB ዬጻና።

\par }{\Q ፓራኔ ፓራ ቶጊዳ ኣሳ

\par }{\QB ኣባ ጊዶን ዬጊዴስ።
\XREF{}{{\XO 15:1 }{\XT{ኣጁ 15፡3}}}


\par }{\Q \VS{2}ጎዳይ ታስ

\par }{\QB ዎልቃኔ ዬꬃ፤

\par }{\QB ኢዚ ታና ኣሺዴስ።

\par }{\QB ኢዚ ታ ጾሳ፤

\par }{\QC ታኒ ኢዛ ሳባና።

\par }{\QB ኢዚ ታ ኣዋ ጾሳ፤

\par }{\QB ታኒ ኢዛ

\par }{\QB ꬎቁ ꬎቁ ሂስታና።
\XREF{}{{\XO 15:2 }{\XT{ማዛ 118፡14፤ ኢሳ 12፡2}}}


\par }{\Q \VS{3}ጎዳይ ኦላንቻ፤

\par }{\QB ኢዛ ሱንꬂካ ጎዳ።


\par }{\Q \VS{4}ጊብጼ ካዎ ፓራ-ጋሬታኔ

\par }{\QB ኢዛ ኦላንቻታ

\par }{\QB ኣባን ዉርሲዴስ፤

\par }{\QB ኡባፌ ኣꬊ ዶሬቲዳ

\par }{\QB ጊብጼ ካዎ ሃላቃቲ፥

\par }{\QC ዞኦ ኣባን ሚቴቲዳ።


\par }{\Q \VS{5}ጪማ ሃꬂ

\par }{\QB ኢስታ ካሚዴስ፤

\par }{\QB ኢስቲ ሹቻꬆ

\par }{\QB ጪማን ሚቴቲዳ።


\par }{\BB \par }
{\Q \VS{6}«ኣቤት ጎዳዉ!

\par }{\QB ኔ ኡሻቻ ኩሼይ

\par }{\QB ዎልቃን ጎቢዴስ፤

\par }{\QB ጎዳዉ ኔ ዎልቃማ

\par }{\QB ኡሻቻ

\par }{\QB ኩሼይ ሞርኬ

\par }{\QC ሜንꬄሬꬂዴስ።


\par }{\Q \VS{7}ኔ ጊታ ዎልቃን

\par }{\QB ኔናራ ኤቄቲዳይታ

\par }{\QB ኩንዲሳዳሳ።

\par }{\QB ኤጺዛ ኔ ሃንቆ ኔ ዬዳዳሳ፥

\par }{\QC ኢዚካ ኢስታ

\par }{\QC ጋፌ ማላ ሚዴስ።


\par }{\Q \VS{8}ኔ ፔኖይ

\par }{\QB ሃꬃ ፑዴ ኤሲ ዶሪዴስ።

\par }{\QB ጎጊዛ ሃꬂካ ጎዳ ማላ

\par }{\QB ሚኒ ኤቂዴስ፤

\par }{\QB ጪማ ጊዶን ዲዛ ሃꬂ

\par }{\QB ኣባ ጊዶን ኢርኪዴስ።


\par }{\BB \par }
{\Q \VS{9}«ሞርኬይ ጬቄቲሼ፥

\par }{\QB ‹ታኒ ኢስታ ዬዴꬃ ኦይካና።

\par }{\QB ታኒ ኢስታ ሃሮ ሻካዳ፥

\par }{\QB ታ ኮዪዳይሳ ኡባ ኤካና።

\par }{\QB ታኒ ታ ጊꬃ

\par }{\QB ማሻ ሾዳዳ፥

\par }{\QC ኢስታ ꬋይሳና› ጊዴስ።


\par }{\Q \VS{10}ጊዶ ኣቲን ኔኒ ኢስታ

\par }{\QB ኔ ፔኖን ፑኒን፥

\par }{\QB ኣባይ ኢስታ ካሚዴስ።

\par }{\QB ኢስቲ ዎልቃማ ሃꬃን

\par }{\QB ቢራታይ ሚቴቲዛ ማላ

\par }{\QC ሚቴቲዳ።


\par }{\BB \par }
{\Q \VS{11}«ኣቤት ጎዳዉ!

\par }{\QB ኤቃ ጾሳታ ጊዶን

\par }{\QB ኔ ማላይ ኦኔ?

\par }{\QC ጌሻቴꬃን

\par }{\QC ቦንቼቲዛይ፥

\par }{\QC ቦንቾን ባቢሲዛይኔ፥

\par }{\QC ማላሊሲዛ ሚሽ ኦꬂዛይ

\par }{\QC ኔ ማላይ ኦኔ?


\par }{\Q \VS{12}ኔኒ ኔ ኡሻቻ

\par }{\QB ኩሼ ፒዲሳዳሳ፥

\par }{\QB ቢታይካ ኢስታ ሚቲዴስ።


\par }{\BB \par }
{\Q \VS{13}«ኔ ዎዚዳ ኔ ኣሳ

\par }{\QB ዉሮንታ ኔ ሲቆን

\par }{\QC ካሌꬃዳሳ።

\par }{\Q ኔኒ ኔ ዎልቃን

\par }{\QB ኢስታ ኔ ኣቂዛ

\par }{\QB ጌሻ ሶ ጌልꬃዳሳ።


\par }{\Q \VS{14}ዴሬ ኣሳይ

\par }{\QB ሄሳ ሲዪዲ ኮኮሪዴስ።

\par }{\QB ፊሊስጼሜ ቢታ ኣሳታካ

\par }{\QB ሂርጋ ሚጻይ ኦይኪዴስ።


\par }{\Q \VS{15}ሄ ዎዴ ኤዶሜ ቢታ

\par }{\QB ሃላቃቲ ዳጋሚዳ።

\par }{\QB ሞኣቤ ቢታ ሃሪዛይቲ

\par }{\QB ሂርጋን ኮኮሪዳ።

\par }{\QC ካናኔ ዴሬ ኣሳይ

\par }{\QB ዉሪ ሴሪዴስ።


\par }{\Q \VS{16}ኣቤት ጎዳዉ!

\par }{\QB ዳጋማይኔ ሂርጋይ

\par }{\QB ኢስታ ኦይካና።

\par }{\QB ኢስቲ ኔ ዎልቃ

\par }{\QC ጊታቴꬅ ቤኢዲ፥

\par }{\QC ኔ ኣሳይ ኣꬋና ጋካናስ፥

\par }{\QB ኔኒ ዎዚዳ ኣሳይ

\par }{\QC ኣꬋና ጋካናስ፥

\par }{\QC ሹቻ ማላ ቶሌቲ ኤቃና።


\par }{\Q \VS{17}ኔኒ ኢስታ ኤሃዳ፥

\par }{\QB ኔስ ቡዞ ቢታን ዲዛ

\par }{\QB ዙማ ሁኤን ቶካና።

\par }{\QB ኣቤት ሜርና ጎዶ፥

\par }{\QB ሄ ሶሆይ

\par }{\QB ኔኒ ኔስ ዴያናስ

\par }{\QC ኦꬂዳ ሶሆኮ።

\par }{\QB ኣቤት ጎዳዉ! ሄ ጌሻ ሶሆይ

\par }{\QB ኔኒ ኔ ኩሼን

\par }{\QB ሚንꬃ ኤሲዳ ሶሆኮ።


\par }{\Q \VS{18}ጎዳይ ሜርናፔ

\par }{\QB ሜርና ጋካናስ ካዎታና።»


\par }{\PP \VS{19}ጊብጼ ካዎ ፓራቲ ዉሪ፥ ፓራ-ጋሬቲኔ ቶጋ ኣሳቲ ኣባን ጌሊዳ ዎዴ ጎዳይ ኢስታ ቦላ ኣባ ሃꬃ ጉዬ ዛሪ ኤሂዴስ፤ ጊዶ ኣቲን ኢስራኤሌ ኣሳይ ኣባ ጊዶራ ሜላ ቢታ ቦላራ ሄሜቲዲ ፒኒዴስ።


\par }{\SH ማራሚ ዬꬃ
\par }
{\PP \VS{20}ኣሮኔ ሚቼያ፥ ናቤ ማራማ ካራቤ ኤካዱስ፤ ማጫሳይ ዉሪ ካራቤ ባቂዲ ዬጺሼኔ ጉፒሼ ኢዞ ካሊዴስ።

\VS{21}ማራማ ኢስታስ ዬꬃዛ ዬጻሼ፥

\par }{\Q «ጎዳይ ኬሂ ꬎቁ ꬎቁ

\par }{\QB ጊዳ ጊሻስ ኢዛስ ዬጺቴ።

\par }{\QC ፓራኔ ፓራ ቶጊዳይታ

\par }{\QC ኢዚ ኣባን ኦሊዴስ»

\par }{\QC ጋ ዬጻዱስ።


\par }{\SH ጫሞ ሃꬅ
\par }
{\PP \VS{22}ሄሳፌ ጉዬ ሙሴይ ኢስራኤሌ ኣሳ ዞኦ ኣባፌ ፒንꬂን ኢስቲ ሹራ ጌቴቲዛ ባዞ ቢዳ። ሄ ባዞን ኢስቲ ሃꬅ ዴሞንታ ሄꬑ ጋላስ ሄሜቲዳ።

\VS{23}ኢስቲ ማራ ጌቴቲዛሶ ጋኪዳ ዎዴ ማራ ሃꬂ ጫሞ ጊዲዳ ጊሻስ ኡያና ዳንዳይቤቴና፤ ሄሳ ጊሻስ ሄ ሶሆይ ማራ ጌቴቲዴስ።

\VS{24}ኣሳይካ፥ «ኑኒ ኣይ ኡያኔ?» ጊዲ ሙሴ ቦላ ዙዙሚዴስ።


\par }{\PP \VS{25}ሙሴይ ጎዳስ ዋሲን ጎዳይ ኢዛ ኢሲ ሚꬅ ቤሲዴስ፤ ሙሴይ ሄ ሚꬃ ሃꬃን ዬጊን ሃꬃይ ማልኢዴስ።

\par }{\PP ሄን ጎዳይ ኢስታስ ዎጋኔ ማራ ኬሲዴሲኔ ኢስታ ፓጪዴስ።

\VS{26}ኢዚ ኢስታስ፥ «ጎዳ ኢንቴ ጾሳይ ዮቲዛይሳ ኢንቴ ሎኤꬂ ሲዪኮ፥ ኢዛ ኣይፌ ሲንꬃን ሎኦ ኦꬂኮ፥ ኢንቴ ኢዛ ኣዛዞ ዎዚናን ዎꬂ ናጊኮ፥ ኢዛ ዎጋካ ኡባ ናጊኮ፥ ታኒ ጊብጼ ኣሳ ቦላ ኤሂዳ ሃርጌፌ ኢሳካ ኢንቴ ቦላ ኤሂኬ፤ ጋሶይካ ታኒ ኢንቴና ፓꬂዛ ጎዳ» ጊዴስ።


\par }{\PP \VS{27}ሄሳፌ ኢስቲ ታማኔ ናምኡ ሃꬃ ፑልቶቲኔ ላፑን ታሙ ዛምባ ሚꬃቲ ዲዛሶ ኤላሜ ዪዲ ሄን ሃꬃ ዶናን ኡቲዳ።




\par }\Chap{16}{\SH ማናኔ ኩራቾታ
\par }
{\PP \VerseOne{1}ጊብጼፔ ኬዚዳ ናምኣንꬆ ኣጊናን፥ ታማኔ ኢቻሻንꬆ ጋላሳን ኢስራኤሌ ኣሳ ማባራይ ኩሜꬅ ኤላሜፔ ዴንዲ ቢዲ ኤላሜፔኔ ሲናፔ ጊዶን ዲዛ ሲኔ ጌቴቲዛ ባዞ ዪዳ።

\VS{2}ኢስራኤሌ ኣሳ ማባራይ ዉሪ ባዞን ሙሴ ቦላኔ ኣሮኔ ቦላ ዙዙሚዴስ፤

\VS{3}«ጎዳይ ኑና ጊብጼ ቢታን ባ ኩሼን ዎꬊዳኮ ሎኦኮሺን! ሄን ኑኒ ኣሾ ሚዛ ኬሬዛ
\FTNT{*}{{\FR 16:3 }{\FQA{ኬሬዛ፡
}}{\FT{ኬሬዛ ጌቴቲዛይሲ ኢሲ ኢሲ ባጋ ጋሞꬆ ቃላራ ኣሾ ኢዛ ቦላ ዎꬂ ሚዛ ሚሽ ጉሳ።
}}} ዩዪ ኣꬊ ኡቲዲ ኑኒ ኮዪዳ ማላ ካꬅ ካሊ ሚዶስ፤ ጊዶ ኣቲን ኢንቴ ኑና ሄፔ ኬሲዲ ሃይሳ ዴራ ኡባ ጋፋን ዎꬋናስ ሃ ባዞ ኤሂዴታ» ጊዳ።


\par }{\PP \VS{4}ሂስቲን ጎዳይ ሙሴስ፥ «ታኒ ኢንቴስ ሳሎፔ ሚዛ ካꬅ ቡኪሳና፤ ኣሳይ ኡባ ጋላሲካ ኬዚዲ ሃቺስ ሃቺስ ጊዳናዝ ጻላላ ማጻና ኮሼስ። ኣሳይ ታ ኣዛዞ ካሊዛኮኔ ካሎንታኮ ታኒ ኢስታ ሄሳን ፓጫ ጼላና።
\XREF{}{{\XO 16:4 }{\XT{ዮሃ 6፡31}}}

\VS{5}ኡሱፑንꬆ ጋላስ ኢስቲ ሃራ ዎዴ ማጺዛይሳስ ናምኡ ኩሼ ማጺዲ ካꬄቶ» ጊዴስ።


\par }{\PP \VS{6}ሄሳ ጊሻስ ሙሴይኔ ኣሮኔይ ኢስራኤሌ ኣሳ ኡባስ፥ «ኢንቴና ጊብጼ ቢታፌ ኬሲዳይ ጎዳ ጊዲዳይሳ ሃች ኦማርስ ኢንቴ ኤራና።

\VS{7}ቃሴ ኢዛ ቦላ ኢንቴ ዙዙሚዳይሳ ኢዚ ሲዪዳ ጊሻስ ማላዶ ኢንቴ ጎዳ ቦንቾ ቤያና። ኢንቴ ኑ ቦላ ዙዙማናስ ኑኒ ኦኔ?» ጊዳ።

\VS{8}ሄሳፌ ጉዬ ሙሴይ፥ «ኢንቴ ኢዛ ቦላ ዙዙሚዳይሳ ኢዚ ሲዪዳ ጊሻስ ኢዚ ኢንቴስ ማናስ ኦማርስ ኣሾ ኢሚኮ ኢንቴ ኮዪዳ ማላ ሚዛ ኡኬꬃካ ኡባ ኢንቴስ ማላዶ ኢማና። ኑ ኦኔ? ኢንቴ ጎዳ ቦላ ዙዙሚዴታ ኣቲን ኑ ቦላ ዙዙሚቤኬታ» ጊዳ።


\par }{\PP \VS{9}ሙሴይ ኣሮኔስ፥ «ኔኒ ኢስራኤሌ ኣሳ ማባራ ኡባ፥ ‹ጎዳይ ኢንቴ ዙዙንꬃ ሲዪዳ ጊሻስ ጎዳ ሲንꬅ ሺቂቴ› ጋ ዮታ» ጊዴስ።

\VS{10}ኣሮኔይ ኢስራኤሌ ኣሳ ማባራ ኡባስ ዮቲዳ ማላ ኣሳይ ባዞ ሲሚ ጼሊሺን ሄን ጎዳ ቦንቾይ ሻራራ ቆንጪዳይሳ ቤኢዳ።

\VS{11-12}ጎዳይ ሙሴስ፥ «ታኒ ኢስራኤሌ ናይታ ዙዙንꬃ ሲያዲስ፤ ኔኒ ኢስታስ፥ ‹ኢንቴ ኦማርሳ ዎዴ ኣሾ ማና፤ ማላዶ ኡኬꬅ ካላና፤ ሄ ዎዴ ታኒ ጎዳ ኢንቴ ጾሳ ጊዲዳይሳ ኢንቴ ኤራና› ጋዳ ዮታ» ጊዴስ።


\par }{\PP \VS{13}ሄ ጋላሳ ኦማርሳ ዎዴ ኩራቾቲ ዪዲ ኢስራኤሌ ኣሳይ ዲዛሶን ኩሚዳ፤ ቃሴ ማላዶ ኢስቲ ዲዛሶ ዩሾን ጻዛይ ማይኢ ኡቲዴስ።

\VS{14}ጻዛይ ጾስኪሺን ቢታ ቦላን ቦꬃ ሻች ሚሳቲዛ ሊቆ ሚሺ ቤቲዴስ።

\VS{15}ኢስራኤሌ ኣሳይ ሄሳ ቤኢዲ ባ ጋርሳን ኢሶይ ኢሳ፥ «ሃይሲ ኣዜ?» ጊዳ። ኣይስ ጊኮ ኢስቲ ኢዚ ኣዛኮ ኤሪቤቴና።
\XREF{}{{\XO 16:15 }{\XT{1ቆሮ 10፡3}}}

\par }{\PP ሂስቲን ሙሴይ ኢስታስ፥ «ኢንቴስ ማናስ ጎዳይ ኢሚዳ ካꬂ ሃይሳኮ።

\VS{16}ጎዳይ፥ ‹ኣሳይ ኢሶይ ኢሶይ ባስ ማናስ ኮሺዛ ማላ ሺሾ፤ ኢንቴ ሶ ኣሳስ ሁኤን ሁኤን ኢሲ ኢሲ ኪሎኔ ባጋ ኤኪቴ› ጊ ኣዛዚዴስ» ጊዴስ።


\par }{\PP \VS{17}ኢስራኤሌ ኣሳይ ሙሴይ ኢስታስ ዮቲዳ ማላ ኦꬂዴስ፤ ባጋይ ዳርሲዲ ባጋይ ቃሴ ጉꬂዲ ሺሺዳ።

\VS{18}ሺሺዲ ኢስቲ ማኪን ዳርሲዲ ሺሺዳይሳስ ፓላሂቤና፤ ጉꬅ ሺሺዳይሳስካ ፓጪቤና፤ ዉሪካ ኢሶይ ኢሶይ ባስ ጊዲዛ ማላ ሺሺዴስ።
\XREF{}{{\XO 16:18 }{\XT{2ቆሮ 8፡15}}}

\VS{19}ሄሳፌ ጉዬ ሙሴይ ኢስታስ፥ «ኦኒካ ኢዛፔ ዎንቶስ ኣሾፎ» ጊዴስ።

\VS{20}ጊዲኮካ ኢስታፌ ባጋይ ሙሴይ ዮቲዛይሳ ኤኮንታ ኣጊዲ ኣቲዳይሳ ዎንቶ ማላዶ ጋካናስ ዎꬂዳ፤ ዎꬂዳይሲካ ጉጹኒዲ ጺንቂዴስ። ሄሳ ጊሻስ ሙሴይ ኢስታ ሃንቄቲዴስ።

\VS{21}ማላዶ ማላዶ ኣሳይ ዉሪ ባስ ኮሺዛይሳ ላጌ ሺሺዴስ፤ ኣርሼይ ሚቺዛ ዎዴ ቢታን ኣቲዳይሲ ማዪዴስ።


\par }{\PP \VS{22}ኡሱፑንꬃ ጋላሳን ኢስቲ ካሴይሳስ ናምኡ ኩሼ ኢሲ ኢሲ ኣሳስ ሄꬑ ኪሎ ሺሺዳ። ሂስቲን ማባራ ሃላቃቲ ዉሪ ዪዲ ሄሳ ሙሴስ ዮቲዳ።

\VS{23}ኢዚ ኢስታስ፥ «ጎዳይ ኣዛዚዳይሲ ሃይሳ፤ ዎንቶይ ሼምፖ ጋላሳ፥ ጎዳስ ጌሻ ሳምባታ። ሄሳ ጊሻስ ኢንቴ ኡካናይሳ ኡኪቴ፤ ኢንቴ ዶይሳናይሳካ ዶይሲቴ፤ ፓላሂዳይሳ ዎንቶስ ኣሺቴ» ጊዴስ።
\XREF{}{{\XO 16:23 }{\XT{ኬሳ 20፡8-11}}}

\VS{24}ሄሳ ጊሻስ ኢስቲ ሙሴይ ኣዛዚዳ ማላ ዎንቶስ ዎꬂን ጺንቂቤና ዎይኮ ጉጹኒቤና።

\VS{25}ዎንቴꬃ ጋላስ ሙሴይ ኢስታስ፥ «ሃይሳ ሃች ሚ ዉርሲቴ፤ ኣይስ ጊኮ ሃች ጎዳ ሳምባታ፤ ኢንቴ ኢዛ ሃች ዴምባን ዴሜኬታ።

\VS{26}ኢንቴ ኡሱፑን ጋላሳን ኢዛ ሺሺቴ፤ ጊዶ ኣቲን ላፑንꬃ ጋላሳይ ሳምባታ ጊዲዳ ጊሻስ ኣይኮይካ ዴና» ጊዴስ።


\par }{\PP \VS{27}ጊዶ ኣቲን ኢሲ ኢሲ ኣሳቲ ላፑንꬃ ጋላሳን ሺሻናስ ኬዚዳ ሺን ኣይኮካ ዴሚቤቴና።

\VS{28}ጎዳይ ሙሴስ፥ «ኢንቴ ታ ኣዛዞታኔ ታ ዎጋታ ናጎዛ ኣይዴ ጋካናስ ኢጻኔ?

\VS{29}ታ ኢንቴስ ሳምባታ ኢሚዳይሳ ኣኬኪቴ፤ ኡሱፑንꬃ ጋላሳን ታ ኢንቴስ ናምኡ ጋላሳስ ካꬅ ኢሚዛይሲ ሄሳ ጊሻሳ። ላፑንꬃ ጋላስ ዉሪካ ባ ዲዛሶን ዲዛሶን ታኮ፤ ኦኒካ ኣዋካ ቦፖ» ጊዴስ።

\VS{30}ሄሳ ጊሻስ ኣሳይ ላፑንꬃ ጋላሳን ሼምፒዴስ።


\par }{\PP \VS{31}ኢስራኤሌ ኣሳይ ሄ ካꬃዛ ማና
\FTNT{†}{{\FR 16:31 }{\FQA{ማና፡
}}{\FT{ማና ጉሲ ኢብራዌታ ቃላራ፥ «ሃይሲ ኣዜ?» ጉሳ።
}}}\XREF{}{{\XO 16:31 }{\XT{ታይ 11፡7-8}}} ጊ ሱንꬂዴስ። ኢዚካ ዴቦ ኣይፌ ማላ ጊዲዲ ቦꬃ፤ ኤሳራ ኡኬቲዳ ኡኬꬃ ማላ ማልኤስ።

\VS{32}ሙሴይ ኢስራኤሌ ኣሳስ፥ «ጎዳይ ኣዛዚዳይሲ ሃይሳ፥ ‹ታኒ ኢንቴና ጊብጼ ቢታፌ ኬሲዳ ዎዴ፥ ባዞን ሚዚዳ ካꬃ ኢስቲ ቤያና ማላ፥ ማናፌ ኢሲ ኢሲ ኪሎኔ ባጋ ኢንቴ ሲንꬃፌ ያና ዬሌታታስ ኣሺ ዎꬂቴ› ጊ ኣዛዚዴስ» ጊዴስ።

\VS{33}ሂስቲን ሙሴይ ኣሮኔ፥ «ኢሲ ጻሮ ኤካዳ ኢሲ ኪሎኔ ባጋ ጊዲዛ ማና ኢዛን ቆላ፤ ሂስታዳ ያና ዬሌታታስ ሚንጃና ማላ ጎዳ ሲንꬃን ዎꬃ» ጊዴስ።
\XREF{}{{\XO 16:33 }{\XT{ኢብ 9፡4}}}


\par }{\PP \VS{34}ጎዳይ ሙሴ ኣዛዚዳ ማላ ሚንጃናስ፥ ኣሮኔይ ማና ጎዳ ማርካ ታቦታ ሲንꬃን ዎꬂዴስ።

\VS{35}ኢስራኤሌ ኣሳይ ባ ዳና ቢታ ቢ ጋካናስ ኦይዱ ታሙ ላይꬅ ኩሜꬅ ማና ሚዳ፤ ኢስቲ ካናኔ ቢታ ዛዋ ጋካናስ ማና ሚሼ ዴኢዳ።

\VS{36}ኢሲ ኪሎይኔ ባጋይ ሄ ዎዴ ማኪዛ ጊታ ማካ ሚሻስ ታማፌ ኢሲ ኩሼኮ።




\par }\Chap{17}{\SH ዛላ ሹቻፌ ሃꬃ ኬስ
\par }
{\R (ዛሬ 20፡1-13)

\par }{\PP \VerseOne{1}ኢስራኤሌ ማባራይ ዉሪ ጎዳይ ኣዛዚዳ ማላ ሲና ጌቴቲዛ ባዞፌ ዴንዲ ቢዲ ኤራፊዲሜ ጌቴቲዛሶን ኡቲዴስ፤ ጊዶ ኣቲን ኣሳስ ኡያናስ ሃꬂ ሄን ቤቲቤና።

\VS{2}ሄሳ ጊሻስ ኢስቲ ሙሴራ ኦዬቲዲ ኢዛ፥ «ኑስ ኡያና ሃꬅ ኢማ» ጊዳ።

\par }{\PP ሙሴይ ዛሪዲ፥ «ኢንቴ ታናራ ኣይስ ኦዬቴቲ? ጎዳ ኢንቴ ኣይስ ፓጬቲ?» ጊዴስ።

\VS{3}ጊዶ ኣቲን ኣሳይ ሄን ሳሜቲዲ ሙሴ ቦላ ዙዙሚዴስ። ኢስቲ፥ «ኔኒ ኑና፥ ኑ ናይታኔ ኑ ሜሄ ሳሞን ዎꬋናስ ጊብጼፔ ኣይስ ኬሳዲ?» ጊዲ ሙሴ ቦላ ጉጉሚዳ።

\VS{4}ሂስቲን ሙሴይ፥ «ታኒ ሃ ኣሳ ዎስቶ? ኢስቲ ታና ሹቻን ጫዳና ጌቴስ» ጊዲ ጎዳኮ ዋሲዴስ።


\par }{\PP \VS{5}ጎዳይ ሙሴ፥ «ኢስራኤሌ ኣሳ ጪማታፔ ኔናራ ኤካዳ፥ ካሴ ኔኒ ኣባዬ ሻፋ ሃꬃ ኢዛራ ሾጪዳ ጉፌዛ ኔ ኩሼን ኦይካዳ ኣሳፔ ሲንꬅ ባ።

\VS{6}ታኒ ሲና ዙማን ዲዛ ዛላ ቦላ ሄን ኔ ሲንꬃን ኤቃዳ ናጋና፤ ኔኒ ሄ ዛላ ሾጫ፤ ኣሳይ ኡያና ማላ ሃꬂ ኢዛፔ ኬዛና» ጊን ሙሴይ ኢስራኤሌ ጪማታ ሲንꬃን ኢዚ ጊዳ ማላ ኦꬂዴስ።


\par }{\PP \VS{7}ኢስራኤሌ ኣሳይ፥ «ጎዳይ ኑ ጊዶን ዲዜዬ? ዴኔ?» ጊ ጎዳ ፓጪዲ ኦዬቲዳ ጊሻስ ሄ ሶሆዛ ሙሴይ ማሳኔ
\FTNT{*}{{\FR 17:7 }{\FQA{ማሳ፡
}}{\FT{ማሳ ጉሲ ኢብራዌታ ቃላራ፥ «ፓጬቴꬅ» ጉሳ።
}}} ማሪባ
\FTNT{†}{{\FR 17:7 }{\FQA{ማሪባ፡
}}{\FT{ማሪባ ጉሲ ኢብራዌታ ቃላራ፥ «ዙዙንꬅ» ዎይኮ፥ «ፓጬቴꬅ» ጉሳ።
}}} ጊ ሱንꬂዴስ።


\par }{\SH ኣማሌቄታ ጾኔቴꬅ
\par }
{\PP \VS{8}ኣማሌቄ ኣሳይ ዪዲ ኤራፊዲሜን ኢስራኤሌ ናይታ ኦሊዴስ።

\VS{9}ሙሴይ ኢያሶ፥ «ኔኒ ኑስ ኣሳ ጋርሳፌ ኢሲ ኢሲ ኣስ ዶራ ኤካዳ ዎንቶ ኣማሌቄታራ ኦሌታና ኬዛ፤ ታኒካ ጾሳ ጉፌ ኦይካዳ ꬎቃሶሆን ኤቃና» ጊዴስ።


\par }{\PP \VS{10}ኢያሶይ ሙሴይ ጊዳ ማላ፥ ኣማሌቄታራ ኦሌቲዴስ። ሙሴይ፥ ኣሮኔይኔ ሁሬይ ꬎቃሶ ኬዚዳ።

\VS{11}ሙሴይ ባ ኩሼ ፑዴ ዴንꬂሺን ኢስራኤሌ ኣሳይ ጾኔስ ሺን ኢዚ ባ ኩሼ ዚቂሲሺን ኣማሌቄ ኣሳይ ጾኔስ።

\VS{12}ሙሴ ኩሼይ ኢጼቲሺን ኣሮኔይኔ ሁሬይ ሹች ኤኪ ኤሂዲ ሙሴ ኢዛ ቦላ ኡቲሲዳ። ኢስቲ ኢሶይ ኢሲ ባጋራ ኡሻቻ ኩሻ ኢሶይ ኢሲ ባጋራ ሃዲርሳ ኩሻ ꬎቁ ሂስቲ ኦይኪዳ። ሂስቲን ኣርሼይ ዉላና ጋካናስ ኢዛ ኩሼይ ꬎቁ ጊ ጋምኢዴስ።

\VS{13}ሄሳ ጊሻስ ኢያሶይ ኣማሌቄ ኦላንቻታኔ ኣማሌቄ ኣሳ ጊꬃ ማሻን ጾኒዴስ።


\par }{\PP \VS{14}ሄሳፌ ጉዬ ጎዳይ ሙሴስ፥ «ታኒ ኣማሌቄ ኣሳይ ቆፌቶንታ ማላ ኢስታ ቢታ ቦላፌ ኩሜꬅ ꬋይሳና። ሃይሲ ኡባ ዎዴ ቆፌታና ማላ ማጻፋን ጻፋዳ ኢያሶስ ናባባ ሲሶንታ ኣጎፋ» ጊዴስ።
\XREF{}{{\XO 17:14 }{\XT{ዛሬ 25፡17-19፤ 1ሳሜ 15፡2-9}}}

\VS{15}ሙሴይካ ያርሾ ያርሺዛሶ ኦꬂዲ፥ «ጎዳይ ታ ባንዲራ» ጊ ሱንꬂዴስ።

\VS{16}ቃሴካ፥ «ቱማፔ ጎዳይ ባ ኩሼ ዴንꬂዲ ዬሌታፔ ዬሌታ ጋካናስ ኣማሌቄታራ ኦሌታናስ ጫቂዴስ» ጊዴስ።




\par }\Chap{18}{\SH ሙሴ ቤኣና ዮቶሬ ማዛሙሬ
\par }
{\PP \VerseOne{1}ሚዲያሜ ቢታ ቄሴ፥ ሙሴ ቦሎ ዮቶሬይ፥ ጾሳይ ሙሴሲኔ ኢዛ ኣሳ ኢስራኤሌ ናይታስ ኦꬂዳይሳ ሄሲካ ጎዳይ ኢስታ ጊብጼ ቢታፌ ኬሲዳይሳ ኡባ ሲዪዴስ።


\par }{\PP \VS{2-3}ሄ ዎዴ ሙሴ ቦሎ ዮቶሬይ፥ ሙሴይ ጉዬ ዛሪ ሞይዚዳ ሙሴ ማቼዮ ጺፖሮኔ ኢዚ ናምኡ ናይታ ባናራ ኤኪ ዪዴስ። ሙሴይካ፥ «ታኒ ኣሳ ቢታን ቤቴ ኣስ ጊዳዲስ» ጊሼ ባይራ ናዛ ጌርሾሜ ጊ ሱንꬂዴስ።\XREF{}{{\XO 18:2-3 }{\XT{ኬሳ 2፡21-22}}}\XREF{}{{\XO 18:2-3 }{\XT{ሃዋ 7፡29}}}

\VS{4}ቃሴካ፥ «ታ ኣዋ ጾሲ ታና ማዲዴስ፤ ኢዚ ታና ጊብጼ ካዎ ቶራፔ ኣሺዴስ» ጊሼ ናምኣንꬆ ናዛ ኤልኤዜሬ ጊ ሱንꬂዴስ።\FTNT{*}{{\FR 18:4 }{\FT{ኤልኤዜሬ ጉሲ ኢብራዌታ ቃላራ፥ «ጾሳይ ማዲዴስ» ጉሳ።
}}}


\par }{\PP \VS{5}ሙሴ ቦሎ ዮቶሬይ ሙሴ ኣቱማ ናይታራኔ ሙሴ ማቼይራ ጊዲዲ ባዞን ጾሳ ዙማ ኣቻን ዲዛ ሙሴኮ ዪዴስ።

\VS{6}ኢዚ፥ «ታኒ ኔ ቦሎ ዮቶሬይ፥ ኔ ማቼይራኔ ኢዚ ናይታ ናምኣታራ ኔኮ ሄ ቦስ» ጊዲ ኪታ ሙሴኮ ዬዲዴስ።


\par }{\PP \VS{7}ሄሳ ጊሻስ ሙሴይ ባ ቦሎዛራ ጋጋናስ ኬዚዲ ሆኪዲ ኢዛ ዬሪዴስ። ኢስቲ ኢሶይ ኢሳ ሳሮꬂዳፔ ጉዬ ሙሴ ዱንካኔ ጊዶ ጌሊዳ።

\VS{8}ጎዳይ ኢስራኤሌ ኣሳ ጊሻስ ጊብጼ ካዎ ቦላኔ ጊብጼ ኣሳ ቦላ ኦꬂዳይሳ፥ ኦጌ ቦላ ኢስታ ጋኪዳ ዳቡራኔ ጎዳይ ኢስታ ኣሺዳይሳ ኡባ ሙሴይ ባ ቦሎዛስ ዮቲዴስ።


\par }{\PP \VS{9}ኢስራኤሌ ኣሳ፥ ጊብጼ ኣሳ ኩሼፔ ኣሻናስ ጎዳይ ኦꬂዳ ሎኦ ኦሶ ኡባ ሲዪዲ ዮቶሬይ ኡፋዬቲዴስ።

\VS{10}«ኢንቴና ጊብጼ ኣሳ ኩሼፔኔ ካዎ ፓሮኔ ኩሼፔ ኣሺዳ ጎዳይ ባ ኣሳ ጊብጼ ኣሳ ኩሼፔ ኬሲ ኤኪዳይሲ ኢዚ ጋላቴቶ።

\VS{11}ኢዚ ኢስራኤሌ ኣሳ ቦላ ኦቶሬቲዳይታስ ሃይሳ ኦꬂዳ ጊሻስ ጎዳይ ሃራ ኤቃ ጾሳታ ኡባፌ ጎባ ጊዲዳይሳ ታኒ ሃኢ ኤራዲስ» ጊዴስ።

\VS{12}ሄሳፌ ጉዬ ሙሴ ቦሎ ዮቶሬይ ጹጌቲዛ ያርሾ ቃሴካ ሃራ ያርሾታ ጾሳስ ሺሺዴስ። ኣሮኔይኔ ኢስራኤሌ ጪማቲ ዉሪ ጾሳ ሲንꬃን ሙሴ ቦሎዛራ ካꬅ ማናስ ዪዳ።


\par }{\SH ዴሬስ ፒርዲዛ ኣሳቲ ዶሬቲዳ
\par }
{\R (ዛሬ 1፡9-18)

\par }{\PP \VS{13}ዎንቴꬃ ጋላስ ሙሴይ ኣሳስ ፒርዳናስ ኡቲን ኣሳይ ኢዛ ሲንꬃን ዪዲ ዪዲ ኤቂዛ ጊሻስ ሙሴይ ማላዶፔ ኦማርሳ ዎዴ ጋካናስ ኡቲዴስ።

\VS{14}ሙሴ ቦሎይ ሙሴይ ኣሳስ ኦꬂዛይሳ ኡባ ቤኢዲ፥ «ኔኒ ሃ ኣሳስ ኦꬂዛይሲ ሃይሲ ኣዜ? ሃይሲ ኣሳይ ዉሪ ማላዶፔ ዶሚዲ ኦማርሳ ዎዴ ጋካናስ ኔ ሲንꬃን ዪዲ ዪዲ ኤቂሺን፥ ማዶይ ባይንዳ ኣሳ ማላ ኔኒ ኔርካ ኣይስ ፒርዳስ ኡታዲ?» ጊዴስ።


\par }{\PP \VS{15}ሂስቲን ሙሴይ ባ ቦሎዛስ፥ «ኣሳይ ጾሳ ሼኔ ኦይቻናስ ታኮ ዪዛ ጊሻሳ።

\VS{16}ኢስታ ጊዶን ዮኦይ ዲኮ ታኮ ዬቴስ፤ ታኒካ ኢስታ ጊዶን ዲዛ ዮኦ ፒርዳይስ፤ ጾሳ ማራኔ ዎጋ ኢስታ ኤሪሳይስ» ጊዴስ።


\par }{\PP \VS{17}ዮቶሬይካ፥ «ሃይሲ ኔኒ ኦꬂዛይሲ ሎኦ ዴና።

\VS{18}ኔኒኔ ኔናራ ዲዛ ኣሳይ ዳቡራ ጻላላ ዳቡሬታ፤ ሃይሲ ኦሶዚ ኔስ ዳሮ ዴጾ፤ ኔኒ ሃይሳ ኔርካ ኦꬃናስ ዳንዳያካ።

\VS{19}ኣኔ ሃኢ ታ ኔና ዞራይስ! ታ ዮቲዛይሳ ሲያ፤ ጾሲ ኔናራ ጊዶ። ኔኒ ሃ ኣሳ ጊሻስ ጾሳ ሲንꬃን ኤቃ፤ ኣሳዛ ዮኦካ ጾሳኮ ሺሻ።

\VS{20}ጾሳ ማራኔ ዎጋ ኢስታ ኔኒ ታማርሳ፤ ኢስቲ ዋኒ ዳናኮ ኢስቲ ኦꬃና ኦሶ ኢስታ ቤሳ።

\VS{21}ቃሴ ኣሳ ኡባ ጊዶፌ ኤራ ኣሳታ፥ ጾሳስ ባቢዛይታ፥ ኣማኔቲዳይታኔ ማታኤ ኢጺዛይታ ዶራዳ ኢስታፌ ኣሳስ ሻላቃታ፥ ማቶ ሃላቃታ፥ ሃምሳ ሃላቃታኔ ኣሲራ ሃላቃታ ሂስታ ሱንꬃ።

\VS{22}ኢስቲ ኡባ ዎዴ ኣሳስ ፒርዴቶ፤ ጊዶ ኣቲን ዴጾ ዮኦ ኡባ ኔኮ ኤሄቶ፤ ዋዪሶንታ ዮኦ ኡባ ኢስቲ ሄን ዉርሴቶ። ኢስቲ ኔናራ ጊሼቲዛ ጊሻስ ቶሆይ ኔስ ካዉያና።

\VS{23}ኔኒ ሄሳꬆ ኦꬂኮ ሃይሲ ጾሳ ሼኔ ጊዲኮ ኔኒ ዳሮ ዳቡራካ። ቃሴ ሃ ኣሳይ ዉሪካ ባ ዮኦይ ፖሌቲን ኡፋይሳን ባ ሶ ባ ሶ ባና» ጊዴስ።


\par }{\PP \VS{24}ሙሴይ ባ ቦሎዛ ቃላ ሲዪዴስ፤ ኢዚ ጊዳይሳ ኡባካ ኦꬂዴስ።

\VS{25}ሙሴይ ኢስራኤሌ ኡባ ጊዶፌ ኤራ ኣሳታ ዶሪዲ ኣሳ ካሌꬂዛ ሻላቃታ፥ ማቶ ሃላቃታ፥ ሃምሳ ሃላቃታኔ ኣሲራ ሃላቃታ ሂስቲ ሱንꬂዴስ።

\VS{26}ኢስቲካ ኣሳስ ኡባ ዎዴ ፒርዲዳ፤ ባና ዴጺዳ ዮኦዛ ሙሴኮ ኤሂዳ ሺን ዴጾንታ ዮኦዛ ኡባ ባርካ ዉርሲዳ።


\par }{\PP \VS{27}ሄሳፌ ጉዬ ሙሴይ ባ ቦሎ ዮቶሬ ሞይዚን ዮቶሬይ ጉዬ ባ ዴሬ ሲሚዴስ።




\par }\Chap{19}{\SH ጎዳይ ሲና ዙማ ቦላ ኢስራኤሌ ኣሳስ ቆንጬꬅ
\par }
{\PP \VerseOne{1}ኢስራኤሌ ኣሳይ ጊብጼፔ ኬዚዳ ሄꬓንꬆ ኣጊናን ኮይሮ ጋላስ ሲና ባዞ ጋኪዴስ።

\VS{2}ኢስቲ ኤራፊዲሜፔ ዴንዲዲ ሲና ባዞ ቢዲ ባዞን ዲዛ ዙማ ሲንꬃን ኡቲዳ።

\VS{3}ሙሴይካ ጾሳኮ ፑዴ ዙማ ቦላ ኬዚን ጎዳይ ዙማ ቦላ ዲሼ ኢዛ ጼይጊዲ፥ «ኔኒ ያቆቤ ኬꬃ ኣስ ጊዲዳ ኢስራኤሌ ናይታስ ሂዝጋ ዮታ፤

\VS{4}‹ታኒ ጊብጼ ኣሳ ቦላ ኣይ ኦꬂዳኮ ቃሴ ጎሌ ካፎይ ባ ና ባ ቄፌን ቶኪዛ ማላ ታኒ ኢንቴና ዎስታ ቶካዳ ታኮ ኤሂዳኮ ኢንቴ ኢንቴ ኣይፌራ ቤዪዴታ።

\VS{5}ሂስቲን ሃኢ ኢንቴ ታስ ኩሜꬅ ኣዛዜቲኮ፥ ኢንቴ ታ ጫቆ ቃላ ናጊኮ፥ ኩሜꬃ ዴራ ጋርሳን ኢንቴ ታስ ቡዞ ዴሬ ጊዳና። ቢታይ ዉሪ ታስ ጊዲኮካ፥
\XREF{}{{\XO 19:5 }{\XT{ዛሬ 4፡20፤ 7፡6፤ 14፡2፤ 26፡18፤ ቲቶ 2፡14፤ 1ጴጽ 2፡9}}}

\VS{6}ኢንቴ ታ ካዎቴꬃስ ዱማ ሻኬቲዳ ቄሴታኔ ዱማ ዴሬ ጊዳና፤› ኔኒ ኢስራኤሌ ናይታስ ዮታና ቃላይ ሃይሳ» ጊዴስ።
\XREF{}{{\XO 19:6 }{\XT{ኣጁ 1፡6፤ 5፡10}}}


\par }{\PP \VS{7}ሂስቲን ሙሴይ ዙማ ቦላፌ ዱጌ ኣሳኮ ዎꬊዲ ዴሬ ጪማታ ጼይጊ ሺሺዲ ጎዳይ ዮታ ጊዳ ቃላታ ኡባ ኢስታስ ዮቲዴስ።

\VS{8}ኣሳይ ዉሪ ኢሲ ቃላን ጊዲዲ፥ «ጎዳይ ጊዳይሳ ኡባ ኑ ኦꬃና» ጊን ሙሴይ ኢስቲ ጊዳይሳ ጎዳኮ ኤኪ ቢዴስ።


\par }{\PP \VS{9}ጎዳይ ሙሴ፥ «ታኒ ኔናራ ሃሳይሺን ኣሳይ ሲያና ማላኔ ኢስቲ ኔናን ኡባ ዎዴካ ኣማኔታና ማላ፥ ታኒ ኔኮ ዎልቃማ ሻራራ ያና» ጊዴስ። ሄሳፌ ጉዬ ሙሴይ ኣሳይ ጊዳይሳ ጎዳስ ዮቲዴስ።


\par }{\PP \VS{10}ጎዳይ ሙሴስ፥ «ኔኒ ኣሳኮ ባዳ ሃቺኔ ዎንቶ ኢስታ ጌሻ። ኢስቲ ባ ማይኦ ሜጪዲ፥

\VS{11}ሄꬓንꬆ ጋላሳስ ጊጌቴቶ። ጋሶይካ ሄꬓንꬆ ጋላሳን ኣሳይ ዉሪ ቤዪሺን ታኒ ጎዳይ ሲና ዙማ ቦላ ዎꬋና።

\VS{12}ኔኒ ኣሳይ ዲዛሶ ዩሾን ኣሳስ ዛዋ ዎꬃዳ ኢስታስ፥ ‹ዙማ ቦላ ፑዴ ኬዞንታ ማላ ዎይኮ ዙማ ጻጶ ቦቾንታ ማላ ኢንቴና ኤሪቴ። ዙማ ቦቺዳይ ኦኒካ ቱማፔ ሃይቃናስ ቤሴስ።

\VS{13}ኣስ ዎይኮ ሜሄ ጊዲን ዛዋ ፒኒ ኣꬊኮ ኦኒካ ባ ኩሼን ኢዛ ቦቾንታ ሹቻን ጫዲዲ ዎይኮ ዎንዳፌን ዱኪዲ ዎꬎ› ጌስ። ዛዬ ጎቺ ፑኒኮ ኢስቲ ፑዴ ዙማ ቦላ ኬዛና ዳንዳዬቴስ» ጊዴስ።
\XREF{}{{\XO 19:13 }{\XT{ኢብ 12፡18-20}}}


\par }{\PP \VS{14}ሙሴይ ዙማፔ ኣሳኮ ዱጌ ዎꬊዳፔ ጉዬ ኣሳ ጌሺን ኣሳይ ባ ማይኦ ሜጪዴስ።

\VS{15}ኣሳካ፥ «ሄꬓንꬆ ጋላሳስ ጊጌቲቴ፤ ማጫሳራ ኣቆፒቴ» ጊዴስ።


\par }{\PP \VS{16}ሄꬓንꬆ ጋላስ ማላዶ ዳዳ ጊሪሲ ሲዬቲዴስ። ዎልቃንꬃ ፖኦይኔ ዎልቃማ ሻራይ ዙማ ቦላ ቤቲዴስ፤ ዛዬይ ፑኔቲዛ ዳሮ ዎልቃማ ጊሪሲ ሲዬቲዴስ። ሄሳ ጊሻስ ኣሳይ ዉሪ ባ ዲዛሶን ባቢዲ ኮኮሪዴስ።
\XREF{}{{\XO 19:16 }{\XT{ኣጁ 4፡5}}}

\VS{17}ሙሴይካ ኣሳ ጾሳራ ጋꬃናስ ኣሳይ ዲዛሶፔ ኬሲን ኣሳይ ዙማ ኣቻን ኤቂዴስ።

\VS{18}ጎዳይ ሲና ዙማ ቦላ ታማራ ዎꬊዳ ጊሻስ ጊታ ጮጬፔ ኬዚዛ ማላ ጩዋይ ቱሉ ጊ ኬዚዲ ዙማ ኩሜꬅ ካሚዴስ፤ ዙማዚ ኩሜꬅ ኬሂ ቃጺዴስ።
\XREF{}{{\XO 19:18 }{\XT{ዛሬ 4፡11-12}}}

\VS{19}ዛዬዛ ጊሪሳይካ ኬሂ ዳሪ ዳሪ ቢዳ ዎዴ ሙሴይ ሃሳዪን ሃሳዪን ጾሲ ኢዛስ ዛሪ ዛሪዲ ቃላን ሃሳይዴስ።

\VS{20}ጎዳይ ካሴ ሲና ዙማ ቦላ ዎꬊዳ ዎዴ ሙሴ ፑዴ ዙማ ሁኤ ጼይጊን ሙሴይ ፑዴ ኬዚዴስ።

\VS{21}ጎዳይ ኢዛ፥ «ኔኒ ዱጌ ባዳ ኣሳይ ቤያና ጊዲ ሃ ታኮ ዛዋ ኣꬎንታ ማላኔ ኢስታፌ ዳሮቲ ሃይቆንታ ማላ ኣሳ ሃንቃ።

\VS{22}ሃራይ ኣቶሺን ታ ማታ ሺቂዛ ቄሴቲካ ኡባ ዎዴ ባና ጌሻናስ ኮሼስ፤ ሂስቶንታ ኢጺኮ ጎዳይ ኢስታ ቃጻያና» ጊዴስ።


\par }{\PP \VS{23}ሙሴይ ጎዳስ፥ «ኣሳይ ዙማ ቦላ ፑዴ ያናስ ዳንዳዬና፤ ኣይስ ጊኮ ኔኒ ኔ ሁኤን፥ ‹ሃ ሶሆዛ ጌሻ ማላ ዱማሳዳ፥ ሃ ዙማ ኣቻን ዛዋ ዎꬂቴ› ጋዳ ኑስ ዮታ ዎꬃዳሳ» ጊዴስ።


\par }{\PP \VS{24}ሂስቲን ጎዳይ ኢዛ፥ «ኔኒ ዱጌ ሃኢ ኤሌ ዎꬋዳ ፑዴ ኬዛ። ኣሮኔይካ ኔናራ ዮ። ቄሴታኔ ኣሳ ታ ቃጻዮንታ ማላ ኢስቲ ዛዋ ፒኒዲ ፑዴ ታኮ ዮፔቶ» ጊዴስ።

\VS{25}ሄሳ ጊሻስ ሙሴይ ዱጌ ኣሳኮ ዎꬊዲ ጎዳይ ጊዳይሳ ኢስታስ ዮቲዴስ።




\par }\Chap{20}{\SH ታሙ ኣዛዞታ
\par }
{\R (ዛሬ 5፡1-21)

\par }{\PP \VerseOne{1}ጎዳይ ሃሳይዳ ቃላቲ ኡባይ ሃይሳፌ ካሊዛይታ፤

\VS{2}«ኔና ጊብጼፔ ኣይሌቴꬃ ቢታፌ ኬሲዳ ጎዳ ኔ ጾሳይ ታና።


\par }{\PP \VS{3}«ታፔ ኣቲን ሃራ ኤቃ ጾሳታስ ጎይኖፋ።


\par }{\PP \VS{4}«ቦላ ሳሎን ዲዛ ሚሽ ጊዲን፥ ዎይኮ ጋርሳ ሳኣን ዲዛ ሚሽ ጊዲን፥ ዎይኮ ቢታፌ ጋርሳን ሃꬃ ጊዶን ዲዛ ሚሽ ጊዲን ኣይኮካ ሚሳቲሳዳ ኔስ ሚስሌ ሂስታዳ ሜꬎፋ።

\VS{5}ኢስታስ ሆኮፋኔ ኢስታስ ጎይኖፋ። ኣይስ ጊኮ ታኒ ጎዳ ኔ ጾሳይ ቃናቲዛ ጾሳኮ፤ ታና ኢጺዛይታ ኣዋታ ናጋራ ጊሻስ ናይታ ሄꬓንꬆ ዬሌታኔ ኦይዳንꬆ ዬሌታ ጋካናስ ቃጻያይስ።
\XREF{}{{\XO 20:5 }{\XT{ኬሳ 34፡17፤ ሌዌ 19፡4፤ 26፡1፤ ዛሬ 4፡15-18፤ 27፡15}}}

\VS{6}ቃሴ ታኒ ታና ሲቂዛይታሲኔ ታ ኣዛዞ ናጊዛይታስ ዳሮ ሺ ዬሌቴꬅ ጋካናስ ታኒ ታ ሲቆ ቤሲዛ ጾሳ።
\XREF{}{{\XO 20:6 }{\XT{ኬሳ 34፡6-7፤ ታይ 14፡18፤ ዛሬ 7፡9-10}}}


\par }{\PP \VS{7}«ጎዳ ኔ ጾሳ ሱንꬅ ሃዳን ዴንꬆፋ፤ ኣይስ ጊኮ ጎዳ ኔ ጾሳይ ባ ሱንꬅ ሃዳን ዴንꬂዛይታ ቃጻያና።
\XREF{}{{\XO 20:7 }{\XT{ሌዌ 19፡12}}}


\par }{\PP \VS{8}«ሳምባታ ጋላሳ ሃራ ጋላሳታፔ ዱማሳዳ ናጋ።
\XREF{}{{\XO 20:8 }{\XT{ኬሳ 16፡23-30}}}

\VS{9}ኔ ኦꬂዛ ኦሶ ኡባ ኡሱፑን ጋላሳታን ኦꬃ።

\VS{10}ጊዶ ኣቲን ላፑንꬃ ጋላሳይ ጎዳ ኔ ጾሳስ ሳምባታ። ሄ ጋላስ ኣይኮ ኦሶካ ኦꬆፋ፤ ኔኒ ዎይኮ ኔ ኣቱማ ናይ፥ ዎይኮ ኔ ማጫ ናይ፥ ዎይኮ ኔ ኣቱማ ኣይሌይ፥ ዎይኮ ኔ ማጫ ኣይሌይ፥ ዎይኮ ኔ ሚዛይ፥ ዎይኮ ኔ ዴሬን ዲዲ ኔስ ኦꬂዛ ሃራ ዴሬ ኣስ ጊዲን ሄ ጋላሳን ኣይ ኦሶካ ኦꬆፍቴ።\XREF{}{{\XO 20:10 }{\XT{ኬሳ 23፡12፤ 31፡15፤ 34፡21፤ 35፡2፤ ሌዌ 23፡3}}}

\VS{11}ኣይስ ጊኮ ኡሱፑን ጋላሳን ጎዳይ ሳሎ፥ ሳኣ፥ ኣባኔ ኢስታ ጊዶን ዲዛ ኡባ ሜꬊዲ ላፑንꬃ ጋላስ ሼምፒዴስ። ሄሳ ጊሻስ ጎዳይ ሳምባታ ጋላሳ ኣንጂዴሲኔ ዱማሲዴስ።
\XREF{}{{\XO 20:11 }{\XT{ሜꬌ 2፡1-3፤ ኬሳ 31፡17}}}


\par }{\PP \VS{12}«ጎዳ ኔ ጾሳይ ኔስ ኢሚዛ ቢታን ኔ ዳሮ ላይꬅ ዳና ማላ፥ ኔ ኣዋኔ ኔ ኣዮ ቦንቻ።
\XREF{}{{\XO 20:12 }{\XT{ዛሬ 27፡16፤ ማቶ 15፡4፤ 19፡19፤ ማር 7፡10፤ 10፡19፤ ሉቃ 18፡20፤ ኤፌ 6፡2-3}}}


\par }{\PP \VS{13}«ኣስ ዎꬎፓ።


\par }{\PP \VS{14}«ላይማቶፓ።\XREF{}{{\XO 20:14 }{\XT{ሌዌ 20፡10፤ ማቶ 5፡27፤ 19፡18፤ ማር 10፡19፤ ሉቃ 18፡20፤ ኦሮ 13፡9፤ ያቆ 2፡11}}}


\par }{\PP \VS{15}«ካይሶቶፓ።\XREF{}{{\XO 20:15 }{\XT{ሌዌ 19፡11፤ ማቶ 19፡18፤ ማር 10፡19፤ ሉቃ 18፡20፤ ኦሮ 13፡9}}}


\par }{\PP \VS{16}«ኦና ቦላካ ዎርዶ ማርካቶፋ።
\XREF{}{{\XO 20:16 }{\XT{ኬሳ 23፡1፤ ማቶ 19፡18፤ ማር 10፡19፤ ሉቃ 18፡20}}}


\par }{\PP \VS{17}«ኣሳ ኬꬅ ኣሞቶፋ፤ ኣሳ ማቾ ዎይኮ ኢዛ ኣይሌ ዎይኮ ኢዛ ኣይሌዮ ዎይኮ ኢዛ ቦራ ዎይኮ ኢዛ ሃሬ ዎይኮ ኢዛስ ዲዛ ኣይ ሚሺካ ኣሞቶፋ» ጊዴስ።
\XREF{}{{\XO 20:17 }{\XT{ኦሮ 7፡7፤ 13፡9}}}


\par }{\PP \VS{18}ኣሳይ ዉሪ ዳዳይ ጊሪዛይሳኔ ዛዬይ ዛዬቲዛይሳ ሲዪዲ ቃሴ ዎልቃንꬂ ዎልቃሚዛይሳኔ ዙማይ ጩዋቲዛይሳ ቤኢዲ ኮኮሪሼ ሃሆን ኤቂዴስ።

\VS{19}ኣሳይ ሙሴስ፥ «ኑኒ ሃይቆንታ ማላ ጾሲ ኑናራ ሃሳዮፖ፤ ኔኒ ኑስ ዮታ፤ ኑኒ ሲያና» ጊዳ።
\XREF{}{{\XO 20:19 }{\XT{ኢብ 12፡18-19}}}

\VS{20}ሙሴይ ኣሳስ፥ «ጾሲ ኢንቴና ፓጫናስ፥ ኢዛ ያሺ ኢንቴ ዎዚናን ኩሚን ኢንቴ ናጋራ ኦꬆንታ ማላ ዪዳ ጊሻስ ባቦፍቴ» ጊዴስ።

\VS{21}ኣሳይ ሃሆን ኤቂ ዲሺን ሙሴይ ጾሲ ዲዛሶ ዎልቃማ ሻራ ꬉማኮ ሺቂዴስ።


\par }{\SH ያርሾ ያርሺዛ ሶሆ ጊሻስ ኢሜቲዳ ዎጋታ
\par }
{\PP \VS{22}ሄሳፌ ጉዬ ጎዳይ ሙሴ፥ «ኢስራኤሌ ኣሳስ፥ ‹ታኒ ሳሎፔ ኢንቴስ ሃሳይሺን ኢንቴ ኢንቴ ኣይፌራ ቤኢዴታ።

\VS{23}ታፔ ኣቲን ሃራ ጾሲ ኢንቴስ ዶፖ፤ ቢራፔ ዎይኮ ዎርቃፌ ኢንቴስ ኤቃ ጾሳታ ሜꬊዲ ጎይኖፍቴ።


\par }{\PP \VS{24}« ‹ኔኒ ታስ ያርሾ ያርሺዛሶ ኡርቃፌ ሜꬋዳ ጹጌቲዛ ያርሾታ፥ ኢሲፌቴꬃ ያርሾታ፥ ኔ ዶርሳታፔ፥ ኔ ዴይሻታፔኔ ኔ ሜሄታፔ ኢዛ ቦላ ያርሻ። ታ ሱንꬂ ቆፌታና ማላ፥ ኢንቴ ኦꬂዳሶ ኡባ ሶሆ ያዳ ታ ኢንቴና ኣንጃና።

\VS{25}ኔኒ ታስ ያርሾ ያርሺዛሶ ሹቻፌ ኦꬂዛ ጊዲኮ ማሴቲዳ ሹቻፌ ኦꬆፋ፤ ኣይስ ጊኮ ኔኒ ማሲዛ ቢራታን ኢዛ ቦቺኮ ኔ ኢዛ ቱኒሳሳ።
\XREF{}{{\XO 20:25 }{\XT{ዛሬ 27፡5-7፤ ኢያ 8፡31}}}

\VS{26}ታስ ያርሾ ያርሺዛሶ ፑዴ ኬዛናስ ያንጋሬ ሜꬋዳ ኢዛ ቦላ ኬዞፓ፤ ጋሶይካ ኔኒ ኬዚዛ ዎዴ ኔ ካሎቴꬂ ቤታና› ጋዳ ዮታ» ጊዴስ።




\par }\Chap{21}{\SH ኣይሌታ ኣይሶ ዎጋ
\par }
{\R (ዛሬ 15፡12-18)

\par }{\PP \VerseOne{1}«ኔኒ ኢስራኤሌ ናይታስ ኢማና ዎጋይ ሃይሳ።

\VS{2}ኔኒ ኢስራኤሌ ናይታ ጋርሳፌ ኣይሌ ሻሚኮ ኢዚ ኔስ ኡሱፑን ላይꬅ ኦꬆ፤ ጊዶ ኣቲን ላፑንꬃ ላይꬃን ኢዚ ኣይኮካ ቃንጾንታ ኣይሌቴꬃፌ ጮ ሜላ ዬዴቶ።

\VS{3}ኢዚ ባርካ ዪዳ ጊዲኮ ባርካ ቦ፤ ባ ማቼይራ ዪዳ ጊዲኮ ኢዛ ማቼያካ ኢዛራ ቡ።

\VS{4}ኢዛ ጎዳይ ኢዛስ ማቾ ኤኪዳ ጊዲኮ ማቼያ ኢዛስ ኣዴ ናይታ ዎይኮ ማጫ ናይታ ዬሊዳ ጊዲኮ፥ ሄ ማጫሳያኔ ኢዚ ናይቲ ኢዛ ጎዳስ ኣቲኮ ኢዚ ባርካ ኬዚ ቦ።

\VS{5}ጊዶ ኣቲን ሄ ኣይሌይ፥ ‹ታኒ ታ ጎዳ፥ ታ ማቺዮኔ ታ ናይታ ሲቃይስ፤ ታኒ ኣይሌቴꬃፌ ኬዚኬ› ጊኮ፥

\VS{6}ኢዛ ጎዳይ ኢዛ ፒርዲዛ ኣሳ ሲንꬅ ኣꬆ፤ ሄሳፌ ጉዬ ኬꬃ ፔንጌ ዎይኮ ፔንጌ ቆሲላꬃኮ ኢዛ ኤፊዲ ኢዛ ሃይꬅ ጎንꬃን ሉኮ። ሂስቲኮ ኢዚ ባ ዴኦ ላይꬅ ኡባን ኢዛስ ኣይሌ ጊዳና።
\XREF{}{{\XO 21:6 }{\XT{ሌዌ 25፡39-46}}}


\par }{\PP \VS{7}«ኣሲ ባ ማጫ ናዮ ኣይሌቴꬃስ ባይዚኮ ኣዴ ኣይሌቲ ኣይሌቴꬃፌ ኬዚዛ ማላ ኢዛ ኬዙፑ።

\VS{8}ኢዛ ባና ዶሪዲ ኤፊዳ ጎዳ ኡፋይሶንታ ኢጺኮ ኢዚ ጎዳይ ኢዞ ዎዚሳናስ ኮሼስ። ኢዚ ኢዚስ ኣማኔቶንታ ኣጊዳ ጊሻስ ኢዞ ኣላጋስ ባይዛና ቤሴና።

\VS{9}ኢዚ ኢዞ ባ ናስ ኤካናስ ኮይኮ ባ ማጫ ናስ ኦꬂዛ ማላ ኢዚስ ቤሲዛይሳ ኦꬆ።

\VS{10}ኢዚ ባስ ሃራ ማቾ ኤኪኮ ኮይሮ ማቼይስ ቁማ ዎይኮ ማይኦ ፓጪሶፖ፤ ቃሴ ኢዚራ ኣቆ ኣጎፎ።

\VS{11}ኢዚ ሃይታ ሄꬓታ ኢዚስ ኢሞንታ ኢጺኮ ኣይኮ ሚሼይካ ቃንጼቶንታ ኣይሌቴꬃፌ ኬዛዳ ቡ።


\par }{\SH ኢታ ኦꬂዳ ኣሳቲ ቃጻዬቲዛ ዎጋ
\par }
{\PP \VS{12}«ኣስ ዎꬊዳ ኣሲ ሃይቃናስ ቤሴስ።
\XREF{}{{\XO 21:12 }{\XT{ሌዌ 24፡17}}}

\VS{13}ጾሳ ሼኔ ጊዲ ኡቲን ቆፖንታ ዲሼ ኣስ ዎꬊዳዴይ ታኒ ጊግሲዳሶ ቤቴ ቦ።
\XREF{}{{\XO 21:13 }{\XT{ታይ 35፡10-34፤ ዛሬ 19፡1-13፤ ኢያ 20፡1-9}}}

\VS{14}ጊዶ ኣቲን ኣስ ዎꬋና ቆፒዲ ኤሪሼ ሃራ ኣስ ዎꬊኮ ሄሳዴይ ኣታናስ ጊዲ ሄ ታ ጊግሲዳ ታስ ያርሾ ሺሺዛሶ ዪኮ ያርሺዛሶሆዛፔ ሃራሶ ኤፋዳ ዎꬋ።


\par }{\PP \VS{15}«ባ ኣዋ ዎይኮ ባ ኣዮ ዋꬊዛ ኣሲ ኦኒካ ሃይቆ።


\par }{\PP \VS{16}«ኣሳ ዎልቃን ኦይኪዲ ባይዚዛዴይ ዎይኮ ዎልቃን ኦይኪን ኣሲ ኢዛ ኩሼን ቤቲዳዴይ ሃይቃናስ ቤሴስ።
\XREF{}{{\XO 21:16 }{\XT{ዛሬ 24፡7}}}


\par }{\PP \VS{17}«ባ ኣዋ ዎይኮ ባ ኣዮ ጫዪዛዴይ ሃይቆ።
\XREF{}{{\XO 21:17 }{\XT{ሌዌ 20፡9፤ ማቶ 15፡4፤ ማር 7፡10}}}


\par }{\PP \VS{18}«ናምኡ ኣሳቲ ባ ጋርሳን ኦዬቲኮ፥ ኢሶይ ኢሳ ሹቻራ ጫዲኮ ዎይኮ ኩሼራ ኢጪኮ ሄ ቆሄቲዳዴዚ ሃይቆንታ ሃርጊዲ ሂጻን ኢቺኮ፥

\VS{19}ሄሳፌ ዴንዲዲ ጉፌራ ካሬ ጊዶን ሄሜቲኮ፥ ሄ ቆሂዳይሲ ቃጻዬቶንታ ኣቴስ፤ ጊዲኮካ ኢዚ ኢዛ ኦሶ ቴቂዳ ጊሻስ ሚሼ ቃንጻናሲኔ ኢዚ ፓጻና ጋካናስ ኢዛ ጼላናስ ኮሼስ።


\par }{\PP \VS{20}«ኣሲ ባ ኣቱማ ኣይሌ ዎይኮ ማጫ ኣይሌዮ ጉፌን ሾጪኮ ሄ ሾቻ ጌዶን ሄራካ ኢዛ ኩሼን ሃይቂኮ ሾጪዳይሲ ቃጻዬታናስ ቤሴስ።

\VS{21}ጊዶ ኣቲን ሄ ቆሄቲዳይሲ ኢሲ ጋላስ ዎይኮ ናምኡ ጋላስ ጋካናስ ሃይቆንታ ኣጊኮ ሄ ኣይሌዚ ኢዛ ሚሽ ጊዲዳ ጊሻስ ኢዚ ቃጻዬቴና።


\par }{\PP \VS{22}«ናምኡ ኣሳቲ ባ ጋርሳን ኢሶይ ኢሳራ ኦዬቲሼ ቃንꬃራ ዲዛ ማጫሳዮ ቦሻስ ጋꬂኮ፥ ሄሳፌ ሃራ ኢታ ሚሽ ኢዚ ቦላ ጋꬆንታ ኣጊኮ፥ ኢዚ ቦላ ቆሆ ጋꬂዳዴይ ሄ ማጫሳይ ኣዚናይ ኦይቺዳይሳ ዳናቲ ፒርዲኮ ኣይ ሚሼካ ቃንጾ።

\VS{23}ጊዶ ኣቲን ኢዚስ ቦሻይ ዳሪኮ ሼምፖ ጊሻስ ሼምፖ፥

\VS{24}ኣይፌ ጊሻስ ኣይፌ፥ ኣቻ ጊሻስ ኣቻ፥ ኩሼ ጊሻስ ኩሼ፥ ቶሆ ጊሻስ ቶሆ፥
\XREF{}{{\XO 21:24 }{\XT{ሌዌ 24፡19-20፤ ዛሬ 19፡21፤ ማቶ 5፡38}}}

\VS{25}ጹሳ ጊሻስ ጹስ፥ ማዱንꬃ ጊሻስ ማዱንꬅ፥ ቆኦ ጊሻስ ቆኦ ኤካናስ ቤሴስ።


\par }{\PP \VS{26}«ኢሲ ኣሲ ኣቱማ ዎይኮ ማጫ ኣይሌ ኣይፌ ሾጪ ቶይሲኮ ሄ ኣይፌዛ ጊሻስ ኣይሌቴꬃፌ ኬሲ ዬዶ።

\VS{27}ሄሳꬆካ ባ ኣይሌይ ዎይኮ ባ ኣይሌዛ ኣች ሜንꬂኮ ሄ ኣቻ ጊሻስ ኣይሌቴꬃፌ ኬሲ ዬዶ።


\par }{\PP \VS{28}«ቦራይ ማጫስ ዎይኮ ኣቱማስ ኢጪ ዎꬊኮ፥ ሄ ቦራይ ሹቻን ጫዴቲ ሃይቆ፤ ኢዛ ኣሾይ ሜቴቶፎ። ጊዶ ኣቲን ቦራ ጎዳይ ቃጻዬቶፎ።

\VS{29}ጊዶ ኣቲን ቦራይ ካሴካ ኢጪዛ ቦራ ጊዲኮ፥ ኣሳይ ቦራዛ ጎዳስ ዮቲዲሺን ቦራ ጎዳይ ቦራ ቃቾንታ ኣጊኮ፥ ቦራይ ኣዴ ዎይኮ ማጫ ኣስ ዎꬊኮ ሄ ቦራይ ሹቻን ጫዴቲ ሃይቆ፤ ቃሴ ቦራዛ ጎዳይካ ሃይቆ።

\VS{30}ጊዶ ኣቲን ኢዚ ጪጎ ቃንጻና ማላ ኦይሼቲኮ ኢስቲ ኦይቺዳይሳ ኣይ ጊዲኮካ ቃንጺዲ ባ ሼምፖ ዎዞ።

\VS{31}ቦራይ ኣቱማ ና ዎይኮ ማጫ ና ኢጪ ዎꬊኮ ፒርዳይ ኢሲ ማላ ጊዶ።

\VS{32}ቦራይ ኣቱማ ኣይሌ ዎይኮ ማጫ ኣይሌዮ ኢጪ ዎꬊኮ ቦራ ጎዳይ ኣይሌዛ ጎዳስ ሄꬑ ታሙ ቢራ ጪጎ፤ ቦራይካ ሹቻን ጫዴቲዲ ሃይቆ።


\par }{\PP \VS{33}«ኢሲ ኣሲ ኦላ ካማ ቃሪኮ ዎይኮ ኦላ ቦኪዲ ካሞንታ ኣጊኮ፥ ቦራይ ዎይኮ ሃሬይ ሄ ኦላን ዉሊኮ፥

\VS{34}ሄ ኦላዛ ጎዳይ ሜሄዛ ዋጋ ቃንጾ። ኢዚ ሜሄዛ ጎዳስ ዋጋ ቃንጺዲ ሃይቄꬃ ባስ ኤኮ።


\par }{\PP \VS{35}«ኢሲ ኣሳ ቦራይ ሃራ ኣሳ ቦራ ኢጪ ዎꬊኮ፥ ኢጪ ዎꬊዳ ፓጻ ቦራ ባይዚዲ ኢዛ ሚሻኔ ሃይቂዳ ቦራዛ ኣሾዛ ጊዶን ጊና ሻኪ ኤኬቶ።

\VS{36}ጊዶ ኣቲን ሄ ቦራይ ኢጪዛ ቦራ ጊዲዳይሲ ካሴቲ ኤሬቲሺን፥ ኢዛ ጎዳይ ኢዛ ቃቾንታ ኣጊኮ፥ ኢዛ ጎዳይ ቦራ ጊሻስ ቦራ ቃንጺዲ ሄ ሃይቂዳይሳ ባስ ኤኮ።




\par }\Chap{22}{\SH ኣሲ ባ ሃሮ ናጊዛ ዎጋ
\par }
{\PP \VerseOne{1}«ኢሲ ኣሲ ቦራ ዎይኮ ዶርሳ ካይሶቲ ኤኪዲ ሹኪኮ፥ ዎይኮ ባይዚ ኤኪኮ፥ ኢሲ ቦራ ጊሻስ ኢቻሹ ቦራ፥ ኢሲ ዶርሳ ጊሻስ ኦይዱ ዶርስ ቃንጾ።


\par }{\PP \VS{2}«ካይሶይ ኬꬅ ቦኪሼ ኦይኬቲዲ ሾጬቲ ሃይቂኮ ሾጪዳይሲ ሱꬅ ጉሲዳ ጊሻስ ኦይቼቴና።

\VS{3}ጊዶ ኣቲን ሄሲ ጋዴይ ዎንቲ ጌዪን ሃኒዛ ጊዲኮ ኢዚ ሄ ጉኪዳ ሱꬃ ኣጮን ኦይሼቴስ። ካይሶዚ ካይሶቲዳይሳ ቃንጾ፤ ጊዶ ኣቲን ኢዛስ ኣይኮይካ ባይንዳ ጊዲኮ ካይሶቲዳይሳ ቃንጻናስ ኢዚ ባይዜቶ።

\VS{4}ኢዚ ካይሶቲዳ ሜሄይ ፓጻ ዲሼ ኢዛ ኩሼን ቤቲኮ፥ ቦራ ዎይኮ ሃሬ ዎይኮ ዶርሳ ጊዲኮካ ኢዚ ባ ካይሶቲዳይሳስ ናምኡ ኩሼ ቃንጾ።


\par }{\PP \VS{5}«ኢሲ ኣሲ ባ ሜሄ ዴምባን ዎይኮ ኣይፌይ ሜቴቲዛ ሚꬃ ጊዶን ሄሚሼ፥ ሜሄታ ሃራ ኣሳ ካꬃን ላኣ ዬዲ ሄሚኮ፥ ኢዚ ባ ካꬃፌ ዎይኮ ኣይፌይ ሜቴቲዛ ባ ሚꬃ ኡባፌ ሎኢዛይሳ ኣፊላማ ቃንጾ።


\par }{\PP \VS{6}«ኢሲ ኣሲ ቡራ ጹጊኮ ታማይ ዴንዲዲ ቡራዛ ዉርሲዲ ዶሬን ዲዛ ካꬅ ዎይኮ ኤቆን ዲዛ ካꬃ ሙሌራ ሚዛ ጊዲኮ ኮይሮ ታማ ኦይꬂዳ ኣዴዚ ኣፊላማ ቃንጾ።


\par }{\PP \VS{7}«ኢሲ ኣሲ ቢራ ዎይኮ ሃራ ሚሽ ናጊሳናስ ባ ሾሮስ ሃዳራ ኢሚኮ፥ ሾሮዛሶፔ ሄ ሚሻ ካይሶቲዳ ካይሶዚ ኦይኬቲኮ፥ ካይሶዚ ሄ ሚሻስ ናምኡ ኩሼ ቃንጾ።

\VS{8}ጊዶ ኣቲን ካይሶዚ ቤቶንታ ኢጺኮ፥ ሃዳራ ኤኪዳ ኣዴዚ ፒርዲዛይታኮ ሺቂዲ ሃዳራ ሚሻ ኢዚ ሞንታይሳስ ጫቆ።


\par }{\PP \VS{9}«ኣሲ ኣይ ሞቶንካ ቦራ ጌዶን፥ ዎይኮ ሃሬ ጌዶን፥ ዎይኮ ዶርሳ ጌዶን፥ ዎይኮ ማይኦ ጌዶን፥ ዎይኮ ሃራ ꬋይዳ ሚሻ ጌዶን፥ ‹ሃይሲ ታይሳ› ጊዲ ሞቴቲኮ፥ ናምኡ ባጋይካ ባ ዮኦዛ ፒርዲዛይታ ሲንꬅ ኣꬄቶ፤ ፒርዲዛይቲ ዎርዶሲዳ ኣሲ ሃንኮይሳስ ናምኡ ኩሼ ቃንጾ።


\par }{\PP \VS{10}«ኣሲ ባ ሾሮስ ሃሬ፥ ዎይኮ ቦራ፥ ዎይኮ ዶርሳ፥ ዎይኮ ሃራ ኣይ ሜሄካ ሃዳራ ኢሚን ኦኒካ ቤኦንታ ሃይቂኮ፥ ዎይኮ ቆሄቲኮ፥ ዎይኮ ኣሲ ቦንቂ ኤፊኮ፥

\VS{11}ሃዳራዴይ ባ ሾሮ ሜሄዛ ቦቾንታይሳስ ጎዳ ሲንꬃን ጫቂኮ፥ ኢስታ ጊዶን ዲዛ ዮኦዚ ዉሬስ። ሄ ሜሄዛ ጎዳይ ጫቆዛ ኤኮ፤ ቃንጺሳናስ ቤሴና።

\VS{12}ጊዶ ኣቲን ሜሄዚ ሃዳራዴፌ ካይሶቴቲዳ ጊዲኮ ሜሃዴስ ቃንጾ።

\VS{13}ሄ ሜሄዛ ዶኣይ ሚዳ ጊዲኮ፥ ማርካ ጊዳና ማላ ዶኣይ ሚሺን ኣቲዳይሳፌ ኤኪ ኤሂ ቤሶ፤ ሂስቲዲ ሜቴቲዳ ሜሄዛ ጊሻስ ቃንጾፎ።


\par }{\PP \VS{14}«ኣሲ ባ ሾሮፔ ሜሄ ጋርጺ ኤኪኮ ኢዛ ጎዳይ ባይንዳሶን ሄ ሜሄይ ቆሄቲኮ ዎይኮ ሃይቂኮ ሄ ሜሄዛ ጊሻስ ቃንጾ።

\VS{15}ጊዶ ኣቲን ኢዛ ጎዳይ ኢዛራ ዲኮ፥ ጋርጺዳይሲ ቃንጾፎ፤ ኪራስ ኤኪዳ ጊዲኮ ኪራስ ጪጊዛ ሚሻይ ኣጮዛስ ቃንጾ ጊዶ።


\par }{\SH ጌሻ ዴኦኔ ኣማኖ ዎጋ
\par }
{\PP \VS{16}«ኢሲ ኣሲ ኣዚናስ ጊጎንታ ጌላኦዮ ባሌꬂዲ ኢዚራ ዚንኢዛ ጊዲኮ ኢዞ ጪሎሺዲ ባስ ማቾ ኤኮ።

\VS{17}ኢዚ ኣዋይ ኢዞ ኢዛስ ኢሞንታ ኢጺኮ፥ ጌላኦዮ ኤኪዛ ኣሲ ጪሎሻስ ኢሜቲዛ ሚሻ ኬና ቢራ ኢዚ ኣዋስ ኢሞ።
\XREF{}{{\XO 22:17 }{\XT{ዛሬ 22፡28-29}}}


\par }{\PP \VS{18}«ቢታ ቢቲዛ ማጫስ ፓጻ ዎꬆፋ።\XREF{}{{\XO 22:18 }{\XT{ዛሬ 18፡10-11}}}


\par }{\PP \VS{19}«ሜሄራ ጋጊዛ ኣሲ ኦኒካ ሃይቆ።


\par }{\PP \VS{20}«ጎዳስ ጻላላፔ ኣቲን ሃራ ጾሳስ ሹኪ ያርሺዛ ኣሲ ኦኒካ ሃይቂ ꬋዮ።


\par }{\PP \VS{21}«ቤቲዲ ዪዳ ኣስ ቆሆፒቴ፥ ዎይኮ ዋዪሶፒቴ፤ ጋሶይካ ኢንቴካ ጊብጼ ቢታን ቤቴ ጊዲዲ ዴኢዴታ።
\XREF{}{{\XO 22:21 }{\XT{ኬሳ 23፡9፤ ሌዌ 19፡33-34፤ ዛሬ 24፡17-18፤ 27፡19}}}

\VS{22}ኣዚናይ ሃይቂዳ ኣምኤዮኔ ኣዋይ ዎይኮ ኣያ ሃይቂዳ ና ዋዪሶፒቴ።

\VS{23}ኢንቴ ኢስታ ዋዪሲን ኢስቲ ታኮ ዋሲኮ ታኒ ኢስታ ዋሶ ቱማፔ ሲያና፤

\VS{24}ሄ ዎዴ ታ ሃንቆይ ኢንቴ ቦላ ዴንዳና፤ ታኒ ኢንቴና ማሻን ዉርሳና፤ ኢንቴ ማቼቲ ኣምኤታ ኢንቴ ናይቲካ ኣዋይ ባይንዳ ዪኦ ናይታ ጊዳና።


\par }{\PP \VS{25}«ኢንቴ ጊዶን ዲዛ ታ ኣሳስ ኢሲ ማንቆ ኣሳስ ሚሼ ታልኢኮ፥ ባ ሚሽ ዲቻስ ኢሚዛ ኣሳ ማላ ሃኖፒቴ፤ ኔኒ ዬሎ ኢዛ ኦይቾፋ።
\XREF{}{{\XO 22:25 }{\XT{ሌዌ 25፡35-38፤ ዛሬ 15፡7-11፤ 23፡19-20}}}

\VS{26}ኔኒ ኢሲ ሚሻ ጊሻስ ኔ ላጌ ማይኦ ኦይኪኮ ኣርሼይ ዉሎንታ ዲሺን ኢዛስ ዛራ።

\VS{27}ኣዛስ ጊኮ ኢዚ ባ ካሎ ካሚዛይ ኢዚን ጻላ፤ ሃራ ኣይ ማይኢዲ ኣቃናስ ዳንዳይዜ? ኢዚ ታስ ዋሲኮ ታ ሚሼቲዛ ጊሻስ ኢዛስ ሲያናኔ ኢዛ ማዳና።
\XREF{}{{\XO 22:27 }{\XT{ዛሬ 24፡10-13}}}


\par }{\PP \VS{28}«ጾሳ ቦላ ጫሻ ቃላ ሃሳዮፓ፥ ዎይኮ ዴሬ ኣይሲዛዴ ቃንጎፋ።
\XREF{}{{\XO 22:28 }{\XT{ሃዋ 23፡5}}}\FTNT{*}{{\FR 22:28 }{\FT{ጾሳን ጊዛይሳ ፒርዲዛይታን ጋና ዳንዳዬቴስ።
}}}


\par }{\PP \VS{29}«ኔ ካꬃ ጼራ፥ ዎይኔ ሚꬃ ኣይፌ ጼራኔ ዎጋራ
\FTNT{†}{{\FR 22:29 }{\FQA{ዎጋራ፡
}}{\FT{ዎጋራ ጊዛይሳ ኢሲ ኢሲ ባጋ ጋሞꬆ ቃላን ዎይራ ዎይኮ ሻማሆ ዎይኮ ጉልታ ጌቴስ።
}}} ዛይቴ ታስ ያርሾ ሺሻ። ኔኒ ኔ ኣቱማ ናይታ ጊዶን ባይራቲዛ ና ታስ ኢማናስ ቤሴስ።

\VS{30}ቦራፔ፥ ዴይሻፌኔ ዶርሳፌካ ሄሳꬆ ኦꬃ። ኢስቲ ላፑን ጋላሳይ ጋካናስ፥ ባ ኣዪራ ኣዪራ ጋምኤቶ፤ ኦስፑንꬃ ጋላስ ኢስታ ታስ ኢማ።


\par }{\PP \VS{31}«ኢንቴ ታስ ጌሻ ኣስ ጊዳናስ ኮሼስ፤ ሄሳ ጊሻስ ዶኣይ ዴምባን ዎꬊዳ ዎይኮ ዳፊ ዳኪዳ ሜሄ ኣሾ ካናስ ዬጊቴ ኣቲን ሞፒቴ።
\XREF{}{{\XO 22:31 }{\XT{ሌዌ 17፡15}}}




\par }\Chap{23}{\SH ቱማ ፒርዳ
\par }
{\PP \VerseOne{1}«ዎርዶ ዮኦ ላሎፋ፤ ዎርዶ ማርካታዳ ኢታ ኣስ ማዶፋ።
\XREF{}{{\XO 23:1 }{\XT{ኬሳ 20፡16፤ ሌዌ 19፡11-12፤ ዛሬ 5፡20}}}


\par }{\PP \VS{2}«ኢታ ሚሽ ኦꬃናስ ዳሮ ኣሳ ካሎፋ፤ ፒርዳ ሚርቃናስ ዳሮ ኣሳራ ጊዳዳ ማርካቶፋ።

\VS{3}ማንቆ ኣሲ ፒርዳሶ ሺቂኮ ኢዛ ማንቆቴꬅ ቤኣዳ ማዳ ፒርዶፋ።
\XREF{}{{\XO 23:3 }{\XT{ሌዌ 19፡15}}}


\par }{\PP \VS{4}«ኔ ሞርኬ ቦራይ ዎይኮ ሃሬይ ꬋይዳይሳ ዴሚኮ ኢዛዴስ ዛራ ኢማ።

\VS{5}ኔና ኢጺዛ ኣሳስ ሃሬይ ጫናራ ኩንዲ ዲሺን ቤኢኮ ኢዛራ ማዴታዳ ዴንꬃ ኣቲን ሄን ኣጋጎፓ።
\XREF{}{{\XO 23:5 }{\XT{ዛሬ 22፡1-4}}}


\par }{\PP \VS{6}«ፒርዳስ ዱቡሻን ሺቃዳ፥ ማንቆ ኣሳ ፒርዳ ዎቢሶፓ።

\VS{7}ዎርዶ ሞቶ ሲዮፓ፤ ጌሽ ዎይኮ ጺሎ ኣስ ሃይቆስ ኣꬃ ኢሞፋ፤ ኣይስ ጊኮ ሞሮ ኦꬂዳዴ ታኒ ሜላ ዬዲኬ።


\par }{\PP \VS{8}«ማታኤ ኤኮፋ፤ ኣዛስ ጊኮ ማታኤይ ጼሊዛይታ ኣይፌ ቆቂሴሲኔ ጺሎታ ቃላ ሚርቄስ።
\XREF{}{{\XO 23:8 }{\XT{ሌዌ 19፡15፤ ዛሬ 16፡19፤ 23፡9፤ ኬሳ 22፡21፤ ሌዌ 19፡33-34፤ ዛሬ 24፡17-18፤ 27፡19}}}


\par }{\PP \VS{9}«ሃራ ዴሬፔ ዪዳ ቤቴ ኣስ ቆሆፒቴ፤ ቤቴ ኣስ ጊዴꬂ ኣይ ማላ ዴጺዛኮ ኢንቴ ኤሬታ፤ ኣይስ ጊኮ ኢንቴ ኢንቴ ሁኤን ቤቴ ጊዲዲ ጊብጼ ቢታን ዴኢዴታ።


\par }{\SH ላፑንꬃ ላይꬂኔ ላፑንꬃ ጋላስ
\par }
{\PP \VS{10}«ኡሱፑን ላይꬅ ጋካናስ ኔ ጎያዳ ዜሪዳ ካꬃ ማጻ ሺሻ።

\VS{11}ላፑንꬃ ላይꬃን ጋዴዛ ጎዮንታ ሻቻ፤ ሂስቲኮ ኔ ዴሬ ጋርሳን ዲዛ ማንቆቲ ሄሳፌ ማና ካꬅ ዴማና፤ ቃሴ ኢስታፌ ኣቲዛይሳ ዶኣቲ ማና። ኔኒ ኔ ዎይኔ ቶኪዛ ጋዴ ቦላኔ ዛይቴ ኢሚዛ ዎጋራ ሚꬃ ጋዴ ቦላካ ሄሳꬆ ኦꬃ።\XREF{}{{\XO 23:11 }{\XT{ሌዌ 25፡1-7}}}


\par }{\PP \VS{12}«ኡሱፑን ጋላስ ኔ ኦሶ ኦꬃ፤ ኔ ቦራይኔ ኔ ሃሬይ ሼምፓና ማላኔ ኔሶን ዬሌቲዳ ኣይሌይኔ ቤቴ ኣሲ፥ ሼምፓና ማላ፥ ላፑንꬃ ጋላስ ኦሶ ኦꬆፋ።\XREF{}{{\XO 23:12 }{\XT{ኬሳ 20፡9-11፤ 31፡15፤ 34፡21፤ 35፡2፤ ሌዌ 23፡3፤ ዛሬ 5፡13-14}}}


\par }{\PP \VS{13}«ታኒ ኢንቴና ጊዳይሳ ኡባ ሚንꬂዲ ኦꬂቴ፤ ሃራ ጾሳታ ሱንꬅ ጼይጎፒቴኔ ኢስታ ዎሶፍቴ።


\par }{\SH ጊታ ባኣሌታ
\par }
{\PP \VS{14}«ላይꬃን ሄꬑቶ ኢንቴ ታስ ባኣሌ ቦንቺቴ።

\VS{15}ኣቢቤ ጌቴቲዛ ኣጊናን ባሬቲዳ ጋላሳን ኡኬꬃ ባኣሌ ቦንቺቴ፤ ኣይስ ጊኮ ኢንቴ ጊብጼፔ ኬዚዳይ ሄ ኣጊናና። ታኒ ኢንቴና ኣዛዚዳ ማላ ላፑን ጋላስ ኢርሾይ ጌሎንታ ኡኬꬅ ሚቴ።

\par }{\PP «ኢንቴፌ ኢሳዴይካ ታ ሲንꬃን ሜላ ኩሼ ቤቶፎ።
\XREF{}{{\XO 23:15 }{\XT{ኬሳ 12፡14-20፤ ሌዌ 23፡6-8፤ ታይ 28፡17-25}}}


\par }{\PP \VS{16}«ቃሴ ኢንቴ ኢንቴ ጋዴን ዜሪን፥ ኮይሮ ጋኪዳ ካꬅ ማጺዛ ዎዴ፥ ካꬃ ጼራ ሺሺዛ ባኣሌ ቦንቺቴ።
\XREF{}{{\XO 23:16 }{\XT{ሌዌ 23፡15-21፥39-43፤ ታይ 28፡26-31}}}

\par }{\PP «ቃሴካ ላይꬃ ዉርሴꬃን፥ ካꬅ ኡባ ሺሺ ዉርሲዛ ዎዴ፥ ካꬃ ሺሾ ባኣሌ ቦንቺቴ።

\VS{17}ኣዴቲ ዉሪ ኡባ ሃሪዛ ጎዳ ታ ሲንꬅ ላይꬃን ሄꬑቶ ዬቶ።


\par }{\PP \VS{18}«ኔኒ ያርሾ ሱꬅ ታስ ሺሻሼ ኢርሾራ ኡኬቲዳ ኡኬꬃራ ሺሾፋ። ሄ ባኣሌዛ ቦንቺዛ ጋላስ ያርሼቲዳ ሞꬌፔ ማላዶስ ኣይኮይካ ኣቶፎ።

\VS{19}ኔ ጋዴን ባይራ ካጺዳ ካꬃ ኡባፌ ሎኢዛይሳ ጎዳ ኔ ጾሳ ሶ ኤካ ያ። ዴይሻ ላቃ ኢዛ ኣዬይ ማꬃን ዶይሶፋ።
\XREF{}{{\XO 23:19 }{\XT{ዛሬ 14፡21፤ 26፡2}}}


\par }{\SH ሂዶታ ቃላታኔ ካሊዛ ዎጋታ
\par }
{\PP \VS{20}«ኔ ኦጌን ኔና ናጋና ማላኔ ታኒ ኔስ ጊግሲዳሶ ኔና ኤፋና ማላ፥ ታኒ ኪታንቻ ኔ ሲንꬃራ ዬዳና።

\VS{21}ኢዚ ዮቲዛይሳ ኤሮ ጋዳ ኢዛስ ኣዛዜታ፤ ኢዛ ቦላ ማካሎፋ፤ ታ ኢዛ ኪቲዳ ጊሻስ ኢንቴ ናጋራ ኦꬂኮ ኢንቴስ ኢዚ ኣቶ ጌና።

\VS{22}ኢዚ ዮቲዛይሳ ኢንቴ ሎኤꬂ ሲዪኮ፥ ታኒ ዮቲዛይሳ ኡባ ኦꬂኮ ኢንቴ ሞርኬታ ኡባ ታኒ ሞርካና፤ ኢንቴናራ ኤቄቲዛይታራ ታኒካ ኤቄታና።

\VS{23}ታ ኪታንቻይ ኢንቴፌ ሲንꬄ ቢዲ፥ ኢንቴና ኣሞሬታ ቢታ፥ ሂቴታ ቢታ፥ ፓሪዜታ ቢታ፥ ካናኔታ ቢታ፥ ሂዌታ ቢታኔ ያቡሴታ ቢታ ኤፋና። ታኒ ኢስታ ሙሌራ ꬋይሳና።

\VS{24}ኢስታ ኤቃታ ሲንꬃን ሆኮፍቴ፥ ዎይኮ ጎይኖፍቴ፥ ዎይኮ ኢስታ ሃኖ ቁሎፍቴ። ኢንቴ ኢስታ ꬋይሳናሲኔ ቱሳ ማላ ኤቂ ዲዛ ኢስታ ሹቻ ኤቃታ ሜንꬄሬꬃናስ ቤሴስ።

\VS{25}ጎዳ ኢንቴ ጾሳስ ጎይኒቴ፤ ሂስቲኮ፥ ኢዚ ኢንቴና ካꬃኒኔ ሃꬃን ኣንጃና፤ ታ ኢንቴ ጊዶፌ ሃርጌ ዲጋና።

\VS{26}ኢንቴ ቢታን ኣይ ማጫሲካ ቦሼቴናኔ ማይኔና። ታኒ ኢንቴ ዳና ላይꬅ ኣዱሳና።


\par }{\PP \VS{27}«ኢንቴናራ ጋጊዛ ዴሬታ ኡባ ዳጋንꬃና ማላ ታኒ ታ ያሻቴꬅ ኢንቴ ሲንꬃራ ዬዳና፤ ኢንቴ ሞርኬቲ ዉሪ ኢንቴስ ዞኮ ዛሪዲ፥ ባቃታና ማላ ታ ኦꬃና።

\VS{28}ታኒ ኢንቴፌ ሲንꬃራ ካዤ ዬዳዳ ሂዌታ፥ ካናኔታኔ ሂቴታ ጎዳ ኬሳና።

\VS{29}ጊዶ ኣቲን ቢታይ ካሎ ኣቶንታ ማላኔ ዶኣይ ዳሮንታ ማላ፥ ታ ኢስታ ኢሲ ላይꬃ ጋርሳን ጎዲኬ።

\VS{30}ጊዶ ኣቲን ኢንቴ ቆዳን ዳሪዲ፥ ሄ ቢታ ላታና ጋካናስ፥ ታኒ ኢስታ ጉꬅ ጉꬅ ጎዳ ኬሳና።

\VS{31}ታኒ ኢንቴ ዛዋ ዞኦ ኣባፌ ሜዲቴራኔ ኣባ ጋካናስ፥ ባዞፌ ኤፊራጺሴ ሻፋ ጋꬃና። ሄ ቢታን ዲዛዝ ኡባ ታኒ ኢንቴ ኩሼን ኣꬃ ኢማና፤ ኢንቴካ ኢስታ ኢንቴ ሲንꬃፌ ጎዲ ኬሳና።

\VS{32}ኢስታራ ዎይኮ ኢስታ ኤቃ ጾሳታራ ጫቆን ጌሎፒቴ።

\VS{33}ኢስታ ኢንቴ ቢታን ዎꬆፍቴ፤ ኢንቴ ሂስቶንታ ኣጊኮ ኢስቲ ኢንቴና ታ ቦላ ናጋራ ኦሲሳና፤ ኣይስ ጊኮ ኢስታ ኤቃታስ ጎይኒዛይሲ ቱማፔ ኢንቴስ ናርጻ ጊዳና» ጊዴስ።




\par }\Chap{24}{\SH ጾሲ ባ ኣሳስ ጌሊዳ ጫቆ ቃላ ሚንꬂዴስ
\par }
{\PP \VerseOne{1}ጎዳይ ሙሴ፥ «ኔኒ፥ ኣሮኔይ፥ ናዳቤይ፥ ኣቢሁይኔ ኢስራኤሌፔ ላፑን ታሙ ዴሬ ሃላቃቲ ጎዳኮ ዙማ ቦላ ፑዴ ኬዚዲ ሃሆን ኤቂዲ ታስ ጎይኒቴ።

\VS{2}ጊዶ ኣቲን ኔኒ ኔርካ ታኮ ሺቃ፤ ሃራቲ ታ ማታ ሺቆፔቶ። ቃሴ ኣሳይካ ኔናራ ፑዴ ኬዞፖ» ጊዴስ።


\par }{\PP \VS{3}ሙሴይ ዪዲ ጎዳ ቃላኔ ኢዛ ዎጋ ኡባ ኣሳስ ዮቲን ኣሳይ ዉሪ ኢሲ ቃላን፥ «ጎዳይ ዮቲዳይሳ ኡባ ኑኒ ኦꬃና» ጊዴስ።

\VS{4}ሙሴይ ጎዳይ ዮቲዳይሳ ኡባ ጻፊዴስ።

\par }{\PP ዎንቴꬃ ጋላስ ማላዶ ዎንታራ ዴንዲዲ ዙማ ጋርሳን ያርሺዛሶ ጊግሲዲ ኢስራኤሌ ኣሳ ታማኔ ናምኡ ቆሞታ ሱንꬃን ታማኔ ናምኡ ሹች ቱሳ ማላ ኤሲዴስ።

\VS{5}ኢዚ ኢስራኤሌ ኣሳፔ ናቴꬃ ኣቱማ ናይታ ኪቲን፥ ኢስቲ ቢዲ ጎዳስ ሚርጎታ ጹጌቲዛ ያርሾኔ ኢሲፌቴꬃ ያርሾ ሂስቲ ያርሺዳ።

\VS{6}ሙሴይ ሱꬃፌ ባጋ ኤኪዲ ኬሬታን ቆሊዴስ፤ ኣቲዳ ሱꬃ ያርሾ ያርሺዛ ሶሆዛን ጫጫፊዴስ።

\VS{7}ሄሳፌ ጉዬ ጫቆ ቃላ ማጻፋ ኤኪዲ ኣሳስ ꬎቁ ሂስቲዲ ናባቢን ኣሳይ፥ «ጎዳይ ዮቲዳይሳ ኡባ ኑኒ ኦꬃናኔ ኣዛዜታና» ጊዴስ።


\par }{\PP \VS{8}ሙሴይካ ኬሬታን ኣቲዳ ሱꬃ ኤኪዲ ኣሳ ቦላ ዉጺዲ ኣሳ፥ «ቤኢቴ፥ ሃይሲ ጎዳይ ሃይታ ቃላታ ኢንቴስ ኢሚሼ ኢንቴናራ ዎꬂዳ ጫቆ ሱꬃ» ጊዴስ።
\XREF{}{{\XO 24:8 }{\XT{ማቶ 26፡28፤ ማር 14፡24፤ ሉቃ 22፡20፤ 1ቆሮ 11፡25፤ ኢብ 9፡19-20፤ 10፡29}}}


\par }{\PP \VS{9}ሄሳፌ ጉዬ ሙሴይ፥ ኣሮኔይ፥ ናዳቤይ፥ ኣቢሁይኔ ኢስራኤሌ ሃላቃታፔ ላፑን ታማቲ ፑዴ ኬዚዲ፥

\VS{10}ኢስራኤሌ ጾሳ ቤኢዳ፤ ኢስቲ ቤኦይሲካ ኢዛ ቶሆፔ ጋርሳራ ሳሎ ማላ ጌዪ ኡቲዳ ሲምፔሬ ጌቴቲዛ ሹቻፌ ኦሴቲዳ ሚሽ ሚሳቲዛ ዉይጌ ዲዛይሳኮ።

\VS{11}ጊዶ ኣቲን ጾሲ ኢስራኤሌ ኣሳ ሃላቃታ ዎꬊቤና፤ ኢስቲ ጾሳ ቤኢዳ፤ ኢዛ ሲንꬃን ሚዳኔ ኡዪዳ።


\par }{\SH ሲና ዙማ ቦላ ሙሴ ኬስ
\par }
{\PP \VS{12}ጎዳይ ሙሴስ፥ «ኔኒ ታኮ ዙማ ቦላ ፑዴ ሃያ፤ ሃ ታኮ ኬዛዳ ሃን ጋምኣ፤ ሂስቲኮ ኔኒ ዎጋ ታማርሳና ማላ ታኒ ዎጋኔ ኣዛዞ ኢዛ ቦላ ጻፊዳ ሎቻ ሹቻታ ኔስ ኢማና» ጊዴስ።


\par }{\PP \VS{13}ሄሳፌ ጉዬ ሙሴይ ባ ኣይሌ ኢያሶራ ባና ኬዚን ሙሴይ ፑዴ ጾሳ ዙማ ቦላ ኬዚዴስ።

\VS{14}ኢስራኤሌ ኣሳ ሃላቃታ ኢዚ፥ «ኑኒ ኢንቴኮ ሲማናሼ ጋካናስ ሃይሳን ዲሺቴ፤ ኣሮኔይኔ ሁሬይ ሃን ኢንቴናራ ዴቴስ፤ ዮኦይ ዲዛ ኣሲ ኦኒካ ኢስታኮ ቦ» ጊዴስ።


\par }{\PP \VS{15}ሙሴይ ዙማ ቦላ ፑዴ ኬዚን ጾሳ ሻራይ ዙማ ካሚዴስ።

\VS{16}ጎዳ ቦንቾይካ ሲና ዙማ ቦላ ዎꬊ ጋምኢዴስ፤ ኡሱፑን ጋላስ ጋካናስ ሻራዚ ዙማ ጎዚ ኦይኪዴስ፤ ላፑንꬃ ጋላሳን ሻራ ጊዶራ ጎዳይ ሙሴ ጼይጊዴስ።

\VS{17}ኢስራኤሌ ናይታስ ጎዳ ቦንቾይ ዙማ ጼራን ኤጺዛ ታማ ሚሳቲዲ ቤቲዴስ።

\VS{18}ሄሳፌ ጉዬ ሙሴይ ሄ ሻራ ጊዶ ጌሊዲ ፑዴ ዙማ ቦላ ኬዚዲ ሄን ኦይዱ ታሙ ጋላሲኔ ኦይዱ ታሙ ቃማ ጋምኢዴስ።




\par }\Chap{25}{\SH ጾሳ ዱንካኔ ኦꬃናስ ኢሜቲዳ ኢሞታ
\par }
{\PP \VerseOne{1}ጎዳይ ሙሴስ ሂዝጊዴስ፥

\VS{2}«ታስ ኢሞታ ኤሃና ማላ ኔኒ ኢስራኤሌ ናይታስ ዮታ፤ ታስ ኢማናስ ኢዛ ዎዚናይ ኢዛ ኢማ ኢማ ጊን ኢሚዛ ኣሳ ኢሞታ ኡባ ኔ ታስ ኤካ።

\VS{3}ኢንቴ ኢስታፌ ኤካና ኢሞታይ ሃይታንታ፤ ዎርቃ፥ ቢራ፥ ጻርቂማላ፥

\VS{4}ሳሎ ሚሳቲዛ ቃጪና፥ ኦቻ ቴራ ሚሳቲዛ ቃጪና፥ ጼቃ ዞኦ ቃጪናኔ ቦꬃ ሊቆ ላይኖ፥ ዴይሻ ኢስኬ፥

\VS{5}ꬋርሾ ኢቴ ዞኦ ቃላሜን ዬጊ ኬሲዳይሳ፥ ኣባ ጊዶን ዲዛ ኢሲ ዶኣ ጋልባ፥ ኦዶሮ ሚꬅ፥

\VS{6}ጾምፔስ ዎጋራ ዛይቴ፥ ቲዬቲዛ ዛይቴሲኔ ኤጻኔስ ሳዊሲዛ ቂማሜ፥

\VS{7}ኤፉዴኒኔ ቲራ ቦላን ዲዛ ኪሴታ ጊዶን ዎꬂዛ ማርጊዴ ጌቴቲዛ ሹቻታኔ ሃራ ኣልኦ ሹቻታ።


\par }{\PP \VS{8}«ሂስቲዲ ታኒ ኢስታ ጊዶን ኣቃና ማላ ኢስቲ ታስ ዱማ ጎይኒዛ ሶ ጊጊሴቶ።

\VS{9}ጾሳ ዱንካኔዛኔ ኢዛ ጊዶን ዲዛ ሚሻታ ታኒ ኔና ቤሲዛ ሌሚሶዛ ማላ ኦꬂቴ።


\par }{\SH ጫቆ ቃላ ታቦታ
\par }
{\R (ኬሳ 37፡1-9)

\par }{\PP \VS{10}«ኢስቲ ኦዶሮ ሚꬃፌ ኣዱሳቴꬃይ ናምኡ ዋꬋኔ ባጋ፥ ጎምፓይ ኢሲ ዋꬋኔ ባጋ፥ ꬎቃቴꬃይ ቃሴ ኢሲ ዋꬋኔ ባጋ ጊዲዛ ታቦታ ኦꬄቶ።

\VS{11}ሶ ባጋኔ ካሬ ባጋ ዋላካይ ባይንዳ ዎርቃን ሜሻ፤ ኢዛ ዩዪ ኣꬋናስ ቦላ ባጋ ጻንጻ ዎርቃራ ዩሻ ኣꬃ ኦꬃ።

\VS{12}ታቦታስ ኦይዱ ዎርቃ ሳጋዮታ ኦꬃዳ ኦይዱ ቶሆታን ኢሲ ባጋራ ናምኡ ሳጋዮታ፥ ቃሴ ሃንኮ ባጋራ ናምኡ ሳጋዮታ ኣꬃ።

\VS{13}ሄሳፌ ጉዬ ኦዶሮ ሚꬃፌ ቶሆ ሚꬃታ ኬሳዳ ዎርቃ ቲያ።

\VS{14}ታቦታ ቶካና ማላ ታቦታዛ ሚሌን ዲዛ ሳጋዮታን ቶሆ ሚꬃታ ጌልꬃ።

\VS{15}ቶሆ ሚꬃቲ ታቦታ ሳጋዮታ ጊዶን ዴቶ፤ ኢስቲ ሄፔ ሙሌካ ኬዞፔቶ።

\VS{16}ታኒ ኔስ ኢሚዛ ጫቆ ቃላ ማርካ ታቦታ ጊዶን ዎꬃ።


\par }{\PP \VS{17}«ሃራራ ዋላኬቶንታ ዎርቃፌ ጻላላ ናምኡ ዋꬋኔ ባጋ ኣዱቂዛ፥ ኢሲ ዋꬋኔ ባጋ ኣኪዛ ማሮቴꬃ ካማ ኦꬃ።

\VS{18}ካማዛ ጼራ ናምኡ ባጋራ ቆጻዳ ናምኡ ኪሩቤታ ዎርቃፌ ኦꬃ።

\VS{19}ኢሲ ኪሩቤዛ ኢሲ ባጋ ጋጻን፥ ናምኣንꬆ ኪሩቤዛ ሃንኮ ባጋ ጋጻን ናምኣታካ ማሮቴꬃ ካማዛራ ጋꬃ ኦꬃ።

\VS{20}ኪሩቤቲ ባ ቄፌ ዴንꬂዲ ማሮቴꬃ ካማ ቦላራ ካሜቶ፤ ቃሴ ኢሶይ ኢሳኮ ሲሚ ኡቲዲ ካማዛኮ ጼሌቶ።

\VS{21}ታኒ ኔስ ኢሚዛ ጫቆ ቃላ ማርካ ታቦታ ጊዶን ዎꬃ፤ ቃሴ ካማዛ ታቦታስ ቦላ ባጋራ ዎꬃ።

\VS{22}ጫቆ ቃላ ማርካይ ኢዛን ዲዛ ታቦታ ካማ ቦላ ዲዛ ናምኡ ኪሩቤታፔ ጊዶን ታኒ ኔናራ ጋጋዳ ኢስራኤሌ ኣሳስ ኢሚዛ ኣዛዞ ኡባ ሄን ታ ኔስ ኢማና።


\par }{\SH ጾሳስ ሺቂዛ ኡኬꬅ ኢዛን ዎꬂዛ ጻራጴዛ
\par }
{\R (ኬሳ 37፡10-16)

\par }{\PP \VS{23}«ኦዶሮ ሚꬃፌ ኣዱሳቴꬃይ ናምኡ ዋꬋ፥ ጎምፓይ ኢሲ ዋꬋ፥ ꬎቃቴꬃይ ቃሴ ኢሲ ዋꬋኔ ባጋ ጊዲዛ ኢሲ ጻራጴዛ ኦꬃ።

\VS{24}ሂስታዳ ዋላካይ ባይንዳ ዎርቃን ቲያ፤ ቃሴ ኢዛ ዩሾን ዎርቃ ጻንጻ ዩሻ ኣꬃ።

\VS{25}ሄሳꬆካ ቃሴ ኣሆቴꬂ ታꬋኮ ጊዲዛ ጻንጻ ኢዛ ቦላ ዩሻ ኣꬃ። ሂስታዳ ኢዛ ቦላ ዎርቃ ባልጻንꬅ ዩሻ ኣꬃ።

\VS{26}ጻራጴዛዛስ ኦይዱ ዎርቃ ሳጋዮታ ሜꬋዳ፥ ጻራጴዛ ቶሆቲ ዲዛ ኦይዱ ባጋራ ኦይꬃ።

\VS{27}ጻራጴዛ ቶካናስ ቶሆ ሚꬅ ኢዛ ጊዶራ ኣꬂዛ ሳጋዮቲ ጻራጴዛዛስ ጻንጻ ማታን ዴቶ።

\VS{28}ሄ ቶኪዛ ሚꬃታ ኦዶሮ ሚꬃፌ ኬሳዳ፥ ዎርቃ ቲያዳ ኢስታራ ጻራጴዛዛ ቶካ።

\VS{29}ሄሳꬆካ ቃሴ ሳኔታኔ ፒልኦታ፥ ዱቃና ጻሮታኔ ኬሬታ ዋላካይ ባይንዳ ዎርቃፌ ኦꬃ።

\VS{30}ታ ሲንꬅ ኣꬊዛ ጌሻ ኡኬꬃይ ኡባ ዎዴካ ጻራጴዛ ቦላፌ ꬋዮፖ።\XREF{}{{\XO 25:30 }{\XT{ሌዌ 24፡5-8}}}


\par }{\SH ጾምፔ ኢስታ ቦላ ዎꬂዛ ባላታ
\par }
{\R (ኬሳ 37፡17-24)

\par }{\PP \VS{31}«ዎርቃፌ ጻላ ቆጻዳ ጾምፔ ኢስታ ቦላ ዎꬂዛ ባላታ ኬሳ፤ ቃሴካ ኢዛ ቆጻዳ ጾምፔዚ ኢዛን ኤቂዛ ቶሆ፥ ጊዶ ቶማኔ ቶማዛ ኩሬታ፥ ꬌሞታኔ ጪሻታ ኡባ ኦꬃ። 
\VS{32}ኢሲ ሚሌራ ሄꬑ ባላቲ፥ ኢሲ ሚሌራ ቃሴካ ሄꬑ ባላቲ ኢሲ ቦላ ኡሱፑን ሃጋቲ ኢዛስ ዴቶ።

\VS{33}ኡሱፑን ባላታስካ ኢሳስ ኢሳስ ꬌሞይኔ ጪሻይ ኢዛን ዲዛ ኦቾሎኔ ጌቴቲዛ ሚꬃ ጪሽ ሚሳቲዛ ሄꬑ ኩሬቲ ዴቶ።

\VS{34}ጾምፔዛ ጊዶ ቶማይ፥ ꬌሞቲኔ ጪሻቲ ኢዛን ዲዛ ኦቾሎኔ ጌቴቲዛ ሚꬃ ጪሽ ሚሳቲዛ ኦይዱ ኩሬቲ ዴቶ።

\VS{35}ናምኣይ ናምኣይ ኢሲፌ ዋꬃን ዲዛ ሄꬑ ባላታፔ ጋርሳራ ኢሲ ኢሲ ꬌሞይ ዴኦ።

\VS{36}ꬌሞቲኔ ባላቲ ዉሪ ጊዶ ቶማዛፔ ቆጼቲዲ ዋላካይ ባይንዳ ዎርቃፌ ኦሴቴቶ።


\par }{\PP \VS{37}«ሄሳፌ ጉዬ ጾምፔ ዎꬂዛሶዛስ ላፑን ኤጺዛሶ ጊጊሳዳ ጾምፔቲ ሲንꬃ ባጋ ፖኣና ማላ ኦይꬃ።

\VS{38}ጾምፔዛ ቦላ ኤጺሼ ቃሚዳ ሻሎታ ኬሲዛ ቃጴታኔ ጺጻ ዎꬂዛ ሳኔታ ዋላካይ ባይንዳ ዎርቃፌ ኦꬃ።

\VS{39}ጾምፔዚኔ ኢዛ ሚሻቲ ዉሪ ሄꬑ ታማኔ ኢቻሹ ኪሎ ጊራሜ ጊዲዛ ዋላካይ ባይንዳ ዎርቃፌ ኦሴቴቶ።

\VS{40}ታኒ ኔና ዙማ ቦላ ቤሲዳ ሌሚሶዛ ካላዳ ኣኬካን ኦꬃ።\XREF{}{{\XO 25:40 }{\XT{ሃዋ 7፡44፤ ኢብ 8፡5}}}




\par }\Chap{26}{\SH ጾሳ ዱንካኔ
\par }
{\R (ኬሳ 36፡8-38)

\par }{\PP \VerseOne{1}«ቃሴ ሎኤꬂ ሱቄቲዳ ቦꬃ ላይኖፔ ዳዴቲዳ ታሙ ማጋላሻታ ዱንካኔዛ ጊዶን ጊጊሳ። ቃሴካ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናራ ሄ ማጋላሻታ ቦላ ኢሲ ሂላን ኪሩቤታ ሚስሌ ኦሲሳ።
 
\VS{2}ማጋላሻቲ ዉሪ ኢሲ ጊና ጊዴቶ፤ ኢሳ ኢሳ ኣዱሳቴꬃይ ናምኡ ታማኔ ኦስፑን ዋꬋ፤ ጎምፓይ ቃሴ ኦይዱ ዋꬋ ጊዶ።

\VS{3}ኢቻሹ ማጋላሻታ ኢሲፌ ጋꬃ ሲካ፤ ሃንኮ ኣቲዳ ኢቻሹ ማጋላሻታካ ኢስታꬆካ ኦꬃ።

\VS{4}ኢሲፌ ጋጊ ሲኬቲዳ ማጋላሻታፔ ጋጻን ዲዛ ማጋላሻስ ባልጻንꬃ ቦላ ሳሎ ሚሳቲዛ ጫርቃፌ ሲꬌ ኦꬃ፤ ቃሴ ኢሲፌ ጋጊዲ ሲኬቲዳ ሃንኮ ማጋላሻንካ ሄሳꬆ ኦꬃ።

\VS{5}ኢሲፌ ጋጊዳ ኢሲ ማጋላሻ ቦላ ኢቻሹ ታሙ ሲꬌ ሚሳቲዛ ሚሽ፥ ቃሴ ኢሲፌ ጋጊዳ ሃንኮ ማጋላሻ ቦላካ ኢቻሽ ታሙ ሲꬌ ሚሳቲዛ ሚሽ ኦꬃ፤ ሄ ሲꬌ ሚሳቲዛ ሚሻቲ ዉሪካ ሄ ባጋራኔ ሃ ባጋራ ኢሳይ ኢሳራ ጊናን ዴቶ።

\VS{6}ሄሳፌ ጉዬ ዎርቃፌ ኢቻሽ ታሙ ቃጴታ ሜꬋዳ ጊዶ ዱንካኔዚ ኢሲኖ ጊዳና ማላ፥ ሄ ማጋላሻታ ማንጻኮታን ኢሳ ኢሳራ ኦይሴꬃ።


\par }{\PP \VS{7}«ጊዶ ዱንካኔዛ ቦላራ ሃራ ዱንካኔ ኦꬃናስ ታማኔ ኢሲ ማጋላሻታ ዴይሻ ኢስኬፌ ዳዳ።

\VS{8}ታማኔ ኢሲ ማጋላሻቲካ ኢሲ ጊና ጊዴቶ፤ ኢሲ ኢሲ ማጋላሻ ኣዱሳቴꬃይ ሄꬑ ታሙ ዋꬋ፥ ጎምፓይ ቃሴ ኦይዱ ዋꬋ ጊዶ።

\VS{9}ኢቻሹ ማጋላሻታ ኢሲ ባጋራ ኡሱፑን ማጋላሻታ ቃሴ ሃንኮ ባጋራ ጋꬃ ሲካ። ኡሱፑንꬃ ማጋላሻይ ሲንꬃራ ሶ ባጋ ሲሚ ቃላምኤቶ።

\VS{10}ጋꬂ ሲኪዳ ማጋላሻታፔ ኢሲ ማጋላሻ ጋጻን ኢቻሽ ታሙ ሲꬌ ሚሳቲዛ ሚሻታ ኦꬃ፤ ቃሴ ጋꬂ ሲኪዳ ሃንኮ ማጋላሻታፔ ዉርሴꬃ ማጋላሻ ባልጻንꬃ ቦላ ኢቻሽ ታሙ ሲꬌ ሚሳቲዛ ሚሻታ ኦꬃ።

\VS{11}ጻርቂማላፔ ኢቻሹ ታሙ ቃጴታ ኦꬃዳ፥ ቃንጎ ሚሳቲዛ ሚሻታ ጊዶ ጌልꬃ፤ ሂስታዳ ቦላ ዱንካኔዛ ኢሲፌ ጋꬃ ኦይꬃ። ሂስቲኮ ሃ ናምኡ ኦይኬቲዳ ካማቲ ኢሲኖ ጊዳና።

\VS{12}ቦላ ዱንካኔዛ ማጋላሻታፔ ፓላሂዳ ባጋ ማጋላሻይ ጊዶ ዱንካኔዛስ ጉዬራ ኣላሌቶ።

\VS{13}ቦላ ዱንካኔዛ ማጋላሻቲ ናምኡ ባጋራካ ኢሲ ኢሲ ዋꬋ ማላ ፓላሂዲ ሄራ ሃራ ኣላሌቲዲ ጊዶ ዱንካኔዛ ካማና ማላ ናምኡ ባጋ ሚሌራ ኣላሌቶ።


\par }{\PP \VS{14}«ቦላ ባጋ ዱንካኔዛ ቦላራ ካማናስ ዞኦ ቃላሜን ጌሊ ኬዚዳ ꬋርሾ ኢቴ ጊጊሳ፤ ቃሴ ኢዛ ቦላራ ካማናስ ሃꬃ ጊዶ ዶኣ ጋልባፌ ሃራ ካማ ጊጊሳ።


\par }{\PP \VS{15}«ጊዶ ዱንካኔዛ ቶሌ ሚꬃታ ኦዶሮ ሚꬃፌ ኦꬃ።

\VS{16}ኢሲ ኢሲ ቶሌ ሚꬃስ ኣዱሳቴꬃይ ታሙ ዋꬋ፥ ጎምፓይ ኢሲ ዋꬋኔ ባጋ ጊዶ።

\VS{17}ኢሲ ቶሌ ሚꬃስ ኢሲ ቦላ ኦይኬቲ ኡቲዳ ናምኡ ቶሆታ ኦꬃ። ጊዶ ዱንካኔዛ ቶሌ ሚꬃታ ኡባካ ሄሳꬆ ኦꬃ፤

\VS{18}ጊዶ ዱንካኔዛስ ዱጌ ባጋራ ናምኡ ታሙ ቶሌ ሚꬃታ ኬሳዳ፥

\VS{19}ኢሲ ኢሲ ቶሌ ሚꬃስ ናምኡ ኤቆሶ፥ ሙሌራ ኦይዱ ታሙ ኤቆሶ ቢራፔ ጊጊሳ።

\VS{20}ጊዶ ዱንካኔዛስ ፑዴሃ ባጋራ፥ ናምኡ ታሙ ቶሌ ሚꬃታ ኬሳዳ፥

\VS{21}ኢሲ ኢሲ ቶሌ ሚꬃስ ናምኡ ኤቆሶ፥ ሙሌራ ኦይዱ ታሙ ኤቆሶ ቢራፔ ጊጊሳ።

\VS{22}ቃሴ ጊዶ ዱንካኔዛስ ጉዬራ ኣርሼይ ዉሊዛ ባጋራ ኡሱፑን ቶሌ ሚꬃታ ኬሳዳ፥

\VS{23}ጉዬ ባጋራ ዲዛ ዞዜታስ ናምኡ ቶሌ ሚꬃታ ጊጊሳ።

\VS{24}ጉዬ ባጋራ ዲዛ ቶሌ ሚꬃቲ ዉሪ ጻጶፔ ጼራ ጋካናስ ኢሲ ቦላ ጋጊ ኦይኬቲዲ፥ ጼራን ኢሶይ ኢሳራ ሳጋዮን ኦይኬቴቶ፤ ሄሳꬆካ ናምኡ ዞዜታ ቦላ ዲዛ ናምኡ ቶሌ ሚꬃቲካ ሃራ ቶሌ ሚꬃታራ ኦይኬቴቶ።

\VS{25}ኢሲ ኢሲ ቶሌ ሚꬃስ ጋርሳራ ናምኡ ናምኡ ቶሌ ኤቆሶይ ዴኦ፤ ሙሌራ ኦስፑን ቶሌ ሚꬃቲኔ ቢራፔ ኦሴቲዳ ታማኔ ኡሱፑን ኤቆሶይ ዴዮ።


\par }{\PP \VS{26}«ቃሴ ሜጋ ሚꬃታ ኦዶሮ ሚꬃፌ ኬሳ። ጊዶ ዱንካኔዛስ ኢሲ ባጋ ሚሌን ዲዛ ቶሌ ሚꬃታስ ኢቻሹ ሜጋ ሚꬃታ፥

\VS{27}ቃሴ ሃንኮ ባጋ ሚሌን ዲዛ ቶሌ ሚꬃታስ ሃኢካ ኢቻሹ ሜጋ ሚꬃታ ጊጊሳ። ሄሳꬆካ ጊዶ ዱንካኔዛስ ጉዬራ ኣርሼይ ዉሊዛ ባጋራ ዲዛ ቶሌ ሚꬃታስ ኢቻሹ ሜጋ ሚꬃታ ጊጊሳ።

\VS{28}ጊዶ ሜጋ ሚꬃቲ ቶሌ ሚꬃታስ ጊዶራ ሃ ጋጻፔ ሄ ጋጻ ጋካናስ ካንꬂ ኬዛናስ ቤሴስ።


\par }{\PP \VS{29}«ቶሌ ሚꬃታ ዎርቃን ቲያዳ ሜጋ ሚꬃቲ ኢስታ ጊዶራ ኣꬊዛ ሳጋዮታ ዎርቃፌ ኦꬃ፤ ቃሴ ሜጋ ሚꬃታካ ዎርቃን ቲያ።

\VS{30}ጊዶ ዱንካኔዛ ታኒ ኔና ዙማ ቦላን ቤሲዳ ሌሚሶዛ ማላ ቶካ።


\par }{\PP \VS{31}«ሳሎ ሚሳቲዛፔ፥ ኦቻ ቴራ ሚሳቲዛ ቃጪናፔኔ ጼቃ ዞኦ ቃጪናፔኔ ሎኢ ሱቄቲዳ ሊቆ ላይኖፔ ኢሲ ማጋላሻ ኦꬃ፤ ሄ ማጋላሻዛ ቦላ ኪሩቤታ ሚስሌ ሲኪ ሜꬊዛ ሂላን ኦሲሳ።

\VS{32}ሂስታዳ ኦዶሮ ሚꬃፌ ኦሴቲዲ ዎርቃን ቲዬቲዳ ኦይዱ ኤቆ ሚꬃታ ቦላ ዲዛ ዎርቃፌ ኦሴቲዳ ካቆታን ካቃ። ሄ ኦይዱ ኤቆ ሚꬃቲ ቢራፔ ኦሴቲዳ ኤቆሶታን ጌሌቶ።

\VS{33}ሄ ማጋላሻዛ ጊዶ ዱንካኔዛ ካራን ዲዛ ቃጴታፔ ጋርሳራ ካቃዳ፥ ጫቆ ቃላስ ማርካ ጊዲዳ ታቦታ ማጋላሻዛፔ ጋꬃ ባጋራ ዎꬃ፤ ሂስቲኮ ሄ ማጋላሻዚ ጌሽ ጌቴቲዛ ሶሆዛ ኡባፌ ዱማቲዛ ቆልኣፌ ጊዶን ሻካና።
\XREF{}{{\XO 26:33 }{\XT{ኢብ 6፡19፤ 9፡3-5}}}

\VS{34}ማሮቴꬃ ካማ ኡባፌ ዱማቲዳ ቆልኣን ዲዛ ጫቆ ቃላስ ማርካ ጊዲዳ ታቦታ ቦላ ዎꬃ።

\VS{35}ጻራጴዛዛ ማጋላሻፔ ካሬራ ፑዴ ባጋራ ዎꬃ፤ ጾምፔ ዎꬂዛ ባላ ቃሴ ኢዛ ጊናን ዱጌ ባጋራ ዎꬃ።


\par }{\PP \VS{36}«ዱንካኔዛን ጌሊዛ ፔንጌዛስ ሳሎ ሚሳቲዛ ቃጪናፔ፥ ኦቻ ቴራ ሚሳቲዛ ቃጪናፔ፥ ጼቃ ዞኦ ቃጪናፔኔ ሎኢ ሱቄቲዳ ሊቆ ላይኖፔ ጺልፔን ኣሌቂሲ ኦሴቲዳ ማጋላሻ ጊጊሳ።

\VS{37}ማጋላሻዛስ ኢቻሹ ኤቆ ሚꬃታ ኦዶሮ ሚꬃፌ ኬሳዳ፥ ዎርቃን ቲያ፤ ኢስታ ካቆቲካ ዎርቃፌ ኦሴቲዳ ጊዴቶ፤ ኤቆ ሚꬃታስ ጻርቂማላፔ ኦሴቲዳ ኢቻሹ ኤቆሶ ጊጊሳ።




\par }\Chap{27}{\SH ጻርቂማላፔ ኦሴቲዳ ያርሾሶሆ
\par }
{\R (ኬሳ 38፡1-7)

\par }{\PP \VerseOne{1}«ኦዶሮ ሚꬃፌ ያርሺዛሶ ኦꬃ። ሄ ያርሺዛሶዛ ꬎቃቴꬃይ ሄꬑ ዋꬋ፤ ጎምፓይኔ ኣዱሳቴꬃይ ኢሲ ማላ፥ ኢቻሹ ኢቻሹ ዋꬋ ጊዲዲ ኦይዱ ዞዜራ ዴዮ።

\VS{2}ኦይዱ ዞዜታ ዉርሴꬃ ጋጻን ጋጻን ኢሲ ኢሲ ካጬ ሜꬋ፤ ካጬቲ ያርሾሶዛፔ ኦሴቴቶ። ሂስታዳ ያርሺዛሶዛ ጻርቂማላ ቲያ።

\VS{3}ኢዛን ጎኤቲዛ ሚሻታ፥ ቢዲንꬅ ካሺዛ ሚሻታ፥ ካሼቲዳ ቢዲንꬃ ኬሲዛ ሚሻታ፥ ኬሬታ፥ ኣሾ ጺጺዛ ኮንጬታኔ ታማ ካቺዛኔ ኬሲዛ ሚሻታ ኡባ ጻርቂማላፔ ኦꬃ።

\VS{4}ሂስታዳ ኢዛስ ጻርቂማላፔ ዛይዛሬ ማላ ሚሺኔ ኦይዱ ጉላታ ቦላን ኦይዱ ሳጋዮታ ኦꬃ።

\VS{5}ሂስታዳ ያርሺዛሶዛስ ዳባ ቦላ ዎꬃ።

\VS{6}ኦዶሮ ሚꬃፌ ያርሺዛሶዛስ ቶሆ ሚꬃታ ኬሳዳ ጻርቂማላ ቲያ።

\VS{7}ያርሺዛሶዛ ቶኪዛ ዎዴ ማዳና ማላ ሄ ቶሆ ሚꬃታስ ናምኡ ሚሌራ ዲዛ ሳጋዮታን ኣꬃ።

\VS{8}ታኒ ኔና ዙማ ቦላን ቤሲዳ ማላ ያርሺዛሶዛ ሳንቃፌ ኦꬃዳ ጊዶዛ ዶያ ኣጋ።


\par }{\SH ጾሳ ዱንካኔዛ ጊቤ
\par }
{\R (ኬሳ 38፡9-20)

\par }{\PP \VS{9}«ጾሳ ዱንካኔዛ ጊቤ ሎኢ ዳዴቲዳ ሊቆ ላይኖፔ ማጋላሻታ ጊጊሳ። ዱጌ ባጋራ ዲዛ ማጋላሻታ ኣዱሳቴꬃይ ጼቱ ዋꬋ ጊዶ።

\VS{10}ኢዛስ ናምኡ ታሙ ኤቆ ሚꬃቲኔ ኤቆ ሚꬃቲ ኢስታን ኤቂዛ ናምኡ ታሙ ኤቆሶታ ጻርቂማላፔ ኦꬃ፤ ኢስታ ሁኤን ቃሴ ካቆታኔ ቶሬ ሚꬃታ ሁኤ ቦላ ጊታ ሳጋዮታ ቢራፔ ኦꬃ።

\VS{11}ሄሳꬆካ ፑዴ ባጋ ኣዱሳቴꬃይ ጼቱ ዋꬋ፤ ቃሴ ናምኡ ታሙ ቶሬ ሚꬃቲኔ ኤቆ ሚꬃታስ ናምኡ ታሙ ጻርቂማላፔ ኦሴቲዳ ኤቆሶቲ ዴቶ። ሂስታዳ ቢራፔ ኦሴቲዳ ካቆታኔ ኤቆ ሚꬃታስ ሁኤ ቦላ ጊታ ሳጋዮታ ዎꬃ።

\VS{12}ኣርሼይ ዉሊዛ ባጋራ ኣኮቴꬃይ ኢቻሹ ታሙ ዋꬋ ጊዶ፤ ታሙ ቶሬ ሚꬃቲኔ ቶሬ ሚꬃታስ ታሙ ኤቆሶቲ ዲዛ ማጋላሻቲ ኢዛስ ዴቶ።

\VS{13}ቃሴ ኣርሼይ ሞኪዛ ባጋራ ኣኮቴꬃይ ኢቻሹ ታሙ ዋꬋ ጊዲዲ፥

\VS{14}ፔንጌዛፔ ኢሲ ባጋራ ታማኔ ኢቻሹ ዋꬋ ኣዱቂዛ ማጋላሻቲ ዴቶ፤ ኢስታስ ሄꬑ ኤቆ ሚꬃቲኔ ኢስታን ኤቂዛ ሄꬑ ኤቆሶቲ ዴቶ።

\VS{15}ሄሳꬆካ ሃንኮ ባጋራ ታማኔ ኢቻሹ ዋꬋ ኣዱቂዛ ማጋላሻቲ ዴቶ፤ ኢስታስ ሄꬑ ኤቆ ሚꬃቲኔ ኢስታን ኤቂዛ ሄꬑ ኤቆሶቲ ዴቶ።


\par }{\PP \VS{16}«ፔንጌዛስ ናምኡ ታሙ ዋꬋ ኣዱቂዛ ማጋላሻ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔኔ ሎኢ ሱቄቲዳ ላይኖፔ ዳዴቲዳ፥ ጺልፔን ሎኢዳ ማጋላሻ ጊጊሳ። ኢዛ ቱቂ ኦይካናስ ኦይዱ ኤቆ ሚꬃቲኔ ቶሬ ሚꬃቲ ኢስታን ኤቂዛ ኦይዱ ኤቆሶታ ጊጊሳ።


\par }{\PP \VS{17}«ጊቤዛ ዩዪ ኣꬋናስ ዲዛ ኤቆ ሚꬃታ ኡባስ ቢራፔ ኦሴቲዳ ጊታ ሳጋዮቲ፥ ካቆቲኔ ጻርቂማላፔ ኦሴቲዳ ኤቆሶቲ ዴቶ።

\VS{18}ጊቤዛ ኣዱሳቴꬃይ ጼቱ ዋꬋ፥ ኣኮቴꬃይ ኢቻሽ ታሙ ዋꬋ ጊዶ፤ ꬎቃቴꬃይ ኢቻሹ ዋꬋ ጊዲዳ ሎኢ ሱቄቲ ዳዴቲዳ ላይኖፔ ኦሴቲዳ ማጋላሻቲ ዴቶ፤ ቃሴካ ጻርቂማላፔ ኦሴቲዳ ኤቆሶቲ ዴቶ።


\par }{\PP \VS{19}«ጾሳ ዱንካኔዛ ኦሶስ ጎኤቲዛ ሚሻቲ፥ ዱንካኔዛኔ ጊቤዛ ቶሌ ꬊሽኬቲ ዉሪካ ጻርቂማላፔ ኦሴቴቶ።


\par }{\SH ጾምፔ ዛይቴ
\par }
{\R (ሌዌ 24፡1-4)

\par }{\PP \VS{20}«ጾምፔይ ቶኦንታ ኤጺሼ ዳና ማላ ኢዛስ ኮሺዛ ዛይቴ ዎጋራ ሚꬃ ኣይፌ ጫዲ ጉምኢዲ ጺሎ ዛይቴ ኔስ ኤሃና ማላ ኢስራኤሌ ናይታ ኣዛዛ።

\VS{21}ኣሮኔይኔ ኢዛ ኣቱማ ናይቲ ጾምፔይ ጎዳ ሲንꬃን ቃሚዳ ጋዴይ ዎንታና ጋካናስ ፖኣና ማላ፥ ጾሳ ዱንካኔዛ ጊዶን፥ ጫቆ ቃላስ ማርካይ ኢዛ ጊዶን ዲዛ ታቦታ ሲንꬃን ዲዛ ማጋላሻፔ ካሬራ ኤꬄቶ። ሃይሲ ኢስራኤሌ ኣሳስ ሜርናስ ዎጋ ጊዲ ዴኦ።




\par }\Chap{28}{\SH ቄሴታ ማይኦ
\par }
{\R (ኬሳ 39፡1-7)

\par }{\PP \VerseOne{1}«ኔ ኢሻ ኣሮኔኔ ኢዛ ኣቱማ ናይታ ናዳቤ፥ ኣቢሁ፥ ኤልኤዜሬኔ ኢታማሬ ኔኮ ኤካ ያ፤ ኢስቲ ቄሴ ጊዲዲ ታስ ኦꬃና ማላ ኢስራኤሌ ኣሳ ጊዶፌ ኢስታ ዱማሳ።

\VS{2}ኢዛስ ቦንቾኔ ሎኦቴꬅ ኢማና ማላ ኔ ኢሻ ኣሮኔስ ዱማ ማይኦ ጊጊሳ።

\VS{3}ታኒ ዱማ ዱማ ኤራቴꬅ ኢሚዳ ኩሼ ሂላ ኤሪዛ ኣስ ኡባ ጼይጋዳ ኣሮኔስ ማይኦ ጊጊሳና ማላ ዮታ፤ ኢዚካ ቄሴ ጊዲዲ ታስ ኦꬃናስ ዱማቶ።

\VS{4}ኢስቲ ጊጊሳና ማይኦቲካ ሃይታንታኮ፤ ቲራ ኪሴ፥ ኤፉዴ፥ ኤፉዴፔ ጋርሳራ ማይኢዛ ሃራ ማይኦ፥ ቃሴካ ኡባፌ ጋርሳራ ማይኢዛ ኣዱሳ ማይኦ፥ ጎሴኔ ዳንጮ። ኔ ኢሻይ ኣሮኔይኔ ኢዛ ኣቱማ ናይቲ ቄሴ ጊዲዲ ታስ ኦꬂሼ ዱማ ማይኦታ ማይኣና ማላ፥ ማይኦ ጊጊሴቶ።
 
\VS{5}ኩሼ ሂላቴꬅ ኤሪዛይቲካ ሄ ማይኦታ ጊጊሳናስ፥ ዎርቃ፥ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናኔ ሊቆ ላይኖ ኤኪ ኦꬄቶ።


\par }{\SH ኤፉዴ
\par }
{\PP \VS{6}«ኤፉዴ ጌቴቲዛ ማይኦ ዎርቃፌ፥ ሳሎ ሚሳቲዛ፥ ኦቻ ቴራ ሚሳቲዛ፥ ጼቃ ዞኦ ቃጪናፔኔ ሎኢ ሱቄቲዳ ሊቆ ላይኖፔ ኩሼ ሂላቲ ኣሌቂሲ ጊጊሴቶ።

\VS{7}ኢዛስ ሃሼራ ዱጌ ዎꬊዛ ናምኡ ካቆቲ ዴቶ፤ ኢስቲካ ቢዲ ኤፉዴ ማይኦዛራ ኢሲፌ ሃራ ኦይꬂዛ ሚሻራ ዳባ ቦላ ኦይኬቲዲ ኢሲኖ ጊዴቶ።

\VS{8}ሂላይ ሎኤꬂዲ ዳዲዳ ዳንጮይካ ኤፉዴዛ ማላ ዎርቃፌ፥ ሳሎ ሚሳቲዛ ኦቻ ቴራ ሚሳቲዛ፥ ጼቃ ዞኦ ቃጪናፔኔ ሎኢ ባቄቲዳ ላይኖፔ ኤፉዴዛራ ኢሲፌ ኦይኬቲ ዳዴቶ።


\par }{\PP \VS{9}«ማርጊዴ ጌቴቲዛ ናምኡ ሹቻታ ኤካዳ ኢስራኤሌ ናይታ ሱንꬅ ኢስታ ቦላ ዎጫ ጻፋ።

\VS{10}ኢስታ ዬሌታ ማራ ማላ ኢሲ ሹቻ ቦላ ኡሱፑን ሱንꬅ፥ ሃንኮ ሹቻ ቦላ ቃሴ ኣቲዳ ኡሱፑናታ ሱንꬅ ዎጫ ጻፋ።

\VS{11}ሂላንቻይ ማታሜ ቦላ ሱንꬅ ዎጪ ጻፊዛ ማላ፥ ሄ ናምኡ ሹቻታ ቦላ ኢስራኤሌ ናይታ ሱንꬁ ዎጫ ጻፋዳ ዩዪ ኣꬋናስ ዎርቃፌ ጊጌቲዳ ሚሻ ጊዶን ዎꬃ።

\VS{12}ሂስታዳ ታማኔ ናምኡ ኢስራኤሌ ዜሬꬃታ ቆፍሲዛዝ ጊዳና ማላ ሃ ናምኡ ሹቻታ ኤፉዴዛራ ኦይꬃዳ ሃሼ ቦላ ዎꬃ፤ ሂስቲኮ ጎዳ ሲንꬃን ኡባ ዎዴ ቆፌታና ማላ ሃ ሱንꬃታ ኣሮኔይ ባ ሃሼ ቦላ ቶኮ።

\VS{13}ሹቻታ ዎꬃናስ ዎርቃፌ ዶቄቲ ጊጊዳ ማጫራታ ኦꬃ።

\VS{14}ቃሴ ዋላካይ ባይንዳ ዎርቃፌ ዎዶሮ ማላ ዶቄቲዳ ናምኡ ኦርዴ ሳንሳላታታ ጊጊሳዳ፥ ሹቻታ ዎꬃናስ ዎርቃፌ ዶቄቲ ጊጌቲዳ ማጫራታራ ጋꬃ ኦዬሴꬃ።


\par }{\SH ቲራ ኪሴ
\par }
{\R (ኬሳ 39፡8-21)

\par }{\PP \VS{15}«ጎዳ ሼኔይ ኣዛኮኔ ኢዛ ኦይቺዲ ኤሪዛ ቲራ ኪሴ ኩሼ ሂላንቻን ኦሲሳ። ሄ ቲራ ኪሴ ኤፉዴ ዳዲዳ ማላ፥ ዎርቃፌ፥ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔኔ ሎኢ ሱቄቲዳ ላይኖፔ ዳዳ።

\VS{16}ኢዛስ ኣዱሳቴꬃይኔ ኣሆቴꬃይ ዳኮቲ ቃላምኤቲዲ ኢሲ ታꬋኮ ጊዶ።

\VS{17}ሄሳፌ ጉዬ ኢዛ ቦላ ኦይዱ ማራን ኣልኦ ሹቻታ ዎꬃ፤ ኮይሮ ማራን ሳርዲዮኔ፥ ቶጳዚዮኔኔ ጶሊዛ ኢንቁ።

\VS{18}ናምኣንꬆ ማራን ባሉሬ፥ ሲምፔሬኔ ኣልማዜ ጌቴቲዛ ኣልኦ ሹቻታ፤

\VS{19}ሄꬓንꬆ ማራን ያኪንቴ፥ ኬልቄዶኔኔ ኣሜቴስጺኖሴ፤

\VS{20}ኦይዳንꬆ ማራን ቢሪሌ፥ ማርጊዴ፥ ያስጲዴ። ሃይታንቲ ዉሪ ሹቻታ ዎꬃናስ ዎርቃፌ ዶቄቲ ጊጊዳ ማጫራታ ቦላ ኡቴቶ።

\VS{21}ኢስራኤሌ ቆሞታ ሱንꬃ ቆዳ ማላ፥ ሹቻታ ቆዳይካ ታማኔ ናምኡ ጊዶ፤ ኢሳ ኢሳ ቦላ ማታሜ ማላ ዎጬቲዲ ታማኔ ናምኡ ዜሬꬃታ ሱንꬂ ሄ ሹቻታን ጻፌቶ።


\par }{\PP \VS{22}«ቲራ ኪሴስ ዋላካይ ባይንዳ ዎርቃፌ ዎዶሮ ማላ ዶቄቲዳ ኦርዴ ሳንሳላታታ ኦꬃ።

\VS{23}ናምኡ ዪች ዎርቃፌ ጊጊሳዳ ቲራ ኪሴስ ቆሞ ጋጻ ጼራራ ጋꬃዳ ኦይꬃ ዎꬃ።

\VS{24}ሄ ናምኡ ዎርቃ ሳንሳላታታ ቲራ ኪሴታስ ጼራታን ዲዛ ሳጋዮታራ ጋꬃ ኦይꬃ።

\VS{25}ሄ ሳንሳላታታስ ሃንኮ ባጋ ጼራ ቃሴ ኤፉዴዛስ ሲንꬃ ባጋራ፥ ሃሼ ቦላ ዲዛ ሹቻታ ዎꬃናስ ዎርቃፌ ዶቄቲ ጊጊዳ ማጫራታራ ጋꬃ ኦይሴꬃ።

\VS{26}ቃሴካ ናምኡ ዎርቃ ዪቻታ ጊጊሳዳ፥ ኤፉዴፔ ካሊ ዲዛ ቲራ ኪሴታስ ጋꬃ ባጋራ ዲዛ ናምኡ ጼራታን ኣꬃ።

\VS{27}ሄሳꬆካ ዎርቃፌ ሃራ ናምኡ ዪቻታ ጊጊሳዳ ኤፉዴዛስ ሲንꬃ ባጋራ፥ ሃሼ ቦላ ዲዛ ካቆዛፔ ጋርሳ ባጋራ፥ ኤፉዴ ዳንጪዛሶፔ ቆሞራ ሲኮይ ጋጊዛሶ ኣቻን ኢስታ ኦይꬃ።

\VS{28}ቲራ ኪሴን ዲዛ ሳጋዮታ ኤፉዴዛን ዲዛ ሳጋዮታራ ጋꬂዲ ሳሎ ሚሳቲዛ ሱቄꬃን ዳንጮዛራ ጋꬃ ቃቻ፤ ሂስቲኮ ቲራ ኪሴዚ ጼሳፌ ቦላራ ዲዛ ጊሻስ ቃሾይ ሌፔና።


\par }{\PP \VS{29}«ኣሮኔይ ኡባፌ ዱማ ቆልኣ ጌሊዛ ዎዴ ሄ ቲራ ኪሴን ዲዛ ኢስራኤሌ ቆሞታ ሱንꬃታ ቶኮ። ሂስቲኮ ሃይሲ ጎዳ ሲንꬃን ኡባ ዎዴ ሃሳኤታና።

\VS{30}ቃሴ ኡሪሜኔ ቱሚሜ ጌቴቲዛይታ ቲራ ኪሴታን ዬጋ። ኣሮኔይ ጎዳ ሲንꬅ ኣꬊሼ ባ ቲራን ዎꬂ ኤኪ ጌሎ። ጎዳ ሼኔይ ኣዛኮኔ ኢስራኤሌ ኣሳ ኤሪሳና ማላ፥ ኢዚ ጎዳ ሲንꬃን ኦꬃናስ ጌሊዛ ኡባ ዎዴ ቲራ ኪሴፔ ꬋይሶፎ።\FTNT{*}{{\FR 28:30 }{\FT{ኡሪሜይኔ ቱሚሜይ ኣይሁዳ ቄሴቲ ማይኢዛ ኤፉዴ ጌቴቲዛ ማይኦስ ቲራ ኪሴን ዎꬂዛ ጾሳ ሼኔ ኦይቻናስ ጎኤቲዛ ናምኡ ሚሻታ፤ ጊዶ ኣቲን ኢስቲ ዋኒዲ ዎይኮ ኣዛፔ ኦሴቲዳኮ ኤሬቴና።
}}}


\par }{\SH ቄሴቲ ማይኢዛ ሃራ ማይኦታ
\par }
{\R (ኬሳ 39፡22-31)

\par }{\PP \VS{31}«ኤፉዴዛፔ ቦላራ ማይኤቲዛ ኣዱሳ ማይኦ ሳሎ ሚሳቲዛ ጫርቃፌ ጻላ ጊጊሳ።

\VS{32}ሄ ኣዱሳ ማይኦዛስ ሁኤይ ጌሊዛሶ ጊጊሳ። ሁኤይ ኬዚዛሶዚ ዳኬቶንታ ማላ ሶ ባጋ ቃላምኣዳ ዩሻ ኣꬃ ሲካ።

\VS{33}ኣዱሳ ማይኦዛስ ጋርሳ ባጋ ማጫራ ዩሾን ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔ፥ ኦሮማኔ ጌቴቲዛ ሚꬃ ኣይፌ ሚስሌታ ሜꬋ። ሂስታዳ ኢስታ ጊዶን ዎርቃፌ ኦሴቲዳ ዳላታ ዋላካን ዎꬃ።

\VS{34}ዎርቃ ዳላቲኔ ኦሮማኔ ሚꬃ ኣይፌ ሚስሌቲ ሄ ኣዱሳ ማይኦ ጋርሳ ባጋ ጼራን ዩዪ ኣꬋናስ ዋላካን ዴቶ።

\VS{35}ኣሮኔይ ቄሴቴꬃን ኦꬂዛ ዎዴ ሃ ኣዱሳ ማይኦዛ ማይኦ፤ ጎዳ ሲንꬅ ኡባፌ ዱማ ቆልኣ ጌሊዛ ዎዴኔ ኬዚዛ ዎዴ ዳላይ ጊራና። ኢዚ ሄ ማይኦዛ ማይኢኮ ሃይቄና።

\VS{36}ዋላካይ ባይንዳ ዎርቃፌ ኢሲ ኣሌቆ ጊጊሳዳ ማታሜ ዎጪ ኬሲዛ ማላ ኢዛ ቦላ ዎጫዳ፥ ‹ጎዳስ ጌሽ ጊዲ ዱማቲዴስ› ጋዳ ጻፋ።

\VS{37}ሂስታዳ ሁኤን ጎሳ ቦላ ሳሎ ሚሳቲዛ ቃጪናን ጎሳዛስ ሲንꬃ ባጋራ ኦይꬃ ካቃ።

\VS{38}ሂስቲዲ ኣሮኔይ ኢዛ ባ ሊጴን ዎꬆ፤ ሄን ኢስራኤሌ ኣሳይ ጎዳስ ኢሞታ ኢሚሼ ሞሪዳ ሚሺ ዲኮካ ሄ ሞሮዛ ኣሮኔይ ቶኮ። ኣሳይ ኤሂዛይሳ ጎዳይ ኤካና ማላ ኢዚ ሄ ጻፌቲዳይሳ ኡባ ዎዴካ ባ ሊጴን ዎꬃናስ ኮሼስ።


\par }{\PP \VS{39}«ኣሮኔ ሻሚዜ ሌኤ ላይኖፔ ዳዳ፤ ሁኤን ጻጺዛ ጎሳካ ላይኖፔ ጊጊሳ። ቃሴ ዳንጮዛካ ጺልፔን ኣሌቂሳዳ ሲኪሳ።

\VS{40}ኣሮኔ ናይታስ ቦንቾኔ ኣሌቆ ጊዳና ማላ፥ ሻሚዜታ፥ ዳንጮታኔ ሁኤን ጻጺዛ ጎሳታ ጊጊሳ።

\VS{41}ኔኒ ሃ ማይኦታ ኔ ኢሻ ኣሮኔኔ ኢዛ ናይታ ማይዚዳፔ ጉዬ፥ ኢስቲ ቄሴቴꬃን ታስ ኦꬃና ማላ ኢስታ ዎጋራ ዛይቴ ቲያ፤ ቲያዳ ኢስቲ ቄሴ ጊዲዲ ታስ ኦꬃና ማላ ኢስታ ዱማሳ።

\VS{42}ኢስታ ካሎይ ካሜታና ማላ ጋርሳራ ጊጺዛ ጊꬅ፥ ጼሳፌ ቢዲ ዎዲራ ጋካናስ ካሚዛዝ፥ ሊቆ ላይኖ ቃጪናፔ ጊጊሳ።

\VS{43}ኣሮኔይኔ ኢዛ ናይቲ ጾሳ ዱንካኔ ጊዶ ጌሊዛ ዎዴ ዎይኮ ጊቤ ጊዶን ቄሴቴꬃን ኦꬃናስ ያርሾ ያርሺዛሶ ሺቂዛ ዎዴ ሃይታ ማይኦታ ማይኤቶ። ሄሳꬆ ሃንኮ ኢስቲ ባንታ ቦላ ቆሆኔ ሃይቆ ኤሄቴና። ሃይሲ ኣሮኔሲኔ ኢዛ ዜሬꬃታስ ሜርናስ ዎጋ ጊዶ።




\par }\Chap{29}{\SH ቄሴቴꬃ ኦሶ ጊሻስ ኣሮኔሲኔ ኢዛ ናይታስ ኢሜቲዳ ዎጋታ
\par }
{\PP \VerseOne{1}«ኣሮኔይኔ ኢዛ ናይቲ ቄሴ ጊዲዲ ታስ ኦꬃና ማላ ኔኒ ኢስታ ዱማሳናስ ኦꬃ፤ ዎሶይ ባይንዳ ኢሲ ሚርጎኔ ናምኡ ꬋርሾታ ኤካ።

\VS{2}ሎኦ ጊስቴ ꬊሌ ኤካዳ ኢርሾ ዬጎንታ ኡኬꬅ ኡካ፤ ቃሴካ ኢርሾ ዬጎንታ ዛይቴን ጉꬃ ኡኬꬅ ኡካ፤ ሄሳꬆካ ኢርሾ ዬጎንታ ቄሪ ኡኬꬅ ኡካዳ ዛይቴ ቲያ።

\VS{3}ኔኒ ሄይታ ሌማቴን ዎꬃዳ፥ ሚርጎዛ ናምኡ ꬋርሾታራ ኢሲፌ ታስ ሺሻ።


\par }{\PP \VS{4}«ሂስታዳ ኣሮኔኔ ኢዛ ናይታ ጾሳ ዱንካኔዛ ፔንጌ ኤሃዳ ሃꬃን ሜጫ።

\VS{5}ሄሳፌ ጉዬ ማይኦታ ኤካዳ፥ ሻሚዜ፥ ኤፉዴፔ ቦላራ ማይኢዛ ኣዱሳ ማይኦ፥ ኤፉዴኔ ቲራ ኪሴ ኣሮኔ ማይዛዳ ኤፉዴዛ ሂላን ዳዴቲዳ ዳንጮን ዳንጪሳ።

\VS{6}ጎሳዛ ኢዛ ሁኤን ጎዚሳዳ፥ ‹ጎዳስ ጌሽ ጊዲ ዱማቲዴስ› ጌቴቲ ጻፌቲዳ ኣሌቆዛ ጎሳ ቦላ ዎꬃ።

\VS{7}ቲዪዛ ዛይቴካ ኤካዳ ኢዛ ሁኤን ቲጋዳ ቲያ።

\VS{8}ኢዛ ናይታካ ኤሃዳ ሻሚዜታ ማይዛ።

\VS{9}ጎሳካ ኢስታ ሁኤን ጎዚሳ። ሄሳፌ ጉዬ ኣሮኔኔ ኢዛ ናይታ ዳንጮ ዳንጪሳ። ቄሴቴꬃይ ኢስታስ ሜርና ኦሶ ዎጋ ጊዶ፤ ሄሳꬆ ሂስታዳ ኣሮኔኔ ኢዛ ናይታ ቄሴ ሂስታ።


\par }{\PP \VS{10}«ኔ ታስ ሚርጎ ጾሳ ዱንካኔ ሲንꬅ ኤሂኮ ኣሮኔይኔ ኢዛ ናይቲ ኢዛ ሁኤ ቦላ ባ ኩሼ ዎꬂኮ፥

\VS{11}ዎፋኖዛ ሄን ጎዳ ሲንꬃን ሹካ።

\VS{12}ዎፋኖዛ ሱꬃን ኔ ቢራꬌ ጌልꬃ ኬሳዳ፥ ያርሺዛሶዛ ቦላን ዲዛ ካጬታ ቲያ፤ ቲዪሺን ኣቲዳ ሱꬃ ያርሺዛሶዛፔ ጋርሳ ባጋራ ጉሳ።

\VS{13}ሄሳፌ ጉዬ ማራጬ ካሚዳ ሞꬌ፥ ቲሬዛራ ኦይኬቲ ዲዛ ኣሾ፥ ናምኡ ኪላሆታኔ ኢስታ ካሚዳ ሃንዳ ኤካዳ፥ ያርሺዛሶሆዛ ቦላ ዎꬃዳ ጹጋ።

\VS{14}ጊዶ ኣቲን ሚርጎዛ ኣሾ፥ ጋልባኔ ማራጬዛ፥ ሜቴቶንታ ኣሾታ ኣሲ ዲዛሶሆፔ ሃራሶ ኤፋዳ ናጋራ ያርሾ ጊዳና ማላ ጹጋ፤


\par }{\PP \VS{15}«ናምኡ ꬋርሾታፔ ኢሳ ኔ ኤኪኮ ኣሮኔይኔ ኢዛ ናይቲ ባ ኩሼ ኢዛ ሁኤ ቦላ ዎꬄቶ።

\VS{16}ሹካዳ ሱꬃ ያርሺዛሶዛ ሚሌ ቦላ ኡባ ባጋራ ዉጻ።

\VS{17}ꬋርሾዛ ኣሾ ቃንጼሬꬃዳ፥ ቃንꬃ ኣሾኔ ቶሆታ ሜጫዳ ሁኤዛራኔ ሃንኮ ኣቲዳ ኣሻራ ኢሲ ቦላ ዎꬃ።

\VS{18}ሄሳፌ ጉዬ ꬋርሾዛ ሙሌራ ያርሺዛሶሆዛ ቦላ ጹጋ፤ ሄሲ ጎዳስ ታማን ጹጌቲዛ ሳዎ ቱኑ ጊዛ ያርሾኮ።
\XREF{}{{\XO 29:18 }{\XT{ኤፌ 5፡2፤ ፒሊ 4፡18}}}


\par }{\PP \VS{19}«ቃሴ ሃንኮ ꬋርሾዛ ኔ ኤኪኮ ኣሮኔይኔ ኢዛ ናይቲ ባ ኩሼ ኢዛ ሁኤ ቦላ ዎꬄቶ።

\VS{20}ሄ ꬋርሾዛ ሹካዳ ኢዛ ሱꬃፌ ጉꬃራ ኤካዳ፥ ኣሮኔሲኔ ኢዛ ናይታስ ኡሻቻ ሃይꬃታ ጼራ፥ ኡሻቻ ኩሼ ማንꬃ ቢራꬌታኔ ኡሻቻ ቶሆ ማንꬃ ቢራꬌታ ቲያ፤ ሄሳፌ ጉዬ ኣቲዳ ሱꬃ ያርሺዛሶ ሚሌ ቦላ ኡባሶራ ዉጻ።

\VS{21}ያርሺዛሶን ዲዛ ሱꬃፌኔ ቲዬቲዛ ዛይቴዛፔ ጊናራ ኤካዳ፥ ኣሮኔ ቦላኔ ኢዛ ማይኦ ቦላ፥ ኢዛ ናይታ ቦላኔ ኢስታ ማይኦ ቦላ ዉጻ፤ ሂስቲኮ ኢዚ ኢዛ ናይቲኔ፥ ኢስታ ማይኦይ ጎዳ ኦሶስ ዱማታና።


\par }{\PP \VS{22}«ሃ ꬋርሾዛፔ ጎይናዛኔ ኢዛን ዲዛ ቶልꬆዛ፥ ማራጬ ቦላን ዲዛ ሞꬌ፥ ቲሬዛራ ኦይኬቲ ዲዛ ኣሾ፥ ናምኡ ኪላሆታ፥ ኢስታ ካሚ ኦይኪዳ ሃንዳራኔ ኡሻቻ ጌዳራ ኔኒ ኤካ፤ ሃይሲ ቄሴቴꬃ ሱንꬅ ኢሚዛ ዎዴ ሹኬቲዛ ዶርሳ።

\VS{23}ጎዳ ሲንꬃን ዎꬂዳ ኢርሾይ ጌሎንታ ኡኬꬃፌ ኢሲኖ፥ ዛይቴይ ዋላኬቶንታ ኡኬꬃፌ ኢሲኖ፥ ዛይቴራ ኡኪዳ ኢሲ ኮምፖኔ ኢሲ ቄሪ ኮምፓ ኤካ።

\VS{24}ኔኒ ሃ ካꬃ ኡባ ኣሮኔ ኩሼኒኔ ኢዛ ናይታ ኩሼን ዎꬂኮ ኢስቲ ያኔ ሃ ቃሴꬂዛ ያርሾ ሂስቲዲ ጎዳ ሲንꬃን ሺሼቶ።

\VS{25}ሄሳፌ ጉዬ ኔኒ ኢስታ ኩሼፔ ሄይታ ኤካዳ፥ ያርሺዛሶዛ ቦላ ዎꬃዳ፥ ጹጌቲዛ ያርሾራ ኢሲፌ ጋꬃዳ፥ ጎዳስ ሳዎ ቱኑ ጋና ማላ፥ ያርሺዛሶዛ ቦላ ታማን ጹጋ።

\VS{26}ኣሮኔይ ቄሴ ጊዲዲ ሱሚዛ ዎዴ ሹኪዳ ꬋርሾዛ ኣንጋሶ ኤካዳ ጎዳ ሲንꬃን ያኔ ሃ ቃሴꬂዛ ያርሾ ሂስታ ቃሴꬃ፤ ሃይሲ ኢንቴና ጋኪዛ ጊሻ ጊዳና።


\par }{\PP \VS{27}«ሄ ሹኬቲዳ ꬋርሾዛ ኣሾፔ ያርሾ ኦꬂዲ ያኔ ሃ ቃሴꬂዳ ኣንጋሶዛኔ ጎዳ ሲንꬅ ሺቂዳ ጌዳ ዱማሳ። ሄሲካ ኣሮኔ ጊሻኔ ኢዛ ናይታ ጊሻ ጊዳና።

\VS{28}ኢስራኤሌ ኣሳይ ጎዳስ ሺሺዛ ኢሲፌቴꬃ ያርሾዛፔ ኣንጋሶዛኔ ጌዳዛ ኡባ ዎዴካ ኣሮኔሲኔ ኢዛ ኣቱማ ናይታ ጋኪዛ ጊሻ ጊዶ። ኣይስ ጊኮ ሃይሲ ኢስራኤሌ ኣሳይ ጎዳስ ሺሺዛ ኢሞታ።


\par }{\PP \VS{29}«ኣሮኔ ቄሴቴꬃ ዱማ ማይኦይ ኢዛፔ ጉዬ ኢዛ ዜሬꬃስ ጊዶ፤ ኢስቲ ቲዬቲዲ ቄሴ ጊዲዛ ዎዴ ሄ ማይኦዛ ማይኤቶ።

\VS{30}ኢዛ ናይታፔ ኢዛሶሆን ቄሴ ጊዲዲ ዱማቲዳ ሶሆዛን ኦꬃናስ ጾሳ ዱንካኔ ዪዳ ኣቱማ ናይ ሄ ማይኦዛ ላፑን ጋላስ ጋካናስ ማይኦ።


\par }{\PP \VS{31}«ኣሮኔይኔ ኢዛ ናይቲ ቄሴቴꬃን ሱንꬃናስ ሹኬቲዳ ꬋርሻ ኣሾ ኤካዳ ዱማ ሶሆዛን ዶይሳ።

\VS{32}ኣሮኔይኔ ኢዛ ናይቲ ꬋርሾዛ ኣሻ ሌማቴን ዲዛ ኡኬꬃራ ጾሳ ዱንካኔ ፔንጌን ሜቶ።

\VS{33}ኢስቲ ቄሴ ጊዲዲ ሱሚዛ ዎዴኔ ዱማቲዛ ዎዴ ኢስታ ናጋራይ ኣቶ ጌቴታና ማላ ያርሼቲዳ ሄ ያርሾታ ሜቶ። ጊዶ ኣቲን ሄ ያርሾቲ ጌሽ ጊዲዳ ጊሻስ ሃራ ኣሲ ኦኒካ ሞፖ።

\VS{34}ቄሴቴꬃን ሱንꬃናስ ሹኪዳ ꬋርሾዛ ኣሾፔ ዎይኮ ኡኬꬃፌ ማላዶ ጋካናስ ፓላሂዲ ኣቂኮ ዱማ ጊዲዳ ጊሻስ ታማን ጹጌቶ ኣቲን ሜቴቶፎ።


\par }{\PP \VS{35}«ሄሳꬆ ሂስታዳ ላፑን ጋላስ ጋካናስ ታኒ ኔና ኣዛዚዳ ማላ ኣሮኔኔ ኢዛ ናይታ ቄሴ ሂስታዳ ሱንꬃ።


\par }{\PP \VS{36}«ናጋራይ ኣቶ ጌቴታና ማላ ሃች ሃች ናጋራ ጊሻስ ኢሲ ሚርጎ ያርሻ። ሄሳንካ ያርሺዛሶዛ ጌሻ፤ ሂስታዳ ያርሺዛሶዛ ዱማꬃናስ ዛይቴ ቲያ።

\VS{37}ያርሺዛሶዛ ናጋራ ጌሾ ዎጋ ላፑን ጋላስ ጋካናስ ዉርሳዳ ኢዛ ዱማꬃ። ሂስቲኮ ያርሺዛሶዚ ዱማ ጌሻሶሆ ጊዳና። ኢዛ ቦቺዛዴይ ኡባይ ጌሽ ጊዳና ቤሴስ።


\par }{\PP \VS{38}«ያርሺዛሶን ኔኒ ሃች ሃች ሺሻና ያርሾይ ሃይሳ፤ ዬሌቲን ኢሲ ላይꬅ ኩሞንታ ናምኡ ኣዴ ላቃ ያርሻ።

\VS{39}ኣዴ ላቃታፔ ኢሳ ማላዶ፥ ቃሴ ናምኣንꬆዛ ኦማርሳ ዎዴ ያርሻ።

\VS{40}ኮይሮ ꬋርሾ ላቃ ኢሲ ኪሎኔ ባጋ ሎኦ ጊስቴ ꬊሌ ኢሲ ሊቲሮ ጉምኤቲዳ ዛይቴን ሙኑቃዳ ያርሻ፤ ኢሲ ሊቲሮ ዎይኔ ኡሹ ኡሻ ያርሾ ሂስታዳ ያርሻ።

\VS{41}ናምኣንꬆ ꬋርሾ ላቃዛ ኦማርሳ ዎዴ ያርሻ። ማላዶይሳ ጊና ꬊሌ፥ ዛይቴኔ ዎይኔ ኡሹ ሺሻ። ሄሲካ ጎዳስ ታማን ጹጌቲዲ ሳዎ ቱኑ ጊዛ ያርሾ ጊዳና።


\par }{\PP \VS{42}«ሃ ጹጌቲዛ ያርሾይ ዪዛ ዬሌታ ኡባን ጾሳ ዱንካኔዛ ፔንጌን ጎዳ ሲንꬃን ፓጬይ ባይንዳ ያርሼታናስ ኮሼስ። ታኒ ኢንቴናራ ጋጋናይኔ ኔስ ሃሳያናይ ሄንኮ።

\VS{43}ቃሴ ሄን ታኒ ኢስራኤሌ ናይታራ ጋጋናኔ ታ ቦንቾይካ ሄ ሶሆዛ ዱማ ሶሆ ሂስታና።


\par }{\PP \VS{44}«ሄሳ ጊሻስ ታኒ ጾሳ ዱንካኔዛኔ ያርሺዛሶዛ ዱማሳና፤ ኣሮኔይኔ ኢዛ ናይቲ ታስ ቄሴ ጊዲዲ ኦꬃና ማላ ታኒ ኢስታ ዱማሳና።

\VS{45}ሂስታዳ ታኒ ኢስራኤሌ ናይታ ጊዶን ዴኣና፤ ቃሴ ታኒ ኢስታ ጾሳ ጊዳና።

\VS{46}ታኒ ኢስታ ጊዶን ዴኣና ማላ ጊብጼፔ ኢስታ ኬሲዳ ጎዳ ኢስታ ጾሳ ጊዲዳይሳ ኢስቲ ኤራና። ኤ፥ ታኒ ጎዳ ኢስታ ጾሳ።




\par }\Chap{30}{\SH ኤጻኔ ጩዋሲ ያርሺዛሶ
\par }
{\R (ኬሳ 37፡25-28)

\par }{\PP \VerseOne{1}«ኤጻኔ ጩዋሲ ያርሺዛሶ ኦዶሮ ሚꬃፌ ጊጊሳ፤

\VS{2}ኢዛስ ኦይዱ ዞዜይ ዴዮ፤ ኣዱሳቴꬃይ ኢሲ ዋꬋ፥ ኣሆቴꬃይ ኢሲ ዋꬋ፥ ꬎቃቴꬃይ ቃሴ ናምኡ ዋꬋ ጊዶ፤ ካጬቲካ ኢዛራ ኢሲ ቦላ ኦይኬቲ ኦሴቴቶ።

\VS{3}ኢዛስ ቦላ ባጋ፥ ኦይዱ ሚሌታኔ ካጬታ ኡባ ዋላካይ ባይንዳ ዎርቃን ቲያ፤ ኢዛ ዩሾንካ ዎርቃ ባልጻንꬅ ዩሻ ኣꬃ።

\VS{4}ሄ ባልጻንꬃፌ ጋርሳራ ኤጻኔ ጩዋሲ ያርሺዛሶዛስ ዎርቃፌ ናምኡ ቃንጎታ ኦꬃዳ ሄ ባጋራኔ ሃ ባጋራ ኦይሴꬃ። ሄይቲ ቶኪዛ ዎዴ ቶሆ ሚꬃታ ጌልꬃናሳ።

\VS{5}ቶሆ ሚꬃታ ኦዶሮ ሚꬃፌ ኬሳዳ ዎርቃን ቲያ።

\VS{6}ሃ ያርሺዛሶዛ ጫቆ ቃላ ማርካይ ኢዛን ዲዛ ታቦታ ሲንꬃን ካቄቲዳ ማጋላሻፔ ካሬ ባጋራ፥ ጫቆ ቃላ ማርካ ቦላን ዲዛ ኣቶ ጌቴቲዛ ሶሆዛ ካማ ጊናራ ዎꬃ። ሄሲካ ታኒ ኔናራ ጋጊዛሶ።


\par }{\PP \VS{7}«ኣሮኔይ ማላዶ ማላዶ ጾምፔታ ጊጊሳናስ ዪዛ ዎዴ ሳዊዛ ኤጻኔ ያርሺዛሶዛን ጩዋሶ።

\VS{8}ኣሮኔይ ኦማርሳ ዎዴ ጾምፔታ ፖኢሲዛ ዎዴ፥ ዛሬꬂዲካ ኤጻኔ ጩዋሶ፤ ሂስቲኮ ኤጻኔይ ጎዳ ሲንꬃን ዪዛ ዬሌታስ ኡባ ዎዴ ጩዋታና።

\VS{9}ሃ ያርሺዛሶዛን ሃራ ዲጌቲዳ ኤጻኔካ፥ ዎይኮ ጹጌቲዛ ያርሾ፥ ዎይኮ ካꬃ ያርሾ ያርሾፋ፤ ኡሻ ያርሾካ ኢዛ ቦላ ቲጎፓ።
 
\VS{10}ኣሮኔይ ላይꬃን ኢሲቶ ናጋራፔ ማሬታናስ ሹኪዛ ሜሄ ሱꬅ ኤኪዲ ሄ ያርሺዛሶዛ ቦላ ዲዛ ካጬታ ቦላ ቲዮ። ሂስቲዲ ጌሾ ዎጋ ፖሎ። ሃ ዎጋይ ሲንꬃራ ያና ዎዴታ ኡባን ላይꬃን ላይꬃን ኦꬄቶ። ሄሳꬆ ሃ ያርሺዛሶዚ ጎዳስ ዱማ ጌዪዳሶ ጊዶ» ጊዴስ።


\par }{\SH ሼምፖ ኣሻናስ ቃንጺዛ ሚሼ
\par }
{\PP \VS{11}ሄሳፌ ጉዬ ጎዳይ ሙሴ ሂዝጊዴስ፥

\VS{12}«ኔኒ ኢስራኤሌ ኣቱማ ኣሳ ታይቢዛ ዎዴ፥ ኢሲ ኢሲ ኣሲ ታይቤቲዲ ባ ሼምፖ ኣሻናስ ጎዳስ ሚሼ ኢሞ፤ ሂስቲኮ ኔኒ ኢስታ ታይቢዛ ዎዴ ኣሳ ቦላ ቦሻይ ዬና።

\VS{13}ታይቤቲዳ ኣቱማ ኣሳይ ሁኤን ሁኤን ጾሳ ዱንካኔን ኤሬቲዳ ማካ ሚሻ ማላ ኮሺዛ ሚሽ ቃንጾ። ኢሲ ኢሲ ኣሲ ባስ ዲዛ ማላ ኢሞ።
\XREF{}{{\XO 30:13 }{\XT{ኬሳ 38፡25-26፤ ማቶ 17፡24}}}

\VS{14}ቆዳን ጌሊዛ ኣቱማ ኣሳ ላይꬃይ ናምኡ ታሙ ኩሚዳይኔ ሄሳፌ ቦላይ ዉሪ ጎዳስ ኢሞታ ኤሆ።

\VS{15}ኢንቴ ኢንቴ ሼምፖ ኣሻናስ ጎዳስ ኢሞታ ኢሚሺን፥ ዱሬይካ ማንቆይካ ኢሲ ማላ ኢማናፔ ኣቲን፥ ዱሬይ ዳርሲዲ ዎይኮ ማንቆይ ጉꬂዲ ኢሞፎ።

\VS{16}ባ ሼምፖ ኣሻናስ ኢሚዛ ሚሼ ኢስራኤሌ ኣሳፔ ኤካዳ ጾሳ ዱንካኔዛ ኦሶስ ፔይሻ። ሃ ሚሻይ ኢንቴ ሼምፖ ዎዛናስ፥ ጎዳ ሲንꬃን ኢስራኤሌ ኣሳ ጊሻስ ሃሳኢሲዛዝ ጊዳና» ጊዴስ።


\par }{\SH ሜቻ ኬሬ
\par }
{\PP \VS{17}ሄሳፌ ጉዬ ጎዳይ ሙሴስ ሂዝጊዴስ፥

\VS{18}«ሜቻ ኬሬዛኔ ኬሬዛ ኢዛ ቦላ ዎꬂዛ ሚሽ ጻርቂማላፔ ሜꬋ። ጾሳ ዱንካኔዛፔኔ ያርሺዛሶዛፔ ጊዶን ዎꬃዳ ኢዛን ሃꬅ ቲጋ።
\XREF{}{{\XO 30:18 }{\XT{ኬሳ 38፡8}}}

\VS{19}ሄ ሃꬃን ኣሮኔይኔ ኢዛ ናይቲ ባ ኩሼኔ ባ ቶሆ ሜጬቴቶ።

\VS{20}ኢስቲ ሃይቆንታ ማላ ጾሳ ዱንካኔዛን ጌልሼ ኣይዴካ ሄ ሃꬃን ሜጬቴቶ። ቃሴ ጎዳስ ታማን ያርሾ ያርሻናስ ያርሺዛሶ ማታ ሺቂዛ ዎዴ፥

\VS{21}ኢስቲ ሃይቆንታ ማላ ባ ኩሼኔ ባ ቶሆ ሜጬቴቶ። ሃይሲ ኣሮኔሲኔ ኢዛ ዜሬꬃታስ፥ ዪዛ ዬሌታ ኡባስ ሜርና ዎጋ ጊዶ» ጊዴስ።


\par }{\SH ቲዬቲዛ ዛይቴ
\par }
{\PP \VS{22}ጎዳይ ሙሴ ሂዝጊዴስ፥

\VS{23}«ሎኦ ቂማሜታ፥ ሄይቲካ ኡሱፑን ኪሎ ጎጊዛ ካርቤ፥ ሄꬑ ኪሎ ሳዊዛ ቃራፋ፥ ሄꬑ ኪሎ ሳዊዛ ጉጫቻ ማታኔ

\VS{24}ኡሱፑን ኪሎ ቡርጉዴ ኤካ። ሃይሲ ዉሪካ ጾሳ ዱንካኔን ኤሬቲዳ ሜዛኔን ሜዛኔቲዳ ጊዶ። ሄሳ ቦላካ ኦይዱ ሊቲሮ ዎጋራ ዛይቴ ጉጃ ኤካ።

\VS{25}ሄይታንታ ሺቶ ኦꬂዛ ማላ ዋላካዳ ሳዊዛ ጌሻቴꬃስ ቲዬቲዛ ዱማ ዛይቴ ጊጊሳ።

\VS{26}ሂስታዳ ጾሳ ዱንካኔዛ፥ ጫቆ ቃላ ማርካይ ኢዛን ዲዛ ታቦታ፥

\VS{27}ጻራጴዛኔ ኢዛን ጎኤቲዛ ሚሻታ ኡባ፥ ጾምፔ ዎꬂዛ ባላኔ ኢዛ ሚሻታ፥ ኤጻኔ ጩዋሲ ያርሺዛሶዛ፥

\VS{28}ጹጌቲዛ ያርሾ ያርሺዛሶዛኔ ኢዛን ጎኤቲዛ ሚሻታ ኡባ፥ ሜቻ ኬሬኔ ኢዛ ዎꬂዛሶዛ ኡባ ቲያ።

\VS{29}ኢስቲ ኬሂ ጌሽ ጊዳና ማላ ኔኒ ኢስታ ዱማሳ፤ ኢስታ ቦቺዛይ ዉሪካ ጌሽ ጊዳናስ ቤሴስ።


\par }{\PP \VS{30}«ቃሴካ ኣሮኔይኔ ኢዛ ናይቲ ቄሴ ጊዲዲ ታስ ኦꬃና ማላ ኢስታ ቲያዳ ዱማሳ፤

\VS{31}ኢስራኤሌ ኣሳስ፥ ‹ሃይሲ ቡሮ ያና ዬሌታስካ ቲዬቲዛ ጌሻ ዛይቴ ጊዶ።

\VS{32}ሃ ዛይቴዛ ሃራ ኣስ ቲዮፓ፤ ቃሴ ሃራ ዛይቴ ሄሳꬆ ጊጊሶፋ። ኢዚ ዱማ ጊዲዳ ጊሻስ ኢንቴካ ኢዛ ዱማቴꬅ ኤሪቴ።

\VS{33}ሃይሳ ማላ ሺቶ ጊግሲዛ ኣሲኔ ቲዬታናስ ቤሶንታ ሃራ ኣስ ቲዪዛ ኣሲ ኦኒካ ባ ኣሳ ጋርሳፌ ꬋዮ› ጋ» ጊዴስ።


\par }{\SH ኤጻኔ
\par }
{\PP \VS{34}ሄሳፌ ጉዬ ጎዳይ ሙሴስ፥ «ሳዊዛ ቂማሜታ፥ ሚꬃ ኡዛስ፥ ሄሌሎን ዲዛ ሺቶ፥ ሳዊዛ ሺዳኔ ሃራራ ዋላኬቶንታ ኤጻኔ ኤካ፤ ኢስታ ኡባ ሜዛኔይካ ኢሲ ጊና ጊዶ።

\VS{35}ሺቶ ማላ ዋላኬቲዳ ኤጻኔ ኦꬃዳ ኢስታን ጎኤታ፤ ዋላካይ ባይንዳ ጌሺኔ ዱማ ጊዳና ማላ ኢዛን ማጺኔ ዬጋ።

\VS{36}ኢዛፔ ኤካዳ ሊቂሳ ጫዳ፤ ሂስታዳ ታኒ ኔናራ ጋጊዛ ጾሳ ዱንካኔዛ ጊዶን ጫቆ ቃላ ማርካይ ኢዛን ዲዛ ታቦታ ሲንꬃን ኤጻኔ ጩዋሲ ያርሺዛሶዛ ቦላ ዎꬃ። ኢዚ ኔስ ኡባፌ ኣꬊዳ ጌሽ ጊዳና።

\VS{37}ሃይሳ ጊግሲዳይሳꬆ ሃራ ኤጻኔ ጊጊሶፍቴ። ሄሲ ታስ ዱማ ጌሽ ጊዲዳይሳ ኔ ኤራ።

\VS{38}ሄሳ ሚሳቲዛዝ ጊግሲዲ ኢዛ ሳዎ ሲንጊዲ ኡፋዬታናስ ኮይዛ ኣሲ ዲኮ ኢዚ ባ ኣሳ ጋርሳፌ ꬋዮ» ጊዴስ።
\XREF{}{{\XO 30:38 }{\XT{ኬሳ 37፡29}}}




\par }\Chap{31}{\SH ባስሊኤሌኔ ኤልያቤ
\par }
{\R (ኬሳ 35፡30—36፡1)

\par }{\PP \VerseOne{1}ቃሴካ ጎዳይ ሙሴስ ሂዝጊዴስ፥

\VS{2}«ቤያ፤ ታኒ ዩሁዳ ዜሬꬅ ጊዲዳ ሁሬስ ናዛ ና፥ ኡሬይ ና፥ ባስሊኤሌ ዶራዲስ።

\VS{3}ኢዛ ታኒ ታ ኣያናን፤ ሂላቴꬃን፥ ኣኬካኒኔ ኦሶ ኡባ ኦꬂዛ ኤራቴꬃን ኩንꬃዲስ።

\VS{4}ሄሲካ ኢዚ ቆፒ ቆፒዲ ሂላቴꬃን፥ ዎርቃፌ፥ ቢራፔኔ ጻርቂማላፔ ዱማ ዱማ ሚሽ ኦꬃናሳ።

\VS{5}ሄሳꬆካ ኣልኦ ሹች ማሲ ማሲዲ ጊጊሳናስ፥ ሚꬅ ማሳናሲኔ ሄይታንታ ኡባ ኦꬃናሳ።


\par }{\PP \VS{6}«ሄሳ ቦላካ ቃሴ ኢዛ ማዳና ማላ፥ ዳኔ ዜሬꬅ ጊዲዳ ኣሂሳሜኬ ና ኤላቤ ዶራዲስ። ታኒ ኔና ኣዛዚዳይሳ ኡባ ኢስቲ ኦꬃና ማላ፥ ኩሼ ሂላቴꬅ ኤሪዛይታ ኡባስ ኤራቴꬅ ኢማዲስ።

\VS{7}ኢስቲ ኦꬃናይሲ ጾሳ ዱንካኔ፥ ጫቆ ቃላይ ኢዛን ዲዛ ታቦታኔ ታቦታዛ ቦላ ዎꬂዛ ኣቶቴꬃ ካማ፥ ጾሳ ዱንካኔዛ ኦꬃናስ ጎኤቲዛ ሚሻታ ኡባ፥

\VS{8}ጻራጴዛኔ ኢዛ ሚሻታ፥ ዋላካይ ባይንዳ ዎርቃፌ ኦሴቲዳ ጾምፔ ኢዛ ቦላ ዎꬂዛ ሚሽ ኡባራ፥ ኤጻኔ ጩዋሲ ያርሺዛሶዛ፥

\VS{9}ጹጌቲዛ ያርሾ ያርሺዛሶዛኔ ኢዛ ሚሻታ ኡባራ፥ ሜጬቲዛ ኬሬኔ ኬራ ኢዛ ቦላ ዎꬂዛ ሚሻራ፥

\VS{10}ዳዴቲ ኦሴቲዳ ጫርቃታ፥ ቄሴ ኣሮኔይ ማይኢዛ ዱማ ማይኦ፥ ኢዛ ኣቱማ ናይቲ ቄሴቴꬃ ኦሶ ኦꬂሼ ማይኣና ማይኦ፥

\VS{11}ቃሴ ቲዬቲዛ ዛይቴኔ ጌሻ ሶዛስ ሳዎ ቱኑ ጊዛ ኤጻኔ። ኢስቲ ሃይሳ ኡባ ታኒ ኔና ኣዛዚዳ ማላ ኦꬃና» ጊዴስ።


\par }{\SH ሳምባታ
\par }
{\PP \VS{12}ሄሳፌ ጉዬ ጎዳይ ሙሴ፥

\VS{13}«ኔኒ ኢስራኤሌ ኣሳስ፥ ‹ታ ሳምባታ ሎኤꬂ ናጊቴ። ሄሲ ታኒ ጎዳይ ኢንቴና ታስ ዱማ ሂስታዳ ዶሪዳይሳ ቤሲዛዝ ጊዲዲ ያና ዬሌታ ኡባስ ታፔኔ ኢንቴፌ ጊዶን ማላታ ጊዳና።

\VS{14}ኢንቴስ ሄ ጋላሳይ ዱማ ጊዲዳ ጊሻስ ሳምባታ ናጊቴ። ኢዛ ቱኒሲዛ ኣሲ ሙሌ ሃይቃናስ ቤሴስ፤ ሄ ጋላሳን ኦሶ ኦꬂዛይ ኦኒካ ባ ኣሳ ጋርሳፌ ꬋዮ።

\VS{15}ኡሱፑን ጋላሳታን ኢንቴ ኦሶ ኦꬂቴ፤ ጊዶ ኣቲን ላፑንꬃ ጋላሳይ ታስ ጎዳስ ዱማቲዳ ሼምፖ ሳምባታ፤ ሄ ጋላሳን ኦꬂዛዴይ ኦኒካ ሙሌራ ሃይቃናስ ቤሴስ።
\XREF{}{{\XO 31:15 }{\XT{ኬሳ 20፡8-11፤ 23፡12፤ 34፡21፤ 35፡2፤ ሌዌ 23፡3፤ ዛሬ 5፡12-14}}}

\VS{16}ኢስራኤሌ ኣሳይ ሄ ሳምባታ ጋላሳ ና ናስ ሜርናስ ማላታ ሂስቲዲ ናጎ።

\VS{17}ታኒ ኡሱፑን ጋላሳታን ሳሎኔ ሳኣ ሜꬋዳ ላፑንꬃ ጋላሳን ኦሶ ኣጋዳ ሼምፒዳ ጊሻስ፥ ታሲኔ ኢስራኤሌ ናይታስ ጊዶን ሃይሲ ሜርናስ ጫቆ ጊዳና› ጋ» ጊዴስ።
\XREF{}{{\XO 31:17 }{\XT{ኬሳ 20፡11}}}


\par }{\PP \VS{18}ጎዳይ ሙሴራ ሲና ዙማ ቦላ ሃሳይዛይሳ ዉርሲዳ ማላ ኢዚ ባ ቢራꬌን ጻፊዳ ታሙ ኣዛዞታ ኦይኪዳ ናምኡ ማሴቲዳ ሹቻታ ሙሴስ ኢሚዴስ።




\par }\Chap{32}{\SH ዎርቃፌ ኦሴቲዳ ማራ ሚስሌ
\par }
{\R (ዛሬ 9፡6-29)

\par }{\PP \VerseOne{1}ሙሴይ ዙማፔ ዎꬎንታ ኬሂ ጋምኢዳይሳ ቤኢዲ ኣሳይ ኣሮኔ ዩሾን ሺቂዲ፥ «ኣኔ ሃያ፤ ኔኒ ኑና ካሌꬂዛ ኤቃ ጾሳታ ኑስ ሜꬋ። ጊብጼ ቢታፌ ኑና ኬሲዳ ሙሴይ ጊዲኮ ኢዚ ዋኒዳኮ ኑ ኤሮኮ!» ጊዳ።
\XREF{}{{\XO 32:1 }{\XT{ሃዋ 7፡40}}}

\VS{2}ሂስቲን ኣሮኔይ ኢስታስ፥ «ኢንቴ ማቼታ ሃይꬃን፥ ኢንቴ ኣቱማ ናይታ ሃይꬃኒኔ ማጫ ናይታ ሃይꬃን ዲዛ ዎርቃ ኬሲዲ ታስ ሃ ኤኪ ዪቴ» ጊዴስ።

\VS{3}ሄሳፌ ጉዬ ኣሳይ ዉሪ ባ ሃይꬃ ዎርቃ ኬሲዲ ኣሮኔስ ኤሂዴስ።

\VS{4}ኢዚ ሄሳ ኢስታ ኩሼፔ ኤኪዲ ታማን ሴሪሲዳፔ ጉዬ ቆጺዛ ሚሻን ቆጺዲ ማራ ሚስሌ ሜꬊዴስ።

\par }{\PP ሄሳፌ ጉዬ ኣሳይካ፥ «ኢስራኤሌ ኣሳዉ! ኑና ጊብጼ ቢታፌ ኬሲዳ ኑ ጾሳቲ ሃይታንታ» ጊዴስ
\XREF{}{{\XO 32:4 }{\XT{1ካዎ 12፡28፤ ሃዋ 7፡41}}}

\VS{5}ኣሮኔይ ሄሳ ቤኢዲ ማራ ሚስሌዛ ሲንꬃን ያርሺዛሶ ጊግሲዲ፥ «ዎንቶ ጎዳስ ባኣሌ ጋላስ ጊዳና» ጊ ኣዋጂዴስ።

\VS{6}ሄሳ ጊሻስ ዎንቴꬃ ጋላስ ኣሳይ ዎንታራ ዴንዲዲ ጹጌቲዛ ያርሾታኔ ኢሲፌቴꬃ ያርሾታ ያርሺዴስ። ሂስቲዲ ኣሳይ ማናሲኔ ኡያናስ ኡቲዴስ። ሚ ኡዪ ሲሚዲ ቃሴ ዱራናሲኔ ጉፓናስ ዴንዲዴስ።
\XREF{}{{\XO 32:6 }{\XT{1ቆሮ 10፡7}}}


\par }{\PP \VS{7}ሂስቲን ጎዳይ ሙሴስ፥ «ኔ ጊብጼፔ ኬሳ ኤሂዳ ኔ ኣሳይ ናጋራ ኦꬂዲ ባናቴꬃ ቱኒሲዳ ጊሻስ ኤሶን ዱጌ ዎꬋ።

\VS{8}ታኒ ኢስታ ኣዛዚዳ ኦጌፔ ኢስቲ ኤሶን ሼርኢ ጊቺዳ። ዎርቃ ሴሪሲዳይሳ ማራ ሚሳቲሲዲ፥ ባስ ኤቃ ጾሳታ ሜꬊዲ ኢዛስ ጎይኒዳኔ ያርሺዳ። ቃሴካ፥ ‹ኢስራኤሌ ኣሳዉ! ኑና ጊብጼ ቢታፌ ኬሲዳ ኑ ጾሳቲ ሃይታንታ› ጊዳ።


\par }{\PP \VS{9}«ታኒ ሃ ኣሳ ቤያዲስ፤ ኢስቲ ባንታ ዎዚና ሙሚዳ ኣሳ።

\VS{10}ሃኢ ታ ሃንቆይ ኢስታ ቦላ ኤጺ ኬዚን ታኒ ኢስታ ꬋይሳናይሳ ኔኒ ታና ዲጎፋ። ሄሳፌ ቃሴ ታ ኔና ጊታ ካዎቴꬅ ሂስታና» ጊዴስ።


\par }{\PP \VS{11}ጊዶ ኣቲን ሙሴይ ጎዳ ባ ጾሳ፥ «ኣቤት ጎዶ! ኔኒ ኔ ጊታ ዎልቃኒኔ ኔ ሚኖ ቄሴን ጊብጼፔ ኬሳዳ ኤሂዳ ኔ ኣሳ ቦላ ሄሳꬆ ኣዛስ ሃንቄታይ?\XREF{}{{\XO 32:11 }{\XT{ታይ 14፡13-19}}}

\VS{12}ጊብጼ ኣሳይ፥ ‹ኢዚ ኢስታ ዙማታ ቦላን ዎꬋናሲኔ ቢታፌ ፒቲ ꬋይሳናስ ኢታ ቆፋን ኬሲዴስ› ኣይስ ጌቴታይ? ኔኒ ኔ ዎልቃማ ሃንቆፌ ሲማ፤ ኣሳ ꬋይሳናስ ቆፒዳይሳ ኣጋ።

\VS{13}ኔ ኣይሌታ ኣብራሃሜ፥ ዪሳቃኔ ያቆቤ ቆፓ፤ ኔኒ ኢስታስ፥ ‹ታኒ ኢንቴ ዜሬꬅ ሳሎ ጾሊንቴ ማላ ዳርሳና፤ ታኒ ኢንቴስ ኢማና ጊዳ ቢታ ኡባካ ኢንቴ ዜሬꬃታስ ኢማና፤ ኢስቲ ሄ ቢታ ሜርናስ ላታና› ጋዳ ኔኒ ኔ ሱንꬃን ጫቂዳ ቃላ ዩሻ ቆፓ» ጊዲ ጋናቲዴስ።
\XREF{}{{\XO 32:13 }{\XT{ሜꬌ 22፡16-17፤ 17፡18}}}

\VS{14}ሄሳ ጊሻስ ጎዳይ ባ ኣሳ ቦላ ኢታ ሚሽ ኤሃናስ ቆፒዳይሳ ኣጊዴስ።


\par }{\PP \VS{15}ሄሳፌ ጉዬ ሙሴይ ዙማ ቦላፌ ዱጌ ዎꬊሼ ታሙ ኣዛዞቲ ኢስታ ቦላ ናምኡ ባጋራ ጻፌቲ ኡቲዳ ናምኡ ማሴꬃ ሹቻታ ባ ኩሼን ኦይኪ ኤኪ ዪዴስ።

\VS{16}ሄ ማሴቲዳ ሹቻታ ጊግሲዳይ ጾሳ፤ ሹቻታ ቦላ ዎጪዲ ጻፊዳይካ ጾሳ።


\par }{\PP \VS{17}ኢያሶይ ኣሳይ ዎጫሚዛይሳ ሲዪዲ ሙሴስ፥ «ኣሳይ ዲዛሶን ኦላ ዋሶይ ሲዬቴስ» ጊዴስ።

\VS{18}ሙሴይካ ዛሪዲ፥ «ታኒ ሲዪዛይሲ ሃይሲ ዬꬃፌ ኣቲን፥ ኦላን ጾኒዳይታ ቃላ ዎይኮ ጾኔቲዳይታ ቃላ ዴና» ጊዴስ።


\par }{\PP \VS{19}ሙሴይ ዴሬዚ ዲዛሶ ማቲሼ ማራ ሚስሌዛ ሲንꬃን ኣሳይ ዱሪሺኒኔ ጉፒሺን ቤኢዲ ኬሂ ሃንቄቲዲ ማሴቲዳ ሹቻታ ዙማ ጋርሳን ቦላፌ ዬጊዲ ሜንꬄሬꬂዴስ።

\VS{20}ኣሳይ ሜꬊዳ ማራካ ኤኪዲ ታማን ጹጊዴስ፤ ሄሳፌ ጉዬ ሊቂሲ ጋጪ ሃꬃን ማꬊዲ ኢስራኤሌ ኣሳይ ኡያና ማላ ኦꬂዴስ።


\par }{\PP \VS{21}ሄሳፌ ጉዬ፥ ሙሴይ ኣሮኔ፥ «ሃ ኣሳይ ኔና ዎስቲን ኔኒ ኢስታ ሃይሳ ማላ ጊታ ናጋራ ኦꬃና ማላ ካሌꬃዲ?» ጊዴስ።

\VS{22}ኣሮኔይካ ዛሪዲ፥ «ታ ጎዶ፥ ሃንቄቶፋ! ሃይሲ ኣሳይ ኢታ ኦꬃናስ ኣይ ማላ ኮይዛኮ ኔ ኤራሳ።

\VS{23}ኢስቲ ታና፥ ‹ኑና ካሌꬂዛ ኤቃ ጾሳታ ኑስ ሜꬋ። ኣይስ ጊኮ ኑና ጊብጼፔ ኬሲ ኤሂዳ ሙሴይ ኢዚ ዋኒዳኮ ኑ ኤሮኮ!› ጊዳ።

\VS{24}ሂስቲን ታኒ ኢስታስ፥ ‹ኢንቴ ቦላ ዲዛ ዎርቃ ኬሲዲ ሃሚቴ› ጋዲስ፤ ሄሳፌ ጉዬ ኢስቲ ታስ ኢሚዳ ዎርቃ ታኒ ታማን ዬጊን ሃይሲ ማራይ ኬዚዴስ» ጊዴስ።


\par }{\PP \VS{25}ኣሮኔይ ኣሳ ላኣ ዬዲ ኣጊን ኣሳይ ባ ሞርኬታ ሲንꬃን ካዉዪዲ ካꬌታናይሳ ሙሴይ ቤኢዴስ።

\VS{26}ሄሳ ጊሻስ ሙሴይ ኣሳይ ዱንካኒዲ ዲዛሶ ጌሊዛ ፔንጌን ኤቂዲ፥ «ጎዳ ባጋ ጊዲዳ ኣሲ ኦኒካ ታኮ ሃ ዮ!» ጊን ሌዌ ቆሞቲ ዉሪ ኢዛኮ ሺቂዳ።


\par }{\PP \VS{27}ሄሳፌ ጉዬ ኢዚ ኢስታስ፥ «ጎዳ ኢስራኤሌ ጾሳይ፥ ‹ኣሳይ ዉሪ ባ ጊꬃ ማሻ ባ ጼሳን ጼሳን ጊጺዲ ኣሳይ ዱንካኒዳሶን ጋጻፔ ጋጻ ጋካናስ፥ ኣሳ ጊዶን ያኔ ሃ ሲሜሬቲዲ ባ ኢሻ፥ ባ ላጌኔ ባ ሾሮ ዎꬎ› » ጊዴስ።

\VS{28}ሌዌ ቆሞቲ ሙሴይ ኣዛዚዳ ማላ ኦꬂዳ፤ ሄ ጋላስ ኣሳፔ ሄꬑ ሺ ጊዲዛ ኣሲ ሃይቂዴስ።

\VS{29}ሄሳፌ ጉዬ ሙሴይ ሌዌ ቆሞታ፥ «ሃች ኢንቴ ጎዳስ ዱማቲዴታ፤ ኣይስ ጊኮ ኢንቴ ኢንቴ ናይታኔ ኢንቴ ኢሻታ ዎꬋናስ ኣዛዜቲዲ ዎꬊዴታ፤ ሃች ጎዳይ ኢንቴና ኣንጂዴስ» ጊዴስ።


\par }{\SH ኢስራኤሌ ኣሳ ጊሻስ ሙሴ ዎሳ
\par }
{\PP \VS{30}ዎንቴꬃ ጋላስ ሙሴይ ኣሳ፥ «ኢንቴ ጊታ ናጋራ ኦꬂዴታ ሺን ሃኢ ታኒ ጎዳኮ ፑዴ ዙማ ቦላ ኬዛና፤ ታ ኢንቴ ናጋራ ኣቶ ጊሳናኮ ኦኔ ኤሪዛይ» ጊዴስ።

\VS{31}ሂስቲን ሙሴይ ጎዳኮ ሲሚ ቢዲ፥ «ሃይሲ ኣሳይ ጊታ ናጋራ ኦꬂዴስ፤ ኢስቲ ባስ ዎርቃፌ ኤቃ ጾስ ሜꬊዳ።

\VS{32}ጊዶ ኣቲን ኣቤት ጎዶ! ሃኢ ኢስታ ናጋራ ኣቶ ጋ፤ ኣካይ ጊኮ ኔኒ ጻፊዳ ማዝጋባፔ ታ ሱንꬃ ቁጫ ዲጋ» ጊዴስ።
\XREF{}{{\XO 32:32 }{\XT{ማዛ 69፡28፤ ኣጁ 3፡5}}}


\par }{\PP \VS{33}ሂስቲን ጎዳይ ዛሪዲ ሙሴስ፥ «ታኒ ታ ማዝጋባፔ ታ ቦላ ናጋራ ኦꬂዳ ኣሳታ ሱንꬃ ቁጫና።

\VS{34}ሃኢ ባዳ ሃ ኣሳ ታኒ ኔስ ዮቲዳ ሶ ካሌꬃ፤ ታ ኪታንቻይካ ኔና ካሌꬃና፤ ጊዶ ኣቲን ቃጻያና ዎዴይ ጋኪሺን ኢስታ ናጋራ ጊሻስ ታ ኢስታ ቃጻያና» ጊዴስ።


\par }{\PP \VS{35}ኣሮኔይ ዎርቃፌ ማራ ሚስሌ ሜꬋና ማላ ኣሳይ ኢዛ ዋዪሲዳ ጊሻሲኔ ኢዚ ሜꬊዳ ጊሻስ ጎዳይ ኢስታ ቦላ ቦሻ ዬዲዴስ።




\par }\Chap{33}{\SH ኢስራኤሌ ኣሳይ ሲና ዙማ ኣቻፌ ዴንዲ ባና ማላ ሙሴስ ጎዳ ኣዛዞ
\par }
{\PP \VerseOne{1}ሄሳፌ ጉዬ ጎዳይ ሙሴስ፥ «ኔኒኔ ኔ ጊብጼፔ ኬሲዳ ኣሳይ ሃይሳፌ ዴንዲዲ፥ ‹ታኒ ኢንቴ ዜሬꬃታስ ኢማና› ጋ ዎꬂዳ ቢታ ቢቴ። ሄ ቢታይ ታኒ ኣብራሃሜስ፥ ዪሳቃሲኔ ያቆቤስ ኢማና ጋዳ ካሴ ጫቃ ዎꬂዳይሳ።\XREF{}{{\XO 33:1 }{\XT{ሜꬌ 12፡7፤ 26፡3፤ 28፡13}}}

\VS{2}ታኒ ኢንቴፌ ሲንꬃራ ኪታንቻ ኪታዳ፥ ካናኔታ፥ ኣሞሬታ፥ ሂቴታ፥ ፓሪዜታ፥ ሂዌታኔ ያቡሴታ ጎዳና።

\VS{3}ማꬂኔ ኤሲ ጎጊዛ ሄ ቢታ ቢቴ። ጊዶ ኣቲን ኢንቴ ዎዚና ሙሜ ኣስ ጊዲዳ ጊሻስ ታኒ ኢንቴና ኦጌን ꬋይሶንታ ማላ ታ ኢንቴናራ ቢኬ» ጊዴስ።


\par }{\PP \VS{4}ኣሳይ ሄሳ ኢታ ዮኦዛ ሲዪዲ ኬሂ ዬኪዴስ። ሄ ዎዴፔ ዶሚዲ ኣሳይ ዉሪካ ኣሌቆስ ኣꬂዛይሳ ኣጊዴስ።

\VS{5}ጋሶይካ ጎዳይ ሙሴስ፥ «ኢስራኤሌ ኣሳስ፥ ‹ኢንቴ ዎዚና ሙሚዳ ኣሳ። ሃራይ ኣቶሺን ጉꬃ ዎዴ ታ ኢንቴናራ ኢሲፌ ቢዛኮ ታኒ ኢንቴና ꬋይሳና። ሃኢ ኢንቴ ኣሌቆ ኬሲቺቴ፤ ሂስቲኮ ታኒ ኢንቴ ቦላ ኣይ ኦꬃናኮ ኢንቴ ቤያና› ጋ» ጊ ዮቲ ዎꬂዴስ።

\VS{6}ኢስራኤሌ ኣሳይ ሲና ዙማፔ ዶሚዲ ባ ኣሌቆ ሚሻ ኬሲ ዎꬂዴስ።


\par }{\SH ጋይቶቴꬃ ዱንካኔ
\par }
{\PP \VS{7}ሙሴይ ዱንካኔዛ ኤኪ ኤፊዲ ኣሳይ ዱንካኒዳሶፔ ሃሲ ቶሊዴስ። ዱንካኔዚ፥ «ጋይቶቴꬃ ዱንካኔ» ጌቴቲ ሱሚዴስ። ጎዳ ኦይቻናስ ኮይዛይ ዉሪ ሄ ጋይቴꬃ ዱንካኔይ ዲዛሶ ቤስ።

\VS{8}ሙሴይ ሄ ዱንካኔዛኮ ቢዳ ዎዴ ኣይዴካ ኣሳይ ዉሪ ባ ዱንካኔዛ ፔንጌን ፔንጌን ኤቂዲ ሙሴይ ዱንካኔዛን ጌላና ጋካናስ ኢዛ ጼሌስ።

\VS{9}ሙሴይ ጋይቴꬃ ዱንካኔዛ ጊዶ ጌሊዳ ዎዴ ቱሳ ማላ ሻራይ ዱጌ ዎꬊን ጎዳይ ሙሴራ ሃሳይሼ ዱንካኔዛ ፔንጌን ጋምኤስ።

\VS{10}ቱሳ ማላ ሻራዛ ዱንካኔዛ ፔንጌን ቤኢዳ ኡባ ዎዴ፥ ኣሳይ ዉሪ ባ ፔንጌን ፔንጌን ኤቂዲ ዲዛሶሆን ዲሼ ጎዳስ ጎይኔስ።

\VS{11}ኣሲ ባ ላጌራ ሃሳይዛ ማላ ጎዳይ ሙሴራ ሲንꬃን ኤቂዲ ሃሳዬስ። ሄሳፌ ጉዬ ሙሴይ ዱንካኔይ ዲዛሶ ጉዬ ሲሜስ ሺን ኢዛ ማዲዛ ናቴꬃ ና፥ ናዌ ና ኢያሶይ ጋይቶቴꬃ ዱንካኔዛፔ ሻኬቴና።


\par }{\SH ሙሴይ ጎዳራ ሃሳይዴስ
\par }
{\PP \VS{12}ሙሴይ ጎዳስ፥ «ኔኒ ታና፥ ‹ሃይሳ ኣሳ ካሌꬃ› ጋዳሳሺን ታናራ ኔኒ ኦና ኪቲዛኮ ታና ኤሪሳቤካ። ኔኒ፥ ‹ታኒ ኔና ኔ ሱንꬃን ኤራይስ፤ ኔኒ ታ ሲንꬃን ሳቤቲዳ ኣሳ› ጋዳሳ።

\VS{13}ኔ ሲንꬃን ታ ሳቤቲዳ ጊዲኮ ታኒ ኔና ኤራና ማላኔ ሲንꬃፌካ ኔ ሲንꬃን ሳቤታሼ ዳና ማላ፥ ኔ ኦጌ ታና ታማርሳ። ሃ ኣሳይ ኔ ኣሳ ጊዲዳይሳ ቆፓ» ጊዴስ።


\par }{\PP \VS{14}ሂስቲን ጎዳይ ዛሪዲ፥ «ታኒ ኔናራ ባና፤ ታኒ ኔና ሼምፒሳና» ጊዴስ።

\VS{15}ሂስቲን ሙሴይ ኢዛ፥ «ኔኒ ኑናራ ቦንታ ጊዲኮ ሃይሳፌ ኑና ኬሶፋ።

\VS{16}ኔኒ ኑናራ ቦንታ ኢጺኮ ታናኒኔ ኔ ኣሳን ኔኒ ሳቤቲዳይሳ ኣሳይ ዉሪ ዎስቲ ኤራኔ? ቢታ ቦላ ዲዛ ሃራ ኣሳ ኡባፌ ታናኔ ኔ ኣሳ ዱማሲዛይ ሃራ ሚሺ ኣዜ?» ጊዴስ።


\par }{\PP \VS{17}ሂስቲን ጎዳይ ሙሴ፥ «ታ ኔናን ሳቤቲዳ ጊሻሲኔ ኔና ኔ ሱንꬃን ኤሪዛ ጊሻስ ኔኒ ታና ኦይቺዳይሳ ቃሴካ ታኒ ኦꬃና» ጊዴስ።


\par }{\PP \VS{18}ሂስቲን ሙሴይ፥ «ሂስቲኮ ኔ ጊታ ቦንቾዛ ታና ቤሳርኪ?» ጊዴስ።

\VS{19}ጎዳይ፥ «ታኒ ታ ሎኤቴꬃ ኡባ ኔ ሲንꬃራ ኣꬃና፤ ታ ጌሻ ሱንꬃካ ኔ ኣቻን ኣዋጃና። ታኒ ጎዳ፤ ታኒ ማራናስ ኮይዛይታ ማራና፤ ቃሴ ሚሼታናስ ኮይዛይታስካ ሚሼታና።
\XREF{}{{\XO 33:19 }{\XT{ኦሮ 9፡15}}}

\VS{20}ጊዶ ኣቲን ኔኒ ታ ኣይፌሶ ቤያካ፤ ኣይስ ጊኮ ኦኒካ ታና ቤኢዲ ፓጻ ኣቴና» ጊዴስ።


\par }{\PP \VS{21}ሄሳፌ ጉዬ ጎዳይ፥ «ኔኒ ታ ኣቻን ኤቃናስ ዛላ ቦላ ኤቃናሶይ ሃይሳን ዴስ።

\VS{22}ታ ቦንቾይ ኣꬊ ቢዛ ዎዴ ታኒ ኔና ዛላ ዛኣ ጊዶን ዎꬃና። ኣꬋና ጋካናስ ታ ኩሼን ኔና ካማና።

\VS{23}ሄሳፌ ጉዬ ታኒ ታ ኩሼ ዲጊኮ ኔኒ ታ ዞኮ ቤያናሺን ታ ኣይፌሶይ ቤታናስ ቤሴና» ጊዴስ።




\par }\Chap{34}{\SH ናምኣንꬆ ማሴቲዳ ሹቻታ
\par }
{\R (ዛሬ 10፡1-5)

\par }{\PP \VerseOne{1}ጎዳይ ሙሴስ፥ «ኮይሮይታ ሚሳቲዛ ናምኡ ሹቻታ ማሳ ጊጊሳ፤ ሂስቲኮ ታኒ ሄ ማሴቲዳ ሹቻታ ቦላ ካሴ ኔኒ ሜንꬂዳ ሹቻታ ቦላን ዲዛ ቃላታ ጻፋና።

\VS{2}ዎንቶ ማላዶ ፑዴ ሲና ዙማ ቦላ ኬዛናስ ጊጌታ፤ ሂስታዳ ታናራ ሄን ዙማ ቦላን ጋጋ።

\VS{3}ኔናራ ኦኒካ ኬዞፖ፤ ዎይኮ ዙማ ቦላ ኣዋንካ ቤቶፎ፤ ሃራይ ኣቶሺን ዶርሲ ዎይኮ ሜሄ ዉዴይካ ዙማ ሲንꬃን ሄሜቶፎ» ጊዴስ።


\par }{\PP \VS{4}ሄሳ ጊሻስ ሙሴይ ኮይሮ ሹቻታ ሚሳቲዛ ናምኡ ሹቻታ ማሲዲ ጎዳይ ኣዛዚዳ ማላ፥ ሹቻታ ባ ኩሼን ኦይኪ ኤኪዲ፥ ማላዶ ዎንታራ ፑዴ ሲና ዙማ ቦላ ኬዚዴስ።

\VS{5}ኬዚን ጎዳይ ሻራራ ዱጌ ዎꬊ ኢዛራ ሄን ኤቂዲ ባ ሱንꬃ፥ «ጎዳ» ጊ ኤሪሲዴስ።

\VS{6}ጎዳይ ሙሴ ሲንꬃራ፥ «ታኒ ጎዳይ ቃꬌታይኔ ማሮታይ ኩሚዳ ጾሳ፥ ሃንቄታናስ ጋምኢዛ፥ ሜርናስ ሲቂዛኔ ኣማኔቴꬃይ ዳሪዳ ጾሳ።

\VS{7}ታኒ ታ ሜርና ሲቆዛ ሺ ዬሌታ ጋካናስ ናጋይስ፤ ኢታቴꬅ፥ ማካላኔ ናጋራ ኣቶ ጋይስ። ጊዲኮካ ሞሪዛዴ ቃጻዮንታ ኣጊኬ፤ ኣዋታ ናጋራ ጊሻስ ናይታኔ ናይታ ናይታ፥ ሄꬓንꬆ ዬሌታኔ ኦይዳንꬆ ዬሌታ ጋካናስ ቃጻያይስ» ጊ ኣዋጂሼ ኣꬊዴስ።\XREF{}{{\XO 34:7 }{\XT{ኬሳ 20፡5-6፤ ታይ 14፡18፤ ዛሬ 5፡9-10፤ 7፡9-10}}}


\par }{\PP \VS{8}ሂስቲን ሙሴይ ሄራካ ቢታ ቦላ ጉፋኒ ጎይኒዲ፥

\VS{9}«ኣቤት ጎዶ! ኔኒ ታናን ኡፋዬቲዳ ጊዲኮ ኔ ኑናራ ኢሲፌ ባና ማላ ታ ኔና ዎሳይስ። ሃይሲ ኣሳይ ዎዚና ሙሜ ጊዲኮካ ኑ ኢታቴꬃኔ ኑ ናጋራ ኣቶ ጋዳ ኑና ኔ ኣስ ሂስታ» ጊዴስ።


\par }{\SH ጫቆ ቃላ ኦራꬃቴꬅ
\par }
{\R (ኬሳ 23፡14-19፤ ዛሬ 7፡1-5፤ 16፡1-17)

\par }{\PP \VS{10}ሂስቲን ጎዳይ፥ «ታኒ ኢንቴናራ ጫቆ ጌላዲስ፤ ሃይሳፌ ካሴ ቢታ ቦላ ዲዛ ካዎቴꬅ ኡባን ሃኒ ኤሮንታ ማላሊሲዛ ሚሽ ኔ ኣሳ ኡባ ሲንꬃን ኦꬃና፤ ታኒ ጎዳይ ኢንቴስ ኦꬂዛ ኦሶይ ኣይ ማላ ማላሊሲዛዛኮ ኔኒ ኢስታ ጊዶን ዲዛ ኣሳይ ቤያና።

\VS{11}ሃች ታኒ ኢንቴና ኣዛዚዛ ኣዛዞ ናጊቴ፤ ኢንቴ ሲንꬃፌ ኣሞሬታ፥ ካናኔታ፥ ሂቴታ፥ ፓሪዜታ፥ ሂዌታኔ ያቡሴታ ታኒ ጎዳና።

\VS{12}ኢስቲ ኢንቴስ ናርጻ ጊዶንታ ማላ ኢንቴ ቢዛ ቢታን ዲዛ ኣሳራ ጫቆ ጫቄቶፍቴ።

\VS{13}ኢስቲ ያርሺዛሶሆታ ላሊቴ፤ ኢስቲ ጎይኒዛ ሹቻታካ ሜንꬄሬꬂቴ፤ ቃሴ ኣሼሮ ጌቴቲዛ ኢስታ ማጫ ኤቃ ጾሳይ ሚስሌታካ ሜንꬄሬꬂ ዬጊቴ።
\XREF{}{{\XO 34:13 }{\XT{ዛሬ 16፡21}}}

\VS{14}ታኒ ጎዳይ ቃናቲዛ ጾሳ ጊዲዛ ጊሻስ ታፔ ኣቲን ሃራ ኤቃ ጾሳታስ ጎይኖፍቴ።


\par }{\PP \VS{15}«ሄ ቢታን ዲዛ ኣሳታራ ኣይ ጫቆካ ጫቄቶፍቴ፤ ኣይስ ጊኮ ኢስቲ ታናን ኣማኔቶንታ ኢጺዲ ባ ኤቃታ ካሊዛ ዎዴኔ ኢስታስ ያርሺዛ ዎዴ ኢስቲ ኢንቴና ጼይጊኮ ኢንቴ ኢስታ ያርሾ ማና።

\VS{16}ቃሴ ኢንቴ ኢስታ ማጫ ናይታፔ ዶሪዲ ኢንቴ ኣቱማ ናይታስ ኤካና፤ ሄ ዎዴ ሄ ማጫ ናይቲ ታናን ኣማኔቶንታ ኢጺዲ ባ ኤቃ ጾሳ ካሊዲ ኢንቴ ኣቱማ ናይቲ ኢስታ ካላና ማላ ኦꬃና።


\par }{\PP \VS{17}«ኢንቴስ ጎይናና ኤቃ ጾሳታ ኣዛፔካ ሴሪሲዲ ሜꬎፍቴ።\XREF{}{{\XO 34:17 }{\XT{ኬሳ 20፡4፤ ሌዌ 19፡4፤ ዛሬ 5፡8፤ 27፡15}}}


\par }{\PP \VS{18}«ኡኬꬃ ባኣሌ ቦንቺቴ፤ ታኒ ኢንቴና ኣዛዚዳ ማላ ላፑን ጋላሳስ ኢርሾይ ጌሎንታ ኡኬቲዳ ኡኬꬅ ሚቴ፤ ሄሳካ ኢንቴ ጊብጼፔ ኬዚዳ ኣቢቤ ኣጊናን ኦꬂቴ።\XREF{}{{\XO 34:18 }{\XT{ኬሳ 12፡14-20፤ ሌዌ 23፡6-8፤ ታይ 28፡16-25}}}


\par }{\PP \VS{19}«ኡሎፔ ባይራ ዬሌቲዛ ኣቱማ ናይ ዉሪ ታሳ፤ ኢንቴ ሜሄ ኡባፌካ ቦራ ጊዲን፥ ዎይኮ ዶርሳ ጊዲን ባይራይ ታሳ፤
\XREF{}{{\XO 34:19 }{\XT{ኬሳ 13፡2}}}

\VS{20}ኮይሮ ዬሌቲዳ ሃሬ ማር፥ ዶርሳ ላቃራ ላማዳ ዎዛ፤ ዎዞንታ ኢጺኮ ኢዛ ቆꬌ ሚርቃ ዎꬋ። ኔ ናይታፔ ባይራ ዬሌቲዳ ኣቱማ ና ኡባ ዎዛ።
\XREF{}{{\XO 34:20 }{\XT{ኬሳ 13፡13}}}

\par }{\PP «ኦኒካ ኢሚዛ ሚሽ ኦይኮንታ ሜላ ኩሼ ታ ሲንꬃን ቤቶፎ።


\par }{\PP \VS{21}«ኡሱፑን ጋላስ ኦꬂቴ ሺን ላፑንꬃ ጋላስ ሼምፒቴ፤ ጎሻ ዎዴ ጊዲን ዎይኮ ማጻ ዎዴንካ ላፑንꬃ ጋላሳን ሼምፒቴ።
\XREF{}{{\XO 34:21 }{\XT{ኬሳ 20፡9-10፤ 23፡12፤ 31፡15፤ 35፡2፤ ሌዌ 23፡3፤ ዛሬ 5፡13-14}}}


\par }{\PP \VS{22}«ጊስቴ ጼራ ኢንቴ ማጺዛ ዎዴ ካꬃ ሺሾ ባኣሌ ቦንቺቴ፤ ሄ ላይꬃ ዉርሴꬃ ካꬅ ሺሺዛ ዎዴካ ዳሴ ባኣሌ ቦንቺቴ።
\XREF{}{{\XO 34:22 }{\XT{ሌዌ 23፡15-21፤ ታይ 28፡26-31}}}

\VS{23}ኢስራኤሌ ኣቱማ ኣሳይ ዉሪ ጎዳ ኡባ ሃሪዛ ኢስራኤሌ ጾሳ ሲንꬃን ላይꬃን ሄꬑቶ ቤቴቶ።

\VS{24}ዱማ ዱማ ዴሬታ ታኒ ኢንቴ ሲንꬃፌ ዬዴꬃ ኬሳና፤ ሂስታዳ ኢንቴ ዛዋ ታኒ ኣሳና። ጎዳ ኢንቴ ጾሳ ሲንꬃን ኢንቴ ላይꬃን ሄꬓ ቤታናስ ፑዴ ኬዚዛ ዎዴ ኦኒካ ኢንቴ ቢታ ኣሞቴና።


\par }{\PP \VS{25}«ኢንቴ ታስ ሱꬃ ያርሾ ያርሺዛ ዎዴ ኢርሾ ዬጊዲ ኡኪዳ ኡኬꬃራ ያርሾፍቴ። ፓዚጋ ቦንቺዛ ጋላሳስ ያርሺዳ ያርሾፌ ማላዶስ ኣይኮይካ ኣቶፎ።
\XREF{}{{\XO 34:25 }{\XT{ኬሳ 12፡10}}}


\par }{\PP \VS{26}«ኢንቴ ጋዴን ባይራ ካጺዳ ካꬃፌ ኮይሮ ጼራ ጎዳ ኢንቴ ጾሳ ኬꬅ ኤሂቴ።
\XREF{}{{\XO 34:26 }{\XT{ዛሬ 24፡21፤ 26፡2}}}

\par }{\PP «ዴይሻ ላቃ ኢዛ ኣዬይ ማꬃን ዶይሶፍቴ» ጊዴስ።


\par }{\PP \VS{27}ጎዳይ ሙሴስ፥ «ታኒ ኔናራኔ ኢስራኤሌ ኣሳራ ጫቆ ጫቄቲዛይ ሃ ቃላቲ ጊዛ ማላ ጊዲዳ ጊሻስ ሃ ቃላታ ጻፋ» ጊዴስ።

\VS{28}ሙሴይ ካꬅ ሞንታኔ ሃꬄ ኡዮንታ ኦይዱ ታሙ ጋላሲኔ ኦይዱ ታሙ ቃማ ጎዳራ ሄን ጋምኢዲ ጫቆ ቃላ ጊዲዳ ታሙ ኣዛዞታ ማሴቲዳ ሹቻ ቦላ ጻፊዴስ።


\par }{\SH ሙሴ ኣይፌሶ ጾልቄቴꬅ
\par }
{\PP \VS{29}ሙሴይ ናምኡ ማሴቲዳ ሹቻታ ባ ኩሼን ኦይኪዲ ሲና ዙማፔ ዱጌ ዎꬊዳ ዎዴ፥ ኢዚ ጎዳራ ሃሳይሼ ጋምኢዳ ጊሻስ ኢዛ ኣይፌሶይ ጾልቂዴስ፤ ጊዶ ኣቲን ኢዚ ሄሳ ኤሪቤና።
\XREF{}{{\XO 34:29 }{\XT{2ቆሮ 3፡7-16}}}

\VS{30}ኣሮኔይኔ ኢስራኤሌ ኣሳይ ዉሪ ሙሴ ጼሊዲ ኢዛ ኣይፌሶይ ጾልቂዛይሳ ቤኢዲ ኢዛኮ ሺቃናስ ባቢዳ።

\VS{31}ጊዶ ኣቲን ሙሴይ ኢስታ ጼይጊን ኣሮኔይኔ ዴሬዛ ካሌꬂዛ ሃላቃቲ ዉሪ ኢዛኮ ዪን ኢዚ ኢስታ ሃሳይሲዴስ።

\VS{32}ሄሳፌ ጉዬ ኢስራኤሌ ኣሳይ ዉሪ ኢዛኮ ሺቂን ጎዳይ ኢዛስ ሲና ዙማ ቦላ ኢሚዳ ኣዛዞታ ኡባ ኢዚ ኢስታስ ኢሚዴስ።


\par }{\PP \VS{33}ሙሴይ ኢስታስ ዮቲ ዉርሲዲ ባ ኣይፌሶ ናጻላን ካሚዴስ።

\VS{34}ጊዶ ኣቲን ሙሴይ ጎዳ ሲንꬅ ኢዛራ ሃሳያናስ ጋይቶቴꬃ ዱንካኔ ጊዶ ጌሊዛ ዎዴ ናጻላ ባ ኣይፌሶፔ ቃሬስ። ሄፔ ኬዚዲ ጎዳይ ኣዛዚዳይሳ ኢስራኤሌ ኣሳስ ዮቴስ።

\VS{35}ሙሴይ ዮቲዛ ዎዴ ኢስራኤሌ ኣሳይ ኢዛ ኣይፌሶይ ጾልቂዛይሳ ቤኢዴስ። ሄሳ ጊሻስ ሙሴይ ጎዳራ ሃሳያና ባና ጋካናስ ባ ኣይፌሶ ዛሬꬂዲካ ናጻላን ካሜስ።




\par }\Chap{35}{\SH ሳምባታ ቦንቺዛ ዎጋ
\par }
{\PP \VerseOne{1}ሙሴይ ኢስራኤሌ ኣሳ ኡባ ሺሺዲ፥ «ኢንቴ ኦꬃና ማላ ጎዳይ ኣዛዚዳይሲ ሃይሳፌ ካሊ ዲዛይሳ።

\VS{2}ሳሚንታ ጊዶን ኡሱፑን ጋላስ ጻላላ ኦሶ ኦꬂቴ፤ ጊዶ ኣቲን ላፑንꬃ ጋላሳይ ኢንቴስ ዱማ ጋላሳ፤ ጎዳስካ ሼምፖ ሳምባታ። ሄ ጋላስ ኣይ ኦሶካ ኦꬂዛ ኣሲ ኦኒካ ሃይቃናስ ቤሴስ።
\XREF{}{{\XO 35:2 }{\XT{ኬሳ 20፡8-11፤ 23፡12፤ 31፡15፤ 34፡21፤ ሌዌ 23፡3፤ ዛሬ 5፡12-14}}}

\VS{3}ሳምባታ ጋላሳን ኢንቴ ሶን ሶን ታማ ኤꬆፍቴ» ጊዴስ።


\par }{\SH ጾሳ ዱንካኔ ኦሶስ ኮሺዛ ሚሻታ
\par }
{\R (ኬሳ 25፡1-9)

\par }{\PP \VS{4}ሙሴይ ኢስራኤሌ ማባራስ ኩሜꬃስ፥ «ጎዳይ ኢንቴና ሂዝጊ ኣዛዚዴስ።

\VS{5}ኢንቴስ ዲዛይሳፌ ጎዳስ ኢሞታ ኤሂቴ፤ ጎዳስ ኢሞታ ኤሃናስ ኮይዛይ ኦኒካ ዎርቃ፥ ቢራ፥ ጻርቂማላ፥

\VS{6}ሳሎ ሚሳቲዛ ቃጪና፥ ኦቻ ቴራ ሚሳቲዛ ቃጪና፥ ጼቃ ዞኦ ቃጪናኔ ሊቆ ላይኖ፥ ዴይሻ ኣንታሻ፥

\VS{7}ዞኦ ቃላሜን ጌሊ ኬዚዳ ꬋርሾ ኢቴ፥ ቃጬቲዳ ጋልባ፥ ኦዶሮ ሚꬅ፥

\VS{8}ጾምፔስ ዎጋራ ዛይቴ፥ ቲዬቲዛ ዛይቴኔ ኤጻኔ ሳዊዛ ቂማሜ፥

\VS{9}ኤፉዴኔ ቲራ ኪሴን ዎꬂዛ ማርጊዴ ጌቴቲዛ ሹቻታኔ ሃራ ጾልቂዛ ኣልኦ ሹቻታ ኤሆ።


\par }{\PP \VS{10}«ኢንቴ ጊዶን ዲዛ ኩሼ ሂላንቻይ ኡባይ ዪዲ ጎዳይ ኣዛዚዳይሳ ኡባ ኦꬆ።

\VS{11}ጾሳ ዱንካኔዛ፥ ዱንካኔዛስ ሶ ባጋራኔ ካሬ ባጋራ ካሚዛ ዱንካኔ፥ ቃጴታ፥ ቶሌ ሚꬃታ፥ ጎርዴ ሚꬃታ፥ ቱሳታኔ ኢስቲ ኢስታን ኤቂዛ ቶሆታ፥

\VS{12}ታቦታኔ ኢዛ ቶኪዛ ቶሆ ሚꬃታ፥ ኣቶ ጌቴቲዛ ካማኔ ታቦታ ካሚዛ ማጋላሻ፥

\VS{13}ጻራጴዛዛ፥ ኢዛ ቶኪዛ ቶሆ ሚꬃታራኔ ኢዛስ ኮሺዛ ሚሻታ ኡባ፥ ጎዳ ሲንꬃን ዎꬂዛ ዱማ ኡኬꬃ፤

\VS{14}ጾምፔ ኢዛ ቦላ ዎꬂዛ ሚሻ ኢዛስ ኮሺዛ ሚሻታራ፥ ጾምፔታ፥ ጾምፔ ዛይቴ፥

\VS{15}ኤጻኔ ጩዋሲዛሶዛኔ ኢዛ ቶኪዛ ቶሆ ሚꬃታ፥ ቲዬቲዛ ዛይቴኔ ሳዊዛ ኤጻኔ፥ ጾሳ ዱንካኔዛ ፔንጌ ማጋላሻ፥

\VS{16}ጹጌቲዛ ያርሾ ያርሺዛሶኔ ጻርቂማላፔ ኦሴቲዳ ዛይዛሬዛ፥ ኢዛ ቶኪዛ ቶሆ ሚꬃታኔ ኢዛስ ኮሺዛ ሚሻታ ኡባ፥ ጻርቂማላፔ ኦሴቲዳ ሜቻ ኬሬኔ ኢዛ ዎꬂዛሶ፥

\VS{17}ዱንካናስ ካሬ ባጋ ዉይጌ ማጋላሻታ፥ ቱሳታኔ ኢስታ ቶሆታ፥ ዱንካናስ ካሬ ባጋ ዉይጌ ጌሊዛ ፔንጌዛ ማጋላሻ፥

\VS{18}ጾሳ ዱንካኔዛ ቶሊዛ ꬊሽኬታ፥ ዱንካናስ ካሬ ባጋ ዉይጌ ꬊሽኬታኔ ኢስታ ዎዶሮታ፥

\VS{19}ቄሴቲ ዱማሶዛን ኦꬂሼ ማይኣናስ ዳዴቲዳ ማይኦታ፥ ቄሴ ኣሮኔይኔ ኢዛ ናይቲ ቄሴቴꬃ ኦሶ ኦꬂሼ ማይኢዛ ማይኦታ ኦꬃና» ጊዴስ።


\par }{\SH ኣሳይ ኤሂዳ ኢሞታ
\par }
{\PP \VS{20}ሄሳፌ ጉዬ ኢስራኤሌ ኣሳይ ዉሪ ሙሴ ሲንꬃፌ ኬዚ ቢዴስ።

\VS{21}ኢማናስ ኮዪዳይቲኔ ኢስታ ዎዚናይ ኢስታ ኢማ ኢማ ጊዳይቲ ዉሪ ዪዲ ጾሳ ዱንካኔዛስ፥ ኢዛ ጊዶን ኦሴቲዛ ኦሶሲኔ ጌሻ ማይኦ ኡባስ ኮሺዛ ሚሽ ኡባ ኤሂዳ።

\VS{22}ኢማና ኮይዛ ኣቱማይኔ ማጫይ ዉሪ ዪዲ ዎርቃፌ ኦሴቲዳ ኣሌቆታ፥ ሃይꬃ ዎርቃ፥ ሳጋዮ፥ ቆꬌን ኣꬂዛ ጻንጋላታኔ ዎርቃ ኣሌቆታ ኤሂዲ ጎዳስ ያኔ ሃ ቃሴꬂዛ ያርሾ ሂስቲ ሺሺዳ።
\FTNT{*}{{\FR 35:22 }{\FT{ጻንጋላታ ጊዛይሲ ማጫሳስ ቆꬌን ኣꬂዛ ቢራፔ ኦሴቲዳ ኣሌቆ።
}}}

\VS{23}ሳሎ ሚሳቲዛ ቃጪናይ፥ ኦቻ ቴራ ሚሳቲዛ ቃጪናይ፥ ጼቃ ዞኦ ቃጪናይ፥ ዎይኮ ላይኖ ጌቴቲዛ ሊቆ ቃጪናይ፥ ዎይኮ ዴይሻ ኣንታሻያይ፥ ዞኦ ቃላሜን ጌሊ ኬዚዳ ꬋርሾ ኢቴይ፥ ዎይኮ ቃጬቲዳ ጋልባይ ዲዛ ኣሲ ዉሪ ኤሂዴስ።

\VS{24}ቢራ ዎይኮ ጻርቂማላ ኢማናስ ዳንዳይዛይ ዉሪ ባ ኢሞታ ጎዳስ ኢሚዴስ፤ ቃሴ ኦዶሮ ሚꬂ ዲዛ ኣሳይ ዉሪ ዱማ ዱማ ኦሶስ ኦዶሮ ሚꬅ ኤሂዴስ።


\par }{\PP \VS{25}ኩሼ ሂላ ኤሪዛ ማጫሳይ ዉሪ ባ ኩሼን ሱቂዳ ሳሎ ሚሳቲዛ ቃጪና፥ ኦቻ ቴራ ሚሳቲዛ ቃጪና፥ ጼቃ ዞኦ ቃጪናኔ ሊቆ ላይኖ ኤሂዴስ።

\VS{26}ቃሴካ ኢሞታ ኢማናስ ኮዪዳ ማጫሳይ ዉሪ ዴይሻ ኣንታሻ ዳዲ ኤሂዳ።

\VS{27}ሃላቃቲ ኤፉዴኔ ቲራ ኪሴን ዎꬂዛ ማርጊዴኔ ሃራ ቦንቼቲዳ ሹቻታ ኤሂዳ።

\VS{28}ቃሴካ ጾምፔስ፥ ሳዊዛ ኤጻኔሲኔ ቲዬታናስ ዎጋራ ዛይቴኔ ቂማሜ ኤሂዳ።

\VS{29}ኢስራኤሌ ኣሳይ ዉሪ ኣቱማይኔ ማጫይ፥ ኢስቲ ኦꬃና ማላ ጎዳይ ሙሴ ባጋራ ኣዛዚዳ ኦሶስ ጊዲዛ ኢሞታ ኡባ ባ ዶሳን ጎዳስ ኤሂዴስ።


\par }{\SH ጾሳ ዱንካኔ ኦꬂዛ ኩሼ ሂላንቻታ
\par }
{\R (ኬሳ 31፡1-11)

\par }{\PP \VS{30}ሙሴይ ኢስራኤሌ ኣሳስ፥ «ቤኢቴ፤ ጎዳይ ዩሁዳ ቆሞፌ ሁሬስ ናዛ ና፥ ኡሬይ ና ባስሊኤሌ ዶሪዴስ።

\VS{31}ጎዳይ ኢዛ ጾሳ ኣያናን፥ ኣꬎ ኤራን፥ ኣኬካኒኔ ኦሶ ኡባ ኦꬂዛ ኤራቴꬃን ኩንꬂዴስ።

\VS{32}ሄሲካ ሂላን ኦሶ ቆፒ ኬሲዲ ዎርቃፌ፥ ቢራፔኔ ጻርቂማላፔ ዱማ ዱማ ሚሽ ኦꬃናሳ።

\VS{33}ሄሳꬆካ ኣልኦ ሹች ማሲ ጊጊሳናሳ፤ ቃሴካ ሚꬅ ማሳናሲኔ ዱማ ዱማ ኦሶ ሂላን ኦꬃናሳ።

\VS{34}ሄሳ ቦላካ ቃሴ ኢዛሲኔ ዳኔ ቆሞፌ ኣሂሳሜኬ ና ኤላቤስ፥ ሃራ ኣስ ታማርሲዛ ኤራቴꬅ ኢሚዴስ።

\VS{35}ኢስቲ ኡባ ቆሞ ኦሶ ኦꬃና ማላ፥ ሂላን ኦꬂዛይታ፥ ኦሶ ቆፋ ኬሲዛይታ፥ ሳሎ ሚሳቲዛ ቃጪናን፥ ኦቻ ቴራ ሚሳቲዛ ቃጪናን፥ ጼቃ ዞኦ ቃጪናኒኔ ላይኖ ቃጪናን ኣሌቂሲ ዳዲዛይታ ጊዳና ማላ፥ ጎዳይ ኢስታ ኤራቴꬃን ኩንꬂዴስ። ኢስቲ ዉሪካ ኡባ ቆሞ ኦሶ ኤሪዛ ኤራንቻ ጊዲዳ።




\par }\Chap{36}{\PP \VerseOne{1}«ሄሳ ጊሻስ ባስሊኤሌይ፥ ኤላቤይኔ ጾሳ ዱንካኔ ኦꬃና ማላ ጎዳይ ኤራቴꬅ ኢሚዳ ኣሳይ ዉሪ ጎዳይ ኣዛዚዳ ማላ ኢስቲ ኦꬃና» ጊዴስ።


\par }{\SH ኣሳይ ዳሮ ኢሞታ ኢሚዴስ
\par }
{\PP \VS{2}ሄሳፌ ጉዬ ሙሴይ ባስሊኤሌ፥ ኤላቤኔ ጎዳይ ዱማ ኤራቴꬅ ኢሚዳይታ ኦሶ ኦꬃናስ ያና ኮይዛይታ ኡባ ጼይጊዲ ሺሺዴስ።

\VS{3}ሺቂዳይቲ ኢስራኤሌ ኣሳይ ጾሳ ዱንካኔ ኦꬃናስ ኤሂዳ ኢሞታ ኡባ ሙሴፔ ኤኪዳ። ቃሴ ኣሳይ ባ ዶሳን ጮ ኢሚዛ ኢሞታ ማላዶ ማላዶ ጉጂ ጉጂዲ ኤሆ ኣጊቤና።

\VS{4}ሂስቲን ጾሳ ዱንካኔዛ ኦꬂዛ ኤራቴꬂ ኩሚዳ ኣሳይ ዉሪ ባ ኦꬂዛይሳ ኣጊ ሙሴኮ ቢዲ፥

\VS{5}«ኣሳይ ጎዳይ ኣዛዚዳ ኦሶስ ኮሺዛይሳፌ ቦላራ ዳሮ ኤሆን ዴስ» ጊዳ።


\par }{\PP \VS{6}ሂስቲን ሙሴይ ባ ዱንካኔን ዱንካኔን ዲዛ ኣሳስ፥ «ናምኣንꬆ ኦናካ ጊዲን ጾሳ ዱንካኔ ኦሶስ ኢሚዛ ኢሞታ ኤሆፖ» ጊ ዮቲን ኣሳይ ኤሂዛይሳ ኣጋጊዴስ።

\VS{7}ጋሶይካ ኢስቲ ኤሂዳ ኢሞታይ ኦሶ ኡባ ኦꬃናስ ጊዲ ፓላሃና።


\par }{\SH ጾሳ ዱንካኔ ኦሶ
\par }
{\R (ኬሳ 26፡1-37)

\par }{\PP \VS{8}ኦሶዛ ኦꬂዛይታ ጊዶፌ ሂላ ዳርዛይቲ ዉሪ ሊቆ ላይኖፔኔ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔ ዳዴቲዳ ታሙ ማጋላሻታፔ ጾሳ ዱንካኔዛ ጊግሲዳ። ሄ ማጋላሻታ ቦላ ቦላራ ኢሲ ሂላንቻይ ኪሩቤታ ሚስሌ ሲኪዴስ።

\VS{9}ማጋላሻቲ ዉሪ ኢሲ ጊና ጊዲዲ ኣዱሳቴꬃይ ናምኡ ታማኔ ኦስፑን ዋꬋ፤ ኣሆቴꬃይ ኦይዱ ዋꬋ።

\VS{10}ኢቻሹ ማጋላሻታ ኢሲፌ ጋꬂ ሲኪዳ፤ ቃሴ ሃንኮ ኣቲዳ ኢቻሹ ማጋላሻታካ ኢዛꬆካ ኦꬂዳ።

\VS{11}ኢሲፌ ጋꬂ ሲኪዳ ማጋላሻታፔ ኢሲ ማጋላሻስ ዉርሴꬃ ጋጻን ሳሎ ሚሳቲዛ ጫርቃፌ ሲꬌ ሜꬊዳ። ቃሴ ኢሲፌ ጋጊ ሲኬቲዳ ሃንኮ ማጋላሻታንካ ሄሳꬆካ ኦꬂዳ።

\VS{12}ኢስቲ ኢሲፌ ጋጊዳ ኢሲ ማጋላሻ ቦላ ኢቻሹ ታሙ ሲꬌታ፥ ቃሴ ኢሲፌ ጋጊዳ ሃንኮ ማጋላሻታ ቦላካ ኢቻሹ ታሙ ሲꬌታ ሜꬊዳ። ሄ ሲꬌቲ ዉሪካ ኢሶይ ኢሳራ ጊናን ዴቴስ።

\VS{13}ሄሳፌ ጉዬ ዎርቃፌ ኢቻሹ ታሙ ቃጴታ ሜꬊዲ ዱንካኔዚ ኢሲኖ ጊዳና ማላ፥ ሄ ማጋላሻታ ጋጻ ጋጻ ሄ ቃጴታን ጋꬂ ኦይሴꬂዳ።


\par }{\PP \VS{14}ጾሳ ዱንካኔዛ ቦላራ ካሚዛ ዱንካኔዛስ ታማኔ ኢሲ ማጋላሻታ ዴይሻ ኣንታሻፔ ዳዲዳ።

\VS{15}ታማኔ ኢሲ ማጋላሻቲካ ኢሲ ጊና፤ ኢሲ ኢሲ ማጋላሻስ ኣዱሳቴꬂ ሄꬑ ታሙ ዋꬋ፥ ኣሆቴꬂ ኦይዱ ዋꬋ።

\VS{16}ኢቻሹ ማጋላሻታ ኢሲ ባጋራ፥ ኡሱፑን ማጋላሻታ ቃሴ ሃንኮ ባጋራ ጋꬂዲ ሲኪዳ።

\VS{17}ሄሳፌ ጉዬ ጋꬂ ሲኪዳ ማጋላሻታፔ ኢሲ ማጋላሻ ጋጻን ኢቻሹ ታሙ ሲꬌታ ሜꬊዳ። ቃሴካ ጋꬂ ሲኪዳ ሃንኮ ማጋላሻታፔ ዉርሴꬃ ማጋላሻዛ ጋጻን ኢቻሹ ታሙ ሲꬌታ ሜꬊዳ።

\VS{18}ናምኡ ባጋራ ዲዛ ማጋላሻታ ጋꬂ ኢሲ ካማ ኦꬃናስ ጻርቂማላፔ ኢቻሹ ታሙ ቃጴታ ሜꬊዳ።

\VS{19}ሄሳፌ ጉዬ ዱንካኔዛ ካማናስ ዞኦ ቃላሜን ዬጊ ኬሲዳ ꬋርሾ ኢቴ ጊግሲዳ፤ ቃሴ ኢዛ ቦላራ ካማናስ ቃጬቲዳ ጋልባ ጊግሲዳ።


\par }{\PP \VS{20}ጾሳ ዱንካኔ ቶሌ ሚꬃታ ሉሌ ጊዲዳ ኦዶሮ ሚꬃፌ ኬሲዳ።

\VS{21}ኢሲ ኢሲ ቶሌ ሚꬃስ ኣዱሳቴꬃይ ታሙ ዋꬋ፤ ኣሆቴꬃይ ኢሲ ዋꬋኔ ባጋ።

\VS{22}ኢሲ ኢሲ ቶሌ ኢሳ ኢሳራ ጋꬂ ኦይሴꬂዛ ናምኡ ቶሌ ሜꬊዳ። ጾሳ ዱንካኔዛ ቶሌ ሚꬃታ ዉርሲካ ሄሳꬆ ኦꬂዳ።

\VS{23}ጾሳ ዱንካኔዛስ ቶሆሶ ባጋራ ናምኡ ታሙ ቶሌ ሚꬃታ ሜꬊዲ፥

\VS{24}ኢሲ ኢሲ ቶሌ ሚꬃስ ናምኡ ቶሆ፥ ሙሌራ ኦይዱ ታሙ ቶሆ ቢራፔ ጊግሲዳ።

\VS{25}ጾሳ ዱንካኔዛስ ሁኤሶ ባጋራ ናምኡ ታሙ ቶሌ ሚꬃታ ሜꬊዲ፥

\VS{26}ኢሲ ኢሲ ቶሌ ሚꬃስ ናምኡ ቶሆ፥ ሙሌራ ኦይዱ ታሙ ቶሆ ቢራፔ ጊግሲዳ።

\VS{27}ጾሳ ዱንካኔዛስ ጉዬ ጋጻን ዱጌ ባጋራ ኡሱፑን ቶሌ ሚꬃታ ሜꬊዳ።

\VS{28}ጾሳ ዱንካኔዛ ጉዬ ጋጻን ዲዛ ዞዜታስ ናምኡ ቶሌ ሚꬃታ ጊግሲዳ።

\VS{29}ሃ ናምኡ ዞዜታን ዲዛ ቶሌቲ ጻጶፔ ጼራ ጋካናሼ ናምኡ ጊዲ ቢዲ ጼራን ኢሲ ሳጋዮን ጌሊ ኦይኬቲዳ። ኢስቲ ናምኣይካ ሄሳꬆ ኦሴቲዳ።

\VS{30}ሄሳ ጊሻስ ኢሲ ኢሲ ቶሌ ሚꬃስ ጋርሳራ ናምኡ ናምኡ ቶሆቲ ዴቴስ፤ ሙሌራ ኦስፑን ጻጋጋቲኔ ቢራፔ ኦሴቲዳ ታማኔ ኡሱፑን ቶሆቲ ዴቴስ።


\par }{\PP \VS{31}ቃሴ ኢስቲ ኦዶሮ ሚꬃፌ ታማኔ ኢቻሹ ካሬ ጎርዲዛ ሚꬅ ኬሲዳ፤ ኢስታፌ ጾሳ ዱንካኔዛስ ኢሲ ባጋ ሚሌን ዲዛ ቶሌ ሚꬃታስ ኢቻሹ ጎርዲዛ ሚꬃታ፥

\VS{32}ቃሴ ሃንኮ ባጋ ሚሌን ዲዛ ቶሌ ሚꬃታስ ኢቻሹ ጎርዲዛ ሚꬃታ ጊግሲዳ። ሄሳꬆካ ጾሳ ዱንካኔዛስ ጉዬ ባጋራ ኣርሼይ ዉሊዛ ባጋራ ዉርሴꬃ ጋጻን ዲዛ ቶሌ ሚꬃታስ ኢቻሹ ጎርዲዛ ሚꬃታ ሜꬊዳ።

\VS{33}ጊዶራ ጎርዲዛ ሚꬃቲ ጻጋጋታስ ጊዶ ጊናራ፥ ሃ ጋጻፔ ሄ ጋጻ ጋካናስ ካንꬂ ኬዛና ማላ ኦꬂዳ።

\VS{34}ቶሌ ሚꬃ ዎርቃን ቲይዲ ጎርዲዛ ሚꬃቲ ኣꬊዛ ሳጋዮታ ዎርቃፌ ሜꬊዳ፤ ቃሴ ጎርዲዛ ሚꬃታ ዎርቃን ቲይዳ።


\par }{\PP \VS{35}ሳሎ ሚሳቲዛ ቃጪናፔ፥ ኦቻ ቴራ ሚሳቲዛ ቃጪናፔ፥ ጼቃ ዞኦ ቃጪናፔኔ ሊቆ ላይኖፔ ኢሲ ማጋላሻ ኦꬂዳ። ሄ ማጋላሻዛ ቦላ ኢሲ ሂላይ ኪሩቤታ ሚስሌ ሲኪዴስ።

\VS{36}ማጋላሻስ ኦይዱ ቱሳታ ኦዶሮ ሚꬃፌ ጊግሲዲ ዎርቃን ቲይዳ። ሂስቲዲ ዎርቃፌ ካቆታ ኢስታስ ጊግሲዳ። ቃሴ ቱሳታ ኤሲዛ ኦይዱ ቶሆታ ቢራፔ ሜꬊዳ።

\VS{37}ጾሳ ዱንካኔ ጌሊዛ ፔንጌዛስ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔኔ ሊቆ ላይኖፔ ዳዴቲዳ፥ ጺልፔን ኣሌቄቲዳ ማጋላሻ ጊግሲዳ።

\VS{38}ቃሴ ኢስታስ ኢቻሹ ካቆታራ ዲዛ ኢቻሹ ቱሳታ ኦꬂዳ። ቱሳታ ጼራኔ ጪሮ ቃቺዛይታ ዎርቃን ቲይዳ። ቃሴ ቱሳቲ ኤቃና ማላ ኢቻሹ ቶሆ ጻርቂማላፔ ሜꬊዳ።




\par }\Chap{37}{\SH ታቦታ ኦሶ
\par }
{\R (ኬሳ 25፡10-22)

\par }{\PP \VerseOne{1}ባስሊኤሌይ ኦዶሮ ሚꬃፌ ታቦታ ጊግሲዴስ። ታቦታስ ኣዱሳቴꬃይ ናምኡ ዋꬋኔ ባጋ፤ ኣሆቴꬃይ ኢሲ ዋꬋኔ ባጋ፤ ꬎቃቴꬃይ ኢሲ ዋꬋኔ ባጋ።

\VS{2}ታቦታ ጊግሲዲ ሶ ባጋኔ ካሬ ባጋ ዋላካይ ባይንዳ ዎርቃን ሜሺዴስ፤ ኢዛ ዩዪ ኣꬋናስ ዳንጮ ዎርቃራ ዩሺ ኣꬂዴስ።

\VS{3}ቃሴ ኦይዱ ዎርቃ ሳጋዮታ ሴሪሲዲ ታቦታስ ኦይዱ ቶሆታን፥ ኢሲ ባጋራ ናምኡ ሳጋዮታ፥ ቃሴ ሃንኮ ባጋራ ናምኡ ሳጋዮታ ኣꬂዴስ።

\VS{4}ሂስቲዲ ኦዶሮ ሚꬃፌ ቶሆ ሚꬃታ ኬሲዲ ኢስታካ ዎርቃን ሜሺዴስ።

\VS{5}ታቦታ ቶካናስ ታቦታ ሚሌን ዲዛ ሳጋዮታን ቶሆ ሚꬃታ ኣꬂዴስ።


\par }{\PP \VS{6}ዋላካይ ባይንዳ ዎርቃፌ ናምኡ ዋꬋኔ ባጋ ኣዱቂዛ፥ ኢሲ ዋꬋኔ ባጋ ኣኪዛ ኣቶ ጌቴቲዛ ሶሆዛ ካማ ሜꬊዴስ።

\VS{7}ካማታስ ዉርሴꬃ ናምኡ ባጋ ጋጻን ናምኡ ኪሩቤታ ቆጼቲዳ ዎርቃፌ ሜꬊዴስ።

\VS{8}ኢሲ ኪሩቤዛ ኢሲ ባጋ ጋጻን፥ ናምኣንꬆ ኪሩቤዛ ሃንኮ ባጋ ጋጻን፥ ናምኣታካ ካማዛራ ጋꬂ ኦይሴꬂ ሜꬊዴስ።

\VS{9}ኪሩቤቲ ባ ቄፌ ዴንꬂዲ ኣቶ ጌቴቲዛ ሶሆዛ ካሚዛ ካማ ባ ቄፌን ካሚ ዎꬂዳ፤ ቃሴ ኢሶይ ኢሳራ ጼሌታና ማላ ኦꬂዴስ።


\par }{\SH ጻራጴዛ
\par }
{\R (ኬሳ 25፡23-30)

\par }{\PP \VS{10}ቃሴ ኣዱሳቴꬃይ ናምኡ ዋꬋ፥ ኣሆቴꬃይ ኢሲ ዋꬋ፥ ꬎቃቴꬃይ ኢሲ ዋꬋኔ ባጋ ጊዲዳ ጻራጴዛ ኦዶሮ ሚꬃፌ ሜꬊዲ፥

\VS{11}ዋላካይ ባይንዳ ዎርቃን ሜሺዴስ። ኢዛ ዩዪ ኣꬋናስ ዎርቃ ኪፋፌ ዩሺ ኣꬂዴስ።

\VS{12}ሄሳꬆካ ኣሆቴꬃይ ታꬋኮ ጊዲዛ ኪፋፌ ኢዛ ቦላ ዩሺ ኣꬂዴስ። ሂስቲዲ ኢዛ ዩዪ ኣꬋናስ ዎርቃ ዳንጮ ዩሺ ኣꬂዴስ።

\VS{13}ሂስቲዲ ታቦታ ቶካናስ ጊጊዛ ኦይዱ ዎርቃ ሳጋዮታ ሜꬊዲ ኦይዱ ቶሆቲ ቶኬቲዳ ኦይዱ ዞዜታራ ኦይሴꬂዴስ።

\VS{14}ጻራጴዛዛ ቶካናስ ቶሆ ሚꬃታ ኢስታ ጊዶራ ኣꬂዛ ሳጋዮቲ ጻራጴዛዛ ጻንጻ ቦላ ሜꬌቲዳ።

\VS{15}ጻራጴዛዛ ቶኪዛ ቶሆ ሚꬃ ኦዶሮ ሚꬃፌ ኬሲዲ ዎርቃን ሜሺዴስ።

\VS{16}ሄሳꬆካ ጻራጴዛ ቦላ ዎꬂዛ ዱማ ዱማ ሚሻታ ዋላካይ ባይንዳ ዎርቃፌ ሜꬊዴስ፤ ሄይቲካ ሳኔታኔ ጪልፋታ፥ ቃሴ ኡሻ ያርሾ ኢስታን ሴሪሲዛ ኬሬታኔ ጹኣታ።


\par }{\SH ጾምፔ ዎሶሶ
\par }
{\R (ኬሳ 25፡31-40)

\par }{\PP \VS{17}ሄሳፌ ጉዬ ባስሊኤሌይ ጾምፔ ዎꬂዛሶዛ ቆጼቲዳ ዋላካይ ባይንዳ ዎርቃፌ ሜꬊዴስ፤ ጾምፔዚ ኢዛን ኤቂዛ ቶሆ፥ ቃሴ ጊዶ ቶማካ ኡባ ቆጼቲዳ ዎርቃፌ ሜꬊዴስ። ኢዛ ኩሬታ፥ ኢዛ ꬌሞታኔ ኢዛ ጪሻታ ኡባ ኢዛራ ኢሲፌ ኦይሴꬂ ሜꬊዴስ።

\VS{18}ሚሌራ ኡሱፑን ባላታ ሜꬊዴስ፤ ሄꬑ ሃጋታ ኢሲ ባጋራ፥ ቃሴ ሄꬑ ሃጋታ ሃንኮ ባጋራ ኬሲዴስ።

\VS{19}ኡሱፑን ሃጋታስካ ሁኤን ሁኤን ኢሲ ኢሲ ꬌሞቲኔ ጪሻቲ ዲዛ፥ ኦቾሎኔ ጪሽ ሚሳቲዛ ዋንጫ ሜꬊዴስ፤

\VS{20}ጾምፔ ዎꬂዛሶዛስ ጊዶ ቶማይ፥ ꬌሞቲኔ ጪሻቲ ዲዛ ኦቾሎኔ ጪሼ ሚሳቲዛ ኦይዱ ዋንጫን ኣሌቄቲ ኡቲዴስ።

\VS{21}ናምኣይ ናምኣይ ኢሲፌ ዋꬃን ዲዛ ሄꬑ ባላታኔ ጋርሳራ ኢሲ ኢሲ ꬌሞይ ዴስ።

\VS{22}ꬌሞቲኔ ሃጋቲ ዉሪ ጾምፔ ዎꬂዛሶዛራ ኢሲፌ ኦይኬቲ ኢሲኖ ጊዲዲ ዋላካይ ባይንዳ ዎርቃፌ ቆጼቲ ሜꬌቲዳ።


\par }{\PP \VS{23}ኢዚ ቃሴ ጾምፔ ዎꬂዛሶዛስ ላፑን ጾምፔታ፥ ጾምፔ ቶይሲዛ ቃጴታኔ ቃጴታ ዎꬂዛሶ ዋላካይ ባይንዳ ዎርቃፌ ሜꬊዴስ።

\VS{24}ጾምፔዛ ዎꬂዛሶዛኔ ኢዛን ጎኤቲዛ ሚሽ ኡባ ሜꬋናስ ሄꬑ ታማኔ ኢቻሽ ኪሎ ጊዲዛ ዋላካይ ባይንዳ ዎርቃ ዉርሲዴስ።


\par }{\SH ኤጻኔ ጩዋሲዛሶ
\par }
{\R (ኬሳ 30፡1-5)

\par }{\PP \VS{25}ሄሳꬆካ ቃሴ ኤጻኔ ጩዋሲዛሶዛ ኦዶሮ ሚꬃፌ ሜꬊዴስ። ኢዛስ ኦይዱ ጉላይ ዴስ፤ ኣዱሳቴꬃይ ኢሲ ዋꬋ፤ ኣሆቴꬃይ ኢሲ ዋꬋ፥ ꬎቃቴꬃይ ናምኡ ዋꬋ። ኢዛ ካጬቲካ ኢዛራ ኢሲኖ ጊዲዲ ኦይኬቲ ሜꬌቲዳይታ።\FTNT{*}{{\FR 37:25 }{\FT{ጉላ ጊዛይሳ ኢሲ ኢሲ ባጋ ጋሞꬆ ቃላን ዞዜ ዎይኮ ዴንቄሼ ጌቴስ።
}}}

\VS{26}ኢዛስ ቦላ ባጋዛ፥ ኦይዱ ሚሌታኔ ኢዛ ካጬታ ዋላካይ ባይንዳ ዎርቃን ሜሺዲ ኢዛ ዩሺ ኣꬃናስ ጻንጻዛ ዎርቃፌ ኦꬂዴስ።

\VS{27}ሄ ዎርቃ ጻንጻፌ ጋርሳራ ኤጻኔ ጩዋሲዛሶዛስ ዎርቃፌ ናምኡ ሳጋዮታ ሜꬊዴስ፤ ሂስቲዲ ሄ ባጋራኔ ሃ ባጋራ ናምኡ ናምኡ ኦይꬂዴስ። ሄይቲ ቶኪዛ ዎዴ ቶሆ ሚꬃታ ኣꬃናስ ማዳናሳ።

\VS{28}ቶሆ ሚꬃታ ኦዶሮ ሚꬃፌ ኬሲዲ ኢስታ ዎርቃን ሜሺዴስ።


\par }{\PP \VS{29}ቃሴ ዱማቲዳ ቲዬቲዛ ዛይቴኔ ሳዎ ቱኑ ጊዛ ሎኦ ኤጻኔ ሺቶ ማላ ጊግሲዴስ።




\par }\Chap{38}{\SH ጹጌቲዛ ያርሾ ያርሺዛሶዛ ኦሶ
\par }
{\R (ኬሳ 27፡1-8)

\par }{\PP \VerseOne{1}ኦዶሮ ሚꬃፌ ጹጌቲዛ ያርሾ ያርሺዛሶ ኦꬂዴስ። ሄ ያርሺዛሶዛ ꬎቃቴꬃይ ሄꬑ ዋꬋ፥ ኣሆቴꬃይኔ ኣዱሳቴꬃይ ኢሲ ጊና፥ ኢቻሹ ኢቻሹ ዋꬋ ጊዲዲ ኦይዱ ጉላይ ዲዛይሳ ኦꬂዴስ።

\VS{2}ኦይዱ ጉላታ ዉርሴꬃ ጼራን ጼራን ኢሲ ኢሲ ካጬ ሜꬊዴስ። ሄ ካጬቲ ያርሺዛሶዛራ ኢሲፌ ኦይኬቲዲ ኦሴቲዳ። ሂስቲዲ ያርሺዛሶዛ ጻርቂማላራ ሜሺዴስ።

\VS{3}ኢዛን ጎኤቲዛ ሚሻታ፥ ቢዲንꬅ ኬሲዛ ሳኔታ፥ ኣካፋታ፥ ኬሬታ፥ ኣሾ ኮንጬታኔ ቦንቆ ታማ ኦይኪዛ ኮንኣ ኡባ ጻርቂማላፔ ሜꬊዴስ።

\VS{4}ሂስቲዲ ጻርቂማላፔ ዛይዛሬ ያርሺዛሶዛስ ጊግሲዲ ያርሺዛሶዛስ ዱጌ ጊዶ ጊናን ዲዛ ጻንጻዛስ ጋርሳ ባጋራ ዎꬂዴስ።

\VS{5}ጻርቂማላፔ ሜꬊዳ ዛይዛሬዛስ ኦይዱ ጉላን ቶሆ ሚꬃታ ኣꬃናስ ኦይዱ ቃንጎታ ሜꬊዴስ።

\VS{6}ኦዶሮ ሚꬃፌ ያርሺዛሶዛ ቶሆ ሚꬃታ ኬሲዲ ጻርቂማላን ሜሺዴስ።

\VS{7}ያርሺዛሶዛ ቶኪዛ ዎዴ ማዳና ማላ ቶሆ ሚꬃታ ናምኡ ሚሌራ ዲዛ ቃንጎታን ኣꬂዴስ። ያርሺዛሶዛ ጊዶ ዶይኣ ኣጊዲ ሳንቃፌ ሜꬊዴስ።


\par }{\SH ሜቻ ኬሬ
\par }
{\R (ኬሳ 30፡18)

\par }{\PP \VS{8}ጻርቂማላፔ ሜቻ ኬሬኔ ኬሬዛ ዎꬂዛሶ ሜꬊዴስ፤ ሄ ጻርቂማላዚካ ጾሳ ዱንካኔዛ ፔንጌን ኦꬂዛ ማጫሳቲ ኤሂዳ ጻርቂማላ ማስቶቴፔ ኤኬቲዴስ።


\par }{\SH ጾሳ ዱንካኔዛስ ካሬ ባጋ ዉይጌ ኦሶ
\par }
{\R (ኬሳ 27፡9-19)

\par }{\PP \VS{9}ሄሳፌ ጉዬ ዱቡሻሶዛ ጊግሲዴስ። ዱንካኔዛስ ካሬ ባጋ ዉይጌስ ቶሆሶ ባጋ ኣዱሳቴꬃ ጼቱ ዋꬋ ኦꬂዲ፥ ሊቆ ላይኖፔ ዳዴቲዳ ማጋላሻ ጊግሲዴስ።

\VS{10}ኢዛስ ጻርቂማላፔ ናምኡ ታሙ ቱሳታኔ ቱሳቲ ኢዛን ኤቂዛ ጻርቂማላ ቶሆ ኦꬂዴስ፤ ኢስታ ሁኤን ቃሴ ቢራፔ ሜꬌቲዳ ኢስታ ቦላ ካቂዛይታኔ ቱሳታ ሁኤን ቃቺዛይታ ኦꬂዴስ።

\VS{11}ዱንካኔዛስ ካሬ ባጋ ዉይጌዛስ ሁኤሶ ባጋ ኣዱሳቴꬃይ ጼቱ ዋꬋ፤ ቃሴ ናምኡ ታሙ ቱሳቲኔ ሄ ቱሳታስ ናምኡ ታሙ ጻርቂማላ ቶሆቲ ዴቴስ። ቃሴካ ቢራፔ ኦሴቲዳ ኢስታ ቦላ ካቂዛይቲኔ ቱሳታ ሁኤን ቃቺዛይቲ ዴቴስ።

\VS{12}ኣርሼይ ዉሊዛሶ ባጋራ ዲዛ ዱቡሻ ኣሆቴꬂ ኢቻሹ ታሙ ዋꬋ ጊዲዲ ታሙ ቱሳቲኔ ቱሳታስ ታሙ ቶሆቲ ዲዛ ማጋላሻታ ጊግሲዴስ፤ ሄ ቱሳታ ሁኤን ቢራፔ ሜꬌቲዳ ኢስታ ቦላ ካቆታኔ ቱሳታስ ሁኤን ቃቺዛይታ ኦꬂዴስ።

\VS{13}ቃሴ ኣርሼይ ሞኪዛ ባጋራ ዲዛ ዱቡሻሶ ኣሆቴꬂ ኢቻሽ ታሙ ዋꬋ።

\VS{14}ዱንካኔዛስ ካሬ ባጋ ዉይጌዛ ጌሊዛሶፔ ኢሲ ባጋራ ታማኔ ኢቻሽ ዋꬋ ኣዱቂዛ ማጋላሻቲ፥ ኢስታስ ሄꬑ ቱሳቲኔ ቱሳታስ ሄꬑ ቶሆቲ ዴቴስ።

\VS{15}ሄሳꬆካ ዱንካኔዛስ ካሬ ባጋ ዉይጌዛ ጌሊዛሶፔ ሃንኮ ባጋራ ታማኔ ኢቻሹ ዋꬋ ኣዱቂዛ ማጋላሻቲ፥ ኢስታስ ሄꬑ ቱሳቲኔ ቱሳታስ ሄꬑ ቶሆቲ ዴቴስ።

\VS{16}ዱንካኔዛስ ካሬ ባጋ ዉይጌዛ ዩሾን ዲዛ ማጋላሻቲ ዉሪ ሊቆ ላይኖፔ ዳዴቲዳ።

\VS{17}ሄ ቱሳታስ ቶሆይ ጻርቂማላፔ፥ ካቆቲኔ ቱሳታስ ሁኤን ቃቺዛይቲ ቢራፔ ኦሴቲዳ፤ ኢስታ ሁኤይ ቢራን ሜሼቲዴስ። ሄሳ ጊሻስ ዱቡሻሶዛ ዩሾን ዲዛ ቱሳታ ኡባ ሁኤን ቢራፔ ኦሴቲዳ ቃቺዛ ሚሻቲ ዴቴስ።

\VS{18}ዱንካኔዛስ ካሬ ባጋ ዉይጌዛ ጌሊዛሶን ካቂዛ ማጋላሻይ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔኔ ሊቆ ላይኖፔ ዳዴቲዲ ጺልፔን ኣሌቂሲ ጊግሲዳዛ። ኢዛስ ኣዱሳቴꬃይ ናምኡ ታሙ ዋꬋ፤ ꬎቃቴꬃይ ዱንካኔዛስ ካሬ ባጋ ዉይጌዛ ማጋላሻታ ማላ ኢቻሹ ዋꬋ።

\VS{19}ኢዛስካ ጻርቂማላፔ ኦሴቲዳ ኦይዱ ቱሳቲኔ ቱሳታስ ኦይዱ ቶሆቲ ዴቴስ። ኢስታ ካቆቲኔ ቱሳታስ ሁኤን ቃቺዛ ሚሻቲ ቢራፔ ኦሴቲዳ፤ ኢስታ ጼራቲካ ቢራን ሜሼቲዳ።

\VS{20}ጾሳ ዱንካኔዛ ꬊሽኬቲኔ ኢዛ ዩሾን ዲዛ ዱንካኔዛስ ካሬ ባጋ ዉይጌዛ ꬊሽኬቲ ዉሪ ጻርቂማላፔ ኦሴቲዳይታ።


\par }{\SH ጾሳ ዱንካኔን ጎኤቲዛ ሚሻታ
\par }
{\PP \VS{21}ጾሳ ዱንካኔዛስ ጎኤቲዳ ሚሻታ ሌዌ ቆሞቲ ማዝጋባን ጻፊዳ። ሄ ሚሻታ ቄሴ ኣሮኔ ና ኢታማሬ ዳናቴꬃ ጋርሳን ዲዛ ሌዌቲ ማዝጋባን ጻፋና ማላ ሙሴይ ኣዛዚዴስ።


\par }{\PP \VS{22}ቢኒያሜ ዜሬꬅ ጊዲዳ ኡሬስ ናዛ ና፥ ኡሬ ና፥ ባስሊኤሌይ ጎዳይ ሙሴ ኣዛዚዳይሳ ኡባ ኦꬂዴስ።

\VS{23}ዳኔ ዜሬꬅ ጊዲዳ ኣሂሳሜኬ ና ኤላቤይ ኢዛራ ዴስ፤ ኢዚ ኩሼ ሂላንቻኔ ኦሶስ ኮይሮ ቆፋ ኬሲዛዴኮ፤ ቃሴ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናኒኔ ሊቆ ላይኖን ዳዲዲ ጺልፔን ኣሌቂሲዛ ኣሳ።


\par }{\PP \VS{24}ጾሳ ዱንካኔዛ ኦሶስ ጎዳስ ያኔ ሃ ቃሴꬂ ሺሺዛ ያርሾስ ኢሜቲዳ ዎርቃይ ጾሳ ዱንካኔን ኤሬቲዳ ሜዛኔን ዎꬂን 1,000 ኪሎ ጊዲዴስ።

\VS{25}ታይቦን ዲዛ ማባራ ኣሳፔ ቤቲዳ ቢራይ ጾሳ ዱንካኔን ኤሬቲዳ ሜዛኔን ዎꬂን 3,430 ኪሎ ጊዲዴስ።

\VS{26}ኣሳ ታይቢዛ ዎዴ ታይቤቲዳ ኣቱማሳይ ዉሪ ኢሳዴይ ሁኤን ሁኤን ኢሚዳይሲ ጾሳ ዱንካኔን ኤሬቲዳ ሜዛኔን ዎꬂን ኡሱፑን ጊራሜ ማላ ጊዲዴስ። ታይቤቲዳ ኣሳይ ናምኡ ታሙ ላይꬅ ኩሚዳይኔ ናምኡ ታማፌ ቦላራ ዲዛይ ሙሌራ 603,550።

\VS{27}ጾሳ ዱንካኔዛ ማጋላሻታ ኤሲዳ ጼቱ ቶሆቲ 3,400 ኪሎ ጊዲዛ ቢራን ኦሴቲዳ። ሄሲካ ኢሲ ኢሲ ቶሆስ 34 ኪሎ ቲጌቲዛ ቢራ።

\VS{28}ኣቲዳ ሄꬑ ታሙ ኪሎ ቢራ ቱሳታ ቦላ ካቆሶ ሜꬋናስ፥ ቱሳታስ ሁኤ ቦላ ሜሻናሲኔ ኢስታ ሁኤን ቃቺዛ ሚሻታ ሜꬋናስ ጎኤቲዳ።

\VS{29}ሄሳꬆካ ኣሳይ ጎዳስ ያኔ ሃ ቃሴꬂ ሺሻናስ ኤሂዳ ጻርቂማላ ያርሾይ 2,425 ኪሎ ጊዲዴስ።

\VS{30}ሄ ጻርቂማላፔ ጾሳ ዱንካኔዛ ጌሊዛሶን ኤቂዛ ቱሳታስ ቶሆይ፥ ጻርቂማላፔ ኦሴቲዳ ያርሺዛሶ ጌቴቲዛ ያርሺዛሶዚ፥ ኢዛ ጊዶን ዎꬂዳ ጻርቂማላ ዛይዛሬይኔ ኢዛ ጊዶን ጎኤቲዛ ዱማ ዱማ ሚሻይ ዉሪ ሜꬌቲዴስ።

\VS{31}ሄሳꬆካ ቃሴ ዱንካኔዛስ ካሬ ባጋ ዉይጌ ዩሾን ዲዛ ዲርሳ ጊዶ ጌሊዛሶ ፔንጌን ኤቂዳ ቶሆይ፥ ቃሴ ጾሳ ዱንካኔዛኔ ኢዛ ዩሾን ዲዛ ዱንካኔዛስ ካሬ ባጋ ዉይጌ ዲርሳይ ቶሌቲዳ ꬊሽኬቲ ዉሪ ሄ ጻርቂማላፔ ሜꬌቲዳ።




\par }\Chap{39}{\SH ቄሴታ ማይኦ
\par }
{\R (ኬሳ 28፡1-14)

\par }{\PP \VerseOne{1}ቄሴቲ ጾሳ ዱንካኔን ኦꬂዛ ዎዴ ማይኣና ማይኦ፥ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔ ዳዲዳ። ኣሮኔ ቄሴቴꬃ ማይኦካ ጎዳይ ሙሴ ኣዛዚዳ ማላ ኦꬂዳ።


\par }{\PP \VS{2}ቃሴ ኢስቲ ኤፉዴ ዎርቃፌ፥ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔኔ ሊቆ ላይኖፔ ዳዲዳ።

\VS{3}ኢስቲ ዎርቃ ቆጺ ሌኢሲዲ፥ ኢዛፔ ቃራሪ ቃራሪዲ ቃጪና ኬሲዳ። ሂስቲዲ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናኔ ሊቆ ላይኖ ጋꬂዲ ኩሼ ሂላንቻቲ ዳዲዳ።

\VS{4}ናምኡ ባጋይ ጋጊዲ ኢሲኖ ጊዳና ማላ ናምኡ ሃሼ ቦላ ጋꬂዲ ኦይꬂዛ ጫርቃ ጊግሲዳ።

\VS{5}ጎዳይ ሙሴ ኣዛዚዳ ማላ ሂላይ ኣሌቂሲዲ ዳዲዳ ዳንጮይካ ኤፉዴራ ኢሲፌ ጊዲዲ፥ ዎርቃፌ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔኔ ሊቆ ላይኖፔ ዳዴቲዴስ።

\VS{6}ኢስቲ ማርጊዴ ጌቴቲዛ ናምኡ ሹቻታ ጊግሲዲ ዎርቃፌ ሜꬊዳ ሹቹ ኦይኪዛይሳ ቦላ ማራራ ዎꬂዳ። ማታፋ ቦላ ሱንꬅ ዎጪ ጻፊዛ ማላ ሄ ሹቻታ ቦላ ኢስራኤሌ ናይታ ሱንꬅ ዎጪዲ ጻፊዳ።

\VS{7}ጎዳይ ሙሴ ኣዛዚዳ ማላ ታማኔ ናምኡ ኢስራኤሌ ቆሞታ ሃሳኢሲዛዝ ጊዳና ማላ፥ ሃ ታማኔ ናምኡ ሹቻታ ኤፉዴዛራ ኦይꬂዲ ሃሼ ካቆዛ ቦላ ዎꬂዳ።


\par }{\SH ቲራ ቦላ ዲዛ ኪሴ
\par }
{\R (ኬሳ 28፡15-30)

\par }{\PP \VS{8}ኢስቲ ቲራን ዎꬂዛ ኪሴ ኩሼ ሂላን ኦꬂዳ። ሄ ቲራን ዎꬂዛ ኪሴዛ ኤፉዴ ዎርቃፌ ዳዲዳ ማላ፥ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔኔ ሊቆ ላይኖፔ ዳዲዳ።

\VS{9}ኢዛስ ኦይዱ ጼራይ ዴስ፤ ꬎቃቴꬃይኔ ኣሆቴꬃይ ኢሲ ኢሲ ታꬋኮ።

\VS{10}ሄሳፌ ጉዬ ኢዛ ቦላ ኦይዱ ማራን ኣልኦ ሹቻታ ዎꬂዳ፤ ኮይሮ ማራን ዎꬂዳ ሹቻይ ሳርዲዮኔ፥ ቶጳዚዮኔኔ ጾልቂዛ ኢንቁ፤

\VS{11}ናምኣንꬆ ማራን ባሉሬ፥ ሲምፔሬ ኣልማዜ ጌቴቲዛ ኣልኦ ሹቻታ፤

\VS{12}ሄꬓንꬆ ማራን ያኪንቴ፥ ኬልቄዶኔኔ ኣሜቴስጺኖሴ፤

\VS{13}ኦይዳንꬆ ማራን ቢሪሌ፥ ማርጊዴኔ ያስጲዴ። ሄይታ ኡባ ዎርቃፌ ኦሴቲዳ ሹቹ ኦይኪዛይሳ ቦላ ዎꬂዳ።

\VS{14}ኢስራኤሌ ናይታ ሱንꬃ ቆዳ ማላ፥ ሹቻታ ቆዳይካ ታማኔ ናምኣ፤ ኢሳይ ኢሳይ ማታሜ ማላ ዎጬቲዲ ታማኔ ናምኡ ቆሞታ ሱንꬂ ሄ ሹቻታ ቦላ ጻፌቲዴስ።


\par }{\PP \VS{15}ቲራን ዲዛ ኪሴዛስ ዎዶሮ ማላ ዶቄቲዳ ሳንሳላታ ዋላካይ ባይንዳ ዎርቃፌ ሜꬊዳ።

\VS{16}ናምኡ ዎርቃፌ ሜꬊዳ ሹቹ ኦይኪዛይታኔ ናምኡ ዎርቃ ሚጊዶታ ሜꬊዲ ቲራን ዎꬂዛ ኪሴዛስ ቆሞ ጋጻ ጼራታ ጋꬂ ኦይꬂዳ።

\VS{17}ሄ ናምኡ ዎርቃ ሳንሳላታታ ቲራን ዎꬂዛ ኪሴዛስ ጼራን ዲዛ ሚጊዶታራ ጋꬂ ኦይሴꬂዳ።

\VS{18}ሄ ሳንሳላታታስ ሃንኮ ባጋ ጼራ ቃሴ ኤፉዴዛስ ሲንꬃ ባጋራ፥ ሃሼ ካቆ ቦላ ዲዛ ሹች ኦይኪዛይታራ ጋꬂ ቃቺዳ።

\VS{19}ቃሴካ ናምኡ ዎርቃ ሚዲጋታ ሜꬊዲ ኤፉዴፔ ካሊ ዲዛ ቲራ ኪሴዛስ ሶ ባጋራ ዲዛ ናምኡ ጼራታን ኣꬂዳ።\FTNT{*}{{\FR 39:19 }{\FT{ሚዲጋ ጊዛይሳ ኢሲ ኢሲ ባጋ ጋሞꬆ ቃላን ሚጊዶ ዎይኮ ጩጴ ጌቴቴስ።
}}}

\VS{20}ሄሳꬆካ ዎርቃፌ ሃራ ናምኡ ሚጊዶታ ሜꬊዲ፥ ኤፉዴዛስ ሲንꬃ ባጋራ፥ ሃሼ ካቆዛፔ ጋርሳ ባጋራ ኤፉዴ ጼሳን ቃቺዛይሳፌ ቆሞራ፥ ሲኮይ ጋጊዛሶ ኣቻን ኢስታ ኦይꬂዳ።

\VS{21}ጎዳይ ሙሴ ኣዛዚዳ ማላ ቲራ ኪሴን ዲዛ ሚጊዶታ ኤፉዴዛን ዲዛ ሚጊዶታራ ጋꬂዲ፥ ሳሎ ሚሳቲዛ ሱቄꬃን ቃቺዳ ጊሻስ ቲራ ኪሴዚ ጼሳፌ ቦላራ ዲዛ ጊሻስ ቃሾይ ዶልኤና።


\par }{\SH ቄሴቲ ማይዛ ሃራ ማይኦታ
\par }
{\R (ኬሳ 28፡31-43)

\par }{\PP \VS{22}ኤፉዴዛፔ ቦላራ ማይኢዛ ቃሚሳ ኢስቲ ሙሌራ ሳሎ ሚሳቲዛ ጫርቃፌ ጊግሲዳ፤ ሄሲካ ሼማኔ ኦሶኮ።

\VS{23}ሄ ቃሚሳዛስ ቆꬌ ኣꬂዛሶ ሜꬊዳ፤ ቆꬌሶይ ዳኬቶንታ ማላ፥ ሶ ባጋ ቃላምኢዲ ዩሺ ኣꬂ ሲኪዳ።

\VS{24}ኢስታ ቃሚሳዛስ ዱጌ ባጋ ማጫራ ዩሾን ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔኔ ሊቆ ላይኖፔ ኦሮማኔ ጌቴቲዛ ሚꬃ ኣይፌ ቴራ ሚስሌታ ሜꬊዳ።

\VS{25}ቃሴካ ዎርቃፌ ዳላታ ሜꬊዲ ቃሚሳታስ ዱጌ ባጋ ጼራ ዩሺ ኣꬂዲ ኦሮማኔ ሚስሌታ ጊዶን ኣꬂ ኣꬂ ዋላኪዳ።

\VS{26}ጎዳይ ሙሴስ ኣዛዚዳ ማላ ኢስቲ ጾሳ ዱንካኔ ኦሶ ኦꬂሼ ማይኣና ማላ ቃሚሳዛስ ዱጌ ባጋ ማጫራ ዩሺ ኣꬂዲ ዳላኔ ኦሮማኔ ቴራ ሚስሌ ዋላኪ ኣꬂዳ።


\par }{\PP \VS{27}ጎዳይ ሙሴ ኣዛዚዳ ማላ ኢስቲ ኣሮኔሲኔ ኢዛ ናይታስ ሼማኔይ ዳዲዳ ሊቆ ላይኖፔ ቆሌታ ጊግሲዳ።

\VS{28}ቃሴ ሁኤን ጻጺዛ ሻሼታ፥ ቆቤታኔ ጋርሳራ ማይኢዛ ማይኦታ ሊቆ ላይኖፔ ዳዲዲ ጊግሲዳ።

\VS{29}ሄሳꬆካ ቃሴ ኢስቲ ሳሎ ሚሳቲዛ፥ ኦቻ ቴራ ሚሳቲዛኔ ጼቃ ዞኦ ቃጪናፔኔ ሊቆ ላይኖፔ ዳዲዲ ኩሼ ሂላን ኣሌቂሲዲ ዳንጮ ጊግሲዳ።


\par }{\PP \VS{30}ኢስቲ ኣኪሊሌ ሚስሌ ዋላካይ ባይንዳ ዎርቃፌ ሜꬊዲ ማታሜ ቦላ ዎጪዛ ማላ ኢዛ ቦላ፥ «ጎዳስ ጌሽ ጊዲዲ ዱማቲዴስ» ጊዛይሳ ዎጪ ጻፊዳ።

\VS{31}ሄሳፌ ጉዬ ሁኤ ጎሳ ቦላ ካቃና ማላ፥ ጎዳይ ሙሴ ኣዛዚዳ ማላ ሳሎ ሚሳቲዛ ባቄꬅ ኢዛን ኣꬂዲ ቃቺዳ።


\par }{\SH ሙሴይ ኦሶዛ ኡባ ጾሞሲዴስ
\par }
{\R (ኬሳ 35፡10-19)

\par }{\PP \VS{32}ጾሳ ዱንካኔዛ ኦሶይ ዉሪ ሙሌራ ፖሌቲዴስ። ኢስራኤሌ ኣሳይ ኡባ ጎዳይ ሙሴ ኣዛዚዳ ማላ ኦꬂዴስ።

\VS{33}ሄሳፌ ጉዬ ኢስቲ ጾሳ ዱንካኔዛ ሙሌራ ኤኪዲ ሙሴኮ ኤሂዳ፤ ሄሲካ ዱንካኔዛኔ ኢዛ ሚሻዛ ኡባ፥ ቃጴታ፥ ቶሌ ሚꬃታ፥ ፔንጌ ጎርዲዛ ሚꬃታ፥ ቱሳታኔ ኢስቲ ኤቂዛ ቶሆታ፥

\VS{34}ቦላራ ካማናስ ꬋርሾዛ ኢቴ ዞኦ ቃላሜን ዬጊ ኬሲዳይሳ፥ ቃጬቲዳ ጋልባ፥ ጌንꬂዛ ማጋላሻ፥

\VS{35}ጫቆ ቃላ ታቦታ፥ ኢዛ ቶኪዛ ቶሆ ሚꬃታ፥ ኣቶ ጌቴቲዛ ካማ፥

\VS{36}ጻራጴዛኔ ኢዛ ሚሼ ኡባ ጎዳ ሲንꬃን ዎꬂዛ ጌሻ ኡኬꬃ፥

\VS{37}ዋላካይ ባይንዳ ዎርቃፌ ኦሴቲዳ ጾምፔ ዎꬂዛሶዛኔ ኢዛን ማራን ዲዛ ጾምፔታ፥ ኢስታ ሚሻታ ኡባኔ ጾምፔ ዛይቴ፥

\VS{38}ዎርቃፌ ኦሴቲዳ ኤጻኔ ጩዋሲዛሶዛ፥ ቲዬቲዛ ዛይቴ፥ ሳዊዛ ኤጻኔ፥ ጾሳ ዱንካኔ ፔንጌ ማጋላሻ፥

\VS{39}ጻርቂማላፔ ኦꬂዳ ያርሺዛሶዛ፥ ጻርቂማላ ዛይዛሬዛ፥ ኢዛ ቶኪዛ ቶሆ ሚꬅ፥ ኢዛ ሚሻታ ኡባ፥ ሜቻ ኬሬኔ ኬሬዛ ኢዛ ቦላ ዎꬂዛ ሚሻታ፥

\VS{40}ዱንካኔዛስ ካሬ ባጋ ዉይጌ ጎዳ ጌንꬂዛ ማጋላሻታ፥ ኢዛ ቱሳታ፥ ኢስቲ ኤቂዛ ቶሆታ፥ ዱንካኔዛስ ካሬ ባጋ ዉይጌ ጌሊዛ ፔንጌታ ማጋላሻታ፥ ዱንካኔዛስ ካሬ ባጋ ዉይጌ ዎዶሮታኔ ꬊሽኬታ፥ ጾሳ ዱንካኔዛስ ኮሺዛ ሚሻታ ኡባ፤

\VS{41}ቄሴቲ ጌሻ ሶን ኦꬂዲ ማይኣናስ ዳዴቲዳ ማይኦታ፥ ኣሮኔይኔ ኢዛ ናይቲ ቄሴቴꬃን ኦꬂሼ ማይኢዛ ማይኦታ።


\par }{\PP \VS{42}ኢስራኤሌ ኣሳይ ኦሶዛ ኡባ ጎዳይ ሙሴ ኣዛዚዳ ማላ ኦꬂዴስ።

\VS{43}ሙሴይ ኦሶዛ ጾሞሲ ጼሊዲ ኢስታ ጎዳይ ኣዛዚዳ ማላ ኦꬂዳይሳ ቤዪዴስ። ሄሳ ጊሻስ ሙሴይ ኢስታ ኣንጂዴስ።




\par }\Chap{40}{\SH ጾሳ ዱንካኔ ቶሎ
\par }
{\PP \VerseOne{1}ሄሳፌ ጉዬ ጎዳይ ሙሴ፥

\VS{2}«ኮይሮ ኣጊናን ኮይሮ ጋላስ፥ ኔኒ ጾሳ ዱንካኔ ቶላ።

\VS{3}ጫቆ ቃላ ታቦታ ኢዛ ጊዶን ዎꬃዳ ታቦታዛ ማጋላሻን ጌንꬃ።

\VS{4}ጻራጴዛ ጌልꬃዳ ኢዛ ቦላ ዎꬋናስ ኮሺዛ ሚሻታ ኡባ ኢዛ ቦላ ዎꬃ። ሂስታዳ ጾምፔታ ኢዛ ቦላ ዎꬂዛ ሚሻዛ ሶ ጌልꬃዳ ኢዛ ቦላ ጾምፔታ ዎꬃ።

\VS{5}ዎርቃፌ ኦሴቲዳ ኤጻኔ ጩዋሲዛሶዛ ጫቆ ቃላ ታቦታ ሲንꬃን ዎꬃዳ፥ ጾሳ ዱንካኔዛ ጊዶ ጌሊዛ ፔንጌ ማጋላሻዛ ካቃ።


\par }{\PP \VS{6}«ጹጌቲዛ ያርሾ ያርሺዛሶዛ ጾሳ ዱንካኔዚ ጌሊዛ ፔንጌ ሲንꬃን ዎꬃ።

\VS{7}ኢዛን ሜጬቲዛ ኬሬዛ ጾሳ ዱንካኔዛፔኔ ያርሺዛሶዛፔ ጊዶን ዎꬃዳ ሃꬄ ኢዛን ቲጋ።

\VS{8}ጾሳ ዱንካኔዛፔ ካሬራ ዩሻ ኣꬃዳ ዱንካኔዛስ ካሬ ባጋ ዉይጌ ጊጊሳዳ ዱቡሻ ጌሊዛሶን ማጋላሻ ካቃ።


\par }{\PP \VS{9}«ቲዬቲዛ ዛይቴዛ ኤካዳ ጾሳ ዱንካኔዛኔ ኢዛ ጊዶን ዲዛይሳ ኡባ ቲያ፤ ኢዛኔ ኢዛ ጊዶን ጎኤቲዛ ሚሻታ ኡባ ዱማሳ፤ ሂስቲኮ ኢዚ ጌሽ ጊዳና።

\VS{10}ሄሳፌ ጉዬ ጹጌቲዛ ያርሾ ያርሺዛሶኔ ኢዛስ ጎኤቲዛ ሚሻ ኡባ ቲያ፤ ያርሺዛሶዛ ዱማሳ፤ ሂስቲኮ ኢዚ ኡባፌ ኣꬊዳ ጌሽ ጊዳና።

\VS{11}ሜቻ ኬሬዛኔ ኬሬዛ ኢዛ ቦላ ዎꬂዛ ሚሻታ ቲያዳ ኢስታ ዱማሳ።


\par }{\PP \VS{12}«ኔኒ ኣሮኔኔ ኢዛ ናይታ ጾሳ ዱንካኔዚ ጌሊዛ ፔንጌ ኤሃዳ ሃꬃን ሜጫ።

\VS{13}ሄሳፌ ጉዬ ቄሴቴꬃ ማይኦዛ ኣሮኔ ማይዛዳ ኢዚ ታስ ቄሴቴꬃን ኦꬃና ማላ ኢዛ ቲያዳ ዱማሳ።

\VS{14}ኢዛ ኣቱማ ናይታካ ኤሃዳ ቆሌ ማይዛ።

\VS{15}ኢስቲ ታስ ቄሴቴꬃን ኦꬃና ማላ፥ ኢስታ ኣዋ ቲይዳ ማላ፥ ኢስታካ ቲያ። ኢስታ ቲዬቴꬃንካ ኢስታኔ ኢስታ ዬሌታይ ዉሪ ቄሴ ጊዲዲ ኦꬃና ማላ ታ ኦꬃና» ጊዴስ።


\par }{\PP \VS{16}ሙሴይ ኡባካ ጎዳይ ባና ኣዛዚዳ ማላ ኦꬂዴስ።


\par }{\PP \VS{17}ሄሳ ጊሻስ ጊብጼፔ ኢስቲ ኬዚዳ ናምኣንꬆ ላይꬃን፥ ኮይሮ ኣጊናን ኮይሮ ጋላሳን ጾሳ ዱንካኔይ ቶሌቲዴስ።

\VS{18}ሙሴይ ጾሳ ዱንካኔዛ ኤሲዛ ዎዴ ዱንካኔዛ ቶሆ ኢስታ ሶሆን ሶሆን ዎꬂዴስ፤ ቶሌ ሚꬃታኔ ቱሳ ኣꬂዴስ፤ ጎርዲዛ ሚꬃታካ ጌልꬂዴስ።

\VS{19}ሄሳፌ ጉዬ ሙሴይ ጎዳይ ኣዛዚዳ ማላ ዱንካኔዛ ቶሊዲ ኢዛ ቦላራ ካማ ካሚዴስ።


\par }{\PP \VS{20}ሂስቲዲ ታሙ ኣዛዞቲ ጻፌቲዳ ማሴቲዳ ሹቻታ ኤፊዲ ታቦታዛ ጊዶን ዎꬂዴስ፤ ቶኪዛ ቶሆ ሚꬃታ ታቦታን ኣꬂዴስ፤ ማሮቴꬃ ካማካ ታቦታ ቦላ ዎꬂዴስ።

\VS{21}ሄሳፌ ጉዬ ታቦታዛ ጾሳ ዱንካኔዛ ጊዶ ጌልꬂዴስ፤ ጌንꬂዛ ማጋላሻ ካቂዲ፥ ጎዳይ ኣዛዚዳ ማላ ጫቆ ቃላ ታቦታዛ ካሚዴስ።


\par }{\PP \VS{22}ጎዳይ ሙሴ ኣዛዚዳ ማላ፥ ሙሴይ ጻራጴዛዛ ጾሳ ዱንካኔዛን ጌልꬂዲ፥ ማጋላሻፔ ካሬራ ሁኤሶራ ዎꬂዲ፥

\VS{23}ኢዛ ቦላ ጎዳ ሲንꬃን ዎꬂዛ ጌሻ ኡኬꬅ ጊግሲዴስ።


\par }{\PP \VS{24}ጎዳይ ሙሴ ኣዛዚዳ ማላ፥ ጾምፔ ዎꬂዛሶዛ ጾሳ ዱንካኔ ጊዶ ጌልꬂዲ፥ ጻራጴዛስ ሲንꬃ ባጋራ፥ ጾሳ ዱንካኔዛስ ቶሆሶራ ዎꬂዴስ፤

\VS{25}ቃሴ ጾምፔታ ጎዳ ሲንꬃን ኦይꬂዴስ።\XREF{}{{\XO 40:25 }{\XT{ኬሳ 30፡11-16}}}


\par }{\PP \VS{26}ጎዳይ ኣዛዚዳ ማላ፥ ዎርቃፌ ኦሴቲዳ ኤጻኔ ጩዋሲዛሶዛ ጾሳ ዱንካኔዛ ጊዶ ጌልꬂዲ ማጋላሻዛስ ሲንꬃ ባጋራ ዎꬂዲ፥\XREF{}{{\XO 40:26 }{\XT{ማቶ 17፡24}}}

\VS{27}ኢዛ ቦላ ሳዊዛ ኤጻኔ ጩዋሲዴስ።

\VS{28}ሄሳፌ ጉዬ ጾሳ ዱንካኔዛ ፔንጌን ማጋላሻ ካቂዴስ።


\par }{\PP \VS{29}ጹጌቲዛ ያርሾ ያርሺዛሶዛ ጾሳ ዱንካኔ ጌሊዛሶ ፔንጌ ኣቻን ዎꬂዴስ፤ ኢዛ ቦላ ጹጌቲዛ ያርሾኔ ካꬃ ያርሾ ጎዳይ ኣዛዚዳ ማላ ያርሺዴስ።


\par }{\PP \VS{30}ሜቻ ኬሬዛ ጾሳ ዱንካኔዛፔኔ ያርሺዛሶዛፔ ጊዶን ዎꬂዴስ። ሂስቲዲ ሜጬታናስ ሃꬄ ኢዛን ቲጊዴስ።

\VS{31}ሙሴይ፥ ኣሮኔይኔ ኢዛ ናይቲ ባ ኩሼኔ ባ ቶሆ ኢዛን ሜጬቲዳ።

\VS{32}ጎዳይ ሙሴ ኣዛዚዳ ማላ፥ ኢስቲ ጾሳ ዱንካኔን ጌሊዛ ዎዴ ዎይኮ ያርሺዛሶ ሺቂዛ ዎዴ ኣይዴካ ሜጬቴቴስ።


\par }{\PP \VS{33}ጾሳ ዱንካኔን ያርሺዛሶ ዩሺ ኣꬂዲ ዱቡሻ ጊግሲዴስ፤ ሄ ዱቡሻ ፔንጌን ማጋላሻ ካቂዴስ። ሄሳꬆ ሂስቲዲ ሙሴይ ኦሶዛ ፖሊዴስ።


\par }{\SH ጾሳ ዱንካኔዛን ጎዳ ቦንቾ ኩሞ
\par }
{\R (ታይ 9፡15-23)

\par }{\PP \VS{34}ሄሳፌ ጉዬ ሻራይ ጾሳ ዱንካኔዛ ካሚዴስ፤ ጎዳ ቦንቾይካ ኢዛ ኩሚዴስ።
\XREF{}{{\XO 40:34 }{\XT{1ካዎ 8፡10-11፤ ኢሳ 6፡4፤ ሂዚ 43፡4-5፤ ኣጁ 15፡8}}}

\VS{35}ሻራይ ጾሳ ዱንካኔዛ ቦላ ኡቲዳ ጊሻሲኔ ጎዳ ቦንቾይ ኢዛ ጊዶን ኩሚዳ ጊሻስ ሙሴይ ኢዛ ጊዶ ጌላናስ ዳንዳይቤና።


\par }{\PP \VS{36}ኢስራኤሌ ኣሳይ ባ ኦጌ ኡባን፥ ሄ ሻራይ ጾሳ ዱንካኔዛፔ ዴንዲዛ ዎዴ ኣይዴካ ኢዛ ካሊዲ ቤቴስ።

\VS{37}ጊዶ ኣቲን ሄ ሻራይ ዴንዶንታ ኢጺኮ ኢዚ ዴንዳና ጋላሳይ ጋካናስ ኢስቲካ ቃጼቴና።

\VS{38}ኢስታ ኦጌ ኡባን ጎዳ ሻራይ ኢስራኤሌ ኣሳይ ዉሪ ቤኢሺን፥ ጋላስ ጋላስ ጾሳ ዱንካኔ ካሜሲኔ ቃማ ቃማ ቃሴ ታማይ ሄ ሻራ ጊዶን ኤጼስ።


\par }