\NormalFont\ShortTitle{ዛካራሳ ቲንቢቴ}

{\MT ዛካራሳ ቲንቢቴ

\par }{\IMT ጊዶ ቆፋ

\par }{\IP ናቤ ዛካራሳ ማጻፋይ ናምኡ ኬዚ ሻኬቲዴስ። 1። ሼም 1-8 ኪርስቶሲ ዬሌታናፔ ካሴ ኢቻሽ ጼታኔ ናምኡ ታሙ ላይꬃፌ ቢዲ ኢቻሽ ጼታኔ ታማኔ ኦስፑን ላይꬅ ጋካና ዲዛ ላይꬃታ ጋርሳን ዱማ ዱማ ዎዴታን ናቤ ዛካራሲ ዮቲዳ ቡሮፔ ሃናና ቃላታ ኦይኪዳ ኪፊሌታኮ። ሄይቲካ ሄ ቲንቢቴ ቃላቲ ኣጁታ ማላን ሺቂዳይታ ጊዲሺን ዬሩሳላሜ ኦራጾ ጊሻስ ጎዳ ኬꬃይ ሲሚ ኬጼታናይሳ ጊሻስ፥ ጎዳይ ዴሬዛ ቡሮ ጌሻናይሳ ጊሻሲኔ ሲንꬃፌ ያና ማሲሄዛ ጊሻስ ዮቲዳይታ። 2። ሼም 9-14 ጋካናስ ዲዛ ኪፊሌዚ ጉዬፔ ታኪዲ ሃናናይሳ ዮቲዳ ቃላታ። ሄይቲ ሄ ቡሮፔ ሃናና ቃላቲ ዮቲዛይ ቡሮፔ ያና ኪርስቶሳ ጊሻሲኔ ዉርሴꬃ ፒርዳ ጊሻሳ።

\par }{\IOT ሃ ማጻፋይ ኦይኪዳ ኩሜꬃ ቆፋይ

\par }{\IO ኮይሮ ኣጁታይ ፓራታኔ ቶጋ ኣሳታ
{\IOR{1፡1-7}}

\par }{\IO ናምኣንꬆ ኣጁታይ ሜዶሳታ ካጬታ
{\IOR{1፡18-21}}

\par }{\IO ሄꬓንꬆ ኣጁታይ ዋꬋ ዎዶሮ
{\IOR{2፡1-13}}

\par }{\IO ኦይዳንꬆ ኣጁታይ ናቤ ዛካራሲ ቄሴታ ሃላቃ ጊሻስ ቤኢዳ ኣጁታ
{\IOR{3፡1-10}}

\par }{\IO ኢቻሻንꬆ ኣጁታይ ጾምፔኔ ዎጋራ ሚꬃታ
{\IOR{4፡1-14}}

\par }{\IO ኡሱፑንꬃ ኣጁታይ ፒራꬊዛ ጻꬃ ማጻፋ
{\IOR{5፡1-4}}

\par }{\IO ላፑንꬃ ኣጁታይ ዳቾ ጊዶን ዲዛ ማጫሳዮ
{\IOR{5፡5-11}}

\par }{\IO ኦስፑንꬃ ኣጁታይ ፓራ-ጋሬታ
{\IOR{6፡1-8}}

\par }{\IO ኢያሶ ቲይዲ ካዎሳና ማላ ኢሜቲዳ ኣዛዞ
{\IOR{6፡9-15}}

\par }{\IO ጾሲ ቤሶንታ ጾማ ኤኮንታይሳ
{\IOR{7፡1-7}}

\par }{\IO ኣዛዜቶንታ ኢጾይ ጎዴቴꬃስ ጋሶ ጊዴꬅ
{\IOR{7፡8-14}}

\par }{\IO ጾሲ ዬሩሳላሜ ጊሻስ ኢሚዳ ሂዶታ
{\IOR{8፡1-23}}

\par }{\IO ጾሲ ባ ዴሬዛ ኣሺዲ ኢስታ ሞርኬታ ቃጻያናይሳ
{\IOR{9፡1—11፡3}}

\par }{\IO ኢስራኤሌ ኣሳ ካሌꬂዛ ናምኣታ
{\IOR{11፡4-17}}

\par }{\IO ዬሩሳላሜ ጾኖ
{\IOR{12፡1-9}}

\par }{\IO ዴሬዚ ኦላን ጫዴቲዳይሳስ ቃꬌቲዲ ጎዳኮ ሲሞ
{\IOR{12፡10—13፡9}}

\par }{\IO ዉርሴꬃ ኦላኔ ጎዳ ጾኖ
{\IOR{14፡1-21}}



\par }\ChapOne{1}{\SH ኣሳይ ጾሳኮ ሲማና ማላ ጎዳይ ጼይጌስ
\par }
{\PP \VerseOne{1}ዳሪዮሲ ካዎቲዳ ናምኣንꬆ ላይꬃን ኦስፑንꬃ ኣጊናን ጎዳ ቃላይ ኢዶ ና ባራካዬ ና ናቤ ዛካራሳኮ ዪዴስ፤
\XREF{}{{\XO 1:1 }{\XT{ኢዝ 4፡24—5፡1፤ 6፡14}}}


\par }{\PP \VS{2}«ጎዳይ ካሴ ኢንቴ ኣዋታ ቦላ ኬሂ ሃንቄቲዴስ።

\VS{3}ሃኢ ጊዲኮ ኣሳስ፥ ‹ታኮ ሃ ሲሚቴ፤ ታኒካ ኢንቴኮ ሲማና› ጌስ ኡባፌ ዎልቃማ ጎዳይ።

\VS{4}ካሴ ናቤቲ ኢንቴ ኣዋታስ፥ ‹ኢንቴ ኢንቴ ኢታ ኦጌፔኔ ኢንቴ ኦሶፔ ሲሚቴ› ጊዲ ሚንꬂ ዮቲዳ፤ ጊዶ ኣቲን ኢስቲ ቃሴ ሲዪቤቴናኔ ታ ኣዛዞካ ናጊቤቴና፤ ሄሳ ማላ ኢንቴ ኢንቴ ኣዋታ ማላ ሃኖፒቴ።

\VS{5}ካሴ ኢንቴ ኣዋቲ ሃኢ ኣዋን ዲዞ? ናቤቲካ ሜርናስ ዴኣንዴቶ?

\VS{6}ጊዶ ኣቲን ታኒ ታ ናቤታ ባጋራ ዮቲዳ ቃላቲኔ ዎጋቲ ኢንቴ ኣዋታ ቦላ ጋኪቤቴኔ? ‹ኢስቲካ ማሮቴꬃን ጌልꬂሼ ኡባፌ ዎልቃማ ጎዳይ ባ ኮዪዳ ማላ ኑ ኦሶ ማላኔ ኑ ኦጌ ማላ ኑስ ቤሲዛዝ ኑ ቦላ ኦꬂዴስ› » ጊዳ።


\par }{\SH ዛካራሲ ኣጁታን ቤኢዳ ፓራታ
\par }
{\PP \VS{7}ዳሪዮሲ ካዎቲዳ ናምኣንꬆ ላይꬃን ሼባጼ ጌቴቲዛ ታማኔ ኢሲንꬆ ኣጊናን ናምኡ ታማኔ ኦይዳንꬆ ጋላሳን ጎዳ ቃላይ ኢዶ ና ባራካዬ ና ናቤ ዛካራሳኮ ዪዴስ።

\VS{8}ኦማርሳ ዎዴ ኣጁታን ዞኦ ፓራ ቶጊዳ ኢሳዴ ቤኣዲስ፤ ሄ ኢዚካ ሾባ ጊዶን ባርሲኔቴ ሚꬃታ ጋርሳን ኤቂዴስ፤ ቃሴ ኢዛ ጉዬራ ዳማ፥ ዞኦኔ ቦꬃ ፓራቲ ዴቴስ።
\XREF{}{{\XO 1:8 }{\XT{ኣጁ 6፡2-8}}}


\par }{\PP \VS{9}ታኒካ፥ «ታ ጎዶ ሃይታንቲ ኣዜ?» ጋዳ ኦይቻዲስ፤ ታናራ ሃሳይዛ ኪታንቻዚ ቃሴ፥ «ሃይታንቲ ኢስቲ ኣዛኮ ታኒ ኔና ቤሳና» ጊዴስ።

\VS{10}ሄ ባርሲኔቴ ሚꬃ ጋርሳን ኤቂዳይሲ፥ «ሃይቲ ቢታ ኡባ ቦላ ሲሜሬቲ ጾሞሳና ማላ ጎዳይ ኪቲዳይታ» ጊዴስ።

\VS{11}ኢስቲካ ባርሲኔቴ ሚꬃ ጋርሳን ኤቂዳ ጎዳ ኪታንቻስ፥ «ኑ ቢታ ኡባ ቦላ ሲሜሬቲ ጾሞሲዶስ፤ ቢታ ኡባይ ዎፑ ጊዲ ዴስ» ጊዳ።


\par }{\PP \VS{12}ሄሳፌ ጉዬ ጎዳ ኪታንቻይ፥ «ኡባፌ ዎልቃማ ጎዳዉ! ላፑን ታሙ ላይꬃታን ኔ ኢስታ ቦላ ሃንቄቲዳ ዬሩሳላሜኔ ዩሁዳ ካታማታ ኔ ኣዪዴ ጋካናስ ማርኪ?» ጊዴስ።

\VS{13}ጎዳይካ ታናራ ሃሳይዛ ኪታንቻስ ኡፋይሲዛ ቃላኒኔ ሚንꬄꬂዛ ቃላን ማልꬄ ዛሪዴስ።

\VS{14}ቃሴካ ታናራ ሃሳይዛ ኪታንቻዚ፥ «ሃይሳ ቃላ ዮታ፤ ኡባፌ ዎልቃማ ጎዳይ፥ ‹ታኒ ጺዮኔሲኔ ዬሩሳላሜስ ኬሃ ቃꬌታይስ።

\VS{15}ጊዶ ኣቲን ሳሮቴꬅ ዴሚዲ ዎፓን ዲዛ ካዎቴꬃታ ኬሃ ሃንቄታዲስ፤ ሄሳስ ጋሶይካ ታኒ ታ ዴሬዛ ቦላ ጉꬃራ ሃንቄቲን ካዎቴꬃቲ ታ ቆፋፔ ቦላራ ታ ዴራ ቆሂዳ› ጊዴስ።


\par }{\PP \VS{16}«ሄሳ ጊሻስ ኡባፌ ዎልቃማ ጎዳይ፥ ‹ታኒ ታ ማሮቴꬅ ዬሩሳላሜስ ኢማና፤ ሄንካ ታ ኬꬃይ ሲሚ ኦራጺዲ ኬጼታና፤ ዬሩሳላሜ ካታማያካ ዎዶሮን ዋꬌታና› ጌስ።


\par }{\PP \VS{17}«ካሌꬂዲካ ኪታንቻዚ፥ ‹ኡባፌ ዎልቃማ ጎዳይ ታ ካታማቲ ኬሂ ዱሬታና፤ ጎዳይ ዬሩሳላሜ ካሴ ማላ ማዳናኔ ባ ካታማ ሂስቲ ዶራና› » ጊ ኣዋጂቴ።


\par }{\SH ዛካራሲ ኣጁታን ቤኢዳ ኦይዱ ካጬታ
\par }
{\PP \VS{18}ሄሳፌ ጉዬ ኣጁታን ኦይዱ ካጬታ ቤኣዲስ።

\VS{19}ታናራ ሃሳይዛ ኪታንቻዛ፥ «ሃይቲ ኣዜ?» ጋ ኦይቻዲስ፤ ኢዚካ፥ «ሃይቲ ዩሁዳ ኣሳ፥ ኢስራኤሌ ኣሳኔ ዬሩሳላሜ ኣሳ ላሊዳ ካጬታ» ጊዴስ።


\par }{\PP \VS{20}ሄሳፌ ካሌꬂዲ ጎዳይ ናሪቃ ኦይኪዳ ኦይዱ ዎጋጬታ ታና ቤሲዴስ።

\VS{21}ታኒካ፥ «ሃይታንቲ ኣይ ኦꬃና ዪዶ?» ጋ ኦይቻዲስ። ኢዚካ፥ «ሃይቲ ኦኒካ ꬎቁ ጊ ጼሎንታ ማላ ዩሁዳ ቢታ ላሊዳ ካጬታ፤ ሃ ዎጋጬቲ ዪዳይ ኢስታ ዳጋንꬃናሲኔ ዴራ ላላናስ ዩሁዳ ቦላ ባንታ ካጬ ዴንꬂዳ ካዎቴꬃታ ካጬ ሜንꬂ ኦላናሳ» ጊዴስ።




\par }\Chap{2}{\SH ዛካራሲ ኣጁታን ቤኢዳ ዋꬋ ዎዶሮ
\par }
{\PP \VerseOne{1}ቃሴካ ታ ኣጁታን ዋꬋ ዎዶሮ ባ ኩሼን ኦይኪዳይሳ ቤኣዲስ።

\VS{2}ታኒካ ኢዛ፥ «ኔ ኣዋ ባይ?» ጋ ኦይቻዲስ። ኢዚ ቃሴ፥ «ዬሩሳላሜ ኣዱሳቴꬃይኔ ኣኮቴꬃይ ኣፑን ዋꬋኮ ዋꬋ ቤያና ባይስ» ጊዴስ።


\par }{\PP \VS{3}ሄ ታናራ ሃሳይዛ ኪታንቻይ ቢዴስ። ሃራ ኪታንቻይካ ኢዛራ ጋጋናስ ዪዴስ።

\VS{4}ሂስቲዲ ኢዛስ፥ «ዎጻ ባዳ ሄሳ ናቴꬃ ኣዴዛስ፥ ‹ዬሩሳላሜይ ኢዚን ዲዛ ኣሳ ዳሮቴꬃፌኔ ሜሄ ዳሮቴꬃፌ ዴንዶይሳን ካታማ ዩሾን ጊምቤ ዲርሳ ኮሼና።

\VS{5}ታኒ ታርካ ኢዚስ ታማ ዲርሳ ጊዳና፤ ኢዚ ጊዶን ታኒ ኢዚስ ቦንቾ ጊዳና› ጌስ ጋዳ ዮታ» ጊዴስ።


\par }{\SH ቤቲዳ ኣሳ ሲሞ
\par }
{\PP \VS{6}ጎዳይ ባ ዴራ፥ «ታ ካሴ ኢንቴና ኦይዱ ባጋ ላላዲስ፤ ሃኢ ጊዲኮ ፑዴሃ ባጋፌ ባቃቲ ኬዚቴ፤ ሃ ዪቴ።

\VS{7}ሃኔ ጺዮኔ ሃ ያ፤ ባቢሎኔ ማጫ ናይታራ ዴኢዛሬ ኢስታ ጊዶፌ ባቃታ።

\VS{8}ኡባፌ ዎልቃማ ጎዳይ፡ ባ ቦንቾ ቆንጪሳና ማላ ባ ኣሳ ቦንቂዳይታ ካዎቴꬃኮ ታና ኪቲዴስ፤ ኢንቴና ቦቺዛይ ታስ ኣይፌ ጪሮ ቦቺዛ ማላ።

\VS{9}ሄኮ ታኒ ታ ኩሼ ኢስታ ቦላ ዴንꬃና፤ ኢስታ ኣይሌቲ ኢስታ ቦንቃና፤ ሄሳፌ ጉዬ ኡባፌ ዎልቃማ ጎዳይ ታና ኪቲዳይሳ ኢንቴ ኤራና።


\par }{\PP \VS{10}«ሃኔ ጺዮኔ ናዬ ኣኔ ኢሊላ፤ ኡፋዬታ፤ ታኒ ያዳ ኔ ጊዶን ዳና» ጌስ ጎዳይ።

\VS{11}ሄ ጋላስ ዳሮ ካዎቴꬃቲ ጎዳኮ ሺቂዲ ኢዛ ዴሬ ጊዳና፤ ኢዚካ ኔ ጊዶን ዴኣና፤ ኡባፌ ዎልቃማ ጎዳይ ታና ኔኮ ኪቲዳይሳ ኔካ ኤራና።

\VS{12}ጎዳይ ጌሻ ቢታይን ዩሁዳ ባስ ቡዞ ሂስቲ ላታና፤ ዬሩሳላሜካ ዛሪ ዶራና።

\VS{13}ጎዳይ ጌሽ ጊዲዳ ባሶዛፔ ዴንዲዳ ጊሻስ ኣሾ ማይኢዳ ኡባይ ኢዛ ሲንꬃን ጮኡ ጎ።




\par }\Chap{3}{\SH ቄሴታ ሃላቃስ ጊዲዛ ጌሻ ማይኦ
\par }
{\PP \VerseOne{1}ሄሳፌ ጉዬ ቄሴታ ሃላቃ ኢያሶይ ጎዳ ኪታንቻ ሲንꬃን ኤቂዳይሳኔ ጻላኤይካ ኢዛ ሞታናስ ኢዛፔ ኡሻቻ ባጋራ ኤቂዳይሳ ታና ኣጁታን ቤሲዴስ።
\XREF{}{{\XO 3:1 }{\XT{ኢዝ 5፡2፤ ኣጁ 12፡10}}}

\VS{2}ጎዳይ ቃሴ ጻላኤ፥ «ሃይሶ ጻላኤ ጎዳይ ኔና ሴሮ፤ ዬሩሳላሜ ዶሪዳ ጎዳይ ኔና ሃንቆ፤ ሃይሲ ኣዴዚ ታማፔ ኣቲዳ ዱርጫ ጊዴኔ?» ጊዴስ።
\XREF{}{{\XO 3:2 }{\XT{ዩሁ 9}}}


\par }{\PP \VS{3}ኢያሶይካ ቂታ ማይኦ ማይኢዲ ኪታንቻዛ ሲንꬃን ኤቂዴስ።

\VS{4}ኪታንቻዚ ባ ሲንꬃን ኤቂዳይታ፥ «ሄሳ ቂታ ማይኦዛ ኢዛ ቦላፌ ቃሪ ዲጊቴ» ጊዴስ፤ ኢያሶስካ፥ «ሄኮ ታ ኔ ናጋራ ኔፔ ዲጋዲስ፤ ታ ኔና ሎኦ ማይኦ ማይዛና» ጊዴስ።


\par }{\PP \VS{5}ቃሴ ታኒካ፥ «ጌሻ ጎሴ ኢዛ ሁኤን ጎዚሲቴ» ጋ ኣዛዛዲስ፤ ጎዳ ኪታንቻይ ኢዛ ኣቻን ኤቂ ዲሺን ጌሻ ጎሴ ኢዛ ሁኤን ጎዚሲዳኔ ማይኦካ ማይዚዳ።


\par }{\PP \VS{6}ጎዳ ኪታንቻይካ ኢያሶይ ናጌታና ማላ ኢዛስ ዞሬ ኢሚዴስ።

\VS{7}ኡባፌ ዎልቃማ ጎዳይ፥ «ኔ ታ ኦጌን ቢኮ፥ ኔ ታ ኣዛዞ ናጊኮ ታ ኬꬃ ኔ ኣይሳና፤ ጊቤዛሲካ ኔ ኣዋታና። ቃሴካ ሃይሳን ኤቂዳይታራ ኢሲፌ ኔ ጌላና ማላኔ ኬዛና ማላ ታ ኔስ ማታ ኢማና።


\par }{\PP \VS{8}«ሃይሶ ቄሴታ ሃላቃ ኢያሶ ሲያ! ኔ ማታን ኔና ኦꬂ ማዲዛይቲ ቡሮ ሲንꬃፌ ሃናና ሎኦ ማላታ ጊዲዳ ጊሻስ ኢስቲካ ሲዬቶ፤ ሄኮ ታኒ ቡሮ ፑርጪዛ ታ ኣይሌዛ ኤሃና።
\XREF{}{{\XO 3:8 }{\XT{ኤር 23፡5፤ 33፡15፤ ዛካ 6፡12}}}

\VS{9}ቤያ! ታኒ ኢያሶ ሲንꬃን ላፑን ኣይፌይ ዲዛ ሹች ዎꬃና፤ ታ ሄ ሹቻ ቦላን ጻፌቲዛዝ ዎጫ ዎጫ ጻፋና፤ ሄ ቢታይ ናጋራካ ታ ኢሲ ጋላስ ዲጋና» ጌስ።


\par }{\PP \VS{10}ኡባፌ ዎልቃማ ጎዳይ፥ «ሄ ዎዴ ኢሶይ ኢሶይ ባ ዎይኔ ሚꬃ ጋርሳኒኔ ባ ባላሴ ሚꬃ ጋርሳን ባ ላጌ ዲጊሳስ ጼይጋና» ጌስ።
\XREF{}{{\XO 3:10 }{\XT{ሚኪ 4፡4}}}




\par }\Chap{4}{\SH ዛካራሲ ኣጁታን ቤኢዳ ጾምፔ ዎꬂዛሶኔ ዎጋራ ሚꬅ
\par }
{\PP \VerseOne{1}ታና ሃሳይሲዳ ኪታንቻዚ ሲሚ ዪዲ ኢሲ ኢሲ ኣሲ ꬊስኮፌ ቤጊዛ ማላ ታና ቤጎꬂዴስ።

\VS{2}ኢዚካ፥ «ሃይሶ ሄሲ ኔ ቤኢዛይሲ ኣዜ?» ጊዴስ። ታኒካ «ሄኮ ኢዛ ቦላ ዛይቴ ኦቶይ ዲዛ ኩሜꬃራ ዎርቃ ጊዲዳ ጾምፔ ዎꬂዛ ባላ ቤኣዲስ፤ ሄ ባላታ ቦላ ላፑን ቦምባይ ዲዛ ላፑን ጾምፔታ ቤኣዲስ።

\VS{3}ቃሴካ ናምኡ ዎጋራ ሚꬃታ ቤኣዲስ፤ ኢስታፌ ኢሶይ ዛይቴራ ዲዛ ኦቶዛፔ ኡሻቻ ባጋራ ዲዛይሳ ቃሴ ኢሶይ ሃዲርሳ ባጋራ ዲዛይሳ ቤኣዲስ» ጋዲስ።
\XREF{}{{\XO 4:3 }{\XT{ኣጁ 11፡4}}}


\par }{\PP \VS{4}ታናራ ሃሳይዛ ኪታንቻዛ፥ «ታ ጎዶ! ሃይታንቲ ኣዜ?» ጋ ኦይቻዲስ።


\par }{\PP \VS{5}ኢዚካ ታስ፥ «ሃይቲ ኣዛኮ ኔ ኤርኪ?» ጊ ዛሪዴስ። ታኒካ ኢዛስ፥ «ታ ጎዳዉ! ታ ኤሪኬ» ጋዲስ።


\par }{\PP \VS{6}ቃሴካ፥ «ጎዳይ ዜሩባቤሌስ ዮቲዳ ቃላይ ሃይሳ፥ ‹ታ ኣያናንፔ ኣቲን ዎልቃኒኔ ሚኖቴꬃን ጊዴና› ጌስ ኡባፌ ዎልቃማ ጎዳይ።
\XREF{}{{\XO 4:6 }{\XT{ኢዝ 5፡2}}}


\par }{\PP \VS{7}«ሃይሶ ጊታ ዙማዞ ኔ ኣዜ? ኔ ዜሩባቤሌ ሲንꬃን ቲꬊ ጊዳ ዴምባ ጊዳና፤ ቃሴ ዜሩባቤሌይ ጾሳ ኬꬃ ኬጺ ጊጊዲ ቁስቴ ሹቻ ፑዴ ኬሲዛ ዎዴ ኣሳይ፥ ‹ሃሹ ሃሹ ሎኦን ፖሌቲዴስ› ጊ ሳባና» ጌስ።

\VS{8}ቃሴ ጎዳ ቃላይ ታኮ ዪዴስ፤

\VS{9}«ዜሩባቤሌ ኩሼይ ሃይሳ ጎዳ ኬꬃስ ዮቻ ሹች ዎꬂዴስ፤ ኢዛ ኩሼይ ኬጺ ፖላና፤ ሄሳፌ ጉዬ ኡባፌ ዎልቃማ ጎዳይ ታና ኢንቴኮ ኪቲዳይሳ ኢንቴ ኤራና።


\par }{\PP \VS{10}«ጉꬃ ሚሻቲ ሃኒዛ ጋላሲ ካꬊዳይ ኦኔ? ኣሳይ ዜሩባቤሌ ኩሼን ቱምቤ ቤኢዲ ኡፋዬታና፤ ሄይቲ ላፑን ጾምፔታ ኢስታ ቦላ ዎꬂዛ ላፑን ባላቲ ኣላሜ ቦላ ዩዪ ጼሊዛ ጎዳ ኣይፌታ።»\XREF{}{{\XO 4:10 }{\XT{ኣጁ 5፡6}}}

\VS{11}ሄሳፌ ጉዬ ታኒ ኪታንቻዛ፥ «ጾምፔዛፔ ኢስታ ቦላ ዎꬂዛ ባላታፔ ኡሻቻ ባጋራኔ ሃዲርሳ ባጋራ ዲዛይቲ ሃይቲ ዎጋራ ሚꬃቲ ኢስቲ ኣዜ?» ጋ ኦይቻዲስ።
\XREF{}{{\XO 4:11 }{\XT{ኣጁ 11፡4}}}

\VS{12}ቃሴካ፥ «ናምኡ ዎርቃ ቦምባታ ኣቻን ዎጋራ ዛይቴይ ኢስታፌ ጉኪዛ ናምኡ ቦምባታ ማታን ዲዛ ናምኡ ዎጋራ ሃጋቲ ኣዜ?» ጋ ኦይቻዲስ።


\par }{\PP \VS{13}ኢዚካ ታና፥ «ሄይቲ ኣዛኮ ኔ ኤርኪ?» ጊዴስ፤ ታኒካ ኢዛስ፥ «ታ ጎዶ! ታ ኤሪኬ» ጋዲስ።


\par }{\PP \VS{14}ኢዚ ቃሴካ፥ «ሃይቲ ናምኣቲ ሜꬌቴꬃ ኡባ ጎዳ ሲንꬃን ኦꬃና ቲዬቲዳ ኣሳታ» ጊዴስ።




\par }\Chap{5}{\SH ፒራꬊዛ ጻꬃ ማጻፋ
\par }
{\PP \VerseOne{1}ታ ዛራዳ ጼሊሺን ሄን ታ ሲንꬃን ኢሲ ፒራꬊዛ ጻꬃ ማጻፋ ቤኣዲስ።

\VS{2}ኢዚካ ታና፥ «ኣይ ጼላይ?» ጊ ኦይቺዴስ። ታኒካ ኢዛስ፥ «ኣዱሳቴꬃይ ናምኡ ታሙ ዋꬋ፥ ጎምፓይ ታሙ ዋꬋ ጊዲዳ ኢሲ ፒራꬊዛ ጻꬃ ማጻፋ ቤኣዲስ» ጋዲስ።


\par }{\PP \VS{3}ኢዚካ ታስ፥ «ሃ ጻꬃ ማጻፋ ጊዶን ቢታ ኡባ ቦላ ያና ቃንጌꬂ ጻፌቲ ኡቲዴስ፤ ሄ ማጻፋን ኢሲ ባጋራ፥ ‹ካይሶ ኡባይ ቢታ ቦላፌ ꬋያና› ጌቴቲ ጻፌቲዴስ፤ ቃሴካ ሃንኮ ባጋራ፥ ‹ዎርዶ ጫቂዛ ኡባይ ꬋያና› ጌቴቲ ጻፌቲዴስ።

\VS{4}ኡባፌ ዎልቃማ ጎዳይ፥ ‹ታኒ ቃንጌꬅ ኤሃና፤ ኢዚካ ካይሶታ ኬꬂኔ ታ ሱንꬃን ዎርዶ ጫቂዛይታ ኬꬅ ጌላና፤ ኢስታስ ሄን ዲዛ ኬꬃ፥ ሚꬃኔ ሹቻ ኡባ ꬋይሳና› ጌስ» ጊዴስ።


\par }{\SH ዳቾ ጊዶን ዛካራሲ ኣጁታን ቤኢዳ ማጫሳዮ
\par }
{\PP \VS{5}ሄሳፌ ካሊዲ ታናራ ሃሳዬቲዛ ኪታንቻይ ታኮ ዪዲ፥ «ሃይሲ ዪዛይ ኣዛኮ ꬎቁ ሂስታ ጼላ» ጊዴስ።


\par }{\PP \VS{6}ታኒካ ኢዛ፥ «ሃይሲ ኣዜ?» ጋ ኦይቻዲስ። ኢዚካ «ሃይሲ ማካ ዳቾ» ጊዴስ፤ ቃሴካ ጉጂዲ፥ «ሃይሲ ቢታ ቦላ ዲዛ ኣሳይ ኦꬂዳ ቆሆዛ ቤሲዛ ማላታ» ጊዴስ።


\par }{\PP \VS{7}ሄሳፌ ጉዬ ኢርሳሴ ጌቴቲዛ ቢራታፔ ኦሴቲዳ ካማይ ቃሬቲዛ ዎዴ ዳቾዛ ጊዶን ኡቲዳ ኢሲ ማጫሳዮ ቤኣዲስ።

\VS{8}ኪታንቻዚካ ታስ፥ «ሃና ቱና» ጊ ዮቲዲ ኢዞ ጉዬ ዛሪ ዳቾዛ ጊዶ ናቂ ጌልꬂዴስ፤ ሄ ዳቾ ካማዛካ ዛሪ ካሚዴስ።


\par }{\PP \VS{9}ሄሳፌ ጉዬ ታኒ ፑዴ ꬎቁ ጋ ጼሊሺን ኢስታስ ቄፌታን ጫርኮይ ዲዛ ናምኡ ማጫሳታ ቤኣዲስ፤ ኢስታስ ቄፌይካ ካፎ ዎሌ ቄፌ ማላ፤ ኢስቲ ሄ ዳቾዛ ዴንꬂ ኤኪዲ ፑዴ ሳሎ ፒራꬊዳ።


\par }{\PP \VS{10}ታኒካ ታናራ ሃሳይዛ ኪታንቻዛ፥ «ሃይቲ ዳቻ ኣዋ ኤፊዞ?» ጋ ኦይቻዲስ።

\VS{11}ኢዚካ፥ «ኢዛስ ኬꬅ ኬጻናስ ሳናኦሬ ዴሬ ኤፌቴስ፤ ኬጼቲ ጊጊዛ ዎዴ ዳቾዛ ሄን ዎꬃና» ጊዴስ።




\par }\Chap{6}{\SH ዛካራሲ ኣጁታን ቤኢዳ ፓራ-ጋሬታ
\par }
{\PP \VerseOne{1}ቃሴካ ሃራ ኣጁታን ኦይዱ ፓራ-ጋሬቲ ናምኡ ጻርቂማላ ዙማታ ጊዶራ ዪዛይታ ቤኣዲስ።

\VS{2}ኮይሮ ጋሬዛ ጎቺዛ ፓራዚ ዞኦ፥ ናምኣንꬆዚ ካሬꬃ፥\XREF{}{{\XO 6:2 }{\XT{ኣጁ 6፡4-5}}}

\VS{3}ሄꬓንꬆዚ ቦꬃ፥ ኦይዳንꬆዚ ቃሴ ማሳራ ጊዲሺን ፓራቲ ኡባይካ ዎልቃማ።
\XREF{}{{\XO 6:3 }{\XT{ኣጁ 6፡2}}}

\VS{4}ታኒካ ታናራ ሃሳይዛ ኪታንቻዛ፥ «ታ ጎዳዉ! ሃይታንቲ ኣዜ?» ጋ ኦይቻዲስ።


\par }{\PP \VS{5}ኪታንቻዚካ፥ «ሃይቲ ሳኣ ኡባ ጎዳ ሲንꬃን ኦꬂዛሶፔ ኬዚዳ ሳሎ ኣያና ኦይዳታ።
\XREF{}{{\XO 6:5 }{\XT{ኣጁ 7፡1}}}

\VS{6}ካሬꬃ ፓራቲ ጎቺዛ ጋሬይ ፑዴሃ ባጋ፥ ቦꬃ ፓራቲ ጎቺዛ ጋሬይ ኣርሼ ጌሎሶ ባጋ፥ ማሳራ ፓራቲ ጎቺዛ ፓራይ ዱጌሃ ባጋራ ዲዛ ዴሬ ቤቴስ» ጊዴስ።


\par }{\PP \VS{7}ሚኖ ፓራቲ ቡሮ ኬዚሼ ቢታ ኡባ ቦላ ሲሜሬታናስ ሌሶቴቴስ፤ ኢዚካ ኢስታ፥ «ኢንቴ ሳኣ ኡባ ጋርስ ቢዲ ጾሞሲቴ» ጊዴስ፤ ኢስቲካ ቢዲ ጾሞሲዳ።

\VS{8}ቃሴካ ኪታንቻዚ ታስ፥ «ፑዴሃ ባጋ ዴሬታ ቢዳ ፓራቲ ታ ኣያና ሼምፒሲዳ» ጊዲ ባ ቃላ ꬎቁ ሂስቲ ዮቲዴስ።


\par }{\SH ኢያሶ ሁኤ ቦላ ዎꬊዳ ካላቻ
\par }
{\PP \VS{9}ጎዳ ቃላይ ታኮ ዪዴስ።

\VS{10}ባቢሎኔ ዴሬፔ ዲኦፔ ሲሚዳ ሄልዳዬፔኔ ያዳያፔ ዎርቃኔ ቢራ ኤካዳ ሄ ጋላሲካ ሶፎናሳ ና ኢዮሲያሳ ሶ ባ።

\VS{11}ኢስቲ ኢሚዳ ቢራፔኔ ዎርቃፌ ካላቻ ሜꬋዳ ኢዮሳዶቄ ና ቄሴታ ሃላቃ ኢያሶ ሁኤን ጎጻ።

\VS{12}ኔኒ ኢዛስ፥ «ኡባፌ ዎልቃማ ጎዳይ፥ ‹ኢዛ ሱንꬃይ ሃጋ› ጌቴቲዳይሲ ሃይሳ፤ ኢዚካ ባ ዲዛሶን ዳያና፤ ኢዚ ጎዳ ኬꬅ ዛሪዲ ኬጻና።
\XREF{}{{\XO 6:12 }{\XT{ኤር 23፡5፤ 33፡15፤ ዛካ 3፡8}}}

\VS{13}ኢዚ ጎዳ ኬꬃ ኬጻና፤ ኢዚ ካዎ ማላ ቦንቾ ማይኣና፤ ባ ካዎቴꬃ ኣራታን ኡቲዲ ሃራና፤ ቃሴካ ኢዚ ባ ኣራታን ኡቲዲ ቄሴቴꬃን ኦꬃና፤ ሄ ናምኣቲካ ሳሮቴꬃኒኔ ሲጋን ኦꬃና» ጌስ ጋ ዮታ።

\VS{14}ሄ ካላቻዚካ ሄሌሜስ፥ ጾቢያስ፥ ያዳያሲኔ ሶፎናሳ ና ሄኔስ ጎዳ ኬꬃ ጊዶን ኢስቲ ሃሳኢሲዛዝ ጊዳና።

\VS{15}ሄይቲ ሃሆን ዲዛይቲ ዪዲ ጎዳ ኬꬃይ ኬጼቲሺን ኢስታ ኦሶን ማዳና፤ ኢንቴካ ታና ኡባፌ ዎልቃማ ጎዳይ ኪቲዳይሳ ኤራና። ጎዳ ኢንቴ ጾሳስ ኢንቴ ዎዚናፔ ኣዛዜቲኮ ሄሲ ዉሪ ኢንቴስ ሃናና።




\par }\Chap{7}{\SH ጎዳይ ኤኮንታ ጾማ
\par }
{\PP \VerseOne{1}ዳሪዮሲ ካዎቲዳ ኦይዳንꬆ ላይꬃን ካሴሎ ጌቴቲዛ ኡዱፉንꬃ ኣጊናን ኦይዳንꬆ ጋላስ ጎዳ ቃላይ ዛካራሳኮ ዪዴስ።

\VS{2}ቤቴሌ ኣሳይ ጎዳይ ዎሳናስ ሳርሳሬኔ ኤርጌሜ-ሜሌኬ ኢስታራ ዲዛይታራ ኢሲፌ ኪቲዳ።

\VS{3}ኢስቲካ ኡባፌ ዎልቃማ ጎዳ ኬꬃ ቄሴታኔ ናቤታ፥ «ኑ ካሴ ዳሮ ዎዴ ኦꬂዳይሳ ማላ ኢቻሻንꬃ ኣጊናን ጬጫናሲኔ ጾማናስ ኑስ ቤሲዜ?» ጊዲ ኦይቺዳ።


\par }{\PP \VS{4}ቃሴካ ጎዳ ቃላይ ታኮ ዪዴስ፤

\VS{5}«ሃ ዴሬ ኣሳኔ ቄሴታ፥ ‹ካሴ ኣꬊዳ ላፑን ታሙ ላይꬃታን ኢቻሻንꬃ ኣጊናኒኔ ላፑንꬃ ኣጊናን ኢንቴ ጾሚዳ ጾማይኔ ኢንቴ ጬጪዳ ጬጬይ ታ ቦንቾሴ?

\VS{6}ካሴ ኢንቴ ሚዳይሲኔ ኡዪዳይሲ ኢንቴስ ጻላ ጊዴኔ?

\VS{7}ዬሩሳላሜይኔ ኢዚ ኣቻን ዩዪ ኣꬊ ዲዛ ካታማቲ ሳሮቴꬃኒኔ ዱሬቴꬃን ዲዛ ዎዴ ዱጌሃ ባጋ ዙማታ ጋርሳኒኔ ኣርሼይ ጌሊዛ ባጋን ዲዛ ዙማታ ጋርሳን ካሴ ኣሲ ሄን ዲዛ ዎዴ ጎዳይ ባ ናቤታ ባጋራ ዮቲዳ ቃላይ ሃይሳ ጊዴኔ?› ጋ ኦይቻ።»


\par }{\PP \VS{8}ጎዳ ቃላይ ቃሴካ ዛካራሳኮ ዪዴስ፤

\VS{9}«ኡባፌ ዎልቃማ ጎዳይ፥ ‹ቱሙ ፒርዳ ፒርዲቴ፤ ኢንቴ ጋርሳን ኢሶይ ኢሳራ ማሬቲቴኔ ኢሶይ ኢሳስ ቃꬌቲቴ።

\VS{10}ኣምኤታ፥ ዪኦታ፥ ቤቴ ኣሳታኔ ማንቆታ ሜቶꬆፍቴ፤ ኢሶይ ኢሳስ ኢንቴ ዎዚናን ኢታ ቆፖፍቴ› ጌስ።


\par }{\PP \VS{11}«ኢስቲ ቃሴ ሲያና ኮዪቤቴና፤ ዞኮ ዛሪዲ ባ ሃይꬅ ቱጪዳ።

\VS{12}ባ ዎዚና ዛላ ሹቻ ማላ ሚንꬂዳ፤ ኡባፌ ዎልቃማ ጎዳይ ካሴ ናቤታ ባጋራ ባ ኣያናን ኪቲዳ ቃላ ዎይኮ ዎጋ ሲዮንታ ኢጺዳ፤ ሄሳ ጊሻስ ኡባፌ ዎልቃማ ጎዳይ ኢስታ ቦላ ኬሂ ሃንቄቲዴስ።

\VS{13}‹ታ ኢስታ ጼይጊሺን ኢስታ ሲዪቤቴና፤ ሄሳ ጊሻስ ኢስቲ ታና ጼይጊሺን ታኒካ ሲዪኬ› ጌስ ኡባፌ ዎልቃማ ጎዳይ።

\VS{14}ኢስቲ ኤሮንታ ኣላጋ ዴሬ ጊዶ ጎቴ ጫርኮን ኢስታ ላላዲስ፤ ኢስታፌ ጉዬራ ሃራይ ኦኒካ ሄ ቦንታ ማላኔ ሃ ዮንታ ማላ ቢታያ ኣሲ ባይንዳ ቡላ ቢታ ጊዳዱስ፤ ኢስቲ ሎኦ ቢታዮ ቡላ ኦꬂዳይ ሄሳ ማላና።»




\par }\Chap{8}{\SH ዬሩሳላሜ ኦራꬃናስ ጎዳይ ኢሚዳ ሂዶታ
\par }
{\PP \VerseOne{1}ቃሴካ ኡባፌ ዎልቃማ ጎዳይ ታኮ ዪዴስ፤

\VS{2}ኡባፌ ዎልቃማ ጎዳይ፥ «ታ ጺዮኒስ ዳሮ ሚሼታይስ፤ ኢዚ ሚሻይ ታና ጹጌስ» ጌስ።


\par }{\PP \VS{3}ጎዳይ፥ «ታ ጌዴ ጺዮኒኮ ሲማና፤ ዬሩሳላሜንካ ዴኣና። ዬሩሳላሜይካ ቱሙ ካታማ ጌቴታዉስ፤ ኢዛካ ኡባፌ ዎልቃማ ጎዳስ ጌሻ ዙማ ጌቴታና» ጌስ።


\par }{\PP \VS{4}ኡባፌ ዎልቃማ ጎዳይ፥ «ኣዴ ጪማቲኔ ማጫ ጪማቲ ካሴ ማላ ዬሩሳላሜ ዱቡሻን ኡታና፤ ኢስታፌ ኢሶይ ኢሶይ ጪማቴꬃ ጋሶን ጉፌ ኦይኪዲ ሄሜታና።

\VS{5}ካታማይን ዲዛ ኦጌታን ካኢዛ ማጫ ናይቲኔ ኣቱማ ናይቲ ኩማና» ጌስ።


\par }{\PP \VS{6}ኡባፌ ዎልቃማ ጎዳይ፥ «ሃይሲ ካሴ ዲኤቶንታ ኣቲዳ ኢስራኤሌ ናይታስ ማላሊሲዛዝ ሚሳታና ሺን ታና ኡባፌ ዎልቃማ ጎዳ ማላሊሳናስ ዳንዳይዜ?» ጌስ።


\par }{\PP \VS{7}ኡባፌ ዎልቃማ ጎዳይ፥ «ታኒ ታ ዴሬታ ኣርሼይ ሞኪዛ ባጋ ዴሬታፔኔ ዉሊዛ ባጋ ዴሬታፔ ኣሻና።

\VS{8}ኢስቲ ዬሩሳላሜን ዴኣና ማላ ታ ኢስታ ዛራ ሃ ኤሃና፤ ኢስቲካ ታ ዴሬታ ጊዳና፤ ታኒካ ጺሎቴꬃኒኔ ኣማኔቴꬃን ኢስታ ጾሳ ጊዳና» ጌስ።


\par }{\PP \VS{9}ኡባፌ ዎልቃማ ጎዳይ፥ «ኡባፌ ዎልቃማ ጎዳ ኬꬃስ ዮቺ ዬጌቲሺን ሄን ዲዛ ናቤቲ ዮቲዳ ቃላ ሃኢ ሲዪዛይቲ ኡባይ ኡባፌ ዎልቃማ ጎዳ ኬꬅ ኬጻናስ ኢንቴ ኩሼ ሚንꬂቴ።

\VS{10}ሃይሳፌ ካሴ ኣሳስ ዳሞዛይ ኢሜቲ ኤሬና፤ ሜሄስካ ኪራይ ኢሜቲ ኤሬና። ሞርኬይ ዲዛ ጊሻስ ኦኒካ ባ ኦሶ ዎጋራ ኦꬂ ኤሬና፤ ካሴ ታኒ ኣሳይ ላጌይ ላጌ ቦላ ዴንዳና ማላ ኦꬂዳ ጊሻስ ሄሲ ሃኒዴስ።

\VS{11}ሃኢ ቃሴ ታ ካሴ ኦꬂዳ ማላ ሃይሳ ሃን ኣቲዳ ዴሬዛ ቦላ ኦꬂኬ» ጊ ኣዋጄስ።


\par }{\PP \VS{12}ዜሬꬃይ ሎኦ ሞካና፤ ዎይኔ ሚꬃይ ኣይፋና፤ ቢታይካ ካꬅ ኢማና፤ ሳሎይካ ኢራ ኢማና፤ ሄይታ ዉርሳካ ሃን ሃይሳን ኣቲዛ ዴሬዛስ ጺንጾ ሂስቲ ኢማና።

\VS{13}ዩሁዳ ዴሬኔ ኢስራኤሌ ዴሬ ኣሳቶ! ኢንቴ ካሴ ካዎቴꬃታ ጊዶን ቃንጌቲዳ ዴሬ ማላ ቆዴቲዴታ፤ ሃኢ ጊዲኮ ታ ኢንቴና ኣሻና፤ ኢንቴካ ኣንጆስ ጊዳና፤ ሄሳ ጊሻስ ባቦፍቴ፤ ሚኒቴ።


\par }{\PP \VS{14}ኡባፌ ዎልቃማ ጎዳይ፥ «ካሴ ኢንቴ ኣዋቲ ታና ሃንቄꬂዳ ጊሻስ ታኒካ ሚሻይ ባይንዳ ኢንቴና ቃጻያና ቃቻዲስ» ጌስ።

\VS{15}«ሃኢ ቃሴ ዬሩሳላሜሲኔ ዩሁዳ ዴራስ ሎኦ ኦꬃናስ ታ ቃቺዳ ጊሻስ ባቦፍቴ።

\VS{16}ኢንቴ ኦꬃናስ ቤሲዛ ሚሻቲ ሃይታንታ፤ ኢንቴ ኢንቴ ጋርሳን ኢሶይ ኢሳራ ቱሙ ሃሳዬቲቴ፤ ኢንቴ ዱቡሻንካ ቱማኔ ሱሬ ፒርዳ ፒርዲቴ።
\XREF{}{{\XO 8:16 }{\XT{ኤፌ 4፡25}}}

\VS{17}ኢሶይ ኢሳ ቆሃናስ ጌኔ ቆፖፍቴ፤ ዎርዶ ማርካቶፍቴ፤ ታ ሃይታንታ ኡባ ኢጻይስ» ጌስ ጎዳይ።


\par }{\PP \VS{18}ቃሴካ ኡባፌ ዎልቃማ ጎዳ ቃላይ ታኮ ዪዴስ፤

\VS{19}«ኦይዳንꬆ ኣጊናን፥ ኢቻሻንꬆ ኣጊናን፥ ላፑንꬃ ኣጊናኒኔ ታማንꬃ ኣጊናን ኢንቴ ጾሚዛ ጾማይ ዩሁዳ ዴራስ ኡፋይሳ ጋላሲኔ ባኣሌ ጋላስ ጊዳና፤ ሄሳ ጊሻስ ኢንቴ ቱማቴꬂኔ ሳሮቴꬅ ኮዪቴ።»


\par }{\PP \VS{20}ኡባፌ ዎልቃማ ጎዳይ፥ «ዳሮ ካታማታን ዲዛ ዴሬይ ዬሩሳላሜ ጎጋና ዎዴይ ያና።

\VS{21}ኢሲ ካታማይን ዲዛ ኣሳይካ፥ ‹ጎዳ ኣንጆ ዎሳናሲኔ ኡባፌ ዎልቃማ ጎዳ ኮያናስ ኣኔ ሃ ዪቴ፤ ኣኔ ኤሶን ቦስ፤ ኑኒካ ቦስ› ጊሼ ሃራ ካታማ ባና።

\VS{22}ዳሮ ዴሬይኔ ዎልቃማ ካዎቲካ ኡባፌ ዎልቃማ ጎዳ ኮያናሲኔ ኢዛ ዎሳናስ ዬሩሳላሜ ያና።


\par }{\PP \VS{23}«ሄ ጋላሳታን ዱማ ዱማ ዴሬፔ ዱማ ዱማ ቃላን ሃሳይዛ ታሙ ኣሳቲ ኢሲ ኣይሁዳ ኣሳ ማይኦ ማጫራ ኦይኪዲ፥ ‹ኢንቴናራ ጾሲ ዲዛይሳ ኑ ሲዪዳ ጊሻስ ኑ ኢንቴናራ ኢሲፌ ባና› ጋና» ጊዴስ።




\par }\Chap{9}{\SH ኢስራኤሌ ኣሳ ሞርኬታ ቦላ ያና ፒርዳ
\par }
{\Q \VerseOne{1}ኢስራኤሌ ኣሳ ኡባ ኣይፌይ

\par }{\QB ፑዴ ጎዳኮ ጼሌስ፤

\par }{\QB ሄሳ ጊሻስ ጎዳይ

\par }{\QC ካሴ ዮቲ ዎꬂዳ ማላ

\par }{\QB ሴዲሬኬ ቦላኔ

\par }{\QC ዳማስቆ ቦላ ፒርዳና።
\XREF{}{{\XO 9:1 }{\XT{ኢሳ 17፡1-3፤ ኤር 49፡23-27፤ ኣሞ 1፡3-5}}}


\par }{\Q \VS{2}ሃ ፒርዳዚካ ዳማስቆ ዛዋን ዲዛ

\par }{\QB ሃማቴ ቦላ፥

\par }{\QB ኣꬎ ኤራቴꬂ ዲዛ

\par }{\QB ጺሮሴ ካታማታ ቦላኔ

\par }{\QB ሲዶና ካታማታ ቦላ ጋካና።


\par }{\Q \VS{3}ጺሮሴ ካታማያ ባስ ሚኖ

\par }{\QB ሚጻ ጊጊሳዱስ፤

\par }{\QB ቢራ ቢታ ማላ፥

\par }{\QB ዎርቃካ ጉዱላ ማላ

\par }{\QC ሺሻ ጉፓዱስ።


\par }{\Q \VS{4}ጊዶ ኣቲን ጎዳይ

\par }{\QB ኢዛ ጉፒዳይሳ

\par }{\QB ዎꬂ ኤካና፤

\par }{\QB ኢዚስ ኣባ ጊዶን ዲዛ ዎልቃ

\par }{\QC ኡባ ꬋይሳና፤

\par }{\QB ኢዛካ ታማን ጹጌታ ꬋያና።\XREF{}{{\XO 9:4 }{\XT{ኢሳ 23፡1-18፤ ሂዚ 26፡1—28፡26፤ ኢዩ 3፡4-8፤ ኣሞ 1፡9-10፤ ማቶ 11፡21-22፤ ሉቃ 10፡13-14}}}


\par }{\Q \VS{5}ኣስቄሎናይ ሄሳ ቤኢዲ ያያና፤

\par }{\QB ጋዛይ ሜቶን ኡንኤታና፤

\par }{\QB ሄሳꬆካ ኣቃሮኔይ

\par }{\QB ሂዶታካ ቃንጻና፤

\par }{\QB ጋዛይ ቃሴ

\par }{\QB ካዎይ ባይንዳሮ ጊዳና፤

\par }{\QB ኣስቄሎናይ ቡላ ጊዳና።
\XREF{}{{\XO 9:5 }{\XT{ኢሳ 14፡29-31፤ ኤር 47፡1-7፤ ሂዚ 25፡15-17፤ ኢዩ 3፡4-8፤ ኣሞ 1፡6-8፤ ሶፎ 2፡4-7}}}


\par }{\Q \VS{6}ዋላካ ዴሬይ ኣዛጾኔ ኦይካና፤

\par }{\QB ጬቄቲዛ ፊሊስጼሜ ኣሳ

\par }{\QC ታ ꬋይሳና።


\par }{\Q \VS{7}ታኒ ኢስታ ዶናፔ ሱꬅ፥

\par }{\QB ኢስታ ጋጮፔ ሞንታ ማላ

\par }{\QC ዲጌቲዳ ካꬅ ዲጋና፤

\par }{\QB ሃንኮ ኣቲዳይቲ ታ ዴሬ ጊዳና፤

\par }{\QB ዩሁዳ ቢታን ሃላቃታና፤

\par }{\QB ኣቃሮኔ ኣሳይካ

\par }{\QC ያቡሴ ኣሳ ማላ ጊዳና።


\par }{\Q \VS{8}ታኒ ጊዲኮ ታ ኬꬃ

\par }{\QB ቦንቂዛ ዎልቃማታፔ ናጋና፤

\par }{\QB ሃይሳፌ ጉዬ ኡንኤꬂዛይ

\par }{\QC ታ ዴራ ላቴና።

\par }{\QB ታኒ ሃኢ ሚና ናጋይስ።


\par }{\SH ቡሮ ያና ጺዮኔ ካዎ
\par }
{\Q \VS{9}ሃኔ ጺዮኔ ናዬ

\par }{\QB ኬሃ ኡፋዬታ።

\par }{\QB ሃኔ ዬሩሳላሜ ናዬ

\par }{\QC ኡፋይሳን ኢሊላ፤

\par }{\QB ጺሎኔ ኣሺዛ ኔ ካዎይ

\par }{\QC ኣሽኬ ጊዲዲ ሃሬዮኔ

\par }{\QC ሃሬይ ጉቴ ቶጊዲ ኔኮ ዬስ።
\XREF{}{{\XO 9:9 }{\XT{ማቶ 21፡5፤ ዮሃ 12፡15}}}


\par }{\Q \VS{10}ፓራ-ጋሬታ ኤፍሬሜፔ

\par }{\QB ኦላ ፓራታ ዬሩሳላሜፔ

\par }{\QC ታ ኤካ ꬋይሳና።

\par }{\QB ታኒ ኦላ ቶራታ

\par }{\QB ሜንꬄሬꬃና።

\par }{\QB ሳሮቴꬅ ካዎቴꬃታስ ኣዋጃና።

\par }{\QB ኢዚ ኣባፌ ኣባን

\par }{\QB ጋካናስ ሃራና፤

\par }{\QB ኤፊራጺሴ ሻፋፔ ሳኣ ጋጻ

\par }{\QB ጋካናስ ኢዚ ኣይሳና።
\XREF{}{{\XO 9:10 }{\XT{ማዛ 72፡8}}}


\par }{\Q \VS{11}ታ ኔናራ ሱꬃን

\par }{\QB ጫቄቲዳ ጫቆዛ ጊሻስ

\par }{\QB ሃꬂ ባይንዳ ኦላን

\par }{\QB ቃሼቲዳ ኣሳታ

\par }{\QC ታ ቢርሻዳ ዬዳና።
\XREF{}{{\XO 9:11 }{\XT{ኬሳ 24፡8}}}


\par }{\Q \VS{12}ኢንቴኖ ሂዶታይ ዲዛ ቃሾ ኣሳቶ!

\par }{\QB ኢንቴ ካሴ ዲዛ ሚጻን ሲሚቴ፤

\par }{\QB ካሴ ኢንቴስ ዲዛ ኣቆታ

\par }{\QC ዳኮ ሂስታ ታ ኢንቴስ ዛራና።


\par }{\Q \VS{13}ዩሁዳ ዎንዳፌ ማላ

\par }{\QB ኤፍሬሜካ ዪሻ ማላ

\par }{\QB ታ ጎኤታና፤

\par }{\QB ሃኔ ጺዮኔ ታኒ ኔ ናይታ

\par }{\QB ጊሪኬ ዴሬ ቦላ

\par }{\QB ዴንꬄꬃና፤

\par }{\QB ኔናካ ታኒ ዎልቃማ

\par }{\QB ማሻ ማላ

\par }{\QC ሂስታ ጎኤታና።


\par }{\SH ጎዳይ ቆንጫና
\par }
{\Q \VS{14}ጎዳይ ኢስታ ቦላ ቆንጫና፤

\par }{\QB ኢዛ ዪሻይ ዎልቃንꬃ ማላ

\par }{\QC ፖፖልኡ ጋና፤

\par }{\QB ኡባፌ ዎልቃማ ጎዳይ

\par }{\QC ጹሩምባ ፑናና።

\par }{\QB ዱጌሃፔ ኬዚዛ ጎቴ ጫርኮ ማላ

\par }{\QC ኢዚ ባና።


\par }{\Q \VS{15}ኡባፌ ዎልቃማ ጎዳይ

\par }{\QB ኢስታስ ጎንዳሌ ጊዳና፤

\par }{\QB ኢስቲ ባ ሞርኬታ

\par }{\QB ኡባ ꬋይሳና፤

\par }{\QB ኢስቲ ያንባርሻን

\par }{\QB ኦሊዛይታ ዬꬋና፤

\par }{\QB ኢስቲ ዎይኔ ኡሹ

\par }{\QC ኡዪዳ ኣሳ ማላ ዋሳና፤

\par }{\QB ያርሾ ሱꬂ ኬሬ ኩሚ

\par }{\QC ያርሾሶሆ ቦላ ጉኪዛ ማላ

\par }{\QB ኢስታ ሞርኬታ

\par }{\QB ሱꬂካ ጉካና።


\par }{\Q \VS{16}ሄ ዎዴ ጎዳይ ኢስታ ጾሳይ

\par }{\QB ባ ዴራ ባስ ዉዴ ሜሄ

\par }{\QC ሂስቲ ኣሻና፤

\par }{\QB ካላቻ ቦላ ዲዛ

\par }{\QB ሴሎይ ጾልቂዛ ማላ

\par }{\QC ኢስቲካ ጾሳ ዴሬን ጶላና።


\par }{\Q \VS{17}ኢስቲ ኣይ ማላ ሎኦኔ

\par }{\QB ፑላ ኣስ ጊዳኔሻ!

\par }{\QB ካꬂ ናቴꬃታ

\par }{\QB ዎይኔ ኡሺ ጌላኦታ

\par }{\QB ኣንቃርሳና።




\par }\Chap{10}{\SH ጎዳይ ዩሁዳ ናጋናስ ዎꬂዳ ሂዶታ
\par }
{\Q \VerseOne{1}ጎዳይ ኢንቴስ ኣሱራ ኢራ

\par }{\QB ኢማና ማላ ዎሲቴ።

\par }{\QB ኢራ ሻራ ኪቲዛይ ጎዳ፤

\par }{\QB ኢዚ ኡባ ኣሳስ

\par }{\QC ጊዲዛ ኢራ ኢሜስ፤

\par }{\QB ኢሳስ ኢሳስ ቶካናስ

\par }{\QB ዶዛ ኢሜስ።


\par }{\Q \VS{2}ኤቃ ጾሳቲ

\par }{\QB ባሌꬆ ዮኦ ዮቴቴስ፤

\par }{\QB ማሮቲ ዎርዶ ኣጁታ ቤዬቴስ፤

\par }{\QB ካዪዛይቲ ዎርዶ

\par }{\QC ኣጉሞ ኣጉሜቴቴስ፤

\par }{\QB ኣሳካ ጮ ሃዳ ዮኦን

\par }{\QB ሚንꬄꬄቴስ፤

\par }{\QB ሄሳ ጊሻስ ዴሬይ

\par }{\QC ሄሚዛዴይ ባይንዳ ዶርሳ ማላ

\par }{\QC ጮ ሜላ ቶይላቲሼ ቆሄቲዴስ።


\par }{\PP \VS{3}ጎዳይ፥ «ታ ሃንቆይ

\par }{\QB ሄንꬃንቻታ ቦላ

\par }{\QB ታማ ማላ ኤጺ ኬዚዴስ።

\par }{\QB ዴራ ካሌꬂዛይታ

\par }{\QB ታ ቃጻያና።

\par }{\QB ታኒ ኡባፌ ዎልቃማ ጎዳይ

\par }{\QC ባ ዉዴ ጊዲዳ ዩሁዳ ኣሳ

\par }{\QC ኦላስ ጊጊዳ ፓራ ማላ ኦꬃና።


\par }{\Q \VS{4}ዩሁዳፔ ጉላን ዎꬂዛ

\par }{\QB ሹቺ፥

\par }{\QB ዱንካኔ ቶሊዛ ꬊሽኬይ፥

\par }{\QB ኦላ ቶራይኔ

\par }{\QC ዴሬ ኡባ ሃሪዛይ ኬዛና።


\par }{\Q \VS{5}ኢስቲ ኡባይካ ኢሲ ቦላ

\par }{\QB ኦጌን ዲዛ ኡርቃ ዬꬊዛ

\par }{\QB ሚኖ ኦላንቻታ ማላ ጊዳና፤

\par }{\QB ጎዳይ ኢስታራ ዲዛ ጊሻስ

\par }{\QB ፓራን ኦሌቲዛይታ ኢስቲ ጾናና።


\par }{\BB \par }
{\Q \VS{6}«ታኒ ዩሁዳ ኬꬅ ሚንꬃና፤

\par }{\QB ታ ኢስታስ ቃꬌቲዛ ጊሻስ

\par }{\QB ኢስቲ ካሴ ዲዛሶታ ኢስታ ዛራና፤

\par }{\QB ታኒ ጎዳ ኢስታ ጾሳ ጊዲዳ ጊሻስ

\par }{\QC ታ ኢስታ ዎሳ ሲያና፤

\par }{\QB ኢስቲካ ሃይሳፌ ካሴ

\par }{\QC ታ ዬጋ ኤሮንታ

\par }{\QC ኣሳ ማላ ጊዳና።


\par }{\Q \VS{7}ኤፍሬሜ ኣሳይ

\par }{\QB ዎልቃማ ኣሳ ማላ ጊዳና፤

\par }{\QB ኢስታ ዎዚናይ

\par }{\QB ዎይኔ ኡሹ ኡዪዳ

\par }{\QC ኣሳ ማላ ኡፋዬታና፤

\par }{\QB ኢስታ ናይቲ ኢስታ

\par }{\QC ቤያናኔ ኡፋዬታና፤

\par }{\QB ኢስቲካ ጎዳን ኡፋዬታና።


\par }{\Q \VS{8}ታኒ ኢስታ ዋይቄꬃን ጼይጋዳ

\par }{\QB ኢሲ ቦላ ሺሻና፤

\par }{\QB ቱማፔ ታ ኢስታ ዎዛና፤

\par }{\QB ካሴ ማላ ታ ኢስታ ዳርሳና።


\par }{\Q \VS{9}ታኒ ኢስታ ዴሬታ ጊዶን ላሊኮካ

\par }{\QB ኢስቲ ሄን ሃሆ ዴሬን ዲሼ

\par }{\QC ታና ቆፓና፤

\par }{\QB ኢስታኔ ኢስታ ናይቲ

\par }{\QB ሼምፖራ ፓጻ ኣቲዲ

\par }{\QB ጉዬ ሲማና።


\par }{\Q \VS{10}ታኒ ኢስታ ጊብጼፔ ኬሳና፤

\par }{\QB ኣሶሬፔካ ሺሻና፤

\par }{\QB ኢስታስ ኡቲዛሶይ

\par }{\QB ኡንኣናሼ ጋካናስ

\par }{\QB ታኒ ኢስታ ጋላኣዴኒኔ

\par }{\QC ሊባኖሴን ሺሻና።


\par }{\Q \VS{11}ኢስቲ ኣባ ጊዶራ

\par }{\QB ዋዬቲ ኣꬋና፤

\par }{\QB ኣባ ዳምባላይ ጮኡ ጋና፤

\par }{\QB ጪማ ኣባይካ ዉሪ ሚጫና፤

\par }{\QB ኦቶራንቻ ኣሶሬ ዴሬ

\par }{\QC ኣሳይ ካዉያና፤

\par }{\QB ጊብጼ ካዎቴꬃ

\par }{\QB ጻምኣይ ሜቃና።


\par }{\Q \VS{12}ታኒ ኢስታ ጎዳን ሚንꬃና፤

\par }{\QB ኢስቲካ ኢዛ ሱንꬃን

\par }{\QC ሲሜሬታና» ጌስ።




\par }\Chap{11}{\SH ፒርዳ ሌሚሶ
\par }
{\Q \VerseOne{1}ሊባኖሴ ኔናን ዲዛ

\par }{\QB ዚጋ ሚꬃ

\par }{\QB ታማይ ማና ማላ

\par }{\QB ኔ ፔንጌታ ዶያ።


\par }{\Q \VS{2}ጺዳቶ! ዚጋ ሚꬃይ

\par }{\QB ኩንዲዳ ጊሻስ ዬኪቴ፤

\par }{\QB ቦንቼቲዳ ሚꬃቲ ꬋይዳ፤

\par }{\QB ባሳኔ ዎላቲ «ዉ! ዉይ»

\par }{\QC ጊ ዋሲቴ፤

\par }{\QB ꬊፒ ጊዳ ዎራይ ቄጼቲዴስ።


\par }{\Q \VS{3}ሄንꬃ ናይታ ዋሶ ሲዪቴ፤

\par }{\QB ኢስታ ቦንቾይ ቃሬቲዴስ፤

\par }{\QB ዮርዳኖሴ ሻፋ ዶናን ዲዛ

\par }{\QC ꬊፒ ጊዳ ዎራይ

\par }{\QB ዉሪዳ ጊሻስ

\par }{\QC ጋሞታ ጻጎ ሲዪቴ።


\par }{\SH ናምኡ ቆሞ ሄንꬃንቻታ
\par }
{\PP \VS{4}ጎዳ ታ ጾሳይ ኔና፥ «ሹኬታናስ ዶሬቲዳ ዶርሳታ ꬊካ።

\VS{5}ኢስታ ሻሚ ሹኪዳይቲ ቃጻዬቴቴና፤ ኢስታ ባይዚዳይቲ፥ ‹ጎዳይ ጋላቴቶ፤ ኑ ዱሬቲዶስ› ጌቴስ። ኢስታ ሄሚዛይቲካ ኢስታስ ቃꬌቴቴና።


\par }{\PP \VS{6}«ሃይሳፌ ጉዬ ሃ ቢታይ ቦላ ዲዛ ኣሳስ ታ ቃꬌቲኬ፤ ታኒ ታ ባጋራ ኢሳ ኢሳ ኢዛ ላጌሲኔ ኢዛ ካዎስ ኣꬃ ኢማና፤ ኢስቲካ ቢታ ኡንኤꬃና፤ ታኒካ ኢስታ ኢስታ ኩሼፔ ኣሺኬ» ጌስ።


\par }{\PP \VS{7}ሄሳ ጊሻስ ታኒ ባይዚዛይታሲኔ ሻሚዛይታስ ቃጻሬታ ሹኬታናስ ዶሬቲዳ ዶርሳታ ሄሚዛዴ ጊዳዲስ፤ ዶርሳታካ ሄማሼ ናምኡ ጉፌታ ኤካዳ ኢሳ፥ «ኪያቴꬅ» ናምኣንꬆዛ፥ «ኢሲፌቴꬅ» ጋ ሱንꬃዲስ።

\VS{8}ኢሲ ኣጊና ጊዶን ሜሄ ሄሚዛ ሄꬓታ ዲጋዲስ፤ ኢስቲካ ታና ኢጺዳ ጊሻስ ታኒካ ኢስታ ሳሌታዲስ።

\VS{9}ታኒ ኢስታስ፥ «ሃይሳፌ ጉዬ ታኒ ኢንቴና ሄሚኬ፤ ሃይቃናይቲ ሃይቄቶ፤ ꬋያናይቲካ ꬋዬቶ፤ ኣቲዳይቲካ ኢሶይ ኢሳ ኣሾ ሞ» ጋዲስ።


\par }{\PP \VS{10}ቃሴካ ዴሬ ኡባራ ታ ጫቄቲዳ ቃላ ላላናስ፥ «ኪያቴꬅ» ጋዳ ሱንꬂዳ ታ ጉፌዛ ሜንꬃዲስ።

\VS{11}ሄ ጋላስ ካሴ ጫቆዚ ላሌቲዴስ፤ ኡንኤቲ ኡቲዲ ታና ጼሊዛ ዶርሳቲ ሄሲ ጎዳ ቃላ ጊዲዳይሳ ኤሪዳ።

\VS{12}ታኒካ ኢስታስ፥ «ኢንቴስ ሎኦ ሚሳቲኮ ታ ዋጋ ታስ ቃንጺቴ፤ ኣካይ ጊኮ ኣጋጊቴ» ጋዲስ፤ ሄሳ ጊሻስ ኢስቲ ታስ ሄꬑ ታሙ ሳቂሌ ቢራ ቃንጺዳ።
\XREF{}{{\XO 11:12 }{\XT{ማቶ 26፡15}}}


\par }{\PP \VS{13}ጎዳይካ ኢስቲ ታስ ኢማና ጊጊዳ ካꬌቲዳ ቢራ ኤካዳ፥ «ሚንጃ ኬꬃን ዎꬃ!» ጊዴስ። ታኒካ ሄ ሄꬑ ታሙ ሳቂሌ ቢራ ኤካዳ ጎዳ ኬꬃ ጊዶን ሚንጃሶን ዎꬃዲስ።\XREF{}{{\XO 11:13 }{\XT{ማቶ 27፡9-10}}}

\VS{14}ሄሳፌ ቃሴ ኢስራኤሌኔ ዩሁዳ ኢሻቴꬅ ላላዳ፥ «ኢሲፌቴꬅ» ጋዳ ታ ሱንꬂዳ ናምኣንꬆ ጉፌዛካ ሜንꬃዲስ።


\par }{\PP \VS{15}ቃሴካ ጎዳይ ታና፥ «ኣዛላ ሄንꬃንቻቲ ኦይኪዛ ሚሽ ኢስታፌ ዎꬃ ኤካ።

\VS{16}ሄኮ ታኒ ቢታ ቦላ ኦራꬃ ሄንꬃንቻ ዴንꬃና፤ ሄ ሄንꬃንቻይ ካሴ ꬋይዳይሳ ዛሪ ቆፔና፤ ላሌቲዳይሳካ ኮዬና፤ ሜቂዳይሳካ ኮሌና፤ ፓጺዳይሳካ ꬊኬና፤ ጊዶ ኣቲን ሞꬊዳይሳ ኣሾ ማና፤ ቂንጪፊሌካ ኣሾንታ ዲፒ ሂስታና።

\VS{17}ዉዴዛ ዬጊ ኣጊዛ ጎኣይ ባይንዳ ሄንꬃንቻስ ኣዬ ኣና!

\par }{\Q «ኢዛ ኡሻቻ ኣይፌኔ

\par }{\QB ኢዛ ቄሴ ማሻይ ጫዶ፤

\par }{\QB ኢዛ ቄሴይ ሲሎ፤

\par }{\QB ኢዛ ኡሻቻ ኣይፌይካ

\par }{\QC ቂልች ጊ ቆቆ» ጊዴስ።




\par }\Chap{12}{\SH ዬሩሳላሜስ ዲዛ ሂዶታ
\par }
{\PP \VerseOne{1}ሳሎ ሚጪዳ ጎዳይ፥ ሳኣ ሜꬊዳ ጎዳይ ኣሳ ናይታስ ዴኦ ሼምፖ ኢሚዳ ጎዳይ ኢስራኤሌ ናይታስ ዮቲዳ ቃላይ ሃይሳፌ ካሊዛይሳ፤

\VS{2}«ታኒ ዬሩሳላሜ ኢዞ ዩዪ ኣꬊ ዲዛ ዴሬታስ ማꬆሲዛ ዎይኔ ኡሹ ኢዛን ቲጊዛ ቢሪሌ ማላ ኦꬃና፤ ዬሩሳላሜ ዶዳና ማላ ዩሁዳ ካታማዮካ ዶዳና።

\VS{3}ቢታ ቦላ ዲዛ ዴሬይ ኢዚ ቦላ ዴንዲዛ ጋላስ ታኒ ዬሩሳላሜ ዴሬ ኡባስ ሱጊን ቃጾንታ ዛላ ኬሳና፤ ኢዞ ቃꬃና ፓጪ ጼሊዛይ ባስ ቆሄታና።

\VS{4}ሄ ጋላስ ታኒ ቶጋ ፓራታ ዳጋማን፥ ፓራታ ቶጊዳ ኣሳ ጎሻና፤ ኢስታ ሞርኬታ ፓራታ ቆቂሳና፤ ጊዶ ኣቲን ዩሁዳ ኣሳ ታኒ ታ ኪያ ኣይፌን ናጋና።

\VS{5}ዩሁዳ ኣሳ ካሌꬂዛይቲ ባንታ ዎዚናን፥ ‹ኡባፌ ዎልቃማ ጎዳይ ኢስታ ጾሲ ጊዲዳ ጊሻስ ዬሩሳላሜን ዲዛ ኣሳይ ሚኖ› ጋና።


\par }{\PP \VS{6}«ታ ሄ ጋላስ ዩሁዳ ካሌꬂዛይታ ዶሬ ሚꬃ ጊዶን ዲዛ ታማ ጮጬ ኬሳና፤ ካꬃ ሚርቄ ጊዶን ዲዛ ጾምፔ ላጮ ኬሳና፤ ኢስቲ ባፔ ሃዲርሳራኔ ኡሻቻራ ዩዪ ኣꬊ ዲዛ ዴሬታ ጹጋና፤ ዬሩሳላሜይ ጊዲኮ ባ ዲዛሶፔ ሙሌካ ቃጹኩ።


\par }{\PP \VS{7}«ዳዊቴሶ ኣሳኔ ዬሩሳላሜን ዲዛይታ ቦንቾይ ዩሁዳ ቦንቾፌ ኣꬎንታ ማላ ታኒ ጎዳይ ካሴታዳ ዩሁዳ ኣሳስ ጾኖ ኢማና።

\VS{8}ሄ ጋላስ ኢስታ ጊዶን ዳሮ ላፋ ጊዲዳይ ዳዊቴ ማላ ሚኖ ጊዳና፤ ዳዊቴሶ ኣሳይ ቃሴ ኢስታፌ ሲንꬄ ሲንꬄ ቢዛ ጾሳ ማላኔ ጎዳ ኪታንቻ ማላ ጊዳና፤ ዬሩሳላሜን ዲዛይታስ ጎዳይ ጎንዳሌ ጊዳና።

\VS{9}ሄ ጋላስ ዬሩሳላሜ ኦላና ዴንዲዛ ካዎቴꬃታ ኡባ ꬋይሳናስ ታ ዴንዳና።


\par }{\SH ባንቲ ጫዲዳይሳስ ዬኪዳ ዬሆ
\par }
{\PP \VS{10}«ሄ ዎዴ ዳዊቴ ኬꬃ ኣሳ ቦላኔ ዬሩሳላሜን ዲዛ ኣሳ ቦላ ኪያቴꬃ ኣያናኔ ዎሳ ኣያና ታ ጉሳና፤ ታና ጫዲዳይቲ ታኮ ጼላና፤ ኢስቲካ ኣሲ ባስ ዲዛ ኢሲ ናይ ሃይቂን ዬኪዛ ኣሳ ማላ ኢዛስ ዬካና፤ ባይራ ናስ ኣሲ ዬኪዛ ማላ ጫሞ ዬሆ ዬካና።
\XREF{}{{\XO 12:10 }{\XT{ዮሃ 19፡37፤ ኣጁ 1፡7}}}

\VS{11}ሄ ዎዴ ማጊዶ ጌቴቲዛ ሃዳዴይ ኤርሞናስ ዬኮይሳꬆ ዬሩሳላሜንካ ሄሳ ማላ ጊታ ዬሆ ጊዳና።

\VS{12}ቢታ ቦላ ዲዛ ቆሞይ ኡባይ ባስ ባስ ዬካና፤ ኢስታ ማቼቲካ ባስ ባስ ዬካና፤ ሄሳ ማላን ዳዊቴ ባጋፌ ኣቱማሳይ ባ ማቼታራ፥ ናታኔሶ ኣሳይ ባንታ ማቼታራ ዬካና።

\VS{13}ሌዌ ባጋቲ ባንታ ማቼታራ፥ ሺምኤ ባጋቲ ባንታ ማቼታራ፥

\VS{14}ሃንኮ ኣቲዳ ቆሞታፔ ኣቱማሳይ ኡባይ ባንታ ማቼታራ ዬካና» ጌስ።
\XREF{}{{\XO 12:14 }{\XT{ማቶ 24፡30፤ ኣጁ 1፡17}}}




\par }\Chap{13}{\SH ናጋራፔ ጌማዛሙሬ
\par }
{\PP \VerseOne{1}ኡባፌ ዎልቃማ ጎዳይ፥ «ሄ ጋላስ ዳዊቴ ኬꬃ ኣሳኔ ዬሩሳላሜን ዲዛ ኣሳ ናጋራፔኔ ቱናቴꬃፌ ጌሻናስ ፑልቶይ ፑልታና።


\par }{\PP \VS{2}«ታኒ ሄ ዎዴ ቢታፌ ኤቃ ጾሳታ ሱንꬅ ꬋይሳና፤ ሄሳፌ ናምኣንꬆ ኢስቲ ቆፌቴቴና፤ ኢስታ ናቤታኔ ቱና ኣያናታ ቢታይ ቦላፌ ታ ዲጋና።

\VS{3}ኦኒካ ታኒ ናቤ ጊኮ ኢዛዴ ዬሊዳ ኣዋይኔ ኣዬያ ኢዛ ኔ ጎዳ ሱንꬃን ዎርዶ ሃሳይዳ ጊሻስ ኔስ ሃይቆይ ቤሴስ ጌቶ፤ ኢዚ ቲንቢቴ ሃሳይሺን ኢዛ ዬሊዳይቲ ኢዛ ጫዴቶ።

\VS{4}ሄ ዎዴ ዎርዶ ሃሳይዳዴይ ኦኒካ ባ ሃሳይዳ ዎርዶ ቲንቢቴን ዬላታና፤ ባሌꬃናስ ኢስኬራ ዲዛ ናቤታ ማይኦ ማይኤና።

\VS{5}ኢዚካ፥ ‹ታ ጎሻ ኣሳ ኣቲን ናቤ ጊዲኬ፤ ታ ናቴቴꬃፌ ዶማዳ ሃኖ ጋካናስ ጎሻንቻ› ጋና።

\VS{6}ኢሲ ኣሲ፥ ‹ሄሲ ኔ ቦላ ኣይ ማዱንꬄ?› ጊ ኦይቺኮ ኢዚ፥ ‹ታ ሃይሳ ታ ላጌታሶን ዳሼ ማዱንጻዲስ› ጊዴስ።


\par }{\SH ሄንꬃንቻይ ሾጬቲን ኢዛ ዶርሳታ ላሌቴꬅ
\par }
{\PP \VS{7}«ኡባፌ ዎልቃማ ጎዳይ፥

\par }{\QB ‹ማሻ! ታ ሄንꬃንቻ

\par }{\QC ታ ዳሮ ዶሲዛይሳ ቦላ ቤጋ!

\par }{\QB ሄሚዛይሳ ሾጫ፤

\par }{\QB ዶርሳቲካ ላሌታና፤

\par }{\QB ታኒካ ታ ቄሴ ጉꬃታ ቦላ

\par }{\QC ዴንꬃና› » ጌስ።
\XREF{}{{\XO 13:7 }{\XT{ማቶ 26፡31፤ ማር 14፡27}}}


\par }{\PP \VS{8}ጎዳይ፥ «ቢታ ኡባን ዲዛ

\par }{\QB ሄꬑ ኩሼ ኣሳፔ

\par }{\QB ናምኡ ኩሼይ ꬋያና፤

\par }{\QB ኢሲ ኩሼ ኣሲ ኣታና።


\par }{\Q \VS{9}ሄ ኣቲዳ ኢሲ ኩሼ ኣሳ

\par }{\QB ታ ጌዴ ታማን ዬጋና፤

\par }{\QB ቢራ ታማን ጌሺዛ ማላ

\par }{\QB ታ ጌሻና፤

\par }{\QB ዎርቃ ማላካ ፓጫና፤

\par }{\QB ኢስቲ ታ ሱንꬅ ጼይጋና፤

\par }{\QB ታኒካ ኢስታስ ኮያና፤

\par }{\QB ታ ኢስታስ፥ ‹ታ ዴሬታ› ጋና፤

\par }{\QB ኢስቲካ፥ ‹ኑ ጎዳ›

\par }{\QB ጋና» ጊዴስ።




\par }\Chap{14}{\SH ዬሩሳላሜኔ ካዎቴꬃታ
\par }
{\PP \VerseOne{1}ሄኮ ጎዳይ ፒርዲዛ ጋላሲ ጋኪዴስ፤ ኔፔ ቦንቂዳ ሚሻ ኔ ኣይፌይ ቤኢሺን ኢስቲ ጊሼቲ ኤካና።

\VS{2}ዬሩሳላሜ ኦላና ማላ ካዎቴꬃታ ኡባ ታ ሺሻና፤ ካታማያካ ኦይኬታና፤ ኬꬃ ጊዶን ዲዛ ሚሺ ቦንቄታና፤ ማጫሳታራካ ዎልቃን ኢቻና፤ ካታማ ኣሳፔ ባጋይ ዲኤታና፤ ኣቲዳ ዴሬይ ቃሴ ካታማይፔ ኬዜና።


\par }{\PP \VS{3}ሄሳፌ ጉዬ ጎዳይ ካሴ ኦላ ጋላስ ኦሌቲዛ ማላ ሄ ካዎቴꬃታ ኦላናስ ዴንዳና።

\VS{4}ሄ ዎዴ ኢዛ ቶሆይ ዬሩሳላሜፔ ኣርሼይ ሞኪዛ ባጋራ ዳብራዛይቴ ዙማ ቦላ ኤቃና። ዳብራዛይቴ ዙማይካ ኣርሼይ ሞኪዛሶፔ ዉሊዛሶ ጋካናስ ናምኡ ኬዚ ሻኬቲ ዎꬋና፤ ባጋ ዙማይ ፑዴሃ ባጋ፥ ባጋይ ዱጌሃ ባጋ ሻኬቲዲ ጊዶን ዎልቃማ ሾባይ ሜꬌታና።

\VS{5}ኢንቴኒካ ኣዜሌ ጋካናስ ዙማ ታኒ ናምኡ ኬሲ ሻኪዳ ሾባራ ባቃታና፤ ካሴ ዩሁዳ ካዎ ኦዚያ ዎዴ ቢታይ ቃጺን ቤኒ ኢንቴ ኣዋቲ ጋንጊዳ ማላ ኢንቴ ጋንጋና፤ ሄሳፌ ጉዬ ጎዳ ታ ጾሳይ ጌሻታራ ኢሲፌ ያና።


\par }{\PP \VS{6}ሄ ዎዴ ታ ኬንቾይ፥ ሻቺኔ ፖኦይ ሙሌካ ዴና።

\VS{7}ሄ ጋላሳይ ጋላሲኔ ቃማይ ባይንዳ ጎዳይ ኤሪዛ ዱማ ጋላስ ጊዳና፤ ሄ ጋላሲ ፖኦይ ፖኦሺን ዴኣና።


\par }{\PP \VS{8}ሄ ዎዴ ዬሩሳላሜፔ ዴኦ ሃꬂ ፑልታና፤ ኢዛፔ ባጋይ ኣርሼይ ሞኪዛ ባጋን ዲዛ ሃይቆ ኣባን ጌላና፤ ባጋይ ቃሴ ኣርሼይ ዉሊዛ ባጋራ ዲዛ ሜዲቴራኔ ኣባን ጌላና፤ ቦኔ ጊዲን ባልጎ ጊዲን ላይꬅ ኩሜꬅ ፓጬይ ባይንዳ ጎጊሼ ዴኣና።
\XREF{}{{\XO 14:8 }{\XT{ሂዚ 47፡1፤ ዮሃ 7፡38፤ ኣጁ 22፡1}}}

\VS{9}ሄ ዎዴ ጎዳይ ቢታ ኡባ ቦላ ካዎታና፤ ሄ ዎዴ ጎዳይ ኢሳ ጻላ፤ ኢዛ ሱንꬃይካ ኢሳ ጊዳና።


\par }{\PP \VS{10}ፑዴሃ ባጋራ ጌባፔ ዶሚዲ ዬሩሳላሜ ዱጌሃ ባጋራ ዲዛ ኣርሞኔ ካታማ ጋካናስ ዲዛ ኣዉራጃይ ቲꬋ ዴምባ ጊዳና፤ ዬሩሳላሜ ካታማያ ቢኒያሜ ፔንጌፌ ቤኒ ፔንጌ ጊናራኔ ጉላ ፔንጌ ጋካናስ ሄሳꬆካ ሃናኒኤሌ ጊምቤፌ ጌዴ ካዎ ኬꬃሶ ዎይኔ ኡሹ ጉምኢዛሶሆ ጋካናስ ꬎቁ ጋዳ ኢዛ ሚና ዴኣና።

\VS{11}ዬሩሳላሜይ ዳሮ ኣሲ ዳናሶ ጊዳና፤ ሄሳፌ ጉዬ ኢዛ ꬋዩኩ፤ ኢዚን ዲዛ ዴሬይ ሂርጋይ ባይንዳ ዎፓን ዳና።
\XREF{}{{\XO 14:11 }{\XT{ኣጁ 22፡3}}}


\par }{\PP \VS{12}ዬሩሳላሜ ኦላና ዴንዲዛ ዴሬ ቦላ ጎዳይ ቦሻ ሃርጌ ኤሃና፤ ኢስታ ሼምፖራ ፓጻ ዲሺን ኢስታ ኣሾይ ዎቃና፤ ኢስታ ኣይፌይኔ ኢንጻርሳይ ሄን ባ ዲዛሶን ዎቃና።

\VS{13}ሄ ዎዴ ጎዳይ ኢስታ ቦላ ሂርጋኔ ባቦ ዬዳና፤ ኢስቲካ ኢሶይ ኢሶይ ባ ላጌዛ ቦላ ቆሆ ጋꬃና።

\VS{14}ዩሁዳ ኣሳይ ዬሩሳላሜ ባጋ ጊዲዲ ኦሌታና፤ ባና ዩዪ ኣꬊዳ ካዎቴꬃቲ ሃሪዳ ኣቆታ ኡባ ዎርቃ፥ ቢራ፥ ማይኦኔ ቆዳይ ባይንዳ ሚሽ ዲኢ ኤካና።

\VS{15}ሄሳ ሚሳቲዛ ቦሻይ ሞርኬቲ ዲዛሶን ዲዛሶን፥ ፓራታ፥ ባቁሎታ፥ ጋሜላታኔ ሃሬታ ቦላኔ ሃራ ሜሄ ኡባ ቦላ ያና።


\par }{\PP \VS{16}ሄሳፌ ጉዬ ዬሩሳላሜ ኦላና ኬዚዳ ካዎቴꬃታፔ ሃይቆንታ ኣቲዳ ኡባይ ኡባፌ ዎልቃማ ጎዳስ ጎይናናሲኔ ዳሴ ባኣሌ ቦንቻናስ ላይꬃን ላይꬃን ዬሩሳላሜን ሺቃና።
\XREF{}{{\XO 14:16 }{\XT{ሌዌ 23፡39-43}}}

\VS{17}ኡባፌ ዎልቃማ ጎዳስ ጎይናናስ ዬሩሳላሜ ሺቆንታ ቢታ ካዎቴꬃታ ኡባስ ኢራይ ቡኬና።

\VS{18}ጊብጼ ኣሳይካ ሄ ቦንታ ኢራይ ኢስታስ ቡኬና፤ ዬሩሳላሜ ኬዚዲ ዳሴ ባኣሌ ቦንቾንታ ኢጺዳ ካዎቴꬃታ ቦላ ጎዳይ ኤሃና ቦሻ ኢስታ ቦላ ኤሃና።

\VS{19}ጊብጼ ኣሳካ ጊዲን ሃራ ዴሬ ኣሳ ካዎታ ጊዲን፥ «ዳሴ ባኣሌ ኑ ቦንቾኮ» ጊኮ ኢስታ ቦላ ያና ቂጻቴይ ሃይሳፌ ቦላን ዲዛይታ፤

\VS{20}ሄ ዎዴ ፓራታ ቆꬌን ቃሼቲዛ ዳላ ኡባ ቦላ፥ «ሃይሲ ጾሳስ ዱማቲዳይሳ» ጊዛ ቃላይ ጻፌታና፤ ጎዳ ኬꬃ ጊዶን ካꬅ ካꬂዛ ኦቶቲካ ያርሾ ያርሺዛሶ ሲንꬃን ዲዛ ሳኔታ ማላ ዱማታና።

\VS{21}ዬሩሳላሜኒኔ ዩሁዳን ዲዛ ኦቶይ ዉሪካ ሜꬌቴꬃ ኡባፌ ዎልቃማ ጎዳስ ዱማቲዳዝ ጊዳና፤ ያርሾ ሺሺዛ ኣሳይ ዉሪካ ኦቶታ ኤኪዲ ያርሾ ኣሾ ኢስታን ዶይሳና፤ ሄ ዎዴ ኡባፌ ዎልቃማ ጎዳ ኬꬃ ጊዶን ኣይ ዛልኣንቻይካ ዴና።


\par }