\NormalFont\ShortTitle{ዛሬꬆ}

{\MT ዛሬꬆ ማጻፋ

\par }{\IMT ጊዶ ቆፋ

\par }{\IP ዛሬꬆ ማጻፋይ ኢስራኤሌ ኣሳይ ባዞ ቢታን ዳሮ ዎዴ ሄሜቲሼ ካናኔ ጌላናስ ጉꬅ ኣሺዲ ሞኣቤ ዴሬን ጋምኢዳፔ ጉዬ ሙሴይ ኢስታስ ዛሪ ዛሪ ዮቲዳ ዮኦታ ኦይኪዴስ። ዛሬꬆ ማጻፋን ጻፌቲ ዲዛይቲ ዳሮ ጎኢዛ ሚሻታ ጊዶፌ ኢሲ ኢሲ ኦሶቲ ሃይሳፌ ካሊ ዲዛይታ፥ 1. ሙሴይ ካሴ ኣꬊዳ ኦይዱ ታሙ ላይꬃታን ሃኒዳ ዳሮ ጊታ ሃኖታ ዩሺ ቆፒዲ ዮቴስ። ጾሳይ ኢስታ ባዞ ቢታን ዎስቲ ዎስቲ ካሌꬂዳኮ ዴሬዛ ኣኬኪሶን ኣሳይ ጾሳስ ኣማኔቲዛ ኣስ ጊዳና ማላኔ ሱሬቴꬃን ኢዛስ ኣዛዜታና ማላ ቆፍሲዴስ። 2. ሙሴይ ታሙ ኣዛዞታ ዛሪ ዛሪ ዮቲሼ ሃራፔካ ኮይሮ ኣዛዞዛ ቢርሼꬂ ቢርሺ ዮቲዲ ዴሬዚ ጾሳስ ጻላ ጎይናና ማላ ቆፍሴስ፤ ሄሳራካ ጋꬂዲ ኢስራኤሌ ኣሳይ ኢስታስ ሂዶታን ኢሜቲዳ ዴሬዪን ዲሼ ኢስቲ ናጋናስ ቤሲዛ ዎጋታ ዱማ ዱማ ዎጋታ ቆንጪሲ ዮቲዴስ። 3. ሙሴይ ጾሲ ኢዛራ ጫቄቲዳ ቃላይ ኣይ ማላኮ ዴሬዛስ ቢርሺ ዮቲዲ ዴሬዚ ሄሳ ሄ ቃላስ ባ ኣማኔቴꬃ ኦራጺሳና ማላ ኢስታ ቆፍሲዴስ። 4. ኢያሶይ ሙሴሶሆን ጊዲዲ ጾሳ ዴራ ካሌꬃና ማላ ሹሜቲዴስ። ሙሴይ ጾሳ ኣማኔቴꬃ ጊሻስ ጊጊዳ ጊንጾ ዬጺዳፔ ጉዬ ኢስራኤሌ ዴራ ኡባ ኣንጂዳፔ ጉዬ ዮርዳኖሴ ሻፋፔ ኣርሼይ ዉሊዛ ባጋራ ዲዛ ሞኣቤ ዴሬን ሃይቂዴስ። ሃ ማጻፋስ ኣይፌ ዮኦይ ጾሲ ባ ዶሲዳይታኔ ዶሬቲዳ ባ ዴሬታ ኢዚ ኣሺዳይሳኔ ኣንጂዳይሳ ዮቴስ። ዴሬዚካ ጾሳ ኣንጆይ ኢዛፔ ሻኬቶንታ ሼምፖራ ፓጻ ዳና ማላ ጾሲ ኣሳስ ኦꬂዳ ኦሶ ኡባ ዎዴ ኣኬኪዲ ኢስቲ ጾስ ሲቃናሲኔ ኢዛስ ኣዛዜታናስ ቤሲዛይሳ ኣሳ ቆፍሲዴስ። ሃ ማጻፋስ ኣይፌ ቆፋታ ኦይኪዳ ጺቂሴቲ ሃ ማጻፋን ሼምፖ 6፡4-6 ጋካናስ ዲዛይታ ጊዲሺን ሄይቲካ ዬሱሲ፥ «ኣዛዞታ ኡባታፔ ኣꬊዛ ጊታ ኣዛዞታ» ጊዲ ኢስታስ ዮቲዳ ቃላታ ኦይኪዳይታ። ሄይቲካ፥ «ኔኒ ኔ ጎዳ ኩሜꬃ ዎዚናፔ፥ ኩሜꬃ ሼምፖፌ፥ ኩሜꬃ ዎልቃፌ ሲቃ» ጊዛይሳ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ሙሴይ ኮይሮ ሃሳይዳ ሃሳያ
{\IOR{1፡1—4፡49}}

\par }{\IO ሙሴይ ናምኣንꬆ ሃሳይዳ ሃሳያ
{\IOR{5፡1—26፡19}}

\par }{\IOB ታሙ ኣዛዞታ
{\IOR{5፡1—10፡22}}

\par }{\IOB ዎጋታ፥ ማራታኔ ሴራታ
{\IOR{11፡1—26፡19}}

\par }{\IO ኢስቲ ካናኔ ጌላናፔ ካሴ ኢስታስ ኢሜቲዳ ካሌꬆ ዎጋታ
{\IOR{27፡1—28፡68}}

\par }{\IO ጫቆ ቃላ ኦራጺሶ
{\IOR{29፡1—30፡20}}

\par }{\IO ሙሴይ ዉርሴꬃን ሃሳይዳ ቃላ
{\IOR{31፡1—33፡29}}

\par }{\IO ሙሴ ሃይቆ
{\IOR{34፡1-12}}



\par }\ChapOne{1}{\SH ኢስራኤሌ ኣሳይ ሲና ዙማ ማታፔ ዴንዲ ባና ማላ ኢሜቲዳ ኣዛዞ
\par }
{\PP \VerseOne{1}ሃይሳ ሃ ማጻፋን ዲዛ ቃላይ ዉሪካ ዮርዳኖሴ ሻፋፔ ሄ ፒንꬃን ኣርሼይ ሞኪዛ ባጋራ ዲዛ ባዞን ኢስቲ ዲሺን ሙሴይ ኢስራኤሌ ናይታስ ዮቲዳ ቃላ። ሙሴይካ ሃ ቃላ ዮቲዛ ዎዴ ኢስቲ ሱፌ ጌቴቲዛሶ ጊናራ ፓራኔ ካታማፔ ቃሴካ ሃራ ባጋራ ቶፔሌ፥ ላባ፥ ሃጺሮቴኔ ዲዛሃቤ ጌቴቲዛ ካታማታ ጊዶን ዲዛ ዮርዳኖሴ ሾባን ዴቴስ።

\VS{2}ሲና ዙማፔ ዴንዲዲ ቃዴሴ ባሪኔ ጋካናስ ኤዶሜ ዙማታ ቦላራ ኤፊዛ ቶሆ ኦጌራ ቢኮ ታማኔ ኢሲ ጋላስ ኤኬስ።

\VS{3}ጊብጼፔ ኢስቲ ኬዚዳፔ ኦይዱ ታማንꬆ ላይꬃን ታማኔ ኢሲንꬃ ኣጊናይ ጌሊዳ ኮይሮ ጋላስ ሙሴይ ዴሬዛስ ኤሪሳና ማላ ጎዳይ ኢዛስ ዮቲዳ ቃላ ኡባ ኢስታስ ዮቲዴስ።

\VS{4}ሄሲካ ሃኒዳይ ሃሴቦኔ ካታማን ካዎቲ ሃሪዛ ኣሞሬ ዴሬ ካዎ ሲሆኔኔ ኣስታሮቴን፥ ኤዲራኤ ካታማን ኡቲዲ ሃሪዛ ባሳኔ ካዎ ኣጌ ጾኒዳፔ ጉዬና።

\VS{5}ኣሳይ ዮርዳኖሴፔ ኣርሼይ ሞኪዛ ባጋራ ሞኣቤ ዴሬን ዲሺን ሙሴይ ሃይሳፌ ካሊ ዲዛ ጎዳ ዎጋ ቆንጪሴꬅ ዶሚዴስ፤


\par }{\PP \VS{6}«ኑኒ ሲና ዙማ ቦላ ዲዛ ዎዴ ጎዳ ኑ ጾሳይ ኑስ፥ ‹ሄኮ ኢንቴ ሃይሳ ዙማ ቦላ ዳሮ ጋምኢዴታ፤

\VS{7}ሃይሳፌ ጉዬ ኢንቴ ዲዛሶፔ ዴንዲ ጌዴ ጌዜቲዛ ኣሞሬታ ዴሬ፥ ኢስታ ሄራን ዲዛ ኣራቤ ዴሬን ዲዛ ጌዜኔ ጋꬋ፥ ኔጌቤ ዴሬ፥ ሜዲቴራኔ ኣባ ላንቄራ፥ ካናኔ ዴሬኔ ሊባኖሴ ባጋራ ካንꬂዲ ጊታ ሃꬃ ኤፊራጺሴ ሻፋ ጋካናስ ካንꬂ ቢቴ።

\VS{8}ሄኮ ታኒ ሃ ቢታዮ ኢንቴስ ኢማዲስ፤ ኢንቴካ ቢዲ ኢንቴ ኣዋታስ ኣብራሃሜስ፥ ዪሳቃስ፥ ያቆቤሲኔ ኢስታፌ ጉዬን ያና ኢስታ ዜሬꬃታስ ኢማናስ ጎዳይ ጫቂዳ ቢታዮ ላቲቴ› ጊዴስ» ጊዲ ዮቲዴስ።


\par }{\SH ሙሴይ ዴሬ ካሌꬂዛይታ ሹሚዴስ
\par }
{\R (ኬሳ 18፡13-27)

\par }{\PP \VS{9}ሙሴይ ዴሬዛስ፥ «ሄ ዎዴ ታኒ ኢንቴስ፥ ‹ታኒ ታርካ ኢንቴና ካሌꬃናስ ዳንዳይኬ።

\VS{10}ኢንቴ ጎዳይ ኢንቴ ቆዳ ሳሎ ጾሊንቴ ማላ ዳርሲዴስ።

\VS{11}ሃኢካ ኢንቴ ኣዋታ ጾሳይ ካሴ ኢንቴስ ኢሚዳ ሂዶታ ቃላ ማላ ሺ ዳኮ ጉጂዲ ኢንቴና ኣንጆ።

\VS{12}ጊዶ ኣቲን ሃኢ ኢንቴ ጋርሳን ዲዛ ፓላማ፥ ኦሻኔ ኢንቴ ሜቶዛ ታኒ ታርካ ዎስታ ቢርሻና ዳንዳያዚና?

\VS{13}ኢንቴ ኢንቴ ቆሞፌ ቆሞፌ ኣኬካይ፥ ኣꬎ ኤራቴꬂ ዲዛይታኔ ኦꬂ ሎሲዳይታ ዶሪቴ፤ ታኒካ ኢስታ ኢንቴ ቦላ ሹማና› ጋ ዮታዲስ።


\par }{\PP \VS{14}«ኢንቴካ፥ ‹ኔ ሺሺዳ ቆፋይ ሎኦ› ጊ ኤኪዴታ።

\VS{15}ሄሳ ጊሻስ ኢሲ ኢሲ ቆሞፌ ኢንቴ ዶሪዳይታ ኦሶ ሎሲዳይታ፥ ኣꬎ ኤራንቻታኔ ኣኬኪዛይታ ኢንቴፌ ኤካዳ ባጋይታ ሻላቃታ፥ ባጋይታ ማቶ ሃላቃታ፥ ባጋይታ ሃምሳ ሃላቃታኔ ኣሲራ ሃላቃታ፥ ባጋይታ ቆሞታ ካሌꬂዛ ሃላቃ ሂስታ ሹማዲስ።


\par }{\PP \VS{16}«ታ ሄ ዎዴ ኢስታስ፥ ‹ኢንቴ ዴራ ጋርሳን ዴንዲዛ ፓላማኔ ኦሽ ኤኪ ጌላይ ባይንዳ ሱሬ ፒርዳ ፒርዲቴ፤ ኢንቴ ዴራ ጊዶን ዎይኮ ሃራ ዴሬፔ ዪዲ ኢንቴ ጊዶን ዲዛ ኣሳስ ጌላይ ባይንዳ ሱሬ ፒርዳ ፒርዲቴ።

\VS{17}ኢንቴ ጌላ ፒርዳ ፒርዶፍቴ፤ ጉꬅ ጊዲን ጊታ ጊዲን ማዶ ፒርዳ ፒርዶፍቴ፤ ፒርዳይ ጾሳስ ጊዲዳ ጊሻስ ኣይ ኣሳስካ ባቦፍቴ፤ ኢንቴፌ ቦላ ጊዲዳይሳ ኡባ ታኮ ኤሂቴ፤ ሄሳ ታኒ ፒርዳና› ጋዲስ።

\VS{18}ኢንቴ ኦꬃናስ ቤሲዛይሳ ታ ኢንቴስ ሄ ዎዴ ሎኤꬃ ዮታዲስ።


\par }{\SH ቃዴሴ ባሪኔፔ ዴሬዛ ዩዪ ዎቺዛይታ ኪቴቴꬅ
\par }
{\R (ታይ 13፡1-33)

\par }{\PP \VS{19}«ሄሳፌ ጉዬ ኑ ጎዳይ ኑና ኣዛዚዳ ማላ ሲና ዙማፔ ዴንዲዲ ኢንቴ ቤኢዳ ኢታ ባዞዛራ ካንꬂዲ ኣሞሬ ዴሬን ሻራ ሜንꬆራ ኣꬊ ቢዲ ቃዴሴ ባሪኔ ጋኪዶስ።

\VS{20}ታኒ ኢንቴስ፥ ‹ጾሳይ ኑና ላቲሳናስ ቃላ ጌሊዳ ሻራ ሜንꬆ ጊዲዳ ኣሞሬ ዴሬ ሄኮ ጋኪዴታ።

\VS{21}ሄ ዴሬዮ ሃኖ ቤኢቴ! ጎዳይ ኑ ኣዋታ ጾሳይ ቤኒ ኣዛዚዳ ማላ ኢንቴ ጌሊዲ ኢዞ ላቲቴ፤ ባቦፍቴኔ ሂዶታ ቃንጾፍቴ› ጋ ዮታዲስ።


\par }{\PP \VS{22}«ኢንቴ ኡባቲካ ታኮ ዪዲ፥ ‹ሄ ቢታይን ዲዛ ካታማቲ ኣይ ማላኮ ቃሴ ኑና ሄ ጋꬃና ኦጌይካ ኣይ ማላ ኦጌኮ ቢ ዎቺ ሲሚዲ ኑስ ዮታና ኣሳታ ኑ ጋርሳፌ ኣኔ ዶሮስ› ጊዲ ታና ኦይቺዴታ።


\par }{\PP \VS{23}«ሄሳ ሂስታናይሲ ታስ ሎኦ ሚሳቲ ቤቲን ኢንቴ ጋርሳፌ ቆማፌ ቆማፌ ኢሲ ኢሲ ኣስ ዶራዳ ታማኔ ናምኡ ኣሳታ ዬዳዲስ።

\VS{24}ኢስቲካ ሻራ ሜንꬆ ዴራራ ካንꬂ ቢዲ ኤሽኮሌ ሾባ ጋካናስ ዩዪ ጾሞሲ ጼሊዳ።

\VS{25}ኢስቲካ ሄን ባ ቤኢዳ ሚꬃ ኣይፌፔ ኣማርዳይሳ ኤኪ ዪዲ ጎዳ ኑ ጾሳይ ኑስ ኢማና ቆፒዳ ቢታያ ኬሃ ሎኦ ቢታ ጊዲዳይሳ ኑስ ቆንጪሲ ዮቲዳ።


\par }{\PP \VS{26}«ጊዶ ኣቲን ጎዳ ኢንቴ ጾሳ ኣዛዞ ቦላ ማካሊዳ ጊሻስ ሄ ቢታዮ ጌላናስ ኮዪቤኬታ።
\XREF{}{{\XO 1:26 }{\XT{ዛሬ 9፡23፤ ኢብ 3፡16}}}

\VS{27}ኢንቴ ኢንቴ ዱንካኔን፥ ‹ጾሲ ኑና ኢጺዴስ፤ ኢዚ ኑና ጊብጼፔ ኬሲዳይ ሃይታ ኣሞሬ ኣሳታን ኑና ዎꬊሳናሲኔ ኢስታ ኩሼን ኑና ኣꬂ ኢማናሳ፤

\VS{28}ሂስቲን ኑ ሄ ኣዛስ ቢዞኒ? ኑኒ ባቦስ፤ ኑኒ ኪቲዳ ኣሳቲ ሄን ዲዛ ኣሳይ ዉሪካ ሚኖኔ ኬሂ ኣዱሳታ ጊዲዳይሳ ቃሴካ ኢስቲ ዲዛ ካታማታ ጊምቤይ ሳሎ ጋኪዳይሳ ኑስ ዮቲዳ፤ ኬሂ ኣዱስ ጊዲዳ ኤናቄ ናይታ ቤኢዳ› ጊዲ ዙዙሚዴታ።


\par }{\PP \VS{29}«ጊዶ ኣቲን ታኒ ኢንቴስ፥ ‹ሃይታ ሃ ኣሳታስ ባቦፍቴኔ ዳጋሞፍቴ።

\VS{30}ኢንቴፌ ሲንꬃራ ቢዛ ጎዳ ኢንቴ ጾሳይ ካሴ ኢንቴ ኣይፌን ቤኢሺን ጊብጼታ ቦላ ኦꬆይሳ ማላ ሃኢካ ኢዚ ኢንቴ ጊሻስ ኦሌታና።

\VS{31}ኣዋይ ባ ና ኣልኢሲዛ ማላ ኢንቴ ቢዛ ባዞ ቢታ ኡባን ኢዚ ኢንቴና ካሌꬂሼ ኢንቴና ሳሮን ሃይሳ ዎስቲ ጋꬂዳኮ ኢንቴ ቤዪዴታ።
\XREF{}{{\XO 1:31 }{\XT{ሃዋ 13፡18}}}

\VS{32-33}ሃ ኡባ ታ ዮቲንካ ኢንቴ ዱንካናና ሶሆዛ ቤሳናሲኔ ኢንቴ ባና ኦጌ ቤሳናስ ኦማርስ ቱሳ ታማን፥ ጋላስ ቱሳ ማላ ሻራን ኢንቴና ካሌꬂዳ ኢንቴ ጎዳን ኣማኔቲቤኬታ።
\XREF{}{{\XO 1:32-33 }{\XT{ኢብ 3፡19}}}


\par }{\SH ጾሳይ ኢስራኤሌ ኣሳስ ኢሚዳ ቂጻቴ
\par }
{\R (ታይ 14፡20-45)

\par }{\PP \VS{34}«ኢንቴ ዙዙሚዳ ዙዙንꬃ ጾሲ ሲዪዲ ሃንቄቲዴስ፤

\VS{35}ሄሳ ጊሻስ፥ ‹ታኒ ካሴ ኢንቴ ኣዋታስ ኢማና ጋዳ ጫቂዳ ሄ ሎኦ ቢታዮ ሃ ኢታ ዬሌታፔ ኢሶይካ ጌሌና።
\XREF{}{{\XO 1:35 }{\XT{ኢብ 3፡18}}}

\VS{36}ዮፊኔ ና ካሌቤይ ጻላ ሄ ቢታዮ ጌላና፤ ኢዚካ ኩሜꬃ ዎዚናፔ ኣማኔቲ ቤቲዳ ጊሻስ ሄ ኢዚ ቤኢዳ ቢታዮ ኢዛሲኔ ኢዛ ዜሬꬃታስ ታ ኢማና› ጊ ጫቂዴስ።


\par }{\PP \VS{37}«ኢንቴ ጋሶን ጎዳይ ታና ሃንቄቲዲ፥ ‹ሙሴ ኔኒካ ሄ ዴሬዮ ጌላካ።

\VS{38}ጊዶ ኣቲን ኔና ማዲዛ ናዌ ና ኢያሶይ ሄ ቢታዮ ጌላና፤ ሄ ቢታዮካ ላታና ማላ ኢስራኤሌ ናይታ ካሌꬃናይ ኢዛ ጊዲዳ ጊሻስ ኔ ኢዛ ሚንꬄꬃ› ጊዴስ።


\par }{\PP \VS{39}«ቃሴካ ጎዳይ ኢንቴስ፥ ‹ኢንቴ ኑ ናይቲ ዲኤታና› ጊዳ ኢታኔ ኪያ ሻኪ ኤሮንታ ቂ ናይቲ ጻላ ሄ ቢታዮ ጌላና፤ ታኒ ሄ ቢታዮ ኢስታስ ኢማና፤ ኢስቲካ ሄ ቢታዮ ላታና።

\VS{40}ኢንቴ ጊዲኮ ሲሚዲ ዞኦ ኣባኮ ኤፊዛ ኦጌዛራ ዱጌ ባዞ ቢቴ» ጊዴስ።


\par }{\PP \VS{41}«ኢንቴካ፥ ‹ሙሴ! ኑኒ ኑ ጎዳ ቆሂዶስ፤ ሃኢ ጎዳይ ኑ ጾሳይ ኑና ኣዛዚዳ ማላ ኑ ኦሌታና› ጊዴታ፤ ሄ ሻራ ሜንꬆ ዴሬዮ ዎራጆይ ካዉሻ ሚሽ ሚሳቲ ቤቲን ኢሶይ ኢሶይ ኦላስ ጊጌቲዴታ» ጊዴስ።


\par }{\PP \VS{42}ጎዳይ ጊዲኮ፥ «ታ ኢንቴናራ ኬኦንታ ጊሻስ ኦላስ ኬዞፒቴ፤ ኢንቴ ኢጺስ ጊ ኬዚኮ ኢንቴ ሞርኬቲ ኢንቴና ጾናና» ጊዲ ታስ ዮቲዴስ።

\VS{43}ታኒካ ጎዳይ ታስ ዮቶይሳ ኢንቴስ ዮታዲስ ሺን ኢንቴ ኢጺዴታ። ኢዛ ቦላካ ማካሊዴታ፤ ኦቶሮ ዳሮፔ ዴንዲዳይሳን ኢንቴ ሄ ሻራ ሜንꬆ ቢታዮ ኦላናስ ቢዴታ።

\VS{44}ሄ ዙምቡላታ ቦላ ዲዛ ኣሞሬ ዴሬ ኣሳቲ ኢንቴናራ ኦላ ኦይኬቲዳ፤ ኢስታ ኦላንቻቲ ማꬃ ማላ ኢንቴ ቦላ ዪዲ ሆርማ ጋካናስ ኢንቴና ዬዴꬂዳ፤ ዙምቡላቲ ዳሪ ኡቲዳ ኤዶሜ ዴሬን ኢንቴና ጾኒዳ።

\VS{45}ሄሳ ጊሻስ ኢንቴ ሲሚ ዪዲ ጎዳ ሲንꬃን ዬኪዴታ፤ ጊዶ ኣቲን ኢዚ ኢንቴ ዬሆዛኔ ዋሶዛ ሲዪዲ ኢንቴና ማዳናስ ኮዪቤና።

\VS{46}ሂስቲን ኢንቴ ቃዴሴን ዳሮ ዎዴ ጋምኢዴታ።




\par }\Chap{2}{\SH ኢስራኤሌ ናይቲ ባዞ ቢታን ቶይላቲዳ ዎዴታ
\par }
{\PP \VerseOne{1}ሄሳፌ ጉዬ ጾሲ ኣዛዚዳ ማላ ጌዴ ዞኦ ኣባኮ ኤፊዛ ኦጌዛራ ጉዬ ሲሚ ዱጌ ባዞ ቢታ ቢዶስ፤ ኑኒ ሄን ቶይላቲሼ ሻራ ሜንꬆ ኤዶሜ ዴሬን ዳሮ ዎዴ ጋምኢዶስ።
\XREF{}{{\XO 2:1 }{\XT{ታይ 21፡4}}}


\par }{\PP \VS{2}ሄሳፌ ጉዬ ጎዳይ ታስ ሂዝጊ ዮቲዴስ።

\VS{3}«ኢንቴ ሃ ሻራ ሜንꬆ ዴሬታን ዳሮ ዎዴ ቶይላቲዴታ፤ ሃኢ ፑዴሃ ባጋ ሲሚ ቢቴ።

\VS{4}ዴራ፥ ‹ኢንቴ ዳቦ ኤሳዌ ዜሬꬃቲ ዲዛ ኤዶሜ ዴሬራ ኣꬊ ባና፤ ኢስቲ ኢንቴስ ያያና፤ ጊዲኮካ ኢንቴ ኬሂ ናጌቲቴ።
\XREF{}{{\XO 2:4 }{\XT{ሜꬌ 36፡8}}}

\VS{5}ሻራ ሜንꬆን ዲዛ ኤዶሜ ቢታ ታ ኤሳዌስ ጺንጾ ሂስታ ኢሚዳ ጊሻስ ኢስታ ቢታፌ ቶሆይ ዬꬊዛሶካ ታ ኢንቴስ ኢሚዳ ኢስታ ቦላ ኦላ ዴንꬆፍቴ።

\VS{6}ኢንቴስ ኮሺዛ ካꬅ ጊዲን ሃꬅ ሚሻን ሻሚ ኤኪቴ› ጋ ኣዛዛ» ጊዴስ።


\par }{\PP \VS{7}ጎዳ ኢንቴ ጾሳይ ኢንቴ ኦꬂዳ ኡባ ኢንቴስ ኬሂ ኣንጂዴስ፤ ኢንቴ ሃይሳ ዎልቃማ ባዞዛራ ካንꬂ ቢዛ ዎዴ ኢሻልሲ ኦይኪዴስ፤ ሃ ኦይዱ ታሙ ላይꬅ ኩሜꬃን ጎዳ ኢንቴ ጾሳይ ኢንቴናራ ዲዛ ጊሻስ ኣይኮይካ ኢንቴስ ፓጪቤና።


\par }{\PP \VS{8}ሄሳ ጊሻስ ኑኒ ኑ ኢሻ ኤሳዌ ዜሬꬃቲ ዲዛ ኤዶሜ ቢታራ ካንꬂ ቢዶስ፤ ቃሴ ኤላቴፔኔ ኤጺዮን-ጋቢሬ ካታማፔ ዪዛ ኦጌዛራ ኣራቤ ኦጌዛራ ሞኣቤ ባዞ ሲሚ ቢዶስ።


\par }{\PP \VS{9}ጾሳይካ ታስ፥ «ሎጼ ዜሬꬅ ሞኣቤ ኣሳታ ዋዪሶፒቴ፤ ኢስታራ ኦሌታናስ ኢስታ ዴንꬄꬆፍቴ፤ ታኒ ኤሬ ካታማ ኢስታስ ዱሳሶ ሂስታ ኢሚዳ ጊሻስ ኢስታ ጺንጾፌ ኣይኮካ ኢንቴስ ኢሚኬ» ጊዴስ።
\XREF{}{{\XO 2:9 }{\XT{ሜꬌ 19፡37}}}


\par }{\PP \VS{10}[ኤሚሜ ጌቴቲዛ ዎልቃማ ዳሮ ዴሬይ ኤሬን ዴስ፤ ሄይቲካ ኤናቄ ዜሬꬃ ማላ ጉባኒኔ ጌሳን ጊታታ።

\VS{11}ኢስቲ ኤናቄ ኣሳታ ማላ ኤራፋይሜታ ጌቴቲ ጼይጌቴቴስ፤ ሞኣቤ ኣሳይ ቃሴ ኢስታ ኤሚሜታ ጊ ጼይጌስ፤ ሃንኮ ሞኣቤ ኣሳይ ቃሴ ኢስቲ ኢማሜታ ጊ ጼይጌቴስ።

\VS{12}ሆሬ ኣሳይ ካሴ ኤዶሜ ቢታን ዴስ፤ ጊዶ ኣቲን ኢስራኤሌ ኣሳይ ላታና ማላ ጎዳይ ኢስታስ ኢሚዳ ቢታን ኢስቲ ኦꬆይሳꬆ ኤሳዌ ዜሬꬃቲ ኡሬ ኣሳ ጎዲ ꬋይሲዲ ኢስታ ቢታን ኬጺ ኡቲዳ።]


\par }{\PP \VS{13}ሄሳፌ ጉዬ ጎዳይ ኑስ ዮቲዳ ማላ ዛራዴ ጌቴቲዛ ሻፋ ፒኒዶስ።

\VS{14}ኑኒ ቃዴሴ ባሪኔፔ ቢዲ ዛራዴ ሻፋ ፒናናስ ሄꬑ ታማኔ ኦስፑን ላይꬂ ኣꬊዴስ፤ ሄ ዎዴ ጎዳይ ኢስታ ጊሻስ ካሴ ጫቂዳ ማላ ሄ ዬሌታፔ ኦላስ ጋኪዳ ኣቱማ ኣሳይ ኡባይ ዉሪዴስ።

\VS{15}ኢስቲ ኡባይ ዉራና ጋካናስ ጎዳ ኩሼይ ኢስታ ቦላ ዴጺዴስ።

\VS{16}ኦላስ ጋኪዳ ኣቱማ ኣሳይ ኡባይ ዉሪዳፔ ጉዬ፥

\VS{17}ጎዳይ ሂዝጊዴስ፥

\VS{18}«ሞኣቤ ዴሬስ ቲጻ ቦላ ዲዛ ኤሬ ቢታራ ኢንቴ ሃች ካንꬂ ባናስ ቤሴስ።

\VS{19}ሄሳፌ ካሊዲ ሎጼ ዜሬꬅ ጊዲዳ ኣሞኔ ኣሳታ ዋዪሶፒቴ፤ ኢስታራ ኦሌታናስ ኢስታ ዴንꬄꬆፍቴ፤ ታኒ ኣሞኔ ቢታ ኢስታስ ዱሳሶ ሂስታ ኢሚዳ ጊሻስ ኢስታ ጺንጾፌ ኣይኮካ ኢንቴስ ኢሚኬ።»\XREF{}{{\XO 2:19 }{\XT{ሜꬌ 19፡38}}}


\par }{\PP \VS{20}[ሄ ቢታይ ካሴ ሄን ዲዛ ኣሳይ ጼይጊዛ ሱንꬃን ኤራፋይሜታ ቢታ ጌቴቲዲ ጼይጌቴስ፤ ቃሴ ኣሞኔ ኣሳይ ዛሚዙሜታ ጊ ጼይጌስ።

\VS{21}ኢስቲካ ኤናቄ ዜሬꬃ ማላ ጉባኒኔ ጌሳን ጊታታ፥ ዎልቃማኔ ዳሮ ዴሬ፤ ጊዶ ኣቲን ጎዳይ ኢስታ ꬋይሲን ኣሞኔቲ ኢስታ ቢታ ላቲዲ ሄን ኬጺ ኡቲዳ።

\VS{22}ጎዳይ ኤዶሜን ዴኢዛ ኤሳዌ ዜሬꬃታስ ኦꬂዳ ማላ ኢስታስካ ኦꬂዴስ፤ ሄሲካ ኢዚ ሄ ቢታን ዴኢዛ ሆሬታ ꬋይሲን ኤሳዌ ዜሬꬃቲ ኢስታ ቢታ ላቲዲ ሃች ጋካናስ ሄን ኬጺ ኡቲዳ።

\VS{23}ጋዛ ጋካናስ ዴኢዛ ሄራታን ዲዛ ኣዌ ዴሬ ኣሳታ ካፍቶሬ ጌቴቲዛ ቢታፌ ዪዳ ካፍቶሬ ኣሳቲ ኢስታ ꬋይሲዲ ኢስታ ቢታን ኬጺ ኡቲዳ።]


\par }{\PP \VS{24}ኑኒ ሞኣቤ ኣቻራ ኣꬊዳፔ ጉዬ ጾሲ ኑስ፥ «ሃኢ ዴንዲዲ ኣርኖኔ ሻፋ ፒኒቴ፤ ሃሴቦኔን ኡቲዲ ሃሪዛ ኣሞሬታ ካዎ ሲሆኔኔ ኢዛ ዴራካ ታኒ ኢንቴስ ኣꬃ ኢማዲስ፤ ኢንቴ ኢዛ ኦሊዲ ኢዛ ቢታ ላቲቴ።

\VS{25}ሃቻፌ ጉዬ ኣዋንካ ዲዛ ዴሬ ኣሳይ ኢንቴስ ባባና ማላ ታ ኦꬃና፤ ኦኒካ ኢንቴ ጊሻስ ሲዪዲ ዉሪካ ሂርጋን ኮኮራና» ጊዴስ።


\par }{\SH ካዎ ሴዎኔ ጾኔቴꬅ
\par }
{\R (ታይ 21፡21-30)

\par }{\PP \VS{26}ሄሳፌ ጉዬ ሳሮካ ኪታ ኣሳ ቦላ ቂዲሞቴ ባዞፌ ጌዴ ሃሴቦኔ ካዎ ሲሆኔኮ ኪታዲስ።

\VS{27}«ኑ ኢንቴ ዴሬራ ኣꬊ ባና ማላ ኑና ዲጎፋ፤ ኑ ኦጌፔ ካሬ ኬዞንታ ሲቲ ጊ ባና።

\VS{28}ኑኒ ማና ካꬂኔ ሃꬅ ኑ ሚሻን ሻሚ ኤካና፤ ኑኒ ኔ ቢታራ ካንꬂ ቢሺን ኔ ኑና ዲጎንታ ማላ ጻላ ኮዮስ።

\VS{29}ኤዶሜን ዲዛ ኤሳዌ ዜሬꬃቲኔ ኤሬን ዲዛ ሞኣቤ ዜሬꬃቲ ኑ ኢስታ ዴሬራ ኣꬋና ማላ ኑስ ኤሮ ጊዳ ማላካ ዮርዳኖሴ ሻፋ ፒኒዲ ጾሳይ ኑና ላቲሳና ቢታዮ ኑኒ ጋካናሼ ጋካናስ ኑኒ ኦጌራ ጻላ ኣꬊ ባና ማላ ኑስ ኤሮ ጋርኪ!»


\par }{\PP \VS{30}ካዎ ሲሆኔይ ቃሴ ኑኒ ኢዛ ዴሬራ ኣꬊ ባና ማላ ኮዪቤና፤ ጋሶይካ ጎዳ ኢንቴ ጾሳይ ሃች ኢንቴ ቤኢዛይሳ ማላ ኢዛ ኢንቴ ኩሼን ኣꬂ ኢማናስ ኢዛ ዎዚና ሙሚሲዲ ኦቶራንቻ ኬሲዴስ።


\par }{\PP \VS{31}ሄሳፌ ጉዬ ጎዳይ ታስ፥ «ኣኔ ጼላ፥ ታኒ ካዎ ሲሆኔኔ ኢዛ ቢታ ኔ ኩሼን ኣꬃ ኢማዲስ፤ ኢንቴ ኢዛ ቢታ ላቲዲ ሄን ዴኢቴ» ጊዴስ።


\par }{\PP \VS{32}ካዎ ሲሆኔይ ባስ ዲዛ ኦላንቻታ ኡባ ኤኪዲ ያሃጼ ካታማ ኣቻን ኑናራ ኦሌታናስ ዪዴስ።

\VS{33}ጊዶ ኣቲን ጎዳ ኑ ጾሳይ ኢዛ ኑ ኩሼን ኣꬂ ኢሚዳ ጊሻስ ኢዛ፥ ኢዛ ናይታኔ ኢዛስ ዲዛ ኦላንቻታ ኡባ ኑ ዲፒ ሂስቲዶስ።

\VS{34}ሄ ዎዴ ኑኒ ኢዛ ካታማታ ኡባ ዎራጂ ኦይኪዲ ካታማታ ኡባ፥ ኢስታን ዲዛ ኣቱማሳታራ፥ ማጫሳታራኔ ናይታራ ኢሲፌ ꬋይሲዶስ፤ ኣይኮካ ኣሾንታ ኡባ ዲፒ ሂስቲዶስ።

\VS{35}ኢስታ ሜሄታኔ ኑ ዎራጂዳ ካታማታፔ ዲኢዳ ሚሻታ ኑስ ኤኪዶስ።

\VS{36}ኑኒ ኣርኖኔ ሾባ ጋጻ ባጋራ ዲዛ ኣሮኤሬ ካታማፔኔ ሄን ዙሌዛን ዲዛ ካታማፔ ዶሚ ቢዲ ጋላኣዴ ጋካናስ ኑናራ ኤቄታና ዳንዳይዛ ኢሲ ካታማይካ ቤቲቤና። ጎዳ ኑ ጾሳይ ኡባ ኑስ ኣꬂ ኢሚዴስ።

\VS{37}ጊዶ ኣቲን ኑኒ ኣሞኔ ዴሬ፥ ዎይኮ ያቦቄ ሻፋ ማታ፥ ሻራ ሜንꬆ ቦላ ዲዛ ካታማታኮኔ ጎዳ ኑ ጾሳይ ኑኒ ባና ማላ ኣዛዞንታ ሶሆ ኡባኮ ሺቂቦኮ።




\par }\Chap{3}{\SH ባሳኔ ካዎ ኣጌ ጾኔቴꬅ
\par }
{\R (ታይ 21፡31-35)

\par }{\PP \VerseOne{1}ሄሳፌ ጉዬ ኑኒ ሲሚዲ ባሳኔ ኤፊዛ ኦጌዛራ ኬዚዶስ፤ ካዎ ኣጌይ ባ ኦላንቻታ ኡባ ኤኪዲ ኑናራ ኦሌታናስ ኤዲራኤ ካታማ ኬዚዴስ።

\VS{2}ጊዶ ኣቲን ጎዳይ ታስ፥ «ካዎ ኣጌስ ባቦፋ! ታኒ ኢዛ፥ ኢዛ ዴራኔ ኢዛ ቢታ ኔ ኩሼን ኣꬃ ኢማዲስ፤ ሃሴቦኔን ኡቲዲ ሃሪዛ ኣሞሬታ ካዎ ሲሆኔ ቦላ ኦꬆይሳ ማላ ኔኒ ኢዛ ቦላካ ኦꬃና» ጊዴስ።


\par }{\PP \VS{3}ሄሳ ጊሻስ ጎዳ ኑ ጾሳይ ካዎ ኣጌኔ ኢዛ ኦላንቻታ ኡባ ኑ ኩሼን ኣꬂ ኢሚዴስ፤ ኑኒካ ኢስታፌ ኢሲ ኣሲካ ኣሾንታ ኡባ ꬋይሲዶስ።

\VS{4}ሄ ዎዴ ኢዛ ካታማታ ኡባ ኦይኪዶስ፤ ኑ ኦይኮንታ ኣቲዳ ኢሲ ካታማይካ ዴና፤ ሄሳꬆካ ባሳኔ ካዎ ኣጌይ ኣርጎባ ዴሬን ኣይሲዛ ኡሱፑን ታሙ ካታማታካ ኦይኪዶስ።

\VS{5}ሄ ካታማቲ ዉሪ ጊምቤን ጊምቤቲዳ፤ ፔንጌቲካ ኮላታታን ጎርዴቴቴስ፤ ኢስታ ዩሾን ዲርሳይ ባይንዳ ጮራ ማንዳራቲ ዴቴስ።

\VS{6}ሃሴቦኔ ካዎ ሲሆኔፔ ኑ ኤኪዳ ካታማታ ቦላ ኑ ኦꬂዳይሳꬆ ሃ ካታማታካ ኡባ ꬋይሲዶስ፤ ኣቱማ ኣሳ፥ ማጫሳኔ ናይታካ ኣሾንታ ኡባ ꬋይሲዶስ።

\VS{7}ሜሄታ ኡባ ዲኢዶስ፤ ካታማታን ዲዛ ሚሽ ኡባ ሊምኢ ሂስቲዶስ።


\par }{\PP \VS{8}ሄ ዎዴ ኑኒ ዮርዳኖሴ ሻፋፔ ቢዲ ኣርሼይ ሞኪዛ ባጋራ፥ ኣርኖኔ ዙሌፌ ቢዲ ሄርሞኔ ዙማ ጋካናስ ዲዛይሳ ኦይኪዶስ፤ ሃይታ ኣሞሬ ዴሬ ካዎታፔ ዎꬂ ኤኪዶስ።

\VS{9}[ሄርሞኔ ዙማዛ ሲዶና ኣሳይ፥ «ሲሪዮኔ» ጊዛይሳ ኣሞሬ ኣሳይ፥ «ሳኒሬ» ጊ ሱንꬂዴስ።]

\VS{10}ኑኒ ጌዜ ቢታን ዲዛ ካታማታ ኡባ፥ ጋላኣዴ ቢታ ኡባ፥ ባሳኔ ቢታ ኡባኔ ባሳኔ ቢታን ኣጌይ ሃሪዛ ሳላካኔ ኤዲራኤ ካታማታ ጋካናስ ዲዛሶሆታ ኦይኪዶስ።

\VS{11}[ኤራፋይሜታ ባጋፌ ካዎ ኣጌይ ዉርሴꬃ ካዎ፤ ኢዚ ኢቺዛ ኣልጋይ ሚኖ ቢራታፔ ኦሴቲዴስ፤ ኣልጋስ ኣዱሳቴꬃይ ኦስፑን ዋꬋ ጊዲሺን ጎምፓይ ኦይዱ ዋꬋ፤ ሄ ኣልጋዚ ኤራባ ጌቴቲዛ ኣሞኔታ ካታማን ሃኢ ጋካናስ ቤቴስ።]


\par }{\SH ዮርዳኖሴፔ ኣርሼይ ሞኪዛ ባጋራ ዲዛ ቆሞታ
\par }
{\R (ታይ 32፡1-42)

\par }{\PP \VS{12}ሄ ቢታዮ ኑኒ ላቲዳፔ ኣርኖኔ ሻፋ ኣቻን ዲዛ ኣሮኤሬ ካታማፔ ዶሚዲ ፑዴሃ ባጋን ዲዛ ዴሬዛኔ ጌዜ ቢታን ዲዛ ጋላኣዴ ዴራፔ ባጋ ሄን ዲዛ ካታማታራ ኦሮቤሌ ዜሬꬃታሲኔ ጋዴ ዜሬꬃታስ ኢማዲስ።

\VS{13}ጋላኣዴ ዴሬፔ ኣቲዳ ቢታኔ ኣጌይ ሃሪዛ ባሳኔ ቢታ ኡባ፥ ሄሲካ ኣርጎባ ካዎቴꬃ ሚናሴ ዜሬꬃታፔ ባጋይታስ ኢማዲስ። (ሄ ባሳኔ ቢታ ኡባይ ኤራፋይሜታ ቢታ ጌቴቲ ጼይጌቴስ።

\VS{14}ሚናሴ ቆሞ ጊዲዳ ያኢሬይ ኣርጎባ ዴሬ ኩሜꬃ ላቲዴስ፤ ሄሲካ ጌሹሬታኔ ማኢካቴ ዛዋ ጋካናስ ዲዛ ባሳኔ፤ ሄ ቢታያካ ኢዛ ሱንꬃን ጼይጌታዱስ፤ ሄሳ ጋሶን ሃኢ ጋካናስ ኢስቲ ያኢሬ ካታማታ ጌቴቴቴስ።)


\par }{\PP \VS{15}ቃሴ ጋላኣዴ ቢታካ ሚናሴ ቆሞ ማኪሬ ዜሬꬃታስ ኢማዲስ።

\VS{16}ኦሮቤሌ ቆሞታሲኔ ጋዴ ቆሞታስ ጋላኣዴፔ ቢዲ ኣርኖኔ ሻፋ ኣቺ ጋካናስ ዲዛ ዴሬዛ ኢማዲስ፤ ዱጌሃ ባጋራ ኢስታ ዛዋይ ኣርኖኔ ሻፋ፤ ፑዴሃ ባጋ ዛዋይ ቃሴ ኣሞኔታ ዴሬን ዛዋ ቦላ ዲዛ ያቦቄ ሻፋዛ።

\VS{17}ኣርሼይ ዉሊዛ ባጋራ ኢስታ ዛዋይ ኣራቤን ዴኢዛ ዮርዳኖሴ ሻፋ ጋኬስ፤ ሄሲካ ኪኔሬቴ ኣባፌ ዶሚዲ ፒዝጋ ዙማ ጋርሳን ዲዛ ማጺኔ ኣባ ጋካናሳ።


\par }{\PP \VS{18}ሄ ዎዴ ኢስታ ካሌꬃና ማላ ሃይሳፌ ካሊዛ ዎጋታ ታ ኢንቴስ ኢማዲስ፤ ጎዳ ኑ ጾሳይ ዮርዳኖሴፔ ኣርሼይ ሞኪዛ ባጋራ ዲዛ ቢታ ኢንቴ ላታና ማላ ኢንቴስ ኢሚዴስ፤ ሄሳ ጊሻስ ኢንቴ ኢንቴ ኦላንቻታ ጊጺሲዲ ሃንኮ ኢስራኤሌ ኣሳይ ባንታ ጺንጾ ላታና ጋካናስ ኢስታፌ ሲንꬃቲ ኦሌታናስ ኣꬊቴ።

\VS{19}ኢንቴስ ዳሮ ሜሄይ ዲዛይሳ ታ ኤራይስ፤ ሄሳ ጊሻስ ኢንቴ ማቼቲ፥ ናይቲኔ ሜሄቲ ጻላ ሃን ኣቴቶ፤ ኢስቲ ታኒ ኢንቴስ ኢሚዳ ካታማታን ዴቶ።

\VS{20}ኢንቴ ጎዳይ ሃይሳን ኢንቴና ሼምፒሶይሳꬆ ኢንቴ ኢሻንታካ ዮርዳኖሴፔ ኣርሼይ ዉሊዛ ባጋራ ጎዳይ ኢስታስ ኢሚዛ ቢታዮ ጌሊዲ ሳሮቴꬃን ሼምፓና ጋካናስ ኢንቴ ኢስታ ማዲቴ፤ ሄሳፌ ጉዬ ታኒ ኢንቴስ ኢሚዳ ቢታዮ ሃ ሲማናስ ዳንዳዬታ።
\XREF{}{{\XO 3:20 }{\XT{ኢያ 1፡12-15}}}


\par }{\PP \VS{21}ሃይሳፌ ጉዬ ታኒ ኢያሶ፥ «ጎዳ ኢንቴ ጾሳይ ሴዎኔኔ ኣጌ ጌቴቲ ጼይጌቲዛ ናምኡ ካዎታ ቦላ ኦꬆይሳ ኢንቴ ኢንቴ ኣይፌራ ቤኢዴታ፤ ኢንቴ ኢስታ ቢታ ላቲዛ ዴሬ ኡባ ቦላ ሃይሳ ማላ ኦሶ ዛሪ ኦꬃና።

\VS{22}ኢንቴስ ኦሌታናይ ጎዳ ኢንቴ ጾሳ ጊዲዳ ጊሻስ ኢንቴ ኢስታስ ባቦፍቴ» ጋ ዞራዲስ።


\par }{\SH ሙሴይ ካናኔ ጌሎንታ ማላ ዲጌቴꬅ
\par }
{\PP \VS{23}ሄ ዎዴ ታኒ ኬሃ ዎሳሼ፥

\VS{24}«ኡባፌ ꬎቃ ጎዳዉ! ኔ ጊታቴꬃኔ ኔ ሚኖ ቄሴዛ ታስ ኔ ኣይሌዛስ ቤሶ ዶማዳሳ፤ ኔኒ ኦꬂዛ ጊታኔ ዎልቃማ ኦሶታ ኦꬂዛ ሃራ ጎዳይ ሳሎንካ ሳኣንካ ዴና።

\VS{25}ጎዶ! ታኒ ዮርዳኖሴ ሻፋ ፒናዳ ሄ ፒንꬃን ዲዛ ሎኦኔ ሻራ ሜንꬆሶን ዲዛ ጪሊላ ቢታዮኔ ሊባኖሴ ዙማ ታ ቤኣናይሳ ታና ዲጎፋርኪ!» ጋዲስ።


\par }{\PP \VS{26}ጊዶ ኣቲን ኢንቴ ጋሶን ጎዳይ ታ ቦላ ሃንቄቲዲ ታ ዎሳ ሲያናይሳ ኢጺዲ፥ «ሂኣ ኔስ ጊዳና! ሃይሳ ናምኣንꬆ ዴንꬆፋ!

\VS{27}ሄሳ ኣጋዳ ዴንዳዳ ፑዴ ፒዝጋ ዙማ ቦላ ኬዛ፤ ሂስታዳ ኔ ኣይፌይ ዴማናስ ዳንዳይዛ ኬና ዴሬይሲ ፑዴሃኔ ዱጌሃ ባጋ፥ ኣርሼ ሞኪዛ ባጋኔ ዉሊዛ ባጋ ዩሻ ጼላ፤ ጋሶይካ ኔኒ ዮርዳኖሴ ፒና ባና ማላ ኔስ ፒቃዴይ ኢሜቲቤና።
\XREF{}{{\XO 3:27 }{\XT{ታይ 27፡12-14፤ ዛሬ 32፡48-52}}}

\VS{28}ጊዶ ኣቲን ኔኒ ኢያሶስ ኣዛዞ ኢማ፤ ኢዛ ጻሊሳኔ ሚንꬄꬃ፤ ጋሶይካ ኢዚ ዴራ ካሌꬂዲ ዮርዳኖሴ ሻፋ ፒንꬃና፤ ሃኖ ኔ ቤኢዛ ቢታዮ ኢዚ ኢስታ ላቲሳና» ጊዴስ።


\par }{\PP \VS{29}ሄሳ ጋሶን ቤቲ-ፔኦሬ ካታማፔ ሲንꬃ ባጋራ ዲዛ ሾባን ጋምኢዶስ።




\par }\Chap{4}{\SH ኢስራኤሌ ኣሳይ ጾሳስ ኣዛዜታና ማላ ሙሴይ ኢሚዳ ኣዛዞ
\par }
{\PP \VerseOne{1}ሄሳፌ ጉዬ ሙሴይ ኣሳስ፥ «ሃኢካ ኢስራኤሌ ኣሳዉ! ኢንቴ ዴኦን ዳና ማላኔ ጎዳ ኢንቴ ኣዋታ ጾሳይ ኢንቴስ ኢሚዛ ቢታ ኢንቴ ላታና ማላ ታኒ ኢንቴና ታማርሲዛ ዎጋኔ ማራ ሲዪቴ! ቃሴካ ናጊቴ።

\VS{2}ታ ኢንቴስ ኢሚዛ ዎጋ ቦላ ኣይኮካ ጉጆፍቴ፤ ኣይኮካ ኢዛፔ ፓጪንቾፍቴ፤ ጎዳ ኢንቴ ጾሳይ ኢንቴስ ታ ባጋራ ኢሚዳ ዎጋስ ኣዛዜቲዛይታ ጊዲቴ።

\VS{3}ጎዳይ ባኣሊ-ፔኦሬ ዙማ ቦላ ኦꬆይሳ ኡባካ ኢንቴ ኢንቴ ኣይፌራ ቤኢዴታ፤ ኢዚ ሄ ዙማ ቦላ ባኣሌ ጌቴቲዛ ኤቃ ጾሳስ ጎይኒዛይታ ኡባ ኢንቴ ጊዶፌ ꬋይሲዴስ።\XREF{}{{\XO 4:3 }{\XT{ታይ 25፡1-9}}}

\VS{4}ኢንቴ ጊዲኮ ጎዳ ኢንቴ ጾሳስ ኣማኔቲ ኤቂዳይታ ጊዲዳ ጊሻስ ሃች ጋካናስ ሼምፖራ ፓጻ ዴታ።


\par }{\PP \VS{5}«ጎዳ ታ ጾሳይ ታ ኢንቴስ ዮታና ማላ ታና ኣዛዚዳ ዎጋኔ ማራ ኡባ ኢንቴና ታማርሳዲስ፤ ኢንቴ ጌሊዲ ላታና ቢታይን ሄ ኣዛዞታ ናጊቴ።

\VS{6}ኢንቴ ኢስታ ናጊቴኔ ፖሊቴ፤ ኢንቴ ሄሳꬆ ኦꬂዛ ጊዲኮ ኢንቴ ኣይ ኬና ኣꬎ ኤራንቻታኔ ኣኬኪዛይታ ሃራ ዴሬ ኣሳይ ኢንቴና ቤኣና፤ ኢስቲ ሃ ኣዛዞታ ሲዪዛ ዎዴ፥ ‹ቱሙካ ሃ ጊታ ካዎቴꬃይ ኣꬎ ኤራንቻኔ ኣኬካንቻ ዴሬ› ጋና።

\VS{7}ጎዳ ኑ ጾሳይ ኑ ዎሲሺን ማታ ጊዲዳ ማላ ኢዛ ጎዳይ ኢዛስ ማታ ጊዲዳ ሃራ ጊታ ካዎቴꬂ ኦኔ?

\VS{8}ታኒ ሃች ኢንቴ ሲንꬃን ዎꬂዛ ሃ ኣዛዞዛ ማላ ሱሬኔ ሊኬ ጊዲዳ ዎጋይኔ ማራይ ዲዛ ሃራ ኣይ ጊታ ካዎቴꬂ ዲዜ?


\par }{\PP \VS{9}«ሂስቲኮ ኢንቴ ዲዛ ዎዴ ኡባን ሃይሳ ኢንቴ ኢንቴ ኣይፌራ ቤኢዳይሳ ኡባ ባሎንታ ማላኔ ኢንቴ ዎዚናፔ ꬋዮንታ ማላ ናጌቲቴ፤ ኢንቴ ናይታኔ ኢንቴ ናይታ ናይታካ ታማርሲቴ።

\VS{10}ሲና ዙማ ቦላ ጎዳ ኢንቴ ጾሳ ሲንꬃን ኢንቴ ኤቂዳ ዎዴ ኢዚ ታና፥ ‹ኢንቴ ዴኢዛ ዎዴ ኡባን ኢስቲ ታስ ያሻቴꬅ ታማራና ማላ፥ ባንታ ናይታካ ታማርሳና ማላኔ ታ ቃላ ሲያና ማላ ዴራ ታኮ ሺሻ› ጊዳይሳ ኣኬኪቴ።


\par }{\PP \VS{11}«ሳሎ ጋኪዛ ታማ ላጮይኔ ꬊፒ ጊዳ ጩዋይኔ ሻራይ ኢዛ ጎዚ ኦይኪዳ ዙማ ጋርሳን ሺቂ ኤቂዴታ።

\VS{12}ሄሳꬆካ ጎዳይ ታማ ላጮ ጊዶን ዲሼ ኢንቴስ ሃሳይዴስ፤ ሂስቲን ኢዚ ሃሳይዛ ቃላ ሲዪዴታ ኣቲን ኢዛ ሜꬋ ሙሌካ ቤኢቤኬታ።
\XREF{}{{\XO 4:12 }{\XT{ኬሳ 19፡16-18}}}

\VS{13}ኢንቴ ኦꬃናስ ቤሲዛ ባ ጫቆ ቃላ ኢንቴስ ቆንጪሲዴስ፤ ሄሲካ ማሴቲዳ ናምኡ ሹቻታ ቦላ ጻፌቲዳ ታሙ ኣዛዞታ።
\XREF{}{{\XO 4:13 }{\XT{ኬሳ 31፡18፤ 34፡28፤ ዛሬ 9፡10}}}

\VS{14}ኢንቴ ጌሊ ላታና ቢታይን ዲሼ ኢንቴ ኦꬃናስ ቤሲዛ ዎጋታኔ ማራታ ታ ኢንቴና ታማርሳና ማላ ጎዳይ ታና ኣዛዚዴስ።
\XREF{}{{\XO 4:14 }{\XT{ኬሳ 21፡1}}}


\par }{\SH ኤቃ ጾሳታስ ጎይኖፔ ሃካና ማላ ኢሜቲዳ ኣዛዞ
\par }
{\PP \VS{15}«ጎዳይ ሲና ዙማ ቦላን ታማ ላጮ ጊዶፌ ኢንቴስ ሃሳይዛ ጋላስ ኣይ ሜꬋካ ቤኦንታ ጊሻስ ኬሂፔ ናጌቲቴ።

\VS{16}ሄሲካ ኣዴ ዎይኮ ማጫ ሚሳቲሲ ኤቃ ሚስሌ ሜꬊዲ ኢዛን ኢንቴ ቱኖንታ ማላሳ።
\XREF{}{{\XO 4:16 }{\XT{ኬሳ 20፡4፤ ሌዌ 26፡1፤ ዛሬ 5፡8፤ 27፡15}}}

\VS{17}ቢታ ቦላ ዴኢዛ ሜሄኔ ዶኣ ሌሚሶ ዎይኮ ሳሎ ጉፋንꬆን ፒራꬊዛ ካፎ ጊዲን፥

\VS{18}ዎይኮ ቢታ ቦላራ ቲራን ጎሼቲዛ ሜꬌቴꬃታኔ ሞሌ ሚስሌታ ኢንቴስ ኦꬂዲ ጎይኖፍቴ።
\XREF{}{{\XO 4:18 }{\XT{ኦሮ 1፡23}}}

\VS{19}ቃሴ ሳሎ ፑዴ ጼሊዲ ኢንቴ ጎዳይ ኣሳ ኡባስ ኢሚዳ ኣርሼ፥ ኣጊና፥ ጾሊንቴኔ ሳሎ ሜꬌታ ኡባ ቤኢዲ ኢንቴ ኢስታስ ጎይኒዲ ባሎንታ ማላ ናጌቲቴ።

\VS{20}ኢንቴ ጊዲኮ ታማይ ኢዛን ኤጺዛ ቢራታ ጮጬ ሚሳቲዛ ጊብጼፔ ኢንቴና ጎዳይ ሾዲ ኬሲዳይ ኢንቴ ኢዛስ ዱማ ዴሬ ጊዳና ማላሳ።
\XREF{}{{\XO 4:20 }{\XT{ኬሳ 19፡5፤ ዛሬ 7፡6፤ 14፡2፤ 26፡18፤ ቲቶ 2፡14፤ 1ጴጽ 2፡9}}}


\par }{\PP \VS{21}«ጎዳይ ኔ ጋሶን ታ ቦላ ሃንቄቲዲ ዮርዳኖሴ ሻፋ ታ ፒና ቦንታ ማላኔ ኢዚ ኢንቴና ላቲሲዛ ሄ ጪሊላ ቢታዮ ታ ቤኦንታ ማላ ታስ ጫቂ ዮቲዴስ።
\XREF{}{{\XO 4:21 }{\XT{ታይ 20፡12}}}

\VS{22}ሄሳ ጊሻስ ታኒ ዮርዳኖሴ ሻፋ ፒኖንታ ሃኒን ሃይቃና ዳይስ፤ ኢንቴ ጊዲኮ ፒኒዲ ሄ ቢታዮ ላታና።

\VS{23}ሄሳ ጊሻስ ጾሳይ ኢንቴናራ ጌሊዳ ጫቆ ቃላ ኢንቴ ባሎንታ ማላ ሻኪ ኤሪቴ፤ ጎዳ ኢንቴ ጾሳይ ኢንቴና ኦꬆፍቴ ጊዲ ኣዛዚዳ ኤቃ ሚስሌታ ኣይ ሜꬋንካ ሚሳቲሲ ኦꬂ ኬሶፍቴ።

\VS{24}ጋሶይካ ጎዳ ኢንቴ ጾሳይ ጹጊዛ ታማኔ ቃናቲዛ ጾሳ።
\XREF{}{{\XO 4:24 }{\XT{ኢብ 12፡29}}}


\par }{\PP \VS{25}«ኢንቴ ሄ ቢታይን ናይታኔ ናይታ ናይታ ዬሊዲ ኡፋይሳን ዴኢዛ ላይꬅ ኡባን ኢንቴናቴꬃ ቱኒሲዲ ኣይ ሜꬋን ጊዲኮካ ሚስሌ ሚሳቲሲ ሜꬊዲ ጎዳ ኢንቴ ጾሳ ሲንꬃን ሄሳ ማላ ኢታ ኦꬂዲ ኢዛ ሃንቄꬆፍቴ።

\VS{26}ኢንቴ ሄሳ ኦꬂኮ ዮርዳኖሴ ሻፋ ፒኒዲ ላታና ቢታይን ዳሮ ላይꬅ ጋምኦንታይሳኔ ኢንቴ ሙሌራ ꬋያናይሳ ታኒ ሃች ኢንቴ ቦላ ሳሎኔ ሳኣ ማርካ ዎꬃ ዮታይስ።

\VS{27}ጎዳይ ኢንቴና ሃራ ካዎቴꬃታ ጊዶን ላላና፤ ኢንቴ ቢ ላሌቲዳሶን ኢንቴፌ ኣማርዳይቲ ጻላ ኣታና።

\VS{28}ሄን ኢንቴ ሚꬃፌኔ ሹቻፌ ኣሳ ኩሼን ኦሴቲዲ ጼሎንታ፥ ሲዮንታ፥ ሞንታኔ ሲንጎንታ ኤቃ ጾሳታስ ጎይናና።

\VS{29}ጊዶ ኣቲን ኢንቴ ሄን ዲሼ ጎዳ ኢንቴ ጾሳ ኩሜꬃ ዎዚናፔኔ ኩሜꬃ ሼምፖፌ ኮይኮ ኢንቴ ኢዛ ዴማና።

\VS{30}ሃ ኡባ ሜቶይ ኢንቴና ጋኪን ኢንቴ ሜቶቲሼ ዉርሴꬃን ጎዳ ኢንቴ ጾሳኮ ሲሚዲ ቃሴካ ኢዛስ ኣዛዜታና።

\VS{31}ጎዳ ኢንቴ ጾሳይ ማሪዛ ጾሳ ጊዲዳ ጊሻስ ኢንቴና ሙሌራ ኣጌና፤ ኢንቴና ኡባካ ꬋይሴና፤ ካሴ ኢንቴ ኣዋታራ ጌሊዳ ጫቆ ቃላ ሙሌካ ባሌና።


\par }{\PP \VS{32}«ጾሳይ ኣሴ ቢታ ቦላ ሜꬎሶፌ ዶሚዲ ኢንቴ ዬሌታናፔ ካሴ ኣꬊዳ ዎዴታ ጾሞሲቴ፤ ቢታ ጋጻፔ ጋጻ ጋካናስ ፒልጊ ጼሊቴ፤ ሃይሳፌ ካሴ ሃይሳ ማላ ጊታ ሚሺ ሙሌካ ሃኒ ኤሪዜ? ዎይኮ ሲዬቲ ኤሪዜ?

\VS{33}ታማ ላጮ ጊዶራ ጾሳይ ሃሳዪን ሲዪዲ ኢንቴ ꬋዮንታ ሼምፖራ ፓጻ ዴኦን ዲዛ ማላ ጾሳይ ሃሳዪን ሲዪዲ ሼምፖራ ፓጻ ዴኦን ዲዛ ሃራ ኣሲ ዲዜ?

\VS{34}ዎይኮ ጎዳ ኢንቴ ጾሳይ ኢንቴ ጼሊሺን ጊብጼ ቢታን ኢንቴስ ኦꬂዛይሳꬆ ፓጬን፥ ማላታን፥ ማላሊሲዛ ሚሻን፥ ኦላን፥ ሚኖ ቄሴኒኔ ሚጬቲዳ ኩሼን፥ ቃሴ ያሺሲዛ ባ ዎልቃን ሃራ ካዎቴꬃታ ጊዶ ጌሊዲ ኢሲ ካዎቴꬅ ባስ ኤካናስ ባጼቲዳ ሃራ ጾሲ ዲዜ?

\VS{35}ጎዳይ ኢዛ ጻላ ጊዲዳይሳ ኢንቴ ኤራና ማላ ሃይሳ ኢዚ ኢንቴና ቤሲዴስ፤ ኢዛፔ ኣቲን ሃራ ጾሲ ዴና።
\XREF{}{{\XO 4:35 }{\XT{ማር 12፡32}}}

\VS{36}ኢዚ ኢንቴና ታማርሳናስ ኮዪዳ ጊሻስ ባ ጬንጉርሳ ሳሎፔ ሲሲዴስ፤ ቃሴካ ሳኣ ቦላ ያሺዛ ጊታ ታማ ኢንቴና ቤሲዴስ፤ ሄ ታማዛ ጊዶፌ ኢዛ ጬንጉርሳ ሲዪዴታ።

\VS{37}ኢዚ ሄሳꬆ ኦꬂዳይ ኢንቴ ኣዋታ ዶሲዳ ጊሻሲኔ ኢስታ ዜሬꬃታ ዶሪዳ ጊሻስ ባ ጊታ ዎልቃን ኢንቴና ጊብጼፔ ኬሲዴስ።

\VS{38}ሃች ኢንቴ ቤኢዛ ማላ ኢንቴና ጌልꬃናሲኔ ኢስታ ቢታ ጺንጾ ኦꬂ ኢንቴስ ኢማናስ ኢንቴፌ ዳሪዛይታኔ ዎልቃቲዛ ካዎቴꬃታ ኢንቴ ሲንꬃፌ ጎዲ ኬሲዴስ።


\par }{\PP \VS{39}«ሄሳ ጊሻስ ሳሎንካ ሳኣንካ ጎዳይ ኢዚ ጻላ ጾስ ጊዲዳይሳኔ ኢዛፔ ሃራ ጾሲ ባይንዳይሳ ኤሪቴ፤ ኢንቴ ዎዚናን ዎꬂቴ።

\VS{40}ኢንቴሲኔ ኢንቴፌ ጉዬን ያና ኢንቴ ዜሬꬃስ ሎኦ ጊዳና ማላ ቃሴ ጎዳ ኢንቴ ጾሳይ ሜርናስ ኢንቴስ ኢሚዛ ጺንጾይን ኢንቴ ላይꬂ ኣዱቃና ማላ ታኒ ሃች ኢንቴና ኣዛዚዛ ዎጋኔ ማራ ናጊቴ» ጊዴስ።


\par }{\SH ሼምፖ ዎꬊዳይቲ ባቃቲ ኣታናስ ኢሜቲዳ ካታማታ
\par }
{\PP \VS{41}ሄሳፌ ጉዬ ሙሴይ ዮርዳኖሴ ሻፋፔ ሄ ፒንꬃን ኣርሼይ ሞኪዛ ባጋራ ሄꬑ ካታማታ ሻኪ ዎꬂዴስ።

\VS{42}ኢዚ ሄሳꬆ ኦꬂዳይ ካሴ ሞርኬቴꬂ ባይንዳ ኤሮንታ ዲሼ ኣስ ዎꬊዳ ኣይ ኣሲካ ሄ ካታማታፔ ኢሲኔይን ባቃቲ ቢዲ ባ ሼምፖ ኣሻና ማላሳ።

\VS{43}ሄሳ ጊሻስ ኦሮቤሌ ቆሞታስ ዙምቡላቲ ኡቲዳ ባዞን ዲዛ ባጺራ፥ ጋዴ ቆሞታስ ጋላኣዴን ዲዛ ኤራሞቴኔ ሚናሴ ቆሞታስ ባሳኔን ዲዛ ጎላኔ ካታማታ ሻኪ ሻኪ ዎꬂዴስ።\XREF{}{{\XO 4:43 }{\XT{ኢያ 20፡8-9}}}


\par }{\SH ጾሳ ዎጋ ጊሻስ ኢሜቲዳ ቲሚርቴ
\par }
{\PP \VS{44}ሙሴይ ኢስራኤሌ ዴራስ ኢሚዳ ጎዳ ዎጋይ ሃይሳ።

\VS{45}ጊብጼፔ ኬዚዳ ዎዴ ሙሴይ ዴራስ ዮቲዳ ኣዛዞይ፥ ዎጋይኔ ማራይ ሃይሳ ቦላን ጻፌቲዳይሳ።

\VS{46}ሄይታንታ ኢዚ ኣዋጂዳይ ዮርዳኖሴ ሻፋፔ ኣርሼይ ሞኪዛ ባጋራ ቤቲ-ፔኦሬ ዙሌስ ሲንꬃ ባጋራ ዲዛ ኣሞሬታ ካዎይ ዲዛ ሃሴቦኔ ዴሬን፥ ሙሴይኔ ኢስራኤሌቲ ጊብጼፔ ኬኢ ኦሌቲዲ ጾኒዳ ሲሆኔ ዴሬና።

\VS{47}ሄ ዎዴ ኢስቲ ኢዛ ቢታኔ ሄሳꬆካ ዮርዳኖሴፔ ኣርሼይ ሞኪዛ ባጋራ ዲዛ ባሳኔ ዴሬ ሃሪዛ ኣሞሬ ካዎ ኣጌ ቢታ ላቲዳ።

\VS{48}ሄ ቢታይ ኣርኖኔ ሻፋ ዶናን ዲዛ ኣሮኤሬ ካታማፔ ቢዲ ሲሪዮኔ ዙማ ጋኬስ፤ ሲሪዮኔ ጌቴቲዛ ዙማዚ ሄርሞኔ ዙማ።

\VS{49}ሄ ቢታይካ ዮርዳኖሴ ሻፋፔ ኣርሼይ ሞኪዛ ባጋራ ዲዛ ኣራቤ ዴሬ ኡባ ኤኪዲ ፒዝጋ ዙማ ጋርሳን ዲዛ ሃይቆ ኣባ ጋኬስ።




\par }\Chap{5}{\SH ታሙ ኣዛዞታ
\par }
{\R (ኬሳ 20፡1-17)

\par }{\PP \VerseOne{1}ሙሴይካ ኢስራኤሌ ኣሳ ኡባ ኢሲ ቦላ ጼይጊዲ፥ «ኢስራኤሌ ኣሳዉ! ታኒ ሃች ኢንቴስ ኢሚዛ ዎጋኔ ማራ ኣኔ ዎዚናን ዎꬂ ሲዪቴ፤ ኢስታ ሎኤꬂ ታማርቴኔ ሚንꬂ ናጊቴ።

\VS{2}ጎዳ ኑ ጾሳይ ሲና ዙማ ቦላ ኑናራ ጫቆ ቃላ ጌሊዴስ።

\VS{3}ኢዚ ኑ ኣዋታራ ጻላ ጊዶንታ ሃኢ ሼምፖራ ፓጻ ዲዛ ኑናራካ ጫቄቲዴስ።

\VS{4}ሄን ሄ ዙማ ቦላ ኤጺዛ ታማ ጊዶን ዲሼ ጎዳይ ኢንቴና ቆንጬራ ሃሳይሲዴስ።

\VS{5}ኢንቴ ታማዛስ ባቢዲ ፑዴ ዙማ ቦላ ኬዛናስ ያዪዳ ጊሻስ ታኒካ ሄ ዎዴ ጎዳይ ጊዛይሳ ኡባ ኢንቴስ ዮታናስ ኢንቴሲኔ ጎዳስ ጊዶን ኤቃዲስ።

\par }{\PP «ኢዚካ ታስ፥

\VS{6}‹ኔኒ ካሴ ኣይሌቴꬃን ሃሬታ ዲዛ ጊብጼ ዴሬፔ ኔና ዎዛ ኤኪዳይ ታና ጎዳ ኔ ጾሳ።


\par }{\PP \VS{7}« ‹ታፔ ኣቲን ሃራ ጾሲ ኔስ ዶፖ።


\par }{\PP \VS{8}« ‹ሳሎን ጊዲን ሳኣን፥ ዎይኮ ቢታ ጋርሳን ዲዛ ሃꬃ ጊዶን ዲዛይታፔ ኣዎይሳካ ኔስ ሚስሌ ሜꬋዳ ጾሳ ማላ ጎይኖፋ።

\VS{9}ታኒ ጎዳ ኔ ጾሳይ ኬሃ ቃናቲዛ ጾሳ፤ ሄሳ ጊሻስ ማሴቲ ኦሴቲዳ ኣይ ኤቃ ጾሳታስካ ጎይኖፋኔ ዚጎፋ፤ ታኒ ታና ኢጺዛይታ ዉርሳ ቃጻያይስ፤ ኢስታ ዜሬꬃታካ ሄꬓንꬆኔ ኦይዳንꬆ ዬሌታ ጋካናስ ታኒ ቃጻያና።
\XREF{}{{\XO 5:9 }{\XT{ሌዌ 26፡1፤ ዛሬ 4፡15-18፤ 27፡15}}}

\VS{10}ታና ዶሲዛይታሲኔ ታ ኣዛዞታ ናጊዛይታስ ጊዲኮ ሺ ዬሌታ ጋካናስ ታ ኪያቴꬃኔ ታ ሲቆ ታ ኢስታ ቤሳና።
\XREF{}{{\XO 5:10 }{\XT{ኬሳ 34፡6-7፤ ታይ 14፡18፤ ዛሬ 7፡9-10}}}


\par }{\PP \VS{11}« ‹ታና ኔ ጎዳ ሱንꬃ ሃዳን ጼይጎፓ፤ ታ ሱንꬃ ሃዳን ጼይጊዛይታ ታ ቃጻዮንታ ኣጊኬ።
\XREF{}{{\XO 5:11 }{\XT{ሌዌ 19፡12}}}


\par }{\PP \VS{12}« ‹ታኒ ጎዳይ ኔ ጾሳይ ኔና ኣዛዚዳ ማላ ሳምባታ ጋላሳ ዱማሳዳ ቦንቻ።
\XREF{}{{\XO 5:12 }{\XT{ኬሳ 16፡23-30፤ 31፡12-14}}}

\VS{13}ኔኒ ኦꬂዛ ኦሶ ኡባ ኡሱፑን ጋላሳታን ኦꬃ።

\VS{14}ላፑንꬆ ጋላሳይ ጊዲኮ ታስ ኔ ጎዳስ ዱማ ሼምፖ ጋላሳ፤ ሄ ጋላስ ኣይ ኦሶካ ኦꬆፋ፤ ኔና ጊዲን ዎይኮ ኔ ናይታ ጊዲን ኔስ ኦꬂዛይቲካ፥ ኔ ሜሄይካ፥ ኔ ዴሬን ቤቴ ኣሳታ ጊዲኮካ ሄ ጋላስ ኣይኮካ ኦꬆፍቴ፤ ኔ ሼምፒዛይሳꬆ ኢስቲካ ሼምፔቶ።
\XREF{}{{\XO 5:14 }{\XT{ኬሳ 23፡12፤ 31፡15፤ 34፡21፤ 35፡2፤ ሌዌ 23፡3}}}

\VS{15}ኔኒ ጊብጼ ቢታን ዴኢዛ ዎዴ ኣይሌ ጊዳዳ ዴኢዳይሳ ኣኬካ፤ ቃሴካ ጎዳ ኔ ጾሳይ ባ ሚኖ ቄሴኒኔ ባ ሚጬቲዳ ኩሼን ኔና ሄፔ ኬሲዳይሳ ዶጎፓ፤ ሳምባታ ጋላሳ ኔ ቦንቻና ማላ ጎዳ ኔ ጾሳይ ኣዛዚዳይ ሄሳሳ።


\par }{\PP \VS{16}« ‹ታኒ ጎዳ ኔ ጾሳይ ኔና ኣዛዚዳ ማላ ኔ ኣዋኔ ኔ ኣዮ ቦንቻ፤ ኔ ሄሳꬆ ኦꬂኮ ጎዳ ኔ ጾሳይ ኔስ ኢሚዛ ቢታይን ኔ ላይꬂ ኣዱቃናኔ ኔስ ኢንጄታና።
\XREF{}{{\XO 5:16 }{\XT{ዛሬ 27፡16፤ ማቶ 15፡4፤ 19፡19፤ ማር 7፡10፤ 10፡19፤ ሉቃ 18፡20፤ ኤፌ 6፡2-3}}}


\par }{\PP \VS{17}« ‹ኣስ ዎꬎፓ፤\XREF{}{{\XO 5:17 }{\XT{ሜꬌ 9፡6፤ ሌዌ 24፡17፤ ማቶ 5፡21፤ 19፡18፤ ማር 10፡19፤ ሉቃ 18፡20፤ ኦሮ 13፡9፤ ያቆ 2፡11}}}


\par }{\PP \VS{18}« ‹ላይማቶፓ፤\XREF{}{{\XO 5:18 }{\XT{ሌዌ 20፡10፤ ማቶ 5፡27፤ 19፡18፤ ማር 10፡19፤ ሉቃ 18፡20፤ ኦሮ 13፡9፤ ያቆ 2፡11}}}


\par }{\PP \VS{19}« ‹ካይሶቶፓ፤\XREF{}{{\XO 5:19 }{\XT{ሌዌ 19፡11፤ ማቶ 19፡18፤ ማር 10፡19፤ ሉቃ 18፡20፤ ኦሮ 13፡9}}}


\par }{\PP \VS{20}« ‹ኦና ቦላካ ዎርዶ ማርካቶፋ፤
\XREF{}{{\XO 5:20 }{\XT{ኬሳ 23፡1፤ ማቶ 19፡18፤ ማር 10፡19፤ ሉቃ 18፡20}}}


\par }{\PP \VS{21}« ‹ኣሳ ማቾ፥ ኣሳ ኬꬅ፥ ኣሳ ጺንጾ፥ ኣሳ ኦሳንቻታ፥ ኣሳ ሜሄ፥ ኣሳ ሃሬ ጊዲን ሃራ ኣይ ኣቆታካ ኡባ ኣሞቶፋ› ጊዴስ።
\XREF{}{{\XO 5:21 }{\XT{ኦሮ 7፡7፤ 13፡9}}}


\par }{\PP \VS{22}«ኢንቴ ኢሲ ቦላ ሺቂዳሶን ጎዳይ ዙማ ቦላ ዲሼ ኢንቴስ ኡባስ ኢሚዳ ኣዛዞቲ ሃይታ፤ ታማን፥ ጊርዲ ጊዳ ꬉማኒኔ ሻራ ጊዶን ዲሼ ጊታ ጬንጉርሳን ኢዚ ኢንቴስ ዮቲዳ ኣዛዞቲ ሃይታ ጻላ፤ ኢዚ ሄይታካ ናምኡ ሹቻታ ቦላ ዎጪ ጻፊዲ ታስ ኢሚዴስ።


\par }{\SH ዴሬዛ ያሽ
\par }
{\R (ኬሳ 20፡18-21)

\par }{\PP \VS{23}«ዙማዚ ታማን ጹጌቲዛ ዎዴኔ ꬉማ ጊዶፌ ጬንጉርሳ ኢንቴ ሲዪዳ ዎዴ ኢንቴና ካሌꬂዛይቲኔ ኢንቴ ኮራፒኔቲ ታኮ ዪዲ፥

\VS{24}‹ጎዳ ኑኒ ጾሳ ጬንጉርሳ ታማ ጊዶፌ ሲዪዳ ዎዴ ጎዳ ኑ ጾሳይ ባ ጊታቴꬂኔ ባ ቦንቾ ኑና ቆንጬን ቤሲዴስ፤ ጾሲ ኣሳራ ሃሳይዳፔ ጉዬን ኣሲ ሃይቆንታ ሼምፖራ ፓጻ ዴኣና ዳንዳይዛይሳ ኑ ሃች ቤይዶስ።

\VS{25}ሃይሳፌ ጉዬ ጎዳ ኑ ጾሳ ጬንጉርሳ ኑ ሲዪዛ ጊዲኮ ኑ ሃይቃና፤ ሄ ዎልቃማ ታማይ ኑና ꬋይሳና ዳንዳዬስ፤ ሂስቲን ኑኒ ኣይስ ሃይቂዞኒ?

\VS{26}ዴኦ ጾሳይ ታማ ጊዶን ዲሼ ዮቲን ኑ ሲዪዳ ማላ ኢዛ ጬንጉርሳ ሲዪዲ ሃይቆንታ ሼምፖራ ፓጻ ኣቲዳ ኣሲ ዳኔ?

\VS{27}ሄሳ ጊሻስ ኔኒ ኢዛኮ ሺቃዳ ጎዳ ኑ ጾሳይ ጊዛይሳ ኡባ ሲያ፤ ሄሳፌ ጉዬ ኔ ሲዪዳይሳ ኡባ ኑስ ያዳ ዮታ፤ ኑኒካ ኢዛ ሲዪዲ ኣዛዜታና› ጊዴታ።
\XREF{}{{\XO 5:27 }{\XT{ኢብ 12፡18-19}}}


\par }{\PP \VS{28}«ጾሳይካ ኢንቴ ሄሳ ጊሺን ሲዪዲ ታስ፥ ‹ሃ ኣሳቲ ኔስ ዮቲዳይሳ ኡባ ታኒ ሲያዲስ፤ ኢስቲ ጊዳይሲ ኡባይ ሊኬ።

\VS{29}ኢስታሲኔ ኢስታ ዜሬꬃታስ ሜርናስ ኡባ ሚሺ ሎኦ ጊዳና ማላ ኢስቲ ታስ ያያናሲኔ ታ ኣዛዞታ ኡባ ዎዴ ናጋናስ ሃይሳ ማላ ዎዚናይ ዲዛኮ ኣይ ማላ ሎኦሻ!

\VS{30}ሃኢካ ኔኒ ባዳ ኢስቲ ባ ዱንካኔን ዱንካኔን ሲማና ማላ ኢስታስ ዮታ።

\VS{31}ኔኒ ጊዲኮ ሃን ታ ኣቻን ኤቃ፤ ታኒ ታ ዎጋታ፥ ኣዛዞታኔ ማራታ ኡባ ኔስ ኢማና፤ ታኒ ኢስታስ ኢሚዛ ዴሬዪን ኢስቲ ሃ ኣዛዞታ፥ ዎጋታኔ ማራታ ናጋና ማላ ዴሬዛ ታማርሳ› ጊዴስ።


\par }{\PP \VS{32}«ኢስራኤሌ ኣሳዉ! ጎዳ ኢንቴ ጾሳይ ኢንቴና ኣዛዚዳይሳ ኡባ ፖላናስ ጊጌቲቴ፤ ኢስታፌ ኢሲኖዮካ ሜንꬆፍቴ።

\VS{33}ኡባ ሚሺ ኢንቴስ ሎኦ ጊዳና ማላኔ ኢንቴ ላታና ቢታይን ኢንቴስ ላይꬃይ ኣዱቃና ማላ ጾሲ ኢንቴና ኣዛዚዳይሳ ኡባ ፖሊቴ» ጊዴስ።




\par }\Chap{6}{\SH ጊታ ኣዛዞ
\par }
{\PP \VerseOne{1}ኢንቴ ፒኒ ቢዲ ላታናስ ቢዛ ቢታን ኢንቴ ኦꬃና ማላኔ ታኒ ኢንቴና ታማርሳና ማላ ጎዳ ኢንቴ ጾሳይ ታና ኣዛዚዳ ኣዛዞቲ፥ ዎጋቲኔ ማራቲ ሃይታ።

\VS{2}ኢንቴ ሄ ቢታይን ኣዱሳ ላይꬅ ዳና ማላ ኢንቴ፥ ኢንቴ ናይቲኔ ኢንቴ ናይታ ናይቲ ባንቲ ዲዛ ዎዴ ኡባን ጾሳስ ያያናሲኔ ታ ኢሚዳ ኣዛዞታ፥ ማራታኔ ዎጋታ ኡባ ናጋናስ ቤሴስ።

\VS{3}ኢንቴኖ ኢስራኤሌ ኣሳዉ! ኡባ ሚሺ ኢንቴስ ሎኦ ጊዳና ማላ፥ ጎዳ ኢንቴ ኣዋታ ጾሳይ ኢንቴስ ጊዳይሳꬆ ማꬂኔ ኤሲ ጎጊዛ ቢታን ኢንቴ ኬሂ ጮራታና ማላ ሃ ኣዛዞታ ሲዪቴኔ ሚኒ ኦꬂቴ።


\par }{\PP \VS{4}ኢስራኤሌ ኣሳቶ! ኢንቴ ሃይሳ ኣኬኪቴ! ጎዳ ኑ ጾሳይ ኢዚ ጻላ ጾሳ።
\XREF{}{{\XO 6:4 }{\XT{ማር 12፡29}}}


\par }{\PP \VS{5}ጎዳ ኔ ጾሳ ኔ ኩሜꬃ ዎዚናፔ፥ ኔ ኩሜꬃ ሼምፖፌኔ ኔ ኩሜꬃ ዎልቃፌ ሲቃ።
\XREF{}{{\XO 6:5 }{\XT{ማቶ 22፡37፤ ማር 12፡30፤ ሉቃ 10፡27}}}

\VS{6}ሃች ታ ኔና ኣዛዚዳ ኣዛዞታ ዎዚናን ዎꬃ።

\VS{7}ሃይታ ኣዛዞታ ኔ ናይታ ታማርሳ፤ ኔኒ ኔሶን ኡቲዛ ዎዴ ጊዲን ኦጌ ባሼካ፥ ኢቺዛ ዎዴ ጊዲን ቤጊዛ ዎዴ ኡባን ሃይታንታ ኣኬካሼ ዩሻ ቆፓ።

\VS{8}ኔስ ማላታ ጊዳና ማላ ኔ ኩሼ ቦላ ቃቻ ቃሴካ ኔ ፒꬌ ቦላ ዎꬃ።

\VS{9}ኔ ኬꬃ ቆሲላꬃ ቦላኔ ጊቤ ፔንጌ ቦላ ጻፋ።
\XREF{}{{\XO 6:9 }{\XT{ዛሬ 11፡18-20}}}


\par }{\SH ኣዛዜታና ማላ ዎንዲ ዮቲዳ ኣዛዞ
\par }
{\PP \VS{10}ጎዳ ኢንቴ ጾሳይ ካሴ ኢንቴ ኣዋታስ ኣብራሃሜስ፥ ዪሳቃሲኔ ያቆቤስካ ጫቂዳ ቃላ ማላ ኢንቴና ኢዚ ሄ ቢታዮ ጌልꬂዛ ዎዴ ካሴ ኢንቴ ኬጾንታ ጊታኔ ሎኢዛ ካታማቲ ዲዛ ቢታዮ ላቲሳና።
\XREF{}{{\XO 6:10 }{\XT{ሜꬌ 12፡7፤ 26፡3፤ 28፡13}}}

\VS{11}ኢንቴ ላታናይ ኢንቴ ኬጾንታ ሎኦ ሚሻን ኩሚዳ ኬꬃታ፥ ኢንቴ ቦኮንታ ሃꬃ ኦላታ፥ ኢንቴ ቶኮንታ ዎይኔ ሚꬃታኔ ዎጋራ ሚꬃታ፤ ሄይታንታ ኢዚ ኢንቴስ ኢሚዛ ዎዴ፥

\VS{12}ካሴ ኢንቴ ኣይሌቴꬃን ዴዪዳ ጊብጼ ዴሬፔ ኢንቴና ዎዚ ኬሲዳ ጎዳ ኢንቴ ባሎንታ ማላ ናጌቲቴ።

\VS{13}ኢንቴ ጎዳ ጾሳስ ያዪቴ፤ ኢዛስ ጻላ ጎይኒቴኔ ኢዛ ሱንꬃን ጻላ ጫቂቴ።
\XREF{}{{\XO 6:13 }{\XT{ማቶ 4፡10፤ ሉቃ 4፡8}}}

\VS{14}ኢንቴ ዩሾን ዲዛ ሃራ ዴሬ ኣሳይ ጎይኒዛ ኤቃ ጾሳታስ ጎይኖፍቴ፤

\VS{15}ጋሶይካ ኢንቴ ጊዶን ዴኢዛ ጎዳ ኢንቴ ጾሳይ ቃናቲዛ ጾሳ፤ ሄሳ ጊሻስ ኢዛ ሃንቆይ ኢንቴ ቦላን ታማ ማላ ኤጺ ኬዛና፤ ኢዚካ ኢንቴና ቢታ ቦላፌካ ሙሌራ ዲፒ ሂስቲ ꬋይሳና።


\par }{\PP \VS{16}ካሴ ኢንቴ ማሳን ኦꬂዳይሳꬆ ጎዳ ኢንቴ ጾሳ ፓጮፍቴ።
\XREF{}{{\XO 6:16 }{\XT{ኬሳ 17፡1-7፤ ማቶ 4፡7፤ ሉቃ 4፡12}}}

\VS{17}ኢዚ ኢንቴና ኣዛዚዳ ኣዛዞታ፥ ዎጋታኔ ማራታ ኡባ ሎኤꬂ ናጊቴ።

\VS{18}ኢንቴስ ኡባ ሚሺ ሎኦ ጊዳና ማላ ጎዳ ሲንꬃን ኢንቴ ሱሬኔ ሎኦ ኦꬂቴ፤ ሂስቲኮ ኢንቴስ ኢማናስ ጎዳይ ኢንቴ ኣዋታስ ቃላ ጌሊዳ ሄ ሎኦ ቢታዮ ኢንቴ ላታና።

\VS{19}ኢዚ ኢንቴስ ሂዶታ ቃላ ጌሊዳ ማላ ኢንቴ ኢንቴ ሞርኬታ ጎዲ ꬋይሳና።


\par }{\PP \VS{20}ጉዬፔ ያና ዎዴታን ኢንቴ ናይቲ፥ «ጎዳ ኑ ጾሳይ ሃይታ ኣዛዞታ፥ ዎጋታኔ ማራታ ቢርሼꬃይ ኣዜ?» ጊ ኦይቻና።

\VS{21}ሄ ዎዴ ኢንቴ ቃሴ ኢስታስ፥ «ካሴ ኑኒ ጊብጼ ካዎስ ኣይሌቲዶስ ሺን ጾሳይ ኑና ባ ጊታ ዎልቃን ዎዚ ኬሲዴስ።

\VS{22}ጊብጼ ኣሳ፥ ኢስታ ካዎዛኔ ኢስታ ሹሜታ ኬሂ ቆሂዛ ጊታ ማላታታ ኢዚ ኦꬂዛይሳ ኑኒ ኑ ኣይፌራ ቤኢዶስ።

\VS{23}ካሴ ኑ ኣዋታ ላቲሳናስ ኢሚዳ ሂዶታ ቃላ ማላ ኑና ሃ ቢታዮ ላቲሳናስ ጊብጼፔ ዎዚ ኬሲዲ ሃ ኤሂዴስ።

\VS{24}ሄሳፌ ጉዬ ሃች ሃኒዳይሳꬆ ኑስ ኡባ ዎዴካ ሎኦ ጊዳና ማላኔ ኑኒ ሼምፖራ ፓጻ ዴኣና ማላ፥ ኑኒ ኣዛዞታ፥ ዎጋታኔ ማራታ ናጋና ማላኔ ጎዳ ኑ ጾሳስ ያያና ማላ ኣዛዚዴስ።

\VS{25}ጎዳ ኑ ጾሳይ ኑና ኣዛዚዳ ማላ ኢዛ ኣዛዞታ ኡባ ኑ ናጊኮ ሄሲ ኑስ ጺሎቴꬅ ጊዳና» ጊቴ።




\par }\Chap{7}{\SH ጾሳን ዶሬቲዳ ዴሬ
\par }
{\R (ኬሳ 34፡11-16)

\par }{\PP \VerseOne{1}ጎዳ ኢንቴ ጾሳይ ኢንቴ ላታናስ ቢዛ ቢታዮ ኢንቴና ጌልꬂዛ ዎዴ ቃሴካ ኢንቴፌ ዎልቃሚዛኔ ሚኒዛ ላፑን ካዎቴꬃታ ሄይቲካ ሂቴታ፥ ጌርጌሴታ፥ ኣሞሬታ፥ ካናኔታ፥ ፓሪዜታ፥ ሂዌታኔ ያቡሴታ ኢንቴ ሲንꬃፌ ꬎቃሊ ꬋይሳና።\XREF{}{{\XO 7:1 }{\XT{ሃዋ 13፡19}}}

\VS{2}ጎዳ ኢንቴ ጾሳይ ሄ ዴሬታ ኢንቴ ኩሼን ኣꬂ ኢሚን ኢንቴ ኢስታ ጾኒዛ ዎዴ ኢስታ ኩሜꬅ ሱፑ ሂስቲ ꬋይሲቴ ኣቲን ኢስታራ ኣይ ቃላካ ጌሎፒቴኔ ኢስታስ ቃꬌቶፍቴ።

\VS{3}ኢስታራ ኤኬቶፍቴኔ ጌሌቶፍቴ፤ ኢንቴ ማጫ ናይታ ኢስታ ኣቱማ ናይታስ ኢሞፍቴ፤ ኢስታ ማጫ ናይታካ ኢንቴ ኣቱማ ናይታስ ኤኮፍቴ።

\VS{4}ጋሶይካ ኢንቴ ሄሳꬆ ኦꬆንታ ኣጊኮ ኢስቲ ኢንቴ ናይታ ጎዳ ካሊዛሶፔ ቤቲሲዲ ኤቃ ጾሳታ ካላና ማላ ኦꬃና፤ ሄ ዎዴ ጎዳ ሃንቆይ ኤጺ ኬዛናኔ ኢዚ ኢንቴና ሄራካ ኤሶን ꬋይሳና።

\VS{5}ሄሳ ጊሻስ ኢንቴ ኢስቲ ያርሾ ያርሺዛሶዛ ላሊቴ፤ ኢስቲ ጎይኒዛ ቱሳ ማላታ ሹቻታ ኪንቼሬꬂ ዬጊቴ፤ ኣሼሮ ጌቴቲዛ ኤቃ ጾሳይ ሚስሌዛ ቲንቼሬꬂ ዬጊቴ፤ ማሴቲ ጊጊዳ ኤቃ ጾሳታ ሚስሌታካ ታማን ጹጊቴ።
\XREF{}{{\XO 7:5 }{\XT{ዛሬ 12፡3}}}

\VS{6}ጋሶይካ ጎዳ ኢንቴ ጾሳይ ኢንቴና ባስ ጊዳና ማላ ዶሪዳ ዱማ ዴሬ፤ ቢታ ቦላ ዲዛ ዴሬ ኡባፌ ኢንቴ ኢዛስ ዱማ ዴሬ ጊዳና ማላ ዶሬቲዴታ።
\XREF{}{{\XO 7:6 }{\XT{ኬሳ 19፡5፤ ዛሬ 4፡20፤ 14፡2፤ 26፡18፤ ቲቶ 2፡14፤ 1ጴጽ 2፡9}}}


\par }{\PP \VS{7}ጎዳይ ኢንቴና ሲቂዳይኔ ዶሪዳይ ኢንቴ ሃራ ኣሳፔ ቆዳን ዳሪዛ ጊሻስ ጊዴና፤ ኢንቴ ሃራ ዴራፔ ቆዳን ኬሂ ጉꬃታ።

\VS{8}ጊዶ ኣቲን ጎዳይ ኢንቴና ሲቂዳ ጊሻሲኔ ካሴ ኢንቴ ኣዋታስ ጌሊዳ ሂዶታ ቃላ ናጋናስ ኮዪዳ ጊሻስ ኢዚ ኢንቴና ጊብጼ ካዎስ ኣይሌቴꬃን ዲዛ ጊብጼ ቢታፌ ባ ጊታ ዎልቃን ዎዚዲ ኬሲዴስ።

\VS{9}ሄሳ ጊሻስ ጎዳ ኢንቴ ጾሳይ ሙሌራ ኣማኔቲዳ ጾሳ ጊዲዳይሳ ኢንቴ ዩሺ ቆፒቴ፤ ኢዚ ባ ጫቂዳ ቃላ ናጌስ፤ ኢዛ ዶሲዛይታሲኔ ኢዛ ኣዛዞ ፖሊዛይታስ ኡባስ ሺ ዬሌታ ጋካናስ ኢዚ ባ ሜርና ሲቆ ቤሳና።

\VS{10}ጊዶ ኣቲን ባና ኢጺዛይታ ባ ሃሎ ኬሳና፤ ኢስታ ቦላ ባ ሃሎ ኬሳናስ ጋምኤና።
\XREF{}{{\XO 7:10 }{\XT{ኬሳ 20፡5-6፤ 34፡6-7፤ ታይ 14፡18፤ ዛሬ 5፡9-10}}}

\VS{11}ሄሳ ጊሻስ ታ ሃች ኢንቴና ኣዛዚዛ ኣዛዞታ፥ ዎጋታኔ ማራታ ሎኤꬂ ናጊቴ።


\par }{\SH ኣዛዜቴꬃን ቤቲዛ ኣንጆ
\par }
{\R (ዛሬ 28፡1-14)

\par }{\PP \VS{12}ኢንቴ ሃ ኣዛዞታ፥ ዎጋታኔ ማራታ ሲዪዲ ሎኤꬂ ናጊኮ ጎዳ ኢንቴ ጾሳይ ካሴ ኢንቴ ኣዋታስ ጌሊዳ ጫቆ ቃላኔ ባ ሜርና ሲቆ ኢንቴስካ ሚንꬃና።

\VS{13}ኢዚ ኢንቴና ሲቃና፤ ኣንጃናኔ ቆዳን ዳርሳና፤ ቃሴካ ኢዚ ኢንቴ ኣዋታስ ጫቂዳ ቢታይን ኢንቴ ዬሎታ፥ ኢንቴ ቢታይ ኢሚዛ ኣይፌታ፥ ካꬃ፥ ዎይኔኔ ዎጋራ ዛይቴ፥ ኢንቴ ሜሄታኔ ዶርሳ ዉዴታ ኡባ ዳርሲዲ ኣንጃና።

\VS{14}ኢንቴ ማላ ኣንጄቲዳ ዴሬይ ኣላሜ ቦላ ሙሌካ ዴና፤ ኢንቴ ጊዶፌ ማጫ ጊዲን ዎይኮ ኣቱማስ ጊዲን ሄሳꬆካ ኢንቴ ሜሄታ ጊዶን ማይኔይ ቤቴና።

\VS{15}ጎዳይ ሃርጌ ኡባፌ ኢንቴና ናጋና፤ ኢንቴ ካሴ ጊብጼን ዲሼ ቤኢዳ ኢታ ሃርጌታፔ ኣዎይሳካ ኢንቴ ቦላ ኤሄና፤ ጊዶ ኣቲን ኢዚ ባና ኢጺዛይታ ቦላ ሄ ሃርጌታ ኤሃና።

\VS{16}ጎዳ ኢንቴ ጾሳይ ኢንቴ ኩሼን ኣꬂ ኢሚዳ ዴሬታ ኡባሲካ ቃꬌቶንታ ꬋይሲቴ፤ ኢንቴስ ዎጺማዴ ጊዶንታ ማላ ኢስታ ኤቃ ጾሳታስ ጎይኖፍቴ።
\XREF{}{{\XO 7:16 }{\XT{ዛሬ 11፡13-17}}}


\par }{\PP \VS{17}ኢንቴ ኢንቴ ዎዚናን፥ «ሃ ካዎቴꬃቲ ኑፔ ሚኔቴስ፤ ሂስቲን ኑ ኢስታ ዎስቲ ꬋይሳኔ?» ጊዲ ቆፖንታ ኣጌኬታ።

\VS{18}ጊዶ ኣቲን ኢንቴ ኢስታስ ያዮፍቴ፤ ጎዳ ኢንቴ ጾሳይ ጊብጼ ካዎ ቦላኔ ሄ ዴሬ ኣሳ ኡባ ቦላ ኦꬂዳይሳ ዩሺ ቆፒቴ።

\VS{19}ጎዳ ኢንቴ ጾሳይ ኢንቴና ጊብጼፔ ኬሲዛ ዎዴ ኦꬂዳ ጊታ ቦሻታ፥ ማላታታ፥ ማላሊሲዛ ሚሻታ፥ ኢዛ ሚኖ ቄሴታኔ ሚጬቲዳ ኩሼታ ኢንቴ ኢንቴ ኣይፌን ቤኢዴታ፤ ሃኢ ኢንቴ ያዪዛ ኣሳ ኡባ ቦላንካ ጎዳ ኢንቴ ጾሳይ ሄሳꬆ ኦꬃና።

\VS{20}ጎዳ ኢንቴ ጾሳይ ኢስታ ጊዶን ሺሮ ዴንꬃና፤\FTNT{*}{{\FR 7:20 }{\FT{ሺሮ ዴንꬃና ጊዛይሳ ቦሻ ዬዳና ዎይኮ ሳጺዛ ኡዱንጼ ዬዳና ጋና ዳንዳዬቴስ።
}}} ኢንቴፌ ባቃቲዲ ቆቴቲዳይቲካ ሄራ ꬋያና።

\VS{21}ሄሳ ጊሻስ ሄ ዴሬታስ ባቦፍቴ፤ ጎዳ ኢንቴ ጾሳይ ኢንቴናራ ዴስ፤ ኢዚ ጊታኔ ያሺሲዛ ጾሳ።

\VS{22}ጎዳ ኢንቴ ጾሳይ ሃይታ ካዎቴꬃታ ጉꬃራ ጉꬃራ ሾዲ ኬሳና፤ ኢንቴ ኢስታ ኡባ ኢሲቶ ꬋይሶፍቴ፤ ኢንቴ ኢሲቶ ꬋይሲኮ ቢታ ቦላ ዶኣይ ዳሪዲ ኢንቴና ዋዪሳና።

\VS{23}ጎዳ ኢንቴ ጾሳይ ኢንቴ ሞርኬታ ኢንቴ ኩሼን ኣꬂ ኢማና፤ ኢስቲ ኡባይ ዉራና ጋካናስ ኢዚ ኢስታ ጋርሳን ሺሮ ዴንꬃና።

\VS{24}ቃሴካ ኢስታ ካዎታ ኢዚ ኢንቴ ኩሼን ኣꬂ ኢማና፤ ኢንቴ ኢስታ ሱንꬃ ሙሌራ ቢታፌ ꬋይሳና፤ ኢንቴ ኢስታ ꬋይሳና ጋካናስ ኢንቴናራ ኤቄቲ ዳንዳያና ኣይ ኣሲካ ዴና።

\VS{25}ኢስታ ኤቃ ጾሳታ ኡባ ታማን ጹጊቴ፤ ሄ ኤቃ ጾሳታ ቦላ ዲዛ ዎርቃኔ ቢራ ኣሞቲዲ ኢንቴስ ኤኮፍቴ፤ ጎዳ ኢንቴ ጾሳይ ኤቃ ጾሳታስ ጎይኖ ኢጺዛ ጊሻስ ኢንቴ ኤኪኮ ኢዚ ኢንቴስ ዎጺማዴ ጊዳና።

\VS{26}ሃ ቱኒዳ ኤቃ ጾሳታ ኢንቴሶ ጌልꬆፍቴ፤ ኢንቴ ኢንቴሶ ጌልꬂኮ ኢስቲ ꬋይዛይሳꬆ ኢንቴካ ꬋያና፤ ኢስቲ ꬋያናስ ቤሲዛ ጊሻስ ኢንቴ ኢስታ ኢጺቴኔ ሃራሴቲቴ።




\par }\Chap{8}{\SH ኡፋይሳ ቢታዮ ዎስቲ ላታናኮ ኢሜቲዳ ዎጋ
\par }
{\PP \VerseOne{1}ኢንቴ ሼምፖራ ፓጻ ዳና ማላ፥ ኢንቴ ቆዳይ ዳራና ማላኔ ጎዳይ ካሴ ኢንቴ ኣዋታስ ኢማናስ ጫቂዳ ቢታዮ ላታናስ ኢንቴ ዳንዳያና ማላ ሃች ታ ኢንቴስ ኢሚዛ ኣዛዞዮ ኣማኔቲዲ ናጊቴ።

\VS{2}ጎዳ ኢንቴ ጾሳይ ኢንቴስ ኢሚዳ ኣዛዞታ ኢንቴ ናጊዛኮኔ ናጎንታኮ ኢንቴ ዎዚናን ዲዛ ቆፋ ኤራናስ፥ ኢንቴና ፓጫናሲኔ ኢንቴና ኣሽኬሳናስ ኦይዱ ታሙ ላይꬅ ኩሜꬅ ሜቶ ጊዶራ ኣꬂዲ ኢዚ ኢንቴና ዎስቲ ዎስቲ ካሌꬂዳኮ ኣኔ ዩሺ ቆፒቴ።

\VS{3}ኣሲ ጾሳ ዶናፔ ኬዚዛ ቃላን ኣቲን ካꬃን ጻላ ሼምፖራ ፓጻ ዳናስ ዳንዳዮንታይሳ ታማርሳናስ ኢንቴና ጋፊሲዴስ፤ ኢንቴኒኔ ኢንቴ ኣዋቲ ኤሮንታ ማና ሚዚዴስ።
\XREF{}{{\XO 8:3 }{\XT{ማቶ 4፡4፤ ሉቃ 4፡4}}}

\VS{4}ሄ ኦይዱ ታሙ ላይꬃታ ጋርሳን ኢንቴ ማይኢዳ ማይኦይ ዉሪቤና፤ ሄሜꬃ ዳሮን ኢንቴ ቶሆይ ኪጺቤና።

\VS{5}ኣዋይ ባ ና ሴሪዛይሳꬆ ጎዳ ኢንቴ ጾሳይ ኢንቴና ሴሪዛይሳ ዩሺ ቆፒቴ።

\VS{6}ኢዛ ካሊሼኔ ኢዛስ ያዪሼ ጎዳ ኢንቴ ጾሳ ኣዛዞታ ናጊቴ።

\VS{7}ጋሶይካ ጎዳ ኢንቴ ጾሳይ ኢንቴና ሾባፌኔ ዙምቡላታፔ ፑልቲ ጎጊዛ ቄሪ ሻፋቲኔ ፑልቲዛ ፑልቶቲ ዲዛ ሎኦ ቢታ ጌልꬃናስ ኤሂዴስ።

\VS{8}ሄ ቢታያ ጊስቴይኔ ባንጋይ፥ ዎይኔይኔ ባላሴይ፥ ኦሮማኔይኔ ዎጋራ ኣይፌይ፥ ቃሴካ ኤሲ ኩሚዳ ቢታ።

\VS{9}ሄ ቢታያካ ኢንቴ ፓጬይ ባይንዳ ካꬅ ሚዛ ቢታኔ ኢንቴስ ኣይኮይካ ፓጮንታ ቢታ፤ ሄ ቢታይን ዲዛ ሹቻታፔ ቢራታይ፥ ዙምቡላፌ ጻርቂማላይ ቤቴስ።

\VS{10}ኢንቴ ሚዲ ካላና፤ ሂስቲዲ ኢዚ ኢንቴስ ኢሚዳ ሎኦ ቢታይ ጊሻስ ጎዳ ኢንቴ ጾሳ ኢንቴ ጋላታና።


\par }{\SH ጾሳ ዶጊዛይታስ ኢሜቲዳ ሴራ
\par }
{\PP \VS{11}ኢንቴ ጎዳ ኢንቴ ጾሳ ዶጊዲ ታኒ ሃች ኢንቴስ ኢሚዛ ኣዛዞታ፥ ዎጋታኔ ማራታ ሞሮንታ ማላ ናጌቲቴ።

\VS{12}ኢንቴ ሚዲ ካሊዛ ዎዴኔ ሎኦ ኬꬅ ኬጺ ኡቲዛ ዎዴ፥

\VS{13}ሚዚኔ ዶርሳይ፥ ቢራይኔ ዎርቃይ ቃሴካ ሃራ ኣቆታቲ ኢንቴስ ዳሪዛ ዎዴ፥

\VS{14}ኢንቴ ዎዚናይ ኦቶሬቶንታ ማላኔ ኢንቴ ጊብጼፔ ኣይሌቴꬃ ቢታፌ ኢንቴና ዎዚ ኬሲዳ ጎዳ ኢንቴ ጾሳ ባሎንታ ማላ ናጌቲቴ።

\VS{15}ማርዜ ሾሻይኔ ማሲማሶይ ኩሚዳ ኬሂ ሂርጊሲዛ ባዞራ ኢንቴና ካሌꬂዴስ፤ ኢዚ ኢንቴስ ሜላ ባዞን ሚኖ ዛላፌ ሃꬄ ፑልቲሲዴስ።

\VS{16}ኢንቴና ኣሽኬሳናሲኔ ፓጫናስ ዉርሴꬃንካ ሎኦ ጊዳና ማላ ካሴ ኢንቴ ኣዋቲ ሚ ኤሮንታ ማና ባዞ ቢታን ኢንቴስ ኢሚዴስ።
\XREF{}{{\XO 8:16 }{\XT{ሆሴ 13፡5-6}}}

\VS{17}ሄሳ ጊሻስ፥ «ኑኒ ኑ ዎልቃኒኔ ኑ ሚኖቴꬃን ዱሬቲዶስ» ጊ ቆፖፍቴ።

\VS{18}ኢንቴ ዱሬታና ማላ ኢንቴስ ዎልቃኔ ሚኖቴꬅ ኢሚዳይ ጎዳ ኢንቴ ጾሳ ጊዲዳይሳ ዩሺ ቆፒቴ፤ ኢዚ ሄሳꬆ ኦꬂዳይ ካሴ ኢንቴ ኣዋታስ ጌሊዳ ጫቆ ቃላ ሚንꬃናሳ።

\VS{19}ጎዳ ኢንቴ ጾሳ ኢንቴ ዶጊዲ ኤቃ ጾሳታስ ጎይኒኮ፥ ኢስታስ ሃጋዛናስ ኢንቴ ሲንꬅ ኢንቴ ኢስታኮ ዛሪኮ፥ ኣዳካ ኢንቴ ꬋያናይሳ ሃች ታ ኢንቴና ሃራ ኤሪሳይስ።

\VS{20}ጎዳ ኢንቴ ጾሳስ ኢንቴ ኣዛዜቶንታ ኢጺኮ ኢንቴ ጌዴ ሲንꬄ ሲንꬄ ቢሺን ኢንቴ ሲንꬃን ዲዛ ካዎቴꬃታ ꬋይሲዛይሳ ማላ ኢንቴናካ ꬎቃሊ ꬋይሳና።




\par }\Chap{9}{\SH ማካላቴꬃ ጋሶን ዪዛ ሜቶ
\par }
{\PP \VerseOne{1}ኢንቴኖ ኢስራኤሌ ዴሬ ኣሳዉ! ሲዪቴ፤ ኢንቴ ኢንቴፌ ጊታቲዛኔ ዎልቃሚዛ ካዎቴꬃታ ቃሴ ኢስታስ ዲርሳ ጊምቤይ ሳሎ ጋኪዳ ጊታ ካታማታካ ላታናስ ሃች ዮርዳኖሴ ፒኔታ።

\VS{2}ሄ ቢታን ዲዛ ኣሳይ ጌሳኔ ጉባ ጊታታኔ ኬሂ ሚኖታ፤ ኢስታስ፥ «ኦኒኔ ኤናቄ ዜሬꬃታራ ኤቄታናስ ዳንዳዬና» ጊሺን ኢንቴ ሲዪዴታ።

\VS{3}ጊዶ ኣቲን ታማ ማላ ጹጊዛ ጎዳ ኢንቴ ጾሳይ ኢዚ ኢንቴፌ ሲንꬃራ ቢሺን ኢንቴ ሃች ቤኣና፤ ኢንቴ ጌዴ ሲንꬄ ሲንꬄ ጉጂሺን ኢዚ ኢስታ ጾኒ ጾኒ ባና፤ ሄሳ ጊሻስ ኢዚ ኢንቴስ ኢሚዳ ሂዶታ ቃላ ማላ ኢንቴ ኢስታ ꬎቃሊዲ ኤሶን ጎዲ ꬋይሳና።


\par }{\PP \VS{4}ጎዳ ኢንቴ ጾሳይ ኢስታ ኢንቴ ሲንꬃፌ ጎዲዳፔ ጉዬ ኢንቴ፥ «ጎዳይ ኑና ሃ ቢታ ኤሂዳይ ኑኒ ሎኦ ኦሶ ኦꬂዳ ጊሻሳ» ጊዲ ቆፖፍቴ፤ ጎዳይ ኢስታ ኢንቴ ሲንꬃፌ ጎዲ ኬሲዛይ ኢስታ ኢታቴꬃ ጊሻሳ።

\VS{5}ኢንቴ ኢስታ ቢታ ላታና ማላ ጎዳ ኢንቴ ጾሳይ ኢስታስ ኣꬂ ኢሚዛይ ኢንቴ ጺሎኔ ሱሬ ኦꬂዳ ጊሻስ ጊዴና፤ ኢስቲ ኢታታ ጊዲዳ ጊሻሲኔ ጾሳይ ካሴ ኢንቴ ኣዋታስ ኣብራሃሜስ፥ ዪሳቃሲኔ ያቆቤስ ኢሚዳ ሂዶታ ቃላ ናጋናስ ኮዪዳ ጊሻስ ኢስታ ሾዲ ጎዳና።

\VS{6}ጎዳ ኢንቴ ጾሳይ ሃ ሎኦ ቢታ ኢንቴና ላቲሲዛይ ኢንቴ ጺሎቴꬃ ጊሻስ ጊዴና፤ ጋሶይካ ኢንቴ ዎዚናይ ሙሜ።


\par }{\PP \VS{7}ጎዳ ኢንቴ ጾሳ ባዞን ኢንቴ ዎስቲ ሃንቄꬂዳኮ ባሎፒቴ፤ ኢንቴ ጊብጼፔ ኬዚዳ ጋላሳፌ ዶሚዲ ሃኖ ጋካናስ ኢንቴ ጎዳ ኢንቴ ጾሳ ቦላ ማካሊዴታ።

\VS{8}ሲና ባዞን ኢዚ ኢንቴና ꬋይሳናስ ዴንዳና ጋካናስ ጎዳ ኬሂ ሃንቄꬂዴታ።

\VS{9}ጎዳይ ኢንቴናራ ጫቄቲዳ ቃላይ ኢስታ ቦላ ጻፌቲዳ ሹቻታ ኤካናስ ታኒ ፑዴ ዙማ ቦላ ኬዛዳ ሄን ኣይኮካ ሞንታኔ ኡዮንታ ኦይዱ ታሙ ጋላሲኔ ኦይዱ ታሙ ቃማ ጋማኣዲስ።
\XREF{}{{\XO 9:9 }{\XT{ኬሳ 24፡18}}}

\VS{10}ሄሳፌ ጉዬ ኢንቴ ሄ ዙማ ጋርሳን ሺቂን ጎዳይ ታማ ጊዶፌ ሃሳይሺን ኢንቴ ሲዪዳ ቃላ ኢዚ ባ ኩሼራ ኢስታ ቦላ ጻፊዳ ናምኡ ሎቻ ሹቻታ ታስ ኢሚዴስ።

\VS{11}ኦይዱ ታሙ ጋላሳፌኔ ኦይዱ ታሙ ኦማርሳፌ ጉዬ ጎዳ ጫቆ ቃላይ ኢስታ ቦላ ጻፌቲዳ ናምኡ ሎቻ ሹቻታ ታስ ኢሚዴስ።


\par }{\PP \VS{12}ሄሳፌ ጉዬ ጎዳይ ታስ፥ «ኔ ኤሶን ዙማ ቦላፌ ዱጌ ዎꬋ፤ ኔኒ ጊብጼፔ ካሌꬃ ኬሲዳ ኣሳይ ኢታ ሚሽ ኦꬂዲ ቱኒዴስ፤ ታ ኢስታስ ኢሚዳ ኣዛዞታፔ ኤሶን ካሬ ኬዚዲ ባንታስ ጎይናናስ ኤቃ ጾሳታ ሜꬊዳ» ጊዴስ።


\par }{\PP \VS{13}ቃሴካ ጎዳይ ታስ፥ «ሃይሲ ዴሬዚ ዎዚና ሙሜኔ ማካላ ጊዲዳይሳ ታ ኤራይስ።

\VS{14}ታኒ ኢስታ ꬋይሳናይሳኔ ኢስታ ሱንꬃካ ቢታ ቦላፌ ቁጫ ꬋይሳናይሳ ታና ዲጎፋ፤ ኔና ኢስታፌ ሚኒዛይሳኔ ጮራቲዛ ካዎቴꬅ ኬሳና» ጊዴስ።


\par }{\PP \VS{15}ሄሳ ጊሻስ ጫቆ ቃላዚ ጻፌቲዳ ናምኡ ሎቻ ሹቻታ ናምኡ ኩሼን ኦይኪዳ ማላ ዙማ ቦላፌ ሲማዳ ዱጌ ዎꬋዲስ፤ ሄ ዎዴ ታማ ላጮይ ዙማ ቦላ ላጬስ።

\VS{16}ኢንቴካ ጎዳ ኢንቴ ጾሳይ ኢንቴስ ኢሚዳ ኣዛዞታ ሜንꬂዲ ካሬ ኬዚዴታ፤ ዎርቃፌ ሴሪሲዲ ሜꬊዳ ማራ ሚስሌዛ ኢንቴስ ኤቃ ጾስ ኦꬂዴታ፤ ሄሳን ኢንቴ ኢንቴ ጎዳ ቦላ ማካሊዳይሳ ታ ቤኣዲስ።

\VS{17}ሄሳ ጋሶን ኣዛዞቲ ኢስታ ቦላ ጻፌቲዳ ሎቻ ሹቻታ ታ ኢንቴ ሲንꬃን ቦላፌ ዬጋዳ ሜንꬄሬꬃዲስ።

\VS{18}ሄሳፌ ጉዬ ኢንቴ ኬሂ ኢታ ናጋራ ኦꬂዲ ጎዳ ሃንቄꬂዳ ጋሶን ታኒ ኦይዱ ታሙ ጋላሲኔ ኦይዱ ታሙ ቃማ ጋካናስ ኣይኮካ ሞንታኔ ኡዮንታ ጎዳ ሲንꬃን ጉፋናዳ ጋምኣዲስ።


\par }{\PP \VS{19}ኢዚ ኢንቴና ኬሂ ሃንቄቲዲ ꬋይሳናስ ዴንዲዳ ጊሻስ ጎዳይ ሃንቂዛ ጊታ ሃንቆዚ ታና ባቢሲዴስ፤ ጊዲኮካ ጎዳይ ዛሪዲ ታ ዎሳ ሲዪዴስ።
\XREF{}{{\XO 9:19 }{\XT{ኢብ 12፡21}}}

\VS{20}ጎዳይ ኣሮኔካ ꬋይሳናስ ኢዛ ቦላ ኬሂ ሃንቄቲዴስ፤ ሄሳ ጊሻስ ኢዛስካ ዎሳዲስ።

\VS{21}ታኒ ኢንቴ ሜꬊዳ ሄ ናጋራን ኩሚዳ ማራ ሚስሌዛ ኤካዳ ታማን ጹጋዲስ፤ ኢዛካ ኪንቼሬꬃ ጉዱላ ማላ ሊቂሳዳ ዙማ ቦላፌ ዱጌ ጎጊዛ ሃꬃን ዬጋዲስ።


\par }{\PP \VS{22}ኢንቴ ቃሴካ ታቤሬን፥ ማሳኒኔ ኪብሮቴ-ሃታኣቤን ኢንቴ ጎዳ ሃንቄꬂዴታ።\XREF{}{{\XO 9:22 }{\XT{ታይ 11፡3፥34፤ ኬሳ 17፡7}}}

\VS{23}ጎዳይ ኢንቴና፥ «ቢቴ! ታ ኢንቴስ ኢሚዳ ሂዶታ ቢታዮ ላቲቴ» ጊዲ ኢንቴና ቃዴሴ ባሪኔፔ ኪቲዳ ዎዴ ኢንቴ ኢዛ ቦላ ማካሊዴታ ኣቲን ኢዛን ኣማኔቲቤኬታ፤ ኢዛ ቃላስካ ኣዛዜቲቤኬታ።
\XREF{}{{\XO 9:23 }{\XT{ታይ 13፡25—14፡38፤ ዛሬ 1፡21፤ ኢብ 3፡16}}}

\VS{24}ታ ኢንቴና ኤሮሶፌ ሃኖ ጋካናስ ኢንቴ ጎዳ ቦላ ማካሊዳ ማላ ዴታ።


\par }{\PP \VS{25}ጎዳይ፥ «ታኒ ኢስታ ꬋይሳና» ጊዲ ዮቲዳ ጊሻስ ታኒ ሄ ኦይዱ ታሙ ጋላሳታኔ ኦይዱ ታሙ ቃማታ ጎዳ ሲንꬃን ጉፋናዳ ጋምኣዲስ።

\VS{26}ታኒ ዎሳሼ፥ «ኡባፌ ꬎቃ ጎዳዉ! ኔኒ ኔ ጊታ ዎልቃኒኔ ኔ ሚኖ ቄሴን ዎዛዳ ጊብጼፔ ኬሲዳ ኔ ዴሬዛ ꬋይሶፋርኪ!

\VS{27}ካሴ ኔ ኦሳንቻታ ኣብራሃሜ፥ ዪሳቃኔ ያቆቤ ቆፓርኪ፤ ሃይሳ ዴራ ዎዚና ሙሜቴꬃ፥ ኢታቴꬃኔ፤ ናጋራ ኡባ ቆዶፓርኪ!» ጋ ዎሳዲስ።

\VS{28}ኔ ሂስቶንታ ኣጊኮ ኑና ሄ ዴሬ ኣሳይ፥ «ጎዳይ ኢስታ ጌልꬃና ጊዲ ሂዶታ ኢሚዳ ቢታዮ ጌልꬃናስ ዳንዳዮንታ ጊሻሲኔ ኢዚ ኢስታ ኢጺዳ ጊሻስ ባዞ ቢታን ኢስታ ዎꬋናስ ኬሲዴስ» ጊዲ ሚጫና።

\VS{29}ጊዶ ኣቲን ሃ ኣሳይ ኔኒ ኔ ጊታ ዎልቃኒኔ ኔ ሚኖ ቄሴን ኔስ ጊዳና ማላ ኔ ዶራ ኬሲዳ ዴሬ።




\par }\Chap{10}{\SH ሙሴይ ናምኣንꬆ ኤኪዳ ታሙ ኣዛዞታ
\par }
{\R (ኬሳ 34፡1-10)

\par }{\PP \VerseOne{1}ሄሳፌ ጉዬ ጎዳይ ታና፥ «ሃይሳፌ ካሴ ሜቂዳ ሎቻ ሹቻታ ማላ ሃራ ናምኡ ሹች ማሳ ጊጊሳ፤ ኢስታ ዎꬃናስ ታቦታ ሚꬃፌ ሜꬋ፤ ሂስታዳ ፑዴ ሃ ዙማ ሁኤ ኬዛ።

\VS{2}ኔ ካሴ ሜንꬂዳ ሎቻ ሹቻታ ቦላ ጻፌቲዳ ኣዛዞታ ቃሴካ ታኒ ኢዛራ ጻፋና፤ ኔኒካ ኢስታ ታቦታዛ ጊዶን ዎꬃ» ጊዴስ።


\par }{\PP \VS{3}ሄሳ ጊሻስ ታኒ ኦዶሮ ሚꬃፌ ታቦታ ጊጊሳዲስ፤ ካሴይታ ሚሳቲዛ ናምኡ ሎቻ ሹቻታ ማሳ ኤካዳ ፑዴ ዙማ ቦላ ኬዛዲስ።

\VS{4}ኢንቴ ዙማ ጋርሳን ሺቂ ዲሺን ጎዳይ ታማ ጊዶን ዲሼ ኢንቴስ ቆንጪሲዳ ታሙ ኣዛዞታ ካሴይሳꬆካ ሃኢ ሎቻ ሹቻታ ቦላ ጻፊዲ ታስ ኢሚዴስ።

\VS{5}ሄሳፌ ጉዬ ታኒ ዙማ ቦላፌ ዱጌ ዎꬋዳ ጎዳይ ታና ኣዛዚዳ ማላ ሄ ማሴቲዳ ሎቻ ሹቻታ ታ ጊግሲዳ ታቦታ ጊዶን ዎꬃዲስ፤ ሄ ጋላሳፌ ሃኖ ጋካናስ ሄን ኢዛ ጊዶን ዴቴስ።

\VS{6}[ኢስራኤሌ ኣሳይ ቢኤሮቲ-ቤኒ-ያቂኔ ኣሳታስ ሃꬃ ኦላይ ዲዛሶፔ ሞሴሬ ቢዳ፤ ኣሮኔይካ ሃይቂዲ ሄን ሞጌቲዴስ፤ ኢዛሶሆን ኢዛ ና ኤልኤዜሬይ ቄሴ ጊዲዴስ።
\XREF{}{{\XO 10:6 }{\XT{ታይ 20፡28፤ 33፡38}}}

\VS{7}ኣሳይ ሄሳፌ ዴንዲዲ ጌዴ ጉዲጎዳ ቢዴስ፤ ሄፔካ ዮጽባቴ ጌቴቲዛ ጎጊዛ ሃꬂ ዲዛሶ ቢዴስ።

\VS{8}ሄ ዎዴ ሌዌ ቆሞቲ ጫቆ ቃላ ታቦታ ቶካና ማላ፥ ጎዳ ሲንꬃን ኤቂዲ ኢዛስ ኦꬃና ማላኔ ኣሳካ ጎዳ ሱንꬃን ኣንጃና ማላ ሹሚዴስ፤ ሃች ጋካናስ ሌዌ ቆሞታ ኦሶይ ሄሳ።
\XREF{}{{\XO 10:8 }{\XT{ታይ 3፡5-8}}}

\VS{9}ሄሳ ጋሶን ሌዌ ቆሞቲ ሃንኮ ቆሞታራ ጊሼታናስ ጺንጾይ ኢሜቶንታይሲ ሄሳሳ፤ ኢንቴ ጎዳይ ኢስታስ ዮቲዳ ማላካ ኢስታ ጺንጾይ ጎዳ ኢንቴ ጾሳ።]


\par }{\PP \VS{10}ታኒ ካሴይሳꬆ ዎሳሼ ኦይዱ ታሙ ጋላሲኔ ኦይዱ ታሙ ቃማ ጋካናስ ጋምኣዲስ፤ ጎዳይ ሃኢካ ታ ዎሳ ሲዪዲ ኢንቴና ꬋይሶንታ ሼምፖራ ፓጻ ዎꬂዴስ።\XREF{}{{\XO 10:10 }{\XT{ኬሳ 34፡28}}}

\VS{11}ሄሳፌ ጉዬ ኢዚ ታና፥ «ሃኢ ኔ ባ! ታኒ ካሴ ኢስታ ኣዋታስ ኢሚዳ ሂዶታ ቃላ ማላ ኢስቲ ሄ ቢታዮ ላታና ማላ ዴራ ካሌꬃ» ጊዴስ።


\par }{\SH ጾሳስ ቤሲዛ ያሻቴꬅ
\par }
{\PP \VS{12}ኢስራኤሌ ኣሳዉ! ጎዳይ ኢንቴፌ ኮይዛይ ሃይሳፌ ካሊዛይሳ፤ ጎዳ ኢንቴ ጾሳ ያዪቴ፤ ኢዛ ኦጌ ካሊቴ፤ ኢዛ ሲቂቴ፤ ኩሜꬃ ዎዚናፔኔ ኩሜꬃ ሼምፖፌ ኢዛስ ኦꬂቴ።

\VS{13}ኢንቴስ ሎኣና ማላ ታኒ ሃች ኢንቴስ ኢሚዛ ጎዳ ኣዛዞታኔ ዎጋታ ናጊቴ።


\par }{\PP \VS{14}ሳሎይኔ ሳሎፔ ቦላን ዲዛ ሳሎቲ፥ ቢታይኔ ቢታ ቦላ ዲዛ ኡባይ ጎዳሳ።

\VS{15}ጎዳይ ካሴ ኢንቴ ኣዋታ ኬሂ ሲቂዳ ጋሶን ኢንቴና ኣይዛቤታ ጊዶፌ ዶሪዴስ፤ ኢንቴካ ሃች ጋካናስ ኢዛስ ዶሬቲዳ ዴሬ ጊዲዴታ።

\VS{16}ሄሳ ጊሻስ ኣኔ ሃይሳፌ ጉዬ ኢንቴ ዎዚና ሙሚሶፒቴኔ ኢንቴ ዎዚና ኢታቴꬃ ዲጊዲ ጎዳስ ኣዛዜቲቴ።

\VS{17}ጎዳ ኢንቴ ጾሳይ ጾሳ ጌቴቲዛ ኡባፌ ቦላ፤ ጎዳታስ ጎዳ፤ ኢዚ ጊታ፥ ሚኖኔ ያሺዛ ጾሳ፤ ኢዚ ማዲ ፒርዶንታ ጾሳኔ ማጋንጾ ኤኮንታ ጾሳ።
\XREF{}{{\XO 10:17 }{\XT{1ጺም 6፡15፤ ኣጁ 17፡14፤ 19፡16፤ ሃዋ 10፡34፤ ኦሮ 2፡11፤ ጋላ 2፡6፤ ኤፌ 6፡9}}}

\VS{18}ኢዚ ዪኦታሲኔ ኣምኤታስ ፒርዴስ፤ ኢዚ ዴራ ጊዶን ዲዛ ቤቴ ኣሳታ ዶሲዛ ጊሻስ ካꬂኔ ማይኦ ኢስታስ ኢሜስ።

\VS{19}ሄሳꬆካ ኢንቴ ካሴ ጊብጼ ቢታን ቤቴ ኣስ ጊዲዳ ጊሻስ ኢንቴካ ኢንቴ ጊዶን ዲዛ ቤቴ ኣሳታ ሲቂቴ።

\VS{20}ጎዳ ኢንቴ ጾሳስ ያዪቴ፤ ኢዛስ ጻላ ጎይኒቴ፤ ኢዛን ኣማኔቲዲ ኢዛ ሱንꬃን ጫቂቴ።

\VS{21}ኢንቴ ጾሳይ ኢዛ፤ ኢዚ ኢንቴስ ኦꬂዳ ጊታኔ ማላሊሲዛ ሚሻታ ኡባ ኢንቴ ኢንቴ ኣይፌን ቤኢዳ ጊሻስ ኡባ ዎዴ ኢዛ ጋላቲቴ።

\VS{22}ቤኒ ኢንቴ ኣዋቲ ዱጌ ጊብጼ ዎꬊዛ ዎዴ ኢስታስ ቆዳይ ላፑን ታሙ ጻላ፤ ሃኢ ጊዲኮ ጎዳ ኢንቴ ጾሳይ ኢንቴ ቆዳ ሳሎ ጾሊንቴ ማላ ዳርሲዴስ።
\XREF{}{{\XO 10:22 }{\XT{ሜꬌ 15፡5፤ 22፡17፤ 46፡27}}}




\par }\Chap{11}{\SH ኣዛዜቴꬃፌ ቤቲዛ ጎኣ
\par }
{\PP \VerseOne{1}ሄሳ ጊሻስ ጎዳ ኢንቴ ጾሳ ሲቂቴ፤ ኢዚ ኢንቴፌ ኮይዛ ኢዛ ዎጋ፥ ማራኔ ኣዛዞታ ኡባ ዎዴ ፖሊቴ።

\VS{2}ጎዳ ኢንቴ ጾሳ ሴራዛ ሄሲካ ኢዛ ጊታቴꬃ፥ ኢዛ ዎልቃኔ ኢዛስ ዲዛ ማታ ቤኢዳይኔ ኤሪዛይ ኢንቴ ናይታ ጊዶንታ ኢንቴና ጊዲዳይሳ ዩሺ ቆፒቴ።

\VS{3}ማላታታኔ ኢዚ ጊብጼ ካዎ ቦላኔ ኩሜꬃ ዴራ ቦላ ኦꬂዳ ጊታ ኦሶታ ኢንቴ ኢንቴ ኣይፌራ ቤኢዴታ።
\XREF{}{{\XO 11:3 }{\XT{ኬሳ 7፡8-12}}}

\VS{4}ቃሴ ኢስቲ ኢንቴና ካሊዲ ዬዴꬂዳ ዎዴ ጎዳይ ጊብጼ ቢታ ኦላንቻታ፥ ኢስታ ፓራታኔ ፓራ-ጋሬታ ዞኦ ኣባን ሚቲሲዲ ሃች ጋካናስ ኢስታ ሙሌራ ꬋይሲዳይሳ ቤኢዴታ።
\XREF{}{{\XO 11:4 }{\XT{ኬሳ 14፡28}}}

\VS{5}ኢንቴ ባዞፌ ዴንዲዲ ሃ ሃይሳ ጋካናስ ጎዳይ ኢንቴስ ኣይ ኦꬂዳኮ ኢንቴ ኤሬታ።

\VS{6}ኦሮቤሌ ቆሞታፔ ኤልያቤ ና ዳታኔኔ ኣብራሜ ቦላ ኢዚ ኦꬆይሳ ዩሺ ቆፒቴ፤ ኢስራኤሌ ናይቲ ቤዪሺን ቢታያ ዶዬታዳ ኢስታ፥ ኢስታሶ ኣሳ፥ ኢስታ ዱንካኔኔ ኢስታ ሃሮ ኡባ ሚታዱስ።
\XREF{}{{\XO 11:6 }{\XT{ታይ 16፡31-32}}}

\VS{7}ጎዳይ ኦꬂዳ ሃ ጊታ ኦሶታ ኡባ ኢንቴ ኢንቴ ኣይፌራ ቤኢዴታ።


\par }{\PP \VS{8}ሂስቲኮ ኢንቴ ፒኒዲ ላታና ቢታዮ ኦይካናስ ኢንቴ ዎልቃ ዴማና ማላ ታኒ ሃች ኢንቴስ ኢሚዛ ኣዛዞታ ኡባ ናጊቴ።

\VS{9}ኢንቴ ኢዛ ኣዛዞታ ናጊኮ ጎዳይ ካሴ ኢንቴ ኣዋታሲኔ ኢስታ ዜሬꬃታስ ኢማናስ ጫቂዳ ኤሲኔ ማꬂ ኩሚዳ ሄ ሎኦ ቢታይን ኢንቴ ዳሮ ላይꬅ ዳና።

\VS{10}ኢንቴ ላታናስ ጌላና ቢታያ ኢንቴ ኬዚዲ ዪዳ ጊብጼ ቢታ ማላ ጊዱኩ፤ ጊብጼን ኢንቴ ካꬅ ዜሪዳፔ ጉዬ ሃꬂ ካꬃ ጊዶ ባና ማላ ዛራዛ ኢንቴ ቶሆን ዬꬊ ዬꬊ ቤሴታ።

\VS{11}ጊዶ ኣቲን ኢንቴ ዮርዳኖሴ ሻፋ ፒኒዲ ላታና ቢታያ ኢዚን ዙማቲኔ ሾባቲ ዲዛ ጊሻስ ኢዛ ኢራ ሃꬅ ኡዪዛ ቢታ።

\VS{12}ሃኖ ሃ ቢታዮ ሎኤꬂ ኦይኪዛይኔ ላይꬅ ኩሜꬅ ናጊዛይ ጎዳ ኢንቴ ጾሳ።


\par }{\PP \VS{13}ሄሳ ጊሻስ ጎዳ ኢንቴ ጾሳ ሲቂቴ፤ ኩሜꬃ ዎዚናፔኔ ኩሜꬃ ሼምፖፌ ኢዛስ ኦꬂቴ፤ ታኒ ሃች ኢንቴስ ኢሚዛ ኣዛዞታ ፖሊቴ።

\VS{14}ኢንቴ ሄሳꬆ ኦꬂኮ ኢንቴ ካꬃ፥ ዎይኔኔ ዛይቴ ፓጬይ ባይንዳ ሺሻና ማላ ጎዳይ ኢንቴስ ባꬌሳ ኢራኔ ባልጎ ኢራ ዎዴን ዎዴን ቡኪሳና።

\VS{15}ጎዳይ ኢንቴ ሜሄታስ ማታ ዳርሳና፤ ኢንቴስ ኮሺዛ ካꬅ ኢሚን ኢንቴ ካላና።

\VS{16}ኢንቴ ጎዳፔ ሃኪዲ ኤቃ ጾሳታስ ኦꬃናሲኔ ጎይናናስ ጉዬ ሲሞንታ ማላ ናጌቲቴ።


\par }{\PP \VS{17}ኢንቴ ናጌቶንታ ኣጊኮ ጎዳ ሃንቆይ ኢንቴ ቦላ ኤጺ ኬዛና፤ ኢራይ ቡኮንታ ማላኔ ቢታይ ካꬅ ኢሞንታ ማላ ኢዚ ሳሎ ጎርዳና፤ ኢንቴካ ጎዳይ ኢንቴስ ኢሚዳ ሎኦ ቢታይፌ ኤሶን ꬋያና።\XREF{}{{\XO 11:17 }{\XT{ሌዌ 26፡3-5፤ ዛሬ 7፡12-16፤ 28፡1-14}}}


\par }{\PP \VS{18}ኢንቴ ሃ ኣዛዞታ ኡባ ዎዴ ኢንቴ ዎዚናኒኔ ኢንቴ ቆፋን ዎꬂቴ፤ ኢንቴስ ማላታ ጊዳና ማላ ኢስታ ኢንቴ ቄሴን ቃቺቴ፤ ቃሴካ ኢንቴስ ሊጴ ቦላካ ኦይꬂቴ።

\VS{19}ኢንቴ ናይታ ታማርሲቴ፤ ኢንቴሶን ኡቲሼ ዎይኮ ኦጌን ሄሜቲሼካ ዎይኮ ሼምፒዛሶን ጊዲንካ ዎይኮ ኦሶ ኡባን ኢስታ ጊሻስ ሃሳዬቲቴ።

\VS{20}ኢንቴ ኬꬃ ፔንጌ ቆሲላꬃ ቦላኔ ኢንቴ ጊቤ ፔንጌ ቦላ ጻፊ ዎꬂቴ።\XREF{}{{\XO 11:20 }{\XT{ዛሬ 6፡6-9}}}

\VS{21}ኢንቴ ሄሳꬆ ኦꬂኮ ኢንቴ ጎዳይ ካሴ ኢንቴ ኣዋታስ ኢማናስ ጫቂዳ ቢታይ ቦላ ኢንቴ ላይꬃይኔ ኢንቴ ናይታ ላይꬃይ ሳኣፔ ቢዲ ሳሎ ጋካና ኬና ኣዱቃና።


\par }{\PP \VS{22}ጎዳ ኢንቴ ጾሳ ሲቃናስ፥ ኢዛ ኦጌ ኡባ ካላናሲኔ ኢዛን ኣማኔታናስ ታኒ ሃች ኢንቴስ ኢሚዛ ኣዛዞታ ሚንꬂዲ ናጊቴ።

\VS{23}ኢንቴ ሄሳꬆ ኦꬂኮ ጎዳይ ሃይታ ኢንቴ ሲንꬃን ዲዛ ካዎቴꬃታ ኡባ ኬሲ ጎዳና፤ ኢንቴኒካ ጮራቴꬃኒኔ ዎልቃን ኢንቴፌ ሚኖ ጊዲዳ ዴሬታ ቢታ ላታና።

\VS{24}ኢንቴ ቶሆን ኢንቴ ዬꬊዳ ቢታይ ዉሪካ ኢንቴስ ጊዳና፤ ኢንቴ ዛዋይ ዱጌሃ ባጋራ ዲዛ ባዛፌ ቢዲ ፑዴሃ ባጋራ ዲዛ ሊባኖሴ ዙማ ጋካና፤ ቃሴካ ኣርሼይ ሞኪዛ ባጋራ ኤፊራጺሴ ሻፋፔ ቢዲ ኣርሼይ ዉሊዛ ባጋራ ዲዛ ሜዲቴራኔ ኣባ ጋካና።

\VS{25}ኢንቴናራ ኣይ ኣሲካ ኤቄታናስ ዳንዳዬና፤ ጎዳ ኢንቴ ጾሳይ ኢንቴስ ኢሚዳ ሂዶታ ቃላ ማላ ኢንቴ ቢዛሶ ኡባን ኣሳይ ኢንቴና ቤኢዲ ዳጋማና ማላኔ ያያና ማላ ኦꬃና።\XREF{}{{\XO 11:25 }{\XT{ኢያ 1፡3-5}}}


\par }{\PP \VS{26}ሄኮ! ታኒ ሃች ኣንጆፌኔ ቃንጌꬃፌ ኢሳ ኢንቴ ዶራና ማላ ኢንቴ ሲንꬃን ዎꬃዲስ።

\VS{27}ታ ሃች ኢንቴስ ኢሚዛ ጎዳ ኢንቴ ጾሳ ኣዛዞታ ናጊኮ ኢንቴ ኣንጄታና።

\VS{28}ጊዶ ኣቲን ታኒ ኢንቴና ሃች ኣዛዚዛ ጎዳ ኢንቴ ጾሳ ኣዛዞታ ናጎንታ ኢጺዲ ኢንቴ ኤሮንታ ሃራ ኤቃ ጾሳታ ጎይናናስ ኢዛ ኦጌፔ ካሬ ኬኢዛ ጊዲኮ ኢንቴ ቃንጌታና።

\VS{29}ጎዳ ኢንቴ ጾሳይ ኢንቴ ላታና ቢዛ ቢታዮ ላቲሲዳ ዎዴ ኣንጆዛ ጋሪዛኔ ዙማ ቦላ ቃሴካ ቃንጌꬃ ኤባሌ ዙማ ቦላ ኣዋጃ።
\XREF{}{{\XO 11:29 }{\XT{ዛሬ 27፡11-14፤ ኢያ 8፡33-35}}}

\VS{30}ሄ ዙማቲ ዮርዳኖሴ ሻፋፔ ኣርሼይ ዉሊዛ ባጋራ ኣራቤን ዲዛ ካናኔ ቢታን ጌልጌላ ካታማፔ ሲንꬃ ባጋራ ዲዛ ሞሬ ሚꬃ ኣቻን ዴቴስ።

\VS{31}ኢንቴ ሄን ዳና ማላ ጎዳ ኢንቴ ጾሳይ ኢንቴስ ኢሚዳ ቢታዮ ላታናስ ኢንቴ ዮርዳኖሴ ሻፋ ፒኒዲ ላቲዛ ዎዴ፥

\VS{32}ታ ኢንቴስ ሃች ኢሚዛ ዎጋኔ ማራ ኡባ ሎኤꬂ ናጊቴ።




\par }\Chap{12}{\SH ጎይናናስ ኢሜቲዳ ፔጺ ኢሲ ሶሆ
\par }
{\PP \VerseOne{1}ጎዳ ኢንቴ ኣዋታ ጾሳይ ኢንቴስ ኢሚዛ ቢታ ቦላ ዲዛ ዎዴ ኢንቴ ናጋና ዎጋቲኔ ማራቲ ሃይታንታ፤

\VS{2}ኢንቴ ላታና ቢታይን ዲዛ ካዎቴꬃይ ዙማታ ቦላ፥ ዙምቡላታ ቦላኔ ዳሻ ሚꬃታ ጋርሳን ባንታ ኤቃ ጾሳታስ ጎይኒዛሶታ ሙሌራ ꬋይሲቴ።

\VS{3}ኢስቲ ያርሾ ያርሺዛሶሆታ ላሊ ꬋይሲቴ፤ ሹቻፌ ኦሴቲዲ ቱሳ ማላ ኤቂዳ ኤቃ ጾሳታ ኡባ ሊቂሲቴ፤ ኣሼሮ ጌቴታ ጼይጌቲዛ ኤቃ ጾሳይ ሚስሌታ ኡባ ታማን ጹጊቴ፤ ማሴቲ ጊጊዳ ኢስታ ኤቃ ጾሳታ ኡባ ሜንꬄሬꬂ ዬጊቴ፤ ኢስታ ሱንꬃካ ቢታፌ ꬋይሲቴ።\XREF{}{{\XO 12:3 }{\XT{ዛሬ 7፡5}}}


\par }{\PP \VS{4}ኢንቴ ጎዳ ኢንቴ ጾሳስ ኣይዛቤቲ ባንታ ኤቃ ጾሳታስ ጎይኒዛይሳꬆ ጎይኖፍቴ።

\VS{5}ጎዳ ኢንቴ ጾሳይ ዳናሲኔ ኢዛ ሱንꬃይ ሄን ጼይጌታና ማላ ኡባ ቆሞታ ጊዶን ኢዚ ዶሪዳሶዛ ኮዪዲ ሄ ቢቴ።

\VS{6}ጹጌቲዛ ያርሾታ፥ ሃራ ያርሾታ፥ ኢንቴ ኣስራታ፥ ኢንቴ ሙጹዋታ፥ ኢንቴ ኣዲኔቲዳ ኣዲናታ፥ ኢንቴ ዶሲዲ ኢሚዛ ኢሞታታኔ ኢንቴ ሜሃፔ ባይራታ ሄ ኤሂቴ።

\VS{7}ሄን ጎዳ ኢንቴ ጾሳ ሲንꬃን ኢንቴ ማና፤ ቃሴ ኢንቴ ኢንቴ ዎልቃን ኦꬂ ኬሲዳ ኡባኒኔ ጎዳ ኢንቴ ጾሳይ ኢንቴና ኣንጂዳ ኡባን ኢንቴ ኢንቴሶ ኣሳራ ኡፋዬታና።


\par }{\PP \VS{8}ኢንቴ ሃኖ ጋካናስ ኢንቴ ሼኔ ማላ ኦꬂሼ ጋምኢዴታ፤ ሄ ዎዴ ሄሳꬆ ኦꬄኬታ።

\VS{9}ጎዳ ኢንቴ ጾሳይ ኢንቴስ ኢሚን ኢንቴ ሼምፒዲ ዳና ቢታዮ ቡሮ ጌሊቤኬታ።

\VS{10}ጎዳ ኢንቴ ጾሳይ ኢንቴስ ኢማና ቢታይን ዳናስ ኢንቴ ዮርዳኖሴ ሻፋ ፒናና፤ ኢንቴ ዩሾን ዶዲ ኡቲዳ ሞርኬታፔ ኢንቴና ኢዚ ሼምፒሳና፤ ኢንቴካ ሄን ዎፑ ጊ ዳና።

\VS{11}ሄ ዎዴ ጎዳ ኢንቴ ጾሳይ ባ ሱንꬃይ ጼይጌታና ማላ ዶሪዳሶ ታኒ ኢንቴና ኣዛዚዛ ኡባ፥ ጹጌቲዛ ያርሾታ፥ ሃራ ያርሾታ፥ ኢንቴ ኣስራታ፥ ኢንቴ ሙጹዋታ፥ ኢንቴ ኣዲኔቲዳ ኣዲና ኡባ ኤሃንዴታ።

\VS{12}ኢንቴ ማጫ ናይታራኔ ኢንቴ ኣቱማ ናይታራ፥ ኢንቴስ ኦꬂዛ ማጫሳታራኔ ኣቱማሳታራ፥ ኢንቴናራ ጺንጾ ጊሼቲ ኤኮንታ ባንታ ባንታ ካታማን ካታማን ዲዛ ሌዌ ቆሞታራ ጎዳ ኢንቴ ጾሳ ሲንꬃን ኢንቴ ኡፋዬታና።

\VS{13}ኢንቴ ጾሳስ ጹጊ ያርሺዛ ያርሾ ቤቶሶን ጮ ያርሾንታ ማላ ናጌቲቴ።

\VS{14}ኢንቴ ኢንቴ ዜሬꬃቲ ዲዛሶ ኡባፌ ኢሳን ጎዳይ ዶሪዳሶን ጻላ ጹጌቲዛ ያርሾ ያርሺቴ፤ ታኒ ኢንቴና ኣዛዚዛ ሚሽ ኡባካ ሄን ኦꬂቴ።


\par }{\PP \VS{15}ጊዲኮካ ጎዳ ኢንቴ ጾሳይ ኢንቴና ኣንጂዳ ኬና ኢንቴ ካታማታፔ ኣዋይሳንካ ኢንቴ ሜሄፔ፥ ዎይኮ ጋራፔ ዎይኮ ጌኔሳፌ ሹኪዲ ኢንቴ ኮዪዳ ኬና ማና ዳንዳዬታ፤ ሃ ኣሾዛፔ ዎጋይ ጊዛ ማላ ጌዪዳ ኣሲ ጊዲን ዎይኮ ጌዮንታ ኣሲ ኡባይ ማና ዳንዳዬስ።

\VS{16}ጊዶ ኣቲን ኢስታ ሱꬅ ሞፒቴ፤ ሱꬃዛ ሃꬃ ማላ ዱጌ ጋዴን ጉሲቴ።
\XREF{}{{\XO 12:16 }{\XT{ሜꬌ 9፡4፤ ሌዌ 7፡26-27፤ 17፡10-14፤ 19፡26፤ ዛሬ 15፡23}}}

\VS{17}ኢንቴ ኢንቴ ካꬃፌ፥ ዎይኔ ኡሻፌኔ ዎጋራ ዛይቴፔ ኢሚዛ ኣስራታ፥ ኢንቴ ሚዛታፔ፥ ዶርሳታፔ፥ ዴይሻታፔ ባይራ፥ ጎዳስ ኢንቴ ኢማናስ ኣዲኔቲዳ ኣዲና ኡባኔ ኢንቴ ኢንቴ ዶሳን ሚሽ ኡባካ ኢንቴ ዲዛሶ ኣዋንካ ሞፒቴ።

\VS{18}ጎዳ ኢንቴ ጾሳይ ዶሪዳሶን ኢንቴ ማጫ ናይታራኔ ኣቱማ ናይታራ፥ ኢንቴ ማጫ ኣይሌታራኔ ኣቱማ ኣይሌታራ፥ ሄሳꬆካ ኢንቴ ካታማታን ዲዛ ሌዌ ቆሞታራ ኢሲፌ ጎዳ ኢንቴ ጾሳ ሲንꬃን ሚቴ፤ ኢንቴ ዳቡርዲ ሺሺዳ ሚሽ ኡባን ጎዳ ኢንቴ ጾሳ ሲንꬃን ሄን ኡፋዬታና።

\VS{19}ኢንቴ ኢንቴ ቢታን ዲዛ ዎዴ ኡባን ሌዌ ቆሞታ ዬጊ ኣጎንታ ማላ ናጌቲቴ።


\par }{\PP \VS{20}ጎዳ ኢንቴ ጾሳይ ኢንቴስ ጫቂዳ ቃላ ማላ ኢንቴ ዛዋ ኣሲዛ ዎዴ ኢንቴና ኣሾ ኣሞሲኮ ኢንቴ ኮዪዳ ኬና ማና ዳንዳዬታ።

\VS{21}ጎዳ ኢንቴ ጾሳይ ባ ሱንꬃይ ጼይጌታና ማላ ዶሪዳሶይ ኢንቴፌ ሃኮን ዲኮ ኢንቴና ኢዚ ኣዛዚዳ ማላ ሚዛታፔ፥ ዶርሳታፔ ሹኪዲ ኢንቴ ዲዛ ካታማታን ኢንቴ ኮዪዳ ኬና ኣሾዛ ማና ዳንዳዬታ።

\VS{22}ዎጋይ ጊዛ ማላ ጌሻ ኣስ ጊዲን ዎይኮ ጌዮንታ ኣስ ጊዲን ኦኒካ ጋራ ኣሾ ዎይኮ ጌኔሳ ኣሾ ሚዛ ማላ ሄ ኣሾዛ ማናስ ዳንዳዬስ።

\VS{23}ጊዶ ኣቲን ሼምፖይ ሱꬃን ዲዛ ጊሻስ ሱꬃራ ዲዛ ኣሾ ሞንታ ማላ ናጌቲቴ፤ ሄሳ ጊሻስ ሼምፖ ሱꬃራ ጋꬂ ሞፒቴ።

\VS{24}ሱꬃ ጋዴን ጉሲቴ ኣቲን ሞፒቴ።
\XREF{}{{\XO 12:24 }{\XT{ሌዌ 17፡10-14}}}

\VS{25}ኢንቴሲኔ ኢንቴ ናይታስ ሎኦ ጊዳና ማላ ሱꬅ ሞፒቴ፤ ኢንቴ ሄሳꬆ ኦꬂኮ ጾሲ ኡፋዬታና።


\par }{\PP \VS{26}ሄሳ ጊሻስ ኢንቴ ጎዳ ኢንቴ ጾሳስ ኢማናስ ዱማሲዳይሳኔ ኣዲኔቲዳይሳ ኤኪዲ ዶሬቲዳሶ ኤፍቴ።

\VS{27}ጹጌቲዛ ያርሾዛ፥ ኣሻኔ ሱꬃ ኡባ ጎዳ ኢንቴ ጾሳስ ያርሾ ያርሺዛሶዛ ቦላ ሺሺቴ፤ ሱꬃዛ ጎዳ ኢንቴ ጾሳስ ያርሾ ያርሺዛሶሆታ ቦላ ጉሲቴ፤ ኣሾዛ ጊዲኮ ኢንቴ ሚቴ።

\VS{28}ኢንቴሲኔ ኢንቴ ናይታስ ሜርናስ ሎኦ ጊዳና ማላ ኢዚ ኢንቴና ኣዛዚዛ ኣዛዞታ ሎኤꬂ ናጊቴ፤ ኢንቴ ሄሳꬆ ኦꬂኮ ጎዳ ኢንቴ ጾሳ ሲንꬃን ሎኦኔ ሱሬ ጊዲዳ ኦሶ ኦꬄታ።


\par }{\SH ኤቃ ጾሳታ ሚስሌስ ጎይኖንታ ማላ ኢሜቲዳ ኣዛዞ
\par }
{\PP \VS{29}ኢንቴ ላታናስ ቢዛ ካዎቴꬃታ ጎዳ ኢንቴ ጾሳይ ኢንቴ ሲንꬃፌ ꬋይሲዛ ዎዴኔ ኢንቴካ ኢስታ ቢታ ላቲዲ ዴኢዛ ዎዴ፥

\VS{30}ኢስቲ ኢንቴ ሲንꬃፌ ꬋይዳፔ ጉዬ፥ «ሃይቲ ሃ ካዎቴꬃቲ ባንታ ኤቃ ጾሳታስ ዎስቲ ጎይኒዞ? ኑኒካ ኢስታይሳꬆ ኦꬃና» ጊዲ ዎጺማዴን ኦይኬቶንታ ማላ ናጌቲቴ።

\VS{31}ኢንቴ ጎዳ ኢንቴ ጾሳስ ጎይኒዛ ጎይኖይ ኣይዛቤቲ ጎይኒዛ ጎይኖ ማላ ጊዳናስ ቤሴና፤ ኢስቲ ባ ኤቃ ጾሳታስ ጎይኒሼ ኦꬂዛ ኦሶቲ ኡባይ ኬሂ ሻቲዛዚኔ ጎዳ ማታን ኢጼቲዳዛ፤ ጋሶይካ ኢስቲ ባ ዬሊዳ ናይታካ ባንታ ኤቃ ጾሳታስ ያርሾ ኦꬂዲ ታማን ጹጌቴስ።


\par }{\PP \VS{32}ሄሳ ጊሻስ ታ ኢንቴና ኣዛዚዳ ኣዛዞ ኡባ ኦꬂቴ፤ ኢስታ ቦላ ኣይኮካ ጉጆፍቴ፤ ቃሴካ ኢስታፌ ኢሲኖካ ፓጪሶፒቴ።
\XREF{}{{\XO 12:32 }{\XT{ዛሬ 4፡2፤ ኣጁ 22፡18-19}}}




\par }\Chap{13}{\PP \VerseOne{1}ኢንቴ ጊዶፌ ካዪዛ ኣሲ ዎይኮ ኣጉሞ ኣጉሜቲዛ ኣሲ፥ «ታኒ ጊታ ማላታ ዎይኮ ማላሊሲዛ ሚሽ ኦꬃና» ጊኮ፥

\VS{2}ኢዚ ዮቲዳ ጊታ ማላታይኔ ማላሊሲዛ ሚሽ ኡባይ ቱሙካ ፖሌቲን ኢዚ ኢንቴና፥ «ኣኔ ኢንቴ ኤሮንታ ሃራ ጾሳታስ ጎይኖስ» ጊኮ፥

\VS{3}ጎዳ ኢንቴ ጾሳይ ኢንቴ ኢዛ ኩሜꬃ ዎዚናፔኔ ኩሜꬃ ሼምፖፌ ዶሲዛኮ ኤራናስ ኮዪዲ ሄ ካዪዛይሳ ዬዲዳ ጊሻስ ኢዚ ጊዛይሳ ሙሌካ ሲዮፒቴ።

\VS{4}ጎዳ ኢንቴ ጾሳ ካሊቴ፤ ኢዛስ ጻላ ያዪቴ፤ ኢዛ ኣዛዞታ ናጊቴ፤ ኢዛ ቃላ ሲዪቴ፤ ኢዛስ ጻላ ጎይኒቴ፤ ኢንቴስ ኢዛራ ዲዛ ኢሲፌቴꬂ ሚኖ ጊዶ።

\VS{5}ካሴ ኢንቴ ኣይሌቴꬃን ዲዛ ጊብጼፔ ኢንቴና ዎዚ ኬሲዲ ኣሺዳ ጎዳ ኢንቴ ጾሳ ቦላ ኢንቴ ማካላና ማላ ኣጉሞ ዮቲዛዴ ዎይኮ ታ ናቤ ጊዛ ኡባ ዎꬊቴ፤ ሄሳ ማላ ኣሳቲ ጎዳ ኢንቴ ጾሳይ ኢንቴና ሚኒ ኤቃና ማላ ኣዛዚዳ ኦጌፔ ካሬ ኬሳናስ ቆፔቴስ፤ ሄሳ ጊሻስ ሃይታ ኢታታ ኢንቴ ጊዶፌ ዲጊቴ።


\par }{\PP \VS{6}ኢንቴ ኣዪ ና ኢሻይ፥ ኢንቴ ኣቱማ ናይቲኔ ኢንቴ ማጫ ናይቲ፥ ኢንቴ ሲቂዛ ኢንቴ ማቼቲ፥ ኢንቴ ሲቂዛ ኢንቴ ላጌቲ ኢንቴና፥ «ካሴ ኢንቴኒኔ ኢንቴ ኣዋቲ ጎይኒ ኤሮንታ ጾሳስ ኣኔ ጎይኖስ» ጊኮ፥

\VS{7}ቢታስ ሃ ጋጻፔ ሄ ጋጻ ጋካናስ ዲዛ ኢንቴ ዩሾ ኡባን ማታኒኔ ሃኮን ዲዛ ኡባ ኣሳይ ጎይኒዛ ጾሳታስ፥ «ቢዲ ኣኔ ኢስታስ ጎይኖስ» ጊዲ ባሌꬂኮ፥

\VS{8}ኢንቴ ሄሳ ማላ ኣሳታስ ኤኖ ጎፒቴ፤ ኢስቲ ጊዛይሳካ ሲዮፒቴ፤ ሄሳ ማላ ኣሳታስ ቃꬌቲዲ ኢስታ ኣሻናስ ዳፌቶፍቴ።

\VS{9}ሲꬎንታ ኢስታ ዎꬊቴ፤ ሄሳ ማላ ኣስ ኮይሮቲዲ ኢንቴ ጫዲቴ፤ ሃራቲ ኢንቴፌ ካሊዲ ሹቻራ ጫዴቶ።

\VS{10}ኢንቴ ካሴ ጊብጼ ቢታን ኣይሌቴꬃን ዲዛሶፔ ኢንቴና ዎዚ ኬሲዳ ጎዳ ኢንቴ ጾሳፌ ኢንቴና ሃሳናስ ኮዪዳ ጊሻስ ሄሳዴይ ሃይቃና ጋካናስ ሹቻን ኩራኪቴ።

\VS{11}ሄሳፌ ጉዬ ኢስራኤሌ ኣሳይ ኡባይ ሄሳ ሲዪዲ ባባና፤ ሄሳ ጊሻስ ሄሳ ማላ ኢታ ኦሶ ናምኣንꬆ ኦኒካ ኦꬄና።


\par }{\PP \VS{12}ጎዳ ኢንቴ ጾሳይ ኢንቴ ዳና ማላ ኢንቴስ ኢሚዛ ካታማታፔ ኢሳን ኢንቴ ዲዛ ዎዴ፥

\VS{13}ኢንቴ ኣሳ ጊዶፌ ኢታቲ ዴንዲዲ ኣሳ፥ «ኣኔ ቢዲ ኢንቴ ኤሮንታ ጾሳታስ ጎይኖስ» ጊዲ ባሌꬂሺን ሲዪኮ፥

\VS{14}ኢንቴ ሄሳ ሄ ዮኦዛ ኦይቺቴ፤ ሚንꬂካ ቆሪቴ፤ ሃይሲ ኢታ ሃኖይ ኢንቴ ጊዶን ኦሴቲዳይሲ ቱሙ ጊዲኮ፥

\VS{15}ሄ ካታማይን ዲዛ ኣሳ ኡባ ማሻን ሲፊ ꬋይሲቴ፤ ሄ ካታማዮኔ ኢዚን ዲዛ ሜሃ ኩሜꬅ ኣሾንታ ꬋይሲቴ።

\VS{16}ሄ ካታማይን ዲዛ ኣሳ ኣቆታ ኡባ ኤኪዲ ሄ ካታማይ ጊዶን ዲዛ ዱቡሻን ሺሺ ዶሪቴ፤ ሂስቲዲ ጎዳ ኢንቴ ጾሳስ ያርሾ ኦꬂዲ ታማን ጹጊቴ፤ ሄ ካታማያ ናምኣንꬆ ሲማ ኤቆንታ ማላ ሜርናስ ላሌታ ኣቱ።

\VS{17}ፒላ ሚሻፌ ኣይኮይካ ኢንቴ ኩሼን ቤቶፎ፤ ሂስቲኮ ጎዳይ ባ ዎልቃማ ሃንቆፌ ሲሚዲ ኢንቴና ማራና፤ ኢዚ ኢንቴስ ቃꬌታና፤ ካሴ ኢንቴ ኣዋታስ ጌሊዳ ቃላ ማላ ኢንቴ ቆዳ ዳርሳና።

\VS{18}ጋሶይካ ታኒ ሃች ኢንቴና ኣዛዚዛ ኣዛዞ ኡባ ኢንቴ ናጊዲ ጎዳ ኢንቴ ጾሳስ ኣዛዜቲኮ፥ ቃሴ ጎዳ ኢንቴ ጾሳ ሲንꬃንካ ሱሬ ኦሶ ኦꬂኮ ሄ ኢዚ ጌሊዳ ሂዶታ ቃላይ ኢንቴስ ቱሙ ፖሌታና።




\par }\Chap{14}{\SH ዲጌቲዳ ዬሆ ዎጋታ
\par }
{\PP \VerseOne{1}ኢንቴ ጎዳ ኢንቴ ጾሳ ናይታ፤ ሄሳ ጊሻስ ሃይቂዳ ኣሳስ ሚሼቲዲ ኢንቴ ቦላ ቃጪ ማዱንꬆፍቴ፤ ኢንቴ ሁኤ ቢናናካ ቡጮፍቴ።
\XREF{}{{\XO 14:1 }{\XT{ሌዌ 19፡28፤ 21፡5}}}

\VS{2}ጋሶይካ ኢንቴ፥ ጎዳ ኢንቴ ጾሳስ ዱማ ዴሬ፤ ጎዳይ ቢታ ቦላ ዲዛ ዴሬ ኡባፌ ኢንቴ ኢዛስ ዱማ ዴሬ ጊዳና ማላ ኢዚ ኢንቴና ባስ ዶሪዴስ።
\XREF{}{{\XO 14:2 }{\XT{ኬሳ 19፡5-6፤ ዛሬ 4፡20፤ 7፡6፤ 26፡18፤ ቲቶ 2፡14፤ 1ጴጽ 2፡9}}}


\par }{\SH ሜቴቲዛኔ ሜቴቶንታ ሜዶሳታ
\par }
{\R (ሌዌ 11፡1-47)

\par }{\PP \VS{3}ቱና ጊዲዳዝ ኣይ ሚሼካ ሞፒቴ።

\VS{4}ሄሳ ጊሻስ ማና ማላ ኢንቴስ ኢሜቲዳ ሜዶሳቲ ሄኮ ሃይሳፌ ካሊ ዲዛይታ፤ ካጬራ ዲዛይታፔ ሚዝ፥ ዶርሲኔ ዴይሽ፥

\VS{5}ጌኔሳ፥ ዶጌ፥ ዉሻ፥ ዎራ ዴይሽ፥ ጮፎሾ፥ ጋራ፥ ጫጎኔ ቢሆሬ ሚቴ።

\VS{6}ቂንጪፊሌይ ጳልቄቲዳይታኔ ባንቺኪዛይታ ኡባ ሚቴ።

\VS{7}ጊዶ ኣቲን ቂንጫፊሌይ ጳልቄቶንታይታኔ ባንቺኮንታይታ ሞፒቴ፤ ሄይቲካ ጋሜላ፥ ሃርባይኖኔ ጉፓሌ ሞፒቴ፤ ሄይታንታ ማላ ሜዶሳቲ ባንቺኪዛ ጊዲኮካ ኢስታ ቂንጪፊሌይ ሙሜ ጊዲዳ ጊሻስ ቱና ጊዲ ቆዴቴቴስ።

\VS{8}ጉዱንꬃ ቂንጪፊሌይ ጳልቄꬅ ጊዲኮካ ባንቺኮንታ ጊሻስ ኢዚ ሃንኮ ቱናታራ ኢሲፌ ቆዴቴስ፤ ሃይታንታ ማላ ሜዶሳታ ሞፒቴኔ ኢስታስ ኣሃካ ቦቾፍቴ።


\par }{\PP \VS{9}ሃꬃ ጊዶን ዲዛ ሜꬌቴꬃ ኡባፌ ቄፌራ ዲዛይታኔ ፖቆይ ዲዛይታ ኡባ ሚቴ።

\VS{10}ጊዶ ኣቲን ሃꬃ ጊዶን ሜꬌቴꬃ ኡባፌ ቄፌይኔ ፖቆይ ባይንዳይታ ሞፒቴ፤ ሄይቲ ኢንቴስ ቱና ጊዴቶ።


\par }{\PP \VS{11}ካፎታፔ ጌሻታ ሚቴ።

\VS{12}ሜቴታናስ ቤሶንታይቲ ጎሌ፥ ቆሎ፥ ኣንኮ፥

\VS{13}ዱማ ዱማ ጺሎታኔ ዎሌታ፥

\VS{14}ዱማ ዱማ ቁሮታ፥

\VS{15}ያንቻ፥ ጫንጬ ጉቶ፥ ሃꬃ ካፎ፥ ጋጬ ዛሬ ኡባ፥

\VS{16}ጉቶ፥ ሃዞ፥ ዎዪኖ

\VS{17}ባዞ ጉቶ፥ ኣንኮ፥ ቢያ፥

\VS{18}ዚጊሌ፥ ሳቢሳ ጌቴቲዛ ካፎ ዛሬ ኡባ፥ ጂንጂላቴ ጌቴቲዛ ካፎኔ ዉርካዉርኮ።
\FTNT{*}{{\FR 14:18 }{\FT{ሃይታንቲ ኡባይ ሃራ ካፎታ ሚዛ ካፎታ።
}}}


\par }{\PP \VS{19}ቄፌራ ዲዛ ቄሪ ሜꬌቴꬃቲ ኡባይ ኢንቴስ ቱና ጊዲዳ ጊሻስ ኢስታ ሞፒቴ።

\VS{20}ጊዶ ኣቲን ኢስታ ጊዶፌ ጌሻታ ሚቴ።

\VS{21}ጎዳ ኢንቴ ጾሳስ ኢንቴ ዱማቲዳ ዴሬ ጊዲዳ ጊሻስ ባዉቲ ሃይቂዳ ሜሄ ኣሾ ሞፒቴ፤ ሃራ ዴሬፔ ዪዲ ኢንቴ ጊዶን ዲዛይቲ ማና ጊኮ ዲጎፍቴ፤ ዎይኮ ሃራ ዴሬ ኣሳስ ባይዛና ዳንዳዬታ። ዴይሻ ላቃ ኢዛ ኣዬይ ማꬃን ዶይሶፍቴ።
\XREF{}{{\XO 14:21 }{\XT{ኬሳ 23፡19፤ 34፡26}}}


\par }{\SH ኣስራታ ኬሶ ዎጋ
\par }
{\PP \VS{22}ኢንቴ ላይꬃን ላይꬃን ጎዪዲ ዴሚዛ ካꬃፌ ታማፌ ኢሲ ኩሼ ዱማ ሻኪ ዎꬂቴ።

\VS{23}ኢንቴ ኡባ ዎዴ ጎዳ ኢንቴ ጾሳ ቦንቾ ታማራና ማላ ኢዚ ባ ሱንꬂ ጼይጌታና ማላ ዶሪዳሶን ኢንቴ ካꬃ፥ ዎይኔ ኡሻኔ ዛይቴ ኣስራታ፥ ኢንቴ ዶርሳታፔኔ ሜሄታፔ ኮይሮ ዬሌቲዳይታ ጎዳ ኢንቴ ጾሳ ሲንꬃን ሚቴ።

\VS{24}ጎዳ ኢንቴ ጾሳይ ባ ሱንꬂ ጼይጌታና ማላ ዶሪዳሶዚ ኢንቴ ዲዛሶፔ ኬሂ ሃሆ ጊዲኮ ጎዳ ጾሳይ ኢንቴና ኣንጃና ማላ ኢንቴ ኢንቴ ኣስራታ ሄ ቶኪ ኤኪዲ ባናስ ዳንዳዮንታ ኢጺኮ፥

\VS{25}ሄ ኢንቴ ኬሲዳ ኣስራታ ባይዚዲ ሚሼዛ ጎዳይ ዶሪዳሶዛ ኤኪዲ ቢቴ።

\VS{26}ሂስቲዲ ሄን ሄ ኣስራታ ሚሻራ ኢንቴ ኮዪዳ ሚሽ፥ ሚዝ ጊዲን ዎይኮ ዶርስ፥ ዎይኔ ኡሹ ጊዲን ዎይኮ ሎኦ ሚኖ ኡሹ ኢንቴ ኮዪዳ ማላ ሻሚዲ ኢንቴሶ ኣሳ ኡባራ ሚሼ ጎዳ ኢንቴ ጾሳ ሲንꬃን ኡፋዬቲቴ።


\par }{\PP \VS{27}ሄሳ ኢንቴ ኦꬂዛ ዎዴ ኢንቴ ካታማን ዲዛ ሌዌ ቆሞታ ጊሻን ጋኪዳ ጺንጾይ ባይንዳ ጊሻስ ኢንቴ ኢስታ ዬጊ ኣጎፍቴ።

\VS{28}ሄꬓንꬆ ላይꬃን ላይꬃን ኡባ ዎዴ ኢንቴ ካꬃፌ ኬሲዛ ዱማ ኣስራታ ኢንቴ ዲዛ ካታማታን ሺሺቴ።

\VS{29}ሄሳካ ኢንቴ ካታማታን ዲዛ ጺንጾይ ባይንዳ ሌዌቲ፥ ቤቴቲ፥ ኣዋይ ባይንዳ ናይቲኔ ኣምኤቲ ዪዲ ሜቶ፤ ኢንቴ ሄሳꬆ ኦꬂዛ ጊዲኮ ጎዳ ኢንቴ ጾሳይ ኢንቴ ኦሶ ኡባን ኢንቴና ኣንጃና።
\XREF{}{{\XO 14:29 }{\XT{ሌዌ 27፡30-33፤ ታይ 18፡21}}}




\par }\Chap{15}{\SH ኣጮ ቃንጾይ ኣቲዛ ላይꬅ
\par }
{\R (ሌዌ 25፡1-7)

\par }{\PP \VerseOne{1}ላፑንꬃ ላፑንꬃ ላይꬃ ዉርሴꬃን ኢንቴፌ ታልኢዳይታስ ኣጮዛ ኢስታስ ኣጋጊቴ።

\VS{2}ኣጊሼ ሂስቲ ኣጊቴ፤ ባ ባጋ ኢስራኤሌ ኣሳስ ሚሼ ታልኢዳዴይ ዉሪ ባ ታልኢዳይሳ ኢዛዴስ ማሮ፤ ጎዳይ ኣጮይ ማሬቲዛ ላይꬃ ጊዲ ኣዋጂዳ ጊሻስ ባ ታልኢዳ ሚሻ ዛሪ ኤካናስ ኮዮፖ።

\VS{3}ሃራ ካሬ ዴሬ ኣሳስ ኢንቴ ታልኢዳ ሚሼይ ዲኮ ኢንቴስ ዛራና ማላ ኦይቻና ዳንዳዬታ፤ ኢንቴስ ኢሻ ኢስራኤሌ ኣሳታፔ ኢንቴፌ ሚሼ ታልኢዳይ ዲኮ ኢስታስ ኣጋጊቴ።


\par }{\PP \VS{4-5}ሃች ታ ኢንቴና ኣዛዚዛ ኣዛዞታ ኡባን ጎዳ ኢንቴ ጾሳስ ኢንቴ ኣዛዜቲዛይታ ጊዲኮ ጎዳ ኢንቴ ጾሲ ኢንቴና ኬሂ ኣንጃና ጊሻስ ኢዚ ኢንቴስ ጺንጾ ሂስቲ ኢሚዛ ቢታይን ኢንቴ ጋርሳን ማንቆይ ዴና።

\VS{6}ጎዳ ኢንቴ ጾሳይ ኢንቴስ ሂዶታ ቃላ ማላ ኢንቴና ኣንጃና፤ ኢንቴ ዳሮ ዴሬታስ ታልኣናሺን ኢስታፌ ኦናፔካ ታልኤ ሃ ኤኬታ፤ ቃሴካ ኢንቴ ካዎቴꬃታ ሃራና ኣቲን ኦኒካ ኢንቴና ሃሬና።


\par }{\PP \VS{7}ጎዳ ኢንቴ ጾሳይ ኢንቴስ ኢሚዛ ቢታን ኢንቴ ዲዛ ካታማታ ኡባን ኢስራኤሌ ኣሳፔ ኢሳዴይ ሜቶቲሺን ቤኢኮ ኢዚ ኢንቴ ባጋ ጊዲዳ ጊሻስ ኢዛስ ሜቄꬅ ኢቶፒቴ፤ ቃሴ ኢዛ ማዳናፔ ኢንቴ ኩሼ ጉዬ ኤኮፍቴ።

\VS{8}ኢንቴ ኩሼ ሚጪዲ ኢዛስ ኮሺዛዝ ኡባ ሞꬌቶንታ ታልኢቴ።
\XREF{}{{\XO 15:8 }{\XT{ሌዌ 25፡35}}}

\VS{9}«ኣጮ ቃንጾፌ ማሪዛ ላፑንꬃ ላይꬃይ ጋኪዴስ» ጊዲ ሜቶታንቻ ኢንቴ ኢሻታ ታልኤ ዲጎፍቴ፤ ሄሳ ማላ ኢታ ቆፋይ ኢንቴ ዎዚናን ጌሎፖ፤ ማንቆ ጊዲዳ ኢንቴ ኢሻታስ ኢንቴ ታልኦንታ ኢጺኮ ኢስቲ ፑዴ ጾሳኮ ዋሲን ኢንቴስ ጎሜ ጊዶንታ ማላ ናጌቲቴ።

\VS{10}ኢንቴ ኢዛስ ጮ ኪያቴꬅ ኢሚቴ፤ ኢንቴ ኢዛስ ኢሚሼ ኢንቴ ዎዚናን ሞꬌቶንታ ኢሚቴ፤ ሂስቲኮ ኢንቴ ኦሶ ኡባኒኔ ኢንቴ ኩሼይ ቦቺዳ ሚሽ ኡባን ጎዳ ኢንቴ ጾሳይ ኢንቴና ኣንጃና።

\VS{11}ኣይ ዎዴ ጊዲንካ ቢታ ቦላ ሜቶታንቻይኔ ማንቆይ ዲዛ ጊሻስ ኢንቴ ዴሬን ዲዛ ማንቆታሲኔ ሜቶታንቻታስ ኢንቴ ኪያቴꬅ ኦꬃና ማላ ታ ኣዛዛይስ።
\XREF{}{{\XO 15:11 }{\XT{ማቶ 26፡11፤ ማር 14፡7፤ ዮሃ 12፡8}}}


\par }{\SH ኣይሌታ ኣይሶ ዎጋ
\par }
{\R (ኬሳ 21፡1-11)

\par }{\PP \VS{12}ኣዴ ጊዲን ማጫ ጊዲን ኔ ባጋ ጊዲዳ ኢስራኤሌ ኣሳፔ ኢሲ ኣሲ ኣይሌታናስ ባና ኔስ ባይዚኮ ኢዚ ኔስ ኡሱፑን ላይꬅ ኦꬂዳፔ ጉዬ ላፑንꬃ ላይꬃን ኢዛ ኣይሌቴꬃፌ ኬሳ ዬዳ።

\VS{13}ኔኒ ኣይሌቴꬃፌ ኢዛ ኬሳ ዬዲዛ ዎዴ ሜላ ኩሼ ዬዶፋ።

\VS{14}ጎዳ ኔ ጾሳይ ኔስ ኢሚዳ ኣንጆፌ፥ ዶርሳታፔ፥ ካꬃፌኔ ዎይኔ ኣይፌፔ ኢዛስ ኪያቴꬃን ኢማዳ ዬዳ።

\VS{15}ኢንቴካ ካሴ ጊብጼ ቢታን ኣይሌ ጊዲዳይሳኔ ጎዳ ኢንቴ ጾሳይ ኢንቴና ሄፔ ዎዚዳይሳ ዶጎፕቴ፤ ታኒ ኢንቴና ሃች ኣዛዚዛይ ሄሳሳ።


\par }{\PP \VS{16}ጊዶ ኣቲን ሄ ኣይሌዚ ኔናኔ ኔሶ ኣሳ ዶሲዳ ጊሻሲኔ ኔናራ ዱሲ ኢዛስ ሎኦ ጊዲዳ ጊሻስ፥ «ታ ኔፔ ሻኬታና ኮይኬ» ጊኮ፥

\VS{17}ኔኒ ኢዛ ኔሶ ፔንጌ ኤፋዳ ኢዛ ሃይꬃ ኔ ፔንጌ ሳንቃ ቦላ ዎꬃዳ ዎስፌራ ሉካ፤ ሄሳፌ ጉዬ ኢዚ ባ ዴኦ ላይꬅ ኡባን ኔስ ኣይሌ ጊዶ፤ ቃሴካ ኣይሌ ጊዲዛ ማጫሳስካ ሄሳꬆ ኦꬃ።

\VS{18}ኔ ኢዛ ኣይሌቴꬃፌ ኬሳ ዬዲዛ ዎዴ፥ «ሃይሲ ታስ ቆሆ» ጋዳ ቆፖፋ፤ ጋሶይካ ኢዚ ሃ ኡሱፑን ላይꬃን ሚሻስ ኦꬂዛ ኣሲ ኦꬂዛ ኦሶፔ ዳኮ ዳርሲዲ ኔስ ኦꬂዴስ፤ ሄሳ ጊሻስ ኔ ሄሳꬆ ኦꬂኮ ጎዳ ኔ ጾሳይ ኔ ኦꬂዛ ኦሶ ኡባን ኔና ኣንጃና።
\XREF{}{{\XO 15:18 }{\XT{ሌዌ 25፡39-46}}}


\par }{\SH ሜሄ ባይራ
\par }
{\PP \VS{19}ኔኒ ኔ ሜሃፔኔ ኔ ዶርሳ ዉዳፔ ባይራ ዬሌቲዳ ኣዴ ኡባ ጎዳ ኔ ጾሳስ ዱማሳ፤ ኢስታ ኣይኮስካ ጎኤቶፋ፤ ሄሳꬆካ ዶርሳ ዉዳፔ ባይራ ዬሌቲዳይታ ኢስኬካ ቃንጾፋ።
\XREF{}{{\XO 15:19 }{\XT{ኬሳ 13፡12}}}

\VS{20}ኔኒኔ ኔሶ ኣሳይ ጎዳ ኔ ጾሳይ ዶሪዳሶሆን ጎዳ ኢንቴ ጾሳ ሲንꬃን ላይꬃን ላይꬃን ሄይታ ሚቴ።

\VS{21}ጊዶ ኣቲን ኔ ያርሺዛ ሜሄታ ቦላ ዎሶይ ቤቲኮ፥ ሄሲካ ቶሆ ሲላ ዎይኮ ቆቄ፥ ቃሴካ ሃራ ኢታ ቦሪዛዚ ኢስታ ቦላ ዲኮ ሄሳንታ ጎዳ ኔ ጾሳስ ያርሾ ሺሾፋ።

\VS{22}ሄይታንታ ማላ ሜሄታ ሄን ኢንቴሶን ማናስ ዳንዳዬታ፤ ዎጋይ ጊዛ ማላ ጌሻ ኣስ ጊዲን ዎይኮ ቱና ኣስ ጊዲን ጌኔሳ ኣሾኔ ጋራ ኣሾ ሚዛ ማላ ማና ዳንዳዬታ።

\VS{23}ጊዶ ኣቲን ኢስታ ሱꬃ ሃꬃ ማላ ዎራ ጉሲቴ ኣቲን ሞፒቴ።
\XREF{}{{\XO 15:23 }{\XT{ሜꬌ 9፡4፤ ሌዌ 7፡26-27፤ 17፡10-14፤ 19፡26}}}




\par }\Chap{16}{\SH ፓዚጋ ባኣሌ
\par }
{\R (ኬሳ 12፡1-20)

\par }{\PP \VerseOne{1}ጎዳ ኢንቴ ጾሳይ ኢንቴና ኣቢቤ ኣጊናን ኦማርሳራ ጊብጼፔ ኬሲዴስ፤ ሄሳ ጊሻስ ኣቢቤ ኣጊናን ጎዳ ኢንቴ ጾሳ ፓዚጋ ባኣሌ ቦንቺቴ።

\VS{2}ጎዳ ኢንቴ ጾሳይ ባ ሱንꬂ ጼይጌታና ማላ ዶሪዳሶን ኢንቴ ኢዛ ቦንቻና ማላ ኢንቴ ሜሄፔ፥ ዎይኮ ዶርሳፌ ኢሳ ፓዚጋ ባኣሌን ያርሾ ሺሺቴ።

\VS{3}ሄ ያርሾ ካꬃ ኢንቴ ሚዛ ዎዴ ኢርሾይ ኢዛን ጌሊዳ ካꬅ ሞፒቴ፤ ሄሳꬆካ ካሴ ኢንቴ ኤሶን ጊብጼፔ ኬዚዛ ዎዴ ኦꬆይሳ ማላ ላፑን ጋላስ ጋካናስ ኢርሾይ ኢዛን ጌሎንታ ዋዬ ኡኬꬅ ሚቴ፤ ሄሲካ ኢንቴ ዳሮ ሜቶ ቤኢዲ ጊብጼ ቢታፌ ኬዚዳ ጋላሳ ኢንቴና ቆፍሳና።

\VS{4}ላፑን ጋላስ ጋካናስ ኢንቴ ዴሬን ኣይ ኣሳ ኬꬃንካ ኢርሾይ ዶፖ፤ ኢንቴ ኮይሮ ጋላሳ ኦማርስ ያርሾስ ሹኪዳ ኣሾ ኡባይ ሄ ጋላስ ሜቴቲ ዉራና ቤሴስ።


\par }{\PP \VS{5}ኢንቴ ፓዚጋ ያርሾ ጎዳ ኢንቴ ጾሳይ ኢንቴስ ኢሚዛ ኣይ ካታማታንካ ጮ ሹኮፍቴ።

\VS{6}ጊዶ ኣቲን ጎዳ ኢንቴ ጾሳይ ባ ሱንꬃይ ጼይጌታና ማላ ዶሪዳሶን ጻላ ሹኪቴ፤ ሹኪሼ ኣርሼይ ዉሊዛ ዎዴ ኢንቴ ካሴ ጊብጼፔ ኬዚዳ ጋላሳዮኔ ሳቴዮ ናጊዲ ሹኪቴ።

\VS{7}ሄ ሹኪዳ ኣሾዛ ጎዳ ኢንቴ ጾሳይ ዶሪዳሶን ጺጺ ሚቴ፤ ዎንቴꬃ ጋላስ ጌዴ ኢንቴ ዱንካኔን ዱንካኔን ሲሚቴ።

\VS{8}ኡሱፑን ጋላስ ኢርሾይ ኢዛን ጌሎንታ ኡኬꬅ ሚቴ፤ ላፑንꬆ ጋላስ ጎዳ ኢንቴ ጾሳስ ጎይናናስ ኢሲሶ ሺቂቴ፤ ሄ ጋላስ ኣይ ኦሶካ ኦꬆፍቴ።


\par }{\SH ካꬃ ሺሾ ባኣሌ
\par }
{\R (ኬሳ 34፡22፤ ሌዌ 23፡15-21)\XREF{}{{\XO 16:8 }{\XT{ሌዌ 23፡5-8፤ ታይ 28፡16-25}}}

\par }{\PP \VS{9}ኢንቴ ካꬅ ሺሻናስ ኮይሮ ዶሚዳ ጋላሳፌ ቢዲ ላፑን ሳሚንታ ኩሜꬅ ቆዲቴ።

\VS{10}ሄሳፌ ጉዬ ጎዳ ኢንቴ ጾሳይ ኢንቴና ኣንጂዳ ኬና ኢንቴ ኢንቴ ዶሳን ኢሞታ ኤሂዲ ጎዳ ኢንቴ ጾሳስ ካꬃ ሺሾ ባኣሌ ቦንቺቴ።

\VS{11}ሄሳን ኢንቴ ኢንቴ ኣቱማ ናይታራኔ ኢንቴ ማጫ ናይታራ፥ ኢንቴ ኣቱማ ኣይሌታራኔ ማጫ ኣይሌታራ፥ ኢንቴ ካታማን ዲዛ ሌዌታራኔ ቤቴ ኣሳታራ፥ ኢንቴ ጊዶን ዲዛ ዪኦታራኔ ኣምኤታራ ኡባይ ጎዳ ኢንቴ ጾሲ ባ ሱንꬂ ጼይጌታና ማላ ዶሪዳሶን ኡፋዬቲቴ።

\VS{12}ካሴ ኢንቴ ጊብጼን ኣይሌ ጊዲዳይሳ ዩሺ ቆፒዲ ሃይታ ዎጋታ ሎኤꬂ ናጊቴ።
\XREF{}{{\XO 16:12 }{\XT{ታይ 28፡26-31}}}


\par }{\SH ዳሴ ባኣሌ
\par }
{\R (ሌዌ 23፡33-43)

\par }{\PP \VS{13}ኢንቴ ካꬅ ባሌፔ ጌልꬂዳፔ ጉዬ ቃሴካ ዎይኔ ጉምኢዛሶሆፔ ኤኪዳፔ ጉዬ ላፑን ጋላስ ጋካናስ ዳሴ ባኣሌ ቦንቺቴ።

\VS{14}ሄሳን ኢንቴ፥ ኢንቴ ኣቱማ ናይታራኔ ኢንቴ ማጫ ናይታራ፥ ኢንቴ ኣቱማ ኣይሌታኔ ማጫ ኣይሌታራ፥ ኢንቴ ካታማን ዲዛ ሌዌታራኔ ቤቴ ኣሳታራ፥ ኢንቴ ጊዶን ዲዛ ዪኦታራኔ ኣምኤታራ ኡባይ ኡፋዬቲቴ።

\VS{15}ጎዳ ኢንቴ ጾሳይ ዶሪዳሶን ላፑን ጋላስ ጋካናስ ኢዛስ ባኣሌ ቦንቺቴ፤ ጎዳ ኢንቴ ጾሳይ ኢንቴ ካꬃኔ ኢንቴ ኦꬂዛ ኦሶ ኡባን ኢንቴና ኣንጃና፤ ኢዛን ኢንቴ ኡፋዬታና።
\XREF{}{{\XO 16:15 }{\XT{ታይ 29፡12-38}}}


\par }{\PP \VS{16}ኢንቴ ቢታን ዲዛ ኣቱማ ኣስ ጊዲዳ ኡባይ ላይꬃን ሄꬑቶ ፓዚጋ ባኣሌ ዎዴ፥ ካꬃ ሺሾ ባኣሌ ዎዴኔ ዳሴ ባኣሌ ዎዴ ጎዳ ኢንቴ ጾሳይ ኢዚ ዶሪዳሶ ኢዛ ሲንꬅ ሺቆ፤ ባኣሌዛ ቦንቻና ዪሼ ኦኒካ ጮ ሜላ ኩሼ ጎዳ ሲንꬅ ዮፖ።

\VS{17}ኢሲ ኢሲ ኣሲ ኤኪ ያና ኢሞታይ ጎዳ ኢንቴ ጾሳይ ኢዛዴ ኣንጂዳ ኬና ጊዶ።


\par }{\SH ጺሎ ፒርዳ
\par }
{\PP \VS{18}ኢንቴ ዛሬቲ ኡባይ ጎዳ ኢንቴ ጾሳይ ኢሚዛ ካታማታን ኡባን ኢንቴ ዳናታኔ ሃላቃታ ሱንꬂቴ፤ ኢስቲካ ኣሳስ ጺሎ ፒርዳ ፒርዴቶ።

\VS{19}ፒርዳ ጌላሶፓ፤ ኣሳ ኣይፌሶ ቤያዳ ማዳ ፒርዶፋ፤ ባሌꬆፋ፤ ማጋንጾ ሞፓ፤ ጋሶይካ ማጋንጾይ ኣꬎ ኤራንቻታ ኣይፌ ቆቂሴስ፤ ጺሎታ ቃላካ ቦኪሴስ።
\XREF{}{{\XO 16:19 }{\XT{ኬሳ 23፡6-8፤ ሌዌ 19፡15}}}

\VS{20}ኢንቴ ሼምፖራ ፓጻ ዳና ማላኔ ጎዳ ኢንቴ ጾሳይ ኢንቴስ ኢሚዛ ቢታ ኢንቴ ላታና ማላ ጺሎኔ ሱሬ ፒርዳ ፒርዲቴ።


\par }{\SH ኤቃ ጾሳታስ ጎይኖንታ ማላ ኢሜቲዳ ዎጋታ
\par }
{\PP \VS{21}ጎዳ ኢንቴ ጾሳስ ኢንቴ ያርሺዛሶ ኣቻን ሚꬃፌ ኦሴቲዳ ኣሼሪ ሚስሌ ኤሶፍቴ።
\XREF{}{{\XO 16:21 }{\XT{ኬሳ 34፡13}}}

\VS{22}ቃሴካ ጎዳ ኢንቴ ጾሳይ ኢጺዛ ጎይኖ ሹች ኤሶፍቴ።
\XREF{}{{\XO 16:22 }{\XT{ሌዌ 26፡1}}}




\par }\Chap{17}{\PP \VerseOne{1}ኢንቴ ኢንቴ ሜሄ ጋርሳፌ ዎሶይ ዎይኮ ፓጬይ ዲዛዝ ቦራ ጊዲን ዎይኮ ዶርሳ ጎዳ ኢንቴ ጾሳስ ያርሾ ሺሾፍቴ፤ ሄሲ ጎዳ ኣቻን ኢጼቲዳ ሚሻ።

\VS{2}ኢንቴ ጎዳይ ኢንቴስ ኢሚዛ ካታማታፔ ኢሲኔይን ዲዛ ማጫ ጊዲን ኣዴ ጊዲን ጫቆ ቃላ ሜንꬂዲ ጎዳ ኢንቴ ጾሳ ሲንꬃን ኢታ ሚሽ ኦꬂ ቤቲኮ፥

\VS{3}ቃሴካ ታ ኣዛዞ ዬꬊ ኣꬊዲ ሃራ ጾሳታስ ጎይኒኮ ዎይኮ ኣርሼስ፥ ኣጊናሲኔ ጾሊንቴታስ ጎይኒኮ፥
\XREF{}{{\XO 17:3 }{\XT{ኬሳ 22፡20}}}

\VS{4}ሄይታንታ ማላ ሃኖታ ኢንቴ ሲዪኮ ሄ ዮኦዛ ፒልጊ ቆሪቴ፤ ሄሳ ማላ ኢታ ዮኦቲ ኢስራኤሌ ኣሳ ጊዶን ኦሴቲዳይሲ ቱሙ ጊዲኮ፥

\VS{5}ሄ ኢታ ኦꬂዳዴ ዎይኮ ኦꬂዳሮ ካታማ ጊዶፌ ጌዴ ሃራሶ ኤፊዲ ሹቻን ኩራኪ ዎꬊቴ።

\VS{6}ሄሲካ ናምኡ ማርካይ ዎይኮ ሄꬑ ማርካይ ኢዛዴ ቦላ ማርካቲዳፔ ጉዬ ጊዶ፤ ጊዶ ኣቲን ኢሲ ኣሲ ጻላ ማርካቲዳ ማርካን ኣይ ኣሲካ ሃይቆፎ።
\XREF{}{{\XO 17:6 }{\XT{ታይ 35፡30፤ ዛሬ 19፡15፤ ማቶ 18፡16፤ 2ቆሮ 13፡1፤ 1ጺም 5፡19፤ ኢብ 10፡28}}}

\VS{7}ማርካቲ ኮይሮቲዲ ሹቻን ጫዴቶ፤ ሄሳፌ ጉዬ ሃንኮ ዴሬ ኡባይ ጫዶ፤ ሄሳꬆ ኦꬂዲ ኢንቴ ጊዶፌ ኢታ ኡባ ዲጊቴ።
\XREF{}{{\XO 17:7 }{\XT{1ቆሮ 5፡13}}}


\par }{\SH ዴጾ ፒርዳ
\par }
{\PP \VS{8}ኢንቴ ኢንቴ ካታማታን ፒርዳናስ ኬሂ ዴጺዛ ሼምፖ ጊሻስ ሺቂዛ ሞቶ፥ ሾቻ ሞቶ፥ ቃሴ፥ «ታስ ቤሴስ» ጊዛ ኣቆታ ሞቶ ጊዲንካ ዴንዲኮ ሄ ዎዴ ጎዳ ኢንቴ ጾሳይ ዶሪዳሶ ኤሶን ኤሂቴ።

\VS{9}ሌዌ ቆሞታፔ ቄሴ ጊዲዳይታሲኔ ሄ ዎዴ ዳና ጊዲዲ ፒርዲዛይሳስ ዮኦዛ ሺሺቴ፤ ሄ ዮኦዛ ኢስቲ ፒርዴቶ።

\VS{10}ጎዳይ ዶሪዳሶን ጊዲዲ ኢስቲ ኢንቴስ ፒርዲዛ ፒርዳ ማላ ኦꬂቴ፤ ኢንቴ ፖላና ማላ ኢስቲ ኢሚዛ ኣዛዞታ ናጌቲ ፖሊቴ።

\VS{11}ኢስቲ ኢንቴና ታማርሲዳ ዎጋኔ ፒርዳ ማላ ኦꬂቴ፤ ኢስቲ ፒርዲዳ ፒርዳፌ ሃዲርሲኔ ኡሻች ጎፒቴ።

\VS{12}ጎዳ ኢንቴ ጾሳስ ኦꬂዛ ዳናስ ዎይኮ ቄሴስ ኣዛዜቶንታ ኢጺዲ ኦቶሬቲዛ ኣሲ ዲኮ ሄሳዴይ ሃይቆ፤ ሄሳꬆ ኦꬂዲ ሄይታንታ ሚሳቲዛ ኢታ ሚሻታ ኡባ ኢስራኤሌ ዴራ ጊዶፌ ዲጊቴ።

\VS{13}ሄሳፌ ጉዬ ኣሲ ዉሪ ሄሳ ሲዪዲ ባባና፤ ናምኣንꬆ ሄሳ ማላ ኢታ ኦሶ ኦꬃናስ ጻላና ኣሲ ዴና።


\par }{\SH ካዎ ካዎꬃና ኢሜቲዳ ዎጋ
\par }
{\PP \VS{14}ጎዳ ኢንቴ ጾሳይ ኢንቴስ ኢሚዛ ቢታዮ ጌሊ ላቲዲ ሄን ዱስ ዶሚዛ ዎዴ፥ «ኑና ዩዪ ኣꬊዳ ካዎቴꬃታስ ካዎይ ዲዛይሳꬆ ኑኒካ ኑስ ካዎ ካዎꬃና» ጊኮ፥
\XREF{}{{\XO 17:14 }{\XT{1ሳሜ 8፡5}}}

\VS{15}ኢንቴ ካዎꬃናይ ጎዳ ኢንቴ ጾሳይ ኢንቴስ ዶሪዳዴ ጊዲዳይሳ ኤሪቴ፤ ሄሲ ኢንቴ ኣሳ ጊዶፌ ዶሬቲዳይሳ ጊዶፌ ኣቲን ሃራ ቢታ ኣስ ኢንቴ ቦላ ካዎሶፒቴ።

\VS{16}ሄ ካዎዚ ዳሮ ፓራ ባስ ሺሻናስ ቤሴና፤ ጎዳይ ኣሳይ ጊብጼ ሲሞንታ ማላ ኣዛዚዳ ጊሻስ ሄፔ ፓራ ሻማናስ ኣሳ ዬዶፎ።
\XREF{}{{\XO 17:16 }{\XT{1ካዎ 10፡28፤ 2ታሪ 1፡16፤ 9፡28}}}

\VS{17}ኢዛ ዎዚና ባሌꬆንታ ማላ ካዎይ ጮራ ማቾ ኤኮፎ፤ ዎርቃኔ ቢራካ ዳርሲ ሺሾፎ።
\XREF{}{{\XO 17:17 }{\XT{1ካዎ 10፡14-22፥27፤ 11፡1-8፤ 2ታሪ 1፡15፤ 9፡27}}}

\VS{18}ኢዚ ባ ካዎቴꬃ ኣልጋን ኡቲዛ ዎዴ ጾሳ ዎጋ ማጻፋ ሌዌ ቆሞ ጊዲዳ ቄሴታ ማታፔ ባስ ዱቂ ኤኮ።

\VS{19}ሄ ማጻፋዛ ባ ማታን ዎꬂዲ ባ ዴኦ ላይꬅ ኡባን ናባቦ፤ ኢዚ ሂስቲኮ ጎዳ ባ ጾሳ ቦንቾኔ ሄ ማጻፋን ጻፌቲዳ ዎጋታኔ ማራታ ኬሂ ናጌቲዲኔ ኣማኔቲዲ ፖሎ ታማራና።

\VS{20}ሂስቲኮ ኢዚ ባ ዎዚናን፥ «ታኒ ታ ላጌታፔ ኣꬋይስ» ጊዲ ኢስራኤሌ ኣሳ ቦላ ኦቶሬቴና፤ ጎዳ ባ ጾሳ ዎጋፔ ሃዲርሲኔ ኡሻች ጌና፤ ኢዚ ዳሮ ላይꬅ ካዎታና፤ ኢዛ ናይቲካ ኢስራኤሌ ቢታን ዳሮ ላይꬅ ካዎታና።




\par }\Chap{18}{\SH ቄሴታኔ ሌዌታ ጋኪዛ ጊሻ
\par }
{\PP \VerseOne{1}ሌዌታፔ ቄሴቲኔ ቃሴካ ኩሜꬃ ሌዌ ቆሞቲ ሃንኮ ኣቲዳ ኢስራኤሌ ኣሳራ ቢታ ጊሼቲዛ ዎጋይ ኢስታስ ባይንዳ ጊሻስ ኢስቲ ጎዳስ ያርሻናስ ሺሺዛ ያርሾፌ ሚዲ ዴቶ።

\VS{2}ኢስታ ኢሻታ ኢስራኤሌ ኣሳ ጋርሳን ኢስታስ ጺንጾ ጋዴይ ዶፖ፤ ኢዚ ኢስታስ ኢሚዳ ሂዶታ ቃላ ማላ ጎዳይ ኢስታስ ጺንጾ።
\XREF{}{{\XO 18:2 }{\XT{ታይ 18፡20}}}

\VS{3}ዎፋኖ ጊዲን ዎይኮ ዶርሳ ያርሾስ ሺሺዛ ዎዴ ቄሴቲ ሚሳታ፥ ባንቂላታኔ ጋንጄታ ኤኬቶ።

\VS{4}ኢንቴ ካꬃፌ ጼራ፥ ዎይኔ ኡሻፌኔ ዎጋራ ዛይቴፔ ጼራ፥ ዶርሳ ኢስኬፌ ኮይሮ ቃንጼቲዳይሳ ኢስታስ ኢሚቴ።

\VS{5}ሜርናስ ቄሴቴꬃን ኦꬃና ማላ ሃራ ቆሞታ ጊዶፌ ጎዳ ኢንቴ ጾሳይ ሌዌ ቆሞታ ባስ ዶሪዴስ።


\par }{\PP \VS{6}ሌዌ ቆሞታፔ ኢሲ ኣሲ ካሴ ባ ዲዛ ኢስራኤሌ ካታማፔ ጎዳይ ዶሪዳሶ ባናስ ዳሮ ኣሞይ ኢዛስ ዲኮ፥

\VS{7}ቢዲ ሄን ካሴ ሃጋዚዛ ሌዌ ቆሞቲ ኦꬂዛይሳꬆ ኢዚካ ጎዳ ሲንꬃን ኦꬆ።

\VS{8}ቃሴ ባ ኣዋ ኣቆ ባይዚን ባና ጋኪዳይሳ ኤኪዳ ጊዲኮካ ቄሴቲ ጎኤቲዛይሳ ኡባ ኢስታራ ጊና ጊሼቲ ኤኮ።


\par }{\SH ኣይዛቤታ ዎጋፔ ናጌታና ማላ ኢሜቲዳ ሴራ
\par }
{\PP \VS{9}ጎዳ ኢንቴ ጾሳይ ኢንቴስ ኢሚዛ ቢታ ኢንቴ ጌሊዛ ዎዴ ሄ ቢታን ዲዛ ካዎቴꬃይ ኦꬂዛ ቱና ኦሶ ኦꬆፍቴ።

\VS{10}ባ ኣቱማ ና ዎይኮ ማጫ ና ያርሾስ ጊዲ ታማን ጹጊዛ ኣይ ኣሲካ ኢንቴ ጊዶን ዶፖ፤ ቢቲዛይ፥ ማራጬ ጼሊዛይ፥ ሙሬኒዛይኔ ማሮይ ኢንቴ ጊዶን ዶፖ።
\XREF{}{{\XO 18:10 }{\XT{ሌዌ 19፡26፤ ኬሳ 22፡18}}}

\VS{11}ቃሴካ ዳጋሚዛዴይ (ጎጂዛይ)፥ ዎይኮ ሞይቲሌ ጼይጊዛዴይ ዎይኮ ኢታ ኣያናታራ ሃሳይዛዴይ፥ ዎይኮ ሃይቂዳ ኣሳታ ኣያናራ ሃሳይዛዴይ ኢንቴ ጊዶን ዶፖ።
\XREF{}{{\XO 18:11 }{\XT{ሌዌ 19፡31}}}

\VS{12}ሄሳንታ ማላ ኦꬂዛ ኣይ ኣሲካ ጎዳ ማታን ኢጼቲዳዴ፤ ኢስቲ ሄሳ ማላ ቱና ኦꬂዳ ጊሻስ ጎዳ ኢንቴ ጾሳይ ሄ ካዎቴꬃታ ኢንቴ ሲንꬃፌ ꬎቃሊ ꬋይሳና።

\VS{13}ጎዳ ኢንቴ ጾሳ ሲንꬃን ሙሌራ ኢንቴ ኣማኔቲዛይታ ጊዳናስ ቤሴስ።
\XREF{}{{\XO 18:13 }{\XT{ማቶ 5፡48}}}


\par }{\SH ሙሴ ማላ ሲንꬃፌ ዴንዳና ናቤ
\par }
{\PP \VS{14}ሃ ኢንቴ ላታናስ ቢዛ ቢታን ዲዛ ካዎቴꬃቲ ሙሬኒዛይቲኔ ማራጬ ጼሊዛይቲ ዮቲዛይሳ ሲዪዛይታ። ኢንቴ ጊዲኮ ሄሳꬆ ኦꬆንታ ማላ ጎዳ ኢንቴ ጾሳይ ኢንቴና ዲጊዴስ።

\VS{15}ጎዳ ኢንቴ ጾሳይ ኢንቴ ዛሬፔ ታ ማላ ናቤ ዴንꬃና፤ ኢንቴ ኢዚ ኢንቴስ ዮቲዛይሳ ሲዪዲ ኣዛዜቲቴ።
\XREF{}{{\XO 18:15 }{\XT{ሃዋ 3፡22፤ 7፡37}}}

\VS{16}ኢንቴ ሲና ዙማ ቦላ ሺቂዳ ዎዴ ጎዳ ኢንቴ ጾሳ፥ «ኑኒ ሃይቆንታ ማላ ጎዳ ኑ ጾሳ ጬንጉርሳ ዛሪ ሲዮኮ፤ ቃሴካ ሃ ዎልቃማ ታማካ ናምኣንꬆ ቤኦኮ» ጊዲ ኦይቺዴታ።


\par }{\PP \VS{17}ሄሳ ጊሻስ ጎዳይ ታስ፥ «ኢስቲ ኦይቺዛ ኦይሻይ ሊኬ» ጊዴስ።

\VS{18}ታኒ ኢስታ ዛሬታ ጊዶፌ ኢስታስ ኔ ማላ ናቤ ዴንꬃና፤ ኢዚ ሃሳያና ቃላ ታ ኢዛስ ኢማና፤ ታ ኣዛዚዛይሳ ኡባ ኢዚ ኢንቴስ ዮታና።

\VS{19}ታ ሱንꬃን ዮቲዛ ሄ ናቤዛ ቃላ ሲዮንታ ኣስ ታ ቃጻያና።
\XREF{}{{\XO 18:19 }{\XT{ሃዋ 3፡23}}}

\VS{20}ጊዶ ኣቲን ታ ኢዛ ኣዛዞንታ ጻላቴꬃን ታ ሱንꬃን ዮቲዛ ናቤይ ዎይኮ ኤቃ ጾሳታ ሱንꬃን ዮቲዛ ናቤይ ሃይቆ።


\par }{\PP \VS{21}ኢንቴ፥ «ናቤይ ዮቲዛ ቲንቢቴ ቃላይ ጎዳፔ ጊዶንታይሳ ታ ኣዛን ሻካ ኤራኔ?» ጊ ኦይቻና ዳንዳዬታ።

\VS{22}ሄ ናቤዚ ዮቲዳይ ጎዳ ሱንꬃን ዮቲን ኢዚ ዮቲዳ ቃላይ ፖሌቶንታ ኣጊኮ ሄሲ ጎዳይ ዮቶንታይሳ ጊዲዳይሳ ኤሬታ፤ ሄ ናቤዚ ዎርዶ ሃሳይዳ ጊሻስ ኢዛስ ያዮፍቴ።




\par }\Chap{19}{\SH ኣሲ ባቃቲ ኣቲዛ ካታማታ
\par }
{\R (ታይ 35፡9-28፤ ኢያ 20፡1-9)

\par }{\PP \VerseOne{1}ጎዳ ኢንቴ ጾሳይ ኢንቴስ ኢሚዛ ቢታን ዲዛ ካዎቴꬃታ ꬋይሲዲ ኢንቴ ኢስታ ካታማታኒኔ ኬꬃታን ዴኦ ዶሚዛ ዎዴ፥

\VS{2}ጎዳ ኢንቴ ጾሳይ ኢንቴስ ጺንጾ ኦꬂዲ ኢሚዛ ቢታን ዲዛ ካታማታፔ ሄꬑ ካታማታ ኢንቴስ ሻኪቴ።

\VS{3}ጎዳ ኢንቴ ጾሳይ ኢንቴስ ጺንጾ ኦꬂዲ ኢሚዛ ቢታ ሄꬑ ኬሲ ሻኪቴ፤ ሂስቲዲ ኣሴ ዎꬊዳ ኣሲ ኦኒካ ሄ ካታማታፔ ኢሳን ባቃቲ ኣታና ማላ ሄ ኤፊ ጋꬂዛ ኦጌ ጊግሲቴ።

\VS{4}ኢሲ ኣሲ ካሴ ኢዛራ ሞርኬቴꬂ ባይንዳዴ ዎꬋና ጊ ቆፖንታ ዲንጋቴ ኣስ ዎꬊኮ ሄሳዴይ ካታማታፔ ኢሲኔይን ቢ ጌሊዲ ባ ሼምፖ ኣሾ።

\VS{5}ሌሚሶስ ናምኡ ኣሳቲ ሚꬅ ቃንጻና ቢዳሶን ኢስቲ ሚꬅ ቃንጺሺን ሚꬃ ቃንጺዛ ቤዪጼዚ ዎይኮ ካልታዚ ቱቴዛፔ ቆፖንታ ኮሌቲ ቢዲ ኢዛራ ዲዛዴዛ ዎꬊኮ፥ ሄ ቤዪጼይ ኢዛ ኩሼፔ ኮሌቲ ቢ ዎꬊዳዴዚ ሄ ሄꬑ ካታማታፔ ኢሲ ካታማዮ ቢ ጌሊ ባ ሼምፖ ኣሾ።

\VS{6}ቆቴቲ ኣቲዛ ካታማይ ኤሶን ጋኬቶንታ ሃኮሶን ዲዛ ጊዲኮ ኦጌይ ኣዱቂዳ ጋሶን ሱꬅ ኣዛሪዛዴይ ኬሂ ሃንቄቲዲ ጎዲ ጋኪዲ ሃይቃናስ ቤሶንታይሳ ዎꬋናስ ዳንዳዬስ፤ ጋሶይካ ኢዚ ባ ሾሮ ዎꬊዳይ ሞርኬቴꬂ ዲዛ ጊሻስ ጊዴና።

\VS{7}ኢንቴ ሄꬑ ካታማታ ዱማ ሻካና ማላ ታ ኢንቴና ኣዛዚዛይ ሄሳ ጊሻሳ።

\VS{8}ጎዳ ኢንቴ ጾሳይ ካሴ ኢንቴ ኣዋታስ ጌሊዳ ሂዶታ ቃላ ማላ ኢዚ ኢንቴ ዛዋ ኣሲኮ፥

\VS{9}ሃች ታ ኢንቴና ኣዛዚዳይሳ ኡባ ኢንቴ ፖሊኮ፥ ጎዳ ኢንቴ ጾሳካ ሲቂኮ ቃሴ ኢዛ ኦጌን ቢኮ ኢዚ ኢንቴስ ሃኖ ቢታዮ ኢሚዛ ጊሻስ ኣሲ ኢስታን ባቃቲ ቢዲ ኣታና ማላ ሃራ ሄꬑ ካታማታ ጉጂ ጊግሲቴ።

\VS{10}ኢንቴ ሄሳꬆ ኦꬂዛ ጋሶይካ ኢንቴ ኢዚን ዳና ማላ ጎዳ ኢንቴ ጾሳይ ኢንቴስ ጺንጾ ሂስቲ ኢሚዛ ቢታይን ጺሎ ሱꬂ ጉኮንታ ማላኔ ኢንቴካ ሱꬃ ኣጮን ኦይሼቶንታ ማላሳ።


\par }{\PP \VS{11}ጊዲኮካ ኢሲ ኣሲ ሞርኬቴꬃን ዴንዲዲ ጌማን ዛማዲ ኡቲዲ ቃꬌታይ ባይንዳ ኣስ ዎꬊዳፔ ጉዬ ባ ሼምፖ ኣሻናስ ሄ ካታማታፔ ኢሲኔይን ባቃቲ ቢኮ፥

\VS{12}ኢዚ ዲዛ ካታማ ጪማቲ ኢዚ ባቃቲ ቢዳ ካታማፔ ኣስ ኪቲ ኤሂሲዲ ሃይቂዳይሳ ሱꬅ ኣዛሪዛዴስ ኣꬂ ኢሜቶ።

\VS{13}ኢዛስ ኣይኮካ ቃꬌቶፍቴ፤ ኢንቴስ ኡባ ሚሺ ሎኦ ጊዳና ማላ ሼምፖ ዎꬊዛይታ ኢስራኤሌ ጊዶፌ ꬋይሲቴ።


\par }{\SH ꬋስ ሾዳናስ ቤሴና
\par }
{\PP \VS{14}ጎዳ ኢንቴ ጾሳይ ኢንቴስ ኢሚዛ ጺንጾን ቤኒ ኣሳቲ ኢንቴሲኔ ኢንቴ ሾሮስ ጊዶን ኤሲዳ ዛዋ ሾዶፍቴ።


\par }{\SH ማርካቴꬃስ ኢሜቲዳ ኣዛዞ
\par }
{\R (ዛሬ 27፡17)

\par }{\PP \VS{15}ኣሲ ሞሪዳ ሞሮ ሻኪ ኤራናስ ኢሲ ማርካይ ጻላ ጊዴና፤ ናምኡ ዎይኮ ሄꬑ ማርካይ ማርካታና ቤሴስ።
\XREF{}{{\XO 19:15 }{\XT{ታይ 35፡30፤ ዛሬ 17፡6፤ ማቶ 18፡16፤ ዮሃ 19፡31፤ 2ቆሮ 13፡1፤ 1ጺም 5፡19፤ ኢብ 10፡28}}}

\VS{16}ኢሲ ኢታ ኣሲ ሃራ ኣስ ዎርዶራ ሞቲኮ፥

\VS{17}ናምኣቲካ ሄ ዎዴ ጎዳ ሲንꬃን ኦꬂዛ ቄሴታ ሲንꬃኒኔ ፒርዲዛ ዳናታ ሲንꬃን ኤቄቶ።

\VS{18}ሄ ፒርዲዛይቲካ ሄ ዮኦዛ ሎኤꬂ ፒልጊ ጼሌቶ፤ ሄ ማርካቲዛዴዚ ባ ኢሻዛ ቦላ ዎርዶራ ማርካቲዳይሲ ቱሙ ጊዲኮ፥

\VS{19}ኢዚ ሄ ሞቶዛ ባ ኢሻ ቃጻይሳናስ ቆፒዳ ቂጻቴዛን ባ ሁኤስ ቃጻዬቶ፤ ሂስቲዲ ሄሳ ማላ ኢታ ኦꬂዛይሳ ኢንቴ ጊዶፌ ዲጊቴ።

\VS{20}ሂስቲኮ ሃራ ኣሳይ ሄሳ ሲዪዲ ባባና፤ ሄሳ ማላ ኢታ ኦሶይ ኢንቴ ጊዶን ኦሴቴና።

\VS{21}ሄሳ ማላ ኢታ ኦꬂዛይታስ ሙሌካ ቃꬌቶፍቴ፤ ሼምፖ ዎꬊዳዴ ዎꬊቴ፤ ኣይፌ ቶይሲዳዴስ ኣይፌ ቶይሲቴ፤ ኣች ሜንꬂዳዴስ ኣች ሜንꬂቴ፤ ኩሼ ሜንꬂዳዴስ ኩሼ ሜንꬂቴ፤ ቶሆ ሜንꬂዳዴስ ቶሆ ሜንꬂቴ።\XREF{}{{\XO 19:21 }{\XT{ኬሳ 21፡23-25፤ ሌዌ 24፡19-20፤ ማቶ 5፡38}}}




\par }\Chap{20}{\SH ኦላ ኣሳታስ ኢሜቲዳ ዎጋ
\par }
{\PP \VerseOne{1}ኢንቴ ኢንቴ ሞርኬታ ኦላና ቢሺን ፓራ-ጋሬቲኔ ቶጋ ኣሳቲ ኢንቴፌ ዳሮ ጊዲኮ ሄሳ ቤኢዲ ዳጋሞፍቴ፤ ጋሶይካ ኢንቴና ጊብጼፔ ኬሲዳ ጎዳ ኢንቴ ጾሳይ ኢንቴናራ ዲዛ ጊሻስ ባቦፍቴ።

\VS{2}ኢንቴ ኦላ ዶማናፔ ሲንꬃቲዲ ቄሴዚ ኦላ ኣሳኮ ሺቂዲ፥

\VS{3}«ኢስራኤሌ ኣሳዉ! ሃ ኤዝጊቴ! ኢንቴ ሃች ኢንቴ ሞርኬታራ ኦሌታናስ ቤታ፤ ኢንቴ ዎዚናይ ዳጋሞፎኔ ባቦፎ፤ ኢስታ ሲንꬃን ኮኮሮፒቴኔ ሺሮቶፒቴ።

\VS{4}ጎዳ ኢንቴ ጾሳይ ኢንቴ ሞርኬታ ኦላናስ ኢንቴናራ ቢዛ ጊሻስ ኢዚ ኢንቴና ጾኒሳና» ጎ።


\par }{\PP \VS{5}ሄሳፌ ካሊዲ ኦላ ኣሳ ካሌꬂዛይቲ ኦላንቻታስ፥ «ኦራꬃ ኬꬅ ኬጺዲ ጌሎንታ ኣሲ ኢንቴ ጋርሳን ዲኮ ኢዚ ኦላሶ ቢ ሃይቂን ሃራ ኣሲ ኢዛ ኬꬃን ጌሎንታ ማላ ባሶ ጉዬ ሲሞ።

\VS{6}ዎይኮ ዎይኔ ቶኪዲ ኢዛ ኣይፌ ሺሾንታ ኣሲ ዲኮ ኢዚ ኦላን ሃይቂን ሃራ ኣሲ ኢዛ ዎይኔ ኣይፌ ባስ ሺሺዲ ኡፋዬቶንታ ማላ ኢዚ ባሶ ሲሞ።

\VS{7}ማቾ ኤካና ጊግሲ ዎꬂዳ ኣሲ ኦላን ሃይቂን ሃራ ኣሲ ኢዞ ኤኮንታ ማላ ኢዚ ባሶ ሲሞ» ጌቶ።


\par }{\PP \VS{8}ኦላ ኣሳ ካሌꬂዛይቲ፥ «ዎዚናይ ባቢዛ ኣሲ ኢንቴ ጋርሳን ዲኮ ሃንኮ ኦላ ኣሳ ዎዚና ሂርጊሶንታ ማላ ኢዚ ባሶ ሲሞ» ጌቶ።

\VS{9}ኦላ ኣሳ ካሌꬂዛይቲ ሄሳ ዮቲ ዉርሲዳፔ ጉዬ ኦላ ኣሳ ቡቴን ቡቴን ሻኪዲ ኢሲ ኢሲ ቡቴስ ካሌꬂዛይታ ዶሬቶ።


\par }{\PP \VS{10}ኢሲ ካታማ ኦላናስ ቢዲ ኢንቴ ኢስታኮ ማቲዛ ዎዴ ኮይሮቲዲ ሳሮን ኢስቲ ኩሼ ኢማና ማላ ኦይቺቴ።

\VS{11}ኢስቲ ኢንቴና ሳሮን ሞኪ ኤኪዲ ባንታ ጊምቤ ፔንጌ ዶይዲ ኢንቴና ጌልꬂኮ ሄ ካታማን ዲዛ ኣሳይ ኡባይ ኢንቴስ ሃጋዞኔ ዴጾ ኦሶ ኦꬆ።

\VS{12}ጊዶ ኣቲን ሄ ካታማ ኣሳይ ኢንቴስ ሳሮን ባ ኩሼ ኢሞንታ ኢጺዲ ኢንቴናራ ኦሌታና ኮይኮ ኢስታ ካታማ ዶዲቴ።

\VS{13}ጎዳ ኢንቴ ጾሳይ ሄ ካታማዮ ኢንቴ ኩሼን ኣꬂ ኢሚዛ ዎዴ ሄ ካታማይን ዲዛ ኣቱማሳ ኡባ ዎꬊቴ።

\VS{14}ጊዶ ኣቲን ማጫሳታኔ ጉꬃ ናይታ፥ ሜሄኔ ሄ ካታማይን ዲዛ ኣቆታ ኡባ ኢንቴስ ዲኢ ኤኪቴ፤ ቃሴ ጎዳ ኢንቴ ጾሳይ ኢንቴስ ኢሚዛ ኢንቴ ሞርኬታ ኣቆታ ኢንቴስ ጎኤቲቴ።

\VS{15}ቃሴካ ኢንቴ ዲዛሶፔ ሃኪ ዲዛ ካታማታካ ኢንቴ ኦይኪዛ ዎዴ ሃይሳፌ ካሊዛይሳ ኦꬂቴ።


\par }{\PP \VS{16}ጎዳ ኢንቴ ጾሳይ ኢንቴስ ኣꬂ ኢሚዳ ቢታ ቦላ ኣሳ ኢንቴ ኦሊ ኦይኪዛ ጊዲኮ ኣሳ ኡባ ዎꬊቴ።

\VS{17}ጎዳይ ኢንቴ ጾሳይ ኢንቴና ኣዛዚዳ ማላ ሂቴታ፥ ኣሞሬታ፥ ካናኔታ፥ ፓሪዜታ፥ ሂዌታኔ ያቡሴታ ኡባ ዎꬊቴ።

\VS{18}ኢንቴ ሂስቶንታ ኣጊኮ ኢስቲ ባንታ ኤቃ ጾሳታስ ጎይኒዛ ቱና ኦሶ ኢንቴ ኦꬃና ማላ ኢንቴና ታማርሳና፤ ሄሳን ጎዳ ኢንቴ ጾሳ ቦላ ናጋራ ኦꬃና።


\par }{\PP \VS{19}ኢንቴ ካታማ ኦይካናስ ዶዲ ዳሮ ጋላስ ኦሌቲሼ ጋምኢዛ ዎዴ ኢዛን ዲዛ ኣይፌ ኢሚዛ ሚꬃታ ኣይፌ ኢንቴ ማና ዳንዳይዛ ጊሻስ ኢስታ ቃንጾፍቴ፤ ኢስቲ ኣይፌ ኣይፊዛ ሚꬃፌ ኣቲን ኣሳራ ኦሌቲዛ ኣስ ጊዴቴና፤ ሄ ዴምባን ዲዛ ሚꬃታ ቃንጾፍቴ።

\VS{20}ሃንኮ ኣይፌ ኣይፎንታ ሚꬃታ ጊዲኮ ኢስታ ቃንጼሬꬂ ዬጊዲ ሄ ካታማያ ኩንዳና ጋካናስ ጊዶꬂ ናጋና ዳንዳዬታ።




\par }\Chap{21}{\SH ኣስ ዎꬊዲ ኤሬቶንታ ጌሚዳዴ ዳፋ
\par }
{\PP \VerseOne{1}ኢንቴ ላታና ማላ ጎዳ ኢንቴ ጾሲ ኢንቴስ ኢሚዛ ቢታይን ኦኒ ዎꬊዳኮ ኤሬቶንታ ኣሳ ኣሃይ ጮ ዴምባን ኩንዲ ቤቲኮ፥

\VS{2}ኢንቴ ዳናቲኔ ኢንቴ ጪማቲ ቢዲ ኣሃዚ ዲዛሶፔ ዶሚዲ ሄ ሄራን ዲዛ ካታማታ ጋካናስ ዲዛ ሃሆቴꬃ ዋꬌቶ።

\VS{3}ሄሳፌ ጉዬ ኣሃዚ ዲዛሶስ ማቲዛ ካታማይን ዲዛ ካሌꬂዛይቲ ኦሶስ ጋኮንታ ቡሮ ቃምባራይ ኢዚ ሞርጌ ቦላ ዎꬎንታ ኢሲ ኡሱ ዶሬቶ።

\VS{4}ሄ ኡሲዮ ሙሌካ ጎዬቲ ኤሮንታሶ፥ ኣይ ኣታኪልቴይ ቶኬቲ ኤሮንታሶኔ ጎጊዛ ሃꬂ ዲዛ ሾባ ኤፊዲ ሄን ኡሳይ ሞርጌ ሚርቂ ሜንꬄቶ።

\VS{5}ሂስቲዲ ጎዳ ኢንቴ ጾሳይ ባ ሲንꬃን ኦꬃና ማላ፥ ባ ሱንꬃን ኣንጃና ማላ፥ ሞቶኔ ሼምፖ ዳፋ ጌሊዲ ሻኪ ፒርዳና ማላ ጎዳ ኢንቴ ጾሳይ ሌዌ ናይታፔ ዶሪዳ ቄሴቲ ኣሃዚ ዲዛሶ ማታ ቤቶ።

\VS{6}ሄሳፌ ጉዬ ኣሃዚ ዲዛሶ ማታን ዲዛ ካታማዮ ካሌꬂዛ ጪማቲ ሞርጌ ሚርቂ ሜንꬂዳ ኡሳይ ቦላ ባንታ ኩሼ ሜጬቴቶ።

\VS{7}ሂስቲዲ፥ «ሃይሳ ኑ ዎꬊቤኮ፤ ኦኒ ዎꬊዳኮካ ኑ ቤዪቤኮ።

\VS{8}ጎዳዉ! ኔኒ ጊብጼፔ ዎዛዳ ኬሲዳ ኔ ዴሬ ኢስራኤሌ ናጋራ ዉርሳ፤ ኑናካ ማራ፤ ሃይሳ ጉኪዳ ጺሎ ሱꬃ ጊሻስ ኑና ኦይቾፋ» ጌቶ።

\VS{9}ኢንቴ ጎዳ ሲንꬃን ሱሬ ሚሽ ኦꬂዲ ጺሎ ሱꬂ ጉኪዳ ናጋራ ኢንቴ ጊዶፌ ዲጊቴ።


\par }{\SH ዲኤቲ ዪዳ ማጫሳታፔ ማቾ ኤኮ ዎጋ
\par }
{\PP \VS{10}ኔ ሞርኬታራ ኔ ኦሌታናስ ኬዚን ጎዳ ኔ ጾሲ ኢስታ ኔ ኩሼን ኣꬂ ኢሚን ኔ ኢስታ ዲኢዳ ዎዴ፥

\VS{11}ሄ ዲኤቲዳይታ ጊዶን ማላ ሎኦ ማጫስ ዴማዳ ኢዞ ኔስ ማቾ ኤካናስ ኮይኮ፥

\VS{12}ኢዞ ኔኒ ኔሶ ኤሂኮ ኢዛ ባ ሁኤ ሜዴቱ፤ ቃሴ ባ ጹጉንꬅ ኢሩ።

\VS{13}ካሴ ኢዛ ዲኤታ ያሼ ማይኢዳ ማይኦ ላሙ፤ ኢሲ ኣጊና ጋካናስ ኔሶን ኡታዳ ኦላን ሃይቂዳ ባ ኣይሲኔ ባ ኣዋስ ዬኩ፤ ሄሳፌ ጉዬ ኢዞ ኔስ ማቾ ኤካ።

\VS{14}ጉዬፔ ኔኒ ኢዚን ኡፋዬቶንታ ኣጊኮ ኢዞ ኣንጃ ዬዳናስ ዳንዳያሳ፤ ካሴ ኢዞ ዎልቃራ ኤኪዳይ ኔና ጊዲዳ ጊሻስ ዛራዳ ባይዛናሲኔ ኣይሌ ማላ ቆዳናስ ቤሴና።


\par }{\SH ባይራ ናስ ኢሜቲዳ ላታና ዎጋ
\par }
{\PP \VS{15}ኢሲ ኣሲ ናምኡ ማቾ ኤኪዲ ኢስታፌ ኢሲኔዮ ዶሲዲ ኢሲኔዮ ኢጺኮ ሄ ናምኣቲካ ኢዛስ ኣቱማ ናይታ ዬሊኮ ሄ ዬሌቲዳ ናይታፔ ባይራዚ ኢዚ ኢጺዛሪ ና ጊዲኮ፥

\VS{16}ኢዚ ባ ሃሮ ባ ናይታስ ጊሺዛ ዎዴ ኢዚ ኢጺዛሪፔ ዬሌቲዳ ባይራ ናዛ ባይራቴꬃ ካꬊዲ ባ ዶሲዛሪፔ ዬሌቲዳ ናዛስ ማዲዲ ኣꬂ ኢማናስ ቤሴና።

\VS{17}ባይራ ናዚ ኢዚ ሲቆንታ ማቼይፌ ዬሌቲኮካ ኢዚ ኢዛስ ኮይሮ ዬሎ ጊዲዳ ጊሻስ ሃንኮ ናይታፔ ናምኡ ኩሼ ኣꬂ ኢሚዲ ኢዚ ባይራ ጊዲዳይሳ ኤሪሶ።


\par }{\SH ኣዛዜቶንታ ናይታስ ኢሜቲዳ ዎጋ
\par }
{\PP \VS{18}ኣዋሲኔ ኣዪስ ኣዛዜቶንታ ኢጺዲ ኢስቲ ሙሪንካ ሲሞንታ ኢጺዳ ማካላንቻኔ ዎዚና ሙሜ ናይ ኢስታስ ዲኮ፥

\VS{19}ኣያኔ ኣዋይ ባንቲ ዲዛ ካታማታ ጋርሳን ጪማቲ ፒርዲዛሶ ኤኪ ቤቶ።

\VS{20}«ሃይሲ ኑ ናዚ ዎዚና ሙሜ፤ ማካላንቻ፤ ኑስ ኣዛዜቴና፤ ማꬆቴሲኔ ሚሽ ጮ ꬋይሴስ» ጊ ጪማታስ ዮቴቶ።

\VS{21}ሄ ካታማይን ዲዛ ኣቱማ ኣሳይ ኡባይ ኢዛ ሹቻን ጫዲ ዎꬌቶ፤ ኢንቴ ሄሳꬆ ሂስቲኮ ኢንቴ ጋርሳፌ ኢታ ሚሺ ꬋያና፤ ኢስራኤሌ ዴሬን ዲዛይ ዉሪ ሄሳ ሲዪዲ ያያና።


\par }{\SH ዱማ ዱማ ዎጋታ
\par }
{\PP \VS{22}ኢሲ ኣሲ ባ ኦꬂዳ ጊታ ሞሮ ጋሶን ሚꬃ ቦላ ካቄቲ ሃይቃና ማላ ፒርዴቲኮ፥

\VS{23}ሚꬃ ቦላ ካቄቲ ሃይቂዳ ኣሲ ጾሲ ቃንጊዳዴ ጊዲዳ ጊሻስ ኢዛ ኣሃይ ሚꬃ ቦላ ካቄቲ ኣቆፖ፤ ጎዳ ኢንቴ ጾሳይ ኢንቴስ ኢሚዛ ቢታ ቱኒሶንታ ማላ ሃይቂዳ ኣሃዛ ሄ ጋላስ ሞጊቴ።
\XREF{}{{\XO 21:23 }{\XT{ጋላ 3፡13}}}




\par }\Chap{22}{\PP \VerseOne{1}ኢስራኤሌ ኣሳ ቦራይ ዎይኮ ዶርሲ ꬋይዲ ዎራ ቢሺን ኢንቴ ዴሚኮ ጮኡ ጊ ኣꬎፍቴ፤ ኢዛ ጎዳስ ላጋ ኤፋ ኢማ።

\VS{2}ጊዶ ኣቲን ሜሃዴይ ዲዛሶይ ሃሆ ጊዲኮ ዎይኮ ሄ ሜሃዴይ ኦናኮ ኔ ኤሮንታ ኣጊኮ ሜሄዛ ኔሶ ኤካዳ ባ፤ ሜሃዴይ ኮዪሼ ዪኮ ኢዛይሳ ኢዛስ ዛራ።

\VS{3}ማይኦ ጊዲን ዎይኮ ሃሬ ጊዲን ዎይኮ ሃራ ኣይ ሚሺካ ኔ ባጋ ኢስራኤሌ ኣሳፔ ꬋዪን ኔ ዴሚዳ ጊዲኮ ዛራዳ ኢዛዴስ ኢማ።


\par }{\PP \VS{4}ኔ ባጋ ኢስራኤሌ ኣሳስ ሃሬይ ዎይኮ ቦራይ ኦጌን ኩንዲን ኔ ቤኢዳ ጊዲኮ ማዳዳ ዴንꬃ ኣቲን ቤኣሼ ዬጋ ኣꬎፋ።\XREF{}{{\XO 22:4 }{\XT{ኬሳ 23፡4-5}}}


\par }{\PP \VS{5}ጎዳ ኢንቴ ጾሳይ ሄሳꬆ ኦꬂዛይታ ኢጺዛ ጊሻስ ማጫቲ ኣቱማሳታ ማይኦ፥ ኣቱማሳቲ ማጫሳታ ማይኦ ማይኦፌቶ።


\par }{\PP \VS{6}ኔ ኦጌ ቢሺን ካፎይ ባ ኬꬃን ሚꬃ ቦላ ዎይኮ ቢታ ቦላ ዬሊዳ ጪዬታ ዎይኮ ጱጱሌ ሃጳ ዲዛ ካፎ ኔ ዴሚዳ ካፎዮ ጪዬታራ ጋꬃ ኔሶ ኤፎፓ።

\VS{7}ጪዬታ ኔሶ ኤካ ባናስ ዳንዳያሳ፤ ኣዬዮ ጊዲኮ ኢዛ ፒራꬋ ባና ማላ ዬዳ፤ ኔኒ ሄሳꬆ ኦꬂኮ ኔስ ሎኦ ጊዳናኔ ኔ ዳሮ ላይꬅ ዳና።


\par }{\PP \VS{8}ኔ ኦራꬃ ኬꬅ ኬጻሼ ሄ ኬꬃ ካራፔ ኣሲ ኩንዲዲ ሱꬃ ኣጮን ኔና ኦይሺሶንታ ማላ ኬꬃ ካራ ቦላ ቴቄ ዎꬃ።\FTNT{*}{{\FR 22:8 }{\FT{ኬꬃ ካራ ቦላ ቴቄ ዎꬃ ጊዛይሲ ኢስራኤሌ ቢታን ኬꬅ ኬጺሼ ኬꬃ ካራይ ቦላን ዴምባ ጊዲዳ ጊሻስ ኣሲ ቦላፌ ኩንዶንታ ማላ ጋጻራ ቴቄ ዎꬄቴስ።}}}


\par }{\PP \VS{9}ኔኒ ዎይኔ ሚꬅ ቶካሼ ኢዛ ጊዶን ሃራ ዜሬꬅ ዜሮፓ፤ ኔ ሃራ ዜሪኮ ዎይኔ ሚꬃ ኣይፌፔ ጊዲን ዎይኮ ሃራ ኔ ዜሮ ካꬃፌ ጎኤታናስ ዳንዳያካ።
\XREF{}{{\XO 22:9 }{\XT{ሌዌ 19፡19}}}


\par }{\PP \VS{10}ቦራኔ ሃሬ ኢሲፌ ኢሲ ቃምባራን ዋጻ ጎዮፓ።


\par }{\PP \VS{11}ሱፌፔኔ ፑቶፌ ዋላኬቲ ዳዴቲዳ ማይኦ ማይኦፋ።


\par }{\PP \VS{12}ኔ ማይኣና ማይኦስ ኦይዱ ባጋራካ ማጫራ ሜꬋ።\XREF{}{{\XO 22:12 }{\XT{ታይ 15፡37-41}}}


\par }{\SH ጌላኦቴꬃስ ኢሜቲዳ ዎጋ ናጎ
\par }
{\PP \VS{13}ኢሲ ኣሲ ማቾ ኤኪዳ ማላ ኢዚራ ኣቂ ሲሚዲ ኢዞ ኢጺኮ፥

\VS{14}«ሃኖ ማጫሳዮ ኤካዲስ ሺን ኢዚስ ጌላኦቴꬃ ዎጋይ ባዋ» ጊዲ ዎርዶራ ኢዚ ሱንꬁ ሞሪኮ፥

\VS{15}ሄ ናዮ ዬሊዳይቲ ናያ ጌላኦ ጊዲዳይሳስ ማርካ ኤሂዲ ሄ ካታማን ዲዛ ጪማታ ቤሴቶ።

\VS{16}ናይ ኣዋይ ኢስታስ፥ «ታኒ ታ ናዮ ሃይሳ ኣዴዛስ ኢማዲስ ሺን ሃኢ ኢዚ ኢዞ ኢጺዳይሳ ቆንጪሲዴስ።

\VS{17}‹ኔ ናይስ ጌላኦቴꬂ ባዋ› ጊዲ ታ ናይ ሱንꬁ ሞሪዴስ፤ ታ ናይስ ጌላኦቴꬂ ዲዛይሳስ ሃይሲ ማርካ» ጊዲ ሄ ዴሬ ካሌꬂዛይታ ሲንꬃን ኢዚ ኢዞ ኤኪሺን ማይኦ ቦላ ጉኪዳ ሱꬃራ ዲዛ ማላታ ጫርቃዛ ቤሶ።

\VS{18}ሄ ካታማዮ ካሌꬂዛይቲ ኣዴዛ ሾጪ ቃጻዬቶ።

\VS{19}ቃሴካ ኢዚ ኢስራኤሌ ናይታፔ ጌላኦቴꬃራ ዲዛ ኢሲኔይ ሱንꬁ ሞሪዳ ጊሻስ ኢሲ ጼቱ ሳቂሌ ቢራ ናይ ኣዋስ ማጋጮ ቃንጾ፤ ሄሳፌ ጉዬ ናያካ ኢዛስ ማቾ ጊዱ፤ ኢዚ ሼምፖራ ፓጻ ዲዛ ላይꬅ ኡባን ኢዞ ኣንጂ ዬዳናስ ዳንዳዬና።


\par }{\PP \VS{20}ጊዶ ኣቲን ኢዚ ጊዳይሲ ቱሙ ጊዲ ቤቲኮ ቃሴ ኢዛ ጌላኦ ጊዲዳይሳ ቆንጪሲዛ ማላታይ ባይንዳ ኣጊኮ፥

\VS{21}ኢዛ ባ ኣዋ ሶን ዳሼ ላይማታዳ ኢስራኤሌ ኣሳ ዬላቺዛ ኦሶ ኦꬂዳ ጊሻስ ኢዞ ኢዚ ኣዋ ኬꬃ ካሬ ኤፌቶ፤ ሄ ካታማን ዲዛ ኣሳይ ኢዞ ሹቻራ ጫዲ ዎꬎ፤ ሄሳꬆ ሂስቲዲ ኢንቴ ጊዶፌ ኢታ ሚሽ ዲጊቴ።


\par }{\PP \VS{22}ኢሲ ኣሲ ሃራ ኣሳ ማቺራ ዚንኢ ቤቲኮ ናምኣይካ ሃይቄቶ፤ ሄሳꬆ ሂስቲዲ ኢንቴ ጊዶፌ ኢታ ሚሽ ዲጊቴ።


\par }{\PP \VS{23}ኣይ ኣሲካ ካታማ ጊዶን ኣዚና ጌላና ጊጋ ኡቲዳ ጌላኦይራ ዚንኢዲ ቤቲኮ፥

\VS{24}ናምኣታካ ሄ ካታማይፔ ካሬ ኬሲዲ ሹቻን ጫዲ ዎꬊቴ፤ ጌላኦያ ካታማ ጊዶን ዳሼ፥ «ታና ኣሺቴ» ጋዳ ዋሶንታ ጊሻስ ሃይቃናስ ቤሴስ፤ ቃሴ ኣዴዚ ሃራ ኣሳራ ጊጋ ዲዛሪራ ዚንኢዲ ዎጋ ሜንꬂዳ ጊሻስ ሃይቃናስ ቤሴስ፤ ሄሳꬆ ሂስቲዲ ኢንቴ ጊዶፌ ኢታ ሚሽ ዲጊቴ።


\par }{\PP \VS{25}ኢሲ ኣሲ ሃራ ኣሳስ ጊጋ ኡቲዳ ጌላኦዮ ኢዛ ዲዛ ካታማፔ ሃራሶን ዴሚ ዎልቃꬂዲ ኢዚ ጌላኦቴꬃ ኤኪዳ ጊዲኮ ሄሳዴይ ጻላ ሃይቆ።

\VS{26}ናያ ሃይቆስ ጋꬂዛ ናጋራ ኦꬆንታ ጊሻስ ኢዞ ቦቾፍቴ፤ ሃይሳ ማላ ኦሶይ ኢሲ ኣሲ ጌኔራ ባ ላጌዛ ሼምፖ ዎꬊዛይሳራ ኢሲ ጊና።

\VS{27}ሄሲካ ሄ ኣዴዚ ሃራ ኣሳስ ጊጌታ ኡቲዳ ጌላኦያ ባ ዲዛ ካታማፔ ካሬን ዲሺን ዴሚዲ ኢዞ ኦይኪዳ ጊሻሲኔ ኢዛ ዋሲዳኮካ ኢዞ ኣሻና ኣሲ ባይንዳ ጊሻሳ።


\par }{\PP \VS{28}ኣይ ኣሲካ ሃራ ኣሳራ ጊጌቶንታ ጌላኦይራ ዚንኢሼ ኦይኬቲኮ፥

\VS{29}ናይ ኣዋስ ኢቻሽ ታሙ ሳቂሌ ቢራ ቃንጺዲ ኢዞ ባስ ማቾ ሂስቶ፤ ዎልቃን ኢዚራ ዚንኢዳ ጊሻስ ሃይቃና ጋካናስካ ኢዞ ኣንጂ ዬዳናስ ዳንዳዬና።
\XREF{}{{\XO 22:29 }{\XT{ኬሳ 22፡16-17}}}


\par }{\PP \VS{30}ኦኒካ ባ ኣዋ ማቾ ኤኪዲ ዎይኮ ኢዚራ ዚንኢዲ ባ ኣዋ ዬላሶፖ።
\XREF{}{{\XO 22:30 }{\XT{ሌዌ 18፡8፤ 20፡11፤ ዛሬ 27፡20}}}




\par }\Chap{23}{\SH ጾሳ ኣሳራ ዲዛ ኢሲፌቴꬃፌ ሻኪዛ ሃኖታ
\par }
{\PP \VerseOne{1}ሳንጌቲዳ ኣሲ ዎይኮ ቃራቴቲዳ ኣሲ ጎዳ ዴሬ ዱላታን ቤቶፎ።


\par }{\PP \VS{2}ላጌꬆን ዬሌቲዳይኔ ኢዛ ዜሬꬂ ቢዲ ታማንꬆ ጋካናስ ጎዳ ኣሳ ሺቆን ጌሎፖ።


\par }{\PP \VS{3}ኣሞኔኔ ሞኣቤ ዜሬꬃቲ ዉሪካ ታማንꬃ ዬሌታ ጋካናስ ጎዳ ኣሳ ዱላታን ጌሎፔቶ።

\VS{4}ጋሶይካ ኢንቴ ጊብጼፔ ኬዚዲ ዪሺን ኢስቲ ኢንቴና ካꬂኔ ሃꬅ ዲጊዳ፤ ቃሴ ሜስጴጾሚያ ቢታን ፓቶሬ ካታማን ዲዛ ቢኦሬ ና ባላሜይ ኢንቴና ቃንጋና ማላ ሚሻን ሻሚዳ።
\XREF{}{{\XO 23:4 }{\XT{ታይ 22፡1-6}}}

\VS{5}ጊዶ ኣቲን ጎዳ ኢንቴ ጾሳይ ኢንቴና ሲቂዛ ጊሻስ ባላሜይ ቃንጊዛ ቃንጌꬃ ሲዪቤና፤ ኢዚ ቃንጊዳ ቃንጌꬃ ኣንጆን ላሚዴስ።
\XREF{}{{\XO 23:5 }{\XT{ናሂ 13፡1-2}}}\XREF{}{{\XO 23:5 }{\XT{ታይ 23፡7—24፡9}}}

\VS{6}ሄ ዴሬ ኣሳቲ ዱሬቲዲ ሳሮን ዳና ማላ ኢስታ ማዶፍቴ።


\par }{\PP \VS{7}ኢስቲ ኢንቴስ ዳቦ ጊዲዳ ጊሻስ ኤዶሜ ኣሳ ካꬊዲ ኢጾፍቴ፤ ቃሴ ኢንቴ ጊብጼ ቢታን ካሴ ቤቴ ጊዲዲ ዴኢዳ ጊሻስ ጊብጼ ኣሳታካ ኢጾፍቴ።

\VS{8}ኢስታ ዜሬꬂ ሄꬓንꬆ ዬሌታፔ ዶሚዲ ጎዳ ኣሳ ሺቆን ዋላኬታና ዳንዳዬስ።


\par }{\SH ኦላ ኣሳይ ዱንካኒ ኡቲዳሶ ጌሻቴꬃን ናጎ
\par }
{\PP \VS{9}ኢንቴ ኦላስ ኬዚዲ ዱንካኒ ኡቲዳሶሆን ኢንቴና ቱኒሲዛ ሚሻፌ ናጌቲቴ።

\VS{10}ኢሲ ኣሲ ኦማርስ ኣጉሞራ ማላይ ኢዛ ቦላ ጉኪኮ ኣሲ ዲዛ ሄራፔ ሃራሶ ቢዲ ሄን ታኮ።

\VS{11}ኦማርሳ ዎዴ ባ ቦላ ሜጬቲዲ ኣርሼይ ዉሊሺን ካሴ ባ ዲዛሶ ሲሞ።


\par }{\PP \VS{12}ሼሽ ኡቲዛሶ ኢንቴ ዲዛሶ ሄራፔ ካሬን ጊግሲቴ።

\VS{13}ኢንቴ ሼሽ ኡታናሶ ቦካናሲኔ ቢታ ዛሪ ካማናስ ጎኢዛ ሚሽ ኢንቴ ኦላ ማሳራራ ጋꬂ ኢሲፌ ኦይኪቴ።

\VS{14}ጋሶይካ ጎዳ ኢንቴ ጾሳይ ኢንቴና ናጋናሲኔ ኢንቴ ሞርኬታ ኢንቴ ኩሼን ኣꬂ ኢማናስ ኢንቴ ጉታ ጊዶን ሄሜቴቲዛ ጊሻስ ኢዛ ሻቲዛ ሚሽ ቤኢዲ ጉዬ ሲሞንታ ማላ ኢንቴ ዲዛ ሄራይ ጌሽ ጊዳና ቤሴስ።


\par }{\SH ዱማ ዱማ ዎጋታ
\par }
{\PP \VS{15}ባ ጎዳፔ ባቃቲዲ ኔኮ ዪዳ ኣይሌ ዛራዳ ኢዛ ጎዳስ ኢሞፋ።

\VS{16}ኢዚ ኢንቴ ካታማታፔ ባ ኮዪዳሶን ኢንቴናራ ዴኦ፤ ኢዛ ኡንኤꬆፍቴ።


\par }{\PP \VS{17}ኢስራኤሌ ኣሳፔ ኦኒኔ ኣቱማ ጊዲን ዎይኮ ማጫ ጊዲን ኤቃ ጾሳታስ ጎይኒዛይቲ ኦꬂዛይሳ ማላ ላይማቶፒቴ።
\XREF{}{{\XO 23:17 }{\XT{ሌዌ 19፡29}}}

\VS{18}ጎዳ ኢንቴ ጾሳይ ላይማ ኢጺዛ ጊሻስ ኣዴ ጊዲን ዎይኮ ማጫሲ ላይማቴꬃን ዴሚዳ ሚሽ ኣዲና ጋሶ ጊዲ ጎዳ ኢንቴ ጾሳ ኬꬅ ኤሆፔቶ።


\par }{\PP \VS{19}ኔ ዛሬ ጊዲዳ ኢስራኤሌ ኣሳስ ሚሼ፥ ካꬅ ዎይኮ ሃራ ሚሽ ታልኣዳ ዛራሼ ዲች ኤኮፋ።

\VS{20}ሃራ ቢታ ኣሳፔ ዲቻ ኤካናስ ዳንዳያሳ፤ ጊዶ ኣቲን ኔ ባጋ ጊዲዳ ኢስራኤሌ ኣሳስ ዲቻስ ታልኦፋ፤ ሂስቲኮ ኔ ባዳ ላታና ቢታይን ጎዳ ኔ ጾሳይ ኔና ኡባ ባጋራካ ኣንጃና።
\XREF{}{{\XO 23:20 }{\XT{ኬሳ 22፡25፤ ሌዌ 25፡36-37፤ ዛሬ 15፡7-11}}}


\par }{\PP \VS{21}ጎዳ ኔ ጾሳስ ኔ ኢማና ጋዳ ኣዲኔቲዳ ሚሽ ጋꬃናስ ጋምኦፋ፤ ኔ ጊዳ ቃላ ኔ ፖላና ማላ ጎዳ ኔ ጾሲ ኮዬስ፤ ኔ ኣዲኔቲዳ ቃላ ጋꬆንታ ኢጺኮ ሄሲ ኔስ ናጋራ ጊዴስ።
\XREF{}{{\XO 23:21 }{\XT{ታይ 30፡1-16፤ ማቶ 5፡33}}}

\VS{22}ጎዳ ኔ ጾሳስ ኔ ኢማና ጋዳ ኣዲኔቶንታ ኣጊኮ ሄሲ ኔስ ናጋራ ጊዴና።

\VS{23}ጊዶ ኣቲን ጎዳ ኔ ጾሳስ ኔ ዶሳን ኢማና ጋዳ ኔ ጌሊዳ ማላ ኔ ኢንጻርሳፌ ኬዚዳይሳ ፖላ።


\par }{\PP \VS{24}ኣሲ ቶኪዳ ዎይኔ ሚꬃ ጊዶራ ካንꬃ ባሼ ኔ ኮዪዳ ኬና ኢዛፔ ማናስ ዳንዳያሳ፤ ጊዶ ኣቲን ኣይ ሚሻንካ ዬጋዳ ኔሶ ኤፎፓ።

\VS{25}ኣሳ ካꬃ ጊዶራ ኣꬋ ባሼ ቲያፔ ጹጳ ማና ዳንዳያሳ፤ ጊዶ ኣቲን ማጻ ኤካዳ ኔሶ ቦፓ።




\par }\Chap{24}{\SH ማቾ ኣንጂ ዬዲዲ ሃራ ኤኮ ጊሻስ ኢሜቲዳ ዎጋ
\par }
{\PP \VerseOne{1}ኢሲ ኣሲ ማቾ ኤኪ ሲሚዳፔ ጉዬ ኢዚ ቦላ ኢሲ ኢታ ሚሽ ዴሚዲ ኢዞ ኢጺኮ ኢዞ ኣንጂ ዬዲሼ ኢዚስ ዋራቃታ ጻፊ ኢሚዲ ዬዶ።
\XREF{}{{\XO 24:1 }{\XT{ማቶ 5፡31፤ 19፡7፤ ማር 10፡4}}}

\VS{2}ኢዛሶፔ ኬዛዳ ሃራ ኣዚና ጌሊኮ፥

\VS{3}ሄ ናምኣንꬆ ኣዚናይካ ኢዞ ዶሶንታ ኢጺዲ ኢዚስ ዋራቃታ ጻፊ ኢሚዲ ባ ሶፔ ኢዞ ኬሲ ዬዲኮ፥ ዎይኮ ኢዞ ኤኪዳ ሄ ናምኣንꬆ ኣዚናዚ ሃይቂኮ፤

\VS{4}ኢዛ ቱኒዳ ጊሻስ ኮይሮ ኣንጂ ዬዲዳ ኣዚናዚ ናምኣንꬆ ኢዞ ዛሪዲ ኤኮፎ፤ ሄሲ ጎዳ ማታን ኢጼቲዳይሳ፤ ቃሴ ኢንቴካ ጎዳ ኢንቴ ጾሳይ ኢንቴስ ኢሚዳ ቢታን ሃይሳ ማላ ናጋራ ኦꬆፍቴ።


\par }{\SH ዱማ ዱማ ዎጋታ
\par }
{\PP \VS{5}ማታ ዎዴ ማቾ ኤኪዳ ኣሲ ኦላስ ቦፖ፤ ሃራ ዴጾ ኦሶካ ኢዛ ኦሲሶፒቴ። ኢሲ ላይꬂ ኣꬋና ጋካናስ ባሶን ጋምኢዲ ባናኔ ባ ኤኪዳ ማቺዮ ኡፋይሶ።


\par }{\PP \VS{6}ኔኒ ኢሳዴስ ሚሼ ታልኤ ታልኣሼ ካꬅ ጋጪዛ ዎጻ ዎይኮ ዎጻ ማይዴ ኢዛፔ ኦይꬆ ኤኮፋ። ሄሳꬆ ኦሶይ ኣሳ ሼምፖ ኦይሶራ ጊና።


\par }{\PP \VS{7}ባ ኢሻ ጊዲዳ ኢስራኤሌ ኣሳ ጋርሳፌ ꬋንካ ባርሲ ኤፊዲ ባስ ኣይሌ ኦꬂዛይ ዎይኮ ሃራ ኣሳስ ኣይሌቴꬃስ ኣꬂ ባይዚዛዴይ ኦኒካ ሃይቆ። ሄሳꬆ ሂስቲዲ ኢታ ኦሶ ኢንቴ ጊዶፌ ዲጊቴ።
\XREF{}{{\XO 24:7 }{\XT{ኬሳ 21፡16}}}


\par }{\PP \VS{8}ኢሳፌ ኢሳን ኣꬊዛ ጋልባ ሃርጌፌ ኬሂ ናጌቲቴ፤ ታኒ ኢስታ ኣዛዚዳ ማላ ሌዌ ቆሞ ጊዲዳ ቄሴቲ ኢንቴስ ኢሚዛ ዎጋታ ሎኤꬂ ናጊቴ።
\XREF{}{{\XO 24:8 }{\XT{ሌዌ 13፡1-14፥54}}}

\VS{9}ኢንቴ ጊብጼፔ ኬዚ ዪሺን ጎዳ ኢንቴ ጾሲ ማራሚ ቦላ ኦꬂዳይሳ ዩሺ ቆፒቴ።
\XREF{}{{\XO 24:9 }{\XT{ታይ 12፡10}}}


\par }{\PP \VS{10}ኔኒ ኢሳዴስ ኢሲ ሚሼ ታልኤ ኢማሼ ኢዚ ኔና ኦይꬂዛ ሚሽ ኤካናስ ኢዛዴ ሶ ጌሎፓ።

\VS{11}ኔኒ ካሬን ዲሺን ኢዛዴይ ባ ኩሼራ ኔስ ኦይሶ ኤሆ።

\VS{12}ኢዛዴይ ማንቆ ጊዲኮ ኔ ኦይሶ ኤካዳ ኢዛ ኣፋላ ኔ ሶን ኣይሶፋ።

\VS{13}ኢዚ ማይኢ ኣቃና ማላ ኣርሼይ ዉሎንታ ዲሺን ኢዛስ ዛራ፤ ኢዚካ ኔና ጋላታና፤ ሄሲ ኔስ ጎዳ ኔ ጾሳ ኣቻን ጺሎቴꬃን ቆዴታና።
\XREF{}{{\XO 24:13 }{\XT{ኬሳ 22፡26-27}}}


\par }{\PP \VS{14}ኔ ባጋ ጊዲዳ ኢስራኤሌ ኣሳፔ ጊዲን ዎይኮ ሃራ ዴሬፔ ቤቴ ዪዲ ሜቶቲዳ ማንቆ ኣሲ ኔስ ኦꬂኮ፥ ኢዛዴ ዎልቃ ጮ ሜላ ኔስ ጎኤቶፋ።

\VS{15}ኢዚ ሃች ኦꬂዳይሳ ሃች ኤካናስ ሚንꬂ ኮይዛ ጊሻስ ኣርሼይ ዉሎንታ ዲሺን ቃንጻ፤ ሂስቶንታ ኣጊኮ ሜቶታንቻይ ኔፔ ዴንዶይሳን ጎዳስ ዋሲኮ ኔስ ናጋራ ጊዳና።
\XREF{}{{\XO 24:15 }{\XT{ሌዌ 19፡13}}}


\par }{\PP \VS{16}ናይቲ ሞሪዳ ሞሮን ዬሊዳይቲ፥ ቃሴ ዬሊዳይቲ ሞሪዳ ሞሮን ኢስታ ናይቲ ሃይቆን ቃጻዬታናስ ቤሴና፤ ኢሶይ ኢሶይ ባ ሞሪዳ ሞሮዛ ጊሻስ ሃይቆን ቃጻዬቶ።
\XREF{}{{\XO 24:16 }{\XT{2ካዎ 14፡6፤ 2ታሪ 25፡4፤ ሂዚ 18፡20}}}


\par }{\PP \VS{17}ሃራ ቢታ ኣሳታሲኔ ዪኦ ናይታስ ፒርዳ ጌላሶፓ፤ ኣምኤይ ማይኦ ኢዛ ታልኤ ኤኪዳ ሚሻ ጊሻስ ጋዳ ኦይሶ ኤኮፋ።


\par }{\PP \VS{18}ካሴ ኢንቴ ጊብጼ ቢታን ኣይሌቴꬃን ዴኢዳይሳኔ ኢንቴ ጎዳ ጾሳይ ኢንቴና ዎዚ ኬሲዳይሳ ዩሺ ቆፒቴ፤ ታኒካ ሃይታ ሃ ኣዛዞታ ኢንቴስ ኢሚዛይ ሄሳሳ።
\XREF{}{{\XO 24:18 }{\XT{ኬሳ 23፡9፤ ሌዌ 19፡33-34፤ ዛሬ 27፡19}}}


\par }{\PP \VS{19}ኔኒ ማጺዳ ካꬃ ሺሺን ባሌቲ ጉዬ ኣቲዳ ሚርቄይ ዲኮ ኢዛ ኤካናስ ጉዬ ሲሞፋ፤ ሄሳ ሃራ ቢታፌ ዪዳ ቤቴ ኣሳታስ፥ ዪኦታሲኔ ኣምኤታስ ሄን ኣጋጋ። ኔ ሄሳꬆ ኦꬂኮ ኔ ኦꬂዛ ኦሶ ኡባን ጎዳ ኔ ጾሳይ ኔና ኣንጃና።

\VS{20}ኔኒ ዎጋራ ሚꬃ ኣይፌ ኢሲቶ ማጺዳፔ ጉዬ ጌዶን ኣቲዳይሳ ኤካናስ ናምኣንꬆ ጉዬ ሲሞፋ። ሄሳ ሃራ ቢታፌ ቤቴ ዪዳይታስ፥ ዪኦ ናይታሲኔ ኣምኤታስ ኣጋጋ።

\VS{21}ኔኒ ዎይኔ ሚꬃ ኣይፌ ኢሲቶ ማጺዳፔ ጉዬ ጌዶን ኣቲዳይሳ ኤካናስ ናምኣንꬆ ጉዬ ሲሞፋ፤ ሄሳ ሃራ ቢታፌ ቤቴ ዪዳይታስ፥ ዪኦ ናይታሲኔ ኣምኤታስ ኣጋጋ።
\XREF{}{{\XO 24:21 }{\XT{ሌዌ 19፡9-10፤ 23፡22}}}

\VS{22}ኔካ ካሴ ጊብጼ ቢታን ኣይሌ ጊዲዳይሳ ባሎፓ፤ ታኒካ ሃይታ ሃ ኣዛዞታ ኢንቴስ ኢሚዛይ ሄሳሳ።




\par }\Chap{25}{\PP \VerseOne{1}ናምኡ ኣሳቲ ባ ጋርሳን ፓላሜቲዲ ፒርዳሶ ቢኮ ቆሄቲዳይሳ ኔ ጺሎ፤ ቆሂዳይሳ፥ «ኔ ዎርዶ» ጊዲ ፒርዲዛይቲ ፒርዴቶ።

\VS{2}ቆሂዳይሲ ጋራፌቲ ቃጻዬታናስ ቤሲዛ ጊዲኮ ፒርዲዛይቲ ኢዚ ዛቁሊዲ ጋራፌታና ማላ ኣዛዜቶ፤ ሄሳፌ ጉዬ ሞራንቻይ ፒርዲዛይታ ሲንꬃን ባ ሞሮ ኬና ጋራፌቶ።

\VS{3}ኢዚ ኦይዱ ታሙቶ ሾጬቶ ኣቲን ሄሳፌ ኣꬎ ሾጬታናስ ቤሴና፤ ሄሳፌ ቦላራ ጋራፌቲኮ ኔ ኢሻዚ ኔ ሲንꬃን ካዉያና።
\XREF{}{{\XO 25:3 }{\XT{2ቆሮ 11፡24}}}


\par }{\PP \VS{4}ካꬅ ቦራን ቡካሼ ቡኪዛ ቦራ ዶና ቃቾፋ።
\XREF{}{{\XO 25:4 }{\XT{1ቆሮ 9፡9፤ 1ጺም 5፡18}}}


\par }{\SH ና ዬሎንታ ሃይቂዳ ኢሻስ ኦꬃና ቤሲዛ ዎጋ
\par }
{\PP \VS{5}ኢሲፌ ዴኢዛ ኢሻንታፌ ኢሶይ ና ዬሎንታ ሃይቂኮ ኢዛ ማቻ ካሬ ባዳ ኣላጋ ኣስ ጌሉፑ፤ ኢዚ ኣዚና ኢሻይ ኢዞ ላቲዲ ኢዚስ ኮሺዛ ኡባ ኩንꬆ።

\VS{6}ቃሴካ ኢስታፌ ዬሌቲዳ ኮይሮ ናይ ኢስራኤሌ ቢታን ሃይቂዳዴ ሱንꬃይ ꬋዮንታ ማላ ካሴ ሃይቂዳ ኢሻስ ና ጊዶ።
\XREF{}{{\XO 25:6 }{\XT{ማቶ 22፡24፤ ማር 12፡19፤ ሉቃ 20፡28}}}


\par }{\PP \VS{7}ጊዶ ኣቲን ኢዚ ባ ኢሻ ማቼዮ ኣይሳናስ ኮዮንታ ኣጊኮ ኢዛ ካታማ ፔንጌን ኡቲዳ ጪማታኮ ባዳ፥ «ታ ኣዚና ኢሻይ ባ ኢሻ ሱንꬂ ኢስራኤሌን ዴኣና ማላ ኮዪቤና፤ ታና ኤኪኬ ጊዲ ታስ ኮሺዛ ሚሽ ኩንꬆንታ ኢጺዴስ» ጋዳ ማጋኑ።

\VS{8}ሄሳፌ ጉዬ ሄ ካታማዮ ካሌꬂዛ ጪማቲ ኣዴዛ ባኮ ጼይጊዲ ኢዛ ኦይቼቶ። ኢዚ ሃኢካ ማጫሳዮ ኤኮንታ ኢጺኮ፥

\VS{9}ሄ ሃይቂዳይሳ ማቼያ ሄ ካታማዮ ካሌꬂዛ ጪማታ ሲንꬂ ሺቃዳ ሄ ኣዴዛ ቶሆፔ ኢሲ ጫማ ሾዳዳ ኢዛ ኣይፌሶን ጩች ጩታዳ፥ «ባ ኢሻስ ዜሬꬂ ዴኣና ማላ ኮዮንታ ኣሳ ቦላ ሃይሳ ማላ ካዉሻቴꬂ ጋካናስ ቤሴስ» ጉ።


\par }{\PP \VS{10}ሄ ኣዴዛ ዛሬይ ኢስራኤሌ ኣሳ ጊዶን፥ «ኢዛ ቶሆፔ ጫማይ ሾዴቲዳዴ ሶ ኣሳታ» ጌቴቲ ካዉሻን ጼይጌቲሼ ዴኣና።
\XREF{}{{\XO 25:10 }{\XT{ኡሩ 4፡7-8}}}


\par }{\SH ሃራ ኣዛዞታ
\par }
{\PP \VS{11}ናምኡ ኣሳቲ ዋꬌቲሺን ኢስታፌ ኢሳ ማቼያ ያዳ ባ ኣዚና ኣሻናስ ባ ኩሼ ዬዳዳ ሃንኮይሳ ኣቱማቴꬃ ኦይኪኮ፥

\VS{12}ሄ ማጫሳይ ኩሼይ ማሮይ ባይንዳ ቃንጼቶ።


\par }{\PP \VS{13}ኣስ ባሌꬃናስ ጊታኔ ጉꬅ ጊዲዳ ናምኡ ቆሞ ጌዳራ ሚሺ ኔ ማታን ዶፖ።

\VS{14}ኣስ ባሌꬃናስ ኣዱሴኔ ቃንꬅ ጊዲዳ ናምኡ ቆሞ ዋꬋ ሚሺ ኔ ሶን ዶፖ።

\VS{15}ጎዳ ኔ ጾሳይ ኔስ ኢማና ቢታይን ኔኒ ኣዱሳ ዎዴ ዴኣና ማላ ኣማንꬂዛኔ ሊኬ ጊዲዳ ጌዳራ ሚሺኔ ዋꬋ ሚሺ ኔስ ዶ።

\VS{16}ጌዳራ ሚሻኒኔ ዋꬋ ሚሻን ዎርዶራ ኣስ ባሌꬂዛ ኣሳታ ኡባ ጎዳ ኔ ጾሳይ ኢጼስ።
\XREF{}{{\XO 25:16 }{\XT{ሌዌ 19፡35-36}}}


\par }{\SH ኣማሌቄታ ዎꬋናስ ኢሜቲዳ ኣዛዞታ
\par }
{\PP \VS{17}ኢንቴ ጊብጼ ቢታፌ ኬዚ ቢሺን ኣማሌቄ ኣሳይ ኢንቴ ቦላ ጋꬂዳ ቆሆዛ ባሎፒቴ።

\VS{18}ኢስቲ ጾሳስ ያዮንታ ኣሳ፤ ኢንቴ ኦጌን ኢንቴናራ ኤቄቲዳ፤ ኢንቴ ሄሜቲሺን ዳቡርዲ ጉዬ ኣቲዳ ኣሳ ኡባ ዎꬊዳ።

\VS{19}ሄሳ ጊሻስ ጎዳ ኢንቴ ጾሳይ ሄ ቢታዮ ኢንቴና ላቲሲዲ ኢንቴና ዩዪ ኣꬊዳ ኢንቴ ሞርኬታ ኡባፌ ሼምፒሲዛ ዎዴ ኣሲ ኢስታ ቢታ ቦላ ዛሪ ቆፖንታ ማላ ኣማሌቄ ኣሳ ዉርሳ ꬋይሳ፤ ሄሳ ሙሌካ ባሎፓ።
\XREF{}{{\XO 25:19 }{\XT{ኬሳ 17፡8-14፤ 1ሳሜ 15፡2-9}}}




\par }\Chap{26}{\SH ኣስራታኔ ጼራ
\par }
{\PP \VerseOne{1}ጎዳ ኔ ጾሳይ ኔና ላቲሳና ቢታዮ ኔ ጌላ ኡቲዛ ዎዴ፥

\VS{2}ጎዳ ኔ ጾሳይ ኔስ ኢሚዛ ቢታን ሞኪዳ ካꬅ ኡባፌ ጼራ ኬሼራ ጎዳ ኔ ጾሳይ ባ ሱንꬂ ሄሳን ጼይጌታና ማላ ዶሪዳሶ ኤካ ባ።
\XREF{}{{\XO 26:2 }{\XT{ኬሳ 23፡19}}}

\VS{3}ሂስታዳ ሄ ዎዴን ኣዋቴꬃን ኦꬂዛ ቄሴዛኮ ባዳ፥ «ጎዳ ኔ ጾሳይ ኑስ ኢማና ጊዲ ካሴ ኑ ኣዋታስ ጫቂዳ ቢታዮ ታ ጌሊዳይሳ ኔ ጎዳ ሲንꬃን ሃች ማርካታይስ» ጋ።


\par }{\PP \VS{4}ቄሴዚካ ካꬃራ ዲዛ ኬሼዛ ኤኪዲ ጎዳ ኔ ጾሳስ ያርሾ ሺሺዛሶዛስ ሲንꬃ ባጋን ዎꬆ።

\VS{5}ሄሳፌ ጉዬ ኔኒ ጎዳ ኔ ጾሳ ሲንꬃን፥ «ታ ኣዋይ ካሴ ጮ ዩዪ ዩዪ ዲዛ ኣራሜ ዴሬ ኣሳ፤ ኢዚ ቆዳን ጉꬃ ኣሳታራ ጊብጼ ዎꬊዲ ዴኢሼ ሄን ጊታ ዎልቃማኔ ቆዳን ጮራ ካዎቴꬅ ጊዲዴስ።

\VS{6}ጊብጼ ኣሳይ ጊዲኮ ኑስ ሜቄꬅ ኢቲዲ ኑና ኡንኤꬂዳኔ ዴጾ ኦሶ ኑ ቦላ ጫኒዳ።

\VS{7}ሂስቲን ኑኒ ጎዳ ኑ ኣዋታ ጾሳኮ ዋሲዶስ፤ ኢዚካ ኑ ዋሶዛ ሲዪዲ ኑ ዋዬዛ፥ ኑ ዳቡራዛኔ ኑኒ ቆሄቲዳይሳ ቤኢዴስ።

\VS{8}ሂስቲዲ ጎዳይ ባ ዎልቃማ ቄሴኒኔ ባ ሚጬቲዳ ኩሼን፥ ጊታ ዳጋማን፥ ማላታኒኔ ማላሊሲዛ ኦራꬃ ሚሽ ኦꬂዲ ጊብጼ ቢታፌ ኑና ኬሲዴስ።

\VS{9}ኑና ሃ ሃይሳ ኤሂዲ ሃኖ ማꬂኔ ኤሲ ኢዚን ኩሚዳ ሞꬎ ቢታዮ ላቲሲዴስ።

\VS{10}ሄሳ ጊሻስ ሄኮ ታኒካ ኢዚ ታስ ኢሚዳ ጋዴን ካጺዳ ካꬃፌ ጼራ ኢዛስ ኤካ ያዲስ» ጋዳ ኬሼዛ ዎꬃዳ ጎዳ ኔ ጾሳ ሲንꬃን ሆካ ጎይና።

\VS{11}ኔሲኔ ኔ ሶ ኣሳስ ጎዳ ኔ ጾሳይ ኢሚዳ ሎኦ ሚሻን ኡፋዬቲዲ ጎዳ ጋላቲቴ፤ ሌዌቲኔ ኢንቴ ጊዶን ዴኢዛ ቤቴ ኣሳቲ ኡባይካ ኢንቴናራ ኡፋዬቴቶ።


\par }{\PP \VS{12}ኣስራታ ኬሲዛ ሄꬓንꬆ ላይꬃን ላይꬃን ሞኪዳ ካꬅ ኡባፌ ኣስራታ ኬሳ ዉርሲዳፔ ጉዬ ኔ ካታማን ዴኢዛ ሌዌታስ፥ ቤቴ ኣሳታስ፥ ዪኦታሲኔ ኣምኤታስ ኔ ካታማን ኢስቲ ካሊ ማና ማላ ኢማ።
\XREF{}{{\XO 26:12 }{\XT{ዛሬ 14፡28-29}}}

\VS{13}ሄሳፌ ጉዬ ጎዳ ኔ ጾሳ ሲንꬃን፥ «ኔ ኣዛዚዳ ማላ ታኒ ታሶፔ ኔስ ዱማቲዳይሳ ሌዌ ቆሞታስ፥ ቤቴ ኣሳታስ፥ ዪኦታሲኔ ኣምኤታስ ኢማዲስ፤ ታኒ ኔ ኣዛዞታፔ ኢሲኖካ ሜንꬃቤኬ፤ ቃሴ ኢሲኖካ ዶጋ ኣጋቤኬ።

\VS{14}ኣሲ ሃይቂን ካዮታሼ ኢዛፔ ማቤኬ፤ ታኒ ጌዮንታ ዳሼ ኢዛፔ ኣይኮካ ማቤኬ፤ ሃይቂዳ ኣሳ ጊሻስ ሺቂዛ ያርሾስካ ኢዛፔ ኣይኮካ ሺሻቤኬ። ታኒ ጎዳ ታ ጾሳስ ኣዛዜታዲስ፤ ቃሴ ኔኒ ታና ኣዛዚዳ ኡባ ፖላዲስ።

\VS{15}ኔኒ ሳሎን ዴኢዛ ጌሻ ሶሆፔ ሃ ዱጌ ጼላ፤ ኔ ዴሬ ኢስራኤሌኔ ካሴ ኑ ኣዋታስ ኔ ኢማና ጋዳ ጫቂዳ ማላ ኑስ ኢሚዳ ሃ ማꬂኔ ኤሲ ጎጊዛ ቢታዮ ኣንጃ» ጋ።


\par }{\SH ጾሳስ ዱማቲዳ ዴሬ
\par }
{\PP \VS{16}ጎዳ ኔ ጾሳ ዎጋታኔ ማራታ ኔ ናጋና ማላ ሄኮ ሃች ኔና ኣዛዚዴስ፤ ሄሳ ጊሻስ ኔኒ ኩሜꬃ ሼምፖፌኔ ኩሜꬃ ዎዚናፔ ናጋ።

\VS{17}ጎዳይ ኔስ ጾሳ ጊዲዳይሳ ኔ ኢዛ ኦጌን ባናይሳ፥ ኢዛ ዎጋ፥ ኢዛ ኣዛዞታኔ ኢዛ ማራ ኔኒ ፖላናይሳ ሃች ኤሪሳዳሳ።

\VS{18}ቃሴ ጎዳይካ ባ ጌሊዳ ቃላ ማላ ኔኒ ኢዛስ ዱማ ኣስ ጊዲዳይሳ፥ ኢዛስ ጺንጾ ጊዲዳይሳኔ ኔኒ ኢዛ ኣዛዞ ኡባ ናጋናይሳ ኤሪሲዴስ።
\XREF{}{{\XO 26:18 }{\XT{ኬሳ 19፡5፤ ዛሬ 4፡20፤ 7፡6፤ 14፡2፤ ቲቶ 2፡14፤ 2ጴጽ 2፡9}}}

\VS{19}ኔኒ ሄሳ ኦꬂኮ ኢዚ ሜꬊዳ ኣሳ ኡባፌ ቦላራ ጋላታን፥ ሱንꬃኒኔ ቦንቾን ጊታ ካዎቴꬅ ኦꬃና፤ ኢዚ ጌሊዳ ጫቆ ቃላ ማላ ኢዛስ ዱማ ዴሬ ኦꬃናይሳ ኔስ ኤሪሲዴስ።




\par }\Chap{27}{\SH ሎቻ ሹቻታ ቦላ ጻፌቲዳ ጾሳ ዎጋታ
\par }
{\PP \VerseOne{1}ሄሳፌ ጉዬ ሙሴይ ኢስራኤሌ ኣሳ ካሌꬂዛይታራ ዴሬዛስ፥ «ታኒ ኢንቴስ ሃች ኢሚዛ ኣዛዞታ ኡባ ናጊቴ።

\VS{2}ኢንቴ ዮርዳኖሴ ሻፋ ፒኒዲ ጎዳ ኢንቴ ጾሳይ ኢንቴስ ኢሚዛ ቢታዮ ጌሊዛ ዎዴ ኣማርዳ ጊታ ሹቻታ ኤሲዲ ኢስታ ኖራ ቲዪቴ።
\XREF{}{{\XO 27:2 }{\XT{ኢያ 8፡30-32}}}

\VS{3}ካሴ ጎዳ ኢንቴ ኣዋታ ጾሳይ ኤሲኔ ማꬂ ኩሚዳ ቢታዮ ኢንቴስ ኢማናስ ጫቂዳ ቃላ ማላ ሄ ቢታዮ ኦይካናስ ኢንቴ ፒኒዳ ዎዴ ሃ ዎጋ ቃላታ ሎቻ ሹቻታ ቦላ ጻፍቴ።

\VS{4}ኢንቴ ዮርዳኖሴ ሻፋ ፒኒዲ ታ ኢንቴና ሃች ኣዛዚዳ ማላ ሄ ሹቻታ ኤባሌ ዙማ ቦላ ኤሲዲ ኢስታ ቦላ ኖራ ቲዪቴ።

\VS{5}ሄን ጎዳ ኢንቴ ጾሳስ ቢራታይ ቦቾንታ ሹቻታ ኤኪዲ ያርሾ ያርሺዛሶ ጊግሲቴ።

\VS{6}ጎዳ ኢንቴ ጾሳስ ያርሾ ያርሺዛሶ ማሴቶንታ ሹቻፌ ኦꬂዲ ኢዛ ቦላን ጎዳ ኢንቴ ጾሳስ ጹጌቲ ሺቂዛ ያርሾ ሺሺቴ።
\XREF{}{{\XO 27:6 }{\XT{ኬሳ 20፡25}}}

\VS{7}ኢሲፌቴꬃ ያርሾ ሺሺዲ ሄን ጎዳ ኢንቴ ጾሳ ሲንꬃን ኡፋዬቲሼ ሚቴ።

\VS{8}ሄ ሹቻታ ቦላ ጾሳ ዎጋታ ኡባ ናባቤታና ማላ ቆንጪሲ ጻፍቴ» ጊ ኣዛዚዴስ።


\par }{\PP \VS{9}ሙሴይካ ሌዌ ቆሞታፔ ቄሴታራ ጊዲዲ ኢስራኤሌ ኣሳ ኡባስ፥ «ኢስራኤሌ ኣሳዉ ታኒ ጊዛይሳ ዎዚናን ዎꬃ ሲያ፤ ሄኮ ሃች ኔኒ ጎዳ ኔ ጾሳ ዴሬ ጊዳዳሳ።

\VS{10}ሄሳ ጊሻስ ታኒ ኔስ ሃች ኢሚዛ ኣዛዞታኔ ዎጋታ ኔ ዉርሳ ናጋዳ ጎዳ ኔ ጾሳ ቃላስ ኣዛዜታ» ጊዴስ።


\par }{\SH ኣዛዜቴꬅ ኢጾይ ኤሂዛ ቃንጌꬅ
\par }
{\PP \VS{11}ሄ ጋላስ ሙሴይ ኢስራኤሌ ዴራ ሂዝጊ ኣዛዚዴስ፥

\VS{12}«ኢንቴ ዮርዳኖሴ ፒኒዳፔ ጉዬ ዴሬዛ ኣንጃናስ ጋሪዛኔ ዙማ ቦላ ኤቃናስ ቤሲዛይቲ ሲሞና፥ ሌዌ፥ ዩሁዳ፥ ዪሳኮሬ፥ ዮሴፌ ቆሞታኔ ቢኒያሜ ቆሞታ።
\XREF{}{{\XO 27:12 }{\XT{ዛሬ 11፡29፤ ኢያ 8፡33-35}}}

\VS{13}ዴሬዛ ቃንጋናስ ኤባሌ ዙማ ቦላ ኤቃናስ ቤሲዛይቲ ኦሮቤሌ፥ ጋዴ፥ ኣሴሬ፥ ዛቢሎኔ፥ ዳኔ ቆሞታኔ ኒፍታሌሜ ቆሞታ።»


\par }{\PP \VS{14}ሌዌ ቆሞቲ ባ ቃላ ꬎቁ ሂስቲዲ ሃይሳፌ ካሊዛ ቃላ ኢስራኤሌ ኣሳ ኡባስ ጌቶ።


\par }{\PP \VS{15}«ጎዳይ ኤቃ ጾሳታስ ጎይኖ ኢጺዛ ጊሻስ፥ ሚꬃፌ ማሲዲ ሹቻፌ ቆጺዲኔ ቢራታ ሴሪሲዲ ኤቃ ጾስ ጊግሲዲ ጌማን ጎይኒዛዴይ ኦኒካ ቃንጌቲዳዴ ጊዶ!»\XREF{}{{\XO 27:15 }{\XT{ኬሳ 20፡4፤ 34፡17፤ ሌዌ 19፡4፥26፤ ዛሬ 4፡15-18፤ 5፡8}}} ዴሬዚ ዉሪካ፥ «ኣሚን!» ጎ።


\par }{\PP \VS{16}«ባ ኣዋ ዎይኮ ባ ኣዮ ካዉሺዛዴይ ቃንጌቲዳዴ ጊዶ!» ዴሬዚ ዉሪካ፥ «ኣሚን!» ጎ።
\XREF{}{{\XO 27:16 }{\XT{ኬሳ 20፡12፤ ዛሬ 5፡16}}}


\par }{\PP \VS{17}«ꬋስ ሾዲዛዴይ ዉሪ ቃንጌቲዳዴ ጊዶ!» ዴሬዚ ዉሪካ፥ «ኣሚን!» ጎ።
\XREF{}{{\XO 27:17 }{\XT{ዛሬ 19፡14}}}


\par }{\PP \VS{18}«ቆቄ ኣስ ሃዲርሳ ኦጌ ካሌꬂዛ ኡባይ ቃንጌቲዳዴ ጊዶ!» ዴሬዚ ዉሪካ፥ «ኣሚን!» ጎ።
\XREF{}{{\XO 27:18 }{\XT{ሌዌ 19፡14}}}


\par }{\PP \VS{19}«ቤቴ ኣሳታ፥ ዪኦ ናይታኔ ኣምኤታ ፒርዳ ጌላሲ ፒርዲዛ ኡባይ ቃንጌቲዳዴ ጊዶ!» ዴሬዚ ዉሪካ፥ «ኣሚን!» ጎ።
\XREF{}{{\XO 27:19 }{\XT{ኬሳ 22፡21፤ 23፡9፤ ሌዌ 19፡33-34፤ ዛሬ 24፡17-18}}}


\par }{\PP \VS{20}«ባ ኣዋ ማቺራ ዚንኢዲ ባ ኣዋ ቦንቾ ካዉሺዛ ኡባይ ቃንጌቲዳዴ ጊዶ!» ዴሬዚ ዉሪካ፥ «ኣሚን!» ጎ።
\XREF{}{{\XO 27:20 }{\XT{ሌዌ 18፡8፤ 20፡11፤ ዛሬ 22፡30}}}


\par }{\PP \VS{21}«ኣይ ሜሄራካ ፓራቲዛዴይ ቃንጌቲዳዴ ጊዶ!» ዴሬዚ ዉሪካ፥ «ኣሚን!» ጎ።


\par }{\PP \VS{22}«ባ ሚቼይራ ዎይኮ ባ ኣዪ ናይራ ዎይኮ ባ ኣዋ ናይራ ዚንኢዛ ኡባይ ቃንጌቲዳዴ ጊዶ!» ዴሬዚ ዉሪካ፥ «ኣሚን» ጎ።


\par }{\PP \VS{23}«ባ ቦሎቴይራ ዚንኢዛ ኡባይ ቃንጌቲዳዴ ጊዶ!» ዴሬዚ ዉሪካ፥ «ኣሚን» ጎ።


\par }{\PP \VS{24}«ጌማሶን ዛማዲ ኡቲዲ ኣሴ ዎꬊዛ ኡባይ ቃንጌቲዳዴ ጊዶ!» ዴሬዚ ዉሪካ፥ «ኣሚን!» ጎ።


\par }{\PP \VS{25}«ሚሻን ሻሜቲዲ ጺሎ ሼምፖ ዎꬊዛ ኡባይ ቃንጌቲዳዴ ጊዶ!» ዴሬዚ ዉሪካ፥ «ኣሚን!» ጎ።


\par }{\PP \VS{26}«ሃይታ ሃ ዎጋ ቃላታ ናጎንታ ኡባይ ቃንጌቲዳዴ ጊዶ!» ዴሬዚ ዉሪካ፥ «ኣሚን!» ጎ።




\par }\Chap{28}{\SH ኣዛዜቴꬃን ቤቲዛ ኣንጆ
\par }
{\R (ሌዌ 26፡3-13፤ ዛሬ 7፡12-24)

\par }{\PP \VerseOne{1}ኔኒ ጎዳ ኔ ጾሳስ ኣዛዜቲኮ ሃች ታ ኔስ ኢሚዛ ኣዛዞታ ኔ ኡባ ኣማኔታዳ ናጊኮ ኢዚ ኔና ቢታ ቦላ ዲዛ ካዎቴꬃታ ኡባፌ ቦላራ ꬎቁ ꬎቁ ሂስታና።

\VS{2}ኔኒ ጎዳ ኔ ጾሳስ ኣዛዜቲኮ ሃይሳፌ ካሊዛ ኣንጆቲ ዉሪካ ኔይታ ጊዳና።


\par }{\PP \VS{3}ኔኒ ካታማኒኔ ጋጻሬን ኣንጄቲዳ ኣስ ጊዳና።


\par }{\PP \VS{4}ኔ ናይቲ፥ ኔ ቢታን ዲዛ ካꬃ ኣይፌይ፥ ኔ ሚዛቲ፥ ዶርሳቲኔ ዴይሻቲ ኡባይ ኣንጄታና።


\par }{\PP \VS{5}ኔ ካꬃ ጎታራይኔ ማዳይ ኣንጄታና።


\par }{\PP \VS{6}ኔኒ ጌላዳካ ኬዛዳካ ኣንጄታና።


\par }{\PP \VS{7}ኔ ሞርኬቲ ኔ ቦላ ሜቶ ጋꬂዛ ዎዴ ጎዳይ ኢስታ ኔ ሲንꬃን ኩንዲሳና፤ ኢስቲ ኔ ቦላ ኢሲ ባጋራ ያና፤ ጊዶ ኣቲን ላፑን ኦጌራ ኔፔ ባቃታና።


\par }{\PP \VS{8}ጎዳይ ኔ ኩሼይ ኦይኪዳ ኡባኔ ኔ ጎታራ ኡባ ኣንጃና፤ ቃሴ ኢዚ ኔስ ኢሚዳ ቢታንካ ኔና ኣንጃና።


\par }{\PP \VS{9}ኔኒ ጎዳ ኔ ጾሳስ ኣዛዜቲኮኔ ኔ ኢዛ ኣዛዞታ ኡባ ፖሊኮ ኢዚ ኔስ ጫቂዳ ቃላ ማላ ኢዚ ኔና ባስ ዱማ ሻኬቲዳ ዴሬ ሂስታና።

\VS{10}ሄሳፌ ጉዬ ቢታ ቦላ ዲዛ ዴሬይ ዉሪካ ጎዳ ሱንꬂ ኔናን ጼይጌቲዛይሳ ቤኢዲ ኔስ ያያና።

\VS{11}ጎዳይ ኔስ ኢማናስ ካሴ ኔ ኣዋታስ ጫቂዳ ቢታ ቦላ ኔስ ዳሮ ናይታ፥ ዳሮ ሜሄኔ ኬሂ ዳሮ ካꬅ ኢማና።


\par }{\PP \VS{12}ኔ ኩሼ ኦሶ ኡባ ኣንጃናሲኔ ጎዳይ ኔ ቢታስ ኢራ ዎዴራ ቡኪሳናስ ባ ሚንጃ ኬꬃ፥ ሳሎ ፔንጌ ኔስ ዶያና፤ ቃሴ ኔኒ ዳሮ ካዎቴꬃታስ ታልኣናፔ ኣቲን ኦፔካ ሃ ታልኤ ኤካካ።

\VS{13}ጎዳይ ኔና ሁኤ ሂስታናፔ ኣቲን ጎይና ሂስቴና፤ ሃች ታኒ ኔስ ኢሚዛ ኔ ጎዳ ኣዛዞ ሲያዳ ሄሳ ኔኒ ሚንꬃዳ ካሊኮ ኔኒ ኡባፌ ቦላ ጊዳናፔ ኣቲን ጋርሴ ጊዳካ።

\VS{14}ታኒ ኔስ ሃች ኢሚዳ ሃ ኣዛዞታፔ ካሬ ኬዛዳ ኤቃ ጾሳታስ ጎይናናሲኔ ኢስታስ ኦꬃናስ ቤሴና።
\XREF{}{{\XO 28:14 }{\XT{ዛሬ 11፡13-17}}}


\par }{\SH ኣዛዜቶንታ ኢጾይ ኤሂዛ ቃንጌꬅ
\par }
{\R (ሌዌ 26፡14-46)

\par }{\PP \VS{15}ቃሴ ኔኒ ጎዳ ኔ ጾሳስ ኣዛዜቶንታ ኢጺኮ፥ ታኒ ኔስ ኢሚዛ ዎጋታኔ ኣዛዞታ ኔ ኣማኔታዳ ናጎንታ ኢጺኮ ሃይሳፌ ካሊዛ ቃንጌꬃቲ ኔ ቦላ ጋካናኔ ኔና ኤኪ ባና።


\par }{\PP \VS{16}ኔኒ ካታማኒኔ ጋጻሬን ቃንጌቲዳዴ ጊዳና።


\par }{\PP \VS{17}ኔ ካꬃ ጎታራይኔ ማዳይ ቃንጌቲዳዝ ጊዳና።


\par }{\PP \VS{18}ኔ ናይቲ፥ ኔ ቢታን ዲዛ ካꬃ ኣይፌይ፥ ኔ ሚዛቲ፥ ዶርሳቲኔ ዴይሻቲ ኡባይ ቃንጌቲዳዝ ጊዳና።


\par }{\PP \VS{19}ኔኒ ጌላዳካ ኬዛዳካ ቃንጌቲዳዴ ጊዳና።


\par }{\PP \VS{20}ኔኒ ኢታ ኦሶን ጎዳ ኣጊዳ ጊሻስ ኔ ኦꬂዛ ኦሶን ኡባን ኔ ሙሌራ ꬋያና ጋካናስ ቃንጌꬅ፥ ሂርጋኔ ካዉሻቴꬅ ጎዳይ ኔ ቦላ ኤሃና።

\VS{21}ኔኒ ላታናስ ጌላና ቢታይፌ ኔና ሙሌራ ꬋይሳና ጋካናስ ኔፔ ኪቾንታ ኢታ ሃርጌ ጎዳይ ኔ ቦላ ዬዳና።
\XREF{}{{\XO 28:21 }{\XT{ኬሳ 22፡19፤ 20፡15}}}

\VS{22}ጎዳይ ኔና ጊልቃቴꬃን፥ ሚሾኒኔ ቆጾን፥ ማዱንꬃን፥ ጹጊዛ ኣዋኒኔ ኮሻን ꬋይሳና፤ ኔ ካꬃ ꬋይሳናስ ኩቱልኤኔ ሎቤ ኔ ቦላ ዬዳና።
\XREF{}{{\XO 28:22 }{\XT{ሌዌ 18፡9፤ 20፡17}}}

\VS{23}ኔፔ ቦላራ ኔ ጊናን ዴኢዛ ሳሎይ ጻርቂማላ ጊዳና፤ ኔ ቢታይካ ቢራታ ማላ ጊዳና።
\XREF{}{{\XO 28:23 }{\XT{ሌዌ 18፡17፤ 20፡14}}}

\VS{24}ጎዳይ ኔ ቢታን ቡኪዛ ኢራ ቡሄኔ ጉዱላ ኬሳና፤ ኔኒ ቢታፌ ꬋያና ጋካናስ ጉዱላይ ሳሎፔ ዱጌ ቡካና።


\par }{\PP \VS{25}ጎዳይ ኔ ሞርኬታ ሲንꬃን ኔኒ ጾኔታና ማላ ኦꬃና፤ ኔኒ ኢስታ ቦላ ኢሲ ኦጌራ ባናሺን ኢስታፌ ኣታናስ ላፑናሶራ ባቃታና፤ ቢታ ቦላ ዲዛ ካዎቴꬃቲ ኡባይ ኔ ቦላ ጋኪዛይሳ ቤኢዲ ሂርጋን ኮኮራና።

\VS{26}ኔ ኣሃይ ሳሎ ካፎታሲኔ ባዞ ዶኣታስ ቁማ ጊዳና፤ ኢስታ ጎዳና ኣሲካ ዴና።
\XREF{}{{\XO 28:26 }{\XT{ጋላ 3፡10}}}


\par }{\PP \VS{27}ጎዳይ ኔና ፓጾንታ ጊብጼ ዴሬ ሃርጌን፥ ኪጻን፥ ጊዪዛ ማዱንꬃኒኔ ፑሶ ሃርጌን ሾጫና።

\VS{28}ጎዳይ ኔና ጎሻን፥ ቆቄቴꬃኒኔ ዳጋማን ዬጋና።

\VS{29}ጋላሳ ሴታን ኔኒ ቆቄይ ታታፌቲዛ ማላ ታታፌታና፤ ኔ ኦꬂዛ ኡባይ ኔስ ጊጎንታ ኢጻና፤ ኔኒ ኔ ዴኦ ኡባን ኡንኤታሼኔ ቦንቄታሼ ዳና፤ ኔና ማዲዛ ኣሴካ ዴማካ።


\par }{\PP \VS{30}ኔኒ ማቾ ኤካናስ ጌላኦ ጊጊሳና፤ ጊዶ ኣቲን ሃራ ኣሲ ኢዞ ዳፊ ኤካና፤ ኔ ኬꬅ ኬጻናሺን ኢዛን ዳካ፤ ኔኒ ዎይኔ ሚꬅ ቶካናሺን ኢዛ ኣይፌ ጎኤታካ።

\VS{31}ኔ ኣይፌይ ጼሊሺን ኔ ሜሄ ሃራ ኣሲ ሹካና፤ ጊዶ ኣቲን ሄ ኣሾዛፔ ኣይኮካ ማካ፤ ኔ ሃሬይ ኔፔ ቦንቄቲ ኤኬታና፤ ጊዶ ኣቲን ኔስ ጉዬ ሲሜና፤ ኔ ዶርሳቲ ኔ ሞርኬስ ኢሜታና፤ ሄሳፌ ኣሻናስ ኔና ማዳናይ ዴና።

\VS{32}ኔ ኣይፌ ሲንꬃን ኔ ኣቱማ ናይቲኔ ማጫ ናይቲ ሃራ ካዎቴꬃስ ኢሜታና፤ ኢስቲ ሲሚን ቤኣና ጋዳ ኔ ጼሊሺን ኔ ኣይፌይ ዶልጁማና፤ ሄሳ ዲጋናስ ኔስ ኣይ ዎልቃይካ ዴና።

\VS{33}ኔ ቢታ ካꬃ ኣይፌኔ ኔ ዳቡራ ኬሲዳ ኡባ ሃራ ዴሬ ኣሲ ማና፤ ኔኒ ኔ ዴኦ ኡባን ኡንኤቲዳዴኔ ቆሄቲዳዴ ጊዳና።

\VS{34}ኔኒ ኣይፌን ቤኢዛ ኡባይ ኔና ጎሻና።

\VS{35}ጎዳይ ኔስ ቶሆ ጹጉንꬃፌ ቢዲ ሁኤ ቢናና ጋካናስ ሚዛ ፓጾንታ ኢታ ማዱንꬃኒኔ ኪጻን ኔ ሱሌኔ ኔ ዎዲራ ሾጫና።


\par }{\PP \VS{36}ጎዳይ ኔናኔ ኔኒ ኔ ቦላ ካዎሳና ካዎዛ ሃ ቢታፌ ዴንꬂዲ ካሴ ኔኒኔ ኔ ኣዋቲ ኤሮንታ ሃራ ካዎቴꬅ ኤፋና፤ ኢንቴ ሄን ሚꬃፌኔ ሹቻፌ ኦሴቲዳ ኤቃ ጾሳታስ ጎይናና።

\VS{37}ጎዳይ ኔኒ ላሌታ ቢዛ ካዎቴꬃታ ኡባ ጊዶን ኔና ቂልጫስ፥ ሚቻሲኔ ካꬌስ ኬሳና።


\par }{\PP \VS{38}ኔ ጋዴን ኔ ዳሮ ካꬅ ዜራና ሺን ቦሌይ ሚሺን ኣቲዳ ጉꬃ ካꬅ ሺሻና።

\VS{39}ኔኒ ዎይኔ ሚꬅ ቶካናሺን ኢዛ ኣይፌዛ ጎኤታካ፤ ጋሶይካ ጉጹኔይ ኢዛ ማና።

\VS{40}ኔ ዴሬን ኣዋንካ ዎጋራ ሚꬂ ሞካናሺን ዎዴይ ጋኮንታ ዲሺን ኣይፌ ቆቆፋና፤ ሄሳ ጊሻስ ዎጋራ ዛይቴይ ኔስ ዴና።

\VS{41}ኔኒ ማጫ ናይታኔ ኣቱማ ናይታ ዬላናሺን ኢስቲ ኦላን ዲኤቲ ቢኮ ኔ ሜላ ኣታና።

\VS{42}ኔ ጋዴን ዲዛ ሚꬃኔ ካꬃ ኡባ ቦሌይ ማና።


\par }{\PP \VS{43}ኔ ዎልቃይ ዳቡሪ ዳቡሪ ቢሺን ኔ ዴሬን ዲዛ ቤቴ ኣሳ ዎልቃይ ሚኒ ሚኒ ባና።

\VS{44}ኔ ዴሬን ዲዛ ቤቴ ኣሳይ ኔስ ታልኤ ኢማና ኣቲን ኔ ኢስታስ ታልኣካ፤ ኢስቲ ኔስ ሁኤ ጊዳና፤ ኔኒ ጊዲኮ ኢስታስ ጎይና ጊዳና።


\par }{\PP \VS{45}ኔኒ ጎዳ ኔ ጾሳስ ኣዛዜቶንታ ኢጺዳ ጊሻሲኔ ኢዚ ኔስ ኢሚዳ ዎጋታኔ ኣዛዞታ ኔኒ ናጎንታ ኢጺዳ ጊሻስ ኔኒ ሙሌራ ꬋያና ጋካናስ ሃይቲ ሃ ቃንጌꬃቲ ኡባይ ኔ ቦላ ጋካና።

\VS{46}ሃ ቃንጌꬃቲ ኡባይ ጾሲ ኔ ቦላኔ ኔ ዜሬꬃታ ቦላ ቂጻቴስ ዬጊዳ ሜርናስ ማላታኔ ማላሊሲዛዝ ጊዳና።

\VS{47}ጎዳ ኔ ጾሳይ ኔና ዳሮ ባጋራ ኣንጂዴስ፤ ጊዶ ኣቲን ኔ ጋላታሼ ኡፋይሳን ኢዛስ ኦꬃቤካ።

\VS{48}ሄሳ ጊሻስ ኔኒ ጋፋን፥ ሳሞን፥ ካሎቴꬃኒኔ ሜቶ ኡባን ጎዳይ ኔ ቦላ ዬዲዛ ኔ ሞርኬታስ ኔ ሃሬታና፤ ጎዳይ ኔና ꬋይሳና ጋካናስ ኔ ሞርጌን ቢራታ ቃምባራ ዋጻና።


\par }{\PP \VS{49}ጎዳይ ኔ ኢስታ ቃላ ኤሮንታ ካዎቴꬅ ሃኮ ዴሬፔ ኔ ቦላ ኤሃና፤ ኢስቲካ ጎሌ ካፎ ማላ ኔ ቦላ ዎꬋና።

\VS{50}ኢስቲ ሜንጼ ኢታታ፥ ጪሚዳ ኣሳ ቦንቾንታይታኔ ጉꬃ ናይታስ ሚሼቶንታይታ ጊዳና።

\VS{51}ኢስቲ ኔ ሜሄኔ ኔ ካꬅ ኡባ ፒቲ ሚዛይታ ጊዲዳ ጊሻስ ኔኒ ሃይቃና ጋካናስ ኮሻን ዋያና፤ ኢስቲ ኔ ꬋያና ጋካናስ ኔ ካꬃፌ ኢሲ ኣይፌ፥ ኔ ሜሄፔ ጉꬃ ማሪ፥ ኔ ዶርሳፌ ጉꬃ ላቃ፥ ዎይኔፔኔ ዎጋራ ሚꬃ ኣይፌፔ ቂ ፓላካ ኣሼቴና።

\VS{52}ኔ ቢታን ዴኢዛ ኔኒ ኢስታን ኣማኔቲዛ ኣዱሳኔ ሚኖ ዲርሳቲ ኡባሶራ ላሌታና ጋካናስ ኔ ካታማታ ኡባ ዩሾን ዶዲዲ ኔና ኡንኤꬃና። ጎዳ ኔ ጾሳይ ኔስ ኢሚዳ ቢታ ኡባ ዩሾን ዶዲ ኔ ሚጻታ ዲፒ ሂስቲ ꬋይሳና።


\par }{\PP \VS{53}ኔ ሞርኬቲ ኔ ካታማታ ዶዲዲ ኔና ኡንኤꬂን ኔስ ሚዛዚ ꬋዪን ኔ ሜቶቲዛ ዎዴ ጎዳ ኔ ጾሳይ ኔስ ኢሚዳ ኔ ኡሎፔ ዬሌቲዳ ማጫ ናይታኔ ኣቱማ ናይታ ኣሾ ዶሳይ ባይንዳ ኔ ማና።

\VS{54}ኔ ጊዶን ሃራይ ኣቶ ካሴ ኪያኔ ኢንጄ ዱሲ ዴስ ጌቴቲዛ ኣሲካ ባ ኢሻስ፥ ባ ሲቂዛ ማቼይሲኔ ባ ዬሊዳ ናይታስ ቃꬌቴና።

\VS{55}ጉዬን ካታማ ዶዲዲ ኡንኤꬂዳ ጋሶን ማና ሚሺ ሃራይ ባይንዳ ጊሻስ ባ ሚዛ ባ ናይታ ኣሾፔ ሃራስ ኦናስካ ኢሜና።

\VS{56}ኔ ጊዶን ካሴ ኢንጄን ዴኣዉስ ጌቴቲዳራ ባ ኢንጄ ዱሳፌ ዴንዶይሳን ሳኣ ዬꬋናስ ሻቴቲዛ ማጫሳያካ ባ ሲቂዛ ኣዚናሲኔ ባ ናይታስ ቃꬌቱኩ።

\VS{57}ሞርኬይ ኢዛ ዴኢዛ ካታማ ዶዲዲ ኢዞ ኡንኤꬂዳ ጊሻሲኔ ቱጋሲዳ ጊሻስ ኢዚስ ሚዛ ሚሺ ሃራይ ኣይኮይካ ዴና፤ ሄሳ ጊሻስ ኢዛ ባ ዬሊዳ ዪꬋኔ ዶኣ ባ ሲቂዛ ኣዚናኔ ባ ናይታ ጋꬆንታ ኡዜታዳ ጌማን ባርካ ማና።
\XREF{}{{\XO 28:57 }{\XT{2ካዎ 6፡28-29፤ ኤር ዚላ 4፡10}}}


\par }{\PP \VS{58}ሃይሳ ሃ ማጻፋን ጻፌቲዳ ጾሳ ዎጋ ኢንቴ ሎኤꬂ ናጎንታ ኣጊኮ ቃሴ ማላሊሲዛኔ ያሺሲዛ ጎዳ ኢንቴ ጾሳ ሱንꬃ ኢንቴ ቦንቾንታ ኣጊኮ፥

\VS{59}ጎዳይ ኢንቴ ቦላኔ ኢንቴ ናይታ ቦላ ባቢሲዛ ቦሻ፥ ሲሞንታ ባሺኔ ፓጾንታ ዴጾ ሃርጌ ዬጋና።

\VS{60}ኔኒ ጊብጼ ቢታ ቦላ ዎꬊን ቤያዳ ሂርጊዳ ሄ ኢታ ሃርጌዛ ኡባ ኢዚ ኔ ቦላ ዬዳና፤ ኔካ ሄ ሃርጌዛፔ ፓጻካ።

\VS{61}ጎዳ ዎጋቲ ጻፌቲዳ ሃ ማጻፋን ጻፌቶንታ ሃራ ቦሻታ ኢንቴና ኡባ ዉርሳና ጋካናስ ኢንቴ ቦላ ዬዳና።

\VS{62}ጎዳ ኢንቴ ጾሳስ ኢንቴ ኣዛዜቶንታ ኢጺዳ ጊሻስ ሳሎ ጾሊንቴ ማላ ዳሪዳ ኢንቴፌ ጉꬃቲ ጻላ ኣታና።

\VS{63}ጎዳይ ኢንቴና ዱሬሳናሲኔ ኢንቴ ቆዳ ዳርሳናስ ዶሲዳ ማላ ቃሴካ ኢንቴና ጉꬂሼኔ ቢታፌ ꬋይሲሼ ኢዚ ኡፋዬታና፤ ኢንቴካ ላታናስ ቢዛ ቢታይፌ ሾዴታና።


\par }{\PP \VS{64}ጎዳይ ኔና ኩሜꬃ ኣላሜን ዲዛ ኣሳ ጊዶን ቢታስ ጋጻፔ ጋጻ ጋካናስ ላላና፤ ሄን ኔኒኔ ኔ ኣዋቲ ካሴ ጎይኒ ኤሮንታ ሚꬃፌኔ ሹቻፌ ኦሴቲዳ ኤቃ ጾሳታስ ኢንቴ ጎይናና።

\VS{65}ሄ ካዎቴꬃታ ጊዶን ኢንቴ ዎፓ ዴሜኬታ፤ ኢንቴ ቶሆ ጫማይ ዬꬊዛ ሶሆ ኬና ጋዴይካ ኢንቴስ ዴና፤ ሄሳን ጎዳይ ኢንቴስ ሜቶ ቆፋን ጻላ ኩሚዳ ሁኤ፥ ኣሞን ጻላ ዳቡርዳ ኣይፌኔ ሂዶታ ቃንጺዛ ዎዚና ኢማና።

\VS{66}ኢንቴስ ዱሳይ ኡባ ዎዴ ዋዬ ጻላ ጊዳና፤ ዱሳይ ኣማንꬆንታ ጊሻስ ኢንቴ ቃማኔ ጋላስ ሂርጊሼ ዳና።

\VS{67}ኢንቴ ዎዚናን ኩሚዳ ሂርጋፌኔ ኢንቴ ኣይፌን ቤኢዛ ፓላፔ ዴንዲዳይሳን ጋዴይ ዎንቲሺን ኢንቴ፥ «ኣይዴ ቃማኔሻ!» ቃሴ ጋዴይ ቃሚሺን፥ «ኣይዴ ዎንታኔሻ!» ጋና።

\VS{68}ታኒ ኢንቴና፥ «ናምኣንꬆ ሃ ኦጌዛራ ቤኬታ» ጊዳ ኦጌዛራ ጎዳይ ኢንቴና ዛሪዲ ማርካቤን ጉዬ ጊብጼ ዬዳና። ሄን ኢንቴ ኣይሌ ጊዳናስ ኢንቴ ሞርኬታስ ኢንቴና ባይዛናስ ኮያና፤ ጊዶ ኣቲን ኢንቴና ኣይሌሳናስ ሻሚዛ ኣስ ዴሜኬታ።




\par }\Chap{29}{\SH ጎዳይ ኢስራኤሌ ኣሳራ ሞኣቤ ዴሬን ጌሊዳ ጫቆ ቃላ
\par }
{\PP \VerseOne{1}ጎዳይ ኮሬቤን ኢስራኤሌ ኣሳራ ጫቄቲዳ ጫቆ ቃላፔ ሃራ ሞኣቤ ዴሬን ናምኣንꬆ ጫቄታናስ ሙሴ ኣዛዚዳ ጫቆ ቃላቲ ሃይሳፌ ካሊዛይታ።


\par }{\PP \VS{2}ሙሴይ ኢስራኤሌ ኣሳ ኡባ ጼይጊዲ፥ ጎዳይ ጊብጼ ካዎ ቦላ፥ ኢዛ ሹሜታ ቦላኔ ኡባ ዴራ ቦላ ኢዚ ኦꬂዳይሳ፥

\VS{3}ሄ ኢታ ሜቶታ፥ ጊታ ማላታታኔ ማላሊሲዛ ሚሻታ ኢንቴ ኢንቴ ኣይፌራ ቤኢዴታ።

\VS{4}ጊዶ ኣቲን ሃች ጋካናስ ጎዳይ ኢንቴስ ኣኬኪዛ ዎዚና፥ ጼሊዛ ኣይፌኔ ሲዪዛ ሃይꬅ ኢሚቤና።

\VS{5}ታኒ ኢንቴና ኦይዱ ታሙ ላይꬅ ኩሜꬅ ባዞን ካሌꬂሺን ኢንቴ ማይኦይ ጬጊቤና፤ ኢንቴ ቶሆን ኣꬂዳ ጫማይካ ዉሪቤና።

\VS{6}ኢንቴ ኡኬꬅ ሚቤኬታ፤ ዎይኔ ኡሹ ጊዲን ዎይኮ ማꬆሲዛ ኡሹ ኡዪቤኬታ። ታኒ ሄሳꬆ ኦꬂዳይ ታኒ ጎዳ ኢንቴ ጾሳይ ኢንቴ ጾሳ ጊዲዳይሳ ኢንቴ ኤራናሳ።


\par }{\PP \VS{7}ኢንቴ ሃይሳ ሃ ጋኪዳ ማላ ሃሴቦኔ ካዎ ሲሆኔይኔ ባሳኔ ካዎ ኣጌይ ኑና ኦላናስ ዪን ኑኒ ኢስታ ጾኒዶስ።
\XREF{}{{\XO 29:7 }{\XT{ታይ 21፡21-35}}}

\VS{8}ኑኒ ኢስታ ቢታ ኑስ ኤኪዶስ፤ ኦሮቤሌ ቆሞታስ ጋዴ ቆሞታሲኔ ሚናሴ ቆሞታፔ ባጋይታስ ሻኪ ሻኪ ኢስታስ ጺንጾ ጊዳና ማላ ኢሚዶስ።
\XREF{}{{\XO 29:8 }{\XT{ታይ 32፡33}}}


\par }{\PP \VS{9}ሄሳ ጊሻስ ኢንቴ ኦꬂዛ ኦሶ ኡባይ ኢንቴስ ኣንጄታና ማላ ሃይታ ጫቆ ቃላታ ኡባ ሚኒ ካሊቴ።

\VS{10}ኢንቴ ኡባቲ፥ ኢንቴና ካሌꬂዛይቲኔ ኢንቴ ሃላቃቲ፥ ኢንቴ ጪማቲኔ ኢንቴ ሹሜቲ፥ ሄሳꬆካ ሃንኮ ኢስራኤሌ ኣሳይ ኡባይካ ኢንቴ ሃች ጎዳ ኢንቴ ጾሳ ሱንꬃን ኤቂዴታ።

\VS{11}ኢንቴ ናይቲኔ ኢንቴ ማቼቲ ኢንቴስ ሚꬅ ቃንጺሼኔ ሃꬄ ዱቂሼ ኢንቴናራ ዲዛ ቤቴ ኣሳታራ ኢሲፌ ኤቂዴታ።

\VS{12}ጎዳ ኢንቴ ጾሳራ ኢንቴ ጫቄቲዳ ቃላዛ ሚንꬃናስ ሃች ሃይሳን ሺቂዴታ።

\VS{13}ጾሲ ኢንቴና ሃች ባ ዴሬ ሂስቲ ሚንꬃና፤ ኢንቴሲኔ ቤኒ ኢንቴ ኣዋታስ፥ ኣብራሃሜስ፥ ዪሳቃሲኔ ያቆቤስ ጌሊዳ ጫቆ ቃላ ማላ ኢዚ ኢንቴስ ጾስ ጊዳና።

\VS{14}ታኒ ሃይሳ ጫቆ ቃላ ጌሊዳይ ኢንቴናራ ጻላ ጊዴና።

\VS{15}ጎዳ ኑ ጾሳይ ሃይሳ ሃ ጫቆ ቃላ ጌሊዛይ ኢዛ ሱንꬃን ኤቂዳ ኑናራ ጻላ ጊዶንታ ሃች ሃይሳን ዶንታ ቡሮ ያና ዬሌታ ኡባሳራ ጫቄስ።


\par }{\PP \VS{16}ኑኒ ጊብጼን ዋኒ ዴኢዳኮኔ ኑ ሃይሳ ሃ ዪሼ ኢሲ ኢሲ ካዎቴꬃራ ዋኒ ካንꬂ ዪዳኮ ኢንቴ ኡባይካ ሄሳ ኤሬታ።

\VS{17}ኢስታ ጊዶን ዲዛ ሃራሲዛ ሚሻታ ሚꬃፌ፥ ሹቻፌ፥ ቢራፔኔ ዎርቃፌ ኦሴቲዳ ኤቃ ጾሳታ ኢንቴ ቤኢዴታ።

\VS{18}ሃ ኢንቴፌ ኦኒኔ ኣቱማ ጊዲን ዎይኮ ማጫ ጊዲን ኢሲ ኬꬃ ኣስ ጊዲን ዎይኮ ቆሞ ጊዲን ጎዳ ኑ ጾሳፌ ሼርኢ ጊዲ ሃራ ካዎቴꬃታ ጾሳታስ ጎይኖንታ ማላ ናጌቲቴ፤ ኢንቴ ጋርሳን ሄሳ ማላ ጫሞኔ ማርዜ ጊዲዳ ሚሽ ኦꬂዛ ኣሲ ዶንታ ማላ ናጌቲቴ።
\XREF{}{{\XO 29:18 }{\XT{ኢብ 12፡15}}}


\par }{\PP \VS{19}ሃ ጫቆ ቃላ ሲዪዲ ባ ዎዚናን፥ «ታኒ ታ ሼኔ ማላ ዲኮካ ታስ ሳሮይ ዴስ» ጊዲ ባና ጪሚኮ ሄሳ ማላ ኣሲ ሎኦታ ቦላኔ ኢታታ ቦላ ባሽ ኤሃና።

\VS{20}ሄሳ ማላ ኣስ ጎዳይ ሙሌካ ማሬና፤ ጎዳ ሃንቆይ ኢዛዴ ቦላ ታማ ማላ ኤጻና፤ ሃይሳ ሃ ማጻፋን ጻፌቲዳ ቃንጌꬂ ኢዛዴ ቦላ ዎꬋና፤ ሳሎ ጋርሳፌ ኢዛ ሱንꬃ ጎዳይ ꬋይሳና።

\VS{21}ሃይሳ ዎጋ ማጻፋን ጻፌቲዳ ቃንጌꬃ ቃላ ማላ ጎዳይ ኢዛዴ ኢስራኤሌ ኣሳ ኡባ ጋርሳፌ ዱማ ሻኪ ꬋይሳና።


\par }{\PP \VS{22}ሲንꬃፌ ያና ዬሌታይ፥ ኢንቴ ዛሬይኔ ሃሆ ዴሬፔ ያና ሃራ ቢታ ኣሳይ ጎዳይ ኢንቴ ቦላ ኤሂዳ ቦሻኔ ሜቶዛ ቤኣና።

\VS{23}ሄ ቢታያ ሙሌራ ጹጌቲዳ ማጺኔኔ ዲኔ ጌቴቲዛ ቢዲንꬅ ጊዳና፤ ኢሲ ሚሺካ ኢዚን ቶኬቴና፤ ኣይ ሚሺካ ኢዚን ሞኬና፤ ኢዚን ፑዴ ዲጪዛ ሚሺ ቤቴና፤ ኢዚ ቦላ ጋካና ኩንዴꬂ ጎዳይ ኬሂ ሼኔቲዲ ሙሌራ ꬋይሲዳ ሶዶሜ ማላኔ ጋሞራ ማላ፥ ኣዳማ ማላኔ ጻቦይሜ ማላ ጊዳና።
\XREF{}{{\XO 29:23 }{\XT{ሜꬌ 19፡24-25}}}

\VS{24}ካዎቴꬃቲ ኡባይ፥ «ጎዳይ ሃ ቢታ ቦላ ሃይሳ ኣዛስ ጋꬂዴ? ሃ ዎልቃማ ሃንቆዛስ ጋሶ ጊዲዳይ ኣዜ?» ጊ ኦይቻና።


\par }{\PP \VS{25}ኣሳይ ኢዛስ ዛሪዲ፥ «ካሴ ኢስታ ኣዋታ ጾሳይ ኢስታ ጊብጼ ዴሬፔ ኬሲዳ ዎዴ ኢስታራ ፓጬቲ ጫቆዛ ኣሳይ ኣጊዳ ጊሻሳ።

\VS{26}ቃሴ ኢስቲ ቢዲ ካሴ ባ ኤሮንታ ጾሳታሲኔ ኢዚ ኢስታስ ጎይኖፍቴ ጊዳ ኤቃ ጾሳታስ ጎይኒዳ።

\VS{27}ሄሳ ጊሻስ ጎዳይ ሃንቄቲዲ ሃ ማጻፋን ጻፌቲዳ ቃንጌꬅ ኡባ ኢስታ ቦላ ኤሂዴስ።

\VS{28}ጎዳይ ዎልቃማ ሃንቆኒኔ ኢታ ቦሻን ኢስታ ኢስታ ዴሬፔ ሾዲዴስ፤ ሄሳ ጊሻስ ኢስቲ ሃች ጋካናስ ሄን ዴቴስ» ጋና።

\VS{29}ጹራ ዮኦቲ ጎዳ ኑ ጾሳሳ፤ ጊዶ ኣቲን ኑኒ ሃ ዎጋ ቃላ ናጋና ማላ ቆንጪዳ ዮኦቲ ሜርናስ ኑሲኔ ኑ ናይታሳ።




\par }\Chap{30}{\SH ጾሳኮ ሲሞን ቤቲዛ ኣንጆ
\par }
{\PP \VerseOne{1}ናምኣታፔ ኢሳ ኢንቴ ዶራና ማላ ሃች ታ ኢንቴ ሲንꬃን ኣንጆኔ ቃንጌꬅ ዎꬃዲስ፤ ጎዳ ኢንቴ ጾሳይ ኢንቴና ካዎቴꬃታ ጊዶን ዲሼ ኢንቴ ኢዛ ዩሺ ቆፒዛ ዎዴ፥

\VS{2}ኢንቴኒኔ ኢንቴ ናይቲ ጎዳ ኢንቴ ጾሳኮ ሲሚዲ ኩሜꬃ ዎዚናፔኔ ኩሜꬃ ሼምፖፌ ታኒ ሃች ኢንቴና ኣዛዚዳ ቃላስ ኣዛዜቲኮ፥

\VS{3}ጎዳ ኢንቴ ጾሳይ ኢንቴስ ቃꬌታናኔ ኢንቴፌ ዲኤቲዳ ኢንቴ ሚሻ ኢንቴስ ዛራና፤ ኢንቴ ካሴ ላሌቲ ዲዛ ዴሬፔ ዛሪ ኤሂዲ ቃሴካ ዱሬሳና።

\VS{4}ኢንቴ ቢታ ጋጻ ጋካናስ ላሌቲኮካ ሄፔ ጎዳ ኢንቴ ጾሳይ ኢንቴና ኢሲ ቦላ ሺሺዲ ዛሪ ኤሃና።

\VS{5}ሄሳꬆ ሃኒዲ ካሴ ኢንቴ ኣዋታ ቢታ ኢንቴ ዛሪ ላታና፤ ኢዚካ ኢንቴና ካሴ ኢንቴ ኣዋታፔ ኣꬂ ዱሬሳናኔ ኢንቴ ቆዳ ዳርሳና።

\VS{6}ኢንቴ ዴኦን ዳና ማላኔ ጎዳ ኢንቴ ጾሳ ኢንቴ ኩሜꬃ ዎዚናፔኔ ኩሜꬃ ሼምፖፌ ሲቃና ማላ ኢዚ ኢንቴሲኔ ኢንቴ ናይታስ ኣዛዜቲዛ ዎዚና
\FTNT{*}{{\FR 30:6 }{\FQA{ኣዛዜቲዛ ዎዚና፡
}}{\FT{ኣዛዜቲዛ ዎዚና ጊዛይሳ ኢሲ ኢሲ ጌሻ ማጻፋቲ ቃጻሬቲዳ ዎዚና ጌቴስ።
}}} ኢማና።

\VS{7}ጎዳ ኢንቴ ጾሳይ ሃይታ ሃ ቃንጌꬃታ ኡባ ኢንቴ ሞርኬታ ቦላኔ ኢንቴና ኢጺዛይታ ቦላ ዛራና።

\VS{8}ኢንቴካ ዛሪዲ ኢንቴ ጎዳስ ኣዛዜታና፤ ታ ኢንቴስ ሃች ኢሚዛ ኢዛ ኣዛዞታ ኢንቴ ናጋንዴታ።

\VS{9}ሄሳፌ ጉዬ ኢንቴ ኦꬂዛ ኦሶ ኡባን ጎዳ ኢንቴ ጾሳይ ኢንቴና ዱሬሳና፤ ኢዚ ኢንቴስ ናይታ፥ ሜሄ፥ ካꬂኔ ሚꬃ ኣይፌ ዳርሳና፤ ጎዳ ኢንቴ ጾሳይ ካሴ ኢንቴ ኣዋታ ዱሬሲዲ ኡፋዬቲዳ ማላ ኢንቴናካ ዱሬሲዲ ኡፋዬታና።

\VS{10}ኢዚ ሄሳꬆ ኦꬃናይካ ሃይሳ ዎጋ ማጻፋን ጻፌቲዳ ኣዛዞታኔ ዎጋታ ኢንቴ ኩሜꬃ ዎዚናፔኔ ኩሜꬃ ሼምፖፌ ናጊዲ ጎዳ ኢንቴ ጾሳኮ ኢንቴ ሲሚኮና።


\par }{\SH ሃይቆፔኔ ዴኦፔ ኢሳ ዶሮ
\par }
{\PP \VS{11}ታኒ ሃች ኢንቴስ ኢሚዛ ኣዛዞይ ኬሂ ዴጾ ዎይኮ ኢንቴፌ ሃኪዳዝ ጊዴና።

\VS{12}«ኑኒ ኢዛ ሲዪዲ ኣዛዜታና ማላ ፑዴ ሳሎ ቢ ኤሂዲ ኑስ ዮታናይ ኦኔ?» ጊዲ ኢንቴ ኦይቾንታ ማላ ሃይሲ ዎጋዚ ቦላ ሳሎፔ ቤቴና።

\VS{13}«ኑኒ ኢዛ ሲዪዲ ኣዛዜታና ማላ ኣባ ፒኒ ቢ ኤሂዲ ኑስ ዮታናይ ኦኔ?» ጊዲ ኢንቴ ኦይቾንታ ማላ ኢዚ ኣባ ፒንꬃፌ ቤቴና።

\VS{14}ኢዛ ቃላይ ኢንቴ ማታን ዴስ፤ ኢንቴ ኢዛ ናጋና ማላ ኢዚ ኢንቴ ዶናኒኔ ኢንቴ ዎዚናን ዴስ።
\XREF{}{{\XO 30:14 }{\XT{ኦሮ 10፡6-8}}}


\par }{\PP \VS{15}ኔኒ ዶራና ማላ ታኒ ሃች ኔስ ዴኦኔ ሎኤቴꬅ፥ ዎይኮ ሃይቆኔ ባሽ ኔ ሲንꬃን ዎꬃዲስ።

\VS{16}ጎዳ ኢንቴ ጾሳ ሲቃና ማላ፥ ኢዛ ኦጌን ሄሜታና ማላኔ ኢዛ ኣዛዞታ፥ ማራታኔ ኢዛ ዎጋታ ናጋና ማላ፥ ታኒ ሃች ኢንቴስ ኢሚዛ ጎዳ ኢንቴ ጾሳ ኣዛዞታ ኢንቴ ናጊኮ ኢንቴ ሼምፖራ ፓጻ ዴኣናኔ ጮራታና፤ ቃሴ ኢንቴ ላታናስ ጌሊዛ ቢታን ጎዳ ኢንቴ ጾሳይ ኢንቴና ኣንጃና።


\par }{\PP \VS{17}ጊዶ ኣቲን ኢንቴ ኢንቴ ዎዚና ጾሳፌ ሃሲዲ ኢዛ ቃላ ሲዮንታ ኢጺኮ፥ ሃራ ኤቃ ጾሳታስ ጎይኒኮኔ ኢስታስ ኦꬂኮ፥

\VS{18}ኢንቴ ሙሌራ ꬋያናይሳ ሃች ታ ኢንቴስ ዮታይስ፤ ኢንቴ ዮርዳኖሴ ሻፋ ፒኒዲ ላታና ቢታይን ዳሮ ላይꬅ ጋምኤኬታ።


\par }{\PP \VS{19}ታኒ ኢንቴ ሲንꬃን ዴኦኔ ሃይቆ፥ ኣንጆኔ ቃንጌꬅ ዎꬂዳይሳስ ሃች ሳሎኔ ሳኣ ኢንቴ ቦላ ማርካሳይስ፤ ሄሳ ጊሻስ ኢንቴኒኔ ኢንቴ ዛሬቲ ዴኦን ዴኣና ማላ ዴኦ ዶሪቴ።

\VS{20}ጎዳ ኢንቴ ጾሳ ሲቂቴ፤ ኢዛ ቃላ ሲዪቴ፤ ኢዛኮ ሺጲ ጊቴ፤ ሄሳꬆ ሃኒኮ ጎዳይ ካሴ ኢንቴ ኣዋታስ፥ ኣብራሃሜስ፥ ዪሳቃሲኔ ያቆቤስ ኢማናስ ጫቂዳ ቢታን ኢንቴኒኔ ኢንቴ ናይቲ ኣዱሳ ላይꬅ ዴኣና።
\XREF{}{{\XO 30:20 }{\XT{ሜꬌ 12፡7፤ 26፡3፤ 28፡13}}}




\par }\Chap{31}{\SH ኢያሶይ ሙሴ ሶሆን ዶሬቲዴስ
\par }
{\PP \VerseOne{1}ሙሴይ ሃይሳ ቃላ ኡባ ኢስራኤሌ ኣሳስ ዮቲዳፔ ጉዬ፥

\VS{2}ኢስታስ፥ «ሄኮ ሃኢ ታስ 120 ላይꬅ ጊዲዳ ጊሻስ ሃይሳፌ ጉዬን ታ ኢንቴና ካሌꬃናስ ዳንዳይኬ፤ ሄሳፌካ ቦላራ ታኒ ዮርዳኖሴ ሻፋ ፒኖንታ ማላ ጎዳይ ታስ ዮቲ ዎꬂዴስ።\XREF{}{{\XO 31:2 }{\XT{ታይ 20፡12}}}

\VS{3}ጎዳ ኢንቴ ጾሳይ ኢንቴፌ ሲንꬃራ ቢሼ ኢንቴና ካሌꬃና፤ ሄን ዲዛ ካዎቴꬃታ ኡባ ኢዚ ꬋይሲን ኢንቴ ኢስታ ቢታ ላታና፤ ጎዳይ ዮቲዳ ማላ ኢያሶይ ኢንቴና ካሌꬃና።

\VS{4}ጎዳይ ኣሞሬ ዴሬ ካዎታ ሲሆኔኔ ኣጌ ጾኒዲ ኢስታ ቢታ ꬋይሲዳ ማላ ኢስታ ቦላካ ሄሳꬆ ኦꬃና።\XREF{}{{\XO 31:4 }{\XT{ታይ 21፡21-35}}}

\VS{5}ጎዳይ ኢስታ ኢንቴስ ኣꬂ ኢማና፤ ኢንቴኒካ ታ ኢንቴና ኣዛዚዳ ማላ ኢስታ ቦላ ኦꬃና።

\VS{6}ኢንቴስ ሙርታቴꬂኔ ጻላቴꬂ ዴኦ፤ ኢስታስ ሙሌካ ባቦፍቴኔ ዳጋሞፍቴ፤ ጎዳ ኢንቴ ጾሳይ ኢንቴናራ ዴስ፤ ኢዚ ኢንቴና ዬጊ ኣጌና» ጊዴስ።


\par }{\PP \VS{7}ሄሳፌ ጉዬ ሙሴይ ኢያሶ ባኮ ጼይጊዲ ኩሜꬃ ኢስራኤሌ ኣሳ ሲንꬃን፥ «ሚና፤ ባቦፋ፤ ጎዳይ ካሴ ኢስታ ኣዋታ ላቲሳና ጊዲ ጫቂዳ ቢታዮ ላታና ማላ ዴሬዛ ካሌꬃ ጌልꬃዳ ላቲሳናይ ኔና።

\VS{8}ጎዳይ ኔናራ ጊዲዲ ኢዚ ኔና ካሌꬃና፤ ኢዚ ኔና ዬጌና፤ ሙሌካ ኣጌና፤ ሄሳ ጊሻስ ባቦፋ፤ ሂዶታካ ቃንጾፋ» ጊዴስ።
\XREF{}{{\XO 31:8 }{\XT{ኢያ 1፡5፤ ኢብ 13፡5}}}


\par }{\SH ዎጋይ ናባቤታናስ ቤሲዛ ላይꬃታ
\par }
{\PP \VS{9}ሄሳፌ ጉዬ ሙሴይ ዎጋ ጻፊዲ ጫቆ ቃላ ታቦታ ቶኪዛ ቄሴ ጊዲዳ ሌዌ ናይታሲኔ ኢስራኤሌ ጪማታ ኡባስ ኢሚዴስ።

\VS{10}ሙሴይካ ኢስታስ፥ «ኣጮ ኡባ ማሪዛ ላፑንꬃ ላይꬃን ዉርሴꬃ ቦላ ቦንቼቲዛ ዳሴ ባኣሌዛን፥
\XREF{}{{\XO 31:10 }{\XT{ዛሬ 15፡1፤ 16፡13-15}}}

\VS{11}ጎዳ ኢንቴ ጾሳ ሲንꬃን ኢዚ ካሴ ዶሪዳሶን ኢዛስ ጎይናናስ ኢስራኤሌ ኣሳይ ኡባይ ሺቂዛ ዎዴ ሃይሳ ዎጋዛ ኢስታ ሲንꬃን ናባቢቴ።

\VS{12}ኢስቲ ኡባይካ ሄሳ ሲዪዲ ጎዳ ኢንቴ ጾሳስ ያሻቴꬅ ታማራና ማላኔ ሃይሳ ዎጋ ቃላታ ኡባ ሎኤꬂ ናጋና ማላ ማጫሳታ፥ ኣዴታ፥ ናይታኔ ኢንቴ ዴሬን ዲዛ ቤቴ ኣሳታ ኡባ ኢሲ ቦላ ሺሺቴ።

\VS{13}ሄሳ ማላን ጎዳ ኢንቴ ጾሳ ዎጋ ካሴ ሲዪ ኤሮንታ ኢንቴ ዜሬꬃቲ ኡባይካ ሲዬቶ፤ ቃሴ ኢንቴ ዮርዳኖሴ ሻፋ ፒኒዲ ላታና ቢታን ዲዛ ዎዴ ኡባን ኢስቲ ጾሳስ ኣዛዜቴꬅ ታማሬቶ» ጊ ኣዛዚዴስ።


\par }{\SH ሙሴሲኔ ኢያሶስ ኢሚዳ ዎጋታ
\par }
{\PP \VS{14}ሄሳፌ ጉዬ ጾሳይ ሙሴስ፥ «ኔስ ሃይቆ ዎዴይ ጋኪዴስ፤ ኢዚ ካላና ዎጋታ ኢዛስ ታ ኢማና ማላ ኢያሶ ጼይጋዳ ኢዛራ ጌዴ ጋይቶቴꬃ ዱንካኔዛኮ ሺቂቴ» ጊዴስ። ሙሴይኔ ኢያሶይ ኢሲፌ ጌዴ ጋይቶቴꬃ ዱንካኔዛኮ ሺቂዳ።


\par }{\PP \VS{15}ጎዳይካ ኢስታስ ዱንካኔዛ ፔንጌን ቱሳ ማላ ኤቂዳ ሻራን ቆንጪዴስ።

\VS{16}ጎዳይ ሙሴስ፥ «ኔኒ ማታ ዎዴ ሃይቃዳ ኔ ኣዋታን ጋይታና፤ ሄሳፌ ጉዬ ሃይሲ ኣሳዚ ታ ኢዛራ ጫቄቲዳ ቃላ ላላና፤ ኢስቲ ታና ኣጋጊዲ ላይማ ማጫሳ ማላ ሄ ኢስቲ ላታና ቢታን ዲዛ ኤቃ ጾሳታስ ጎይናና።

\VS{17}ሄሳꬆ ሃኒዛ ዎዴ ታኒ ኢስታ ቦላ ሃንቄታዳ ኢስታፌ ሻኬታና፤ ታ ኢስታስ ዞኮ ዛራና፤ ኢስቲካ ኡባይ ꬋያና፤ ኢስታ ቦላ ኢታ ሜቶይኔ ቦሻይ ያና፤ ሄ ዎዴ ኢስታስ፥ ‹ሃይሲ ሜቶዚ ኑ ቦላ ጋኪዳይ ኑ ጾሳይ ኑ ጊዶን ዶንታ ኣጊን ጊዴኔ?› ጋና።

\VS{18}ኢስቲ ኤቃ ጾሳታስ ጎይኒዲ ኢስቲ ኦꬂዳ ናጋራ ጊሻስ ታኒ ሄ ዎዴ ኢስታስ ዞኮ ዛራና።


\par }{\PP \VS{19}«ሃይሳ ዬꬃ ጻፋዳ ኢስራኤሌ ኣሳ ታማርሳዳ ኢስቲካ ዬጻና ማላ ኦꬃ፤ ሃይሲ ዬꬃዚ ኢስታ ቦላ ታስ ማርካ ጊዳና።

\VS{20}ታኒ ቤኒ ኢስታ ኣዋታስ ጫቂዳ ጫቆ ቃላ ማላ ኤሲኔ ማꬂ ኩሚዳ ቢታዮ ታ ኢስታ ጌልꬃና፤ ኢስቲ ሄን ሚዲኔ ኡዪዲ ካሊዳፔኔ ዱሬቲዳፔ ጉዬ ታና ዬጊ ኣጋና፤ ታ ጫቆ ቃላካ ዬጊ ኣጊዲ ኤቃ ጾሳታስ ጎይናና።

\VS{21}ዳሮ ሜቶይኔ ባሺ ኢስታ ቦላ ጋኪዛ ዎዴ ሃ ዬꬃይ ኢስታ ናይታ ዶናፔ ኪቼና ጊሻስ ኢስታ ቦላ ማርካ ጊዳና። ጋሶይካ ታኒ ጫቂዳ ቢታ ኢስታ ቡሮ ጌልꬆንታ ዳሼ ሃራካ ኢስቲ ቆፒዛ ቆፋ ኤራይቻዲስ» ጊዴስ።


\par }{\PP \VS{22}ሙሴይ ሄ ጋላስ ዬꬃዛ ጻፊዲ ኢስራኤሌ ኣሳ ታማርሲዴስ።


\par }{\PP \VS{23}ሄሳፌ ጉዬ ጾሳይ ናዌ ና ኢያሶ፥ «ሚና፤ ጻላ ጊዳ፤ ኔኒ ኢስራኤሌ ኣሳ ካሌꬃዳ ታ ካሴ ኢስታስ ኢማና ጋ ጫቂዳ ቢታዮ ጌልꬃና፤ ታኒካ ኔናራ ጊዳና» ጊ ኣዛዚዴስ።
\XREF{}{{\XO 31:23 }{\XT{ታይ 27፡23፤ ኢያ 1፡6}}}


\par }{\PP \VS{24}ሙሴይካ ሃይሳ ዎጋ ቃላታ ኮይሮፔ ቢዲ ዉርሴꬅ ጋካናስ ኡባ ጻፊዳፔ ጉዬን፤

\VS{25}ጎዳ ጫቆ ቃላ ታቦታ ቶኪዛ ሌዌ ቆሞታ ሂዝጊ ኣዛዚዴስ፤

\VS{26}«ጎዳ ዎጋይ ኢዛን ጻፌቲዳ ማጻፋ ኤኪዲ ጎዳ ኢንቴ ጾሳ ጫቆ ቃላ ታቦታዛ ኣቻን ዎꬂቴ፤ ሄን ኢዚ ባ ዲዛሶን ዲሼ ዴሬዛ ቦላ ማርካ ጊዳና።

\VS{27}ኢስራኤሌ ኣሳይ ኣይ ማላ ማካላንቻኮኔ ዎዚና ሙሜኮ ታ ኤራይስ፤ ታኒ ሼምፖራ ፓጻ ኢስታራ ዲሺን ኢስቲ ጎዳ ቦላ ማካሊዛይቲ ታኒ ሃይቂዳፔ ጉዬ ኬሂ ማካላንቻታ ጊዳና።

\VS{28}ሄሳ ጊሻስ ታ ኢስታስ ሃይሳ ኡባ ዮታና ማላ ኮራፒኔታኔ ዴሬ ሃላቃታ ታስ ሺሺቴ፤ ታኒ ኢስታ ቦላ ሳሎኔ ሳኣ ማርካ ጊዳና ማላ ጼይጋና።

\VS{29}ታኒ ሃይቂዳፔ ጉዬ ታ ኢንቴና ኣዛዚዳ ኣዛዞፔ ካሬ ኬዚዲ ቱና ኦሶ ኢንቴ ኦꬃናይሳ ታ ኤራይስ፤ ጎዳ ሲንꬃን ኢታ ኦሶ ኦꬂዲ ኢንቴ ኢዛ ሃንቄꬂኮ ኢዚ ኢንቴ ቦላ ቦሻ ዬዳና።»


\par }{\SH ሙሴ ዬꬃ
\par }
{\PP \VS{30}ሄሳፌ ጉዬ ሙሴይ ኩሜꬃ ኢስራኤሌ ኣሳ ሲንꬃን ሃይታ ዬꬃ ቃላታ ኮይሮፔ ቢዲ ዉርሴꬅ ጋካናስ ዮቲዴስ።




\par }\PoetryChap{32}{\Q \VerseOne{1}ሳሎቶ! ታኒ ዮቲዛይሳ

\par }{\QB ኤዝጊ ሲዪቴ፤

\par }{\QB ሳኣዞ ታ ዶናፔ

\par }{\QB ኬዚዛ ቃላ ሲያ።


\par }{\Q \VS{2}ታ ኢሚዛ ቲሚርቴይ

\par }{\QB ኢራ ማላ ቡኮ፤

\par }{\QB ታ ሃሳያይካ

\par }{\QB ጻዛ ማላ ጾኬቶ፤

\par }{\QB ማታ ቦላ ሎዲ ጊ ቡኪዛ

\par }{\QB ኢራ ማላ ቡኮ፤

\par }{\QB ካꬃ ጫሬቻ ቦላ

\par }{\QB ፑሴ ማላ ዎꬎ።


\par }{\Q \VS{3}ታኒ ጎዳ ሱንꬅ ኣዋጃይስ፤

\par }{\QB ኑ ጾሳ ጊታቴꬅ

\par }{\QB ኢንቴ ዮቲቴ።


\par }{\Q \VS{4}«ኢዚ ኑስ ሚጻ፤

\par }{\QB ኢዛ ኦሶቲካ ኩሜꬃ፤

\par }{\QB ኢዛ ኦጌቲ ዉሪካ ሱሬ፤

\par }{\QB ኢዚ ባሌቶንታ

\par }{\QB ኣማኔቲዳ ጾሳ፤

\par }{\QC ኢዚ ሱሬኔ ጺሎ ጾሳ።


\par }{\BB \par }
{\Q \VS{5}«ኢስቲ ኢዛ ሲንꬃን

\par }{\QB ኢታ ኦꬂዳ፤

\par }{\QB ኢስቲ ባንታ ኢታቴꬃፌ

\par }{\QC ዴንዲዳይሳን

\par }{\QC ሃይሳፌ ጉዬ

\par }{\QC ኢዛ ናይታ ጊዴቴና፤

\par }{\QB ኢስቲ ቦካኔ ጌላ ዬሌታታ።


\par }{\BB \par }
{\Q \VS{6}«ኢንቴኖ ኤያቶ!

\par }{\QB ቃሴካ ዎዚናይ ባይንዳይቶ!

\par }{\QB ኢንቴ ጎዳስ

\par }{\QB ኢሚዛ ዛሮይ ሃይሴ?

\par }{\QC ኢንቴና ሜꬊዳ

\par }{\QB ኢንቴ ኣዋይ ኢዛ ጊዴኔ?

\par }{\QC ኢንቴና ሜꬊዲ ሃይሳስ

\par }{\QB ጋꬂዳይ ኢዛ ጊዴኔ?


\par }{\BB \par }
{\Q \VS{7}«ካሴ ቤኒ ዎዴዛ

\par }{\QB ዩሺ ቆፒቴ፤

\par }{\QB ዳሮ ዬሌታታ

\par }{\QB ላይꬃካ ኣኬኪቴ፤

\par }{\QB ኢንቴ ኣዋታ ኦይቺቴ፤

\par }{\QC ኢስቲ ኢንቴስ ዮታና፤

\par }{\QB ካሴ ጪማታካ ኦይቺቴ፤

\par }{\QC ኢስቲ ኢንቴስ

\par }{\QC ቆንጪሲ ዮታና።


\par }{\BB \par }
{\Q \VS{8}«ኡባፌ ꬎቃ ጾሳይ

\par }{\QB ካዎቴꬃታስ ቢታ

\par }{\QB ጊሼቺዳ ዎዴ፥

\par }{\QB ኣሳ ናይታ ኢስታ

\par }{\QB ዛሬን ዛሬን ሻኪዳ ዎዴ፥

\par }{\QC ኢስራኤሌ ኣሳ ቆዳ ኬና

\par }{\QB ካዎቴꬃታስ ꬋስ ዎꬂዴስ።\XREF{}{{\XO 32:8 }{\XT{ሃዋ 17፡26}}}


\par }{\BB \par }
{\Q \VS{9}«ኢስራኤሌይ ጎዳስ ጊሻ፤

\par }{\QB ያቆቤይካ

\par }{\QB ኢዛስ ቡዞ ሚሻ።


\par }{\BB \par }
{\Q \VS{10}«ኣይኮይካ ባይንዳ ባዞን

\par }{\QB ጫርኮይ ፑኒዛ ቢታን

\par }{\QB ኢዛ ዴሚዴስ፤

\par }{\QC ኢዛስ ጎንዳሌ ጊዲዴስ፤

\par }{\QC ባ ኣይፌ ጪሮ ማላ

\par }{\QC ኢዛ ናጊዴስ።


\par }{\Q \VS{11}ጎሌ ካፎይ ባ ጪዬታ

\par }{\QB ፒራꬎ ታማርሲዛ ማላ፥

\par }{\QB ባ ቄፌ ሚጫዳ

\par }{\QC ጋካ ኦይካ ኣሺዛ ማላ፥

\par }{\QB ጎዳይ ባ ቄፌን ሃጵዲ

\par }{\QB ኢስታ ኣሺዴስ።


\par }{\Q \VS{12}ሃራ ኤቃ ጾሳቲ

\par }{\QB ኢዛራ ባይንዳ ጎዳይ

\par }{\QB ኢዛ ባርካ ካሌꬂዴስ።


\par }{\BB \par }
{\Q \VS{13}«ꬎቃ ሶሆን

\par }{\QB ኢዛ ዎꬂዴስ፤

\par }{\QB ቢታፌ ሞኪዳ ካꬃ ኣይፌ

\par }{\QB ኢዛ ሚዚዴስ፤

\par }{\QB ዛላፌ ቤቲዳ ኤስ ኡሺዴስ፤

\par }{\QB ሹቻ ቢታን ሞኪዳ

\par }{\QB ዎጋራ ዛይቴ ሚዚዴስ።


\par }{\Q \VS{14}ሚዛፔ ዶርሳፌኔ

\par }{\QB ዴይሻ ዉዴፔ

\par }{\QB ቤቲዛ ማꬃኒኔ ኦይስ

\par }{\QB ባሳኔ ዴሬፔ ቤቲዛ

\par }{\QC ኦሃላ ላቃታ፥

\par }{\QB ሞꬎ ꬋርሾታ፥

\par }{\QC ዎፋኖታኔ ዴይሻታ፥

\par }{\QC ሎኦ ጊስቴ ዳቦራ

\par }{\QC ኢስታ ሚዚዴስ።

\par }{\Q ኢንቴ ኢዛ ዴሬቲ

\par }{\QB ዞኦ ዎይኔ ሚꬃ ኣይፌፔ፥

\par }{\QB ጊጊዳ ዎይኔ

\par }{\QC ኡሹ ኡዪዴታ።


\par }{\BB \par }
{\Q \VS{15}«ኢስራኤሌ ኣሳይ

\par }{\QB ኦርዲዴሲኔ ማካሊዴስ።

\par }{\QB ዳሮ ሚዲ ሞꬊዴሲኔ

\par }{\QC ሞላቲዴስ፤

\par }{\QB ባና ሜꬊዳ ጾሳ ኣጊዴስ፤

\par }{\QC ባና ኣሺዳይሳካ

\par }{\QC ካዉሺዴስ።


\par }{\Q \VS{16}ኢስቲ ኤቃ ጾሳታስ

\par }{\QB ጎይኒዲ ጾሳ ሚሺሲዳ፤

\par }{\QB ባንታ ኢታ ኦሶንካ

\par }{\QB ኢዛ ሃንቄꬂዳ።


\par }{\Q \VS{17}ሃይሳፌ ካሴ

\par }{\QB ባ ኤሮንታይታስ፥

\par }{\QB ጾስ ጊዶንታ ዳይዳንꬃታስ፥

\par }{\QB ማታ ዎዴ ዪዳ ጾሳታስ፥

\par }{\QB ቤኒ ኢስታ ኣዋቲ ኢስታስ

\par }{\QC ጎይኖንታ ኤቃታስ፥

\par }{\QC ኢስቲ ያርሾ ሺሺዳ።
\XREF{}{{\XO 32:17 }{\XT{1ቆሮ 10፡20}}}


\par }{\Q \VS{18}ኢስቲ ባስ ዴኦ ኢሚዳ

\par }{\QB ዛላ ዶጊዳ፤

\par }{\QB ባና ሜꬊዳ

\par }{\QB ጾሳካ ባሊዳ።


\par }{\BB \par }
{\Q \VS{19}«ጎዳይ ሄሳ ቤኢዲ

\par }{\QB ኢስታ ቦላ ሃንቄቲዴስ፤

\par }{\QB ኢስታ ማጫ ናይታኔ

\par }{\QB ኢስታ ኣቱማ ናይታ ዲጊዴስ።


\par }{\Q \VS{20}‹ታኒ ታ ኣይፌሶ

\par }{\QB ኢስታፌ ጌንꬃና፤

\par }{\QB ኢስቲ ጌላኔ ኣማኔቶንታ

\par }{\QB ዴሬ ጊዲዳ ጊሻስ

\par }{\QB ኢስታ ዉርሴꬂ

\par }{\QB ኣይ ጊዳናኮ

\par }{\QC ታ ጮኡ ጋ ቤያና።›


\par }{\Q \VS{21}ቱሙ ጊዶንታ ጾሳታን

\par }{\QB ታና ሚሺሲዳ፤

\par }{\QB ጎኣይ ባይንዳ

\par }{\QB ባ ኤቃ ጾሳታን

\par }{\QC ታና ሃንቄꬂዳ።

\par }{\Q ታኒካ ኢስታ ካꬌቲዳ

\par }{\QB ካዎቴꬃታ

\par }{\QB ኢስቲ ሚጌታና ማላ ኦꬃና።

\par }{\QB ታ ኢስታ ኣኬኮንታ

\par }{\QC ዴሬታን ሃንቄꬃና።\XREF{}{{\XO 32:21 }{\XT{1ቆሮ 10፡22፤ ኦሮ 10፡19}}}


\par }{\Q \VS{22}ታ ሃንቆይ

\par }{\QB ታማ ማላ ኤጻና፤

\par }{\QB ቢታኔ ቢታ ቦላ ዲዛ

\par }{\QC ኡባ ጹጋና፤

\par }{\QB ሄ ታማይ ሲኦሌ

\par }{\QB ጪማ ጋካናስ ኤጻና፤

\par }{\QB ታማዚ ዙማስ

\par }{\QB ዮች ጋካናስ ማና።


\par }{\Q \VS{23}ታኒ ኢስታ ቦላ

\par }{\QB ዛሬꬃ ዛሬꬃ

\par }{\QB ቦሻ ኤሃና፤

\par }{\Q ታስ ዲዛ ዎንዳፌ

\par }{\QB ታ ኢስታ ቦላ ዉርሳና።


\par }{\Q \VS{24}ታ ኡባ ዉርሲዛ ኮሻ

\par }{\QB ኢስታ ቦላ ዬዳና፤

\par }{\QB ኢሳፌ ኢሳን ኣꬊዛ

\par }{\QB ኢታ ሃርጌኒኔ

\par }{\QB ቦሻን ኢስቲ ዉራና፤

\par }{\QB ሜቶ ጋꬂዛ ኢታ ዶኣታኔ

\par }{\QB ዱኪዛ ማርዜራ ዲዛ

\par }{\QB ሾሻታ

\par }{\QC ታ ኢስታ ቦላ ዬዳና።


\par }{\Q \VS{25}ኦጌ ኡባን ኢስታ ናይታ

\par }{\QB ኦላይ ዉርሳና፤

\par }{\QB ኢስታ ኬꬃ ጊዶንካ

\par }{\QB ሂርጋይ ኩማና፤

\par }{\QC ፓንꬃቲኔ ጌላኦቲ፥

\par }{\QC ጉꬃ ናይቲኔ

\par }{\QB ጪማቲ ኡባይ ዉራና።


\par }{\Q \VS{26}ታኒ ኢስታ ኡባ ላላና፤

\par }{\QB ሄሳፌ ጉዬ ኢስታራ

\par }{\QB ሃሳኣና ኣሲ ዴና።


\par }{\Q \VS{27}ጊዶ ኣቲን

\par }{\QB ኢስታ ሞርኬቲ፥

\par }{\QB ‹ኑኒ ኑ ዎልቃን

\par }{\QB ኢስታ ጾኒዶስ ኣቲን

\par }{\QB ጾሴ ጊዴና› ጊዲ

\par }{\QC ኦቶሬቴꬃን ጬቄቲዲ

\par }{\QC ታና ሃንቄꬃናኮ

\par }{\QC ጋዳ ቆፓይስ።


\par }{\Q \VS{28}ኢስራኤሌ ኣሳይ

\par }{\QB ዩሺ ቆፖንታ ካዎቴꬅ፤

\par }{\QB ኢስታስ ኣኬካይ ዴና።


\par }{\Q \VS{29}ኢስቲ ኤራታ ጊዲዳኮ

\par }{\QB ሃይሳ ኢስቲ

\par }{\QC ካሴቲዲ ቆፓና፤

\par }{\QC ባንታ ዉርሴꬃንካ

\par }{\QB ሃናናይሳ ዩሺ

\par }{\QB ቆፓናሺን!


\par }{\Q \VS{30}ኢስታ ሜꬊዳይሲ

\par }{\QB ኢስታ ኣꬂ ኢሞንታኮ፥

\par }{\QB ጎዳይ ኢስታ

\par }{\QC ዬጊ ኣጎንታኮ፥

\par }{\QC ኢሳዴይ 1,000 ኣስ

\par }{\QC ዎስቲ ጎዳንዴ?

\par }{\QC ዎይኮ ናምኣቲ 10,000 ኣስ

\par }{\QC ዎስቲ ጎዳኔ?


\par }{\Q \VS{31}ሃራይ ኣቶሺን ኑ ሞርኬቲ

\par }{\QB ኢስታ ጾሳይ

\par }{\QB ላፋ ጊዲዳይሳኔ

\par }{\QC ኢስራኤሌ ጾሳ ማላ

\par }{\QC ጊዶንታይሳ ኤሬቴስ።


\par }{\Q \VS{32}ኑ ሞርኬቲ ሶዶሜኔ

\par }{\QB ጋሞራ ዴሬ ኣሳ ማላ ቱና፤

\par }{\QC ኢስቲካ ጫሞኔ

\par }{\QC ማርዜራ ዲዛ

\par }{\QC ኣይፌ ኣይፊዛ

\par }{\QC ዎይኔ ሚꬃ ማላ።


\par }{\Q \VS{33}ኢስታ ዎይኔ ኡሻይ

\par }{\QB ሾሻ ማርዜ ማላ፤

\par }{\QB ቃሴካ ሃሶ ሾሻ

\par }{\QC ማርዜ ማላ።


\par }{\BB \par }
{\Q \VS{34}«ሃይሳ ታኒ ዶጋዲና?

\par }{\QB ታ ማዝጋባን

\par }{\QC ጻፌቲ ኡቲዴስ።


\par }{\Q \VS{35}ኢስታ ሞርኬታ ቦላ

\par }{\QB ሃሎ ኬሳናይ ታና፤

\par }{\QB ኡባሲካ ታ ኢስታ

\par }{\QB ኦሶ ኦሶ ማላ ኢማና፤

\par }{\QB ኢስታስ ꬋዮ

\par }{\QB ጋላሲ ጋኪዳ ጊሻስ

\par }{\QC ኢስቲ ꬉጴታና፤

\par }{\QC ኤሶንካ ꬋያና።»\XREF{}{{\XO 32:35 }{\XT{ኦሮ 12፡19፤ ኢብ 10፡30}}}


\par }{\BB \par }
{\Q \VS{36}ኢስታስ ዎልቃይ

\par }{\QB ዳቡርዳይሳኔ

\par }{\QB ኢስታካ ማዲዛይ

\par }{\QB ባይንዳይሳ ቤኢዲ፥

\par }{\QB ጎዳይ ባ ኣሳስ ፒርዳና፤

\par }{\QB ባ ኣይሌታስካ ቃꬌታና።\XREF{}{{\XO 32:36 }{\XT{ማዛ 135፡14}}}


\par }{\Q \VS{37}ጎዳይ ባ ኣሳ፥

\par }{\QB «ኢስቲ ኣማኔቲዛ

\par }{\QB ኢስታ ጾሳቲ

\par }{\QC ኣዋን ዲዞ?

\par }{\QB ኢስቲ ባቃቲ ኣቲዛ ዛላቲ

\par }{\QB ኣዋን ዲዞ?» ጊ ኦይቻና።


\par }{\Q \VS{38}ኢስቲ ያርሾስ

\par }{\QB ሺሺዛ ቶልꬆዛ ሚዳይቲ፥

\par }{\QB ኢስታ ዎይኔ ኡሻ

\par }{\QB ያርሾዛ ኡዪዳ

\par }{\QC ኢስታ ኤቃ ጾሳቲ

\par }{\QC ኣኔ ሃኢ ኢንቴና

\par }{\QC ዴንዲ ማዴቶ፤

\par }{\QB ቃሴካ ኢንቴስ

\par }{\QC ዱሳሶ ኢሜቶ።


\par }{\BB \par }
{\Q \VS{39}«ታኒ ጻላ

\par }{\QB ጾስ ጊዲዳይሳ ኤሪቴ፤

\par }{\QB ታፔ ሃራ ጾሲ ዴና፤

\par }{\QB ዎꬊዛይካ ፓጻ

\par }{\QB ዎꬂዛይካ ታና፤

\par }{\QB ታኒ ማዱንꬃይሲኔ

\par }{\QC ፓꬃይስ፤

\par }{\QB ታ ኩሼፔ ኦኒካ

\par }{\QC ኢንቴና ኣሼና።


\par }{\Q \VS{40}ታኒ ታ ኩሼ

\par }{\QB ፑዴ ሳሎ ዴንꬃዳ፥

\par }{\QB ‹ታ ሜርናስ ዴኣይስ።


\par }{\Q \VS{41}ዋዋጪ ጊዛ

\par }{\QB ታ ጊꬃ ማሻ ሌፋና፤

\par }{\QB ታ ኩሼይ ፒርዳስ ኦይካና፤

\par }{\QB ታ ሞርኬታ ቦላ

\par }{\QC ሃሎ ኬሳና፤

\par }{\QB ታና ኢጺዛይታስ

\par }{\QC ታ ኢስታ ኦሶ ማላ

\par }{\QC ኢስታስ ኢማና።


\par }{\Q \VS{42}ሞርኬታ ሃላቃታ፥

\par }{\QB ማዱንጺዳይታኔ

\par }{\QB ዲኤቲዳይታ ሱꬃን

\par }{\QC ታ ዎንዳፌታ

\par }{\QC ታ ማꬆሳና፤

\par }{\QB ታ ጊꬃ ማሻቲካ

\par }{\QB ታ ሞርኬታ ኣሾ ማና›

\par }{\QC ጋ ጫቃና።


\par }{\BB \par }
{\Q \VS{43}«ኢንቴኖ ካዎቴꬃቶ!

\par }{\QB ጎዳይ ባ ኦሳንቻታ

\par }{\QC ሱꬅ ኣጫና፤

\par }{\QB ሞርኬታ ቦላ ሃሎ ኬሳና፤

\par }{\QB ባና ኢጺዛይታ ቃጻያና፤

\par }{\QB ባ ዴሬዛ ናጋራ ዉርሳና፤

\par }{\QB ቢታዮካ ቱናቴꬃፌ ጌሻና፤

\par }{\QB ሄሳ ጊሻስ

\par }{\QC ኢንቴ ኢዛ ኣሳራ

\par }{\QB ኢሲፌ ኡፋዬቲቴ» ጊዲ፥
\XREF{}{{\XO 32:43 }{\XT{ኦሮ 15፡10፤ ኣጁ 19፡2}}}


\par }{\PP \VS{44}ሙሴይኔ ናዌ ና ኢያሶይ ዴሬዚ ሲዪሺን ሃ ዬꬃዛ ዮቲዳ።


\par }{\SH ዉርሴꬃን ሙሴይ ኢሚዳ ዞሬ
\par }
{\PP \VS{45}ሙሴይ ሃይታ ሃ ቃላታ ኩሜꬃ ኢስራኤሌ ኣሳ ሲሲዳፔ ጉዬ፥

\VS{46}ኢዚ፥ «ሃይሳ ዎጋ ቃላ ኡባ ኢንቴ ናይቲ ሎኤꬂ ናጋና ማላ፥ ኢስቲ ኦꬃና ማላኔ ኢንቴ ናይታ ኢንቴ ኣዛዛና ማላ ሃች ታ ኢንቴስ ማርካቲዛ ቃላ ኡባ ኢንቴ ዎዚናን ዎꬂቴ።

\VS{47}ሃ ቃላይ ኢንቴስ ዴኦፔ ኣቲን ጮ ሜላ ቃላ ጊዴና፤ ሃ ቃላ ናጊኮ ኢንቴ ዮርዳኖሴ ፒኒዲ ላታና ቢታንካ ኣዱሳ ላይꬅ ኢንቴ ዴኣና» ጊዴስ።


\par }{\SH ሙሴ ሃይቆ ጊሻስ ዮቴቲዳ ቲንቢቴ
\par }
{\PP \VS{48}ሄ ጋላስ ጎዳይ ሙሴስ ሂዝጊዴስ፥

\VS{49}«ሞኣቤ ዴሬን ኢያርኮ ካታማ ጊናራ ዲዛ ኣባሪሜ ዙማታ ጊዶፌ ኔቦ ዙማ ቦላ ኬዛ፤ ሂስታዳ ታኒ ኢስራኤሌ ኣሳስ ኢማና ጊዳ ካናኔ ቢታ ሄ ፒንꬃን ጼላ።

\VS{50}ኔ ኢሻ ኣሮኔይ ሆሬ ዙማ ቦላ ሃይቂዲ ካሴ ሃይቂዳ ባ ኣሳታን ጋይቲዳ ማላ ኔካ ሄ ዙማ ቦላ ሃይቃዳ ኔ ኣሳታን ጋይታና።

\VS{51}ኢንቴ ናምኣይካ ኢስራኤሌ ኣሳ ሲንꬃን ታስ ኣማኔቲቤኬታ፤ ጺኔ ባዞን ቃዴሴ ካታማ ማታን ዲዛ ማሪባ ሃꬃ ኣቻን ታ ጌሻቴꬃ ኢስራኤሌ ኣሳ ቤሲቤኬታ።

\VS{52}ሄሳ ጊሻስ ኔኒ ሄ ቢታዮ ሃሆን ዳሼ ቤኣና ኣቲን ታኒ ኢስራኤሌ ኣሳ ላቲሳና ቢታዮ ኔኒ ጌላካ።»\XREF{}{{\XO 32:52 }{\XT{ታይ 27፡12-14፤ ዛሬ 3፡23-27}}}




\par }\Chap{33}{\SH ሙሴይ ኢስራኤሌ ኣሳስ ባዚዳ ባሳ ቃላ
\par }
{\PP \VerseOne{1}ጾሳ ኣስ ሙሴይ ሃይቃናፔ ካሴቲዲ ኢስራኤሌ ኣሳስ ዎꬂዳ ባሴ ቃላይ ሃይሳፌ ካሊ ዲዛይሳ፤

\VS{2}ሙሴይ፥

\par }{\Q «ጎዳይ ሲና ዙማፔ ዪዴስ፤

\par }{\QB ኤዶሜፔ ኣዋ ኣርሼይ

\par }{\QB ኑ ቦላ ፖኢዴስ፤

\par }{\QB ፓራኔ ዙማ ቦላፌካ

\par }{\QB ኑስ ጾልቂዴስ፤

\par }{\QC ኢዛስ ኡሻቻ ባጋራ

\par }{\QC ታማ ላጮይ ዴስ፤

\par }{\QB ቆዳይ ባይንዳ ኪታንቻቲ

\par }{\QC ኢዛራ ኢሲፌ ዴቴስ።


\par }{\Q \VS{3}ጎዳዉ! ኔኒ ዴራ

\par }{\QB ኬሃ ሲቃሳ፤

\par }{\QB ጌሻቲ ኡባይካ

\par }{\QB ኔ ኩሼን ዴቴስ፤

\par }{\QC ኔ ቶሆ ጋርሳን

\par }{\QC ጉልባቲ ጎይኔቴስ፤

\par }{\QB ሂስቲዲ ኔፔ

\par }{\QC ኣዛዞ ኤኬቴስ።


\par }{\Q \VS{4}ሙሴይ ኢሚዳ ዎጋይ

\par }{\QB ኢስራኤሌ ኣሳስ

\par }{\QC ላታ ጺንጾ።


\par }{\Q \VS{5}ኢስራኤሌ ቆሞቲ ኡባይኔ

\par }{\QB ዴራ ሃላቃቲ ሺቂን

\par }{\QC ጎዳይ ባ ዴሬ

\par }{\QC ኢስራኤሌ ኣሳ ቦላ

\par }{\QC ካዎቲዴስ» ጊዴስ።


\par }{\PP \VS{6}ኦሮቤሌ ቆሞታ ጊሻስ ሙሴይ፥

\par }{\QB «ኦሮቤሌ ቆሞቲ

\par }{\QB ዴቶ ኣቲን ሃይቆፌቶ፤

\par }{\QB ኢስታ ቆዳይካ

\par }{\QB ፓጮፎ» ጊዴስ።


\par }{\PP \VS{7}ዩሁዳ ቆሞታ ጊሻስ ሙሴይ፥

\par }{\QB «ጎዳዉ፥ ዩሁዳ ቆሞታ

\par }{\QB ዋሶ ሲያ፤

\par }{\QB ኢስቲ ባ ዳቦታራ

\par }{\QB ኢሲፌቴꬃን

\par }{\QB ዳና ማላ ኦꬃ፤

\par }{\QB ኢስታስ ጊታ

\par }{\QC ዎልቃ ኢማ፤

\par }{\QC ኢስቲ ባ ሞርኬታራ

\par }{\QB ኦሌቲሺን ኔኒ ኢስታ

\par }{\QC ማዳ» ጊዴስ።


\par }{\PP \VS{8}ሌዌ ቆሞታ ጊሻስ ሙሴይ፥

\par }{\QB «ጎዳዉ! ኔኒ ኢስታ

\par }{\QB ማሳን ፓጫዳሳ፤

\par }{\QB ማሪባ ሃꬃ ኣቻን

\par }{\QB ኢስታራ ፓላሜታዳሳ፤

\par }{\QB ሄሳ ጊሻስ ቱሚሜይኔ

\par }{\QB ኡሪሜይ ኔ ዶሲዳ

\par }{\QB ኔ ኦሳንቻታስ ጊዶ።
\XREF{}{{\XO 33:8 }{\XT{ኬሳ 17፡7፤ ታይ 20፡13}}}


\par }{\Q \VS{9}ኔ ጊሻስ ጊዲ

\par }{\QB ኢስቲ ባና

\par }{\QB ዬሊዳይታ ባሊዳ፤

\par }{\QB ባ ዳቦታፔ ሻኬቲዳ፤

\par }{\QB ባ ኢሻታፔ ሻኬቲዳ፤

\par }{\QB ባ ናይታ ኣጊዳ፤

\par }{\QC ኔ ቃላ ቦንቺዳ፤

\par }{\QC ኔ ኢሚዳ

\par }{\QC ጫቆ ቃላካ ናጊዳ።


\par }{\Q \VS{10}ኢስቲ ኔ ዎꬂዳ

\par }{\QB ማራ ያቆቤ፥

\par }{\QB ኔ ዎጋካ ኢስራኤሌ

\par }{\QB ኣሳ ታማርሴቴስ፤

\par }{\QB ኢስቲ ኔ ሲንꬃን

\par }{\QB ኤጻኔ ጩዋሴቴስ፤

\par }{\QB ጹጌቲዛ ያርሾካ

\par }{\QB ያርሾ ያርሺዛሶዛ ቦላ

\par }{\QC ሺሼቴስ።


\par }{\Q \VS{11}ጎዳዉ! ኔ ኢስታ

\par }{\QB ዴኦ ኣንጃ፤

\par }{\QB ኢስቲ ኦꬂዛ ኦሶ ኡባን

\par }{\QC ኔ ኡፋዬታ፤

\par }{\QC ኢስታ ሞርኬታ ሻያ

\par }{\QC ኔ ዱꬃ፤

\par }{\QC ኢስታ ኢጺዛይቲ

\par }{\QC ናምኣንꬆ ዴንዶንታ ማላ

\par }{\QC ዲጋ!» ጊዴስ።


\par }{\PP \VS{12}ቢኒያሜ ቆሞታ ጊሻስ ሙሴይ፥

\par }{\Q «ጎዳይ ሲቂዳ ኣሲ

\par }{\QB ኢዛን ኣማኔቲ ዴስ፤

\par }{\QB ኡባ ጋላስ

\par }{\QB ኢስታ ኢዚ ናጌስ፤

\par }{\QB ባ ሃሼን ቶኪዲ

\par }{\QB ሼምፒሴስ» ጊዴስ።


\par }{\PP \VS{13}ዮሴፌ ቆሞታ ጊሻስ ሙሴይ፥

\par }{\Q «ጎዳይ ሳሎፔ ቡኪዛ ኢራን፥

\par }{\QB ቢታፌ ፑዴ ኬዚዛ ፑልቶን

\par }{\QC ኢንቴ ቢታ ኣንጆ።


\par }{\Q \VS{14}ኣዋ ዎዴ ካጺዛ

\par }{\QB ሎኦ ኣይፌ ኢሞ፤

\par }{\QB ዎዴን ዎዴን ካጺዛ

\par }{\QB ካꬃ ኣይፌን ኩሞ።


\par }{\Q \VS{15}ቤኒሶፌ ዲዛ

\par }{\QB ኢስታ ዙማቲኔ

\par }{\QB ዙምቡላቲ ጮራኔ

\par }{\QB ሎኦ ኣይፌን ኣንጄቴቶ።


\par }{\Q \VS{16}ኢስታ ቢታይ

\par }{\QB ሎኦ ሚሻን ኩሞ፤

\par }{\QB ጹጌቲዛ ቱሻ ጊዶፌ

\par }{\QB ቆንጪዳ ጎዳ

\par }{\QC ኪያቴꬂ ዳሮ፤

\par }{\Q ዮሴፌይ ባ ኢሻታ ጊዶን

\par }{\QB ሃላቃ ጊዲዳ ጊሻስ

\par }{\QC ሃ ኣንጆቲ ኡባይ

\par }{\QC ኢዛ ጋኬቶ።


\par }{\Q \VS{17}ዮሴፌ ቴማይ

\par }{\QB ኮርማ ቦራ ማላ ያሺሶ፤

\par }{\QB ኢዛ ካጬቲ

\par }{\QB ሜንꬃ ካጬ ማላ

\par }{\QC ሚኖ ጊዴቶ፤

\par }{\QB ኢዛ ካጬቲ ሺያን ቆዴቲዛ

\par }{\QC ሚናሴ ዛሬታኔ

\par }{\QC ታሙ ሺያን ቆዴቲዛ

\par }{\QC ኤፍሬሜ ዛሬታ፤

\par }{\QB ሄ ካጬታን ኢዚ

\par }{\QB ካዎቴꬃታ ቃይጫና፤

\par }{\QB ቢታ ጋጻ ጋካናስ

\par }{\QB ኢስታ ኢዚ ጎዳና» ጊዴስ።


\par }{\PP \VS{18}ዛቢሎኔ ቆሞታ ጊሻሲኔ ዪሳኮሬ ቆሞታ ጊሻስ ሙሴይ፥

\par }{\Q «ዛቢሎኔ! ኔኒ

\par }{\QB ኔ ኬሳን ኡፋዬታ፤

\par }{\QB ዪሳኮሬ! ኔኒካ

\par }{\QB ኔ ዱንካኔ ጊዶን ኡፋዬታ።


\par }{\Q \VS{19}ኢስቲ ዴሬዛ ፑዴ

\par }{\QB ዙማ ቦላ ጼይጊዲ

\par }{\QB ሄን ጺሎቴꬃ

\par }{\QB ያርሾ ያርሻና፤

\par }{\QB ባንታስ ኣቆታኔ

\par }{\QB ዱሬቴꬅ ኣባፌኔ

\par }{\QB ሻሚንታፌ ዴማና» ጊዴስ።


\par }{\PP \VS{20}ጋዴ ቆሞታ ጊሻስ ሙሴይ፥

\par }{\Q «ጋዴ ቆሞታ ዛዋ

\par }{\QB ኣሲዳ ጾሳይ ጋላቴቶ፤

\par }{\QB ጋዴይ ሞርኬታ

\par }{\QC ሜንꬄሬꬃናስ

\par }{\QC ጋሞ ማላ ሻንካቴስ።


\par }{\Q \VS{21}ሃላቃታስ ቤሲዛ ቢታዚ

\par }{\QB ኢዛ ናጌስ፤

\par }{\QB ኢዚካ ሎኦ ቢታ

\par }{\QC ባስ ዶሪዴስ፤

\par }{\QB ዴራ ካሌꬂዛይቲ ሺቂዳ

\par }{\QB ዎዴ ኢዚ ጎዳ ሼኔኔ

\par }{\QB ጺሎ ፒርዳ ፒርዲዴስ» ጊዴስ።


\par }{\PP \VS{22}ዳኔ ቆሞታ ጊሻስ ሙሴይ፥

\par }{\QB «ዳኔይ ባሳኔፔ

\par }{\QB ጉፒ ኬኢዛ

\par }{\QB ዎዳላ ጋሞ ማላ» ጊዴስ።


\par }{\PP \VS{23}ኒፍታሌሜ ቆሞታ ጊሻስ ሙሴይ፥

\par }{\Q «ኒፍታሌሜይ ጎዳ

\par }{\QB ማታን ዶሴቲዴስ፤

\par }{\QB ጎዳ ኣንጆንካ ኩሚዴስ፤

\par }{\QB ኢዛ ዛዋይ ኣባፌ ኣꬊዲ

\par }{\QB ዱጌሃ ባጋ ጋኪዴስ» ጊዴስ።


\par }{\PP \VS{24}ኣሴሬ ቆሞታ ጊሻስ ሙሴይ፥

\par }{\Q «ኣሴሬ ቆሞቲ

\par }{\QB ሃራ ቆሞታፔ

\par }{\QB ኣꬊ ኣንጄቲዳይታ ጊዴቶ፤

\par }{\QB ኢስቲ ባ ኢሻታ ጊዶን

\par }{\QB ዶሴቲዳይታ ጊዴቶ፤

\par }{\QB ኢስታ ቢታይ

\par }{\QC ዛይቴን ኩሞ።


\par }{\Q \VS{25}ኢስታ ካታማታ ፔንጌቲ

\par }{\QB ቢራታኒኔ ጻርቂማላን

\par }{\QC ሚኒ ጎርዴቴቶ፤

\par }{\QB ባ ዲዛ ላይꬅ ኡባን

\par }{\QC ኢስቲ ዎልቃማ ጊዴቶ» ጊዴስ።


\par }{\BB \par }
{\Q \VS{26}ኢስራኤሌ ኣሳዉ!

\par }{\QB ሳሎፔ ኢንቴና ማዳናስ

\par }{\QB ባ ቴማራ ሻራ ቦላ ሄሜቲዛ

\par }{\QB ኢንቴ ጾሳ ማላ

\par }{\QC ሃራ ጾሲ ዴና።


\par }{\Q \VS{27}ሜርና ጾሳይ

\par }{\QB ኢንቴስ ዱሳሶ፤

\par }{\QB ሜርናስ ዲዛ ኢዛ ቄሴቲ

\par }{\QC ኢንቴፌ ጋርሳራ

\par }{\QC ዲዲ ካፌቴስ፤

\par }{\QC ኢንቴ ሞርኬታ ኢዚ

\par }{\QC ኢንቴ ሲንꬃፌ ጎዳና፤

\par }{\QB ኢንቴ ኢስታ ꬋይሳና ማላ

\par }{\QC ኢዚ ኢንቴና ማዳና።


\par }{\Q \VS{28}ሄሳ ጊሻስ ኢስራኤሌ

\par }{\QB ኣሳይ ሳሎፔ ኢራይ

\par }{\QB ኢዚን ቡኪዛ ቢታይን፥

\par }{\QB ካꬂኔ ዎይኔ ኡሺ

\par }{\QB ኢዚን ኩሚዳ ቢታይን

\par }{\QB ሂርጋይ ባይንዳ

\par }{\QC ሳሮን ዴኣና።


\par }{\Q \VS{29}ኢስራኤሌ ኣሳዉ!

\par }{\QB ኢንቴ ኣይ ማላ

\par }{\QB ኣንጄቲዳ ዴሬ!

\par }{\QB ጎዳይ ኣሺዳ

\par }{\QC ኢንቴ ማላይ ኦኔ?

\par }{\QC ኢዚ ኢንቴስ ጎንዳሌኔ

\par }{\QC ኢንቴና ማዲዛይሳ፤

\par }{\QB ኢዛን ኢንቴ ጾኒዛ

\par }{\QC ጊꬃ ማሻ፤

\par }{\QB ኢንቴ ሞርኬቲ

\par }{\QB ኢንቴ ሲንꬃን ጉፋናና፤

\par }{\QB ኢንቴካ ኢስቲ ጎይኒዛሶታ ላላና።




\par }\Chap{34}{\SH ሙሴ ሃይቆ
\par }
{\PP \VerseOne{1}ሙሴይ ሞኣቤፔ ዴንዲ ፑዴ ኔቦ ዙማ ቦላ ኬዚዴስ፤ ኢያርኮፌ ኣርሼይ ሞኪዛ ባጋራ ዲዛ ፑዴ ፒዝጋ ዙማ ጼራ ጋኪዴስ፤ ኢዚ ሄን ዲሺን ጎዳይ ጋላኣዴፔ ቢዲ ዳኔ ጋካናስ ዲዛ ቢታ ኡባ ቤሲዴስ።

\VS{2}ኒፍታሌሜ ቢታ፥ ኤፍሬሜኔ ሚናሴ ቢታ ኡባ ኣርሼይ ዉሊዛ ባጋራ ዲዛ ዎጋ ጊታ ኣባ
\FTNT{*}{{\FR 34:2 }{\FT{ኣርሼይ ዉሊዛ ባጋራ ዲዛ ዎጋ ጊታ ኣባ ጊዛይሲ ሜዲቴራኔ ኣባ ቤሴስ።
}}} ጋጻ ጋካናስ ዲዛ ዩሁዳ ቢታ፥

\VS{3}ኔጌቤኔ ዛምባይ ዲዛ ኢያርኮ ሾባፌ ቢዲ ዞኣሬ ጋካናስ ዲዛሶ ኡባ ቤሲዴስ።

\VS{4}ጎዳይ ሙሴስ፥ «ኣብራሜስ፥ ዪሳቃሲኔ ያቆቤስ፥ ‹ታ ኢንቴ ዜሬꬃታ ላቲሳና› ጋ ጫቂዳ ቢታያ ሃኖኮ! ሄኮ ኔኒ ኔ ኣይፌራ ቤኣና ማላ ኦꬃዲስ፤ ጊዶ ኣቲን ኔ ጌላካ» ጊዴስ።
\XREF{}{{\XO 34:4 }{\XT{ሜꬌ 12፡7፤ 26፡3፤ 28፡13}}}


\par }{\PP \VS{5}ሄሳ ጊሻስ ጎዳ ኦሳንቻ ሙሴይ ሞኣቤ ቢታን ዲሼ ጎዳይ ኢዛስ ዮቲዳ ማላ ሄን ሃይቂዴስ።

\VS{6}ጎዳይ ሙሴ ኣሃ ሞኣቤ ዴሬን ዲዛ ቤቲ-ፔኦሬ ካታማፔ ሲንꬃን ዲዛ ሾባን ሞጊዴስ፤ ጊዶ ኣቲን ኢዚ ሞጌቲዳሶ ሻኪ ኤሪዛ ኣሲ ሃች ጋካናስ ቤቲቤና።

\VS{7}ሙሴይ ሃይቂሺን ኢዛስ ላይꬃይ 120፤ ጊዶ ኣቲን ኢዛ ኣይፌይ ዶልጁሚቤና፤ ኢዛ ዎልቃይካ ዳቡርቤና።

\VS{8}ኢስራኤሌ ኣሳይ ሙሴስ ሚቻይ ኣꬋና ጋካናስ ሄꬑ ታሙ ጋላስ ጋካናስ ሞኣቤ ዴምባን ካዮቲሼ ዬኪዴስ።


\par }{\PP \VS{9}ባ ኦላን ኢዚ ኦꬃና ማላ ሙሴይ ናዌ ና ኢያሶ ቦላ ባ ኩሼ ዎꬂዲ ሹሚዳ ጊሻስ ኢያሶይ ኣꬎ ኤራቴꬃኒኔ ኣያናን ኩሚዴስ፤ ኢስራኤሌ ኣሳይ ኢያሶስ ኣዛዜቲዴስ፤ ጎዳይ ሙሴ ባጋራ ኢስታስ ኢሚዳ ኣዛዞዛካ ናጊዳ።


\par }{\PP \VS{10}ኣሲ ኣሳራ ሃሳይዛ ማላ ጎዳራ ሃሳይዳ ሙሴ ማላ ናቤይ ኢስራኤሌ ቢታን ዴንዲቤና።
\XREF{}{{\XO 34:10 }{\XT{ኬሳ 33፡11}}}

\VS{11}ጎዳይ ጊብጼ ካዎዛኮ፥ ኢዛራ ኦꬂዛ ሃላቃታኮኔ ኩሜꬃ ኣሳኮ ዬዲዲ ኢዛ ባጋራ ኦራꬂኔ ማላሊሲዛ ሚሽ ኡባ ኦꬂዳ ሙሴ ማላ ሃራ ናቤይ ኦኒካ ዴና።

\VS{12}ሙሴይ ኢስራኤሌ ኣሳ ኡባ ሲንꬃን ኦꬂዳይሳ ማላ ዎልቃማኔ ባቢሲዛ ማላታታ ኦꬂዳ ሃራ ናቤይ ሙሌካ ዴና።


\par }