\NormalFont\ShortTitle{ማቶሳ ሚሺራቾ}

{\MT ማቶሲ ጻፊዳ

\par }{\MTB ኑ ጎዳ ዬሱስ ኪርስቶሳ ሚሺራቾ ቃላ

\par }{\IMT ጊዶ ቆፋ

\par }{\IP ማቶሳ ሚሺራቾ ቃላይ፥ ዬሱስ ኪርስቶሲ ቡሮፔ ያናይሳ ሲንꬃሲዲ ኢዛ ጊሻስ ዮቴቲዳ ዴሬ ኣሻናዴይ ኢዛ ጊዲዳይሳኔ ጾሲ ካሴ ጋልኣ ጫቆ ማጻፋን ባ ዴሬዛስ ኢሚዳ ሂዶታ ቃላ ኩንꬂዳይ ኢዛ ባጋራ ጊዲዳይሳ ዮቲዛ ሚሺራቾ ቃላራ ዴስ። ሄሲካ ሄ ሚሺራቾ ቃላይ፥ ዬሱስ ኪርስቶሲ ኢስታ ጊዶን ዬሌቲ ዲጪዳ ኣይሁዳ ኣሳስ ጻላላ ጊዶንታ ኣላሜ ኣሳስ ኩሜꬃሳ።

\par }{\IP ማቶሳ ሚሺራቾ ቃላይ፥ ዳሮፔ ናጌቴꬃን ጊጌቲዳ ማጻፋ። ማጻፋዚ ኮይሮፔ ዬሱሳስ ዬሌታ ጊሻስ ዮቶ ዶሚዲ ኢዛ ጺንቃታ ጊሻሲኔ ኢዚ ፓጬቲዳ ፓጬዛ ሎኤꬂ ዮቲዳፔ ጉዬ ኢዚ ጋሊላ ዴሬን ሳባኪዳይሳ፥ ታማርሲዳይሳኔ ኣሳ ሃርጌፌ ፓꬂዳይሳ ቆንጪሴስ። ቃሴካ ዬሱሲ ጋሊላ ዴሬፔ ዬሩሳላሜ ቢዳይሳ፥ ኢዚ ሃይሳ ሃ ኣላሜዛ ቦላ ዴኢዳ ዴኦ ጊሻሲኔ ሃ ኣላሜዛ ቦላ ጋምኢዳ ዉርሴꬃ ላይꬃን ዉርሴꬃ ሳሚንታን ሃኒዳ ሃኖታ ጊሻስ ዮቴስ። ሄይቲካ ዬሱሲ ካቄቲዳይሳ፥ ሃይቂዳይሳኔ ሃይቆፔ ዴንዲዳይሳ።

\par }{\IP ሃ ሚሺራቾ ቃላዚ፥ ዬሱሲ ጾሳ ዎጋ ቢርሻናስ ኢዛስ ጎዳቴꬂ ዲዛዴኔ ጾሳ ካዎቴꬃ ጊሻስ ታማርሲዛ ጊታ ኣስታማሬ ሂስቲ ሺሼስ። ኢዛ ቲሚርቴዛፔ ዳሪዛ ባጋይ ኢቻሹ ዱማ ዱማ ኪፊሌን ሻኬቴስ።

\par }{\ILI 1. ጾሳ ካዎቴꬃን ዲዛይታ ሃኖ፥ ኢስታ ኦሶ፥ ኢስታ ሼኔ፥ ኢስቲ ሃናና ማላ ኢስታስ ቤሲዛዚኔ ኢስታስ ቤሲዛ ዉርሴꬃ ኤጻ ሻኪ ኤሪሲዛ ዙማ ቦላ ሳባኪዳ ቃላ (ሼምፖ 5-7)

\par }{\ILI 2. ታማኔ ናምኡ ኢዛ ኣሽካራቲ ሚሺራቾ ቃላ ዮታናስ ኪቴቲ ቢሺን ኢስታስ ኢሜቲዳ ዎጋታ (ሼምፖ 10)

\par }{\ILI 3. ጾሳ ካዎቴꬃ ጊሻስ ሺቂዳ ዱማ ዱማ ሌሚሶታ (ሼምፖ 13)

\par }{\ILI 4. ዬሱሳ ዎስቲ ካላናኮን ኢስታስ ጌላና ማላ ኢሜቲዳ ቲሚርቴ (ሼምፖ 18)

\par }{\ILI 5. ሃይሳ ሃ ዎዴዛ ዉርሴꬃ ጊሻሲኔ ጾሳ ካዎቴꬃይ ያናይሳ ጊሻስ ኢሜቲዳ ቲሚርቴ (ሼምፖ 24-25)

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ዬሱስ ኪርስቶሳ ዬሌታ ዛርኬኔ ኢዛ ዬሌታ
{\IOR{1፡1—2፡23}}

\par }{\IO ጻማቂዛ ዮሃኒሳ ኦሶ
{\IOR{3፡1-12}}

\par }{\IO ዬሱሳ ጻማቄቴꬂኔ ኢዛ ፓጬቴꬅ
{\IOR{3፡13—4፡11}}

\par }{\IO ዬሱሲ ጋሊላን ኦሶ ዶሜꬅ
{\IOR{4፡12—18፡35}}

\par }{\IO ዬሱሲ ጋሊላፔ ዬሩሳላሜ ቡስ
{\IOR{19፡1—20፡34}}

\par }{\IO ዉርሴꬃ ሳሚንታን ዬሱሳ ጋኪዳ ሜቶታ
{\IOR{21፡1—27፡66}}

\par }{\IO ዬሱሲ ሃይቆፔ ዴንዲ ቤቲዴስ
{\IOR{28፡1-20}}



\par }\ChapOne{1}{\SH ዬሱስ ኪርስቶሳ ዬሌታ ዛርኬ
\par }
{\R (ሉቃ 3፡23-38)

\par }{\PP \VerseOne{1}ዳዊቴ ና፥ ኣብራሃሜ ና ጊዲዳ ዬሱስ ኪርስቶሳ ዬሌታ ዛርኬይ ሃይሳፌ ካሊዛይሳ፤


\par }{\PP \VS{2}ኣብራሃሜይ ዪሳቃ ዬሊዴስ፤ ዪሳቂ ያቆቤ ዬሊዴስ፤ ያቆቤይ ዩሁዳኔ ኢዛ ኢሻታ ዬሊዴስ፤

\VS{3}ዩሁዳይ ቲማሪፔ ፋሬሴኔ ዛራ ዬሊዴስ፤ ፋሬሴይ ኤስሮሜ ዬሊዴስ፤ ኤስሮሜይ ኣራሜ ዬሊዴስ፤

\VS{4}ኣራሜይ ኣሚናዳቤ ዬሊዴስ፤ ኣሚናዳቤይ ኔኣሶኔ ዬሊዴስ፤ ኔኣሶኔይ ሶሎሞኔ ዬሊዴስ፤

\VS{5}ሶሎሞኔይካ ቦኤዜ ኤራቢፔ ዬሊዴስ፤ ቦኤዜይ ኡሩቲፔ ኢዮቤዴ ዬሊዴስ፤ ኢዮቤዴይ ኢሴዬ ዬሊዴስ፤

\VS{6}ኢሴዬይ ካዎ ዳዊቴ ዬሊዴስ፤ ዳዊቲ ኦሪዮ ማቼይፌ ሶሎሞኔ ዬሊዴስ።


\par }{\PP \VS{7}ሶሎሞኔይ ኤሮቢኣሜ ዬሊዴስ፤ ኤሮቢኣሜይ ኣቢያ ዬሊዴስ፤ ኣቢያይካ ኣሳፌ ዬሊዴስ፤

\VS{8}ኣሳፌይ ኢዮሳፊጼ ዬሊዴስ፤ ኢዮሳፊጼይ ኢዮራሜ ዬሊዴስ፤ ኢዮራሜይ ኦዚያ ዬሊዴስ፤

\VS{9}ኦዚያይ ኢዮኣታሜ ዬሊዴስ፤ ኢዮኣታሜይ ኣካዜ ዬሊዴስ፤ ኣካዜይ ሂዝቂያሳ ዬሊዴስ፤

\VS{10}ሂዝቂያሲ ሚናሴ ዬሊዴስ፤ ሚናሴይ ኣሞጼ ዬሊዴስ፤ ኣሞጼይ ኢዮሲያሳ ዬሊዴስ፤

\VS{11}ኢዮሲያሲ ባቢሎኔ ዲኦ ላይꬅ ኢኮኒያኔኔ ኢዛ ኢሻታ ዬሊዴስ።


\par }{\PP \VS{12}ባቢሎኔ ዲኦፔ ጉዬ ኢኮኒያኔይ ሳላቲያሌ ዬሊዴስ፤ ሳላቲያሌይ ዜሩባቤሌ ዬሊዴስ፤

\VS{13}ዜሩባቤሌይ ኣቢዮዴ ዬሊዴስ፤ ኣቢዮዴይ ኤልያቄሜ ዬሊዴስ፤ ኤልያቄሜይ ኣዛሬ ዬሊዴስ፤

\VS{14}ኣዛሬይ ሳዶቄ ዬሊዴስ፤ ሳዶቄይ ኣኪሜ ዬሊዴስ፤ ኣኪሜይ ኤሊዮዴ ዬሊዴስ፤

\VS{15}ኤሊዮዴይ ኣላዛሬ ዬሊዴስ፤ ኣላዛሬይ ማታኔ ዬሊዴስ፤ ማታኔይ ያቆቤ ዬሊዴስ፤

\VS{16}ያቆቤይካ ኪርስቶሳ ጌቴቲዳይሳ ዬሱሳ ዬሊዳ ማራሞ ኤካና ጊግሲዳ ዮሴፌ ዬሊዴስ።
\FTNT{*}{{\FR 1:16 }{\FQA{ኪርስቶሳ
}}{\FT{ኪርስቶሳ ጉሲ፥ «ማሲሄ» ዎይኮ «ቲዬቲዳይሳ» ጉሳ።
}}}


\par }{\PP \VS{17}ሄሳ ጊሻስ ኣብራሃሜፔ ዪዲ ዳዊቴ ጋካናስ ታማኔ ኦይዱ ዬሌቴꬅ፤ ቃሴ ዳዊቴፔ ባቢሎኔ ዲኦ ዎዴ ጋካናስ ታማኔ ኦይዱ ዬሌቴꬅ፤ ባቢሎኔ ዲኦፔ ኪርስቶሳ ዬሌታ ጋካናስ ታማኔ ኦይዱ ዬሌታ ጊዴስ።


\par }{\SH ዬሱስ ኪርስቶሳ ዬሌታ
\par }
{\PP \VS{18}ዬሱስ ኪርስቶሳ ዬሌታ ታሪኬይ ሃይሳፌ ካሊ ዲዛይሳ፤ ኢዛ ኣዮ ማራማ ዮሴፌስ ጊጌታ ዲሺን ኢዚ ኢዚራ ጋይቶንታ ጺሎ ኣያናን ቃንꬃታዳ ቤታዱስ።
\XREF{}{{\XO 1:18 }{\XT{ሉቃ 1፡27}}}

\VS{19}ኢዞ ጊግሲዳ ዮሴፌይ ጺሎ ኣስ ጊዲዳ ጊሻስ ማራሞ ኣሳ ሲንꬃን ቆንጬ ኬሶንታ ቆታራ ኣጋናስ ባ ዎዚናራ ቃቺዴስ።

\VS{20}ሃይሳ ኢዚ ቆፒሺን ጾሳ ኪታንቻይ ኣጉሞራ ኢዛስ ቆንጪዲ፥ «ዳዊቴ ና ዮሴፌ! ኔ ጊግሲዳ ማራማ ቃንꬃቲዳይ ጺሎ ኣያናን ጊዲዳ ጊሻስ ኢዞ ኔሶ ኤፋናስ ባቦፋ።

\VS{21}ኢዛ ኣቱማ ና ዬላና፤ ኢዚ ኣስ ናጋራፔ ኣሻናዴ ጊዲዳ ጊሻስ ኢዛ ሱንꬅ ኔ፥ ‹ዬሱሳ› ጋ ሱንꬃና» ጊዴስ።
\XREF{}{{\XO 1:21 }{\XT{ሉቃ 1፡31}}}


\par }{\PP \VS{22-23}ጎዳይ ናቤ ኢሳያሳ ዶናን፥ «ሄኮ! ጌላኦይ ቃንꬃታና፤ ኣቱማ ናካ ዬላና፤ ናዛ ሱንꬃይካ ኣማኑኤሌ ጌቴታና፤ ሄሳ ቢርሼꬂካ፥ ‹ጾሲ ኑናራ ዴስ› ጌቴቲዲ ጻፌቲዳይሲ ፖሌታና ማላ ሃይሲ ዉሪካ ሃኒዴስ» ጊዴስ።
\XREF{}{{\XO 1:22-23 }{\XT{ኢሳ 7፡14}}}


\par }{\PP \VS{24}ዮሴፌይካ ꬊስኮፌ ቤጊዲ ጎዳ ኪታንቻይ ኢዛ ኣዛዚዳ ማላ ማራሞ ባሶ ኤፊዴስ።


\par }{\PP \VS{25}ጊዶ ኣቲን ባዳ ኢዛ ኮይሮ ናዛ ዬላና ጋካናስ ኢዞ ኤኪቤና። ዬሌቲዳ ጉꬃ ናዛ ሱንꬃ፥ «ዬሱሳ» ጊዴስ።
\XREF{}{{\XO 1:25 }{\XT{ሉቃ 2፡21}}}




\par }\Chap{2}{\SH ኣርሼይ ሞኪዛ ባጋፌ ዪዳ ኤራንቻታ
\par }
{\PP \VerseOne{1}ካዎ ሄርዶሳ ዎዴ ዬሱሲ ቤቴሊሄሜ ዩሁዳን ዬሌቲዳፔ ጉዬ ኣርሼይ ሞኪዛ ባጋፌ ኤራንቻቲ ዬሩሳላሜ ዪዲ፥

\VS{2}«ዬሌቲዳ ኣይሁዳ ካዎይ ኣዋን ዲዜ? ኣዋ ኣርሼይ ሞኪዛ ባጋራ ዲዛ ጾሊንቴዛ ቤኢዲ ኢዛስ ጎይናና ዪዶስ» ጊዲ ኦይቺዳ።


\par }{\PP \VS{3}ካዎ ሄርዶሲ ሄሳ ሲዪዲ ዳጋሚዴስ፤ ዬሩሳላሜን ዲዛ ኣሳይ ዉሪ ኢዛራ ዳጋሚዴስ።

\VS{4}ኢዚካ ቄሴታ ሃላቃታኔ ዎጋ ታማርሲዛይታ ኡባ ሺሺዲ፥ «ኪርስቶሲ ኣዋን ዬሌታኔ?» ጊዲ ኦይቺዴስ።


\par }{\PP \VS{5-6}ኢስቲካ ኢዛስ፥ «ናቤይ፥ ‹ዩሁዳ ቢታን ዲዛሬ ሃኔ ቤቴሊሄሜ!

\par }{\QB ታ ዴሬ ኢስራኤሌ ናጊዛዴይ

\par }{\QB ኔፔ ኬዛና ጊሻስ

\par }{\QB ሃንኮ ዩሁዳ ሃሪዛይታፔ

\par }{\QB ኣዛንካ ጉጻካ›

\par }{\QB ጊዲ ጻፊዳ ጊሻስ ኢዚ

\par }{\QB ቤቴሊሄሜ ዩሁዳን ዬሌታና»

\par }{\MM ጊዲ ዮቲዳ።
\XREF{}{{\XO 2:5-6 }{\XT{ሚኪ 5፡2}}}


\par }{\PP \VS{7}ሄሳፌ ጉዬ ሄርዶሲ ሄ ኤራንቻታ ጌማራ ጼይጊሲዲኔ ኢስታ ሃሳይሲዲ ጾሊንቴዚ ኢስታስ ቤቲዳ ዎዴዮ ሻኪ ኤሪዴስ።

\VS{8}ኤራንቻታ ቤቴሊሄሜ ዬዲዲ፥ «ቢዲ ጉꬃ ናዛ ኮዪቴ፥ ታኒካ ባዳ ኢዛስ ጎይናና ማላ ዴሚዳ ማላ ሃ ታኮ ሲሚዲ ኢዚ ኣዋን ዲዛኮን ታስ ዮቲቴ» ጊዴስ።


\par }{\PP \VS{9}ኤራንቻቲካ ካዎይ ኢስታስ ጊዳይሳ ሲዪዳፔ ጉዬ ሲሚ ቢዳ፤ ኣርሼይ ሞኪዛ ባጋራ ኢስታስ ቤቲዳ ጾሊንቴይ ኢስታ ካሌꬂዲ ጉꬃ ናዚ ዲዛሶ ጋꬂዴስ።

\VS{10}ኢስቲ ጾሊንቴዛ ቤኢዲ ዳሮ ኡፋዬቲዳ።

\VS{11}ኬꬄ ጌሊዲ ጉꬃ ናዛ ኢዛ ኣዮ ማራሚራ ዴሚዲኔ ጉልባቲዲ ኢዛስ ጎይኒዳ፤ ባ ሳጺኔ ሳጺኔ ዶይዲ ዎርቃ፥ ኤጻኔኔ ካርቤ ጌቴቲዛ ሚሽ ኢዛስ ኢሚዳ።


\par }{\PP \VS{12}ኢስቲ ሄርዶሳኮ ሲሞንታ ማላ ኣጉሞን ኬሂ ናጌታና ማላ ጌቴቲዳ ጊሻስ ሃራ ኦጌራ ባ ዴሬ ሲሚዳ።


\par }{\SH ጊብጼ ቢታ ቤቴ ቡስ
\par }
{\PP \VS{13}ኤራንቻቲ ቢዳፔ ጉዬ ጎዳ ኪታንቻይ ዮሴፌስ ኣጉሞራ ቤቲዲ፥ «ሄርዶሲ ጉꬃ ናዛ ዎꬋና ኮይዛ ጊሻስ ኔ ሲማና ዎዴ ታ ኔና ኤሪሳና ጋካናስ ዴንዳዳ ጉꬃ ናዛ ኣዬይራ ኤካዳ ዱጌ ጊብጼ ቢታ ባቃታዳ ሄን ዳሻ» ጊዴስ።


\par }{\PP \VS{14}ሄሳ ጊሻስ ዮሴፌይ ዴንዲዲ ኣዪዮ ናዛራ ኤኪዲ ጊዶꬃራ ዱጌ ጊብጼ ቢታ ቢዴስ።

\VS{15}ሄርዶሲ ሃይቃና ጋካናስ ሄን ዴኢዴስ። ሄሳንካ፥ «ታ ናዛ ታ ጊብጼ ቢታፌ ጼይጋዲስ» ጊዲ ጎዳይ ካሴ ናቤ ዶናን ሃሳይዳይሲ ፖሌቲዴስ።
\XREF{}{{\XO 2:15 }{\XT{ሆሴ 11፡1}}}


\par }{\PP \VS{16}ኤራንቻቲ ኢዛ ባሌꬂዳይሳ ኤሪዳ ዎዴ ሄርዶሲ ኬሂ ሃንቄቲዴስ። ኤራንቻቲ ኢዛስ ካሴ ዮቲዳ ማላ ባ ኣስ ኪቲዲ ናምኡ ላይꬂኔ ናምኡ ላይꬅ ኩሞንታይታ ቤቴሊሄሜኒኔ ቤቴሊሄሜ ዩሾን ዲዛ ጉꬃ ኣቱማ ናይታ ኡባ ዎꬊሲዴስ።


\par }{\PP \VS{17-18}ሄሳን፥ «ዬሆይኔ ጊታ ዋሶ ጊሪሳይ

\par }{\QB ኤራማን ሲዬቲዴስ፤

\par }{\QB ኢራኤላ ባ ናይታስ ዬካዱስ፤

\par }{\QB ናይቲ ዉሪ ዉሪዳ ጊሻስ

\par }{\QB ሚናናስ ዳንዳዮንታ ኢጻዱስ»

\par }{\QB ጌቴቲዲ ናቤ ኤርማሳን

\par }{\QC ዮቴቲዳይሲ ፖሌቲዴስ።
\XREF{}{{\XO 2:17-18 }{\XT{ኤር 31፡15}}}


\par }{\SH ጊብጼፔ ናዚሬቴ ሲሞ
\par }
{\PP \VS{19}ሄርዶሲ ሃይቂዳፔ ጉዬ ጎዳ ኪታንቻይ ኣጉሞራ ዮሴፌስ ጊብጼ ቢታን ቤቲዲ፥

\VS{20}«ዴንዳዳ ጉꬃ ናዛኔ ኢዛ ኣዪዮ ኤካዳ ኢስራኤሌ ቢታ ሲማ፤ ናዛ ዎꬋና ኮይዛይቲ ሃይቂዳ» ጊዴስ።

\VS{21}ዮሴፌይ ዴንዲዲ ናዛ ኣዬይራ ኤኪዲ ኢስራኤሌ ቢታ ሲሚዴስ።


\par }{\PP \VS{22}ጊዶ ኣቲን ኣርካላዎሴይ ባ ኣዋ ሄርዶሳ ሶሆን ዩሁዳን ካዎቲዳይሳ ሲዪዲኔ ሄ ባናስ ባቢዴስ፤ ጎዳይ ኣጉሞራ ኢዚ ሄ ቦንታ ማላ ዮቲዳ ጊሻስ ጋሊላ ኣዉራጃ ቢዴስ።

\VS{23}ናዚሬቴ ጌቴቲዛ ካታማዮ ቢዲ ሄን ዱስ ኦይኪዴስ። ሄሳንካ ካሴ ናቤታን «ናዚሬቴ ኣስ ጌቴታና» ጌቴቲዲ ሲንꬃፌ ሃናናይሳ ካሴቲ ዮቴቲዳይሲ ፖሌቲዴስ።
\XREF{}{{\XO 2:23 }{\XT{ማር 1፡24፤ ሉቃ 2፡39፤ ዮሃ 1፡45}}}




\par }\Chap{3}{\SH ጻማቂዛ ዮሃኒሳ ሳባኮ
\par }
{\R (ማር 1፡1-8፤ ሉቃ 3፡1-18፤ ዮሃ 1፡19-28)

\par }{\PP \VerseOne{1-2}ሄ ዎዴ ጻማቂዛ ዮሃኒሲ ኣሳስ፥ «ሳሎ ካዎቴꬂ ማቲዳ ጊሻስ ኢንቴ ናጋራፔ ሲሚቴ» ጊ ሳባኪሼ ዩሁዳ ባዞራ ዪዴስ።
\XREF{}{{\XO 3:1-2 }{\XT{ማቶ 4፡17፤ ማር 1፡15}}}


\par }{\Q \VS{3}«ጎዳ ኦጌ ኦꬂቴ፤

\par }{\QB ዎጋ ኦጌዛካ ሎኤꬂቴ

\par }{\QB ጊሼ ባዞ ቢታን

\par }{\QB ዋሲዛ ቃላ»

\par }{\QB ጌቴቲዲ ካሴ ናቤ ኢሳያሳን

\par }{\QC ዮቴቲዳይሲ ዮሃኒሳ

\par }{\QC ጊሻሳ።\XREF{}{{\XO 3:3 }{\XT{ኢሳ 40፡3}}}


\par }{\PP \VS{4}ዮሃኒሲ ጋሜላ ኢስኬፌ ኦሴቲዳ ማይኦ ማይኤስ። ባ ጼሳን ዳፎ ጊጼስ፤ ኢዚ ሚዛ ቁማይ ዴጌራ ኤሲኔ ቦሌ።
\XREF{}{{\XO 3:4 }{\XT{2ካዎ 1፡8}}}

\VS{5}ዬሩሳላሜፔ፥ ኩሜꬃ ዩሁዳፔኔ ዮርዳኖሴ ሻፋ ማታን ዲዛ ዴሬ ኣሳይ ዉሪ ዮሃኒሳኮ ዎꬊዲ፥

\VS{6}ባ ናጋራካ ኢዛስ ፓጺሼ ዮርዳኖሴ ሻፋን ኢዛ ኩሼን ጻማቄቲዴስ።


\par }{\PP \VS{7}ዳሮ ፋርሳዌቲኔ ሳዱቃዌቲ ኢዚ ጻማቂዛሶ ዪሺን ቤኢዲ ዮሃኒሲ፥ «ኢንቴኖ ሾሻቶ! ኢንቴ ሲንꬃራ ዲዛ ሃንቆፌ ኣታና ማላ ኢንቴና ኦኒ ቤሲዴ?\XREF{}{{\XO 3:7 }{\XT{ማቶ 12፡34፤ 23፡33}}}

\VS{8}ኢንቴ ኢንቴ ናጋራፔ ሲሚዳይሳ ቤሲዛ ኦሶ ኦꬂቴ።

\VS{9}‹ኑ ኣዋይ ኣብራሃሜይ ኑስ ዴስ› ጊዛይሳን ኢንቴርካ ኢንቴና ባሌꬆፍቴ፤ ታ ኢንቴስ ጾሲ ሃይታ ሹቻታፔ ኣብራሃሜስ ና ሂስቲ ዴንꬃናስ ዳንዳዬስ ጋይስ።
\XREF{}{{\XO 3:9 }{\XT{ዮሃ 8፡33}}}

\VS{10}ሄኮ ካልታይ ቃንጻናስ ሚꬃታ ጋርሳን ጊጌቲ ኡቲዴስ፤ ሄሳ ጊሻስ ሎኦ ኣይፌ ኣይፎንታ ሚꬂ ዉሪ ቃንጼታናኔ ታማን ዬጌታና።
\XREF{}{{\XO 3:10 }{\XT{ማቶ 7፡19}}}

\VS{11}ታኒ ማሮቴꬃስ ሃꬃን ጻማቃይስ፤ ሃራይ ኣቶሺን ታ ኢዛ ጫማ ቶካናስ ቤሶንታዴይ ታፔ ኣꬊዛ ሚኖይ ጉዬራ ያና፤ ኢዚካ ጺሎ ኣያናኒኔ ታማን ኢንቴና ጻማቃና።

\VS{12}ካꬅ ሱራጊዛ ላይዳይ
\FTNT{*}{{\FR 3:12 }{\FT{ካꬅ ሱራጊዛ ላይዳ ጊዛይሳ ኣማራꬆ ቢርሼꬃይ ሜንሼ ጌስ፤ ሄሳ ጊሻስ ኑኒ ላይዳ ጊዛይሳ ሚስሌን ጎኤቲዶስ።
}}} ኢዛ ኩሼን ዴስ፤ ኢዚካ ባ ካꬃ ባሌዛ ፒቲ ጌሻና፤ ባ ጊስቴዛካ ዲኤን ቆላና፤ ሃፓ ጊዲኮ ቶኦንታ ታማን ጹጋና» ጊዴስ።
 

\par }{\SH ዬሱሳ ጻማቄቴꬅ
\par }
{\R (ማር 1፡9-11፤ ሉቃ 3፡21-22)

\par }{\PP \VS{13}ሄ ዎዴ ዬሱሲ ዮሃኒሳን ጻማቄታናስ ጋሊላፔ ዮርዳኖሴ ሻፋ ቢዴስ።

\VS{14}ጊዶ ኣቲን ዮሃኒሲ፥ «ሃይሲ ሃኔና፤ ታኒ ኔናን ጻማቄታና ቤሲሺን ኔኒ ዋናዳ ታኮ ያይ?» ጊዲ ኢዛራ ማርሼቲዴስ።


\par }{\PP \VS{15}ዬሱሲካ፥ «ኣይኮይ ባ፥ ኤሮ ጋርኪ? ሃይሳ ኦꬂዲ ኑኒ ጺሎቴꬅ ኡባ ፖላናስ ኑስ ቤሴስ» ጊዴስ። ዮሃኒሲካ ኢዛ ቆፋ ኤሮ ጊ ኤኪዴስ።

\VS{16}ዬሱሲ ጻማቄቲዲ ሃꬃፌ ኬዚዳ ማላ ሄራካ ሳሎይ ዶዬቲን ጾሳ ኣያናይ ሃራጴ ሚሳቲዲ ኢዛ ቦላ ዎꬊሺን ቤዪዴስ።

\VS{17}ሳሎፔካ፥ «ታኒ ኢዛን ኡፋዬቲዛ ናዚኔ ታ ሲቂዛ ታ ናዚ ሃይሳ» ጊዛ ቃላይ ሲዬቲዴስ።
\XREF{}{{\XO 3:17 }{\XT{ሜꬌ 22፡2፤ ማቶ 12፡18፤ 17፡5፤ ማር 1፡11፤ ሉቃ 9፡35}}}




\par }\Chap{4}{\SH ዬሱሳ ፓጬቴꬅ
\par }
{\R (ማር 1፡12-13፤ ሉቃ 4፡1-13)

\par }{\PP \VerseOne{1}ሄሳፌ ጉዬ ጺሎ ኣያናይ ጻላኤን ፓጬታና ማላ ዬሱሳ ዱጌ ባዞ ቢታ ኤፊዴስ።
\XREF{}{{\XO 4:1 }{\XT{ኢብ 2፡18፤ 4፡15}}}

\VS{2}ኦይዱ ታሙ ጋላሲኔ ኦይዱ ታሙ ቃማ ጾሚዳፔ ጉዬ ዬሱሲ ጋፊዴስ።

\VS{3}ፓጪዛይሲ ዬሱሳኮ ሺቂዲ፥ «ኔ ጾሳ ና ጊዲኮ ኣኔ ሃይታ ሹቻታ ኡኬꬅ ጊዳና ማላ ኣዛዛ» ጊዴስ።


\par }{\PP \VS{4}ዬሱሲካ፥ « ‹ኣሲ ጾሳ ዶናፔ ኬዚዛ ቃላንፔ ኣቲን ካꬃን ጻላ ዴና› ጌቴቲ ጻፌቲዴስ» ጊዲ ኢዛስ ዛሪዴስ።
\XREF{}{{\XO 4:4 }{\XT{ዛሬ 8፡3}}}


\par }{\PP \VS{5}ቃሴካ ጻላኤይ ዬሱሳ ጌሻ ካታማዮ ኤፊ ጾሳ ኬꬃ ቁስቴ ቦላ ኬሲዲ፥

\VS{6}«ኔ ጾሳ ና ጊዲኮ ኣኔ ሃይሳፌ ዱጌ ጉፓ፤ ኣይስ ጊኮ

\par }{\Q « ‹ኔ ቶሆይ ሹቻን ꬉጴቶንታ ማላ

\par }{\QB ኪታንቻቲ ባ ኩሼራ ኔና

\par }{\QB ኦይኪ ዴንꬃና ማላ ኔ ጊሻስ

\par }{\QB ጾሲ ባ ኪታንቻ ኪታና›

\par }{\QB ጌቴቲ ጻፌቲዴስ» ጊዴስ።
\XREF{}{{\XO 4:6 }{\XT{ማዛ 91፡11-12}}}


\par }{\PP \VS{7}ዬሱሲካ፥ «ጌሻ ማጻፋን፥ ‹ጎዳ ኔ ጾሳ ፓጮፋ› ጌቴቲ ጻፌቲዴስ» ጊዲ ዛሪዴስ።
\XREF{}{{\XO 4:7 }{\XT{ዛሬ 6፡16}}}


\par }{\PP \VS{8}ቃሴካ ጻላኤይ ዬሱሳ ኬሂ ꬎቃ ዙማ ቦላ ኬሲዲ ሳሎ ጉፋንꬆን ዲዛ ካዎቴꬃ ቦንቾዛራ ኡባ ኤሂ ቤሲዲ፥

\VS{9}«ኔ ኩንዳዳ ታስ ጎይኒኮ ሃይሳ ኡባ ታ ኔስ ኢማና» ጊዴስ።


\par }{\PP \VS{10}ዬሱሲ፥ «ሃይሶ ጻላኤ! ታ ሲንꬃፌ ኔ ሃካ! ‹ኔኒ ጎዳ ኔ ጾሳስ ጎይና፤ ኢዛስ ጻላላ ኣዛዜታ› ጌቴቲ ጌሻ ማጻፋን ጻፌቲዴስ» ጊዴስ።
\XREF{}{{\XO 4:10 }{\XT{ዛሬ 6፡13}}}


\par }{\PP \VS{11}ሄሳፌ ጻላኤይ ኢዛ ኣጊዲ ቢዴስ፤ ኪታንቻቲካ ዪዲ ኢዛ ማዲዳ።


\par }{\SH ዬሱሲ ሳባኮ ዶሜꬅ
\par }
{\R (ማር 1፡14-15፤ ሉቃ 4፡14-15)

\par }{\PP \VS{12}ዬሱሲ፥ ዮሃኒሲ ቃሼቲዳይሳ ሲዪዲ ጌዴ ጋሊላ ሲሚዴስ።
\XREF{}{{\XO 4:12 }{\XT{ማቶ 14፡3፤ ማር 6፡17፤ ሉቃ 3፡19-20}}}

\VS{13}ናዚሬቴ ካታማ ኣጊዲ ዛቢሎኔ ኒፍታሌሜ ሄራን ኣባ ማታን ዲዛ ቂፊርናሆሜ ካታማን ዱስ ኦይኪዴስ።
\XREF{}{{\XO 4:13 }{\XT{ዮሃ 2፡12}}}


\par }{\PP \VS{14-16}«ሄሳን ዛቢሎኔኒኔ ኒፍታሌሜ ቢታን፥

\par }{\Q «ዮርዳኖሴፔ ሄ ፒንꬃን

\par }{\QB ኣባ ላንቄራ ኤፊዛ ኦጌ ማታን ዲዛ

\par }{\QC ኣይዛቤ ጊዲዳ ጋሊላ ዴሬ ኣሳይ፥

\par }{\QC ꬉማን ዲዛ ዴሬይ

\par }{\QC ዎልቃማ ፖኦ ቤዪዴስ።

\par }{\Q ሃይቆ ኩዋ ጊዶን ዲዛ ዴሬስ

\par }{\QB ፖኦይ ፖኢዴስ»

\par }{\MM ጌቴቲዲ ናቤ ኢሳያሳ ዶናን ካሴቲዲ ሃሳዬቲዳይሲ ፖሌቲዴስ።


\par }{\PP \VS{17}ዬሱሲ ሄ ዎዴፔ ሃ ሲሚን፥ «ሳሎ ካዎቴꬂ ማቲዴስ፤ ማሮታን ጌሊቴ» ጊዲ ሳባኮ ኦይኪዴስ።
\XREF{}{{\XO 4:17 }{\XT{ማቶ 3፡2}}}


\par }{\SH ኮይሮ ዬሱሳ ካሊዳይታ ጼይጌቴꬅ
\par }
{\R (ማር 1፡16-20፤ ሉቃ 5፡1-11)

\par }{\PP \VS{18}ዬሱሲ ጋሊላ ኣባ ላንቄራ ኣꬊሼ ናምኡ ኢሻንታ፥ ሄይቲካ ጴጽሮሳ ጌቴቲዛ ሲሞናኔ ኢዛ ኢሻ ኢንዲራሳ ቤዪዴስ። ኢስቲካ ሞሌ ኦይኪዛይታ ጊዲዳ ጊሻስ ሞሌ ኦይኪዛ ጊቴ ኣባን ዬጊሼ ዴቴስ።

\VS{19}ዬሱሲ ኢስታ፥ «ሃ ዪቴ! ታና ካሊቴ! ታ ኢንቴና ኣስ ኦይኪዛ ኣስ ኬሳና» ጊዴስ።

\VS{20}ኢስቲ ሄራካ ሞሌ ኦይኪዛ ጊቴዛ ዬጊ ኣጊዲ ዬሱሳ ካሊዳ።


\par }{\PP \VS{21}ጉꬅ ሲንꬄ ቢሼ ሃራ ናምኡ ኢሻንታ ዛብዶሳ ና ናምኣታ ያቆቤኔ ዮሃኒሳ ቤዪዴስ፤ ኢስቲካ ባ ኣዋ ዛብዶሳራ ዎጎሎ ጊዶን ሞሌ ጊቴ ሎኤꬄቴስ። ዬሱሲካ ኢስታ ጼይጊን

\VS{22}ኢስቲ ሄራካ ዎጎሎዛኔ ባ ኣዋ ኣጊዲ ኢዛ ካሊዳ።


\par }{\SH ዬሱሲ ሃርጊዛይታ ፓꬂዴስ
\par }
{\R (ሉቃ 6፡17-19)

\par }{\PP \VS{23}ዬሱሲ ኣይሁዳታ ኢስታ ዎሳ ኬꬃን ታማርሲሼኔ ካዎቴꬃ ሚሺራቾ ቃላ ሳባኪሼ ቃሴ ዴሬ ጊዶን ኣይ ሃርጌይካ ሳኪዛይታ ፓꬂሼ ኩሜꬃ ጋሊላን ዩዪዴስ።
\XREF{}{{\XO 4:23 }{\XT{ማቶ 9፡35፤ ማር 1፡39}}}

\VS{24}ሄሳ ጋሶን ሎኦ ናሾይ ኩሜꬃ ሶሪያ ቢታን ሲዬቲዴስ፤ ዴሬይካ ዱማ ዱማ ሳኮን ዳሮ ዋዬቲዛይታ፥ ዳይዳንꬂ ኢስታን ጌሊዳይታ፥ ቢጮ
\FTNT{*}{{\FR 4:24 }{\FQA{ቢጮ፡
}}{\FT{ቢጮ ጌቴቲዛይሲ ኢሲ ኢሲ ባጋ ጋሞꬆን ኪሮ ዎይኮ ቡꬁንꬃ ሃርጌ ጌቴቴስ።
}}} ሃርጌይ ዲዛይታኔ ሲሊዳይታ ኢዛኮ ኤሂን ኡባካ ፓꬂዴስ።

\VS{25}ሄሳፌ ዴንዲዳይሳን ጋሊላፔ፥ ታሙ ካታማታፔ፥
\FTNT{†}{{\FR 4:25 }{\FQA{ታሙ ካታማፔ፡
}}{\FT{ታሙ ካታማታፔ ጌቴቲዛይሲ ጊሪኬ ቃላ ሃሳይዛይቲኔ ኣይሁዳ ጊዶንታ ዴሬቲ ኢሲፌ ዲዛሶይ ታሙ ካታማታ ጌቴቴስ። ሄ ካታማታፔ ዳሮ ባጋቲ ጋሊላ ኣባፌ ኣርሼይ ጌሊዛሶ ባጋራኔ ፑዴሃ ባጋራ ኡሻቻ ቦላ ዴቴስ።
}}} ዬሩሳላሜፔኔ ዩሁዳፔ፥ ዮርዳኖሴ ሻፋ ፒንꬃፌ ዪዳ ዳሮ ኣሳይ ኢዛ ካሊዴስ።




\par }\Chap{5}{\SH ዬሱሲ ዙማ ቦላ ታማርሲዳ ቲሚርቴ
\par }
{\PP \VerseOne{1}ዳሮ ዴሬይ ሺቂዳይሳ ቤኢዲ ዬሱሲ ፑዴ ዙማ ቦላ ኬዚ ኡቲዴስ፤ ኢዛ ካሊዛይቲካ ኢዛኮ ዪዳ።

\VS{2}ኢዚካ ኢስታ ሂዝጊ ታማርሶ ኦይኪዴስ፤


\par }{\SH ቱሙ ኣንጆ ዴማና ኣሳታ
\par }
{\R (ሉቃ 6፡20-23)

\par }{\Q \VS{3}«ኣያናን ባና ካዉሺዛይቲ ኣንጄቲዳይታ፤

\par }{\QB ኣይስ ጊኮ ሳሎ ካዎቴꬂ ኢስታሳ።


\par }{\Q \VS{4}ቃꬌቲዛይቲ ኣንጄቲዳይታ፥

\par }{\QB ኣይስ ጊኮ ኢስቲ ሚኔታና።
\XREF{}{{\XO 5:4 }{\XT{ኢሳ 61፡2}}}


\par }{\Q \VS{5}ኣሽኬቲ ኣንጄቲዳይታ፤

\par }{\QB ኣይስ ጊኮ ኢስቲ ቢታ ላታና።
\XREF{}{{\XO 5:5 }{\XT{ማዛ 37፡11}}}


\par }{\Q \VS{6}ጺሎቴꬅ ጋፊዛይቲኔ ሳሜቲዛይቲ ኣንጄቲዳይታ፤

\par }{\QB ኣይስ ጊኮ ኢስቲ ካላና።
\XREF{}{{\XO 5:6 }{\XT{ኢሳ 55፡1-2}}}


\par }{\Q \VS{7}ኣሳስ ሎኦ ኦꬂዛይቲ ኣንጄቲዳይታ፤

\par }{\QB ኣይስ ጊኮ ኢስታስካ ሎኦይ ኦሴታና።


\par }{\Q \VS{8}ዎዚና ጺሎቲ ኣንጄቲዳይታ፤

\par }{\QB ኣይስ ጊኮ ኢስቲ ጾሳ ቤያና።


\par }{\Q \VS{9}ሳሮቴꬅ ኦꬂዛይቲ ኣንጄቲዳይታ፤

\par }{\QB ኣይስ ጊኮ ኢስቲ ጾሳ ናይታ

\par }{\QC ጌቴቲ ጼይጌታና።


\par }{\Q \VS{10}ጺሎቴꬃ ጊሻስ

\par }{\QB ጎዴቲዛይቲ ኣንጄቲዳይታ፤

\par }{\QB ኣይስ ጊኮ ሳሎ ካዎቴꬂ ኢስታሳ።
\XREF{}{{\XO 5:10 }{\XT{1ጴጽ 3፡14}}}


\par }{\PP \VS{11}«ታ ጋሶን ኣሳይ ኢንቴና ጫዪኮ፥ ጎዲኮኔ ኢታ ዮኦ ዎርዶራ ኢንቴ ቦላ ሃሳይኮ ኢንቴ ኣንጄቲዳይታ።
\XREF{}{{\XO 5:11 }{\XT{1ጴጽ 4፡14}}}

\VS{12}ኢንቴ ሳሎን ዴማና ዋጋይ ኬሂ ጊታ ጊዲዳ ጊሻስ ኡፋይሳን ጉፒቴ። ኢንቴፌ ሲንꬃን ዲዛ ናቤታካ ሄሳꬆ ጎዲዳ።
\XREF{}{{\XO 5:12 }{\XT{2ታሪ 36፡16፤ ሃዋ 7፡52}}}


\par }{\SH ማጺኔኔ ፖኦ ሌሚሶ
\par }
{\R (ማር 9፡50፤ ሉቃ 14፡34-35)

\par }{\PP \VS{13}«ኢንቴ ሃ ቢታ ኣሳስ ማጺኔ ማላ። ማጺኔይ ባ ማልኦቴꬃ ዬዲዛ ጊዲኮ ጌዴ ካሬ ዬጌቲዲ ዬꬌቴꬃፌ ኣቲን ዛሪዲ ዴማናስ ዳንዳይዜ?\XREF{}{{\XO 5:13 }{\XT{ሉቃ 14፡34-35}}}

\VS{14}ኢንቴ ኣላሜስ ፖኦ። ዙማ ቦላ ዲዛ ካታማያ ቆቴታናስ ዳንዳያኩ።
\XREF{}{{\XO 5:14 }{\XT{ዮሃ 8፡12፤ 9፡5}}}

\VS{15}ኣሲ ጾምፔ ኦይꬂዲ ኬꬃን ዲዛ ኣሳ ኩሜꬃስ ፖኣና ማላ ꬎቃሶሆን ዎꬄስ ኣቲን ጌማሶሆን ዎꬂ ኤሬና።
\XREF{}{{\XO 5:15 }{\XT{ማር 4፡21፤ ሉቃ 8፡16፤ 11፡33}}}

\VS{16}ሄሳꬆካ ኣሳይ ኢንቴ ሎኦ ኦሶ ቤኢዲ ሳሎን ዲዛ ኢንቴ ኣዋ ቦንቻና ማላ ኢንቴ ፖኦይ ኣሳ ሲንꬃን ፖኦ።
\XREF{}{{\XO 5:16 }{\XT{1ጴጽ 2፡12}}}


\par }{\SH ሙሴ ዎጋ ጊሻስ
\par }
{\PP \VS{17}«ታኒ ሙሴ ዎጋኔ ናቤታ ቃላ ሻራና ዪዳ ኢንቴስ ሚሳቶፖ፤ ፖላናስ ያዲስ ኣቲን ሻራናስ ያቤኬ።

\VS{18}ታ ኢንቴስ ቱሙ ጋይስ፥ ሳሎይኔ ሳኣይ ኣꬋና ጋካናስ ሙሴ ዎጋይ ዉሪ ፖሌታና ኣቲን ዎጋፔ ኢሲ ፒዳሌይካ ዎይኮ ቄሪናካ ሻሬቱኩ።
\XREF{}{{\XO 5:18 }{\XT{ሉቃ 16፡17}}}

\VS{19}ሄሳ ጊሻስ ኦኒካ ሃ ኣዛዞታፔ ጉጺዛሮ ጊዲኮካ ኦꬆንታ ዬጊ ኣꬊኮ፥ ሃንኮይታካ ዬꬊ ኣꬋና ማላ ታማርሲኮ ሳሎ ካዎቴꬃን ሄሳዴይ ጉꬅ ጌቴቲ ጼይጌታና፤ ጊዶ ኣቲን ሃይታ ኣዛዞታ ኦꬂ ፖሊሼ ሃንኮይታ ፖላና ማላ ታማርሲኮ ሄሳዴይ ሳሎ ካዎቴꬃን ጊታ ጌቴታና።

\VS{20}ታ ኢንቴስ ጋይስ፥ ኢንቴ ጺሎቴꬂ ፋርሳዌታፔኔ ሙሴ ዎጋ ታማርሲዛይታ ጺሎቴꬃፌ ኣꬎንታ ኣጊኮ ሳሎ ካዎቴꬅ ጌላና ዳንዳዬኬታ።


\par }{\SH ኣስ ዎꬋናስ ቤሴና
\par }
{\PP \VS{21}«ካሴ ኣሳታስ፥ ‹ዎꬎፓ፤ ዎꬊዳዴ ቦላ ፒርዴታና› ጌቴቲዳይሳ ኢንቴ ሲዪዴታ።
\XREF{}{{\XO 5:21 }{\XT{ኬሳ 20፡13፤ ዛሬ 5፡17}}}

\VS{22}ታ ቃሴ ኢንቴስ ጊዛይ ባ ኢሻ ቦላ ኦጌይ ባይንዳ ሃንቄቲዛዴ ቦላ ፒርዴታና፤ ኦኒካ ባ ኢሻ፥ ‹ናፓይ› ጊዛዴይ ዱላታ ሲንꬃን ኦይሼታና። ‹ኤያይ› ጊዛዴ ጋናሜ ታማ ፒርዳይ ናጌስ።

\VS{23}ሄሳ ጊሻስ ኔኒ ያርሾ ሺሺዛሶን ጾሳስ ያርሻና ጊሺን ኔ ኢሻይ ኔ ቦላ ሚሼቲዳዚ ኔስ ቆፌቲኮ፥

\VS{24}ኔ ያርሺዛይሳ ሄን ያርሺዛሶን ኣጋዳ ኮይሮ ባዳ ኔ ኢሻራ ጊጋ፤ ሄሳፌ ጉዬ ሲማዳ ኔ ያርሾዛ ጾሳስ ሺሻ።


\par }{\PP \VS{25}«ኔና ሞቲዳ ኔ ሞርኬይ ኔ ቦላ ፒርዲሶንታ ማላ፥ ፒርዲዛ ዳናይ ቃቺዛይሳስ ኔና ኣꬂ ኢሞንታ ማላ፥ ቃሾ ኬꬃን ኔ ዎꬎንታ ማላ ቡሮ ኦጌ ቦላ ዳሼ ኔ ሞርኬራ ኤሌላ ጊጋይቻ።

\VS{26}ታ ኔስ ቱሙ ጋይስ፤ ኢዚ ፒርዲሲ ዉርሲዳ ጊዲኮ ዉርሴꬃ ሳንቲዮ ቃንጻና ጋካናስ ቃሾፔ ኔኒ ቢርሼታካ።


\par }{\SH ላይማታናስ ቤሴና
\par }
{\PP \VS{27}« ‹ላይማቶፓ› ጊዛይሳ ኢንቴ ሲዪዴታ።
\XREF{}{{\XO 5:27 }{\XT{ኬሳ 20፡14፤ ዛሬ 5፡18}}}

\VS{28}ታኒ ጊዲኮ ኢንቴና ሂዝጋይስ፤ ማጫስ ኣሞ ኣይፌራ ጼሊዳዴይ ዉሪ ባ ዎዚናን ኢዚራ ላይማቲዴስ።

\VS{29}ናጋራ ኦꬃናስ ኔ ኡሻቻ ኣይፌይ ኔስ ጋሶ ጊዲኮ ኔፔ ኬሳ ዎራ ዬጋ፤ ኔ ኣሳቴꬃይ ኩሜꬅ ጌዴ ጋናሜ ታማን ዬጌታናፔ ኔ ኣሳቴꬃፌ ኢሲና ፓጪኮ ሎኦ።

\VS{30}ኔ ኡሻቻ ኩሼይ ናጋራ ኦሶስ ጋሶ ጊዲኮ ኔፔ ቃንጻ ዲጋ፤ ኔ ኣሳቴꬃይ ኩሜꬅ ጋናሜን ዬጌታናይሳፌ ኔ ኣሳቴꬃፌ ኢሲ ቢሊቴይ ኔስ ፓጬ ጊዲኮ ሎኦ።


\par }{\PP \VS{31}« ‹ማቾ ኣንጂ ዬዲዛዴይ ፒርማ ዋራቃታ ኢዚስ ኢማና ቤሴስ› ጌቴቲዴስ።
\XREF{}{{\XO 5:31 }{\XT{ዛሬ 24፡1-4፤ ማቶ 19፡7፤ ማር 10፡4}}}

\VS{32}ታኒ ቃሴ ኢንቴና ሂዝጋይስ፥ ሃራ ኣሳራ ላይማቲሺን ቤኦንታ ዲሼ ባ ማቾ ኣንጂዛዴይ ዉሪ ኢዛ ላይማታና ማላ ኦꬄስ። ሄሳꬆካ ኣንጄቲዳሮ ኤኪዛዴይካ ላይማቲዳ ማላ ቆዴቴስ።
\XREF{}{{\XO 5:32 }{\XT{ማቶ 19፡9፤ ማር 10፡11-12፤ ሉቃ 16፡18፤ 1ቆሮ 7፡10-11}}}


\par }{\SH ጫቆ ጊሻስ
\par }
{\PP \VS{33}«ካሴ ኣሳታስ፥ ‹ዎርዶ ጫቆፋ፤ ጾሳ ሲንꬃን ኔ ጫቂዳይሳ ናጋ› ጌቴቲዳይሳ ኢንቴ ሲዪዴታ።
\XREF{}{{\XO 5:33 }{\XT{ሌዌ 19፡12፤ ታይ 30፡2፤ ዛሬ 23፡21}}}

\VS{34}ታ ቃሴ ኢንቴና ኣይኮካ ጫቆፍቴ ጋይስ፤ ሳሎይ ጾሳስ ኡቲዛ ኣራታ ጊዲዳ ጊሻስ ሳሎን ጫቆፍቴ።
\XREF{}{{\XO 5:34 }{\XT{ያቆ 5፡12፤ ማቶ 23፡22}}}

\VS{35}ቢታይ ጾሳ ቶሆይ ዬꬊዛሶ ጊዲዳ ጊሻስ ቢታንካ ጫቆፍቴ። ዎጋ ካዎ ካታማ ጊዲዳ ጊሻስ ዬሩሳላሜንካ ጫቆፍቴ።
\XREF{}{{\XO 5:35 }{\XT{ኢሳ 66፡1፤ ማዛ 48፡2}}}

\VS{36}ኢንቴ ሁኤንካ ጫቆፍቴ፤ ኢንቴ ሁኤ ቢናናፔ ኢሲኔዮካ ቦꬅ ዎይኮ ካሬꬅ ሂስታናስ ዳንዳዬኬታ።

\VS{37}ሄሳ ጊሻስ ኢንቴ ኢንቴ ጊዶን ሃሳዬቲሺን ኢንቴ ሃሳያይ፥ ‹ኤ› ጋናዝ ጊዲኮ፥ ‹ኤ› ጊቴ፤ ‹ኣካይ› ጋናዝ ጊዲኮ፥ ‹ኣካይ› ጊቴ፤ ሄሳፌ ሃራይ ዉሪ ኢታ ኣሳፔ ዪዛዛ።


\par }{\SH ሃሎ ኬሶ ጊሻስ
\par }
{\R (ሉቃ 6፡29-30)

\par }{\PP \VS{38}« ‹ኣይፌ ጊሻስ ኣይፌ፥ ኣች ጊሻስ ኣች› ጌቴቲዳይሳ ኢንቴ ሲዪዴታ።
\XREF{}{{\XO 5:38 }{\XT{ኬሳ 21፡24፤ ሌዌ 24፡20፤ ዛሬ 19፡21}}}

\VS{39}ታ ቃሴ ኢንቴስ ጊዛይ ኢታ ኦꬂዳዴራ ኤቄቶፍቴ፤ ጊዶ ኣቲን ኔስ ኡሻቻ ሻጋላ ባቂዛዴስ ሃንኮይሳካ ዩሻ ቤሳ።

\VS{40}ኢሲ ኣሲ ኔኒ ጋርሳራ ማይኢዳይሳ ኔፔ ኤካናስ ኔና ሞቲኮ ቦላራ ማይኢዳይሳካ ጉጃዳ ኢዛስ ኢማ።

\VS{41}ኢሲ ኣሲ ኔና ኢሲ ሳቴ ኦጌ ኔ ባና ማላ ዎልቃꬂኮ ኢሲፌ ናምኡ ዳኮ ጊዳና ኦጌ ኢዛራ ባ።

\VS{42}ኔና ዎሲዛዴስ ኢማ፤ ኔፔ ታልኤ ኤካናስ ኮይዛዴስ ዞኮ ዛሮፓ።


\par }{\PP \VS{43}« ‹ኔ ላጌ ሲቃ፤ ኔ ሞርኬ ኢጻ› ጌቴቲዳይሳ ሲዪዴታ።

\VS{44}ታ ቃሴ ኢንቴና ኢንቴ ሞርኬታ ዶሲቴ፤ ኢንቴና ጎዲዛይታስ ዎሲቴ ጋይስ።

\VS{45}ኢንቴ ሄሳꬆ ኦꬂኮ ኢንቴ ሳሎ ኣዋስ ናይታ ጊዳና። ኢዚ ኣርሼ ኢታታሲኔ ሎኦታስ ኢሲ ቦላ ጋꬂ ኢሜስ። ኢራካ ጺሎታሲኔ ናጋራንቻታስ ኢሲ ቦላ ቡኪሴስ።

\VS{46}ኢንቴና ዶሲዛይታ ጻላ ኢንቴ ዶሲኮ ኢንቴስ ኣዛ ጎኣይ ዲዜ? ቃራጻ ቃንጺሲዛይቲ ሄሳꬆ ኦꬄቴኔ?

\VS{47}ኢንቴ ኢሻታ ጻላ ኢንቴ ሳሮቲኮ ሃንኮይታፔ ኣዛን ሎኤቲ? ኣማኖንታይቲካ ሄሳꬆ ኦꬄቴስ።

\VS{48}ሄሳ ጊሻስ ኢንቴ ሳሎ ኣዋይ ዎሶይ ባይንዳይታስ ጊዲዳ ማላ ኢንቴካ ዎሶይ ባይንዳዴ ጊዲቴ።
\XREF{}{{\XO 5:48 }{\XT{ሌዌ 19፡2፤ ዛሬ 18፡13}}}




\par }\Chap{6}{\SH ማንቆስ ማዶ ኢሞ
\par }
{\PP \VerseOne{1}«ኣሲ ኢንቴና ቤያና ማላ ኣሳ ሲንꬃን ሎኦ ኦꬆንታ ማላ ናጌቲቴ፤ ሄሳꬆ ኦꬂኮ ኢንቴ ሳሎ ኣዋፔ ጎኣ ዴሜኬታ።
\XREF{}{{\XO 6:1 }{\XT{ማቶ 23፡5}}}

\VS{2}ኢንቴ ማንቆታስ ማዶ ኢሚዛ ዎዴ ኣሲ ታና ቤዮ ጊዲ ኣሳ ሲንꬃን ቦንቼታናስ ኦጌኒኔ ኣይሁዳ ዎሳ ኬꬃን ጹሩምባ ፑኒሲዛ ቆꬌፔ ቆሞን ሃኒዛይታꬆ ኦꬆፍቴ። ታ ኢንቴስ ቱሙ ጋይስ፤ ኢስቲ ባ ዋጋ ኡባ ሃን ኤኪዳ።

\VS{3}ኢንቴ ማንቆታስ ኢሚሺን ኡሻቻ ኩሼይ ኦꬂዛ ሃዲርሳ ኩሼይ ኤሮፖ።

\VS{4}ኢንቴ ኢሞይ ጌማን ጊዶ፤ ቆታን ኦሴቲዳይሳ ቤኢዛ ኢንቴ ኣዋይካ ኢንቴ ዋጋ ኢንቴስ ኢማና።


\par }{\SH ዎሳ ጊሻስ
\par }
{\R (ሉቃ 11፡2-4)

\par }{\PP \VS{5}«ኢንቴ ዎሲሼ ቆꬌፔ ቆሞን ሃኒዛይታ ማላ ሃኖፒቴ፤ ኢስቲ ኣሲ ቤያና ማላ ኣይሁዳ ዎሳ ኬꬃታኒኔ ኦይዱ ኦጌ ቦላ ኤቂዲ ዎሳናስ ዶሴቴስ። ታ ኢንቴስ ቱሙ ጋይስ፤ ኢስቲ ኩሜꬃ ዋጋ ኤኪቺዳ።
\XREF{}{{\XO 6:5 }{\XT{ሉቃ 18፡10-14}}}

\VS{6}ኔኒ ዎሳና ጌሊዛ ኔ ኪፊሌ ጌላ፤ ካሬካ ኔ ቦላ ጎርዳዳ ጌማን ዲዛ ኔ ኣዋኮ ዎሳ። ጌማን ኦሴቲዳይሳ ቤኢዛ ኔ ኣዋይ ኔ ኦሶ ማላ ኔስ ኢማና።


\par }{\PP \VS{7}«ኣማኖንታ ኣሳይ ኢሲ ቃላ ዛሪ ዛሪ ዎሲኮ ኢስታስ ሲዬቲዛ ሚሳቲን ኢስቲ ዛሪ ዛሪ ጊዛይሳꬆ ኢንቴካ ዎሲሼ ኢሲ ቃላ ዛሪ ዛሪ ጎፒቴ።

\VS{8}ጊዶ ኣቲን ኢንቴ ኣዋይ ኢንቴ ዎሳናፔ ካሴቲዲ ኢንቴስ ኣዚ ኮሺዛኮ ኤሪዛ ጊሻስ ኢንቴ ኢስታ ሚሳቶፒቴ።

\VS{9}ኢንቴ ዎሲሼ፥

\par }{\Q « ‹ሳሎን ዲዛ ኑ ኣዋዉ!

\par }{\QB ኔ ሱንꬂ ኣንጄቶ።


\par }{\Q \VS{10}ኔ ካዎቴꬂ ሃ ዮ፤

\par }{\QB ኔ ሼኔይ ሳሎን ጊዲዳ ማላ

\par }{\QC ሳኣንካ ሃኖ።


\par }{\Q \VS{11}ሃቺስ ጊዲዛ ካꬅ

\par }{\QB ኑስ ሃች ኢማ።


\par }{\Q \VS{12}ኑ ኑና ቆሂዳይታስ

\par }{\QB ኣቶ ጊዛ ማላ

\par }{\QB ኔካ ኑ ቆሆ ኑስ ኣቶ ጋ።


\par }{\Q \VS{13}ኢታፔ ኑና ኣሻ ኣቲን

\par }{\QB ኑና ፓጬን ጌልꬆፋ፤

\par }{\QB ቦንቾይ ሜሪፔ

\par }{\QB ሜርና ጋካናስ ኔይሳ።

\par }{\QB ኣሚን› ጊ ዎሲቴ።


\par }{\PP \VS{14}«ኢንቴ ኢንቴና ቆሂዳይታስ ኣቶ ጊኮ ኢንቴ ሳሎ ኣዋይካ ኢንቴስ ኣቶ ጋና።

\VS{15}ቃሴ ኢንቴ ኣሳ ናጋራ ኣቶ ጎንታ ኢጺኮ ኢንቴ ኣዋይካ ኢንቴ ናጋራ ኣቶ ጌና።


\par }{\SH ጾማ ጊሻስ
\par }
{\PP \VS{16}«ኢንቴ ጾማ ጾሚሼ ቆꬌፔ ቆሞን ጾሚዛይታꬆ ሹሎፍቴ። ኢስቲ ባ ጾሚዛይሳ ኣሲ ኤራና ማላ ባ ኣይፌሶ ኢሴቴስ። ታ ቱሙ ጋይስ፤ ሄሳꬆ ኦꬂዛይቲ ባ ዋጋ ኩሜꬅ ኤኪቺዳ።

\VS{17}ኔኒ ጾማ ጾማሼ ኔ ኣይፌሶ ሜጬታ፥ ኔ ሁኤ ቲዬታ።

\VS{18}ሄሳꬆ ኔ ጾሚኮ ጌማን ዲዛ ኔ ኣዋይ ጻላላ ኤሪዛዚኔ ኣሲ ኦኒካ ኤሮንታ ቆታን ጊዳና። ቆታን ኦሴቲዳይሳ ቤኢዛ ኔ ኣዋይካ ኔ ዋጋ ኔስ ኢማና።


\par }{\SH ሳሎን ዲዛ ሃሮ
\par }
{\R (ሉቃ 12፡33-34)

\par }{\PP \VS{19}«ቢላይ ሚዛሶን ቡቂዲኔ ሺይዲ ሞሬቲዛሶን፥ ካይሶይ ቦኪዲ ካይሳናስ ዳንዳይዛሶን፥ ሃ ቢታ ቦላ ኢንቴስ ሚሽ ሺሾፍቴ።
\XREF{}{{\XO 6:19 }{\XT{ያቆ 5፡2-3}}}

\VS{20}ጊዶ ኣቲን ቢላይ ማናስ፥ ቡቂዲ ዎይኮ ሺይዲ ሞሬቶንታሶን፥ ካይሶይ ቦኪ ኤካና ዳንዳዮንታሶን ሄን ሳሎን ኢንቴስ ሚሽ ሺሺቴ።

\VS{21}ኔ ሚሻይ ዲዛሶን ኔ ዎዚናይ ሄን ዴስ።


\par }{\PP \VS{22}«ኣይፌይ ኣሳቴꬃስ ፖኦ፤ ሄሳ ጊሻስ ኔ ኣይፌይ ፓጻ ጊዲኮ፥ ኔ ኩሜꬃ ኣሳቴꬃይካ ፖኦ ጊዳና።

\VS{23}ኔ ኣይፌይ ሃርጋንቻ ጊዲኮ፥ ኔ ኩሜꬃ ኣሳቴꬃይካ ꬉማ ጻላ ጊዳና። ሂስቲኮ ኔናን ዲዛ ፖኦይ ꬉማ ጊዲኮ፥ ቃሴ ꬉማይ ዋኒዳ ጊርዲ ጊዳ ꬉማ ጊዳንዴ?


\par }{\PP \VS{24}«ኢሲ ኣሲ ናምኡ ጎዳስ ኦꬃና ዳንዳዬና። ኢሳ ኢጺዲ ናምኣንꬆዛ ዶሳና፤ ዎይኮ ኢሳ ቦንቺዲ ናምኣንꬆዛ ሌቃና፤ ጾሳሲኔ ሚሻስ ናምኣታስ ጋꬂ ኦꬃናስ ዳንዳዬቴና።


\par }{\SH ዳሮ ቆፖፍቴ
\par }
{\PP \VS{25}«ሄሳ ጊሻስ ታ ኢንቴና ኢንቴ ዱሳ ጊሻስ፥ ‹ኣይ ሚኖ? ኣይ ኡዪኖ? ኣይ ማይኢኖ?› ጊዲ ሂርጎፍቴ ጋይስ። ሼምፖይ ቁማፔ፥ ኣሾይ ማይኦፌ ኣꬌኔ?

\VS{26}ኣኔ ሳሎ ካፎታ ጼሊቴ! ዜሬቴና፤ ማጼቴና፤ ዲኤን ቆሌቴና፤ ጊዶ ኣቲን ኢንቴ ሳሎ ኣዋይ ኢስታ ሚዜስ። ኢንቴ ኢስታፌ ኬሂ ኣꬌኬቲ?

\VS{27}ኣኔ ኢንቴፌ ዳሮ ዋዬቲዲ ባስ ኢሜቲዳ ላይꬃ ቦላ ሃራ ኢሲ ጋላስ ጉጃና ዳንዳይዛ ኣሲ ዲዜ?\FTNT{*}{{\FR 6:27 }{\FT{ባስ ኢሜቲዳ ላይꬃ ቦላ ሃራ ኢሲ ጋላስ ጉጃና ዳንዳይዛ ኣሲ ዲዜ? ጊዛይሳ ኢሲ ኢሲ ጌሻ ማጻፋታ ቢርሼꬃን «ባስ ዲዛ ኣዱሳቴꬃ ቦላ ኢሲ ዋꬋ ፑዴ ጉጃናስ ዳንዳይዛ ኣሲ ዲዜ?» ጊዛዚ ዴስ።
}}}


\par }{\PP \VS{28}«ቃሴ ማይኦ ጊሻስ ኣዛስ ሂርጌቲ? ኣኔ ጮ ዴምባን ዲዛ ጪሻታ ጼሊቴ፤ ዳቡሬቴና ዎይኮ ሱቄቴና።

\VS{29}ሄሳ ጊሻስ ታ ኢንቴና ጊዛይ ሃራይ ኣቶሺን ካዎ ሶሎሞኔይካ ባ ቦንቾራ ሃ ጪሻታፔ ኢሲኔይ ማላ ሎኦ ማይኢቤና።

\VS{30}ኢንቴኖ ፓጬ ኣማኖይ ዲዛይቶ! ሃች ኣሳ ኣይፌን ቤቲዲ ዎንቶ ታማን ዎꬋና ማታ ሃይሳꬆ ማይዚዛ ጾሲ ኢንቴና ሄሳፌ ሎኤꬂ ኣꬂ ማይዛናስ ዳንዳዬኔ?

\VS{31}ሄሳ ጊሻስ ኑ ኣይ ማኔ? ኣይ ኡያኔ? ኣይ ማይኣኔ? ጊዲ ሂርጎፍቴ።

\VS{32}ሃንኮ ኣማኖንታ ኣሳይ ሃይሳ ዴማናስ ዳሮ ቆፔስ። ሃይሲ ዉሪ ኢንቴስ ኮሺዛይሳ ኢንቴ ሳሎ ኣዋይ ኤሬስ።

\VS{33}ሃራፔ ሲንꬃቲዲ ጾሳ ካዎቴꬃ ጺሎቴꬅ ኮዪቴ፤ ሃይቲ ዉሪ ኢንቴስ ጉጄታና።

\VS{34}ሄሳ ጊሻስ ዎንቶስ ኬሂ ቆፖፍቴ፤ ዎንቶ ሜቶይ ዎንቶስ ኣቆ፤ ኢሲ ኢሲ ጋላሳይ ባስ ባስ ጊዲዛ ሜቶራ ዴስ።




\par }\Chap{7}{\SH ሃራ ኣሳ ቦላ ፒርዳናስ ኮሼና
\par }
{\R (ሉቃ 6፡37-42)

\par }{\PP \VerseOne{1}«ኢንቴ ቦላ ፒርዴቶንታ ማላ ሃራ ኣሳ ቦላ ፒርዶፍቴ።

\VS{2}ኢንቴ ፒርዲዳ ማላ ኢንቴ ቦላካ ፒርዴታና። ኢንቴ ማኪዳ ሚሻራ ኢንቴስ ማኬታና።
\XREF{}{{\XO 7:2 }{\XT{ማር 4፡24}}}

\VS{3}ኔ ኣይፌን ዲዛ ጊታ ሚꬃ ቤኦንታ ዳሼ ኔ ኢሻ ኣይፌን ዲዛ ቄሪ ቡራ ኣዛስ ጼላይ?

\VS{4}ኔ ኣይፌን ጊታ ሚꬂ ዲሺን ኔ ኢሻ፥ ‹ኣኔ ታ ኔ ኣይፌፔ ቄሪ ቡራዮ ኬሳይስ› ጋናስ ዋና ዳንዳያይ?

\VS{5}ኔኖ ቆꬌፔ ቆሞን ሃኒዛይሶ ካሴታዳ ኔ ኣይፌን ዲዛ ጊታ ሚꬃ ኬሳይቻ። ሄሳፌ ጉዬ ኔ ኢሻ ኣይፌን ዲዛ ቡራ ኬሳናስ ሎኤꬃ ጼላንዳሳ።

\VS{6}ባ ቶሆን ዬꬎንታ ማላኔ ሲሚዲ ኢንቴና ሳጺ ዳኬሬꬆንታ ማላ ኣንጄቲዳይሳ ካናታ ሲንꬃን ዬጎፍቴ፤ ቃሴ ኢንቴ ዎርቃካ ጉዱንꬃታ ሲንꬃን ዬጎፍቴ።


\par }{\SH ዎሲቴ፥ ኮዪቴ፥ ቆጺቴ
\par }
{\R (ሉቃ 11፡9-13)

\par }{\PP \VS{7}«ዎሲቴ ኢንቴስ ኢሜታና፤ ኮዪቴ ኢንቴ ዴማና፤ ካሬ ቆጺቴ ኢንቴስ ዶዬታና።

\VS{8}ዎሲዳ ኡባስ ኢሜታና፤ ኮይዛ ኣሲ ዴማና፤ ቆጺዛዴስ ካሬይ ዶዬታና።

\VS{9}ኢንቴ ጊዶፌ ኢሳዴስ ናይ ኡኬꬅ ዎሲኮ ሹች ኢሚዛ ኣዋይ ዳንዴ?

\VS{10}ዎይኮ ሞሌ ዎሲኮ ሾሽ ኢሚዛዴይ ዳንዴ?

\VS{11}ሂስቲን ኢንቴ ኢታታ ጊዲ ኡቲዲ ኢንቴ ናይታስ ሎኦ ሚሽ ኢሞ ኤሪዛይታ ጊዲኮ ኢንቴ ሳሎ ኣዋይ ኢዛ ዎሲዛይታስ ዋኒዲ ኣꬊዛ ሎኦ ሚሽ ኢሜኔ?

\VS{12}ሄሳ ጊሻስ ሃራ ኣሲ ኢንቴስ ኦꬃና ማላ ኢንቴ ኮይዛይሳ፥ ኢንቴካ ሃራታስ ኦꬂቴ። ሙሴ ዎጋይኔ ናቤቲ ጊዛይሲ ሃይሳ።
\XREF{}{{\XO 7:12 }{\XT{ሉቃ 6፡31}}}


\par }{\SH ኣሆ ፔንጌኔ ጹንꬃ ፔንጌ
\par }
{\R (ሉቃ 13፡24)

\par }{\PP \VS{13}«ጹንꬃ ፔንጌራ ጌሊቴ፤ ꬋዮሶ ኤፊዛ ኦጌይ ጊታ፤ ፔንጌይካ ኣሆ፤ ዳሮ ኣሳይ ሄ ፔንጌዛራ ጌሌስ።

\VS{14}ዴኦስ ጋꬂዛ ኦጌይ ጊዲኮ ጹንꬃ፤ ፔንጌይካ ጹንꬃ፤ ጌላናይቲካ ጉꬃታ ጻላ።


\par }{\SH ዎርዶ ናቤታ
\par }
{\R (ሉቃ 6፡43-44)

\par }{\PP \VS{15}«ኢስታስ ጊዶ ባጋይ ካና ሱይቴ
\FTNT{*}{{\FR 7:15 }{\FQA{ካና ሱይቴ፡
}}{\FT{ካና ሱይቴይ ኢሲ ኢሲ ባጋ ጋሞꬆ ቃላን ሱꬉሜ ጌቴቴስ።
}}} ማላ ጊዲ ኡቲዲኔ ዶርሳ ኢቴ ማይኢ ጌሊዲ ኢንቴ ጊዶን ኦꬂዛ ዎርዶ ናቤታፔ ናጌቲቴ።
 
\VS{16}ኢንቴ ኢስታ፥ ኢስታ ኦሶን ኤራንዴታ። ኣጉንꬃ ዎራፔ ዎይኔይ፥ ኪንዲቾ ኣጉንꬃፌ ባላሴ ኣይፌይ ማጼቲዜ?

\VS{17}ሄሳꬆካ ሎኦ ሚꬂ ዉሪ ሎኦ ኣይፌስ፤ ኢታ ሚꬂካ ኢታ ኣይፌ ኣይፌስ።

\VS{18}ሎኦ ሚꬂ ኢታ ኣይፌ ኣይፋናስ ዳንዳዮንታይሳ ማላ ኢታ ሚꬂ ሎኦ ኣይፌ ኣይፋናስ ዳንዳዬና።

\VS{19}ሎኦ ኣይፌ ኣይፎንታ ሚꬂ ዉሪካ ቃንጼታናኔ ታማን ዬጌታና።
\XREF{}{{\XO 7:19 }{\XT{ማቶ 3፡10፤ ሉቃ 3፡9}}}

\VS{20}ሄሳ ጊሻስ ኢንቴ ኢስታ ኢስቲ ኣይፊዛ ኣይፌን ሻኪ ኤራና።
\XREF{}{{\XO 7:20 }{\XT{ማቶ 12፡33}}}


\par }{\PP \VS{21}«ሳሎን ዲዛ ታ ኣዋ ሼኔ ፖሎንታ ዲሼ ታና፥ ‹ጎዶ! ጎዶ!› ጊዛይ ዉሪ ሳሎ ካዎቴꬅ ጌሌና።

\VS{22}ሄ ጋላስ ዳሮቲ፥ ‹ጎዶ! ጎዶ! ኑኒ ኔ ሱንꬃን ቲንቢቴ ዮቲቤኮኒ? ኔ ሱንꬃን ዳይዳንꬅ ኬሲቤኮኒ? ኔ ሱንꬃን ዳሮ ማላታ ኦꬂቤኮኒ?› ጋና።

\VS{23}ሄ ዎዴ ታ ኢስታስ፥ ‹ታ ኢንቴና ሙሌካ ኤሪኬ! ኢንቴ ኢታቲ ታፔ ሃኪቴ› ጋዳ ቆንጬራ ታ ኢስታስ ዮታና።


\par }{\SH ኬꬄ ኬጺዛ ኤራኔ ኤያ ኣሳ ሌሚሶ
\par }
{\R (ሉቃ 6፡47-49)

\par }{\PP \VS{24}«ሂስቲኮ ሃይሳ ታ ቃላ ሲዪዲ ኦሶን ፔይሺዛዴይ ባ ኬꬄ ዛላ ቦላ ኬጺዛዴ ሚሳቴስ።

\VS{25}ዴጾ ኢራይ ቡኪን ሃሮይካ ሃሮቲዴስ፤ ጫርኮይካ ጫርኪዴስ፤ ኬꬃካ ሱጊዴስ ሺን ዛላ ቦላ ኬጼቲዳ ጊሻስ ኩንዲቤና።


\par }{\PP \VS{26}«ሃይሳ ታ ቃላ ሲዪዲ ኦꬆንታዴይ ጊዲኮ ባ ኬꬄ ኣጬ ቦላ ኬጺዳ ኤያ ኣሳ ማላ።

\VS{27}ዴጾ ኢራይ ቡኪን ሃሮይካ ሃሮቲዴስ፤ ጫርኮይካ ጫርኪዴስ፤ ሄ ኬꬃካ ሱጊዴስ፤ ኬꬃይካ ኢታ ኩንዴꬅ ኩንዲዴስ» ጊዴስ።

\VS{28}ዬሱሲ ታማርሲ ዉርሲን ኣሳይ ኢዛ ቲሚርቴዛን ማላሌቲዴስ።

\VS{29}ጋሶይካ ሙሴ ዎጋ ታማርሲዛይታ ማላ ጊዶንታ ኢዚ ጎዳቴꬂ ዲዛ ኣሳ ማላ ታማርሲዴስ።




\par }\Chap{8}{\SH ዬሱሲ ኢንቺራቻ ሃርጌይ ኦይኪዳ ኣዴዛ ፓꬂዴስ
\par }
{\R (ሉቃ 6፡37፥41-42)

\par }{\PP \VerseOne{1}ዬሱሲ ዙማ ቦላፌ ዎꬊን ዳሮ ዴሬይ ኢዛ ካሊዴስ።

\VS{2}ኢሲ ኢንቺራቻ
\FTNT{*}{{\FR 8:2 }{\FQA{ኢንቺራቻ፡
}}{\FT{ኢንቺራቻ ጌሻ ማጻፋይ ቆንጪሲዛ ማላ ኣሳቴꬃ ቦላ ቦላራ ጋልባን ኬዚዛ ዱማ ዱማ ሃርጌታ ኡባ ቤሴስ።
}}} ሃርጌይ ዲዛዴይ ዬሱሳኮ ሺቂዲ ኢዛ ሲንꬃን ጉልባቲዲ፥ «ጎዶ! ኔ ኮይኮ ታና ፓꬃናስ ዳንዳያሳ» ጊዴስ።

\VS{3}ዬሱሲ ባ ኩሼ ዬዲዲ፥ «ታ ዶሳዲስ፤ ፓጻ!» ጊን ኣዴዚ ሄ ሃርጌዛፔ ሄራካ ፓጺዴስ።

\VS{4}ቃሴካ ዬሱሲ ኣዴዛ፥ «ኔ ፓጺዳይሳ ኦናስካ ዮቶፓ፤ ጊዶ ኣቲን ባዳ ኔና ቄሴስ ቤሳ። ኢስቲ ኣዛዚዳ ያርሾዛ ጋꬃ፤ ሄሲካ ኢስታስ ማርካ ጊዳና» ጊዴስ።


\par }{\SH ዬሱሲ ማቶ ሃላቃዛ ኣሽካራ ፓꬂዴስ
\par }
{\R (ሉቃ 7፡1-10)

\par }{\PP \VS{5}ዬሱሲ ቂፊርናሆሜ ጋኪዳ ማላ ማቶ ሃላቃይ ኢዛኮ ሺቂዲ ኢዛ ሂዝጊ ዎሲዴስ።

\VS{6}«ጎዶ! ታ ኣሽካራይ ኬሂ ሳኬቲዲ ኬꬃን ኢቺ ዴስ» ጊዴስ።


\par }{\PP \VS{7}ዬሱሲካ ኢዛስ፥ «ታ ባዳ ፓꬃና» ጊዴስ።

\VS{8}ማቶ ሃላቃዚ ኢዛስ ዛሪዲ፥ «ታ ኔና ታ ኬꬄ ጌልꬃናስ ቤሲዛዴ ጊዲኬ፤ ጊዶ ኣቲን ኔ ሃን ዳዳ ኢሲ ቃላ ጻላ ጊኮ ታ ኣሽካራይ ፓጻና።

\VS{9}ታስካ ታና ኣዛዚዛ ሃላቃቲ ታፔ ቦላራ ዴቴስ፤ ቃሴካ ታስ ኣዛዜቲዛ ዎታዳራቲ ታፔ ጋርሳራ ዴቴስ፤ ኢስታፌ ኢሳ፥ ‹ባ!› ጊኮ ቤስ፤ ቃሴ ኢሳ፥ ‹ሃ ያ!› ጊኮ ዬስ፤ ታኒ ታ ኣሽካራዛ፥ ‹ሄሳ ኦꬃ!› ጊኮ ኦꬄስ» ጊዴስ።


\par }{\PP \VS{10}ዬሱሲ ኢዛ ዛሮዛን ማላሌቲዲ ባና ካሊዛይታስ፥ «ታ ኢንቴስ ቱሙ ጋይስ፤ ሃራይ ኣቶሺን ኢስራኤሌ ኣሳ ጋርሳን ሃይሳ ማላ ኣማኖይ ዲዛዴ ኢሳዴካ ዴማቤኬ።

\VS{11}ታ ኢንቴስ ዮታይስ፤ ዳሮቲ ኣርሼይ ሞኪዛ ባጋፌኔ ዉሊዛ ባጋፌ ያና። ሳሎ ካዎቴꬃ ማዳን ኣብራሃሜንታራ ዪሳቃንታራኔ ያቆቤንታራ ኢሲፌ ኡታና።
\XREF{}{{\XO 8:11 }{\XT{ሉቃ 13፡29}}}

\VS{12}ሳሎ ካዎቴꬂ ኢስታስ ጊዳና ቤሲዛ ኣሳቲ ሄን ካሬ ꬉማን ዬጌታና። ሄንካ ዬሆኔ ኣቻ ጋርጬች ጊዳና» ጊዴስ።
\XREF{}{{\XO 8:12 }{\XT{ማቶ 22፡13፤ 25፡30፤ ሉቃ 13፡28}}}

\VS{13}ዬሱሲካ ማቶ ሃላቃዛስ፥ «ባ! ኔ ኣማኖ ማላ ኔስ ሃኖ» ጊዴስ፤ ኣሽካራዚ ሄራካ ፓጺዴስ።


\par }{\SH ዬሱሲ ዳሮታ ፓꬂዴስ
\par }
{\R (ማር 1፡29-34፤ ሉቃ 4፡38-41)

\par }{\PP \VS{14}ዬሱሲካ ቡሮ ጴጽሮሳ ኬꬄ ጌሊሺን ጴጽሮሳ ቦሎቴያ ሚሾ ሃርጌ ሳኬታዳ ኢቺዳሮ ቤዪዴስ።

\VS{15}ኢዚ ኩሼ ዬሱሲ ቦቺን ሚሾ ሃርጌዚ ኣጊዴስ። ኢዛካ ዴንዳዳ ዬሱሳ ሞካዱስ።


\par }{\PP \VS{16}ሄ ጋላሳ ኦማርስ ዳይዳንꬂ ኦይኪዳ ዳሮ ኣሳታ ዬሱሳኮ ኤሂዳ። ኢዚካ ቱና ኣያናታ ባ ቃላራ ኢስታፌ ኬሲዴስ፤ ሃርጋንቻታ ኡባካ ፓꬂዴስ።

\VS{17}ኢሳያሲ፥ «ኢዚ ኑ ሃርጌ ኤኪዴስ፤ ኑ ሳኮካ ቶኪዴስ» ጊዳ ቃላይ ሃይሳን ፖሌቲዴስ።


\par }{\PP \VS{18}ዳሮ ኣሳይ ኢዛ ጊዶꬂዳይሳ ቢዪዲ ዬሱሲ ኣሳ ኣባፌ ሄ ፒንꬅ ፒናና ማላ ኣዛዚዴስ።

\VS{19}ሄ ዎዴ ኢሲ ኣይሁዳ ኣማኖ ታማርሲዛዴይ ኢዛኮ ሺቂዲ፥ «ኣስታማሬ! ኔ ቢዛሶ ኣዋካ ታ ኔና ካላና» ጊዴስ።


\par }{\PP \VS{20}ዬሱሲካ ኢዛስ ዛሪዲ፥ «ዎራካናታስ ኦላይ ዴስ፤ ሳሎ ካፎታስ ኬꬂ ዴስ፤ ታስ ኣሳ ናስ ጊዲኮ ሁኤ ጌልꬂዛሶይካ ዴና» ጊዴስ።


\par }{\PP \VS{21}ኢዛ ካሊዛ ኢሲ ሃራ ኣሲ ቃሴ፥ «ጎዶ! ኮይሮ ባዳ ታ ኣዋ ሞጎ?»\FTNT{†}{{\FR 8:21 }{\FT{ታ ኣዋ ሞጎ? ጊዛይሲ ኢዛ ኣዋይ ሃይቃና ጋካናዉ ሄሚዲ ሃይቂኮ ሞጊ ያናስ ዲዛ ኢዛ ኣሞዛ ቤሲዛ ሚሳቴስ።
}}} ጊዴስ።

\VS{22}ኢዚ ቃሴ፥ «ሃይቂዳይቲ ባ ሃይቄꬅ ሞጌቶ፤ ኔኒ ጊዲኮ ታና ካላ» ጊዴስ።


\par }{\SH ዬሱሲ ኣባ ዳምባላ ጮኡ ሂስቲዴስ
\par }
{\R (ማር 4፡35-41፤ ሉቃ 8፡22-25)

\par }{\PP \VS{23}ሄሳፌ ጉዬ ዬሱሲካ ዎጎሎን ጌሊን ኢዛ ካሊዛይቲካ ኢዛራ ኢሲፌ ቢዳ።

\VS{24}ቆፖንታ ኣባ ጊዶን ዳምባላይ ዴንዲዲ ዎጎሎዮ ሚታና ጋካናስ ኢስታ ዋዪሲዴስ። ሄሲ ዉሪ ሃኒሺን ዬሱሲ ꬊስኪዴስ።

\VS{25}ኢዛ ካሊዛይቲ ኢዛ ቤጎꬂዲ፥ «ጎዶ! ኑ ꬋዮስ፤ ኑና ኣሻ!» ጊዳ።


\par }{\PP \VS{26}ዬሱሲካ ኢስታስ፥ «ኢንቴኖ ኣማኖይ ፓጪዳይቶ! ኣዛስ ሃይሳ ማላ ባቤቲ?» ጊዴስ። ሄሳፌ ዴንዲዲ ጫርኮዛኔ ኣባ ዳምባላ ኢዚ ሃንቂን ሄራካ ሲርጲ ጊዴስ።


\par }{\PP \VS{27}ኢስቲካ፥ «ሃይሲ ኣባይኔ ጫርኮይካ ኢዛስ ኣዛዜቲዛዴይ ኢዚ ዋኒዳዴ?» ጊዲ ማላሌቲዳ።


\par }{\SH ቱና ኣያናፔ ፓጺዳ ናምኡ ኣሳታ
\par }
{\R (ማር 5፡1-20፤ ሉቃ 8፡26-39)

\par }{\PP \VS{28}ኢዚ ኣባ ፒኒዲ ጌርጌሴኖኔ ጌቴቲዛ ዴሬ ጋኪዳ ማላ ዳይዳንꬂ ኦይኪዳ ናምኡ ኣስ ዳይቲ ባ ዲዛ ዱፎፔ ኬዚዲ ኢዛራ ጋጊዳ። ኣሲ ሄ ኦጌዛራ ኣꬋናስ ዳንዳዬቶንታ ማላ ኣሳስ ዳሮ ኬሂ ሜቶ ጊዲ ዴቴስ።

\VS{29}ኢስቲካ፥ «ጾሳ ናዉ! ኔስ ኑናራ ኣዛ ኢሲፌቴꬂ ዲዜ? ዎዴይ ጋኮንታ ዲሺን ኑና ጹጋና ያዲ?» ጊ ዋሲዳ።


\par }{\PP \VS{30}ሄን ኢስታፌ ጉꬅ ሃኪዲ ዳሮ ጉዱንꬃ ዉዴይ ኢሲ ቦላ ሄሜቴስ።

\VS{31}ዳይዳንꬃቲ ዬሱሳ፥ «ኔ ኑና ኬሳና ጊዲኮ ሃይታን ዳሮ ጉዱንꬃታን ኑ ጌላና ማላ ኑስ ፒቃዴ ኢማ» ጊዲ ዎሲዳ።

\VS{32}ዬሱሲካ ኢስታ፥ «ቢቴ!» ጊዴስ። ዳይዳንꬃቲካ ኢስታፌ ኬዚዲ ጉዱንꬃታን ጌሊዳ። ጉዱንꬃቲ ዉሪካ ባ ዲዛሶ ኣፎራ ቢቻሪሼ ኣባን ጌሊዲ ሃꬃን ሚቴቲ ሃይቂዳ።


\par }{\PP \VS{33}ጉዱንꬃ ሄሚዛይቲ ኤሌሊዲ ካታማይ ዲዛሶ ቢዲ ጉዱንꬃይ ሃኖይሳኔ ዳይዳንꬂ ኢስታ ኦይኪዳ ኣሳታ ቦላ ሃኒዳይሳ ኡባ ኣሳስ ዮቲዳ።

\VS{34}ካታማ ኣሳይ ዉሪ ዬሱሳራ ጋጋናስ ኬዚዴስ። ዬሱሳ ቤኢዲኔ ኢስታ ዴሬ ዬዲ ባና ማላ ኢዛ ዎሲዳ።




\par }\Chap{9}{\SH ጉንዳ ኣዴዛ ፓጾ
\par }
{\R (ማር 2፡1-12፤ ሉቃ 5፡17-26)

\par }{\PP \VerseOne{1}ሄሳፌ ጉዬ ዬሱሲ ኣባ ቦላ ዎጎሎራ ፒኒዲ ካሴ ባ ዲዛ ካታማ ዪዴስ።

\VS{2}ሄን ኢሲ ጉንዳ ኣዴዛ፥ ኣሳይ ሃላራ
\FTNT{*}{{\FR 9:2 }{\FT{ሃላ፥ ኢሲ ኢሲ ባጋ ጋሞꬆ ቃላን ሃላ ጉሲ ዛጳ ጉሳ።
}}} ቶኪዲ ዬሱሳኮ ኤሂዴስ። ዬሱሲካ ኢስታ ኣማኖ ቤኢዲ ጉንዳ ኣዴዛ፥ «ኣይኮይ ባ፤ ሃይሶ ናዞ! ኔ ናጋራይ ኣቶ ጌቴቲዴስ» ጊዴስ።


\par }{\PP \VS{3}ሄ ዎዴ ሙሴ ዎጋ ታማርሲዛይቲ፥ «ሃይሲ ጾሳ ጫሻ» ጊዲ ባ ዎዚናን ቆፒዳ።


\par }{\PP \VS{4}ዬሱሲ ኢስታ ቆፋ ኤሪዲ፥ «ኢንቴ ዎዚናን ኢታ ዮኦ ኣዛስ ቆፔቲ?

\VS{5}‹ኔ ናጋራይ ኣቶ ጌቴቲዴስ› ጉሳፌኔ ‹ዴንዳዳ ባ!› ጉሳፌ ኣዋይሲ ካዉሼ?

\VS{6}ጊዶ ኣቲን ኣሳ ናስ ቢታ ቦላ ኣሴ ናጋራፔ ማራናስ ሼኔይ ዲዛይሳ ኤራና ማላሳ» ጊዲ ጉንዳ ኣዴዛ «ዴንዳ! ኔ ሃላ ኤካዳ ኔሶ ባ» ጊዴስ።

\VS{7}ጉንዳ ኣዴዚካ ዴንዲዲ ባሶ ቢዴስ።

\VS{8}ዴሬይካ ሄሳ ቤኢዲ ማላሌቴꬃኒኔ ባቦን ኩሚዲ ሃይሳ ማላ ጎዳቴꬅ ኣሳስ ኢሚዳ ጾሳ ጋላቲዴስ።


\par }{\SH ዬሱሲ ማቶሳ ጼይጊዴስ
\par }
{\R (ማር 2፡13-17፤ ሉቃ 5፡27-32)

\par }{\PP \VS{9}ዬሱሲ ሄፔ ዴንዲዲ ቢሼ ኢሲ ማቶሳ ጌቴቲዛዴይ ቃራጻ ቃንጺሲዛሶን ኡቲዳይሳ ቤኢዲ፥ «ታና ካላ!» ጊን ዴንዲዲ ኢዛ ካሊዴስ።


\par }{\PP \VS{10}ዬሱሲ ማቶሳሶን ማዳ ቦላ ዲሺን ዳሮ ቃራጻ ቃራጺዛይቲኔ ናጋራንቻቲ ኢዛኮ ዪዲ ኢዛራኔ ኢዛ ካሊዛይታራ ኢሲፌ ማናስ ኡቲዳ።

\VS{11}ፋርሳዌቲ ሄሳ ቢዪዲ ዬሱሳ ካሊዛይታ፥ «ኢንቴና ታማርሲዛይሲ ቃራጻ ቃንጺሲዛይታራኔ ናጋራንቻታራ ዋኒ ኢስታራ ኢሲፌ ካꬅ ሚዜ?» ጊ ኦይቺዳ።


\par }{\PP \VS{12}ዬሱሲካ ኢስቲ ጊዛይሳ ሲዪዲ ኢስታስ፥ «ኣኪሜይ ኮሺዛይ ሳኬቲዳይታስ ኣቲን ሳኬቶንታ ፓጻታስ ጊዴና።

\VS{13}ሄሳ ጊሻስ፥ ‹ኢንቴ ቢዲ ያርሾ ጊዶንታ ማሮቴꬅ ዶሳይስ› ጊዛ ቃላ ቢርሼꬅ ታማርቴ። ናጋራንቻታ ጼይጋና ያዲስ ኣቲን ጺሎታ ጼይጋናስ ያቤኬ» ጊዴስ።
\XREF{}{{\XO 9:13 }{\XT{ማቶ 12፡7}}}


\par }{\SH ዬሱሳ ካሊዛይቲ ጾማ ጾሞንታ ጋሶ
\par }
{\R (ማር 2፡18-22፤ ሉቃ 5፡33-39)

\par }{\PP \VS{14}ጻማቂዛ ዮሃኒሳ ካሊዛይቲ ዬሱሳኮ ዪዲ፥ «ኑኒኔ ፋርሳዌቲ ጾሚሺን ኔና ካሊዛይቲ ኣዛስ ጾሜቴኔ?» ጊ ኦይቺዳ።


\par }{\PP \VS{15}ዬሱሲ ኢስታስ፥ «ሚሺራ ላጌቲ ሚሺራዚ ኢስታራ ዲሺን ሙዞታና ቤሲዜ? ሚሺራይ ኢስታፌ ኤኬታና ዎዴይ ያና፤ ኢስቲ ሄ ዎዴ ጾማና።


\par }{\PP \VS{16}«ጋልኣ ማይኦ ቦላ ኦራꬃ ዎሶ ዎꬂ ሲኪዛ ኣሲ ዴና። ጋልኣ ቦላ ኦራꬅ ዎꬂ ሲኪኮ ኦራꬃዚ ጋልኣዛ ፔꬌሬꬂዲ ዳኬꬅ ሃ ዳርሳና።

\VS{17}ኦኒካ ኦራꬃ ዎይኔ ኡሹ ጋልኣ ሉካሞን ጉጄና። ጉጂዛ ጊዲኮ ሉካሞዚ ꬉቃና፤ ዎይኔ ጫጄዚካ ጉካና፤ ሉካሞዚካ ጎኣይ ባይንዳዝ ጊዳና። ጊዶ ኣቲን ኦራꬃ ዎይኔ ጫጄይ ኦራꬃ ሉካሞዛን ጉጄቴስ። ሄሳ ማላራ ዎይኔ ጫጄዚኔ ሉካሞዚ ሎኦን ናጌቲዲ ጋምኤስ» ጊዴስ።
\FTNT{†}{{\FR 9:17 }{\FQA{ሉካሞ፡
}}{\FT{ሉካሞ ኢሲ ኢሲ ባጋ ጋሞꬆ ቃላን ኦጎሮ ጉሳ።
}}}


\par }{\SH ያኢሮሳ ናዮኔ ዬሱሳ ኣፋላ ማጫራ ቦቺዳ ማጫሳዮ
\par }
{\R (ማር 5፡21-43፤ ሉቃ 8፡40-56)

\par }{\PP \VS{18}ዬሱሲ ኣሳ ሃሳይሶን ዲሺን ኢሲ ሹሜይ ኢዛ ሲንꬃን ኩንዲዲ፥ «ታስ ና ዳራ ሃይቃና ጋዉስ። ኢዛ ፓጻ ዳና ማላ ያዳ ኔ ኩሼ ኢዚ ቦላ ዎꬃርኪ?» ጊን፥

\VS{19}ዬሱሲ ዴንዲዲ ኢዛራ ቢዴስ፤ ዬሱሳ ካሊዛይቲካ ኢዛራ ቢዳ።


\par }{\PP \VS{20}ታማኔ ናምኡ ላይꬅ ኩሜꬅ ኢዚፔ ሱꬂ ጉኪዛ ኢሲ ማጫሳያ ዬሱሳፔ ጉዬራ ያዳ ኢዛ ኣፋላ ማጫራ ቦቻዱስ።
\XREF{}{{\XO 9:20 }{\XT{ታይ 15፡38፤ ዛሬ 22፡12}}}

\VS{21}ኢዛ ሄሳ ኦꬂዳይ፥ «ኢዛ ኣፋላ ማጫራ ታ ቦቺዳኮ ፓጻና» ጊዛ ኣማኖይ ኢዚ ዎዚናን ዲዛ ጊሻስ ቦቻዱስ።


\par }{\PP \VS{22}ዬሱሲካ ጉዬ ሲሚ ጼሊዲ ማጫሳዮ፥ «ኣይኮይ ባ፥ ታ ናዬ! ኔና ኔ ኣማኖይ ፓꬂዴስ» ጊን ማጫሳያ ሄራካ ፓጻ ጋዱስ።


\par }{\PP \VS{23}ዬሱሲካ ሹሜዛ ሶ ማታ ጋኪሺን ዴሬይ ዛዬራኔ ዲንኬራ ዋሲሼ ዬኪዛይሳ ቤኢዲ፥

\VS{24}«ኪቺቴ! ናያ ꬊስካዱስ ኣቲን ሃይቃቤኩ» ጊን ኢስቲ ኢዛ ቦላ ሚጪዳ።

\VS{25}ዴሬይ ዉሪ ኬꬃፌ ኬዚን ኢዚ ኬꬃ ጌሊዲ ናይ ኩሼ ኦይኪዴስ፤ ናያካ ዴንዳ ኤቃዱስ።

\VS{26}ኢዛ ጎባቴꬂ ሄ ዴሬ ኡባን ሴቴቲዴስ።


\par }{\SH ዬሱሲ ቆቄታኔ ዶና ዱዴዛ ፓꬂዴስ
\par }
{\PP \VS{27}ዬሱሲካ ሄፔ ቢሺን ናምኡ ቆቄቲ፥ «ዳዊቴ ናዉ! ኑና ማራርኪ!» ጊዲ ዋሲሼ ኢዛ ጌዶ ካሊዳ።


\par }{\PP \VS{28}ቆቄቲካ ዬሱሲ ጌሊዳ ኬꬃ ኢዛ ካሊዲ ጌሊዳ። ዬሱሲካ ኢስታስ፥ «ታ ኢንቴ ኣይፌ ፓꬃና ዳንዳይዛይሳ ኣማኔቲ?» ጊዲ ኦይቺዴስ። ኢስቲካ፥ «ኤ፥ ጎዶ!» ጊዳ።


\par }{\PP \VS{29}ሄሳፌ ጉዬ ዬሱሲ ኢስታ ኣይፌ ቦቺዲ፥ «ኢንቴ ኣማኖ ማላ ኢንቴስ ሃኖ!» ጊዴስ።

\VS{30}ኢስታ ኣይፌይካ ጼሊዴስ። ዬሱሲካ፥ «ሃይሳ ኦኒካ ኤሮንታ ማላ» ጊዲ ሚንꬂ ዮቲዴስ።


\par }{\PP \VS{31}ጊዶ ኣቲን ኢስቲ ቢዲ ሄራ ኡባሶን ዬሱሳ ጊሻስ ዎሬሲዳ።

\VS{32}ኢስቲ ሄፔ ኬዚሺን ዳይዳንꬂ ኦይኪዳ ኢሲ ዶና ዱዴ ኣስ ዬሱሳኮ ኤሂዳ።

\VS{33}ዳይዳንꬃዚ ኬዚዳፔ ጉዬ ሄ ዶና ዱዴ ኣዴዚ ሃሳያ ኦይኪዴስ፤ ዴሬዚካ ማላሌቲዲ፥ «ሃይሳ ማላ ሃኖይ ኢስራኤሌ ቢታን ሃኒን ኑ ቤዪ ኤሮኮ» ጊዳ።


\par }{\PP \VS{34}ጊዶ ኣቲን ፋርሳዌቲ ዛሪዲ ኢዛ፥ «ዳይዳንꬅ ኬሲዛይ ዳይዳንꬃታ ሃላቃና» ጊዳ።
\XREF{}{{\XO 9:34 }{\XT{ማቶ 10፡25፤ 12፡34፤ ማር 3፡22፤ ሉቃ 11፡15}}}


\par }{\SH ዬሱሲ ዴራስ ሚሼቲዴስ
\par }
{\PP \VS{35}ዬሱሲ ኣይሁዳታ ዎሳ ኬꬃን ኣይሁዳታ ታማርሲሼኔ ጾሳ ካዎቴꬃ ሚሺራቾ ቃላ ዮቲሼ ቃሴካ ሃርጌ ኡባፌ ኣሳ ፓꬂሼ ጉታታን ጉታታን ዩዪዴስ።
\XREF{}{{\XO 9:35 }{\XT{ማቶ 4፡23፤ ማር 1፡39፤ ሉቃ 4፡44}}}

\VS{36}ኣሳይ ዉሪ ሄሚዛዴይ ባይንዳ ዶርሳ ማላ ኬሂ ሜቶቴቲዲ ጼሊዛይ ባይንዳዴ ጊዲዳይሳ ቤኢዳ ዎዴ ኢስታስ ዳሮ ሚሼቲዴስ።
\XREF{}{{\XO 9:36 }{\XT{ማር 6፡34}}}

\VS{37}ባና ካሊዛይታስካ፥ «ማጻ ጋኪዳ ካꬃይ ዳሮ ሺን ማጺ ሺሺዛይቲ ጉꬃታ።

\VS{38}ሄሳ ጊሻስ ካꬃ ጎዳይ ካꬃኮ ኦሳንቻታ ዬዳና ማላ ዎሲቴ!» ጊዴስ።




\par }\Chap{10}{\SH ዬሱሳ ካሊዛ ታማኔ ናምኣታ ኪቴቴꬅ
\par }
{\R (ማር 3፡13-19፤ ሉቃ 6፡12-16)

\par }{\PP \VerseOne{1}ዬሱሲ ባና ካሊዛ ታማኔ ናምኣታ ባኮ ጼይጊዲ፥ ኢስቲ ቱና ኣያናታ ኬሳና ማላ ቃሴካ ሳኮፔኔ ሃርጌፌ ፓꬃና ማላ ኢስታስ ጎዳቴꬅ ኢሚዴስ።

\VS{2}ታማኔ ናምኡ ሃዋሬታ ሱንꬃይ ሃይሳፌ ካሊዛይሳ፤ ኮይሮይ ጴጽሮሳ ጌቴቲዛ ሲሞና፥ ኢዛ ኢሻ ኢንዲራሳ፥ ዛብዶሳ ና ያቆቤኔ ኢዛ ኢሻ ዮሃኒሳ፥

\VS{3}ፒሊጶሳኔ ባርቴሌሞሳ፥ ቶማሳኔ ቃራጻ ሺሺዛ ማቶሳ፥ ኢልፊዮሳ ና ያቆቤኔ ታዶሳ፥

\VS{4}ባ ባጋስ ሚሼቲዛ ሲሞናኔ
\FTNT{*}{{\FR 10:4 }{\FQA{ባ ባጋስ ሚሼቲዛ ሲሞና፡
}}{\FT{ሃይሲ ሃ ሱንꬃይ ጉጄቲዳይ ኢሲ ኢሲ ኣሳቲ ኢዚ ባ ሃይማኖቴዛስ ሚሼቲዛ ጊሻሳ ጌቴስ። ሃራቲ ቃሴ ኢዚ ኣስ ኣይሌቴꬃፌ ኬሲዛ ኢሲ ዲርጂቴ ጊዶን ዲዛ ጊሻሳ ጌቴስ።
}}} ጉዬፔ ዬሱሳ ሃይቆስ ኣꬂ ኢሚዳ ኣስቆሮንቶ
\FTNT{†}{{\FR 10:4 }{\FQA{ኣስቆሮንቶ፡
}}{\FT{ሃይሳ ሃ ቃላ ጊሻስ ሺቂዛ ናምኡ ቆፋቲ ዴቴስ፤ ኢሶይ ዩሁዳይ ኣስቆሮንቶ ጌቴቲዛ ዴሬፔ ዪዳይሳ ቤሳናስ ጎኤቲሺን ሃራቲ ቃሴ ዩሁዳ ዎርዳንቻኔ ባሌꬂዛይሳ ጊዲ ጫያናስ ጎኤቲዛ ሱንꬃ ጌቴስ።
}}} ዩሁዳ።


\par }{\PP \VS{5}ሃይታ ታማኔ ናምኣታ ኡባ፥ «ኣይዛቤታ ጊዶ ቦፒቴ፤ ሳማሪያ ኣሳ ካታማ ጌሎፒቴ።

\VS{6}ጊዶ ኣቲን ኢስራኤሌ ዴራ ጋርሳፌ ꬋይዳ ዶርሳታኮ ቢቴ።

\VS{7}ቢዲኔ፥ ‹ሳሎ ካዎቴꬂ ማቲዴስ!› ጊዲ ሳባኪቴ።
\XREF{}{{\XO 10:7 }{\XT{ሉቃ 10፡4-12}}}

\VS{8}ሃርጋንቻታ ፓꬂቴ፥ ሃይቂዳይታ ሃይቆፔ ዴንꬂቴ፥ ኢንቺራቻ ሃርጊዛይታ ጌሺቴ፤ ዳይዳንꬃታ ኬሲቴ፤ ኢንቴ ሜላ ኤኪዳይሳ ሜላ ኢሚቴ፤

\VS{9}ዎርቃ፥ ቢራ ዎይኮ ጻርቂማላ ጊዲን ኢንቴ ኪሴን ኦይኮፍቴ።

\VS{10}ኦሳንቻስ ሃቺስ ሃቺስ ጊዲዛዝ ኮሺዛ ጊሻስ ኢንቴ ኦጌስ ጊዲ ሺንቄ፥ ኮሾንታ ማይኦ፥ ጫማ ዎይኮ ጉፌ ኤኪ ቦፒቴ።
\XREF{}{{\XO 10:10 }{\XT{1ቆሮ 9፡14፤ 1ጺም 5፡18}}}


\par }{\PP \VS{11}«ኢሲ ካታማ ዎይኮ ኢሲ ጉታ ኢንቴ ጌሊዛ ዎዴ ኢንቴና ሞካናዴ ኮዪ ዴሚዲ ኢዛ ኬꬃን ሼምፒቴ፤ ሄፔ ኬዛና ጋካናስ ሄን ዲሺቴ።

\VS{12}ኢንቴ ኦና ኬꬂካ ጌልሼ፥ ‹ሳሮ› ጊቴ።

\VS{13}ሄ ኬꬃይ ሳሮታይ ቤሲዛ ኬꬄ ጊዲኮ ኢንቴ ሳሮታይ ሄ ኬꬃስ ጊዶ፤ ሳሮታይ ቤሶንታ ኬꬄ ጊዲኮ ኢንቴ ሳሮታይ ኣጊ ኢንቴስ ሲሞ።

\VS{14}ኣይ ኣሲካ ኢንቴና ሞኪ ኤካናሲኔ ኢንቴ ጊዛ ሲያናስ ኮዮንታዴ ጊዲኮ ሄሳዴ ኬꬃፌ ዎይኮ ሄ ካታማፔ ኬዚሼ ኢስታ ቦላ ዪዛ ጎሜፔ ኢንቴ ኣቲዳይሳስ ማርካ ጊዳና ማላ ኢንቴ ቶሆ ቦላ ዲዛ ጉዱላ ፒቲዲ ኬዚቴ።
\XREF{}{{\XO 10:14 }{\XT{ሃዋ 13፡51}}}

\VS{15}ታ ኢንቴስ ቱሙ ጋይስ፤ ፒርዳ ጋላስ ሄ ካታማይ ቦላ ጋካና ፒርዳይ ሶዶሜ ቦላኔ ጋሞራ ቦላ ጋኪዳ ፒርዳፌ ዴጾ ጊዳና።
\XREF{}{{\XO 10:15 }{\XT{ማቶ 11፡24}}}


\par }{\PP \VS{16}«ታ ኢንቴና ዶርሳ ማላ ካና ሱይቴታ ጊዶራ ኪታይስ። ሄሳ ጊሻስ ሾሻ ማላ ጪንጫታኔ ሃራጴ ማላ ኣሽኬታ ጊዲቴ።
\XREF{}{{\XO 10:16 }{\XT{ሉቃ 10፡3}}}

\VS{17}ኣሳይ ኢንቴና ኦይኪዲ ፒርዲዛ ዱላታስ ሺሻና፤ ኣይሁዳቲ ባ ዎሳ ኬꬃን ኢንቴና ጋራፋና፤ ሄሳ ጊሻስ ኢስታፌ ናጌቲቴ።
\XREF{}{{\XO 10:17 }{\XT{ማር 13፡9-11፤ ሉቃ 12፡11-12፤ 21፡12-15}}}

\VS{18}ታ ጋሶን ዴሬ ሃሪዛይታኮኔ ካዎታኮ ኢንቴና ኤፋና፤ ኢስታ ሲንꬃኒኔ ኣማኖንታ ኣሳታ ሲንꬃን ኢንቴ ማርካ ጊዳና።

\VS{19}ኢንቴና ኢስቲ ኦይኪዛ ዎዴ፥ ‹ኑ ኣይ ጊ ሃሳይኖ? ዎዝጊ ዛሮ ኢሚኖ?› ጊ ሂርጎፍቴ። ሄ ዎዴ ኢንቴ ጋናዚ ኢንቴስ ኢሜታና።

\VS{20}ኢንቴናን ሃሳያናይ ኢንቴ ኣዋ ኣያናፔ ኣቲን ኢንቴና ጊዴኬታ።


\par }{\PP \VS{21}«ኢሻይ ባ ኢሻ ሃይቆስ ኣꬂ ኢማና፤ ኣዋይ ባ ና ቦላ፥ ናይቲ ባና ዬሊዳይታ ቦላ ማካላቴꬃን ዴንዲዲ ሃራ ኣሳን ዎꬊሳና።

\VS{22}ታ ጊሻስ ኣሲ ዉሪካ ኢንቴና ኢጻና። ጊዶ ኣቲን ዉርሴꬅ ጋካናስ ሚኒ ኤቂዳይ ኢዚ ኣታና።
\XREF{}{{\XO 10:22 }{\XT{ማቶ 24፡9፤ ማር 13፡13፤ ሉቃ 21፡17}}}

\VS{23}ኣሳይ ኢንቴና ኢንቴ ዲዛ ሄራፔ ጎዲኮ ሃራሶ ኪቺቴ! ታ ኢንቴስ ቱሙ ጋይስ፤ ኢንቴ ኢስራኤሌ ካታማ ኡባ ጋኮንታ ዲሺን ታ ኣሳ ናይ ያና።


\par }{\PP \VS{24}«ኣሽካራይ ጎዳፔ ዎይኮ ካሊዛዴይ ካሌꬂዛዴፌ ኣꬌና።\XREF{}{{\XO 10:24 }{\XT{ሉቃ 6፡40፤ ዮሃ 13፡16፤ 15፡20}}}

\VS{25}ታማሬይ ባና ታማርሲዛይሳ ማላ ዎይኮ ኣሽካራይ ባ ጎዳ ማላ ጊዲኮ ሄሲ ኢዛስ ጊዳና። ኬꬃ ኣዋ፥ ‹ቢኤሊዜቡላ› ጊኮ ኢዛ ሶ ኣሳ ኣይስ ሄሳፌ ኢታ ጌቴኔ!\XREF{}{{\XO 10:25 }{\XT{ማቶ 9፡34፤ 12፡24፤ ማር 3፡2፤ ሉቃ 11፡15}}}


\par }{\PP \VS{26}«ሄሳ ጊሻስ ኢስታስ ባቦፍቴ፤ ጌሜቲዳይ ቆንጮንታ ቆቴቲዳይ ጌሽ ኬዞንታ ኣቴና።
\XREF{}{{\XO 10:26 }{\XT{ማር 4፡22፤ ሉቃ 8፡17}}}

\VS{27}ታ ኢንቴስ ꬉማራ ዮቲዳይሳ ፖኦን ሃሳይቴ፤ ሃይꬃን ሲዪዳይሳ ቆንጬን ሃሳይቴ።

\VS{28}ኣሾ ዎꬊኮፌ ኣቲን ሼምፖ ዎꬋናስ ዳንዳዮንታይታስ ባቦፍቴ፤ ሄሳፌ ኣሾኔ ሼምፖ ጋꬂ ጋናሜ ታማን ꬋይሳናስ ዳንዳይዛይሳስ ባቢቴ።

\VS{29}ኢሲ ሳንቴን ባይዜቲዛ ናምኡ ሲኔ ካፎታፔ ኢሲኒያካ ኢንቴ ሳሎ ኣዋ ሼኔይ ባይንዳ ጮ ኩንዳ ኣቱኩ።
\FTNT{‡}{{\FR 10:29 }{\FQA{ሲኔ ካፎ፡
}}{\FT{ሲኔ ካፎ ኢሲ ኢሲ ባጋ ጋሞꬆ ቃላን ሲኔ ጊዛይሲ ጋሼ ካፎ ጉሳ።
}}}

\VS{30}ሃራይ ኣቶሺን ኢንቴ ሁኤ ቢናናይካ ታይቦን ዴስ።

\VS{31}ሄሳ ጊሻስ ባቦፍቴ። ዳሮ ሲኔ ካፎታፔ ኢንቴ ዋጋይ ኣꬊ ቦንቼቲዳዛ።


\par }{\PP \VS{32}«ኣሳ ሲንꬃን ታስ ማርካቲዛዴስ ታኒካ ሳሎን ዲዛ ታ ኣዋ ሲንꬃን ኢዛዴስ ማርካታና።

\VS{33}ቃሴ ኣሳ ሲንꬃን ታና ካዲዳዴ ታኒካ ሳሎን ዲዛ ታ ኣዋ ሲንꬃን ኢዛ ካዳና።
\XREF{}{{\XO 10:33 }{\XT{2ጺም 2፡12}}}


\par }{\PP \VS{34}«ታኒ ቢታ ቦላ ሳሮቴꬅ ኤሃናስ ዪዳ ኢንቴስ ሚሳቶፖ፤ ማሻ ኤሃናስ ኣቲን ሳሮቴꬅ ኤሃናስ ያቤኬ።

\VS{35}ታኒ ዪዳይ ና ኣዋፔ፥ ማጫ ና ኣይፔ፥ ና ማቾ ቦሎቲፔ ሻካናሳ።

\VS{36}ኣሳስ ሞርኬይ ሶ ኣሳ ጊዳና።


\par }{\PP \VS{37}«ታፔ ኣꬂዲ ባ ኣዋ ዎይኮ ባ ኣዮ ሲቂዛዴይ ታስ ጊዳናስ ቤሴና። ታፔ ኣꬂዲ ባ ኣቱማ ና ዎይኮ፥ ማጫ ና ሲቂዛዴይ ታስ ጊዳናስ ቤሴና።

\VS{38}ባ ማስቃሌ ቶኪዲ ታና ካሎንታ ኣሲ ታስ ጊዳናስ ቤሴና።
\XREF{}{{\XO 10:38 }{\XT{ማቶ 16፡24፤ ማር 8፡34፤ ሉቃ 9፡23}}}

\VS{39}ባ ሼምፖ ኣሻናስ ኮይዛዴይ ꬋይሴስ፤ ባ ሼምፖ ታ ጊሻስ ኣꬂ ኢሚዛዴይ ኣሼስ።
\XREF{}{{\XO 10:39 }{\XT{ማቶ 16፡25፤ ማር 8፡35፤ ሉቃ 9፡24፤ 17፡33፤ ዮሃ 12፡25}}}


\par }{\PP \VS{40}«ኢንቴና ሞኪ ኤኪዛዴይ ታናካ ሞኪ ኤኬስ። ታና ሞኪ ኤኪዛዴይ ታና ኪቲዳዴካ ሞኪ ኤኬስ።
\XREF{}{{\XO 10:40 }{\XT{ማር 9፡37፤ ሉቃ 9፡48፤ ዮሃ 13፡20}}}

\VS{41}ኢሲ ናቤ ናቤቴꬃን ሞኪ ኤኪዛዴይ ሄ ናቤዛ ዋጋ ዴማና። ጺሎ ኣስ ኢዛ ጺሎቴꬃ ጊሻስ ሞኪ ኤኪኮ ሄ ጺሎዛ ዋጋ ኤካና።

\VS{42}ሄሳ ጊሻስ ታ ኢንቴስ ቱሙ ጋይስ፤ ኦኒካ ሃይታ ጉꬃታፔ ታና ካሊዛዴ ጊዲዳ ጊሻስ ኢሲ ጹኣ ኢርጻ ሃꬅ ኡሺኮ ሂኒስካ ዋጋይ ꬋዬና» ጊዴስ።




\par }\Chap{11}{\SH ጻማቂዛ ዮሃኒሲ ኪቲዳ ኣሳታ
\par }
{\R (ሉቃ 7፡18-35)

\par }{\PP \VerseOne{1}ዬሱሲካ ባና ካሊዛ ታማኔ ናምኡ ኣሳታስ ኣዛዞ ኢሚ ዉርሲዳፔ ጉዬ ታማርሳናሲኔ ሳባካናስ ጋሊላን ዲዛ ካታማታ ቢዴስ።


\par }{\PP \VS{2-3}ዮሃኒሲ ቃሾ ኬꬃን ዲሼ ኪርስቶሲ ኦꬂዛ ሃኖታ ሲዪዲ ባና ካሊዛይታ ኢዛኮ ዬዲዲ፥ «ኣስ ኣሺዛዴይ ያና ጌቴቲዳይ ኔኔዬ? ሃራ ናጊኖ?» ጊዲ ኦይቺዴስ።


\par }{\PP \VS{4}ዬሱሲካ ዛሪዲ፥ «ቢዲ ኢንቴ ሲዪዳይሳኔ ኢንቴ ቤኢዳይሳ ዮሃኒሳስ ዮቲቴ።

\VS{5}ቆቄቲ ጼሌቴስ፤ ዎቤቲ ሄሜቴቴስ፤ ኢንቺራቻ ሃርጊዛይቲ ፓጼቴስ፤ ቱሌቲ ሲዬቴስ፤ ሃይቂዳይቲ ሃይቆፔ ፓጺ ዴንዴቴስ፤ ማንቆታስ ሚሺራቾ ቃላይ ዮቴቴስ።

\VS{6}ታናን ꬉጴቶንታዴይ ኣንጄቲዳዴ» ጊዴስ።


\par }{\PP \VS{7}ዮሃኒሳ ካሊዛይቲ ቢዳፔ ጉዬ ዬሱሲካ ኣሳስ ዮሃኒሳ ጊሻስ፥ «ኣይ ቤያናስ ዱጌ ባዞ ቢዴቲ? ጫርኮይ ቃꬂዛ ሾምቦቆ ቤያናስ ዪዴቲ?

\VS{8}ዎይኮ ኣይ ቤያናስ ኬዚዴቲ? ሎኦ ማይኦ ማይኢ ዲዛይታ ቤያና ዪዴቲ? ሎኦ ማይኦ ማይኢዲ ሎኢዛይቲ ካዎታ ኬꬃን ዴቴስ።

\VS{9}ሂስቲን ኣይ ቤያና ኬዚዴቲ? ናቤ ቤያና ኬዚዴቲ? ኤ፥ ታ ኢንቴስ ጋይስ፥ ናቤፔ ኣꬊዛይሳ ቤያናሳ።


\par }{\Q \VS{10}« ‹ኔ ባና ኦጌ ኔስ ጊጊሳናዴ

\par }{\QB ኔፔ ካሴታ ታ ኔስ ኪታና

\par }{\QB ጌቴቲዲ ኢዛ ጊሻስ

\par }{\QC ካሴ ጻፌቲዳዴይ

\par }{\QC ኢዛኮ!› ጊዴስ።


\par }{\PP \VS{11}«ታ ኢንቴስ ቱሙ ጋይስ፤ ማጫሳፌ ዬሌቲዳ ኣሳፔ ጻማቂዛ ዮሃኒሳ ሚሳቲዛ ኣሲ ቢታ ቦላ ዴንዲቤና። ጊዲኮካ ጾሳ ካዎቴꬃን ኣስ ኡባፌ ላፋ ኣሲ ዮሃኒሳፔ ኣꬋና።


\par }{\PP \VS{12}«ጻማቂዛ ዮሃኒሳ ዎዴፔ ሃ ሲሚን ሃኢ ጋካናስ ሳሎ ካዎቴꬃያ ዳሮ ባጼ ቦላ ዳዉስ። ሚኖ ኣሳቲ ጻላ ኢዞ ዴማና።

\VS{13}ናቤቲካ ሙሴ ዎጋይካ ዉሪ ዮሃኒሳ ዎዴ ጋካናስ ቡሮፔ ሃናናይሳ ዮቲዳ።

\VS{14}ሂስቲኮ ኢንቴ ኤካና ኮይኮ ኢዚ ያና ጌቴቲዳ ኤላሲ ኢዛኮ!\XREF{}{{\XO 11:14 }{\XT{ማቶ 17፡10-13፤ ማር 9፡11-13}}}

\VS{15}ሲዪዛ ሃይꬂ ዲዛ ኣሲ ሲዮ!


\par }{\PP \VS{16-17}«ሃይሳ ሃ ዎዴ ኣሳ ኣዛን ሌሚሶ? ጊያን ኡቲዲ ባ ላጌታ፥ ‹ኑ ኢንቴስ ዲꬅ ዲጺን ኢንቴ ዱሪቤኬታ! ዬሆ ዚላስ ዚላሊን ዬኪቤኬታ!› ጊዛ ናይታ ሚሳቴቴስ።

\VS{18}ዮሃኒሲ ሙሳፌኔ ኡሻፌ ናጌቲዲ ዪዳ ጊሻስ፥ ‹ኢዚ ዳይዳንꬃራ ዴስ› ጊዳ።

\VS{19}ታ ኣሳ ናይ ማሼኔ ኡያሼ ዪን፥ ‹ሃይሲ ሚዲ ካሎንታ ኣሳ፥ ኡሻንቻ፥ ቃራጻ ሺሺዛይታሲኔ ናጋራንቻታስ ላጌኮ!› ጊዳ። ጊዶ ኣቲን ጾሳ ኤራቴꬂ ባ ኦሶን ጺላዱስ» ጊዴስ።


\par }{\SH ኣማኖንታ ኢጺዳ ጊሻስ ዋላሴቲዳ ካታማታ
\par }
{\R (ሉቃ 10፡13-15)

\par }{\PP \VS{20-21}ሄሳፌ ጉዬ ዬሱሲ ኢዚ ማላታታ ኦꬂዳ ካታማ ኣሳይ ማሮቴꬃን ጌሎንታ ኣጊዳ ጊሻስ፥ «ኩራዚኔኔ ቤቴሳይዳ! ኢንቴና ኣዬ ኣና! ኢንቴ ቦላ ኦሴቲዳ ማላታይ ጺሮሴ ቦላኔ ሲዶና ቦላ ኦሴቲዳኮ ኢስቲ ማቃ
\FTNT{*}{{\FR 11:20-21 }{\FQA{ማቃ፡
}}{\FT{ማቃ ጌቴቲዛይሲ ኢሲ ኢሲ ባጋ ጋሞꬆ ቃላን ዋሮ ጌቴቴስ።
}}} ማይኢዲኔ ቢዲንꬃን ኡቲዲ ቤኒ ማሮቴꬃን ጌላናኮሺን።

\VS{22}ሄሳ ጊሻስ ታኒ ኢንቴስ ጊዛይ ፒርዳ ጋላስ ኢንቴፌ ኣꬊ ጺሮሴሲኔ ሲዶናስ ቂጻቴይ ካዉያና።


\par }{\PP \VS{23}«ሃኔ ቂፊርናሆሜ ፑዴ ሳሎ ꬎቁ ꬎቁ ጋናስ ኮያዲ? ጊዶ ኣቲን ኔኒ ዱጌ ሲኦሌ ዎꬋንዳሳ፤ ኔ ቦላ ኦሴቲዳ ማላታይ ሶዶሜን ኦሴቲዳኮ ሶዶሜይ ሃች ጋካናስ ዳናኮሺን።

\VS{24}ሄሳ ጊሻስ ታ ኔና ጊዛይ ፒርዳ ጋላስ ቂጻቴይ ኔፔ ሶዶሜስ ካዉያና» ጊዴስ።
\XREF{}{{\XO 11:24 }{\XT{ማቶ 10፡15፤ ሉቃ 10፡12}}}


\par }{\SH ኪርስቶሲ ኢሚዛ ሼምፖ
\par }
{\R (ሉቃ 10፡21-22)

\par }{\PP \VS{25}ሄ ዎዴ ዬሱሲ፥ «ሳሎኔ ሳኣ ጎዶ! ታ ኣዋዉ! ሃይሳ ዳሮ ኤራንቻታፔኔ ጪንጫታፔ ቆታዳ ቄሪ ናይታስ ኔ ቆንጪሲዳ ጊሻስ ታ ኔና ጋላታይስ።

\VS{26}ታ ኣዋዉ! ኤ ሃይሲ ኔ ሲንꬃን ሎኦ ኔ ሼኔ ጊዲ ቤቲዴስ።


\par }{\PP \VS{27}«ዉሪካ ታ ኣዋፔ ታስ ኢሜቲዴስ፤ ኣዋፔ ኣቲን ናዛ ጊሻስ ኤሪዛ ኣሲ ባ፤ ቃሴ ናዛፔኔ ናዚ ባ ሼኔን ቆንጪሲዳ ኣሳፔ ሃራይ ኣዋ ኤሪዛ ኣሲ ባ።
\XREF{}{{\XO 11:27 }{\XT{ዮሃ 3፡35፤ 1፡18፤ 10፡15}}}


\par }{\PP \VS{28}«ቶሆይ ዴጺዳይቶ፥ ዳቡርዳይቶ፥ ኢንቴ ዉሪካ ታኮ ሃ ዪቴ፤ ታኒካ ኢንቴስ ሼምፖ ኢማና።

\VS{29}ታ ቃምባራ ቶኪቴ፤ ታፔካ ታማርቴ፤ ታኒ ታ ዎዚናን ኣዳኔ ኣሽኬ፤ ኢንቴ ሼምፖስ ኢንቴ ሼምፖ ዴማና።

\VS{30}ታ ቃምባራይ ሻይኮኔ ታ ቶሆይ ካዉሻ» ጊዴስ።




\par }\Chap{12}{\SH ሳምባታ ጊሻስ ሺቂዳ ኦይሾ
\par }
{\R (ማር 2፡23-28፤ ሉቃ 6፡1-5)

\par }{\PP \VerseOne{1}ሄሳፌ ጉዬ ዬሱሲ ሳምባታ ጋላስ ካꬃ ጊዶራ ኣꬊ ቢዴስ። ኢዛ ካሊዛይቲካ ጋፊዳ ጊሻስ ቲያ ዱꬂዲ ሺጌቺ ሙስ ኦይኪዳ።

\VS{2}ፋርሳዌቲ ሄሳ ቤኢዲ ዬሱሳ፥ «ሄኮ ኔና ካሊዛይቲ ሳምባታ ጋላስ ኦሴታናስ ቤሶንታይሳ ኦꬄቴስ» ጊዳ።


\par }{\PP \VS{3}ኢዚካ ኢስታስ ዛሪዲ፥ «ዳዊቲኔ ኢዛራ ዲዛ ኣሳቲ ጋፊዳ ዎዴ ኢዚ ኣይ ኦꬂዳኮን ናባቢቤኬቲ?

\VS{4}ጾሳ ኬꬄ ጌሊዲ ቄሴታፔ ኣቲን ዳዊቲኔ ኢዛራ ዲዛይቲ ቦቻናስ ቤሶንታ ዱማቲዳ ኡኬꬅ ሚዴስ።

\VS{5}ቃሴ ቄሴቲ ሳምባታ ሻሪዲ ጾሳ ኬꬃ ጊዶን ኦሶ ኦꬂኮ ሞሮ ጊዶንታይሳ ሙሴ ዎጋፔ ናባቢቤኬቲ?

\VS{6}ጊዲኮካ ታ ኢንቴስ ጊዛይ ጾሳ ኬꬃፌ ኣꬊዛዴይ ሃን ዴስ።

\VS{7}‹ታኒ ያርሾ ጊዶንታ ማሮቴꬅ ዶሳይስ› ጊዛ ቃላይ ኣይ ጉሳኮ ኢንቴ ኤሪዛኮ ጺሎታ ቦላ ፒርዴኬታኮሺን።
\XREF{}{{\XO 12:7 }{\XT{ማቶ 9፡13}}}

\VS{8}ኣሳ ናይ ሳምባታስ ጎዳ» ጊዴስ።


\par }{\PP \VS{9}ሄፔ ኢዚ ኣꬊ ቢሼ ኣይሁዳታ ዎሳ ኬꬅ ጌሊዴስ።

\VS{10}ሄንካ ኢሲ ኩሼ ሲሊዳዴይ ዴስ። ዬሱሳ ሞታናስ ጋሶ ኮዪዲ፥ «ሳምባታ ጋላስ ፓꬃናስ ቤሲዜ?» ጊዲ ኢዛ ኦይቺዴስ።


\par }{\PP \VS{11}ኢዚካ ኢስታ፥ «ኢንቴፌ ኢሳዴ ዶርሲ ሳምባታ ጋላስ ኦላን ጌሊኮ ባ ዶርሳ ኢዚ ጌሊዲ ኦላፌ ጎቺ ኬሲ ኤሬኔ?\XREF{}{{\XO 12:11 }{\XT{ሉቃ 14፡5}}}

\VS{12}ሂስቲኮ ኣሲ ዶርሳፌ ኬሂ ኣꬌኔ? ሄሳ ጊሻስ ሳምባታ ጋላስ ሎኦ ኦሶይ ዲጌቴና» ጊዴስ።

\VS{13}ቃሴካ ኣዴዛ፥ «ኔ ኩሼ ፒዲሳ!» ጊዴስ፤ ኣዴዚካ ባ ኩሼ ፒዲሲን ሂንኮ ኩሼዛ ማላ ፓጻ ጊዲዴስ።

\VS{14}ጊዶ ኣቲን ፋርሳዌቲ ሄፔ ኬዚዲ፥ ዬሱሳ ዎስቲ ኦይኪ ዎꬋናኮ ባ ጊዶን ዞሬቲዳ።


\par }{\SH ጾሲ ዶሪዳ ኣሽካራ
\par }
{\PP \VS{15}ዬሱሲ ኢስታ ቆፋ ኤሪዲ ሄፔ ሃራሶ ሼርኢ ጊዴስ። ዳሮ ዴሬይ ኢዛ ካሊዴስ፤ ሃርጋንቻታካ ኡባ ፓꬂዴስ።

\VS{16}ኢዚ ኦናኮኔ ኣሳስ ዮቶንታ ማላ ኢስታ ኣዛዚዴስ።

\VS{17-21}ሄሲካ ሃኒዳይ ናቤ ኢሳያሳን፥

\par }{\Q «ታ ዶሪዳይኔ

\par }{\QB ታ ኢዛን ኡፋዬቲዛ

\par }{\QB ታ ናይ ሃይሳኮ!

\par }{\QB ታ ኣያና ታ ኢዛ ቦላ ዎꬃና፤

\par }{\QB ኢዚካ ኣማኖንታ ዴሬታስ

\par }{\QB ቱሙ ፒርዳ ኣዋጃና፤

\par }{\QB ማርሼቴና፤

\par }{\QB ዎይኮ ዋሴና።

\par }{\QB ኢዛስ ቃላይካ

\par }{\QB ካሬን ሲዬቴና፤

\par }{\QB ሱሬ ፒርዳ ጾኖስ

\par }{\QB ጋꬃና ጋካናስ

\par }{\QC ዲንጬቲ ኡቲዳ ሾምቦቆካ

\par }{\QB ሜንꬄናኔ ጩዋቲዛ

\par }{\QC ሙቃዳካ ቶይሴና፤

\par }{\QB ኣይዛቤቲ ኢዛ ኡፋይሳን ናጋና»

\par }{\QC ጌቴቲ ዮቴቲዳ ቲንቢቴ

\par }{\QB ቃላይ ፖሌታና።


\par }{\SH ዬሱሳኔ ቢኤሊዜቡላ
\par }
{\R (ማር 3፡20-30፤ ሉቃ 11፡14-23)

\par }{\PP \VS{22}ሄሳፌ ጉዬ ዳይዳንꬂ ኦይኪን ጼላናሲኔ ሃሳያናስ ዳንዳዮንታ ኢሲ ኣስ ዬሱሳኮ ኤኪ ዪዳ። ዬሱሲካ ኢዛ ፓꬂን ኣዴዚ ጼላናሲኔ ሃሳያናስ ዳንዳይዴስ።

\VS{23}ኣሳይ ዉሪካ ማላሌቲዲ፥ «ሃይሲ ኣዴዚ ዳዊቴ ናሻ?» ጊዴስ።


\par }{\PP \VS{24}ጊዶ ኣቲን ፋርሳዌቲ ሄሳ ሲዪዲ፥ «ሃይሲ ኣዴዚ ዳይዳንꬅ ኬሲዛይ ዳይዳንꬃ ሃላቃ ቢኤሊዜቡላ ዎልቃን ጻላ ጊዳናስ ቤሴስ» ጊዳ።
\XREF{}{{\XO 12:24 }{\XT{9፡34፤ 10፡25}}}


\par }{\PP \VS{25}ዬሱሲካ ኢስታ ቆፋ ኤሪዲ፥ «ባ ጊዶን ኢሶይ ኢሳፌ ሻኬቲዛ ካዎቴꬂ ዉሪካ ኩንዳና፤ ባ ጊዶን ሻኬቲዛ ካታማይ ዎይኮ ኬꬃ ኣሲ ሚኔና።

\VS{26}ጻላኤይ ጻላኤ ኬሲዛ ጊዲኮ ጻላኤይ ባ ጊዶን ሻኬቲዴስ ጉሳ። ሄሳꬆ ሃንኮ ኢዛ ካዎቴꬂ ዋኒ ሚናና ዳንዳይዜ?

\VS{27}ታኒ ቢኤሊዜቡላ ዎልቃን ኬሲዛ ጊዲኮ ኢንቴ ናይቲ ኣዛ ዎልቃን ኬሳኔ? ሄሳ ጊሻስ ኢንቴ ናይቲ ኢንቴ ቦላ ፒርዳና።

\VS{28}ጊዶ ኣቲን ታኒ ዳይዳንꬅ ኬሲዛይ ጾሳ ኣያናን ጊዲኮ ጾሳ ካዎቴꬂ ኢንቴኮ ዪዴስ ጉሳ።


\par }{\PP \VS{29}«ዎይኮ ኢሲ ኣሲ ዎልቃራ ዲዛዴ ኬꬄ ጌሊዲ ሚሼ ቦንቃና ኮይኮ ካሴቲዲ ሄ ዎልቃራ ዲዛ ኣዴዛ ኦይኪ ቃቾንታ ዎስቲ ቦንቃኔ? ቃቺዳፔ ጉዬ ቦንቃና ዳንዳዬስ።


\par }{\PP \VS{30}«ታናራ ጊዶንታዴይ ታናራ ኤቄቴስ፤ ታናራ ኢሲፌ ሺሾንታ ኣሲ ዉሪካ ላሌስ።
\XREF{}{{\XO 12:30 }{\XT{ማር 9፡40}}}

\VS{31}ሄሳ ጊሻስ ታ ኢንቴስ ቱሙ ጋይስ፤ ናጋራ ኦሶይኔ ጫሺ ዉሪ ኣሳስ ኣቶ ጌቴታና ሺን ጺሎ ኣያና ጫዪዳዴይ ማሬቴና።

\VS{32}ኣይ ኣሲካ ኣሳ ና ቦላ ሃሳይዛ ኢታ ቃላ ጊሻስ ማሬታናሺን፥ ጺሎ ኣያና ቦላ ሃሳይዛ ኢታ ቃላይ ጊዲኮ ሃይሳ ሃ ዎዴን ጊዲን ዎይኮ ቡሮ ያና ዎዴን ጊዲን ማሮይ ዴና።
\XREF{}{{\XO 12:32 }{\XT{ሉቃ 12፡10}}}


\par }{\SH ሎኦ ሚꬂ ሎኦ ኣይፌን ኤሬቴስ
\par }
{\R (ሉቃ 6፡43-45)

\par }{\PP \VS{33}«ሚꬂ ዉሪ ኣይፌን ኤሬቲዛይሳ ማላ ኢንቴ ሎኦ ኣይፌ ዴማናስ ኢንቴስ ሎኦ ሚꬂ ዶ፤ ኢንቴስ ኢታ ሚꬂ ዲዛ ጊዲኮ ኢንቴ ኢታ ኣይፌ ኤካና።
\XREF{}{{\XO 12:33 }{\XT{ማቶ 7፡20፤ ሉቃ 6፡44}}}

\VS{34}ኢንቴኖ ማርዜራ ዲዛ ሾሻቶ! ኢንቴ ኢታታ ጊዲ ኡቲዲ ዋኒ ሎኦ ሃሳያናስ ዳንዳዬቲ? ኡሎ ጊዶን ኩሚዳዚ ዶናራ ሃሳዬቴስ።
\XREF{}{{\XO 12:34 }{\XT{ማቶ 3፡7፤ 23፡33፤ 15፡18፤ ሉቃ 3፡7፤ 6፡45}}}


\par }{\PP \VS{35}«ሎኦ ኣሲ ባ ዎዚናን ኩንꬂ ዎꬂዳ ሎኦ ቆፋፔ ሎኦ ሃሳዬስ፤ ኢታ ኣሲካ ባ ዎዚናን ኩንꬂ ዎꬂዳ ኢታቴꬃፌ ኢታ ዮኦ ኬሴስ።

\VS{36}ጊዶ ኣቲን ታ ኢንቴስ ጊዛይ ኣሳይ ባ ሃሳይዳ ሃዳ ቃላ ኡባ ጊሻስ ፒርዳ ጋላስ ዉሪካ ኦይሼታና።

\VS{37}ጋሶይካ ኔ ቃላፔ ዴንዲዳይሳን ኔ ጺላዳ ኣታናኔ ኔ ቃላፔ ዴንዲዳይሳን ኔ ቦላ ፒርዴታና» ጊዴስ።


\par }{\SH ማላታ ቤያናስ ሺቂዳ ኦይሾ
\par }
{\R (ማር 8፡11-12፤ ሉቃ 11፡29-32)

\par }{\PP \VS{38}ሄሳፌ ጉዬ ኢሲ ኢሲ ሙሴ ዎጋ ታማርሲዛይቲኔ ፋርሳዌቲ ዬሱሳ፥ «ኣስታማሬ! ኑ ኔፔ ማላሊሲዛ ማላታ ቤያና ኮዮስ» ጊዳ።
\XREF{}{{\XO 12:38 }{\XT{ማቶ 16፡1፤ ማር 8፡11፤ ሉቃ 11፡16}}}

\VS{39}ኢዚ ኢስታስ ዛሪዲ፥ «ሃ ኢታኔ ላይማ ዬሌታይ ማላታ ኦይቼስ፤ ጊዶ ኣቲን ናቤ ዮናሳ ማላታፔ ኣቲን ሃራ ማላታይ ኢሜቴና።
\XREF{}{{\XO 12:39 }{\XT{ማቶ 16፡4፤ ማር 8፡12}}}

\VS{40}ዮናሲ ጊታ ሞሌ ኡሎ ጊዶን ሄꬑ ቃማኔ ሄꬑ ጋላስ ጋምኢዳ ማላ ኣሳ ናይካ ሄꬑ ጋላሲኔ ሄꬑ ቃማ ቢታ ጋርሳን ጋምኣና።

\VS{41}ናናዌ ኣሳይ ፒርዳ ጋላስ ሃይሳ ሃ ዬሌታራ ዴንዲዲ ሃ ዬሌታ ቦላ ፒርዳና፤ ጋሶይካ ናናዌ ኣሳይ ዮናሳ ማርካቴꬃን ማሮቴꬅ ጌሊዳ ጊሻሳ። ሄኮ ዮናሳፔ ኣꬊዛዴይ ሃን ዴስ።

\VS{42}ዱጌሃ ዴሬ ካዎያ ሶሎሞኔ ኤራቴꬅ ሲያናስ ቢታ ጋጻፔ ዴንዳዳ ዪዳ ጊሻስ ፒርዳ ጋላስ ኢዛ ሃይሳ ሃ ዬሌታራ ዴንዳዳ ሃ ዬሌታ ቦላ ፒርዳና። ሄኮ ሶሎሞኔፔ ኣꬊዛዴይ ሃይሳን ዴስ።


\par }{\PP \VS{43}«ቱና ኣያናይ ኣሳፔ ኬዚዲ ሼምፖ ዴማናስ ሃꬂ ባይንዳ ሜላ ቢታን ዳቡሬስ። ጊዶ ኣቲን ባ ኮይዛ ሼምፖዛ ዴሜና።

\VS{44}ሄሳፌ ቃሴ ካሴ ታ ዲዛሶ ሲማ ባና ጊዲ ቤኒሶ ኢዚ ሲሚሺን ካሴ ኢዚ ዲዛሶይ ኣይኮይካ ባይንዳ ሜላ ኬꬄ ጊዲዲ ጌዪዳይሳኔ ጊጌቲ ዲዛይሳ ዴሜስ።

\VS{45}ሄሳፌ ቢዲ ሃራ ባፔ ኢቲዛ ላፑን ኢታ ኣያናታ ባናራ ኤኪዲ ዬስ። ኢስቲካ ሄ ኣዴዛን ጌሊዲ ዴኣና። ሄ ኣዴዛስ ካሴ ዱሳፌ ጉዬ ዱሳይ ኢታ ጊዳና። ሃይሳ ኢታ ዬሌታስካ ሄሳ ማላ ሃናና» ጊዴስ።


\par }{\SH ዬሱሳ ኣዬዮኔ ኢዛ ኢሻታ
\par }
{\R (ማር 3፡31-35፤ ሉቃ 8፡19-21)

\par }{\PP \VS{46}ዬሱሲ ኣሳስ ዮቲሺን ኢዛ ኣዬያኔ ኢሻቲ ኢዛ ዮቻና ኮዪዲ ካሬን ኤቂዳ።

\VS{47}ኢሲ ኣሲ፥ «ሄኮ ኔ ኣያኔ ኔ ኢሻቲ ኔና ሃሳይሳናስ ካሬን ኤቂዲ ኔና ኮዬቴስ» ጊዴስ።
\FTNT{*}{{\FR 12:47 }{\FT{ኢሲ ኢሲ ጌሻ ማጻፋታን ታይቦ ኦይዱ ታማኔ ላፑና ቦላ ዲዛ ቃላይ ዴና።
}}}


\par }{\PP \VS{48}ዬሱሲካ፥ «ታ ኣያ ኦኔ? ታ ኢሻቲች! ኢስቲ ኦናንቴ?» ጊዴስ።

\VS{49}ባ ኩሼራ ባና ካሊዛይታኮ ማላቲዲ፥ «ታ ኣያኔ ታ ኢሻቲ ሃይታንታ።

\VS{50}ሳሎን ዲዛ ታ ኣዋ ሼኔ ኦꬂዛይቲ ዉሪካ ታስ ኢሻ፥ ሚቾኔ ኣዮ» ጊዴስ።




\par }\Chap{13}{\SH ዜሬꬅ ዜሪዛዴ ሌሚሶ
\par }
{\R (ማር 4፡1-9፤ ሉቃ 8፡4-8)

\par }{\PP \VerseOne{1}ሄ ጋላስ ዬሱሲ ኬꬃፌ ካሬ ኬዚዲ ኣባ ላንቄን ኡቲዴስ።

\VS{2}ዳሮ ዴሬይ ኢዛ ዩዪ ኣꬊ ጊዶꬂዳ ጊሻስ ኣሳ ኣባ ጋጻን ኣጊዲ ዎጎሎ ጊዶ ጌሊ ኡቲዲ፥
\XREF{}{{\XO 13:2 }{\XT{ሉቃ 5፡1-3}}}

\VS{3}ዳሮ ዮኦ ሌሚሶራ፥ «ኢሲ ጎሻንቻይ ዜሬꬅ ዜራናስ ኬዚዴስ።

\VS{4}ኢዚ ዜሪሺን ኢሲ ኢሲ ዜሬꬂ ኦጌ ዶናን ዎꬊን ካፎቲ ዪዲ ማጺ ሚዳ።

\VS{5}ኢሲ ኢሲ ዜሬꬂ ሜላኔ ሹቻቲዛ ቢታ ቦላ ዎꬊን ቢታይ ሜላ ቢታ ጊዲዳ ጊሻስ ኤሌ ጫሪዴስ።

\VS{6}ጊዶ ኣቲን ኣዋይ ኣዋቲን ሹሊዲኔ ጻጶ ዬዶንታ ኣጊዳ ጊሻስ ሜሊዴስ።

\VS{7}ኢሲ ኢሲ ዜሬꬃይ ኣጉንꬃ ጊዶን ዎꬊዴስ፤ ኣጉንꬃይካ ዲጪዲ ጫሬቻ ጩሊዴስ።

\VS{8}ሃራ ዜሬꬂካ ኣራዳ ቢታን ዎꬊዲ ኣይፌካ ኣይፊዴስ፤ ኢሶይ ጼቱ፥ ኢሶይ ኡሱፑን ታሙ፥ ኢሶይ ሄꬑ ታሙ ኣይፌ ኢሚዴስ።

\VS{9}ሲዪዛ ሃይꬂ ዲዛዴይ ሲዮ!» ጊ ዮቲዴስ።


\par }{\PP \VS{10}ሄሳፌ ጉዬ ኢዛ ካሊዛይቲ ኢዛኮ ሺቂዲ፥ «ኔ ኣዛስ ሌሚሶራ ዮታይ?» ጊዳ።


\par }{\PP \VS{11}ኢዚካ ኢስታስ፥ «ሳሎ ካዎቴꬃ ጹራ ኤሮይ ኢንቴስ ኢሜቲዴስ፤ ኢስታስ ጊዲኮ ኢሜቲቤና።

\VS{12}ዲዛዴስ ዲዛይሳ ቦላ ጉጄታናኔ ዳራና ሺን ባይንዳዴፌ ሂና ዲዛራካ ኤኬታይቻና።
\XREF{}{{\XO 13:12 }{\XT{ማቶ 25፡29፤ ማር 4፡25፤ ሉቃ 8፡18፤ 19፡26}}}

\VS{13}ታ ሃይሳꬆ ሌሚሶራ ዮቲዛይ ኢስቲ ሲዪሼ ኤዝጎንታ ጊሻሲኔ ጼሊሼ ዴሞንታ ጊሻሳ።


\par }{\PP \VS{14-15}«ኢሳያሲ፥ ‹ኢንቴ ሲስ ሲያና ሺን

\par }{\QB ዩሺ ቆፔኬታ፤

\par }{\QB ጼሎ ጼላና ሺን

\par }{\QB ዎዚናን ዎꬄኬታ፤

\par }{\QB ዴሬዛ ዎዚናይ ሙሚዴስ፤

\par }{\QB ኢስታ ሃይꬃይካ ሲዬና፤

\par }{\QB ጼሎንታ ማላ

\par }{\QC ባ ኣይፌ ቂሊምኢዳ፤

\par }{\QB ሄሳ ማላ ጊዶንታኮ

\par }{\QC ኢስቲ ባ ኣይፌራ ቤኢዲኔ

\par }{\QC ባ ሃይꬃራ ሲዪዲ

\par }{\QC ባ ዎዚናን ዩሺ ቆፒዲ

\par }{\QC ታኮ ሃ ሲሚን

\par }{\QC ታ ኢስታ ፓꬃናሺን›

\par }{\QC ጊዳ ቲንቢቴ ቃላይ

\par }{\QC ኢስታን ፖሌቲዴስ።
\XREF{}{{\XO 13:14-15 }{\XT{ኢሳ 6፡9-10}}}


\par }{\PP \VS{16}«ኢንቴ ኣይፌይ ጼሊዛ ጊሻሲኔ ኢንቴ ሃይꬃቲ ሲዪዛ ጊሻስ ኢንቴ ኣንጄቲዳይታ።

\VS{17}ታ ኢንቴስ ቱሙ ጋይስ፤ ዳሮ ናቤቲኔ ዳሮ ጺሎ ኣሳቲ ሃኢ ኢንቴ ቤኢዛይሳ ቤያናሲኔ ሃኢ ኢንቴ ሲዪዛይሳ ሲያናስ ኣሞቲዳ ሺን ኢስታስ ሃኒቤና።


\par }{\PP \VS{18}«ሂስቲኮ ሃኢ ዜሬꬃ ሌሚሶዛ ቢርሼꬅ ሲዪቴ።

\VS{19}ካዎቴꬃ ቃላ ሲዪዲ ዩሺ ቆፖንታ ኣይ ኣሳ ዎዚናፔካ ጻላኤይ ዪዲ ዜሬቲዳ ዜሬꬃ ኤሶን ማጺቻና። ሄሲካ ኦጌ ቦላ ዎꬊዳ ዜሬꬃ።

\VS{20}ሹቻ ቦላ ዜሬቲዳይሲ ቃላ ኡፋይሳን ሲዪዲ ሄራካ ኡፋይሳን ኤኪዛዴ ሚሳቴስ።

\VS{21}ጊዶ ኣቲን ጻጶ ዬዳናስ ዳንዳዮንታ ኣጊዳ ጊሻስ ዳሮ ጋምኦንታ ቃላ ጋሶን ሜቶይኔ ጎዴቴꬂ ዪዛ ዎዴ ኤሌሊ ꬉጴቴስ።

\VS{22}ኣጉንꬃ ጊዶን ዜሬቲዳ ዜሬꬃይ ቃላ ሲዪዲ ሃይሳ ሃ ኣላሜዛስ ዳሮ ሜቶቴꬃኒኔ ዱሬቴꬃ ቆፋን ባሌቲዲኔ ጩሌቲዲ ኣይፌ ኢሞንታ ኣሳ ማላ።

\VS{23}ሎኦ ቢታን ዜሬቲዳ ዜሬꬃይ ቃሴ ቃላ ሲዪዲ ዩሺ ቆፒዛዴ ሚሳቴስ፤ ሎኦ ኣይፌ ኣይፌስ፤ ኢሶይ ጼቱ፥ ኢሶይ ኡሱፑን ታሙ፥ ኢሶይ ሄꬑ ታሙ ኣይፌ ኢሚዴስ» ጊዴስ።


\par }{\SH ሌሾ ሌሚሶ
\par }
{\PP \VS{24}ዬሱሲ ቃሴካ ሃራ ሌሚሶ ኢስታስ፥ «ሳሎ ካዎቴꬂ ባ ጎሻ ጋዴን ሎኦ ዜሬꬅ ዜሪዳዴ ሚሳቴስ።

\VS{25}ጊዶ ኣቲን ኣሲ ዉሪ ኢቺዳ ዎዴ ሞርኬይ ዪዲ ጊስቴዛ ጊዶን ሌሾ ዜሪዲ ቢዴስ።

\VS{26}ጊስቴዚ ዲጪዲ ኣይፌ ኣይፊዛ ዎዴ ሌሾይካ ኢዛራ ኢሲፌ ቤቲዴስ።


\par }{\PP \VS{27}«ካꬃ ጎዳዛ ኣሽካራቲ ጎዳዛኮ ሺቂዲ፥ ‹ጎዶ! ኔኒ ኔ ጎሻን ሎኦ ዜሬꬅ ዜራቤኪ? ሃይሲ ሌሾይ ኣዋፔ ዪዴ?› ጊዳ።


\par }{\PP \VS{28}«ኢዚካ ኢስታስ፥ ‹ሄሳ ሞርኬይ ኦꬂዴስ› ጊዴስ። ኣሽካራቲካ፥ ‹ኑ ቢዲ ሌሾዛ ሾዳና ማላ ኮያይ?› ጊ ኦይቺዳ።


\par }{\PP \VS{29}«ኢዚካ ኢስታስ፥ ‹ኣካይ ሃኔና፤ ጋሶይካ ኢንቴ ሌሾዛ ሾዲሼ ጊስቴዛራ ጋꬂ ሾዳና፤

\VS{30}ኣጊቴ! ማጻ ዎዴይ ጋካናስ ኢሲፌ ዲጮ፤ ሄ ዎዴ ማጺዛይቲ ሌሾዛ ካሴቲዲ ቆሪ ማጺዲ ታማን ጹጋናስ ሚርቄን ሚርቄን ቃቺቴ፤ ጊስቴዛ ቃሴ ሺሺዲ ጎታራን ጌልꬂቴ› ጋዳ ታ ኢንቴስ ዮታና» ጊ ዮቲዴስ።


\par }{\SH ሚꬃ ኣይፌ ሌሚሶኔ ኢርሾ ሌሚሶ
\par }
{\R (ማር 4፡30-32፤ ሉቃ 13፡18-19)

\par }{\PP \VS{31}ሃራ ሌሚሶ ኢስታስ፥ «ሳሎ ካዎቴꬂ ኢሲ ኣሲ ባ ጋዴ ጊዶን ዜሪዳ ባርዛፌ ሚꬃ ኣይፌ ማላ።

\VS{32}ባርዛፌ ሚꬃ ኣይፌይ ሃራ ሚꬃ ኣይፌ ኡባፌ ዳሮ ላፋ ጊዲኮካ ዲጫዳ ሚꬃ ኡባፌ ጊታ ጊዳዉስ። ሳሎ ካፎቲካ ኢዚ ሃጋ ቦላ ኬጺዲ ዳና ጋካናስ ጊታ ሚꬅ ጊዳዉስ» ጊዴስ።


\par }{\PP \VS{33}ሃኢካ ሃራ ሌሚሶ ኢስታስ፥ «ሳሎ ካዎቴꬂ ማጫሲ ቡኬሶይ ዴንዳና ማላ ቡኬሶ ጊዶን ጉጂዳ ጉꬃ ኢርሾ ሚሳታዉስ» ጊዴስ።


\par }{\PP \VS{34}ዬሱሲ ሃይሳ ኡባ ኣሳስ ሌሚሶራ ዮቲዴስ። ሌሚሶይ ባይንዳ ኢሲኖካ ዮቲቤና።

\VS{35}ሄሲካ ካሴ ናቤ ዶናን፥

\par }{\Q «ታ ዶና ሌሚሶን ታ ዶያና፤

\par }{\QB ኣላሜይ ሜꬌቶሶፔ

\par }{\QB ሃ ሲሚን

\par }{\QB ቆቴቲዳይሳ ታ ሃሳያና»

\par }{\QB ጌቴቲ ዮቴቲዳይሲ ፖሌቲዴስ።
\XREF{}{{\XO 13:35 }{\XT{ማዛ 78፡2}}}


\par }{\SH ሌሾ ሌሚሶዛ ቢርሼꬅ
\par }
{\PP \VS{36}ሄሳፌ ዬሱሲ ኣሳ ኣጊዲ ሶ ጌሊዴስ። ኢዛ ካሊዛይቲ ኢዛኮ ሺቂዲ፥ «ካꬃ ጊዶን ዲዛ ሌሾዛ ጊሻስ ኔ ዮቲዳ ሌሚሶዛ ቢርሼꬅ ኑስ ዮታ» ጊዳ።


\par }{\PP \VS{37}ኢዚካ ኢስታስ ዛሪዲ፥ «ሎኦ ዜሬꬅ ዜሪዳይ ኣሳ ና።

\VS{38}ጎሻይ ሃይሳ ኣላሜዛ፤ ሎኦ ዜሬꬃይ ካዎቴꬃ ናይታ ጊዲዳይሳ ቤሴስ፤ ሌሾይ ቃሴ ጻላኤ ናይታ።

\VS{39}ሌሾዛ ዜሪዲ ቢዳ ሞርኬይ ዳቡሎሳ። ማጻ ዎዴይ ኣላሜ ዉርሴꬅ ጊዲሺን ማጺዛይቲ ጾሳ ኪታንቻታ።


\par }{\PP \VS{40}«ሌሾይ ቆሬቲዲ ታማን ጹጌቲዛ ማላ ኣላሜ ዉርሴꬃን ሄሳꬆ ሃናና።

\VS{41}ኣሳ ናይ ባ ኪታንቻታ ኪታና፤ ኢስቲካ ናጋራስ ጋሶ ጊዲዳይታኔ ኢታ ኦꬂዛይታ ኢዛ ካዎቴꬃ ጊዶፌ ኡባ ቆሪ ኬሳና።

\VS{42}ዬሆይ ዲዛሶኒኔ ኣች ጋርጪዛሶን ዳሮ ዎልቃማ ታማን ኢስታ ዬጋና።

\VS{43}ሄ ዎዴ ጺሎቲ ባ ኣዋ ካዎቴꬃን ኣርሼ ማላ ፖኣና። ሲዪዛ ሃይꬂ ዲዛዴይ ሲዮ!


\par }{\SH ቆታን ዲዛ ሃሮኔ ኢንቁ ጌቴቲዛ ዎርቃ ሌሚሶ
\par }
{\PP \VS{44}«ሳሎ ካዎቴꬂ ጋዴ ጊዶን ቆቴቲዳ ሚሼ ሚሳቴስ። ኢሲ ኣሲ ሄ ሚሻዮ ዴሚዲ ዛሪ ቆቲዴስ። ኡፋይሳፌ ዴንዲዳይሳን ቢዲ ባስ ዲዛዝ ኡባ ባይዚዲ ሄ ሚሺያ ዲዛ ቢታ ሻሚዴስ።


\par }{\PP \VS{45}«ሄሳꬆካ ሳሎ ካዎቴꬂ ኣልኦ ዎርቃ ኮይዛ ዛልኣንቻ ሚሳቴስ።

\VS{46}ዳሮ ኣልኦ ጊዲዳ ኢንቁ ጌቴቲዛ ሹች ዴሚዳ ማላ ቢዲ ባስ ዲዛ ኡባ ባይዚዲ ሻሚዴስ።


\par }{\SH ሞሌ ጊቴ ሌሚሶ
\par }
{\PP \VS{47}«ቃሴካ ሳሎ ካዎቴꬂ ኣባ ጊዶን ዬጌቲዲ ዱማ ዱማ ሞሌ ኦይኪዳ ሞሌ ጊቴ ሚሳቴስ።

\VS{48}ሞሌ ኦይኪዛይቲ ጊቴይ ኩሚን ጎቺዲ ኣባ ላንቄ ኬሲዳ። ሄን ኡቲዲ ሎኦ ሎኦ ሞሌ ቆሪዲ ኬሼን ጉጂዳ። ኢታ ሞሌታ ዎራ ዬጊዳ።

\VS{49-50}ኣላሜ ዉርሴꬃን ሄሳꬆ ሃናና። ኪታንቻቲ ዪዲ ናጋራንቻታ ጺሎታፔ ሻኪዲ ዬኪዛሶኔ ኣች ጋርጪዛሶ ጌዴ ቶኦንታ ታማን ዬጋና።


\par }{\PP \VS{51}«ዬሱሲ ኢስታ ሃይሲ ዉሪ ኢንቴስ ጌሊዴ?» ጊዴስ። ኢስቲካ «ኤ» ጊዳ።


\par }{\PP \VS{52}ኢዚካ ዛሪዲ፥ «ሄሳ ጊሻስ ሳሎ ካዎቴꬃ ጹራይ ጌሊዳ ሙሴ ዎጋ ታማርሲዛዴይ ኦኒካ ኢዛስ ሚንጂ ዎꬂዳ ኣልኦ ሚሻፌ ኦራꬂኔ ጋልኣ ሚሽ ኬሲዛዴ ሚሳቴስ» ጊዴስ።


\par }{\SH ናቤይ ባ ዴሬን ቦንቼቴና
\par }
{\R (ማር 6፡1-6፤ ሉቃ 4፡16-30)

\par }{\PP \VS{53}ዬሱሲካ ሃይታ ሌሚሶታ ዮቲ ዉርሲዲ ሄፔ ሃራሶ ቢዴስ።

\VS{54}ባ ዴሬ ቢዲ ኣይሁዳታ ዎሳ ኬꬃን ኣሳ ታማርሶ ኦይኪዴስ። ኢስቲካ ማላሌቲዲ፥ «ሃይሲ ኣዴዚ ሃይሳ ኤራቴꬃኔ ሃይታ ማላታታ ኦꬃና ዎልቃ ኣዋፔ ዴሚዴ?

\VS{55}ሃይሲ ኣናጼዛ ና ዴኔ? ኢዛ ኣዬይ ሱንꬂ ማራሞ ጊዴኔ? ኢዛ ኢሻቲ ያቆቤ፥ ዮሴፌ፥ ሲሞናኔ ዩሁዳ ጊዴቴኔ?

\VS{56}ሚቼቲ ኑናራ ዲዛይታ ጊዴቴኔ? ሂስቲን ሃይሲ ኣዴዚ ሃይሳ ኡባ ኣዋፔ ኤኪዴ?» ጊዳ።


\par }{\PP \VS{57}ሄሳ ጊሻስ ኢስቲ ኢዚ ጊዛይሳ ኤኪቤቴና።

\par }{\PP ዬሱሲካ ኢስታስ፥ «ናቤይ ባ ዴሬኒኔ ባ ኬꬃን ቦንቼቴና ኣቲን ሃራሶን ቦንቼቴስ» ጊዴስ።

\VS{58}ኢስቲ ኣማኖንታ ኣጊዳ ጊሻስ ዳሮ ማላታታ ሄን ኦꬂቤና።




\par }\Chap{14}{\SH ጻማቂዛ ዮሃኒሳ ሃይቆ
\par }
{\R (ማር 6፡14-29፤ ሉቃ 9፡7-9)

\par }{\PP \VerseOne{1}ሄ ዎዴ ጋሊላ ዴሬ ሃሪዛ ሄርዶሲ ኣሳይ ዬሱሳ ናሺዛይሳ ሲዪዴስ።

\VS{2}ሄርዶሲ ባ ኣሽካራታስ፥ «ሄሳ ጊዲኮ ጻማቂዛ ዮሃኒሲ ሃይቆፔ ዴንዲዲ ዪዴስ ጉሳካ! ሃይሲ ዉሪ ጊታ ማላታይ ኢዛ ኩሼን ኦሴቲዛይ ሄሳሳ» ጊዴስ።


\par }{\PP \VS{3}ሄርዶሲ ባ ኢሻ ፒሊጶሳ ማቾ ሄሮዲያዲ ጋሶን ዮሃኒሳ ኦይꬂዲ ቃሾ ኬꬃን ዬጊዴስ።
\XREF{}{{\XO 14:3 }{\XT{ሉቃ 3፡19-20}}}

\VS{4}ጋሶይካ ዮሃኒሲ ሄርዶሳ፥ «ኔ ኢዞ ኤካና ማላ ዎጋ ጊዴና ጊዳ ጊሻሳ» ጊዴስ።

\VS{5}ሄርዶሲካ ዮሃኒሳ ዎꬋናስ ኮዪሺን ኣሳይ ዮሃኒሳ ናቤ ማላ ጼሊዛ ጊሻስ ባቢዴስ።


\par }{\PP \VS{6-7}ሄርዶሲ ባ ዬሌታ ጋላስ ሄሮዲያዲ ናያ ዬꬃን ኢዛ ኡፋይሲዳ ጊሻስ ናያ ኢዛ ኦይቺዳዝ ኡባ ኢማናስ ኢዚስ ጫቂዴስ።

\VS{8}ናያካ ኣዬይ ዞሬን፥ «ጻማቂዛ ዮሃኒሳ ሁኤ ኬሬን ዎꬃዳ ሃኢ ሃኒን ታስ ኢማ» ጋዱስ።


\par }{\PP \VS{9}ሄ ዎዴ ካዎዚ ኢዛስ ሚሼቲዴስ። ጊዶ ኣቲን ጫቂዳ ጊሻሲኔ ኢዛራ ዲዛ ኢማꬃታ ጊሻስ ጊዲ ናዪ ኦይሻይ ፖሌታና ማላ ኣዛዚዴስ።

\VS{10}ኪቲዲኔ ዮሃኒሳ ዎይኔ ኬꬃን ዲሺን ቆꬌ ቃንጺሲዴስ።

\VS{11}ቃንጼቲዳ ሁኤዛ ኬሬን ዎꬂዲ ናይስ ኢሚዳ። ናያካ ኤካዳ ባ ኣዬይስ ኢማዱስ።

\VS{12}ዮሃኒሳ ካሊዛይቲ ኢዛ ኣሃ ኤኪዲ ሞጊዲኔ ሃኒዳይሳ ኡባ ዬሱሳስ ዮቲዳ።


\par }{\SH ዬሱሲ ኢቻሹ ሺ ኣሳ ሚዚዴስ
\par }
{\R (ማር 6፡30-44፤ ሉቃ 9፡10-17፤ ዮሃ 6፡1-14)

\par }{\PP \VS{13}ሄሳ ሲዪዳ ማላ ዬሱሲ ካሴ ባ ዲዛሶ ኣጊዲኔ ዎጎሎን ጌሊዲ ባርካ ሃራ ኣሲ ባይንዳሶ ቢዴስ። ዴሬይካ ሄሳ ሲዪዲ ካታማይ ዲዛሶፔ ቶሆራ ኢዛ ካሊዴስ።

\VS{14}ዬሱሲካ ዎጎሎዛፔ ዎꬊሼ ዳሮ ኣሳ ቤኢዲ ኣሳስ ሚሼቲዴስ። ሳኬቲዛይታካ ፓꬂዴስ።


\par }{\PP \VS{15}ጋዴይ ቃሚ ቃሚ ቢዛይሳ ቤኢዲ ኢዛ ካሊዛይቲ ኢዛኮ ሺቂዲ፥ «ሃይሲ ኑ ዲዛሶይ ባዞ፤ ጋዴይካ ቃሚ ቃሚ ቢዛ ጊሻስ ጌዴ ጉታታን ጉታታን ቢዲ ባስ ማናዝ ሻማና ማላ ኣሳ ዬዳ» ጊዳ።


\par }{\PP \VS{16}ጊዶ ኣቲን ዬሱሲካ ኢስታ፥ «ኢንቴ ኣሳስ ማናዝ ኢሚቴ ኣቲን ኣሳይ ባናስ ኮሼና» ጊዴስ።


\par }{\PP \VS{17}ኢስቲካ ኢዛስ ዛሪዲ፥ «ሃይሳን ኑስ ኢቻሹ ኡኬꬃፌኔ ናምኡ ሞሌፔ ኣቲን ሃራይ ባ» ጊዳ።


\par }{\PP \VS{18}ኢዚካ ኢስታ፥ «ኣኔ ሄይታ ዲዛይታ ሃ ታስ ኤኪ ዪቴ» ጊዴስ።

\VS{19}ቃሴካ ኣሳይ ማታ ቦላ ኡታና ማላ ኣዛዚዴስ። ኢቻሹ ኡኬꬂኔ ናምኡ ሞሌታ ባ ኩሼን ኦይኪዲ ባ ኣይፌ ፑዴ ሳሎ ꬎቁ ሂስቲ ጋላቲዲ፥ ኡኬꬃ ሜንꬂ ባና ካሊዛይታስ ኢሚዴስ። ኢስቲካ ኣሳስ ኢሚዳ።


\par }{\PP \VS{20}ኣሳይ ዉሪካ ሚዲ ካሊዴስ። ሄሳፌ ጉዬ ኢዛ ካሊዛይቲ ኣሳፔ ሚሺን ኣቲዳይሳ ታማኔ ናምኡ ሌማቴ ኩሜꬅ ሺሺዳ።

\VS{21}ሚዳ ኣሳይ ማጫሳቲኔ ጉꬃ ናይቲ ጉጄቶንታ ኣቱማሳይ ጻላ ኢቻሹ ሺ ጊዳናዛ።


\par }{\SH ዬሱሲ ኣባ ቦላ ሄሜቲዴስ
\par }
{\R (ማር 6፡45-52፤ ዮሃ 6፡15-21)

\par }{\PP \VS{22}ሄራካ ኢዛ ካሊዛይቲ ዎጎሎን ጌሊዲ ጌዴ ፒንꬅ ኢዛፔ ካሴቲዲ ፒናና ማላ ኣዛዚዲ ኣሳ ሞይዛናስ ባስ ጉዬ ኣቲዴስ።

\VS{23}ዴሬዛ ሞይዚዳፔ ጉዬ ዎሳ ዎሳናስ ባርካ ዙማ ቦላ ኬዚዴስ። ጋዴይ ꬉሚንካ ሄን ዙማ ቦላ ባርካ ዴስ።

\VS{24}ሄ ዎዴ ዎጎሎያ ኣባ ካንꬃ ቢሺን ዳምባላይ ዴንዲዲ ዳሮ ሜቶꬆ ኦይኪዴስ።


\par }{\PP \VS{25}ኦማርስ ኮይሮ ኩቶይ ባቂሺን ዬሱሲ ኣባ ቦላራ ሄሜቲዲ ኢዛ ካሊዛይቲ ዲዛሶ ዪዴስ።

\VS{26}ዬሱሳ ካሊዛይቲካ ኢዚ ኣባ ቦላራ ሄሜቲ ዪሺን ቤኢዲ ባቢዳ ጊሻስ ኢዛ ሞይቲሌ ጊዲኔ ዋሲዳ።


\par }{\PP \VS{27}ዬሱሲ ሄራካ፥ «ኣይኮይ ባ! ታናኮ፤ ባቦፍቴ!» ጊዴስ።


\par }{\PP \VS{28}ጴጽሮሲ፥ «ጎዶ! ኔና ጊዲኮ ታ ኣባ ቦላራ ሄሜታዳ ኔኮ ባና ማላ ታና ኣዛዛ» ጊዴስ።


\par }{\PP \VS{29}ዬሱሲ ኢዛ፥ «ሃ ያ!» ጊዴስ። ጴጽሮሲካ ዎጎሎዛፔ ዎꬊዲ ሃꬃ ቦላራ ሄሜቲዲ ዬሱሳኮ ዪዴስ።

\VS{30}ጊዶ ኣቲን ጫርኮዛ ዎልቃ ቢዪዲ ባቢዳ ጊሻስ ሃꬃን ሚቴቴꬅ ኦይኪዲ፥ «ጎዶ! ታና ኣሻ!» ጊ ዋሲዴስ።


\par }{\PP \VS{31}ዬሱሲ ሄራካ ባ ኩሼ ዬዲ ኦይኪዲ፥ «ኔኖ፥ ኣማኖይ ፓጪዳይሶ! ኣዛስ ሲꬋዲ?» ጊዴስ።


\par }{\PP \VS{32}ዬሱሲኔ ጴጽሮሲ ዎጎሎዛን ጌሊዳ ማላ ጫርኮይ ሲርጲ ጊዴስ።

\VS{33}ሄሳፌ ጉዬ ዎጎሎን ዲዛይቲ፥ «ቱሙ ኔኒ ጾሳ ና!» ጊዲ ኢዛስ ጎይኒዳ።


\par }{\SH ዬሱሲ ጌንሴሬጼን ሃርጋንቻታ ፓꬂዴስ
\par }
{\PP \VS{34}ዬሱሲኔ ኢዛ ካሊዛይቲ ኣባ ፒኒዲ ጌንሴሬጼ ጌቴቲዛሶ ጋኪዳ።

\VS{35}ሄን ዲዛይቲ ዬሱሳ ጊዲዳይሳ ኤሪዲ፥ ሄ ሄራን ዩዪ ኣꬋናስ ዲዛ ኣሳስ ኪታ ዬዲዳ። ኣሳይካ ሃርጋንቻታ ኡባ ዬሱሳኮ ኤሂዴስ።

\VS{36}ሃርጋንቻቲ ኢዛ ኣፋላ ጼራ ጻላ ቦቻና ማላ ዬሱሳ ዎሲዳ። ቦቺዳይቲ ዉሪካ ፓጺዳ።




\par }\Chap{15}{\PP \VerseOne{1}ቃሴካ ዬሩሳላሜፔ ዪዳ ፋርሳዌቲኔ ሙሴ ዎጋ ታማርሲዛይቲ ዬሱሳኮ ሺቂዲ፥

\VS{2}«ኔና ካሊዛይቲ ካሴ ኑ ኣዋታ ዎጋ ኣዛስ ꬋይሲዞ? ቁማ ማናስ ኩሼ ሜጬቴቴና» ጊዳ።


\par }{\PP \VS{3}ዬሱሲካ ኢስታስ፥ «ኢንቴ ኢንቴ ዎጋስ ጊዲ ጾሳ ኣዛዞ ኣይስ ሻሬቲ?

\VS{4}ጾሲ፥ ‹ኔ ኣዮኔ ኔ ኣዋ ቦንቻ፤ ባ ኣዋ ቦላ ዎይኮ ባ ኣዪ ቦላ ኢታ ቃላ ሃሳይዳዴይ ሃይቆ!› ጊ ኣዛዚዴስ።

\VS{5}ኢንቴ ጊዲኮ ኣይ ኣሲካ ባ ኣዋ ዎይኮ ባ ኣዮ፥ ‹ታ ኢንቴስ ኦꬃናስ ቤሲዛዝ ኣይ ሚሺካ ጾሳስ ያርሾ ኦꬃ ሺሻዲስ› ጊኮ፥

\VS{6}‹ሄ ኣዴዚ ባ ኣዋ ዎይኮ ባ ኣዮ ቦንቺዴስ› ጌታ፤ ሄሳ ጊሻስ ኢንቴ ዎጋ ጊሻስ ጾሳ ቃላ ሻሬታ።

\VS{7-9}ኢንቴኖ ቆꬌፔ ቆሞን ሃኒዛይቶ! ኢሳያሲ ኢንቴ ጊሻስ ዮቲሼ፥

\par }{\Q « ‹ሃይሲ ዴሬይ ታና

\par }{\QB ዶናን ጻላ ቦንቼስ፤

\par }{\QB ዎዚናይ ጊዲኮ ታፔ ሃኪዴስ፤

\par }{\QB ሜላ ሃዳ ታና ጎይኔስ፤

\par }{\QB ኢስታ ቲሚርቴይካ

\par }{\QC ኣሲ ዎꬂዳ ዎጋ›

\par }{\QC ጊዲዲ ሲንꬃፌ ሃናናይሳ

\par }{\QC ዮቲዳይሲ ቱማ» ጊዴስ።


\par }{\PP \VS{10}ዬሱሲ ኣሳ ባኮ ጼይጊዲ፥ «ሲዪቴ ዎዚናን ዎꬂቴ።

\VS{11}ኣስ ቱኒሲዛይ ኢዛዴ ዶናራ ሃ ኬዚዛይሳፌ ኣቲን ዶናራ ዱጌ ጌሊዛይ ቱኒሴና» ጊዴስ።


\par }{\PP \VS{12}ቃሴ ኢዛ ካሊዛይቲ ኢዛኮ ሺቂዲ፥ «ፋርሳዌቲ ኔ ጊዳይሳ ሲዪዲ ሃንቄቲዳይሳ ኤራዲ?» ጊዳ።


\par }{\PP \VS{13}ኢዚ ኢስታስ፥ «ታ ኣዋ ሳሎይሲ ቶኮንታ ሚꬂ ዉሪካ ꬎቃሌታና።

\VS{14}ኢስታ ኣጋጊቴ፤ ኢስቲ ቆቄቲ ካሌꬂዛ ቆቄታ ጊዲዳ ጊሻስ፥ ቆቄቲ ቆቄ ካሌꬂኮ ናምኣይ ኢሶይ ኢሳራ ኦይኬቲዲ ኣፎን ዉላና» ጊዴስ።
\XREF{}{{\XO 15:14 }{\XT{ሉቃ 6፡39}}}


\par }{\PP \VS{15}ጴጽሮሲ ዬሱሳ፥ «ኔ ዮቲዳ ሌሚሶዛ ኑስ ቢርሻ» ጊዴስ።


\par }{\PP \VS{16}ኢዚካ፥ «ኢንቴ ሃኢ ጋካናስካ ኤሪቤኬታ ጉሴ?

\VS{17}ዶናራ ጌሊዛይ ዉሪ ዱጌ ቃንꬅ ካንꬂዲ ጌዴ ካሬ ኬዚዛይሳ ኤሬኬቲ?

\VS{18}ዶናራ ኬዚዛይ ጊዲኮ ዎዚናፔ ፑልቴስ። ኣስ ቱኒሲዛይ ሄሳ።
\XREF{}{{\XO 15:18 }{\XT{ማቶ 12፡34}}}

\VS{19}ኢታ ቆፋይ፥ ሼምፖ ዎꬎይ፥ ላይማይ፥ ላይማታናስ ቃቃቶይ፥ ካይሶይ፥ ዎርዶ ማርካቴꬂኔ ኣሳ ሱንꬅ ሞሮይ ዉሪ ዎዚናፔ ፑልቴስ።

\VS{20}ኣስ ቱኒሲዛይ ሃይታንታፌ ኣቲን ኩሼ ሜጬቶንታ ሙሲ ኣስ ቱኒሴና» ጊዴስ።


\par }{\SH ካናኔ ዴሬ ማጫሳይ ኣማኖ
\par }
{\R (ማር 7፡24-30)

\par }{\PP \VS{21}ዬሱሲ ሄፔ ኬዚዲ ጺሮሴኔ ሲዶና ጌቴቲዛ ዴሬ ቢዴስ።

\VS{22}ኢሲ ካናኔ ማጫስ ዲዛራ ሄ ሄራፔ ኬዛዳ ዬሱሳኮ ያዳ፥ «ጎዶ፥ ዳዊቴ ናዉ! ታስ ሚሼታ! ታ ናያ ቱና ኣያናይ ኦይኪን ኬሃ ዋያዉስ» ጋዳ ዋሳዱስ።


\par }{\PP \VS{23}ጊዶ ኣቲን ኢዚ ኢሲ ቃላካ ኢዚስ ዛሪቤና። ሂስቲን ሄ ዎዴ ኢዛ ካሊዛይቲ ኢዛኮ ሺቂዲ፥ «ኑና ካላ ካላ ዋዪሲዛ ጊሻስ ኔ ኢዞ ሞይዛ» ጊዲ ኢዛ ኦይቺዳ።


\par }{\PP \VS{24}ኢዚካ ኢስታስ፥ «ታኒ ኢስራኤሌ ኬꬃፌ ꬋይዳ ዶርሳታኮ ጻላ ኪቴታዲስ» ጊዴስ።


\par }{\PP \VS{25}ማጫሳያካ ዬሱሳ ቶሆ ቦላ ኩንዳዳ፥ «ጎዶ! ታና ማዳርኪ!» ጋዱስ።


\par }{\PP \VS{26}ኢዚካ ኢዚስ ዛሪዲ፥ «ናይታ ካꬅ ኤኪዲ ካና ቡቱላታስ ዬጋናስ ቤሴና» ጊዴስ።


\par }{\PP \VS{27}ኢዛካ፥ «ኤ ጎዶ፤ ቡቱላቲካ ባ ጎዳ ማዳፌ ጋዴን ዎꬊዳ ካꬅ ማጺ ሜቴስ» ጋዱስ።


\par }{\PP \VS{28}ዬሱሲካ ማጫሳዮ፥ «ሃኔ ማጫሳዬ፥ ኔ ኣማኖይ ጊታ! ኔ ኮዪዳ ማላ ኔስ ሃኖ» ጊዴስ። ማጫሳይ ናያ ሄራካ ፓጻዱስ።


\par }{\PP \VS{29}ዬሱሲ ሄፔ ዴንዲዲ ጋሊላ ኣባ ላንቄ ቢዲ ሄን ዲዛ ኢሲ ዙማ ቦላ ኬዚ ኡቲዴስ።

\VS{30}ቆዳን ዳሮ ዴሬይ ዎቤታ፥ ቆቄታ፥ ሲላታ፥ ሃሳዮንታ ዱዴታ ሃራታካ ዳሮ ሃርጋንቻታ ኤሂዲ ኢዛ ሲንꬃን ዎꬂዴስ፤ ኢዚካ ኢስታ ፓꬂዴስ።

\VS{31}ዱዴይ ሃሳይሺን፥ ቶሆ ሲላይ ፓጺሺን፥ ዎቤይ ሲቲ ጊ ሄሜቲሺን፥ ቆቄይ ጼሊሺን ቤኢዲ ኣሳይ ማላሌቲዴስ፤ ኢስራኤሌ ጎዳካ ጋላቲዴስ።


\par }{\SH ዬሱሲ ኦይዱ ሺ ኣስ ሚዚዴስ
\par }
{\R (ማር 8፡1-10)

\par }{\PP \VS{32}ዬሱሲ ባና ካሊዛይታ ጼይጊዲ፥ «ኣሳይ ታናራ ሄꬑ ጋላስ ጋምኢዳ ጊሻሲኔ ማና ካꬂ ባይንዳ ጊሻስ ኣሳይ ታና ሚቼስ። ኦጌ ቦላን ጋፋን ዳቡርዲ ኩንዶንታ ማላ ሜላ ኡሎራ ዬዳና ኮይኬ» ጊዴስ።


\par }{\PP \VS{33}ኢዛ ካሊዛይቲ፥ «ሃይሳን ኣይኮይካ ባይንዳ ባዞ ቢታን ሃይሳ ኬና ዴሬ ሚዛናስ ጊዲዛ ቁማ ኑ ኣዋፔ ዴማኔ?» ጊዳ።


\par }{\PP \VS{34}ዬሱሲ ኢስታ፥ «ኢንቴስ ኣፑን ኡኬꬂ ዲዜ?» ጊ ኦይቺን ኢስቲካ፥ «ላፑን ኡኬꬂኔ ቂ ጉꬃ ሞሌቲ ዴቴስ» ጊዳ።


\par }{\PP \VS{35}ኢዚካ ዴሬዚ ጋዴን ኡታና ማላ ኣዛዚዴስ።

\VS{36}ላፑን ኡኬꬃኔ ሞሌዛ ባ ኩሼን ኦይኪዲ ጋላቲዳፔ ጉዬ ሜንꬂዲ ባና ካሊዛይታስ ኢሚዴስ፤ ኢስቲካ ዴራስ ጊሺዳ።

\VS{37}ኣሳይ ዉሪካ ሚዲ ካሊዴስ፤ ዬሱሳ ካሊዛይቲ ኣሳፔ ኣቲዳይሳ ላፑን ሌማቴ ኩሜꬅ ሺሺዳ።

\VS{38}ሚዳይቲካ ናይቲኔ ማጫሳይ ባይንዳ ኣዴቲ ጻላ ኦይዱ ሺ ጊዲዳ።


\par }{\PP \VS{39}ዬሱሲ ዴሬዛ ሞይዚዳፔ ጉዬ ዎጎሎን ጌሊዲ ሜጊዶኔ ጌቴቲዛሶ ቢዴስ።




\par }\Chap{16}{\PP \VerseOne{1}ፋርሳዌቲኔ ሳዱቃዌ ጌቴቲዛይቲ ዬሱሳኮ ሺቂዲ ኢዛ ፓጫናስ «ሳሎፔ ኑና ማላታ ቤሳ» ጊዲ ኦይቺዳ።
\XREF{}{{\XO 16:1 }{\XT{ሉቃ 11፡38}}}

\VS{2}ኢዚካ ኢስታስ፥ «ኦማርሳ ዎዴ ሳሎይ ዞኢኮ፥ ‹ጋዴይ ኣዋታና› ጌታ።

\VS{3}ዎንታ ቦላ፥ ‹ሳሎይ ዴጺኮ ሃች ኢራይ ቡካና› ጌታ፤ ሳሎ ሜꬋ ጼሊዲ ሻኪ ኤሬታ ሺን ታ ያና ዎዴ ማላታ ሻኪ ኤራናስ ዳንዳዬኬታ።
\FTNT{*}{{\FR 16:3 }{\FT{ኢሲ ኢሲ ጌሻ ማጻፋታን ታይቦ ናምኣኔ ሄꬓ ቦላ ዬሱሲ ሃሳይዳ ሌሚሶዛ ጎኤቴቴና።
}}}

\VS{4}ሃይሲ ኢታኔ ላይማ ዬሌታይ ማላታ ኮዬስ፤ ጊዶ ኣቲን ዮናሳ ማላታፔ ኣቲን ሃራ ማላታይ ኢዛስ ኢሜቴና» ጊዴስ። ዬሱሲ ኢስታ ሄን ኣጊዲ ሃራሶ ቢዴስ።
\XREF{}{{\XO 16:4 }{\XT{ማቶ 12፡39፤ ሉቃ 11፡29}}}


\par }{\PP \VS{5}ኣባ ፒኒዳ ማላ ዬሱሳ ካሊዛይቲ ቁማ ኤኪ ባናይሳ ባሌቲዳ።

\VS{6}ዬሱሲካ፥ «ቆፒቴ፤ ፋርሳዌታ ኢርሾፌኔ ሳዱቃዌታ ኢርሾፌ ናጌቲቴ» ጊዴስ።
\XREF{}{{\XO 16:6 }{\XT{ሉቃ 12፡1}}}


\par }{\PP \VS{7}ኢስቲ ቃሴ ባ ጊዶን፥ «ኑኒ ካꬅ ኦይኮንታ ጊሻስ ሄሳ ጊዴስ» ጊዲ ኢሶይ ኢሳራ ሃሳዬቲዳ።


\par }{\PP \VS{8}ዬሱሲካ ኢስታ ቆፋ ኤሪዲ፥ «ኢንቴኖ ኣማኖይ ፓጪዳይቶ! ካꬅ ኦይኮንታ ጊሻስ ኣዛስ ኢሶይ ኢሳራ ሃሳዬቴቲ?

\VS{9}ኢቻሹ ኡኬꬂ ኢቻሹ ሺ ኣሳስ ጊዲዲ ኣፑን ሌማቴይ ቲርፒን ኢንቴ ዴንꬂዳኮ ዩሺ ቆፔኬቲ?\XREF{}{{\XO 16:9 }{\XT{ማቶ 14፡17-21}}}

\VS{10}ሄሳꬆካ ላፑን ኡኬꬂ ኦይዱ ሺ ኣሳስ ጊዲዲ ኣፑን ሌማቴይ ቲርፒን ኢንቴ ዴንꬂዳኮ ዎዚናን ዎꬂቤኬታ ጉሴ?\XREF{}{{\XO 16:10 }{\XT{ማቶ 15፡34-38}}}

\VS{11}ሂስቲን ታ ኢንቴስ ዮቲዳይ ካꬃ ጊሻስ ጊዶንታይሳ ኣይስ ዩሺ ቆፔኬቲ? ሃኢካ ፋርሳዌታ ኢርሾፌኔ ሳዱቃዌታ ኢርሾፌ ናጌቲቴ» ጊዴስ።


\par }{\PP \VS{12}ሃኢ ኢዚ ኢስታ ቆፍሲዛይ ቡኬሶ ዴንꬃናስ ጉጂዛ ኢርሾ ጊሻስ ጊዶንታ ፋርሳዌታኔ ሳዱቃዌታ ቲሚርቴፌ ናጌታና ማላ ጊዲዳይሲ ኢስታስ ጌሊዴስ።


\par }{\SH ጴጽሮሲ ዬሱሲ ጾሳ ና ጊዶይሳ ዮቲዴስ
\par }
{\PP \VS{13}ዬሱሲ ቂሳሪያ ፒሊጲሲዮሴ ጌቴቲዛ ቢታ ጋኪዳ ዎዴ ባና ካሊዛይታ፥ «ኣሳይ ታና ኣሳ ና ኦና ጊዜ?» ጊዲ ኦይቺዴስ።


\par }{\PP \VS{14}ኢስቲካ፥ «ኢሲ ኢሲ ኣሳይ፥ ‹ጻማቂዛ ዮሃኒሳ› ጌስ፤ ባጋ ኣሳይ፥ ‹ኤላሳ› ጌስ፤ ባጋይ፥ ‹ኤርማሳ ዎይኮ ናቤታፔ ኢሳ ጊዶንታ ኣጌና› ጌስ» ጊዳ።
\XREF{}{{\XO 16:14 }{\XT{ማር 6፡14-15፤ ሉቃ 9፡7-8}}}


\par }{\PP \VS{15}ኢዚካ ኢስታ፥ «ኢንቴ ታና ኦና ጌቲ?» ጊዴስ።


\par }{\PP \VS{16}ሲሞና ጌቴቲዛ ጴጽሮሲ፥ «ኔኒ ኪርስቶሳ ዴኦ ጾሳ ና ጊዲኪ?» ጊዲ ዛሪዴስ።
\XREF{}{{\XO 16:16 }{\XT{ዮሃ 6፡68-69}}}


\par }{\PP \VS{17}ዬሱሲ፥ «ዮና ና ሲሞና! ኔኒ ኣንጄቲዳዴ! ኔስ ሃይሳ ቆንጪሲዳይ ሳሎን ዲዛ ታ ኣዋፔ ኣቲን ኣሾኔ ሱꬅ ጊዴና።

\VS{18}ኔኒ ዛላ፤ ሃይሳ ዛላ ቦላ ታኒ ታ ዎሳ ኬꬄ ኬጻና፤ ጋናሜ ፔንጌቲካ ኢዞ ጾኔቴና።

\VS{19}ሳሎ ካዎቴꬃ ቁልፔታ ታ ኔስ ኢማና፤ ኔኒ ቢታ ቦላ ሃኖ ጊዛይ ዉሪ ሳሎንካ ሃናና። ቢታ ቦላ ኔ ሃኖፖ ጊዳይሲ ዉሪካ ሳሎንካ ሃኔና» ጊዴስ።
\XREF{}{{\XO 16:19 }{\XT{ማቶ 18፡18፤ ዮሃ 20፡23}}}


\par }{\PP \VS{20}ቃሴካ ኢዚ ኪርስቶሳ ጊዲዳይሳ ኢስቲ ኦናስካ ዮቶንታ ማላ ባና ካሊዛይታስ ሎኤꬂ ዮቲዴስ።
\FTNT{†}{{\FR 16:20 }{\FQA{ኪርስቶሳ
}}{\FT{ጉሲ ጾሳፌ ቲዬቲዳዴ ጉሳ።
}}}


\par }{\SH ዬሱሲ ባ ቦላ ጋካና ሜቶ ጊሻስ ናምኣንꬆካ ዮቲዴስ
\par }
{\PP \VS{21}ሄሳፌ ሃ ሲሚን ዬሱሲ ዬሩሳላሜ ባናይሳ፥ ሄን ዴሬ ጪማታን፥ ቄሴታ ሃላቃታኒኔ ሙሴ ዎጋ ታማርሲዛይታ ኩሼን ዋዬ ኤካናይሳ፥ ሃይቃናይሳኔ ሄꬓንꬆ ጋላስ ሃይቆፔ ዴንዳናይሳ ባና ካሊዛይታስ ቆንጪሲ ዮቲዴስ።


\par }{\PP \VS{22}ጴጽሮሲ ዬሱሳ ጌዴ ኢሲ ባጋ ዛሪዲ፥ «ጎዶ! ሃይሲ ኔ ቦላ ጋኮፎ!» ጊዲ ሃንቂዴስ።


\par }{\PP \VS{23}ዬሱሲ ጴጽሮሳኮ ሺቂዲ፥ «ሃይሶ ጻላኤ! ሃይሳፌ ኪቻ! ኔኒ ኣሳዛፔ ኣቲን ጾሳ ዮኦይ ኔ ዎዚና ጊዶን ባይንዳ ጊሻስ ኔ ታስ ꬉጴ ጊዳዳሳ» ጊዴስ።


\par }{\PP \VS{24}ቃሴካ ዬሱሲ ባና ካሊዛይታስ፥ «ታና ካላናስ ዶሲዛ ኣሲ ባና ካዶ፤ ባ ማስቃሌ ቶኪዲ ታና ካሎ።
\FTNT{‡}{{\FR 16:24 }{\FQA{ማስቃሌ
}}{\FT{ጉሲ ሜቶ ጉሳ።
}}}

\VS{25}ባ ሼምፖ ኣሻና ኮይዛ ኣሲ ዉሪ ꬋይሳና፤ ጊዶ ኣቲን ባ ሼምፖ ታ ጊሻስ ꬋይሲዛዴይ ኣሻና።
\XREF{}{{\XO 16:25 }{\XT{ማቶ 10፡39፤ ሉቃ 17፡33፤ ዮሃ 12፡25}}}

\VS{26}ኣሲ ኣላሜን ዲዛዝ ኩሜꬅ ሃሪዲ ባ ሼምፖ ꬋይሲኮ ኢዛ ኣይ ማዳኔ? ዎይኮ ኣሲ ባ ሼምፖ ጊሻስ ቃንጻና ዳንዳይዛዚ ኣዜ?

\VS{27}ኣሳ ናይ ባ ኣዋ ቦንቾራኔ ሳሎ ኪታንቻታራ ያና፤ ኢሳስ ኢሳስ ኢዛ ኦሶ ማላ ኢዛዴ ዋጋ ኢማና።
\XREF{}{{\XO 16:27 }{\XT{ማቶ 25፡31፤ ማዛ 62፡12፤ ኦሮ 2፡6}}}

\VS{28}ታ ኢንቴስ ቱሙ ጋይስ፤ ሃይሳን ኤቂዳ ኣሳታ ጊዶፌ ኣሳ ናይ ባ ካዎቴꬃራ ዪሺን ቤያና ጋካናስ ሃይቆይ ኢስታ ቦቾንታ ኣሳቲ ዴቴስ» ጊዴስ።




\par }\Chap{17}{\SH ዬሱሳ ሜꬋ ላሜቴꬅ
\par }
{\R (ሉቃ 9፡28-36)

\par }{\PP \VerseOne{1}ኡሱፑን ጋላሳፌ ጉዬ ዬሱሲ ጴጽሮሳኔ ያቆቤ ቃሴካ ያቆቤ ኢሻ ዮሃኒሳ ባናራ ኤኪዲ ኢስታራ ጻላ ꬎቃ ዙማ ቦላ ኬዚዴስ።
\XREF{}{{\XO 17:1 }{\XT{2ጴጽ 1፡17-18}}}

\VS{2}ኢስቲ ሄን ዲሺን ዬሱሳ ሜꬋይ ላሜቲዴስ፤ ኢዛ ኣይፌሶይ ኣዋ ኣርሼ ማላ ፖኢዴስ፤ ኢዛ ማይኦይካ ፖኦ ማላ ጾልቂዴስ።

\VS{3}ሄራካ ሙሴይኔ ኤላሲ ዬሱሳራ ሃሳይሼ ኢስታስ ቤቲዴስ።

\VS{4}ጴጽሮሲ ዬሱሳ፥ «ጎዶ! ኑ ሃኒን ዲዛኮ ኑስ ሎኦኮ! ኔ ሼኔ ጊዲኮ ኢሲ ዳሴ ኔስ፥ ኢሲ ዳሴ ሙሴስ፥ ኢሲ ዳሴ ኤላሳስ ሄꬑ ዳሴ ኦꬆኒ?» ጊዴስ።


\par }{\PP \VS{5}ኢዚ ቡሮ ሃሳያን ዲሺን ፖኢዛ ሻራይ ኢስታ ካሚዴስ፤ ሻራ ጋꬃራ፥ «ታኒ ኢዛን ኡፋዬቲዛ ታ ዶሲዛ ታ ናይ ሃይሳ፤ ኢዚ ጊዛይሳ ሲዪቴ» ጊዛ ቃላ ጊሪስ ሲዪቴ።
\XREF{}{{\XO 17:5 }{\XT{ሜꬌ 22፡2፤ ዛሬ 18፡5፤ ማቶ 3፡17፤ 12፡8፤ ኢሳ 2፡7፤ ማር 1፡11፤ ሉቃ 3፡22}}}


\par }{\PP \VS{6}ኢዛ ካሊዛይቲካ ሄሳ ሲዪዳ ማላ ዳጋሚዲ ቢታ ቦላ ጉፋኒዳ።

\VS{7}ዬሱሲ ኢስታኮ ሺቂዲ ኢስታ ባ ኩሼን ቦቺዲ፥ «ዴንዲቴ፤ ባቦፍቴ!» ጊዴስ።

\VS{8}ኢስቲ ꬎቁ ጊ ጼሊሺን ዬሱሳፔ ኣቲን ኢዛራ ሃራ ኣስ ኦናካ ቤኢቤቴና።


\par }{\PP \VS{9}ኢስቲ ዙማዛ ቦላፌ ዎꬊሺን ዬሱሲ፥ «ኣሳ ናይ ሃይቆፔ ዴንዳና ጋካናስ ኢንቴ ቤዮይሳ ኦናስካ ዮቶንታ ማላ» ጊ ኣዛዚዴስ።


\par }{\PP \VS{10}ዬሱሳ ካሊዛይቲ፥ «ሂስቲን ሙሴ ዎጋ ታማርሲዛይቲ፥ ኤላሲ ካሴቲዲ ያና ቤሴስ ኣዛስ ጊዞ?» ጊ ኦይቺዳ።
\XREF{}{{\XO 17:10 }{\XT{ሚኪ 4፡5}}}


\par }{\PP \VS{11}ኢዚካ ኢስታስ፥ «ቱማኮ፤ ኤላሲ ዪዲ ዉርሲካ ጊጊሳና።

\VS{12}ታ ኢንቴስ ጊዛይ ኤላሲ ዪዴስ፤ ጊዶ ኣቲን ኣሳይ ባ ኮዪዳ ማላ ኢዛ ቦላ ኦꬂዴስ ኣቲን ኢዛ ኤሪቤና፤ ሄሳꬆካ ኣሳ ናይ ኢስታ ኩሼን ዋዬ ቤያና» ጊዴስ።
\XREF{}{{\XO 17:12 }{\XT{ማቶ 11፡14}}}


\par }{\PP \VS{13}ሄ ዎዴ ዬሱሳ ካሊዛይቲ ዬሱሲ ኢስታስ ዮቲዛይሲ ጻማቂዛ ዮሃኒሳ ጊሻስ ጊዲዳይሳ ኤሪዳ።


\par }{\SH ዳይዳንꬂ ኦይኪዳ ኢሲ ና ዬሱሲ ፓꬂዴስ
\par }
{\R (ማር 9፡14-29፤ ሉቃ 9፡37-43)

\par }{\PP \VS{14-15}ዬሱሲኔ ኢዛ ካሊዛይቲ ኣሳኮ ሲሚዳ ማላ ኢሲ ኣሲ ዬሱሳኮ ሺቂዲ ኢዛ ሲንꬃን ጉልባቲዲ፥ «ጎዶ! ታ ና ዳይሳ ቦላፌ ዬጊዛ ሃርጌይ ዳሮ ዋዪሲዛ ጊሻስ ታስ ማራርኪ! ዳሮ ዎዴ ታማን ኩንዴስ፤ ሃꬃንካ ጌሌስ።

\VS{16}ታኒ ናዛ ኔና ካሊዛይታኮ ኤሃዲስ ሺን ኢስቲ ኢዛ ፓꬃና ዳንዳይቤቴና» ጊዴስ።


\par }{\PP \VS{17}ዬሱሲ፥ «ኢንቴኖ ኣማኖንታ ጌላ ዬሌታቶ! ኣይዴ ጋካናስ ታ ኢንቴናራ ዳኔ? ቃሴ ኣይዴ ጋካናስ ታ ኢንቴና ዳንዳያኔ? ኣኔ ናዛ ሃ ታኮ ኤሂቴ» ጊዴስ።

\VS{18}ሄሳፌ ጉዬ ዬሱሲ ዳይዳንꬃዛ ሴሪዲ ናዛፔ ኬሲዴስ፤ ናዚካ ሄ ሳቴፔ ሲሚዲ ፓጺዴስ።


\par }{\PP \VS{19}ዬሱሳ ካሊዛይቲ ጻላላ ኢዛኮ ሺቂዲ፥ «ኑኒ ዳይዳንꬅ ኬሳናስ ኣዛስ ዳንዳይቤኮኒ?» ጊዲ ኦይቺዳ።


\par }{\PP \VS{20}ኢዚካ ኢስታስ፥ «ኢንቴስ ኣማኖይ ፓጬ ጊዲዳ ጊሻስ ዳንዳይቤኬታ፤ ታ ኢንቴስ ቱሙ ጋይስ፤ ቄሪ ጋሼ ኣይፌ ማላ ኣማኖይ ኢንቴ ቦላ ዲዛኮ ሃይሳ ዙማ፥ ‹ሃይሳፌ ዴንዳዳ ጌዴ ባ!› ኢንቴ ጊዳኮ ኢዚ ኢንቴስ ባና። ኢንቴና ጾናናይ ዴና።
\XREF{}{{\XO 17:20 }{\XT{ማቶ 21፡21፤ ማር 11፡23፤ 1ቆሮ 13፡2}}}

\VS{21}ሃይሳ ማላይ ጊዲኮ ጾማኒኔ ዎሳን ኣቲን ሃራን ኬዜና» ጊዴስ።
\FTNT{*}{{\FR 17:21 }{\FT{ኢሲ ኢሲ ጌሻ ማጻፋታን ታይቦ ናምኡ ታማኔ ኢሳ ቦላ ዲዛ ቆፋይ ጉጄቲቤና፤ ቃላይካ ማር 9፡29 ዲዛይሳ ማላ።
}}}


\par }{\PP \VS{22}ኢስቲ ጋሊላን ኢሲፌ ዲሺን ዬሱሲ ኢስታስ፥ «ታና ኣሳ ና ኣሳስ ኣꬂ ኢማና።

\VS{23}ኢስቲካ ኢዛ ዎꬋና፤ ኢዚካ ሄꬓንꬆ ጋላስ ዴንዳና» ጊን ኢዛ ካሊዛይቲ ኬሂ ሚሼቲዳ።


\par }{\SH ጾሳ ኬꬃ ጊራ ቃንጾ
\par }
{\PP \VS{24}ዬሱሲኔ ኢዛ ካሊዛይቲ ቂፊርናሆሜ ጌቴቲዛሶ ጋኪዳፔ ጉዬ ጾሳ ኬꬃ ጊራ ኤኪዛይቲ ጴጽሮሳኮ ሺቂዲ፥ «ኢንቴ ኣስታማሬይ ጾሳ ኬꬃ ጊራ ናምኡ ዲናሬዛ
\FTNT{†}{{\FR 17:24 }{\FT{ኢሲ ዲናሬይ ሄ ዎዴ ኢሲ ኣሳስ ናምኡ ጋላሳ ዳሞዛ ላጌ።
}}} ኣይስ ቃንጼኔ?» ጊዳ።
\XREF{}{{\XO 17:24 }{\XT{ኬሳ 30፡13-15፤ 38፡26}}}


\par }{\PP \VS{25}ኢዚካ ኢስታስ፥ «ቃንጼስ» ጊዴስ። ጴጽሮሲ ሶ ጌሊዳ ማላ ዬሱሲ ካሴቲዲ፥ «ሲሞና ዴሬ ካዎቲ ጊራ ጊዲን ዎይኮ ቃራጻ ጊዲን ባ ናይታፔ ኤኪዞዬ? ሃራታፔ ኤኪዛ ሚሳቲዜ?» ጊዴስ።


\par }{\PP \VS{26}ጴጽሮሲካ፥ «ሃራታፔ ኤኬቴስ» ጊዴስ። ዬሱሲ፥ «ሂስቲኮ ናይታ ቦላ ኣጮይ ባ ጉሳካ!

\VS{27}ሂስቲኮካ ኢስታ ኑ ꬉጴꬆንታ ማላ ኔ ሞሌ ኦይኪዛ ጊቴ ኤካ ባዳ ኣባን ዬጋ፤ ኮይሮ ኦይኪዳ ሞሌዛ ዶና ፖቃዳ ኔ ዴሚዳ ሚሻ ኤካዳ ታ ሱንꬃራኔ ኔ ሱንꬃራ ጊራ ቃንጻ» ጊዴስ።




\par }\Chap{18}{\SH ሳሎ ካዎቴꬃን ኡባፌ ኣꬋናይ ኦኔ?
\par }
{\R (ማር 9፡33-37፤ ሉቃ 9፡46-48)

\par }{\PP \VerseOne{1}ሄ ዎዴ ዬሱሳ ካሊዛይቲ ኢዛኮ ሺቂዲ፥ «ሳሎ ካዎቴꬃን ኑ ጋርሳን ኡባፌ ኣꬋናዴይ ኦኔ?» ጊ ኦይቺዳ።
\XREF{}{{\XO 18:1 }{\XT{ሉቃ 22፡24}}}

\VS{2-3}ዬሱሲ ኢሲ ና ጼይጊ ኤሂዲ ኢስታ ጊዶን ኤሲዲ፥ «ታ ኢንቴስ ቱሙ ጋይስ፤ ኢንቴ ሲሞንታ ኢጺኮኔ ጉꬃ ናይታ ማላ ሃኖንታ ኢጺኮ ሙሌካ ሳሎ ካዎቴꬅ ጌሌኬታ።
\XREF{}{{\XO 18:2-3 }{\XT{ማር 10፡15፤ ሉቃ 18፡17}}}

\VS{4}ሄሳ ጊሻስ ሃ ናዛ ማላ ባና ዚቂሲዛዴይ ሳሎ ካዎቴꬃን ኡባፌ ኣꬋና።

\VS{5}ሃይሳ ማላ ጉꬃ ና ታ ሱንꬃን ኤኪዛዴይ ታና ኤኬስ።
\XREF{}{{\XO 18:5 }{\XT{ማር 9፡42-48፤ ሉቃ 17፡1-2}}}


\par }{\PP \VS{6}«ጊዶ ኣቲን ታና ኣማኒዛ ጉꬃታፔ ኢሳዴ ꬉጴꬂዛይ ዴጾ ዎጻ ሹቺ ኢዛ ቆꬌን ቃሼቲን ኣባ ጪማን ዬጌቲዲ ሚቴቲኮ ኢዛስ ሎኦ ጊዳና።

\VS{7}ሃና ኣላሜያ ኣስ ꬉጳና ጋሶ ጊዲዳ ጊሻስ ኢዚስ ኣዬ ኣና! ꬉጴይ ዩስ ኣጌና ሺን ꬉጴዛስ ጋሶ ጊዲዛዴስ ኣዬ ኣና!


\par }{\PP \VS{8}ኔ ኩሼይ ዎይኮ ኔ ቶሆይ ኔና ꬉጳናስ ጋሶ ጊዲኮ ኔፔ ቃንጻ ዲጋ! ኔኒ ናምኡ ኩሼራ ዎይኮ ናምኡ ቶሆራ ጌዴ ሜርና ታማን ዬጌታናፔ ዎቤ ዎይኮ ቶሆ ሲላ ጊዳዳ ሄ ጌዴ ዴኦይ ዲዛሶ ጌሎይ ኔስ ሎኣና።

\VS{9}ሄሳꬆካ ኔ ኣይፌይ ኔስ ꬉጴ ጊዲኮ ኔፔ ኬሳ ዬጋ! ናምኡ ኣይፌራ ጌዴ ጋናሜ ታማን ኔ ዬጌታናፔ ኢሲ ኣይፌራ ዴኦይ ዲዛሶ ኔ ጌሊዛይሲ ኔስ ሎኦ።
\XREF{}{{\XO 18:9 }{\XT{ማቶ 5፡29}}}


\par }{\PP \VS{10}«ሃይታ ጉꬃታ ጊዶፌ ኢሲኔዮካ ኢንቴ ካꬎንታ ማላ ናጌቲቴ! ታ ኢንቴስ ቱሙ ጋይስ፤ ሳሎን ዲዛ ኢስታ ኪታንቻቲ ሳሎን ታ ኣዋ ኣይፌሶ ኡባ ጋላስ ጼሌቴስ።

\VS{11}ኣሳ ናይ ꬋይዳይታ ኣሻናስ ዪዴስ።
\XREF{}{{\XO 18:11 }{\XT{ሉቃ 19፡10}}}\FTNT{*}{{\FR 18:11 }{\FT{ኢሲ ኢሲ ጌሻ ማጻፋቲ ታይቦ ታማኔ ኢሳ ቦላ ዲዛ ቆፋ ጉጄቴስ፤ ኢዚካ ሉቃሳ ሼምፖ 10 ቦላ ዲዛይሳ ማላ።
}}}


\par }{\SH ꬋይዳ ዶርሳ ሌሚሶ
\par }
{\R (ሉቃ 15፡3-7)

\par }{\PP \VS{12}«ኣኔ ታስ ዮቲቴ፥ ኢሳዴስ ጼቱ ዶርሲ ዲኮ ቃሴ ኢስታፌ ኢሲና ꬋይኮ፥ ሃንኮ ኡዱፉን ታማኔ ኡዱፉናታ ዙማ ቦላ ዬጊዲ ꬋይዳሮ ኮያና ቢ ኤሬኔ?

\VS{13}ታ ኢንቴስ ቱሙ ጋይስ፤ ሃንኮ ꬋዮንታ ኣቲዳ ኡዱፉን ታማኔ ኡዱፉን ዶርሳታፔ ኣꬂዲ ቤቲዳ ዶርሳይን ኡፋዬቴስ።

\VS{14}ሄሳꬆካ ሃ ጉꬃታ ጊዶፌ ኢሶይ ꬋያና ማላ ሳሎን ዲዛ ኢንቴ ኣዋ ሼኔ ጊዴና።


\par }{\SH ቆሂዳዴስ ኣይ ኦꬃና ቤሲዛኮ
\par }
{\PP \VS{15}«ኔ ኢሻይ ኔና ቆሂኮ ኢዛኮ ባዳ ኢዛ ጻላላ ኔናራ ኤካዳ ኢዛ ሞሮ ኢዛስ ዮታ፤ ኢዚ ኔ ጊዛ ሲዪኮ ኔ ኢሻ ኔ ኣስ ሂስታሳ።
\XREF{}{{\XO 18:15 }{\XT{ሉቃ 17፡3}}}

\VS{16}ኢዚ ኔ ጊዛይሳ ሲዮንታ ኢጺኮ ዮኦይ ዉሪ ናምኡ ማርካን ዎይኮ ሄꬑ ማርካን ላꬊዛ ጊሻስ ኢሳዴ ዎይኮ ናምኡ ኣስ ኔናራ ኤካ ባዳ ኢዛ ሃሳይሳ።
\XREF{}{{\XO 18:16 }{\XT{ዛሬ 19፡15}}}

\VS{17}ኢዚ ኢስታካ ሲዮንታ ኢጺኮ ዎሳ ኬꬃስ ዮታ፤ ዎሳ ኬꬃዮካ ሲዮንታ ኢጺኮ ኢዛዴ ኔ ኣማኖንታዴ ማላኔ ዮቲን ሲሞንታ ኢታ ኣሳ ማላ ቆዳ።


\par }{\PP \VS{18}«ታ ኢንቴስ ቱሙ ጋይስ፤ ቢታ ቦላ ኢንቴ ቃቺዳይ ዉሪ ሳሎንካ ቃሼቲዳ ጊዳና፤ ቢታ ቦላ ኢንቴ ቢርሺዳዚ ሳሎንካ ቢርሼቲዳይሳ ጊዳና።
\XREF{}{{\XO 18:18 }{\XT{ማቶ 16፡19፤ ዮሃ 20፡23}}}

\VS{19}ቃሴካ ታ ኢንቴስ ቱሙ ጋይስ፤ ቢታ ቦላ ኢንቴ ናምኡ ጊዲዲ ኣይ ሚሺካ ኢሲፌ ዶሳን ኢንቴ ኦይቺኮ ሳሎን ዲዛ ታ ኣዋይ ኢንቴስ ኢማና።

\VS{20}ናምኡ ዎይኮ ሄꬑ ጊዲዲ ታ ሱንꬃን ኢንቴ ሺቂዛሶን ሄን ኢንቴ ጊዶን ታ ዳና» ጊዴስ።


\par }{\SH ማሮ ጊሻስ
\par }
{\PP \VS{21}ሄ ዎዴ ጴጽሮሲ ዬሱሳኮ ሺቂዲ፥ «ጎዶ! ታ ኢሻይ ታና ቆሂኮ ታ ኢዛስ ኣፑንቶ ኣቶ ጎ? ላፑንቶ ኣቶ ጎ?» ጊዴስ።
\XREF{}{{\XO 18:21 }{\XT{ሉቃ 17፡3-4}}}


\par }{\PP \VS{22}ዬሱሲካ ኢዛስ ዛሪዲ፥ «ላፑን ታሙቶ ላፑን ኣቲን ላፑንቶ ጻላ ጋ ጊኬ፤
\XREF{}{{\XO 18:22 }{\XT{ሜꬌ 4፡24}}}


\par }{\PP \VS{23}«ሄሳ ጊሻስ ሳሎ ካዎቴꬂ ባ ኣሽካራታ ቦላ ዲዛ ሚሼ ሺሻና ኮዪዳ ካዎ ሚሳታዉስ።

\VS{24}ሚሻ ቆዳ ኦይኪዳ ማላ ኢዛ ኣሽካራታፔ ዳሮ ሚሎኔ ቢራ
\FTNT{†}{{\FR 18:24 }{\FQA{ዳሮ ሚሎኔ ቢራ፡
}}{\FT{ዳሮ ሚሎኔ ቢራ ጌቴቲዛይሲ ኣማራꬆ ማጻፋን፥ «ሜክሊቴ» ጌስ፤ ኢሲ ሜክሊቴይ ሄ ዎዴ ኢሲ ኣሳስ ታማኔ ኢቻሹ ላይꬃ ዳሞዛፔ ቦላ ጊዲዳይሳ ቤሴስ።
}}} ኣጮይ ኢዛ ቦላ ዲዛዴ ኤኪ ዪዳ።

\VS{25}ኣሽካራዚካ ባ ቦላ ዲዛ ኣጮዛ ቃንጾይ ጾኒዳ ጊሻስ ኢዚካ ኢዛ ማቺያካ ኢዛ ናይቲኔ ኢዛስ ዲዛዚ ዉሪ ባይዜቲዲ ሚሻይ ቃንጼታና ማላ ኢዛ ጎዳይ ኢዛ ኣዛዚዴስ።

\VS{26}ሄ ዎዴ ኣሽካራዚ ጎዳዛ ቶሆ ቦላ ኩንዲዲ፥ ‹ታኒ ታ ቦላ ዲዛ ኣጮዛ ዉርሳ ኔስ ቃንጻና ጋካናስ ታስ ጉꬃ ዎዴ ኢማርኪ!› ጊዲ ዎሲዴስ።

\VS{27}ኢዛ ጎዳይካ ኢዛስ ሚሼቲዲ ኢዛ ኣጮዛ ኡባ ማሪዲ ዬዲዴስ።


\par }{\PP \VS{28}«ሄ ኣሽካራዚካ ባ ጎዳ ኣቻፌ ኬዚዳ ማላ ጉꬃ ኣጮይ
\FTNT{‡}{{\FR 18:28 }{\FQA{ጉꬃ ኣጮይ፡
}}{\FT{ጉꬃ ኣጮይ ጊዛይሳ ኣማራꬆ ማጻፋን፥ «ጼቱ ዲናሬ» ጌስ፤ ሄ ዎዴ ኢሲ ኣሳስ ኢሲ ጋላሳ ኦሶ ዳሞዛ ቤሴስ።
}}} ኢዛ ቦላ ዲዛ ባ ላጌ ዴሚዲኔ፥ ‹ኔ ቦላ ዲዛ ታ ሚሻዮ ሃኢ ሃኒን ቃንጻ› ጊዲ ጩሊ ኦይኪዴስ።

\VS{29}ሄ ኢዛ ላጌ ኣሽካራይ፥ ‹ታስ ጉꬃ ዎዴ ኢማርኪ! ታ ኔስ ቃንጻና› ጊዲ ኢዛ ቶሆ ቦላ ኩንዲዲ ዎሲዴስ።


\par }{\PP \VS{30}«ጊዶ ኣቲን ኢዛስ ጉꬃ ዎዴ ኢማናስ ኮዮንታ ኢጺዲ ኢዛ ላጌዚ ባ ቦላ ዲዛ ኣጮዛ ቃንጻና ጋካናስ ቃሾ ኬꬃን ዬጊዴስ።

\VS{31}ኢዚ ሄሳ ኦꬂሺን ቤኢዳ ኣሳይኔ ሃንኮ ኢዛ ላጌ ኣሽካራቲ ዳሮ ሚሼቲዳ። ቢዲካ ሃኒዳይሳ ኡባ ባ ጎዳስ ዮቲዳ።


\par }{\PP \VS{32-33}«ሄ ዎዴ ጎዳዚ ሄ ኣሽካራ ጼይጊሲ ኤሂዲ፥ ሃይሶ ኔኖ! ኢታዞ፥ ኔ ታና ዎሲን ኔ ቦላ ዲዛ ኣጮዛ ታ ኔስ ኣጋዲሲ ሺን ታ ኔና ማሪዳ ማላ ኔኒካ ኔ ላጌዛ ማራናስ ቤሴኔ?

\VS{34}ጊዲ ኢዛ ቦላ ዲዛ ኣጮዛ ኢዚ ኡባ ቃንጻና ጋካናስ ቃቻና ማላ ቃቺዛይታስ ኣꬂ ኢሚዴስ።

\VS{35}ሄሳ ጊሻስ ኢንቴ ኢሶይ ኢሳ ዎዚናፔ ማሮንታ ኣጊኮ ሳሎን ዲዛ ታ ኣዋይካ ኢንቴና ማሬና» ጊዴስ።




\par }\Chap{19}{\SH ዬሱሲ ኤኮ ጊሻሲኔ ጌሎ ጊሻስ ታማርሲዴስ
\par }
{\R (ማር 10፡1-12)

\par }{\PP \VerseOne{1}ዬሱሲ ዮቲ ዉርሲዳፔ ጉዬ ጋሊላ ኣጊዲ ዮርዳኖሴ ፒንꬃን ዲዛ ዩሁዳ ኣዉራጃ ቢዴስ።

\VS{2}ዳሮ ዴሬይ ኢዛ ሄን ካሊን ኢዚካ ሃርጋንቻታ ፓꬂዴስ።


\par }{\PP \VS{3}ፋርሳዌቲ ኢዛ ፓጫናስ ኢዛኮ ሺቂዲ ኣይ ጋሶንካ፥ «ኣሲ ባ ማቾ ኣንጂ ዬዳና ቤሲዜ?» ጊ ኦይቺዳ።


\par }{\PP \VS{4}ኢዚካ ኢስታስ፥ «ጾሲ ኮይሮፔ ማጫኔ ኣዴ ሜꬊዳይሳ ናባቢቤኬቲ? ጊዴስ።
\XREF{}{{\XO 19:4 }{\XT{ሜꬌ 1፡27፤ 5፡2}}}

\VS{5}ቃሴካ፥ ‹ኣሲ ባ ኣዋኔ ባ ኣዮ ኣጊዲ ባ ማቺራ ኢሲፌ ጊዴስ። ናምኣይካ ኢሲ ኣሾ ጊዴቴስ› ጌቴቲዳይሲ ሃይሳ ጋሶን ጊዴኔ? ጊዴስ።
\XREF{}{{\XO 19:5 }{\XT{ሜꬌ 2፡24}}}

\VS{6}ናምኣይ ኢሲ ኣሾ ኣቲን ሲንꬃፌ ናምኡ ጊዴቴና። ሄሳ ጊሻስ ጾሲ ጋꬂ ዋጺዳይሳ ኣሲ ሻኮፎ» ጊዴስ።


\par }{\PP \VS{7}ኢስቲካ ኢዛስ፥ «ሂስቲን ሙሴይ፥ ‹ኣሲ ባ ማቾ ኣንጂ ዬዲዳ ኣንጆ ዋራቃታ ኢዚስ ኢሚ ዬዶ› ጊዲ ኣዛስ ኣዛዚዴ?» ጊዳ።
\XREF{}{{\XO 19:7 }{\XT{ዛሬ 24፡1-4፤ ማቶ 5፡31}}}


\par }{\PP \VS{8}ዬሱሲካ ኢስታስ፥ «ሙሴይ ኢንቴ ዎዚና ሙሜቴꬅ ቤኢዲ ማቼታ ኢንቴ ኣንጃና ማላ ፒቃዴ ኢንቴስ ኢሚዴስ ኣቲን ኮይሮፔ ሄሳ ማላ ጊዴና።


\par }{\PP \VS{9}«ታ ኢንቴስ ቱሙ ጋይስ፤ ባ ኣዚናፔ ሃራራ ላይማቶንታ ዲሺን ባ ማቾ ኣንጂ ዬዲዳ ሃራ ማቾ ኤኪዛዴይ ዉሪ ላይማቴስ። ኣንጄቲዳሮካ ኤኪዛዴይ ኢዚራ ላይማቴስ» ጊዴስ።
\XREF{}{{\XO 19:9 }{\XT{ማቶ 5፡32፤ 1ቆሮ 7፡10-11}}}

\VS{10}ዬሱሳ ካሊዛይቲ ኢዛስ፥ «ማቺ ዎጋይኔ ኣዚና ዎጋይ ሃይሳ ማላ ጊዲኮ ማቾ ኤኮንታ ኣጎይ ሎኦ» ጊዳ።


\par }{\PP \VS{11}ጊዶ ኣቲን ዬሱሲ ኢስታስ፥ «ኢሲ ኢሲ ዱማ ኢሞታይ ዲዛ ኣሳታፔ ኣቲን ሃይሳ ቲሚርቴዛ ኦኒካ ኤካናስ ዳንዳዬና።

\VS{12}ጋሶይካ ኢሲ ኢሲ ኣሳይ ባ ኣዪ ኡሎፔ ዬሌቲሼ ሹፋ ጊዲ ዬሌቴስ፤ ኢሲ ኢሲ ኣሳይ ኣሳ ኩሼን ቃራቴቲዲ ጉንዱሌስ፤ ኢሲ ኢሲ ኣሳይ ሳሎ ካዎቴꬃስ ጊዲ ባና ባርካ ጉንዱላ ኦꬂዛ ኣሲካ ዴስ። ሃይሳ ኤካናስ ዳንዳይዛዴይ ኤኮ» ጊዴስ።


\par }{\SH ዬሱሲ ጉꬃ ናይታ ኣንጂዴስ
\par }
{\R (ማር 10፡13-16፤ ሉቃ 18፡15-17)

\par }{\PP \VS{13}ሄ ዎዴ ዬሱሲ ኢስታ ቦላ ባ ኩሼ ዎꬂዲ ዎሳና ማላ ጉꬃ ናይታ ኢዛኮ ኤኪ ኤሂዳ፤ ጊዶ ኣቲን ኢዛ ካሊዛይቲ ናይታ ኤሂዳ ኣሳታ ቦላ ሃንቄቲዳ።

\VS{14}ዬሱሲ፥ «ናይቲ ሃ ታኮ ዬቶ፤ ዲጎፍቴ፤ ሳሎ ካዎቴꬂ ሃይታንታ ማላሳ!» ጊዴስ።


\par }{\PP \VS{15}ባ ኩሼ ናይታ ቦላ ዎꬂዲ ኣንጂዳፔ ጉዬ ሄፔ ዴንዲ ቢዴስ።


\par }{\SH ዱሬ ጊዲዳ ናቴꬃ ኣዴዛ ኦይሻ
\par }
{\R (ማር 10፡17-31፤ ሉቃ 18፡18-30)

\par }{\PP \VS{16}ሄሳፌ ጉዬ ኢሳዴይ ዬሱሳኮ ሺቂዲ፥ «ኣስታማሬ! ሜርና ዴኦ ዴማናስ ታኒ ሎኦ ኦሶ ኣይ ኦꬆ?» ጊ ኦይቺዴስ።

\VS{17}ዬሱሲካ፥ «ታና ኣዛስ ሎኦ ጊሻስ ኦይቻይ? ሎኦይ ኢሲ ጾሳ ጻላ፤ ዴኦይ ዲዛሶ ኔ ጌላና ኮይኮ ኣዛዞታ ናጋ» ጊዴስ።


\par }{\PP \VS{18-19}ኣዴዚ፥ «ኣዛዞቲ ኣዋይቴ?» ጊዲ ኦይቺዴስ። ዬሱሲካ ዛሪዲ፥ «ኣስ ዎꬎፓ፤ ላይማቶፓ፤ ካይሶቶፓ፤ ዎርዶ ማርካቶፋ፤ ኔ ኣዋኔ ኔ ኣዮ ቦንቻ፤ ኔ ሾሮ ኔ ማላ ሲቃ» ጊዴስ።
\XREF{}{{\XO 19:18-19 }{\XT{ኬሳ 20፡13-16፤ ዛሬ 5፡17-20፤ ሌዌ 19፡18}}}

\VS{20}ናቴꬃዚ ዛሪዲ፥ «ሃይሳ ዉርሳ ታ ናጋዲስ፤ ሃራይ ኣዚ ታስ ፓጪዴ?» ጊዴስ።


\par }{\PP \VS{21}ዬሱሲካ ዛሪዲ፥ «ኔ ሙሌ ጺላና ኮይኮ ባዳ ኔ ሃሪዳዝ ኡባ ባይዛዳ ሚሻ ዉርሳ ማንቆታስ ኢማ፤ ኔኒ ሳሎን ሚሽ ዴማንዳሳ፤ ሄሳፌ ጉዬ ሲማ ያዳ ታና ካላ» ጊዴስ።


\par }{\PP \VS{22}ኣዴዚ ሄሳ ሲዪዲ ኢዛስ ዳሮ ሚሺ ዲዛ ጊሻስ ኬሂፔ ሚሼቲሼ ቢዴስ።

\VS{23}ዬሱሲ ባና ካሊዛይታ፥ «ታ ኢንቴስ ቱሙ ጋይስ፤ ዱሬቲ ሳሎ ካዎቴꬅ ጌላናይሲ ዳሮ ሜቶ።

\VS{24}ቃሴካ ታኒ ኢንቴስ ጊዛይ ዱሬይ ሳሎ ካዎቴꬅ ጌላናይሳፌ ጋሜላይ
\FTNT{*}{{\FR 19:24 }{\FQA{ጋሜላይ፡
}}{\FT{ጋሜላይ ጊዛይሳ ኢሲ ኢሲ ባጋ ጋሞꬆ ቃላን ጋሌ ጌቴስ።
}}} ናርፔ ሉኮራ ኣꬌꬂ ካዉያና» ጊዴስ።
 

\par }{\PP \VS{25}ሄሳ ሲዪዲ ኢዛ ካሊዛይቲ ዳሮ ቆፒዲ፥ «ሂስቲን ኦኒ ኣታናስ ዳንዳይዜ?» ጊዲ ዬሱሳ ኦይቺዳ።


\par }{\PP \VS{26}ዬሱሲካ ኢስታ ጼሊዲ፥ «ሃይሲ ኣሳ ኣቻን ዳንዳዬቴና፤ ጾሳ ኣቻን ጊዲኮ ዉሪካ ዳንዳዬቴስ» ጊዴስ።


\par }{\PP \VS{27}ጴጽሮሲ ኢዛስ ዛሪዲ፥ «ኑ ኡባካ ኣጊዲ ኔና ካሊዶስ፤ ሂስቲን ሃኢ ኑ ኣይ ዴማኔ?» ጊዴስ።


\par }{\PP \VS{28}ዬሱሲካ ኢስታስ፥ «ታ ኢንቴስ ቱሙ ጋይስ፤ ኣሳ ናይ ቡሮ ያና ኦራꬃ ኣላሜን ባ ቦንቾ ኣራታ ቦላ ኡቲዛ ዎዴ ኢንቴ ታና ካሊዳይቲ ታማኔ ናምኡ ኣራታታ ቦላ ኡቲዲ ታማኔ ናምኡ ኢስራኤሌ ናይታ ቦላ ፒርዳና።
\XREF{}{{\XO 19:28 }{\XT{ማቶ 25፡31፤ ሉቃ 22፡30}}}

\VS{29}ታ ሱንꬃ ጊሻስ ጊዲ ባ ኬꬄ፥ ባ ኢሻታ፥ ባ ሚቼታ፥ ባ ኣዋ፥ ባ ኣዮኔ ባ ናይታ፥ ዎይኮ ባ ቢታ ኣጊዛ ኣሲ ዉሪ ጼቱ ኩሼ ዳኮ ኤካና፤ ሜርና ዴኦካ ላታና።

\VS{30}ጊዶ ኣቲን ዳሮ ሲንꬄ ጊዲዳ ኣሳቲ ጉዬ ጊዳና፤ ዳሮ ጉዬን ዲዛ ኣሳቲ ሲንꬃታና።\XREF{}{{\XO 19:30 }{\XT{ማቶ 20፡16፤ ሉቃ 13፡30}}}




\par }\Chap{20}{\SH ዎይኔ ኣታኪልቴ ኦሳንቻታ ሌሚሶ
\par }
{\PP \VerseOne{1}«ሳሎ ካዎቴꬂ ባ ዎይኔ ኣታኪልቴ ጊዶን ኦꬂዛ ኦሳንቻታ ቃጻራናስ ማላዶራ ኬዚዳ ኢሲ ኣታኪልቴይ ዲዛ ጋዳዴ ሚሳታዉስ።

\VS{2}ኢሲ ጋላሳ ዳሞዛ ጊዲዛዝ ሃሳዬቲዲ ጊጊዳፔ ጉዬ ኦሳንቻታ ዎይኔ ኣታኪልቴ ኦሶ ኦይꬂዴስ።


\par }{\PP \VS{3}«ማላዶ ሄꬑ ሳቴን ኬዚዲ ኦሶይ ባይንዳ ሜላ ጊያይ ኤቂዛሶን ኤቂዳ ሃራ ኣሳታ ዴሚዴስ።

\VS{4}‹ኢንቴ ቢዲ ታ ዎይኔ ጊዶን ኦꬂቴ፤ ታ ኢንቴስ ቤሲዛ ሚሼ ኢማና› ጊዴስ።

\VS{5}ኢስቲካ ቢዳ። ቃሴካ ጋላሳፌ ኡሱፑን ሳቴኒኔ ኡዱፉን ሳቴ ቦላ ኬዚዲ ሃራ ኦሳንቻታ ኦሶን ጌልꬂዴስ።

\VS{6}ኦማርሳ ዎዴ ታማኔ ኢሲ ሳቴ ጊዲሺን ኬዚዲ ጮ ኤቂዳይታ ሃራታ ዴሚዲ፥ ‹ኢንቴ ኩሜꬃ ጋላስ ኦሶይ ባይንዳ ኣዛስ ሃይሳን ኤቂዴቲ?› ጊ ኦይቺዴስ።


\par }{\PP \VS{7}«ኢስቲካ፥ ‹ኑና ኦሲሲዛ ኣሲ ꬋይዳ ጊሻስ ኤቂዶስ› ጊዳ። ኢዚካ ኢስታ፥ ‹ኢንቴካ ቢዲ ታ ዎይኔ ኣታኪልቴ ጊዶን ኦꬂቴ› ጊዴስ።


\par }{\PP \VS{8}«ጋዴይ ቃሚሺን ዎይኔ ኣታኪልቴዛ ጎዳይ ኦሳንቻታ ኣላፌዛስ፥ ‹ጉዬፔ ዪዳይታፔ ዶማዳ ኮይሮ ዪዳይታ ጋካናስ ዲዛ ኦሳንቻታ ኡባ ጼይጋዳ ኢስታ ኦሶ ጋቴ ቃንጻ› ጊዴስ።
\XREF{}{{\XO 20:8 }{\XT{ሌዌ 19፡13፤ ዛሬ 24፡15}}}

\VS{9}ታማኔ ኢሲንꬃ ሳቴ ቦላ ኦሶን ጌሊዳይቲ ዪዲ ኢሶይ ኢሶይ ኩሜꬃ ጋላሳ ጋቴ ኤኪዳ።


\par }{\PP \VS{10}«ኮይሮ ኦሶን ጌሊዳይቲ ዪሼ ባ ዎዚናራ ሂንኮይታፔ ቦላራ ዳሮ ዴማና ጊ ቆፒሺን ኢስታስካ ሂንኮይታራ ጊና ኢሚዴስ።

\VS{11-12}ሚሻ ኤኪሼ ቃንጺዛዴ ቦላ፥ ‹ሃይቲ ዉርሴꬃን ኦሶን ጌሊዲ ኢሲ ሳቴ ጻላ ኦꬂዳይቲ ኩሜꬃ ጋላስ ኦሶን ዳቡርዲኔ ኣዋን ጹጌቲዲ ፔኢዳ ኑሲኔ ኢስታስ ዎስታ ኢሲ ጊና ቃንጻይ?› ጊዳ።


\par }{\PP \VS{13-14}«ኢዚካ ኢስታፌ ኢሳዴስ፥ ‹ታ ጃላዞ! ኔና ቆሃቤኬ፤ ኢሲ ጋላሳስ ጊዲዛ ዳሞዛን ኦꬃናስ ታናራ ጊጋቤኪ? ሃኢ ሄይ ኔ ጊሻ ኤካዳ ባ፤ ኔስ ኢሚዳይሳ ማላ ዉርሴꬃን ዪዳይሳስካ ታ ኢማና ኮያይስ።

\VS{15}ሂስቲን ታ ሚሻን ታ ዶሲዳዝ ኦꬃናስ ዳንዳይኪና? ዎይኮ ታ ኪያ ጊዲዳይሲ ኔና ቃናቲሲዜ?›


\par }{\PP \VS{16}«ጉዬን ዲዛይቲ ሲንꬄ፥ ሲንꬄን ዲዛይቲ ጉዬ ኣꬋና» ጊዴስ።
\XREF{}{{\XO 20:16 }{\XT{ማቶ 19፡30፤ ማር 10፡31፤ ሉቃ 13፡30}}}


\par }{\SH ዬሱሲ ባ ሃይቆ ጊሻስ ሄꬓንꬆ ዮቲዴስ
\par }
{\R (ማር 10፡32-34፤ ሉቃ 18፡31-34)

\par }{\PP \VS{17}ዬሱሲ ዬሩሳላሜ ቢሼ ባና ካሊዛ ታማኔ ናምኣታ ዱማ ሻኪ ኤኪዲ፥

\VS{18}«ሂያ ኑኒ ዬሩሳላሜ ባና ጎስ፤ ኣሳ ናይ ቄሴታ ሃላቃሲኔ ሙሴ ዎጋ ታማርሲዛይታስ ኣꬊ ኢሜታና፤ ኢስቲካ ኢዚ ሃይቃና ማላ ኢዛ ቦላ ፒርዳና።

\VS{19}ኢዛ ቦላ ቂꬊ ካኣናሲኔ ጋራፋና ማላ፥ ዎꬋና ማላካ ዴሬታስ ኣꬂ ኢማና፤ ሄꬓንꬆ ጋላስ ኢዚካ ሃይቆፔ ዴንዳና» ጊዴስ።


\par }{\SH ዛብዶሳ ናይታ ኣዬይ ኦይሻ
\par }
{\R (ማር 10፡35-45)

\par }{\PP \VS{20}ሄሳፌካ ዛብዶሳ ናይታ ኣያ ባ ናይታራ ዬሱሳኮ ሺቃዳ ኢዛ ሲንꬃን ጉልባታዳ ዬሱሲ ኢዚስ ኢሲ ሚሽ ኦꬃና ማላ ዎሳዱስ።

\VS{21}ኢዚካ ኢዞ፥ «ኣይ ኮያይ?» ጊዴስ፤ ኢዛካ፥ «ሃይቲ ታ ና ናምኣቲ ኔ ካዎቴꬃን ኢሶይ ኔ ኡሻቻራ፥ ኢሶይ ኔ ሃዲርሳራ ኡታና ማላ ኦꬃርኪ!» ጋዱስ።


\par }{\PP \VS{22}ዬሱሲካ ዛሪዲ፥ «ኢንቴ ዎሲዛዝ ኤሬኬታ፤ ታኒ ኡዪዛ ጹኣ ኢንቴ ኡያና ዳንዳያኔ?» ጊዴስ። ኢስቲካ፥ «ኤ ዳንዳዮስ» ጊዳ።


\par }{\PP \VS{23}ኢዚካ፥ «ታ ጹኣፔ ቱሙ ኢንቴ ኡያናሺን ታ ኡሻቻኒኔ ታ ሃዲርሳን ኡቴꬂ ታ ኣዋይ ጊግሲዳዴንታስ ኣቲን ታኒ ኢሚዛዝ ጊዴና» ጊዴስ።

\VS{24}ታማቲ ሄሳ ሲዪዲ ናምኡ ኢሻታ ቦላ ሃንቄቲዳ።

\VS{25}ዬሱሲ ኢስታ ኢሲ ቦላ ጼይጊዲ፥ «ኣይዛቤ ሃላቃቲ ባ ሃሪዛ ዴሬ ቦላ ጎዳቲዛይሳ ማላ ጎዳቴꬂ ዲዛይቲ ዎልቃራ ሃሪዛይሳ ኢንቴ ኤሬታ።

\VS{26}ኢንቴ ጊዶን ሄሳ ማላ ሃናናስ ቤሴና፤ ኢንቴፌ ጊታ ጊዳና ኮይዛዴይ ኢንቴስ ኦꬂዛዴ ጊዶ።
\XREF{}{{\XO 20:26 }{\XT{ማቶ 23፡11፤ ማር 9፡35፤ ሉቃ 22፡26}}}

\VS{27}ኢንቴፌ ቦላ ጊዳናስ ኮይዛዴይ ኢንቴፌ ጋርስ ጊዶ።

\VS{28}ኣሳ ናይ ኣሳይ ኢዛስ ኦꬃና ማላ ጊዶንታ ኢዚ ኣሳስ ኦꬃናሲኔ ባ ሼምፖ ዳሮታ ጊሻስ ኣꬂ ኢማናስ ዪዴስ» ጊዴስ።


\par }{\SH ዬሱሲ ኣይፌ ቆቄ ኣስ ናምኣታ ፓꬂዴስ
\par }
{\R (ማር 10፡46-52፤ ሉቃ 18፡35-43)

\par }{\PP \VS{29}ዬሱሲ ባና ካሊዛይታራ ኢያርኮፌ ኬዚ ቢሺን ዳሮ ዴሬይ ኢዛ ካሊዴስ።

\VS{30}ሄን ኣይፌይ ቆቂዳ ናምኡ ኣሳቲ ኦጌ ዶናን ኡቲ ዴቴስ። ዬሱሲ ኣꬊ ቢዛይሳ ሲዪዲ፥ «ጎዶ! ዳዊቴ ናዉ፥ ኑና ማራ!» ጊዲ ዋሲዳ።


\par }{\PP \VS{31}ዴሬዚ፥ «ሃይዚቴ!» ጊዲ ሃንቂዴስ፤ ጊዶ ኣቲን ኢስቲ ዳርሲ ዋሲሼ፥ «ጎዶ! ዳዊቴ ናዉ፥ ኑና ማራ!» ጊዳ።


\par }{\PP \VS{32}ዬሱሲካ ኤቂ ኢስታ ጼይጊዲ፥ «ታ ኢንቴስ ኣይ ኦꬃና ማላ ኮዬቲ?» ጊዴስ።


\par }{\PP \VS{33}ኢስቲካ፥ «ኑ ኣይፌይ ጼላና ማላ ኮዮስ» ጊዳ።

\VS{34}ዬሱሲ ኢስታስ ሚሼቲዲ ኢስታ ኣይፌታካ ባ ኩሼራ ቦሼቺን ሄራካ ጼሊዲ ኢዛ ካሊዳ።




\par }\Chap{21}{\SH ዬሱሲ ጊታ ቦንቾን ዬሩሳላሜ ጌሊዴስ
\par }
{\R (ማር 11፡1-11፤ ሉቃ 19፡28-38፤ ዮሃ 12፡12-19)

\par }{\PP \VerseOne{1}ኢስቲ ዬሩሳላሜ ማታን ዳብራዛይቴ ዙማ ቦላ ዲዛ ቤቴፋጌ ጌቴቲዛሶ ጋኪዳ ማላ ዬሱሲ ባና ካሊዛይታፔ ናምኣታ ኪቲዴስ።

\VS{2}«ሃኖ ኢንቴ ማታን ዲዛ ጉታዮ ቢዲ ኢንቴ ሄ ጋኪዳ ማላ ኢሲ ሃሬ ዲዛራ ባ ጉቴይራ ቃሼታ ዲሺን ኢንቴ ዴማና። ቢርሺዲ ሃ ታኮ ኤኪ ዪቴ።

\VS{3}ኦኒካ ኢንቴና፥ ‹ኣይስ ሃይሳꬆ ኦꬄቲ?› ጊኮ፥ ‹ጎዳይ ኢስታ ኮዬስ› ጊቴ፤ ኢንቴና ኦይቺዛዴይ ሄራካ ዬዳና።


\par }{\Q \VS{4-5}«ሃይሲካ ሃኒዛይ ካሴ ናቤን

\par }{\QB ጺዮኒስ ሂዝጊቴ፥

\par }{\QB ‹ሄኮ! ኔ ካዎይ ኣሽኬ ጊዲዲ

\par }{\QB ሃሬዮኔ ሃሬይ ጉቴዮ ቶጊዲ

\par }{\QB ኔኮ ያና›

\par }{\QB ጌቴቲዳይሲ ፖሌታናሳ» ጊዴስ።
\XREF{}{{\XO 21:4-5 }{\XT{ዛካ 9፡9}}}


\par }{\PP \VS{6}ኢዛ ካሊዛይቲ ዬሱሲ ኢስታስ ዮቲዳ ማላ ኦꬂዳ።

\VS{7}ሃሬዮ ኢዚ ጉቴይራ ኤሂዲ ባ ማይኦ ኢስታ ቦላ ዎꬂን ኢዚካ ሃሬታ ቶጊዴስ።
\FTNT{*}{{\FR 21:7 }{\FQA{ሃሬታ ቶጊዴስ፡
}}{\FT{ሃሬታ ቶጊዴስ ጊዛይሲ ንኢቭ ጋርሳን ዴስ፤ ሃራይ ቃሴ ቲንቢቴይ ፖሌታና ማላ ሃሬ ጉቴ ቦላ ኡቲዴስ ጌስ ባጋ ጌሻ ማጻፋይ።
}}}


\par }{\PP \VS{8}ዴራፔ ዳሪዛ ባጋይ ባ ማይኦ ኦጌ ቦላ ሚጪዴስ፤ ባጋ ኣሳይ ሚꬃ ቦንጮ ዱꬂ ዱꬂ ኦጌ ቦላ ኣꬂ ኣꬂ ዬጊዴስ።

\VS{9}ኢዛፔ ሲንꬃራ ቢዛ ዴሬይኔ ጉዬራ ካሊዛ ዴሬይካ ባ ቃላ ꬎቁ ሂስቲዲ፥

\par }{\Q «ሆሳኢና! ዳዊቴ ናይ ጋላቴቶ!

\par }{\QB ጎዳ ሱንꬃን

\par }{\QB ዪዳይ ኣንጄቲዳዴ!

\par }{\QB ጾሲ ጋላቴቶ!» ጊዳ።
\FTNT{†}{{\FR 21:9 }{\FQA{ሆሳኢና
}}{\FT{ኢብራዌታ ቃላራ ሆሳኢና ጉሲ፥ «ኣቶቴꬅ» «ኑና ኣሻርኪ!» ጉሳ።
}}}


\par }{\PP \VS{10}ኢዚ ዬሩሳላሜ ጌሊዳ ማላ ካታማ ኣሳይ ዉሪ፥ «ሃይሲ ኦኔ?» ጊዲ ያርክ ያርኪዴስ።


\par }{\PP \VS{11}ኢዛ ካሊዲ ዪዳ ዴሬዚካ፥ «ሃይሲ ጋሊላ ጊዶን ዲዛ ናዚሬቴፔ ዪዳ ናቤ ዬሱሳ ጊዴኔ?» ጊዴስ።


\par }{\SH ዬሱሲ ጾሳ ኬꬃን ዛልኤ ዛልኢዛ ኣሳ ጎዲዴስ
\par }
{\R (ማር 11፡15-19፤ ሉቃ 19፡45-48፤ ዮሃ 2፡13-22)

\par }{\PP \VS{12-13}ሄሳፌ ጉዬ ዬሱሲ ጾሳ ኬꬅ ጌሊዲ ጾሳ ኬꬃ ካሬ ጊዶን ጋꬃን ባይዚዛይታኔ ሻሚዛይታ ጎዲዴስ። ሚሽ ላሚዛይታ ጻራጴዛታኔ ሃራጴ ባይዚዛይታ ኦይዴ ሺሪ ሺሪ ዬጊዲ፥ « ‹ታ ኬꬃይ ዎሳ ኬꬄ ጌቴቴስ› ጌቴቲዲ ጻፌቲዴስ፤ ኢንቴ ቃሴ ቦንቂዛይታ ጎንጎሎ ሂስቲዴታ» ጊዴስ።
\XREF{}{{\XO 21:12-13 }{\XT{ኢሳ 56፡7፤ ኤር 7፡11}}}


\par }{\PP \VS{14}ኣይፌ ቆቄታኔ ቶሆይ ሲሊዳ ኣሳታ ዬሱሳኮ ጾሳ ኬꬄ ኤሂዳ። ኢዚካ ኢስታ ፓꬂዴስ።

\VS{15}ጊዶ ኣቲን ቄሴታ ሃላቃቲኔ ሙሴ ዎጋ ታማርሲዛይቲ ኢዚ ኦꬂዳ ማላታታ ቤኢዳይሳኒኔ ጉꬃ ናይቲ፥ «ዎዜ ካዎ፥ ጋላታይ ዳዊቴ ናስ ጊዶ!» ጊዲ ዋሲዛይሳ ሲዪዳ ጊሻስ ዳሮ ሃንቄቲዳ።


\par }{\PP \VS{16}ኢስቲካ ዬሱሳ፥ «ሃይቲ ናይቲ ጊዛይሳ ሲያይ?» ጊዳ፤ ዬሱሲካ ኢስታስ፥ «ኤ ሲያዲስ፤ ናይታ ዶናኒኔ ꬋሚዛ ቄሪ ናይታ ዶናን ታኒ ጋላታ ጊጊሳዲስ ጊዛሶ ሙሌራካ ናባቢ ኤሬኬቲ?» ጊዴስ።

\VS{17}ኢስታ ዬጊ ኣጊዲ ሄ ካታማፔ ኬዚዲ ቢታኒያ ጌቴቲዛሶ ቢዲ ሄን ኣቂዴስ።


\par }{\SH ኣይፌይ ባይንዳ ባላሴ ሚꬂዮ
\par }
{\R (ማር 11፡12-14፥20-24)

\par }{\PP \VS{18}ዬሱሲ ዎንቴꬃ ጋላስ ማላዶ ጉዬ ካታማ ሲሚሺን ኢዛ ጋፊሲዴስ።

\VS{19}ኦጌ ማታን ኢሲ ባላሴ ጌቴቲዛ ሚꬅ ቤኢዲ ጌዴ ኢዚኮ ሺቂሺን ሃይꬅ ጻላላፔ ኣቲን ኣይፌይ ባይንዳይሳ ቤኢዲ፥ «ሂያፔ ጉዬ ኔ ቦላ ኣይፌይ ዶፖ!» ጊን ባላሴ ሚꬃያ ሄራካ ሜላዱስ።


\par }{\PP \VS{20}ዬሱሳ ካሊዛይቲ ሄሳ ቤኢዲኔ ማላሌቲዲ፥ «ሃና ባላሴያ ዋናዳ ሄራካ ሜላዴ?» ጊዳ።

\VS{21}ዬሱሲካ ኢስታ፥ «ታ ኢንቴስ ቱሙ ጋይስ፤ ኢንቴስ ኣማኖይ ዲኮኔ ኢንቴ ሲꬎንታ ኣጊኮ ባላሴ ሚꬃይ ቦላ ሃኒዳይሳ ማላ ጻላላ ጊዶንታ ሃይሳ ዙማ፥ ‹ሃይሳፌ ꬎቃሌታዳ ዱጌ ኣባን ጌላ› ኢንቴ ጊዳኮካ ኢዚ ጌላና» ጊዴስ።
 
\VS{22}ኢንቴስ ኣማኖይ ዲኮ ኢንቴ ዎሳን ኦይቺዳ ሚሽ ኡባካ ኤካና።


\par }{\SH ዬሱሳ ጎዳቴꬃ ጊሻስ ሺቂዳ ኦይሻ
\par }
{\R (ማር 11፡27-33፤ ሉቃ 20፡1-8)

\par }{\PP \VS{23}ዬሱሲ ጾሳ ኬꬄ ጌሊዲ ታማርሲሺን ቄሴታ ሃላቃቲኔ ዴሬ ጪማቲ ኢዛኮ ሺቂዲ፥ «ሃይሳ ዉርሳ ኦና ሼኔን ኦꬃይ? ሃይሳ ኦꬃናስ ሼኔ ኔስ ኦኒ ኢሚዴ?» ጊዲ ኢዛ ኦይቺዳ።


\par }{\PP \VS{24}ዬሱሲካ ኢስታስ ዛሪዲ፥ «ታኒካ ኢንቴና ኢሲ ሚሽ ኦይቻይስ፤ ኢንቴ ታስ ዛሪኮ ታኒካ ሃይታ ኦና ሼኔን ኦꬂዛኮ ኢንቴስ ዮታና።

\VS{25}ዮሃኒሳ ጺንቃታይ ኣዋፔ ዪዴ? ሳሎፔ ዪዴዬ? ኣሳፔ?» ጊዴስ። ኢስቲካ፥ «ኑ፥ ‹ሳሎፔ ዪዴስ› ጊኮ፥ ‹ሂስቲን ኣዛስ ኣማኒቤኬቲ?› ጋና ጊዲ ባ ጊዶን ኢሶይ ኢሶይ ኢሳራ ዞሬቲዳ።

\VS{26}ቃሴ ኑ፥ ‹ኣሳፔ› ጊኮ፥ ኣሳይ ዉሪካ ዮሃኒሳ ናቤ ጊዲ ኣማኒዛ ጊሻስ ኑ ባቦስ» ጊዳ።


\par }{\PP \VS{27}ሄሳ ጊሻስ ዬሱሳስ፥ «ኑ ኤሮኮ» ጊዲ ዛሪዳ። ኢዚካ ኢስታስ፥ «ሃይታ ታ ኦና ሼኔን ኦꬂዛኮ ታኒካ ኢንቴስ ዮቲኬ» ጊዴስ።


\par }{\SH ናምኡ ናይታ ሌሚሶ
\par }
{\PP \VS{28}ዬሱሲ ኢስታ፥ «ኢንቴስ ኣይ ሚሳቲዜ? ናምኡ ኣቱማ ናይ ዲዛ ኢሳዴይ ዴስ፤ ኢዚካ ኮይሮ ናዛኮ ቢዲ፥ ‹ታ ናዞ! ሃች ጌዴ ዎይኔ ሚꬃሶ ባዳ ኦꬃ› ጊዴስ።

\VS{29}ናዚ ቃሴ፥ ‹ቢኬ!› ጊዲኔ ጉዬፔ ሙዞቲዲ ቢዴስ።


\par }{\PP \VS{30}«ናምኣንꬆ ናዛካ ካሴይሳꬆካ፥ ‹ባ!› ጊን ናዚ፥ ‹ኤሮ!› ጊዲ ቦንታ ኣጋጊዴስ።

\VS{31}ሃይታ ናምኣታፔ ኣዋ ሼኔ ፖሊዳይ ኣዋይሴ?» ጊዲ ኦይቺዴስ። ኢስቲካ፥ «ኮይሮ ናዛ!» ጊዳ። ዬሱሲካ ኢስታስ፥ «ታ ኢንቴስ ቱሙ ጋይስ፤ ቃራጻ ቃንጺሲዛይቲኔ ላይማቲዛይቲ ሳሎ ካዎቴꬅ ኢንቴፌ ሲንꬃን ጌላና።


\par }{\PP \VS{32}«ጻማቂዛ ዮሃኒሲ ኢንቴና ጺሎቴꬃ ኦጌ ቤሳናስ ኢንቴኮ ዪዴስ ሺን ኢንቴ ኢዚ ጊዛይሳ ኣማኒቤኬታ፤ ጊዶ ኣቲን ቃራጻ ቃንጺሲዛይቲኔ ላይማቲዛይቲ ጊዲኮ ኣማኒዳ፤ ኢዚ ሃኒዳይሳ ኢንቴ ቤዪ ሲሚዲካ ማሮቴꬃን ጌሊዲ ኣማኒቤኬታ» ጊዴስ።
\XREF{}{{\XO 21:32 }{\XT{ሉቃ 3፡12፤ 7፡29-30}}}


\par }{\SH ዎይኔ ሚꬃ ጊዶን ኦꬂዛ ጎሻንቻ ሌሚሶ
\par }
{\R (ማር 12፡1-12፤ ሉቃ 20፡9-19)

\par }{\PP \VS{33}«ሃራ ሌሚሶካ ሲዪቴ፤ ዎይኔ ሚꬂ ቶኪዛሶሆይ ዲዛዴይ ሄ ዎይኔዛስ ቢርዳ ዩሺ ኣꬂዲ ዎይኔዛ ኣይፌ ጉምኣናስ ኦላ ቦኪዴስ። ዎይኔዛ ናጋናስ ሚꬃ ቦላ ሻኮ
\FTNT{‡}{{\FR 21:33 }{\FQA{ሻኮ፡
}}{\FT{ሻኮ ኢሲ ኢሲ ባጋ ጋሞꬆ ቃላን ቱላ ጌቴቴስ።
}}} ጊግሲዴስ። ሄሳፌ ጉዬ ጋዴዛ ዎይኔ ሚꬃራ ጎዪዛይታስ ኪራ ኢሚዲ ሃራ ዴሬ ቢዴስ።
\XREF{}{{\XO 21:33 }{\XT{ኢሳ 5፡1-2}}}

\VS{34}ቦኔይ ጋኪሺን ዎይኔ ሚꬃዛ ኣይፌ ኤካናስ ባ ኣሽካራታ ጋዴዛ ጎዪዛይታኮ ዬዲዴስ።

\VS{35}ጋዴዛ ጎዪዛይቲ ኣሽካራታ ኦይኪዲ ኢሳ ዎꬊዳ፤ ኢሳ ቃሴ ሹቻን ጫዲዳ።

\VS{36}ጋዳ ጎዳይ ካሴይታፔ ኣꬊዛ ሃራ ኣሽካራታ ዬዲዴስ። ጎዪዛይቲ ሃኢካ ካሴይታ ቦላ ኦꬂዳይሳ ማላካ ኢስታ ቦላካ ፖሊዳ።

\VS{37}ዉርሴꬃን ኦኔ ኤሪዛይ፥ ‹ኢስቲ ኢዛ ቦንቻናኮ› ጊዲ ባ ና ኣꬂ ዬዲዴስ።

\VS{38}ጊዶ ኣቲን ጋዳ ጎዪዛይቲ ናዛ ቤኢዳ ማላ፥ ‹ሃይሲ ኢዛ ላታናይሳኮ! ኣኔ ሃ ዪቴ፤ ኢዛ ዎꬊዲ ጋዳ ላቶስ› ጊዳ።

\VS{39}ናዛ ኦይኪዲ ዎይኔይ ቶኬቲዳሶዛፔ ካሬ ኬሲዲ ዎꬊዳ።


\par }{\PP \VS{40}«ኤሮ! ዎይኔዛ ጎዳይ ዪዛ ዎዴ ሄ ጋዳ ጎዪዛ ኣሳታ ዎስታና ኢንቴስ ሚሳቲዜ?» ጊዴስ።

\VS{41}ኢስቲካ፥ «ሄይታ ኢታታ ዳሮ ዋዪሲ ዎꬊዲ ዎይኔይ ቶኬቲዛ ጋዳፔ ቤሲዛ ዎይኔ ኣይፌ ዎዴራ ኢዛስ ኢሚዛ ሃራ ጎሻንቻታስ ጋዳ ኪራሳና» ጊ ኢዛስ ዛሪዳ።


\par }{\PP \VS{42}ዬሱሲካ ኢስታስ፥ «ጌሻ ማጻፋን፥

\par }{\Q ‹ጊምቤ ኬጺዛይቲ ኢታ ጊዲ

\par }{\QB ዎራ ዬጊዳ ሹቻይ

\par }{\QB ኬꬃስ ጉላ ቦላ

\par }{\QC ዎꬊዛ ሹች ጊዲዴስ፤

\par }{\QB ጾሲ ሃይሳ ኦꬂዴስ፤

\par }{\QB ኢዛ ኦሶይካ

\par }{\QB ኑ ኣይፌስ ማላሊሲዛዝ›

\par }{\QB ጌቴቲ ጻፌቲዳይሳ

\par }{\QB ናባቢቤኬቲ?\XREF{}{{\XO 21:42 }{\XT{ማዛ 118፡22-23}}}


\par }{\PP \VS{43}«ሄሳ ጊሻስ ታ ኢንቴስ ጾሳ ካዎቴꬂ ኢንቴፌ ኤኬታዳ ኣይፌ ኣይፊዛ ዴሬታስ ኢሜታና።

\VS{44}ሃይሳ ሹቻ ቦላ ኩንዲዛይ ሜቃና፤ ሹቻይ ኢዛ ቦላ ዎꬊዛዴይካ ሊቃና» ጊዴስ።
\FTNT{§}{{\FR 21:44 }{\FT{ኢሲ ኢሲ ጌሻ ማጻፋቲ ታይቦ ኦይዱ ታማኔ ኦይዱ ቦላ ዲዛይሳ ጉጄቴስ፤ ቆፋዚካ ሉቃሳ ሼምፖ 20፡18 ዲዛይሳ ሚሳቴስ።
}}}


\par }{\PP \VS{45}ቄሴታ ሃላቃቲኔ ፋርሳዌቲ ኢዛ ሌሚሶይ ኢስታ ጊሻስ ጊዲዳይሳ ኤሪዳ።

\VS{46}ጊዶ ኣቲን ኢስቲ ኢዛ ኦይኪ ቃቾንታ ማላ ኣሳይ ዬሱሳ ናቤ ማላ ጼሊዛ ጊሻስ ባቢዳ።




\par }\Chap{22}{\SH ሳርጌስ ጼይጌቲዳ ኣሳታ ሌሚሶ
\par }
{\R (ሉቃ 14፡15-24)

\par }{\PP \VerseOne{1}ቃሴካ ዬሱሲ ሃራ ሌሚሶ፥

\VS{2}«ሳሎ ካዎቴꬂ ባ ናስ ሳርጌ ጊግሲዳ ኢሲ ካዎ ሚሳታዉስ።

\VS{3}ካዎይካ ዲጊሳስ ዮቲዳይታ ጼይጋናስ ባ ኣሽካራታ ዬዲዴስ፤ ጼይጌቲዳይቲካ፥ ‹ኑ ቦኮ› ጊዳ።


\par }{\PP \VS{4}«ቃሴካ ሃራ ኣሽካራታ፥ ‹ካሴ ኢስታስ ዮቲዳይታ ሄኮ ታ ሳንጋ ቦራታኔ ሞꬊዳ ሜሄታ ሹካዳ ዲጊሳ ጊጊሳዲስ፤ ዉሪካ ጊጌቲዳ ጊሻስ ሳርጌሶ ሃ ዪቴ!› ጊዲ ዮቲቴ።

\VS{5}ጼይጌቲዳይቲ ጊዲኮ ኢዛ ጼይሳ ዉዳን ዬጎንታ ኣጊዲ ኢሶይ ባ ጎሻሶሆ፥ ኢሶይ ባ ዛልኤሶ ቢዴስ።

\VS{6}ሃንኮ ኣቲዳይታ ኣሽካራቲ ኦይኪዲ ዳሮ ዋዪሲዲ ዎꬊዳ።


\par }{\PP \VS{7}«ካዎይካ ሃንቄቲዲ ዎታዳራታ ዬዲዲ ኣሽካራዛ ዎꬊዳይታ ꬋይሲዴስ፤ ኢስታ ካታማ ጹጊዴስ።

\VS{8}ባ ኣሽካራታካ፥ ‹ሳርጌዛ ዲጊሳይ ጊጊዴስ፤ ጊዶ ኣቲን ሳርጌዛሶ ጼይጌቲዳይቲ ሳርጌስ ቤሲዛይታ ጊዲቤቴና።

\VS{9}ጌዴ ኦጌ ቦላ ኬዚዲ ኢንቴ ዴሚዳ ኣስ ኡባ ሃ ዲጊሳሶ ጼይጊቴ› ጊዴስ።

\VS{10}ኣሽካራቲካ ኦጌ ቦላ ኬዚዲ ባ ዴሚዳይታ ሎኦታካ ኢታታካ ኡባ ሺሺዲ ሳርጌዛሶ ኢማꬅ ኩንꬂዳ።


\par }{\PP \VS{11}«ካዎይካ ጼይጌቲዳ ኢማꬃ ቤያናስ ሶ ጌሊዛ ዎዴ ሳርጌ ማይኦ ማይኦንታ ኣስ ዴሚዴስ።

\VS{12}‹ሃይሶ! ሳርጌ ማይኦ ማይኦንታ ዋናዳ ሃ ጌላናስ ዳንዳያዲ?› ጊ ኦይቺን ኣዴዛስ ዛራና ቃላይ ꬋይዴስ።

\VS{13}ካዎይካ ባ ኣሽካራታ፥ ‹ሃይሳ ኣዴዛ ቶሆኔ ኩሼ ሺሺ ቃቺዲ ሄን ካሬን ዲዛ ꬉማን ኬሲ ኦሊቴ፤ ሄን ዬሆኔ ኣቻ ጋርጬች ጊዳና።›\XREF{}{{\XO 22:13 }{\XT{ማቶ 8፡12፤ 25፡30፤ ሉቃ 13፡28}}}


\par }{\PP \VS{14}«ጼይጌቲዳይቲ ዳሮታ፤ ዶሬቲዳይቲ ጊዲኮ ጉꬃታ» ጊ ዮቲዴስ።


\par }{\SH ጊራ ቃንጻናስ ሺቂዳ ኦይሾ
\par }
{\R (ማር 12፡13-17፤ ሉቃ 20፡20-26)

\par }{\PP \VS{15}ሄሳፌ ጉዬ ፋርሳዌቲ ኬዚ ቢሼ፥ «ኢዛ ዶናፔ ባላ ቃላ ዎስቲ ዴሚ ኦይኪኖ?» ጊዲ ዞሬቲዳ።

\VS{16}ባና ካሊዛይታ ሄርዶሳ ኣሳታራ ኢዛኮ ኪቲዲ፥ «ኣስታማሬ! ኔኒ ቱማንቻኔ ጾሳ ኦጌ ቱማፔ ታማርሲዛዴ ጊዲዳይሳኔ ኦናስካ ዱማ ማዶ ኦꬆንታ ኡባካ ኢሲ ማላ ኔ ጼሊዛይሳ ኑ ኤሮስ።

\VS{17}ኔስ ኣይ ሚሳቲዛኮ ኣኔ ኑስ ዮታ፤ ቄሳሬስ ጊራ ቃንጻናስ ቤሲዜ? ቤሴኔ?» ጊዳ።


\par }{\PP \VS{18}ዬሱሲካ ኢስታ ጌኔ ቆፋ ኤሪዲ፥ «ኢንቴኖ ቆꬌፔ ቆሞን ሃኒዛይቶ! ታና ዮኦን ባሌꬂ ኦይካናስ ኣዛስ ኮዬቲ?

\VS{19}ኢንቴ ጊራ ቃንጺዛ ሚሻ ኣኔ ታና ቤሲቴ» ጊን ኢስቲካ ኢሲ ዲናሬ ጌቴቲዛ ሚሽ ኢዛስ ኤሂዳ።

\VS{20}ኢዚካ፥ «ሃይሳ ሚሻ ቦላ ዲዛ ሚስሌይኔ ጻፌቲዳ ሱንꬃይ ኦናይሴ?» ጊዴስ።


\par }{\PP \VS{21}ኢስቲካ ኢዛስ፥ «ቄሳሬይሳ» ጊዳ። ኢዚካ ኢስታስ ዛሪዲ፥ «ቄሳሬይሳ ቄሳሬስ፥ ጾሳይሳ ጾሳስ ኢሚቴ» ጊዴስ።

\VS{22}ሄሳ ሲዪዲ ኢስቲ ማላሌቲዲ ኢዛ ኣጊ ቢዳ።


\par }{\SH ሃይቂዳይታ ዴንꬃ ጊሻስ ሺቂዳ ኦይሾ
\par }
{\R (ማር 12፡18-27፤ ሉቃ 20፡27-40)

\par }{\PP \VS{23}«ሃይቂዳይታስ ዴንዶይ ባ» ጊዲ ኣማኒዛ ሳዱቃዌቲ ሄ ጋላስ ዬሱሳኮ ሺቂዲ፥
\XREF{}{{\XO 22:23 }{\XT{ሃዋ 23፡8}}}

\VS{24}«ኣስታማሬ! ሙሴይ፥ ‹ኢሳዴይ ማቾ ኤኪዲ ና ዬሎንታ ሃይቂኮ ኢዛ ኢሻይ ሃይቂዳይሳ ማቾ ኤኪዲ ባ ኢሻ ላቲዛ ና ኢዛስ ዬሎ› ጊዴስ።
\XREF{}{{\XO 22:24 }{\XT{ዛሬ 25፡5}}}

\VS{25}ኑ ኣቻን ላፑን ኢሻቲ ዴቴስ ሺን ኮይሮ ኢሻይ ማቾ ኤኪዲ ና ዬሎንታ ሃይቂዳ ጊሻስ ካሎ ኢሻይ ኢዛ ማቼዮ ኤኪዴስ።

\VS{26}ናምኣንꬆ ኢሻይካ ሃይቂዳ ኢሻꬆ ና ዬሎንታ ሃይቂዴስ፤ ሄሳꬆካ ሃኒሺን ማጫሳያ ላፑንꬃ ኢሻ ጌላዱስ።

\VS{27}ዉርሴꬃን ማጫሳያ ሃይቃዱስ።

\VS{28}ሄሳ ጊሻስ ላፑናቲ ዉሪካ ኢዞ ኤኪዳሺን ሃይቆፔ ዴንꬃ ጋላስ ማጫሳያ ላፑናታፔ ኣዋይሳ ማቾ ጊዳኔ?» ጊዳ።


\par }{\PP \VS{29}ዬሱሲካ ኢስታስ ዛሪዲ፥ «ጌሻ ማጻፋታኔ ጾሳ ዎልቃ ኢንቴ ኤሮንታ ጊሻስ ባሌቴታ።

\VS{30}ሃይቆፔ ዴንዲዳፔ ጉዬ ኣሳይ ሳሎ ኪታንቻታ ማላ ጊዳና ኣቲን ኤኬቴቴናኔ ጌሌቴና።

\VS{31-32}ሃይቂዳይታ ዴንꬃ ጊሻስ ጊዲኮ ጾሲ፥ ‹ታኒ ኣብራሃሜ ጾሳ፥ ዪሳቃ ጾሳ፥ ያቆቤ ጾሳ› ጊዲ ኢንቴስ ዮቶይሳ ናባቢቤኬቲ? ጾሲ ፓጻታ ጾሳ ኣቲን ሃይቄꬃታ ጾስ ጊዴና» ጊዴስ።
\XREF{}{{\XO 22:31-32 }{\XT{ኬሳ 3፡6}}}

\VS{33}ዴሬዚካ ሄሳ ሲዪዲ ኢዛ ቲሚርቴዛን ማላሌቲዴስ።


\par }{\SH ኡባፌ ኣꬊዛ ኣዛዞ
\par }
{\R (ማር 12፡28-34፤ ሉቃ 10፡25-28)

\par }{\PP \VS{34}ዬሱሲ ሳዱቃዌታ ጮኡ ሂስቲዳይሳ ሲዪዲ ፋርሳዌቲ ኢሲ ቦላ ሺቄቲዳ።

\VS{35-36}ኢስታ ጊዶፌ ኢሲ ሙሴ ዎጋ ሎኤꬂ ኤሪዛዴይ ዬሱሳ ፓጫናስ ኮዪዲ፥ «ኣስታማሬ! ሙሴ ዎጋታ ጊዶን ኡባፌ ኣꬊዛይ ኣዋይሴ?» ጊዲ ኦይቺዴስ።
\XREF{}{{\XO 22:35-36 }{\XT{ሉቃ 10፡25-28}}}


\par }{\PP \VS{37}ኢዚካ ዛሪዲ፥ « ‹ኔ ጎዳ ጾሳ ኔ ኩሜꬃ ዎዚናፔ፥ ኔ ኩሜꬃ ሼምፖፌ፥ ኔ ኩሜꬃ ቆፋፔ ዶሳ።›\XREF{}{{\XO 22:37 }{\XT{ዛሬ 6፡5}}}

\VS{38}ሃይሲ ኮይሮኔ ኡባፌ ኣꬊዛ ኣዛዞ።

\VS{39}ናምኣንꬆይካ ኢዛ ሚሳቴስ፥ ሄሲካ፥ ‹ኔ ሾሮ ኔ ሁኤ ማላ ዶሳ› ጊዛይሳ።
\XREF{}{{\XO 22:39 }{\XT{ሌዌ 19፡18}}}

\VS{40}ሙሴ ዎጋይኔ ናቤታ ቲሚርቴይ ዉሪካ ሃይታ ናምኡ ኣዛዞታን ቃሼቴስ» ጊዴስ።


\par }{\SH ኪርስቶሳ ጊሻስ ሺቂዳ ኦይሾ
\par }
{\R (ማር 12፡35-37፤ ሉቃ 20፡41-44)

\par }{\PP \VS{41}ፋርሳዌቲ ኢሲ ቦላ ሺቄቲ ዲሺን ዬሱሲ ኢስታ፥

\VS{42}«ኪርስቶሳ ጊሻስ ኢንቴ ኣይ ጌቲ? ኢዚ ኦና ና?» ጊ ኦይቺዴስ፤ ኢስቲካ ኢዛስ ዛሪዲ፥ «ኢዚ ዳዊቴ ና» ጊዳ።


\par }{\PP \VS{43-44}ኢዚካ ኢስታስ፥

\par }{\Q «ሂስቲን ዳዊቲ

\par }{\QB ጺሎ ኣያና ዎልቃን፥

\par }{\QB ‹ጾሳይ ታ ጎዳ›

\par }{\QB ጊዲ ዋኒ ጼይጊዴ?

\par }{\QB ‹ታ ኔ ሞርኬታ ኔ ቶሆ ጋርሳን

\par }{\QC ጉልባቲሳና ጋካናስ

\par }{\QC ኔ ታ ኡሻቻን ኡታ!› ጊዴስ።
\XREF{}{{\XO 22:43-44 }{\XT{ማዛ 110፡1}}}


\par }{\MM \VS{45}ሄሳ ጊሻስ ዳዊቲ ኢዛ፥ ‹ታ ጎዳ› ጊዲ ጼይጊኮ ዋኒዲ ኢዛስ ና ጊዳና ዳንዳይዜ?»

\par }{\MM ጊዴስ።

\VS{46}ኢዛስ ኢሲ ቃላ ዛራና ዳንዳይዳ ኣሲ ዎይኮ ሄ ጋላሳፌ ሲሚን ኢዛ ኦይሾ ኦይቻና ጻሊዳ ኣሲ ኦኒካ ቤቲቤና።




\par }\Chap{23}{\SH ዬሱሲ ፋርሳዌታኔ ሙሴ ዎጋ ታማርሲዛይታ ካꬊዴስ
\par }
{\R (ማር 12፡38-39፤ ሉቃ 11፡43-46፤ 20፡45-46)

\par }{\PP \VerseOne{1}ቃሴካ ዬሱሲ ዴሬዛሲኔ ባና ካሊዛይታስ፥

\VS{2}«ሙሴ ዎጋ ታማርሲዛይቲኔ ፋርሳዌቲ ሙሴ ዎምቦራ ቦላ ኡቲዳ።
 
\VS{3}ሄሳ ጊሻስ ኢስቲ ኢንቴስ ዮቲዛይሳ ኡባ ኦꬂቴኔ ናጊቴ፤ ጊዶ ኣቲን ኢስቲ ዶናን ሃሳይዛይሳ ማላ ኦሶን ቤሶንታ ጊሻስ ኢንቴ ኢስታ ኦሶ ካሎፍቴ።


\par }{\PP \VS{4}«ሄሳꬆካ ኣሲ ቶካናስ ዳንዳዮንታ ዴጾ ቶሆ ቃቺዲ ኣሳ ሃሼ ቦላ ዎꬄቴስ፤ ባስ ጊዲኮ ቢራꬌ ጼራንካ ቦቼቴና።

\VS{5}ኢስታ ኦሶ ኡባ ኣሲ ቤያና ማላ ኦꬄቴስ፤ ባ ኣሼንኪታቤ ጌሻ ማጻፋ ጊዶፌ ጻፊ ኤኪዳ ኢሲ ኢሲ ጺቂሴታ ኪታቤ ሲኪዲ ሊጴ ቦላ ዎይኮ ኩሼን ቃቺዛዝ ኦꬄቴስ። ባ ማይኦ ማጫራ ኣዱሴቴስ።
\XREF{}{{\XO 23:5 }{\XT{ማቶ 6፡1፤ ዛሬ 6፡8፤ ታይ 15፡38}}}

\VS{6}ዲጊሳይ ዲዛሶን ቦንቾሶ ኣይሁዳ ዎሳ ኬꬃንካ ሲንꬃራ ኡታና ዶሴቴስ።

\VS{7}ሄሳꬆካ ጊያ ጊዶን ሳሮ ጌቴታናሲኔ ኣሳይ ኢስታ፥ ‹ኣስታማሬ!› ጋና ማላ ኮዬቴስ።


\par }{\PP \VS{8}«ኢንቴ ጊዲኮ፥ ‹ኣስታማሬ› ጌቴቲ ጼይጌቶፍቴ፤ ኢንቴ ኣስታማሬይ ኢሳ ጻላላ ጊዲሺን ኢንቴ ዉሪካ ኢሶይ ኢሳስ ኢሻንታ።

\VS{9}ሳሎን ኢንቴስ ኢሲ ኣዋይ ጻላላ ዲዛ ጊሻስ ቢታ ቦላ ኦናካ፥ ‹ኣዋዉ!› ጊ ጼይጎፒቴ።

\VS{10}ኢንቴ ኣስታማሬይ ኢሲ ኪርስቶሳ ጻላ ጊዲዳ ጊሻስ ኢንቴ፥ ‹ኣስታማሬንቶ!› ጌቴቶፍቴ።

\VS{11}ኢንቴ ጊዶን ኡባፌ ኣꬊዛዴይ ኢንቴስ ኦꬂዛዴ ጊዳና።
\XREF{}{{\XO 23:11 }{\XT{ማቶ 20፡26-27፤ ማር 9፡35፤ 10፡43-44፤ ሉቃ 22፡26}}}

\VS{12}ባና ꬎቂሲዛዴይ ካዉያና፤ ባና ካዉሺዛዴይ ቦንቼታና።
\XREF{}{{\XO 23:12 }{\XT{ሉቃ 14፡11፤ 18፡14}}}


\par }{\PP \VS{13}«ኢንቴኖ ቆꬌፔ ቆሞን ሃኒዛይቶ፥ ሙሴ ዎጋ ታማርሲዛይቶ! ኢንቴኖ ፋርሳዌቶ! ኣሳይ ጾሳ ካዎቴꬅ ጌሎንታ ማላ ኣሳ ቦላ ኢንቴ ፔንጌ ጎርዲዛ ጊሻስ ኢንቴና ኣዬ ኣና! ኢንቴ ኢንቴስ ጌሌኬታኔ ጌላናስ ኮይዛይታካ ጌልꬄኬታ።

\VS{14}ኢንቴኖ ቆꬌፔ ቆሞን ሃኒዛይቶ! ሙሴ ዎጋ ታማርሲዛይቶ፥ ቃሴካ ፋርሳዌቶ! ኢንቴስ ኣዬ ኣና! ኣዚናይ ባይንዳ ማጫሳታ ኬꬅ ካሎሲሼ ኣሳ ኣይፌ ሲንꬃን ኣዱሳ ዎሳ ኢንቴ ዎሲዛ ጊሻስ ኢንቴ ኢታ ፒርዳ ፒርዴታና።
\FTNT{*}{{\FR 23:14 }{\FT{ኢሲ ኢሲ ጌሻ ማጻፋቲ ታይቦ ታማኔ ኦይዱ ቦላ ዲዛ ቆፋ ጉጄቴስ፤ ቆፋዚካ ማርቆሳን ሼምፖ 12፡40 ዲዛይሳ ሚሳቴስ።
}}}


\par }{\PP \VS{15}«ኢንቴኖ ቆꬌፔ ቆሞን ሃኒዛይቶ! ሙሴ ዎጋ ታማርሲዛይቶ! ቃሴካ ፋርሳዌቶ! ኢሲ ኣስ ኣይሁዳ ኣማኖን ጌልꬃናስ ኣባ ቦላራኔ ቢታ ቦላራ ዩዪ ዳቡርዲኔ ኣማንꬂዳ ኣሳ ኢንቴፌ ናምኡ ኩሼ ኣꬂዲ ጋናሜ ና ኢንቴ ኬሲዛ ጊሻስ ኢንቴስ ኣዬ ኣና!


\par }{\PP \VS{16}«ኢንቴኖ ኢንቴስ ቆቂ ኡቲዲ ሃራታ ካሌꬂዛይቶ! ኢንቴስ ኣዬ ኣና! ‹ኦኒካ ጾሳ ኬꬃን ጫቂኮ ኣይኮይ ባ› ጊዶ ኣቲን፥ ‹ጾሳ ኬꬃ ጊዶን ዲዛ ዎርቃን ጫቂኮ ጫቆ ጎሜይ ጋካና› ጌታ።

\VS{17}ኢንቴኖ ቆቂዳይቶ! ባሌቲዳይቶ! ዎርቃፌኔ ዎርቃ ዱማሲዳ ጾሳ ኬꬃፌ ኣዋይሲ ኣꬊዜ?

\VS{18}ሄሳꬆካ፥ ‹ኦኒካ ያርሾ
\FTNT{†}{{\FR 23:18 }{\FQA{ያርሾ፡
}}{\FT{ያርሾ ኣሲ ባ ጎዳስ ጊዲ ኦꬂዛ ኦሶይ ዉሪ ያርሾ ጌቴቴስ።
}}} ያርሺዛሶ ቦላ ጫቂኮ ኣይኮይ ባ፤ ጊዶ ኣቲን ያርሺዛሶን ዲዛ ያርሾዛ ቦላ ጫቂኮ ጫቆይ ጎሜስ› ጌታ።

\VS{19}ኢንቴኖ ቆቄቶ! ያርሾፌኔ ያርሾ ሺሺዛሶፔ ኣዋይሴ ኣꬊዛይ?

\VS{20}ሄሳ ጊሻስ ያርሾ ሺሺዛሶ ቦላ ጫቂዛዴይ ያርሾሶዛ ቦላኔ ያርሺዛሶ ቦላ ዲዛ ኡባ ሚሻን ጫቄስ።

\VS{21}ሄሳꬆካ ጾሳ ኬꬃዛ ቦላ ጫቂዳይ ጾሳ ኬꬃኒኔ ኢዛ ጊዶን ኣቂዛይሳን ጫቄስ።

\VS{22}ሳሎን ጫቂዛዴይካ ጾሳ ኣልጋኒኔ ኣልጋ ቦላ ኡቲዳይሳን ጫቄስ።
\XREF{}{{\XO 23:22 }{\XT{ኢሳ 66፡1፤ ማቶ 5፡34}}}


\par }{\PP \VS{23}«ኢንቴኖ ቆꬌፔ ቆሞን ሃኒዛይቶ፥ ሙሴ ዎጋ ታማርሲዛይቶ፥ ፋርሳዌቶ! ኢንቴስ ኣዬ ኣና! ኣሱታፔ፥ ኣኑጋፔኔ ካትካልኣፌ ታማፌ ኢሲኖ ኢሜታ፤ ጊዶ ኣቲን ዎጋታፔ ዋናቲዛይታ ሄይቲካ ቱማ ፒርዳ፥ ማሮቴꬂኔ ኣማኔቴꬅ ጊዲኮ ካꬊዴታ። ሄይታ ኣጎንታ ዲሼ ሃይታንታ ኢንቴ ኦꬃናስ ኢንቴስ ቤሴስ ሺን ኣጊዴታ።
\XREF{}{{\XO 23:23 }{\XT{ሌዌ 27፡30}}}

\VS{24}ኢንቴኖ ቆቂ ኡቲዲ ካሌꬂዛይቶ! ኡኤ ጋጪዲ ኡዬታ ሺን ጋሜላ ሙሜ ሚቴታ!


\par }{\PP \VS{25}«ኢንቴኖ ቆꬌፔ ቆሞን ሃኒዛይቶ፥ ሙሴ ዎጋ ታማርሲዛይቶኔ ፋርሳዌቶ! ኢንቴስ ኣዬ ኣና! ጹኣሲኔ ኬሬስ ቦላ ባጋ ቁጬታ ሺን ኢዛ ጊዶን ዲዛይሳ ኢንቴ ቦንቃኒኔ ኡዜቴꬃን ሺሺዴታ።

\VS{26}ኔኖ ቆቄ ፋርሳዌዞ! ኮይሮታዳ ጹኣሲኔ ኬሬስ ጊዶ ባጋ ጌሻ! ሄሳፌ ጉዬ ካሬ ባጋይ ጌሽ ጊዳና።


\par }{\PP \VS{27}«ኢንቴኖ ቆꬌፔ ቆሞን ሃኒዛይቶ፥ ሙሴ ዎጋ ታማርሲዛይቶ፥ ቃሴ ፋርሳዌቶ! ቦላ ባጋይ ኖራን ሜሼቲዲ ሎኢዛይቲ ጊዶይ ጊዲኮ ሃይቂዳይታ ሜቄꬂኔ ዳሮ ቱናቴꬃን ኩሚዳ ዱፎታ ሚሳቲዛ ጊሻስ ኢንቴስ ኣዬ ኣና!\XREF{}{{\XO 23:27 }{\XT{ሃዋ 23፡3}}}

\VS{28}ኢንቴካ ቦላ ባጋራ ኣሳስ ጺሎ ኣሳታ ሚሳቴታ፤ ኢንቴ ጊዶይ ጊዲኮ ጪሞኒኔ ኢታቴꬃን ኩሚዴስ።


\par }{\PP \VS{29}«ኢንቴኖ ዶናን ጪሚዛይቶ! ሙሴ ዎጋ ኣስታማሬቶ፥ ቃሴካ ፋርሳዌቶ! ኢንቴስ ኣዬ ኣና! ናቤታ ዱፎ ሎኤꬂዛይቶ! ጺሎ ኣሳታ ዱፎ ሃዉልቴራ ጊግሲዛይቶ!

\VS{30}ኑ ኣዋቲ ናቤታ ዎꬊዛ ዎዴ ኑ ዲዛኮ ኢስታራ ዙፔቶኮ ሺን፥

\VS{31}ኢንቴ ናቤታ ዎꬊዳ ኣሳታ ናይታ ጊዲዳይሳ ኢንቴ ዶናራ ኢንቴርካ ኢንቴ ኢንቴ ቦላ ማርካቴታ።

\VS{32}ሂስቲኮ ኦሴቲዲ ፖሌቶንታ ኦጌ ቦላ ዲዛ ኢንቴ ኣዋታ ኦሶ ፖሊቴ።


\par }{\PP \VS{33}«ኢንቴኖ ዱኪዛ ኢታ ሾሻ ናይቶ! ጋናሜ ታማ ፒርዳፌ ኢንቴ ዋኒ ኣታኔ?\XREF{}{{\XO 23:33 }{\XT{ማቶ 3፡7፤ 12፡34፤ ሉቃ 3፡7}}}

\VS{34}ሄሳ ጊሻስ ናቤታኔ ኤራንቻታ ኣስታማሬታካ ታ ኢንቴስ ዬዳና። ኢንቴ ኢስታ ጊዶፌ ኢሲ ኢሲ ኣሳታ ዎꬋና። ባጋይታ ኢንቴ ካቃና፤ ባጋይታ ኢንቴ ኣይሁዳ ዎሳ ኬꬃን ጋራፋናኔ ሄ ካታማፔ ሃራ ካታማ ኢንቴ ጎዳና።

\VS{35}ሄሳ ጊሻስ ጺሎ ኣቤሌ ሱꬃፌ ሃ ሲሚን ጾሳ ኬꬃኒኔ ያርሾ ያርሺዛሶ ጊዶን ኢንቴ ዎꬊዳ ባራኪዮ ና ዛካራሳ ሱꬃ ጋካናስ ቢታ ቦላ ጉኪዳ ጺሎታ ሱꬃ ኡባስ ኢንቴ ኦይሼታና።
\XREF{}{{\XO 23:35 }{\XT{ሜꬌ 4፡8፤ 2ታሪ 24፡20-21}}}

\VS{36}ታ ኢንቴስ ቱሙ ጋይስ፤ ካሴ ኣꬊዳ ዮኦ ኡባስ ሃይሲ ሃ ዬሌታይ ኦይሼታና።


\par }{\PP \VS{37}«ሃኔ ዬሩሳላሜ! ናቤታ ዎꬊዛሬ! ኔኮ ኪቴቲዳይታ ሹቻራ ጫዲዛሬ! ሃኔ ዬሩሳላሜ፥ ኩቶ ኣያ ባ ጪዬታ ባ ቄፌ ጊዶ ሺሺዛ ማላ ታ ኔ ናይታ ሺሻናስ ኣፑን ዎዴ ኮያዲናሺን ኔ ጊዲኮ ኮያቤካ።

\VS{38}ሄኮ ኢንቴ ኬꬂ ካይስ ጊዲ ኣታና።
\XREF{}{{\XO 23:38 }{\XT{ኤር 22፡5}}}

\VS{39}ታ ኢንቴስ ቱሙ ጋይስ፤ ኢንቴ ጎዳ ሱንꬃን ዪዛዴይ ኣንጄቲዳዴ ጋና ዎዴይ ጋካናስ ናምኣንꬆ ታና ቤዬኬታ» ጊዴስ።
\XREF{}{{\XO 23:39 }{\XT{ማዛ 118፡26}}}




\par }\Chap{24}{\SH ዎዴ ዉርሴꬃ ማላታታ
\par }
{\R (ማር 13፡1-2፤ ሉቃ 21፡5-6)

\par }{\PP \VerseOne{1}ዬሱሲ ጾሳ ኬꬃፌ ኬዚ ቢሺን ኢዛ ካሊዛይቲ ጾሳ ኬꬃዚ ሹቻን ኬጼቲዳይሳ ቤሳና ኮዪዲ ዬሱሳኮ ሺቂዳ።

\VS{2}ኢዚካ ኢስታስ፥ «ሃይሳ ኡባ ጼሌቲ? ታ ኢንቴስ ቱሙ ጋይስ፤ ሃይሲ ኢንቴ ቤኢዛ ኢሶይ ኢሳ ቦላ ዲዛ ሹቻይ ላሌቶንታ ኢሲ ሹቺካ ሃይሳꬆ ዴና» ጊዴስ።


\par }{\PP \VS{3}ኢዚ ዳብራዛይቴ ጌቴቲዛ ዙማ ቦላ ኡቲ ዲሺን ኢዛ ካሊዛይቲ ጻላላ ኢዛኮ ሺቂዲ፥ «ኣኔ ኑስ ዮታ፤ ሃይሲ ኔ ጊዛይሲ ኣይዴ ሃናኔ? ኔ ዩሳሲኔ ዎዴ ዉርሴꬃስ ማላታይ ኣዜ?» ጊ ኦይቺዳ።


\par }{\PP \VS{4}ዬሱሲካ ዛሪዲ፥ «ኦኒካ ኢንቴና ባሌꬆንታ ማላ ናጌቲቴ።

\VS{5}ቡሮ ዳሮቲ፥ ‹ታ ኪርስቶሳ› ጊሼ ታ ሱንꬃን ያና፤ ዳሮታካ ባሌꬃና።

\VS{6}ኦላኔ ኦላ ጊሻስ ሃሳዬቲዛ ዎሬ ኢንቴ ሲያና። ሃ ዮኦቲ ዉሪካ ዎልቃራ ፖሌታና ሺን ዉርሴꬂ ቡሮ ጊዲዳ ጊሻስ ኢንቴ ሃይሳን ዳጋሞንታ ማላ ናጌቲቴ።

\VS{7}ዴሬይ ዴሬ ቦላ፥ ካዎይ ካዎ ቦላ ዴንዳና፤ ዱማ ዱማ ዴሬን ኮሻይኔ ቢታ ቃꬂ ሃናና።

\VS{8}ሄሲ ዉሪካ ሚጻስ ሌሶ ማላ።

\VS{9}ሄ ዎዴ ኢንቴና ዋዬስ ኣꬂ ኢማና፤ ኢንቴና ዎꬋና፤ ታ ሱንꬃ ጋሶን ዴሬ ኡባን ኢንቴ ኢጼቲዳይታ ጊዳና።
\XREF{}{{\XO 24:9 }{\XT{ማቶ 10፡22}}}


\par }{\PP \VS{10}«ሄ ዎዴ ዳሮ ኣሳይ ꬉጴታና፤ ኢሶይ ኢሳ ኣꬂ ኢማናኔ ባ ጊዶን ኢጼታና።

\VS{11}ዳሮ ዎርዶ ናቤቲ ዴንዳናኔ ዳሮታ ባሌꬃና።

\VS{12}ኢታቴꬂ ዳሪዛ ጊሻስ ዳሮታፔ ሲቆይ ኢርጻና።

\VS{13}ዉርሴꬅ ጋካናስ ሚኒዳዴይ ኣታና።
\XREF{}{{\XO 24:13 }{\XT{ማቶ 10፡22}}}

\VS{14}ዴሬ ኡባስ ማርካ ጊዳና ማላ ሃይሲ ካዎቴꬃ ሚሺራቾ ቃላይ ኩሜꬃ ኣላሜን ዮቴታና፤ ሄሳፌ ጉዬ ዉርሴꬂ ያና።


\par }{\PP \VS{15}«ሄሳ ጊሻስ ናቤ ዳኔላን ዮቴቲዳይሳ ማላ፥ ‹ሃራሲዛ ቱናቴꬂ› ኣንጄቲዳሶን ኤቂዳይሳ ኢንቴ ቤኢዛ ዎዴ ናባቢዛዴይ ዎዚናን ዎꬆ፤\XREF{}{{\XO 24:15 }{\XT{ዳኔ 9፡27፤ 11፡31፤ 12፡11}}}

\VS{16}ሄ ዎዴ ዩሁዳን ዲዛይቲ ፑዴ ዙማ ቦላ ጋንጌቶ።

\VS{17}ኬꬃ ካራ ቦላ ዲዛዴይ ኦኒካ ባ ሚሽ ኬꬃፌ ኬሳና ጊዲ ዱጌ ዎꬎፎ።\XREF{}{{\XO 24:17 }{\XT{ሉቃ 17፡31}}}

\VS{18}ጋዴ ጊዶን ዲዛዴይ ኦኒካ ባ ማይኦ ኤካና ጊዲ ሶ ሲሞፎ።

\VS{19}ሄ ጋላሳታን ቃንꬃራ ዲዛ ማጫሳታሲኔ ና ꬋንꬂዛ ኣዬታስ ኣዬ ኣና!

\VS{20}ሄሳ ጊሻስ ኢንቴ ጋንጎይ ባልጎ ዎይኮ ሳምባታ ጋላስ ጊዶንታ ማላ ዎሲቴ።

\VS{21}ሄ ዎዴ ኣላሜይ ሜꬌቶሶፔ ሃች ጋካናስ ሃኒ ኤሮንታ ሚሺ ሲንꬃፌካ ኢዛ ሚሳቲዛይ ባይንዳ ዎልቃማ ሜቶይ ሃናና።

\VS{22}ሄ ጋላሳቲ ቃሞንታኮ ኣሾ ማይኢዳ ኣሲ ዉሪ ኣቴና ሺን ዶሬቲዳይታ ጊሻስ ሄ ጋላሳቲ ቃማና።


\par }{\PP \VS{23}«ሄ ዎዴ ኦኒካ፥ ‹ሄኮ ኪርስቶሲ ሃይሳን ዴስ!› ዎይኮ፥ ‹ሄሳን ዴስ› ጊዛዴ ኣማኖፒቴ።

\VS{24}ዎርዶ ኪርስቶሲኔ ዎርዶ ናቤቲ ቡሮ ዴንዲዲ ኢስታስ ዳንዳዬቲኮ ዶሬቲዳይታ ባሌꬃናስ ጊዲ ዎልቃማ ማላታታኔ ካሴ ኦሴቲ ኤሮንታ ሚሽ ኦꬃና።


\par }{\PP \VS{25}«ሄኮ ሃይሳ ታ ኢንቴስ ካሴታ ዮታይስ።

\VS{26}ሄሳ ጊሻስ፥ ‹ሄኮ ሂርኪ ባዞን ዴስ› ጊዲ ኢንቴስ ዮቲኮ ሄ ኬዞፒቴ፤ ‹ሄኮ ኢልፒኔን ዴስ› ጊኮ ኣማኖፒቴ።
\XREF{}{{\XO 24:26 }{\XT{ሉቃ 17፡23-24}}}

\VS{27}ዎልቃንꬂ ኣርሼይ ሞኪዛሶራ ዎልቃሚዲ ኣርሼይ ዉሊዛሶ ጋካናስ ፖኢዛይሳ ማላ ኣሳ ና ዩሳይካ ሄሳꬆ ሃናና።

\VS{28}ኣሃይ ዲዛሶ ኣንኮይ ሺቄስ።
\XREF{}{{\XO 24:28 }{\XT{ሉቃ 17፡37}}}


\par }{\PP \VS{29}«ሄራካ ሄ ኢታ ሜቶ ጋላሳታፔ ጉዬ

\par }{\QB ኣርሼይ ꬉማና፤

\par }{\QB ኣጊናይ ባ ፖኦ ዲጋና፤

\par }{\QB ጾሊንቴቲ ሳሎፔ ቆቆፌታና፤

\par }{\QB ሳሎ ዎልቃማቲካ ቃጻና።
\XREF{}{{\XO 24:29 }{\XT{ኢሳ 13፡10፤ 34፡4፤ ኢዩ 2፡10፥31፤ 3፡15፤ ኣጁ 6፡12-13፤ ሂዚ 32፡7፤ ኢዩ 2፡10፤ 3፡15}}}


\par }{\PP \VS{30}«ሄ ዎዴ ኣሳ ና ማላታይ ሳሎ ቦላ ቤታና። ቢታ ቦላ ዲዛ ዴሬይ ዉሪ ዬካና፤ ኣሳ ናይካ ሳሎ ሻራ ቦላ ዳሮ ዎልቃራኔ ጊታ ቦንቾራ ዪሺን ኣሳይ ቤያና።

\VS{31}ኪታንቻታካ ዳሮ ዎልቃማ ጹሩምባ ጊሪሳራ ዬዳና። ኢስቲካ ዶሬቲዳይታ ኦይዱ ጉላፔ ሳሎስ ሃ ጋጻፔ ሄ ጋጻ ጋካናስ ኡባ ኢሲሶ ሺሻና።


\par }{\PP \VS{32}«ባላሴ ጌቴቲዛ ሚꬃፌ ሃይሳ ታማርቴ፤ ባላሴ ሚꬃይስ ኡንቁሎይ ጪሊሊዛ ዎዴ ኢዛ ሃይꬅ ኬሲሺን ቦኔይ ማቲዳይሳ ኢንቴ ኤሬታ።

\VS{33}ሄሳꬆካ ሃይታ ኢንቴ ቤኢዛ ዎዴ ኢዚ ፔንጌ ማቲዳይሳ ኢንቴ ኤራና።

\VS{34}ታ ቱሙ ጋይስ፤ ሃይሲ ዉሪ ፖሌታና ጋካናስ ሃ ዬሌታይ ኣꬌና።

\VS{35}ሳሎይኔ ሳኣይ ኣꬋና ሺን ታ ቃላይ ጊዲኮ ሙሌካ ኣꬌና።


\par }{\SH ጎዳይ ያና ጋላስ ኦኒካ ኤሬና
\par }
{\R (ማር 13፡32-37፤ ሉቃ 17፡26-30፥34-36)

\par }{\PP \VS{36}«ሄ ጋላሳዮኔ ሄ ሳቴዮ ኣዋፔ ኣቲን ሳሎ ኪታንቻታ ጊዲንካ ናዛ ጊዲንካ ኦኒካ ኤሬና።

\VS{37}ኖሄ ዎዴ ሃኒዳይሳ ማላ ኣሳ ና ዩሲ ሄሳ ማላ ጊዳና።
\XREF{}{{\XO 24:37 }{\XT{ሜꬌ 6፡5-8}}}

\VS{38}ꬋይሲዛ ሃꬃፌ ካሴ ኖሄይ ማርካቤን ጌሊዛ ጋላስ ጋካናስ ኣሳይ ሚሼኔ ኡዪሼ፥ ኤኪሼኔ ጌልሼ ጋምኢዴስ።

\VS{39}ሄ ዎዴይ ጋካናስ ኣዚ ሃናናኮ ኣሳይ ኤሮንታኔ ቆፖንታ ባሻ ሃꬂ ዪዲ ሚቲዳይሳ ማላ ታ ኣሳ ናይ ዪዛ ዎዴይካ ሄሳꬆ ሃናና።
\XREF{}{{\XO 24:39 }{\XT{ሜꬌ 7፡6-24}}}


\par }{\PP \VS{40}«ሄ ዎዴ ናምኡ ኣሳቲ ኢሲፌ ጎሻን ፔኣና ሺን ኢስታፌ ኢሳዴይ ኤኬታና፤ ኢሳዴይ ኣታና።

\VS{41}ናምኡ ማጫሳቲ ዎጻን ኢሲፌ ጋጫና ሺን ኢስታፌ ኢሲኔያ ኤኬታና፤ ኢሲኔያ ኣታና።


\par }{\PP \VS{42}«ሂስቲኮ ኢንቴ ጎዳይ ያና ጋላሳ ኢንቴ ኤሮንታ ጊሻስ ቤጊዲ ናጊቴ።

\VS{43}ሃይሳ ዎዚናን ዎꬂቴ፤ ካይሶይ ቃማፌ ኣፉንꬃ ሳቴ ቦላ ያናኮን ኤሪዛኮ ኢዛ ሚሽ ካይሶይ ኤኮንታ ማላ ኬꬃ ኣዋይ ቤጊዲ ናጋና።

\VS{44}ኣሳ ናይካ ኢንቴ ቆፖንታ ሳቴ ቦላ ያና፤ ኢንቴካ ሄሳꬆ ጊጌቲዳይታ ጊዲቴ።


\par }{\PP \VS{45}«ዎዴራ ሶ ኣሳ ቁማ ሚዛና ማላ ጎዳይ ባ ኬꬃ ኣሳ ቦላ ሹሚዳ ኣማኔቲዛ ጪንጫ ኦሳንቻይ ኦኔ?

\VS{46}ኬꬃ ኣዋይ ሲሚዲ ዪዛ ዎዴ ኢዛስ ኢሚዳ ሃዳራ ኦꬂ ፖሊሼ ቤቲዳ ኦሳንቻይ ኣንጄቲዳይሳ።

\VS{47}ታ ኢንቴስ ቱሙ ጋይስ፤ ጎዳይ ኢዛ ባ ሃሪዳ ኡባ ቦላ ሹማና።

\VS{48}ጊዶ ኣቲን ሄ ኦሳንቻይ ኢታ ጊዲዲ፥ ‹ታ ጎዳይ ጋምኢዲ ያና› ጊ ቆፒዲ፥

\VS{49}ዴንዲ ሃንኮ ኦሳንቻታ ዋꬋ ኦይኪኮ ማꬆቲዛይታራ ሚኮኔ ኡዪኮ፥

\VS{50}ኢዚ ቆፖንታ ጋላሳኒኔ ኤሮንታ ሳቴን ኢዛ ጎዳይ ዪዲ፥

\VS{51}ኢዛ ቃንጼꬂ ካኣና፤ ኢዛ ኤጻ ቆꬌፔ ቆሞን ሃኒዛይታራ ኦꬃና። ሄንካ ዬሆይኔ ኣቻ ጋርጬቺ ሃናና።




\par }\Chap{25}{\SH ታሙ ጌላኦታ ሌሚሶ
\par }
{\PP \VerseOne{1}«ሄ ዎዴ ሳሎ ካዎቴꬂያ ሚሺራ ሞካናስ ጾምፔ ኦይኪዲ ኬዚዳ ታሙ ጌላኦታ ሚሳታዉስ።
\XREF{}{{\XO 25:1 }{\XT{ሉቃ 12፡35}}}

\VS{2}ሄ ታማታፔ ኢቻሹ ጌላኦቲ ኤያታ፤ ሃንኮ ኢቻሻቲ ጪንጫታ።

\VS{3}ኤያቲ ኩራዜ፥ ጾምፔ ኦይኪዳ ሺን ዉሪኮ ጉጃና ሃራ ናጌ ላምባ ኦይኪቤቴና።

\VS{4}ጪንጫቲ ጊዲኮ ባ ኩራዜዛራ ዉሪኮ ጉጃና ላምባ ሃራ ጻርሙሴን ኦይኪዳ።

\VS{5}ማቺዮ ኤካና ሚሺራይ ዮንታ ጋምኢን ꬊስኮይ ዴጺን ኣሳይ ዉሪካ ꬊስኪዴስ።


\par }{\PP \VS{6}«ሌላ ጊዶꬅ ጊዲሺን፥ ‹ሚሺራዚ ዬስ! ኬዚዲ ሞኪ ኤኪቴ!› ጊዛ ጼይሳ ቃላይ ሲዬቲዴስ።

\VS{7}ሄ ዎዴ ጌላኦቲ ዉሪካ ዴንዲዲ ባ ጾምፔ ጾምፔ ኦይሴꬆኔ ጊጌቴꬅ ኦይኪዳ።

\VS{8}ኤያቲ ጪንጫታ፥ ‹ኑ ጾምፔይ ቶኣና ጊዛ ጊሻስ ኢንቴ ላምባፌ ኑስ ኢሚቴ› ጊዳ።


\par }{\PP \VS{9}«ጪንጫ ጌላኦቲ ኢስታስ ዛሪዲ፥ ‹ኑስ ዲዛ ላምባይ ኑሳራኔ ኢንቴሳራ ጊዶንታ ጊሻስ ቢዲ ላምባ ባይዚዛይታፔ ኢንቴስ ሻሚቴ› ጊዳ።

\VS{10}ኢስቲ ላምባ ሻማና ቢ ኪቺን ሚሺራዚ ጋኪ ዎꬊዴስ። ካሴ ጊጌቲ ኡቲዳ ጌላኦቲ ቡላቻሶ ኢዛራ ጌሊዳ፤ ካሬይካ ጎርዴቲዴስ።


\par }{\PP \VS{11}«ጉꬅ ጋምኢሼ ሃንኮ ጌላኦቲ ዪዲ፥ ‹ጎዶ! ጎዶ! ካሬ ኑስ ዶያ!› ጊዳ።

\VS{12}ኢዚካ ዛሪዲ፥ ‹ታ ኢንቴስ ቱሙ ጋይስ፤ ታ ኢንቴና ኤሪኬ!› ጊዴስ።

\VS{13}ሄሳ ጊሻስ ያና ጋላሳ ዎይኮ ሳቴዛ ኢንቴ ኤሮንታ ጊሻስ ጊጌቲዲ ናጊቴ።


\par }{\SH ሄꬑ ኦሳንቻታ ሌሚሶ
\par }
{\R (ሉቃ 19፡11-27)

\par }{\PP \VS{14}«ጾሳ ካዎቴꬂ ባስ ዲዛዝ ኡባ ባ ኣሽካራታስ ሃዳራ ኢሚዲ ሃራ ዴሬ ባና ዴንዲዳ ኢሲ ኣስ ሚሳቴስ።
\XREF{}{{\XO 25:14 }{\XT{ሉቃ 19፡11-27}}}

\VS{15}ኣሽካራታስ ኢሳስ ኢሳስ ኢስታ ዎልቃ ማላ ጊግሲዲ ኢሳስ ኢቻሹ ሺ ቢራ፥ ኢሳስ ናምኡ ሺ ቢራ፥ ሃንኮይሳስ ቃሴ ኢሲ ሺ ቢራ ኢሚዲ ቢዴስ።

\VS{16}ኢቻሹ ሺ ቢራ ኤኪዳ ኣዴዚ ሄራካ ሚሻን ዛልኤ ኦይኪዲ ሃራ ኢቻሹ ሺ ቢራ ዎꬊሲዴስ።

\VS{17}ቃሴካ ናምኡ ሺ ቢራ ኤኪዳይሲ ሃራ ናምኡ ሺ ቢራ ዎꬊሲዴስ።

\VS{18}ኢሲ ሺ ቢራ ኤኪዳይሲ ባ ጎዳ ቢራ ቢታን ሞጊዲ ቆቲዴስ።


\par }{\PP \VS{19}«ኣሽካራታ ጎዳይ ባ ቢዳሶን ዳሮ ዎዴ ጋምኢ ሲሚዲ ሚሻ ኢስታራ ሳላኤቲዴስ።

\VS{20}ኢቻሹ ሺ ቢራ ኤኪዳ ኣሽካራይ ሃራ ኢቻሹ ሺ ቢራ ዎꬊሲዳይሳ ኤኪ ዪዲ፥ ‹ጎዶ! ኔ ታስ ኢቻሹ ሺ ቢራ ኢማዳሳ ሺን ሄኮ ሃይሳ ታ ሃራ ኢቻሹ ሺ ቢራ ዎꬊሳዲስ› ጊዴስ።

\VS{21}ኢዛ ጎዳይካ፥ ‹ሎኦ ኦꬃዳሳ፤ ኔኖ ሎኦ ኣማኔቲዳ ኣሽካራዞ! ኔኒ ጉꬃ ሚሻን ኣማኔቲዳ ኣስ ጊዲዳ ጊሻስ ታ ኔና ዳሮ ሚሻ ቦላ ሹማና፤ ጌዴ ኔ ጎዳ ኡፋይሳሶ ጌላ› ጊዴስ።


\par }{\PP \VS{22}«ሄሳꬆካ ናምኡ ሺ ቢራ ኤኪዳይሲ ጎዳዛኮ ሺቂዲ፥ ‹ጎዶ! ኔ ታስ ናምኡ ሺ ቢራ ኢማዳሳ ሺን ሄኮ ሃራ ናምኡ ሺ ቢራ ዎꬊሳዲስ› ጊዴስ።

\VS{23}ጎዳዚካ፥ ‹ሎኤꬃዳሳ፤ ሃይሶ ሎኦኔ ታስ ኣማኔቲዳ ኣሽካራዞ! ኔኒ ጉꬃን ኣማኔቲዳዴ ጊዲዳ ጊሻስ ታ ኔና ዳሮ ሚሻ ቦላ ሹማይስ፤ ጌዴ ኔ ጎዳ ኡፋይሳሶ ጌላ› ጊዴስ።


\par }{\PP \VS{24}«ኢሲ ሺ ቢራ ኤኪዳ ኣሽካራዚ ሺቂዲ፥ ‹ጎዶ! ኔኒ ዜሮንታሶፔ ማጺዛዴኔ ላሎንታሶፔ ሺሺዛ ሜንጼ ኢታ ኣስ ጊዲዳይሳ ታ ኤራይስ።

\VS{25}ሄሳ ጊሻስ ታ ባባዳ ቢታ ቦካዳ ኔ ቢራ ቦኪዳ ኦላን ሞጋዳ ቆታዲስ፤ ኔ ሚሽ ሄሳ ቤያ!› ጊዴስ።


\par }{\PP \VS{26}«ኢዛ ጎዳይ ዛሪዲ፥ ‹ሃይሶ ኢታ ኣዛላ ኣሽካራዞ! ታኒ ዜሮንታሶፔ ማጺዛዴ ላሎንታሶፔ ሺሺዛዴ ጊዲዳይሳ ኔ ኤራይ?

\VS{27}ሂስቲን ታ ሲማ ዪዛ ዎዴ ታ ሚሻ ዬሎራ ታ ኤካና ማላ ቲርፒሲ ዛልኢዛ ኣሳስ ኔ ኢማናስ ቤሴሲሺን› ጊዴስ።


\par }{\PP \VS{28}« ‹ኣኔ ሃኢ ኢዛፔ ሺ ቢራ ኤኪዲ ታሙ ሺ ቢራይ ዲዛዴስ ኢሚቴ።

\VS{29}ዲዛዴስ ጉጄታናኔ ዳሪ ዳሪ ባና፤ ባይንዳዴፌ ሄ ዲዛ ጉꬃያካ ኢዛፔ ኤኬታይቻና።
\XREF{}{{\XO 25:29 }{\XT{ማቶ 13፡12፤ ማር 4፡25፤ ሉቃ 8፡18}}}

\VS{30}ሃይሳ ጎኣይ ባይንዳ ኣሽካራ ጌዴ ዬኪዛሶኔ ኣቼይ ጋርጬቲዛሶ ሄን ካሬን ዲዛ ꬉማን ኬሲ ዬጊቴ› ጊዴስ።
\XREF{}{{\XO 25:30 }{\XT{ማቶ 8፡12፤ 22፡13፤ ሉቃ 13፡28}}}


\par }{\SH ዉርሴꬃ ፒርዳ
\par }
{\PP \VS{31}«ኣሳ ናይ ባ ኪታንቻታ ኡባራ ቦንቾን ዪዛ ዎዴ ባ ቦንቾ ኣልጋ ቦላ ኡታና።
\XREF{}{{\XO 25:31 }{\XT{ማቶ 16፡27፤ ማቶ 19፡28}}}

\VS{32}ዴሬይ ዉሪ ኢዛ ሲንꬂ ሺቃና፤ ኢዚካ ሜሄ ሄሚዛዴይ ዴይሽ ዶርሳፌ ቆሪ ሻኪዛ ማላ ኣሳ ኢሳ ኢሳፌ ቆሪ ሻካና።

\VS{33}ዶርሳታ ባ ኡሻቻ ባጋራ፥ ዴይሻታ ሃዲርሳ ባጋራ ኤሳና።

\VS{34}ሄ ዎዴ ካዎይ ኡሻቻ ባጋራ ዲዛይታ፥ ‹ኢንቴኖ! ታ ኣዋይ ኢንቴና ኣንጂዳይቲ ሃ ዪቴ! ኣላሜይ ሜꬌቶሶፔ ኢንቴስ ጊጌቲዳ ካዎቴꬃ ላቲቴ! ጋና።

\VS{35}ጋሶይካ ታኒ ጋፊን ታና ሚዚዴታ፤ ታ ሳሜቲን ታና ኡሺዴታ፤ ታ ኢማꬅ ጊዳዳ ዪን ታና ሞኪ ኤኪዴታ።

\VS{36}ታ ካሎቲን ታና ማይዚዴታ፤ ታ ሳኬቲን ታና ሃርጊሲዴታ፤ ታ ቃሼቲን ታና ኦይቺዴታ› ጋና።


\par }{\PP \VS{37}«ጺሎቲካ ዛሪዲ፥ ‹ጎዶ! ኔ ጋፊን ኑ ኔና ኣይዴ ሚዚዶኒ? ዎይኮ ኔ ሳሜቲን ኣይዴ ቤኢዲ ኑ ኔና ኡሺዶኒ?

\VS{38}ኑ ኣይዴ ኔና ቤኢዲ ኢማꬃቴꬅ ሞኪዶኒ? ዎይኮ ኣይዴ ኔ ካሎቲን ቤኢዲ ኔና ማይዚዶኒ?

\VS{39}ሄሳꬆካ ኔ ሳኬቲን ዎይኮ ቃሼቲን ኣይዴ ቤኢዲ ኔና ኦይቺዶኒ?› ጋና።

\VS{40}ካዎይካ ዛሪዲ፥ ‹ታ ኢንቴስ ቱሙ ጋይስ፤ ሃይታ ላፋ ጊዲዳ ታ ኢሻታፔ ኢሳዴስ ኦꬂዳይሲ ኢንቴ ታስ ኦꬂዳ ማላ› ጋና።


\par }{\PP \VS{41}«ቃሴካ ሃዲርሳ ባጋራ ዲዛይታስ፥ ‹ኢንቴኖ ቃንጌቲዳይቶ! ታፔ ሻኬቲዲ ዳቡሎሳሲኔ ኢዛ ኪታንቻታስ ጊጌቲዳ ሜርና ታማን ቢቴ ጋና።

\VS{42}ጋሶይካ ታ ጋፊን ታና ሚዚቤኬታ፤ ታ ሳሜቲን ታና ኡሺቤኬታ፤

\VS{43}ታና ኢማꬃቴꬅ ሞኪቤኬታ፤ ታ ካሎቲን ታና ማይዚቤኬታ፤ ታ ሳኬቲኒኔ ቃሼቲን ታና ኦይቺቤኬታ› ጋና።


\par }{\PP \VS{44}«ኢስቲካ ዛሪዲ፥ ‹ጎዶ! ኔ ጋፊን ዎይኮ ኔ ሳሜቲን ዎይኮ ኔ ኢማꬅ ጊዲን ዎይኮ ኔ ካሎቲኒኔ ኔ ሳኬቲን ዎይኮ ኔ ቃሼቲን ኑ ኔና ቤኢዲ ኣይዴ ኔኮ ጋኪቤኮኒ?› ጋና።


\par }{\PP \VS{45}«ሄ ዎዴ ኢዚካ ኢስታስ ዛሪዲ፥ ‹ታ ኢንቴስ ቱሙ ጋይስ፤ ሃይታ ላፋ ታ ኢሻታፔ ኢሳዴስ ኢንቴ ኦꬆንታ ኣጊዳይሲ ታስ ኢንቴ ኦꬆንታ ኣጊዳ ማላ› ጋና።

\VS{46}ሄይቲ ጌዴ ሜርና ፒርዳን ባና፤ ጺሎቲ ጊዲኮ ሜርና ዴኦኮ ባና» ጊዴስ።
\XREF{}{{\XO 25:46 }{\XT{ዳኔ 12፡2}}}




\par }\Chap{26}{\SH ኣይሁዳቲ ዬሱሳ ዎꬋናስ ማቄቴꬅ
\par }
{\R (ማር 14፡1-2፤ ሉቃ 22፡1-2፤ ዮሃ 11፡45-53)

\par }{\PP \VerseOne{1-2}ዬሱሲ ሄሳ ሃሳዪ ዉርሲዳፔ ጉዬ ባና ካሊዛይታስ፥ «ናምኡ ጋላሳፌ ጉዬ ፓዚጋ ጊዲዳይሳ ኤሬቲ? ኣሳ ናይ ካቄታናስ ኣꬊ ኢሜታና» ጊዴስ።
\XREF{}{{\XO 26:1-2 }{\XT{ኬሳ 12፡1-27}}}


\par }{\PP \VS{3-4}ሄሳፌ ጉዬ ቄሴታ ሃላቃቲኔ ዴሬ ጪማቲ ቃያፋ ጌቴቲዛ ቄሴታ ሃላቃ ጊቤን ሺቂዲ ሂላራ ዬሱሳ ኦይꬂዲ ዎꬊሳናስ ማቄቲዳ።

\VS{5}ጊዶ ኣቲን፥ «ኣሳ ጊዶን ኦሺ ዴንዶንታ ማላ ባኣሌ ጋላስ ጊዶፖ» ጊዲ ቃቺዳ።


\par }{\SH ዬሱሳ ሺቶ ቲይዳ ማጫሳዮ
\par }
{\R (ማር 14፡3-9፤ ዮሃ 12፡1-8)

\par }{\PP \VS{6}ዬሱሲ ቢታኒያን ኢንቺራቻ ሃርጌራ ዲዛ ሲሞና ጌቴቲዛዴ ሶን ዲሺን፥

\VS{7}ኢሲ ማጫስ ዲዛራ ጋቴይ ኬሂ ኣልኦ ጊዲዳ ኣልባስጺሮሴ
\FTNT{*}{{\FR 26:7 }{\FQA{ኣልባስጺሮሴ፡
}}{\FT{ኣልባስጺሮሴ ቦንቾ ሚሽ ኢዛፔ ኦሴቲዛ ቦꬃ ኣልኦ ሹቻ።
}}} ሺቶ ቢልቃጼ ኩሜꬅ ኦይካዳ ዬሱሳኮ ሺቃዳ ኢዚ ማዳን ኡቲ ዲሺን ኢዛ ሁኤ ቦላ ሺቶዛ ጉሳዱስ።
\XREF{}{{\XO 26:7 }{\XT{ሉቃ 7፡37-38}}}

\VS{8}ኢዛ ካሊዛይቲ፥ «ሄሳ ቤኢዲ ሃይሲ ኣዛስ ሜላ ሞሬቲዜ?

\VS{9}ሺቶዚ ዳሮ ጋቴስ ባይዜቲዲ ሚሻይ ማንቆታስ ኢሜቲዛኮቺ?» ጊዳ።


\par }{\PP \VS{10}ዬሱሲ ሄሳ ኤሪዲ፥ «ሃኖ ማጫሳዮ ኣዛስ ዋዪሴቲ? ኢዛ ታስ ሎኦ ኦꬃዱስ።

\VS{11}ማንቆቲ ኡባ ዎዴ ኢንቴናራ ዴቴስ፤ ታ ጊዲኮ ኡባ ዎዴ ኢንቴናራ ዲኬ።
\XREF{}{{\XO 26:11 }{\XT{ዛሬ 15፡11}}}

\VS{12}ኢዛ ሺቶዛ ታ ቦላ ጉሲዳይሲ ታና ሞጎስ ጊጊሳናሳ።

\VS{13}ታ ኢንቴስ ቱሙ ጋይስ፤ ሃይሲ ሚሺራቾ ቃላይ ሳባኬቲዛ ኣላሜ ዩሾን ኣዋንካ ኢዛ ኦꬂዳይሲ ኢዞ ቆፍሲዛዝ ጊዲዲ ሃሳዬታና» ጊዴስ።


\par }{\SH ዬሱሳ ኣꬂ ኢማናስ ዩሁዳ ጊጌቴꬅ
\par }
{\R (ማር 14፡10-11፤ ሉቃ 22፡3-6)

\par }{\PP \VS{14}ሄሳፌ ጉዬ ታማኔ ናምኣታፔ ኢሶይ ኣስቆሮንቶ ዩሁዳ ጌቴቲዛይሲ ቄሴታ ሃላቃታኮ ቢዲ፥

\VS{15}«ታ ኢንቴስ ኢዛ ኣꬃ ኢሚኮ ኢንቴ ታስ ኣይ ኢማኔ?» ጊዴስ። ኢስቲካ ኢዛስ ሄꬑ ታሙ ቢራ ኢዛ ኩሼን ታይቢ ኢሚዳ።
\XREF{}{{\XO 26:15 }{\XT{ዛካ 11፡12}}}

\VS{16}ሄ ጋላሳፌ ሲሚዲ ዩሁዳይ ዬሱሳ ኢስታስ ኣꬂ ኢማናስ ኢንጄ ዎዴ ናጊሼ ጋምኢዴስ።


\par }{\SH ጎዳ ካዎ
\par }
{\R (ማር 14፡12-21፤ ሉቃ 22፡7-13፤ ዮሃ 13፡21-30)

\par }{\PP \VS{17}ኡኬꬃ ባኣሌ ጌቴቲዛ ባኣሌ ጋላስ ኢዛ ካሊዛይቲ ዬሱሳኮ ሺቂዲ፥ «ኔ ፓዚጋ ማናሶ ኣዋን ጊጊሳና ማላ ኮያይ?» ጊዳ።


\par }{\PP \VS{18}ኢዚካ ኢስታስ ዛሪዲ ጌዴ ካታማ ቢዲ ኤቤሎ ጌቴቲዛ ኣስ፥ «ኣስታማሬይ፥ ‹ታ ዎዴይ ማቲዳ ጊሻስ ታና ካሊዛይታራ ፓዚጋ ታ ኔ ኬꬃን ቦንቻና ጊዴስ› ጊ ዮቲቴ» ጊዴስ።

\VS{19}ኢዛ ካሊዛይቲካ ዬሱሲ ኢስታ ኣዛዚዳ ማላ ፓዚጋ ካዎ ጊግሲዳ።


\par }{\PP \VS{20}ጋዴይ ኦማርሲሺን ዬሱሲ ታማኔ ናምኣታራ ማዳን ኡቲዴስ።

\VS{21}ኢስቲ ሙሳን ዲሺን ኢዚ ኢስታስ፥ «ታ ቱሙ ጋይስ፤ ኢንቴፌ ኢሶይ ታና ኣꬂ ኢማና» ጊዴስ።


\par }{\PP \VS{22}ኢስቲካ ኬሂ ሙዞቲዲ ታራን ታራን፥ «ጎዶ ታኔሻ?» ጊዳ።

\VS{23}ኢዚካ ዛሪዲ፥ «ታና ኣꬂ ኢማናዴይ ኬሬን ታናራ ኩሼ ዬዲዛዴ።
\XREF{}{{\XO 26:23 }{\XT{ማዛ 41፡9}}}

\VS{24}ኢዛ ጊሻስ ካሴ ጻፌቲዳይሳ ማላ ኣሳ ናይ ባና፤ ጊዶ ኣቲን ኣሳ ና ኣꬂ ኢሚዛዴስ ኣዬ ኣና! ሄሳዴይ ዬሌቶንታ ኣቲዳኮ ኢዛስ ሎኦኮሺን» ጊዴስ።

\VS{25}ኢዛ ኣꬂ ኢማና ዩሁዳይ፥ «ኣስታማሬ! ታኔሻ?» ጊዴስ። ኢዚካ፥ «ኤ፥ ኔ ጊዳ ማላ» ጊዴስ።


\par }{\PP \VS{26}ኢስቲ ሙሳን ዲሺን ዬሱሲ ሚዛ ቁማፔ ኤኪዲ ኣንጂዴስ። ሜንꬂዲኔ ባና ካሊዛይታስ ኢሚዲ፥ «ሄኢቴ ሚቴ፤ ሃይሲ ታ ኣሾኮ» ጊዴስ።
 
\VS{27}ቃሴካ ኡሻ ዴንꬂዲ ጋላቲዲኔ ባና ካሊዛይታስ ኢሚዲ፥ «ዉሪካ ሃይሳፌ ኡዪቴ፤

\VS{28}ዳሮ ኣሳ ናጋራፔ ማራና ጉኪዛ ታ ኦራꬃ ጫቆ ሱꬃይ ሃይሳ።
\XREF{}{{\XO 26:28 }{\XT{ኬሳ 24፡8፤ ኤር 31፡31-34}}}

\VS{29}ታ ኢንቴስ ጊዛይ ታ ኣዋ ካዎቴꬃን ታ ኢንቴናራ ኦራꬃ ዎይኔ ኡሻ ኡያና ጋካናስ ሃይሳፌ ጉዬ ሃይሳ ዎይኔ ኡሻ ኢንቴናራ ኡዪኬ» ጊዴስ።


\par }{\PP \VS{30}ዬꬃ ዬጺዳፔ ጉዬ ፑዴ ዳብራዛይቴ ጌቴቲዛ ዙማ ቦላ ኬዚዳ።


\par }{\SH ጴጽሮሲ ኢዛ ካዳናይሳ ዬሱሲ ካሴቲ ዮቲዴስ
\par }
{\R (ማር 14፡27-31፤ ሉቃ 22፡31-34፤ ዮሃ 13፡36-38)

\par }{\PP \VS{31}ዬሱሲ ኢስታስ፥ «ኢንቴ ዉሪ ሃች ኦማርሲ ታናን ꬉጴቲዲ ታና ዬጊ ባና፤ ‹ሄሚዛይሳ ታ ሾጫና፤ ሜሄቲ ላሌታና› ጌቴቲዲ ካሴ ጻፌቲዴስ።
\XREF{}{{\XO 26:31 }{\XT{ዛካ 13፡7}}}

\VS{32}ጊዶ ኣቲን ታኒ ዴንዲዳፔ ጉዬ ኢንቴፌ ሲንꬃታዳ ጋሊላ ባና» ጊዴስ።
\XREF{}{{\XO 26:32 }{\XT{ማቶ 28፡16}}}


\par }{\PP \VS{33}ጴጽሮሲ ዛሪዲ፥ «ሃንኮይቲ ዉሪ ኔ ጋሶን ꬉጴቲኮካ ታኒ ሙሌካ ꬉጴቲኬ!» ጊዴስ።

\VS{34}ዬሱሲካ ኢዛስ ዛሪዲ፥ «ቱሙ ጋይስ፤ ሃች ኦማርስ ኩቶይ ዋሶንታ ካሴታዳ ሄꬑቶ ኔ ታና ካዳና» ጊዴስ።

\VS{35}ጴጽሮሲ ቃሴ፥ «ኔናራ ታ ሃይቃና ኮሺኮካ ሙሌካ ታ ኔና ካዲኬ!» ጊዴስ። ዬሱሳ ካሊዛ ሃንኮይቲካ ኩሜꬅ ኢዛይሳꬆካ ጊዳ።


\par }{\SH ጌቴሴማኔን ዬሱሳ ዎሳ
\par }
{\R (ማር 14፡32-42፤ ሉቃ 22፡39-46)

\par }{\PP \VS{36}ሄሳፌ ጉዬ ዬሱሲ ባና ካሊዛይታራ ጌቴሴማኔ ጌቴቲዛሶ ቢዴስ። ኢስታካ፥ «ሄ ባዳ ታ ዎሲሺን ኢንቴ ሃይሳን ኡቲሺቴ» ጊዴስ።

\VS{37}ጴጽሮሳራ ዛብዶሳ ናይታ ናምኣታ ባናራ ኤኪ ቢዲ ሙዞቴꬂኔ ዳሮ ቆፌቴꬅ ኦይኪዴስ።

\VS{38}ሄሳፌካ፥ «ታ ሼምፖያ ሃይቃና ጋካናስ ዳሮ ሙዞታዱስ፤ ታናራ ሚኒዲ ሃኒን ታኪቴ» ጊዴስ።


\par }{\PP \VS{39}ኢስታፌ ጉꬅ ጌዴ ሃኪ ቢ ጉፋኒዲ፥ «ታ ኣዋዉ! ኔስ ዳንዳዬቲኮ ሃይሲ ሜቶይ ታፔ ኣꬎ፤ ጊዶ ኣቲን ታኒ ኮዪዳ ማላ ጊዶንታ ኔኒ ኮዪዳ ማላ ሃኖ» ጊ ዎሲዴስ።

\VS{40}ሄሳፌ ሲሚዲ ባና ካሊዛይታኮ ዪዲ ኢስቲ ꬊስኪሺን ዴሚዴስ። ጴጽሮሳካ፥ «ሃይቶ ኣሳቶ! ኢንቴ ታናራ ኢሲ ሳቴካ ሚናናስ ጾኒዴ?

\VS{41}ፓጬን ኢንቴ ጌሎንታ ማላ ሚኒዲ ዎሲቴ፤ ኣያናይ ጊጌቲዴስ ሺን ኣሾይ ጊዲኮ ዳቡራንቻ» ጊዴስ።


\par }{\PP \VS{42}ቃሴካ ናምኣንꬆ ቢዲ፥ «ታ ኣዋዉ! ታ ሃይሳ ኡያናይሲ ታስ ኣቶንታ ሚሽ ጊዲኮ ኔ ሼኔይ ፖሌቶ» ጊዲ ዎሲዴስ።

\VS{43}ቃሴካ ኢዚ ዪሺን ኢስታ ኣይፌን ꬊስኮይ ዴጺዳ ጊሻስ ኢቺዳይታ ቤዪዴስ።

\VS{44}ኢስታ ኣጊዲ ቃሴካ ቢዲ ሄꬓንꬆ ካሴ ዎሲዳ ቃላ ዛሪ ዎሲዴስ።


\par }{\PP \VS{45}ሄሳፌ ባና ካሊዛይታኮ ሲሚዲ፥ «ሃኢካ ሼምፒ ꬊስኪዴቲ? ሄኮ ሃኢ ሳቴይ ማቲዴስ፤ ኣሳ ናይ ናጋራንቻታ ኩሼን ኣꬊ ኢሜታና።

\VS{46}ዴንዲቴ ኣኔ ቦስ! ታና ኣꬂ ኢሚዛዴይ ዩሳ ቦላ ዴስ» ጊዴስ።


\par }{\SH ዬሱሳ ኦይኬቴꬅ
\par }
{\R (ማር 14፡43-50፤ ሉቃ 22፡47-53፤ ዮሃ 18፡3-12)

\par }{\PP \VS{47}ኢዚ ሃሳይሺን ታማኔ ናምኣታፔ ኢሶይ ዩሁዳይ ዪዴስ። ቄሴታ ሃላቃቲኔ ዴሬ ጪማቲ ዬዲዳ ዳሮ ኣሳይ ቶራኔ ዱርቃ ኦይኪዲ ዩሁዳራ ኢሲፌ ዴስ።

\VS{48}ዩሁዳይካ፥ «ታ ዬሪዛዴይ ኢዛ ጊዲዳ ጊሻስ ኦይኪቴ» ጊዲ ካሴ ዮቲ ዎꬂዴስ።


\par }{\PP \VS{49}ሲቲ ጊ ዬሱሳኮ ቢዲ፥ «ኣስታማሬ! ሳሮ» ጊሼ ዬሱሳ ዬሪዴስ።

\VS{50}ዬሱሲካ፥ «ታ ላጌ! ኔ ዪዳ ቆፋ ፖላ» ጊዴስ። ሄራካ ኣሳይ ሺቂዲ ዬሱሳ ኦይኪ ቃቺዴስ።

\VS{51}ዬሱሳራ ዲዛይታፔ ኢሶይ ጊꬃ ማሻ ሾዲዲ ቄሴታ ሃላቃዛ ኣሽካራ ሃይꬅ ቃንጺዴስ።


\par }{\PP \VS{52}ዬሱሲካ፥ «ኣኔ ኔ ማሻ ኮሆን ዛራ ጌልꬃ፤ ማሻ ሾዲዛይቲ ማሻን ꬋያና።

\VS{53}ኮሺኮ ታኒ ታ ኣዋ ኦይቺዛኮ ዳሮ ሺያን ቆዴቲዛ ኦሊዛ ኪታንቻ ታስ ዬዶንታ ኣጋና ኔስ ሚሳቲዜ?

\VS{54}ሄሳꬆ ኦꬂኮ ቃሴ ጌሻ ማጻፋታን ሃናና ጌቴቲዳይሲ ዋኒ ፖሌታኔ?» ጊዴስ።


\par }{\PP \VS{55}ሄ ዎዴ ዬሱሲ ኣሳ፥ «ፓንጋ ኦይኪዛ ኣሳꬆ ማሻኔ ዱርቃ ኤኪዲ ታና ኦይካና ዪዴቲ? ዎንቲን ዎንቲን ጾሳ ኬꬃን ኡታዳ ታ ታማርሲሺን ካሴ ኦይኪቤኬታ ሺን።
\XREF{}{{\XO 26:55 }{\XT{ሉቃ 19፡47፤ 21፡37}}}

\VS{56}ጊዶ ኣቲን ሃይሲ ዉሪካ ሃኒዳይሲ ካሴ ናቤቲ ጌሻ ማጻፋታን ዮቲዳይሲ ፖሌታናሳ» ጊዴስ። ሄ ዎዴ ዬሱሳ ካሊዛይቲ ኢዛ ዬጊዲ ꬋይዳ።


\par }{\SH ፒርዳ ዱላታ ሲንꬅ ዬሱሳ ኣꬌꬅ
\par }
{\R (ማር 14፡53-65፤ ሉቃ 22፡54-55፥63-71፤ ዮሃ 18፡13-14፥19-24)

\par }{\PP \VS{57}ሄ ዎዴ ዬሱሳ ኦይኪዲ ኣሳቲ ሙሴ ዎጋ ኣስታማሬቲኔ ዴሬ ጪማቲ ኢሲፌ ሺቂዳሶን ቄሴታ ሃላቃ ቃያፋኮ ኤፊዳ።

\VS{58}ጊዶ ኣቲን ጴጽሮሲ ቄሴታ ሃላቃ ጊቤ ጋካናስ ሃሆራ ዬሱሳ ካሊዴስ። ጊቤ ጊዶ ጌሊዲ ሃኒዛይሳ ዉርሴꬅ ቤያናስ፥ ጊቤ ናጊዛይታራ ኡቲዴስ።


\par }{\PP \VS{59}ሄ ዎዴ ቄሴታ ሃላቃቲኔ ኣይሁዳታ ዱላታይ ኩሜꬅ ዬሱሳ ዎꬊሳናስ ዎርዶ ማርካ ኮዪዴስ።

\VS{60-61}ዳሮ ዎርዶ ማርካቲ ሺቂኮካ ቤሲዛ ማርካቴꬅ ዴሚቤቴና፤ ጊዶ ኣቲን ጉዬፔ ናምኡ ኣስ ዳይቲ ሺቂዲ፥ «ሃይሲ ኣዴዚ፥ ‹ታኒ ጾሳ ኬꬃ ላላዳ ሄꬑ ጋላሳራ ዛራዳ ኬጻና ዳንዳያይስ› ጊዴስ» ጊዲ ማርካቲዳ።
\XREF{}{{\XO 26:60-61 }{\XT{ዮሃ 2፡19}}}


\par }{\PP \VS{62}ሄሳ ሲዪዳ ቄሴታ ሃላቃይ ኡቴꬃፌ ዴንዲ ኤቂዲ፥ «ሃይቲ ኣሳቲ ኔ ቦላ ማርካቲዛይሳስ ኣይኮካ ዛሪኪ?» ጊዴስ።

\VS{63}ዬሱሲካ ጮኡ ጊዴስ። ቄሴታ ሃላቃይ፥ «ታ ኔና ዴኦ ጾሳ ሱንꬃን ኦይቻይስ! ኔኒ ጾሳ ና ኪርስቶሳ ጊዲኮ ታስ ዮታ!» ጊዴስ።


\par }{\PP \VS{64}ዬሱሲካ፥ «ኔ ጎይሳካ ማላ፤ ጊዶ ኣቲን ኢንቴስ ኡባስ ታ ዮቲዛይ ሲንꬃፌ ኣሳ ናይ ዎልቃማዛ ኡሻቻን ኡቲዲ ሳሎ ሻራራ ዪዛ ዎዴ ኢንቴ ቤያና» ጊዴስ።
\XREF{}{{\XO 26:64 }{\XT{ዳኔ 7፡13}}}


\par }{\PP \VS{65}ሄ ዎዴ ቄሴታ ሃላቃይ ባ ማይኦ ዳኪዲ፥ «ጾሳ ቦላ ጫሻ ቃላ ሃሳይዴስ፤ ኑስ ሃይሳፌ ኣꬊዛ ሃራ ኣዛ ማርካ ኮሺዜ! ጾሳ ቦላ ጫሻ ቃላ ኢዚ ሃሳይሺን ኢንቴ ኢንቴ ሃይꬃራ ሲዪዴታ።

\VS{66}ኢንቴስ ኣይ ሚሳቲዜ?» ጊዴስ። ኢስቲካ ዛሪዲ ኢዛስ፥ «ሃይቆይ ኢዛስ ቤሴስ» ጊዳ።


\par }{\PP \VS{67}ሄ ዎዴ ዬሱሳ ኣይፌሶን ጩቲሼ ኢዛ ኢጪዳ፤ ባጋይቲ ኢዛ ባቂሼ፥

\VS{68}«ኪርስቶሳ! ኔ ኔና ናቤ ጋሳ ሺን ኔና ባቂዳይ ኦናኮን ኣኔ ኑስ ዮታ» ጊዳ።


\par }{\SH ጴጽሮሲ ዬሱሳ ካዲዴስ
\par }
{\R (ማር 14፡66-72፤ ሉቃ 22፡56-62፤ ዮሃ 18፡15-18፥25-27)

\par }{\PP \VS{69}ሄሳፌ ጉዬ ጴጽሮሲ ቄሴታ ሃላቃዛ ጊቤን ኡቲ ዲሺን ኬꬃ ጊዶን ኦꬂዛ ኢሲ ማጫስ ዲዛራ ኢዛኮ ሺቃዳ፥ «ኔኒካ ጋሊላ ዬሱሳራ ዲዛዴ!» ጋዱስ።


\par }{\PP \VS{70}ኢዚ ቃሴ፥ «ኔ ኣይ ጊዛኮ ታ ኤሪኬ!» ጊዲ ኡባ ኣሳ ሲንꬃን ካዲዴስ።

\VS{71}ጊቤዛ ፔንጌ ኢዚ ቢሺን ኢሲ ሃራ ኦሳንቻያ ኢዛ ጼላዳ ሄን ዲዛይታስ፥ «ሃይሲ ኣዴዚ ናዚሬቴ ዬሱሳራ ዲዛዴኮ!» ጋዱስ።


\par }{\PP \VS{72}ኢዚካ፥ «ታ ኢዛ ኤሪኬ!» ጊዲ ናምኣንꬆ ካዲዴስ።

\VS{73}ጉꬅ ጋምኢሺን ሄን ኤቂዳ ኣሳቲ ሺቂዲ ጴጽሮሳ፥ «ኔ ሃሳያይ ኔ ሃይታራ ዲዛይሳ ቆንጪሴስ፤ ቱማፔ ኔ ኢስታ ባጋ ኣሳ» ጊዳ።

\VS{74}ኢዚካ ጫቂሼኔ ኣማቲሼ፥ «ሄሳ ኣዴዛ ታ ኤሪኬ!» ጊዴስ። ሄራካ ኩቶይ ዋሲዴስ።


\par }{\PP \VS{75}ሄ ዎዴ ዬሱሲ ካሴ ጴጽሮሳስ፥ «ኩቶይ ዋሳናስ ኔ ታና ሄꬑቶ ካዳና» ጊዲ ዮቲዳ ቃላይ ቆፌቲን፥ ጴጽሮሲ ካሬ ኬዚዲ ጫሞ ዬሆ ዬኪዴስ።




\par }\Chap{27}{\SH ዩሁዳ ካቄቴꬅ
\par }
{\R (ማር 15፡1፤ ሉቃ 23፡1-2፤ ዮሃ 18፡28-32)

\par }{\PP \VerseOne{1}ማላዶ ዎንታራ ቄሴታ ሃላቃቲኔ ዴሬ ጪማቲ ዉሪካ ዬሱሳ ዎꬋና ኦጌ ዞሬቲዳ።

\VS{2}ዬሱሳ ቃቺ ኤፊዲ ዴሬ ሃሪዛ ጲላጾሳስ ኣꬂ ኢሚዳ።


\par }{\PP \VS{3-4}ኢዛ ኣꬂ ኢሚዳ ዩሁዳይካ ዬሱሳ ቦላ ፒርዴቲዳይሳ ቤኢዲ፥ «ታ ኢዛ ኣꬃ ኢሞንታ ኣጋርኪና» ጊዲ ባ ኤኪዳ ሄꬑ ታሙ ቢራ ቄሴታ ሃላቃታሲኔ ዴሬ ጪማታስ ዛሪ ኢሚዲ፥ «ጺሎ ኣስ ኣꬃ ኢሚዳ ጊሻስ ታ ሞራዲስ» ጊዴስ። ኢስቲካ፥ «ሂስቲን ኑስ ኣይ ሜቶ! ኔ ኤራ ኤካ!» ጊዳ።

\VS{5}ሄሳ ጊሻስ ዩሁዳይ ቢራ ኤፊዲ ጾሳ ኬꬃ ጊዶን ዬጊዲ ኬዚ ቢዲ ጩሌቲ ሃይቂዴስ።


\par }{\PP \VS{6}ቄሴታ ሃላቃቲ ቢራ ዴንꬂዲ፥ «ሱꬃ ዋጋ ጊዲዳ ጊሻስ ጾሳ ኬꬃ ሚሻን ጉጃናስ ቤሴና» ጊዳ።

\VS{7}ባ ጊዶን ዞሬቲዲ ኢማꬅ ጊዲዳ ኣሳታስ ዱፎ ጊዳና ማላ ኢሲ ኡርቃ ሚሽ ሜꬊዛ ሂላዛ ጋዴ ሻሚዳ።

\VS{8}ሄሳ ጊሻስ ሄ ጋዴይ ሃች ጋካናስ ሱꬃ ጋዴ ጌቴቴስ።


\par }{\PP \VS{9-10}ኢዛስ ዋጋ ጊዳና ማላ፥ «ኢስራኤሌ ናይቲ ሄሬጊዳ ሄꬑ ታሙ ቢራ ቆዲ ኤኪዳ። ጾሲ ታና ኣዛዚዳ ማላ ኡርቃ ሜꬊዛ ሂላዛ ጋዴስ ኢሚዳ» ጌቴቲዲ ናቤ ኤርማሳ ዶናን ዮቴቲዳይሲ ፖሌቲዴስ።


\par }{\SH ጲላጾሳ ሲንꬅ ዬሱሳ ሺቆ
\par }
{\R (ማር 15፡2-5፤ ሉቃ 23፡3-5፤ ዮሃ 18፡33-38)

\par }{\PP \VS{11}ሄ ዎዴ ዬሱሲ ዴሬ ሃሪዛይሳ ሲንꬅ ሺቂዴስ። ዴሬ ሃሪዛይሲካ፥ «ኔኒ ኣይሁዳ ካዎ?» ጊዲ ኢዛ ኦይቺዴስ። ዬሱሲካ፥ «ኔ ጊዳ ማላ ጊዶ» ጊዴስ።

\VS{12}ቄሴታ ሃላቃቲኔ ዴሬ ጪማቲ ኢዛ ሞቲሺን ዬሱሲ ኢስታስ ኣይኔ ዛሪቤና።

\VS{13}ሄ ዎዴ ጲላጾሲ ዬሱሳ፥ «ኣፑን ዮኦን ኔና ሞቲዛኮ ሲዪኪ?» ጊዴስ።

\VS{14}ዴሬ ሃሪዛይሲ ኬሂ ማላሌታና ጋካናስ ዬሱሲ ኢሲ ቃላካ ዛሪቤና።


\par }{\PP \VS{15}ዴሬ ሃሪዛይሳስ ባኣሌ ጋላስ ዴሬይ ቃሾ ኣሳፔ፥ «ኤቤሎይ ኑስ ቢርሼቶ!» ጊ ኦይቺኮ ኢሳዴ ቢርሺዛ ዎጋይ ዴስ።

\VS{16}ሄ ዎዴ ጌኔ ኦሶን ኤሬቲዳ ባርባኔ ጌቴቲዛ ኢሳዴይ ቃሾሶን ዴስ።

\VS{17}ዴሬይ ሺቂዳ ማላ ጲላጾሲ፥ «ባርባኔፔኔ ኪርስቶሳ ጌቴቲዛ ዬሱሳፔ ታ ኢንቴስ ኦና ቢርሻና ማላ ኮዬቲ?» ጊዴስ።

\VS{18}ጲላጾሲ ኢስታ ጮ ቃናቴስ ኣꬂ ኢሚዳይሳ ኤሪሼ ኦይቺዴስ።


\par }{\PP \VS{19}ኢዚ ፒርዳ ኣልጋ ቦላ ኡቲ ዲሺን ኢዛ ማቼያ፥ «ኢዛ ጋሶን ሃች ታኒ ኣጉሞራ ዳሮ ሜቶታዲስ፤ ሄሳ ጺሎ ኣዴዛ ቦላ ኔ ኣይኮካ ኦꬆንታ ማላ» ጊዛ ኪታ ጲላጾሳስ ዬዳዱስ።


\par }{\PP \VS{20}ጊዶ ኣቲን ቄሴታ ሃላቃቲኔ ጪማቲ ኢስታስ ባርባኔይ ቢርሼታና ማላኔ ቃሴ ዬሱሳ ዎꬋና ማላ ዎሳናስ ዴሬዛ ቃላይ ጋጋና ማላ ኦꬂዳ።

\VS{21}ዴሬ ሃሪዛይሲ፥ «ናምኣታፔ ኦና ቢርሻና ማላ ኮዬቲ?» ጊ ኦይቺን ኢስቲ፥ «ባርባኔ ቢርሻ!» ጊዳ።


\par }{\PP \VS{22}ጲላጾሲካ፥ «ሂስቲኮ ኪርስቶሳ ጌቴቲዛ ዬሱሳ ዎስቶ?» ጊዴስ። ኢንቴ ዉሪካ፥ «ካቄቶ!» ጊዳ።


\par }{\PP \VS{23}ጲላጾሲካ ኣዛስ? «ኢዚ ኣይ ኢታ ኦꬂዴ?» ጊዲ ኢስታ ኦይቺዴስ። ኢስቲካ ቃሴ ኬሂ ዋሲዲ፥ «ካቄቶ!» ጊዳ።

\VS{24}ጲላጾሲ ሃኒዛይሲ ዉሪካ ኣሳይ ባ ጊዶን ቡልኣኬቴꬃፌ ኣቲን ሃራ ኣይ ጎኣይ ባይንዳይሳ ዩሺ ጼሊዲ፥ «ሃይሳ ኣዴዛ ሱꬃ ጎሜፔ ታ ጌሻ፤ ሃይሳፌ ጉዬ ኢንቴ ሼኔ» ጊዲ ሃꬅ ኤሂሲዲ ዴሬዛ ሲንꬃን ባ ኩሼ ሜጬቲዴስ።
\XREF{}{{\XO 27:24 }{\XT{ዛሬ 21፡6-9}}}


\par }{\PP \VS{25}ዴሬይ ዉሪ፥ «ኢዛ ሱꬂ ኑ ቦላኔ ኑ ናይታ ቦላ ጋኮ» ጊዲ ዛሪዴስ።

\VS{26}ሄ ዎዴ ባርባኔ ኢስታስ ቢርሺዲ ዬሱሳ ጋራፊሲዳፔ ጉዬ ካቃና ማላ ኣꬂ ኢሚዴስ።


\par }{\SH ዬሱሳ ቦላ ዎታዳራታ ቂልጫ
\par }
{\R (ማር 15፡16-21፤ ዮሃ 19፡2-3)

\par }{\PP \VS{27}ሄሳፌ ዎታዳራቲ ዬሱሳ ጌዴ ዴሬ ሃሪዛይሳ ጊቤ ኤኪ ቢዲ ዉሪ ሺቂዲ ዬሱሳ ጊዶ ኣꬂዳ።

\VS{28}ኢዛ ማይኦ ቃሪዲ ሃራ ዞኦ ማይኦ ማይዚዳ።

\VS{29}ኣጉንꬃ ኣኪሊሌ ጻጺዲ ጊግሲዳ፤ ኢዛ ሁኤ ቦላ ዎꬂዳ፤ ሾምቦቆ ጉፌ ኡሻቻ ኩሼን ኦይꬂዲኔ ኢዛ ሲንꬃን ጉልባቲዲ፥ «ኣይሁዳ ካዎ! ኢንቴስ ቶ!» ጊዲ ኢዛ ቂꬊዳ።

\VS{30}ኢዛ ቦላ ጩቲዳ፤ ሾምቦቆ ጉፌዛ ኢዛ ኩሼፔ ኤኪዲ ዬሱሳ ሁኤን ዛሪ ዛሪዲ ሾጪዳ።

\VS{31}ኢዛ ቦላ ቂꬊ ካኢዳፔ ጉዬ ቃሴካ ዞኦ ማይኦዛ ቃሪ ኤኪዲኔ ካሴ ኢዛ ማይኦዛ ዛሪ ማይዚዲ ካቃናሶ ኤኪ ቢዳ።


\par }{\SH ዬሱሳ ካቄቴꬅ
\par }
{\PP \VS{32}ኢስቲ ኤኪ ቢሺን ቃሬና ጌቴቲዛሶፔ ዪዳ ሲሞና ጌቴቲዛይሳ ዴሚዲ ማስቃሌዛ ኢዛ ዎልቃራ ቶሲዳ።

\VS{33-34}ቢርሼꬃይ፥ «ሁኤ ጉጌ» ጌቴቲዛ ጎልጎታ ጋኪሺን ጪዬራ ዋላኬቲዳ ዎይኔ ጫጄ፥ «ኡያ» ጊዲ ኢሚዳ፤ ጊዶ ኣቲን ኢዚ ጋንጺ ኤኪዲ ኡያና ኮዪቤና።
\XREF{}{{\XO 27:33-34 }{\XT{ማዛ 69፡21}}}

\VS{35}ኢዛ ካቂዳፔ ጉዬ ኢዛ ማይኦዛ ቦላ ሳማ ዬጊዲ ጊሼቲዳ።

\VS{36}ሄን ኡቲዲ ኢዛ ናጊዳ።

\VS{37}«ሃይሲ ኣይሁዳ ካዎ ዬሱሳ» ጊዛ ሞቶ ቃላ ኢዛ ሁኤፔ ቦላራ ዎꬂዳ።

\VS{38}ናምኡ ፓንጋታፔ ኢሶይ ዬሱሳፔ ኡሻቻ ባጋራ፥ ኢሶይ ሃዲርሳ ባጋራ ኢዛራ ኢሲፌ ካቄቲዳ።


\par }{\PP \VS{39-40}ኦጌራ ኣꬊ ቢዛ ኣሳይ ጫዪሼኔ ሁኤ ቃꬂሼ፥\XREF{}{{\XO 27:39-40 }{\XT{ማዛ 22፡7፤ 109፡25፤ ማቶ 26፡61፤ ዮሃ 2፡19}}} «ጾሳ ኬꬃ ላላዳ ሄꬑ ጋላሳን ዛራ ኬጻና ጊዛይሶ! ኣኔ ኔና ኣሻ፤ ኔ ጾሳ ና ጊዲኮ ኣኔ ማስቃሌዛ ቦላፌ ዎꬋ» ጊዳ።


\par }{\PP \VS{41}ቄሴታ ሃላቃቲ ዴሬ ጪማታራ ጊዲዲ ኢዛ ቦላ ቂꬊሼ፤

\VS{42}«ሃራ ኣሳ ኣሺዴስ ሺን ባና ኣሻናስ ዳንዳይቤና፤ ኢዚ ኢስራኤሌ ካዎ ጊዲኮ ኣኔ ሃኢ ማስቃሌ ቦላፌ ዎꬎ፤ ኑኒካ ኢዛ ኣማናና።

\VS{43}ጾሳን ኣማኔቲዴስ፤ ባና ጾሳ ና ጊዳ ማላ ጾሲ ኢዛ ዶሲዛ ጊዲኮ ኣኔ ሃኢ ኢዛ ኣሾ» ጊዳ።
\XREF{}{{\XO 27:43 }{\XT{ማዛ 22፡8}}}

\VS{44}ኢዛራ ኢሲፌ ካቄቲዳ ፓንጋቲካ ሄሳꬆ ጫሻ ቃላ ኢዛ ቦላ ቆቆፊዳ።


\par }{\SH ዬሱሳ ሃይቆ
\par }
{\R (ማር 15፡33-41፤ ሉቃ 23፡44-49፤ ዮሃ 19፡28-30)

\par }{\PP \VS{45}ጋላስ ኡሱፑን ሳቴፔ ቢዲ ኡዱፉን ሳቴ ጋካናስ ኩሜꬃ ቢታይ ꬉሚዴስ።

\VS{46}ኡዱፉን ሳቴ ጊዲሺን ዬሱሲ ቃላ ꬎቁ ሂስቲዲ፥ «ኤሎሄ! ኤሎሄ! ላማ ሳባቂታኔ» ጊዲ ዋሲዴስ። ሄሳ ጉሳስ ቢርሼꬃይ፥ «ታ ጾሶ! ታ ጾሶ! ታና ኣይስ ኣጋዲ?» ጉሳ።
\XREF{}{{\XO 27:46 }{\XT{ማዛ 22፡1}}}

\VS{47}ሄን ኤቂዳ ኣሳፔ ኢሲ ኢሲ ኣሳቲ ኢዛ ዋሶዛ ሲዪዲ፥ «ኤላሳ ጼይጌስ» ጊዳ።

\VS{48}ኢስታፌ ኢሳዴይ ዎጺ ቢዲ ዛንꬓ ሚሳቲዛ ሳፊኔጌ ጌቴቲዛ ሚሽ ኤኪዲ ጫሊዳ ዎይኔ ጫጄን ዬጊ ጫጲሲዲኔ ሾምቦቆ ጌቴቲዛ ሚꬃ ጼራን ቃጲዲ ኡያና ማላ ዬሱሳ ዶናኮ ሺሺዴስ።
\XREF{}{{\XO 27:48 }{\XT{ማዛ 69፡21}}}

\VS{49}ሃንኮ ኣሳይ ቃሴ፥ «ኣጋጊቴ ኣኔ፥ ኤላሲ ዪዲ ኢዛ ኣሺሺን ቤያና» ጊዳ።

\VS{50}ዬሱሲ ቃሴካ ꬎቃ ቃላን ዋሲዲ ሼምፖ ኬዚዴስ።


\par }{\PP \VS{51}ሄ ዎዴ ጾሳ ኬꬃ ማጋላሻይ ቦላ ሁኤራ ዱጌ ሲሚ ዳኬቲዲ ናምኡ ኬዚዴስ፤ ቢታይ ቃጺዴስ፤ ዛላቲ ዛኢዳ።
\XREF{}{{\XO 27:51 }{\XT{ኬሳ 26፡31-33}}}

\VS{52}ዱፎቲ ዶዬቲዳ፤ ካሴ ሃይቂዳ ጾሳ ኣሳፔ ዳሪዛ ባጋይ ዴንዲዴስ።

\VS{53}ዱፎፔ ኬዚዲ ዬሱሳ ዴንꬃፌ ጉዬ ጌሻ ካታማ ጌሊዲ ዳሮታ ኣይፌን ቤቲዳ።

\VS{54}ማቶ ሃላቃይኔ ኢዛራ ኢሲፌ ዬሱሳ ናጊዛይቲ ቢታ ቃꬃኔ ሃኒዳይሳ ኡባ ቤኢዲ ዳሮ ባቢዳ። ቃሴ፥ «ሃይሲ ቱማፔ ጾሳ ናኮ!» ጊዳ።

\VS{55}ጋሊላፔ ዪዲ ዬሱሳ ኮሺዛዛን ኦꬂ ማዳናስ ካሊዛ ዳሮ ማጫሳቲ ሃኒዛይሳ ዉርሲካ ሃሆራ ጼሊሼ ሄን ዴቴስ።

\VS{56}ኢስታ ጊዶን ማግዳሌፔ ዪዳ ማራሚራኔ፥ ያቆቤኔ ዮሴፌ ኣዮ ማራሚራ፥ ቃሴካ ዛብዶሳ ናይታ ኣዬይራ ኢሲፌ ዴቴስ።


\par }{\SH ዬሱሳ ሞጌቴꬅ
\par }
{\R (ማር 15፡42-47፤ ሉቃ 23፡50-56፤ ዮሃ 19፡38-42)

\par }{\PP \VS{57}ጋዴይ ኦማርሲሺን ዮሴፌ ጌቴቲዛ ኢሲ ዱሬ ኣዴ ዳይሲ ኣርማቲያሴ ጌቴቲዛሶፔ ዪዴስ። ኢዚካ ባ ባጋራ ዬሱሳ ካሊዛዴ።

\VS{58}ኢዚ ጲላጾሳ ሲንꬂ ሺቂዲ ዬሱሳ ኣሃ ኢዛስ ኢማና ማላ ዎሲን ጲላጾሲካ ኢዛስ ኢማና ማላ ኣዛዚዴስ።

\VS{59}ዮሴፌይ ኣሃ ኤኪዲ ጌሽ ጊዲዳ ሞጎ ኣፋላን ጻጺዴስ።

\VS{60}ሹች ዎጪዲ ባስ ጊግሲዳ ዱፎን ኤፊ ዎꬂዲ ጊታ ሹች ጌንዴሪሲ ዱፎዛ ጎርዲዴስ።

\VS{61}ሄ ዎዴ ማግዳሌ ማራሚራኔ ሃንኮ ማራሚራ ዱፎዛ ጊናን ኡቲዳ።


\par }{\PP \VS{62}ሳምባታስ ጊጌቲዛ ዎንቴꬃ ጋላስ ቄሴታ ሃላቃቲኔ ፋርሳዌቲ ጲላጾሳ ሲንꬅ ሺቂዲ፥

\VS{63}«ጎዶ! ሄ ዎርዶይ ካሴ ፓጻ ዲሼ፥ ‹ሄꬑ ጋላሳፌ ጉዬ ታ ዴንዳና› ጊዳ ቃላይ ኑ ዎዚናን ቱርቹ ጊዴስ።
\XREF{}{{\XO 27:63 }{\XT{ማቶ 16፡21፤ 17፡23፤ 20፡19፤ ማር 8፡31፤ 9፡31፤ 10፡33-34፤ ሉቃ 9፡22፤ 18፡31-33}}}

\VS{64}ሄሳ ጊሻስ ኢዛ ካሊዛይቲ ኢዛ ኣሃ ካይሶቲ ኤኪዲ ዴራስ፥ ‹ኢዚ ሃይቆፔ ዴንዲዴስ› ጊዲ ዎሬሶንታ ማላ ሄꬓንꬆ ጋላስ ጋካናስ ዱፎይ ናጌታና ማላ ኣዛዛ፤ ኣካይ ጊኮ ካሴይሳፌ ጉዬ ባላይ ኣꬌꬅ ጊዳና» ጊዳ።

\VS{65}ጲላጾሲ፥ «ኢንቴስ ናጊዛይቲ ዴቴስ፤ ቢዲኔ ኢንቴስ ኤሬቲዳ ማላ ናጊሲቴ» ጊዴስ።

\VS{66}ኢስቲካ ቢዲ ዱፎዛ ዶና ማታሜን ጎርዲዲ ናጋና ዛቤ ኤሲዳ።




\par }\Chap{28}{\SH ሃይቆፔ ዬሱሳ ዴንꬅ
\par }
{\R (ማር 16፡1-8፤ ሉቃ 24፡1-12፤ ዮሃ 20፡1-10)

\par }{\PP \VerseOne{1}ሳምባታይ ኣꬊዳፔ ጉዬ ሳሚንታፌ ኮይሮ ጋላስ ቡሮ ሳሎይ ዞኢሺን ማግዳሌ ማራማኔ ሃንኮ ማራማ ዱፎዛ ቤያና ቢዳ።
\FTNT{*}{{\FR 28:1 }{\FQA{ሳምባታ
}}{\FT{ሃይሳ ቦላ ሳምባታይ ቄራ ጋላሳ።
}}}

\VS{2}ቆፖንታ ዲሺን ጊታ ቢታ ቃꬂ ሃኒዴስ፤ ጎዳ ኪታንቻይካ ሳሎፔ ዎꬊ ዱፋኮ ቢዲ ሹቻ ጌንዴሪሲዲ ኢዛ ቦላ ኡቲዴስ።

\VS{3}ኪታንቻዛስ ሜꬋይ ዎልቃንꬃ ፖኦ ማላ፤ ኢዛ ማይኦይካ ሻቻ ማላ ቦꬃ።

\VS{4}ዱፎ ናጊዛይቲ ኪታንቻዛስ ባቢ ኮኮሪዲኔ ሃይቄꬅ ሚሳቲዳ።


\par }{\PP \VS{5-6}ኪታንቻዚ ማጫሳታ፥ «ባቦፍቴ፤ ኢንቴ ካቄቲዳ ዬሱሳ ኮይዛይሳ ታ ኤራይስ፤ ኢዚ ሃኢ ሃን ባ፤ ኢዚ ካሴ ዮቲዳ ማላ ሃይቆፔ ዴንዲዴስ፤ ሃ ዪዲ ኢዚ ኢቺዳሶ ቤኢቴ።

\VS{7}ሃኢካ ኤሌሊ ቢዲ ኢዛ ካሊዛይታስ፥ ‹ሃይቆፔ ዴንዲዴስ። ኢንቴፌ ካሴቲዲ ጋሊላ ቤስ፤ ኢንቴ ኢዛ ሄን ዴማና› ጊዲ ዮቲቴ። ሂኣ ታ ኢንቴስ ዮታዲስ» ጊዴስ።

\VS{8}ማጫሳቲካ ባቦኒኔ ኡፋይሳን ኩሚዲ ኢዛ ካሊዛይታስ ዮታናስ ኤሌሊዲ ዎꬃን ዱፎዚ ዲዛሶ ዬጊ ኣጊዲ ቢዳ።


\par }{\PP \VS{9}ሄራካ ዬሱሲ ኢስታ ዴሚዲ፥ «ሃይቶ ሳሮ» ጊዴስ። ኢስቲካ ዬሱሳኮ ሺቂዲኔ ኢዛ ቶሆ ኦይኪዲ ኢዛስ ጎይኒዳ።

\VS{10}ዬሱሲ ኢስታ፥ «ባቦፍቴ! ቢዲኔ ኢስቲ ጋሊላ ባና ማላ ታ ኢሻታስ ዮቲቴ። ኢስቲ ታና ሄን ቤያና» ጊዴስ።


\par }{\SH ናጊዛይታ ማርካቴꬅ
\par }
{\PP \VS{11}ማጫሳቲ ቡሮ ኦጌ ቦላ ዲሺን ናጊዛይታፔ ባጋቲ ካታማ ቢዲ ሃኒዳይሳ ኡባ ቄሴታ ሃላቃታስ ዮቲዳ።

\VS{12-13}ቄሴታ ሃላቃቲካ ዴሬ ጪማታራ ሺቄቲዲ ዞሬቲዳ፤ ዎታዳራታስ ጊዲዛ ሚሽ ኢሚዲ፥ « ‹ኑኒ ꬊስኮን ዲሺን ኢዛ ካሊዛይቲ ቃማራ ዪዲ ካይሶቲ ኤፊዳ› ጊቴ ጊዳ።

\VS{14}ሃይሲ ዎሬይ ዴሬ ሃሪዛይሳ ማታን ሲዬቲኮካ ኑኒ ኢዛስ ሎኤꬂ ዮታና፤ ኣይኮ ኢታይካ ኢንቴ ቦላ ጋኮንታ ማላ ኑ ኦꬃና» ጊዳ።

\VS{15}ዎታዳራቲካ ሚሻ ኤኪዲ ኢስቲ ጊዳ ማላ ኦꬂዳ፤ ሃይሲ ዮኦዚ ሃች ጋካናስ ኣይሁዳታ ኣቻን ዳሮሶን ዮቴቲሼ ዴስ።


\par }{\SH ባና ካሊዛይታ ኣይፌን ዬሱሳ ቤቶ
\par }
{\R (ማር 16፡14-18፤ ሉቃ 24፡36-49፤ ዮሃ 20፡19-23፤ ሃዋ 1፡6-8)

\par }{\PP \VS{16}ሄሳፌ ጉዬ ዬሱሳ ካሊዛ ታማኔ ኢሲኔቲ ዬሱሲ ኢስታ ቤሲዳ ጋሊላን ዲዛ ዙማ ቦላ ኬዚዳ።

\VS{17}ዬሱሳ ቤኢዳ ማላ ኢዛስ ጎይኒዳ፤ ኢስታ ጋርሳፌ ጉጺዛ ባጋቲ ሲꬊዳ።


\par }{\PP \VS{18-20}ዬሱሲካ ባና ካሊዛይታኮ ሺቂዲ፥ «ሳሎኒኔ ሳኣን ጎዳቴꬂ ታስ ኢሜቲዴስ። ሄሳ ጊሻስ ቢዲ ዴሬ ኡባ ኣዋ፥ ናዛኔ ጺሎ ኣያና ሱንꬃን ጻማቂሼ፥ ታና ካሊዛይታ ኦꬂቴ፤ ታ ኢንቴና ኣዛዚዳይሳ ኡባ ናጋና ማላ ታማርሲቴ። ታኒካ ኣላሜ ዉርሴꬅ ጋካናስ ኢንቴናራ ዳይስ» ጊዴስ።
\XREF{}{{\XO 28:18-20 }{\XT{ሃዋ 1፡8}}}

\par }