\NormalFont\ShortTitle{ናሂሚያ ማጻፋ}

{\MT ናሂሚያ

\par }{\IMT ጊዶ ቆፋ

\par }{\IP ናሂሚያ ማጻፋይ ሄꬑ ኬዚ ሻኬታናስ ዳንዳዬስ።

\par }{\IPI 1. ዩሁዳ ዴሬዛ ኣይሳናስ ፓሪሴ ካዎይ ዬዲዳ ናሂሚያይ ካሌꬂን ዬሩሳላሜ ጊምቤቲ ኦራጺዳይሳ ዮቴስ፤ ሄሳፌካ ናሂሚያይ ኣያና ዮኦታኔ ኣሾ ዮኦታ ኦራꬂዴስ።

\par }{\IPI 2. ጾሳ ዎጋ ማጻፋ ኢዝራይ ናባቢዳይሳ፥ ዴሬዚ ባ ናጋራ ፓጺዳይሳ ሃ ማጻፋዚ ዮቴስ።

\par }{\IPI 3. ናሂሚያይ ዩሁዳ ዴሬ ኣይሲሼ ኢዚ ኦꬂዳ ሃራ ሃራ ኦሶታካ ሃ ማጻፋዚ ዮቴስ። ኢዛ ማጻፋዛን ኬሂ ቆንጬን ቤቲዛይ ናሂሚያይ ጾሳን ኣማኒዛ ሚኖ ኣማኖኔ ኢዚ ጾሳኮ ሺሺዳ ዎሳታ ጊሻስ ዮቲዛ ታሪኬ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ካዎ ኣርጼኪሲሲ ናሂሚያ ዬሩሳላሜ ዬዶ
{\IOR{1፡1—2፡10}}

\par }{\IO ዬሩሳላሜ ጊምቤይ ናምኣንꬆ ሲሚ ጊምቤቴꬅ
{\IOR{2፡11—4፡22}}

\par }{\IO ማንቆታስ ናሂሚያይ ቆፒዳ ቆፋ
{\IOR{5፡1-19}}

\par }{\IO ሞርኬይ ኢዛ ቦላ ዴንዲሺንካ ጊምቤዛ ጊምቤቴꬅ
{\IOR{6፡1-3}}

\par }{\IO ዲኤቴꬃፌ ሲሚዳይታ
{\IOR{7፡4-73}}

\par }{\IO ኢዝራይ ጾሳ ዎጋ ዴራስ ናባቢን ኣሳይ ዳሴ ባኣሌ ቦንቺዳ ቦንቾ
{\IOR{8፡1-18}}

\par }{\IO ዴሬዚ ባ ናጋራ ፓጼꬅ
{\IOR{9፡1-37}}

\par }{\IO ኣሳይ ጾሳ ዎጋስ ኣዛዜታናስ ዶሲ ዉሌ ፓራሚዴስ
{\IOR{9፡38—10፡39}}

\par }{\IO ዩሁዳኒኔ ዬሩሳላሜን ዲዛ ኣሳታ
{\IOR{11፡1-36}}

\par }{\IO ዲኤቴꬃፌ ሲሚዳ ቄሴታኔ ሌዌ ዛርኬታ
{\IOR{12፡1-26}}

\par }{\IO ናሂሚያይ ካታማ ጊምቤዛ ኣንጂሴꬅ
{\IOR{12፡27-47}}

\par }{\IO ናሂሚያይ ኤሂዳ ላሜ
{\IOR{13፡1-31}}



\par }\ChapOne{1}{\SH ናሂሚያ ዎሳ
\par }
{\PP \VerseOne{1}ሃካሊያ ና ናሂሚያይ ሃሳይዳ ቃላይ ሃይሳፌ ካሊ ዲዛይሳ፤ ኣርጼኪሲሲ ፓሪሴ ዴሬን ካዎቲዳ ናምኡ ታማንꬃ ላይꬃን ኪሶሌ
\FTNT{*}{{\FR 1:1 }{\FQA{ኪሶሌ፡
}}{\FT{ኪሶሌ ጌቴቲዛይሲ ኢብራዌታ ኣጊና ቆዳን ኡዱፉንꬆ ኣጊና ጊዲሺን ኑ ታይቦን ሂዳሬ ኣጊና ባጋፌ ቢዲ ቲሳሴ ኣጊና ባጋ ጋካና ዲዛይሳ ቤሴስ።
}}} ጌቴቲ ጼይጌቲዛ ኣጊናን ታ ናሂሚያይ ዋና ካታማ ሱሳን ዳይስ።

\VS{2}ታ ኢሻታፔ ኢሲ ሃናኒያ ጌቴቲዛይሲ ሃራ ኣሳታ ካሌꬂዲ ዩሁዳፔ ታኮ ዪዴስ፤ ታኒ ኢስታ ዬሩሳላሜ ጊሻሲኔ ዲኤቲዲ ባቢሎኔ ቦንታ ሄን ኣቲዳ ኣሳ ጊሻስ ኦይቻዲስ።

\VS{3}ኢስቲካ ታስ፥ «ዲኤቲዲ ባቢሎኔ ቢታ ቦንታ ኣቲዳ ኣይሁዳቲ ጊታ ሜቶኒኔ ዋዬ ጊዶን ዴቴስ፤ ዬሩሳላሜ ጊምቤቲ ላሌቲዲ ኩንዲዳ፤ ቃሴ ጊምቤዛ ጎርዲዛ ፔንጌቲ ታማን ጹጌቲዳ» ጊዳ።


\par }{\PP \VS{4}ሃይሳ ኡባ ሲዪዳፔ ጉዬ ኡታዳ ዬካዲስ፤ ዳሮ ጋላስ ጾማኒኔ ሙዞቴꬃን ጋምኣዳ ጾሳ ሂዝጋ ዎሳዲስ፥


\par }{\PP \VS{5}«ሳሎ ጎዳዉ! ኔና ዶሲዛይታራኔ ኔ ኣዛዞ ናጊዛይታራ ሜርናስ ኔኒ ኔ ጫቆ ቃላ ናጊዛ ጊታኔ ያሺሲዛ ጾሳ።

\VS{6}ጾሳዉ! ኔ ኣይሌ ጊዲዳ ኢስራኤሌ ኣሳስ ኪያና ማላ ጋላሲኔ ኦማርስ ታ ዎሲዛ ዎሳ ሲያ፤ ታናካ ቆፓ፤ ኑኒ ኢስራኤሌ ኣሳይ ኦꬂዳ ናጋራ ታኒ ኔስ ፓጻይስ፤ ቱማፔ ታኒኔ ካሴ ኑ ኣዋቲ ናጋራ ኦꬂዶስ።

\VS{7}ኔኒ ኔ ኣይሌ ሙሴስ ኢሚዳ ኣዛዞዛኔ ዎጋዛ ኑኒ ናጎንታ ኣጊዳ ጊሻስ ኔና ቆሂዶስ።


\par }{\PP \VS{8-9}«ኔ ሙሴስ፥ ‹ኢንቴኖ ኢስራኤሌ ኣሳዉ! ኢንቴ ታና ኣማኖን ካሎንታ ኣጊኮ ታኒ ኢንቴና ካዎቴꬃታ ጊዶን ላላና፤ ጊዶ ኣቲን ኢንቴ ታኮ ሲሚዲ ታ ኣዛዞ ፖሊዛ ጊዲኮ ታ ኢንቴና ቢታ ጋጻን ኢንቴ ላሌቲዳ ጊዲኮካ ታ ሱንꬃይ ጼይጌታና ማላ ታ ዶሪዳሶ ሺሻዳ ዛራ ታ ኤሃና› ጋዳ ዮቲዳ ቃላ ቆፓ።
\XREF{}{{\XO 1:8-9 }{\XT{ሌዌ 26፡33፤ ዛሬ 30፡1-5}}}


\par }{\PP \VS{10}«ጾሳዉ! ሃይቲ ሃይሳፌ ካሴ ኔኒ ኔ ጊታ ዎልቃኒኔ ሚኖ ቄሴን ዎዚዳ ኔ ኦሳንቻታኔ ኔ ዴሬታ።

\VS{11}ጎዳዉ! ሃኢካ ታ ዎሲዛ ዎሳ ሲያ፤ ኔና ዶሲዲ ቦንቻና ኮይዛ ኦሳንቻታ ዎሳ ኤዝጋ፤ ቃሴ ሃይሳ ካዎዛ ሲንꬃን ታስ ቴማቴꬅ ኢማዳ ሃች ታኒ ኔ ኦሳንቻዚ ኦꬃና ኮይዛይሳ ታስ ፖሊሳ።»

\par }{\PP ታኒ ሄ ዎዴ ካዎሶን ዎይኔ ኡሹ ጋሴꬂዛ ኣሳ።




\par }\Chap{2}{\SH ናሂሚያይ ዬሩሳላሜ ቡስ
\par }
{\PP \VerseOne{1-2}ካዎ ኣርጼኪሲሲ ካዎቲዳ ናምኡ ታማንꬆ ላይꬃን ኒሳኔ
\FTNT{*}{{\FR 2:1-2 }{\FQA{ኒሳኔ፡
}}{\FT{ኒሳኔ ጌቴቲዛይሲ ኑ ኣጊና ቆዳን ማዚያ ኣጊና ቤሴስ።
}}} ጌቴቲዛ ኣጊናን ጋላሳታፔ ኢሲ ጋላስ ካዎዛስ ዎይኔፔ ኦሴቲዳ ኡሹ ዱቃ ኢማዲስ፤ ሄ ዎዴፔ ኣቲን ካሴ ታ ጬጪሺን ካዎዚ ቤዪ ኤሮንታ ጊሻስ፥ «ኢሲ ሜቶይ ኔ ቦላ ጋኪን ኣቲን ሳኬቶንታ ጮ ሜላ ኔ ኣይፌሶይ ዋኒ ላሜቲዴ?» ጊ ኦይቺዴስ።

\VS{3}ታኒካ ኬሃ ባባሼ፥ «ካዎ! ኔ ሜርናስ ካዎታ! ካሴ ኑ ኣዋቲ ኢዛን ሞጌቲዳ ካታማይ ላሌቲዲኔ ሄ ካታማ ጊምቤ ፔንጌይ ታማን ጹጌቲ ꬋይሺን ታኒ ዋናዳ ጬጪኪና!» ጋዲስ።
\XREF{}{{\XO 2:3 }{\XT{2ካዎ 25፡8-10፤ 2ታሪ 36፡19፤ ኤር 52፡12-14}}}


\par }{\PP \VS{4}ካዎዚ ታና፥ «ሂስቲን ሃኢ ኔ ኮይዛይ ኣዜ?» ጊ ኦይቺዴስ፤ ታኒካ ሳሎ ጾሳኮ ዎሲዳፔ ጉዬ፥

\VS{5}ካዋስ፥ «ካዎ! ታኒ ኔና ኡፋይሲዛ ጊዲኮ ቃሴ ታ ኦይሾ ኔ ኤኪዛ ጊዲኮ ካሴ ታ ኣዋቲ ሞጌቲዳሶ ዩሁዳ ዴሬ ባዳ ሄ ካታማዮ ዛራዳ ኬጻና ማላ ታና ዬዳርኪ» ጋ ዎሳይስ።


\par }{\PP \VS{6}ሄ ዎዴ ካዋ ማቼያ ኢዛ ማታን ኡታ ዲሺን ካዎዚ ታና፥ «ኔ ባና ኦጌይ ኣፑን ጋላስ ዉርሳኔ? ቃሴ ኔ ኣይ ዎዴ ሲማኔ?» ጊ ኦይቺን ታኒ ኣፑን ጋላስ ጋምኣናኮኔ ኣይዴ ሲማናኮ ዮታዲስ።


\par }{\PP \VS{7}ሄሳፌ ጉዬ ታ ዩሁዳ ዴሬ ፒና ባና ማላ ኤፊራጺሴ ሻፋፔ ኣርሼይ ዉሊዛ ባጋራ ዲዛ ዴሬ ኣይሲዛይታስ፥ «ኣꬊ ቦ» ጊዛ ዳብዳቤይ ታስ ጻፌቲ ኢሜታና ማላ ካዎዛ ዎሳዲስ፤

\VS{8}ካዎ ዎራ ናጊዛ ኣሳፌ ጌቴቲዛዴይ ጾሳ ኬꬃ ጊምቤ ፔንጌታስ፥ ካታማ ጊምቤ ፔንጌታሲኔ ታ ኢዛን ዴኣናሶ ኬጻናስ ሚꬅ ቃንጺሺን ዲጎንታ ማላ ኣዛዚዛ ዳብዳቤ ታስ ኢማና ማላ ኦይቻዲስ፤ ጾሳ ኪያቴꬂ ታናራ ዲዛ ጊሻስ ካዎዛ ታ ኦይቺዳ ኡባ ኢሚዴስ።


\par }{\PP \VS{9}ካዎዚ ኣማርዳ ኦላ ሞኮኔቲኔ ፓራን ኦሌቲዛይቲ ታናራ ባና ማላ ኪቲዴስ፤ ታኒ ኤፊራጺሴ ሻፋ ፒንꬃን ኣርሼይ ዉሊዛ ባጋራ ዲዛ ዴሬ ኣይሲዛይታኮ ጋኪዳ ማላ ካዎዚ ዬዲዳ ዳብዳቤዛ ኢማዲስ።

\VS{10}ጊዶ ኣቲን ቤቲ-ሆሮኔ ካታማ ኣስ ጊዲዳ ሳንባላጼይኔ ኣሞኔ ዴሬ ኣይሲዛ ጾቢያይ ኢስራኤሌ ዴራ ሳሮቴꬃስ ሎኦ ሚሽ ኦꬂዛ ኣሲ ዪዳይሳ ሲዪዲ ኬሂ ሃንቄቲዳ።


\par }{\SH ናሂሚያይ ዬሩሳላሜ ካታማ ጊምቤዛ ዩዪ ጼሎ
\par }
{\PP \VS{11}ታኒካ ዬሩሳላሜ ባዳ ሄꬑ ጋላስ ጋምኢዳፔ ጉዬ፥

\VS{12}ዬሩሳላሜ ካታማን ታ ኦꬃናይሳ ጾሲ ታስ ቆንጪሲዳይሳ ታ ኦናስካ ዮቶንታ ታ ዎዚናን ኦይካ ጋምኢዳፔ ጉዬ ጉꬃ ኣሳታ ታናራ ካሌꬃ ኤካዳ ኦማርሳፌ ጊዲ ጊዶꬅ ባዲስ፤ ሄ ዎዴ ኑስ ዲዛ ቶጋ ሜሄይ ታ ቶጊዳይሳፌ ሃራይ ባዋ።


\par }{\PP \VS{13}ጊዶꬅ ዙሌ
\FTNT{†}{{\FR 2:13 }{\FQA{ዙሌ፡
}}{\FT{ዙሌ ጉሲ ናምኡ ባጋራ ꬎቁ ጊዲ ዲዛ ዙማታስ ጊዶን ዚቂ ጊ ኡቲዳሶ።
}}} ፔንጌራ ኬዛዳ ዳዌ ፑልቶ ጌቴቲዛሶራ ፒናዳ ዱጌ ባጋን ቡራ ዬጊዛሶራ ኣꬋ ባሼ ላሌቲዳ ካታማኔ ታማን ኤጺ ꬋይዳ ጊምቤ ፔንጌታ ቤያዲስ።

\VS{14}ሄሳፌ ጉዬ ካላዳ ኣርሼይ ሞኪዛሶስ ፑዴሃ ባጋራ ዲዛ፥ «ፑልቶ ሃꬃ ጊምቤ ፔንጌ» ጌቴቲዛሶራ ካዎ ኤሌ ሃꬃኮ ባዲስ፤ ጊዶ ኣቲን ታኒ ቶጊዳ ቶጋ ሜሄይ ላሌቲዳ ጊምባ ላሌꬃ ቦላራ ኣꬊ ቢዛ ኦጌይ ዴና።

\VS{15}ሄሳ ጊሻስ ኦማርስ ቄዲሮኔ ሻፋ ዎꬋዳ ጊምቤታ ጼላሼ ባዲስ፤ ዉርሴꬃን ካሴ ታ ዪዳ ኦጌዛራ ጉዬ ሲማዳ ሾባ ጊምቤ ፔንጌ ባጋራ ካታማ ሲማ ጌላዲስ።


\par }{\PP \VS{16}ዴራን ዲዛ ዳናታፔ ኢሳዴይካ ታ ኣዋ ቢዳኮ ኣይ ኦꬂዳኮ ኤሪዳይ ኦኒካ ዴና፤ ሃራይ ኣቶሺን ኣይሁዳታፔ ቄሴታስ፥ ካሌꬂዛይታስ፥ ዳናታስ ዎይኮ ታናራ ኦꬂዛ ሃራ ኣሳታፔ ኦናስካ ኣይኮካ ዮታቤኬ።


\par }{\PP \VS{17}ሃይሳፌ ጉዬ፥ «ኣኔ ኑስ ዲዛ ሜቶ ጼሊቴ! ዬሩሳላሜይ ላሌቲዳ ላሌꬂ ዶሬ ጊዲዴስ፤ ኢዚ ጊምቤዛ ፔንጌቲካ ታማን ጹጌቲ ꬋይዳ፤ ሄሳ ጊሻስ ኣኔ ዴንዲዲ ካታማዛ ጊምቤ ዛሪ ጊምቦስ፤ ኑ ቦላ ጋኪዳ ዬላቴꬃካ ኣኔ ዲጎስ» ጋዲስ።

\VS{18}ቃሴ ጾሳ ኪያቴꬂ ታናራ ዲዛይሳኔ ኢዚ ታና ዎስቲ ማዲዳኮ ካዎዚ ታስ ዮቲዳይሳ ኡባ ታ ኢስታስ ዮታዲስ፤ ኢስቲ «ኣኔ ቃሴካ ዛሪ ኦꬆስ!» ጊዳፔ ጉዬ፥ ኦሶ ኦꬃና ጊጌቲዳ።


\par }{\PP \VS{19}ጊዶ ኣቲን ሆሮኔ ኣስ ሳንባላጼይ፥ ኣሞኔ ዴሬ ሹሜ ጾቢያይኔ ኣራቤ ዴሬ ኣስ ጌሻሜይ ኑ ኦሶስ ኬሲዳ ቆፋታ ሲዪዳ ዎዴ ኑ ቦላ ናጪ
\FTNT{‡}{{\FR 2:19 }{\FT{ናጪ፡
}}{\FT{ናጪ ጉሲ ሚሬን ኣስ ቂꬎ ዎይኮ ቄሴ ሜንꬆ ጉሳ
}}} ሚጪሼ፥ «ሃይሲ ኢንቴ ኦꬂዛይሲ ኣዜ? ዎይኮ ካዎዛ ቦላ ማካላና ኮዬቲ?» ጊ ኦይቺዳ።


\par }{\PP \VS{20}ታኒካ፥ «ኑ ኦꬂዛ ኦሶዛን ሳሎ ጾሲ ኑና ማዳና፤ ሄሳ ጊሻስ ኑኒ ኢዛ ኦሳንቻቲ ዴንዲዲ ኦꬃና፤ ኢንቴስ ጊዲኮ ዬሩሳላሜን ኣይ ሚሻንካ ኢንቴና ጋꬂዛ ዎጋይኔ ኢንቴ ቆፌታና ታሪኬይ ኢንቴስ ዴና!» ጋ ኢስታስ ዛራዲስ።




\par }\Chap{3}{\SH ዬሩሳላሜ ካታማ ዲርሳ ዛሬꬂ ጊምቤꬅ
\par }
{\PP \VerseOne{1}ካታማዛ ዲርሳይ ጊምቤቲዳይ ሃይሳፌ ካሊ ዲዛይሳ ማላ፤ ቄሴታ ሃላቃ ኤልያሼቤይኔ ኢዛራ ኦꬂዛ ቄሴቲ፥ «ዶርሳታ ፔንጌ» ጌቴቲዛ ጊምቤ ፔንጌዛ ዛሪ ጊምቢዲ ጾሳስ ዱማሲዳ፤ ኢዛስ ፔንጌታካ ጊግሲዳ፤ ጊምቤዛካ «ጼቱ» ጌቴቲ ጼይጌቲዛ ናጌሶ ጊምቤዛኔ «ሃናኒኤሌ ጊምቤ» ጌቴቲ ጼይጌቲዛ ሻኮ ጊምቤዛኮ ጋካናስ ጾሳስ ዱማሲዳ።
\FTNT{*}{{\FR 3:1 }{\FT{ሻኮ ጌቴቲዛይሲ ኢሲ ኢሲ ባጋ ጋሞꬆ ቃላን ሴላ ጌቴቴስ።
}}}


\par }{\PP \VS{2}ኢዛፔ ካሊ ዲዛይሳ ኢያርኮ ኣሳቲ ኦꬂሺን ኢዛፔ ካሊዛይሳ ኢሚሬ ና ዛኩሬይ ዛሪ ኦꬂዴስ።


\par }{\PP \VS{3}ሃሲናኣ ዜሬꬃቲ ሞሌ ጊምቤ ፔንጌ ጌቴቲዛሶ ዛሪ ኦꬂዳ፤ ቱሳታካ ኤሲዳ፤ ፔንጌታካ ጌልꬂዳ፥ ፔንጌታ ጎርዲዛ ቁልፔታኔ ኮላታታ ጊግሲዳ።


\par }{\PP \VS{4}ኢዛፔ ካሊ ዲዛይሳ ሃቆጼ ናዛ ና ኡሪያ ና ሜርሞቴይ ዛሪ ኦꬂዴስ፤ ካሊ ዲዛይሳ ሜሼዛቤሌ ናዛ ና ባራካዬ ና ማሹላሜይ ዛሪ ኦꬂዴስ፤ ኢዛፔ ካሊ ዲዛይሳ ባኣና ና ሳዶቄይ ዛሪ ኦꬂዴስ።


\par }{\PP \VS{5}ኢዛፔ ካሊ ዲዛይሳ ቴቁሄ ካታማ ኣሳቲ ዛሪ ኦꬂዳ፤ ጊዶ ኣቲን ሄ ካታማን ዲዛ ሹሜቲ ኢስታ ኦሲሲዛ ኣሳቲ ኢስታስ ጊሻ ኢሚዳ ኦሶዛ፥ «ኦꬆኮ!» ጊ ኢጺዳ።


\par }{\PP \VS{6}ፋሳሄ ና ዮያዳኤይኔ ቤሲዲያ ና ማሹላሜይ ዪሻኔ ጋልኣ ጊምቤ ፔንጌ ዛሪ ኦꬂዳ፤ ቃሴ ቱሳታካ ኤሲዳ፤ ፔንጌ ጌልꬂዳ፤ ፔንጌታስ ቁልፔታኔ ኮላታታ
\FTNT{†}{{\FR 3:6 }{\FQA{ኮላታታ፡
}}{\FT{ኮላታታ ጌቴቲዛይሲ ኢሲ ኢሲ ባጋ ጋሞꬆ ቃላን ኮልጌ ዎይኮ ኮሌ ዎይኮ ጎልጌ ጌቴቴስ።
}}} ጌልꬂዳ።

\VS{7}ሄሳፌ ካሊ ዲዛይሳ ጌባኦኔ ካታማ ኣስ ማላጺያራኔ ሜሮኖቴ ዴሬ ኣስ ያዶኔራ ዛሪ ኦꬂዳ። ቃሴካ ጌባኦኔኔ ሚጺጳ ካታማ ኣሳቲካ ኢስታራ ኢሲፌ ጊዲዲ ኤፊራጺሴ ሻፋ ፒንꬃን ኣርሼይ ዉሊዛ ባጋራ ዲዛ ዴሬ ኣይሲዛይ ዴኢዛሶ ጋካናስ ዲዛይሳ ዛሪ ጊምቢዳ።


\par }{\PP \VS{8}ኢዛፔ ካሊ ዲዛይሳ ዎርቃ ቆጺዛ ሃርሃያ ና ኡዚኤሌይ ዛሪ ኦꬂዴስ፤ ካሊ ዲዛይሳ ሺቶ ኬሲዛ ሃናኒያይ ዛሪ ኦꬂዴስ፤ ሃ ኣሳቲ ዬሩሳላሜን፥ «ኣሆ ጊምቤ» ጌቴቲዛሶ ጋካናስ ዲዛይሳ ኡባ ዛሪ ኦꬂዳ።


\par }{\PP \VS{9}ኢስታፌ ካሊ ዲዛይሳ ኦꬂዳይ ዬሩሳላሜ ዎራዳ ሄካ ባጋ ሻኪ ኣይሲዛ ኡሬ ና ኤራፋያይ ዛሪ ኦꬂዴስ።


\par }{\PP \VS{10}ሃሩማፌ ና ዬዳያይ ባ ኬꬃ ፔንጌ ጊናን ዲዛይሳ ዛሪ ኦꬂዴስ፤ ካሊ ዲዛይሳ ሃሻቢናዬ ና ሃጹሼይ ዛሪ ኦꬂዴስ።

\VS{11}ሃሪሜ ና ማልኪያይኔ ፓሃቴ-ሞኣቤ ና ሃሹቤይ ሄሳፌ ካሊ ዲዛይሳ፥ «ኢቶኔ ጊምቤ» ጌቴቲ ጼይጌቲዛይሳ ዛሪ ኦꬂዳ።

\VS{12}ዬሩሳላሜ ዎራዳስ ኣቲዳ ሄካ ባጋ ኣይሲዛ ሃሉሄሼ ና ሻሎሜይ ካሊ ዲዛይሳ ዛሪ ኦꬂሺን ኢዛ ማጫ ናይቲ ኢዛ ማዲዳ።


\par }{\PP \VS{13}ሃኖኔኒኔ ዛኖሄን ዲዛ ኣሳይ ኢሲፌ ማዴቲዲ ዙሌ ጊምቤ ፔንጌ ዛሪ ኦꬂዳ፤ ቃሴ ኢዛስ ፔንጌታ ጌልꬂዳ፤ ቁልፔታኔ ኮላታታ ጌልꬂዳ፤ ቡራ ዬጌꬃሶ ጋካናስ ኣዱሳቴꬃይ 1,000 ዋꬋ ጊዲዳ ጊምቤ ዛሪ ኦꬂዳ።


\par }{\PP \VS{14}ቤቲ-ሃካሪሜ ዎራዳ ኣይሲዛ ኤሬካቤ ና ማልኪያይ፥ «ቡራ ዬጊዛ ጊምቤ ፔንጌ» ጌቴቲዛይሳ ዛሪ ኦꬂዴስ፤ ቃሴ ኢዛስ ፔንጌታ ጌልꬂዴስ፤ ፔንጌታስካ ቁልፔኔ ኮላታታ ጌልꬂዴስ።


\par }{\PP \VS{15}ሚጺጳ ዎራዳ ኣይሲዛ ኮሊ-ሆዜ ና ሻሎሜይ፥ «ፑልቶ ሃꬃ ጊምቤ ፔንጌ» ጌቴቲዛ ጊምቤዛ ዛሪ ኦꬂዴስ፤ ቃሴ ኢዛስ ካማ ኦꬂዳፔ ጉዬ ጎርዲዛ ፔንጌታ ጌልꬂዴስ፤ ፔንጌታስካ ቁልፔታኔ ኮላታታ ጌልꬂዴስ፤ ሼላሄ ኤሌ ሃꬃ ባጋራ ካዎ ኣታኪልቴሶፔ ኦይኪዲ ካዎ ዳዊቴ ካታማ ጋካናስ ዎꬊ ቢዛ ኬላ ዛሪ ኬሊዴስ።

\VS{16}ቤቲ-ጹሬ ዎራዳ ሄካ ባጋ ኣይሲዛ ኣዚቡቄ ና ናሂሚያይ ዳዊቴ ዱፎሶ ጋካናስ፥ ኤሌ ሃꬅ ጌቴቲዛሶዛ ጋካናሲኔ ኦላ ቃራቲ ዲዛሶ ጋካናስ ዲዛይሳ ዛሪ ኦꬂዴስ።


\par }{\SH ጊምባ ኦሶን ቤቲዳ ሌዌታ ዛርኬታ
\par }
{\PP \VS{17}ጊምቤዛ ኦሶን ዲዛ ሌዌ ዜሬꬃታ ሱንꬂ ሃይሳፌ ካሊ ዲዛይሳ፤ ባኔ ና ኤሬሁሜይ ኢዛፔ ካሊ ዲዛይሳ ዛሪ ኦꬂዴስ፤ ቃሴ ቂኢላ ዎራዳ ሄካ ባጋ ኣይሲዛ ሃሻቢያይ ባ ዎራዳ ሱንꬃን ካሊ ዲዛይሳ ዛሪ ኦꬂዴስ።


\par }{\PP \VS{18}ሄሳፌ ካሊ ዲዛይሳ ሃንኮ ኣቲዳ ቂኢላ ዎራዳስ ሄካ ባጋ ኣይሲዛ ሄናዳዴ ና ባዌይ ዛሪ ኦꬂዴስ።


\par }{\PP \VS{19}ሚጺጳ ዎራዳ ኣይሲዛ ኢያሶ ና ኤዜሬይ ኦላ ሚሻታ ዎꬂዛ ኬꬃ ሲንꬃ ባጋን ዲዛይሳፌ ቢዲ ጊምቤዛስ ጉላ ጋካናስ ዲዛይሳ ኡባ ዛሪ ኦꬂዴስ።

\VS{20}ዛካዬ ና ባሮኬይ ዋና ቄሴ ኤልያሼቤሶ ፔንጌ ጋካናስ ዲዛይሳ ዛሪ ኦꬂዴስ።

\VS{21}ሃቆጼስ ናዛ ና ጊዲዳ ኡሪያ ና ሜርሞቴይ ኤልያሼቤ ፔንጌፌ ቢዲ ኢዛ ኬꬃ ዉርሴꬅ ጋካናስ ዲዛይሳ ዛሪ ኦꬂዴስ።


\par }{\SH ካታማ ዲርሳ ኦꬂዳ ቄሴታ
\par }
{\PP \VS{22}ሄሳፌ ካሊ ዲዛ ጊምቤዛ ዬሩሳላሜ ዩሾን ዲዛ ቄሴቲ ዛሪ ኦꬂዳ።

\VS{23}ኢስታፌ ካሊዛይሳ ቢኒያሜይኔ ሃሹቤይ ባንታ ኬꬃ ሲንꬃራ ዲዛ ጊምቤዛ ዛሪ ኦꬂዳ፤ ቃሴ ኣናኒያ ናዛ ና ማኢሳያ ና ኣዛሪያሲ ባ ኬꬃ ሲንꬃ ባጋራ ዲዛ ጊምቤዛ ዛሪ ኦꬂዴስ።


\par }{\PP \VS{24}ሄናዳዴ ና ቢኑዌይ ኣዛሪያሳ ሶፔ ዶሚዲ ጊምቤዛ ጉላ ጋካናስ ዲዛይሳ ዛሪ ኦꬂዴስ።

\VS{25}ኡጻዬ ና ፓላሌይ ጊምቤዛ ጉላፔ ቢዲ ዛቤ ናጌሶ ማታን ፑዴ ባጋራ ዲዛ ካዎ ኬꬃ ጊምቤ ሲንꬅ ጋካናስ ዲዛይሳ ኡባ ዛሪ ኦꬂዴስ።

\VS{26}ሄሳፌ ካሊ ዲዛይሳ ፓሮሴ ና ፓዳያይ፥ «ኦፌሌ» ዙምቡላን ዲዛ ጾሳ ኬꬃ ኦሳንቻቲ ሃꬃ ፔንጌ ጌቴቲዛሶፔ ቢዲ ኣርሼይ ኬዚዛ ባጋ ጋካናስ ዲዛ ጊምቤዛ ዛሪ ኦꬂዴስ።


\par }{\SH ኢስታራ ኢሲፌ ኦꬂዳ ኦሳንቻታ
\par }
{\PP \VS{27}ሄሳፌ ካሊ ዲዛይሳ ቴቁሄ ኣሳይ ሃራ ቃሴካ ጾሳ ኬꬃ ናጌስ ኦሴቲዳ ጊታ ጊምቤፌ ዶሚዲ፥ «ኦፌሌ» ማታን ዲዛ ጊምቤ ጋካናስ ዲዛይሳ ዛሪ ኦꬂዳ።


\par }{\PP \VS{28}ሃንኮ ቄሴቲ ኢሶይ ኢሶይ ባ ኬꬃ ፔንጌን ዲዛይሳ ካሊ ካሊዲ ፓራ ጊምቤ ፔንጌ ጌቴቲዛሶፔ ፑዴ ባጋራ ዲዛይሳ ዛሪ ኦꬂዳ።

\VS{29}ኢሜሬ ና ሳዶቄይ ባ ኬꬃ ሲንꬃን ዲዛይሳ ኦꬂሺን ኣርሼይ ሞኪዛ ባጋራ ዲዛ ጊምቤዛ ፔንጌ ናጊዛ ሻካኒያ ና ሻማኤይ ካሊ ዲዛይሳ ዛሪ ኦꬂዴስ።

\VS{30}ሼሌሚያ ና ሃናኒያይኔ ጻላፌስ ኡሱፑንꬃ ና ሃኖኔይ ኢስታስ ናምኣንꬆ ዩሾ ኢሜቲዳይሳ ዛሪ ኦꬂዳ። ባራካዬ ና ማሹላሜይ ባ ኬꬃስ ሲንꬃ ባጋራ ዲዛይሳ ዛሪ ኦꬂዴስ።

\VS{31}ሄሳፌ ካሊ ዲዛይሳ ዎርቃ ቆጺዛ ማልኪያይ ጊምቤዛ ጉላፔ ዶሚዲ ፑዴ ጼራ ባጋራ ዲዛሶ ጋካናስ ዛሪ ኦꬂዴስ፤ ቃሴካ ሄ ናጊዛሶ ፔንጌ ጌቴቲዛሶ ባጋራ ጾሳ ኬꬃ ኦሳንቻቲኔ ዛልኣንቻቲ ጎኤቲዛሶ ጋካናስ ዲዛይሳ ዛሪ ኦꬂዴስ።


\par }{\PP \VS{32}ዎርቃ ቆጺዛ ኣሳቲኔ ዛልኣንቻቲ ጊምቤዛ ጉላፔ ዶሚዲ ዶርሳታ ፔንጌ ጌቴቲዛሶ ጋካናስ ዲዛይሳ ዛሪ ኦꬂዳ።




\par }\Chap{4}{\SH ጊምቤዛ ኦሶስ ꬉጴ ጊዲዳ ኣሳታራ ኤቄቴꬅ
\par }
{\PP \VerseOne{1}ኑኒ ጊምቤዛ ኦሶ ዶሚዳይሳ ሳንባላጼይ ሲዪዲ ኬሂ ዪሎቲዲ ኑና ናጫናስ ዴንዲዴስ።

\VS{2}ባ ላጌታኔ ሳማሪያ ዎታዳራታ ሲንꬃን፥ «ሃይቲ ላፋ ኣይሁዳቲ ኣይ ኦꬃና ቆፒዶ? ባ ካታማ ጊምቤዛ ዛሪ ኦꬃና ቆፒዞ? ያርሾ ሺሻናስ ኮዪዞ? ኦሶዛ ኢሲ ጋላስ ፖላናስ ኢስታስ ሚሳቲዜ? ጊምቤስ ጊዲዛ ሹቻታ ካሴ ጹጌቲ ላሌቲዳ ጊምቤ ጋርሳፌ ኬሲ ጊምባናስ ዳንዳይዞ?» ጊዲ ናጪዴስ።


\par }{\PP \VS{3}ኢዛ ማታን ኤቂዳ ኣሞኔ ዴሬ ኣስ ጾቢያይ ባ ባጋራ፥ «ኢስቲ ዋኒዳ ጊምቤ ጊምባና ዳንዳይዞ? ኢስቲ ጊምቢዳ ጊምቤዛ ቦላ ሃራይ ኣቶሺን ዎራካናይ ኬዚዳኮ ላሌታና!» ጊዲ ናጪዴስ።


\par }{\PP \VS{4}ታኒካ፥ «ጎዳዉ! ኢስቲ ኑና ኣይ ማላ ናጪዛኮ ኔ ሃይሳ ቤያ፤ ኢስታ ጫሺ ጌዴ ኢስታ ቦላ ሲሞ፤ ኢስታስ ዲዛ ሃሮይ ቦንቄቲን ኣላጋ ቢታን ቤቴ ኣስ ጊዴቶ!

\VS{5}ኢስቲ ኦꬂዳ ኢታ ኦሶዛ ጊሻስ ኔ ኢስታ ማሮፓ፤ ላሌቲዳይሳ ኑኒ ዛሪ ኦꬂዳ ጊሻስ ኢስቲ ኑና ጫሻን ካዉሺዳ ቆሆዛ ኔ ባሎፓ» ጋ ዎሳዲስ።


\par }{\PP \VS{6}ኣሳይ ዎዚናፔ ኦꬂዛ ጊሻስ ጊምቤዛ ኦሶይ ኤሶራ ባጋ ጋኪዴስ።


\par }{\PP \VS{7}ሳንባላጼይ፥ ጾቢያይ፥ ኣራቤ ዴሬ ኣሳይ፥ ኣሞኔ ዴሬ ኣሳይኔ ኣሽዶዴ ዴሬ ኣሳይ ኡባይ ኑኒ ዬሩሳላሜ ጊምቤዛ ዛሪ ሎኤꬂ ኦꬂዳ ጊምቤታ ጊዶን ኣቲዳ ጾኤታ ኡባ ቱጪሺን ሲዪዲ ኬሂ ሃንቄቲዳ።

\VS{8}ሄሳ ጊሻስ ኢስቲ ኢሲ ቦላ ጊዲዲ ዬሩሳላሜ ዪዲ ኦላናሲኔ ሜቶ ሜꬋናስ ኑ ቦላ ሴሪዳ።

\VS{9}ጊዶ ኣቲን ኑኒ ኑ ጎዳኮ ዎሲዶስ፤ ኦማርሲኔ ጋላስ ኢስታራ ኤቄታናስ ዳንዳይዛ ኣሳታ ዎꬂዶስ።


\par }{\PP \VS{10}ሄ ዎዴ ዩሁዳ ኣሳቲ፥ «ቶሆይ ኑና ኢጼꬂዴስ፤ ቡሮ ኦሴታናስ ቤሲዛሶይ ዳሮይ ዴስ፤ ሄሳ ጊሻስ ጊምቤዛ ኦꬃናስ ዳንዳዮኮ» ጊዳ።


\par }{\PP \VS{11}ኑ ሞርኬቲ፥ «ኑ ኢስታ ጊዶ ጌሊዲ ኢስታ ዎꬊዲ ኦሶዛ ቴቃና ጋካናስ ኤሬቴናኔ ቤዬቴና» ጊ ቆፒዳ።

\VS{12}ኑ ሞርኬታ ማታን ዲዛ ኣይሁዳቲ ኑኮ ዪዲ ሞርኬቲ ኑና ኦላና ጊዛይሳ ኑስ ዛሪ ዛሪ ዮቲዳ።

\VS{13}ሄሳ ጊሻስ ኣሳ ጊዶፌ ጊꬃ ማሻ፥ ቶራኔ ዎንዳፌ ኦይኪዳ ኣሳ፥ ዳቦፌ ዳቦፌ ጊጊሳዳ ጊምቤይ ኦሴቲ ፖሌቶንታሶስ ጉዬ ባጋራ ናጋና ማላ ኦꬃዲስ።


\par }{\PP \VS{14}ኣሳይ ኬሂ ሂርጊዛይሳ ታኒ ቤያዳ ካሌꬂዛይታ፥ ዳናታኔ ሃራ ኣሳታ ኡባ፥ «ባቦፍቴ! ያሺዛ ዎልቃማ ጾሳ ቆፒቴ! ኢንቴ ዳቦታስ፥ ናይታስ፥ ማቼታሲኔ ሃሮታስ ኦሌቲቴ!» ጋዲስ።

\VS{15}ኑ ሞርኬቲ ኑና ቆሃና ጊዲ ባ ጋርሳን ሴሬቲ ጫቄቲዳይሲ ኑኮ ጋኪዳይሳ ሲዪዲኔ ጾሳይካ ኢስታ ቆፋ ሃዳ ኦꬂዳይሳ ኢስቲ ኤሪዳፔ ጉዬ ኑኒ ኡባይ ጊምቤዛ ኦሶ ጌዴ ሲንꬄ ጉጂዶስ።


\par }{\PP \VS{16}ሄ ዎዴፔ ዶሚዲ ታ ኣሳታፔ ባጋቲ ኦꬂሺን፥ ባጋቲ ቲራን ዎꬂዛ ኦላ ማይኦ ማይኢዲ፥ ቶራ ኦይኪዲ፥ ጎንዳሌኔ ዎንዳፌ ኦይኪዲ ዛቤ ጊዲ ናጋና ማላ ኦꬃዲስ፤ ኦላ ኣሳ ካሌꬂዛይቲ ዩሁዳ ኣሳፔ ጉዬራ ኤቂዲ ናጌቴስ።

\VS{17}ዲርሳ ጊምቢዛይታ ኡባ ሚንꬄꬄቴስ፤ ቶኪዛይቲካ ኢሲ ኩሼን ኦላ ማሳራ ኦይኪ ናጌቲሼ ሃንኮ ኩሻራ ኦꬄቴስ።

\VS{18}ዲርሳ ጊምቢዛ ኣሳይ ዉሪካ ኦꬂሼ ባ ጊꬃ ማሻ ጊጺዲ ኦꬄቴስ፤ ቃሴ ዛዬ ፑኒዛይሲ ታ ኣቻፌ ሻኬቲ ኤሬና።

\VS{19}ዴሬዛስ፥ ካሌꬂዛይታሲኔ ሹሜታስ፥ «ጊምቤዛ ኦሶይ ኬሂ ጊታኔ ኣሆ ጊዲዳ ጊሻስ ኑኒ ኑ ጋርሳን ኢሶይ ኢሶይ ሃኪ ሃኪ ኦꬂዛ ጊሻስ ኢሶይ ኢሳራ ጋይታናስ ዳንዳዬቴና።

\VS{20}ኢንቴ ዛዬይ ፑኔቲሺን ሲዪዳ ማላ ሃ ታኮ ሺቂቴ፤ ኑ ጎዳይ ኑ ጊሻስ ኦሌታና» ጋዲስ።

\VS{21}ሄሳ ጊሻስ ዉሪ ማላዶ ዎንታ ዶሚዲ ኦማርስ ጾሊንቴይ ኬዛና ጋካናስ ባጋይ ኦꬂሺን ባጋይ ቃሴ ኦላ ማሳራ ጊጺዲ ናጌስ።


\par }{\PP \VS{22}ሄ ዎዴ ታኒ ኣሳስ፥ «ኦማርስ ናጊሼኔ ጋላስ ኦሶ ኦꬂ ማዳና ማላ ኢሲ ኢሲ ኣሲ ባ ኦሳንቻራ ዬሩሳላሜን ጋምኦ» ጋዲስ።

\VS{23}ታኒ፥ ታ ላጌቲ፥ ዛቤቲ፥ ሃራ ኦሳንቻቲ ኡባይካ ኦማርስ ኑ ቦላፌ ማይኦ ቃሪ ኤሮኮ፤ ቃሴ ሃꬅ ዱቃና ቢሼ ማሳራ ሃሼፔ ዎꬂ ኤሮኮ።




\par }\Chap{5}{\SH ማንቆታ ቦላ ጋኪዳ ቆሆ
\par }
{\PP \VerseOne{1}ኢሲ ዎዴ ኣዴቲኔ ኢስታ ማቼቲ ባ ባጋ ጊዲዳ ኣይሁዳ ኣሳታ ሞሮ ጊሻስ ናሂሚያስ ኬሂ ዋሲዳ።

\VS{2}ኢስታ ጊዶፌ ኢሲ ኢሲ ኣሳቲ፥ «ኑኒ ኑ ናይታራ ኢሲ ኢሲ ኬꬃን ዳሮ ኣሲ ዲዛ ጊሻስ ኑ ሼምፖ ኣሻናስ ካꬅ ኮዮስ» ጊዳ።


\par }{\PP \VS{3}ቃሴካ ሃራቲ፥ «ኑ ቦላ ጋኪዳ ዎልቃማ ኮሻፔ ዴንዲዳይሳን ሼምፖ ኣሺዛ ካꬅ ዴማና ጊዲ ኑስ ዲዛ ጋዴ፥ ዎይኔ ኣታኪልቴኔ ኑ ኬꬅ ኡባ ኦይꬃና ጋኪዶስ» ጊዳ።


\par }{\PP \VS{4}ባጋይቲ ቃሴካ፥ «ኑ ጋዴ ጊሻሲኔ ኑ ኣታኪልቴ ጊሻስ ካዎይ ኑና ጊራ ኦይቺን ኢዛ ቃንጻናስ ኣሳፔ ሚሽ ታልኢ ኤኪዶስ፤

\VS{5}ኑ ዜሬꬂኔ ኣይሁዳ ዜሬꬂ ኢሲኖ፤ ኑ ናይታሲኔ ኢስታ ናይታስ ኣይኮ ዱማቴꬂካ ባዋ፤ ጊዶ ኣቲን ኑ ዬሊዳ ናይታ ዶሳይ ባይንዳ ኣይሌቴꬃስ ኣꬂ ኢሚዶስ፤ ቃሴ ኑ ማጫ ናይታፔ ኢሲ ኢሲኖቲ ኣይሌ ጊዲዳ፤ ኑ ጋዴይኔ ዎይኔ ኣታኪልቴይ ኑፔ ኤኬቲዳ ጊሻስ ኑስ ዎልቃይ ባይንዳይታ ጊዲዶስ» ጊዲ ባንታ ሚሻ ቃንጊዳ።


\par }{\PP \VS{6}ታኒካ ኢስቲ ቃንጊዳ ቃላ ሲያዳ ኬሃ ሃንቄታዲስ።

\VS{7}ታኒ ኦꬃና ቤሲዛዝ ታ ዎዚናን ቃቻዳ ዴሬ ካሌꬂዛይታ፥ «ሄኮ ኢንቴ ኢንቴ ኢሻታ ቆሂዲ ኢስታፌ ዲች ሜታ» ጋዳ ኬሃ ሃንቄታዲስ፤ ሄ ሜቶዛ ቢርሻናስ ጋዳ ኣሳ ኢሲ ቦላ ሺሻዳ፥
\XREF{}{{\XO 5:7 }{\XT{ኬሳ 22፡25፤ ሌዌ 25፡35-37፤ ዛሬ 23፡19-20}}}

\VS{8}«ኣይዛቤታስ ባይዜቲዳ ኢንቴ ባጋ ጊዲዳ ኣይሁዳታ ዎዛናስ ኑስ ኑስ ዳንዳዬቲዳ ማላ ኦꬂዶስ፤ ጊዶ ኣቲን ኢንቴ ኢንቴ ኢሻታ ኣይዛቤታስ ኣꬂ ባይዜታ» ጋዳ ሃንቃዲስ፤ ካሌꬂዛይቲካ ጋናዚ ꬋዪን ጮኡ ጊዳ።


\par }{\PP \VS{9}ቃሴካ ካሌꬃዳ ኢስታስ፥ «ሃይሲ ኢንቴ ኦꬂዳ ኦሶዚ ዎጋ ጊዴና! ኢንቴ ጾሳስ ያዪዲ ሎኦ ኦሶ ኦꬃናስ ቤሴስ፤ ሄሳꬆ ኢንቴ ኦꬂዳኮ ኑ ሞርኬ ጊዲዳ ኣይዛቤቲ ኑና ናጫናስ ዳንዳዬቴናኮሺን።

\VS{10}ታኒ ታናራ ኦꬂዛ ታ ላጌቲኔ ታስ ኦꬂዛ ታ ኦሳንቻቲ ኣሳታስ ሚሼ ጊዲን ዎይኮ ካꬅ ጊዲን ታልኤ ኢሚዶስ፤ ሄሳ ጊሻስ፥ ‹ኢንቴ ታልኢ ኤኪዳይሳ ዲቻ ዛሪቴ› ጊ ኦይሾይ ኑፔ ኣቶ።

\VS{11}ኢንቴ ሚሽ ጊዲን፥ ካꬅ ጊዲን ዎይኔኔ ዎጋራ ዛይቴ ጊዲን ኢስታስ ኢንቴ ታልኢ ኢሚዳ ኡባ ዲቻ ኣጋጊቴ፤ ኢስታ ጋዴ፥ ዎይኔኔ ዎጋራ ዛይቴ፥ ኢስታ ኣታኪልቴኔ ኢስታ ኬꬃ ኡባ ኢስታስ ኤሌሲ ዛሪቴ!» ጋዲስ።


\par }{\PP \VS{12}ካሌꬂዛይቲካ፥ «ኔ ኑና ኣዛዚዳ ማላ ኑ ኦꬃና፤ ኢስታፌ ኑ ኤኪዳ ሚሽ ኡባ ዛራና፤ ኑፔ ኢስቲ ታልኢዳ ሚሽ ኑስ ጪጊቴ ጊዲ ኦይቾኮ» ጊዳ። ታኒካ ታኮ ቄሴታ ጼይጋዳ፥ ካሌꬂዛይቲ ባ ኦꬃና ጊዳ ቃላ ፖላናስ ኢስቲ ጫቂሳና ማላ ኢስታስ ዮታዲስ።

\VS{13}ሄሳፌ ጉዬ ታ ማይኢዳ ማይኦ ኬሳ ቆቆፋዳ፥ «ኣይ ኣሲካ ኢንቴ ጊዶፌ ባ ጌሊዳ ቃላ ፖሎንታ ኣጊዛ ጊዲኮ ጾሲ ኢዛ ኬꬂኔ ሃሮ ሃይሳዳ ሜላ ኣሾ!» ታ ጊን ሄን ዲዛ ኣሳይ ዉሪ ኢሲ ቃላራ፥ «ኣሚን» ጊዲ ጾሳ ጋላቲዴስ፤ ካሌꬂዛይቲካ ባ ጫቂዳ ቃላ ፖሊዳ።


\par }{\PP \VS{14}ካዎ ኣርጼኪሲሲ ካዎቲዳ ናምኡ ታማንꬆ ላይꬃፌ ዶሚዲ ሄꬑ ታማኔ ናምኡ ላይꬅ ጋካናስ ዲዛ 12 ላይꬃታ ጊዶን ታኒ ዩሁዳ ዴሬ ኩሜꬅ ኣይሲዛ ኣስ ጊዳ ኡታዳ ታና ጊዲን ታ ዳቦታ ጊዲን ዴሬ ኣይሲዛዴስ ቤሲዛ ሚሽ ኣይኮካ ጎኤቲቤኮ።

\VS{15}ቃሴካ ታፔ ካሴ ዴሬ ኣይሲዛይቲ ኡባይ ዴራ ቦላ ጊታ ቶሆ ጊዲዲ ጋላስ ጋላስ ሚዛዚኔ ኡዪዛዚ ኢዛፔ ኣቲን ቦላራካ ኦይዱ ታሙ ሳቂሌ ቢራ ጪጊሲዳ፤ ሃራይ ኣቶሺን ኢስታ ኣይሌቲካ ዴራ ቦላ ኬሂ ጎዳቲዲ ዋዪሲዳ፤ ጊዶ ኣቲን ታኒ ጾሳስ ያዪዛ ጊሻስ ሄሳꬆ ኦꬃቤኬ።

\VS{16}ታስ ዲዛ ዎልቃ ኡባ ዬሩሳላሜ ጊምቤ ዛራ ጊምባናስ ኢማዲስ ኣቲን ታስ ኣይኮ ጋዴካ ሃራቤኬ፤ ታ ኦሳንቻቲካ ኡባይ ሄ ኦሶዛን ታናራ ኢሲፌ ኦꬂዳ።

\VS{17}ኑ ማታን ዲዛ ካዎቴꬃታፔ ዪዳ ኣሳቲ ኣቲን ታናራ ታ ካꬅ ሚዛይቲ ኣይሁዳ ኣሳቲኔ ዴሬ ካሌꬂዛይቲ ኢሲ ቦላ 150።

\VS{18}ጋላስ ጋላስ ኢሲ ቦራ፥ ዶሬቲዳ ኡሱፑን ዶርሲኔ ዳሮ ኩቶታ ሹካ ኢስታስ ሺሻይስ፤ ቃሴካ ታሙ ጋላሳፌ ኢሲ ጋላስ ሎኦ ዎይኔ ኡሹ ኢስታስ ጊጊሳይስ፤ ጊዶ ኣቲን ዴራ ቦላ ቶሆይ ዳሪዳይሳ ታ ኤሪዛ ጊሻስ ዴሬ ኣይሲዛዴስ ቤሲዛ ሚሽ ታስ ኦይቻቤኬ።


\par }{\PP \VS{19}ታ ጎዳዉ! ታኒ ሃ ዴራስ ኦꬂዳ ሎኦ ኦሶ ማላ ኔ ታስ ኪያቴꬅ ኦꬃ።




\par }\Chap{6}{\SH ናሂሚያ ቦላ ዴንዲዳ ሃራ ሴራ
\par }
{\PP \VerseOne{1}ሳንባላጼይ፥ ጾቢያይ፥ ኣራቤ ዴሬ ኣስ ጌሻሜይኔ ሃራ ኑ ሞርኬቲካ ታኒ ጊምቤዛ ጊምባ ዉርሲዳይሳኔ ኦሴቶንታ ኣቲዳ ፓጬሶይ ባይንዳይሳ ሲዪዳ፤ ጊዶ ኣቲን ታኒ ቡሮ ጊምቤ ፔንጌታስ ሳንቃታ ጌልꬃቤኬ።

\VS{2}ሄሳፌ ዴንዲዳይሳን ሳንባላጼይኔ ጌሻሜይ፥ «ኦኖ ዴምባን ኢሲ ሄራን ያዳ ኑናራ ጋይታ» ጊዲ ኪታ ታስ ዬዲዳ፤ ኢስቲ ሄሳ ጊዳይ ታ ቦላ ቆሆ ጋꬃናሳ።

\VS{3}ታኒካ፥ «ታስ ዳሮ ኦሶይ ዲዛ ጊሻስ ኦሳ ኣጋዳ ኢንቴ ጊዛሶ ባና ዳንዳይኬ፤ ታ ኣጋ ቢን ኦሶይ ኣይስ ኤቂዜ?» ጋዳ ታኮ ኪቴቲ ዪዳ ኣሳታስ ዮታ ዬዳዲስ።


\par }{\PP \VS{4}ሄሳ ማላ ኪታ ታስ ኢስቲ ኦይዱቶ ዛሪ ዛሪ ኪቲን ታኒካ ኢስታስ ካሴይሳꬆ ዛራ ዬዳዲስ።


\par }{\PP \VS{5}ቃሴካ ሳንባላጼይ ኢቻሻንꬆ ዩሾ ባ ኣይሌታፔ ኢሳ ቦላ ማታሜይ ሾጬቶንታኔ ጮ ዶያ ዲዛ ዳብዳቤ ታስ ዬዲዴስ።


\par }{\PP \VS{6}ኢዚ ዬዲዳ ዳብዳቤዚ፥ «ኔኒኔ ኣይሁዳ ኣሳቲ ማካላቴꬅ ዴንꬄꬃናስ ቆፒዳይሳኔ ኢንቴ ጊምቤዛ ጊምቢዛይሲ ኑ ሄራን ዲዛ ካዎቴꬃ ኣቻን ዎሬቲዛይሳ ጌሻሜይ ሲዪዲ ታስ ዮቲዴስ፤ ቃሴ ኔ ካዎታና ቆፒዳይሳኔ

\VS{7}ኔ ዩሁዳ ካዎ ጊዲዳይሳ ዬሩሳላሜን ኣሳይ ኣዋጃና ማላ ናቤታ ኔ ጊግሲዳይሳ ጌሻሜይ ታስ ዮቲዴስ፤ ሄሳ ካዎዚ ሲያናይሲ ኤሬቲዳ ሚሽ ጊዲዳ ጊሻስ ታኒኔ ኔኒ ኢሲፌ ጋይቲዲ ሄ ዮኦዛ ቦላ ኑ ሃሳዬቲዳኮ ሎኦ» ጌስ።


\par }{\PP \VS{8}ታኒካ፥ «ሃይሲ ኔ ጊዛይሲ ቱሙ ጊዶንታ ኔኒ ኔፔ ሜꬋ ኤኪዳ ዎርዶ ዮኦ» ጋ ዛራዲስ።


\par }{\PP \VS{9}ኡባይካ፥ «ኢስታ ኩሼይ ኢጼቲኮ ኦሶይ ፖሌቶንታ ኣታና» ጊዲ ታና ሂርጊሳናስ ፓጪዳ፤ ታኒ ጊዲኮ፥ «ታ ጾሳዉ! ታ ዎዚና ኔኒ ሚንꬃ» ጋዳ ዎሳዲስ።


\par }{\PP \VS{10}ሄ ዎዴ ኢዛ ቦላ ኢዛ ኬꬃ ካሬይ ጎርዴቲን ዲዛ ማሄጻቢኤሌ ናዛ ና ዳላያ ና ሻማያኮ ባዲስ፤ ኢዚካ «ኔና ዎꬋና ኦማርሳታፔ ኢሲ ኦማርስ ዪዛ ጊሻስ ታኒኔ ኔኒ ጾሳ ኬꬅ ጌሊ ኑ ቦላ ፔንጌታ ጎርዲዲ ኣኔ ቆቴቶስ» ጊዴስ።


\par }{\PP \VS{11}ጊዶ ኣቲን ታኒ፥ «ታ ማላ ኣሲ ባቃቲ ቆቴቲ ኤሪዜ? ታ ማላ ኣሲ ባ ሼምፖ ኣሻና ጊዲ ጾሳ ኬꬅ ጌሊ ቆቴታና ቤሲዜ? ሃይሳꬆ ኡባካ ታ ሃኒኬ!» ጋ ዛራዲስ።

\VS{12}ሃ ዞሬዛ ታ ዩሻ ቆፒሺን ሻማያይ ሃይሳ ማላ ዎርዶ ዮኦ ታስ ዮታና ማላ ጾቢያይኔ ሳንባላጼይ ሚሻን ኢዛ ባሌꬂዳ ጊሻስ ኣቲን ኢዚ ጾሳፌ ኪቴቲዳ ኣስ ጊዶንታይሳ ታ ሻካ ኤራዲስ።

\VS{13}ኢዚ ሚሻን ሻሜቲዲ ሄሳꬆ ኦꬂዳይ ታና ባቢሲዲ ናጋራ ኦሲሳናሲኔ ታ ሱንꬅ ሞሬታና ማላ ኮዪዳ ጊሻሳ።


\par }{\PP \VS{14}ታኒካ፥ «ጾሳዉ! ጾቢያይኔ ሳንባላጼይ ኦꬂዳይሳ ኔ ቤያ፤ ቃሴ ኢስታ ቦላካ ኔ ፒርዳ፤ ኖኣዶ ጌቴቲዛ ማጫሳ ናቤያኔ ሃራ ዎርዶ ናቤቲ ታና ባቢሳና ጊዲ ኦꬂዳ ኦሶ ኡባ ኔ ቆፓ» ጋዳ ዎሳዲስ።


\par }{\SH ዲርሳ ጊምቤ ጊጎ
\par }
{\PP \VS{15}ኦሶዚ ዶሜቲዳፔ ኢቻሽ ታማኔ ናምኣንꬆ ጋላስ ኤሉሌ ጌቴቲዛ ኣጊናይ ጌሊን ናምኡ ታማኔ ኢቻሻንꬃ ጋላስ ጊምቤዛ ኦሶ ኡባይ ኦሴቲ ጊጊዴስ።

\VS{16}ኑ ዩሾን ዲዛ ካዎቴꬃ ጊዶን ዲዛ ኑ ሞርኬቲ ኦሶዚ ጾሲ ማዲን ፖሌቲዳይሳ ሲዪዲ ኬሂ ሂርጊዲ ያዪዳ።


\par }{\PP \VS{17}ሄ ዎዴ ዩሁዳ ዴሬ ካሌꬂዛይቲ ጾቢያስ ዳሮ ዳብዳቤ ጻፊን ኢዚ ኢስታስ ዛሮ ጻፊዴስ።

\VS{18}ጋሶይካ ኣራሄ ና ሻካኒያይ ጾቢያ ቦሎ ጊዲዳ ጊሻሲኔ ኢዛ ና ዪሆሃናኔይካ ባራካዬ ና ማሹላሜ ናዮ ማቾ ኤኪዳ ጊሻስ ዩሁዳ ዴሬፔ ዳሮ ኣሳይ ኢዛራ ጫቆ ቃላ ጌሊዴስ።

\VS{19}ሄ ኣሳቲ ጾቢያይ ኦꬂዳ ሎኦ ኦሶታ ታ ሲንꬃንካ ናሺዳ፤ ታ ጊዛይሳካ ኡባ ኢዛስ ኤፊ ኤፊ ዮቴቴስ፤ ሄሳፌ ዴንዲዳይሳን ኢዚካ ታና ባቢሳና ጊዲ ዳብዳቤታ ዳሮ ዎዴ ዬዲዴስ።




\par }\Chap{7}{\PP \VerseOne{1}ጊምባ ኦሶይ ኦሴቲ ጊጊዴስ፤ ፔንጌ ሳንቃቲ ባ ዲዛሶን ዲዛሶን ጌሊዳ፤ ጾሳ ኬꬃ ናጊዛ ዛቤታስ፥ ዬꬃ ዬጺዛይታሲኔ ሌዌ ባጋታስ ኢስታ ጊሻ ጊሻ ኦሶይ ኢሜቲዴስ።

\VS{2}ታኒካ ዬሩሳላሜ ካታማ ኣይሳና ማላ ታ ኢሻ ሃናኔኔ ሚጻ ናጊዛ ሃናኒያ ዶራ ዎꬃዲስ፤ ጺሎቴꬃኒኔ ጾሳስ ያሻቴꬃን ሃናኒያይ ማላይ ዴና።

\VS{3}ታ ኢስታስ ዬሩሳላሜ ጊምቤ ፔንጌቲ ጻልቄይ ኬዛና ጋካናስ ዶዬቶንታ ማላኔ ኣርሼይ ዉሊዛ ዎዴ ዛቤቲ ባሶ ባናፔ ሲንꬃን ጊምባ ፔንጌታ ሎኤꬂ ጎርዳና ማላ ኣዛዛዲስ፤ ቃሴካ ዬሩሳላሜን ዲዛ ኣሳ ጊዶፌ ናጊዛ ዛቤታ ዴሬይ ዶሪዲ ዎꬃና ማላ ኢስታፌ ባጋይታ ኢሲ ኢሲ ሄራስ ኣላፌ ኦꬂ ዎꬃና ማላኔ ሃንኮ ኣቲዳይታ ባንታ ኬꬃ ካሬን ናጋና ማላ ዮታዲስ።


\par }{\SH ዲኤቴꬃፌ ሲሚዳ ኣሳታ ሱንꬅ
\par }
{\PP \VS{4}ዬሩሳላሜይ ኣሆኔ ጊታ ካታማ፤ ጊዶ ኣቲን ኢዚን ዲዛ ኣሳ ቆዳይ ጉꬅ ጊዲዳ ጊሻስ ዳሮ ኬꬃቲ ቡሮ ኬጼቲቤቴና።

\VS{5}ጾሳይ ዴሬዛ፥ ዴራ ኣይሲዛይታኔ ሹሜታ ታ ሺሻዳ ኢስታ ዬሌታ ዛርኬይ ዋኒ ዋኒ ጻፌቲዳኮ ታ ጼላና ማላ ታና ቆፍሲዴስ፤ ሄሳ ጊሻስ ካሴ ዲኤቴꬃፌ ሲሚዳ ኣሳታ ማዝጋባ ዴማዲስ፤ ታ ዴሚዳ ማዝጋባይ ሃይሳፌ ካሊዛይሳ፤


\par }{\PP \VS{6}ባቢሎኔ ካዎ ናቡካዳናጾሬይ ዲኢዲ ባ ዴሬ ኤፊዳ ኣሳታፔ ጉዬ ባ ካታማ ካታማ ዬሩሳላሜኔ ዩሁዳ ሲሚዳ ኣሳቲ ሃይሳፌ ካሊዛይታ፤

\VS{7}ኢስቲ ሲሚሺን ኢስታ ካሌꬂ ኤሂዳ ኣሳቲ ዜሩባቤሌ፥ ኢያሶ፥ ናሂሚያ፥ ኣዛሪያሳ፥ ኤራኢሜ፥ ናሆሜ፥ ማርዲኪዮሳ፥ ባልሻኔ፥ ሚሲፋሬ፥ ቢጉዋዬ፥ ኑሁሜኔ ባኣና።


\par }{\PP \VS{8}ዲኤቴꬃፌ ሲሚዳ ኢስራኤሌ ኣሳ ዛርኬፌ ጻፌቲዳ ዜሬꬃታ ቆዳይ ሃይሳፌ ካሊዛይሳ፤ ፓሮሴ ዜሬꬃፌ 2,172፤

\VS{9}ሻፋጺያ ዜሬꬃፌ 372፤

\VS{10}ኣራሄ ዜሬꬃፌ 652፤

\VS{11}ኢያሶፔኔ ኢዮኣቤ ዜሬꬅ ጊዲዳ ፓሃቴ-ሞኣቤ ዜሬꬃቲ 2,818።

\VS{12}ኤላሜ ዜሬꬃፌ 1,254፤

\VS{13}ዛቶ ዜሬꬃፌ 845፤

\VS{14}ዛካዬ ዜሬꬃፌ 760፤

\VS{15}ቢኑዌ ዜሬꬃፌ 648፤

\VS{16}ቤባዬ ዜሬꬃፌ 628፤

\VS{17}ኣዝጋዴ ዜሬꬃፌ 2,322፤

\VS{18}ኣዶንቃሜ ዜሬꬃፌ 667፤

\VS{19}ቢጉዋዬ ዜሬꬃፌ 2,067፤

\VS{20}ኣዲኔ ዜሬꬃፌ 655፤

\VS{21}ሂዝቂያሳ ጌቴቲ ጼይጌቲዛ ኣጻሬ ዜሬꬃፌ 98፤

\VS{22}ሃሹሜ ዜሬꬃፌ 328፤

\VS{23}ቤሳዬ ዜሬꬃፌ 324፤

\VS{24}ሃርፔ ዜሬꬃፌ 102፤

\VS{25}ጌባኦኔ ዜሬꬃፌ 95፤


\par }{\PP \VS{26}ካሴ ኢስታ ኣዋቲ ሃይሳፌ ካሊዛ ካታማታን ዲዛይቲ ዲኤቴꬃፌ ሲሚዳ፤ ቤቴሊሄሜፔኔ ናጾፌ ዴሬ ኣሳታፔ 188፤

\VS{27}ኣናቶቴ ዴሬ ኣሳታፔ 128፤

\VS{28}ቤቲ-ኣዚሞቴ ዴሬ ኣሳታፔ 42፤

\VS{29}ቂሪያቴ-ዪኣሪሜ፥ ካፊሬኔ ቢኤሮቴ ዴሬ ኣሳታፔ 743

\VS{30}ኤራማፔኔ ጌባ ዴሬ ኣሳታፔ 621፤

\VS{31}ማኪማሴ ዴሬ ኣሳታፔ 122፤

\VS{32}ቤቴሌፔኔ ኣዬ ዴሬ ኣሳታፔ 123፤

\VS{33}ኔቦ ጌቴቲዛ ናምኣንꬆ ዴሬን ዲዛ ኣሳታፔ 52፤

\VS{34}ኤላሜ ጌቴቲዛ ናምኣንꬆ ዴሬን ዲዛ ኣሳታፔ 1,254፥

\VS{35}ሃሪሜ ዴሬ ኣሳታፔ 320፤

\VS{36}ኢያርኮ ዴሬ ኣሳታፔ 345፤

\VS{37}ሎዳ፥ ሃዲዴኒኔ ኦኖ ዴሬ ኣሳታፔ 721፤

\VS{38}ሳናኣ ዴሬ ኣሳታፔ 3,930።


\par }{\PP \VS{39}ዲኤቴꬃፌ ሲሚዳ ቄሴታ ዜሬꬃቲ ሃይሳፌ ካሊ ዲዛይታ፤ ኢያሶ ዜሬꬅ ጊዲዳ ያዳያ ዜሬꬃፌ 973፥

\VS{40}ኢሜሬ ዜሬꬃፌ 1,052፥

\VS{41}ፓሽኩሬ ዜሬꬃፌ 1,247፥

\VS{42}ሃሪሜ ዜሬꬃፌ 1,017።


\par }{\PP \VS{43}ዲኤቴꬃፌ ሲሚዳ ሌዌ ዜሬꬃቲ ሃይሳፌ ካሊ ዲዛይታ፤ ሆዳዬ ዜሬꬅ ጊዲዳ ኢያሶፔኔ ቃዲምኤሌ ዜሬꬃፌ 704።

\VS{44}ዲኤቴꬃፌ ሲሚዳ ዬꬃ ዬጺዛይቲ ሃይሳፌ ካሊ ዲዛይታ፤ ኣሳፌ ዜሬꬃታፔ 148።

\VS{45}ዲኤቴꬃፌ ሲሚዳ ጾሳ ኬꬃ ፔንጌ ናጊዛ ዛቤታ ዜሬꬃቲ ሃይሳፌ ካሊ ዲዛይታ፤ ጻልሞኔ፥ ኣጻሬ፥ ሻሎሜ፥ ኣቁቤ፥ ሃጺጼኔ ሾባዬ ዜሬꬃታፔ 138።


\par }{\PP \VS{46}ዲኤቴꬃፌ ሲሚዳ ጾሳ ኬꬃ ኦሳንቻታ ዜሬꬃቲ ሃይሳፌ ካሊ ዲዛይታ፤ ጺሃ፥ ሃሱጳ፥ ጻባኦቴ፥

\VS{47}ቂሮሴ፥ ሲኣ፥ ፓዶኔ፥

\VS{48}ሌባና፥ ሃጋቤ፥ ሻሚላዬ፥

\VS{49}ሃናኔ፥ ጊዴሌ፥ ጋሃሬ፥

\VS{50}ኤራኣዬ፥ ኤራሶኔ፥ ኔቆዳ፥

\VS{51}ጋዛሜ፥ ኦዛ፥ ፋሳሄ፥

\VS{52}ቤሳዬ፥ ማኡኔ፥ ናፋሺሲሜ፥

\VS{53}ባቂቡቄ፥ ሃቁፋ፥ ሃሪሁሬ፥

\VS{54}ባጺልቴ፥ ማሂዳ፥ ሃርሻ፥

\VS{55}ባርቆሳ፥ ሲሳራ፥ ቴማሄ፥

\VS{56}ኔጺሃ፥ ሃጺፋ።


\par }{\PP \VS{57}ዲኤቴꬃፌ ሲሚዳ ሶሎሞኔ ኦሳንቻታ ዜሬꬃቲ ሃይሳፌ ካሊ ዲዛይታ፤ ሶጻዬ፥ ሶፌሬቴ፥ ፔሪዳ፥

\VS{58}ያኢላ፥ ዳርቆኔ፥ ጊዴሌ፥

\VS{59}ሻፋጺያ፥ ሃጺላ፥ ፖኬሬቴ-ሃጼባሜኔ ኣሞኔ።


\par }{\PP \VS{60}ዲኤቴꬃፌ ሲሚዳ ጾሳ ኬꬃ ኦሳንቻታ ቆዳይኔ ሶሎሞኔ ኦሳንቻታ ቆዳይ ኢሲ ቦላ 392።

\VS{61-62}ቴሊ-ሜላ፥ ቴሊ-ሃርሻ፥ ኪሩቤ፥ ኣዶኔኔ ኢሜሬ ጌቴቲዛ ጋጻሬ ካታማታፔ ሲሚዳይቲ ዳላያ፥ ጾቢያኔ ኔቆዳ ዜሬꬃታ ቆዳይ ኢሲ ቦላ 642፤ ጊዶ ኣቲን ሄይቲ ኡባይ ኢስራኤሌ ዜሬꬅ ጊዲዳይሳ ኤሪሳናስ ዳንዳይዛ ሚሺ ዴና።


\par }{\PP \VS{63-64}ሃይሳፌ ካሊ ዲዛ ቄሴታ ዜሬꬃቲ ካሴ ባ ኣዋታ ዜሬꬃ ዛርኬ ሻኪ ኤሪሳናስ ዳንዳይቤቴና፤ ኢስቲካ ሃባዬ፥ ሃቆጼ፥ ባርዚሌ፤ ቄሴታ ባጋ ጊዲዳ ባርዚሌዬስ ካሴ ኣዋይ ጋላኣዴ ዴሬን ዬሌቲዳ ባርዚሌ ዜሬꬃፌ ኢሲ ማጫሳዮ ኤኪዳ ጊሻስ ባ ማቼይ ኣዋ ቆሞ ሱንꬃን ጼይጌታና ዳንዳይዴስ። ካሴ ባ ኣዋታ ዬሌታ ዛርኬ ሻኪ ኤሪሳናስ ዳንዳዮንታ ኣጊዳ ጊሻስ ጌዮንታ ኣሳ ማላ ቆዴቲዲ ቄሴቴꬃን ኦꬃናስ ዳንዳይቤቴና።

\VS{65}ሄሳ ጊሻስ ዩሁዳ ዴሬ ኣይሲዛዴይ ኡሪሜኒኔ ቱሚሜን
\FTNT{*}{{\FR 7:65 }{\FT{ኡሪሜይኔ ቱሚሜይ ቄሴታ ማይኦስ ሲንꬃ ባጋራ ቲራ ኪሴን ኡቲዲ ኢስቲ ጾሳ ሼኔ ሻኪ ኤራና ማላ ማዲዛ ሚሻታ።
}}} ጾሳስ ኦꬂዛ ቄሴይ ዴንዳና ጋካናስ ጾሳስ ሺቂዛ ያርሾፌ፥ ካꬃፌ ኦኒካ ማናስ ዳንዳዮንታይሳ ኢስታስ ዮቲዴስ።
\XREF{}{{\XO 7:65 }{\XT{ኬሳ 28፡30፤ ዛሬ 33፡8}}}

\VS{66}ዲኤቴꬃፌ ሲሚዳ ኣሳ ኩሜꬃ ቆዳይ ኢሲ ቦላ 42,360

\VS{67}ቃሴካ ኢስታ ኦሳንቻታ፥ ማጫሳታኔ ኣቱማሳታ ቆዳይ 7,337 ቃሴ ማዛሙሬ ዬጺዛ ማጫሳቲኔ ኣቱማሳታ ቆዳይ ኢሲ ቦላ 245

\VS{68}ፓራቲ 736፥ ባቁሎቲ 245

\VS{69}ጋሜላቲ 435፥ ሃሬቲ 6,720።


\par }{\PP \VS{70}ኢሲ ኢሲ ኬꬃ ኣዋቲ ጾሳ ኬꬃ ኦሶስ ኢሞታ ሺሺዳ፤ ኢስታ ጊዶፌ ዴሬዛ ኣይሲዛይሲ ጌዳራን 8 ኪሎኔ ባጋ ጊዲዛ ዎርቃ፥ 50 ጉቃ ሳኔ፥ 530 ቄሴታ ማይኦ ኢሚዴስ።

\VS{71}ኬꬃ ኣዋቲካ ጌዳራን 168 ኪሎ ጊዲዛ ዎርቃኔ 1,250 ኪሎ ጊዲዛ ቢራ ኢሚዳ።

\VS{72}ኣቲዳ ኣሳቲ 168 ኪሎ ጊዲዛ ዎርቃ 1,100 ኪሎ ጊዲዛ ቢራኔ 67 ቄሴታ ማይኦታካ ኢሚዳ።

\VS{73}ቄሴቲ፥ ሌዌቲ፥ ጾሳ ኬꬃ ጊቤ ናጊዛ ዛቤቲ፥ ዬꬃ ዬጺዛይቲ ዴራፔ ዳሪዛ ባጋይኔ ጾሳ ኬꬃን ኦꬂዛይቲ ኡባይ ኢሲ ቦላ ኢስራኤሌ ዴሬ ኣሳይ ባ ካታማን ካታማን ጌሊ ዴኢዴስ።
\XREF{}{{\XO 7:73 }{\XT{1ታሪ 9፡2፤ ናሂ 11፡3}}}




\par }\Chap{8}{\SH ጾሳ ዎጋ ማጻፋ ናባቤቴꬅ
\par }
{\PP \VerseOne{1}ኢስራኤሌ ዴሬይ ላፑንꬃ ኣጊናን ባ ዲዛ ካታማን ካታማን ኡቲዴስ፤ ሄ ኣጊናን ኮይሮ ጋላስ ዬሩሳላሜን ሃꬃ ፔንጌ ጌቴቲዛሶን ጋꬃ ባጋራ ኣሳይ ኢሲ ዎዚናን ጊዲዲ ኢሲ ቦላ ሺቂዴስ፤ ኢስቲካ ጾሳ ዎጋ ማጻፋ ኤራንቻ ጊዲዳ ኣስታማሬ ኢዝራይ ጾሳይ ኢስራኤሌስ ኣዛዚዳ ዎጋ ማጻፋ ኢስታስ ኤሃና ማላ ኦይቺዳ።

\VS{2}ሄሳ ጊሻስ ኢዝራይ ላፑንꬃ ኣጊናይ ጌሊዳ ኮይሮ ጋላስ ሎኤꬂ ኣኬካናዉ ዳንዳይዛ ኣሲ ኡባይ፥ ማጫይ፥ ኣቱማይ ዉሪ ሺቂዳሶ ዎጋ ማጻፋ ኤኪ ዪዴስ።

\VS{3}ሄ ዴምባን ኢዝራይ ጊምቤ ፔንጌ ጌቴቲዛይሳ ማታን ኤቂዲ ዎንታ ማላዶፔ ሴታ ጋላስ ጋካናስ ዎጋ ማጻፋ ኣኬካናስ ዳንዳይዛ ኣሳ ኡባ ሲንꬃን ባ ቃላ ꬎቁ ሂስቲ ናባቢዴስ፤ ዴሬይ ዉሪ ሎኤꬂ ሲዪዴስ።


\par }{\PP \VS{4}ሄ ኦሶዛስ ኢንጄ ጊዳና ማላ ኢዝራይ ሚꬃፌ ኦሴቲዳ ꬎቃሶሆን ኤቂዴስ፤ ኢዛስ ኡሻቻ ባጋራ ኤቂዳ ኣሳቲ ማቲቲያ፥ ሼማኤ፥ ኣናያ፥ ኡሪያ፥ ሂልቂያኔ ማኢሳያ ጊዲሺን ሃዲርሳ ባጋራ ኤቂዳይቲ ፓዳያ፥ ሚሻኤሌ፥ ማልኪያ፥ ሃሹሜ፥ ሃሺባዳኔ፥ ዛካራሳኔ ማሹላሜ።


\par }{\PP \VS{5}ኢዝራይ ꬎቁ ጊዲ ኦሴቲዳ ማዲራኬዛ ቦላ ኬዚ ኤቂዳ ዎዴ ኣሳይ ዉሪ ኢዛ ቲሺ ሂስቲ ጼሊዴስ፤ ኢዚ ዎጋ ማጻፋ ዶይዳ ማላ ኡባ ኣሳይ ባ ኡቲዳሶሆፔ ዴንዲ ኤቂዴስ።

\VS{6}ኢዝራይ ጊታ ጾሳ ጋላቲዴስ፤ ኣሳይ ዉሪ ባ ኩሼ ፑዴ ዴንꬂዲ «ኣሚን! ኣሚን!» ጊ ዛሪዴስ፤ ቢታ ቦላ ዉሪ ጉፋኒዲ ጾሳስ ጎይኒዴስ።


\par }{\PP \VS{7}ሄሳፌ ጉዬ ኣሳይ ባ ዲዛሶን ዲዛሶን ዴንዲ ኤቂዴስ፤ ሃይሳፌ ካሊ ሱንꬃይ ጻፌቲዳ ሌዌ ባጋቲ ዎጋ ማጻፋ ዴራስ ናባቢዳ፤ ኢስቲካ ኢያሶ፥ ባኔ፥ ሼሬቢያ፥ ያሚኔ፥ ኣቁቤ፥ ሳባታ፥ ሆዲያ፥ ማኢሳያ፥ ቃሊጻ፥ ኣዛሪያሳ፥ ዮዛባዴ፥ ሃናኔኔ ፓላዬ።

\VS{8}ኢስቲካ ኣሳስ ናባቤቲዳ ጾሳ ዎጋ ማጻፋይ ሎኢ ጌላና ማላ ሎኤꬂ ቢርሺ ዮቲዳ።


\par }{\PP \VS{9}ጾሳ ዎጋ ኣሳይ ሲዪዳ ማላ ዬኪዳ ጊሻስ ዴሬ ኣይሲዛ ናሂሚያይ፥ ቄሴኔ ዎጋ ሎኤꬂ ኤሪዛ ኢዝራይ፥ ዴራ ታማርሲዛ ሌዌ ባጋቲ «ሃና ጋላሳያ ኢንቴ ጾሳስ ዱማቲዳ ጋላስ ጊዲዳ ጊሻስ ጬጮፒቴኔ ዬኮፍቴ» ጊዳ።

\VS{10}ናሂሚያይ፥ «ቢዲ ሎኦ ካꬅ ሚቴ፤ ቃሴ ማልኢዛ ኡሹ ኡዪ ኡፋዬቲቴ፤ ኣይኮይ ባይንዳይታስ ኢንቴስ ዲዛይሳፌ ኢሚቴ፤ ሃይሲ ኑ ጾሳስ ኣንጄቲዳ ጋላሳ፤ ጾሳ ኡፋይሳይ ኢንቴስ ዎልቃ ጊዲዳ ጊሻስ ጬጮፒቴ» ጊዴስ።


\par }{\PP \VS{11}ሌዌ ባጋቲ፥ «ሃ ኣንጄቲዳ ጋላስ ኢንቴ ጬጫና ቤሴና» ጊዲ ዴራ ሃይዚሲዳ።

\VS{12}ኣሳይ ባ ሲዪዳ ቃላ ሎኤꬂ ኤሪዳ ጊሻስ ባሶ ቢዲ ካꬅ ሚዲኔ ሃꬅ ኡዪ ኡፋዬቲዲ ባስ ዲዛ ካꬃፌ ሃራታስ ሻኪ ኢሚዴስ።


\par }{\SH ዳሴ ባኣሌ ቦንቼቴꬅ
\par }
{\PP \VS{13}ላፑንꬆ ኣጊናን ናምኣንꬆ ጋላስ ኮራፒኔቲ ቄሴታራኔ ሌዌ ባጋታራ ኢሲፌ ጊዲዲ ጾሳ ዎጋ ታማራናስ ጻፌ ኢዝራኮ ቢዳ።

\VS{14}ኢስራኤሌ ኣሳይ ላፑንꬃ ኣጊናን ቦንቼቲዛ ዳሴ ባኣሌዛን ዳሴ ጊዶን ኡታና ማላ ጾሲ ሙሴ ባጋራ ኢሚዳ ኣዛዞዚ ዎጋ ማጻፋን ጻፌቲ ዲዛይሳ ዴሚዳ።

\VS{15}ሄሳ ጊሻስ ኣሳይ ባ ዲዛ ካታማን ካታማኒኔ ዬሩሳላሜን ቢዲ፥ «ፑዴ ዙማታ ቦላ ኬዚቴ፤ ዛይቴይ ኬዚዛ ዎጋራ ሚꬂኔ ዎራ ዎጋራ ሚꬃ ሃጋ፥ ባርሲኔቴ ጌቴቲዛ ሚꬅ፥ ዛምባ ሃጋታ ኤሂዲ ዳሴ ዬጊቴ» ጊ ኣዋጃና ማላኔ ዮታና ማላ ካሴ ዎጋ ማጻፋን ጻፌቲዳ ማላ ኣዛዚዳ።
\XREF{}{{\XO 8:15 }{\XT{ሌዌ 23፡33-36፤ ዛሬ 16፡13-15}}}


\par }{\PP \VS{16}ሄሳ ጊሻስ ኣሳይ ሚꬃ ሃጋታ ቃንጺ ኤኪ ኤሂዲ ባ ኬꬃ ፖቄ ቦላን፥ ጾሳ ኬꬃ ፔንጌን ዲዛ ዴምባኒኔ ሃꬃ ፔንጌ ጌቴቲዛ ዴምባን፥ ሄሳꬆካ ኤፍሬሜ ፔንጌን ዲዛ ዴምባን ዳሴ ዬጊዳ።

\VS{17}ዲኤቴꬃፌ ሲሚዳ ኣሳይ ዉሪ ዳሴ ዬጊዲ ኢዛ ጊዶን ኡቲዴስ፤ ሄሲካ ናዌ ና ኢያሶ ዎዴፔ ሃ ሲሚን ኮይሮ ሃኒዴስ፤ ሄሳ ጊሻስ ኣሳይ ዉሪ ኢሶይ ኢሶይ ኬሂ ኡፋዬቲዴስ።

\VS{18}ባኣሌዚ ዶሜቲዳ ጋላሳፌ ቢ ዉራና ጋላስ ጋካናስ ኢዝራይ ጾሳ ዎጋ ማጻፋፔ ኡባ ዎዴ ጋላስ ጋላስ ኢሲ ኢሲ ኪፊሌ ኣሳስ ናባቢዴስ፤ ባኣሌዛካ ላፑን ጋላስ ጋካናስ ቦንቺዳ፤ ኦስፑንꬆ ጋላስ ዎጋዚ ኣዛዚዛ ማላ ባኣሌዛ ዉርሴꬃን ሞይዞ ባኣሌ ኦꬂዳ።




\par }\Chap{9}{\SH ኢስራኤሌ ኣሳይ ባ ናጋራ ፓጼꬅ
\par }
{\PP \VerseOne{1}ሄ ኣጊናን ናምኡ ታማኔ ኦይዳንꬆ ጋላስ ኢስራኤሌ ኣሳይ ኢሲ ቦላ ሺቂዲ ባ ናጋራ ጊሻስ ኬሂ ሞꬌቲዳይሳኔ ጬጪዳይሳ ቆንጪሲናስ ማቃ ማይኢዲ ባ ሁኤ ቦላ ጉዱላ ላሊዲ ጾሚዴስ።

\VS{2}ኢስራኤሌ ኣሳይ ኣላጋ ኣሳ ኡባፌ ባና ሻኪዴስ፤ ሄሳፌ ጉዬ ኣሳይ ዉሪ ዴንዲ ኤቂዲ ኢስቲኔ ካሴ ኢስታ ኣዋቲ ኦꬂዳ ናጋራ ኡባ ፓጺዳ።

\VS{3}ሄን ኢስቲ ኤቂዳ ማላ ዲሺን ኢስታ ጾሳ ዎጋ ማጻፋይ ሄꬑ ሳቴ ኩሜꬅ ኢስታስ ናባቤቲዴስ፤ ቃሴ ሃራ ሄꬑ ሳቴ ኩሜꬅ ኢስቲ ባ ናጋራ ፓጺሼ ጎዳስ ባ ጾሳስ ሆኪ ጎይኒዳ።

\VS{4}ሌዌ ባጋታስካ ኤቂዛ ማዲራኬይ ዴስ፤ ሄ ማዲራኬዛ ቦላ ኢያሶይ፥ ባኔይ፥ ቃዲምኤሌይ፥ ሼባኒያይ፥ ቡኔይ፥ ሼሬቢያይ፥ ባኔይኔ ካናኔይ ኤቂዲ ባ ቃላ ꬎቁ ሂስቲዲ ጎዳ ባንታ ጾሳኮ ዎሲዳ።

\VS{5}ኢያሶ፥ ቃዲምኤሌ፥ ባኔ፥ ሃሻቢናዬ፥ ሼሬቢያ፥ ሆዲያ፥ ሼባኒያኔ ፓታያ ጌቴቲዛ ሌዌ ባጋ ኣሳቲ፥

\par }{\Q «ኢንቴ ዴንዲ ኤቂዲ ሜርና ጎዳ

\par }{\QB ኢንቴ ጾሳ ጋላቲቴ፤

\par }{\QB ጋላታፔኔ ኣንጆፌ

\par }{\QB ꬎቁ ꬎቁ ጊዳ

\par }{\QC ቦንቼቲዳ ጾሳ ሱንꬃ

\par }{\QC ሳቢቴ» ጊዳ።


\par }{\SH ማሬታና ዎሲዳ ዎሳ
\par }
{\PP \VS{6}ሄሳፌ ጉዬ ኢስራኤሌ ኣሳይ፥

\par }{\Q «ጾሶ፥ ኔ ጻላ ጎዳ፤

\par }{\QB ሳሎኔ ሳሎ ቦላ ዲዛይታ፥

\par }{\QB ሳኣኔ ሳኣ ቦላ ዲዛይታ፥

\par }{\QB ጊታ ኣባኔ ኢዛ ጊዶን ዲዛይታ

\par }{\QC ኡባ ሜꬊዳይ ኔና።

\par }{\QB ኡባስ ዴኦ ሼምፖ ኢማዳሳ፤

\par }{\Q ሳሎ ሜꬌቴꬃቲ ኡባይ

\par }{\QB ኔስ ጎይኔቴስ።


\par }{\Q \VS{7}ጎዳዉ፥ ኔኒ ጾሳ!

\par }{\QB ኔኒ ኣብራሜ ኡሬ ጌቴቲዛ

\par }{\QB ካላዳዌ ዴሬፔ ዶራዳ

\par }{\QC ጼይጋ ኬሳዳሳ፤

\par }{\QB ኢዛ ሱንꬃካ

\par }{\QB ኣብራሃሜ ጋዳሳ።
\XREF{}{{\XO 9:7 }{\XT{ሜꬌ 11፡31—12፡1፤ 17፡5}}}


\par }{\Q \VS{8}ኢዚ ኔስ ኣማኔቲዳ ኣስ

\par }{\QB ጊዲዳይሳ ቤያዳ

\par }{\QB ኢዛራ ጫቄታዳሳ፤

\par }{\Q ካናኔ ኣሳይ፥ ሂቴ ኣሳይ፥

\par }{\QB ኣሞሬ ኣሳይ፥

\par }{\QB ፓሪዜ ኣሳይ፥ ያቡሴ ኣሳይኔ

\par }{\QB ጌርጌሴ ኣሳይ

\par }{\QC ኢዛን ዲዛ ቢታ፥

\par }{\QC ኢዛ ዜሬꬃታስ

\par }{\QC ዱሳ ቢታ ጊዳና ማላ

\par }{\QC ላቲሳናስ ጫቆ

\par }{\QB ቃላ ጌላዳሳ፤

\par }{\QB ኔኒ ጺሎ ጊዲዳ ጊሻስ

\par }{\QB ኔ ጫቆ ቃላ ሚንꬃ ናጋዳሳ።
\XREF{}{{\XO 9:8 }{\XT{ሜꬌ 15፡18-21}}}


\par }{\BB \par }
{\Q \VS{9}«ኔኒ ኑ ኣዋታ ቦላ

\par }{\QB ካሴ ጊብጼ ቢታን ጋኪዳ

\par }{\QB ዋዬዛ ቤያዳሳ፤

\par }{\QB ኢስቲ ዞኦ ኣባ ማታን ዲሼ

\par }{\QB ማዶ ኮዪዲ

\par }{\QC ኔና ዎሲዳ ዎሳ ሲያዳሳ።
\XREF{}{{\XO 9:9 }{\XT{ኬሳ 3፡7፤ 14፡10-12}}}


\par }{\Q \VS{10}ጊብጼ ካዎ ቦላ፥

\par }{\QB ሹሜታ ቦላኔ

\par }{\QB ሄ ቢታን ዲዛ ኣሳ

\par }{\QB ኩሜꬃ ቦላ

\par }{\QC ጊታ ማላታታ ቆንጪሳ ቤሳዳሳ።

\par }{\Q ሄሳ ኔ ኦꬂዳይ ካሴ ኑ ኣዋታ

\par }{\QB ጊብጼ ኣሳይ ኣይ ማላ ኢስታስ

\par }{\QB ሜንጼ ኢቲዲ ዋዪሲዳኮ

\par }{\QC ኔ ቤኢዳ ጊሻሳ፤

\par }{\QB ኔ ሄሳ ኦꬆይሳ ጋሶን

\par }{\QC ሃች ጋካናስ

\par }{\QB ኔ ሱንꬃይ ቦንቾን

\par }{\QB ጼይጌታና ማላ ኦꬃዳሳ።\XREF{}{{\XO 9:10 }{\XT{ኬሳ 7፡8—12፡32}}}


\par }{\Q \VS{11}ኢስታ ሲንꬃን ኣባ

\par }{\QB ናምኡ ኬሳ ሻካዳ፥

\par }{\QB ሜላ ቢታራካ

\par }{\QB ኢስታ ፒንꬃዳሳ፤

\par }{\Q ሹች ዱጌ ጪማ ሃꬃ

\par }{\QB ጊዶን ዬጊዛ ማላ

\par }{\QB ኢስታ ጎዲዛይታ ጪማ

\par }{\QB ሃꬃ ጊዶ ዬጋዳሳ።
\XREF{}{{\XO 9:11 }{\XT{ኬሳ 14፡21-29፤ 15፡4-5}}}


\par }{\Q \VS{12}ጋላስ ቱሳ ማላ ኤቂዳ ሻራን፥

\par }{\QB ኦማርሲ ቱሳ ማላ

\par }{\QB ታማን ፖኢሳዳ

\par }{\QC ኢስቲ ባናስ ቤሲዛ ኦጌራ

\par }{\QB ባና ማላ ካሌꬃዳሳ።\XREF{}{{\XO 9:12 }{\XT{ኬሳ 13፡21-22}}}


\par }{\BB \par }
{\Q \VS{13}«ሳሎፔ ዱጌ

\par }{\QB ሲና ዙማ ቦላ ዎꬋዳ

\par }{\QB ኔ ዴሬዛ ሃሳይሳዳሳ፤

\par }{\QB ሎኦ ዎጋታኔ ሱሬ ቲሚርቴታ

\par }{\QC ኔ ኢስታስ ኢማዳሳ።


\par }{\Q \VS{14}ጌሻ ኔ ሳምባታ

\par }{\QB ኢስቲ ቦንቻና ማላ

\par }{\QB ታማርሳዳሳ፤

\par }{\Q ኔ ኣዛዞታ፥ ዎጋታኔ ማራታ

\par }{\QB ኔ ኦሳንቻ ሙሴ ባጋራ

\par }{\QB ኢስታስ ኢማዳሳ።
\XREF{}{{\XO 9:14 }{\XT{ኬሳ 19፡18—23፡33}}}


\par }{\Q \VS{15}ኢስቲ ጋፌቲዳ ዎዴ

\par }{\QB ሳሎፔ ካꬅ ኢማዳሳ፤

\par }{\QB ኢስቲ ሳሜቲዳ ዎዴ ሃꬅ

\par }{\QB ዛላፌ ኢስታስ ፑልቲሳዳሳ፤

\par }{\QB ቃሴ ኔ ኢስታስ ኢማና ጋዳ

\par }{\QC ጫቂዳ ቢታ ጌሊዲ

\par }{\QC ኤካና ማላ ኣዛዛዳሳ።
\XREF{}{{\XO 9:15 }{\XT{ኬሳ 16፡4-15፤ 17፡1-7፤ ዛሬ 1፡21}}}


\par }{\BB \par }
{\Q \VS{16}«ካሴ ኑ ኣዋቲ ኦቶራንቻኔ

\par }{\QB ዎዚና ሙሜ ጊዲዳ ጊሻስ

\par }{\QB ኔ ኣዛዞ ናጊቤቴና፤


\par }{\Q \VS{17}ኔስ ኣዛዜቲቤቴና፤

\par }{\QB ኔ ኢስታስ ኦꬂዳ ጊታ

\par }{\QB ማላታካ ኡባ ዶጊዳ፤

\par }{\QC ዎዚና ሙሜ ጊዲዳ፤

\par }{\QB ቃሴ ጉዬ ጊብጼ ኣይሌቴꬃን

\par }{\QB ዛራና ማላ

\par }{\QC ባንታና ካሌꬂዛ

\par }{\QC ኣስ ዶሪዳ።

\par }{\Q ጊዶ ኣቲን ኔኒ ሲቆን

\par }{\QB ኩሚዳ ጾሳ፥

\par }{\QB ሃንቆስ ታኪዛ ጾሳ፥

\par }{\QB ኣቶ ጊዛ ጾሳ፥

\par }{\QB ኪያኔ ማሪዛ

\par }{\QB ጎዳ ጊዲዳ ጊሻስ

\par }{\QC ኔ ኢስታ ኣጋቤካ።
\XREF{}{{\XO 9:17 }{\XT{ኬሳ 34፡6፤ ታይ 14፡18}}}


\par }{\Q \VS{18}ማራ ሌሚሶን ባስ ኤቃ ጾስ ኦꬂዲ፥

\par }{\QB ‹ጊብጼ ቢታፌ

\par }{\QC ኑና ካሌꬂዲ ኬሲዳ

\par }{\QC ጾሲ ሃይሳኮ!› ጊዳ።

\par }{\QC ኔ ሱንꬃካ ኣይ ማላ

\par }{\QC ሞሮ ሞሪዶ!\XREF{}{{\XO 9:18 }{\XT{ኬሳ 32፡1-4}}}


\par }{\BB \par }
{\Q \VS{19}«ኔ ማሮታይ ጊታ ጊዲዳ ጊሻስ

\par }{\QB ኢስቲ ሄን ባዞ ቢታን ꬋዪ

\par }{\QB ኣታና ማላ ኣጋቤካ፤

\par }{\QC ጊዶ ኣቲን ኢስቲ ጋላስ

\par }{\QC ቱሳ ማላ ሻራን

\par }{\QC ኦማርስ ቱሳ ማላ ታማን

\par }{\QC ኢስቲ ባናስ ቤሲዛ ኦጌራ

\par }{\QC ኢስታ ካሌꬆ ኣጋቤካ።


\par }{\Q \VS{20}ሎኦ ጊዲዳ ኔ ኣያና

\par }{\QB ኢስታ ታማርሳና ማላ ኢማዳሳ፤

\par }{\QC ኢስታስ ማና ማላ ማና፥

\par }{\QC ኡያና ማላ ሃꬅ ኢማዳሳ።


\par }{\Q \VS{21}ኦይዱ ታሙ ላይꬅ ኩሜꬅ

\par }{\QB ኢስታ ባዞ ቢታን ማዳዳ

\par }{\QB ኢስታስ ኮሺዛ ሚሼ

\par }{\QB ኢሲኖካ ዲጋቤካ፤

\par }{\QC ኢስቲ ማይኢዳ ማይኦይ

\par }{\QC ዉሪቤና፤

\par }{\QC ቃሴ ኢስታ ቶሆይካ

\par }{\QC ፑሪቤና።


\par }{\BB \par }
{\Q \VS{22}«ኢስታ ዴራ ዩዪ

\par }{\QB ኣꬊ ዲዛ ዴሬታኔ

\par }{\QB ኢስቲ ካዎቴꬃታ ኡባ

\par }{\QB ጾኒዲ ሄ ቢታ

\par }{\QB ኤካና ማላ ኦꬃዳሳ፤

\par }{\QB ሄሳ ጊሻስ

\par }{\QB ካዎ ሲሆኔይ ኣይሲዛ

\par }{\QC ሃሴቦኔ ጌቴቲዛ ቢታኔ

\par }{\QB ካዎ ኣጌይ ኣይሲዛ

\par }{\QC ባሳኔ ጌቴቲዛ ቢታ

\par }{\QC ጾኒዲ ላቲዳ።
\XREF{}{{\XO 9:22 }{\XT{ታይ 21፡21-35}}}


\par }{\Q \VS{23}ኢስታስ ቆዳይ ሳሎ ጾሊንቴ ማላ

\par }{\QB ዳሪዳ ናይታ ኢማዳሳ፤

\par }{\QB ካሴ ኢስታ ኣዋታስ ኔ ኢማና ጋ

\par }{\QB ቃላ ጌሊዳ ቢታ

\par }{\QC ኢስቲ ጾኒ ላታና ማላ

\par }{\QC ኦꬃዳሳ።\XREF{}{{\XO 9:23 }{\XT{ሜꬌ 15፡5፤ 22፡17፤ ኢያ 3፡14-17}}}


\par }{\Q \VS{24}ኢስታ ናይቲ ካናኔ ቢታ

\par }{\QB ጾኒ ላቲዳ፤

\par }{\QB ሄ ቢታን ዲዛ ኣሳታ

\par }{\QB ኔኒ ጾናዳሳ፤

\par }{\QC ኢስታ ካዎታ ቦላኔ ካናኔ

\par }{\QC ቢታን ዲዛ ኣሳታ ቦላ

\par }{\QC ባ ዶሲዳ ማላ ኦꬃና ማላ

\par }{\QC ዎልቃ ኢማዳሳ።
\XREF{}{{\XO 9:24 }{\XT{ኢያ 11፡23}}}


\par }{\Q \VS{25}ቃሴ ሎኢ ጊምቤቲዳ

\par }{\QB ካታማታኔ ኣራዳ ቢታ፥

\par }{\QB ሎኦ ሚሽ

\par }{\QB ኢስታን ኩሚዳ ኬꬃታ፥

\par }{\QB ሃꬃ ኦላታኔ

\par }{\QB ዎይኔ ኣታኪልቴይ ቶኬቲዛ ጋዴ፥

\par }{\QB ዎጋራ ሚꬃታኔ ዳሮ ኣይፌ

\par }{\QB ኣይፊዛ ሚꬃታ ላቲዳ፤

\par }{\QC ሚዲኔ ኡዪዲ ሞꬊዳ፤

\par }{\QC ኔኒ ኔ ኪያቴꬃን ኢሚዳ ሎኦ ሚሻን ዉሪ ኡፋዬቲዳ።
\XREF{}{{\XO 9:25 }{\XT{ዛሬ 6፡10-11}}}


\par }{\BB \par }
{\Q \VS{26}«ጊዶ ኣቲን ኢስቲ ኔ ቦላ ማካሊዳ፤

\par }{\QB ‹ኔ ቃላስካ ኣዛዜቶኮ› ጊዳ፤

\par }{\QB ኔ ዎጋ ሲዮኮ ጊዲ

\par }{\QB ኔስ ዞኮ ዛሪዳ፤

\par }{\QC ቃሴ ኢስቲ ኔኮ ዛራና ጊዲ

\par }{\QC ሴሪ ታማርሲዳ ናቤታ ዎꬊዳ፤

\par }{\QC ኡባ ዎዴ ኔ ቦላ

\par }{\QC ጫሻ ቃላ ሃሳይዳ።


\par }{\Q \VS{27}ሄሳ ጊሻስ ኢስታ ሞርኬቲ

\par }{\QB ኢስታ ጾኒዲ ሃራና ማላ

\par }{\QB ኣꬃ ኢማዳሳ፤

\par }{\QC ሞርኬቲካ ኢስታ ሜቶꬂዳ፤

\par }{\QB ኢስቲ ባንታና ሜቲዳ ዎዴ

\par }{\QB ኔኮ ዋሲዳ፤

\par }{\QB ኔካ ኢስታ ዋሳ

\par }{\QB ሳሎን ዳዳ ሲያዳሳ፤

\par }{\QB ኔ ማሮቴꬃ ጊታቴꬃፌ ዴንዲዳይሳን

\par }{\QC ኢስታ ሞርኬታፔ ኣሻና

\par }{\QC ካሌꬂዛይታ ዬዳዳሳ።


\par }{\BB \par }
{\Q \VS{28}«ጊዶ ኣቲን ሳሮ ዴሚዳ ዎዴ

\par }{\QB ቃሴካ ሲሚ ናጋራ ኦꬂዳ፤

\par }{\QB ሄሳ ጊሻስ ኔ ኢስታ ሞርኬታስ

\par }{\QB ኣꬃ ኢማዳሳ፤

\par }{\QB ኢስታ ሞርኬቲካ ኢስታ ሃሪዳ፤

\par }{\QB ጊዶ ኣቲን ኔ ማዳና ማላ ጊዲ

\par }{\QB ኔኮ ሲሚ ዎሲዳ ዎዴ

\par }{\QC ሳሎን ዳሼ ኢስታ ዎሳ ሲያዳሳ፤

\par }{\QB ኔኒ ኔ ቃꬌቴꬃፌ

\par }{\QB ዴንዲዳይሳን

\par }{\QC ኢስታ ኡባ ዎዴ ማዳዳሳ።
\XREF{}{{\XO 9:28 }{\XT{ዳና 2፡11-16}}}


\par }{\Q \VS{29}ኔ ቃላኮ ሲማና ማላ

\par }{\QB ኔኒ ኢስታ ሴራዳሳ፤

\par }{\QB ጊዶ ኣቲን ባ ኦቶሮቴꬃፌ

\par }{\QB ዴንዲዳይሳን

\par }{\QC ኔ ኣዛዞታ ካꬊዳ፤

\par }{\QB ኢስቲ ኣዛዜቲዳኮ

\par }{\QC ኢስታስ ዴኦ ኢሚዛ

\par }{\QB ኔ ዎጋታ ቦላ ናጋራ ኦꬂዳ።

\par }{\QB ኢስታ ዎዚናይ ሙሚዳ ጊሻስ

\par }{\QB ባ ሲንꬅ ሃራሶ ዛሪዳ፤

\par }{\QC ቃሴ ባ ዎዚና ሙሚሲዲ

\par }{\QC ኔ ኣዛዞታ ኢጺዳ።
\XREF{}{{\XO 9:29 }{\XT{ሌዌ 18፡5}}}


\par }{\Q \VS{30}ዳሮ ላይꬅ ኔ ኢስታ ዳንዳያዳሳ፤

\par }{\QB ኢስታ ታማርሳና ማላ ናቤታ

\par }{\QC ኔ ኣያናን ኢስታስ ዴንꬃዳሳ፤

\par }{\QB ጊዶ ኣቲን ኢስቲ ሎኤꬂ

\par }{\QB ሲዪቤቴና፤

\par }{\QB ሄሳ ጊሻስ ኢስታ ዴሬ

\par }{\QB ማታን ዲዛ ኣሳቲ

\par }{\QC ጾናና ማላ

\par }{\QC ኢስታ ኣꬃ ኢማዳሳ።
\XREF{}{{\XO 9:30 }{\XT{2ካዎ 17፡13-18፤ 2ታሪ 36፡15-16}}}


\par }{\Q \VS{31}ጊዶ ኣቲን ኔ ማሮቴꬃ

\par }{\QB ጊታቴꬃፌ ዴንዲዳይሳን

\par }{\QB ኢስታ ኣጋቤካ፤

\par }{\QB ኔ ኪያኔ ኣቶ ጊዛ

\par }{\QB ጾሳ ጊዲዳ ጊሻስ

\par }{\QC ኢስታ ꬋይሳቤካ።


\par }{\Q \VS{32}ጊታ፥ ዎልቃማኔ ያሺዛ

\par }{\QB ኑ ጾሳዉ!

\par }{\QB ኔኒ ኔ ጫቆ ቃላኔ ሜርና ጋካናዉ ዲዛ

\par }{\QB ኔ ሲቆ ናጋሳ፤

\par }{\QB ኑ ቦላ፥ ኑ ካዎታ ቦላኔ

\par }{\QC ኑና ካሌꬂዛይታ ቦላ

\par }{\QC ኑ ቄሴታ ቦላኔ ኑ ናቤታ ቦላ

\par }{\QC ኑ ኣዋታ ቦላ፥

\par }{\QB ቃሴካ ዴሬ ኡባ ቦላ፥

\par }{\QC ኣሶሬ ካዎታፔ ዶሚዲ

\par }{\QC ሃች ጋካናስ ጋኪዳ ሜቶ

\par }{\QB ኡባ ኔ ቆፓ።
\XREF{}{{\XO 9:32 }{\XT{2ካዎ 15፡19፥29፤ 17፡3-6፤ ኢዝ 4፡2፥10}}}


\par }{\Q \VS{33}ኔ ኑና ቃጻያና ጋዳ

\par }{\QB ኔ ኦꬂዳይሲ ዉሪ ሊኬ፤

\par }{\QB ኑኒ ናጋራ ኦꬂኮካ

\par }{\QC ኔኒ ኔ ኣማኔቴꬃን

\par }{\QC ሚና ኤቃዳሳ።


\par }{\Q \VS{34}ካሴ ኑ ኣዋቲኔ

\par }{\QB ኑ ካዎቲ፥

\par }{\QB ኑና ካሌꬂዛይቲኔ ኑ ቄሴቲ

\par }{\QC ኔ ዎጋ ናጊቤቴና፤

\par }{\QC ቃሴ ኔ ኢስታስ ኢሚዳ

\par }{\QC ኣዛዞታኔ

\par }{\QC ሴራ ዞሬ ሲዪቤቴና።


\par }{\Q \VS{35}ኔ ኢስታ ካዎቴꬃን

\par }{\QB ኢስታስ ጊታ ኣንጆ ኢማዳሳ፤

\par }{\QB ኣራዳኔ ኣሆ ቢታ

\par }{\QB ኢስታስ ኢማዳሳ፤

\par }{\QC ጊዶ ኣቲን ኢስቲ

\par }{\QB ባ ናጋራፔ ሲሚዲ

\par }{\QC ኔስ ጎይኒቤቴና።


\par }{\Q \VS{36}ሄሳፌ ዴንዲዳይሳን

\par }{\QB ኔ ኑ ኣዋቲ

\par }{\QB ኣይፌዮ ማና ማላኔ

\par }{\QB ሎኦ ሚሻን ኡፋዬታና ማላ

\par }{\QC ኔ ኢስታስ ኢሚዳ ቢታን

\par }{\QC ሃች ኑ ኣይሌ ጊዲዶስ።


\par }{\Q \VS{37}ኑኒ ናጋራ ኦꬂዳ ጋሶን

\par }{\QB ኔኒ ኑ ቦላ ካዎꬂዳ ካዎቲ

\par }{\QC ኑ ቢታ ኣንጆ ኡባ

\par }{\QC ኢስቲ ጎኤቴቴስ፤

\par }{\QB ቃሴ ኑ ቦላኔ ኑ ሜሄታ ቦላ

\par }{\QC ባ ኮዪዳ ማላ ኦꬄቴስ፤

\par }{\QB ሄሳፌ ዴንዲዳይሳን

\par }{\QC ኑኒ ሃኢ ጊታ ዋዬ ቦላ ዶስ።


\par }{\SH ኣሳይ ቃቺዳ ቃላ ፒርማን ቆንጪሴꬅ
\par }
{\PP \VS{38}«ሃኒዳ ዮኦ ኡባስ ኑኒ ኢስራኤሌ ኣሳይ ቃላን ጋጊዳይሳ ጻፊ ዎꬃናስ ቃላ ቃቺዶስ፤ ኑ ቃቺን ጻፌቲዳ ቃላ ቦላ ኑና ካሌꬂዛይቲ፥ ሌዌ ባጋቲኔ ኑ ቄሴቲ ባ ማታሜ ሾጪዳ» ጊዳ።




\par }\Chap{10}{\PP \VerseOne{1}ማታሜ ሾጪዳይቲ ሃካሊያ ና ዴሬ ኣይሲዛ ናሂሚያ፥ ሴዴቂያሳ፥

\VS{2}ቄሴታ ባጋፌ ሳራያ፥ ኣዛሪያሳ፥ ኤርማሳ

\VS{3}ፓሽኩሬ፥ ኣማሪያ፥ ማልኪያ፥

\VS{4}ሃጹሼ፥ ሼባኒያ፥ ማሉኬ፥

\VS{5}ሃሪሜ፥ ሜርሞቴ፥ ኣብዲዩ፥

\VS{6}ዳኔላ፥ ጊንቶኔ፥ ባሮኬ፥

\VS{7}ማሹላሜ፥ ኣቢያ፥ ሚያሚኔ፥

\VS{8}ማኣዚያ፥ ቢልጋዬኔ ሻማኤ።


\par }{\PP \VS{9}ሌዌ ባጋታፔ ኣዛኒያ ና ኢያሶ፥ ሄናዳዴ ዛሬፔ ቢኑዌ፥ ቃዲምኤሌ፥

\VS{10}ኢስታ ኢሻታፔ ሼባኒያ፥ ሆዲያ፥ ቃሊጻ፥ ፓላዬ፥ ሃናኔ፥

\VS{11}ሚካ፥ ኤራሆቤ፥ ሃሻቢያ፥

\VS{12}ዛኩሬ፥ ሼሬቢያ፥ ሼባኒያ፥

\VS{13}ሆዲያ፥ ባኔኔ ቤኒኔ።


\par }{\PP \VS{14}ዴሬ ኣይሲዛይታ ባጋፌ ፓሮሴ፥ ፓሃቴ-ሞኣቤ፥ ኤላሜ፥ ዛቶ፥ ባኔ፥

\VS{15}ቡኔ፥ ኣዝጋዴ፥ ቤባዬ፥

\VS{16}ኣዶኒያሳ፥ ቢጉዋዬ፥ ኣዲኔ፥

\VS{17}ኣጻሬ፥ ሂዝቂያሳ፥ ኣዙሬ፥

\VS{18}ሆዲያ፥ ሃሹሜ፥ ቤሳዬ፥

\VS{19}ሃርፔ፥ ኣናቶቴ፥ ኔባዬ፥

\VS{20}ማጊፒኣሼ፥ ማሹላሜ፥ ሄዚሬ፥

\VS{21}ሜሼዛቤሌ፥ ሳዶቄ፥ ያዱኤ፥

\VS{22}ፓላጺያ፥ ሃናኔ፥ ኣናያ፥

\VS{23}ሆሴኤ፥ ሃናኒያ፥ ሃሹቤ፥

\VS{24}ሃሉሄሼ፥ ፒሊሄ፥ ሾቤቄ፥

\VS{25}ኤሬሁሜ፥ ሃሻቢኔ፥ ማኢሳያ፥

\VS{26}ኣካያ፥ ሃናኔ፥ ኣናኔ፥

\VS{27}ማሉኬ፥ ሃሪሜኔ ባኣና።


\par }{\SH ኢስራኤሌ ኣሳይ ዎꬂዳ ጫቆ ቃላ
\par }
{\PP \VS{28}«ኣቲዳ ኣሳይ፥ ቄሴቲ፥ ሌዌ ባጋቲ፥ ጾሳ ኬꬃ ጊቤ ናጊዛ ዛቤቲ፥ ዬꬃ ዬጺዛይቲኔ ጾሳ ኬꬃ ኦሳንቻቲ ቃሴካ ጾሳ ዎጋስ ኣዛዜታና» ጊዲ ኣይዛቤታፔ ባና ሻኪዳ ኣሳቲ ባ ማቼታራ፥ ባ ኣቱማ ናይታራኔ ማጫ ናይታራ ኢሲፌ ጊዲዲ ኤሪዛይቲኔ ኣኬኪዛይቲ ኡባይ ጫቂዳ፤

\VS{29}ባና ካሌꬂዛይታራ ኢሲፌ ጊዲዲ ጾሳ ኣይሌ ሙሴ ባጋራ ኢሜቲዳ ኣዛዞታ፥ ፒርዳኔ ዎጋ ናጋና ጊዲ ቃላ ጌሊዳ፤ «ሄሳꬆ ኦꬆንታ ኣጊኮ ኑና ጎሞ፤

\VS{30}ኑ ዴሬ ሄራን ዲዛ ኣይዛቤታፔ ማቾ ኑ ናይታስ ኤኮንታ ማላኔ ኑ ማጫ ናይታ ጌዴ ኢሞንታ ማላ ጫቆስ።
\XREF{}{{\XO 10:30 }{\XT{ኬሳ 34፡16፤ ዛሬ 7፡3}}}


\par }{\PP \VS{31}«ኣይዛቤቲ ባ ዴሬፔ ሳምባታ ጋላስ ዎይኮ ሃራ ባኣሌታን ካꬅ ዎይኮ ኣይ ሚሺካ ዛልኤስ ኤኪ ዪኮ ኢስታፌ ሻሞኮ። ላፑንꬆ ላይꬃን ላይꬃን ኑ ጋዴ ሼምፒሳናስ ጎዮኮ፤ ኑ ታልኤ ኢሚዳ ኣጮዛካ ዛሪ ኤኮኮ።
\XREF{}{{\XO 10:31 }{\XT{ኬሳ 23፡10-11፤ ሌዌ 25፡1-7፤ ዛሬ 15፡1-2}}}


\par }{\PP \VS{32}«ላይꬃን ላይꬃን ጾሳ ኬꬃ ኦሶስ ማዲዛ ቢራ ሄꬓፌ ኢሲ ኩሼ ኑ ኤሂ ኢማና።
\XREF{}{{\XO 10:32 }{\XT{ኬሳ 30፡11-16}}}

\VS{33}ሄሳꬆካ ጾሳ ኬꬃ ኦሶስ ቤሲዛ ሚሻታ ኩንꬂዲ ሺሻና፤ ሄይቲካ ዱማቲዳ ኡኬꬅ፥ ጋላስ ጋላስ ሺቂዛ ያርሾ ካꬅ፥ ጹጌቲዛ ያርሾስ ጊዲዛ ሜሄታ፥ ሳምባታ ጋላሳታን፥ ኣጊናይ ጋኪሺኒኔ ሃራ ባኣሌ ጋላሳታን ሺቂዛ ሃራ ጌሻ ያርሾ ኡባ፥ ኢስራኤሌ ኣሳ ናጋራ ዉርሳናስ ሺቃና ቤሲዛ ሚሺኔ ጾሳ ኬꬃ ኦሶስ ኮሺዛ ሚሻታ ኡባ ኢማና።


\par }{\PP \VS{34}«ያርሾ ጊሻስ ሙሴ ዎጋን ጻፌቲዳ ማላ ጎዳ ኑ ጾሳስ ሺቂዛ ያርሾ ጹጋናስ ቤሲዛ ኤሶ ሚꬅ ሺሻና ቤሲዛ ቆሞቲ ኦናንታኮ ኤራናስ ኑኒ ዴሬይ ቄሴቲኔ ሌዌ ባጋቲ ላይꬃን ላይꬃን ሳማ ዬጊዲ ዮኦዛ ቃቾስ።


\par }{\PP \VS{35}«ላይꬃን ላይꬃን ኑ ካꬃታኔ ሚꬃ ኣይፌታ ማጺ ሺሺዛ ዎዴ ኮይሮ ጋኪዛ ሻቻስ ጼራ ጾሳ ኬꬅ ኤፊ ኢማና።
\XREF{}{{\XO 10:35 }{\XT{ኬሳ 23፡19፤ 34፡26፤ ዛሬ 26፡2}}}


\par }{\PP \VS{36}«ኑፔ ኢሶይ ኢሶይ ኮይሮ ዬሌቲዳ ኣቱማ ናይታ ጾሳ ዎጋይ ኣዛዚዛ ማላ ኢስታ ጾሳስ ዱማሳና፤ ጾሳ ኬꬃን ኦꬂዛ ቄሴታስ ኢማና፤ ቃሴ ኑ ሚዛታፔ፥ ኑ ዶርሳታፔ፥ ኑ ዴይሻታፔ ኮይሮ ዬሌቲዛ ማራታኔ ላቃታ ኡባ ጾሳስ ዱማ ሻካና።
\XREF{}{{\XO 10:36 }{\XT{ኬሳ 13፡2}}}


\par }{\PP \VS{37}«ኑኒ ካꬅ ሺሺዛ ዎዴ ኮይሮ ጋኪዛ ካꬃ ꬊሌፌ፥ ዱማ ዱማ ሜቴቲዛ ሚꬃ ኣይፌፔ፥ ኦራꬃ ዎይኔ ኡሻፌኔ ዎጋራ ዛይቴ ኡባፌ ጼራ ጾሳ ኬꬃን ኦꬂዛ ቄሴታስ ኤሂ ኢማና፤ ኑ ጎሻ ጋዴይ ዲዛሶን ዲዛሶን ካጺዛ ካꬃፌ ጊራ ቃንጺሲዛ ሌዌ ባጋታስ ታማፌ ኢሲ ኩሼ ኢማና።
\XREF{}{{\XO 10:37 }{\XT{ታይ 18፡21}}}

\VS{38}ኣስራታይ ሺቂዛ ዎዴ ኣሮኔ ዜሬꬃፌ ጊዲዳ ቄሴይ ሌዌ ባጋታራ ኢሲፌ ኤኬቴስ፤ ሌዌ ባጋቲ ጾሳ ኬꬃ ኦሶስ ሺሺዳ ኣስራታፔ ታማፌ ኢሲ ኩሼ ጾሳ ኬꬃ ሚሺ ኡቲዛ ሚንጃ ኬꬃን ዎꬄቴስ።\XREF{}{{\XO 10:38 }{\XT{ታይ 18፡26}}}

\VS{39}ኢስራኤሌ ኣሳይኔ ሌዌ ባጋቲ ካꬅ፥ ዎይኔ ኡሹኔ ዎጋራ ዛይቴ ኢሞታ ጾሳ ኬꬃ ሚሻቲ ኡቲዛሶኒኔ ቄሴቲ፥ ጾሳ ኬꬃ ጊቤ ናጊዛ ዛቤቲኔ ዬꬃ ዬጺዛይቲ ሼምፒዛ ሚንጃ ኬꬃን ኤሂ ዎꬄቶ።

\par }{\PP «ሄሳ ጊሻስ፥ ‹ኑ ጾሳ ኬꬃ ኦሶ ኑና ኣይ ሜቲዴ!› ጊ ኣጎኮ» ጊዲ ጫቂዳ።




\par }\Chap{11}{\SH ዬሩሳላሜን ዲዛ ኣሳ
\par }
{\PP \VerseOne{1}ዴራ ካሌꬂዛይቲ ዬሩሳላሜን ዴኢዳ፤ ቃሴካ ሃንኮ ታሙ ኬꬃ ኣሳፔ ኢሲ ኬꬃ ኣሲ ጌሽ ጊዲዳ ዬሩሳላሜ ካታማን ዳናይታስ ሳማ ዬጊ ዶሪዳ፤ ሃንኮ ኣቲዳ ኣሳይ ጊዲኮ ዱማ ዱማ ካታማታ ባስ ዴꬃሶ ኦꬂዴስ፤

\VS{2}ኣሳይካ፥ «ዬሩሳላሜን ዳና» ጊዲ ባ ሼኔን ዴንዴቲዳ ኣሳ ኡባ ኣንጂዴስ።

\VS{3}ሃራ ጉታታኒኔ ካታማታን ዴኢዛ ኢስራኤሌ ኣሳይ፥ ቄሴቲ፥ ሌዌ ባጋቲ፥ ጾሳ ኬꬃ ኦሳንቻቲኔ ሶሎሞኔ ኣይሌታ ዜሬꬃቲ ባ ሃሮይ ዲዛሶን ዲዛሶን ዴኢዳ፤ ሃይሳፌ ካሊ ጻፌቲዳይቲ ዬሩሳላሜን ዴኢዛ ዩሁዳ ዴሬ ካሌꬂዛ ኣሳታ።
\XREF{}{{\XO 11:3 }{\XT{ናሂ 7፡73}}}

\VS{4}ዩሁዳ ዛርኬፌ ዪዳ ካሌꬂዛይቲ ፓሬሴ ዜሬꬃፌ ጊዲዳይቲ ማላልኤሌ ና፥ ሻፋጺያ ና፥ ኣማሪያ ና፥ ዛካራሳ ና፥ ኦዚያ ና፥ ኣታዪያ፥

\VS{5}ሴሎ ዜሬꬃፌ ዛካራሳ ና፥ ዮያሪቤ ና፥ ኣዳያ ና፥ ኦዚያ ና፥ ኮሊ-ሆዜ ና፥ ባሮኬ ና፥ ማኢሳያ።


\par }{\PP \VS{6}ዬሩሳላሜን ኡቲዳ ፓሬሴ ዜሬꬃታፔ ኤሬቲዳ ዎልቃማ ኣሳቲ 468።


\par }{\PP \VS{7}ቢኒያሜ ዜሬꬃታፔ፥ ዬሻኢያ ና፥ ኢቲኤሌ ና፥ ማኢሳያ ና፥ ቆላያ ና፥ ፓዳያ ና፥ ዮኤዴ ና፥ ማሹላሜ ና፥ ሳሉዬ፥

\VS{8}ሳሉስ ማታ ዳቦቲ፥ ጋባያኔ ሳላዬ፥ ዬሩሳላሜን ዴኢዛ ቢኒያሜ ዜሬꬃቲ ኢሲ ቦላ 928።

\VS{9}ዚኪሬ ና ኢዩኤሌይ ኢስታ ካሌꬂዛይሳ ጊዲሺን ሃሳኑኤ ና ዩሁዳይ ኢዛፔ ጋርሳራ ካታማ ኣይሲዛ ናምኣንꬆ ዳና።


\par }{\PP \VS{10}ቄሴታ ባጋፌ፥ ዮያሪቤ ና፥ ያዳያ ና፥ ያኪኔ ና፥

\VS{11}ጾሳ ኬꬃ ሃላቃ ጊዲዳ ኣሂጹቤ ና፥ ማራዮታ ና፥ ሳዶቄ ና፥ ማሹላሜ ና፥ ኪልቂያሳ ና ሳራያ፥

\VS{12}ኢስታራ ኢሲፌ ጾሳ ኬꬃ ኦሶ ኦꬂዳ ኣሳይ ኢሲ ቦላ 822፤ ማልኪያ ና፥ ፓሽኩሬ ና፥ ዛካራሳ ና፥ ኣሞዛኔ ና፥ ፓላሊያ ና፥ ዪሮሃሜ ና ኣዳያ፥

\VS{13}ሃ ዜሬꬃታ ጊዶፌ 242 ኮራፒኔታ። ኢሜሬ ና፥ ማሺሌሚቴ ና፥ ኣሂዛያ ና፥ ኣዛሪኤሌ ና፥ ኣማሺሳ፥

\VS{14}ሃ ዜሬꬃታ ጊዶፌ ኤሬቲዳ ዎታዳራቲ 128፤ ኢስታ ካሌꬂዛይ ሃጊዶሌሜ ና ዛብዲኤሌ።


\par }{\PP \VS{15}ሌዌ ባጋፌ፥ ቡኔ ና፥ ሃሻቢያ ና፥ ኣዚርቃሜ ና፥ ሃሹቤ ና ሻማኤ፥

\VS{16}ሳባታይኔ ዮዛባዴ ጌቴቲዛ ኤዌ ባጋታ ካሌꬂዛይቲ ጾሳ ኬꬃስ ካሬ ባጋራ ኦሴቲዛ ኡባ ኦሶስ ኣላፌታ።

\VS{17}ዛብዴ ና፥ ሚካ ና ማታኒያ፥ ዬꬃ ዬጺዛይታ ሃላቃ ጊዲዳ ኣሳፌ ና፥ ባ ኢሻታፔ ናምኣንꬆዛ ባቂቡቂያ፥ ሻሙኤ ና ጊዲዳ ኣቢዳ ና፥ ጋላሌ ና፥ ኤዶታኔ ና።

\VS{18}ሌዌ ዜሬꬃታፔ 284 ኣሳቲ ጌሻ ካታማ ዬሩሳላሜን ዴኢዳ።

\VS{19}ጾሳ ኬꬃ ጊቤ ናጊዛ ዛቤቲ፥ ኣቁቤ፥ ጻልሞኔኔ ኢስታራ ኢሲፌ ኦꬂዛ ዛቤቲ 172።


\par }{\PP \VS{20}ሃንኮ ኢስራኤሌ ኣሳይ፥ ቄሴቲኔ ሌዌ ባጋቲ ዉሪ ባ ጋዴን ጋዴን ዩሁዳ ካታማ ጊዶን ዴኢዳ።

\VS{21}ጾሳ ኬꬃ ኦሳንቻቲ ዬሩሳላሜስ ኢሲ ባጋራ ዲዛ ኦፌሌ ጌቴቲዛ ꬎቃሶሆን ዴቴስ፤ ጺሃይኔ ጊሻፋ ጌቴቲዛይቲ ኢስታስ ሃላቃታ።


\par }{\PP \VS{22}ዬሩሳላሜን ሌዌታ ባጋ ሃላቃ ሚካ ና፥ ማታኒያ ና፥ ሃሻቢያ ና፥ ባኔ ና፥ ኡዜይ ጾሳ ኬꬃን ዬꬃ ዬጺዛይታ ሃላቃ ጊዲዳ ኣሳፌ ዜሬꬃ።

\VS{23}ኢስቲ ጋላስ ጋላስ ጾሳ ኬꬃን ዬጼቲዛ ዬꬃ ማራን ማራን ታራ ኦይኪ ዬጻና ማላ ካዎፔ ኢዛስ ኢሜቲዳ ኣዛዞይ ዴስ።


\par }{\PP \VS{24}ዩሁዳ ዛርኬን ዛራሄ ዛሬፔ ሜሼዛቤሌ ና ፓታያይ ፓሪሴ ካዎቴꬃ ጊዶን ዲዛ ኢስራኤሌ ዴራ ኮሺዛ ዮኦታስ ካዎ ኢንዲራሴ።


\par }{\SH ሃራ ቄሪ ካታማታን ዲዛ ኣሳ
\par }
{\PP \VS{25}ዩሁዳ ኣሳፔ ኢሶቲ ኢሶቲ ባ ጋዴ ማታን ዲዛ ካታማታ ቂሪያቴ-ኣርባኤኒኔ ኢዛ ማታን ዲዛ ጉታታን፥ ዲቦኒኔ ኢዛ ሄራን ዲዛ ጉታታን ቃሴ ዪቂቢጼኤሌኒኔ ኢዛ ሄራን ዲዛ ጉታታን ኡቲዳ።

\VS{26}ሃራይ ቃሴ ኢያሶ፥ ሞላዴ፥ ቤቲ-ጳሌጼ፥

\VS{27}ሃጻሬ-ሹኣሌ ጌቴቲዛ ካታማታን ዴቴስ፤ ቤርሳቤሄኒኔ ኢዚ ሄራን ዲዛ ቄሪ ካታማቲካ ኢስታስ ዱሳሶ፤

\VS{28}ጺጊላጌ ካታማን ሃራፔካ ሜኮናኒኔ ኢዚ ሄራን ዲዛ ጉታታን፥

\VS{29}ኤን-ሪሞናን፥ ጾራኣን፥ ያርሙቴን፥

\VS{30}ዛኖሄን፥ ኣዱላሜኒኔ ሄ ካታማታ ማታን ዲዛ ጉታታ ኡባሶን ዴቴስ፤ ቃሴ ላኪሼኒኔ ኢዚ ማታን ዲዛ ጋዴታን፥ ኣዜቄኒኔ ኢዚ ማታን ዲዛ ጉታቲ ዉሪ ኢስታስ ዱሳሶ፤ ሄሳꬆካ ዩሁዳ ዴሬ ኣሳይ ዱጌ ባጋራ ቤርሳቤሄፔ ቢዲ ፑዴ ባጋ ሄኖሜ ሾባፌ ሃ ሲሚን ዲዛሶን ኡቲዳ።


\par }{\PP \VS{31}ቃሴካ ቢኒያሜ ዜሬꬃቲ፥ ጌባን፥ ማኪማሴን፥ ኣዬን፥ ቤቴሌኒኔ ኢዚ ሄራን ዲዛ ጉታታን ዴቴስ፤

\VS{32}ቃሴ ኣናቶቴን፥ ኖቤን፥ ኣናኒያን፥

\VS{33}ሃጾሬን፥ ኤራማን፥ ጌቲሜ፥

\VS{34}ሃዲዴን፥ ጼቦኢሜን፥ ናባላጼን፥

\VS{35}ሎዳኒኔ፥ ኦኖን ሄሳꬆካ «ኩሼ ሂላንቻታ ሾባ» ጌቴቲዛሶ ኡባይ ኢስታስ ዱሳሶ።

\VS{36}ዩሁዳ ዴሬ ጋርሳን ዲዛ ሌዌ ባጋታፔ ባጋይቲ ቢኒያሜ ዴሬራ ኢሲፌ ኡቲዳ።




\par }\Chap{12}{\SH ዲኤቴꬃፌ ሲሚዳ ሌዌታ ሱንꬂኔ ቄሴታ ሱንꬅ
\par }
{\PP \VerseOne{1}ሳላቲያሌ ና ዜሩባቤሌኔ ቄሴታ ሃላቃ ኢያሶራ ዲኤቴꬃፌ ሲሚዳ ቄሴታ ሱንꬂኔ ሌዌታ ሱንꬂ ሃይሳፌ ካሊዛይሳ፤ ቄሴቲ፥ ሳራያ፥ ኤርማሳ፥ ኢዝራ፥

\VS{2}ኣማሪያ፥ ማሉኬ፥ ሃጹሼ፥

\VS{3}ሻካኒያ፥ ኤሬሁሜ፥ ሜርሞቴ፥

\VS{4}ኢዶ፥ ጊንቶዬ፥ ኣቢያ፥

\VS{5}ሚያሚኔ፥ ማኣዲያ፥ ቢልጋ፥

\VS{6}ሻማኤ፥ ዮያሪቤ፥ ያዳያ፥

\VS{7}ሳሉ፥ ኣሞኬ፥ ኪልቂያሳ፥ ያዳያ። ሃይታንቲ ቄሴታ ሃላቃ ኢያሶ ዎዴን ባ ባጋ ቄሴታ ካሌꬂዛ ቄሴታ።


\par }{\PP \VS{8}ሌዌታ፥ ጋላታ ዬꬃ ዬጺሲዛይታስ ኣላፌ ጊዲዲ ሌዌቲ፥ ኢያሶ፥ ቢኑዌ፥ ቃዲምኤሌ፥ ሼሬቢያ፥ ዩሁዳኔ ማታኒያ።

\VS{9}ባቂቡቂያ፥ ኡኔኔ ሃራ ሌዌ ባጋፌ ጊዲዳ ኢስታ ኢሻቲ ኢስታራ ኢሲፌ ሶሬኒኔ ኤዶን ኢሶይ ኢሳፌ ኤኪ ዬጼቴስ።


\par }{\PP \VS{10}ኢያሶይ ኢዮኣቄሜ ዬሊዴስ፤ ኢዮኣቄሜይ ኤልያሼቤ ዬሊዴስ፤ ኤልያሼቤይ ዮያዳኤ ዬሊዴስ።

\VS{11}ዮያዳኤይ ዮናታኔ ዬሊዴስ፤ ዮናታኔይ ያዱኤ ዬሊዴስ።


\par }{\SH ቄሴታ ዜሬꬃ ሃላቃታ
\par }
{\PP \VS{12}ኢዮኣቄሜይ ቄሴታ ሃላቃቴꬃን ዲዛ ዎዴ ቄሴቲኔ ኢስታ ሃላቃቲ ሃይሳፌ ካሊዛይታ፤ ሳራያ ዜሬꬃፌ ማራዬ፥ ኤርማሳ ዜሬꬃፌ ሃናኒያ፥

\VS{13}ኢዝራ ዜሬꬃፌ ማሹላሜ፥ ኣማሪያ ዜሬꬃፌ ዪሆሃናኔ፥

\VS{14}ማሉኬ ዜሬꬃፌ ዮናታኔ፥ ሼባኒያ ዜሬꬃፌ ዮሴፌ፥

\VS{15}ሃሪሜ ዜሬꬃፌ ኣዳና፥ ማራዮታ ዜሬꬃፌ ሂልቂያ፥

\VS{16}ኢዶ ዜሬꬃፌ ዛካራሳ፥ ጊንቶኔ ዜሬꬃፌ ማሹላሜ፥

\VS{17}ኣቢያ ዜሬꬃፌ ዚኪሬ፥ ሚኒያሚኔፔኔ ሞኣዲያ ዜሬꬃፌ ፒልጻዬ፥
\FTNT{*}{{\FR 12:17 }{\FT{ኢብራዌታ ማጻፋን ሚኒያሚኔ ጌቴቲዛ ኣዴዛ ሱንꬂ ባዋ።
}}}

\VS{18}ቢልጋ ዜሬꬃፌ ሻማኤ፥ ሻማኤ ዜሬꬃፌ ዮናታኔ፥

\VS{19}ዮያሪቤ ዜሬꬃፌ ማታኒያ፥ ያዳያ ዜሬꬃፌ ኡዜ፥

\VS{20}ሳላዬ ዜሬꬃፌ ቃላዬ፥ ኣሞኬ ዜሬꬃፌ ኤቦሬ፥

\VS{21}ኪልቂያሳ ዜሬꬃፌ ሃሻቢያ፥ ያዳያ ዜሬꬃፌ ናቲናኤሌ፥


\par }{\PP \VS{22}ቄሴታሶ ኣሳ ሱንꬂኔ ሌዌ ባጋ ኣሳታስ ሶ ኣሳ ሱንꬂ ሃይሳፌ ካሊ ዲዛይሳ፤ ኤልያሼቤ፥ ዮያዳኤ፥ ዮሃናኔኔ ያዱኤ ጌቴቲዛ ቄሴታ ሃላቃቲ ዲዛ ዎዴ ሌዌ ባጋታ ሶ ኣሳታ ሃላቃቲኔ ቄሴታ ሶ ኣሳታ ሃላቃቲ ሻኬቲ ኤሬቲዛ ማዝጋቤይ ዴስ፤ ሄሲካ ፓሪሴ ዴሬ ካዎ ዳሪዮሲ ካዎቲ ዲዛ ዎዴና።

\VS{23}ጊዶ ኣቲን ሌዌ ባጋታ ሶ ኣሳታ ሃላቃታፔ ቆንጬን ማዝጋቤቲዲ ኤሬቲዳይቲ ኤልያሼቤስ ናዛ ና ዮሃናኔይ ሃይቃና ጋካናስ ዲዛ ዎዴን ጻላ።


\par }{\SH ጾሳ ኬꬃን ኦꬃና ኣሳታ ኢስቲ ኦꬃና ኦሶን ሱንꬆ
\par }
{\PP \VS{24}ሃሻቢያይ፥ ሼሬቢያይ፥ ኢያሶይ፥ ቢኑዌይኔ ቃዲምኤሌይ ካሌꬂዛ ሌዌ ባጋቲ ናምኡ ኬዚ ሻኬቲዳ። ሄ ናምኡ ባጋቲካ ጾሳ ኣሲ ካዎ ዳዊቲ ኣዛዚዳ ኣዛዞ ማላ ጾሳስ ጋላታ ዬꬃ ሶሬኒኔ ኤዶን ኢሶይ ኢሳፌ ኤኪ ዬጺሼ ሺሺዳ።


\par }{\PP \VS{25}ጾሳ ኬꬃ ጊምቤ ፔንጌ ኣቻን ኦሴቲዳ ሚሽ ዎꬂዛ ሚንጃ ኬꬅ ናጊዛ ዛቤቲ ማታኒያ፥ ባቂቡቂያ፥ ኣብዲዩ፥ ማሹላሜ፥ ጻልሞኔኔ ኣቁቤ ጌቴቲዛይታ።


\par }{\PP \VS{26}ሄይቲ ኢዮሳዶቄ ናዛ ና ኢያሶ ና ኢዮኣቄሜ ዴሬ ኣይሲዛ ናሂሚያ፥ ቄሴኔ ዎጋ ኬሂ ኤሪዛ ቄሴ ኢዝራንቲ ዲዛ ዎዴ ዶሬቲዳ ኦሳንቻቲ ዴቴስ።


\par }{\SH ዬሩሳላሜ ካታማ ጊምቤ ኣንጂሶ ባኣሌ
\par }
{\PP \VS{27}ዬሩሳላሜ ካታማ ጊምቤይ ኣንጄቲዛ ጋላስ ሌዌ ባጋቲ ዳላን፥ ባጋናኒኔ ማሲንቆን ዬጺዲ ቦንቻና ማላ ኢስቲ ዲዛሶፔ ዲዛሶፔ ኮዬቲዲ ዪዳ።

\VS{28}ሄ ባኣሌዛ ቦንቻና ሌዌ ባጋፌ ዬጺዛይቲ ዉሪ ባ ዲዛሶፔ ዬሩሳላሜ ሄራፔኔ ናጾፌ ቢታን ዲዛ ሄራታፔ፥

\VS{29}ዬሩሳላሜ ዩሾን ኢስቲ ባንታስ ዱሳሶ ኦꬂዳ ጊሻስ ዬጺዛይታ ቤቲ-ጋልጋላፔ፥ ጌባፔኔ ኣዚሞቴፔ ሺሺዲ ኤሂዳ።

\VS{30}ቄሴቲኔ ሌዌ ባጋቲ ባ ጊሻስ፥ ዴራ ጊሻስ፥ ካታማ ጊምቤዛ ጊሻሲኔ ጊምቤዛ ፔንጌታ ጊሻስ ጌሾ ዎጋ ኦꬂዳ።


\par }{\PP \VS{31}ታኒ ናሂሚያይ ዩሁዳ ዴሬ ካሌꬂዛይቲ ጊምባ ቦላ ኬዛና ማላ ሂስቲዳፔ ጉዬ ሎኤꬂ ዬꬃ ዬጺዛይቲ ናምኡ ቡቴን ሻኬቲዲ ዬጻና ማላ ኦꬃዲስ፤ ኮይሮ ቡቴዚ ጊምባስ ሁኤ ቦላ ኬዚዲ ኡሻቻ ባጋራ ዲዛ፥ «ቡራ ዬሳሶ» ኣꬊ ቢዳ።

\VS{32}ኢስታካ ሆሻኢያይኔ ዩሁዳ ዴሬ ካሌꬂዛይታፔ ባጋቲ ካሊዳ።

\VS{33}ሃራቲ ቃሴ ኢስታራ ዲዛ ኣዛሪያሲ፥ ኢዝራይ፥ ማሹላሜይ፥

\VS{34}ዩሁዳይ፥ ቢኒያሜይ፥ ሻማኤይ፥ ኤርማሲ ሳልፊዲ ኣꬊዳ፤

\VS{35}ዛዬ ፑኒዛ ቄሴቲ፥ ቃሴካ ኣሳፌ ና፥ ዛኩሬ ና፥ ሚካያ ና፥ ማታኒያ ና፥ ሻማኤ ና፥ ዮናታኔ ና ዛካራሲ ኢስታራ ኣꬊዳ።

\VS{36}ዛካራሳ ዜሬꬂ ሻማኤይ፥ ኣዛሪኤሌይ፥ ሚላላይ፥ ጊላላይ፥ ማኣዳይ፥ ናቲናኤሌይ፥ ዩሁዳይኔ ሃናኒያይ ጾሳ ኣስ ዳዊቲ ኢዛን ዬጺዛ ዬꬃ ሚሽ ኤኪ ካሊዳ፤ ሄ ቡቴዛ ካሌꬂዛይ ዎጋ ሎኤꬂ ኤሪዛ ቄሴ ኢዝራ።

\VS{37}ፑልቶ ሃꬃ ፔንጌኮ ጋኪዳፔ ጉዬ ዳዊቴ ካታማ ኤፊዛ ኦጌ ኦይኪዳ፤ ጊምባ ቦላ ዲዛ ኬቻታ ፑዴ ኬዚዲ ካዎ ዳዊቴ ካዎቴꬃ ኬꬃ ኣቻራ ኣꬊዲ ሄ ካታማይስ ኣርሼይ ኬዚዛ ባጋራ ዲዛ ሃꬃ ጊምቤ ፔንጌ ሲሚዳ።


\par }{\PP \VS{38}ሃንኮ ዬꬃ ዬጺዛ ቡቴዚ ጊምባ ቦላራ ሃዲርሳ ባጋ ኣꬊ ቢዴስ፤ ታኒካ ባጋ ኣሳራ ሃ ቡቴዛ ካላዲስ፤ ኢቶኔ ጊምቤ ጌቴቲዛሶራ ካንꬂዲ ጌዴ ኣሆ ጊምቤዛኮ ጋኪዶስ።

\VS{39}ቃሴ ኑ ሄሳፌ ኣꬊ ኤፍሬሜ ጊምቤ ፔንጌ፥ ዪሻና ጊምቤ ፔንጌ፥ ሞሌ ጊምቤ ፔንጌ ጌቴቲዛሶኔ ሃናኒኤሌ ጊምቤ፥ ጼቱ ጊምቤታኔ ዶርሳታ ጊምቤ ፔንጌ ጌቴቲዛሶታ ጋኪዶስ፤ ጾሳ ኬꬃ ማታን ዲዛ ዛቤታ ጊምቤ ፔንጌ ጌቴቲዛሶዛ ጋኪዲ ሳልፌዛ ጊጊዶስ።


\par }{\PP \VS{40}ሃይሳꬆ ናምኡ ቡቴ ሳልፌዚ ጾሳ ዬꬃን ጋላቲሼ ታናራ ዲዛ ዴራ ካሌꬂዛይታራ ጾሳ ኬꬂ ዲዛሶ ዛዋ ጋኪዶስ፤

\VS{41}ታ ዲዛ ሳልፌዛን ጹሩምባ ፑኒዛ ቄሴቲ ሃይሳፌ ካሊ ዲዛይታ፤ ኤልያቄሜ፥ ማኢሳያ፥ ሚኒያሚኔ፥ ሚካያ፥ ኤልዮኤናዬ፥ ዛካራሳኔ ሃናኒያ፤

\VS{42}ኢስታካ ካሊዛይቲ ማኢሳያ፥ ሻማኤ፥ ኤልኤዜሬ፥ ኡዜ፥ ዪሆሃናኔ፥ ማልኪያ፥ ኤላሜኔ ኤዜሬ፤ ሄይቲ ባ ኤቂዛሶ ኤቂዛሶ ኦይኪዳ፤ ዬጺዛይቲ ዪዚራሄያይ ካሌꬂን ባ ቃላ ꬎቁ ሂስቲዲ ዬጺዳ።


\par }{\PP \VS{43}ሄ ጋላስ ኣሳይ ዳሮ ያርሾ ሺሺዴስ፤ ጾሳይ ኢዛ ኡፋይሲዳ ጊሻስ ዴሬዚ ኬሂ ኡፋዬቲዴስ፤ ማጫሳይኔ ናይቲካ ኢስታራ ኢሲፌ ኡፋዬቲዳ፤ ዬሩሳላሜን ሃኒዳ ኢሊሊሳ ቃላይ ሃሆን ሲዬቲዴስ።


\par }{\PP \VS{44}ሄ ዎዴ ጾሳ ኬꬃ ኦሶስ ኢሜቲዛ ኣስራታኔ ላይꬃን ላይꬃን ኮይሮ ጋኪዛ ካꬃ ጼራኔ ሜቴቲዛ ዱማ ዱማ ሚꬃታ ኣይፌ ጼራ ዎꬂዛ ኬꬅ ናጊዛ ዛቤታ ዶሪዳ፤ ሄ ኣሳቲ ዱማ ዱማ ካታማታ ማታን ዲዛ ጎሻ ጋዴፔ ዎጋይ ኣዛዚዛ ማላ ቄሴታሲኔ ሌዌ ባጋታስ ኢሜታና ቤሲዛይሳ ሺሻና ኣላፌቴꬅ ኢስታስ ዴስ፤ ኩሜꬃ ዩሁዳ ኣሳይ ቄሴታ ቦላኔ ሌዌ ባጋታ ቦላ ኬሂ ኡፋዬቲዳ።

\VS{45}ኢስቲ ኡፋዬቲዳይካ ጾሳይ ኢስታ ኣዛዚዳ ቄሴቲኔ ሌዌቲ ፖላናስ ቤሲዛ ዎጋኔ ጌሾ ዎጋታ ኦꬂዳ ጊሻሳ፤ ጾሳ ኬꬃን ዬጺዛይቲኔ ጾሳ ኬꬃ ናጊዛ ዛቤቲካ ዳዊቲኔ ኢዛ ና ሶሎሞኔይ ካሴ ዎꬂዳ ዎጋ ማላ ኢስታፌ ናጌቲዛ ኦሶ ኦꬂ ፖሊዳ።
\XREF{}{{\XO 12:45 }{\XT{1ታሪ 25፡1-8፤ 26፡12}}}

\VS{46}ካሴ ካዎ ዳዊታፔኔ ኣሳፌ ዎዴፔ ዶሚዲ ዬꬃ ዬጺዛይታሲኔ ጋላታ ዬꬃን ጾሳ ቦንቺዛ ኣሳታ ካሌꬂዛይቲ ዴቴስ።

\VS{47}ዜሩባቤሌ ዎዴኒኔ ናሂሚያ ዎዴን ኩሜꬃ ኢስራኤሌ ኣሳይ ጾሳ ኬꬃን ዬጺዛይታሲኔ ናጊዛ ዛቤታስ ጋላስ ጋላስ ኢሜታና ቤሲዛይሳ ኢሜቴስ፤ ሃንኮ ሌዌ ባጋታይሳ ዱማ ኢሜቴስ፤ ሌዌ ባጋቲካ ኣሮኔ ዜሬꬃፌ ጊዲዳ ቄሴታስ ቤሲዛይሳ ኢሜቴስ።




\par }\Chap{13}{\SH ኣላጋታፔ ኢስራኤሌ ኣሳ ሻኬቴꬅ
\par }
{\PP \VerseOne{1}ሄ ዎዴ ኣሳይ ዉሪ ሙሴ ማጻፋይ ናባቤቲን ሲዪሼ፥ «ሞኣቤ ኣሳይኔ ኣሞኔ ኣሳይ ጾሳ ኣሳራ ሜርና ጋካናስ ዋላኬቶፌቶ» ጊዛሶ ጋኪ ዴሚዴስ።

\VS{2}ሃ ኣዛዞዚ ኢሜቲዳ ጋሶይካ ኢስራኤሌ ኣሳይ ጊብጼ ቢታፌ ኬዚ ቢዛ ዎዴ ሞኣቤ ዴሬ ኣሳይኔ ኣሞኔ ዴሬ ኣሳይ ካꬂኔ ሃꬅ ኢስራኤሌ ኣሳ ዲጊዳ ጊሻሳ፤ ሄሳፌ ቦላራካ ኢስራኤሌ ኣሳ ዶቃና ማላ ባላሜ ጌቴቲዛዴስ ሚሽ ኢሚዳ፤ ጊዶ ኣቲን ጾሳይ ሄ ዶቄꬃዛ ኣንጆን ላሚዴስ።
\XREF{}{{\XO 13:2 }{\XT{ዛሬ 23፡3-5}}}\XREF{}{{\XO 13:2 }{\XT{ታይ 22፡1-6}}}

\VS{3}ሄ ዎጋ ቃላዛ ኢስራኤሌ ኣሳይ ሲዪዳ ዎዴ ኣላጋ ጊዲዳ ኣሳ ባ ጊዶፌ ሻኪ ኬሲዳ።


\par }{\SH ናሂሚያይ ኦራꬂዳ ዎጋ
\par }
{\PP \VS{4}ጾሳ ኬꬃ ሚሻታ ዎꬂዛ ኪፊሌታስ ኣላፌ ጊዲዳ ቄሴ ኤልያሼቤስ ዳሮ ላይꬃፌ ዶሚዲ ጾቢያራ ሚኖ ጋይቶቴꬂ ዴስ፤

\VS{5}ሄሳፌ ዴንዲዳይሳን ካꬃ ሙጹዋታ፥ ኤጻኔ፥ ጾሳ ኬꬃን ዲዛ ዱማ ዱማ ሚሻታፔ፥ ካꬃፌ፥ ዎይኔ ኡሻፌኔ ዎጋራ ዛይቴፔ ኬሲዲ ሌዌ ባጋታስ፥ ጾሳ ኬꬃን ዬጺዛይታሲኔ ናጊዛ ዛቤታስ ኢሜቲዛ ኣስራታይኔ ቄሴታስ ኢሜቲዛ ሙጹዋታ ዎꬃናስ ኦሴቲዳ ኣሆ ኪፊሌዛ ጾቢያይ ኢዛን ዳና ማላ ኤልያሺቤይ ኢዛስ ኢሚዴስ።


\par }{\PP \VS{6}ሃይሲ ኡባይ ሃኒሺን ታ ዬሩሳላሜን ዲኬ፤ ጋሶይካ ካዎ ኣርጼኪሲሲ ባቢሎኔን ካዎቲዳ ሄꬑ ታማኔ ናምኣንꬆ ላይꬃን ታኒ ጉዬ ሲማ ባቢሎኔ ዴሬ ባዲስ፤ ጊዶ ኣቲን ጉꬃ ዎዴፔ ጉዬ ካዎዛ ፒቃዴ ኦይቻዲስ፤

\VS{7}ኦይቻዳካ ዬሩሳላሜ ሲማዲስ፤ ታ ሄ ጋኪዳ ማላ ኤልያሼቤይ ጾቢያስ ጾሳ ኬꬃ ጊቤ ጊዶን ኢዚ ዳና ማላ ኢዛስ ኢሲ ኪፊሌ ኢሚዳይሳ ሲያዲስ።

\VS{8}ሄሳ ጊሻስ ሃንቄታዳ ጾቢያስ ዲዛ ሚሽ ኡባ ኢዚ ጌልꬂዳ ኪፊላፔ ካሬ ኬሳ ኬሳ ኦላዲስ።

\VS{9}ኪፊሌቲካ ዎጋይ ጊዛይሳꬆ ጌያና ማላኔ ጾሳ ኬꬃ ሚሻቲ፥ ካꬃ ሙጹዋታቲኔ ኤጻኔቲ ሲሚ ባ ካሴ ዲዛሶ ጌላና ማላ ኣዛዛዲስ።


\par }{\PP \VS{10}ቃሴ ኣሳይ ጾሳ ኬꬃን ዬጺዛይታሲኔ ሌዌ ባጋታስ ኮሺዛይሳ ኢሞንታ ኣጊዳ ጊሻስ ዬሩሳላሜፔ ጾሳ ኦሳ ኣጊዲ ካሴ ባ ዲዛ ጎሻ ጋዴ ጎዪ ዳናስ ጉዬ ሲሚ ቢዳይሳ ኤራዲስ።

\VS{11}ሄሳ ጊሻስ ታኒ ሃላቃታ፥ «ጾሳ ኬꬃ ኦሶ ኣይስ ኣጊዴቲ?» ጋዳ ሃንቄታዲስ፤ ሄሳፌ ጉዬ ሌዌ ባጋታኔ ዬጺዛይታ ጼይጋዳ ካሴ ኢስቲ ጾሳ ኬꬃን ኦꬂዛ ኦሶዛ ሲሚ ኦꬃና ማላ ዛራ ጌልꬃዲስ።

\VS{12}ሄሳፌ ጉዬ ኢስራኤሌ ኣሳይ ዉሪ ባ ካꬃፌ፥ ዎይኔ ኡሻፌኔ ዎጋራ ዛይቴፔ ኢስታፌ ኮዬቲዛ ታማፌ ኢሲ ኩሼ ኬሲዲ ጾሳ ኬꬃ ሚሽ ዎꬂዛ ሚንጃ ኬꬅ ኤሆ ዶሚዴስ።

\VS{13}ታኒ ቄሴ ሼሌሚያ፥ ዎጋ ኤራንቻ ሳዶቄይኔ ሌዌ ባጋፌ ፓዳያ ሚሽ ዎꬂዛ ሚንጃ ኬꬃስ ኣላፌ ሂስታ ዶራዲስ፤ ማታኒያ ናዛ ና ዛኩሬ ና ሃናኔይ ኢስታ ማዳና ማላ ዎꬃዲስ፤ ሃ ኣሳቲ ዉሪ ባ ኢሻታስ ኮሺዛ ሚሼታ ሻኪ ሻኪ ኢማናስ ኣማኔቲዳይታ።


\par }{\PP \VS{14}ታ ጎዶ! ኔ ኬꬃይኔ ኔ ኬꬃ ኦሶይ ሱሬ ባና ማላ ታ ኣማኔቴꬃን ኦꬂዳ ሎኦ ኦሶዛ ቆፓዳ ኔ ታስ ኪያቴꬅ ኦꬃ።


\par }{\PP \VS{15}ሄ ዎዴ ዩሁዳ ዴሬ ኣሳይ ሳምባታ ጋላስ ዎይኔ ኣይፌፔ ዎይኔ ጉምኢሺን ቤያዲስ፤ ቃሴ ካꬅ፥ ዎይኔ ኡሹ፥ ዎይኔ ኣይፌ፥ ባላሴ ኣይፌኔ ሃራ ሚሻታካ ሃሬን ጫኒዲ ዬሩሳላሜ ኤሂሺን ቤያዳ ናምኣንꬆ ሳምባታ ጋላስ ኣይኮካ ዛልኦንታ ማላ ጋዳ ሚንꬃ ዮታዲስ።

\VS{16}ዬሩሳላሜን ዲዛ ጺሮሴ ዴሬ ኣሳቲ ሞሌኔ ሃራ ሃራ ዛልኤ ሚሻታ ኤሂዲ ሳምባታ ጋላስ ዬሩሳላሜን ዲዛ ዩሁዳ ዴሬ ኣሳስ ባይዜቴስ፤

\VS{17}ሄሳ ጊሻስ ታኒ ኣይሁዳ ካሌꬂዛይታ ሃንቄታዳ «ሃይሳ ኢንቴ ኦꬂዛ ኢታ ኦሶዛ ኡባ ቤኢቴ! ሄኮ ኢንቴ ሳምባታ ቱኒሲሼ ዴታ፤

\VS{18}ኑ ጾሳይ ኑ ቦላኔ ሃ ካታማ ቦላ ኤሂዳ ሃንቆይ ካሴ ኢንቴ ኣዋቲ ሃይሳ ማላ ኢታ ኦሶ ኦꬂዳ ጊሻስ ጊዴኔ? ሃኢካ ኢንቴ ሳምባታ ቦንቾንታ ጊሻስ ጾሳ ሃንቆ ኢስራኤሌ ዴራ ቦላ ዴንꬄꬄታ» ጋዲስ።


\par }{\PP \VS{19}ሄሳፌ ጉዬ ሳምባታይ ጌላናፔ ሲንꬃ ጋላስ ጋዴይ ሌምኢ ሌምኢሺን ዬሩሳላሜ ፔንጌቲ ጎርዴቲዲ ሳምባታይ ኣꬋና ጋካናስ ዶዬቶንታ ማላ ታኒ ኣዛዛዲስ፤ ቃሴ ሳምባታ ጋላስ ኣይኮ ሚሼ ዛልኣና ኤኪ ዮንታ ማላ ታ ኦሳንቻታፔ ኢሶታ ኢሶታ ጊምባ ፔንጌ ናጋና ማላ ዛቤ ዎꬃዲስ።

\VS{20}ዱማ ዱማ ሚሻታ ኤሂ ዛልኢዛ ዛልኣንቻቲ ኢሲቶ ዎይኮ ናምኡቶ ማላ ኣርባ ኦማርስ ዬሩሳላሜ ጊምቤስ ካሬ ባጋራ ኣቂዳ፤

\VS{21}ታኒካ ኢስታስ፥ «ኢንቴ ማላዶ ዎንታራ ጌላናስ ቆፒዲ ጊምባፌ ካሬ ባጋራ ኣቂዛይሲ ኢንቴና ማዴና፤ ቃሴ ኢንቴ ሄሳ ማላ ኦሶ ናምኣንꬆ ኦꬂዛ ጊዲኮ ታ ኢንቴ ቦላ ታ ዎልቃ ቤሳና» ጋዳ ሚንꬃ ዮታዲስ፤ ሄሳፌ ዶሚዲ ሳምባታ ጋላስ ዩስ ኣጊዳ።

\VS{22}ሄሳፌ ጉዬ ሌዌቲ ባንታና ጌሺዲ ሳምባታ ጋላስ ዱማቴꬃን ናጌቲዛይሳ ኤሪሳናስ ጊምባ ፔንጌታ ናጋና ማላ ኢስታ ኣዛዛዲስ።

\par }{\PP ታ ጾሳዉ! ሃይሳ ኡባ ጊሻስ ታና ቆፓ፤ ቃሴ ኔኒ ኔ ሚኖ ሲቆዛን ታና ማዳና ማላ ታ ኔና ዎሳይስ።


\par }{\PP \VS{23}ሄ ዎዴ ኣይሁዳ ኣሳፔ ዳሮቲ ኣሽዶዴ፥ ኣሞኔኔ ሞኣቤ ዴሬፔ ማጫሳታ ማቾ ባስ ኤኪዳይሳ ኤራዲስ።
\XREF{}{{\XO 13:23 }{\XT{ኬሳ 34፡11-16፤ ዛሬ 7፡1-5}}}

\VS{24}ኢስታ ናይታፔ ባጋቲ ኣሽዶዴ ዴሬ ቃላኔ ኢሲ ኢሲ ሃራ ዴሬ ቃላን ሃሳዬቴስ ኣቲን ኣይሁዳ ዴሬ ቃላን ሃሳያና ዳንዳይቤቴና።

\VS{25}ታኒ ሄ ኣሳታ ሃንቃዳ ቃንጋዲስ፤ ዋꬋዲሲኔ ኢስታ ሁኤ ቢናናካ ቡጫዲስ፤ ሄሳፌ ጉዬ ኢስታ ጊዲን ኢስታ ናይቲ ኣላጋ ኣሳታራ ኤኬቶንታ ማላኔ ጌሌቶንታ ማላ ጾሳ ሱንꬃን ጫቄꬃዲስ።

\VS{26}ቃሴ ኢስታስ፥ «ኢስራኤሌ ካዎ ሶሎሞኔይ ናጋራ ኦꬂዳይ ሃይሳ ማላ ኣላጋ ኣሳታፔ ማቾ ኤኮን ጊዴኔ? ዳሮ ካዎቴꬃ ጊዶን ኢዛ ማላ ካዎይ ቤቲቤና፤ ጾሳይ ኢዛ ዶሲዳ ጊሻስ ኢስራኤሌ ዴሬ ቦላ ካዎꬂዴስ፤ ጊዶ ኣቲን ኣላጋ ዴሬ ማጫሳቲ ኢዚ ናጋራ ኦꬃና ማላ ካሌꬂዳ።\XREF{}{{\XO 13:26 }{\XT{2ሳሜ 12፡24-25፤ 1ካዎ 11፡1-8}}}

\VS{27}ሂስቲን ኢንቴ ኣላጋ ካዎቴꬃ ማጫሳታ ኤኮን ሃይሳ ማላ ጊታ ሞሮ ኦꬆይሳኔ ኢንቴ ኑ ጎዳስካ ኣማኔቶንታ ኣጎይሳ ኑ ሲያና ቤሲዜ?» ጋዲስ።


\par }{\PP \VS{28}ቄሴ ኤልያሼቤ ናይታፔ ኢሶይ ዮዳሄ ጌቴቲዛይሲ ቤቲ-ሆሮኔ ካታማ ኣሲ ሳንባላጼ ናዮ ባስ ማቾ ኤኪዴስ፤ ሄሳ ጊሻስ ዮዳሄይ ዬሩሳላሜ ዬዲ ባና ማላ ጎዳዲስ።
\XREF{}{{\XO 13:28 }{\XT{ናሂ 4፡1}}}


\par }{\PP \VS{29}«ታ ጾሳዉ! ሃይቲ ቄሴቴꬃ ዎጋ፥ ቄሴታራኔ ሌዌ ባጋታራ ኔ ካሴ ዎꬂዳ ጫቆ ቃላ ኢስቲ ዎስቲ ቱኒሲዳኮ ሃይሳ ጾሶ ኔ ጼላ!» ጋ ዎሳይስ።


\par }{\PP \VS{30}ኢስቲ ኣላጋ ዴሬ ቱናቴꬃፌ ባና ጌሻና ማላ ታ ኦꬃዲስ፥ ቄሴቲኔ ሌዌ ባጋቲ ባ ኦሶ ኦሶ ኤሪ ኦꬃና ማላ ዎጋ ጊጊሳዲስ።

\VS{31}ቃሴ ያርሾ ጹጋናስ ኤሶ ሚꬅ ኮሺዛ ዎዴን ኤሃና ማላ ጊጊሳዲስ፤ ኣሳይካ ባ ሺሺዛ ካꬃፌኔ ኣይፊዛ ሚꬃ ኣይፌፔ ኮይሮ ጋኪዳ ጼራ ዎስቲ ሺሻናስ ቤሲዛኮ ማራ ኦይꬃዲስ፤ ታ ጾሳዉ! ኔ ሎኤቴꬃን ሃይሳ ታ ኦꬂዳ ሎኦ ኦሶዛ ጊሻስ ታና ቆፓ።


\par }