\NormalFont\ShortTitle{ኢብራዌ ኣሳስ}

{\MT ኢብራዌ ኣሳስ

\par }{\MTB ጻፌቲዳ ኪታ

\par }{\IMT ጊዶ ቆፋ

\par }{\IP ሃይሲ ሃ ኪታዚ ጻፌቲዳይ ኢስታ ቦላ ጋኪዳ ጊታ ሜቶዛ ጋሶን ባ ኣማኖ ኣጋናስ ማቲዳ ኣማኒዛ ኣሳ ጊሻሳ። ሃይሳ ጻፊዳዴይ ኢብራዌፔ ኣማኒዳይታስ ዬሱስ ኪርስቶሲ ቱማኔ ዉርሴꬃን ጾሲ ኣሳ ናስ ቆንጪሲዳይ ጾሳ ናይ ኢዛ ጊዲዳይሳ ቤሳናሳ፤ ሃ ኣማኒዛይቲ ባ ኣማኖን ሚኒ ኤቃና ማላ ኢዚ ኢስታ ሚንꬄꬄስ፤ ሄሲካ ቱሙ ጊዲዳይሳ ሄꬑ ቱማ ዮኦታ ቆንጪሲ ቤሴስ።

\par }{\ILI 1. ባ ኤኪዳ ሜቶዛ ባጋራ ባ ኣዋስ ቱማፔ ኣዛዜቲዛዴ ጊዲዳ ጊሻስ ካሴ ጋልኣ ጫቆ ማጻፋን ዲዛ ናቤታፔ፥ ሙሴፔኔ ኪታንቻታፔካ ኬሂ ኣꬌስ።

\par }{\ILI 2. ዬሱሲ ካሴ ጋልኣ ጫቆ ዎዴ ቄሴታፔካ ኬሂ ኣꬊዛ ሜርና ቄሴይ ኢዛ ጊዲዳይሳ ጾሲ ባ ዶናን ዮቲዴስ።

\par }{\ILI 3. ኣማኒዛዴይ ናጋራፔ፥ ባቦፔኔ ሃይቆፔ ዬሱሳ ባጋራ ኣታና፤ ዬሱሲ ቄሴታ ሃላቃ ጊዲዳ ማላ ኢብራዌታ ኣማኖ ዎጋቲኔ ሜሄታ ያርሾይ ጮ ኤሾ ማላ ጊዲዳ ኣቶቴꬃይ ኢዚ ቱሙ ጊዳና ማላ ኦꬂዴስ።

\par }{\IP ሃ ማጻፋ ጻፊዳዴይ ኢስራኤሌ ናይታ ታሪኬን ኤሬቲዳ ኣሳታ ኣማኖ ሌሚሶ ጎኤቲዲ (ሼምፖ 11) ናባቢዛ ኣሳይ ኣማኖን ሚናና ማላ ቆፍሴስ። ሄሳꬆካ (ሼምፖ 12) ቦላ ናባቢዛ ኣሳይ ባ ኣይፌ ዬሱሳ ቦላ ሎኤꬂ ዎꬂዲ ኣማኖን ሚናና ማላኔ ኣይ ሜቶይኔ ዋዬይካ ኢስታ ቦላ ጋኪኮካ ዳንዳያና ማላ ዞሬስ። ዉርሴꬃንካ ኢዚ ኢስታስ ዱማ ዱማ ዞሬኔ ሴራ ቃላ ኢሞን ኩዬስ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ጌሎሶ፥ ጾሲ ባና ኪርስቶሳ ባጋራ ቆንጪሲዴስ
{\IOR{1፡1-3}}

\par }{\IO ኪርስቶሲ ኪታንቻታፔ ቦላ ጊዴꬅ
{\IOR{1፡4—2፡18}}

\par }{\IO ኪርስቶሲ ሙሴፔኔ ኢያሶፔ ቦላቴꬅ
{\IOR{3፡1—4፡13}}

\par }{\IO ኪርስቶሳ ቄሴቴꬅ
{\IOR{4፡14—7፡28}}

\par }{\IO ኪርስቶሳ ጫቆ ቃላ ቦላቴꬅ
{\IOR{8፡1—9፡22}}

\par }{\IO ኪርስቶሳ ያርሼቴꬃ ቦላቴꬅ
{\IOR{9፡23—10፡39}}

\par }{\IO ኣማኖ ባይራቴꬅ
{\IOR{11፡1—12፡29}}

\par }{\IO ጾሳ ኡፋይሶ
{\IOR{13፡1-19}}

\par }{\IO ዉርሴꬃ ዎሳ
{\IOR{13፡20-21}}

\par }{\IO ኩሻ ቆፋ
{\IOR{13፡22-25}}



\par }\ChapOne{1}{\SH ባ ናዛ ባጋራ ጾሲ ዮቲዳ ቃላ
\par }
{\PP \VerseOne{1}ቤኒ ዎዴፔ ኦይኪዲ ጾሲ ዱማ ዱማ ኦጌራ ናቤታ ባጋራ ካሴ ኑ ኣዋታስ ዳሮ ዎዴ ዮቲዴስ።

\VS{2}ቃሴ ሃይሳ ዉርሴꬃ ዎዴ ቦላ ዉርሲ ላቲሲዳዴኔ ሃ ኣላሜዛ ሜꬊዳ ባ ናዛ ባጋራ ኑስ ዮቲዴስ።

\VS{3}ኢዚካ ጾሳ ቦንቾ ቤሲዛዴኔ ጾሳ ጾሳቴꬃስ ሎኦ ሌሚሶ ጊዲዲ ባ ዎልቃማ ቃላን ዉርሲካ ሺሺ ኦይኪዴስ፤ ኢዚ ኣሳ ናጋራፔ ጌሺዳፔ ጉዬ ሳሎን ቦንቾ ጾሳ ኡሻቻን ኡቲዴስ።


\par }{\SH ኪታንቻታፔ ጾሳ ና ኣꬌꬅ
\par }
{\PP \VS{4}ሄሳ ጊሻስ ኢዛስ ኢሜቲዳ ሱንꬃይ ኪታንቻታ ሱንꬃፌ ኣꬊዛይሳ ማላ ኢዚካ ኪታንቻታፔ ኬሂ ኣꬌስ።

\VS{5}ጾሲ ኪታንቻፌ፥

\par }{\Q «ኔኒ ታ ና፤

\par }{\QB ታ ኔና ሃች ዬላዲስ።

\par }{\QB ዎይኮ ታ ኢዛስ ኣዋ ጊዳና፤

\par }{\QC ኢዚካ ታ ና ጊዳና»

\par }{\QC ኦናስ ጊዴ?


\par }{\PP \VS{6}ቃሴካ ጾሲ ባ ባይራ ናዛ ዱጌ ሃ ቢታ ቦላ ዬዲሼ፥ «ጾሳ ኪታንቻቲ ዉሪካ ኢዛስ ጎይኔቶ» ጊዴስ።
\XREF{}{{\XO 1:6 }{\XT{ዛሬ 32፡43}}}

\VS{7}ኪታንቻታ ጊሻስ ሃሳይሼ ቃሴ፥ «ኪታንቻታ ኣያናታ፤ ባ ኦሳንቻታካ ታማ ላጮ ኬሴስ» ጊዴስ።
\XREF{}{{\XO 1:7 }{\XT{ማዛ 104፡4}}}

\VS{8}ናዛ ጊሻስ ቃሴ፥ «ጎዶ! ኔ ዙፋኔይ ሜርናፔ ሜርና ጋካናስ ሚኒ ዳና፤ ኔኒ ኔ ካዎቴꬃ ሊኬ ካሌꬃሳ።

\VS{9}ኔኒ ጺሎቴꬅ ዶሳዳሳ፤ ማካላካ ኢጻሳ፤ ሄሳ ጊሻስ ጾሲ ኔ ጎዳይ ኔና ኔ ላጌታፔ ቦላ ኬሲዴስ፤ ኔና ኡፋይሳ ዛይቴ ቲይዴስ» ጌስ።

\VS{10}ቃሴ፥ «ጎዶ! ኮይሮ ኔኒ ቢታ ሜꬋዳሳ፤ ሳሎቲካ ኔ ኩሼን ኦሴቲዳ።

\VS{11}ኢስቲ ꬋያና፤ ኔኒ ጊዲኮ ሚና ዳና፤ ኢስቲ ዉሪካ ማይኦ ማላ ጋልኣና።

\VS{12}ኔኒ ኢስታ ማይኦ ማላ ቃላምኣና፤ ኢስቲካ ማይኦ ማላ ላሜታና፤ ኔ ጊዲኮ ኣይዴካ ኔኒ ኔና፤ ኔ ዱሳስ ዉርሴꬂ ዴና» ጌስ።

\VS{13}ጾሲ ኪታንቻታፔ፥ «ታኒ ኔ ሞርኬታ ኔ ቶሆ ጋርሳን ዬꬊሳና ጋካናስ ኔ ታ ኡሻቻን ኡታ» ኦና ጊዴ?\XREF{}{{\XO 1:13 }{\XT{ማዛ 110፡1}}}


\par }{\PP \VS{14}ኪታንቻቲ ዉሪካ ኣቶቴꬅ ላታና ኣሳታ ኦꬃናስ ጾሳፌ ኪቴቲዛ ኦሳንቻ ኣያና ጊዴቴኔ?




\par }\Chap{2}{\SH ጊታ ማሮቴꬅ
\par }
{\PP \VerseOne{1}ሄሳ ጊሻስ ኑኒ ሲዪዳ ቃላፔ ባሌቲዲ ኩንዶንታ ማላ ኑ ሲዪዳ ቃላ ሎኤꬂ ናጋናስ ቤሴስ።

\VS{2}ኣዛስ ጊኮ ካሴ ኪታንቻታ ባጋራ ዮቴቲዳ ቃላይ ቱሙ ጊዲዳ ሄ ቃላ ዬꬊ ኣꬊዳይ ባስ ቤሲዛ ቂጻቴ ኤኬስ።

\VS{3}ኑ ቃሴ ሄሳ ማላ ጊታ ማሮቴꬅ ጮ ሌፒ ሂስቲኮ ዋኒ ኣታኔ? ሃይሲ ማሮቴꬃይ ኮይሮ ጎዳ ባጋራ ኑስ ዮቴቲዴስ፤ ኢዛፔ ሲዪዳይቲካ ኑስ ጌሺ ዮቲዳ።

\VS{4}ጾሲ ቃሴካ ማላታታ፥ ማላሊሲዛ ሚሻታ፥ ዱማ ዱማ ማላታታ ኦሶኒኔ ባ ሼኔ ማላ ኢሚዳ ጺሎ ኣያና ኢሞታታ ባጋራ ኢስታ ማርካቴꬃ ሚንꬂዴስ።


\par }{\SH ኣሳ ዜሬꬅ ኣሺዳይ ዬሱሳ
\par }
{\PP \VS{5}ጾሲ ሃይሳ ኑ ኢዛ ጊሻስ ሃሳይዛ ቡሮ ያና ኣላሜዛ ኪታንቻስ ሃሪሲቤና።

\VS{6}ጊዶ ኣቲን ጌሻ ማጻፋይ ሃራሶን፥

\par }{\Q «ኔ ኢዛስ ዩሻ ቆፓናስ

\par }{\QB ኣሲ ኣዜ?

\par }{\QB ኢዛስ ኔ ቆፓናስ ኣሳ ናይ

\par }{\QB ኢዚ ኣዜ?


\par }{\Q \VS{7}ኔ ኢዛ ኪታንቻታፔ

\par }{\QB ጉꬃራ ጉꬃዳሳ።

\par }{\QB ቦንቾ ዛዉዴኔ ጋላታ

\par }{\QB ኢዛ ሁኤን ዎꬃዳሳ።

\par }{\QB ኔኒ ኢዛ ኔ ኩሼ

\par }{\QB ኦሶታ ቦላ ሹማዳሳ።


\par }{\Q \VS{8}ኔ ዉርሳካ ኢዛ ቶሆ

\par }{\QB ጋርሳን ሃሪሳዳሳ፤

\par }{\QB ጾሲ ኡባካ ኢዛፔ ጋርሳራ

\par }{\QB ኢዛስ ሃሪሲሺን

\par }{\QC ኣቲዳይ ኣይ ሚሺካ ዴና።

\par }{\QB ሃኢ ቃሴ

\par }{\QB ዉሪካ ኢዛስ ሃሬቲሺን

\par }{\QC ኑ ቤዪቤኮ» ጊዴስ።


\par }{\PP \VS{9}ጊዶ ኣቲን ጾሳ ኪያቴꬃን ኣሳ ኡባ ጊሻስ ሃይቃናስ ኪታንቻታፔ ጉꬃ ዎዴ ጉጺዳ ዬሱሲ ዋዬ ሃይቆ ሃይቂዲ ሃኢ ቦንቾኔ ጋላታ ዛዉዴ ባ ሁኤን ዎꬂዳይሳ ኑ ቤዮስ።

\VS{10}ሃኒዛይ ዉሪካ ኢዛፔ ኢዛስ ሜꬌቲዳ ጾሲ ዳሮ ናይታ ቦንቾስ ኤፋናስ ኢስታ ማሮቴꬃስ ሁኤ ጊዲዳ ዬሱሲ ዋዬን ፖላናስ ኮሺዛዝ ጊዲዴስ።


\par }{\PP \VS{11}ኣስ ጌሺዛይኔ ኢዛን ጌይዛ ኣሳይ ሄይቲ ኢሲ ኬꬃ ኣሳታ። ሄሳ ጊሻስ ዬሱሲ ኢስታ፥ «ታ ኢሻቶ» ጊ ጼይጋናስ ዬላቴና።

\VS{12}«ታኒ ኔ ሱንꬃን ታ ኢሻታስ ዮታና ሺቂዳ ዴሬዛ ሲንꬃን ኔና ጋላቲዛ ማዛሙሬ ታ ዬጻና።»\XREF{}{{\XO 2:12 }{\XT{ማዛ 22፡22}}}

\VS{13}ሄሳꬆካ፥ «ታ ኢዛን ኣማኔታና» ቃሴካ፥ «ታኒኔ ታስ ጾሲ ኢሚዳ ናይቲ ኑ ሃን ዶስ» ጌስ ጌሻ ማጻፋይ።
\XREF{}{{\XO 2:13 }{\XT{ኢሳ 8፡17-18}}}


\par }{\PP \VS{14}ናይታስ ኣሾይኔ ሱꬂ ዲዛ ማላ ኢዚካ ኢስታ ማላ ኣሳ፤ ሄሲካ ሃይቆ ቦላ ኢዛስ ዎልቃይ ዲዛ ዳቡሎሳ ኢዚ ባ ሃይቆ ዎልቃን ዛራናሳ።

\VS{15}ሄሳꬆካ ባ ዲዛ ዎዴ ኡባን ሃይቆስ ባቦን ሃሬቲ ቃሼቲዳይታ ሃይቆፔ ዎዛናሳ።

\VS{16}ኢዚ ሃ ዪዳይ ኪታንቻታ ማዳናስ ጊዶንታ ኣብራሃሜ ዜሬꬃታ ማዳናስ ዪዴስ።

\VS{17}ሄሳ ጊሻስ ኡባ ባጋራ ኢዚ ባ ኢሻታ ሚሳታናስ ቤሲዛዴ ጊዲዴስ፤ ኢዚ ሄሳ ኦꬂዳይ ማሪዛዴኔ ኣማኔቲዳ ዋና ቄሴ ሃላቃ ጊዲዲ ጾሳስ ኦꬃናሲኔ ዴሬዛ ናጋራፔ ማራናሳ።

\VS{18}ኢዚ ባ ሁኤን ፓጬቲዲ ሜቶ ኤኪዳ ጊሻስ ፓጬቲዛይታ ማዳናስ ዳንዳዬስ።




\par }\Chap{3}{\SH ዬሱሲ ሙሴፔ ኣꬌስ
\par }
{\PP \VerseOne{1}ሄሳ ጊሻስ ሳሎፔ ጼይሲ ኢንቴና ጋኪን ኣማኒዛ ኑ ኢሻቶ! ኑ ኣማኖስ ሃዋሬኔ ቄሴታ ሃላቃ ጊዲዳ ዬሱሳ ቆፒቴ።

\VS{2}ሙሴይ ጾሳ ኬꬅ ኡባ ቦላ ኣማኔቲዳዴ ጊዲዳ ማላ ዬሱሲካ ባና ሹሚዳዴስ ኣማኔቲዳዴ።

\VS{3}ኬꬄ ኬጺዳዴስ ኬꬃፌ ቦላራ ቦንቾይ ዲዛ ማላ ዬሱሳስካ ሙሴፔ ኣꬊዛ ቦንቾይ ቤሲዛዴ ጊዳናስ ቤሴስ።

\VS{4}ኬꬄ ኡባሲካ ኬጺዳዴይ ዴስ፤ ጊዶ ኣቲን ዉርሲካ ኦꬂዳይ ጾሳ።

\VS{5}ሙሴይ ቲንቢቴ ማርካቲሼ ጾሳ ኬꬅ ኡባ ቦላ ኢሲ ኣማኔቲዳ ኦሳንቻ ማላ ጊዲ ዴኢዴስ።

\VS{6}ኪርስቶሲ ጊዲኮ ጾሳ ኬꬃ ቦላ ኣማኔቲዳ ና ማላ። ኑኒካ ኢዛ ቦላ ኣማኔቲዛ ኡፋይሳይኔ ጬቄቲዛ ሂዶታ ሎኤꬂ ኦይኪኮ ኑ ኢዛስ ዱሳ ኬꬃ።


\par }{\SH ጾሳ ኣሳስ ኢሜቲዳ ቆፊሶ ቃላ
\par }
{\PP \VS{7}ሄሳ ጊሻስ ጺሎ ኣያናይ ጊዛ ማላ፥

\par }{\Q «ኢንቴ ሃች ኢዛ ቃላ ሲዪኮ
\XREF{}{{\XO 3:7 }{\XT{ማዛ 95፡7-11}}}


\par }{\QB \VS{8}ባዞ ቢታን ኢንቴ ታና

\par }{\QB ፓጪዳ ዎዴ ማካሊዳይሳꬆ

\par }{\QC ኢንቴ ዎዚና

\par }{\QB ሙሚሶፒቴ።


\par }{\Q \VS{9}ኢንቴ ኣዋቲ ካሴ

\par }{\QB ሄን ታና ፓጪዳኔ

\par }{\QB ታናራ ኤቄቲዳ።

\par }{\QB ታ ኦꬂዳይሳ ዉርሲ

\par }{\QC ኦይዱ ታሙ ላይꬅ

\par }{\QB ጋካናስ ቤኢዳ።


\par }{\Q \VS{10}ሄ ዎዴ ዬሌታታ ቦላ

\par }{\QB ታ ሃንቄቲን

\par }{\QB ኢስታ ዎዚናይ ኡባ ዎዴ

\par }{\QB ባሌቴስ፤

\par }{\QB ኢስቲ ታ ኦጌ ኤሪቤቴና።


\par }{\Q \VS{11}ቃሴ፥ ‹ታ ኢስታስ ኢሚዛ ሼምፖሶ

\par }{\QB ኢስቲ ሙሌካ ጌሌቴና!›

\par }{\MM ጋዳ ታኒ ታ ሃንቆን ጫቃዲስ» ጌስ።


\par }{\PP \VS{12}ታ ኢሻቶ! ኢንቴፌ ኦኒካ ዴኦ ጾሳፌ ሃራሶ ኢንቴና ሃሲዛ ኢታኔ ኣማኖንታ ዎዚናይ ዶንታ ማላ ናጌቲቴ።

\VS{13}ሃራፔካ ኢንቴ ጋርሳፌ ኦኒካ ናጋራን ባሌቲዲ ባ ዎዚና ሙሚሶንታ ማላ፥ «ሃች» ጌቴቲሺን ሃች ሃች ኢንቴ ኢንቴ ጋርሳን ሚኔቲቴ።

\VS{14}ኑስ ካሴ ኮይሮፔ ዲዛ ኣማኖ ኑኒ ዉርሴꬅ ጋካናስ ሎኤꬂ ሚንꬂ ኦይኪኮ ኑኒ ኪርስቶሳራ ኢሲፌ ላታና።


\par }{\PP \VS{15}ሄሲካ፥ «ኢንቴ ሃች ኢዛ ቃላ ሲዪኮ ካሴ ማካሊዳይታይሳ ማላ ሃኢካ ኢንቴ ዎዚና ኢንቴ ሚንꬆንታ ማላ» ጌቴቲ ጌሻ ማጻፋን ጻፌቲዳይሳꬆ ሃኒዴስ።


\par }{\PP \VS{16}ሲዪዲ ማካሊዳይቲ ኢስቲ ኦናንቴ? ሙሴይ ጊብጼፔ ካሌꬂ ኬሲዳይታ ኡባታ ጊዴቴኔ?

\VS{17}ጾሲ ኢስታ ቦላ ኦይዱ ታሙ ላይꬅ ሃንቄቲዳይቲ ኢስቲ ኦናንቴ? ናጋራ ኦꬂን ኢስታ ኣሃይ ባዞ ቢታን ኩንዲ ኣቲዳይታ ጊዴቴኔ?

\VS{18}ኢዛስ ኣዛዜቶንታ ኢጺዳይታፔ ኣቲን ኢዛ ሼምፖሶ ጌሎንታ ማላ ኢዚ ጫቂ ዲጊዳይ ሃራይ ኦናንቴ?

\VS{19}ሄሳ ጊሻስ ኢስቲ ጌሎንታ ኣቲዳይ ኣማኖይ ባይንዳ ጊሻስ ጊዲዳይሳ ኑ ኤሮስ።




\par }\Chap{4}{\SH ጾሳ ዴሬስ ኢሜቲዳ ሳምባታ ሼምፖ
\par }
{\PP \VerseOne{1}ጌዴ ሼምፖሶ ጌላናስ ኢሜቲዳ ሂዶታይ ሃኢካ ናጌቲ ዲዛ ጊሻስ ኢንቴ ጊዶፌ ኦኒካ ሄሳስ ቤሶንታዴ ጊዶንታ ማላ ኣኔ ናጌቶስ።

\VS{2}ሄይታንታስ ሳባኬቲዳ ማላ ኑስካ ሚሺራቾ ቃላይ ሳባኬቲዴስ፤ ጊዲኮካ ሲዪዳ ኣሳታራ ሲዪዳ ቃላይ ኢስታራ ኣማኖን ዋላኬቶንታ ኣጊዳ ጊሻስ ኢስታ ጎኢቤና።

\VS{3}ኑ ቃሴ ኣማኒዛይቲ ሄ ሼምፖሶዛ ጌላና። ጾሲ፥ «ሄሳ ጊሻስ ታኒ ታ ሃንቆን፥ ‹ታ ኢስታስ ኢማና ጊዳ ሼምፖሶዛ ኢስቲ ሙሌካ ጌሌቴና› ጋዳ ታ ጫቃዲስ» ጊዴስ። ጊዶ ኣቲን ሃይሲ ኣላሜይ ሜꬌቶሶፔ ሃ ሲሚን ኢዛ ኦሶይ ፖሌቲዴስ።
\XREF{}{{\XO 4:3 }{\XT{ማዛ 95፡11}}}

\VS{4}ኢሲ ሶሆን ላፑንꬃ ጋላሳ ጊሻስ፥ «ላፑንꬃ ጋላሲ ጾሲ ኦሶ ኡባፌ ሼምፒዴስ» ጌቴቲ ጌሻ ማጻፋን ጻፌቲዴስ።
\XREF{}{{\XO 4:4 }{\XT{ሜꬌ 2፡2}}}

\VS{5}ቃሴካ ሄ ሶዛን፥ «ቱማፔ ኢስቲ ታ ሼምፖሶ ሙሌካ ጌሌቴና» ጌስ።
\XREF{}{{\XO 4:5 }{\XT{ማዛ 95፡11}}}

\VS{6}ኢዛ ሼምፖሶ ቡሮ ጌላና ኢሲ ኢሲ ኣሳቲ ዴቴስ፤ ካሴ ኢስታስ ሚሺራቾ ቃላይ ሳባኬቲዳይቲ ኣዛዜቶንታ ኢጺዳ ጊሻስ ኢዛ ሼምፖሶ ኢስቲ ጌሊቤቴና።

\VS{7}ሄሳ ጊሻስ ጾሲ፥ «ሃች» ጊዲ ቃሴካ ሃራ ጋላስ ዎꬂዴስ፤ ሄሲካ ዳሮ ላይꬃታፔ ጉዬ ዳዊቴ ባጋራ፥

\par }{\Q «ሃች ኢንቴ ኢዛ ቃላ ሲዪኮ

\par }{\QB ኢንቴ ዎዚና ሙሚሶፒቴ»

\par }{\MM ጌቴቲ ካሴ ዮቴቲዳ ማላ ሃኒዴስ።
\XREF{}{{\XO 4:7 }{\XT{ማዛ 95፡7-8}}}

\VS{8}ኢያሶይ ኢስታስ ሼምፖ ኢሚዳኮ ጾሲ ሃራ ጋላስ ጊዲ ዮቴናኮሺን።
\XREF{}{{\XO 4:8 }{\XT{ዛሬ 31፡7፤ ኢያ 22፡4}}}


\par }{\PP \VS{9}ሄሳ ጊሻስ ሳምባታ ጋላስ ሼምፖይ ጾሳ ዴሬስ ሃኢካ ዴስ።

\VS{10}ጋሶይካ ጾሳ ሼምፖሶ ጌሊዛይ ዉሪ ጾሲ ኦꬂ ሼምፒዳ ማላ ኢዚካ ባ ኦሶፔ ሼምፓና።
\XREF{}{{\XO 4:10 }{\XT{ሜꬌ 2፡2}}}

\VS{11}ሄሳ ጊሻስ ኦኒካ ሄይታንታ ማላ ኣዛዜቶንታ ኢጺዳይሳ ሌሚሶ ካሊዲ ኩንዶንታ ማላ ሄ ሼምፖሶዮ ጌላናስ ኣኔ ሚኖስ።


\par }{\PP \VS{12}ጾሳ ቃላይ ፓጻ ዲዛይሳኔ ኦꬂዛ ቃላ፤ ናምኡ ባጋ ቃራ ማሻፌካ ኣꬊ ቃራ፤ ሼምፖኔ ኣያና፥ ሻያኔ ኮልꬔካ ሻካና ጋካናስ ጫዴስ፤ ዎዚና ቆፋኔ ኣሞቴꬃካ ፓጪ ጼሌስ።

\VS{13}ጾሳ ኣይፌፔ ጌሜቲዳ ሜꬌታይ ሙሌካ ዴና፤ ኑ ኢዛስ ኑ ጊሻስ ዛሮ ኢማናስ ቤሲዛ ኢዛ ሲንꬃን ሃኖይ ዉሪካ ካሎ ቆንጬን ቤታና።


\par }{\SH ቄሴታ ሃላቃ ዬሱሳ
\par }
{\PP \VS{14}ሄሳ ጊሻስ ፑዴ ሳሎ ቢዳ ቄሴታ ሃላቃ ጾሳ ና ዬሱሲ ኑስ ዲዛ ጊሻስ ኣኔ ኑኒ ኑ ኣማኖ ሚንꬂ ኦይኮስ።

\VS{15}ኑ ዳቡርሺን ኑስ ቃꬌታና ዳንዳይዛ ቄሴታ ሃላቃይ ኑስ ዴስ፤ ኢዚ ኑ ማላ ኡባ ሚሻን ፓጬቲዴስ፤ ጊዲኮካ ኢዚ ኣይኮ ናጋራካ ኦꬂቤና።

\VS{16}ሄሳ ጊሻስ ኑኒ ማሮቴꬅ ኤካናሲኔ ኑና ኮሺዛ ዎዴ ኑና ማዲዛ ኢዛ ኪያቴꬅ ኑ ዴማና ማላ ጌዴ ኢዛ ማሮቴꬃ ኣልጋኮ ኣኔ ኣማኖን ሺቆስ።




\par }\Chap{5}{\PP \VerseOne{1}ቄሴታ ሃላቃ ጊዲ ሹሜቲዛዴይ ዳሮ ኣሳ ጊዶፌ ዶሬቴሲኔ ኣሳ ጊሻስ ጊዲዲ ኢሞታኔ ናጋራ ጊሻስ ያርሾ ሺሻናስ ዶሬቴስ።

\VS{2}ኢዚካ ባ ባጋራ ዳቡራንቻ ጊዲዳ ጊሻስ ኤሮንታ ኣሳታሲኔ ኦጌ ባሊዳይታስ ቃꬌታና ዳንዳዬስ።

\VS{3}ኢዚ ባ ናጋራ ጊሻሲኔ ሃራ ኣሳታ ናጋራ ጊሻስ ያርሾ ሺሻናስ ኢዛስ ቤሲዛይ ሄሳ ጊሻሳ።
\XREF{}{{\XO 5:3 }{\XT{ሌዌ 9፡7}}}

\VS{4}ኣሮኔይ ጼይጌቲዳይሳꬆ ኢዚ ጾሲ ጼይጊዳዴ ጊዳናስ ቤሴስ ኣቲን ሄሳ ሄ ቦንቾዛ ባርካ ባስ ኤኪዛዴይ ዴና።
\XREF{}{{\XO 5:4 }{\XT{ኬሳ 28፡1}}}


\par }{\PP \VS{5}ሄሳꬆካ ኪርስቶሲ ቄሴታ ሃላቃ ጊዳና ቦንቾ ባርካ ባስ ኤኪቤና፤ ጊዶ ኣቲን፥

\par }{\Q «ኔ ታ ናኮ፤

\par }{\QB ታ ኔስ ሃች ኣዋ ጊዳዲስ»

\par }{\QB ጊዳ ጾሳፌ ኤኪዴስ።
\XREF{}{{\XO 5:5 }{\XT{ማዛ 2፡7}}}


\par }{\Q \VS{6}ሄሳꬆካ ሃራሶን

\par }{\QB «ማልኬጼዴቄ ሹሜታ ማላ

\par }{\QB ኔኒ ሜርናስ

\par }{\QB ቄሴታ ሃላቃ» ጌስ።
\XREF{}{{\XO 5:6 }{\XT{ማዛ 110፡4}}}


\par }{\PP \VS{7}ዬሱሲ ሃይሳ ቢታ ቦላ ዲዛ ዎዴ ኢዛ ሃይቆፔ ኣሻና ዳንዳይዛይሳኮ ኣፉንጺሼ ቃላ ꬎቁ ሂስቲ ዎሲዴስ። ኣዳፌ ኣሽኬቴꬃራ ኢዚ ኣዛዜቲዳ ጊሻስ ኢዛ ዎሳካ ጾሲ ሲዪዴስ።
\XREF{}{{\XO 5:7 }{\XT{ማቶ 26፡36-46፤ ማር 14፡32-42፤ ሉቃ 22፡39-46}}}

\VS{8}ኢዚ ጾሳ ና ጊዲኮካ ባ ኤኪዳ ዋዬዛፔ ኣዛዜቴꬅ ታማርዴስ።

\VS{9}ሄሳ ባጋራ ፓጬይ ባይንዳዴ ጊዲ ቤቲዳይሳፌ ጉዬ ባስ ኣዛዜቲዛይታስ ኡባስ ሜርና ኣቶቴꬃስ ጋሶ ጊዲዴስ።

\VS{10}ማልኬጼዴቄ ሹሜቴꬃ ማላ ቄሴታ ሃላቃ ጌቴቲ ጾሳን ሹሜቲዴስ።


\par }{\SH ኣማኖን ሚናና ማላ ኢሜቲዳ ቆፊሶ
\par }
{\PP \VS{11}ሄሳ ጊሻስ ኑ ሃሳያና ሚሺ ቡሮ ዳሮይ ዴስ፤ ጊዶ ኣቲን ኢንቴ ዶታኣታ ጊዲዳ ጊሻስ ኢንቴና ኤሪሶይ ሜቶ።

\VS{12}ኢንቴ ሃኒ ዎዴ ኣስታማሬ ጊዳናስ ቤሲሺን ጾሳ ቃላ ቡሮ ኮይሮፔ ዴንꬂዲ ኢንቴና ታማርሲዛ ኣስ ኢንቴስ ኮሼስ። ኢንቴስ ሚኖ ካꬅ ጊዶንታ ማꬅ ኮሼስ።

\VS{13}ማꬅ ፓሄቲዛይ ቂ ጉꬃ ና ጊዲዛ ጊሻስ ሎኦኔ ኢታ ሻኪዛ ቲሚርቴ ሻኪ ኤሬና።

\VS{14}ሚኖ ካꬂ ጊዲኮ ሎኦኔ ኢታ ሻኪ ኤራናስ ዳንዳይዛ ዎዚና ኩንꬂዳ ኣሳታሳ።




\par }\Chap{6}{\PP \VerseOne{1}ሄሳ ጊሻስ ኮይሮፔ ኪርስቶሳ ጊሻስ ኢሜቲዳ ቲሚርቴዛ ኣጊዲ ኣኔ ጌዴ ሚኖ ቲሚርቴኮ ቦስ። ሃይቂዳ ኦሶፔ ማሮቴꬃን ጌሎ ጊሻሲኔ ጾሳን ኣማኖ ጊሻስ ኣኔ ኢዛን ቡሮ ዎꬊ ማꬎኮ።

\VS{2}ሄሳꬆካ ጺንቃታ ጊሻሲኔ ኩሼ ኣሳ ቦላ ዎꬆ ጊሻስ ቃሴካ ሃይቂዳይታ ዴንꬃ ጊሻሲኔ ሜርና ፒርዳ ጊሻስ ቡሮ ዎꬂ ዶሞኮ።

\VS{3}ጾሳ ሼኔ ጊዲኮ ኑ ሄሳꬆ ኦꬃና።


\par }{\PP \VS{4}ባ ኣማኖ ካዲዳ ኣሳታ ኢስታ ማሮቴꬃን ዎስቲ ዞራኔ? ሄ ኣሳቲ ፖኦይ ኢስታስ ኢሲቶ ፖኢዳይታ ሳሎ ኢሞቴꬃ ኤኪ ቤኢዳይታ፥ ጺሎ ኣያና ኤኪ ቤኢዳይታ፥

\VS{5}ጾሳ ሎኦ ቃላኔ ቡሮ ያና ኣላሜዛ ዎልቃ ኤኪ ቤኢዳይታ፥

\VS{6}ዛሪ ካዲዳይታ፥ ኢስታ ናምኣንꬆ ዛሪ ማሮቴꬃን ኤኮይ ዳንዳዬቴና፤ ጋሶይካ ኢስቲ ባ ሞሮስ ጾሳ ና ዛሪ ካቄቴሲኔ ካዉሼቴስ።


\par }{\PP \VS{7}ኡባ ዎዴ ኢራ ኡዪዛ ቢታያ ቃሴካ ኢዛ ጎዪዛዴስ ኣይፌ ኢሚዛ ቢታያ ጾሳ ኣቻን ኣንጄታዱስ።

\VS{8}ጊዶ ኣቲን ኣጉንꬂኔ ኦዶሮይ ሞኪዛ ቢታያ ጎኣይ ባይንዳሮ ጊዳና፤ ሄ ቢታይስ ቃንጌቴꬂ ማታን ዴስ፤ ኢዚ ዉርሴꬂ ታማን ጹጌቴꬅ ጊዳና።
\XREF{}{{\XO 6:8 }{\XT{ሜꬌ 3፡17-18}}}


\par }{\PP \VS{9}ታ ኢሻቶ! ኑኒ ሄሳꬆ ሃሳይኮካ ኢንቴስ ኢንቴ ኣቶቴꬃራ ኦይኬቲዳ ሎኦ ሚሺ ዲዛይሳ ኑ ሲꬎኮ።

\VS{10}ካሴ ጊዲን ዎይኮ ሃኢ ጊዲንካ ኢንቴ ኣማኒዛይታ ማዲዳይሳኔ ኢዛ ሱንꬃ ጊሻስ ኢንቴ ቤሲዳ ሲቆቴꬃ ባላናስ ጾሲ ማካላንቻ ጊዴና።

\VS{11}ኢንቴስ ኢሜቲዳ ሂዶታይ ፖሌታና ጋካናስ ኢንቴፌ ኢሲ ኢሲ ኣሲ ሄሳ ማላ ኦሶ ዉርሴꬅ ጋካናስ ጌንጪዲ ኦꬃና ማላ ኑ ኣሞቶስ።

\VS{12}ኣማኖኒኔ ዳንዳያን ኢንቴ ኢዛ ሂዶታ ቃላ ላቲዛይታ ሚሳታናፔ ኣቲን ዶታኣታ ጊዳናይሳ ኑ ኮዮኮ።


\par }{\SH ጾሲ ኢሚዳ ሂዶታ ቃላ ቱማቴꬅ
\par }
{\PP \VS{13-14}ጾሲ ኣብራሃሜስ ሂዶታ ኢሚዳ ዎዴ ጫቂሼ ሃራ ኢዛፔ ኣꬊዛዴይ ባይንዳ ጊሻስ ባርካ ባናን፥ «ታ ኔና ቱማፔ ኣንጃና፤ ታኒ ኔ ዜሬꬅ ዳርሳና» ጊ ጫቂዴስ።
\XREF{}{{\XO 6:13-14 }{\XT{ሜꬌ 22፡16-17}}}

\VS{15}ኣብራሃሜይካ ጌንጪ ናጊዳፔ ካሊዲ ኢዛስ ኢሜቲዳ ሂዶታ ዴሚዴስ።


\par }{\PP \VS{16}ኣሳይ ጫቆ ጫቂሼ ባፔ ꬎቃን ጫቄስ፤ ጫቆዚካ ጌቴቲዳይሲ ፖሌታና ማላ ሚንꬂዛ ጊሻስ ጫቂዳይታ ጊዶን ፓላማይ ዴንዲኮ ካሴ ጫቆ ቃላይ ዲጌስ።

\VS{17}ጾሲ ላሜቶንታ ባ ቆፋ ሂዶታ ቃላ ላታናይታስ ቆንጪሳና ማላ ኮዪዳ ጊሻስ ጫቆ ቃላን ሚንꬂዴስ።

\VS{18}ጾሲ ኣይ ዎዴካ ዎርዶታናስ ዳንዳዬና፤ ኢዚ ላሜቶንታ ናምኡ ሚሻታን ኑ ሲንꬃን ዲዛ ሂዶታ ኦይካናስ ኢዛኮ ሺቂዳ ኑኒ ጊታ ሚኖቴꬅ ዴማና ማላ ኦꬂዴስ።

\VS{19}ኑኒካ ሼምፖ ቴቄ ጊዲዳ ሚኖኔ ኣማንꬂዛ ሂዶታ ዴሚዶስ፤ ሄ ሂዶታይካ ማጋላሻዛፔ ጉዬ ባጋራ ዲዛ ጌዴ ጾሳ ኬꬃ ጊዶ ጌሌስ።
\FTNT{*}{{\FR 6:19 }{\FT{ማጋላሻ ጊዛይሳ ኢሲ ኢሲ ባጋ ጋሞꬆን ቃላን ማጋራጃ ጌቴስ።
}}}\XREF{}{{\XO 6:19 }{\XT{ሌዌ 16፡2}}}

\VS{20}ሄ ሶዚካ ኑ ጊሻስ ዬሱሲ ካሴቲ ጌሊዳሶ፤ ኢዚካ ማልኬጼዴቄ ሹሜቴꬃ ማላ ሜርናስ ቄሴታ ሃላቃ ጊዲዴስ።




\par }\Chap{7}{\SH ቄሴታ ሃላቃ ማልኬጼዴቄ
\par }
{\PP \VerseOne{1}ሄሲ ማልኬጼዴቄይ ሳሌሜ ካዎኔ ጾሳ ቄሴ፤ ኢዚካ ኣብራሃሜይ ካዎታ ኦሊ ጾኒዲ ሲሚሺን ዴሚዲ ኣብራሃሜ ኣንጂዴስ።

\VS{2}ኣብራሃሜይካ ባስ ዲዛ ኡባፌ ታሙ ኩሼፔ ኢሲ ኩሼ ኢዛስ ኢሚዴስ። ኮይሮ ኢዛ ሱንꬃስ ቢርሼꬂ፥ «ጺሎ ካዎ» ጉሳ። ካሊዲ ቃሴ፥ «ሳሌሜ ካዎ» ጉሲ፥ «ሳሮቴꬃ ካዎ» ጉሳ።

\VS{3}ኢዛስ ኣያካ፥ ኣዋይካ ዎይኮ ኢዛ ዬሌታስ ዛርኬይካ ባ፤ ኢዚ ኣይዴ ዬሌቲዲ ኣይዴ ሃይቂዳኮ ኤሬቲቤና፤ ኢዛስ ዶሜꬂኔ ዉርሴꬂ ባ፤ ጊዶ ኣቲን ጾሳ ና ማላ ሜርናስ ኢዚ ቄሴ ጊዲዲ ዴስ።


\par }{\PP \VS{4}ኣኔ ኢንቴ ኢዚ ኣይ ማላ ጊታኮ ቆፒቴ፥ ሃራይ ኣቶሺን ኣዋታስ ኡባስ ኮይሮይ ኣብራሃሜይ ባ ዲኢ ኤኪዳ ኡባፌ ታማፌ ኢሳ ኬሲ ኢሚዴስ።

\VS{5}ኢስታስ ቄሴቴꬂ ኢሜቲዳ ሌዌ ናይቲ ኢስታ ኢሻቲ ኣብራሃሜ ዜሬꬃታ ጊዲኮካ ዴራፔ ሄሲካ ባ ኢሻታፔ ታማፌ ኢሳ ኤካና ማላ ኢስታስ ዎጋን ኣዛዜቲዴስ።
\XREF{}{{\XO 7:5 }{\XT{ታይ 18፡21}}}

\VS{6}ሃይሳ ሃ ኣዴዛ ዜሬꬂ ሌዌ ዜሬꬅ ጊዴና፤ ጊዶ ኣቲን ኢዚ ኣብራሃሜፔ ታማፌ ኢሳ ኤኪዴስ፤ ካሴ ኢዛስ ሂዶታ ቃላይ ኢሜቲዳ ኣብራሃሜ ኣንጂዴስ።

\VS{7}ባይራይ ካሎ ኣንጂዛይሲ ዎጋ።

\VS{8}ኢሲ ባጋራ ታማፌ ኢሳ ኤኪዛይቲ ሃይቂዛይታ፤ ሃራ ባጋራ ቃሴ ታማፌ ኢሳ ኤኪዛዴይ ሃይቆንታ ፓጻ ዲዛ ማላ ኢዛስ ማርካቲዳዴይ ማልኬጼዴቄ።

\VS{9}ሃራይ ኣቶሺን ሌዌይካ ኣብራሃሜ ባጋራ ታማፌ ኢሳ ኬሲዴስ ጋናስ ዳንዳዬቴስ።

\VS{10}ጋሶይካ ማልኬጼዴቄይ ኣብራሃሜራ ጋጊዛ ዎዴ ሌዌይ ቡሮ ባ ኣዋ ኣብራሃሜፔ ዬሌቲቤና።


\par }{\SH ዬሱሲ ማልኬጼዴቄ ማላ
\par }
{\PP \VS{11}ፓጬይ ባይንዳ ፖሎይ ቤቲዳይኔ ዎጋይ ዴሬዛስ ኢሜቲዳይ ሌዌ ቄሴቴꬃ ማላ ጊዲዳኮ ኣሮኔ ማላ ጊዶንታ ማልኬጼዴቄ ሹሜቴꬃ ማላይ ሃራ ቄሴይ ያናስ ኣዛስ ኮሺዴ?

\VS{12}ቄሴቴꬃ ዛርኬይ ላሜቲዛ ዎዴ ዎጋይካ ላሜታናይሲ ኣቶንታ ሚሻ።

\VS{13}ሄሲ ዉሪካ ኢዛስ ዮቴቲዳ ቄሴይ ኢዚ ሃራ ዜሬꬃ፤ ኢዛ ዜሬꬃፌ ኦኒካ ያርሾሶን ኦꬂ ኤሪዛዴይ ባ።

\VS{14}ኑ ጎዳይ ዩሁዳ ባጋፌ ዪዳይሲ ቱማ፤ ሙሴይ ቄሴታ ጊሻስ ዮቲሼ ሃ ዜሬꬃ ጊሻስ ዮቲዳይሲ ኢሲ ሚሺካ ዴና።


\par }{\PP \VS{15}ማልኬጼዴቄ ማላይ ሃራ ቄሴይ ዴንዲኮ ኑ ካሴ ዮቲዳ ዮኦይ ዳሮ ቆንጬ ጊዴና።

\VS{16}ኢዚ ቄሴ ጊዲዳይ ꬋዮንታ ዴኦ ዎልቃን ኣቲን ዜሬꬃፌ ዪዳ ዎጋፔ ጊዴና።

\VS{17}ኢዛስ፥ «ኔ ማልኬጼዴቄ ሹሜቴꬃ ማላ ሜርናስ ቄሴ» ጊ ማርካቲዴስ።
\XREF{}{{\XO 7:17 }{\XT{ማዛ 110፡4}}}

\VS{18}ካሴ ኣዛዞይ ላፋኔ ጎኦንታይሳ ጊዲዳ ጊሻስ ኣቲዴስ።

\VS{19}ዎጋይ ኦናካ ጌሻናስ ዳንዳዮንታ ጊሻስ ኑኒ ጾሳ ኣች ሺቃናስ ኢዛፔ ኣꬊዛ ሃራ ሂዶታይ ኑስ ኢሜቲዴስ።


\par }{\PP \VS{20}ሄሲካ ጫቆይ ባይንዳ ሃኒቤና፤ ሃንኮ ቄሴ ጊዲዳይቲ ጫቆይ ባይንዳይታ።

\VS{21}ኢዚ ጊዲኮ ቄሴቴꬃ ጫቆን ኤኪዴስ።

\par }{\Q ጋሶይካ ጾሲ ኢዛ ጊሻስ፥

\par }{\QB «ጎዳይ ጫቂዴስ፤

\par }{\QB ባ ቆፋ ኢዚ ላሜና፤

\par }{\QC ‹ኔ ሜርናስ ቄሴ› » ጊዴስ።
\XREF{}{{\XO 7:21 }{\XT{ማዛ 110፡4}}}


\par }{\MM \VS{22}ሄሳ ማላ ጫቆፔ ዴንዲዳይሳን ዬሱሲ ሄሳፌ ኣꬊዛ ጫቆ ቃላስ ዋሴ ጊዲዴስ።


\par }{\PP \VS{23}ካሴ ቄሴቲ ባ ኦሶን ሲንꬄ ጉጆንታ ማላ ሃይቆይ ኢስታ ዲጊዳ ጊሻስ ቆዳይ ኢስታስ ዳሮ።

\VS{24}ዬሱሲ ጊዲኮ ሜርናስ ዲዛዴ ጊዲዳ ጊሻስ ኢዛ ቄሴቴꬂ ሻሬቶንታ ቄሴቴꬃ።

\VS{25}ሄሳ ጊሻስ ኢዚ ኢስታ ጊጊሳና ጋናቲሼ ኡባ ዎዴ ሃይቆንታ ፓጻ ኤቂ ዲዛ ጊሻስ ኢዛ ባጋራ ጾሳኮ ዪዛይታ ኡባ ኣሻናስ ዳንዳዬስ።

\VS{26}ሄሳ ጊሻስ ኑስ ኮሺዛ ቄሴታ ሃላቃይ ሄሳ ማላ ጌሺኔ ዎሶይ ኢዛ ቦላ ባይንዳ ጺሎኔ ናጋራንቻታፔ ሻኬቲዲ ሳሎታፔ ቦላራ ቦንቼቲዳ ቄሴታ ሃላቃ።

\VS{27}ኢዚ ሃንኮ ቄሴታ ሃላቃታ ማላ ኮይሮ ባ ናጋራ ጊሻስ ቃሴካ ሃንኮ ዴሬዛ ናጋራ ጊሻስ ጋላስ ጋላስ ያርሾ ሺሻናስ ኢዛ ኮሼና፤ ኢዚ ባና ኣꬂ ኢሚዳ ዎዴ ኣሳ ናጋራ ጊሻስ ኢሲቶ ሲንꬃ ባጋሳራ ያርሾ ዉርሲ ፖሊዴስ።
\XREF{}{{\XO 7:27 }{\XT{ሌዌ 9፡7}}}

\VS{28}ዎጋይ ዳቡራንቻ ኣሳታ ቄሴታስ ዋና ሃላቃ ሂስቲ ሹሜስ። ዎጋፔ ካሊዲ ዪዳ ጫቆ ቃላይ ጊዲኮ ሜርናስ ኢዛ ቦላ ዎሶይ ባይንዳ ናዛ ሹሚዴስ።




\par }\Chap{8}{\SH ኦራꬃ ጫቆ ቄሴ ሃላቃ ዬሱሳ
\par }
{\PP \VerseOne{1}ሄሳ ጊሻስ ኑ ሃኢ ኦꬃና ዋና ዮኦይ ሃይሳ፤ ሃይሳ ማላ ሳሎ ቦላ ጾሳ ቦንቾ ኣልጋ ኡሻቻን ኡቲዳ ቄሴታ ሃላቃይ ኑስ ዴስ።
\XREF{}{{\XO 8:1 }{\XT{ማዛ 110፡1}}}

\VS{2}ኢዚ ኣሲ ቶኪዳ ዱንካኔ ጊዶን ኦꬂዛዴ ጊዶንታ ጎዳ ጾሳይ ቶኪዳ ቱሙ ዱንካኔን ጌሻሶሆን ኦꬂዛዴ።


\par }{\PP \VS{3}ቄሴታ ሃላቃይ ሹሜቲዛይ ኣሳይ ጾሳስ ኢሚዛይሳ ጾሳስ ሺሻናሲኔ ያርሾ ያርሻናሳ፤ ሄሳ ጊሻስ ሃይሲ ሃ ቄሴታ ሃላቃይካ ጾሳስ ሺሻናስ ኢሲ ሺሺዛ ሚሽ ኢዛስ ኮሼስ።

\VS{4}ኢዚ ቢታ ቦላ ዲዛኮ ቄሴ ጊዴና፤ ኣዛስ ጊኮ ዎጋይ ጊዛ ማላ ያርሾ ሺሺዛ ሃራ ቄሴቲ ዴቴስ።

\VS{5}ኢስቲ ካሴ ሳሎን ዲዛ ጾሳ ኬꬃይስ ሌሚሶኔ ኤሾ፤ ሙሴይ ዱንካኔዛ ኦꬃና ጊሺን፥ «ኔስ ዙማ ቦላ ቆንጪዳይሳꬆ ዉርሳ ኦꬃናስ ናጌታ» ጊዛ ኣዛዞይ ሄሳ ጊሻስ ኢዛስ ኢሜቲዴስ።

\VS{6}ጊዶ ኣቲን ዬሱሲ ጊዶ ጌሊ ጋናቲዛይ ጫቆ ቃላይ ካሴይሳፌ ኣꬊዛይሳ ማላ ኢዚ ኤኪዳ ኦሶይካ ካሴይታ ኦሶፔ ኣꬌስ፤ ሄሲካ ካሴይሳፌ ሎኢዛ ሂዶታ ቃላና።


\par }{\PP \VS{7}ካሴ ጫቆ ቃላን ፓጬይ ባይንዳኮ ናምኣንꬆ ሃራ ጫቃናስ ኮሼና።

\VS{8}ጊዶ ኣቲን ጾሲ ዴሬዛ ቦላ ፓጬይ ዲዛይሳ ዴሚዳ ጊሻስ፥ «ኢስራኤሌ ኣሳራኔ ዩሁዳ ኣሳራ ታኒ ኦራꬃ ጫቆ ጫቄታና ዎዴይ ያና።
\XREF{}{{\XO 8:8 }{\XT{ኤር 31፡31-34}}}

\VS{9}ሄሲካ ታ ኢስታ ጊብጼፔ ኬሳናስ ኢስታ ኩሼ ኦይካዳ ካሴ ኢስታ ኣዋታራ ጫቄቲዳ ቃላ ማላ ጊዴና፤ ጋሶይካ ኢስቲ ካሴ ታ ጫቆ ቃላን ኤቂቤቴና፤ ታኒካ ኢስታ ዬዳ ቤሳዲስ።


\par }{\Q \VS{10}«ሄሳፌ ጉዬ

\par }{\QB ኢስራኤሌ ኣሳራ

\par }{\QB ታ ጫቄታና ቃላይ

\par }{\QB ሃይሳ ማላ ጌስ ጎዳይ።

\par }{\QB ታኒ ታ ዎጋ

\par }{\QB ኢስታ ዎዚናን ዎꬃና፤

\par }{\QB ኢስታ ዎዚና ቦላካ ጻፋና።

\par }{\QB ታ ኢስታ ጾስ ጊዳና፤

\par }{\QB ኢስቲካ ታ ዴሬ ጊዳና።


\par }{\Q \VS{11}ሃይሳፌ ጉዬ ኣሲ

\par }{\QB ባ ጉታ ኣሳ ዎይኮ

\par }{\QB ባ ኢሻ፥ ‹ኔ ጎዳ ኤራ›

\par }{\QB ጊ ታማርሴና።

\par }{\QB ጋሶይካ ኣሲ ጉꬃፌ

\par }{\QB ጊታታ ጋካናስ

\par }{\QC ዉሪካ ታና ኤራና።


\par }{\Q \VS{12}ኢስታ ቆሆዛ ታ ማራና።

\par }{\QB ሃይሳፌ ሲንꬃን ታ ኣሳ ናጋራ

\par }{\QC ናምኣንꬆ ዛራ

\par }{\QC ቆፒኬ» ጌስ።


\par }{\PP \VS{13}ሃይሳ ሃ ጫቆዛ ኢዚ፥ «ኦራꬃ ጫቆ» ጊዲ ካሴ ጫቆዛ ጋልኣ ኬሲዴስ፤ ሄሳ ጊሻስ ጋልኢዲ ዉሪዳይሲ ꬋያና ዎዴይ ማቲዴስ።




\par }\Chap{9}{\SH ቢታ ቦላኔ ሳሎን ዲዛ ጎይኖ ዎጋ
\par }
{\PP \VerseOne{1}ኮይሮ ጫቆ ቃላዛን ጾሳስ ጎይኒዛ ዎጋይኔ ቢታ ቦላ ዲዛ ጾሳ ኬꬂ ዴስ።

\VS{2}ካሴ ናምኡ ኪፊሌራ ዲዛ ዱንካኔይ ጊጌቲ ዴስ፤ ኮይሮ ኪፊሌዛን ጾምፔ ዎꬂዛሶይኔ ጻራጴዛይ ቃሴ ኡኬꬂ ዴስ፤ ሄሳ ሄ ኪፊሌዚ ዱማ ኪፊሌ ጌቴቴስ።
\XREF{}{{\XO 9:2 }{\XT{ኬሳ 25፡31-40፤ 26፡1-30}}}

\VS{3}ናምኣንꬆ ኪፊሌዚ ናምኣንꬆ ማጋላሻፔ ጉዬ ባጋራ ዲዛ ኪፊሌይ ኡባፌ ዱማ ጌቴቴስ።
\XREF{}{{\XO 9:3 }{\XT{ኬሳ 26፡31-33}}}

\VS{4}ሄሳ ጊዶን ዎርቃፌ ኦሴቲዳ ኤጻኔ ጩዋሲዛ ቄሪ ሼልኤ ማላይኔ ዎርቃን ሜሼቲዳ ጫቆ ቃላ ታቦታይ ዴስ፤ ሄ ታቦታይካ ኢዛ ጊዶን ማናይ ዲዛ ዎርቃ ሌማቴይ፥ ጪሊሊዳ ኣሮኔ ጉፌይኔ ጫቆ ቃላቲ ኢዛ ቦላ ጻፌቲዳ ማሴቲዳ ሹቻቲ ዴቴስ።
\XREF{}{{\XO 9:4 }{\XT{ኬሳ 16፡33፤ 25፡10-16፤ 30፡1-6፤ ታይ 17፡8-10፤ ዛሬ 10፡3-5}}}

\VS{5}ሄ ታቦታዛ ቦላ ዲዛ ናጋራፔ ማሮቴꬃ ካማዛ ቦላ ባ ቄፌራ ካሚዛ ቦንቾ ኪሩቤቲ ዴቴስ፤ ሃኢ ቃሴ ኑ ሄይታንታ ኢሳ ኢሳ ጊሻስ ሻኪ ሻኪ ሃሳያናስ ዳንዳዮኮ።
\XREF{}{{\XO 9:5 }{\XT{ኬሳ 25፡18-22}}}


\par }{\PP \VS{6}ዉሪካ ሄሳꬆ ጊጌቲዳፔ ጉዬ ቄሴቲ ባ ኦሶ ፖላናስ ዱንካናስ ኮይሮ ኪፊሌ ጌሌቴስ።
\XREF{}{{\XO 9:6 }{\XT{ታይ 18፡2-6}}}

\VS{7}ጊዲኮካ ኡባፌ ጊዶቲዛ ኪፊሌ ቄሴታ ሃላቃይ ጻላ ጌሌስ፤ ሄሲካ ላይꬃን ኢሲቶ ጻላ ጊዲሺን ኢዚ ባ ናጋራ ጊሻሲኔ ዴሬይ ኤሮንታ ኦꬂዳ ናጋራ ጊሻስ ሺሺዛ ያርሾ ሱꬅ ኦይኮንታ ሙሌካ ጌሌና።
\XREF{}{{\XO 9:7 }{\XT{ሌዌ 16፡2-34}}}

\VS{8}ኮይሮ ዱንካኔዚ ካሴ ዲዛ ዎዴ ጌዴ ኡባፌ ዱማ ጌቴቲዛሶ ኤፊዛ ኦጌይ ሄ ዎዴ ቆንጬ ጊዶንታይሳ ጺሎ ኣያናይ ቤሴስ።

\VS{9}ሄሲካ ሃይሳ ሃ ዎዴዛስ ሌሚሶ ጊዲሺን ካሴ ሺቂዛ ያርሾቲኔ ጮ ኢሜቲዛ ኢሞታቲ ኢሚዛይታ ዎዚና ሼምፒሳናሲኔ ሙሌ ጌሻናስ ዳንዳይቤቴና።

\VS{10}ሄይታንቲ ዉሪካ ኦራꬃ ዎጋይ ያና ጋካናስ ጮ ሜላ ዶና ሃሳያ ማላ፤ ቃሴካ ኢስቲ ሙሳ ጊሻሲኔ ኡሻ ጊሻስ ቃሴካ ዱማ ዱማ ጌሾ ዎጋታ ጻላ።


\par }{\SH ኪርስቶሳ ሱꬅ
\par }
{\PP \VS{11}ጊዲኮካ ኪርስቶሲ ቡሮፔ ያናስ ዲዛ ሎኦ ሚሻታስ ቄሴታ ሃላቃ ጊዲዲ ቆንጪዴስ፤ ኢዚ ኢዛን ጌሊዳ ዱንካኔዚ ጊታኔ ጌሻ፤ ሄ ዱንካኔዚ ኣሳ ኩሼን ኦሴቶንታይሳኔ ሃይሳ ሃ ሜꬌቴꬃፌ ጊዴና።

\VS{12}ኢዚ ሄ ዱንካኔዛን ጌሊሼ ዴይሻታ ሱꬂኔ ዎፋኖ ቦራታ ሱꬅ ኤኪ ጌሊቤና፤ ጊዶ ኣቲን ኣስ ኣሻናስ ሜርናስ ባ ሱꬅ ኤኪዲ ኡባፌ ዱማ ጌቴቲዛ ኪፊሌዛ ሃራ ዎዴ ናምኣንꬆ ጌሎንታ ማላ ዉርሴꬃ ጌሎ ጌሊዴስ።

\VS{13}ኢስታስ ካሬ ባጋ ኣሳቴꬃይ ቱኒዳ ኣሳታ ቦላ ኣራጪዛ ዴይሻ ሱꬂኔ ዎፋኖ ቦራታ ሱꬂ ሄሳꬆካ ያርሾስ ጹጌቲዳ ኡሳ ቢዲንꬂ ኢስታ ጌሺዛይሳ ጊዲኮ፥
\XREF{}{{\XO 9:13 }{\XT{ሌዌ 16፡15-16፤ ታይ 19፡9፥17-19}}}

\VS{14}ሜርና ኣያናን ባና ዎሶይ ባይንዳ ያርሾ ኦꬂ ጾሳስ ሺሺዳ ኪርስቶሳ ሱꬂ ኑኒ ዴኦ ጾሳስ ጎይናናስ ሃይቄꬃ ኦሶፔ ኑና ኣይ ማላ ኣꬂ ጌሻንዴ?


\par }{\PP \VS{15}ሄሳ ጊሻስ ጼይጌቲዳይቲ ኢስታስ ኢማና ጌቴቲዳ ሜርና ላታ ኤካና ማላ ኪርስቶሲ ኦራꬃ ጫቆስ ጋናቲዛዴ ጊዲዴስ፤ ኮይሮ ጫቆዛ ጋርሳን ዲዛ ዎዴ ኢስቲ ኦꬂዳ ናጋራፔ ጌያና ማላ ኢስታ ጊሻስ ኢዚ ሃይቂዴስ።


\par }{\PP \VS{16}ባዛይ ባዜቲዛይሳ ጊዲኮ ባዚዳዴ ሃይቆ ሻኪ ኤራናስ ቤሴስ።

\VS{17}ጋሶይካ ባዛይ ሚኒዛይ ባዚዳዴይ ሃይቂና። ባዚዳዴይ ፓጻ ዲሺን ባዛይ ኣይኮካ ኦꬄና።


\par }{\PP \VS{18}ሄሳ ጊሻስ ኮይሮ ጫቆ ቃላይ ሱꬂ ባይንዳ ሚኒቤና።

\VS{19}ሙሴይ ባ ኣዛዞ ዎጋ ዴራስ ዮቲ ሲሚዲ ዴይሻታ ሱꬂኔ ዎፋኖ ቦራታ ሱꬅ ሃꬃራ ኤኪዲ ዞኦ ዶርሳ ኢስኬን ኤጬሬ ዉርጬ ሚሳቲዛ ሂሶጴ ጌቴቲዛ ሚꬃራ ኤኪዲ ባ ጻፊዳ ዎጋ ማጻፋ ቦላኒኔ ዴሬዛ ቦላ ዉጺዴስ።

\VS{20}«ኢንቴ ናጋና ማላ ኢንቴና ጾሲ ኣዛዚዳ ጫቆ ቃላ ሱꬃይ ሃይሳ» ጊዴስ።

\VS{21}ሄሳꬆካ ዱንካኔዛኔ ኢዛ ጊዶን ዲዛ ኦሶ ሚሻ ኡባ ቦላ ሱꬅ ዉጺዴስ።
\XREF{}{{\XO 9:21 }{\XT{ሌዌ 8፡15}}}

\VS{22}ኣዳፌካ ጉꬃ ሚሻቲ ኣቲሺን ሃንኮ ዳሮ ሚሻይ ሱꬃን ጌያናስ ቤሲዛይሳ ዎጋይ ኣዛዜስ፤ ሱꬂ ጉኮንታ ዲሺን ማሮይ ባ።
\XREF{}{{\XO 9:22 }{\XT{ሌዌ 17፡11}}}


\par }{\PP \VS{23}ሄሳ ጊሻስ ሳሎ ሚሻታስ ሌሚሶ ጊዲዳይቲ ሃይታንታን ጌያናይሲ ኣቴና ሺን፤ ሳሎን ዲዛ ሚሻቲ ጊዲኮ ሃይሳፌካ ኣꬊዛ ያርሾን ጌያናስ ቤሴስ።

\VS{24}ኪርስቶሲ ቱሙ ዱንካኔይስ ሌሚሶኔ ኣሳ ኩሼን ኦሴቲዳ ጾሳ ኬꬄ ጌሊቤና፤ ጊዶ ኣቲን ሃኢ ኑ ጊሻስ ጾሳ ሲንꬃን ቤታናስ ፑዴ ሳሎ ጌሊዴስ።

\VS{25}ቄሴታ ሃላቃይ ባ ሱꬅ ጊዶንታ ሱꬅ ኤኪዲ ላይꬃን ላይꬃን ኡባፌ ዱማ ኪፊሌ ጌሊዛይሳꬆ ኪርስቶሲ ባና ያርሻናስ ፑዴ ሳሎ ሺሬቲ ሺሬቲ ጌሊቤና።

\VS{26}ሄሳ ማላ ጊዲዛኮ ኪርስቶሲ ኣላሜይ ሜꬌቶሶፔ ሃ ሲሚን ዳሮ ዎዴ ሜቶ ኤካናስ ቤሴስ፤ ሃኢ ቃሴ ዎዴ ዉርሴꬃን ባና ያርሺዲ ናጋራ ዲጋናስ ዉርሴꬃስ ኢሲቶ ቆንጪዴስ።


\par }{\PP \VS{27}ሄሳꬆካ ኣሲ ኢሲቶ ሃይቄስ፤ ሄሳፌ ካሊዲ ፒርዳ ሲንꬃን ኤቃናስ ጊጊ ኡቲዴስ።

\VS{28}ኪርስቶሲ ዳሮ ኣሳ ናጋራ ዲጋናስ ኢሲቶ ያርሼቲዴስ፤ ናምኣንꬆካ ኢዚ ቆንጫና፤ ሄሲ ኢዛ ናጊዛይታስ ኣቶቴꬅ ኤኪ ያናስ ኣቲን ናምኣንꬆ ዛሪ ናጋራ ቶካናስ ጊዴና።
\XREF{}{{\XO 9:28 }{\XT{ኢሳ 53፡12}}}




\par }\Chap{10}{\SH ኪርስቶሲ ኢሲቶ ሜርናስ ሺሺዳ ያርሾ
\par }
{\PP \VerseOne{1}ሙሴ ዎጋይ ቡሮ ሲንꬃራ ያና ሎኦ ሃኖታስ ኤሾፔ ኣቲን ቱሙ ኣዳ ሜꬋይ ኢዛስ ዴና፤ ሄሳ ጊሻስ ላይꬃን ላይꬃን ፓጬይ ባይንዳ ሺሪ ሺሪ ሺሺዛ ያርሾይ ጾስ ጎይናናስ ሺቂዛ ኣሳ ጌሻናስ ሙሌካ ዳንዳይቤና።

\VS{2}ኣስ ሙሌራ ጌሻና ዳንዳይዛይሳ ጊዲዳኮ ኢስቲ ያርሾ ያርሻናይሳ ኣጌቴኔ? ቃሴካ ጾስ ጎይናና ሺቂዛ ኣሳይ ኢሲቶ ጌይዛኮ ባ ዎዚናራ ናጋራንቻ ጊዲዳይሳ ሲꬋና።

\VS{3}ጊዶ ኣቲን ሄይቲ ያርሾቲ ላይꬃን ላይꬃን ናጋራ ዛሪ ዛሪ ቆፍሴቴስ።

\VS{4}ጋሶይካ ዎፋኖታኔ ዴይሻታ ሱꬂ ኣሳፔ ናጋራ ዲጋናስ ዳንዳዬና።


\par }{\PP \VS{5}ሄሳ ጊሻስ ኪርስቶሲ ሃይሳ ሃ ኣላሜዛ ዪዲ፥

\par }{\Q «ኔኒ ኢሞታኔ

\par }{\QB ያርሾ ኮያቤካ ሺን

\par }{\QB ኔ ታስ ኣሾ ጊጊሳዳሳ።
\XREF{}{{\XO 10:5 }{\XT{ማዛ 40፡6-8}}}


\par }{\Q \VS{6}ታማን ጹጌቲዛ ያርሾኔ

\par }{\QB ናጋራ ጊሻስ ሺቂዛ ያርሾን

\par }{\QC ኡፋዬታቤካ» ጊዴስ።


\par }{\Q \VS{7}ሄ ዎዴ ታኒ፥

\par }{\QB «ታ ጊሻስ ጌሻ

\par }{\QB ማጻፋን ጻፌቲዳ ማላ፥

\par }{\QB ‹ጾሶ፥ ሄኮ ታኒ ኔ ሼኔ

\par }{\QC ኦꬃናስ ያዲስ› » ጋዲስ።


\par }{\MM \VS{8}ሙሴ ዎጋይ ሄሲ ሄሳꬆ ሃናና ማላ ኣዛዚኮካ ኢዚ ቃሴ ኮይሮ፥ «ያርሾ፥ ኢሞታ፥ ጹጌቲዛ ያርሾኔ ናጋራ ጊሻስ ሺቂዛ ያርሾ ኔ ኮያቤካኔ ኢዛን ኡፋዬታቤካ» ጌስ።

\VS{9}ካሌꬂዲካ፥ «ሄኮ ታ ኔ ሼኔ ኦꬃና ያዲስ» ጊዴስ። ናምኣንꬆዛ ኤሳናስ ኮይሮይሳ ዲጊዴስ።

\VS{10}ሃይሳን፥ «ኢዛ ሼኔ» ጊዛ ቃላ ማላ ሃራ ያርሾ ዛሬꬅ ሺሻናስ ኮሾንታ ማላ ዬሱስ ኪርስቶሳ ባጋራ ኢሲቶ ሺቂዳ ያርሾን ጌዪዶስ።


\par }{\PP \VS{11}ቄሴይ ሃች ሃች ኤቂዲ ባ ኦሶ ፖሌስ፤ ኣስ ናጋራፔ ጌሻናስ ዳንዳዮንታይታ ዎንቲን ዎንቲን ሺሼስ።
\XREF{}{{\XO 10:11 }{\XT{ኬሳ 29፡38}}}

\VS{12}ኪርስቶሲ ጊዲኮ ያርሾ ኢሲቶ ሜርናስ ጊዳናይሳ ሺሺዲ ኣዋ ኡሻቻን ኡቲዴስ።

\VS{13}ሄ ጋላሳፌ ሲሚን ኢዛ ሞርኬቲ ኢዛ ቶሆ ጋርሳን ዬꬌታና ጋካናስ ናጎን ዴስ።

\VS{14}ጋሶይካ ኢሲቶ ሺሺዳ ያርሾን ጌያና ኣሳታ ሜርናስ ጌሺዴስ።


\par }{\PP \VS{15}ሄሳ ሄ ሃኖዛ ጊሻስ ጺሎ ኣያናይካ ኑስ ማርካቴስ። ጎዳይ ኮይሮ፥


\par }{\Q \VS{16}«ሄሳፌ ጉዬ ታ ኢስታራ ጌላና

\par }{\QB ጫቆ ቃላይ ሃይሳ።

\par }{\QB ታ ዎጋ ታ ኢስታ ዎዚናን

\par }{\QB ዎꬃና፤

\par }{\QB ኢስታ ዎዚናን ታ ጻፋና» ጌስ።
\XREF{}{{\XO 10:16 }{\XT{ኤር 31፡33}}}


\par }{\MM \VS{17}ቃሴካ፥ «ታ ኢስታ ናጋራኔ

\par }{\QB ማካላ

\par }{\QB ናምኣንꬆ ቆፒኬ»

\par }{\QB ጌስ ጎዳይ።
\XREF{}{{\XO 10:17 }{\XT{ኤር 31፡34}}}


\par }{\PP \VS{18}ሄይታንቲ ዉሪካ ኣቶ ጌቴቲዳፔ ጉዬ ናምኣንꬆ ናጋራስ ሺቃና ሃራ ያርሾይ ዴና።


\par }{\SH ዉርሴꬅ ጋካናስ ሚኒ ዳና ማላ ሺቂዳ ጼይስ
\par }
{\PP \VS{19}ሄሳ ጊሻስ ታ ኢሻቶ! ኑኒ ዬሱስ ኪርስቶሳ ሱꬃ ባጋራ ጌዴ ኡባፌ ዱማ ጌሽ ጌቴቲዛሶዮ ጌላናስ ጻላቴꬅ ዴሚዶስ።

\VS{20}ሄሲካ ማጋላሻ ባጋራ፤ ኢዚ ባ ኣሾ ባጋራ ኑስ ዶይዳ ኦራꬂኔ ዴኦ ጊዲዳ ኦጌና።

\VS{21}ጾሳ ኬꬃ ቦላ ሹሜቲዳ ቄሴታ ሃላቃይ ኑስ ዲዛ ጊሻስ፥

\VS{22}ኑኒ ኑ ኢታ ቆፋፔ ጌያናስ ኑ ዎዚና ኣራጬቲዲ ኑ ኣሳቴꬃካ ጺሎ ሃꬃን ሜጬቲዲ ቱሙ ዎዚናፔኔ ኩሜꬃ ኣማኖን ጾሳኮ ኣኔ ሺቆስ።
\XREF{}{{\XO 10:22 }{\XT{ሌዌ 8፡30፤ ሂዚ 36፡25}}}

\VS{23}ኑስ ሂዶታ ቃላ ኢሚዳዴይ ኣማኔቲዛዴ ጊዲዳ ጊሻስ ኑኒ ኣማኒዲ ኢዛ ጊሻስ ማርካቲዛ ሂዶታፔ ያኔ ሃ ጎንታ ኣኔ ሎኤꬂ ኦይኮስ።

\VS{24}ሲቆኒኔ ሎኦ ኦሶን ኑ ሚኒ ዳና ማላ ኣኔ ኢሶይ ኢሳ ቆፊሶስ።

\VS{25}ኣኔ ኑ ኡባ ጋላስ ኢሶይ ኢሳራ ጋኪ ጋኪ ኢሶይ ኢሳ ሚንꬄꬆስ ኣቲን ኢሲ ኢሲ ኣሳቲ ሺቆ ኣጊዳ ማላ ኣኔ ኑኒ ሺቆዛ ኣጎኮ፤ ሃራፔካ ጎዳ ዬሱሲ ማታቲዳይሳ ቆፒሼ ካሴፔ ሚኒ ሺቂቴ።


\par }{\PP \VS{26}ኑኒ ቱማ ሻኪ ኤሪዲ ኤኪዳይሳፌ ጉዬ ኤሪሼ ናጋራ ኦꬂኮ ሃይሳፌ ጉዬ ናጋራ ጊሻስ ሺቃናስ ሃራ ያርሾይ ዴና።

\VS{27}ሃራይ ቡሮ ሃናና ዳሮ ባቢሲዛ ፒርዳይ ጾሳ ሞርኬታ ጹጋና ናጊዛ ሚኖ ታማይ ጻላ ዴስ።
\XREF{}{{\XO 10:27 }{\XT{ኢሳ 26፡11}}}

\VS{28}ሙሴ ዎጋ ካꬊዳ ኣሲ ናምኡ ዎይኮ ሄꬑ ማርካቲ ማርካቲኮ ማሮይ ባይንዳ ሃይቆን ቃጻዬቴስ።
\XREF{}{{\XO 10:28 }{\XT{ዛሬ 17፡5-7፤ 19፡15}}}

\VS{29}ሂስቲን ጾሳ ና ካꬊዳ ኣሲ ኢዛን ጌዪዳ ጫቆ ሱꬃ ሂራይሶ ሚሻ ማላ ቆዲዳዴሲኔ ኢዛ ኪያቴꬃ ኣያና ኢሴꬂዳዴስ ኣይ ማላ ሄሳፌ ኣꬊዛ ፒርዳይ ኢዛስ ቤሲዛ ኢንቴስ ሚሳቲዜ?\XREF{}{{\XO 10:29 }{\XT{ኬሳ 24፡8}}}

\VS{30}«ታኒ ኢዛስ ሃሎ ኬሳና፤ ኢዛዴ ኦሶ ማላ ኢዛዴስ ታ ዛራና» ጊዳይሳ ኑ ኤሮስ። ቃሴካ፥ «ጎዳይ ባ ዴሬዛ ቦላ ፒርዳና» ጌስ ጎዳይ።
\XREF{}{{\XO 10:30 }{\XT{ዛሬ 32፡35-36}}}

\VS{31}ዴኦ ጾሳ ኩሼን ኩንዴꬂ ዳሮ ባቢሴስ።


\par }{\PP \VS{32}ኢንቴስ ኢሲቶ ፖኦይ ፖኢዳፔ ጉዬ ሜቶ ዎዴ ዳሮ ባጼን ኢንቴ ካሴ ሚኒ ኤቂዳ ቤኒ ዎዴዛ ዩሺ ቆፒቴ።

\VS{33}ኢሲ ኢሲ ዎዴ ኢንቴ ዴሬ ዱላታ ሲንꬃን ጫሻሲኔ ጎዴቴꬃስ ኣꬊ ኢሜቲዴታ፤ ቃሴ ሃራ ዎዴካ ሄሳ ማላ ዋዬይ ኢስታ ቦላ ጋኪዳ ኣሳታራ ኢንቴካ ኢሲፌ ዋዬ ቤዪዴታ።

\VS{34}ኢንቴ ኢንቴስ ሃራፔ ኣꬊዛ ሜርናስ ዳና ሃሮይ ዲዛይሳ ኤሪዛ ጊሻስ ቃሼቲዳይታስ ሚሼቲዴታኔ ኢንቴ ሃሮይ ቦንቄቲሺን ኡፋይሳን ዳንዳይዴታ።


\par }{\PP \VS{35}ሄሳ ጊሻስ ጊታ ዋጋይ ዲዛ ካሴ ኢንቴ ኣማኔቴꬃ ኣጎፍቴ።

\VS{36}ኢንቴ ጾሳ ሼኔ ፖሊዲ ኢዚ ኢንቴስ ኢሚዳ ኡፋይሳ ቃላ ኤካናስ ሚኒ ኤቃናስ ኢንቴና ኮሼስ።

\VS{37}ጋሶይካ ጉꬃ ዎዴፔ ካሊዲ፥ «ያናይሲ ኢዚ ያና፤ ጋምኤና፤»

\VS{38}ጺሎ ኣሲ ጊዲኮ ኣማኖን ዴኦ ዴማና፤ ጉዬ ኡንዱዲዛዴይ ዲኮ ታ ሼምፖያ ኢዛዴ ቦላ ኡፋዬቱኩ።


\par }{\PP \VS{39}«ኑኒ ጊዲኮ ኣማኒዲ ኣቲዳይታ ባጋ ኣቲን ጌዴ ጉዬ ኡንዱዲ ꬋይዛይታ ባጋ ጊዶኮ» ጊዴስ።




\par }\Chap{11}{\SH ኣማኖ
\par }
{\PP \VerseOne{1}ኣማኖ ጌꬂ ኢሲ ሚሼ ሃናና ጊዲ ኑ ሲꬎንታ ዲሼ ቤኦንታ ሚሼካ ቤኢዳ ማላ ኤሮ ጊ ኤኮ።

\VS{2}ካሴ ኣዋቲ ጋላቴቲዳይ ሄሳ ማላ ኣማኖና።


\par }{\PP \VS{3}ሃይሲ ሃ ኣላሜይ ጾሳ ቃላን ሜꬌቲዳይሳ ኑኒ ኣማኖን ኤሮስ፤ ሄሳꬆካ ኣይፌን ቤቲዛይሲ ሜꬌቲዳይ ቤቲዛ ሚሻፌ ጊዶንታይሳ ኑኒ ኤሮስ።
\XREF{}{{\XO 11:3 }{\XT{ሜꬌ 1፡1፤ ማዛ 33፡6-9፤ ዮሃ 1፡3}}}


\par }{\PP \VS{4}ኣቤሊ ጾሳስ ቃዬሌ ያርሾፌ ኣꬊዛ ያርሾ ኣማኖን ሺሺዴስ፤ ጾሲ ኢዛ ያርሾዛ ጊሻስ ሃሳይሼ ኢዚ ኣማኖን ጌሽ ጊዲዳይሳ ማርካቲዴስ፤ ኢዚ ሃይቂንካ ኢዛ ኣማኖይ ሃኢ ጋካናስ ሃሳዬቴስ።
\XREF{}{{\XO 11:4 }{\XT{ሜꬌ 4፡3-10}}}


\par }{\PP \VS{5}ሄኖኬይ ሃይቆ ቤኦንታ ማላ ሃይሳ ኣላሜዛፔ ኣማኖን ኤኬቲዴስ፤ ጾሲ ኢዛ ኤኪዳ ጊሻስ ኢዚ ቤቲቤና፤ ኤኬታናፔ ካሴቲዲ ኢዚ ጾሳ ኡፋይሲዳይሲ ዮቴቲዳ ጊሻስ ኢዚ ኤኬቲዴስ።
\XREF{}{{\XO 11:5 }{\XT{ሜꬌ 5፡21-24}}}

\VS{6}ቃሴካ ኣማኖይ ባይንዳ ዲሺን ጾሳ ኡፋይሳናስ ሙሌካ ዳንዳዬቴና፤ ጋሶይካ ጾሳኮ ሺቂዛዴይ ዉሪካ ጾሲ ጊዛይሳኔ ዎዚናፔ ኢዛ ኮይዛይታስ ኢዚ ዋጋ ኢማናይሳ ኣማናናስ ቤሴስ።


\par }{\PP \VS{7}ኖሄስ ጾሲ ቡሮ ኖሄይ ባ ኣይፌን ቤኦንታ ሚሻ ጊሻስ ናጌታና ማላ ዮቲን ኖሄይ ጾሳስ ባቢዲ ባሶ ኣሳ ኣሻናስ ኣማኖን ማርካቤ ኬጺዲ ኣላሜ ኣሳ ፒርዲሲዴስ፤ ኣማኖን ቤቲዛ ጺሎቴꬅ ላቲዛዴ ጊዲዴስ።
\XREF{}{{\XO 11:7 }{\XT{ሜꬌ 6፡13-22}}}


\par }{\PP \VS{8}ኣብራሃሜይ ባስ ላታ ቢታ ኤካናስ ጼይጌቲዳ ዎዴ ኣማኖን ኣዛዜቲዴስ፤ ኣዋ ቢዛኮ ኤሮንታ ኣጊኮካ ኤሮ ጊዲ ቢዴስ።
\XREF{}{{\XO 11:8 }{\XT{ሜꬌ 12፡1-5}}}

\VS{9}ኣላጋ ቢታን ቤቴ ኣሳ ማላ ቡሮ ኔስ ኢሜታና ጌቴቲዳ ቢታን ኣማኖን ኡቲዴስ፤ ኢዛስ ኢሜቲዳ ሂዶታ ቃላ ኢዛራ ኢሲፌ ላታና ዪሳቃ ማላኔ ያቆቤ ማላ ዱንካኔን ዴኢዴስ።
\XREF{}{{\XO 11:9 }{\XT{ሜꬌ 35፡27}}}

\VS{10}ጋሶይካ ሚና ዲዛሮ ጾሲ ኢዞ ቆፒ ሜꬊዳ ካታማዮ ኤካና ናጊዴስ።


\par }{\PP \VS{11}ኣብራሃሜስ ዎዴይ ጌዴ ቢዳዴ ጊዲኮካ ሳራይካ ዬሎንታ ማይኔ ጊዲኮካ ሂዶታ ኢስታስ ኢሚዳዴይ ኣማኔቲዳዴ ሂስቲ ጼሊዲ ኣማኖን ና ኣዋ ጊዳናስ ጋኪዴስ።
\XREF{}{{\XO 11:11 }{\XT{ሜꬌ 18፡11-14፤ 21፡2}}}

\VS{12}ሄሳ ጊሻስ ሃይሳ ሃይቂዳ ኣሳ ማላ ቆዴቲዳ ኢሲ ኣብራሃሜፔ ሳሎ ጾሊንቴ ማላኔ ኣባ ኣጬ ማላ ቆዳይ ባይንዳ ዳሮ ዜሬꬃይ ቤቲዴስ።
\XREF{}{{\XO 11:12 }{\XT{ሜꬌ 15፡5፤ 22፡17፤ 32፡12}}}


\par }{\PP \VS{13}ሄይቲ ዉሪካ ኢስታስ ኢሜቲዳ ሂዶታ ቃላ ዴሞንታ ባ ኣማኖን ናጊዳ ማላ ሃይቂዳ፤ ጊዲኮካ ኢስቲ ሃይሳ ቢታ ቦላ ኢማꬄኔ ቤቴ ኣስ ጊዲዳይሳ ኤሪዳ ጊሻስ ሃሆን ዲሼ ቤኢዲ ኩሼን ኣꬂዳ ማላ ኡፋይሳን ኤኪዳ።
\XREF{}{{\XO 11:13 }{\XT{ሜꬌ 23፡4፤ 1ታሪ 29፡15፤ ማዛ 39፡12}}}

\VS{14}ሄሳ ማላ ጊዛ ኣሳቲ ኢስታ ዴሬይ ኣዋኮኔ ባ ዴሬ ናጊዛይሳ ቆንጬን ቤሴቴስ።

\VS{15}ኢስቲ ባ ዬጊ ኬዚዳ ዴሬ ዛሪ ቆፒዛኮ ጉዬ ሲሚ ባና ዳንዳዬቴስ።

\VS{16}ሃኢ ሄሳፌ ኣꬊዛ ፑዴ ሳሎን ዲዛ ዴሬ ላሞቴቴስ፤ ሄሳ ጊሻስ ጾሲ ኢስታስ ሳሎን ካታማ ጊግሲዳ ጊሻስ፥ «ኢስታ ጾሳ» ጌቴቲ ጼይጌታናስ ዬላቲቤና።


\par }{\PP \VS{17}ጾሲ ኣብራሃሜይ ባ ናዛ ዪሳቃ ሹካና ማላ ፓጪን ኣብራሃሜይ ዪሳቃ ያርሻናስ ኣማኖን ሺሺዴስ፤ ጾሲ ኢዛስ ኢማና ጊዳይሳ ኢዚካ ባ ና ኢሲኔዛ ሹካናስ ጊጌቲዴስ።
\XREF{}{{\XO 11:17 }{\XT{ሜꬌ 22፡1-14}}}

\VS{18}ሄሲካ ጾሲ ኢዛስ «ኔ ዜሬꬂ ዪሳቃ ባጋራ ጼይጌታና» ጊዳይሳ ማላ።
\XREF{}{{\XO 11:18 }{\XT{ሜꬌ 21፡12}}}


\par }{\PP \VS{19}ጾሲ ሃይቂዳዴ ዴንꬃናስ ዳንዳይዛይሳ ኣብራሃሜይ ኣማኒዳ ጊሻስ ዪሳቃካ ሃይቆፔ ዴንዲዳ ኣሳ ማላ ናምኣንꬆ ዴሚዴስ።

\VS{20}ዪሳቃይ ቡሮፔ ሃናናይሳ ቆፒ ኤኪዲ ያቆቤኔ ኤሳዌ ኣማኖን ኣንጂዴስ።


\par }{\PP \VS{21}ያቆቤይ ሃይቃና ጊሻስ ዮሴፌ ናይታ ኢሳ ኢሳ ኣማኖን ኣንጂዳይኔ ባ ጉፌ ቦላ ዳርቲ ኤቂዲ ጎይኒዳይ ኣማኖና።
\XREF{}{{\XO 11:21 }{\XT{ሜꬌ 47፡31፤ 48፡1-20}}}


\par }{\PP \VS{22}ዮሴፌይ ሃይቃና ጊሻስ ኢስራኤሌ ኣሳይ ጊብጼፔ ኬዛናይሳ ኢዚ ዮቲዳይኔ ባ ሜቄꬃ ጊሻስ ኢስቲ ኣይ ኦꬃናኮ ኢስታ ኣዛዚዳይ ኣማኖና።
\XREF{}{{\XO 11:22 }{\XT{ሜꬌ 50፡24፥25፤ ኬሳ 13፡19}}}


\par }{\PP \VS{23}ሙሴይ ዬሌቲን ኢዛስ ማላይ ሎኦ ጊዲዳይሳ ቤኢዲ ኢዛ ዬሊዳይቲ ኢዛ ሄꬑ ኣጊና ጋካናስ ካዎዛ ኣዛዞ ባቦንታ ቆቲዳይ ኣማኖና።
\XREF{}{{\XO 11:23 }{\XT{ኬሳ 2፡2፤ 1፡22}}}

\VS{24}ሙሴይ ዲጪ ጋኪዲ፥ «ፓሮኔስ ናይ ና» ጌቴታናይሳ ኣማኖን ኢጺዴስ።
\XREF{}{{\XO 11:24 }{\XT{ኬሳ 2፡10-12}}}

\VS{25}ጉꬃ ዎዴስ ናጋራን ቤቲዛ ኡፋይሳፌ ኣꬂዲ ጾሳ ኣሳራ ሜቶ ቤያናስ ዶሪዴስ።

\VS{26}ጊብጼ ዴሬን ዲዛ ሃሮፔ ቦላራ ኪርስቶሳ ጊሻስ ዋዬ ኤኮይ ዳሮ ኣꬊዛ ሃሮ ጊዲዳይሳ ዩሺ ቆፒዴስ፤ ጋሶይካ ኢዚ ሲንꬃፌ ኤካናይሳ ቡሮ ሃሆን ቤኢዳ ጊሻሳ።


\par }{\PP \VS{27}ካዎዛ ሃንቆስ ባቦንታ ኣማኖን ጊብጼ ዬጊ ኬዚዴስ፤ ቡሮ ቤቶንታይሳ ቤኢዛ ማላ ቆፒዲ ሄ ቆፋን ሚኒ ኤቂዴስ።

\VS{28}ባይራታ ኡባ ዎꬊዛይሲ ኢስራኤሌታ ባይራ ናይታ ዎꬎንታ ማላ ኣማኖን ፓዚጋኔ ሱꬃ ዉጼꬃ ዎጋ ዎꬂዴስ።\XREF{}{{\XO 11:28 }{\XT{ኬሳ 12፡21-30}}}


\par }{\PP \VS{29}ኢስራኤሌ ኣሳይ ሜላ ቢታ ቦላ ሄሜቲዛ ማላ ዞኦ ኣባ ጊዶራ ኣማኖን ፒኒዴስ፤ ጊብጼ ኣሳይ ቃሴ ኢስታꬆ ሃናና ጊሼ ኣባን ሚቴቲዴስ።
\XREF{}{{\XO 11:29 }{\XT{ኬሳ 14፡21-31}}}


\par }{\PP \VS{30}ኢስራኤሌ ኣሳይ ኢያርኮ ጊምቤዛ ላፑን ቃማ ዩዪ ዩዪ ኣꬊዳፔ ጉዬ ጊምቤዛ ኣማኖን ላሊዴስ።
\XREF{}{{\XO 11:30 }{\XT{ኢያ 6፡12-21}}}

\VS{31}ላይማን ኣቂዛ ኤራኣባ ዴሬ ጾሞሳና ዪዳይታ ሳሮን ሞካ ኤኪዳ ጊሻስ ሃንኮ ኣዛዜቶንታ ኣሳራ ꬋዮንታ ኣማኖን ኣታዱስ።
\XREF{}{{\XO 11:31 }{\XT{ኢያ 2፡1-21፤ 6፡21-25}}}


\par }{\PP \VS{32}ሃይሳፌ ኣꬌꬅ ሃራ ኣይ ጋኔ? ጌዶኔ ጊሻስ፥ ባራቄ ጊሻስ፥ ሳምሶኔ ጊሻስ፥ ዮፍታሄ ጊሻስ፥ ዳዊቴ ጊሻስ፥ ሳሜላ ጊሻስ ቃሴ ናቤታ ጊሻስ ታ ዮቶንታ ማላ ታስ ዎዴይ ዴና።
\XREF{}{{\XO 11:32 }{\XT{ዳና 6፡11—8፡32፤ 4፡6—5፡31፤ 13፡2—16፡31፤ 11፡1—12፡7፤ 1ሳሜ 1፡1፤ 1ካዎ 2፡11}}}

\VS{33}ሄይታንቲ ኣማኖን ካዎታ ጾኒዳ፤ ሱሬ ፒርዳ ፒርዲዳ፤ ባስ ኢሜቲዳ ሂዶታ ቃላ ኤኪዳ፤ ጋሞታ ዶና ጎርዲዳ፤
\XREF{}{{\XO 11:33 }{\XT{ዳኔ 6፡1-27}}}

\VS{34}ታማ ዎልቃ ቶይሲዳ፤ ቃራ ማሻፌ ኬሲ ኤኪ ኣቲዳ፤ ዳቡራፔ ሚኒዳ፤ ኦላሶን ጎባታ ጊዲዳ፤ ኣላጋ ኣሳ ኦላ ጎዲዳ፤
\XREF{}{{\XO 11:34 }{\XT{ዳኔ 3፡21-30}}}

\VS{35}ማጫሳታስ ሃይቂዳይቲ ፓጺዳ፤ ባጋይቲ ቃሴ ሄሳፌ ኣꬊዛ ሃይቆፔ ዴንꬅ ዴማናስ ጊዲ ሃይቆፔ ኣቴꬅ ሌቂዲ ሃይቆስ ባና ኣꬂ ኢሚዳ፤ ዋዬፔ ኣታናስ ኮዪቤቴና።
\XREF{}{{\XO 11:35 }{\XT{1ካዎ 17፡17-24፤ 2ካዎ 4፡25-37}}}

\VS{36}ኢሲ ኢሲ ኣሳቲ ኣሳን ካኤቲዳ፤ ጋራፌቲዳ፤ ባጋይቲ ቃሴ ቃሾ ኬꬅ ጌሊዳ።
\XREF{}{{\XO 11:36 }{\XT{1ካዎ 22፡26-27፤ 2ታሪ 18፡25-26፤ ኤር 20፡2፤ 37፡15-16፤ 38፡6}}}

\VS{37}ሹቻን ጫዴቲዳ፤ ማጋዜንካ ናምኡ ኬዚ ጳልቄቲዳ፤ ማሻን ሹኬቲ ሃይቂዳ፤ ጎዴቲሼኔ ዳቡርሼ ዶርሳ ኢቴኔ ዴይሻ ኢቴ ማይኢዲ ዋዬቲዳ።
\XREF{}{{\XO 11:37 }{\XT{2ታሪ 24፡21}}}

\VS{38}ሃ ኣላሜይ ኢስታስ ቤሶንታይሳ ጊዲዳ ጊሻስ ባዞኒኔ ጌዜን ጎንጎሎኒኔ ኦላ ጊዶን ዋዬቲዳ።


\par }{\PP \VS{39}ሄይታንታ ኡባታ ኣማኖ ጊሻስ ማርካቲኮካ ኢስታፌ ኦኒካ ኢሜታና ጌቴቲዳ ሂዶታ ቃላ ጋኪ ኤኪዳዴይ ዴና።

\VS{40}ጾሲ ኑስ ሄሳፌ ኣꬊዛዝ ጊግሲዳ ጊሻስ ኑ ባይንዳ ኢስቲ ጻላ ኩሜꬅ ጊዳና ዳንዳይቤቴና።




\par }\Chap{12}{\SH ጾሲ ባ ናይታ ሴሬስ
\par }
{\PP \VerseOne{1}ሄሳ ጊሻስ ሻራ ማላ ኑና ዩዪ ኣꬊዳ ዳሮ ማርካቲ ኑስ ዲሺን ኑና ዴጺዛ ቶሆኔ ቃሴ ኑና ቃቺ ኦይኪዛ ናጋራ ዉርሲ ኑፔ ዎራ ዬጊዲ ኑ ሲንꬃን ዲዛ ዎꬃ ጌንጫኒኔ ዳንዳያን ኣኔ ዎጾስ።

\VS{2}ኑ ኣማኒዛ ኣማኖዛስ ኮይሮኔ ፖሎ ጊዲዳ ዬሱሳ ኣኔ ጼሎስ፤ ኢዚ ባ ሲንꬃን ዲዛ ኡፋይሳ ጊሻስ ማስቃሌ ቦላ ሃይቆ ዳንዳይዲ ማስቃሌ ቦላ ባና ጋካና ካዉሻቴꬃ ሌቂዲ ጾሳ ኣልጋስ ኡሻቻን ኡቲዴስ።


\par }{\PP \VS{3}ሂስቲኮ ኢንቴ ዳቡርዲ ሂዶታ ቃንጾንታ ማላ ሄሳꬆካ ናጋራንቻታፔ ካሴ ኢዛ ቦላ ጋኪዳ ሄሳ ማላ ኤቄቴꬅ ዳንዳይዳ ዬሱሳ ቆፒቴ።

\VS{4}ሱꬂ ጉካና ጋካናስ ናጋራራ ኢንቴ ቡሮ ኤቄቲቤኬታ።

\VS{5}ኢንቴ ጾሳ ናይታ ጊዲ ኡቲዲ ቃላይ ጊዛይሳ ባሊዴታ፤ «ታ ናዞ ጾሳ ሴራ ካዉሻን ጼሎፋ፤ ኔና ኢዚ ሴሪዛ ዎዴ ሂዶታ ቃንጾፋ።

\VS{6}ጋሶይካ ጎዳይ ባ ዶሲዛዴ ሃንቄስ፤ ኢዚ ባ ዶሲዛዴ ሴሬስ፤ ኢዚ ባ ና ማላ ጼሊዛዴ ቃጻዬስ» ጊዴስ።


\par }{\PP \VS{7}ጾሲ ኢንቴና ባ ና ማላ ቆዲዛ ጊሻስ ሃንቆ ዳንዳይቴ፤ ኣዋይ ሃንቆንታ ናይ ኦኔ?

\VS{8}ናይ ዉሪ ሴራን ዲጪዛ ማላ ኢንቴ ዲጮንታ ኣጊኮ ኢንቴ ካሬን ዬሌቲዳ ና ኣቲን ሶ ና ጊዴኬታ።

\VS{9}ሄሳ ኡባፌ ቦላራ ሃይሳ ቢታ ቦላ ኑና ሃንቂ ዲቺዳ ኣሾ ኣዋቲ ዴቴስ፤ ኑኒካ ኢስታ ቦንቾስ፤ ሂስቲን ዴኦን ዴያናስ ኑስ ኣያና ኣዋ ጊዲዳይሳስ ኣዛስ ሄሳፌ ኣꬂ ኣዛዜቶኮኒ?

\VS{10}ኑ ኣዋቲ ኑና ባስ ሎኦ ሚሳቲ ቤቲዳ ማላ ጉꬃ ዎዴስ ቃጻዬቴስ፤ ጾሲ ጊዲኮ ኑኒ ኢዛ ጌሻቴꬃ ኢዛፔ ዴማና ማላ ኑና ጎኣናስ ቃጻዬስ።

\VS{11}ቂጻቴይ ዉሪካ ሃኢስ ኡፋይሶንታ ኢታ ሚሳቴስ ሺን ጉዬፔ ቃሴ ዶሲ ኤኪዳ ኣሳታስ ሳሮቴꬂ ኢዛን ኩሚዳ ጺሎቴꬃ ኣይፌን ጋꬄስ።


\par }{\PP \VS{12}ሄሳ ጊሻስ ዳቡርዳ ኢንቴ ቄሴኔ ኢንቴ ጉልባቴ ሚንꬂቴ።\XREF{}{{\XO 12:12 }{\XT{ኢሳ 3፡3}}}

\VS{13}ዎቤይ ፓጻና ማላ ኣቲን ካሴፔ ኣꬂ ዎቦንታ ማላ ኢንቴ ቶሆስ ሎኦ ኦጌ ጊግሲቴ።
\XREF{}{{\XO 12:13 }{\XT{ሌሚ 4፡26}}}


\par }{\SH ጾሳስ ኣዛዜቶንታዴስ ኢሜቲዳ ኣዛዞ
\par }
{\PP \VS{14}ኣሲ ኡባራ ሳሮ ዳና ማላ ኢንቴስ ዳንዳዬቲዛይሳ ኡባ ኦꬂቴ፤ ጌያና ማላ ኮዪቴ፤ ጌሻቴꬂ ባይንዳ ጎዳ ቤያናስ ዳንዳዬቴና።

\VS{15}ኢንቴፌ ኢሳዴስካ ጾሳ ኪያቴꬂ ፓጮንታ ማላ ቃሴካ ጫሞ ኣይፌ ኣይፊዛ ሚꬂ ሞኪዲ ሜቶ ሜꬎንታ ማላኔ ዳሮታ ሞሮንታ ማላ ናጌቲቴ።
\XREF{}{{\XO 12:15 }{\XT{ዛሬ 29፡18}}}

\VS{16}ኢሲቶ ማና ካꬃስ ባ ባይራቴꬅ ባይዚዳ ኤሳዌ ማላ ኢንቴፌ ኦኒካ ላይማቲዛዴ ዎይኮ ጾስ ቦንቾንታዴ ጊዲ ቤቶንታ ማላ ናጌቲቴ።
\XREF{}{{\XO 12:16 }{\XT{ሜꬌ 25፡29-34}}}

\VS{17}ኤሳዌይ ጉዬፔ ካሴ ባ ኣንጆዛ ላታናስ ዛሪ ኮዪን ኢዛስ ኢሜቶንታ ዲጌቲዳይሳ ኢንቴ ኤሬታ፤ ኢዚ ባና ጋኪዛ ኣንጆዛስካ ዳሮ ዬኪሼ ኮዪዲካ ዛሪ ዴማናስ ዳንዳይቤና።
\FTNT{*}{{\FR 12:17 }{\FQA{ዴማናስ ዳንዳይቤና፡
}}{\FT{ዴማናስ ዳንዳይቤና ጊዛይሳ ማሬታናስ ኣይኮ ቃዳ ዴሚቤና ጋና ዳንዳዬቴስ።
}}}\XREF{}{{\XO 12:17 }{\XT{ሜꬌ 27፡30-40}}}


\par }{\PP \VS{18}ኩሼን ቦቺኮ ቦሼቲዛ ታማይ ኢዛ ቦላ ኤጺዛ ሲና ዙማኮ፥ ሄ ꬉማኮ፥ ሄ ቱላላዛኮኔ ሄ ጎቴ ጫርኮዛኮ ኢንቴ ጋኪቤኬታ።

\VS{19}ኢንቴ ዛዬ ጊሪሳኮ ዎይኮ ሃይꬃን ሲዬቲዛ ቃላ ጊሪሳኮ ጋኪቤኬታ፤ ሄሳ ሲዪዳ ኣሳቲካ ሃራ ቃላ ጉጆንታ ማላ ዎሲዳ።

\VS{20}ሄሳስ ጋሶይካ፥ «ሃራይ ኣቶሺን ሜሄይካ ዙማ ቦቺዛ ጊዲኮ ሹቻን ጫዴቲ ሃይቆ» ጊዛ ኣዛዞዛ ኣሳይ ናጋናስ ዳንዳይቤና።
\XREF{}{{\XO 12:20 }{\XT{ኬሳ 19፡12-13}}}

\VS{21}ሄ ዎዴ ሄን ሃኒዛይሲ ዉሪካ ዳሮ ባቢሲዛይሳ ጊዲዳ ጊሻስ ሙሴይካ፥ «ታ ባባዳ ኮኮራዲስ» ጊዴስ።


\par }{\PP \VS{22}ኢንቴ ቃሴ ሃ ጺዮኔ ዙማ ቦላ፥ ፑዴ ሳሎ ዬሩሳላሜ፥ ዴኦ ጾሳ ካታማ ኡፋይሳን ሺቂዳ ቆዳይ ባይንዳ ኪታንቻታኮ ዪዴታ።

\VS{23}ኢስታ ሱንꬂ ሳሎን ጻፌቲዳ ባይራታ ማባራንኮ፤ ኡባስ ዳና ጊዲዳ ጾሳኮ ኢስታ ቦላ ዎሶይ ባይንዳ ጺሎ ኣሳታ ሼምፖይ ዲዛሶ ማቲዴታ።

\VS{24}ኦራꬃ ጫቆን ማቃዪንꬂዛይ ዬሱሳኮ፤ ሄሳꬆካ ኣቤሊ ሺሺዳ ሱꬃፌ ኣꬊዛ ጫቆ ቃላ ዮቲዛ ኣራጬቲዳ ሱꬃኮ ጋኪዴታ።
\XREF{}{{\XO 12:24 }{\XT{ሜꬌ 4፡10}}}


\par }{\PP \VS{25}ኢንቴስ ዮቲዛይሳ ኢንቴ ኣካይ ጎንታ ማላ ናጌቲቴ፤ ሄይታንቲ ጾሲ ቢታ ቦላ ዲዛ ኣሳ ባጋራ ኢስታስ ዮቲዛይሳ ኤኮንታ ኢጺዲ ኢዛፔ ኣታናስ ዳንዳዮንታ ኣጊኮ ኑኒ ሳሎፔ ዪዳይሲ ኑስ ዮቲሺን ኤኮንታ ኢጺኮ ኑ ኢዛፔ ዋኒ ኣታኔ?\XREF{}{{\XO 12:25 }{\XT{ኬሳ 20፡22}}}

\VS{26}ሄ ዎዴ ቃላ ጊሪሳን ቢታ ቃꬂዴስ፤ «ሃኢ ቃሴ ቢታ ጻላ ጊዶንታ ታኒ ሳሎካ ቃሴካ ታ ዛራዳ ኢሲቶ ቃꬃና» ጊዛ ቃላ ዮቲ ዎꬂዴስ።\XREF{}{{\XO 12:26 }{\XT{ሃጌ 2፡6}}}

\VS{27}ሃይሲ፥ «ቃሴካ ታ ዛራዳ ኢሲቶ» ጊዛ ቃላይ ኑና ቤሲዛይ ቃጾንታይቲ ሚኒ ዳና ማላኔ ቃጺዛይቲ ሄይቲካ ሜꬌቲዳይቲ ኪቻናይሳ ቤሴስ።


\par }{\PP \VS{28}ሄሳ ጊሻስ ኑኒ ሙሌካ ቃጾንታ ካዎቴꬅ ላታና ጊሻስ ኣኔ ጾስ ጋላቶስ፤ ቃሴካ ኢዛ ኡፋይሲዛ ኦጌራ ቦንቾሲኔ ያሻቴꬃን ኣኔ ኢዛስ ጎይኖስ።

\VS{29}ኑ ጾሳይ ጹጊዛ ታማ ማላ።
\XREF{}{{\XO 12:29 }{\XT{ዛሬ 4፡24}}}




\par }\Chap{13}{\SH ዉርሴꬃ ዞሬ
\par }
{\PP \VerseOne{1}ኢንቴ ኢንቴ ጊዶን ኢሻታ ማላ ዶሴቲቴ።

\VS{2}ኢማꬃ ሞኮ ባሎፒቴ፤ ኢሲ ኢሲ ኣሳቲ ሄሳꬆ ኦꬂሼ ኤሮንታ ኪታንቻታ ኢማꬃቴꬅ ሞኪ ኤኪዳ።
\XREF{}{{\XO 13:2 }{\XT{ሜꬌ 18፡1-8፤ 19፡1-3}}}

\VS{3}ቃሾ ኬꬃን ዲዛይታራ ኢንቴካ ቃሼቲዳ ማላ ኢስታስ ቆፒቴ፤ ሄሳꬆካ ኣሳ ኩሼን ዋዬቲዛይታራ ኢንቴካ ዋዬቲዛ ማላ ኢስታስ ቆፒቴ።


\par }{\PP \VS{4}ኤኮይ ጌሎይ ኡባ ኣሳ ኣቻን ቦንቼቶ፤ ኢንቴ ሂꬂ ጌሽ ጊዶ፤ ጋሶይካ ላይማ ኣሞይ ዲዛይታ ቦላኔ ላይማቲዛይታ ቦላ ጾሲ ፒርዳና።


\par }{\PP \VS{5}ሚሻ ሲቆፔ ናጌቲቴ፤ ኢንቴስ ዲዛይሲ ጊዳና፤ ሄሳስ ጋሶይካ ጾሲ፥ «ታ ኢንቴና ሙሌካ ኣጊኬኔ ዬጊኬ» ጊዴስ።
\XREF{}{{\XO 13:5 }{\XT{ዛሬ 31፡6፥8፤ ኢያ 1፡5}}}

\VS{6}ሄሳ ጊሻስ ኩሜꬃ ዎዚናፔ ኑኒ፥ «ጎዳይ ታስ ማዶ፤ ታ ባቢኬ፤ ታና ኣሲ ኣይ ኦꬃና ዳንዳይዜ?» ጎስ።
\XREF{}{{\XO 13:6 }{\XT{ማዛ 118፡6}}}


\par }{\PP \VS{7}ኢንቴስ ጾሳ ቃላ ኮይሮፔ ዮቲ ካሌꬂዛይታ ባሎፒቴ፤ ኢስታ ዱሳን ቤቲዛ ሎኦ ኣይፌይ ዲዛይሳ ዩሺ ቆፒቴ፤ ኢንቴካ ኣማኖን ኢስታ ሚሳቲቴ።

\VS{8}ዬሱስ ኪርስቶሲ ሃቺካ ዎንቶካ ሜርናስካ ኢዚ ኢዛኮ!

\VS{9}ዱማ ዱማ ኢማꬃ ቲሚርቴ ኤኮፍቴ፤ ኑ ዎዚናይ ሚኒ ኤቂዛይ ጾሳ ኪያቴꬃን ኣቲን ካꬃ ዎጋ ናጎን ጊዴና፤ ሄ ዎጋ ናጊዛይቲካ ኢዛን ጎኤቲቤቴና።


\par }{\PP \VS{10}ኑስ ያርሾሶይ ዴስ፤ ጊዲኮካ ዱንካኔዛ ጊዶን ኦꬂዛ ቄሴቲ ሄ ያርሾሶዛ ቦላ ዲዛ ካꬃፌ ኤኪ ሞንታ ማላ ዲጌቲዳ።

\VS{11}ቄሴታ ሃላቃይ ናጋራ ቴቂዛ ሜሄ ሱꬅ ኤኪዲ ኡባፌ ዱማ ጌቴቲዛ ኪፊሌ ጌሌስ፤ ሜሄታ ኣሾይ ጊዲኮ ካታማፔ ካሬን ጹጌቴስ።
\XREF{}{{\XO 13:11 }{\XT{ሌዌ 16፡27}}}

\VS{12}ሄሳꬆካ ዬሱሲ ባ ሱꬃ ባጋራ ኣሳ ጌሻናስ ካታማ ፔንጌፌ ካሬን ሜቶ ቤዪዴስ።


\par }{\PP \VS{13}ሄሳ ጊሻስ ኑኒካ ኢዚ ቶኪዲ ካዉሻቴꬃ ቶኪዲ ኑ ዲዛሶፔ ጌዴ ኢዛኮ ካሬ ኣኔ ኬዞስ።

\VS{14}ጋሶይካ ሃይሳን ኤቂ ዳና ካታማይ ኑስ ዴና፤ ጊዶ ኣቲን ቡሮ ሲንꬃፌ ያና ካታማዮ ናጎስ።

\VS{15}ሄሳ ጊሻስ ኡባ ዎዴ ጋላታ ያርሾ ሄሲካ ኢዛ ሱንꬃስ ማርካቲዛ ኑ ዶናፔ ቤቲዛ ኣይፌ ጊዲዳዝ ዬሱሳ ባጋራ ጾሳስ ኣኔ ሺሾስ።

\VS{16}ቃሴካ ሎኦ ኦሶኔ ኢንቴስ ዲዛይሳፌ ሃራታስ ኢሞ ባሎፒቴ፤ ጾሲ ሄይታንታ ማላ ያርሾን ኡፋዬቴስ።


\par }{\PP \VS{17}ኢንቴና ካሌꬂዛይታስ ኣዛዜቲቴኔ ሃሬቲቴ፤ ሄሳስ ጋሶይካ ኢንቴ ጊሻስ ኢስታ ኣላፌቴꬃን ዳሮ ኦይቺዛ ጉዳይ ዲዛ ጊሻስ ኢንቴ ሼምፖ ጊሻስ ዳሮ ባጼቴቴስ፤ ሄሳ ጊሻስ ኢስቲ ባ ኦꬂዛ ኦሶዛ ላንጬቲሼ ጊዶንታ ኡፋይሳን ኦꬃና ማላ ኢንቴ ኢስታስ ኣዛዜቲቴ። ኢንቴ ሄሳꬆ ሂስቶንታ ኣጊኮ ኢንቴስ ሎኤና።

\VS{18}ኑስካ ዎሲቴ፤ ኡባሶራካ ሎኦ ዱስ ዳናስ ላሞቲዛ ሎኦ ቆፋይ ኑስ ዲዛይሳ ኑ ሲꬎኮ።

\VS{19}ሃራፔካ ታ ኢንቴኮ ኤሌን ሲማ ባና ማላ ታስ ኢንቴ ዎሳና ማላ ሃዳራ ጋይስ።


\par }{\PP \VS{20}ዶርሳታ ሄንꬃንቻይ ዎጋ ጎዳ ዬሱስ ኪርስቶሳ ባ ሜርና ጫቆ ቃላ ሱꬃን ኢዛ ሃይቆፔ ዴንꬂዳ ሳሮቴꬃ ጾሲ፥

\VS{21}ኢንቴ ኢዛ ሼኔ ፖላና ማላ ሎኤቴꬃን ኢንቴና ጊጺሶ፤ ጾሳ ኡፋይሲዛይሳ ዬሱስ ኪርስቶሳ ባጋራ ኑናን ኦꬆ፤ ኢዛስ ሜርናፔ ሜርናስ ቦንቾይ ጊዶ። ኣሚን።

\VS{22}ታ ኢሻቶ! ኢንቴስ ጻፊዳ ዞሬ ቃላይ ጉꬅ ጊዲዳ ጊሻስ ኢንቴ ሃንቄቶንታ ማላ ታ ኢንቴና ሃዳራ ጋይስ።

\VS{23}ኑ ኢሻ ጺምቶሲ ቢርሼቲዳይሳ ኢንቴ ኤራና ማላ ታ ኮያይስ፤ ኢዚ ኤሶን ታኮ ዪኮ ታ ኢዛራ ሄ ባዳ ኢንቴና ሄን ቤያና።


\par }{\PP \VS{24}ኢንቴና ካሌꬂዛይታ ኡባታሲኔ ኣማኒዛ ኣሳ ኡባስ ታ ሳሮካ ዮቲቴ። ኢጻሊያን ዲዛ ኣማኒዛ ኣሳይካ ኢንቴና ሳሮ ጌስ።

\VS{25}ጾሳ ኪያቴꬂ ኢንቴናራ ጊዶ። ኣሚን።


\par }