\NormalFont\ShortTitle{ዳናታ ማጻፋ}

{\MT ዳናታ ማጻፋ

\par }{\IMT ጊዶ ቆፋ

\par }{\IP ዳናታ ማጻፋይ ኢስራኤሌ ኣሳይ ካናኔ ጌሊ ኦይኪዳ ዎዴፔ ዶሚዲ፥ ካዎይ ካዎቲን ካዎቴꬃይ ኤቃና ጋካናስ ዲዛ ታሪኬታ ኦይኪዴስ፤ ሄ ዎዴይ ኢስራኤሌ ኣሳይ ኤቃ ጾሳታ ጎይኖን ጾሳ ቦላ ማካላ ዳርሲዳ ዎዴ። ሃ ማጻፋይ ኦይኪዳ ታሪኬቲ፥ «ዳናታ» ጌቴቲዛ ሚኖ ኣሳቲ ኦꬂዳይሳ ቤሴቴስ። ሄ ዳናታፔ ዳሪዛ ባጋቲ ኦላ ቃራታ፤ ኢስታፌ ቃሴ ኬሂ ኤሬቲዳይ፥ ኢዛ ሚኖቴꬃይ ሼምፖ 13-16 ጋካናስ ጻፌቲዳ ሳምሶኔ ጌቴቲዛይሳ። ሃ ማጻፋፔ ኑኒ ዴሚዛ ጊታ ቲሚርቴይ፥ ኢስራኤሌ ኣሳ ዴኦይ ቱሙ ዴኦ ጊዲዛይ ኢስቲ ጾሳስ ኣማኔቲ ዲዛ ዎዴ ጊዲሺን ኢስቲ ኢዛስ ኣማኔቶንታ ኢጺዛ ዎዴታ ኡባን ኢስታ ቦላ ሜቶይ ጋኪዛይሳ ኤሪሴስ። ሄሳፌ ቦላራ ቃሴ ዎጋን ኣሳይ ጾሳስ ኣማኔቶንታ ኢጺዳ ጋሶን ኢስታ ቦላ ሜቶይ ጋኪኮካ ኢስቲ ናጋራ ፓጺ ሲሚዳ ዎዴ ኡባን ጾሲ ኢስታ ኣሼስ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ኢያሶይ ሃይቃና ዎዴ ጋካናስ ዲዛ ሃኖታታ
{\IOR{1፡1—2፡10}}

\par }{\IO ኢስራኤሌ ዴሬ ዳናታ
{\IOR{2፡11—16፡31}}

\par }{\IO ዱማ ዱማ ሃኖታ
{\IOR{17፡1—21፡25}}



\par }\ChapOne{1}{\SH ዩሁዳ ዛሬቲኔ ሲሞና ዛሬቲ ኣዶኒ-ቤዜቄ ኦሊ ኦይኪዳ
\par }
{\PP \VerseOne{1}ኢያሶይ ሃይቂዳፔ ጉዬ ኢስራኤሌ ኣሳይ፥ «ካናኔ ቢታ ኣሳ ኦላናስ ኑ ዛሬታፔ ኮይሮቲዲ ኬዛናይ ኦኔ?» ጊዲ ጎዳ ኦይቺዴስ።


\par }{\PP \VS{2}ሂስቲን ጎዳይ፥ «ዩሁዳ ዛሬቲ ኮይሮቲ ኬዜቶ፤ ታኒ ቢታ ኢስታ ኩሼን ኣꬃ ኢማዲስ» ጊዴስ።


\par }{\PP \VS{3}ዩሁዳ ኣሳይ ባንታ ዳቦታ ጊዲዳ ሲሞና ዛሬታ፥ «ኑኒ ካናኔታራ ኦሌታና ማላ ኑና ሻኪን ጋኪዳሶ ኑናራ ኣꬊቴ። ሄሳፌ ጉዬ ኢንቴና ሻኮን ጋኪዳሶ ኢንቴናራ ኢሲፌ ባና» ጊዳ፤ ሂስቲን ሲሞና ዛሬቲኔ ዩሁዳ ዛሬቲ ኦላስ ኢሲፌ ቢዳ።

\VS{4}ሂስቲን ጎዳይ ካናኔታኔ ፓሪዜታ ኢስታ ኩሼን ኣꬂ ኢሚዴስ፤ ቤዜቄን 10,000 ኣስ ዎꬊዳ።

\VS{5}ቤዜቄ ጌቴቲዛሶን ኣዶኒ-ቤዜቄ\FTNT{*}{{\FR 1:5 }{\FQA{ኣዶኒ-ቤዜቄ፡
}}{\FT{ኣዶኒ-ቤዜቄ ጉሲ ኢብራዌታ ቃላራ ቤዜቄ ጎዳ ዎይኮ ቤዜቄ ጌቴቲዛ ዴሬ ኣይሲዛዴ ጉሳ።
}}} ዴሚዲ ኢዛራ ኦሌቲዳ፤ ሂስቲዲ ካናኔታኔ ፓሪዜታ ጾኒዳ።

\VS{6}ኣዶኒ-ቤዜቄይ ባቃቲሺን ጎዲ ኦይኪዲ፥ ኢዛስ ኩሼ ማንꬃ ቢራꬌታኔ ቶሆ ማንꬃ ቢራꬌታ ቃንጺ ቃንጺ ዬጊዳ።


\par }{\PP \VS{7}ሂስቲን ኣዶኒ-ቤዜቄይ፥ «ኩሼ ማንꬃ ቢራꬌታኔ ቶሆ ማንꬃ ቢራꬌታ ታኒ ቃንጻ ቃንጻ ዬጊዳ ላፑን ታሙ ካዎቲ ታ ማዳፌ ዎꬊዳ ሱፓ ማጺ ሺሺዲ ሜቴስ። ካሴ ኢስታ ቦላ ታ ኦꬂዳ ጌኔ ማላ ጾሲ ታ ቦላ ኦꬂዴስ» ጊዴስ። ኢዛ ዬሩሳላሜ ኤሂን ሄን ሃይቂዴስ።


\par }{\SH ዩሁዳ ዛሬቲ ዬሩሳላሜኔ ኬብሮኔ ኦይኪዳ
\par }
{\PP \VS{8}ዩሁዳ ኣሳይ ዬሩሳላሜ ኦሊ ኦይኪዴስ፤ ሂስቲዲ ኣሳ ጊꬃ ማሻን ቡሳኪ ዉርሲዲ ካታማ ታማን ጹጊዴስ።


\par }{\PP \VS{9}ሄሳፌ ጉዬ ዩሁዳ ኣሳይ ጌዜን፥ ኔጌቤኒኔ ሄ ዴሬ ጋꬋን ዲዛ ካናኔታ ኦላናስ ቢዴስ።

\VS{10}ሂስቲዲ ካሴ ቂሪያቴ-ኣርባኤ ጌቴቲዛ ኬብሮኔ ካታማን ዲዛ ካናኔታ ኦሊዳ፤ ቃሴ ሻሻዬ፥ ኣሂማኔኔ ታሊማዬ ጌቴቲዛ ቆሞታ ጾኒዳ።


\par }{\SH ኦቲንኤሌይ ዳቢሬ ካታማ ኦይኪዴስ
\par }
{\R (ኢያ 15፡13-19)

\par }{\PP \VS{11}ሄሳፌ ዴንዲዲ ዩሁዳ ኣሳይ ዳቢሬ ጌቴቲዛ ካታማን ዲዛ ኣሳ ኦላናስ ቢዴስ፤ ዳቢሬ ካታማይ ካሴ፥ «ቂሪያቴ-ሴፌሬ» ጌቴቴስ።

\VS{12}ካሌቤይ፥ «ቂሪያቴ-ሴፌሬ ኦሊዲ ኦይኪዛዴስ ታኒ ታ ናዮ ኣኪሳ ኢማና» ጊዴስ።

\VS{13}ሂስቲን ካሌቤስ ካሎ ኢሻ ቄናዜ ና ኦቲንኤሌይ ሄ ካታማ ኦሊዲ ኦይኪዴስ፤ ካሌቤይካ ባ ናዮ ኣኪሳ ኢዛስ ኢሚዴስ።
\FTNT{†}{{\FR 1:13 }{\FT{ዳቦ ጊዶን ኤኬቴꬂኔ ጌሌቴꬂ ዩሁዳ ቢታን ዲዛ ኢሲ ኢሲ ኣሳቲ ፖሊዛ ዎጋ።
}}}


\par }{\PP \VS{14}ኣኪሳይ ኦቲንኤሌ ጌሊዛ ዎዴ፥ ኢዛ ባ ኣዋፔ ጋዴ ኦይቻ ኤካና ማላ ኦቲንኤሌይ ኢዞ ዞሪዴስ፤ ሂስቲን ኢዛ ባ ቶጊዳ ሜሄ ቦላፌ ዎꬋዱስ፤ ሂስቲን ካሌቤይ ኢዞ፥ «ታ ኔስ ኣይ ኦꬆ?» ጊዲ ኦይቺዴስ።


\par }{\PP \VS{15}ኢዛካ፥ «ካሴ ኔ ታስ ኢሚዳ ጋዴይ ሃꬂ ባይንዳሶ ጊዲዳ ጊሻስ ፑልቶ ሃꬃራ ዲዛ ጋዴ ታስ ኢማርኪ!» ጋዱስ። ሂስቲን ካሌቤይ ኢዚስ ፑዴ ባጋራኔ ዱጌ ባጋራ ፑልቶራ ዲዛ ጋዴታ ኢሚዴስ።


\par }{\SH ዩሁዳ ዛሬቲኔ ቢኒያሜ ዛሬቲ ኦሊ ጾኒዳ
\par }
{\PP \VS{16}ሙሴ ቦሎ ቄናዌዛ ዜሬꬃቲ ዩሁዳ ኣሳራ ዛምባይ ዳሪ ዲዛ ኢያርኮ ካታማፔ ዴንዲዳ፤ ሂስቲዲ ኣራዴ ጌቴቲዛ ካታማፔ ዱጌሃ ባጋራ፥ ኔጌቤን ዲዛ ዩሁዳ ባዞ ቢዳ፤ ሂስቲዲካ ሄን ዲዛ ኣሳ ጊዶን ኡቲዳ።


\par }{\PP \VS{17}ዩሁዳ ኣሳይ ሲሞና ኣሳራ ኢሲፌ ቢዲ፥ ጻፋቴ ጌቴቲዛ ካታማን ዲዛ ካናኔታ ኦሊ ጾኒዴስ፤ ካታማዮካ ሙሌራ ꬋይሲዴስ። ሂስቲዲ ሆርማ
\FTNT{‡}{{\FR 1:17 }{\FQA{ሆርማ፡
}}{\FT{ሆርማ ጉሲ ኢብራዌታ ቃላራ ሙሌራ ꬋይሲዴስ ጉሳ።
}}} ጊዲ ሱንꬂዴስ።

\VS{18}ዩሁዳ ኣሳይ ጉጂዲ ጋዛ፥ ኣስቄሎናኔ ኣቃሮኔ ካታማታ ኢስታ ዩሾን ዲዛ ዴሬታካ ኦሊ ኦይኪዴስ።


\par }{\PP \VS{19}ጎዳይ ዩሁዳ ኣሳራ ዲዛ ጊሻስ፥ ዙማቲ ዳርዛሶ ጌዜ ቢታ ኢስቲ ኦይኪዳ፤ ጊዶ ኣቲን ጋርስ ዴምባቲ ኡቲዳ ቢታን ዲዛ ኣሳታስ ቢራታፔ ኦሴቲዳ ኦላ ፓራ-ጋሬቲ ዲዛ ጊሻስ፥ ዩሁዳ ኣሳይ ኢስታ ዴንꬂ ጎዳናስ ዳንዳይቤና።

\VS{20}ሙሴይ ጊዳ ማላን ኬብሮኔ ካታማ ካሌቤስ ኢሚዳ፤ ሂስቲን ካሌቤይ ኤናቄ ዛሬ ሄꬑ ቆሞታ ዴራፔ ዴንꬂ ጎዲዴስ።

\VS{21}ጊዶ ኣቲን ቢኒያሜ ዛሬቲ ዬሩሳላሜን ዲዛ ያቡሴ ኣሳታ ዴራፔ ዴንꬂ ጎዶንታ ኣጊዳ ጊሻስ ሃች ጋካናስ ያቡሴቲ ቢኒያሜ ዛሬታራ ዬሩሳላሜን ኢሲፌ ዴቴስ።
\XREF{}{{\XO 1:21 }{\XT{ኢያ 15፡63፤ 2ሳሜ 5፡6፤ 1ታሪ 11፡4}}}


\par }{\SH ኤፍሬሜ ቆሞቲኔ ሚናሴ ቆሞቲ ቤቴሌ ኦሊ ኦይኪዳ
\par }
{\PP \VS{22}ዮሴፌ ቆሞቲ ቤቴሌ ኦላናስ ዎራጂዳ፤ ጎዳይካ ኢስታራ ዴስ፤

\VS{23}ኢስቲካ ቤቴሌ ካታማ ዩዪ ጾሞሲዛ ኣሳታ ኪቲዳ፤ ካሴ ሄ ካታማይ ሱንꬂ ሎዛ ጌቴቴስ።

\VS{24}ኪቲን ኢስቲ ካታማፔ ኬዚ ቢዛ ኢሲ ኣዴዛ ዴሚዲ፥ «ካታማ ጊዶ ዋኒ ጌላናስ ዳንዳዬቲዛኮ ኑና ቤሳ፤ ኔ ቤሲኮ ኑኒ ኔስ ኪያና» ጊዳ።

\VS{25}ሂስቲን ኢዚ ኢስታ ቤሲዴስ፤ ሄሳፌ ጉዬ ካታማን ዲዛ ኣሳ ጊꬃ ማሻን ቡሳኪዳ፤ ጊዶ ኣቲን ሄ ኣዴዛኔ ኢዛሶ ኣሳ ኡባ ሼምፖ ኣሺዳ።

\VS{26}ጉዬፔ ሄ ኣዴዚ ሂቴ ጌቴቲዛ ዴሬ ቢዲ፥ ሄን ካታማ ኤሲዴስ፤ ሄ ካታማይ ሱንꬃ ሎዛ ጊ ሱንꬂዴስ፤ ሄ ካታማያካ ሃች ጋካናስ ሄ ሱንꬃን ጼይጌታዉስ።


\par }{\SH ኢስራኤሌ ኣሳይ ባስ ኢሜቲዳ ቢታፌ ዴንꬂ ጎዶንታ ኣጊዳ ኣሳታ
\par }
{\PP \VS{27}ሚናሴ ዛሬቲ፥ ቤቲ-ሻኣኔ፥ ታኢናኬ፥ ዶሬ፥ ዪቢላኣሜኔ ማጊዶ ካታማታኒኔ ኢስታ ዩሾን ዲዛ ሞꬃታን ዲዛ ኣሳታ ኬሲ ጎዶንታ ኣጊዳ ጊሻስ ካናኔቲ ሄን ባንታ ዴኦ ሚንꬂ ኦይኪዳ።

\VS{28}ኢስራኤሌ ኣሳይ ሚኒዳ ዎዴ ካናኔታ ባስ ዎልቃን ኦሲሲዳ፤ ጊዶ ኣቲን ኢስታ ሙሌራ ቢታፌ ኬሲ ጎዲቤቴና።
\XREF{}{{\XO 1:28 }{\XT{ኢያ 17፡11-13}}}

\VS{29}ኤፍሬሜ ዛሬቲካ ጌዜሬ ጌቴቲዛ ካታማን ዲዛ ካናኔታ ኬሲዲ ጎዶንታ ኣጊዳ ጊሻስ ካናኔ ኣሳቲ ሄን ኢስታራ ኢሲፌ ዱስ ዶሚዳ።
\XREF{}{{\XO 1:29 }{\XT{ኢያ 16፡10}}}

\VS{30}ዛቢሎኔ ዛሬቲ ቂቲሮኔ ካታማኒኔ ናሂላሌ ካታማን ዲዛ ኣሳታ ኬሲ ጎዶንታ ኣጊዳ ጊሻስ ካናኔቲ ሄን ኢስታራ ኢሲፌ ዴኢዳ፤ ጊዶ ኣቲን ዛቢሎኔ ዛሬቲ ኢስታ ባስ ዎልቃን ኦሲሲዳ።

\VS{31}ኣሴሬ ዛሬቲካ ኣኮን፥ ሲዶናን፥ ኣሂላቤን፥ ኣኪዚቤን፥ ሄልቤን፥ ኣፌቄኒኔ ኤራሆቤን ዲዛ ኣሳታ ኬሲ ጎዲቤቴና።

\VS{32}ካናኔቲ ኬዞንታ ኣጊዳ ጊሻስ ኣሴሬ ዛሬቲ ኢስታራ ሄን ኢሲፌ ዴኢዳ።

\VS{33}ኒፍታሌሜ ዛሬቲካ ቤቲ-ሼሚሼ ካታማኒኔ ቤቲ-ኣናቴ ካታማን ዲዛ ኣሳታ ኬሲዲ ጎዲቤቴና፤ ጊዶ ኣቲን ካናኔታራ ሄን ኢሲፌ ዴኢሺን ቤቲ-ሼሚሼኔ ቤቲ-ኣናቴ ካታማ ኣሳታ ባስ ዎልቃን ኦሲሲዳ።

\VS{34}ኣሞሬቲ ዳኔ ዛሬታ ፑዴ ዙማቲ ዲዛሶ ጌዜፌ ዱጌ ዴምባሶ ዎꬎንታ ማላ ዲጊዳ።

\VS{35}ኣሞሬቲ ሃሪ-ሄሬሴ ዴሬን፥ ኣያሎኒኔ ሻኣልቢሜ ጌቴቲዛ ካታማታን ዴኦ ሚንꬂዳ፤ ጊዶ ኣቲን ኤፍሬሜ ዛሬቲኔ ሚናሴ ዛሬቲ ሚኒ ሚኒ ቢዲ ባንታስ ዎልቃን ኦሲሲዳ።

\VS{36}ኣሞሬታ ዴሬ ዛዋይ ኣኪራቢሜ ጌቴቲዛሶራ ኣꬊ ቢዲ ሴላራ ካንꬂዲ ሄራ ኣꬊ ቤስ።




\par }\Chap{2}{\SH ቦኪሜን ጾሳ ኪታንቻ
\par }
{\PP \VerseOne{1}ጎዳ ኪታንቻይ ጌልጌላፔ ቦኪሜ ቢዲ ኢስራኤሌ ኣሳስ፥ «ታኒ ኢንቴና ጊብጼፔ ኬሳዳ ቤኒ ኢንቴ ኣዋስ ኢማና ጋዳ ታ ጫቂዳ ቢታ ኢንቴና ጌልꬃዲስ፤ ሂስታዳ ታ ኢንቴስ፥ ‹ታኒ ኢንቴናራ ጫቂዳ ጫቆ ቃላ ሙሌካ ላሚኬ።

\VS{2}ኢንቴ ሃ ቢታን ዲዛ ኣሳታራ ጫቆ ጫቄቶፍቴ፤ ኢስቲ ያርሺዛሶታ ላሊቴ› ጋዲስ፤ ጊዶ ኣቲን ኢንቴ ታስ ኣዛዜቲቤኬታ፤ ኣይስ ሄሳꬆ ሃኒዴቲ?

\VS{3}ሄሳ ጊሻስ ታኒ ኢንቴና፥ ‹ኢስታ ታኒ ኢንቴ ሲንꬃፌ ኬሳ ጎዲኬ፤ ኢስቲ ኢንቴስ ሞርኬ ጊዳና፤ ኢስታ ኤቃ ጾሳቲካ ኢንቴስ ናርጻ ማላ ጊዳና› ጋዲስ» ጊዴስ።


\par }{\PP \VS{4}ጎዳ ኪታንቻይ ሄሳ ኢስራኤሌ ኣሳ ኡባስ ዮቲዳ ዎዴ ኣሳይ ባ ቃላ ꬎቁ ሂስቲዲ ዬኪዴስ።

\VS{5}ሄ ሶሆዛ ቦኪሜ
\FTNT{*}{{\FR 2:5 }{\FQA{ቦኪሜ፡
}}{\FT{ቦኪሜ ጉሲ ኢብራዌታ ቃላራ፥ «ዬኪዛይታ» ጉሳ።
}}} ጊዲ ሱንꬂዴስ፤ ሂስቲዲ ሄ ሶዛን ጾሳስ ያርሾ ያርሺዴስ።


\par }{\SH ኢያሶ ሃይቆኔ ኦራꬃ ዬሌታ
\par }
{\PP \VS{6}ኢያሶይ ኢስራኤሌ ኣሳ ዬዲዳፔ ጉዬ ኣሳይ ኢሶይ ኢሶይ ሻኪን ባና ጋኪዛ ቢታ ኤካናስ ቢዴስ።

\VS{7}ኢያሶይ ሼምፖራ ፓጻ ዲዛ ላይꬃ ኡባን ኣሳይ ጎዳስ ኦꬂዴስ፤ ኢዚ ሃይቂዳፔ ጉዬ ጎዳይ ኢስራኤሌ ኣሳስ ኦꬂዳ ጊታ ኦሶ ኡባ ቤኢዳ ጪማታ ዎዴ ኡባንካ ጎዳስ ጎይኒዛይሳ ኣጊቤና።


\par }{\PP \VS{8}ጎዳ ኣይሌ ናዌ ና ኢያሶስ ላይꬃይ 110 ጊዲን ሃይቂዴስ፤

\VS{9}ጋኣሼ ዴሬፔ ፑዴሃ ባጋን ኤፍሬሜ ዴሬን ቦላ ጌዜ ቢታን ቴሚናቴ-ሴራሃ ጌቴቲዛሶን ዲዛ ኢዛ ጋዴን ኢዛ ሞጊዳ።
\XREF{}{{\XO 2:9 }{\XT{ኢያ 19፡49-50}}}


\par }{\PP \VS{10}ሄ ዬሌታ ኡባይ ሃይቂዳፔ ጉዬ ጎዳኔ ኢዚ ኢስራኤሌ ኣሳስ ኦꬂዳ ሎኦ ኦሶ ኡባ ኤሮንታ ኦራꬃ ዬሌታይ ዴንዲዴስ።


\par }{\SH ኢስራኤሌ ኣሳይ ጎዳስ ጎይኒዛይሳ ኣጎ
\par }
{\PP \VS{11}ሄሳፌ ጉዬ ኢስራኤሌ ኣሳይ ጎዳ ሲንꬃን ኢታ ሚሽ ኦꬂዴስ፤ ባኣሌ ጌቴቲዛ ኤቃታስ ጎይኒዴስ።

\VS{12}ጊብጼ ቢታፌ ኢስታ ኬሲዳ ጎዳ፥ ባንታ ኣዋታ ጾሳ ኣጋጊዳ፤ ባንታ ሄራን ዲዛ ኣሳቲ ጎይኒዛ ኤቃታኮ ሲሚዲ ኢስታስ ጎይኒዳ፤ ሄሳን ጎዳ ሃንቄꬂዳ።

\VS{13}ጎዳካ ኣጊዲ ባኣሌሲኔ ኣስታሮቴስ ጎይኒዳ።

\VS{14}ሄሳ ጊሻስ ጎዳ ሃንቆይ ኢስራኤሌ ኣሳ ቦላ ኤጺ ኬዚዴስ፤ ዎራጂዛይቲ ቦንቃና ማላ ኢስታ ሞርኬታ ኩሼን ኣꬂ ኢሚዴስ፤ ኢስታ ሄራን ዲዛ ሞርኬታስ ኢስታ ኣꬂ ኢሚዴስ፤ ሄሳፌ ጉዬ ኢስቲ ባንታ ሞርኬታራ ኤቄታናስ ዳንዳይቤቴና።

\VS{15}ኢስቲ ኦላስ ኬዚዛ ዎዴ ኡባን ጎዳይ ካሴ ኢስታስ ጫቂ ዮቶይሳꬆ ኢስቲ ጾኔታና ማላ ኢዚ ኢስታ ቦላ ዴንዲዴስ፤ ሄሳፌ ዴንዶይሳን ኢስቲ ኬሂ ዋዬቲዳ።


\par }{\PP \VS{16}ሄሳፌ ጉዬ ጎዳይ ኢስራኤሌ ኣሳ ቦላ ዎራጂዛይታ ኩሼፔ ኢስታ ኣሺዛ ዳናታ ኢስታስ ዴንꬂዴስ፤

\VS{17}ጊዶ ኣቲን ኢስራኤሌ ኣሳይ ኢስታስ ፒርዲዛ ዳናታስ ኣዛዜቲቤና፤ ኢስቲ ጎዳስ ኣማኔቶንታ ኢጺዳ፤ ኤቃ ጾሳታኮ ሲሚዲ ኢስታስ ጎይኒዳ፤ ካሴ ባንታ ኣዋታ ኦጌፔ ካሬ ኬዚዳ፤ ኢስታ ኣዋቲ ጎዳስ ኣዛዜቲዳ ማላ ኢስቲ ኣዛዜቲቤቴና።

\VS{18}ጎዳይ ኢስታስ ፒርዲዛ ዳናታ ዳናሲዳ ዎዴ ኡባን ኢዚ ሄ ፒርዲዛ ዳናታራ ኢሲፌ ዲዛ ጊሻስ ሄ ዳናቲ ሼምፖራ ፓጻ ዲዛ ላይꬅ ኡባን ኢስታ ሞርኬታ ኩሼፔ ኢስታ ኣሺዴስ። ዋዬይኔ ቱጋይ ኢስታ ቦላ ዳሪዳ ጋሶን ኢስቲ ዋሲዛይሳ ሲዪዲ ጎዳይ ኢስታስ ቃꬌቲዴስ።

\VS{19}ጊዶ ኣቲን ኢስታ ካሌꬂዛ ዳናቲ ሃይቂዳ ዎዴ ኡባን ኣሳይ ጉዬ ሲሚዲ፥ ኤቃ ጾሳታ ካሎን፥ ኢስታስ ሃጋዞኒኔ ኢስታ ጎይኖን ካሴ ኢስታ ኣዋቲ ኦꬂዳ ኢታ ኦሶፔ ኣꬊዳ ኢታ ኦሶን ሲሚ ጌሊዳ፤ ባንታ ኢታ ኦሶኔ ጌላ ኦጌ ኣጎንታ ኢጺዳ።


\par }{\PP \VS{20}ሄሳ ጋሶን ጎዳ ሃንቆይ ኢስራኤሌ ካዎቴꬃ ቦላ ኤጺ ኬዚዴስ፤ ጎዳይ፥ «ሃ ኣሳይ ታኒ ካሴ ኢስታ ኣዋታራ ጌሊዳ ጫቆ ቃላ ዬꬊ ኣꬊዳ ጊሻሲኔ ታስ ኣዛዜቶንታ ኢጺዳ ጊሻስ፥

\VS{21}ሃቺፌ ዶሚን ኢያሶይ ሃይቂዳ ዎዴ ቢታ ቦላን ኣቲዳ ካዎቴꬃታፔ ኢሳዴካ ታኒ ኢስታ ሲንꬃፌ ኬሳ ጎዲኬ።

\VS{22}ሃ ኢስራኤሌ ኣሳይ ካሴ ባንታ ኣዋታ ማላ ታ ኦጌ ካሊዛኮኔ ካሎንታኮ ታኒ ኢስታ ፓጫናስ ሃይሳ ሃ ዴሬታ ታስ ኦላ ማሳራ ኦꬃዳ ኢስታን ጎኤታና» ጊዴስ።

\VS{23}ሄሳ ጊሻስ ጎዳይ ሄ ካዎቴꬃ ኣሳይ ኬዞንታ ጋምኣና ማላ ኦꬂዴስ። ኢዚ ኢስታ ኤሶን ዬዴꬂ ኬሲቤና፤ ኢያሶስካ ኢስታ ኣꬂ ኢሚቤና።




\par }\Chap{3}{\SH ሄ ቢታፌ ጎዴቶንታ ኣቲዳ ኣሳታ
\par }
{\PP \VerseOne{1}ሄ ዎዴ ካናኔን ኣይ ኦላካ ኦሌቲ ኤሮንታ ኢስራኤሌ ካዎቴꬃ ፓጫና ማላ ጎዳይ ሃ ኣሳታ ኣሺዴስ።

\VS{2}ኢዚ ሄሳ ኦꬂዳይ ሃይሳፌ ካሴ ኦላ ኦሌቲ ኤሮንታ ኢስራኤሌ ዬሌታ ኦላ ታማርሳናሳ።

\VS{3}ሄ ቢታን ኣቲዳ ኣሳቲ፥ ፊሊስጼሜ ካታማታ ሃሪዛ ኢቻሻታ፥ ካናኔታ ኡባ፥ ሲዶና ካታማ ኣሳታኔ ባኣሊ-ሄርሞኔ ጌቴቲዛ ዴሬፔ ዶሚዲ ሃማቴ ጋካናስ ሊባኖሴ ዙማታ ቦላ ዲዛ ሂዌታ።

\VS{4}ጎዳይ ሙሴ ባጋራ ካሴ ኢስራኤሌ ኣዋታስ ኢሚዳ ኣዛዞ ኢስቲ ኣዛዜቲዛኮኔ ኣዛዜቶንታኮ ሻኪ ኤራናስ ኢስታስ ፓጬ ጊዳና ማላ ሄ ኣቲዳ ኣሳታ ሄን ኣሺዴስ።


\par }{\PP \VS{5}ሄሳ ጊሻስ ኢስራኤሌ ኣሳይ ካናኔታራ፥ ሂዌታራ፥ ኣሞሬታራ፥ ፓሪዜታራ፥ ሂቴታራኔ ያቡሴታራ ኢሲፌ ዴኢዴስ።

\VS{6}ኢስታ ማጫ ናይታ ባስ ማቾ ኤኪዳ፤ ባንታ ማጫ ናይታካ ኢስታ ኣቱማ ናይታስ ኢሚዳ፤ ኢስታ ኤቃ ጾሳታስካ ጎይኒዳ።


\par }{\SH ኦቲንኤሌ
\par }
{\PP \VS{7}ኢስራኤሌ ኣሳይ ጎዳ ሲንꬃን ኢታ ሚሽ ኦꬂዴስ፤ ኢስቲ ጎዳ ባንታ ጾሳ ኣጊዲ ባኣሌኔ ኣሼሮ ጌቴቲዛ ኤቃ ጾሳታስ ጎይኒዳ።

\VS{8}ሄሳ ጊሻስ ጎዳ ሃንቆይ ኢስራኤሌ ኣሳ ቦላ ኤጺ ኬዚዴስ፤ ጎዳይ ማሶጴጾምያ ቢታ ካዎ ኩሻን-ኣሪሻታዬ ኩሼን ኢስታ ኣꬂ ኢሚዴስ፤ ኢስቲካ ኢዛስ ኦስፑን ላይꬅ ሃሬቲዳ።

\VS{9}ጊዶ ኣቲን ኢስራኤሌ ኣሳይ ጎዳስ ዋሲዳ ዎዴ ጎዳይ ኢስታ ኣሻናስ ኣሺዛዴ ኪቲዴስ፤ ኢዚካ ካሌቤስ ካሎ ኢሻ ቄናዜ ና ኦቲንኤሌ ጌቴቴስ።

\VS{10}ጎዳ ኣያናይ ኢዛ ቦላ ዎꬊን ኢዚ ኢስራኤሌ ዴሬ ኣይሲዛ ዳና ጊዲዴስ፤ ኢዚ ኦላስ ኬዚዳ ዎዴ ጎዳይ ማሶጴጾምያ ቢታ ካዎ ኩሻን-ኣሪሻታዬ ኢዛ ኩሼን ኣꬂ ኢሚን ኢዛ ጾኒዴስ።

\VS{11}ሄሳ ጊሻስ ቄናዜ ና ኦቲንኤሌይ ሃይቃና ጋካናስ ቢታይ ኦይዱ ታሙ ላይꬅ ኩሜꬅ ዎፓ ዴሚዴስ።


\par }{\SH ኤሁዴ
\par }
{\PP \VS{12}ኢስራኤሌ ኣሳይ ዛሬꬂዲካ ጎዳ ሲንꬃን ኢታ ሚሽ ኦꬂዴስ፤ ሄሳ ጊሻስ ጎዳይ ሞኣቤ ካዎ ኤጊሎኔይ ኢስራኤሌ ቦላ ዎልቃማና ማላ ኦꬂዴስ።

\VS{13}ኤጊሎኔይ ኣሞኔታኔ ኣማሌቄታ ባናራ ዴንꬂ ኤኪ ቢዲ ኢስራኤሌ ኣሳ ኦሊ ጾኒዴስ፤ ዛምባ ካታማ ጌቴቲዛ ኢያርኮ ካታማካ ኦይኪዴስ።

\VS{14}ኢስራኤሌ ኣሳይካ ሞኣቤ ካዎ ኤጊሎኔስ ታማኔ ኦስፑን ላይꬅ ሃሬቲዴስ።


\par }{\PP \VS{15}ኢስራኤሌ ኣሳይ ጎዳኮ ዛሪ ዋሲዳ ዎዴ፥ ኢስታ ኣሺዛ ኣስ ኪቲዴስ፤ ኢዚካ ቢኒያሜ ዛሬፔ ጌራ ና ኤሁዴ ጌቴቴስ፤ ኢዚ ሃዲርሳ ኩሼን ኦꬂዛ ኣሳ፤ ኢስራኤሌ ኣሳይ ኤሁዴ
\FTNT{*}{{\FR 3:15 }{\FQA{ኤሁዴ፡
}}{\FT{ኤሁዴ ጊዛይሳ ኢሲ ኢሲ ጌሻ ማጻፋይ ናኦዴ ጌስ።
}}} ሞኣቤ ካዎ ኤጊሎኔኮ ጊራራ ኪቲዴስ።

\VS{16}ኤሁዴይ ናምኡ ባጋራ ቃራቲዳ ኢሲ ዋꬋ ጊዲዛ ጊꬃ ማሻ ባስ ጊግሲዴስ፤ ኡሻቻ ሚሌ ባጋራ ማይኦ ጊዶን ጊጺዴስ።

\VS{17}ሄሳፌ ጉዬ ሞኣቤ ካዎ ኤጊሎኔስ ጊራ ኤኪ ኤፊዲ ኢሚዴስ፤ ኤጊሎኔይ ኬሂ ኦርዴ ኣሳ።

\VS{18}ኤሁዴይ ጊራዛ ካዎዛስ ኢሚዳፔ ጉዬ ጊራ ቶኪዲ ቢዳ ኣሳታ ሞይዚዴስ።

\VS{19}ጊዶ ኣቲን ኤሁዴይ ጌልጌላ ማታን ዲዛ ማሴቲ ኤቂዳ ሹቻታ ማታፔ ኤጊሎኔኮ ጉዬ ሲሚ ቢዲ፥ «ካዎንቶ! ታኒ ኢንቴስ ዮታና ጹራ ሚሺ ዴስ» ጊዴስ። ሂስቲን ካዎይ፥ «ጮኡ ጋ!» ጊዴስ፤ ኢዛ ናጊዛይቲ ኡባይ ካሬ ኬዚዳ።


\par }{\PP \VS{20}ሄ ዎዴ ካዎይ ፖቄን ዲዛ ኢሲ ጫርኪዛ ኪፊሌን ባርካ ኡቲ ዲሺን ኤሁዴይ ኢዛኮ ሺቂዲ፥ «ጾሲ ኔስ ዬዲዳ ኪታይ ዴስ» ጊዴስ፤ ካዎዚካ ባ ኡቲዳሶሆፔ ዴንዲ ኤቂዴስ።

\VS{21}ኤሁዴይ ሃዲርሳ ኩሼ ዬዲዲ ኡሻቻ ባጋ ሚሌፌ ጊꬃ ማሻ ሾዲዲ ካዎዛስ ኡሎን ዬዲዴስ።

\VS{22}ሂስቲን ጊꬃ ማሻስ ቱቴይ ኣቶንታ ኡሎ ጊዶ ጌሊዲ ዞኮራ ካንꬂ ኬዚዴስ፤ ሞꬌዚካ ማሻ ማይኢዴስ፤ ኤሁዴይ ማሻ ሾዶንታ ሄን ኣጋጊዴስ።

\VS{23}ሄሳፌ ጉዬ ኤሁዴይ ካሬ ኬዚዲ ኬꬃ ካሬ ኢዛ ቦላ ጎርዲ ቁልፒዴስ።


\par }{\PP \VS{24}ኤሁዴይ ቢዳፔ ጉዬ ካዋ ኣይሌቲ ዪዲ ፔንጌይ ጎርዴቲዳይሳ ቤኢዳ፤ ጊዶ ኣቲን ካዎይ ጊዶ ኪፊሌን ሼሻስ ኡቶንታ ኣጌና ጊዲ ቆፒዳ።

\VS{25}ሳሌታና ጋካናስ ካሬን ኤቂ ናጊዳ፤ ጊዶ ኣቲን ካዎይ ፔንጌ ዶዮንታ ኢጺን ቁልፔ ኤኪዲ ፔንጌዛ ዶይዳ፤ ኢስታ ጎዳ ኣሃይ ዉይጌ ቦላ ፖርጩ ጊ ዲዛይሳ ቤኢዳ።


\par }{\PP \VS{26}ኣሽካራቲ ሄን ፔንጌ ቦላ ናጎን ዲሺን ኤሁዴይ ኬሲ ኤኪዲ ማሴቲ ኤቂዳ ሹቻሶራ ኣꬊዲ ሴይሬ ጌቴቲዛሶ ባቃቲዴስ።

\VS{27}ኢዚ ሄ ጋኪዳ ዎዴ ኤፍሬሜ ዴሬን ቦላ ጌዜዛን ኢስራኤሌ ኣሳይ ኦላስ ሺቃና ማላ ዛዬ ፑኒዴስ፤ ኣሳይካ ኢዛ ካሊዲ ሄፔ ዱጌ ዎꬊዴስ።


\par }{\PP \VS{28}ኢዚ ኢስታስ፥ «ታና ካሊቴ፤ ኣይስ ጊኮ ጎዳይ ኢንቴ ሞርኬታ፥ ሞኣቤታ ኢንቴ ኩሼን ኣꬂ ኢሚዴስ» ጊዴስ። ሂዝጊን ኢዛ ካሊ ዎꬊዲ ዮርዳኖሴ ሻፋፔ ጌዴ ሞኣቤ ፒንꬂዛ ፑርዴዛ ኦይኪዲ ኢሳዴይካ ሄራ ካንꬆንታ ማላ ዲጊዳ።

\VS{29}ሄ ዎዴ ሞኣቤ ኣሳፔ ታሙ ሺ ጊዲዛ ዶሬቲዳ ሚኖ ኦላንቻታ ዎꬊዳ፤ ኢሲ ኣሲካ ኬሲ ኤኪ ኣቲቤና።

\VS{30}ሄ ጋላስ ኢስራኤሌ ኣሳይ ሞኣቤ ኣሳ ኦሊ ጾኒዴስ፤ ሄሳ ጋሶን ቢታይ ኦስፑን ታሙ ላይꬅ ጋካናስ ዎፓ ዴሚዴስ።


\par }{\SH ሻምጋሬ
\par }
{\PP \VS{31}ኤሁዴፔ ጉዬ ኣናቴ ና ሻምጋሬይ ዴንዲዴስ፤ ፊሊስጼሜ ዴሬፔ ኡሱፑን ጼቱ ኣስ ጪካ ጉፌን ዎꬊዲ ኢስራኤሌ ኣሳ ኣሺዴስ።




\par }\Chap{4}{\SH ዲቦራኔ ባራቄ
\par }
{\PP \VerseOne{1}ኤሁዴይ ሃይቂዳፔ ጉዬ ኢስራኤሌ ኣሳይ ጎዳ ሲንꬃን ዛሬꬂዲካ ኢታ ሚሽ ኦꬂዴስ።

\VS{2}ሄሳ ጊሻስ ጎዳይ ሃጾሬ ጌቴቲዛ ካታማን ካዎቲዳ ካናኔ ካዎ ያቢኔስ ኢስታ ኣꬂ ኢሚዴስ፤ ኢዛ ኦላንቻታ ካሌꬂዛ ሲሳሪ ሃሮሼ-ሃጎዬ ጌቴቲዛ ካታማን ዴስ።

\VS{3}ያቢኔይ ቢራታፔ ኦሴቲዳ ኡዱፉን ጼቱ ፓራ-ጋሬቲ ኢዛስ ዲዛ ጊሻሲኔ ኢዚ ኢስራኤሌ ኣሳ ናምኡ ታሙ ላይꬅ ኩሜꬅ ኬሂ ኡንኤꬂዳ ጊሻስ ኢስቲ ማዶ ዴማናስ ጎዳኮ ዋሲዳ።


\par }{\PP \VS{4}ሄ ዎዴ ላፒዶታ ማቻ ናቤ ዲቦራይ ቲንቢቴ ዮቲዛራ ኢስራኤሌ ዴራ ፒርዲዛ ዳና።

\VS{5}ኢዛካ ኤፍሬሜ ዴሬን ቦላ ጌዜን፥ ኤራማ ካታማፔኔ ቤቴሌ ካታማፔ ጊዶን ዲዛ ዲቦራ ዛምባ ጋርሳን ኡታዳ ፒርዳዉስ፤ ኢስራኤሌ ኣሳይ ባ ዮኦ ፒርዲሳናስ ኢዚኮ ዬስ።

\VS{6}ኢሲ ጋላስ ዲቦራ ኣቢኖኣሜ ና ባራቄ ኒፍታሌሜ ቢታን ዲዛ ቃዴሴ ካታማፔ ኪታዳ ጼይጊሳዱስ፤ «ጎዳ ኢስራኤሌ ጾሳይ ኔና፥ ‹ኒፍታሌሜ ዛሬፔኔ ዛቢሎኔ ዛሬፔ ታሙ ሺ ኣስ ኤካዳ ታቦሬ ዙማ ቦላ ኬዛ።

\VS{7}ያቢኔ ኦላንቻታ ካሌꬂዛ ሲሳራ ፓራ-ጋሬታኔ ኦላንቻታ ኤኪዲ ቂሶኔ ሻፋን ኔናራ ኦላ ጋይታናስ ያና ማላ ታኒ ኢዛ ዴንꬄꬃና፤ ታኒ ኢዛ ኔስ ኣꬃ ኢማና› ጊ ኣዛዜስ» ጋዱስ።


\par }{\PP \VS{8}ባራቄይካ ኢዚስ፥ «ኔኒ ታናራ ቢኮ ታኒ ባና፤ ኔኒ ታናራ ቦንታ ኣጊኮ ታኒካ ቢኬ» ጊዴስ።


\par }{\PP \VS{9}ዲቦራይካ፥ «ኤሮ፥ ቡሳ ታ ኔናራ ባና፤ ጊዶ ኣቲን ጎዳይ ሲሳራ ማጫሳ ኩሼን ኣꬂ ኢማና ጊሻስ ታ ቡሳይ ኔስ ቦንቾ ጊዴና» ጋዱስ፤ ሄሳፌ ጉዬ ዲቦራይ ዴንዳዳ ባራቄራ ኦላስ ቃዴሴ ባዱስ።

\VS{10}ባራቄይ ኒፍታሌሜኔ ዛቢሎኔ ዛሬታ ቃዴሴ ጼይጊን ታሙ ሺ ኣሳይ ኢዛ ካሊ ኬዚዴስ፤ ዲቦራይካ ኢዛራ ባዱስ።


\par }{\PP \VS{11}ሄ ዎዴ ቄናዌ ዴሬ ኣስ ሄቤሬ ጌቴቲዛይሲ ሙሴ ቦሎ ሆባቤ ናይታ ቄናዌ ዴሬ ኣሳፔ ሻኬቲዴስ፤ ሂስቲዲ ቃዴሴኮ ሺቂዲ ዛናኒሜን ጊታ ዎላ ጋርሳን ባ ዱንካኔ ቶኪዴስ።


\par }{\PP \VS{12}ኣቢኖኣሜ ና ባራቄይ ታቦሬ ዙማ ቦላ ቢዳይሳ ሲሳሪ ሲዪዲ፥

\VS{13}ሲሳሪካ ቢራታፔ ኦሴቲዳ ኡዱፉን ጼቱ ፓራ-ጋሬታኔ ባናራ ዲዛ ኦላንቻታ ኡባ ጼይጊሲዲ ሃሮሼ-ሃጎዬፔ ቂሶኔ ሻፋ ሺሺዴስ።


\par }{\PP \VS{14}ዲቦራይ ባራቄ «ዴንዳ! ሄኮ ሃች ጎዳይ ሲሳራ ኔ ኩሼን ኣꬂ ኢሚዛ ጋላሳ። ቤያ! ጎዳይ ኔፔ ሲንꬃቲ ቤስ» ጋዱስ፤ ባራቄይ ታሙ ሺ ኣሳ ካሌꬂዲ ታቦሬ ዙማ ቦላፌ ዎꬊዴስ።

\VS{15}ጎዳይ ሲሳራ ኢዛ ፓራ-ጋሬታ ኡባኔ ኢዛ ኦላንቻታ ኡባ ቃራ ጊꬃ ማሻን ባራቄ ሲንꬃፌ ባቃቲሲዴስ፤ ሄሳ ጊሻስ ሲሳሪ ባ ፓራ-ጋሬፔ ዎꬊዲ ቶሆራ ባቃቲዴስ።

\VS{16}ባራቄይካ ሲሳራ ፓራ-ጋሬታኔ ኦላንቻታ ሃሮሼ-ሃጎዬ ጋካናስ ዬዴꬂዴስ፤ ሲሳራ ኦላንቻታፔ ኢሳዴይካ ኣቶንታ ኡባይካ ጊꬃ ማሻን ዉሪዳ።


\par }{\PP \VS{17}ሄ ዎዴ ሃጾሬ ካዎ ያቢኔሲኔ ቄናዌ ዴሬ ኣስ ሄቤሬ ዜሬꬃታ ጊዶን ሎኦ ጋይቶቴꬂ ዲዛ ጊሻስ ሲሳሪ ቶሆን ባቃቲዲ ቄናዌ ዴሬ ኣስ ሄቤሬ ማቺዮ ያኤሊ ዱንካኔ ጊዶ ዎጺ ጌሊዴስ።

\VS{18}ያኤላ ሲሳራ ሞካናስ ኬዛዳ፥ «ታ ጎዳዉ፥ ጌላ፤ ሃ ጌላ፤ ያዮፋ» ጋዱስ፤ ኢዚ ዱንካኔ ጊዶ ኢዚኮ ጌሊን ኢዛ ባ ቡሉኮን ካማ ቆታዱስ።


\par }{\PP \VS{19}ሲሳሪ፥ «ታና ሳሜስ፤ ኡዪዛ ጉꬃ ሃꬅ ኢማርኪ!» ጊዴስ፤ ማꬅ ኦቶፔ ቲጋ ኡሻዱስ፤ ሂስታዳ ሲሳራ ኢዛ ዛራ ካማ ቆታዱስ።


\par }{\PP \VS{20}ሄሳፌ ጉዬ ኢዚ ኢዞ፥ «ዱንካኔዛ ፔንጌን ኤቃ፤ ኣይ ኣሲካ ዪዲ፥ ‹ሃይሳን ኣሲ ዲዜ?› ጊዲ ኔና ኦይቺኮ፥ ‹ባዋ› ጋ» ጊዴስ።


\par }{\PP \VS{21}ሲሳሪ ኬሂ ዳቡርዳ ጊሻስ ꬊስኮ ሴሪዴስ፤ ሂስቲን ሄቤሬ ማቺያ ያኤላ ቆይጼኔ ዱንካኔ ꬊሽኬ ኤካዳ ሎዳራ ኢዛኮ ሺቃዱስ፤ ꬊሽኬዛካ ሃይꬃ ጮርጮሮን ኤሳዳ ዱጌ ቢታራ ሲካ ꬊሺኪን ሲሳሪ ሃይቂዴስ።


\par }{\PP \VS{22}ባራቄይ ሲሳራ ኮዪሼ ዪን ያኤሌ ኢዛ ሞካናስ ካሬ ኬዛዳ፥ «ሃ ያ፤ ኔኒ ኮይዛ ኣዴዛ ታኒ ኔና ቤሳና» ጋዱስ፤ ኢዚራ ዱንካኔ ጊዶ ጌሊዲ ሲሳራ ሃይꬃ ጮርጮሮን
\FTNT{*}{{\FR 4:22 }{\FQA{ሃይꬃ ጮርጮሮን፡
}}{\FT{ሃይꬃ ጮርጮሮን ጊዛይሲ ኢሲ ኢሲ ባጋ ጋሞꬆ ቃላን ሃይꬃ ቆርቆንቶ ጌቴቴስ።
}}} ꬊሽኬይ ꬊሼኬቲን ኢዛ ኣሃይ ቢታ ቦላ ፖርጩ ጊ ዲዛይሳ ቤኢዴስ።


\par }{\PP \VS{23}ሄ ጋላስ ጾሲ ኢስራኤሌ ኣሳይ ካናኔ ካዎ ያቢኔ ጾናና ማላ ኦꬂዴስ።

\VS{24}ኢስራኤሌ ኣሳይ ካናኔ ካዎ ያቢኔ ቦላ ሚኒ ሚኒ ቢዲ ዉርሴꬃን ኢዛ ꬋይሲዴስ።




\par }\Chap{5}{\SH ዲቦራይኔ ባራቄይ ዬጺዳ ዬꬃ
\par }
{\PP \VerseOne{1}ሄ ጋላስ ዲቦራይኔ ኣቢኖኣሜ ና ባራቄይ ሃይሳፌ ካሊዛ ዬꬃ ዬጺዳ።


\par }{\Q \VS{2}«ካሌꬂዛይቲ

\par }{\QB ኢስራኤሌ ካሌꬂሺን፥

\par }{\QB ዴሬይካ ባ ሼኔን ሃሬቲሺን

\par }{\QC ጎዳ ጋላቲቴ!


\par }{\BB \par }
{\Q \VS{3}«ኢንቴኖ ካዎቶ! ሃይሳ ሲዪቴ!

\par }{\QB ኢንቴኖ ዴሬ ሃሪዛይቶ! ኤዝጊቴ!

\par }{\QB ታኒ ጎዳስ ዬጻና፤

\par }{\QB ኢስራኤሌ ጎዳስ

\par }{\QB ጋላታ ማዛሙሬ ዬጻና።


\par }{\BB \par }
{\Q \VS{4}«ኣቤት ጎዳዉ!

\par }{\QB ኔኒ ሴይሬ ዴሬፔ

\par }{\QB ዴንዲዳ ዎዴ፥

\par }{\QB ኔኒ ኤዶሜ ቢታፌ

\par }{\QB ኬዚዳ ዎዴ፥

\par }{\QC ቢታይ ቃጺዴስ።

\par }{\QC ሳሎፔ ኢራይ ቡኪዴስ፤

\par }{\QC ኤ፥ ኢራይ ሻራታፔ

\par }{\QC ዱጌ ቡኪዴስ።


\par }{\Q \VS{5}ጎዳ ኢስራኤሌ ጾሳ

\par }{\QB ሲንꬃኒኔ

\par }{\QB ሲና ጎዳ ሲንꬃን

\par }{\QB ዙማቲ ቃጺዳ።
\XREF{}{{\XO 5:5 }{\XT{ኬሳ 19፡18}}}


\par }{\BB \par }
{\Q \VS{6}«ኣናቴ ና ሻምጋሬ ዎዴኒኔ

\par }{\QB ያኤሌ ዎዴን ኦጌይ ሳሚዴስ፤

\par }{\QB ዛልኣንቻቲካ

\par }{\QC ሄ ቢታራ ካንꬂ ቤቴና።

\par }{\QB ኦጌዛራ ቢዛይቲካ

\par }{\QC ኦጋ ኣጊዲ ሃራሶራ ቢዳ።


\par }{\Q \VS{7}ኢስራኤሌ ማንዳራቲ

\par }{\QB ኣሲ ዶንታ ባዞ ጊዲዳ።

\par }{\Q ታኒ ዲቦራይ ኢስራኤሌ ኣሳስ

\par }{\QB ኣዮ ጊዳዳ ዴንዳና ጋካናስ

\par }{\QB ጾኒዲ ኣቲዳይ ባዋ።


\par }{\Q \VS{8}ኢስራኤሌ ኣሳይ ኣላጋ ጾሳታ

\par }{\QB ዶሪዳ ዎዴ፥

\par }{\QB ቢታን ኦላይ ዴንዲዴስ፤

\par }{\QB ኦይዱ ታሙ ሺ ኢስራኤሌ ኦላንቻታ ጊዶን

\par }{\QC ኢሲ ጎንዳሌይ ዎይኮ

\par }{\QC ኢሲ ቶራይ ቤቲቤና።


\par }{\Q \VS{9}ታ ዎዚናይ

\par }{\QB ኢስራኤሌ ዳናታራ ዴስ፤

\par }{\QB ኣሳ ጊዶን ዶሳን ባና

\par }{\QB ኣꬂ ኢሚዳይታራ ዴስ።

\par }{\Q ጎዳይ ጋላቴቶ!


\par }{\BB \par }
{\Q \VS{10}«ኢንቴኖ ኮሬቲዳ

\par }{\QB ቦꬃ ሃሬ ቶጊዛይቶ!

\par }{\QB ኢንቴኖ ሎኦ ኣራታን ኡቲ

\par }{\QB ኣሌቄቲዛይቶ!

\par }{\QB ኢንቴኖ ቶሆን ሄሜቲዛይቶ!


\par }{\Q \VS{11}ሃꬃ ፑልቶታ ሄራን

\par }{\QB ዬጼቲዛ ዬꬃ ሲዪቴ፤

\par }{\QB ኢስታ ጎዳይ ጾኒዳይሳ

\par }{\QB ኣኬኪሴስ፤

\par }{\QC ቃሴ ኢስራኤሌ ኣሳይ

\par }{\QC ጾኒዳይሳ ናሼስ።

\par }{\BB \par }
{\Q «ጎዳ ኣሳይካ

\par }{\QB ካታማ ጌሊዛ ፔንጌታኮ

\par }{\QB ዱጌ ዎꬊዴስ።


\par }{\Q \VS{12}‹ዲቦራ! ቤጋ! ቤጋ!

\par }{\QB ቤጎታዳ ዬꬃ ዬጻ።

\par }{\Q ኔኖ፥ ኣቢኖኣሜ ና

\par }{\QB ባራቄ፥ ዴንዳ!

\par }{\QB ኔ ዲኢዳይታ ኤካዳ

\par }{\QB ሲንꬄ ጉጃ።›


\par }{\BB \par }
{\Q \VS{13}«ሄሳፌ ጉዬ ኣቲዳ ኣሳቲ

\par }{\QB ሃላቃታኮ ዱጌ ዎꬊዳ።

\par }{\QB ጎዳ ኣሳቲ ኦሌታናስ ጊጊዲ

\par }{\QB ባራቄኮ ዪዳ።


\par }{\Q \VS{14}ካሴ ኣማሌቄ ዛሬቲ ዲዛሶን ዲዛ

\par }{\QB ኤፍሬሜ ኣሳፔ

\par }{\QB ኢሲ ኢሲ ኣሳቲ ዪዳ።

\par }{\Q ቃሴ ሃራቲ ቢኒያሜ

\par }{\QB ዜሬꬃታፔ

\par }{\QB ኢስታ ካሊዳ።

\par }{\Q ማኪሬ ዛሬታፔ ዳናቲ፥

\par }{\QB ዛቢሎኔ ዛሬታፔ

\par }{\QB ካዎቴꬃን ኡቲዛይቲ ዪዳ።


\par }{\Q \VS{15}ዪሳኮሬ ዜሬꬃፌ ዳናቲ

\par }{\QB ዲቦሪራ ዪዳ፤

\par }{\QB ኤ፥ ዪሳኮሬይኔ

\par }{\QB ባራቄይካ ዪዳ፤

\par }{\QB ኢስቲካ ባራቄ ካሊዲ

\par }{\QB ዱጌ ዙሌዛ ዎꬊዳ።

\par }{\QB ጊዶ ኣቲን ኦሮቤሌ ዛሬቲ

\par }{\QB ቆፋን ሻኬቲ ዎꬊዳ፤

\par }{\QC ያናኮኔ

\par }{\QB ዮንታኮ ሲꬊዳ።


\par }{\Q \VS{16}ኔ ኣይስ ዶርሳ ዪሬ ጊዶን ኡታዲ?

\par }{\QB ዶርስ ሄሚዛይታ

\par }{\QB ዋይቄꬅ ሲያናስ ኡታዲ?

\par }{\QB ኦሮቤሌ ዛሬቲ

\par }{\QB ቆፋን ሻኬቲ ዎꬊዳ፤

\par }{\QC ያናኮኔ ዮንታኮ ሲꬊዳ።


\par }{\Q \VS{17}ጋላኣዴ ዛሬቲ

\par }{\QB ዮርዳኖሴ ሻፋፔ

\par }{\QB ሄ ፒንꬃን ኣቲዳ፤

\par }{\Q ዳኔ ዛሬቲ ኣይስ ማርካቤ ጊዶን ጋምኢዶ?

\par }{\Q ኣሴሬ ዛሬቲ ባ ዲዛሶን ኣቲዳ፤

\par }{\QB ሜዲቴራኔ ኣባ ላንቄንካ ዴኢዳ።


\par }{\Q \VS{18}ዛቢሎኔ ዛሬቲ

\par }{\QB ባንታ ሼምፖ

\par }{\QB ሃይቆስ ኣꬂ ኢሚዳ።

\par }{\Q ኒፍታሌሜ ዛሬቲካ

\par }{\QB ኢስታꬆካ

\par }{\QB ኦላ ዴምባን ኦꬂዳ።


\par }{\BB \par }
{\Q \VS{19}«ካዎቲ ዪዲ

\par }{\QB ማጊዶ ፑልቶታ ማታን ዲዛ

\par }{\QB ታኢናኬን ኦላ ኦይኬቲዳ።

\par }{\QB ካናኔ ካዎቲካ ሄን ኦሌቲዳ፤

\par }{\QC ዲኢ ኤካናስ

\par }{\QC ኣይኮ ሚሺካ

\par }{\QB ዴሚቤቴና።


\par }{\Q \VS{20}ሳሎ ጾሊንቴቲ ኢዛራ ኦሌቲዳ።

\par }{\QB ባንታ ሃኖታን ሲሳራራ

\par }{\QC ኦላ ቃቃጱ ጊዳ።


\par }{\Q \VS{21}ቤኒ ቂሶኔ ሻፋ ኪጻይ

\par }{\QB ኢስታ ዴንꬂ ኤፊዴስ፤

\par }{\QC ኢስቲካ ሃሮን ሜጬቲ ꬋይዳ፤

\par }{\QB ታ ሼምፖዬ ሚና፤

\par }{\QC ዎልቃንካ ሲንꬅ ጉጃ።


\par }{\Q \VS{22}ሄሳፌ ጉዬ ቶጋ ኣሳቲ

\par }{\QB ቶጋን ኣዳራሲ ዪዳ።

\par }{\QB ቶጋ ፓራታ ጊሪሳይ

\par }{\QC ዳዳ ጊሪሳ ማላ።


\par }{\Q \VS{23}ጎዳ ኪታንቻይ፥

\par }{\QB ‹ሜሮዜ ቃንጊቴ!

\par }{\QB ሄን ዲዛ ኣሳ ኢሲፌ ቃንጊቴ!

\par }{\Q ጋሶይካ ኢስቲ ጎዳ ኣሳ

\par }{\QB ኦላን ማዶንታ ኢጺዳ።

\par }{\QB ዎልቃማ ኢስታ ሞርኬታራ

\par }{\QB ኦሌታናስ ኬዚቤቴና› ጊዴስ።


\par }{\BB \par }
{\Q \VS{24}«ቄናዌ ዴሬ ኣስ

\par }{\QB ሄቤሬ ማቺያ

\par }{\QB ያኤላ ማጫሳ ኡባፌ

\par }{\QB ኣንጄቲዳሮ ጊዱ።

\par }{\Q ዱንካኔ ጊዶን ዲዛ

\par }{\QB ማጫሳ ኡባፌ

\par }{\QB ኢዛ ኣንጄቲዳሮ ጊዱ።


\par }{\Q \VS{25}ሲሳሪ ኢዞ፥

\par }{\QB ‹ታና ሃꬅ ኡሻ› ጊ ዎሲዴስ፤

\par }{\QB ኢዛ ጊዲኮ

\par }{\QB ሜቃ ማꬅ ሺሻዱስ፤

\par }{\QC ሎኦ ዋንጫን ኢዛስ ኢማዱስ።


\par }{\Q \VS{26}ኢሲ ኩሼን ዱንካና ꬊሽኬ፥

\par }{\QB ኡሻቻ ኩሼን

\par }{\QB ኦሳንቻታ ቆይጼ ኦይካዱስ፤

\par }{\QC ሲሳራ ሁኤን ꬊሺካዱስ፤

\par }{\QC ሃይꬃ ጮርጮሮራ

\par }{\QC ሉካ ኬሳዱስ።


\par }{\Q \VS{27}ቦልቁ ጊ ኩንዲዴስ፤

\par }{\QB ኢዚ ቶሆ ጋርሳንካ ጉፋኒዴስ፤

\par }{\QC ሄ ኩንዲዳ ሶሆን ሃይቂዴስ።


\par }{\BB \par }
{\Q \VS{28}«ሲሳራ ኣዬያ

\par }{\QB ማስኮቴራ ቤኣዱስ፤

\par }{\QB ማስኮቴ ጾኤራካ

\par }{\QB ቲሺ ሂስታ ጼላሼ፥

\par }{\QC ‹ታ ናዛ ፓራ-ጋሬይ

\par }{\QC ኣይስ ጋምኢዴ?

\par }{\QC ፓራ-ጋሬቲ ኤሶቲዲ

\par }{\QC ኣይስ ሲሚቤቴኔ?›

\par }{\QC ጋዳ ዋሳ ኦይቻዱስ።


\par }{\Q \VS{29}ኣꬎ ኤራቴꬂ ዲዛ

\par }{\QB ኢዚ ማጫሳቲ

\par }{\QB ኢዚ ኦይሻ ዛሪዳ፤

\par }{\QC ጊዶ ኣቲን ኢዛ ባ ቆፋን ባስ፥


\par }{\QB \VS{30}‹ኢስቲ ዲኢዲ ኤሂዳይሳ

\par }{\QB ጊሼቲ ኤኪሺን

\par }{\QC ኢሳዴ ኢሳዴ

\par }{\QC ኢሲ ኢሲ ጌላኦይ ዎይኮ

\par }{\QC ናምኡ ናምኡ

\par }{\QC ጌላኦቲ ጋኬቴስ።

\par }{\QB ሲሳራስ ኢስቲ ዱማ ዱማ

\par }{\QB ቃላሜን ኦሴቲዳ

\par }{\QC ኣሌቆ ማይኦ ኢማና፤

\par }{\QB ቃሴ ታስካ ቆꬌን ጻጻናስ

\par }{\QC ጺሊፌን ኣሌቂዲ ሎኢዛ

\par }{\QC ማይኦታ ኤሃና› ጋዱስ።


\par }{\BB \par }
{\Q \VS{31}«ኣቤት ጎዳዉ!

\par }{\QB ኔ ሞርኬቲ ኡባይ

\par }{\QB ሄሳꬆ ሃይቄቶ!

\par }{\Q ጊዶ ኣቲን ኔ ሲቆቲ

\par }{\QB ማላዶ ሞኪዛ

\par }{\QB ኣርሼዳ ጶሌቶ።»

\par }{\PP ሄሳፌ ጉዬ ቢታይ ኦይዱ ታሙ ላይꬅ ዎፓ ዴሚዴስ።




\par }\Chap{6}{\SH ጌዶኔ
\par }
{\PP \VerseOne{1}ኢስራኤሌ ኣሳይ ጎዳ ሲንꬃን ዛሬꬂዲ ኢታ ሚሽ ኦꬂዴስ፤ ሄሳ ጊሻስ ጎዳይ ኢስታ ሚዲያሜ ኣሳስ ኣꬂ ኢሚዴስ፤ ኢስቲካ ላፑን ላይꬅ ኩሜꬅ ሃሬቲዳ።

\VS{2}ሚዲያሜ ኣሳይ ኢስራኤሌ ኣሳ ቦላ ሚኒዳ ጊሻስ ኢስራኤሌ ኣሳይ ኢስታፌ ቆቴቲ ኣታናሶ ጎንጎሎኔ ሚጻ ጊግሲዴስ።

\VS{3}ኢስራኤሌ ኣሳይ ካꬅ ዜሪዛ ዎዴ ኡባን ሚዲያሜ ኣሳይ፥ ኣማሌቄ ኣሳይኔ ኣርሼይ ሞኪዛ ባጋራ ዲዛ ኣሳይ ኢስታ ቦላ ዎራጂ ዎራጂ ሜቶ ጋꬄቴስ።

\VS{4}ኢስቲ ሄ ቢታን ዱንካኒዲ ጋዛ ካታማ ጋካናስ ቢታ ኡባ ቦላን ሞኪዳይሳ ꬋይሴቴስ፤ ዶርሳታ፥ ሚዛታኔ ሃሬ ዉዴታ ዲኢ ኤፊዛ ጊሻስ ኢስራኤሌ ኣሳስ ኣይኮካ ኣሺ ኤሬቴና።

\VS{5}ባንታ ሜሄታኔ ባንታ ዱንካኔታ ኤኪዲ ቦሌይ ዪዛ ማላ ዳሪዲ ዬቴስ፤ ኢስታኔ ኢስታ ጋሜላታ ቆዳናስ ዳንዳዬቴና፤ ኢስታ ዩሳይካ ቢታ ꬋይሳናሳ።

\VS{6}ሚዲያሜ ኣሳይ ኢስራኤሌ ኣሳ ቦላ ሜቶ ጋꬂዳ ጊሻስ ኢስራኤሌ ኣሳይ ማዶ ዴማናስ ጎዳኮ ዋሲዴስ።


\par }{\PP \VS{7}ሚዲያሜ ኣሳይ ጋꬂዳ ቆሆዛ ጋሶን ኢስራኤሌ ኣሳይ ጎዳኮ ዋሲን፥

\VS{8}ጎዳይ ኢስታኮ ኢሲ ናቤ ኪቲዴስ፤ ሄ ናቤዚ ኢስታስ ጎዳ ኢስራኤሌ ጾሳፌ ኤሂዳ ኪታይ፥ «ታ ኢንቴና ጊብጼ ኣይሌቴꬃፌ ኬሳዲስ።

\VS{9}ታኒ ኢንቴና ጊብጼ ኣሳ ኩሼፔኔ ዋዪሲዛ ኣሳ ኡባ ኩሼፔ ኣሻዲስ፤ ኢንቴ ሲንꬃፌካ ኢስታ ጎዳ ኬሳዳ ኢስታ ቢታ ኢንቴስ ኢማዲስ።

\VS{10}ታኒ ኢንቴና፥ ‹ታኒ ጎዳ ኢንቴ ጾሳ፤ ኢንቴ ኢስታ ቢታ ላቲዳ ኣሞሬታ ጾሳታስ ጎይኖፍቴ› ጋዳ ዮታዲስ፤ ጊዶ ኣቲን ኢንቴ ታ ቃላ ሲዮንታ ኢጺዴታ» ጌስ።


\par }{\PP \VS{11}ሄሳፌ ጉዬ ጎዳ ኪታንቻይ ኦፊራ ጌቴቲዛሶን ዲዛ ኣቢኤዜሬ ዜሬꬃፌ ኢዮኣሳ ዎላ ጋርሳን ዪ ኡቲዴስ፤ ሄ ዎዴ ኢዮኣሳ ና ጌዶኒ ሚዲያሜ ኣሳፔ ቆቴታናስ ዎይኔ ጉምኢዛሶሆን ጊስቴ ቡኬስ።

\VS{12}ሄን ጎዳ ኪታንቻይ ኢዛስ ቆንጪዲ፥ «ሃይሶ ኔኖ፥ ሚኖ ኦላንቻዞ! ጎዳይ ኔናራ ዴስ» ጊዴስ።


\par }{\PP \VS{13}ጌዶኒካ ኢዛ፥ «ታ ጎዶ! ጎዳይ ኑናራ ዲዛ ጊዲኮ ሃ ሜቶ ኡባይ ኑና ኣይስ ጋኪዴ? ኑ ኣዋቲ፥ ‹ጎዳይ ኑና ጊብጼ ቢታፌ ኬሲዴስ› ጊዲ ኑስ ዮቲዳ ማላሊሲዛ ኢዛ ኦሶቲ ኡባይ ኣዋን ዲዞ? ሃኢ ጊዲኮ ጎዳይ ኑና ሙሌካ ኣጊዴስ፤ ሚዲያሜ ኣሳ ኩሼንካ ኣꬂ ኢሚዴስ» ጊዴስ።


\par }{\PP \VS{14}ሄሳፌ ጉዬ ጎዳይ ኢዛኮ ሲሚዲ፥ «ኔስ ዲዛ ጊታ ዎልቃን ባዳ ኢስራኤሌ ኣሳ ሚዲያሜ ኣሳ ኩሼፔ ኣሻዳ ኬሳ ኤካ፤ ኔና ኪቲዳይ ታና» ጊዴስ።


\par }{\PP \VS{15}ጌዶኒ፥ «ታ ጎዳዉ፥ ታ ዛሬይ ሚናሴ ዛሬ ኡባፌ ኣꬊዳ ላፋ፤ ታኒካ ኑሶ ኣሳ ኡባፌ ጉꬃ፤ ሂስቲን ታኒ ኢስራኤሌ ኣሳ ዎስታዳ ኣሻናስ ዳንዳያዚና?» ጊዴስ።


\par }{\PP \VS{16}ጎዳይካ፥ «ቱማፔ ታኒ ኔናራ ጊዳና፤ ኢሲ ኣስ ሾጪዛ ማላ ኔኒ ሚዲያሜ ኣሳ ሾጫዳ ጾናና» ጊዴስ።

\VS{17}ጌዶኒካ «ኔኒ ታናን ኡፋዬቲዳ ጊዲኮ ታናራ ሃሳይዛይ ኔና ጊዲዳይሳ ኤሪሲዛ ማላታ ታና ቤሳ።

\VS{18}ታኒ ጉዬ ሲማ ባዳ ኔስ ያርሾ ሚሽ ኤካ ያና ጋካናስ ሃኒፌ ሃራሶ ቦፓ» ጊዴስ።

\par }{\PP ጎዳይካ፥ «ኔኒ ሲማና ጋካናስ ታኒ ሃይሳን ናጋና» ጊዴስ።


\par }{\PP \VS{19}ጌዶኒ ባሶ ቢዲ ዴይሻ ላቃ ሹኪዲ ካꬂዴስ፤ ኢሲ ታሙ ኪሎ ጊራሜ ጊዲዛ ꬊሌ ኤኪዲ ኢርሾይ ኢዛን ጌሎንታ ኡኬꬅ ኡኪዴስ፤ ኣሾዛ ሌማቴን ዎꬂዲ ጫምባዛ ኬሬን ቲጊዴስ፤ ኡባካ ኤኪ ኤፊዲ ዎላ ጋርሳን ኡቲዳ ጎዳ ኪታንቻዛስ ሺሺዴስ።


\par }{\PP \VS{20}ጾሳ ኪታንቻይ ኢዛ፥ «ኣሾዛኔ ኢርሾይ ኢዛን ጌሎንታ ኡኬꬃዛ ኤካዳ ሃ ሹቻ ቦላ ዎꬃ፤ ጫምባዛካ ኢዛ ቦላ ቲጋ» ጊዴስ፤ ጌዶኒካ ኢዚ ኣዛዚዳ ማላ ኦꬂዴስ።

\VS{21}ጎዳ ኪታንቻይ ባ ኩሼን ኦይኪዳ ጉፌ ጼራን ኣሾዛኔ ኡኬꬃዛ ቦቺዴስ፤ ሂስቲን ታማይ ሹቻ ጊዶፌ ኬዚዲ ኣሾዛኔ ኡኬꬃዛ ሚዴስ፤ ሄሳፌ ጉዬ ጎዳ ኪታንቻይ ኢዛ ሲንꬃፌ ጌሚዴስ።

\VS{22}ጌዶኒ ቤይዳይ ጎዳ ኪታንቻ ጊዲዳይሳ ኣኬኪዳ ዎዴ፥ «ኡባ ሃሪዛ ጎዳዉ! ታኒ ጎዳ ኪታንቻ ታ ኣይፌን ቤኢዳ ጊሻስ ታስ ኣዬ ኣና!» ጊዴስ።


\par }{\PP \VS{23}ጊዶ ኣቲን ጎዳይ፥ «ሳሮይ ኔስ ጊዶ! ያዮፋ! ኔ ሃይቃካ» ጊዴስ።


\par }{\PP \VS{24}ጌዶኒካ ጎዳስ ያርሾ ያርሺዛሶ ሄን ጊግሲዲ ሄ ሶሆዛ፥ «ጎዳይ ሳሮ ጾሳ» ጊዲ ሱንꬂዴስ፤ ሄ ያርሾ ያርሺዛሶይ ኣቢኤዜሬ ዜሬꬃታስ ጊዲዳ ኦፊራን ሃች ጋካናስ ኤቂ ዴስ።


\par }{\PP \VS{25}ሄ ጋላሳ ኦማርስ ጎዳይ ጌዶኔ፥ «ኔ ኣዋ ሚዛታ ጊዶፌ ሃራ ላፑን ላይꬃ ኮርማ ቦራ ኤካ፤ ኔ ኣዋይ ባኣሌ ጌቴቲዛ ኤቃስ ያርሾ ያርሺዛሶዛ ላላ፤ ኢዛ ላንቄን ዲዛ ኣሼሮ ጌቴቲዛ ማጫ ጾሳይ ሚስሌዛካ ቲፋ ሜንꬄሬꬃ ዬጋ።

\VS{26}ሄ ቲፌቲ ዶሬቲዳ ሚስሌዛ ቦላ ጎዳ ኔ ጾሳስ፥ ያርሾ ያርሺዛሶ ሎኤꬃ ጊጊሳ፤ ሄሳፌ ጉዬ ኔኒ ሜንꬄሬꬂዳ ኣሼሮ ጌቴቲዛ ጾሳይ ሚስሌዛ ቄራ ኤꬃዳ ናምኣንꬆ ቦራዛ ሙሌራ ጹጊዛ ያርሾ ኦꬃዳ ያርሻ» ጊዴስ።


\par }{\PP \VS{27}ጌዶኒካ ባ ኣይሌታፔ ታማታ ኤኪዲ ጎዳይ ኢዛስ ዮቲዳ ማላ ኦꬂዴስ፤ ጊዶ ኣቲን ኢዚ ባ ኣዋ ሶ ኣሳሲኔ ካታማን ዲዛ ኣሳስ ያዪዳ ጊሻስ ሄሳ ጋላስ ኦꬃናይሳ ኣጊዲ ኦማርስ ኦꬂዴስ።


\par }{\PP \VS{28}ማላዶ ዎንታን ካታማ ኣሳይ ዴንዲዳ ማላ ባኣሌ ጌቴቲዛ ኤቃስ ያርሾ ያርሺዛሶይ ላሌቲቺዳይሳኔ ኢዛ ላንቄን ዲዛ ኣሼሪ ሚስሌይ ሜቄሬቲ ዎꬊዳይሳ ቤኢዴስ፤ ቃሴ ኢስቲ ያርሾ ያርሺዛሶይ ጊጊዳይሳኔ ኢዛ ቦላ ናምኣንꬆ ቦራይ ያርሼቲዳይሳ ቤይዳ።


\par }{\PP \VS{29}ባንታ ጊዶን፥ «ሃይሶ ሃይሳ ኦꬂዳይ ኦኔ?» ጊዲ ኢሶይ ኢሳ ኦይቺዳ፤ ኢስቲ ዩዪ ዩዪ ኦይቺዲ ሄሳ ኦꬂዳይ ኢዮኣሳ ና ጌዶኔ ጊዲዳይሳ ኤሪዳ።


\par }{\PP \VS{30}ሄሳፌ ጉዬ ካታማ ኣሳይ ኢዮኣሳ፥ «ባኣሌ ጌቴቲዛ ኤቃስ ያርሾ ያርሺዛሶዛ ላሊዳ ጊሻሲኔ ኢዛ ላንቄን ዲዛ ኣሼሪ ሚስሌዛ ሜንꬄሬꬂ ዬጊዳ ጊሻስ ኑኒ ኢዛ ዎꬋና ማላ ኔ ናዛ ሃ ኬሳ» ጊዴስ።


\par }{\PP \VS{31}ኢዮኣሲ ባ ቦላን ዴንዲዳ ኣሳ ኡባ፥ «ኢንቴ ባኣሌስ ሞቴቴቲ? ዎይኮ ኢንቴ ኢዛ ኣሻኔ? ኢዛ ጊሻስ ሞቴቲዛ ኣሲ ዲኮ ሳኣይ ዎንታናሺን ኢዛዴይ ሃይቆ! ባኣሌይ ጾሳ ጊዲኮ ኢዛስ ያርሾ ያርሺዛሶዛ ላሊዳዴራ ኢዚ ባርካ ሞቴቶ» ጊዴስ።

\VS{32}ሄሳ ጊሻስ ሄ ጋላስ ኣሳይ ጌዶኔ ሱንꬃ ዬሩባኣሌ ጊ ሱንꬂዳ፤ ቢርሼꬃይ ባኣሌይ ባ ጊሻስ ሞቴቶ ጉሳ፤ ጋሶይካ ላሌቶይሲ ኢዛስ ያርሾ ያርሺዛሶ ጊዲዳ ጊሻሳ።


\par }{\PP \VS{33}ሄሳፌ ጉዬ ሚዲያሜ ቢታ ኣሳይ፥ ኣማሌቄ ቢታ ኣሳይኔ ኣርሼይ ሞኪዛ ባጋራ ዲዛ ኣሳይ ኡባይ ኢሲፌ ሺቂዲ ዮርዳኖሴ ሻፋ ፒኒዳ፤ ኢዝራኤሌ ጌቴቲዛ ሾባን ዱንካኒዳ።

\VS{34}ሄሳፌ ጉዬ ጎዳ ኣያናይ ጌዶኔ ቦላ ዎꬊዴስ፤ ኣቢኤዜሬ ዛሬቲ ኡባይ ባና ካላና ማላ ኢስታ ሺሻናስ ዛዬ ፑኒዴስ።

\VS{35}ሚናሴ ዛሬ ኡባስ ኣስ ኪቲዲ ባና ካላና ማላ ኢስታካ ጼይሲዴስ፤ ሄሳꬆካ ኣሴሬ ዛሬታስ፥ ዛቢሎኔ ዛሬታሲኔ ኒፍታሌሜ ዛሬታስ ኣስ ኪቲዴስ፤ ኢስቲካ ኢዛራ ኦላሶ ባናስ ኬዚዳ።


\par }{\PP \VS{36}ሄሳፌ ጉዬ ጌዶኒ ጾሳ፥ «ታኒ ኢስራኤሌ ኣሳ ኣሻና ማላ ኔኒ ታና ዶሪዳይሳ ታስ ዮታዳሳ።

\VS{37}ቤያ፥ ጊስቴ ቡኪዛ ባሌን ዶርሳ ኢስኬ ታኒ ዎꬃና፤ ጻዛይ ሄ ዶርሳ ኢስኬ ቦላ ጻላ ዲዲ ቢታ ቦላ ዶንታ ኣጊኮ ኔኒ ዮቲዳ ማላ፥ ኢስራኤሌ ኣሳ ታ ኩሼን ኔ ኣሻናይሳ ታ ኤራና» ጊዴስ።

\VS{38}ኢዚካ ጊዳ ማላ ሃኒዴስ፤ ዎንቴꬃ ጋላስ ማላዶ ዎንታራ ዴንዲዲ ዶርሳ ኢስኬ ጉምኢዳ ዎዴ ኢሲ ሳኔ ጊዲዛ ሃꬂ ኢዛፔ ኬዚዴስ።


\par }{\PP \VS{39}ጌዶኒ ቃሴካ ጾሳ፥ «ዎዜ ኔና ዛይ! ታና ሃንቄቶፋ! ኢሲቶ ታ ኔና ዛራ ኦይቻይስ፤ ዶርሳ ኣጎዛ ቦላ ሃራ ማላታ ቤሳና ማላ፤ ሄሲካ ዶርሳ ኣጎዛይ ሜላ ጊዲን ቢታይ ሃጺዲ ጻዛታና ማላ ኦꬃርኪ!» ጊዴስ።

\VS{40}ሄ ጋላሳ ኦማርስ ጾሲ ሄ ማላታዛ ኦꬂዴስ፤ ዎንቴꬃ ጋላስ ማላዶ ዶርሳ ኣጎዛይ ሜላ ጊዲን ቢታ ኡባይ ሃጺዴስ።




\par }\Chap{7}{\SH ጌዶኔ ኦላ
\par }
{\PP \VerseOne{1}ዎንቴꬃ ጋላስ ማላዶ ዎንታራ ዬሩባኣሌ ጌቴቲዛ ጌዶኒኔ ኢዛራ ዲዛ ኣሳይ ኡባይ ዎንታ ማላዶራ ዴንዲ ቢዲ ሃሮዳ ጌቴቲዛ ፑልቶ ሃꬃ ኣቻን ዱንካኒዳ። ሚዲያሜ ቢታ ኣሳቲካ ኢስታፌ ፑዴሃ ባጋራ ሞሬ ጌቴቲዛ ዙማ ማታን ዲዛ ዙሌን ዱንካኒዳ።

\VS{2}ጎዳይ ጌዶኔ፥ «ሚዲያሜ ዴሬ ኣሳ ታኒ ኢንቴ ኩሼን ኣꬃ ኢሞንታ ማላ ኔናራ ዲዛ ኣሳይ ዳሪዴስ፤ ኢስራኤሌ ኣሳይ፥ ‹ኑ ዎልቃን ኣቲዶስ› ጊዲ ታ ቦላ ጬቄቶንታ ማላ ሚዲያሜ ዴሬ ኣሳ ታኒ ኢስታስ ኣꬃ ኢሚኬ።

\VS{3}ሄሳ ጊሻስ ሃኢ ኣሳስ፥ ‹ዎዚናይ ሂርጊዛዴይኔ ባቢዛዴይ ዲኮ ጋላኣዴ ዙማፔ ጉዬ ሲሚዲ ባሶ ባሶ ቦ› ጋዳ ኣዋጃ» ጊዴስ። ሄሳፌ ዴንዶይሳን 22,000 ኣሳይ ጉዬ ሲሚን 10,000 ኣሲ ጻላ ኣቲዴስ።
\XREF{}{{\XO 7:3 }{\XT{ዛሬ 20፡8}}}


\par }{\PP \VS{4}ሄሳፌ ጉዬ ጎዳይ ጌዶኔ፥ «ሃኢካ ኣሳይ ዳሪዴስ፤ ኔኒ ኢስታ ዱጌ ሃꬃ ሻፋ ዎꬃ፤ ሄን ታ ኢስታ ኔስ ፓጫዳ ሻካና፤ ታኒ፥ ‹ሃይሲ ኔናራ ቦ› ጊዛይሲ ኔናራ ቦ፤ ‹ሃይሲ ኔናራ ቦፖ› ጊዛይሲ ቦፖ» ጊዴስ።


\par }{\PP \VS{5}ሄሳ ጊሻስ ጌዶኒ ኣሳ ሃꬃኮ ኤፊዴስ፤ ጎዳይ ጌዶኔ፥ «ሃ ኣሳ ጊዶፌ ጉልባቲዲ ሃꬅ ኡዪዛይታኔ ካና ማላ ኤቆን ሃꬅ ኢንጻርሳን ላማጪ ላማጪ ሂስቲዲ ኡዪዛይታ ሻካ» ጊዴስ።

\VS{6}ባንታ ኩሼን ሃꬃ ኤቆን ኩጳቲ ኡዪዛይታ ቆዳይ ሄꬑ ጼታ፤ ጊዶ ኣቲን ኣቲዳይቲ ኡባይ ሃꬃ ኡያናስ ጉልባቲዳ።


\par }{\PP \VS{7}ጎዳይ ጌዶኔ፥ «ባንታ ኩሼን ሃꬃ ኩጳቲ ኤቆን ዲሼ ኡዪዳ ሄꬑ ጼቱ ኣሳታን ታኒ ኢንቴና ኣሻና፤ ሚዲያሜ ኣሳታ ኢንቴስ ኣꬃ ኢማና፤ ሃንኮ ኣቲዳ ኣሳይ ጊዲኮ ጉዬ ባሶ ባሶ ሲሞ» ጊዴስ።

\VS{8}ሄሳ ጊሻስ ጌዶኒ ጉዬ ሲሚዛ ኢስራኤሌ ኣሳ ሺንቄኔ ዛዬ ኤኪዲ 300 ኣሳታስ ኢሚዲ ሃንኮ ኣቲዳ ኣሳ ኡባ ኢስታ ሶ ኢስታ ሶ ዬዲዴስ፤ ሃ ኡባይ ሃኒዛ ዎዴ ሚዲያሜ ኦላንቻቲ ኢስታፌ ዱጌ ባጋራ ዙሌን ዱንካኒዲ ኡቲዳ።

\VS{9}ሄ ጋላሳ ኦማርስ ጎዳይ ጌዶኔ፥ «ታኒ ኔስ ኣꬃ ኢሚዳ ጊሻስ ዴንዳ ባዳ ኢስቲ ዱንካኒዳሶን ኢስታ ኦላ።

\VS{10}ኔኒ ባዳ ኦላናስ ያዪኮ ኔ ኣይሌ ፑራ ኔናራ ኤካዳ ኢስቲ ዱንካኒ ዲዛሶ ዱጌ ባ፤

\VS{11}ኢስቲካ ጊዛይሳ ሲያ፤ ሄሳፌ ጉዬ ኔኒ ኢስታ ሂርጋይ ባይንዳ ኦላና» ጊዴስ። ሄሳ ጊሻስ ጌዶኒ ባ ኣይሌ ፑራ ካሌꬂ ኤኪዲ ሞርኬቲ ዱንካኒ ዲዛሶ ሄራ ዎꬊዴስ።

\VS{12}ሄ ዎዴ ቦሌ ማላ ጮራቲዳ ሚዲያሜ ኣሳይ ኣማሌቄ ኣሳይኔ ኣርሼ ኬሳ ባጋራ ዲዛ ኣሳይ ኡባይ ሾባ ጊዶን ዱንካኒ ኡቲዴስ። ኢስታ ጋሜላቲ ኣባ ዶናን ዲዛ ኣጬ ማላ ቆዳፔ ዳሮ።


\par }{\PP \VS{13}ጌዶኒ ሄ ጋኪዳ ማላ ኢሲ ቢታኔይ ባ ኣጉሜቲዳ ኣጉሞ ባ ላጌዛስ ዮቲሺን ሲዪዴስ፤ ሄ ኣጉሞዚካ፥ «ኢሲ ባንጋ ኡኬꬃያ ኤꬖታዳ ሚዲያሜ ኦላንቻቲ ዱንካኒ ዲዛሶ ያዳ ዱንካና ዴቻዱስ፤ ዱንካናይካ ላሌቲ ሚጬቲዴስ» ጊዴስ።


\par }{\PP \VS{14}ኢዛ ላጌዚካ ዛሪዲ፥ «ሄሲ ኢስራኤሌ ዴሬ ኣስ ኢዮኣሳ ና ጌዶኔ ጊꬃ ማሻፌ ኣቲን ሃራ ጊዴና፤ ጾሲ ሚዲያሜ ዴሬ ኣሳኔ ኑ ኦላ ኣሳ ኡባ ጌዶኔስ ኣꬂ ኢሚዴስ» ጊዴስ።


\par }{\PP \VS{15}ጌዶኒካ ሄ ቢታኔዛ ኣጉሞዛኔ ኣጉሞዛ ቢርሼꬃ ሲዪዳ ዎዴ ጉልባቲዲ ጾሳስ ጎይኒዴስ፤ ሄሳፌ ጉዬ ኢስራኤሌ ኣሳይ ዱንካኒዳሶ ጉዬ ሲሚዲ፥ «ዴንዲቴ! ጎዳይ ሚዲያሜ ኦላንቻታ ኢንቴ ኩሼን ኣꬂ ኢሚዴስ» ጊዴስ።

\VS{16}ሄꬑ ጼቱ ኣሳ ሄꬑ ቡቴን ሻኪዴስ፤ ኢስታስካ ሁኤን ሁኤን ኢሲ ኢሲ ዛዬኔ ጊዶን ኤጺዛ ጾምፔ ኦይኪዳ ኢሲ ኢሲ ጻሮ ኢሚዴስ።


\par }{\PP \VS{17}ጌዶኒካ ኢስታስ፥ «ታኮ ሃ ጼሊዲ ታኒ ኦꬂዛይሳ ኦꬂቴ፤ ታኒ ሚዲያሜ ኦላንቻቲ ዱንካኒዳሶ ማታ ጋካዳ ኦꬂዛ ማላ ኢንቴካ ኦꬂቴ።

\VS{18}ታኒኔ ታናራ ዲዛይቲ ኡባቲ ዛዬ ፑኒዛ ዎዴ ኢንቴካ ኢስቲ ዱንካኒዳሶ ዩዪ ኣꬊዲ ኢንቴ ዛዬ ፑኒዲ፥ ‹ጎዳ ኦላኔ ጌዶኔ ኦላ!› ጊዲ ዋሲቴ» ጊዴስ።


\par }{\PP \VS{19}ጊዲ ጊዶꬅ ጊዳና ጊሺን ናጊዛ ዛቤቲ ላሜቲዳፔ ጉዬ ጌዶኒኔ ኢዛራ ዲዛ ጼቱ ኣሳቲ ቢዲ ሚዲያሜቲ ዱንካኒዳሶ ማታ ጋኪዲ ባ ኦይኪዳ ዛዬ ዛዬ ፑኒዳ፤ ባ ኦይኪዳ ጻሮታካ ኡባ ሜንꬄሬꬂዳ።

\VS{20}ሃራ ባጋራ ዲዛ ናምኡ ቡቴቲካ ባ ዛዬ ዛዬ ፑኒዲ ባ ኦይኪዳ ጻሮታካ ሜንꬄሬꬂዳ፤ ሃዲርሳ ኩሼን ኤጺዛ ጾምፔ፥ ኡሻቻ ኩሼን ዛዬ ኦይኪዲ ፑኒሼ፥ «ጎዳ ኦላኔ ጌዶኔ ኦላ!» ጊዲ ዋሲዳ።

\VS{21}ኣሳይ ኡባይ ሚዲያሜ ኣሳቲ ዱንካኒዳሶ ዩሾን ባ ናጊዛሶን ናጊዛሶን ኤቂዳ፤ ሚዲያሜ ኦላንቻቲካ ኡባይ ዋሶ ጹሌꬂሼ ባቃቲዳ።

\VS{22}ሄꬑ ጼቱ ጌዶኔ ኣሳይ ባ ዛዬ ዛዬ ፑኒዳ ዎዴ ሞርኬታ ኦላንቻቲ ባንታ ጊꬃ ማሻን ኢሶይ ኢሳ ዎꬋና ማላ ጎዳይ ኦꬂዴስ፤ ሄሳ ጊሻስ ኣቲዳ ኦላንቻቲ ዜሬራ ባጋራ ጌዴ ቤቲ-ሲጼ ጌቴቲዛ ካታማራ ኣꬊ ቢዲ ጻባታ ማታን ዲዛ ኣቤሊ-ማሆሌ ጋካናስ ባቃቲዳ።

\VS{23}ሄሳፌ ጉዬ ጌዶኒ ኒፍታሌሜ ዛሬፔ፥ ኣሴሬ ዛሬፔኔ ሚናሴ ዛሬ ኡባፌ ኣሳ ጼይጊ ኬሲን ኢስቲካ ሚዲያሜ ዴሬ ኣሳ ዬዴꬂዳ።

\VS{24}ኤፍሬሜ ጌዜን ዲዛ ኣሳ ኡባኮ ጌዶኒ ኣስ ኪቲዲ፥ «ሚዲያሜ ኣሳ ኦላናስ ዱጌ ዎꬊቴ፤ ቤቲ-ባሬ ጋካናስ ዲዛ ዮርዳኖሴ ሻፋ ኢስታፌ ሲንꬃቲ ኦይኪዲ ኦጌ ዱꬂቴ» ጊዴስ። ኤፍሬሜ ኣሳይካ ኡባይ ጼይጌቲ ሺቂዲ ኢዚ ጊዳይሳꬆ ኦꬂዴስ።

\VS{25}ኦሬቤኔ ዛኤቤ ጌቴቲዛ ሚዲያሜ ኦላ ኣሳ ካሌꬂዛ ናምኡ ኦላ ቃራታ ኦይኪዳ፤ ኦሬቤ፥ «ኦሬቤ ዛላ» ጌቴቲዛሶን ዎꬊዳ፤ ዛኤቤ ቃሴ፥ «ዛኤቤ ዎይኔ ጉምኢዛሶሆ» ጌቴቲዛሶን ዎꬊዳ። ሄሳፌ ጉዬካ ኣቲዳ ሚዲያሜቲ ዬዴꬂዲ ኦሬቤ ሁኤኔ ዛኤቤ ሁኤ ቆꬌፔ ቃንጺ ቃንጺ ኤኪዲ ጌዶኔኮ ኤሂዳ። ሄ ዎዴ ጌዶኒ ዮርዳኖሴ ሻፋፔ ሄ ፒንꬃን ኣርሼይ ሞኪዛሶ ባጋራ ዴስ።




\par }\Chap{8}{\SH ሚዲያሜ ኣሳ ጾኔቴꬅ
\par }
{\PP \VerseOne{1}ሄሳፌ ጉዬ ኤፍሬሜ ኣሳይ ጌዶኔ፥ «ሚዲያሜታ ኦላናስ ባሼ ኑና ኣይስ ጼይጋቤኪ? ኑና ኣይስ ሃይሳ ማላ ኦꬃዲ?» ጊዲ ኬሂ ዋላሲዳ።


\par }{\PP \VS{2}ጊዶ ኣቲን ጌዶኒ ዛሪዲ፥ «ታኒ ኦꬂዳይሳፌ ኢንቴ ኦꬂዳይ ኣꬌኔ? ታ ቆሞቲ ዉሪ ኦꬂዳ ኦሶፔ ኤፍሬሜ ኣሳፔ ጉꬃቲ ኦꬂዳ ኦሶይ ኣꬌኔ? ኤፍሬሜይ ፑሼቺ ሺሺዳይሲ ኣቢኤዜሬይ ማጺ ሺሾይሳፌ ኣꬌኔ?

\VS{3}ሚዲያሜ ኦላ ኣሳ ካሌꬂዛ ኦላ ቃራታ ኦሬቤኔ ዛኤቤ ጾሲ ኢንቴ ኩሼን ኣꬂ ኢሚዴስ። ሂስቲን ታ ሄሳራ ጊናቲዛ ኦሶ ኣይ ኦꬃዲና?» ጊዴስ፤ ሄሳፌ ጉዬ ኢስታ ሃንቆይ ኢርጺዴስ።


\par }{\PP \VS{4}ጌዶኒኔ ኢዛራ ዲዛ 300 ኣሳይ ዮርዳኖሴ ሻፋ ዪዲ ፒኒዳ፤ ኢስቲ ኣይ ዳቡርኮካ ባንታ ሞርኬታ ዬዴꬆ ኣጊቤቴና።

\VS{5}ጌዶኒ ሱኮቴ ካታማ ጋኪዲ ሄ ካታማ ኣሳታስ፥ «ታኒ ሚዲያሜ ካዎታ ዜባሃኔ ጻልሙና ዬዴꬆ ቦላ ዳይስ፤ ታናራካ ዲዛ ኣሳይ ዳቡርዳ ጊሻስ ኢንቴና ሾቢስ፥ ሚዛ ካꬂ ዲኮ ኢሜርኬቲ» ጊዴስ።
\XREF{}{{\XO 8:5 }{\XT{ማዛ 83፡11}}}


\par }{\PP \VS{6}ሱኮቴ ካታማ ኣይሲዛይቲ፥ «ኑኒ ኔና ካሊዛ ኦላ ኣሳስ ካꬅ ኢማና ማላ ዜባሃይኔ ጻልሙናይ ኔ ኩሼን ጌሊዶ?» ጊዳ።


\par }{\PP \VS{7}ጌዶኒ ኢስታስ ዛሪዲ፥ «ሎኦ፥ ኣይኮይ ባዋ! ጎዳይ ዜባሃኔ ጻልሙና ታ ኩሼን ኣꬂ ኢሚዛ ዎዴ ታኒ ባዞ ኣጉንꬃኒኔ ጋሞን ኢንቴና ዋꬋና» ጊዴስ።


\par }{\PP \VS{8}ሄሳፌ ጉዬ ፓኑኤሌ ጌቴቲዛሶ ቢዴስ፤ ሱኮቴ ኣሳ ኦይቾይሳꬆ ኦይቺዴስ፤ ፓኑኤሌ ኣሳይካ ሱኮቴ ካታማ ኣሳይ ጎይሳꬆካ ጊ ዛሪዴስ።

\VS{9}ኢዚካ ፓኑኤሌ ኣሳስ፥ «ታኒ ጾናዳ ሳሮ ሲሚዛ ዎዴ ኢንቴ ኢንቴ ካታማ ኢዛ ቦላ ኡቲዲ ናጊዛ ጊምቤዛ ታ ላላና» ጊዴስ።


\par }{\PP \VS{10}ዜባሃይኔ ጻልሙናይ ኣርሼ ኬሳ ባጋፌ ዪዳ ኦላንቻታፔ ኣቲዳ 15,000 ኦላንቻታራ ቃሪቆሬ ጌቴቲዛ ካታማን ዴቴስ፤ ሃንኮ 120,000 ጊዲዛ ኦላ ማሳራ ኦይኪዳ ኦላንቻቲ ኦላን ሃይቂ ዉሪዳ።

\VS{11}ጌዶኒ ኖባሄፔኔ ዮጊባሃፔ ኣርሼይ ሞኪዛ ባጋራ ዲዛ ባዞ ጋጻ ኦጌራ ቢዲ ሄሳን ዲዛ ኦላንቻታ ቦላ ኢስቲ ኣኬኮንታ ዲሺን ኦላ ኦይኪዴስ።

\VS{12}ኢስቲካ ኡባይ ዳጋሚዳ፤ ሚዲያሜ ካዎቲ ዜባሃይኔ ጻልሙናይ ናምኣይካ ባቃቲዳ፤ ጊዶ ኣቲን ጌዶኒ ኢስታ ዬዴꬂ ጋኪዲ ኦይኪዴስ።


\par }{\PP \VS{13}ኢዮኣሳ ና ጌዶኒ ኦላፔ ሄሬሴ ፒኒዛሶራ ሲሚዴስ።

\VS{14}ሱኮቴፔ ኢሲ ናቴꬃ ኣስ ኦይኪዲ ፒልጊ ኦይቺዴስ፤ ኢዚካ ሱኮቴ ኣይሲዛይታኔ ጪማታ ላፑን ታማኔ ላፑናታ ሱንꬃ ጻፊዲ ኢዛስ ኢሚዴስ።

\VS{15}ሄሳፌ ጉዬ ጌዶኒ ሱኮቴ ኣሳኮ ዪዲ፥ « ‹ዜባሃኔ ጻልሙና ኔኒ ዲኣቤካሺን ዳቡርዳ ኔ ኦላንቻታስ ኣይስ ካꬅ ኢማኔ?› ጊዲ ኢንቴ ታና ቂልጪዴታ፤ ሃኢ ጊዲኮ ዜባሃኔ ጻልሙና ሃይታ ቤኢቴ!» ጊዴስ።

\VS{16}ሄሳፌ ጉዬ ባዞ ኣጉንꬃኒኔ ኪንዲቾን ዋꬊዲ ሱኮቴ ካታማ ኣይሲዛይታ ቃጻይዴስ።

\VS{17}ቃሴ ፓኑኤሌን ኢዛ ቦላ ኡቲዲ ካታማ ናጊዛ ጊምቤዛ ላሊዲ ካታማን ዲዛ ኣቱማሳ ዎꬊዴስ።


\par }{\PP \VS{18}ሂስቲዲ ጌዶኒ ዜባሃኔ ጻልሙና፥ «ኢንቴ ታቦሬን ዎꬊዳ ኣሳቲ ኣይ ማላ ኣሴ?» ጊዲ ኦይቺዴስ፤ ኢስቲ፥ «ኔ ማላ፤ ኢስቲ ኡባይካ ካዎ ናይታ ሚሳቴቴስ» ጊ ዛሪዳ።


\par }{\PP \VS{19}ጌዶኒ፥ «ኢስቲ ታ ኢሻንታ፤ ኢስቲ ታ ኣዬይ ናይታ፤ ጾሲ ቤዪን ኢንቴ ኢስታ ዎꬎንታኮ ታኒካ ኢንቴና ዎꬊኬ ሺን» ጊዴስ።

\VS{20}ሄሳፌ ባስ ባይራ ናዛ ዬቴሬ፥ «ዴንዳ ኤቃዳ ሃይታ ዎꬋ!» ጊዴስ፤ ዮቶሬይካ ቡሮ ዬላጋ ና ጊዲዳ ጊሻስ ያዪዲ ባ ጊꬃ ማሻ ሾዲቤና።

\VS{21}ሄሳፌ ጉዬ ዜባሃይኔ ጻልሙናይ ጌዶኔ፥ «ሃይቆይ ኣቶንታሼ ዴንዳዳ ኑና ኔኒ ዎꬋ» ጊዳ፤ ሄሳ ጊሻስ ጌዶኒ ዴንዲዲ ኢስታ ዎꬊዴስ፤ ኢስታ ጋሜላታ ቆꬌን ዲዛ ኣሌቆ ሚሻታ ኡባ ኤኪዴስ።


\par }{\SH ኢስራኤሌ ኣሳይ ጌዶኔስ ሺሺዳ ኦይሻ
\par }
{\PP \VS{22}ሄሳፌ ጉዬ ኢስራኤሌ ኣሳይ ጌዶኔ፥ «ኔኒ ኑና ሚዲያሜ ኣሳፔ ኣሺዳ ጊሻስ ኔኒ ኔፔ ጉዬ ኔ ናይኔ ኔ ና ናይ ኑና ሃሪቴ» ጊዴስ።

\VS{23}ጌዶኒካ፥ «ታኒ ኢንቴና ሃሪኬ፤ ታ ናይካ ኢንቴና ሃሬና፤ ጎዳይ ኢንቴና ሃሮ!» ጊዴስ።

\VS{24}ኢስማኤሌ ኣሳ ማላ ሚዲያሜ ቢታ ኣሳቲካ ሃይꬃን ዎርቃ ኣꬄቴስ፤ ሄሳ ጊሻስ ኢዚ ኢስታስ፥ «ኣኔ ታኒ ኢንቴና ኢሲ ሚሽ ኦይቻይስ፤ ኢንቴ ኡባይ ዲኢዲ ኤሂዳ ሃይꬃ ዎርቃ ታስ ኢሚቴ» ጊዴስ።

\VS{25}ኢስራኤሌ ኣሳይ ዛሪዲ፥ «ኤሮ፥ ኑ ኢማና» ጊዲ ኣፋላ ሚጪዳ፤ ኣሳይ ኡባይ ባ ዲኢዳ ሃይꬃ ዎርቃ ሄ ሚጬቲዳ ኣፋላን ዬጊዴስ።

\VS{26}ሄሲካ ሃራ ኣሌቆታ፥ ቆꬌን ኣꬂዛ ጎዝዳታ፥ ሚዲያሜታ ካዎቲ ማይኢዛ ኦቻ ቴራ ሚሳቲዛ ማይኦታኔ ኢስታ ጋሜላታ ቆꬌፔ ኤኬቲዳ ኣሌቆታ ጉጆንታ ጌዶኒ ኤኪዳ ሃይꬃ ዎርቃይ 20 ኪሎ ጊራሜ ጊዲዛዛ።

\VS{27}ጌዶኒ ዎርቃፌ ኤፉዴ ሚስሌ ጊግሲዲ ባ ዲዛ ኦፊራ ካታማን ዎꬂዴስ፤ ጉዬፔ ኢስራኤሌ ኣሳይ ኡባይ ጎዳ ኣጊዲ ሄ ኤፉዴ ሚስሌዛስ ጎይኒዴስ፤ ጌዶኔሲኔ ኢዛ ሶ ኣሳስ ሄሲ ኢስታ ኦይኪዛ ናርጻ ጊዲዴስ።


\par }{\PP \VS{28}ሄሳ ማላ ሃኒዲ ሚዲያሜ ኣሳይ ኢስራኤሌ ኣሳስ ሃሬቲዴስ፤ ኢስቲ ኢስራኤሌ ኣሳ ቦላ ናምኣንꬆ ዴንዲቤቴና። ጌዶኒ ሼምፖራ ፓጻ ዲዛ ኦይዱ ታሙ ላይꬅ ኩሜꬅ ቢታይ ዎፓ ዴሚዴስ።


\par }{\SH ጌዶኔ ሃይቆ
\par }
{\PP \VS{29}ኢዮኣሳ ና ዬሩባኣሌ ጌቴቲዛ ጌዶኒ ባ ሶ ጉዬ ቢዲ ባ ኬꬃን ዴኢዴስ።

\VS{30}ጌዶኒ ጮራ ማጫሳ ኤኪዳ ጊሻስ ኢዛስ 70 ኣቱማ ናይቲ ዴቴስ።

\VS{31}ቃሴ ሴኬሜ ካታማን ዲዛ ላጌꬆ ማጫሳያ ኢዛስ ኣቱማ ና ዬሊን ሱንꬃ ኣቢሜሌኬ ጊ ሱንꬂዴስ።

\VS{32}ኢዮኣሳ ና ጌዶኒ ኬሂ ጪሚዲ ሃይቂዴስ፤ ባ ኣዋ ኢዮኣሳ ዱፎን ሞጌቲዴስ፤ ሄ ዱፎዚ ኣቢኤዜሬ ቆሞቲ ዲዛ ኦፊራ ካታማን ዴስ።

\VS{33}ጌዶኒ ሃይቂዳፔ ጉዬ ኢስራኤሌ ኣሳይ ጎዳፔ ጉዬ ሲሚዲ ባኣሌ ጌቴቲዛ ኤቃ ጾሳታስ ጎይኒዴስ፤ ባኣሊ-ቢሪታ ባንታስ ጾስ ሂስቲ ጎይኒዳ።

\VS{34}ሂስቲዲ ኢስራኤሌ ኣሳይ ኢስታ ዩሾን ዲዛ ሞርኬታ ኡባፌ ኢስታ ኣሺዳ ጎዳ ባንታ ጾሳ ዶጊዳ።

\VS{35}ቃሴ ጌዶኒ ኢስራኤሌ ኣሳስ ኦꬂዳ ሎኦ ኦሶ ኡባ ኣኬኮንታ ኣጊዲ ኢዛ ኬꬃ ኣሳስ ሎኦ ኩሼ ዛሪቤቴና።




\par }\Chap{9}{\SH ኣቢሜሌኬ
\par }
{\PP \VerseOne{1}ጌዶኔ ና ኣቢሜሌኬይ ሴኬሜ ካታማን ዲዛ ባ ኣዬይ ዳቦታኮ ቢዲ ኢስታሲኔ ባ ኣዬይ ቆሞታ ኡባስ፥

\VS{2}«ኣኔ ሴኬሜ ካታማን ዲዛ ኣሳ ኡባ፥ ‹ጌዶኔ ናይቲ ላፑን ታማቲ ኡባይ ኢንቴና ሃሪኮ ሎኦዬ? ዎይኮ ኢሲ ኣሲ ሃሪኮ ሎኦ?› ጊዲ ኦይቺቴ። ታኒ ኢንቴስ ኣሾ ዳቦ ጊዲዳይሳ ዶጎፒቴ» ጊዴስ።


\par }{\PP \VS{3}ኢዛ ኣዬይ ዳቦቲ ሃ ቃላ ኡባ ኢዛ ዶና ጊዲዲ ሴኬሜ ካታማ ኣሳስ ዮቲዳ፤ ኣቢሜሌኬይካ ኢስታስ ዳቦ ጊዲዳ ጊሻስ ሴኬሜ ኣሳይ ኢዛ ካላናስ ቆፋ ቃቺዴስ።

\VS{4}ኢስቲ ባኣሊ-ቢሪታ ኤቃ ኬꬃፌ 70 ሳቂሌ ቢራ ኤኪዲ ኢዛስ ኢሚዳ። ኣቢሜሌኬይ ሄ ቢራን ሹፉሮታኔ ቦንቂዛይታ ኦይኪዲ ባና ካላና ማላ ኦꬂዴስ።

\VS{5}ኦፊራ ጌቴቲዛሶን ዲዛ ባ ኣዋ ሶ ቢዲ ባ ኢሻታ፥ ዬሩባኣሌ ናይታ ላፑን ታማታ ኢሲ ሹቻ ቦላን ሹኪዴስ፤ ጊዶ ኣቲን ጌዶኔስ ዉርሴꬃ ካሎ ናዚ ኢዮኣታሜይ ቆቴቲዲ ሃይቆፔ ኣቲዴስ።

\VS{6}ሄሳፌ ጉዬ ሴኬሜ ኣሳይኔ ቤቲ-ሚሎ ኣሳይ ኢሲፌ ሺቂዲ ሴኬሜን ጎይኔቲዛ ዛላ ማታን ዲዛ ጊታ ሚꬃ ጋርስ ቢዲ ሄን ኣቢሜሌኬ ካዎꬂዳ።


\par }{\PP \VS{7}ኢዮኣታሜይ ሄሳ ሲዪ ቢዲ ጋሪዛኔ ዙማ ሁኤ ኬዚዲ ባ ቃላ ꬎቁ ሂስቲዲ፥ «ኢንቴኖ ሴኬሜ ኣሳቶ! ኢንቴ ታ ጊዛይሳ ሲዪዛ ጊዲኮ ጾሲ ኢንቴ ጊዛይሳ ሲያና።

\VS{8}ኢሲ ጋላስ ሚꬃቲ ኡባይ ሺቂዲ ባንታ ቦላ ካዎ ካዎꬃናስ ቢዳ፤ ሂስቲዲ ዎጋራ ሚꬅ፥ ‹ሃ ያ፥ ኑ ቦላ ካዎታ› ጊዳ።


\par }{\PP \VS{9}«ጊዶ ኣቲን ዎጋራ ሚꬃይ፥ ‹ታኒ ኤቃ ጾሳታኔ ኣሳታ ቦንቺሲዛ ታ ዛይቴ ኢሚዛይሳ ኣጋዳ ሚꬃታ ቦላ ካዎቶ?› ጊ ዛሪዴስ።


\par }{\PP \VS{10}«ሄሳፌ ጉዬ ሚꬃቲ ባላሴ ጌቴቲዛ ሚꬃ፥ ‹ሃ ያ፥ ኑ ቦላ ካዎታ› ጊዳ።

\VS{11}ጊዶ ኣቲን ባላሴ ሚꬃይ፥ ‹ታኒ ማልኢዛ ሎኦ ኣይፌ ኣይፊዛይሳ ኣጋዳ ሚꬃታ ቦላ ካዎታናስ ቦ?› ጊ ዛሪዴስ።


\par }{\PP \VS{12}«ሄሳ ጊሻስ ሚꬃቲ ዎይኔ ቱራ፥ ‹ሃ ያ፥ ኑ ቦላ ካዎታ› ጊዳ።

\VS{13}ጊዶ ኣቲን ዎይኔ ሚꬃይ፥ ‹ታኒ ጾሲኔ ኣስ ኡፋይሲዛ ዎይኔ ኡሻ ኢሚዛይሳ ኣጋዳ ሚꬃታ ቦላ ካዎታና ቦ?› ጊዴስ።
\FTNT{*}{{\FR 9:13 }{\FT{ኢሲ ኢሲ ጌሻ ማጻፋ ቢርሼꬃታን ጾሲ ጊዛይሳ ጾሳቲ ጌስ።
}}}\XREF{}{{\XO 9:13 }{\XT{ዛሬ 18፡4}}}


\par }{\PP \VS{14}«ሄሳ ጊሻስ ዉርሴꬃን ሚꬃቲ ኡባይ ኣጉንꬅ፥ ‹ሃ ያ፥ ኑ ቦላ ካዎታ› ጊዳ።

\VS{15}ኣጉንꬃይካ፥ ‹ኢንቴ ቱማፔ ታና ኢንቴ ቦላ ካዎꬃናስ ኮይኮ ሃ ዪዲ ታ ኩዋን ሼምፒቴ፤ ሄሳ ኢንቴ ኢጺኮ ኣጉንꬃፌ ታማይ ኬዚዲ ሊባኖሴ ዚጋታ ሞ!› ጊዴስ።


\par }{\PP \VS{16}«ኣቢሜሌኬ ኢንቴ ካዎꬂዛይ ቱማቴꬃኒኔ ሱሬቴꬃኔ? ጌዶኒ ኢንቴስ ኦꬂዳይሳ ኣኬኪዲ ኢዛሶ ኣሳስ ኢዚ ኢንቴስ ኦꬂዳይሳስ ሎኦ ኩሼ ዛሪዴቲ?

\VS{17}ታ ኣዋይ ኢንቴስ ኦሌቲዳይሳ ኣኬኪቴ፤ ሚዲያሜ ኣሳፔ ኢንቴና ኣሻና ጊዲ ባ ሼምፖ ሃይቆስ ኣꬂ ኢሚዴስ።

\VS{18}ጊዶ ኣቲን ኢንቴ ሃች ታ ኣዋ ሶ ኣሳ ቦላ ዴንዲዲ 70 ኢዛ ናይታ ኢሲ ሹቻ ቦላ ሹኪዴታ፤ ጌዶኒ ኣይሌይፌ ዬሊዳ ኣቢሜሌኬይ ኢንቴስ ዳቦ ጊዲዳ ጊሻስ ሴኬሜን ካዎሲዴታ።

\VS{19}ሃኢ ሲሚ ጌዶኔሲኔ ኢዛ ኬꬃ ኣሳታስ ኢንቴ ኦꬂዳ ኦሶይ ቱማቴꬃኒኔ ሱሬቴꬃን ጊዲኮ ኣቢሜሌኬራ ኢሲፌ ኡፋዬቲቴ፤ ኢዚካ ኢንቴናራ ኡፋዬቶ።

\VS{20}ሄሳꬆ ጊዶንታ ኣጊኮ ኣቢሜሌኬፌ ታማይ ኬዚዲ ሴኬሜ ኣሳኔ ቤቲ-ሚሎ ኣሳ ሞ፤ ሄሳꬆካ ሴኬሜ ኣሳፔኔ ቤቲ-ሚሎ ኣሳፔ ታማይ ኬዚዲ ኣቢሜሌኬ ሞ» ጊዴስ።

\VS{21}ኢዮኣታሜይካ ባ ኢሻ ኣቢሜሌኬስ ያዪዳ ጊሻስ ባቃቲዲ ቢኤሬ ጌቴቲዛሶ ቢዲ ሄን ኡቲዴስ።


\par }{\PP \VS{22}ኣቢሜሌኬይ ኢስራኤሌ ቢታን 3 ላይꬅ ካዎቲዴስ።

\VS{23}ሄሳፌ ጉዬ ጾሲ ኣቢሜሌኬሲኔ ሴኬሜ ኣሳ ጊዶን ኢታ ኣያና ኪቲዴስ፤ ሴኬሜ ኣሳይካ ኣቢሜሌኬ ቦላ ማካሊ ዴንዲዴስ።

\VS{24}ጾሲ ሄሳ ኦꬂዳይ ኣቢሜሌኬይ ላፑን ታሙ ባ ኢሻታ ዎꬊዳ ጊሻሲኔ ኢዚ ኢስታ ሱꬃ ጉሳና ማላ ሴኬሜ ኣሳይ ኢዛ ሚንꬄꬂዳ ጊሻስ ሃሎ ኬሳናሳ።

\VS{25}ሴኬሜ ኣሳይ ኣማርዳ ኣሳ ዶሪዲ ዙማ ሁኤን ኣቢሜሌኬ ዎꬋናስ ዛማዲ ኡታና ማላ ኦꬂዴስ፤ ሄ ኡቲዳይቲ ኦጌራ ካንꬂዛ ኣሳ ኡባ ቦንቂዳ፤ ኣቢሜሌኬይካ ሄሳ ኡባ ሲዪዴስ።


\par }{\PP \VS{26}ሄሳፌ ጉዬ ኤቤዴ ና ጋኣሌይ ባ ኢሻታራ ሴኬሜ ዪዴስ፤ ሴኬሜ ኣሳይካ ኢዛን ኣማኔቲዴስ።

\VS{27}ኡባይካ ባ ጋዴ ጋዴ ቢዲ ዎይኔ ቴራ ማጺዳ፤ ዎይኔ ኡሻ ኣጊዲ ጊታ ባኣሌ ቦንቺዳ፤ ባንታ ኤቃ ኬꬃ ጌሊዲ ሄን ሚሼኔ ኡዪሼ ኣቢሜሌኬ ጫዪዳ።

\VS{28}ኤቤዴ ና ጋኣሌይ ሴኬሜ ኣሳስ፥ «ኣቢሜሌኬይ ኢዚ ኦኔ? ኑ ሴኬሜ ኣሳይ ኢዛስ ኣዛስ ሃሬቲዞኒ? ኢዚ ጌዶኔ ናኔ ኢዛስ ኦላ ኣሳ ካሌꬂዛይ ዬሩባኣሌ ጊዴኔ? ሂስቲን ኑኒ ኢዛስ ኣዛስ ኣዛዜታኔ? ሃሬቲዛ ጊዲኮ ሴኬሜ ኣዋ ኤሞሬስ ሃሬታና።

\VS{29}ሃ ኣሳ ካሌꬂዛይ ታና ጊዲዳኮ ታኒ ኣቢሜሌኬ ዲጋናኮሺን። ኣቢሜሌኬ ጼይጋዳ፥ ‹ኔ ኦላንቻታ ዳርሳ ኤካዳ ኦሌታናስ ሃ ያ› ጋዳ ዮታናኮሺን!» ጊዴስ።


\par }{\PP \VS{30}ኤቤዴ ና ጋኣሌይ ጊዳ ማላ ካታማ ሃሪዛ ዛቡሌይ ሲዪዳ ማላ ኬሂ ሃንቄቲዴስ።

\VS{31}ሄሳፌ ጉዬ ኣቢሜሌኬኮ ኣስ ጉዬራ ኪቲዲ፥ «ኤቤዴ ና ጋኣሌይኔ ኢዛ ኢሻቲ ሴኬሜ ዪዲ ካታማን ዲዛ ኣሳ ኔ ቦላ ዴንꬄꬄቴስ።

\VS{32}ሄሳ ጊሻስ ኔኒኔ ኔናራ ዲዛ ኣሳይ ኦማርሳራ ዴንዲዲ ጌዴ ካሬ ኬዚዲ ጌማሶን ዛማዲ ናጊቴ።

\VS{33}ዎንቶ ማላዶ ኣርሼይ ሞኪሺን ኢስቲ ኣኬኮንታ ካታማ ዎራጂቴ፤ ጋኣሌይኔ ኢዛራ ዲዛ ኣሳይ ኢንቴና ኦላናስ ኬዚዛ ዎዴ ኢንቴስ ዳንዳዬቲዳ ማላ ሚኒዲ ኦሌቲቴ» ጊዴስ።


\par }{\PP \VS{34}ኣቢሜሌኬይኔ ኢዛራ ዲዛ ኣሳይ ኡባይ ኦማርስ ዴንዲዲ ሴኬሜፔ ካሬራ 4 ቡቴን ሻኬቲዲ ዛማዲ ኡቲዳ።

\VS{35}ኣቢሜሌኬይኔ ኢዛራ ዲዛ ኣሳይ ኤቤዴ ና ጋኣሌይ ኬዚዲ ካታማ ጌሊዛ ፔንጌን ኤቂዳይሳ ቤኢዲ ቆቴቲዳ ሶሆፔ ኬዚዳ።

\VS{36}ጋኣሌይ ኣሳ ቤኢዳ ዎዴ ዛቡሌ፥ «ጼላ! ኣሳይ ዙማ ሁኤፔ ዎꬌꬃ ቦላ ዴስ» ጊዴስ። ዛቡሌይካ፥ «ሄይቲ ኣስ ጊዴቴና፤ ዙማታ ኤሾይ ኣሳ ሚሳቲዛይሳ ቤኣዳ ጋሳ» ጊዲ ዛሪዴስ።

\VS{37}ጋኣሌይ ቃሴካ፥ «ጼላ! ኣሳይ ዙማስ ጊዶ ኣዳራ ዱጌ ዎꬌꬃን ዴስ፤ ሃራ ቡቴይ ቃሴ ሙሬኖ ዎላ ጌቴቲዛሶራ ዬስ» ጊዴስ።

\VS{38}ሄሳ ጊሻስ ዛቡሌይ ጋኣሌ፥ « ‹ኑኒ ኢዛስ ሃሬታናስ ኣቢሜሌኬይ ኦኔ?› ጊዳ ኔ ዶናይ ሃኢ ኣዋ ቢዴ? ሃይቲ ኔኒ ካꬊዳ ኣሳታ ጊዴቴኔ? ሃኢ ኬዛዳ ኢስታራ ኦሌታ!» ጊዴስ።

\VS{39}ጋኣሌይ ሴኬሜ ኣሳ ካሌꬂ ኬዚዲ ኣቢሜሌኬራ ኦሌቴꬅ ኦይኪዴስ።

\VS{40}ኣቢሜሌኬይ ዬዴꬂን ጋኣሌይ ባቃቲዴስ፤ ካታማ ጌሊዛ ፔንጌ ጋካናስ ዳሮቲ ጫዴቲዲ ኩንዲዳ።

\VS{41}ኣቢሜሌኬይ ኣሩማን ዴኢዴስ፤ ዛቡሌይ ጊዲኮ ጋኣሌኔ ኢዛ ኢሻታ ሴኬሜፔ ጎዴሬꬂ ኬሲዴስ።


\par }{\PP \VS{42}ዎንቴꬃ ጋላስ ሴኬሜ ኣሳይ ባ ጎሻሶ ጎሻሶ ኬዚዳይሳ ኣቢሜሌኬይ ሲዪዴስ።

\VS{43}ሄሳፌ ጉዬ ባ ኣሳ ካሌꬂ ኬዚዴስ፤ ኣሳካ 3 ቡቴን ሻኪዲ ጌማሶን ዛማዲ ናጋና ማላ ኦꬂዴስ፤ ሴኬሜ ኣሳይካ ካታማፔ ኬዚዛይሳ ቤኢዲ ኢስታ ዎꬋናስ ቆቴቲዳሶፔ ኬዚዳ።

\VS{44}ኣቢሜሌኬይኔ ኢዛራ ዲዛ ቡቴይ ሲንꬅ ዎጺ ቢዲ ካታማ ጌሊዛ ፔንጌን ኤቂዳ፤ ኣቲዳ ናምኡ ቡቴቲ ጎሻሶን ዲዛ ኣሳ ኡባ ዎꬊዳ።

\VS{45}ጋላሳ ኩሜꬅ ኣቢሜሌኬይ ካታማ ኣሳራ ኦሌቲዲ ካታማዮ ኦይኪዴስ፤ ሄን ዲዛ ኣሳ ኡባ ዎꬊ ዉርሲዴስ፤ ካታማዮካ ላሊዲ ኢዚን ማጺኔ ዜሪዴስ።

\VS{46}ሴኬሜ ጊምቤ ጊዶን ዲዛ ኣሳይ ኡባይ ሄሳ ሲዪዲ ኤሊ-ቢሪታ ጌቴቲዛ ኤቃ ጾሳ ኬꬃይ ዲዛሶ ሚጻ ጊዶ ጌሊዴስ።

\VS{47}ኢስቲ ሄ ሶሆን ሺቂዳይሳ ኣቢሜሌኬይ ሲዪዲ፥

\VS{48}ኢዚኔ ኢዛራ ዲዛ ኣሳይ ኡባይ ጻልሞኔ ጌቴቲዛ ዙማ ቦላ ፑዴ ኬዚዳ፤ ኣቢሜሌኬይ ካልታ ኤኪዲ ሚꬃ ታሼ ቃንጺዲ ባ ሃሼን ቶኪዴስ፤ ባናራ ዲዛ ኣሳታካ፥ «ታኒ ኦꬂሺን ቤይዳይሳ ኢንቴካ ኤሶን ሃኢ ኦꬂቴ» ጊዴስ።

\VS{49}ኣሳይ ኡባይካ ሚꬃ ታሼ ቃንጺ ኤኪዲ ኣቢሜሌኬ ካሊዴስ፤ ሄ ታሼታ ሚጻ ፔንጌ ቦላ ኮሪዲ ኣሳይ ኢዛ ጊዶን ዲሺን ታማ ኦይꬂዳ፤ ሄሳ ጊሻስ ሚጻ ጊዶን ዲዛ ኣሳይ ኡባይ ሃይቂ ዉሪዴስ፤ ሄን ሃይቂዳ ኣቱማ ኣሳኔ ማጫሳ ቆዳይ 1,000 ጊዳና።


\par }{\PP \VS{50}ሄሳፌ ጉዬ ኣቢሜሌኬይ ቴቤሴ ጌቴቲዛ ካታማ ቢዲ ካታማ ጊዶꬂ ኦይኪዴስ።

\VS{51}ሄ ካታማ ጊዶን ኢዛ ቦላ ኡቲዲ ናጊዛ ኢሲ ጊታ ጊምቤይ ዴስ። ካታማ ኣሳይ ኡባይ፥ ማጫይ፥ ኣዴይ፥ ካሌꬂዛይታራካ ኣቶንታ ሄ ጊምቤዛኮ ሄ ዎጺ ቢዲ ኢዛ ጊዶ ጌሊዳ፤ ፔንጌ ጎርዲዲ ፑዴ ጊምቤዛ ቦላ ኬዚዳ።

\VS{52}ኣቢሜሌኬይ ኦሌቲሼ ጊምቤዛኮ ጋኪዲ ኢዛ ታማን ጹጋናስ ጊምቤዛ ፔንጌ ሺቂዴስ።

\VS{53}ጊዶ ኣቲን ኢሲ ማጫሳያ ኣቢሜሌኬ ሁኤን ዎጻ ማይዴ ጌንዴርሳ ኦላዳ ኢዛ ሁኤዛ ፖንኩ ሂስታ ጳልቃ ዬጋዱስ።
\XREF{}{{\XO 9:53 }{\XT{2ሳሜ 11፡21}}}

\VS{54}ኢዛ ጎንዳሌ ኦይኪ ካሊዛ ናቴꬃዛ ኤሶን ጼይጊዲ፥ «ታና ኣሲ፥ ‹ኢዛ ማጫሲ ዎꬋዱስ› ጎንታ ማላ ኔ ጊꬃ ማሻ ኮሆፔ ሾዳዳ ታና ዎꬋ» ጊዴስ፤ ሄ ኣይሌዚካ ጫዲን ኢዚ ሃይቂዴስ።

\VS{55}ኢስራኤሌ ኣሳይ ኡባይ ኣቢሜሌኬይ ሃይቂዳይሳ ቤኢዲ ባ ሶ ባ ሶ ቢዴስ።

\VS{56}ኣቢሜሌኬይ ባ ኢሻታ ላፑን ታማታ ዎꬊዲ ባ ኣዋ ቦላ ኦꬂዳ ጎሜዛ ጾሲ ኢዛ ቦላ ዛሪዴስ።

\VS{57}ሄሳንካ ጾሲ ሴኬሜ ኣሳ ኢታቴꬅ ኡባ ኢስታ ቦላ ዛሪዴስ፤ ሄሳ ማላን ሃኒዲ ዬሩባኣሌ ና ኢዮኣታሜይ ቃንጊዳ ቃንጌꬂ ኢስታ ቦላ ጋኪዴስ።




\par }\Chap{10}{\SH ቶላ
\par }
{\PP \VerseOne{1}ኣቢሜሌኬይ ሃይቂዳፔ ጉዬ ዶዴ ናዛ ፑዋ ና ቶላይ ኢስራኤሌ ኣሻናስ ዴንዲዴስ። ኢዚ ዪሳኮሬ ዛሬፔ ጊዲሼ ኤፍሬሜን ቦላ ጌዜን ሻሚሬ ጌቴቲዛሶን ዴኢዴስ።

\VS{2}ቶላይ 23 ላይꬅ ጋካናስ ኢስራኤሌ ዴራ ካሌꬂዴስ፤ ሄሳፌ ጉዬ ቶላይ ሃይቂዲ ሻሚሬን ሞጌቲዴስ።


\par }{\SH ያኢሬ
\par }
{\PP \VS{3}ቶላፔ ካሊዲ ጋላኣዴ ዴሬ ኣስ ያኢሬይ ዴንዲዴስ፤ ኢስራኤሌ ኣሳ ናምኡ ታማኔ ናምኡ ላይꬅ ጋካናስ ሄሚዴስ።

\VS{4}ኢዛስ 30 ሃሬታ ቶጊዛ 30 ኣቱማ ናይቲ ዴቴስ፤ ኢስታስ ጋላኣዴ ቢታን 30 ካታማቲ ዴቴስ፤ ሄ ካታማቲ ሃች ጋካናስ ያኢሬ ካታማታ ጌቴቲ ጼይጌቴቴስ።
\FTNT{*}{{\FR 10:4 }{\FT{ኢስራኤሌ ቢታን ጎባ ዎይኮ ሚኖ ኣሳቲ ሃሬ ቶጌቴስ።
}}}

\VS{5}ያኢሬይ ሃይቂዲ ቃሞኔን ሞጌቲዴስ።


\par }{\SH ኢስራኤሌ ኣሳይ ሃኢካ ጾሳ ቦላ ማካሊዴስ
\par }
{\PP \VS{6}ኢስራኤሌ ኣሳይ ጎዳ ሲንꬃን ቃሴካ ኢታ ሚሽ ኦꬂዴስ፤ ኢስቲ ባኣሌኔ ኣስታሮቴ ጌቴቲዛ ኤቃ ጾሳታሲኔ ኣራሜ ጾሳታስ፥ ሲዶና ጾሳታስ፥ ሞኣቤ ጾሳታስ፥ ኣሞኔ ዴሬ ኤቃ ጾሳታሲኔ ፊሊስጼሜ ጾሳታስ ጎይኒዳ። ኢስቲ ባንታ ጎዳስ ጎይኒዛይሳ ኣጊዳ።

\VS{7}ሄሳ ጊሻስ ጎዳይ ኢስራኤሌ ኣሳ ቦላ ሃንቄቲዲ ኢስታ ፊሊስጼሜ ኣሳታሲኔ ኣሞኔ ኣሳታስ ኣꬂ ኢሚዴስ።

\VS{8}ሄ ላይꬅ ኢስራኤሌ ኣሳ ኢስቲ ቆሂዳኔ ዋዬቺዳ። ዮርዳኖሴ ሻፋፔ ሄ ፒንꬅ ኣርሼይ ኬዚዛ ባጋን ኣሞሬቲ ካሴ ዴኢዳ ጋላኣዴ ቢታን ዴኢዳ ኢስራኤሌ ኣሳ ኡባ ኢስቲ 18 ላይꬅ ዋዬቺዳ።

\VS{9}ኣሞኔ ኣሳይ ቃሴካ ዩሁዳ፥ ቢኒያሜኔ ኤፍሬሜ ዛሬታ ኦላናስ ዮርዳኖሴ ሻፋ ፒኒዳ፤ ሄሳ ጊሻስ ኢስራኤሌ ኣሳይ ኬሂ ጬጪዴስ።


\par }{\PP \VS{10}ሄሳፌ ጉዬ ኢስራኤሌ ኣሳይ፥ «ኑኒ ኔና ኑ ጾሳ ኣጊዲ ባኣሌ ኤቃታስ ጎይኒዲ ኔና ቆሂዶስ» ጊዲ ጎዳስ ዋሲዳ።

\VS{11}ጎዳይካ ኢስታስ፥ «ጊብጼቲ፥ ኣሞሬቲ፥ ኣሞኔቲ፥ ፊሊስጼሜቲ፥

\VS{12}ሲዶናቲ፥ ኣማሌቄቲኔ ማኦኔ ዴሬ ኣሳቲ ኢንቴና ኡንኤꬂን ታኮ ዋሲዴታ፤ ሂስቲን ታኒ ኢንቴና ኢስታ ኩሼፔ ኣሻቤኪና?

\VS{13}ጊዶ ኣቲን ኢንቴ ታና ኣጊዲ ሃራ ጾሳታስ ጎይኒዴታ፤ ሄሳ ጊሻስ ታኒ ኢንቴና ሙሌካ ኣሺኬ።

\VS{14}ቢዲ ኢንቴ ዶሪዳ ጾሳታስ ዋሲቴ፤ ኢንቴ ሜቶቲዳ ዎዴ ኢስቲ ኢንቴና ኣሼቶ» ጊዲ ዛሪዴስ።

\VS{15}ጊዶ ኣቲን ኢስራኤሌ ኣሳይ ዛሬꬂዲ ጎዳ ጾሳ፥ «ኑኒ ናጋራ ኦꬂዶስ፤ ሃቺሮ ኑና ኣሻዳ ኔ ዶሶይሳ ኑ ቦላ ኦꬃ» ጊዴስ።

\VS{16}ኣላጋ ጾሳታ ባ ጊዶፌ ዲጊዲ ጎዳስ ጎይኒዳ፤ ኢስታ ዋዬዛ ቤኢዲ ጎዳይ ጮኡ ጊ ኣጋናስ ዳንዳይቤና።


\par }{\PP \VS{17}ሄሳፌ ጉዬ ኣሞኔ ዴሬ ኦላንቻቲ ኦላስ ጊጌቲዲ ጋላኣዴን ዱንካኒዳ፤ ኢስራኤሌ ኣሳይካ ኢሲፌ ሺቂዲ ጋላኣዴን ሚጺጳ ጌቴቲዛሶን ዱንካኒዴስ።

\VS{18}ጋላኣዴ ቢታ ኣሳይኔ ሃላቃቲ ባንታ ጊዶን፥ «ኣሞኔ ዴሬ ኦላንቻታራ ኮይሮ ቢዲ ኦላ ኦይኬታናይ ኦኔ? ኢዛዴይ ጋላኣዴ ቢታን ዲዛ ኣሳ ኡባ ቦላ ሃላቃ ጊዶ» ጊዳ።




\par }\Chap{11}{\SH ዮፍታሄ
\par }
{\PP \VerseOne{1}ኢሲ ላይማ ማጫሳይፌ ዬሌቲዳ ጋላኣዴ ዴሬ ኣስ ዮፍታሄይ ሚኖ ኦላንቻ፤ ኢዛ ኣዋይ ጋላኣዴ ጌቴቴስ።

\VS{2}ጋላኣዴይ ኮይሮ ኤኪዳ ማቺያካ ኢዛስ ኣቱማ ናይታ ዬላዱስ፤ ኢስቲ ዲጪ ጋኪዳ ዎዴ ባንታ ኢሻ ዮፍታሄ፥ «ኔኒ ላይማ ማች ና ጊዲዳ ጊሻስ ኑ ኣዋ ኣቆታፔ ኣይኮካ ላታካ» ጊዲ ሶፔ ኬሲ ጎዲዳ።

\VS{3}ሄሳ ጊሻስ ዮፍታሄይ ባ ኢሻታፔ ባቃቲዲ ጾባ ጌቴቲዛ ቢታን ዴኢዴስ፤ ኢዚ ሄን ዲሺን ኣማርዳ ዎማሌ ኣሳቲ ኢዛኮ ሺቂዲ ኢዛ ካሊዳ።


\par }{\PP \VS{4}ጉꬃ ዎዴፔ ጉዬ ኣሞኔ ዴሬ ኣሳይ ኢስራኤሌ ኣሳ ኦላ ኦይኪዴስ።

\VS{5}ኣሞኔ ዴሬ ኣሳይ ኢስራኤሌ ኣሳራ ኦሌቲዳ ዎዴ ጋላኣዴ ቢታ ጪማቲ ጾባ ቢታፌ ዮፍታሄ ዛሪ ኤሃናስ ቢዳ።

\VS{6}ኢስቲ ኢዛ፥ «ሃ ያ! ኣሞኔ ዴሬ ኣሳታ ኑኒ ኦላና ማላ ኑና ካሌꬃ» ጊዳ።


\par }{\PP \VS{7}ዮፍታሄይ ጋላኣዴ ጪማታ፥ «ታና ኢጺዲ ታ ኣዋ ኬꬃፌ ዬዴꬂዳይ ኢንቴና ጊዴኬቲ? ሃኢ ሜቶይ ኢንቴና ጋኪዳ ጊሻስ ታኮ ዪዴቲ?» ጊዴስ።


\par }{\PP \VS{8}ጋላኣዴ ጪማቲ ኢዛ፥ «ሃኢ ጊዲኮ ኑኒ ኔኮ ሲሚዶስ፤ ጋሶይካ ኔኒ ኑናራ ባዳ ኣሞኔ ዴሬ ኣሳ ኦላና ማላኔ ጋላኣዴ ኣሳ ኡባ ቦላ ኔኒ ሃላቃ ጊዳና ማላ ኑኒ ኮዮስ» ጊዳ።


\par }{\PP \VS{9}ዮፍታሄይ፥ «ኣሞኔታራ ኦሌታናስ ኢንቴ ታና ጉዬ ሶ ዛሪን ጎዳይ ኢስታ ታ ኩሼን ኣꬂ ኢሚኮ ቱሙ ኢንቴ ታና ሃላቃሳኔ?» ጊ ኦይቺዴስ።


\par }{\PP \VS{10}ጋላኣዴ ጪማቲ ዮፍታሄስ፥ «ጎዳይ ኑ ጊዶን ማርካ! ኔኒ ጊዛይሳ ቱሙ ኑኒ ኦꬃና» ጊዲ ዛሪዳ።

\VS{11}ሄሳ ጊሻስ ዮፍታሄይ ጋላኣዴ ጪማታራ ቢዴስ፤ ዴሬዚካ ኢዛ ባ ቦላ ሃላቃኔ ባና ኣዛዚዛዴ ሂስቲ ሹሚዴስ፤ ዮፍታሄይ ሚጺጳን ጎዳ ሲንꬃን ሃ ዮኦ ኡባ ኤኮይሳ ዛሪ ቆንጪሲዴስ።


\par }{\PP \VS{12}ሄሳፌ ጉዬ ዮፍታሄይ ኣሞኔ ዴሬ ኣሳታ ካዎዛኮ ኣስ ኪቲዲ፥ «ኔኒ ኑ ዴራ ቦላን ዎራጂዳይ ኔሳራ ኑሳራ ኣይ ኦሺ ዲኔ?» ጊዲ ኦይቺሲዴስ።


\par }{\PP \VS{13}ዮፍታሄይ ኪቲዳ ኣሳታስ ኣሞኔ ዴሬ ካዎይ ዛሪዲ፥ «ኢስራኤሌ ኣሳይ ጊብጼ ቢታፌ ኬዚዳ ዎዴ ኣርኖኔ ሻፋፔ ዶሚዲ ያቦቄ ሻፋ ጋካናስ ቃሴ ዮርዳኖሴ ሻፋ ጋካናስ ዲዛ ታ ቢታ ኤኪዴስ፤ ሃኢ ታ ቢታ ሳሮን ዛሪቴ» ጊዴስ።

\VS{14}ዮፍታሄይ ናምኣንꬆ ዛሪዲ ኣሞኔ ዴሬ ካዎኮ ኣስ ኪቲዴስ።

\VS{15}«ኢስራኤሌ ኣሳይ ሞኣቤ ቢታ ዎይኮ ኣሞኔ ቢታ ኤኪቤና።

\VS{16}ኢስራኤሌ ኣሳይ ጊብጼ ቢታፌ ኬዚዳ ዎዴ ባዞራ ካንꬂ ቢዲ ዞኦ ኣባ ጋኪዴስ፤ ሄሳፌ ቃሴ ቃዴሴ ጌቴቲዛሶ ዪዴስ።

\VS{17}ኢስራኤሌ ኣሳይ ኤዶሜ ቢታ ካዎኮ ኣስ ኪቲዲ፥ ‹ኔ ቢታራ ኑና ኣꬃርኪ!› ጊዴስ፤ ጊዶ ኣቲን ኤዶሜ ካዎይ ኣꬆንታ ኢጺዴስ፤ ሄሳꬆካ ሞኣቤ ካዎኮ ኪቲን ኢዚካ ኣꬆንታ ኢጺዴስ፤ ሄሳ ጊሻስ ኢስራኤሌ ኣሳይ ቃዴሴን ጋምኢዴስ።
\XREF{}{{\XO 11:17 }{\XT{ታይ 20፡14-21}}}

\VS{18}ሄሳፌ ጉዬ ባዞራ ካንꬂዲ ኢስቲ ኤዶሜኔ ሞኣቤ ቢታታ ዩዪዲ ሞኣቤ ቢታፌ ኣርሼይ ሞኪዛ ባጋራ ዪዳ፤ ኣርኖኔ ሻፋፔ ሄ ፒንꬃ ባጋራ ዲዛ ሶሆን ዱንካኒዳ፤ ጊዶ ኣቲን ኣርኖኔ ሻፋይ ሞኣቤ ዛዋ ጊዲዳ ጊሻስ ሄ ዛዋ ፒኒቤቴና።
\XREF{}{{\XO 11:18 }{\XT{ታይ 21፡4}}}


\par }{\PP \VS{19}«ሄሳፌ ጉዬ ኢስራኤሌ ኣሳይ ሃሴቦኔ ጌቴቲዛ ካታማን ዲዛ ኣሞሬታ ካዎ ሲሆኔኮ ኣስ ኪቲዴስ፤ ኢስታስ፥ ‹ዎዜ ኔና ኔ ዴሬራ ኑ ኣꬊ ባና ማላ ኑና ዲጎፋርኪ!› ጊዳ።

\VS{20}ጊዶ ኣቲን ሲሆኔይ ኢስራኤሌ ኣሳይ ኣꬊ ቦንታ ማላ ዲጊዴስ፤ ኢዚ ባ ኦላ ኣሳ ኡባ ሺሺዲ ያሃጼ ጌቴቲዛሶን ዱንካኒዲ ኢስራኤሌ ኣሳራ ኦላ ኦይኬቲዴስ።

\VS{21}ጎዳ ኢስራኤሌ ጾሳይ ሲሆኔኔ ኢዛ ዴራ ኡባ ኢስራኤሌ ኣሳ ኩሼን ኣꬂ ኢሚን ኢስቲ ጾኒዳ፤ ሄን ዴኢዳ ኣሞሬ ዴሬ ኡባ ላቲዳ።

\VS{22}ኣርኖኔ ሻፋፔ ቢዲ ያቦቄ ሻፋ ጋካናሲኔ ባዞፌ ቢዲ ዮርዳኖሴ ሻፋ ጋካናስ ዲዛ ኣሞሬታ ዴራ ኡባ ላቲዳ።
\XREF{}{{\XO 11:22 }{\XT{ታይ 21፡21-24}}}

\VS{23}ሄሳ ማላ ኦꬂዲ ጎዳ ኢስራኤሌ ጾሳይ ኣሞሬ ዴሬ ኣሳ ባ ዴሬ ኢስራኤሌ ሲንꬃፌ ዬዴꬂዲ ꬋይሲዴስ፤ ሂስቲን ኔ ዛራ ኤካናስ ኔስ ኣይ ዎልቃይ ዲዜ?

\VS{24}ኔስ ኔ ጾስ ካሞሼይ ኢሚዛይሳ ኤካዳ ሼምፓ ኡቲኪ? ኑኒ ጊዲኮ ጎዳ ኑ ጾሳይ ኑስ ኢሚዳይሳ ኡባ ላታና።

\VS{25}ሂስቲን ኔኒ ጺፖራ ና ሞኣቤ ካዎ ባላቄፔ ሚናይ? ኢዚ ኢስራኤሌ ኣሳራ ኦዬቲዴ? ዎይኮ ኦሌቲዴ?\XREF{}{{\XO 11:25 }{\XT{ታይ 22፡1-6}}}

\VS{26}ኢስራኤሌ ኣሳይ ሃሴቦኔኔ ሄ ሄራ፥ ኣሮኤሬኔ ሄ ሄራ፥ ኣርኖኔ ሻፋ ማታን ዲዛ ካታማታ ኡባ ላቲዲ 300 ላይꬅ ዴኢዴስ፤ ሂስቲን ሄ ዎዴ ኣይስ ዛሪ ዎꬂ ኤኪቤኬቲ?

\VS{27}ታኒ ታ ባጋራ ኢንቴና ኣይኮካ ቆሃቤኬ፤ ጊዶ ኣቲን ታና ኦላ ኦላዳ ቆሃናስ ዴንዲዳይ ኔና፤ ፒርዲዛ ጎዳይ ሃች ኢስራኤሌ ኣሳሲኔ ኣሞኔ ኣሳስ ጊዶን ፒርዶ» ጊዴስ።

\VS{28}ኣሞኔ ካዎይ ጊዲኮ ዮፍታሄይ ኪቲዳ ኪታ ቆዳን ዬጊቤና።


\par }{\PP \VS{29}ሄ ዎዴ ጎዳ ኣያናይ ዮፍታሄ ቦላ ዎꬊን ጋላኣዴኔ ሚናሴ ዴሬ ካንꬂዲ ጋላኣዴ ቢታን ዲዛ ሚጺጳራ ኣꬊ ቢዲ ኣሞኔ ዴሬ ቦላ ዎራጂዴስ።

\VS{30}ጎዳስ፥ «ኔኒ ኣሞኔታ ታ ኩሼን ኣꬃ ኢሚኮ፥

\VS{31}ታኒ ኦላን ጾናዳ ሶ ሲሚዛ ዎዴ ታሶፔ ታና ሞካናስ ኮይሮ ኬዚዛ ኣይ ኣሲካ ጊዲን ኢዛ ኔስ ጹጌቲዛ ያርሾ ሂስታ ሺሻና» ጊዲ ኣዲኔቲዴስ።


\par }{\PP \VS{32}ሄሳፌ ጉዬ ዮፍታሄይ ኣሞኔታ ኦላናስ ዛዋ ፒኒ ቢዴስ፤ ሂስቲን ጎዳይ ኢስታ ኢዛ ኩሼን ኣꬂ ኢሚዴስ።

\VS{33}ኣሮኤሬፔ ዶሚዲ ሚኒቴ ሄራኒኔ ኢዛፔ ኣꬊዲ ኣቤሊ-ኬራሚሜ ጋካናስ ዲዛ ናምኡ ታሙ ካታማታ ኦሊ ꬋይሲዴስ፤ ኣሞኔ ዴሬ ኣሳይካ ኢስራኤሌታስ ሃሬቲዴስ።


\par }{\SH ዮፍታሄ ናዮ
\par }
{\PP \VS{34}ዮፍታሄይ ሚጺጳን ዲዛ ባሶ ሲሚ ዪዛ ዎዴ ኮይሮታዳ ኢዛ ናያ ካራቤ ባቃ ዬጻሼኔ ዱራሼ ኢዛ ሞካናስ ኬዛዱስ፤ ኢዚፔ ኣቲን ሃራ ናይ ኢዛስ ባዋ።

\VS{35}ኢዚ ኢዞ ቤኢዳ ማላ ባ ማይኦ ዳኪዲ፥ «ታ ናዬ ሃኖ ፖራ ሂስቶይን! ታና ፓላን ጋꬃዳሳ! ታና ሜቶን ዬጋዳሳ! ታኒ ጎዳስ ጋꬃና ጋዳ ኣዲና ኣዲኔታዲስ፤ ሄ ኣዲና ጋꬆንታ ኣጋናስ ዳንዳይኬ!» ጊዲ ዋሲዴስ።
\XREF{}{{\XO 11:35 }{\XT{ታይ 30፡2}}}

\VS{36}ናያ፥ «ታ ኣዋዉ! ኔኒ ጎዳስ ኣዲና ኣዲኔቲዳ ጊዲኮ ጎዳይ ኔ ሞርኬ ኣሞኔ ዴራ ቦላ ኔ ሃሎ ኬሲዳ ጊሻስ ኔኒ ቃላ ጌሊዳይሳ ታ ቦላ ፖላ!» ጋዱስ።

\VS{37}ቃሴካ ኢዛ ባ ኣዋስ፥ «ታስ ኢሲ ሚሽ ኦꬃርኪ! ታኒ ሙሌራ ኣዚና ጌላና ዳንዳዮንታ ጊሻስ ታ ላጌታራ ባዳ ዙማታ ቦላ ታ ጌላኦቴꬃስ ዩያ ዩያ ዬካና ማላ ናምኡ ኣጊናስ ታና ዬዳርኪ!» ጋዳ ኦይቻዱስ።

\VS{38}ኢዚካ፥ «ባ!» ጊዲ ናምኡ ኣጊናስ ዬዲዴስ፤ ኢዛ ባ ላጌታራ ዙማ ሁኤ ኬዛዳ ባ ጌላኦቴꬃስ ኢስታራ ዬካዱስ።

\VS{39}ናምኡ ኣጊናፔ ጉዬ ባ ኣዋኮ ሲማ ያዱስ፤ ኢዚካ ጎዳስ ባ ኣዲኔቲዳ ኣዲና ጋꬂዴስ፤ ኢዛ ሙሌካ ኣዚና ጌሎንታ ኣታዱስ።

\VS{40}ሄ ዎዴፔ ዶሚዲ ኢስራኤሌታ ናቴꬃ ማጫ ናይቲ ላይꬃን ላይꬃን ኦይዱ ጋላስ ባንታ ሶፔ ሃኪ ቢዲ ጋላኣዴ ዴሬ ዮፍታሄ ናይስ ሚሼቲ ዬሆይ ሎሴ ጊዲዴስ።




\par }\Chap{12}{\SH ዮፍታሄኔ ኤፍሬሜ ዴሬ ኣሳ
\par }
{\PP \VerseOne{1}ኤፍሬሜ ዴሬ ኣሳይ ኦላስ ባና ጊጌቲዲ ዮርዳኖሴ ሻፋ ፒኒዲ ጻፎኔ ጌቴቲዛ ካታማ ጋኪዳ ዎዴ ዮፍታሄስ፥ «ኣሞኔታ ኦላናስ ዛዋ ፒናዳ ባሼ ኔናራ ባና ማላ ኣይስ ኑና ጼይጋቤኪ? ሄሳ ጊሻስ ኑኒ ኔ ኬꬃ ኔ ቦላ ጎርዲዲ ታማን ጹጋና» ጊዳ።

\VS{2}ዮፍታሄይ ኢስታስ፥ «ታኒኔ ታ ኣሳይ ኣሞኔ ዴሬ ኣሳታራ ኬሂ ኦዬቲዳ ዎዴ ታኒ ኢንቴና ጼይጋዲስ ሺን ኢንቴ ታና ኢስታፌ ኣሺቤኬታ።

\VS{3}ኢንቴ ታና ኣሾንታይሳ ኤሪዳ ጊሻስ ታ ሼምፖስ ቃꬌቶንታ ዳሼ ኣሞኔታ ኦላናስ ኢስታ ዛዋ ፒና ባዲስ፤ ጎዳይ ኢስታ ታ ኩሼን ኣꬂ ኢሚዴስ። ሂስቲን ኢንቴ ሃኢ ኣይስ ታና ኦላናስ ዪዴቲ?» ጊዴስ።

\VS{4}ኤፍሬሜ ኣሳይ ካሴ ኢስታስ፥ «ኢንቴ ጋላኣዴን ዲዛ ኣሳቲ ካሴ ኤፍሬሜ ዛሬታፔኔ ሚናሴ ዛሬታፔ ካዲ ቤቲዲ ዪዳይታፔ ኣቲን ሃራታ ጊዴኬታ» ጊ ሚሪዛ ጊሻስ ዮፍታሄይ ጋላኣዴ ኣሳ ኡባ ሺሺዲ ኤፍሬሜ ኣሳራ ኦሌቲዴስ፤ ሂስቲን ጋላኣዴ ኣሳቲ ኦሊ ጾኒዳ።

\VS{5}ኤፍሬሜ ኣሳይ ባቃቶንታ ማላ ዮርዳኖሴ ሻፋ ፒኒዛ ፑርዴ ኡባ ጋላኣዴቲ ኦይኪዳ፤ ባቃታናስ ኮይዛ ኤፍሬሜ ዴሬ ኣሲ ኦኒኔ ፒናናስ ኦይቺዛ ዎዴ ጋላኣዴቲ፥ «ኔኒ ኤፍሬሜ ኣሴ?» ጊ ኦይቼቴስ። ሄ ኦይሼቲዳዴይካ፥ «ኣካይ» ጊ ዛሪኮ፥

\VS{6}«ኣኔ፥ ‹ሺቦሌቴ› ጋ» ጌቴስ። ጊዶ ኣቲን ኢዚ፥ «ሺ» ጊዛ ፒዳሌ ሎኤꬂ ጼይጋናስ ዳንዳዮንታ ጊሻስ፥ «ሲቦሌቴ» ጌስ፤ ሄ ዎዴ ኢዛ ኦይኪዲ ዮርዳኖሴ ሻፋ ፒኒዛ ፑርዴ ቦላ ዎꬊዳ፤ ሄ ዎዴ ሄን ኤፍሬሜ ኣሳፔ 42,000 ኣሳይ ሃይቂዴስ።


\par }{\PP \VS{7}ዮፍታሄይ ኢስራኤሌ ኣሳ ቦላን ኡሱፑን ላይꬅ ኩሜꬅ ዳናቲዴስ፤ ሄሳፌ ጉዬ ዮፍታሄይ ሃይቂዲ ባ ዴሬ ጋላኣዴን ዲዛ ካታማታፔ ኢሳን ሞጌቲዴስ።


\par }{\SH ኢብጻኔ
\par }
{\PP \VS{8}ዮፍታሄፔ ካሊዲ ቤቴሊሄሜ ኣስ ኢብጻኔይ ኢስራኤሌ ኣሳ ቦላ ፒርዲዛ ዳና ጊዲዴስ።

\VS{9}ኢብጻኔስ 30 ኣቱማ ናይቲኔ 30 ማጫ ናይቲ ዴቴስ፤ ኢዚ ባ ማጫ ናይታ ባ ቆሞ ጊዶንታ ኣቱማ ናይታስ ኢሚዴስ፤ ባ ኣቱማ ናይታስካ ባ ቆሞ ጊዶንታ ማጫ ናይታ ጊግሲዲ ኤሂዴስ። ኢብጻኔይ ኢስራኤሌ ቦላ ላፑን ላይꬅ ዳናቲዴስ።

\VS{10}ኢብጻኔይ ሃይቂዲ ቤቴሊሄሜን ሞጌቲዴስ።


\par }{\SH ኤሎኔ
\par }
{\PP \VS{11}ኢብጻኔፔ ካሊዲ ዛቢሎኔ ዴሬ ኣስ ኤሎኔይ ኢስራኤሌ ኣሳ ቦላ 10 ላይꬅ ዳናቲዴስ።

\VS{12}ሄሳፌ ጉዬ ሃይቂዲ ዛቢሎኔ ዴሬን ዲዛ ኤሎኔ ቢታን ሞጌቲዴስ።


\par }{\SH ኣብዶኔ
\par }
{\PP \VS{13}ኤሎኔፔ ካሊዲ ፒራቶኔ ዴሬ ኣስ ሂሌሌ ና ኣብዶኔይ ኢስራኤሌ ቦላ ዳናቲዴስ።

\VS{14}ኣብዶኔስ 70 ሃሬታ ቶጊዛ 40 ኣቱማ ናይቲኔ 30 ናይታ ናይቲ ዴቴስ፤ ኣብዶኔይ ኢስራኤሌ ኣሳ ቦላ 8 ላይꬅ ዳናቲዴስ።

\VS{15}ሄሳፌ ጉዬ ፒራቶኔ ዴሬ ኣስ ሂሌሌ ና ኣብዶኔይ ሃይቂዲ ኣማሌቄ ዴሬን ጌዜ ቦላ ኤፍሬሜ ቢታን ዲዛ ፒራቶኔን ሞጌቲዴስ።




\par }\Chap{13}{\SH ሳምሶኔ
\par }
{\PP \VerseOne{1}ኢስራኤሌ ኣሳይ ጎዳ ሲንꬃን ቃሴካ ኢታ ሚሽ ኦꬂዴስ። ሄሳ ጊሻስ ጎዳይ ኢስታ ኦይዱ ታሙ ላይꬃስ ፊሊስጼሜ ኣሳ ኩሼን ኣꬂ ኢሚዴስ።

\VS{2}ሄ ዎዴ ጾራኣ ጌቴቲዛ ካታማን ማኑሄ ጌቴቲዛ ኢሳዴይ ዴስ፤ ኢዛስ ዬሌታይ ዳኔ ባጋፌ፤ ኢዛ ማቺያ ማይኔ ጊዲዳ ጊሻስ ና ዬላቤኩ።

\VS{3}ኢሲ ጋላስ ጎዳ ጾሳ ኪታንቻይ ሄ ማጫሳይሲ ቆንጪዲ፥ «ቤያ! ኔኒ ና ዬሎንታ ማይኔ፤ ጊዶ ኣቲን ኔስ ሻራይ ኣታና፤ ኔኒ ኣቱማ ና ዬላና።

\VS{4}ሄሳ ጊሻስ ዎይኔ ጫጄ ዎይኮ ማꬆሲዛ ኡሹ ኡዮንታ ማላኔ ኣይኮ ቱና ሚሺካ ሞንታ ማላ ናጌታ።

\VS{5}ጋሶይካ ኔ ሻራና፤ ኣቱማ ናካ ዬላና። ናዚ ባ ኣዬይ ኡሎፔ ዶሚዲ፥ ጾሳስ ናዚራዌ
\FTNT{*}{{\FR 13:5 }{\FQA{ናዚራዌ፡
}}{\FT{ናዚራዌ ጉሲ ጾሳስ ዱማቲዳዛ ዎይኮ ጌሽ ጉሳ።
}}} ጊዲዳ ጊሻስ ማጋላይ ኢዛ ሁኤ ቦቾፎ፤ ኢዚካ ኢስራኤሌ ፊሊስጼሜ ኣሳ ኩሼፔ ኣሾ ዶማና» ጊዴስ።
\XREF{}{{\XO 13:5 }{\XT{ታይ 6፡1-5}}}


\par }{\PP \VS{6}ሄሳፌ ጉዬ ማጫሳያ ባዳ፥ ባ ኣዚናስ፥ «ጾሳ ኣስ ኢሶይ ታኮ ዪዴስ፤ ኢዛስ ሜꬋይካ ጾሳ ኪታንቻ ሜꬋ ማላ ኬሂ ያሺዛይሳ። ኢዚ ኣዋፔ ዪዳኮካ ታኒ ኢዛ ኦይቻቤኬ፤ ኢዚካ ባ ሱንꬃ ታስ ዮቲቤና።

\VS{7}ጊዶ ኣቲን ኢዚ ታና፥ ‹ኔ ሻራና፤ ኣቱማ ናካ ዬላና፤ ዬሌታና ናዚካ ኣዬይ ኡሎፔ ዶሚዲ ሃይቃና ጋካናስ፥ ጾሳስ ናዚራዌ ጊዲዛ ጊሻስ ዎይኔ ጫጄ ዎይኮ ማꬆሲዛ ኡሹ ኡዮፓ፤ ኣይኮ ቱና ሚሺካ ሞፓ› ጊዴስ» ጋዳ ዮታዱስ።


\par }{\PP \VS{8}ሄሳፌ ጉዬ ማኑሄይ፥ «ኣቤት ጎዳዉ! ሄ ናዚ ዬሌቲዛ ዎዴ ኑ ኣይ ኦꬃናስ ቤሲዛኮ ኤሪሳና ማላ ኔኒ ካሴ ኪቲዳ ጾሳ ኣሲ ኑኮ ሲሚዲ ያና ማላ ኦꬃርኪ!» ጊዲ ጎዳ ጾሳ ዎሲዴስ።


\par }{\PP \VS{9}ጾሲካ ማኑሄ ዎሳ ሲዪዴስ። ጾሳ ኪታንቻይካ ማጫሳያ ጋዴ ጊዶን ዲሺን ናምኣንꬆ ኢዚስ ቤቲዴስ፤ ጊዶ ኣቲን ሄ ዎዴ ኢዚ ኣዚና ማኑሄይ ኢዚራ ዴና።

\VS{10}ማጫሳያ ኤሶን ባ ኣዚናኮ ባዳ፥ «ቤያ! ሄ ዎዴ ታስ ቤቲዳይሲ ሃኢካ ታስ ቃሴካ ቆንጪዴስ» ጋዱስ።

\VS{11}ማኑሄይ ኡቲዳሶሆፔ ዴንዲ ኤቂዲ ባ ማቺዮ ካሊ ቢዲ ኣዴዚ ዲዛሶ ጋኪዲ፥ «ሄ ዎዴ ታ ማቼይራ ሃሳይዳይ ኔኔ?» ጊዲ ኦይቺዴስ። ኣዴዚካ፥ «ኤ ታናኮ!» ጊዴስ።


\par }{\PP \VS{12}ማኑሄይ፥ «ኔኒ ዮቲዳ ቃላይ ፖሌቲዛ ዎዴ ሄ ዬሌቲዳ ናዛ ዴኦስ ኮሺዛ ዎጋይኔ ኢዛስ ሲንꬃፌ ዲዛ ሃልቾይ ኣዜ? ኑፔካ ኮዬቲዛዚ ኣዜ?» ጊዲ ኦይቺዴስ።


\par }{\PP \VS{13}ጎዳ ጾሳ ኪታንቻይ ኢዛስ፥ «ኔ ማቺያ ታኒ ዮቲዳ ኡባ ናጌታ ፖሉ።

\VS{14}ዎይኔ ሚꬃፌ ቤቲዛ ኣይ ሚሺካ ሙፑ፤ ዎይኔ ጫጄ ዎይኮ ማꬆሲዛ ኡሹ ኡዩፑ፤ ቱኒዳ ኣይ ካꬂካ ሙፑ፤ ታ ኢዞ ኣዛዚዳይሳ ኡባ ፖሉ» ጊ ዮቲዴስ።


\par }{\PP \VS{15}ማኑሄይ ቃሴ ጎዳ ጾሳ ኪታንቻ፥ «ኑኒ ኔስ ኢሲ ዬላጋ ዴይሽ ሹኪዲ ጊጊሳና ጋካናስ ታካርኪ» ጊዴስ።


\par }{\PP \VS{16}ጎዳ ጾሳ ኪታንቻይ ዛሪዲ፥ «ኔ ታና ዎልቃን ታኪሲኮካ ኔ ሺሺዳ ቁማ ታ ሚኬ። ጊዶ ኣቲን ኔኒ ጹጌቲዛ ያርሾ ጊጊሳና ኮይኮ፥ ጎዳስ ያርሻ» ጊዴስ። ኢዚ ጎዳ ጾሳ ኪታንቻ ጊዲዳይሳ ማኑሄይ ኤሪቤና።


\par }{\PP \VS{17}ማኑሄይ ጎዳ ጾሳ ኪታንቻዛስ፥ «ኔኒ ዮቲዳ ቃላይ ፖሌቲዛ ዎዴ፥ ኑ ኔስ ጋላታ ሺሻና ማላ ኔ ሱንꬂ ኦኔ?» ጊዴስ።

\VS{18}ኪታንቻዚካ «ታ ሱንꬃይ ማላልሳ፤ ኔኒ ታ ሱንꬃ ኣይስ ኦይቻይ?» ጊዲ ዛሪዴስ።
\XREF{}{{\XO 13:18 }{\XT{ሜꬌ 32፡29}}}


\par }{\PP \VS{19}ማኑሄይካ ሄ ዴይሻ ላቃኔ ካꬃ ያርሾ ኤኪዲ፥ ዛላ ቦላ ጎዳስ ያርሺዴስ፤ ማኑሄይኔ ኢዛ ማቼያ ጼሊሺን ጎዳይ ማላሊሲዛ ሚሽ ኦꬂዴስ።

\VS{20}ያርሾ ያርሺዛሶፔ ታማ ላጮይ ፑዴ ፖፖልኡ ጊሺን ጎዳ ጾሳ ኪታንቻይ ታማ ላጮዛ ጊዶራ ሳሎ ኬዚዴስ። ማኑሄይኔ ኢዛ ማቼያ ሄሳ ቤኢዲ ሲንꬃ ጉꬅ ጉፋኒዳ።

\VS{21}ጎዳ ጾሳ ኪታንቻይ ማኑሄሲኔ ኢዛ ማቼይስ ናምኣንꬆ ቆንጮንታ ኣጊዳ ጊሻስ ኢዚ ጎዳ ኪታንቻ ጊዲዳይሳ ማኑሄይ ሄ ዎዴ ኤሪዴስ።


\par }{\PP \VS{22}ማኑሄይ ባ ማቺዮ፥ «ጾሳ ቤኢዳ ጊሻስ ኑኒ ሃይቃናይሲ ጌሻ» ጊዴስ።

\VS{23}ጊዶ ኣቲን ኢዛ ዛራዳ፥ «ጎዳይ ኑና ዎꬋናስ ኮዪዳኮ ጹጌቲዛ ያርሾዛኔ ካꬃ ያርሾዛ ኑ ኩሼፔ ኤኬና፤ ዎይኮ ሄ ኡባ ኑና ቤሴና፤ ዎይኮ ሃ ዮኦታ ኑስ ዮቴና» ጋዱስ።


\par }{\PP \VS{24}ማጫሳያካ ኣቱማ ና ዬላዱስ፤ ናዛ ሱንꬃካ ሳምሶኔ ጋዳ ሱንꬃዱስ። ናዚ ዲጪዴስ፤ ጎዳይካ ኢዛ ኣንጂዴስ።

\VS{25}ኢዚ ጾራኣፔኔ ኤሽታኦሌፔ ጊዶን ዳኔ ጉታን ዲሺን ጎዳ ጾሳ ኣያናይ ኢዛ ዴንꬄꬆ ዶሚዴስ።




\par }\Chap{14}{\SH ሳምሶኔይ ማቾ ኤኪዴስ
\par }
{\PP \VerseOne{1}ኢሲ ጋላስ ሳምሶኔይ ቴሚና ጌቴቲዛሶ ዎꬊዴስ፤ ሄንካ ኢሲ ፊሊስጼሜ ማጫ ናዮ ቤኢዴስ።

\VS{2}ሶ ሲሚዲ ባ ኣዋኔ ባ ኣዮ፥ «ታኒ ቴሚናን ኢሲ ፊሊስጼሜ ማጫ ናዮ ቤኣዲስ፤ ሃኢ ኢዞ ታስ ኦይቺዲ ታና ኤኪሲቴ» ጊዴስ።


\par }{\PP \VS{3}ኢዛ ኣዋይኔ ኣዬያ ኢዛ፥ «ሃ ቃጻሬቲ ኤሮንታ ፊሊስጼሜ ዴሬ ባዳ ኢስታ ጊዶፌ ማቾ ኤካና ኔ ኮይዛይ ሃን ኑ ዴሬ ኣሳፔ ኔስ ማጫይ ꬋይኔ?» ጊዳ።

\par }{\PP ሳምሶኔይካ ባ ኣዋስ፥ «ታ ዎዚና ሚዳይ ኢዞ ጊዲዳ ጊሻስ ታና ኢዞ ኤኪሳ» ጊዴስ።


\par }{\PP \VS{4}ፊሊስጼሜታ ኦላናስ ጎዳይ ጋሶ ኮዪዲ ሃይሳ ኢስታ ቦላ ኦꬂዛይሳ ሳምሶኔ ኣዋይኔ ኣዬያ ኤሪቤቴና፤ ሄ ዎዴ ፊሊስጼሜቲ ኢስራኤሌ ኣሳ ሃሬቴስ።

\VS{5}ሄሳፌ ጉዬ ሳምሶኔይ ባ ኣዋራኔ ባ ኣዬይራ ዱጌ ቴሚና ዎይኔ ሚꬂ ዲዛ ሄራ ጋኪሺን ኢሲ ዎዳላ ጋሞይ ጻጊሼ ኢዛ ቦላ ኬዚዴስ።

\VS{6}ጎዳ ኣያናይ ሳምሶኔ ቦላ ዎꬊዲ ኢዛስ ዎልቃ ኢሚዴስ፤ ቄሪ ዴይሻ ላቃ ማላ ባ ኩሼን ኣይኮካ ኦይኮንታ ጋሞዛ ፔꬌሬꬂ ዬጊዴስ። ሄሳካ ባ ኣዋሲኔ ባ ኣዬይስ ዮቲቤና።


\par }{\PP \VS{7}ሄሳፌ ጉዬ ዱጌ ናይኮ ቢዲ ኢዞ ሃሳይሲዴስ፤ ኬሂፔ ኢዞ ዶሲዴስ።

\VS{8}ጉꬃ ዎዴፔ ጉዬ ኢዞ ኤካናስ ሲሚ ቢዴስ፤ ባ ዎꬊዳ ጋሞዛ ኣሃ ቤኣናስ ኦጌፔ ሼርኢ ጊዲ ቢዛ ዎዴ ጋሞዛ ኣሃ ጊዶን ማꬂ ኤስ ኤሲ ዲዛይሳ ቤኢዴስ።

\VS{9}ኤሳፌ ኣማርዳይሳ ካሺ ኤኪዲ ኦጌን ሚሼ ቢዴስ። ባ ኣዋኮኔ ባ ኣዬይኮ ጋኪዲ ባ ኦይኪዳ ኤሳፌ ኣማርዳይሳ ኢስታስ ኢሚን ኢስቲካ ሚዳ፤ ጊዶ ኣቲን ሳምሶኔይ ሄ ኤሳ ጋሞዛ ኣሃ ጊዶፌ ኤኪዳይሳ ኢስታስ ዮቲቤና።

\VS{10}ኢዛ ኣዋይ ናዮ ቤኣና ኢዚሶ ቢን ሳምሶኔይ ሄን ዲዛ ሚሺራቴꬃ ዎጋ ማላ ቡላቻ ጊግሲዴስ፤ ሄሲ ካሴሶፌ ሄ ዴራን ሎሴ ጊዲ ዲዛ ዎጋ።

\VS{11}ሄ ኣሳይ ኢዛ ቤኢዳ ዎዴ ኢዛ ካሳና ማላ 30 ናቴꬃ ናይታ ዶሪዲ ዬዲዳ።


\par }{\PP \VS{12}ሳምሶኔይ ኢስታስ፥ «ኣኔ ኢንቴ ኤሪዛኮኔ ኢሲ ማሌꬆ ታኒ ኢንቴና ማሌꬃይስ፤ ቡላቻ ባኣሌይ ቦንቼቲዛ ላፑን ጋላሳታ ጊዶን ሃ ማሌꬆዛ ቢርሼꬃ ታስ ኢንቴ ዮቲዛ ጊዲኮ ታኒ ኢንቴስ 30 ላይኖ ቃሚሳታኔ 30 ኩሜꬃ ማይኦታ ኢማና።

\VS{13}ሄ ማሌꬃ ቢርሼꬂ ኢንቴና ጾኒኮ ኢንቴ ታስ 30 ላይኖ ቃሚሳታኔ 30 ኩሜꬃ ማይኦ ኢሜታ» ጊዴስ። ኢስቲ፥ «ኤሮ፥ ኔ ማሌꬆዛ ኣኔ ኑስ ዮታ» ጊዳ።


\par }{\PP \VS{14}ሳምሶኔይካ ኢስታስ፥ «ሚዛይሳፌ ሜቴቲዛዚ ቤቲዴስ። ሚኖፔ ማልኦ ሚሺ ኬዚዴስ» ጊዴስ። ሄꬓንꬆ ጋላስ ጋካናስ ኢስቲ ኢዛ ማሌꬃ ቢርሼꬅ ኢማናስ ዳንዳይቤቴና።


\par }{\PP \VS{15}ኦይዳንꬆ ጋላስ ኢስቲ ሳምሶኔ ማቺዮ፥ «ኣኔ ኔ ኬꬃዋ ጪማዳ ማሌꬆዛ ቢርሼꬃ ኢዚ ኑስ ዮታና ማላ ኦꬃ፤ ኔ ሂስቶንታ ኣጊኮ ኑኒ ኔናኔ ኔ ኣዋ ኬꬃ ታማን ጹጋና፤ ኢንቴ ኢንቴ ቡላቻስ ኑና ጼይጊዳይ ኑና ቦንቃናሴ?» ጊዳ።


\par }{\PP \VS{16}ሄሳ ጊሻስ ሳምሶኔ ማቺያ ሂቂማ ዬካሼ ኢዛኮ ሺቃዳ፥ «ሄኮ ኔ ታና ሲቃካ ኬሃ ኢጻሳ! ኣይስ ጊኮ ኔኒ ታ ቢታ ኣሳ ማሌꬆ ማሌꬃዳ ኢዛ ቢርሼꬃ ታስ ዮታቤካ» ጋዱስ። ኢዚ ዛሪዲ፥ «ሃራይ ኣቶሺን ሃይሳ ታኒ ታ ኣዋሲኔ ታ ኣዬይስካ ዮታቤኬ፤ ሂስቲን ኣይስ ኔስ ቢርሼꬃ ዮቶ?» ጊዴስ።

\VS{17}ሄሳ ጋሶን ኢዛ ሚሺሬያ ቡላቻ ባኣሌይ ቦንቼቲዛ ላፑን ጋላሳታ ኡባን ዬካ ዬካዳ ሼምፖ ዲጊን ላፑንꬃ ጋላስ ማሌꬆዛ ቢርሼꬃ ኢዚስ ዮቲዴስ፤ ኢዛካ ባዳ ባ ቢታ ኣሳስ ዮታዱስ።

\VS{18}ላፑንꬃ ጋላስ ኣርሼይ ዉላናፔ ካሴ ካታማ ኣሳይ ሳምሶኔስ፥ «ኤሳፌ ኣꬊ ማልኢዛይ ጋሞፌ ኣꬊ ሚኒዛይ ኣዜ?» ጊዳ። ሳምሶኔይ ኢስታስ፥ «ኢንቴ ታ ኡሳይን ጎዮንታኮ፥ ታ ማሌꬆዛ ቢርሼꬃ ኤሬኬታ» ጊዴስ።

\VS{19}ሄሳፌ ጉዬ ጎዳ ኣያናይ ኢዛ ቦላ ዎꬊዲ ኢዛስ ዎልቃ ኢሚዴስ፤ ኢዚካ ኣስቄሎና ቢታ ዎꬊዲ 30 ኣስ ዎꬊዴስ፤ ኢስታስ ዲዛ ኡባኔ ኢስታ ማይኦካ ቃሪ ኤኪዲ ማሌꬆዛ ቢርሺዳ ኣሳታስ ኤሂዲ ኢሚዴስ። ሃኒዳ ኡባን ሃንቆ ሱሊዲ ባ ኣዋ ሶ ሲሚ ቢዴስ።

\VS{20}ሳምሶኔ ማቺያ ኢዛ ላጌታፔ ኢሳ ጌላዱስ።




\par }\Chap{15}{\PP \VerseOne{1}ጉꬅ ታኪሺን ጊስቴ ማጻ ዎዴ ሳምሶኔይ ባ ማቺዮ ቤኣናስ ዴይሻ ላቃ ኤኪዲ ቢዴስ፤ ኢዚ ባ ማቼይ ኣዋስ፥ «ታኒ ታ ማቺያ ዲዛ ኪፊሌ ጌላና ኮያይስ» ጊዴስ። ኢዚ ጌሎንታ ማላ ኢዚ ኣዋይ ዲጊዴስ።

\VS{2}ኢዚ ኣዋይ ሳምሶኔስ፥ «ኔኒ ኢዞ ኡባራ ኢጺዳ ሚሳቲን ታኒ ኢዞ ኔ ሚዜዛስ ኢማዲስ፤ ጊዶ ኣቲን ኢዚ ካሎያ ኢዚፔካ ኣꬋ ሎኦ ጊዲዳ ጊሻስ ኢዞ ኤካ» ጊዴስ።


\par }{\PP \VS{3}ሳምሶኔይ ኢዛስ፥ «ሃይሳፌ ጉዬ ፊሊስጼሜ ቢታ ኣሳ ቦላ ታኒ ኢታ ሚሽ ኦꬂኮ ሞራንቻ ጊዲኬ» ጊዴስ።

\VS{4}ሄፔ ኬዚ ቢዲ 300 ዎራካናታ ኦይኪዴስ፤ 2 ዎራካናታ ጎይና ኢሲፌ ጋꬂ ቃቺዲ ኢስታ ጎይናታፔ ጊዶን ዪጬቲዳ ጾምፔ ጌልꬂ ቃቺዲ ዬዲዴስ።

\VS{5}ሄሳፌ ጉዬ ዪጬቲዳ ጾምፔዛን ታማ ኦይꬂዲ ቡሮ ማጼቶንታ ዲዛ ፊሊስጼሜ ኣሳ ካꬃ ጊዶ ዎራካናታ ዬዲዴስ፤ ማጼቲ ዶሬቲ ኡቲዳ ካꬃ፥ ኤቆን ዲዛ ካꬃ፥ ዎጋራኔ ዎይኔ ሚꬃ ኡባ ኣሾንታ ጹጊዴስ።

\VS{6}ፊሊስጼሜቲ ባ ጋርሳን፥ «ሃይሳ ኦꬂዳይ ኦኔ?» ጊዲ ኢሶይ ኢሳራ ኦይሼቲዲ ኢዛ ማቺያ ኢዛ ላጌታፔ ኢሳስ ኢሜቲዳ ቴሚና ዴሬ ኣሳ ቦሎ ሳምሶኔ ጊዲዳይሳ ኤሪዳ፤ ሄሳ ጊሻስ ፊሊስጼሜ ኣሳይ ኬዚዲ ማጫሳዮኔ ኢዚ ኣዋ ታማን ጹጊዳ።


\par }{\PP \VS{7}ሳምሶኔይ ኢስታስ፥ «ኢንቴ ሄሳ ኦꬂዳ ጊሻስ ታኒ ሃሎ ኬሶንታ ኣጊኬ» ጊዴስ።

\VS{8}ኢስታ ቦላ ኢታ ሜቶ ጋꬂዲ ዳሮታ ዎꬊዴስ፤ ሄሳፌ ጉዬ ቢዲ ኤጻሜ ጌቴቲዛሶን ዲዛ ዛላ ጎንጎሎ ጊዶ ጌሊ ኡቲዴስ።


\par }{\SH ሳምሶኔይ ፊሊስጼሜ ኣሳ ጾኒዴስ
\par }
{\PP \VS{9}ሄሳፌ ጉዬ ፊሊስጼሜ ኣሳይ ዪዲ ዩሁዳን ዱንካኒዴስ፤ ሌሃ ጌቴቲዛ ካታማ ዎራጂ ኦይኪዴስ።

\VS{10}ዩሁዳ ኣሳይ ኢስታስ፥ «ኣይስ ኑና ኦላናስ ዪዴቲ?» ጊዲ ኦይቺዳ። ኢስታስ፥ «ኑኒ ሳምሶኔ ኦይኪ ቃቻናሲኔ ኢዚ ኑ ቦላ ኦꬂዳ ማላ ኢዛ ቦላ ኦꬃናስ ዪዶስ» ጊ ዛሪዳ።

\VS{11}ሄሳ ጊሻስ ዩሁዳፔ 300 ኣሳይ ኤጻሜ ጌቴቲዛሶን ዲዛ ዛላ ጎንጎሎ ጊዶ ቢዲ ሳምሶኔስ፥ «ኑና ሃሪዛይቲ ፊሊስጼሜ ኣሳታ ጊዲዳይሳ ኔ ኤርኪ? ሂስቲን ሃይሳ ኑ ቦላ ኣይ ፓላ ሚሽ ኦꬃይ?» ጊዳ። ኢዚካ ዛሪዲ፥ «ኢስቲ ታ ቦላ ኦꬂዳ ማላ ታኒካ ኢስታ ቦላ ኦꬃዲስ» ጊዴስ።


\par }{\PP \VS{12}ኢስቲካ ቃሴካ፥ «ኑኒ ሃይሳ ዪዳይ ኔና ቃቺዲ ፊሊስጼሜታስ ኣꬂ ኢማናሳ» ጊዳ። ሳምሶኔይ ኢስታስ፥ «ኢንቴ ኢንቴ ባጋራ ታና ዎꬎንታ ማላ ታስ ጫቂቴ» ጊዴስ።

\VS{13}ኢስቲ፥ «ኤኖ! ኑኒ ኔና ቃቺዲ ኢስታስ ኣꬂ ኢማናፔ ኣቲን ዎꬎኮ» ጊዲ ኢዛስ ዛሪዳ። ሄሳፌ ጉዬ ናምኡ ኦራꬃ ዎዶሮን ቃቺዲ ሄ ጎንጎሎዛ ጊዶፌ ኢዛ ኬሲ ኤፊዳ።


\par }{\PP \VS{14}ሳምሶኔይ ሌሃ ቢዳ ዎዴ ፊሊስጼሜ ኣሳቲ ዎጫሚዲ ኢዛራ ጋይታናስ ዪዳ፤ ጎዳ ኣያናይ ኢዛ ቦላ ዎꬊዲ ኢዛስ ዎልቃ ኢሚዴስ፤ ኢዛ ኩሼ ቃቺ ዎꬂዳ ዎዶሮዚካ ታማን ጌሊዳ ሻሎ ማላ ዱጼሬቲ ዎꬊዴስ።

\VS{15}ሂስቲዲ ማታ ዎዴ ሃይቂዳ ኢሲ ሃሬ ባንቂላ ዴሚ ኤኪዲ ኢዛን 1,000 ኣስ ዎꬊዴስ።


\par }{\PP \VS{16}ሳምሶኔይ፥

\par }{\Q «ኢሲ ሃሬ ባንቂላን 1,000 ኣስ ዉርሲዳይ፥

\par }{\QB ኣሃ ኣሃ ቦላ ዶሪዳይ

\par }{\QC ታና ሳምሶኔ» ጊ ጌሬሪዴስ።


\par }{\PP \VS{17}ሄሳፌ ባ ኦይኪዳ ባንቂላዛ ኩሼፔ ዎራ ኦሊዴስ፤ ሄ ሶሆዛ፥ «ኣራማቴሜ-ሌሃ» ጊ ሱንꬂዴስ።\FTNT{*}{{\FR 15:17 }{\FQA{ኣራማቴሜ-ሌሃ፡
}}{\FT{ኣራማቴሜ-ሌሃ ጉሲ ኢብራዌታ ቃላራ፥ «ባንቂላ ዙምቡላ» ጉሳ።
}}}


\par }{\PP \VS{18}ሄሳፌ ጉዬ ሳምሶኔይ ኬሂ ሳሜቲዴስ፤ ሄሳ ጊሻስ ጎዳስ፥ «ኔኒ ሃይሳ ማላ ጊታ ጾኖ ታስ ኔ ኣይሌዛስ ኢማዳሳ። ሂስቲን ታኒ ሃኢ ሳሞን ሃይቆ? ቃሴ ሃ ቃጻሬቶንታይታ ኩሼን ኩንዶ?» ጊ ዋሲዴስ።


\par }{\PP \VS{19}ጾሲ ሌሃን ዲዛ ቢታ ጳልቂን ኢዛፔ ሃꬂ ኬዚዴስ። ሳምሶኔይ ሄ ሃꬃፌ ኡዪዲ ኣሊዳ ጊሻስ ኢዛስ ሼምፖይ ሲሚዴስ። ሄሳ ጊሻስ ሄ ሶሆዛ፥ «ኤን-ሃቆሬ» ጊ ሱንꬂዴስ። ሄሲ ሃች ጋካናስ ሌሃን ዴስ።
\FTNT{†}{{\FR 15:19 }{\FQA{ኤን-ሃቆሬ፡
}}{\FT{ኣይኒ-ሃቆሬ ጉሲ ኢብራዌታ ቃላራ ጼይጊዛይሳ ፑልቶ ጉሳ።
}}}


\par }{\PP \VS{20}ፊሊስጼሜ ኣሳይ ቢታ ሃሪዛ ዎዴ ሳምሶኔይ ኢስራኤሌ ኣሳ ቦላ ናምኡ ታሙ ላይꬅ ዳናቲዴስ።




\par }\Chap{16}{\SH ሳምሶኔይ ጋዛን ኦꬂዳ ኦሶ
\par }
{\PP \VerseOne{1}ኢሲ ጋላስ ሳምሶኔይ ጋዛ ጊዛ ፊሊስጼሜታ ካታማ ቢዴስ፤ ሄን ኢሲ ላይማ ማጫሲዮ ቤኢዲ ኢዚራ ኣቃናስ ኢዚሶ ጌሊዴስ።

\VS{2}ጋዛ ካታማን ዲዛ ኣሳይ ሳምሶኔይ ኢስታ ካታማ ዪዳይሳ ሲዪዳ፤ ሂስቲዲ ካታማ ዩዪ ኣꬊዲ ኦማርስ ኩሜꬅ ካታማ ፔንጌ ናጊሼ ኣቂዳ፤ «ሳኣይ ዎንታና ጋካናስ ናጊዲ ኑኒ ኢዛ ዎꬋና» ጊዲ ኦማርስ ኩሜꬅ ዛማዲ ኣቂዳ።

\VS{3}ጊዶ ኣቲን ሳምሶኔይ ሄን ዚንኢዳይ ጊዲ ጊዶꬅ ጋካናስ ጻላ፤ ጊዲ ጊዶꬅ ꬊስኮፌ ዴንዲዲ ካታማ ጊምቤዛ ፔንጌ ሳንቃ፥ ቆሬ፥ ቆሲላꬃኔ ጎርዲዛ ኮላታታራ ኢሲፌ ሾዲ ቶኪ ኤኪዲ ኬብሮኔፔ ሲንꬃ ባጋራ ዲዛ ዙማ ሁኤ ኬዚዴስ።


\par }{\SH ሳምሶኔኔ ዳሊላ
\par }
{\PP \VS{4}ሄሳፌ ጉዬ ሳምሶኔይ ሶሬቄ ሾባን ዲዛ ኢሲ ዳሊሎ ጌቴቲዛ ማጫሳዮ ዶሲዴስ።

\VS{5}ሄሳ ጊሻስ ፊሊስጼሜታ ሃላቃቲ ኢዚኮ ዪዲ፥ «ኔኒ ኢዛ ጪማዳ፥ ሄ ዎልቃ ኡባ ኣዛፔ ኢዚ ዴሚዳኮኔ ቃሴ ኑኒ ኢዛ ዎስቲ ጾኒዲ ቃቻናስ ዳንዳይዛኮ ኦይቻ፤ ኑኒ ኢሶይ ኢሶይ ኔስ 1,100 ሳቂሌ ቢራ ኢማና» ጊዳ።


\par }{\PP \VS{6}ሄሳ ጊሻስ ዳሊላይ ሳምሶኔስ፥ «ሃይሳ ኬና ዎልቃ ኔኒ ኣዋፔ ዴሚዳኮ ዎዜ ኔና ታስ ዮታርኪ! ኢሲ ኣሲ ኔና ዎስቲ ቃቺዳኮ ኔ ዳቡራኔ?» ጋዱስ።


\par }{\PP \VS{7}ሳምሶኔይ፥ «ኣሲ ታና ላፑን ኢርጻ ዳፎታን ቃቺኮ ዳቡራዳ ሃራ ኣይ ኣሳ ማላካ ዎልቃይ ባይንዳዴ ጊዳና» ጊ ዛሪዴስ።


\par }{\PP \VS{8}ሄሳፌ ጉዬ ፊሊስጼሜታ ሃላቃቲ ዳሊላስ ላፑን ኢርጻ ዳፎታ ኤሂዳ፤ ኢዛንካ ሳምሶኔ ቃቻዱስ።

\VS{9}ፊሊስጼሜ ኣሳታ ባ ቆልኣን ቆታ ዎꬃዳ፥ «ሳምሶኔ! ፊሊስጼሜ ኣሳቲ ኔ ቦላ ጋኪዳ» ጋ ጼይጋዱስ፤ ጊዶ ኣቲን ታማይ ሻሎ ሚዛ ማላ ዳፎታ ዱሴሬꬂ ዬጊዴስ፤ ሄሳ ጊሻስ ሄ ዎልቃዚ ኢዛስ ኣዋ ባጋን ዲዛኮ ኤራናስ ዳንዳይቤቴና።


\par }{\PP \VS{10}ሄሳ ጊሻስ ዳሊላይ ሳምሶኔስ፥ «ሄኮ ኔኒ ታናን ካኣሳ፤ ኔኒ ታስ ዎርዶ ዮታዳሳ። ሃኢካ ኔና ዎስቲ ቃቺ ዳንዳያናኮ ዎዜ ኔና ታስ ዮታርኪ!» ጋዱስ።


\par }{\PP \VS{11}ሂስቲን ኢዚ ኢዞ፥ «ኣሲ ጎኤቲቤና ኦራꬃ ዎዶሮን ታና ቃቺኮ ዳቡራዳ ሃራ ኣሳ ማላ ዎልቃይ ባይንዳዴ ጊዳና» ጊዴስ።


\par }{\PP \VS{12}ዳሊላይ ኦራꬃ ዎዶሮ ኤካዳ ሳምሶኔ ቃቻዱስ። ኢዚስ ቆልኣ ጊዶን ናጌቲዛ ፊሊስጼሜ ኣሳታ ዎꬃዳ፥ «ሳምሶኔ! ፊሊስጼሜ ኣሳቲ ኔ ቦላ ጋኪዳ» ጋዱስ። ኢዚ ጊዲኮ ዎዶሮዛ ሻሎ ዱሴሬꬂዛ ማላ ባ ቄሴፔ ዱሴሬꬂ ዬጊዴስ።


\par }{\PP \VS{13}ቃሴካ፥ ዳሊላይ ሳምሶኔስ፥ «ሃኖ ጋካናስ ኔ ታና ኤያ ሂስታዳ ታስ ዎርዶ ዮታዳሳ። ሃኢካ ኔና ዎስቲ ቃቺ ዳንዳያናኮ ዎዜ ኔና ታስ ዮታርኪ!» ጋዱስ።

\par }{\PP ሂስቲን ሳምሶኔይ ኢዚስ፥ «ታ ሁኤ ላፑን ዳꬃታ ቃጪናራ ጋꬃ ዳዳዳ ꬊሽኬን ቢታራ ጋꬃ ꬊሺኪኮ ሃራ ኣሳ ማላ ታኒ ዎልቃይ ባይንዳዴ ጊዳና» ጊዴስ።


\par }{\PP \VS{14}ሄሳፌ ጉዬ ሳምሶኔይ ꬊስኪን ዳሊላይ ኢዛ ሁኤ ላፑን ዳꬃታ ቃጪናራ ጋꬃ ዳዳዳ ꬊሽኬን ኣꬃ ꬊሺካዱስ። ሂስታዳ፥ «ሳምሶኔ! ፊሊስጼሜ ኣሳቲ ኔ ቦላ ጋኪዳ» ጋዱስ፤ ኢዚ ጊዲኮ ꬊስኮፌ ዳጋሚ ዴንዲዲ ባ ሁኤ ቢናናዛ ꬊሽኬዛፔኔ ዎታራ ዎዶሮታፔ ሾዲ ኤኪዴስ።


\par }{\PP \VS{15}ሄሳ ጊሻስ ኢዛ፥ «ኔ ታና ኣማናካሺን ዋናዳ ኔ፥ ‹ታ ኔና ሲቃዲስ› ጋይ? ኔ ታና ሃይሳራ ሄꬑቶ ባሌꬃዳሳ። ሃይሳ ማላ ዎልቃይ ኔ ኣሳቴꬃ ቦላ ኣዋ ባጋን ዲዛኮ ታስ ዮታቤካ» ጋዱስ።

\VS{16}ኢዚ ሃይቆ ኣሞታና ጋካናስ ዎንቲን ዎንቲን ኦይሾን ሼምፖ ꬋይሳዱስ።

\VS{17}ሄሳ ጊሻስ ሳምሶኔይ ኢዚስ፥ «ታ ኣዬይ ኡሎፔ ዶሚን ታኒ ጾሳስ ናዚራዌ ጊዲዳ ጊሻስ ታ ሁኤ ቢናናይ ሜዴቲ ኤሬና። ታ ሁኤ ቢናናይ ሜዴቲኮ ታ ዎልቃይ ታፔ ꬋዪን ታኒ ሃራ ኣሳ ማላ ዎልቃይ ባይንዳዴ ጊዳና» ጊዲ ባ ዎዚናን ዲዛይሳ ኡባ ኢዚስ ዮቲዴስ።


\par }{\PP \VS{18}ባ ዎዚናን ዲዛይሳ ኡባ ኢዚ ዮቲዳይሳ ዳሊላይ ሻካ ኤራዳ፥ «ባ ዎዚናን ዲዛይሳ ኡባ ታስ ዮቲዳ ጊሻስ ኣኔ ኢሲቶ ሲሚዲ ዪቴ» ጋዳ ፊሊስጼሜታ ሃላቃታስ ኪታ ዬዳዱስ፤ ኢስቲካ ካሴ ኢዚስ ኢማና ጊዳ ቢራ ኤኪዲ ኢዚኮ ዪዳ።

\VS{19}ዳሊላይ ሳምሶኔ ባ ዎዲራ ቦላ ꬊስኪሳዱስ፤ ኢሲ ኣስ ጼይጋ ኤሃዳ ኢዛ ሁኤ ላፑን ዳꬃታ ሜዲሳዱስ፤ ኢዛ ዎልቃይካ ኢዛፔ ꬋይዴስ፤ ሄሳፌ ጉዬ ኢዛ ካዉሾ ኦይካዱስ፤


\par }{\PP \VS{20}ሄሳፌ ጉዬ፥ «ሳምሶኔ! ፊሊስጼሜ ኣሳቲ ኔ ቦላ ጋኪዳ!» ጋዱስ፤ ሂስቲን ꬊስኮፌ ዳጋሚ ዴንዲዲ ካሴይሳꬆ ኦꬃና ጊ ቆፒዴስ፤ ጊዶ ኣቲን ጎዳይ ኢዛፔ ሻኬቲቾይሳ ኢዚ ኤሪቤና።

\VS{21}ፊሊስጼሜቲ ኢዛ ኦይኪዳፔ ጉዬ ናምኡ ኣይፌታ ዎጪ ኬሲዲ ጋዛ ካታማ ኤፊዳ፤ ጻርቂማላ ሳንሳላታን ኢዛ ቃቺዳ፤ ሄን ቃሾ ኬꬃን ዲሼ ካꬅ ጋጫና ማላ ኦꬂዳ።

\VS{22}ኢስቲ ኢዛ ሁኤ ቢናና ሜዲዳፔ ጉዬ ቢናናይ ሲሚ ሞኮ ዶሚዴስ።


\par }{\SH ሳምሶኔ ሃይቆ
\par }
{\PP \VS{23}ፊሊስጼሜታ ሃላቃቲ፥ «ኑ ጾሳይ ኑ ሞርኬዛ ሳምሶኔ ኑ ኩሼን ኣꬂ ኢሚዴስ» ጊዲ ባንታ ጾሳ ዳጎኔስ ጊታ ያርሾ ያርሻናሲኔ ኡፋዬታናስ ኢሲ ቦላ ሺቂዳ።

\VS{24}ኣሳይ ኡባይ ኢዛ ቤይዳ ዎዴ፥ «ኑ ቢታ ꬋይሲዳ፥ ኑ ኣሳፔ ዳሮታ ዎꬊዳ ኑ ሞርኬዛ ኑ ጾሳይ ኑ ኩሼን ኣꬂ ኢሚዴስ» ጊዲ ባንታ ጾሳ ጋላቲዳ።

\VS{25}ኢስቲ ኬሂ ኡፋዬቲዳ ጊሻስ፥ «ኢዛ ቦላ ኑ ሚጪ ካኣና ማላ ሳምሶኔ ሃ ኤኪ ዪቴ» ጊዳ፤ ሂስቲን ሳምሶኔ ቃሾ ኬꬃፌ ጼይጊዲ ኤሂን ኢዚ ኢስታ ሲንꬃን ካኢዴስ፤ ካኢዳፔ ጉዬ ኢዛ ናምኡ ቱሳታ ጊዶን ኤሲዳ።

\VS{26}ሳምሶኔይ ኢዛ ኩሼ ኦይኪዲ ካሌꬂዛ ናዛ፥ «ታኒ ኢስታን ዜምፓዳ ኤቃና ማላ ኬꬃ ቶኪዳ ቱሳታ ታና ኦይꬃ» ጊዴስ።

\VS{27}ኬꬃ ጊዶን ኣዴይኔ ማጫይ ኩሚ ኡቲዴስ፤ ቃሴ ፊሊስጼሜታ ሃላቃቲ ኡባቲካ ሄን ዴቴስ። ሳምሶኔይ ካኢሺን ቦላ ፖቄ ቦላ ኡቲ ጼሊዛ 3,000 ጊዲዛ ኣዴይኔ ማጫይ ዴስ።


\par }{\PP \VS{28}ሄ ዎዴ ሳምሶኔይ ጎዳ ዎሲዲ፥ «ኣቤት ኡባ ሃሪዛ ጎዳዉ! ሃኢ ታና ቆፓርኪ! ኣቤት ጾሳዉ፥ ፊሊስጼሜቲ ታ ኣይፌ ናምኣታ ዎጪ ኬሲዳይሳ ሃሎ ታኒ ኬሳና ማላ ሃኢ ታና ኢሲቶ ሚንꬃርኪ!» ጊዴስ።

\VS{29}ሳምሶኔይ ኬꬃ ቶኪ ኦይኪዳ ጊዶ ቱሳታ ናምኣካ ኦይኪዴስ፤ ኢሳ ኡሻቻ ኩሼን፥ ኢሳ ሃዲርሳ ኩሼን ኦይኪዳፔ ጉዬ፥

\VS{30}«ኣኔ ታ ሼምፖይ ፊሊስጼሜታራ ኢሲፌ ꬋዮ!» ጊዲ ዋሲዴስ፤ ባስ ዲዛ ዎልቃ ኡባን ቱሳታ ሱጊን ኬꬃይ ሃላቃታ ቦላኔ ጊዶን ዲዛ ኣሳ ኡባ ቦላ ኩንዲዴስ። ሳምሶኔይ ሃይቂሼ ዎꬊዳ ኣሳይ ኢዚ ፓጻ ዲሼ ዎꬊዳ ኣሳፔ ዳሪዴስ።


\par }{\PP \VS{31}ሄሳ ጊሻስ ኢዛ ኢሻቲኔ ኢዛ ዳቦቲ ኡባይ ዪዲ ኢዛ ኣሃ ኤፊዳ፤ ጾራኣ ካታማፔኔ ኤሽታኦሌ ካታማፔ ጊዶን ኢዛ ኣዋ ማኑሄ ዱፎን ሞጊዳ። ሳምሶኔይ ናምኡ ታሙ ላይꬅ ኩሜꬅ ኢስራኤሌ ዴራ ቦላ ዳናቲዴስ።




\par }\Chap{17}{\SH ሚኪያሲ ኦሲሲዳ ኤቃ ጾሳታ ሚስሌ
\par }
{\PP \VerseOne{1}ኤፍሬሜን ቦላ ጌዜን ሚኪያሳ ጌቴቲዛ ኢሳዴይ ዴስ።

\VS{2}ኢሲ ጋላስ ሚኪያሲ ባ ኣዮ፥ «ኔፔ ኢሲ ኣሲ 1,100 ሳቂሌ ቢራ ካይሶቲዳ ዎዴ ኔኒ ሄ ካይሶቲዳ ቢታኔዛ ቃንጊሺን ታኒ ሲያዲስ። ቤያ! ሄ ሚሻይ ታ ኣቻን ዴስ፤ ታ ኤካዲስ» ጊዴስ። ኢዛ ኣዬያ፥ «ታ ናዞ ኔና ጾሲ ኣንጆ!» ጋዱስ።


\par }{\PP \VS{3}ናዚ 1,100 ሳቂሌ ቢራ ባ ኣዬይስ ዛሪዴስ፤ ኢዛ ኣዬያ፥ «ታኒ ታ ናዛ ጊሻስ ጾሳስ ዱማሳና፤ ሄ ቢራራ ሚꬃፌ ኦሴቲዲ ቢራን ሜሼቲዳ ኤቃ ጾስ ሜꬌቶ፤ ታኒ ዛራዳ ኔስ ኢማና» ጋዱስ።

\VS{4}ናዚ ባ ኣዬይስ ሚሻ ዛሪን ኢዛ ኣዬያ ሄ ቢራፔ 200 ሳቂሌ ቢራ ኤካዳ ሚꬅ ማሲዲ ቢራን ቲዪ ቲይዲ ኤቃ ሚስሌ ሜꬊዛ ኢሲ ሂላዛስ ኢማዱስ፤ ሄ ኦሴቲዳ ኤቃ ጾሳ ሚስሌዚ ሚኪያሳ ሶን ኡቲዴስ።


\par }{\PP \VS{5}ሚኪያሲካ ኤቃስ ጎይኒዛሶይ ዴስ፤ ኢዚ ኤፉዴኔ ቴራፊሜ
\FTNT{*}{{\FR 17:5 }{\FQA{ቴራፊሜ፡
}}{\FT{ቴራፊሜ ጊዛይሳ ኢሲ ኢሲ ጌሻ ማጻፋ ቢርሼꬃቲ ኤቃ ጾሳታ ጊ ቢርሼቴስ።
}}} ኦꬂዲ ባ ናይታፔ ኢሳ ቄሴ ጊዲ ኦꬃና ማላ ዶሪዴስ።

\VS{6}ሄ ዎዴ ኢስራኤሌ ቢታን ካዎይ ባይንዳ ጊሻስ ኣሲ ባና ሎኢዳ ማላ ሃኔስ።
\XREF{}{{\XO 17:6 }{\XT{ዳና 21፡25}}}


\par }{\PP \VS{7}ሄ ዎዴ ዩሁዳ ቢታን ቤቴሊሄሜ ካታማን ዲዛ ሌዌ ባጋፌ ጊዲዳ ኢሲ ናቴꬃ ኣሲ ዴስ።

\VS{8}ኢዛዴይካ ባስ ዳናሶ ኮያናስ ቤቴሊሄሜ ካታማፔ ዴንዲ ቢዴስ፤ ኢዚካ ኤፍሬሜ ዴሬን ቦላ ዙንቡላን ዲዛ ሚኪያሳ ሶ ጋኪዴስ።


\par }{\PP \VS{9}ሚኪያሲ ኢዛስ፥ «ኔ ኣዋፔ ያዲ?» ጊ ኦይቺዴስ። ኢዚካ ዛሪዲ፥ «ታኒ ዩሁዳ ዴሬን ዲዛ ቤቴሊሄሜ ካታማፔ ያዲስ፤ ታ ቆሞይ ሌዌ። ሃኢ ታኒ ታስ ዱሳሶ ኮያይስ» ጊዴስ።


\par }{\PP \VS{10}ሚኪያሲ ኢዛስ፥ «ታናራ ዴኣ፤ ታና ዞሪዛዴኔ ቄሴ ጊዳ። ታኒ ኔስ ላይꬃን ላይꬃን 10 ሳቂሌ ቢራ፥ ኩሜꬃ ማይኦኔ ሚዛ ካꬅ ኢማና» ጊዴስ።

\VS{11}ሄ ሌዌ ናቴꬃዚ ሚኪያሳራ ኢሲፌ ዴኣናስ ቆፋ ቃቺዴስ፤ ኢዚካ ሚኪያሳስ ዬሎ ማላ ሃኒዴስ።

\VS{12}ሚኪያሲ ኢዛ ባ ቄሴ ሂስቲዲ ሱንꬂን ኢዛ ሶን ዴኢዴስ።

\VS{13}ሚኪያሲካ፥ «ታ ሌዌ ቆሞፌ ቄሴ ዴሚዳ ጊሻስ ታስ ኡባ ሚሽ ጾሲ ሎኤꬃናይሳ ሃኢ ታ ኤራዲስ» ጊዴስ።




\par }\Chap{18}{\PP \VerseOne{1}ዳዊቲ ሳኦሌራ ሃሳዬቲ ጊጊዳ ማላ ዮናታኔይ ዳዊቴስ ሼምፖ ላጌ ጊዲዴስ፤ ባ ሁኤ ማላ ኢዛ ሲቂዴስ።

\VS{2}ሄ ጋላሳፌ ዶሚዲ ሳኦሊ ዳዊቴ ባናራ ዎꬂዴስ ኣቲን ጌዴ ኢዛ ኣዋ ሶ ኢዛ ዬዲቤና። ኢስቲካ ኤፍሬሜ ዴሬን ሻራ ሜንꬆ ቦላ ዲዛ ሚኪያሳ ሶ ጋኪ ኣቂዳ።

\VS{3}ዮናታኔይ ዳዊቴ ባና ማላ ሲቂዳ ጊሻስ ኢዛራ ጫቄቲዴስ።


\par }{\PP \VS{4}ዮናታኔይ ባ ማይኢዳ ካባዛ ኬሲዲ ኦላ ማይኦዛ፥ ጊꬃ ማሻ፥ ዎንዳፌዛኔ ዳንጮዛ ኢሚዴስ።


\par }{\PP \VS{5}ሳኦሊ ኪቲዳሶ ኣዋንካ ዳዊቲ ባ ኪቴቲዳይሳ ቤሲዳ ማላ ፖሊዛ ጊሻስ ባ ኦላንቻታ ቦላ ሹሚዴስ፤ ሄሲ ዴራ ኡባኔ ሳኦሌ ኦላ ሹሜታ ኡፋይሲዴስ።


\par }{\SH ዳዊቴ ቦላ ሳኦሌ ሚቃይኔቴꬅ
\par }
{\PP \VS{6}ዳዊቲ ፊሊስጼሜ ኣዴዛ ዎꬊዳፔ ጉዬ ኣሳይ ባሶ ባሶ ሲሚሺን ማጫሳቲ ካራቤኔ ማሲንቆ ኦይኪዲ ዬጺሼ፥ ካኢሼ፥ ኢሊሊሼ ካዎ ሞካናስ ኢስራኤሌ ካታማታ ኡባፌ ኬዚዳ።


\par }{\PP \VS{7}ማጫሳቲካ ሶርሼኔ ኤዲሼ፥

\par }{\Q «ሳኦሊ ሺ ዎꬊዴስ፤

\par }{\QB ዳዊቲ ጊዲኮ

\par }{\QC ታሙ ሺ ዎꬊዴስ» ጊ ዬጺዳ።


\par }{\PP \VS{8}ሃይሲ ሃ ሃኖዚ ኢዛ ኡፋይሶንታ ጊሻስ ሳኦሊ ኬሂ ሃንቄቲዴስ፤ ኢዚካ፥ «ዳዊቴስ ታሙ ሺ፥ ታስ ሺ ጻላ! ጊዳ። ሂስቲን ኢዛስ ካዎቴꬃፌ ኣቲን ኣዚ ኣቲዴ!» ጊዴስ።


\par }{\PP \VS{9}ሄ ጋላሳፌ ሃ ሲሚን ሳኦሊ ዳዊቴ ሚቃይኔቴꬃ ኣይፌን ጼሎ ዶሚዴስ።


\par }{\PP \VS{10}ዎንቴꬃ ጋላስ ጾሳፌ ኣዛዜቲዳ ኢታ ኣያና ዎልቃይ ሳኦሌ ቦላ ዎꬊዴስ፤ ሄ ዎዴ ዳዊቲ ካሴ ኦꬂዛይሳꬆ ባጋና ሾጪሺን ሳኦሊ ባሶን ኡቲዲ ቲንቢቴ ሃሳዬስ፤ ሳኦሊ ቶራ ባ ኩሼን ኦይኪ ኡቲዴስ፤


\par }{\PP \VS{11}ኢዚካ፥ «ዳዊቴ ጎዳራ ኦይሴꬃ ጋና» ጊ ቆፒዲ ቶራዛ ኢዛ ቦላ ጾንጊዴስ፤ ጊዶ ኣቲን ዳዊቲ ናምኡቶ ኢዛ ሲንꬃፌ ሼርኢ ጊዴስ።

\VS{12}ዩሁዳ ቢታን ዲዛ ቂሪያቴ-ዪኣሪሜ ጌቴቲዛ ካታማፔ ኣርሼይ ዉሊዛ ባጋራ ዱንካኒዳ፤ ሄሳ ጊሻስ ሄ ሶሆይ ሃች ጋካናስ ዳኔ ሞꬅ ጌቴቴስ።

\VS{13}ሄሳፌ ዴንዲዲ ኤፍሬሜ ዴሬን ዙምቡላ ቦላ ዲዛ ሚኪያሳ ሶ ዪዳ።


\par }{\PP \VS{14}ላይሻ ቢታ ጾሞሳናስ ቢዳ ኢቻሹ ኣሳቲ ባንታ ኢሻታስ፥ «ሃ ኬꬃታፔ ኢሳን ኤፉዴ፥ ቴራፊሜ፥ ሚꬃፌ ማሴቲዳ ሚስሌኔ ሴሪሲ ሜꬊዳ ኤቃ ጾሲ ዲዛይሳ ኤሬቲ? ሂስቲኮ ኑ ኣይ ኦꬃናስ ቤሲዛኮ ኣኔ ቆፒቴ» ጊዳ።

\VS{15}ኦጌፔ ሲሚዲ ሌዌ ዛሬ ጊዲዳ ዬላጋ ቄሴይ ዲዛ ሚኪያሳ ሶ ቢዲ ኢዛ ሳሮኪዳ።

\VS{16}ሄ ዎዴ ዳኔ ቆሞፌ ኦላስ ጊጌቲ ዪዳ 600 ኣሳይ ጊቤ ጌሊዛ ፔንጌን ኤቂዴስ።

\VS{17}ቄሴዚ ኢስታራ ጊቤ ፔንጌን ኤቆን ዲሺን ቢታ ጾሞሲዳ 5 ኣሳቲ ሚኪያሳ ሶ ጌሊዲ፥ ኤፉዴ፥ ቴራፊሜ፥ ሚꬃፌ ማሴቲዳ ሚስሌኔ ሴሪሲ ሜꬊዳ ኤቃ ጾሳ ኤኪዳ።


\par }{\PP \VS{18}ኢስቲ ኤኪ ቢሺን ቄሴዚ ኢስታስ፥ «ዎስቴቲ?» ጊዴስ።

\VS{19}ኢስቲ ኢዛስ፥ «ጮኡ ጋ! ኢሲ ቃላካ ቃቶፋ! ኑናራ ባዳ ኑስ ቄሴኔ ኑና ዞሪዛዴ ጊዳ። ኢሲ ኬꬃ ኣሳስ ቄሴ ጊዳናፔ ኢስራኤሌ ዴራ ጋርሳፌ ኢሲ ቆሞሲኔ ኢሲ ዛርኬስ ኔ ቄሴ ጊዲኮ ኔስ ሎኤኔ?» ጊዳ።

\VS{20}ሂስቲን ቄሴዚ ኡፋዬቲዲ ኤፉዴ፥ ቴራፊሜ፥ ሚꬃፌ ማሴቲዳ ሚስሌኔ ሴሪሲ ሜꬊዳ ኤቃ ጾሳ ኤኪዲ ዴሬዛራ ኢሲፌ ቢዴስ።

\VS{21}ሄሳፌ ዴንዲዲ ባንታ ናይታ፥ ባንታ ሜሄኔ ባንታስ ዲዛይሳ ሲንꬅ ኣꬂ ኤኪ ካሴ ባ ዪዳሶ ጉዬ ሲሚ ቢዳ።

\VS{22}ኢስቲ ሚኪያሳ ኬꬃፌ ሃኪዲ ቢዳፔ ጉዬ ሚኪያሲ ባ ሾሮን ዲዛ ኣሳታ ጼይጊን ኦላስ ኬዚዳ፤ ዳኔ ኣሳታ ካሊዲ ጋኪዳ።

\VS{23}ሂስቲዲ ኢስቲ ጉዬራ ዋሲዳ፤ ዳኔ ቆሞፌ ዪዳ ኣሳቲ ጉዬ ሲሚዲ ሚኪያሳ፥ «ዋናዲ? ሃ ኣሳ ኡባ ኣይስ ሺሻዲ?» ጊ ኦይቺዳ።


\par }{\PP \VS{24}ሚኪያሲ ዛሪዲ፥ «ታኒ ሜꬊዳ ኤቃ ጾሳታኔ ታስ ኦꬂዛ ቄሴዛ ኢንቴ ቦንቂ ኤኪቺን ታስ ሃራይ ኣዜ ኣቲዳይ? ሂስቲን ኢንቴ ታና፥ ‹ዋናዲ?› ጌቲ?» ጊዴስ።

\VS{25}ዳኔ ቆሞፌ ዪዳ ኦላ ኣሳቲ፥ «ኢሲ ቃላ ቃታዳ ኔና ኤራ! ሃይሳ ዪሎቲ ኡቲዳ ኣሳ ኔ ዴንꬄꬂኮ፥ ኢስቲ ኔ ቦላ ዴንዳናኔ ኔ ሶ ኣሳ ኡባ ዉርሳና» ጊዳ።

\VS{26}ሄሳፌ ጉዬ ዳኔ ቆሞፌ ዪዳ ኣሳቲ ባንታ ኦጌ ቢዳ። ሚኪያሲካ ኢስታራ ኤቄታናስ ዳንዳዮንታይሳ ኤሪዲ ባ ሶ ጉዬ ሲሚ ቢዴስ።


\par }{\PP \VS{27}ዳኔ ቆሞፌ ዪዳ ኣሳቲ ሚኪያሲ ሜꬊዳ ጾሳታኔ ኢዛ ቄሴዛ ኤኪዲ ላይሻ ካታማን ኦናካ ሲꬎንታ ሳሮ ዲዛ ኣሳታኮ ቢዳ፤ ሄ ካታማን ዲዛ ኡባ ጊꬃ ማሻን ሱፑ ሂስቲ ዎꬊዳ፤ ካታማዮካ ታማን ጹጊዳ።

\VS{28}ላይሻ ካታማይ ሲዶና ካታማፔ ሃኪ ዲዛ ጊሻሲኔ ኣሳይ ሃራ ኣሳራ ጋይቲ ኤሮንታ ጊሻስ ኢስታ ኣሺዛ ኣሲ ኦኒካ ቤቲቤና፤ ላይሻ ካታማይ ቤቲ-ራሆቤ ማታን ዲዛ ዙሌን ዴስ። ዳኔ ቆሞቲ ካታማ ዛሪ ኦꬂዲ ባስ ዱሳሶ ኬሲዳ።

\VS{29}ሄ ካታማይሲ ካሴ ላይሻ ጌቴቲዛ ሱንꬃ ላሚዲ ያቆቤ ናይታፔ ኢሳ ሱንꬃን፥ «ዳኔ» ጊ ሱንꬂዳ።

\VS{30}ዳኔ ቆሞቲ ባስ ጎይናናስ ኤቃ ጾሳታ ኤሲዳ፤ ሙሴ ና ጌርሾሜፔ ዬሌቲዳ ዮናታኔ ባንታ ቄሴ ኦꬂዳ። ኢዛ ዛሬቲ ኣሳይ ዲኤቲ ቢዳ ዎዴ ጋካናስ ኢስታስ ቄሴ ጊዲዳ።

\VS{31}ሄሳ ማላን ሃኒዲ ጾሳ ዱንካኔይ ሴሎን ዴኢዳ ላይꬃታን ኡባን ሚኪያሲ ኦꬂዳ ኤቃ ጾሳ ሚስሌዚ ሄን ጋምኢዴስ።




\par }\Chap{19}{\SH ኢሲ ሌዌ ቆሞዛኔ ኢዛ ላጌꬆዮ
\par }
{\PP \VerseOne{1}ኢስራኤሌ ቢታን ካሴ ካዎይ ካዎቶንታ ዎዴ ኤፍሬሜን ዙምቡላ ቦላ ሃሆን ሌዌ ቆሞታፔ ኢሳዴይ ዴስ። ሄ ኣዴዚ ዩሁዳ ቢታን ቤቴሊሄሜ ካታማፔ ባ ላጌꬂዛ ኢሲ ማጫሳዮ ኤኪ ዪዴስ።

\VS{2}ጊዶ ኣቲን ኢዛ ኢዛራ ኦዬታዳ
\FTNT{*}{{\FR 19:2 }{\FT{ኦዬታዳ ጊዛይሳ ኢብራዌታ ማጻፋን ላይማታዳ ጌስ።
}}} ዩሁዳ ቢታን ቤቴሊሄሜ ካታማን ዲዛ ባ ኣዋ ሶ ባዳ ሄን ኦይዱ ኣጊና ኡታዱስ።

\VS{3}ኢዚ ላጌꬆዚ ኢዞ ዮቲ ኣማንꬂዲ ዛሪ ኤኪ ያናስ ቆፋ ቃቺዴስ፤ ቢሼ ባ ኣይሌኔ ናምኡ ሃሬታ ኤኪዲ ቢዴስ፤ ኢዛ ሞካ ኤካዳ ባ ኣዋ ሶ ጌልꬃዱስ፤ ኢዚ ኣዋይ ኢዛ ቤኢዲ ኡፋይሳን ሞኪ ኤኪዴስ።

\VS{4}ናዪ ኣዋይ ኢዚ ሄን ታካና ማላ ዎሲን ኣዴዚ ሚሼኔ ኡዪሼ 3 ጋላስ ሄን ታኪዴስ።

\VS{5}ኦይዳንꬆ ጋላስ ማላዶ ዎንታራ ዴንዲ ባናስ ጊጌቲዳ፤ ጊዶ ኣቲን ናይ ኣዋይ ባ ናይ ላጌꬆዛስ፥ «ኔ ዳቡሮንታ ማላ ኣይኮ ዶናን ጌልꬃዳ ባ» ጊዴስ።


\par }{\PP \VS{6}ሄሳ ጊሻስ ናምኡ ኣሳቲካ ኡቲዲ ኢሲፌ ሚዳኔ ኡዪዳ። ሄሳፌ ጉዬ ናይ ኣዋይ ኢዛ፥ «ሃያና፥ ሃች ኡፋዬታሼ ሃይሳን ታናራ ኣቃ» ጊዴስ።

\VS{7}ናይ ላጌꬆዚ ባናስ ዴንዲን ናይ ኣዋይ ኢዚ ቦንታ ኣቃና ማላ ዎሲን ሄን ኣቂዴስ።

\VS{8}ኢቻሻንꬆ ጋላስ ባናስ ማላዶ ዎንታራ ዴንዲን ናይ ኣዋይ ቃሴካ፥ «ኔ ዳቡሮንታ ማላ ኣይኮ ዶናን ጌልꬃዳ ባ» ጊዴስ፤ ሂስቲን ኢስቲ ናምኣይካ ካꬅ ኢሲፌ ሚዳ።


\par }{\PP \VS{9}ኣዴዚ ባ ላጌꬆይራኔ ባ ኣይሌራ ባና ኬዚን ናይ ኣዋይ፥ «ሃኢ ሳኣይ ቃሚዳ ጊሻስ ሃይሳን ኡፋዬቲሼ ኣቂዲ ዎንቶ ማላዶራ ዴንዲዲ ኢንቴ ሶ ቢቴ» ጊዴስ።

\VS{10}ጊዶ ኣቲን ኢዚ ሄ ጋላስ ሄን ኣቃናስ ኮዮንታ ጊሻስ፥ ዴንዲዲ ጫናራ ዲዛ ናምኡ ሃሬታ፥ ባ ላጌꬆዮኔ ባ ኣይሌዛ ኤኪዲ ዬሩሳላሜ ጌቴቲዳ ያቡሴ ጋኪዴስ።


\par }{\PP \VS{11}ኢስቲ ያቡሴ ማቲሺን ሳኣይ ኬሂ ቃሚዳ ጊሻስ ኣይሌዚ ባ ጎዳስ፥ «ያቡሴን ጌሊ ኣቂዲ ኣይስ ዎንቲን ቦኮኒ?» ጊዴስ።


\par }{\PP \VS{12}ጎዳዚ ኢዛስ ዛሪዲ፥ «ኣካይ! ሃይሳ ኢስራኤሌ ዴሬ ካታማ ጊዶንታ ኣሳ ዴሬ ካታማን ኣቆኮ፤ ጌዴ ጊቢኣ ጋካናስ ካንꬂ ቡስ ባና» ጊዴስ።

\VS{13}ቃሴ ዛሬꬂዲ ባ ኣይሌዛስ፥ «ሃ ያ፥ ኑኒ ጊቢኣ ካታማን ዎይኮ ኤራማ ካታማን ኣቂዛሶ ዴሚዲ ሄን ኣቃና» ጊዴስ።

\VS{14}ሂስቲዲ ሲንꬅ ቡስ ጉጂዳ፤ ኢስቲ ቢዲ ቢኒያሜ ቢታን ዲዛ ጊቢኣ ካታማ ማቲሺን ኣርሼይ ዉሊዴስ።

\VS{15}ኢስቲ ጊቢኣ ካታማ ጌሊዲ ዱቡሺዛ ዴምባን ኡቲዳ፤ ጊዶ ኣቲን ሄፔ ኢስታ ባሶ ኤፊዲ ኣይሲዛ ኣሲ ቤቲቤና።


\par }{\PP \VS{16}ሄ ጋላሳ ኦማርስ ኤፍሬሜ ዴሬ ሻራ ሜንꬆ ቦላፌ ዪዲ ጊቢኣን ዲዛ ኢሲ ጪማ ኣዴዚ ባ ጋዴን ኦꬂ ፔኢዲ ሶ ሲሚ ዪሼ ኢስቲ ዲዛሶ ጋኪዴስ፤ ሄ ዎዴ ሄ ዴሬን ዲዛ ኣሳይ ቢኒያሜ ዛሬታ፤

\VS{17}ጪማ ኣዴዚካ ሄ ካታማን ዲዛ ዴምባን ኡቲዳ ኣዴዛ ቤኢዲ፥ «ኔ ኣዋፔ ዪዳ ኣሴ? ኣዋ ባይ?» ጊዲ ኦይቺዴስ።


\par }{\PP \VS{18}ኢማꬃዚ ዛሪዲ፥ «ኑኒ ዩሁዳ ቢታን ዲዛ ቤቴሊሄሜ ካታማፔ ዪዶስ። ሃኢ ኤፍሬሜ ዴሬን ዙምቡላ ቦላ ሃሆን ዲዛ ኑሶኔ ጾሳ ኬꬅ ቤꬃ ቦላ ዲሺን ጋዴይ ቃሚን ሃይሳን ኡቲዶስ፤ ጊዶ ኣቲን ሃኖ ጋካናስ ኑና ባሶ ኤፊ ኣይሳና ኣስ ዴሚቤኮ።

\VS{19}ኑ ሃሬታስ ኡቱላይኔ ሃርቆይ ዴስ፤ ታስ፥ ታናራ ዲዛይታስ ማና ሺንቄይኔ ኡዪዛ ኡሺ ዲዛ ጊሻስ ሃራ ኣይኮካ ኮሼና» ጊዴስ።

\VS{20}ጪማ ኣዴዚ፥ «ሃ ዪቴ ታሶን ኣቂቴ! ኢንቴ ኮይዛይሳ ኡባ ታኒ ኢንቴስ ኢማና፤ ዱቡሻ ዴምባን ኣቆፒቴ» ጊዴስ።

\VS{21}ሄሳ ጊሻስ ኢስታ ባ ሶ ኤፊዲ ኢስታ ሃሬታስካ ሃርቆ ዬጊዴስ። ሄሳፌ ጉዬ ኢማꬃቲ ባንታ ቶሆዛ ሜጬቲዲ ካዎ ሚዳ ኡሺካ ኡዪዳ።


\par }{\PP \VS{22}ኢስቲ ኡፋዬቲሺን ካታማፔ ዎርባላ ኣሳቲ ዪዲ ኬꬃ ዩሾን ዩዪ ኣꬊዲ፥ «ካሬ ዶያ» ጊዲ ፔንጌ ቆጼꬅ ዶሚዳ፤ ኢስቲ ሄ ኬꬃ ጎዳ፥ «ሃኢ ኔሶ ጌሊዳ ኣዴዛ ሃ ኬሳ፤ ኑኒ ኢዛራ ዚንኣናስ ኮዮስ!» ጊዳ።


\par }{\PP \VS{23}ኬꬃ ጎዳይ ካሬ ኬዚዲ ኢስታስ፥ «ሃኢ ታ ኢሻቶ! ሄሳ ማላ ፓላ ሚሽ ኦꬆፍቴ፤ ሃይሲ ኣዴዚ ታ ኢማꬃ።

\VS{24}ቤኢቴ! ታስ ጌላኦ ናያኔ ኢዛ ላጌꬆያ ሃይሳን ዴቴስ። ታኒ ኢስታ ኢንቴስ ካሬ ኬሳና፤ ሄ ዎዴ ኢስታ ኢንቴ ኮዪዳይሳ ኦꬂቴ፤ ጊዶ ኣቲን ሃ ኣዴዛ ቦላ ሄሳ ማላ ሃራሲዛ ኦሶ ኦꬆፍቴ» ጊዴስ።
\XREF{}{{\XO 19:24 }{\XT{ሜꬌ 19፡5-8}}}

\VS{25}ጊዶ ኣቲን ኣሳቲ ኢዚ ጊዛይሳ ሲዮንታ ኢጺዳ። ሄሳ ጊሻስ ሌዌ ዛሬዚ ባ ላጌꬆዮ ኢስታስ ካሬ ኬሲ ዬዲዴስ፤ ሳኣይ ዎንታና ጋካናስ ላሜቲ ላሜቲ ኢዚራ ዚንኢዲ ሳኣይ ዎንታና ጊሺን ዬዲዳ።

\VS{26}ኢዛካ ዎንታናስ ባዞይ ዞኢሺን ያዳ ኢዚ ጎዳይ ኣቂዳ ጪማ ኣዴዛ ኬꬃ ፔንጌን ኩንዳዱስ፤ ጻልቄይ ኬዛና ጋካናስ ሄሳን ፖርጩ ጋ ኢቻዱስ።

\VS{27}ሄ ጋላስ ማላዶ ኢዚ ጎዳዚ ዴንዲዲ ባ ኦጌ ባናስ ኬꬃ ፔንጌ ዶይዲ ኬዚሺን ኢዛ ላጌꬆያ ኬꬃ ፔንጌን ባ ኩሼ ሚጫዳ ኢቺዳሮ ቤኢዴስ።

\VS{28}ኢዚ ኢዞ፥ «ዴንዳ ኣኔ ቦስ!» ጊዴስ፤ ጊዶ ኣቲን ኢዛ ኢዛስ ኣይኮካ ዛራቤኩ፤ ሄሳፌ ጉዬ ኢዚ ኣሃ ሃሬዛ ቦላ ጫኒ ኤኪዲ ባሶ ቢዴስ።

\VS{29}ሶ ጋኪዳ ማላ ማሻ ኤኪዲ ባ ላጌꬆይ ኣሃ 12 ኬሲ ቃንጼሬꬂዴስ፤ ኩሜꬃ ኢስራኤሌ ዴራ ጋካና ማላ ኢሲ ኢሲ ቃንጾ 12 ኢስራኤሌ ቆሞታስ ዬዲዴስ።
\XREF{}{{\XO 19:29 }{\XT{1ሳሜ 11፡7}}}

\VS{30}ሄሳ ቤኢዳ ኡባይ፥ «ኢስራኤሌ ኣሳይ ጊብጼ ቢታፌ ኬዞሶፌ ሃች ጋካናስ ሃይሳ ማላ ሚሺ ሃኒቤና፤ ኑኒካ ቤዪቤኮ፤ ኣኔ ሃይሳ ኢሲፌ ኣኬኪ ዞሬቲዲ ኢሲ ሚሽ ኦꬆስ» ጊዳ።




\par }\Chap{20}{\SH ኢስራኤሌ ኣሳይ ኦላስ ጊጌቴꬅ
\par }
{\PP \VerseOne{1}ዳኔፔ ቤርሳቤሄ ጌቴቲዛ ካታማ ጋካናስ ጋላኣዴፔ ኢስራኤሌ ኣሳይ ኡባይ ኢሲ ኣሳ ማላ ሚጺጳ ጌቴቲዛ ካታማን ጎዳ ሲንꬃን ኢሲፌ ሺቂዴስ።

\VS{2}ሄ ሺቂዳ ጾሳ ኣሳራ ኢስራኤሌ ቆሞታ ካሌꬂዛ ቆሞ ሃላቃቲካ ዴቴስ። ኢስታ ጊዶን ኦላስ ጊጌቲዳ 400,000 ኦላንቻቲ ዴቴስ።

\VS{3}ሄ ዎዴ ኢስራኤሌ ኣሳይ ሚጺጳ ካታማን ሺቂዳይሳ ቢኒያሜ ቆሞቲ ሲዪዳ።

\par }{\PP ኢስራኤሌ ኣሳይ፥ «ሃ ኢታ ሃኖዚ ኣኔ ዋኒ ሃኒዳኮ ኑስ ዮቲቴ» ጊዴስ።

\VS{4}ሄሳ ጊሻስ ሃይቂዳሪ ላጌꬆ ሌዌ ቆሞዚ፥ «ታኒኔ ታ ላጌꬆያ ኦማርስ ኣቃናስ ቢኒያሜ ቢታን ዲዛ ጊቢኣ ጌቴቲዛ ካታማ ቢዶስ።

\VS{5}ጊቢኣ ካታማ ኣሳይ ታና ዎꬋናስ ዪዲ ታ ኣቃና ጌሊዳ ኬꬃ ኦማርስ ጊዶꬂዴስ፤ ሄሳፌ ጉዬ ታ ላጌꬆይራ ኢስቲ ዎልቃን ዚንኢን ሃይቃዱስ።

\VS{6}ሄ ኢዚ ኣሃ ታኒ ኤካዳ ቃንጼሬꬂዳፔ ጉዬ ኢስቲ ሃይሳ ቱናኔ ፓላ ሚሽ ኢስራኤሌን ኦꬂዳ ጊሻስ ኢስራኤሌ ኣሳይ ላቲዲ ዲዛሶን ኢሲ ኢሲ ቆሞስ ኢሲ ኢሲ ቃንጾ ዬዳዲስ።

\VS{7}ኢስራኤሌ ኣሳይ ኡባይ ኢንቴ ጋርሳን ኢሶይ ኢሳራ ኣኔ ዞሬቲዲ ኢንቴ ፒርዳ ኢሚቴ» ጊዴስ።


\par }{\PP \VS{8}ኣሳይ ኡባይ ኢሲ ዎዚና ጊዲዲ፥ «ኑ ጊዶፌ ኦኒኔ ባ ዱንካኔ ዎይኮ ባሶ ጉዬ ሲሚ ቦፖ፤

\VS{9}ኑኒ ጊቢኣ ቦላ ኦꬃናይሲ ሳማ ዬጊዲ ሳማይ ኑና ጋኮሶ ጋኮሶ ኦላስ ዎራጃና።

\VS{10}ኩሜꬃ ኢስራኤሌ ኣሳፔ ኦላ ቢዛ ኣሳታስ ሺንቄ ቶካናስ ጼታፔ ታማታ፥ ሺያፔ ጼታታ፥ ታሙ ሺያፔ ቃሴ ሺያታ ዶራና፤ ሄሳፌ ጉዬ ኦላንቻቲ ቢኒያሜ ቢታን ዲዛ ጊቢኣ ካታማ ቢዲ ሄን ዲዛ ኣሳይ ኢስራኤሌ ቦላ ኦꬂዳ ኢታ ኦሶዛ ጊሻስ ኢስታስ ቤሲዛ ቂጻቴ ኢማና» ጊዳ።

\VS{11}ሄሳ ጊሻስ ኢስራኤሌ ኣሳይ ኡባይ ኢሲ ዎዚናን ጊዲዲ ኦላስ ዎራጂዴስ።


\par }{\PP \VS{12}ኢስራኤሌ ዛሬቲ ቢኒያሜ ዛሬታ ኡባስ ኣስ ኪቲዳ፤ «ኢንቴ ጊዶን ኦሴቲዳ ሃ ኢታ ኦሶዚ ኣዜ?

\VS{13}ኑኒ ኢስታ ዎꬊዲ ኢስራኤሌፔ ሃ ኢታ ꬋይሳና ማላ ጊቢኣ ካታማን ዲዛ ሄ ዎርባላታ ኬሲዲ ኑስ ኣꬂ ኢሚቴ» ጊዳ። ጊዶ ኣቲን ቢኒያሜ ቆሞቲ ኢሻቲ ኢስራኤሌ ናይቲ ዮቲዛይሳ ሲዮንታ ኢጺዳ።

\VS{14}ኢስቲ ኢስራኤሌ ኣሳራ ኦሌታናስ ባ ዲዛ ካታማታፔ ካታማፔ ኬዚዲ ኢሲፌ ጊቢኣ ካታማ ሺቂዳ።

\VS{15}ሄ ጋላሲካ ጊቢኣ ካታማን ዲዛ ኣሳ ጊዶፌ ዱማ ዶሬቲዳ 700 ኣሳፔ ቦላራ ቢኒያሜ ካታማታፔ ዪዳ ጊꬃ ማሻን ኦሌቲዛ 26,000 ኦላንቻታ ሺሺዳ።

\VS{16}ሄ ኡባታ ጊዶፌ 700 ኣሳቲ ሃዲርሳ ኩሼን ኦሊዛይታ፤ ሃ ኡባቲካ ያንባርሻን ሹች ኦሊዲ ሃራይ ኣቶሺን ኢሲ ቢናናካ ሃሌቴና።
\FTNT{*}{{\FR 20:16 }{\FT{ያንባርሻ ጊዛይሲ ኢሲ ኢሲ ባጋ ጋሞꬆ ቃላን ꬋይቄ ጌቴቴስ።
}}}


\par }{\PP \VS{17}ቢኒያሜ ቆሞ ጉጆንታ ኢስራኤሌ ኣሳይ ኦላስ ጊጌቲዳ 400,000 ኦላንቻታ ሺሺዴስ።


\par }{\SH ቢኒያሜ ዛሬታ ቦላ ዴንዲዳ ኦላ
\par }
{\PP \VS{18}ኢስራኤሌ ኣሳይ ቤቴሌ ቢዲ፥ «ቢኒያሜ ኣሳ ኦላናስ ኑፔ ሲንꬃቲዲ ኦኒ ኬዛኔ?» ጊዲ ጾሳ ኦይቺዴስ። ጎዳይካ፥ «ኮይሮ ዩሁዳ ቆሞይ ኬዞ» ጊዴስ።


\par }{\PP \VS{19}ሄሳ ጊሻስ ዎንቴꬃ ጋላስ ማላዶ ዎንታራ ኢስራኤሌ ኣሳይ ዴንዲዲ ጊቢኣ ካታማ ማታን ዱንካኒዴስ።

\VS{20}ሄሳፌ ጉዬ ኢስራኤሌ ኣሳይ ቢኒያሜ ኣሳራ ኦሌታናስ ቢዴስ፤ ጊቢኣ ካታማ ማታን ኢስታራ ኦሌታናስ ያቻን ያቻን ኤቂዴስ።

\VS{21}ቢኒያሜ ቆሞቲ ጊቢኣ ካታማፔ ኬዚዲ ሄ ጋላስ ኢስራኤሌ ኣሳፔ 22,000 ኦላንቻታ ዎꬊዳ።

\VS{22-23}ኢስራኤሌ ኣሳይ ቢዲ ሳኣይ ቃማና ጋካናስ ጎዳ ሲንꬃን ዬኪዴስ፤ «ኑ ኢሻታራ፥ ቢኒያሜ ኣሳታራ ኦሌታናስ ናምኣንꬆ ፑዴ ቦኒ?» ጊዲ ጎዳ ኦይቺዴስ። ጎዳይካ፥ «ኤ! ኢስታራ ኦሌታናስ ፑዴ ቢቴ» ጊ ዛሪዴስ። ኢስራኤሌ ኣሳይ ኢሶይ ኢሳ ሚንꬄꬂዲ ኮይሮ ጋላስ ኢስቲ ኦላስ ያቻን ያቻን ኤቆሶዛ ሲሚ ቢ ኤቂዳ።


\par }{\PP \VS{24}ናምኣንꬆ ጋላስ ኢስራኤሌ ኣሳይ ቢኒያሜ ቆሞታራ ኦሌታናስ ሺቂዴስ።

\VS{25}ናምኣንꬆ ጋላሲካ ቢኒያሜ ኣሳይ ጊቢኣ ካታማፔ ኬዚዲ ኢስራኤሌ ኣሳፔ ጊꬃ ማሻ ጊጺዳ 18,000 ኣስ ዎꬊዳ፤

\VS{26}ሄሳፌ ጉዬ ኢስራኤሌቲ ኡባይ ቤቴሌ ቢዲ ዬኪዳ፤ ሄን ጾሚዲ ሳኣይ ቃማና ጋካናስ፥ ጎዳ ሲንꬃን ኡቲዳ፤ ጎዳ ሲንꬃን ጹጌቲዛ ያርሾኔ ኢሲፌቴꬃ ያርሾ ሺሺዳ።

\VS{27}ሄ ዎዴ ጾሳ ጫቆ ታቦታይ ቤቴሌ ካታማን ዴስ፤ ኢስቲካ ሄን ጾሳ ሼኔ ኤራናስ ጾሳ ኦይቺዳ፤

\VS{28}ሄ ዎዴ ሄን ኦꬂዛይ ኣሮኔይ ዬሊዳ ኤልኤዜሬ ና ፊኒሃሴ፤ ኢስራኤሌ ኣሳይ ጎዳ፥ «ቢኒያሜ ኣስ ጊዲዳ ኑ ኢሻታራ ኦሌታናስ ቃሴካ ቢዲ ኦሌቲኖ ዎይኮ ኣጋጊኖ?» ጊዲ ኦይቺዴስ። ጎዳይ፥ «ቢዲ ኦሌቲቴ! ታኒ ኢስታ ዎንቶ ኢንቴ ኩሼን ኣꬃ ኢማና» ጊዴስ።


\par }{\PP \VS{29}ሄሳፌ ጉዬ ኢስራኤሌ ኣሳይ ኣማርዳ ኦላንቻታ ጊቢኣ ካታማ ዩሾን ቆቴቲ ናጋና ማላ ኦꬂዴስ።

\VS{30}ሄꬓንꬆ ጋላስ ኢስራኤሌ ኦላንቻቲ ካሴይሳꬆካ ቢኒያሜ ኦላንቻታ ኦላናስ ቢዲ ጊቢኣ ካታማፔ ሲንꬃ ባጋራ ያቻን ያቻን ኤቂዳ።

\VS{31}ቢኒያሜ ቆሞቲ ኢስታራ ኦሌታናስ ኬዚዳ፤ ሄ ኦላ ኣሳ ካሊሼ ባ ዲዛ ካታማፔ ሃኮሶ ቢዳ፤ ካሴይሳꬆካ ቤቴሌኔ ጊቢኣ ኤፊዛ ኣሆ ኦጌታኒኔ ዴምባታን ኢስራኤሌ ኣሳፔ 30 ጊዲዛ ኣሳታ ዎꬊዳ።

\VS{32}ቢኒያሜ ቆሞቲ፥ «ኑኒ ካሴይሳꬆካ ኢስታ ጾኖ ቦላ ዶስ!» ጊዳ። ጊዶ ኣቲን ኢስራኤሌ ኣሳይ ባ ባጋራ፥ «ኑኒ ጉዬ ባቃቲሼ ኢስቲ ካታማፔ ኬዚ ሃካና ማላ ኣኔ ኦꬆስ» ጊዳ።

\VS{33}ሄሳ ጊሻስ ኢስራኤሌ ኣሳይ ኡባይ ካሴ ባ ዲዛሶፔ ጉዬ ባቃቲዲ ባኣሊ-ታማሬ ጌቴቲዛሶን ያቻን ያቻን ኤቂዳ፤ ቆቴቲ ኡቲ ናጊዛ ኢስራኤሌ ኣሳይ ጊቢኣ ዴምባፌ ኬዚዴስ፤

\VS{34}ኢስራኤሌ ኡባፌ ዶሬቲዳ 10,000 ኣሳቲ ጊቢኣ ቦላ ኦላ ዴንꬂዳ፤ ኦላይ ኬሂ ዎልቃሚዴስ። ሄ ኡባይ ሃኒዛ ዎዴ ባስ ꬋዮይ ማታቲዳይሳ ቢኒያሜ ቆሞቲ ኣይኮካ ኤሪቤቴና።

\VS{35}ኢስራኤሌቲ ቢኒያሜ ቆሞታ ቦላ ጾኖ ዴማና ማላ ጎዳይ ኦꬂዴስ። ሄ ጋላስ ኢስራኤሌ ኣሳይ ቢኒያሜ ቆሞታፔ ጊꬃ ማሻ ጊጺዳይታ 25,100 ኦላንቻታ ዎꬊዳ።


\par }{\PP \VS{36}ሄሳ ጊሻስ ኢስራኤሌ ኣሳይ ባና ጾኒዳይሳ ቢኒያሜ ኣሳይ ኤሪዴስ። ኢስራኤሌ ኣሳይ ጊቢኣ ካታማ ዩሾን ዛማዲ ኡቲዳ ኦላንቻታን ኣማኔቲዳ ጊሻስ ቢኒያሜ ኣሳን ጾኔቲዳ ሚሳቲዲ ጉዬ ባቃቲዴስ።

\VS{37}ዛማዲ ናጊዛ ኦላንቻቲ ጊቢኣ ካታማ ኤሶን ዎጺ ጌሊዲ ካታማ ጊዶን ዴሚዳ ኡባ ዎꬊዳ።

\VS{38}ዛማዲዲ ናጊዛ ኢስራኤሌ ኦላንቻቲ ካታማ ጊዶን ማላታ ጊዳና ማላ ጩዋ ሻራꬆ ፑዴ ዴንꬃናስ ካሴ ሃሳዪ ዎꬂዳ።

\VS{39}ኦላ ዴምባን ዲዛ ኢስራኤሌ ኣሳይ ባቃቲዛሶፔ ጉዬ ሲሚዲ ኢስታ ኦሊዳ። ቢኒያሜ ኣሳቲ ኢስራኤሌ ኣሳፔ 30 ጊዲዛ ኣሳታ ዎꬊዲ፥ «ካሴይሳꬆ ሃኢካ ኑኒ ኢስታ ጾኒዶስ» ጊዲ ጬቄቲዳ።

\VS{40}ጊዶ ኣቲን ማላታ ጩዋይ ሻራ ማላ ካታማ ጊዶን ቱሉ ጊሺን ቢኒያሜ ቆሞቲ ጉዬ ሲሚ ጼሊዳ፤ ካታማያ ሙሌራ ታማን ጹጌቲሺን ታማ ላጮይ ፑዴ ኬዚዛይሳ ቤኢዳ።

\VS{41}ሄሳፌ ጉዬ ካሴ ባቃቲዛዳ ሃኒዛ ኢስራኤሌ ኣሳይ ሲሚ ዎꬊዲ ቢኒያሜ ቆሞታ ኦላ ኦይኪዴስ፤ ቢኒያሜ ቆሞቲ ኢስታስ ዉሮ ጋላስ ጊዲዳይሳ ኤሪዲ ኬሂ ዳጋሚዳ።

\VS{42}ሄሳ ጊሻስ ኢስቲ ኢስራኤሌ ኣሳ ሲንꬃፌ ባዞ ሲሚዲ ባቃቲዳ፤ ጊዶ ኣቲን ኦላይ ኢስታ ካሊ ጋኪዴስ፤ ካታማታፔ ኬዚዳ ኢስራኤሌ ኦላንቻቲ ጊዶ ኣꬂ ኢስታ ዎꬊ ዉርሲዳ።

\VS{43}ኢስራኤሌ ኣሳይ ቢኒያሜ ቆሞታ ጊዶꬂ ኦይኪዲ ጊቢኣ ካታማፔ ኣርሼይ ኬዚዛ ባጋራ ዲዛሶሆ ጋካናስ ዳሮ ዴሬ ዎꬊዳ።

\VS{44}ሄሳን ቢኒያሜ ቆሞታፔ 18,000 ሚኖ ኦላንቻቲ ሃይቂዳ፤

\VS{45}ኢስታፌ ኣቲዳይቲ ጉዬ ሲሚዲ ባዞ ካንꬂዲ ኤርሞኔ ጌቴቲዛ ዛላኮ ባቃቲዳ፤ ኢስራኤሌቲ ኢስታፌ 5,000 ኣሳታ ኦጌን ዎꬊዳ፤ ኢስታፌ ኣቲዳይታ ጊዲኦሜ ጊዛ ሶሆ ጋካናስ ዬዴꬂዲ ናምኡ ሺ ኣስ ሃራ ጉጂ ዎꬊዳ።

\VS{46}ሄ ጋላስ ቢኒያሜ ቢታፌ ጊꬃ ማሻን ኦሌቲዛ 25,000 ኣሳቲ ሃይቂዳ፤ ሄ ኡባቲካ ሚኖ ኦላንቻታ።

\VS{47}ጊዶ ኣቲን 600 ኣሳቲ ባዞ ካንꬂዲ ኤርሞኔ ዛላኮ ባቃቲዲ ሄን 4 ኣጊና ታኪዳ።

\VS{48}ኢስራኤሌ ኣሳይ ኣቲዳ ቢኒያሜ ኣሳኮ ጉዬ ሲሚዲ፥ ኣቱማሳኔ ማጫሳ፥ ናይታኔ ሜሄ ኡባ ዎꬊዴስ፤ ዴሚዳ ካታማታ ኡባ ታማን ጹጊዴስ።




\par }\Chap{21}{\SH ቢኒያሜ ዛሬታስ ማጫስ ኮሹ
\par }
{\PP \VerseOne{1}ኢስራኤሌ ኣሳይ ሚጺጳ ጌቴቲዛሶን ሺቂዳ ዎዴ፥ «ኑ ጊዶፌ ኦኒኔ ቢኒያሜ ኣሳስ ባ ማጫ ና ማቾ ኢሞንታ ማላ» ጊዲ ጫቄቲ ኡቲዴስ።


\par }{\PP \VS{2}ኢስራኤሌቲ ቤቴሌ ካታማ ቢዲ ሄን ሳኣይ ቃማና ጋካናስ ጾሳ ሲንꬃን ኡቲዳ፤ ባንታ ቃላካ ꬎቁ ሂስቲዲ ጫሞ ዬሆ ዬኪዳ።

\VS{3}«ኣቤት ጎዳ ኢስራኤሌ ጾሳዉ፥ ሃ ዮኦይ ኣይስ ኢስራኤሌን ሃኒዴ? ሃች ኢስራኤሌ ኣሳ ጊዶፌ ኢሲ ዛሬይ ኣይስ ፓጪዴ?» ጊዳ።

\VS{4}ዎንቴꬃ ጋላስ ማላዶ ዎንታራ ኢስቲ ዴንዲዲ፥ ያርሾ ያርሺዛሶ ሄን ጊግሲዲ ጹጌቲዛ ያርሾታኔ ኢሲፌቴꬃ ያርሾታ ሺሺዳ።


\par }{\PP \VS{5}ሂስቲዲ ኢስራኤሌቲ፥ «ኢስራኤሌ ዛሬ ኡባፌ ጎዳ ሲንꬃን ሺቂዛሶ ዮንታ ኣቲዳ ዛሬይ ኦኔ?» ጊዲ ኦይቺዳ። ኢስቲ ሄሳ ኦይቺዳ ጋሶይካ ሚጺጳ ካታማን ጎዳ ሲንꬃን ሺቃናስ ዮንታ ኣቲዳ ኣሲ ኦኒካ፥ «ኢዚ ሙሌራ ሃይቆ» ጊዲ ካሴ ጫቂዳ ጊሻሳ።

\VS{6}ኢስራኤሌ ኣሳይ ባንታ ኢሻታስ፥ ቢኒያሜ ቆሞታስ ቃꬌቲዲ፥ «ሃች ኢስራኤሌፔ ኢሲ ቆሞይ ꬋይዴስ።

\VS{7}ኑኒ ኑ ማጫ ናይታ ኢስታስ ኢሞንታ ማላ ጎዳን ጫቂዳ ጊሻስ ሃይቆፔ ኣቲዳ ቢኒያሜ ቆሞቲ ማቾ ዴማና ማላ ኑኒ ኣይ ኦꬃኔ?» ጊዳ።


\par }{\PP \VS{8}ቃሴካ ኢስታስ፥ «ኢስራኤሌ ቆሞታፔ ሚጺጳ ካታማን ጎዳ ሲንꬅ ዮንታይ ኦኔ?» ጊዲ ኦይቺዳ። ቤኢቴ! ጋላኣዴን ዲዛ ያቡሴ ጌቴቲዛ ካታማፔ ኢሳዴይካ ሺቆ ዮንታይሳ ኤሪቴ።

\VS{9}ኢስቲ ኣሳ ቆዲዳ ዎዴ ጋላኣዴን ዲዛ ያቡሴፔ ኢሲ ኣሲካ ቤቲቤና።

\VS{10}ሄሳ ጊሻስ ማባራይ 12,000 ሚኖ ኦላንቻታ ጋላኣዴን ዲዛ ያቡሴ ካታማ ኪቲዲ፥ «ቢቴ፤ ቢዲ ያቡሴን ዲዛይታ ኡባ ጊꬃ ማሻን ቡሳኪቴ፤ ማጫሳካ ጉꬃ ናይታካ ኣሾፍቴ።

\VS{11}ሂስቲቴ ኣዴኔ ኣዴ ጌሊዳ ማጫሳ ኡባ ዎꬊቴ» ጊዲ ኣዛዚዳ።

\VS{12}ያቡሴ ካታማን ዲዛ ኣሳ ኡባ 400 ጌላኦታ ዴሚዳ፤ ኢስቲካ ካናኔ ቢታን፥ ሴሎ ጌቴቲዛ ጉታ ኤኪ ኤሂዳ።


\par }{\PP \VS{13}ሄሳፌ ጉዬ ኩሜꬃ ማባራይ ኤርሞኔ ዛላ ጌቴቲዛሶን ዲዛ ቢኒያሜ ቆሞታኮ ሲጌታናስ ኪታ ዬዲዳ።

\VS{14}ቢኒያሜ ቆሞቲ ሲሚዲ ዪዳ፤ ኢስራኤሌ ኣሳይ ያቡሴ ካታማፔ ዎꬎንታ ኤሂዳ ጌላኦታ ኢስታስ ኢሚዴስ። ጊዶ ኣቲን ጌላኦታ ቆዳይ ጉꬅ ጊዲዳ ጊሻስ ኣቱማ ኣሳ ጋኪቤና።


\par }{\PP \VS{15}ጎዳይ ኢስራኤሌ ዜሬꬃ ጊዶን ዲዛ ኢሲፌቴꬃይ ዱጻና ማላ ኦꬂዳ ጊሻስ ኣሳይ ቢኒያሜ ኣሳስ ኬሂፔ ቃꬌቲዴስ።

\VS{16}ዴሬ ጪማቲ፥ «ቢኒያሜ ቆሞታፔ ማጫሲ ሃይቂ ዉሪዳ ጊሻስ ሃይቆፔ ኣቲዳ ኣቱማ ኣሳስ ኑኒ ማጫስ ዎስቲ ዴማኔ?

\VS{17}ኢስራኤሌ ኣሳ ጊዶፌ ኢሲ ቆሞይ ꬎሚ ꬋዮንታ ማላ፥ ቢኒያሜ ቆሞታፔ ኣቲዳይታስ ላቲዛይ ዳናስ ቤሴስ።

\VS{18}ጊዲኮኔ ኑኒ ኑ ማጫ ናይታፔ ኢስታስ ኢማናስ ዳንዳዮኮ፤ ኣይስ ጊኮ ኢስራኤሌ ኣሳይ ካሴ፥ ‹ባ ናዮ ቢኒያሜ ቆሞስ ኢሚዛ ኣሲ ቃንጌቲዳዴ ጊዶ› ጊዲ ጫቄቲ ኡቲዴስ» ጊዳ።


\par }{\PP \VS{19}ሄሳፌ ጉዬ ዴሬ ካሌꬂዛ ጪማቲ፥ «ቤኢቴ፥ ላይꬃን ላይꬃን ሴሎን ጎዳ ቦንቺዛ ባኣሌይ ማቲዴስ» ጊዳ። ሴሎይ ቤቴሌፔ ፑዴሃ ባጋራ፥ ላቦናፔ ዱጌሃ ባጋራ ቤቴሌፔ ሴኬሜ ጊዶራ ኤፊዛ ኦጌፔ ኣርሼ ኬሳ ባጋራ ዴስ።

\VS{20}ሄ ዴራ ካሌꬂዛ ጪማቲ ቢኒያሜ ቆሞታ፥ «ቢቴ፤ ቢዲ ዎይኔ ቱራ ጊዶን ቆቴቲ ኡቲቴ!

\VS{21}ናጊቴ! ሴሎ ካታማ ማጫ ናይቲ ባኣሌ ጋላስ ካራቤ ኦይኪዲ ዬጺሼኔ ዱሪሼ ዪሺን ኢንቴ ዎይኔ ቱራ ጊዶፌ ኬዚቴ። ኡባይካ ሴሎ ማጫ ናይታፔ ኢንቴስ ዳፊዲ ቢኒያሜ ቢታ ኤኪ ቢቴ።

\VS{22}ኢስታ ኣዋቲ ዎይኮ ኢስታ ኢሻቲ ኑኮ ማጋናናስ ዪዛ ዎዴ ኑኒ ኢስታስ፥ ‹ሃኢ ሃያና! ኢስታ ኑስ ኢሚቴ፤ ኣይስ ጊኮ ኑኒ ኢስታ ሁኤን ሁኤን ጋኪዛ ማጫሳ ኦላ ሶሆፔ ዴሚቤኮ፤ ኢንቴ ዶሳን ኢሞንታ ጊሻስ ሞራንቻ ጊዴኬታ› ጋና» ጊዳ።

\VS{23}ቢኒያሜ ቆሞቲካ ኢስራኤሌ ጪማቲ ጊዳ ማላ ኦꬂዳ፤ ኡባይካ ሴሎን ዬጺዛ ማጫ ናይታፔ ባንታ ቆዳ ኬና ዳፊ ኤፊዳ። ኢስቲ ባንታ ላታ ቢታ ሲሚዲ ካታማታ ዎꬂ ኬጺዲ ሄን ዴኢዳ።

\VS{24}ሄ ዎዴ ኢስራኤሌ ኣሳይ ሄፔ ላሌቲዲ ኡባይካ ባ ቆሞኮ ቆሞኮኔ ባሶ ኣሳኮ ኣሳኮ ቢዴስ።

\VS{25}ሄ ዎዴ ኢስራኤሌ ቢታን ካዎይ ባዋ፤ ኣሲ ኡባይ ባስ ሎኦ ሚሳቲ ቤቶይሳ ጮ ኦꬄስ።\XREF{}{{\XO 21:25 }{\XT{ዳና 17፡6}}}

\par }