\NormalFont\ShortTitle{ሚልካሳ ቲንቢቴ}

{\MT ሚልካሳ ቲንቢቴ

\par }{\IMT ጊዶ ቆፋ

\par }{\IP ሚልካሳ ቲንቢቴ ማጻፋይ ኪርስቶሲ ዬሌታናፔ ኢቻሹ ጼቱ ላይꬃፌ ካሴ ዬሩሳላሜን ዲዛ ጾሳ ኬꬃይ ናምኣንꬆ ኬጼቲዳፔ ጉዬ ቤቲዴስ። ናቤዚ ዳሮ ሚንꬂ ቆፍሲዛይ ቄሴታ ጊዲን ዎይኮ ዴሬዚ ጾሳራ ጫቄቲዳ ጫቆ ቃላ ኦራጺሳናስ ኮሺዴስ፤ ጾሳ ዴሬይ ባ ዱሳን ጊዲን ጾሳ ጎይኖን ጮ ሜላ ዬዳ ዬዴቲዲ ሞሬቲዳይሲ ቆንጬን ቤቴስ። ቄሴቲኔ ዴሬዚ ጾሳስ ቤሲዛ ያርሾ ያርሾንታ ጊሻሲኔ ካሴ ኢስታስ ኢሜቲዳ ዎጋን ኢስቲ ጾሳ ባሌꬃናስ ፓጪዳ። ሄሳ ጊሻስ ጾሳይ ባስ ባ ኦጌ ጊጊሳናኔ ጫቆ ቃላ ኦራጺሳናስ ካሴቲዲ ኪታ ጋꬂዛዴ ዬዲዲ ሄሳፌ ጉዬ ዴሬዛ ቦላ ፒርዳናሲኔ ዴሬዛ ጌሻናስ ኢዚ ያና።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ጎዳይ ኢስራኤሌ ዴራ ሲቂዛ ሲቆ
{\IOR{1፡1-5}}

\par }{\IO ቄሴታ ቦላ ጾሳ ፒርዳ
{\IOR{1፡6—2፡9}}

\par }{\IO ጫቆ ቃላ ላሌቴꬅ
{\IOR{2፡10-17}}

\par }{\IO ጎዳ ዩስ
{\IOR{3፡1-4}}

\par }{\IO ጾስ ባሌꬃናስ ቤሴና
{\IOR{3፡5-15}}

\par }{\IO ኣማኔቲዳይታስ ኢሜቲዛ ዎይቶኔ ኢታታ ቃጻዬቴꬅ
{\IOR{3፡16—4፡6}}



\par }\ChapOne{1}{\PP \VerseOne{1}ሚልካሳ ባጋራ ኢስራኤሌ ናይታስ ዪዳ ጎዳ ቃላ፥


\par }{\SH ጾሲ ኢስራኤሌ ኣሳ ሲቂዴስ
\par }
{\PP \VS{2}ጎዳይ፥ «ታ ኢንቴና ዶሳዲስ» ጌስ፤ ኢንቴ ጊዲኮ፥ «ኔ ኑና ኣዛን ዶሳዲ?» ጌታ። ጎዳ ጾሲ፥ «ኤሳዌይ ያቆቤ ኢሻ ጊዴኔ? ታ ያቆቤ ዶሳዲስ።

\VS{3}ጊዶ ኣቲን ኤሳዌ ኢጻዲስ፤ ኢዛ ዴሬን ዲዛ ዙማታ ባዞ ኬሳዲስ፤ ኢዛ ጋዴዛካ ባዞን ዲዛ ዎራካናታስ ኣꬃ ኢማዲስ» ጊዴስ።
\XREF{}{{\XO 1:3 }{\XT{ኦሮ 9፡13}}}

\VS{4}ኤዶሜይ፥ «ኑ ካታማቲ ላሌቲን ኢስታ ዛሪ ኤሳና» ኢስቲ ጊን ኡባፌ ዎልቃማ ጎዳ ጾሳ ቃሴ፥ «ኢስቲ ዛሪዲ ኦꬃና ሺን ታ ኢስቲ ኦꬆይሳ ዛራ ላላና፤ ኢስቲካ፥ ‹ኢታ ዴሬኔ ጎዳይ ሜርናስ ሃንቄቲዳ ዴሬ ጌቴታና።›

\VS{5}ሄሳካ ኢንቴ ኢንቴ ኣይፌራ ቤያና፤ ኢንቴካ፥ ‹ኢስራኤሌ ናይታ ዴሬ ꬋሳፌ ሃራሶንካ ጎዳይ ጊታ ጋና።
\XREF{}{{\XO 1:5 }{\XT{ኢሳ 34፡5-17፤ 63፡1-6፤ ኤር 49፡7-22፤ ሂዚ 25፡12-14፤ 35፡1-15፤ ኣሞ 1፡11-12፤ ኣብ 1-14}}}


\par }{\SH ቦሬቲዛ ያርሾ
\par }
{\PP \VS{6}«ናይ ባ ኣዋ፥ ኣይሌይካ ባ ጎዳ ቦንቼስ ሺን ታ ኢንቴስ ኣዋ ጊዲኮ ኣዛስ ታና ቦንቼኬቲ? ታኒ ጎዳ ጊዲኮ ኣዛስ ታስ ያዬኬቲ? ጌስ ሜꬌቴꬃ ጎዳይ፤ ቄሴቶ! ታ ሱንꬅ ካዉሺዛይ ኢንቴና። ‹ኢንቴ ቃሴ፡ ኑኒ ኔ ሱንꬅ ዎስቲ ካዉሺዶኒ?› ጌታ።

\VS{7}ኢንቴ ታስ ያርሾ ሺሺዛሶን ቱኒዳ ካꬅ ዎꬄታ» ሂስቲ ዎꬂዲ፥ «ኑ ኔና ዎስቲ ቱኒሲዶኒ?» ጌታ። ኢንቴ፥ «ጎዳ ማዳይ ቶሼቲዳዛ» ጉሳና፤ ኢንቴ፥ «ጎዳ ማዳይ ካꬌቲዳዛ ጉሳና።

\VS{8}ኢንቴ ቆቄ ሜሄ ያርሾስ ኤሂዛይሲ ሄሲ ቆሆ ጊዴኔ? ዎቤ ዎይኮ ሳኬቲዛ ሜሄ ኢንቴ ያርሾስ ሺሺዛይሲ ሄሲ ቆሆ ጊዴኔ? ሄይታንታ ማላ ኢንቴና ኣይሲዛ ዳናታስ ኢንቴ ኢሚዛኮ ኢስቲ ኢንቴፌ ኡፋይሳን ኤካኔ?» ጌስ ኡባፌ ዎልቃማ ጎዳይ።
\XREF{}{{\XO 1:8 }{\XT{ዛሬ 15፡21}}}


\par }{\PP \VS{9}«ሃኢ ቃሴ ኢዚ ኑስ ሚሼታና ማላ ጾሳ ዎሲቴ፤ ሄሳ ማላ ያርሾ ኢንቴ ሺሺን ጾሲ ኢንቴፌ ኤካንዴ?» ጌስ ኡባፌ ዎልቃማ ጎዳ ጾሳይ።


\par }{\PP \VS{10}«ታስ ያርሾ ያርሺዛሶን ጎኣይ ባይንዳ ታማ ኢንቴ ኤꬆንታ ማላ ኢንቴፌ ኢሳዴይካ ጾሳ ኬꬃ ፔንጌ ጎርዲዛኮ ኣዜ ዲዛይ! ታ ኢንቴናን ኡፋዬቲኬኔ ኢንቴ ኩሼፔ ኣይ ያርሾካ ኤኪኬ» ጌስ ኡባፌ ዎልቃማ ጎዳ ጾሳይ።

\VS{11}ኣዋ ኣርሼይ ኬዚዛሶፔ ዶሚዲ ኣርሼይ ዉሊዛሶ ጋካናስ ታ ሱንꬃይ ዴሬ ኡባ ጊዶን ቦንቼታና፤ ቤቶሶን ኡባን ታ ሱንꬃስ ኤጻኔይኔ ጌሻ ያርሾ ኣሳይ ሺሻና፤ ታ ሱንꬂ ኣሳ ኡባ ኣቻን ቦንቼታና።


\par }{\PP \VS{12}«ኢንቴ ቃሴ፥ ‹ጎዳ ማዳይ ቱና ያርሾ፤ ካꬃይካ ካꬌቲዳይሳ› ጊዲ ካዉሼታ።

\VS{13}ቃሴካ፥ ‹ሃይሲ ዳቡራ› ጉሳን ሌቆ ሚጺልꬅ ኢዛ ቦላ ሚጺሌታ» ጌስ ኡባፌ ዎልቃማ ጎዳ ጾሳይ። «ቦንቂ ኤኪዳ ሜሄ ዎቤኔ ሃርጊዛ ሜሄ ኢንቴ ያርሾ ሺሺን ኢንቴ ኩሼፔ ታ ሄሳ ኤካናስ ቤሲዜ?» ጌስ ኡባፌ ዎልቃማ ጎዳ ጾሳይ።

\VS{14}«ዶርሳታ ጋርሳን ሎኦ ꬋርሾይ ዲዛይሳ ኢማናስ ኣዲኔቲዲ ቃሴ ባሌꬆን ኢዛ ቦላ ዎሶይ ዲዛ ሜሄ ጎዳስ ያርሾ ሺሺዛዴይ ቃንጌቶ፤ ታ ጊታ ካዎ፤ ታ ሱንꬂካ ዴሬ ኩሜꬂ ባባናስ ቤሲዛ ሱንꬃ» ጌስ ኡባፌ ዎልቃማ ጎዳ ጾሳይ።




\par }\Chap{2}{\PP \VerseOne{1}«ሃኢካ ቄሴቶ ሃይሲ ሃ ኣዛዞይ ኢንቴስ ኢሜቲዴስ።

\VS{2}ኢንቴ ታ ጊዛዝ ሲዮንታ ኢጺኮኔ ኢንቴ ኢንቴ ዎዚና ታ ሱንꬃ ቦንቻናስ ጊጊሶንታ ኣጊኮ ታ ኢንቴ ቦላ ቃንጌꬅ ዬዳና፤ ታ ኢንቴና ኣንጃና ኣንጆዛ ቃንጌꬃን ላማና፤ ኢንቴ ታና ቦንቻናስ ኢንቴ ዎዚና ጊጊሶንታ ኣጊዳ ጊሻስ ኣዳፌ ታ ሃይሳ ኡባ ኢንቴ ቦላ ኦꬃና» ጌስ ኡባፌ ዎልቃማ ጎዳይ።


\par }{\PP \VS{3}«ኢንቴ ጋሶን ኢንቴ ናይታ ታ ሃንቃና፤ ኢንቴ ያርሾስ ሺሺዛ ሜሄ ቶጬ ታ ጌዴ ኢንቴ ኣይፌ ቦላ ላላና፤ ኢንቴካ ኢዛራ ኢሲፌ ꬋያና።

\VS{4}ታ ሌዌራ ጫቂዳ ጫቆ ቃላይ ሚናና ማላ ሃይሳ ኢንቴና ቆፍሳናስ ታ ዬዶይሳ ኢንቴ ኤራና» ጌስ ኡባፌ ዎልቃማ ጎዳይ።
\XREF{}{{\XO 2:4 }{\XT{ታይ 3፡11-13}}}


\par }{\PP \VS{5}«ታ ኢዛራ ጫቂዳ ጫቆይ ዴኦኔ ሳሮቴꬃ ጫቆ፤ ሄይታካ ታ ኢዛስ ኢማዲስ፤ ሄሲካ ቦንቾ ኤሂዴስ፤ ኢዚካ ታስ ያዪዴስ፤ ታ ሱንꬃካ ቦንቺዴስ።
\XREF{}{{\XO 2:5 }{\XT{ታይ 25፡12}}}

\VS{6}ኢዛ ዶናን ቱሙ ቲሚርቴይ ዴስ፤ ኢሲ ባላ ሚሺካ ኢዛ ዶናን ቤቲቤና፤ ሳሮቴꬃኒኔ ሱሬቴꬃን ታናራ ሄሜቲዴስ፤ ዳሮ ኣሳካ ናጋራፔ ዛሪዴስ።

\VS{7}ቄሴይ ኡባ ዳንዳይዛ ኡባፌ ዎልቃማ ጎዳስ ኪቴቲዛዴ ጊዲዳ ጊሻስ ኢዛ ዶናይ ኤራቴꬅ ናጋናስ ኣሳይ ኢዛ ዶናፔ ቲሚርቴ ኮያናስ ቤሴስ» ጌስ ኡባፌ ዎልቃማ ጎዳይ።

\VS{8}ጊዶ ኣቲን ኢንቴ ኢዛ ኦጌፔ ካሬ ኬዚዴታ፤ ዳሮ ኣሳይካ ኢንቴ ቲሚርቴን ꬉጴታና ማላ ኦꬂዴታ፤ ሌዌ ጫቆዛካ ላሊዴታ።

\VS{9}ሂስቲን ኢንቴ ታ ኦጌን ቦንታ ጊሻሲኔ ኢንቴ ኢንቴ ቲሚርቴዛ ዱማ ማዶ ኦꬂዳ ጊሻስ ኢንቴ ኣሳ ኡባ ሲንꬃን ካꬌታና ማላኔ ኢንቴ ጉጻና ማላታ ኦꬃዲስ።


\par }{\SH ዩሁዳይ ኣማኔቲቤና
\par }
{\PP \VS{10}ኑ ዉሪካ ኢሳዴ ና ጊዶኮኒ? ኑና ሜꬊዳይ ኢሲ ጾሳ ጊዴኔ? ሂስቲን ኑ ኢሶይ ኢሳስ ኣማኔቶንታ ኣጊዲ ካሴ ኑ ኣዋታ ጫቆ ኣዛስ ቱኒሲዞኒ?

\VS{11}ዩሁዳይ ኣማኔቲቤና፤ ኢስራኤሌኒኔ ዬሩሳላሜን ሃራሲዛ ሚሺ ሃኒዴስ፤ ዩሁዳይ ኣላጋኔ ኣላጋ ጾሳስ ጎይኒዛ ማጫ ናይታ ማቾ ኤኪዲ ጎዳ ጾሲ ዶሲዛ ኢዛ ኬꬃ ቱኒሲዴስ።

\VS{12}ሄሳ ማላ ኦꬂዛ ኣይ ኣሲካ ሳሎ ጎዳስ ያርሾ ኤሂዛ ጊዲኮካ ጎዳይ ያቆቤ ዱንካናፔ ኢዛ ዲጎ።

\VS{13}ቃሴ ኢንቴ ኦꬃና ሃራ ሚሽ ጎዳስ ያርሾ ሺሺዛሶዛ ኢንቴ ኣይፉንꬃን ሜሻና፤ ሄሳፌ ጉዬ ኢንቴ ያርሾኮ ጼሎንታ ጊሻሲኔ ኡፋይሳን ኤኮንታ ጊሻስ ኢንቴ ዬካናኔ ዋሳና።

\VS{14}ኢንቴካ፥ «ኢዚ ኣዛስ ኑ ያርሾዛ ኤኮንታ ኢጺዴ?» ጊዲ ኦይቻና፤ ሄሲካ ሃኒዳይ ኢንቴ ጫቆን ኤኬቲዳ ናቴቴꬃ ማቼታራ ጫቄቲዳ ቃላ ኢንቴ ኣማኔቶንታ ላሊዳ ጊሻሳ፤ ጎዳ ጾሲ ኢንቴ ጊዶን ማርካ።

\VS{15}ጎዳ ጾሲ ኢንቴሲኔ ማቼታስ ኢሲ ኣሳቴꬂኔ ኢሲ ኣያናይ ዳና ማላ ኦꬂቤኔ? ጾሲ ኢንቴና ኣዛስ ኢሲኖ ኦꬂዴ? ኢዛስ ዋና ቆፋይ ጾሳስ ጌሻ ዜሬꬅ ኢንቴ ዬላና ማላ ጊዴኔ? ሄሳ ጊሻስ ኢንቴፌ ኢሳይ ኢሳይ ባ ማቼይስ ጫቂዳ ቃላ ፓጪንቾንታ ኣማኔቴꬃን ናጎ።

\VS{16}«ኣይስ ጊኮ ታኒ ጎዳ ኢስራኤሌ ጾሳይ ኣዚናይ ባ ማቾ ኣንጂ ዬዲዛይሳ ኢጻይስ፤ ኢንቴፌ ኢሳዴይካ ሄሳ ማላ ጌኔ ኦሶ ኦꬂኮ ታ ሄሳ ኢጻይስ፤ ሄሳ ጊሻስ ኢንቴ ኢንቴ ማቼታራ ጫቄቲዳ ቃላ ላሞንታ ማላ ናጌቲቴ» ጌስ ጎዳ ኢስራኤሌ ጾሳይ።


\par }{\SH ፒርዳ ዎዴ
\par }
{\PP \VS{17}ኢንቴ ጮ ሃዳ ሃሳያን ጎዳ ሳሌꬂዴታ፤ «ኑ ኢዛ ኣዛን ሳሌꬂዶኒ?» ጌታ፤ ኢንቴ ኢዛ ሳሌꬂዳይ፥ «ኢታ ኦꬂዛይቲ ኡባይ ጾሳ ሲንꬃን ሎኦ፤ ኢዚካ ኢስታን ኡፋዬቴስ» ጉሳን ዎይኮ «ቱማ ፒርዲዛ ጾሲ ኣዋን ዲዜ?» ጉሳና።




\par }\Chap{3}{\PP \VerseOne{1}«ሄኮ ታኒ ባና ኦጌ ባሳና ኣስ ታፔ ሲንꬃራ ዬዳና፤ ኢንቴ ኮይዛ ጎዳይ ኢንቴ ቆፖንታ ጾሳ ኬꬅ ጋኪ ዎꬋና፤ ኢንቴ ኡፋይሳን ናጊዛ ጫቆ ቃላ ኪታ ኤኪ ዪዛ ታ ኪቲዳዴይ ያና።
\XREF{}{{\XO 3:1 }{\XT{ማቶ 11፡10፤ ማር 1፡2፤ ሉቃ 1፡76፤ 7፡27}}}

\VS{2}ኢዚ ያና ጋላሳ ቴቃና ዳንዳይዛይ ኦኔ? ኢዚ ቆንጪዛ ጋላስ ኢዛ ሲንꬃን ኤቃናስ ዳንዳያናይ ኦኔ? ኢዚ ጮጬ ታማ ማላ ዎይኮ ማይኦ ሜጪዛ ሳሙና ማላ፤
\XREF{}{{\XO 3:2 }{\XT{ኢዩ 2፡11፤ ኣጁ 6፡17}}}

\VS{3}ቢራ ታማን ሴሪሲዲ ሎኤꬂ ጌሺዛ ኣሳ ማላ ኡታና፤ ሌዌ ናይታ ዎርቃ ማላኔ ቢራ ማላ ጌሻና፤ ሄሳፌ ጉዬ ጎዳስ ያርሾ ሺሺዛ ጺሎ ኣሳቲ ዳና።

\VS{4}ሄ ዎዴ ዩሁዳኒኔ ዬሩሳላሜን ሺቂዛ ያርሾይ ካሴ ኣꬊዳ ዎዴ ማላ ጎዳ ኡፋይሲዛ ያርሾ ጊዳና።


\par }{\PP \VS{5}«ሄሳ ጊሻስ ታ ኢንቴኮ ፒርዳና ያና፤ ሙሬኒዛይታ፥ ላይማቲዛይታ፥ ዎርዶ ማርካ ማርካቲዛይታ፥ ዎርዶ ጫቆ ጫቂዛይታ፥ ኦሶ ኦሲሲዲ ሚሻ ዲጊዛይታ፥ ኣምኤታኔ ዪኦ ናይታ ዴቺዛይታ፥ ቤቴ ኣሳታስ ፒርዳ ቱጪዛይታ፥ ታስ ባቦንታይታ ቦላ ማርካታናስ ታ ኤሌሳይስ» ጌስ ኡባፌ ዎልቃማ ጎዳ ጾሳይ።


\par }{\SH ኣስራታ ኢሞ ጊሻስ
\par }
{\PP \VS{6}«ታኒ ላሜቶንታ ጾሳ፤ ሄሳ ጊሻስ ኢንቴኖ ያቆቤ ናይቶ! ኢንቴ ꬋይቤኬታ» ጌስ ጎዳይ።

\VS{7}«ኢንቴ ካሴ ኢንቴ ኣዋታ ዎዴፔ ዶሚዲ ታ ኣዛዞታፔ ሃኪዴታ፤ ኢስታካ ናጊቤኬታ፤ ሃ ታኮ ሲሚቴ ታኒካ ኢንቴኮ ሲማና፤ ኢንቴ ጊዲኮ፥ ‹ኑኒ ኔኮ ዋኒ ሲሚኖ?› ጌታ» ጌስ ኡባፌ ዎልቃማ ጎዳ ጾሳይ።

\VS{8}«ኣሲ ጾሳ ሚሽ ካይሶቲ ኤሪዜ? ኢንቴ ጊዲኮ ካይሶቴታ፤ ኢንቴ ቃሴ፥ ‹ኑ ኣይ ካይሶቲዶኒ?› ጊዲ ኦይቺቴ፤ ኢንቴ ኣስራታኔ ማባ ታፔ ካይሶቲዴታ።

\VS{9}ኢንቴ ኢስራኤሌ ኣሳይ ኡባይ ታ ሚሽ ካይሶቲዳ ጊሻስ ኢንቴ ቃንጌቲዳይታ።

\VS{10}ታ ኬꬃን ሚዛ ካꬂ ዳና ማላ ኢንቴካ ታና ሃይሳን ፓጫናስ ኣኔ ታማፌ ኢሲኖ ኡባ ሃ ታ ጎታራን ጌልꬂቴ፤ ታ ኢንቴስ ሳሎ ማስኮቴ ዶዮንታ ኣጊኮኔ ኢንቴስ ዎꬂዛሶይ ꬋያና ጋካናስ ታ ኢንቴስ ኣንጃ ፓላሂሶንታ ኣጊኮ ቤያንዴታ» ጌስ ኡባፌ ዎልቃማ ጎዳ ጾሳይ።
\XREF{}{{\XO 3:10 }{\XT{ሌዌ 27፡30፤ ታይ 18፡21-24፤ ዛሬ 12፡6፤ 14፡22-29፤ ናሂ 13፡12}}}

\VS{11}ታ ኢንቴ ጊሻስ ኢንቴ ቢታን ሞኪዛ ካꬃ ቆሂዛ ሚሻቲ ኢንቴ ካꬅ ሞንታ ማላ ታ ሃንቃና፤ ኢንቴ ካꬃይካ ሜቴቴና፤ ኢንቴ ጋዴ ጊዶን ኢንቴ ቶኪዳ ዎይኔ ሚꬃይ ኣይፌይ ባይንዳ ጮ ሜላ ዴና፤

\VS{12}«ሄሳፌ ካሊዲ ኢንቴ ዴሬይ ካሎ ቢታ ጊዲዳ ጊሻስ ሃራ ዴሬይ ዉሪካ ኢንቴና ኢንቴ ኣንጄቲዳ ዴሬታ ጊ ጼይጋና» ጌስ ኡባፌ ዎልቃማ ጎዳ ጾሳይ።

\VS{13}«ኢንቴ ታ ቦላ ጻላቴꬃ ቃላ ሃሳይዴታ» ጌስ ኡባፌ ዎልቃማ ጎዳ ጾሳይ። «ኢንቴ ጊዲኮ፥ ‹ኔ ቦላ ኑ ኣይ ሃሳይዶኒ?› ጌታ።

\VS{14}ቃሴካ ኢንቴ፥ ‹ጾሳስ ኦሶይ ሃዳ፤ ኢዛ ኣዛዞታ ናጎይኔ ሜꬌቴꬃ ጎዳ ሲንꬃን ሙዞቲዛ ኣሳ ማላ ዴኦይ ኑና ኣይ ማዲዴ?

\VS{15}ሃኢ ኑ ኦቶራንቻቲ ኣንጄቲ ዲሺን ኢታ ኦꬂዛይቲ ዱሬቲሺን ጾሳ ፓጪዛይቲ ኬሲ ኤኪ ኣቲሺን ቤዮስ› ጌታ» ጌስ ኡባፌ ዎልቃማ ጎዳ ጾሳይ።

\VS{16}ሄ ዎዴ ጎዳስ ባቢዛ ኣሳቲ ባ ጋርሳን ኢሶይ ኢሳራ ሃሳዬቲዳ ጎዳ ጾሲካ ኢስቲ ጊዛይሳ ሎኤꬂ ሲዪዴስ፤ ጎዳስ ባቢዛይታስ ቃሴካ ኢዛ ሱንꬃ ቦንቺዛይታስ ኢስቲ ኦሶይ ባሌቶንታ ማላ ቆፍሲዛ ማጻፋይ ኢዛ ሲንꬃን ጻፌቲዴስ።

\VS{17}«ታኒ ኦꬂዛ ጋላስ ኢስቲ ታስ ቡዞ ሚሽ ጊዳና» ጌስ ኡባፌ ዎልቃማ ጎዳ ጾሳይ፤ «ኣዋይ ባስ ኦꬂዛ ና ኣሺዛ ማላ ታኒካ ኢስታ ኣሻና።

\VS{18}ሄ ዎዴ ቃሴካ ጺሎኔ ናጋራንቻ ጊዶን ጾሳስ ኦꬂዛይታ ጊዶኒኔ ኦꬆንታይታ ጊዶን ዲዛ ዱማቴꬃ ኢንቴ ቤያንዴታ።




\par }\Chap{4}{\SH ፒርዳ ጋላስ
\par }
{\PP \VerseOne{1}«ሄኮ ጮጬ ታማ ማላ ኤጺዛ ጋላሲ ያና፤ ኦቶራንቻቲኔ ኢታ ኦꬂዛይቲ ዉሪካ ሜላ ሃፓ ማላ ጊዳና፤ ሄ ያና ጋላሳይካ ኢስታ ጹጋና፤ ጼራካ ጻጶካ ኣሼና» ጌስ ኡባፌ ዎልቃማ ጎዳ ጾሳይ።

\VS{2}«ታ ሱንꬃስ ባቢዛ ኢንቴስ ቃሴ ጺሎቴꬃ ኣርሼይ ባ ቄፌ ጋርሳን ፓꬂዛዝ ኤካ ያና፤ ኢንቴካ ቢርሺ ዬዲዳ ጋሎ ማራ ማላ ጺኬቲሼ ኬዛና።

\VS{3}ታኒ ኦꬂዛ ጋላስ ኢንቴ ኢታታ ኢንቴ ቶሆ ጋርሳን ዬꬋና፤ ኢስቲ ኢንቴ ቶሆ ጫማ ጋርሳን ቢዲንꬅ ጊዳና» ጌስ ኡባፌ ዎልቃማ ጎዳ ጾሳይ።


\par }{\PP \VS{4}«ኢስራኤሌ ናይቲ ኡባይ ኣዛዜታና ማላ ታኒ ታ ኦሳንቻ ሙሴ ባጋራ ኮሬቤ ዙማ ቦላ ታ ኢሚዳ ዎጋኔ ኣዛዞታ ቆፒቴ» ጌስ ኡባፌ ዎልቃማ ጎዳ ጾሳይ።


\par }{\PP \VS{5}«ሄኮ ኬሂ ጊታኔ ያሺሲዛ ኡባፌ ዎልቃማ ጎዳ ጋላሳይ ጋካናፔ ካሴ ታ ኢንቴስ ናቤ ኤላሳ ዬዳና» ጌስ ኡባፌ ዎልቃማ ጎዳይ።

\VS{6}«ታ ያዳ ቢታ ቃንጌꬃን ꬋይሶንታ ማላ ኢዚ ኣዋታ ዎዚና ናይታኮ፥ ቃሴ ናይታ ዎዚና ኣዋታኮ ዛራና» ጌስ ኡባፌ ዎልቃማ ጎዳይ።


\par }