\NormalFont\ShortTitle{ማርቆሳ ሚሺራቾ}

{\MT ማርቆሲ ጻፊዳ

\par }{\MTB ኑ ጎዳ ዬሱስ ኪርስቶሳ ሚሺራቾ ቃላ

\par }{\IMT ጊዶ ቆፋ

\par }{\IP ማርቆሳ ሚሺራቾ ቃላይ፥ «ሃይሲ ጾሳ ና ዬሱስ ኪርስቶሳ ሚሺራቾ ቃላስ ኮይሮ» ጉሳን ዶሜስ። ሃይሳ ሃ ሚሺራቾ ቃላዛ ጊዶን ዬሱሲ ኦሳንቻኔ ኢዚ ጎዳቴꬃራ ዲዛዴ ጊዲ ሺቂዴስ። ጎዳቴꬂካ ኢዛ ቲሚርቴን፥ ዳይዳንꬃታ ቦላ ዲዛ ዎልቃኒኔ ኢዚ ኣሳ ናጋራ ኣቶ ጊዳይሳን ኤሬቲዴስ። ዬሱሲ፥ «ናጋራ ኣይሌቴꬃፌ ኣሳ ኬሲ ኤካናስ ታ ሼምፖ ኣሳ ጊሻስ ኣꬃ ኢማናስ ዪዳ ኣሳ ናይ ታና» ጊዲ ባርካ ዮቲዴስ።

\par }{\IP ማርቆሲ ዬሱሳ ታሪኬ ሺሺዳይ ቆንጬኒኔ ዎልቃይ ኩሚዳ ኦጌራ ጊዲሺን ኢዚ ቲሺ ሂስቲ ጼሊዳይ ዬሱሳ ቃላኔ ኢዛ ቲሚርቴዛ ጊዶንታ ኢዚ ኦꬂዳ ጊታ ማላታ ኦሶታ። ኢዚ ጻማቂዛ ዮሃኒሳ ጊሻስ፥ ዬሱሳ ጺንቃታ ጊሻሲኔ ኢዚ ኤኪዳ ሜቶዛ ጊሻስ ቃንꬃራ ዮቲዳፔ ጉዬ ዬሱሲ ታማርሲዳ ቲሚርቴዛ ጊሻሲኔ ኢዚ ሃርጋንቻታ ፓꬂዳይሳ ቢርሺ ዮቴስ። ዬሱሳ ካሊዛይቲ ጉዬፔ ዬሱሳ ሎኤꬂ ኤሪ ኤሪ ቢዳ ማላ ዬሱሳራ ኤቄቲዛይቲ ቃሴ ዬሱሳ ካሴፔ ኣꬂ ኢጺ ኢጺ ቢዳ። ማጻፋስ ዉርሴꬃ ሼምፖቲ ዬሱሲ ቢታ ቦላ ዴኢዳ ዉርሴꬃ ላይꬃን ዉርሴꬃ ሳሚንታን ፖሌቲዳ ኦሶታ፥ ሃራፔካ ኢዛ ካቄቴꬃ ጊሻሲኔ ኢዛ ዴንꬃ ጊሻስ ዮቴቴስ።

\par }{\IP ማርቆሳ ሚሺራቾ ቃላስ ዉርሴꬃን ዲዛ ናምኡ ኪፊሌቲ ኢሲ ኢሲ ማጻፋታን ጻላ ዴቴስ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ሚሺራቾ ቃላስ ኮይሮ ዶሜꬅ
{\IOR{1፡1-13}}

\par }{\IO ዬሱሲ ባ ኦሶ ኮይሮ ጋሊላን ዶሚዴስ
{\IOR{1፡14—9፡50}}

\par }{\IO ዬሩሳላሜን ዬሱሳ ኦሶ
{\IOR{10፡1-52}}

\par }{\IO ዬሩሳላሜኒኔ ሄ ሄራን ዉርሴꬃ ሳሚንታን ዬሱሳ ጋኪዳ ሜቶ
{\IOR{11፡1—15፡47}}

\par }{\IO ሃይቆፔ ጎዳ ዴንꬅ
{\IOR{16፡1-8}}

\par }{\IO ሃይቆፔ ዴንዲዳ ጎዳ ቆንጬꬂኔ ፑዴ ሳሎ ቡስ
{\IOR{16፡9-20}}



\par }\ChapOne{1}{\SH ጻማቂዛ ዮሃኒሳ ማርካቴꬅ
\par }
{\R (ማቶ 3፡1-12፤ ሉቃ 3፡1-18፤ ዮሃ 1፡19-28)

\par }{\PP \VerseOne{1}ጾሳ ና ዬሱስ ኪርስቶሳ ኮይሮ ሚሺራቾይ ሃይሳ፤
\FTNT{*}{{\FR 1:1 }{\FT{ኢሲ ኢሲ ጌሻ ማጻፋታን ጾሳ ና ጊዛ ቃላዚ ጻፌቲቤና።
}}}

\VS{2}ናቤ ኢሳያሳ ባጋራ፥

\par }{\Q «ሄኮ ኔስ ኦጌ ሎኤꬃናስ

\par }{\QB ታ ኪታናዴ

\par }{\QB ኔፔ ሲንꬃራ ዬዳና።
\XREF{}{{\XO 1:2 }{\XT{ሚል 3፡1}}}


\par }{\Q \VS{3}‹ጎዳስ ኦጌ ጊግሲቴ፤

\par }{\QB ኢዚ ባና ኦጌ ሱሪሲዲ ኦꬂቴ›

\par }{\QB ጊሼ ባዞ ቢታን

\par }{\QB ዋሲዛ ጊሪስ»

\par }{\QC ጌቴቲ ጻፌቲዴስ።
\XREF{}{{\XO 1:3 }{\XT{ኢሳ 40፡3}}}


\par }{\PP \VS{4}ሄሳꬆካ ጻማቂዛ ዮሃኒሲ ኣሳ ጻማቂሼ፥ «ኢንቴ ናጋራፔ ሲሚዲ ጻማቄቲቴ፥ ጾሲ ኢንቴ ናጋራ ኣቶ ጋና» ጊ ኣዋጂሼ ባዞራ ኬዚ ዎꬊዴስ።

\VS{5}ዩሁዳ ዴሬይ ኩሜꬅ ዬሩሳላሜ ኣሳይ ዉሪ ዮሃኒሳኮ ቢ ቢዲ ባ ናጋራ ናጋራ ፓጺ ፓጺ ዮርዳኖሴ ሻፋን ዮሃኒሳ ኩሼን ጻማቄቲዴስ።

\VS{6}ሄ ዎዴ ዮሃኒሲ ማይኢዛይ ጋሜላ ኢስኬፌ ኦሴቲዳ ማይኦ፤ ቃሴ ባ ጼሳን ዳፎ ጊጼስ፤ ኢዚ ሚዛ ቁማይ ቦሌኔ ዴጌራ ኤሳ።
\XREF{}{{\XO 1:6 }{\XT{2ካዎ 1፡8}}}

\VS{7}ኢዚ፥ «ታኒ ሆካዳ ኢዛ ጫማ ቃሾ ቢርሻናስ ቤሶንታዴይ፥ ታፔ ኣꬊዛዴይ ታፔ ጉዬራ ያና።

\VS{8}ታኒ ኢንቴና ሃꬃን ጻማቃይስ፤ ኢዚ ጊዲኮ ኢንቴና ጺሎ ኣያናን ጻማቃና» ጊ ሳባኪዴስ።


\par }{\SH ዬሱሳ ጻማቄቴꬂኔ ፓጬቴꬅ
\par }
{\PP \VS{9}ሄ ዎዴ ዬሱሲ ጋሊላ ጊዶን ዲዛ ናዚሬቴ ጌቴቲዛ ካታማይፔ ዮርዳኖሴ ሻፋ ዪዲ ዮሃኒሳ ኩሼን ጻማቄቲዴስ።

\VS{10}ዬሱሲ ጻማቄቲዲ ሃꬃፌ ኬዚዳ ማላ ሳሎይ ዶዬቲን ጺሎ ኣያናይ ኢዛ ቦላ ሃራጴ ሚሳቲዲ ዎꬊሺን ቤዪዴስ።

\VS{11}ቃሴካ፥ «ታ ዶሲዛ ናይ ኔና፥ ኔናን ታ ኡፋዬታይስ» ጊዛ ቃላ ጊሪሲ ፑዴ ሳሎፔ ሴቴቲዴስ።
\XREF{}{{\XO 1:11 }{\XT{ሜꬌ 22፡2፤ ማዛ 2፡7፤ ኢሳ 42፡1፤ ማቶ 3፡17፤ 12፡18፤ ማር 9፡7፤ ሉቃ 3፡22}}}


\par }{\PP \VS{12}ሄራካ ጺሎ ኣያናይ ኢዛ ዱጌ ባዞ ካሌꬂ ኤፊዴስ።

\VS{13}ሄን ባዞንካ ኦይዱ ታሙ ጋላስ ጋካናስ ጻላኤራ ፓጬቲሼ ጋምኢዴስ፤ ዶኣታራ ኢሲፌ ዴኢዴስ፤ ኪታንቻቲካ ኢዛ ማዲዳ።


\par }{\SH ዬሱሳ ካላና ማላ ኦይዱ ኣሳታ ጼይጌቴꬅ
\par }
{\PP \VS{14-15}ዮሃኒሲ ቃሾ ኬꬅ ጌሊዳፔ ጉዬ ዬሱሲ ጾሳ ሚሺራቾ ቃላ ሳባኪሼ ጋሊላ ቢዲ፥ «ዎዴይ ጋኪዴስ፤ ጾሳ ካዎቴꬂ ማቲዴስ፤ ናጋራፔ ሲሚቴ፤ ሚሺራቾ ቃላን ኣማኒቴ» ጊዲ ሳባኪዴስ።


\par }{\PP \VS{16}ዬሱሲ ጋሊላ ኣባ ኣቻራ ኣꬊን ሲሞኒኔ ኢዛ ኢሻ ኢንዲራሲ ሞሌ ኦይኪዛይታ ጊዲዳ ጊሻስ ኢስቲ ሞሌ ኦይኪዛ ጊቴ ኣባን ዬጊሺን ቤዪዴስ።

\VS{17}ዬሱሲ ኢስታ፥ «ሃ ዪቴ! ታና ካሊቴ፤ ኢንቴ ሞሌ ኦይኪ ሺሺዛ ማላ ታ ኢንቴና ኣስ ኦይኪዛይታ ኦꬃና» ጊዴስ።

\VS{18}ኢስቲ ሄራካ ሞሌ ጊቴዛ ዬጊ ኣጊዲ ዬሱሳ ካሊዳ።


\par }{\PP \VS{19}ጉꬅ ጌዴ ሲንꬄ ኣꬊዲ ዛብዶሳ ና ያቆቤይኔ ኢዛ ኢሻ ዮሃኒሲ ዎጎሎን ኡቲዲ ሞሌ ጊቴ ጊግሲሺን ቤኢዲ ሄራካ ኢስታ ጼይጊዴስ።

\VS{20}ኢስቲካ ባ ኣዋ ዛብዶሳኔ ኢዛስ ቃጻሬቲ ኦꬂዛ ኣሳታራ ኢሲፌ ዎጎሎዛ ጊዶን ኣጊዲ ዬሱሳ ካሊ ቢዳ።


\par }{\SH ዬሱሲ ፓꬂዳ ቱና ኣያናይ ኢዛ ቦላ ዲዛዴ
\par }
{\PP \VS{21}ሄፔካ ቂፊርናሆሜ ቢዳ። ሄራካ ዬሱሲ ኣይሁዳታ ሳምባታ ጋላስ ኣይሁዳታ ዎሳ ኬꬅ\FTNT{†}{{\FR 1:21 }{\FT{ኣይሁዳታ ዎሳ ኬꬅ ጌቴቲዛይሲ ኣማራꬆ ቃላን «ሚኩራቤ» ጌቴቴስ።
}}} ጌሊዲ ታማርሶ ኦይኪዴስ።

\VS{22}ጻፌታ ማላ ጊዶንታ ጎዳቴꬃራ ዲዛ ኣሳ ማላ ኢዚ ታማርሲን ኣሳይ ዉሪ ኢዛ ቲሚርቴዛን ማላሌቲዴስ።


\par }{\PP \VS{23}ሄ ዎዴ ኣይሁዳታ ዎሳ ኬꬃን ቱና ኣያናይ ኢዛ ቦላ ዲዛ ኢሳዴይ፥

\VS{24}«ናዚሬቴ ዬሱሳ ኔ ኑፔ ኣይ ኮያይ? ኑና ꬋይሳና ያዲ? ኔ ኦናኮ ታ ኔና ኤራይስ፤ ኔኒ ጾሳ ጌሻዛ» ጊዲ ዋሲዴስ።


\par }{\PP \VS{25}ዬሱስካ ቱና ኣያናዛ፥ «ጮኡ ጋዳ ኢዛፔ ኬዛ!» ጊ ሃንቂዴስ።


\par }{\PP \VS{26}ቱና ኣያናይ ኣዴዛ ጌንዴሪሲዲ ኢዚ ቃኬቲሺን ኢዛፔ ዋሲሼ ኬዚዴስ።

\VS{27}ዴሬይ ዉሪ፥ «ኣሶ ሃይሲ ኣዛ ፓላ? ሃይሲ ጎዳቴꬃራ ዲዛ ኦራꬃ ቲሚርቴ፤ ቱና ኣያናታካ ኣዛዜስ፤ ኢስቲካ ኢዛስ ኣዛዜቴቴስ» ጊ ማላሌቲሼ ኣሳይ ባ ጊዶን ኢሶይ ኢሳ ኦይሼቾ ኦይኪዴስ።


\par }{\PP \VS{28}ሄራካ ኢዛ ኦሶ ዎሬይ ጋሊላ ዩሾን ዲዛ ዴሬ ኡባን ሲዬቲዴስ።


\par }{\SH ዬሱሲ ዳሮ ሃርጋንቻታ ፓꬂዴስ
\par }
{\PP \VS{29}ኣይሁዳታ ዎሳ ኬꬃፌ ኬዚዳ ማላ ያቆቤራኔ ዮሃኒሳራ ኢሲፌ ጌዴ ሲሞናሶኔ ኢንዲራሳሶ ጌሊዳ።

\VS{30}ሄ ጌሊዳ ማላ ሲሞና ቦሎቴያ ሚሻ ሃርጌ ሳኬታዳ ኢቺዳይሳ ኢዛስ ዮቲዳ።

\VS{31}ሄሳ ጊሻስ ዬሱሲ ኢዚኮ ሺቂዲ ኢዚ ኩሼ ኦይኪ ዴንꬂዴስ። ሚሻይ ኣጊን ኢዛ ዴንዳዳ ኢስታ ሞካዱስ።


\par }{\PP \VS{32}ኣርሼይ ዉሊዳፔ ጉዬ ጋዴይ ꬉሚሺን ኣሳይ ሃርጋንቻታኔ ዳይዳንꬂ ኦይኪዳ ኣሳ ዉርሲ ዬሱሳኮ ኤኪ ዪዴስ።

\VS{33}ሄ ካታማዪን ዲዛ ኣሳይ ዉሪ ኬꬃ ካሬን ሺቂዴስ።

\VS{34}ኢዚካ ዱማ ዱማ ሃርጌን ሳኬቲዳይታ ዳሮታ ፓꬂዴስ፤ ዳሮ ዳይዳንꬃታካ ኬሲዴስ፤ ጊዶ ኣቲን ዳይዳንꬃቲ ዬሱሲ ኦናኮ ኤሪዛ ጊሻስ ኢስቲ ሃሳያና ማላ ዬሱሲ ኮዪቤና።


\par }{\SH ዬሱሲ ጋሊላን ታማርሲዳ ሚሺራቾ ቃላ
\par }
{\PP \VS{35}ባዞይ ዞኦንታ ዬሱሲ ማላዶ ዎንታራ ዴንዲዲ ኣሲ ባይንዳሶ ቢዲ ሄን ዎሳ ኦይኪዴስ።

\VS{36}ሲሞኒኔ ኢዛራ ዲዛይቲ ዬሱሳ ኮያና ኬዚ ቢዳ።

\VS{37}ኢስቲ ኢዛ ዴሚዲ፥ «ኣሲ ዉሪ ኔና ኮሻን ዴስ» ጊዳ።


\par }{\PP \VS{38}ዬሱሲካ፥ «ታ ዪዳይ ታማርሳናስ ጊዲዳ ጊሻስ ሚሺራቾ ቃላ ዮታናስ ማታን ዲዛ ጉታታ ኣኔ ቦስ» ጊዴስ።


\par }{\PP \VS{39}ሄሳ ጊሻስ ኣይሁዳታ ዎሳ ኬꬃን ጌሊ ጌሊ ሳባኪሼኔ ዳይዳንꬅ ኬሲሼ ጋሊላ ካታማ ኩሜꬃን ዩዪዴስ።


\par }{\SH ዬሱሲ ኢንቺራቻ ሃርጊዛዴ ፓꬂዴስ
\par }
{\PP \VS{40}ኢሲ ኢንቺራቻ ሃርጊዛዴይ ዬሱሳኮ ሺቂዲኔ ኢዛ ሲንꬃን ጉልባቲዲ፥ «ኔ ሼኔ ጊዲኮ ኔ ታና ፓꬃና ዳንዳያሳ» ጊ ዎሲዴስ።


\par }{\PP \VS{41}ዬሱሲካ ኣዴዛስ ሚሼቲዲ ባ ኩሼ ዬዲ ኢዛ ቦቺዲ፥ «ኔ ፓጻና ማላ ታ ኮያይስ፤ ፓጻ!» ጊዴስ።


\par }{\PP \VS{42}ሄራካ ኣዴዛ ኢንቺራቻ ሃርጌይ ኣጊን ኣዴዚ ፓጺዴስ።

\VS{43-44}ዬሱሲካ ኣዴዛስ፥ «ኦናስካ ሃይሳ ኔ ዮቶንታ ማላ ናጌታ፤ ጊዶ ኣቲን ባዳ ቄሴስ ኔና ቤሳ። ዴሬዛስ ማርካ ጊዳና ማላ ኔ ፓጺዳይሳስ ሙሴይ ኣዛዚዳ ያርሾ ሺሻ» ጊዲ ኬሂ ሚንꬂ ዮቲዴስ።


\par }{\PP \VS{45}ጊዶ ኣቲን ኣዴዚ ኬዚ ቢዲ ባ ቢዳ ኡባሶን ዎሬ ዳርሲ ꬋርጪዴስ። ሄሳ ጋሶን ዬሱሲ ኣይ ካታማንካ ቆንጬራ ጌላናስ ዳንዳይቤና። ሄሳፌ ዴንዲዳይሳን ካታማፔ ካሬራ ኣሲ ባይንዳሶን ዱስ ኦይኪዴስ። ኣሳይ ጊዲኮ ዱማ ዱማሶፔካ ኢዛኮ ዪዴስ።




\par }\Chap{2}{\SH ዬሱሲ ቶሆ ሲላ ኣዴዛ ፓꬂዴስ
\par }
{\R (ማቶ 9፡1-8፤ ሉቃ 5፡17-26)

\par }{\PP \VerseOne{1}ጉꬃ ጋላሳፌ ጉዬ፥ «ዬሱሲ ቂፊርናሆሜ ሲሚዲ ሶን ዴስ» ጊዛ ዎሬ ኣሳይ ሲዪዴስ።

\VS{2}ሄሳ ጊሻስ ኬꬃራ፥ ካሬራ ኡቲዛሶይ ꬋያና ጋካናስ ዳሮ ዴሬይ ሺቂዴስ። ኢዚካ ጾሳ ቃላ ኣሳስ ሳባኪዴስ።

\VS{3}ኦይዱ ኣስ ዳይቲ ቶሆይ ሲሊዳ ኢሲ ኣስ ቶኪዲ ኢዛኮ ኤሂዳ።

\VS{4}ኣሳ ዳሮቴꬃፌ ዴንዲዳይሳን ዬሱሲ ዲዛሶ ጋꬃናስ ዳንዳዮንታ ጊሻስ ዬሱሲ ዲዛ ጊናራ ካራ ቃሪዲ ሃርጋንቻዛ ኢዚ ኢቺዳ ሃላራ
\FTNT{*}{{\FR 2:4 }{\FQA{ሃላራ፡
}}{\FT{ሃላራ ጊዛይሳ ኢሲ ኢሲ ባጋ ጋሞꬆ ቃላን ዛጳራ ጌቴስ።
}}} ዬሱሳ ሲንꬅ ዱጌ ዎꬂዳ።
 
\VS{5}ዬሱሲ ኣሳታ ኣማኖ ቤኢዲ ቶሆይ ሲሊዳ ኣዴዛ፥ «ታ ናዞ! ኔ ናጋራይ ኣቶ ጌቴቲዴስ» ጊዴስ።


\par }{\PP \VS{6-7}ሄን ጋዳን ኡቲዳ ኢሲ ኢሲ ሙሴ ዎጋ ጻፌቲ ባ ዎዚናራ ሃይሲ ኣዴዚ ዎስቲ ሃይሳꬆ ጊዜ? «ጾሳ ቦላ ጫሻ ቃላ ሃሳዬስ። ኢሲ ጾሳፌ ኣቲን ናጋራ ማራና ዳንዳይዛይ ኦኔ?» ጊዲ ቆፒዳ።


\par }{\PP \VS{8}ዬሱሲ ሄራካ ኢስቲ ባ ዎዚናን ቆፒዳይሳ ባ ኣያናን ኤሪዲ፥ «ኢንቴ ዎስቲ ሃይሳꬆ ቆፔቲ?

\VS{9}ቶሆይ ሲሊዳ ኣዴዛ፥ ‹ኔ ናጋራይ ኣቶ ጌቴቲዴስ› ጉሳፌኔ ‹ዴንዳዳ ኔ ሃላ ቶካዳ ባ› ጉሳፌ ኣዋይሲ ማቲዜ?

\VS{10}ጊዶ ኣቲን ኣሳ ናስ ቢታ ቦላን ናጋራ ማራና ጎዳቴꬂ ዲዛይሳ ኢንቴ ኤራና ማላ» ጊዲ ቶሆ ሲላ ኣዴዛ፥

\VS{11}«ዴንዳዳ ኔ ቶኬታ ዪዳ ሃላ ቶካዳ ኔሶ ባ» ጊዴስ።


\par }{\PP \VS{12}ኢዚካ ዴንዲዲ ኣሳይ ዉሪ ቤዪሺን ሃላ ቶኪዲ ቢዴስ። ሄን ጋዳን ዲዛ ኣሳይ ዉሪ ሃኖዛን ማላሌቲዲ፥ «ካሴ ሃይሳ ማላይ ሃኒን ቤዪቤኮ» ጊዲ ጾስ ጋላቲዴስ።


\par }{\SH ሌዌ ጼይጌቴꬅ
\par }
{\R (ማቶ 9፡9-13፤ ሉቃ 5፡27-32)

\par }{\PP \VS{13}ቃሴካ ዬሱሲ ጋሊላ ኣባ ላንቄ ቢዴስ። ዳሮ ዴሬይ ኢዛኮ ዪን ኢዚካ ዪዳ ኣሳ ታማርሲዴስ።

\VS{14}ኢዚ ኦጌራ ኣꬊ ቢሺን ኢልፊዮሳ ና ሌዌይ ቃራጻ ሺሺዛሶን ኡቲዳይሳ ቤኢዲ፥ «ሃ ያ ታና ካላ» ጊዴስ። ኢዚካ ዴንዲዲ ዬሱሳ ካሊዴስ።


\par }{\PP \VS{15}ሄሳፌ ጉዬ ሌዌ ሶን ካꬃ ማዳን ኡቲ ዲሺን ቃራጻ ሺሺዛ ዳሮ ኣሳቲኔ ናጋራንቻቲ ኢዛራ ካሊ ዪዳ ጊሻስ ኢስቲ ዬሱሳራኔ ኢዛ ካሊዛይታራ ኢሲፌ ማዳን ኡቲዳ።

\VS{16}ፋርሳዌታ ባጋፌ ጊዲዳ ሙሴ ዎጋ ታማርሲዛይቲ ዬሱሲ ናጋራንቻታራኔ ቃራጻ ሺሺዛይታራ ሚሺን ቤኢዲ ኢዛ ካሊዛይታ፥ «ቃራጻ ቃንጺሲዛይታራኔ ናጋራንቻታራ ኣዛስ ሚዜ?» ጊዲ ኦይቺዳ።


\par }{\PP \VS{17}ዬሱሲካ ኢስቲ ጊዛይሳ ሲዪዲ፥ «ኣኪሜይ ሃርጋንቻታስ ኮሼስ ኣቲን ሃርጎንታይታስ ጊዴና። ታኒካ ናጋራንቻታ ጼይጋናስ ያዲስ ኣቲን ጺሎታ ጼይጋናስ ያቤኬ» ጊዴስ።


\par }{\SH ጾማ ጊሻስ ሺቂዳ ኦይሾ
\par }
{\R (ማቶ 9፡14-17፤ ሉቃ 5፡33-39)

\par }{\PP \VS{18}ዮሃኒሳ ካሊዛይቲኔ ፋርሳዌቲ ጾማ ጾሜቴስ። ኢሲ ኢሲ ኣሳቲ ዬሱሳኮ ዪዲ፥ «ዮሃኒሳ ካሊዛይቲኔ ፋርሳዌታ ካሊዛይቲ ጾሜቴስ ሺን ኔና ካሊዛይቲ ኣዛስ ጾሜቴኔ?» ጊ ኦይቺዳ።


\par }{\PP \VS{19}ዬሱሲካ ኢስታስ፥ «ሚሺራይ ኢስታራ ዲሺን ሚሺራ ላጌቲ ጾሚ ኤሪዞ? ሚሺራይ ኢስታራ ዲሺን ጾሚ ኤሬቴና።

\VS{20}ሚሺራይ ኢስታፌ ኤኬታና ዎዴይ ያና። ሄ ዎዴ ኢስቲ ጾማና።


\par }{\PP \VS{21}«ጋልኣ ማይኦ ቦላ ኦራꬃ ዎሶ ዎꬂ ሲኪዛዴይ ኦኒካ ዴና፤ ሄሳꬆ ኦꬂኮ ኦራꬃዚ ጋልኣ ዳኪ ዳኪ ዬጌስ፤ ዳኬꬃይካ ካሴፔ ጌዴ ኣꬊ ኢቴስ።

\VS{22}ሄሳꬆካ ኦራꬃ ዎይኔ ጫጄ ጋልኣ ሉካሞን ዎꬂዛዴይ ዴና። ዎꬂዛ ጊዲኮ ዎይኔ ጫጄዚ ጋልኣ ሉካሞዛ ꬉሴስ፤ ዎይኔ ጫጄዚኔ ሉካሞዚ ናምኣይ ሞሬቴቴስ። ሄሳ ጊሻስ ኦራꬃ ዎይኔ ጫጄይ ዳናስ ቤሲዛይ ኦራꬃ ሉካሞና» ጊዴስ።


\par }{\SH ሳምባታ ጊሻስ ሺቂዳ ኦይሾ
\par }
{\R (ማቶ 12፡1-8፤ ሉቃ 6፡1-5)

\par }{\PP \VS{23}ዬሱሲ ኣይሁዳታ ሳምባታ ጋላስ ጊስቴ ቲያ ጊዶራ ኣꬊሺን ኢዛ ካሊዛይቲ ኢዛራ ኢሲፌ ቢሼ ቲያ ጹጶ ኦይኪዳ።
\XREF{}{{\XO 2:23 }{\XT{ዛሬ 23፡25}}}

\VS{24}ፋርሳዌቲ፥ «ኔና ካሊዛይቲ ሳምባታ ጋላስ ዲጌቲዳ ሚሽ ኣዛስ ኦꬂዞ?» ጊዲ ዬሱሳ ኦይቺዳ።


\par }{\PP \VS{25}ኢዚካ ኢስታስ፥ «ዳዊቲ ጋፊዲ ሚዛ ሚሽ ኮዪዳ ዎዴ ኢዛራ ኢሲፌ ዲዛይታራ ኢዚ ኦꬂዳይሳ ናባቢቤኬቲ?\XREF{}{{\XO 2:25 }{\XT{1ሳሜ 21፡1-6}}}

\VS{26}ኣቢያታሬይ ቄሴታ ሃላቃቴꬃን ዲሺን ኢዚ ጾሳ ኬꬄ ጌሊዲ ቄሴቲ ጻላላ ማና ቤሲዛ ዱማ ካꬃ ባስ ሚዲኔ ባናራ ዲዛይታስ ኢሚዴስ» ጊዴስ።
\XREF{}{{\XO 2:26 }{\XT{ሌዌ 24፡9}}}


\par }{\PP \VS{27}ቃሴካ ዬሱሲ ኢስታስ፥ «ሳምባታይ ኣሳስ ሜꬌቲዴስ ኣቲን ኣሲ ሳምባታስ ሜꬌቲቤና።

\VS{28}ሄሳ ጊሻስ ታ ኣሳ ናይ ሳምባታ ጎዳ» ጊዴስ።




\par }\Chap{3}{\SH ኩሼ ሲሊዳ ኣዴዛ ፓጻቴꬅ
\par }
{\R (ማቶ 12፡9-14፤ ሉቃ 6፡6-11)

\par }{\PP \VerseOne{1}ሃራ ጋላስ ዬሱሲ ኣይሁዳ ዎሳ ኬꬄ ጌሊዴስ። ሄንካ ኩሼይ ሲሊዳዴይ ዴስ።

\VS{2}ዬሱሳ ሞታናስ ጋሶ ኮይዛ ኣሳቲ ኢዚ ኣይሁዳታ ሳምባታ ጋላስ ፓꬃናኮን ጊዲ ፓꬂሺን ቤያና ኮዪዳ።


\par }{\PP \VS{3}ኢዚካ ኩሼይ ሲሊዳ ኣዴዛ፥ «ሄን ሺቂ ኡቲዳ ኣሳ ሲንꬃን ዴንዳ ኤቃ» ጊዴስ።

\VS{4}ሄሳፌ ጉዬ ዬሱሲ ኣሳ፥ «ሳምባታ ጋላስ ቤሲዛይ ሎኦ ኦሶዬ? ኢታ ኦሶ? ኣሳ ሼምፖ ኣሾዬ? ዎይኮ ሼምፖ ዎꬎ?» ጊዲ ኦይቺዴስ። ኢስቲካ ጮኡ ጊዳ።


\par }{\PP \VS{5}ኢስታ ዎዚና ሹቻቴꬃን ሚሼቲዲ ኢዛ ጊዶꬂዲ ዩዪ ኣꬊ ኤቂዳ ኣሳ ሃንቆራ ጼሊዲ ኣዴዛ፥ «ኔ ኩሼዛ ፒዲሳ!» ጊዴስ። ኣዴዚካ ባ ኩሼ ፒዲሲን ኩሼዚ ሙሌራ ፓጺዴስ።

\VS{6}ፋርሳዌቲ ኬዚ ቢዲ ኢዛ ዎስቲ ꬋይሳናኮ ሄርዶሳ ባጋ ጊዲዳ ኣሳታራ ዞሬቲዳ።


\par }{\SH ኣባ ላንቄን ዳሮ ኣሳ ሺቆ
\par }
{\PP \VS{7}ዬሱሲ ባና ካሊዛይታራ ኣባኮ ቢዴስ። ጋሊላፔኔ ዩሁዳፔ ዪዳ ዳሮ ዴሬይ ኢዛ ካሊዴስ።

\VS{8}ኢዚ ኦꬂዛይሳ ሲዪዲ ኣሳይ ዩሁዳፔ፥ ዬሩሳላሜፔ፥ ኤዶሜፔ፥ ዮርዳኖሴ ፒንꬃን ዲዛ ዴሬታፔ ቃሴ ጺሮሴፔኔ ሲዶና ሄራፔ ኢዛኮ ዪዴስ።

\VS{9}ኣሳይ ዳሪዳ ጊሻስ ኢዛ ኡንኤꬆንታ ማላ ጉꬃ ዎጎሎ ኢስቲ ጊጊሳና ማላ ባና ካሊዛይታ ኣዛዚዴስ።

\VS{10}ኢዚ ዳሮ ሃርጋንቻታ ፓꬂዳ ጊሻስ ሳኮይ ዋዪሲዛይቲ ዉሪ ኢዛ ባ ኩሼራ ቦቻናስ ዳፌቲዳ።
\XREF{}{{\XO 3:10 }{\XT{ማር 4፡1፤ ሉቃ 5፡1-3}}}

\VS{11}ቱና ኣያናቲካ ዬሱሳ ቤኢዳ ማላ ኢዛ ሲንꬃን ኩንዲዲ፥ «ኔኒ ጾሳ ና» ጊዲ ዋሲዳ።


\par }{\PP \VS{12}ጊዶ ኣቲን ኢዚ ኦናኮ ቱና ኣያናቲ ቆንጪሶንታ ማላ ኬሂፔ ሃንቂዴስ።


\par }{\SH ዬሱሳ ካሊዛ ታማኔ ናምኣታ ዶሬቴꬅ
\par }
{\R (ማቶ 10፡1-4፤ ሉቃ 6፡12-16)

\par }{\PP \VS{13}ዬሱሲ ፑዴ ዙማ ቦላ ኬዚዲ ባ ኮይዛይታ ባኮ ያና ማላ ጼይጊዴስ፤ ኢስቲካ ኢዛኮ ዪዳ።

\VS{14}ኢዛራ ኢሲፌ ጊዳና ማላኔ ሳባካናስ ዬዳና ማላ ታማኔ ናምኣታ፥ «ሃዋሬታ» ጊ ሱንꬂዴስ።

\VS{15}ኣሳፔ ዳይዳንꬃታ ኬሳና ማላ ኢስታስ ጎዳቴꬅ ኢሚዴስ።


\par }{\PP \VS{16}ኢዚ ሱንꬂዳ ታማኔ ናምኣታ ሱንꬂ ሃይሳፌ ካሊዛይሳ፤ ጴጽሮሳ ጌቴቲዳ ሲሞና፥

\VS{17}ቢኦሪኔጌሴ ዎይኮ ዳዳ ናይታ ጌቴቲዳ ዛብዶሳ ናይታ ያቆቤኔ ዮሃኒሳ፥

\VS{18}ኢንዲራሳ፥ ፒሊጶሳ፥ ባርቴሌሞሳ፥ ማቶሳ፥ ቶማሳ፥ ኢልፊዮሳ ና ያቆቤ፥ ታዶሳ፥ ባ ባጋስ ሚሼቲዛ ሲሞና፥

\VS{19}ዬሱሳ ኣꬂ ኢሚዳ ኣስቆሮንቶ ዩሁዳ።


\par }{\SH ዬሱሳኔ ቢኤሊዜቡላ
\par }
{\R (ማቶ 12፡22-32፤ ሉቃ 11፡14-23፤ 12፡10)

\par }{\PP \VS{20}ሄሳፌ ጉዬ ዬሱሲ ኢሲ ሶ ጌሊዴስ። ኢዚኔ ኢዛ ካሊዛይቲ ካꬅ ማና ዎዴይ ኢስታስ ꬋያና ጋካናስ ዴሬይ ቃሴካ ዳሪ ሺቂዴስ።

\VS{21}ኢዛ ሃኖታ ሲዪዳ ኢዛ ዳቦቲ፥ «ጎዮንታ ኣጌና» ጊዲ ባናራ ኤኪ ባናስ ኢዚ ዲዛሶ ጋኪዳ።


\par }{\PP \VS{22}ዬሩሳላሜፔ ዪዳ ጻፌቲካ፥ «ቢኤሊዜቡላ ጌቴቲዛ ዳይዳንꬃታ ሃላቃይ ኢዛ ቦላ ዴስ። ኢዚ ዳይዳንꬃታ ኬሲዛይ ዳይዳንꬃታ ሃላቃ ዎልቃንኮ!» ጊዳ።


\par }{\PP \VS{23}ኢዚካ ኢስታ ጼይጊዲ ሌሚሶራ፥ «ጻላኤይ ኣሳፔ ጻላኤ ዎስቲ ኬሳኔ?

\VS{24}ባ ጊዶን ሻኮይ ዲዛ ካዎቴꬂ ሚናናስ ዳንዳዬና።

\VS{25}ኢሲ ኬꬃ ኣሲካ ባ ጊዶን ሻኬቲኮ ኤቃናስ ዳንዳዬና።

\VS{26}ሄሳꬆካ ጻላኤይ ባ ጋርሳን ኢሶይ ኢሳራ ሻኬቲኮኔ ኢጼቲኮ ሚኒ ኤቃናስ ዳንዳዬና። ሄሲካ ኢዛስ ዉርሴꬅ ጊዳና።


\par }{\PP \VS{27}«ሄሳ ጋሶን ኢሳዴይ ኮይሮቲዲ ዎልቃማ ኣስ ቃቾንታ ዲሼ ዎልቃማዛ ሶ ጌላናሲኔ ኢዛ ሚሼ ቦንቃናስ ዳንዳዬና፤ ኢዛ ኣቆ ቦንቃናስ ዳንዳዬቲዛይ ዎልቃማዛ ቃቺኮ ጻላላ።


\par }{\PP \VS{28}«ታ ኢንቴስ ቱሙ ጋይስ፤ ኣሳ ናይታስ ናጋራይኔ ጫሺ ዉሪ ማሬታና።

\VS{29}ጊዶ ኣቲን ጺሎ ኣያና ቦላ ጫሻ ቃላ ሃሳይዛ ኣሳ ኡባስ ሜርናስ ናጋራ ኣጮ ጊዳና ኣቲን ማሬቴና» ጊዴስ።
\XREF{}{{\XO 3:29 }{\XT{ሉቃ 12፡10}}}

\VS{30}ሄሳ ኢዚ ጊዳይ ኢስቲ ኢዛ፥ «ኔ ቦላ ቱና ኣያናይ ዴስ» ጊዳ ጊሻሳ።


\par }{\SH ዬሱሳ ኣዬዮኔ ኢዛ ኢሻታ
\par }
{\R (ማቶ 12፡46-50፤ ሉቃ 8፡19-21)

\par }{\PP \VS{31}ሄሳፌ ጉዬ ኢዛ ኣዬያኔ ኢዛ ኢሻቲ ካሬ ዪ ኤቂዲኔ ኣሴ ኢዛኮ ኪቲ ጼይጊሲዳ።

\VS{32}ኢዛ ጊዶꬂ ኡቲዳ ዳሮ ኣሳይ፥ «ሄኮ ኔ ኣዬያኔ ኔ ኢሻቲ ካሬን ኤቂዲ ኔና ኮዬቴስ» ጊዳ።


\par }{\PP \VS{33}ኢዚካ ዛሪዲ፥ «ታ ኣያ ኦኔ? ታ ኢሻቲ ኦናንቴ?» ጊዴስ።

\VS{34}ኢዛ ዩዪ ኡቲዳ ኣሳኮ ጼሊዲ፥ «ታ ኣዬያኔ ታ ኢሻቲ ሃይታንታኮ!

\VS{35}ጾሳ ሼኔ ኦꬂዛይ ዉሪ ኢዚ ታ ኢሻ፥ ታ ሚቾኔ ታ ኣዮ» ጊዴስ።




\par }\Chap{4}{\SH ዜሬꬅ ዜሪዛዴ ሌሚሶ
\par }
{\R (ማቶ 13፡1-9፤ ሉቃ 8፡4-8)

\par }{\PP \VerseOne{1}ቃሴ ዬሱሲ ሃራ ዎዴ ኣባ ኣቻን ታማርሶ ኦይኪዴስ። ኢዛኮ ኬሂ ዳሮ ዴሬይ ሺቂዳ ጊሻስ ኣባ ጊዶን ዲዛ ዎጎሎ ዲዛሪን ጌሊዲ ኡቲዴስ፤ ኣሳይካ ዉሪ ኣባ ኣቻን ሺቂዴስ።
\XREF{}{{\XO 4:1 }{\XT{ሉቃ 5፡1-3}}}

\VS{2}ኢዚካ ዳሮ ዮኦታ ሌሚሶን ሂዝጊ ታማርሲዴስ።

\VS{3}«ሲዪቴ! ኢሳዴይ ዜሬꬅ ዜራናስ ኬዚዴስ።

\VS{4}ኢዚ ዜሪሺን ኢሲ ኢሲ ዜሬꬂ ኦጌ ቦላ ዎꬊዴስ። ኦጌ ቦላ ዎꬊዳ ዜሬꬃ ካፎቲ ማጺ ሚዳ።

\VS{5}ባጋይ ሜላ ቢታን ዎꬊዴስ። ሄ ቢታይ ሜላ ጊዲዳ ጊሻስ ሄራካ ጫሪዴስ።

\VS{6}ጊዶ ኣቲን ኣርሼይ ኬዚዳ ማላ ሹሊዲ ጻጶ ዬዶንታ ጊሻስ ሜሊዴስ።

\VS{7}ቃሴ ኢሲ ዜሬꬂ ኣጉንꬃ ጊዶን ዎꬊዴስ፤ ኣጉንꬃይካ ዲጪዲ ጩሊዳ ጊሻስ ኣይፊቤና።

\VS{8}ሃራ ዜሬꬂ ቃሴ ሎኦ ኦርዴ ቢታ ቦላ ዎꬊዳ ጊሻስ ጫሪዲ ዲጪዴስ፤ ኣይፌካ ኣይፊዴስ፤ ኢሶይ ሄꬑ ታሙ፥ ኢሶይ ቃሴ ኡሱፑን ታሙ፥ ኢሶይ ቃሴ ጼቱ ኣይፊዴስ።»


\par }{\PP \VS{9}ዬሱሲ ቃሴካ፥ «ሲዪዛ ሃይꬂ ዲዛዴይ ሲዮ!» ጊዴስ።


\par }{\SH ዬሱሲ ሌሚሶራ ዮቲዛ ጋሶ
\par }
{\R (ማቶ 13፡10-17፤ ሉቃ 8፡9-10)

\par }{\PP \VS{10}ዬሱሲ ባርካ ዲሺን ታማኔ ናምኣቲኔ ካሴ ኢዛራ ዲዛ ኣሳይ ኢዚ ዮቲዳ ሌሚሶዛ ጊሻስ ኢዛ ዛሪ ኦይቺዳ።

\VS{11}ኢዚካ ኢስታስ፥ «ኢንቴስ ጾሳ ካዎቴꬃ ጹራ ኤሮይ ጌሊዴስ ሺን ካሬን ዲዛይታስ ጊዲኮ ዮኦይ ዉሪ ሌሚሶራ ዮቴቴስ።

\VS{12}ሄሲካ ካሴ፥ ‹ኢስቲ ቤኢዲ ቤኢዳይሳ ኣኬኮንታ ማላኔ ሲሞንታ ማላ፥ ቃሴካ ኢስታ ናጋራይ ማሬቶንታ ማላኮ› » ጊዴስ።


\par }{\PP \VS{13}ቃሴካ ዬሱሲ፥ «ሃይሲ ሌሚሶይ ኢንቴስ ጌሊቤኔ? ሂስቲን ሃራ ሌሚሶ ኢንቴ ዎስቲ ኤራኔ?

\VS{14}ዜሪዛዴይ ቃላ ዜሬስ።

\VS{15}ኢሲ ኢሲ ኣሳቲ ኦጌ ቦላ ዎꬊዳ ዜሬꬃ ሚሳቴቴስ፤ ኢስቲ ቃላ ሲዪዛ ዎዴ ጻላኤይ ዪዲ ሄራካ ኢስቲ ሲዪዳ ቃላ ኢስታ ዎዚናፔ ኤኪቼስ።

\VS{16}ሄሳꬆካ ሃራቲ ሜላ ቢታ ቦላ ዎꬊዳ ዜሬꬃ ሚሳቴቴስ። ኢስቲ ቃላ ሲዪዲ ኡፋይሳን ኤኬቴስ።

\VS{17}ጊዶ ኣቲን ኢስቲ ጻጶ ዬዶንታ ጊሻስ ጉꬃ ዎዴ ጋምኢሺን ቃላ ጋሶን ሜቶይ ዎይኮ ጎዴታይ ኣሳታ ቦላ ዪዛ ዎዴ ሄራካ ꬉጴቴቴስ።

\VS{18}ሃራቲ ቃሴ ኣጉንꬃ ጊዶን ዎꬊዳ ዜሬꬃ ሚሳቴቴስ፤ ኢስቲ ቃላ ሲስ ሲዬቴስ።

\VS{19}ጊዶ ኣቲን ሃ ቢታ ሜቶይ፥ ሚሻ ሲቆይኔ ሃራ ኣሞይ ኢስቲ ሲዪዳ ቃላ ጩሊዲ ኣይፌ ኣይፎንታ ማላ ዲጌስ።

\VS{20}ሃንኮይቲ ሎኦ ቢታን ዜሬቲዳ ዜሬꬃ ሚሳቴቴስ፤ ሄይቲካ ቃላ ሲዪዲ ኤኪዛዴኔ ሄꬑ ታሙ ኣይፌ፥ ኡሱፑን ታሙ ኣይፌኔ ጼቱ ኣይፌ ኣይፊዛይታ» ጊዴስ።


\par }{\SH ጌማን ዲዛ ጾምፔ
\par }
{\R (ሉቃ 8፡16-18)

\par }{\PP \VS{21}ቃሴካ ዬሱሲ፥ «ጾምፔ ኦይꬂዲ ጌማሶን ዎይኮ ኣርሳ ጋርሳን ዎꬂ ኤሬቲ? ፖኣና ማላ ቆንጬሶን ዎꬄታ ጊዴኔ?\XREF{}{{\XO 4:21 }{\XT{ማቶ 5፡15፤ ሉቃ 11፡33}}}

\VS{22}ሄሳ ጊሻስ ቆቴቲዲ ቆንጬ ኬዞንታይ፥ ፖኦን ኬዞንታ ጌማን ኣታናይ ባ።
\XREF{}{{\XO 4:22 }{\XT{ማቶ 10፡26፤ ሉቃ 12፡2}}}

\VS{23}ሄሳ ጊሻስ ሲዪዛ ሃይꬂ ዲዛዴይ ሲዮ!» ጊዴስ።


\par }{\PP \VS{24}ጉጂዲካ፥ «ኢንቴ ሲዪዛይሳ ዎዚናን ዎꬂቴ፤ ኢንቴ ማኪዛ ሚሻራ ኢንቴስ ማኬታና፤ ሄሳፌካ ዳሮይ ጉጄታና።
\XREF{}{{\XO 4:24 }{\XT{ማቶ 7፡2፤ ሉቃ 6፡38}}}

\VS{25}ዲዛዴስ ጉጄታና ሺን ባይንዳዴፌ ኢዛስ ዲዛራካ ኤኬታይቻና» ጊዴስ።
\XREF{}{{\XO 4:25 }{\XT{ማቶ 13፡12፤ 25፡29፤ ሉቃ 19፡26}}}


\par }{\SH ዲጪዛ ዜሬꬃ ሌሚሶ
\par }
{\PP \VS{26}ቃሴካ ዬሱሲ፥ «ጾሳ ካዎቴꬂያ ዜሬꬅ ዜሪዛ ኢሲ ኣስ ሚሳታዉስ።

\VS{27}ዜሪዳዴይ ኦማርስ ꬊስኬስ። ዎንቲሺን ዴንዴስ፤ ጊዶ ኣቲን ኢዚ ኤሮንታ ዲሺን ዜሬቲዳ ካꬃይ ሞኪዲ ዲጬስ።

\VS{28}ጋዴያካ ኮይሮ ጫሬች፥ ካሌꬃዳ ፑꬌ፥ ቃሴካ ፑꬌዛ ቦላ ሎኦ ኣይፌ ኢማዉስ።

\VS{29}ካꬃይ ካጺዳፔ ጉዬ ቦኔይ ጋኪን ኬꬃ ኣዋይ ሄራካ ማጻ ኦይኬስ» ጊዴስ።


\par }{\SH ሳናፊጬ ሚꬃ ኣይፌ ሌሚሶ
\par }
{\PP \VS{30}ዬሱሲ፥ «ጾሳ ካዎቴꬅ ኑ ኣዛራ ጊኒሳኔ? ኣዛራ ሌሚሳኔ?

\VS{31}ቢታ ቦላ ኡባፌ ላፋ ጊዲዳ ሳናፊጬ ኣይፌ ሚሳታዉስ።

\VS{32}ዜሬታዳ ዲጪዳፔ ጉዬ ቃሴ ኣታኪልቴታ ኡባፌ ኣꬊዛ ጊሻስ ካፎቲ ዪዲ ሄ ኣታኪልቴይ ሃጋታ ኩዋ ጊዶን ሼምፔቴስ» ጊዴስ።


\par }{\PP \VS{33}ዬሱሲካ ኣሳይ ኤካናስ ዳንዳይዛይሳ ኬና ሃይታ ሚሳቲዛ ሃራ ዳሮ ሌሚሶራ ኢስታስ ዮቲዴስ።

\VS{34}ኣይ ሚሽ ጊዲኮካ ኣሳስ ሌሚሶይ ባይንዳ ዮቲ ኤሬና። ኢዚኔ ኢዛ ካሊዛይቲ ጻላ ዲዛ ዎዴ ጊዲኮ ዉርሲ ቢርሺ ዮቴስ።


\par }{\PP \VS{35}ሄ ጋላስ ጋዴይ ቃሚሺን ባና ካሊዛይታ፥ «ኣኔ ጌዴ ሄ ፒንꬅ ፒኖስ» ጊዴስ።

\VS{36}ኢስቲ ኣሳ ሄን ኣጋጊዲ ኢዚ ኡቲ ዲዛ ዎጎሎዛራ ዬሱሳ ኤኪ ቢዳ። ሃራ ዎጎሎቲካ ኢስታራ ኢሲፌ ዴቴስ።

\VS{37}ሄ ዎዴ ዎልቃማ ዳምባላይ ኣባ ቦላ ዴንዲዲ ዎጎሎዛ ሃꬂ ኩማና ጋካናስ ሾጬቺዴስ።

\VS{38}ጊዶ ኣቲን ዬሱሲ ቦርኮꬅ ቦርኮቲዲ ዎጎሎዛስ ጉዬ ባጋን ኢቺዴስ። ኢስቲካ ኢዛ ዴንꬂዲ፥ «ኣስታማሬ! ኑኒ ꬋይሺን ኔና ሜቴኔ?» ጊዳ።


\par }{\PP \VS{39}ኢዚካ ዴንዲዲ ጫርኮዛ፥ «ጮኡ ጋ!» ኣባካ፥ «ዎፑ ጋ!» ጊዴስ፤ ጫርኮይካ ጮኡ ጊዴስ፤ ሙሌካ ጮኡ ጊዴስ።

\VS{40}ባና ካሊዛይታካ፥ «ሃይሳꬆ ኣዛስ ባቢዴቲ? ሃይሳ ጋካናስ ኢንቴስ ኣማኖይ ባዌ?» ጊዴስ።


\par }{\PP \VS{41}ኢስቲካ ኬሂ ባቢዲ ባ ጊዶን ኢሶይ ኢሳራ፥ «ጫርኮይኔ ኣባይ ኢዛስ ኣዛዜቲዛይ ሃይሲ ኦኔ?» ጌቴቲዳ።




\par }\Chap{5}{\SH ዬሱሲ ቱና ኣያናፔ ፓꬂዳዴ
\par }
{\R (ማቶ 8፡28-34፤ ሉቃ 8፡26-39)

\par }{\PP \VerseOne{1}ኣባ ፒኒዲ ጌዴ ጌርጌሴኖኔ ጌቴቲዛሶ ቢዳ።

\VS{2}ዬሱሲ ዎጎሎይፔ ዎꬊዳ ማላ ቱና ኣያናይ ኢዛ ቦላ ዲዛዴይ ዱፎፔ ኬዚዲ ዬሱሳራ ጋጋና ኢዛኮ ዪዴስ።

\VS{3}ሃይሲ ኣዴዚ ዱፎሶን ዲዛዴኔ ሃራይ ኣቶሺን ኦኒካ ኢዛ ሳንሳላታንካ ቃቻናስ ዳንዳይቤና።

\VS{4}ዳሮ ዎዴ ቶሆ ቢራታራኔ ሳንሳላታራ ቃሼቴስ። ጊዶ ኣቲን ኩሼ ሳንሳላታ ዱሴꬂ ዬጌስ፤ ቶሆ ቢራታካ ሜንꬄሬꬂ ዬጌስ፤ ኦኒካ ኢዛ ኦይኪዲ ቴቃናስ ዳንዳይቤና።

\VS{5}ጋላሲኔ ቃማ ዱፎታ ጊዶኒኔ ዙማታ ቦላ ዩዪ ዩዪ ዋሲሼ ባ ቦላ ሹቻራ ቃንጼሬꬂዲ ማዱንꬄስ።


\par }{\PP \VS{6}ኢዚካ ዬሱሳ ሃሆን ቤኢዳ ማላ ዎꬃን ኢዛኮ ዪዲ ኢዛ ሲንꬃን ጉልባቲዲ ጎይኒዴስ።

\VS{7}ኬሂ ዋሲዲ፥ «ሃይሶ ዎጋ ጾሳ ና ዬሱሳ፥ ኔስ ታናራ ኣዚ ዲዜ? ጾሳ ሱንꬃን ታ ኔና ዎሳይስ ታና ዋዪሶፓ» ጊዴስ።

\VS{8}ኢዚ ሄሳ ጊዳይ ዬሱሲ ካሴ፥ «ኔኒ ቱና ኣያናይ ሃይሳፌ ኬዛ» ጊዳ ጊሻሳ።


\par }{\PP \VS{9}ሄሳፌ ቃሴ ዬሱሲ ኢዛ፥ «ኔ ሱንꬂ ኦኔ?» ጊዲ ኦይቺዴስ። ኢዚካ፥ «ኑኒ ዳሮታ ጊዲዳ ጊሻስ ታ ሱንꬂ ሌጎኔ
\FTNT{*}{{\FR 5:9 }{\FQA{ሌጎኔ፡
}}{\FT{ሌጎኔ ጉሲ ዳሮ ዎታዳራታ ቡቴ [ጪፍራ] ጉሳ።
}}} ጌቴቴስ» ጊዴስ።


\par }{\PP \VS{10}ሄ ዴሬፔ ኬሲ ዬዶንታ ማላ ዬሱሳ ኬሂ ዎሲዴስ።


\par }{\PP \VS{11}ሄን ማታን ዙማ ቦላ ዳሮ ጉዱንꬂ ሄሜቴስ።

\VS{12}ቱና ኣያናቲ፥ «ኑ ጉዱንꬃታን ጌላና ማላ ኑስ ኤሮ ጋርኪ?» ጊዲ ዬሱሳ ዎሲዳ።

\VS{13}ኢዚካ ኢስታስ፥ «ኤሮ» ጊዴስ። ቱና ኣያናቲካ ኣዴዛፔ ኬዚዲ ጉዱንꬃታን ጌሊዳ። ናምኡ ሺ ጊዲዛ ጉዱንꬃቲ ዉሪ ኣፎዛራ ዱጉꬃ ጌንዴሬቲ ዎꬊዲ ኣባን ሚቴቲዳ።


\par }{\PP \VS{14}ጉዱንꬃ ሄሚዛይቲ ባቃቲዲ ሃኒዳይሳ ካታማኒኔ ዴሬ ጊዶን ዮቲዳ። ዴሬይካ ሃኒዳይሳ ቤያናስ ባ ዲዛሶፔ ዲዛሶፔ ኬዚዴስ።

\VS{15}ዬሱሳኮ ዪዲ ዳሮ ዳይዳንꬂ ኢዛ ቦላ ዲዛ ኣዴዛ ዎዚናይ ኢዛስ ሲሚን ማይኦ ማይኢዲኔ ዎጋራ ኡቲዳይሳ ዪዳ ኣሳይ ቤኢዲ ባቢዴስ።

\VS{16}ሃይሳ ቤኢዳ ኣሳይ ዳይዳንꬂ ኢዛ ቦላ ዲዛ ኣዴዛ ጊሻሲኔ ጉዱንꬃቲ ሃኖይሳ ዴሬዛስ ዮቲዴስ።


\par }{\PP \VS{17}ሄሳፌ ጉዬ ሄ ዴሬ ኣሳይ ዬሱሲ ኢስታ ዴሬ ዬዲዲ ባና ማላ ዎሲዴስ።


\par }{\PP \VS{18}ዬሱሲ ዎጎሎን ጌሊሺን ዳይዳንꬃቲ ኢዛፔ ኬዚዳ ኣዴዚ ዬሱሳራ ዳናስ ዎሲዴስ።


\par }{\PP \VS{19}ዬሱሲ ቃሴ ኢዚ ኦይቺዳይሳ ኣካይ ጊዲ፥ «ኔኒ ጌዴ ኔሶ ባ፤ ጎዳይ ኔስ ኣይ ማላ ጊታ ሚሽ ኦꬂዳኮኔ ኢዚ ኔስ ኦꬂዳ ማሮቴꬃ ኔሶ ኣሳስ ዮታ» ጊዴስ።


\par }{\PP \VS{20}ኣዴዚካ ባሶ ቢዲ ዬሱሲ ኢዛስ ኦꬂዳ ጊታ ሚሽ ዉርሲ ታሙ ካታማ ጌቴቲዛ ዴሬን ዮቲን ሲዪዳይ ዉሪካ ማላሌቲዴስ።


\par }{\PP \VS{21}ቃሴካ ዬሱሲ ዎጎሎን ጌሊዲ ጌዴ ፒንꬅ ፒኒዲ ኣባ ኣቻን ዲሺን ዳሮ ኣሳይ ኢዛ ኣች ሺቂዲኔ ኢዛ ጊዶꬂዴስ።

\VS{22}ኣይሁዳታ ዎሳ ኬꬃ ሃላቃታፔ ኢሶይ ኢያኢሮሳ ጌቴቲዛይሲ ኢዚ ዲዛሶ ቢዲ ዬሱሳ ዴሚዳ ማላ ኢዛ ቶሆ ቦላ ኩንዲዲ

\VS{23}«ታስ ጉꬃ ና ዲዛራ ሃይቃና ጋዉስ። ኢዛ ሃይቆንታ ፓጻ ዳና ማላ ኔ ሃ ያዳ ኔ ኩሼ ኢዚ ቦላ ዎꬃርኪ?» ጊዲ ኬሂ ዎሲዴስ።


\par }{\PP \VS{24}ዬሱሲካ ኢዛራ ኢሲፌ ቢዴስ። ዳሮ ኣሳይ ኢዛ ኡንኤꬃና ጋካናስ ካሊዴስ።


\par }{\PP \VS{25}ታማኔ ናምኡ ላይꬅ ኩሜꬅ ሱꬂ ኢዚ ቦላፌ ጉኪዛ ማጫስ ዲዛራ ሄን ኣሳራ ዳዉስ።


\par }{\PP \VS{26}ኢዛ ባስ ዲዛ ሚሽ ዉርሳና ጋካናስ ኣኪሜፔ ኣኪሜ ላሞን ዳሮ ዳቡራዱስ። ጊዶ ኣቲን ሳኮይ ኢዚስ ጌዴ ዳሪዴስ ኣቲን ኣይኮካ ሎኢቤና።

\VS{27}ኢዛ ዬሱሳ ጊሻስ ሲዪዳ ማላ ኣሳ ጊዶራ ዬሱሳ ጉዬራ ካላዳ ኢዛ ማይኦ ቦቻዱስ።

\VS{28}ጋሶይካ፥ «ታ ኣይ ሃናዳካ ኢዛ ማይኦ ኩሼራ ቦቾ ቦቺዳኮካ ፓጻና» ጋዳ ቆፒዳ ጊሻሳ።


\par }{\PP \VS{29}ጉኪዛ ሱꬃይ ሄራካ ኤቂ ኣጊዴስ፤ ኢዛካ ፓጺዳይሳ ባ ኣሳቴꬃን ኤራዱስ።

\VS{30}ባፔ ዎልቃይ ኬዚዳይሳ ዬሱሲ ኤሪዲ ጌዴ ኣሳኮ ሲሚዲ፥ «ታ ማይኦ ኦኔ ቦቺዳይ?» ጊዴስ።


\par }{\PP \VS{31}ኢዛ ካሊዛይቲ ቃሴ፥ «ሃይሲ ዴሬይ ኡንኤቲዲ ሱጌቲሺን ቤያሼ ዋናዳ፥ ‹ታና ቦቺዳይ ኦኔ?› ጋይ» ጊዳ።


\par }{\PP \VS{32}ዬሱሲ ሄሳ ኦꬂዳይ ኦናኮኔ ቤያናስ ዩሺ ጼሊዴስ።

\VS{33}ማጫሳያካ ባስ ኣዚ ዋኒዳኮ ኤራዳ ባባሼኔ ኮኮራሼ ያዳ ዬሱሳ ሲንꬃን ጉፋናዳ ቱማ ዉርሳ ኢዛስ ዮታዱስ።

\VS{34}ኢዚካ፥ «ታ ናዬ! ኔ ኣማኖይ ኔና ኣሺዴስ። ሳሮን ባ! ኔ ዋዬፔ ፓጻ!» ጊዴስ።


\par }{\PP \VS{35}ዬሱሲ ቡሮ ሃሳያን ዲሺን ኣይሁዳታ ዎሳ ኬꬃ ሃላቃ ኢያኢሮሳ ሶፔ ዪዲ ኢያኢሮሳስ፥ «ኔ ናያ ሃይቃዱስ፤ ጎዳ ሜላ ኣዛስ ዳቡርሳይ?» ጊዳ።


\par }{\PP \VS{36}ጊዶ ኣቲን ዬሱሲ ኢስታ ሃሳያ ሌፒ ሂስቲዲ ኣይሁዳታ ዎሳ ኬꬃ ሃላቃዛ፥ «ኔ ኣማኖ ጻላ ኣማና ኣቲን ባቦፋ!» ጊዴስ።

\VS{37}ጴጽሮሳ፥ ያቆቤራኔ ያቆቤ ኢሻ ዮሃኒሳፔ ኣቲን ሃራይ ኦኒካ ኢዛ ካላና ማላ ኮዪቤና።

\VS{38}ጌዴ ኣይሁዳታ ዎሳ ኬꬃ ሃላቃዛሶ ጋኪዳ ማላ ኣሳይ ዋሲሼ ጫሞ ዬሆ ዬኪዛይሳ ቤዪዴስ።

\VS{39}ሶ ጌሊዲ፥ «ሃይሲ ዉሪ ኣዛ ዋሶኔ ኣዛ ዬሆ? ናያ ꬊስካዱስ ኣቲን ሃይቃቤኩ» ጊዴስ።


\par }{\PP \VS{40}ቃሴ ኣሳይ ዉሪ ኢዛ ቦላ ሚጪዴስ፤ ኣሳ ዉርሲካ ኬꬃፌ ኬሲዲ ናዪ ኣዋኔ ናዪ ኣዪዮ ቃሴካ ኢዛራ ኢሲፌ ዪዳይታ ኢዛ ካሊዛይታ ጻላ ካሌꬂዲ ናያ ዲዛሶ ጌሊዴስ።

\VS{41}ናይ ኩሼካ ኦይኪዲ፥ «ጻቢታ ኩም!» ጊዴስ። «ጻቢታ ኩም!» ጉሳስ ቢርሼꬂ፥ «ሃኔ ናዬ ዴንዳ» ጉሳ።


\par }{\PP \VS{42}ናያካ ሄራካ ዴንዳ ኤቃዱስ፤ ያኔ ሃ ሄሜታዱስ። ኢዚስካ ላይꬃይ ታማኔ ናምኣ፤ ኣሳይካ ሄ ሃኖዛን ዳሮ ማላሌቲዴስ።

\VS{43}ዬሱሲ ሃይሳ ኦኒካ ኤሮንታ ማላ ኬሂ ሚንꬂ ዮቲዴስ፤ «ናይስ ማና ቁማ ኢሚቴ» ጊዴስ።




\par }\Chap{6}{\SH ናዚሬቴ ኣሳይ ዬሱሳ ኤኪቤና
\par }
{\R (ማቶ 13፡53-58፤ ሉቃ 4፡16-30)

\par }{\PP \VerseOne{1}ሄሳፌ ጉዬ ዬሱሲ ሄፔ ዴንዲዲ ጌዴ ባ ዴሬ ቢዴስ። ኢዛ ካሊዛይቲካ ኢዛራ ቢዳ።

\VS{2}ኣይሁዳታ ሳምባታይ ጋኪን ኣይሁዳታ ዎሳ ኬꬄ ጌሊዲ ታማርሲሺን ሲዪዳ ኣሳይ፥ «ሃይሲ ኣዴዚ ሃይሳ ዉርሲ ኣዋፔ ኤኪዴ? ሃይሲ ኢዛስ ኢሜቲዳ ኤራቴꬃይ ኣዜ? ቃሴ ሃይቲ ኢዚ ኦꬂዛ ማላታቲ ዋኒ ኢዛ ኩሼን ሃኒዞ?» ጊሼ ማላሌቲዳ።
 
\VS{3}«ሃይሲ ኣናጼዛ ጊዴኔ? ማራሚ ና ያቆቤንታ ዮሳንታ፥ ዩሁዳንታኔ ሲሞናንታ ኢሻ ጊዴኔ? ኢዛ ሚቼቲ ኑናራ ሃን ኑ ማታን ዲዛይታ ዴቴኔ?» ጊዲ ሄሳፌ ዴንዲዳይሳን ኢዛን ኡፋዬቲቤቴና።


\par }{\PP \VS{4}ዬሱሲካ ኢስታስ፥ «ናቤይ ቦንቼቶንታይ ባ ዴሬን ባ ዳቦታ ጊዶኒኔ ባሶ ኣሳ ኣቻን ጻላ» ጊዴስ።
\XREF{}{{\XO 6:4 }{\XT{ዮሃ 4፡44}}}


\par }{\PP \VS{5}ሄን ጉꬃ ሃርጋንቻታ ቦላ ኩሼ ዎꬂ ፓꬆሪፔ ኣቲን ሃራ ኣይኮ ማላታካ ኦꬃናስ ዳንዳይቤና።

\VS{6}ኢስታስ ኣማኖይ ባይንዳይሳ ቤኢዲ ማላሌቲዴስ። ሄሳፌካ ዬሱሲ ጉታን ጉታን ዩዪ ዩዪ ታማርሲዴስ።


\par }{\SH ዬሱሲ ኪቲ ዬዲዳ ታማኔ ናምኣታ
\par }
{\R (ማቶ 10፡5-15፤ ሉቃ 9፡1-6)

\par }{\PP \VS{7}ታማኔ ናምኣታ ባኮ ጼይጊዲ ናምኡ ናምኡ ሂስቲ ኪቲሼ ቱና ኣያናታ ቦላ ኢስታስ ጎዳቴꬅ ኢሚዴስ።

\VS{8}ኢዚ፥ «ኦጌስ ጊዲዛ ጉፌ ኣቲን ኦጌ ሺንቄ ዎይኮ ኮሮጆ ዎይኮ ሚሼ ኦይኮፍቴ።
\XREF{}{{\XO 6:8 }{\XT{ሉቃ 10፡4-11}}}

\VS{9}ጫማ ኣꬂቴ ጊዶ ኣቲን ላማና ማይኦ ኦይኮፍቴ።

\VS{10}ኢሲ ኬꬄ ኢንቴ ጌሊኮ ሄ ካታማፔ ኢንቴ ኬዛና ጋካናስ ሄ ኬꬃን ዲቴ።

\VS{11}ኣዋንካ ኦኒካ ኢንቴና ሞኪ ኤኮንታ ኢጺኮ ሄፔ ኬዚሼ ሄ ዴሬታ ቦላ ማርካ ጊዳና ማላ ኢንቴ ቶሆ ቦላ ዲዛ ጉዱላ ቆቆፍቴ» ጊዲ ኣዛዚዴስ።
\FTNT{*}{{\FR 6:11 }{\FT{ጊኢዜ ኦራꬃ ጫቆ ማጻፋይኔ 1,947 ማሮቴꬃ ላይꬃን ጻፌቲዳ ኣማራꬆ ጌሻ ማጻፋይ ሃይሳፌ ካሊዲ ዲዛ ቆፋ ጉጄቴስ፤ «ኢንቴስ ቱማ ጋይስ፤ ሄ ካታማይፔ ሶዶሜሲኔ ጋሞራስ ፒርዳ ጋላስ ሎኣና።» ሃይሳ ሃ ቆፋይ ጊሪኬ ቃላን ቢርሼቲዳ ማጻፋታን ዴና።
}}}\XREF{}{{\XO 6:11 }{\XT{ሃዋ 13፡51}}}


\par }{\PP \VS{12}ኢስቲካ ሄፔ ኬዚዲ ዴሬይ ማሮቴꬃን ጌላና ማላ ሳባኪዳ።

\VS{13}ዳሮ ዳይዳንꬃታ ኬሲዳ፤ ዳሮ ሃርጋንቻታ ዛይቴ ቲዪ ቲይዲ ፓꬂዳ።\XREF{}{{\XO 6:13 }{\XT{ያቆ 5፡14}}}


\par }{\SH ጻማቂዛ ዮሃኒሳ ሃይቆ
\par }
{\R (ማቶ 14፡1-12፤ ሉቃ 9፡7-9)

\par }{\PP \VS{14}ዬሱሳ ሱንꬂ ካሴፔ ኤሬቲ ኤሬቲ ቢሺን ካዎ ሄርዶሲ ሄሳ ሲዪዴስ። ኢሲ ኢሲ ኣሳቲ፥ «ሃይሳ ማላ ማላታታ ኦꬂዛይ ጻማቂዛ ዮሃኒሲ ሃይቆፔ ዴንዲና» ጊዳ።


\par }{\PP \VS{15}ባጋይቲ፥ «ኤላሳ» ጌቴስ፤ ባጋ ኣሳይ ቃሴ፥ «ካሴ ናቤታፔ ኢሳ ሚሳቴስ» ጌቴስ።


\par }{\PP \VS{16}ሄርዶሲ ዮኦዛ ሲዪዲ፥ «ታ ኢዛ ቆꬌ ቃንጺሲዳ ዮሃኒሲ ሃይቆፔ ፓጺ ዴንዲዴስ» ጊዴስ።

\VS{17}ሄርዶሲ ባ ኢሻ ፒሊጶሳ ማቾ ሄሮዲያዶ ኤኪዳ ጋሶን ኦይኬቲዲ ቃሼታና ማላ ኣዛዚዲ ዮሃኒሳ ቃሾ ኬꬄ ጌልꬂዴስ።

\VS{18}ዮሃኒሲ ሄርዶሳ፥ «ኔ ኢሻ ማቾ ኔ ኤኮንታ ማላ ዎጋይ ኔና ዲጌስ» ጊዳ ጊሻስ ቃቺዴስ።
\XREF{}{{\XO 6:18 }{\XT{ሉቃ 3፡19-20}}}


\par }{\PP \VS{19}ሄሮዲያዳ ሄሳ ጊሻስ ሆሎታዳ ኢዛ ዎꬊሳናስ ኮያዱስ ሺን ዳንዳያቤኩ።

\VS{20}ጋሶይካ ዮሃኒሲ ጺሎኔ ጌሻ ኣስ ጊዲዳይሳ ሄርዶሲ ኤሪዛ ጊሻስ ዮሃኒሳስ ባቤሲኔ ኢዛ ናጌስ። ዮሃኒሲ ዮቲዛይሳ ሄርዶሲ ሲዪዲ ሂርጊዛ ጊዲኮካ ኢዚ ዮቲዛይሳ ዎዚናፔ ሲዬስ።


\par }{\PP \VS{21}ሄርዶሳ ዬሌታ ጋላስ ቦንቻናስ ꬎቃ ሹሜታስ፥ ኦላ ዎታዳራታ ኣዛዚዛ ዋናታሲኔ ጋሊላ ቢታን ኬሂ ኤሬቲዛ ጊታ ኣሳታስ ጊቢራ ኬሲዴስ፤ ሄሲካ ሄሮዲያዲስ ጊጋ ጋላስ ጊዲዴስ።

\VS{22}ሄሮዲያዲ ማጫ ናያ ጌላዳ ኣሳ ሲንꬃን ማዛሙሬ ዬጺን ሄርዶሳኔ ኢዚ ጼይጊዳ ኣሳ ኢዚ ዬꬃይ ኡፋይሲዴስ። ካዎዚካ ናዮ፥ «ኔ ኮይዛ ሚሽ ኡባ ታና ኦይቻ፤ ታ ኔስ ኢማና» ጊዴስ።

\VS{23}ቃሴካ ታ ካዎቴꬃ ባጋ ጊዲዳኮካ ኔ ኦይቺኮ ኡባ ታ ኔስ ኢማና ጊዲ ኢዚስ ጫቂዴስ።


\par }{\PP \VS{24}ናያ ኤሌላ ኬዛዳ ባ ኣዬዮ፥ «ካዎዛ ኣይ ኦይቾ?» ጋዱስ። ኣዪያካ፥ «ጻማቂዛ ዮሃኒሳ ሁኤ ቃንጻዳ ኢማ ጋ» ጋዱስ።


\par }{\PP \VS{25}ናያካ ኤሌላ ኬዛዳ ካዎዛኮ ጌላዳ፥ «ጻማቂዛ ዮሃኒሳ ሁኤ ኬሬን ዎꬃዳ ኔ ታስ ኢማና ማላ ኮያይስ» ጋ ኦይቻዱስ።


\par }{\PP \VS{26}ካዎይ ሄ ዮኦዛን ዳሮ ሞꬌቲዴስ፤ ጊዶ ኣቲን ጼይጌቲዳ ኢማꬃ ጊሻሲኔ ጫቂዳ ቃላ ጊሻስ ኢዚስ ኣካይ ጋናስ ኮዪቤና።

\VS{27}ሄሳ ጊሻስ ዎታዳራታፔ ኢሳ ኤሶን ኪቲዲ ዮሃኒሳ ቆꬌ ቃንጺዲ ኢዛ ሁኤ ኤኪ ያና ማላ ኣዛዚዴስ፤ ኢዚካ ቢዲ ቃሾ ኬꬃ ጊዶን ዮሃኒሳ ቆꬌ ቃንጺዴስ።

\VS{28}ሁኤዛ ኬሬራ ኤሂዲ ናይስ ኢሚዴስ፤ ናያካ ባ ኣዬይስ ኢማዱስ።

\VS{29}ዮሃኒሳ ካሊዛይቲካ ሄሳ ሲዪዳ ማላ ዪዲ ዮሃኒሳ ኣሃ ኤኪ ኤፊዲ ሞጊዳ።


\par }{\SH ዬሱሲ ሚዚዳ ኢቻሹ ሺ ኣሳ
\par }
{\R (ማቶ 14፡13-21፤ ሉቃ 9፡10-17፤ ዮሃ 6፡1-14)

\par }{\PP \VS{30}ሄሳፌ ጉዬ ሃዋሬቲ ሲሚዲ ዬሱሳ ኣቻን ዩዪ ኣꬊ ባ ኦꬂዳይሳኔ ባ ታማርሲዳይሳ ኡባ ኢዛስ ዮቲዳ።

\VS{31}ዳሮ ኣሳይ ዪሼኔ ቢሼ ጊዛ ጊሻስ ቁማ ሚዛ ዎዴይካ ቤቲቤና፤ «ኣኔ ኢንቴ ጻላ ታናራ ኣሲ ባይንዳሶ ቢዲ ጉꬅ ሼምፒ ኤኪቴ» ጊዴስ።

\VS{32}ሄሳ ጊሻስ ኢስቲ ባርካ ዎጎሎን ጌሊዲ ኢሲ ኣሲካ ባይንዳሶ ቢዳ።


\par }{\PP \VS{33}ኢስቲ ቢሺን ዳሮቲ ቤኢዲ ቶሆራ ዎꬃን ኢስታፌ ሲንꬄ ኣꬊዳ።

\VS{34}ዬሱሲ ዎጎሎዛፔ ዎꬊዛ ዎዴ ዳሮ ዴሬይ ሺቂ ኡቲዳይሳ ቤዪዴስ። ሄሚዛዴይ ባይንዳ ሜሄ ማላ ጊዲዳ ጊሻስ ኣሳስ ቃꬌቲዴስ፤ ዳሮ ዮኦካ ታማርሶ ኦይኪዴስ።
\XREF{}{{\XO 6:34 }{\XT{ታይ 27፡17፤ 1ካዎ 22፡17፤ 2ታሪ 18፡16፤ ሂዚ 34፡5፤ ማቶ 9፡36}}}


\par }{\PP \VS{35}ሄ ዎዴ ጋዴይ ቃሚ ቃሚ ቢዛ ጊሻስ ኢዛ ካሊዛይቲ ኢዛኮ ሺቂዲ፥ «ሃይሲ ኑ ዲዛሶይ ባዞኮ፤ ጋዴይካ ቃሚዴስ።

\VS{36}ሃይሳ ሄራን ኣሲ ዲዛሶ ቢዲ ኣሳይ ባስ ሚዛ ካꬅ ሻሚ ማና ማላ ኣሳ ዬዳ» ጊዳ።


\par }{\PP \VS{37}ኢዚ ኢስታስ ዛሪዲ፥ «ኣሳስ ሚዛ ሚሽ ኢንቴ ኢሚቴ» ጊዴስ። ኢስቲካ ማላሌቲዲ፥ «ኑኒ ቢዲ ናምኡ ጼቱ ዲናሬራ ካꬅ ሻሚዲ ሃይሳ ኣሳስ ኢሚዛኮ ጊዳንዴ?» ጊዳ።
\FTNT{†}{{\FR 6:37 }{\FT{ሄ ዎዴ 200 ዲናሬ ዴማናስ ኢሲ ኣሲ 200 ጋላስ ኦꬃናስ ኮሼስ።
}}}


\par }{\PP \VS{38}ኢዚካ ኢስታስ፥ «ኢንቴስ ኣይ ኬና ኡኬꬂ ዲዛኮ ኣኔ ቢዲ ጼሊቴ» ጊን ኢስቲ ቢ ጼሊዲ፥ «ኢቻሹ ኡኬꬂኔ ናምኡ ሞሌይ ዴስ» ጊዳ።


\par }{\PP \VS{39}ሄሳፌ ካሊዲ ኣሳ ጪሊላ ማታ ቦላ ቡቴን ቡቴን ኡቲሳና ማላ ኣዛዚዴስ።

\VS{40}ኣሳይካ ጼቱ ጼቱኔ ኢቻሹ ታሙ ኢቻሹ ታሙ ጊዲዲ ቡቴን ኡቲዴስ።

\VS{41}ኢዚካ ኢቻሹ ኡኬꬃታኔ ናምኡ ሞሌታ ባ ኩሼን ኦይኪዲ ፑዴ ሳሎ ጼሊዲ ኣንጂዲኔ ኡኬꬃ ሜንꬂ ሜንꬂ ኣሳስ ጊሻና ማላ ባና ካሊዛይታስ ኢሚዴስ፤ ናምኡ ሞሌታካ ኡባ ኣሳስ ሻኬሬꬂዴስ።

\VS{42}ኣሳይ ዉሪካ ሚዲ ካሊዴስ።

\VS{43}ዬሱሳ ካሊዛይቲ ኣሳይ ካሊ ሚን ኣቲዳይሳ ታማኔ ናምኡ ሌማቴ ኩሜꬅ ሺሺዴስ።

\VS{44}ካꬃ ሚዳ ኣሳፔ ኣቱማሳይ ጻላ ኢቻሹ ሺ።


\par }{\SH ኣባ ቦላራ ዬሱሳ ሄሜታ
\par }
{\R (ማቶ 14፡22-33፤ ዮሃ 6፡15-21)

\par }{\PP \VS{45}ሄራካ ኢዚ ኣሳ ሞይዚሼ ኢዛ ካሊዛይቲ ሲንꬃቲዲ ጌዴ ፒንꬅ ቤቴሳይዳ ጌቴቲዛሶ ፒናና ማላ ኣዛዚዴስ።

\VS{46}ሄፔካ ኢስታ ኣጋጊዲ ዎሳናስ ፑዴ ዙማ ቦላ ኬዚዴስ።


\par }{\PP \VS{47}ጋዴይ ቃሚን ዎጎሎይ ኣባ ጊዶን ዲሺን ኢዚ ባርካ ቢታ ቦላ ዴስ።

\VS{48}ኣባ ቦላ ጫርኮይ ኬሂ ሜቲዳ ጊሻስ ኢዛ ካሊዛይቲ ኣባ ሺሪ ሺሪ ዎጎሎ ላጊዛ ሚሻራ ባጼቲሺን ዬሱሲ ቤዪዴስ። ዎንታ ቦላ ኢስታኮ ዪዴስ፤ ዪዲኔ ኢስታ ኣቻራ ኣꬊ ባናꬆ ሃኒዴስ።

\VS{49}ጊዶ ኣቲን ኣꬊ ባና ሃኒሺን ኢዛ ቤኢዳ ማላ ሞይቲሌ ቤይዳ ሚሳቲን ዉሪካ ዋሲዳ።

\VS{50}ዉሪካ ኢዛ ቤኢዲ ዳጋሚዳ፤ ኢዚካ ሄራካ ኢስታ ዮቺዲ፥ «ኣይኮይ ባ፤ ታናኮ ዳጋሞፍቴ!» ጊዴስ።

\VS{51}ኢዚካ ዎጎሎን ኢስታኮ ጌሊን ጫርኮይ ጮኡ ጊዴስ፥ ኢስቲካ ዳሮ ማላሌቲዳ።

\VS{52}ካሴ ኢዚ ኡኬꬃን ኦꬂዳ ማላታ ቢርሼꬅ ኢስቲ ኤሮንታ ጊሻስ ኢስታ ዎዚናይ ዶጪዴስ።


\par }{\PP \VS{53}ኣባ ፒኒዲ ጌንሴሬጼ ጌቴቲዛሶ ጋኪዳ፤ ዎጎላፔ ዎꬊዲ ዎጎሎዛ ሄን ቃቺዲ ኣጊ ቢዳ።

\VS{54}ኢስቲ ዎጎሎፔ ዎꬊዳ ማላ ኣሳይ ዬሱሳ ኤሪዴስ።

\VS{55}ዉሪካ ባ ዲዛሶ ዲዛሶ ዎጼሬቲዲ ሃርጋንቻታ ሃላን ቶኪ ቶኪ ኤኪዲ ዬሱሲ ዲዛሶ ኤሂዳ።

\VS{56}ኢዚ ጋኪዳ ጉታን ዎይኮ ካታማ ጊዶን ዎይኮ ዴሬ ጊዶን ጊዲን ሃርጋንቻቲ ኢዚ ኣꬊሺን ኢዛ ዎሲዲኔ ኢዛ ማይኦ ቦቺዲ ፓጻና ማላ ሺሺ ሺሺ ዱቡሻይ ዲዛሶን ዎꬂዳ። ኢዚ ኣꬊ ቢሺን ኢዛ ማይኦ ቦቺዳይቲ ዉሪ ፓጺዳ።




\par }\Chap{7}{\SH ካሴ ኣይሁዳ ኣዋታ ዎጋ
\par }
{\R (ማቶ 15፡1-9)

\par }{\PP \VerseOne{1}ሄሳፌ ጉዬ ፋርሳዌቲኔ ዬሩሳላሜፔ ዪዳ ኢሲ ኢሲ ጻፌቲ ዬሱሳ ላንቄን ዩዪ ኣꬊዳ።

\VS{2}ዬሱሳ ካሊዛይታፔ ባጋይቲ ሜጬቶንታ ቂታ ኩሼራ ካꬅ ሚሺን ቤኢዳ።


\par }{\PP \VS{3}ፋርሳዌቲኔ ካሴ ጪማ ኣይሁዳ ኣሳቲ ካሴ ዴሬ ዎጋ ናጋናስ ኩሼ ሎኤꬂ ሜጬቶንታ ካꬅ ሚ ኤሬቴና።

\VS{4}ጊያ ቢ ሲሚኮካ ቦላ ሜጬቲ ጌዮንታ ዲሼ ካꬅ ሚ ኤሬቴና። ሄሳꬆካ ዋንጫካ፥ ኦቶካ፥ ኬሬካ፥ ኢቺዛ ሂꬄካ ሜቻ ማላ ሃራ ዎጋታካ ናጌቴስ።


\par }{\PP \VS{5}ፋርሳዌቲኔ ጻፌቲ ዬሱሳ፥ «ኔና ካሊዛይቲ ካሴ ኣዋታ ዎጋ ማላ ዱስ ኣጊዲ ኣዛስ ኩሼ ሜጬቶንታ ካꬅ ሚዞ?» ጊዲ ኦይቺዳ።


\par }{\PP \VS{6}ኢዚካ ኢስታስ፥

\par }{\QB «ኢሳያሲ ቆꬌፔ ቆሞን

\par }{\QB ሃኒዛ ኢንቴ ጊሻስ፥

\par }{\Q ‹ሃይሲ ዴሬይ

\par }{\QB ባ ሜቴርሻን ጻላላ

\par }{\QB ታና ቦንቼስ፤

\par }{\QB ዎዚናይ ጊዲኮ

\par }{\QB ታፔ ሃኪዴስ።


\par }{\Q \VS{7}ታስ ሜላ ሃዳ ጎይኔስ፤

\par }{\QB ኢስታ ቲሚርቴይካ

\par }{\QB ኣሲ ዎꬂዳ ዎጋ ጻላ›

\par }{\QC ጊዲ ዮቲዳይሲ ቱማ» ጊዴስ።


\par }{\PP \VS{8}ጾሳ ዎጋ ኣጊዲ ኣሲ ዎꬂዳ ዎጋ ናጌቴስ።

\VS{9}ቃሴካ፥ «ኢንቴ ዎጋስ ጊዲ ጾሳ ዎጋ ኢንቴ ኣጋጊዛ ጪንጫቴꬃ ኦጌይ ኢንቴስ ዴስ።

\VS{10}ኣይስ ጊኮ ሙሴይ፥ ‹ኔ ኣዮኔ ኔ ኣዋ ቦንቻ፤ ባ ኣዮኔ ባ ኣዋ ጫዪዛዴይ ሙሌካ ሃይቆ› ጊዴስ።
\XREF{}{{\XO 7:10 }{\XT{ኬሳ 20፡12፤ 21፡17፤ ዛሬ 5፡16፤ ሌዌ 20፡9}}}

\VS{11}ጊዶ ኣቲን ኢንቴ ቃሴ፥ ‹ኢሲ ኣሲ ባ ኣዋ ዎይኮ ባ ኣዮ ኢንቴ ታፔ ዴማናስ ኮሺዛ ማዶ ታ ጾሳስ ኢማዲስ› ጊኮ፥

\VS{12}ኢንቴ ቃሴ ሃይሳዴይ ባ ኣዋስካ ባ ኣዬይሲ ሃራ ኣይኮካ ኦꬃና ማላ ኮዬኬታ።

\VS{13}ሄሳ ጊሻስ ኢንቴ ዎጋ ናጋና ጊዲ ጾሳ ቃላ ላሜታ። ሄይታንታ ሚሳቲዛ ዳሮታ ኦꬄታ» ጊዴስ።


\par }{\PP \VS{14}ቃሴካ ዬሱሲ ኣሳ ባኮ ጼይጊዲ፥ «ዉሪካ ታ ጊዛ ሲዪቴኔ ዎዚናን ዎꬂቴ።

\VS{15}ካሬፔ ኡሎ ጊዶ ጌሊዲ ኣስ ቱኒሲዛ ኢሲ ሚሺካ ዴና፤ ሃራፔካ ኣሴ ቱኒሲዛይ ኬꬃ ኣዋፔ ጌዴ ካሬ ኬዚዛ ሚሻ።

\VS{16}ሲዪዛ ሃይꬂ ዲዛይ ሲዮ!» ጊዴስ።
\FTNT{*}{{\FR 7:16 }{\FT{ኢሲ ኢሲ ጌሻ ማጻፋቲ ታይቦ 16 ቦላ ዲዛ ቆፋ ጉጄቴስ።
}}}


\par }{\PP \VS{17}ኢዚ ኣሳ ካሬን ኣጊዲ ኬꬄ ጌሊን ኢዛ ካሊዛይቲ ኢዚ ዮቲዳ ሌሚሶዛ ቢርሼꬅ ዬሱሳ ኦይቺዳ።

\VS{18}ኢዚካ ኢስታ፥ «ኢንቴስካ ዮኦይ ጌሌኔ? ካሬፔ ጌሊዲ ኣሴ ቱኒሲዛ ሚሺ ኣዚካ ዴና።

\VS{19}ካሬፔ ጌሊዛይ ጌዴ ዎዚናን ጊዶንታ ዱጌ ቃንꬃ ጊዶ ጌሌስ፤ ቃሴ ሄፔ ኢዛዴ ኣሳቴꬃፌ ጌዴ ካሬ ኬዜስ» ጊዴስ፤ ዬሱሲ ሄሳ ጊዳይ ኣሲ ሚዛ ካꬂ ዉሪካ ጌሽ ጊዲዳይሳ ቆንጪሳናሳ።


\par }{\PP \VS{20}ካሌꬂዲካ፥ «ኣሳፔ ኬዚዛዚ ኣሴ ቱኒሴስ።

\VS{21}ኣሳ ዎዚና ጊዶፌ ኬዚዛይ ኢታ ቆፋታ፥ ላይማ ኣሞኔ ካይሶቴꬅ፥ ኣሴ ዎꬎ፥ ላይማቴꬅ፥

\VS{22}ዪቄቴꬅ፥ ኢታቴꬅ፥ ባሌꬆ፥ ላይማ ካስ፥ ቃናቴቴꬅ፥ ኣሳ ሱንꬅ ሞሮ፥ ኦቶሬቴꬂኔ ኣዛላ።

\VS{23}ሃይቲ ኢታ ሃኖቲ ዉሪ ኣሳፔ ኬዜቴሲኔ ኣሴ ቱኒሴቴስ» ጊዴስ።


\par }{\SH ኢሲ ማጫሳይ ኣማኖ
\par }
{\R (ማቶ 15፡21-28)

\par }{\PP \VS{24}ዬሱሲ ሄፔ ኬዚዲ ጺሮሴ ጌቴቲዛ ዴሬ ቢዴስ፤ ሄን ኢሳዴ ኬꬄ ጌሊዲ ኢዚ ሄን ዲዛይሳ ኣሲ ኤሮንታ ማላ ኮዪዴስ። ጊዶ ኣቲን ኢዚ ሄን ኢዛ ዱሳይ ቆቴታናስ ዳንዳዬቲቤና።


\par }{\PP \VS{25}ሄራካ ኢሲ ቱና ኣያናይ ኦይኪዳ ጉꬃ ና ዲዛሪ ኣያ ዬሱሲ ሄን ዲዛይሳ ሲያዳ ኢዛኮ ያዳ ኢዛ ቶሆ ቦላ ኩንዳዱስ።

\VS{26}ማጫሳያ ጊሪኬ ቃላ ሃሳይዛ ማጫስ ሺን ኢዛ ዬሌቲዳሶይ ሲሮፊንቄ ጌቴቴስ። ኢዛካ ዬሱሲ ናይፔ ቱና ኣያና ኬሳና ማላ ዎሳዱስ።

\VS{27}ዬሱሲ ዛሪዲ ኢዚስ፥ «ናይታ ቁማ ኤኪ ካናስ ዬጋናስ ቤሶንታ ጊሻስ ኮይሮ ናይቲ ሚ ካሌቶ» ጊዴስ።


\par }{\PP \VS{28}ኢዛካ ዛራዳ፥ «ኤ ጎዶ! ካናቲካ ማዳ ማታን ዴኢዲ ናይታ ኩሼፔ ጋዴን ዎꬊዳይሳ ሜቴስ» ጋዱስ።


\par }{\PP \VS{29}ኢዚካ፥ «ሂስቲኮ ኔኒ ሄሳ ጊዳ ጊሻስ ባ! ዳይዳንꬃይ ኔ ናይፔ ኬዚዴስ» ጊዴስ።

\VS{30}ኢዛ ሲማዳ ሶ ቢሺን ናያ ዳይዳንꬃይ ዬዲን ፓጻዳ ሂጻን ኢቺዳሮ ዴማዱስ።


\par }{\SH ዬሱሲ ፓꬂዳ ዶና ዱዴኔ ሃይꬃ ቱሌ ኣዴዛ
\par }
{\PP \VS{31}ሄሳፌ ዬሱሲ ጺሮሴ ቢታፌ ዴንዲዲ ሲዶና ጌቴቲዛሶራ ኣꬊ ታሙ ካታማ ጌቴቲዛሶራ ካንꬂዲ ጌዴ ጋሊላ ኣባኮ ጋኪዴስ።

\VS{32}ኣሳይ ኢሲ ሃይꬃ ቱሌኔ ዶና ዱዴ ኣስ ኢዛኮ ሄ ኤኪ ዪዲ ዬሱሲ ኢዛ ቦላ ባ ኩሼ ዎꬃና ማላ ዎሲዳ።


\par }{\PP \VS{33}ዬሱሲካ ኢዛ ኣሳፔ ሻኪ ኤኪ ቢዲ ባ ኩሼ ቢራꬌታ ኣዴዛ ሃይꬃን ጌልꬂዴስ፤ ቃሴካ ጩች ጩቲዲ ኣዴዛ ኢንጻርስ ቦቺዴስ።

\VS{34}ፑዴ ሳሎ ጼሊዲኔ ቶኪ ሼምፒዲ፥ «ኤፍታ» ጊዴስ። ሄሲካ፥ «ፖጌታ» ጉሳ።

\VS{35}ሄራካ ኣዴዛ ሃይꬃቲ ፖጌቲዳ፤ ኢንጻርሳይካ ቢርሼቲን ጌሺ ሃሳይዴስ።


\par }{\PP \VS{36}ዬሱሲ ሃይሳ ቤኢዳይቲ ኦናስካ ዮቶንታ ማላ ኣዛዚዴስ፤ ጊዶ ኣቲን ኣሳይ ኢዚ ኣዛዚዛዳይሳፌ ቦላራ ኬሂ ጉጂዲ ዮቲዴስ።

\VS{37}ዴሬዚካ ኬሂ ማላሌቲዲ፥ «ኢዚ ኦꬂዳይሲ ዉሪ ሎኦ፤ ቱሌቲ ሲያና ማላ፥ ዶና ዱዴቲ ሃሳያና ማላ ኦꬂዴስ» ጊዳ።




\par }\Chap{8}{\SH ዬሱሲ ኦይዱ ሺ ኣስ ሚዚዴስ
\par }
{\R (ማቶ 15፡32-39)

\par }{\PP \VerseOne{1}ሄ ዎዴ ቃሴ ዳሮ ኣሲ ሺቂዴስ። ሺቂዳ ኣሳስ ሚዛ ካꬂ ባይንዳ ጊሻስ ዬሱሲ ባና ካሊዛይታ ጼይጊዲ፥

\VS{2}«ሃይቲ ኣሳቲ ታናራ ሄꬑ ጋላስ ጋካናስ ጋምኢዳ ጊሻሲኔ ቃሴካ ኢስታስ ሚዛ ካꬂ ባይንዳ ጊሻስ ታና ሚቼቴስ።

\VS{3}ኢስታፌ ኢሲ ኢሲ ኣሳቲ ሃሆፔ ዪዳ ጊሻስ ሃይሳ ጋፋራ ታ ኢስታ ሶ ዬዲኮ ዳቡርዲ ኦጌ ቦላ ኩንዳና» ጊዴስ።


\par }{\PP \VS{4}ኢዛ ካሊዛይቲካ ዛሪዲ፥ «ሃይሳ ባዞን ሃይሳ ማላ ዴሬ ሚዛና ቁማ ኣዋፔ ዴማኔ?» ጊዳ።


\par }{\PP \VS{5}ኢዚካ ኢስታ፥ «ኢንቴኮን ኣፑን ኡኬꬂ ዲዜ?» ጊ ኦይቺዴስ። ኢስቲካ፥ «ላፑን ኡኬꬂ ዴስ» ጊዳ።


\par }{\PP \VS{6}ኢዚካ ኣሳይ ጋዴን ኡታና ማላ ኣዛዚዴስ፤ ላፑን ኡኬꬃ ባ ኩሼን ኦይኪ ጋላቲዲኔ ሜንꬂዲ ኣሳስ ጊሼቻና ማላ ባና ካሊዛይታስ ኢሚን ኢስቲካ ዴሬዛስ ጊሺዳ።

\VS{7}ቃሴካ ሄን ዲዛ ቄሪ ጉꬃ ሞሌታ ጊሻስ ጾሳ ጋላቲዲ ጉꬃ ሞሌታ ኣሳስ ጊሼቻና ማላ ባና ካሊዛይታ ኣዛዚዴስ።

\VS{8}ዴሬይካ ሚዲ ካሊዴስ። ሄሳፌካ ኢዛ ካሊዛይቲ ማዳፌ ፓላሂዳ ካꬅ ላፑን ሌማቴ ኩሜꬅ ዴንꬂዳ።

\VS{9-10}ሄሳ ሚዳ ኣሳይ ኦይዱ ሺ ጊዳና። ሄ ኣሳ ሞይዚዲ ባና ካሊዛይታራ ዎጎሎን ጌሊዲ ጌዴ ዳልማኑታ ጌቴቲዛሶ ቢዴስ።


\par }{\PP \VS{11}ፋርሳዌቲ ዪዲ ዬሱሳራ ፓላሜቴꬅ ኦይኪዳ፤ ኢዛ ፓጫናስ ኮዪዲ ባንታና ሳሎፔ ማላታ ቤሳና ማላ ኦይቺዳ።
\XREF{}{{\XO 8:11 }{\XT{ማቶ 12፡38፤ ሉቃ 11፡16}}}

\VS{12}ኢዚካ ቶኪ ሼምፒዲ፥ «ሃይሲ ዬሌታዚ ኣዛስ ማላታ ኮይዜ? ታ ኢንቴስ ቱማ ጋይስ፤ ሃይሳ ዬሌታስ ኢሲ ማላታይካ ኢሜቴና» ጊዴስ።
\XREF{}{{\XO 8:12 }{\XT{ማቶ 12፡39፤ ሉቃ 11፡29}}}

\VS{13}ኢስታ ሄን ኣጊዲኔ ዎጎሎን ጌሊዲ ሄ ፒንꬅ ፒኒዴስ።


\par }{\SH ፋርሳዌታ ኢርሾኔ ሄርዶሳ ኢርሾ
\par }
{\R (ማቶ 16፡5-12)

\par }{\PP \VS{14}ኢዛ ካሊዛይቲ ካꬅ ኦይኮንታ ባሌቲዳ ጊሻስ ኢሲ ኡኬꬂ ኣቲን ዎጎሎ ጊዶን ሃራ ኣይ ካꬂካ ዴና።

\VS{15}ዬሱሲ ኢስታ፥ «ፋርሳዌታ ኢርሾፌኔ ሄርዶሳ ኢርሾፌ ናጌቲቴ» ጊዲ ኣዛዚዴስ።
\XREF{}{{\XO 8:15 }{\XT{ሉቃ 12፡1}}}


\par }{\PP \VS{16}ኢስቲ ቃሴ ባ ጊዶን ኢሶይ ኢሳራ፥ «ኢዚ ኑና ሃይሳ ጊዛይ ኑስ ካꬂ ባይንዳ ጊሻሳ» ጊ ሃሳዬቲዳ።


\par }{\PP \VS{17}ቃሴ ዬሱሲ ኢስታ ቆፋ ኤሪዲ፥ «ኑስ ካꬂ ባይንዳ ጊሻስ ጋሳ ጊዲ ኢንቴ ጊዶን ኣዛስ ሃሳዬቴቲ? ሃኢካ ዩሺ ቆፔኬቲ? ዎዚናንካ ዎꬄኬቲ? ዎይኮ ኢንቴ ዎዚናይ ሹቻቲዴ?

\VS{18}ኢንቴስ ኣይፌይ ዴስ ሺን ጼሌኬቲ? ሃይꬂ ዴስ ሺን ሲዬኬቲ? ኣኬኬኬቲ?\XREF{}{{\XO 8:18 }{\XT{ኤር 5፡21፤ ሂዚ 12፡2፤ ማር 4፡12}}}

\VS{19}ኢቻሹ ኡኬꬃ ኢቻሹ ሺ ኣሳስ ታ ሜንꬃ ኢሚን ኣፑን ሌማቴ ኩሜꬃ ካꬅ ዴንꬂዴቲ?» ጊዴስ።

\par }{\PP ኢስቲካ ዛሪዲ፥ «ታማኔ ናምኡ» ጊዳ።

\VS{20}ኢዚካ፥ «ላፑን ኡኬꬃ ኦይዱ ሺ ኣሳስ ታ ሜንꬃ ኢሚን ኣፑን ሌማቴ ኩሜꬃ ካꬅ ዴንꬂዴቲ?» ጊ ኦይቺን ኢስቲካ፥ «ላፑን» ጊዳ።


\par }{\PP \VS{21}ኢዚካ ኢስታስ፥ «ሂስቲን ሃኢ ጋካናስ ዩሺ ቆፒቤኬታካ!» ጊዴስ።


\par }{\SH ዬሱሲ ቤቴሳይዳን ፓꬂዳ ቆቄ ኣዴዛ
\par }
{\PP \VS{22}ሄሳፌ ጌዴ ቤቴሳይዳ ጌቴቲዛሶ ቢዳ፤ ጉꬃ ኣሳቲካ ኣይፌ ቆቄ ኣስ ዬሱሳኮ ኤሂዲ ዬሱሲ ኢዛ ቦቻና ማላ ዎሲዳ።

\VS{23}ኢዚካ ሄ ቆቄዛ ኩሼ ኦይኪ ጎቺዲ ኣሲ ዲዛሶፔ ጌዴ ካሬ ኬሲዲ ኣዴዛ ኣይፌን ጩቲዲኔ ባ ኩሼ ኢዛ ቦላ ዎꬂዲ፥ «ሃኢ ኔስ ኣዚ ቤቲዜ?» ጊ ኦይቺዴስ።


\par }{\PP \VS{24}ኢዚካ ꬎቁ ጊ ጼሊዲ፥ «ኣሳይ ሚꬅ ሚሳቲዲ ቃጼቲሼ ቤቴስ» ጊዴስ።


\par }{\PP \VS{25}ቃሴካ ዬሱሲ ባ ኩሼታ ኢዛ ኣይፌታ ቦላ ዎꬂዴስ፤ ሄራካ ኢዛ ኣይፌቲ ጼሊዳ፤ ፖኦይካ ኢዛስ ሲሚን ዉርሲካ ጌሺ ጼሊዴስ።

\VS{26}ቃሴ፥ «ሃ ጉታታ ጊዶ ጌሎፓኔ ኦናስካ ዮቶፓ» ጊዲ ኢዛ ጌዴ ኢዛሶ ዬዲዴስ።
\FTNT{*}{{\FR 8:26 }{\FT{ጊኢዜ ጫቆ ኦራꬃ ማጻፋዚ 1,947 ማሮቴꬃ ላይꬃን ጻፌቲዳ ኣማራꬆ ጌሻ ማጻፋዚኔ ኢሲ ኢሲ ቤኒ ጊሪኬ ቃላን ጻፌቲዳ ጌሻ ማጻፋቲ ሃይሳፌ ካሊዛ ቆፋ ጉጄቴስ፤ ሂስቲኮ ሃይሳ ኦናስካ ዮቶፓ።
}}}


\par }{\SH ዬሱሲ ጾሳፌ ኪቴቲዳዴ ጊዲዳይሳስ ጴጽሮሳ ማርካቴꬅ
\par }
{\R (ማቶ 16፡13-20፤ ሉቃ 9፡18-21)

\par }{\PP \VS{27}ዬሱሲ ባና ካሊዛይታራ ቂሳሪያ ፒሊጲሲዮሴ ጌቴቲዛ ዴሬ ኣቻን ዲዛ ጉታታ ቢዴስ፤ ኢስቲ ኦጌ ቦላ ዲሺን ባና ካሊዛይታ፥ «ታና ኣሳይ ኦና ጊዜ?» ጊዲ ኦይቺዴስ።


\par }{\PP \VS{28}ኢስቲካ ዛሪዲ ኔና፥ «ጻማቂዛ ዮሃኒሳ ጊዛይቲካ ዴቴስ፥ ባጋይቲ ቃሴ ኤላሳ ጌቴስ፤ ሃራቲ ቃሴ ናቤታፔ ኢሳዴ ጌቴስ» ጊዲ ዮቲዳ።
\XREF{}{{\XO 8:28 }{\XT{ማር 6፡14-15፤ ሉቃ 9፡7-8}}}


\par }{\PP \VS{29}ካሌꬂዲካ፥ «ኢንቴች ታና ኦና ጌቲ?» ጊዲ ኦይቺዴስ። ጴጽሮሲ፥ «ኔኒ ኪርስቶሳ» ጊዴስ።


\par }{\PP \VS{30}ዬሱሲካ ባ ጊሻስ ኦናስካ ኢስቲ ዮቶንታ ማላ ሚንꬂ ዮቲዴስ።


\par }{\SH ዬሱሲ ባ ሃይቃናይሳ ካሴቲዲ ዮቲዴስ
\par }
{\R (ማቶ 16፡21-28፤ ሉቃ 9፡22-27)

\par }{\PP \VS{31}ሄሳፌ ዬሱሲ ባና ካሊዛይታ፥ «ኣሳ ናይ ዳሮ ዋዬ ቤያናይሳኔ ዴሬ ጪማታን፥ ቄሴታ ሃላቃኒኔ ጻፌታን ካꬌታና፤ ኣሳ ኩሼን ሃይቃና፥ ሃይቆፔ ሄꬓንꬆ ጋላስ ዴንዳና ቤሴስ» ጊዲ ታማርሶ ኦይኪዴስ።

\VS{32}ኢዚካ ሄሳ ኢስታስ ቆንጪሲ ዮቲዴስ፥ ጴጽሮሲካ ኢዛ ዱማ ሻኪ ኤፊዲ፥ «ሄሳꬆ ጎፓ!» ጊዲ ሃንቂዴስ።


\par }{\PP \VS{33}ዬሱሲ ቃሴ ባና ካሊዛይታ ዩሺ ጼሊሼ ጴጽሮሳ፥ «ሃይሶ ጻላኤ ኔ ታፔ ጌዴ ጉዬ ባ! ኔኒ ኣሳዛፔ ኣቲን ጾሳዝ ቆፓካ!» ጊዲ ሃንቂዴስ።


\par }{\PP \VS{34}ሄሳፌ ጉዬ ኣሳ ባና ካሊዛይታራ ኢሲፌ ባኮ ጼይጊዲ፥ «ታና ካላናስ ዶሲዛዴይ ዲኮ ባና ካዶ፤ ባ ማስቃሌ ቶኪዲ ታና ካሎ።
\XREF{}{{\XO 8:34 }{\XT{ማቶ 10፡38፤ ሉቃ 14፡27}}}

\VS{35}ባ ሼምፖ ኣሻና ዶሲዛዴይ ꬋይሳና ሺን ታ ጊሻሲኔ ታ ሚሺራቾ ቃላ ጊሻስ ባ ሼምፖ ꬋይሲዛዴይ ዉሪካ ኣሻና።
\XREF{}{{\XO 8:35 }{\XT{ማቶ 10፡39፤ ሉቃ 17፡33፤ ዮሃ 12፡25}}}

\VS{36}ኣሲ ኣላሜ ኩሜꬅ ሃሪኮኔ ባ ሼምፖ ꬋይሲኮ ኢዛ ኣይ ጎኣኔ?

\VS{37}ዎይኮ ኣሲ ባ ሼምፖ ጊሻስ ላሜ ኤካናይ ኣዚ ዲዜ?


\par }{\PP \VS{38}«ሃይሳ ላይማኔ ናጋራንቻ ዬሌታ ጊዶን ዲሼ ታናኒኔ ታ ቃላን ዬላቲዛ ኣሲ ዉሪ ታ ኣሳ ናይ ታ ኣዋ ቦንቾራኔ ጌሻ ኪታንቻታራ ዪዛ ዎዴ ኢዛን ዬላታና» ጊዴስ።




\par }\Chap{9}{\PP \VerseOne{1}ካሌꬂዲካ ዬሱሲ «ታ ኢንቴስ ቱማ ጋይስ፤ ሃይሳን ኤቂዳ ኣሳፔ ጾሳ ካዎቴꬂ ዎልቃራ ዪሺን ቤያና ጋካናስ ሃይቆንታ ጋምኣና ኢሲ ኢሲ ኣሳቲ ዴቴስ» ጊዴስ።


\par }{\SH ዬሱሳ ሜꬋ ላሜቴꬅ
\par }
{\PP \VS{2}ኡሱፑን ጋላሳፌ ጉዬ ዬሱሲ ጴጽሮሳ፥ ያቆቤኔ ዮሃኒሳ ባናራ ካሌꬂ ኤኪዲ ኢሲ ጊታ ዙማ ቦላ ኬዚዴስ። ኢስቲ ባርካ ዲሺን ኢስታ ሲንꬃን ኢዛ ሜꬋይ ላሜቲ ዎꬊዴስ።\XREF{}{{\XO 9:2 }{\XT{2ጴጽ 1፡17-18}}}

\VS{3}ኢዚ ማይኢዳ ማይኦይ ቢታ ቦላ ኦኒካ ማይኦ ሜጪዲ ሄሳ ማላ ቦꬃናስ ዳንዳዮንታ ቦꬅ ቦቲዴስ።

\VS{4}ሄ ዎዴ ኤላሲኔ ሙሴይ ዬሱሳራ ሃሳዬቲሼ ኢስታስ ቤቲዳ።


\par }{\PP \VS{5}ጴጽሮሲ ዬሱሳ፥ «ኣስታማሬ! ኑኒ ሃን ሃይሳን ዲዛኮ ኑስ ሎኦ፤ ኔስ ኢሲ ዳሴ፥ ሙሴስ ኢሲ ዳሴ፥ ቃሴ ኤላሳስ ኢሲ ዳሴ፥ ሄꬑ ዳሴታ ኑ ኦꬂኮቺ?» ጊዴስ።

\VS{6}ዳሮ ባቢዳ ጊሻስ ጴጽሮሲ ባ ጊዛይሳ ኤሪዲ ጊቤና።


\par }{\PP \VS{7}ሄራካ ሻራይ ኢስታ ካሚን ሻራ ጊዶራ፥ «ሃይሲ ታ ዶሲዛ ታ ናዛኮ! ኢዚ ጊዛ ሲዪቴ» ጊዛ ቃላ ጊሪሲ ዪዴስ።
\XREF{}{{\XO 9:7 }{\XT{ማቶ 3፡17፤ ማር 1፡11፤ ሉቃ 3፡22}}}


\par }{\PP \VS{8}ሄራካ ኢስቲ ዩሺ ጼሊን ዬሱሳፔ ኣቲን ኦኒካ ሃራ ኣሲ ኢስታራ ዴና።


\par }{\PP \VS{9}ኢስቲ ዙማ ቦላፌ ዱጌ ዎꬊሺን ኣሳ ናይ ሃይቆፔ ዴንዳና ጋካናስ ሃይሳ ኢስቲ ቤኢዳይሳ ኦናስካ ዮቶንታ ማላ ኣዛዚዴስ።

\VS{10}ኢስቲካ ባስ ዮቲዳ ቃላ ባ ዎዚናን ኦይኪዳ ሺን፥ «ሃይቆፔ ዴንዶ ጉሲ ኣይ ጉሴ?» ጊዲ ባ ጊዶን ሃሳዬቲዳ።


\par }{\PP \VS{11}ቃሴ ኢስቲ ሙሴ ዎጋ ታማርሲዛይቲ፥ «ካሴቲዲ ኤላሲ ያና ኮሼስ ኣዛስ ጊዞ?» ጊዲ ኢዛ ኦይቺዳ።
\XREF{}{{\XO 9:11 }{\XT{ሚል 4፡5፤ ማቶ 11፡14}}}


\par }{\PP \VS{12}ዬሱሲ ኢስታስ፥ «ቱሙካ ኤላሲ ካሴቲ ዪዲ ዉርሲካ ጊጊሳና። ሂስቲንካ ኣሳ ናይ ዳሮ ዋዬ ኤካናሲኔ ካꬌታናስ ቤሴስ ጌቴቲ ጻፌቲዳይሲ ኢንቴስ ኣይ ሚሳቲዜ?

\VS{13}ጊዶ ኣቲን ታ ኢንቴስ ጊዛይ ኤላሲ ጊዲኮ ዪዴስ ሺን ኣሳይካ ኢዛ ጊሻስ ጻፌቲዳ ማላ ባና ኮሺዳ ማላ ኢዛ ቦላ ኦꬂዴስ» ጊዴስ።


\par }{\SH ዬሱሲ ኢታ ኣያናፔ ፓꬂዳ ናዛ
\par }
{\R (ማቶ 17፡14-20፤ ሉቃ 9፡37-43)

\par }{\PP \VS{14}ጌዶን ኣቲዳ ዬሱሳ ካሊዛይታኮ ኢስቲ ሲሚ ዪሺን ዳሮ ኣሳይ ኢስታ ጊዶꬂን ሙሴ ዎጋ ታማርሲዛይቲ ኢስታራ ፓላሜቲዛይሳ ቤኢዳ።

\VS{15}ዴሬይ ኢዛ ዴሚዳ ማላ ማላሌቲዲ ሳሮካናስ ኢዛኮ ዎጺዴስ።


\par }{\PP \VS{16}ኢዚካ ኢስታ፥ «ኢንቴ ኢስታራ ኣዛ ጊሻስ ፓላሜቴቲ?» ጊዲ ኦይቺዴስ።


\par }{\PP \VS{17}ኣሳ ጊዶፌ ኢሳዴይ፥ «ኣስታማሬ! ቱና ኣያናይ ኢዛን ጌሊን ዶና ዱዲዳ ታ ና ዳይሳ ታ ኔኮ ኤካ ያዲስ።

\VS{18}ኣያናዚ ዴንዲዛ ዎዴ ቦላፌ ዬጌስ፤ ዶናራ ጎፖንቶ ኬሲ ኬሲ ዬጌስ፤ ኣቻካ ጋርጬስ፤ ኣሳቴꬃካ ዞዲሴስ፤ ቱና ኣያና ኬሴቶ ጋዳ ኔና ካሊዛይታ ታ ዮቲን ኢስቲካ ዳንዳይቤቴና» ጊዴስ።


\par }{\PP \VS{19}ዬሱሲካ ኢስታስ ዛሪዲ፥ «ኢንቴኖ ኣማኖንታ ዬሌታቶ፥ ኣይዴ ጋካናስ ታ ኢንቴናራ ዳኔ? ቃሴ ኣይዴ ጋካናስ ታ ኢንቴና ዳንዳያኔ? ኣኔ ናዛ ሃ ኤሂቴ» ጊዴስ።

\VS{20}ኣሳይካ ናዛ ኢዛኮ ኤሂዴስ፥ ቱና ኣያናይ ዬሱሳ ቤኢዳ ማላ ናዛ ሄራካ ጋዴን ጌንዴሪሲዲ ኮኮሪሲዲኔ ዶናራ ጎፖንቶ ጮፑ ሂስቲዴስ።


\par }{\PP \VS{21}ዬሱሲ ናዛ ኣዋ፥ «ሃይሲ ሃርጌይ ኢዛ ኣዪዴሳፔ ኦይኪዴ?» ጊዴስ። ናዛ ኣዋይካ፥ «ናቴꬃፌ ዶሚዲ» ጊዴስ።

\VS{22}«ኢዛ ዎꬋናስ ኮዪዲ ዳሮ ዎዴ ታማንካ ሃꬃንካ ዬጌስ። ኔስ ዳንዳዬቲኮ ኑስ ሚሼታኔ ኑና ማዳ» ጊዴስ።


\par }{\PP \VS{23}ዬሱሲ ቃሴ፥ « ‹ኔስ ዳንዳዬቲኮ› ጋይ? ኣማኒዛዴስ ዉሪካ ዳንዳዬቴስ» ጊዴስ።


\par }{\PP \VS{24}ናዛ ኣዋይ ሄራካ፥ «ታ ኣማናይስ ሺን ታ ኣማኖይ ላፋ፥ ታና ማዳርኪ!» ጊዲ ዋሲዴስ።


\par }{\PP \VS{25}ኣሳይ ዎጫሚሼ ቡሬቲ ኤኪዲ ኢዛኮ ዪዛይሳ ዬሱሲ ቤኢዲ፥ «ሃይሶ ቱሌኔ ዱዴ ኣያናዞ! ሃይሳ ናዛፔ ኬዛ፥ ኔ ቃሴ ሲማዳ ጌሎንታ ማላ ታ ኔና ኣዛዛይስ» ጊዲ ቱና ኣያና ሴሪዴስ።


\par }{\PP \VS{26}ቱና ኣያናዚካ ኬሂ ዋሲዴስ፤ ናዚካ ኬሂ ቃኬቲዳፔ ጉዬ ናዛፔ ኬዚዴስ። ዳሮቲ ሃይቂዴስ ጋና ጋካናስ ናዚ ኣሃ ሚሳቲዴስ።

\VS{27}ጊዶ ኣቲን ዬሱሲ ናዛ ኩሼ ኦይኪ ዴንꬂዴስ፤ ናዚካ ዴንዲ ኤቂዴስ።


\par }{\PP \VS{28}ዬሱሲ ሶ ጌሊዳፔ ጉዬ ኢዛ ካሊዛይቲ፥ «ኑ ኢዛፔ ቱና ኣያና ኬሳናስ ኣዛስ ዳንዳይቤኮኒ?» ጊዲ ኢዛ ኦይቺዳ።


\par }{\PP \VS{29}ኢዚካ ኢስታስ፥ «ሃይሳ ማላይ ኬዛና ዳንዳይዛይ ዎሳኒኔ ጾማን ጻላ» ጊዴስ።


\par }{\SH ዬሱሲ ባ ሃይቆ ጊሻሲኔ ባ ዴንዶ ጊሻስ ቃሴካ ዮቲዴስ
\par }
{\R (ማቶ 17፡22-23፤ ሉቃ 9፡43-45)

\par }{\PP \VS{30}ሄፔ ዴንዲዲ ጋሊላ ባጋራ ኣꬊ ቢዳ፤ ዬሱሲ ባ ዲዛሶ ኦኒካ ኤራና ማላ ኮዪቤና።

\VS{31}ጋሶይካ ዬሱሲ ባና ካሊዛይታስ፥ «ኣሳ ናይ ኣሳ ኩሼን ኣꬊ ኢሜታና፤ ኢስቲካ ኢዛ ዎꬋና፥ ሄꬓንꬆ ጋላሳፌ ጉዬ ኢዚ ዴንዳና» ጊዲ ኢስታ ታማርሲዛ ጊሻሳ።

\VS{32}ጊዶ ኣቲን ኢዚ ጊዛይሲ ኢስታስ ጌሊቤና፤ ኢዛ ኦይቻናስካ ባቢዳ።


\par }{\SH ኡባፌ ኣꬊዛይ ኦኔ?
\par }
{\R (ማቶ 18፡1-5፤ ሉቃ 9፡46-48)

\par }{\PP \VS{33}ሄሳፌ ጉዬ ቂፊርናሆሜ ቢዳ፤ ኢዚ ኬꬄ ጌሊዲ፥ «ኢንቴ ዪሼ ኦጌ ቦላ ኣዛ ጊሻስ ፓላሜቲዴቲ?» ጊ ኦይቺዴስ።


\par }{\PP \VS{34}ኢስቲ ቃሴ ኦጌ ቦላ፥ «ኑ ጊዶን ኑፔ ኡባፌ ኣꬊዛይ ኦኔ?» ጊዲ ፓላሜቲዳ ጊሻስ ዉሪካ ጮኡ ጊዳ።
\XREF{}{{\XO 9:34 }{\XT{ሉቃ 22፡24}}}


\par }{\PP \VS{35}ኢዚ ኡቲዳፔ ጉዬ ታማኔ ናምኣታ ጼይጊዲ፥ «ኮይሮ ጊዳና ኮይዛዴይ ኡባፌ ዉርሴꬂኔ ኡባታስ ኣሽካራ ጊዶ» ጊዴስ።
\XREF{}{{\XO 9:35 }{\XT{ማቶ 20፡26-27፤ 23፡11፤ ማር 10፡43-44፤ ሉቃ 22፡26}}}


\par }{\PP \VS{36}ቂ ጉꬃ ና ኤሂዲ ኢስታ ጊዶን ኤሲዴስ። ኢዲሚዲ፥

\VS{37}«ሃይታ ጉꬃ ናይታፔ ኢሳዴ ታ ሱንꬃን ሞኪ ኤኪዛዴይ ታናካ ሞኪ ኤኬስ፤ ታና ሞኪ ኤኪዛዴይ ዉሪ ታና ጻላላ ጊዶንታ ታና ኪቲዳይሳካ ሞኪ ኤኬስ» ጊዴስ።
\XREF{}{{\XO 9:37 }{\XT{ማቶ 10፡40፤ ሉቃ 10፡16፤ ዮሃ 13፡20}}}


\par }{\SH ኑና ኢጾንታይ ዉሪ ኑ ባጋ
\par }
{\R (ሉቃ 9፡49-50)

\par }{\PP \VS{38}ዮሃኒሲካ፥ «ኣስታማሬ! ኢሳዴይ ኔ ሱንꬃን ዳይዳንꬅ ኬሲሺን ኑ ቤይዶስ። ኢዚ ኑና ካሎንታ ጊሻስ ኬሶንታ ማላ ዲጊዶስ» ጊዴስ።


\par }{\PP \VS{39}ዬሱሲ ቃሴ፥ «ዲጎፍቴ፤ ኦኒካ ታ ሱንꬃን ማላታ ኦꬂዲ ኤሶቲዲ ታ ቦላ ኢታ ሃሳያናስ ዳንዳዬና።

\VS{40}ኑናራ ኤቄቶንታይ ዉሪ ኑናራ ዴስ።
\XREF{}{{\XO 9:40 }{\XT{ማቶ 12፡30፤ ሉቃ 11፡23}}}

\VS{41}ታ ኢንቴስ ቱሙ ጋይስ፤ ኢንቴ ቲዬቲዳ ኪርስቶሳስ ጊዲዳ ጊሻስ ታ ሱንꬃን ኢሲ ዋንጫ ሃꬅ ኢንቴና ኡሺዳዴይ ዉሪ ባ ኦሶይስ ዋጋ ꬋዬና።\XREF{}{{\XO 9:41 }{\XT{ማቶ 10፡42}}}


\par }{\SH ኣሳስ ꬉጴ ጊዳናፔ ናጌቴꬅ
\par }
{\R (ማቶ 18፡6-9፤ ሉቃ 17፡1-2)

\par }{\PP \VS{42}«ሃይታ ታና ኣማኒዛ ሃ ጉꬃታፔ ኢሳዴስ ꬉጴ ጊዲዛይ ዉሪ ዴጾ ዎጻ ሹቺ ኢዛ ቆꬌን ቃሼቲን ዱጌ ኣባ ጊዶ ኦሌቲዳኮ ኢዛስ ሎኦ ጊዳና።

\VS{43}ሄሳ ጊሻስ ኔ ኩሼይ ኔና ባሌꬂኮ ኔፔ ቃንጻ ዬጋ፤ ናምኡ ኩሼራ ዳዳ ጌዴ ጋናሜ ታማን ኔ ባናይሳፌ ኩሼ ዱጻ ጊዳዳ ጌዴ ዴኦን ጌሎይ ኔስ ሎኦ ጊዳና።
\XREF{}{{\XO 9:43 }{\XT{ማቶ 5፡30}}}

\VS{44}ጋናሜን ጉጹኔይ ሃይቄና፥ ታማይኔ ቶኤና።
\FTNT{*}{{\FR 9:44 }{\FT{ኢሲ ኢሲ ጌሻ ማጻፋቲ ታይቦ 44ኔ 46 ቦላ ዲዛ ቆፋ ጉጄቴስ፤ ቆፋዚካ ታይቦ 48 ቦላ ዲዛይሳ ሚሳቴስ።
}}}

\VS{45}ኔና ኔ ቶሆይ ባሌꬂኮ ኔፔ ቃንጻ ዲጋ፤ ናምኡ ቶሆራ ዳዳ ጌዴ ጋናሜ ታማን ዬጌታናፔ ኔ ዎቤ ጊዳዳ ጌዴ ዴኦሶ ጌሎይ ኔስ ሎኦ።

\VS{46}ጋናሜን ጉጹኔይ ሃይቄና፥ ታማይኔ ቶኤና።

\VS{47}ኔና ኔ ኣይፌይ ባሌꬂኮ ዎጫ ኬሳዳ ኔፔ ዲጋ፤ ናምኡ ኣይፌራ ዳዳ ጌዴ ጋናሜን ዬጌታናፔ ኢሲ ኣይፌራ ጾሳ ካዎቴꬅ ጌሎይ ኔስ ሎኦ።
\XREF{}{{\XO 9:47 }{\XT{ማቶ 5፡29}}}

\VS{48}ጋናሜን ጉጹኔይ ሃይቄና ታማይኔ ቶኤና።
\XREF{}{{\XO 9:48 }{\XT{ኢሳ 66፡24}}}


\par }{\PP \VS{49}«ቡሮ ኣሲ ዉሪ ታማን ፓጬታና።


\par }{\PP \VS{50}«ማጺኔይ ሎኦ፤ ጊዶ ኣቲን ማጺኔይ ባ ማጺኔቴꬃ ዬዲኮ ኢንቴ ዎስቲ ኢዛ ማልኦ ኤራኔ? ኢንቴ ኣሳቴꬃን ማጺኔይ ዴኦ። ኢንቴ ኢንቴ ጊዶን ዶሴቲቴ» ጊዴስ።
\XREF{}{{\XO 9:50 }{\XT{ማቶ 5፡13፤ ሉቃ 14፡34-35}}}




\par }\Chap{10}{\SH ማቾ ኣንጂ ዬዳናስ ቤሴና
\par }
{\R (ማቶ 19፡1-12፤ ሉቃ 16፡18)

\par }{\PP \VerseOne{1}ዬሱሲ ሄፔ ዴንዲዲ ጌዴ ዩሁዳ ጌቴቲዛ ዴሬኔ ዮርዳኖሴ ሻፋፔ ፒንꬃን ዲዛ ዴሬ ቢዴስ። ዴሬይካ ቃሴ ኢዛ ዩዪ ኣꬊን ኢዚ ካሴ ባ ኦꬂዛ ማላ ኣሳ ታማርሲዴስ።


\par }{\PP \VS{2}ኢሲ ኢሲ ፋርሳዌቲ ኢዛኮ ዪዲ፥ «ኣሲ ባ ማቾ ኣንጂ ዬዳናስ ቤሲዜ?» ጊዲ ኢዛ ፓጬ ኦይሾ ኦይቺዳ።


\par }{\PP \VS{3}ኢዚካ ኢስታስ፥ «ሙሴይ ኢንቴና ኣይ ጊ ኣዛዚዴ?» ጊዲ ዛሪ ኦይቺዴስ።


\par }{\PP \VS{4}ኢስቲካ ኢዛስ፥ «ሙሴይ ታ ኢዞ ኣንጃ ዬዳዲስ ጊዛ ዋራቃታ ጻፊ ኢሚዲ ኣንጆ ጊዴስ» ጊዳ።
\XREF{}{{\XO 10:4 }{\XT{ዛሬ 24፡1-4፤ ማቶ 5፡31}}}


\par }{\PP \VS{5}ዬሱሲካ ዛሪዲ ኢስታ፥ «ሙሴይ ሃይሳ ማላ ዎጋ ጻፊዳይሲ ኢንቴ ዎዚናይ ሚኒዳ ጊሻሳ።

\VS{6}ጊዶ ኣቲን ኮይሮ ጾሲ ሜꬊሼ ማጫኔ ኣዴ ኦꬂ ሜꬊዴስ።\XREF{}{{\XO 10:6 }{\XT{ሜꬌ 1፡27፤ 5፡2}}}

\VS{7}ሄሳ ጊሻስ ኣሲ ባ ኣዋኔ ባ ኣዮ ኣጊዲ ባ ማቺራ ዋጼቴስ።

\VS{8}ናምኣይ ኢሲ ኣሾ ጊዴቴስ፤ ሄሳ ጊሻስ ኢስቲ ናምኣይ ኢሲኖፔ ኣቲን ናምኡ ዴቴና።

\VS{9}ሄሳ ጊሻስ ጾሲ ጋꬂ ዋጺዳይታ ኣሲ ሻኮፎ» ጊዴስ።


\par }{\PP \VS{10}ቃሴካ ኢስቲ ሶ ጌሊን ኢዛ ካሊዛይቲ ሄ ዮኦዛ ጊሻስ ዛሪ ኢዛ ኦይቺዳ።

\VS{11}ኢዚ ኢስታስ፥ «ኦኒካ ባ ማቾ ኣንጂ ዬዲዲ ሃራ ማጫስ ኤኪኮ ሄ ማጫሳይ ቦላ ላይማ ኦꬄስ።

\VS{12}ማጫሳያካ ባ ኣዚና ኣጋዳ ሃራ ኣዴ ጌሊኮ ኢዛካ ላይማታዉስ» ጊዴስ።
\XREF{}{{\XO 10:12 }{\XT{ማቶ 5፡32፤ 1ቆሮ 7፡10-11}}}


\par }{\SH ዬሱሲ ጉꬃ ናይታ ኣንጂዴስ
\par }
{\R (ማቶ 19፡13-15፤ ሉቃ 18፡15-17)

\par }{\PP \VS{13}ዬሱሲ ባ ኩሼ ዎꬃና ማላ ኣሳይ ናይታ ኢዛኮ ኤሂዴስ። ኢዛ ካሊዛይቲ ቃሴ ኤሂዳ ኣሳ ቦላ ሃንቄቲዳ።

\VS{14}ዬሱሲ ሄሳ ቤዪ ሃንቄቲዲ፥ «ናይቲ ታኮ ዬቶ፤ ዲጎፍቴ፤ ጾሳ ካዎቴꬂ ሃይታንታ ማላሳ።

\VS{15}ታ ኢንቴስ ቱሙ ጋይስ፤ ጾሳ ካዎቴꬅ ሃይሳ ጉꬃ ናይታ ማላ ኤኮንታዴይ ኢዚን ሙሌካ ጌሌና» ጊዴስ።
\XREF{}{{\XO 10:15 }{\XT{ማቶ 18፡3}}}

\VS{16}ናይታ ኢዲሚዲ ኢስታ ቦላ ባ ኩሼ ዎꬂዲ ኣንጂዴስ።


\par }{\SH ኢሲ ዱሬ ኣዴ
\par }
{\R (ማቶ 19፡16-30፤ ሉቃ 18፡18-30)

\par }{\PP \VS{17}ሄፔ ቡሮ ኦጌ ኬዚሺን ኢሳዴይ ዎጺሼ ኢዛኮ ጋኪዲኔ ኢዛ ሲንꬃን ጉልባቲዲ፥ «ኪያ ኣስታማሬንቶ! ታኒ ሜርና ዴኦ ዴማና ማላ ኣይ ኦꬃና ታስ ቤሲዜ?» ጊ ኦይቺዴስ።


\par }{\PP \VS{18}ዬሱሲካ፥ «ኣዛስ ታና ኪያ ጋይ? ኢሲ ጾሳፌ ኣቲን ኪያይ ባ» ጊዴስ።

\VS{19}«ኔኒ ኣዛዞታ ኤራይ? ‹ዎꬎፓ፤ ላይማቶፓ፤ ካይሶቶፓ፤ ዎርዶ ማርካቶፋ፤ ኣስ ባሌꬆፋ፤ ኔ ኣዋኔ ኔ ኣዮ ቦንቻ› ጊዛይታ» ጊዴስ።
\XREF{}{{\XO 10:19 }{\XT{ኬሳ 20፡12-16፤ ዛሬ 5፡16-20}}}


\par }{\PP \VS{20}ኣዴዚካ ዛሪዲ፥ «ኣስታማሬ! ታ ሃይታ ዉርሳ ናቴꬃፌ ኦይካዳ ናጋዲስ» ጊዴስ።


\par }{\PP \VS{21}ዬሱሲ ኢዛ ጼሊዲኔ ዶሲዲ፥ «ሂስቲኮ ሃኢ ኔስ ኢሲ ሚሺ ፓጬስ። ባዳኔ ኔስ ዲዛ ዉርሳ ባይዛ፤ ሚሻ ማንቆታስ ኢማ፤ ኔኒ ሳሎን ሺቂዳ ሚሽ ዴማንዳሳ፤ ሂስታዳኔ ሃ ያዳ ታና ካላ» ጊዴስ።

\VS{22}ኣዴዚካ ሄሳ ሲዪዲ ዳሮ ዪሎቲዴስ፤ ኢዛስ ዳሮ ኣቆታይ ዲዛ ጊሻስ ሙዞቲሼ ቢዴስ።


\par }{\PP \VS{23}ዬሱሲ ዩሺ ኣꬂ ጼሊዲ ባና ካሊዛይታ፥ «ዱሬታስ ጾሳ ካዎቴꬅ ጌሎይ ኣይ ማላ ዴጾ!» ጊዴስ።


\par }{\PP \VS{24}ኢዛ ካሊዛይቲካ ኢዛ ሃሳያን ማላሌቲዳ፤ ዬሱሲ ቃሴ ዛሪዲ፥ «ናይቶ! ጾሳ ካዎቴꬅ ጌሎይ ኣይ ማላ ዴጾ ሚሼ!

\VS{25}ዱሬይ ጾሳ ካዎቴꬅ ጌላናይሳፌ ጋሜላይ ናርፔ ሉኮራ ኣꬋናይሲ ካዉያና!» ጊዴስ።


\par }{\PP \VS{26}ኢዛ ካሊዛይቲካ ዳርሲ ማላሌቲዲ ባ ጊዶን ኢሶይ ኢሳ፥ «ሂስቲን ኦኒ ኣታና ዳንዳይዜ?» ጊዳ።


\par }{\PP \VS{27}ዬሱሲ ኢስታ ጼሊዲ፥ «ሃይሲ ኣሳስ ዳንዳዬቴና፤ ጾሳ ማታን ጊዲኮ ሄሳ ማላ ጊዴና። ጾሳስ ዉሪካ ዳንዳዬቴስ» ጊዴስ።


\par }{\PP \VS{28}ጴጽሮሲ ቃሴ፥ «ሄኮ፤ ኑኒ ዉርሲካ ኣጊዲ ኔና ካሊዶስ» ጊዴስ።


\par }{\PP \VS{29}ዬሱሲካ ዛሪዲ፥ «ታ ኢንቴስ ቱሙ ጋይስ፤ ታ ጊሻሲኔ ሚሺራቾ ቃላ ጊሻስ ጊዲ ባ ኬꬄ፥ ዎይኮ ባ ኢሻታ፥ ዎይኮ ባ ሚቼታ፥ ዎይኮ ባ ኣዮ፥ ዎይኮ ባ ኣዋ፥ ባ ናይታ፥ ዎይኮ ባ ጋዴ ኣጊዳ ኣሲ ዉሪ፥

\VS{30}ሃይሳ ሃ ዎዴዛን ሃኢ ጎዴቴꬃራ ኬꬃታ፥ ኢሻታ፥ ሚቼታ፥ ኣዬታ፥ ናይታኔ ጋዴካ ጼቱ ኩሼ ኣꬂ ኤኮንታይኔ ቡሮ ያና ኣላሜዛንካ ሜርና ዴኦ ላቶንታዴይ ዴና።

\VS{31}ጊዶ ኣቲን ሲንꬃቲዳ ዳሮቲ ጉዬታና፤ ጉዬቲዳይቲ ሲንꬃታና» ጊዴስ።
\XREF{}{{\XO 10:31 }{\XT{ማቶ 20፡16}}}


\par }{\SH ዬሱሲ ባ ሃይቂ ዴንዳናይሳ ሄꬓንꬆ ዮቲዴስ
\par }
{\PP \VS{32}ኢስቲ ዬሩሳላሜ ኤፊዛ ኦጌ ቦላ ዲሺን ዬሱሲ ኢስታፌ ሲንꬄ ሲንꬄ ቤስ። ኢዛ ካሊዛይቲ ኢዛ ቡሳን ማላሌቲዳ። ሃንኮ ኢዛ ጋሶን ዲዛ ኣሳይ ቃሴ ኢዛስ ባቢዴስ፤ ቃሴካ ታማኔ ናምኣታ ዴሬዛፔ ዱማ ሻኪዲ ባ ቦላ ኣዚ ጋካናኮን ኢስታስ ሂዝጊ ዮቲዴስ፤

\VS{33}«ኑኒ ዬሩሳላሜ ኬዛና፤ ኣሳ ናይ ቄሴታ ሃላቃታሲኔ ሙሴ ዎጋ ታማርሲዛይታስ ኣꬊ ኢሜታና፤ ኢስቲካ ኢዛ ቦላ ሃይቆ ፒርዳ ፒርዳናኔ ዴሬ ኣሳስ ኣꬂ ኢማና።

\VS{34}ኢዛ ቦላ ቂꬊ ካኣና፤ ኢዛ ቦላ ጩታና፤ ኢዛካ ጋራፋናኔ ዎꬋናሺን ኢዚ ሄꬑ ጋላሳፌ ጉዬ ሃይቆፔ ዴንዳና።»


\par }{\SH ያቆቤይኔ ዮሃኒሲ ዎሲዳ ዎሳ
\par }
{\R (ማቶ 20፡20-28)

\par }{\PP \VS{35}ቃሴ ዛብዶሳ ናይቲ ያቆቤይኔ ዮሃኒሲ ኢዛኮ ሺቂዲ፥ «ኣስታማሬ! ኑኒ ኔና ዎሲዳይሳ ኔ ኑስ ዉርሳ ኦꬃና ማላ ኑ ኮዮስ» ጊዳ።


\par }{\PP \VS{36}ኢዚካ ኢስታስ፥ «ታ ኢንቴስ ኣይ ኦꬃና ማላ ኮዬቲ?» ጊዴስ።

\VS{37}ኢስቲካ፥ «ኔኒ ኔ ካዎቴꬃ ቦንቾን ዲዛ ዎዴ ኑፔ ኢሳዴይ ኔ ኡሻቻን፥ ኢሳዴይ ኔ ሃዲርሳን ኡታና ማላ ኑስ ኤሮ ጋርኪ?» ጊዳ።


\par }{\PP \VS{38}ዬሱሲካ፥ «ኢንቴ ኦይቺዛይሳ ኤሬኬታ፤ ታኒ ኡያና ኡሻ ኡያናሲኔ ታኒ ጻማቄቲዛ ጺንቃታ ኢንቴ ጻማቄታናስ ዳንዳያንዴቲ?» ጊዴስ።
\XREF{}{{\XO 10:38 }{\XT{ሉቃ 12፡50}}}

\VS{39}ኢስቲካ ዛሪዲ፥ «ኤ፥ ዳንዳዮስ» ጊዳ። ዬሱሲካ፥ «ታ ኡዪዛ ኡሻ ኢንቴ ኡያናኔ ታ ጻማቄቲዛ ጺንቃታ ኢንቴ ጻማቄታና።

\VS{40}ጊዶ ኣቲን ታ ኡሻቻራ ዎይኮ ታ ሃዲርሳራ ኡቴꬂ ጾሲ ኢስታስ ጊግሲዳይታስ ኣቲን ታ ኢማና ሚሽ ጊዴና» ጊዴስ።


\par }{\PP \VS{41}ታማቲ ሄሳ ሲዪዲ ያቆቤኔ ዮሃኒሳ ቦላ ሃንቄቲዳ።

\VS{42}ዬሱሲካ ኢስታ ኢሲ ቦላ ሺሺዲ፥ «ዴሬ ሃላቃ ጌቴቲዛይቲ ዴሬ ሃሪዛይሳ ማላ ኢስታ ሹሜቲ ኢስታ ቦላ ባ ጎዳቴꬅ ቤሲዛይሳ ኢንቴ ኤሬታ።

\VS{43}ጊዶ ኣቲን ኢንቴ ጊዶን ጊታ ጊዳና ኮይዛ ኡባይ ኣሽካራ ጊዶ።
\XREF{}{{\XO 10:43 }{\XT{ሉቃ 22፡25-26}}}

\VS{44}ሲንꬄ ኣꬋና ኮይዛይ ዉሪካ ኡባስ ኣይሌ ጊዶ።

\VS{45}ኣሳ ናይ ጊዲኮ ኣሳስ ኦꬃናሲኔ ባ ሼምፖ ዳሮታ ጊሻስ ኣꬂ ኢማናስ ዪዴስ ኣቲን ኣሴ ኦሲሳናስ ዪቤና» ጊዴስ።


\par }{\SH ባርጼሞሳ ኣይፌ ፓጼቴꬅ
\par }
{\R (ማቶ 20፡29-34፤ ሉቃ 18፡35-43)

\par }{\PP \VS{46}ሄፔ ጌዴ ኢያርኮ ቢዳ፤ ዬሱሲኔ ኢዛ ካሊዛይቲ ሃራ ዳሮ ኣሳታራ ኢያርኮፌ ኬዚሺን ጺሞሳ ና ባርጼሞሳ ጌቴቲዛ ኣይፌ ቆቄይ ኦጌ ቦላ ኡቲዲ ዎሴስ።

\VS{47}ኢዚካ ዪዛይ ናዚሬቴ ዬሱሳ ጊዲዳይሳ ሲዪዲ፥ «ዳዊቴ ና ዬሱሳ ታና ማራ» ጊዲ ኬሂ ዋሲዴስ።


\par }{\PP \VS{48}ዳሮቲ ኢዚ ጮኡ ጋና ማላ ሃንቂዳ፤ ጊዶ ኣቲን ኢዚ፥ «ዳዊቴ ናዉ! ታና ማራ» ጊዲ ኬሂ ዋሲዴስ።


\par }{\PP \VS{49}ዬሱሲካ ኤቂዲ፥ «ኢዛ ሃ ጼይጊቴ» ጊዴስ። ኢስቲካ ቆቄዛ፥ «ኣይኮይ ባ ዴንዳ ኔና ጼይጌስ» ጊዳ።

\VS{50}ኢዚካ ባ ማይኦ ቃሪ ዬጊዲ ፑሱኩ ጊ ዴንዲ ኤቂዲ ዬሱሳኮ ዪዴስ።


\par }{\PP \VS{51}ዬሱሲካ፥ «ታ ኔስ ኣይ ኦꬃና ማላ ኮያይ?» ጊዴስ። ቆቄዚካ፥ «ኣስታማሬንቶ! ታ ጼላና ኮያይስ» ጊዴስ።


\par }{\PP \VS{52}ዬሱሲካ ዛሪዲ፥ «ባ ኔና ኔ ኣማኖይ ፓꬂዴስ» ጊዴስ። ሄራካ ኢዛ ኣይፌይ ጼሊዴስ። ኢዚካ ዬሱሳ ካሊ ቢዴስ።




\par }\Chap{11}{\SH ጊታ ቦንቾራ ዬሱሲ ዬሩሳላሜ ቡስ
\par }
{\R (ማቶ 21፡1-11፤ ሉቃ 19፡28-40፤ ዮሃ 12፡12-19)

\par }{\PP \VerseOne{1}ኢስቲ ጌዴ ዬሩሳላሜን ዳብራዛይቴ ጌቴቲዛ ዙማ ኣቻን ዲዛ ቤቴፋጌኔ ቢታኒያ ጌቴቲዛሶ ማቲዳ ዎዴ ዬሱሲ ባና ካሊዛይታፔ ናምኣታ፥

\VS{2}«ጌዴ ኢንቴ ሲንꬃን ዲዛ ጉታዮ ቢቴ። ኢንቴ ሄ ጌሊዳ ማላ ሄን ኣሲ ቶጊ ኤሮንታ ቃሾን ዲዛ ሃሬ ጉቴ ኢንቴ ዴማና፤ ቢርሺዲ ኢዛ ሃ ኤኪ ዪቴ።

\VS{3}ኦኒካ ኢንቴና፥ ‹ሃይሳ ኣይስ ኦꬄቲ?› ጊኮ ጎዳስ ኮሼስ ጊዲ ዮቲቴ፤ ኢዚካ ኢንቴስ ኤሶን ዛሪ ዬዳና» ጊ ኪቲዴስ።


\par }{\PP \VS{4}ኢስቲካ ቢዲ ኢሲ ኬꬃ ካሬን ኦጌ ቦላ ቃሼቲ ዲዛ ሃሬ ጉቴ ዴሚዲ ቢርሺዳ።

\VS{5}ሄን ኤቂዳ ኢሲ ኢሲ ኣሳቲ፥ «ሃሬ ጉቴዛ ኣዛስ ቢርሼቲ?» ጊ ኦይቺዳ።


\par }{\PP \VS{6}ዬሱሳ ካሊዛይቲ ዬሱሲ ኢስታስ ጊዳ ማላ ኣሳታስ ዮቲን ኤሮ ኤኪ ቢቴ ጊዳ።

\VS{7}ጉቴዛካ ዬሱሳኮ ኤሂዲ ባ ማይኦ ኢዛ ዞኮ ቦላ ዬጊን ዬሱሲ ኢዛ ቶጊዴስ።

\VS{8}ዳሮ ኣሳይ ባ ማይኦ ኬሲ ኬሲ ኦጌ ቦላ ሚጪዴስ። ባጋ ኣሳይ ጪሊላ ሚꬃ ሃይꬅ ቃንጺ ቃንጺዲ ኦጌ ቦላ ላሊዴስ።

\VS{9}ዬሱሳፔ ሲንꬃራኔ ጉዬራ ዲዛ ኣሳይ ቃላ ꬎቁ ሂስቲዲ፥

\par }{\Q «ሆሳኢና፤ ጎዳ ሱንꬃን

\par }{\QB ዪዛዴይ ኣንጄቲዳዴ።


\par }{\Q \VS{10}ሃና ዪዛራ ኑ ኣዋ

\par }{\QB ዳዊቴ ካዎቴꬃያ

\par }{\QB ኣንጄቲዳሮ፤

\par }{\QB ሆሳኢና! ቦላ ሳሎን

\par }{\QC ጾሲ ቦንቼቶ»

\par }{\QC ጊሼ ዋሲዴስ።


\par }{\PP \VS{11}ዬሱሲ ዬሩሳላሜ ጋኪዲ ሄሳፌካ ጾሳ ኬꬄ ጌሊዴስ። ሄ ሄራን ዲዛይሳ ኡባ ጼሊዲ ጋዴይ ቃሚዳ ጊሻስ ታማኔ ናምኣታራ ጌዴ ቢታኒያ ኬዚዴስ።


\par }{\SH ዬሱሲ ቃንጊዳ ባላሴ ሚꬃዮ
\par }
{\R (ማቶ 21፡18-19)

\par }{\PP \VS{12}ዎንቴꬃ ጋላስ ኢስቲ ቢታኒያፔ ኬዚ ቢሺን ዬሱሲ ጋፊዴስ።

\VS{13}ኢዚ ኢሲ ሃይꬂ ጪሊሊዳ ባላሴ ጌቴቲዛ ሚꬂ ሃሆን ቤኢዲ ኣይፌይ ዳናኮን ጊዲ ኢዚኮ ዪዴስ። ጊዶ ኣቲን ባላሴ ሚꬂ ኣይፎንታ ዎዴ ጊዲዳ ጊሻስ ሃይꬃፌ ኣቲን ኢሲ ኣይፌካ ኢዚፔ ዴሚቤና።

\VS{14}ሄሳ ጊሻስ ሚꬃዮ፥ «ሃኒፌ ጉዬ ሜርናስ ኦኒካ ኔፔ ኣይፌ ሞፖ!» ጊዴስ። ኢዛ ካሊዛይቲካ ኢዚ ጊዛይሳ ሲዪዳ።


\par }{\PP \VS{15}ጌዴ ዬሩሳላሜ ቢዳ፤ ሄፔካ ጾሳ ኬꬄ ጌሊዲ ሄን ባይዚዛይታኔ ሻሚዛይታ ኬሲ ጎዶ ኦይኪዴስ። ሚሼ ላሚዛይታ ጻራጴዛኔ ሃራጴ ባይዚዛይታ ኦይዴ ጉፋንꬂ ጉፋንꬂ ዬጊዴስ።

\VS{16}ኦኒካ ኣይ ሚሽ ቶኪዲ ጾሳ ኬꬃ ጊቤ ጊዶራ ኣꬎንታ ማላ ዲጊዴስ።

\VS{17}ኢስታካ ታማርሲሼ፥ «ታ ኬꬂ ዴሬ ኡባስ ዎሳ ኬꬄ ጊዳና ጌቴቲ ጻፌቲቤኔ? ጊዶ ኣቲን ኢንቴ ካይሶታ ጎንጎሎ ኬሲዴታ» ጊዴስ።
\XREF{}{{\XO 11:17 }{\XT{ኢሳ 56፡7፤ ኤር 7፡11}}}


\par }{\PP \VS{18}ቄሴታ ሃላቃቲኔ ሙሴ ዎጋ ታማርሲዛይቲ ሄሳ ሲዪዲ ኢዛ ዎስቲ ꬋይሳናኮን ኦጌ ኮሽ ኦይኪዳ። ጊዶ ኣቲን ዴሬይካ ኢዛ ቲሚርቴዛን ማላሌቲዳ ጊሻስ ኢዛስ ባቢዳ።


\par }{\PP \VS{19}ኢስቲካ ጋዴይ ቃሚን ካታማይፔ ኬዚ ቢዳ።


\par }{\PP \VS{20}ዎንቴꬃ ጋላስ ማላዶ ኢስቲ ኦጌራ ኣꬊ ቢሺን ባላሴ ሚꬃያ ጻጶፔ ሜሊዳሮ ቤኢዳ።

\VS{21}ዮኦዚ ኢዛ ዎዚናን ኣኬኬቲን ጴጽሮሲ ዬሱሳ፥ «ኣስታማሬ! ሄኮ፥ ሃና ኔ ቃንጊዳ ባላሴያ ሜላዱስ» ጊዴስ።


\par }{\PP \VS{22}ኢዚካ ዛሪዲ፥ «ጾሳ ኣማኒቴ።

\VS{23}ታ ኢንቴስ ቱሙ ጋይስ፤ ‹ኦኒካ ሃይሳ ዙማዛ ኔ ꬎቃሌታዳ ኣባን ጌላ› ጊዛኮ ሄሳካ ዎዚናን ሲꬎንታ ኣማኒዳኮ ኢዛዴስ ሃናና።
\XREF{}{{\XO 11:23 }{\XT{ማቶ 17፡20፤ 1ቆሮ 13፡2}}}

\VS{24}ሄሳ ጊሻስ ኢንቴ ዎሳን ኦይቺዳዝ ኡባ ኤኪዳ ማላ ኣማኒኮ ኢንቴስ ሃናና።

\VS{25}ሄሳꬆካ ኢንቴ ዎሳስ ኤቂዛ ዎዴ ኢንቴ ሳሎ ኣዋይ ኢንቴ ናጋራ ኣቶ ጋና ማላ ኢንቴካ ኢንቴና ቆሂዳይታ ናጋራ ኡባ ኣቶ ጊቴ።

\VS{26}ኢንቴ ኣቶ ጎንታ ኢጺኮ ኢንቴ ሳሎ ኣዋይካ ኢንቴ ናጋራ ኣቶ ጌና» ጊዴስ።
\FTNT{*}{{\FR 11:26 }{\FT{ኢሲ ኢሲ ጌሻ ማጻፋቲ ታይቦ 26 ቦላ ዲዛ ቆፋ ጉጄቴስ።
}}}\XREF{}{{\XO 11:26 }{\XT{ማቶ 6፡14-15}}}


\par }{\PP \VS{27}ቃሴካ ዬሩሳላሜ ዪዳ፤ ዬሱሲ ጾሳ ኬꬃ ካሬ ጊዶን ያኔ ሃ ዩዬቲሺን ቄሴታ ሃላቃቲ፥ ሙሴ ዎጋ ታማርሲዛይቲኔ ዴሬ ጪማቲ ኢዛኮ ሺቂዲ፥

\VS{28}«ሃይሳ ኔ ኦꬂዛይ ኣይ ጎዳቴꬃራ? ሃይታ ኔ ኦꬃና ማላ ሃይሳ ማላ ጎዳቴꬅ ኔስ ኦኒ ኢሚዴ?» ጊዳ።


\par }{\PP \VS{29}ዬሱሲካ ኢስታስ ዛሪዲ፥ «ኣኔ ታኒካ ኢንቴና ኢሲ ኦይሾ ኦይቻይስ፤ ኢንቴካ ታስ ዛሪኮ ታኒካ ሃ ዮኦታ ኣይ ጎዳቴꬃራ ኦꬂዛኮ ኢንቴስ ዮታና።

\VS{30}ዮሃኒሳ ጺንቃታይ ጾሳፌዬ? ኣሳፔ? ኣኔ ታስ ዛሪቴ» ጊዴስ።


\par }{\PP \VS{31}ኢስቲካ ባ ጊዶን ኢሶይ ኢሳራ፥ «ኑ ሳሎፔ ጊኮ ኢዚ ኑና፥ ‹ሂስቲን ኣዛስ ኢዛ ኣማኒቤኬቲ?› ጋና፤

\VS{32}‹ኑ ኣሳፔ› ጊኮ» ዮሃኒሲ ቱሙ ናቤ ጊዲዳይሳ ዴሬይ ዉሪ ኣማኒዛ ጊሻስ ሄሳꬆ ጋና ባቢዳ።


\par }{\PP \VS{33}ሄሳ ጊሻስ፥ «ኑ ኤሮኮ» ጊዲ ዬሱሳስ ዛሪዳ። ዬሱሲካ፥ «ሂስቲኮ ታ ሃይታ ኣዛ ጎዳቴꬃራ ኦꬂዛኮ ታኒካ ኢንቴስ ዮቲኬ» ጊዴስ።




\par }\Chap{12}{\SH ዎይኔ ሚꬅ ቶኪዛ ጎሻ ኣሳታ ሌሚሶ
\par }
{\R (ማቶ 21፡33-46፤ ሉቃ 20፡9-19)

\par }{\PP \VerseOne{1}ቃሴ ኢስታስ ሌሚሶራ ዮቲሼ፥ «ኢሳዴይ ባ ዎይኔ ሚꬅ ቶኪዴስ። ኬላ ዩሺ ኣꬂ ኬሊዴስ፤ ዎይኔ ሚꬃ ኣይፌ ጉምኣና ኦላ ቦኪዴስ። ናጌ ኬꬄካ ኬጺዴስ። ሄሳፌ ጎሻንቻታስ ኪራ ኢሚዲ ሃራ ዴሬ ቢዴስ።

\VS{2}ሚꬃይ ኣይፊዛ ዎዴ ዎይኔ ሚꬃ ኣይፌ ኤካዳ ያ ጊዲ ኣሽካራታፔ ኢሳዴ ጎሻንቻታኮ ዬዲዴስ።
 
\VS{3}ጎሻንቻቲ ኣሽካራዛ ኦይኪ ሾጪዲ ጮ ሜላ ኩሼ ዬዲዳ።

\VS{4}ናምኣንꬆካ ሃራ ኣሽካራ ዬዲዴስ። ጎሻንቻቲ ሃኢካ ኣሽካራ ኦይኪዲ ኢዛስ ሁኤታራ ቆኢዲኔ ካዉሺዲ ዛሪ ዬዲዳ።

\VS{5}ሃኢካ ዛሪዲ ሃራ ኣሽካራ ዬዲዴስ። ሄ ዬዶይሳካ ዎꬊዳ፤ ሃራ ዳሮታ ጊዶፌ ኢሲ ኢሲ ኣሳታ ቆጺዳ፤ ባጋይታ ዎꬊዳ።


\par }{\PP \VS{6}«ሃኢካ ኪቴቶንታ ኣቲዳ ሃራይ ዴስ፤ ኢዚካ ኣዋይ ዶሲዛ ባ ናዛ። ‹ታ ናዛ ኢስቲ ቦሳና› ጊ ቆፒዲ ዉርሴꬃን ባ ናዛ ዬዲዴስ።

\VS{7}ጎሻንቻቲ ቃሴ ባ ጊዶን፥ ‹ሃይሲ ዋና ኢዛ ላታና ናዛ፤ ሃ ዪቴ ኑ ኢዛ ዎꬊኮ ቢታይ ኑስ ጊዳና› ጊዳ።

\VS{8}ሄሳ ጊሻስ ሄን ኦይኪ ዎꬊዲ ዎይኔ ሚꬃይ ዲዛሶፔ ሃራሶ ኬሲ ዬጊዳ።


\par }{\PP \VS{9}«ሂስቲን ዎይኔ ሚꬃ ጎዳይ ኣይ ኦꬃና ኢንቴስ ሚሳቲዜ? ኢዚ ያና፤ ጎሻንቻታካ ዎꬋና፤ ዎይኔ ሚꬃ ሃራታስ ኢማና።

\VS{10-11}ጌሻ ማጻፋን፥

\par }{\QB ‹ሹቻ ኬꬄ ኬጺዛይቲ

\par }{\QB ሃኔና ጊዲ

\par }{\QB ዎራ ዬጊዳ ሹቻይ

\par }{\QC ኬꬃ ጉላስ ቦላ ሁኤ ጊዲዴስ፤

\par }{\QB ሄሳካ ጎዳይ ኦꬂዴስ።

\par }{\QB ሄሲካ ኑ ኣይፌስ ማላሊሲዛዝ

\par }{\QC ጌቴቲዲ ጻፌቲዳይሳ

\par }{\QC ናባቢቤኬቲ?› » ጊዴስ።
\FTNT{*}{{\FR 12:10-11 }{\FT{ዮቻ ሹቻይ፥ ቱሲ ኬꬄ ናጊዛይሳ ማላ ሹቻ ኬꬂ ኩንዶንታ ማላ ናጊዛይሳ።
}}}\XREF{}{{\XO 12:10-11 }{\XT{ማዛ 118፡22-23}}}


\par }{\PP \VS{12}ኢዚ ኢስታስ ሌሚሶዛ ዮቲዳይ ኢስታ ጊሻስ ጊዲዳይሳ ኣይሁዳ ሃላቃቲ ኤሪዳ ጊሻስ ኢዛ ኦይካናስ ኮዪዳ፤ ጊዶ ኣቲን ኣሳስ ባቢዳ ጊሻስ ኣጊ ቢዳ።


\par }{\SH ጊራ ጊሻስ ሺቂዳ ኦይሾ
\par }
{\R (ማቶ 22፡15-22፤ ሉቃ 20፡20-26)

\par }{\PP \VS{13}ዬሱሳ ዮኦን ቃጻና ማላ ፋርሳዌታፔኔ ሄርዶሳ ባጋታፔ ጉꬃ ኣሳታ ዶሪዲ ኢዛኮ ዬዲዳ።

\VS{14}ኢስቲካ ኢዛኮ ዪዲ፥ «ኣስታማሬ! ኔኒ ሞሮይ ባይንዳ ኣስ ጊዲዳይሳ ኑ ኤሮስ፤ ኔ ኦናስካ ባባዳ ዎርዶ ማዳካ፤ ጾሳ ኦጌ ጻላላ ቱሙ ታማርሳሳ። ኦሮሜ ካዎ ቄሳሬስ ጊራ ቃንጻናስ ቤሲዜዬ? ቤሴኔ? ኑ ቃንጺኖዬ? ቃንጾፊኖ?»


\par }{\PP \VS{15}ዬሱሲ ኢስታ ኦይሻይ ቆꬌፔ ቆሞ ጊዲዳይሳ ኤሪዲ፥ «ኣዛስ ታና ቃጻና ኮዬቲ? ኣኔ ኢሲ ዲናሬ ሃሚቴ ታ ቤያይስ» ጊዴስ።


\par }{\PP \VS{16}ኢስቲካ ሚሻ ኤሂን፥ «ሃይሲ ኢዛ ቦላ ዲዛ ሚስሌዚ ኦና ሚስሌ? ኢዛ ቦላ ጻፌቲዳይሲ ኦና ጊዜ?» ጊዴስ። ኢስቲካ፥ «ቄሳሬይሳ» ጊዳ።

\VS{17}ዬሱሲካ፥ «ቄሳሬይሳ ቄሳሬስ፥ ጾሳይሳ ጾሳስ ኢሚቴ» ጊዴስ። ኢስቲካ ኢዛ ዛሮን ማላሌቲዳ።


\par }{\SH ሃይቆፔ ዴንꬃ ጊሻስ ሺቂዳ ኦይሾ
\par }
{\R (ማቶ 22፡23-33፤ ሉቃ 20፡27-40)

\par }{\PP \VS{18}ሄሳፌ ጉዬ ሃይቂዳይታስ ሃይቆፔ ዴንꬂ ባ ጊዛ ሳዱቃዌቲ ኢዛኮ ዪዲ ኢዛ ሂዝጊ ኦይቺዳ።
\XREF{}{{\XO 12:18 }{\XT{ሃዋ 23፡8}}}

\VS{19}«ኣስታማሬ! ኢሲ ኣሲ ማቾ ኤኪዲ ና ዬሎንታ ሃይቂኮ ሃይቂዳይሳ ኢሻይ ኢዛ ማቼዮ ኤኪዲ ኢዛስ ላታ ና ዬላና ማላ ካሴ ሙሴይ ኑስ ጻፊዴስ።
\XREF{}{{\XO 12:19 }{\XT{ዛሬ 25፡5}}}

\VS{20}ጊዶ ኣቲን ላፑን ኢሻንቲ ዴቴስ፤ ኢስታፌ ባይራይ ማቾ ኤኪዲ ና ዬሎንታ ሃይቂዴስ።

\VS{21}ካሎዚ ሄ ማጫሳዮ ኤኪዲ ሃኢካ ና ዬሎንታ ሃይቂዴስ፤ ሄꬓንꬆይካ ዬሎንታ ሃይቂዴስ።

\VS{22}ላፑናቲካ ሄ ማጫሳዮ ኤኪዲ ላታ ዬሊቤቴና፤ ዉርሴꬃን ማጫሳያካ ሃይቃዱስ።

\VS{23}ሂስቲን ላፑናቲካ ኢዞ ኤኪዳሺን ሃይቆፔ ዴንዶይ ዲዛ ጊዲኮ ሃ ማጫሳያ ኢስታፌ ኦና ማቾ ጊዳኔ?» ጊዳ።


\par }{\PP \VS{24}ዬሱሲካ ኢስታስ፥ «ኢንቴ ባሌቲዛይ ጌሻ ማጻፋታኔ ጾሳ ዎልቃ ኤሮንታ ጊሻሳ።

\VS{25}ሃይቂዳይቲ ዴንዲዛ ዎዴ ሳሎ ኪታንቻታ ማላ ጊዳና ኣቲን ኤኬቴቴናኔ ጌሌቴና።

\VS{26}ሃይቂዳይታ ዴንꬃ ጊሻስ ጊዲኮ ሙሴ ማጻፋን ሄሲካ ቄሪ ዎራ ጊዶን ኤጺዛ ታማ ጊዶፌ ጾሲ፥ ‹ታኒ ኣብራሃሜ ጾሳ፤ ዪሳቃ ጾሳ፤ ያቆቤ ጾሳ› ጊዛይሳ ናባቢቤኬቲ?\XREF{}{{\XO 12:26 }{\XT{ኬሳ 3፡6}}}

\VS{27}ጾሲ ፓጻታ ጾሳ ኣቲን ሃይቄꬃታ ጾስ ጊዴና፤ ሄሳ ጊሻስ ኢንቴ ዳሮ ባሌቲዴታ» ጊዴስ።


\par }{\PP \VS{28}ኢስቲ ፓላማን ዲሺን ጻፌታፔ ኢሳዴይ ኢስታ ፓላማ ሲዪዲኔ ዬሱሲ ኦይሼቲዳይሳስ ሎኤꬂ ዛሪዳይሳ ኣኬኪዲ፥ «ኤሮ! ኣዛዞታ ኡባፌ ኣꬊዛይ ኣዋይሴ?» ጊዲ ኦይቺዴስ።


\par }{\PP \VS{29}ዬሱሲ ኢዛስ፥ «ኡባፌ ኣꬊዛይ ሃይሳ፥ ‹ኢስራኤሌ ሲያ! ጎዳ ኑ ጾሲ ኢሲ ጎዳ፥

\VS{30}ኔካ ጎዳ ኔ ጾሳ ኔ ኩሜꬃ ዎዚናፔ፥ ኔ ኩሜꬃ ሼምፖፌ፥ ኔ ኩሜꬃ ቆፋፔ፥ ኔ ኩሜꬃ ዎልቃፌ ዶሳ።›

\VS{31}ናምኣንꬆይካ፥ ‹ኔ ላጌ ኔ ሁኤ ማላ ዶሳ› ሃ ናምኣታፔ ኣꬊዛ ኣዛዞይ ባ።»\XREF{}{{\XO 12:31 }{\XT{ሌዌ 19፡18}}}

\VS{32}ጻፌዚካ፥ «ኣስታማሬ! ሎኦ ጋዳሳ፥ ‹ጾሲ ኢሲኖ ጊዲዳይሳኔ ኢዛፔ ሃራይ ባይንዳይሳ› ኔ ዮቲዳይሲ ሊኬ።
\XREF{}{{\XO 12:32 }{\XT{ዛሬ 4፡35}}}

\VS{33}ኢዛ ኔ ኩሜꬃ ዎዚናፔ ኔ ኩሜꬃ ቆፋፔ ኔ ኩሜꬃ ዎልቃፌ ዶሶይ ቃሴካ ኔ ላጌ ኔ ሁኤ ማላ ዶሶይ ጹጌቲዛ ያርሾፌኔ ሃራ ያርሾ ኡባፌ ኣꬌስ» ጊዴስ።
\XREF{}{{\XO 12:33 }{\XT{ሆሴ 6፡6}}}

\VS{34}ዬሱሲካ ኣዴዚ ዩሺ ቆፒዲ ዛሪዳይሳ ቤኢዲ፥ «ኔኒ ጾሳ ካዎቴꬃፌ ሃሆን ዳካ» ጊዴስ። ሄሳፌ ጉዬ ኢዛ ኦይቻናስ ጻሊዳዴይ ቤቲቤና።
\XREF{}{{\XO 12:34 }{\XT{ሉቃ 10፡25-28}}}


\par }{\PP \VS{35}ዬሱሲ ጾሳ ኬꬃ ጋꬃን ታማርሲሼ፥ «ሙሴ ዎጋ ታማርሲዛይቲ ኣዛስ፥ ‹ኪርስቶሳ ዳዊቴ ና› ጊዞ?

\VS{36}ዳዊቲ ጺሎ ኣያናን ሃሳይሼ፥ ‹ጎዳይ ታ ጎዳ፥ ኔ ሞርኬታ ታ ኔ ቶሆ ጋርስ ኣꬃና ጋካናስ ታ ኡሻቻን ኡታ› ጊዴስ።
\XREF{}{{\XO 12:36 }{\XT{ማዛ 110፡1}}}

\VS{37}ሂስቲን ዳዊቲ ባ ዶናራ ኢዛ፥ ‹ጎዳ› ጊኮ ዋኒዲ ሲሚ ኢዛስ ና ጊዳኔ?» ጊዴስ። ዳሮ ዴሬይካ ኢዚ ጊዛይሳ ኡፋይሳራ ሲዪዴስ።


\par }{\PP \VS{38}ኢዚ ታማርሲሼ፥ «ሙሴ ዎጋ ታማርሲዛይታፔ ናጌቲቴ፥ ጋዴራ ጎሼቲዛ ኣዱሳ ማይኦ ማይኢዲ ዩሼ ዩያና ዶሴቴስ፤ ኣዋንካ ኣꬊ ኣꬊ ኣሲ ኢስታስ ቦንቾ ሳሮታ ኢማና ማላ ኮዬቴስ።

\VS{39}ኣይሁዳታ ዎሳ ኬꬃን ꬎቃሶ፥ ጊቢራሶንካ ቦንቾሶ ኮዬቴስ።

\VS{40}ኢስቲ ኣዚናይ ባይንዳ ማጫሳ ኬꬅ ካሎሴቴስ፤ ቃሴካ ባና ቤሳናስ ኣዱሳ ዎሳ ዎሴቴስ። ሃይታንቲ ኢታ ፒርዳ ፒርዴታና» ጊዴስ።


\par }{\SH ኣምኤይ ሙጹዋታ
\par }
{\R (ሉቃ 21፡1-4)

\par }{\PP \VS{41}ዬሱሲካ ኣሳይ ሙጹዋታ ዬጊዛሶን ኡቲዲ ዳሮ ኣሳቲ ኢሚዛይሳ ጾሳ ኬꬃ ሚሻ ሺሺዛ ሳጺኔን ዬጊዛይሳ ጼሊዴስ። ዳሮ ዱሬቲ ዳሮ ሚሽ ዬጊዳ።

\VS{42}ኢሲ ኣዚናይ ባይንዳ ኣምኤ ዲዛራ ኢሲ ሲኪናፌ ዳሮንታ ጻርቂማላ ቢራታፔ ኦሴቲዳ ናምኡ ሚሽ ዬጋዱስ።

\VS{43}ዬሱሲ ባና ካሊዛይታ ጼይጊዲ፥ «ታ ኢንቴስ ቱሙ ጋይስ፤ ሳጺኔዛን ዬጊዳ ኡባፌ ሃና ማንቆ ኣምኤያ ኣꬌꬅ ዬጋዱስ።

\VS{44}ሃይቲ ዉሪ ባስ ዲዛ ቲርፓ ሚሻፌ ዬጊዳሺን ሃና ቃሴ ባ ማንቆቴꬃፌ ባስ ዲዛይሳ ሲንꬃፌ ኢዞ ኮሺዛይሳራ ዉርሳ ኢማዱስ» ጊዴስ።




\par }\Chap{13}{\SH ዬሱሲ ካሴቲ ዮቲዳ ጾሳ ኬꬃ ላሌቴꬅ
\par }
{\R (ማቶ 24፡1-2፤ ሉቃ 21፡5-6)

\par }{\PP \VerseOne{1}ኢዚ ጾሳ ኬꬃፌ ኬዚሺን ኢዛ ካሊዛይታፔ ኢሶይ፥ «ኣስታማሬ! ሃይሲ ኬꬃይኔ ኬꬃይ ኬጼቲዳ ሹቻይ ኣይ ማላ ሎኢዛኮ ሃይሳ ቤያይ?» ጊዴስ።

\VS{2}ዬሱሲካ ዛሪዲ፥ «ሃይታ ጊታ ኬꬃታ ጼላይ? ሹቻቲ ኢሶይ ኢሳ ቦላ ዲዛ ማላ ዴቴና፤ ዉሪካ ላሌታና» ጊዴስ።


\par }{\SH ዎዴ ዉርሴꬃ ማላታታ
\par }
{\R (ማቶ 24፡3-14፤ ሉቃ 21፡7-19)

\par }{\PP \VS{3}ዬሱሲ ጾሳ ኬꬃ ጊናራ ዳብራዛይቴ ዙማ ቦላ ኡቲ ዲሺን ጴጽሮሲ፥ ያቆቤይ፥ ዮሃኒሲኔ ኢንዲራሲ ጻላ ኢዛኮ ሺቂዲ፥

\VS{4}«ሃይሲ ኣይዴ ሃናናኮ ኑስ ዮታ። ሃይሲ ዉርሴꬃን ፖሌታናስ ማላታይ ኣዜ?» ጊ ኦይቺዳ።


\par }{\PP \VS{5}ዬሱሲካ ኢስታስ፥ «ኦኒካ ኢንቴና ባሌꬆንታ ማላ ናጌቲቴ።

\VS{6}ቡሮ ዳሮቲ፥ ‹ታ ኪርስቶሳ› ጊሼ ታ ሱንꬃን ያና፤ ዳሮታካ ባሌꬃና።

\VS{7}ኢንቴ ኦላኔ ኦላ ዎሬ ሲዪዛ ዎዴ ዳጋሞፍቴ፤ ሄሲ ሃናናይሲ ኣቴና፤ ዉርሴꬂ ጊዲኮ ቡሮና።

\VS{8}ዴሬይ ዴሬ ቦላ፥ ካዎይ ካዎ ቦላ ዴንዳና፥ ዳሮሶን ቢታ ቃꬂኔ ኮሻይ ሃናና፤ ሄይቲ ዉሪ ሚጻስ ሌሶ ማላ።


\par }{\PP \VS{9}«ኢንቴ ኢንቴስ ናጌቲቴ። ቡሮ ኢንቴና ዴሬ ዱላታን ኣꬂ ኢማና። ኢስቲ ኢንቴና ኣይሁዳታ ዎሳ ኬꬃን ጋራፋና። ኢንቴ ታ ማርካታ ጊዳና ማላ ታ ጊሻስ ዴሬ ዳናታ ሲንꬃኒኔ ካዎታ ሲንꬃን ኤቃና።

\VS{10}ኮይሮቲዲ ሚሺራቾ ቃላይ ዴሬ ኡባስ ሳባኬታና ቤሴስ።

\VS{11}ኢንቴ ኦይኬቲዲ ፒርዳስ ሺቂዛ ዎዴ ሂኖ ሄ ሳቴዪን ኢንቴስ ኢሜቲዛሮ ሃሳይቴ ኣቲን ቢዲ፥ ‹ኑ ኣይ ጊኖ?› ጊዲ ካሴቲ ሂርጎፍቴ፤ ሃሳያናይ ጺሎ ኣያናፔ ኣቲን ኢንቴና ጊዴኬታ።
\XREF{}{{\XO 13:11 }{\XT{ማቶ 10፡17-20}}}


\par }{\PP \VS{12}«ኢሻይ ኢሻ፥ ኣዋይ ባ ና ሃይቆስ ኣꬂ ኢማና፤ ናይቲ ባና ዬሊዳይታ ቦላ ማካላናኔ ዎꬋና።

\VS{13}ታ ጋሶን ኢንቴ ኣሳ ኡባን ኢጼቲዳይታ ጊዳና፤ ዉርሴꬅ ጋካናስ ሚኒ ኤቂዳዴይ ጊዲኮ ኣታና።
\XREF{}{{\XO 13:13 }{\XT{ማቶ 10፡22}}}


\par }{\SH ዬሩሳላሜ ቦላ ጋካና ጊታ ሜቶ
\par }
{\R (ማቶ 24፡15-21፤ ሉቃ 21፡20-24)

\par }{\PP \VS{14}«ኢንቴ ሃራሲዛ ቱናቴꬅ ኢዛስ ቤሶንታሶን ኤቂዳሼ ቤይኮ ናባቢዛዴይ ዎዚናን ዎꬆ፤ ዩሁዳን ዲዛይቲ ፑዴ ዙማ ቦላ ባቃቴቶ።
\XREF{}{{\XO 13:14 }{\XT{ዳኔ 9፡27፤ 11፡31፤ 12፡11}}}

\VS{15}ኬꬃ ካሬን ዲዛዴይ ሶ ጌሎፖ፤ ባ ሚሽ ኬሳና ጊዲ ኬꬄ ጌሎፖ።

\VS{16}ጎሻሶን ዲዛዴይ ባ ማይኦ ኤካናስ ጉዬ ሲሞፎ።
\XREF{}{{\XO 13:16 }{\XT{ሉቃ 17፡31}}}

\VS{17}ሄ ጋላሳታን ሻራ ማጫሳታሲኔ ና ꬋንꬂዛይታስ ኣዬ ኣና!

\VS{18}ሄሲካ ባልጎን ጊዶንታ ማላ ጾስ ዎሲቴ።

\VS{19}ጾሲ ኮይሮ ሜꬌቴꬅ ኡባ ሜꬎሶፌ ሃኢ ጋካናስ ዎይኮ ሃይሳፌ ጉዬ ኢዛ ሚሳቲዛይ ባይንዳ ጊታ ሜቶይ ሃናና።
\XREF{}{{\XO 13:19 }{\XT{ዳኔ 12፡1፤ ኣጁ 7፡14}}}

\VS{20}ጎዳይ ሄ ጋላሳታ ቃንꬆንታኮ ኦኒካ ኣቴና ሺን ባስ ዶሬቲዳይታ ጊሻስ ኢዚ ሄ ጋላሳታ ቃንꬂዴስ።


\par }{\PP \VS{21}«ሄ ዎዴ ኦኒካ፥ ‹ሄኮ ኪርስቶሲ ሃይሳን ዴስ› ጊኮ ዎይኮ፥ ‹ሄኮ ሄን ዴስ› ጊኮ ኣማኖፒቴ።

\VS{22}ዎርዶ ኪርስቶሳቲኔ ዎርዶ ናቤቲ ቡሮ ዴንዲዲ ማላታታኔ ካሴ ሃኒ ኤሮንታ ፓላ ሚሽ ኦꬃና፤ ኢስታስ ዳንዳዬቲኮ ሃራይ ኣቶሺን ዶሬቲዳይታካ ባሌꬃና።

\VS{23}ሄሳ ጊሻስ ናጌቲቴ፤ ሄ ዎዴይ ጋኮንታ ዲሺን ሃራ ሃይሳ ዉርሳ ታ ኢንቴስ ዮታዲስ።


\par }{\SH ኪርስቶሳስ ናምኣንꬆ ዩስ
\par }
{\R (ማቶ 24፡29-31፤ ሉቃ 21፡25-28)

\par }{\PP \VS{24}«ሄ ዎዴ ሄ ሜቶዛፔ ካሊዲ ኣርሼይ ꬉማና፤

\par }{\QB ኣጊናይካ ፖኢሱኩ።


\par }{\Q \VS{25}ጾሊንቴቲ ሳሎፔ ቆቆፌታና፥

\par }{\QB ሳሎን ዲዛ ዎልቃማቲ ቃጻና።
\XREF{}{{\XO 13:25 }{\XT{ኢሳ 34፡4፤ ኣጁ 6፡13፤ ኢዩ 2፡10}}}


\par }{\PP \VS{26}«ሄ ዎዴ ኣሳ ናይ ጊታ ዎልቃራኔ ቦንቾራ ሳሎ ሻራራ ዪሺን ኣሳይ ኢዛ ቤያና።
\XREF{}{{\XO 13:26 }{\XT{ዳኔ 7፡13፤ ኣጁ 1፡7}}}

\VS{27}ኢዚካ ኪታንቻታ ዬዲዲ ኦይዱ ባጋፌ ቢታ ጋጻፔ ጋጻ ጋካናስ ዲዛ ባስ ዶሬቲዳይታ ሺሻና።


\par }{\SH ባላሴ ሚꬃይ ሌሚሶ
\par }
{\R (ማቶ 24፡32-35፤ ሉቃ 21፡29-33)

\par }{\PP \VS{28}«ሌሚሶዛ ባላሴ ሚꬃፌ ታማርቴ። ኡንቁሎይ ጪሊሊዛ ዎዴ ሃይꬅ ኬሲሺን ቦኔይ ማቲዳይሳ ኢንቴ ኤሬታ።
\FTNT{*}{{\FR 13:28 }{\FT{ሃይሲ ሃ ቆፋይ ቤሲዛይሲ ኢስታ ዴሬን ዲዛ ሚꬃቲ ኣጪዛይኔ ሃይꬃቲ ጪሊሊዛይ ቦኔ ጊዲዳይሳ ቤሳናሳ።
}}}

\VS{29}ሄሳꬆካ ሃይቲ ታ ጊዳይቲ ፖሌቲሺን ኢንቴ ቤይኮ ዎዴይ ማቲ ዪዲ ፔንጌ ጋኪዳይሳ ኤሪቴ።

\VS{30}ታ ኢንቴስ ቱሙ ጋይስ፤ ሃ ዮኦቲ ፖሌታና ጋካናስ ሃይሲ ሃ ዬሌታይ ኣꬌና።

\VS{31}ሳሎይኔ ሳኣይ ኣꬋና ሺን ታ ቃላይ ጊዲኮ ኣꬌና።


\par }{\SH ጎዳይ ያና ጋላሳዮኔ ሳቴዮ ኦኒካ ኤሬና
\par }
{\R (ማቶ 24፡36-44)

\par }{\PP \VS{32}«ቃሴ ሄ ጋላሳይ ጊሻስ ዎይኮ ሄ ሳቴይ ጊሻስ ታ ኣዋፔ ኣቲን ሳሎ ኪታንቻታ ጊዲንካ ናዛ ጊዲንካ ኦኒካ ኤሬና።

\VS{33}ሄሳ ጊሻስ ዎዴይ ኣይዴኮ ኢንቴ ኤሮንታ ጊሻስ ናጌቲቴ፥ ሚኒቴኔ ዎሲቴ።

\VS{34}ሄሲካ ባ ኬꬅ ኣሽካራታስ ኣጊዲ ኣሽካራታ ኢሳ ኢሳ ኦሶ ኦይꬂዲ ፔንጌ ናጊዛይሲ ቤጊዲ ናጋና ማላ ኣዛዚዲ ቢዳ ኣሳ ሚሳቴስ።
\XREF{}{{\XO 13:34 }{\XT{ሉቃ 12፡36-38}}}


\par }{\PP \VS{35}«ሂስቲኮ ኬꬃ ኣዋይ ኣይዴ ያናኮ ዎይኮ ሌላ ጊዶꬅ ያናኮ ዎይኮ ኮይሮ ኩቶይ ባቂሺን ያናኮ ዎይኮ ዎንታ ቦላ ባዞይ ዞኢሺን ያናኮ ኢንቴ ኤሮንታ ጊሻስ ቤጊዲ ናጊቴ።

\VS{36}ኢንቴ ቆፖንታ ዲሺን ኢዚ ዪዲ ኢንቴ ꬊስኪዲሺን ኢንቴና ዴሞፎ።


\par }{\PP \VS{37}«ታ ኢንቴስ ዮቲዛይሳ ኣስ ኡባስ ዮታይስ፤ ሚኒዲ ናጊቴ! ጋይስ» ጊዴስ።




\par }\Chap{14}{\SH ዬሱሳ ዎꬋናስ ኣሳ ማቄቴꬅ
\par }
{\R (ማቶ 26፡1-5፤ ሉቃ 22፡1-2፤ ዮሃ 11፡45-53)

\par }{\PP \VerseOne{1}ፓዚጋኔ ኡኬꬃ ሙሳ ባኣሌ ጋላሳይ ቦንቼታናስ ናምኡ ጋላሲ ኣቲሺን ቄሴታ ሃላቃቲኔ ሙሴ ዎጋ ታማርሲዛይቲ ዬሱሳ ባሌꬂ ኦይኪዲ ዎꬋና ኦጌ ኮዪዳ።
\XREF{}{{\XO 14:1 }{\XT{ኬሳ 12፡1-27}}}

\VS{2}ጊዶ ኣቲን፥ «ኣሳይ ሜቶ ሜꬎንታ ማላ ባኣሌ ጋላሳታን ጊዶፖ» ጊዳ።


\par }{\PP \VS{3}ኢዚ ቢታኒያ ጌቴቲዛሶን ኢሲ ኢንቺራቻ ሃርጋንቻ ጊዲዳ ሲሞናሶን ቁማ ቦላ ዲሺን ዋጋይ ዳሮ ኣልኦ ጊዲዳ ናርዶሴ ጌቴቲዛ ሺቶይ ኩሚ ኡቲዳ ኣልባስጺሮሴ ቢልቃጼ ኦይኪዳ ኢሲ ማጫሳያ ቢልቃጼዛ ሜንꬃዳ ሺቶዛ ዬሱሳ ሁኤ ቦላ ጉሳዱስ።
\XREF{}{{\XO 14:3 }{\XT{ሉቃ 7፡37-38}}} 

\par }{\PP \VS{4}ሄን ዲዛ ኣሳታፔ ኢሲ ኢሲ ኣሳቲ፥ «ሃይሲ ሺቶዚ ኣዛስ ዎጋይ ባይንዳ ጉኪዜ?» ጊዲ ባ ጊዶን ሃንቄቲዳ።

\VS{5}«ሺቶዚ ባይዜቲዳኮ ሄꬑ ጼቱ ዲናሬፔ ቦላራ ባይዜቲዲ ማንቆታስ ኢሜቴኔሺን!» ጊዲ ማጫሳዮካ ካꬊዳ።\FTNT{*}{{\FR 14:5 }{\FT{ሄꬑ ጼቱ ዲናሬ ጉሲ ቤኒ ዎዴ ኣሳስ ላይꬃ ዳሞዛ።
}}}


\par }{\PP \VS{6}ጊዶ ኣቲን ዬሱሲ ኢስታስ፥ «ኣጊቴ! ሃኖ ማጫሳዮ ኣዛስ ዋዪሴቲ? ኢዛ ታስ ሎኦ ሚሽ ኦꬃዱስ።

\VS{7}ማንቆቲ ኣይ ዎዴካ ኢንቴናራ ዴቴስ። ኢንቴ ኮዪዳ ዎዴ ኣይዴካ ኢስታ ማዳናስ ዳንዳዬታ፤ ታ ጊዲኮ ኡባ ዎዴ ኢንቴናራ ዲኬ።
\XREF{}{{\XO 14:7 }{\XT{ዛሬ 15፡11}}}

\VS{8}ሃና ባ ኦꬃናስ ዳንዳይዛሪ ኬና ኦꬃዱስ። ታስ ሞጎስ ጊዳና ማላ ታ ኣሾ ካሴታ ቲያዱስ።

\VS{9}ታ ኢንቴስ ቱሙ ጋይስ፤ ሃይሲ ሚሺራቾ ቃላይ ኣላሜ ኩሜꬃን ሳባኬቲዛሶን ኣዋንካ ኢዛ ኦꬂዳይሲ ኢዞ ሃሳኢሲዛዝ ጊዲዲ ሃሳዬታና» ጊዴስ።


\par }{\SH ዬሱሳ ኣꬂ ኢማናስ ዩሁዳ ጊጌቴꬅ
\par }
{\R (ማቶ 26፡14-16፤ ሉቃ 22፡3-6)

\par }{\PP \VS{10}ሄሳፌ ጉዬ ታማኔ ናምኣታፔ ኢሶይ ኣስቆሮንቶ ዩሁዳይ ዬሱሳ ኣꬂ ኢማናስ ቄሴታ ሃላቃታኮ ቢዴስ።

\VS{11}ኢስቲካ ሄሳ ሲዪዲ ኡፋዬቲዳ፤ ኢዛስ ሚሼ ኢማናስ ኢዛራ ጊጊዳ፤ ሄሳ ጊሻስ ዬሱሳ ኣꬂ ኢማናስ ኢንጄ ዎዴ ናጊሼ ጋምኢዴስ።


\par }{\PP \VS{12}ፓዚጋ ዶርሲ ሹኬቲዛ ኡኬꬅ ሙሳ ቦንቺዛ ኮይሮ ጋላስ ዬሱሳ ካሊዛይቲ ዬሱሳኮ ሺቂዲ፥ «ፓዚጋ ካዎ ማናሶ ኣዋን ጊጊሳና ማላ ኮያይ?» ጊ ኦይቺዳ።


\par }{\PP \VS{13}ኢዚካ ባና ካሊዛይታፔ ናምኣታ፥ «ካታማ ቢቴ፤ ኢንቴ ቢሺን ሃꬄ ኦቶራ ቶኪዳ ኢሳዴይ ኢንቴናራ ጋጋና።

\VS{14}ኢዚ ቢዲ ጌሊዛሶ ጋካናስ ኢዛ ካሊቴ። ኬꬃዴዛስ፥ ‹ኣስታማሬይ ኔና፥ ታና ካሊዛይታራ ፓዚጋ ካዎ ማናስ ታስ ጊዲዛ ኢማꬃ ሼምፖሶይ ኣዋይሴ? ጊዴስ› ጊቴ።

\VS{15}ኢዚካ ቦላ ፖቄ ቦላ ዲዛ ጊጊ ኡቲዳ ኣሆሶ ኢንቴና ቤሳና፤ ሄን ኢዛን ጊግሲቴ» ጊ ኪቲዴስ።
 

\par }{\PP \VS{16}ኢዛ ካሊዛይቲካ ኬዚዲ ካታማ ቢዳ። ዉሪካ ዬሱሲ ጊዳ ማላ ሃኒ ቤቲዴስ፤ ፓዚጋካ ሄን ጊግሲዳ።


\par }{\PP \VS{17}ጋዴይ ቃሚሺን ዬሱሲ ባና ካሊዛ ታማኔ ናምኣታራ ጋኪዴስ።

\VS{18}ኢስቲ ማዳን ዲሺን፥ «ታ ኢንቴስ ቱሙ ጋይስ፤ ኢንቴ ጊዶፌ ኢሶይ ኢዚካ ታናራ ኢሲፌ ሚዛይሲ ታና ኣꬂ ኢማና» ጊዴስ።
\XREF{}{{\XO 14:18 }{\XT{ማዛ 41፡9}}}


\par }{\PP \VS{19}ኢስቲካ ሙዞቲዲ፥ «ታኔሻ? ታኔሻ?» ጊዲ ኢሶይ ኢሶይ ዬሱሳ ኦይቺዳ።


\par }{\PP \VS{20}ኢዚካ ኢስታስ፥ «ታማኔ ናምኣታፔ ኢሶይ ታናራ ባ ኩሼ ኬሬን ዬዲዛዴ።

\VS{21}ካሴ ጻፌቲዳ ማላ ኣሳ ናይ ኢዛ ጊሻስ ሃይቃና ሺን ኣሳ ና ኣꬂ ኢሚዛዴስ ኣዬ ኣና! ሄሳዴይ ካሴ ዬሌቶንታ ኣቲዳኮ ኢዛስ ሎኦኮሺን!» ጊዴስ።


\par }{\SH ጎዳ ካዎ ኤኮ ዎጋ
\par }
{\R (ማቶ 26፡26-30፤ ሉቃ 22፡14-23፤ 1ቆሮ 11፡23-25)

\par }{\PP \VS{22}ኢስቲ ሚሺን ኡኬꬃ ኤኪ ኣንጂዲኔ ሜንꬂዲ ባና ካሊዛይታስ፥ «ሃይሳ ታ ኣሾ ሄኢቴ» ጊ ኢሚዴስ።


\par }{\PP \VS{23}ኡሻካ ዴንꬂ ጋላቲዲ ኢስታስ ኢሚን ኢስቲ ዉሪካ ኡዪዳ።

\VS{24}ቃሴ ዬሱሲ፥ «ሃይሲ ዳሮታ ጊሻስ ጉካና ታ ኦራꬃ ጫቆ ሱꬃ።\XREF{}{{\XO 14:24 }{\XT{ኬሳ 24፡8፤ ኤር 31፡31-34}}}

\VS{25}ታ ኢንቴስ ቱሙ ጋይስ፤ ኦራꬃ ዎይኔፔ ጊጊዳ ኡሻ ጾሳ ካዎቴꬃን ታ ኡያና ዎዴ ጋካናስ ናምኣንꬆ ሃይሳ ኡዪኬ» ጊዴስ።


\par }{\PP \VS{26}ሄሳፌ ጉዬ ዬꬃ ኢሲፌ ዬጺዲ ፑዴ ዳብራዛይቴ ዙማ ቦላ ኬዚዳ።


\par }{\PP \VS{27}ዬሱሲ፥ « ‹ታ ሄሚዛይሳ ሾጫና፤ ሄ ዎዴ ኢዛ ዶርሳቲ ላሌታና› ጌቴቲ ጻፌቲዳይሳ ማላ ኢንቴ ዉሪካ ታናን ꬉጴታና።\XREF{}{{\XO 14:27 }{\XT{ዛካ 13፡7}}}

\VS{28}ታ ዴንዲዳፔ ጉዬ ጊዲኮ ታ ኢንቴፌ ካሴታዳ ጋሊላ ባና» ጊዴስ።
\XREF{}{{\XO 14:28 }{\XT{ማቶ 28፡16}}}


\par }{\PP \VS{29}ጴጽሮሲካ፥ «ኣሳይ ዉሪ ꬉጴቲኮካ ታኒ ꬉጴቲኬ!» ጊዴስ።


\par }{\PP \VS{30}ዬሱሲካ፥ «ታ ኔስ ቱሙ ጋይስ፤ ሃች ኦማርስ ኩቶይ ናምኡቶ ዋሳና ጋካናስ ኔኒ ታና ሄꬑቶ ካዳና» ጊዴስ።


\par }{\PP \VS{31}ጴጽሮሲ ቃሴ፥ «ታ ኔናራ ሃይቂዛኮካ ሙሌካ ኔና ካዲኬ» ጊዲ ኬሂ ሚንꬂ ዮቲዴስ። ሃንኮይቲካ ዉሪ ኢዛይሳꬆ ጊዳ።


\par }{\SH ጌቴሴማኔን ዬሱሳ ዎሳ
\par }
{\R (ማቶ 26፡36-46፤ ሉቃ 22፡39-46)

\par }{\PP \VS{32}ሄሳፌ ጉዬ ጌቴሴማኔ ጌቴቲዛሶ ቢዳ፤ ዬሱሲካ ባና ካሊዛይታ፥ «ታኒ ዎሲሺን ኢንቴ ሃይሳን ጋምኢሺቴ» ጊዴስ።

\VS{33}ጴጽሮሳ፥ ያቆቤኔ ዮሃኒሳ ባናራ ኤኪ ቢዴስ። ኬሂ ቆፒዴሲኔ ሜቶቲዴስ።

\VS{34}ቃሴካ ኢስታስ፥ «ታ ሼምፖያ ዳሮ ሜቶታዱስ ኢንቴ ሃን ዲሺቴ። ꬊስኮንታ ናጊቴ» ጊዴስ።


\par }{\PP \VS{35}ኢስታ ኣቻፌ ጉꬅ ሃኪ ቢ ቢታ ቦላ ጉፋኒዲ ሄ ሳቴያ ኢዛፔ ኣꬋና ማላ ዎሲዴስ።

\VS{36}«ታ ኣዋዉ! ኔስ ዉሪ ዳንዳዬቴስ፤ ሃይሳ ዋዬ ጹኣ ታፔ ሃሳ። ጊዲኮካ ኔ ሼኔፔ ኣቲን ታ ሼኔይ ሃኖፖ» ጊዴስ።


\par }{\PP \VS{37}ኢዚ ሄፔ ሲሚ ዪሺን ኢዛ ካሊዛይቲ ꬊስኪዳይታ ቤኢዴስ። ጴጽሮሳካ፥ «ሲሞና ꬊስካዲ? ሃራይ ኣቶሺን ኢሲ ሳቴካ ሚናዳ ናጎይ ኔና ጾኒዴ?

\VS{38}ኢንቴ ፓጬን ጌሎንታ ማላ ቤጊዲ ዎሲቴኔ ሚኒቴ። ኣያናይ ጊጌቲ ኡቲዴስ ሺን ኣሾይ ጊዲኮ ዳቡራንቻ» ጊዴስ።


\par }{\PP \VS{39}ቃሴካ ቢዲ ኮይሮይሳꬆ ዎሲዴስ።

\VS{40}ኢዚ ናምኣንꬆ ሲሚ ዪሺን ኢስታ ኣይፌን ꬊስኮይ ዴጺን ꬊስኪዳይታ ዴሚዴስ ሺን ኢስቲ ኢዛስ ኣይ ዛራናኮን ኤሪቤቴና።


\par }{\PP \VS{41}ሄꬓንꬆ ዪዲ፥ «ሃኢካ ኢንቴ ኢቺዲ ሼምፔቲ? ሃኢ ጊዳና፤ ሳቴያካ ጋካዱስ፤ ሄኮ ኣሳ ናይ ናጋራንቻታ ኩሼን ኣꬊ ኢሜታና።

\VS{42}ኣኔ ኤቂቴ ቦስ፤ ታና ኣꬂ ኢማናዴይ ዪዴስ» ጊዴስ።


\par }{\SH ዬሱሳ ኦይኬቴꬂኔ ኣꬊ ኢሜቴꬅ
\par }
{\R (ማቶ 26፡47-56፤ ሉቃ 22፡47-53፤ ዮሃ 18፡3-12)

\par }{\PP \VS{43}ዬሱሲ ቡሮ ሃሳያን ዲሺን ታማኔ ናምኣታፔ ኢሶይ ዩሁዳይ ዪዴስ። ኢዛራ ኢሲፌ ቄሴ ሃላቃታፔኔ ሙሴ ዎጋ ታማርሲዛይታፔ ኪቴቲዳ ዳሮ ኣሳይ ጊꬃ ማሻኔ ዱርቃ ኦይኪዲ ዪዴስ።

\VS{44}ኢዛ ኣꬂ ኢማና ዩሁዳይ ኢስታስ፥ «ኣሳ ጊዶፌ ታ ዬሪዛዴይ ኢዛ ጊዲዳ ጊሻስ ኦይኪዲ ሎኤꬂ ናጊ ኤፍቴ» ጊዲ ካሴቲ ማላታ ኢሚ ዎꬂዴስ።


\par }{\PP \VS{45}ጋኪዳ ማላ ዩሁዳይ ዬሱሳኮ ሺቂዲ፥ «ኣስታማሬ!» ጊዲ ዬሪዴስ።

\VS{46}ኣሳቲካ ዬሱሳ ኦይኪዳ።

\VS{47}ኢዛ ኣቻን ኤቂዳ ኢሶይ ማሻ ኮሆፔ ሾዲ ቄሴታ ሃላቃዛ ኣሽካራ ሃይꬅ ቃንጺዴስ።

\VS{48}ዬሱሲካ ኢስታስ፥ «ፓንጋ ማላ ታና ኦይካና ማሻኔ ዱርቃ ኦይኪዲ ዬቲ?

\VS{49}ዎንቲን ዎንቲን ጾሳ ኬꬃን ታማርሳሼ ታ ኢንቴናራ ዲሺን ኦይኪቤኬታ ሺን ካሴ ጻፌቲዳይሲ ፖሌታና ማላ ሃይሲ ሃኒዴስ» ጊዴስ።
\XREF{}{{\XO 14:49 }{\XT{ሉቃ 19፡47፤ 21፡37}}}


\par }{\PP \VS{50}ሄ ዎዴ ኢዛ ካሊዛይቲ ዉሪ ኢዛ ዬጊ ኣጊ ቢዳ።

\VS{51}ባ ካሎቴꬅ ቄሪ ናጻላን ካሚዳ ኢሲ ናይ ዬሱሳ ካሊሺን ኣሳይ ኢዛ ኦይኪን፥

\VS{52}ናዚ ናጻላ ዬጊዲ ካሎ ኪቺዴስ።


\par }{\SH ፒርዳ ዱላታኮ ዬሱሳ ሺቆ
\par }
{\R (ማቶ 26፡57-68፤ ሉቃ 22፡54-55፥63-71፤ ዮሃ 18፡13-14፥19-24)

\par }{\PP \VS{53}ዬሱሳካ ጌዴ ቄሴታ ሃላቃኮ ኤፊዳ፤ ቄሴታ ሃላቃቲ፥ ዴሬ ጪማቲኔ ሙሴ ዎጋ ታማርሲዛይቲ ሄን ኢሲፌ ዉሪ ሺቂዳ።

\VS{54}ጴጽሮሲካ ዬሱሳ ሃሆራ ካሊሼ ቄሴታ ሃላቃዛ ጊቤ ጋካናስ ቢዴስ። ኢዚ ሄን ኡቲዲ ሃራ ኣሳታራ ታማ ሆኢሺን፥

\VS{55}ቄሴታ ሃላቃቲኔ ዴሬ ጪማቲ ዉሪ ዬሱሳ ዎꬋናስ ማርካታና ኣስ ኮዪዳ ሺን ዴማናስ ዳንዳይቤቴና።

\VS{56}ዳሮቲ ኢዛ ቦላ ዎርዶራ ማርካቲኮካ ማርካታ ቃላይ ኦይኬቲቤና።


\par }{\PP \VS{57}ኢሲ ኢሲ ማርካቲ ዴንዲዲ ዎርዶራ፥

\VS{58}«ሃይሲ ኣዴዚ፥ ‹ታ ኣሳ ኩሼን ኬጼቲዳ ጾሳ ኬꬃ ላላዳ ኣሳ ኩሼይ ቦቾንታዝ ሃራ ሄꬑ ጋላሳራ ታ ኬጻና› ጊሺን ኑ ሲዪዶስ» ጊ ማርካቲዳ።
\XREF{}{{\XO 14:58 }{\XT{ዮሃ 2፡19}}}

\VS{59}ጊዶ ኣቲን ኢስታ ማርካቴꬂ ኢሲ ቦላ ዎꬊቤና።


\par }{\PP \VS{60}ቄሴታ ሃላቃይካ ኢስታ ሲንꬃን ኤቂዲ፥ «ሃይቲ ኔ ቦላ ማርካቲዛይሲ ኣዜ? ኔ ኣዛስ ዶና ዛሪኪ?» ጊዲ ዬሱሳ ኦይቺዴስ።


\par }{\PP \VS{61}ጊዶ ኣቲን ዬሱሲ ኢስታስ ኣይኮካ ዛሮንታ ጮኡ ጊዴስ፤ ቄሴታ ሃላቃይ ቃሴካ፥ «ኣንጄቲዳ ጾሳ ናይ ኪርስቶሲ ኔኔ?» ጊ ኦይቺዴስ።


\par }{\PP \VS{62}ዬሱሲካ ዛሪዲ፥ «ኤ፤ ታናኮ! ኣሳ ናይ ዎልቃማ ጾሳ ኡሻቻን ኡቲሺኒኔ ሳሎ ሻራራ ዪሺን ኢንቴ ኢዛ ቤያና» ጊዴስ።
\XREF{}{{\XO 14:62 }{\XT{ዳኔ 7፡13}}}


\par }{\PP \VS{63}ቄሴታ ሃላቃይ ባ ማይኦ ዳኪዲ፥ «ኑስ ሃራ ኣዛ ማርካ ኮሺዜ?

\VS{64}ኢዚ ጫሻ ቃላ ጾሳ ቦላ ሃሳይሺን ኢንቴ ሲዪዴታ፤ ሃኢች ኢንቴስ ኣይ ሚሳቲዜ?» ጊዴስ። ኢስቲካ፥ «ኢዛስ ሃይቆይ ቤሴስ» ጊዲ ዉሪካ ኢሲ ቃላን ፒርዲዳ።
\XREF{}{{\XO 14:64 }{\XT{ሌዌ 24፡16}}}


\par }{\PP \VS{65}ሄ ዎዴ ኢሲ ኢሲ ኣሳቲ ኢዛ ቦላ ጩች ጩቲዳ፤ ኢዛ ኣይፌ ጎዚ ኦይኪዲ ኢጪሼ፥ «ኣኔ ቲንቢቴ ዮታ» ጊዳ። ባጋይቲ ቃሴ ሻጋላን ባቂሼ ኤፊዳ።


\par }{\SH ጴጽሮሲ ዬሱሳ ካዲዴስ
\par }
{\R (ማቶ 26፡69-75፤ ሉቃ 22፡56-62፤ ዮሃ 18፡15-18፥25-27)

\par }{\PP \VS{66}ጴጽሮሲ ዱጌ ባጋራ ሄን ጊቤ ጊዶን ዲሺን ቄሴታ ሃላቃ ጋራዴታፔ ኢሲኒያ ያዱስ።

\VS{67}ጴጽሮሲ ታማ ሆኢሺን ቲሺ ሂስታ ጼላዳ፥ «ኔኒ ናዚሬቴ ዬሱሳራ ዳሳ ጊዲኪ?» ጋዱስ።


\par }{\PP \VS{68}ኢዚ ቃሴ፥ «ኔ ጊዛይሳዴ ታ ኤሪኬ፤ ኔ ጊዛይሲ ታስ ጌሌና» ጊዲ ካዲዴስ። ሄሳፌ ጌዴ ፔንጌ ፖቂ ኤቂ ዲሺን ሄራካ ኩቶይ ዋሲዴስ።


\par }{\PP \VS{69}ሄ ጋራዴያ ኢዛ ቤኢዳ ማላ ሄን ኤቂዳ ኣሳታስ፥ «ሃይሲ ኣዴዚ ኢዛራ ዲዛ ኣሳታፔ ኢሳዴኮ!» ጋዳ ቃሴካ ሃሳያዱስ።

\VS{70}ኢዚ ቃሴካ ካዲዴስ። ጉꬃ ዎዴ ጋምኢሺን ሄን ኤቂዳ ኣሳቲ ጴጽሮሳ፥ «ኔኒ ጋሊላ ኣሳ፥ ሄሳ ጊሻስ ቱማፔ ኔ ኢስታፌ ኢሳዴ» ጊዳ።


\par }{\PP \VS{71}ጊዶ ኣቲን ኢዚ ቃሴ፥ «ኢንቴ ጊዛዴ ታ ኤሪኬ!» ጊሼ ጫቆኔ ባና ቃንጌꬅ ኦይኪዴስ።


\par }{\PP \VS{72}ሄራካ ኩቶይ ናምኣንꬆ ዋሲዴስ። ጴጽሮሲካ፥ «ኩቶይ ናምኣ ዋሳናስ ኔ ታና ሄꬓ ካዳና» ጊዳ ዬሱሳ ቃላይ ኢዛስ ቆፌቲን ሂቂሚ ዬኪዴስ።




\par }\Chap{15}{\SH ዬሱሳ ጲላጾሳኮ ኤፊዳ
\par }
{\R (ማቶ 27፡1-2፥11-14፤ ሉቃ 23፡1-5፤ ዮሃ 18፡28-38)

\par }{\PP \VerseOne{1}ማላዶ ዎንታራ ቄሴታ ሃላቃቲ፥ ዴሬ ጪማቲኔ ሙሴ ዎጋ ታማርሲዛይቲ ኩሜꬃ ሻንጎ ኣላፌታራ ኢሲፌ ዞሬቲዲ ዬሱሳ ቃቺ ኤኪ ኤፊዲ ጲላጾሳስ ኣꬂ ኢሚዳ።


\par }{\PP \VS{2}ጲላጾሲካ ዬሱሳ፥ «ኔ ኣይሁዳታ ካዎ?» ጊ ኦይቺዴስ። ዬሱሲካ፥ «ኤ፥ ኔ ጊዳ ማላ» ጊዲ ኢዛስ ዛሪዴስ።


\par }{\PP \VS{3}ቄሴታ ሃላቃቲካ ዳሮ ዮኦ ኢዛ ቦላ ሺሺ ሞቲዳ።

\VS{4}ጲላጾሲ ቃሴ፥ «ኔ ኣዛስ ኦይሻ ዛሪኪ? ሄኮ ኔና ዳሮ ዮኦን ሞቴቴስ» ጊዲ ቃሴካ ኦይቺዴስ።


\par }{\PP \VS{5}ጊዶ ኣቲን ዬሱሲ ሃኢካ ኢዛስ ኣይኮካ ዛሮ ኢሞንታ ጊሻስ ጲላጾሲካ ማላሌቲዴስ።


\par }{\PP \VS{6}ፓዚጋ ባኣሌ ጋላስ ጲላጾሲ ዴሬይ ቢርሻና ማላ ኦይቺዳዴ ቢርሺ ዬዲዛ ዎጋይ ካሴ ዴስ።

\VS{7}ኢታ ኦሶን ዴሬ ቦላ ዴንዲዲ ሼምፖ ዎꬊዳ ኣሳታራ ኢሲፌ ቃሼቲዳ ባርባኔ ጌቴቲዛ ኢሳዴይ ዴስ።

\VS{8}ዴሬይካ ዪዲ ካሴ ሎሴ ጊዲዳይሳ ኢዚ ኦꬃና ማላ ጲላጾሳ ዎሲዴስ።


\par }{\PP \VS{9}ጲላጾሲካ ኢስታስ፥ «ታ ኢንቴስ ኣይሁዳ ካዎ ቢርሻና ማላ ኮዬቲ?» ጊ ኦይቺዴስ።

\VS{10}ጲላጾሲ ሄሳꬆ ኦይቺዳይ ካሴ ቄሴታ ሃላቃቲ ዬሱሳ ቃናቴን ኣꬂ ኢሚዳይሳ ኤሪዛ ጊሻሳ።


\par }{\PP \VS{11}ቄሴታ ሃላቃቲ ቃሴ፥ «ኢዛ ኤጻ ባርባኔይ ቢርሼቶ!» ጊ ኦይቻና ማላ ዴሬዛ ዴንꬄꬂዳ።

\VS{12}ጲላጾሲ፥ «ሂስቲኮ ኢንቴ ኣይሁዳ ካዎ ጊዛ ኣዴዛ ዎስታና ማላ ኮዬቲ?» ጊዴስ።


\par }{\PP \VS{13}ኢስቲ ቃሴካ፥ «ካቃ! ካቃ!» ጊ ዋሲዳ።


\par }{\PP \VS{14}ጲላጾሲካ፥ «ኣይ ኢታ ኦꬂዴ?» ጊ ኢስታ ኦይቺዴስ። ኢስቲ ቃሴ፥ «ካቃ! ካቃ!» ጊዲ ካሴፔ ኣꬂ ዋሲዳ።


\par }{\PP \VS{15}ጲላጾሲካ ዴሬዛ ኡፋይሳና ጊዲ ባርባኔ ኢስታስ ቢርሺዴስ። ዬሱሳ ጋራፊዲ ካቃናስ ኣꬂ ኢሚዴስ።


\par }{\SH ዎታዳራቲ ዬሱሳ ቦላ ቂልጪዳ
\par }
{\R (ማቶ 27፡27-30፤ ዮሃ 19፡2-3)

\par }{\PP \VS{16}ዎታዳራቲ ዬሱሳ ዴሬ ሃሪዛይሳ ጊቤ ኤኪ ቢዲ ኣቲዳ ዎታዳራታ ኡባ ሺሺዳ።

\VS{17}ዬሱሳ ዞኦ ማይኦ ማይዚዳ፤ ኣጉንꬃ ኣኪሊሌ ጻጺዲ ኢዛ ሁኤን ዎꬂዳ።
 
\VS{18}ሄሳፌካ፥ «ኣይሁዳ ካዎ ሳሮይ ኔስ ጊዶ!» ጊሼ ኢዛ ሳሮꬂዳ።

\VS{19}ኢዛ ሁኤ ጉፌራ ሾጪዳ፤ ኢዛ ቦላካ ጩቲዳ፤ ጉልባቲዲ ኢዛስ ጎይኒዳ።

\VS{20}ኢዛ ቦላ ቂꬊ ካኢዳፔ ጉዬ ካሴ ማይዚዳ ዞኦ ማይኦዛ ቃሪ ኤኪዲ ካሴ ኢዛ ማይኦዛ ዛሪ ማይዚዲ ካቃናሶ ኤኪ ቢዳ።


\par }{\SH ዬሱሳ ካቄቴꬅ
\par }
{\R (ማቶ 27፡31-44፤ ሉቃ 23፡27-43፤ ዮሃ 19፡17-27)

\par }{\PP \VS{21}ኣላኪሳንድሮሳኔ ኤሩፎሳ ኣዋ ሲሞና ጌቴቲዛ ኢሲ ቃሬና ዴሬ ኣሲ ዴሬፔ ካታማ ዪዛይሳ ዬሱሳ ማስቃሌ ዎልቃራ ኦይኪ ቶሲዳ።
\XREF{}{{\XO 15:21 }{\XT{ኦሮ 16፡13}}}

\VS{22}ሄሳፌ ጉዬ ዬሱሳ ጎልጎታ ጌቴቲዛሶ ኤፊዳ፤ ኢዛስ ቢርሼꬃይ፥ «ኣሳ ሁኤ ጉጌ» ጉሳ።

\VS{23}ካርቤ ጌቴቲዛ ጫሞራ ዋላኬቲዳ ዎይኔ ጫጄ ኡያና ማላ ኢዛስ ኢሚን ኢዚ ኤኮንታ ኢጺዴስ።

\VS{24}ሄሳፌ ጉዬ ኢዛ ካቂዳ፤ ኢዛ ማይኦ ኢሳዴ ኢሳዴ ኣዋይሲ ጋካናኮ ጊዲ ሳማ ዬጊዲ ጊሼቲዳ።


\par }{\PP \VS{25}ኢስቲ ኢዛ ካቂሺን ዎንታፌ ሄꬑ ሳቴ ጊዲዴስ።

\VS{26}ኢስቲ ማስቃሌ ቦላ ጻፊ ሺሺዳ ሞቶ ቃላይ፥ «ኣይሁዳ ካዎ» ጊዛ ቃላ።

\VS{27}ኢዛራ ኢሲፌ ናምኡ ፓንጋታ ኢሳ ኢዛፔ ኡሻቻራ ኢሳ ሃዲርሳራ ካቂዳ።

\VS{28}ሄሳንካ ካሴ ማጻፋይ፥ «ኢታታራ ኢሲፌ ታይቤቲዴስ» ጊዳ ቲንቢቴ ቃላይ ፖሌቲዴስ።
\FTNT{*}{{\FR 15:28 }{\FT{ኢሲ ኢሲ ጌሻ ማጻፋቲ ታይቦ 28 ቦላ ዲዛ ቆፋ ጉጄቴስ፤ ቃላዚካ ሉቃሳን 22፡37 ቦላ ዲዛይሳ ሚሳቴስ።
}}}\XREF{}{{\XO 15:28 }{\XT{ኢሳ 53፡12}}}


\par }{\PP \VS{29}ኦጌራ ኣꬊ ቢዛይቲካ ባ ሁኤ ቃꬂሼ፥ «ኦይ! ኦይ! ጾሳ ኬꬃ ላላዳ ሄꬑ ጋላሳን ኬጻናይ ኔኔ?» ጊዲ ኢታ ጫሼ ጫዪሼ፥
\XREF{}{{\XO 15:29 }{\XT{ማዛ 22፡7፤ 109፡25፤ ማር 14፡58፤ ዮሃ 2፡19}}}

\VS{30}«ኣኔ ሃኢ ማስቃሌ ቦላፌ ዎꬋዳ ኔና ኣሻ» ጊዳ።


\par }{\PP \VS{31}ሄሳꬆካ ቄሴታ ሃላቃቲኔ ሙሴ ዎጋ ታማርሲዛይቲ ባ ጊዶን ኢሶይ ኢሳስ፥ «ሃራታ ኣሺዴስ ሺን ባና ኣሻና ዳንዳይቤና» ጊዲ ኢዛ ቂꬊዳ።

\VS{32}«ኑ ኢዛ ቤኢዲ ኣማናና ማላ ኣኔ ሃይሲ ኪርስቶሲ ኢስራኤሌታ ካዎይ ሃኢ ማስቃሌፔ ዎꬎ» ጊዳ። ኢዛራ ካቄቲዳይቲካ ኢዛ ቦላ ጫሼ ኮሪዳ።


\par }{\SH ዬሱሳ ሃይቆ
\par }
{\R (ማቶ 27፡45-56፤ ሉቃ 23፡44-49፤ ዮሃ 19፡28-30)

\par }{\PP \VS{33}ኡሱፑን ሳቴፔ ዶሚዲ ኡዱፉን ሳቴ ጋካናስ ቢታይ ዉሪ ꬉሚዴስ።

\VS{34}ኡዱፉን ሳቴ ቦላ ዬሱሲ፥ «ኤሎሄ! ኤሎሄ! ላማ ሳባቂታኔ» ጊዲ ቃላ ꬎቁ ሂስቲዲ ዋሲዴስ። ሄሳስ ቢርሼꬃይ፥ «ታ ጾሶ! ታ ጾሶ! ኔ ታና ኣዛስ ኣጋዲ?» ጉሳ።
\XREF{}{{\XO 15:34 }{\XT{ማዛ 22፡1}}}


\par }{\PP \VS{35}ሄን ኤቂዳ ኣሳፔ ኢሲ ኢሲ ኣሳቲ ሄሳ ሲዪዲ፥ «ኤላሳ ጼይጌስኮ!» ጊዳ።

\VS{36}ሄሳፌ ኢሲ ኣሲ ኤሌሊ ቢዲ ጫሊዳ ዎይኔ ጫጄ
\FTNT{†}{{\FR 15:36 }{\FT{ጫሊዳ ዎይኔ ጫጄ ካቄቲዳ ኣሲ ባ ዋዬ ባላና ማላ ኡሼቴስ።
}}} ኢስፖንጄ ማላ ሚሻን ጌልꬂ ኬሲዲ ሚꬃ ጼራን ኦይꬂዲ ኡያና ማላ ዬሱሳስ ሺሺዴስ። ሄሳፌ ቃሴ፥ «ኣኔ ኣጋጊቴ፤ ኤላሲ ዪዲ ኢዛ ካቆፔ ዎꬂሺን ኑ ቤያና» ጊዴስ።


\par }{\PP \VS{37}ሄሳፌ ዬሱሲ ቃላ ꬎቁ ሂስቲ ዋሲዲ ሼምፖ ኬዚዴስ።


\par }{\PP \VS{38}ጾሳ ኬꬄ ማጋላሻይ ሁኤራ ዱጌ ናምኡ ኬዚ ዳኬቲዴስ።
\XREF{}{{\XO 15:38 }{\XT{ኬሳ 26፡31-33}}}

\VS{39}ዬሱሳ ጊናራ ኤቂዳ ኢሲ ማቶ ሃላቃይ ዬሱሲ ሄሳꬆ ጊታ ቃላራ ዋሲዲ ሼምፖ ኬዚሺን ቤኢዲ፥ «ሃይሳዴይ ቱሙ ጾሳ ናኮሺን» ጊዴስ።

\VS{40}ሄ ዎዴ ማጫሳቲ ሃኒዛይሳ ሃሆን ዲዲ ጼሊዳ። ኢስታ ጊዶፌ ማግዳሌፔ ዪዳ ማራማኔ ካሎቲዛ ያቆቤ ዮሳ ኣዮ ማራሚራ ቃሴካ ሳሎሚራ ኢሲፌ ዴቴስ።

\VS{41}ሄይቲ ማጫሳቲ ጋሊላን ዬሱሳ ካሊሼኔ ኢዛስ ኦꬂሼ ጋምኢዳይታ። ኢስታራካ ኢሲፌ ሃራ ዳሮ ማጫሳቲ ዬሩሳላሜ ቢዳ።
\XREF{}{{\XO 15:41 }{\XT{ሉቃ 8፡2-3}}}


\par }{\PP \VS{42}ጋዴይ ቃሚ ቃሚ ቢሺን ሳምባታስ ጊጌቲዛ ጋላሲ ጋኪዴስ።

\VS{43}ዴሬ ጪማታ ጊዶን ቦንቼቲዳ ኢሲ ኣርማቲያሴ ዴሬ ኣስ ዮሴፌ ጌቴቲዛይሲ ጾሳ ካዎቴꬅ ናጊሼ ዲዛዴይ ባቦንታ ጲላጾሳኮ ቢዲ ዬሱሳ ኣሃ ዎሲዴስ።

\VS{44}ጲላጾሲካ ኢዚ ሂኒ ዎዴ ኤሌራ ሃይቂዳይሳ ሲዪዲ ማላሌቲዴስ። ማቶ ሃላቃ ጼይጊሲዲ፥ «ኢዚ ሃይቂ ጋምኢዴ?» ጊዲ ኦይቺዴስ።

\VS{45}ኢዚ ሃይቂዳይሳ ማቶ ሃላቃይ ጌሺ ኤሪዳፔ ጉዬ ዬሱሳ ኣሃ ዮሴፌስ ኢሚዴስ።

\VS{46}ዮሴፌይካ ሞጎ ማይኦ ሻሚዲ ኣሃ ማስቃሌፔ ዎꬂዲ ሞጎ ማይኦን ጻጺዲ ሹቻፌ ዎጬቲዳ ዱፎን ሞጊዴስ። ዱፋ ዶና ሹቻራ ጎርዲዴስ።

\VS{47}ማግዳሌፔ ዪዳ ማራሚራኔ ዮሴፌ ኣዮ ማራሚራ ዬሱሳ ኣሃ ኣዋን ሞጊዳኮ ቤኢዳ።




\par }\Chap{16}{\SH ሃይቆፔ ዬሱሳ ዴንꬅ
\par }
{\R (ማቶ 28፡1-8፤ ሉቃ 24፡1-12፤ ዮሃ 20፡1-10)

\par }{\PP \VerseOne{1}ሳምባታይ ኣꬊዳፔ ጉዬ ማግዳሌ ማራማ፥ ያቆቤ ኣዮ ማራሚራኔ ሳሎሚራ ኢሲፌ ቢዲ ዬሱሳ ኣሃ ቲያናስ ሺቶ ሻሚዳ።

\VS{2}ሳሚንታፌ ኮይሮ ጋላስ ማላዶ ዎንታራ ቡሮ ኣርሼይ ኬዚዳ ማላ ዬሱሳ ዱፎኮ ቡሮ ቢሺን፥

\VS{3}«ዱፎዛ ዶናፔ ሹቻ ኑስ ኦኒ ጌንዴሪሳኔ?» ጊዲ ባ ጊዶን ሃሳዬቲዳ።


\par }{\PP \VS{4}ኢስቲ ꬎቁ ጊ ጼሊሺን ዳሮ ጊታ ሹቻይ ዱፎዛ ዶናፔ ጌንዴሪዳይሳ ቤኢዳ።

\VS{5}ዱፎዛ ጊዶ ጌሊዳ ማላ ኢሲ ቦꬃ ማይኦ ማይኢዳ ፓንꬂ ኡሻቻ ባጋራ ኡቲዳይሳ ቤኢዲ ዳጋሚዳ።


\par }{\PP \VS{6}ኢዚ ቃሴ ኢስታስ፥ «ዳጋሞፍቴ! ኢንቴ ካቄቲዳ ናዚሬቴ ዬሱሳ ኮዬታ፤ ኢዚ ዴንዲዴስ፤ ሃን ዴና፤ ኢስቲ ኢዛ ዎꬂዳሶ ሃይሳ ቤኢቴ።

\VS{7}ጊዶ ኣቲን ኢንቴ ቢዲ ኢዛ ካሊዛይታሲኔ ጴጽሮሳስ ካሴ ኢንቴስ ዮቲዳ ማላ ኢንቴፌ ካሴቲዲ ኢዚ ጋሊላ ባና። ኢንቴ ኢዛ ሄን ዴማና ጊዲ ኢስታስ ዮቲቴ» ጊዴስ።
\XREF{}{{\XO 16:7 }{\XT{ማቶ 26፡32፤ ማር 14፡28}}}


\par }{\PP \VS{8}ማጫሳቲካ ማላሌቲሼኔ ኮኮሪሼ ዱፋፔ ኬዚ ባቃቲዳ። ባቢዳ ጊሻስ ኦናስካ ኣይኮካ ቃቲቤቴና።
\FTNT{*}{{\FR 16:8 }{\FT{ኢሲ ኢሲ ቤኒ ጌሻ ማጻፋታን ታይቦ ኦስፑናፔ ጉዬ ዲዛ ቆፋይ ሃይሳፌ ካሊዲ ጻፌቲዴስ። ማጫሳቲ ጴጽሮሳኮኔ ባ ላጌታኮ ቢዲ ኪታንቻዚ ኢስታስ ዮቲዳይሳ ኡባ ኢስታስ ዮቲዳ። ሄሳፌ ጉዬ ዬሱሲ ኣሺዛ ላሜቶንታ ጌሻ ሚሺራቾ ቃላ ኣርሼይ ሞኪዛሶፔ ዉሊዛሶ ጋካናስ ባና ካሊዛ ታማሬታ ባጋራ ኪቲዴስ።
}}}


\par }{\PP \VS{9}ሳሚንታፌ ኮይሮ ጋላስ ዎጋ ዎንታ ማላዶራ ኢዚ ሃይቆፔ ዴንዲዳፔ ጉዬ ዬሱሲ ኢዚፔ ላፑን ዳይዳንꬅ ኬሲዳ ማግዳሌ ማራሚስ ኮይሮ ቤቲዴስ።
\FTNT{†}{{\FR 16:9 }{\FT{ኢሲ ኢሲ ቢርሼꬃታኒኔ ኢሲ ኢሲ ሃራታፔ ዱቄቲዳ ጌሻ ማጻፋታን ታይቦ 9-20 ጋካናስ ዲዛ ቆፋይ ጻፌቲቤና።
}}}

\VS{10}ኢዛካ ባዳ ካሴ ኢዛራ ዲዛይቲ ካዮቲሼኔ ዬኪሼ ዲሺን ዴማዳ ዮታዱስ።

\VS{11}ኢስቲ ዬሱሲ ፓጻ ዲዛይሳኔ ኢዛ ታ ዬሱሳ ቤያዲስ ጊዳይሳ ሲዪዲ ኣማኒቤቴና።


\par }{\SH ዬሱሲ ባና ካሊዛ ናምኣታስ ቤቲዴስ
\par }
{\R (ሉቃ 24፡13-35)

\par }{\PP \VS{12}ሄሳፌ ጉዬ ኢዛ ካሊዛይታፔ ናምኣቲ ጌዴ ዴሬ ጋርስ ቢሺን ዬሱሲ ኢስታስ ሃራ ኣስ ሚሳቲ ቤቲዴስ።

\VS{13}ኢስቲካ ሲሚዲ ሄሳ ኢዛ ካሊዛይታፔ ኣቲዳይታስ ዮቲዳ፤ ጊዶ ኣቲን ኢዛ ካሊዛይቲ ሲዪዲ ኣማኒቤቴና።


\par }{\SH ዬሱሲ ባና ካሊዛ ታማኔ ኢሲኔታስ ቤቲዴስ
\par }
{\R (ማቶ 28፡16-20፤ ሉቃ 24፡36-49፤ ዮሃ 20፡19-23፤ ሃዋ 1፡6-8)

\par }{\PP \VS{14}ሄሳፌ ጉዬ ታማኔ ኢሲኔቲ ማዳ ቦላ ዲሺን ዬሱሲ ኢስታስ ቆንጪዴስ። ኢዚ ሃይቆፔ ዴንዲን ኢዛ ቤኢዳ ኣሳቲ ኢስታስ ዮቲን ሲዪዲ ኣማኖንታ ኣጊዳ ጊሻስ ኢስታስ ኣማኖይ ባይንዳይሳኔ ኢስታ ዎዚና ሙሜቴꬃ ጊሻስ ኢስታ ቦሪዴስ።

\VS{15}ኢስታስካ፥ «ኣላሜ ኡባሶ ቢቴ፥ ሚሺራቾ ቃላ ሜꬌቴꬅ ኡባስ ሳባኪቴ።
\XREF{}{{\XO 16:15 }{\XT{ሃዋ 1፡8}}}

\VS{16}ኣማኒዳይኔ ጻማቄቲዳይ ኣታና። ኣማኖንታይ ጊዲኮ ፒርዴታና።

\VS{17}ታና ኣማኒዛይታ ሃይቲ ማላታቲ ካላና። ኢስቲ ታ ሱንꬃን ዳይዳንꬃታ ኬሳና፤ ኦራꬃ ቃላንካ ሃሳያና።

\VS{18}ኢስቲ ሾሻታ ባ ኩሼራ ኦይካና፤ ዎꬊዛ ማርዜ ኡዪኮካ ኢስታ ቆሄና። ባ ኩሼ ሃርጋንቻታ ቦላ ዎꬂ ዎሲኮ ሃርጋንቻቲ ፓጻና» ጊዴስ።


\par }{\SH ፑዴ ሳሎ ዬሱሳ ቡስ
\par }
{\R (ሉቃ 24፡50-53፤ ሃዋ 1፡9-11)

\par }{\PP \VS{19}ጎዳ ዬሱሲ ሄሳ ዮቲዳፔ ጉዬ ፑዴ ሳሎ ዴንዲ ቢዲ ጾሳ ኡሻቻን ኡቲዴስ።

\VS{20}ኢዛ ካሊዛይቲ ሄሳፌ ኬዚዲ ኡባሶን ኣꬊ ኣꬊ ሳባኪዳ። ጎዳይካ ኢስታራ ኦꬂዴስ። ኢስታ ቲሚርቴዛ ኤኪዲ ኦꬂዛይታስ ባ ዮቲዳ ቃላካ ማላታ ኦꬂ ኦꬂ ሚንꬂዴስ።

\par }