\NormalFont\ShortTitle{ሜꬌቴꬃ}
{\MT ሜꬌቴꬃ ማጻፋ

\par }{\IMT ጊዶ ቆፋ

\par }{\IP ሜꬌቴꬃ ማጻፋ ጌቴቲዛ ሃ ማጻፋይ ሳሎቲኔ ሳኣይ ሜꬌቲዳ ሜꬌታ ጊሻስ፥ ኣሳ ዜሬꬂ ዪዳ ዩሳ ጊሻስ፥ ናጋራይኔ ዋዬ ዴኦይ ዶሜቲዳ ዶሜꬃ ጊሻስ፥ ጾሳራኔ ኣሳ ዜሬꬃራ ዲዛ ጋይቶቴꬃ ጊሻስ ዮቴስ። ሜꬌቴꬃ ጊሻስ ናምኡ ዋና ዋና ሶሆታን ሻኬቲ ጼሌታናስ ዳንዳዬስ።

\par }{\ILI 1. ሼምፖ ኢሲኒፔ ቢዲ ታማኔ ኢሲኖ ጋካናስ ዲዛ ሶሆይ ሳሎቲኔ ሳኣይ ሜꬌቲዳ ሜꬌቴꬃ ጊሻሲኔ ኣሳ ዜሬꬃስ ኮይሮ ታሪኬ ዮቴስ። ኣዳሜኔ ሄዋኒ ታሪኬይ፥ ቃዬሌኔ ኣቤሌ ታሪኬይ፥ ኖሄኔ ꬋይሳ ሃꬃ ታሪኬይ፥ ሄሳꬆካ ባቢሎኔ ጊምቤ ታሪኬይ ዴኢዛይሲ ሃይሳና።

\par }{\ILI 2. ሼምፖ ታማኔ ናምኣፌ ቢዲ ኢቻሽ ታሙ ጋካናስ ዲዛ ሶሆይ ኢስራኤሌ ኣሳስ ቤኒ ኣዋታ ታሪኬዛ ዮቴስ፤ ኢስታ ጊዶን ኮይሮይ ባ ኣማኖኒኔ ጾሳስ ኣዛዜቲዛ ሃኖታን ኤሬቲዳ ኣብራሃሜ፤ ሄሳፌ ቃሴ ኢዛ ና ዪሳቃ፥ ኢዛ ናዛ ና ያቆቤኔ ያቆቤ ናይታ ታማኔ ናምኣታ ታሪኬይ ካሌስ፤ ሃይቲ ያቆቤ ናይቲ ታማኔ ናምኣቲ፥ ታማኔ ናምኡ ኢስራኤሌ ዛሬታስ ኣኖ ጊዲዳይታ፤ ሄይታ ሄ ታማኔ ናምኡ ኢስራኤሌ ናይታ ጊዶንካ ዮሴፌ ዱማሲዲ፥ ሄሳꬆካ ቃሴ ያቆቤኔ ኢዛ ናይታ ሃንኮ ኣቲዳ ኢስታ ኬꬃ ኣሳራ ጊብጼ ቢታ ኤፊዳ ሃኖታ ሚንꬂ ጼሌስ።

\par }{\IP ሃ ማጻፋይ ኣሳ ታሪኬ ዮቲዛይሳ ጊዲኮካ፥ ኡባፌ ኣꬂዲ ኢዚ ዮቲዛይሲ ጾሲ ኦꬂዳ ኦሶ ጊሻሳ። ጾሲ ሳሎታኔ ሳኣ ሜꬊዳ ታሪኬዛ ዮኦ ዶሚዲ፥ ጾሲ ባ ኣሳስ ቆፒዛ ቆፋ ኣጎንታይሳ ሂዶታን ቆንጪሲሼ ፖሌስ፤ ሃ ማጻፋ ጊዶን ሃ ጋጻፔ ሄ ጋጻ ጋካናስ ዮቴቲዛ ታሪኬዛ ጎዳይ፥ ናጋራንቻታ ፒርዲዛይኔ ቃጻዪዛይ፥ ባ ኣሳ ካሌꬂዛይኔ ማዲዛይ፥ ኢስታ ታሪኬዛ ሃኖታካ ጊግሲዛይ ባ ሁኤን ጾሳ። ሃይሲ ቤኒ ማጻፋይ ጻፌቲዳይሲ ኣሳ ኣማኖ ታሪኬዛ ማዝጋቢዲ ኦይካናሲኔ ሄ ኣማኖይካ ሚኒ ዴኣና ማላ ኦꬃናሳ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ሜꬌቴꬅ 1፡1—2፡25

\par }{\IO ናጋራኔ ሜቶ ዶሜꬅ 3፡1-24

\par }{\IO ኣዳሜፔ ቢዲ ኖሄ ጋካናስ ዲዛ ሃኖታ 4፡1—5፡32

\par }{\IO ኖሄኔ ባሻ ሃꬅ 6፡1—10፡32

\par }{\IO ባቢሎኔ ጊምቤ 11፡1-9

\par }{\IO ሴሜፔ ቢዲ ኣብራሃሜ ጋካናስ ዲዛ ሃኖታ 11፡10-32

\par }{\IO ቤኒ ኣዋታ ኣብራሃሜ፥ ዪሳቃኔ ያቆቤ ዎዴ 12፡1—35፡29

\par }{\IO ኤሳዌ ዬሌታ 36፡1-43

\par }{\IO ዮሴፌኔ ኢዛ ኢሻታ 37፡1—45፡28

\par }{\IO ኢስራኤሌ ኣሳይ ጊብጼን 46፡1—50፡26



\par }\ChapOne{1}{\SH ሜꬌቴꬃ ጊሻስ
\par }
{\PP \VerseOne{1}ጾሲ ኮይሮ ሳሎኔ ሳኣ ሜꬊዴስ።

\VS{2}ሄ ዎዴ ሳኣይ ሎኢ ጊጊቤናኔ ኣይኮይካ ባይንዳ ሜላ ዴስ፤ ጪማሶሆታ ꬉማይ ጎዚ ኦይኪዴስ፤ ጾሳ ኣያናይ ሃꬃፌ ቦላራ ማይኢ ኡቲዴስ።


\par }{\PP \VS{3}ሄሳፌ ጉዬ ጾሲ፥ «ፖኦ ጊዶ» ጊን ፖኦ ጊዲዴስ።
\XREF{}{{\XO 1:3 }{\XT{2ቆሮ 4፡6}}}

\VS{4}ፖኦይ ሎኦ ጊዲዳይሳ ጾሲ ቤኢዲ ፖኦ ꬉማፔ ሻኪዴስ።

\VS{5}ጾሲ ፖኦዛ፥ «ጋላስ»፥ ꬉማዛ፥ «ኦማርስ» ጊ ሱንꬂዴስ። ጋዴይ ቃሚዴሲኔ ዎንቲዴስ፤ ሄሲካ ኮይሮ ጋላሳ።


\par }{\PP \VS{6-7}ሄሳፌ ጉዬ ጾሲ፥ «ቦላራ ዲዛ ሃꬃ ጋርሳራ ዲዛ ሃꬃፌ ሻኪዛ ሳሎ ጉፋንꬆይ ሃኖ» ጊን ሃኒዴስ። ጾሲ ሳሎ ጉፋንꬆ ጊግሲዲ፥ ሳሎ ጉፋንꬆፌ ቦላራ ዲዛ ሃꬃ ጋርሳራ ዲዛ ሃꬃፌ ሻኪዴስ።

\VS{8}ጾሲ ሄ ጉፋንꬆዛ፥ «ሳሎ» ጊ ሱንꬂዴስ። ጋዴይ ቃሚዴሲኔ ዎንቲዴስ፤ ሄሲካ ናምኣንꬆ ጋላሳ።
\XREF{}{{\XO 1:8 }{\XT{2ጴጽ 3፡5}}}


\par }{\PP \VS{9}ሄሳፌ ጉዬ ጾሲ፥ «ሳሎፔ ጋርሳራ ዲዛ ሃꬂ ኢሲሶን ሺቂ ኤሊኮ ሜላ ቢታይ ቆንጮ» ጊን ሃኒዴስ።

\VS{10}ጾሲ ሄ ሜላ ሶሆዛ፥ «ቢታ» ጊ ሱንꬂዴስ፤ ቃሴ ኢሲሶን ኤሊዳ ሃꬃ፥ «ኣባ» ጊ ሱንꬂዴስ፤ ሂስቲዲ ጾሲ ሄሲ ሎኦ ጊዲዳይሳ ቤኢዴስ።

\VS{11}ሄሳፌ ሲሚን ጾሲ፥ «ቢታይ ሚꬂኔ ማታ ሞኪሶ፤ ዜሬꬃ ኣይፌራ ዲዛ ሚꬂኔ ዜሬꬃ ኣይፌራ ዲዛ ቴሪዛ ሚꬅ ዱማ ዱማ ቆሞ ሞኪሶ» ጊን ሃኒዴስ።

\VS{12}ሄሳ ጊሻስ ቢታይ ሚꬂኔ ማታ ዱማ ዱማ ቆሞን ሞኪሲን ጾሲ ሄሲ ሎኦ ጊዲዳይሳ ቤኢዴስ።

\VS{13}ጋዴይ ቃሚዴሲኔ ዎንቲዴስ፤ ሄሲካ ሄꬓንꬆ ጋላሳ።


\par }{\PP \VS{14}ሄሳፌ ጉዬ ጾሲ፥ «ጋላስ ቃማፌ ሻካናስ ፖኦቲ ሳሎ ጉፋንꬆን ጊዴቶ፤ ኢስቲ ጋላስ፥ ዎዴኔ ላይꬅ ኤሪሴቶ፤

\VS{15}ቢታ ቦላን ፖኢሳና ማላ ኢስቲ ሳሎ ጉፋንꬆን ፖኤቶ» ጊን ሃኒዴስ።

\VS{16}ጾሲ ናምኡ ጊታ ፖኦታ፥ ጊታቲዛይሲ ጋላስ ፖኣና ማላኔ ጉጺዛይሲ ኦማርስ ፖኣና ማላ ሜꬊዴስ፤ ጾሊንቴታካ ሜꬊዴስ።

\VS{17-18}ጾሲ ኢስታ ሃ ቢታ ቦላን ፖኢሳና ማላ፥ ጋላሲኔ ቃማ ሃራና ማላኔ ፖኦዛ ꬉማፔ ሻካና ማላ፥ ሳሎ ጉፋንꬆን ኢስታ ዎꬂዴስ። ሂስቲዲ ጾሲ ሄሲ ሎኦ ጊዲዳይሳ ቤኢዴስ።

\VS{19}ጋዴይ ቃሚዴሲኔ ዎንቲዴስ፤ ሄሲካ ኦይዳንꬆ ጋላሳ።


\par }{\PP \VS{20}ሄሳፌ ጉዬ ጾሲ፥ «ሼምፖራ ዲዛ ዱማ ዱማ ሜꬌቴꬃቲ ሃꬃ ጊዶን ዳሬቶ፤ ካፎቲካ ቢታፌ ቦላራኔ ሳሎ ጉፋንꬆፌ ጋርሳራ ፒራꬌቶ» ጊዴስ።

\VS{21}ሂስቲዲ ጾሲ ኣባን ዲዛ ጊታ ዶኣታ፥ ሃꬃ ጊዶን ዎጺ ቃጺዛ ሜꬌቴꬃታ ኡባ፥ ካፎ ኡባ ዱማ ዱማ ቆሞን ሜꬊዴስ። ሄሲካ ሎኦ ጊዲዳይሳ ጾሲ ቤኢዴስ።

\VS{22}ጾሲ ኢስታስ፥ «ዬሌቲቴ፤ ዳሪቴ፤ ኣባ ሃꬃ ኩሚቴ፤ ካፎይካ ቢታ ቦላን ጮራቶ» ጊ ኣንጂዴስ።

\VS{23}ጋዴይ ቃሚዴሲኔ ዎንቲዴስ፤ ሄሲካ ኢቻሻንꬆ ጋላሳ።


\par }{\PP \VS{24}ሄሳፌ ጉዬ ጾሲ፥ «ሼምፖራ ዲዛ ሜꬌቴꬃቲ ባ ቆሞን ቆሞን ሜሄቲ፥ ቢታራ ጎሼቲዛ ሜꬌቴꬃቲኔ ዶኣቲ ባ ቆሞን ቆሞን ቢታ ቦላ ኬዜቶ» ጊን ሃኒዴስ።

\VS{25}ጾሲ ዶኣታ ኢስታ ቆሞን ቆሞን፥ ሜሄታካ ኢስታ ቆሞን ቆሞኒኔ ቢታራ ጎሼቲዛ ሜꬌቴꬃታካ ኡባ ኢስታ ቆሞን ቆሞን ሜꬊዴስ፤ ሄሲካ ሎኦ ጊዲዳይሳ ጾሲ ቤኢዴስ።


\par }{\PP \VS{26}ሄሳፌ ሲሚን ጾሲ፥ «ኣኔ ኣስ ኑ ሌሚሶን ኑና ሚሳቲሲዲ ሜꬎስ፤ ኢስቲ ኣባ ሞሌታ፥ ሳሎ ካፎታ፥ ሜሄታ፥ ቢታ ቦላ ዎጺ ቃጺዛ ሜꬌቴꬃታ ኡባ ሃሬቶ» ጊዴስ።
\XREF{}{{\XO 1:26 }{\XT{1ቆሮ 11፡7}}}

\VS{27}ሄሳꬆ ጾሲ ኣስ ባ ሌሚሶን ባና ሚሳቲሲዲ ሜꬊዴስ፤ ኢዚ ኢስታ ኣዴኔ ማጫ ኦꬂ ሜꬊዴስ።\XREF{}{{\XO 1:27 }{\XT{ማቶ 19፡4፤ ማር 10፡6}}}


\par }{\PP \VS{28}ጾሲ ኢስታስ፥ «ዬሌቲቴ፤ ጮራቲቴ፤ ሃይሳ ቢታ ኩሚቴኔ ሃሪቴ፤ ኣባ ሞሌ፥ ሳሎ ካፎታኔ ቢታ ቦላ ዎጺ ቃጺዛ፥ ሼምፖራ ዲዛ ሜꬌቴꬃታ ኡባ ሃሪቴ» ጊ ኣንጂዴስ።
\XREF{}{{\XO 1:28 }{\XT{ሜꬌ 5፡1-2}}}


\par }{\PP \VS{29}ሄሳፌ ሲሚን ጾሲ፥ «ቤኢቴ! ታኒ ሃ ቢታ ኡባ ቦላን ዜሬꬃ ኣይፌራ ዲዛ ሚꬂኔ ዜሬꬃ ኣይፌራ ዲዛ ቴሪዛ ሚꬅ ኡባ ኢንቴስ ኢማዲስ፤ ኢስቲካ ኢንቴስ ሚዛ ቁማ ጊዴቶ።

\VS{30}ቃሴካ ሃ ቢታ ቦላ ዲዛ ሜሄኔ ዶኣ ኡባስ፥ ሳሎ ካፎታስ ኡባስ፥ ቢታራ ጎሼቲዛ ሜꬌቴꬃታ ኡባሲኔ ሼምፖራ ፓጻ ዲዛ ሜꬌቴꬃታ ኡባስ ሚዛ ሚሽ ጊዳና ማላ፥ ጪሊላ ሚꬂኔ ማታ ኩሜꬅ ኢማዲስ» ጊን ሃኒዴስ።

\VS{31}ጾሲ ባ ሜꬊዳይሳ ኡባካ ጼሊዲ ዳሮ ሎኦ ጊዲዳይሳ ቤኢዴስ። ጋዴይ ቃሚዴሲኔ ዎንቲዴስ፤ ሄሲካ ኡሱፑንꬃ ጋላሳ።




\par }\Chap{2}{\PP \VerseOne{1}ሳሎ ቦላኔ ሳኣ ቦላ ዲዛይ ዉሪ ሃይሳꬆ ኦሴቲ ፖሌቲዴስ።

\VS{2}ጾሲ ባ ኦꬂዳ ኦሶ ኡሱፑንꬃ ጋላስ ፖሊዲ ባ ኦꬂዳ ኦሶ ኡባፌ ላፑንꬃ ጋላስ ሼምፒዴስ።
\XREF{}{{\XO 2:2 }{\XT{ኢብ 4፡4፥10}}}

\VS{3}ቃሴ ጾሲ ላፑንꬃ ጋላሳ ኣንጂዴሲኔ ዱማ ጋላስ ኦꬂዴስ፤ ኣይስ ጊኮ ጾሲ ባ ኦꬂዛ ኦሶ ዉርሲዲ ሼምፒዳይ ሄ ጋላሳና።
\XREF{}{{\XO 2:3 }{\XT{ኬሳ 20፡11}}}

\VS{4}ሳሎይኔ ሳኣይ ሜꬌቲዳይ ሄሳ ማላና።

\par }{\SH ኤዴኔ ጋናቴ
\par }
{\PP ጎዳይ ሳኣኔ ሳሎ ሜꬊዳ ዎዴ፥

\VS{5}ሳኣ ቦላን ማታይ፥ ሚꬂ፥ ኣይ ሚሺካ ሞኪቤና፤ ኣይስ ጊኮ ጎዳይ ኢራ ቡኪሲቤና፤ ቃሴ ቢታ ኦꬂዛ ኣሲካ ሜꬌቲቤና።

\VS{6}ጊዲኮካ ሃꬂ ቢታፌ ፑዴ ማጮቲ ኬዚዲ ቢታ ኡባ ኢርጺሴስ።

\VS{7}ሄሳፌ ጉዬ ጎዳይ ቢታፌ ኢሲ ኣስ ሜꬊዲ ኢዛ ሲꬌን ዴኦ ሼምፖ ፑኒን ኣዴዚ ሼምፖራ ዲዛዴ ጊዲዴስ።
\XREF{}{{\XO 2:7 }{\XT{1ቆሮ 15፡45}}}\FTNT{*}{{\FR 2:7 }{\FT{ኣስ ጉሲ ኢብራዌታ ቃላን፥ «ኣዳሜ» ጌቴቴስ፤ «ኣዳሜ» ጉሲ፥ «ቢታ» ጌቴቴስ፤ ሄ ናምኡ ቃላቲ ኢሶይ ኢሳ ሚሳቴቴስ።
}}}


\par }{\PP \VS{8}ካሴ ጎዳይ ኣርሼይ ሞኪዛ ባጋራ ኤዴኔ ጌቴቲዛሶን ሎኦሶ ጊግሲዲ ባ ሜꬊዳ ኣዴዛ ሄን ዎꬂዴስ።

\VS{9}ጎዳይ ጼላናስ ሎኢዛ፥ ማናስካ ማልኢዛ ዱማ ዱማ ቆሞ ሚꬅ ቢታፌ ሞኪሲዴስ፤ ኤዴኔ ጊዶን ዴኦ ኢሚዛ ሚꬂ ዴስ፤ ሄሳꬆካ ሎኦኔ ኢታ ኤሪሲዛ ሚꬅ ዎꬂዴስ።\XREF{}{{\XO 2:9 }{\XT{ኣጁ 2፡7፤ 22፡2፥14}}}


\par }{\PP \VS{10}ጋናቴ ኡሺዛ ሻፋ ሃꬂ ኤዴኔፔ ጎጌስ። ኤዴኔፔ ኬዚዳፔ ጉዬ፥ ኦይዱ ሻፋ ጊዲ ሻኬቴስ።

\VS{11}ኮይሮ ሻፋ ሱንꬂ ፒሶኔ፤ ፒሶኔይ ዎርቃይ ዲዛ ሃዊላ ጌቴቲዛ ቢታ ዩሾ ኡባን ጎጌስ።

\VS{12}ሄ ቢታ ዎርቃይ ጌሻ ዎርቃ፤ ቃሴ ኣልኦ ሺቶይኔ ኬሂ ሎኢዛ ሹቺ ሄን ዴስ።

\VS{13}ናምኣንꬆ ሻፋ ሱንꬂ ጊዮኔ፤ ጊዮኔይ ቶጵያ
\FTNT{†}{{\FR 2:13 }{\FQA{ቶጵያ፡
}}{\FT{ቶጵያ ጊዛይሳ ኢብራዌ ማጻፋይ ኩሽ ጌስ።
}}} ቢታ ዩሾ ኡባን ጎጌስ።

\VS{14}ሄꬓንꬆ ሻፋ ሱንꬂ ጼግሮሴ፤ ጼግሮሴይ ኣሶሬፔ ኣርሼይ ሞኪዛ ባጋራ ጎጌስ፤ ቃሴ ኦይዳንꬆ ሻፋይ ኤፊራጺሴ ጌቴቴስ።


\par }{\PP \VS{15}ኣዴዚ ኤዴኔን ኦꬃና ማላኔ ናጋና ማላ ጎዳ ጾሳይ ኢዛ ኤፊ ዎꬂዴስ።

\VS{16}ሂስቲዲ ጎዳ ጾሳይ ኣዴዛ፥ «ኤዴኔ ሚꬃ ቴራ ኡባፌ ኔኒ ማና ጊኮ ማ፤

\VS{17}ጊዶ ኣቲን ሎኦኔ ኢታ ኤሪሲዛ ሚꬃይ ቴራፔ ሞፓ፤ ኣይስ ጊኮ ኔኒ ኢዚፔ ሚዳ ጋላስ ቱሙ ሃይቃና» ጊ ኣዛዚዴስ።


\par }{\PP \VS{18}ሄሳፌ ጉዬ ጎዳ ጾሳይ፥ «ኣዴዚ ባርካ ዲዛይሲ ሎኦ ዴና፤ ታኒ ኢዛስ ኢንጄቲዛ ማዶ ኣስ ሜꬋና» ጊዴስ።


\par }{\PP \VS{19}ጎዳ ጾሳይ ካሴ ሜሄታ ዶኣታ ሳሎ ካፎታ ኡባ ቢታፌ ሜꬊዴስ፤ ቃሴ ኣዴዚ ኢስታ ኣይ ጊዲ ሱንꬃናኮ ሲያናስ ኢዛኮ ኤሂን ኣዴዚ ሼምፖራ ዲዛ ሜꬌቴꬃታ ኡባ ሱንꬂዳ ሱንꬃይ ኢስታስ ሱንꬅ ጊዲ ኣቲዴስ።

\VS{20}ሄሳꬆ ኣዴዚ ሜሄታ፥ ሳሎ ካፎታኔ፥ ዶኣታ ኡባ ሱንꬂዴስ፤ ጊዶ ኣቲን ኣዳሜስ ኢንጄቲዛ ማዶ ኣሲ ቤቲቤና።


\par }{\PP \VS{21}ሄሳ ጊሻስ ጎዳ ጾሳይ ኣዴዛ ꬊስኮ ꬊስኪሲዲ፥ ኢዚ ꬊስኮን ዲሺን ኢዛ ሚሌ ሜቄꬃታፔ ኢሳ ኤኪዲ ሄ ሶሆዛን ኣሾ ኩንꬂዴስ።

\VS{22}ጎዳ ጾሳይ ኣዴዛፔ ኤኪዳ ሜቄꬃ ማጫስ ሜꬊዲ ኢዞ ኣዴዛኮ ኤሂዴስ።

\VS{23}ኤሂን ኣዴዚ፥ «ሄኮ! ሃ ሜቄꬃያ ታ ሜቄꬃፌ፥ ሃ ኣሾያካ ታ ኣሾፔ ኤኬቲዳሮ፤ ኢዛካ ኣቱማሳፔ ኤኬቲዳ ጊሻስ፥ ማጫስ ጌቴቱ» ጊዴስ።
\FTNT{‡}{{\FR 2:23 }{\FT{ኣዴ ጉሲ ኢብራዌታ ቃላን፥ «ኢሽ» ጌቴቴስ፤ «ማጫስ» ጉሲ፥ «ኢሻ» ጌቴቴስ፤ ሄ ናምኡ ቃላቲ ኢሶይ ኢሳ ሚሳቴቴስ።
}}}

\VS{24}ሄሳ ጊሻስ ኣሲ ባ ኣዋኔ ባ ኣዮ ኣጌስ፤ ባ ማቼይራ ኢሲፌ ዴስ፤ ኢስቲ ናምኣይ ኢሲ ኣሾ።
\XREF{}{{\XO 2:24 }{\XT{ማቶ 19፡5፤ ማር 10፡7-8፤ 1ቆሮ 6፡16፤ ኤፌ 5፡31}}}

\VS{25}ኣዴዚኔ ኢዛ ማቼያ ናምኣይካ ፓጻ ካሎ ዴቴስ፤ ጊዶ ኣቲን ኢሳይ ኢሳስ ዬላቲ ኤሬቴና።




\par }\Chap{3}{\SH ኣሲ ኣዛዜቶንታ ኢጾ
\par }
{\PP \VerseOne{1}ሾሻይ ጎዳ ጾሳይ ሜꬊዳ ዶኣ ኡባፌ ኣꬊዳ ጌናንቻ፤ ኢሲ ጋላስ ሾሻይ ሄ ማጫሳዮ፥ «ጾሲ ቱሙ ኢንቴና፥ ‹ኤዴኔን ዲዛ ሚꬃ ኣይፌ ኡባፌካ ሞፒቴ› ጊዴ?» ጊ ኦይቺዴስ።
\XREF{}{{\XO 3:1 }{\XT{ኣጁ 12፡9፤ 20፡2}}}


\par }{\PP \VS{2-3}ማጫሳያ ሾሻስ ዛራዳ፥ «ጊዴና! ጾሲ ሄሳꬆ ጊቤና፤ ኑኒ ኤዴኔን ዲዛ ሚꬃታ ኣይፌ ማናስ ዳንዳዮስ፤ ጊዶ ኣቲን ጾሲ ኑና፥ ‹ኤዴኔ ጊዶን ዲዛ ሚꬃ ኣይፌ ሞፒቴ፤ ቦቾፍቴ፤ ሂስቶንታ ኣጊኮ ኢንቴ ሃይቃና› ጊዴስ» ጋዱስ።


\par }{\PP \VS{4}ሾሻይ ማጫሳዮ፥ «ጊዴና! ኢንቴ ቱማ ሃይቄኬታ፤

\VS{5}ጾሲ ሄሳ ጊዳይ ሄ ሚꬃይ ኣይፌ ኢንቴ ሚኮ ኢንቴ ኣይፌይ ዶዬቲን፥ ጾሳ ማላ ኢንቴ ሎኦኔ ኢታ ሻኪ ኤራናይሳ ኢዚ ኤሪዛ ጊሻሳ» ጊዴስ።


\par }{\PP \VS{6}ማጫሳያ ሄ ሚꬃ ኣይፌይ ማናስ ማልኢዛይሳ፥ ጼላናስ ሎኢዛይሳ፥ ቃሴ ኣሲ ኣꬎ ኤራቴꬅ ዴማናስ ኣሞሲዛዝ ጊዲዳይሳ ቤያዳ ሄ ሚꬃ ኣይፌፔ ኤካዳ ማዱስ፤ ቃሴ ባናራ ዲዛ ባ ኣዚናስካ ሄሳፌ ኢሚን ኢዚካ ሚዴስ።


\par }{\PP \VS{7}ሚዳ ዎዴ ኢስታ ናምኣ ኣይፌይካ ዶዬቲን ኢስቲ ፓጻ ካሎ ዲዛይሳ ኤሪዲ ባላሴ
\FTNT{*}{{\FR 3:7 }{\FT{ባላሴ ጌቴቲዛ ሚꬃይ ቶጵያን ኢሲ ኢሲ ሶሆን ኤሬቲዛ ማላ ኤꬅ ሚሳቲዛ ኢዛስ ሃይꬃይ ኣጉንꬂ ባይንዳዝ ጊዲ ኡቲዲ ኢዛስ ኣይፌዚ ማልኢዛ ሚꬃ።}}} ጌቴቲዛ ሚꬃ ሃይꬅ ሲኪዲ ባ ጼሳን ጊጺዳ።


\par }{\PP \VS{8}ኦማርሳ ዎዴ፥ ኤዴኔ ጊዶን ጎዳ ጾሳይ ሄሜቲሺን፥ ኢዛ ጬንጉርሳ ኣዴዚኔ ኢዛ ማቼያ ሲዪዲ ጎዳ ጾሳፌ ኤዴኔ ሚꬃ ጊዶን ቆቴቲዳ።

\VS{9}ጊዶ ኣቲን ጎዳ ጾሳይ ኣዴዛ ጼይጊዲ፥ «ኣዳሜ ኣዋን ዳይ?» ጊዴስ።


\par }{\PP \VS{10}ኣዴዚካ፥ «ኤዴኔ ጊዶን ኔ ጬንጉርሳ ሲያዳ ታኒ ካሎ ዲዛ ጊሻስ ባባዳ ቆቴታዲስ» ጊዴስ።


\par }{\PP \VS{11}ጎዳ ጾሳይ ኢዛ፥ «ኔኒ ካሎ ዳሳ ጊዲ ኔስ ዮቲዳይ ኦኔ? ታኒ ኔና፥ ‹ሞፓ› ጋዳ ኣዛዚዳ ሚꬃ ኣይፌፔ ማዲ?» ጊ ኦይቺዴስ።


\par }{\PP \VS{12}ኢዚካ፥ «ታናራ ዳና ማላ ኔ ኢሚዳ ማጫሳያ ሄ ሚꬃ ኣይፌፔ ታስ ኢሚን ማዲስ» ጊዴስ።


\par }{\PP \VS{13}ጎዳ ጾሳይ ሄሳፌ ጉዬ ማጫሳዮ፥ «ኔኒ ሄሳ ኣይስ ኦꬃዲ?» ጊ ኦይቺዴስ።

\par }{\PP ማጫሳያካ፥ «ታና ሾሻይ ባሌꬂን ማዲስ» ጋዱስ።
\XREF{}{{\XO 3:13 }{\XT{2ቆሮ 11፡3፤ 1ጺም 2፡14}}}


\par }{\SH ጾሳ ፒርዳ
\par }
{\PP \VS{14}ጎዳ ጾሳይ ሄሳፌ ጉዬ ሾሻ፥

\par }{\Q «ኔኒ ሃይሳ ኦꬂዳ ጊሻስ፥

\par }{\QB ሜሄ ኡባኔ

\par }{\QB ዶኣ ኡባ ጋርሳን

\par }{\QB ኔ ጻላይ ቃንጌቲዳዛ!

\par }{\QC ኔኒ ኔ ኡሎን ቢታራ ጎሼታና፤

\par }{\QC ኔ ዴኦ ላይꬅ ኡባንካ

\par }{\QB ቢታ ጉዱላ ላጫ።


\par }{\Q \VS{15}ታኒ ኔሲኔ ማጫሳይስ፥

\par }{\QB ኔ ዜሬꬃሲኔ

\par }{\QB ኢዚ ዜሬꬃስ ጊዶን

\par }{\QB ሞርኬቴꬅ ሜꬋና፤

\par }{\QB ኢዚ ኔ ሁኤ ቆጻና፤

\par }{\QB ኔኒካ ኢዛ ቂርጴ

\par }{\QB ዱካና» ጊዴስ።
\XREF{}{{\XO 3:15 }{\XT{ኣጁ 12፡17}}}


\par }{\PP \VS{16}ማጫሳዮካ ጎዳ ጾሳይ፥

\par }{\Q «ኔ ሻሪዛ
\FTNT{†}{{\FR 3:16 }{\FQA{ሻሪዛ፡
}}{\FT{ሻሪዛ ጊዛይሳ ኢሲ ኢሲ ባጋ ጋሞꬆ ቃላን ኣቤ ኢጼታ፥ ቃንꬃ ጌስ።
}}} ኣጊናን

\par }{\QB ኔኒ ዳሮ ቱጋታና፤

\par }{\QB ቃሴ ኔኒ ዎልቃማ ሚጻን

\par }{\QB ናይታ ዬላና።

\par }{\QB ጊዲኮካ ኔኒ ኔ ኣዚናራ

\par }{\QB ኣቃናስ ኣሞታና፤

\par }{\QB ኢዚካ ኔና ሃራና» ጊዴስ።


\par }{\PP \VS{17}ኣዳሜካ ጎዳ ጾሳይ፥ «ኔኒ ኔ ማቼይ ቃላ ሲዪዳ ጊሻስ ታኒ ኔና፥ ‹ሄ ሚꬃ ኣይፌ ሞፓ› ጋዳ ኣዛዚዳ ሚꬃ ኣይፌፔ ኔኒ ሚዳ ጊሻስ፥

\par }{\Q «ኔ ጌዶን ቢታይ

\par }{\QB ቃንጌቲዳዝ ጊዶ!

\par }{\QB ኔኒ ኔ ዴኦ ላይꬅ ኡባን

\par }{\QB ጊታ ዳቡራን

\par }{\QB ቢታ ኦꬃዳ ማና።


\par }{\Q \VS{18}ቢታይ ኔስ ኣጉንꬂኔ

\par }{\QB ኪንዲቾ ሞኪሳና፤

\par }{\QB ኔኒ ቢታፌ ሞኪዳይሳ ማና።
\XREF{}{{\XO 3:18 }{\XT{ኢብ 6፡8}}}


\par }{\Q \VS{19}ኔኒ ቢታን ሲማና ጋካናስ

\par }{\QB ዳቡራን ኔ ጫዋ ጉሳ

\par }{\QB ኦꬃዳ ማና፤

\par }{\QC ኔኒ ቢታፌ ሜꬌቲዳ ጊሻስ

\par }{\QC ቢታን ሲማንዳሳ» ጊዴስ።


\par }{\PP \VS{20}ኣዳሜይ ባ ማቺዮ ሄዋኖ
\FTNT{‡}{{\FR 3:20 }{\FQA{ሄዋኖ፡
}}{\FT{ሄዋኖ ጉሲ ፓጻ ዱስ ጉሳ።
}}} ጊ ሱንꬂዴስ፤ ኣይስ ጊኮ ኢዛ ኣሳ ኡባስ ኣዮ።


\par }{\PP \VS{21}ጎዳ ጾሳይ ኣዳሜሲኔ ኢዛ ማቼይስ ኢቴ ጊግሲዲ ኢስታ ማይዚዴስ።


\par }{\PP \VS{22}ሄሳፌ ጉዬ ጎዳ ጾሳይ፥ «ሂስቲን ኣሲ ኑፔ ኢሳዴ ማላ ሎኦኔ ኢታ ኤሪዛዴ ጊዲዴስ፤ ኢዚ ባ ኩሼ ዬዲዲ ዴኦ ኢሚዛ ሚꬃፌ ኤኪዲ ቃሴ ሞንታ ማላኔ ሜርናስ ፓጻ ዴኦንታ ማላ ቴቄታናስ ኮሼስ» ጊዴስ።
\XREF{}{{\XO 3:22 }{\XT{ኣጁ 22፡14}}}

\VS{23}ሄሳ ጊሻስ ኢዚ ባ ሜꬌቲዳ ቢታ ኦꬃና ማላ፥ ጎዳ ጾሳይ ኤዴኔፔ ኢዛ ኬሲዴስ።

\VS{24}ኢዛ ኬሲዲ፥ ዴኦ ሚꬃኮ ኤፊዛ ኦጌ ናጋና ማላ፥ ኪሩቤ ጌቴቲዛ ኪታንቻታኔ ፖፖልኡ ጊ ኣꬊ ኣꬊ ዎꬊዛ ታማ ላጮ ሚሳቲዛ ጊꬃ ማሻ ኤዴኔፔ ኣርሼይ ሞኪዛ ባጋራ ዎꬂዴስ።




\par }\Chap{4}{\SH ቃዬሌኔ ኣቤሌ
\par }
{\PP \VerseOne{1}ኣዳሜይ ባ ማቾ ሄዋኒራ ኣቂን ኢዛ ሻራዳ ኣቱማ ና ዬላዱስ፤ «ጎዳይ ታና ማዲን ኣቱማ ና ዴማዲስ» ጋሼ ኢዛ ቃዬሌ ጋ ሱንꬃዱስ።

\VS{2}ቃሴ ኢዛ ኢሻ ኣቤሌካ ዬላዱስ።
\FTNT{*}{{\FR 4:2 }{\FQA{ቃዬሌ፡
}}{\FT{ቃዬሌ ጉሲ ኢብራዌታ ቃላን፥ «ቃዪን» ጌቴቴስ። ቢርሼꬃይካ፥ «ዴማዲስ» ጉሳ።
}}}

\par }{\PP ኣቤሊ ዶርሳ ሄንꬃንቻ፤ ቃዬሌይ ቢታ ጎሻንቻ።

\VS{3}ኡንዴና ዎዴፔ ጉዬ ቃዬሌይ ባ ጋዴን ሞኪዳ ካꬃፌ ጎዳስ ያርሾ ሺሺዴስ።

\VS{4}ጊዶ ኣቲን ኣቤሊ ባ ዶርሳታ ጊዶን ኮይሮ ዬሌቲዳ ላቃታፔ ኢሳ ኤኪ ሹኪዲ ኣሾዛፔ ሃንዳዛ ያርሺዴስ፤ ጎዳይ ኣቤሌኔ ኢዛ ያርሾዛ ኤኪዴስ።

\VS{5}ቃዬሌኔ ኢዛ ያርሾ ኤኪቤና፤ ሄሳ ጊሻስ ቃዬሌይ ኬሂ ዪሎቲዴስ፤ ባ ኣይፌሶካ ኢሲዴስ።


\par }{\PP \VS{6}ሂስቲን ጎዳይ ቃዬሌ፥ «ኣይስ ዪሎታይ? ኔ ኣይፌሶይ ኣይስ ꬉሚዴ?

\VS{7}ኔ ሎኦ ኦꬂዳ ጊዲዳኮ ጾሲ ኔ ያርሾ ኤኬኔሺን? ኔኒ ሎኦ ኦꬆንታ ኢጺኮ ናጋራይ ኔ ካሬን ኔና ናጌስ፤ ናጋራይ ኔና ሃራና ኮዬስ፤ ኔኒ ኢዛ ጾናና ቤሴስ» ጊዴስ።


\par }{\PP \VS{8}ሄሳፌ ጉዬ ቃዬሌይ ባ ኢሻ ኣቤሌ፥ «ኣኔ ጌዴ ዴምባሶ ቦስ» ጊዴስ። ቢዲ ኢስቲ ዴምባን ዲሺን ቃዬሌይ ባ ኢሻ ኣቤሌ ቦላ ዴንዲዲ ዎꬊዴስ።\XREF{}{{\XO 4:8 }{\XT{ማቶ 23፡35፤ ሉቃ 11፡51፤ 1ዮሃ 3፡12፤ 4፡10፤ ኢብ 12፡24}}}


\par }{\PP \VS{9}ጎዳይ ቃዬሌ፥ «ኔ ኢሻይ ኣቤሊ ኣዋን ዲዜ?» ጊ ኦይቺዴስ።

\par }{\PP ቃዬሌይ ዛሪዲ፥ «ታ ኤሪኬ፤ ታ ኢሻ ናጊዛይ ታኔዬ?» ጊዴስ።


\par }{\PP \VS{10}ጎዳይ ቃዬሌ፥ «ሄሳ ኣይስ ኦꬃዲ? ቤያ፤ ኔ ኢሻ ሱꬂ ቢታፌ ፑዴ ታኮ ዋሴስ።

\VS{11}ኔ ኩሼፔ ኔ ኢሻ ሱꬃ ኤኪዲ ሚታናስ ዶና ዶይዳ ቢታ ቦላ ሃኢ ኔኒ ቃንጌታዳሳ።

\VS{12}ኔኒ ኦꬂንካ ቢታይ ኔስ ካꬅ ኢሜና፤ ቤቴ ኣሳ ማላ ኔኒ ቢታ ቦላን ቶይላታና» ጊዴስ።


\par }{\PP \VS{13}ቃዬሌይ ጎዳ፥ «ኔ ታና ቃጻዪዛ ቂጻቴ ታኒ ሙሌካ ዳንዳይኬ።

\VS{14}ሄኮ ኔኒ ታና ሃች ሃ ቢታፌ ዬዴꬃሳ፤ ታኒ ኔ ሲንꬃፌ ቆቴታና፤ ቤቴ ኣሳ ማላ ታኒ ቢታ ቦላ ቶይላታና፤ ታና ዴሚዳይ ኦኒካ ዎꬋና» ጊዴስ።


\par }{\PP \VS{15}ጎዳይ ኢዛ፥ «ኔና ኦኒካ ዎꬌና፤ ዎꬊኮ ኔ ሃሎ ታኒ ላፑን ኩሼ ኬሳና» ጊዴስ፤ ሄሳ ጊሻስ ዴሚዳይ ኦኒካ ኢዛ ዎꬎንታ ማላ ጎዳይ ኢዛ ቦላ ማላታ ዎꬂዴስ።

\VS{16}ቃዬሌይ ጎዳ ሲንꬃፌ ኬዚዲ ኤዴኔ ባጋፌ ኣርሼይ ሞኪዛ ባጋራ ዲዛ ኖዴ
\FTNT{†}{{\FR 4:16 }{\FQA{ኖዴ፡
}}{\FT{ኖዴ ጉሲ ቶይላቴꬅ ጉሳ።
}}} ጌቴቲዛ ቢታን ዴኢዴስ።


\par }{\SH ቃዬሌ ዬሌታ
\par }
{\PP \VS{17}ቃዬሌይ ባ ማቼይራ ኣቂን ኢዛ ሻራዳ ሄኖኬ ዬላዱስ፤ ሄ ዎዴ ቃዬሌይ ካታማ ጊግሲዲ ሄ ካታማ ባ ናዛ ሱንꬃን፥ «ሄኖኬ» ጊ ሱንꬂዴስ።

\VS{18}ሄኖኬይ ኢራዴ ዬሊዴስ፤ ኢራዴይ ማሁያኤሌ ዬሊዴስ፤ ማሁያኤሌይ ማቱሳኤሌ ዬሊዴስ፤ ማቱሳኤሌይ ላሜኬ ዬሊዴስ።


\par }{\PP \VS{19}ላሜኬይ ኣዶኔ ጺሎ ጌቴቲዛ ናምኡ ማቼታ ዳዉꬅ ኤኪዴስ።

\VS{20}ኣዳይ ያባሌ ዬላዱስ፤ ያባሌይ ሜሄ ሃሪሼ ዩዪ ዩዪ ዱንካኔን ዲዛ ኣሳታ ኣዋ።

\VS{21}ኢዛ ኢሻ ሱንꬂ ዩባሌ፤ ዩባሌይ ቃሴ ዲꬅ ዲጺዛኔ ሱሱልኤ ፑኒዛ ኣሳታ ኡባታ ኣዋ፤

\VS{22}ጺላይ ቃሴ ቱባሊቃይኔ ጌቴቲዛ ና ዬላዱስ፤ ቱባሊቃይኔይ ጻርቂማላፔኔ ቢራታፔ ዱማ ዱማ ሚሻታ ቆጺዛዴ። ቱባሊቃይኔ ሚቼያ ናኢሞ ጌቴታዉስ።


\par }{\PP \VS{23}ኢሲ ጋላስ ላሜኬይ ባ ማቼታ፥ «ታ ማቼቶ ኣዴ፥ ጺሌ ሲዪቴ! ኣኔ ታኒ ዮቲዛይሳ ኤዝጊቴ። ኢሲ ኣሲ ታና ዋꬊ ማዱንꬂዳ ጊሻስ ታኒ ኢዛ ዎꬋዲስ፤ ኤ፥ ታኒ ሄ ታና ማዱንጺሲዳ ዎዳላዛ ዎꬋዲስ።

\VS{24}ቃዬሌ ሃሎ ኬሳናስ ላፑን ኩሼ ኮሺኮ ላሜኬ ሃሎ ኬሳናስ ላፑን ታማኔ ላፑን ኩሼ ኮሼስ» ጊዴስ።
\XREF{}{{\XO 4:24 }{\XT{ማቶ 18፡22}}}


\par }{\SH ሴቴኔ ሄኖሴ
\par }
{\PP \VS{25}ኣዳሜይ ባ ማቼይራ ኣቂን ሃራ ና ዬላዱስ። ዬላዳ፥ «ቃዬሌይ ዎꬊዳ ኣቤሌ ጊሻስ ጾሲ ታስ ሃራ ና ኢሚዴስ» ጋሼ ኢዛ ሴቴ
\FTNT{‡}{{\FR 4:25 }{\FQA{ሴቴ፡
}}{\FT{ሴቴ ጉሲ ኢብራዌታ ቃላራ ኢሚዴስ ጉሳ
}}} ጋዳ ሱንꬃዱስ።

\VS{26}ሴቴይካ ኣቱማ ና ዬሊዲ ኢዛ፥ «ሄኖሴ» ጊ ሱንꬂዴስ። ኣሳይ ሄ ዎዴ ጎዳ ሱንꬅ ጼይጊዲ ጎይኖ ኦይኪዴስ።




\par }\Chap{5}{\SH ኣዳሜ ዜሬꬅ
\par }
{\PP \VerseOne{1}ኣዳሜ ዜሬꬂ ሃይሳፌ ካሊዲ ጻፌቲዴስ፤ ጾሲ ኣስ ሜꬊዳ ጋላስ ባና ሚሳቲሲዲ ሜꬊዴስ።\XREF{}{{\XO 5:1 }{\XT{ሜꬌ 1፡27-28}}}

\VS{2}ኣዴኔ ማጫስ ኦꬂ ሜꬊዲ ኢስታ ኣንጂዴስ። ኢስታ ሜꬊዲ ኣስ ጊ ሱንꬂዴስ።\XREF{}{{\XO 5:2 }{\XT{ማቶ 19፡4፤ ማር 10፡6}}}


\par }{\PP \VS{3}ኣዳሜይ 130 ላይꬅ ዴኢዲ ባና ሚሳቲዛ ኣቱማ ና ዬሊዲ ኢዛ፥ «ሴቴ» ጊ ሱንꬂዴስ።

\VS{4}ኣዳሜይ ሴቴ ዬሊዳፔ ጉዬ 800 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።

\VS{5}ኣዳሜይ ሙሌራ 930 ላይꬅ ዴኢዲ ሃይቂዴስ።


\par }{\PP \VS{6}ሴቴይ 105 ላይꬅ ዴኢዲ ሄኖሴ ዬሊዴስ፤

\VS{7}ሴቴይ ሄኖሴ ዬሊዳፔ ጉዬ 807 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።

\VS{8}ሴቴይ ሙሌራ 912 ላይꬅ ዴኢዲ ሃይቂዴስ።


\par }{\PP \VS{9}ሄኖሴይ 90 ላይꬅ ዴኢዲ ቃይናኔ ዬሊዴስ፤

\VS{10}ሄኖሴይ ቃይናኔ ዬሊዳፔ ጉዬ 815 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።

\VS{11}ሄኖሴይ ሙሌራ 905 ላይꬅ ዴኢዲ ሃይቂዴስ።


\par }{\PP \VS{12}ቃይናኔይ 70 ላይꬅ ዴኢዲ ማላልኤሌ ዬሊዴስ፤

\VS{13}ቃይናኔይ ማላልኤሌ ዬሊዳፔ ጉዬ 840 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።

\VS{14}ቃይናኔይ ሙሌራ 910 ላይꬅ ዴኢዲ ሃይቂዴስ።


\par }{\PP \VS{15}ማላልኤሌይ 65 ላይꬅ ዴኢዲ ያሬዴ ዬሊዴስ፤

\VS{16}ማላልኤሌይ ያሬዴ ዬሊዳፔ ጉዬ 830 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።

\VS{17}ማላልኤሌይ ሙሌራ 895 ላይꬅ ዴኢዲ ሃይቂዴስ።


\par }{\PP \VS{18}ያሬዴይ 162 ላይꬅ ዴኢዲ ሄኖኬ ዬሊዴስ፤

\VS{19}ያሬዴይ ሄኖኬ ዬሊዳፔ ጉዬ 800 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።

\VS{20}ያሬዴይ ሙሌራ 962 ላይꬅ ዴኢዲ ሃይቂዴስ።


\par }{\PP \VS{21}ሄኖኬይ 65 ላይꬅ ዴኢዲ ማቱሳላ ዬሊዴስ፤

\VS{22}ማቱሳላ ዬሊዳፔ ጉዬ ሄኖኬይ 300 ላይꬅ ጾሳ ኡፋይሲሼ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።

\VS{23}ሄኖኬይ ሙሌራ 365 ላይꬅ ዴኢዴስ፤

\VS{24}ኢዚ ጾሳ ኡፋይሲሼ ዲን ጾሲ ኢዛ ኤኪዳ ጊሻስ ቤቶንታ ꬋይዴስ።\XREF{}{{\XO 5:24 }{\XT{ኢብ 11፡5፤ ዩሁ 14}}}


\par }{\PP \VS{25}ማቱሳላይ 187 ላይꬅ ዴኢዲ ላሜኬ ዬሊዴስ፤

\VS{26}ማቱሳላይ ላሜኬ ዬሊዳፔ ጉዬ፥ 782 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።

\VS{27}ማቱሳላይ ሙሌራ 969 ላይꬅ ዴኢዲ ሃይቂዴስ።


\par }{\PP \VS{28}ላሜኬይ 182 ላይꬅ ዴኢዲ ኣቱማ ና ዬሊዲ፥

\VS{29}«ሃ ናዚ ጎዳይ ቃንጊዳ ቢታ ቦላን ኑና ኑ ዳቡራፔ ሼምፒሳና» ጊዲ ኖሄ ጊ ሱንꬂዴስ።\FTNT{*}{{\FR 5:29 }{\FT{ኖሄ ጉሲ ኢብራዌታ ቃላራ ሼምፖ ጉሳ።
}}}

\VS{30}ላሜኬይ ኖሄ ዬሊዳፔ ጉዬ 595 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።

\VS{31}ላሜኬይ ሙሌራ 777 ላይꬅ ዴኢዲ ሃይቂዴስ።


\par }{\PP \VS{32}ኖሄይ 500 ላይꬅ ዴኢዲ ሴሜ፥ ካሜኔ ያፌቴ ዬሊዴስ።




\par }\Chap{6}{\SH ኣሳ ኢታቴꬅ
\par }
{\PP \VerseOne{1}ኣሲ ቢታ ቦላ ዳሪዳ ዎዴ ኣሳስ ማጫ ናይቲ ዬሌቲዳ፤
\XREF{}{{\XO 6:1 }{\XT{ኢዮ 1፡6፤ 2፡1}}}

\VS{2}«ጾሳ ናይታ» ጌቴቲዛ ሜꬌቴꬃቲ ኣሳ ማጫ ናይቲ ሜꬎ ሎኦ ጊዲዳይሳ ቤኢዲ ኢስታፌ ባ ዶሪዳይታ ማቾ ኤኪዳ።
\FTNT{*}{{\FR 6:2 }{\FT{ጾሳ ናይታ ጊዛይሳ ኢሲ ኢሲ ቢርሼꬃ ማጻፋቲ ኪታንቻታ ጌቴስ
}}}

\VS{3}ጎዳይ፥ «ኣሲ ሃይቂዛዛ፤ ኢዛ ላይꬃይካ 120 ላይꬃፌ ዳሬና፤ ሄሳ ጊሻስ ታ ኣያናይ ኣሳ ና ቦላ ሜርናስ ዴና» ጊዴስ።

\VS{4}ሄ ዎዴኔ ሄሳፌ ጉዬ ጾሳ ናይቲ ኣሳ ማጫ ናይታ ማቾ ኤኪን ናይቲ ዬሌቲዳ ዎዴ ዎጋ ዎልቃማ ኣሳቲ ቢታ ቦላን ዴቴስ። ኢስቲካ ቤኒ ዎዴ ኦላስ ሚኖኔ ኤሬቲዳ ኣሳ።
\FTNT{†}{{\FR 6:4 }{\XT{ታይ 13፡33}}}


\par }{\PP \VS{5}ጎዳይ ሄ ዎዴ ቢታ ቦላን ዲዛ ኣሳ ኢታቴꬂ ዳሪዳይሳኔ ኢስቲ ባ ዎዚናን ቆፒዛይሲ ዉሪ ኡባ ዎዴካ ኢታ ጻላላ ጊዲዳይሳ ቤኢዴስ፤
\XREF{}{{\XO 6:5 }{\XT{ማቶ 24፡37፤ ሉቃ 17፡26፤ 1ጴጽ 3፡20}}}

\VS{6}ጎዳይ ኣስ ሃ ቢታ ቦላን ሜꬊዳ ጊሻስ ሞꬌቲዴስ፤ ባ ዎዚናን ኬሂ ሴሌቲዴስ።

\VS{7}ሄሳ ጊሻስ ጎዳይ፥ «ታኒ ሜꬊዳ ኣሳ ሃ ቢታ ቦላፌ ኡባ ꬋይሳና፤ ኣሳ፥ ሜሄ፥ ዶኣ፥ ቢታራ ጎሼቲዛ ሜꬌቴꬃታኔ ካፎታ ꬋይሳና፤ ኣይስ ጊኮ ታኒ ኢስታ ሜꬊዳ ጊሻስ ሚሼታዲስ» ጊዴስ።

\VS{8}ጊዶ ኣቲን ኖሄይ ጎዳ ሲንꬃን ሳቤቲዴስ።


\par }{\SH ኖሄ
\par }
{\PP \VS{9}ኖሄይ ሃኒዳይሲ ሃይሳፌ ካሊዲ ጻፌቲዴስ። ኖሄይ ጺሎ ኣሳ፤ ኢዚ ባ ዎዴን ዲዛ ኣሳ ጊዶን ሱሬ ኣሳ፤ ኖሄይ ጾሳራ ጊጋ ዱስ ዴኢዴስ።
\XREF{}{{\XO 6:9 }{\XT{2ጴጽ 2፡5}}}

\VS{10}ኖሄይ ሴሜ፥ ካሜኔ ያፌቴ ጌቴቲዛ ሄꬑ ኣቱማ ናይታ ዬሊዴስ።


\par }{\PP \VS{11}ሄ ዎዴ ቢታ ቦላ ዲዛ ኣሲ ዉሪ ጾሳ ሲንꬃን ቱኒዴስ፤ ቢታይ ዉሪ ማካላን ኩሚዴስ።

\VS{12}ጾሲ ዱጌ ቢታ ጼሊሺን ቢታ ቦላ ዲዛ ኣሳይ ዉሪ ቱኒዳይሳ ቤኢዴስ።


\par }{\PP \VS{13}ሄሳ ጊሻስ ጾሲ ኖሄ፥ «ታኒ ኣሳ ኡባ ꬋይሳና ጋይስ፤ ኣሳ ጋሶን ቢታይ ማካላን ኩሚዳ ጊሻስ ታኒ ቱማፔ ኣሳኔ ቢታ ቦላ ዲዛዝ ኡባ ꬋይሳና።

\VS{14}ሄሳ ጊሻስ ሚኖ ሚꬃፌ ኔስ ማርካቤ ኬጻ፤ ሄ ማርካቤዛ ጊዶን ኪፊሌ ኦꬃ፤ ሂስታዳ ሶ ባጋራኔ ካሬ ባጋራ ሺዳን ሜሻ።
 
\VS{15}ማርካቤዛ ኬጻሼ ኢዛ ኣዱሳቴꬂ 300 ዋꬋ፥ ጎምፓይ 50 ዋꬋ፥ ፑዴ ꬎቃቴꬂ 133 ዋꬋ ሂስታ ኦꬃ።

\VS{16}ማርካቤዛስ ካራ ሜꬋ፤ ካራፔኔ ጎዳፔ ጊዶን ኢሲ ዋꬋ ጊዲዛሶ ዶያ ኣጋ፤ ፔንጌዛ ማርካቤዛስ ሚሌራ ኬሳ፤ ማርካቤዛ ሄꬑ ፖቄ ኬሳ ኬጻ።


\par }{\PP \VS{17}«ታኒ ሳሎፔ ጋርሳን ሼምፖራ ዲዛ ሜꬌቴꬃ ኡባ ꬋይሳናስ ሃ ቢታ ቦላን ꬋይሳ ሃꬅ ዬዲኮ ቢታን ዲዛይሲ ዉሪ ꬋያና።

\VS{18}ጊዶ ኣቲን ታኒ ኔናራ ጫቄታና። ኔኒ፥ ኔ ማቺያ፥ ኔ ናይቲኔ ኔ ናይታ ማቼቲ ኔናራ ማርካቤዛን ጌላንዴታ።

\VS{19}ኢስቲ ኔናራ ፓጻ ዳና ማላ ሼምፖራ ዲዛ ሜꬌቴꬃ ኡባፌ ቆሞን ቆሞን ኣዴኔ ማጫ ናምኡ ናምኡ ሂስታዳ ማርካቤዛ ጊዶ ጌልꬃ።

\VS{20}ዱማ ዱማ ቆሞ ካፎታፔ፥ ዱማ ዱማ ቆሞ ሜሄታፔኔ ቢታራ ጎሼቲዛ ዱማ ዱማ ቆሞ ሜꬌቴꬃታፔ ኡባፌ ናምኡ ናምኡ ጊዲዲ ሼምፖራ ፓጻ ኣታና ማላ ኔኮ ያና።

\VS{21}ቃሴ ኔኒኔ ኔናራ ዲዛይቲ ማና ማላ ዱማ ዱማ ቆሞ ካꬅ ኤፋዳ ማርካቤዛ ጊዶ ጌልꬃ» ጊ ኣዛዚዴስ።


\par }{\PP \VS{22}ኖሄይ ኡባካ ጾሲ ኣዛዚዳ ማላ ኦꬂዴስ።\XREF{}{{\XO 6:22 }{\XT{ኢብ 11፡7}}}




\par }\Chap{7}{\PP \VerseOne{1}ሄሳፌ ጉዬ ጎዳይ ኖሄ፥ «ኔኒ ሃይሳ ሃ ዎዴ ዬሌታ ጊዶን ጺሎ ጊዲዳይሳ ታ ቤኢዳ ጊሻስ ኔኒ ኔሶ ኣሳ ኡባራ ማርካቤዛ ጊዶ ጌላ።

\VS{2-3}ኔኒ ጌሽ ጊዲዳ ሜሄኔ ዶኣ ኡባፌ ኢዛ ቆሞፌ ቆሞፌ ኣዴኔ ማጫ ላፑን ላፑን፥ ጌሽ ጊዶንታ ሜሄኔ ዶኣ ኡባፌ ኢዛ ቆሞፌ ቆሞፌ ኢሲ ኣዴኔ ኢሲ ማጫ ቃሴ ካፎታፔ ኢዛ ቆሞፌ ቆሞፌ ኣዴኔ ማጫ ላፑን ላፑን፥ ቢታ ኡባ ቦላን ዱማ ዱማ ዜሬꬃይ ፓጻ ዳና ማላ ኔናራ ኤካ ጌላ።

\VS{4}ኣይስ ጊኮ ላፑን ጋላሳፌ ጉዬ ታኒ ኦይዱ ታሙ ጋላሲኔ ኦይዱ ታሙ ቃማ ቢታ ቦላን ኢራ ቡኪሳና፤ ሂስታዳ ታኒ ሜꬊዳ ሜꬌታ ኡባ ቢታ ቦላፌ ꬋይሳና» ጊዴስ።


\par }{\PP \VS{5}ኖሄይ ጎዳይ ኢዛ ኣዛዚዳይሳ ኡባ ኦꬂዴስ።


\par }{\PP \VS{6}ꬋይሳ ሃꬂ ቢታ ቦላ ዪዛ ዎዴ ኖሄስ ላይꬃይ ኡሱፑን ጼታ።

\VS{7}ኖሄ፥ ኢዛ ኣቱማ ናይቲ፥ ኢዛ ማቼያኔ ኢዛ ናይታ ማቼቲ ꬋይሳ ሃꬃፌ ኣታናስ ማርካቤዛ ጊዶ ጌሊዳ።
\XREF{}{{\XO 7:7 }{\XT{ማቶ 24፡38-39፤ ሉቃ 17፡27}}}

\VS{8}ጌሻ ሜሄፔኔ ዶኣፔ፥ ጌሽ ጊዶንታ ሜሄፔኔ ዶኣፔ፥ ካፎፔኔ ቢታራ ጎሼቲዛ ኡባፌ፥

\VS{9}ጾሲ ኖሄ ኣዛዚዳ ማላካ ኣዴኔ ማጫ ናምኡ ናምኡ ጊዲዲ ኖሄኮ ማርካቤዛ ጊዶ ጌሊን፥

\VS{10}ላፑን ጋላሳፌ ጉዬ ꬋይሳ ሃꬂ ቢታ ቦላ ዪዴስ።


\par }{\PP \VS{11}ኖሄስ ኡሱፑን ጼቱ ላይꬅ ጊዲሺን ናምኣንꬆ ኣጊናን ታማኔ ላፑንꬃ ጋላሳን ሄ ጋላሳንካ ቢታ ጊዶን ዲዛ ጊታ ጪማ ፑልቶይ ዉሪ ꬉቂዴስ፤ ሳሎን ዲዛ ሃꬃ ማስኮቴቲካ ዶዬቲ ዎꬊዳ።\XREF{}{{\XO 7:11 }{\XT{2ጴጽ 3፡6}}}

\VS{12}ኢራይ ቢታ ቦላን ኦይዱ ታሙ ጋላሲኔ ኦይዱ ታሙ ኦማርስ ቡኪዴስ።

\VS{13}ሄ ጋላሳን ኖሄይኔ ኢዛ ኣቱማ ናይቲ፥ ሴሜይ፥ ካሜይኔ ያፌቴይ፥ ኖሄ ማቼያኔ ኢዛ ናይታ ሄꬓታ ማቼቲ ኢሲፌ ማርካቤዛ ጊዶ ጌሊዳ።

\VS{14}ኢስታኔ ዶኣ ኡባፌ ባ ቆሞን ቆሞን፥ ሜሄ ኡባፌካ ባ ቆሞን ቆሞን፥ ቢታራ ጎሼቲዛያታ ኡባፌ ባ ቆሞን ቆሞን፥ ካፎ ኡባፌ ባ ቆሞን ቆሞን ኢስታራ ኢሲፌ ጌሊዳ።

\VS{15}ሼምፖራ ፓጻ ዲዛይቲ ዉሪ ናምኡ ናምኡ ጊዲዲ ኖሄኮ ማርካቤዛን ጌሊዳ፤

\VS{16}ጾሳይ ኖሄ ኣዛዚዳ ማላ ሜꬌታ ኡባፌ ኣዴኔ ማጫ ጊዲዲ ማርካቤዛ ጊዶ ጌሊን ኖሄይ ጊዶን ዲሺን ጎዳይ ማርካቤዛ ፔንጌ ጎርዲዴስ።


\par }{\PP \VS{17}ꬋይሳ ሃꬂ ኦይዱ ታሙ ጋላስ ቢታ ቦላ ቡኪሼ ጋምኢዴስ፤ ሃꬂ ዳሪዲ፥ ማርካቤዛ ቢታፌ ፑዴ ዴንꬂዴስ።

\VS{18}ሃꬃይ ቢታ ቦላን ኬሂ ዳሪን ማርካቤዚ ሃꬃ ቦላን ቶኬቲዴስ።

\VS{19}ሳሎፔ ጋርሳራ ዲዛ ꬎቃ ዙማቲ ዉሪ ሚቴታና ጋካናስ ሃꬃይ ቢታ ቦላን ኬሂ ዎልቃፌ ዳሪዴስ።

\VS{20}ሃꬃይ ዙማታ ጼራፔ ኣꬊዲ 15 ዋꬋ ጋካናስ ꬎቁ ጊዴስ።

\VS{21}ሂስቲን ቢታ ቦላን ሼምፖራ ፓጻ ቃጺዛ ሜꬌቴꬃቲ ዉሪ፥ ካፎይ፥ ሜሄይ፥ ዶኣይ፥ ቢታ ቦላን ዎጺ ቃጺዛይኔ ኣሲ ዉሪ ሃይቂዴስ።

\VS{22}ቢታ ቦላን ዲዛ ሲꬌራ ሼምፒዛይ ዉሪካ ሃይቂዴስ።

\VS{23}ሃ ቢታን ፓጻ ዲዛይ ዉሪ ኣሲ፥ ሜሄይኔ ዶኣይ፥ ቢታራ ጎሼቲዛ ሜꬌቴꬂኔ ሳሎ ካፎቲ ዉሪካ ቢታፌ ፒቴቲ ꬋዪን ኖሄይኔ ኢዛራ ማርካቤ ጊዶን ዲዛይቲ ጻላ ኣቲዳ።

\VS{24}ሃꬃይካ 150 ጋላስ ጋካናስ ቢታ ቦላን ጋምኢዴስ።




\par }\Chap{8}{\SH ꬋይሳ ሃꬃ ዉርሴꬅ
\par }
{\PP \VerseOne{1}ጊዶ ኣቲን ጾሲ ኖሄ፥ ኢዛራ ማርካቤዛ ጊዶን ዲዛ ዶኣኔ ሜሄ ኡባ ቆፒዲ ቢታ ቦላን ጫርኮ ጫርኪሲን ሃꬃይ ዎꬊ ዎꬊ ቢዴስ።

\VS{2}ቃሴ ቢታ ጊዶን ዲዛ ጪማ ፑልቶይኔ ሳሎን ዲዛ ሃꬃ ማስኮቴቲ ጎርዴቲዳ፤ ኢራይካ ሳሎን ቴቄቲዴስ።

\VS{3}ሂስቲን ሃꬃይ ዎꬊ ዎꬊ ቢዴስ፤ ሄ 150 ጋላሳፌ ጉዬ ሃꬃይ ዎꬊዴስ።

\VS{4}ሃꬃይ ዎꬊን ማርካቤዚ ላፑንꬃ ኣጊናን ታማኔ ላፑንꬃ ጋላሳን ኣራራቴ ጌቴቲዛ ዙማ ቦላ ሼምፒዴስ።

\VS{5}ሃꬃይ ታማንꬆ ኣጊና ጋካናስካ ዎꬊ ዎꬊ ቢዴስ፤ ታማንꬆ ኣጊናን ኮይሮ ጋላስ ዙማታስ ሁኤይ ቤቲዴስ።


\par }{\PP \VS{6}ኦይዱ ታሙ ጋላሳፌ ጉዬ ኖሄይ ባ ኬጺዳ ማርካቤዛ ማስኮቴዛ ዶይዲ፥

\VS{7}ኢሲ ቁሮ ካሬ ኬሲ ዬዲን ቁሮዚ ሃꬂ ቢታ ቦላፌ ሜላና ጋካናስ ያኔ ሃ ፒራꬊሼ ጋምኢዴስ።

\VS{8}ቃሴ ኖሄይ ሃꬂ ቢታ ቦላፌ ዎꬊ ዉሪዳኮ ቤያናስ ኢሲ ሃራጴ ካሬ ዬዲዴስ።

\VS{9}ጊዶ ኣቲን ሄ ሃራጴያ ሃꬂ ቢታ ኡባ ቦላን ሃኢካ ዲዛ ጊሻስ ሼምፒዛሶ ዴማቤኩ፤ ሄሳ ጊሻስ ሲማዳ ማርካቤዛ ጊዶን ዲዛ ኖሄኮ ዪን ኢዚ ባ ኩሼ ዬዲዲ ባኮ ማርካቤዛ ጊዶ ኤኪዴስ።


\par }{\PP \VS{10}ቃሴካ ሃራ ላፑን ጋላስ ጋምኢዲ ሃኢካ ሃራጴዮ ማርካቤዛ ጊዶፌ ኬሲ ዬዲዴስ።

\VS{11}ሄ ሃራጴያ ጋዴይ ቃሚሺን ኢዛኮ ሲማ ያሼ ዎጋራ ጼራፔ ጪሊላ ሃይꬅ ዱꬃዳ ዶናን ሳጻ ኤካ ዪዳ ጊሻስ ሃꬂ ቢታ ቦላፌ ዎꬊዳይሳ ኖሄይ ኤሪዴስ።

\VS{12}ቃሴ ኖሄይ ሃራ ላፑን ጋላስ ጋምኢዲ ሄ ሃራጴዮ ዛሪ ዬዲዴስ፤ ጊዶ ኣቲን ሄ ሃራጴያ ኢዛኮ ሲማ ያቤኩ።


\par }{\PP \VS{13}ኖሄይ 601 ላይꬅ ዴኢን ኮይሮ ኣጊናን ኮይሮ ጋላስ ሃꬂ ቢታ ቦላፌ ጾስኪዴስ፤ ኖሄይ ማርካቤዛ ካራ ቃሪ ጼሊዲ ጋዴይ ጾስኪዳይሳ ቤኢዴስ።

\VS{14}ናምኣንꬆ ኣጊናን ናምኡ ታማኔ ላፑንꬃ ጋላሳን ቢታይ ሙሌራ ሜሊዴስ።


\par }{\PP \VS{15}ሄ ዎዴ ጾሲ ኖሄ ሂዝጊ ኣዛዚዴስ፥

\VS{16}«ኔኒ ኔ ማቾ፥ ኔ ናይታኔ ኔ ናይታ ማቼታ ኤካዳ ማርካቤዛፔ ኬዛ።

\VS{17}ኢስቲ ዬሌቲ ዳሪዲ ጮራታና ማላ ሼምፖራ ዲዛ ሜꬌቴꬃ ኡባፌ ኔናራ ዲዛይታ፥ ካፎታ፥ ሜሄታ፥ ዶኣታኔ ቢታራ ጎሼቲዛይታ ኡባ ኔናራ ኬሳ» ጊዴስ።

\VS{18}ኖሄይ ባ ናይታራ፥ ባ ማቼይራኔ ባ ናይታ ማቼታራ ማርካቤዛ ጊዶፌ ኬዚዴስ።

\VS{19}ሜሄይ፥ ዶኣይ፥ ቢታራ ጎሼቲዛ ሜꬌቴꬂ፥ ካፎይኔ ቢታ ቦላን ዎጺ ቃጺዛ ሚሺ ዉሪ ባ ቆሞን ቆሞን ማርካቤዛ ጊዶፌ ኬዚዴስ።


\par }{\PP \VS{20}ሄሳፌ ጉዬ ኖሄይ ጎዳስ ያርሺዛሶ ኬሊዲ ጌሻ ሜሄ ኡባፌኔ ጌሻ ካፎ ኡባፌ ኤኪዲ ያርሺዛሶን ጹጊዲ ያርሺዴስ።
 
\VS{21}ሂስቲን ጎዳይ ያርሾዛ ፔኖ ሳዊዛይሳ ሲንጊዲ ባ ዎዚናን፥ «ዬላጋቴꬃፌ ዶሚን ኣሲ ዎዚናን ቆፒዛይሲ ዉሪ ኢታ ጊዲኮካ ታኒ ኣሳ ጊሻስ ጋዳ ናምኣንꬆ ሙሌካ ሃ ቢታ ቃንጊኬ። ቃሴ ታኒ ሃኢ ኦꬂዳ ማላ ፓጻ ዲዛ ሜꬌቴꬅ ኡባ ናምኣንꬆ ሙሌካ ꬋይሲኬ።

\VS{22}ሃ ቢታይ ዲዛ ዎዴ ኡባን ዜሬꬃ ዎዴይኔ ማጻ ዎዴይ ሞጬይኔ ሆምቤይ፥ ቦኔይኔ ባልጎይ፥ ጋላሲኔ ቃማይ ኡባ ዎዴካ ፓጬና» ጊዴስ።




\par }\Chap{9}{\SH ጾሲ ኖሄራ ጌሊዳ ጫቆ ቃላ
\par }
{\PP \VerseOne{1}ጾሲ ኖሄኔ ኢዛ ናይታ፥ «ዬሌቲቴ፤ ጮራቲቴ፤ ቢታ ኡባ ኩሚቴ።
\XREF{}{{\XO 9:1 }{\XT{ሜꬌ 1፡28}}}

\VS{2}ቢታ ዶኣቲ፥ ካፎቲ፥ ቢታን ዎጺ ቃጺዛ ሚሻቲኔ ኣባ ጊዶን ዲዛ ሞሌቲ ዉሪ ኢንቴስ ያዬቶኔ ዳጋሜቶ፤ ኢስቲ ኢንቴ ሼኔን ዴቶ።

\VS{3}ታ ኢንቴስ ቢታፌ ሞኪዛ ዱማ ዱማ ካꬃታ ኢሚዳ ማላካ ሼምፖራ ፓጻ ዲዛ ሜꬌቴꬃቲ ዉሪ ኢንቴስ ቁማ ጊዳና።

\VS{4}ሼምፖይ ሱꬃ ጊዶን ዲዛ ጊሻስ ሱꬂ ኢዛፔ ጉኮንታ ኣሾ ሞፒቴ።
\XREF{}{{\XO 9:4 }{\XT{ሌዌ 7፡26-27፤ 17፡1-16፤ 19፡26፤ ዛሬ 12፡16፥23፤ 15፡23}}}

\VS{5}ታኒ ኢንቴ ሼምፖይ ኢዛን ዲዛ ኢንቴ ሱꬅ ሜሄፔኔ ዶኣ ኡባፌ ቱሙ ታ ኦይቻና፤ ቃሴ ኣሳ ኡባፌካ ኢዛ ማላ ኣሳ ሱꬅ ኦይቻና።

\VS{6}ጾሲ ኣስ ባና ሚሳቲሲዲ ሜꬊዳ ጊሻስ ኣሳ ሱꬅ ጉሲዛ ኦናካ ጊዲኮ ኢዛ ሱꬂካ ኣሳ ኩሼን ጉካና።
\XREF{}{{\XO 9:6 }{\XT{ሜꬌ 1፡26፤ ኬሳ 20፡13}}}

\VS{7}ኢንቴ ዬሌቲቴ፤ ጮራቲቴኔ ቢታ ቦላ ኬሂ ዳሪቴ» ጊ ኣንጂዴስ።
\XREF{}{{\XO 9:7 }{\XT{ሜꬌ 1፡28}}}


\par }{\PP \VS{8}ሄሳፌ ጉዬ ጾሲ ኖሄኔ ኢዛራ ዲዛ ኢዛ ናይታ ሂዝጊዴስ፤

\VS{9-10}«ሂስቲን ሃኢ ታኒ ታ ጫቆ ኢንቴናራ፥ ኢንቴፌ ጉዬ ኢንቴ ዜሬꬃራኔ ኔናራ ሼምፖራ ዲዛ ሜꬌቴꬃታራ ጫቄታዲስ፤ ኤ! ታኒ ታ ጫቆ ካፎራ፥ ሜሄራ፥ ቢታ ዶኣ ኡባራኔ ማርካቤፔ ኢንቴናራ ኬዚዳ ፓጻ ዲዛ ሜꬌቴꬅ ኡባራ ጫቄታዲስ።

\VS{11}ታኒ ኢንቴናራ ጫቄታዲስ፤ ሃይሳፌ ሲንꬃን ፓጻ ዲዛይ ዉሪ ꬋይሲዛ ሃꬃን ሙሌካ ꬋዬና፤ ሃ ቢታ ꬋይሲዛ ሃꬂ ሃይሳፌ ጉዬ ሙሌካ ዴና» ጊዴስ።


\par }{\PP \VS{12}ቃሴካ ጾሲ፥ «ታኒ ታፔኔ ኢንቴፌ፥ ኢንቴናራ ዲዛ ፓጻ ሜꬌቴꬃታስ ኡባፌ ጊዶን ያና ዬሌታ ኡባራ ጫቄቲዛ ጫቆዛስ ማላታይ ሃይሳ፤

\VS{13}ታኒ ታ ዙላ ሳሎ ቦላ ኤሳና፤ ኢዚ ታፔኔ ሃ ቢታ ቦላ ዲዛ ሜꬌቴꬃፌ ጊዶን ዲዛ ጫቆዛስ ማላታ ጊዳና።

\VS{14}ታኒ ቢታፌ ቦላን ሻራ ኤሂዳ ዎዴኔ ሻራ ቦላን ዙላይ ቤቲዳ ዎዴ፥

\VS{15}‹ፓጻ ዲዛ ሜꬌቴꬅ ኡባ ꬋይሳናስ ሃይሳፌ ሲንꬃን ሙሌካ ꬋይሳ ሃꬂ ዬና› ጋዳ ታፔኔ ኢንቴፌ ፓጻ ዲዛ ዱማ ዱማ ቆሞ ሜꬌቴꬃታ ኡባፌ ጊዶን ጫቂዳ ታ ቃላ ታ ቆፓና።

\VS{16}ዙላይ ሻራ ቦላ ቤቲዳ ዎዴ ኣይዴካ ታኒ ኢዛ ቤያዳ ታፔ ጾሳፌኔ ሃ ቢታ ቦላን ፓጻ ዲዛ ዱማ ዱማ ቆሞ ሜꬌቴꬃ ኡባፌ ጊዶን ጫቆ ጌሊዳ ሜርና ጫቆ ቃላ ታ ሃሳኣና» ጊዴስ።


\par }{\PP \VS{17}ጾሲ ኖሄ፥ «ታኒ ታፔኔ ሃ ቢታ ቦላን ፓጻ ዲዛ ኡባፌ ጊዶን ጫቂዳ ጫቆዛስ ማላታይ ሃይሳ» ጊዴስ።


\par }{\SH ኖሄኔ ኢዛ ናይታ
\par }
{\PP \VS{18}ማርካቤዛፔ ኬዚዳ ኖሄ ናይቲ ሴሜ፥ ካሜኔ ያፌቴ፤ ካሜይ ካናኔ ኣዋ።

\VS{19}ሃይቲ ሄꬓይካ ኖሄ ናይታ፤ ቢታ ኡባን ዲዛ ኣሳይ ኢስታፌ ዬሌቲዴስ።


\par }{\PP \VS{20}ኖሄይ ጎሻንቻ፤ ኢዚ ዎይኔ ሚꬅ ቶኬꬅ ኦይኪዴስ።

\VS{21}ኢሲ ጋላስ ኢዚ ዎይኔፔ ኦሴቲዳ ጫጄ ኡዪ ማꬆቲዲ ባ ዱንካኔዛ ጊዶን ፓጻ ካሎ ኢቺዴስ።

\VS{22}ካናኔ ኣዋ ካሜይ ባ ኣዋ ካሎቴꬅ ቤኢዲ ካሬ ኬዚዲ ባ ኢሻታ ናምኣታስ ዮቲዴስ።

\VS{23}ጊዶ ኣቲን ሴሜይኔ ያፌቴይ ማይኦ ኤኪዲ ናምኣይካ ባ ሃሼ ሃሼ ቦላ ጋꬂ ኦይኪዲ ጉንዲጉꬅ ሄሜቲ ጌሊዲ ባ ኣዋ ካሎቴꬅ ካሚዳ፤ ኢስቲ ባ ኣዋ ካሎቴꬅ ቤኦንታ ማላ ባ ኣይፌሶ ጉዬ ዛሪዳ።


\par }{\PP \VS{24}ኖሄይ ማꬆይ ኣꬊን ቤጊዲ ኡባፌ ካሎ ናዚ ባ ቦላ ኦꬂዳይሳ ኤሪዲ፥


\par }{\Q \VS{25}«ካናኔይ ቃንጌቲዳዝ ጊዶ!

\par }{\QB ኢዚ ባ ኢሻታ ኣይሌታስ

\par }{\QB ኣይሌ ጊዶ!» ጊዴስ።


\par }{\PP \VS{26}ቃሴካ ኖሄይ፥

\par }{\Q «ጎዳይ፥ ሴሜ ጾሲ ጋላቴቶ!

\par }{\QB ካናኔይ ሴሜ ኣይሌ ጊዶ!


\par }{\Q \VS{27}ጾሲ ያፌቴ ቢታ ኣሶ!

\par }{\QB ያፌቴ\FTNT{*}{{\FR 9:27 }{\FQA{ያፌቴ፡
}}{\FT{ያፌቴ ጉሲ ኣሶ ጉሳ ሚሳቴስ።
}}} ዜሬꬃቲ

\par }{\QB ሴሜ ዜሬꬃታራ ዴቶ!

\par }{\QB ካናኔይ ያፌቴ

\par }{\QB ኣይሌ ጊዶ!» ጊዴስ።


\par }{\PP \VS{28}ꬋይሳ ሃꬃፌ ጉዬ ኖሄይ 350 ላይꬅ ዴኢዴስ።

\VS{29}ኖሄይ ሙሌራ 950 ላይꬅ ዴዪዲ ሃይቂዴስ።




\par }\Chap{10}{\SH ኖሄ ናይታ ዜሬꬃታ
\par }
{\PP \VerseOne{1}ኖሄ ናይታ፥ ሴሜ፥ ካሜኔ ያፌቴ ዬሌታይ ሃይሳፌ ካሊ ጻፌቲዳይሳ፤ ꬋይሳ ሃꬃፌ ጉዬ ኢስታስ ኣቱማ ናይቲ ዬሌቲዳ።


\par }{\PP \VS{2}ያፌቴ ኣቱማ ናይቲ ጎሜሬ፥ ማጎጌ፥ ማዳዬ፥ ያዋኔ፥ ቱባሌ፥ ሜሼኬኔ ቲራሴ

\VS{3}ጎሜሬ ኣቱማ ናይቲ ኣሽኬናዜ፥ ኢራፋቴኔ ቶጋርማ።

\VS{4}ያዋኔ ኣቱማ ናይቲ ኤሊሼ፥ ታርሴሴ፥ ኪቲሜኔ ኤሮዴ።
\FTNT{*}{{\FR 10:4 }{\FT{ታርሴሴ ጌቴቲዛራ ሃኢ ዎዴ ኢስፔኔ ጌቴታዉስ፤ ኪቲሜ ጌቴቲዛራ ሃኢ ዎዴ ቆጲሮሴ ጌቴታዉስ፤ ኤሮዴ ጌቴቲዛራ ሃኢ ዎዴ ኤሮዴ ጌቴቲዛ ሃሩሮታ ዴሬኮ
}}}

\VS{5}ሃይታንታፌ ኣባ ዶናን ዲዛ ኣሳይ ዉሪ ባ ቢታን ቢታን፥ ባ ቃላን ቃላን፥ ባ ቆሞን ቆሞኒኔ ባ ካዎቴꬃን ካዎቴꬃን ሻኬቲዴስ።


\par }{\PP \VS{6}ካሜ ኣቱማ ናይቲ ኩሼ፥ ጊብጼ፥ ፑጼኔ ካናኔ።
\FTNT{†}{{\FR 10:6 }{\FT{ፑጼ ጌቴቲዛራ ሃኢ ዎዴ ሊቢያ ጌቴታዉስ
}}}


\par }{\PP \VS{7}ኩሼ ኣቱማ ናይቲ ሴባ፥ ሃዊላ፥ ሳቢቴ፥ ኤራኢሜኔ ሳቢቴካ።

\par }{\PP ኤራኢሜ ኣቱማ ናይቲ ሳባኔ ዳዳኔ።


\par }{\PP \VS{8}ኩሼይ ናሙሩዴ ዬሊዴስ፤ ናሙሩዴይ ቢታ ቦላን ኮይሮ ዎልቃማ ኦላንቻ ጊዲዴስ፤

\VS{9}ጎዳ ሲንꬃንካ ኢዚ ዎልቃማ ሻንካንቻ ጊዲዴስ፤ ሄሳ ጊሻስ፥ «ናሙሩዴ ማላ ጎዳ ሲንꬃን ዎልቃማ ሻንካንቻ ጊዳ» ጌቴቴስ።

\VS{10}ኢዛ ካዎቴꬃን ኮይሮ ካታማቲ ሳናኦሬ ቢታን ዲዛ ባቢሎኔ፥ ኤሬኬ፥ ኣካዴኔ ካላናሄ።

\VS{11-12}ኢዚ ሄ ቢታፌ ኣሶሬ ቢዲ ናናዌ፥ ኤራሆቦቴኔ ካላሄ ካታማታ ኦꬂዴስ፤ ቃሴ ናናዌፔኔ ካላሄፔ ጊዶን ዲዛ ኤሬሴኔ ጌቴቲዛ ጊታ ካታማካ ኦꬂዴስ።


\par }{\PP \VS{13-14}ጊብጼይ ሉዲሜታ፥ ኣናሜታ፥ ላሃቤታ፥ ናፍቱሄታ፥ ጳጺሮሴታ፥ ካሲሉሄታኔ ፊሊስጼሜታ ዬሊዳ ካፍቶሬታ ኣዋ።

\VS{15-16}ካናኔይ ባ ባይራ ናዛ ሲዶና፥ ኬጼታ፥ ያቡሴታ፥ ኣሞሬታ፥ ጌርጌሴታ ኣዋ፤

\VS{17}ቃሴካ ሂዌታ፥ ኣርቄታ፥ ሲኔታ፥

\VS{18}ኣርዋዴታ፥ ጻማሬታኔ ሃማቴታ ኣዋ። ሄሳፌ ጉዬ ካናኔ ዜሬꬃቲ ቢታ ቦላ ላሌቲዳ።


\par }{\PP \VS{19}ካናኔ ቢታ ዛዋይ ሲዶናፔ ዶሚዲ ጌራሬኔ ጋዛራ ካንꬂዲ፥ ሶዶሜኔ ጋሞራ፥ ኣዳማኔ ጻቦይሜ ካንꬂ ቢዲ ላሻኤሬ ጋኬስ።

\VS{20}ካሜ ኣቱማ ናይቲ ባ ቆሞን ቆሞን፥ ባ ቃላን ቃላን፥ ባ ቢታን ቢታኒኔ ባ ካዎቴꬃን ካዎቴꬃን ጻፌቲዳይቲ ሃይታንታ።


\par }{\PP \VS{21}ሴሜስ ናይቲ ዬሌቲዳ፤ ኢዚ ያፌቴስ ባይራ ኢሻኔ ኤቦሬ ናይታ ኡባስ ማይዛ።

\VS{22}ሴሜ ኣቱማ ናይቲ ኤላሜ፥ ኣሶሬ፥ ኣርፋኪሲዴ፥ ሉዴኔ ኣራሜ።


\par }{\PP \VS{23}ኣራሜ ኣቱማ ናይቲ ኡጼ፥ ሁሌ፥ ጌቴሬኔ ሜሼ።


\par }{\PP \VS{24}ኣርፋኪሲዴይ ሼላሄ ዬሊዴስ። ሼላሄይ ኤቦሬ ዬሊዴስ።


\par }{\PP \VS{25}ኤቦሬስ ናምኡ ኣቱማ ናይቲ ዬሌቲዳ፤ ቢታን ዲዛ ኣሳይ ኢዛ ዎዴን ሻኬቲዳ ጊሻስ ኢሳ ሱንꬂ ፔሌጌ
\FTNT{‡}{{\FR 10:25 }{\FT{ፔሌጌ ጉሲ ኢብራዌታ ቃላራ ሻኬቴꬅ ጉሳ
}}} ጌቴቲዴስ፤ ኢዛ ኢሻዛ ሱንꬂ ዮቂጻኔ ጌቴቴስ።


\par }{\PP \VS{26}ዮቂጻኔይ ናይታ ዬሊዴስ፤ ኢስቲካ ኣልሞዳዴ፥ ሼሌፌ፥ ሃጻርማዌቴ፥ ዬራሄ፥

\VS{27}ሃዶራሜ፥ ኡዛሌ፥ ዲቂሌ፥

\VS{28}ኦባሌ፥ ኣቢማኤሌ፥ ሳባ፥

\VS{29}ኦፊሬ፥ ሃዊላኔ ዮባቤ፤ ሃይታንቲ ዉሪካ ዮቂጻኔ ኣቱማ ናይታ።


\par }{\PP \VS{30}ኢስቲ ዴኢዳ ቢታይ ኣርሼይ ሞኪዛ ባጋራ ዲዛ ዙማ ሜሼፔ ቢዲ ሳፋሬ ጋኬስ።

\VS{31}ሴሜ ኣቱማ ናይቲ ባ ቆሞን ቆሞን፥ ባ ቃላን ቃላን፥ ባ ቢታን ቢታኒኔ ባ ካዎቴꬃን ካዎቴꬃን ጻፌቲዳይቲ ሃይታንታ።


\par }{\PP \VS{32}ሃይታንቲ ባ ቆሞን ቆሞኒኔ ባ ካዎቴꬃን ካዎቴꬃን ጻፌቲዳ ኖሄ ኣቱማ ናይታ ዜሬꬃታ፤ ꬋይሳ ሃꬃፌ ሲሚን ካዎቴꬃቲ ሃይታንታፌ ቢታ ኡባ ቦላ ላሌቲዳ።




\par }\Chap{11}{\SH ባቢሎኔ ጊምቤ
\par }
{\PP \VerseOne{1}ቢታ ቦላን ዲዛ ኣሲ ዉሪ ኮይሮ ኢሲ ዶናኔ ኢሲ ቃላ ሃሳዬስ።

\VS{2}ኣሳይ ኣርሼይ ሞኪዛ ባጋ ሲሚዲ ቢሼ ሳናኦሬ ጌቴቲዛ ቢታን ኢሲ ዴምባሶ ዴሚዲ ሄን ኡቲዴስ።


\par }{\PP \VS{3}ኢስቲ ኢሶይ ኢሳ፥ «ሃ ዪቴ፤ ጹቤ ሜꬊዲ ኣኔ ታማን ጹጎስ» ጊዲ ኢስታ ሹቻ ጊሻስ ጹቤ፥ ኡርቃ ጊሻስ ሺዳ

\VS{4}ኤኪዲ፥ «ሃ ዪቴ! ኑ ሱንꬅ ጼይጊሳናሲኔ ቃሴ ኑኒ ሃ ቢታ ኡባ ቦላን ላሌቶንታ ማላ ኢሲ ጊታ ካታማኔ ጼራይ ፑዴ ሳሎ ጋኪዛ ኢሲ ጊምቤ ኣኔ ኬጾስ» ጊዳ።


\par }{\PP \VS{5}ጊዶ ኣቲን ጎዳይ ኣሳይ ኬጺዳ ጊታ ካታማዛኔ ጊምቤዛ ቤያናስ ዱጌ ዎꬊዲ፥

\VS{6}«ሄኮ ኢስቲ ኢሲ ኣሳ! ቃሴ ኢስቲ ዉሪካ ኢሲ ቃላን ሃሳዬቴስ፤ ኢስቲ ሃኢ ሃይሳ ኦሶ ኦይኪዳፔ ጉዬ፥ ኢስቲ ባስ ኦꬃናስ ቆፒዳይሳ ኢስታ ዲጋናይ ዴና።

\VS{7}ሃ ዪቴ! ኣኔ ኑ ዱጌ ዎꬊዲ ኢስቲ ኢሶይ ኢሳ ቃላ ኤሮንታ ማላ ኢስታ ቃላ ዋላኮስ» ጊዴስ።

\VS{8}ሄሳ ጊሻስ ጎዳይ ኢስታ ሄሳፌ ቢታ ኡባ ቦላን ላሊን ኢስቲ ሄ ጊታ ካታማ ኦꬂዛይሳ ኣጋጊዳ።

\VS{9}ጎዳይ ቢታ ኣሳ ቃላ ሄን ዋላኪዳ ጊሻስ ሄ ካታማያ ባቢሌ
\FTNT{*}{{\FR 11:9 }{\FQA{ባቢሌ፡
}}{\FT{ባቢሌ ጉሲ ኢብራዌታ ቃላራ ቢርሼꬂ ባይንዳ ሃሳያ።
}}} ጌቴታዱስ። ጎዳይ ኢስታ ሄሳፌ ቢታ ኡባ ቦላን ላሊዴስ።


\par }{\SH ሴሜ ዜሬꬅ
\par }
{\R (1ታሪ 1፡24-27)

\par }{\PP \VS{10}ሴሜ ዜሬꬂ ሃይሳፌ ካሊዲ ጻፌቲዳይሳ፤ ꬋይሳ ሃꬂ ሲሚን ናምኡ ላይꬃፌ ጉዬ ሴሜስ ላይꬃይ 100 ጊዲን ሴሜይ ኣርፋኪሲዴ ዬሊዴስ።

\VS{11}ሴሜይ ኣርፋኪሲዴ ዬሊዳፔ ጉዬ 500 ላይꬅ ዴኢዴስ፤ ሃራ ኣቱማ ናይታካ ማጫ ናይታካ ዬሊዴስ።


\par }{\PP \VS{12}ኣርፋኪሲዴይ 35\FTNT{†}{{\FR 11:12 }{\FT{35 ጊዛይሳ ኢብራዌታ ማጻፋን ላፑን ታሙ ኤራንቻቲ 135 ጌቴስ።
}}} ላይꬅ ዴኢዲ ሼላሄ ዬሊዴስ፤

\VS{13}ኣርፋኪሲዴይ ሼላሄ ዬሊዳፔ ጉዬ 403 ላይꬅ ዴኢዴስ፤ ሃራ ኣቱማ ናይታኔ ማጫ ናይታካ ዬሊዴስ።


\par }{\PP \VS{14}ሼላሄይ 30\FTNT{‡}{{\FR 11:14 }{\FT{30 ጊዛይሳ ኢብራዌታ ማጻፋን ላፑን ታሙ ኤራንቻቲ 130 ጌቴስ።
}}} ላይꬅ ዴኢዲ ኤቦሬ ዬሊዴስ፤

\VS{15}ሼላሄይ ኤቦሬ ዬሊዳፔ ጉዬ 403 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።


\par }{\PP \VS{16}ኤቦሬ ሄꬑ ታማኔ ኦይዱ
\FTNT{§}{{\FR 11:16 }{\FT{ሄꬑ ታማኔ ኦይዱ ጊዛይሳ ኢብራዌታ ማጻፋን ላፑን ታሙ ኤራንቻቲ 134 ጌቴስ።
}}} ላይꬅ ዴኢዲ ፔሌጌ ዬሊዴስ፤

\VS{17}ኤቦሬይ ፔሌጌ ዬሊዳፔ ጉዬ 430 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።


\par }{\PP \VS{18}ፔሌጌይ 30 ላይꬅ ዴኢዲ ኤራኤ ዬሊዴስ፤

\VS{19}ፔሌጌይ ኤራኤ ዬሊዳፔ ጉዬ 209 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።


\par }{\PP \VS{20}ኤራኤይ 32 ላይꬅ ዴኢዲ ሳሩጌ ዬሊዴስ፤

\VS{21}ኤራኤይ ሳሩጌ ዬሊዳፔ ጉዬ 207 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።


\par }{\PP \VS{22}ሳሩጌይ 30 ላይꬅ ዴኢዲ ናኮሬ ዬሊዴስ፤

\VS{23}ሳሩጌይ ናኮሬ ዬሊዳፔ ጉዬ 200 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።


\par }{\PP \VS{24}ናኮሬይ 29\FTNT{*}{{\FR 11:24 }{\FT{29 ጊዛይሳ ኢብራዌታ ማጻፋን ላፑን ታሙ ኤራንቻቲ 109 ጌቴስ።
}}} ላይꬅ ዴኢዲ ታራ ዬሊዴስ።

\VS{25}ናኮሬይ ታራ ዬሊዳፔ ጉዬ 119 ላይꬅ ዴኢዴስ፤ ሃራ ኣቱማ ናይታኔ ማጫ ናይታ ዬሊዴስ።


\par }{\PP \VS{26}ታራይ 70 ላይꬅ ዴኢዲ ኣብራሜ፥ ናኮሬኔ ሃራኔ ዬሊዴስ።


\par }{\SH ታራ ዜሬꬅ
\par }
{\PP \VS{27}ታራ ዬሌታይ ሃይሳፌ ካሊዲ ጻፌቲዳይሳ፤ ታራይ ኣብራሜ፥ ናኮሬኔ ሃራኔ ዬሊን ሃራኔይ ሎጼ ዬሊዴስ።

\VS{28}ሃራኔይ ባ ኣዋይ ታራይ ፓጻ ዲሺን ባ ዬሌቲዳ ካላዳዌታ ቢታን ኡሬ ጌቴቲዛ ጊታ ካታማን ሃይቂዴስ።

\VS{29}ኣብራሜይኔ ናኮሬይ ናምኣይካ ማቺዳ፤ ኣብራሜ ማቼይ ሱንꬂ ሶራ፤ ቃሴ ናኮሬ ማቼይ ሱንꬂ ሚልካ፤ ሚልካይ ሃራኔ ና፤ ሃራኔይ ሚልኪሲኔ ዪስካኒሲ ኣዋ።

\VS{30}ሶራይ ማይኔ፤ ኢዚስ ናይ ባዋ።


\par }{\PP \VS{31}ታራይ ባ ና ኣብራሜ፥ ባ ናዛ ሃራኔ ና ሎጼኔ ባ ና ኣብራሜ ማቾ ሶራ ኤኪዲ ኬዚን ኢስቲ ኢሲፌ ካናኔ ቢታ ባናስ ኡሬ ጌቴቲዛ ካላዳዌታ ካታማፔ ዴንዲዳ፤ ጊዶ ኣቲን ኢስቲ ካራኔ ጌቴቲዛ ካታማ ጋካናስ ቢዲ ሄን ዴኢዳ።

\VS{32}ታራይ 205 ላይꬅ ዴኢዲ ካራኔን ሃይቂዴስ።




\par }\Chap{12}{\SH ኣብራሜ ጼይጌቴꬅ
\par }
{\PP \VerseOne{1}ጎዳይ ኣብራሜ፥ «ኔ ዴሬፔ፥ ኔ ዳቦታፔኔ ኔ ኣዋ ኬꬃ ኣሳፔ ሻኬታዳ ታኒ ኔና ቤሲዛ ቢታ ባ።
\XREF{}{{\XO 12:1 }{\XT{ሃዋ 7፡2-3፤ ኢብ 11፡8}}}


\par }{\Q \VS{2}«ታኒ ኔና

\par }{\QB ጊታ ካዎቴꬅ ኦꬃና፤

\par }{\QB ቃሴካ ኣንጃና፤

\par }{\QC ኔ ሱንꬃ ጊታሳና፤

\par }{\QC ኔካ ሃራታስ ኣንጆ ጊዳና።


\par }{\Q \VS{3}ኔና ኣንጂዛይታ ታ ኣንጃና፤

\par }{\QB ኔና ቃንጊዛይታካ

\par }{\QB ታ ቃንጋና፤

\par }{\QB ቢታ ቦላ ዲዛ ኣሲ ዉሪ

\par }{\QB ኔ ባጋራ ኣንጄታና» ጊዴስ።
\XREF{}{{\XO 12:3 }{\XT{ጋላ 3፡8}}}


\par }{\PP \VS{4}ኣብራሜይ ጎዳይ ኢዛስ ዮቲዳ ማላ ዴንዲ ቢዴስ፤ ሎጼይካ ኢዛራ ቢዴስ፤ ኣብራሜይ ካራኔ ዴሬፔ ቢሺን ኢዛስ ላይꬃይ ላፑን ታማኔ ኢቻሻ።

\VS{5}ኣብራሜይ ባ ማቺዮ ሶራ፥ ባ ኢሻ ና ሎጼ፥ ካራኔን ኢስቲ ዴሚዳ ኣይሌታኔ ሄን ሺሺዳ ባንታ ኣቆታ ኡባ ኤኪዲ ካናኔ ቢታ ቢዴስ።


\par }{\PP \VS{6}ኣብራሜይ ሄ ቢታን ሴኬሜን ሞሬ ጌቴቲዛሶን ዲዛ ጊታ ሚꬃኮ ጋካናስ ቢዴስ፤ ሄ ዎዴ ካናኔ ኣሳቲ ሄ ቢታን ዴቴስ።

\VS{7}ጎዳይ ኣብራሜስ ቆንጪዲ፥ «ሃ ቢታ ታኒ ኔ ዜሬꬃስ ኢማና» ጊዴስ፤ ኢዚ ባስ ቆንጪዳ ጎዳስ ሄ ሶሆን ያርሾ ያርሺዛሶ ኬጺዲ ጎይኒዴስ።
\XREF{}{{\XO 12:7 }{\XT{ሃዋ 7፡5፤ ጋላ 3፡16}}}

\VS{8}ሄሳፌ ዴንዲዲ ቤቴሌፔ ኣርሼይ ሞኪዛ ባጋራ ዲዛ ዙማቲዛሶ ቢዲ ሄን ቤቴሌ ኣርሼይ ዉሊዛ ባጋን ኣጊዲ ቃሴ ኣዬ ጌቴቲዛ ካታማ ኣርሼይ ሞኪዛ ባጋ ኣጊዲ ጊዶን ባ ዱንካኔ ቶሊዴስ፤ ሄንካ ጎዳስ ያርሾ ያርሺዛሶ ኬጺዲ ጎዳ ሱንꬃ ጼይጊዴስ።

\VS{9}ሄሳፌ ጉዬ ኣብራሜይ ሄፔ ዴንዲ ቢዲ ኔጌቤ
\FTNT{*}{{\FR 12:9 }{\FT{ኔጌቤ ጌቴቲዛይሲ ኢብራዌታ ቃላራ ዱጌሃ ባጋ ዴሬ ጉሳ
}}} ጌቴቲዛ ባዞ ጋኪዴስ።


\par }{\SH ጊብጼ ኣብራሜ ቡስ
\par }
{\PP \VS{10}ሄ ዎዴ ካናኔ ቢታን ኮሻይ ዴንዲን ኮሻዚ ኬሂ ኢታ ጊዲዳ ጊሻስ ኣብራሜይ ኮሻ ዎዴ ኣꬃናስ ዱጌ ጊብጼ ዎꬊዴስ።

\VS{11}ጊብጼ ጌላና ሃኒሺን ኣብራሜይ ባ ማቺዮ ሶራ፥ «ሲያ! ኔ ዳሮ ማላ ሎኦ ማጫስ ጊዲዳይሳ ታ ኤራይስ።

\VS{12}ጊብጼ ኣሳይ ኔና ቤኢዛ ዎዴ ኢስታስ፥ ‹ሃና ኢዛ ማቾ› ጊዲ ኔና ኣጊዲ ታና ዎꬋና።

\VS{13}ሄሳ ጊሻስ ኢስቲ ታስ ኔ ጋሶን ኪያና ማላኔ ቃሴ ኔ ጋሶን ታ ሃይቆንታ ኣታና ማላ ኔኒ፥ ‹ታ ኢዛስ ሚቾ› ጋ» ጊዴስ።
\XREF{}{{\XO 12:13 }{\XT{ሜꬌ 20፡2፤ 26፡7}}}


\par }{\PP \VS{14}ኣብራሜይ ጊብጼ ቢታ ጌሊዳ ዎዴ ጊብጼ ኣሳቲ ሄ ማጫሳያ ዳሮ ማላ ሎኦ ማጫስ ጊዲዳይሳ ቤኢዳ።

\VS{15}ቃሴ ጊብጼ ካዎስ ኦꬂዛ ሃላቃቲካ ኢዞ ቤኢዲ ካዎ ሲንꬃን ኢዞ ናሺዳ፤ ሂስቲዲ ኢዞ ካዎሶ ኤፊዳ።

\VS{16}ሂስቲን ኢዚ ጌዶን ካዎይ ኣብራሜ ሎኦ ኣይፌን ጼሊዲ ኣብራሜስ ዶርሳታኔ ቦራታ፥ ኣዴ ሃሬታኔ ማጫ ሃሬታ፥ ኣዴ ኣይሌታኔ ማጫ ኣይሌታ፥ ጋሜላታካ ኢሚዴስ።


\par }{\PP \VS{17}ጊዶ ኣቲን ጎዳይ ኣብራሜ ማቼዮ ሶራ ጌዶን ጊብጼ ካዎ ቦላኔ ኢዛሶ ኣሳ ቦላ ቦሻ ዬዲዴስ።

\VS{18}ሂስቲን ካዎዚ ኣብራሜ ጼይጊዲ፥ «ኔኒ ሃይሳ ኣይስ ታ ቦላ ኦꬃዲ? ኢዛ ኔ ማቾ ጊዲዳይሳ ኣይስ ታስ ዮታቤኪ?

\VS{19}ታ ኢዞ ማቾ ኤካና ማላ፥ ‹ኢዛ ታ ሚቾ› ጋዳ ኣዛስ ዎርዶታዲ? ሄኮ ሃኖ ኔ ማቼዮ ኤካዳ ባ!» ጊዴስ።

\VS{20}ካዎዚካ ባ ኣይሌታ ኣብራሜ ኢዛ ማቼይራኔ ኢዛስ ዲዛዝ ኡባ ኬሲዲ ዬዳና ማላ ኣዛዚን ኣይሌቲ ኢስታ ዴሬፔ ኬሲ ዬዲዳ።




\par }\Chap{13}{\SH ኣብራሜኔ ሎጼ ሻኬቴꬅ
\par }
{\PP \VerseOne{1}ሄሳ ጊሻስ ኣብራሜይ ባ ማቼይራኔ ባስ ዲዛዝ ኡባራ ጊብጼፔ ኔጌቤ ባዞ ቢዴስ፤ ሎጼይካ ኢዛራ ቢዴስ።

\VS{2}ኣብራሜይ ሄ ዎዴ ሜሄን፥ ቢራኒኔ ዎርቃን ዳሮ ዱሬቲዴስ።


\par }{\PP \VS{3}ኢዚ ኔጌቤፔ ዴንዲዲ ቤቴሌ ጋካናስ ቢዴስ፤ ቤቴሌፔኔ ኣዬፔ ጊዶን ዲዛ ዴሬ ቢዴስ፤ ሄሶይካ ኢዚ ኮይሮ ባ ዱንካኔ ቶሊዲ፥

\VS{4}ያርሾ ሺሻናስ ኬጺዳሶ፤ ሄንካ ኣብራሜይ ጎዳ ሱንꬅ ጼይጊዴስ።


\par }{\PP \VS{5}ኣብራሜራ ዩዪዛ ሎጼስካ ዳሮ ሚዚ፥ ዶርሲ፥ ዴይሺኔ ዱንካኔይ ዴስ።

\VS{6}ጊዶ ኣቲን ኢስታስ ዳሮ ሜሄይ ዲዛ ጊሻሲኔ ኢስቲ ኢሲፌ ዳናስ ኢስታስ ቢታይ ጹሚዳ ጊሻስ ኢሲፌ ዳናስ ዳንዳይቤቴና።

\VS{7}ሄሳ ጌዶን ኣብራሜ ዉዴ ሄሚዛይታ ጊዶኒኔ ሎጼ ዉዴ ሄሚዛይታ ጊዶን ኦሺ ሜꬌቲዴስ፤ ሄ ዎዴ ካናኔቲኔ ፓሪዜቲ ሄ ቢታን ዴቴስ።


\par }{\PP \VS{8}ሂስቲን ኣብራሜይ ሎጼስ፥ «ኑኒ ኢሻንታ ጊዲዳ ጊሻስ፥ ኑ ጊዶን፥ ታ ሜሄ ሄሚዛይታ ጊዶኒኔ ኔ ሜሄ ሄሚዛይታ ጊዶን ኦሽ ሜꬎፋ።

\VS{9}ቢታይ ዉሪ ኔ ሲንꬃን ዴኔ? ኣኔ ኑኒ ሻኬቶስ፤ ኔኒ ሃዲርሳ ባጋ ቢኮ፥ ታኒ ኡሻቻ ባጋ ባና፤ ኔኒ ኡሻቻ ባጋ ቢኮ ታኒ ሃዲርሳ ባጋ ባና» ጊዴስ።


\par }{\PP \VS{10}ሎጼይ ዩዪ ኣꬊ ጼሊዲ ዮርዳኖሴ ሾባይ ቢዲ ዞኣሬ ጋካናስ ጎዳ ጋናቴ ዎይኮ ጊብጼ ቢታ ማላ ዳሮ ሃꬂ ዲዛይሳ ቤኢዴስ። (ሄሲካ ጎዳይ ሶዶሜኔ ጋሞራ ጌቴቲዛ ካታማታ ꬋይሳናፔ ካሴ።)\XREF{}{{\XO 13:10 }{\XT{ሜꬌ 2፡10}}}

\VS{11}ሄሳ ጊሻስ ሎጼይ ባስ ዮርዳኖሴ ሾባ ኡባ ዶሪዲ ኣርሼይ ሞኪዛ ባጋራ ቢዳ ጊሻስ ኢስቲ ባ ጋርሳን ሻኬቲዳ።

\VS{12}ኣብራሜይ ካናኔ ቢታን ዴኢዴስ፤ ሎጼይ ጊዲኮ ሾባን ዲዛ ጊታ ካታማታ ጊዶን ኡቲዲ ሶዶሜ ካታማ ማታን ባ ዱንካኔዛ ቶሊዴስ።

\VS{13}ሄ ዎዴ ሶዶሜ ኣሳይ ኢታኔ ጎዳ ሲንꬃን ፓላ ናጋራ ኦꬂዛይታ።


\par }{\PP \VS{14}ሎጼይ ኣብራሜፔ ሻኬቲዳፔ ጉዬ ጎዳይ ኣብራሜ፥ «ꬎቁ ጋዳ ኔኒ ዲዛሶፔ ኣርሼይ ሞኪዛ ባጋኔ ጌሊዛ ባጋ ቃሴ ዱጌሃ ባጋኔ ፑዴሃ ባጋ ጼላ።

\VS{15}ሃይሳ ኔኒ ጼሊዛ ቢታ ኡባ ታ ኔሲኔ ኔ ዜሬꬃስ ሜርናስ ኢማና።
\XREF{}{{\XO 13:15 }{\XT{ሃዋ 7፡5}}}

\VS{16}ታኒ ኔ ዜሬꬅ ቢታ ኣጬ ማላ ዳርሳና፤ ኦኒካ ቢታ ኣጬ ታይባና ዳንዳይኮ ኔ ዜሬꬂካ ታይቤታና።

\VS{17}ዴንዳዳ ቢታ ቦላ ፑዴኔ ዱጌ፥ ያኔ ሃ ዩያ ጼላ፤ ጋሶይካ ታኒ ሃይሳ ቢታ ኔስ ኢማና» ጊዴስ።


\par }{\PP \VS{18}ሂስቲን ኣብራሜይ ባ ዱንካኔዛ ሾዲዲ፥ ኬብሮኔን ማሚሬ ጌቴቲዛሶን ዲዛ ጊታ ሚꬃ ኣቻን ዴኣናስ ቢዴስ። ሄንካ ጎዳስ ያርሾ ያርሺዛሶ ኬጺዴስ።




\par }\Chap{14}{\SH ኣብራሜይ ሎጼ ዎꬂ ኤኮ
\par }
{\PP \VerseOne{1}ሄ ዎዴ ሳናኦሬ ካዎይ ኣሚራፌሌይ፥ ኤላሳሬ ካዎይ ኣርዮኬይ፥ ኤላሜ ካዎይ ካዶርላኦሜሬይኔ ኣይዛቤ ካዎ ቲዲኣሌይ ኦይዳቲ፥

\VS{2}ሶዶሜ ካዎ ቤራኤራ፥ ጋሞራ ካዎ ቢርሻራ፥ ኣዳማ ካዎ ሺንኣቤራ፥ ጻቦይሜ ካዎ ሼሜቤሬይኔ (ዞኣሬ ጌቴቲዛ) ቤላ ካዎራ ኦሌታናስ ቢዳ።

\VS{3}ሃ ኢቻሹ ካዎቲ ጋጊዲ ኢሲ ባጋ ጊዲዲ፥ (ሃይቆ ኣባ ጌቴቲዛ) ሲዲሜ ሾባን ሺቂዳ።

\VS{4}ኢስቲ ካሴ ታማኔ ናምኡ ላይꬅ ካዶርላኦሜሬስ ሃሬቲዳ፤ ጊዶ ኣቲን ታማኔ ሄꬓንꬆ ላይꬃን ኢዛ ቦላ ማካሊዳ።


\par }{\PP \VS{5}ታማኔ ኦይዳንꬆ ላይꬃን ካዶርላኦሜሬይኔ ኢዛራ ዙፔቲዳ ካዎቲ ባ ኦላንቻታ ኤኪ ቢዲ፥ ኣስታሮቴ-ቃርናይሜን ዲዛ ኤራፋይሜታ፥ ሃማን ዲዛ ዙዜታኔ ሻዌ-ቂሪያታይሜን ዲዛ ኤሚሜ ጌቴቲዛ ዴሬታ ኦሊዲ ጾኒዳ።

\VS{6}ሆሬ ቢታ ኣሳታካ ሴይሬ ዙማ ቦላ ኦሊዲ ባዞ ኣቻን ዲዛ ኤልፓራኔ ጌቴቲዛሶ ጋካናስ ጎዲዳ።

\VS{7}ሄሳፌ ጉዬ ሲሚዲ ኤን-ሚሺፓጼ ዪዳ። (ሃኢ ሄ ዴሬይ ቃዴሴ ጌቴቴስ።) ኢስቲ ኣማሌቄታ ቢታ ቃሴ ሃጻጾኔ ታማሬ ጌቴቲዛሶን ዲዛ ኣሞሬ ኣሳ ኡባ ኦሊዲ ጾኒዳ።


\par }{\PP \VS{8}ሄሳፌ ሲሚን፥ ሶዶሜ ካዎይ፥ ጋሞራ ካዎይ፥ ኣዳማ ካዎይ፥ ጻቦይሜ ካዎይኔ (ዞኣሬ ጌቴቲዛ) ቤላ ካዎይ ዴንዲዲ ሲዲሜ ሾባን ኦላስ ሳልፊዳ።

\VS{9}ሃይቲ ዉሪ ኤላሜ ካዎራ፥ ኣይዛቤታ ካዎራ፥ ሳናኦሬ ካዎራኔ ኤላሳሬ ካዎራ (ሃ ኢቻሹ ካዎቲ ኦይዱ ካዎታራ) ኦሌቲዳ።

\VS{10}ሄ ዎዴ ሲዲሜ ሾባን፥ ሺዳ ኦይኪዛ ዳሮ ኦላይ ዴስ። ሶዶሜ ካዎይኔ ጋሞራ ካዎይ ባ ኦላ ኣሳራ ኦላፔ ባቃቲሺን፥ ኢስታፌ ጉꬃቲ ሄ ኦላታን ኩንዲዳ፤ ጊዶ ኣቲን ኣቲዳይቲ ፑዴ ዙማ ቦላ ባቃቲዳ።

\VS{11}ኦይዱ ካዎቲ ሶዶሜኔ ጋሞራ ካታማታ ኣቆታኔ ሚዛ ካꬅ ኡባ ቦንቂ ኤኪ ቢዳ።

\VS{12}ኣብራሜ ኢሻ ናይ ሎጼይ፥ ሶዶሜን ዲዛ ጊሻስ ኢዛካ ኢዛ ኣቆታካ ኡባ ኤኪ ቢዳ።


\par }{\PP \VS{13}ሄሳፌ ጉዬ ኢሲ ኣሲ ኬሲ ኤኪዲ ባቃቲ ዪዲ ኢብራዌ ኣብራሜስ ሄሳ ዮቲዴስ፤ ኣብራሜይ ሄ ዎዴ ኤሽኮሌኔ ኣኔሬ ኢሻ ኣሞሬ ዴሬ ኣስ ማሚሬ ዎላ ኣቻን ዴስ፤ ኢስቲ ዉሪካ ኦላ ዛራናስ ኣብራሜራ ጫቄቲዳ።

\VS{14}ኣብራሜይ ባ ዳቦይ ዲኤቲዳይሳ ሲዪዳ ዎዴ ኦላ ኤሪዛ ባሶን ዬሌቲዳ ሄꬑ ጼታኔ ታማኔ ኦስፑን ኣሳ ዴንꬂዴስ፤ ሄ ኦይዱ ካዎታ ካሊዲ ዳኔ ጌቴቲዛ ካታማ ጋካናስ ቢዴስ።

\VS{15}ሄን ኦማርሳን ባ ኣሳ ጩጋን ጩጋን ሻኪዲ፥ ባ ሞርኬታራ ኦሌቲዲ ጾኒዴስ፤ ሂስቲዲ ዳማስቆፌ ቦላ ባጋራ ዲዛ ሆቤ ጌቴቲዛሶ ጋካናስ ጎዲዴስ።

\VS{16}ኣብራሜይካ ባ ዳቦ ሎጼኔ ኢዛ ኣቆታ ኡባ ካሴ ዲኤቲዳ ማጫሳኔ ሃራ ኣሳካ ዎꬂ ኤኪዴስ።


\par }{\PP \VS{17}ኣብራሜይ ካዶርላኦሜሬኔ ኢዛራ ዙፔቲዳ ካዎታ ጾኒዲ ሲሚዳፔ ጉዬ፥ ሶዶሜ ካዎይ፥ (ካዎታ ሾባ ጌቴቲዛ) ሻዌሃ ሾባን ኢዛ ሞካናስ ኬዚዴስ።


\par }{\SH ማልኬጼዴቄ ኣንጆ
\par }
{\PP \VS{18}ሄ ዎዴ፥ ሳሌሜ ካዎይ ማልኬጼዴቄይ ኡኬꬂኔ ዎይኔ ኡሹ ኤኪ ዪዴስ፤ ኢዚካ ኡባፌ ꬎቃ ጾሳ ቄሴ።

\VS{19}ኢዚ ኣብራሜ ሂዝጊ ኣንጂዴስ፤

\par }{\Q «ኡባፌ ꬎቃ ጾሲ

\par }{\QB ሳሎኔ ሳኣ ሜꬊዳይሲ

\par }{\QC ኣብራሜ ኣንጆ።


\par }{\Q \VS{20}ቃሴ ኡባፌ ꬎቃ ጾሲ፥

\par }{\QB ኔ ሞርኬታ ኔ ኩሼን

\par }{\QB ኣꬂ ኢሚዳይሲ

\par }{\QB ጋላቴቶ» ጊዴስ።

\par }{\MM ኣብራሜይ ኡባፌ ታማፌ ኢሲ ኩሼ ኬሲዲ ማልኬጼዴቄስ ኢሚዴስ።
\XREF{}{{\XO 14:20 }{\XT{ኢብ 7፡1-10}}}


\par }{\PP \VS{21}ሶዶሜ ካዎይ ኣብራሜ፥ «ታ ኣሳ ታስ ዛራዳ ኔ ዲኢዳ ሜሄዛ ኡባ ኔስ ኤካ» ጊዴስ።


\par }{\PP \VS{22}ጊዶ ኣቲን ኣብራሜይ ሶዶሜ ካዎ፥ «ታኒ ጎዳስ፥ ኡባፌ ꬎቃ ጾሳስ፥ ሳሎኔ ሳኣ ሜꬊዳይሳስ፥ ታ ኩሼ ዴንꬃዳ ጫቃይቻዲስ።

\VS{23-24}ታ ኣሳይ ሚዳይሳፌኔ ታናራ ቢዳ ኣኔሬ፥ ኤሽኮሌኔ ማሚሬ ጋኪዛይሳፌ ኣቲን ኔኒ፥ ‹ኣብራሜ ታኒ ዱሬሳዲስ ጎንታ ማላ ታኒ ኔይሳፌ ሃራይ ኣቶ ኢሲ ሚሽ ዎይኮ ጫማ ኪሬካ ታ ኤኪኬ፤ ኢስቲ ባና ጋኪዛይሳ ኤኬቶ› ጌስ» ጊዴስ።




\par }\Chap{15}{\SH ጾሳይ ኣብራሜስ ጌሊዳ ጫቆ ቃላ
\par }
{\PP \VerseOne{1}ሄሳፌ ጉዬ ጎዳ ቃላይ ኣጁታን ኣብራሜኮ ዪዲ፥ «ኣብራሜ፥ ባቦፋ! ታኒ ኔስ ጎንዳሌ፤ ኔ ኣንጆይ ኬሂ ጊታ» ጊዴስ።


\par }{\PP \VS{2}ኣብራሜይ፥ «ኣቤት ኡባ ሃሪዛ ጎዳዉ! ታስ ሙሌካ ናይ ባይንዳ ጊሻስ ኔኒ ኢሚዛ ኢሞታይ ታስ ኣይሴ? ዳማስቆ ዴሬ ኣስ ኤልኤዜሬይ ታና ላታና» ጊዴስ።

\VS{3}ቃሴካ ኣብራሜይ፥ «ኔኒ ታስ ኣይኮ ና ኢማቤካ፤ ሄሳ ጊሻስ ታሶን ዲዛ ኣይሌይ ታና ላታናስ ዴስ» ጊዴስ።


\par }{\PP \VS{4}ጎዳ ቃላይ ኢዛኮ ዪዲ፥ «ሃይሲ ኣይሌይ ኔና ላቴና፤ ኔፔ ዬሌቲዳይ ኔና ላታና» ጊዴስ።

\VS{5}ሄሳፌ ጉዬ ጎዳይ ኣብራሜ ካሬ ኬሲዲ፥ «ፑዴ ሳሎ ጼላ፤ ኔኒ ጾሊንቴታ ታይባናስ ዳንዳይኮ ታይባ፤ ኔ ዜሬꬃይካ ሃይሳ ማላ ጊዳና» ጊዴስ።
\XREF{}{{\XO 15:5 }{\XT{ኦሮ 4፡18፤ ኢብ 11፡12}}}


\par }{\PP \VS{6}ኣብራሜይካ ጎዳ ኣማኒዴስ፤ ኢዛ ኣማኖይካ ጺሎቴꬃን ቆዴቲዴስ።
\XREF{}{{\XO 15:6 }{\XT{ኦሮ 4፡3፤ ጋላ 3፡6፤ ያቆ 2፡23}}}


\par }{\PP \VS{7}ቃሴካ ጎዳይ ኢዛ፥ «ኔ ሃይሳ ቢታ ላታና ማላ ታ ኔስ ኢማናስ ኡሬ ጌቴቲዛ ካላዳዌታ ካታማፔ ኔና ኬሳ ኤሂዳ ጎዳይ ታና ዲኪና?» ጊዴስ።


\par }{\PP \VS{8}ጊዶ ኣቲን ኣብራሜይ ኢዛ፥ «ኣቤት ኡባ ሃሪዛ ጎዳዉ! ታኒ ሃይሳ ቢታ ላታናይሳ ኣዛን ኤሮ?» ጊዴስ።


\par }{\PP \VS{9}ጎዳይካ ኢዛ፥ «ሄꬑ ላይꬃ ኡስ፥ ሄꬑ ላይꬃ ዴይሽ፥ ሄꬑ ላይꬃ ዶርሳ ላቃኔ ናምኡ ቆሞ ሃራጴታ ታስ ኤካ ያ» ጊዴስ።

\VS{10}ኢዚ ሄይታ ኡባታ ኢዛስ ኤኪ ኤፊ ሹኪዲ ጊዶን ናምኡ ናምኡ ኬሲ ሻኪዲ ኢሳ ኢሳ ጊናን ዎꬂዴስ፤ ጊዶ ኣቲን ካፎታ ናምኡ ኬሲቤና።

\VS{11}ሄ ዎዴ ኣንኮ ካፎቲ ሄ ኣሾዛ ቦላ ኡቲን ኣብራሜይ ኢስታ ጎዲዴስ።


\par }{\PP \VS{12}ኣርሼይ ዉሊዛ ዎዴ ኣብራሜ ዎልቃማ ꬊስኮይ ኦይኪን ዳጋንꬂዛ ጊርዲ ጊዳ ꬉማይ ኢዛ ቦላ ꬉሚዴስ።\XREF{}{{\XO 15:12 }{\XT{ኢዮ 4፡13-14}}}

\VS{13}ሂስቲን ጎዳይ ኢዛስ፥ «ኔ ዜሬꬃይ ሃራ ቢታን ቤቴ ጊዲ ዳናይሳ ኔኒ ቱማፔ ኤራ፤ ኢስቲ ኣይሌቲዲ 400 ላይꬅ ዬꬌቲ ሃሬታና።
\XREF{}{{\XO 15:13 }{\XT{ኬሳ 1፡1-14፤ ሃዋ 7፡6}}}

\VS{14}ኣይሌሲዲ ኢስታ ሃሪዛ ካዎቴꬃ ታ ቃጻያና፤ ሄሳፌ ጉዬ ኢስቲ ዳሮ ኣቆራ ሄ ቢታፌ ኬዛና።
\XREF{}{{\XO 15:14 }{\XT{ኬሳ 12፡40-41፤ ሃዋ 7፡7}}}

\VS{15}ኔኒ ጊዲኮ ኔ ኣዋታኮ ሳሮን ባና፤ ኔ ኬሃ ጪማዳ ሃይቃናኔ ሞጌታና።

\VS{16}ኦይዳንꬆ ዬሌታን ኔ ዜሬꬃይ ሃ ቢታ ሲማና፤ ኣይስ ጊኮ ኣሞሬ ዴሬ ኣሳ ናጋራይ ቡሮ ኩሞንታ ጊሻሳ» ጊዴስ።


\par }{\PP \VS{17}ኣርሼይ ዉሊን ጋዴይ ꬉሚዳፔ ጉዬ ጮጬ ታማ ላጮይኔ ጩዋይ ቤቲዲ ሄ ናምኡ ናምኡ ኬዚ ሻኬቲዳ ኣሾታ ጊዶራ ካንꬂዴስ።

\VS{18}ሄ ጋላስ ጎዳይ ኣብራሜስ፥ «ጊብጼ ሻፋፔ ዶሚዲ ኤፊራጺሴ ጌቴቲዛ ጊታ ሻፋ ጋካናስ ሃ ቢታ ታኒ ኔ ዜሬꬃስ ኢማዲስ።
\XREF{}{{\XO 15:18 }{\XT{ሃዋ 7፡5}}}

\VS{19-21}ሄይቲካ ቄናዌታ፥ ቄናዜታ፥ ቃዲሞኔታ፥ ሂቴታ፥ ፓሪዜታ፥ ኤራፋይሜታ፥ ኣሞሬታ፥ ካናኔታ፥ ጌርጌሴታኔ ያቡሴታ ቢታ» ጊ ጫቂዴስ።




\par }\Chap{16}{\SH ኣጋሮኔ ኢስማኤሌ
\par }
{\PP \VerseOne{1}ኣብራሜ ማቼያ ሶራይ ኢዛስ ሃኢካ ና ዬላቤኩ፤ ጊዶ ኣቲን ኢዚስ ጊብጼፔ ዪዳ ኣጋሮ ጌቴቲዛ ኢሲ ኣይሌያ ዳዉስ።

\VS{2}ሄሳ ጊሻስ ሶራይ ኣብራሜ ጼይጋዳ፥ «ቤያ! ጎዳይ ታና ዬሎ ዲጊዴስ። ኔኒ ባዳ፥ ታ ኣይሌይራ ኣቃ፤ ኦኔ ኤሪዛይ፥ ታኒ ኢዚ ባጋራ ና ኣዮ ጊዳናኮኔ» ጋዱስ፤ ሂስቲን ኣብራሜይ ሶራ ቃላ ሲዪዴስ።

\VS{3}ኣብራሜይ ካናኔ ቢታን ታሙ ላይꬅ ኡቲዳፔ ጉዬ ኣብራሜ ማቼያ ሶራይ ጊብጼፔ ኤሂዳ ባ ኣይሌዮ ኣጋሮ፥ ባ ኣዚና ኣብራሜስ ማቾ ሂስታ ኢማዱስ።

\VS{4}ኣብራሜይካ ኣጋሮ ኤኪን ኢዛ ቃንꬃታዱስ፤ ኢዛ ባስ ሻራይ ኣቲዳይሳ ኤሪዳ ዎዴ ባ ጎዳቴዮ ሌቃዱስ።


\par }{\PP \VS{5}ሄ ዎዴ ሶራይ ኣብራሜ፥ «ታ ቆሄቲዛ ቆሆይ ኔና ጋኮ፤ ታኒ ታ ኣይሌዮ ኔስ ኢሚን ኢዛ ሃኢ ባስ ሻራይ ኣቲዳይሳ ኤራዳ ታና ሌቃዉስ። ኔሲኔ ታስ ጾሲ ፒርዶ» ጋዱስ።


\par }{\PP \VS{6}ኣብራሜይካ ሶራ፥ «ሃኖ ቤያ! ኔ ኣይሌያ ኔ ኩሼን ዳዉስ፤ ኔኒ ኢዞ ኔና ሎኢዳዝ ኦꬃ» ጊዴስ፤ ሄሳፌ ጉዬ ሶራይ ኣጋሮ ቆሂን ኢዛ ኬዛዳ ኢዚፔ ቤታዱስ።


\par }{\PP \VS{7}ጎዳ ኪታንቻይ ኣጋሮ ባዞን ፑልቶ ሃꬃ ኣቻን ዴሚዴስ፤ ሄ ፑልቶይ ሹራ ጌቴቲዛ ቢታ ኤፊዛ ኦጌ ማታን ዴስ።

\VS{8}ኢዚካ ኣጋሮ፥ «ሃኔ ሶራ ኣይሌ ኣጋሬ! ኣዋፔ ያዲ? ቃሴ ኣዋ ባይ?» ጊ ኦይቺዴስ።

\par }{\PP ኢዛ፥ «ታኒ ታ ጎዳቴዮ ሶራፔ ቤቴ ባይስ» ጋዱስ።


\par }{\PP \VS{9}ጎዳ ኪታንቻይካ ኢዚስ፥ «ኔኒ ኔ ጎዳቴይኮ ጉዬ ሲማ ባዳ ኢዚስ ሃሬታ» ጊዴስ

\VS{10}ቃሴካ ጾሳ ኪታንቻይ ኢዞ፥ «ኔ ዜሬꬅ ታይባናስ ዳንዳዬቶንታይሳ ኬና ታኒ ዳርሳና» ጊዴስ።

\VS{11}ቃሴካ ጎዳ ኪታንቻይ ኢዞ፥

\par }{\Q «ሃኢ ኔኒ ቃንꬃታዳሳ፤

\par }{\QB ኔኒ ኣቱማ ና ዬላና፤

\par }{\QB ዬላዳ ኢዛ ኢስማኤሌ
\FTNT{*}{{\FR 16:11 }{\FT{ኢብራዌታ ቃላራ ኢስማኤሌ ጉሲ፥ «ጾሲ ሲዬስ» ጉሳ።
}}}

\par }{\QB ጋዳ ሱንꬃና፤

\par }{\QB ጋሶይካ ጾሲ

\par }{\QB ኔ ዋሳ ሲዪዴስ።


\par }{\Q \VS{12}ኢዚ ባዞን ዬዳ ዲዛ

\par }{\QB ሃሬ ማላ ጊዳና፤

\par }{\QB ኣሳ ኡባራ ኢዚ ኤቄታና፤

\par }{\QC ቃሴ ኣሲ ዉሪካ ኢዛራ ኤቄታና፤

\par }{\QB ኢዚ ባ ኢሻታ ኡባራ

\par }{\QB ኢጼቲ ዳና» ጊዴስ።


\par }{\PP \VS{13}ኣጋራካ፥ «ታኒ ታና ቤኢዛይሳ ቤኣዳ ፓጻ ኣታኔ?» ጋዳ ኢዛ ባስ ሃሳይዳ ጎዳ፥ «ኔኒ ታና ቤኢዛ ጾሳ» ጋ ሱንꬃዱስ።

\VS{14}ሄሳ ጊሻስ ሄ ፑልቶ ኦላይ፥ «ታና ቤኢዛ ዴኦ ጾሳ ፑልቶ» ጌቴቲዴስ፤ ሄ ኦላይ ሃኢ ጋካናስ ቃዴሴፔኔ ባሬዴፔ ጊዶን ዴስ።
 

\par }{\PP \VS{15}ኣጋራ ኣብራሜስ ኣቱማ ና ዬላዱስ፤ ኣብራሜይ ኣጋራ ዬሊዳ ናዛ ኢስማኤሌ ጊ ሱንꬂዴስ።\XREF{}{{\XO 16:15 }{\XT{ጋላ 4፡22}}}

\VS{16}ኣጋራ ኢስማኤሌ ኣብራሜስ ዬሊዳ ዎዴ ኣብራሜ ላይꬃይ 86።




\par }\Chap{17}{\SH ቃጻራ ዎጋ
\par }
{\PP \VerseOne{1}ኣብራሜ ላይꬂ ኡዱፉን ታማኔ ኡዱፉን ጊዲሺን ጎዳይ ኢዛስ ቆንጪዲ፥ «ታኒ ኡባ ዳንዳይዛ ጾሳ፤ ኔ ታ ሲንꬃን ሱሬ ሄሜታ።

\VS{2}ታኒ ታፔኔ ኔፔ ጊዶን ዲዛ ጫቆ ቃላ ሚንꬃና፤ ታኒ ኔ ዜሬꬃ ኬሃ ዳርሳና!» ጊዴስ።

\VS{3}ኣብራሜይ ቢታን ዱጌ ጉፋኒዲ ሁኤይ ቢታ ቦቺን ኢዚ ጾሳስ ዚጊን ጾሲ ኢዛስ፥

\VS{4}«ሃኢ ታ ኔናራ ጫቂዛ ጫቆይ ሃይሳ፤ ኔኒ ዳሮ ካዎቴꬃታስ ኣዋ ጊዳና።

\VS{5}ሃቺፌ ጉዬ ኔ ሱንꬂ ኣብራሜ ጌቴቴና፤ ጊዶ ኣቲን ኔ ሱንꬂ ኣብራሃሜ
\FTNT{*}{{\FR 17:5 }{\FT{ኢብራዌታ ቃላራ ኣብራሃሜ ጉሲ፥ «ዳሮ ኣሳ ኣዋ» ጉሳ።
}}} ጌቴታና፤ ኣዛስ ጊኮ ታኒ ኔና ዳሮ ካዎቴꬃታስ ኣዋ ኦꬃዲስ።\XREF{}{{\XO 17:5 }{\XT{ኦሮ 4፡17}}}

\VS{6}ታኒ ኔና ኬሃ ዳርሳና፤ ታኒ ኔና ዳሮ ካዎቴꬅ ሂስታና፤ ካዎቲካ ኔፔ ኬዛና።

\VS{7}ታኒ ታፔኔ ኔፔ፥ ኔፔ ጉዬ ኔ ዜሬꬃ ጊዶን፥ ዬሌታፔ ዬሌታ ጋካናስ ታ ጌሊዳ ጫቆ ቃላ ሚንꬃና፤ ሃ ጫቆይካ ታኒ ኔሲኔ ኔፔ ጉዬ ኔ ዜሬꬃስ ጾስ ጊዳና።
\XREF{}{{\XO 17:7 }{\XT{ሉቃ 1፡55}}}

\VS{8}ሃኢ ኔኒ ቤቴ ጊዳዳ ዲዛ ካናኔ ዴሬይ ዉሪ ኔሲኔ ኔፔ ጉዬ ኔ ዜሬꬃስ ሜርናስ ላታ ቢታ ጊዳና ማላ ታኒ ኢማና፤ ቃሴ ታኒ ኢስታ ጾስ ጊዳና» ጊዴስ።
\XREF{}{{\XO 17:8 }{\XT{ሃዋ 7፡5}}}


\par }{\PP \VS{9}ቃሴካ ጾሲ ኣብራሃሜ፥ «ኔካ ኔፔ ጉዬ ኔ ዜሬꬃይካ፥ ዬሌታፔ ዬሌታ ጋካናስ ታ ጫቆ ቃላ ናጊቴ።

\VS{10}ታፔኔ ኔፔ፥ ኔፔ ጉዬ ኔ ዜሬꬃ ጊዶን ኢንቴ ናጋና ታ ጫቆ ቃላይ ሃይሳ፤ ኢንቴ ጊዶን ዲዛ ኣቱማስ ኡባይ ቃጻሬቶ።
\XREF{}{{\XO 17:10 }{\XT{ሃዋ 7፡8፤ ኦሮ 4፡11}}}

\VS{11}ኢንቴ ሹርቴ ቃጻሬቴታ፤ ሃይሲ ታሲኔ ኢንቴስ ጊዶን ዲዛ ጫቆ ቃላስ ማላታ ጊዳና።

\VS{12}ኢንቴ ጊዶን ሲንꬃፌ ዬሌታና ኣዴ ናይቲ ዉሪ ዬሌቲዳ ኦስፑንꬃ ጋላስ ቃጻሬታናስ ኮሼስ፤ ኔሶን ዬሌቲዳይታ ጊዲን፥ ዎይኮ ኣላጋፔ ሚሻን ሻሜቲዳ ኣይሌታ ጊዲን ኔ ዜሬꬅ ጊዶንታ ኣዴታካ ቃጻራናስ ኮሼስ።

\VS{13}ኔሶን ዬሌቲዳይቲኔ ኔ ሚሻን ሻሜቲዳይቲ ቃጻሬቴቶ፤ ሃይሲ ኢንቴ ኣሾን ዲዛ ታ ጫቆይ ሜርና ጫቆ ጊዳና።

\VS{14}ቃጻሬቶንታ ኣቱማሲ ዉሪ ባ ኣሳፔ ሻኬቲዲ ꬋዮ፤ ጋሶይካ ኢዚ ታ ጫቆ ቃላ ናጊቤና» ጊዴስ።


\par }{\PP \VS{15}ቃሴካ ጾሲ ኣብራሃሜ፥ «ኔ ማቼይ ሱንꬃ ሶራ ጎፓ፤ ሃይሳፌ ጉዬ ኢዚ ሱንꬂ ሳራ
\FTNT{†}{{\FR 17:15 }{\FQA{ሳራ፡
}}{\FT{ሳራ ጉሲ ኢብራዌታ ቃላራ፥ «ጎዳቴዮ ዎይኮ ካዎ ቢዮ» ጉሳ።
}}} ጌቴቶ።

\VS{16}ታኒ ኢዞ ኣንጃና፤ ታኒ ኢዚፔ ኔስ ቱማፔ ኣቱማ ና ኢማና፤ ኢዞ ታኒ ኣንጃና፤ ኢዛ ካዎቴꬃታስ ኣዮ ጊዳና፤ ካዎቲ ኢዚፔ ዬሌታና» ጊዴስ።


\par }{\PP \VS{17}ኣብራሃሜይ ቢታ ቦላ ጉፋኒዲ ባ ዎዚናን ሚጪሼ፥ «100 ላይꬃ ኣሲ ቱሙ ና ዬላኔ? ቃሴ ኢዚስ ላይꬃይ ኡዱፉን ታሙ ጊዲዳ ሳራይ ቡሮ ና ዬላኔ?» ጊ ቆፒዴስ።

\VS{18}ኣብራሃሜይ ጾሳስ፥ «ኔ ኢስማኤሌ ታስ ኣንጂዳኮ ኣይ ማላ ሎኦሺን!» ጊዴስ።


\par }{\PP \VS{19}ጾሳይካ ኢዛስ፥ «ሃኔና! ኔ ማቼያ ሳራይ ኔስ ኣቱማ ና ቱማፔ ዬላና፤ ኔኒ ኢዛ ዪሳቃ
\FTNT{‡}{{\FR 17:19 }{\FQA{ዪሳቃ፡
}}{\FT{ዪሳቃ ጉሲ ኢብራዌታ ቃላራ፥ «ኢዚ ሚጬስ» ጉሳ።
}}} ጋዳ ሱንꬃና፤ ኢዛፔ ጉዬ ኢዛ ዜሬꬃስ ሜርና ጫቆ ጊዳና ማላ ታ ኢዛራ ጫቆ ቃላ ጌላና።

\VS{20}ኢስማኤሌስ ጊዲኮ ኔ ኦይቺዳይሳ ታ ሲያዲስ፤ ታኒ ኢዛካ ኣንጃና፤ ታኒ ኢዛ ዳርሳና፤ ኢዛ ዜሬꬃ ኬሃ ዳርሳና፤ ኢዚ ታማኔ ናምኡ ካዎታ ዬላና፤ ታኒ ኢዛ ዜሬꬃ ጊታ ካዎቴꬅ ኬሳና።

\VS{21}ጊዶ ኣቲን ታኒ ታ ጫቆ ቃላ ላይꬅ ሃኒ ዎዴ ሳራይ ኔስ ዬላና ናዛ ዪሳቃራ ጫቄታና» ጊዴስ።

\VS{22}ጾሲ ኣብራሃሜራ ሃሳይዲ ዉርሲዳፔ ጉዬ፥ ኣብራሃሜፔ ሻኬቲዲ ፑዴ ቢዴስ።


\par }{\PP \VS{23}ሄ ጋላሳንካ ኣብራሃሜይ ባ ና ኢስማኤሌ ባሶን ዬሌቲዳይታ ኡባ፥ ባ ሚሻን ሻሚዳይታ ኡባኔ ባሶን ዲዛ ኣቱማስ ኡባ፥ ጾሲ ኢዛስ ዮቲዳ ማላ ቃጻሪዴስ።

\VS{24}ኣብራሃሜይ ቃጻሬቲሺን ኢዛስ ላይꬃይ ኡዱፉን ታማኔ ኡዱፑና።

\VS{25}ኢዛ ና ኢስማኤሌይ ቃጻሬቲሺን ኢዛስ ላይꬃይ ታማኔ ሄꬓ።

\VS{26}ኣብራሃሜይኔ ኢዛ ና ኢስማኤሌይ ናምኣቲካ ኢሲ ጋላስ ቃጻሬቲዳ።

\VS{27}ኣብራሃሜሶን ዲዛ ኣቱማሳይ ዉሪ ኢዛ ሶን ዬሌቲዳይቲኔ ሚሻን ሻሜቲዳይቲ ዉሪካ ኢዛራ ቃጻሬቲዳ።




\par }\Chap{18}{\SH ሄꬑ ኢማꬃታ
\par }
{\PP \VerseOne{1}ሴታ ጋላስ ኣብራሃሜይ ማሚሬን ዲዛ ጊታ ሚꬃታ ጋርሳን ባ ዱንካኔ ፔንጌን ኡቲ ዲሺን ጎዳይ ኢዛስ ቆንጪዴስ።

\VS{2}ኣብራሃሜይ ꬎቁ ጊ ጼሊዲ ሄꬑ ኣሳቲ ኤቂዳይታ ቤኢዲ ኢስታ ሞኪ ኤካናስ ባ ዱንካኔዛ ፔንጌፌ ዴንዲዲ ዎጺ ቢዴስ፤ ሄ ጋኪ ቢታን ሆኪዲ ኢስታ ሲንꬃን ዚጊዴስ።
\XREF{}{{\XO 18:2 }{\XT{ኢብ 13፡2}}}

\VS{3}ዚጊ ሲሚዲ፥ «ኣቤት ታ ጎዶ! ኔ ታና ኔ ኣይሌዛ ቦንቺዛ ጊዲኮ ታሶ ጌሎንታ ኣꬋ ቦፓ።

\VS{4}ሃኢ ኢንቴ ቶሆ ሜጫና ቶሆ ሃꬂ ዪኮ ኢንቴ ቶሆ ሜጬቲዲ ሃይሳ ሚꬃ ኩዋን ሼምፒ ኤኪቴ።

\VS{5}ኢንቴ ሃኢ ታኮ ኢንቴ ኣይሌዛኮ ዪዳ ጊሻስ ሼምፒ ኤኪዲ ኢንቴ ቢዛሶ ባና ማላ ታኒ ኢንቴስ ሚዛ ሚሽ ኣኔ ኤሃይስ» ጊዴስ።

\par }{\PP ኢስቲ፥ «ዳሮ ሎኦ፤ ኔኒ ጊዛ ማላ ኦꬃ» ጊዳ።


\par }{\PP \VS{6}ኣብራሃሜይ ዱንካኔዛ ጊዶ ሳራኮ ኤሶቲ ቢዲ፥ «ኤሶታዳ ሊቆ ꬊሌዛፔ ሄꬑ ኬሬ ጊዲዛይሳ ኤካ ሙኑቃዳ ኡኬꬅ ኡካ» ጊዴስ።

\VS{7}ቃሴ ኣብራሃሜይ ባ ዉዴዛኮ ዎጺ ቢዲ ሎኦ ኣንቃራ ማር ዶሪዲ ኢሲ ኣይሌስ ኢሚን ኢዚ ኤሶን ሹኪዲ ጊግሲዴስ።

\VS{8}ሂስቲን ኣብራሃሜይ ሜቆ ማꬂኔ ጊግሲዳ ማራ ኣሾዛ ኢማꬃታ ሲንꬅ ኣꬂዴስ፤ ኢስቲ ሚሺን ኢዚ ሄ ሚꬃ ጋርሳን ኢስታ ኣቻን ኤቂዴስ።


\par }{\PP \VS{9}ኢስቲ ኢዛ፥ «ኔ ማቼያ ሳራይ ኣዋኔ?» ጊ ኦይቺን ኢዚ፥ «ሄኒን ዱንካኔ ጊዶን ዳዉስ» ጊዴስ።


\par }{\PP \VS{10}ጎዳይ ኢዛስ፥ «ታኒ ዪዛ ላይꬅ ሃኒ ዎዴ ቱሙ ኔኮ ሲማና፤ ሄ ዎዴ ኔ ማቺያ ሳራይ ኣቱማ ና ኔስ ዬላና» ጊዴስ። ሳራይካ ኢዛፔ ጉዬ ባጋራ ዱንካኔዛ ሲንꬃን ዳሼ ሄሳ ሲያዱስ።
\XREF{}{{\XO 18:10 }{\XT{ኦሮ 9፡9}}}

\VS{11}ኣብራሃሜይኔ ሳራይ ኬሂ ጪሚዳ፤ ሳራስካ ማጫሳታስ ዪዛ ዎጋይ ኣጊዴስ።

\VS{12}ሄሳ ጊሻስ ሳራይ ባ ዎዚናን፥ «ታኒ ሃኢ ጪሚዳፔ ጉዬ፥ ታ ኣዚናይካ ጪሚዳፔ ጉዬ ሃይሲ ኡፋይሳይ ታስ ሃናኔ?» ጋዳ ሚጫዱስ።
\XREF{}{{\XO 18:12 }{\XT{1ጴጽ 3፡6}}}


\par }{\PP \VS{13}ሄ ዎዴ ጎዳይ ኣብራሃሜ፥ « ‹ታኒ ጪማይቺዳፔ ጉዬ ቱሙ ና ዬላኔ?› ጋዳ ሳራይ ኣዛስ ሚጫዴ?

\VS{14}ጎዳስ ዳንዳዬቶንታ ሚሺ ቱሙ ዲዜ? ታ ጊዳ ማላ ዪዛ ላይꬅ ሃኒ ዎዴ ታ ኔኮ ያና፤ ሄ ዎዴ ሳራይ ኣቱማ ና ዬላና» ጊዴስ።
\XREF{}{{\XO 18:14 }{\XT{ሉቃ 1፡37}}}


\par }{\PP \VS{15}ሳራይ ኬሃ ባቢዳ ጊሻስ፥ «ታኒ ሚጫቤኬ» ጋዳ ላሆታዱስ። ጊዶ ኣቲን ኢዚ፥ «ኤ፥ ኔኒ ቱማ ሚጫዳሳ» ጊዴስ።


\par }{\SH ሶዶሜስ ኣብራሃሜ ጋናቴꬅ
\par }
{\PP \VS{16}ሄሳፌ ጉዬ ኣሳቲ ባና ዴንዲሼ ሶዶሜ ካታማ ዱጌ ዛሪ ጼሊዳ፤ ኣብራሃሜይካ ኢስታ ሞይዚሼ ኢስታራ ቢዴስ።

\VS{17}ሄ ዎዴ ጎዳይ፥ «ታኒ ታ ኦꬃና ጊዛይሳ ኣብራሃሜፔ ቆታኔ?

\VS{18}ኣብራሃሜይ ቱማፔ ጊታኔ ዎልቃማ ካዎቴꬅ ጊዳና፤ ሃ ቢታ ኣሲ ዉሪ ኢዛ ባጋራ ኣንጄታና።

\VS{19}ጺሎቴꬂኔ ሱሬ ኦሶ ኦꬂዲ ጎዳ ኦጌ ናጋና ማላ ባ ናይታኔ ባፔ ጉዬ ባ ሶ ኣሳ ኢዚ ዞራና ማላ ታኒ ኢዛ ዶራዲስ፤ ሄሲካ ጎዳይ ኣብራሃሜስ ኢማና ጊዳይሳ ኡባ ፖላናሳ» ጊዴስ።


\par }{\PP \VS{20-21}ጎዳይ ኣብራሃሜ፥ «ሶዶሜኔ ጋሞራ ዋሶይ ኬሂ ዳሪዳ ጊሻሲኔ ኢስታ ናጋራይ ኬሂ ዴጺዳ ጊሻስ ኢስቲ ኦꬂዳይሲ ታኮ ጋኪዳ ዋሶ ማላ ኢታኮኔ ኢታ ጊዶንታኮ ኣኔ ታኒ ዱጌ ዎꬋ ቤያይስ» ጊዴስ።


\par }{\PP \VS{22}ሄሳፌ ጉዬ ናምኡ ኣሳቲ ሶዶሜ ሲሚ ቢዳ፤ ጊዶ ኣቲን ኣብራሃሜይ ጎዳ ሲንꬃን ኤቂዳ ማላ ዴስ።

\VS{23}ሄ ዎዴ ኣብራሃሜይ ኢዛኮ ሺቂዲ፥ «ቱሙ ኔኒ ጺሎታ ኢታታራ ጋꬃ ꬋይሳኔ?

\VS{24}ሄ ጊታ ካታማን 50 ጺሎቲ ዲኮ ኔኒ ኢስታ ꬋይሳኔ? ኔኒ ኢዛን ዲዛ 50 ጺሎታ ጊሻስ ሄ ካታማ ማርኪ?

\VS{25}ጺሎታ ዎርዶታራ ጋꬃ ዎꬊዛይሲኔ ጺሎታኔ ዎርዶታ ኢሲ ኣይፌን ጼሊዛይሲ ሄሲ ኔፔ ሃኮ፤ ሃ ቢታ ኡባ ቦላ ፒርዲዛ ኔኒ ጺሎ ፒርዲኪ?» ጊዴስ።


\par }{\PP \VS{26}ጎዳይካ፥ «ሄ ሶዶሜ ካታማን 50 ጺሎቲ ዲኮ ሄ ካታማ ኡባ ኢስታ ጊሻስ ታኒ ኡባ ማራና» ጊዴስ።


\par }{\PP \VS{27}ሄሳፌ ጉዬ ኣብራሃሜይ፥ «ታኒ ቢታኔ ቢዲንꬃኮሺን ታ ጎዳራ ጻላዳ ሃሳያ ኦይካዲስ።

\VS{28}ኢቻሹ ታሙ ጺሎታፔ ኢቻሻቲ ፓጪኮ ኔኒ ሄ ፓጪዳ ኢቻሻታ ጊሻስ ሄ ካታማ ኡባ ꬋይሳኔ?» ጊዴስ።

\par }{\PP ጎዳይካ፥ «ታኒ ሄን ኦይዱ ታማኔ ኢቻሽ ጺሎታ ዴሚኮ ሄ ካታማ ꬋይሲኬ» ጊዴስ።


\par }{\PP \VS{29}ኣብራሃሜይ ዛሬꬂዲካ፥ «ሄን 40 ጺሎቲ ጻላ ቤቲኮቺ?» ጊዴስ።

\par }{\PP ኢዚካ፥ «ታኒ ሄ ኦይዱ ታማታ ጊሻስ ሄ ካታማ ꬋይሲኬ» ጊዴስ።


\par }{\PP \VS{30}ሄሳፌ ጉዬ ኢዚ፥ «ታ ጎዶ! ኔ ታ ቦላ ሃንቄቶፋ፤ ታኒ ጉጃዳካ ኦይቻይስ፤ ሄን 30 ጺሎቲ ጻላ ቤቲኮቺ?» ጊዴስ።

\par }{\PP ጎዳይ፥ «ታኒ ሄን 30 ጺሎ ኣስ ዴሚኮ ሄ ካታማ ꬋይሲኬ» ጊዴስ።


\par }{\PP \VS{31}ቃሴካ ኣብራሃሜይ፥ «ታኒ ጎዳራ ጻላቴꬃን ሃሳያ ዶማዲስ፤ ሄን 20 ጺሎቲ ጻላ ቤቲኮቺ?» ጊዴስ።

\par }{\PP ጎዳይ፥ «ሄ ናምኡ ታማታ ጊሻስ ꬋይሲኬ» ጊዴስ።


\par }{\PP \VS{32}ሄሳፌ ጉዬ ኣብራሃሜይ፥ «ታ ጎዶ! ኔ ታ ቦላ ሃንቄቶፋ፤ ታኒ ሜጺ ኢሲቶ ሃሳያይስ፤ ሄን 10 ጺሎይ ቤቲኮቺ?» ጊዴስ።

\par }{\PP ጎዳይ፥ «ሄ ታማታ ጊሻስ ታኒ ሄ ካታማ ꬋይሲኬ» ጊዴስ።


\par }{\PP \VS{33}ጎዳይ ኣብራሃሜራ ሃሳያ ዉርሲዳፔ ጉዬ ቢዴስ፤ ኣብራሃሜይካ ባሶ ሲሚዴስ።




\par }\Chap{19}{\SH ሶዶሜ ናጋራ
\par }
{\PP \VerseOne{1}ሄ ናምኡ ኪታንቻቲ ኦማርስ ሶዶሜ ካታማ ጋኪዛ ዎዴ ሎጼይ ሄ ካታማ ፔንጌን ኡቲዴስ። ሎጼይ ኢስታ ቤኢዲ ኢስታራ ጋጋናስ ዴንዲ ቢዲ ባ ሁኤ ዱጌ ቢታ ጋꬂ ዚጊዲ፥

\VS{2}«ታ ጎዳቶ! ኢንቴ ኣይሌ ታሶ ሃ ዬርኬቲ፤ ኢንቴ ቶሆ ሜጬቲ ኣቂዲ ዎንቶ ማላዶራ ዴንዲዲ ኢንቴ ቢዛሶ ቤታ» ጊዴስ።

\par }{\PP ኢስቲካ፥ «ኣካይ ቦኮ፤ ኑኒ ሃይሳ ካታማ ዱቡሻን ኣቃና» ጊዳ።


\par }{\PP \VS{3}ጊዶ ኣቲን ኢዚ ኢስታ ኬሂ ሾቢዳ ጊሻስ ኢዛራ ቢዲ ኢዛ ሶ ጌሊዳ፤ ኢዚካ ኢስታስ ኡኬꬅ ኡኪዲ ካዎ ኣꬂን ኢስቲ ሚዳ።


\par }{\PP \VS{4}ኢስቲ ኢቾንታ ዲሺን ሶዶሜ ካታማ ኣቱማሳይ ዉሪ ናይታፔ ጪማ ጋካናስ ኢሳዴይካ ኣቶንታ ዪዲ ኬꬃ ዩዪ ኣꬊዳ።

\VS{5}ኢስቲካ ሎጼ ጼይጊዲ፥ «ሃች ኦማርስ ኔሶ ዪዳ ኣሳቲ ኣዋን ዲዞ? ኑኒ ኢስታራ ኣቃና ማላ ኢስታ ኑኮ ካሬ ኬሳ» ጊዳ።


\par }{\PP \VS{6}ሎጼይ ኢስታራ ጋጋናስ ካሬ ኬዚዲ ሶሆን ዲዛ ኣሳታ ቦላ ካሬዛ ጉዬ ዛሪ ጎርዲዲ፥

\VS{7}ኢስታስ፥ «ታ ኢሻቶ! ሃይሳ ኢታ ኦሶ ኦꬆፍቴ።

\VS{8}ታስ ኣዴ ጌሎንታ ናምኡ ጌላኦ ማጫ ናይቲ ዴቴስ፤ ታኒ ኢስታ ኢንቴስ ካሬ ኬሲኮ ኢንቴ ኢስታ ኢንቴና ሎኢዳ ማላ ኦꬃና ዳንዳዬታ፤ ጊዶ ኣቲን ሃይታ ኣሳታ ቦላ ኣይኮካ ኦꬆፍቴ፤ ኣይስ ጊኮ ኢስቲ ታ ኬꬅ ጌሊዲ ታ ኢማꬅ ጊዲዳ» ጊዴስ።
\XREF{}{{\XO 19:8 }{\XT{ዳና 19፡22-24}}}


\par }{\PP \VS{9}ኣሳቲ ኢዛ፥ «ኑ ሲንꬃፌ ኪቻ!»፤ ቃሴካ፥ «ሃይሲ ኣዴዚ ሃ ቢታን ቤቴ ኣስ ጊዲ ኡቲዲ ሃኢ ኑ ቦላ ፒርዳናስ ካጃሌስ፤ ሃኢ ኑኒ ኢስታ ቦላ ኦꬃና ቆፒዳ ኢታፔ ኣꬊዳ ኢታ ኔ ቦላ ኦꬃና» ጊዳ። ሎጼካ ጉዬ ሱጊ ዬጊዲ ፔንጌዛ ሜንꬃናስ ማቲዳ።

\VS{10}ጊዶ ኣቲን ሄ ናምኡ ኣሳቲ ባ ኩሼ ካሬ ዬዲዲ ሎጼ ሶ ጎቺ ጌልꬂዲ ካሬዛ ዛሪ ጎርዲዳ።

\VS{11}ሄሳፌ ጉዬ ኢስቲ ኬꬃ ፔንጌን ዲዛ ኣሳ ጉꬃፌ ጊታ ጋካናስ ቆቂሲን ኢስቲ ፔንጌዛ ዴማናስ ኮዪሼ ዳቡርዳ።
\XREF{}{{\XO 19:11 }{\XT{2ካዎ 6፡18}}}


\par }{\SH ሶዶሜፔ ሎጼ ኬስ
\par }
{\PP \VS{12}ሄ ናምኡ ኣሳቲ ሎጼ፥ «ኔስ ሃይሳ ካታማ ጋርሳን ዲዛ ኣቱማ ና ዎይኮ ማጫ ና ጊዲን ኔ ናይታ ኤካናስ ጊግሲዳይቲካ ዲኮ ዎይኮ ሃራ ዳቦይ ዲኮ ኢስታ ሃይሳፌ ኬሳ።

\VS{13}ኣይስ ጊኮ ኑኒ ሃይሳ ካታማ ꬋይሳና ጎስ፤ ሃ ዴራ ናጋራይ ኬሂ ዳሮ ጊዲዳይሳ ጎዳይ ቤኢዳ ጊሻስ ሃይሳ ካታማ ꬋይሳናስ ኑና ኪቲዴስ» ጊዳ።


\par }{\PP \VS{14}ሄሳ ጊሻስ ሎጼይ ባ ማጫ ናይታ ኤካናስ ጊግሲዳይታኮ ቢዲ ኢስታስ፥ «ጎዳይ ሃ ካታማ ꬋይሳና ጊዛ ጊሻስ ኤሌሊ ዴንዲዲ ሃይሳፌ ኬዚ ኪቺቴ» ጊዴስ፤ ጊዶ ኣቲን ኢዛ ማጫ ናይታ ጊግሲዳይቲ ኢዚ ቂꬌ ጌስ ጊ ቆፒዳ።


\par }{\PP \VS{15}ጋዴይ ዎንታና ጊሺን ሄ ኪታንቻቲ ሎጼ፥ «ዴንዳ! ኔ ማቺዮኔ ሃይሳን ዲዛ ኔ ናምኡ ማጫ ናይታ ኤካዳ ኤሶን ኬዛ! ኬዞንታ ኢጺኮ፥ ሃና ካታማያ ፒርዴቲዛ ዎዴ ኔኒካ ꬋያና» ጊዲ ኤሶሲዳ።

\VS{16}ጊዶ ኣቲን ሎጼይ ሺኒን ጎዳይ ኢስታስ ቃꬌቲዳ ጊሻስ ኪታንቻቲ ኢዛ ኩሼ፥ ኢዛ ማቼይ ኩሼኔ ማጫ ናይታ ናምኣታ ኩሼ ኦይኪዲ ሄ ካታማፔ ኢስታ ኬሲዳ።
\XREF{}{{\XO 19:16 }{\XT{2ጴጽ 2፡7}}}

\VS{17}ኪታንቻቲ ኢስታ ካታማፔ ኬሲዳ ማላካ ኪታንቻታፔ ኢሳይ፥ «ኢንቴ ሼምፖ ኤኪዲ ባቃቲቴ! ጉዬ ጼሎፍቴ! ቃሴ ሃይሳ ሾባን ኣዋንካ ኤቆፍቴ! ዙማኮ ዎጺቴ! ሂስቶንታ ኢጺኮ ኢንቴ ꬋያና» ጊዴስ።


\par }{\PP \VS{18}ጊዶ ኣቲን ሎጼይ ኢስታስ፥ «ታ ጎዳቶ! ሄሳꬆ ጊዶፖ!

\VS{19}ታኒ ኢንቴ ኣይሌይ ኢንቴ ሲንꬃን ሳቤቲዳ ጊሻስ ታና ኣሻናስ ታስ ዳሮ ቃꬌቲዴታ፤ ጊዲኮካ ሃይሲ ባሻይ ታና ጋኪዲ ꬋይሲኮ ሃይቃና ጊሻስ ታኒ ፑዴ ዙማኮ ባቃታናስ ዳንዳይኬ።

\VS{20}ቤኢቴ! ባቃቲ ቢዲ ኣታናስ ማታን ኢሲ ጉꬃ ካታማይ ዳዉስ፤ ታ ሼምፖ ኣሻናስ ሄ ባቃቶ? ኢዛ ቄሪ ካታማ ዴኬ?» ጊዴስ።

\VS{21}ጊዶ ኣቲን ኪታንቻይ፥ «ኤ ጊዶ! ታኒ ኔ ዎሳ ሲያዲስ፤ ታኒ ኔኒ ጊዛ ካታማዮ ꬋይሲኬ።

\VS{22}ሄሳ ጊሻስ ጌዴ ኤሶን ባቃታ፤ ኔኒ ጌዴ ጋካናስ ታኒ ኣይኮካ ኦꬃናስ ዳንዳይኬ» ጊዴስ፤ ሂስቲን ሄ ካታማይ ሱንꬂ ዞኣሬ
\FTNT{*}{{\FR 19:22 }{\FQA{ዞኣሬ፡
}}{\FT{ዞኣሬ ጉሲ ኢብራዌታ ቃላራ፥ «ጉꬅ» ጉሳ።
}}} ጌቴቲዴስ።


\par }{\SH ሶዶሜኔ ጋሞራ ካታማታ ꬋይስ
\par }
{\PP \VS{23}ሎጼይ ዞኣሬ ጋኪሺን ቡሮ ጻልቄይ ጫሪዴስ።

\VS{24}ሄ ዎዴ ጎዳይ ታማኔ ጹጊዛ ዲኔ ሶዶሜ ቦላኔ ጋሞራ ቦላ ሳሎፔ ቡኪሲዴስ።

\VS{25}ሄሳꬆ ኦꬂዲ ጎዳይ ሄ ዙሌን ዲዛ ካታማታኔ ዙሌን ዲዛዝ ኡባ ሄ ካታማታ ጊዶን ዲዛ ኣሳ ኡባኔ ሄ ቢታን ዲዛ ሚꬂኔ ማታ ኡባ ጹጊ ꬋይሲዴስ።\XREF{}{{\XO 19:25 }{\XT{ማቶ 10፡15፤ 11፡23-24፤ ሉቃ 17፡29፤ 2ጴጽ 2፡6፤ ዩሁ 7}}}

\VS{26}ጊዶ ኣቲን ሎጼ ማቺያ ጉዬ ጼላዳ ማጺኔ ሹች ጊዳዱስ።
\XREF{}{{\XO 19:26 }{\XT{ሉቃ 17፡32}}}


\par }{\PP \VS{27}ዎንቴꬃ ጋላስ ኣብራሃሜይ ማላዶ ዎንታራ ዴንዲዲ ጎዳ ሲንꬃን ካሴ ኢዚ ኤቂዳሶ ሲሚ ቢዴስ።

\VS{28}ኢዚ ሶዶሜኔ ጋሞራ ሄ ሾባን ዲዛ ቢታ ኡባ ዱጌ ጼሊዛ ዎዴ ዎልቃማ ጩዋይ ጹሳ ታማ ማላ ሄ ቢታፌ ቱሉ ጊዛይሳ ቤኢዴስ።


\par }{\PP \VS{29}ጾሲ ሄ ሾባን ዲዛ ካታማታ ꬋይሲዳ ዎዴ፥ ኣብራሃሜ ቆፒዲ ሎጼይ ካሴ ዲዛ ካታማታ ꬋይሲዳ ዎዴ ሎጼ ꬋይሳፌ ኣሺዴስ።


\par }{\SH ሎጼ ዬሌታ
\par }
{\PP \VS{30}ሎጼይ ዞኣሬን ዴኣናስ ባቢዳ ጊሻስ ባ ማጫ ናይታ ናምኣታራ ዙማ ቦላ ኬዚዲ ጎንጎሎ ጊዶን ዴኢዴስ።

\VS{31}ኢሲ ጋላስ ባይራ ናያ ካሎዮ፥ «ኑ ኣዋይ ጪሚዴስ፤ ቢታ ቦላ ዲዛ ዎጋ ማላ ኑናራ ዚንኣናስ ሃይሳ ቢታን ሙሌካ ኣቱማይ ዴና።

\VS{32}ሄሳ ጊሻስ ሃ ያ፤ ዎይኔ ኡሹ ኑ ኣዋ ኡሺ ማꬆሶስ፤ ሂስቲዲ ኢዛራ ኣቂዲ ኣኔ ኑ ኣዋፔ ኑስ ዜሬꬅ ኤሶስ» ጋዱስ።

\VS{33}ሄ ጋላሳ ኦማርሲካ ባ ኣዋ ዎይኔ ኡሹ ኡሺዳፔ ጉዬ ባይራያ ጌላዳ ኢዛራ ዚንኣዱስ፤ ኢዛ ኢዛራ ዚንኢዛ ዎዴካ ዴንዲዛ ዎዴካ ኢዚ ኤሪቤና።


\par }{\PP \VS{34}ዎንቴꬃ ጋላስ ባይራያ ካሎዮ፥ «ሲያ! ቃማ ታኒ ኑ ኣዋራ ኣቃዲስ፤ ሃች ኦማርስ ቃሴ ዎይኔ ኡሹ ኡሺኮ ኔኒ ጌላዳ ኢዛራ ኣቃ፤ ሂስቲዲ ኑኒ ኑ ኣዋፔ ኑስ ዜሬꬅ ኤሶስ» ጋዱስ።

\VS{35}ሄ ጋላስ ቃማ ቃሴካ ዎይኔ ኡሹ ኢዛ ኡሺዳፔ ጉዬ ካሎያ ጌላዳ ኢዛራ ኣቃዱስ፤ ኢዛ ኢዛራ ኣቃዳ ዴንዳ ቢዛ ዎዴ ኢዚ ኤሪቤና።

\VS{36}ሂስቲዲ ሎጼ ማጫ ናይቲ ናምኣቲካ ባ ኣዋስ ቃንꬃቲዳ።

\VS{37}ባይራያ ኣቱማ ና ዬላዱስ፤ ሱንꬃካ ሞኣቤ
\FTNT{†}{{\FR 19:37 }{\FQA{ሞኣቤ፡
}}{\FT{ሞኣቤ ጉሲ ኢብራዌታ ቃላራ፥ «ታ ኣዋፔ ዬሌቲዳይሳ» ጉሳ
}}} ጋዳ ሱንꬃዱስ፤ ኢዚካ ሃች ጋካናስ ሞኣቤታስ ኣዋ።

\VS{38}ቃሴ ካሎያካ ኣቱማ ና ዬላዱስ፤ ሱንꬃካ ቤኒ-ኣሜ\FTNT{‡}{{\FR 19:38 }{\FQA{ቤኒ-ኣሜ፡
}}{\FT{ቤኒ-ኣሜ ጉሲ ኢብራዌታ ቃላራ፥ «ታ ባጋ ዎይኮ ታ ዳቦ ና» ጉሳ
}}} ጋዳ ሱንꬃዱስ፤ ኢዚካ ሃች ጋካናስ ኣሞኔታስ ኣዋ።




\par }\Chap{20}{\SH ኣብራሃሜኔ ኣቢሜሌኬ
\par }
{\PP \VerseOne{1}ኣብራሃሜይ ማሚሬፔ ዴንዲዲ ኔጌቤ ጌቴቲዛ ቢታ ቢዲ ቃዴሴኔ ሹራ ጌቴቲዛ ካታማታፔ ጊዶን ዴኢዴስ፤ ጌራሬ ቢታን ጉꬃ ዎዴ ጋምኢዴስ።

\VS{2}ሄን ኣብራሃሜይ ባ ማቺዮ ሳራ፥ «ኢዛ ታስ ሚቾ» ጊን ጌራሬ ካዎ ኣቢሜሌኬይ ኪቲዲ ሳራ ባሶ ኤፊዴስ።
\XREF{}{{\XO 20:2 }{\XT{ሜꬌ 12፡13፤ 26፡7}}}

\VS{3}ጊዶ ኣቲን ጾሲ ኢሲ ጋላሳ ኦማርስ ኣጉሞን ኣቢሜሌኬኮ ዪዲ፥ «ኔኒ ኤሂዳ ማጫሳይ ጌዶን ኔ ሃይቃና፤ ኢዛ ኣሳ ማቾ» ጊዴስ።


\par }{\PP \VS{4}ጊዶ ኣቲን ኣቢሜሌኬይ ኢዚራ ኣቂቤና፤ ሄሳ ጊሻስ፥ «ታ ጎዶ! ኔኒ፥ ታኒ፥ ታ ካዎቴꬃይካ ኔና ቆሆንታ ዲሺን ኑና ጮ ꬋይሳኔ?

\VS{5}ኢዚ፥ ‹ኢዛ ታ ሚቾ› ጊቤኔ? ቃሴ ኢዛ፥ ‹ኢዚ ታ ኢሻ› ጋቤኬ? ታኒ ሃይሳ ቱሙ ዎዚናፔ ኦꬃዲስ» ጊዴስ።


\par }{\PP \VS{6}ሄሳፌ ጉዬ ጾሲ ኣጉሞን ኢዛስ፥ «ኤ፥ ኔኒ ኔ ዎዚና ጌሻቴꬃን ኦꬂዳይሳ ታኒ ኤራዳ ኔኒ ኢዞ ቦቾንታ ማላኔ ታ ሲንꬃን ናጋራ ኦꬆንታ ማላ ኔና ታኒ ቴቃዲስ።

\VS{7}ሃኢ ሃኖ ማጫሳዮ ኢዚ ኣዚናስ ዛራ፤ ጋሶይካ ኢዚ ናቤ ጊዲዳ ጊሻስ ኢዚ ኔስ ጾሳ ዎሲኮ ኔኒ ፓጻና፤ ጊዶ ኣቲን ኔ ኢዞ ዛሮንታ ኢጺኮ ኔኒኔ ኔስ ዲዛዚ ዉሪ ሃይቃናይሳ ቱማፔ ኔ ኤራ» ጊዴስ።


\par }{\PP \VS{8}ኣቢሜሌኬይ ዎንቴꬃ ጋላስ ማላዶ ባ ካዎቴꬃን ዲዛ ሹሜታ ኡባ ጼይጊዲ ሃ ዮኦዛ ኡባ ኢስታስ ዮቲን ኢስቲ ኬሂ ባቢዳ።

\VS{9}ሂስቲን ኣቢሜሌኬይ ኣብራሃሜ ጼይጊዲ፥ «ኔኒ ኑ ቦላ ኣይ ኦꬃዲ? ኔኒ ታ ቦላኔ ታ ካዎቴꬃ ቦላ ሃይሳ ማላ ቆሆ ኤሃናስ ታኒ ኔስ ኣይ ኢታ ሚሽ ኦꬃዲና? ኔኒ ታ ቦላ ኦሴታናስ ቤሶንታ ኢታ ኦꬃዳሳ» ጊዴስ።

\VS{10}ቃሴካ ኣቢሜሌኬይ ኣብራሃሜ፥ «ኔና ሃይሳ ኦሲሲዳይ ኣዜ?» ጊ ኦይቺን፥


\par }{\PP \VS{11}ኣብራሃሜይ፥ « ‹ጾሳስ ባቢዛ ኢሲ ኣሲካ ሃ ዴሬን ባዋ፤ ቃሴካ ታ ማቼይ ጌዶን ኢስቲ ታና ዎꬋና› ጋዳ ቆፒዳ ጊሻሳ።

\VS{12}ኢዛካ ታ ኣዋ ና ጊዲዳ ጊሻስ ታስ ሚቾ፤ ታስ ኣዪ ና ጊዶንታ ጊሻስ ታ ኢዞ ማቾ ኤካዲስ።

\VS{13}ጾሲ ታና ታ ኣዋ ኬꬃፌ ኬሲዳ ዎዴ ታኒ ኢዚስ ኑኒ ቢዳ ቢታን ኡባን ኔኒ ታስ ኦꬃና ኪያቴꬂ፥ ‹ኢዚ ታስ ኢሻ› ጋዳ ዮታ ጋዲስ» ጊዴስ።


\par }{\PP \VS{14}ሄሳፌ ጉዬ ኣቢሜሌኬይ ዶርስ፥ ሚዝ፥ ማጫ ኣይሌታኔ ኣቱማ ኣይሌታ ኤሂዲ ኣብራሃሜስ ኢሚዴስ፤ ቃሴ ኢዛ ማቺዮ ሳራካ ኢዛስ ዛሪዴስ።

\VS{15}ኣቢሜሌኬይ፥ «ሄኮ ታ ቢታይ ኔ ሲንꬃን ዴስ፤ ኔና ሎኢዛሶን ዳ» ጊዴስ።

\VS{16}ሳራስካ፥ «ታኒ ኔ ኢሻስ ኢሲ ሺ ሳቂሌ ቢራ
\FTNT{*}{{\FR 20:16 }{\FQA{ኢሲ ሺ ሳቂሌ ቢራ፡
}}{\FT{ኢሲ ሺ ሳቂሌ ቢራ ጉሲ ታማኔ ኢሲኖኔ ባጋ ኪሎ ጊራሜ ዴጺዛዛ ጉሳ።
}}} ኢማዲስ፤ ሃይሲ ሄኮ ኔናራ ዲዛይታ ኡባ ሲንꬃን ኔኒ ጺሎ ጊዲዳይሳ ኤሪሳና» ጊዴስ።


\par }{\PP \VS{17-18}ጎዳይ ኣብራሃሜ ማቼዮ ሳራ ጌዶን ኣቢሜሌኬ ኬꬃ ኣሳ ኡባ ዬሊዛ ኡሎ ማካርሲዳ ጊሻስ ኣብራሃሜይ ጾሳ ዎሲን ኣቢሜሌኬይ ኢዛ ማቼያኔ ኢዛ ማጫ ኣይሌቲ ና ዬላና ማላ ጾሲ ኢስታ ፓꬂዴስ።




\par }\Chap{21}{\SH ዪሳቃ ዬሌቴꬅ
\par }
{\PP \VerseOne{1}ጎዳይ ሳራ ቆፒዴስ፤ ካሴ ኢዚስ ዮቲዳ ማላካ ኦꬂዴስ።

\VS{2}ሳራይ ሻራዳ ጪማቴꬃን ኣብራሃሜስ ጾሲ ጊዳ ዎዴይ ጋኪን ኣቱማ ና ዬላዱስ።
\XREF{}{{\XO 21:2 }{\XT{ኢብ 11፡11}}}

\VS{3}ሳራይ ኢዛስ ዬሊዳ ናዛ ሱንꬃ ኣብራሃሜይ፥ «ዪሳቃ» ጊ ሱንꬂዴስ።

\VS{4}ኣብራሃሜይ ናዛ ዪሳቃ ጾሲ ባና ኣዛዚዳ ማላ ዬሌቲዳፔ ኦስፑንꬃ ጋላስ ቃጻሪዴስ።
\XREF{}{{\XO 21:4 }{\XT{ሜꬌ 17፡12፤ ሃዋ 7፡8}}}

\VS{5}ኢዛ ና ዪሳቂ ኢዛስ ዬሌቲዳ ዎዴ ኣብራሃሜስ ላይꬃይ ጼታ።

\VS{6}ሳራይ፥ «ጾሲ ታና ሚቺዴስ፤ ቃሴ ሃይሳ ሲዪዛይ ዉሪ ታናራ ሚጫና» ጋዱስ።

\VS{7}ቃሴካ ሳራይ፥ «ኣብራሃሜስ ሳራይ ና ዬላናኔ ꬋንꬃና ጊዲ ቆፒዳይ ኦኔ? ጊዲኮካ ታኒ ሃኢ ኢዛስ ኢዚ ጪሚዳ ዎዴን ና ዬላዲስ» ጋዱስ።


\par }{\SH ኣጋሮኔ ኢስማኤሌ ጎዴቴꬅ
\par }
{\PP \VS{8}ጉꬃ ናዚ ዲጪዲ ꬋንꬅ ዱጺዴስ፤ ዪሳቂ ꬋንꬃፌ ዱጺዳ ጋላስ ኣብራሃሜይ ጊታ ዲጊሳ ዲጊሲዴስ።

\VS{9}ጊብጼፔ ዪዳ ኣጋራ ኣብራሃሜስ ዬሊዳ ናዚ ኢስማኤሌይ ዪሳቃ ሌቂዛይሳ ሳራይ ቤኣዳ፥

\VS{10}ኣብራሃሜ፥ «ሃኖ ኣይሌይ ናዚ ታ ና ዪሳቃራ ሙሌካ ላቶንታ ጊሻስ ኣይሌዮኔ ኢዚ ናዛ ኬሳ ጎዳ» ጋዱስ።
\XREF{}{{\XO 21:10 }{\XT{ጋላ 4፡29-30}}}


\par }{\PP \VS{11}ሃ ዮኦዚ ባ ናዛ ቦቺዛ ጊሻስ ኣብራሃሜይ ዳሮፔ ሜቶቴቲዴስ።

\VS{12}ጊዶ ኣቲን ጾሲ ኣብራሃሜ፥ «ኔ ዜሬꬃይ ዪሳቃ ባጋራ ጼይጌታናይሳ ጊሻስ ኣይሌይ ጊሻሲኔ ኢዚ ናዛ ጊሻስ ዳሮ ሜቶቶፓ፤ ሳራይ ኔስ ዮቲዛይሳ ኡባ ሲያ።
\XREF{}{{\XO 21:12 }{\XT{ኦሮ 9፡7፤ ኢብ 11፡18}}}

\VS{13}ቃሴ ታኒ ኢዚ ኔ ዜሬꬅ ጊዲዳ ጊሻስ ኣይሌይ ናዛ ካዎቴꬅ ሂስታና» ጊዴስ።


\par }{\PP \VS{14}ኣብራሃሜይ ማላዶ ዎንታራ ዴንዲዲ ጉꬃ ካꬂኔ ኮዳን ሃꬅ ኤኪዲ ኣጋሮ ሃሼን ቶሲዲ ኢዚ ናዛካ ኢዚስ ኢሚዲ ኬሲ ዬዲዴስ፤ ኢዛ ባዳ ቤርሳቤሄ ጌቴቲዛ ባዞን ቶይላታዱስ።

\VS{15-16}ሃꬃይካ ኮዳፌ ዉሪን ኢዛ፥ «ታ ናዚ ሃይቂሺን ኡታዳ ታ ኢዛ ቤኢኬ» ጋዳ ናዛ ቡራ ጋርሳን ዎꬃዳ 200 ዋꬋ ጊዲዛሶ ማላ ባዳ ሄን ኡታዱስ፤ ሄንካ ኢዛኮ ሲማ ኡታዳ ባ ቃላ ꬎቁ ሂስታ ዬካዱስ።


\par }{\PP \VS{17}ጾሲ ናዛ ዋሶ ሲዪዴስ፤ ሳሎፔ ጾሳ ኪታንቻይ ኣጋሮ ጼይጊዲ፥ «ኣጋሬ! ዋናዲ? ጾሲ ናዚ ኢቺዳሶን ዬኪዛይሳ ሲዪዳ ጊሻስ ባቦፋ፤

\VS{18}ዴንዳ ኤቃ፤ ናዛ ዴንꬃዳ ኔ ኩሼን ኦይካ፤ ታኒ ኢዛ ጊታ ካዎቴꬅ ሂስታና» ጊዴስ።

\VS{19}ጾሲ ኢዚስ ሃꬃ ኦላ ቤሲን ባዳ ኮዳን ሃꬅ ኩንꬃዱስ፤ ናዛካ ኡሻዱስ።

\VS{20}ጾሲ ናዛራ ዴስ፤ ናዚካ ዲጪዲ ባዞ ቢታን ዎንዳፌ ዱኪዛ ኣስ ጊዲዴስ።

\VS{21}ኢዚ ፓራኔ ባዞን ዴኢሺን ኢዛ ኣያ ኢዛስ ማቾ ጊብጼፔ ኤካዱስ።


\par }{\SH ኣብራሃሜኔ ኣቢሜሌኬ ጫቆ
\par }
{\PP \VS{22}ሄ ዎዴ ኣቢሜሌኬይ ባ ዎታዳራታ ሃላቃ ፒኮሌራ ኣብራሃሜኮ ቢዲ፥ «ኔኒ ኦꬂዛ ኡባን ጾሲ ኔናራ ዴስ።
\XREF{}{{\XO 21:22 }{\XT{ሜꬌ 26፡26}}}

\VS{23}ኔኒ ታ ቦላ ዎይኮ ታ ናይታ ቦላ ዎይኮ ታ ዜሬꬃ ቦላ ባሌꬆን ጌኔ ኦꬆንታ ማላ ሃኢ ሃይሳን ጾሳ ሲንꬃን ታስ ጫቃ፤ ታኒ ኔስ ኔ ኪዪዳይሳꬆ ኔኒካ ታሲኔ ኔኒ ኢማꬃቴꬃን ዲዛ ሃይሳ ቢታዛስ ሎኦ ኦꬃ» ጊዴስ።


\par }{\PP \VS{24}ኣብራሃሜይ፥ «ታኒ ጫቃይስ» ጊዴስ።


\par }{\PP \VS{25}ሄ ዎዴ ኣብራሃሜይ ኣቢሜሌኬ ኣይሌቲ ኤኪዳ ሃꬃ ኦላ ጊሻስ ኣቢሜሌኬስ ማጋኒዴስ።

\VS{26}ጊዶ ኣቲን ኣቢሜሌኬይ፥ «ሄሳ ኦኒ ኦꬂዳኮ ታኒ ኤሪኬ፤ ኔኒካ ቃሴ ታስ ዮታቤካ፤ ታኒ ሃች ጋካናስ ሄሳ ሲያቤኬ» ጊዴስ።


\par }{\PP \VS{27}ሄሳፌ ጉዬ ኣብራሃሜይ ዶርሳታኔ ሚዛታ ኤሂዲ ኣቢሜሌኬስ ኢሚን ኢስቲ ናምኣይ ጫቄቲዳ።

\VS{28}ኣብራሃሜይ ሜሄታ ጊዶፌ ላፑን ኡዚ ዶርሳታ ሻኪዴስ።

\VS{29}ኣቢሜሌኬይ ኣብራሃሜ፥ «ሃ ኔኒ ሻኪዳ ላፑን ኡዞታ ኣይስ ሻካዲ?» ጊ ኦይቺዴስ።


\par }{\PP \VS{30}ኣብራሃሜይ፥ «ታኒ ሃይሳ ሃꬃ ኦላ ቦኪዳይሳስ ማርካ ጊዳና ማላ ሃይታ ላፑን ኡዞታ ታፔ ኤካ» ጊዴስ።


\par }{\PP \VS{31}ሄን ሄ ናምኡ ኣሳቲ ጫቄቲዳ ጊሻስ ሄ ሶሆይ ቤርሳቤሄ
\FTNT{*}{{\FR 21:31 }{\FQA{ቤርሳቤሄ፡
}}{\FT{ቤርሳቤሄ ጉሲ ኢብራዌታ ቃላራ፥ «ጫቆ ሃꬃ ኦላ ዎይኮ ላፑን ሃꬃ ኦላ» ጉሳ።
}}} ጌቴቲዴስ።


\par }{\PP \VS{32}ቤርሳቤሄን ጫቆ ጫቄቲዳይሳፌ ጉዬ ኣቢሜሌኬይኔ ኢዛ ዎታዳራታ ሃላቃ ፒኮሌይ ዴንዲዲ ፊሊስጼሜ ቢታ ሲሚዳ።

\VS{33}ኣብራሃሜይ ቤርሳቤሄን ታማርሲኬ ጌቴቲዛ ሚꬅ ቶኪዲ ሄን ጎዳ ሜርና ጾሳ ጼይጊዲ ጎይኒዴስ።
\FTNT{†}{{\FR 21:33 }{\FT{ታማርሲኬ ጌቴቲዛ ሚꬃይ ኢዛስ ጌሳይ ቃንꬅ ጊዲሺን ዛምባፌ ዱማቲዛ ሚꬃ}}}

\VS{34}ኣብራሃሜይ ፊሊስጼሜ ቢታን ዳሮ ዎዴ ኢማꬃቴꬃን ዴኢዴስ።




\par }\Chap{22}{\SH ኣብራሃሜ ፓጬቴꬅ
\par }
{\PP \VerseOne{1}ሄሳፌ ጉዬ ጾሲ ኣብራሃሜ ፓጪዴስ፤ ጾሲ፥ «ኣብራሃሜ!» ጊ ጼይጊን ኣብራሃሜይ፥ «ዬ!» ጊ ኮዪዴስ።
\XREF{}{{\XO 22:1 }{\XT{ኢብ 11፡17-19}}}


\par }{\PP \VS{2}ጾሲ፥ «ኔኒ ሲቂዛ ኔ ሜጺ ኢሲ ናዛ ዪሳቃ ኤካዳ ሞሪያ ጌቴቲዛ ቢታ ባ፤ ባዳ ሄን ታኒ ኔስ ቤሲዛ ኢሲ ዙማ ቦላን ኢዛ ጹጌቲዛ ያርሾ ኦꬃዳ ታስ ያርሻ» ጊዴስ።
\XREF{}{{\XO 22:2 }{\XT{2ታሪ 3፡1}}}


\par }{\PP \VS{3}ዎንቴꬃ ጋላስ ኣብራሃሜይ ማላዶ ዎንታራ ዴንዲዲ ሃሬ ጫኒዴስ፤ ባ ኣይሌታፔ ናምኣታኔ ባ ና ዪሳቃ ባናራ ኤኪዲ ጹጊዛ ያርሾስ ጊዲዛ ሚꬅ ቄሪ ኤኪዲ ጾሲ ኢዛስ ዮቲዳሶ ባናስ ዴንዲዴስ።

\VS{4}ቢሼ ሄꬓንꬃ ጋላስ ኣብራሃሜይ ꬎቁ ጊዲ ያርሾ ያርሻናሶዛ ሃሆን ቤኢዴስ።

\VS{5}ኣብራሃሜይ ባ ኣይሌታ፥ «ኢንቴ ሃሬዛራ ሃይሳን ዲሺቴ፤ ታኒኔ ታ ናዚ ጌዴ ቢዲ ጾሳስ ጎይኒዲ ኢንቴኮ ሃ ሲማና» ጊዴስ።


\par }{\PP \VS{6}ኣብራሃሜይ ያርሾ ሚꬃ ዴንꬂዲ ናዛ ዪሳቃ ቶሲዲ ባስ ታማኔ ሹካ ማሻ ኦይኪዴስ፤ ኢስቲ ናምኣይ ኢሲፌ ቢሺን፥

\VS{7}ዪሳቂ ባ ኣዋ ኣብራሃሜ፥ «ኣቦ!» ጊዴስ።

\par }{\PP ኣብራሃሜይካ፥ «ዬ! ታ ናዞ!» ጊን ዪሳቂ፥ «ታማይኔ ሚꬂ ዴስ ሺን ያርሼታና ዶርሳይ ኣዋኔ?» ጊዴስ።


\par }{\PP \VS{8}ኣብራሃሜይካ፥ «ታ ናዞ! ያርሼታና ዶርሳ ጾሲ ጊጊሳና» ጊዴስ፤ ሂስቲን ኢስቲ ናምኣይ ኢሲፌ ቢዳ።


\par }{\PP \VS{9}ኢስቲ ጾሲ ኢዛስ ዮቲዳሶ ጋኪዳ ዎዴ ኣብራሃሜይ ያርሾ ያርሺዛሶ ሄን ጊግሲዲ ሚꬃ ኮሪዴስ፤ ባ ና ዪሳቃ ቃቺዲ ሄ ሚꬃ ቦላን ሹካናስ ኢሺሲዴስ።
\XREF{}{{\XO 22:9 }{\XT{ያቆ 2፡21}}}

\VS{10}ኣብራሃሜይ ባ ናዛ ሹካናስ ኩሼ ዬዲዲ ማሻ ኤኪዴስ።
 
\VS{11}ጊዶ ኣቲን ጎዳ ኪታንቻይ ሳሎፔ ኢዛ፥ «ኣብራሃሜ! ኣብራሃሜ!» ጊ ጼይጊን ኢዚ፥ «ዬ!» ጊ ኮዪን፥


\par }{\PP \VS{12}«ናዛ ቦላ ኔ ኩሼ ዎꬆፋ፤ ኢዛ ኣይኮካ ኦꬆፋ፤ ኔኒ ኔ ሜጺ ኢሲ ናዛካ ታና ዲጎንታ ጊሻስ ኔኒ ጾሳስ ያዪዛ ኣስ ጊዲዳይሳ ታኒ ሃኢ ኤራዲስ» ጊዴስ።


\par }{\PP \VS{13}ኣብራሃሜይ ꬎቁ ጊዲ ጼሊሺን ካጬይ ቱራን ኦይኬቲዳ ꬋርሾ ቤኢዴስ፤ ኣብራሃሜይ ቢዲ ሄ ꬋርሾዛ ኤኪዲ ጹጌቲዛ ያርሾ ያርሺዴስ።

\VS{14}ሄሳ ጊሻስ ኣብራሃሜይ ሄ ሶሆዛ፥ «ጎዳይ ኢሚዛሶ» ጊ ሱንꬂዴስ፤ ሃች ጋካናስካ ሄ ሶሆዚ፥ «ጎዳይ ዙማ ቦላን ኢማና» ጌቴቴስ።
\FTNT{*}{{\FR 22:14 }{\FT{ጎዳይ ኢሚዛሶ ጊዛይሲ ኢብራዌታ ቃላራ ያሂዌ ዪርኣ ጊዲሺን ቢርሼꬃይ፥ «ጎዳይ ቤዬስ» ጉሳ
}}}


\par }{\PP \VS{15}ጎዳ ኪታንቻይ ሳሎፔ ናምኣንꬆ ኣብራሃሜ ጼይጊዲ፥

\VS{16}«ታኒ ኔስ ታናን ጫቃይስ፤ ኔኒ ሃይሳ ኦꬂዳ ጊሻስ ኔ ሜጺ ኢሲ ናዛካ ታና ዲጎንታ ጊሻስ፥
\XREF{}{{\XO 22:16 }{\XT{ኢብ 6፡13-14}}}

\VS{17}ታኒ ኔና ቱሙ ኣንጃና፤ ኔ ዜሬꬃካ ታኒ ሳሎ ጾሊንቴ ማላኔ ኣባ ዶናን ዲዛ ኣጬ ማላ ኦꬃዳ ዳርሳና፤ ኔ ዜሬꬃቲ ባ ሞርኬታ ካታማታ ላታና።
\XREF{}{{\XO 22:17 }{\XT{ኢብ 11፡12}}}

\VS{18}ኔኒ ታስ ኣዛዜቲዳ ጊሻስ ሃ ካዎቴꬃይ ዉሪ ኔ ዜሬꬃ ባጋራ ኣንጄታና» ጊዴስ።
\XREF{}{{\XO 22:18 }{\XT{ሃዋ 3፡25}}}


\par }{\PP \VS{19}ሄሳፌ ጉዬ ኣብራሃሜይ ባ ኣይሌታኮ ሲሚን ኢስቲ ዉሪ ኢሲፌ ቤርሳቤሄ ዴንዲ ቢዳ። ኣብራሃሜይ ቤርሳቤሄን ዴኢዴስ።


\par }{\SH ናኮሬ ዬሌታ
\par }
{\PP \VS{20}ሄሳፌ ሲሚን ኣብራሃሜስ፥ «ሚልካይ ኔ ኢሻ ናኮሬስ ናይታ ዬላዱስ።

\VS{21}ኢስቲካ፥ ባይራ ና ኡጼ፥ ኡጼ ኢሻታ ቡዜ፥

\VS{22}ኣራሜ ኣዋ ቃሙኤሌ፥ ኬሳዴ፥ ሃዞ፥ ፒልዳሴ፥ ዪዲላፌ፥ ባቱኤሌ ጌቴቴቴስ።

\VS{23}ሄይታ ሄ ኦስፑን ናይታካ ሚልካ ኣብራሃሜ ኢሻ ናኮሬስ ዬላዱስ፤ ባቱኤሊ ኢርቢቃ ዬሊዴስ።

\VS{24}ኤሬሂሞ ጌቴቲዛ ኢዛ ጋራዴያ ቃሴ ጼባሄ፥ ጌሃሜ፥ ቴሃሻኔ ማኪሳ ዬላዱስ» ጊ ዮቲዳ።




\par }\Chap{23}{\SH ሳራ ሃይቆ
\par }
{\PP \VerseOne{1}ሳራይ 127 ላይꬅ ዴኢዳፔ ጉዬ፥

\VS{2}ኢዛ ካናኔ ቢታን ዲዛ (ኬብሮኔ ጌቴቲዛ) ቂሪያቴ-ኣርባኤ ካታማን ሃይቂን ኣብራሃሜይ ሳራስ ዬኪዴሲኔ ካዮቲዴስ።


\par }{\PP \VS{3}ኣብራሃሜይ ባ ማቼይ ኣሃ ኣቻፌ ሂቴታኮ ቢዲ፥

\VS{4}«ታኒ ኢንቴ ጊዶን ኢማꬃ፤ ታ ማቼዮ ሞጋናስ ታስ ኢንቴ ጋዴፔ ሞጎሶ ባይዜርኬቲ!» ጊዴስ።
\XREF{}{{\XO 23:4 }{\XT{ኢብ 11፡9፤ 13፤ ሃዋ 7፡16}}}


\par }{\PP \VS{5-6}ሂቴቲ ኢዛስ፥ «ጎዶ! ኑኒ ኔና ዮቲዛይሳ ሲያ፤ ኔኒ ኑ ጊዶን ጊታ ኣሳ፤ ኔኒ ኔ ማቼይ ኣሃ ኑ ዱፎፔ ኔና ሎኢዳሶን ሞጋ፤ ኔኒ ኔ ማቼይ ኣሃ ሞጋናስ ባ ዱፎ ኦኒካ ኔና ዲጌና» ጊ ዛሪዳ።


\par }{\PP \VS{7}ኣብራሃሜይ ዴንዲ ኤቂዲ ሂቴታ ሃላቃታ ሲንꬃን ዚጊዴስ።

\VS{8-9}ኢዚ ኢስታስ፥ «ኢንቴ ታና፥ ‹ኔ ማቼይ ኣሃ ሞጋ› ጊኮ ሲዪቴ፤ ጾሃሬ ና ኤፍሮኔስ ኢዛ ጋዴዛ ጋጻን ዲዛ ማኪጴሌ ጌቴቲዛ ጎንጎሎዛ ታስ ዱፎስ ባይዛና ማላ ኩሜꬃ ዋጋን ኑና ዛልኢሴርኬቲ» ጊዴስ።


\par }{\PP \VS{10}ሄ ዎዴ ኤፍሮኔይ ካታማ ፔንጌን ሺቂዳ ባ ኣሳ ሂቴታ ጊዶን ዴስ፤ ሄሳ ጊሻስ ሂቴቲ ዉሪ ሲዪሺን ኣብራሃሜስ፥

\VS{11}«ሄሳ ማላ ጊዴና፤ ታ ጎዶ! ታ ዮቲዛይሳ ሲያ፤ ታኒ ጋዴዛካ ኢዛ ጊዶን ዲዛ ጎንጎሎዛካ ታ ኔስ ሃይሳ ኣሳ ሲንꬃን ኢማዲስ፤ ኔካ ኔ ማቼይ ኣሃ ሞጋ» ጊዴስ።


\par }{\PP \VS{12}ኣብራሃሜይ ሃላቃታ ሲንꬃን ቃሴካ ዚጊዲ፥

\VS{13}ኣሳይ ሲዪሺን ኤፍሮኔ፥ «ታ ዮቲዛይሳ ሲያርኪ! ታኒ ሄ ጋዴዛስ ዋጋ ቃንጻና፤ ኔ ታፔ ኤካርኪ! ሄን ታኒ ታ ማቼይ ኣሃ ሞጋና» ጊዴስ።


\par }{\PP \VS{14-15}ኤፍሮኔይ ኣብራሃሜስ ዛሪዲ፥ «ታ ጎዶ! ታኒ ዮቲዛይሳ ሲያ፤ ጋዴዚ 400 ሳቂሌ ቢራ ጻላ ኬሲዛ ጋዴ ጊዲዳ ጊሻስ ሃይሲ ኔ ጊዶኒኔ ታ ጊዶን ኣይኮካ ጊዴና፤ ኔ ማቼይ ኣሃ ኢዛን ሞጋ» ጊዴስ።

\VS{16}ኣብራሃሜይ ሂቴ ኣሳይ ሲዪሺን ኤፍሮኔይ ጊዳ ዋጋ 400 ሳቂሌ ቢራ ኤፍሮኔስ ኢሚዴስ።


\par }{\PP \VS{17}ማሚሬ ካታማ ኣቻን ማኪጴሌን ዲዛ ኤፍሮኔ ጋዴን ዲዛ ጎንጎሎይኔ ሄ ጋዴን ዲዛ ሚꬃይ ዉሪ፥

\VS{18}ካታማ ፔንጌን ሺቂዳ ሂቴ ኣሳ ኡባ ሲንꬃን ዎጋን ኣብራሃሜ ጋዴ ጊዲዴስ።


\par }{\PP \VS{19}ሄሳፌ ጉዬ ኣብራሃሜይ ባ ማቾ ሳራ ኣሃ ካናኔ ቢታን (ኬብሮኔ ጌቴቲዛ) ማሚሬ ካታማ ኣቻን ዲዛ ጎንጎሎን ሞጊዴስ።

\VS{20}ሄሳ ጊሻስ ሄ ጋዴዚኔ ጋዴዛን ዲዛ ጎንጎሎዚ ሂቴታ ሲንꬃን ዎጋን ኣብራሃሜስ ጊዲዴስ።




\par }\Chap{24}{\SH ዪሳቃኔ ኢርቢቃ ጌሎኔ ኤኮ
\par }
{\PP \VerseOne{1}ኣብራሃሜይ ዳሮ ጪሚዴስ፤ ጎዳይ ኢዛ ኡባንካ ኣንጂዴስ።

\VS{2}ኣብራሃሜይ ባሶ ኣስ ኡባስ ሃላቃቲዛይሳኔ ኢዛፔ ጋርሳራ ኢዛ ኣቆታ ኡባ ኣይሲዛ ኣይሌዛ፥ «ኔ ኩሼ ታ ጉልባቴ ቦላ ዎꬃዳ ጫቃ።
\FTNT{*}{{\FR 24:2 }{\FT{ኔ ኩሼ ታ ጉልባቴ ቦላ ዎꬃዳ ጫቃ ዎይኮ ታ ዎዲራፔ ጋርሳራ ጊዛይሲ ኢብራዌታ ዎጋን ላሜቶንታ ጫቆ ጊዲዳይሳ ቤሴስ
}}}

\VS{3}ታኒ ኢስታ ጊዶን ዲዛ ካናኔ ማጫ ናይታፔ ኔ ታ ናስ ማቾ ኦይቾንታ ማላ ሳሎ ሳኣ ሜꬊዳ ጾሳን ታ ኔስ ጫቃይስ፤

\VS{4}ጊዶ ኣቲን ታ ዬሌቲዳ ቢታ ታ ዳቦታኮ ባዳ፥ ታ ና ዪሳቃስ ማቾ ኦይቻ» ጊዴስ።


\par }{\PP \VS{5}ኢዛ ኦሳንቻዚ፥ «ማጫሳያ ታናራ ያናስ ዶሶንታ ኢጺኮ ናዛ ኔኒ ዪዳ ቢታ ጉዬ ዛራ ኤፎ?» ጊ ኦይቺዴስ።


\par }{\PP \VS{6}ኣብራሃሜይ፥ «ታ ናዛ ጌዴ ጉዬ ዛራ ኤፎንታ ማላ ናጌታ!

\VS{7}ጎዳ ሳሎ ጾሳይ ታና ታ ኣዋ ሶሆፔኔ ታ ዬሌቲዳ ቢታፌ ኬሲዳይሲ ታስ፥ ‹ኔ ዜሬꬃስ ታኒ ሃይሳ ቢታ ኢማና› ጊ ጫቂዳይሲ ኔኒ ታ ናስ ሄፔ ማቾ ዴማና ማላ ኢዚ ባ ኪታንቻ ኔፔ ሲንꬄ ኪታና።

\VS{8}ማጫሳያ ኔናራ ጉዬ ያናስ ዶሶንታ ኢጺኮ ሃይሲ ታኒ ኔና ጫቄꬂዳ ጫቆይ ኔስ ጎሜቶፖ፤ ናዛ ጉዬ ሙሌካ ኤፎፓ» ጊዴስ።

\VS{9}ሄሳ ጊሻስ ኦሳንቻዚ ባ ጎዳ ኣብራሃሜ ዎዲራ ቦላ ባ ኩሼ ዎꬂ ጫቂዴስ።


\par }{\PP \VS{10}ሄሳፌ ጉዬ ኦሳንቻዚ ባ ጎዳ ጋሜላታፔ ታማታ ኤኪዲ ባ ጎዳ ሚሻፌካ ሙሩታ ሙሩታ ኤኪዲ ቢዴስ፤ ሜስጴጾሚያ ጌቴቲዛ ቢታን ዲዛ ናኮሬ ካታማ ጋኪዴስ።

\VS{11}ኦማርሳ ዎዴ ማጫሲ ሃꬅ ዱቃናስ ዪሺን ካታማፔ ጋጻን ሃꬃ ኦላ ኣቻን ባ ጋሜላታ ጉልባቲሲዲ፥


\par }{\PP \VS{12}«ጎዳዉ! ታ ጎዳ ኣብራሃሜ ጾሶ! ሃች ታኒ ቆፓዳ ዪዳይሳ ታስ ኢንጄሳ፤ ቃሴ ታ ጎዳ ኣብራሃሜስ ኪያ ኦꬃ።

\VS{13}ቤያ! ታኒ ሃይሳ ፑልቶ ሃꬃ ኣቻን ኤቃዲስ፤ ሃ ካታማ ኣሳ ማጫ ናይቲ ሃꬅ ዱቃናስ ሃ ዬቴስ።

\VS{14}ታኒ፥ ‹ኣኔ ኦቶዛ ዚቂ ሂስታዳ ታና ሃꬅ ኡሻ› ጊዛ ዎዴ፥ ኢዛካ፥ ‹ሄኮ ኡያ! ቃሴ ኔ ጋሜላታካ ታኒ ኡሻና› ጊዛራ ሂና ኔ ኣይሌ፤ ዪሳቃስ ኔኒ ዶሪዳሮ ጊዱ፤ ኔኒ ታ ጎዳስ ኪያ ኦꬂዳይሳ ታኒ ሄሳን ኤራና» ጊ ዎሲዴስ።


\par }{\PP \VS{15}ቡሮ ኢዚ ዎሳ ዉርሶንታ ዲሺን ኢርቢቃይ ሃꬃ ኦቶ ቶካ ኤካዳ ፑቱ ጋዱስ፤ ኢዞ ባቱኤሊ ዬሊዴስ፤ ባቱኤሊ ሚልካ ና፤ ሚልካይ ኣብራሃሜ ኢሻ ናኮሬ ማቾ።

\VS{16}ኢርቢቃይ ዳሮ ማላ ሎኦኔ ጌሎንታ ጌላኦ። ዱጌ ዎꬋዳ ፑልቶዛፔ ባ ኦቶ ሃꬅ ኩንꬃዳ ኬዛዱስ።

\VS{17}ሄ ኣይሌይ ኢዚኮ ዎጺ ቢዲ ኢዞ፥ «ኔ ኦቶዛፔ ታና ጉꬃ ሃꬅ ኡሻርኪ!» ጊዴስ።


\par }{\PP \VS{18}ኢዛ፥ «ኤሮ ታ ጎዶ! ኡያ» ጋዱስ። ኤሶታዳ ኦቶዛ ባ ሃሼፔ ዎꬃዳ ጌዲ ሂስታ ኦይካዳ ኢዛ ኡሻዱስ።

\VS{19}ኢዛ ኡሺዳይሳፌ ጉዬ፥ «ኔ ጋሜላቲካ ኣላና ጋካናስ ታኒ ኢስታስ ሃꬅ ዱቃና» ጋዱስ።

\VS{20}ኣቲዳ ሃꬄ ኤሶን ሃꬃ ጎንጌን ቲጋዳ ዱቃናስ ሃꬃ ኦላይ ዲዛሶ ዎጻዱስ፤ ጋሜላቲ ዉሪ ኣላና ጋካናስ ሃꬃ ኦላፌ ዱቃ ዱቃ ኤሃዳ ሃꬃ ጎንጌን ቲጋዳ ኡሻዱስ።

\VS{21}ኢዚ ቆፒዲ ዪዳ ቆፋ ጎዳይ ኢንጄሲዳኮ ኤራና ማላ ኣዴዚ ጮኡ ጊዲ ኢዞ ጼሌስ።


\par }{\PP \VS{22}ጋሜላቲ ሃꬅ ኡዪ ሲሚን ኣዴዚ ኢቻሽ ጊራሜ ባጋ ጊዲዛ ዎርቃ ሳጋዮታኔ 100 ጊራሜ ጊዲዛ ናምኡ ዎርቃ ሳጋዮታ፥

\VS{23}ኬሲዲ ኢዞ፥ «ኔኒ ኦና ና? ኣኔ ታስ ዮታ፤ ኔ ኣዋ ሶን ኑስ ኣቂዛሶይ ዳኔ?» ጊዴስ።


\par }{\PP \VS{24}ኢዛ፥ «ታኒ ሚልካይ ናኮሬስ ዬሊዳ ባቱኤሌ ና።

\VS{25}ኑሶን ጊዲዛ ሃፓይኔ ባሶይ ዴስ፤ ቃሴ ኢንቴስካ ኣቂዛሶይ ዴስ» ጋዱስ።


\par }{\PP \VS{26}ኣዴዚ ጉልባቲዲ ጎዳስ ጎይኒሼ፥

\VS{27}«ባ ኪያቴꬃኔ ባ ቱማ ታ ጎዳፔ ሃሶንታ ታ ጎዳ ኣብራሃሜ ጎዳ ጾሳይ ጋላቴቶ! ታኒ ዪሺን ጎዳ ጾሳይ ታና ታ ጎዳ ዳቦታሶ ካሌꬂዴስ» ጊዴስ።


\par }{\PP \VS{28}ናያ ዎጻ ባዳ፥ ባ ኣዬይሶን ዲዛ ኣሳስ ሃኒዳይሳ ዮታዱስ።

\VS{29}ኢርቢቃስ ላባ ጌቴቲዛ ኢሻይ ዴስ፤ ላባይ ካሬ ኬዚዲ ሃꬃ ፑልቶ ኣቻን ዲዛ ኣዴዛኮ ዎጺዴስ።

\VS{30}ቃላባቴኔ ባ ሚቼይ ኩሼን ዲዛ ሳጋዮታ ቤኢዳ ማላኔ ኢርቢቃይ ኣዴዚ ባና ጊዳይሳ ዮቲን ሲዪዳ ማላ ኬዚ ቢዲ ኣዴዚ ጋሜላታራ ፑልቶዛ ኣቻን ኤቂዳይሳ ዴሚዴስ።

\VS{31}ኢዛ፥ «ሃይሶ ጎዳይ ኔና ኣንጂዳይሶ ሃያ! ኔኒ ሃይሳን ካሬን ኣይስ ኤቃዲ? ታኒ ኔስ ኬꬂኔ ጋሜላታስካ ሶ ጊጊሳዲስ» ጊዴስ።


\par }{\PP \VS{32}ሄሳ ጊሻስ ኣዴዚ ሶ ጌሊዴስ፤ ላባይ ጋሜላታ ጫና ቢርሺዲ ሃፓኔ ባሶ ጋሜላታስ ዬጊዴስ። ኢዛሲኔ ኢዛራ ዲዛ ኣሳታስ ቶሆ ሃꬅ ኤሂዴስ።

\VS{33}ቁማካ ኢዛ ሲንꬅ ኣꬂዴስ፤ ኢዚ፥ «ታና ኤሂዳ ጉዳ ኢንቴስ ዮቶንታ ዳሼ ካꬅ ሚኬ» ጊዴስ።

\par }{\PP ላባይ፥ «ሂስቲኮ ዮታ» ጊዴስ።


\par }{\PP \VS{34}ሄሳ ጊሻስ ኢዚ፥ «ታኒ ኣብራሃሜ ኣይሌ።

\VS{35}ጎዳይ ታ ጎዳ ኣብራሃሜ ኬሂ ኣንጂን ኢዚ ዱሬቲዴስ፤ ዶርስ፥ ሚዝ፥ ቢራ፥ ዎርቃ፥ ኣቱማ ኣይሌታ፥ ማጫ ኣይሌታ፥ ጋሜላታኔ፥ ሃሬታ ኢዛስ ኢሚዴስ።

\VS{36}ታ ጎዳ ማቺያ ሳራይ ባ ጪማቴꬃ ላይꬃን ኢዛስ ኣቱማ ና ዬሊን ኢዚ ባስ ዲዛዝ ኡባ ኢዛስ ኢሚዴስ።

\VS{37}ታ ጎዳይ ታና ሃይሳꬆ ጫቂሲዴስ፤ ‹ታኒ ዲዛ ካናኔ ቢታ ማጫ ናይታፔ ታ ናዛስ ማቾ ኦይቾፋ፤

\VS{38}ታ ኣዋ ኣሳኮ ታ ዜሬꬃኮ ባዳ ታ ናዛስ ማቾ ኦይቻ› ጊዴስ።

\VS{39}ታኒካ ታ ጎዳዉ፥ ‹ናያ ታናራ ያናስ ዶሶንታ ኢጺኮቺ?› ጋዲስ።

\VS{40}ኢዚ፥ ‹ጎዳይ ታኒ ኢዛ ሲንꬃን ሱሬ ሄሜቲዳ ጾሲ ኔናራ ባ ኪታንቻ ኪታና፤ ኔኒ ታ ኔስ ታ ኣዋ ኣሳፔ፥ ታ ዛሬታፔ ማቾ ዴማና ማላ፥ ኔ ቢዛ ኦጌ ኡባ ሎኤꬃና።

\VS{41}ኔኒ ታ ዛሬታኮ ቢን ኢስቲ ኔስ ኢዞ ኢሞንታ ኢጺኮ ሄ ዎዴ ኔስ ጫቆይ ጎሜቴና› ጊዴስ።


\par }{\PP \VS{42}«ታኒ ሃች ሃይሳ ፑልቶዛኮ ዪዳ ዎዴ ጎዳዉ! ታ ጎዳ ኣብራሃሜ ጾሶ! ኔ ሼኔ ጊዲኮ ታኒ ቢዛ ቆፋዛ ኢንጄሳ።

\VS{43}ቤኣ፤ ታኒ ሃ ፑልቶዛ ኣቻን ኤቃዲስ፤ ጌላኦ ኢሲኒያ ሃꬄ ዱቃናስ ዪኮ ታኒ ኢዞ፥ ‹ታና ኔ ኦቶዛፔ ጉꬃ ሃꬅ ኡሻርኪ!› ጋና።

\VS{44}ሂስቲኮ ኢዛ ታና፥ ‹ኤሮ ኡያ› ቃሴ፥ ‹ኔ ጋሜላታስካ ታኒ ሃꬅ ዱቃና› ጊዛራ ጾሲ ታ ጎዳይ ኔስ ዶሪዳሮ ጊዱ።


\par }{\PP \VS{45}«ታኒ ታ ዎዚናን ዎሲዛይሳ ዉርሶንታ ዲሺን ኢርቢቃይ ባ ኦቶ ሃሼን ቶካ ኤካዳ ፑቱ ጋዱስ፤ ዱጌ ፑልታኮ ዎꬋዳ ሃꬅ ዱቃዱስ፤ ታኒ ኢዞ፥ ‹ታና ሃꬅ ኡሻርኪ!› ጋዲስ።


\par }{\PP \VS{46}«ኢዛ ኤሶን ባ ሃሼፔ ኦቶዛ ዎꬃዳ፥ ‹ሄኮ ኡያ! ቃሴ ታኒ ኔ ጋሜላታ ኡሻና› ጋዱስ፤ ታኒካ ኡያዲስ፤ ቃሴ ታ ጋሜላታካ ኡሻዱስ።


\par }{\PP \VS{47}«ታኒ ኢዞ፥ ‹ኔኒ ኦና ና?› ጋ ኦይቻዲስ።

\par }{\PP «ኢዛ፥ ‹ታኒ ሚልካይ ናኮሬስ ዬሊዳ ባቱኤሌ ና› ጋዱስ።

\par }{\PP «ታኒካ ኢዚ ኩሼን ቃላባቴ ኣꬃዲስ።

\VS{48}ሄሳፌ ጉዬ ታኒ ጉልባታዳ ጎዳስ ጎይናዲስ፤ ታኒ ጎዳ ታ ጎዳ ኣብራሃሜ ጾሳ፥ ታ ጎዳ ኢሻ ናዮ ኢዛ ኔስ ኤካናስ ታና ሊኬ ኦጌ ካሌꬂዳይሳ ጋላታይስ።

\VS{49}ሃኢካ ኢንቴ ታ ጎዳስ ኪያና ማላኔ ኣማኔታና ጊዲኮ ታስ ዮቲቴ፤ ሄሲ ሃኔና ጊኮካ ታስ ዮቲቴ፤ ሄሳፌ ጉዬ ታኒ ሃናናይሳ ታ ኤራይስ» ጊዴስ።


\par }{\PP \VS{50}ላባይኔ ባቱኤሊ፥ «ሃ ቆፋዚ ጎዳፔ ዪዴስ፤ ኑኒ ኔስ ጌዴ ሃ ጋናስ ዳንዳዮኮ።

\VS{51}ኢርቢቃ ሃኖ ቤያ፤ ኤካዳ ባ! ጎዳይ ጊዳ ማላ ኔ ጎዳ ናዛስ ማቾ ጊዱ» ጊዳ።


\par }{\PP \VS{52}ኣብራሃሜ ኣይሌይ ኢስቲ ጊዛይሳ ሲዪዳ ማላ ቢታን ጉልባቲዲ ጾሳስ ጎይኒዴስ።

\VS{53}ኣሽካራዚ ቢራ ኣሌቆኔ ዎርቃ ኣሌቆ፥ ማይኦካ ኬሲዲ ኢርቢቃስ ኢሚዴስ፤ ቃሴ ኣልኦ ሚሻታ ኢዚ ኢሻሲኔ ኢዚ ኣዬይስ ኢሚዴስ።


\par }{\PP \VS{54}ሄሳፌ ጉዬ ኢዚካ ኢዛራ ዲዛይቲ ሚዳኔ ኡዪዳ፤ ሂስቲዲ ሄን ኣቂዳ፤ ኢስቲ ማላዶ ዎንታራ ዴንዲን፥ «ታና ታ ጎዳኮ ሞይዚቴ» ጊዴስ።


\par }{\PP \VS{55}ጊዶ ኣቲን ኢዚ ኢሻይኔ ኢዚ ኣያ፥ «ናያ ኢሲ ታሙ ጋላሳ ማላ ኑናራ ታኩ፤ ሄሳፌ ጉዬ ኢዛ ባና» ጊዳ።


\par }{\PP \VS{56}ኢዚ ጊዲኮ፥ «ጎዳይ ታኒ ዪዳይሳ ኢንጄሲን ኢንቴ ታና ጋምኢሶፒቴ፤ ታኒ ታ ጎዳኮ ባና ማላ ታና ሞይዚቴ» ጊዴስ።


\par }{\PP \VS{57}ኢስቲካ፥ «ናዮ ጼይጊዲ ኣኔ ኑ ኢዞ ኦይቾስ» ጊዳ።

\VS{58}ሄሳ ጊሻስ ኢርቢቃ ጼይጊዲ፥ «ሃ ኣዴዛራ ባኔ?» ጊ ኦይቺዳ።

\par }{\PP ኢዛካ፥ «ኤ፤ ታኒ ባና» ጋዱስ።


\par }{\PP \VS{59}ሂስቲን ኢስቲ ባ ሚቼዮ ኢርቢቃ ኢዞ ዲቺዛሪራ፥ ኣብራሃሜ ኣይሌዛራኔ ኢዛ ኣሳታራ ሞይዚዳ።

\VS{60}ኢስቲ ኢርቢቃ፥

\par }{\QB «ኑ ሚቼዬ ኢርቢቃ!

\par }{\QC ጮራታ ቢታ ኩማ፤

\par }{\QC ኔ ዜሬꬂ ባ ሞርኬታ ካታማታ ላቴቶ» ጊ ኣንጂዳ።


\par }{\MM \VS{61}ሄሳፌ ጉዬ ኢርቢቃይኔ ኢዚ ጋራዴቲ ዴንዲዲ ጋሜላታ ቶጊዲ ኣዴዛራ ቢዳ፤ ሂስቲን ኣይሌዚ ኢርቢቃ ኤኪዲ ቢዴስ።


\par }{\PP \VS{62}ሄ ዎዴ ዪሳቂ፥ «ታና ቤኢዛ ዴኦ ጾሳ ፑልቶ» ጊዛ ፑልቶዛ ማታ ቢዲ፥ ኔጌቤ ባዞን ዴስ።

\VS{63}ኢሲ ጋላሳ ኦማርስ ዪሳቂ ባ ዎዚናን ቆፒዲ ዴምባ ኬዚዲ ዩዪሼ ኢዚ ꬎቁ ጊ ጼሊዛ ዎዴ ጋሜላቲ ዪዛይታ ቤኢዴስ።

\VS{64}ኢርቢቃይካ ꬎቁ ሂስታ ጼላዳ ዪሳቃ ቤያዳ ጋሜላ ቦላፌ ዎꬋዱስ።

\VS{65}ዎꬋዳ ኣይሌዛ፥ «ኑናራ ጋጋናስ ሴኪ ዴምባራ ሃ ዪዛ ኣዴይ ኦኔ?» ጋዱስ።

\par }{\PP ኣሽካራዚ፥ «ኢዚ ታ ጎዳ ዴኔ» ጊዴስ፤ ኢዛ ባ ሻሼዛ ኤካዳ ጉሉንታዱስ።


\par }{\PP \VS{66}ቃሴ ኣይሌዚ ባ ኦꬂዳይሳ ኡባ ዪሳቃስ ዮቲዴስ።

\VS{67}ዪሳቂ ኢርቢቃ ባ ኣዬይ ሳራ ዱንካኔን ኤፊዲ ኢዞ ማቾ ኤኪዴስ፤ ኢዛካ ኢዛስ ማቾ ጊዳዱስ፤ ሂስቲን ኢዚ ኢዞ ሲቂዴሲኔ ባ ኣዬይ ሃይቆን ካዮቲዛይሳፌ ሚኔቲዴስ።




\par }\Chap{25}{\SH ኣብራሃሜስ ዬሌቲዳ ሃራ ናይታ
\par }
{\R (1ታሪ 1፡32-33)

\par }{\PP \VerseOne{1}ቃሴ ኣብራሃሜይ ኬጹራ ጌቴቲዛ ሃራ ማቾ ኤኪዴስ።

\VS{2}ኢዛ ዚሚራኔ፥ ዮቂሻኔ፥ ሜዳኔ፥ ሚዲያኔ፥ ዪሺባቄኔ ሹሃ ኢዛስ ዬላዱስ።


\par }{\PP \VS{3}ዮቂሻኔይ ሳባኔ ዳዳኔ ዬሊዴስ፤ ዳዳኔይ ኣሶሬታ፥ ሌጹሴታኔ ሌኣሜታ ዬሊዴስ።


\par }{\PP \VS{4}ሚዲያኔ ናይቲ ኤፋ፥ ኤፌሬ፥ ሄኖኬ፥ ኣቢዳኤኔ ኤልዳኤ። ሃይቲ ዉሪካ ኬጹራ ናይታ።


\par }{\PP \VS{5}ኣብራሃሜይ ባ ሃሮ ኡባ ዪሳቃ ላቲሲዴስ።

\VS{6}ጊዶ ኣቲን ኢዚ ቡሮ ፓጻ ዲሼ ባ ጋራዴታፔ ዬሊዳ ናይታስ ባስ ዲዛይሳፌ ዎይቲዴስ። ዎይቲዲ ባ ና ዪሳቃፔ ኢስታ ሻኪዲ ኣርሼይ ሞኪዛ ባጋራ ዲዛ ዴሬ ዬዲዴስ።


\par }{\SH ኣብራሃሜ ሃይቆ
\par }
{\PP \VS{7}ኣብራሃሜይ ሙሌራ 175 ላይꬅ ዴኢዴስ።

\VS{8}ኣብራሃሜይ ዳሮ ዎዴ ዴኢዲ ሎኦ ጪማ ጪሚዲ ሃይቂዴስ።

\VS{9}ኢዛ ናይቲ ዪሳቂኔ ኢስማኤሌይ ኢዛ ማኪጴሌ ጌቴቲዛ ጎንጎሎ ዱፎን ሞጊዳ፤ ሄ ጎንጎሎዚ ማሚሬ ኣቻን ሂቴ ጾሃሬ ና ኤፍሮኔ ጋዴን ዴስ።

\VS{10}ሄሲካ ኣብራሃሜይ ሂቴታፔ ሻሚዳ ጋዴ። ኣብራሃሜይ ባ ማቺያ ሳራይ ሞጌቲዳሶን ሞጌቲዴስ።
\XREF{}{{\XO 25:10 }{\XT{ሜꬌ 23፡3-16}}}

\VS{11}ኣብራሃሜይ ሃይቂዳፔ ጉዬ ጾሲ ኢዛ ና ዪሳቃ ኣንጂዴስ። ሄ ዎዴ ዪሳቂ፥ «ታና ቤኢዛ ዴኦ ጾሳ ፑልቶ» ጌቴቲዛ ፑልቶ ኣቻን ዴስ።


\par }{\SH ኢስማኤሌ ዬሌታ
\par }
{\R (1ታሪ 1፡28-31)

\par }{\PP \VS{12}ሳራ ኣይሌያ ጊብጼፔ ዪዳ ኣጋራ ኣብራሃሜስ ዬሊዳ ናዛ ኢስማኤሌ ዬሌታይ ሃይሳፌ ካሊ ጻፌቲዳይሳ።

\VS{13}ኢስማኤሌ ናይቲ ባ ሱንꬃኒኔ ባ ዬሌታ ማራን ሃይታንታ፤ ሄይታንቲካ ኔባዮቴ፥ ቄዳሬ፥ ኣዲቢኤሌ፥ ሚቢሳሜ፥

\VS{14}ሚሺማኤ፥ ዱማ፥ ማሴ፥

\VS{15}ሃዳዴ፥ ቴማ፥ ዪጹሬ፥ ናፊሻኔኔ ቄዲማ።

\VS{16}ኢስማኤሌ ናይቲ ሃይታንታ፤ ኢስታ ሱንꬂ ኢስታ ሞꬃኒኔ ዲዛሶን ዲዛሶን ሃይሳ፤ ኢስታስ 12 ዛርኬ ሃላቃቲ ዴቴስ።

\VS{17}ኢስማኤሌይ ሙሌራ 137 ላይꬅ ዴኢዲ ሃይቂዴስ፤ ሃይቂዲ ባ ኣዋታን ጋጊዴስ።

\VS{18}ኢስማኤሌ ዜሬꬂ ጊብጼፔ ኣርሼይ ሞኪዛ ባጋን ዲዛ ሃዊላፔኔ ሹራፔ ጊዶን ኣሶሬ ኤፊዛ ኦጌ ኣቻን ዴኢዳ። ኢስቲ ባ ኢሻታ ኡባታራ ሞርኬቴꬃን ዴኢዳ።


\par }{\SH ዪሳቃ ዬሌታ
\par }
{\PP \VS{19}ኣብራሃሜ ና ዪሳቃ ዬሌታይ ሃይሳፌ ካሊ ጻፌቲዳይሳ። ኣብራሃሜይ ዪሳቃ ዬሊዴስ።

\VS{20}ዪሳቃስ ላይꬃይ 40 ጊዲዳ ዎዴ ኢርቢቃ ኤኪዴስ፤ ኢዛ ሜስጴጾሚያን ዲዛ ኣራሜ ባቱኤሌ ናዮኔ ኣራሜ ዴሬ ኣስ ላባ ሚቾ።

\VS{21}ዪሳቂ ባ ማቺያ ማይኔ ጊዲዳ ጊሻስ ኢዚስ ጎዳ ዎሲን ጎዳይ ኢዛ ዎሳ ሲዪዴስ፤ ሂስቲን ኢዛ ማቺያ ኢርቢቃይካ ቃንꬃታዱስ።

\VS{22}ጊዶ ኣቲን ኢዚ ኡሎ ጊዶን ዲዛ ናይቲ ሜንቴ ጊዲዳ ጊሻስ ኢሶይ ኢሳራ ሱጌቲዳ፤ ሂስቲን ኢዛ፥ «ሃይሲ ታ ቦላ ኣይስ ሃኒዜ?» ጋዱስ። ሄሳ ጊሻስ ጾሳ ኦይቻና ቢን፥


\par }{\PP \VS{23}ጎዳይ ኢዚስ፥ «ኔ ኡሎን ናምኡ ካዎቴꬂ ዴስ፤ ቃሴ ኔ ኡሎን ዲዛ ናምኡ ዴሬ ኣሳቲ ኢሶይ ኢሳፌ ሻኬታና፤ ኢሲ ዴሬ ኣሳይ ሃንኮይታፔ ሚናና፤ ቃሴ ባይራይ ካሎዛስ ሃሬታና» ጊዴስ።
\XREF{}{{\XO 25:23 }{\XT{ኦሮ 9፡12}}}


\par }{\PP \VS{24}ኢዚስ ዬሎ ዎዴይ ጋኪን ኢዛ 2 ኣቱማ ናይታ ሜንቴ ዬላዱስ።

\VS{25}ኮይሮ ዬሌቲዳይሲ ኣሪሳ፤ ኢዛ ቦላይካ ዉሪ ኢስኬ ጻላ፤ ሄሳ ጊሻስ ኢስቲ ኢዛ ኤሳዌ
\FTNT{*}{{\FR 25:25 }{\FQA{ኤሳዌ፡
}}{\FT{ኤሳዌ ጉሲ ኢብራዌታ ቃላራ፥ «ኢስካማ» ጉሳ።
}}} ጊ ሱንꬂዳ።

\VS{26}ሄሳፌ ጉዬ፥ ኢዛ ኢሻይ ዬሌቲሼ ኤሳዌ ቶሆ ኦይኪ ዬሌቲዴስ፤ ሄሳ ጊሻስ ኢዛ ያቆቤ
\FTNT{†}{{\FR 25:26 }{\FQA{ያቆቤ፡
}}{\FT{ያቆቤ ጉሲ ኢብራዌታ ቃላራ፥ «ቂርጴ ኦይኪዛይሳ» ጉሳ።
}}} ጊ ሱንꬂዳ። ኢርቢቃይ ኢስታ ዬሊዳ ዎዴ፥ ዪሳቃስ ላይꬃይ ኡሱፑን ታሙ ላይꬂ ጊዲዴስ።


\par }{\PP \VS{27}ናይቲ ዲጪዳ፤ ኤሳዌይ ሻንካ ኤሪዛ ባዞ ኣስ ጊዲዴስ፤ ጊዶ ኣቲን ያቆቤይ ዱንካኔን ዲዛ ኣሽኬ ኣስ ጊዲዴስ።

\VS{28}ዪሳቂ ኤሳዌ ሲቂዴስ፤ ኣይስ ጊኮ ኢዚ ሻንካቲዳይሳፌ ማናስ ዶሲዴስ፤ ጊዶ ኣቲን ኢርቢቃይ ያቆቤ ሲቃዱስ።


\par }{\PP \VS{29}ኢሲ ዎዴ ያቆቤይ ዎጼ ካꬂሺን ኤሳዌ ጋፋይ ዎꬊሺን፥ ባዞፌ ዪዴስ።

\VS{30}ኤሳዌይ ያቆቤ፥ «ታና ሃይሳ ዞኦ ዎጼዛፔ ሚዛ፤ ታና ጋፋይ ዎꬌስ» ጊዴስ። (ሄሳ ጊሻስ ቃሴ ኢዛ ሱንꬂ ኤዶሜ
\FTNT{‡}{{\FR 25:30 }{\FQA{ኤዶሜ፡
}}{\FT{ኤዶሜ ጉሲ ኢብራዌታ ቃላራ፥ «ዞኦ» ጉሳ።
}}} ጌቴቲዴስ።)


\par }{\PP \VS{31}ያቆቤይ ኢዛ፥ «ኮይሮ ታስ ኔ ባይራቴꬃ ባይዛ» ጊዴስ።


\par }{\PP \VS{32}ሂስቲን ኤሳዌይ፥ «ሄኮ! ታ ሃይቃና ጋይስ ሃና ታ ባይራቴꬃያ ታና ኣይ ማዳኔ?» ጊዴስ።


\par }{\PP \VS{33}ያቆቤይ ዛሪዲ፥ «ኣኔ ታስ ኮይሮ ኔኒ ጫቃ» ጊዴስ፤ ሂዝጊን ኢዚ ጫቂዴስ፤ ባ ባይራቴꬃካ ያቆቤስ ባይዚዴስ።
\XREF{}{{\XO 25:33 }{\XT{ኢብ 12፡16}}}

\VS{34}ሄሳፌ ሲሚን ያቆቤይ ኤሳዌስ ቡዴናኔ ሚሲራ ዎጼ ኢሚን ኢዚ ሚዴሲኔ ኡዪዴስ፤ ሄሳፌ ጉዬ ዴንዲዲ ቢዴስ፤ ኤሳዌይ ባ ባይራቴꬃ ካꬊዴስ።




\par }\Chap{26}{\SH ዪሳቃኔ ኣቢሜሌኬ
\par }
{\PP \VerseOne{1}ሄ ቢታን ካሴ ኣብራሃሜ ዎዴን ዲዛ ኮሻፔ ሃራ ኮሻይ ዴንዲዴስ፤ ሂስቲን ዪሳቂ ፊሊስጼሜ ካዎ ኣቢሜሌኬኮ ጌራሬ ቢዴስ።

\VS{2}ጎዳይ ዪሳቃስ ቆንጪዲ፥ «ጊብጼ ቢታ ዱጌ ቦፓ፤ ታኒ ኔስ ዮቲዛ ቢታን ዴኣ።

\VS{3}ሃ ቢታን ጉꬃ ዎዴ ኡታሻ፤ ታኒ ኔናራ ጊዳና፤ ኔና ኣንጃና፤ ኣይስ ጊኮ ሃይሳ ቢታ ኡባ ታኒ ኔሲኔ ኔ ዜሬꬃስ ኢማና፤ ታኒ ኔ ኣዋ ኣብራሃሜስ ጫቆ ጌሊዳ ኡፋይሳ ቃላ ሚንꬃና።

\VS{4}ኔ ዜሬꬃ ታኒ ሳሎ ጾሊንቴ ማላ ዳርሳና፤ ሃይሳ ቢታ ኡባ ታ ኢስታስ ኢማና፤ ቢታ ኣሳይ ኡባይ ኔ ዜሬꬃ ባጋራ ኣንጄታና።
\XREF{}{{\XO 26:4 }{\XT{ሜꬌ 22፡16-18}}}

\VS{5}ጋሶይካ ኣብራሃሜይ ታ ቃላ ሲዪዲ ኣዛዜቲዴስ፤ ታ ኢዛስ ዮቲዳይሳ ኢዚ ኡባ ናጊዳ ጊሻሳ» ጊዴስ።

\VS{6}ሄሳ ጊሻስ ዪሳቂ ጌራሬን ዴኢዴስ።


\par }{\PP \VS{7}ሄ ቢታ ኣሳይ ኢርቢቃ ጊሻስ ዴንꬂዲ ዪሳቃ፥ «ሃና ኔስ ኣዜ?» ጊ ኦይቺዳ።

\par }{\PP ኢዚካ ኢርቢቃይ ኬሃ ማላ ሎኦ ጊዲዳ ጊሻስ፥ «ታኒ ኢዛ ታ ማቾ ጊኮ ሃ ኣሳይ ኢዚ ጌዶን ታና ዎꬋናኮኔ» ጊ ባቢዳ ጊሻስ፥ «ሃና ታስ ሚቾ» ጊዴስ።
\XREF{}{{\XO 26:7 }{\XT{ሜꬌ 12፡13}}}


\par }{\PP \VS{8}ዪሳቂ ሄን ዳሮ ዎዴ ዲዳፔ ጉዬ ፊሊስጼሜ ካዎ ኣቢሜሌኬይ ማስኮቴራ ዱጌ ጼሊዲ ዪሳቂ ባ ማቾ ኢርቢቃራ ኢዲሜቲሼ ካኢሺን
\FTNT{*}{{\FR 26:8 }{\FQA{ኢዲሜቲሼ ካኢሺን፡
}}{\FT{ቃቃቲሼ ካኢሺን ጊዛይሲ ኢዚራ ጋይታናስ ዚቲዛይሳ ቤሴስ።
}}} ቤኢዴስ።

\VS{9}ሄሳ ጊሻስ ኣቢሜሌኬይ ዪሳቃ ጼይጊሲዲ፥ «ሄኮ ኢዛ ኔስ ማቾ! ኔኒ ኣይስ ኢዞ ታ ሚቾ ጋዲ?» ጊ ኦይቺዴስ።

\par }{\PP ኢዚካ፥ «ኢዛ ታ ማቾ ጊኮ ኢዚ ጋሶን ኣሳይ ታና ዎꬋና ጋዳ ባቢዳ ጊሻስ ጋዲስ» ጊዴስ።


\par }{\PP \VS{10}ሂስቲን ኣቢሜሌኬይ፥ «ሃይሲ ኔኒ ኑ ቦላ ኦꬂዳይሲ ኣዜ? ታ ኣሳፔ ኢሲ ኣሲ ኔ ማቼይራ ኣቂዳኮ ኑ ቦላ ጎሜ ኤሃሼ ኣጋዳሳ» ጊዴስ።

\VS{11}ሄሳ ጊሻስ ኣቢሜሌኬይ ባ ኣሳ ኡባ፥ «ሃ ኣዴዛ ዎይኮ ኢዛ ማቾ ቦቺዛይ ኦኒካ ቱሙ ሃይቆ» ጊ ኣዛዚዴስ።


\par }{\PP \VS{12}ዪሳቂ ሄ ቢታን ካꬅ ዜሪን ጎዳይ ኢዛ ኣንጂዳ ጊሻስ ሄ ላይꬃን ጼቱ ኩሼ ሺሺዴስ።

\VS{13}ኢዛስ ኣቆታይ ዳሪ ዳሪ ቢዳ ጊሻስ ኬሂ ዱሬቲዴስ።

\VS{14}ዪሳቃስ ዶርሲ፥ ሚዛ ዉዴይኔ ኣይሌቲ ኬሂ ዳሪዳ ጊሻስ ፊሊስጼሜ ኣሳይ ኢዛ ሚቃይኒዴስ።

\VS{15}ሄሳ ጊሻስ ኢዛ ኣዋ ኣብራሃሜ ዎዴን ኢዛ ኣዋ ኣይሌቲ ቦኪዳ ሃꬃ ኦላ ኡባ ፊሊስጼሜ ኣሳይ ቢታ ዛሪዲ ኩንꬂዴስ።


\par }{\PP \VS{16}ሄ ዎዴ ኣቢሜሌኬይ ዪሳቃ፥ «ኑፔ ሻኬታዳ ባ፤ ኔኒ ኑፔ ኣꬋ ሚናዳሳ» ጊዴስ።

\VS{17}ሂዝጊን ዪሳቂ ሄፔ ዴንዲዲ ጌራሬ ሾባ ቢዲ ዱንካኔ ቶኪዲ ሄን ዴኢዴስ።

\VS{18}ኣብራሃሜይ ፓጻ ዲሼ ቦኪሲዳ ሃꬃ ኦላታ ኣብራሃሜይ ሃይቂዳፔ ጉዬ ፊሊስጼሜ ኣሳይ ቱጪዳ ሃꬃ ኦላታ ዪሳቂ ቃሴካ ቦካና ማላ ኦꬂዲ ካሴ ኢዛ ኣዋይ ሱንꬂዳ ሱንꬃን ጼይጊዴስ።


\par }{\PP \VS{19}ዪሳቃ ኣይሌቲ ሾባን ሃꬃ ኦላ ቦኪሼ ቦኪዛ ኦላፌ ፑልቲዛ ሃꬅ ዴሚዳ።

\VS{20}ጊዶ ኣቲን ጌራሬን ሜሄ ሄሚዛይቲ ዪሳቃ ሜሄ ሄሚዛይታራ፥ «ሃꬃይ ኑይሳ» ጊ ኦዬቲዳ። ኢስቲ ኢዛራ ፓላሜቲዳ ጊሻስ ዪሳቂ ሄ ሃꬃ ኦላ፥ «ኤሴቄ»\FTNT{†}{{\FR 26:20 }{\FQA{ኤሴቄ፡
}}{\FT{ኤሴቄ ጉሲ ኢብራዌታ ቃላራ፥ «ፓላማ» ጉሳ።
}}} ጊ ሱንꬂዴስ።


\par }{\PP \VS{21}ሄሳፌ ጉዬ ኢስቲ ሃራ ሃꬃ ኦላካ ቦኪዳ፤ ጊዶ ኣቲን ኢስቲ ሄ ሃꬃ ኦላ ጌዶንካ ኦዬቲዳ፤ ሄሳ ጊሻስ ኢዚ ሄ ሃꬃ ኦላ፥ «ሲጺና»\FTNT{‡}{{\FR 26:21 }{\FQA{ሲጺና፡
}}{\FT{ሲጺና ጉሲ ኢብራዌታ ቃላራ፥ «ሞርኬቴꬅ» ጉሳ።
}}} ጊ ሱንꬂዴስ።

\VS{22}ሄሳፌ ጉꬅ ሃራሶ ኣꬊ ሃራ ሃꬃ ኦላ ቦኪሲዴስ፤ ኢዛ ጋሶን ኦኒካ ኦዬቲቤና፤ «ጾሲ ሃኢ ኑስ ኣሲዴስ፤ ኑኒ ሃ ቢታን ዳራና» ጊዲ ኢዛ፥ «ኦሮቦቴ»\FTNT{§}{{\FR 26:22 }{\FQA{ኦሮቦቴ፡
}}{\FT{ኦሮቦቴ ጉሲ ኢብራዌታ ቃላራ፥ «ኣሆሶ» ጉሳ።
}}} ጊ ሱንꬂዴስ።


\par }{\PP \VS{23}ሄሳፌ ጉዬ ዪሳቂ ፑዴ ቤርሳቤሄ ጌቴቲዛሶ ኬዚዴስ።

\VS{24}ሄ ቢዳ ጋላስ ቃማራ ጎዳይ ኢዛስ ቆንጪዲ፥ «ታኒ ኔ ኣዋ ኣብራሃሜ ጾሳ፤ ታኒ ኔናራ ዲዛ ጊሻስ ባቦፋ! ታኒ ኔና ኣንጃና፤ ታ ኣይሌ ኣብራሃሜ ጊሻስ ኔ ዜሬꬃ ታ ዳርሳና» ጊዴስ።

\VS{25}ዪሳቂ ሄን ያርሺዛሶ ኬጺዲ ጎዳ ሱንꬅ ጼይጊዴስ፤ ሄን ኢዚ ባ ዱንካኔዛ ቶኪዴስ፤ ቃሴ ሄን ኢዛ ኣይሌቲ ሃꬃ ኦላ ቦኪዳ።


\par }{\PP \VS{26}ሄሳፌ ጉዬ ኣቢሜሌኬይ ባና ዞሪዛ ኣሁዛታኔ ባ ዎታዳራታ ሃላቃ ፒኮሌ ኤኪዲ ጌራሬፔ ዪሳቃኮ ዪዴስ።
\XREF{}{{\XO 26:26 }{\XT{ሜꬌ 21፡22}}}

\VS{27}ዪሳቂ ኢስታስ፥ «ኢንቴ ካሴ ታና ኢጺዲ ኢንቴ ቢታፌ ኬሲ ዬዲዲ ሃኢ ቃሴ ታኮ ኣይ ኤካና ዪዴቲ?» ጊዴስ።


\par }{\PP \VS{28}ኢስቲ ኢዛ፥ «ጎዳይ ኔናራ ዲዛይሳ ቱሙ ኑኒ ቆንጬን ቤኢዶስ፤ ሄሳ ጊሻስ ኑሲኔ ኔስ ጊዶን ጫቆ ቃላይ ዴኣና ኮሼስ ጎስ።

\VS{29}ጊዶ ኣቲን ኑኒ ኔስ ኪያቴꬅ ጻላ ኦꬂዲ ኔና ሳሮቴꬃን ሞይዚዶስ፤ ሄሳꬆካ ኔኒ ኑ ቦላ ኢታ ሚሽ ኦꬆንታ ማላ ኣኔ ኔናራ ጫቆ ጫቄቶስ፤ ሃኢ ኔና ጎዳይ ኣንጂዳይሲ ቆንጪዴስ» ጊዳ።

\VS{30}ሄ ዎዴ ዪሳቂ ኢስታስ ጊቢራ ጊግሲን ሚዳኔ ኡዪዳ።

\VS{31}ዎንቴꬃ ጋላስ ማላዶ ዎንታራ ዴንዲዲ ኢስቲ ኢሶይ ኢሳራ ጫቄቲዳ። ዪሳቂ ኢስታ ሞይዚን ኢስቲ ኢዛፔ ሳሮን ሻኬቲዲ ቢዳ።


\par }{\PP \VS{32}ሄ ጋላስ ዪሳቃ ኣይሌቲ ዪዲ ባ ቦኪዳ ሃꬃ ኦላ ጊሻስ፥ «ኑኒ ሃꬅ ዴሚዶስ» ጊ ኢዛስ ዮቲዳ።

\VS{33}ኢዚ ሄ ሃꬃ ኦላ፥ «ሳቤሄ»\FTNT{*}{{\FR 26:33 }{\FQA{ሳቤሄ፡
}}{\FT{ሳቤሄ ጉሲ ጫቆ ጉሳ።
}}} ጊ ሱንꬂዴስ፤ ሄሳ ጊሻስ ሄ ካታማ ሱንꬂ ሃች ጋካናስ ቤርሳቤሄ
\FTNT{†}{{\FR 26:33 }{\FQA{ቤርሳቤሄ፡
}}{\FT{ቤርሳቤሄ ጉሲ ጫቆ ሃꬃ ኦላ ጉሳ።
}}} ጌቴቴስ።


\par }{\SH ኤሳዌይ ኤኪዳ ዳዉꬃ ማቼታ
\par }
{\PP \VS{34}ኤሳዌ ላይꬂ 40 ጊዲዳ ዎዴ ቢኤሬ ና ዮዲቶኔ ኤሎኔ ና ባሴማቶ ማቾ ኤኪዴስ፤ ኢስቲ ናምኣይካ ሂቴ ቢታ ኣሳ።

\VS{35}ኢስቲካ ዪሳቃኔ ኢርቢቃ ሚሺሲሼ ዴኢዳ።




\par }\Chap{27}{\SH ያቆቤ ኣንጄቴꬅ
\par }
{\PP \VerseOne{1}ዪሳቂ ጪሚን ኢዛ ኣይፌይ ጼሎ ኢጺዳ ዎዴ ባስ ባይራ ናዛ ኤሳዌ ጼይጊዲ ኢዛ፥ «ታ ናዞ!» ጊዴስ።

\par }{\PP ሂስቲን ኢዚ፥ «ዬ!» ጊ ኮዪዴስ።


\par }{\PP \VS{2}ኢዚካ፥ «ቤያ! ሃኢ ታኒ ጪማዲስ፤ ታኒ ኣይዴ ሃይቃናኮኔ ታ ሃይቃና ጋላስ ኤሪኬ።

\VS{3}ሄሳ ጊሻስ ሃኢ ኔ ኢዛራ ሻንካቲዛ ቶራ ኤካዳ ባዞ ባዳ ዶኣ ሻንካታዳ ታስ ኣሾ ኤካዳ ያ።

\VS{4}ታ ዶሲዛ ማልኦ ቁማ ካꬃዳ ታስ ኣꬃ፤ ሄሲካ ታኒ ሃይቃናፔ ካሴ ኔና ኣንጃናሳ» ጊዴስ።


\par }{\PP \VS{5}ኢርቢቃይ ዪሳቂ ባ ና ኤሳዌስ ዮቲዛይሳ ሄ ዎዴ ሲያዱስ፤ ኤሳዌይ ዶኣ ሻንካቲዲ ኤሃናስ ባዞ ቢን፥

\VS{6}ኢርቢቃይ ባ ናዛ ያቆቤ፥ «ኔ ኣዋይ ኔ ኢሻ ኤሳዌ፥

\VS{7}‹ዶኣ ሻንካታ ኤሃዳ ታ ማና ማላ ታስ ማልኦ ቁማ ካꬃ፤ ሂስቲኮ ታ ሃይቆንታ ዳሼ ጎዳ ሲንꬃን ኔና ኣንጃና› ጊሺን ታኒ ሲያዲስ።

\VS{8}ታ ናዞ! ሃኢ ታኒ ኔና ኣዛዚዛይሳ ሎኤꬃዳ ሲያ።

\VS{9}ዉዴዛ ጋርስ ባዳ ናምኡ ኣንቃራ ዴይሻ ላቃታ ታስ ኤካዳ ያ፤ ኔ ኤሂኮ ታኒ ኔ ኣዋስ ማልኦ ቁማ ኢዚ ዶሲዛ ማላ ካꬃና።

\VS{10}ኔ ኣዋይ ሃይቆንታ ዲሼ ሚዲ ኔና ኣንጃና ማላ ኤሃዳ ሚዛ» ጋዱስ።


\par }{\PP \VS{11}ጊዶ ኣቲን ያቆቤይ ባ ኣዮ ኢርቢቃስ፥ «ታ ኢሻ ኤሳዌ ቦላን ኢስኬይ ዴስ፤ ጊዶ ኣቲን ታ ቦላይ ሊቆ።

\VS{12}ታ ኣዋይ ታና ኦይኪ ቤይኮቺ? ታኒ ኢዛ ጪሚዛ ኢዛስ ሚሳቲኮ ታኒ ኣንጆ ኣጋዳ ቃንጌꬃ ታ ቦላ ኤሃናኮ» ጊዴስ።


\par }{\PP \VS{13}ኢዛ ኣዬያ ኢዛ፥ «ታ ናዞ! ሄ ቃንጌꬃይ ታና ጋኮ። ታኒ ኔስ ዮቲዛይሳ ኔ ኦꬃ፤ ባዳ ዴይሻ ላቃታ ታስ ኤካ ያ» ጋዱስ።


\par }{\PP \VS{14}ኢዚ ኤሂዲ ባ ኣዬይስ ኢሚን ኣዬያ ማልኦ ቁማ ኢዛ ኣዋይ ዶሲዳ ማላ ማልኤꬃ ካꬃዱስ።

\VS{15}ሄሳፌ ጉዬ ኢርቢቃይ ሶን ባ ኣቻን ዲዛ ባ ባይራ ና ኤሳዌ ሎኦ ማይኦ ኤሃዳ ካሎ ናዛ ያቆቤ ማይዛዱስ።

\VS{16}ቃሴ ሄ ዴይሻታ ኢቴ ኢዛ ኩሼኒኔ ኢዛ ቆꬌን ማይዛዱስ።

\VS{17}ሂስታዳ ባ ካꬂዳ ማልኦ ቁማኔ ኡኬꬃ ባ ና ያቆቤ ኩሼን ዎꬃዱስ።


\par }{\PP \VS{18}ሂስቲን ኢዚ ባ ኣዋኮ ቢ ጌሊዲ፥ «ታ ኣዋዉ!» ጊዴስ።

\par }{\PP ኢዚካ፥ «ዬ! ታ ናዞ! ኔኒ ኦኔ?» ጊዴስ።


\par }{\PP \VS{19}ያቆቤይ ባ ኣዋስ፥ «ታኒ ኔ ባይራ ና ኤሳዌ፤ ኔኒ ታና ኣዛዚዳ ማላ ታኒ ኦꬃዲስ፤ ሱራዳ፥ ታኒ ሻንካታ ኤሂዳይሳ ማ፤ ሂስታዳ ታና ኣንጃ» ጊዴስ።


\par }{\PP \VS{20}ዪሳቂ ያቆቤ፥ «ታ ናዞ! ዎስታ ኤሶን ዴማዲ?» ጊ ኦይቺዴስ።

\par }{\PP ኢዚካ፥ «ጎዳይ ኔ ጾሲ ታና ማዲና» ጊዴስ።


\par }{\PP \VS{21}ዪሳቂ ያቆቤ፥ «ታ ናዞ! ኔኒ ቱሙ ታ ና ኤሳዌኮኔ ታኒ ኔና ኦይካ ቤኣናስ ኣኔ ታኮ ሃ ሺቃ» ጊዴስ።

\VS{22}ያቆቤይ ባ ኣዋ ዪሳቃኮ ሺቂን ኦይኪ ቤኢዲ፥ «ሃይሲ ቃላይ ያቆቤ ቃላ ሺን ኩሼይ ኤሳዌ ኩሼ» ጊዴስ።

\VS{23}ኢዛ ኩሼይ ኢዛ ኢሻ ኤሳዌ ኩሼꬆ ኢስኬራ ዲዛ ጊሻስ ኤሮንታ ኢዛ ኣንጂዴስ።

\VS{24}ኢዛ፥ «ቱሙ ኔኒ ታ ና ኤሳዌ?» ጊ ኦይቺዴስ።

\par }{\PP ኢዚካ፥ «ኤ ታናኮ!» ጊዴስ።


\par }{\PP \VS{25}ኢዚካ፥ «ታ ናዞ! ታኒ ኔኒ ሻንካቲዳይሳ ማናስ ሃ ኣꬃ፤ ማዳ ታኒ ኔና ኣንጃና» ጊዴስ። ያቆቤይ ኣꬂን ኢዚ ሚዴስ፤ ዎይኔ ኡሻካ ኤሂን ኡዪዴስ።


\par }{\PP \VS{26}ሄሳፌ ጉዬ ኢዛ ኣዋ ዪሳቂ፥ «ታ ናዞ! ሃ ሺቃዳ ታና ዬራ» ጊዴስ።


\par }{\PP \VS{27}ያቆቤይ ሺቂዲ ኢዛ ዬሪዴስ፤ ዪሳቂ ኢዛ ማይኦ ሲንጊ ሲዪዲ፥ «ታ ናዛ ፔኖይ ጎዳይ ኣንጂዳ ጎሻ ማላ ሳዌስ።
\XREF{}{{\XO 27:27 }{\XT{ኢብ 11፡20}}}

\VS{28}ጾሲ ሳሎ ኢራኔ ሳኣ ኣንጆ፥ ካꬂኔ ኦራꬃ ዎይኔ ኡሹ ፓላሂሲዲ ኔስ ኢሞ።

\VS{29}ካዎቴꬃቲ ኔስ ሃሬቴቶ፤ ኣሲ ዉሪ ኔስ ጉልባቶ፤ ኔኒ ኔ ኢሻታስ ጎዳ ጊዳ፤ ኔ ኣዬይ ዜሬꬂ ኔስ ጉልባቶ፤ ኔና ቃንጊዛይ ቃንጌቲዳዝ ጊዶ፤ ኔና ኣንጂዛይ ኣንጄቲዳይሳ ጊዶ» ጊዴስ።
\XREF{}{{\XO 27:29 }{\XT{ሜꬌ 12፡3}}}


\par }{\PP \VS{30}ዪሳቂ ያቆቤ ኣንጂ ዉርሲዳፔ ጉዬ ያቆቤይ ባ ኣዋ ዪሳቃ ሲንꬃፌ ኬዚዳ ማላ ኤሳዌይ ሻንካፌ ፑቱ ጊዴስ።

\VS{31}ኢዚካ ቃሴ ማልኦ ቁማ ካꬂዲ ባ ኣዋስ ኣꬂዴስ፤ ኣꬂዲ ኢዛ፥ «ታ ኣዋዉ! ሱራዳ ሃይሳ ታኒ ሻንካቲዳይሳፌ ማ፤ ሂስታዳ ታና ኣንጃ» ጊዴስ።


\par }{\PP \VS{32}ሂስቲን ኣዋይ ዪሳቂ ኢዛ፥ «ኔ ኦኔ?» ጊ ኦይቺዴስ። ኢዚ፥ «ታኒ ኔስ ባይራ ናዛ ኤሳዌ» ጊዴስ።


\par }{\PP \VS{33}ዪሳቂ ዳጋሚዲ ኮኮሪሼ፥ «ሂስቲን ዶኣ ሻንካቲዳይሳ ኤኪዲ ታስ ኣꬂዳይ ኦኔ? ታኒ ሃኢ ኔኒ ያናፔ ሲንꬄ ማዳ ኢዛ ኣንጃዲስ፤ ቱሙካ ኢዚ ኣንጄቲዳይሳ ጊዳና» ጊዴስ።


\par }{\PP \VS{34}ኤሳዌይ ባ ኣዋ ቃላ ሲዪዳ ማላ ባ ቃላ ꬎቁ ሂስታዲ ዳሮ ጫሞ ዬሆ ዬኪዲ ባ ኣዋ፥ «ታና ኣንጃ፤ ታ ኣዋዉ ታናካ ኣንጃ!» ጊዴስ።


\par }{\PP \VS{35}ጊዶ ኣቲን ኢዚ፥ «ኔ ኢሻይ ዪዲ ታና ጪሚዲ ኔ ኣንጆ ኤኪቺዴስ» ጊዴስ።


\par }{\PP \VS{36}ኤሳዌይ፥ «ኢዛ ኤሪዲ ያቆቤ
\FTNT{*}{{\FR 27:36 }{\FQA{ያቆቤ፡
}}{\FT{ያቆቤ ጉሲ ኢብራዌታ ቃላራ፥ «ጪሚዴስ ዎይኮ ባሌꬂዴስ» ጉሳ።
}}} ጊ ሱንꬂዴስ፤ ኢዚ ታና ጪሚሺን ሃይሲ ናምኣንꬆ፤ ኢዚ ታ ባይራቴꬃ ኤኪዴስ፤ ቃሴ ሃኢካ ታ ኣንጆ ኤኪዴስ» ጊዴስ፤ ቃሴ ዛሪዲ ባ ኣዋ፥ «ኔኒ ታስ ኣንጆፌ ኣይኮካ ኣሻቤኪ?» ጊ ኦይቺዴስ።
\XREF{}{{\XO 27:36 }{\XT{ሜꬌ 25፡29-34}}}


\par }{\PP \VS{37}ዪሳቂ ኤሳዌስ፥ «ታኒ ኢዛ ኔ ቦላ ጎዳታና ማላ፥ ኢዛ ኢሻቲ ኢዛስ ኦꬃና ማላ፥ ካꬂኔ ዎይኔ ኡሺ ፓላሃና ማላ ኣንጃዲስ፤ ሂስቲን ታ ናዞ ታ ኔስ ሃኢ ኣይ ኦꬃና ዳንዳያዚና?» ጊዴስ።


\par }{\PP \VS{38}ኤሳዌይ ባ ኣዋ፥ «ታ ኣዋዉ ኔስ ዲዛይ ኢሲ ኣንጆ ጻላ? ታ ኣዋዉ! ታናካ ኣንጃርኪ!» ጊዴስ። ሄሳፌ ጉዬ ኤሳዌይ ባ ቃላ ꬎቁ ሂስቲዲ ዬኪዴስ።
\XREF{}{{\XO 27:38 }{\XT{ኢብ 12፡17}}}


\par }{\PP \VS{39}ኢዛ ኣዋ ዪሳቂ ዛሪዲ፥ «ኔ ዲዛሶይ ሃ ሳኣ ዱሬቴꬃፌ ሃካና፤ ሳሎ ኢራይካ ኔስ ቡኬና።
\XREF{}{{\XO 27:39 }{\XT{ኢብ 11፡20}}}

\VS{40}ኔኒ ኔ ጊꬃ ማሻን ኣቃና፤ ኔኒ ኔ ኢሻስ ሃሬታና፤ ጊዶ ኣቲን ኔኒ ኢዛራ ኤቄቲኮ ኢዛ ቃምባራ ኔ ሞርጌፌ ዲጋና» ጊዴስ።
\XREF{}{{\XO 27:40 }{\XT{ሜꬌ 36፡8፤ 2ካዎ 8፡20}}}


\par }{\PP \VS{41}ኣዋይ ያቆቤ ኣንጂዳ ጊሻስ ኤሳዌይ ያቆቤ ኬሂ ኢጺዴስ፤ ኢዚ ባ ዎዚናራ፥ «ታ ኣዋይ ሃይቃና ማቲዴስ፤ ኢዚ ሃይቂዳ ማላ ታ ኢሻ ያቆቤ ታ ዎꬋና» ጊዴስ።


\par }{\SH ያቆቤ ቤቴꬅ
\par }
{\PP \VS{42}ጊዶቲን ኢርቢቃይ ሃይሳ ባ ባይራ ናዛ ኤሳዌ ቃላ ሲዪዳ ጊሻስ ባ ካሎ ና ያቆቤ ጼይጊሳ ኤሃዳ፥ «ኔ ኢሻይ ኤሳዌይ ኔና ዎꬊዲ ሃሎ ኬሳናስ ኮዬስ።

\VS{43}ሃኢካ ታ ናዞ፥ ታኒ ኔስ ዮቲዛይሳ ኦꬃ። ዴንዳ! ዴንዳዳ ካራኔን ዲዛ ታ ኢሻ ላባኮ ባቃታ!

\VS{44}ሂስታዳ ኔ ኢሻ ሃንቆይ ዶቻና ጋካናስ ኢማꬃቴꬃን ኢዛራ ዳሻ።

\VS{45}ኔ ኢሻይ ኔስ ሃንቄቲዛይሳ ኢዚ ኣጊዛ ዎዴኔ ኔ ኢዛ ቦላ ኦꬂዳይሳ ኢዚ ባሊዛ ዎዴ ታኒ ኪታዳ ኔና ሄፔ ኤሂሳና፤ ታኒ ኢሲ ጋላስ ኢንቴፌ ናምኣታፔ ሜላ ኣታና ማላ ኮይኬ» ጋዱስ።


\par }{\PP \VS{46}ሄሳፌ ጉዬ ኢርቢቃይ ዪሳቃ፥ «ኤሳዌይ ኤኪዳ ሂቴታ ማጫ ናይታ ጌዶን ዱሳይ ታና ኢቴስ፤ ቃሴ ያቆቤይካ ሄይታ ማላ ሂቴታ ማጫ ናይታፔ ማቾ ኤኪኮ ታኒ ሄኮ ሃይቃናስ ኮያይስ» ጋዱስ።




\par }\Chap{28}{\PP \VerseOne{1}ሄሳ ጊሻስ ዪሳቂ ያቆቤ ጼይጊዲ፥ «ካናኔ ኣሳ ማጫ ናይታፔ ኔስ ማቾ ኤኮፋ።

\VS{2}ዴንዳዳ ኔ ኣዬይ ኣዋ ባቱኤሌኮ፥ ሜስጴጾሚያ ቢታ ባዳ ሄፔ ኔ ኣዬይ ኢሻ ላባ ማጫ ናይታፔ ኢሲኒዮ ኔስ ማቾ ኤካ።

\VS{3}ኡባ ዳንዳይዛ ጾሲ ኔና ኣንጆ፤ ኢዚ ኔስ ዳሮ ናይታ ኢሞ፤ ኔና ዳሮ ዴሬስ ኣዋ ሂስቶ።

\VS{4}ኣብራሃሜ ኣንጂዳ ማላ ኔናኔ ኔ ዜሬꬅ ጾሲ ኣንጆ፤ ሃይሳ ኣብራሃሜይ ኢሚዳ ቢታኔ ኔካ ኢማꬃቴꬃን ዴኢዳ ቢታ ኔስ ኢሞ» ኣዛዚዴስ።
\XREF{}{{\XO 28:4 }{\XT{ሜꬌ 17፡4-8}}}

\VS{5}ሂስቲን ዪሳቂ ያቆቤ ዬዲን ያቆቤይ ሜስጴጾሚያ ቢታ ላባኮ ቢዴስ። ላባይ ያቆቤኔ ኤሳዌ ዬሊዳ ኢርቢቃስ ኢሻኔ ኣራሜ ቢታ ኣስ ባቱኤሌ ና።


\par }{\SH ኤሳዌይ ኤኪዳ ሃራ ማቼዮ
\par }
{\PP \VS{6}ዪሳቂ ያቆቤ ኣንጂዳይሳ ሄፔ ማቾ ኤካናስ ሜስጴጾሚያ ቢታ ኢዛ ዬዲዳይሳ ቃሴካ ኢዚ ያቆቤ ኣንጂዳ ዎዴ፥ «ካናኔ ማጫስ ኤኮፋ» ጊ ኣዛዚዳይሳ ሲዪዴስ፤

\VS{7}ያቆቤይካ ባ ኣዋሲኔ ባ ኣዬይስ ኣዛዜቲዲ ሜስጴጾሚያ ቢታ ቢዳይሳ ኤሳዌይ ኤሪዴስ።

\VS{8}ኤሳዌይ ኢዛ ኣዋ ዪሳቃይ ካናኔ ማጫ ናይታ ኣይ ማላ ኢጺዛኮኔ ሄሳን ኤሪዴስ።

\VS{9}ሄሳ ጊሻስ ኤሳዌይ ኣብራሃሜ ና ኢስማኤሌኮ ቢዲ ኢዛ ናዮ ማሂላቶ ባ ማቼይ ቦላ ጉጂ ኤኪዴስ። ኢዛካ ኔባዮቴ ሚቾ።


\par }{\SH ያቆቤ ኣጉሞ
\par }
{\PP \VS{10}ያቆቤይ ቤርሳቤሄፔ ካራኔ ባናስ ዴንዲዴስ።

\VS{11}ኢዚ ኢሲ ሶ ጋኪሺን ኣርሼይ ዉሊን ሄን ኣቂዴስ፤ ሄ ሶን ዲዛ ሹቻታፔ ኢሲ ሹች ኤኪ ቦርኮቲዲ ሄን ꬊስኪዴስ።

\VS{12}ኣጉሞዛን ቢታን ኤቂዲ ጼራይ ፑዴ ሳሎ ጋኪዛ ያንጋሬ ቤኢዴስ፤ ያንጋሬዛ ቦላ ጾሳ ኪታንቻቲ ዱጌ ዎꬊሺኒኔ ፑዴ ኬዚሺን ቤኢዴስ።
\XREF{}{{\XO 28:12 }{\XT{ዮሃ 1፡51}}}

\VS{13}ያንጋሬዛስ ቦላ ጼራን ጎዳይ ኤቂዲ ኢዛ፥ «ታኒ ጎዳ ኔ ኣዋ ኣብራሃሜ ጾሳ፥ ዪሳቃ ጾሳ። ሃ ኔ ኢቺዳ ቢታ ታ ኔሲኔ ኔ ዜሬꬃስ ኢማና።
\XREF{}{{\XO 28:13 }{\XT{ሜꬌ 13፡14-15}}}

\VS{14}ኔ ዜሬꬃይ ቢታ ኣጬ ማላ ዳራና፤ ኢስቲካ ኦይዱ ባጋ ጋካና፤ ቢታ ቦላን ዲዛ ኣሲ ዉሪ ኔ ባጋራኔ ኔ ዜሬꬃ ባጋራ ኣንጄታና።

\VS{15}ታኒ ኔናራ ዳይስ፤ ኔኒ ቢዛሶ ኡባን ታኒ ኔና ናጋና፤ ቃሴ ታኒ ኔና ሃ ቢታ ጉዬ ዛራዳ ኤሃና፤ ታኒ ኔስ ኦꬃና ጊዳይሳ ኦꬃና፤ ኔናካ ዬጊኬ» ጊዴስ።


\par }{\PP \VS{16}ያቆቤይ ꬊስኮፌ ቤጊዲ፥ «ታኒ ኤራቤኬፌ ኣቲን ጎዳይ ቱሙ ሃይሳን ዴስ» ጊዴስ።

\VS{17}ኢዚ ባቢዲ፥ «ሃይሲ ኣይ ማላ ባቢሲዛሶ! ሃይሲ ጾሳ ኬꬃፌ ኣቲን ሃራሶ ዴና፤ ሃይሲ ሳሎ ፔንጌ» ጊዴስ።


\par }{\PP \VS{18}ያቆቤይ ዎንቴꬃ ጋላስ ማላዶ ዎንታራ ዴንዲዲ ባ ቦርኮቲዳ ሹቻ ኤኪዲ ቱሳ ማላ ኤሲዲ ጾሳስ ዱማሳናስ ኢዛ ቦላ ዛይቴ ጉሲዴስ።

\VS{19}ያቆቤይ ሄ ሶሆዛ ቤቴሌ
\FTNT{*}{{\FR 28:19 }{\FQA{ቤቴሌ፡
}}{\FT{ቤቴሌ ጉሲ ኢብራዌታ ቃላራ፥ «ጾሳ ኬꬅ» ጉሳ።
}}} ጊ ሱንꬂዴስ፤ ሄ ካታማያ ሄሳፌ ካሴ ሎዛ ጌቴታዉስ።


\par }{\PP \VS{20-21}ያቆቤይ፥ «ኔ ታናራ ጊዳዳ ታ ቢዛ ኦጌን ኔ ታና ናጊኮ ታስ ሚዛ ቁማኔ ማይኦ ኔ ኢሚኮ ታ ኣዋ ሶ ሳሮን ኔ ታና ዛሪኮ ኔኒ ጎዳይ ታ ጾሳ ጊዳና።

\VS{22}ታኒ ቱሳ ማላ ኤሲዳ ሃ ሹቻይ ጾሳ ኬꬅ ጊዳና፤ ኔኒ ታስ ኢሚዛ ኡባፌ ታማፌ ኢሲ ኩሼ ታኒ ኔስ ኢማና» ጊ ኣዲኔቲዴስ።




\par }\Chap{29}{\SH ያቆቤይ ላባ ሶን
\par }
{\PP \VerseOne{1}ሄሳፌ ጉዬ ያቆቤይ ዴንዲ ቢዲ ኣርሼይ ሞኪዛ ባጋራ ዲዛ ኣሳታ ዴሬ ጋኪዴስ።

\VS{2}ሂስቲዲ ኢሲ ዴምባን ሃꬃ ኦላይ ዲዛይሳ ቤኢዴስ፤ ሄꬑ ጩጋ ዶርሲ ቃሴ ሄ ሃꬃ ኦላ ኣቻን ኢቺዴስ፤ ኣይስ ጊኮ ዉዴይ ዉሪ ሃꬅ ኡዪዛይ ሄ ኦላዛፔ፤ ሄ ሃꬃ ኦላ ዶና ቱቻ ሹቻይካ ጊታ።

\VS{3}ዶርሳ ዉዴይ ዉሪ ሄን ሺቂዳ ዎዴ ዉዴዛ ሄሚዛይቲ ሃꬃ ኦላ ዶናፔ ሄ ሹቻ ጌንዴሪሲዲ ዶርሳ ኡሼቴስ። ኡሺዲ ሄ ሹቻ ሃꬃ ኦላን ዛሪዲ ቱጬቴስ።


\par }{\PP \VS{4}ያቆቤይ ኢስታስ፥ «ሃይቶ! ኢንቴ ኣዋፔ ዪዴቲ?» ጊ ኦይቺዴስ።

\par }{\PP ኢስቲካ፥ «ኑኒ ካራኔፔ ዪዶስ» ጊ ዮቲን፥

\VS{5}ኢዚ፥ «ናኮሬስ ናዛ ና ላባ ኤሬቲ?» ጊዴስ።

\par }{\PP ኢስቲካ፥ «ኤ፥ ኢዛ ኑ ኤሮስ» ጊዳ።


\par }{\PP \VS{6}ያቆቤይ ኢስታስ፥ «ኢዚ ሎኦ ዲዜ?» ጊ ኦይቺን፥ «ኤ፥ ሎኦኮ፤ ኢዛ ና ኤራሄሎ ዶርስ ኤካ ዪዛሮ ሃኖ ቤያ» ጊዳ።


\par }{\PP \VS{7}ሂስቲን ያቆቤይ ኢስታስ፥ «ቤኢቴ! ኣርሼይ ሃኢ ꬎቃን ዴስ፤ ሜሄ ሶ ሺሺዛ ዎዴይ ቡሮ ጋኪቤና፤ ዶርሳታ ሃꬅ ኡሺዲ ኤፊ ሄሚሺቴ» ጊዴስ።


\par }{\PP \VS{8}ጊዶ ኣቲን ኢስታስ፥ «ሜሄይ ዉሪ ሺቃና ጋካናስ፥ ሹቻ ሃꬃ ኦላዛ ዶናፔ ጌንዴሪሳና ጋካናስ ኑኒ ኡሻናስ ዳንዳዮኮ፤ ሄሳፌ ጉዬ ኑኒ ሜሃ ኡሻና» ጊዳ።


\par }{\PP \VS{9}ኢዚ ቡሮ ሃሳያን ዲሺን ዶርሳታ ሄሚዛይ ኢዞ ጊዲዳ ጊሻስ ላባ ናያ ኤራሄላ ባ ኣዋ ዶርሳታ ላጋ ኤካዳ ጋካ ዎꬋዱስ።

\VS{10}ያቆቤይ ባ ኣዬይ ኢሻ ላባ ና ኤራሄሊ ዶርሳታ ቤኢዳ ዎዴ ቢዲ ኦላ ዶናፔ ሹቻ ጌንዴሪሲዲ ባ ኣዬይ ኢሻ ዶርሳታ ሃꬅ ኡሺዴስ።

\VS{11}ያቆቤይ ኤራሄሎ ዬሪዲ ኡፋይሳፌ ዴንዲዳይሳን ባ ቃላ ꬎቂሲዲ ዬኪዴስ።

\VS{12}ያቆቤይ ኢዚስ ኣዋ ዳቦኔ ኢርቢቃ ና ጊዲዳይሳ ኤራሄሊስ ዮቲን ኢዛ ዎጻ ባዳ ባ ኣዋስ ዮታዱስ።


\par }{\PP \VS{13}ላባይ ባ ሚቼይ ና ያቆቤ ዎሬ ሲዪዳ ማላ ኢዛራ ጋጋናስ ዎጺዴስ፤ ዎጺ ጋኪዲ ኢዛ ኢዲሚ ዬሪ ኤኪዲ ባ ሶ ኤፊዴስ፤ ሄን ያቆቤይ ባ ሃኒዳይሳ ኡባ ላባስ ዮቲዴስ።

\VS{14}ላባይ ኢዛ፥ «ኔኒ ቱሙ ታ ኣሾኔ ታ ሱꬃ» ጊዴስ። ያቆቤይ ኢዛራ ኢሲ ኣጊና ኩሜꬅ ኡቲዴስ።


\par }{\SH ያቆቤ ኡኔቴꬅ
\par }
{\PP \VS{15}ሄሳፌ ጉዬ ላባይ ኢዛ፥ «ኔኒ ታስ ዳቦ ጊዲዳ ጊሻስ ታስ ጮ ሜላ ኦꬃኔ? ኣኔ ኔስ ኣይ ቃንጻናስ ቤሲዛኮ ታስ ዮታ» ጊዴስ።

\VS{16}ላባስ ናምኡ ማጫ ናይቲ ዴቴስ፤ ባይራይ ሱንꬂ ሊያ፥ ካሎያ ኤራሄሎ።

\VS{17}ሊያ ኣይፌይ ሾላ፤ ኤራሄሊ ኣይፌይ ጊዲኮ ሎኦ።


\par }{\PP \VS{18}ያቆቤይ ኤራሄሎ ሲቂዳ ጊሻስ፥ «ታኒ ኔስ ካሎ ናዮ ኤራሄሊ ጊሻስ ኔስ ላፑን ላይꬅ ኦꬃና» ጊዴስ።


\par }{\PP \VS{19}ላባይ፥ «ኢዞ ሃራ ኣሳስ ኢማናፔ ኔስ ኢሚዛይሲ ሎኦ፤ ኔኒ ታናራ ሃይሳን ዴያ» ጊዴስ።

\VS{20}ሄሳ ጊሻስ ያቆቤይ ኤራሄሎ ኤካናስ ላፑን ላይꬅ ኦꬂዴስ፤ ጊዶ ኣቲን ኢዚ ኢዞ ሲቂዛ ጊሻስ ኢዛስ ዎዴዚ ኬሂ ቃንꬅ ሚሳቲዴስ።


\par }{\PP \VS{21}ሄሳፌ ጉዬ ያቆቤይ ላባ፥ «ታ ማቾ ታስ ኢማ፤ ታ ዎዴይ ዉሪዴስ፤ ታኒ ኢዞ ኤካና ኮያይስ» ጊዴስ።

\VS{22}ሄሳ ጊሻስ ላባይ ሄን ዲዛ ኡባ ኣሳ ጼይጊ ሺሺዲ፥ ቡላቻ ኬሲዴስ።

\VS{23}ጊዶ ኣቲን ጋዴይ ቃሚን ኢዚ ባ ና ሊያ ኤፊዲ ያቆቤስ ኢሚዴስ፤ ያቆቤይካ ኢዞ ኤኪዴስ።

\VS{24}ቃሴ ላባይ ባ ኣይሌዮ ዚልፎ ባ ና ሊያስ ኣይሌ ጊዳና ማላ ኢሚዴስ።


\par }{\PP \VS{25}ጋዴይ ዎንቲን ጼሊዛ ዎዴ ሄኮ ሊያ ጊዳዱስ! ሂስቲን ያቆቤይ ላባ፥ «ሃይሲ ኔኒ ታ ቦላ ኦꬂዳይሲ ኣዜ? ታኒ ኔስ ኦꬂዳይ ኤራሄሊ ጊሻስ ዴኔ? ታና ኣይስ ጪማዲ?» ጊዴስ።


\par }{\PP \VS{26}ላባይ ኢዛ፥ «ኑ ቢታን ባይራያ ዲሺን ካሎዮ ኣዚናስ ኢሚዛይሲ ዎጋ ዴና።

\VS{27}ሄ ሚሺራቴꬃ ሳሚንታ ኡባ ዉርሳ፤ ቃሴ ካሎቲዛሮካ ኑኒ ኔስ ኢማና፤ ሄሳፌ ጉዬ ሃራ ላፑን ላይꬅ ታስ ኦꬃሳ» ጊዴስ።


\par }{\PP \VS{28}ያቆቤይ ሄሳꬆ ሃኒዲ ሄ ሳሚንታ ዉርሲዴስ፤ ሄሳፌ ጉዬ ላባይ ባ ናዮ ኤራሄሎ ኢዛስ ኢሚዴስ።

\VS{29}ቃሴ ላባይ ባ ኣይሌዮ ቢሊሃ ባ ና ኤራሄሊስ ኣይሌ ጊዳና ማላ ኢሚዴስ።

\VS{30}ያቆቤይ ኤራሄሎካ ኤኪዴስ፤ ኤራሄሎ ሊያፔ ኣꬂ ሲቂዴስ፤ ሃራ ላፑን ላይꬅ ላባስ ኦꬂዴስ።


\par }{\SH ያቆቤ ናይታ ዬሌቴꬅ
\par }
{\PP \VS{31}ያቆቤይ ሊያ ኤራሄሊ ማላ ሲቆንታይሳ ቤኢዲ ጎዳይ ኢዚስ ዬሊዛ ኡሎዛ ዶይዴስ፤ ጊዶ ኣቲን ኤራሄሊስ ናይ ባ።

\VS{32}ሊያይ ሻራዳ ኣቱማ ና ዬላዱስ፤ ኢዛ ሱንꬃካ ኦሮቤሌ ጋ ሱንꬃዱስ፤ ኣይስ ጊኮ ኢዛ፥ «ጎዳይ ታ ሜቶ ቤኢዴስ፤ ሃኢ ቱሙ ታና ታ ኣዚናይ ሲቃና» ጋዱስ።
\FTNT{*}{{\FR 29:32 }{\FT{ኦሮቤሌ ጉሲ ኢብራዌታ ቃላራ፥ «ሃሹ ኣቱማ ና!» ዎይኮ፥ «ታ ሜቶ ቤኢዴስ» ጉሳ።
}}}


\par }{\PP \VS{33}ኢዛ ቃሴካ ሻራዳ ሃኢካ ኣቱማ ና ዬላዱስ፤ ኢዛ፥ «ጎዳይ ታኒ ዶሴቶንታይሳ ቤኢዳ ጊሻስ ታስ ሃይሳካ ጉጂዴስ» ጋዳ ኢዛ ሲሞና ጋ ሱንꬃዱስ።\FTNT{†}{{\FR 29:33 }{\FT{ሲሞና ጉሲ ኢብራዌታ ቃላራ፥ «ሲዪዴስ» ጉሳ።
}}}


\par }{\PP \VS{34}ኢዛ ቃሴካ ሻራዳ ኣቱማ ና ዬላዱስ፤ ኢዛ፥ «ታኒ ኢዛስ ሄꬑ ኣቱማ ናይታ ዬሊዳ ጊሻስ ታ ኣዚናይ ባ ዎዚና ታኮ ዛራና» ጋዳ ኢዛ ሌዌ ጋ ሱንꬃዱስ።\FTNT{‡}{{\FR 29:34 }{\FT{ሌዌ ጉሲ ኢብራዌታ ቃላራ፥ «ባ ዎዚና ታኮ ዛራና ዎይኮ ሲቆን ኦይኬታና» ጉሳ።
}}}


\par }{\PP \VS{35}ኢዛ ቃሴካ ቃንꬃታዳ ኣቱማ ና ዬላዳ ኢዛ፥ «ሂኣ ታኒ ጎዳ ጋላታና» ጋዱስ፤ ሄሳ ጊሻስ ኢዛ ዩሁዳ ጋ ሱንꬃዱስ፤ ሄሳፌ ጉዬ ዬሎ ኤሳዱስ።
\FTNT{§}{{\FR 29:35 }{\FT{ዩሁዳ ጉሲ ኢብራዌታ ቃላራ፥ «ጋላታ» ጉሳ።
}}}




\par }\Chap{30}{\PP \VerseOne{1}ኤራሄላ ያቆቤስ ናይ ኢዚፔ ዬሌቶንታይሳ ኤራዳ ባ ሚቼይ ቦላ ቃናታዱስ፤ ሄሳ ጊሻስ ኢዛ ያቆቤ፥ «ታስ ና ኢማ፤ ኢጺስ ጊኮ ታ ሃይቃና» ጋዱስ።


\par }{\PP \VS{2}ያቆቤይ ኤራሄሊ ቦላ ሃንቄቲዲ፥ «ታና ኔስ ዬሎ ዲጋናስ ጾሳ ጋዲ?» ጊዴስ።


\par }{\PP \VS{3}ኢዛካ፥ «ታ ኣይሌዮ ቢሊሃ ሂኖ ቤኣ፤ ኢዛ ታ ጊሻስ ዬላና ማላ ኔኒ ኢዞ ኤካ፤ ሂስቲኮ ኢዚ ባጋራ ታኒካ ና ኣዮ ጊዳና» ጋዱስ።

\VS{4}ኤራሄላ ባ ኣይሌዮ ቢሊሃ ማቾ ሂስቲ ኤካና ማላ ኢዛስ ኢሚን ያቆቤይ ኢዞ ኤኪዴስ።

\VS{5}ቢሊሃ ሻራዳ ኣቱማ ና ያቆቤስ ዬላዱስ።

\VS{6}ሂስቲን ኤራሄላ፥ «ጾሲ ታስ ፒርዲዴስ፤ ታ ዎሳካ ሲዪዲ ታስ ኣቱማ ና ኢሚዴስ» ጋዱስ፤ ሄሳ ጊሻስ ዬሌቲዳ ናዛ፥ «ዳኔ» ጋ ሱንꬃዱስ።\FTNT{*}{{\FR 30:6 }{\FT{ዳኔ ጉሲ ኢብራዌታ ቃላራ፥ «ታስ ፒርዲዴስ» ጉሳ።
}}}


\par }{\PP \VS{7}ኤራሄሊ ኣይሌያ ቢሊሃይ ቃሴካ ሻራዳ ያቆቤስ ናምኣንꬆ ኣቱማ ና ዬላዱስ።

\VS{8}ኤራሄላካ፥ «ታኒ ታ ሚቼይራ ዎልቃማ ባጼ ባጼታዳ ጾናዲስ» ጋሼ ናዛ ኒፍታሌሜ ጋ ሱንꬃዱስ።\FTNT{†}{{\FR 30:8 }{\FT{ኒፍታሌሜ ጉሲ ኢብራዌታ ቃላራ፥ «ባጼ» ጉሳ።
}}}


\par }{\PP \VS{9}ሊያይ ባስ ዬሎይ ኤቂዳይሳ ቤያዳ ባ ኣይሌዮ ዚልፎ ኤፋዳ ያቆቤስ ማቾ ሂስታ ኢማዱስ።

\VS{10}ሊያ ኣይሌ ዚልፋ ያቆቤስ ኣቱማ ና ዬላዱስ።

\VS{11}ሊያይካ፥ «ሃይሲ ኣይ ማላ ሎኦ ቃዳ!» ጋሼ ናዛ ጋዴ
\FTNT{‡}{{\FR 30:11 }{\FQA{ጋዴ፡
}}{\FT{ጋዴ ጉሲ ኢብራዌታ ቃላራ፥ «ሎኦ ቃዳ» ጉሳ።
}}} ጋዳ ሱንꬃዱስ።


\par }{\PP \VS{12}ሊያ ኣይሌያ ዚልፋይ ያቆቤስ ናምኣንꬆ ኣቱማ ና ዬላዱስ።

\VS{13}ሊያይካ፥ «ታኒ ኬሃ ኡፋዬታዲስ! ማጫሳይካ ታና ኡፋዬቲዛሮ ጋና» ጋዱስ፤ ሄሳ ጊሻስ ኢዛ ናዛ ኣሴሬ
\FTNT{§}{{\FR 30:13 }{\FQA{ኣሴሬ፡
}}{\FT{ኣሴሬ ጉሲ ኢብራዌታ ቃላራ፥ «ኡፋይሳ» ጉሳ።
}}} ጋ ሱንꬃዱስ።


\par }{\PP \VS{14}ጊስቴ ማጻ ኣጊናን ኦሮቤሌይ ጋዴ ጊዶ ቢዲ ኢንኮዬ ቴራ ዴሚዲ ባ ኣዮ ሊያስ ኤሂዴስ፤ ኤራሄላ ሊያ፥ «ኔ ናይ ኤሂዳ ኢንኮዬዛፔ ኣኔ ታስ ኢማ» ጋዱስ።


\par }{\PP \VS{15}ጊዶ ኣቲን፥ «ኔ ታ ኣዚናዛ ታፔ ዎꬃ ኤኪዳይሲ ጊዶንታ ኢጺን ቃሴ ታ ናዛ ኢንኮዬዛ ኤካኔ?» ጋዱስ።

\par }{\PP ኤራሄላካ፥ «ሂስቲኮ ኔ ናዛ ኢንኮዬዛ ጊሻስ ያቆቤይ ሃቻ ቃማ ኔናራ ኣቆ» ጋዱስ።


\par }{\PP \VS{16}ሄ ጋላሳ ኦማርስ ያቆቤይ ኦሶሶፔ ሲሚሺን ሊያይ ኢዛ ሞካናስ ኬዛዳ፥ «ኔኒ ታናራ ኣቃና ኮሼስ፤ ኣይስ ጊኮ ታኒ ታ ና ኢንኮዬዛን ኔና ኪራስ ኤካይቻዲስ» ጊን ኢዚ ሄ ጋላሳ ኦማርስ ኢዚራ ኣቂዴስ።


\par }{\PP \VS{17}ጾሲ ሊያ ዎሳ ሲዪዴስ፤ ሄሳ ጊሻስ ኢዛ ቃንꬃታዳ ኢቻሻንꬆ ኣቱማ ና ያቆቤስ ዬላዱስ።

\VS{18}ሊያይካ፥ «ታኒ ታ ኣይሌዮ ታ ኣዚናስ ኢሚዳ ጊሻስ ጾሲ ሄሳ ኪራ ታስ ቃንጺዴስ» ጋሼ ናዛ ዪሳኮሬ
\FTNT{*}{{\FR 30:18 }{\FQA{ዪሳኮሬ፡
}}{\FT{ዪሳኮሬ ጉሲ ኢብራዌታ ቃላራ፥ «ኦሶ ዋጋ» ጉሳ።
}}} ጋዳ ሱንꬃዱስ።


\par }{\PP \VS{19}ሊያይ ቃሴካ ሻራዳ ኡሱፑንꬃ ኣቱማ ና ያቆቤስ ዬላዱስ።

\VS{20}ሊያይ፥ «ጾሲ ታስ ኣልኦ ኢሞታ ኢሚዴስ፤ ታኒ ታ ኣዚናስ ኡሱፑን ናይታ ዬሊዳ ጊሻስ ሃኢ ኢዚ ታና ቦንቻና» ጋዱስ። ሄሳ ጊሻስ ኢዛ ናዛ ዛቢሎኔ
\FTNT{†}{{\FR 30:20 }{\FQA{ዛቢሎኔ፡
}}{\FT{ዛቢሎኔ ጉሲ ኢብራዌታ ቃላራ፥ «ቦንቾ» ጉሳ።
}}} ጋ ሱንꬃዱስ።

\VS{21}ሄሳፌ ጉዬ ኢሲ ማጫ ና ዬላዳ ኢዞ ዲና
\FTNT{‡}{{\FR 30:21 }{\FQA{ዲና፡
}}{\FT{ዲና ጉሲ ኢብራዌታ ቃላራ፥ «ፒርዲዴስ» ጉሳ።
}}} ጋ ሱንꬃዱስ።


\par }{\PP \VS{22}ጾሲ ኤራሄሎ ቆፒዴስ፤ ኢዚ ዎሳካ ሲዪዲ ኢዚስ ዬሊዛ ኡሎ ዶይዴስ።

\VS{23}ኢዛካ ሻራዳ ኣቱማ ና ዬላዱስ፤ «ጾሲ ታ ዬላ ታፔ ዴንꬂዴስ፤

\VS{24}ጎዳይ ታስ ሃራ ኣቱማ ናካ ጉጄሬኔ!» ጋሼ ናዛ ዮሴፌ
\FTNT{§}{{\FR 30:24 }{\FQA{ዮሴፌ፡
}}{\FT{ዮሴፌ ጉሲ ኢብራዌታ ቃላራ፥ «ታስ ጉጆ ዎይኮ ቁጪዴስ» ጉሳ።
}}} ጋ ሱንꬃዱስ።


\par }{\SH ያቆቤይኔ ላባ ፓላሜቴꬅ
\par }
{\PP \VS{25}ኤራሄላ ዮሴፌ ዬሊዳፔ ጉዬ ያቆቤይ ላባ፥ «ታኒ ታ ኣዋ ቢታ ሲማና ማላ ታና ሞይዛ።

\VS{26}ታኒ ኢስታ ጊሻስ ኔስ ኦꬂዳ ታ ማቼታኔ ታ ናይታ ታስ ኢማ፤ ታኒ ባና፤ ኣይስ ጊኮ ታኒ ኔስ ኣይ ማላ ኦꬂዳኮ ኔ ኤራሳ» ጊዴስ።


\par }{\PP \VS{27}ቃሴ ላባይ ኢዛስ፥ «ታኒ ኔስ ኢሲ ሚሽ ዮታይስ፤ ጎዳይ ኔ ጌዶን ታና ኣንጂዳይሳ ታ ቤያዲስ።

\VS{28}ኔ ኤካና ዳሞዛ ታስ ዮታ፤ ታኒ ኔስ ኢዛ ቃንጻና» ጊዴስ።


\par }{\PP \VS{29}ያቆቤይ፥ «ታኒ ኔስ ዎስታ ኦꬂዳኮ ኔ ሜሄይካ ዋኒ ዬሌቲዳኮ ኔኒ ኤራሳ።

\VS{30}ታኒ ያናፔ ካሴ ኔስ ዲዛ ጉꬃይ ሃኢ ኬሂ ዳሪዴስ፤ ታ ኣꬊዳ ኡባሶን ጎዳይ ኔና ኣንጂዴስ፤ ጊዶ ኣቲን ሃኢ ታኒ ታሶ ኣሳስ ኣይዴ ኦꬆ?» ጊዴስ።


\par }{\PP \VS{31}ላባይ፥ «ታኒ ኔስ ኣይ ኢሞ?» ጊ ኢዛ ኦይቺን፥ ያቆቤይ፥ «ታስ ኣይኮካ ኢሞፋ፤ ጊዶ ኣቲን ኔኒ ታስ ኢሲ ሚሽ ኦꬂኮ ታኒ ኔ ዉዴዛ ቃሴካ ሄማናኔ ናጋና።

\VS{32}ታኒ ሃች ኔ ሜሄ ኡባ ጊዶራ ኣꬋና፤ ሄን ኔ ዶርሳፌ ማሳራ ዎይኮ ፑንጫራ ኡባ፥ ዶርሳ ላቃ ካሬꬃታ ኡባ፥ ዴይሻፌ ፑንጫራኔ ማሳራ ጊዲዳይታ ኡባ ታ ሻካና፤ ሄይታንቲ ታ ዳሞዛ ጊዴቶ።

\VS{33}ሄሳ ጊሻስ ታ ጺሎቴꬂ ኔኒ ታስ ቃንጺዳ ዳሞዛ ታይባናስ ሲንꬃፌ ኔ ዪዛ ዎዴ ኤሬታና፤ ታ ዴይሻፌ ጻላቃ ጊዶንታይ ዎይኮ ካሬꬅ ጊዶንታ ኢሲ ላቃይ ታ ኣቻን ቤቲኮ ካይሶቲዳ ማላ ቆዴቶ» ጊዴስ።


\par }{\PP \VS{34}ላባይ፥ «ኔ ጊዳ ማላ ጊዶ» ጊዴስ።

\VS{35}ሄ ጋላሲካ ላባይ ጻላቃ ጊዲዳ ኦርጌታ ኡባ፥ ጻላቃ ጊዲዳ ማጫ ዴይሼታኔ ካሬꬃ ዶርሳ ላቃታ ኡባ ኬሲዲ ሄማና ማላ ባ ኣቱማ ናይታስ ኢሚዴስ።

\VS{36}ሂስቲዲ ሄ ሜሄዛራ ሄꬑ ጋላሳ ኦጌ ያቆቤፔ ሃኪ ቢዴስ፤ ጊዶ ኣቲን ያቆቤይ ኣቲዳ ላባ ሜሄታ ሄንꬅ ጌሊዴስ።


\par }{\PP \VS{37}ያቆቤይ ሚꬃፌ ቃዬ ጉፌ ኬሲዲ ባጋ ፖቂዲ ባጋ ፖቆንታ ኣጊዲ ጉፌዛ ባጋ ካሬꬅ፥ ባጋ ቦꬅ ሂስቲዲ ዋራርዴስ።
\FTNT{*}{{\FR 30:37 }{\FQA{ዋራርዴስ፡
}}{\FT{ዋራርዴስ ጊዛይሳ ኢሲ ኢሲ ባጋ ጋሞꬆ ቃላን ዋራንኪዴስ ጌቴቴስ።
}}}

\VS{38}ሜሄይ ሃꬄ ኡያና ዪዛ ኡባ ዎዴ ሜሄቲ ሃꬅ ኡዪዛ ጎንጌ ጊዶን ጉፌታ ዎꬂዴስ፤ ሜሄቴꬅ ኬዚዳ ሜሄቲ ሃꬅ ኡያናስ ዪዛ ዎዴ፥

\VS{39}ሄ ጉፌታ ሲንꬃን ሜሄቲዳ፤ ኢስቲካ ማሳራ፥ ጻላቃኔ ባታካ ላቃታ ዬሊዳ።

\VS{40}ያቆቤይ ላቃታ ሜሄታፔ ሻኪዲ ዱማ ዎꬂዴስ፤ ኣቲዳ ሜሄታ ማሳራኔ ጻላቃ ጊዲዳይታ ላባ ሜሄ ሲንꬅ ዛሪዴስ፤ ሄሳꬆ ያቆቤይ ባ ሜሄ ላባ ሜሄራ ዋላኬቶንታ ማላ ዱማ ሻኪ ዎꬂዴስ።


\par }{\PP \VS{41}ጎባ ሚኖ ማጫ ዶርሳቲኔ ዴይሻቲ ሜሄቴꬅ ኬዚዛ ዎዴ ኣይዴ ጊዲንካ ኢስቲ ሄ ጉፌታ ኣቻን ሜሄታና ማላ ያቆቤይ ሄ ጉፌታ ሃꬃ ጎንጌ ጊዶን ሜሄታ ሲንꬃን ዎꬂዴስ።

\VS{42}ጉፌዛ ላፋ ሜሄታ ሲንꬃን ዎꬄና፤ ሄሳ ጊሻስ ላፋ ላፋ ሜሄቲ ላባስ ጊዲን ጎቢዛይቲ ያቆቤስ ጊዲዳ።

\VS{43}ሄሳꬆ ሃኒዲ ያቆቤይ ኬሂ ዱሬቲዲ፥ ዳሮ ሜሄ ዉዴ፥ ማጫ ኣይሌታኔ ኣቱማ ኣይሌታ፥ ዳሮ ጋሜላታኔ ሃሬታ ሃሪዴስ።




\par }\Chap{31}{\SH ላባፔ ያቆቤ ባቃታ
\par }
{\PP \VerseOne{1}ላባ ኣቱማ ናይቲ ባ ጊዶን፥ «ያቆቤይ ኑ ኣዋ ሃሮ ኡባ ኤኪዴስ፤ ሃይሲ ኡባይ ኢዚ ሺሺዳ ኣቆታይ ኑ ኣዋፔ ቤቲዳዛ» ጊ ሃሳይሺን ያቆቤይ ሲዪዴስ።

\VS{2}ያቆቤይ ላባ ኣይፌሶይ ኢዛስ ካሴ ማላ ጊዶንታይሳ ቤኢዴስ።


\par }{\PP \VS{3}ሄ ዎዴ ጎዳይ ያቆቤ፥ «ኔኒ ኔ ኣዋታ ቢታ ኔ ዳቦታኮ ጉዬ ሲማ፤ ታኒ ኔናራ ጊዳና» ጊዴስ።


\par }{\PP \VS{4}ሄሳ ጊሻስ ያቆቤይ ኤራሄሎኔ ሊያ ባ ሜሄይ ዲዛሶ ያና ማላ ኪቲዲ ጼይጊሲዴስ።

\VS{5}ኢዚ ኢስታስ፥ «ኢንቴ ኣዋ ኣይፌሶይ ታስ ካሴይሳ ማላ ጊዶንታይሳ ታኒ ቤኣዲስ፤ ጊዶ ኣቲን ታ ኣዋ ጾሲ ታናራ ዴስ።

\VS{6}ታኒ ታ ኩሜꬃ ዎልቃፌ ኢንቴ ኣዋስ ኦꬂዳይሳ ኢንቴ ኤሬታ።

\VS{7}ጊዶ ኣቲን ኢንቴ ኣዋይ ታና ጪሚዲ ታ ዳሞዛ ታሙቶ ላሚ ላሚ ዬጊዴስ፤ ጊዲኮካ ኢዚ ታና ቆሆንታ ማላ ጾሲ ኢዛ ዲጊዴስ።

\VS{8}ኢዚ፥ ‹ማሳራ ዶርሳቲኔ ዴይሻቲ ኔ ዳሞዛ ጊዳና› ጊን ዉዴ ሜሄቲ ዉሪ ማሳራ ጻላ ዬሊዳ፤ ቃሴ ኢዚ፥ ‹ጻላቃ ዶርሳቲኔ ዴይሻቲካ ኔ ዳሞዛ ጊዳና› ጊን ሜሄይ ዉሪ ጻላቃ ዬሊዴስ።

\VS{9}ጾሲ ሃይሳꬆ ኢንቴ ኣዋፔ ዎꬂ ኤኪዲ ኢንቴ ኣዋ ሜሄ ታስ ኢሚዴስ።


\par }{\PP \VS{10}«ሜሄቲ ሜሄቴꬅ ኬዚዛ ኣጊናን ኣጉሞራ ሜሄታ ሜሄሲዛ ዴይሻ ኦርጌቲ ማሳራ፥ ጻላቃኔ ባታካ ጊዲዳይሳ ቤያዲስ።

\VS{11}ጾሳ ኪታንቻይ ኣጉሞን ታና፥ ‹ያቆቤ!› ጊ ጼይጊን ታኒ፥ ‹ዬ!› ጋዳ ኮያዲስ።

\VS{12}ኢዚካ ታና፥ ‹ꬎቁ ጋዳ ሜሄታ ሜሄቲሲዛ ዴይሻ ኦርጌቲ ዉሪ ማሳራኔ ጻላቃ ጊዲዳይሳ ቤያ፤ ጋሶይካ ላባይ ኔ ቦላ ኦꬂዛይሳ ኡባ ታ ቤያዲስ።

\VS{13}ኔኒ ሹች ኤሳዳ ዛይቴ ኢዛ ቦላ ቲጋዳ ኣዲኒዳ ቤቴሌ ጾሲ ታና፤ ሃኢ ዴንዳዳ ሃ ቢታፌ ኬዛዳ ኤሌላዳ ጉዬ ኔ ዬሌቲዳ ቢታ ሲማ› » ጊዴስ።
\XREF{}{{\XO 31:13 }{\XT{ሜꬌ 28፡18-22}}}


\par }{\PP \VS{14}ሄሳፌ ጉዬ ኤራሄላኔ ሊያይ ኢዛስ፥ «ኑ ኣዋይሳፌ ኑና ጋካናይ ኣዜ?

\VS{15}ኢዚ ኑና ኣላጋ ማላ ጼሌስ ዴኔ? ኢዚ ኑና ባይዚ ኤኪዴስ፤ ባይዚዲ ኤኪዳ ሚሻካ ባስ ሚ ꬋይሲዴስ።

\VS{16}ጾሲ ኑ ኣዋፔ ዎꬂ ኤኪዲ ኔስ ኢሚዳ ሜሄይ ዉሪ ቱሙካ ኑሳኔ ኑ ናይታይሳ፤ ሄሳ ጊሻስ ጾሲ ኔስ ዮቲዳይሳ ኡባ ኦꬃ» ጊዳ።


\par }{\PP \VS{17-18}ሂስቲን ያቆቤይ ካናኔ ቢታን ዲዛ ባ ኣዋ ዪሳቃኮ ባናስ ዴንዲዴስ፤ ኢዚ ባ ናይታኔ ባ ማቼታ ጋሜላ ቶጊሲዴስ፤ ባስ ዲዛ ሜሄ ኡባ ሲንꬄ ኣꬂ ላጊዲ ሜስጴጾሚያን ዲሼ ኢዚ ሺሺዳ ሃሮ ኡባ ኤኪ ቢዴስ።

\VS{19}ላባይ ባ ዶርሳታ ኢስኬዛ ቃንጻናስ ቢቺዳሼ ኤራሄላ ባ ኣዋ ኤቃ ሚስሌታ ካይሳዱስ።

\VS{20}ያቆቤይካ ባ ባቃቲዛይሳ ኣራሜ ዴሬ ኣሲ ጊዲዳ ላባስ ዮቶንታ ባሌꬂ ቢዴስ።

\VS{21}ኢዚ ባስ ዲዛዝ ኡባ ሺሺ ኤኪ ባቃቲዲ ኤፊራጺሴ ሻፋ ፒኒዲ ጋላኣዴ ጌቴቲዛ ጌዜ ቢታ ቢዴስ።


\par }{\SH ያቆቤ ኦይካናስ ላባ ካሌቴꬅ
\par }
{\PP \VS{22}ያቆቤይ ባቃቲ ቢዳይሳ ላባይ ሄꬓንꬆ ጋላስ ሲዪዴስ።

\VS{23}ባ ዳቦታ ባናራ ኤኪዲ ላፑን ጋላሳ ኦጌ ያቆቤ ጉዬ ካሊዲ ካሊዲ ጋላኣዴ ጌቴቲዛ ጌዜ ቢታን ኢዛ ጋኪ ኦይኪዴስ።

\VS{24}ሄ ጋላሳ ኦማርስ ጾሲ ኣራሜ ላባኮ ኣጉሞራ ዪዲ፥ «ኔኒ ያቆቤ ቦላ ኢታ ጊዲን ኪያ ጊዲንካ ሃሳዮንታ ማላ ናጌታ!» ጊዴስ።

\VS{25}ላባይ ጋኪዛ ዎዴ ያቆቤይ ጋላኣዴ ጌዜን ዱንካኒ ኡቲዴስ፤ ቃሴ ላባይኔ ኢዛ ዳቦቲ ሄን ዱንካኔ ቶኪዳ።


\par }{\PP \VS{26}ሄሳፌ ጉዬ ላባይ ያቆቤ፥ «ኔኒ ሃይሳꬆ ኣይስ ኦꬃዲ? ኔኒ ታና ጪማዳ ታ ማጫ ናይታ ኦላን ዲኤቲዳ ማላ ላጋዳ ኬሳዳሳ።

\VS{27}ኔኒ ኣይስ ቆታን ታፔ ኬሳ ኤካዳ ታና ጪማዲ? ታኒ ካራቤኒኔ ዲꬃን ኡፋይሳ ዬꬃን ኔና ሞይዛና ማላ ታስ ኣይስ ዮታቤኪ?

\VS{28}ኔኒ ሃራይ ኣቶ ታ ናይታ ናይታኔ ታ ማጫ ናይታ ታኒ ዬራ ኤኮንታ ማላ ዲጋዳሳ፤ ኔኒ ባላ ኦሶ ኦꬃዳሳ።

\VS{29}ታኒ ኔና ቆሃናስ ታስ ዎልቃይ ዴስ፤ ጊዶ ኣቲን ኔ ኣዋ ጾሲ ቃማ ኦማርስ ታና፥ ‹ያቆቤ ቦላ ኢታ ጊዲን ኪያ ጊዲንካ ኢሲ ሚሽ ኔ ሃሳዮንታ ማላ ናጌታ!› ጊዲ ታስ ዮቲዴስ።

\VS{30}ሃኢ ጊዲኮካ ኔኒ ኔ ኣዋ ሶ ባናስ ኬሃ ላሞቲዳ ጊሻስ ኬኣዳሳ፤ ጊዶ ኣቲን ታሶ ኤቃ ሚስሌታ ኣዛስ ካይሳዲ?» ጊዴስ።


\par }{\PP \VS{31}ያቆቤይ ላባ፥ «ኔኒ ኔ ናይታ ታፔ ዎልቃን ዎꬃ ኤካናኮ ጋዳ ባቢዳ ጊሻስ ሃይሳꬆ ኦꬃዲስ።

\VS{32}ጊዶ ኣቲን ኔ ሚስሌታ ኦይኪዳ ኣስ ኦናካ ኔኒ ዴሚኮ ሄ ኡራይ ሃይቆ! ኔስ ጊዲዳ ሚሺ ታ ኣቻን ቤቲኮ ኑ ዳቦቲ ቤዪሺን ኮያዳ ዴሚኮ ኔስ ኤካ» ጊዴስ፤ ጋሶይካ ያቆቤይ ኤራሄላ ኤቃ ሚስሌታ ካይሲዳይሳ ኤሪቤና።


\par }{\PP \VS{33}ሄሳ ጊሻስ ላባይ ያቆቤ ዱንካኔ ጊዶ፥ ሊያ ዱንካኔ ጊዶኔ ናምኡ ኣይሌታ ዱንካኔ ጊዶ ጌሊዴስ፤ ጊዶ ኣቲን ኣይኮካ ዴሚቤና፤ ሊያ ዱንካናፔ ኬዚዲ ኤራሄሊ ዱንካኔ ጊዶ ጌሊዴስ።

\VS{34}ኤራሄላ ባ ኣዋ ኤቃ ሚስሌታ ኤካዳ ጋሜላ ኮራ ጋርሳን ቆታዳ፥ ኢዛ ቦላ ኡታዱስ። ላባይ ዱንካናን ዲዛይሳ ኡባ ፒልጊዲ ኮዪዴስ፤ ጊዶ ኣቲን ኣይኮካ ዴሚቤና።

\VS{35}ኤራሄላ ባ ኣዋ፥ «ታ ኣዋዉ! ታና ሃንቄቶፋ፤ ታኒ ኔስ ኤቃና ዳንዳይኬ፤ ታስ ማጫሳ ዎጋይ ዪዴስ» ጋዱስ። ኢዚ ኡባሶን ኮዪዴስ፤ ጊዶ ኣቲን ኤቃ ሚስሌታ ዴሚቤና።


\par }{\PP \VS{36}ያቆቤይ ላባ ቦላ ሃንቄቲዲ፥ «ታኒ ኣይ ሞራዲና? ሄሳ ሲሬ ኔ ታና ካላናስ ታኒ ኦꬂዳ ናጋራይ ኣዜ?

\VS{37}ሃኢ ኔኒ ታ ሚሻ ኡባ ፒልጋዳ ኮያዳሳ ሺን ኣይ ዴማዲ? ኢስቲ ኔፔኔ ታፔ ኦኒ ዎርዶኮ ፒርዳና ማላ ሃ ዮኦዛ ታ ዳቦታ ሲንꬃኒኔ ኔ ዳቦታ ሲንꬃን ዎꬃ።


\par }{\PP \VS{38}«ታኒ ኔናራ ናምኡ ታሙ ላይꬅ ኩሜꬅ ዴኣዲስ፤ ኔ ዶርሲኔ ዴይሻ ጊዲን ኣዉጫይቤና፤ ዎይኮ ኔ ሜሄፔ ጋልꬅ ማቤኬ።

\VS{39}ዶኣይ ዎꬊዳይሳካ ኡባ ታ ቦላ ቆዳዲስ ኣቲን ኔስ ኤሃቤኬ፤ ጋላስ ጊዲን ኦማርስ ካይሶይ ኤኪዳይሳ ታና ቃንጺሳዳሳ።

\VS{40}ጋላስ ኣዋ ሴላይ፥ ኦማርስ ኬንቾይ ታና ቆሂዴስ፤ ꬊስኮይካ ታ ኣይፌፔ ꬋይዴስ።

\VS{41}ታኒ ሃይሳꬆ ኔ ሶን ናምኡ ታሙ ላይꬅ ዴኣዲስ፤ ኔ ማጫ ና ናምኣታ ጊሻስ 14 ላይꬅ፥ ኣቲዳ ኡሱፑን ላይꬅ ኔ ኢሚዳ ሜሄታ ጊሻስ ኔስ ኦꬃሼ ዴኣዲስ፤ ጊዶ ኣቲን ኔኒ ታ ዳሞዛ ታሙቶ ላማ ላማ ዬጋዳሳ።

\VS{42}ታ ኣዋቲ ኣብራሃሜይኔ ዪሳቂ ጎይኒዳ ጾሲ ታናራ ጊዶንታኮ ኔ ታና ሜላ ኩሼ ኬሳ ዬዳናኮሺን ጾሲ ታ ዋዬኔ ታ ዳቡራ ቤኢዲ ቃማ ኦማርስ ኔና ሃንቂዴስ» ጊዴስ።


\par }{\SH ያቆቤይኔ ላባይ ጌሊዳ ጫቆ ቃላ
\par }
{\PP \VS{43}ላባይ ያቆቤ፥ «ኔ ማቼቲ ታ ማጫ ናይታ፤ ኢስቲ ዬሊዳ ናይቲካ ታ ናይታ፤ ሜሄዚካ ታ ሜሄ፤ ኔስ ዲዛዚ ዉሪካ ታይሳ፤ ሃች ሃ ማጫ ናይታ ታይታ ቦላኔ ኢስቲ ዬሊዳ ናይታ ቦላ ኣይ ኦꬃናስ ዳንዳያዚና?

\VS{44}ኣኔ ሃኢ ሃ ያ፤ ኔኒኔ ታኒ ጫቄቶስ፤ ሃይሲ ኔፔኔ ታፔ ጊዶን ማርካ ጊዶ» ጊዴስ።


\par }{\PP \VS{45}ሄሳ ጊሻስ ያቆቤይ ኢሲ ሹች ኤኪዲ ቱሳ ማላ ኤሲዴስ።

\VS{46}ኢዚ ባ ዳቦታካ፥ «ሹች ሺሺቴ» ጊዴስ፤ ሂስቲን ኢስቲ ሹች ሺሺዲ ኮሪዳ፤ ሄ ሹቻ ኮራ ኣቻንካ ካꬅ ሚዳ።

\VS{47}ላባይ ሄ ሹቻ ኮራ፥ ዪጋር-ሳሃዱታ ጊ ሱንꬂዴስ፤ ቃሴ ያቆቤይ ኢዛ ጋልኤዴ ጊ ሱንꬂዴስ።\FTNT{*}{{\FR 31:47 }{\FT{ዪጋር-ሳሃዱታኔ ጋልኤዴ ጉሲ ኣራማይኬ ቃላኒኔ ኢብራዌ ቃላን ቢርሺሺን፥ «ማርካቴꬃ ኬላ» ጉሳ።
}}}

\VS{48}ላባይ፥ «ሃ ኬላይ ኔፔኔ ታፔ ጊዶን ሃች ማርካ» ጊዴስ፤ ሄሳ ጊሻስ ኢዛ ሱንꬃይ ጋልኤዴ ጌቴቲዴስ።


\par }{\PP \VS{49}ቃሴ ኢዚ ሄ ሹቻ ቱሳ ሚጺጳ
\FTNT{†}{{\FR 31:49 }{\FQA{ሚጺጳ፡
}}{\FT{ሚጺጳ ጉሲ ኢብራዌታ ቃላራ፥ «ናጌሶ» ጉሳ።
}}} ጊ ሱንꬂዴስ፤ ኣይስ ጊኮ ላባይ፥ «ኑኒ ኢሳይ ኢሳፌ ሃኪዲ ዲዛ ዎዴ ጎዳይ ኔ ጊዶኒኔ ታ ጊዶን ጊዲዲ ናጎ።

\VS{50}ኔኒ ታ ማጫ ናይታ ቆሂኮ፥ ዎይኮ ኔኒ ታ ማጫ ናይታ ቦላ ሃራ ማጫሳታ ኤኪኮ ኑናራ ሃኢ ኦኒካ ባይንዳ ኣጊኮካ ኔ ጊዶኒኔ ታ ጊዶን ጾሳይ ማርካ ጊዲዳይሳ ኤራ» ጊዴስ።


\par }{\PP \VS{51}ላባይ ቃሴካ ያቆቤስ፥ «ኬሌቲዳ ሹቻ ሃይሳ ቤያ፤ ቃሴ ታኒ ኔፔኔ ታፔ ጊዶን ኤሲዳ ሹቻ ቱሳ ሃይሳ ቤያ።

\VS{52}ታኒ ኔ ቦላ ጌኔ ኦꬃናስ ሃ ኬላፔ ኔኮ ካንꬆንታ ማላ ኔኒካ ታ ቦላ ጌኔ ኦꬃናስ ሃ ኬላፔኔ ሃ ሹቻ ቱሳፌ ካንꬆንታ ማላ ሃ ሹቻ ኮራይኔ ሃ ሹቻ ቱሳይ ማርካ።

\VS{53}ኣብራሃሜ ጾሲ፥ ናኮሬ ጾሲ፥ ኢስታ ኣዋ ጾሲ፥ ኢዚ ኑ ጊዶን ፒርዶ» ጊዴስ። ያቆቤይ ባ ኣዋ ዪሳቂ ጎይኒዳ ጾሳ ሱንꬃን ጫቂዴስ።

\VS{54}ያቆቤይ ዙማ ቦላን ያርሾ ያርሺዴስ፤ ባ ዳቦታካ ቁማ ማናስ ጼይጊዴስ፤ ኢስቲ ሚዲ ሄን ዙማ ቦላን ኣቂዳ።


\par }{\PP \VS{55}ዎንቴꬃ ጋላስ ማላዶ ዎንታራ ላባይ ዴንዲዲ ባ ናይታ ናይታኔ ባ ማጫ ናይታ ኣንጂዲኔ ዬሪ ኤኪዲ ጉዬ ባ ሶ ሲሚዴስ።




\par }\Chap{32}{\SH ኤሳዌራ ጋጋናስ ያቆቤ ጊጌቴꬅ
\par }
{\PP \VerseOne{1}ያቆቤይ ዴንዲዲ ሲንꬄ ቢሺን ጾሳ ኪታንቻቲ ኢዛራ ጋጊዳ።

\VS{2}ያቆቤይ ኢስታ ቤኢዲ፥ «ሃይሲ ጾሲ ኣቂዛሶ» ጊሼ ሄ ሶሆዛ ማሃናይሜ ጊ ሱንꬂዴስ።\FTNT{*}{{\FR 32:2 }{\FQA{ማሂናይሜ፡
}}{\FT{ማሂናይሜ ጉሲ ኢብራዌታ ቃላራ፥ «ናምኡ ጩጋይ ኣቂዛሶ ዎይኮ ጉታታ» ጉሳ።
}}}


\par }{\PP \VS{3}ያቆቤይ ሴይሬ ጌቴቲዛሶን ኤዶሜ ቢታን ዲዛ ባ ኢሻ ኤሳዌኮ ባፔ ሲንꬄ ኪታ ዬዲዴስ።

\VS{4}ኢዚ ኢስታ ቦላ ኪታ፥ «ኢንቴ ታ ጎዳ ኤሳዌስ ጋና ሚሺ ሃይሳ፤ ‹ኔ ኣይሌ ያቆቤይ፥ ታኒ ላባ ኣቻን ሃኖ ጋካናስ ጋምኣዲስ።

\VS{5}ታስ ሚዚ፥ ሃሬይ፥ ዶርሲ፥ ዴይሺ፥ ኣዴ ኣይሌቲኔ ማጫ ኣይሌቲ ዴቴስ፤ ሃኢ ታኒ ሃ ኪታ ታ ጎዳስ ኪቲዛይ ታስ ሎኦ ቆፓና ማላ ጋ ኪታዲስ› ጊዴስ» ጊ ኪቲዴስ።


\par }{\PP \VS{6}ኪቴቲዳይቲ ያቆቤኮ ሲሚዲ ኢዛስ፥ «ኑኒ ኔ ኢሻ ኤሳዌኮ ቢዶስ፤ ሃኢ ኢዚ ቃሴ ኔናራ ጋጋናስ ዬስ፤ ኢዛራካ 400 ኣሲ ዴስ» ጊዳ።


\par }{\PP \VS{7}ያቆቤይ ባቢዲ ሾቢዴስ፤ ባናራ ዲዛ ኣሳ 2 ጩጋን ጩጋን ሻኪዲ ባ ዶርሳ፥ ዴይሻ፥ ሚዛኔ ጋሜላ 2 ጩጋን ጩጋን ሻኪዴስ።

\VS{8}ኢዚ፥ «ኤሳዌይ ዪዲ ኢሲ ጩጋ ኦሊ ኤኪዛ ጊዲኮ ኣቲዳ ጩጋይ ኬሲ ኤካናኮ» ጊ ቆፒዴስ።


\par }{\PP \VS{9}ሄ ዎዴ ያቆቤይ፥ «ኣቤት ጾሳዉ! ታ ኣዋ ኣብራሃሜ ጾሳዉ፥ ታ ኣዋ ዪሳቃ ጾሳዉ፥ ታና፥ ‹ኔ ዳቦታኮ ኔ ዴሬ ሲማ፤ ታኒ ኔስ ሎኦ ኦꬃና› ጊዳሶ፥

\VS{10}ኔኒ ኔ ኣይሌዛስ ኦꬂዳ ኪያቴꬃሲኔ ኣማኔቴꬃስ ኡባስ ታኒ ቤሶንታ ኣሳ። ታኒ ሃ ዮርዳኖሴ ሻፋ ፒኒዛ ዎዴ ታስ ኢሲ ጉፌይፔ ኣቲን ኩሼን ሃራይ ዴና፤ ጊዶ ኣቲን ሃኢ ታኒ ናምኡ ጩጋ ዴሬ ጊዳዲስ።

\VS{11}ታ ኔና ዎሳይስ፤ ታ ኢሻ ኤሳዌ ኩሼፔ ታና ኣሻ፤ ጋሶይካ ኢዚ ዪዲ ታናኔ ታ ናይታ ኣዬታ ኢስታ ናይታራ ꬋይሳናኮ ጋዳ ባባዲስ።

\VS{12}ጊዶ ኣቲን ኔኒ ታና፥ ‹ታኒ ኔስ ቱሙ ሎኦ ኦꬃና፤ ታኒ ኔ ዜሬꬃይ ታይቤታናስ ዳንዳዬቶንታ ኣባ ሻሚንታ ማላ ኦꬃና› ጊዳይሳ ቆፓ» ጊ ዎሲዴስ።
\XREF{}{{\XO 32:12 }{\XT{ሜꬌ 12፡17}}}


\par }{\PP \VS{13}ሄ ጋላሳ ኦማርስ ኢዚ ሄን ኣቂዳይ ባስ ዲዛ ኡባፌ ባ ኢሻ ኤሳዌስ ኢማናሳ።

\VS{14-15}ኢዚካ 200 ማጫ ዴይሻታኔ ናምኡ ታሙ ዴይሻ ኦርጌታ፥ 200 ማጫ ዶርሳታኔ 200 ꬋርሾታ፥ 300 ꬋንꬂዛ ጋሜላታኔ ኢስታ ማራታራ፥ 40 ሚዛታ፥ 10 ኮርማ ቦራታ፥ 20 ማጫ ሃሬታኔ 10 ዎዳላ ሃሬታ ቆሪ ኬሲዴስ።

\VS{16}ሄይታ ዉዴን ዉዴን ሻኪ ሻኪ ባ ኣይሌታ ኩሼን ዎꬂዲ ኣይሌታስ፥ «ታፔ ሲንꬃቲ ቢቴ፤ ዉዴዛ ኢሳ ኢሳፌ ሃሲ ሃሲ ላጊቴ» ጊዴስ።


\par }{\PP \VS{17}ኡባፌ ሲንꬃን ቢዛይሳ፥ «ታ ኢሻ ኤሳዌይ ኔናራ ጋጊዲ ኔና፥ ‹ኔ ኦኔ? ኣዋ ባይ? ኔ ሲንꬃን ዲዛ ሜሄይ ዉሪ ኦናሴ?› ጊ ኦይቺዛ ጊዲኮ፥

\VS{18}‹ኔኒ ኢዛስ ሃይቲ ኔ ኣይሌ ያቆቤሳ፤ ኢዚ ሃይታ ዬዲዳይካ ታ ጎዳ ኤሳዌስ ኢማናሳ፤ ቃሴ ኢዚካ ኑፔ ጉዬራ ዬስ› ጋ» ጊ ኣዛዚዴስ።


\par }{\PP \VS{19}ቃሴካ ናምኣንꬆኔ ሄꬓንꬆ ጩጋታሲኔ ዉዴዛ ካሊዛ ሃራ ኡባታስ ሃይሳꬆ፥ «ኢንቴ ኤሳዌራ ጋጊዛ ዎዴ ሃይሳꬆካ ጌታ፤

\VS{20}‹ኔ ኣይሌ ያቆቤይ ኑፔ ጉዬራ ዬስ› ጎንታ ኣጎፍቴ» ጊዴስ፤ ኢዚ ሄሳꬆ ጊዳይ፥ «ታኒ ታፔ ሲንꬄ ኢማናስ ኪቲዳይሳን ኢዛ ሃንቆ ዶሺሳና፤ ሄሳፌ ጉዬ ታኒ ኢዛራ ጋጊዛ ዎዴ ኢዚ ታና ሞኪ ኤካናኮ ኦኔ ኤሪዛይ» ጊ ቆፒዴስ።

\VS{21}ሄሳ ጊሻስ ባ ኢሚዛይሳ ባፔ ሲንꬃሲ ዬዲዴስ፤ ጊዶ ኣቲን ኢዚ ባ ሁኤስ ሄ ጋላሳ ኦማርስ ሄን ባ ዲዛሶን ኣቂዴስ።


\par }{\SH ጾሳራ ያቆቤ ባጼቴꬅ
\par }
{\PP \VS{22-23}ሄ ጋላሳ ኦማርስ ያቆቤይ ዴንዲዲ፥ ባ ናምኡ ማቼታ፥ ባ ናምኡ ኣይሌታ ባ ናይታ ታማኔ ኢሲኔታ ኤኪዲ ያቦቄ ጌቴቲዛ ሻፋ ጋኪዴስ፤ ኢዚ ኢስታኔ ባስ ዲዛይታ ኡባ ፒንꬂ ዬዲዴስ፤

\VS{24}ጊዶ ኣቲን ያቆቤይ ባርካ ሄን ኣቲዴስ።

\par }{\PP ሄ ዎዴ ኢሲ ኣሲ ጋዴይ ዎንታና ጋካናስ ኢዛራ ባጼቲዴስ።

\VS{25}ሄ ኣዴዚ ኢዛ ጾናናስ ዳንዳዬቶንታይሳ ቤኢዲ ያቆቤስ ዎዲራ ቦቺን ኢዛ ዎዲራይ ዶጪዴስ።

\VS{26}ሂስቲን ሄ ኣዴዚ ኢዛ፥ «ጋዴይ ዎንታና ጌስ ታና ዬዳ» ጊዴስ።
\XREF{}{{\XO 32:26 }{\XT{ሆሴ 12፡3-4}}}

\par }{\PP ጊዶ ኣቲን ያቆቤይ ኢዛ፥ «ኔ ታና ኣንጆንታ ዬዲኬ» ጊዴስ።


\par }{\PP \VS{27}ኣዴዚካ ኢዛ፥ «ኔ ሱንꬂ ኦኔ?» ጊ ኦይቺን ኢዚ፥

\par }{\PP «ያቆቤ» ጊ ዛሪዴስ።


\par }{\PP \VS{28}ኣዴዚካ ኢዛ፥ «ሃይሳፌ ሲንꬃን ኔ ሱንꬂ ኢስራኤሌ
\FTNT{†}{{\FR 32:28 }{\FQA{ኢስራኤሌ፡
}}{\FT{ኢስራኤሌ ጉሲ ኢብራዌታ ቃላራ፥ «ባጼቴስ» ጉሳ።
}}} ጌቴቶ ኣቲን ያቆቤ ጌቴቶፎ፤ ኣይስ ጊኮ ኔኒ ጾሳራኔ ኣሳራ ባጼታዳ ጾናዳሳ» ጊዴስ።


\par }{\PP \VS{29}ያቆቤይ ኢዛ፥ «ኔ ሱንꬂ ኦኔ?» ጊ ኦይቺዴስ።

\par }{\PP ኣዴዚካ፥ «ኔኒ ታ ሱንꬁ ኣይስ ኦይቻይ?» ጊ ሲሚዲ ኢዛ ሄን ኣንጂዴስ።
\XREF{}{{\XO 32:29 }{\XT{ዳና 13፡7-18}}}


\par }{\PP \VS{30}ሄሳ ጊሻስ ያቆቤይ ሄ ሶሆዛ ጲንኤሌ
\FTNT{‡}{{\FR 32:30 }{\FQA{ጲንኤሌ፡
}}{\FT{ጲንኤሌ ጉሲ ኢብራዌታ ቃላራ፥ «ጾሳ ኣይፌሶ» ጉሳ።
}}} ጊ ሱንꬂዴስ፤ ኣይስ ጊኮ ኢዚ፥ «ታኒ ጾሳ ታ ኣይፌራ ቤኣዳ ሃይቆንታ ኣታዲስ» ጊዴስ።

\VS{31}ኢዚ ፓኑኤሌፔ ዴንዲዛ ዎዴ ኢዛ ቦላ ጻልቄይ ኬዚዴስ፤ ኢዚ ባ ዎዲራ ጊሻስ ዎቢዴስ።

\VS{32}ያቆቤ ዎዲራይ ዴሼቲዳ ጊሻስ ኢስራኤሌ ኣሳይ ሃች ጋካናስካ ጌዳ ጊዶን ዲዛ ፓሻ ኣሾ ሚ ኤሬቴና።




\par }\Chap{33}{\SH ኤሳዌራ ያቆቤ ጋይቴꬅ
\par }
{\PP \VerseOne{1}ያቆቤይ ꬎቁ ጊ ጼሊዲ ኤሳዌይ 400 ኣስ ባናራ ኤኪ ዪዛይሳ ቤኢዴስ፤ ሄሳ ጊሻስ ናይታ ሊያስ፥ ኤራሄሊሲኔ ናምኡ ኣይሌታስ ሻኪ ሻኪ ኢሚዴስ።

\VS{2}ኣሽካራታኔ ኢስታ ናይታ ሲንꬃን ሊያኔ ኢዚ ናይታ ኢስታፌ ጉዬን ኤራሄሎኔ ዮሴፌ ዉርሴꬃን ዎꬂዴስ።

\VS{3}ጊዶ ኣቲን ኢዚ ባ ባጋራ ኡባፌ ሲንꬄ ኣꬊዲ ባ ኢሻኮ ማቲዳ ዎዴ ላፑንቶ ዚጊዴስ።


\par }{\PP \VS{4}ኤሳዌይ ጊዲኮ ኢዛራ ጋጋናስ ዎጺዲ ኢዛ ቆꬌ ቦላ ጻጼቲዲ ዬሪዴስ፤ ናምኣቲካ ዬኪዳ።

\VS{5}ሄሳፌ ጉዬ ኤሳዌይ ꬎቁ ጊ ጼሊዲ ማጫሳታኔ ናይታ ቤኢዲ፥ «ሃ ኔናራ ዲዛይቲ ኦናንቴ?» ጊ ኦይቺዴስ።

\par }{\PP ያቆቤይ ኢዛስ፥ «ሃይቲ ጾሲ ኔ ኣይሌስ ታስ ባ ኪያቴꬃን ኢሚዳ ናይታ» ጊዴስ።

\VS{6}ሄሳፌ ጉዬ ኣይሌቲ ባ ናይታራ ሺቂዲ ኢዛ ሲንꬃን ዚጊዳ።

\VS{7}ካሊዲ ሊያይኔ ኢዚ ናይቲ ዪዲ ዚጊዳ፤ ዉርሴꬃን ዮሴፌይኔ ኤራሄላ ዪዲ ዚጊዳ።


\par }{\PP \VS{8}ኤሳዌይ፥ «ሲንꬃን ታናራ ጋጊዳ ሜሄይ ዉሪ ኣዛ ሜሄ?» ጊ ኦይቺዴስ።

\par }{\PP ኢዚካ፥ «ታ ጎዶ! ሃይሲ ኔ ታና ኡፋይሳን ሞካ ኤካናሳ» ጊዴስ።


\par }{\PP \VS{9}ኤሳዌይ፥ «ታ ኢሾ! ታስ ዳሮ ሃሮይ ዴስ፤ ኔ ሚሺ ኔስ ጊዶ» ጊዴስ።


\par }{\PP \VS{10}ያቆቤይ፥ «ኣካይ፥ ሃኢ ኔ ታና ሞካ ኤካና ጊዲኮ ታ ኔስ ኢሚዛይሳ ኤካ፤ ኔ ታና ሲቆን ሞካ ኤኪሺን ታ ቤኢዳይሳ ጾሳ ኣይፌሶ ቤኢዳ ማላ ቆዳይስ።

\VS{11}ጾሲ ባ ኪያቴꬃን ኡባ ኩንꬂ ታስ ኢሚዳ ጊሻስ ኮሺዛዚ ኡባይ ታስ ዴስ፤ ታ ኔስ ኢሚዛይሳ ኤካርኪ» ጊዲ ያቆቤይ ሚንꬂ ሾቢዳ ጊሻስ ኤሳዌይ ኢዚ ጊዳይሳ ኤኪዴስ።


\par }{\PP \VS{12}ሄሳፌ ጉዬ ኤሳዌይ፥ «ዴንዳ ኣኔ ቦስ፤ ታኒካ ኢንቴናራ ኢሲፌ ባና» ጊዴስ።


\par }{\PP \VS{13}ጊዶ ኣቲን ያቆቤይ ኢዛ፥ «ታ ጎዶ! ኔ ቤኢዛ ማላ ናይቲ ሹጎ ጊዲዳይሳ ኔ ኤራሳ፤ ቃሴ ታኒ ጋሎ ማራታኔ ጉꬃ ላቃታ ꬋንꬂዛ ዶርሳታኔ ሚዛታ ናጋና ኮሼስ፤ ኢስቲ ኤሌ ኤሌ ላጊኮ ሜሄቲ ዉሪ ኢሲ ጋላስ ሃይቂ ዉራና።

\VS{14}ሄሳ ጊሻስ ታ ጎዶ ኔኒ ታፔ ሲንꬃታዳ ባ፤ ታ ሲንꬃን ዲዛ ሜሄይኔ ናይቲ ሄሜታና ዳንዳይዛ ኬና ሄሜቲዲ ኔናራ ሴይሬን ጋይታና» ጊዴስ።


\par }{\PP \VS{15}ኤሳዌይ ኢዛ፥ «ሂስቲኮ ታኒ ታ ኣሳፔ ጉꬃታ ኔስ ኣሻይስ» ጊዴስ።

\par }{\PP ጊዶ ኣቲን ያቆቤይ ኢዛ፥ «ሄሲ ኣይሴ? ታኒ ታ ጎዳ ሲንꬃን ቦንቼቲዳይሲ ታስ ጊዳና» ጊዴስ።


\par }{\PP \VS{16}ሄሳ ጊሻስ ኤሳዌይ ሄ ጋላስ ሴይሬ ሲሚ ቢዴስ።

\VS{17}ጊዶ ኣቲን ያቆቤይ ሱኮቴ ቢዴስ፤ ሄን ባስ ኬꬅ ኬጺዴስ፤ ባ ሜሄታስካ ኣቂዛሶ ጊግሲዴስ፤ ሄሳ ጊሻስ ሄ ሶሆዛ ሱኮቴ
\FTNT{*}{{\FR 33:17 }{\FQA{ሱኮቴ፡
}}{\FT{ሱኮቴ ጉሲ ኢብራዌታ ቃላራ፥ «ዳሴ ዎይኮ ኣቆሶ» ጉሳ።
}}} ጊ ሱንꬂዴስ።


\par }{\PP \VS{18}ያቆቤይ ሜስጴጾሚያፔ ሲሚዳ ዎዴ ካናኔ ቢታን ዲዛ ሴኬሜ ጊዛ ካታማ ሳሮን ጋኪዴስ፤ ካታማይስ ሲንꬃ ባጋራ ዲዛ ዴምባን ዱንካኒ ኡቲዴስ።

\VS{19}ባ ዱንካኔዛ ቶሊዳ ጋዴዛ ሴኬሜ ኣዋ ኤሞሬ ናይታፔ 100 ሳቂሌ ቢራን ሻሚዴስ።
\XREF{}{{\XO 33:19 }{\XT{ኢያ 24፡32፤ ዮሃ 4፡5}}}

\VS{20}ሄን ያርሾሶሆ ኬጺዲ ኢዛ፥ «ጾሲ ኢስራኤሌ ጾሳ» ጊ ሱንꬂዴስ።




\par }\Chap{34}{\SH ዲናኔ ሴኬሜ ዴሬ ኣሳ
\par }
{\PP \VerseOne{1}ሊያይ ያቆቤስ ዬሊዳ ናያ ዲናይ ሄ ዎዴ ሴኬሜ ዴሬ ማጫሳ ቤያናስ ኬዛዱስ።

\VS{2}ሄ ቢታ ሃሪዛ ሂዌይ ኤሞሬ ና ሴኬሜይ ኢዞ ዎልቃራ ኦይኪዲ ላይማቲዴስ።

\VS{3}ሄሳፌ ጉዬ ኢዛ ዎዚናይ ኢዚን ኤኬቲዴስ፤ ኢዚካ ናዮ ኬሂ ዶሲዳ ጊሻስ ሲቆ ቃላን ባሌꬂዴስ።

\VS{4}ሴኬሜይ ባ ኣዋ ኤሞሬ፥ «ታስ ሃኖ ናዮ ማቾ ኦይቻርኪ!» ጊዴስ።


\par }{\PP \VS{5}ያቆቤይ ባ ና ዲናይ ሞሬቲዳይሳ ሲዪዳ ዎዴ ኢዛ ኣቱማ ናይቲ ሜሄራ ባዞን ዲዛ ጊሻስ ኢስቲ ያና ጋካናስ ጮኡ ጊዴስ።


\par }{\PP \VS{6}ሄሳፌ ጉዬ ሴኬሜ ኣዋ ኤሞሬይ ያቆቤራ ሃሳያናስ ዪዴስ።

\VS{7}ያቆቤ ኣቱማ ናይቲ ሄ ሃኒዳይሳ ሲዪዳ ማላ ባ ዲዛሶፔ ዪዲ ጬጪዳኔ ሼኔቲዳ፤ ኣይስ ጊኮ ሴኬሜይ ኢስራኤሌ ና ቦላ ኦꬃናስ ቤሶንታ ኦሶ ኦꬂዳ ጊሻስ ዳሮ ሃንቄቲዳ።


\par }{\PP \VS{8}ጊዶ ኣቲን ኤሞሬይ ኢስታስ፥ «ታ ና ሴኬሜይ ኢንቴ ናዮ ዲና ዳሮ ሲቂዛ ጊሻስ ሃያና ኢዞ ኢዛስ ማቾ ኢሜርኬቲ!

\VS{9}ኑናራ ኤኬቲቴኔ ጌሌቲቴ፤ ኢንቴ ማጫ ናይታ ኑስ ኢሚቴ፤ ኑ ማጫ ናይታካ ኢንቴስ ኤኪቴ።

\VS{10}ኢንቴ ኑ ጊዶን ኡታና ዳንዳዬታ፤ ዴሬይ ኬሂ ኣሆ፤ ኢዛን ዴኢቴ፤ ዛልኢቴ፤ ኢዛን ኣቆ ኬሲቴ» ጊዴስ።


\par }{\PP \VS{11}ሄ ዎዴ ሴኬሜይ ዲና ኣዋኔ ኢዚ ኢሻታ፥ «ታኒ ኢንቴ ታ ጊዛይሳ ኩንꬂዛ ጊዲኮ ኢንቴ ኦይቺዛይሳ ኣይ ጊዲኮካ ታ ኢማና።

\VS{12}ኢንቴ ኮይታ
\FTNT{*}{{\FR 34:12 }{\FQA{ኮይታ፡
}}{\FT{ኮይታ ጉሲ ማቺ ኣሳስ ኢሜቲዛ ሚሽ ጉሳ።
}}} ኮይኮ ኢማና፤ ኢሞታ ኮይኮ ኢንቴ ኮዪዳይሳ ኬና ታ ኢማና ሺን ናዮ ታ ኤካና ማላ ኤሮ ጊቴ» ጊዴስ።


\par }{\PP \VS{13}ባ ሚቼዮ ዲና ሴኬሜይ ቱኒሲዳ ጊሻስ ያቆቤ ኣቱማ ናይቲ ሴኬሜሲኔ ኢዛ ኣዋ ኤሞሬስ ዎርዶ ዮቲዳ፤

\VS{14}ኢስቲካ ኢስታስ፥ «ኑኒ ሄሳ ማላ ሚሽ ኦꬃና ዳንዳዮኮ፤ ኑኒ ኑ ሚቼዮ ቃጻሬቶንታ ኣሳስ ኢሚኮ ሃይሲ ኑና ካዉሺዛ ሚሻ።

\VS{15}ኑኒ ኢንቴ ኢሲ ሚሽ ኦꬂኮ ኢንቴስ፥ ‹ኤሮ› ጋና፤ ሄሲካ ኣዜ ጊኮ ኢንቴ ቢታ ኣቱማ ኣሳይ ዉሪ ኑ ማላ ቃጻሬቲኮ።

\VS{16}ኑኒ ኑ ማጫ ናይታ ኢንቴስ ኢማና ኢንቴ ማጫ ናይታካ ኑስ ኤካና፤ ኑ ኢንቴ ጊዶን ኡቲዲ ኢንቴናራ ኢሲ ዴሬ ጊዳና።

\VS{17}ኢንቴ ቃጻሬታናስ ኮዮንታ ጊዲኮ ኑኒ ኑ ሚቼዮ ኤኪዲ ባና» ጊዳ።


\par }{\PP \VS{18}ሂስቲን ኢስቲ ጊዳይሲ ኤሞሬሲኔ ኢዛ ና ሴኬሜስ ሎኦ ሚሳቲዴስ።

\VS{19}ባ ኣዋ ኬꬃን ዲዛ ኡባፌ ኣꬊ ቦንቼቲዳ ሴኬሜይ ያቆቤ ናዪን ኡፋዬቲዳ ጊሻስ ኢስቲ ጊዳይሳ ኦꬃናስ ጋምኢቤና።

\VS{20}ሄ ዎዴ ኤሞሬይኔ ኢዛ ና ሴኬሜይ ባ ኣሳስ ዮታናስ ባ ዲዛ ካታማ ሲሚ ቢዲ፥

\VS{21}«ሃ ኣሳቲ ኑናራ ሲጋ፤ ኢስቲ ኑ ቢታን ዴቶኔ ዛልኤቶ፤ ኑ ዴሬይ ኬሂ ኣሆ፤ ኢስታ ማጫ ናይታ ኑኒ ኤካና፤ ኢስቲካ ኑ ማጫ ናይታ ኤኬቶ።

\VS{22}ጊዶ ኣቲን ኑናራ ኢስቲ ኢሲ ኣሳ ማላ ዴኣናስ ኑኒ ኢሲ ሚሽ ኦꬃናስ ኮሼስ፤ ሄሲካ ኢስቲ ቃጻሬቲዳ ማላ ኑ ኣቱማ ኣሳይ ዉሪ ቃጻሬቲኮ ሃናና።

\VS{23}ኑኒ ሄሳꬆ ኦꬂኮ ኢስታ ሚዛይ፥ ኢስታ ኣቆይኔ ኢስታ ሜሄይ ዉሪ ኑስ ዴኔ? ሄሳ ጊሻስ ኣኔ ኑኒ ኢስቲ ጎይሳ ኤሮ ጎስ፤ ኢስቲካ ኑናራ ዳና» ጊዳ።


\par }{\PP \VS{24}ካታማ ዱቡሻን ሺቂዳ ኣሳይ ዉሪ ኤሞሬሲኔ ኢዛ ና ሴኬሜስ፥ «ኤሮ» ጊዳ። ሂስቲን ሄ ካታማ ኣቱማሳይ ዉሪ ቃጻሬቲዴስ።


\par }{\PP \VS{25}ሄꬓንꬆ ጋላስ ኢስቲ ዉሪ ባ ቃጻራ ማዱንꬃ ሳኬቲሺን፥ ያቆቤ ኣቱማ ናይታፔ ዲና ኢሻቲ፥ ሲሞኒኔ ሌዌይ ጊꬃ ማሻ ኤኪዲ ኦኒካ ኤሮንታ ካታማ ጌሊዲ፥ ኣዴ ጊዲዳይታ ኡባ ዎꬊዳ።

\VS{26}ኤሞሬኔ ኢዛ ና ሴኬሜ ጊꬃ ማሻን ዎꬊዲ ባ ሚቼዮ ዲና ሴኬሜ ሶፔ ኬሲ ኤኪዲ ቢዳ።

\VS{27}ያቆቤ ኣቱማ ናይቲካ ኣሃታ ቦላራ ዬꬌቲ ኣꬊዲ ባ ሚቼዮ ዲኖ ቱኒሲዳ ካታማ ቦንቂዳ።

\VS{28}ኢስታ ዶርስ፥ ዴይሽ፥ ሚዝ፥ ሃሬ፥ ቃሴካ ካታማ ጊዶን ዲዛይሳኔ ጋጻን ዲዛይሳ ኡባ ኤኪዳ።

\VS{29}ኢስታ ሜሄታኔ ኢስታ ማቼታ ጉꬃ ናይታራ ኡባ ዲኢ ኤኪ ቢዳ፤ ኬꬃን ዲዛይሳካ ኡባ ቦንቂዳ።


\par }{\PP \VS{30}ያቆቤይ ሲሞናኔ ሌዌ፥ «ኢንቴ ታ ቦላ ሜቶ ኤሂቺዴታ፤ ሃ ቢታን ዲዛ ካናኔቲኔ ፓሪዜቲ ታና ኢጻና፤ ኑኒ ቆዳን ጉꬃ፤ ኢስቲ ኢሲፌ ጊዲዲ ታ ቦላ ዎራጂኮ ታኒኔ ታሶ ኣሳይ ꬋያና» ጊዴስ።


\par }{\PP \VS{31}ጊዶ ኣቲን ኢስታስ፥ «ሂስቲን ኢዚ ኑ ሚቼዮ ላይማ ማጫሳ ማላ ኦꬃናስ ቤሲዜ?» ጊዳ።




\par }\Chap{35}{\SH ቤቴሌን ያቆቤ ኣንጄቴꬅ
\par }
{\PP \VerseOne{1}ሄሳፌ ጉዬ ጾሲ ያቆቤ፥ «ዴንዳዳ ፑዴ ቤቴሌ ባዳ ሄን ዴኣ፤ ኔኒ ኔ ኢሻ ኤሳዌፔ ባቃቲዛ ዎዴ ኔስ ቆንጪዳ ጾሳስ ሄን ያርሾ ያርሺዛሶ ጊጊሳ» ጊዴስ።
\XREF{}{{\XO 35:1 }{\XT{ሜꬌ 28፡11-17}}}


\par }{\PP \VS{2}ያቆቤይካ ባሶ ኣሳኔ ባናራ ዲዛ ኣሳ ኡባ፥ «ኢንቴ ጊዶን ዲዛ ኣላጋ ኤቃ ሚስሌታ ዲጊቴ፤ ኢንቴ ቦላ ጌሺቴ፤ ኢንቴ ማይኦካ ላሚቴ።

\VS{3}ኣኔ ዴንዲዲ ፑዴ ቤቴሌ ቦስ፤ ታ ሜቶቲዳ ጋላስ ታኒ ጊዛ ሲዪዲ ታኒ ቢዳ ኡባሶን ታናራ ጊዲዳ ጾሳስ ታኒ ሄን ያርሾ ያርሺዛሶ ጊጊሳና» ጊዴስ።

\VS{4}ሄሳ ጊሻስ ኢስቲ ባ ኣቻን ዲዛ ሃራ ዴሬ ኣሳ ኤቃ ሚስሌታ ኡባኔ ባ ሃይꬃን ዲዛ ጉቲቻ ኡባ ኬሲዲ ያቆቤስ ኢሚን ያቆቤይ ሄይታ ሴኬሜን ዲዛ ዎላ ጋርሳን ሞጊዴስ።


\par }{\PP \VS{5}ሄሳፌ ጉዬ ኢስታ ዩሾን ዲዛ ካታማ ኡባ ኣሳ ቦላ ጾሳፌ ዳጋማይኔ ያሻቴꬂ ዎꬊዳ ጊሻስ ያቆቤይኔ ኢዛ ኣቱማ ናይቲ ዴንዲዲ ቢሺን ኦኒካ ኢስታ ኦይካናስ ካሊቤና።


\par }{\PP \VS{6}ያቆቤይኔ ኢዛራ ዲዛ ኣሳይ ዉሪ ካናኔ ቢታን ዲዛ ቤቴሌ ጌቴቲዛ ሎዛ ጋኪዳ።

\VS{7}ሄን ኢዚ ያርሾ ያርሺዛሶ ኬጺዲ ሄ ሶሆዛ ኤሊ-ቤቴሌ\FTNT{*}{{\FR 35:7 }{\FQA{ኤሊ-ቤቴሌ፡
}}{\FT{ኤሊ-ቤቴሌ ጉሲ ኢብራዌታ ቃላራ፥ «ቤቴሌ ጾሳ» ጉሳ።
}}} ጊ ሱንꬂዴስ፤ ኣይስ ጊኮ ኢዚ ባ ኢሻፔ ባቃቲዲ ቢዛ ዎዴ ጾሲ ኢዛስ ቆንጪዳ ሶሆ ጊዲዳ ጊሻሳ።


\par }{\PP \VS{8}ኢርቢቃ ዲቺዳ ዲቦራይ ሄን ሃይቃዳ ቤቴሌፔ ዱጌ ባጋራ ዲዛ ዎላ ጋርሳን ኢዛ ሞጌታዱስ፤ ሄሳ ጊሻስ ሄ ሚꬃ ሱንꬂ ኣሌም-ባኩቴ\FTNT{†}{{\FR 35:8 }{\FQA{ኣሌም-ባኩቴ፡
}}{\FT{ኣሌም-ባኩቴ ጉሲ ኢብራዌታ ቃላራ፥ «ዬሆ ዎላ» ጉሳ።
}}} ጌቴቲዴስ።


\par }{\PP \VS{9}ያቆቤይ ሜስጴጾሚያፔ ሲሚዳፔ ጉዬ ጾሲ ኢዛስ ቃሴካ ቆንጪዲ ኢዛ ኣንጂዴስ፤

\VS{10}ጾሲ ኢዛ፥ «ሃኢ ጋካናስ ኔ ሱንꬂ ያቆቤ፤ ጊዶ ኣቲን ሃይሳፌ ጉዬ ሙሌካ ያቆቤ ጌቴታካ፤ ኔ ሱንꬂ ኢስራኤሌ ጌቴታና» ጊዲ ኢዚ ኢዛ ኢስራኤሌ ጊ ሱንꬂዴስ።\XREF{}{{\XO 35:10 }{\XT{ሜꬌ 32፡28}}}


\par }{\PP \VS{11}ቃሴ ጾሲ ያቆቤ፥ «ታኒ ኡባ ዳንዳይዛ ጾሳ፤ ኔኒ ዬሌታ፤ ጮራታ፤ ዴሬይኔ ዴሬ ማባራይ ኔፔ ኬዛና፤ ካዎቲካ ኔ ጉልባቴፔ ኬዛና።

\VS{12}ታኒ ኣብራሃሜሲኔ ዪሳቃስ ኢሚዳ ቢታ ቃሴ ኔስ ኢማና፤ ኔፔ ጉዬካ ታኒ ሃ ቢታ ኔ ዜሬꬃስ ኢማና» ጊዴስ።
\XREF{}{{\XO 35:12 }{\XT{ሜꬌ 17፡4-8}}}

\VS{13}ሄሳፌ ጉዬ ጾሲ ኢዛራ ሃሳይዳ ሶሆፔ ፑዴ ቢዴስ።


\par }{\PP \VS{14}ያቆቤይ ጾሲ ባናራ ሃሳይዳ ሶሆን ሹች ኤሲዲ ኢዛ ቦላ ኡሻ ያርሾ ጉሲዴስ፤ ዛይቴካ ኢዛ ቦላ ቲጊዴስ።

\VS{15}ያቆቤይ ጾሲ ባናራ ሃሳይዳ ሶሆዛ፥ «ቤቴሌ» ጊ ሱንꬂዴስ።\XREF{}{{\XO 35:15 }{\XT{ሜꬌ 28፡18-19}}}


\par }{\SH ኤራሄሊ ሃይቆኔ ዪሳቃ ሃይቆ
\par }
{\PP \VS{16}ኢስቲ ሄሳፌ ጉዬ ቤቴሌፔ ዴንዲ ኤፍራታ ጋካናስ ጉꬅ ኣሺዳ ማላ ኤራሄሎ ዎልቃማ ሚጻይ ኦይኪዴስ።

\VS{17}ሚጻይ ኢዞ ዋዪሲን ኢዞ ዬሊሲዛራ፥ «ባቦፋ፤ ሃይሲካ ኣቱማ ና» ጋዱስ።

\VS{18}ጊዶ ኣቲን ኢዛ ሃይቃ ሼምፖ ኬዚሺን ባ ና ቤኒ-ኦኔ\FTNT{‡}{{\FR 35:18 }{\FQA{ቤኒ-ኦኔ፡
}}{\FT{ቤንኦኔ ጉሲ ኢብራዌታ ቃላራ፥ «ሜቶ ና ዎይኮ ታ ጬጬ ና» ጉሳ።
}}} ጋ ሱንꬃዱስ፤ ያቆቤይ ኢዛ ቢኒያሜ
\FTNT{§}{{\FR 35:18 }{\FQA{ቢኒያሜ፡
}}{\FT{ቢኒያሜ ጉሲ ኢብራዌታ ቃላራ፥ «ታ ኡሻቻ ኩሼ» ጊዲሺን ቢርሼꬃይ፥ «ቃዳ ሎኦ ና» ጉሳ።
}}} ጊ ሱንꬂዴስ።


\par }{\PP \VS{19}ሄሳፌ ጉዬ ኤራሄላ ሃይቃዳ ቤቴሊሄሜ ጊዛ ኤፍራታ ኤፊዛ ኦጌ ዶናን ሞጌታዱስ።

\VS{20}ያቆቤይ ኢዚ ዱፎን ሃዉልቴ ሹች ኤሲዴስ፤ ሄ ሃዉልቴ ሹቻይ ሃች ጋካናስካ ኤራሄሊ ዱፎ ማላታ ጊዲ ዴስ።


\par }{\PP \VS{21}ኢስራኤሌይ ሄፔ ዴንዲዲ ኤዴራ ጊምቤፌ ሄ ፒንꬃን ባ ዱንካኔዛ ቶኪዴስ።


\par }{\SH ያቆቤ ናይታ
\par }
{\R (1ታሪ 2፡1-2)

\par }{\PP \VS{22}ኢስራኤሌይ ሄ ቢታን ዲሺን ኦሮቤሌይ ቢዲ ባ ኣዋስ ዬሊዳ ኣይሌ ቢሊሃራ ዚንኢዴስ፤ ኢስራኤሌይካ ሃ ዮኦዛ ሲዪዴስ።

\par }{\PP ያቆቤ ኣቱማ ናይቲ ታማኔ ናምኣ።
\XREF{}{{\XO 35:22 }{\XT{ሜꬌ 49፡4}}} ኢስቲካ፥

\VS{23}ሊያ ናይቲ ያቆቤ ባይራ ና ኦሮቤሌ፥ ሲሞና፥ ሌዌ፥ ዩሁዳ፥ ዪሳኮሬኔ ዛቢሎኔ።

\VS{24}ኤራሄሊ ኣቱማ ናይቲ ዮሴፌኔ ቢኒያሜ።

\VS{25}ኤራሄሊ ኣይሌ ቢሊሃ ኣቱማ ናይቲ ዳኔኔ ኒፍታሌሜ።

\VS{26}ሊያ ኦሳንቻ ዚልፊ ኣቱማ ናይቲ ጋዴኔ ኣሴሬ። ሃይቲ ማሶጴጾምያን ያቆቤስ ዬሌቲዳ ኢዛ ኣቱማ ናይታ።


\par }{\PP \VS{27}ያቆቤይ ባ ኣዋይ ዲዛሶ ማሚሬ ጌቴቲዛሶ ዪዴስ፤ ሄሲካ ኣብራሃሜይኔ ዪሳቂ ካሴ ዴዪዳ ቂሪያቴ-ኣርባኤ ዎይኮ ኬብሮኔ ጌቴቲዛሶ።
\XREF{}{{\XO 35:27 }{\XT{ሜꬌ 13፡18}}}

\VS{28}ዪሳቂ 180 ላይꬅ ዴኢዴስ፤

\VS{29}ኢዚ ዳሮ ዎዴ ዴኢዲ ኬሂ ጪሚ ሃይቂዲ ባ ኣዋታን ጋጊዴስ፤ ኢዛ ናይቲ ኤሳዌይኔ ያቆቤይ ኢዛ ሞጊዳ።




\par }\Chap{36}{\SH ኤሳዌ ዬሌታ
\par }
{\R (1ታሪ 1፡34-37)

\par }{\PP \VerseOne{1}ኤዶሜ ጌቴቲዛ ኤሳዌ ዬሌታይ ሃይሳፌ ካሊ ጻፌቲዳይሳ።

\VS{2}ኤሳዌይ ካናኔ ቢታ ማጫ ናይታፔ ባስ ማቾ ኤኪዴስ፤ ኢስቲካ ሂቴ ኤሎኔ ና ኣዳ፥ ሂዌያ ጺባኦኔ ና ኣናይ ዬሊዳ ኦሆሊባሜኔ
\XREF{}{{\XO 36:2 }{\XT{ሜꬌ 26፡34}}}

\VS{3}ኢስማኤሌ ና ኔባዮቲ ሚቺዮ ባሴማቶ።
\XREF{}{{\XO 36:3 }{\XT{ሜꬌ 28፡9}}}

\VS{4}ኣዳይ ኤሳዌስ ኤልፋዜ ዬላዱስ፤ ባሴማታያካ ኤራኡኤሌ ዬላዱስ፤

\VS{5}ኦሆሊባሜ ያኡሼ፥ ያኢላሜኔ ቆሬ ዬላዱስ፤ ካናኔ ቢታን ኤሳዌስ ዬሌቲዳ ኣቱማ ናይቲ ሃይታንታ።


\par }{\PP \VS{6}ኤሳዌይ ባ ማቼታ፥ ባ ኣቱማ ናይታኔ ማጫ ናይታ፥ ባሶ ኣስ ኡባ ባ ሚዛታኔ ባ ሜሄ ኡባ ካናኔ ቢታን ኢዚ ሃሪዳይሳ ኡባ ኤኪዲ ባ ኢሻ ያቆቤፔ ሃኪ ቢዴስ።

\VS{7}ኢስታ ሃሮይ ዳሪዳ ጊሻስ ኢስቲ ኢሲፌ ዴኣናስ ዳንዳይቤቴና፤ ሜሄይ ኢስታስ ዳሪዳ ጊሻስ ኢስቲ ዲዛ ዴሬይ ኢስታ ናምኣታስ ጊዳናስ ዳንዳይቤና።


\par }{\PP \VS{8}ሂስቲን ኤዶሜ ጌቴቲዛ ኤሳዌይ ሴይሬ ጌቴቲዛ ጌዜን ኡቲዴስ።


\par }{\PP \VS{9}ሴይሬ ጌቴቲዛ ጌዜ ቢታን ዲዛ ኤዶሜታ ኣዋ ኤሳዌ ዬሌታይ ሃይሳፌ ካሊ ጻፌቲዳይሳ።

\VS{10}ኤሳዌ ኣቱማ ናይታ ሱንꬂ ሃይሳፌ ካሊ ጻፌቲዳይሳ፤ ሄሳቲካ ኤሳዌ ማቾ ኣዳ ና ኤልፋዜኔ ኤሳዌ ማቾ ባሴማቲ ና ኤራኡኤሌ።


\par }{\PP \VS{11}ኤልፋዜ ናይቲ ቴማኔ፥ ኦማሬ፥ ጼፎ፥ ጋኢታሜኔ ቄናዜ።

\VS{12}ቃሴ ኤሳዌ ና ኤልፋዜስ ቴሚናኤ ጌቴቲዛ ኣይሌይ ዳዉስ፤ ኢዛካ ኤልፋዜስ ኣማሌቄ ዬላዱስ፤ ሃይቲ ኤሳዌ ማቾ ኣዲስ ና ናይታ።


\par }{\PP \VS{13}ኤራኡኤሌ ኣቱማ ናይቲ ናሃቴ፥ ዛራሄ፥ ሻማሃኔ ሚዛሄ፤ ሃይቲ ኤሳዌ ማቺዮ ባሴማቲስ ና ናይታ።


\par }{\PP \VS{14}ጺባኦኔስ ናዛ ና ኣናይ ዬሊዳ ኦሆሊባሚ ኣቱማ ናይቲ ሃይታ፤ ኢዛ ኤሳዌስ ያኡሼ፥ ያኢላሜኔ ቆሬ ዬላዱስ።


\par }{\PP \VS{15}ኤሳዌ ዬሌታ ዜሬꬃ ሃላቃቲ ሃይሳፌ ካሊ ጻፌቲዳይታ። ኤሳዌስ ባይራ ና ኤልፋዜ ኣቱማ ናይታስ ሃላቃ ጊዲዳይቲ ቴማኔ፥ ኦማሬ፥ ጼፎ፥ ቄናዜ፥

\VS{16}ቆሬ፥ ጋኢታሜኔ ኣማሌቄ፤ ኤዶሜ ቢታን ኤልፋዜይ ዬሊዳ ሃላቃቲ ሃይታ፤ ሃይቲ ዉሪ ኣዲስ ና ናይታ።


\par }{\PP \VS{17}ኤሳዌ ና ኤራኡኤሌ ኣቱማ ናይታስ ሃላቃ ጊዲዳይቲ ናሃቴ፥ ዛራሄ፥ ሻማሃኔ ሚዛሄ፤ ኤዶሜ ቢታን ኤራኡኤሌይ ዬሊዳ ሃላቃቲ ሃይታ፤ ኢስቲ ኤሳዌ ማቾ ባሴማቲስ ና ናይታ።


\par }{\PP \VS{18}ኤሳዌ ማቺዮ ኦሆሊባሚ ኣቱማ ናይታስ ሃላቃ ጊዲዳይቲ ያኡሼ፥ ያኢላሜኔ ቆሬ፤ ኢስቲ ኣና ና፥ ኤሳዌ ማቺዮ ኦሆሊባሚፔ ዬሌቲዳ ሃላቃታ።


\par }{\PP \VS{19}ሃይቲ ኤዶሜ ጌቴቲዛ ኤሳዌ ኣቱማ ናይታሲኔ ኢስታ ዜሬꬃታስ ሃላቃታ።


\par }{\SH ሴይሬ ዬሌታ
\par }
{\R (1ታሪ 1፡38-42)

\par }{\PP \VS{20}ኤዶሜ ቢታን ዲዛ ሆሬ ሴይሬ ኣቱማ ናይቲ ሃይሳፌ ካሊ ጻፌቲዳይታ፤ ሄይቲካ ሎጻኔ፥ ሾባሌ፥ ጺባኦኔ፥ ኣና፥

\VS{21}ዲሾኔ፥ ኤጼሬኔ ዲሻኔ፤ ኢስቲካ ኤዶሜ ቢታን ዲዛ ሴይሬ ኣቱማ ናይቲ፥ ሆሬታ ሃላቃታ።


\par }{\PP \VS{22}ሎጻኔ ኣቱማ ናይቲ ሆሬኔ ሄማኔ፤ ሎጻኔ ሚቺያ ቴሚናኦ።


\par }{\PP \VS{23}ሾባሌ ኣቱማ ናይቲ ኣሊዋኔ፥ ማናሃቴ፥ ኤባሌ፥ ሼፋኔ ኦናሜ።


\par }{\PP \VS{24}ጺባኦኔ ኣቱማ ናይቲ ኣያኔ ኣና፤ ኣናይካ ባዞን ባ ኣዋ ጺባኦኔ ሃሬታ ሄሚሼ ጻባላ ሃꬅ ዴሚዳይሳ።


\par }{\PP \VS{25}ኣና ናይ ዲሾኔ፤ ናያ ቃሴ ኦሆሊባሞ።


\par }{\PP \VS{26}ዲሾኔ ኣቱማ ናይቲ ሄምዳኔ፥ ኤሺባኔ፥ ዪቲራኔኔ ካራኔ።


\par }{\PP \VS{27}ኤጼሬ ኣቱማ ናይቲ ቢሊሃኔ፥ ዛኢዋኔኔ ኣቃኔ።


\par }{\PP \VS{28}ዲሻኔ ኣቱማ ናይቲ ኡጼኔ ኣራኔ።


\par }{\PP \VS{29}ሆሬታ ሃላቃቲ ሃይታንታ፤ ሎጻኔ፥ ሾባሌ፥ ጺባኦኔ፥ ኣና፥

\VS{30}ዲሾኔ፥ ኤጼሬኔ ዲሻኔ። ሃይቲ ሴይሬ ቢታን ባ ቆሞን ቆሞን ሻኬቲዳ ሆሬታ ሃላቃታ።


\par }{\SH ኤዶሜ ካዎታ
\par }
{\R (1ታሪ 1፡43-54)

\par }{\PP \VS{31}ኢስራኤሌን ካዎይ ካዎታናፔ ካሴ ኤዶሜ ቢታን ካዎቲዳ ካዎቲ ሃይሳፌ ካሊ ጻፌቲዳይታ።


\par }{\PP \VS{32}ቢኦሬ ና ቤላይ ኤዶሜን ካዎቲዴስ፤ ኢዛ ካታማ ሱንꬂ ዲናቤ ጌቴቴስ።


\par }{\PP \VS{33}ቤላይ ሃይቂን ቦጺራፔ ዪዳ ዛራሄ ናይ ዮባቤይ ካዎቲዴስ።


\par }{\PP \VS{34}ዮባቤይ ሃይቂን ቴማኔ ቢታፌ ዪዳ ሁሻሜይ ካዎቲዴስ።


\par }{\PP \VS{35}ሁሻሜይ ሃይቂን ሚዲያሜ ኣሳታ ሞኣቤ ቢታን ጾኒዳ ባዳዴ ና ሃዳዴይ፥ ካዎቲዴስ፤ ኢዛ ካታማ ሱንꬂ ኣዊቴ ጌቴቲዴስ።


\par }{\PP \VS{36}ሃዳዴይ ሃይቂን ማሲሬቄፔ ዪዳ ሳሚላይ ካዎቲዴስ።


\par }{\PP \VS{37}ሳሚላይ ሃይቂን ሻፋ ኣቻን ዲዛ ኤራሆቦቴፔ ዪዳ ሻኡሌይ ካዎቲዴስ።


\par }{\PP \VS{38}ሻኡሌይ ሃይቂን ኣኪቦሬ ና ባኣሊ-ሃናኔይ ካዎቲዴስ።


\par }{\PP \VS{39}ኣኪቦሬ ና ባኣሊ-ሃናኔይ ሃይቂን ሃዳሬይ ካዎቲዴስ፤ ኢዛ ካታማ ሱንꬂ ፓኡ ጌቴቴስ፤ ኢዛ ማቺያ ሜዛሃቤ ናዮ ማጺሬዳ ዬሊዳ ማሄጻቢኤሎ ጌቴታዉስ።


\par }{\PP \VS{40}ኤሳዌ ዬሌታ ሃላቃቲ ባ ቆሞን ቆሞን ባ ሱንꬃን ሱንꬃን ሃይታንታ፤ ቴሚናኤ፥ ኣሊዋ፥ ዬቴቴ፥

\VS{41}ኦሆሊባሜ፥ ኤላ፥ ፒኖኔ፥

\VS{42}ቄናዜ፥ ቴማኔ፥ ሚቢዛሬ፥

\VS{43}ማጊዲኤሌኔ ኢራሜ። ሃይታንቲ ባ ሃሪዛ ቢታን፥ ባ ዲዛሶን ኤዶሜ ሃላቃታ። ሃይሲ ኤሳዌይ ኤዶሜታ ኣዋ።




\par }\Chap{37}{\SH ዮሴፌኔ ኢዛ ኢሻታ
\par }
{\PP \VerseOne{1}ያቆቤይ ካሴ ባ ኣዋይ ዴዪዳ ካናኔ ቢታን ኡቲዴስ።


\par }{\PP \VS{2}ያቆቤ ናይቲ ሃኒዳይሲ ሃይሳፌ ካሊዲ ጻፌቲዳይሳ።

\par }{\PP ዮሴፌይ 17 ላይꬃ ና ጊዲዳ ዎዴ ባ ኣዋ ኣይሌታፔ፥ ቢሊሃፔኔ ዚልፊፌ ዬሌቲዳ ባ ኢሻታራ ባ ኣዋ ሜሄታ ሄሜስ፤ ሄ ዎዴ ኢዚ ባ ኣዋስ ኢስቲ ኦꬂዳ ኢታ ሚሽ ኤሂ ዮቴስ።


\par }{\PP \VS{3}ኢስራኤሌይ ዮሴፌ ጪማቴꬃን ዬሊዳ ጊሻስ ሃንኮ ኣቱማ ናይታ ኡባፌ ኣꬂ ሲቄስ፤ ኢዚ ኢዛስ ኣሌቆ ማይኦ ጊግሲዴስ።

\VS{4}ኢዛ ኢሻቲ ኢስታ ኣዋይ ኢዛ ኢስታፌ ኣꬂ ሲቂዛይሳ ቤኢዲ ኢስቲ ኢዛ ኢጺዲ ሎኦ ቃላን ኢዛራ ሃሳያናስ ዳንዳይቤቴና።


\par }{\PP \VS{5}ዮሴፌይ ኣጉሞ ኣጉሜቲዲ ባ ኢሻታስ ዮቲዴስ፤ ኢስቲካ ኢዛ ጌዴ ጉጂ ኢጺዳ።

\VS{6}ኢዚ ኢስታስ፥ «ታኒ ኣጉሜቲዳ ኣጉሞ ሲዪቴ።

\VS{7}ኑኒ ጋዴ ጊዶን ካꬃ ሚርቄ ሚርቂሺን ታ ሚርቄያ ዴንዳዳ ሲቲ ጋ ኤቃዱስ፤ ኢንቴ ሚርቄቲ ጊዲኮ ዩዪ ኣꬊዲ ታ ሚርቄይሲ ዚጊዳ» ጊዴስ።


\par }{\PP \VS{8}ኢዛ ኢሻቲ ኢዛ፥ «ኔኒ ኑ ቦላ ካዎታና ሃናይ? ዎይኮ ኑና ቱሙ ሃራና ሃናይ?» ጊዳ፤ ኢስቲ ኢዛ ኣጉሞዛ ጊሻሲኔ ኢዚ ኢስታስ ዮቲዳ ቃላ ጊሻስ ካሴፔ ኢዛ ኣꬂ ኢጺዳ።


\par }{\PP \VS{9}ቃሴካ ዮሴፌይ ሃራ ኣጉሞ ኣጉሜቲዲ ባ ኢሻንታስ ዮቲዴስ፤ «ሲዪቴ፤ ታኒ ሃራ ኣጉሞካ ኣጉሜታዲስ፤ ሄ ኣጉሞዛን ኣርሼይ፥ ኣጊናይኔ 11 ጾሊንቴቲ ታስ ዚጊሺን ቤኣዲስ» ጊዴስ።


\par }{\PP \VS{10}ሄ ኢዚ ቤኢዳ ኣጉሞዛ ባ ኣዋሲኔ ባ ኢሻታስ ዮቲን ኢዛ ኣዋይ ኢዛ፥ «ሃይሲ ኔኒ ኣጉሜቲዳይሲ ኣይ ኣጉሞ? ቱሙ ታኒ፥ ኔ ኣዬያኔ ኔ ኢሻቲ ዪዲ ኔ ሲንꬃን ሳኣን ጉፋኒዲ ኔስ ዚጋኔ?» ጊ ሃንቄቲዴስ።

\VS{11}ኢዛ ኢሻቲ ኢዛ ሚቃይኒዳ፤ ጊዶ ኣቲን ኢዛ ኣዋይ ሃ ዮኦዛ ባ ዎዚናን ዎꬂዲ ናጊዴስ።
\XREF{}{{\XO 37:11 }{\XT{ሃዋ 7፡9}}}


\par }{\SH ዮሴፌ ባይዜቴꬅ
\par }
{\PP \VS{12}ኢሲ ጋላስ ኢዛ ኢሻቲ ሴኬሜ ኣቻን ባ ኣዋ ሜሄታ ሄማናስ ቢን፥

\VS{13}ኢስራኤሌይ ዮሴፌ፥ «ኔ ኢሻቲ ሴኬሜን ሜሄ ሄሚዛይሳ ኔ ኤራሳ፤ ሃ ያ፤ ታ ኔና ኢስታኮ ኪታና» ጊዴስ።

\par }{\PP ዮሴፌይካ፥ «ኤሮ» ጊዴስ።


\par }{\PP \VS{14}ያቆቤይካ፥ «ባዳ ኔ ኢሻቲኔ ሜሄይ ሳሮ ዲዛኮ ቤኣ ያዳ ኢስታ ሃኖታ ታስ ዮታ» ጊዲ ኢዛ ኬብሮኔ ሾባ ኪቲን ኢዚ ሴኬሜ ቢዴስ።

\VS{15}ሄን ዴምባ ጊዶን ኢዚ ጌዴ ሃ ሲሜሬቲሺን ኢሲ ኣሲ ኢዛ ዴሚዲ፥ «ናዞ! ኣይ ኮያይ?» ጊ ኦይቺዴስ።


\par }{\PP \VS{16}ኢዚካ፥ «ታ ኢሻታ ኮያይስ፤ ኢስቲ ሜሄ ሄሚዛሶሆይ ኣዋኮ ታስ ዮታርኪ!» ጊዴስ።


\par }{\PP \VS{17}ሂስቲን ኣዴዚ፥ «ሄሳፌ ዴንዲቺዳ፤ ኢስታስ፥ ‹ኑኒ ዶታኔ ቦስ› ጊሺን ሲያዲስ» ጊዴስ፤ ሄሳ ጊሻስ ዮሴፌይ ባ ኢሻታ ጉዬ ቢዲ ኢስታ ዶታኔን ዴሚዴስ።


\par }{\PP \VS{18}ጊዶ ኣቲን ኢዚ ሃሆን ዲሺን ኢስቲ ኢዛ ቤኢዳ፤ ኢዚ ኢስታኮ ጋኮንታ ዲሺን ኢስቲ ኢዛ ዎꬋናስ ማቄቲዳ።

\VS{19}ኢሶይ ኢሳስ፥ «ቤኢቴ! ኣጉሞ ጎዳይ ዬስ።

\VS{20}ሃ ዪቴ! ኢዛ ዎꬊዲ ሃ ኦላታፔ ኢሳ ጊዶ ዬጎስ። ሄሳፌ ጉዬ፥ ‹ኢታ ዶኣይ ኢዛ ሚዴስ› ጋና፤ ሂስቲዲ ኢዛ ኣጉሞይ ፖሌቲን ኣኔ ቤኣና» ጊዳ።


\par }{\PP \VS{21}ኦሮቤሌይ ሄሳ ሲዪዲ ኢስታ ኩሼፔ ኢዛ ኣሻናስ ኮዪዲ፥ «ኢዛ ዎꬎ ዎꬎኮ፤

\VS{22}ሱꬅ ጉሶፍቴ፤ ኢዛ ኢንቴ ባዞን ዲዛ ሃ ኦላ ጊዶ ዬጊቴ፤ ኢዛ ቦላ ኩሼ ዎꬆፍቴ» ጊዴስ። ኦሮቤሌይ ኢዛ ኢስታ ኩሼፔ ኣሺዲ ጉዬ ኢዛ ኣዋኮ ዬዳናስ ቆፒዴስ።


\par }{\PP \VS{23}ዮሴፌይ ባ ኢሻታኮ ጋኪዳ ዎዴ ኢዚ ማይኢዳ ኣሌቆ ማይኦ ኢዛፔ ቃሪ ኤኪዳ፤

\VS{24}ኢዛ ኤፊዲ ሃꬂ ባይንዳ ሜላ ኦላን ዬጊዳ።


\par }{\PP \VS{25}ኢስቲ ባ ቁማ ማናስ ኡቲዳሼ ኢስማኤሌ ዴሬ ኣሳቲ ጊብጼ ባናስ ጋላኣዴፔ ዪዛይታ ꬎቁ ጊዲ ቤኢዳ፤ ኢስቲ ባ ጋሜላን ሳዎ፥ ባላሳኔ ጌቴቲዛ ꬋሌኔ ካርቤ ጫኒ ዎꬂዳ።


\par }{\PP \VS{26}ዩሁዳይ ባ ኢሻታ፥ «ኑኒ ኑ ኢሻ ዎꬊዲ ኢዛ ሱꬃ ቆቲኮ ኑና ኣይ ማዳኔ?

\VS{27}ሃ ዪቴ፤ ኢዛ ኢስማኤሌታስ ባይዞስ፤ ኢዛ ቦላ ኑ ኩሼ ዎꬆኮ፤ ጋሶይካ ኢዚ ኑ ኢሻኔ ኑ ኣሾ።» ሂስቲን ኢዛ ኢሻቲ ዉሪካ ኤሮ ጊዳ።

\VS{28}ሄሳ ጊሻስ ሚዲያሜ ቢታ ዛልኣንቻቲ ሄሳራ ኣꬊሺን ኢዛ ኢሻቲ ዮሴፌ ኦላፌ ኬሲዲ ኢስማኤሌ ኣሳታስ 20 ቢራስ ባይዚን ኢስቲ ዮሴፌ ጊብጼ ቢታ ኤፊዳ።
\XREF{}{{\XO 37:28 }{\XT{ሃዋ 7፡9}}}


\par }{\PP \VS{29}ኦሮቤሌይ ኦላኮ ሲሚዲ ዮሴፌይ ሄን ባይንዳይሳ ቤኢዳ ዎዴ ጬጪዲ ባ ማይኦ ዳኪዴስ

\VS{30}ኢዚ ጉዬ ባ ኢሻታኮ ቢዲ፥ «ናዚ ሄን ባዋ፤ ሃኢ ታ ኣዋ ሲማ ቦ!» ጊዴስ።


\par }{\PP \VS{31}ሄሳፌ ጉዬ ኢስቲ ኢሲ ዴይሽ ኤኪ ሹኪዲ ዮሴፌ ማይኦ ሱꬃን ማꬊዳ።

\VS{32}ኢዛ ኣሌቆ ማይኦዛ ኣዋኮ ኤፊዲ ኣዋስ፥ «ኑኒ ሃይሳ ዴሚ ኤኪዶስ፤ ሃይሲ ኔ ናዛ ማይኦኮኔ ሃራኮ ኣኔ ጼላ» ጊዳ።


\par }{\PP \VS{33}ኣዋይካ ማይኦዚ ዮሴፌይሳ ጊዲዳይሳ ኤሪዲ፥ «ኤ ሃይሲ ታ ናዛ ማይኦ! ኢታ ዶኣይ ኢዛ ሚቺዴስ፤ ቱሙካ ዮሴፌ ዶኣይ ፑዜሬꬂ ሞንታ ኣጌና» ጊዴስ።


\par }{\PP \VS{34}ያቆቤይካ ሚሼቲዲ ባ ማይኦ ፔꬊ ዬጊዴስ፤ ማቃ ማይኢዲ ዳሮ ዎዴ ጋካናስ ባ ናዛስ ዬኪዴስ።

\VS{35}ኢዛ ኣቱማ ናይቲኔ ማጫ ናይቲ ዉሪ ኢዛ ሚንꬄꬃናስ ኢዛኮ ዪዳ፤ ጊዶ ኣቲን ኢዚ ሚኔቶንታ ኢጺዲ፥ «ሃኔና! ታኒ ዬካዳ ታ ናኮ ባዳ ዱፎን ጌላና» ጊዲ ኢዛ ኣዋይ ኢዛስ ዬኪዴስ።


\par }{\PP \VS{36}ሄ ዎዴ ሚዲያሜ ቢታ ኣሳቲ ዮሴፌ ጊብጼ ካዎ ኦሳንቻ ጲጺፋራስ ጊብጼን ባይዚዳ፤ ጲጺፋራይካ ዛቤታ ሃላቃ።




\par }\Chap{38}{\SH ዩሁዳኔ ቲኢማሮ
\par }
{\PP \VerseOne{1}ሄ ዎዴ ዩሁዳይ ባ ኢሻታፔ ሻኬቲዲ ኣዱላሜ ጌቴቲዛ ካታማን ዲዛ ሂራ ጌቴቲዛ ኣዴዛራ ዴኣና ቢዴስ።

\VS{2}ሄን ዩሁዳይ ሹኣ ጌቴቲዛ ካናኔ ዴሬ ማጫ ና ቤኢዴስ። ኢዚካ ኢዞ ማቾ ኤኪዲ ኢዚራ ዴኢዴስ።

\VS{3}ኢዛ ኢዛስ ሻራዳ ኣቱማ ና ዬላዳ ኤራ ጋ ሱንꬃዱስ።

\VS{4}ቃሴካ ሻራዳ ኣቱማ ና ዬላዳ ኦናኔ ጋ ሱንꬃዱስ።

\VS{5}ቃሴ ጉጃዳካ ኣቱማ ና ዬላዳ ኢዛ ሴላ ጋ ሱንꬃዱስ። ኢዛካ ኢዛ ኣኪዛቤ ጌቴቲዛ ቢታን ዬላዱስ።


\par }{\PP \VS{6}ዩሁዳይ ባ ባይራ ናዛ ኤራ ቲኢማሮ ማቾ ኤኪሲዴስ።

\VS{7}ዩሁዳ ባይራ ና ኤራይ ጎዳ ሲንꬃን ኢታ ኣስ ጊዲዳ ጊሻስ ጎዳይ ኢዛ ዎꬊዴስ።


\par }{\PP \VS{8}ዩሁዳይ ኦናኔ፥ «ኔ ኢሻዛ ማቾ ላታዳ ኢዛስ ላታ ና ዬላዳ ኢዛ ሱንꬅ ጼይጊሳ» ጊዴስ።

\VS{9}ጊዶ ኣቲን ኦናኔይ ዬሌቲዛ ናይቲ ባስ ጊዶንታይሳ ኤሪዲ ባ ኢሻ ማቼይራ ኣቂዛ ዎዴ ኣይዴካ ባ ኢሻስ ናይ ዬሌቶንታ ማላ ባ ዜሬꬃ ቢታን ጉሴስ።

\VS{10}ኢዚ ኦꬂዳይሲ ጎዳ ሲንꬃን ፓራ ጊዲዳ ጊሻስ ጎዳይ ኢዛካ ዎꬊዴስ።


\par }{\PP \VS{11}ሄሳፌ ጉዬ ዩሁዳይ ባ ና ማቾ ቲኢማሮ፥ «ታ ናዬ ሴላይ ዲጫና ጋካናስ ኔ ኣዋ ሶ ባዳ ኣምኤቴꬃን ዳሻ» ጊዴስ። ሄሳ ኢዚ ኣዛስ ጊዴ? ጊኮ፥ «ሴላይ ባ ኢሻታ ማላ ሃይቃናኮ» ጊዲ ሂርጊዳ ጊሻሳ። ሄሳ ጊሻስ ቲኢማራ ባዳ ባ ኣዋ ሶን ዴኣዱስ።


\par }{\PP \VS{12}ዳሮ ዎዴፔ ጉዬ ሹኣ ናያ፥ ዩሁዳ ማቺያ ሃይቃዱስ። ዩሁዳይ ካዮቲ ኣꬂዳፔ ጉዬ ባ ላጌ ኣዱላሜ ዴሬ ኣስ ሂራ ጌቴቲዛይሳራ ባ ዶርሳ ኢስኬ ቃንጺዛ ኣሳቲ ዲዛሶ ቴሚና ቢዴስ።


\par }{\PP \VS{13}ኣሳይ ቲኢማሪስ፥ «ቤያ፤ ኔ ቦሎይ ዩሁዳይ ባ ዶርሳታ ኢስኬ ቃንጻናስ ቴሚና ቤስ» ጊ ዮቲዴስ።

\VS{14}ኢዛ ባ ኣምኤቴꬃ ማይኦዛ ቃራዳ ባና ባሌꬃናስ ጎስ ኤካ ጉሉንታዳ ቴሚና ኤፊዛ ኦጌ ዶናን ዲዛ ኤናይሜ ካታማ ፔንጌን ኡታዱስ። ሄሳ ኢዛ ኦꬂዳይ ሴላይ ዲጪዲ ጋኪንካ ኢዛ ኢዛስ ማቾ ጊዳናስ ኤኮንታይሳ ኤሪዳ ጊሻሳ።


\par }{\PP \VS{15}ኢዛ ባ ኣይፌሶ ጉሉንታ ኡቲዳ ጊሻስ ዩሁዳይ ኢዞ ቤኢዲ ላይማ ማጫስ ጊዲ ቆፒዴስ።

\VS{16}ባ ና ማቾ ጊዲዳይሳ ኤሮንታ ዲሼ ኦጌ ጋጻ ኢዚኮ ሺቂዲ ኢዞ፥ «ታናራ ዚንኣርኪ!» ጊዴስ።

\par }{\PP ሂስቲን ኢዛ፥ «ታኒ ኔናራ ዚንኢኮ ኔኒ ታስ ኣይ ኢማኔ?» ጋ ኦይቻዱስ።


\par }{\PP \VS{17}ኢዚካ፥ «ታኒ ታ ሜሄፔ ኢሲ ዴይሻ ላቃ ኔስ ዬዳና» ጊዴስ።

\par }{\PP ኢዛካ፥ «ኔኒ ሄሳ ታስ ዬዳና ጋካናስ ኣይ ኦይꬃኔ?» ጋዱስ።


\par }{\PP \VS{18}ኢዚ፥ «ኣይ ኦይꬆ?» ጊ ኢዛ ኦይቺዴስ።

\par }{\PP ኢዛካ፥ «ኔ ማታሜ ቃላባቴዛ ኢዛ ቃቺዛይሳራኔ ኔ ኩሼን ዲዛ ጉፌዛ ኦይꬃ» ጊን ኢዚ ሄይታ ኢሚዲ ኢዚራ ዚንኢን ኢዛ ኢዛስ ሻራዱስ።

\VS{19}ኢዛ ሄሳፌ ዴንዳዳ ቢዳፔ ጉዬ ባ ጉሉንቲዳ ጎሳዛ ቃራዳ ባ ኣምኤቴꬃ ማይኦ ማይኣዱስ።


\par }{\PP \VS{20}ዩሁዳይ ባ ኦይꬂዳይሳ ኢዚፔ ዛሪ ኤካናስ ዴይሻ ላቃ ባ ላጌ ኣዱላሜ ቦላ ኢዚስ ዬዲዴስ፤ ጊዶ ኣቲን ኢዚ ኢዞ ዴሚቤና።

\VS{21}ኢዚ ሄ ቢታ ኣሳ፥ «ኤናይሜ ካታማን ኦጌ ዶናን ኡቲዳ ላይማ ማጫሳያ ኣዋ ባዴ?» ጊ ኦይቺዴስ።

\par }{\PP ኣሳይ፥ «ላይማ ማጫሲ ሃይሳን ሙሌካ ባዋ» ጊዴስ።


\par }{\PP \VS{22}ኢዚካ ዩሁዳኮ ሲሚዲ ኢዛ፥ «ታኒ ኢዞ ዴማቤኬ፤ ሄሳፌካ ቦላራ ሄ ቢታ ኣሳይ፥ ‹ላይማ ማጫሲ ሃይሳን ሙሌካ ዲ ኤሬና› ጊዳ» ጊዴስ።


\par }{\PP \VS{23}ሂስቲን ዩሁዳይ፥ «ባ ኦይኪዳይሳ ባስ ኤኩ፤ ሂስቶንታ ኣጊኮ ኣሲ ኑና ሚጫና። ሂስቲን ታኒ ኢዚስ ዴይሻ ላቃ ዬዳዲስ፤ ጊዶ ኣቲን ኔኒ ኢዞ ዴማቤካ» ጊዴስ።


\par }{\PP \VS{24}ሄꬑ ኣጊናፔ ጉዬ ኣሳይ፥ «ኔ ና ማቺያ ቲኢማራ ላይማታዳ ሻራዱስ» ጊዲ ዩሁዳስ ዮቲዴስ።

\par }{\PP ዩሁዳይካ፥ «ኢዞ ካሬ ኬሲዲ ታማን ጹጊቴ» ጊዴስ።


\par }{\PP \VS{25}ኢዞ ካሬ ኬሲዛ ዎዴ፥ «ታኒ ሻሪዳይ ሃ ሚሻታ ጎዳሳ፤ ቤያ፤ ሃይሳ ማታሜ ቃላባቴዛ ኢዛ ቃቺዛይሳኔ ሃይሲ ጉፌዚ ኦናይሳኮ ኤራና ዳንዳይኮ ኤራ» ጋዳ ባ ቦሎስ ኪታ ዬዳዱስ።


\par }{\PP \VS{26}ዩሁዳይ ሄ ሚሻታ ኤሪዲ፥ «ታፔ ኢዛ ጺሎ፤ ጋሶይካ ታኒ ኢዞ ታ ና ሴላስ ኤካቤኬ» ጊዴስ። ሄሳፌ ጉዬ ኢዚ ኢዚራ ናምኣንꬆ ዚንኢቤና።


\par }{\PP \VS{27}ኢዛ ዬላና ሃኒዛ ዎዴ ኢዚ ኡሎን ሜንቴ ኣቱማ ናይቲ ዴቴስ።

\VS{28}ኢዛ ማሬቲሺን ኢስታፌ ኢሳይ ባ ኩሼ ኬሲን ዬሊሲዛራ፥ «ቤኢቴ፤ ሃይሲ ኮይሮ ኬዜስ» ጋዳ ዞኦ ቃጪና ኢዛ ኩሼን ቃቻዱስ።

\VS{29}ጊዶ ኣቲን ኢዚ ባ ኩሼ ጉዬ ኤኪዳ ዎዴ ኢዛ ኢሻይ ዬሌቲን ኢዛ፥ «ኔኒ ዋና ሲንꬃታ ኬዛዲ!» ጋዱስ። ሄሳ ጊሻስ ኢዛ ፓሬሴ
\FTNT{*}{{\FR 38:29 }{\FQA{ፓሬሴ፡
}}{\FT{ፓሬሴ ጊዛይሲ ኢብራዌታ ቃላራ፥ «ፓሬጼ» ጊዲሺን ቢርሼꬃይ፥ «ሲንꬃቲ ኬዚዴስ ዎይኮ ሞሪዴስ» ጉሳ።
}}} ጋ ሱንꬃዱስ።

\VS{30}ሄሳፌ ጉዬ ኢዛ ኩሼን ዞኦ ቃጪናይ ቃሼቲ ዲዛ ፓሬሴ ኢሻይ ዬሌቲን ሱንꬃይ ዛራሄ
\FTNT{†}{{\FR 38:30 }{\FQA{ዛራሄ፡
}}{\FT{ዛራሄ ጉሲ ኢብራዌታ ቃላራ፥ «ፖኦ ዎይኮ ዎልቃንꬅ» ጉሳ።
}}} ጌቴቲዴስ።




\par }\Chap{39}{\SH ዮሴፌኔ ጲጺፋራ ማቾ
\par }
{\PP \VerseOne{1}ኢስማኤሌ ኣሳቲ ዮሴፌ ጊብጼ ኤፊን ጊብጼ ካዎ ኦሳንቻታፔ ጲጺፋራ ጌቴቲዛ ዛቤታ ሃላቃይ ዮሴፌ ኢስማኤሌታፔ ሻሚዴስ።


\par }{\PP \VS{2}ጎዳይ ዮሴፌራ ዲዛ ጊሻስ ኢዚ ኦꬂዛይሳ ኡባ ኢዛስ ኢንጄሲዴስ፤ ኢዚካ ባ ጎዳ ሶን ጊብጼን ዴኢዴስ።
\XREF{}{{\XO 39:2 }{\XT{ሃዋ 7፡9}}}

\VS{3}ጎዳይካ ኢዛራ ዴኢዛይሳኔ ጎዳይ ኢዚ ኦꬂዳይሳ ኡባ ኢዛስ ኢንጄሲዳይሳ ጲጺፋራይ ቤኢዲ፥

\VS{4}ዮሴፌ ዶሲዴስ። ዮሴፌይካ ኢዛ ኦሳንቻ ጊዲዴስ። ጲጺፋራይ ኢዛ ባ ኬꬃ ኣሳ ቦላ ሱንꬂዲ ባስ ዲዛዝ ኡባ ኢዛ ኩሼን ዎꬂዴስ።

\VS{5}ጲጺፋራይ ባ ኬꬃን ዲዛይሳ ኡባ ቦላኔ ባ ኣቆታ ኡባ ቦላ ሱንꬂዳ ዎዴፔ ዶሚን ጎዳይ ጊብጼ ኣዴዛ ኬꬅ ዮሴፌ ጌዶን ኣንጂዴስ። ጎዳ ኣንጆይ ጲጺፋራ ሶን ጊዲን ካሬን ዲዛ ሚሽ ኡባ ቦላ ዎꬊዴስ።

\VS{6}ሄሳ ጊሻስ ባስ ዲዛ ኡባ ዮሴፌስ ሼꬊዴስ፤ ኢዚ ባ ሚዛ ካꬃፌ ኣቲን ሃራ ዮሴፌ ኩሼን ዬጊዴስ።

\par }{\PP ዮሴፌይ ዬጋልꬂኔ ማላ ሎኦ ኣሳ።

\VS{7}ጉꬃ ዎዴፔ ጉዬ ኢዛ ጎዳ ማቼያ ዮሴፌ ጫዳ ጼላዳ፥ «ሃ ያ፤ ታናራ ዚንኣ» ጋዱስ።


\par }{\PP \VS{8}ጊዶ ኣቲን ኢዚ ኢጺዴስ፤ ባ ጎዳ ማቼይስ፥ «ቤያ! ታ ጎዳይ ባሶን ዲዛ ኡባ ታስ ሼꬊዲ ኣዛስካ ሂርጌና፤ ባስ ዲዛይሳ ኡባ ታ ኩሼን ዎꬂዴስ።

\VS{9}ሃሶን ታፔ ኣꬊዛይ ዴና፤ ኔኒ ኢዛ ማቾ ጊዲዳ ጊሻስ ኔና ጻላ ኣቲን ታ ጎዳይ ታስ ኢሞንታ ሚሺ ባዋ። ሂስቲን ታኒ ሃይሳ ማላ ኢታ ሚሽ ጾሳ ሲንꬃን ዎስታ ኦꬆ?» ጊዴስ።

\VS{10}ኢዛ ኡባ ዎዴ ዮሴፌ ሳሌꬂንካ ኢዚ ኤሞ ኢሚቤና፤ ኢዚራ ኢሼች ኣቲን ኢዚኮ ሺቃናዉካ ኮዪቤና።


\par }{\PP \VS{11}ኢሲ ጋላስ ኢዚ ባ ኦሶ ኦꬃናስ ሶ ጌሊሺን ሶ ኣይሌታፔ ኦኒካ ሶን ባዋ።

\VS{12}ኢዛካ ዮሴፌ ማይኦ ሺሻ ኦይካዳ፥ «ታናራ ዚንኣ» ጋዱስ። ጊዶ ኣቲን ኢዚ ባ ማይኦ ኢዚ ኩሼን ዬጊዲ ሶፔ ካሬ ዎጺ ኬዚዴስ።


\par }{\PP \VS{13}ዮሴፌይ ባ ማይኦ ኢዚ ኩሼን ዬጊዲ ሶፔ ካሬ ዎጺ ኬዚዳይሳ ኢዛ ቤኣዳ፥

\VS{14}ባ ሶ ኣይሌታ ጼይጋዳ ኢስታስ፥ «ቤኢቴ! ታ ኣዚናይ ኤሂዳ ኢብራዌ ኣዴዚ ታና ካዉሺሼ ኣጊዴስ፤ ኢዚ ታናራ ዚንኣናስ ሃ ሶ ጌሊዴስ፤ ጊዶ ኣቲን ታኒ ታ ቃላ ꬎቂሳዳ ዋሳዲስ።

\VS{15}ሂስቲን ኢዚ ባ ማይኦ ታ ኣቻን ዬጊዲ ሶፔ ካሬ ዎጺ ኬዚዴስ» ጋዱስ።


\par }{\PP \VS{16}ኬꬃ ኣዋይ ያና ጋካናስ ኢዛ ዮሴፌ ማይኦዛ ባ ኣቻን ዎꬃዱስ።

\VS{17}ሄሳፌ ጉዬ ኢዛ ኢዛስ፥ «ሄሲ ኔኒ ኑስ ኤሂዳ ኢብራዌ ኣይሌይ ታናራ ዚንኣናስ ታኮ ጌሊዴስ፤

\VS{18}ጊዶ ኣቲን ታኒ ታ ቃላ ꬎቂሳዳ ዋሲን ኢዚ ባ ማይኦ ታ ኣቻን ዬጊዲ ሶፔ ካሬ ዎጺ ኬዚዴስ» ጋዱስ።


\par }{\PP \VS{19}ኬꬃ ኣዋይ ማቼዮ፥ «ኔ ኣይሌይ ታና ሃይሳꬆ ኦꬂዴስ» ጋዳ ዮቲዳ ቃላ ሲዪዲ ዳሮ ሃንቄቲዴስ።

\VS{20}ኢዚካ ዮሴፌ ኤፊዲ ካዎ ቃሾ ኣሳይ ዲዛ ቃሾ ኬꬃን ዬጊዴስ።


\par }{\PP \VS{21}ጊዶ ኣቲን ዮሴፌይ ሄን ቃሾ ኬꬃን ዲዛ ዎዴ ጎዳይ ኢዛራ ዴስ። ጾሲ ቃሾ ኬꬃን ኢዛራ ዲዛ ባ ኪያቴꬅ ኢዛስ ዳርሲዴስ። ቃሴካ ቃሾ ኬꬃ ሃላቃዛ ሲንꬃን ኢዛስ ቦንቾ ኢሚዴስ።
\XREF{}{{\XO 39:21 }{\XT{ሃዋ 7፡9}}}

\VS{22}ሂስቲን ቃሾ ኬꬃ ሃላቃይ ቃሾ ኣሳ ኡባ ዮሴፌ ኩሼን ዎꬂዴስ፤ ሄን ኦሴቲዛይሳ ኡባ ቦላ ኣዋቲዛይ ኢዛ።

\VS{23}ጎዳይ ዮሴፌራ ጊዲዲ ኢዚ ኦꬂዛ ኡባ ፖሊሲዛ ጊሻስ ዎይኔ ኬꬃ ኣላፌይ ዮሴፌ ኣላፌቴꬃን ዲዛ ኣይ ሚሻስካ ዋናንዴሻ ጊዲ ሂርጊ ኤሬና።




\par }\Chap{40}{\SH ዮሴፌይ ቢርሺዳ ኣጉሞ
\par }
{\PP \VerseOne{1}ጉꬃ ዎዴፔ ጉዬ ጊብጼ ካዎ ኡሹ ዱቂዛይታ ኣላፌይኔ ቁማ ካꬂዛይታ ኣላፌይ ባ ጎዳ ጊብጼ ካዎ ቆሂዳ።

\VS{2}ካዎይ ኡሹ ዱቂዛይታ ሃላቃኔ ቁማ ካꬂዛይታ ሃላቃታ ናምኣታ ቦላ ኬሂ ሃንቄቲዴስ።

\VS{3}ሄሳ ጊሻስ ዛቤታ ሃላቃዛ ኬꬃን ዮሴፌይ ቃሼቲዳ ዎይኔ ኬꬃን ዬጊዴስ።

\VS{4}ዛቤታ ሃላቃይ ኢስታ ዮሴፌስ ሼꬊን ኢዚ ኢስታስ ኮሺዛ ሚሻን ማዲዴስ፤ ኢስቲካ ቃሾ ኬꬅ ጌሊዲ ጉꬅ ጋምኢዳ ማላ፥


\par }{\PP \VS{5}ጊብጼ ካዎስ ኡሹ ዱቂዛይታ ሃላቃይኔ ቁማ ካꬂዛይታ ሃላቃይ፥ ናምኣይካ ቃሾ ኬꬃን ዲሼ ኢሲ ቃማ ኦማርስ ባስ ባስ ኣጉሞ ኣጉሜቲዳ። ናምኣታ ኣጉሞ ቢርሼꬂካ ዱማ ዱማ።

\VS{6}ዮሴፌይ ማላዶ ኢስታኮ ጌሊዳ ዎዴ ኢስቲ ሙዞቲ ኡቲዳይታ ቤኢዴስ።

\VS{7}ሄሳ ጊሻስ ባ ጎዳ ቃሾ ኬꬃን ባናራ ዲዛ ካዎ ኦሳንቻታ፥ «ሃች ኢንቴ ኣይፌሶይ ኣዛስ ꬉሚዴ?» ጊ ኦይቺዴስ።


\par }{\PP \VS{8}ኢስቲካ ኢዛስ፥ «ኑኒ ናምኣይ ኣጉሞ ኣጉሜቲዶስ፤ ጊዶ ኣቲን ኑስ ቢርሺዛ ኣሲ ꬋይዴስ» ጊዳ።

\par }{\PP ዮሴፌይካ ኢስታስ፥ «ኣጉሞ ቢርሺዛይ ጾሳ ጊዴኔ? ኢንቴ ኣጉሞዛ ኣኔ ታስ ዮቲቴ» ጊዴስ።


\par }{\PP \VS{9}ሂስቲን ኡሹ ዱቂዛይታ ሃላቃይ ባ ኣጉሞ ዮሴፌስ፥ «ታኒ ታ ኣጉሞን ኢሲ ዎይኔ ሚꬅ ታ ሲንꬃን ዲዛይሳ ቤኣዲስ።

\VS{10}ቃሴ ሄ ዎይኔ ሚꬃስ ሄꬑ ሃጋይ ዴስ። ሄራካ ኣጫዳ ጪያዱስ፤ ሎኤꬃ ዉርጫዳ ኣይፋዱስ።

\VS{11}ሄ ዎዴ ፓሮኔ ኡሻ ጹኣይ ታ ኩሼን ዴስ፤ ታኒካ ዎይኔዛ ኣይፌ ማጻዳ ጹኣዛ ጊዶን ጉምኣዳ ኡሻ ፓሮኔስ ኢማዲስ» ጊ ዮቲዴስ።


\par }{\PP \VS{12}ሂስቲን ዮሴፌይካ ዛሪዲ፥ «ሄሳ ቢርሼꬂ ሃይሳ፤ ሄꬑ ሃጋቲ ሄꬑ ጋላሳታ።

\VS{13}ሄꬑ ጋላሳታ ጊዶን ካዎይ ኔና ዴንꬂዲ ኢዚ ኔና ካሴ ኔ ዲዛ ኣላፌቴꬃን ዎꬃና፤ ካሴ ኔኒ ኡሹ ዱቂዛ ዎዴ ኦꬂዳ ማላ ኔኒ ካዎ ዋንጫ ኢዛ ኩሼን ዎꬃና።

\VS{14}ጊዶ ኣቲን ኔስ ዎዴይ ሎኢዳ ዎዴ ታና ባሎፓ፤ ታስካ ኪያ፤ ታ ጊሻስ ካዎስ ዮታዳ ሃ ቃሾ ኬꬃፌ ታና ኬሲሳ፤

\VS{15}ጋሶይካ ታና ኢብራዌታ ቢታፌ ዎልቃራ ሻሚ ኤሂዳ፤ ጊዶ ኣቲን ሃይሳꬆ ታና ቃሾስ ጋꬂዛ ሚሽ ኣይኮካ ኦꬃቤኬ» ጊዴስ።


\par }{\PP \VS{16}ካꬅ ካꬂዛይታ ሃላቃይ ዮሴፌይ ኡሹ ዱቂዛይታ ኣጉሞ ሎኤꬂ ቢርሺዳይሳ ቤኢዲ ዮሴፌስ፥ «ታኒካ ኣጉሞ ኣጉሜታዲስ፤ ሄሲካ፥ ‹ታ ሁኤን ሄꬑ ማሶቤ ቶካ ኦይካዲስ።

\VS{17}ቦላ ባጋ ማሶቤን ጊብጼ ካዎስ ኡኬቲዳ ዱማ ዱማ ቁማይ ዴስ። ጊዶ ኣቲን ካፎቲ ሄሳ ታ ሁኤን ዲዛ ማሶቤዛፔ ሚዳ› » ጊ ዮቲዴስ።


\par }{\PP \VS{18}ሂስቲን ዮሴፌይ፥ «ሄሳ ቢርሼꬃይ ሃይሳ፤ ሄꬑ ማሶቤቲ ሄꬑ ጋላሳታ።

\VS{19}ሄꬑ ጋላሳታ ጊዶን ካዎይ ኔና ዴንꬂዲ ኔ ቆꬌ ሙጪዲ ሚꬃ ቦላ ካቂሳና፤ ኔ ኣሾካ ካፎቲ ማና» ጊዴስ።


\par }{\PP \VS{20}ሄꬓንꬆ ጋላስ ጊብጼ ካዎይ ባ ዬሌቲዳ ጋላስ ባ ካዎቴꬃን ዲዛ ሹሜታ ኡባስ ጊቢራ ጊግሲዴስ። ኡሹ ዱቂዛይታ ሃላቃኔ ካꬅ ካꬂዛይታ ሃላቃ ቃሾ ኬꬃፌ ኬሲዲ ባ ሹሜታ ሲንꬃን ኤሲዴስ።

\VS{21}ኡሹ ዱቂዛይታ ሃላቃዛ ካሴ ኢዛ ሹሜቴꬃን ዛሪን ኢዚ ካዎ ኩሼን ዋንጫ ዎꬂዴስ።

\VS{22}ጊዶ ኣቲን ካዎዚ ካꬅ ካꬂዛይታ ሃላቃ ዮሴፌይ ኢዛ ኣጉሞ ቢርሺዳ ማላ ኢዛ ካቂሲዴስ።

\VS{23}ኡሹ ዱቂዛይታ ሃላቃይ ጊዲኮ ዮሴፌ ቆፖንታ ዶጊ ኣጊዴስ።




\par }\Chap{41}{\SH ፓሮኔ ኣጉሞዛ ቢርሼꬅ
\par }
{\PP \VerseOne{1}ናምኡ ላይꬅ ኩሜꬅ ኣꬊዳ ዎዴ ጊብጼ ካዎይ ኣጉሞ ኣጉሜቲዴስ፤ ኣጉሞራ ኢዚ ኣባዬ ሻፋ ዶናን ኤቂ ዲሺን፥

\VS{2}ላፑን ኦርዴኔ ሞꬎ ሚዛቲ ኣባዬ ሻፋፔ ኬዚዲ ሻፋ ኣቻን ማታ ሚሺን ቤኢዴስ።

\VS{3}ኢስታፌ ካሊዲ ሃራ ላፑን ማላ ኢታኔ ጊልቃ ሚዛቲ ኣባዬ ሻፋፔ ኬዚዲ ሻፋዛ ዶናን ዲዛ ሞꬎ ሚዛታ ኣቻን ኤቂዳ።

\VS{4}ሄ ሜꬎ ኢታኔ ጊልቃ ሚዛቲ ላፑን ኦርዴኔ ሞꬎ ሚዛታ ሚቲሺን ቤኢዴስ። ሄሳፌ ጉዬ ካዎይ ꬊስኮፌ ቤጊዴስ።


\par }{\PP \VS{5}ኢዚ ቃሴካ ꬊስኪዲ ናምኣንꬆ ኣጉሜቲዲ ላፑን ሎኦኔ ሙሩታ ቲያቲ ኢሲ ማቃ ቦላ ዲጪዳይሳ ቤኢዴስ።

\VS{6}ኢስታፌ ካሊዲ ኣይፌ ላፋኔ ጫርኮን ሹሊዲ ሜሊዳ ላፑን ቲያቲ ኬዚዳ።

\VS{7}ሄ ላፋ ኣይፌ ቲያቲ ሎኦኔ ሙሩታ ቲያታ ሚቲዳ። ሄሳፌ ጉዬ ካዎዚ ቤጊዲ ኣጉሞ ጊዲዳይሳ ኤሪዴስ።

\VS{8}ጋዴይ ዎንቲሺን ኢዛ ዎዚናይ ሺሮትዴስ፤ ሄሳ ጊሻስ ጊብጼን ዲዛ ቢታንቻታሲኔ ኤራ ኣሳታ ኡባስ ኪቲዲ ጼይጊሲዴስ፤ ካዎይ ኢስታስ ባ ኣጉሞዛ ዮቲዴስ፤ ጊዶ ኣቲን ኢዛስ ሄ ኣጉሞዛ ቢርሻናስ ዳንዳይዛ ኣሲ ቤቲቤና።
\XREF{}{{\XO 41:8 }{\XT{ዳኔ 2፡2}}}


\par }{\PP \VS{9}ሄ ዎዴ ኡሹ ዱቂዛይታ ሃላቃይ ጊብጼ ካዎስ፥ «ታኒ ታ ሞሮ ሃች ቆፓይስ።

\VS{10}ኢሲቶ ካዎይ ባ ኣይሌስ ሃንቄቲዲ ታናኔ ካꬅ ካꬂዛይታ ሃላቃዛ ቃሾ ኬꬃን ዬጊዴስ።

\VS{11}ኑኒ ሄን ዲሼ ኑስ ኑስ ኣጉሞ ኣጉሜቲዶስ፤ ኣጉሞዛስካ ዱማ ዱማ ቢርሼꬂ ዴስ።

\VS{12}ሄ ዎዴ ዛቤታ ሃላቃዛ ኣይሌ ጊዲዳ ኢሲ ኢብራዌ ፓንꬂ ኑናራ ቃሾ ኬꬃን ዴስ። ኑኒ ኑ ኣጉሞ ኢዛስ ዮቲን ኢዚ ኑስ ሁኤን ሁኤን ኑ ኣጉሞ ቢርሺዴስ።

\VS{13}ሂስቲን ሄ ዮኦቲ ኢዚ ኑስ ቢርሺዳ ማላ ሃኒዳ። ሄሲ ኣዜ ጊኮ ታኒ ካሴ ታ ኣላፌቴꬃን ሲማዲስ፤ ሃንኮይሲ ጊዲኮ ካቄቲዴስ» ጊዴስ።


\par }{\PP \VS{14}ሂስቲን ጊብጼ ካዎይ ዮሴፌ ኪቲዲ ጼይጊሲዴስ። ኢስቲ ኢዛ ቃሾ ኬꬃፌ ኤሶን ኤኪ ዪን ባ ሁኤ ሜዴቲዲ ማይኦ ላሚዲ ካዎዛኮ ጌሊዴስ።

\VS{15}ካዎይ ዮሴፌ፥ «ታ ኣጉሜቲዳ ኣጉሞዛ ቢርሻናስ ኦኒካ ዳንዳይቤና። ጊዶ ኣቲን ታኒ፥ ‹ዮሴፌይ ኣጉሞ ሲዪኮ ቢርሻናስ ዳንዳዬስ› ጊዛዝ ሲያዲስ» ጊዴስ።


\par }{\PP \VS{16}ሂስቲን ዮሴፌይ፥ «ታኒ ሄሳ ዳንዳይኬ፤ ጊዶ ኣቲን ጾሳይ ካዎስ ሎኦ ቢርሼꬅ ኢማና» ጊዴስ።


\par }{\PP \VS{17}ካዎይካ፥ «ታኒ ታ ኣጉሞን ኣባዬ ሃꬃ ሻፋ ዶናን ኤቂዲሺን፥

\VS{18}ላፑን ጊታኔ ሞꬎ ሚዛቲ ኣባዬ ሻፋፔ ኬዚዲ ሃꬃ ዶናን ማታ ሚሺን።

\VS{19}ቃሴካ ኢስታፌ ሃራ ላፑን ሜꬋ ኢታ፥ ጊልቃኔ ላፋ ሚዛቲ ሻፋፔ ኬዚዳ፤ ታኒ ሄሳ ማላ ሜꬋ ኢታ ሚዝ ጊብጼ ቢታን ሙሌካ ቤኣ ኤሪኬ።

\VS{20}ሜꬋ ኢታኔ ላፋ ሚዛቲ ኮይሮይታ ላፑን ሞꬎ ሚዛታ ሚቲ ኣጊዳ።

\VS{21}ጊዶ ኣቲን ኢስቲ ሚቲዳፔ ጉዬካ ኢስታ ሜꬋይ ካሴ ማላካ ኢቲ ኡቲዳ ጊሻስ ኢስቲ ሚቲዳይሳ ኣሲ ኤራናስ ዳንዳይቤና። ሄሳፌ ጉዬ ታኒ ꬊስኮፌ ቤጋዲስ።


\par }{\PP \VS{22}«ቃሴካ ኣጉሞራ ላፑን ሎኦኔ ሙሩታ ቲያቲ ኢሲ ማቃ ቦላ ዲጪዳይታ ቤኣዲስ።

\VS{23}ቃሴካ ኢስታፌ ሃራ ኣይፌ ላፋኔ ጫርኮን ሹሊዳ ላፑን ቲያቲ ኬዚዳ።

\VS{24}ሄ ሹሊ ኡቲዳ ቲያቲ ላፑን ሎኦ ቲያታ ሚቲዳ። ታኒ ሃ ኣጉሞዛ ማሮታስ ዮታዲስ፤ ጊዶ ኣቲን ታስ ኣጉሞዛ ቢርሺዛ ኣሲ ቤቲቤና» ጊዴስ።


\par }{\PP \VS{25}ሄሳፌ ጉዬ ዮሴፌይ ጊብጼ ካዎዛ፥ «ናምኣይካ ኔ ቤኢዳ ኣጉሞታ ቢርሼꬃይካ ኢሲኖ። ጾሲ ባ ኦꬃና ሃኒዛይሳ ካዎስ ቆንጪሲዴስ።

\VS{26}ሄ ላፑን ሎኦ ሚዛቲ ላፑን ላይꬃታ፤ ቃሴ ላፑን ሎኦ ቲያቲ ላፑን ላይꬃታ፤ ናምኣይካ ኢሲ ማላ።

\VS{27}ሄ ላፑን ሜꬋ ኢታኔ ላፋ ሚዛቲ ላፑን ላይꬃታ፤ ቃሴ ጫርኮን ሹሊዳ ፓꬆንታ ላፑን ቲያቲ ላፑን ኮሻ ላይꬃታ።


\par }{\PP \VS{28}«ታኒ ካዎስ ዮቲዳ ማላካ ጾሲ ባ ኦꬃና ሃኒዛይሳ ካዎስ ቤሲዴስ።

\VS{29}ላፑን ዳሮ ካሎ ላይꬃቲ ጊብጼ ቢታስ ኡባስ ያና፤

\VS{30}ጊዶ ኣቲን ላፑን ኮሻ ላይꬃቲ ኢዛፔ ካሊዲ ያና። ሄ ዎዴ ጊብጼ ካሎይ ዉሪ ዶጌታና፤ ቢታይ ኮሻን ሾጬታና።

\VS{31}ካሎ ላይꬃታፔ ጉዬ ዪዛ ጋፋ ላይꬃቲ ኬሂ ኢታ ጊዲዳ ጊሻስ ካሴ ካሎይ ሙሌካ ቆፌቶንታ ኣታና።

\VS{32}ናምኡቶ ካዎስ ሄ ኣጉሞይ ቤቲዳይ ኣዛሴ ጊኮ ሃይሳ ዮኦዛ ጾሲ ሚንꬂዲ ኩዪዳ ጊሻሳ፤ ጾሲ ሄሳ ኤሶን ኦꬃና።


\par }{\PP \VS{33}«ሃኢ ሄኮ ኤሶን ካዎይ ኣꬎ ኤራቴꬂኔ ኣኬካይ ዲዛ ኣስ ኮዪዲ ጊብጼ ቢታን ሱንꬆ።

\VS{34}ሄሳꬆካ ላፑን ካሎ ላይꬃታፔ ኢቻሻንꬆ ኩሼ ሺሺዛ ኣላፌታ ካዎይ ሹሞ።

\VS{35}ኢስቲ ዪዛ ካሎ ላይꬃታን ካꬅ ሺሺዲ ካዎ ኣዋቴꬃን ሚንጄቶ፤ ሄ ካꬃካ ካታማታን ናጌቶ።

\VS{36}ቢታይ ኮሻን ቆሄቶንታ ማላ ሃ ካꬃይ ጊብጼ ቢታን ላፑን ላይꬃን ዴንዳና ኮሻስ ሚንጄቲዲ ዴኦ» ጊዴስ።


\par }{\SH ዮሴፌ ሹሜቴꬅ
\par }
{\PP \VS{37}ሂስቲን ሃ ዮኦዚ ጊብጼ ካዎሲኔ ኢዛ ኦሳንቻታስ ሎኦ ጊዲዲ ቤቲዴስ።

\VS{38}ሄሳ ጊሻስ ካዎይ ኢስታስ፥ «ኑኒ ጾሳ ኣያናራ ዲዛ ሃይሳ ማላ ሃራ ኣስ ኦና ዴማኔ?» ጊ ኦይቺዴስ።


\par }{\PP \VS{39}ሄሳፌ ጉዬ ካዎይ ዮሴፌ፥ «ጾሲ ሃይሳ ኡባ ኔና ኤሪሲዳ ጊሻስ ኔ ማላ ኣꬎ ኤራቴꬂኔ ኣኬካይ ዲዛ ኣሲ ኦኒካ ባዋ።

\VS{40}ታኒ ኔና ታ ኬꬃን ሹማይስ፤ ታ ኣሳይ ዉሪ ኔስ ኣዛዜታና፤ ታኒ ኔፔ ኣꬋናይ ታ ካዎቴꬃ ኣልጋን ጻላ ጊዳና» ጊዴስ።
\XREF{}{{\XO 41:40 }{\XT{ሃዋ 7፡10}}}


\par }{\PP \VS{41}ሄሳ ጊሻስ ካዎይ ዮሴፌ፥ «ቤያ! ታኒ ኔና ጊብጼ ቢታ ኡባ ቦላን ሹማዲስ» ጊዴስ።

\VS{42}ሄሳፌ ጉዬ ካዎይ ባ ካዎቴꬃ ቃላባቴ ባ ቢራꬌፌ ኬሲዲ ዮሴፌ ቢራꬌን ኣꬂዴስ፤ ቃሴካ ላይኖፔ ዳዴቲዳ ማይኦ ማይዚዲ ኢዛ ቆꬌንካ ዎርቃ ሎታ
\FTNT{*}{{\FR 41:42 }{\FQA{ሎታ፡
}}{\FT{ሎታይ ቆꬌን ኣꬂዛ ኣሌቆ ሚሽ።
}}} ኣꬂዴስ።\XREF{}{{\XO 41:42 }{\XT{ዳኔ 5፡29}}}

\VS{43}ካዎይ ባ ናምኣንꬆ ፓራ-ጋሬዛ ዮሴፌ ቶጊሲዴስ፤ ኣይሌቲካ፥ «ዚጊቴ! ዚጊቴ!» ጊዲ ኢዛፔ ሲንꬃራ ቢዳ። ሄሳꬆ ኦꬂዲ ካዎይ ኢዛ ጊብጼ ቢታ ኡባ ቦላ ሹሚዴስ።


\par }{\PP \VS{44}ሄሳፌ ጉዬ ካዎይ ዮሴፌ፥ «ታኒ ካዎ! ጊዶ ኣቲን ኔኒ ቃጻ ጎንታ ጊብጼ ቢታ ኡባን ኦኒካ ኩሼ ዎይኮ ቶሆ ቃꬄና» ጊዴስ።

\VS{45}ካዎይ ዮሴፌ፥ «ጻፊናቴ-ፓኢናሄ» ጊ ሱንꬂዴስ፤ ኢዚ ኢዛስ ኦና ጌቴቲዛ ካታማ ቄሴ ጲጺፋራ ናዮ ኣሲናቶ ማቾ ኢሚዴስ። ሂስቲን ዮሴፌይ ኩሜꬃ ጊብጼ ቢታ ዩዪ ጼሊዴስ።


\par }{\PP \VS{46}ዮሴፌይ ጊብጼ ካዎስ ኦꬃናስ ዶሚዛ ዎዴ ኢዛስ ላይꬃይ ሄꬑ ታማ። ቃሴ ዮሴፌይ ካዎ ሲንꬃፌ ኬዚዲ ጊብጼ ቢታ ኡባ ዩዪ ጼሊዴስ።

\VS{47}ሄ ላፑን ካሎ ላይꬃታን ቢታይ ኬሂ ዳሮ ካꬅ ኢሚዴስ።

\VS{48}ዮሴፌይ ጊብጼ ቢታን ሄ ላፑን ካሎ ላይꬃ ካꬅ ኡባ ሺሺዲ ካታማታን ሚንጂዴስ። ኢሲ ኢሲ ካታማታ ዩሾን ካጺዳ ካꬅ ኡባ ሄ ካታማን ካታማን ሚንጂዴስ።

\VS{49}ዮሴፌይ ኣባ ሻሚንታ
\FTNT{†}{{\FR 41:49 }{\FQA{ኣባ ሻሚንታ፡
}}{\FT{ኣባ ሻሚንታ ኢሲ ኢሲ ባጋ ጋሞꬆ ቃላን ኣባ ሻይታ ዎይኮ ኣባ ኣጬ ጌቴቲ ጼይጌቴስ።
}}} ማላ ዳሮ ካꬅ ሚንጂዴስ፤ ካꬃይ ዎጋፔ ዳሪን ማካናስ ዳንዳይቤና ጊሻስ ማኪ ማኪ ቆሊዛይሳ ኣጋጊዴስ።


\par }{\PP \VS{50}ላፑን ኮሻ ላይꬃይ ያናፔ ካሴ ኦና ጌቴቲዛ ካታማ ቄሴ ጲጺፋራ ናዮ ኣሲናቲፔ ዮሴፌይ ናምኡ ኣቱማ ናይታ ዬሊዴስ።

\VS{51}ዮሴፌይ፥ «ጾሲ ታና ታ ሜቶኔ ታ ኣዋ ሶ ኣሳ ኡባ ዶጊሲዴስ» ጊሼ ባ ኮይሮ ናዛ ሚናሴ ጊ ሱንꬂዴስ።

\VS{52}ናምኣንꬆ ናዛካ፥ «ጾሲ ታስ ታ ቱጋቲዳ ቢታን ታና ኣይፊሲዴስ» ጊሼ ኤፍሬሜ ጊ ሱንꬂዴስ።


\par }{\PP \VS{53}ጊብጼ ቢታን ዲዛ ሄ ላፑን ካሎ ላይꬃቲ ዉሪዳ።

\VS{54}ቃሴ ዮሴፌይ ካሴቲ ዮቲዳ ማላ ላፑን ኮሻ ላይꬃቲ ዶሚዳ። ሃራ ቢታ ኡባን ኮሻይ ዴንዲዴስ፤ ጊዶ ኣቲን ጊብጼ ቢታ ኡባን ካꬂ ዴስ።
\XREF{}{{\XO 41:54 }{\XT{ሃዋ 7፡11}}}

\VS{55}ጊብጼ ዴሬይ ዉሪ ኮሻቲዳ ዎዴ ኣሳይ፥ «ካꬅ ኢማ» ጊ ካዎስ ዋሲን ካዎዚ ጊብጼ ኣሳ ኡባ፥ «ዮሴፌኮ ቢዲ ኢዚ ዮቲዛይሳ ኦꬂቴ» ጊዴስ።
\XREF{}{{\XO 41:55 }{\XT{ዮሃ 2፡5}}}


\par }{\PP \VS{56}ኮሻይ ጊብጼ ቢታ ኡባ ጋኪዳ ዎዴ ዮሴፌይ ካꬅ ሚንጂዳ ኬꬃታ ኡባ ዶይዲ ካꬅ ጊብጼ ኣሳስ ባይዚሲዴስ፤ ጋሶይካ ኮሻይ ኩሜꬃ ጊብጼን ሚኒዴስ።

\VS{57}ሳኣ ኡባን ኮሻይ ሱሊዳ ጊሻስ ቢታን ዲዛ ኣሳይ ዉሪ ካꬅ ዮሴፌፔ ሻማናስ ጊብጼ ዪዴስ።




\par }\Chap{42}{\SH ጊብጼ ያቆቤ ቡስ
\par }
{\PP \VerseOne{1}ያቆቤይ ጊብጼን ካꬂ ዲዛይሳ ሲዪዲ ባ ኣቱማ ናይታ፥ «ኢንቴ ኢሶይ ኢሳራ ኣዛስ ጼሌቴቲ?

\VS{2}ቤኢቴ! ጊብጼን ካꬂ ዲዛይሳ ታኒ ሲያዲስ፤ ዱጌ ጊብጼ ቢዲ ኑ ሃይቆንታ ፓጻ ዳና ማላ ሄፔ ካꬅ ኑስ ሻሚ ኤሂቴ» ጊዴስ።
\XREF{}{{\XO 42:2 }{\XT{ሃዋ 7፡12}}}

\VS{3}ሄሳ ጊሻስ ዮሴፌ ኢሻቲ ታማቲ ካꬅ ሻማናስ ዱጌ ጊብጼ ቢዳ።

\VS{4}ጊዶ ኣቲን ያቆቤይ ዮሴፌ ኢሻ ቢኒያሜ ኢዚ ቆሄታናኮ ጊዲ ቆፒዳ ጊሻስ ኢዛ ኢሻታራ ዬዲቤና።

\VS{5}ካናኔ ቢታን ዎልቃማ ኮሻይ ዲዛ ጊሻስ ካꬅ ሻማና ቢዛይታራ ኢስራኤሌ ኣቱማ ናይቲ ጊብጼ ቢዳ።


\par }{\PP \VS{6}ሄ ዎዴ ዮሴፌይ ሄ ቢታ ኣይሲዛዴኔ ቢታን ዲዛ ኣሳ ኡባስ ካꬅ ባይዚሲዛይ ኢዛ ጊዲዳ ጊሻስ ዮሴፌ ኢሻቲ ጋኪዳ ማላ፥ ባ ሁኤ ቢታን ጋꬂዲ ኢዛስ ዚጊዳ።

\VS{7}ዮሴፌይ ባ ኢሻታ ቤኢዳ ማላ ኤሪዴስ ሺን ኢዚ ኢስታ ኤሮንታ ኣሳ ማላ ሃንቆ ቃላን ኢስታ፥ «ኢንቴ ኣዋፔ ዪዴቲ?» ጊ ኦይቺዴስ።

\par }{\PP ኢስቲካ፥ «ካꬅ ሻማናስ፥ ካናኔ ቢታፌ ዪዶስ» ጊዳ።


\par }{\PP \VS{8}ዮሴፌይ ባ ኢሻታ ኤሪዴስ፤ ኢስቲ ጊዲኮ ኢዛ ኤሪቤቴና።

\VS{9}ሄራካ ዮሴፌይ ኢስታ ጊሻስ ኣጉሜቲዳ ኣጉሞዛ ቆፒዲ ኢስታስ፥ «ኢንቴ ዴሬ ጾሞሲዛ ኣሳ፤ ኢንቴ ኑ ቢታን ናጌይ ሌፒዛ ባጋይ ኣዋይሳኮ ጼላናስ ዪዴታ» ጊዴስ።
\XREF{}{{\XO 42:9 }{\XT{ሜꬌ 37፡5-10}}}


\par }{\PP \VS{10}ሂስቲን ኢስቲ፥ «ኑ ጎዶ! ኑኒ ዴሬ ጾሞሲዛ ኣስ ጊዶኮ፤ ኑኒ ኔ ኣይሌቲ ካꬅ ሻማናስ ዪዶስ።

\VS{11}ኑ ዉሪካ ኢሲ ኣዋ ናይታ። ኑኒ ኔ ኣይሌቲ ኣማኔቲዛ ኣሳ» ጊዳ።


\par }{\PP \VS{12}ሂስቲን ዮሴፌይ ኢስታስ፥ «ጊዴኬታ! ኢንቴ ኑ ቢታን ናጎይ ሌፒዛ ባጋይ ኣዋይሳኮ ጾሞሲ ጼላና ዪዴታ» ጊዴስ።


\par }{\PP \VS{13}ጊዶ ኣቲን ኢስቲ፥ «ኑኒ ኔ ኣይሌቲ ታማኔ ናምኡ ኢሻታኔ ካናኔ ቢታን ዲዛ ኢሲ ኣዋ ናይታ። ዉርሴꬃ ካሎይ ሃኢ ኑ ኣዋራ ዴስ፤ ኢሶይ ጊዲኮ ꬋይዴስ» ጊዳ።


\par }{\PP \VS{14}ዮሴፌይ ኢስታስ፥ «ታኒ ኢንቴስ ዮቲዳ ማላካ ኢንቴ ቢታ ጾሞሲዛይታ።

\VS{15}ቃሴ ኢንቴ ፓጬታናይ ሃይሳና፤ ቱሙፔ ካዎይ ቤዪን! ኢንቴ ዉርሴꬃ ካሎ ኢሻይ ሃ ዮንታ ኢጺኮ ኢንቴ ሃይሳፌ ቤኬታ።

\VS{16}ኢንቴ ዮቲዛይሲ ቱሙኮኔ ፓጫናስ፥ ኢንቴፌ ኢሳዴ ኪቲቴ፤ ኢዚ ኢንቴ ኢሻ ኤኪ ዮ፤ ኣቲዳይቲ ቃሾ ኬꬃን ጋምኤታ። ሄሳ ማላ ጊዶንታ ኣጊኮ ካዎይ ቤዪን! ኢንቴ ዩዪ ዩዪ ዴሬ ጾሞሲዛ ኣሳ»

\VS{17}ጊዲ ኢስታ ሄꬑ ጋላሳስ ቃሾ ኬꬃን ዬጊዴስ።


\par }{\PP \VS{18}ሄꬓንꬆ ጋላሳን ዮሴፌይ ኢስታስ፥ «ታኒ ጾሳስ ባቢዛ ኣሳ፤ ኢንቴ ኢሲ ሚሽ ኦꬂኮ ኢንቴ ሼምፖ ኣሼታ።

\VS{19}ኢንቴ ቱሙካ ኣማኔቲዛ ኣስ ጊዲኮ ኢንቴ ኢሻታፔ ኢሶይ ሃይሳን ቃሾ ኬꬃን ዶ፤ ኣቲዳይቲ ጋፊዳ ኢንቴሶ ኣሳስ ካꬅ ኤኪ ቢቴ፤

\VS{20}ጊዶ ኣቲን ኢንቴ ቃላይ ቱሙ ጊዳና ማላኔ ኢንቴ ሃይቆንታ ማላ ኢንቴ ኢንቴ ዉርሴꬃ ካሎ ኢሻ ታኮ ኤኪ ያናስ ኮሼስ» ጊዴስ። ኢስቲካ ሃ ዮኦዛን ኤሮ ጊዳ።


\par }{\PP \VS{21}ኢስቲ ኢሶይ ኢሳ፥ «ቱሙ ኑ ኦꬂዳ ጌኔይ ኑና ጋኪዴስ። ኢዚ ባ ሼምፖስ ሃኒዛዚ ኢጺን ኑና ሾቢዛ ዎዴ ኑኒ ሲዪሼ ኢጺዶስ፤ ሃ ዋዬይ ኑና ጋኪዳይ ሄሳ ጊሻሳ» ጊዳ።


\par }{\PP \VS{22}ኦሮቤሌይ፥ «ታኒ ኢንቴና፥ ‹ናዛ ቦላ ናጋራ ኦꬆፍቴ› ጋዳ ዮታዲስ፤ ጊዶ ኣቲን ኢንቴ ሲዮንታ ኢጺዴታ። ሂስቲን ሃኢ ኢዛ ሱꬃ ጎሜይ ኑና ሞቴስ» ጊዴስ።
\XREF{}{{\XO 42:22 }{\XT{ሜꬌ 37፡21-22}}}

\VS{23}ኢስቲ ጊዛይሳ ዮሴፌይ ኤሪዛይሳ ኢስቲ ኣኬኪቤቴና፤ ኣይስ ጊኮ ኢዚ ኢስታራ ዎካሌን ሃሳዬስ።

\VS{24}ኢዚ ኢስታፌ ሻኬቲ ጉዬ ሲሚዲ ዬኪዴስ፤ ጊዶ ኣቲን ቃሴ ኢስታኮ ሲሚዲ ኢስታ ሃሳይሲዴስ። ኢዚ ሲሞና ኢስታፌ ዱꬂ ኣሺዲ ኢስቲ ቤኢሺን ኢዛ ቃቺዴስ።


\par }{\SH ካናኔ ዮሴፌ ኢሻታ ሲሞ
\par }
{\PP \VS{25}ዮሴፌይ ባ ኣይሌታ፥ «ካꬅ ኢስታ ኦጎሮ ኩንꬂቴ፤ ኢስታ ቢራካ ዛሪዲ ኢስታ ኦጎሮን ኦጎሮን ዬጊቴ፤ ቃሴ ኢስታስ ኦጌ ሺንቄ ኢሚቴ» ጊ ኣዛዚዴስ።

\VS{26}ኢስቲ ኢዚ ጊዳ ማላ ኦꬂዳፔ ጉዬ ዮሴፌ ኢሻቲ ካꬃ ባ ሃሬታን ጫኒዲ ዴንዲ ቢዳ።


\par }{\PP \VS{27}ኢስቲ ኦጌ ቦላ ኣቃናስ ሼምፒዳሶን ኢስታፌ ኢሳይ ባ ሃሬዛስ ካꬃፌ ዬጋናስ ባ ኦጎሮ ቢርሺዲ፥ ኦጎሮዛ ዶናን ዲዛ ባ ቢራ ዴሚዴስ።

\VS{28}ኢዚ ባ ኢሻታ፥ «ታ ቢራይ ታስ ሲሚዴስ፤ ቱማ ሃይሳ ቤኢቴ! ታ ኦጎሮን ዴስ» ጊዴስ።

\par }{\PP ኢስቲ ዳጋሚዲ ኮኮሪሼ ኢሶይ ኢሳኮ ሲሚዲ፥ «ጾሲ ኣዛስ ኑ ቦላ ሃይሳ ኦꬂዴ?» ጊዳ።


\par }{\PP \VS{29}ኢስቲ ካናኔ ቢታን ዲዛ ባ ኣዋ ያቆቤኮ ሶ ሲሚ ዪዲ ባ ቦላ ጋኪዳይሳ ኡባ ኢዛስ ዮቲዳ።

\VS{30}ኢስቲ ኢዛስ፥ «ሄ ቢታይስ ጎዳ ጊዲዳ ኣዴዚ ኑና ባቢሲዴስ፤ ሄሳፌ ጉዬ ኢዚ ኑና ሄ ቢታ ዩዪ ዩዪ ጾሞሲ ጼሊዛ ኣሳ ማላ ኦꬂ ጎዳቲዴስ።

\VS{31}ጊዶ ኣቲን ኑኒ ኢዛስ፥ ‹ኑ ኣማኔቲዛ ኣሳ፤ ዴሬ ጾሞሲ ጼሊዛ ኣስ ጊዶኮ።

\VS{32}ኑኒ ታማኔ ናምኡ ኢሻቲ ኢሲ ኣዋ ናይታ፤ ኢሶይ ꬋይዴስ፤ ዉርሴꬃ ካሎይ ካናኔ ቢታን ሃኢ ኑ ኣዋራ ዴስ› ጊ ዮቲዶስ።

\VS{33}ሂስቲን ሄ ቢታይስ ጎዳ ጊዲዳ ኣዴዚ ኑና፥ ‹ኢንቴ ኣማኔቲዛ ኣስ ጊዲዳይሳ ታኒ ሃይሳን ኤራና፤ ኢንቴ ኢሻታፔ ኢሳ ሃን ታ ኣቻን ዬጊዲ ጋፊዳ ኢንቴ ሶ ኣሳስ ካꬅ ኤኪ ቢቴ።

\VS{34}ኢንቴ ዴሬ ዩዪ ዩዪ ጾሞሲዛዴ ጊዶንታ፥ ኣማኔቲዛ ኣስ ጊዲዳይሳ ታኒ ኤራና ማላ፥ ኢንቴ ዉርሴꬃ ካሎ ኢሻ ታኮ ኤኪ ዪቴ። ሂስቲኮ ታኒ ሃን ኣቲዳ ኢንቴ ኢሻ ኢንቴስ ዛራ ኢማና፤ ኢንቴካ ሃ ቢታን ዛልኣና ዳንዳዬታ› ጊዴስ» ጊዳ።


\par }{\PP \VS{35}ኢስቲ ባ ኦጎሮፔ ኦጎሮፔ ካꬃ ቆሊዲ ባ ኦጎሮን ኦጎሮን ቢራይ ቃሾራ ኡቲዳይሳ ዴሚዳ። ኢስቲኔ ኢስታ ኣዋይ ሄ ቃሾራ ዲዛ ቢራ ቤኢዲ ባቢዳ።

\VS{36}ኢስታ ኣዋ ያቆቤይ ኢስታስ፥ «ኢንቴ ታና ታ ናይታፔ ሜላ ኬሲዴታ፤ ዮሴፌይ ባዋ፥ ሲሞኒ ባዋ፤ ቃሴ ኢንቴ ቢኒያሜ ኤፋና ኮዬታ። ዉሪ ታስ ꬉማ ጊርዲ ጊዴስ» ጊዴስ።


\par }{\PP \VS{37}ሄሳፌ ጉዬ ኦሮቤሌይ ባ ኣዋ፥ «ታኒ ቢኒያሜ ኔስ ዛራ ኤሆንታ ኣጊኮ ታ ኣቱማ ናይታ ናምኣታካ ዎꬋ፤ ታና ኣማኔታዳ ኢዛ ታ ኩሼን ኢማ፤ ቃሴ ታኒ ኢዛ ዛራዳ ኤሃና» ጊዴስ።


\par }{\PP \VS{38}ጊዶ ኣቲን ያቆቤይ ኢስታስ፥ «ታ ናዚ ኢንቴናራ ዱጌ ቤና፤ ኢዛ ኢሻይ ሃይቂን ኣቲዳይ ኢዛ ጻላ፤ ኢንቴ ኤፊሺን ኦጌን ኢታ ሚሺ ኢዛ ጋኪዛ ጊዲኮ ኢንቴ ታና ዬሆራኔ ሙዞራ ዱፎን ኤፋና» ጊዴስ።




\par }\Chap{43}{\SH ዮሴፌ ኢሻቲ ቢኒያሜ ኤኪዲ ጊብጼ ቡስ
\par }
{\PP \VerseOne{1}ሃኢካ ኮሻይ ካናኔ ቢታን ሚኒዴስ።

\VS{2}ሂስቲን ኢስቲ ጊብጼፔ ኤሂዳ ካꬃይ ሙሌራ ዉሪን ኢስታ ኣዋይ፥ «ቃሴካ ጉዬ ቢዲ ኑስ ጉꬃ ካꬅ ሻሚቴ» ጊዴስ።


\par }{\PP \VS{3}ጊዶ ኣቲን ዩሁዳይ ኢዛስ፥ «ሄ ኣዴዚ ኑና፥ ‹ኢንቴ ኢሻ ኢንቴናራ ኤኪ ዮንታ ኣጊኮ ታ ኣይፌሶ ናምኣንꬆ ቤኤኬታ› ጊዲ ሎኤꬂ ዮቲዴስ።

\VS{4}ኔኒ ኑ ኢሻ ኑናራ ዬዲኮ ኑኒ ዱጌ ቢዲ ኔስ ካꬅ ሻማና።

\VS{5}ጊዶ ኣቲን ኔኒ ኢዛ ዬዶንታ ኢጺኮ ኑኒ ዱጌ ቦኮ፤ ኣይስ ጊኮ ሄ ኣዴዚ ኑና፥ ‹ኢንቴ ኢሻ ኢንቴናራ ኤሆንታ ኣጊኮ ኢንቴ ታ ኣይፌሶ ናምኣንꬆ ቤኤኬታ› ጊዴስ» ጊዴስ።


\par }{\PP \VS{6}ኢስራኤሌይካ፥ «ኢንቴ፥ ‹ኑስ ሃራ ኢሻይ ዴስ› ጊ ዮቲዲ ሃይሳ ሃ ሜቶዛ ታ ቦላ ኣይስ ኤሂዴቲ?» ጊዴስ።


\par }{\PP \VS{7}ኢስቲካ ኢዛስ፥ «ሄ ኣዴዚ ኑ ጊሻሲኔ ኑሶ ኣሳ ጊሻስ ሎኤꬂ ኦይቺዴስ። ኢዚ ኑና፥ ‹ኢንቴ ኣዋይ ሃኢካ ፓጻ ዲዜ? ኢንቴስ ሃራ ኢሻይ ዲዜ?› ጊ ኦይቺን ኑኒ ኢዚ ኦይቺዳ ኦይሾዛስ ዛሮ ኢሚዶስ። ኢዚካ ኑና፥ ‹ኢንቴ ኢሻ ዱጌ ሃ ኤኪ ዪቴ› ጋናይሳ ኑኒ ኣዛን ኤሪኖ?» ጊዳ።


\par }{\PP \VS{8}ዩሁዳይ ባ ኣዋ ኢስራኤሌ፥ «ኑኒካ፥ ኔኒካ፥ ኑ ናይቲካ ሃይቆንታ ፓጻ ዳና ማላ ናዛ ታናራ ዬዳ፤ ኑኒ ሃኢ ኤሌሊዲ ባና።

\VS{9}ናዛ ኑስ ታ ዋሴቴꬃን ኢማ፤ ኢዛ ጊሻስ ታና ኦይቻ፤ ታኒ ኢዛ ኔስ ሎኦራ ዛራ ኤሆንታ ኣጊኮ ታ ዲዛ ዎዴ ኡባን ታ ኦይሼታና።

\VS{10}ኑኒ ሃን ጋምኦንታኮ ሃኒ ዎዴ ናምኣንꬆ ጌዴ ጋኪዲ ሃ ሲማና ሺን» ጊዴስ።


\par }{\PP \VS{11}ሄሳፌ ጉዬ ኢስታ ኣዋ ኢስራኤሌይ ኢስታስ፥ «ሄሳ ጊዲኮ ሂስቲቴ፤ ሄ ኣዴዛስ ኩሼ ጌንꬆ ሚሽ ኑ ቢታን ሞኪዛ ሚሽ ኡባፌ ሎኢዛይሳ ዶሪቴ፤ ሄሲካ ሺቶ፥ ኤስ፥ ሳዎ፥ ካርቤ፥ ሚꬃ ኣይፌታ ኢንቴ ኦጎሮን ዬጊ ኤኪ ቢቴ።

\VS{12}ኢንቴ ኦጎሮ ዶናን ሲሚዳ ቢራዚ ባሌታን ሲሚዳዝ ጊዳና ዳንዳይዛ ጊሻስ ቢራካ ናምኡ ኩሼ ሂስቲ ኤኪ ቢቴ።

\VS{13}ቃሴ ኢንቴ ኢሻካ ኤኪዲ ሄ ኣዴዛኮ ኤሶን ጉዬ ቢቴ።

\VS{14}ኢዚ ሃንኮ ኢንቴ ኢሻ ዬዳና ማላ ቢኒያሜይካ ኢንቴናራ ሲሚ ያና ማላ ኡባ ዳንዳይዛ ጾሳይ ሄ ኣዴዚ ኢንቴስ ቃꬌታና ማላ ኦꬆ፤ ታኒ ጊዲኮ ታ ናይታፔ ሜላ ኣቲኮኔ ኣታይስ» ጊዴስ።


\par }{\PP \VS{15}ሄሳ ጊሻስ ሄ ኣሳቲ ኩሼ ጌንꬆ ካሴ ቢራስ ናምኡ ኩሼ ቃሴ ቢኒያሜ ኤኪዲ ዱጌ ጊብጼ ቢዲ ዮሴፌ ሲንꬅ ሺቂዳ።

\VS{16}ዮሴፌይ ባ ኢሻታራ ቢኒያሜ ቤኢዲ ባ ኬꬃ ሃላቃዛ፥ «ሃ ኣሳታ ታሶ ኤካዳ ባ፤ ሃቻ ጋላስ ኢስቲ ታናራ ቁማ ማና ማላ ሜሄ ሹካዳ ጊጊሳ» ጊ ኣዛዚዴስ።


\par }{\PP \VS{17}ሂስቲን ኢዚ ዮሴፌይ ኢዛስ ዮቲዳ ማላ ሄ ኣሳታ ዮሴፌሶ ኤፊዴስ።

\VS{18}ኣሳቲ ዮሴፌ ሶ ቢዳ ጊሻስ ባቢዳ፤ ኢስታስ፥ «ኢስቲ ኑና ሃይሳ ኤሂዳይ ኮይሮ ኑ ኦጎሮራ ሲሚ ቢዳ ቢራ ጊሻስ ጊዶንታ ኣጌና፤ ኢዚ ኑና ቆሃናስ ኣይሌቴꬃን ሃራናሲኔ ኑ ሃሬታ ኤካናስ ሃኔስ» ጊ ቆፒዳ።


\par }{\PP \VS{19}ሄሳ ጊሻስ ኢስቲ ዮሴፌ ኬꬃ ፔንጌ ጋኪዲ ኬꬃ ሃላቃዛ፥

\VS{20}«ኑ ጎዶ! ኑኒ ኮይሮ ካꬅ ሻማናስ ሃ ዪዶስ፤

\VS{21}ሲሚዲ ቢሼ ኑ ኣቂዛሶን ኦማርስ ኑ ኦጎሮ ኦጎሮ ኑ ቢርሺን ኑ ቢራይ ፓጮንታ ኑ ኦጎሮ ኦጎሮ ዶናን ዲዛይሳ ዴሚዶስ፤ ሄሳ ጊሻስ ሃኢ ኑኒ ኢዛ ጉዬ ኤኪ ዪዶስ።

\VS{22}ቃሴ ኑኒ ካꬅ ሻማናስ ሃራ ቢራካ ኤኪ ዪዶስ። ኑ ቢራ ኑ ኦጎሮ ኦጎሮ ዶናን ኦኒ ዎꬂዳኮ ኑ ኤሮኮ» ጊ ሃሳይሲዳ።


\par }{\PP \VS{23}ሂስቲን ኢዚ ኢስታስ፥ «ኣይኮይ ባ ሄሳስ ባቦፍቴ! ኢንቴ ጾሲ ኢንቴ ኣዋ ጾሲ ኢንቴ ኦጎሮ ጊዶን ኢንቴስ ቢራ ኢሚዴስ፤ ታኒ ኢንቴ ቢራ ኤካዲስ» ጊዴስ። ሄሳፌ ጉዬ ሲሞና ኢስታኮ ኬሲዴስ።


\par }{\PP \VS{24}ሄ ኣዴዚ ሄ ኣሳታ ዮሴፌ ሶ ኤፊዲ ኢስታ ቶሆስ ሃꬅ ኤሂን ባ ቶሆ ሜጬቲዳ። ኢስታ ሃሬታስካ ሃርቆ ኢሚዴስ።

\VS{25}ዮሴፌራ ቁማ ማና ማላ ኢስታስ ዮቴቲዳ ጊሻስ ዮሴፌይ ያና ጋካናስ ኢዛስ ኢማና ኩሼ ጌንꬆ ጊግሲዳ።


\par }{\PP \VS{26}ዮሴፌይ ባሶ ጌሊዳ ማላ ኢስቲ ባ ጊግሲዳ ኩሼ ጌንꬆዛ ኢዛስ ኢሚዲ ኢዛ ሲንꬃን ባ ሁኤ ዱጌ ቢታን ጋꬂ ዚጊዳ።

\VS{27}ኢዚ ኢስታ ሳሮቴꬅ ኦይቺ ሲሚዲ፥ «ኢንቴ ታስ ዮቲዳ ኢንቴ ጪማ ኣዋይ ሎኢ ዲዜ? ሃኢካ ኢዚ ፓጻ ዲዜ?» ጊዴስ።


\par }{\PP \VS{28}ሂስቲን ኢስቲ፥ «ኤ፥ ኔ ኣይሌይ ኑ ኣዋይ ሃኢካ ፓጻ ዴስ፤ ኢዚ ሎኦኮ» ጊ ሆኪ ኢዛስ ዚጊዳ።


\par }{\PP \VS{29}ኢዚ ባ ኣዬይ ና ቢኒያሜ ቤኢዲ ኢስታስ፥ «ኢንቴ ዮቲዳ ኢንቴ ዉርሴꬃ ካሎ ኢሻይ ሃይሴ?» ጊዴስ። ቃሴ ኢዚ ቢኒያሜ፥ «ታ ናዞ ጾሲ ኔና ኣንጆ» ጊዴስ።

\VS{30}ዮሴፌይ ባ ኢሻ ቤኢን ኢዛስ ዬሆይ ዳንዳዬቶንታ ኢጺን ዬካናስ ኢሲፌ ኢሲሶ ፖቂዴስ። ኢዚ ባ ዱማ ቆልኣ ጌሊዲ ሄን ዬኪዴስ።


\par }{\PP \VS{31}ኢዚ ባ ኣይፌሶ ሜጬቲ ሲሚ ኬዚዲ ባርካ ባና ሚንꬄꬂዲ፥ «ቁማ ሃ ኣꬂቴ!» ጊዴስ።


\par }{\PP \VS{32}ሂስቲን ኢስቲ ኢዛስ ዱማ፥ ኢዛ ኢሻታስ ዱማ፥ ሄን ኢዛራ ሚዛ ጊብጼ ኣሳታስ ዱማ ኣꬂዳ፤ ኣይስ ጊኮ ጊብጼ ኣሳይ ኢብራዌ ኣሳራ ኢሲፌ ሚ ኤሬቴና። ሄሲካ ጊብጼ ቢታ ኣሳስ ቱናቴꬃ።

\VS{33}ኢስቲ ዮሴፌ ሲንꬃን ባይራይ ባ ባይራቴꬃ ማላ ካሎይ ባ ካሎቴꬃ ማላ ማራን ኡቲዳ። ኢስቲ ኢሶይ ኢሳ ጼሊዲ ኢስታ ዎስቲ ኡቲሲዳኮ ቤኢዲ ማላሌቲዳ።

\VS{34}ዮሴፌይ ባ ጊሻፔ ኢስታስ ቁማ ጊሺዛ ዎዴ፥ ቢኒያሜ ጋኪዳይሲ ሃራታይሳፌ ኢቻሹ ኩሼ ዳሬስ፤ ሂስቲን ኢስቲ ኡፋዬቲሼ ኢዛራ ሚዳኔ ኡዪዳ።




\par }\Chap{44}{\SH ቢራፔ ኦሴቲዳ ዮሴፌ ዋንጫ
\par }
{\PP \VerseOne{1}ዮሴፌይ ባ ኬꬃ ሃላቃዛስ፥ «ኔኒ ሃ ኣሳታ ኦጎሮይ ኤኪዛ ኬና ካꬅ ኢስታስ ኩንꬃ፤ ኢስታ ቢራ ኡባ ኢስታ ኦጎሮ ኦጎሮ ዶናን ዎꬃ፤

\VS{2}ሂስታዳ ዉርሴꬃ ካሎዛ ኦጎሮ ዶናን ታ ቢራ ዋንጫኔ ኢዛ ካꬃ ቢራ ዎꬃ» ጊ ኣዛዚን ኢዚ ዮሴፌይ ጊዳ ማላ ኦꬂዴስ።


\par }{\PP \VS{3}ጋዴይ ዎንቲሺን ሄ ኣሳቲ ባ ሃሬታ ኤኪዲ ባና ማላ ሞይዚዳ።

\VS{4}ኢስቲ ሄ ካታማፔ ኬዚዲ ሃኪ ቢቾንታ ዲሺን ዮሴፌይ ባ ኬꬃ ሃላቃስ፥ «ዴንዳ! ሃ ኣሳታ ጉዬ ካላ፤ ኔኒ ባ ኢስታ ጋካዳ፥ ‹ኢንቴ ኣይስ ኪያ ጊሻስ ኢታ ዛሪዴቲ?›

\VS{5}‹ኣይስ ታ ጎዳ ቢራ ዋንጫ ካይሲዴቲ? ሃይሲ ታ ጎዳይ ኡዪዛይሳኔ ቃሴ ጹራ ሚሽ ዴሚዛ ዋንጫ ጊዴኔ? ሃይሲ ኢንቴ ኦꬂዳይሲ ጊታ ቆሆ› ጋ» ጊዴስ። ሄ ዎዴ ጊብጼ ቢታ ኣሳቲ ዋንጫ ጋርሳን ዲዛ ኡሻ ቤኢዲ ሲንꬃፌ ኣዚ ሃናናኮ ኤሬቴስ።


\par }{\PP \VS{6}ሂስቲን ኢዚ ኢስታ ጉዬራ ጋኪዲ ኢዚ ጊዳ ማላካ ኢስታስ ዮቲዴስ።

\VS{7}ጊዶ ኣቲን ኢስቲ፥ «ኑ ጎዳይ ኣዛስ ሃይሳ ማላ ቃላ ኑ ቦላ ሃሳይዜ? ሄሳ ማላ ሚሽ ኦሶይ ኑፔ ኔ ኣይሌታፔ ሃኮ!

\VS{8}ሃራይ ኣቶሺን ሃይሳፌ ካሴ ኑ ኦጎሮ ዶናፔ ዴሚዳ ቢራ ካናኔ ቢታፌ ጉዬ ኔስ ኑ ዛሪ ኤሂዳይሳ ኔ ኤራሳ። ሂስቲን ሃኢ ኑኒ ኔ ጎዳ ሶፔ ዎስቲዲ ቢራ ዎይኮ ዎርቃ ካይሲዞኒ?

\VS{9}ኔ ኣይሌታ ኑ ጊዶፌ ሄ ዋንጫይ ኢዛኮን ቤቲዳዴይ ሃይቆ፤ ቃሴ ኣቲዳ ኑኒ ኑ ጎዳስ ኣይሌ ጊዳና» ጊዳ።

\VS{10}ኢዚ ኢስታስ፥ «ሄሳ ማላ ጊዲኮ ሎኦ፤ ኢንቴ ጊዳ ማላ ጊዶ፤ ዋንጫዛ ኤኪዳ ኡራይ ኦኒካ ታ ኣይሌ ጊዳና፤ ሃንኮ ኣቲዳ ኢንቴ ጊዲኮ ሳሮራ ባና» ጊዴስ።


\par }{\PP \VS{11}ሄሳፌ ጉዬ ኢስቲ ኤሶን ባ ኦጎሮ ኦጎሮ ዎꬂ ቢርሺዳ።

\VS{12}ሃላቃዚካ ኡባፌ ባይራቲዛይሳ ኦጎሮፔ ዶሚዲ ዉርሴꬃ ካሎዛይሳ ጋካናስ ኮዪዴስ፤ ሄ ዋንጫዛካ ቢኒያሜ ኦጎሮ ጊዶፌ ዴሚዴስ።

\VS{13}ሂስቲን ኢስቲ ሙዞቲዲ ባ ማይኦ ዳኪዳ፤ ባ ኦጎሮ ኦጎሮ ባ ሃሬታን ጫኒዲ ጉዬ ካታማ ሲሚዳ።


\par }{\PP \VS{14}ዩሁዳይ ባ ኢሻታራ ዮሴፌኮ ጌሊዛ ዎዴ ዮሴፌይ ሶን ዲዛይሳ ዴሚዲ ኢስቲ ኢዛ ሲንꬃን ጉፋኒዳ።

\VS{15}ዮሴፌይ ኢስታስ፥ «ኢንቴ ኣይ ፓላ ሚሽ ኦꬂዴቲ? ታ ማላ ኣሲ ጹራ ሚሺ ሄሳꬆ ዴሚዛይሳ ኤሬኬቲዬ?» ጊዴስ።


\par }{\PP \VS{16}ሂስቲን ዩሁዳይ፥ «ኑ ጎዳስ ኑ ኣይ ጋኔ? ኑኒ ኣይ ሃሳያኔ? ዎይኮ ኑኒ ጺሎቴꬅ ዎስቲ ቤሳኔ? ጾሲ ኔ ኣይሌታ ሞሮ ቆንጪሲዴስ። ሂስቲን ኑናካ ጊዲን ሄ ዋንጫይ ኢዛፔ ቤቲዳይሲካ ጊዲን ታ ጎዳስ ኣይሌ ጊዳና» ጊዴስ።


\par }{\PP \VS{17}ጊዶ ኣቲን ዮሴፌይ፥ «ሄሳ ማላ ሚሽ ኦሶይ ታፔ ሃኮ፤ ታ ቢራ ዋንጫዚ ኢዛፔ ቤቲዳ ኣዴዚ ጻላ ታ ኣይሌ ጊዳና። ሂስቲኮ ኢንቴ ኢንቴ ኣዋኮ ጉዬ ሳሮን ሲሚቴ» ጊዴስ።


\par }{\PP \VS{18}ሂስቲን ዩሁዳይ ኢዛኮ ሺቂዲ ኢዛ፥ «ታ ጎዶ! ታኒ ኢሲ ቃላ ሃሳያና ማላ ኔና ዎሳይስ፤ ኔ ካዎ ፓሮኔ ማላ ጊዲኮካ ታና ኔ ኣይሌዛ ቦላ ሃንቄቶፋ።

\VS{19}ኔኒ ታ ጎዳይ ኑና ኔ ኣይሌታ፥ ‹ኢንቴስ ኣዋይ ዲዜ ዎይኮ ኢሻይ ዲዜ?› ጋ ኦይቻዳሳ።

\VS{20}ኑኒካ፥ ‹ኑስ ጪሚዳ ኣዋይ ዴስ፤ ኢዚ ጪሚዲ ዬሊዳ ካሎ ናይካ ዴስ፤ ሄ ናዛ ኢሻይ ሃይቂዴስ፤ ባ ኣዬይስ ኢሲ ኢዛ ጻላይ ኣቲዴስ፤ ኣዋይካ ኢዛ ኬሂ ሲቄስ› ጊ ኔስ ዮቲዶስ።


\par }{\PP \VS{21}«ኔካ ኔ ኣይሌታስ ኑስ፥ ‹ታኒ ኢዛ ቤያና ማላ ታስ ኤኪ ዪቴ› ጋዳሳ።

\VS{22}ኑኒ ኑ ጎዳስ ኔስ፥ ‹ኤ ናዚ ባ ኣዋፔ ሻኬታናስ ዳንዳዬና፤ ሻኬቲኮ ኢዛ ኣዋይ ሃይቃና› ጊዶስ።

\VS{23}ጊዶ ኣቲን ኔኒ ኔ ኣይሌታ፥ ‹ኢንቴ ካሎ ኢሻይ ኢንቴናራ ዱጌ ዮንታ ኢጺኮ ናምኣንꬆ ታ ኣይፌሶ ቤዬኬታ› ጋዳሳ።

\VS{24}ኑኒ ኔ ኣይሌቲ ኑ ኣዋኮ ሲሚ ቢዳ ዎዴ ኔ ኑ ጎዳይ ኑስ ጊዳይሳ ኢዛስ ዮቲዶስ።


\par }{\PP \VS{25}«ኑ ኣዋይ፥ ‹ሃኢካ ሲሚ ጉዬ ቢዲ ጉꬃ ካꬅ ጉጂ ሻሚቴ› ጊን፥

\VS{26}ኑኒ ኢዛስ፥ ‹ኑስ ካሎ ኢሻይ ኑናራ ቢኮፌ ኣቲን ጉዬ ባናስ ዳንዳዮኮ፤ ኣይስ ጊኮ ኑ ካሎ ኢሻይ ኑናራ ቦንታ ጊዲኮ ኑኒ ሄ ኣዴዛ ኣይፌሶ ቤያናስ ዳንዳዮኮ› ጊዶስ።


\par }{\PP \VS{27}«ሂስቲን ኑ ኣዋይ ኔ ኣይሌታ ኑና፥ ‹ታ ማቻ ኤራሄላ ታስ ናምኡ ኣቱማ ናይታ ዬሊዳይሳ ኢንቴ ኤሬታ፤

\VS{28}ኢስታፌ ኢሶይ ታፔ ሻኬቲ ቢን ቱሙ ኢዛ ዶኣይ ፑዜሬꬂ ሚዴስ፤ ሃች ጋካናስካ ታኒ ኢዛ ቤያቤኬ።

\VS{29}ሃይሳ ቃሴ ኢንቴ ታፔ ሻኪ ኤፊን ኢታ ሚሺ ኢዛ ጋኪኮ ኢንቴ ጪማቴꬃን ታ ቦላ ኤሂዛ ሚሻይ ታና ዎꬋና› » ጊዴስ።


\par }{\PP \VS{30-31}«ሄሳ ጊሻስ ሃኢ ታ ኔ ኣይሌይ ጉዬ ታ ኣዋኮ ቢዛ ዎዴ ታ ኣዋይ ናዛ ባ ሼምፖ ማላ ሲቂዛይሲ፥ ናዚ ኑናራ ዶንታይሳ ቤይኮ ሃይቃና። ኑኒ ኔ ኣይሌቲ ኑ ኣዋ ጪማቴꬅ ካዮራ ዱፎን ዬጋና።

\VS{32}ታኒ ኔ ኣይሌይ ናዛ ታ ዋሴቴꬃን ኤካ ያዲስ፤ ታኒ ኢዛ፥ ‹ኣቦ፥ ታኒ ኢዛ ኔስ ሳሮን ዛራዳ ኤሆንታ ኣጊኮ ታ ላይꬃ ኩሜꬃን ታ ኦይሼታና!› ጋ ዮታ ዎꬃዲስ።


\par }{\PP \VS{33}«ሄሳ ጊሻስ ታኒ ኔ ኣይሌይ ታ ጎዳስ ናዛ ጊሻስ ኣይሌታዳ ሃን ኣቲን ናዚ ባ ኢሻታራ ጉዬ ሲሞ።

\VS{34}ናዚ ባይንዳ ታኒ ዋናዳ ጉዬ ታ ኣዋኮ ሲማ ቦ? ሃኔና፤ ታ ኣዋይ ሚሼታና ሚሻ ታና ቤሶፋ» ጊዴስ።




\par }\Chap{45}{\SH ዮሴፌይ ባና ባ ኢሻታስ ቆንጪሴꬅ
\par }
{\PP \VerseOne{1}ሄ ዎዴ ዮሴፌይ ሄ ኣሳ ኡባ ሲንꬃን ጌንጫና ዳንዳዮንታ ጊሻስ፥ «ኣሳ ኡባ ታ ሲንꬃፌ ኬሲቴ» ጊ ዋሲዴስ። ሄሳ ጊሻስ ዮሴፌይ ባና ባ ኢሻታስ ኤሪሲሺን ኢሻታፔ ኣቲን ሃራይ ኢዛራ ኦኒካ ዴና።
\XREF{}{{\XO 45:1 }{\XT{ሃዋ 7፡13}}}

\VS{2}ኢዚ ባ ቃላ ꬎቂሲዲ ጊብጼ ኣሳይ ኢዛ ሲያና ጋካናስ ዋሲ ዬኪዴስ። ካዎዛ ሶ ኣሳይካ ሄ ዎሬዛ ሲዪዴስ።


\par }{\PP \VS{3}ዮሴፌይ ባ ኢሻታስ፥ «ታኒ ዮሴፌኮ! ታ ኣዋይ ሃኖ ጋካናስ ፓጻ ዲዜ?» ጊ ኦይቺዴስ። ጊዶ ኣቲን ኢዛ ኢሻቲ ዳሮ ዳጋሚዳ ጊሻስ ኢዛስ ማልꬄ ዛራናስ ዳንዳይቤቴና።


\par }{\PP \VS{4}ሂስቲን ዮሴፌይ ባ ኢሻታስ፥ «ታኮ ሃ ሺቂቴ» ጊዴስ። ኢስቲካ ኢዛኮ ሺቂን ኢዚ ኢስታስ፥ «ታኒ ኢንቴ ጊብጼ ቢታስ ባይዚዳ ኢንቴ ኢሻ ዮሴፌኮ፥

\VS{5}ጾሲ ታና ኢንቴፌ ሲንꬄ ኪቲዳይ ኣሳ ሼምፖ ኣሻናስ ጊዲዳ ጊሻስ ኢንቴ ታና ሃ ባይዚዳይሳስ ዚልኤቶፍቴ።

\VS{6}ኮሻይ ሃ ቢታ ጌሊን ሃይሲ ናምኣንꬆ ላይꬃ፤ ቃሴ ሲንꬃፌ ዪዛ ኢቻሹ ላይꬃታ ጊዶን ኣሳይ ቢታ ጎዪዲ ካꬅ ሺሻናስ ዳንዳዬና።

\VS{7}ጊዶ ኣቲን ታኒ ኢንቴስ ዜሬꬅ ቢታ ቦላ ኣሻና ማላኔ ኢንቴ ሼምፖ ሃይሳ ማላ ጊታ ኣቶቴꬃን ኣሻና ማላ፥ ጾሲ ታና ኢንቴፌ ሲንꬄ ሃ ኪቲዴስ።

\VS{8}ሄሳ ጊሻስ ታና ሃ ኪቲዳይ ጾሳ ኣቲን ኢንቴና ዴኬታ። ጾሲ ታና ጊብጼ ካዎስ ኣዋ፥ ኢዛ ኣቆ ኡባስ ጎዳኔ ጊብጼ ቢታ ሃሪዛዴ ኦꬂዴስ» ጊዴስ።


\par }{\PP \VS{9}«ሃኢ ኤሶን ጉዬ ታ ኣዋኮ ቢዲ ኢዛስ ኔ ና ዮሴፌይ፥ ‹ጾሲ ታና ጊብጼ ቢታ ኡባ ቦላ ጎዳ ኬሲዴስ፤ ሄሳ ጊሻስ ጋምኦንታ ታኮ ሃያ።

\VS{10}ኔኒ ታ ማታን ጌሴሜ ቢታን ኔ ናይታራ፥ ናይታ ናይታራ፥ ዶርሳታራ፥ ሜሄታራ፥ ኔስ ዲዛ ኡባራ ሃን ዳንዴታ።

\VS{11}ቡሮፔ ኢቻሹ ኮሻ ላይꬃቲ ዴቴስ፤ ኔና ኔሶ ኣሳኔ ኔ ሜሄ ኮሻይ ጋኮንታ ማላ ታኒ ኔና ሚዛና› ጌስ ጊቴ» ጊዴስ።
\XREF{}{{\XO 45:11 }{\XT{ሃዋ 7፡14}}}


\par }{\PP \VS{12}ቃሴካ ዮሴፌይ ኢስታስ፥ «ሃ ኢንቴናራ ሃሳይዛይሲ ቱሙ ታኒ ዮሴፌ ጊዲዳይሳ ኢንቴካ፥ ታ ኢሻ ቢኒያሜይካ ኢንቴ ኣይፌን ቤኤታ።

\VS{13}ታስ ጊብጼ ቢታን ዲዛ ቦንቾ ኢንቴ ቤኢዳይሳ ኡባ ታ ኣዋስ ዮቲቴ፤ ኤሶንካ ሃ ዱጌ ኤኪ ዪቴ» ጊዴስ።


\par }{\PP \VS{14}ሂስቲዲ ባ ኢሻ ቢኒያሜ ኢዲሚ ኦይኪዲ ዬኪዴስ፤ ቢኒያሜይካ ባ ኢሻ ኢዲሚ ኦይኪዲ ዬኪዴስ።

\VS{15}ዮሴፌይካ ዬኪሼ ባ ኢሻታ ኡባ ዬሪ ዬሪ ኤኪዴስ። ሄሳፌ ጉዬ ኢዛ ኢሻቲ ኢዛራ ሃሳያ ኦይኪዳ።


\par }{\PP \VS{16}ዮሴፌ ኢሻታ ዩሳ ዎሬይ ካዎ ፓሮኔ ኬꬅ ጋኪዳ ዎዴ ካዎይኔ ኢዛ ኦሳንቻቲ ኡፋዬቲዳ።

\VS{17}ካዎይ ዮሴፌ፥ «ኔኒ ኔ ኢሻታ፥ ‹ኢንቴ ሜሄ ጫኒዲ ካናኔ ቢታ ሲሚቴ፤

\VS{18}ሂስቲዲ ኢንቴ ኣዋኔ ኢንቴ ሶ ኣሳ ኤኪዲ ጉዬ ታኮ ሃ ኤሂቴ። ታኒ ኢንቴስ ጊብጼ ቢታን ኡባሶፔ ሎኢዛሶ ኢማና፤ ኢስቲካ ሃ ቢታ ሞꬎ ካቻና› ጋ።

\VS{19}ቃሴካ ኔኒ ኔ ኢሻታ፥ ‹ፓራ-ጋሬዛ ኢንቴ ናይታሲኔ ኢንቴ ማጫሳታስ ጊብጼፔ ኤኪ ቢዲ ኢንቴ ኣዋካ ኤኪ ዪቴ።

\VS{20}ጊብጼ ቢታን ዲዛ ኡባፌ ኣꬊ ሎኢዛ ሚሽ ኢንቴስ ጊዳና ጊሻስ ኢንቴስ ዲዛ ሃሮ ኤኪ ያና ቆፖፍቴ› ጋ ዮታ» ጊዴስ።


\par }{\PP \VS{21}ሂስቲን ያቆቤ ናይቲ ጊዳ ማላ ኦꬂዳ። ዮሴፌይካ ካዎይ ኣዛዚዳ ማላ ፓራ-ጋሬታኔ ኦጌስ ጊዲዛ ሺንቄ ኢስታስ ኢሚዴስ።

\VS{22}ኢስታስ ኡባሲካ ሁኤን ሁኤን ኦራꬃ ማይኦ ኢሚዴስ፤ ጊዶ ኣቲን ቢኒያሜስ ሄꬑ ጼቱ ሳቂሌ ቢራኔ ኢቻሹ ኩሜꬃ ማይኦ ኢሚዴስ።

\VS{23}ኢዚካ ባ ኣዋስ ጊብጼን ዲዛ ኡባፌ ሎኢዛይሳ ታሙ ሃሬን ጫኒዲ፥ ቃሴ ኦጌስ ካꬅ፥ ኡኬꬂኔ ሃራ ሺንቄ ታሙ ማጫ ሃሬታን ጫኒዲ ዬዲዴስ።

\VS{24}ዮሴፌይ ባ ኢሻታ ሞይዚዴስ። ኢስቲ ቢሺን ኢዚ ኢስታስ፥ «ቢሼ ኦጌን ኢንቴ ጋርሳን ኦዬቶፍቴ» ጊዴስ።


\par }{\PP \VS{25}ኢስቲ ጊብጼፔ ኬዚዲ ቢዳ፤ ካናኔ ቢታ ቢዲ ባ ኣዋ ያቆቤኮ ጋኪዳ።

\VS{26}ኢስቲ ኢዛስ፥ «ዮሴፌይ ፓጻ ዴስ! ቃሴካ ኢዚ ጊብጼ ቢታ ኡባ ሃሬስ» ጊን ያቆቤ ዎዚናይ ዳጋሚዳ ጊሻስ ኢስታ ኣማኒቤና።

\VS{27}ጊዶ ኣቲን ኢስቲ ዮሴፌይ ባስ ዮቲዳይሳ ኡባ ኢዛስ ዮቲኒኔ ኢዛ ኤኪ ኤሃና ማላ ዮሴፌይ ኪቲዳ ፓራ-ጋሬታ ኢዚ ቤዪን፥ ኢስታ ኣዋ ያቆቤስ ሼምፖይ ሲሚዴስ።

\VS{28}ያቆቤይካ፥ «ሄሲ ታስ ጊዳና፤ ታ ናዚ ዮሴፌይ ሃኖ ጋካናስ ፓጻ ዴስ! ታኒ ሃይቃናፔ ሲንꬃን ባዳ ኢዛ ቤያና» ጊዴስ።




\par }\Chap{46}{\SH ያቆቤይ ባሶ ኣሳራ ጊብጼ ቡስ
\par }
{\PP \VerseOne{1}ኢስራኤሌይ ባስ ዲዛይሳ ኡባ ኤኪ ዴንዲዲ ቤርሳቤሄ ጋኪዴስ። ሄንካ ኢዚ ባ ኣዋ ዪሳቃ ጾሳስ ያርሾ ሺሺዴስ።

\VS{2}ጾሲ ኦማርስ ኣጉሞራ ኢዛ፥ «ያቆቤ፥ ያቆቤ» ጊ ጼይጊን

\par }{\QB ኢዚ፥ «ዬ!» ጊ ኮዪዴስ።


\par }{\PP \VS{3}«ታኒ ጾሳይ ኔ ኣዋ ጾሳ፤ ኔኒ ዱጌ ጊብጼ ባናስ ባቦፋ፤ ኣይስ ጊኮ ታኒ ኔና ሄን ጊታ ካዎቴꬅ ኬሳና።

\VS{4}ታኒ ኔናራ ኢሲፌ ጊብጼ ባና፤ ቃሴ ታኒ ኔ ዜሬꬃ ሄፔ ኬሳና። ዮሴፌይ ባ ኩሼራ ኔ ሃይቂሺን ኔና ሺሻና» ጊዴስ።


\par }{\PP \VS{5}ሄሳፌ ጉዬ ያቆቤይ ቤርሳቤሄፔ ዴንዲዴስ፤ ያቆቤ ኣቱማ ናይቲ ባ ኣዋ ያቆቤ፥ ባ ናይታኔ ባ ማቼታ ጊብጼ ካዎይ ኢስታስ ኪቲዳ ፓራ-ጋሬ ቶጊሲ ኤኪ ቢዳ።

\VS{6}ኢስቲ ካናኔ ቢታን ሃሪዳ ኣቆኔ ሜሄ ኡባ ኤኪ ቢዳ። ያቆቤይኔ ኢዛ ዜሬꬂ ዉሪ ኢዛራ ጊብጼ ቢዴስ።
\XREF{}{{\XO 46:6 }{\XT{ሃዋ 7፡15}}}

\VS{7}ኢዚካ ባ ዜሬꬅ ኡባ ባ ኣቱማ ናይታ፥ ባ ማጫ ናይታኔ ናይታ ናይታ ኡባ ባናራ ጊብጼ ኤኪ ቢዴስ።


\par }{\SH ያቆቤ ዜሬꬅ
\par }
{\PP \VS{8}ያቆቤራ ጊብጼ ቢታ ቢዳ ኢስራኤሌ ናይታ ሱንꬂ ሃይሳፌ ካሊ ጻፌቲዳይሳ።

\par }{\PP ያቆቤ ባይራ ናይ ኦሮቤሌ፤

\VS{9}ኦሮቤሌ ኣቱማ ናይቲ ሄኖኬ፥ ፓሉ፥ ሄጺሮሜኔ ካርሜ።

\VS{10}ሲሞና ኣቱማ ናይቲ ዪሙኤሌ፥ ያሚኔ፥ ኦሃዴ፥ ያኪኔ፥ ጾሃሬኔ ካናኔ ማጫሳይ ና ሳኦሌ።

\VS{11}ሌዌ ኣቱማ ናይቲ ጌርሾኔ፥ ቃኣቴኔ ሜራሬ።

\VS{12}ዩሁዳ ኣቱማ ናይቲ ኤራ፥ ኦናኔ፥ ሴላ፥ ፓሬሴኔ ዛራሄ፤ ጊዶ ኣቲን ኤራይኔ ኦናኔይ ካናኔ ቢታን ሃይቂዳ። ፓሬሴ ኣቱማ ናይቲ ሄጺሮሜኔ ሃሙሌ።

\VS{13}ዪሳኮሬ ኣቱማ ናይቲ ቶላ፥ ፑዋ፥ ያሹቤኔ ሺሚሮኔ።

\VS{14}ዛቢሎኔ ኣቱማ ናይቲ ሴሬዴ፥ ኤሎኔኔ ያሂሌኤሌ።

\VS{15}ሃይቲ ሊያይ ሜስጴጾሚያን ያቆቤስ ዬሊዳ ኣቱማ ናይታ፤ ኢዚ ማጫ ናያ ዲኖ። ሃይቲ ኢዛ ናይቲኔ ናይታ ናይቲ ሙሌራ ሄꬑ ታማኔ ሄꬓ።


\par }{\PP \VS{16}ጋዴ ኣቱማ ናይቲ ጻፎኔ፥ ሃጌ፥ ሹኔ፥ ኤጺቦኔ፥ ኤሬ፥ ኣሮዴኔ ኣርኤሌ።

\VS{17}ኣሴሬ ኣቱማ ናይቲ ዪሚኔ፥ ዪሺዋ፥ ዪሺዌኔ ባሪሄ፤ ኢስታ ሚቼያካ ሴራሆ። ባሪሄ ኣቱማ ናይቲ ሄቤሬኔ ማልኪኤሌ።

\VS{18}ላባይ ባ ና ሊያስ ኢሚዳ ዚልፋይ ያቆቤስ ዬሊዳ ናይቲ ናይታ ናይቲ ሃይታ፤ ኢስቲ ሙሌራ ታማኔ ኡሱፑና።


\par }{\PP \VS{19}ያቆቤ ማቼዮ ኤራሄሊ ኣቱማ ናይቲ ዮሴፌኔ ቢኒያሜ።

\VS{20}ኦና ጌቴቲዛ ካታማ ቄሴ ጲጺፋራ ናያ ኣሲናታ ዮሴፌስ ጊብጼን ሚናሴኔ ኤፍሬሜ ዬላዱስ።
\XREF{}{{\XO 46:20 }{\XT{ሜꬌ 41፡50-52}}}

\VS{21}ቢኒያሜ ናይቲ ቤላ፥ ቤኬሬ፥ ኣሺቤሌ፥ ጌራ፥ ናኢማኔ፥ ኤሄ፥ ኦሮሼ፥ ሙፒሜ፥ ሁፒሜኔ ኣራዴ።

\VS{22}ያቆቤስ ዬሌቲዳ ኤራሄሊ ኣቱማ ናይቲኔ ናይታ ናይቲ ሃይታ፤ ኢስቲ ሙሌራ ታማኔ ኦይዳ።


\par }{\PP \VS{23}ዳኔ ኣቱማ ናይ ሁሺሜ።

\VS{24}ኒፍታሌሜ ኣቱማ ናይቲ ያሂጼሌ፥ ጉኔ፥ ዬጺሬኔ ሼሌሜ

\VS{25}ላባይ ባ ና ኤራሄሊስ ኢሚዳ ቢሊሃይ ያቆቤስ ዬሊዳ ናይቲኔ ናይታ ናይቲ ሃይታ፤ ኢስቲ ሙሌራ ላፑና።


\par }{\PP \VS{26}ያቆቤራ ጊብጼ ቢዳ ናይቲኔ ናይታ ናይቲ፥ ኢዛ ናይታ ማቼታ ጉጆንታ ሙሌራ ኡሱፑን ታማኔ ኡሱፑና።

\VS{27}ጊብጼን ዮሴፌስ ዬሌቲዳ ናምኡ ናይታ ጉጂን ጊብጼ ቢዳ ያቆቤ ሶ ኣሳይ ሙሌራ ላፑን ታማ።
\XREF{}{{\XO 46:27 }{\XT{ሃዋ 7፡14}}}


\par }{\SH ጊብጼ ቢታን ያቆቤኔ ኢዛሶ ኣሳ
\par }
{\PP \VS{28}ሲንꬃቲ ቢዲ ጌሴሜ ቢታን ባና ሞካና ማላ ያቆቤይ ዩሁዳ ባፔ ሲንꬄ ዮሴፌኮ ዬዲዴስ፤ ኢስቲ ጌሴሜ ጋኪዳ ዎዴ፥

\VS{29}ዮሴፌይ ባ ፓራ-ጋሬዛ ጊግሲዲ ባ ኣዋ ያቆቤራ ጋጋናስ ጌሴሜ ቢዴስ። ዮሴፌይ ባ ኣዋ ዴሚዳ ማላ ኢዲሚ ኦይኪዲ ዳሮ ሳቴ ዬኪዴስ።


\par }{\PP \VS{30}ኢስራኤሌይ ዮሴፌ፥ «ኔኒ ፓጻ ዲሺን ታኒ ኔ ኣይፌሶ ቤኢዳ ጊሻስ ሂኣ ታኒ ሃይቂኮ ሜቴና» ጊዴስ።


\par }{\PP \VS{31}ሄሳፌ ጉዬ ዮሴፌይ ባ ኢሻታሲኔ ባ ኣዋ ሶ ኣሳታስ፥ «ታኒ ጊብጼ ካዎዛኮ ባዳ ኢዛስ፥ ‹ካናኔ ቢታን ዲዛ ታ ኢሻቲኔ ታ ኣዋ ሶ ኣሳይ ታኮ ዪዳ።

\VS{32}ኢስቲ ሚዚኔ ዶርሳ ሃሪዛይታ፤ ኢስቲ ባናራ ባ ዶርሳታ፥ ባ ሚዛታኔ ባስ ዲዛይሳ ኡባ ኤኪ ዪዳ› ጋና።

\VS{33}ካዎይ ኢንቴና ጼይጊዲ፥ ‹ኢንቴ ኦሶይ ኣዜ?› ጊ ኦይቺኮ፥

\VS{34}ኢንቴ ኢዛስ፥ ‹ኑኒ ኔ ኣይሌቲ ናቴꬃፌ ዶሚዲ ኑ ኣዋታ ማላካ ሜሄ ሄሞስ› ጊቴ። ሂስቲኮ ኢዚ ኢንቴና ጌሴሜ ቢታን ዎꬃና፤ ኣይስ ጊኮ ዶርሳ ሄንꬃንቻይ ዉሪ ጊብጼ ኣሳ ኣቻን ካꬌቲዳይታ» ጊዴስ።




\par }\Chap{47}{\PP \VerseOne{1}ዮሴፌይ ጌሊዲ ጊብጼ ካዎስ፥ «ታ ኣዋይኔ ታ ኢሻቲ ባ ዶርሳታራ፥ ባ ሚዛታራ ባስ ዲዛዝ ኡባ ኤኪዲ ካናኔ ቢታፌ ዪዲ፥ ሃኢ ጌሴሜ ቢታን ዴቴስ» ጊ ዮቲዴስ።

\VS{2}ኢዚ ባ ኢሻታፔ ኢቻሻታ ዶሪዲ ካዎዛ ሲንꬅ ኣꬂዴስ።


\par }{\PP \VS{3}ካዎይ ሄ ኢሻታ፥ «ኢንቴ ኦሶይ ኣዜ?» ጊ ኦይቺን ኢስቲ ካዎዛስ፥ «ኑኒ ኔ ኣይሌቲ ኑ ኣዋታꬆ ዶርሳ ሄሞስ» ጊ ዮቲዳ።

\VS{4}ቃሴ ኢስቲ ኢዛስ፥ «ካናኔ ቢታን ኮሻይ ዳሪዳ ጊሻስ ኑስ ኔ ኣይሌታ ሜሄታስ ሚዛ ሚሺ ኣይኮካ ባይንዳ ጊሻስ፥ ኑኒ ሃይሳን ኢማꬃቴꬃን ዳና ዪዶስ፤ ሾቤ ኑና ኔ ኣይሌታ ጌሴሜን ዎꬃርኪ!» ጊዳ።


\par }{\PP \VS{5}ካዎይ ዮሴፌ፥ «ኔ ኣዋይኔ ኔ ኢሻቲ ኔኮ ዪዳ።

\VS{6}ሂስቲን ጊብጼ ዴሬይ ኔ ኩሼን ዴስ ጊዴኔ፤ ሃ ቢታን ኡባፌ ኣꬊዲ ሎኢዛሶን ኔ ኣዋኔ ኔ ኢሻታ ዎꬃ፤ ኢስቲ ጌሴሜ ቢታን ዴቶ። ኢስታ ጊዶፌ ዱማ ኤራቴꬂ ዲዛይታ ኔ ኤሪዛ ጊዲኮ ሄይታ ታ ሜሄታ ቦላ ሹማ» ጊዴስ።


\par }{\PP \VS{7}ሄሳፌ ጉዬ ዮሴፌይ ባ ኣዋ ያቆቤ ጌልꬂዲ ካዎ ሲንꬅ ኣꬂዴስ። ያቆቤይ ጊብጼ ካዎ ኣንጂዴስ።

\VS{8}ካዎይካ ያቆቤ፥ «ኔስ ኣፑን ላይꬄ?» ጊ ኦይቺዴስ።


\par }{\PP \VS{9}ያቆቤይ ካዎዛስ፥ «ታኒ ዩያ ዩያ ዴዪዳ ላይꬃይ 130፤ ታ ላይꬃይ ቤኒ ታ ኣዋቲ ዩዪ ዩዪ ዴዪዳ ላይꬃታፔ ጉꬃኔ ሜቶይ ዳሪዳ ላይꬃ» ጊዴስ።

\VS{10}ሄሳፌ ጉዬ ያቆቤይ ካዎዛ ኣንጂዲ ኢዛ ሲንꬃፌ ካሬ ኬዚዴስ።


\par }{\PP \VS{11}ዮሴፌይ ባ ኣዋኔ ባ ኢሻታ ጊብጼ ቢታን ዎꬂዴስ፤ ካዎይ ኣዛዚዳ ማላ ጊብጼ ቢታን ኤራሚሴ ኣቻን ዲዛ ኡባሶፔ ኣꬊዲ ሎኢዛ ጋዴ ኢስታስ ኢሚዴስ።

\VS{12}ዮሴፌይ ቃሴ ባ ኣዋስ፥ ባ ኢሻታሲኔ ባ ኣዋ ሶ ኣሳ ኡባስ ኢስታ ናይታ ቆዳ ማላ ካꬅ ኢሚዴስ።


\par }{\SH ጊብጼ ኮሻ ሚኖቴꬅ
\par }
{\PP \VS{13}ጊዲኮካ ኮሻይ ዳሪዳ ጊሻስ ቢታ ኡባ ቦላ ካꬂ ꬋይዴስ። ሄ ኮሻን ጊብጼ ዴሬይኔ ካናኔ ዴሬይ ናምኣይካ ቆሄቲዳ።

\VS{14}ዮሴፌይ ጊብጼ ካꬅ ባይዚዲ ጊብጼኒኔ ካናኔ ቢታን ዲዛ ሚሽ ኡባ ሺሺዲ ጊብጼ ካዎ ኬꬅ ጌልꬂዴስ።

\VS{15}ጊብጼ ሚሻይኔ ካናኔ ሚሻይ ኡባይ ዉሪን ጊብጼ ኣሳይ ዉሪ ዮሴፌኮ ዪዲ ኢዛ፥ «ኑስ ካꬅ ኢማ፤ ኑ ሚሻይ ዉሪዳ ጊሻስ ኑኒ ኔ ዲሺን ኣይስ ሃይቂዞኒ?» ጊዳ።


\par }{\PP \VS{16}ሂስቲን ዮሴፌይ ኢስታስ፥ «ኢንቴ ሜሄ ኤኪ ዪቴ፤ ኢንቴ ሚሻይ ዉሪዳ ጊዲኮ ታኒ ካꬅ ኢንቴስ ሜሄራ ላማና» ጊዴስ።

\VS{17}ሄሳ ጊሻስ ኢስቲ ባ ሜሄ ዮሴፌስ ኤሂን ዮሴፌይ ኢስታ ፓራ፥ ዶርሳ፥ ዴይሼ፥ ሚዚኔ ሃሬ ካꬃራ ላሚዴስ፤ ኢዚ ሄ ላይꬅ ኢስታ ሜሄ ኡባራ ካꬅ ላሚ ላሚ ሚዚ ሻቺዴስ።


\par }{\PP \VS{18}ሄ ላይꬃይ ዉሪን ናምኣንꬆ ላይꬃን ኢስቲ ኢዛኮ ዪዲ ኢዛስ፥ «ኑኒ ኑ ጎዳፔ ቆቲዛ ሚሺ ዴና፤ ኑ ሚሻይ ዉሪዴስ፤ ኑስ ዲዛ ሜሄካ ኡባ ኔስ ሼꬊዶስ፤ ኑ ጎዳስ ኔስ ኑናቴꬃፌኔ ኑ ጋዴፔ ኣቲን ኑ ኢማና ሚሺ ሃራይ ዴና።

\VS{19}ኔ ዲሺን ኑ ኣይስ ሃይቂዞኒ? ኑ ጋዴይካ ኣይስ ꬋይዜ? ኑናካ ኑ ጋዴዛካ ካꬃራ ላማ፤ ኑኒ ካዎስ ኣይሌታና፤ ኑ ጋዴይካ ኢዛስ ጊዶ፤ ኑኒ ሃይቆንታ ዴኦን ዳና ማላኔ ኑ ጋዴይካ ኦጾንታ ማላ ዜሬꬅ ኑስ ኢማ» ጊዳ።


\par }{\PP \VS{20}ዮሴፌይ ጊብጼ ቢታ ኡባ ካዎስ ሻሚዴስ። ጊብጼቲ ዉሪ ኮሻይ ሚኒዳ ጊሻስ ባ ጋዴዛ ባይዚን ጋዴዚ ካዎስ ጊዲዴስ።

\VS{21}ዮሴፌይ ጊብጼ ኣሳ ኡባ ሃ ጋጻፔ ዶሚዲ ሄ ጋጻ ጋካናስ ካዎስ ኣይሌ ኬሲዴስ።

\VS{22}ጊዲኮካ ካዎይ ቄሴታስ ካꬅ ኢሚዛ ጊሻስ ቄሴታ ጋዴ ሻሚቤና። ሄሳ ጊሻስ ቄሴቲ ባ ጋዴ ባይዚቤቴና።


\par }{\PP \VS{23}ዮሴፌይ ኣሳ፥ «ሂስቲን ሃች ታኒ ኢንቴናኔ ኢንቴ ጋዴ ካዎስ ሻሚዳ ጊሻስ ዜሬꬅ ኤኪዲ ኢንቴ ጋዴን ጋዴን ዜሪቴ።

\VS{24}ጊዶ ኣቲን ካꬅ ማጺ ጌልꬂዛ ዎዴ ካꬃፌ ኢቻሹ ኩሼፔ ኢሲ ኩሼ ካዎስ ኢሚቴ። ኢቻሽ ኩሼፔ ኣቲዳ ኦይዱ ኩሼዚ ኢንቴ ጋዴስ ዜሬꬅ፥ ኢንቴሶ ኣሳሲኔ ኢንቴ ናይታስ ቁማ ጊዶ» ጊዴስ።


\par }{\PP \VS{25}ሂስቲን ኢስቲ፥ «ኔኒ ኑና ኣሻዳሳ! ኑ ጎዳ ሲንꬃን ኑኒ ናሼቲዳ ጊዲኮ ኑ ካዎስ ኣይሌ ጊዳና» ጊዳ።

\VS{26}ሄሳ ጊሻስ ዮሴፌይ ጊብጼ ቢታን ካጺዳ ካꬃስ ኢቻሽ ኩሼፔ ኢሲ ኩሼ ካዎስ ኢሚዛይሲ ዎጋ ጊዳና ማላ ኦꬂዴስ። ሄ ዎጋዚካ ሃች ጋካናስ ኤቂ ዴስ። ካዎስ ጊዶንታ ጋዴይ ቄሴታ ጋዴ ጻላ።


\par }{\PP \VS{27}ኢስራኤሌቲ ጊብጼ ቢታን ጌሴሜ ጌቴቲዛሶን ኡቲዳ፤ ኢስቲ ሄን ኣቆታ ዴሚዳ፤ ኢስቲ ዬሌቲዳኔ ዳሮ ጮራቲዳ።


\par }{\PP \VS{28}ያቆቤይ ጊብጼ ቢታን 17 ላይꬅ ዴኢዴስ። ያቆቤይ ዴኢዳ ላይꬃይ ኢሲ ጼታኔ ኦይዱ ታማኔ ላፑና።

\VS{29}ያቆቤስ ሃይቆ ዎዴይ ማቲን ባ ና ዮሴፌ ጼይጊሲዲ፥ «ታኒ ኔ ሲንꬃን ሳቤቲዳ ጊዲኮ ኔ ኩሼ ታ ጉልባቴ ቦላ ዎꬃዳ ኔኒ ታስ ኪያታናሲኔ ኣማኔታናስ ኣኔ ጫቃ። ታና ጊብጼን ሞጎፓ።

\VS{30}ጊዶ ኣቲን ታኒ ታ ኣዋታን ጋጊዛ ዎዴ ታና ጊብጼፔ ኤፋዳ ኢስቲ ሞጌቲዳሶን ሞጋ» ጊዴስ።
\XREF{}{{\XO 47:30 }{\XT{ሜꬌ 49፡29-32፤ 50፡6}}}

\par }{\PP ሂስቲን ዮሴፌይ፥ «ታኒ ኔና ኔኒ ጊዳ ማላ ኦꬃና» ጊዴስ።


\par }{\PP \VS{31}ያቆቤይ ኢዛ፥ «ኣኔ ታስ ጫቃ» ጊዴስ። ዮሴፌይካ ኢዛስ ጫቂዴስ፤ ሄሳፌ ጉዬ ያቆቤይ ባ ሂጻን ጉፋኒዲ ጾሳስ ጎይኒዴስ።




\par }\Chap{48}{\SH ሚናሴኔ ኤፍሬሜ
\par }
{\PP \VerseOne{1}ሄሳፌ ጉዬ ኣሳይ ዮሴፌስ፥ «ኔ ኣዋይ ሳኬቴስ» ጊ ዮቲን ኢዚ ባ ናምኡ ኣቱማ ናይታ ሚናሴኔ ኤፍሬሜ ኤኪ ቢዴስ።

\VS{2}ኣሳይ ያቆቤ፥ «ቤያ! ኔ ናይ ዮሴፌይ ኔኮ ዪዴስ» ጊን ኢስራኤሌይ ሚኔቲዲ ባ ሂጻ ቦላ ዴንዲ ኡቲዴስ።


\par }{\PP \VS{3}ያቆቤይ ዮሴፌ፥ «ኡባ ዳንዳይዛ ጾሲ ካናኔ ቢታን ሎዛ ጌቴቲዛሶን ታስ ቆንጪዲ ሄን ታና ኣንጂዴስ።

\VS{4}ኢዚ ታና፥ ‹ታ ኔስ ዬሎ ኢማና ኔ ዬሎታካ ዳርሳና፤ ታኒ ኔና ዳሮ ዴሬ ሂስታና። ሃ ቢታ ታኒ ኔፔ ጉዬ ኔ ዜሬꬃስ ሜርናስ ላታ ቢታ ሂስታ ኢማና› ጊዴስ።
\XREF{}{{\XO 48:4 }{\XT{ሜꬌ 28፡13-14}}}


\par }{\PP \VS{5}«ሂስቲን ሃኢ ኔ ናምኡ ኣቱማ ናይቲ ታኒ ኔኮ ሃይሳ ያናፔ ካሴ ጊብጼን ኔስ ዬሌቲዳይቲ ታይታ፤ ኤፍሬሜይኔ ሚናሴይ ታስ ኦሮቤሌኔ ሲሞና ማላ።

\VS{6}ኢስታፌ ጉዬ ኔስ ዬሌቲዳይቲ ኔ ናይታ፤ ኢስቲ ላታና ዴሬይ ኤፍሬሜኔ ሚናሴ ሱንꬃን ሱሞ።

\VS{7}ታኒ ሜስጴጾሚያፔ ሲሚሺን ኤፍራታ ጌቴቲዛ ዴሬ ጋካና ጊሺን ኤራሄላ ካናኔ ቢታን ሃይቂን ታኒ ኢዞ ቤቴሊሄሜ ጌቴቲዛ ኤፍራታ ኤፊዛ ኦጌ ዶናን ሞጋዲስ» ጊዴስ።
\XREF{}{{\XO 48:7 }{\XT{ሜꬌ 35፡16-19}}}


\par }{\PP \VS{8}ኢስራኤሌይ ዮሴፌ ኣቱማ ናይታ ናምኣታ ቤኢዲ፥ «ሃይቲ ኦኔ?» ጊ ኦይቺዴስ።


\par }{\PP \VS{9}ዮሴፌይካ ባ ኣዋስ፥ «ሃይቲ ጾሲ ታስ ሃን ሃይሳን ኢሚዳ ታ ናይታ» ጊዴስ።

\par }{\PP ሂስቲን ኢስራኤሌይ፥ «ታ ኢስታ ኣንጃና ማላ ታኮ ሃ ሺሻ» ጊዴስ።


\par }{\PP \VS{10}ያቆቤይ ጪሚን ኢዛ ኣይፌይ ዳቡርዳ ጊሻስ ዴማናስ ዳንዳይቤና። ሄሳ ጊሻስ ዮሴፌይ ባ ኣቱማ ናይታ ኢዛኮ ሺሺን ኢዛ ኣዋይ ኢስታ ኢዲሚዲ ዬሪዴስ።

\VS{11}ያቆቤይ ዮሴፌ፥ «ታኒ ኔ ኣይፌሶ ቤያና ጋዳ ቆፓቤኬ፤ ጊዶ ኣቲን ጾሲ ሄኮ ኔ ናይታካ ታና ቤሲዴስ» ጊዴስ።

\VS{12}ዮሴፌይ ኢስታ ያቆቤ ጉልባቴ ቦላፌ ዴንꬂዲ ባ ሁኤ ቢታ ጋꬂ ዚጊዴስ።


\par }{\PP \VS{13}ዮሴፌይ ባ ናምኡ ኣቱማ ናይታ ኤኪዲ ኤፍሬሜ ባ ኡሻቻ ባጋን ያቆቤስ ሃዲርሳ ባጋራ፥ ሚናሴ ባ ሃዲርሳ ባጋን ያቆቤስ ኡሻቻ ባጋራ ኢዛኮ ሺሺዴስ።

\VS{14}ጊዶ ኣቲን ያቆቤይ ባ ኩሼ ያኔ ሃ ቃሴꬂ ኣꬂዲ ባ ኡሻቻ ኩሼ ካሎ ናዛ ኤፍሬሜ ሁኤ ቦላ፥ ባ ሃዲርሳ ኩሼ ባይራ ናዛ ሚናሴ ሁኤ ቦላ ዎꬂዴስ።


\par }{\PP \VS{15}ሄሳፌ ጉዬ ያቆቤይ ዮሴፌ፥

\par }{\QB «ታ ኣዋቲ ኣብራሃሜይኔ ዪሳቂ

\par }{\QB ኢዛ ሲንꬃን

\par }{\QB ሱሬን ዴኢዳ ጾሲ፥

\par }{\QB ታ ዴኦ ኡባን ሃች ጋካናስ

\par }{\QB ታና ሄሚዳ ጾሲ፥


\par }{\QB \VS{16}ኢታ ሚሻ ኡባፌ

\par }{\QB ታና ኣሺዳ ኪታንቻይ፥

\par }{\QB ሃ ናይታ ኣንጆ።

\par }{\QC ታ ሱንꬃይኔ

\par }{\QC ታ ኣዋታ ኣብራሃሜኔ

\par }{\QC ዪሳቃ ሱንꬃይ ኢስታን ጼይጌቶ።

\par }{\QC ኢስቲ ቢታ ቦላን

\par }{\QC ጮራቴቶ» ጊ ኣንጂዴስ።


\par }{\PP \VS{17}ዮሴፌይ ባ ኣዋይ ባ ኡሻቻ ኩሼ ኤፍሬሜ ሁኤ ቦላ ዎꬂዳይሳ ዶሲቤና። ሄሳ ጊሻስ ኤፍሬሜ ሁኤ ቦላፌ ዴንꬂዲ ሚናሴ ሁኤ ቦላ ዎꬃናስ ባ ኣዋ ኩሼ ኦይኪዴስ።

\VS{18}ዮሴፌይ ባ ኣዋስ፥ «ኣቦ ሄሳꬆ ዴና! ባይራይ ሃይሳ ጊዶንታ ጊሻስ ኔ ኡሻቻ ኩሼ ሃይሳ ቦላ ዎꬃ» ጊዴስ።


\par }{\PP \VS{19}ጊዶ ኣቲን ኢዛ ኣዋይ ኢጺዲ ኢዛስ፥ «ታ ናዞ! ታ ኤራይስ፤ ኢዚካ ጊታ ዴሬ ጊዳና። ጊዲኮካ ካሎ ኢሻይ ኢዛፔ ኣꬊ ጊታታና፤ ኢዛ ዜሬꬃይካ ዳሮ ጊታ ካዎቴꬅ ጊዳና» ጊዴስ።


\par }{\PP \VS{20}ኢዚ ሄ ጋላስ ኢስታ ኣንጂዲ፥

\par }{\QB «ኢስራኤሌ ናይቲ ኣንጆ ኣንጂዛ ዎዴ፥

\par }{\QB ‹ጾሲ ኢንቴና ኤፍሬሜ ማላኔ

\par }{\QB ሚናሴ ማላ ኦꬆ› ጊዲ

\par }{\QB ኢንቴ ሱንꬃን ኣንጃና» ጊዴስ።

\par }{\QC ሂስቲዲ ኤፍሬሜ ሚናሴፔ

\par }{\QB ሲንꬄ ኣꬂዴስ።\XREF{}{{\XO 48:20 }{\XT{ኢብ 11፡21}}}


\par }{\PP \VS{21}ሄሳፌ ጉዬ ያቆቤይ ዮሴፌ፥ «ታ ሃይቃና ጋይስ፤ ጊዶ ኣቲን ጾሲ ኢንቴናራ ጊዳና፤ ቃሴ ኢዚ ኢንቴ ኣዋታ ቢታ ኢንቴና ጉዬ ዛራና።

\VS{22}ቃሴ ኔና ኔ ኢሻታራ ጋኪዛ ቢታፌ ጊሻ ዳርሳዳ ኔስ ኢማይስ፤ ሄሲካ ታኒ ኣሞሬታፔ ታ ማሻኒኔ ቶራን ኦላ ኤኪዳ ቢታ» ጊዴስ።




\par }\Chap{49}{\SH ያቆቤይ ባ ናይታስ ዮቲዳ ባሳ ቃላ
\par }
{\PP \VerseOne{1}ሄሳፌ ጉዬ ያቆቤይ ባ ኣቱማ ናይታ ጼይጊዲ፥ «ሲንꬃፌ ኢንቴስ ሃናናይሳ ታኒ ኢንቴስ ዮታና ማላ ሃ ሺቂቴ።


\par }{\Q \VS{2}«ኢንቴኖ ያቆቤ ናይቶ!

\par }{\QB ኢሲፌ ሃ ሺቂዲ ሲዪቴ፤

\par }{\QB ኢንቴ ኣዋይ ኢስራኤሌይ

\par }{\QB ኢንቴስ ዮቲዛይሳ ኤዝጊቴ።


\par }{\BB \par }
{\Q \VS{3}«ኦሮቤሌ ታ ና ባይራዞ፥

\par }{\QB ኔኒ ታ ዎልቃ፤

\par }{\QB ታ ሚኖቴꬃስ ኮይሮ፤

\par }{\QC ኔኒ ቦንቾንካ ዎልቃንካ

\par }{\QC ኡባፌ ኣꬋሳ።


\par }{\Q \VS{4}ኔኒ ቢጻላይ ባይንዳ

\par }{\QB ፓራ ማላ፤

\par }{\QB ኔ ዶሲዳ ሃናሳ፤

\par }{\QC ኔኒ ኔ ኣዋ ሂꬅ ኬዛዳሳ፤

\par }{\QC ኔ ኣዋ ሂꬃካ ቱኒሳዳሳ።

\par }{\QC ሄሳ ጊሻስ ሃላቃቴꬂ

\par }{\QC ኔስ ቤሴና።


\par }{\BB \par }
{\Q \VS{5}«ሲሞኒኔ ሌዌይ ኢሻንታ፤

\par }{\QB ኢስቲ ኢታ ኦꬃናስ

\par }{\QB ማሻኔ ቶራ ኤኬቴስ።


\par }{\Q \VS{6}ታኒ ኢስታ

\par }{\QB ዞሬቴꬃን ጌሊኬ፤

\par }{\QB ታኒ ኢስታ

\par }{\QB ሺቆሶንካ ኡቲኬ።

\par }{\QC ኣይስ ጊኮ ኢስቲ

\par }{\QB ባ ሃንቆን ኣስ ዎꬊዳኔ

\par }{\QC ባና ኤካ ኤካ ጊን

\par }{\QB ቦራታ ጊልዳዪ ቃንጺዳ።


\par }{\Q \VS{7}ኢስታ ኢታ ሃንቆይኔ

\par }{\QB ኢስታ ሜቄꬃ ኢታቴꬂ

\par }{\QB ቃንጌቲዳዝ ጊዶ!

\par }{\QB ታኒ ኢስታ

\par }{\QB ያቆቤ ኣሳ ጊዶን ላላና፤

\par }{\QB ኢስራኤሌ ቢታን ꬋርጫና።


\par }{\BB \par }
{\Q \VS{8}«ዩሁዳ ኔ ኢሻቲ

\par }{\QB ኔና ጋላታና፤

\par }{\QB ኔኒ ኔ ሞርኬታ ሞርጌ

\par }{\QB ናቃ ኦይካና፤

\par }{\QC ኔ ኣዋ ናይቲ

\par }{\QC ኔስ ሆኪዲ ዚጋና።


\par }{\Q \VS{9}ዩሁዳ ኔኒ

\par }{\QB ዎዳላ ጋሞ ማላ፤

\par }{\QB ታ ናዞ!

\par }{\QB ኔኒ ሻንካቲ ኦይኪዲ፥

\par }{\QB ጮጎቲ ኢቺዳ ጋሞ ማላ።

\par }{\QB ኔኒ ኣሲ ባና ቦሼꬃናስ

\par }{\QB ኮዮንታ ማጫ ጋሞ ማላ።
\XREF{}{{\XO 49:9 }{\XT{ታይ 24፡9፤ ኣጁ 5፡5}}}


\par }{\Q \VS{10}ዴሬ ሃሪዛዴይ

\par }{\QB ያና ጋካናሼ፥

\par }{\QB ካዎቴꬃ ኣልጋይ ዩሁዳፔ፥

\par }{\QB ሃላቃቴꬃ ጉፌይ

\par }{\QB ኢዛ ኬꬃፌ ሻኬቴና።

\par }{\QC ቃሴ ዴሬ ኣሳይ

\par }{\QB ኢዛስ ኣዛዜታና።


\par }{\Q \VS{11}ኢዚ ባ ሃሬ ካꬃ ጊዶን

\par }{\QB ባ ሃሬ ጉቴካ

\par }{\QB ዶሬቲዳ ካꬃን ቃቻና።

\par }{\QC ኢዚ ባ ሃꬅ

\par }{\QB ዎይኔ ኡሻን፥

\par }{\QC ባ ማይኦ ቃሴ

\par }{\QB ዎይኔ ማꬋን ሜጫና።


\par }{\Q \VS{12}ኢዛ ኣይፌይ ዎይኔ ኡሻፌ

\par }{\QB ኣꬊ ዞኣና፤

\par }{\QB ኢዛ ኣቻይካ

\par }{\QB ማꬃፌ ኣꬊ ቦታና።


\par }{\BB \par }
{\Q \VS{13}«ዛቢሎኔይ

\par }{\QB ኣባ ዶናን ዳና፤

\par }{\QB ኢዛ ቢታይ

\par }{\QB ዳሮ ማርካቤታስ

\par }{\QC ሼምፖሶ ጊዳና፤

\par }{\QB ኢዛ ዛዋይ ሲዶና ጋካና።


\par }{\BB \par }
{\Q \VS{14}«ዪሳኮሬይ ናምኡ ጎዳይ

\par }{\QB ጎኤቲዛ ሚኖ ሃሬ ማላ።


\par }{\Q \VS{15}ኢዚ ባ ሼምፒዛሶይ

\par }{\QB ሎኦ ጊዲዳይሳኔ

\par }{\QB ባ ዴሬይ ኡፋይሲዛዝ

\par }{\QB ጊዲዳይሳ ቤኢዲ፥

\par }{\QB ቶሆ ቶካናስ ባ ዞኮ

\par }{\QB ዚቂ ሂስቲዲ፥

\par }{\QB ኣይሌቴꬃ ኦሶ ኦꬃና።


\par }{\BB \par }
{\Q \VS{16}«ዳኔይ ኢስራኤሌ

\par }{\QB ቆሞታፔ ኢሳስ

\par }{\QB ፒርዲዛ ዳና ጊዳና።


\par }{\Q \VS{17}ዳኔይ ፓራ ቶጊዳዴይ

\par }{\QB ጉዬ ኩንዳና ማላ

\par }{\QB ፓራ ቂርጴ ዱኪዛ

\par }{\QB ኦጌ ዶናን ዲዛ ሃሶ ሾሻ።


\par }{\BB \par }
{\Q \VS{18}«ኣቤት ጎዶ!

\par }{\QB ታ ኔ ማዶ ናጋይስ።


\par }{\BB \par }
{\Q \VS{19}«ጋዴይ ቦንቂዛይታን

\par }{\QB ዴሼታና፤

\par }{\QB ጊዶ ኣቲን ኢዚካ

\par }{\QB ኢስታ ጌዶ ካሊዲ

\par }{\QB ኢስታ ቦንቃና።


\par }{\BB \par }
{\Q \VS{20}«ኣሴሬ ማዳይ ኣካና፤

\par }{\QB ካዎታስ ኢዚ

\par }{\QB ሎኦ ቁማ ኢማና።


\par }{\BB \par }
{\Q \VS{21}«ኒፍታሌሜይ ቃሼቶንታ

\par }{\QB ዬዳ ዲዛ፥

\par }{\QB ሎኦ ላቃታ ዬሊዛ ጌኔሳ።


\par }{\BB \par }
{\Q \VS{22}«ዮሴፌይ ሜሎንታ ፑልቶ

\par }{\QB ሃꬃ ኣቻን ቶኬታዳ፥

\par }{\QB ኢዚ ኣይፌይ ላሻ ቦላራ

\par }{\QB ኣላሌታና ጋካናስ

\par }{\QB ኣይፌ ኢሚዛ ሚꬃይ ማላ።


\par }{\Q \VS{23}ዎንዳፌዛ ዱኪዛይቲ

\par }{\QB ኢዛ ቦላ ዎራጂዳ፤

\par }{\QB ባ ዎንዳፌንካ

\par }{\QB ጎዲ ጎዲ ጫዴቴስ።


\par }{\Q \VS{24}ጊዶ ኣቲን ያቆቤ

\par }{\QB ጎዳ ጾሳ ዎልቃን

\par }{\QB ኢዛ ሄሚዛ ኢስራኤሌ ዛላን

\par }{\QC ኢዛ ዎንዳፌይ ሚኒዴስ፤

\par }{\QB ኢዛ ሚኖ ቄሴይካ

\par }{\QC ፒላቲዴስ።


\par }{\Q \VS{25}ኔና ማዲዛ ኔ ኣዋ ጾሳን

\par }{\QB ኡባ ዳንዳይዛይሳኒኔ

\par }{\QB ኔና ኣንጂዛ ጾሳን

\par }{\QB ፑዴ ቦላፌ ቤቲዛ ማዶኒኔ

\par }{\QB ጋርሳ ቢታፌ ቤቲዛ ኣንጆን

\par }{\QC ቃሴካ ኣዪ ኡሎፔኔ

\par }{\QC ꬋንꬃፌ ቤቲዛ ኣንጆን

\par }{\QC ኔና ኣንጃና።


\par }{\Q \VS{26}ኔ ኣዋ ኣንጆይ ቤኒ ዎዴፔ

\par }{\QB ሃኖ ጋካናስ

\par }{\QB ሚኒ ዲዛ ዙማታፔኔ

\par }{\QB ሜርና ዙማታ

\par }{\QC ኡባፌ ኣꬌስ።

\par }{\QC ሄሳ ጊሻስ ሃይሲ

\par }{\QC ሃ ኣንጆይ ዉሪካ

\par }{\QC ዮሴፌ ጋኮ።

\par }{\QB ባ ኢሻታ ቦላ ሃላቃ ጊዲዳ

\par }{\QC ዮሴፌ ቦላ ዎꬎ።


\par }{\BB \par }
{\Q \VS{27}«ቢኒያሜይ ቦንቂዛ

\par }{\QB ካና ሱይቴ ማላ።

\par }{\QB ባ ሻንካቲዳይሳ

\par }{\QB ማላዶ ሜስ፤

\par }{\QB ባ ዲኢዳይሳ

\par }{\QB ኦማርስ ጊሼሬꬄስ» ጊዴስ።


\par }{\PP \VS{28}ሃይቲ ታማኔ ናምኡ ኢስራኤሌ ቆሞታ፤ ቃሴ ኢስታ ኣዋይ ኢስታ ኢሳ ኢሳ ኢስታ ሃኖ ማላ ኢስታስ ቤሲዛ ኣንጆ ሄሳꬆ ኣንጂዴስ።


\par }{\SH ያቆቤ ሃይቆ
\par }
{\PP \VS{29}ሄሳፌ ጉዬ ኢዚ ኢስታስ፥ «ታኒ ታ ኣዋታን ጋጋና ጋይስ፤ ታና ሂቴ ኣስ ኤፍሮኔ ጋዴን ዲዛ ጎንጎሎን፥ ታ ኣዋታራ ሞጊቴ።

\VS{30}ሄሲካ ካናኔ ቢታን፥ ማሚሬ ኣቻን ዲዛ ማኪጴሌ ጌቴቲዛ ጎንጎሎ፤ ሃይሲካ ኣብራሃሜይ ሞጎስ ሂቴ ኣስ ኤፍሮኔፔ ጋዳራ ጋꬂ ሻሚዳ ጎንጎሎ።
\XREF{}{{\XO 49:30 }{\XT{ሜꬌ 23፡3-20}}}

\VS{31}ኣብራሃሜይኔ ኢዛ ማቼያ ሳራይ ሄን ሞጌቲዳ፤ ዪሳቂኔ ኢዛ ማቼያ ኢርቢቃይካ ሄን ሞጌቲዳ፤ ታኒ ቃሴ ሊያ ሄን ሞጋዲስ።
\XREF{}{{\XO 49:31 }{\XT{ሜꬌ 25፡9-10፤ 35፡29}}}

\VS{32}ሄ ጋዴዚኔ ኢዛን ዲዛ ጎንጎሎይ ሂቴታፔ ሻሜቲዳይሳ» ጊ ኣዛዚዴስ።


\par }{\PP \VS{33}ያቆቤይ ባ ናይታስ ኣዛዞ ዉርሲዳፔ ጉዬ ባ ቶሆ ፑዴ ባ ሂጻን ሺሺ ኤኪዲ ሃይቂዲ ባ ኣዋታን ጋጊዴስ።
\XREF{}{{\XO 49:33 }{\XT{ሃዋ 7፡15}}}




\par }\Chap{50}{\PP \VerseOne{1}ዮሴፌይ ባ ኣዋ ኣሃ ቦላ ኩንዲዲ ዬኪዴሲኔ ኢዛ ዬሪዴስ።

\VS{2}ሄሳፌ ጉዬ ዮሴፌይ ꬋሌ ሺሺዛ ባ ኦሳንቻታ ባ ኣዋ ኢስራኤሌ ኣሃ ሳዊዛ ሺቶ ቲይዲ ሜሊሳና ማላ ኣዛዚን ኢስቲ ቲይዲ ሜሊሲዳ።

\VS{3}ሺቶ ቲዮይ ጻላ 40 ጋላስ ኩሜꬅ ዉርሲዴስ፤ ኣይስ ጊኮ ሃይሲ ቲዮይ ዎናካ ኦይዱ ታሙ ጋላስ ኤኬስ። ጊብጼ ኣሳቲ ኢዛስ ላፑን ታሙ ጋላስ ዬኪዳ።


\par }{\PP \VS{4}ዬሆ ጋላሳቲ ኣꬊን ዮሴፌይ ጊብጼ ካዎ ኬꬃ ኣሳታ፥ «ታኒ ኢንቴ ሲንꬃን ሳቤቲዳ ጊዲኮ ካዎስ ሂዝጊ ዮቲቴ፤

\VS{5}ታ ኣዋይ ታና ኢሲ ጫቆ ጫቂሲዴስ፤ ኢዚ ታና፥ ‹ታኒ ሃይቃና ሃናይስ፤ ታኒ ታስ ካናኔ ቢታን ዎጪዳ ጎንጎሎ ዱፎን ታና ሞጋ› ጊዴስ። ሄሳ ጊሻስ፥ ‹ሃኢ ታኒ ፑዴ ባዳ ታ ኣዋ ሞጋና ማላ ዬዳርኪ! ሄሳፌ ጉዬ ታኒ ሲማና› » ጊዴስ።
\XREF{}{{\XO 50:5 }{\XT{ሜꬌ 47፡29-31}}}


\par }{\PP \VS{6}ሂስቲን ካዎይ፥ «ኢዚ ኔና ጫቂሲዳ ማላ ፑዴ ባዳ ኔ ኣዋ ሞጋ» ጊዴስ።


\par }{\PP \VS{7}ዮሴፌይ ባ ኣዋ ሞጋናስ ፑዴ ቢዴስ። ካዎዛ ኦሳንቻቲ ዉሪ፥ ኢዛ ካዎቴꬃ ኬꬃን ዲዛ ጊታ ኣሳይ ዉሪ ጊብጼ ቢታን ዲዛ ጊታ ኣሳይ ዉሪ ዮሴፌ ካሊዲ ቢዴስ።

\VS{8}ቃሴ ዮሴፌ ሶ ኣሳይ ዉሪ ኢዛ ኢሻቲኔ ኢዛ ኣዋ ሶ ኣሳይ ኢዛራ ቢን፤ ኢስታ ናይቲኔ ሜሄይ ጻላ ጌሴሜን ኣቲዳ።

\VS{9}ፓራ-ጋሬቲካ ቶጋ ኣሳይካ ኢዛራ ፑዴ ቢዴስ፤ ኢዛ ካሊዲ ቢዳ ኣሳይ ኬሂ ዳሮ።


\par }{\PP \VS{10}ኢስቲ ዮርዳኖሴ ሻፋ ኣቻን ዲዛ ኣጻዴ ጌቴቲዛ ባሌ ጋኪዲ ባ ቃላ ꬎቁ ሂስቲዲ ኢዛስ ዚላሊዳኔ ዬኪዳ፤ ሄን ዮሴፌይ ባ ኣዋ ዬሆን ላፑን ጋላስ ኡቲዴስ።

\VS{11}ሄ ቢታን ዲዛ ካናኔ ኣሳቲ ኣጻዴ ጌቴቲዛ ዬሆ ባሌን ሄ ዬሆዛ ቤኢዲ፥ «ጊብጼ ኣሳይ ኣይ ሚሻ ዬሆ ዬኪዞ!» ጊዳ። ሄሳ ጊሻስ ዮርዳኖሴ ኣቻን ዲዛ ሄ ሶይ፥ ጊብጼታ ዬሆ ጌቴቲዴስ።


\par }{\PP \VS{12}ያቆቤ ናይቲ ባ ኣዋይ ኢስታ ኣዛዚዳ ማላ ኦꬂዳ፤

\VS{13}ኢዛ ኣሃ ካናኔ ቢታ ኤፊዲ ማሚሬ ኣቻን ዲዛ ማኪጴሌ ጌቴቲዛ ጎንጎሎን፥ ኣብራሃሜይ ሂቴ ኣስ ኤፍሮኔፔ ሞጎስ ሻሚዳ ጋዴን ኢዛ ሞጊዳ።
\XREF{}{{\XO 50:13 }{\XT{ሃዋ 7፡16}}}

\VS{14}ዮሴፌይ ባ ኣዋ ሞጊዳፔ ጉዬ፥ ባ ኢሻታኔ ኢዛ ኣዋ ሞጋናስ ኢዛራ ቢዳ ሃራ ኣሳታ ኡባራ ጊብጼ ሲሚዴስ።


\par }{\SH ዮሴፌይ ባ ኢሻታ ዎፒሲዴስ
\par }
{\PP \VS{15}ኢስታ ኣዋይ ሃይቂዳይሳ ቤኢዲ፥ ዮሴፌ ኢሻቲ ባ ጋርሳን፥ «ኦኒ ኤሪዜ ዮሴፌይ ኑና ባ ኡሎን ሞርኪዲ ኑኒ ኢዛስ ኦꬂዳ ኢታ ሚሽ ኡባስ ሃሎ ኬሳና ኮይኮ፥ ኑኒ ዋናኔ?» ጊዳ።

\VS{16}ሄሳ ጊሻስ ዮሴፌኮ ኪታ፥ «ኔ ኣዋይ ሃይቃናፔ ካሴ፤

\VS{17}ኢንቴ ዮሴፌ፥ ‹ኔኒ ኔ ኢሻታ ናጋራኔ ኢስቲ ኔና ቆሂዳ ኢታ ቆሆዛ ሃያና ኣቶ ጋ› ጊዲ ዮቲቴ ጊዴስ። ሄሳ ጊሻስ ሃኢ ሃያና፥ ኑ ናጋራ፥ ኔ ኣዋ ጾሳ ኣይሌታ ናጋራ ኣቶ ጋ» ጊዳ። ሄ ኪታይ ኢዛኮ ጋኪን፥ ዮሴፌይ ዬኪዴስ።


\par }{\PP \VS{18}ሄሳፌ ጉዬ ኢዛ ኢሻቲ ባርካ ኢዛኮ ቢዲ ኢዛ ሲንꬃን ጉፋኒዲ፥ «ኑኒ ኔ ኣይሌታ» ጊዳ።


\par }{\PP \VS{19}ጊዶ ኣቲን ዮሴፌይ ኢስታስ፥ «ባቦፍቴ፤ ታና ኢንቴስ ጾሳ ጊዴቲዬ?

\VS{20}ኢንቴ ታስ ኢታናስ ኦꬂዴታ ሺን ሃይሲ ዳሮ ኣሳይ ሃይቆንታ ኣታና ማላ ጾሲ ሎኦስ ሃይሳ ኦꬂዴስ።

\VS{21}ሄሳ ጊሻስ ሄኮ ኢንቴ ባቦፍቴ፤ ታኒ ኢንቴናኔ ኢንቴ ናይታ ሚዛና» ጊዲ፥ ኢዚ ኢስታ ሚንꬄꬂዲ ሎኦ ቃላን ሃሳዪዴስ።


\par }{\SH ዮሴፌ ሃይቆ
\par }
{\PP \VS{22}ዮሴፌይ ባ ኣዋ ሶ ኣሳ ኡባራ ጊብጼን ጋምኢዴስ፤ ኢዚ 110 ላይꬅ ዴኢዴስ።

\VS{23}ኤፍሬሜ ናይታ፥ ሄꬓንꬆ ዬሌታ ጋካናስ ቤኢዴስ፤ ቃሴ ሚናሴ ና ማኪሬ ናይታካ ኢዚ ባ ና ማላ ሂስቲዴስ።


\par }{\PP \VS{24}ሄሳፌ ጉዬ ዮሴፌይ ባ ኢሻታ፥ «ታኒ ሃይቃና ጋይስ፤ ጊዶ ኣቲን ጾሲ ኢንቴና ማዳናስ ቱሙ ዎቻና፤ ኢዚ ኢንቴና ሃ ቢታፌ ኬሲዲ ኣብራሃሜስ፥ ዪሳቃሲኔ ያቆቤስ ኢማና ጊዲ ጫቂዳ ቢታ ዛሪ ኤፋና» ጊዴስ።

\VS{25}ዮሴፌይ ኢስራኤሌ ናይታ፥ «ጾሲ ኢንቴና ማዳናስ ቱሙ ጾሞሲዛ ዎዴ፥ ኢንቴ ታ ሜቄꬃ ሃ ቢታፌ ፑዴ ኤኪ ቢቴ» ጊዲ ጫቄቺዴስ።
\XREF{}{{\XO 50:25 }{\XT{ኬሳ 13፡19፤ ኢያ 24፡32፤ ኢብ 11፡22}}}


\par }{\PP \VS{26}ዮሴፌይ 110 ላይꬅ ዴኢዲ ሃይቂን፥ ኢስቲ ሺቶን ኢዛ ኣሃ ቲይዲ ሜሊሲዳፔ ጉዬ ጊብጼ ቢታን ዎንጊሬ ጊዶን ዎꬂዳ።

\par }