\NormalFont\ShortTitle{ሉቃሳ ሚሺራቾ}

{\MT ሉቃሲ ጻፊዳ

\par }{\MTB ኑ ጎዳ ዬሱስ ኪርስቶሳ ሚሺራቾ ቃላ

\par }{\IMT ጊዶ ቆፋ

\par }{\IP ሉቃሳ ሚሺራቾ ቃላይ ዬሱሲ ዳሮ ዎዴፔ ካሴ ያና ጌቴቲ ናቤታን ኢስራኤሌ ኣሳስ ዮቴቲ ኡቲን ኢስራኤሌ ኣሳይ ናጊ ኡቲዳ ኪርስቶሲ፥ «ኣስ ኡባ ኣሺዛዴ» ጊዲዳይሳ ቆንጪሳናሳ። ሉቃሲ ዬሱሳ፥ «ማንቆታስ ሚሺራቾ ቃላ ሳባካናስ» ባ ኣዋፔ ኪቴቲዳዴ ጊዲዳይሳኔ ሚሺራቾ ቃላዚካ ኣሳስ ዲዛ ዱማ ዱማ ሜቶስ ኦጌ ቤሲዛይሳ ዮቴስ። ሉቃሳ ሚሺራቾ ቃላዛ ጊዶን ሃራፔካ ዬሱሳ ሂዶታ ጊሻስ ዮቲዛ ኮይሮ ሼምፖታኒኔ ዉርሴꬃ ሼምፖታን ሎኤꬂ ዮቲዳይ ሂዶታ ጊሻሳ። ዬሱሲ ፑዴ ሳሎ ቢዳፔ ጉዬ ኣማኖይ ዋኒ ናምኣንꬆ ዲጪዳኮ ሃዋሬታ ማጻፋን ሃይሳ ጻፊዳይ ሄ ማጻፋዛን ዮቲዴስ።

\par }{\IP ኪታንቻቲ ዬጺዳ ዬꬃ ጊሻስ ዬሱሲ ዬሌቲን ሜሄ ሄሚዛይቲ ኢዛ ቤኢዳይሳ፥ ዬሱሲ ቡሮ ጉꬃን ዲሺን ጾሳ ኬꬄ ቢዳይሳ ኣሳስ ሚሻ ጊዲዳ ሄ ሳማሪያ ኣዴዛ ኦሶን ꬋዪ ቤቲዳ ናዛ ታሪኬይ ሄይቲ ዉሪካ ሉቃሳ ሚሺራቾ ማጻፋን ጻላላ ቤቴቴስ። ኢዛ ሚሺራቾ ቃላዛን ጋጻፔ ጋጻ ጋካናስ ኣዳፌ ዮቲዳይ ዎሳ ጊሻስ፥ ጺሎ ኣያና ጊሻስ፥ ማጫሳታስ ዬሱሳ ኦሶ ጊዶን ኢስታስ ኢሜቲዳ ጊሻኔ ጾሲ ናጋራ ኣቶ ጊዳይሳ ዮቴስ ጉሳ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ጌሎሶ
{\IOR{1፡1-4}}

\par }{\IO ጻማቂዛ ዮሃኒሳ ዬሌቴꬂኔ ዬሱሳ ዬሌቴꬅ
{\IOR{1፡5—2፡52}}

\par }{\IO ጻማቂዛ ዮሃኒሳ ኦሶ
{\IOR{3፡1-20}}

\par }{\IO ዬሱሳ ጻማቄቴꬂኔ ፓጬቴꬅ
{\IOR{3፡21—4፡13}}

\par }{\IO ዬሱሲ ባ ኦሶ ኮይሮ ጋሊላን ዶሚዴስ
{\IOR{4፡14—9፡50}}

\par }{\IO ጋሊላፔ ዬሩሳላሜ ቡስ
{\IOR{9፡51—19፡27}}

\par }{\IO ዬሩሳላሜኒኔ ሄ ሄራን ዉርሴꬃ ሳሚንታን ዬሱሳ ጋኪዳ ሜቶ
{\IOR{19፡28—23፡56}}

\par }{\IO ጎዳ ዴንꬃ ቆንጬꬂኔ ፑዴ ሳሎ ቡስ
{\IOR{24፡1-53}}



\par }\ChapOne{1}{\PP \VerseOne{1}ቦንቾ ቶፊሎሳ! ኑ ኣቻን ሃኒዳ ዮኦታ ጊሻስ ዳሮ ኣሳቲ ባስ ሃኒዳ ማላ ጻፊዳ።

\VS{2}ሄ ታሪኬዚካ ኮይሮፔ ዴንꬂዲ ባ ኣይፌራ ቤኢዳ ማርካቲኔ ጾሳ ቃላ ዮቲዳይቲ ኑስ ኣꬂዳይሳ።

\VS{3}ታኒካ ታ ባጋራ ጻጶፔ ዴንꬃዳ ኬሃ ናጌታዳኔ ፓጫ ጼላዳ ታሪኬዛ ዉርሳ ሲንꬄ ጻፌታናስ ቤሲዛይሳ ሲንꬃሳዳ ካሊዲ ጻፌታናስ ቤሲዛይሳ ካሌꬃዳ ናጌታዳ ኔስ ጻፋና ማላ ታስ ሎኦ ጊዲ ቤቲዴስ።

\VS{4}ሃይሳ ኡባ ታ ኦꬂዛይ ኔ ታማርዳይሲ ቱማ ጊዲዳይሳ ኔና ኤሮ ጉሳሳ።


\par }{\SH ጻማቂዛ ዮሃኒሲ ዬሌታናይሳ ኪታንቻ ጋብሬሌይ ካሴቲዲ ዮቲዳ ቃላ
\par }
{\PP \VS{5-6}ሄርዶሲ ዩሁዳ ቢታን ካዎቲዳ ዎዴ ኣቢያ ጌቴቲዛ ቄሴታ ሃላቃዛ ባጋፌ ቄሴቴꬃ ኦሶ ታራይ ኢዛ ጋኪዳ ዛካራሳ ጌቴቲዛ ኢሲ ቄሴይ ዴስ። ኢዛ ማቼያካ ኤልሳቤጾ ጌቴታዉስ፤ ኢዛካ ኣሮኔ ባጋ ኣሳ። ናምኣቲካ ጎዳ ኣዛዞኔ ኢዛ ዎጋ ዎሶይ ባይንዳ ናጊዲ ዲዛይታኔ ጾሳ ሲንꬃን ጺሎ ኣሳ።
\XREF{}{{\XO 1:5-6 }{\XT{1ታሪ 24፡10}}}


\par }{\PP \VS{7}ጊዶ ኣቲን ኤልሳቤጻ ና ዬሎንታ ማይኔ ጊዲዳ ጊሻስ ኢስታስ ናይ ባ፤ ናምኣቲካ ዎዴይ ቢዳ ኣሳ።


\par }{\PP \VS{8}ዛካራሲ ጾሳ ሲንꬃን ቄሴቴꬃ ኦሶ ታራይ ኢዛ ጋኪን ኢዚ ኦꬂሺን

\VS{9}ቄሴታስ ዲዛ ዎጋ ማላ ጾሳ ኬꬃን ጌሊዲ ኤጻኔ ጩዋሳና ማላ ኤጻይ ኢዛ ጋኪዴስ።

\VS{10}ኤጻኔይ ጩዋቲሺን ኣሳይ ዉሪካ ካሬን ዲዲ ዎሴስ።


\par }{\PP \VS{11}ጎዳ ኪታንቻይ ኤጻኔይ ጩዋቲዛ ሶፔ ኡሻቻ ባጋራ ኤቂዲ ዛካራሳስ ቤቲዴስ።

\VS{12}ዛካራሲካ ኢዛ ቤኢዲ ኬሂ ዳጋሚዲ ባቢዴስ።

\VS{13}ኪታንቻይ ዛካራሳስ፥ «ባቦፋ! ኔ ዎሳይ ሴቴቲዴስ፤ ኔ ማቼያ ኤልሳቤጻ ኔስ ኣቱማ ና ዬላና፤ ኢዛ ሱንꬃካ ኔ ዮሃኒሳ ጋዳ ሱንꬃና።

\VS{14}ኢዛ ዬሌታን ኔኒ ዳሮ ኡፋዬታና፤ ዳሮ ኣሳይካ ኡፋዬታና።

\VS{15}ጎዳ ሲንꬃን ኢዚ ጊታ ጊዳና። ዎይኔፔ ኦሴቲዳ ጫጄ ጊዲንካ ሃራ ማꬆሲዛ ኡሹ ጊዲንካ ኢዚ ኡዬና፤ ኢዚ ቡሮ ባ ኣዬይ ቃንꬃን ዲሼ ጺሎ ኣያናን ኩማና።
\XREF{}{{\XO 1:15 }{\XT{ታይ 6፡3}}}

\VS{16}ኢስራኤሌ ኣሳፔ ዳሮታ ኢስታ ጾሳኮ ዛራና።

\VS{17}ኣዋታ ዎዚና ኢስታ ናይታኮ፥ ኣዛዜቶንታይታካ ጌዴ ጺሎታ ጪንጫቴꬃኮ ዛራና ማላኔ ጎዳስ ቤሲዛ ዴሬ ጊጊሳና ማላ ኤላሳ ኣያናኒኔ ኢዛ ዎልቃን ጎዳፔ ሲንꬃራ ኢዚ ባና» ጊዴስ።
\XREF{}{{\XO 1:17 }{\XT{ሚል 4፡5-6}}}


\par }{\PP \VS{18}ዛካራሲ ኪታንቻዛስ፥ «ታኒ ጪማ፤ ታ ማቼያካ ጪማዱስ፤ ታኒ ሃይሳ ኣዛን ኤራኔ?» ጊዲ ኦይቺዴስ።


\par }{\PP \VS{19}ኪታንቻዚካ ዛሪዲ፥ «ታኒ ጾሳ ሲንꬃን ኤቂዛ ጋብሬሌ። ታኒካ ሃ ሚሺራቾዛ ኔስ ጋꬃናስ ኪቴታዳ ያዲስ።
\XREF{}{{\XO 1:19 }{\XT{ዳኔ 8፡16፤ 9፡21}}}

\VS{20}ሄኮ ኔኒ ባ ዎዴን ፖሌታና ታ ቃላ ኣማኖንታ ኢጺዳ ጊሻስ ኔ ዶናይ ዱዳና፤ ኔኒካ ሃሳያና ዳንዳያካ» ጊዴስ።


\par }{\PP \VS{21}ሄ ዎዴ ዴሬይ ዛካራሲ፥ «ጾሳ ኬꬃፌ ኬዞንታ ኣዛስ ጋምኢዳኮ» ጊዲ ሞꬌቲሼ ናጊዴስ።

\VS{22}ኢዚ ጾሳ ኬꬃፌ ኬዚዲ ኣሳ ሃሳይሳናስ ዳንዳይቤና፤ ማላቲ ማላቲ ቤሶፔ ኣቲን ሃሳያናስ ዳንዳዮንታ ኣጊን ኣሳይ ኢዚ ጾሳ ኬꬃን ጾሳፌ ኦራꬃ ሚሽ ቤኢዳይሳ ኤሪዴስ።


\par }{\PP \VS{23}ዛካራሲካ ባ ኦሶ ታራይ ፖሌቲዳፔ ጉዬ ባሶ ሲሚዴስ።

\VS{24}ሄሳፌ ጉዬ ኢዛ ማቼያ ኤልሳቤጻ ና ቃንꬃታዱስ፥ ኢቻሻንꬆ ኣጊናይ ጋካናስ ኣሲ ባና ቤኦንታ ማላ ቆቴታዱስ።

\VS{25}ኢዛካ፥ «ጎዳይ ባ ማሮታን ታ ሌቄቲዳይሳ ኣሳ ጊዶፌ ዲጋናስ ሃ ዎዴዛን ሃይሳ ታስ ኦꬂዴስ» ጋዱስ።


\par }{\SH ዬሱሲ ዬሌታናይሳ ጋብሬሌይ ካሴቲ ዮቲዴስ
\par }
{\PP \VS{26}ኤልሳቤጻ ቃንꬃቲዳ ኡሱፑንꬃ ኣጊናን፥ ጾሲ ባ ኪታንቻ ጋብሬሌ፥ ጋሊላ ቢታን ዲዛ ናዚሬቴ ጌቴቲዛ ካታማ ዬዲዴስ።

\VS{27}ኢዚካ ካዎ ዳዊቴ ዜሬꬅ ጊዲዳ ዮሴፌ ጌቴቲዛ ኣሳስ ጊጋ ኡቲዳ ማራሞ ጌቴቲዛ ጌላኦይኮ ኪቴቲዴስ።
\XREF{}{{\XO 1:27 }{\XT{ማቶ 1፡18}}}

\VS{28}ዪዲኔ ኢዛ ዲዛሶ ጌሊዲ፥ «ሃኔ ጾሲ ኔና ኣንጂዳሬ ሳሮ! ጎዳይ ኔናራ ዴስ ኔኒካ ኣንጄቲዳሮ» ጊዴስ።


\par }{\PP \VS{29}ማራማ ኪታንቻ ሃሳያን ኬሃ ዳጋማዳ፥ «ሃይሲ ኣይ ጊዛ ሳሮካ?» ጋዳ ዮኦዛ ኬሃ ቆፓዱስ።

\VS{30}ኪታንቻይካ ማራሞ፥ «ጾሲ ኔናን ኡፋዬቲዛ ጊሻስ ባቦፋ!

\VS{31}ኔኒ ቃንꬃታና፤ ኣቱማ ናካ ዬላና፤ ሱንꬃካ ዬሱሳ ጋዳ ሱንꬃና።\XREF{}{{\XO 1:31 }{\XT{ማቶ 1፡21}}}

\VS{32}ኢዚካ ጊታ ጊዳና፤ ኡባፌ ቦላ ጊዲዳ ጾሳ ና ጌቴታና፤ ጎዳ ጾሲ ኢዛ ኣዋ ዳዊቴ ካዎቴꬃ ኢዛስ ኢማና።

\VS{33}ኢዚ ኢስራኤሌ ናይታ ቦላን ሜርናስ ካዎታና፤ ኢዛ ካዎቴꬃስካ ዉርሴꬂ ዴና» ጊዴስ።


\par }{\PP \VS{34}ማራማካ ኪታንቻስ፥ «ታኒ ኣዴ ጌላቤኬ ሺን ሃይሲ ዋኒ ሃናኔ?» ጋዳ ኦይቻዱስ።


\par }{\PP \VS{35}ኪታንቻይካ ማራሚስ፥ «ጺሎ ኣያናይ ኔ ቦላ ዎꬋና፤ ኡባፌ ቦላ ጾሳ ዎልቃይ ኔ ቦላ ኩዋሳና፤ ሄሳ ጊሻስ ዬሌታና ናዚ ጌሻ ጾሳ ና ጌቴታና።

\VS{36}ኣሲ ዬሉኩ፤ ኢዛ ማይኔ ጊዲ ሃሳይዛ ኔ ዳቦያ ኤልሳቤጻ ጪማቴꬃን ኣቱማ ና ቃንꬃታዳ ዬላናስ ኡሱፑንꬆ ኣጊና ኦይካዱስ።

\VS{37}ጾሳስ ሃኖንታ ሚሺ ዴና» ጊዴስ።
\XREF{}{{\XO 1:37 }{\XT{ሜꬌ 18፡14}}}


\par }{\PP \VS{38}ማራማካ ዛራዳ፥ «ሄኮ ታኒ ጾሳ ኣይሌ ዲኪና፤ ኔ ጊዳ ማላ ታስ ሃኖ» ጊን ኪታንቻይ ኢዚፔ ሻኬቲዲ ቢዴስ። ማራማ ኤልሳቤጾ ቤያና ባዱስ።


\par }{\PP \VS{39}ማራማካ ሄ ዎዴ ማታራ ኤሶታ ዴንዳዳ ፑዴ ጌዜ ዴሬን ዲዛ ኢሲ ዩሁዳ ካታማ ባዱስ።

\VS{40}ዛካራሳ ኬꬄ ጌላዳ ኤልሳቤጾ ሳሮታዱስ።

\VS{41}ኤልሳቤጻ ማራሚ ሳሮካ ሲዪዳ ማላ ቃንꬃን ዲዛ ናዚ ኢዚ ቃንꬃን ጉፒዴስ፥ ኤልሳቤጺንካ ጺሎ ኣያናይ ኩሚዴስ።

\VS{42}ኢዛካ ባ ቃላ ꬎቁ ሂስታዳ፥ «ማጫሳ ኡባፌ ኔ ኣንጄቲዳሮ፤ ኔ ቃንꬃን ዲዛ ናዚካ ኣንጄቲዳይሳ።

\VS{43}ታ ጎዳ ኣያ ታኮ ያዳ ታና ኦይቻናስ ታኒ ኦኔ?

\VS{44}ኔ ሳሮካ ቃላ ታ ሲዪዳ ማላ ታ ኡሎ ጊዶን ዲዛ ናይ ኡፋይሳን ጉፒዴስ።

\VS{45}ፖሌታና ጊዲ ጎዳይ ኢዚስ ዮቲዳይሳ ኣማኒዳራ ኢዛ ኣንጄቲዳሮ» ጋዱስ።


\par }{\SH ማራሚ ጋላታ ዎሳ
\par }
{\PP \VS{46-49}ማራማካ፥ «ኢዚ ባ ኣይሌይ

\par }{\QB ካዉሻቴꬃ

\par }{\QB ጼሊዳ ጊሻስ

\par }{\QB ታ ሼምፒያ ጎዳ ꬎቁ

\par }{\QC ኦꬃዳ ቦንቻዉስ።
\XREF{}{{\XO 1:46-49 }{\XT{1ሳሜ 2፡1-10}}}

\par }{\QB ታ ኣያናይካ ታና ኣሺዛ

\par }{\QC ታ ጾሳን ኡፋዬታዉስ።

\par }{\QB ዎልቃማ ጎዳይ ታስ

\par }{\QB ጊታ ሚሼ ኦꬂዳ ጊሻስ

\par }{\QB ሃቺፌ ሲንꬃን ኣሲ ዉሪ ታና

\par }{\QC ኣንጄቲዳሮ ጋና።

\par }{\QB ኢዛ ሱንꬃይካ ጌሻ።
\XREF{}{{\XO 1:46-49 }{\XT{1ሳሜ 1፡11}}}


\par }{\Q \VS{50}ኢዛ ማሮይ ኢዛስ ባቢዛይታስ

\par }{\QB ና ና ጋካናስ ዳና።


\par }{\Q \VS{51}ባ ዎልቃን ዳሮ ሚኖ

\par }{\QB ኦሶ ኦꬂዴስ፤

\par }{\QB ባ ዎዚና ቆፋን

\par }{\QC ኦቶሬቲዛይታ ላሊዴስ።


\par }{\Q \VS{52}ካዎታ ካዎቴꬃፌ ዎꬂዴስ፥

\par }{\QB ኣሽኬታ ቃሴ

\par }{\QB ꬎቁ ꬎቁ ሂስቲዴስ።
\XREF{}{{\XO 1:52 }{\XT{ኢዮ 5፡11፤ 12፡19}}}


\par }{\Q \VS{53}ጋፊዳይታ ሎኦ ሚሻን ካልሲዴስ፤

\par }{\QB ዱሬታ ጊዲኮ

\par }{\QB ሜላ ኩሼ ዬዲዴስ።


\par }{\Q \VS{54-55}ካሴ ኑ ኣዋታስ

\par }{\QB ኣብራሃሜሲኔ ኢዛ

\par }{\QB ቆሞታስ ጊዳ ሂዶታ ቃላ

\par }{\QB ናጋናስ ባ ማሬቴꬃ

\par }{\QB ዩሺ ቆፒዲ

\par }{\QC ባ ኣይሌ ኢስራኤሌ

\par }{\QC ማዲዴስ» ጋዱስ።
\XREF{}{{\XO 1:54-55 }{\XT{ሜꬌ 17፡7}}}


\par }{\PP \VS{56}ማራማካ ኤልሳቤጺ ኣቻን ሄꬑ ኣጊና ሲሬ ጋምኣዳ ባሶ ሲማዱስ።


\par }{\SH ጻማቂዛ ዮሃኒሳ ዬሌቴꬅ
\par }
{\PP \VS{57}ኤልሳቤጺስ ዬሎ ጋላሳይ ጋኪን ኣቱማ ና ዬላዱስ።

\VS{58}ኢዚ ጉታቲኔ ዳቦቲካ ጎዳይ ኢዚስ ጊታ ማሬቴꬅ ኦꬂዳይሳ ሲዪዲ ኢዚራ ኢሲፌ ኡፋዬቲዳ።


\par }{\PP \VS{59}ዬሌቲዳ ኦስፑንꬃ ጋላስ ቃጻራስ ዪዳ። ኢዛ ኣዋ ሱንꬃን ዛካራሳ ጊዲ ሱንꬃና ኮዪዳ።
\XREF{}{{\XO 1:59 }{\XT{ሌዌ 12፡3}}}

\VS{60}ጊዶ ኣቲን ኣዬያ፥ «ሃኔና፤ ኢዛ ሱንꬂ ዮሃኒሳ ጌቴቶ» ጋዱስ።


\par }{\PP \VS{61}ኢስቲካ ኢዚስ፥ «ኔ ዳቦታፔ ዮሃኒሳ ጌቴቲዲ ጼይጌቲዳ ኣሲ ኦኒካ ባ» ጊዳ።

\VS{62}ኣዋይ ዛካራሲ ናዛ ኦና ጊዲ ሱንꬃና ኮዪዳኮ ማላታን ኦይቺዳ።


\par }{\PP \VS{63}ዛካራሲካ ጻፊዛ ሚሽ ኢዛስ ኢማና ማላ ኦይቺ ኤኪዲ ሱንꬃይ፥ «ዮሃኒሳ» ጊ ጻፊን ኣሳይ ዉሪካ ማላሌቲዴስ።

\VS{64}ሄራካ ዛካራሳ ዶናይ ፖጌቲዲ ኢንጻርሲ ቢርሼቲን ጾሳ ጋላታ ኦይኪዴስ።


\par }{\PP \VS{65}ኢዛ ጉታቲ ዉሪ ዳሮ ባቢዳ። ሃይሲ ዉሪካ ꬎቃ ጌዜ ቢታን ዩሁዳ ዴሬን፥ ኡባሶን ሃሳዬቲዴስ።

\VS{66}ሃይሳካ ሲዪዳ ኣሲ ዉሪካ፥ «ሃ ጉꬃ ናይ ኣይ ሃናኔሻ?» ጊዲ ሃኖዛ ዉርሲካ ባ ዎዚናን ኦይኪዴስ፤ ጎዳ ኩሼይ ቱማፔ ኢዛራ ኢሲፌ ዴስ።


\par }{\SH ዛካራሲ ዮቲዳ ቲንቢቴ
\par }
{\PP \VS{67}ናዛ ኣዋይ ዛካራሲ ጺሎ ኣያናን ኩሚዲ ቲንቢቴ ሃሳይሼ፥


\par }{\Q \VS{68}«ዪዲ ባ ኣሳ ኣሺዳ ጊሻስ

\par }{\QB ኢስራኤሌ ጾሲ ጋላቴቶ።


\par }{\Q \VS{69-70}ቤኒ ዎዴ ባ ጌሻ ናቤታ

\par }{\QB ዶናን ሃሳዬቲዳይሳ ማላ

\par }{\QB ባ ኣይሌ ዳዊቴ ኬꬃን

\par }{\QB ኣሺዛ ዎልቃ

\par }{\QB ኑስ ዴንꬂዴስ።


\par }{\Q \VS{71}ኢዚ ኑና ኑ ሞርኬታፔኔ

\par }{\QB ኑና ኢጺዛይታ

\par }{\QB ኩሼፔ ኣሼስ።


\par }{\Q \VS{72}ሃይሳ ኢዚ ኦꬂዳይ

\par }{\QB ኑ ኣዋታስ

\par }{\QB ባ ማሮቴꬅ ቤሳናሳ፥

\par }{\QB ባ ጌሻ ጫቆዛ

\par }{\QB ዩሺ ቆፓናሳ።


\par }{\Q \VS{73-75}ካሴ ኑ ኣዋ ኣብራሃሜስ

\par }{\QB ጫቂዳይሳ ቆፓና ማላኔ

\par }{\QC ኑ ሞርኬታ ኩሼፔ

\par }{\QC ኢዚ ኑና ኬሲን

\par }{\QC ኑኒ ኢዛስ ባቦይ ባይንዳ

\par }{\QB ኦꬃናሲኔ

\par }{\QB ኑ ዲዛ ዎዴ ኡባን

\par }{\QC ባ ሲንꬃን ኑና

\par }{\QB ጌሻቴꬃኒኔ

\par }{\QC ጺሎቴꬃን ኤሳናሳ።


\par }{\Q \VS{76}ጎዳ ኦጌ ጊጊሳናስ

\par }{\QB ኔ ኢዛፔ ሲንꬃራ ቢዛ ጊሻስ

\par }{\QB ታ ናዞ ኔኒ ዎጋ

\par }{\QB ጾሳ ናቤ ጌቴታና።
\XREF{}{{\XO 1:76 }{\XT{ሚል 3፡1}}}


\par }{\Q \VS{77}ኣሳይ ባ ናጋራፔ

\par }{\QB ማሬቲዳ ጊሻስ

\par }{\QB ዴሬስ ኣቶቴꬃ ኤራቴꬅ

\par }{\QC ኔ ኢማና ማላ፥


\par }{\QB \VS{78}ኑ ጾሳ ሎኦ ማሮቴꬃፌ

\par }{\QB ዴንዲዳይሳን ሳሎፔ ኑስ

\par }{\QC ኣርሼይ ኬዚዴስ።


\par }{\Q \VS{79}ሄሲካ ꬉማን ዲዛይታሲኔ

\par }{\QB ሃይቆ ኩዋ ጊዶን ዲዛይታስካ

\par }{\QB ፖኢሳና ማላኔ

\par }{\QB ኑ ቶሆታካ ሳሮቴꬃ

\par }{\QB ኦጌ ካሌꬃናሳ» ጊዴስ።


\par }{\PP \VS{80}ጉꬃ ናዚካ ዲጪዴስ፤ ኣያናንካ ሚኒዴስ፤ ኢስራኤሌ ኣሳስ ቆንጬን ቤታና ጋካናስ ባዞ ቢታን ዴኢዴስ።




\par }\Chap{2}{\SH ዬሱሳ ዬሌቴꬅ
\par }
{\R (ማቶ 1፡18-25)

\par }{\PP \VerseOne{1}ሄ ዎዴ ቢታ ቦላን ዲዛ ኣሲ ዉሪካ ታይቤቲዲ ጻፌታና ማላ ኦሮሜ ካዎ ኣዉጊስጾሳፔ ኣዋጃይ ኬዚዴስ።

\VS{2}ሄሲካ ቄሬኔዎሳ ጌቴቲዛይሲ ሶሪያ ዴሬ ሃሪዛ ዎዴ ሃኒዳ ኮይሮ ዴሬ ታይቦ።

\VS{3}ሄሳ ጊሻስ ኣሲ ዉሪ ጻፌታናስ ባ ዴሬ ዴሬ ቢዴስ።


\par }{\PP \VS{4}ዮሴፌይካ ኣሾ ዳቦቴꬃን ዳዊቴ ባጋፌ ጊዲዳ ጊሻስ ጋሊላ ኣዉራጃ ጊዶን ዲዛ ናዚሬቴ ካታማፔ ዩሁዳ ኣዉራጃ ቤቴሊሄሜ ጌቴቲዛ ዳዊቴ ካታማፔ ዪዴስ።

\VS{5}ኢዚ ጻፌታና ቢሺን ኢዛስ ጊጌታ ዳሼ ዬላና ማቲዳ ማራሚራ ቢዴስ።

\VS{6}ኢስቲካ ሄን ዲሺን ኢዚስ ዬሎ ዎዴይ ጋኪዴስ።

\VS{7}ኢዛካ ኮይሮ ኣቱማ ና ዬሊዳይሳፌ ጉዬ ኢማꬂ ኣቂዛ ኬꬃን ኣቂዛሶይ ባይንዳ ጊሻስ ናዛ ጫርቃራ ጻጻዳ ሚዛ ሲንꬃን ኢሺሳዱስ።


\par }{\SH ሜሄ ሄሚዛይታኔ ኪታንቻታ
\par }
{\PP \VS{8}ቤቴሊሄሜ ኣቻን ዶርስ ሄሚዛ ኣሳቲ ዶርሳ ናጊሼ ኦማርሳራ ካሬን ኣቂዛይቲ ዴቴስ።

\VS{9}ጎዳ ኪታንቻይካ ኢስታኮ ዪዴስ፤ ጎዳ ቦንቾ ፖኦይካ ኢስታ ላንቄን ዩዪ ኣꬋናስ ፖኢዴስ። ኢስቲካ ኬሂ ዳጋሚዳ ጊሻስ፥

\VS{10}ኪታንቻይ ኢስታ፥ «ባቦፍቴ! ታኒ ኣሳ ኡባስ ጊዲዛ ጊታ ኡፋይሳ ሚሺራቾ ኤካ ያዲስ።

\VS{11}ሃች ካዎ ዳዊቴ ካታማ ቤቴሊሄሜን ሼምፖ ꬋሌይ ዬሌቲዴስ። ኢዚካ ጎዳ ኪርስቶሳ ጌቴቴስ።

\VS{12}ጫርቃራ ጻጼቲ ኢቺዳ ጋጪኖ ና ዴማንዴታ፤ ሄሲካ ኢንቴስ ማላታ ጊዶ» ጊዴስ።


\par }{\PP \VS{13}ኢዛራካ ሃራ ዳሮ ሳሎ ኪታንቻቲ ቤቲዳ። ጾሳ ጋላቲሼ፥


\par }{\Q \VS{14}«ቦላ ሳሎን ጾሳስ

\par }{\QB ቦንቾይ ጊዶ፤

\par }{\QB ሳሮቴꬂካ ቢታ ቦላን

\par }{\QC ኢዚ ዶሲዛ

\par }{\QC ኣሳ ኡባስ ጊዶ» ጊዳ።


\par }{\PP \VS{15}ኪታንቻቲ ኢስታፌ ሻኬቲዲ ሳሎ ሲሚን ዶርሳ ሄሚዛይቲ ባ ጊዶን ኢሶይ ኢሳ፥ «ኣኔ ሃ ዪቴ ጎዳይ ኑስ ቆንጪሲዳይሳኔ ሃኒዳይሳ ቤቴሊሄሜ ካታማ ቢዲ ቤዮስ» ጊዳ።


\par }{\PP \VS{16}ኢስቲካ ኤሌሊ ቢዲ ማራሚራ፥ ዮሴፌራኔ ሚዛ ሲንꬃን ኢቺዳ ናዛ ዴሚዳ።

\VS{17}ቤኢዳፔ ጉዬ ጎዳ ኪታንቻይ ናዛ ጊሻስ ኢስታስ ዮቲዳይሳ ኡባ ዛሪ ዮቲዳ።

\VS{18}ሄሚዛይቲ ዮቲዳይሳ ሲዪዳ ኣሳይ ዉሪ ኬሂ ማላሌቲዴስ።

\VS{19}ጊዶ ኣቲን ማራማ ዮኦዛ ዉርሳ ባ ዎዚናን ዎꬃ ዴንꬃ ቆፓሼ ጋምኣዱስ።

\VS{20}ሄሚዛይቲካ ሃኒዳይሲ ዉሪካ ኪታንቻይ ኢስታስ ዮቲዳ ማላ ጊዲዲ ቤቲዳ ጊሻስ ሲዪዳይሳሲኔ ቤኢዳይሳስ ኡባስ ጾሳ ጋላቲሼኔ ቦንቺሼ ሲሚዳ።


\par }{\SH ጋጪኖ ና ዬሱሳ ጾሳ ኬꬅ ኤፊዳ
\par }
{\PP \VS{21}ናዚ ዬሌቲን ኦስፑንꬃ ጋላሳን ቃጻሬቲዛ ዎዴይ ጋኪን ኣዬያ ኢዛ ቃንꬃታናፔ ካሴ ኪታንቻይ ጊዳ ማላ ዬሱሳ ጌቴቲዲ ሱሚዴስ።
\XREF{}{{\XO 2:21 }{\XT{ሌዌ 12፡3፤ ሉቃ 1፡31}}}


\par }{\PP \VS{22-23}ሙሴ ዎጋ ማላ ኢስቲ ጌይዛ ዎዴይ ዉሪን ዮሴፌይኔ ማራማ ጉꬃ ናዛ ዬሱሳ ጎዳ ጾሳ ሲንꬄ ሺሻናስ ኤኪዲ ዬሩሳላሜ ኬዚዳ። ሄሲካ ጎዳ ዎጋን ኮይሮ ዬሌቲዛ ኣቱማ ናይ ዉሪ ጎዳስ ዱማ ጊዳና ጌቴቲዲ ጻፌቲዳይሳ ፖላናሲኔ
\XREF{}{{\XO 2:22-23 }{\XT{ኬሳ 13፡2፥12}}}

\VS{24}ቃሴካ ጎዳ ዎጋን ናምኡ ሃራጴታኔ ዎይኮ ናምኡ ሃራጴ ጪዬታ ጌቴቲዳይሳ ማላ ያርሾ ሺሻናሳ።
\XREF{}{{\XO 2:24 }{\XT{ሌዌ 12፡6-8}}}


\par }{\PP \VS{25}ሄ ዎዴ ዬሩሳላሜ ካታማን ጺሎኔ ጾሳ ባቢዛ ኢሲ ሲሞና ጌቴቲዛ ኣሲ ዴስ፤ ኢዚካ ኢስራኤሌ ናይታ ኣቶቴꬃ ናጊዛ ኣሳኔ ጺሎ ኣያናይ ኢዛ ቦላ ሼምፒዳ ኣሳ።

\VS{26}ቃሴካ ኪርስቶሳ ቤኦንታ ዲሼ ሃይቆንታ ማላ ጺሎ ኣያናይ ኢዛስ ቆንጪዴስ።

\VS{27}ኢዚካ ሄ ዎዴ ጺሎ ኣያናይ ካሌꬂን ጾሳ ኬꬄ ላሻ ጋꬅ ጌሊዴስ። ናዛ ኣዬይራኔ ኣዋራ ሙሴ ዎጋን ቤሲዛይሳ ፖላናስ ጉꬃ ናዛ ዬሱሳ ኤኪዲ ጌሊዳ ዎዴ፥
 
\VS{28}ሲሞኒ ናዛ ኤኪ ኢዲሚዲ ጾሳ ጋላቲሼ፥


\par }{\Q \VS{29-31}«ጎዶ! ኔ ጫቂዳ ቃላ ማላ

\par }{\QB ሃኢ ታኒ ኔ ኣይሌይ

\par }{\QB ኔ ኣሺዛይሳ

\par }{\QB ታ ኣይፌራ ቤኢዳ ጊሻስ

\par }{\QC ሂኣ ታና ሳሮን ኤካ፤

\par }{\QB ኣሳ ኡባ ሲንꬃን

\par }{\QB ኔ ጊግሲዳ ኣቶቴꬃ

\par }{\QC ሃኢ ታኒ ታ ኣይፌራ ቤያዲስ።


\par }{\Q \VS{32}ሃይሲካ ኡባ ዴሬስ

\par }{\QB ጌሜቲዳይሳ ቆንጪሲዛ ፖኦ፤

\par }{\QB ኔ ዴሬ ኢስራኤሌሲካ

\par }{\QC ቦንቾ» ጊዴስ።


\par }{\PP \VS{33}ኢዛ ኣዋይኔ ኣያ ኢዛ ጊሻስ ሃሳዬቲዳ ዮኦዛን ማላሌቲዳ።

\VS{34}ሲሞኒካ ኢስታ ኣንጂዴስ፤ ማራሞካ፥ «ዳሮ ኣሳ ዎዚና ቆፋይ ቆንጫና ማላ ሃይሲ ኢስራኤሌን ዲዛ ዳሮታስ ꬋዮሲኔ ኣቶቴꬃሳ፤ ኢዛ ኢጺዛይታስ ቃሴ ማላታ ጊዳና ማላ ዶሬቲዴስ።

\VS{35}ቃሴካ ዳሮታ ዎዚና ቆፋይ ቆንጫና ማላ ናዛ ሚሻይ ቃራ ማሻ ማላ ኔ ዎዚና ጳልቃና» ጊዴስ።


\par }{\PP \VS{36}ቃሴካ ኣሴሬ ባጋፌ ፋኑኤሌ ና ሃና ጌቴቲዛ ጪሚዳ ናቤይ ዳዉስ፤ ኢዛካ ባ ኮይሮ ኣዚናራ ላፑን ላይꬅ ኩሜꬅ ዴኣዱስ።

\VS{37}ላይꬃይ ኢዚስ ኦስፑን ታማኔ ኦይዱ ላይꬅ ጊዳና ጋካናስ ኦማርሲኔ ጋላስ ጾማሼኔ ዎሳሼ ጾሳ ኬꬃፌ ሻኬቶንታ ኣምኤቴꬃን ጋምኣዱስ።

\VS{38}ሄ ዎዴካ ሺቃዳ ጾሳ ጋላታዱስ፤ ዬሩሳላሜ ዎዜቴꬅ ናጊሼ ዲዛይታስ ኡባስ ጉꬃ ናዛ ጊሻስ ዮታዱስ።


\par }{\SH ናዚሬቴ ሲሞ
\par }
{\PP \VS{39}ዮሴፌራኔ ማራሚራ ጎዳ ዎጋን ኣዛዜቲዳይሳ ፖሊዲ ጋሊላ ኣዉራጃን ዲዛ ባሶ ናዚሬቴ ካታማ ሲሚዳ።
\XREF{}{{\XO 2:39 }{\XT{ማቶ 2፡23}}}

\VS{40}ጉꬃ ናዚካ ዲጪዲ ሚኒ ሚኒ ቢዴስ፤ ኣꬎ ኤራቴꬃን ኩሚዴስ፤ ጾሳ ኣꬎ ኪያቴꬂካ ኢዛ ቦላ ዴስ።


\par }{\PP \VS{41}ኢዛ ኣዋይኔ ኢዛ ኣያ ላይꬃን ላይꬃን ፓዚጋ ቦንቻናስ ዬሩሳላሜ ቤቴስ።
\XREF{}{{\XO 2:41 }{\XT{ኬሳ 12፡1-27፤ ዛሬ 16፡1-8}}}

\VS{42}ናዛስ ላይꬃይ ታማኔ ናምኡ ላይꬅ ኩሚዳ ዎዴ ካሴ ሎሴ ጊዲዳይሳ ማላ ፓዚጋ ቦንቻና ኬዚዳ።

\VS{43}ፓዚጋ ባኣሌዛ ቦንቺዲ ባሶ ሲሚሺን ዬሱሲ ዬሩሳላሜን ኣቲዴስ። ዬሊዳይቲካ ኢዚ ኣቲዳይሳ ኤሪቤቴና።

\VS{44}ባናራ ኢሲፌ ቢዛ ኦጌ ኣሳራ ዴስ ጊሼ ኢሲ ጋላሳ ኦጌ ቢዳ። ጊዶ ኣቲን ኢዚ ኢስታራ ባይንዳይሳ ኤሪዲ ባ ዳቦታ ኣቻኒኔ ላጌታ ኣቻን ዲዛኮ ጊዲ ኮዪዳ።


\par }{\PP \VS{45}ኮዪ ኮዪዲ ቤቶንታ ኢጺን ዬሩሳላሜ ሲሚዳ።


\par }{\PP \VS{46}ሄꬑ ጋላሳፌ ጉዬ ጾሳ ኬꬃን ታማርሲዛይታ ጊዶን ኡቲዲ ሲዪሼ፥ ኣሳታ ኦይቺሼኔ ኢስታ ኦይሻ ዛሪሼ ጾሳ ኬꬃን ዲሺን ዴሚዳ።

\VS{47}ሲዪዳይቲ ዉሪ ዬሱሳ ኣኬካኒኔ ኢዛ ዛሮዛን ዳሮ ማላሌቲዳ።


\par }{\PP \VS{48}ዮሴፌይኔ ማራማ ኢዛ ቤኢዳ ዎዴ ማላሌቲዳ። ማራማካ፥ «ታ ናዞ ኣይስ ሃይሳ ማላ ኦꬃዲ? ኔ ኣዋይኔ ታኒ ኔና ኮዪሼ ኬሂ ሜቶቴቲዶስ» ጋዱስ።


\par }{\PP \VS{49}ኢዚካ ዛሪዲ፥ «ታና ኣይስ ኮዪዴቲ? ታኒ ታ ኣዋ ኬꬃን ዳናስ ቤሲዛይሳ ኤሪቤኬቲ?» ጊዴስ።

\VS{50}ጊዶ ኣቲን ኢስታስ ኢዚ ዮቲዳይሲ ጌሊቤና።


\par }{\PP \VS{51}ሄሳፌ ጉዬ ኢስታራ ኢሲፌ ናዚሬቴ ዎꬊዲ ኢስታስ ኣዛዜቲሼ ዴኢዴስ። ኢዛ ኣያ ማራማካ ሄ ሃኒዳ ሚሻ ኡባ ባ ዎዚናን ናጋሼ ጋምኣዱስ።

\VS{52}ዬሱሲ ኣꬎ ኤራቴꬃን፥ ጌሳኒኔ ሳባን ጾሳ ሲንꬃኒኔ ኣሳ ሲንꬃን ዲጪዴስ።
\XREF{}{{\XO 2:52 }{\XT{1ሳሜ 2፡26፤ ሌሚ 3፡4}}}




\par }\Chap{3}{\SH ጻማቂዛ ዮሃኒሳ ቲሚርቴ
\par }
{\R (ማቶ 3፡1-12፤ ማር 1፡1-8፤ ዮሃ 1፡19-28)

\par }{\PP \VerseOne{1}ጺቢራዶሴ ጌቴቲዛ ቄሳሬይ ካዎቲዳ ታማኔ ኢቻሻንꬆ ላይꬃን ጳንጾሳ ጲላጾሳ ጌቴቲዛይሲ ዩሁዳ ቢታ ሃሪዛ ዎዴ ሄርዶሲ ጋሊላ ቢታ ሃሪዛ ዎዴ፥ ኢዛ ኢሻይ ፒሊጶሲ፥ ኢጹሪያሳኔ ጺራኮንዶሴ ቢታ ሃሪዛ ዎዴ ሊሳኖሲካ ኣብሎኔ ቢታ ሃሪዛ ዎዴ፥


\par }{\PP \VS{2}ሃናይኔ ቃያፋይ ቄሴታ ሃላቃ ጊዲዳ ዎዴ ጾሳ ቃላይ ባዞ ቢታን ዲዛ ዛካራሳ ና ዮሃኒሳኮ ዪዴስ።


\par }{\PP \VS{3}ዮሃኒሲ ዮርዳኖሴ ሻፋ ኣቻን ዲዛ ዴሬታ፥ «ኢንቴ ናጋራ ኣቶ ጋናስ ናጋራፔ ሲሚዲ ጻማቄቲቴ» ጊዲ ዮቲዴስ፤

\VS{4}ሄሲካ ቃሴ ናቤ ኢሳያሲ፥

\par }{\Q «ባዞን ሂዝጊዲ ዋሲዛ

\par }{\QB ኣሳ ኮሺንቺ፥

\par }{\QB ‹ጎዳስ ኦጌ ጊግሲቴ፤

\par }{\QC ባሲዲካ ሎኤꬂቴ።


\par }{\Q \VS{5}ሾባ ቢታይ ዉሪ ኩማና፤

\par }{\QB ዙማቲኔ ዙምቡላቲ ዉሪ

\par }{\QC ዚቂ ጋና፤

\par }{\QB ጌላ ኦጌይ ሲቲ ጋና፤

\par }{\QB ሞሬቲዳ ኦጌይ ሎኦ ጊዳና።


\par }{\Q \VS{6}ኣሳ ዜሬꬅ ኡባ ኣሺዛ

\par }{\QB ጾሳ ዎልቃ ቤያና›

\par }{\QB ጊዲ ባዞን ዋሲዛ

\par }{\QB ኣሳ ቃላ ጊሪስ»

\par }{\QC ጊዲ ባ ማጻፋን ጻፊዳ ማላ።


\par }{\PP \VS{7}ዮሃኒሲካ ኢዛ ኩሼን ጻማቄታና ዪዛ ኣሳስ፥ «ኢንቴኖ ሃ ሾሻ ናይቶ! ያና ዲዛ ጾሳ ሃንቆፌ ሃካና ማላ ኦኒ ኢንቴና ዞሪዴ?\XREF{}{{\XO 3:7 }{\XT{ማቶ 12፡34፤ 23፡33}}}

\VS{8}ኢንቴ ናጋራ ኦሶፔ ሲሚዳይሳ ኤሪሲዛ ኦሶ ኦꬂቴ፤ ‹ኑ ኣዋይ ኣብራሃሜይ ኑስ ዴስ› ጉስ ኣጊቴ ጊዴስ። ‹ጾሲ ባስ ጊኮ ሃ ሹቻታፔ ኣብራሃሜስ ና ኦꬂ ዴንꬃናስ ዳንዳይዛይሳ ኤሪቴ›\XREF{}{{\XO 3:8 }{\XT{ዮሃ 8፡33}}}

\VS{9}ካልታይ ሚꬅ ቃንጻናስ ሚꬃ ጻጶን ዴስ። ሎኦ ኣይፌ ኣይፎንታ ኢታ ሚꬂ ዉሪ ቃንጼቲዲ ታማን ዬጌታና» ጊዴስ።
\XREF{}{{\XO 3:9 }{\XT{ማቶ 7፡19}}}


\par }{\PP \VS{10}ኣሳይካ፥ «ሂስቲን ኣይ ኦꬂኖ?» ጊዲ ኦይቺዴስ።


\par }{\PP \VS{11}ዮሃኒሲካ ኣሳስ፥ «ናምኡ ማይኦይ ዲዛይ ኢሲ ማይኦይ ባይንዳ ኣሳስ ኢሞ፤ ቃሴካ ቁማይ ዲዛይካ ባይንዳዴስ ሻኪ ኢሞ» ጊዴስ።


\par }{\PP \VS{12}ቃራጻ ሺሺዛይቲካ ጻማቄታናስ ዪዲ፥ «ኣስታማሬ! ኑ ኣይ ኦꬂኖ?» ጊዳ።
\XREF{}{{\XO 3:12 }{\XT{ሉቃ 7፡29}}}


\par }{\PP \VS{13}«ኢዚካ፥ ‹ኢንቴ ኣዛዜቲዳይሳፌ ቦላራ ቃራጻ ሺሾፍቴ› ጊዴስ።


\par }{\PP \VS{14}«ዎታዳራቲካ፥ ‹ኑኒ ቃሴ ኣይ ኦꬂኖ?› ጊዲ ኦይቺዳ። ኢዚካ፥ ‹ኦና ሚሼካ ዎልቃን ኤኮፍቴ፤ ቃሴካ ኦናካ ዎርዶን ሞቶፒቴ፤ ኢንቴ ዳሞዛይ ኢንቴስ ጊዳና› » ጊዴስ።


\par }{\PP \VS{15}ኣሳይ ዮሃኒሳ ቤኢዲ፥ «ሃይሲ ኪርስቶሳ?» ጊዲ ባ ዎዚናን ሲꬊዴስ።

\VS{16}ዮሃኒሲካ ኡባስ፥ «ታኒ ኢንቴና ሃꬃን ጻማቃይስ፤ ጊዶ ኣቲን ታ ኢዛ ጫማ ቢርሻናስ ቤሶንታይ ታፔ ኣꬊዛዴይ ያና። ኢዚ ኢንቴና ጺሎ ኣያናኒኔ ታማን ጻማቃና።

\VS{17}ባሌዛን ዲዛ ካꬃ ጋፌዛፔ ጌሻናስ ካꬅ ሱራጊዛ ላይዳይ ኢዛ ኩሼን ዴስ። ባሌዛ ኩሜꬅ ጌሻና፤ ጊስቴዛ ቃሴ ዲኤን ቆላና፤ ጋፌዛካ ቶኦንታ ታማን ጹጋና» ጊዴስ።


\par }{\PP \VS{18}ዮሃኒሲ ኣሳ ሃራ ዱማ ዱማ ዞሬ ቃላራ ሚንꬂ ዞሪሼ ሚሺራቾ ቃላ ዮቲዴስ።

\VS{19}ጊዶ ኣቲን ጋሊላ ቢታ ሃሪዛ ሄርዶሲ ባ ኢሻ ማቾ ሄሮዲያዶ ኤኪዳ ጊሻሲኔ ሃራ ዳሮ ኢታ ኦꬂዳ ጊሻስ ዮሃኒሲ ኢዛ ሃንቂዳ ጊሻስ፥

\VS{20}ካሴ ሞሮዛ ቦላ ሃራ ጉጂዲ ሄርዶሲ ዮሃኒሳ ቃሾ ኬꬃን ዬጊዴስ።


\par }{\SH ዬሱሲ ጻማቄቲዴስ
\par }
{\R (ማቶ 3፡13-17፤ ማር 1፡9-11)

\par }{\PP \VS{21}ኣሳይ ጻማቄቲዳፔ ጉዬ ዬሱሲካ ጻማቄቲዴስ፤ ኢዚ ዎሲሺን ሳሎይ ዶዬቲዴስ።

\VS{22}ጺሎ ኣያናይካ ሃራጴ ሚሳቲዲ ኢዛ ቦላ ዎꬊዴስ። «ሳሎፔ፥ ‹ታ ዶሲዛ ናይ ኔና፤ ኔናን ታኒ ኡፋዬታይስ› » ጊዛ ቃላይ ዪዴስ።
\XREF{}{{\XO 3:22 }{\XT{ሜꬌ 22፡2፤ ማዛ 2፡7፤ ኢሳ 42፡1፤ ማቶ 3፡17፤ ማር 1፡11፤ ሉቃ 9፡35}}}


\par }{\SH ዬሱሳ ዜሬꬃ ዛርኬ
\par }
{\R (ማቶ 1፡1-17)

\par }{\PP \VS{23}ዬሱሲ ጾሳ ኦሶ ኦይኪሺን ኢዛስ ላይꬃይ ጌዴ ሄꬑ ታሙ ጊዳና። ኣሳይካ ኢዚ ዮሴፌ ና፥ ኤሌ ና፥

\VS{24}ማቴ ና፥ ሌዌ ና፥ ሚልካ ና፥ ዩሁዳ ና፥ ዮሴፌ ና፥

\VS{25}ማቶቲዮ ና፥ ኣሞጼ ና፥ ናሆሜ ና፥ ኢሲሊሜ ና፥ ናጌ ና፥

\VS{26}ማቴ ና፥ ማቶቲዮ ና፥ ሴሜዬ ና፥ ዮሴፌ ና፥ ዩሁዳ ና፥

\VS{27}ዮናኔ ና፥ ኤሬሴ ና፥ ዜሩባቤሌ ና፥ ሳላቲያሌ ና፥ ኔሬ ና፥

\VS{28}ሚልካ ና፥ ሃዴ ና፥ ዮሳ ና፥ ቆሳሜ ና፥ ኤሊሞዳሜ ና፥ ኤራ ና፥

\VS{29}ኢያሶ ና፥ ኤልኤዜሬ ና፥ ኢዮራሜ ና፥ ማቴ ና፥ ኤሌ ና፥

\VS{30}ሲሞና ና፥ ዩሁዳ ና፥ ዮሴፌ ና፥ ዮና ና፥ ኤልያቄሜ ና፥

\VS{31}ሜሊያ ና፥ ማይናኔ ና፥ ማጻቴ ና፥ ናታኔ ና፥ ዳዊቴ ና፥

\VS{32}ኢሴዬ ና፥ ኢዮቤዴ ና፥ ቦኤዜ ና፥ ሶሎሞኔ ና፥ ናሶኔ ና፥

\VS{33}ኣሚናዳቤ ና፥ ኣራሜ ና፥ ኣሮኔ ና፥ ኤስሮሜ ና፥ ፋሬሴ ና፥ ዩሁዳ ና፥

\VS{34}ያቆቤ ና፥ ዪሳቃ ና፥ ኣብራሃሜ ና፥ ታራ ና፥ ናኮሬ ና፥

\VS{35}ሴሮሄ ና፥ ኤራጉዌ ና፥ ፋሌቄ ና፥ ኣቤሬ ና፥ ሳላ ና፥

\VS{36}ቃዪናሜ ና፥ ኣርፋኪሲዴ ና፥ ሴሜ ና፥ ኖሄ ና፥ ላሜሄ ና፥

\VS{37}ማቱሳላ ና፥ ሄኖኬ ና፥ ያሬዴ ና፥ ማላልኤሌ ና፥ ቃዪናሜ ና፥

\VS{38}ሄኖሴ ና፥ ሴቴ ና ኣዳሜ ና፥ ጾሳ ና ጌቴስ።




\par }\Chap{4}{\SH ዬሱሳ ፓጬቴꬅ
\par }
{\R (ማቶ 4፡1-11፤ ማር 1፡12-13)

\par }{\PP \VerseOne{1}ዬሱሲ ጺሎ ኣያናን ኩሚዲ ዮርዳኖሴ ሻፋፔ ሲሚዳ ማላ ጺሎ ኣያናይ ኢዛ ካሌꬂዲ ባዞ ቢታ ኤፊዴስ።

\VS{2}ሄንካ ጻላኤን ኦይዱ ታሙ ጋላስ ፓጬቲዴስ። ሄ ፓጬቲዛ ጋላሳታን ኣይኮካ ሞንታ ጊሻስ ዉርሴꬃን ጋፊዴስ።


\par }{\PP \VS{3}ጻላኤይካ ዬሱሳ፥ «ኔ ጾሳ ና ጊዲኮ ኣኔ ሃይሳ ሹቻ ካꬅ ጊዳና ማላ ኣዛዛ» ጊዴስ።


\par }{\PP \VS{4}ዬሱሲካ ዛሪዲ፥ «ኣሲ ካꬃን ጻላ ዴና ጌቴቲዲ ጻፌቲዴስ» ጊዲ ጻላኤስ ዛሪዴስ።
\XREF{}{{\XO 4:4 }{\XT{ዛሬ 8፡3}}}


\par }{\PP \VS{5}ሄሳፌ ካሊዲ ጻላኤይ ዬሱሳ ኢሲ ꬎቃ ዙማ ቦላ ኬሲዲ ሳሎ ጉፋንꬆን ዲዛ ካዎቴꬃታ ቂጲዳ ኣይፌይ ጼላናስ ቤሲዲ፥

\VS{6}«ሃይሲ ኔ ቤኢዛ ቢታ ካዎታ ጎዳቴꬂኔ ቦንቾይ ዉሪካ ታስ ኢሜቲዴስ፤ ታኒካ ታ ዶሲዛዴስ ኢማናስ ዳንዳይዛ ጊሻስ ኔስካ ኢማና።


\par }{\PP \VS{7}«ሄሳ ጊሻስ ኔኒ ኩንዳዳ ታስ ጎይኒኮ ሃይሲ ዉሪካ ኔስ ጊዳና» ጊዴስ።


\par }{\PP \VS{8}ዬሱሲካ ዛሪዲ፥ «ኔ ጎዳ ጾሳስ ኩንዳዳ ኢዛስ ጻላ ጎይና ጌቴቲዲ ጻፌቲዴስ» ጊዴስ።
\XREF{}{{\XO 4:8 }{\XT{ዛሬ 6፡13}}}


\par }{\PP \VS{9-11}ሄሳፌካ ዬሱሳ ዬሩሳላሜን ጾሳ ኬꬃ ጼራ ኬሲ ኤሲዲ ጾሳ ማጻፋን፥ «ኔና ናጋና ማላ ጾሲ ኔ ጊሻስ ባ ኪታንቻ ኣዛዛና፤ ‹ኔ ቶሆይ ሹቻን ꬉጴቶንታ ማላ ኪታንቻቲ ባ ኩሼራ ኔና ꬎቁ ሂስቲ ኦይካና› ጌቴቲዲ ጻፌቲዳ ጊሻስ ኣኔ ኔ ጾሳ ና ጊዲኮ ሃይሳፌ ዱጌ ኩንዳ» ጊዴስ።
\XREF{}{{\XO 4:9-11 }{\XT{ማዛ 91፡11-12}}}


\par }{\PP \VS{12}ዬሱሲካ፥ «ኔ ጎዳ ጾሳ ፓጮፋ» ጌቴቲዴስ ጊዲ ዛሪዴስ።
\XREF{}{{\XO 4:12 }{\XT{ዛሬ 6፡16}}}


\par }{\PP \VS{13}ጻላኤይካ ባ ፓጫናይሳ ዉርሲዳፔ ጉዬ ባስ ኢንጄ ዎዴይ ቤታናሼ ዬሱሳፔ ሻኬቲዴስ።


\par }{\SH ዬሱሲ ጋሊላን ታማርሶ ኦይኪዴስ
\par }
{\R (ማቶ 4፡12-17፤ ማር 1፡14-15)

\par }{\PP \VS{14}ዬሱሲካ ጺሎ ኣያና ዎልቃን ጋሊላ ሲሚዴስ፤ ኢዛ ጎባቴꬂ ጋሊላ ኣቻን ዲዛ ዴሬታን ሲዬቲዴስ።

\VS{15}ኢዚካ ኣይሁዳታ ዎሳ ኬꬃን ታማርሲሺን ኢዛ ቲሚርቴይ ሎኢን ኣሳይ ዉሪካ ኢዛ ጋላቲዴስ።


\par }{\SH ናዚሬቴን ዬሱሳ ኢጼቴꬅ
\par }
{\R (ማቶ 13፡53-58፤ ማር 6፡1-6)

\par }{\PP \VS{16}ሄፔ ባ ዬሌቲዳ ካታማ ናዚሬቴ ዪዲ ካሴ ሳምባታ ጋላስ ኣይሁዳ ዎሳ ኬꬅ ጌሊዛ ማላ ጌሊዲ ጾሳ ማጻፋ ናባባናስ ዴንዲ ኤቂዴስ።

\VS{17}ናቤ ኢሳያሳ ማጻፋይ ኢዛስ ኢሜቲን ማጻፋ ዶይዳ ማላ።


\par }{\Q \VS{18-19}«ጎዳ ኣያናይ ታ ቦላ ዴስ፤

\par }{\QB ማንቆታስ ሚሺራቾ ቃላ

\par }{\QB ዮታና ማላ ታና ቲይዴስ፤

\par }{\QB ቃሼቲዳይታስ ቢርሼቴꬅ፥

\par }{\QB ቆቄቲ ጼላና ኦጌ

\par }{\QB ታ ኣዋጃና ማላ፥

\par }{\QB ሜቶቴቲዳይታ ኣሻና ማላ፥

\par }{\QB ዶሴቲዳ ጎዳ ላይꬃ ኣዋጃ

\par }{\QB ታ ዮታና ማላ

\par }{\QC ታና ኪቲዴስ»

\par }{\QC ጊዛሶ ዴሚ ናባቢዴስ።


\par }{\PP \VS{20}ማጻፋካ ጎርዲዲ ኣይሁዳ ዎሳ ኬꬄ ናጊዛይሳስ ዛሪ ኢሚዲ ኡቲዴስ። ኣይሁዳታ ዎሳ ኬꬃን ዲዛይቲ ዉሪካ ኢዛ ቲሺ ሂስቲ ጼሊዳ።

\VS{21}ኢዚካ ኢስታስ፥ «ሃይሲ ኢንቴ ኢንቴ ሃይꬃራ ሲዪዳ ማጻፋ ቃላይ ሃች ፖሌቲዴስ» ጊዴስ።


\par }{\PP \VS{22}ኣሳይ ዉሪካ ኢዛ ጊሻስ ሎኦ ጻላላ ሃሳዬቴስ፤ ቃሴካ ኢዛ ዶናፔ ኬዚዛ ሎኦ ቃላፔ ዴንዲዳይሳን ማላሌቲዲ፥ «ሃይሲ ዮሴፌ ና ጊዴኔ?» ጊዳ።


\par }{\PP \VS{23}ኢዚካ፥ «ꬋሌ ጎዶ ኔርካ ኔና ፓꬃ፤ ቂፊርናሆሜን ኔኒ ኦꬂሺን ኑ ሲዪዳይሳ ሃይሳን ኔ ካታማንካ ኦꬃ ጊዛ ሌሚሶ ኢንቴ ታ ቦላ ማላታናይሳስ ሲꬌይ ባ» ጊዲ ኢስታስ ዮቲዴስ።

\VS{24}ቃሴካ፥ «ታ ኢንቴስ ቱማ ጋይስ፤ ናቤይ ባ ዬሌቲዳ ዴሬን ቦንቼቲ ኤሬና።
\XREF{}{{\XO 4:24 }{\XT{ዮሃ 4፡44}}}


\par }{\PP \VS{25-26}«ጊዶ ኣቲን ታ ኢንቴስ ቱማ ጋይስ፤ ሄꬑ ላይꬂኔ ባጋ ጋካናስ ሳሎይ ጎርዴቲን ዎልቃማ ኮሻይ ቢታ ቦላ ሃኒዳ ኤላሳ ዎዴ ሄ ላይꬃታን ኣዚናይ ባይንዳ ዳሮ ማጫሳቲ ኢስራኤሌ ቢታን ዴቴስ ሺን ኤላሲ ኢስታፌ ኢሲኔይኮካ ኪቴቲቤና። ጊዶ ኣቲን ሲዶና ጌቴቲዛ ቢታን ሴራጲታ ጌቴቲዛ ካታማን ዲዛ ኢሲ ኣዚናይ ባይንዳ ማጫሳይኮ ኪቴቲዴስ።
\XREF{}{{\XO 4:25-26 }{\XT{1ካዎ 17፡1፥8-16}}}

\VS{27}ናቤ ኤልሳኤ ዎዴ ኢስራኤሌ ዴሬን ዳሮ ኢንቺራቻ ሃርጊዛይቲ ዴቴስ፤ ጊዶ ኣቲን ሶሪያ ቢታ ኣስ ኒኢማኔፔ ኣቲን ሄ ዳሮታፔ ኦኒካ ኢንቺራቻ ሃርጌፌ ፓጺቤና» ጊዴስ።
\XREF{}{{\XO 4:27 }{\XT{2ካዎ 5፡1-14}}}


\par }{\PP \VS{28}ኣይሁዳታ ዎሳ ኬꬃን ዲዛይቲ ዉሪካ ሄሳ ሲዪዲ ዳሮ ሃንቄቲዳ።

\VS{29}ባ ኡቲዳሶሆፔ ዴንዲ ኤቂዲ ዬሱሳ ካታማፔ ካሬ ኬሲዲ ዱጌ ዛሪ ዬዳናስ ኢስታ ካታማያ ኦሴቲዳ ዙማ ቦላ ኣፎቲዛሶን ኦሴቲዳሶ ኤኪ ኤፊዳ።

\VS{30}ጊዶ ኣቲን ኢዚ ኢስታ ጊዶራ ሻኪ ዬጊዲ ኣꬊ ቢዴስ።


\par }{\SH ዬሱሲ ቱና ኣያና ኬሲዴስ
\par }
{\PP \VS{31}ሄፔካ ጋሊላ ኣዉራጃን ዲዛ ቂፊርናሆሜ ጌቴቲዛ ካታማ ዎꬊዴስ፤ ሄንካ ሳምባታ ጋላስ ዳሮ ኣሳ ታማርሶ ኦይኪዴስ።

\VS{32}ኢዚ ጎዳቴꬃራ ሃሳይዛ ጊሻስ ኢዛ ቲሚርቴዛን ማላሌቲዳ።
\XREF{}{{\XO 4:32 }{\XT{ማቶ 7፡28-29}}}


\par }{\PP \VS{33}ኣይሁዳታ ዎሳ ኬꬃን ቱና ኣያናይ ኦይኪዳ ኣዴይ ዴስ። ኢዚካ ባ ቃላ ꬎቁ ሂስቲዲ፥

\VS{34}«ናዚሬቴ ዬሱሳ ሃኢ ታ ዋኖ? ኔናራ ታና ኣዚ ጋꬂዴ? ኔ ዪዳይ ኑና ꬋይሳናሴ? ኔ ኦናኮ ታ ኤራይስ፤ ኔ ጾሳ ጺሎዛ ጊዲኪ?» ጊዲ ዋሲዴስ።


\par }{\PP \VS{35}ዬሱሲካ ቱና ኣያናዛ ሃ ኣዴዛፔ፥ «ጮኡ ጋዳ ኬዛ» ጊዲ ሴሪዴስ፤ ቱና ኣያናዚካ ዳሮ ኣሳ ሲንꬃን ኣዴዛ ቦላፌ ዬጊዲ ኢሲ ቆሆካ ጋꬆንታ ዬዲ ኬዚዴስ።
\XREF{}{{\XO 4:35 }{\XT{ማር 1፡21-28}}}


\par }{\PP \VS{36}ኣሳይ ዉሪካ ማላሌቲዲ ባ ጊዶን ኢሶይ ኢሳራ፥ «ኣሶ ሃይሲ ኣይ ጊዛ ቲሚርቴ? ጎዳቴꬃራኔ ዎልቃራ ኢታ ኣያና ኣዛዜስ፤ ኢስቲካ ኬዜቴስ» ጊዲ ሃሳዬቲዳ።

\VS{37}ዬሱሳ ጎባቴꬂካ ኡባሶ ጋኪዴስ።


\par }{\SH ዬሱሲ ዳሮ ሃርጋንቻታ ፓꬂዴስ
\par }
{\R (ማቶ 8፡14-17፤ ማር 1፡29-34)

\par }{\PP \VS{38}ሄሳፌ ጉዬ ዬሱሲ ኣይሁዳ ዎሳ ኬꬃፌ ኬዚዲ ሲሞና ኬꬄ ጌሊዴስ። ሲሞና ቦሎቴያ፥ «ዎልቃማ ሚሾ ሃርጌይ ኦይኪን ሳኬታዳ ዲሺን ዬሱሳ ኢዞ ፓꬃርኪ!» ጊዲ ዎሲዳ።

\VS{39}ዬሱሲካ ኢዚኮ ሺቂዲ ሚሾ ሃርጌዛ ሴሪዴስ። ሚሻ ሃርጌይካ ዬዲን ሄራካ ዴንዳ ኤቃዳ ኢማꬃታ ሞካዱስ።


\par }{\PP \VS{40}ኣርሼይ ዉላና ጊሺን ዱማ ዱማ ሃርጌይ ኦይኪዳ ኣሳ ዉርሲ ኢዛኮ ኤኪ ዪዳ። ኢዚካ ሃርጊዛ ኣሳ ኡባ ቦላ ባ ኩሼ ዎꬂዲ ፓꬂዴስ።

\VS{41}ቱና ኣያናቲ ቃሴካ ዬሱሳ፥ «ኔኒ ጾሳ ና» ጊሼኔ ዋሲሼ ዳሮ ኣሳታፔ ኬዚዳ፤ ጊዶ ኣቲን ኢዚ ኢስታ ሴሪዴስ፤ ቱና ኣያናቲ ኢዚ ኪርስቶሳ ጊዲዳይሳ ኤሪዛ ጊሻስ ኢስቲ ኢሲኖካ ሃሳያና ማላ ኮዪቤና።


\par }{\SH ጋሊላን ዬሱሳ ቲሚርቴ
\par }
{\PP \VS{42}ጋዴይ ዎንቲሺን ዬሱሲ ኢሲ ኣሲካ ባይንዳሶ ቢዴስ። ዳሮ ኣሳይካ ኢዛ ኮዪሼ ኢዚ ዲዛሶ ጋኪዴስ። ኢዚ ኢስታፌ ሻኬቲዲ ቦንታ ማላ ዲጋናስ ኮዪዳ።

\VS{43}ጊዶ ኣቲን ኢስታስ፥ «ጌዴ ሃራ ካታማ ባዳ ጾሳ ካዎቴꬃ ሚሺራቾ ቃላ ዮታናስ ታስ ቤሴስ፤ ታኒ ኪቴቲዳ ጊታ ቆፋይ ሄሳ» ጊዴስ።


\par }{\PP \VS{44}ኢዚካ ዩሁዳን ኣይሁዳታ ዎሳ ኬꬃን ቃላ ጉጂ ዮቲዴስ።




\par }\Chap{5}{\SH ዬሱሲ ኮይሮ ሃዋሬታ ጼይጊዴስ
\par }
{\R (ማቶ 4፡18-22፤ ማር 1፡16-20)

\par }{\PP \VerseOne{1}ዬሱሲ ጌንሴሬጼ ኣባ ላንቄን ኤቂዲ ጾሳ ቃላ ታማርሲሺን ሲዪዛ ኣሳይ ኢዛ ኡንኤꬂዴስ።


\par }{\PP \VS{2}ሄ ዎዴ ናምኡ ዎጎሎቲ ኣባ ኣቻን ዲሺን ዬሱሲ ቤዪዴስ። ሞሌ ኦይኪዛይቲ ዎጎሎታፔ ዎꬊዲ ሞሌ ጊቴታ ሜጬቴስ።
 
\VS{3}ዬሱሲ ዎጎሎታፔ ሲሞና ዎጎሎን ጌሊዲ ቢታፌ ጌዴ ኣባ ጊዶ ሺሻና ማላ ኦይቺዲኔ ዎጎሎ ጊዶን ኡቲዲ ኣሳ ታማርሲዴስ።


\par }{\PP \VS{4}ታማርሲ ዉርሲዳፔ ጉዬ ሲሞና፥ «ኣባይ ጪማቲዛሶ ሺቃ ሞሌ ኦይካናስ ኢንቴ ጊቴዛ ኣባ ጊዶ ዬጊቴ» ጊዴስ።


\par }{\PP \VS{5}ሲሞኒ ዬሱሳስ ዛሪዲ፥ «ጎዶ! ቃማ ኩሜꬅ ዳቡሪ ኣቂዲ ኢሲኖካ ኦይኪቤኮ፤ ጊዶ ኣቲን ኔ ቃላን ጊቴዛ ኑ ዬጋና» ጊዴስ።
\XREF{}{{\XO 5:5 }{\XT{ዮሃ 21፡3}}}


\par }{\PP \VS{6}ጊቴዛ ዬጊዳ ዎዴ ዳሮ ሞሌ ኦይኪዳ። ጊቴይካ ዳኬቲዴስ።
\XREF{}{{\XO 5:6 }{\XT{ዮሃ 21፡6}}}

\VS{7}ሃራ ዎጎሎን ዲዛይቲ ዪዲ ኢስታ ማዳና ማላ ኩሼራ ዉቲ ጼይጊዳ። ኢስቲካ ዪዲ ናምኡ ዎጎሎታ ሞሌ ኩንꬂዳ። ዎጎሎቲካ ዱጌ ሚቴቴꬅ ኦይኪዳ።


\par }{\PP \VS{8}ሲሞና ጌቴቲዛ ጴጽሮሲ ሄሳ ቤኢዲ ዬሱሳ ቶሆ ቦላ ኩንዲዲ፥ «ጎዶ! ታ ናጋራንቻ ጊዲዳ ጊሻስ ታ ኣቻፌ ኪቻ» ጊዴስ።

\VS{9}ኢዚ ሄሳ ጊዳይ ኢዚኔ ኢዛራ ዲዛይቲ ኦይኪዳ ዳሮ ሞሌዛን ማላሌቲዳ ጊሻሳ።

\VS{10}ቃሴካ ሲሞና ላጌቲ ዛብዶሳ ናይቲ ያቆቤይኔ ዮሃኒሲ ዉሪካ ማላሌቲዳ። ዬሱሲካ ሲሞና፥ «ባቦፋ! ሃይሳፌ ጉዬ ኔ ኣስ ኦይኪዛዴ ጊዳና» ጊዴስ።


\par }{\PP \VS{11}ኢስቲካ ዎጎሎታ ቢታኮ ሺሺዲ ዉርሲካ ዬጊ ኣጊዲ ዬሱሳ ካሊዳ።


\par }{\SH ዬሱሲ ኢንቺራቻ ሃርጌፌ ፓꬂዳ ኣዴዛ
\par }
{\PP \VS{12}ዬሱሲ ካታማታፔ ኢሲኔይን ዲሺን ኢንቺራቻ ሃርጌይ ቦላ ዉርሲ ኦይኪዳ ኢሲ ኣሲ ሄ ካታማን ዴስ፤ ሄ ኣዴዚካ ዬሱሳ ቤኢዲ ኢዛ ሲንꬃን ኩንዲዲ፥ «ጎዶ! ኔ ኮይኮ ታና ፓꬃና ዳንዳያሳ» ጊዲ ዎሲዴስ።


\par }{\PP \VS{13}ዬሱሲ ባ ኩሼ ዬዲ ቦቺዲ፥ «ታ ዶሳዲስ፥ ፓጻ» ጊዴስ። ኢንቺራቻይ ሄራካ ꬋይዴስ።

\VS{14}ዬሱሲ ኢዛስ፥ «ሃይሳ ኦናስካ ዮቶፓ፤ ጊዶ ኣቲን ባዳ ኔና ቄሴ ሃላቃስ ቤሳ፤ ኢስታስ ማርካ ጊዳና ማላ ኔ ጌዪዳይሳስ ሙሴይ ኣዛዚዳ ያርሾዛ ሺሻ» ጊዲ ኣዛዚዴስ።
\XREF{}{{\XO 5:14 }{\XT{ሌዌ 14፡1-32}}}


\par }{\PP \VS{15}ጊዶ ኣቲን ኢዛ ጊሻስ ኣሳይ ሃሳይዛ ዎሬይ ካሴፔ ኣኪ ኣኪ ቢዴስ፤ ኬሂ ዳሮ ኣሳይ ኢዛ ሃሳያ ሲያናሲኔ ባና ሳኪዛ ሃርጌፌ ፓጻናስ ኢዛኮ ሺቂዴስ።

\VS{16}ዬሱሲ ዳሮ ዎዴ ኣሲ ባይንዳሶ ቢዲ ዎሲዴስ።


\par }{\SH ዬሱሲ ፓꬂዳ ሲላ ኣዴዛ
\par }
{\R (ማቶ 9፡1-8፤ ማር 2፡1-12)

\par }{\PP \VS{17}ዬሱሲ ታማርሲሺን ኣሳይ ጋሊላፔኔ ዩሁዳፔ ቃሴካ ዬሩሳላሜፔ ዪዳ ፋርሳዌቲኔ ዎጋ ታማርሲዛይቲ ሄን ኡቲዳ። ኢዚ ፓꬃና ማላ ጎዳ ዎልቃይ ኢዛራ ዴስ።

\VS{18}ሄ ዎዴ ኣሳይ ኢሲ ኩሜꬃ ቦላይ ሲሊዲ ቃጾንታ ሃርጋንቻ ሃላራ ቶኪ ኤኪ ዪዲ ኬꬄ ጌልꬂዲ ዬሱሳ ሲንꬃን ዎꬃናስ ፓጪዳ።

\VS{19}ኣሳ ዳሮቴꬃፌ ዴንዲዳይሳን ኬꬄ ጌልꬃናስ ጾኔቲዳ ጊሻስ ፑዴ ኬꬃ ካራ ቦላ ኬዚዲኔ ካራ ቃሪዲ ሃርጋንቻዛ ሃላራ ቶኪ ኤሂዲ ኣሳ ጊዶራ ዬሱሳ ሲንꬃን ዎꬂዳ።

\VS{20}ዬሱሲ ኢስታ ኣማኖ ቤኢዲ፥ «ሃይሶ ኔኒ ኔ ናጋራፔ ማሬታዳሳ» ጊዴስ።


\par }{\PP \VS{21}ሙሴ ዎጋ ጻፊዛይቲኔ ፋርሳዌቲ፥ «ሃይሲ ጾሳ ቦላ ጻላቴꬃን ሃይሳꬆ ሃሳይዛይ ኢዚ ኦኔ? ኢሲ ጾሳፌ ኣቲን ናጋራ ማራናስ ኦኒ ዳንዳይዜ?» ጊዲ ቆፒዳ።


\par }{\PP \VS{22}ዬሱሲ ኢስታ ቆፋ ኤሪዳ ጊሻስ፥ «ኢንቴ ኢንቴ ዎዚናን ኣይስ፥ ሄሳꬆ ቆፔቲ?

\VS{23}‹ኔ ናጋራይ ኣቶ ጌቴቲዴስ› ጉሳፌኔ ‹ዴንዳዳ ባ› ጉሳፌ ኣዋይሲ ካዉሼ?

\VS{24}ጊዶ ኣቲን ታ ሃይሳ ጊዳይ ኣሳ ናስ ቢታ ቦላ ኣስ ናጋራፔ ማራናስ ጎዳቴꬂ ዲዛይሳ ኢንቴ ኤራና ማላ» ጊዴስ፤ ቃሴካ ሄ ሲላ ኣዴዛ፥ «ኔና ጋይስ! ዴንዳ ኤቃ! ኔ ሃላ ቶካዳ ባ!» ጊዴስ።


\par }{\PP \VS{25}ኢዚ ሄራካ ኢስታ ሲንꬃን ዴንዲ ኤቂዴስ፤ ካሴ ባ ኢቺዳ ሃላ ቶኪዲ ጾሳ ጋላቲሼ ባሶ ቢዴስ።

\VS{26}ሄ ዎዴ ኣሲ ዉሪ ማላሌቲዴስ። ጾሳ ጋላቲሼ፥ «ሃች ማላሊሲዛዝ ቤኢዶስ» ጊዲ ዳሮ ባቢዳ።


\par }{\SH ማቶሳ ጌቴቲዛ ሌዌ ጼይጌቴꬅ
\par }
{\R (ማቶ 9፡9-13፤ ማር 2፡13-17)

\par }{\PP \VS{27}ሄሳፌ ጉዬ ዬሱሲ ሄፔ ኬዚ ቢዴስ። ሌዌ ጌቴቲዛ ኢሲ ቃራጻ ቃንጺሲዛይሲ ቃራጻ ቃንጺዛሶን ኡቲዳይሳ ቤኢዲ፥ «ታና ካላ» ጊዴስ።

\VS{28}ኢዚካ ዉርሲ ኣጊዲ ኢዛ ካሊዴስ።


\par }{\PP \VS{29}ሌዌይካ ዬሱሳስ ባ ኬꬃን ጊታ ዲጊሳ ዲጊሲዴስ። ቃራጻ ቃንጺሲዛ ዳሮ ኣሳቲኔ ሃራ ኣሳቲካ ኢስታራ ኢሲፌ ማዳን ኡቲዳ።

\VS{30}ፋርሳዌቲኔ ኢስታ ጻፌቲ፥ «ቃራጻ ቃንጺሲዛይታራኔ ናጋራንቻታራ ኢሲፌ ኣዛስ ሜቲ?» ጊዲ ዬሱሳ ካሊዛይታ ቦላ ዙዙሜቲዳ።
\XREF{}{{\XO 5:30 }{\XT{ሉቃ 15፡1-2}}}


\par }{\PP \VS{31}ዬሱሲካ ኢስታስ፥ «ሃርጋንቻታስ ኣቲን ፓጻ ኣሳስ ኣኪሜ ኮሼና።

\VS{32}ታኒካ ናጋራንቻታ ማሮቴꬃኮ ዛራናስ ያዲስ ኣቲን ጺሎታ ጼይጋናስ ያቤኬ» ጊዴስ።


\par }{\SH ጾማ ጊሻስ ኦይሼቲዳ ኦይሾ
\par }
{\R (ማቶ 9፡14-17፤ ማር 2፡18-22)

\par }{\PP \VS{33}ኢስቲካ ዛሪዲ፥ «ዮሃኒሳ ካሊዛይቲ ዳሮ ዎዴ ጾሜቴሲኔ ዎሴቴስ። ፋርሳዌታ ካሊዛይቲካ ኢዛꬆ ኦꬄቴስ። ኔና ካሊዛይቲ ጊዲኮ ኡባ ዎዴ ሜቴሲኔ ኡዬቴስ» ጊዳ።


\par }{\PP \VS{34}ዬሱሲካ ኢስታስ ዛሪዲ፥ «ሚሺራይ ኢሲፌ ዲሺን ዲጊሳስ ጼይጌቲዳይቲ ጾማናስ ቤሲዜ?

\VS{35}ጊዶ ኣቲን ሚሺራይ ኢስታፌ ሻኬታና ዎዴይ ያና፤ ኢስቲ ሄ ዎዴ ጾማና» ጊዴስ።


\par }{\PP \VS{36}ኢስታስ፥ «ኦራꬃ ማይኦፌ ቃንጺ ኤኪዲ ጋልኣ ማይኦ ቦላ ዎꬂ ሲኪዛዴይ ዴና፤ ዎꬂ ሲኪኮ ኦራꬃዚ ጋልኣራ ጋጎንታ ጊሻስ ጋልኣዛ ዳካና።

\VS{37}ዎይኔፔ ኦሴቲዳ ኦራꬃ ጫጄ ጋልኣ ሉካሞን ኩንꬂዲ ዎꬂዛ ኣሲ ኦኒካ ዴና፤ ዎꬂዛ ጊዲኮ ዎይኔፔ ኦሴቲዳ ኦራꬃ ጫጄይ ጋልኣዛ ዳካና። ዎይኔ ጫጄዚካ ቢታን ጉካና፤ ጋልኣ ሉካሞይ ሲንꬃፌ ጎኦንታዝ ጊዳና።

\VS{38}ሄሳ ጊሻስ ኦራꬃ ዎይኔ ጫጄይ ኦራꬃ ኦጎሮን ጉጄታናስ ቤሴስ።

\VS{39}ሂስቲኮ ጫላ ዎይኔ ጫጄ ኡዪዳፔ ጉዬ ጫሎንታዝ ኡያና ኮይዛይ ኦኒካ ዴና ጋሶይካ ጫላይ ሎኦ ጊዲዳ ጊሻሳ» ጊዴስ።




\par }\Chap{6}{\SH ሳምባታ ጊሻስ ኦይሼቲዳ ኦይሾ
\par }
{\R (ማቶ 12፡1-8፤ ማር 2፡23-28)

\par }{\PP \VerseOne{1}ኢሲ ሳምባታ ጋላስ ዬሱሲ ካꬃ ጊዶራ ኣꬊ ቢሺን ኢዛ ካሊዛይቲ ቲያ ጹጲ ኤኪዲ ባ ኩሼን ሺጌቺ ሚሺን፥
\XREF{}{{\XO 6:1 }{\XT{ዛሬ 23፡25}}}

\VS{2}ፋርሳዌታፔ ኢሲ ኢሲ ኣሳቲ፥ «ሳምባታ ጋላስ ኦꬃናስ ቤሶንታይሳ ኣይስ ኦꬄቲ?» ጊዳ።


\par }{\PP \VS{3}ዬሱሲካ ኢስታስ፥ «ዳዊቲ ኢዛራ ዲዛ ኣሳቲ ጋፊዳ ዎዴ ኢዚ ኦꬂዳይሳ ናባቢቤኬቲ?\XREF{}{{\XO 6:3 }{\XT{1ሳሜ 21፡1-6}}}

\VS{4}ኢዚ ጾሳ ኬꬄ ጌሊዲ ቄሴቲ ጻላ ማና ማላ ኣዛዜቲዳ ዱማ ኡኬꬃ ባስ ሚዲ ባናራ ዲዛይታስ ኢሚዴስ» ጊዲ ዛሪዴስ።
\XREF{}{{\XO 6:4 }{\XT{ሌዌ 24፡9}}}


\par }{\PP \VS{5}ቃሴካ ዬሱሲ፥ «ኣሳ ናይ ሳምባታ ጎዳ» ጊዲ ኢስታስ ዮቲዴስ።


\par }{\SH ዬሱሲ ፓꬂዳ ኩሼ ሲላ ኣዴዛ
\par }
{\R (ማቶ 12፡9-14፤ ማር 3፡1-6)

\par }{\PP \VS{6}ዬሱሲካ ሃራ ሳምባታ ጋላስ ኣይሁዳ ዎሳ ኬꬄ ጌሊዲ ታማርሲሺን ኡሻቻ ኩሼይ ሲሊዳ ኢሲ ኣሲ ሄን ዴስ።

\VS{7}ሙሴ ዎጋ ታማርሲዛይቲኔ ፋርሳዌቲ ዬሱሳ ሞታናስ ጋሶ ኮዪዲ ኣኔ ኢዚ ሳምባታ ጋላሳን ኣዴዛ ፓꬂኮ ቤያና ጊዲ ናጊሼ ጋምኢዳ።

\VS{8}ዬሱሲካ ኢስታ ዎዚና ቆፋ ኤሪዲ ኩሼይ ሲሊዳ ኣዴዛ ኡባ ሲንꬃን፥ «ዴንዳ ኤቃ» ጊዴስ። ኣዴዚካ ዴንዲ ኤቂዴስ።


\par }{\PP \VS{9}ዬሱሲካ ኢስታ፥ «ታ ኢንቴና ኢሲ ሚሽ ኣኔ ኦይቻይስ፤ ሳምባታ ጋላስ ኦꬃናስ ቤሲዛይ ሎኦ ኦሶዬ? ኢታ ኦሶ? ሼምፖ ኣሾ ዎይኮ ꬋይሶ?» ጊዲ ኦይቺዴስ።


\par }{\PP \VS{10}ቃሴካ ዬሱሲ ባ ዩሾን ዲዛ ኡባ ዩሺ ጼሊዳፔ ጉዬ ኣዴዛ፥ «ኔ ኩሼ ፒዲሳ» ጊዴስ፤ ኣዴዚካ ዬሱሲ ጊዳ ማላ ኦꬂዴስ። ኢዛ ኩሼይካ ፓጺዴስ።


\par }{\PP \VS{11}ጊዶ ኣቲን ኣሳቲ ሃንቄቲዳ፤ ዬሱሳ ቦላ ኣይ ኦꬃናስ ኮሺዛኮ ባ ጊዶን ዞሬቲዳ።


\par }{\SH ታማኔ ናምኡ ሃዋሬታ ዶሬቴꬅ
\par }
{\R (ማቶ 10፡1-4፤ ማር 3፡13-19)

\par }{\PP \VS{12}ሄ ጋላሳታፔ ኢሲ ጋላስ ዬሱሲ ዎሳናስ ዙማ ቦላ ኬዚዲ ኦማርስ ኩሜꬅ ጾሳ ዎሲሼ ኣቂዴስ።

\VS{13}ጋዴይ ዎንቲሺን ባና ካሊዛይታ ጼይጊዲ ኢስታፌ ታማኔ ናምኣታ ዶሪዴስ። ኢስታካ፥ «ሃዋሬታ» ጊዲ ሱንꬂዴስ።


\par }{\PP \VS{14}ኢስቲካ ጴጽሮሳ ጊዲ ሱንꬂዳ ሲሞናኔ ኢዛ ኢሻ ኢንዲራሳ፥ ያቆቤ፥ ዮሃኒሳ፥ ፒሊጶሳ፥ ባርቴሌሞሳ፥

\VS{15}ማቶሳ፥ ቶማሳ፥ ኢልፊዮሳ ና ያቆቤ፥ ባ ባጋስ ሚሼቲዛ ሲሞና፥

\VS{16}ያቆቤ ና ዩሁዳኔ ዬሱሳ ኣꬂ ኢሚዳ ኣስቆሮንቶ ዩሁዳ።


\par }{\SH ዬሱሲ ዳሮ ኣስ ታማርሲዴሲኔ ፓꬂዴስ
\par }
{\R (ማቶ 4፡23-25)

\par }{\PP \VS{17}ዬሱሲካ ኢስታራ ኢሲፌ ዙማ ቦላፌ ዱጌ ዎꬊዲ ዴምባሶን ኤቂዴስ። ኢዛ ካሊዛይታፔ ዳሮ ኣሳይ ሄን ዴስ፥ ዩሁዳፔኔ ዬሩሳላሜፔ፥ ቃሴካ ጺሮሴፔኔ ሲዶና ኣባ ኣቻፌ ዪዳ ኬሂ ዳሮ ኣሳይካ ሄን ዴስ።

\VS{18}ኢስቲካ ዪዳይ ዬሱሲ ጊዛይሳ ሲያናሲኔ ሃርጌፌ ፓጻናሳ፤ ቱና ኣያናይካ ዋዪሲዛይቲ ዉሪ ፓጺዳ።

\VS{19}ዎልቃይካ ኢዛፔ ኬዚዲ ዳሮታ ፓꬂዛ ጊሻስ ኣሳይ ዉሪ ኢዛ ቦቻናስ ዪዴስ።


\par }{\SH ኣንጆኔ ዋዬ ጋሶታ
\par }
{\R (ማቶ 5፡1-12)

\par }{\PP \VS{20}ዬሱሲካ ባና ካሊዛይታስ፥ «ጾሳ ካዎቴꬃይ ኢንቴስ ጊዲዳ ጊሻስ ኢንቴኖ ማንቆቶ! ኢንቴ ኣንጄቲዳይታ፤


\par }{\Q \VS{21}«ኢንቴ ጉዬፔ ካላና ጊሻስ

\par }{\QB ሃኢ ጋፊዛይቶ!

\par }{\QB ኢንቴ ኣንጄቲዳይታ፤

\par }{\QB ኢንቴ ጉዬፔ ሚጫና ጊሻስ

\par }{\QC ኢንቴኖ ሃኢ ዬኪዛይቶ!

\par }{\QB ኢንቴ ኣንጄቲዳይታ፤


\par }{\QB \VS{22}ኣሳይ ታ ጊሻስ ኢንቴና ኢጺሺን

\par }{\QC ባ ጊዶፌ ሻኪሺን፥

\par }{\QB ቦሪሺኒኔ

\par }{\QB ኢንቴና ኢታ ሱንꬃራ ጼይጊሺን

\par }{\QC ኢንቴ ኣንጄቲዳይታ፤
\XREF{}{{\XO 6:22 }{\XT{1ጴጽ 4፡14}}}


\par }{\PP \VS{23}«ኢንቴስ ሳሎን ጊታ ዎይቶይ ዲዛ ጊሻስ ሄ ዎዴ ኡፋይሳን ጉፒቴ፤ ኣይስ ጊኮ ኢስታ ኣዋቲ ናቤታ ቦላ ሄሳꬆ ኦꬂዳ።\XREF{}{{\XO 6:23 }{\XT{2ታሪ 36፡16፤ ሃዋ 7፡52}}}


\par }{\Q \VS{24}«ጊዶ ኣቲን ኢንቴኖ ዱሬቶ!

\par }{\QB ኢንቴ ሃኢ ኡፋዬቲዳ ጊሻስ

\par }{\QC ኢንቴስ ኣዬ ኣና!


\par }{\Q \VS{25}ኢንቴኖ ሃኢ ካሊዳይቶ!

\par }{\QB ኢንቴና ኣዬ ኣና!

\par }{\QB ኢንቴ ጉዬፔ ጋፋና፤

\par }{\QB ኢንቴኖ ሃኢ ሚጪዛይቶ!

\par }{\QB ኢንቴስ ኣዬ ኣና!

\par }{\QC ኢንቴ ጉዬፔ

\par }{\QC ሚሼታናኔ ዬካና።


\par }{\PP \VS{26}«ኣሲ ዉሪ ኢንቴ ጊሻስ ሎኦ ሃሳይዛ ዎዴ ኢንቴስ ኣዬ ኣና! ኣይስ ጊኮ ኢስታ ኣዋቲ ዎርዶ ናቤታስ ሄሳ ማላ ኦꬂዳ።


\par }{\SH ሞርኬ ሲቆ ጊሻስ
\par }
{\R (ማቶ 5፡38-48፤ 7፡12)

\par }{\PP \VS{27}«ጊዶ ኣቲን ታ ዮቲዛይሳ ሲዪዛይቶ! ታኒ ኢንቴስ ዮቲዛይ ኢንቴ ሞርኬታ ሲቂቴ፤ ኢንቴና ኢጺዛይታስ ሎኦ ኦꬂቴ፤

\VS{28}ኢንቴና ቃንጊዛይታ ኣንጂቴ፤ ኢንቴና ቆሂዛይታስ ዎሲቴ፤

\VS{29}ኢሲ ሻጋላን ባቂኮ ናምኣንꬆ ሻጋላ
\FTNT{*}{{\FR 6:29 }{\FQA{ሻጋላ፡
}}{\FT{ሻጋላ ጌቴቲዛይሲ ኢሲ ኢሲ ባጋ ጋሞꬆ ቃላን ቂንጻሌ ጌቴቴስ።
}}} ጉጃ ቤሳ፤ ኦኒካ ኔ ቦላራ ማይኢዳይሳ ቃሪ ኤኪኮ ጋꬃራ ማይኢዳይሳካ ዲጎፋ።


\par }{\PP \VS{30}«ኔና ዎሲዛ ኡባስ ኢማ፤ ኔ ሚሻ ኤኪዳ ኣሲ ዛሪ ኢማና ማላ ኦይቾፋ።


\par }{\PP \VS{31}«ኣሲ ኢንቴስ ኦꬃና ማላ ኢንቴ ኮይዛይሳꬆ ኢንቴካ ሃራ ኣሳስ ኦꬂቴ።\XREF{}{{\XO 6:31 }{\XT{ማቶ 7፡12}}}


\par }{\PP \VS{32}«ናጋራንቻቲካ ባና ሲቂዛይታ ሲቂዛ ጊሻስ ኢንቴ ኢንቴና ሲቂዛይታ ጻላ ሲቂኮ ኢንቴስ ኣይ ዱማ ኣንጆይ ዲዜ?

\VS{33}ኢንቴ ኢንቴስ ሎኦ ኦꬂዛይታስ ጻላላ ሎኦ ኦꬂኮ ኢንቴስ ኣይ ዱማ ኣንጆይ ዲዜ? ኣይስ ጊኮ ናጋራንቻቲካ ሄሳꬆ ኦꬄቴስ።

\VS{34}ታልኤ ኤኪዲ ዛራና ዳንዳዬቴስ ጊዛይታስ ጻላ ኢንቴ ታልኢኮ ኢንቴ ሃራ ኣይ ዱማ ኣንጆ ዴማኔ? ኣይስ ጊኮ ናጋራንቻቲካ ኢስቲ ታልኢዳይሳ ሲሬ ዛሪዲ ኤካናስ ናጋራንቻታስ ታልኤቴስ።

\VS{35}ጊዶ ኣቲን ጾሲ ባና ጋላቶንታይታሲኔ ኢታታስ ኪያ ጊዲዳ ማላ ኢንቴ ሞርኬታ ሲቂቴ፤ ሎኦ ኦꬂቴ፤ ጉዬፔ ዛሪ ኤካናስ ቆፖንታ ዲሼ ታልኤ ኢሚቴ፤ ሄሳንካ ኢንቴስ ኩሼ ዛሮይ ጊታ ጊዳና፤ ቃሴካ ኢንቴ ዎጋ ጾሳ ና ጊዳና።

\VS{36}ኢንቴ ኣዋይ ኪያ ጊዲዳ ማላ ኢንቴካ ኪያታ ጊዲቴ።


\par }{\SH ሃራ ኣሳ ቦላ ፒርዳናስ ቤሴና
\par }
{\R (ማቶ 7፡1-5)

\par }{\PP \VS{37}«ኢንቴ ሃራታ ቦላ ፒርዶፍቴ፤ ኢንቴ ቦላካ ፒርዴቴና፤ ኢንቴ ቦላ ፒርዳይ ዳሮንታ ማላ ሃራታ ቦላ ፒርዳ ዳሪሶፍቴ፤ ኣሳስ ኣቶ ጊቴ፤ ኢንቴስካ ኣቶ ጌቴታና።

\VS{38}ኢሚቴ! ኢንቴስካ ኢሜታና፤ ኢንቴስ ኢንቴ ማኪዳ ሚሻን ሲሚዲ ማኬታና፤ ሃራፔካ ናቂ ባቄቲዲ ዪጌቲ ኩሚዲ ዎራ ጉካናሼ ሎኦ ማኪዛ ሚሻን ማኬቲዲ ኢንቴስ ኢሜታና» ጊዴስ።


\par }{\PP \VS{39}ቃሴካ ዬሱሲ ኢስታስ ሌሚሶን፥ «ቆቄይ ቆቄ ካሌꬃናስ ዳንዳይዜ? ካሌꬂኮካ ናምኣቲ ኢሶይ ኢሳራ ኦይኬቲዲ ኦላን ጌሌቴኔ?\XREF{}{{\XO 6:39 }{\XT{ማቶ 15፡14}}}

\VS{40}ታማሬይ ባና ታማርሲዛዴፌ ኣꬌና፤ ጊዶ ኣቲን ሎኤꬂ ታማርዳ ኣሲ ዉሪ ባ ኣስታማሬ ማላ ጊዴስ።
\XREF{}{{\XO 6:40 }{\XT{ማቶ 10፡24-25፤ ዮሃ 13፡16፤ 15፡20}}}


\par }{\PP \VS{41}«ኔ ኣይፌ ጊዶን ዲዛ ቱሳ ጼሎንታ ዳሼ ኔ ኢሻ ኣይፌ ጊዶን ዲዛ ቡራ ኣይስ ጼላይ?

\VS{42}ኔ ኣይፌን ዲዛ ቱሳ ቤኦንታ ኔ ኢሻ፥ ‹ታኒ ኔ ኣይፌን ዲዛ ቡራ ኣኔ ኬሳይስ› ጋናስ ዎስታ ዳንዳያይ? ኔኖ ቆꬌፔ ቆሞን ሃኒዛይሶ ኮይሮታዳ ኔ ኣይፌን ዲዛ ቱሳ ኬሳ፤ ሄሳፌ ጉዬ ኔ ኢሻ ኣይፌን ዲዛ ቡራ ኬሳናስ ሎኤꬃ ጼላንዳሳ።


\par }{\SH ሚꬂ ባ ኣይፌን ኤሬቴስ
\par }
{\R (ማቶ 7፡17-20፤ 12፡34-35)

\par }{\PP \VS{43}«ሎኦ ሚꬂ ኢታ ኣይፌ ኣይፌና፤ ቃሴካ ኢታ ሚꬂ ሎኦ ኣይፌ ኣይፌና።

\VS{44}ሚꬂ ዉሪካ ባ ኣይፌን ኣይፌን ኤሬቴስ፤ ኣጉንꬃፌ ባላሴ ጌቴቲዛ ሚꬃ ኣይፌይ ማጼቴና፤ ላዴፔ ዎይኔ ኣይፌይ ቃንጼቴና።
\XREF{}{{\XO 6:44 }{\XT{ማቶ 12፡33}}}

\VS{45}ሎኦ ኣሲ ባ ዎዚና ኩሚዳ ሎኦ ሚሽ ኬሴስ፤ ኢታ ኣሲካ ባ ዎዚና ኩሚዳ ኢታ ሚሻፌ ኢታ ኬሴስ፤ ኣሲ ዉሪካ ባ ዎዚና ኩሚ ፓላሂዳይሳ ባ ዶናን ሃሳዬስ።
\XREF{}{{\XO 6:45 }{\XT{ማቶ 12፡34}}}


\par }{\SH ናምኡ ቆሞ ኬꬄ ኬጺዛ ኣሳታ
\par }
{\R (ማቶ 7፡24-27)

\par }{\PP \VS{46}«ታኒ ጊዛይሳ ኦꬄኬታ ሺን ኣይስ ታና፥ ‹ጎዶ! ጎዶ!› ጌቲ?

\VS{47-48}ታኮ ዪዲኔ ታ ቃላ ሲዪዲ ፖሊዛይ ዉሪ ኦና ሚሳቲዛኮ ታ ኢንቴና ቤሳና፤ ኬꬄ ኬጻናስ ዚቂ ኦꬂ ቦኪዲ ሹቻ ቦላን ባ ኬꬅ ኬጺዳ ኣሳ ሚሳቴስ። ሃሮ ሃꬂ ዪዲ ሄ ኬꬃ ሱጊዴስ፤ ጊዶ ኣቲን ሚኒ ኬጼቲዳ ጊሻስ ቃꬃናስ ዳንዳይቤና።

\VS{49}ጊዶ ኣቲን ታ ቃላ ሲዪዲ ፖሎንታ ኣሲ ባ ኬꬄ ሎኤꬂ ባሶንታኔ ጊዶን ሹች ዬጎንታ ኬጺዳ ኣሳ ሚሳቴስ፤ ሃሮይካ ኬꬃ ሱጊን ኬꬃይ ሄራካ ኩንዲዲ ኢታ ላሌꬅ ላሌቲዴስ» ጊ ዮቲዴስ።




\par }\Chap{7}{\SH ዬሱሲ ፓꬂዳ ማቶ ሃላቃዛ ኣሽካራዛ
\par }
{\R (ማቶ 8፡13፤ ዮሃ 4፡3)

\par }{\PP \VerseOne{1}ዬሱሲ ሄሳ ዉርሲካ ዴሬ ሲንꬃን ዮቲ ዉርሲዳፔ ጉዬ ቂፊርናሆሜ ጊዛሶ ቢ ጌሊዴስ።

\VS{2}ሄን ቂፊርናሆሜን ማቶ ሃላቃይ ዴስ፤ ሄ ኣዴዛስ ኢዚ ሲቂዛ ኣሽካራይ ሃርጊዲ ሃይቆስ ሼምፖ ቦላ ዴስ።

\VS{3}ኢዚካ ዬሱሳ ጊሻስ ሲዪዲ፥ «ባ ኣሽካራ ፓꬃና ማላ ዬሱሳ ዎሴሪኬቲ!» ጊዲ ኢሲ ኢሲ ኣይሁዳ ባጋ ኣሳታፔ ጪማታ ዬሱሳኮ ዬዲዴስ።

\VS{4}ኪቴቲዲ ቢዳ ኣሳቲ ዬሱሳኮ ዪዲ፥ «ሃይሳ ኣዴዛ ጊሻስ ኔ ኣሽካራዛ ፓꬃና ቤሴስ።

\VS{5}ኣይስ ጊኮ ሃይሲ ኣዴዚ ኑ ኣሳ ዳሮ ዶሴስ፤ ኑስካ ኣይሁዳ ዎሳ ኬꬄ ኬጺሲዳይ ኢዛ» ጊዲ ሚንꬂ ዎሲዳ።


\par }{\PP \VS{6}ዬሱሲካ ኢስታራ ቢዴስ። ዬሱሲ ኣዴዛ ኬꬃኮ ማቲዛ ዎዴ ኣዴዚ ባ ላጌታ ዬሱሳኮ ዬዲዲ፥ «ጎዶ! ኔ ታ ኬꬄ ጌላናስ ቤሴና፤ ታኒካ ኔና ታ ኬꬄ ጌልꬃናስ ቤሲዛ ኣስ ጊዶንታ ጊሻስ ሃ ያሼ ዳቡሮፓ።

\VS{7}ታኒ ኔ ሲንꬃን ቤታናስ ቤሶንታ ኣስ ጊዲዳ ጊሻስ ኔኮ ባቤኬ፤ ሄሳ ጊሻስ ኔኒ ሄን ዳዳ ቃላ ጻላ ጊኮ ታ ኣሽካራይ ፓጻና።

\VS{8}ታስካ ታና ኣዛዚዛ ኣሲ ታፔ ቦላራ ዴስ። ታፔ ጋርሳራ ታኒ ኣዛዚዛ ዎታዳራቲ ዴቴስ። ኢሳ፥ ‹ሃ ያ!› ጊኮ ዬስ፤ ኢሳ፥ ‹ሄ ባ!› ጊኮ ቤስ፤ ኣሽካራይካ፥ ‹ሄሳ ኦꬃ!› ጊኮ ኣዛዜቲዳይሳ ኦꬄስ» ጊዴስ።


\par }{\PP \VS{9}ዬሱሲካ ኣዴዚ ጊዳይሳ ሲዪዲ ኣዴዛ ሃኖቴꬃን ማላሌቲዴስ፤ ጉዬ ሲሚዲ ባና ካሊዛ ዴራስ፥ «ታ ኢንቴስ ጊዛይ ሃይሳ ማላ ጊታ ኣማኖ ሃራይ ኣቶሺን ኢስራኤሌ ናይታ ጊዶንካ ዴማቤኬ» ጊዴስ።


\par }{\PP \VS{10}ዬሱሳኮ ኪቴቲዳ ኣሳቲ ጉዬ ኪቲዳ ሃላቃዛሶ ሲሚዲ ኣሽካራዚ ፓጺዳይሳ ቤኢዳ።


\par }{\SH ዬሱሲ ሃይቆፔ ፓꬂዳ ኣምኤይ ናዛ
\par }
{\PP \VS{11}ሄሳፌ ጉዬ ዬሱሲ ጋምኦንታ ዲሼ ናይኔ ጌቴቲዛ ካታማ ባና ካሊዛይታራኔ ዳሮ ዴሬራ ኢሲፌ ቢዴስ።

\VS{12}ኢዚ ቢዲ ካታማ ጌሊዛ ሚጻ ጋኪሺን ሄ ካታማይፔ ዳሮ ኣሳይ ኣሃ ቶኪ ኤኪዲ ኬዚ ዎꬊዴስ። ሃይቂዳይሲ ባ ኣዬይስ ኢዚ ሜጺ ኢሲኖ። ኣዬይስካ ኣዚናይ ባ፤ ካታማፔ ዳሮ ኣሳይ ኢዚራ ኢሲፌ ዴስ።

\VS{13}ጎዳይካ ኢዞ ቤኢዳ ዎዴ ኢዚስ ሚሼቲዲ፥ «ኣይኮይ ባ፤ ዬኮፋ!» ጊዴስ።


\par }{\PP \VS{14}ሺቂዲ ኣሃ ቶኪዳ ሃላ ቦቺን ኣሃ ቶኪዳይቲ ሲቲ ጊ ኤቂዳ። ዬሱሲካ፥ «ሃይሶ ናዞ ኔና ጋይስ ዴንዳ!» ጊዴስ።

\VS{15}ሃይቂዳ ናዚካ ሱሪ ኡቲዲ ሃሳያ ኦይኪዴስ። ዬሱሲካ ናዛ ኣዬይስ ኤፊ ኢሚዴስ።


\par }{\PP \VS{16}ኣሳይ ዉሪካ ኬሂ ባቢዲ ጾሳ ጋላቲሼ፥ «ጊታ ናቤይ ኑ ጊዶፌ ዴንዲዴስ፤ ጾሲካ ሃይሳ ዴሬዛ ዪዲ ቤዪዴስ» ጊዴስ።

\VS{17}ሃይሲ ዬሱሳ ጊሻስ ሃሳዬቲዛ ሎኦ ሃሳያይ ኩሜꬃ ዩሁዳኒኔ ዩሁዳ ዩሾን ዲዛ ዴሬታን ኬዚዴስ።


\par }{\SH ጻማቂዛ ዮሃኒሳፔ ዬሱሳኮ ኪቴቲዳ ኣሳታ
\par }
{\R (ማቶ 11፡19)

\par }{\PP \VS{18}ጻማቂዛ ዮሃኒሳ ካሊዛይቲካ ሃይሳ ኡባ ዮሃኒሳስ ዮቲዳ። ዮሃኒሲካ ኢስታ ጊዶፌ ናምኣታ ጼይጊዲ፥

\VS{19}«ኢዚ ያና ጌቴቲዲ ሃሳዬቲዛይሲ ኔኔዬ? ሃራ ኣስ ናጊኖ? ጊ ኦይቺቴ» ጊዲ ጎዳኮ ዬዲዴስ።


\par }{\PP \VS{20}ቢዳ ኣሳቲ ዬሱሳኮ ጋኪዲ፥ «ጻማቂዛ ዮሃኒሲ፥ ‹ኢዚ ያና ጌቴቲዲ ሃሳዬቲዛይሲ ኔኔዬ? ሃራ ኣስ ናጊኖ?› ጊዲ ኔኮ ኑና ዬዲዴስ» ጊዳ።


\par }{\PP \VS{21}ሄ ዎዴ ዬሱሲ ዳሮ ኣሳ ዋዬፔ፥ ሃርጌፌኔ ቱና ኣያናታፔ ፓꬂዴስ። ዳሮ ቆቄታ ኣይፌይካ ጼሊዴስ።

\VS{22}ዮሃኒሲ ኪቲን ኢዛኮ ዪዳይታ፥ «ቢዲ ኢንቴ ኢንቴ ኣይፌራ ቤኢዳይሳኔ ሲዪዳይሳ ዮሃኒሳስ ዮቲቴ። ኣይፌ ቆቄቲ ጼሌቴስ፤ ቶሆ ዎቤቲ ሱሬ ሄሜቴቴስ፤ ኢንቺራቻ ሃርጊዛይቲ ፓጺዳ፤ ቱሌቲ ሲዪዳ፤ ሃይቂዳይቲ ሃይቆፔ ዴንዲዳ፤ ማንቆታስ ሚሺራቾ ቃላይ ዮቴቴስ።
\XREF{}{{\XO 7:22 }{\XT{ኢሳ 35፡5-6፤ ኢሳ 61፡1}}}

\VS{23}ታናን ꬉጴቶንታ ኣሲ ዉሪካ ኣንጄቲዳይሳ» ጊዴስ።


\par }{\PP \VS{24}ዮሃኒሲ ኪቲዳ ኣሳቲ ዬሱሳ ኣቻፌ ቢዳፔ ጉዬ ዬሱሲ ዳሮ ኣሳስ ዮሃኒሳ ጊሻስ፥ «ኢንቴ ኣይ ቤያናስ ባዞ ኬዚዴቲ? ጫርኮይ ያኔ ሃ ቃሴꬂዛ ሾምቦቆ ቤያናሴ?

\VS{25}ኣይ ቤያናስ ኬዚዴቲ? ሎኢዛ ማይኦ ማይኢዳ ኣስ ቤያና ኬዚዴቲ? ሎኦ ማይኦ ማይኢዲ ዋርጺ ዋርጺ ጊዛይቲ ኢሻሎ ዱስ ዲዛይቲ ካዎ ኬꬃን ዴቴስ።

\VS{26}ሂስቲኮ ኣይ ቤያናስ ኬዚዴቲ? ናቤ ቤያናሴ? ኤ ታ ኢንቴስ ቱማ ጋይስ፤ ኢንቴ ኬዚዳይ ናቤፔ ኣꬊዛዴ ቤያናሳ።

\VS{27}ጾሳ ቃላን፥ ‹ኔ ባና ኦጌ ኔስ ባሲ ሎኤꬃና ኪቴቲዳ ኣስ ታ ኔፔ ሲንꬃራ ዬዳና› ጌቴቲዲ ኢዛ ጊሻስ ጻፌቲዳይሲ ኢዛኮ።
\XREF{}{{\XO 7:27 }{\XT{ሚል 3፡1}}}


\par }{\PP \VS{28}«ታኒ ኢንቴስ ጊዛይ ማጫሳፌ ዬሌቲዳ ኣሳ ጊዶን ዮሃኒሳፔ ኣꬊዛዴይ ኦኒካ ዴና፤ ጾሳ ካዎቴꬃን ጊዲኮ ኣስ ኡባፌ ጉꬅ ጌቴቲዳ ኣሲ ዮሃኒሳፔ ኣꬋና» ጊ ዮቲዴስ።


\par }{\PP \VS{29}ቃራጻ ቃንጺሲዛይቲካ ኣቶንታ ሃይሳ ዬሱሳ ቃላ ሲዪዳይቲ ዉሪካ ዮሃኒሳ ኩሼን ጻማቄቲዲ ጾሳስ ቤሲዛ ቦንቾ ኢሚዳ።
\XREF{}{{\XO 7:29 }{\XT{ማቶ 21፡32፤ ሉቃ 3፡12}}}

\VS{30}ፋርሳዌቲኔ ሙሴ ዎጋ ኤራንቻቲ ዮሃኒሳ ኩሼን ጻማቄቶንታ ጊሻስ ጾሲ ኢስታስ ዋና ቆፋ ኦꬂዲ ሺሺዳይሳ ሂራይሲዳ።


\par }{\PP \VS{31}ቃሴካ ዬሱሲ ዛሪዲ፥ «ሂስቲኮ ሃኢ ዬሌታ ኣዛን ሌሚሶ? ኢስቲ ኣይ ሚሳቲዞ?

\VS{32}ጊያን ኡቲዲ ባ ጊዶን ኢሶይ ኢሳራ ጼይጌቲዲ፥ ‹ኢንቴስ ኑኒ ዲꬅ ዲጺዶስ ሺን ዱሪቤኬታ፤ ዚላስ ዚላሊዶስ ሺን ዬኪቤኬታ ጊዛ ናይታ ሚሳቴቴስ› ጊዴስ።

\VS{33}ኣይስ ጊኮ ጻማቂዛ ዮሃኒሲ ካꬅ ሞንታኔ ዎይኔፔ ኦሴቲዳ ጫጄ ኡዮንታ ዪን፥ ‹ዳይዳንꬂ ኢዛ ቦላ ዴስ› ጊዴታ።

\VS{34}ኣሳ ናይ ቃሴ ሚሼኔ ኡዪሼ ዪን፥ ‹ጋንጃማኔ ኡሻንቻ፥ ቃራጻ ሺሺዛይታራኔ ናጋራንቻታራ ላጌቴስ› ጊዴታ።

\VS{35}ሄሳ ጊሻስ ኤራቴꬃ ቱማቴꬃይ ኢዚ ናይታ ኡባታ ኣቻን ኣማኔቲዴስ» ጊዴስ።


\par }{\SH ዬሱሳ ቶሆ ሺቶ ቲይዳ ማጫሳዮ
\par }
{\PP \VS{36}ሄሳፌ ጉዬ ፋርሳዌታፔ ኢሲ ኣሲ ቁማ ማናስ ዬሱሳ ባሶ ጼይጊን ዬሱሲ ጼይጊዳ ፋርሳዌዛሶ ቢ ኡቲዴስ።

\VS{37}ሄ ካታማን ዲዛ ኢሲ ናጋራንቻ ማጫስ ዲዛራ ዬሱሲ ፋርሳዌዛ ኬꬃን ቁማ ማዳ ቦላን ዲዛይሳ ሲያዳ ኢሲ ኣልባስጺሮሴ ቢልቃጼ ሺቶ ኤካ ያዱስ።

\VS{38}ሂስታዳ ዬሱሳፔ ጉዬራ ኢዛ ቶሆ ኣቻን ኤቃዳ ዬካሼኔ ባ ኣፉንꬃን ኢዛ ቶሆ ጫጲሳዳ ባ ሁኤ ቢናናራ ቁጫሼኔ ዬራሼ ሺቶዛ ቲያዱስ።

\VS{39}ዬሱሳ ቁማስ ጼይሲዳ ፋርሳዌይካ ሄሳ ቤኢዲ፥ «ሃይሲ ኣዴዚ ናቤ ጊዲዳኮ ሃና ኢዛ ቦቺዳ ማጫሳያ ኢዛ ኦናኮኔ ኣይ ኦꬂዛ ኣሳኮ ኤራናኮሺን፤ ኢዛ ናጋራንቻኮ ሺን» ጊዲ ባ ዎዚናን ቆፒዴስ።


\par }{\PP \VS{40}ዬሱሲ፥ «ሲሞና! ኔስ ታ ዮታናዚ ዴስ» ጊዴስ። ሲሞኒካ፥ «ኣስታማሬ! ኤሮ ዮታ» ጊዴስ።


\par }{\PP \VS{41}ዬሱሲ ዛሪዲ፥ «ኢሲ ሚሼ ታልኤ ኢሚዛዴፌ ታልኤ ኤኪዳ ናምኡ ኣሳቲ ዴቴስ፤ ኢስታፌ ኢሳ ቦላ ኢቻሹ ጼት ዲናሬይ ዴስ፤ ናምኣንꬆዛ ቦላ ኢቻሹ ታሙ ዲናሬይ
\FTNT{*}{{\FR 7:41 }{\FQA{ዲናሬ፡
}}{\FT{ዲናሬይ ሄ ዎዴ ኢሲ ኦሳንቻስ ኢሲ ጋላሳ ዳሞዛ።
}}} ዴስ።

\VS{42}ኢስታስ ቃንጺዛ ሚሺ ꬋዪን ታልኤ ኢሚዳይሲ ናምኣታ ኣጮዛ ኡባካ ማሪዴስ፤ ሂስቲኮ ሃ ናምኣታፔ ሃ ታልኤ ኢሚዳይሳ ዳርሲ ዶሳናይ ኣዋይሴ?» ጊዴስ።


\par }{\PP \VS{43}ሲሞኒካ ዛሪዲ፥ «ዳሮ ኣጮይ ማሬቲዳይሳ ጋዳ ቆፓይስ» ጊዴስ። ዬሱሲካ፥ «ቱሙ ፒርዳዳሳ» ጊዴስ።


\par }{\PP \VS{44}ሄ ማጫሳይኮ ዩዪዲ ሲሞና፥ «ሃኖ ማጫሳዮ ጼላይ? ታ ኔ ኬꬄ ጌሊን ኔ ታ ቶሆስ ሃꬄ ሺሻቤካ፤ ኢዛ ጊዲኮ ታ ቶሆ ባ ኣፉንꬃን ጫጲሳዳ ባ ሁኤ ቢናናራ ቁጫዱስ።

\VS{45}ኔኒ ኡባካ ታና ዬራቤካ፤ ኢዛ ጊዲኮ ታ ጌሎሶፔ ዶማዳ ታ ቶሆ ዬሮ ኣጋቤኩ።

\VS{46}ኔ ታ ሁኤ ዛይቴ ቲያቤካ ሺን ኢዛ ጊዲኮ ታ ቶሆ ሺቶ ቲያዱስ።


\par }{\PP \VS{47}«ሄሳ ጊሻስ ታ ኔና ጊዛይ ኢዛ ታና ኬሃ ዶሲዳ ጊሻስ ኢዛ ባ ዳሮ ናጋራፔ ማሬታዱስ፤ ጉꬃራ ማሬቲዛ ኣሳ ሲቆይካ ጉꬃ» ጊዴስ።


\par }{\PP \VS{48}ዬሱሲ ማጫሳዮ፥ «ኔ ናጋራፔ ማሬታዳሳ» ጊዴስ።


\par }{\PP \VS{49}ኢዛራ ኢሲፌ ማዳን ኡቲዳ ኢማꬃቲካ፥ «ሃይሲ ናጋራ ማሪዛይ ኢዚ ኦኔ?» ጊዲ ባ ዎዚናራ ቆፒዳ።

\VS{50}ዬሱሲካ ማጫሳዮ፥ «ኔና ኔ ኣማኖይ ኣሺዴስ፤ ሳሮን ባ!» ጊዴስ።




\par }\Chap{8}{\SH ዬሱሳ ካሊዳይታኔ ኢዛስ ኦꬂዳ ማጫሳታ
\par }
{\PP \VerseOne{1}ሄሳፌ ጉዬ ዬሱሲ ጾሳ ካዎቴꬃ ሚሺራቾ ሳባኪሼ ዱማ ዱማ ካታማታ ጊዶራኔ ጉታታ ጊዶራ ኣꬊዴስ። ኣꬊ ቢዛ ዎዴ ኢዛ ካሊዛ ታማኔ ናምኣቲ ኢዛራ ዴቴስ።

\VS{2}ቃሴካ ቱና ኣያናፔኔ ኢታ ሃርጌፌ ፓጺዳ ኢሲ ኢሲ ማጫሳቲ ኢዛራ ዴቴስ። ኢስቲካ ላፑን ቱና ኣያናይ ኢዚፔ ኬዚዳ ማግዳሌ ጌቴቲዛ ዴሬፔ ዪዳ ማራሞ፥

\VS{3}ካዎ ሄርዶሳሶን ኦꬂዛ ኩዛ ማቾ ዮሃኖ ቃሴካ ሶሲኖኔ ሃራ ዳሮ ማጫሳቲ ዴቴስ፤ ኢስቲካ ባንታስ ዲዛ ሚሻራ ዬሱሳስ ኦꬂዛይታ።


\par }{\SH ካꬅ ዜሪዛዴ ሌሚሶ
\par }
{\R (ማቶ 13፡1-9፤ ማር 4፡1-9)

\par }{\PP \VS{4}ዳሮ ዴሬይ ኢሲፌ ሺቂ ዲሺን ቃሴካ ኣሳይ ዱማ ዱማ ካታማፔ ኢዛኮ ዎꬊዛ ዎዴ ዬሱሲ ሌሚሶራ ታማርሲሼ፥


\par }{\PP \VS{5}«ኢሲ ጎሻንቻይ ዜሬꬅ ዜራናስ ኬዚዴስ፤ ኢዚ ዜሪሺን ባጋይ ኦጌን ዎꬊዲ ኣሳ ቶሆን ዬꬌቲዴስ፤ ሳሎ ካፎቲካ ዪዲ ማጺ ሚዳ፤

\VS{6}ኢሲ ዜሬꬃይ ሹቻ ጋዴን ዎꬊዲ ሄራካ ጫሪዴስ፤ ጋዴዚካ ሜላ ጋዴ ጊዲዳ ጊሻስ ኤሌ ሜሊዴስ።

\VS{7}ቃሴካ ሃራ ዜሬꬂ ኣጉንꬃ ጊዶን ዎꬊዴስ፤ ኣጉንꬃይካ ኢዛራ ኢሲፌ ዲጪዲ ጫሬቻይካ ዲጮንታ ማላ ጩሊዴስ።

\VS{8}ቃሴካ ሃራ ዜሬꬃይ ኣራዳ ጋዴን ዎꬊዴስ፤ ጫሪዲ ጼቱ ኩሼ ኣይፊዴስ» ጊዴስ።

\par }{\SH ዬሱሲ ሌሚሶን ሃሳይዳ ጋሶ
\par }
{\R (ማቶ 13፡10-17፤ ማር 4፡10-12)

\par }{\PP ዬሱሲ ሃሳያ ዉርሲዳፔ ጉዬ ቃላ ꬎቁ ሂስቲዲ፥ «ሲዪዛ ሃይꬂ ዲዛ ኣሲ ሲዮ!» ጊዴስ።


\par }{\PP \VS{9}ዬሱሳ ካሊዛይቲ፥ «ዜሬꬃ ሌሚሶዛስ ቢርሼꬅ ኢማ» ጊዲ ኦይቺን፥

\VS{10}ኢዚካ ኢስታስ፥ «ጾሳ ካዎቴꬃ ጹራ ኤሮይ ኢንቴስ ኢሜቲዴስ፤ ሃራታስ ጊዲኮ ሌሚሶራ ዮታይስ ቃሴካ ሃራቲ ቤኢዲ ዎዚናን ዎꬆንታ ማላኔ ሲዪዲ ዩሺ ቆፖንታ ማላ ሃኒዴስ።


\par }{\SH ዬሱሲ ቢርሺዳ ዜሬꬃ ሌሚሶ
\par }
{\R (ማቶ 13፡18-23፤ ማር 4፡13-20)

\par }{\PP \VS{11}«ዜሬꬃዛ ሌሚሶይካ ሃይሳ፤ ዜሬꬅ ጌቴቲዳይሲ ጾሳ ቃላ።

\VS{12}ኦጌ ላንቄን ዎꬊዳይሲ ቃላ ሲዪዛይታ፤ ጊዶ ኣቲን ኢስቲ ኣማኒዲ ኣቶንታ ማላ ጻላኤይ ዪዲ ቃላ ኢስታ ዎዚናፔ ኤኪቺዛይታ።

\VS{13}ሹቻ ቦላ ዎꬊዳይቲካ ቃላ ሲዪዲ ኡፋይሳራ ኤኪዛይታ፤ ኢስቲካ ሃኢስ ኣማኔቴስ ኣቲን ሜቶይ ኢስታ ቦላ ጋኪዛ ዎዴ ጻጶ ዬዶንታ ጊሻስ ኤሌራ ኣማኖ ካዲዛይታ።

\VS{14}ኣጉንꬃ ጊዶን ዎꬊዳይቲ ቃላ ሲዪዛይታ፤ ሄይቲካ ሃይሳ ሃ ኣላሜ ቆፋኒኔ ኣቆታን፥ ሃ ቢታ ቦላ ዱሳ ሎኤቴꬃን ጩሌቲዲ ሎኤꬂ ኣይፌ ኢሜቴና።

\VS{15}ኣራዳ ቢታን ዎꬊዳይሲ ቃላ ሱሬኒኔ ሎኦ ዎዚናን ሲዪዲ ናጊዛይታኔ ዳንዳያን ሚኒዲ ኣይፌ ኣይፊዛይታ።


\par }{\SH ቆንጬሶን ዲዛ ጾምፔ
\par }
{\R (ማር 4፡21-25)

\par }{\PP \VS{16}«ፖኦ ፖኢሲዲ ባꬃ ጊዶን ዎይኮ ኣርሳ ጋርሳን ዎꬂዛ ኣሲ ዴና፤ ጊዶ ኣቲን ኬꬄ ጌሊዛ ኣሳስ ፖኣና ማላ ቆንጬሶን ዎꬄቴስ።\XREF{}{{\XO 8:16 }{\XT{ማቶ 5፡15፤ ሉቃ 11፡33}}}

\VS{17}ቆቴቲዲ ቆንጬ ኬዞንታይ፥ ፖኦን ኬዚዲ ኤሬቶንታ ጌማን ኣታና ሚሺ ዴና።
\XREF{}{{\XO 8:17 }{\XT{ማቶ 10፡26፤ ሉቃ 12፡2}}}


\par }{\PP \VS{18}«ሄሳ ጊሻስ ኢንቴ ሲዪዛይሳ ናጌቲ ሲዪቴ፤ ዲዛ ኣሳስ ጉጄታና፤ ባይንዳዴስ ኡባፌ ኢዛስ ዲዛ ሚሳቲዛራካ ኤኬታይቻና» ጊ ዛሪዴስ።
\XREF{}{{\XO 8:18 }{\XT{ማቶ 25፡29፤ ሉቃ 19፡26}}}


\par }{\SH ዬሱሳኔ ኢዛ ኢሻታ
\par }
{\R (ማቶ 12፡46-50፤ ማር 3፡31-35)

\par }{\PP \VS{19}ሄሳፌ ጉዬ ዬሱሳ ኣያኔ ኢዛ ኢሻቲ ዬሱሳኮ ዪዳ፤ ጊዶ ኣቲን ኣሳ ዳሮቴꬃፌ ዴንዲዳይሳን ኢዛኮ ሺቃናስ ዳንዳይቤቴና።

\VS{20}ሄ ዎዴ ኣሳይ ዬሱሳስ፥ «ኔ ኣዬያኔ ኔ ኢሻቲ ኔና ቤያናስ ኮዪዲ ካሬን ኤቂዳ» ጊዲ ዮቲዳ።


\par }{\PP \VS{21}ዬሱሲካ ዛሪዲ፥ «ታ ኣያኔ ታ ኢሻቲ ጾሳ ቃላ ሲዪዲ ናጊዛይታ» ጊዴስ።


\par }{\SH ዬሱሲ ኣባ ዳምባላዛ ሴሪዴስ
\par }
{\R (ማቶ 8፡23-27፤ ማር 4፡35-41)

\par }{\PP \VS{22}ኢሲ ጋላስ ዬሱሲ ባና ካሊዛይታራ ዎጎሎ ጊዶ ጌሊዲ፥ «ኣባፌ ሄ ፒንꬅ ፒኖስ» ጊዴስ።

\VS{23}ኢስቲካ ፒኒሺን ኣባ ቦላ ዳምባላይ ዴንዲዲ ዋዪሲዛ ዎዴ ዬሱሲ ꬊስኪዴስ፤ ሃꬂካ ዎጎሎዛ ጊዶ ጌሊን ኣሳይ ዳሮ ሜቶቴቲዴስ።

\VS{24}ዬሱሳ ካሊዛይቲ ኢዛኮ ሺቂዲ፥ «ጎዶ! ጎዶ! ኑ ዉራና ሃኖስ» ጊዲ ዬሱሳ ꬊስኮፌ ዴንꬂዳ።

\par }{\PP ኢዚካ ቤጊዲ ጫርኮዛኔ ኣባ ዳምባላ ሴሪን ጫርኮይኔ ኣባ ዳምባላይ ጮኡ ጊዴስ።

\VS{25}ኢዚካ ባና ካሊዛይታ፥ «ኢንቴ ኣማኖይ ኣዋ ቢዴ?» ጊዴስ፤ ኢስቲካ ባ ጊዶን ባቢሼኔ ማላሌቲሼ፥ «ጫርኮኔ ሃꬄ ኣዛዚዛይ፤ ኢስቲካ ኢዛስ ኣዛዜቲዛይ ኢዚ ኦኔ?» ጊዳ።


\par }{\SH ዳይዳንꬂ ኦይኪን ዬሱሲ ፓꬂዳ ኣዴዛ
\par }
{\R (ማቶ 8፡28-34፤ ማር 5፡1-20)

\par }{\PP \VS{26}ኢዛፔ ጉዬ ጋሊላፔ ሄ ፒንꬃን ዲዛ ጌርጌሴኖኔ ጌቴቲዛ ዴሬ ዎጎሎራ ፒኒዳ።

\VS{27}ዬሱሲ ዎጎሎዛፔ ጋዴን ዎꬊን ዳይዳንꬂ ኢዛ ቦላ ዲዛ ኢሳዴይ ካታማፔ ኬዚዲ ኢዛ ዴሚዴስ፤ ሄ ኣዴዚ ዳሮ ዎዴ ማይኦ ማይኦንታ ካሎ ዲዛዴኔ ኬꬃን ኣቆንታ ዱፎ ባስ ኣቆሶ ኦꬂዳ ኣሳ።

\VS{28}ዬሱሳ ቤኢዳ ዎዴ ዋሲሼ ዬሱሳ ሲንꬃን ኩንዲዴስ፤ ቃላ ꬎቁ ሂስቲዲ፥ «ቦንቾ ጾሳ ና ዬሱሳ! ታሲኔ ኔስ ኣይ ጋይቶቴꬂ ዲዜ? ኔ ታና ዋዪሶንታ ማላ ታ ኔና ዎሳይስ» ጊዴስ።

\VS{29}ቱና ኣያናይ ሄሳ ጋናስ ዳንዳይዳይ ኣዴዛፔ ኬዛና ማላ ዬሱሲ ኣዛዚዳ ጊሻሳ። ቱና ኣያናዚካ ዎዴን ዎዴን ዴንዲዛ ጊሻስ ኣዴዚ ሳንሳላታኒኔ ቢራታን ቶሆ ቃቺ ናጊንካ ቃሼቲዳ ሳንሳላታ ዱሴሬꬂዲ ኢዛ ቦላ ዲዛ ዳይዳንꬃይ ኢዛ ዱጌ ባዞ ዛሪ ኤፌስ።


\par }{\PP \VS{30}ዬሱሲ፥ «ኔ ሱንꬂ ኦኔ?» ጊዲ ኦይቺዴስ፤ ኢዚካ ዳሮ ዳይዳንꬃቲ ኢዛን ጌሊዲ ዲዛ ጊሻስ ታ ሱንꬂ፥ «ሌጎኔ» ጊዴስ።

\VS{31}ዳይዳንꬃቲካ ባና ዉርሴꬂ ባይንዳ ጪማ ኦላን ዬጎንታ ማላ ሚንꬂዲ ዎሲዳ።


\par }{\PP \VS{32}ሄንካ ዙማ ቦላ ዳሮ ጉዱንꬂ ሄሜቴስ፤ ዳይዳንꬃቲ፥ «ጉዱንꬃ ዉዴዛን ጌሊቴ» ጊዲ ኣዛዛና ማላ ዎሲን ዬሱሲ፥ «ኤሮ ጌሊቴ!» ጊዴስ።

\VS{33}ዳይዳንꬃቲ ኣዴዛፔ ኬዚዲ ጉዱንꬃታን ጌሊዳ። ጉዱንꬃቲ ኣፎዛ ዱጉንꬃራ ቢቻሪሼ ቢዲ ኣባን ጌሊ ሚቴቲዳ።


\par }{\PP \VS{34}ሄሚዛይቲ ሃኒዳይሳ ቤኢዳ ዎዴ ቤሮቲ ቢዲ ካታማ ኣሳሲኔ ዴሬ ኣሳስ ዮቲዳ።

\VS{35}ሃኒዳይሳ ቤያና ጊዲ ኣሳይ ባ ዲዛሶፔ ዬሱሳኮ ዪዴስ፤ ዳይዳንꬃይ ኢዛፔ ኬዚዳ ኣዴዚካ ካሃይ ሲሚን ኣፋላ ማይኢዲ ዬሱሳ ቶሆ ጊዶን ኡቲዳይሳ ቤኢዲ ባቢዳ።

\VS{36}ዳይዳንꬃን ኦይኬቲዳ ኣዴዚ ፓጺሺን ቤኢዳይቲ ኢዚ ዋኒ ፓጺዳኮ ዴሬዛስ ዮቲዳ።

\VS{37}ጌርጌሴኖኔ ማታን ዲዛ ኣሳይ ኬሂ ባቢዳ ጊሻስ ዬሱሳ፥ «ሃይሳፌ ኪቻ!» ጊዲ ዎሲዳ፤ ኢዚካ ዎጎሎዛን ጌሊዲ ሲሚ ቢዴስ።


\par }{\PP \VS{38}ዳይዳንꬃይ ኢዛፔ ኬዚዳ ኣዴዚ ዬሱሳራ ኢሲፌ ዳና ማላ ዎሲዴስ።

\VS{39}ጊዶ ኣቲን ዬሱሲ ኢዛ፥ «ኔሶ ሲማዳ ጾሲ ኔስ ኦꬂዳ ጊታ ሚሽ ኡባ ዮታ» ጊዲ ሞይዚዴስ፤ ኣዴዚካ ዬሱሲ ኢዛስ ኦꬂዳ ጊታ ሚሽ ባ ካታማን ዲዛ ኣሳስ ኡባስ ቆንጬን ዮቲሼ ቢዴስ።


\par }{\SH ኢያኢሮሳ ናዮኔ ዬሱሳ ማይኦ ቦቺዳ ማጫሳዮ
\par }
{\R (ማቶ 9፡18-26፤ ማር 5፡21-43)

\par }{\PP \VS{40}ኣሳይ ዉሪ ዬሱሳ ዩሳ ናጊሼ ጋምኢዳ ጊሻስ ኢዚ ሲሚሺን ኡፋይሳን ሞኪ ኤኪዴስ።

\VS{41}ሄ ዎዴ ኢያኢሮሳ ጌቴቲዛ ኣይሁዳ ዎሳ ኬꬃ ሃላቃይ ዪዲ ዬሱሳ ቶሆ ቦላ ኩንዲዲ ባሶ ባና ማላ ዎሲዴስ።

\VS{42}ኢዚ ሄሳꬆ ኦይቺዳይ ኢዛስ ታማኔ ናምኡ ላይꬅ ኩሚዳ ኢሲ ማጫ ናይ ሳኬታዳ ሼምፖ ቦላ ዲዛ ጊሻሳ።

\par }{\PP ኢዚ ሄ ቡሳን ዲሺን ዴሬይ ዳሪዲ ባ ጊዶን ሱጌቲዲ ኢዛ ኬሂ ኡንኢሲዴስ።

\VS{43}ታማኔ ናምኡ ላይꬅ ሱꬂ ኢዚፔ ጉኪሺን ዲዛ ኢሲ ማጫሳያ ባስ ዲዛ ሚሻ ዉርሳ ꬋሌ ኤሪዛ ኣሳታስ ኢማ ዉርሲን ኢዞ ፓꬃናስ ዳንዳይዳ ኣሲ ኢሳዴይካ ዴና።

\VS{44}ኢዛካ ጉዬራ ሺቃዳ ዬሱሳ ኣፋላ ማጫራታ ቦቻዱስ፤ ኢዚፔ ጉኪዛ ሱꬃይ ሄራካ ኤቂ ኣጊዴስ።


\par }{\PP \VS{45}ዬሱሲካ፥ «ታና ቦቺዳይ ኦኔ?» ጊዴስ። ዉሪካ ኑኒ ቦቺቤኮ ጊ ካዲዳ ዎዴ ጴጽሮሲ ዛሪዲ፥ «ጎዶ! ኣሲ ዉሪ ዩዪ ኣꬊዲ ኔና ሱጌሬꬂዲ ኡንኢሴስ» ጊዴስ።


\par }{\PP \VS{46}ጊዶ ኣቲን ዬሱሲ፥ «ኣሲ ታና ቦቺዴስ፤ ዎልቃይ ታፔ ኬዚዳይሳ ታ ኤራይስ» ጊዴስ።


\par }{\PP \VS{47}ማጫሳያ ኤሬቶንታ ቆቴታዳ ባናስ ዳንዳዮንታይሳ ኤራዳ ኮኮራሼ ያዳ ዬሱሳ ሲንꬃን ኩንዳዱስ፤ ኢዛካ ዬሱሳ ዋና ቦቺዳኮኔ ቃሴካ ኤሌራ ዋና ፓጺዳኮ ኡባ ኣሳ ሲንꬃን ዮታዱስ።

\VS{48}ኢዚካ፥ «ታ ናዬ! ኔ ኣማኖይ ኔና ፓꬂዴስ፤ ሳሮን ባ!» ጊዴስ።


\par }{\PP \VS{49}ዬሱሲ ቡሮ ማጫሳይስ ሃሳያ ቦላ ዲሺን ኣይሁዳ ዎሳ ኬꬃ ሃላቃ ኢያኢሮሳ ኬꬃፌ ኢሲ ኣሲ ኢያኢሮሳስ፥ «ኔ ናያ ሃይቃዱስ፤ ሄሳ ጊሻስ ሃይሳፌ ጉዬ ኣስታማሬዛ ሜላ ዳቡርሶፋ!» ጊዴስ።


\par }{\PP \VS{50}ዬሱሲ ሄሳ ሲዪዲ ኢያኢሮሳ፥ «ኣይኮይ ባ፤ ባቦፋ! ኣማና ኣቲን ኔ ናያ ፓጻና» ጊዴስ።


\par }{\PP \VS{51}ዬሱሲ ኢያኢሮሳ ኬꬄ ጌሊዛ ዎዴ ጴጽሮሳ፥ ዮሃኒሳኔ ያቆቤ ቃሴካ ናዪ ኣዋፔኔ ኣይፔ ኣቲን ሃራይ ኦኒካ ኢዛራ ጌላና ማላ ኮዪቤና።

\VS{52}ሄ ዎዴ ኣሳይ ዉሪ ናይስ፥ «ዉ! ዉይ» ጊ ዋሲ ዬኪሺን ዬሱሲ፥ «ዬኮፍቴ፤ ኢዛ ኢቻዱስ ኣቲን ሃይቃቤኩ» ጊዴስ።


\par }{\PP \VS{53}ኣሳይካ ናያ ሃይቂዳይሳ ኤሪዛ ጊሻስ ዬሱሳ ቦላ ሚጪዴስ።

\VS{54}ጊዶ ኣቲን ናዪ ኩሼ ኢዚ ኦይኪዲ፥ «ታ ናዬ! ዴንዳ!» ጊዴስ።

\VS{55}ናይስ ሼምፖይካ ሲሚዴስ፤ ሄራካ ዴንዳ ኤቃዱስ፤ ዬሱሲካ ኢዚስ ሚዛ ሚሽ ኢማና ማላ ኣዛዚዴስ።

\VS{56}ናዮ ዬሊዳይቲካ ማላሌቲዳ፤ ጊዶ ኣቲን ኢዚ ሃኒዳይሳ ኦናስካ ዮቶንታ ማላ ኣዛዚዴስ።




\par }\Chap{9}{\SH ሚሺራቾ ቃላ ዮታና ማላ ዬሱሲ ኪቲዳ ሃዋሬታ
\par }
{\R (ማቶ 10፡5-15፤ ማር 6፡7-13)

\par }{\PP \VerseOne{1}ዬሱሲካ ታማኔ ናምኡ ሃዋሬታ ኢሲፌ ጼይጊዲ ዳይዳንꬃታ ኬሳና ማላኔ ሃርጌፌ ፓꬃና ማላ ኢስታስ ዎልቃኔ ጎዳቴꬅ ኢሚዴስ።

\VS{2}ቃሴካ ጾሳ ካዎቴꬅ ዮታናሲኔ ሃርጊዛይታ ፓꬃናስ ኢስታ ኪቲዴስ።

\VS{3}ኢስታስ፥ «ኦጌ ቢሼ ጉፌ ዎይኮ፥ ቃራጺቴ ዎይኮ፥ ቁማ ዎይኮ፥ ሚሼ ዎይኮ ናምኡ ማይኦ ኦይኪ ባናስ ኮሼና።
\XREF{}{{\XO 9:3 }{\XT{ሉቃ 10፡4-11}}}

\VS{4}ኢንቴካ ሄ ካታማይፔ ኬዛና ጋካናስ ኮይሮ ጌሊዳ ኦና ኬꬃንካ ጊዲን ሄን ጋምኢቴ።

\VS{5}ካታማ ኣሳይ ኢንቴና ሞኪ ኤኮንታ ኢጺኮ ሄ ካታማይፔ ኬዚዲ ኢንቴና ሞኮንታይታስ ማርካ ጊዳና ማላ ኢንቴ ቶሆን ዲዛ ጉዱላ ፒቲዲ ኬዚቴ» ጊዴስ።


\par }{\PP \VS{6}ኢስቲካ ጎዳይ ጊዳ ማላ ኬዚዲ ሚሺራቾ ቃላ ዮቲሼኔ ሃርጋንቻታ ፓꬂሼ ጉታን ጉታን ዩዪዳ።


\par }{\SH ሄርዶሲ ሲዪዳ ዬሱሳ ዎሬ
\par }
{\R (ማቶ 14፡1-12፤ ማር 6፡14-29)

\par }{\PP \VS{7-8}ሄ ዎዴ ኢሲ ኢሲ ኣሳቲ፥ «ዮሃኒሲ ሃይቆፔ ዴንዲዴስ» ባጋይቲ፥ «ኤላሲ ኬዚዲ ቤቲዴስ» ቃሴ ባጋይቲ፥ «ቤኒ ናቤታፔ ኢሶይ ሃይቆፔ ዴንዲዴስ» ጊዲ ሃሳዬቲዛ ጊሻስ ዩሁዳ ቢታ ሃሪዛ ሄርዶሲ ሄሳ ሲዪዲ ሃኒዛ ሚሻን ባ ዎዚናን ሜቶቴቲዴስ።

\VS{9}ሄርዶሲካ፥ «ታኒ ኢዛ ቆꬌ ቃንጺዳ ጻማቂዛ ዮሃኒሲ ሃይቂዴስ። ሂስቲን ኢዛ ጊሻስ ሃይሳ ማላ ሃሳዬቲሺን ታ ሲዪዛይሲ ኢዚ ኦኔ?» ጊዲ ኢዛ ባ ኣይፌራ ቤያና ኮዪዴስ።


\par }{\SH ዬሱሲ ሚዚዳ ኢቻሹ ሺ ኣሳ
\par }
{\R (ማቶ 14፡13-21፤ ማር 6፡30-44፤ ዮሃ 6፡1-14)

\par }{\PP \VS{10}ሃዋሬቲካ ሲሚዲ ኢስቲ ኦꬂዳይሳ ኡባ ዬሱሳስ ዮቲዳ፤ ኢዚካ ኢስታ ጻላ ባናራ ኤኪዲ ቤቴሳይዳ ጌቴቲዛ ፖሳን ዲዛ ካታማ ቢዴስ።

\VS{11}ጊዶ ኣቲን ዳሮ ኣሳይ ሄሳ ኤሪዲ ኢስታ ካሊዴስ፤ ኢዚካ ኢስታ ሞኪ ኤኪዲ ጾሳ ካዎቴꬃ ጊሻስ ዮቲዴስ፤ ቃሴካ ሃርጌፌ ፓꬃናስ ቤሲዛይታ ፓꬂዴስ።


\par }{\PP \VS{12}ጋዴይ ሌምኢሺን ታማኔ ናምኡ ሃዋሬቲ ኢዛኮ ሺቂዲ፥ «ኑኒ ዲዛይ ባዞ ቢታን ጊዲዳ ጊሻስ ኣሳይ ቢዲ ባስ ኣቃናሶኔ ሚዛ ሚሽ ኮያና ማላ ኣሳ ሞይዛ» ጊዳ።


\par }{\PP \VS{13}ጊዶ ኣቲን ኢዚ ኢስታስ ዛሪዲ፥ «ኢንቴ ኢስታስ ሚዛዝ ኢሚቴ» ጊዴስ። ኢስቲካ፥ «ኑስ ኢቻሹ ኡኬꬃፌኔ ናምኡ ሞሌፔ ሃራይ ባ፤ ሃ ኣሳስ ጊዲዛ ካꬅ ኮሺኮ ሻማናስ ቤሴስ» ጊዳ።

\VS{14}ዬሱሲካ ባና ካሊዛይታ፥ «ኣሳ ኢቻሹ ታሙ፥ ኢቻሹ ታሙ ሂስቲ ሻኪ ሻኪ ኡቲሲቴ» ጊዴስ። ሄንካ ኢቻሹ ሺ ጊዲዛ ኣቱማሳይ ዴስ።

\VS{15}ዬሱሳ ካሊዛይቲካ ዬሱሲ ኣዛዚዳ ማላ ኣሳ ኡባ ኡቲሲዳ።

\VS{16}ዬሱሲካ ኢቻሹ ኡኬꬃኔ ናምኡ ሞሌታ ኦይኪ ፑዴ ሳሎ ጼሊዲ ጾሳ ጋላቲዴስ፤ ኢዚካ ኡኬꬃ ሜንꬂዲ ኣሳ ጋꬃና ማላ ባና ካሊዛይታስ ኢሚዴስ።

\VS{17}ኣሳይ ዉሪካ ሚዲ ካሊዴስ። ዬሱሳ ካሊዛይቲካ ኣሳፔ ኣቲዳ ታማኔ ናምኡ ሌማቴ ኩሜꬅ ማዳፌ ዴንꬂዳ።


\par }{\SH ጴጽሮሳ ኣማኖኔ ኢዛ ማርካቴꬅ
\par }
{\R (ማቶ 16፡13-19፤ ማር 8፡27-29)

\par }{\PP \VS{18}ኢሲ ጋላስ ዬሱሲ ባርካ ዎሲሺን ኢዛ ካሊዛይቲ ኢዛኮ ዪዳ። ኢዚካ ኢስታ፥ «ኣሳይ ታና ኦና ጊዜ?» ጊዲ ኦይቺዴስ።


\par }{\PP \VS{19}ኢስቲካ ኢዛስ፥ «ኢሲ ኢሲ ኣሳይ ጻማቂዛ ዮሃኒሳ፤ ባጋይቲ ኤላሳ፤ ሃራቲ ቃሴ ቤኒ ናቤታፔ ኢሶይ ሃይቆፔ ዴንዲዴስ ጌቴስ» ጊዳ።


\par }{\PP \VS{20}ኢዚካ ኢስታ፥ «ኢንቴች ታና ኦና ጌቲ?» ጊዲ ኦይቺዴስ። ጴጽሮሲካ፥ «ኔኒ ጾሳፌ ኪቴቲዳ ኪርስቶሳ» ጊዲ ዛሪዴስ።
\XREF{}{{\XO 9:20 }{\XT{ዮሃ 6፡68-69}}}


\par }{\SH ዬሱሳ ካሎይ ቃንጺሲዛ ዋጋ
\par }
{\R (ማቶ 10፡38-39፤ 16፡24-28፤ ማር 8፡34-38፤ ሉቃ 14፡25-27)

\par }{\PP \VS{21}ዬሱሲካ ኢስታ፥ «ሃይሳ ኦናስካ ዮቶፒቴ» ጊዲ ሚንꬂ ዮቲዲ

\VS{22}ቃሴካ፥ «ኣሳ ናይ ዳሮ ዋዬ ኤካናስ ቤሴስ፤ ዴሬ ጪማታን፥ ቄሴ ሃላቃታኒኔ ሙሴ ዎጋ ጻፊዛይታን ኢጼታና፥ ኢስታ ኩሼን ሃይቃናኔ ሄꬓንꬆ ጋላሳን ሃይቆፔ ዴንዳና» ጊዴስ።


\par }{\PP \VS{23-24}ቃሴካ ኡባስ፥ «ባ ሼምፖ ኣሻና ጊዛ ኣሲ ዉሪ ꬋይሳና ሺን ባ ሼምፖ ታ ጊሻስ ጊዲ ꬋይሲዛ ኣሲ ኣሻና። ሄሳ ጊሻስ ታና ካላና ኮይዛ ኣሲ ዲኮ ባና ካዶ፤ ኡባ ጋላስ ባ ማስቃሌ ቶኪዲ ታና ካሎ።
\XREF{}{{\XO 9:23-24 }{\XT{ማቶ 10፡38-39፤ ሉቃ 14፡27፤ 17፡33፤ ዮሃ 12፡25}}}

\VS{25}ኣሲ ኣላሜ ጎኣ ሙሌ ዴሚዲ ባ ሼምፖ ꬋይሲኮ ኣዛ ጎኣይ ዲዜ?

\VS{26}ኦኒካ ታናኒኔ ታ ቃላን ዬላቲኮ ኣሳ ናይ ባ ቦንቾራ፥ ኣዋ ቦንቾራኔ ጌሻ ኪታንቻታ ቦንቾራ ዪዛ ዎዴ ታኒ ኢዛን ዬላታና።

\VS{27}ታ ኢንቴስ ቱሙ ጋይስ፤ ሃይሳን ኤቂዳ ኣሳፔ ሃይቃናፔ ሲንꬃን ጾሳ ካዎቴꬅ ቤያና ኢሲ ኢሲ ኣሳቲ ዴቴስ» ጊዴስ።


\par }{\SH ዬሱሳ ሜꬎ ላሜቴꬅ
\par }
{\R (ማቶ 17፡1-8፤ ማር 9፡2-8)

\par }{\PP \VS{28}ዬሱሲ ሄሳ ጊዳ ኦስፑን ጋላሳ ማላፔ ጉዬ ዎሳናስ ዙማ ቦላ ኬዚዴስ፤ ቢሼ ባናራ ጴጽሮሳ፥ ዮሃኒሳኔ ያቆቤ ኤኪ ቢዴስ።

\VS{29}ኢዚ ዎሲሺን ኢዛ ኣይፌሶይ ላሜቲዴስ። ኢዛ ሜꬋይካ ዎልቃንꬃ ማላ ጾልቂዲ ቦቲዴስ።

\VS{30}ናምኡ ኣሳቲ ሙሴይኔ ኤላሲ ኢዛራ ሃሳዬቲዳ

\VS{31}ኢስቲካ ቦንቾራ ቆንጪዲ ዬሩሳላሜን ፖሌታና ዲዛ ዬሱሳ ሃይቆ ጊሻስ ሃሳዬቲዳ።

\VS{32}ጴጽሮሳኔ ኢዛራ ዲዛይታ ዴጾ ꬊስኮይ ኦይኪዴስ፤ ኢስቲካ ꬊስኮፌ ቤጊዲ ዬሱሳ ቦንቾኔ ናምኡ ኣሲ ኢዛራ ኤቂዳይታ ቤኢዳ።

\VS{33}ሄ ናምኡ ኣሳቲ ዬሱሳፔ ሻኬቲ ቢሺን ጴጽሮሲ ዬሱሳ፥ «ጎዶ! ኢሲ ዳሴ ኔስ፥ ኢሲ ዳሴ ሙሴስ፥ ኢሲ ዳሴ ኤላሳስ ኦꬂዲ ሃን ዲዛኮ ኑስ ሎኦኮሺን» ጊዴስ፤ ጊዶ ኣቲን ጴጽሮሲ ባ ጊዛይሳ ኤሮንታ ጊዴስ።


\par }{\PP \VS{34}ኢዚ ሄሳ ሃሳይሺን ሻራይ ዪዲ ኢስታ ጌንꬂዴስ። ሻራ ጊዶ ጌሊዲ ባቢዳ።

\VS{35}ሻራ ጊዶፌካ፥ «ታኒ ዶሪዳ ታ ናይ ሃይሳ፤ ኢዛ ሲዪቴ» ጊዛ ቃላይ ሴቴቲዴስ።
\XREF{}{{\XO 9:35 }{\XT{ኢሳ 42፡1፤ ማቶ 3፡17፤ 12፡18፤ ማር 1፡11፤ ሉቃ 3፡22}}}


\par }{\PP \VS{36}ቃላይ ሴቴቲዳ ዎዴ ዬሱሲ ጻላ ቤቲዴስ። ዬሱሳ ካሊዛይቲካ ሃኒዳ ሚሽ ኡባ ባ ዎዚናን ኦይኪዳ ኣቲን ኦናስካ ዮቲቤቴና።


\par }{\SH ዬሱሲ ኢታ ኣያናፔ ፓꬂዳ ናዛ
\par }
{\R (ማቶ 17፡14-18፤ ማር 9፡14-27)

\par }{\PP \VS{37}ዎንቴꬃ ጋላስ ኢስቲ ዙማ ቦላፌ ዎꬊን ዳሮ ኣሳይ ዪዲ ዬሱሳራ ጋጊዴስ።

\VS{38}ሄ ዎዴ ኣሳ ጊዶፌ ኢሳዴይ ቃላ ꬎቁ ሂስቲዲ «ታማርሲዛይሶ! ታስ ኢሲ ናይ ጻላ ዲዛ ጊሻስ ኢዛ ኔ ጼላና ማላ ታ ኔና ዎሳይስ።

\VS{39}ኢዛ ኢታ ኣያናይ ኦይኪሺን ሃሳኣይ ባይንዳ ዋሴስ፤ ቃኬቲሼ ዶናራ ጎፖንቶ ኬሴስ፤ ቆሆ ጋꬂዳፔ ጉዬ ዳሮ ዋዪሲዲ ኣጌስ።

\VS{40}ኔና ካሊዛይቲ ናዛፔ ኬሳና ማላ ኢስታ ታ ዎሳዲስ፤ ጊዶ ኣቲን ኬሳና ዳንዳይቤቴና» ጊዴስ።


\par }{\PP \VS{41}ዬሱሲካ ኢስታስ ዛሪዲ፥ «ኣማኖንታ ሃ ዎዴ ዎቤ ኣሳቶ! ታኒ ኢንቴናራ ኣይዴ ጋካናስ ዳኔ? ኢንቴናካ ኣይዴ ጋካናስ ዳንዳያኔ? ናዛ ኣኔ ሃ ኤሃ!» ጊዴስ።


\par }{\PP \VS{42}ናዚ ዪሺን ኢታ ኣያናይ ኢዛ ቦላፌ ዬጊን ቃኬቲዴስ። ዬሱሲካ ኢታ ኣያናዛ ሴሪዲ ናዛ ፓꬂዲ ናዛ ኣዋስ ኢሚዴስ።

\VS{43}ኣሳይካ ዉሪ ጾሳ ጊታቴꬃን ማላሌቲዴስ።

\par }{\SH ዬሱሲ ባ ሃይቆ ጊሻስ ናምኣንꬆ ዮቲዴስ
\par }
{\R (ማቶ 17፡22-23፤ ማር 9፡30-32)

\par }{\PP ኢዚ ኦꬂዳይሳን ኣሳይ ዉሪ ማላሌቲሺን ዬሱሲ ባና ካሊዛይታ፥

\VS{44}«ኣሳ ናይ ኣሳ ኩሼን ኣꬊ ኢሜታና፤ ኢንቴካ ሃ ዮኦዛ ባሎፒቴ» ጊዴስ።


\par }{\PP \VS{45}ጊዶ ኣቲን ኢዚ ጊዛይሲ ኢስታስ ጌሊቤና። ጋሶይካ ኢስቲ ኣኬኮንታ ማላ ዮኦዚ ኢስታፌ ጌሜቲዴስ፤ ዛሪዲካ ኦይቾንታ ማላ ባቢዳ።


\par }{\SH ኡባፌ ኣꬊዛይ ኦኔ?
\par }
{\R (ማቶ 18፡1-5፤ ማር 9፡33-37)

\par }{\PP \VS{46}ኢዛ ካሊዛይቲ፥ «ኦኒ ኦናፔ ኣꬊዜ?» ጊዲ ባ ጊዶን ፓላሜቲዳ።
\XREF{}{{\XO 9:46 }{\XT{ሉቃ 22፡24}}}

\VS{47}ዬሱሲካ ኢስታ ዎዚና ቆፋ ኤሪዲ ጉꬃ ና ኤኪ ዪዲ ባ ማታን ኤሲዲ፥

\VS{48}«ሃ ጉꬃ ናዛ ታ ሱንꬃን ኤኪዛዴይ ኦኒካ ዲኮ ታና ኤኬስ፤ ታና ኤኪዛዴይካ ታና ኪቲዳይሳ ኤኬስ፤ ኢንቴፌ ኡባታፔ ጉጺዛዴይ ኢዚ ኡባፌ ኣꬌስ» ጊዴስ።
\XREF{}{{\XO 9:48 }{\XT{ማቶ 10፡40፤ ሉቃ 10፡16፤ ዮሃ 13፡20}}}


\par }{\SH ኢንቴ ጊዛይሳ ኢጾንታይ ኢንቴ ባጋ
\par }
{\R (ማር 9፡38-40)

\par }{\PP \VS{49}ዮሃኒሲካ፥ «ጎዶ! ኢሲ ኣሲ ኔ ሱንꬃን ዳይዳንꬅ ኬሲሺን ኑ ቤኢዶስ፤ ጊዶ ኣቲን ኢዚ ኑናራ ካሎንታ ጊሻስ ኑ ኢዛ ዲጋናስ ኮዪዶስ» ጊዴስ።


\par }{\PP \VS{50}ዬሱሲካ፥ «ኢንቴና ኢጾንታ ኣሲ ዉሪ ኢንቴ ባጋ ጊዲዳ ጊሻስ ዲጎፍቴ» ጊዴስ።


\par }{\SH ሳማሪያ ኣሳይ ዬሱሳ ሞካናስ ኮዪቤና
\par }
{\PP \VS{51}ዬሱሲ ሳሎ ቢዛ ዎዴይ ማቲዳ ጊሻስ ዬሩሳላሜ ባናስ ዴንዲዴስ።

\VS{52}ኢዚካ ሲንꬃሲዲ ኣሴ ኪቲዴስ፤ ኢስቲካ ኮሺዛ ሚሽ ጊጊሳናፔ ካሴቲዲ ሳማሪያ ቢታን ዲዛ ኢሲ ጉታ ቢዳ።

\VS{53}ጊዶ ኣቲን ዴሬይ ኢዚ ዬሩሳላሜ ቢዛይሳ ኤሪዳ ጊሻስ ሞኪ ኤኪቤና።

\VS{54}ኢዛ ካሊዛይታፔ ያቆቤይኔ ዮሃኒሲ ሃኒዛይሳ ቤኢዲ፥ «ጎዶ! ኤላሲ ኦꬆይሳꬆ፥ ‹ታማይ ሳሎፔ ዎꬊዲ ኢስታ ዲፒ ሂስቶ!› ጊዲ ኣዛዛና ማላ ኮያይ?» ጊዳ።
\FTNT{*}{{\FR 9:54 }{\FT{ኢሲ ኢሲ ጌሻ ማጻፋቲ፥ «ኤልያሲ ኦꬆይሳ ማላ» ጊዛ ቃላ ጉጄቴስ።
}}}\XREF{}{{\XO 9:54 }{\XT{2ካዎ 1፡9-16}}}


\par }{\PP \VS{55}ጊዶ ኣቲን ዬሱሲ ኢስታኮ ዩዪዲ፥ «ኢንቴስ ኣይ ማላ ኣያናይ ዲዛኮ ኤሬኬቲ? ኣሳ ናይ ዪዳይ ኣሳ ሼምፖ ኣሻናስ ኣቲን ꬋይሳናስ ጊዴና» ጊዲ ኢስታ ሴሪዴስ።

\VS{56}ኢስቲ ዉሪካ ሃራ ጉታ ቢዳ።


\par }{\SH ዬሱሳ ካሊዛይታ ጋኪዛ ፓጬ
\par }
{\R (ማቶ 8፡19-22)

\par }{\PP \VS{57}ኢስቲካ ቢሺን ኢሲ ኣሲ ኢስታኮ ሺቂዲ፥ «ኔኒ ቢዛ ኡባሶ ታ ኔና ካላና» ጊዴስ።


\par }{\PP \VS{58}ዬሱሲ፥ «ዎራካናታስ ኣቂዛ ኦላይ፥ ካፎታስ ቃሴ ኣቂዛ ካፎ ኬꬂ ዴስ፤ ጊዶ ኣቲን ኣሳ ናስ ባ ሁኤ ኣይሲዛሶይካ ባ» ጊዴስ።


\par }{\PP \VS{59}ዬሱሲካ ሂንኮይሳ፥ «ታና ካላ» ጊዴስ። ሄ ኣዴዚካ «ጎዶ! ታ ካሴታ ባዳ ታ ኣዋ ሞጎ?» ጊዴስ።


\par }{\PP \VS{60}ዬሱሲካ፥ «ኣጋጋ፥ ሃይቂዳይቲ ሃይቂዳይታ ሞጌቶ። ኔኒ ጊዲኮ ባዳ ጾሳ ካዎቴꬃ ኣሳስ ዮታ» ጊዴስ።


\par }{\PP \VS{61}ቃሴካ ሃራ ኣሲ፥ «ጎዶ! ታ ኔና ካላና ሺን ኮይሮ ሶ ባዳ ታ ኬꬃ ኣሳ ሳሮ ጋዳ ዮ?» ጊዴስ።
\XREF{}{{\XO 9:61 }{\XT{1ካዎ 19፡20}}}


\par }{\PP \VS{62}ጊዶ ኣቲን ዬሱሲ፥ «ቦራ ካሶ ኦይኪዲ ጎዪሼ ጉዬ ዛሪ ጼሊዛዴይ ኦኒካ ጾሳ ካዎቴꬃስ ቤሴና» ጊዴስ።




\par }\Chap{10}{\SH ዬሱሲ ኪቲዳ ላፑን ታማኔ ናምኣታ
\par }
{\PP \VerseOne{1}ሄሳፌ ጉዬ ጎዳይ ሃራ ላፑን ታማኔ ናምኡ
\FTNT{*}{{\FR 10:1 }{\FT{ላፑን ታማኔ ናምኣታ ኢሲ ኢሲ ጌሻ ማጻፋታ ቢርሼꬃን «ላፑን ታማ» ጌቴስ።
}}} ኣስ ዶሪዲ ሱንꬂዴስ፤ ኢስታካ ናምኡ ናምኡ ሂስቲዲ ኢዚ ባና ሶሆታኔ ካታማታ ዉርሲካ ኢስቲ ካሴቲዲ ባና ማላ ኪቲዴስ።

\VS{2}«ማጻ ጋኪዳ ካꬃይ ዳሮ፤ ካꬃ ማጺ ሺሺዛይቲ ጉꬃታ፤ ሄሳ ጊሻስ ካꬃ ጎዳይ ካꬃ ማጺዲ ሺሺዛይታ ካꬃይ ዲዛሶ ዬዳና ማላ ዎሲቴ።
\XREF{}{{\XO 10:2 }{\XT{ማቶ 9፡37-38}}}

\VS{3}ሄሳ ጊሻስ ቢቴ፤ ዶርሳቲ ካና ሱይቴ ጊዶራ ቢዛ ማላ ታ ኢንቴና ዬዳይስ።
\XREF{}{{\XO 10:3 }{\XT{ማቶ 10፡16}}}

\VS{4}ኮሮጆ ዎይኮ ቃራጺቴ ዎይኮ ጫማ ኤኮፍቴ፤ ኦጌ ቦላ ኦናካ ሳሮ ጎፒቴ።
\XREF{}{{\XO 10:4 }{\XT{ማቶ 10፡7-14፤ ማር 6፡8-11፤ ሉቃ 9፡3-5}}}


\par }{\PP \VS{5}«ኢንቴ ኦና ኬꬂካ ጌሊዛ ጊዲኮ ኮይሮቲዲ፥ ‹ኬꬃ ኣሶ ሳሮ!› ጊቴ።

\VS{6}ሄ ኬꬃን ሳሮ ዶሲዛ ኣሲ ዲኮ ኢንቴ ሳሮታይ ሄ ኬꬃን ሼምፓና፤ ሳሮ ዶሲዛ ኣሲ ዶንታ ኣጊኮ ኢንቴ ሳሮታይ ኢንቴስ ሲማና።

\VS{7}ኢንቴስ ማና ሺሺዳ ካꬅ ኡባ ሚሼኔ ኡዪሼ ሄ ኢንቴ ጌሊዳ ኬꬃን ኡቲቴ፤ ኦꬂዛዴስ ባ ዎልቃ ዋጋ ኤካናስ ኢዛስ ቤሴስ፤ ሃ ኬꬃፌ ሄ ኬꬄ ዩዮፒቴ።
\XREF{}{{\XO 10:7 }{\XT{1ቆሮ 9፡14፤ 1ጺም 5፡18}}}


\par }{\PP \VS{8}«ኢንቴ ኣይ ካታማካ ጋኪዛ ዎዴ ኣሳይ ኢንቴና ሞኪ ኤኪኮ ኢስቲ ኢንቴስ ኣꬂዳ ቁማ ሚቴ።

\VS{9}ሄ ካታማን ዲዛ ሃርጋንቻታ ፓꬂዲ፥ ‹ጾሳ ካዎቴꬂ ኢንቴኮ ማቲዴስ› ጊዲ ዮቲቴ።

\VS{10}ጊዶ ኣቲን ኢንቴ ቢዲ ኢሲ ካታማ ጌሊሺን ሄ ካታማ ኣሳይ ኢንቴና ሞኪ ኤኮንታ ኢጺኮ ሄ ካታማ ኣሳይ ሺቂዛ ዱቡሻ ኬዚዲ፥

\VS{11}‹ኑ ቶሆ ቦላ ዲዛ ኢንቴ ካታማ ጉዱላ ኢንቴስ ማርካ ጊዳና ማላ ኑ ቶሆ ቦላፌ ፒቶስ፤ ጊዶ ኣቲን ጾሳ ካዎቴꬃይ ኢንቴኮ ማቲዳይሳ ኤሪቴ› ጊቴ።

\VS{12}ታ ኢንቴስ ዮታይስ ፒርዳ ጋላስ ሄ ካታማ ፒርዳፌ ሶዶሜ ካታማ ፒርዳይ ካዉሼ ጊዳና።
\XREF{}{{\XO 10:12 }{\XT{ሜꬌ 19፡24-28፤ ማቶ 10፡15፤ 11፡24}}}


\par }{\SH ኣማኖንታ ኢጺዳ ጊሻስ ዋላሴቲዳ ካታማታ
\par }
{\R (ማቶ 11፡20-24)

\par }{\PP \VS{13}«ኩራዚኔ ኔስ ኣዬ ኣና! ቤቴሳይዳ ኔስ ኣዬ ኣና! ኢንቴናን ኦሴቲዳ ማላታቲ ጺሮሴኒኔ ሲዶናን ኦሴቲዳኮ ኢስቲካ ማቃ ማይኢዲኔ ቢዲንꬅ ጎርፔቲዲ ሄ ዎዴ ቤኒ ማሬታናሺን።
\XREF{}{{\XO 10:13 }{\XT{ኢሳ 23፡1-18፤ ሂዚ 26፡1—28፡26፤ ኢዩ 3፡4-8፤ ኣሞ 1፡9-10፤ ዛካ 9፡2-4}}}

\VS{14}ጊዶ ኣቲን ፒርዳ ዎዴ ኢንቴፌ ጺሮሴሲኔ ሲዶናስ ካዉያና።

\VS{15}ሃኔ ቂፊርናሆሜ ፑዴ ሳሎ ꬎቁ ꬎቁ ጋዲ? ኔኒ ዱጌ ሲኦሌ ዎꬋና፥\XREF{}{{\XO 10:15 }{\XT{ኢሳ 14፡13-15}}}


\par }{\PP \VS{16}«ኢንቴ ጊዛይሳ ሲዪዛ ኣሲ ታና ሲዬስ፤ ኢንቴና ኤኮንታ ኣሲ ታናካ ኤኬና፤ ታና ኤኮንታይካ ታና ኪቲዳይሳ ኤኬና» ጊዴስ።
\XREF{}{{\XO 10:16 }{\XT{ማቶ 10፡40፤ ማር 9፡37፤ ሉቃ 9፡48፤ ዮሃ 13፡20}}}


\par }{\SH ዬሱሲ ኪቲዳ ላፑን ታማኔ ናምኣቲ ቢዳሶፔ ሲሚዳ
\par }
{\PP \VS{17}ላፑን ታማኔ ናምኣቲካ ኡፋዬቲሼ ሲሚዲ፥ «ጎዶ! ሃራይ ኣቶሺን ዳይዳንꬃቲካ ኔ ሱንꬃን ኑስ ሃሬቲዳ» ጊ ዮቲዳ።


\par }{\PP \VS{18}ኢዚካ ኢስታስ፥ «ጻላኤይ ዎልቃንꬃ ማላ ሳሎፔ ኩንዲሺን ታ ቤያዲስ።


\par }{\PP \VS{19}«ሂስቲኮ ሾሺኔ ማሲማሶ ኢንቴ ዬꬋና ማላ ሞርኬ ዎልቃ ኡባ ቦላ ኢንቴስ ጎዳቴꬅ ታ ኢማዲስ፤ ኢንቴና ቆሂዛ ኢሲ ሚሺካ ዴና።
\XREF{}{{\XO 10:19 }{\XT{ማዛ 91፡13}}} 
\VS{20}ኢንቴ ሱንꬃይ ሳሎን ጻፌቲዳ ጊሻስ ኡፋዬቲቴ ኣቲን ቱና ኣያናቲ ኢንቴስ ሃሬቲዳ ጊሻስ ኡፋዬቶፍቴ» ጊዴስ።


\par }{\SH ዬሱሲ ባ ኡፋይሳ ቆንጪሴꬅ
\par }
{\R (ማቶ 11፡25-27፤ 13፡16-17)

\par }{\PP \VS{21}ሄ ዎዴ ዬሱሲ ጺሎ ኣያናን ኡፋዬቲዲ፥ «ሳሎሲኔ ሳኣስ ጎዳ ጊዲዳ ኣቦ! ሃይሳ ዉርሳካ ኣꬎ ኤራንቻታፔኔ ኤራንቻታፔ ቆታዳ ቄሪ ጉꬃ ናይታስ ኔ ቆንጪሲዳ ጊሻስ ታኒ ኔና ጋላታይስ፤ ኤ፥ ታ ኣዋዉ! ሃይሲ ኔ ሎኦ ሼኔይ ሃኒዴስ።


\par }{\PP \VS{22}«ዉሪ ታ ኣዋ ማታፔ ታስ ኢሜቲዴስ፤ ቃሴካ ኢዛ ናይ ኦናኮ ኣዋፔ ኣቲን ኤሪዛይ ባ፤ ኣዋይ ኦናኮ ናዛፔ ኣቲን ዎይኮ ናዚ ኢዛስ ቆንጪሳናስ ዶሲዳዴፌ ኣቲን ኤሪዛዴይ ባ» ጊዴስ።
\XREF{}{{\XO 10:22 }{\XT{ዮሃ 3፡35፤ 10፡15}}}


\par }{\PP \VS{23}ባና ካሊዛይታኮ ሲሚዲ ኢስታስ ዱማ፥ «ኢንቴ ቤኢዛይሳ ቤኢዛ ኣይፌቲ ኣንጄቲዳይታ።

\VS{24}ታ ኢንቴስ ቱማ ጋይስ፤ ዳሮ ናቤቲኔ ካዎቲ ኢንቴ ሃኢ ቤኢዛይሳ ቤያናስ ኮዪዲ ቤዪቤቴና፤ ኢንቴ ሃኢ ሲዪዛይሳካ ሲያናስ ኮዪዲ ሲዪቤቴና» ጊዴስ።


\par }{\SH ኣሳስ ቃꬌቲዛ ሳማሪያ ኣዴዛ
\par }
{\PP \VS{25}ኢሲ ጋላስ ሙሴ ዎጋ ታማርሲዛ ኢሲ ኣሲ ዬሱሳ ፓጫናስ ኮዪዲ፥ «ታማርሲዛይሶ! ታኒ ሜርና ዴኦ ላታናስ ኣይ ኦꬆ?» ጊዲ ኦይቺዴስ።
\XREF{}{{\XO 10:25 }{\XT{ማቶ 22፡35-40፤ ማር 12፡28-34}}}


\par }{\PP \VS{26}ዬሱሲካ ዛሪዲ፥ «ዎጋ ማጻፋን ኣይ ጌቴቲ ጻፌቲዴ? ኢዛፔ ኔስ ጌሊዳይ ኣዜ?» ጊዲ ኦይቺዴስ።


\par }{\PP \VS{27}ኣዴዚ ዛሪዲ፥ «ኔ ጎዳ ጾሳ ኔ ኩሜꬃ ዎዚናፔ፥ ኔ ኩሜꬃ ሼምፖፌ፥ ኔ ኩሜꬃ ዎልቃፌኔ ኔ ኩሜꬃ ቆፋፔ ሲቃ፤ ኔ ላጌካ ኔ ሁኤ ማላ ሲቃ ጌስ» ጊዲ ዛሪዴስ።
\XREF{}{{\XO 10:27 }{\XT{ዛሬ 6፡5፤ ሌዌ 19፡18}}}


\par }{\PP \VS{28}ዬሱሲካ፥ «ሎኦ ዛራዳሳ። ኔኒካ ሄሳꬆ ኦꬂኮ ሜርና ዴኦ ዴማና» ጊዴስ።
\XREF{}{{\XO 10:28 }{\XT{ሌዌ 18፡5}}}


\par }{\PP \VS{29}ኣዴዚ ባና ጺሊሳናስ ኮዪዲ፥ «ሂስቲን ታ ላጌይ ኦኔ?» ጊዲ ዬሱሳ ኦይቺዴስ።


\par }{\PP \VS{30}ዬሱሲካ ዛሪዲ፥ «ኢሲ ኣዴዚ ዬሩሳላሜፔ ኢያርኮ ዎꬊሺን ፓንጋቲ ዴሚዲ ኢዛ ማይኦ ቃሪ ኤኪዳ፤ ኬሂ ቆጼሬꬂዲ ሃይቆፔኔ ፓጻፔ ጊዶን ዬጊ ኣጊዲ ቢዳ።

\VS{31}ኢሲ ቄሴይ ሄ ኦጌራ ባስ ዱጌ ዎꬊሼ ኣሙንሶንታ ሄ ቆጼቲዳ ኣዴዛ ዴሚዲ ፖቄꬃራ ዬጊ ኣꬊዴስ።

\VS{32}ቃሴካ ኢሲ ሌዌ ባጋ ኣሳፔ ኢሲ ኣዴዚ ሄ ኦጌራ ኣꬊሼ ቆጼቲዳ ኣዴዛ ቤኢዲ ሃኢካ ፖቂዲ ኣꬊዴስ።

\VS{33}ኢሲ ሳማሪያ ቢታ ኣሲ ሄ ኦጌራ ኣꬊ ቢሼ ቆጼቲዳ ኣዴዛ ቦላ ጋኪ ዎꬊዴስ፤ ኣዴዛ ቤኢዲ ኬሂ ሚሼቲዴስ።

\VS{34}ኣዴዛኮ ሺቂዲ ማዱንꬃ ꬋላና ማላ ዎጋራ ሚꬃ ዛይቴኔ ዎይኔ ጫጄ ማዱንꬃ ቦላ ጉሲዲ ቃቺዴስ፤ ኣዴዛ ባ ሃሬ ቶጊሲዲ ኢማꬂ ሼምፒዛሶ ኤፊዲ ሎኤꬂ ጼሊዴስ።

\VS{35}ዎንቴꬃ ጋላስ ኢማꬂ ሼምፒዛ ኬꬃ ጎዳስ ናምኡ ዲናሬ ኢሚዲ፥ ‹ኔና ሃራ ሚሽ ኬሲሲኮ ታ ሲማሼ ኔስ ኢማና፤ ኔፔ ኬሳዳ ሎኤꬃ ናጋ› ጊዴስ።


\par }{\PP \VS{36}«ሂስቲኮ ሃ ሄꬑ ኣሳታፔ ፓንጋታን ቆጼቲዲ ሃይቆፔኔ ፓጻፔ ጊዶን ዬጌቲዳዴስ ኬሂ ማታ ላጌይ ኔስ ኣዋይሳ ሚሳቲዜ?» ጊዴስ።


\par }{\PP \VS{37}ሙሴ ዎጋ ታማርሲዛይሲካ፥ «ሄሲ ኢዛስ ኔ ሚሼቲዳይሳኔ ማዲዳይሳ!» ጊዴስ። ዬሱሲካ ኢዛስ፥ «ኔካ ባዳ ኢዛይሳꬆ ኦꬃ» ጊዴስ።


\par }{\SH ዬሱሲ ማርታኔ ማራሚ ሶ ቢዴስ
\par }
{\PP \VS{38}ዬሱሲኔ ኢዛ ካሊዛይቲ ኦጌ ቢሺን ዬሱሲ ኢሲ ጉታ ጌሊዴስ፤ ማርታ ጌቴቲዛ ኢሲ ማጫሳያ ባሶን ዬሱሳ ሞካ ኤካዱስ።

\VS{39}ኢዚስ ማራሞ ጌቴቲዛ ኢሲ ሚቼያ ዳዉስ። ማራማካ ኢዛፔ ቃላ ሲያሼ ጎዳ ቶሆ ጋርሳን ኡታዱስ።
\XREF{}{{\XO 10:39 }{\XT{ዮሃ 11፡1}}}

\VS{40}ጊዶ ኣቲን ማርታይ ኦሶ ዳሮፔ ዴንዲዳይሳን ዳቡራዳ ዬሱሳኮ ሺቃዳ፥ «ጎዶ! ታ ሚቺያ ኦሶ ኡባ ታ ቦላ ኣጋዳ ኡቲሺን ኔኒ ጮኡ ጋይ? ኢዛ ታና ማዳና ማላ ኢዚስ ዮታ ኣቲን» ጋዱስ።


\par }{\PP \VS{41}ጊዶ ኣቲን ጎዳይ ኢዚስ፥ «ሃኔ ማርታ! ኔኒ ዳሮ ሚሻ ጊሻስ ቆፋ ዳራሳ፤ ዲርባታሳ፤ ቱጋታሳ።

\VS{42}ኮሺዛይ ጊዲኮ ኢሲ ሚሽ ጻላ፤ ማራማካ ሎኦ ኤጻ ዶራዱስ፤ ሄሲካ ኢዚፔ ኤኬቴና» ጊዴስ።




\par }\Chap{11}{\SH ዬሱሲ ታማርሲዳ ዎሳ
\par }
{\R (ማቶ 6፡9-13፤ 7፡7-11)

\par }{\PP \VerseOne{1}ኢሲ ጋላስ ዬሱሲ ኢሲሶን ዎሲዴስ፤ ኢዚ ዎሳ ዉርሲሺን ኢዛ ካሊዛይታፔ ኢሶይ፥ «ጎዶ! ጻማቂዛ ዮሃኒሲ ባና ካሊዛይታ ዎሳ ታማርሲዳይሳꬆ ኔካ ኑና ዎሳ ታማርሳ!» ጊዴስ።


\par }{\PP \VS{2}ኢዚካ ኢስታስ፥

\par }{\Q «ዎሲሼ፥ ‹ኑ ኣዋዉ!

\par }{\QB ኔ ሱንꬂ ኣንጄቶ፤

\par }{\QB ኔ ካዎቴꬂ ሃ ዮ።


\par }{\Q \VS{3}ሃቺስ ጊዲዛ ቁማ ኑስ ኢማ።


\par }{\Q \VS{4}ኑና ቆሂዳይታ ኑ ማሪዛ ማላ

\par }{\QB ኑና ማራ፤

\par }{\QB ፓጬንካ ኑና ጌልꬆፋ›

\par }{\QB ጊ ዎሲቴ» ጊዴስ።


\par }{\PP \VS{5-6}ቃሴካ፥ «ኢንቴፌ ኢሳዴስ ላጌይ ዲኮ ሌላ ጊዶꬅ ሄ ላጌዛሶ ቢዲ፥ ‹ታስ ኢሲ ኢማꬂ ኦጌፔ ዪን ሚዛና ካꬂ ባይንዳ ጊሻስ ሄꬑ ሶሎይ ዲኮ ታስ ታልኣርኪ?›

\VS{7}ላጌዚካ ዛሪዲ፥ ‹ታና ዋዪሶፓ፤ ካሬይካ ጎርዴቲዴስ፤ ታኒካ ናይታራ ኢቻዲስ። ሃኢ ዴንዳዳ ኢማናስ ዳንዳይኬ› ጋንዴ?

\VS{8}ታኒካ ኢንቴስ ዮታይስ፤ ላጌቴꬃ ጊሻስ ዴንዲዲ ኢሞንታ ኣጊኮካ ኢዚ ኦይሾን ሳሌꬂዳ ጊሻስ ዴንዲዲ ኮይዛይሳ ኡባ ኢሚዴስ።


\par }{\PP \VS{9}«ሄሳ ጊሻስ ታኒ ኢንቴስ ጊዛይ ዎሲቴ ኢንቴስ ኢሜታና፤ ኮዪቴ ኢንቴ ዴማና፤ ካሬ ቆጺቴ ኢንቴስ ዶዬታና።

\VS{10}ኣይስ ጊኮ ዎሲዛይ ዉሪ ኤካና፤ ኮይዛይካ ዴማና፤ ካሬ ቆጺዛዴስካ ዶዬታና።


\par }{\PP \VS{11}«ኢንቴፌ ኣዋ ጊዲ ኡቲዲ ኢዚ ዬሊዳ ናይ ሞሌ ኦይቺኮ ሾሽ ኢሚዛይ ዳንዴ?

\VS{12}ዎይኮ ጱጱሌ ኦይቺኮ ማሲማሶ ኢሚዛይ ዳንዴ?

\VS{13}ኢንቴ ኢታታ ጊዲሼ ኢንቴ ናይታስ ሎኦ ኢሞታ ኢሞ ኤሪኮ ሳሎን ዲዛ ኢንቴ ኣዋይ ባና ዎሲዛይታስ ጺሎ ኣያና ዎስቲ ዳርሲ ኢሜኔ?» ጊዴስ።


\par }{\SH ዬሱሳኔ ቢኤሊዜቡላ
\par }
{\R (ማቶ 12፡22-30፤ ማር 3፡20-27)

\par }{\PP \VS{14}ኢሲ ጋላስ ዬሱሲ ሃሳይሶንታ ዱዴ ዳይዳንꬅ ኬሲዴስ። ዳይዳንꬃዚካ ኬዚዳፔ ጉዬ ዶና ዱዴ ኣዴዚ ሃሳይዴስ፤ ቤኢዳ ኣሳቲካ ዳርሲ ማላሌቲዳ።

\VS{15}ጊዶ ኣቲን ኢሲ ኢሲ ኣሳቲ፥ «ቢኤሊዜቡላ ጌቴቲዛ ዳይዳንꬃታ ሃላቃን ዳይዳንꬃታ ኬሴስ» ጊዳ።
\XREF{}{{\XO 11:15 }{\XT{ማቶ 9፡34፤ 10፡25}}}


\par }{\PP \VS{16}ኢሲ ኢሲ ኣሳይ ኢዛ ፓጫናስ፥ «ሳሎፔ ማላታ ቤሳ» ጊዲ ኦይቺዴስ።
\XREF{}{{\XO 11:16 }{\XT{ማቶ 12፡38፤ 16፡1፤ ማር 8፡11}}}

\VS{17}ጊዶ ኣቲን ዬሱሲ ኢስታ ቆፋ ኤሪዲ፥ «ባ ጊዶን ሻኬቲዛ ካዎቴꬂ ዉሪ ꬋያና፤ ባ ጊዶን ሲጋይ ባይንዳ ኬꬂካ ኩንዳና።

\VS{18}ኢንቴ ታና፥ ‹ቢኤሊዜቡላን ዳይዳንꬃታ ኬሴስ› ጊዲ ሃሳዬታ ሺን ጻላኤይካ ባ ጊዶን ኢሶይ ኢሳፌ ሻኬቲኮ ኢዛ ካዎቴꬂ ዋኒ ሚናኔ?

\VS{19}ሂስቲኮ ታኒ ዳይዳንꬃታ ቢኤሊዜቡላን ኬሲኮ ኢንቴ ናይቲ ኦናን ኬሳንዴቶ? ሄሳ ጊሻስ ኢንቴ ናይቲ ኢንቴ ቦላ ፒርዲዛይታ ጊዳና።

\VS{20}ጊዶ ኣቲን ታኒ ዳይዳንꬃታ ኬሲዛይ ጾሳ ዎልቃን ጋኪዴስ፤ ጾሳ ካዎቴꬃይ ኢንቴኮ ማቲዳሮ ኤሪቴ።


\par }{\PP \VS{21}«ሚኖ ኣሲ ሎኤꬂ ጊጼቲዲ ባ ኬꬄ ናጊኮ ኬꬃን ዲዛ ሚሺ ሎኦን ናጌቴስ።

\VS{22}ጊዶ ኣቲን ኢዛፔ ሃራ ሚኖ ኣሲ ዪዲ ጾኒኮ ኢዚ ኣማኔቲዳ ኦላ ሚሻታ ዎꬂ ኤኪዲ ኢዛስ ዲዛ ሃሮዛካ ዉርሲ ሃራስ ጊሻና።


\par }{\PP \VS{23}«ታናራ ጊዶንታይ ታናራ ኤቄቴስ፤ ታናራካ ሺሾንታዴይ ላሌስ፥
\XREF{}{{\XO 11:23 }{\XT{ማር 9፡40}}}


\par }{\SH ኢታ ኣያናይ ኣጊ ቢዳሶ ሲሚ ዩስ
\par }
{\R (ማቶ 12፡43-45)

\par }{\PP \VS{24}«ቱና ኣያናይ ኣሳፔ ኬዚዳ ዎዴ ሼምፖሶ ኮዪሼ ሃꬂ ባይንዳ ሜላሶን ዋዬቴስ፤ ሼምፖሶይ ꬋይኮ፥ ‹ታኒ ካሴ ኬዚዳሶ ጉዬ ሲማና› ጌስ።

\VS{25}ኢዛፔ ሲሚዲ ዪሺን ካሴ ኢዚ ኣጊ ቢዳ ኬꬃይ ፒቴቲዲኔ ጊጊ ኡቲዳይሳ ዴሜስ።

\VS{26}ሄሳፌ ሲሚ ቢዲ ባፔ ኢቲዛ ሃራ ላፑን ዳይዳንꬃታ ባናራ ኤኪዲ ዬስ፤ ኢስቲካ ጌሊዲ ሄን ዳና፤ ሄሳዴስካ ኮይሮይሳፌ ጉዬይሲ ኬሂ ኢታ ጊዳና» ጊዴስ።


\par }{\SH ቱሙ ኣንጆ
\par }
{\PP \VS{27}ዬሱሲ ሄሳ ሃሳይዛ ዎዴ ኣሳ ጊዶፌ ኢሲ ማጫስ ዲዛራ ባ ቃላ ꬎቁ ኦꬃዳ፥ «ኔና ቶኪዳ ቃንꬂኔ ኔ ꬋሚዳ ꬋንꬃቲ ኣንጄቲዳይታ» ጋዱስ።


\par }{\PP \VS{28}ጊዶ ኣቲን ኢዚ፥ «ኣንጄቲዳይቲ ጾሳ ቃላ ሲዪዲ ኣዛዜቲዛይታ» ጊዴስ።


\par }{\SH ዮናሲ ማላታ ጊዴꬅ
\par }
{\R (ማቶ 12፡38-42፤ ማር 8፡12)

\par }{\PP \VS{29}ዳሮ ዴሬይ ዬሱሳኮ ሺቂዳ ዎዴ ዬሱሲ፥ «ሃይሲ ዬሌታይ ኢታ ዬሌታ፤ ጊታ ማላታ ቤያናስ ኮዬስ፤ ጊዶ ኣቲን ዮናሳ ማላታፔ ሃራ ዱማ ማላታይ ኢሜቴና።

\VS{30}ጋሶይካ ዮናሲ ናናዌ ኣሳስ ማላታ ጊዲዳ ማላ ኣሳ ናይ ታኒ ሃ ዬሌታስ ማላታ ጊዳና።
\XREF{}{{\XO 11:30 }{\XT{ዮሃ 3፡4}}}

\VS{31}ዱጌሃ ዴሬ ማጫ ካዎያ ሶሎሞኔ ኤራቴꬅ ቤያናስ ቢታ ጋጻፔ ዴንዳዳ ዪዳ ጊሻስ ፒርዳ ዎዴ ኢዛ ሃ ዬሌታራ ዴንዳዳ ፒርዳና፤ ሄኮ ሶሎሞኔፔ ኣꬊዛዴይ ሃን ዴስ።
\XREF{}{{\XO 11:31 }{\XT{1ካዎ 10፡1-10፤ 2ታሪ 9፡1-12}}}

\VS{32}ዮናሲ ሳባኪሺን ሲዪዲ ናናዌ ኣሳይ ባ ናጋራፔ ማሬቲዳ ጊሻስ ሃ ዬሌታራ ኢሲፌ ዴንዲዲ ፒርዳና፤ ጊዶ ኣቲን ዮናሳፔ ኣꬊዛይ ሃን ዴስ።


\par }{\PP \VS{33}«ጾምፔ ኦይꬂዲ ካሬፔ ጌሊዛ ኣሳስ ፖኣና ማላ ቆንጬሶን ዎꬄቴስ ኣቲን ጌማሶን ዎꬂዛ ኣሲ ዴና።

\VS{34}ኔ ኣሳቴꬃስ ፖኦይ ኔ ኣይፌ፤ ኔ ኣይፌይ ፓጻ ጊዲኮ ኔ ኩሜꬃ ኣሳቴꬃይካ ፖኦ ጊዳና፤ ኔ ኣይፌይ ሳኬቲኮ ኔ ኩሜꬃ ኣሳቴꬃይ ꬉማ ጊዳና።

\VS{35}ሄሳ ጊሻስ ኔናን ዲዛ ፖኦይ ꬉሞንታ ማላ ናጌታ።

\VS{36}ሂስቲኮ ኔ ኣሳቴꬃይ ፖኦ ጊዲኮ ꬉሚዳ ኣሳቴꬂ ዴና ኣጊኮ ኔ ኩሜꬃ ኣሳቴꬃይ ጾምፔይ ሎኤꬂ ፖኢዛ ማላ ሎኢ ቤታና» ጊዴስ።


\par }{\SH ዬሱሲ ዋላሲዳ ፋርሳዌታኔ ዎጋ ታማርሲዛይታ
\par }
{\R (ማቶ 23፡1-36፤ ማር 12፡38-40)

\par }{\PP \VS{37}ዬሱሲ ሃሳያ ዉርሲዳ ማላ ኢሲ ፋርሳዌይ ባናራ ቁማ ማናስ ዬሱሳ ጼይጊዴስ።

\VS{38}ዬሱሲ ቁማ ማና ኩሼ ሜጬቶንታ ኣጊዳይሳ ቤኢዲ ማላሌቲዳ።


\par }{\PP \VS{39}ጎዳይ ኢዛስ፥ «ሃኢ ኢንቴ ፋርሳዌቲ ጹኣሲኔ ኬሬስ ቦላ ባጋ ሜጪ ጌሼታ፤ ኢንቴስ ጊዶ ባጋዚ ኡዜቴꬃኒኔ ኢታቴꬃን ኩሚዴስ።

\VS{40}ኢንቴኖ ኤያቶ! ካሬ ባጋ ሜꬊዳይ ጊዶ ባጋ ሜꬊቤኔ?

\VS{41}ዮኦን ጊዲኮ ጊዶን ዲዛይሳ ሙጹዋታ ኢሚቴ፤ ሄ ዎዴ ዉሪካ ኢንቴስ ጌሽ ጊዳና።


\par }{\PP \VS{42}«ኢንቴኖ ፋርሳዌቶ! ኢንቴስ ኣዬ ኣና! ኣኑጋፔኔ ጻሎታፔ ቃሴካ ዱማ ዱማ ካꬃፌ ታማፌ ኢሲኖ ኬሴታ፤ ጊዶ ኣቲን ቱሙ ፒርዳኔ ጾስ ዶሳናይሳ ኣጊ ኣꬌታ፤ ጊዲኮካ ኢንቴ ኣጊ ኣꬋናስ ቤሴና፤ ሃንኮይሳ ኣጎንታ ኢንቴ ኦꬃና ቤሲዛይቲካ ሃይታ።


\par }{\PP \VS{43}«ኢንቴኖ ፋርሳዌቶ! ኢንቴስ ኣዬ ኣና! ኣይሁዳ ዎሳ ኬꬃን ኡታናስ ቦንቾ ኦይዴ ኮዬታ፤ ጊያ ጊዶንካ ኣሳይ ኢንቴ ሲንꬃን ሆካና ማላ ዶሴታ።

\VS{44}ኣሲ ኤሮንታ ኢዛ ቦላራ ቢዛ ቆቴቲ ዲዛ ዱፎ ኢንቴ ሚሳቲዛ ጊሻስ ኢንቴስ ኣዬ ኣና!» ጊዴስ።


\par }{\PP \VS{45}ሙሴ ዎጋ ኤሪዛይታፔ ኢሶይ ዛሪዲ፥ «ኣስታማሬ! ኔ ሄሳꬆ ሃሳይዛ ዎዴ ኑናካ ጫያሳ» ጊዴስ።


\par }{\PP \VS{46}ዬሱሲካ ዛሪዲ፥ «ኢንቴኖ ሙሴ ዎጋ ኤሪዛይቶ ኢንቴስካ ኣዬ ኣና! ኣሲ ቶካናስ ዳንዳዮንታ ዴጾ ቶሆ ኣስ ቶሴታ፤ ኢንቴ ጊዲኮ ቢራꬌ ጼራንካ ቦቼኬታ።


\par }{\PP \VS{47}«ኢንቴ ኣዋቲ ዎꬊዳ ናቤታ ዱፎ ኢንቴ ሎኤꬂዛ ጊሻስ ኢንቴስ ኣዬ ኣና።

\VS{48}ሂስቲኮ ኢንቴ ኢንቴ ኣዋታ ኦሶ ሚንꬂዛ ማርካታ፤ ኢስቲ ናቤታ ዎꬊዳ፤ ኢንቴካ ኢስታ ዱፎ ሎኤꬄታ።


\par }{\PP \VS{49}«ሄሳ ጊሻስ ጾሳ ኤራቴꬂ፥ ‹ናቤታኔ ሃዋሬታ ታ ኢስታስ ዬዳና፤ ኢስቲካ ኢስታፌ ኢሳ ኢሳ ዎꬋና፤ ሃራታካ ጎዳና።

\VS{50}ሄሳ ጊሻስ ሃ ዬሌታይ ቢታይ ሜꬌቶሶፌ ሃኢ ጋካናስ ጉኪዳ ናቤታ ኡባ ሱꬃ ጊሻስ ኦይሼታና።

\VS{51}ኣቤሌ ሱꬃፌ ዶሚዲ ያርሺዛሶፔኔ ጾሳ ኬꬃ ጊዶን ጉኪዳ ዛካራሳ ሱꬃ ጋካናስ ኮዬቴስ› ጋዱስ። ኤ ታ ኢንቴስ ጊዛይ ሃ ዬሌታይ ሃይሳስ ኦይሼታና።


\par }{\PP \VS{52}«ኢንቴኖ ዎጋ ኤሪዛይቶ! ኢንቴስ ኣዬ ኣና! ኤራቴꬃ ፔንጌ ቁልፔ ዎልቃራ ዎꬂ ኤኪዲ ኢንቴስካ ጌሊቤኬታ፤ ጌላናይታካ ዲጌታ» ጊዴስ።


\par }{\PP \VS{53}ዬሱሲ ሄፔ ኬዚዳፔ ጉዬ ጻፌቲኔ ፋርሳዌቲ ኤቄቲሼ ኦይሻን ሼምፖ ዲጊዳ።

\VS{54}ኢዛ ዶናፔ ኬዚዛ ቃላን ኢዛ ቃጻናስ ናጌቲዳ።




\par }\Chap{12}{\SH ቆꬌፔ ቆሞ ሃኖቴꬃ ጊሻስ ዬሱሳ ቆፊሶ
\par }
{\PP \VerseOne{1}ሄ ዎዴ ዳሮ ዴሬይ ባ ጊዶን ኢሶይ ኢሳራ ዬꬌታና ጋካናስ ሺቂ ኡቲዳሼ ዬሱሲ ባና ካሊዛይታ፥ «ፋርሳዌታ ኢርሾፌ ናጌቲቴ፤ ሄሲካ ቆꬌፔ ቆሞ ሃኖ።
\XREF{}{{\XO 12:1 }{\XT{ማቶ 16፡6፤ ማር 8፡15}}}

\VS{2}ቆንጮንታ ካሜቲዲ ኣታናይኔ ኤሬቶንታ ቆታን ኣታና ሚሺ ዴና።
\XREF{}{{\XO 12:2 }{\XT{ማር 4፡22፤ ሉቃ 8፡17}}}

\VS{3}ሄሳ ጊሻስ ኢንቴ ጌማን ሃሳይዳዚ ዉሪ ቆንጬ ኬዛና፤ ቃሴካ ኢንቴ ቆልኣን ሃይꬃን ሳሱኬቲ ሃሳይዳዚ ዉሪ ዴሬ ሲንꬃን ዮቴታና።


\par }{\SH ኦናስ ባባናስ ቤሲዛኮ
\par }
{\R (ማቶ 10፡28-31)

\par }{\PP \VS{4}«ታ ላጌቶ! ታ ኢንቴስ ጊዛይ ኣሾ ጻላ ዎꬋናፔ ኣቲን ሃራ ኣይኮካ ኦꬃናስ ዳንዳዮንታይታስ ባቦፍቴ።

\VS{5}ጊዶ ኣቲን ኢንቴ ባባናስ ቤሲዛይ ኦናኮ ታ ኢንቴና ቤሳና፤ ኣሾ ዎꬊዳፔ ጉዬ ኣሾኔ ሼምፖ ኢሲፌ ጋꬂ ጋናሜ ታማን ዬጋናስ ዳንዳይዛይሳስ ባቢቴ፤ ኤ ኢዛስ ባቢቴ ጋይስ።


\par }{\PP \VS{6}«ሲኔ ካፎ ኢቻሻቲ ናምኡ ሳንቴስ ባይዜቴቴስ፤ ጊዶ ኣቲን ኢስታፌ ኢሲኔዮካ ጾሲ ዶጌና።

\VS{7}ኢንቴ ሁኤ ቢናናይ ኩሜꬅ ታይቦን ዴስ፤ ሄሳ ጊሻስ ባቦፍቴ፤ ዳሮ ሲኔ ካፎታፔ ኢንቴ ኣꬌታ።


\par }{\SH ኪርስቶሳ ጊሻስ ማርካቴꬅ
\par }
{\R (ማቶ 10፡32-33፤ 12፡32፤ 10፡19-20)

\par }{\PP \VS{8}«ታ ኢንቴስ ዮታይስ፤ ታ ጊሻስ ኣሳ ሲንꬃን ማርካቲዛ ኣሳ ኡባስ ኣሳ ናይ ቃሴካ ጾሳ ኪታንቻ ሲንꬃን ኢዛ ጊሻስ ማርካታና።

\VS{9}ጊዶ ኣቲን ኣሳ ሲንꬃን ታና ካዲዳዴይ ጾሳ ኪታንቻ ሲንꬃን ካዴታና።


\par }{\PP \VS{10}«ኣሳ ና ቦላ ካዉሻ ቃላ ሃሳይዛዴስ ናጋራይ ዉሪ ማሬታናሺን ጺሎ ኣያና ጫዪዛዴይ ማሬቴና።
\XREF{}{{\XO 12:10 }{\XT{ማቶ 12፡32፤ ማር 3፡29}}}


\par }{\PP \VS{11}«ኣሳይ ኢንቴና ኦይኪዲ ዴሬ ሃሪዛይታኮኔ ጎዳቲዛይታኮ፤ ኣይሁዳ ዎሳ ኬꬄ ኦይኪ ኤፊኮ፥ ‹ኣይ ጊ ዛሪኖ? ኣይ ጊኖ?› ጊዲ ሂርጎፍቴ።

\VS{12}ኣይስ ጊኮ ኢንቴ ሃሳያናስ ቤሲዛይሳ ጺሎ ኣያናይ ሄ ዎዴ ኢንቴና ታማርሳና» ጊዴስ።


\par }{\SH ዱሬ ኣዴዛ ኤያቴꬅ
\par }
{\PP \VS{13}ዳሮ ኣሳ ጊዶፌ ኢሳዴይ፥ «ኣስታማሬ! ታ ኢሻይ ኑ ኣዋ ላታ ሚሻፌ ታና ጋኪዛይሳ ታስ ኢማና ማላ ኢዛስ ዮታ» ጊዴስ።


\par }{\PP \VS{14}ዬሱሲካ፥ «ሃይሶ! ታና ኢንቴ ቦላ ፒርዲዛ ዳና ኦꬂዳይ ኦኔ?» ጊዴስ።

\VS{15}ቃሴካ ኢስታስ፥ «ኣሳስ ዳሮ ሚሺ ዲኮካ ሼምፖይ ሄ ዱሬቴꬃን ዶንታ ጊሻስ ናጌቲቴ፤ ዪቄቴꬃፌ ኢንቴና ኬሂ ናጊቴ» ጊዴስ።


\par }{\PP \VS{16}ዛሬꬂዲካ ኢስታስ፥ «ሎኤꬂ ካꬅ ኢሚዛ ጋዴ ጎዳ ጊዲዳ ኢሲ ዱሬ ኣሲ ዴስ።

\VS{17}ሄ ኣዴዚካ ባ ዎዚናን፥ ‹ታ ካꬃ ሺሻዳ ዎꬂዛሶይ ባይንዳ ጊሻስ ኣይ ኦꬆ?› ጊ ቆፒዴስ።


\par }{\PP \VS{18}«ኣዴዚካ፥ ‹ታስ ዲዛ ጎታራታ ላላዳ ሃራ ኣኪዛይሳ ኬጻና፤ ሂስታዳ ታስ ዲዛ ካꬃኔ ታስ ዲዛዝ ኡባ ኢዛን ሺሻና።

\VS{19}ታ ሼምፖዬ! ዳሮ ዎዴስ ጊዲዛ ካꬅ ሺሺዳ ጊሻስ ሼምፓ ኡታዳ ማ፤ ኡያ፤ ኡፋዬታ› ጋና ጊዴስ።


\par }{\PP \VS{20}«ጊዶ ኣቲን፥ ‹ጾሲ ሃይሶ ኤያዞ! ኔ ሼምፖዮ ሃች ኦማርስ ኔፔ ኤካና ኮዬቴስ፤ ሄሳ ጊሻስ ኔ ኔስ ሺሺዳይሲ ኦናስ ጊዳኔ?› ጊዴስ።


\par }{\PP \VS{21}«ሄሳ ጊሻስ ጾሳ ኣቻን ዱሬ ጊዶንታ ባስ ሚሼ ሺሺዛ ኣሳ ዉርሴꬂካ ሄሳ ማላ» ጊ ሌሚሶን ዮቲዴስ።


\par }{\SH ጾሳን ኣማኔቴꬅ
\par }
{\R (ማቶ 6፡25-34)

\par }{\PP \VS{22}ሄሳፌ ጉዬ ዬሱሲ ባና ካሊዛይታስ፥ «ኢንቴስ ታ ዮታይስ፤ ኢንቴ ዱሳስ፥ ‹ኣይ ማናኮ ዎይኮ ኢንቴ ቦላስ ኣይ ማይኣናኮ› ጊዲ ጬጮፒቴ።

\VS{23}ኣይስ ጊኮ ሼምፖይ ካꬃፌ ኣሳቴꬂ ቃሴ ማይኦፌ ኣꬌስ።

\VS{24}ቁሮታ ጼሊቴ ዜሬቴና፤ ማጼቴና፤ ካꬅ ሺሺዛ ጎታራይ ኢስታስ ባ ሺን ጾሲ ኢስታ ሚዜስ። ሂስቲኮ ኢንቴ ኢስታፌ ኬሂ ኣꬌኬቲ?

\VS{25}ጊዶ ኣቲን ኢንቴፌ ዳርሲ ቆፒዲ ባ ላይꬃ ቦላ ኢሲ ጋላስ ጉጃና ዳንዳይዛይ ኦኔ?

\VS{26}ሂስቲኮ ጉꬃ ሚሽ ኦሶይ ኢንቴስ ዳንዳዬቶንታሼ ኣይስ ሃራ ሚሻስ ኬሂ ቆፔቲ?


\par }{\PP \VS{27}«ጪሻቲ ዋኒዲ ዲጪዛኮ ኣኔ ጼሊቴ፤ ዋዬቴና፤ ሱቄቴና፤ ጊዶ ኣቲን ታ ኢንቴስ ዮታይስ፤ ሶሎሞኔይካ ጊታ ኣሳ ሺን ኢስታፌ ኢሲኔይꬆ ማይኢቤና።
\XREF{}{{\XO 12:27 }{\XT{1ካዎ 10፡4-7፤ 2ታሪ 9፡3-6}}}

\VS{28}ሂስቲኮ ጾሲ ሃች ቤቲዲ ዎንቶ ታማን ዎꬋና ማታ ሃይሳꬆ ማይዚዛ ጊዲኮ ኢንቴኖ ኣማኖይ ፓጪዳይቶ! ኢንቴና ዎስቲ ኣꬂ ማዪዜኔ?


\par }{\PP \VS{29}«ሄሳ ጊሻስ፥ ‹ኣይ ሚኖ? ኣይ ማይኢኖ?› ጊዲ ኢንቴ ዎዚናይ ዳርሲ ቆፖፎ።

\VS{30}ቢታ ቦላን ዲዛ ኣሲ ዉሪ ሃይሳ ኮዬስ፤ ጊዶ ኣቲን ሃይሲ ዉሪ ኢንቴስ ኮሺዛይሳ ኢንቴ ሳሎ ኣዋይ ኤሬስ።

\VS{31}ኡባፌካ ኮይሮꬂዲ ጾሳ ካዎቴꬅ ኮዪቴ፤ ሃይሲ ዉሪ ኢንቴስ ጉጄቲ ኢሜታና።


\par }{\SH ሳኣ ቦላ ሚሽ ሺሻናስ ቤሴና
\par }
{\R (ማቶ 6፡19-21)

\par }{\PP \VS{32}«ኢንቴኖ ጉꬃ ዉዴ ሜሄ ማላ ጊዲዳይቶ! ካዎቴꬅ ኢንቴስ ኢማናስ ኢንቴ ኣዋስ ሎኦ ቆፋ ጊዲዳ ጊሻስ ባቦፍቴ።

\VS{33}ኢንቴስ ዲዛይሳ ባይዚዲ ማንቆታስ ኢሚቴ፤ ካይሶይ ኤኮንታሶን፥ ቢላይ ሞንታሶን፥ ጪሞንታ ኮሮጆን ዉሮንታ ሚሽ ሳሎን ሺሺቴ።

\VS{34}ኢንቴ ዎዚናይ ኢንቴ ሚሺ ዲዛሶን ዳና» ጊዴስ።


\par }{\SH ኦሳንቻታ ሚኖቴꬅ
\par }
{\PP \VS{35}«ቃንꬃን ጊጺዲ ጊጌቲቴ፤ ኢንቴ ፖኦይካ ፖኦ፥
\XREF{}{{\XO 12:35 }{\XT{ማቶ 25፡1-13}}}

\VS{36}ኢስታ ጎዳይ ቡላቻ ዲጊሳፔ ሲሚዲ ያናሼ ናጌቲዛይታኔ ኢዚ ዪዲ ፔንጌ ቆጺሺን ኤሌ ዶያናስ ጊጊ ኡቲዳ ኣሳታ ሚሳቲቴ።
\XREF{}{{\XO 12:36 }{\XT{ማር 13፡34-36}}}

\VS{37}ኢስታ ጎዳይ ዪዛ ዎዴ ꬊስኮንታ ናጊ ኡቲዳ ኣሽካራቲ ኢስቲ ኣንጄቲዳይታ፤ ታ ኢንቴስ ቱሙ ጋይስ፤ ኢስታ ጎዳይ ባስ ቃንꬃን ጊጺ ኤቂዲ ኢስታ ማዳን ኡቲሲዲ ሚዛና።

\VS{38}ኦማርስ ዎይኮ ሌላ ጊዶꬃን ዪዲ ኢስቲ ꬊስኮንታ ዲሺን ዴሚኮ ሄ ኣሽካራቲ ኣንጄቲዳይታ።

\VS{39}ካይሶይ ኣይ ዎዴ ያናኮ ኤሪዛ ጊዲዳኮ ኬꬃ ጎዳይ ካይሶይ ቦኪሺን ጮኡ ጊዲ ቤሶንታይሳ ኤሪቴ።
\XREF{}{{\XO 12:39 }{\XT{ማቶ 24፡43-44}}}

\VS{40}ኣሳ ናይ ኢንቴ ቆፖንታ ዎዴን ያናይሳ ኤሪዲ ኢንቴካ ጊጌቲዲ ናጊቴ» ጊዴስ።


\par }{\SH ኢታ ኦሳንቻታኔ ሎኦ ኦሳንቻታ ሌሚሶ
\par }
{\R (ማቶ 24፡45-51)

\par }{\PP \VS{41}ጴጽሮሲካ፥ «ጎዶ! ሃይሳ ሌሚሶዛ ኔ ዮቲዛይ ኑስ ጻላዬ? ኡባ ኣሳሳራ?» ጊዴስ።


\par }{\PP \VS{42}ጎዳይካ፥ «ሂስቲኮ ባሶ ኣሳስ ኮሺዛ ዎዴን ቁማ ኢማና ማላ ኬꬃዴይ ኬꬃ ኣሳ ቦላ ዎꬂዛ ኣማኔቲዳ ዎዚናማ ኣሲ ኦኔ?

\VS{43}ጎዳይ ሲሚሺን ሄሳꬆ ኦꬂሼ ቤቲዛዴይ ኢዚ ኣንጄቲዳዴ።

\VS{44}ታ ኢንቴስ ቱሙ ጋይስ፤ ባስ ዲዛ ሚሽ ኡባ ቦላ ሄሳዴ ጎዳሳና።

\VS{45}ጊዶ ኣቲን፥ ‹ኢዛዴይ ታ ጎዳይ ኤሌ ዬና ጋምኣና› ጊ ቆፒዲ ኣዴ ኣሽካራታኔ ማጫ ኣሽካራታ ቡኪኮ፥ ቃሴካ ኮዪዳ ማላ ሚዲኔ ኡዪዲ ማꬆቲኮ፥

\VS{46}ሄሳዴ ጎዳይ ኢዚ ቆፖንታ ጋላሳን ያና ጊዲ ኤዝጎንታ ሳቴን ያና፤ ሂስቲዲ ኢዛ ቃንጼሬꬂ ዬጊዲ ኢዛ ኤጻ ኣማኖንታይታራ ኢሲፌ ኦꬃና።


\par }{\PP \VS{47}«ባ ጎዳ ቆፋ ኤሪዲ ጊጌቶንታይኔ ጎዳ ሼኔ ኦꬆንታ ኣሽካራይ ኢታ ሾች ሾጬታና።

\VS{48}ጊዶ ኣቲን ኤሮንታ ዲሼ ሾቻስ ቤሲዛ ሞሮ ኦꬂዳ ኣሽካራይ ጉꬃራ ሾጬታና፤ ዳሮ ኢሜቲዳ ኣሳ ኡባፌ ዳሮይ ኮዬቴስ፤ ዳሮ ሃዳራ ኤኪዳዴፌ ዳሮይ ኮዬቴስ።


\par }{\SH ኡባ ኣጊዲ ዬሱሳ ካሎ
\par }
{\R (ማቶ 10፡34-36)

\par }{\PP \VS{49}«ታኒ ዪዳይ ቢታ ቦላን ታማ ኤꬃናሳ፤ ሄ ታማይ ሃኢ ኤጺ ኬዚዳኮ ታና ዳሮ ኡፋይሳና።

\VS{50}ጊዶ ኣቲን ታኒ ጻማቄታና ጺንቃታይ ዴስ፤ ሄ ጺንቃታይ ፖሌታናሼ ታኒ ኬሃ ሜቶቴታዲስ።
\XREF{}{{\XO 12:50 }{\XT{ማር 10፡38}}}

\VS{51}ኢንቴስ ታኒ ቢታ ቦላ ሳሮ ኤሃና ዪዳ ሚሳቲዜ? ጊዴና፤ ታ ኢንቴስ ዮታይስ፤ ታኒ ዪዳይ ኢሳ ኢሳፌ ሻካናሳ።

\VS{52}ሃይሳፌ ሲንꬃን ኢሲ ኬꬃን ባ ጊዶን ሻኬቲዳ ኢቻሹ ኣሳቲ ዳና። ናምኣቲ ሄꬓታ ቦላ ሄꬓቲ ናምኣታ ቦላ ዴንዲዲ ባ ጊዶን ሻኬታና።

\VS{53}ኣዋይ ባ ኣቱማ ና ቦላ፥ ኣቱማ ናይካ ባ ኣዋ ቦላ፥ ኣያ ባ ማጫ ናይ ቦላ፥ ማጫ ናያካ ባ ኣዬይ ቦላ፥ ቦሎታ ባ ና ማቺ ቦላ፥ ና ማቻካ ባ ቦሎቲ ቦላ ዴንዲዲ ባ ጊዶን ሻኬታና» ጊዴስ።
\XREF{}{{\XO 12:53 }{\XT{ሚኪ 7፡6}}}


\par }{\SH ዎዴዛ ሃኖታ ኤሮ
\par }
{\R (ማቶ 16፡2-3)

\par }{\PP \VS{54}ቃሴካ ዴሬዛስ፥ «ኢንቴ ኣርሼይ ሞኪዛ ባጋራ ሻራይ ኬዚሺን ቤኢዲ፥ ‹ኤሌራካ ኢራይ ያና ጌስ› ጌታ፤ ኢንቴ ጊዳ ማላካ ሃኔስ።

\VS{55}ዱጌሃ ባጋራ ፑዴሃ ጫርኪሺን፥ ‹ጋላሳይ ሆኦ ጊዳና› ጌታ፤ ኢንቴ ጊዳ ማላካ ሃኔስ።

\VS{56}ኢንቴኖ ሎኦ ሚሳቲዛ ኢታቶ፤ ሳሎይሳኔ ሳኣ ሜꬋ ቤኢዲ ሃናናይሳ ኤሬታ ሺን ሃ ዎዴዛ ኤሮይ ኢንቴና ዋኒ ጾኒዜ?


\par }{\PP \VS{57}«ሂስቲኮ ኢንቴ ኣይስ ቱማ ፒርዴኬቲ?


\par }{\SH ሞርኬራ ሲጌቴꬅ
\par }
{\R (ማቶ 5፡25-26)

\par }{\PP \VS{58}«ኔ ሞርኬራ ዳና ሲንꬃን ኤቃና ቢሺን ቡሮ ኦጌ ቦላን ዳሼ ኢዛራ ጊጋና ኦጌ ኮያ፤ ኔ ሂስቶንታ ኣጊኮ ኢዚ ኔና ጎቺዲ ዳና ሲንꬅ ኤፋና፤ ዳናይካ ኔና ኣꬂዲ ሃላቃስ ኢማና፤ ሃላቃይካ ኔና ዎይኔን ዬጋና።

\VS{59}ታ ኔስ ዮታይስ፤ ዳናይ ፒርዲዳ ዉርሴꬃ ሳንቲዮ ቃንጻ ዉርሳና ጋካናስ ኔ ሄፔ ኬዛካ» ጊዴስ።




\par }\Chap{13}{\SH ናጋራፔ ሲሞንታይ ዉሪ ꬋያና
\par }
{\PP \VerseOne{1}ሄ ዎዴ ኢሲ ኢሲ ኣሳቲ ዬሱሳኮ ዪዲ፥ «ጲላጾሲ ኢስታ ሱꬅ ኢስታ ያርሾራ ጋꬂ ዋላኪዳ ጋሊላ ኣሳታ» ጊሼ ዬሱሳስ ዮቲዳ።

\VS{2}ኢዚካ ዛሪዲ፥ «ሂስቲን ሄሳ ማላ ሜቶይ ኢስታ ቦላ ጋኪዳ ኣሳቲ ሃንኮ ዋዬይ ጋኮንታ ኣቲዳ ጋሊላ ኣሳ ኡባፌ ኣꬊዳ ናጋራንቻ ጊዲዳ ጊሻስ ጊ ቆፔቲ?

\VS{3}ጊዴና! ታ ኢንቴስ ዮታይስ፤ ኢንቴ ማሬቶንታ ኢጺኮ ኢንቴ ዉሪካ ሄ ኣሳታ ማላ ꬋያና።

\VS{4}ዎይኮ ሴሊሆሜን ጊምቤይ ኢስታ ቦላ ኩንዲን ሃይቂዳ ታማኔ ኦስፑን ኣሳቲ ዬሩሳላሜን ዲዛ ኣሳ ኡባፌ ናጋራንቻ ጊዲዳ ጊሻስ ጊዲ ቆፔቲ?

\VS{5}ጊዴና! ታ ኢንቴስ ዮታይስ፤ ኢንቴ ማሬቶንታ ኢጺኮ ኢንቴ ዉሪካ ሄ ኣሳታ ማላ ꬋያና» ጊዴስ።


\par }{\SH ኣይፎንታ ባላሴ ሚꬃይ ሌሚሶ
\par }
{\PP \VS{6}ቃሴካ ኢስታስ፥ «ኢሲ ኣሲ ዎይኔ ቶኪዛሶሆን ቶኬቲዳ ኢሲ ባላሴ ሚꬂ ዳዉስ፤ ሄ ባላሴ ሚꬃይኮ ኣይፌ ኮያና ዪዲ ኢሲ ኣይፌካ ዴሚቤና።

\VS{7}ዎይኔ ኣታኪልቴ ኦꬂዛይሳስ፥ ‹ሄኮ ታኒ ኣይፌ ዴማና ጋዳ ሃቺራ ሄꬑ ላይꬅ ሃ ባላሴይኮ ሲሜሬታ ያዳ ኢሲ ኣይፌካ ዴማቤኬ፤ ሄሳ ጊሻስ ኢዞ ቃንጻ ዲጋ! ኣዛስ ጮ ቢታ ጹንጻዜ?› ጊዲ ሌሚሶ ዮቲዴስ።

\VS{8}ኢዚካ ዛሪዲ፥ ‹ጎዶ! ታኒ ኢዚ ጻጶን ኦሻ ዬጋዳ ኦሴꬃ ጼላና ማላ ሃ ላይꬃስ ኣጋጋርኪ?

\VS{9}ዪዛ ላይꬃስ ኢዛ ኣይፊኮ ሎኦ፤ ኣይፎንታ ኢጺኮ ቃንጻንዳሳ› » ጊዴስ።


\par }{\SH ዬሱሲ ሳምባታ ጋላስ ፓꬂዳ ቁና ማጫሲዮ
\par }
{\PP \VS{10}ዬሱሲ ሳምባታ ጋላስ ኢሲ ኣይሁዳ ዎሳ ኬꬃን ታማርሲሺን፥

\VS{11}ታማኔ ኦስፑን ላይꬅ ኩሜꬅ ኢታ ኣያናይ ኦይኪዲ ኣሳቴꬃ ፓጪሲዳ ኢሲ ማጫሳያ ሄን ዳዉስ፤ ኢዛካ ዞኮይ ቁኒዳ ጊሻስ ሙሌካ ꬎቁ ጋናስ ዳንዳዩኩ።

\VS{12}ዬሱሲ ኢዞ ቤኢዳፔ ጉዬ ጼይጊዲ፥ «ሃኔ ማጫሳዬ! ኔኒ ኔና ሳኪዛ ሃርጌዛፔ ፓጻዳሳኮ!» ጊዴስ።

\VS{13}ዬሱሲ ባ ኩሼ ኢዚ ቦላ ዎꬂን ኢዛ ሄራካ ሲቲ ጋዳ ኤቃዱስ፤ ጾሳካ ጋላታዱስ።


\par }{\PP \VS{14}ኣይሁዳታ ዎሳ ኬꬃ ሃላቃዚካ ሳምባታ ጋላስ ፓꬂዳይሳስ ዬሱሳ ቦላ ሃንቄቲዲ ኢዛኮ ዪዛ ዴሬዛ፥ «ኦሶስ ቤሲዛ ኡሱፑን ጋላሳቲ ዲዛ ጊሻስ ሄ ኦሶ ጋላሳታን ዪዲ ፓጺቴ ኣቲን ሳምባታ ጋላስ ዮፒቴ» ጊዴስ።
\XREF{}{{\XO 13:14 }{\XT{ኬሳ 20፡9-10፤ ዛሬ 5፡13-14}}}


\par }{\PP \VS{15}ጎዳይካ ዛሪዲ፥ «ኢንቴኖ ቆꬌፔ ቆሞን ሃሳይዛይቶ! ኢንቴ ጊዶፌ ኢሳዴይ ባ ቦራ ዎይኮ ባ ሃሬ ሳምባታ ጋላስ ባሶን ቃሼቲዳሶፔ ቢርሺዲ ሃꬄ ኡሻናስ ኤፊ ኤሬኔ?

\VS{16}ሂስቲን ሃና ማጫሳያ ኣብራሃሜ ና ጊዳዳ ታማኔ ኦስፑን ላይꬅ ኩሜꬅ ጻላኤይ ቃቺን ዲዛሶፔ ሳምባታ ጋላስ ቢርሼታናስ ኢዚስ ቤሴኔ?» ጊዴስ።

\VS{17}ዬሱሲ ሂዝጊ ኦይቺዳ ዎዴ ኢዛራ ኤቄቲዛይቲ ዉሪካ ዬላቲዳ፤ ጊዶ ኣቲን ዴሬይ ዉሪካ ኢዚ ኦይቺዳ ማላሊሲዛ ኦይሻን ኡፋዬቲዴስ።


\par }{\SH ሳናፊጬ ጌቴቲዛ ሚꬃይ ዜሬꬃ ሌሚሶ
\par }
{\R (ማቶ 13፡31-33፤ ማር 4፡30-32)

\par }{\PP \VS{18}ቃሴካ ዬሱሲ ዛሪዲ፥ «ጾሳ ካዎቴꬂ ኣይ ሚሳቲዜ? ታ ኢዞ ኣዛራ ሌሚሶ?

\VS{19}ኢሲ ኣሲ ሳናፊጬ ጌቴቲዛ ሚꬃ ኣይፌ ባ ጋዴን ቶኪን ሞካ ዲጫዳ ጊታ ጊዲን ካፎቲ ኢዚ ሃጋ
\FTNT{*}{{\FR 13:19 }{\FQA{ሃጋ፡
}}{\FT{ሃጋ ጌቴቲዛይሳ ኢሲ ኢሲ ባጋ ጋሞꬆ ቃላን ሃንጌ ጌቴስ።
}}} ጊዶን ዱሳሶ ጊጊሳና ጋካናስ ዲጪዳ ሳናፊጬ ሚꬅ ሚሳታዉስ» ጊዴስ።


\par }{\SH ኢርሾ ሌሚሶ
\par }
{\R (ማቶ 13፡33)

\par }{\PP \VS{20}ቃሴካ፥ «ጾሳ ካዎቴꬅ ኣዛራ ሌሚሶ?

\VS{21}ኢሲ ማጫሲ ሙኑቃ ጫሊሳናስ ዳሮ ꬊሌራ ዋላኪዳ ጉꬃ ኢርሾ ሚሳታዉስ» ጊዴስ።


\par }{\SH ጹንꬃ ፔንጌ
\par }
{\R (ማቶ 7፡13-14፥21-23)

\par }{\PP \VS{22}ሄሳፌ ጉዬ ዬሱሲ ዬሩሳላሜ ቢሼ ካንꬂ ቢዛ ካታማኒኔ ጉታታን ኣሳ ታማርሲሼ ኣꬊሺን፥

\VS{23-24}ኢሳዴይ ኢዛኮ ሺቂዲ፥ «ጎዶ! ፒርዳፌ ጉꬃ ኣሳቲ ጻላ ኣታኔ?» ጊ ኦይቺዴስ። ኢዚካ ዛሪዲ፥ «ጹንꬃ ፔንጌይራ ጌላናስ ባጼቲቴ፤ ዳሮቲ ጌላናስ ኮዬቴስ ሺን ኢስታስ ሃኔና።

\VS{25}ኬꬃ ጎዳይ ዴንዲዲ ባ ካሬ ጎርዲ ጊዲን ኢንቴ ካሬን ኤቂዲ፥ ‹ጎዶ! ካሬ ዶያርኪ!› ጊዲ ፔንጌ ቆጻና ሺን ኢዚ ዛሪዲ፥ ‹ኢንቴ ኦናኮኔ ኣዋፔ ዪዳኮ ታ ኢንቴና ኤሪኬ› ጋና ጊዴስ።


\par }{\PP \VS{26}«ኢንቴካ ኢዛስ ዛሪዲ፥ ‹ኑኒ ኔናራ ኢሲፌ ሚዶሲኔ ኢሲፌ ኡዪዶስ፤ ኑ ዱቡሻን ኔ ኑና ታማርሳዳሳ› ጋና።


\par }{\PP \VS{27}«ኢዚካ ዛሪዲ፥ ‹ኢንቴና ኢንቴ ኦናኮኔ ኢንቴ ኣዋፔ ዪዳኮ ታ ኢንቴና ኤሪኬ፤ ኢንቴ ማካላቲ ዉሪካ ታፔ ሃኪቴ› ጋና ጊዴስ።
\XREF{}{{\XO 13:27 }{\XT{ማዛ 6፡8}}}


\par }{\PP \VS{28}«ኢንቴ ኣብራሃሜ፥ ዪሳቃ፥ ያቆቤኔ ናቤታ ኡባታ ጾሳ ካዎቴꬃን ቤኢዛ ዎዴ ኢንቴ ካሬን ዬጌቲ ኣቲኮ ሄ ዎዴ ኢንቴስ ዬሆኔ ኣቻ ጋርጬች ጊዳና።
\XREF{}{{\XO 13:28 }{\XT{ማቶ 22፡13፤ 25፡30}}}

\VS{29}ኣሳይ ኣርሼይ ሞኪዛ ባጋፌኔ ዉሊዛ ባጋፌ ፑዴሃፔኔ ዱጌሃፔ ዪዲ ጾሳ ካዎቴꬃ ማዳን ኡታና።

\VS{30}ሄኮ ጉዬን ዲዛይታፔ ባጋይቲ ሲንꬄ ኣꬋና፥ ሲንꬃን ዲዛይታፔ ባጋይቲ ጉዬ ኣꬋናይቲ ዴቴስ» ጊዴስ።
\XREF{}{{\XO 13:30 }{\XT{ማቶ 19፡30፤ 20፡16፤ ማር 10፡31}}}


\par }{\SH ዬሱሲ ዬሩሳላሜ ዋላሲዴስ
\par }
{\PP \VS{31}ሄ ዎዴ ፋርሳዌታፔ ኢሲ ኢሲ ኣሲ ዪዲ፥ «ሄርዶሲ ኔና ዎꬋናስ ኮይዛ ጊሻስ ሃይሳፌ ዴንዳ ኪቻ» ጊዳ።


\par }{\PP \VS{32}ዬሱሲ ኢስታስ፥ «ታኒ ቡሮ፥ ‹ሃቺኔ ዎንቶ ዳይዳንꬃታ ኣሳፔ ኬሳና፤ ሃርጊዛይታካ ፓꬃና፤ ሄꬓንꬆ ጋላስ ታ ቆፋሶ ታ ጋꬃና› ጊዴስ ጊዲ ሄ ዎራካናስ ዮቲቴ።

\VS{33}ጊዶ ኣቲን ናቤይ ዬሩሳላሜፔ ሃራሶን ሃይቃናስ ቤሶንታ ጊሻስ ሃቺኔ ዎንቶ ዎንቶፔይንካ ታ ሲንꬄ ቡስ ጉጃና።


\par }{\PP \VS{34}«ሃኔ ዬሩሳላሜ ናቤታ ዎꬊዛሬ! ኔኮ ኪቴቲዳይታ ሹቻራ ጫዲዛሬ! ኩቶይ ባ ጪዬታ ባ ቄፌ ጋርስ ሺሺዛ ማላ ኔ ናይታ ሺሻናስ ኣፑን ዎዴ ኮያዲናሺን ኔ ጊዲኮ ኣካይ ጋዳሳ።

\VS{35}ሄኮ ኢንቴ ኬꬃይ ካይዚዴስ፤ ታ ኢንቴስ ዮታይስ፥ ‹ጎዳ ሱንꬃን ዪዛዴይ ኣንጄቲዴስ› ኢንቴ ጋና ዎዴይ ጋካናሼ ናምኣንꬆ ታና ቤዬኬታ» ጊዴስ።
\XREF{}{{\XO 13:35 }{\XT{ማዛ 118፡26}}}




\par }\Chap{14}{\SH ቃሴካ ዬሱሲ ኢሲ ሃርጋንቻ ሳምባታ ጋላስ ፓꬂዴስ
\par }
{\PP \VerseOne{1}ኢሲ ጋላስ ዬሱሲ ቁማ ማናስ ፋርሳዌታ ሃላቃታፔ ኢሳ ሶ ጌሊዳ ዎዴ ኣሳይ ዉሪ ዬሱሲ ኣይ ኦꬃናኮ ጊዲ ኣይፌ ኢዛ ቦላ ቶኪ ጼሊዴስ።

\VS{2}ሄንካ ኢዛስ ኣሳቴꬃይ ፑሪን ዋዬቲዛ ኢሲ ኣሲ ኢዛ ሲንꬃን ዴስ።

\VS{3}ዬሱሲካ ሙሴ ዎጋ ኤሪዛይታኔ ፋርሳዌታ፥ «ሳኬቲዛዴ ሳምባታ ጋላስ ፓꬃናስ ኮሺዜዬ? ኮሼኔ?» ጊዲ ኦይቺዴስ።


\par }{\PP \VS{4}ኢስቲካ ጮኡ ጊዳ፤ ኢዚካ ኣዴዛ ቦቺዲ ፓꬂ ዬዲዴስ።

\VS{5}ቃሴካ፥ «ኢንቴፌ ኢሲ ኣሳስ ሳምባታ ጋላስ ናይ ዎይኮ ቦራይ ኩንዲዲ ኦላን ጌሊኮ ኤሶን ሄራካ ኬሶንታዴይ ኦኔ?» ጊዴስ።
\XREF{}{{\XO 14:5 }{\XT{ማቶ 12፡11}}}


\par }{\PP \VS{6}ኢስቲካ ኦይሻስ ኣይኮ ዛሮካ ዴማናስ ዳንዳይቤቴና።


\par }{\SH ባና ዚቂ ሂስቴꬂኔ ኢማꬃ ሞኮ
\par }
{\PP \VS{7}ጼይጌቲዳ ኣሳቲ ኡታናስ ቦንቾሶ ኮዪሺን ዬሱሲ ቤኢዲ ሌሚሶራ ኢስታስ፥

\VS{8}«ኢሲ ኣሲ ኔና ሳርጌስ ጼይጊኮ ቦንቾሶን ኡቶፋ፤ ኔፔ ቦላራ ቦንቼቲዛዴይ ጼይጌቲኮ፥

\VS{9}ኢንቴና ናምኣታካ ጼይጊዳዴይ ዪዲ፥ ‹ኔ ኡቲዳሶሆዛ ሃይሳዴስ ዬዳ› ጋና፤ ኔኒካ ዬላታሼ ዚቃሶ ባንዳሳ።

\VS{10}ጊዶ ኣቲን ኔ ጼይጌቲዳ ዎዴ ዚቃሶ ጼላዳ ኡታ፤ ኔና ጼይጊዳዴይ ዪዲ፥ ‹ታ ላጌዞ! ሃ ያ ꬎቃሶሆን ኡታ› ጋንዴስ፤ ኔኒካ ሄ ዎዴ ኔናራ ማዳን ኡቲዳ ኣሳ ኡባ ሲንꬃን ቦንቼታና።

\VS{11}ጋሶይካ ባና ꬎቁ ሂስቲዛዴይ ዉሪ ዚቂ ጋና፤ ባና ዚቂ ሂስቲዛዴይ ዉሪ ꬎቁ ጋና» ጊዴስ።
\XREF{}{{\XO 14:11 }{\XT{ማቶ 23፡12፤ ሉቃ 18፡14}}}


\par }{\PP \VS{12}ዬሱሲካ ጼይጊዳ ኣዴዛ፥ «ቁማ ዎይኮ ካዎ ሚዛናስ ጼይሲኮ ኔይሳꬆ ኔና ጼይሲዲ ሚዞንታ ማላ ኔ ላጌታ ዎይኮ ኔ ኢሻታ፥ ኔ ዳቦታ ዎይኮ ዱሬታ ዎይኮ ዱሬ ጉታታ ጼይጎፓ።

\VS{13}ጊዶ ኣቲን ኣሳ ጼይሳዳ ሚዛና ኮይኮ ማንቆታ፥ ኩሼይ፥ ቶሆይ ባይንዳ ዎቤታኔ ቆቄታ ጼይሳ፤ ኔኒ ኣንጄታና።

\VS{14}ጼይጌቲዳይቲ ኩሼ ዛራናስ ዳንዳዮንታ ጊሻስ ጺሎታ ዴንꬃ ዎዴ ኔስ ኩሼይ ዛሬታና» ጊዴስ።


\par }{\SH ዎጋ ጊቢራ ሌሚሶ
\par }
{\R (ማቶ 22፡1-10)

\par }{\PP \VS{15}ማዳን ዬሱሳራ ኢሲፌ ኡቲዳይታፔ ኢሶይ ሃይሳ ሲዪዲ፥ «ጾሳ ካዎቴꬃን ሺቂዲ ማዳፌ ሚዛ ኣሲ ኣንጄቲዳዴ» ጊዴስ።


\par }{\PP \VS{16}ዬሱሲካ፥ «ኢሲ ኣሲ ዎልቃማ ጊቢራ ጊግሲዲ ዳሮ ኣስ ጼይጊዴስ።


\par }{\PP \VS{17}«ጊቢራ ማና ዎዴይካ ጋኪን ጼይጌቲዳ ኢማꬃታ፥ ‹ዉሪካ ጊጊዳ ጊሻስ ሃ ዪቴ!› ጊዲ ጼይጋና ማላ ባ ኣሽካራ ዬዲዴስ።

\VS{18}ጊዶ ኣቲን ዉሪካ ባስ ሃራ ጋሶ ሺሺዲ ኢሶይ፥ ‹ሃኢ ጋዴ ሻማዲስ፤ ታ ባዳ ቤያናስ ቤሴስ፤ ሃቺስ ታና ላንጮፋ› ጊዴስ።


\par }{\PP \VS{19}«ሃንኮይሲካ፥ ‹ታኒ ኢቻሹ ዋጻ ቦራ ሻማዲስ፤ ኢስታ ፓጫ ጼላና ጊሻስ ሃች ታና ላንጮፋ› ጊዴስ።


\par }{\PP \VS{20}«ቃሴ ሃራ ኢሳዴይካ፥ ‹ታኒ ቡሮ ሚሺራቴꬃን ዳይስ፤ ባናስ ዳንዳይኬ› ጊዴስ።


\par }{\PP \VS{21}«ኦሳንቻዚ ኪቴቲዳሶፔ ሲሚዲ ሄꬓቲ ጊዳይሳ ባ ጎዳስ ዮቲዴስ፤ ሄ ዎዴካ ጊቢራ ጊግሲዳይሲ ሃንቄቲዲ ኦሳንቻዛ፥ ‹ኤሌ ኦይዱ ኦጌ ኬዛዳ ማንቆታ፥ ኩሼይኔ ቶሆይ ባይንዳ ዎቤታ፥ ቆማጻታኔ ኣይፌይ ባይንዳ ቆቄታ ሃ ጌልꬃ› ጊዴስ።


\par }{\PP \VS{22}«ኦሳንቻዚካ ዛሪዲ፥ ‹ታ ጎዶ! ኔ ታና ኣዛዚዳይሳ ኡባ ፖላዲስ፤ ሃኢካ ሃራ ኡቴꬃሶይ ዴስ› ጊዴስ።


\par }{\PP \VS{23}«ጎዳዚካ ኦሳንቻዛ፥ ‹ጌዴ ኦይዱ ኦጌ ኬዛዳ ታ ኬꬄ ኩማና ማላ ፑዴኔ ዱጌ ኣꬊዛይታ ዎልቃራ ሃ ጌልꬃ።

\VS{24}ታኒ ቱማ ጋይስ፤ ጊቢራ ማና ጼይጌቲዳይታፔ ኢሳዴይካ ዶናን ጌልꬄና› » ጊዴስ።


\par }{\SH ዬሱሳ ካሎይ ባና ያርሾ ኮዬስ
\par }
{\R (ማቶ 10፡37-38)

\par }{\PP \VS{25}ዳሮ ዴሬይ ኢዛራ ኢሲፌ ቢዛይሳ ዬሱሲ ቤኢዲ ጉዬ ሲሚ፥

\VS{26}«ታኮ ዪዛይ ዉሪ ባ ኣዋ፥ ባ ማቾኔ ናይታ፥ ባ ኢሻታኔ ሚቼታ፥ ባ ሼምፖ ጊዲን ኢጾንታ ኣጊኮ ታና ካሊዛዴ ጊዳናስ ዳንዳዬና።
\XREF{}{{\XO 14:26 }{\XT{ማቶ 10፡37}}}

\VS{27}ባ ማስቃሌ ቶኪዲ ታና ካሎንታይ ታና ካሊዛዴ ጊዳናስ ዳንዳዬና።
\XREF{}{{\XO 14:27 }{\XT{ማቶ 10፡38፤ 16፡24፤ ማር 8፡34፤ ሉቃ 9፡23}}}


\par }{\PP \VS{28}«ኢንቴፌ ኢሲ ኣሲ ኬꬄ ኬጻናስ ኮይኮ ፖላናስ ዳንዳያናኮኔ ዳንዳዮንታኮ ኮይሮቲዲ ባስ ዲዛ ቢራ ቆፖንታይ ኦኔ?

\VS{29}ኬꬃ ኬጻና ዶሚዲ ዉርሳናስ ሃኖንታ ኢጺኮ ቤኢዳ ኣሲ ዉሪ ኢዛ ቦላ ሚጫና።

\VS{30}ኢስቲካ፥ ‹ሃይሲ ኣዴዚ ኬꬄ ኬጾ ኦይኪዴስ ሺን ፖሊቤና› ጊ ሚጫና።


\par }{\PP \VS{31}«ዎይኮ ኢሲ ካዎይ ሃራ ካዎራ ኦላስ ጊጌቲዲ ናምኡ ታሙ ሺ ኣስ ኤኪ ዪዛ ካዎ ዛራናስ ታሙ ሺ ኦላ ኣሳራ ዛራናኮ ኡቲዲ ቆፖንታይ ኦኔ?

\VS{32}ኦላ ዛራናስ ዳንዳዬቶንታ ሚሳቲዲ ቤቲኮ ቡሮ ሃሆን ዲሺን ማቃይናናስ ጋና ዬዴስ።

\VS{33}ሄሳꬆካ ኢንቴፌ ኦናካ ጊዲን ባስ ዲዛይሳ ኣጎንታይ ታና ካሊዛዴ ጊዳናስ ዳንዳዬና።


\par }{\SH ማልኦንታ ማጺኔ ሌሚሶ
\par }
{\R (ማቶ 5፡13፤ ማር 9፡50)

\par }{\PP \VS{34}«ማጺኔይ ሎኦሺን ባ ማጺኔቴꬃ ማልኦ ዬዲኮ ዛሪዲ ዋኒ ማልኣና ዳንዳይዜ?

\VS{35}ጋዴን ዬጊን ኣራዲሶንታ ጊሻስ ጮ ካሬ ዎራ ዬጌቴስ፤ ሲዪዛ ሃይꬂ ዲዛ ኣሲ ሲዮ!» ጊዴስ።




\par }\Chap{15}{\SH ꬋይዲ ቤቲዳ ዶርሳ ሌሚሶ
\par }
{\R (ማቶ 18፡12-14)

\par }{\PP \VerseOne{1}ኢሲ ጋላስ ቃራጻ ሺሺዛይቲኔ ናጋራንቻቲ ዉሪ ዬሱሳፔ ሲያናስ ኢዛ ኣቺ ሺቂዳ።

\VS{2}ፋርሳዌቲኔ ጻፌቲ፥ «ሃይሲ ኣዴዚ ናጋራንቻታ ኢጼና፤ ኢስታራካ ሜስ» ጊዲ ባ ጊዶን ዙዙሜቲዳ።


\par }{\PP \VS{3}ዬሱሲካ ኢስታስ ሌሚሶ ሂዝጊ ዮቲዴስ፤


\par }{\PP \VS{4}«ኢንቴ ጊዶፌ ኢሳዴስ ጼቱ ዶርሲ ዲኮ ሄ ጼቱ ዶርሳታፔ ኢሲና ꬋይኮ ኣቲዳ ኡዱፉን ታማኔ ኡዱፉናታ ዴምባን ዬጊዲ ꬋይዳይሳ ዴማና ጋካናስ ኮያና ቦንታይ ኦኔ?

\VS{5}ዴሚዲ ኡፋይሳራ ሃሼን ቶኪ ኤኪዲ፥

\VS{6}ባሶ ሲሜስ፤ ባ ላጌታኔ ጉታ ኣሳታ ኢሲ ቦላ ጼይጊዲ፥ ‹ꬋይዳ ታ ዶርሳዮ ዴማዲስ፤ ታናራ ኢሲፌ ኡፋዬቲቴ› ጋና።

\VS{7}ታ ኢንቴስ ዮታይስ፥ ‹ሄሳꬆካ ማሮቴꬅ ኮሾንታ ኡዱፉን ታማኔ ኡዱፉን ጺሎታፔ ማሬቴꬃን ጌሊዛ ኢሲ ናጋራንቻን ሳሎን ኡፋይስ ጊዳና።›


\par }{\SH ꬋይዲ ቤቲዳ ቦꬃ ሺሊንጌ ሌሚሶ
\par }
{\PP \VS{8}«ዎይኮ ኢሲ ታሙ ቢራ ሳንቴይ ዲዛ ማጫሳያ ሄ ታማፌ ኢሲኔያ ꬋይኮ ጾምፔ ኦይꬃዳ ዴማና ጋካናስ ኬꬃ ጋርስ ፒታዳ ሎኤꬃ ኮዮንታ ማጫሲ ኦኔ?

\VS{9}ኢዛካ ዴሚዳ ዎዴ ባ ላጌታኔ ባ ጉታታ ኢሲፌ ጼይጋዳ፥ ‹ታፔ ꬋይዳ ቢራ ሳንቲዮ ዴሚዳ ጊሻስ ታናራ ኢሲፌ ኡፋዬቲቴ› ጋንዱስ።

\VS{10}ታ ኢንቴስ ዮታይስ፤ ‹ሄሳꬆካ ማሮታን ጌሊዛ ኢሲ ናጋራንቻ ኣሳን ጾሳ ኪታንቻታ ኣቻን ኡፋይስ ጊዳና።›


\par }{\SH ꬋይዲ ቤቲዳ ናዛ ሌሚሶ
\par }
{\PP \VS{11}«ኢሳዴስ ናምኡ ናይቲ ዴቴስ።

\VS{12}ኢስታፌካ ካሎ ናዚ ባ ኣዋ፥ ‹ኣቦ! ኔስ ዲዛ ሚሻፌ ታ ጊሻ ታስ ኢማ› ጊዴስ። ኣዋይካ ባስ ዲዛ ሚሻ ባ ናይታስ ጊሺዴስ።


\par }{\PP \VS{13}«ዳሮ ዎዴ ጋምኦንታ ዲሼ ካሎ ናዚ ባ ሚሻ ኡባ ሺሺ ኤኪዲ ሃሆ ቢታ ቢዴስ፤ ሄንካ ባስ ዲዛ ሚሻ ጎኣይ ባይንዳ ጮ ሜላ ꬋይሲዴስ።

\VS{14}ኢዚካ ባስ ዲዛይሳ ኡባ ꬋይሲዳፔ ጉዬ ሄ ቢታን ኢታ ኮሻይ ዴንዲን ዳሮ ዋዬቲዴስ።

\VS{15}ሄሳ ጊሻስ ሄ ዴሬን ዲዛ ኣሳፔ ኢሳዴኮ ሺቂዴስ፤ ኢዛዴይካ ባ ጉዱንꬅ ሄማና ማላ ጉዱንꬅ ሄሚዛሶሆ ዬዲዴስ።

\VS{16}ናዚካ ጉዱንꬃቲ ሚዛ ሃርቆዛፔ ማናስ ኣሞቲዴስ ሺን ሄሳካ ኢሚዛዴይ ቤቲቤና።


\par }{\PP \VS{17}«ጊዶ ኣቲን ኢዛ ዎዚናይ ሲሚዳ ዎዴ፥ ‹ታ ኣዋ ኣሽካራታ ኣፑናታፔ ካꬂ ፓላሂዜ ሺን ታኒ ሃይሳን ጋፋን ሃይቃና ማታዲና?

\VS{18}ዴንዳዳ ታ ኣዋ ሶ ባዳ ኣቦ! ሳሎን ጾሳ፥ ሳኣን ታ ኔና ቆሃዲስ።›

\VS{19}ሃይሳፌ ጉዬ፥ ‹ታኒ ኔ ና ጌቴታዳ ጼይጌታናስ ታስ ቤሴና፤ ኔ ኣሽካራታፔ ኢሳ ማላ ታና ቆዳ› ጊዴስ።

\VS{20}ሄሳ ጊሻስ ዴንዲዲ ባ ኣዋኮ ቢዴስ፤ ጊዶ ኣቲን ቡሮ ኢዚ ሃሆራ ዪሺን ኣዋይ ቤዪ ሚሼቲዲኔ ኢዛኮ ዎጺ ቢዲ ኢዲሚ ኦይኪዲ ዬሪዴስ።


\par }{\PP \VS{21}«ናዚካ፥ ‹ኣቦ! ሳሎን ጾሳ፥ ሳኣን ታ ኔና ቆሃዲስ፤ ሃይሳፌ ጉዬ ታ ኔ ና ጌቴታዳ ጼይጌታናስ ታስ ቤሴና› ጊዴስ።


\par }{\PP \VS{22}«ጊዶ ኣቲን ኣዋይ ኣሽካራታስ፥ ‹ኤሶቲዲ ኡባፌ ዶሬቲዳ ማይኦ ኤሂዲ ማይዚቴ፤ ኢዛ ቢራꬌን ሚጊዶ፥ ኢዛ ቶሆንካ ጫማ ኣꬂቴ።

\VS{23}ሞꬎ ሚርጎ ቦራ ኤሂዲ ሹኪቴ፤ ኣኔ ሚዲ ኡፋዬቶስ።

\VS{24}ሃይሲ ታ ናዚ ሃይቂዴስ ሺን ፓጺዴስ፤ ꬋይዴስ ሺን ቤቲዴስ› ጊዴስ፤ ሄሳፌ ጉዬ ኡፋዬቴꬅ ኦይኪዳ።


\par }{\PP \VS{25}«ሄሲ ሃኒዛ ዎዴ ባይራ ናዚ ጎሻሶን ዴስ፤ ሄፔካ ሲሚዲ ሶ ማቲዳ ዎዴ ዲꬃ ዱሪስ ሲዪዴስ።

\VS{26}ኢዚካ ኣሽካራታፔ ኢሳ ጼይጊዲ፥ ‹ሄሲ ኣዜ?› ጊ ኦይቺዴስ።

\VS{27}ኣሽካራዚካ፥ ‹ኔ ኢሻይ ዪዴስ፤ ኢዚ ሳሮኒኔ ሎኦን ሲሚዳ ጊሻስ ኔ ኣዋይ ሞꬎ ሚርጎ ቦራ ሹኪዴስ› ጊዴስ።


\par }{\PP \VS{28}«ባይራ ኢሻዚካ ሃንቄቲዲ ሶ ጌላናስካ ኮዪቤና። ኣዋይካ ካሬ ኬዚዲ ኢዚ ሶ ጌላና ማላ ዎሲዴስ።

\VS{29}ጊዶ ኣቲን ኢዚካ ዛሪዲ ኣዋስ፥ ‹ሄኮ ታኒ ሃይሳ ጋካናስ ኔስ ኣይሌ ማላ ኦꬃዲስ፤ ኔ ኣዛዞፔ ኢሲኖካ ፓጪሳቤኬ፤ ጊዶ ኣቲን ታኒ ታ ላጌታራ ኡፋዬታና ማላ ኔ ታስ ኢሲ ዴይሻ ላቃካ ኢማቤካ።

\VS{30}ጊዶ ኣቲን ሃይሲ ኔ ናዚ ኔስ ዲዛይሳ ኡባ ላይማቲዛይታራ ዉርሲዲ ዪሺን ሞꬎ ሚርጎ ቦራ ኢዛስ ሹካዳሳ› ጊዴስ።


\par }{\PP \VS{31}«ኣዋይካ፥ ‹ታ ናዞ ኔ ኡባ ዎዴ ታናራ ዳሳ፤ ታስ ጊዲዳይ ዉሪካ ኔሳ።

\VS{32}ሃይሲ ኔ ኢሻይ ሃይቂዴስ ሺን ፓጺዴስ፤ ꬋይዴስ ሺን ቤቲዴስ፤ ሄሳ ጊሻስ ኑኒ ኡፋዬታናስ ቤሴስ› ጊዴስ።»




\par }\Chap{16}{\SH ጪንጫ ሄንꬃንቻ ሌሚሶ
\par }
{\PP \VerseOne{1}ዬሱሲ ባና ካሊዛይታስ፥ «ኢሲ ዱሬ ኣዴ ዳይሳስ ኢዛ ኬꬃ ኣይሲዛ ኢሲ ኣሲ ዴስ፤ ኢዚ ሄ ዱሬ ኣዴዛ ሚሻ ኦጌይ ባይንዳ ላሊዛይሳ ዎሬይ ዱሬ ኣዴዛ ሃይꬃን ዎꬊዴስ።

\VS{2}ዱሬ ኣዴዚ ሄ ኣዴዛ ጼይጊዲ፥ ‹ሃይሶ ታ ሲዪዛይሲ ሄሲ ኣዜ? ሃይሳፌ ዶማዳ ኔ ታ ኬꬃ ኣይሲዛዴ ጊዳናስ ዳንዳዮንታ ጊሻስ ኔ ኣላፌቴꬃን ዲዛ ሚሻ ኦይኪዳ ማዝጋባ ታስ ዛራ› ጊዴስ።


\par }{\PP \VS{3}«ኬꬃ ኣይሲዛ ኣዴዚ ባ ዎዚናራ፥ ‹ታ ጎዳይ ታና ታ ኣላፌቴꬃፌ ጎዳና ጌስ፤ ጎያ ማናስ ታስ ዎልቃይ ባ፤ ዎሳናስ ዬላታይስ፤ ሄሳ ጊሻስ ኣይ ኦꬆ?› ጊዲ፥

\VS{4}ታኒ ኣላፌቴꬃፌ ኬዚኮ ኣሳይ ታና ሞኪ ኤካና ማላ ኦꬃና ኦጌ ታ ኤራይስ።


\par }{\PP \VS{5}«ሄሳ ጊሻስ ኢዛ ጎዳ ኣጮይ ኢስታ ቦላ ዲዛ ኣሳታ ኢሳ ኢሳ ጼይጊዴስ። ኮይሮ ዪዳይሳ፥ ‹ኔ ቦላ ጎዳ ኣጮይ ኣፑኔ?› ጊዴስ።


\par }{\PP \VS{6}« ‹ኢሲ ጼቱ ጻሮ ኩሜꬃ ዛይቴይ ታ ቦላ ዴስ› ጊዴስ፤ ኣላፌዚ ዛሪዲ ካሴ ኔ ፋራሚዳ ዋራቃታ ሄይ ኤካ ኡታዳ ኤሌ ኢቻሹ ታሙ ጻሮ ጋዳ ጻፋ ጊዴስ።


\par }{\PP \VS{7}«ካሊዲ ሃንኮይሳ፥ ‹ኔች፥ ኔ ቦላ ኣፑኒ ዲዜ?› ጊዴስ። ‹ጼቱ ኦጎሮ ጊስቴይ ዴስ› ጊዴስ፤ ኣላፌዚ ዛሪዲ፥ ‹ካሴ ኔ ታልኣሼ ፋራሚዳ ዋራቃታ ሄይ ኦስፑን ታሙ ኦጎሮ ጋዳ ጻፋ› ጊዴስ።


\par }{\PP \VS{8}«ጎዳዚካ ሾጬቺዛ ኣላፌዚ ኦꬂዳ ጪንጫቴꬃ ጊሻስ ኢዛ ናሺዴስ፤ ሃይሳ ሃ ኣላሜዛ ናይቲ ባና ሚሳቲዛይታራ ዲዛ ጋጎቴꬃን ፖኦ ናይታፔ ኣꬊዳ ጪንጫታ።


\par }{\SH ሚሼ ቤሲዛሶን ፔይሾ
\par }
{\PP \VS{9}«ሄሳ ጊሻስ ታኒ ኢንቴና ጊዛይ ሃ ቢታ ሚሻይ ዉሪዳ ዎዴ ሜርና ኬꬃን ኢንቴ ኤኬታና ማላ ሃኢ ኢንቴስ ዲዛ ሚሻራ ኢንቴስ ላጌ ሜꬊቴ ጋይስ።

\VS{10}ጉꬃ ሚሻን ኣማኔቲዛዴይ ዳሮ ሚሻንካ ኣማኔታና፤ ጉꬃ ሚሻን ኣማኔቶንታዴይ ዳሮ ሚሻንካ ኣማኔቴና።

\VS{11}ሂስቲኮ ኢንቴ ሃ ቢታ ሚሻን ኣማኔቶንታ ኢጺኮ ቱማ ሚሻ ሃዳራ ኦይኪቴ ጊዲ ኦኒ ኢንቴስ ኢማኔ?

\VS{12}ኣሳ ሚሻን ኢንቴ ኣማኔቶንታ ኢጺኮ ኢንቴስ ቡዞ ጊዳና ሚሽ ኦኒ ኢማኔ?


\par }{\PP \VS{13}«ናምኡ ጎዳስ ኢሲቶ ኣዛዜታና ዳንዳይዛዴይ ኦኒካ ዴና፤ ዎይኮ ኢሳ ዶሲዲ ኢሳ ኢጼስ ዎይኮ ኢሳኮ ሺቂዲ ሃንኮይሳ ሌቄስ፤ ጾሳሲኔ ሚሻስ ኢሲፌ ጋꬂ ሃሬታናስ ዳንዳዬኬታ» ጊዴስ።
\XREF{}{{\XO 16:13 }{\XT{ማቶ 6፡24}}}


\par }{\PP \VS{14}ሚሽ ዳርሲ ሲቂዛ ፋርሳዌቲ ሄሳ ኡባ ሲዪዲ ዬሱሳ ቂꬊዳ።

\VS{15}ዬሱሲካ ኢስታስ፥ «ኢንቴ ኢንቴና ኣሳ ኣቻን ጺሊሴታ፤ ጊዶ ኣቲን ጾሲ ኢንቴ ዎዚና ኤሬስ፤ ኣሳ ኣቻን ቦንቼቲዳዴይ ጾሳ ሲንꬃን ቱና» ጊዲ ዮቲዴስ።


\par }{\SH ሙሴ ዎጋኔ ኤኮ ጌሎ ጊሻስ
\par }
{\R (ማቶ 5፡31-32፤ 11፡12-13፤ ማር 10፡11-12)

\par }{\PP \VS{16}«ሙሴ ዎጋይኔ ናቤቲ ዮሃኒሲ ያና ጋካናስ ዮቲሼ ጋምኢዳ። ሄሳ ካሊዲ ቃሴ ጾሳ ካዎቴꬃ ሚሺራቾ ቃላይ ሳባኬቲዴስ። ኣሲ ዉሪካ ሄ ጌላናስ ዋꬌቴስ።\XREF{}{{\XO 16:16 }{\XT{ማቶ 11፡12-13}}}

\VS{17}ጊዶ ኣቲን ሙሴ ዎጋፔ ኢሲ ቄሪና ኩንዳ ኣታናይሳፌ ሳሎይኔ ሳኣይ ኣꬋናይሲ ካዉሼ ጊዳና።
\XREF{}{{\XO 16:17 }{\XT{ማቶ 5፡18}}}


\par }{\PP \VS{18}«ባ ማቾ ኣንጂ ዬዲዲ ሃራ ማጫ ኤኪዛ ኣሲ ዉሪካ ላይማቴስ፤ ባ ኣዚናፔ ኣንጄታ ቢዳሮ ኤኪዳይሲካ ላይማቴስ።
\XREF{}{{\XO 16:18 }{\XT{ማቶ 5፡32፤ 1ቆሮ 7፡10-11}}}


\par }{\SH ዱሬ ኣዴዛኔ ማንቆ ኣላዛሬ
\par }
{\PP \VS{19}«ቃሴካ ዬሱሲ ኢስታስ፥ ‹ሎኦ ማይኦ ማይኢዲ ጋላስ ጋላስ ሎኦ ዱሳ ኡፋይሳን ዲዛ ኢሲ ዱሬ ኣሲ ዴስ› ጊዴስ።

\VS{20}ሄ ኣዴዛ ፔንጌን ኩሜꬃ ቦላይ ማዱንꬅ ጻላ ጊዲዳ ኢሲ ኣላዛሬ ጌቴቲዛ ማንቆ ኣዴ ዲዛይሲ ኢቺ ዴስ።

\VS{21}ኢዚካ ሄ ዱሬ ኣዴዛ ኬꬃን ኣሳይ ካꬅ ሚሺን ማዳፌ ጋዴን ዎꬊዛ ሱፓ ማጺ ማናስ ኣሞቴስ፤ ካናቲካ ኢዛ ማዱንꬃ ላጬቴስ።


\par }{\PP \VS{22}«ሄ ማንቆ ኣዴዚ ሃይቂን ሳሎ ኪታንቻቲ ኣብራሃሜ ኪኦ ኤኪ ቢዳ፤ ቃሴ ዱሬ ኣዴዚካ ሃይቂዲ ሞጌቲዴስ።

\VS{23}ኢዚ ሲኦሌን ዋዬቲሼ ꬎቁ ጊዲ ሃሆን ኣብራሃሜ ጼሊዴስ፤ ኣላዛሬካ ባ ኪኦን ኦይኪ ዲሺን ቤዪዴስ።


\par }{\PP \VS{24}«ዱሬ ኣዴዚ፥ ‹ኣዋ ኣብራሃሜ! ሃይሳን ዋዬቲዛ ታስ ሚሼታርኪ! ጊ ኣላዛሬይ ባ ቢራꬌ ጼራ ኢርጻ ሃꬃን ቦቺዲ ታ ኢንጻርስ ኢርጺሳና ማላ ሃ ዬዳርኪ!› ጊ ዋሲዴስ።


\par }{\PP \VS{25}«ጊዶ ኣቲን ኣብራሃሜይ፥ ‹ታ ናዞ ኔኒ ቢታ ቦላ ዳሼ ሎኦ ዱስ ዴኢዳይሳ ማላ ኣላዛሬይ ካሴ ዋዬ ቤኢዳይሳ ኔ ቆፓ፤ ጊዶ ኣቲን ሃኢ ኢዚ ኡፋዬቲሺን ኔኒ ዋዬታሳ።

\VS{26}ሄሲ ዉሪ ሃኒሺን ሃን ዲዛ ኣሲ ሃፔ ሄ ኢንቴኮ ኣꬎንታ ማላ ቃሴካ ኢንቴኮን ዲዛይ ሃ ኑኮ ኣꬋና ኮይዛዴይ ሃ ኣꬎንታ ማላ ኢንቴሲኔ ኑስ ጊዶን ጊታ ኣፎይ ጊጌቲዴስ› ጊዴስ።


\par }{\PP \VS{27-28}«ዱሬ ኣዴዚ ቃሴ፥ ‹ኣቦ! ሄሲ ሄሳ ጊዲኮ ኔኒ ኣላዛሬ ዱጌ ታ ኣዋ ሶ ዬዳና ማላ ታ ኔና ዎሳይስ፤ ታስ ኢቻሹ ኢሻቲ ዴቴስ፤ ሃይቲ ሃ ዋዬሶ ዮንታ ማላ ቢዲ ኢስታስ ሎኤꬂ ዮታና ማላ ኣላዛሬ ዬዳርኪ!› ጊዴስ።


\par }{\PP \VS{29}«ኣብራሃሜይ ኢዛስ ዛሪዲ፥ ‹ሙሴይኔ ናቤቲ ሄን ኢስታ ኣቻን ዲዛ ጊሻስ ኢስታፌ ሲዬቶ› ጊዴስ።


\par }{\PP \VS{30}«ኢዚካ ዛሪዲ፥ ‹ኣዋ ኣብራሃሜ፥ ሄሳ ማላ ጊዴና፤ ሃይቂዳ ኣሳፔ ኢሳዴይ ሃይቆፔ ዴንዲ ቢኮ ኢስቲ ጾሳ ማሮቴꬃን ጌላና› ጊዴስ።


\par }{\PP \VS{31}«ኣብራሃሜይካ ዛሪዲ፥ ‹ሙሴይኔ ናቤቲ ጊዛይሳ ሲዮንታ ኢጺኮ ሃይቂዳ ኣሳፔ ኢሳዴይ ዴንዲዳኮካ ኢስቲ ኣማኔቴና› » ጊዴስ።




\par }\Chap{17}{\SH ኣሳስ ꬉጴ ጊዳናፔ ናጌቴꬅ
\par }
{\R (ማቶ 18፡6-7፥21-22፤ ማር 9፡42)

\par }{\PP \VerseOne{1}ዬሱሲ ባና ካሊዛይታ፥ «ኣሳ ꬉጲዲ ናጋራን ዬጊዛ ሚሺ ዮንታ ኣጌና፤ ጊዶ ኣቲን ያና ꬉጴዛስ ጋሶ ጊዲዛዴስ ኣዬ ኣና!

\VS{2}ሄ ኣዴዚ ሃ ጉꬃታፔ ኢሳስ ꬉጴ ጊዳናፔ ዎጻ ሹቺ ኢዛ ቆꬌን ቃሼቲን ኣባ ጊዶ ኢዚ ዬጌቲዛኮ ኢዛስ ሎኦ ጊዳና።

\VS{3}ሄሳ ጊሻስ ኢንቴ ሁኤስ ናጌቲቴ። ‹ኔ ኢሻይ ኔና ቆሂኮ ሃንቄታ፤ ኢዚ ባ ሞሮ ኤሪዲ ሲሚኮ ማራ።›\XREF{}{{\XO 17:3 }{\XT{ማቶ 18፡15}}}

\VS{4}ኢሲ ጋላሳን ላፑንቶ ዛሪ ዛሪ ቆሂዲ ላፑንቶካ ዛሪ ዛሪ፥ ‹ማራ› ጊኮ ማራ» ጊዴስ።


\par }{\PP \VS{5}ሃዋሬቲካ፥ «ጎዶ! ኑስ ኣማኖ ጉጃ» ጊዳ።


\par }{\PP \VS{6}ጎዳይካ፥ «ጋሼ ኣይፌ ላጌ ኣማኖይ ኢንቴስ ዲኮ ሃይሳ፥ ‹ኤꬃ ꬎቃሌታ ባዳ ኣባን ጌላ ቶኬታ› ኢንቴ ጊኮ ኢዚ ኢንቴስ ኣዛዜታና» ጊዴስ።


\par }{\PP \VS{7-8}ቃሴካ ዬሱሲ፥ «ኢንቴ ጊዶፌ ኢሲ ኣሳስ ጎሻንቻይ ዎይኮ ዶርስ ሄሚዛ ኣሽካራይ ዲኮ ኢዚ ጎሻሶፔ ሲሚሺን፥ ‹ታስ ማና ካዎ ጊጊሳ፤ ታ ማዳ ኡያና ጋካናስ ጊጼታዳ ታስ ኦꬃ፤ ሄሳፌ ጉዬ ማንዳሳኔ ኡያንዳሳ› ጌስ ኣቲን ሃኢ ቁማ ማና ሃ ኣꬋ ጊዜ?

\VS{9}ሂስቲኮ ሄ ኣሽካራ ጎዳይ ኢዚ ኢዛ ኣዛዞ ፖሊዳ ጊሻስ ኢዛ ጋላቲ ኤሪዜ?

\VS{10}ሄሳ ጊሻስ ኢንቴኒካ ኢንቴ ኣዛዜቲዳይሳ ዉርሲ ፖሊዳ ዎዴ፥ ‹ኑኒ ጎኣይ ባይንዳ ኦሳንቻታ ኑስ ኦꬃናስ ቤሲዛይሳ ፖሊ ኦꬂዶስ› ጊቴ» ጊዴስ።


\par }{\SH ዬሱሲ ኢንቺራቻ ሃርጌፌ ፓꬂዳ ታሙ ኣሳታ
\par }
{\PP \VS{11}ሄሳፌ ጉዬ ዬሱሲ ዬሩሳላሜ ቢሼ ሳማሪያራኔ ጋሊላ ኣቻራ ኣꬊዴስ።

\VS{12}ኢሲ ጉታ ጌሊዳ ዎዴ ኢንቺራቻ ሃርጊዛ ታሙ ኣሳቲ ኢዛ ዴሚዳ። ኢስቲካ ሃሆን ኤቂዲ

\VS{13}ባ ቃላ ꬎቁ ሂስቲዲ፥ «ዬሱሳ! ጎዶ! ኑስ ሚሼታርኪ!» ጊዳ።


\par }{\PP \VS{14}ኢዚካ ኢስታ ቤኢዲ፥ «ቢቴ! ኢንቴና ቄሴታስ ቤሲቴ» ጊዴስ፤ ኢስቲካ ቡሮ ቢሼ ኦጌ ቦላ ፓጺዳ።
\XREF{}{{\XO 17:14 }{\XT{ሌዌ 14፡1-32}}}

\VS{15}ኢስታፌ ኢሶይ ባ ፓጺዳይሳ ቤኢዲ ባ ቃላ ꬎቁ ሂስቲዲ ጾሳ ቦንቺሼ ሲሚዴስ።

\VS{16}ኢዛዴይካ ዬሱሳ ቶሆ ቦላ ኩንዲዲ ጋላቲዴስ፤ ኢዚካ ሳማሪያ ቢታ ኣሳ።


\par }{\PP \VS{17}ዬሱሲካ ኣዴዛ፥ «ፓጺዳይቲ ታሙ ኣስ ዴቴኔ? ሂስቲን ኡዱፉናቲ ኣዋ ቢዶ?

\VS{18}ሃይሳ ዱማ ዴሬ ኣዴዛፔ ኣቲን ጾሳ ጋላቲዛይ ባ ጉሴ?» ጊዲ ኦይቺዴስ።

\VS{19}ኣዴዛካ ዛሪዲ «ዴንዳዳ ባ! ኔና ኔ ኣማኖይ ፓꬂዴስ» ጊዴስ።


\par }{\SH ጾሳ ካዎቴꬃ ዩሳ ጊሻስ
\par }
{\R (ማቶ 24፡23-28፥37-41)

\par }{\PP \VS{20}«ጾሳ ካዎቴꬂ ኣይዴ ያኔ?» ጊዲ ፋርሳዌቲ ዬሱሳ ኦይቺዳ ዎዴ ዬሱሲ፥ «ጾሳ ካዎቴꬂ ቤቲዛ ማላታታን ዩኩ።

\VS{21}ኣሳይ ጾሳ ካዎቴꬂ ሃን ዳዉስ ዎይኮ ሄን ዳዉስ ጋናስ ዳንዳዬቴና፤ ጾሳ ካዎቴꬂ ኢንቴ ጊዶን ዳዉስ» ጊዲ ዛሪዴስ።


\par }{\PP \VS{22}ባና ካሊዛይታስካ፥ «ኣሳ ና ጋላሳታፔ ኢሲ ጋላሳዮ ቤያናስ ኢንቴ ኣሞታና ዎዴይ ያና፤ ጊዶ ኣቲን ኢንቴ ቤዬኬታ።

\VS{23}ኣሳይ ኢንቴስ፥ ‹ሃን ዳዉስ› ዎይኮ፥ ‹ሄን ዳዉስ› ጋና ሺን ኢንቴ ኢስታ ካሊዲ ቦፒቴ።

\VS{24}ጋሶይካ ዎልቃንꬂ ዎልቃሚዲ ሃ ጋጻፔ ሄ ጋጻ ጋካናስ ፖኢሲዛ ማላ ኣሳ ናይ ዪዛ ጋላስ ኢዛ ማላ ሃናና።

\VS{25}ጊዶ ኣቲን ሃይሲ ዉሪ ሃናናፔ ኮይሮ ኣሳ ናይ ዳሮ ሜቶ ኤካናሲኔ ሃይሳ ሃ ዬሌታን ካꬌታናስ ቤሴስ።


\par }{\PP \VS{26}«ኖሄ ዎዴ ሃኒዳይሳ ማላ ኣሳ ና ዎዴንካ ሄሳꬆ ሃናና።
\XREF{}{{\XO 17:26 }{\XT{ሜꬌ 6፡5-8}}}

\VS{27}ኖሄይ ማርካቤን ጌላና ጋላስ ጋካናስ ኣሳይ ሚሺኒኔ ኡዪሺን፥ ኤኪሺኒኔ ጌሊሺን ꬋይሲዛ ሃꬂ ዪዲ ዉርሲካ ꬋይሲዴስ።\XREF{}{{\XO 17:27 }{\XT{ሜꬌ 7፡6-24}}}


\par }{\PP \VS{28}«ሎጼ ዎዴካ ኢዛ ማላ ሃኒዴስ፤ ኣሳይ ሜሲኔ ኡዬስ፤ ባይዜሲኔ ሻሜስ፤ ቶኪዛዝ ቶኬስ፤ ኬꬂካ ኬጼስ።

\VS{29}ጊዶ ኣቲን ሎጼይ ሶዶሜፔ ኬዚዳ ጋላስ ሹቺኔ ሚꬅ ቆሮንታ ዲኔ ታማይ ሳሎፔ ቡኪዲ ኡባ ꬋይሲዴስ።


\par }{\PP \VS{30}«ኣሳ ናይ ቆንጪዛ ጋላስ ሄሳꬆ ሃናና።

\VS{31}ሄ ዎዴ ባ ኬꬃ ቦላ ዲዛዴይ ኦኒካ ኬꬃ ጊዶን ዲዛ ሚሽ ኤካና ጊዲ ዱጌ ዎꬎፎ፤ ሄሳꬆካ ጎሻ ሶን ዲዛ ኣሲ ጉዬ ሶ ሲሞፎ።
\XREF{}{{\XO 17:31 }{\XT{ማቶ 24፡17-18፤ ማር 13፡15-16}}}

\VS{32}ሎጼ ማቾ ቆፒቴ።
\XREF{}{{\XO 17:32 }{\XT{ሜꬌ 19፡26}}}

\VS{33}ባ ዴኦ ጋምኢሳና ኮይዛይ ዉሪ ꬋይሳና፤ ባ ሼምፖ ኣꬂ ኢሚዛዴይ ጋምኢሳና።
\XREF{}{{\XO 17:33 }{\XT{ማቶ 10፡39፤ 16፡25፤ ማር 8፡35፤ ሉቃ 9፡24፤ ዮሃ 12፡25}}}

\VS{34}ታ ኢንቴስ ጊዛይ ሄ ዎዴ ኦማርስ ናምኡ ኣሲ ኢሲ ሂጻን ኢቻና፤ ኢሶይ ኤኬታና፤ ኢሶይ ኣታና።

\VS{35}ናምኡ ማጫሳቲ ኢሲፌ ጋጪሺን ኢሲኔያ ኤኬታና፤ ሃንኮራ ኣታና።

\VS{36}ናምኡ ኣሲ ኢሲፌ ጎሻሶን ዳና፤ ኢሶይ ኤኬታና፤ ኢሶይ ኣታና።
\FTNT{*}{{\FR 17:36 }{\FT{ኢሲ ኢሲ ጌሻ ማጻፋታን ታይቦ 36 ቦላ ዲዛ ቆፋ ጉጄቴስ፤ ቆፋዚካ ማቶ 24፡40 ዲዛይሳ ሚሳቴስ።
}}}


\par }{\PP \VS{37}«ኢስቲካ ዛሪዲ፥ ‹ጎዶ! ኢስቲ ኣዋ ኤኬታኔ?› ጊዳ፤ ኢዚካ ኣሃይ ዲዛሶን ኣንኮቲ ሺቃና» ጊዴስ።




\par }\Chap{18}{\SH ኣምኤዮኔ ማካላ ዳናዛ
\par }
{\PP \VerseOne{1}ባና ካሊዛይቲ ኣዛሎንታ ኡባ ዎዴ ዎሳናስ ቤሲዛይሳ ኤሪሳናስ ዬሱሲ ሃ ሌሚሶዛ ኢስታስ ዮቲዴስ።

\VS{2}«ኢሲ ካታማን ጾሳስ ያዮንታ ኣሲኔ ቦንቾንታ ኢሲ ዳናይ ዴስ።

\VS{3}ሄ ካታማንካ ኢሲ ኣምኤያ ዳዉስ። ኢዛካ፥ ‹ታ ባልጋራራ ታስ ሞቶይ ዲዛ ጊሻስ ፒርዳርኪ!› ጋሼ ኢዛኮ ሲሜሬታዱስ።


\par }{\PP \VS{4}«ዳናዚካ ዳሮ ዎዴ ጋካናስ ኢዚስ ፒርዲቤና፤ ጊዶ ኣቲን ጉዬፔ ባ ዎዚናን፥ ‹ጾሳስ ያዮንታ ኣሴካ ቦንቾንታ ኣጊኮ፥

\VS{5}ሃና ኣምኤያ ታና ዋዪሲዛ ጊሻስ ታ ኢዚስ ፒርዳና› ቆፒዴስ፤ ሄሳ ሂስቶንታ ኣጊኮ ኡባ ዎዴ ሲሜሬታዳ ኢዛ ታና ዳቡርሳና» ጊዴስ።


\par }{\PP \VS{6}ጎዳይካ፥ «ማካላንቻ ዳናይ ጊዳይሳ ሲዪቴ፤

\VS{7}ጾሲ ቃማ፥ ጋላሲኔ ኦማርስ ኢዛኮ ዋሲዛ ዶሬቲዳይታስ ፒርዴኔዬ? ታና ኣይ ሜቲዴ! ጊዲ ባ ማዶ ጋምኢሳንዴ?

\VS{8}ታ ኢንቴስ ጋይስ፤ ኢዚ ኢስታስ ኤሌ ፒርዳና፤ ጊዶ ኣቲን ኣሳ ናይ ዪዛ ዎዴ ቢታ ቦላ ኣማኖ ዴማንዴሻ?» ጊዴስ።


\par }{\SH ኦቶራንቻ ፋርሳዌኔ ኣሽኬ ጊዲዳ ቃራጻ ሺሺዛዴ ሌሚሶ
\par }
{\PP \VS{9}ባና ጺሎ ኣሳ ማላ ቆዲዲ ጬቄቲዛይታሲኔ ሃራታ ሌቆ ኣይፌን ጼሊዛይታስ ሌሚሶራ፥

\VS{10}«ናምኡ ኣሳቲ ዎሳናስ ጾሳ ኬꬄ ቢዳ፤ ኢሶይ ፋርሳዌ፥ ሂንኮይሲ ቃራጻ ሺሺዛዴ።

\VS{11}ፋርሳዌዚካ ኤቂዲ ባ ጊሻስ፥ ‹ጾሶ! ታኒ ሃራ ኣሳ ማላ ቦንቂዛዴ፥ ማካሊዛዴ፥ ላይማቲዛዴ ሃራፔካ ሃይሳ ቃራጻ ሺሺዛዴ ማላ ጊዶንታ ኣጊዳ ጊሻስ ታ ኔና ጋላታይስ።

\VS{12}ሳሚንታን ናምኣ ጾማይስ፤ ታስ ዲዛ ታማፌ ኢሳ ኢማይስ› ጊዲ ዎሲዴስ።


\par }{\PP \VS{13}«ጊዶ ኣቲን ቃራጻ ሺሺዛ ኣዴዚ ሃሆን ኤቂዲ ፑዴ ሳሎ ꬎቁ ጊ ጼላናስ ኮዪቤና፤ ጊዶ ኣቲን ባ ቲራ ኢጪሼ፥ ‹ጾሶ! ታና ናጋራንቻዛ ማራርኪ!› ጊዴስ።


\par }{\PP \VS{14}«ታ ኢንቴስ ዮታይስ፤ ጾሳ ሲንꬃን ፋርሳዌዚ ጺሎቴꬅ ዴሚቤና፤ ሃይሲ ቃራጺዛይሲ ጊዲኮ ጺሊዲ ባሶ ሲሚዴስ፤ ባና ꬎቂሲዛይ ዉሪ ዚቂ ጋና፤ ባና ዚቂሲዛይ ጊዲኮ ꬎቁ ጋና» ጊዴስ።
\XREF{}{{\XO 18:14 }{\XT{ማቶ 23፡12፤ ሉቃ 14፡11}}}


\par }{\PP \VS{15}ዬሱሲ ቦሼሬꬃና ማላ ኣሳይ ጉꬃ ናይታ ኢዛኮ ኤሂዴስ። ኢዛ ካሊዛይቲካ ሄሳ ቤኢዲ ሃንቄቲዳ።

\VS{16}ጊዶ ኣቲን ዬሱሲ ጉꬃ ናይታ ባኮ ጼይጊዲ፥ «ጉꬃ ናይቲ ታኮ ያናይሳ ዲጎፍቴ፤ ጾሳ ካዎቴꬂ ሃይታንታ ማላሳ።

\VS{17}ታ ኢንቴስ ቱሙ ጋይስ፤ ጾሳ ካዎቴꬅ ጉꬃ ና ማላ ኤኮንታይ ዉሪ ኢዚን ጌሌና» ጊዴስ።


\par }{\SH ሃ ቢታ ሃሮኔ ሳሎ ካዎቴꬅ
\par }
{\R (ማቶ 19፡16-30፤ ማር 10፡17-31)

\par }{\PP \VS{18}ኣይሁዳታ ሃላቃታፔ ኢሶይ፥ «ኪያ ኣስታማሬ! ሜርና ዴኦ ላታናስ ታ ኣይ ኦꬆ?» ጊ ኦይቺዴስ።


\par }{\PP \VS{19}ዬሱሲካ፥ «ኣዛስ ታና ኪያ ጋይ? ኢሲ ጾሳፌ ኣቲን ኪያይ ሃራይ ዴና።

\VS{20}‹ላይማቶፓ፤ ዎꬎፓ፤ ካይሶቶፓ፤ ዎርዶ ማርካቶፋ፤ ኔ ኣዋ ቦንቻ› ጊዛ ኣዛዞታ ኔ ኤራሳ» ጊ ዛሪዴስ።
\XREF{}{{\XO 18:20 }{\XT{ኬሳ 20፡12-16፤ ዛሬ 5፡16-20}}}


\par }{\PP \VS{21}ኣዴዚካ፥ «ሃይታ ጊዲኮ ጉꬅ ናቴቴꬃፌ ዶማዳ ናጋዲስ» ጊዴስ።


\par }{\PP \VS{22}ዬሱሲካ ሄሳ ሲዪዲ፥ «ሂስቲኮ ኔስ ኢሲ ሚሺ ፓጬስ፤ ኔስ ዲዛዝ ዉርሳ ባይዛዳ ማንቆታስ ኢማ፤ ሳሎ ማዝጋባን ዴማንዳሳ፤ ኢዛፔ ጉዬ ያዳ ታና ካላ» ጊዴስ።

\VS{23}ጊዶ ኣቲን ኣዴዚ ሄሳ ሲዪዳ ዎዴ ዳሮ ሃሮይ ኢዛስ ዲዛ ጊሻስ ኬሂ ሚሼቲዴስ።


\par }{\PP \VS{24}ዬሱሲካ ኣዴዛ ጼሊዲ፥ «ዳሮ ሚሺ ዲዛ ኣሳቲ ጾሳ ካዎቴꬅ ጌላናይሲ ኣይ ማላ ሜቶ!

\VS{25}ዱሬይ ጾሳ ካዎቴꬅ ጌላናይሳፌ ጋሜላይ ናርፔ ሉኮራ ኣꬋናይሲ ማታና» ጊዴስ።


\par }{\PP \VS{26}ሄሳ ሲዪዳ ኣሳይ፥ «ሂስቲን ኦኒ ኣታና ዳንዳይዜ?» ጊዴስ።


\par }{\PP \VS{27}ዬሱሲካ፥ «ኣሳ ኣቻን ዳንዳዬቶንታይ ጾሳ ኣቻን ዳንዳዬቴስ» ጊዴስ።


\par }{\PP \VS{28}ጴጽሮሲካ፥ «ሄኮ ኑኒ ኑስ ዲዛዝ ኡባ ኣጊዲ ኔና ካሊዶስ» ጊዴስ።


\par }{\PP \VS{29}ዬሱሲካ ኢስታስ፥ «ታ ኢንቴስ ቱሙ ጋይስ፤ ጾሳ ካዎቴꬃ ጊሻስ ጊዲ ባ ኬꬄ፥ ባ ማቾ፥ ባ ኢሻንታ ዎይኮ ባና ዬሊዳይታ ዎይኮ ባ ናይታ ኣጊዳዴይ፥

\VS{30}ሃኢ ዎዴ ዳሮ ዳኮ ኩሼ ኤኮንታይኔ ዪዛ ዎዴ ቃሴ ሜርና ዴኦ ኤኮንታይ ኦኒካ ዴና» ጊዴስ።


\par }{\SH ዬሱሲ ባ ሃይቆ ጊሻሲኔ ዴንꬃ ጊሻስ ሄꬓንꬆ ዮቲዴስ
\par }
{\R (ማቶ 20፡17-19፤ ማር 10፡32-34)

\par }{\PP \VS{31}ዬሱሲካ ባና ካሊዛ ታማኔ ናምኣታ ዱማ ኤፊዲ፥ «ሃኢ ኑኒ ዬሩሳላሜ ኬዛና ጎስ፤ ናቤቲ ኣሳ ና ጊሻስ ጻፊዳይሲ ዉሪ ፖሌታና።

\VS{32}ኣይዛቤታስ ኣꬂ ኢማና፤ ኢስቲካ ኢዛ ቂꬊ ካኣናኔ ዋዪሳና፤ ኢዛ ቦላ ጩታና።

\VS{33}ጋራፋና፤ ሄሳፌካ ዛሪዲ ዎꬋና፤ ኢዚካ ሄꬓንꬆ ጋላስ ሃይቆፔ ዴንዳና» ጊዴስ።


\par }{\PP \VS{34}ኢዛ ካሊዛይቲ ጊዲኮ ሄሳ ኡባፌ ኢሲኖካ ኤሪቤቴና፤ ኢዚ ጊዛይሲካ ኢስታስ ጌሊቤና። ኢዚ ኣዛ ጊሻስ ሃሳይዳኮ ኤሪቤቴና።


\par }{\PP \VS{35}ዬሱሲ ኢያርኮ ጌቴቲዛሶ ማቲዳ ዎዴ ኢሲ ቆቄ ኣዴይ ኦጌ ዶናን ኡቲዲ ዎሴስ።

\VS{36}ሄ ቆቄ ኣዴዚካ ዳሮ ኣሳይ ኦጌራ ኣꬊዛይሳ ሲዪዲ፥ «ሄሲ ኣዜ?» ጊ ኦይቺዴስ።

\VS{37}ኢስቲካ ኢዛስ፥ «ናዚሬቴ ዬሱሲ ሃይሳራ ኣꬌስ» ጊ ዮቲዳ።


\par }{\PP \VS{38}ኢዚካ፥ «ዳዊቴ ና ዬሱሳ ታስ ቃꬌታ!» ጊ ዋሲዴስ።


\par }{\PP \VS{39}ዬሱሳፔ ሲንꬃቲ ቢዛይቲ፥ «ጮኡ ጋ!» ጊዲ ሃንቄቲዳ። ጊዶ ኣቲን ኢዚ፥ «ዳዊቴ ናዉ! ታስ ቃꬌታ!» ጊዲ ዳርሲ ዋሲዴስ።

\VS{40}ዬሱሲካ ኤቂዲ ኣዴዛ ኢዛኮ ኤሃና ማላ ኣዛዚዴስ፤ ኢዚካ ኢዛኮ ሺቂዳ ማላ፥

\VS{41}«ታ ኔስ ኣይ ኦꬃና ማላ ኮያይ?» ጊዲ ኦይቺዴስ። ቆቄዚካ፥ «ጎዶ ጼላናስ ኮያይስ» ጊዴስ።


\par }{\PP \VS{42}ዬሱሲካ፥ «ኔና ኔ ኣማኖይ ፓꬂዴስ ጼላ» ጊዴስ።

\VS{43}ኣዴዚ ሄራካ ጼሊዴስ፤ ጾሳካ ቦንቺሼ ዬሱሳ ካሊዴስ፤ ሄሳ ቤኢዳ ዴሬይ ዉሪ ጾሳ ጋላቲዴስ።




\par }\Chap{19}{\SH ዬሱሳኔ ዜኪዮሳ
\par }
{\PP \VerseOne{1}ዬሱሲ ኢያርኮ ጌቴቲዛሶራ ኣꬊ ቢሺን፥

\VS{2}ዜኪዮሳ ጌቴቲዛ ኢሲ ኣሲ ሄን ዬሱሲ ቢዛ ኦጌ ቦላ ዴስ። ኢዚካ ቃራጻ ቃንጺሲዛይታስ ሃላቃኔ ኬሂ ዱሬ ኣሳ።

\VS{3}ኢዚ ዬሱሳ ጌቴቲዛይሲ ኣዋይሳኮ ቤያናስ ኮዪሺን ቃንꬃ ኣሳ ጊዲዳ ጊሻሲኔ ዳሮ ዴሬይ ዬሱሳ ካሊዛ ጊሻስ ዬሱሳ ቤያናስ ዳንዳይቤና።

\VS{4}ዬሱሲ ሄ ኦጌራ ኣꬊሺን ሲንꬄ ኣꬊዲ ኦጌ ቦላ ዲዛ ኢሲ ኤꬃ ሚꬃ ቦላ ኬዚዴስ።
\FTNT{*}{{\FR 19:4 }{\FT{ኢሲ ኢሲ ባጋ ጋሞꬆ ቃላን ኤꬃ ሚꬅ ጊዛይሳ ቦባ ጌቴስ።
}}}


\par }{\PP \VS{5}ዬሱሲ ኤꬃ ጋርስ ጋኪዲ ꬎቁ ሂስቲ ጼሊዲ፥ «ዜኪዮሳ! ሃች ታ ኔ ኬꬃን ፔኣናስ ቤሴስ፤ ኤሌላ ዎꬋ» ጊዴስ።


\par }{\PP \VS{6}ኢዚካ ኤሌሊ ዎꬊዲ ኡፋይሳን ሞኪ ኤኪዴስ።

\VS{7}ሄ ዎዴ ሄን ኢዛራ ዲዛ ኣሳይ ሄሳ ቤኢዲ፥ «ናጋራንቻ ኬꬃን ኢማቶ ማና ጌስ» ጊዲ ዉሪካ ባ ጊዶን ዙዙሜቲዳ።


\par }{\PP \VS{8}ጊዶ ኣቲን ዜኪዮሲ ኤቂዲ፥ «ጎዶ! ታኒ ታስ ዲዛ ሚሼ ኡባፌ ባጋ ሻካዳ ማንቆታስ ኢማና፤ ታኒ ኦናፔካ ዎርዶራ ቦንቃ ኤኪዳዚ ዲኮ ኦይዱ ኩሼ ጉጃዳ ኢዛዴስ ኢማና» ጊዴስ።


\par }{\PP \VS{9}ዬሱሲካ፥ «ሃ ኣዴዚ ኣብራሃሜ ና ጊዲዳ ጊሻስ ሃች ሃ ኬꬃስ ፓጻቴꬂ ዪዴስ» ጊዴስ።


\par }{\PP \VS{10}ሃይሳስ ጋሶይካ ኣሳ ናይ ሃ ዪዳይ ꬋይዳይሳ ኮያናሲኔ ኣሻናሳ።
\XREF{}{{\XO 19:10 }{\XT{ማቶ 18፡11}}}

\VS{11}ኣሳይ ሃይሳ ሲዪሺን ሌሚሶራ ሃሳያ ኦይኪዴስ፤ ጋሶይካ ኢዚ ዬሩሳላሜ ጋካናስ ማቲዳ ጊሻሲኔ ኣሳታስ ጾሳ ካዎቴꬂ ቆንጫና ሃኒዛ ሚሳቲዳ ጊሻሳ።
\XREF{}{{\XO 19:11 }{\XT{ማቶ 25፡14-30}}}

\VS{12}ሄሳ ጊሻስ፥ «ኢሲ ካዎይ ባ ካዎቴꬃ ሹሜቴꬅ ኤኪ ያናስ ሃሆ ቢታ ቢዴስ።

\VS{13}ባ ኣሽካራታ ጊዶፌ ታማታ ጼይጊዲ ታሙ ሚናኔ
\FTNT{†}{{\FR 19:13 }{\FQA{ሚናኔ፡
}}{\FT{ሚናኔይ ሚሻቲ ኣይ ላጌ ዴጺዛኮ ኤራናስ ማዲዛ ሚሻ፤ ቃሴካ ሚሽ ጊዲዲ ዛልኤስካ ማዴስ፤ ኢሲ ሚናኔይ ሄ ዎዴ ኢሳዴስ ሄꬑ ጋላሳስ ኦሶ ዳሞዛ ሊኬ ጊዳና።
}}} ኢስታስ ኢሚዲ፥ ‹ታ ሲማዳ ያና ጋካናስ ሃይሳ ሚሻን ዛልኢቴ› ጊዴስ።


\par }{\PP \VS{14}«ሄ ዴሬ ኣሳቲ ቃሴ ኢዛ ኢጺዳ ጊሻስ፥ ‹ሃይሲ ኣዴዚ ኑ ቦላ ካዎታና ማላ ኮዮኮ› ጊዲ ኣስ ኢዛ ጌዶራ ኪታ ኣꬂ ዬዲዳ።


\par }{\PP \VS{15}«ጊዶ ኣቲን ሃ ካዎ ናዚ ካዎ ጊዲዲ ጉዬ ባ ዴሬ ሲሚዴስ። ካሴ ቢሼ ታሙ ሚናኔ ኢሚዳ ታሙ ኣሽካራቲ ኢዚ ኢሚዳ ቢራን ዛልኢዲ ኣይ ኬና ቲርፊሲዳኮ ኤራናስ ኢስታ ጼይጊዴስ።


\par }{\PP \VS{16}«ኢስታፌ ኮይሮዚ ሺቂዲ፥ ‹ጎዶ! ኔ ታስ ኢሚዳ ታሙ ሚናኔይ ሃራ ታሙ ዬሊዴስ› ጊዴስ።


\par }{\PP \VS{17}«ጎዳዚካ ኢዛ፥ ‹ኔ ኣማኔቲዳ ኣሽካራ፤ ሎኦ ኦꬃዳሳ። ጉꬃ ሚሻን ኔ ኣማኔቲዳ ጊሻስ ታሙ ካታማታ ኔ ሃራና ማላ ኔስ ኢማዲስ› ጊዴስ።


\par }{\PP \VS{18}«ናምኣንꬆዚካ ኢዛኮ ሺቂዲ፥ ‹ጎዶ! ኔ ታስ ኢሚዳ ሚናኔፔ ሃራ ኢቻሹ ሚናኔይ ዎꬊዴስ› ጊዴስ።


\par }{\PP \VS{19}«ኢዛ ጎዳዚ ኢዛስ ዛሪዲ፥ ‹ኔኒ ኣይሳና ማላ ታሙ ካታማቲ ኔስ ኢሜቲዳ› ጊዴስ።


\par }{\PP \VS{20-21}«ቃሴካ ሃንኮ ኦሳንቻይ ሺቂዲ፥ ‹ጎዶ! ኔኒ ዎꬆንታሶፔ ኤኪዛዴ፤ ዜሮንታሶፔ ማጺዛዴኔ ሜንጼ ኢታ ኣስ ጊዲዳ ጊሻስ ታ ኔስ ባባዳ ጫርቃን ጻጻ ዎꬂዳ ኔ ሚናኔዮ ሄይ ኤካ› ጊዴስ።


\par }{\PP \VS{22-23}«ኢዛ ጎዳዚ ዛሪዲ ኢዛስ፥ ‹ሃይሶ ኢታ ኦሳንቻዞ! ታ ኔ ቃላን ኔና ዛራ ፒርዳይስ። ታኒ ዎꬆንታሶፔ ኤኪዛዴኔ ዜሮንታሶፔ ማጺዛ ሜንጼ ኢታ ኣስ ጊዲዳይሳ ኤራሳሺን ታኒ ታ ሚሻ ዬሎራ ኤካና ማላ ሄ ሚሻን ኦꬃና ኣሳታስ ኣዛስ ኢማቤኪ?› ጊዴስ።


\par }{\PP \VS{24}«ኢዛ ጎዳዚካ ሄን ኤቂዳ ኣሳታ፥ ‹ኢዛ ኩሼፔ ሚናኔዛ ኤኪዲኔ ታሙ ሚናኔይ ዲዛይሳስ ኢሚቴ› ጊዴስ።


\par }{\PP \VS{25}«ኢስቲካ ዛሪዲ፥ ‹ጎዶ! ኢዛስ ታሙ ሚናኔይ ዴስኮ› ጊዳ።


\par }{\PP \VS{26-27}«ኢዚካ፥ ‹ዲዛዴስ ኡባስ ሃራይ ጉጄታና፤ ባይንዳዴስ ካሴ ዲዛይሲ ኢዛፔ ኤኬቲቻና።
\XREF{}{{\XO 19:26-27 }{\XT{ማቶ 13፡12፤ ማር 4፡25፤ ሉቃ 8፡18}}} ጊዶ ኣቲን ታኒ ኢስታ ቦላ ካዎቶንታ ማላ ኮዪዳይታ ሃይታ ታ ሞርኬታ ታኮ ሃ ኤሂዲ ታ ሲንꬃን ሹኪቴ› ጊ ዛሪዴስ» ጊዴስ።


\par }{\PP \VS{28}ሄሳ ሃሳዪ ሲሚዲ ዬሱሲ ዬሩሳላሜ ኬዛናስ ኢስታፌ ሲንꬃቲ ቢዴስ።

\VS{29-31}ዳብራዛይቴ ጌቴቲዛ ዙማ ቦላ ዲዛ ቤቴፋጌኔ ቢታኒያ ጌቴቲዛ ካታማታኮ ማቲዳ ዎዴ ባና ካሊዛይታፔ ናምኣታ፥ «ሄን ኢንቴ ሲንꬃን ዲዛ ቄሪ ካታማዮ ቢቴ፤ ቢዲ ካታማዮ ኢንቴ ጌሊሺን ኦኒካ ቶጊ ኤሮንታ ኢሲ ቃሼቲ ዲዛ ሃሬ ጉቴ ኢንቴ ዴማና፤ ኢዛ ቢርሺዲ ሃ ታስ ኤኪ ዪቴ፤ ኢንቴና ኦኒካ፥ ‹ኣዛስ ቢርሼቲ?› ጊዲ ኦይቺኮ፥ ‹ጎዳስ ኮሼስ ጊቴ› » ጊ ኪቲዴስ።


\par }{\PP \VS{32}ኪቴቲዳይቲካ ቢዲ ኢዚ ኢስታስ ዮቲዳ ማላ ሃሬ ጉቴዛ ዴሚዳ።

\VS{33}ኢስቲ ጉቴዛ ቢርሺን ጉቴዛ ጎዳቲ ቤኢዲ፥ «ኣዛስ ቢርሼቲ?» ጊዲ ኦይቺዳ።


\par }{\PP \VS{34}ኢስቲካ፥ «ጎዳስ ኮሼስ» ጊዳ።

\VS{35}ሃሬ ጉቴዛ ዬሱሳኮ ኤሂዲ ባ ማይኦ ኡባ ጉቴዛ ቦላ ዬጊዲ ሃሬ ጉቴዛ ቦላ ዬሱሳ ቶጊሲዳ።

\VS{36}ኣሳይ ዉሪካ ባ ኣፋላ ዬሱሲ ቢዛ ኦጌ ቦላ ሚጪዴስ።


\par }{\PP \VS{37-38}ዳብራዛይቴ ዙማ ቦላራ ዱጌ ዎꬂዛ ኦጌዛኮ ማቲዳ ዎዴ ቆዳይ ባይንዳ ዴሬይ ባ ቤኢዳ ማላታ ጊሻስ ዉሪካ ኡፋይሳራ ባ ቃላ ꬎቁ ሂስቲዲ፥ «ጎዳ ሱንꬃን ዪዛ ካዎይ ኣንጄቲዳይሳ፤ ሳሮይ ሳሎን፥ ቦንቾይ ሳሎፔ ቦላ ሳሎን ጊዶ» ጊዴስ።
\XREF{}{{\XO 19:37-38 }{\XT{ማዛ 118፡26}}}


\par }{\PP \VS{39}ዴራፔ ኢሲ ኢሲ ፋርሳዌቲ ዬሱሳ፥ «ኣስታማሬ! ሃ ኔና ካሊዛ ኣሳይ ጊዛይሳ ጎንታ ማላ ሃንቃ» ጊዴስ።


\par }{\PP \VS{40}ኢዚካ ኢስታስ ዛሪዲ፥ «ሃይቲ ጮኡ ጊዳኮ ሹቻቲካ ዋሳና» ጊዴስ።


\par }{\PP \VS{41-43}ዬሱሲ ዬሩሳላሜ ማቲሼ ካታማዮ ቤኢዲ ኢዚስ ዬኪዴስ። «ኔስ ሳሮ ጊዲዛዝ ሃች ኔ ኤሪዳኮ ኣዜ ዲዛይ? ሃኢ ኔ ኣይፌፔ ቆቴቲዳ ጊሻስ ኔ ሞርኬቲ ሄራ ሃራ ኔና ጊዶꬂዲ ኡንኤꬃና ዎዴይ ያና።

\VS{44}ኔናኔ ኔ ጊቤ ጊዶን ኔናራ ዲዛ ኔ ናይታ ኡባ ቢታ ኬሳና፤ ሹቻካ ሹቻ ቦላፌ ላሎንታ ኣጌቴና። ሄሲ ዉሪካ ጾሲ ኔና ኮዪሺን ኔኒ ኤሮንታ ኣጊዳ ጊሻሳ» ጊዴስ።


\par }{\PP \VS{45}ሄሳፌ ካሊዲ ዬሱሲ ጾሳ ኬꬄ ጌሊዲ ጾሳ ኬꬃ ጊዶን ዛልኢዛይታ ኬሲዴስ።

\VS{46}ቃሴካ፥ «ታ ኬꬃይ ዎሳ ኬꬅ ጊዳና ጌቴቲ ጻፌቲዴስ፤ ኢንቴ ጊዲኮ ፓንጋይ ዲዛ ጎንጎሎ ሂስቲዴታ» ጊዴስ።
\XREF{}{{\XO 19:46 }{\XT{ኢሳ 56፡7፤ ኤር 7፡11}}}


\par }{\PP \VS{47}ዎንቲን ዎንቲን ጾሳ ኬꬃን ኢዚ ታማርሲሺን ጻፌቲኔ ዴሬ ሃላቃቲ ኢዛ ዎꬋናስ ኮዪዳ።
\XREF{}{{\XO 19:47 }{\XT{ሉቃ 21፡37}}}

\VS{48}ጊዶ ኣቲን ዴሬይ ዉሪካ ኢዛራ ኦይኬቲዲ ኢዚ ታማርሲዛይሳ ካሊዛ ጊሻስ ኦꬃናዚ ኢስታስ ኪርቂ ጊዴስ።




\par }\Chap{20}{\SH ዬሱሳ ዎልቃ ፓጫና ሺቂዳ ኦይሻ
\par }
{\R (ማቶ 21፡23-27፤ ማር 11፡27-33)

\par }{\PP \VerseOne{1}ኢሲ ጋላስ ዬሱሲ ኣሳ ጾሳ ኬꬃን ታማርሲሺኒኔ ሚሺራቾ ቃላ ሳባኪሺን ቄሴ ሃላቃቲ፥ ጻፌቲኔ ዴሬ ጪማቲ ሺቄቲዲ ኢዛኮ ዪዳ።

\VS{2}«ሃይሳ ኔ ኦꬂዛይ ኦና ሼኔኔ? ኔስ ሼኔ ኢሚዳይ ኦኔ?» ጊዲ ኢዛ ኦይቺዳ።


\par }{\PP \VS{3}ኢዚካ ኢስታስ፥ «ታኒካ ኢንቴና ኢሲ ኦይሾ ኦይቻይስ፤ ኣኔ ታስ ዛሪቴ።

\VS{4}ዮሃኒሳ ጺንቃታይ ሳሎፔዬ? ኣሳፔ?» ጊዴስ።


\par }{\PP \VS{5}ኢስቲካ ባ ጊዶን ኢሶይ ኢሳራ፥ «ኑ፥ ‹ዮሃኒሳ ጺንቃታይ ሳሎፔ› ጊኮ ኢዚ ኑና፥ ‹ሂስቲን ኣዛስ ኣማኒቤኬቲ?› ጋና።

\VS{6}‹ኣሳፔ› ጊኮ ኣሳይ ዉሪ ዮሃኒሲ ናቤ ጊዲዳይሳ ኣማኒዛ ጊሻስ ኑና ሹቻራ ጫዳና» ጊ ዞሬቲዳ።


\par }{\PP \VS{7}ሄሳ ጊሻስ፥ «ኢዚ ኣዋፔኮ ኑ ኤሮኮ» ጊዲ ዛሪዳ።


\par }{\PP \VS{8}ዬሱሲካ ሂስቲኮ፥ «ታኒካ ኣዛ ዎልቃን ኦꬂዛኮ ኢንቴስ ዮቲኬ» ጊዴስ።


\par }{\SH ዎይኔ ኣታኪልቴ ጎሻንቻታ ሌሚሶ
\par }
{\R (ማቶ 21፡33-46፤ ማር 12፡1-12)

\par }{\PP \VS{9}ቃሴካ ዬሱሲ ኣሳስ ሌሚሶራ፥ «ኢሳዴይ ዎይኔ ሚꬅ ቶኪዴስ፤ ጋዴ ጎዪዛይታስ ኪራ ኢሚዲ ሃራ ዴሬ ቢዲ ሄን ጋምኢዴስ።
\XREF{}{{\XO 20:9 }{\XT{ኢሳ 5፡1}}}

\VS{10}ካጺዛ ቦኔ ዎዴ ካꬃፌ ኤኪ ያና ማላ ባ ኣሽካራታፔ ኢሳዴ ጋዴዛ ጎዪዳ ኣሳታኮ ዬዲን ጋዳ ጎዪዛይቲ ኪቴቲ ቢዳይሳ ቆጺዲ ሜላ ኩሼ ዬዲዳ።

\VS{11}ካሌꬂዲካ ሃራ ኣሽካራ ዬዲን ጎሻንቻቲ ሃኢካ ኦይኪ ቆጺዲኔ ካዉሺዲ ሜላ ዬዲዳ።

\VS{12}ሃኢካ ካሌꬂዲ ሄꬓንꬆ ኣሽካራ ዬዲን ጎሻንቻቲ ኢዛካ ቆጼሬꬂ ማዱንꬂዲ ካሬ ኬሲ ዬጊዳ።


\par }{\PP \VS{13}«ዎይኔ ሚꬃ ጎዳይ፥ ‹ሃኢ ኣይ ኦꬆ? ኦኔ ኤሪዛይ ታ ኬሃ ሲቂዛ ታ ናዛ ዬዲዳኮ ኢዛ ቦንቻንዴቶሻ?› ጊዴስ።


\par }{\PP \VS{14}«ጊዶ ኣቲን ቢታ ጎዪዛይቲ ናዛ ቤኢዳ ማላ ባ ጊዶን፥ ‹ሃይሲ ኢዛ ላታና ናዛ ጊዴኔ? ሃ ዪቴ፤ ኢዛ ዎꬊዲ ቢታ ላቶስ› ጊዲ ዞሬቲዳ።

\VS{15}ዎይኔ ሚꬃ ቶኪዳሶፔ ካሬ ኬሲዲ ናዛ ዎꬊዳ። ሂስቲኮ ሃኢ ዎይኔ ሚꬃ ጎዳይ ሃ ኣሳታ ዎስታኔ?

\VS{16}ዪዲኔ ሄ ጎሻንቻታ ꬋይሳና፤ ዎይኔ ሚꬅ ቶኪዛሶሆዛ ሃራታስ ኢማና» ጊዴስ፤ ዴሬይካ ሄሳ ኢዚ ጊዳይሳ ሲዪዲ፥ «ሃይሳ ማላይ ሃኖፖ» ጊዴስ።


\par }{\PP \VS{17}ዬሱሲካ፥ «ኢስታኮ ጼሊዲ፥ ‹ሂስቲን ሹቻን ኬꬄ ኬጺዛ ኣሳቲ ሌቂ ኣጊዳ ሹቻይ ኬꬃስ ዋና ሁኤ ጊዳና ጌቴቲዲ ጻፌቲዳ ሌሚሶዛስ ቢርሼꬃይ ኣዜ?›\XREF{}{{\XO 20:17 }{\XT{ማዛ 118፡22}}}

\VS{18}ሃ ሹቻ ቦላ ኩንዲዳይ ዉሪ ሹቻን ቆጼታና፤ ሹቻይካ ኢዛ ቦላ ዎꬊዳዴይ ዉሪካ ሊቃና» ጊዴስ።


\par }{\SH ጊራ ቃንጾ ጊሻስ ሺቂዳ ኦይሻ
\par }
{\PP \VS{19}ጻፌቲኔ ቄሴታ ሃላቃቲ ሄሲ ሌሚሶዚ ኢስታ ቦላ ሃሳዬቲዳይሳ ኤሪዲ ሄራካ ኢዛ ኦይካናስ ኮዪዳ ሺን ዴሬዛስ ባቢዳ።

\VS{20}ዬሱሳ ዎልቃራ ሃሪዛይታስ ኣꬂ ኢማናስ ኢዛ ዶናፔ ኬዚዛ ባላ ቃላ ዴሚዲ ኦይካናስ ካሊ ካሊ ናጊዳኔ ጺሎ ኣሳ ሚሳቲዲ ኢዛ ካሊ ኢዛ ዶናፔ ዮኦ ናጊዛ ኣሳታ ኢዛኮ ዬዲዳ።

\VS{21}ኢዛ ዶናፔ ዮኦ ኮይዛ ኣሳቲ ዬሱሳ፥ «ኣስታማሬ! ኔኒ ቱማ ሃሳይዛይሳኔ ቱማ ታማርሲዛይሳ፤ ቃሴካ ጾሳ ኦጌ ኔ ቱሙ ታማርሲዛይሳኔ ኦናካ ሻካ ማዶንታይሳ ኑ ኤሮስ።

\VS{22}ጊዶ ኣቲን ቄሳሬስ ጊራ ጊራናስ ቤሲዜ? ቤሴኔ?» ጊዲ ኦይቺዳ።


\par }{\PP \VS{23}ኢዚካ ኢስታስ ዲዛ ጌኔ ቆፋ ኤሪዲ፥

\VS{24}«ኣኔ ኢሲ ዲናሬ ታና ቤሲቴ፥ ሃይሲ ኢዛ ቦላ ዲዛ ሜꬋዚኔ ጻፌቶይሲ ኦናይሴ?» ጊዴስ። ኢስቲካ፥ «ቄሳሬይሳ» ጊዳ።


\par }{\PP \VS{25}ኢዚካ ዛሪዲ ኢስታስ፥ «ቄሳሬይሳ ቄሳሬስ፥ ጾሳይሳ ጾሳስ ኢሚቴ» ጊዴስ።


\par }{\PP \VS{26}ሄሳ ጊሻስ ኢዚ ሃሳይዳ ቃላፔ ኤኪዲ ኣሳ ሲንꬃን ኢዛ ቃጻናስ ዳንዳይቤቴና፤ ኢዚ ኢሚዳ ቃላን ማላሌቲዲ ጮኡ ጊዳ።


\par }{\SH ሃይቂዳይታ ዴንꬃ ጊሻስ
\par }
{\R (ማቶ 22፡23-33፤ ማር 12፡18-27)

\par }{\PP \VS{27}ሃይቂዳይታ ዴንꬂ ባ ጊዛ ሳዱቃዌታፔ ኢሲ ኢሲ ኣሳቲ ዬሱሳኮ ዪዲ ኦይሻ ሺሺዳ።
\XREF{}{{\XO 20:27 }{\XT{ሃዋ 23፡8}}}

\VS{28}«ጎዶ! ‹ኢሳዴይ ማቾ ኤኪዲ ና ዬሎንታ ሃይቂኮ ሄ ሃይቂዳይሳ ማቼዮ ኢዛ ኢሻይ ኤኪዲ ባ ኢሻ ላታና ና ኢዛስ ዬሎ› ጊዲ ሙሴይ ኑስ ጻፊዴስ።
\XREF{}{{\XO 20:28 }{\XT{ዛሬ 25፡5}}}

\VS{29}ሂስቲን ላፑን ኢሻቲ ዴቴስ ሺን ኢስታፌ ባይራዚ ማቺዲ ና ዬሎንታ ሃይቂዴስ።

\VS{30}ኢዛ ካሎዚካ ኢዛꬆ ሃይቂዴስ፤

\VS{31}ሄꬓንꬆዚካ ኢዞ ኤኪዴስ፤ ላፑናቲ ዉሪካ ሄ ማጫሳዮ ኤኪዲ ዉሪካ ና ዬሎንታ ሃይቂዳ።

\VS{32}ዉርሴꬃን ማጫሳያ ሃይቃዱስ።

\VS{33}ላፑናቲካ ሃ ማጫሳዮ ኤኪዳሺን ሃ ማጫሳያ ዉርሴꬃን ሃይቂዳይቲ ዴንዲዛ ዎዴ ኢዛ ኣዋይሳ ማቾ ጊዳኔ?»


\par }{\PP \VS{34}ዬሱሲ ኢስታስ፥ «ሃ ኣላሜ ናይቲ ጌሌቴሲኔ ኤኬቴስ።

\VS{35}ቡሮ ያና ኣላሜን ሃይቂዳይታ ዴንꬃ ዴማናስ ቤሲዛይቲ ጊዲኮ ጌሌቴናኔ ኤኬቴና።

\VS{36}ኢስቲ ኪታንቻታ ማላ ጊዳና ጊሻስ ሄሳፌ ጉዬ ሃይቄቴናኔ ሃይቆፔ ዴንꬃ ናይታ ጊዲዳ ጊሻስ ኢስቲ ጾሳ ናይታ።

\VS{37}ሙሴይ ቄሪ ዎራ ጊሻስ ጻፌቲዳ ታሪኬዛን ጎዳ፥ ‹ኣብራሃሜ ጾሳ፥ ዪሳቃ ጾሳ ያቆቤ ጾሳ› ጉሳን ሃይቂዳይቲ ዴንዳናይሳ ቤሴስ።
\XREF{}{{\XO 20:37 }{\XT{ኬሳ 3፡6}}}

\VS{38}ዉሪካ ኢዛስ ዴኦይ ዲዛ ጊሻስ ኢዚ ፓጻታ ጾሳፌ ኣቲን ሃይቄꬃታ ጾስ ጊዴና» ጊዴስ።


\par }{\PP \VS{39}ኢሲ ኢሲ ጻፌቲ፥ «ኣስታማሬ! ሎኦ ጋዳሳ» ጊዳ።

\VS{40}ሄሳፌ ጉዬ ኣይ ኣሲካ ኢዛ ኦይቻናስ ጻሊቤና።


\par }{\SH ጾሳይ ቲይዳይሳ ጊሻስ ሺቂዳ ኦይሻ
\par }
{\R (ማቶ 22፡41-46፤ ማር 12፡35-37)

\par }{\PP \VS{41}ሄሳፌ ጉዬ ዬሱሲ፥ «ኣሳይ ማሲሄ ዋኒዲ ኢዚ ዳዊቴ ና ጊዜ?

\VS{42-43}ጋሶይካ ዳዊቲ ባ ጻፊዳ ዬꬃ ማጻፋታን፥ ‹ታ ኔ ሞርኬታ ኔ ቶሆ ጋርስ ኣꬃና ጋካናስ ጎዳይ ታ ጎዳ፥ ኔ ታ ኡሻቻን ኡታ› ዋኒዲ ጊዴ?\XREF{}{{\XO 20:42-43 }{\XT{ማዛ 110፡1}}}

\VS{44}ሂስቲኮ ዳዊቲ ኢዛ፥ ‹ጎዳ› ጊ ጼይጊሼ ዋኒ ኢዛስ ና ጊዳኔ?» ጊዴስ።


\par }{\PP \VS{45}ዴሬይ ዉሪ ሲዪሺን ባና ካሊዛይታስ፥

\VS{46}«ጎሼቲዛ ኣዱሳ ቃሚሳ ማይኢዲ ዩሼ ዶሲዛይታፔ ጊያይ ዲዛሶን ሳሮኬቴꬅ ኮይዛይታፔኔ ኣይሁዳ ዎሳ ኬꬃን ꬎቃ ኦይዴኔ ዲጊሳሶን ቦንቾሶ ኮይዛ ጻፌታፔ ናጌቲቴ።

\VS{47}ሃይታንቲ ኣምኤታ ኬꬅ ካሎሲዛይታ፤ ኣሲ ኢስታ ቤያና ማላ ዎሳ ኣዱሴቴስ፤ ሄይታንታ ኢታ ፒርዳይ ናጌስ» ጊዴስ።




\par }\Chap{21}{\SH ኣምኤይ ኢሞታ
\par }
{\R (ማር 12፡41-44)

\par }{\PP \VerseOne{1}ዬሱሲ ꬎቁ ጊ ጼሊሺን ዱሬ ኣሳቲ ጾሳ ኬꬄን ሙጹዋታ ኢዛን ሺሺዛይሳ ጊዶን ሙጹዋታ ዬጊሺን ቤዪዴስ።

\VS{2}ቃሴካ ኢሲ ኣምኦ ዲዛራ ናምኡ ሲኪና ጊዲዛ ናምኡ ጻርቂማላ ሄ ሙጹዋታ ኢዛን ሺሺዛይሳን ዬጊሺን ጼሊዲ፥

\VS{3}«ታ ኢንቴስ ቱሙ ጋይስ፤ ሃና ኣምኤያ ኡባ ኣሳፔ ቦላራ ኣꬌꬅ ኢማዱስ።

\VS{4}ሃይቲ ኣሳቲ ኢሚዳይ ባስ ዲዛ ቲርፓፌ ጊዲሺን ኢዛ ጊዲኮ ባስ ባይንዳ ዎልቃፌ ባስ ዲዛሮኔ ባ ዱሳስ ኮሺዛሮ ዉርሳ ዬጋዱስ» ጊዴስ።


\par }{\SH ጾሳ ኬꬂ ላሌታናይሳ ዬሱሲ ካሴቲ ዮቲዳ ቃላ
\par }
{\R (ማቶ 24፡1-2፤ ማር 13፡1-2)

\par }{\PP \VS{5-6}ኢዛ ካሊዛይታፔ ኢሲ ኢሲ ኣሳቲ ጾሳ ኬꬃይ ሎኦ ሹቻኒኔ ኣሳይ ኢሚዳ ኢሞታን ኣይ ማላ ሎኢ ኬጼቲዳኮ ጊዲ ባ ጊዶን ሃሳዬቲሺን ዬሱሲ ሲዪዲ፥ «ሃይሲ ኢንቴ ቤኢዛይሲ ዉሪ ላሌቶንታ ሹቺ ሹቻ ቦላ ኬሌቲዳ ማላ ኣቶንታ ዎዴይ ያና» ጊዴስ።


\par }{\PP \VS{7}ኢስቲካ ኢዛ፥ «ኣስታማሬ! ሃይሲ ዉሪ ኣይዴ ሃናኔ? ቃሴ ሃይሲ ሃናናይሳስ ማላታይ ኣዜ?» ጊዲ ኦይቺዳ።


\par }{\PP \VS{8}ኢዚካ ኢስታስ፥ «ኢንቴ ባሌቶንታ ማላ ናጌቲቴ፤ ዳሮቲ ባና፥ ‹ታ ኪርስቶሳኮ! ዎዴይካ ማቲዴስ› ጊሼ ታ ሱንꬃራ ያና ሺን ኢንቴ ኢስታ ካሎፍቴ።

\VS{9}ኦላ ጊሻሲኔ ዴሬ ማካላቴꬃ ጊሻስ ሲዪዛ ዎዴ ዳጋሞፍቴ። ሄሲ ዉሪ ካሴቲዲ ሃናናስ ቤሴስ፤ ዉርሴꬂ ጋኪዴስ፤ ጊዶ ኣቲን ሄራካ ሃኔና» ጊዴስ።


\par }{\PP \VS{10}ቃሴ፥ «ዴሬይ ዴሬ ቦላ፥ ካዎይ ካዎ ቦላ ዴንዳና።

\VS{11}ቢታይ ዎልቃማ ቃꬅ ቃጻና፤ ኮሻይኔ ቦሻይ ዱማ ዱማሶን ሃናና፤ ዳሮ ባቢሲዛዚኔ ሳሎፔ ጊታ ማላታይ ቤታና።


\par }{\PP \VS{12}«ሄሲ ዉሪ ሃናናፔ ካሴቲዲ ኣሳይ ኢንቴና ኦይካናኔ ጎዳና፤ ኣይሁዳ ዎሳ ኬꬂኔ ቃሾ ኬꬅ ጌልꬃና፤ ካዎታ ሲንꬂኔ ዳናታ ሲንꬅ ሺሻና። ሄሲ ዉሪ ታ ሱንꬃ ጊሻስ ኢንቴ ቦላ ጋካና።

\VS{13}ሄሲ ዉሪካ ማርካታናስ ሎኦ ቃዳ ጊዳና።

\VS{14}ሄሳ ጊሻስ ኑና ኦይቺዛይታስ ኑ ኣይ ዛሪኖ? ጊዲ ካሴቲዲ ሂርጎንታ ማላ ሃይሳ ዎዚናን ዎꬂቴ።\XREF{}{{\XO 21:14 }{\XT{ሉቃ 12፡11-12}}}

\VS{15}ኢንቴ ሞርኬታፔ ኦኒካ ኢንቴናራ ኤቄታናሲኔ ባሌꬃናስ ዳንዳዮንታ ቃላኔ ጪንጫቴꬅ ታ ኢንቴስ ኢማና።

\VS{16}ኢንቴና ዬሊዳይቲኔ ኢንቴ ኢሻቲ፥ ኢንቴ ዳቦቲኔ ኢንቴ ላጌቲ ዉሪ ኢንቴና ኣꬂ ኢማና፤ ኢንቴፌ ባጋታ ዎꬋና።

\VS{17}ታ ሱንꬃ ጊሻስ ኡባ ኣሳ ኣቻን ኢንቴ ኢጼታና።

\VS{18}ጊዶ ኣቲን ኢንቴ ሁኤ ቢናናታፔ ኢሲናካ ꬋዩኩ።

\VS{19}ኢንቴ ሚኒ ኤቂኮ ኢንቴ ሼምፖ ኣሻና።


\par }{\SH ዬሱሲ ዬሩሳላሜ ꬋዮ ጊሻስ ካሴቲዲ ዮቲዳ ቃላ
\par }
{\R (ማቶ 24፡15-21፤ ማር 13፡14-19)

\par }{\PP \VS{20}«ኦላ ኣሳይ ዬሩሳላሜ ጊዶꬂሺን ቤዪኮ ኢዚስ ꬋይዛ ዎዴይ ማቲዳይሳ ኤሪቴ።

\VS{21}ሄ ዎዴ ዩሁዳን ዲዛይቲ ፑዴ ዙማ ቦላ ጋንጌቶ፤ ካታማን ዲዛይቲካ ካታማፔ ኬዚቴ፤ ዴሬ ጊዶን ዲዛይቲካ ሄ ካታማዮ ጌሎፔቶ።

\VS{22}ጻፌቲዳይሲ ዉሪ ፖሌታናስ ሃና ሃሎ ኬሲዛ ዎዴ።
\XREF{}{{\XO 21:22 }{\XT{ሆሴ 9፡7}}}

\VS{23}ቢታ ቦላ ጊታ ሜቶይ ሃናና፤ ሃይሳ ዴሬዛ ቦላ ሃንቆይ ያና፤ ሄሳ ጊሻስ ሄ ዎዴ ቃንꬃራ ዲዛ ማጫሳታሲኔ ꬋንꬂዛ ኣዬታስ ኣዬ ኣና!

\VS{24}ባጋ ኣሳይ ማሻን ሃይቃና፤ ባ ዴሬፔ ሃራ ዴሬ ዲኤታና፤ ዬሩሳላሜይካ ጾስ ኤሮንታ ዴሬታ ዎዴይ ፖሌታና ጋካናስ፥ ጾስ ኤሮንታ ኣሳታን ዬꬌቲዳሮ ጊዳና።


\par }{\SH ኣሳ ናስ ናምኣንꬆ ዩስ
\par }
{\R (ማቶ 24፡29-31፤ ማር 13፡24-27)

\par }{\PP \VS{25}«ኣርሼ ቦላ፥ ኣጊና ቦላኔ ጾሊንቴ ቦላ ማላታይ ቤታና፤ ኣባፌኔ ኣባ ዳምባላ ጊሪሳፌ ዴንዲዳይሳን ቢታ ቦላ ዲዛ ዴሬይ ሂርጋናኔ ሜቶታና።
\XREF{}{{\XO 21:25 }{\XT{ኢሳ 13፡10፤ ሂዚ 32፡7፤ ኢዩ 2፡31፤ ኣጁ 6፡12-13}}}

\VS{26}ሳሎ ዎልቃማቲ ቃጺዛ ጊሻስ ኣሳይ ቢታ ቦላ ኣዜ ሃናኔሻ ጉሳኒኔ ናጎን ጻላ ዳቡራና።

\VS{27}ሄ ዎዴ ኣሳ ናይ ዎልቃራ፥ ጊታ ቦንቾራኔ ሻራራ ዪሺን ቤያና።
\XREF{}{{\XO 21:27 }{\XT{ዳኔ 7፡13፤ ኣጁ 1፡7}}}

\VS{28}ኢንቴካ ሃይቲ ሃ ታ ጊዳይቲ ፖሌቴꬅ ኦይኪሺን ኢንቴስ ኣቴꬃ ዎዴይ ማቲዳ ጊሻስ ሲቲ ጊ ኤቂቴ፤ ኢንቴ ኣይፌ ፑዴ ꬎቁ ሂስቲቴ» ጊዴስ።


\par }{\SH ጎዳ ዩሳ ማላቲዛ ባላሴ ሚꬃይ ሌሚሶ
\par }
{\PP \VS{29-30}ካሌꬂዲ፥ «ባላሴ ሚꬂኔ ሃራ ሚꬃታ ኡባ ጼሊቴ፤ ሄ ሚꬃቲ ሃይꬅ ኬሲሺን ኢንቴ ቤኢዛ ዎዴ ቦኔይ ማቲዳይሳ ኢንቴ ኤሬታ።

\VS{31}ሄሳꬆካ ሃይታንቲ ጌቴቲዳይቲ ፖሌቲሺን ኢንቴ ቤኢዛ ዎዴ ጾሳ ካዎቴꬂ ኢንቴኮ ማቲዳይሳ ኤሪቴ።


\par }{\PP \VS{32}«ታ ኢንቴስ ቱሙ ጋይስ፤ ሃይሲ ዉሪ ፖሌታና ጋካናስ ሃ ዬሌታይ ኣꬌና።

\VS{33}ሳሎይኔ ሳኣይ ኣꬋና ሺን ታ ቃላይ ኣꬌና።


\par }{\PP \VS{34}«ሂስቲኮ ዎጋይ ባይንዳ ዱሳን፥ ዳሮ ኡሻኒኔ ዱሳስ ሂርጋን ኢንቴ ዎዚናይ ዳቡሮፖ፤ ሄሳ ኦꬆንታ ኢጺኮ ሄ ጋላሳይ ኢንቴ ቆፖንታ ናርጻ ማላ ኢንቴ ቦላ ጋኮንታ ማላ ናጌቲቴ።

\VS{35}ሃይሲ ቢታ ቦላን ዲዛ ኣሳ ኡባ ቦላ ጋካና።

\VS{36}ሄሳ ጊሻስ ቡሮ ያናይሳፌ ኢንቴ ኬሲ ኤካና ማላኔ ኣሳ ና ሲንꬃን ኤቃናስ ዳንዳያና ማላ ኡባ ጋላስ ሚኒዲ ዎሲቴ» ጊዴስ።


\par }{\PP \VS{37}ዬሱሲ ጋላስ ጋላስ ጾሳ ኬꬃን ታማርሲ ታማርሲዲ ኦማርስ ኦማርስ ዳብራዛይቴ ጌቴቲዛ ዙማ ቦላ ኬዚ ኬዚ ኣቄስ።
\XREF{}{{\XO 21:37 }{\XT{ሉቃ 19፡47}}}

\VS{38}ኣሳይ ዉሪካ ኢዛፔ ሲያናስ ማላዶ ዎንታራ ዬሱሳኮ ጾሳ ኬꬄ ዬስ።




\par }\Chap{22}{\SH ዬሱሳ ቦላ ማቄቴꬅ
\par }
{\R (ማቶ 26፡1-5፤ 14፡16፤ ማር 14፡1-2፤ ዮሃ 11፡45-53)

\par }{\PP \VerseOne{1}ሄ ዎዴ ፓዚጋ ጌቴቲዛ ኡኬꬃራ ቦንቼቲዛ ባኣሌይ ማቲ ኡቲዴስ።
\XREF{}{{\XO 22:1 }{\XT{ኬሳ 12፡1-27}}}

\VS{2}ቄሴታ ሃላቃቲኔ ጻፌቲ ሃንኮ ዴሬ ኣሳስ ባቢዛ ጊሻስ ዬሱሳ ꬋይሳና ኦጌ ኮዪዳ።


\par }{\SH ዬሱሳ ኣꬂ ኢማናስ ዩሁዳ ዞሬቴꬅ
\par }
{\R (ማቶ 26፡14-16፤ ማር 14፡10-11)

\par }{\PP \VS{3}ዬሱሳ ካሊዛ ታማኔ ናምኣታፔ ኣስቆሮንቶ ዴሬ ኣስ ዩሁዳ ጌቴቲዛይሳን ጻላኤይ ጌሊዴስ።

\VS{4}ዩሁዳይካ ቄሴታ ሃላቃታኮኔ ጾሳ ኬꬃ ኣላፌታኮ ቢዲ ኢስታስ ዬሱሳ ዎስቲ ኣꬂ ኢማናኮ ኢስታራ ዞሬቲዴስ።

\VS{5}ኢስቲካ ሄሳን ኡፋዬቲዲ ሚሼ ኢማናስ ኢዛራ ጊጊዳ።

\VS{6-7}ዩሁዳይካ ኢስታ ቆፋ ዶሲዴስ፤ ዬሱሳ ኢስታስ ኣሲ ቤኦንታ ኣꬂ ኢማናስ ኢንጄ ዎዴ ናጊሺን ፓዚጋ ዶርሳ ሹኪዲ ኡኬꬃራ ቦንቺዛ ባኣሌ ጋላሲ ጋኪዴስ።


\par }{\SH ዬሱሲ ባና ካሊዛይታራ ፓዚጋ ካዎ ሙስ
\par }
{\R (ማቶ 26፡17-25፤ ማር 14፡12-21፤ ዮሃ 13፡21-30)

\par }{\PP \VS{8}ዬሱሲካ ባና ካሊዛይታ፥ «ፓዚጋ ካዎ ማናስ ቢዲ ኑስ ጊግሲቴ» ጊዲ ጴጽሮሳኔ ዮሃኒሳ ኪቲዴስ።


\par }{\PP \VS{9}ኢስቲካ፥ «ኑ ኣዋን ጊጊሳና ማላ ኮያይ?» ጊዳ።


\par }{\PP \VS{10}ኢዚካ ዛሪዲ፥ «ኢንቴ ጌዴ ዬሩሳላሜ ካታማ ጌሊሺን ሃꬃ ኦቶ ቶኪዳ ኣሲ ኢንቴና ዴማና፤ ኢንቴካ ኢዚ ቢዲ ጌሊዛ ኬꬄ ጋካናስ ኢዛ ካሊቴ።

\VS{11}ኬꬃዴስ፥ ‹ኣስታማሬይ ታና ካሊዛይታራ ፓዚጋ ካዎ ማናስ ኢማꬃ ኬꬂ ኣዋን ዲዜ?› ጌስ ጊቴ።

\VS{12}ኢዚካ ኢማꬃስ ጊጌቲዳ ኣሆሶ ኢንቴና ቤሳና፤ ኢዚ ቤሲዛሶን ጊግሲቴ» ጊዴስ።

\VS{13}ኢስቲካ ቢዲ ዬሱሲ ጊዳ ማላ ኬꬃ ዴሚዲ ፓዚጋ ሄን ጊግሲዳ።


\par }{\SH ጎዳ ካዎ ኤኮ ዎጋ
\par }
{\R (ማቶ 26፡26-30፤ ማር 14፡22-26፤ 1ቆሮ 11፡23-25)

\par }{\PP \VS{14-15}ዎዴይ ጋኪዳ ማላ ዬሱሲ ሃዋሬታራ ቁማ ማዳን ኡቲዲ፥ «ታኒ ዋዬ ቤያናፔ ካሴታዳ ሃይሳ ፓዚጋ ኢንቴናራ ኢሲፌ ማናስ ኬሃ ኣሞታዲስ።

\VS{16}ታ ኢንቴስ ቱሙ ጋይስ፤ ጾሳ ካዎቴꬃን ሃይሳ ቢርሼꬂ ፖሌታና ጋካናስ ሃይሳ ፓዚጋ ናምኣንꬆ ታ ኢንቴናራ ሚኬ» ጊዴስ።


\par }{\PP \VS{17}ዎይኔፔ ኦሴቲዳ ኡሻ ጹኣራ ኤኪዲ ጾሳ ጋላቲ ሲሚዲ፥ «ሄኢቴ፤ ዉሪካ ኢዛፔ ኡዪቴ» ጊዲ ኢስታስ ኢሚዴስ።

\VS{18}«ታ ኢንቴስ ቱሙ ጋይስ፤ ሃይሳፌ ጉዬ ጾሳ ካዎቴꬂ ያና ጋካናስ ናምኣንꬆ ሃ ዎይኔ ኡሻፌ ኡዪኬ» ጊዴስ።


\par }{\PP \VS{19}ኡኬꬃ ኤኪዲ ጾሳ ጋላቲዴስ፤ ኢዛፔ ኢስታስ ሜንꬂ ኢሚዲ፥ «ሃይሲ ኢንቴ ጊሻስ ኢሜታና ታ ኣሾ ሌሚሶ ጊዲዛ ጊሻስ ሃይሳ ኡባ ዎዴ ታና ቆፓናስ ኦꬂቴ» ጊዴስ።

\VS{20}ኢዛꬆካ ካዎፔ ጉዬ ኡሻ ጹኣ ዴንꬂዲ፥ «ሃይሲ ኡሻይ ኢንቴ ጊሻስ ታ ሱꬃን ሃናና ኦራꬃ ጫቆ ዎጋ።
\XREF{}{{\XO 22:20 }{\XT{ኤር 31፡31-34}}}


\par }{\PP \VS{21}«ጊዶ ኣቲን ታና ኣꬂ ኢማናዴ ኩሼይ ታ ኩሼራ ኢሲፌ ማዳን ዴስ።
\XREF{}{{\XO 22:21 }{\XT{ማዛ 41፡9}}}

\VS{22}ኣሳ ናይ ካሴቲዲ ኢዛ ጊሻስ ሃናናይሲ ዉሪ ኡቲዳ ማላ ኢዚ ባና፤ ጊዶ ኣቲን ኢዛ ኣꬂ ኢሚዛዴስ ኣዬ ኣና!» ጊዴስ።


\par }{\PP \VS{23}ኢስቲካ ሄሳ ኦꬃናይ ኦኔ? ጊዲ ባ ጊዶን ኢሶይ ኢሳ ኦይሼሬꬂዳ።


\par }{\PP \VS{24}ቃሴካ፥ «ኦኒ ኦናፔ ኣꬊዛኮ» ጊዲ ባ ጊዶን ኢሶይ ኢሳራ ፓላሜቲዳ።
\XREF{}{{\XO 22:24 }{\XT{ማቶ 18፡1፤ ማር 9፡34፤ ሉቃ 9፡46}}}

\VS{25}ዬሱሲካ ኢስታ፥ «ዴሬ ሃሪዛ ካዎቲ ባ ዴሬ ኣሳ ዎልቃራ ሃሬቴሲኔ ኢስቲካ ሎኦ ካዎታ ጌቴቲዲ ጼይጌቴቴስ።
\XREF{}{{\XO 22:25 }{\XT{ማቶ 20፡25-27፤ ማር 10፡42-44}}}

\VS{26}ኢንቴ ጊዲኮ ሄሳꬆ ሃኖፒቴ፤ ኢንቴፌ ጊታ ጊዲዳዴይ ዎይኮ ታ ኦፔካ ኣꬋይስ ጊዛ ኣሲ ኡባፌ ቄሪ ና ማላ ጊዶ፤ ሃሪዛዴይ ሃሬቲዛዴ ማላ ጊዶ።
\XREF{}{{\XO 22:26 }{\XT{ማቶ 23፡11፤ ማር 9፡35}}}

\VS{27}ቁማ ኤቂዲ ሚዚዳዴፌኔ ኡቲዲ ሚዛዴፌ ኦኒ ኣꬊዜ? ኡቲዲ ሚዛዴ ጊዴኔ? ታኒ ቃሴ ኢንቴ ጊዶን ኣሽካራ ማላ ዳይስ።
\XREF{}{{\XO 22:27 }{\XT{ዮሃ 13፡12-15}}}


\par }{\PP \VS{28}«ኢንቴ ጊዲኮ ታፔ ሻኬቶንታ ታ ዋዪሺን ታ ማታን ኤቂዳይታ።

\VS{29}ታ ኣዋይ ታና ካዎꬂዳይሳ ማላ ታኒካ ታ ካዎቴꬃን ኢንቴና ካዎꬃና።

\VS{30}ሄሲካ ታ ካዎቴꬃን ታ ማዳፌ ኢንቴ ማና ማላኔ ኡያና ማላ፤ ቃሴካ ታ ካዎቴꬃ ኣልጋን ኡቲዲ ታማኔ ናምኡ ኢስራኤሌ ናይታ ቦላ ፒርዳናሳ» ጊዴስ።
\XREF{}{{\XO 22:30 }{\XT{ማቶ 19፡28}}}


\par }{\SH ጴጽሮሲ ኢዛ ካዳናይሳ ዬሱሲ ካሴቲዲ ዮቲዴስ
\par }
{\R (ማቶ 26፡31-35፤ ማር 14፡27-31፤ ዮሃ 13፡36-38)

\par }{\PP \VS{31}ቃሴካ ዬሱሲ ሲሞና ጼይጊዲ፥ «ሲሞና! ጻላኤይ ኢንቴና ጊስቴ ማላ ሱራጋናስ ዎሲዴስ።

\VS{32}ጊዶ ኣቲን ታኒ ኔፔ ኣማኖይ ꬋዮንታ ማላ ኔ ጊሻስ ጾሳ ዎሳዲስ፤ ኔካ ሲሚዳ ዎዴ ኔ ኢሻታ ሚንꬄꬃ» ጊዴስ።


\par }{\PP \VS{33}ሲሞኒካ ዛሪዲ፥ «ጎዶ! ታ ኔናራ ቃሼታናሲኔ ሃይቃናስ ጊጋ ኡታዲስ» ጊዴስ።


\par }{\PP \VS{34}ዬሱሲካ ዛሪዲ፥ «ጴጽሮሳ! ሃች ኩቶይ ኢሲቶ ዋሳናስ፥ ‹ታ ኢዛ ኤሪኬ› ጋዳ ሄꬑቶ ኔ ታና ካዳና» ጊዴስ።


\par }{\PP \VS{35}ቃሴካ ዬሱሲ ኢስታ፥ «ታ ኢንቴና ካሴ ጫማይ፥ ኮሮጆይኔ ቃራጺቴይ ባይንዳ ኪቲዳ ዎዴ ኢንቴስ ኣዚ ፓጪዴ?» ጊ ኦይቺዴስ። ኢስቲካ፥ «ኣይኮይካ ፓጪቤና» ጊዳ።
\XREF{}{{\XO 22:35 }{\XT{ማቶ 10፡9-10፤ ማር 6፡8-9፤ ሉቃ 9፡3፤ 10፡4}}}


\par }{\PP \VS{36}ኢዚካ ዛሪዲ፥ «ሃኢ ጊዲኮ ኮሮጆይካ፥ ቃራጺቴይካ ዲዛዴይ ኦይኮ፤ ጊꬃ ማሻይ ባይንዳዴይ ባ ማይኦ ባይዚዲ ሻሞ።

\VS{37}ታ ኢንቴስ ቱማ ጋይስ፤ ‹ማካላታራ ኢዚ ኢሲፌ ታይቤቲዴስ› ጌቴቲ ካሴ ጻፌቲዳ ቃላይ ታ ቦላ ፖሌታና ቤሴስ፤ ታ ጊሻስ ጻፌቲዳይሳስ ፖሎይ ቱማፔ ጋኪዴስ» ጊዴስ።
\XREF{}{{\XO 22:37 }{\XT{ኢሳ 53፡12}}}


\par }{\PP \VS{38}ኢዛ ካሊዛይቲ ቃሴ፥ «ጎዶ! ሄኮ ናምኡ ጊꬃ ማሻቲ ሃይሳን ዴቴስ» ጊዳ። ኢዚካ ኢዛ ጊሻስ፥ «ሃይሲ ጊዳና» ጊዴስ።


\par }{\PP \VS{39}ካሴ ኢዛስ ሎሴ ጊዲዳ ማላ ፑዴ ዳብራዛይቴ ጌቴቲዛ ዙማ ቦላ ኬዚ ቢዴስ። ኢዛ ካሊዛይቲካ ኢዛ ካሊ ቢዳ።

\VS{40}ሄ ጋኪዳ ማላ፥ «ኢንቴ ፓጬን ጌሎንታ ማላ ዎሲቴ» ጊዴስ።

\VS{41}ዬሱሲ ባና ካሊዛይታፔ ኣሲ ሹች ኦሊዲ ጋꬃናሶ ማላ ሃኪ ቢዲ ጉልባቲ ዎሲዴስ።

\VS{42}«ታ ኣዋዉ! ኔ ሼኔ ጊዲኮ ሃኖ ሜቶዮ ታፔ ዲጋ፤ ጊዶ ኣቲን ኔ ሼኔይ ሃኖፔ ኣቲን ታ ሼኔይ ሃኖፖ» ጊዲ ዎሲዴስ።

\VS{43}ሳሎፔ ኪታንቻይ ቆንጪዲ ዬሱሳ ሚንꬄꬂዴስ።

\VS{44}ኢዚካ ኬሂ ጹጌቲዲ ዎሲሺን ኢዛ ኣሳቴꬃፌ ጫዋይ ሱꬃ ማላ ጉኪዴስ።


\par }{\PP \VS{45}ዎሳፔ ዴንዲዲ ባና ካሊዛይታኮ ቢዴስ። ኢስቲካ ኢዛስ ሚሼቲዲ ቆፒሺን ꬊስኮይ ኤፊዳሼ ዬሱሲ ኢስታኮ ዪዲ፥

\VS{46}«ኣይስ ꬊስኬቲ? ኢንቴ ፓጬን ጌሎንታ ማላ ሃኢ ዴንዲዲ ዎሲቴ» ጊዴስ።


\par }{\SH ዬሱሲ ኣꬊ ኢሜቴꬂኔ ኦይኬቴꬅ
\par }
{\R (ማቶ 26፡47-56፤ ማር 14፡43-50፤ ዮሃ 18፡3-11)

\par }{\PP \VS{47}ኢዚ ቡሮ ሃሳያን ዲሺን ዬሱሳ ካሊዛይታፔ ኢሶይ ዩሁዳ ጌቴቲዛይሲ ባናራ ዳሮ ኣሳ ካሌꬂ ኤኪ ዪዲ ዬሱሳ ዬራናስ ኢዛኮ ሺቂዴስ።

\VS{48}ጊዶ ኣቲን ዬሱሲ ኢዛ፥ «ዩሁዳ! ታና ኣሳ ና ዬሮን ኣꬃ ኢማይ?» ጊዴስ።


\par }{\PP \VS{49}ዬሱሳ ዩዪ ኣꬊ ዲዛ ኣሳይ ሃኖዛ ሎኤꬂ ጼሊዲ፥ «ጎዶ! ሃይታንታ ማሻራ ቡꬂኖ?» ጊዳ።

\VS{50}ኢስታፌ ኢሶይ ቄሴታ ኣላፌ ኣሽካራዛ ኡሻቻ ሃይꬅ ማሻራ ቃንጺዴስ።


\par }{\PP \VS{51}ዬሱሲ ኢስታ፥ «ኢንቴ ሃኢ ታስ ኣጊቴ!» ጊዲ ኣሽካራዛ ሃይꬅ ቦቺዲ ፓꬂዴስ።


\par }{\PP \VS{52}ቃሴካ ኢዛ ኦይካና ዪዳ ቄሴታ ሃላቃታ ጾሳ ኬꬃ ኣላፌታኔ ጪማታ፥ «ፓንጋ ኦይኪዛ ኣሳ ማላ ጊꬃ ማሻኔ ዱርቃ ኤኪዲ ዪዴቲ?

\VS{53}ጋላስ ጋላስ ታ ኢንቴናራ ጾሳ ኬꬃን ዲሺን ታ ቦላ ኩሼ ዎꬂቤኬታ፤ ሃይሲ ꬉማይ ካዎቲዳ ኢንቴ ዎዴ» ጊዴስ።


\par }{\PP \VS{54}ሄሳፌ ጉዬ ዬሱሳ ኦይኪ ኤኪዲ ቄሴታ ሃላቃሶ ጌሊዳ፤ ጴጽሮሲካ ዬሱሳ ሃሆራ ካሊዴስ።

\VS{55}ኣሳይ ቄሴታ ሃላቃ ጊቤ ጊዶን ታማ ኤꬂዲ ሆኢሼ ኢሲ ቦላ ኡቲዳሼ ጴጽሮሲካ ኢስታራ ኢሲፌ ኡቲዴስ።

\VS{56}ኢሲ ጋራዴያ ጴጽሮሲ ታማ ሆኢዛይታራ ኡቲዳይሳ ቤያዳኔ ቲሺ ሂስታ ጼላዳ፥ «ሃይሲ ኣዴዚካ ዬሱሳራ ዴስ!» ጋዱስ።


\par }{\PP \VS{57}ጴጽሮሲካ፥ «ሃኔ ማጫሳዬ! ታ ኢዛ ኤሪኬ» ጊዲ ካዲዴስ።


\par }{\PP \VS{58}ጉꬅ ጋምኢሺን ሃራ ኢሳዴይ ኢዛ ቤኢዲ፥ «ኔካ ኢዛራ ዲዛይታፔ ኢሳ ጊዲኪ?» ጊዴስ። ጴጽሮሲካ፥ «ሃይሶ ታኒ ኢስታራ ዲኬ!» ጊዴስ።


\par }{\PP \VS{59}ኢሲ ሳቴ ማላ ጋምኢሺን ሃራ ኣሲ ቃሴካ፥ «ጋሊላ ኣስ ጊዲዛ ጊሻስ ሲꬌይ ባይንዳ ሃይሲ ኢዛራ ዴስ» ጊዴስ።


\par }{\PP \VS{60}ጴጽሮሲካ ቃሴ፥ «ሃይሶ ኔ ጊዛዴ ታ ኤሪኬ!» ጊዴስ። ሂኖ ጊ ኬሶንታ ዲሺን ኩቶይ ዋሲዴስ።

\VS{61}ጎዳይካ ጴጽሮሳኮ ዪሼ ጼሊን ጴጽሮሲ፥ «ሃች ኩቶይ ዋሳናስ ኔ ታና ሄꬑቶ ካዳና» ጊዲ ጎዳይ ካሴ ዮቶ ቃላይ ኢዛ ዎዚናን ካርፒ ጊዴስ።

\VS{62}ጴጽሮሲካ ካሬ ኬዚዲ ሂቂሚ ዬኪዴስ።


\par }{\PP \VS{63}ዬሱሳ ቃቺዲ ናጊዛ ኣሳቲካ ኢዛ ቦላ ቂꬊ ቂꬊ ካኢሼ ሾጬሬꬂዳ።

\VS{64}ኢዛ ኣይፌ ጎዚዲ፥ «ኔ ናቤ ጊዲኮ ኔና ሾጪዳይ ኦናኮ ኣኔ ኤራ!» ጊዲ ኦይቺዳ።

\VS{65}ሃራ ዳሮ ጫሻ ቃላራ ካዉሺዳ።


\par }{\SH ዬሱሳ ኣይሁዳታ ፒርዳ ዱላታ ሲንꬅ ኤፊዳ
\par }
{\R (ማቶ 26፡59-66፤ ማር 14፡55-64፤ ዮሃ 18፡19-24)

\par }{\PP \VS{66}ጋዴይ ዎንቲን ዴሬ ጪማቲ፥ ቄሴታ ሃላቃቲኔ ሙሴ ዎጋ ታማርሲዛይቲ ዱላታ ሺቂዲ ዬሱሳ ዱላታኮ ሺሺዳ።

\VS{67}ኢስቲካ ዬሱሳ፥ «ኔ ኪርስቶሳ? ኣኔ ኑስ ዮታ» ጊዳ። ዬሱሲካ፥ «ታ ኢንቴስ ዮቲዳኮካ ታና ኣማኔኬታ።

\VS{68}ታ ኢንቴና ኦይቺዳኮ ታስ ዛሬኬታ።

\VS{69}ጊዶ ኣቲን ሃኢፔ ዶሚዲ ኣሳ ናይ ዎልቃማ ጾሳ ኡሻቻን ኡታና» ጊዴስ።


\par }{\PP \VS{70}ሄ ዎዴ ዉሪካ፥ «ሂስቲን ኔ ጾሳ ና?»\FTNT{*}{{\FR 22:70 }{\FT{ጾሳ ና? ጊዛ ኦይሻይ ኢሲ ኢሲ ባጋ ጋሞꬆ ቃላን ጾሳ ናይ? ጌቴቲ ኦይሼቴስ።
}}} ጊዲ ኦይቺዳ። ኢዚካ፥ «ታ ጾሳ ና ጊዲዳይሳ ኢንቴካ ጌታ» ጊዴስ።


\par }{\PP \VS{71}ኢስቲካ፥ «ሄኮ ኢዚ ባ ዶናራ ማርካቲሺን ኑ ሃይꬃራ ሲዪዶስ፤ ሃይሳፌ ሃራ ማርካ ኣዛስ ኮሺዜ?» ጊዳ።




\par }\Chap{23}{\SH ጲላጾሳ ሲንꬅ ዬሱሳ ሺቆ
\par }
{\R (ማቶ 27፡1-2፥11-14፤ ማር 15፡1-5፤ ዮሃ 18፡28-38)

\par }{\PP \VerseOne{1}ሄን ሺቂዳ ኣሳይ ዉሪ ዴንዲዲ ዬሱሳ ጲላጾሳኮ ኤኪ ቢዴስ።

\VS{2}«ሃይሲ ኣዴዚ ኑ ኣሳይ ቄሳሬስ ጊራ ጊሮንታ ማላ ባሌꬂሼኔ ባና፥ ‹ታኒ ኪርስቶሲ ካዎ› ጊዲ ባሌꬂሺን ዴሚዶስ» ጊዲ ሞቲዳ።


\par }{\PP \VS{3}ጲላጾሲካ ዬሱሳ፥ «ኔኒ ኣይሁዳታ ካዎ?» ጊዲ ኦይቺዴስ። ዬሱሲካ ዛሪዲ፥ «ኔ ጊዳ ማላ» ጊዴስ።


\par }{\PP \VS{4}ጲላጾሲካ ቄሴታ ሃላቃታሲኔ ሺቂዳ ኣሳስ፥ «ሃይሳ ኣዴዛ ቦላ ኢዛ ሞቲሲዛ ኢታ ዮኦ ዴማቤኬ» ጊዴስ።


\par }{\PP \VS{5}ኢስቲ ዛሪዲ፥ «ሃይሲ ኣዴዚ ጋሊላፔ ሃይሳ ጋካናስ ኩሜꬃ ዩሁዳ ዋዪሶ ቦላ ዴስ» ጊዲ ሚንꬂ ዮቲዳ።


\par }{\SH ሄርዶሳ ሲንꬅ ዬሱሳ ሺቆ
\par }
{\PP \VS{6}ጲላጾሲ ኣሳይ ጊዛይሳ ሲዪዲ፥ «ዬሱሲ ጋሊላ ኣሳኮኔ» ጊዲ ሎኤꬂ ኤራናስ ኦይቺዴስ።

\VS{7}ዬሱሲ ሄርዶሳ ካዎቴꬃ ጊዶን ዲዛይሳ ሻኪ ኤሪዲ ሄ ዎዴ ሄርዶሲ ዬሩሳላሜን ዲዛ ጊሻስ ኢዛኮ ዬሱሳ ዬዲዴስ።


\par }{\PP \VS{8}ሄርዶሲካ ካሴ ዬሱሳ ቤያናስ ዳሮ ኮዪሼ ዲዛ ጊሻስ ዬሱሳ ቤኢዲ ኬሂ ኡፋዪዴስ፤ ኢዛ ጊሻስ ካሴ ሲዪዲ ኢዚ ኦꬂሺን ቤያናስ ኮዪዲ ኡፋዬቲዴስ።

\VS{9}ዳሮ ኦይሻታካ ኢዛ ኦይሼሬꬂዴስ፤ ጊዶ ኣቲን ዬሱሲ ኢዛ ኦይሻ ዛሪቤና።

\VS{10}ቄሴ ሃላቃቲኔ ጻፌቲ ሄን ኢዛ ማታን ኤቂዲ ኬሂ ዎርዶ ሞቶ ሞቲዳ።

\VS{11}ሄርዶሲካ ባ ዎታዳራታራ ኢሲፌ ኢዛ ካꬊዳ፤ ካዎ ማይኦ ማይዚዲ ጲላጾሳኮ ዛሪ ዬዲዴስ።

\VS{12}ሄርዶሲኔ ጲላጾሲ ካሴ ባ ጊዶን ኢሶይ ኢሳራ ኦሻ ሺን ሄ ጋላስ ጊጊዳ።


\par }{\SH ዬሱሳ ቦላ ፒርዴቲዳ ሃይቆ ፒርዳ
\par }
{\R (ማቶ 27፡15-26፤ ማር 15፡6-15፤ ዮሃ 18፡39-40፤ 19፡1-16)

\par }{\PP \VS{13}ጲላጾሲ ቄሴታ ሃላቃታራ፥ ዴሬ ዳናታራኔ ዴሬ ኣሳ ሺሺዲ፥

\VS{14}«ሃይሲ ኣዴዚ ኣሳይ ዉሪ ማካላና ማላ ዴንꬄꬄስ ጊዲ ኢንቴ ታኮ ኤሂን ታ ቆራዳ ኢዛ ኦይꬂዛ ኢሲ ኢታ ሚሺካ ዴማቤኬ።

\VS{15}ቃሴካ ሄርዶሲ ኢሲ ኢታ ሚሺካ ኢዛ ቦላ ዴሞንታ ኣጊዳ ጊሻስ ሃ ኑኮ ዛሪ ዬዲዴስ። ሃኢ ኢንቴ ቤኢዛ ማላ ኢዛ ሃይቆስ ጋꬂዛ ኢሲ ኢታ ሚሺካ ኦꬂቤና።

\VS{16}ሄሳ ጊሻስ ቃጻያዳ ታ ኢዛ ዬዳና» ጊዴስ።

\VS{17}ኢዚ ሄሳ ጊዳይ ኢስታ ባኣሌ ጋላስ ቃሼቲዳ ኣሳፔ ኢሳዴ ቢርሺዛ ዎጋይ ዲዛ ጊሻሳ።
\FTNT{*}{{\FR 23:17 }{\FT{ኢሲ ኢሲ ጌሻ ማጻፋቲ ታይቦ 17 ቦላ ዲዛ ቆፋ ጉጄቴስ፤ ቆፋዚካ ማርቆሳን ሼምፖ 15፡6 ዲዛይሳ ሚሳቴስ።
}}}


\par }{\PP \VS{18}ዴሬይ ዉሪካ ኢሲ ቦላ፥ «ባርባኔ ቢርሻዳ ሃይሳ ኣዴዛ ዲጋ!» ጊዲ ዋሲዴስ።

\VS{19}ባርባኔይ ካታማ ጊዶን ኣሳ ማካላ ዮኦን ዴንꬄꬂዲ ኣስ ዎꬊ ቃሼቲዳ ኣሳ።


\par }{\PP \VS{20}ጲላጾሲካ ዬሱሳ ቢርሻናስ ኮዪዳ ጊሻስ ቃሴካ ዛሪዲ ኦይቺዴስ።

\VS{21}ኣሳይ ዛሪዲ ኢዛ፥ «ካቃ! ካቃ!» ጊዲ ዋሲዴስ።


\par }{\PP \VS{22}ጲላጾሲ ሄꬓንꬆካ፥ «ኣዛስ ካቆ? ሃይሲ ኣዴዚ ኣይ ኢታ ኦꬂዴ? ኢዛ ሃይቆስ ጋꬂዛ ኢታ ኦሶ ታኒ ኢዛ ቦላ ቤያቤኬ፤ ሄሳ ጊሻስ ቃጻያዳ ታ ኢዛ ቢርሻ ዬዳና» ጊዴስ።


\par }{\PP \VS{23}ኣሳይካ ቃላ ꬎቁ ሂስቲዲ ዬሱሲ ካቄታና ማላ ጲላጾሳ ኬሂ ዎሲሼ ዋሲዴስ።

\VS{24}ሄሳ ጊሻስ ጲላጾሲ ኢስታ ኦይሾይ ፖሌታና ማላ ኣዛዚዴስ።

\VS{25}ኣሳ ማካሊሲዲ ሼምፖ ዎꬊዳ ጊሻስ ቃሼቲዳይሳ ቢርሻና ማላ ኢስቲ ዎሲዳዴ ቢርሺዲ ቃሴካ ዬሱሳ ኢስቲ ዶሲዳ ማላ ኦꬄቶ ጊዲ ዴራስ ኣꬂ ኢሚዴስ።


\par }{\SH ዬሱሳ ካቄቴꬅ
\par }
{\R (ማቶ 27፡31-44፤ ማር 15፡21-32፤ ዮሃ 19፡17-27)

\par }{\PP \VS{26}ኢስቲካ ዬሱሳ ኦይኪ ኤኪ ቢሺን ቃሬና ጌቴቲዛ ካታማፔ ኢሲ ሲሞና ጌቴቲዛ ኣዴይ ሃሆፔ ዪዛይሳ ዴሚዳ፤ ዬሱሲ ካቄታና ማስቃሌ ኮጫ ኢዚ ቶኪዲ ዬሱሳ ካላና ማላ ዎልቃꬂዳ።


\par }{\PP \VS{27}ዳሮ ዴሬይኔ ባ ቲራ ኢጪ ኢጪ ዬኪዛ ማጫሳቲ፥

\VS{28}ዬሱሳፔ ጉዬራ ኢዛ ካሊዳ። ዬሱሲ ኢስታኮ ሲሚ ጼሊዲ፥ «ኢንቴ ዬሩሳላሜ ማጫሳይ ኢንቴሲኔ ኢንቴ ናይታስ ዬኪቴ ኣቲን ታስ ዬኮፍቴ።

\VS{29}‹ሲንꬃፌ ኢንቴ ሄኮ ማይኔ ጊዲዳ ማጫሳቲ፥ ዬሎንታ ኡሎቲኔ ናይ ꬋሞንታ ꬋንꬃቲ ኣንጄቲዳይታ!› ጋና ዎዴይ ሲንꬃራ ዬስ።

\VS{30}ሄ ዎዴ ኣሳይ፥ ‹ዙማቶ! ኑ ቦላ ዎዲቴ፤ ዙምቡላቲካ ኑና ቆቲቴ!› ጋና።
\XREF{}{{\XO 23:30 }{\XT{ሆሴ 10፡8፤ ኣጁ 6፡16}}}

\VS{31}ሂስቲን ቃዬ ሚꬃ ቦላ ሃይሳꬆ ኦꬂዳይቲ ሜላ ሚꬃ ቦላ ዎስታኔሻ?» ጊዴስ።


\par }{\PP \VS{32}ኢዛራ ኢሲፌ ሃይቃና ማላ ሃራ ናምኡ ኢታ ኦꬂዳ ኣሳታ ኢዛራ ኤፊዳ።

\VS{33}ቃራኒዮ ጌቴቲዛሶ ጋꬂዲ ካቂዳ፤ ኢታ ኦꬂዳይታፔ ኢሳ ኡሻቻ ባጋራ፥ ኢሳ ሃዲርሳ ባጋራ ካቂዳ።

\VS{34}ዬሱሲካ፥ «ታ ኣዋዉ! ሃይቲ ባ ኦꬂዛይሳ ኤሪዲ ኦꬆንታ ጊሻስ ኢስታስ ኣቶ ጋ!» ጊዴስ፤ ኢስቲካ ኢዛ ማይኦዛ ሳማ ዬጊዲ ባ ጊዶን ጊሼቲ ኤኪዳ።
\XREF{}{{\XO 23:34 }{\XT{ማዛ 22፡18}}}

\VS{35}ሄሲ ሃኒሺን ኣሳይ ዉሪ ኤቂ ጼሊዴስ፤ ዳናቲካ፥ «ኢዚ ሃራ ኣሳ ኣሺዴስ ሺን ጾሳፌ ዶሬቲዳ ኪርስቶሲ ኢዛ ጊዲኮ ኣኔ ሃኢ ባና ኣሾ» ጊዲ ቂꬊዳ።\XREF{}{{\XO 23:35 }{\XT{ማዛ 22፡7}}}


\par }{\PP \VS{36}ዎታዳራቲካ ሺቂዲ ዎይኔፔ ኣጌቲዳ ጫላ ኡሹ ኡሺዲ ኢዛ ቂꬊዳ።\XREF{}{{\XO 23:36 }{\XT{ማዛ 69፡21}}}

\VS{37}«ኔኒ ኣይሁዳ ካዎ ጊዲኪ? ኣኔ ሃኢ ኔና ኣሻ» ጊዳ።


\par }{\PP \VS{38}ኢዛ ሁኤፔ ቦላ ባጋራ ማስቃሌ ኮጫ ቦላ፥ «ሃይሲ ኣይሁዳታ ካዎ» ጊዛ ቃላ ጻፊ ቃጲዳ።


\par }{\SH ናምኡ ፓንጋታራ ዬሱሳ ካቄቴꬅ
\par }
{\R (ማቶ 27፡38-44፤ ማር 15፡27-32)

\par }{\PP \VS{39}ኢታ ኦꬂዲ ካቄቲዳ ኣሳታፔ ኢሶይ ጫሻ ቃላ ዬሱሳ ቦላ ቆቆፊዴስ። «ኔ ኪርስቶሳ ጊዲኪ? ኣኔ ኔናካ ኑናካ ኣሻ» ጊዴስ።


\par }{\PP \VS{40}ኢታ ኦꬂዳይታፔ ኢሶይ፥ «ኔኒ ኔስ ቤሲዛ ፒርዳ ኤካሼ ጾሳስ ባቢኪ?

\VS{41}ኑኒ ኑ ኦꬂዳ ኢታ ኦሶስ ቤሲዛይሳ ኤኮስ፤ ሃይሲ ኣዴዚ ጊዲኮ ኢሲ ኢታካ ኦꬂቤና» ጊዴስ።


\par }{\PP \VS{42}ዬሱሳ፥ «ኔኒ ኔ ካዎቴꬃራ ዪዛ ዎዴ ታና ቆፓ!» ጊዴስ።


\par }{\PP \VS{43}ዬሱሲካ ዛሪዲ፥ «ታ ኔስ ቱሙ ጋይስ፤ ሃች ኔ ታናራ ጋናቴን ዳና» ጊዴስ።


\par }{\SH ዬሱሳ ሃይቆ
\par }
{\R (ማቶ 27፡45-56፤ ማር 15፡33-41፤ ዮሃ 19፡28-30)

\par }{\PP \VS{44}ሄ ዎዴ ጋዴይ ሴታ ጋላስ ጊዲሺን ቢዲ ኡዱፉን ሳቴ ጋካናስ ኩሜꬃ ቢታ ቦላ ꬉማይ ꬉሚዴስ።

\VS{45}ኣርሼ ፖኦይ ዲጌቲዴስ። ጾሳ ኬꬃ ማጋላሻይካ ዳኬቲዲ ናምኡ ኬዚዴስ።
\XREF{}{{\XO 23:45 }{\XT{ኬሳ 26፡31-33}}}

\VS{46}ዬሱሲካ ኬሂ ዋሲዲ፥ «ታ ኣዋዉ! ታኒ ታ ሼምፖ ኔ ኩሼን ኢማይስ» ጊዳ ማላ ሼምፖ ኬዚዴስ።
\XREF{}{{\XO 23:46 }{\XT{ማዛ 31፡5}}}


\par }{\PP \VS{47}ማቶ ሃላቃይ ሄሳ ቤኢዲ፥ «ሃይሲ ኣዴዚ ቱማፔ ጺሎ ኣሳኮሺን» ጊዲ ጾሳ ጋላቲዴስ።


\par }{\PP \VS{48}ሄሳ ቤያናስ ሄን ሺቂዲ ዴሬይ ዉሪ ሄ ሃኒዳይሳ ቤኢዲ ቲራ ኢጪ ኢጪዲ ሲሚዴስ።

\VS{49}ጊዶ ኣቲን ዬሱሳ ካሴ ሎኤꬂ ኤሪዛይቲ ዉሪ ቃሴካ ጋሊላፔራ ኢዛ ካሊዛ ማጫሳቲ ሄሳ ጼሊሼ ሃኪ ኤቂዳ።
\XREF{}{{\XO 23:49 }{\XT{ሉቃ 8፡2-3}}}


\par }{\SH ዬሱሳ ሞጌቴꬅ
\par }
{\R (ማቶ 27፡57-61፤ ማር 15፡42-47፤ ዮሃ 19፡38-42)

\par }{\PP \VS{50}ኣይሁዳታ ዱላታ ኣሳፔ ኢሶይ ኢዚካ ዮሴፌ ጌቴቲዛይሲ ዳሮ ኪያኔ ጺሎ ኣሳ።

\VS{51}ኢዚካ ካሴ ኣሳይ ዬሱሳ ቦላ ዱላቲሺን ሄ ዱላታን ዴና፤ ኢዚካ ኣርማቲያሴ ጌቴቲዛ ኣይሁዳታ ካታማ ኣሳ ሺን ጾሳ ካዎቴꬂ ያናይሳ ናጊሼ ጋምኢዴስ።

\VS{52}ኢዚካ ጲላጾሳኮ ቢዲ ዬሱሳ ኣሃ ባስ ኢማና ማላ ጲላጾሳ ዎሲዴስ።

\VS{53}ጲላጾሲ ኢዛስ ኤሮ ጊን ዮሴፌይ ኣሃ ማስቃሌ ኮጫፔ ዎꬂዳ ማላ ጻጺዲ ሹቻፌ ዎጬቲዳ ካሴ ሃራ ኣሲ ሞጌቶንታ ዱፎን ኤፊዲ ዎꬂዴስ።


\par }{\PP \VS{54}ሄ ጋላሳይ ኣሳይ ሳምባታስ ጊጌቲዛ ጋላስ ጊዲዳ ጊሻስ ሳምባታይ ጌላና ሃኔስ።


\par }{\PP \VS{55}ጋሊላፔ ዴንዲዲ ዬሱሳራ ዪዳ ማጫሳቲካ ዮሴፌ ካሊ ቢዲ ዱፎዛ ቤኢዳ። ዬሱሳ ኣሃ ዎስቲ ዎꬂዳኮ ቤኢዳ።

\VS{56}ሄፔ ሲሚዲ ሺቶኔ ቲዪዛ ሚሽ ጊግሲዳ። ዎጋይ ጊዛ ማላ ሳምባታ ጋላስ ሼምፒዳ።
\XREF{}{{\XO 23:56 }{\XT{ኬሳ 20፡10፤ ዛሬ 5፡4}}}




\par }\Chap{24}{\SH ሃይቆፔ ዬሱሳ ዴንꬅ
\par }
{\R (ማቶ 28፡1-10፤ ማር 16፡1-8፤ ዮሃ 20፡1-10)

\par }{\PP \VerseOne{1}ዎጋ ዎንታ ማላዶራ ማጫሳቲ ባ ጊግሲዳ ሺቶዛ ኤኪዲ ዬሱሳ ዎꬂዳ ዱፎዛኮ ቢዳ።

\VS{2}ሹቻይካ ዱፎዛ ዶናፔ ጌንዴሪዲ ዲዛይሳ ቤኢዳ።

\VS{3}ጊዶ ኣቲን ጊዶ ጌሊዲ ዬሱሳ ኣሃ ዴሞንታ ኣጊዳ ጊሻስ፥

\VS{4}ኢስታስ ሃንዛዚ ꬋዪን ኢስቲ ቶሉ ጊዳሼ ቆፖንታ ጾልቄቲዛ ማይኦ ማይኢዳ ናምኡ ኣሳቲ ኢስታ ኣቻን ኤቂዳ።

\VS{5}ማጫሳቲካ ኬሂ ባቢዲ ዱጌ ቢታ ጼሊሺን፥ «ሄ ኣሳቲ ፓጺዲ ዴንዲዳይሳ ሃይቄꬃታ ጊዶን ኣይስ ኮዬቲ?

\VS{6}ኢዚ ዴንዲዴስ! ሃን ባ። ቃሴካ ኢዚ ጋሊላን ዲሼ ኢንቴስ ካሴ ኣይ ጊዳኮ ኣኔ ቆፒቴ።

\VS{7}ኣሳ ናይ ናጋራንቻታ ኩሼን ኣꬊ ኢሜታናሲኔ ካቄታናስ፥ ሃይቆፔካ ሄꬓንꬆ ጋላስ ዴንዳናስ ቤሴስ» ጊዲ ዮቲ ዎꬂዴስ።\XREF{}{{\XO 24:7 }{\XT{ማቶ 16፡21፤ 17፡22-23፤ 20፡18-19፤ ማር 8፡31፤ 9፡31፤ 10፡33-34፤ ሉቃ 9፡22፤ 18፡31-33}}}


\par }{\PP \VS{8}ማጫሳቲካ ሄ ዎዴ ካሴ ኢዚ ጊዳ ቃላ ኣኬኪዳ።

\VS{9}ማጫሳቲ ዱፎሶፔ ሲሚዲ ሄሳ ኡባ ዬሱሳ ካሊዛ ታማኔ ኢሲኔታሲኔ ሃራታስ ዮቲዳ።

\VS{10}ሄሳካ ሃዋሬታስ ዮቲዳይ ማግዳሌ ጊዛሶፔ ዪዳ ማራሞኔ ዮሃኖ ጌቴቲዛሪራ ያቆቤ ማራሞኔ ኢስታራ ኢሲፌ ዲዛ ሃራ ማጫሳታ።

\VS{11}ጊዶ ኣቲን ኢስታስ ማጫሳቲ ዮቲዳይሲ ኣጉሞ ሚሳቲን ኣማኒቤቴና።

\VS{12}ጊዶ ኣቲን ጴጽሮሲ ዎꬃን ዬሱሳ ዱፎኮ ጋኪ ሆኪዲ ዱፎዛ ጊዶ ጼሊሺን ኢዛ ኣሃዛ ጻጺዳ ማይኦይ ጻላ ዲዛይሳ ቤኢዲ ኬሂ ማላሌቲሼ ባሶ ሲሚዴስ።


\par }{\SH ባና ካሊዛ ናምኣታስ ዬሱሳ ቆንጬꬅ
\par }
{\R (ማር 16፡12-13)

\par }{\PP \VS{13}ሄ ጋላስ ኢዛ ካሊዛይታፔ ናምኣቲ ዬሩሳላሜፔ ታማኔ ኢሲ ኪሎ ሜቲሬ ሃኪዛ ኤማሆሴ ጌቴቲዛ ካታማ ቤቴስ።

\VS{14}ቢሼ ኢስቲ ሄ ዎዴ ሃኒዳ ዬሱሳ ሃይቆ ጊሻስ ባ ጊዶን ሃሳዬቴቴስ።

\VS{15}ኢስቲ ሃሳዬቲሺን ዬሱሲ ኢስታኮ ሺቂዲ ኢስታራ ኢሲፌ ቢሺን፥

\VS{16}ኢስቲ ኢዛ ኤሮንታ ማላ ኢስታ ኣይፌይ ኦይኬቲዴስ።


\par }{\PP \VS{17}ዬሱሲ ኢስታ፥ «ሃይሲ ኦጌ ሄሜቲሼ ኢንቴ ኢንቴ ጊዶን ሃሳዬቲዛይሲ ኣዜ?» ጊዴስ። ኢስቲካ ዳጋማራ ሞꬌቲሼ ሲቲ ጊ ኤቃ ጊዳ።

\VS{18}ኢስታ ጊዶፌ ኢሶይ ቃሊዮጳ ጌቴቲዛይሲ ዛሪዲ፥ «ሃ ማታ ጋላሳታን ዬሩሳላሜን ሃኒዳይሳ ኤሮንታ ኢማꬃ ኣሲ ኔና ጻላ?» ጊዴስ።


\par }{\PP \VS{19}ኢዚካ ኢስታስ ዛሪዲ፥ «ኣዚ ሃኒዴ?» ጊን ኢስቲ ቃሴ ዛሪዲ፥ «ጾሳ ሲንꬃኒኔ ኣሳ ኡባ ሲንꬃን ኦሶኒኔ ቃላን ሚኖ ናቤ ጊዲዳ ናዚሬቴ ዬሱሳ ጊሻሳ» ጊዳ።

\VS{20}ኢዛካ ቄሴታ ሃላቃቲኔ ዳናቲ ሃይቆ ፒርዳስ ኣꬂ ኢሚዳኔ ካቂዳ።

\VS{21}ኑኒ ጊዲኮ፥ « ‹ኢስራኤሌ ዎዛናይ ኢዛ› ጊዲ ኡፋዬቲዶሲሺን ሃራፔካ ሄሲ ሃኒን ቃሴ ሃች ሄꬓንꬆ ጋላሳ።

\VS{22}ቃሴ ኑ ጊዶፌ ኢሲ ኢሲ ማጫሳቲ ኑና ኬሂ ማላሊሲዳ፤ ኢስቲካ ማላዶ ዎንታራ ጌዴ ኢዛ ዱፎኮ ቢዲ፥

\VS{23}ኢዛ ኣሃይ ቤቶንታ ኢጺን ዪዲ ኢዚ ፓጻ ዲዛይሳ ኢስታስ ዮቲን ኪታንቻታ ቤኢዳይሳ ኑስ ዮቲዳ።

\VS{24}ኑፔካ ኢሲ ኢሲ ኣሳቲ ኢዛ ዱፎኮ ቢዲ ማጫሳቲ ጊዳ ማላ ቤኢዳ ኣቲን ዬሱሳ ዴሚቤቴና» ጊዳ።


\par }{\PP \VS{25}ኢዚካ ኢስታስ፥ «ኢንቴኖ ዎዚናን ዎꬆንታይቶ! ኢንቴ ዎዚናይ ካሴ ናቤቲ ዮቲዳይሳ ኣማናናፔ ታኪዳይቶ!

\VS{26}ጾሳፌ ኪቴቲዳይሲ ሃ ሜቶዛ ኤካናሲኔ ጌዴ ባ ቦንቾሶ ጌላናስ ቤሴኔ?» ጊዴስ።

\VS{27}ሙሴፔኔ ናቤታፔ ዶሚዲ ጌሻ ማጻፋታን ኢዛ ጊሻስ ጻፌቲዳይሳ ኢስታስ ሎኤꬂ ዮቲዴስ።


\par }{\PP \VS{28}ኢስቲ ባ ቢዛሶ ማቲዳ ዎዴ ዬሱሲ ኣꬊ ቢዛ ሚሳቲዴስ።

\VS{29}ኢስቲካ ቃሴ፥ «ጋዴይ ቃሚዛ ጊሻስ ኑናራ ኣቃ» ጊዲ ኢዛ ኬሂ ዎሲን ኢስታራ ኣቃናስ ጌሊዴስ።

\VS{30}ኢስታራ ኢሲፌ ማዳን ኡቲዲ ኡኬꬅ ባ ኩሼን ኦይኪዲ ኢስታስ ሜንꬂ ሜንꬂ ኢሚዴስ።

\VS{31}ሄ ዎዴ ኢስታ ኣይፌይ ዶዬቲን ኢዛ ጊዲዳይሳ ኤሪዳ፤ ኢዚካ ኢስታ ኣይፌፔ ጌሚዴስ።

\VS{32}ኢስቲካ፥ «ኑ ዪሼ ኦጌ ቦላ ዲሺን ኑና ሃሳይሲዲ ጌሻ ማጻፋታካ ቆንጪሲዲ ኑስ ጌላናሼ ዮቲን ኑ ዎዚናይ ታማ ማላ ጹጌቲቤኔ?» ጊዲ ኢሶይ ኢሳራ ሃሳዬቲዳ።


\par }{\PP \VS{33}ሄራካ ዴንዲዲ ዬሩሳላሜ ሲሚ ቢዳ፤ ታማኔ ኢሲኔቲኔ ኢስታራ ኢሲፌ ዲዛይቲካ ኢሲ ቦላ ሺቂ ዲዛይታ ዴሚዳ።

\VS{34}ኢስቲካ ባ ጊዶን ኢሶይ ኢሳስ፥ «ጎዳይ ቱሙ ዴንዲዴስ! ሲሞናስካ ቤቲዴስ» ጊዳ።


\par }{\PP \VS{35}ኢዛ ካሊዛይታፔ ናምኣቲ ኦጌ ቦላ ሃኒዳይሳኔ ዬሱሲ ኡኬꬃ ሜንꬂ ሜንꬂ ኢሚዳ ዎዴ ኢስቲ ዎስቲ ኤሪዳኮ ኢስታስ ዮቲዳ።


\par }{\SH ዬሱሲ ባና ካሊዛይታስ ቆንጬꬅ
\par }
{\R (ማቶ 28፡16-20፤ ማር 16፡14-18፤ ዮሃ 20፡19-23፤ ሃዋ 1፡6-8)

\par }{\PP \VS{36}ሄሳ ጊሻስ ኢስቲ ባ ጊዶን ሃሳዬቲሺን ዬሱሲ ኢስታ ጊዶን ኤቂዲ፥ «ሳሮይ ኢንቴስ ጊዶ!» ጊዴስ።


\par }{\PP \VS{37}ጊዶ ኣቲን ኢስቲ ሞይቲሌ ቤኢዳ ሚሳቲን ኬሂ ዳጋሚዳ።

\VS{38}ኢዚካ ኢስታስ፥ «ኣዛስ ዳሮ ቆፔቲ? ኣዛስ ኢንቴ ዎዚናራ ሲꬌቲ?

\VS{39}ታ ኩሼታኔ ታ ቶሆታ ሃ ጼሊቴ፤ ታናኮ፤ ቃሴካ ታና ኦይኪ ቤኢቴ፤ ታና ኢንቴ ቤኢዛይሳ ማላ ሞይቲሌስ ኣሾይኔ ሜቄꬂ ዴና» ጊዴስ።


\par }{\PP \VS{40}ሄሳ ጊ ሲሚዲ ባ ቶሆታኔ ባ ኩሼታ ኢስታ ቤሲዴስ።

\VS{41}ኢስቲካ ኡፋይሳ ዳሮፔኔ ማላሌቴꬃፌ ዴንዲዳይሳን ቡሮ ኣማኖንታ ዲሺን ዬሱሲ፥ «ሄሳን ኣይኮ ሚዛዚ ዲዜ?» ጊዲ ኢስታ ኦይቺዴስ።

\VS{42}ኢስቲካ ሞሌ ጺጻ ኢሲ ባርስ ኢዛስ ኢሚዳ።

\VS{43}ኢዚካ ኤኪዲ ኢስታ ሲንꬃን ሚዴስ።


\par }{\PP \VS{44}ኢዚካ፥ «ኢንቴናራ ታ ዲዛ ዎዴ፥ ‹ሙሴ ዎጋን ናቤታኒኔ ዬꬃ ማጻፋታን ታ ጊሻስ ጻፌቲዳይሲ ዉሪካ ፖሌታናስ ቤሴስ› ጋዳ ታ ኢንቴስ ዮቲዳ ታ ቃላይ ሃይሳኮ» ጊዴስ።


\par }{\PP \VS{45}ሄ ዎዴ ጌሻ ማጻፋታ ኢስቲ ኤራና ማላ ዎዚና ኢስታስ ዶይዴስ።

\VS{46}ኢስታስካ፥ «ኪርስቶሲ ዋዬ ቤያና፤ ሄꬓንꬆ ጋላስ ሃይቆፔ ዴንዳና ጌቴቲ ጻፌቲዴስ።

\VS{47}ዬሩሳላሜፔ ዶሚዲ ኡባ ዴሬስ ናጋራፔ ሲሞይኔ ማሮቴꬂ ኢዛ ሱንꬃን ዮቴታና።

\VS{48}ኢንቴካ ሃይሳስ ማርካታ።

\VS{49}ታኒካ ታ ኣዋይ ኢሚዳ ኡፋይሳ ኢንቴስ ዬዳና፤ ኢንቴ ቃሴ ዎልቃ ቦላፌ ማይኣና ጋካናስ ዬሩሳላሜ ካታማን ታኪቴ» ጊዴስ።
\XREF{}{{\XO 24:49 }{\XT{ሃዋ 1፡4}}}


\par }{\SH ፑዴ ሳሎ ዬሱሳ ቡስ
\par }
{\R (ማር 16፡19-20፤ ሃዋ 1፡9-11)

\par }{\PP \VS{50}ሄሳፌ ጉዬ ኢስታ ኤኪዲ ቢታኒያ ጌቴቲዛሶ ኬዚዴስ። ባ ኩሼታካ ዴንꬂዲ ኢስታ ኣንጂዴስ።
\XREF{}{{\XO 24:50 }{\XT{ሃዋ 1፡9-11}}}

\VS{51}ኢስታ ኣንጂሼ ኢስታፌ ሻኬቲዲ ፑዴ ሳሎ ቢዴስ።

\VS{52}ኢስቲካ ኢዛስ ሆኪ ጎይኒዳ፤ ኬሂ ኡፋዬቲሼ ዬሩሳላሜ ሲሚዳ።

\VS{53}ኡባ ዎዴ ጾሳ ኬꬃን ጾሳ ጋላቲሼ ጋምኢዳ።


\par }