\NormalFont\ShortTitle{2ጺምቶሳስ}

{\MTB ጳዉሎሲ

\par }{\MT ጺምቶሳስ

\par }{\MTB ጻፊዳ ናምኣንꬆ ኪታ

\par }{\IMT ጊዶ ቆፋ

\par }{\IP ጳዉሎሲ ጺምቶሳስ ጻፊዳ ሃ ናምኣንꬆ ኪታይ ጳዉሎሲ ባስ ዳሮ ማዶ ጊዲ ባና ማዲዛ ኦሶ ላጌ ጊዲዳ ናቴꬃ ና ጺምቶሳስ ዬዲዳ ዞሬ ቃላ ኦይኪዴስ፤ ጳዉሎሲ ጺምቶሳ ኢዚ ዳሮ ዳንዳያን ሚናና ማላ ዞሪዴስ፤ ጺምቶሲ ጳዉሎሳፔ ኤኪዳ ሚኖ ዞሬ ቃላይ ዬሱስ ኪርስቶሳ ጊሻስ ኣማኔቲዲ ማርካታና ማላ ሚሺራቾ ቃላ፥ ካሴ ጋልኣ ጫቆ ጋርሳን ዲዛ ቲሚርቴዛካ ሚንꬂ ኦይካና ማላኔ ኢዛስ ኣይኮ ዋዬይ ዳሪኮካ ታማርሶኒኔ ሚሺራቾ ቃላ ሳባኮ ኣጎንታ ሚናና ማላሳ።

\par }{\IP ጺምቶሳስ ኢሜቲዳ ሚኖ ዮኦይ ጮ ሜላ ኤያቴꬃን ኣሳይ ፓላሜቲዛ ዮኦፔ ኢዚ ሃካና ማላሳ፤ ሄሳ ማላ ዮኦይ ሲዪዛይታ ሞሬስ ኣቲን ኢዚ ኢሚዛ ሃራ ጎኣይ ዴና።

\par }{\IP ሃይሳ ኡባን ጺምቶሲ ዩሺ ቆፓናስ ቤሲዛይ ጳዉሎሲ ኣማኖን ዋኒ ዴኢዳኮ፥ ኢዚ ኣይ ማላ ጌንጪዳኮ ኢዛ ሲቆዛ፥ ኢዛ ሚኖቴꬃኔ ኢዛ ቦላ ጋኪዳ ዋዬዛ ሌሚሶ ኢዚ ካላና ማላሳ። ጳዉሎሲ ሃይሳ ሃ ኪታ ጻፊዳይ ባ ላይꬃ ዉርሴꬃን ሃይቆ ፒርዳይ ኢዛ ቦላ ፒርዴቲ ኡቲን ኢዚ ሃይቆ ናጊዛ ዎዴኮ። (2ጺም 4፡6-8)

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ጌሎሶ
{\IOR{1፡1-2}}

\par }{\IO ጺምቶሳስ ኢሜቲዳ ዞሬ
{\IOR{1፡3—2፡13}}

\par }{\IO ኣሳይ ካዲዛ ዎዴ ሚኒ ኤቆ
{\IOR{2፡14—4፡5}}

\par }{\IO ሄ ዎዴ ዲዛ ሃኖታኔ ሄይታ ጊሻስ ኢሜቲዳ ዞሬታ
{\IOR{4፡6-18}}

\par }{\IO ኩሻ ቆፋ
{\IOR{4፡19-22}}



\par }\ChapOne{1}{\PP \VerseOne{1}ዬሱስ ኪርስቶሳራ ኢሲፌቴꬃን ዲዛ ዴኦ ሂዶታ ቃላ ጊሻስ ዮታና ማላ ጾሳ ሼኔን ዬሱስ ኪርስቶሳ ሃዋሬ ጊዲዳ ጳዉሎሳፔ፥

\VS{2}ዶሴቲዳ ታ ና ጺምቶሳስ ኪያቴꬂ፥ ማሮቴꬂኔ ሳሮቴꬂ ጾሳ ኣዋፔ ጎዳ ዬሱስ ኪርስቶሳፔ ኔስ ጊዶ።
\XREF{}{{\XO 1:2 }{\XT{ሃዋ 16፡1}}}


\par }{\SH ጺምቶሳስ ኢሜቲዳ ዞሬ
\par }
{\PP \VS{3}ፓጬይ ባይንዳ ጋላሲኔ ቃማ ኔ ጊሻስ ዎሳን ቆፍሳሼ ካሴ ኣዋቲ ኦꬂዳ ማላ ጌሻ ዎዚናራ ታ ጎይኒዛ ጾሳ ታ ጋላታይስ።

\VS{4}ካሴ ኔ ኣፉንꬃ ቆፓ ኤካዳ ታ ኔና ቤያዳ ኡፋዬታና ላሞታይስ።

\VS{5}ቆꬌፔ ቆሞን ጊዶንታ ኔ ኣማኖዛ ታ ቆፓይስ፤ ሄ ኣማኖይካ ኮይሮ ኔ ኣዬይ ኣዪን ሎይዲኒኔ ቃሴካ ኔ ኣዬዪን ኤዎንቄን ዴስ፤ ሃኢ ቃሴ ኔ ቦላ ዲዛይሳካ ታ ኤራዲስ።
\XREF{}{{\XO 1:5 }{\XT{ሃዋ 16፡1}}}

\VS{6}ሄሳ ጊሻስ ታኒ ታ ኩሼ ኔ ቦላ ዎꬂን ኔ ኤኪዳይሳ ኔ ቦላ ዲዛ ጾሳ ኢሞታ ኔ ዴንꬄꬃና ማላ ታ ኔና ቆፍሳይስ።

\VS{7}ጾሲ ኑስ ኑኒ ኑ ሁኤ ሃራናስ ጾሳ ዎልቃ ኤራናሲኔ ሲቄታና ኣያና ኢሚዴስ ኣቲን ባቦ ኣያና ኢሚቤና።


\par }{\PP \VS{8}ሄሳ ጊሻስ ጎዳ ጊሻስ ማርካታናስ ዎይኮ ጎዳ ጊሻስ ቃሼቲዳ ታናን ዬላቶፓ፤ ጊዶ ኣቲን ጾሳ ዎልቃራ ሚሺራቾ ቃላ ጊሻስ ኔ ታናራ ሜቶ ኤካ።

\VS{9}ኑ ኣይኮካ ኦꬂዳ ጊሻስ ጊዶንታ ዲሺን ባ ቆፋ ማላኔ ባ ኪያቴꬃ ማላ ኑና ኣሺዴሲኔ ኑና ባስ ዱማሲዲ ጼይጊዴስ። ሄ ኢዛ ኪያቴꬂ ሜርና ዎዴፔ ካሴ ዬሱስ ኪርስቶሳ ባጋራ ኑስ ኢሜቲዴስ።

\VS{10}ሃኢ ቃሴ ኢዚ ሃይቆ ኡባ ꬋይሲዲ ሚሺራቾ ቃላ ባጋራ ኑና ፖኦን ኬሲዳ ኑ ꬋሌ ዬሱስ ኪርስቶሳ ዩሳን ቆንጪዴስ።


\par }{\PP \VS{11}ታኒካ ሃይሳ ሃ ሚሺራቾ ቃላ ዮቲዛዴ፥ ኪቴቲዳዴኔ ኣስታማሬ ጊዳዳ ሹሜታዲስ።
\XREF{}{{\XO 1:11 }{\XT{1ጺም 2፡7}}}

\VS{12}ታኒ ሜቶ ቤኢዛይካ ሄሳ ጊሻሳ፤ ጊዲኮካ ታ ኦና ኣማኒዛኮ ታኒ ታ ኣማኒዛዴ ሻካ ኤሪዛ ጊሻስ ኢዛን ዬላቲኬ። ታ ኢዛስ ኢሚዳ ሃዳራ ሄ ጋላሲያ ጋካናስ ኢዚ ናጋናስ ዳንዳይዛይሳ ታ ሻካ ኤራዲስ።


\par }{\PP \VS{13}ኔ ታፔ ሲዪዳ ቲሚርቴዛ ዬሱስ ኪርስቶሳራ ኢሲፌቴꬃን ዲዛ ኣማኖኒኔ ሲቆን ሌሚሶ ሂስታ ኦይካ።

\VS{14}ኔስ ኢሜቲዳ ሎኦ ሃዳራ ኑናን ዲዛ ጺሎ ኣያናን ናጋ።

\VS{15}ኢሲያ ኣዉራጃ ጊዶን ዲዛይቲ ዉሪካ ታና ኣጊዳይሳ ኔ ኤራሳ፤ ፊልጎሲኔ ሄርሞጌኔሲ ታና ኣጊዳ ኣሳራ ዴቴስ።

\VS{16}ሄኔሲፎሬ ሶ ኣሳ ጎዳይ ማሮ፤ ኣይስ ጊኮ ኢዚ ታና ዳሮ ዎዴ ሚንꬄꬂዴሲኔ ታኒ ሳንሳላታን ቃሼታ ዲሺን ታና ቤኢዲ ዬላቲቤና።

\VS{17}ሃራፔካ ኢዚ ኦሮሜ ዪዳ ዎዴ ታና ኮዪ ኮዪዲ ዴሚዴስ።

\VS{18}ዉርሴꬃ ፒርዳ ጋላስ ጎዳይ ኢዛ ፒርዳፌ ኣሾ፤ ኢዚ ታና ኤፌሶኔን ኣይ ማላ ማዲዳኮ ኔ ሎኤꬃ ኤራሳ።




\par }\Chap{2}{\PP \VerseOne{1}ሄሳ ጊሻስ ታ ናዞ ኔኒ ጎዳ ዬሱስ ኪርስቶሳ ኪያቴꬃን ሚና።

\VS{2}ዳሮ ማርካታ ሲንꬃን ኔ ታፔ ሲዪዳይሳ ሃራታ ታማርሳናስ ዳንዳይዛይታሲኔ ኣማኔቲዳ ኣሳታስ ሃዳራ ኢማ።


\par }{\PP \VS{3}ዬሱስ ኪርስቶሳስ ኣማኔቲዳ ሎኦ ዎታዳራ ማላ ታናራ ሜቶ ኤካ።

\VS{4}ዎታዳራቴꬃን ኦꬂዛዴይ ባ ሃላቃ ኡፋይሳናስ ዳፌቴስ ኣቲን ሃራ ባና ቃጼꬂዛ ኦሶን ጌሊ ኤሬና።

\VS{5}ሄሳꬆካ ጋዴ ዎጺዛዴይ ዎꬃ ዎጋ ናጎንታ ዎጺኮ ጾኖ ኣኪሊሌ ኤኬና።

\VS{6}ጎባ ጎሻንቻይ ባ ጎዪ ኬሲዳ ካꬃ ጼራ ሚዛዴ ጊዳናስ ቤሴስ።

\VS{7}ታ ኔስ ጊዛይሳ ኔ ዎዚናን ዎꬃ ሲዪኮ ጎዳይ ኔስ ዮኦ ኡባን ኣኬካ ኢማና።


\par }{\PP \VS{8}ሃይቆፔ ዴንዲዳ ዳዊቴ ዜሬꬅ ጊዲዳ ዬሱስ ኪርስቶሳ ቆፓ፤ ታ ዮቲዛ ሚሺራቾ ቃላይካ ሄሳ።

\VS{9}ሄሳ ጋሶን ኢታ ኦꬂዳ ኣሳ ማላ ቃሼታና ጋካናስ ዋዬ ቤያይስ፤ ጊዶ ኣቲን ጾሳ ቃላይ ቃሼቴና።

\VS{10}ሄሳ ጊሻስ ኪርስቶሳ ባጋራ ዲዛ ኣቶቴꬂኔ ሜርና ቦንቾ ዴማና ዶሬቲዳይታ ጊሻስ ጋዳ ዉርሳካ ዳንዳያዲስ።


\par }{\Q \VS{11}«ኑ ኢዛራ ኢሲፌ ሃይቂኮ

\par }{\QB ኑ ኢዛራ ዴኦን ዳና።


\par }{\Q \VS{12}ዳንዳያን ሚኒኮ

\par }{\QB ኑ ኢዛራ ካዎታና።

\par }{\QB ኑ ኢዛ ካዲኮ

\par }{\QB ኢዚካ ኑና ካዳና።
\XREF{}{{\XO 2:12 }{\XT{ማቶ 10፡33፤ ሉቃ 12፡9}}}


\par }{\Q \VS{13}ኑ ኢዛስ ኣማኔቶንታይታ ጊዲኮ

\par }{\QB ኢዚ ሜርናስ

\par }{\QB ኣማኔቲዳ ማላ ዳና።

\par }{\QB ኢዚ ባርካ ባና

\par }{\QB ካዳና ዳንዳዬና»

\par }{\MM ጌቴቲዳ ቃላይ ኣማኔቲዳይሳ።


\par }{\SH ሚኖ ኦሳንቻ
\par }
{\PP \VS{14}ሃይታ ሃ ዮኦታ ጊሻስ ኣሳ ቆፊሶ ኣጎፋ፤ ኣሳይ ባ ጊዶን ኢሶይ ኢሳራ ቃላ ጋሶን ፓላሜቶንታ ማላ ጾሳ ሱንꬃን ዞራ፤ ሄሳ ማላ ዮኦይ ሲዪዛይታ ሞሬስ።

\VS{15}ቱሙ ጾሳ ቃላ ዮቲዛዴ፥ ዬላቾንታ ኦሳንቻኔ ኣሲ ኔ ጊሻስ ሎኦ ማርካቲዛዴ ጊዳዳ ኔናቴꬃ ዉርሳ ጾሳ ሲንꬅ ሺሻናስ ሚና።

\VS{16}ጮ ሜላ ዶና ላላቤቴꬃፌ ሃካ፤ ሄሳ ማላ ዮኦን ዋጼቲዳ ኣሳቲ ጾሳፌ ሃኪ ሃኪ ቤቴስ።

\VS{17}ኢስታ ቲሚርቴይ ሳኪዲ ፓጾንታ ጌዴ ጉጂ ጉጂ ዳኬቲ ቢዛ ማዱንꬃ ማላ፤ ሄሜኔዎሲኔ ቃሴ ፊልጾሳ ጌቴቲዛይቲ ሄሳ ማላ ቲሚርቴ ታማርዛይታ ጊዶን ዴቴስ።

\VS{18}ሄይቲ ቱማቴꬃፌ ሃኪዲ ጮ ሜላ ዋዬቴስ፤ ኢስቲካ፥ «ሃይቆፔ ዴንꬂ ሃይሳፌ ካሴ ሃኒ ኣꬊዴስ» ጊዲ ኢሲ ኢሲ ኣሳ ኣማኖ ሺሪ ዬጌቴስ።


\par }{\PP \VS{19}ጊዶ ኣቲን፥ «ጎዳይ ባስ ጊዲዛይታ ኤሬስ።» ቃሴካ፥ «ጎዳ ሱንꬅ ጼይጊዛይ ዉሪ ኢታፔ ሃኮ» ጊዛ ማታሜይ ኢዛ ቦላ ዲዛ ላሜቶንታ ጾሳ ዮቻይ ላሜቲቤና።


\par }{\PP \VS{20}ኢሲ ጊታ ኬꬃን ዎርቃፌኔ ቢራፔ ጻላ ጊዶንታ ሚꬃፌኔ ኡርቃፌ ኦሴቲዳይቲ ዲዛይሳꬆ ሄይታንታፌካ ባጋይቲ ቦንቾ ኦሶስ፥ ባጋይቲ ቃሴ ሂራይሶ ኦሶስ ኤኬቴቴስ።

\VS{21}ሄሳ ጊሻስ ኦኒካ ሃይታ ታ ጊዳ ኢታ ዮኦታፔ ባና ጌሺኮ፤ ሄሳዴይ ቦንቾ ኦሶስ ጊዲዛዴኔ ኣንጄቲዳዴ፤ ጎዳ ጎኢዛዴኔ ሎኦ ኦሶስ ጊጌቲዳዴ ጊዳና።


\par }{\PP \VS{22}ፓንꬃቴꬃ ኢታ ኣሞቴꬃፌ ባቃታ፤ ጌሻ ዎዚናራ ጎዳ ጼይጊዛ ኣሳታራ ጺሎቴꬅ፥ ኣማኖ፥ ሲቆኔ ሳሮቴꬅ ካላ።


\par }{\PP \VS{23}ጎኣይኔ ሂዶታይ ባይንዳ ኤያታ ፓላማፔ ሃካ፤ ጋሶይካ ሄሳንታ ማላይ ኦሽ ካሌꬂዛይሳ ኔ ኤራሳ።

\VS{24}ጎዳ ኦሳንቻይ ኣሳራ ኦዬታናስ ቤሴና፤ ሄሳፌ ቦላራ ኣሳ ኡባ ኣቻን ኪያ፥ ኣስ ታማርሳናስ ዳንዳይዛዴኔ ሚኖ ኣስ ጊዳናስ ቤሴስ።

\VS{25}ኢዚ ባናራ ኤቄቲዛ ኣሳታ ኣሽኬቴꬃራ ኦይኪዛዴ ጊዳናስ ቤሴስ፤ ኦኔ ኤሪዛይ ኢስቲ ቱማ ኤራና ማላ ጾሲ ኢስታስ ማሬታናስ ዎዴ ኢማና ዳንዳዬስ።

\VS{26}ሄሲካ ኢስቲ ዩሺ ቆፒ ሲሚዲ ኢዛ ሼኔ ኩንꬃና ማላ ኢስታ ዲኢ ኤፊዳ ጻላኤ ናርጻፌ ኢስቲ ኬሲ ኤካና።




\par }\Chap{3}{\SH ዉርሴꬃ ዎዴን ያና ሜቶታ
\par }
{\PP \VerseOne{1}ጊዶ ኣቲን ዎዴ ዉርሴꬃን ኣስ ሜቲዛ ዎዴይ ያናይሳ ኔ ኤራ።

\VS{2}ኣሳይ ባና ዶሲዛዴ ጊዳና፤ ሚሽ ሲቂዛይታ፥ ባናን ጬቄቲዛይታ፥ ኦቶራንቻታ፥ ጫሻንቻታ፥ ባና ዬሊዳይታስ ኣዛዜቶንታይታ፥ ጋላቶንታይታኔ ጌሻቴꬂ ባይንዳይታ፥

\VS{3}ሲቆይ ባይንዳይታ፥ ኣቶ ጊ ማሮንታይታ፥ ኣሳ ሱንꬅ ሞሪዛይታ፥ ባርካ ባና ሃሮንታይታ፥ ሜንጼ ኢታታ፥ ሎኦ ሚሽ ዶሶንታይታ፥

\VS{4}ካዲዛይታ፥ ናጌቶንታይታ፥ ጮ ሜላ ኦቶሬቴꬃን ኩሚዳይታ፥ ጾሳፌ ኣꬂዲ ሎኦ ዴꬅ ዶሲዛይታ ጊዳና።

\VS{5}ኣማኒዛ ኣስ ሚሳታና ሺን ኣማኖስ ዲዛ ዎልቃ ካዳና፤ ሄይታ ማላታፔ ኔ ሃካ።


\par }{\PP \VS{6}ሄይታንቲ ኢሲ ኢሲ ኬꬄ ካልጺ ጌሊዲ ዳሮ ዴጾ ናጋራኒኔ ዱማ ዱማ ኢታ ኣሞቴꬃ ጋርስ ጌሊዲ ያኔ ሃ ቃጺዛ ኣማኖን ላፋ ማጫሳታ ቃጺ ኦይኬቴስ።

\VS{7}ሄይታ ማላ ማጫሳቲ ኡባ ዎዴ ታማሬቴስ ሺን ቱማ ኤሬቴና።

\VS{8}ኢያኔሲኔ ኢያንባራሲ ሙሴ ቦላ ዴንዲዳ ማላ ሃይቲካ ኢስታ ቆፋይ ሞሬቲን ባስ ኣማኖፔ ኩንዲዳ ጊሻስ ቱማቴꬅ ኢጼቴስ።
\XREF{}{{\XO 3:8 }{\XT{ኬሳ 7፡11}}}

\VS{9}ጊዶ ኣቲን ኢስታ ቆፋይ ኩሜና፤ ጋሶይካ ኢያኔሳኔ ኢያንባራሳ ኤያቴꬂ ኣሳስ ቆንጪዳ ማላካ ሃይታ ሃኖይካ ኡባስ ቆንጫና።


\par }{\SH ጳዉሎሲ ጺምቶሳስ ኢሚዳ ሃዳራ
\par }
{\PP \VS{10}ኔ ጊዲኮ ታ ቲሚርቴዛ፥ ታ ዱሳ፥ ታ ዋና ቆፋ፥ ታ ኣማኖዛ፥ ታ ዳንዳያ፥ ታ ሲቆዛኔ ታ ሚኖቴꬃ ኡባ ኤራሳ።

\VS{11}ታ ጎዴቴꬃኔ ታ ዋዬዛ ኣንጾኪያን፥ ኢቆኒዮኒኔ ሊስቲራንካ ታ ቦላ ጋኪዳይሳ ኡባ ታኒ ዳንዳያን ኤኪዳይሳ ኔ ኤራሳ፤ ጊዲኮካ ጎዳይ ሄሳ ኡባፌ ታና ኣሺዴስ።
\XREF{}{{\XO 3:11 }{\XT{ሃዋ 13፡14-52፤ 14፡1-20}}}

\VS{12}ቱማፔ ዬሱስ ኪርስቶሳ ጌሻ ዎዚናፔ ኣማኒ ዳና ጊዛይቲ ዉሪካ ጎዴቲዛይታ ጊዳና።

\VS{13}ኢታ ጊዲዳ ባሌꬂዛ ኣሳቲ ባስ ባሌቲዲ ኣሳ ባሌꬂሼ ኢታቴꬃ ቦላ ኢታቴꬅ ጉጂ ጉጂ ባና።


\par }{\PP \VS{14}ኔ ጊዲኮ ካሴ ኔ ታማራዳ ኤሪዳ ኦጌን ሚና፤ ሄሳ ኦናፔ ታማርዳኮ ኔ ኤራሳ።

\VS{15}ኔ ጉꬃ ናቴꬃፌ ሃኢ ጋካናስ ዬሱስ ኪርስቶሳ ኣማኖን ኣቶቴꬂ ቤቲዛ ቲሚርቴ ኢሚዛ ጌሻ ማጻፋታ ሎኤꬃ ኤራዳሳ።

\VS{16}ጌሻ ማጻፋቲ ዉሪካ ጾሳ ኣያናይ ካሌꬂን ጻፌቲዳይታ፤ ኢስቲካ ኣስ ታማርሳናስ፥ ሃንቃናስ፥ ሱሪሳናስ ቃሴካ ጺሎቴꬃ ኦጌን ካሌꬃናስ ጎኤቴስ።

\VS{17}ሄሲካ ጾሳ ኣሲ ሎኦ ኦሶ ኡባስ ቤሲዛዴ ጊዳና ማላሳ።




\par }\Chap{4}{\PP \VerseOne{1}ጾሳ ሲንꬃኒኔ ሄሳꬆካ ፓጻ ዲዛይታ ቦላኔ ሃይቂዳይታ ቦላ ፒርዳናስ ዲዛ ዬሱስ ኪርስቶሳ ሲንꬃን ኢዛ ቆንጬꬃኔ ኢዛ ካዎቴꬃ ቆፋራ ሃይሳ ኔስ ሃዳራ ጋይስ።

\VS{2}ቃላ ሳባካ፤ ኔስ ጊጊን ዎይኮ ጊጎንታ ኣጊን ኔኒ ኔ ባጋራ ጊጌታ ኡታ፤ ዳሮ ዳንዳያራ ታማርሶን ኣሳ ሱሪሳ፤ ሃንቃኔ ዞራ።

\VS{3}ጋሶይካ ኣሳይ ዉሪ ሱሬ ጊዲዳ ቲሚርቴ ኤኮንታ ኢጻና ዎዴይ ያና፤ ሄሳፌ ቦላራ ኣሳይ ባ ኣሞራ ጋጊዛይሳ ኢስታ ሃይꬂ ሲያና ኮይዛይሳ ጻላ ኢስታስ ዮታና ማላ ባና ታማርሳና ዳሮ ኣስታማሬታ ባ ኣች ሺሻና።

\VS{4}ቱማ ሲያናፔ ባ ሃይꬅ ሃራሶ ዛሪዲ ሃይሲኤ ባጋ ሲማና።

\VS{5}ኔኒ ጊዲኮ ሃኒዛ ዮኦ ኡባን ሎዱ ጋ፤ ሜቶ ዳንዳያ፤ ሚሺራቾ ቃላ ዮቶ ኔስ ኦሶ ሂስታ፤ ኔ ኦሶዛካ ፖላ።


\par }{\PP \VS{6}ታ ቃሴ ያርሼታናስ ማታ ኡታዲስ፤ ሃይሳ ሃ ኣላሜዛፔ ሻኬታ ቡሳ ዎዴይ ታስ ጋኪዴስ።

\VS{7}ሎኦ ባጼ ታ ባጼታዲስ፤ ታ ዎጻና ዎꬅ ዉርሳዲስ፤ ኣማኖካ ናጋዲስ።

\VS{8}ሲንꬃፌ ታስ ኣኪሊሌይ ጊጊ ኡቲዴስ፤ ሄሲካ ጺሎቴꬃ፤ ሄሳካ ቱሙ ፒርዲዛ ጎዳይ ሄ ጋላስ ታስ ኢማና፤ ሄሲካ ታስ ጻላ ጊዶንታ ኢዛ ዩሳ ላሞቲዛይታስ ኡባሲካ ኢማና።


\par }{\SH ጳዉሎሲ ኣዛዚዳ ዉርሴꬃ ኣዛዞ
\par }
{\PP \VS{9}ታኮ ኤሌላ ያናስ ኔስ ዳንዳዬቲዳ ማላ ኦꬃ።

\VS{10}ዴማሲ ሃይሳ ኣላሜዛ ሲቂዲ ታና ዬጊ ኣጊዲ ታሶሎንቄ ቢዴስ። ቃርቂሲ ጋላቲያ ቢዴስ፤ ቲቶሲ ጌዴ ዳልማጺያ ቢዴስ።
\XREF{}{{\XO 4:10 }{\XT{ቆላ 4፡14፤ ፒልም 24፤ 2ቆሮ 8፡23፤ ጋላ 2፡3፤ ቲቶ 1፡4}}}

\VS{11}ሉቃሲ ጻላ ታናራ ዴስ፤ ማርቆሲ ታና ኦሶን ማዲዛ ጊሻስ ኢዛ ኔናራ ኤካ ያ።
\XREF{}{{\XO 4:11 }{\XT{ቆላ 4፡14፤ ፒልም 24፤ ሃዋ 12፡12፥25፤ 13፡13፤ 15፡37-39፤ ቆላ 4፡10፤ ፒልም 24}}}

\VS{12}ቲቂቆሳ ኤፌሶኔ ዬዳዲስ።
\XREF{}{{\XO 4:12 }{\XT{ሃዋ 20፡4፤ ኤፌ 6፡21-22፤ ቆላ 4፡7-8}}}

\VS{13}ኔ ሃ ያሼ ታ ጺሮኣዳን ካርፑሴ ኣቻን ዎꬂዳ ታ ማቃኔ ማጻፋታ ሃራፔካ ጋልባን ጻፌቲዳ ማጻፋታ ታስ ኤካ ያ።
\XREF{}{{\XO 4:13 }{\XT{ሃዋ 20፡6}}}


\par }{\PP \VS{14}ጻርቂማላ ቆጺዛ ኢስኪንዲሮሲ ታ ቦላ ዳሮ ቆሆ ጋꬂዴስ ሺን ጎዳይ ኢዛስ ኢዛ ኦሶ ማላ ኢማና።
\XREF{}{{\XO 4:14 }{\XT{1ጺም 1፡20፤ ማዛ 62፡12፤ ኦሮ 2፡6}}}

\VS{15}ኢዚ ኑ ዮቲዛ ቃላ ኬሂ ኢጺዴስ፤ ኔካ ኢዛፔ ናጌታ።


\par }{\PP \VS{16}ታና ሞቲዛ ዮኦዛስ ኮይሮ ታና ኣሻና ማርካ ታ ሺሺን ኦኒካ ታና ማዳና ዪቤና፤ ጊዶ ኣቲን ዉሪካ ታና ዬጊዲ ቢዳ። ሄሳካ ኢስታ ቦላ ጾሲ ቆሆ ሂስቲ ቆዶፖ።

\VS{17}ጊዶ ኣቲን ቃላ ኪታይ ታ ባጋራ ኩሜꬅ ዮቴታና ማላኔ ዴሬ ኣሳይ ዉሪ ሲያና ማላ ጎዳይ ታ ኣቻን ኤቂዲ ታና ሚንꬂዴስ፤ ጋሞ ዶናፔካ ታና ኣሺዴስ።

\VS{18}ጎዳይ ኢታ ዮኦ ኡባፌ ታና ኣሻና፤ ጌዴ ባ ሳሎ ካዎቴꬃስ ታና ሳሮራ ጋꬃና፤ ኢዛስ ሜርናፔ ሜርና ጋካናስ ቦንቾይ ጊዶ። ኣሚን።


\par }{\SH ዉርሴꬃ ሳሮካ
\par }
{\PP \VS{19}ጲርሲቂላስ፥ ኣቂላስ፥ ሄኔሲፎሬ ሶ ኣሳሲካ ታ ሳሮካ ጋꬃ።\XREF{}{{\XO 4:19 }{\XT{ሃዋ 18፡2፤ 2ጺም 1፡16-17}}}

\VS{20}ኤሪስጾሲ ቆሮንቶሴን ኣቲዴስ፤ ጺሮፎሞሲ ሳኬቲዳ ጊሻስ ኢዛ ታ ሚሊጼን ኣጋዲስ።
\XREF{}{{\XO 4:20 }{\XT{ሃዋ 19፡22፤ ኦሮ 16፡23፤ ሃዋ 20፡4፤ 21፡29}}}

\VS{21}ባልጎይ ጋካናፔ ሲንꬄታዳ ታኮ ሃ ጋካናስ ኔስ ዳንዳዬቲዳ ማላ ኦꬃ። ኤዉጉሎሲ፥ ጱዴሲ፥ ቃሴካ ሊኖሲ፥ ቂላዉዲያይኔ ኣማኒዛይቲ ዉሪካ ኔና ሳሮ ሳሮ ጊዳ።

\VS{22}ጎዳይ ኔናራ ጊዶ፤ ጎዳ ኪያቴꬂ ኢንቴናራ ጊዶ።


\par }