\NormalFont\ShortTitle{ሂዚቄላ ቲንቢቴ}

{\MT ሂዚቄላ ቲንቢቴ

\par }{\IMT ጊዶ ቆፋ

\par }{\IP ናቤ ሂዚቄሊ ዬሩሳላሜይ ኪርስቶሳ ዬሌታፔ ካሴ፥ 586 ላይꬃን ላሌታናፔ ሲንꬃኒኔ ላሌቲዳፔ ጉዬን ዲኤቲዲ ባቢሎኔን ዴኢዴስ። ኢዚ ቲንቢቴን ዮቲዳ ቃላይ ዲኤቲ ቢዲ ባቢሎኔን ዲዛይታሲኔ ዬሩሳላሜን ዲዛ ኣሳታሳ፤ ሂዚቄላ ቲንቢቴ ማጻፋይ ኦይዱ ኣይፌ ዮኦን ሻኬቴስ። 1. ኣሳ ቦላ ጾሳ ፒርዳይ ያና ማቲዳይሳኔ ዬሩሳላሜይ ኦይኬታዳ ላሌታና ማቲዳይሳ ቆፍሴስ (1-3)። 2. ጾሳይ ባ ኣሳ ኡንኤꬂዳኔ ባሌꬂዳ ዱማ ዱማ ካዎቴꬃታ ቃጻያናስ ዮቲዛ ቃላ (4-24)። 3. ዬሩሳላሜ ኩንዴꬃፌ ሲሚን ኢስራኤሌ ኣሳ ሚንꬃናስ ኢሜቲዳ ኪታኔ ሲንꬃፌ ኢዚስ ያና ሎኦ ቃዳ ጊሻስ ዮቴቲዳ ሂዶታ ቃላ (25-39)። 4. ጾሳ ኬꬂኔ ኢስራኤሌ ካዎቴꬃይ ቤኒይሳꬆ ሃናናይሳ ሂዚቄሊ ዱማ ሚስሌን ቆንጪሲዴስ (40-48)።

\par }{\IP ሂዚቄሊ ጊታ ኣማኖይኔ ኣኬካይ ዲዛ ኣሳ። ሲንꬃፌ ሃናና ዮኦታ ኢዚ ኣጁታን ቤዪዴስ። ኢዛ ኪታታፔ ዳሪዛ ባጋቲ ቆንጬን ሌሚሶራ ፖሌቲዳ። ሂዚቄሊ ቆንጪሲ ቤሲዳይ ጊዶ ዎዚናኒኔ ኣያናን ኦራꬃቴꬅ ኮሺዛ ጊሻስ ኢሶይ ኢሶይ ባ ናጋራ ጊሻስ ኦይሼታና፤ ሄሳፌካ ቦላራ ዴሬዛ ኦራꬃቴꬃን ያና ሂዶታ ቆንጪሴስ። ሂዚቄሊ ቄሴኔ ናቤ ጊዲዳ ጊሻስ ጾሳ ኬꬃ ጊሻሲኔ ጌሻቴꬃ ጊሻስ ዱማ ዉዴቲዳይሳ ቤሲዴስ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ሂዚቄሊ ናቤቴꬃስ ዶሬቴꬂኔ ጾሳ ቦንቾ ቤኦ
{\IOR{1፡1—3፡27}}

\par }{\IO ሂዚቄሊ ሌሚሶን ቆንጪሲዳ ዬሩሳላሜኔ ዩሁዳ ꬋዮ
{\IOR{4፡1—5፡17}}

\par }{\IO ባሺ ማቲዳይሳ ቆንጪሴꬅ
{\IOR{6፡1—7፡27}}

\par }{\IO ጾሳ ቦንቾይ ናጋራንቻ ጊዲዳ ዬሩሳላሜ ኣጊ ቡስ
{\IOR{8፡1—11፡25}}

\par }{\IO ዩሁዳ ኩንዴꬂኔ ዬሩሳላሜ ኩንዴꬅ
{\IOR{12፡1—24፡27}}

\par }{\IO ሃራ ካዎቴꬃታ ቦላ ዮቴቲዳ ፒርዳ
{\IOR{25፡1—32፡32}}

\par }{\IO ዴሬይ ባ ናጋራፔ ሲማና ማላ ሂዚቄሊ ኢሚዳ ሴራ
{\IOR{33፡1-20}}

\par }{\IO ዬሩሳላሜ ኩንዴꬅ
{\IOR{33፡21-22}}

\par }{\IO ጾሲ ዴራ ዛራናሲኔ ዩሁዳ ኣሻናስ ኢሚዳ ሂዶታ
{\IOR{34፡1—37፡28}}

\par }{\IO ጎጌ ጾኔቴꬂኔ ኢስራኤሌ ሲሞ
{\IOR{38፡1—39፡29}}

\par }{\IO ሲንꬃፌ ኦሴታና ጾሳ ኬꬃ ጊሻስ ሂዚቄሊ ቤኢዳ ኣጁታ
{\IOR{40፡1—46፡24}}

\par }{\IO ጾሳ ኬꬃ ጊዶፌ ፑልቲዛ ሃꬃ
{\IOR{47፡1-12}}

\par }{\IO ኢስራኤሌታ ቆሞን ቆሞን ጋካና ጺንጾ
{\IOR{47፡13—48፡35}}



\par }\ChapOne{1}{\SH ጎዳ ቦንቾ
\par }
{\PP \VerseOne{1}ሄꬑ ታማንꬃ ላይꬃን፥ ኦይዳንꬆ ኣጊናን፥ ኢቻሻንꬆ ጋላሳን፥ ታኒ ኮቦሬ ሻፋን ዲኤቲዲ ቢዳይታ ጊዶን ዳሼ ሳሎቲ ዶዬቲን ጾሳ ኣጁታ ቤኣዲስ።
\XREF{}{{\XO 1:1 }{\XT{ኣጁ 19፡11}}}


\par }{\PP \VS{2}ካዎ ኢዮኣኪኔይ ዲኤቲዳ ኢቻሻንꬃ ላይꬃን፥ ሄ ኣጊናን ኢቻሻንꬆ ጋላሳን፥
\XREF{}{{\XO 1:2 }{\XT{2ካዎ 24፡10-16፤ 2ታሪ 36፡9-10}}}

\VS{3}ባቢሎኔን ኮቦሬ ሻፋ ማታን ዲዛ ቡዜ ና ቄሴ ሂዚቄላኮ ጎዳ ቃላይ ዪዴስ፤ ጎዳ ዎልቃይ ታና ኦይኪዴስ።


\par }{\PP \VS{4}ታኒ ꬎቁ ጋ ጼሊሺን ፑዴሃ ባጋፌ ጎቴ ጫርኮይ ዪዛይሳ ቤኣዲስ፤ ኢዛፔ ዎልቃንꬂ ዋዋጪ ጊዛ ꬊፒ ጊዳ ሻራ ጊታ ፖኦይ ጊዶꬂ ዎꬂዴስ፤ ታማዛስ ጊዶ ኣዳይ ቢራታ ቦንቆ ሚሳቴስ።

\VS{5}ታማዛ ጊዶን ሼምፖራ ፓጻ ዲዛ ኦይዱ ሜꬌቴꬃታ ሚስሌይ ዴስ፤ ኢስታ ሜꬋይካ ኣሳ ሜꬋ ሚሳቴስ።
\XREF{}{{\XO 1:5 }{\XT{ኣጁ 4፡6}}}

\VS{6}ኢስታስ ኢሳስ ኢሳስ ኦይዱ ኣይፌሶይኔ ኦይዱ ቄፌይ ዴስ።

\VS{7}ኢስታስ ሲቲ ጊዳ ሉሌ ቶሆይ ዴስ፤ ኢስታ ቶሆይ ማራ ቂንጪፊሌ ማላኔ ቁጬቲዲ ጾልቂዛ ጻርቂማላ ሚሳቴስ።

\VS{8}ኢስታስ ኦይዱ ባጋራ ቄፌታ ጋርሳን ኣሳ ኩሼይ ዴስ፤ ሄ ኦይዳታሲካ ኣይፌሶቲኔ ቄፌቲ ዴቴስ።

\VS{9}ኢስታ ቄፌቲ ኢሶይ ኢሳራ ዲሼቴቴስ፤ ኢስቲ ኡባይካ ጉዬ ሲሚ ጼሎንታ ሲቲ ጊዲ ሲንꬅ ቤቴስ።


\par }{\PP \VS{10}ኢስታ ኣይፌሶይ ሃይሳፌ ካሊ ዲዛይሳ ማላ፤ ኢስታ ኦይዳታሲካ ኢሳስ ኢሳስ ሲንꬃ ባጋራ ኣሳ ኣይፌሶ ማላይ ዴስ፤ ኡሻቻ ባጋራ ጋሞ ኣይፌሶ ማላይ፥ ሃዲርሳ ባጋራ ቦራ ኣይፌሶ ማላይ፥ ቃሴካ ኢስታ ኢሳስ ኢሳስ ጉዬ ባጋራ ጎሌ ኣይፌሶ ማላይ ዴስ።
\XREF{}{{\XO 1:10 }{\XT{ሂዚ 10፡14፤ ኣጁ 4፡7}}}

\VS{11}ኢስታ ኣይፌሶይ ሄሳ ሚሳቴስ፤ ኢስታ ቄፌይ ፑዴ ያንጌቲ ኡቲዴስ፤ ኢስታስ ኢሳስ ኢሳስ ናምኡ ናምኡ ቄፌይ ዴስ፤ ኢሳ ኢሳ ቄፌይ ሃንኮይሳ ቄፌራ ዲሼቲ ኡቲዴስ።

\VS{12}ኢስቲ ኡባይካ ሲቲ ጊዲ ሲንꬅ ቤቴስ፤ ጉዬ ሲሞንታ ጾሳ ኣያናይ ቢዛሶ ኣዋካ ቤቴስ።

\VS{13}ሃ ሼምፖራ ፓጻ ዲዛ ሜꬌቴꬃታ ሜꬋይ ኤጺዛ ታማ ቦንቆኔ ጾምፔ ሚሳቴስ፤ ሄ ሼምፖራ ፓጻ ዲዛ ሜꬌቴꬃታ ጊዶን ታማይ ያኔ ሃ ቃጼስ፤ ታማዚ ጶሌስ፤ ኢዛ ጊዶፌካ ዎልቃንꬂ ኬዜስ።

\VS{14}ሃ ሼምፖራ ፓጻ ዲዛ ሜꬌቴꬃቲ ዎልቃንꬂ ኤሶን ዋዋጪ ጊዛ ማላ ያኔ ሃ ሲሜሬቴቴስ።


\par }{\PP \VS{15}ታ ሃ ኦይዱ ሼምፖራ ፓጻ ዲዛ ሜꬌቴꬃታ ጼላሼ፥ ኦይዱ ኣይፌሶቲ ሼምፖራ ፓጻ ዲዛ ሜꬌቴꬃታ ማታን ኢሲ ኢሲ ኢርዞ ቢታ ቦላ ቤያዲስ።
\XREF{}{{\XO 1:15 }{\XT{ሂዚ 10፡9-13}}}

\VS{16}ሄ ኢርዞታ ሜꬋይኔ ሃኖታይ ሃይሳፌ ካሊዛይሳ ማላ፤ ኣልኦ ሹቻ ማላ ጾልቄቴስ፤ ኦይዳታ ሜꬋይካ ኢሲ ማላ፤ ኢሲ ኢሲ ኢርዞይ ሃራ ኢርዞራ ቃጼቲ ኡቲዳ ሚሳቴስ።

\VS{17}ኢስቲ ቢዛ ዎዴ ሜꬌቴꬃቲ ኦይዱ ባጋ ዩያና ዳንዳዬቴስ፤ ሜꬌቴꬃቲ ቢዛ ዎዴ ኢርዞቲ ያኔ ሃ ጌቴና።

\VS{18}ሄ ኦይዱ ኢርዞታስ ኦꬖꬖይ ዴስ፤ ሃ ኦይዱ ኢርዞቲ ጊታኔ ባቢሲዛዛ፤ ዩዪ ኣꬋናስካ ኢስታን ኣይፌቲ ኩሚዳ።
\XREF{}{{\XO 1:18 }{\XT{ኣጁ 4፡8}}}


\par }{\PP \VS{19}ሃ ሼምፖራ ፓጻ ዲዛ ሜꬌቴꬃቲ ቢዛ ዎዴ ኢስታ ሚሌን ዲዛ ኢርዞቲካ ቤቴስ፤ ሄ ሼምፖራ ፓጻ ዲዛ ሜꬌቴꬃቲ ቢታፌ ፑዴ ዴንዲዛ ዎዴ ኢርዞቲካ ኢስታራ ኢሲፌ ዴንዴቴስ።

\VS{20}ጾሳ ኣያናይ ቢዛሶ ኣዋካ ኢስቲ ቤቴስ፤ ኣያናይ ኢስታ ጊዶን ዲዛ ጊሻስ ኢርዞቲ ኢስታራ ኢሲፌ ፑዴ ዴንዴቴስ።

\VS{21}ዴኦይ ዲዛ ሜꬌቴꬃቲ ቢዛ ዎዴ ኢርዞቲካ ቤቴስ፤ ኢስቲ ኤቂዛ ዎዴ ኢርዞቲካ ኤቄቴስ፤ ቃሴ ኢርዞቲ ኢስታራ ኢሲፌ ፑዴ ዴንዴቴስ።


\par }{\PP \VS{22}ሃ ሼምፖራ ፓጻ ዲዛ ሜꬌቴꬃታ ሁኤፔ ቦላራ ባቢሲዛኔ ማስቶቴ ማላ ጾልቂዲ ኣይፌ ጫዲዛ ሳሎ ጉፋንꬆ ሚሳቲዛይ ሚጬቲ ዴስ።
\XREF{}{{\XO 1:22 }{\XT{ኣጁ 4፡6}}}

\VS{23}ሄ ሳሎ ጉፋንꬆዛፔ ጋርሳ ባጋራ ኢስታ ቄፌይ ሲቲ ጊዲ፥ ኢሶይ ኢሳኮ ሚጬቲ ኡቲዴስ፤ ቃሴ ኢስታ ኡባሲካ ኢስታ ቦላ ካሚዛ ናምኡ ናምኡ ቄፌይ ዴስ።

\VS{24}ሃ ሼምፖራ ፓጻ ዲዛ ሜꬌቴꬃቲ ፒራꬊዛ ዎዴ ኢስታ ቄፌታ ጊሪሳ ሲያዲስ፤ ሄ ጊሪሳይ ዲኦ ሃꬃ ጉንꬃ ማላ፥ ኡባ ዳንዳይዛ ጾሳ ጬንጉርሳ ማላኔ ጮራ ኦላንቻታ ዎጫማ ማላ ሃኒዛይሳ ሲያዲስ። ኢስቲ ፒራꬎ ኣጊዛ ዎዴ ባንታ ቄፌዛ ሺጵ ሂስቴቴስ።
\XREF{}{{\XO 1:24 }{\XT{ኣጁ 1፡15፤ 19፡6}}}


\par }{\PP \VS{25}ኢስቲ ፒራꬊዛይሳ ኣጊዲ ባንታ ቄፌዛ ሺሺዳ ማላ ኢስታ ሁኤፔ ቦላራ ዲዛ ሳሎ ጉፋንꬆፌ ቦላራ ጊሪሲ ሴቴቲዴስ።

\VS{26}ኢስታፌ ቦላራ ዲዛ ሳሎ ጉፋንꬆፌ ꬎቁ ጊዲ ሲምፔሬ ኣራታ ሚሳቲዛይ ዴስ፤ ሄ ኣራታ ቦላ ኣስ ሚሳቲዛዚ ኡቲዴስ።
\XREF{}{{\XO 1:26 }{\XT{ሂዚ 10፡1፤ ኣጁ 4፡2-3}}}

\VS{27}ኢዛስ ጼስ ሚሳቲዛሶፔ ፑዴ ባጋይ ታማን ቦንቂዳ ቢራታ ሚሳቲዛይሳ፤ ጼስ ሚሳቲዛሶፔ ዱጌ ባጋይ ታማ ሚሳቲዛይሳ ቤኣዲስ፤ ኢዛ ዩሾን ጶሊዛ ፖኦይ ዴስ።
\XREF{}{{\XO 1:27 }{\XT{ሂዚ 8፡2}}}

\VS{28}ኢዛ ዩሾን ዲዛ ጶሊዛ ፖኦይ ኢራ ጋላስ ሻራ ቦላ ኤቂዳ ዙላ ሚሳቴስ።

\par }{\PP ሄሲካ ጎዳ ቦንቾ ቆንጬꬅ ሚሳቴስ። ታኒ ሄሳ ቤኢዳ ዎዴ፥ ቢታን ዱጌ ጉፋናዳ ኢሳዴ ሃሳያ ጬንጉርስ ሲያዲስ።




\par }\Chap{2}{\SH ናቤቴꬃስ ሂዚቄላ ጼይጌቴꬅ
\par }
{\PP \VerseOne{1}ኢዚ ታና፥ «ሃይሶ ኣሳ ናዉ! ዴንዳ ኔ ቶሆን ኤቃ፤ ታኒ ኔስ ዮታና» ጊዴስ።

\VS{2}ኢዚ ታስ ዮቲሺን ጾሳ ኣያናይ ታ ጊዶ ጌሊዲ ታና ታ ቶሆን ኤሲዴስ። ኢዚ ታስ ዮቲዛይሳካ ሲያዲስ።


\par }{\PP \VS{3}ኢዚካ ታስ፥ «ሃይሶ ኣሳ ናዉ! ታ ቦላ ማካሊዳ ማካላንቻ ዴሬ ኢስራኤሌ ኣሳኮ ታ ኔና ኪታይስ፤ ኢስቲኔ ኢስታ ኣዋቲ ሃች ጋካናስካ ታ ቦላ ማካሊዳ።

\VS{4}ኢስቲ ዬላይ ባይንዳይታኔ ዎዚና ሙሜታ ጊዲዳ ጊሻስ ታኒ ኔና ኢስታኮ ኪታይስ። ኔ ባዳ ኢስታስ፥ ‹ኡባ ሃሪዛ ጎዳይ ዮቲዴስ› ጋ ዮታ፤

\VS{5}ኢስቲ ማካላንቻ ኬꬅ ጊዲዳ ጊሻስ ኢስቲ ሲዪኮካ ሲዮንታ ኢጺኮካ ኢስታ ጊዶን ናቤይ ዲዛይሳ ኢስቲ ኤራና።

\VS{6}ሃይሶ ኣሳ ናዉ! ኢስታስ ዎይኮ ኢስታ ቃላስ ባቦፋ! ኣጉንꬂኔ ኪንዲቾይ ኔ ዩሾን ዲኮካ ቃሴ ማሲማሶታ ጊዶን ኔ ኡቲኮካ ባቦፋ። ኢስቲ ማካላንቻ ዛሬ ጊዲኮካ ኢስቲ ኔና ጊዛይሳስ ባቦፋ፤ ኢስታስ ዳጋሞፋ።

\VS{7}ኢስቲ ማካላንቻ ዛሬ ጊዲዳ ጊሻስ ኢስቲ ሲዪኮካ ሲዮንታ ኢጺኮካ ታ ቃላ ኢስታስ ዮታ።

\VS{8}ኔኒ ጊዲኮ ሃይሶ ኣሳ ናዉ! ታ ኔስ ዮቲዛይሳ ሲያ! ሄ ማካላንቻ ዛሬታ ማላ ማካሎፋ፤ ኔ ዶና ዶያዳ ታኒ ኔስ ኢሚዛይሳ ማ» ጊዴስ።


\par }{\PP \VS{9}ሄሳፌ ጉዬ ታኒ ጼሊሺን ኢሲ ኩሼይ ታኮ ሚጬቲዳይሳ ሄራካ ቤኣዲስ፤ ሄ ኩሼዛን ጻꬃ ማጻፋይ ዴስ።

\VS{10}ኢዚ ታ ሲንꬃን ሄ ጻꬃ ማጻፋ ቢርሺዴስ፤ ሄ ጻꬃ ማጻፋን ጊዶ ባጋራኔ ካሬ ባጋራ ዚላሲ፥ ዬሆይኔ ዋሶ ቃላይ ጻፌቲ ኡቲዴስ።
\XREF{}{{\XO 2:10 }{\XT{ኣጁ 5፡1}}}




\par }\Chap{3}{\PP \VerseOne{1}ቃሴ ኢዚ ታስ፥ «ሃይሶ ኣሳ ናዉ! ሃይሳ ኔ ሲንꬃን ዲዛይሳ ማ፤ ሃይሳ ጻꬃ ማጻፋ ማዳኔ ባዳ ኢስራኤሌ ኣሳስ ዮታ» ጊዴስ።

\VS{2}ሂስቲን ታ ሃንጊን ኢዚ ታና ጻꬃ ማጻፋ ባርሲዴስ።


\par }{\PP \VS{3}ሂስቲዲ ኢዚ ታና፥ «ሃይሶ ኣሳ ናዉ! ሃ ታኒ ኔና ባርሲዛ ጻꬃ ማጻፋዛ ማ፤ ኔ ኡሎ ኢዛን ኩንꬃ» ጊዴስ። ታ ሚን ታ ዶናን ኤሳ ማላ ማልኢዴስ።
\XREF{}{{\XO 3:3 }{\XT{ኣጁ 10፡9-10}}}


\par }{\PP \VS{4}ሄሳፌ ጉዬ ኢዚ ታና፥ «ሃይሶ ኣሳ ናዉ! ዴንዳዳ ኢስራኤሌ ኣሳኮ ባ፤ ታ ቃላካ ኢስታስ ዮታ።

\VS{5}ኔኒ ኪቴቲዳይ ኢስራኤሌ ኣሳሳፌ ኣቲን ኢስታ ሃሳያይ ኣሳስ ጌሎንታ ዴሬኮኔ ቃላይ ኤሬቶንታ ዴሬታኮ ጊዴና።

\VS{6}ቃሴ ታኒ ኔና ኢስታ ሃሳያይ ኣሳስ ጌሎንታ ዴሬታኮ፥ ቃላይ ኤሬቶንታ ዴሬታኮ፥ ኢስታ ቃላ ኤራናስ ዳንዳዬቶንታ ዳሮ ዴሬታኮ ኪታቤኬ፤ ቱማ ጋይስ ታኒ ኔና ኢስታኮ ኪቲዳኮ ኢስቲ ኔኒ ዮቲዛይሳ ሲያና።

\VS{7}ጊዶ ኣቲን ኢስራኤሌ ኣሳይ ዞባኔ ዎዚና ሙሜ ጊዲዳ ጊሻስ ታ ዮቲዛይሳ ሲያና ኮዪቤቴና፤ ሄሳ ጊሻስ ኢስቲ ኔ ዮቲዛይሳካ ሲዬቴና።

\VS{8}ቤኣ ታኒ ኔና ኢስታስ ሲንꬅ ኢሞንታ ሚኖ ኣስ ሂስታና።

\VS{9}ታኒ ኔና ዬላይ ባይንዳዴኔ ዛላፌካ ኣꬊዳ ሚኖ ሂስታና፤ ኢስቲ ማካላንቻ ዛሬ ጊዲኮካ ኢስታስ ባቦፋኔ ኮኮሮፓ» ጊዴስ።


\par }{\PP \VS{10}ቃሴ ኢዚ ታና፥ «ሃይሶ ኣሳ ናዉ! ታኒ ኔስ ዮቲዛ ቃላ ኡባ ሚንꬃዳ ኤዝጋኔ ኔ ዎዚናን ዎꬃ።

\VS{11}ሃኢ ባዳ ዲኤቲ ዲዛ ኔ ኣሳስ ዮታ። ኢስቲ ሲዪን ሲዮንታ ኢጺን ኢስታስ፥ ‹ኡባ ሃሪዛ ጎዳይ ሃይሳ ማላ ጌስ› ጋዳ ዮታ» ጊዴስ።


\par }{\PP \VS{12}ሄሳፌ ጉዬ ታና ኣያናይ ፑዴ ꬎቁ ሂስቲ ዴንꬂዴስ፤ ጎዳ ቦንቾይ ባ ዲዛሶፔ ዴንዲሺን
\FTNT{*}{{\FR 3:12 }{\FT{ጎዳ ቦንቾይ ባ ዲዛሶፔ ዴንዲሺን ጊዛይሳ ኢሲ ኢሲ ጌሻ ማጻፋታን ጎዳ ቦንቾይ ኢዚ ዲዛሶን ጋላቴቶ ጌስ
}}} ታፔ ጉዬ ባጋራ ዎልቃማ ጉጉንꬃ ጬንጉርስ ሲያዲስ።

\VS{13}ቃሴ ሼምፖራ ፓጻ ዲዛ ሜꬌቴꬃታ ቄፌይ ኢሶይ ኢሳራ ቦሼቲሼኔ ኢስታ ሚሌን ዲዛ ኢርዞቲ ሲሲዛ ዎልቃማ ጉጉንꬃ ጬንጉርሲ ዴስ።

\VS{14}ሄሳፌ ጉዬ ታና ኣያናይ ፑዴ ꬎቁ ሂስቲ ሃራሶ ኤፊዴስ፤ ታኒ ጫሞኒኔ ሃንቆ ኣያናን ኩማዳ ባዲስ፤ ጎዳ ጊታ ዎልቃይ ታና ኦይኪዴስ።

\VS{15}ኮቦሬ ሻፋ ማታን ቴሊ-ኣቢቤን ዲኤቲ ዲዛይታኮ ያዲስ፤ ታኒ ዳጋማዳ ኢስታ ጊዶን ላፑን ጋላስ ኡታዲስ።


\par }{\SH ሂዚቄላ ሹሜቴꬅ
\par }
{\R (ሂዚ 33፡1-9)

\par }{\PP \VS{16}ላፑንꬃ ጋላስ ዉርሴꬃን ጎዳ ቃላይ ታኮ ዪዴስ፤

\VS{17}ኢዚካ፥ «ሃይሶ ኣሳ ናዉ! ታኒ ኔና ኢስራኤሌ ኣሳ ቦላ ናጌ ሂስታ ሹማዲስ፤ ሄሳ ጊሻስ ታ ዶናፔ ኬኢዛ ቃላ ሲያ፤ ታ ኔስ ዮቲዛ ሴራካ ኢስታስ ኣꬃ።

\VS{18}ታኒ ናጋራንቻዛ፥ ‹ኣዳ ኔኒ ሃይቃና› ጊዛ ዎዴ ኔኒ ኢዛ ሴሮንታ ኣጊኮ ዎይኮ ኢዚ ባ ኢታ ሃኖፔ ሲማና ማላኔ ባ ሼምፖ ኣሻና ማላ ኔ ዮቶንታ ኣጊኮ ሄ ናጋራንቻይ ባ ናጋራን ሃይቃና፤ ኔናካ ኢዛ ሱꬃ ጊሻስ ታ ኦይቻና።

\VS{19}ጊዶ ኣቲን ኔኒ ናጋራንቻ ሴሪን ኢዚ ባ ናጋራፔኔ ባ ኢታ ሃኖፔ ሲሞንታ ኢጺኮ ኢዚ ባ ናጋራን ሃይቃና፤ ኔኒ ጊዲኮ ኔ ሼምፖ ኣሻና» ጊዴስ።


\par }{\PP \VS{20}«ቃሴ ጺሎ ኣሲ ባ ጺሎቴꬃፌ ጉዬ ሲሚዲ ናጋራ ኦꬂኮ ታኒካ ꬉጲዛ ሚሽ ኢዛ ሲንꬃን ዎꬂኮ ኢዚ ሃይቃና፤ ኔኒ ኢዛ ሴሮንታ ጊሻስ ኢዚ ባ ናጋራን ሃይቃና፤ ኢዚ ካሴ ኦꬂዳ ጺሎ ኦሶይ ዛሪ ቆፌቴና፤ ታኒ ኔና ኢዛ ሱꬃ ኦይቻና።

\VS{21}ጊዶ ኣቲን ጺሎ ኣሲ ናጋራ ኦꬆንታ ማላ ኔኒ ሴሪኮ፥ ኢዚ ኔ ሴራ ሲዪዲ ናጋራ ኦꬆንታ ኣጊኮ፥ ቱሙካ ሼምፖራ ፓጻ ዳና፤ ኔካ ኔ ሼምፖ ኣሻና» ጊዴስ።


\par }{\SH ሂዚቄላ ዶና ዱዴቴꬅ
\par }
{\PP \VS{22}ሄን ጎዳ ዎልቃይ ታና ኦይኪዴስ፤ ኢዚካ ታና፥ «ዴንዳዳ ቆልታቲዛ ዴምባ ባ፤ ሄን ታኒ ኔስ ዮታና» ጊዴስ።

\VS{23}ታኒካ ዴንዳዳ ቆልታቲዛ ዴምባ ባዲስ፤ ካሴ ኮቦሬ ሻፋ ማታን ታኒ ቤኢዳ ቦንቾዛ ማላ ጎዳ ቦንቾይ ኤቂዳይሳ ሄን ቤኣዲስ፤ ታኒካ ሲንꬃ ጉꬅ ጉፋናዲስ።


\par }{\PP \VS{24}ኣያናይ ታ ጊዶ ጌሊዲ ታና ታ ቶሆን ኤሲዴስ፤ ሂስቲዲ ታና፥ «ባ፤ ኔ ሶሆ ጌላዳ ኔ ቦላ ፔንጌ ጎርዳ።

\VS{25}ሃይሶ ኣሳ ናዉ! ዎዶሮን ዋጺዲ ኣሳ ጊዶን ሲሜሬቶንታ ማላ ኢስቲ ኔና ቃቻና።

\VS{26}ኢስቲ ማካላንቻ ዴሬ ጊዲዳ ጊሻስ ኔ ኢስታ ሙሮንታ ማላ ኔ ኢንጻርሳ ታ ጎንጊራꬃራ ኦይꬃና፤ ኔኒካ ዶና ዱዴ ጊዳና።

\VS{27}ጊዶ ኣቲን ታኒ ኔስ ዮቲዛ ዎዴ ታኒ ኔ ዶና ዶያና፤ ኔኒካ ኢስታስ፥ ‹ኡባ ሃሪዛ ጎዳይ ሃይሳ ማላ ጌስ› ጋና። ኢስቲ ማካላንቻ ዴሬ ጊዲዳ ጊሻስ ሲያና ኮይዛይ ሲዮ፤ ሲዮንታ ኢጺዛይ ሲዮፖ» ጊዴስ።




\par }\Chap{4}{\SH ሂዚቄሊ ዬሩሳላሜ ጊሻስ ዮቲዳ ሌሚሶ
\par }
{\PP \VerseOne{1}«ሃይሶ ኣሳ ናዉ! ኡርቃፌ ሜꬌቲዳ ኢሲ ጹቤ ኤካዳ ኔ ሲንꬃን ዎꬃ፤ ሂስታዳ ዬሩሳላሜ ሚስሌ ኢዛ ቦላ ኦꬃ።

\VS{2}ሂስታዳ ዎታዳራይ ጊዶꬂዛ ማላ ኢዞ ጊዶꬃ፤ ሚጻ ኢዚን ጊጊሳ፤ ቢታ ሺሻ ዶራ፤ ኦላ ዎሳናታ ኢዚ ዩሾን ጊጊሳ፤ ጊምቤዛ ላሊዛ ዱሩማ ኢዚ ዩሾን ዋጻ።

\VS{3}ቃሴ ቢራታ ባሼ ኤካዳ ኔፔኔ ካታማፔ ጊዶን ቢራታ ጊምቤ ማላ ኤሳ። ኔ ሲንꬃ ኢዚኮ ዛራዳ ዴሬቃ፤ ኢዛ ዶዴቲዳሮ ጊዳና፤ ኔካ ኢዞ ዶዳና። ሄሲካ ኢስራኤሌ ኣሳስ ማላታ ጊዳና።


\par }{\PP \VS{4}«ታኒ ኢስራኤሌ ኬꬃ ሙሪዛይሳስ ማላታ ጊዳና ማላ ኔኒ ሃዲርሳ ሚሌን ኢቻ፤ ኔኒ ሃዲርሳ ሚሌን ኢቺዳ ዎዴታ ኡባን ኢስራኤሌ ኬꬃ ባላ ማላ ጊዳና ማላ ቤሳና።

\VS{5}ኢስራኤሌ ኬꬃይ ባ ባላን ዋኒ ቃጻዬታናኮ ኔ ቤሳና ማላ ታ ኔስ 390 ጋላሳታ ኢማዲስ፤ ኢሲ ኢሲ ጋላሳይ ኢስቲ ቃጻዬታና ኢሲ ኢሲ ላይꬅ ቤሴስ።


\par }{\PP \VS{6}«ሄሳፌ ጉዬ ኔኒ ኡሻቻ ሚሌን 40 ጋላስ ኢቻ፤ ሄሲ ዩሁዳ ኣሳይ ባ ባላን ዋኒ ቃጻዬታናኮ ቤሲዛ ማላታ ጊዳና፤ ኢሲ ኢሲ ጋላሳይ ኢስቲ ቃጻዬታና ኢሲ ኢሲ ላይꬅ ቤሴስ።

\VS{7}ኔ ሲንꬅ ዬሩሳላሜ ዶዴቴꬃኮ ዛራዳ ዴሬቃ፤ ኔ ኩሼ ዴንꬃዳ ማንዳሼ ቲንቢቴ ኢዚ ቦላ ዮታ።

\VS{8}ሄ ዶዴቴꬃ ኣጊናይ ዉራና ጋካናስ ኔ ሚሌ ሺሮንታ ማላ ታ ኔና ዎዶሮን ቃቻና።


\par }{\PP \VS{9}«ሃኢ ኔኒ ጊስቴኔ ባንጋ፥ ባኤላኔ ሚሲራ፥ ማሊዶኔ ሙርቃ ኤካዳ ኦቶን ዎꬃ፤ ኢዛፔ ካꬃ ማ፤ ሂስታዳ ኔኒ ሃዲርሳ ሚሌን ኢቻ ዲዛ 390 ጋላሳታን ማና።

\VS{10}ሃች ሃች ኔ ማና ካꬃ ጌዳራ ዎꬃ፤ ኢዛ ዎዴን ዎዴን ኢሲ ዞላ ማ።

\VS{11}ኔ ኡያና ሃꬃካ ማካ ዎꬃ፤ ሄሳ ኢዛ ዎዴን ዎዴን ናምኡ ኩባያ ኡያ።

\VS{12}ሄ ዋላኬቲዳ ካꬃ ኤካዳ ዴራ ሲንꬃን ባንጋ ኡኬꬃ ማላ ሺኣ ኬፌን ኡካዳ ማ።»

\VS{13}ጎዳይካ፥ «ሄሳ ማላ ሃኖታን ኢስራኤሌ ኣሳይ ታኒ ኢስታ ላላና ካዎቴꬃታ ጊዶን ኢስቲ ቱና ካꬅ ማናይሳስ ማላታ» ጊዴስ።


\par }{\PP \VS{14}ሂስቲን ታኒ ዛራዳ፥ «ሃይ! ኡባ ሃሪዛ ጎዳዉ! ሙሌካ ታ ሄሳ ማላን ቱና ኤሪኬ፤ ታኒ ዬላጋቴꬃፌ ዶማዳ ባዉታ ዎይኮ ዶኣይ ዎꬊዳይሳ ማ ኤሪኬ፤ ቱኒዳ ኣሾይካ ታ ዶናኮ ሺቂ ኤሬና» ጋዲስ።


\par }{\PP \VS{15}ኢዚካ ታና፥ «ኤሮ ሎኦ፥ ሺኣ ኬፌን ኡኪዛይሳ ኣጋዳ ኦሻ ኬፌን ኡካ» ጊዴስ።


\par }{\PP \VS{16}ቃሴካ ጎዳይ ታና፥ «ሃይሶ ኣሳ ናዉ! ኣኬካ፤ ታኒ ዬሩሳላሜስ ካꬂ ዪዛሶታ ዱꬃና ሃናይስ፤ ኣሳይ ካꬃ ሂርጊሼ ማካን ማና፤ ሃꬃካ ያዪሼ ጉꬃራ ኡያና።

\VS{17}ሄሳን ኢስታስ ዲዛ ካꬂኔ ሃꬂ ፓጫና፤ ኢሶይ ኢሳ ቤኢሼ ጮልኡ ጋና፤ ኢስቲ ባንታ ናጋራ ጋሶን ጊልቂ ꬋያና።




\par }\Chap{5}{\SH ዬሩሳላሜ ቦላ ዪዛ ባሻ ማላታ
\par }
{\PP \VerseOne{1}«ሃይሶ ኣሳ ናዉ! ቃራ ማሻ ኤካዳ ማጋላን ሜዲዛ ማላ ኔ ሁኤኔ ኔ ቡቼ ኢዛን ሜዳ። ሂስታዳ ኔ ቢናና ሜዛኔን ጌዳራዳ ሄꬑ ኬሳ ሻካ።

\VS{2}ኔ ዶዲዛ ዎዴይ ዉርሺን ኔኒ ሻኪዳ ቢናናስ ኢሲ ኩሼዛ ዬሩሳላሜ ካታማ ሚስሌ ጊዶን ጹጋ፤ ናምኣንꬆ ኩሼዛ ካታማይ ዩሾን ጊꬃ ማሻን ቃንጼሬꬃ ዬጋ፤ ኣቲዳ ሄꬓንꬆ ኩሼዛ ጫርኮ ቦላ ላላ፤ ታኒ ኢስታ ማሻን ዬዴሬꬃና።

\VS{3}ቢናናፔ ጉꬅ ኤካዳ ኔ ሴሎ ማይኦ ጼራን ቃቻ።

\VS{4}ቃሴ ሄ ቢናናፌ ጉꬃራ ኤካዳ ታማን ጹጋ፤ ታማይ ሄፔ ኬዚዲ ኢስራኤሌ ኣሳ ማና» ጊዴስ።


\par }{\PP \VS{5}ኡባ ሃሪዛ ጎዳይ፥ «ዴሬታ ኡባ ኢዚ ዩሾን ዎꬃዳ ካዎቴꬃታ ጊዶን ዎꬂዳ ዬሩሳላሜ ካታማያ ሃኖ።

\VS{6}ጊዶ ኣቲን ኢዛ ባ ኢታ ኦሶን፥ ባ ዩሾን ዲዛ ቢታታፔኔ ካዎቴꬃታፔ ጌዴ ኢታዳ ታ ዎጋ ቦላኔ ማራ ቦላ ማካላዱስ፤ ኣዳካ ኢዛ ታ ዎጋ ካꬋዱስ፤ ታ ማራካ ካላቤኩ» ጌስ።


\par }{\PP \VS{7}ሄሳ ጊሻስ ኡባ ሃሪዛ ጎዳይ፥ «ኢንቴ ኢንቴ ዩሾን ዲዛ ካዎቴꬃታፔ ኣꬊ ጩቦቲዛይታ ጊዲዴታ፤ ታ ማራ ካሊቤኬታ፤ ታ ዎጋስካ ኣዛዜቲቤኬታ፤ ሃራይ ኣቶሺን ኢንቴ ዩሾን ዲዛ ካዎቴꬃቲ ናጊዛ ዎጋዮካ ናጊቤኬታ» ጌስ።


\par }{\PP \VS{8}ሄሳ ጊሻስ ኡባ ሃሪዛ ጎዳይ፥ «ሄኮ፥ ታኒ ታ ባጋራ ኔ ቦላ ዴንዳዲስ፤ ካዎቴꬃታ ሲንꬃን ታኒ ኔ ቦላ ፒርዳ ኤሃና።

\VS{9}ኔ ሃራሲዛ ኤቃ ጾሳታ ጎይኒዳ ጋሶን ታኒ ሃይሳፌ ካሴ ኦꬃ ኤሮንታ ሚሺኔ ሃይሳፌ ጉዬካ ኦꬆንታ ሚሽ ታ ኔ ቦላ ኦꬃና።

\VS{10}ሄሳፌ ዴንዲዳይሳን ኔ ጊዶን ኣዋቲ ባንታ ናይታ፥ ናይቲ ባንታ ኣዋታ ማና፤ ታ ኔ ቦላ ፒርዳ ኤሃና፤ ኔፔ ኣቲዳይታ ታኒ ጫርኮን ላላና።
\XREF{}{{\XO 5:10 }{\XT{ኤር ዚላ 4፡10}}}

\VS{11}ሄሳ ጊሻስ ኡባ ሃሪዛ ጎዳይ፥ ታኒ ዴኦ ጾሳ ጊዲዳይሳን ጫቃይስ፡ ኔኒ ታ ኬꬃ ቱና ሚስሌታኒኔ ሃራሲዛ ኔ ኦሶ ኡባን ቱኒሲዳ ጊሻስ ታ ኔና ቡጫ ꬋይሳና፤ ታ ኔና ቃꬌታ ኣይፌን ጼሊኬኔ ማሪኬ።

\VS{12}ኔ ኣሳፔ ኢሲ ኩሼይ ካታማ ጊዶን ኢታ ሃርጌኒኔ ኮሻን ሃይቃና፤ ናምኣንꬆ ኩሼይ ካታማ ጊምቤፌ ካሬራ ማሻን ዉራና፤ ኣቲዳ ሄꬓንꬆ ኩሼዛ ታኒ ጫርኮስ ላላናኔ ማሻ ሾዳ ዬዴꬃና።


\par }{\PP \VS{13}«ሄሳፌ ጉዬ ታ ሃንቆይ ዶቻና፤ ኢስታ ቦላ ቦሻይካ ሲማና፤ ታ ኢስታ ቦላ ሃሎ ኬሲኮ ታስ ዎፑ ጋና፤ ታ ኢስታ ቦላ ባሻ ጋꬂዳፔ ጉዬ ታኒ ጎዳይ ዚልኤታ ሃሳይዳይሳ ኢስቲ ኤራና።


\par }{\PP \VS{14}«ኔ ዩሾን ዲዛ ካዎቴꬃታ ጊዶን ኔ ማታራ ኣꬊዛ ኡባ ሲንꬃን ታኒ ኔና ቡላሳናኔ ቂꬌስ ኣꬃ ኢማና።

\VS{15}ሃንቆኒኔ ቦሻን ቃሴካ ዪሎኒኔ ሃንቆን ታ ኔ ቦላ ፒርዳ ኤሂዛ ዎዴ ኔ ዩሾን ዲዛ ካዎቴꬃታስ ኔኒ ቂꬌሲኔ ሚቻስ፥ ሴራሲኔ ዳጋማስ ማላታ ጊዳና። ታኒ ጎዳይ ሃይሳ ዮታዲስ።

\VS{16}ዱኪዛ ዎንዳፌ ማላ ዎꬊዛኔ ꬋይሲዛ ኮሻ ታ ኢንቴ ቦላ ዬዲዛ ዎዴ ቱማፔ ታ ኢንቴና ꬋይሳናስ ዬዳይስ፤ ታ ኢንቴስ ኮሻ ቦላ ኮሻ ኤሃና፤ ታኒ ካꬂ ዪዛሶ ሜሊሳና።

\VS{17}ታኒ ኮሻኔ ዎራ ዶኣታ ኢንቴ ቦላ ዬዳና፤ ኢስቲካ ኢንቴና ናይ ባይንዳይታ ኦꬃና፤ ታ ኢንቴ ቦላ ኢታ ሃርጌ፥ ሱꬂኔ ማሻ ኤሃና፤ ታኒ ጎዳይ ሃይሳ ዮታይስ» ጌስ።
\XREF{}{{\XO 5:17 }{\XT{ኣጁ 6፡8}}}




\par }\Chap{6}{\SH ኢስራኤሌ ዙምቡላታ ቦላ ዮቴቲዳ ቲንቢቴ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ኔ ኣይፌሶ ፑዴ ኢስራኤሌ ዙምቡላታኮ ዛራዳ ሃንቄታሼ ኢስታ ቦላ ቲንቢቴ ዮታ።

\VS{3}‹ኢስራኤሌ ዙምቡላቶ! ኡባ ሃሪዛ ጎዳ ቃላ ሲዪቴ! ኡባ ሃሪዛ ጎዳይ ዙምቡላታስ፥ ፖጎኖታስ፥ ካካታሲኔ ዙሌታስ፡ ታ ኢንቴ ቦላ ማሻ ኤሃና፤ ኢንቴ ኢስታ ቦላ ጎይኒዛሶሆታካ ꬋይሳና።

\VS{4}ኢንቴ ኢስታ ቦላ ያርሾ ያርሺዛሶሆቲካ ላሌታና፤ ቃሴ ኢንቴ ኢስታ ቦላ ኤጻኔ ጩዋሲዛሶሆቲካ ሜቄሬታና፤ ሹኬቲዳ ኢንቴ ኣሳታ ኢስታስ ጎይኒዛ ኤቃ ጾሳታ ሲንꬃን ታ ዬጋና።

\VS{5}ታኒ ኢስራኤሌ ኣሳ ኣሃ ኢስታ ኤቃታ ሲንꬃን ኢቺሳና፤ ኢንቴ ሜቄꬃታካ ኢንቴ ያርሺዛሶሆታ ዩሾን ላላና።

\VS{6}ኢንቴ ኢስታን ዲዛ ካታማቲ ኡባይ ካይስ ጊዳና፤ ኢንቴ ጎይኒዛሶቲ ኡባይ ላሌታና፤ ሄሳꬆካ ኢንቴ ያርሺዛሶሆቲ ቱናናኔ ላሌቲ ꬋያና፤ ኢንቴ ኤቃ ጾሳቲ ኒፒ ጊ ሜቄሬታና፤ ኢንቴ ኤጻኔ ያርሺዛሶሆቲ ኒፒ ጊ ሜቄሬታና፤ ኢንቴ ኩሼ ኦሶቲ ዲፒ ጊ ꬋያና።

\VS{7}ኢንቴ ኣሳይ ሹኬቲዲ ኢንቴ ጊዶን ኩንዳና፤ ታኒ ጎዳ ጊዲዳይሳ ኢንቴ ሄሳን ኤራና።


\par }{\PP \VS{8}« ‹ታኒ ኢንቴፌ ማሻፌ ኬሲ ኤኪ ኣቲዳ ጉꬃታ ኣሻና፤ ሄሳፌ ጉዬ ካዎቴꬃታ ጊዶኒኔ ዴሬታ ጊዶን ኢንቴና ታ ላላና።

\VS{9}ሃይቲ ሃይቆፔ ኣቲዳይቲ ዲኤቲ ቢዳሶን ዲሼ ኢስቲ ታና ቆፓና፤ ኢስቲ ታፔ ሃኪዲ ላይማቴꬃን ኩሚዳ ዎዚናኒኔ ዚታይ ኩሚዳ ኤቃ ጾሳታ ካሊዛ ኢንቴ ኣይፌታን ታና ሚሺሲዴታ፤ ባ ኦꬂዳ ኢታቴꬃፌኔ ሃራሲዛ ኤቃ ጾሳታፔ ዴንዲዳይሳን ኢስቲ ባርካ ባና ሃራሴታና።

\VS{10}ቃሴካ ታኒ ጎዳ ጊዲዳይሳ ኢስቲ ኤራና፤ ታኒ ኢስታ ቦላ ኢታ ሚሽ ኤሃና ጊዳይሲ ጮ ሃዳ ጊዴና።


\par }{\PP \VS{11}« ‹ኡባ ሃሪዛ ጎዳይ፡ ዪሎን ኔ ኩሼ ባቃ፤ ኔ ቶሆንካ ቢታ ቃካሼ፥ ዉ! ዉይ› ጋ ዋሳ፤ ኢስራኤሌ ኣሳይ ኦꬂዳ ኢታቴꬃፌኔ ሃራሲዛ ሃኖፔ ዴንዲዳይሳን ማሻን፥ ኮሻኒኔ ኢታ ሃርጌን ዉራና።

\VS{12}ሃሆን ዲዛይቲ ኢታ ሃርጌን ሃይቃና፤ ማታን ዲዛይቲ ማሻን ኩንዳና፤ ቃሴ ሼምፖራ ፓጻ ኣቲዳይቲ ኮሻን ዉራና፤ ታ ሃንቆዛ ሃይሳ ማላን ኢስታ ቦላ ፖላና።

\VS{13}ኢስታ ኣሳፔ ሹኬቲዳይቲ ያርሾ ያርሺዛሶሆታ ዩሾ ኡባን፥ ኢስታ ኤቃ ጾሳታ ጊዶ ኡባን፥ ዙምቡላታ ቦላ ኡባን፥ ዙማታ ጼራ ቦላ ኡባን፥ ጪሊላ ሚꬃ ጋርሳታን ኡባኒኔ ዎጋ ዎላታ ጋርሳታ ኡባን፥ ባንታ ኤቃ ጾሳታስ ሳዊዛ ያርሾ ያርሺዛሶሆታ ኡባን ዬጌቲ ኣቲዳይታ ኢንቴ ቤኢዲ ሄ ዎዴ ታኒ ጎዳ ጊዲዳይሳ ኢንቴ ኤራና።

\VS{14}ታኒ ታ ኩሼዛ ኢስታ ቦላ ዴንꬃና፤ ኢስቲ ዲዛሶሆታ ዱጌሃን ባዞ ቢታፌ ቢዲ ፑዴሃን ዲቢላ ጋካናስ ቡላ ሂስታና፤ ታኒ ጎዳ ጊዲዳይሳ ኢስቲ ሄ ዎዴ ኤራና» ጊዴስ።




\par }\Chap{7}{\SH ኢስራኤሌ ዉርሴꬅ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}ታና «ሃይሶ ኣሳ ናዉ! ኡባ ሃሪዛ ጎዳይ ኢስራኤሌ ቢታስ፥ ‹ሃይሲ ዉርሴꬃ! ቢታይ ቦላ ኦይዱ ባጋራካ ዉርሴꬂ ዬስ።

\VS{3}ሃኢካ ኔ ዉርሴꬂ ጋኪዴስ! ታኒ ታ ሃንቆዛ ኢንቴ ቦላ ጉሳና፤ ኢንቴ ሃኖ ማላ ታ ኢንቴ ቦላ ፒርዳና፤ ሃራሲዛ ኤቃ ጾሳታስ ኢንቴ ጎይኒዛ ጊሻስ ታ ኔስ ቤሲዛ ቂጻቴ ኢማና።

\VS{4}ታ ኢንቴና ቃꬌታ ኣይፌን ጼሊኬ፤ ታ ኢንቴና ማሪኬ፤ ኢንቴ ሃኖታ ማላ ታ ኢንቴ ቦላ ፒርዳና፤ ኢንቴ ጊዶን ዲዛ ሃራሲዛ ኤቃ ጾሳታ ታ ቆንጪሳና፤ ታኒ ጎዳ ጊዲዳይሳ ኢንቴ ሄ ዎዴ ኤራና› ጌስ።


\par }{\PP \VS{5}«ኡባ ሃሪዛ ጎዳይ፥ ‹ሄኮ ቦሻይ! ሴቴቲ ኤሮንታ ቦሻይ› ዬስ።

\VS{6}ዉርሴꬂ ጋኪዴስ! ዉርሴꬂ ጋኪዴስ! ኢንቴ ቦላ ዴንዲዴስ፤ ሄኮ ጋኪዴስ!

\VS{7}ኢንቴኖ ሃኖ ቢታይ ቦላ ዲዛይቶ! ኢንቴና ꬋይሳና ፒርዳይ ኢንቴ ቦላ ጋኪዴስ፤ ዎዴዚ ጋኪዴስ፤ ዙምቡላታ ቦላ ኡፋይሳ ኢሊስ ጊዶንታ ሺሮይ ጋኪዴስ።

\VS{8}ሃኢ ማታን ታኒ ታ ሃንቆዛ ኢንቴ ቦላ ጉሳና፤ ታኒ ታ ሃንቆ ኢንቴ ቦላ ፖላና፤ ኢንቴ ሃኖታ ማላ ታ ኢንቴ ቦላ ፒርዳና፤ ሃራሲዛ ኤቃ ጾሳታስ ኢንቴ ጎይኒዛ ጊሻስ ታ ኢንቴስ ቤሲዛ ቂጻቴ ኢማና።

\VS{9}ታ ኢንቴና ቃꬌታ ኣይፌን ጼሊኬ፤ ታ ኢንቴና ማሪኬ፤ ኢንቴ ሃኖታ ማላ ታ ኢንቴ ቦላ ፒርዳና፤ ኢንቴ ጊዶን ዲዛ ሃራሲዛ ኤቃ ጾሳታ ታ ቆንጪሳና፤ ታኒ ጎዳ ጊዲዳይሳ ኢንቴ ሄ ዎዴ ኤራና።


\par }{\PP \VS{10}« ‹ሄኮ ጋላሳ! ሄ ጋላሳይ ጋኪዴስ! ኢንቴ ባሻይ ኢንቴ ፔንጌን ዴስ! ኢታቴꬃ ጉፌይ ጉምቢዴስ፤ ኦቶሬቴꬂ ጪዪዴስ።

\VS{11}ማካላይ ዲጫዳ ኢታቴꬅ ሾጪዛ ጉፌ ጊዳዱስ፤ ኣሳፔ ኣይኮይካ ኣቴና፤ ኢስታ ጮራቴꬃፌ፥ ኢስታ ኣቆታፔኔ ኢስታ ቦንቾፌ ኣይኮይካ ኣቴና።

\VS{12}ዎዴዚ ጋኪዴስ፤ ጋላሳይካ ማቲዴስ! ሃንቆይ ዴሬ ኡባ ቦላ ጋኪዳ ጊሻስ ባይዚዛይ ጬጮፖ፤ ሻሚዛይካ ኡፋዬቶፎ።

\VS{13}ኢስቲ ናምኣይ ሼምፖራ ፓጻ ዲሺን ባይዚዳይሲ ባ ባይዚዳይሳ ዛሮፖ፤ ሄሳꬆካ ኩሜꬃ ኢስራኤሌ ቦላ ዮቴቲዳ ኣጁታይ ላሜቴና። ባ ናጋራ ጋሶን ኦኒካ ባ ሼምፖ ኣሻና ዳንዳዬና።

\VS{14}ታ ሃንቆይ ኣሳ ኡባ ቦላ ዪዳ ጊሻስ ኢስቲ ዛዬ ዛይኮኔ ኡባ ሚሽ ጊግሲኮ ኦላሶ ባናይ ኦኒካ ዴና።


\par }{\SH ኢስራኤሌ ናጋራ ጋሶን ያና ቂጻቴ
\par }
{\PP \VS{15}« ‹ካሬራ ኦላይ ዴስ፤ ሶራ ኢታ ሃርጌይኔ ኮሻይ ዴስ፤ ካታማፔ ካሬን ዲዛይቲ ኦላን ዉራና፤ ካታማን ዲዛይቲ ኮሻኒኔ ኢታ ሃርጌን ዉራና።

\VS{16}ኢስታፌ ኬሲ ኤኪ ኣቲዛይቲ ሾባ ጊዶፌ ጎዲን ሂርጊሼ ፒራꬊ ቢዲ ዙምቡላ ቦላ ጉጉሚዛ ሃራጴታ ማላ ባንታ ናጋራ ጋሶን ዚላሊሼ ዙማ ቦላ ዳና።

\VS{17}ኩሼ ኡባይ ዶጫና፤ ያሻን ጉልባቴ ኡባይካ ሃጻና።

\VS{18}ኢስቲ ማቃ ማይኣና፤ ኢስቲ ዳጋማን ሺሮታና፤ ኢስታ ኡባ ኣይፌሶይ ዬላ ማይኣና፤ ኢስታ ኡባ ሁኤይካ ቡሊሴታና።

\VS{19}ኢስቲ ባንታ ቢራ ኦጌን ኦላና፤ ኢስታ ዎርቃይካ ቱና ማላ ቆዴታና፤ ጎዳ ዎልቃማ ሃንቆ ጋላስ ኢስታ ቢራይኔ ዎርቃይ ኢስታ ኣሼና፤ ኢስታ ቢራይኔ ዎርቃይ ኢስቲ ናጋራን ኩንዳና ማላ ኢስታስ ꬉጴ ጊዲዴስ፤ ቢራይኔ ዎርቃይ ኢስታ ካልሴና፤ ኢስታ ኡሎካ ኩሜና።

\VS{20}ኢስቲ ባንታ ሎኦ ኣሌቆን ኦቶሬቲዳ፤ ሄይታ ባንታ ሃራሲዛ ኤቃ ጾሳታኔ ማሲ ጊግሲዳ ዬላቺዛ ሚስሌታ ኦꬃናስ ጎኤቲዳ። ሄሳ ጊሻስ ታኒ ሄ ሎኦ ኣሌቆዛ ኢስታስ ቱና ኬሳና።

\VS{21}ታኒ ኢስታ ኣሌቆታ ኣላጋታስ ዲኦስ፥ ቢታ ቦላ ዲዛ ኢታታስ ቦንቃስ ኣꬃ ኢማና፤ ሄይቲካ ኢስታ ቱኒሳና።

\VS{22}ታኒ ታ ኣይፌሶ ሃራሶ ዛራና፤ ቦንቼቲዳ ታ ኬꬃ ፓንጋቲ ጌላናኔ ቱኒሳና።


\par }{\PP \VS{23}« ‹ሱሬ ፒርዳይ ꬋዪን ቢታይ ሱꬃ ጉኮን ኩሚዳ ጊሻስ፥ ካታማያካ ማካላ ኦሶን ኩሚዳ ጊሻስ ኔኒ ሳንሳላታ ጊጊሳ።

\VS{24}ካዎቴꬃታ ጋርሳፌ ዳሮ ኢታታ ኤሃዳ ኢስታ ኬꬃን ዲዛ ኣቆታ ታ ቦንቂሳና፤ ዎልቃማታ ኦቶሬቴꬅ ታኒ ꬋይሳና፤ ኢስቲ ጎይኒዛሶሆታ ቱኒሳና።

\VS{25}ሺሮይ ዪዛ ዎዴ ኢስቲ ሳሮቴꬅ ኮያና ሺን ዴሜቴና።

\VS{26}ሜቶይ ሜቶ ቦላ ቃሴ ኢታ ዮኦይ ኢታ ዮኦ ቦላ ያና፤ ኢስቲ ናቤፔ ኣጁታ ዴማናስ ባጼታና፤ ዎጋ ቲሚርቴይ ቄሴፔ፥ ዞሬይካ ጪማፔ ꬋያና።

\VS{27}ካዎይ ዬካና፤ ሃላቃይ ሂዶታ ቃንጻና፤ ሄ ቢታ ኣሳ ኩሼይ ባቦን ኮኮራና። ታኒ ኢስታ ኦሶ ማላ ኢስታስ ኢማና፤ ኢስቲ ሃራታ ቦላ ፒርዲዳ ማላ ታኒ ኢስታ ቦላ ፒርዳና። ታኒ ጎዳ ጊዲዳይሳ ኢስቲ ሄ ዎዴ ኤራና› ጌስ» ጊሼ ዪዴስ።




\par }\Chap{8}{\SH ጾሳ ኬꬃን ኤቃ ጾሳታስ ጎይኖ
\par }
{\PP \VerseOne{1}ኡሱፑንꬃ ላይꬃን፥ ኡሱፑንꬃ ኣጊናን፥ ኢቻሻንꬃ ጋላሳን ታኒ ታሶን ኡታ ዲሺን፥ ዩሁዳ ጪማቲካ ታ ሲንꬃን ኡቲ ዲሺን፥ ኡባ ሃሪዛ ጎዳ ዎልቃይ ታና ኦይኪዴስ።

\VS{2}ታኒ ሄራካ ቲሺ ሂስታ ጼላሼ ኣሳ ና ሚሳቲዛ ሚስሌ ቤኣዲስ፤ ኢዛስ ጼስ ሚሳቲዛሶፔ ፑዴ ባጋይ ታማን ቦንቂዳ ቢራታ ሚሳቲዛይሳ፤ ጼስ ሚሳቲዛሶፔ ዱጌ ባጋይ ታማ ሚሳቲዛይሳ ቤኣዲስ፤ ኢዛ ዩሾን ጶሊዛ ፖኦይ ዴስ።
\XREF{}{{\XO 8:2 }{\XT{ሂዚ 1፡28}}}

\VS{3}ኢዚካ ኩሼ ሚሳቲዛ ሚሽ ዬዲዲ ታ ሁኤ ቢናና ኦይኪዴስ፤ ኣያናይ ታና ሳኣፔኔ ሳሎፔ ጊዶን ዴንꬂዲ ጾሳ ኣጁታን ዬሩሳላሜ ኤፊዴስ፤ ፑዴሃ ባጋራ ዲዛ ጾሳ ኬꬃ ጊዶ ዳባባ ጌሊዛ ፔንጌራ ጌልꬂዲ፥ ጎዳ ቃናቴ ዴንꬄꬂዛ ኤቃ ጾሳይ ዲዛሶ ታና ኤፊ ጋꬂዴስ።

\VS{4}ሄኮ ካሴ ታኒ ቆልታቲዛ ዴምባን ኣጁታን ቤኢዳ ኢስራኤሌ ጾሳ ቦንቾይ ሄን ዴስ።


\par }{\PP \VS{5}ኢዚካ ታስ፥ «ሃይሶ ኣሳ ናዉ! ፑዴሃ ባጋ ጼላ» ጊዴስ። ታኒካ ጼላዲስ፤ ሄኮ ያርሾ ያርሺዛሶ ፔንጌፌ ፑዴሃ ባጋራ ጌሊዛሶ ቦላ ጎዳ ቃናቴ ዴንꬄꬂዛ ኤቃ ጾሳይ ዴስ።


\par }{\PP \VS{6}ቃሴካ ኢዚ ታስ፥ «ሃይሶ ኣሳ ናዉ! ኢስራኤሌ ኣሳይ ታና ታ ጌሻ ኬꬃፌ ሃሳናስ ሃይሳን ኦꬂዛ ሃራሲዛ ኤቃ ጾሳታስ ጎይኒዛይሳ ኔ ቤኣይ? ኔ ቡሮ ሃይሳፌካ ሃራሲዛ ኤቃ ጾሳታስ ጎይኖ ኔ ቤኣና» ጊዴስ።


\par }{\PP \VS{7}ሄሳፌ ጉዬ ኢዚ ታና ዛጎ ፔንጌ ኤሂዴስ፤ ሄኮ ታኒ ጊምቤዛ ጼሊሺን ጾኤይ ቤቲዴስ።

\VS{8}ኢዚ ታና፥ «ሃይሶ ኣሳ ናዉ! ጎዳ ሉካ» ጊዴስ፤ ታኒካ ጊምቤዛ ኣሳ ሉካዳ ኢሲ ፔንጌ ዴማዲስ።

\VS{9}ቃሴካ ኢዚ ታና፥ «ኣኔ ጌላዳ ኢስታ ሃይሳን ኦꬂዛ ሃራሲዛ ኤቃ ጾሳታስ ጎይኖኔ ኢታ ቱናቴꬃ ጼላ» ጊዴስ።

\VS{10}ታኒካ ጌላዳ ጼሊሺን ቲራን ጎሼቲዛ ሼምፖራ ፓጻ ዲዛ ሜꬌቴꬃቲኔ ዱማ ዱማ ቱና ዶኣቲ ኡባይ፥ ኢስራኤሌ ኬꬃ ኤቃ ጾሳታ ሚስሌ ኡባይ ጊምቤዛ ቦላ ዩዪ ኣꬋናስ ዎጬቲዴስ።

\VS{11}ኢስታፌ ሲንꬃ ባጋራ ኢስራኤሌ ኬꬃፌ ላፑን ታሙ ጪማቲ ኤቂ ዴቴስ፤ ቃሴ ሳፋኔ ና ያኢዛኔያይካ ኢስታ ጊዶን ኤቂዴስ። ኡባይካ ኤጻኔ ጩዋሲዛ ሚሽ ባንታ ኩሼን ኦይኪ ዴቴስ፤ ሎኦ ሳዎ ሳዊዛ ኤጻኔ ጩዋይ ቱሉ ጊ ኬዜስ።


\par }{\PP \VS{12}ቃሴ ጾሲ ታና፥ «ሃይሶ ኣሳ ናዉ! ኢስራኤሌ ኬꬃ ጪማቲ ኢሶይ ኢሶይ ቆልኣ ጊዶን ꬉማሶን ባንታ ኤቃ ሚስሌ ኬꬃን ኢስቲ ኦꬂዛይሳ ቤያይ? ጋሶይካ ኢስታ፥ ‹ጎዳይ ኑና ቤዬና፤ ጎዳይ ቢታ ኣጊዴስ› ጌቴስ» ጊዴስ።

\VS{13}ቃሴካ ኢዚ ታና፥ «ሄሳፌካ ኣꬊዛ ሃራሲዛ ኤቃ ጾሳታስ ኢስቲ ጎይኒዛይሳ ኔኒ ቡሮ ቤያና» ጊዴስ።


\par }{\PP \VS{14}ሄሳፌ ጉዬ ኢዚ ታና ጾሳ ኬꬃስ ፑዴሃ ባጋራ ዲዛ ፔንጌዛኮ ኤሂዴስ፤ ሄን ቴሙዜ ጌቴቲዛ ባንታ ኤቃ ጾሳስ ዬኪዛ ማጫሳቲ ኡቲዳይሳ ቤያዲስ።

\VS{15}ኢዚካ ታና፥ «ሃይሶ ኣሳ ናዉ! ሃይሳ ቤያይ? ሄሳፌካ ኣꬊዛ ሃራሲዛ ኤቃ ጾሳታስ ኢስቲ ጎይኒዛይሳ ኔኒ ቡሮ ቤያና» ጊዴስ።


\par }{\PP \VS{16}ሄሳፌ ጉዬ ኢዚ ታና ጎዳ ኬꬃስ ሶ ባጋ ዛጎ ኤፊዴስ፤ ሄሳን ጾሳ ኬꬃ ፔንጌን ዳራንቻፌኔ ያርሺዛሶሆፔ ጊዶን ናምኡ ታማኔ ኢቻሽ ጊዲዛ ኣቱማሳቲ ዴቴስ፤ ኢስቲ ባንታ ዞኮ ጎዳ ኬꬃኮ፥ ባንታ ኣይፌሶ ኣርሼይ ሞኪዛ ባጋ ዛሪዲ ኣርሼስ ጉፋኒ ጎይኔቴስ።


\par }{\PP \VS{17}ጎዳይ ታና፥ «ሃይሶ ኣሳ ናዉ! ሃይሳ ቤያይ? ዩሁዳ ኣሳይ ሃይሳን ኦꬂዛ ሃራሲዛ ኤቃ ጾሳታስ ኢስቲ ጎይኒዛይሲ ላፋ ሚሼ? ኢስቲ ቢታ ማካላ ኦሶን ኩንꬂዲ ዛሪ ዛሪዲ ታና ሃንቄꬃናዉ ቤሲዜ? ሄኮ ኢስቲ ታና ኣይ ማላ ጫዪዛኮ ታና ሃንቄꬃናስ ባስ ዳንዳዬቲዳ ኡባ ኢስቲ ኦꬂዛይሳ ቤኣ።

\VS{18}ሄሳ ጊሻስ ታኒ ኢስታ ቦላ ሃንቆን ያና፤ ታኒ ኢስታስ ቃꬌቲኬኔ ኢስታ ቦላ ያና ሃኖታፔ ታ ኢስታ ኣሺኬ፤ ኢስቲ ታኮ ዋሲኮካ ታ ሲዪኬ» ጊዴስ።




\par }\Chap{9}{\SH ኤቃ ጾሳስ ጎይኒዛይታ ሃይቆ
\par }
{\PP \VerseOne{1}ሄሳፌ ጉዬ ታኒ ሲዪሺን ባ ቃላ ꬎቁ ሂስቲዲ፥ «ካታማዮ ቃጻያና ዶሬቲዳይቲ ባ ኦላ ሚሻ ኦይኪዲ ሃ ዬቶ» ጊ ዋሲሺን ሲያዲስ።

\VS{2}ሄኮ ꬋይሲዛ ኦላ ሚሽ ባ ኩሼን ኦይኪዳ ኡሱፑን ኣሳቲ ፑዴሃ ባጋን ዲዛ ጋና ባጋ ፔንጌዛራ ዪዳ፤ ኢስታራ ላይኖ
\FTNT{*}{{\FR 9:2 }{\FQA{ላይኖ፡
}}{\FT{ላይኖ ጌቴቲዛይሲ ኣማራꬆ ቃላን ቤፍታ ዎይኮ ሃሬ ጌቴቴስ።
}}} ማይኢዲ፥ ባ ሚሌን ጻፊዛ ሚሽ ኮሮጆን ኦይኪዳ ኢሲ ኣሲ ዴስ። ኢስቲ ጊዶ ጌሊዲ ጻርቂማላፔ ኦሴቲዳ ያርሺዛሶ ላንቄን ኤቂዳ።


\par }{\PP \VS{3}ሄሳፌ ጉዬ ኢስራኤሌ ጾሳ ቦንቾይ ኪሩቤፔ ቦላራ ካሴ ባ ዲዛሶፔ ዴንዲዲ ጾሳ ኬꬃ ዳርማች ቢዴስ። ጎዳይ ላይኖ ማይኢዲ ባ ሚሌን ጻፊዛ ሚሽ ኮሮጆን ኦይኪዳ ኣዴዛ ጼይጊዴስ።

\VS{4}ጎዳይ ጼይጊዲ ኢዛ፥ «ዬሩሳላሜ ካታማ ኡባ ባዳ ኢዚ ጊዶን ኦሴቲዳ ሃራሲዛ ኤቃ ጾሳታ ጊሻስ ሚሼቲዲ ዬኪዛ ኣሳታ ሊጴ ቦላ ማላታ ዎꬃ» ጊዴስ።
\XREF{}{{\XO 9:4 }{\XT{ኣጁ 7፡3፤ 9፡4፤ 14፡1}}}


\par }{\PP \VS{5}ታኒ ሲዪሺን ኢዚ ሃራታስ፥ «ኢዛ ጌዶ ካሊዲ ካሊዲ ካታማይን ዲዛ ዎꬊቴ! ኦናካ ሚሼቲ ኣሾፍቴ።

\VS{6}ጪማታ፥ ናቴꬃታኔ ጌላኦታ፥ ማጫሳታኔ ጉꬃ ናይታ ኡባካ ሹኪቴ፤ ጊዶ ኣቲን ማላታራ ዲዛ ኣስ ኦናካ ቦቾፍቴ። ዎꬎ ታ ኬꬃን ዶሚቴ» ጊዴስ። ሄሳ ጊሻስ ኢስቲ ጾሳ ኬꬃ ሲንꬃን ኤቂዲ ዎꬎ ጪማታን ዶሚዳ።


\par }{\PP \VS{7}ሄሳፌ ጉዬ ጎዳይ ኢስታስ፥ «ታ ኬꬃ ቱኒሲቴ፤ ዛጎታካ ኣሃን ኩንꬂቴ፤ ቢቴ» ጊዴስ፤ ኢስቲካ ኬዚዲ ካታማ ጊዶን ኡባን ዩዪዲ ዎꬎ ዶሚዳ።

\VS{8}ኢስቲ ዎꬎን ዲሺን ታኒ ታርካ ሊጴ ቦላ ዱጌ ቢታን ጉፋናዳ ኣዬ ኣና! «ኣቤት ኡባ ሃሪዛ ጎዳዉ! ኔኒ ዬሩሳላሜ ቦላ ባሽ ዬዳዳ ኢስራኤሌ ኣሳፔ ኣቲዳ ጫሻታ ኡባ ꬋይሳና ሃናይ?» ጋ ዋሳዲስ።


\par }{\PP \VS{9}ኢዚ ዛሪዲ ታስ፥ «ኢስራኤሌ ኬꬃ ናጋራይኔ ዩሁዳ ኬꬃ ናጋራይ ኬሂ ዳሪዴስ፤ ቢታያ ሱꬅ ጻላ ጊዳዱስ፤ ቃሴ ካታማያ ጌላቴꬃን ኩማዱስ፤ ጋሶይካ ኣሳይ፥ ‹ጎዳይ ቢታ ኣጊዴስ፤ ጎዳይ ቤኤና› ጌቴስ።

\VS{10}ሄሳ ጊሻስ ታኒ ኢስታስ ኢስታ ሃኖ ማላ ኢማና ኣቲን ታ ኢስታስ ቃꬌቲኬ፤ ኢስታ ቦላ ዪዛ ሜቶፔ ታ ኢስታ ኣሺኬ» ጊዴስ።


\par }{\PP \VS{11}ሄሳፌ ጉዬ ላይኖ ማይኢዲ፥ ባ ሚሌን ጻፊዛ ሚሽ ኮሮጆን ኦይኪዳ ኢሳዴይ ሲሚዲ፥ «ኔኒ ታና ኣዛዚዳ ማላ ኦꬃዲስ» ጊዴስ።




\par }\Chap{10}{\SH ጎዳ ኬꬃፌ ጾሳ ቦንቾ ሻኬቴꬅ
\par }
{\PP \VerseOne{1}ታኒ ጼሊዛ ዎዴ ሲምፔሬ ጌቴቲዛ ኢንቁፌ ኦሴቲዳ ኣራታ ሚሳቲዛይ ኪሩቤታ ሁኤ ቦላ ሳሎ ማላ ሚጬቲ ዲዛ ሚሽ ቤኣዲስ።
\XREF{}{{\XO 10:1 }{\XT{ሂዚ 1፡26፤ ኣጁ 4፡2}}}

\VS{2}ጎዳይ ላይኖ ማይኢዳ ኣዴዛ፥ «ኪሩቤታፔ ጋርሳ ባጋራ ኢርዞታ ጊዶራ ካንꬃዳ ባ፤ ሂስታዳ ታማ ቦንቆ ኔ ኩሼን ኩጳታ ኤካዳ፥ ካታማይ ቦላ ላላ» ጊዴስ። ታ ጼሊሺን ኣዴዚ ታማ ኤካናስ ጌሊዴስ።
\XREF{}{{\XO 10:2 }{\XT{ኣጁ 8፡5}}}


\par }{\PP \VS{3}ኣዴዚ ጊዶ ጌሊዛ ዎዴ ኪሩቤቲ ጾሳ ኬꬃፌ ዱጌሃ ባጋራ ኤቂዳ፤ ጊዶ ዛጎዛካ ሻራይ ኩሚዴስ።

\VS{4}ጎዳ ቦንቾይ ኪሩቤታ ቦላፌ ዴንዲዲ ጾሳ ኬꬃ ዳርማች ቢዲ ኤቂዴስ። ጎዳ ኬꬃ ሻራይ ኩሚዴስ፤ ዛጎዚ ጶሊዛ ጎዳ ቦንቾን ኩሚዴስ።

\VS{5}ኪሩቤታ ቄፌታ ጊሪሳይ ኡባ ዳንዳይዛ ጾሳይ ሃሳይሺን ሲዬቲዛ ጬንጉርሳ ማላ ካሬ ዛጎን ሲዬቴስ።


\par }{\PP \VS{6}ጎዳይ ላይኖ ማይኢዳ ኣዴዛ፥ «ኪሩቤታ ማታፔ ኢርዞታ ጊዶፌ ታማ ኤካ» ጊዲ ኣዛዚን፥ ኢዚ ጌሊዲ ኢርዞታፔ ኢሳ ኣቻን ኤቂዴስ።

\VS{7}ኪሩቤታፔ ኢሶይ ባንታ ጊዶን ዲዛ ታማኮ ባ ኩሼዛ ዬዲዲ፥ ኢዛፔ ጉꬅ ኤኪዲ፥ ላይኖ ማይኢዳ ኣዴዛ ኩሼን ዎꬂን ኢዚካ ኤኪዲ ኬዚዴስ።

\VS{8}ኪሩቤታ ቄፌፔ ጋርሳ ባጋራ ኣሳ ኩሼ ሚሳቲዛዚ ቤቴስ።


\par }{\PP \VS{9}ታኒ ጼሊዛ ዎዴ ኪሩቤታ ሚሌሶን ኦይዱ ኢርዞቲ ዴቴስ፤ ኢሲ ኢሲ ኪሩቤ ሚሌን ኢሲ ኢሲ ኢርዞይ ዲዛይሳ ቤኣዲስ፤ ሄ ኢርዞቲ ኢንቁ ማላ ጶሌቴስ።
\XREF{}{{\XO 10:9 }{\XT{ሂዚ 1፡15-21}}}

\VS{10}ኢስቲ ኦይዳይካ ኢሶይ ኢሳ ሚሳቴቴስ፤ ኢሲ ኢሲ ኢርዞይ ሃራ ኢርዞራ ኢሲፌ ኦይኬቲ ኦሴቲዳ ሚሳቴስ።

\VS{11}ኢርዞቲ ባና ዴንዲዛ ዎዴ ኪሩቤቲ ባናስ ሲሚዲ ኦይዱ ባጋ ባናስ ዳንዳዬቴስ፤ ኪሩቤቲ ቢዛ ዎዴ ኢርዞቲ ያኔ ሃ ጎንታ ሲቲ ጊ ቤቴስ። ኪሩቤቲ ቢዛ ዎዴ ኢርዞቲ ያኔ ሃ ጎንታ ሁኤይ ሲሚዳ ኣዋ ባጋካ ቤቴስ።

\VS{12}ኢስታ ኩሜꬃ ቦላን፥ ኢስታ ዞኮን፥ ኢስታ ኩሼን፥ ኢስታ ቄፌታኒኔ ኦይዱ ኢርዞታ ኡባን ኣይፌይ ኩሚዴስ።
\XREF{}{{\XO 10:12 }{\XT{ኣጁ 4፡8}}}


\par }{\PP \VS{13}ኢርዞቲ፥ «ኤꬖቲዛ ኢርዞታ» ጌቴቲ ጼይጌቲሺን ታ ሲያዲስ።

\VS{14}ኢሲ ኢሲ ኪሩቤስ ኦይዱ ኣይፌሶይ ዴስ። ኮይሮይሲ ኪሩቤ ኣይፌሶ፥ ናምኣንꬆዚ ኣሳ ኣይፌሶ፥ ሄꬓንꬆዚ ጋሞ ኣይፌሶኔ ኦይዳንꬆዚ ጎሌ ኣይፌሶ ሚሳቴስ።
\FTNT{*}{{\FR 10:14 }{\FT{ኪሩቤ ጊዛይሳ ኢሲ ኢሲ ጌሻ ማጻፋን ቦራ ጌቴቴስ
}}}\XREF{}{{\XO 10:14 }{\XT{ሂዚ 1፡10፤ ኣጁ 4፡7}}}


\par }{\PP \VS{15}ሄሳፌ ጉዬ ኪሩቤቲ ፑዴ ዴንዲዳ። ሄይቲካ ታኒ ኮቦሬ ሻፋ ማታን ቤኢዳ ሼምፖራ ፓጻ ዲዛ ሜꬌቴꬃታ።

\VS{16}ቃሴ ኪሩቤቲ ባና ቃጺዛ ዎዴ ኢስታ ሚሌን ዲዛ ኢርዞቲካ ቃጼቴስ፤ ኪሩቤቲ ቢታፌ ፑዴ ዴንዳናዉ ባንታ ቄፌታ ያንጊዛ ዎዴካ ኢስታ ሚሌን ዲዛ ኢርዞቲካ ኢስታፌ ሻኬቴቴና።

\VS{17}ኪሩቤቲ ሲቲ ጊ ኤቂዛ ዎዴ ኢርዞቲካ ኤቃ ጌቴስ፤ ኪሩቤቲ ቢታፌ ፑዴ ꬎቁ ጊ ዴንዲዛ ዎዴ ኢርዞታ ጊዶን ሼምፖራ ፓጻ ዲዛ ሜꬌቴꬃታ ኣያናይ ዲዛ ጊሻስ ኢርዞቲካ ኢስታራ ኢሲፌ ዴንዴቴስ።


\par }{\PP \VS{18}ሄሳፌ ጉዬ ጎዳ ቦንቾይ ጾሳ ኬꬃ ዳርማቻፌ ዴንዲዲ ኪሩቤታ ቦላ ኤቂዴስ።

\VS{19}ታኒ ጼሊሺን ኪሩቤቲ ባንታ ቄፌታ ያንጊዲ ኢርዞታራካ ኢሲፌ ቢታፌ ፑዴ ዴንዲ ቢዳ። ኢስቲ ኣርሼይ ሞኪዛ ባጋራ ዲዛ ጎዳ ኬꬃ ዩሾን ዲዛ ጊምቤ ፔንጌን ኤቂዳ፤ ኢስራኤሌ ጾሳ ቦንቾይካ ኢስታፌ ቦላራ ዴስ።


\par }{\PP \VS{20}ሃይቲ ኮቦሬ ሻፋን ኢስራኤሌ ጾሳ ጋርሳን ታ ቤኢዳ ሼምፖራ ፓጻ ዲዛ ሜꬌቴꬃታ፤ ኢስቲካ ኪሩቤታ ጊዲዳይሳ ታ ኣኬካዲስ።

\VS{21}ኢስታስ ኢሳስ ኢሳስካ ኦይዱ ኣይፌሶይኔ ኦይዱ ቄፌይ ዴስ፤ ኢስታ ቄፌታፔ ጋርሳ ባጋራ ኣሳ ኩሼ ሚሳቲዛዚ ዴስ።

\VS{22}ኢስታ ኣይፌሶይካ ኮቦሬ ሻፋ ማታን ታ ቤኢዳይታ ሚሳቴስ። ኢስቲ ኢሶይ ኢሶይ ሲቲ ጊዲ ሲንꬅ ቤቴስ።




\par }\Chap{11}{\SH ኢስራኤሌ ዴራ ካሌꬂዛይታ ቦላ ፒርዴቲዳ ፒርዳ
\par }
{\PP \VerseOne{1}ሄሳፌ ጉዬ ኣያናይ ታና ፑዴ ዴንꬂዲ ኣርሼይ ሞኪዛ ባጋራ ዲዛ ጎዳ ኬꬃ ጊምቤ ፔንጌ ኤሂዴስ። ጌሊዛሶ ፔንጌ ቦላ 25 ኣቱማሳቲ ዴቴስ፤ ኢስታ ጊዶን ዴራ ካሌꬂዛ ኣዙሬ ና ያኢዛኔያኔ ባናያ ና ፓላጺያ ቤኣዲስ።

\VS{2}ጎዳይ ታና፥ «ሃይሶ ኣሳ ናዉ! ሃ ኣቱማሳቲ ሃ ካታማን ኢታ ሃልቾ ሃልቺዛይታኔ ጌኔ ዞሬ ዞሪዛይታ።

\VS{3}ኢስቲካ፥ ‹ኬꬃቲ ኬጼታና ዎዴይ ሃኢ ጊዴና። ሃና ካታማያ ኣሾ ዶይሲዛ ዲስቴ፤ ኑኒካ ኣሾ› ጌቴስ።

\VS{4}ሄሳ ጊሻስ ኔኒ ኢስታ ቦላ ቲንቢቴ ዮታ! ኣሳ ናዉ! ቲንቢቴ ዮታ» ጊዴስ።


\par }{\PP \VS{5}ሄሳፌ ጉዬ ጎዳ ኣያናይ ታ ቦላ ዎꬊዲ ታስ፥ «ጎዳይ፡ ኢስራኤሌ ኣሳዉ! ኢንቴ ሄሳ ማላ ጌታ፤ ታኒ ኢንቴ ኣይ ቆፒዛኮ ኤራይስ።

\VS{6}ሃ ካታማይን ኢንቴ ዳሮ ኣሳ ዎꬊዲ ኦጌ ኡባን ኣሃ ኩንꬂዴታ።


\par }{\PP \VS{7}«ሄሳ ጊሻስ ኡባ ሃሪዛ ጎዳይ፥ ‹ኢንቴ ዎꬊዲ ሄን ኦሊዳ ኣሃቲ ኢስታ ኣሾ፤ ቃሴ ሃ ካታማያካ ኣሾ ዶይሲዛ ዲስቴ፤ ጊዶ ኣቲን ሃ ካታማይፔ ታኒ ኢንቴና ኬሳና።

\VS{8}ኢንቴ ማሻስ ያዪዴታ፤ ታኒ ሄ ኢንቴ ያዪዳ ማሻ ኢንቴ ቦላ ኤሃና› ጌስ።

\VS{9}ታኒ ኢንቴና ሃ ካታማይፔ ኬሳዳ ኣላጋታ ኩሼን ኣꬃ ኢማና፤ ታ ኢንቴና ቃጻያና።

\VS{10}ኢንቴ ማሻን ዉራና፤ ታኒ ኢንቴና ኢንቴ ቢታን ፒርዳና። ታኒ ጎዳ ጊዲዳይሳ ኢንቴ ሄ ዎዴ ኤራና።

\VS{11}ሃ ካታማያ ኢንቴስ ኣሾ ዶይሲዛ ዲስቴ ጊዱኩ፤ ኢንቴካ ኢዚ ጊዶን ኣሾ ጊዴኬታ። ታኒ ኢንቴና ኢንቴ ቢታን ፒርዳና።

\VS{12}ታኒ ጎዳ ጊዲዳይሳ ኢንቴ ሄ ዎዴ ኤራና። ኢንቴ ኢንቴ ዩሾን ዲዛ ካዎቴꬃታ ዎጋ ካሊዳ ጊሻስ ታ ኣዛዞ ፖሊቤኬታ፤ ታ ዎጋካ ናጊቤኬታ» ጊዴስ።


\par }{\PP \VS{13}ታኒ ቲንቢቴ ዮቶ ቦላ ዲሺን ባናያ ና ፓላጺያይ ሃይቂዴስ፤ ታኒካ ሲንꬃ ጉꬅ ጉፋናዳ፥ «ኣቤት ኡባ ሃሪዛ ጎዳዉ! ኢስራኤሌፔ ጫሻ ኣቲዳይታ ሙሌራ ꬋይሳኔ?» ጋዳ ታ ቃላ ꬎቁ ሂስታ ዋሳዲስ።


\par }{\SH ዲኤቲ ቢዳይታስ ጎዳይ ኢሚዳ ሂዶታ
\par }
{\PP \VS{14}ሄሳፌ ጉዬ ጎዳ ቃላይ ታኮ ዪዲ፥

\VS{15}«ሃይሶ ኣሳ ናዉ! ኔ ኢሻቲ ኔ ዳቦቲኔ ኢስራኤሌ ኣሳይ ኡባይ ዲኤቲዲ ጎዳፔ ሃኪዳ፤ ሃና ቢታያ ኑስ ጺንጾ ጊዳ ኢሜታዱስ» ጊዲ ዲኤቶንታ ዬሩሳላሜን ኣቲዳይቲ ሃሳይዳ።


\par }{\PP \VS{16}«ሄሳ ጊሻስ ኔኒ፥ ‹ኡባ ሃሪዛ ጎዳይ፡ ታኒ ኢስታ ሃሆን ዲዛ ካዎቴꬃታ ጊዶን ዬዲኮካ፥ ዴሬታ ጊዶን ላሊኮካ፥ ኢስቲ ቢዳ ዴሬ ኡባን ጉꬃ ዎዴ ታኒ ኢስታራ ጊዳና› ጊዴስ።


\par }{\PP \VS{17}«ሄሳ ጊሻስ ኔኒ፥ ‹ኡባ ሃሪዛ ጎዳይ፡ ካዎቴꬃታ ጊዶፌኔ ኢንቴ ላሌቲዳ ቢታታፔ ታኒ ኢንቴና ሺሻ ዛራና፤ ኢስራኤሌ ቢታካ ታኒ ዛራዳ ኢንቴስ ኢማና› ጌስ።


\par }{\PP \VS{18}«ኢስቲ ጉዬ ሲሚ ዪዲ ቱኒዳ ኢዚ ሚስሌታኔ ሃራሲዛ ኢዚ ኦሶታ ታ ꬋይሳና።

\VS{19}ታኒ ኢስታስ ኢሲ ዎዚና ኢማና፤ ቃሴ ኦራꬃ ኣያናካ ኢስታ ጊዶን ታ ዎꬃና። ታኒ ኢስታፌ ሹች ሚሳቲዛ ዎዚና ዲጋዳ ኣሾ ማላ ሹጎ ዎዚና ኢማና።
\XREF{}{{\XO 11:19 }{\XT{ሂዚ 36፡24-28}}}

\VS{20}ሄሳ ጊሻስ ኢስቲ ታ ኣዛዞ ፖላና፤ ታ ዎጋካ ናጋና። ኢስቲ ታ ዴሬ ጊዳና፤ ታኒካ ኢስታ ጾስ ጊዳና።

\VS{21}ጊዶ ኣቲን ባንታ ዎዚና ቱኒዳ ሚስሌታኮኔ ሃራሲዛ ኦሶታኮ ዛሪዳይታስ ኢስታ ኦሶ ማላ ታ ኢስታስ ኢማና» ጊዴስ።


\par }{\SH ዬሩሳላሜፔ ጎዳ ቦንቾ ሻኬቴꬅ
\par }
{\PP \VS{22}ሄሳፌ ጉዬ ኪሩቤቲ ባንታ ቄፌታ ያንጊዳ፤ ኢርዞቲ ኢስታ ሚሌን ዴቴስ፤ ኢስራኤሌ ጾሳ ቦንቾይካ ኢስታፌ ቦላራ ዴስ።

\VS{23}ጎዳ ቦንቾይ ካታማይ ጊዶፌ ዴንዲ ቢዲ ኣርሼይ ሞኪዛ ባጋራ ዲዛ ዙማ ቦላ ኤቂዴስ።
\XREF{}{{\XO 11:23 }{\XT{ሂዚ 43፡2-5}}}

\VS{24}ኣያናይ ታና ፑዴ ዴንꬂዴስ፤ ጾሳ ኣያናይ ታስ ኢሚዳ ኣጁታን ባቢሎኔን ዲዛ ዲኤቲዳይታኮ ታና ኤፊዴስ። ሄሳፌ ጉዬ ታኒ ቤኢዳ ኣጁታይ ታፔ ሻኬቲ ቢዴስ።

\VS{25}ሂስቲን ጎዳይ ታና ቤሲዳ ሚሻታ ኡባ ዲኤቴꬃን ዲዛይታስ ዮታዲስ።




\par }\Chap{12}{\SH ሂዚቄሊ ሌሚሶን ቤሲዳ ማላታታ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ኔኒ ማካላንቻ ዴራ ጊዶን ዳሳ። ኢስቲ ማካላንቻ ጊዲዳ ጊሻስ ኢስታስ ኣይፌይ ዴስ ሺን ዴሜቴና፤ ኢስታስ ሃይꬂ ዴስ ሺን ሲዬቴና።
\XREF{}{{\XO 12:2 }{\XT{ኢሳ 6፡9-10፤ ኤር 5፡21፤ ማር 8፡18}}}

\VS{3}ሄሳ ጊሻስ ኣሳ ናዉ! ኢስቲ ቤኢሺን ጋላስ ኔስ ዲዛ ሚሽ ሺሻ ኤካዳ ጎዴታናስ ጊጌታ፤ ኔ ዲዛሶፔ ዴንዳዳ ሃራሶ ባ። ኢስቲ ማካላንቻ ጊዲኮካ ኣኬካናስ ዳንዳዬቴስ።

\VS{4}ጋላስ ኢስቲ ጼሊሺን ኔስ ዲዛ ሚሽ ጎዴቲ ቢዛ ኣሳ ማላ ኬሳ፤ ኦማርሲካ ኢስቲ ጼሊሺን ዲኤቲ ቢዛ ኣሳ ማላ ኬዛ።

\VS{5}ኢስቲ ጼሊሺን ኔ ኬꬃ ጎዳ ሉካዳ ኔስ ዲዛ ሚሽ ኬሳ።

\VS{6}ኔኒ ኬሲዳ ሚሻ ኢስቲ ጼሊሺን ጋዴይ ꬉሚሺን ኔ ሃሼን ቶካዳ ኬዛ። ታ ኔና ኢስራኤሌ ኬꬃስ ማላታ ኦꬂዳ ጊሻስ ጋዴ ቤኦንታ ማላ ኔ ሲንꬃ ካማ» ጊዴስ።


\par }{\PP \VS{7}ታኒካ ኢዚ ታና ኣዛዚዳ ማላ ኦꬃዲስ። ዲኤቲ ቢዛ ኣሳ ማላ ጋላስ ታስ ዲዛ ሚሽ ሺሻ ቃቻዳ ጎዴቲ ቢዛ ኣሳ ማላ ኬሳዲስ፤ ኦማርስ ታ ኬꬃ ጎዳ ታ ኩሼን ሉካዲስ፤ ኢስቲ ጼሊሺን ቃቻ ዎꬂዳ ሚሻ ሃሼን ቶካዳ ꬉሚሺን ባዲስ።


\par }{\PP \VS{8}ዎንቴꬃ ጋላስ ማላዶራ ጎዳ ቃላይ ታኮ ዪዲ፥

\VS{9}«ሃይሶ ኣሳ ናዉ! ማካላንቻ ኢስራኤሌ ኣሳይ ኔና፥ ‹ኔኒ ኦꬂዛይ ኣዜ?› ጊዲ ኔና ኦይቺዴስ ጊዴኔ?

\VS{10}ኔኒ ኢስታስ፥ ‹ኡባ ሃሪዛ ጎዳይ ሃ ቲንቢቴይ፡ ዬሩሳላሜን ዲዛ ሃላቃሲኔ ኢስራኤሌ ኣሳ ኩሜꬃሳ›

\VS{11}ኔኒ ኢስታስ፥

\par }{\Q « ‹ታኒ ኢንቴስ ማላታ፤

\par }{\QB ታኒ ኦꬂዳ ማላ

\par }{\QB ሄሳꬆ ኢስታ ቦላካ ሃናና፤

\par }{\QB ኢስቲ ዲኤቲዲ

\par }{\QB ሃራ ቢታ ባና› ጋ።


\par }{\PP \VS{12}«ኢስታ ጊዶን ዲዛ ሃላቃይ ኦማርሳራ ባስ ዲዛ ሚሽ ሺሺ ቶኪዲ ኬዛና፤ ኢዚ ባቃቲ ባና ማላ ጊምቤይ ሉኬታና፤ ቢታ ቤኦንታ ማላ ባ ኣይፌሶ ካማና።

\VS{13}ታኒ ታ ጊቴ ኢዛ ሲንꬃን ዬጋና፤ ኢዚ ዎጺማዴንካ ኦይኬታና፤ ታኒ ኢዛ ካላዳዌታ ቢታ ባቢሎኔ ኤሃና፤ ጊዶ ኣቲን ኢዚ ሄ ቢታ ቤኦንታ ሃይቃና።
\XREF{}{{\XO 12:13 }{\XT{2ካዎ 25፡7፤ ኤር 52፡11}}}

\VS{14}ኢዛ ዩሾን ዲዛ ኢዛ ማዲዛይታኔ ኢዛ ኦላንቻታ ኡባ ታኒ ኡባሶ ፒስኪ ሂስታና፤ ታኒ ኢስታ ማሻን ዬዴꬃና።


\par }{\PP \VS{15}«ኢስታ ታኒ ዴሬታ ጊዶኒኔ ካዎቴꬃ ጊዶን ላሊዛ ዎዴ ታኒ ጎዳ ጊዲዳይሳ ኢስቲ ኤራና።

\VS{16}ኢስቲ ባንቲ ቢዳ ካዎቴꬃታ ጊዶን ባንታ ቱና ኦሶ ፓጻና ማላ፥ ታኒ ኢስታፌ ጉꬃታ ኦላፔ፥ ኮሻፔኔ ኢታ ሃርጌፌ ኬሲ ኤካና ማላ ኦꬃና። ታኒ ጎዳ ጊዲዳይሳ ኢስቲ ሄ ዎዴ ኤራና» ጊዴስ።


\par }{\SH ያሻን ኮኮሪዛ ናቤ ማላታ
\par }
{\PP \VS{17}ጎዳ ቃላይ ታኮ ዪዲ፥

\VS{18}«ሃይሶ ኣሳ ናዉ! ኔ ካꬅ ኮኮራሼ ማ፤ ቃሴ ኔ ሃꬃካ ጋዢጋዣሼኔ ባባሼ ኡያ።

\VS{19}ቢታን ዲዛ ኣሳስ፥ ‹ኡባ ሃሪዛ ጎዳይ ኢስራኤሌ ቢታን ዲዛ ዬሩሳላሜ ኣሳስ፡ ኢስቲ ባንታ ካꬅ ሂርጊሼ ማና፤ ባንታ ሃꬃካ ጋዢጋዢሼኔ ባቢሼ ኡያና። ሄን ዲዛ ኣሳይ ኡባይ ጌናንቻ ጊዲዳ ጊሻስ ኢስታ ቢታይ ካይዛና።

\VS{20}ካሴ ኢስታን ኣሲ ኩሚዳ ካታማቲ ካይዛና፤ ቢታያካ ቡላታና። ታኒ ጎዳ ጊዲዳይሳ ኢንቴ ሄ ዎዴ ኤራና› ጌስ» ጋ ጊዴስ።


\par }{\SH ኣሳ ሌሚሶስ ጎዳይ ኢሚዳ ዛሮ
\par }
{\PP \VS{21}ጎዳ ቃላይ ታኮ ዪዲ፥

\VS{22}«ሃይሶ ኣሳ ናዉ! ኢስራኤሌ ቢታን፥ ‹ዎዴይ ኣዱቂዴስ፤ ኣጁታይ ኡባይካ ሃዳ ጊዲዴስ› ጊዲ ኢንቴ ቶሴ ዮቲዛይ ኣዜ?

\VS{23}ሄሳ ጊሻስ ኢስታስ ኔኒ፥ ‹ኡባ ሃሪዛ ጎዳይ፡ ታኒ ሃይሳ ሃ ቶሴዛ ዲጋና፤ ኢስቲ ዛሬꬂዲ ሃይሳ ሃ ቶሴዛ ኢስራኤሌ ቢታን ጎኤቴቴና› ጌስ ጋ። ቃሴካ ኔኒ ኢስታስ፥ ‹ኣጁታይ ኡባይካ ፖሌታና ዎዴይ ማቲዴስ።

\VS{24}ሃይሳፌ ጉዬ ኢስራኤሌ ዴራ ጊዶን ዎርዶ ኣጁታይኔ ኣስ ሙሬኖ ኦሶይ ዴና።

\VS{25}ታኒ ጎዳይ ሃሳያና ኮዪዳይሳ ሃሳያና፤ ታ ሃሳይዳ ቃላይካ ጋምኦንታ ፖሌታና፤ ኢንቴኖ ማካላንቻ ኣሳቶ! ታኒ ዮቲዳይሳ ኡባ ኢንቴ ላይꬃን ታኒ ፖላና› ጌስ ኡባ ሃሪዛ ጎዳይ» ጊዴስ።


\par }{\PP \VS{26}ቃሴካ ጎዳ ቃላይ ታኮ ዪዲ፥

\VS{27}«ሃይሶ ኣሳ ናዉ! ኢስራኤሌ ኣሳይ፥ ‹ሃይሲ ኣዴዚ ቤኢዛ ኣጁታይ ቡሮ ዳሮ ላይꬃፌ ጉዬን ሃናናዛ፤ ኢዚ ዮቲዛ ቲንቢቴይካ ዳሮ ላይꬃፌ ጉዬን ሃናናዛ› ጌስ።

\VS{28}ሄሳ ጊሻስ ኔኒ ኢስታስ፥ ‹ኡባ ሃሪዛ ጎዳይ፡ ታኒ ዮቲዳ ቃላፔ ጋምኣናዚ ዴና፤ ታ ጊዳ ኡባይ ፖሌታና› ጌስ» ጊዴስ።




\par }\Chap{13}{\SH ዎርዶ ናቤታ ሂሌቴꬅ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ቲንቢቴ ዮቲዛ ኢስራኤሌ ናቤታ ቦላ ኔኒ ቲንቢቴ ዮታ፤ ባፔ ሜꬊ ኤኪዲ ቲንቢቴ ዮቲዛይታ፥ ጎዳ ቃላ ሲዪቴ!

\VS{3}ኡባ ሃሪዛ ጎዳይ፥ ‹ኢሲ ሚሺካ ቤኦንታ ባንታ ኣያና ካሊዛ ኤያ ናቤታስ ኣዬ ኣና!

\VS{4}ኢስራኤሌ ኣሳዉ! ኢንቴ ናቤቲ ላሌቲዳሶሆታን ዲዛ ሻናታ ማላ።

\VS{5}ጎዳ ጋላሳን ዪዛ ኦላን ዲርሳይ ሚኒ ኤቃናስ ዳንዳያና ማላ ጳልቄቲዳ ኢስራኤሌ ጊምቤዛ ሚንꬂ ጊምባናስ ኢንቴ ሄ ኬዚቤኬታ።

\VS{6}ኢስታ ኣጁታይኔ ኢስታ ቲንቢቴይ ዎርዶ። ኢስቲ ጎዳይ ኪቶንታ ዲሺን ጎዳይ ሃይሳꬆ ጌስ› ጌቴስ። ኢስቲካ ባ ዮቲዳይሲ ፖሌታና ጊዲ ናጌቴስ።

\VS{7}ታኒ ዮቶንታ ዲሺን፥ ‹ጎዳይ ሂዝጌስ› ጊሼ ኢንቴ ዎርዶ ኣጁታኔ ዎርዶ ቲንቢቴ ዮቲዛይሳ ጊዴኔ?» ጌስ።


\par }{\PP \VS{8}ሄሳ ጊሻስ ኡባ ሃሪዛ ጎዳይ፥ «ኢንቴ ዮቲዳ ቲንቢቴይኔ ኢንቴ ቤኢዳ ኣጁታይ ዎርዶ ጊዲዳ ጊሻስ ታኒ ኢንቴ ቦላ ዴንዳዲስ።

\VS{9}ታ ኩሼይ ዎርዶ ኣጁታ ቤኢዛይታ ቦላኔ ሙሬኒዛ ናቤታ ቦላ ዴንዳና። ኢስቲ ታ ዴራ ዱላታን ጌሌቴና፤ ኢስራኤሌ ኣሳ ማዝጋባን ጻፌቴቴና፤ ኢስራኤሌ ቢታካ ጌሌቴና። ታኒ ኡባ ሃሪዛ ጎዳ ጊዲዳይሳ ኢንቴ ሄ ዎዴ ኤራና።


\par }{\PP \VS{10}«ሳሮይ ባይንዳ ዲሺን፥ ‹ሳሮይ ዴስ› ጊሼ ታ ዴራ ባሌꬄቴስ፤ ቃሴ ዴሬዚ ሹች ኬሊሺን ኢስቲ ኣኖን ሜሼቴስ።
\XREF{}{{\XO 13:10 }{\XT{ኤር 6፡14፤ 8፡11}}}

\VS{11}ሄሳ ጊሻስ ኣኖን ሜሺዛይታስ፥ ‹ኬላዚ ዎዳናይሳ ዮታ! ሃንꬒꬔ ኢራይ ቡካና፤ ታኒ ዎልቃማ ሹቻ ማላ ሻች ዬዳና፤ ጎቴ ጫርኮይካ ዴንዳና› ጊዲ ዮቲቴ።

\VS{12}ኬላዚ ላሌቲዛ ዎዴ ዴሬይ፥ ‹ኢንቴ ሜሺዳ ኣኖይ ኣዋ ቢዴ?› ጊዲ ኢንቴና ኦይቾንታ ኣጌና» ጌስ።


\par }{\PP \VS{13}ሄሳ ጊሻስ ኡባ ሃሪዛ ጎዳይ፥ «ጊምቤ ዲርሳ ꬋይሳናስ ታኒ ታ ዪሎን ጎቴ ጫርኮ ዬዳና፤ ታ ሃንቆን ሻች ዬዳና፤ ሃንꬒꬔ ኢራ ጊታ ባሻራ ኪታና።

\VS{14}ኢንቴ ኣኖን ሜሺዳ ኬላ ታ ላላና፤ ኢዛ ዮቺ ቤታናሼ ጋካናስ ታ ላላና፤ ጊምቤዚ ኩንዲዛ ዎዴ ኢንቴ ኢዛ ጊዶን ዉራና፤ ታኒ ጎዳ ጊዲዳይሳ ኢንቴ ሄ ዎዴ ኤራና።

\VS{15}ሄሳ ጊሻስ ታኒ ታ ባሻዛ ጊምቤዛ ቦላኔ ኣኖዛ ሜሺዳ ኣሳታ ቦላ ዬዳና፤ ታኒ ኢንቴና፥ ‹ጊምቤዛ ጊምቤዛራ ጋꬂዲ ኣኖ ሜሺዳይቲ ዴቴና።

\VS{16}ዬሩሳላሜስ ቲንቢቴ ዮቲዳይቲኔ ሳሮይ ባይንዳ ዲሺን ሳሮቴꬃ ኣጁታ ኢዚስ ቤኢዳ ኢስራኤሌ ናቤቲ ꬋይዳ› ጋይስ።


\par }{\SH ዎርዶ ቲንቢቴ ዮቲዛ ማጫ ናቤታ ቦላ ዮቴቲዳ ቲንቢቴ
\par }
{\PP \VS{17}«ሃይሶ ኣሳ ናዉ! ባፔ ሜꬊ ኤኪዲ ቲንቢቴ ዮቲዛ ኢንቴ ዴራ ማጫ ናይታኮ ኔ ኣይፌሶ ሃንቆን ዛራ፤ ኢስታ ቦላ ቲንቢቴ ዮታ።

\VS{18}ኢስታስ ኡባ ሃሪዛ ጎዳይ፥ ‹ዴሬ ሼምፖ ዎጺማዴ ማላ ኦይካናስ ሙሬኖ ሚሽ ሲኪሲዲ ባንታ ቄሴን ኣꬂዛይታሲኔ ዱማ ዱማ ቆሞ ቢታ ጎስ ሁኤስ ጊግሲዛ ማጫሳታስ ኣዬ ኣና! ታ ኣሳ ሼምፖ ዎጺማዴን ጌልꬂዲ ኢንቴ ኢንቴ ሼምፖ ኣሻኔ?

\VS{19}ኩቼ ጊዶንታ ባንጋሲኔ ባርስ ጊዶንታ ካꬃስ ጊዲ ዎርዶ ሲዪዛ ታ ዴራስ ኢንቴ ዎርዶቲሼ ሃይቃና ቤሶንታይሳ ዎꬊሼ፥ ዳናስ ቤሶንታይታ ኣሺሼ ታ ሱንꬅ ዴሬ ሲንꬃን ካዉሺዴታ› ጌስ።


\par }{\PP \VS{20}«ሄሳ ጊሻስ ኡባ ሃሪዛ ጎዳይ፥ ‹ኢንቴ ካፎ ጲሬን ኦይኪዛ ማላ ኣሳ ሼምፖ ኦይኪዛ ሙሬኖ ሚሻ ቦላ ታ ዴንዳዲስ፤ ታኒ ኢዛ ኢንቴ ቄሴፔ ዱꬃ ኦላና፤ ኢንቴ ጲሬን ካፎ ኦይኪዛ ማላ ኦይኪዳ ታ ዴራ ታ ኬሳ ኤካና።

\VS{21}ታኒ ኢንቴ ቢታ ጎሳ ዳፋ ዬጋዳ ታ ዴሬዛ ኢንቴ ኩሼፔ ዎꬃ ኤካና፤ ሃይሳፌ ጉዬ ኢስቲ ኢንቴ ሼኔን ኣቄቴና፤ ታኒ ጎዳ ጊዲዳይሳ ኢንቴ ሄ ዎዴ ኤራና።

\VS{22}ታኒ ቆሆንታ ጺሎዛ ኢንቴ ዎርዶራ ጬጪሲዳ ጊሻስ፥ ናጋራንቻይ ባ ኢታ ኦጌፔ ሲሚዲ ባ ሼምፖ ኣሾንታ ማላ ኢንቴ ኢዛ ኢዛ ናጋራን ሚንꬄꬂዴታ።

\VS{23}ሄሳ ጊሻስ ሃይሳፌ ጉዬ ዎርዶ ኣጁታ ቤኤኬታ፤ ሙሬኖካ ሙሬኔኬታ፤ ታ ዴራ ኢንቴ ኩሼፔ ዎꬃ ኤካና፤ ታኒ ጎዳ ጊዲዳይሳ ኢንቴ ሄ ዎዴ ኤራና› ጌስ» ጊዴስ።




\par }\Chap{14}{\SH ኤቃ ጾስ ጎይኒዛይታ ሂሌቴꬅ
\par }
{\PP \VerseOne{1}ኢስራኤሌ ጪማታፔ ጉꬃቲ ታኮ ዪዲ ታ ሲንꬃን ኡቲዳ።

\VS{2}ሂስቲን ጎዳ ቃላይ ታኮ ዪዲ፥

\VS{3}«ሃይሶ ኣሳ ናዉ! ሃይቲ ኣሳቲ ኤቃ ጾሳታ ባንታ ዎዚናን ዎꬂዳ፤ ባንታ ኢታቴꬃ ꬉጲዛ ሹቻ ማላ ባንታ ሲንꬃን ዎꬂዳ፤ ሂስቲን ኢስቲ ታፔ ኢሲ ሚሽ ኦይቻና ማላ ቃላ ኢሞዬ?

\VS{4}ሄሳ ጊሻስ ኔኒ ኢስታስ፥ ‹ኡባ ሃሪዛ ጎዳይ ኢስራኤሌ ኣሳፔ ኦኒካ ኤቃ ጾስ ባ ዎዚናን ዎꬂዲ፥ ባ ኢታቴꬃ ꬉጲዛ ሹቻꬆ ባ ሲንꬃን ዎꬂዲ ናቤኮ ዪኮ ታኒ ጎዳይ ታ ሁኤራ ኢዛስ ኢዛ ኤቃ ጾሳታ ቆዳ ማላ ኢዛስ ዛራና።

\VS{5}ባንታ ኤቃ ጾሳታ ጋሶን ታፔ ሻኬቲዳ ኢስራኤሌ ኣሳ ኡባ ዎዚና ሃ ታኮ ዛራናስ ታ ሄሳ ኦꬃና› ጌስ።


\par }{\PP \VS{6}«ሄሳ ጊሻስ ኢስራኤሌ ኣሳስ፥ ‹ኡባ ሃሪዛ ጎዳይ፡ ማሬቲቴ! ኢንቴ ኤቃ ጾሳታፔ ሲሚቴ! ሃራሲዛ ኢንቴ ኦሶ ኡባ ኣጊቴ!


\par }{\PP \VS{7}« ‹ኢስራኤሌ ኣሳፔ ኦናካ ጊዲን ዎይኮ ኢስራኤሌ ቢታን ዲዛ ቤቴ ኣሳፔ ኦናካ ጊዲን፥ ታፔ ሻኬቴꬃን ኤቃ ጾሳታ ባ ዎዚናን ዎꬂዲ፥ ባ ኢታቴꬃ ꬉጲዛ ሹች ሂስቲ ባ ሲንꬃን ዎꬂዲ ታፔ ኦይቻና ናቤኮ ዪኮ ታኒ ጎዳይ ታ ሁኤራ ኢዛስ ዛሮ ኢማና።

\VS{8}ኢታቴꬃን ታኒ ታ ኣይፌሶ ሄሳዴኮ ዛራና፤ ቶሴሲኔ ቂꬌስ ታ ኢዛ ኬሳና፤ ታኒ ኢዛ ታ ዴራ ጊዶፌ ዲጋና፤ ታኒ ጎዳ ጊዲዳይሳ ኢንቴ ሄ ዎዴ ኤራና።


\par }{\PP \VS{9}« ‹ናቤዛ ቲንቢቴ ዮታና ማላ ባሌꬂኮ፥ ሄ ናቤዛ ባሌꬂዳይ ታና ጎዳ፤ ታኒ ታ ቄሴ ኢዛ ቦላ ዴንꬃዳ ታ ዴሬ ኢስራኤሌ ጊዶፌ ኢዛ ꬋይሳና።

\VS{10}ኢስታ ቆሆይ ኢስታስ ጊዳና፤ ናቤዚኔ ኢዛ ኦይቻና ዪዳዴይ ናምኣይ ኢሲ ጊና ቂጻቴ ኤካና።

\VS{11}ሄሳፌ ጉዬ ኢስራኤሌ ኣሳይ ኦጌ ባሊዲ ታፔ ሻኬቴና፤ ሲሚዲ ባ ናጋራን ኡባን ባና ቱኒሴና። ኢስቲ ታ ዴሬ ጊዳና፤ ታኒካ ኢስታ ጾሳ ጊዳና› ጌስ ኡባ ሃሪዛ ጎዳይ» ጊዴስ።


\par }{\SH ዬሩሳላሜ ቦላ ዎልቃማ ፒርዳ
\par }
{\PP \VS{12}ጎዳ ቃላይ ታኮ ዪዲ፥

\VS{13}«ሃይሶ ኣሳ ናዉ! ኢሲ ዴሬይ ታናን ኣማኔቶንታ ኢጺዲ ናጋራ ኦꬂኮ፥ ታኒ ታ ኩሼዛ ዬዳዳ ካꬃ ፑልቶ ሜሊሲኮ፥ ኮሻ ዬዳዳ ሜሄኔ ኣስ ዎꬊኮ፥

\VS{14}ኖሄይ፥ ዳኔሊኔ ኢዮቢ ሃ ሄꬓቲ ሄን ዲኮካ ኢስቲ ባንታ ጺሎቴꬃን ባንታ ሼምፖ ጻላላ ኣሻና» ጌስ ኡባ ሃሪዛ ጎዳይ።


\par }{\PP \VS{15}«ታኒ ዎራ ዶኣታ ዴራ ቦላ ኪቲን ሄ ዶኣቲ ዴራ ꬎንꬅ ሂስቲን፥ ኢስታፌ ዴንዶይሳን ሄራ ኣሲ ኣꬋና ዳንዳዮንታ ዎራ ጊዲኮ፥

\VS{16}ኡባ ሃሪዛ ጎዳይ፥ ‹ታኒ ዴኦ ጾሳ ጊዲዳይሳን ጫቃይስ፤ ሃ ሄꬑ ኣሳቲ ሄ ቢታን ዲዛኮካ ኢስቲ ባንታና ኣሻና ኣቲን ባንታ ኣቱማ ናይታ ዎይኮ ማጫ ናይታ ኣሻናስ ዳንዳዬቴና። ቢታያ ጊዲኮ ዎራ ጊዳና› ጌስ።


\par }{\PP \VS{17}«ዎይኮ ታኒ ሃ ቢታ ቦላን ማሻ ኤሃዳ፥ ‹ሃ ቢታራ ማሻይ ካንꬆ› ጋዳ ሜሄኔ ኣስ ꬋይሲኮ፥

\VS{18}ኡባ ሃሪዛ ጎዳይ፥ ‹ታኒ ዴኦ ጾሳ ጊዲዳይሳን ጫቃይስ፡ ሃ ሄꬑ ኣሳቲ ሄ ቢታን ዲዛኮካ ኢስቲ ባንታና ኣሻና ኣቲን ባንታ ኣቱማ ናይታ ዎይኮ ማጫ ናይታ ኣሻናስ ዳንዳዬቴና› ጌስ።


\par }{\PP \VS{19}«ዎይኮ ታኒ ቢታይ ቦላ ኢታ ሃርጌ ዬዳዳ፥ ታ ሃንቆን ኣሳይ ሱꬅ ጉሳና ማላ ኦꬃዳ ኣሳኔ ሜሃ ዎꬋ ዉርሲኮ፥

\VS{20}ታኒ ኡባ ሃሪዛ ጎዳይ ታኒ ዴኦ ጾሳ ጊዲዳይሳን ጫቃይስ፡ ኖሄይ፥ ዳኔሊኔ ኢዮቢ ሄ ቢታን ዲኮካ ኢስቲ ባ ጺሎቴꬃን ባንታና ጻላ ኣሻና ኣቲን ባንታ ኣቱማ ናይታ ዎይኮ ባንታ ማጫ ናይታካ ኣሼቴና።


\par }{\PP \VS{21}«ኡባ ሃሪዛ ጎዳይ፡ ታኒ ኣሳኔ ሜሄ ዎꬋናስ ዬሩሳላሜ ቦላ ታ ኦይዱ ፒርዳታ፥ ማሻ፥ ኮሻ፥ ዎራ ዶኣታኔ ኢታ ሃርጌ ዬዲዛ ዎዴ ኢዚ ኣይ ኬና ኣꬎ ኢታ ሚሽ ጊዳንዴ!\XREF{}{{\XO 14:21 }{\XT{ኣጁ 6፡8}}}

\VS{22}ጊዲኮካ ሄፔ ኣማርዳ ኣሳቲ ኬሲ ኤኪዲ ኣታና፤ ኣቱማ ናይቲኔ ማጫ ናይቲ ኢንቴኮ ያና፤ ኢንቴ ኢስታ ሄሜꬂኔ ኢስታ ኦሶ ቤኢዳ ዎዴ ታኒ ዬሩሳላሜ ቦላ ኤሂዳ ሜቶዚኔ ጋꬂዳ ኢታ ባሻዚ ኡባይ ሊኬ ጊዲዳይሳ ኢንቴ ኤራና።

\VS{23}ኢስታ ሄሜታኔ ኢስታ ኦሶ ኢንቴ ቤኢዲ ሚኔታና፤ ታኒ ኢስታ ቦላ ጮ ሃዳን ኦꬆንታይሳ ኢንቴ ኤራና» ጌስ።




\par }\Chap{15}{\SH ዎይኔ ቱራ ሌሚሶ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ዎይኔ ቱራይ ዎራን ዲዛ ሃራ ሚꬃታ ኡባ ሃጋፌ ኣዛን ኣꬊዜ?

\VS{3}ጎኢዛ ሚሽ ኦꬃናስ ኢዛ ኣኖፔ ኤኬቲ ኤሪዜ? ኢሲ ሚሽ ካቃናስ ኮጫይ ኢዛፔ ኤኬቲ ኤሪዜ?

\VS{4}ኢዚ ኤጻና ማላ ታማን ዬጊዳፔ ጉዬን ናምኡ ባጋ ጼራ ታማይ ሚዲ ጊዶዛ ላቢኮ ሄሲ ጎኣናስ ዳንዳይዜ?

\VS{5}ሎኦ ጊዲ ኡቲዲ ኣይ ጎኣካ ኢሞንታ ኣጊኮ ታማይ ጹጊዳፔኔ ላቢዳፔ ጉዬ ኬሂ ጎኣይ ባይንዳዝ ጊዳና።


\par }{\PP \VS{6}«ሄሳ ጊሻስ ኡባ ሃሪዛ ጎዳይ፥ ‹ታኒ ዎራ ሚꬃ ጊዶን ዲዛ ዎይኔ ኣኖ ታማን ኤጻና ማላ ታ ኣꬃ ኢሚዳይሳꬆ ዬሩሳላሜን ዲዛይታካ ኣꬃ ኢማና።

\VS{7}ታኒ ታ ኣይፌሶ ኢታቴꬃን ኢስታ ቦላ ዛራና፤ ኢስቲ ታማፔ ኬሲ ኤኪ ኣቲዳ ጊዲኮካ ቡሮ ኢስታ ታማይ ማና፤ ታኒ ታ ሲንꬅ ኢታቴꬃን ኢስታኮ ዛሪዛ ዎዴ ታኒ ጎዳ ጊዲዳይሳ ኢንቴ ኤራና።

\VS{8}ኢስቲ ኣማኔቶንታ ኣጊዳ ጊሻስ ታኒ ቢታዮ ኣሲ ባይንዳ ቡላ ኬሳዲስ› ጌስ» ጊዴስ።




\par }\Chap{16}{\SH ኣማኖይ ፓጪዳ ዬሩሳላሜ ሃኖቴꬅ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ዬሩሳላሜስ ኢዛ ኦꬂዛ ሃራሲዛ ኦሶታ ኢዚስ ቆንጬራ ዮታ።

\VS{3}ኡባ ሃሪዛ ጎዳይ ዬሩሳላሜስ፥ ‹ኔ ማይዛይኔ ኔ ዬሌታይ ካናኔ ቢታፌ ዪዴስ፤ ኔ ኣዋይ ኣሞሬ ቢታ ኣሳ፤ ኔ ኣዪያካ ሂቴ ቢታ ኣሳ።

\VS{4}ኔ ዬሌቲዳ ጋላስ ኔ ጉልኣይ ቃንጼቲቤና፤ ጌያናስ ሃꬃን ሜጬታቤካ፤ ማጺኔን ሾሼታቤካ፤ ጫርቃንካ ጻጼታቤካ።

\VS{5}ቃꬌታ ኣይፌን ኔና ጼሊዲ ዎይኮ ኔስ ሚሼቲዲ ሃይታፔ ኢሲኖካ ኔስ ኦꬂዳዴይ ዴና፤ ኔኒ ዬሌቲዳ ጋላስ ካꬌቲዳ ጊሻስ ዴምባን ዬጌታ ኣታዳሳ።


\par }{\PP \VS{6}«ታ ሄራ ካንꬃ ባሼ ኔኒ ኔ ሱꬃን ሞሬታዳ ቃኬቲሺን ቤኣዲስ፤ ኔኒ ኔ ሱꬃ ጊዶን ኢቻ ዲሺን ታ ኔና፥ ‹ሼምፖራ ፓጻ ዳ› ጋዲስ።

\VS{7}ታኒ ኔና ዴምባ ጋዴን ዲዛ ካꬃ ማላ ዲቻዲስ፤ ኔኒ ዲጫ ጋካዳ ኢንቁ ማላ ኣልኦ ጊዳዳሳ፤ ኔ ꬋንꬃቲ ኡቲዳ፤ ኔ ቢናናይካ ዲጪዴስ፤ ጊዶ ኣቲን ኔኒ ኣዪ ኡሎፔ ዬሌቲዳ ማላ ፒጺኒ ካሎ ዳሳ።


\par }{\PP \VS{8}«ቃሴካ ታ ሄራ ኣꬋ ባሼ ጼላዲስ፤ ኔ ጌሎ ጋኪዳ ጌላኦ ጊዲዳይሳ ቤኣዳ ታ ማይኦ ማጫራ ኔ ቦላ ዬጋዳ ኔ ካሎቴꬅ ካማዲስ፤ ኔስ ጫቃዲስ፤ ኔናራ ቃላ ጌላዲስ፤ ኔ ታሳ» ጌስ ኡባ ሃሪዛ ጎዳይ።


\par }{\PP \VS{9}«ታኒ ኔ ቦላይ ሱꬃን ሞሬቲዳይሳ ሃꬃን ሜጫ ጌሻዳ ዛይቴ ቲያዲስ።

\VS{10}ታኒ ኔና ጺባቤ ቃሚሳ ማይዛዳ ጋልባፌ ኦሴቲዳ ሎኦ ጫማካ ኣꬂሳዲስ፤ ሎኦ ላይኖፔ ኦሴቲዳ ጎሴ ኔና ጎዚሳዲስ፤ ቃሴ ሴሎ ኩታካ ቁማይሳዲስ።

\VS{11}ኔና ታ ኣሌቆን ፖጪሳዲስ፤ ኔ ኩሼን ሳጋዮ፥ ኔ ቆꬌን ማጪፋራ ኣꬃዲስ።

\VS{12}ቃሴ ኔ ሲꬌኒኔ ኔ ሃይꬃን ጉቲቻ ኣꬃዲስ፤ ኔ ሁኤንካ ሎኦ ካላቻ ጎጺሳዲስ።

\VS{13}ኔኒ ዎርቃኒኔ ቢራን ኣሌቄታዳሳ፤ ኔ ማይኦይ ኡባይ ሎኦ ላይኖ፥ ሲልኮኔኔ ጺባቤ፤ ኔ ቁማይ ሊቆ ꬊሌ፥ ኤሲኔ ዎጋራ ዛይቴ። ኔኒ ኬሃ ፑላታዳ ካዎ ማቾ ጊዳዳሳ።

\VS{14}ታ ኔስ ኢሚዳ ቴማፔ ዴንዲዳይሳን ኔ ፑላቴꬂ ኩሜꬅ ጊዲዳ ጊሻስ ኔ ዎሬይ ካዎቴꬃታ ጊዶን ኤሬቲዴስ» ጌስ ኡባ ሃሪዛ ጎዳይ።


\par }{\PP \VS{15}«ጊዶ ኣቲን ኔኒ ኔ ፑላቴꬃን ጬቄታዳሳ፤ ኬኢዳ ኔ ሱንꬃ ኔኒ ላይማቴꬃስ ጎኤታዳሳ፤ ኣꬊ ቢዛ ኡባራ ኔ ሼኔ ማላ ላይማታዳሳ፤ ኔኒ ኔናቴꬃ ቤታስ ቤታስ ኣꬃ ኢማዳሳ።

\VS{16}ኔ ማይኦታፔ ጉꬃታ ኤካዳ ኔ ላይማታሼ ጎይኒዛሶሆታ ኣሌቂሳ ጊጊሳዳሳ፤ ሄሳ ማላ ሃኖታይ ሃይሳፌ ሲንꬃን ሃኒቤና፤ ሃይሳፌ ጉዬንካ ሃኔና።

\VS{17}ታኒ ኔስ ኢሚዳ ዎርቃፌኔ ቢራፔ ኦሴቲዳ ሎኦ ኣሌቆታ ኤካዳ ኣቱማሳ ሚስሌታ ኔስ ኦꬃዳሳ፤ ሂስታዳ ኢስታራ ላይማታዳሳ።

\VS{18}ኔ ጺባቤታ ኤፋዳ ኢስታ ቦላ ጎጳዳሳ፤ ቃሴ ታ ዛይቴኔ ታ ኤጻኔ ኢስታስ ሺሻዳሳ።

\VS{19}ቃሴ ኔ ማና ማላ ታ ኔስ ኢሚዳ ቁማ፥ ሄሲካ ሙሩታ ꬊሌ፥ ኤሲኔ ዎጋራ ዛይቴ ሳዎ ቱኑ ጊዛ ኤጻኔ ማላ ኦꬃዳ ኔ ኢስታስ ያርሾ ሺሻዳሳ፤ ሄሳ ማላ ኦሶይ ፖሌቲዴስ።


\par }{\PP \VS{20}«ቃሴካ ኔ ታስ ዬሊዳ ኣቱማ ናይታኔ ማጫ ናይታ ኢስቲ ማና ማላ ኤፋዳ ሚስሌታስ ያርሻዳሳ። ሄሳ ኔ ኦꬂዛይ ኔ ላይማቲዛይሲ ጉጺኔ?

\VS{21}ኔኒ ታ ናይታ ሹካዳ ኤቃ ጾሳታስ ያርሻዳሳ።

\VS{22}ሃ ሃራሲዛ ኔ ኦሶታኒኔ ኔ ላይማቴꬅ ኡባን ኔ ኣዬይ ኡሎፔ ኔ ፒጺኒ ካሎ ዬሌቲዳ ማላ ኔ ሱꬃን ሞሬታዳ ቃኬታሼ ዲዛ ዬላጋቴꬃ ዎዴታ ኔ ቆፓቤካ።


\par }{\PP \VS{23}« ‹ኣዬ ኣና! ሃኔ ኔስ ኣዬ ኣና!› ጌስ ኡባ ሃሪዛ ጎዳይ፤ ኔ ኦꬂዳ ኢታ ሚሻታ ኡባፌካ ቦላራ ሃራ ጉጃዳ፥

\VS{24}ኔስ ፖጎኖ ጊጊሳዳሳ፤ ሄ ኡባን ኔስ ጎይኒዛሶሆታ ኦꬃዳሳ።

\VS{25}ኦይዱ ኦጌ ዶናን ኡባን ጎይኒዛሶሆታ ጊጊሳዳሳ፤ ኔናቴꬃ ኣꬊ ቢዛ ኡባስ ላይማቴꬃስ ሺሻዳ ኔ ፑላቴꬃ ቱኒሳዳሳ።

\VS{26}ዚታ ኬዚዳ ኔ ሾሮ ጊብጼ ኣሳታራ ላይማታዳሳ፤ ቡቴፔ ዳሮ ኔ ላይማቴꬃን ታና ሃንቄꬃዳሳ።

\VS{27}ሄሳ ጊሻስ ታኒ ታ ቄሴ ኔ ቦላ ዴንꬃዳ ኔስ ኢሚዛ ጎኣታፔ ፓጪንቻዲስ፤ ኔ ኢታ ሃኖታፔ ዴንዲዳይሳን፥ ኔ ፖኮ ኦሶን ዬላቲዛ ኔ ሞርኬ ፊሊስጼሜ ማጫ ናይታ ኣሞስ ኣꬃ ኢማዲስ።

\VS{28}ኔና ቡሮ ኣሎንታ ጊሻስ ኣሶሬታራካ ላይማታዳሳ፤ ሄሳፌ ጉዬካ ኣላቤካ።

\VS{29}ኔ ቱናቴꬃ ዛልኣንቻታ ቢታ ባቢሎኔ ጋካናስ ዳርሳዳሳ፤ ሂስታዳካ ኣላቤካ።


\par }{\PP \VS{30}« ‹ዬላይ ባይንዳ ላይማ ማጫሳ ማላ ሄሳ ኡባ ኔ ፖሊዳይ ኣይ ማላ ላፋ ዎዚናይ ኔስ ዲኔ?› ጌስ ኡባ ሃሪዛ ጎዳይ።

\VS{31}ኦይዱ ኦጌ ዶና ኡባን ኔስ ፖጎኖታ ጎይኒዛሶሆታ ጊጊሳዳሳ፤ ጊዲኮካ ሃራ ላይማን ኣቂዛ ማጫሳታ ማላ ሚሼ ቃንጺሳቤካ።


\par }{\PP \VS{32}« ‹ሃኔ ላይማ ማጫሳዬ! ኔኒ ኣዚናይ ዴኢሺን ሃራ ኣዴራ ላይማቲዛ ማጫሳ ማላ።

\VS{33}ኣይ ላይማ ማጫሳስ ኢሞታይ ኢሜቴስ፤ ኔ ጊዲኮ ኔ ላጌታስ ጌዴ ኢሞታ ኢማሳ፤ ኣዋ ባጋራካ ዪዳይቲ ኔናራ ላይማታና ማላ ባሌꬃናስ ሞጎታ ኢማሳ።

\VS{34}ሄሳ ጊሻስ ኔ ላይማቴꬃይ ሃራታፔ ዱማ፤ ላይማታናስ ኮይዛዴይ ኔናራ ጊጋናስ ሜቶቴና፤ ኔኒ ኢዛስ ኢሞታ ኢማሳ ኣቲን ኢዚ ኔስ ኢሞታ ኢሜና፤ ኔ ሃኖታይ ሃንኮይታፔ ዱማቴስ› ጌስ» ጌስ ኡባ ሃሪዛ ጎዳይ።


\par }{\SH ዬሩሳላሜ ቦላ ያና ፒርዳ
\par }
{\PP \VS{35}ሃኔ ላይማ ማጫሳዬ፥ ኣኔ ጎዳ ቃላ ሲያ!

\VS{36}ኡባ ሃሪዛ ጎዳይ፥ «ኔኒ ኔ ላይማቴꬃ ኣሞን ኔ ማይኦ ቃራዳ ኔ ካሎቴꬅ ኔ ላጌታ ቤሲዳ ጊሻስ፥ ሃራሲዛ ኤቃ ጾሳታ ኔ ጎይኒዳ ጊሻስ ኢስታስ ኔኒ ኔ ናይታ ሱꬅ ያርሺዳ ጊሻስ፥

\VS{37}ኔኒ ኢስታን ኡፋዬቲዳ ኔ ላጌታ ኡባ፥ ኔ ሲቂዛይታኔ ኔ ኢጺዛይታ ኡባ ታ ሺሻና፤ ኡባ ባጋፌ ኔ ዩሾን ሺሻዳ ኢስታ ሲንꬃን ኔ ካሎቴꬃ ታ ቃራና፤ ኢስቲካ ኔ ካሎቴꬃ ኡባ ቤኣና።

\VS{38}ታኒ ላይማቲዛ ማጫሳታ ቦላኔ ሼምፖ ዎꬊዛ ማጫሳታ ቦላ ፒርዲዛ ማላ ኔ ቦላ ፒርዳና፤ ታ ሃንቆኒኔ ሚሾናን ሼምፖ ዎꬋናሼ ጋካናስ ታ ሃሎ ኬሳና።

\VS{39}ታኒ ኔና ኔ ላጌታስ ኣꬃ ኢማና፤ ኢስቲካ ኔ ፖጎኖታኔ ኔ ዙምቡላ ቦላ ጎይኒዛሶሆታ ላላና፤ ኢስቲ ኔ ማይኦ ቃሪ ኤካና፤ ሎኦ ኔ ኣሌቆታ ቦንቂ ኤካና፤ ኔና ፒጺኒ ካሎኔ ኩሼ ሜላ ኣሻና።

\VS{40}ኢስቲ ኔ ቦላ ዴሬ ዴንꬃና፤ ሹቻራ ኔና ኩራካና፤ ማሻራ ኢስቲ ኔና ቃንጼሬꬃና።

\VS{41}ኔ ኬꬃታ ታማን ጹጋና፤ ዳሮ ማጫሳታ ሲንꬃን ኔ ቦላ ቂጻቴ ኤሃና፤ ኔ ላይማቴꬃ ታ ኔና ዲጋና፤ ሃይሳፌ ጉዬ ኔ ሲቆታስ ኔ ሚሽ ቃንጻካ።

\VS{42}ሄሳን ኔ ቦላ ዲዛ ታ ሃንቆይ ኢርጻና፤ ታ ሴላ ሃንቆይ ኔፔ ሃካና፤ ታ ጮኡ ጋና ኣቲን ሃይሳፌ ጉዬ ሃንቄቲኬ።


\par }{\PP \VS{43}«ኔ ታና ሃይታን ሃንቄꬃዳሳ ኣቲን ኔ ዬላጋቴꬃ ዎዴታ ቆፓቤካ፤ ሄሳ ጊሻስ ኔ ኦሶ ማላ ታ ኔስ ኢማና» ጌስ ኡባ ሃሪዛ ጎዳይ። ኔ ኦꬂዳ ኢታ ኦሶታ ቦላ ሃራ ዚታቴꬅ ጉጃቤኪ?


\par }{\SH ዬሩሳላሜ ማጫ ናይታ ናምኣታ
\par }
{\PP \VS{44}«ዬሩሳላሜ! ኣስ ኡባይ ሌሚሶ ሃሳይሼ፥ ‹ማጫ ናይ ኣዪን ኬዜስ› ጊ ኔ ቦላ ሌሚሶ ሃሳዬስ።

\VS{45}ቱሙ ኔኒ ባ ኣዚናኔ ባ ናይታ ሻቴቲዛ ኔ ኣዬይ ና፤ ኔኒ ባንታ ኣዚናታኔ ባንታ ናይታ ሻቴቲዛ ኔ ሚቼታ ማላ። ኢንቴ ኣያ ሂቴ ቢታ ኣሳ፤ ኢንቴ ኣዋይ ቃሴ ኣሞሬ ቢታ ኣሳ።

\VS{46}ኔስ ባይራ ሚቺያ ኔፔ ፑዴሃ ባጋራ ባ ማጫ ናይታራ ዲዛ ሳማሪያ፤ ኔስ ካሎ ሚቺያ ኔፔ ዱጌሃ ባጋራ ዲዛ ሶዶሞ።

\VS{47}ኔኒ ኢስታ ኦጌ ቡሲኔ ኢስታ ኢታ ኦጌ ካሎ ጻላ ጊዶንታ ጉꬃ ዎዴን ኢስታፌ ቦላራ ኢታ ኦꬂዛሮ ጊዳዳሳ።

\VS{48}ታ ኡባ ሃሪዛ ጎዳይ ታኒ ዴኦ ጾሳ ጊዲዳይሳን ጫቃይስ፡ ኔኒኔ ኔ ማጫ ናይቲ ኦꬂዳይሳ ማላ ኔ ሚቾ ሶዶማኔ ኢዚ ማጫ ናይቲካ ኦꬂቤቴና።

\VS{49}ኔ ሚቺያ ሶዶማ ኦꬂዳ ናጋራይ ሃይሳ፡ ኢዛኔ ኢዚ ማጫ ናይቲ ኦቶራንቻ፥ ካሊዳይታኔ ኢንጄ ዱስ ዲዛይታ፤ ኢስቲ ማንቆታኔ ሜቶቴቲዳይታ ማዲ ኤሬቴና።

\VS{50}ኢስቲ ኦቶራንቻ ጊዲዲ ታ ሲንꬃን ሃራሲዛ ሚሽ ኦꬂዳ፤ ሄሳ ጊሻስ ኢንቴ ቤኢዳ ማላ ታ ሲንꬃፌ ꬋይሳዲስ።

\VS{51}ሳማሪያይ ኔ ኦꬂዳ ናጋራስ ባጋ ጊዳናይሳካ ኦꬃቤኩ፤ ኔኒ ጊዲኮ ኢዚፔ ኬሂ ኢታ ጊዲዳ ኦሶ ኦሶን ሄ ኡባን ኔኒ ኔ ሚቼታ ጺሎ ኣሳ ማላ ሚሳቲሳዳሳ።

\VS{52}ኔኒ ኔ ሚቼታ ጺሎ ማላ ቆዲዳ ጊሻስ ዬላ ማይኣ፤ ኔ ናጋራይ ኢስታይሳፌ ኬሂ ኢታ ጊዲዳ ጊሻስ ኢስቲ ኔፔ ጺሎ፤ ኔኒ ኔ ሚቼታ ጺሊሲዳ ጊሻስ ዬላ ቁማኣ።


\par }{\PP \VS{53}«ታኒ ጊዲኮ ሶዶሞኔ ኢዚ ማጫ ናይታ፥ ሄሳꬆካ ሳማሪያፔኔ ኢዚ ማጫ ናይታፔ ኤኬቲዳ ዲኦ ታ ዛራና፤ ኢስታፌ ዲኤቲዳይሳ ታ ዛሪዛ ዎዴ ኔፔ ዲኤቲዳይሳካ ዛራና።

\VS{54}ኔ ኦꬂዳ ኡባን ኔ ካዉያናኔ ኬሃ ዬላታና፤ ሄሳን ኔ ሚቼቲ ሚኔታና።

\VS{55}ኔ ሚቾ ሶዶማኔ ኢዚ ማጫ ናይቲ፥ ቃሴካ ሳማሪያይኔ ኢዚ ማጫ ናይቲ ካሴ ባ ዲዛ ሃኖታን ሲማና፤ ኔኒኔ ኔ ማጫ ናይቲካ ካሴ ኢንቴ ዲዛ ሃኖታን ሲማና።

\VS{56}ካሴ ኔ ኦቶሬቲዛ ዎዴ ኔ ሚቾ ሶዶሚስ ሱንꬅ ጼይጋናስካ ኮያቤካ።

\VS{57}ሄሲ ኔ ናጋራይ ቆንጫናፔ ሲንꬃን ሃኒዴስ፤ ሃኢ ጊዲኮ ኔ ዩሾን ዲሼ ኔና ካꬊዛ ኤዶሜ ማጫ ናይታሲኔ ኢዚ ሾሮታ ኡባስ፥ ቃሴ ፊሊስጼሜ ማጫ ናይታስ ቂꬌስ ኣታዳሳ።

\VS{58}ኔ ፖኮ ሃኖሲኔ ኔ ኢታ ኦሶስ ቤሲዛ ቂጻቴ ኤካና» ጌስ።


\par }{\SH ሜርናስ ላሌቶንታ ጫቆ ቃላ
\par }
{\PP \VS{59}ኡባ ሃሪዛ ጎዳይ፥ «ታ ቃላ ካꬊዳ ጊሻስ ታናራ ጌሊዳ ጫቆ ቃላ ላላዳሳ፤ ሄሳስ ኔ ኦꬂዳ ማላ ታ ኔ ቦላ ኦꬃና።

\VS{60}ጊዶ ኣቲን ኔ ናቴꬃን ዲሺን ታ ኔናራ ጫቂዳ ቃላ ቆፓና፤ ቃሴ ሜርናስ ኤቂ ዳና ጫቆ ቃላ ታ ኔናራ ጫቄታና።

\VS{61}ኔኒ ኔስ ባይራ ሚቼታኔ ካሎ ሚቼታ ሞካ ኤኪዛ ዎዴ ኔ ሄሜꬅ ቆፓ ኤካዳ ዬላታና፤ ኢስቲ ኔስ ማጫ ናይታ ጊዳና ማላ ታ ኔስ ኢማና፤ ጊዶ ኣቲን ታ ኔናራ ጌሊዳ ጫቆ ቃላ ማላ ጊዴና።

\VS{62}ሄሳ ጊሻስ ታ ኔናራ ጫቆ ቃላ ኦራጺሳና፤ ታኒ ጎዳ ጊዲዳይሳ ኔ ሄ ዎዴ ኤራና።

\VS{63}ታኒ ኔ ኦꬂዳ ሞሮ ኡባ ኣቶ ጊዳ ዎዴ ኔ ቆሆይ ኔ ዎዚናን ካርፒ ጊ ጌሊዛ ዎዴ ኔ ዬላታና፤ ኔ ካዉሻቴꬃፌ ዴንዲዳይሳን ኔ ዶና ሙሌካ ዶያካ» ጊዴስ።




\par }\Chap{17}{\SH ጎሌታ ሌሚሶኔ ዎይኔ ቱራ ሌሚሶ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ኢስራኤሌ ኣሳ ማሌꬆ ማሌꬃ፤ ኔ ኢስታስ ሌሚሶን ማሌꬆ ዮታ።

\VS{3}ኡባ ሃሪዛ ጎዳይ፥ ‹ዎጋ ቄፌይኔ ኣዱሲኔ ጮራ ባሌይ ዲዛ ኢዛስ ሜꬋይ ማሳራ ጊዲዳ ጊታ ጎሌይ ዴስ። ኢዚካ ሊባኖሴ ዪዲ ዚጋ ሚꬃ ጼራን ኡቲዲ ኡንቁሎዛ ጹንቂዴስ።

\VS{4}ሄ ሚꬃዛ ጼራፔ ኡንቁሎዛ ጹንቂ ኤኪዲ ዛልኣንቻታ ዴሬ ኤፊዴስ፤ ዛልኣንቻታ ካታማን ቶኪዴስ።


\par }{\PP \VS{5}« ‹ሄሳፌ ጉዬ ሄ ቢታፌ ዜሬꬅ ኤፊዲ ሎኦ ቢታን ሃꬂ ኩሚዳሶን ሃꬅ ናጌ ሚꬃ ማላ ቶኪዴስ።

\VS{6}ኢዚ ሞኪዳ ዎዴ ቃንꬂኔ ዳዪዳ ዎይኔ ቱራ ጊዲዴስ፤ ሃጋቲ ጎሌዛ ባጋ ዲጪዳ፤ ጻጶቲ ጊዲኮ ኢዛ ጋርሳን ኣቲዳ፤ ሄሳ ጊሻስ ኢዚ ዎይኔ ቱራ ጊዲዴስ፤ ሃጋታ ኬሲዴስ፤ ጪሊላ ሃይꬃታካ ኬሲዴስ።


\par }{\PP \VS{7}« ‹ቃሴ ዎጋ ቄፌቲኔ ጮራ ባሌን ካሜቲዳ ጊታ ጎሌይ ዴስ፤ ሄ ቶኬቲዳ ዎይኔ ሚꬃዚ ሃꬅ ዴማናስ ባ ቶኬቲዳሶፔ ባ ጻጶዛ ጎሌዛኮ ዬዲዴስ፤ ሃጋካ ኢዛኮ ሚጪዴስ።

\VS{8}ጊዶ ኣቲን ሃጋ ኬሳና ማላ፥ ኣይፌ ኣይፋና ማላኔ ሎኦ ዎይኔ ሚꬅ ጊዳና ማላ ኢዛ ማታን ዳሮ ሃꬂ ዲዛሶን ኣራዳ ቢታን ካሴ ቶኬቲዴስ› ጌስ።


\par }{\PP \VS{9}«ኔኒ ኢስታስ፥ ‹ኡባ ሃሪዛ ጎዳይ፡ ሄ ቱራይ ዲጫኔ? ኮይሮ ጎሌዚ ሹላና ማላ ጻጶዛ ሾዲን ኢዛ ኣይፌዚ ቆቆፌቴኔ? ኡንቁሎይካ ኡባይ ሜላና፤ ኢዛ ጻጶፔ ሾዳናስ ሚኖ ቄሴኔ ዳሮ ኣሳ ዎልቃ ኮሼና።

\VS{10}ኢዚ ሃራሶን ቶኬቲዲ ኦይካንዴሻ? ኣርሼይ ሞኪዛ ባጋ ጫርኮይ ሾጪኮ ሄን ባ ዲጪዳሶን ኢዚ ሙሌራ ሜሌኔ?› » ጊዴስ።


\par }{\SH ሌሚሶዛ ቢርሼꬅ
\par }
{\PP \VS{11}ሄሳፌ ጉዬ ጎዳ ቃላይ ታኮ ዪዲ፥

\VS{12}«ሃይሳ ማካላንቻ ኬꬃ ኣሳስ፥ ‹ሃይታ ሌሚሶታ ቢርሼꬂ ኣዛኮኔ ኢንቴ ኤሬኬቲ?› ሄሲካ ባቢሎኔ ካዎይ ዬሩሳላሜ ዪዲ ኢዚ ካዎዛኔ ኢዚ ዳናታ ዲኢ ኤኪ ባቢሎኔ ሲሚ ቢዴስ።
\XREF{}{{\XO 17:12 }{\XT{2ካዎ 24፡15-20፤ 2ታሪ 36፡10-13}}}

\VS{13}ቃሴ ካዎ ኬꬃ ኣሳፔካ ኢሳ ኤኪዲ ኢዛራ ኢሲፌ ቃላ ጌሊዴስ፤ ኢዛካ ጫቄꬂዴስ፤ ቢታይ ቦላ ኤሬቲዛ ኣሳታ ዲኢ ኤኪ ቢዴስ።

\VS{14}ኢዚ ሄሳ ኦꬂዳይ ሄ ቢታይን ዲዛ ካዎቴꬃያ ካዉያዳ ኢዛራ ጌሊዳ ቃላ ናጋዳ ዳና ማላ ኣቲን ናምኣንꬆ ዴንዶንታ ማላ ኦꬃናሳ።

\VS{15}ጊዶ ኣቲን ዩሁዳ ካዎይ ኢዛ ቦላ ማካሊዲ፥ ፓራታኔ ዳሮ ኦላንቻታ ዴማናስ ቃስታኔታ ጊብጼ ቢታ ኪቲዴስ። ኢዛስ ሄሲ ሃናንዴ? ሃይሳ ማላ ኦꬂዳይ ኬሲ ኤኪ ኣታንዴ? ጌሊዳ ጫቆ ቃላ ላሊዳዴይ ቃጻዬቶንታ ኣታንዴ?


\par }{\PP \VS{16}«ኡባ ሃሪዛ ጎዳይ፥ ‹ታኒ ዴኦ ጾሳ ጊዲዳይሳን ጫቃይስ፡ ኢዚ ጫቆዛ ካꬊዲ ጌሊዳ ቃላ ላሊዳሶን ኢዛ ኣራታ ቦላ ኡቲሲዳ ካዎዛ ቢታ ባቢሎኔን ኢዚ ሃይቃና።

\VS{17}ባቢሎኔ ኦላንቻቲ ኣስ ዎꬋናስ ካታማይ ጊምቤ ዩሾን ቢታ ዶሪዛ ዎዴኔ ሚጻታ ጊግሲዛ ዎዴ ጊብጼ ካዎ ፓሮኔ ኦላንቻታራኔ ዳሮ ቡቴታራ ዪዲ ኦላን ኢዛ ማዳና ዳንዳዬና።

\VS{18}ካሴ ኢዚ ጫቂዳ ጫቆዛ ካꬊዲኔ ካሴ ባ ጌሊዳ ቃላ ላሊዲ ባ ኩሼ ኢሚዳፔ ጉዬ ሃይታንታ ኡባ ኦꬂዳ ጊሻስ ቃጻዬቶንታ ኣቴና› ጌስ።


\par }{\PP \VS{19}«ሄሳ ጊሻስ ኡባ ሃሪዛ ጎዳይ፥ ‹ታኒ ዴኦ ጾሳ ጊዲዳይሳን ጫቃይስ፤ ኢዚ ጫቂዳ ጫቆዛ ካꬊዲ ጌሊዳ ቃላ ላሊዳ ጊሻስ ታኒ ታ ጫቆ ቃላ ኢዛ ሁኤ ቦላ ኤሃና።

\VS{20}ታ ጊቴ ኢዛ ቦላ ሚጫና፤ ኢዚ ታ ዎጺማዴን ኦይኬታና፤ ኢዚ ታስ ኣማኔቶንታ ኣጊዳ ጊሻስ ታ ኢዛ ባቢሎኔ ኤፋዳ ሄን ኢዛ ቦላ ፒርዳና።

\VS{21}ባቃቲዛ ኢዛ ኦላንቻቲ ኡባይ ማሻን ሃይቃና፤ ጫሻ ኣቲዳይቲ ዱማ ዱማሶ ላሌታና። ሃይሳ ሃሳይዳይ ታና ጎዳ ጊዲዳይሳ ኢንቴ ሄ ዎዴ ኤራና› ጌስ።


\par }{\PP \VS{22}«ኡባ ሃሪዛ ጎዳይ፥ ‹ታኒ ሁኤራ ኣዱሳ ዚጋ ጼራፔ ኡንቁሎዛ ጹንቃ ኤካዳ ኡባፌ ꬎቃ ዙማ ሁኤን ቶካና።

\VS{23}ꬎቁ ጊዳ ኢስራኤሌ ዙማ ሁኤን ቶካና፤ ኢዚ ሃጋታ ኬሳና፤ ኣይፌ ኣይፋና፤ ሎኦ ዚጋ ጊዳና፤ ዱማ ዱማ ቆሞ ካፎቲ ኡባይ ሄን ባስ ዱሳሶ ኬጻና፤ ኢዛ ሃጋታ ኩዋን ሼምፓና።

\VS{24}ዎራ ሚꬅ ኡባይ፥ ኣዱሳ ሚꬃታ ዚቂ ሂስቲዛይ፥ ቃንꬃ ሚꬃታ ꬎቁ ሂስቲዛይ ታና ጎዳ ጊዲዳይሳ ኢስቲ ሄ ዎዴ ኤራና፤ ጪሊላ ሚꬃታ ታኒ ሜሊሳይስ፤ ሜላ ሚꬃታ ታኒ ጪሊሊሳይስ› ጌስ።

\par }{\PP «ታኒ ጎዳይ ሃይሳ ሃሳያዲስ፤ ኢዛካ ኦꬃና» ጊዴስ።




\par }\Chap{18}{\SH ኣሲ ባ ኦꬂዳ ኦሶ ማላ ፒርዴታና
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ኢስራኤሌ ቢታ ጊሻስ፥ ‹ኣዋቲ ቃዉኤ ዎይኔ ሚን ናይታ ኣቺ ዚልኢዴስ› ጊዲ ኢንቴ ቶሴ ዮቲዛይ ኣዜ?


\par }{\PP \VS{3}«ታኒ ኡባ ሃሪዛ ጎዳይ! ታኒ ዴኦ ጾሳ ጊዲዳይሳን ጫቃይስ፡ ሃይሳፌ ጉዬን ኢንቴ ሃይሳ ማላ ቶሴ ኢስራኤሌ ቢታን ዮቴኬታ።

\VS{4}ቤኢቴ ኣሳ ኡባ ሼምፖይ ታሳ፤ ዬሊዳይታ ሼምፖይ ታስ ጊዲዳ ማላ ኢስታ ናይታ ሼምፖይካ ታሳ፤ ናጋራ ኦꬂዳ ሼምፖያ ሃይቃና።


\par }{\PP \VS{5}ሱሬቴꬃኒኔ ዎጋን ኦꬂዛ ኢሲ ኣሲ ዲኮ፥


\par }{\QB \VS{6}ዙምቡላታ ቦላ ኤቃ ጾሳታስ

\par }{\QB ያርሼቲዳይሳ ኢዚ ሜና፤

\par }{\QB ኢስራኤሌ ቢታንካ ዲዛ

\par }{\QB ኤቃ ጾሳታኮ ጼሌና፤

\par }{\QB ባ ላጌዛ ማቼይራ

\par }{\QB ላይማቴና፤

\par }{\QC ማጫሳ ዎጋይ ዪሺን

\par }{\QC ማጫሳራ ኣቄና።


\par }{\Q \VS{7}ኦናካ ኡንኤꬄና፤

\par }{\QB ጊዶ ኣቲን ኦይሶ ኤኪዳ

\par }{\QB ሚሻካ

\par }{\QB ታልኤ ኤኪዳዴስ ዛሬስ፤

\par }{\QC ጋፊዳዴስ ባ ካꬅ፥

\par }{\QC ካሎቲዳዴስ ባ ማይኦ

\par }{\QC ኢሜስ ኣቲን

\par }{\QC ዎልቃራ ባስ ቦንቂ ኤኬና።


\par }{\Q \VS{8}ኢዚ ዲቻስ ታልኤና፤

\par }{\QB ቡቴ ዳሮ ዲቺካ ኤኬና፤

\par }{\QB ባ ኩሼ ሞሮፔ ናጌስ፤

\par }{\QB ኣሳስ ሱሬ ፒርዳ ፒርዴስ።


\par }{\Q \VS{9}ታ ማራ ካሌስ፤

\par }{\QB ታ ዎጋካ

\par }{\QB ሱሬቴꬃን ፖሌስ።

\par }{\QB ሄሲ ጺሎ ኣሳ፤

\par }{\QB ኢዚ ሼምፖራ ፓጻ ዳና» ጊዴስ።
\XREF{}{{\XO 18:9 }{\XT{ሌዌ 18፡5}}}


\par }{\PP \VS{10}ኡባ ሃሪዛ ጎዳይ፥ «ሃ ቢታኔዛስ ሼምፖ ዎꬊዛ፥ ዎይኮ ሃይሳፌ ካሊ ዲዛይታፔ ኢሳ ኦꬂዛ ኢሲ ማካላንቻ ናይ ዴኢኮ፥


\par }{\Q \VS{11}ኢዛ ኣዋይ ሄይታፔ

\par }{\QB ኢሳካ ኦꬆንታ ኣጊኮ፥

\par }{\QB ናዚ ዙምቡላታ ቦላ

\par }{\QC ያርሾስ ሺቂዳይሳ ሚኮ፥

\par }{\QB ባ ላጌዛ ማቼይራ

\par }{\QB ላይማቲኮ፥


\par }{\Q \VS{12}ሂዬሳኔ ሜቶቴቲዳዴ

\par }{\QB ኡንኤꬂኮ፥

\par }{\QC ዎልቃራ ዳፊ ኤኪኮ፥

\par }{\QC ኦይሶ ኤኪዳይሳ ዛሮንታ ኢጺኮ፥

\par }{\QC ኤቃ ጾሳታኮ ሲሚኮ፥

\par }{\QC ሃራሲዛ ኦሶታ ኦꬂኮ፥


\par }{\Q \VS{13}ዲቻስ ታልኢኮ፥

\par }{\QB ቡቴ ዳሮ ዲች ኤኪኮ፥

\par }{\MM ሄሳ ማላ ኣሲ ሼምፖራ ፓጻ ዳኔ? ሙሌካ ዴና! ኢዚ ሃይታ ሃራሲዛ ሚሻታ ኦꬂዳ ጊሻስ ኢዚ ቱሙካ ሃይቃና፤ ባ ሱꬃን ባርካ ኦይሼታና፤ ቱሙካ ሃይቃና።


\par }{\PP \VS{14}«ሃ ኢታ ኣዴዛ ናዚ ጋኪዲ ና ዬሊኮ ኢዛ ናዚ ካሴ ኣዋይ ኦꬂዳ ናጋራ ኡባ ቤኢዲ ኢዛꬆ ኦꬆንታ ኣጊኮ፥


\par }{\Q \VS{15}ዙምቡላታ ቦላ

\par }{\QB ያርሾ ሺሺዳይሳ

\par }{\QB ኢዚ ሞንታ ኣጊኮ፥

\par }{\QB ኢስራኤሌ ቢታን ዲዛ

\par }{\QB ኤቃ ጾሳታ ጎይኖንታ ኣጊኮ፥

\par }{\QB ባ ላጌዛ ማቼይራ

\par }{\QB ላይማቶንታ ኣጊኮ፥


\par }{\Q \VS{16}ኣስ ኡንኤꬆንታ ኣጊኮ፥

\par }{\QB ታልኤ ኢማናስ

\par }{\QB ኦይሶ ኦይቾንታ ኣጊኮ፥

\par }{\QB ዎልቃራ ቦንቂ ኤኮንታ ኣጊኮ፥

\par }{\QB ጊዶ ኣቲን ባ ካꬅ ጋፊዳዴስ፥

\par }{\QB ባ ማይኦ ካሎቲዳዴስ ኢሚኮ፥


\par }{\Q \VS{17}ባ ኩሼ ኢታ ኦሶፔ

\par }{\QB ሺሺ ኤኪኮ፥

\par }{\QB ዲች ዎይኮ ቡቴፔ

\par }{\QB ዳሮ ዲች ኤኮንታ ኣጊኮ፥

\par }{\QB ታ ዎጋ ናጊኮ፥

\par }{\QB ታ ማራ ካሊኮ፥

\par }{\MM ኢዚ ሼምፖራ ፓጻ ዳና ኣቲን ባ ኣዋ ናጋራን ሃይቄና።

\VS{18}ጊዶ ኣቲን ኢዛ ኣዋይ ኣሳ ማታ ናቂዳ ጊሻስ፥ ባ ኢሻፔ ዎልቃራ ቦንቂ ኤኪዳ ጊሻስ፥ ዴራ ጊዶን ቤሶንታ ሚሽ ኦꬂዳ ጊሻስ ኢዚ ባ ናጋራን ሃይቃና።


\par }{\PP \VS{19}«ኢንቴ ጊዲኮ፥ ‹ናይ ባ ኣዋ ናጋራን ኣይስ ቃጻዬቴኔ?› ጌታ። ናዚ ሱሬኔ ቱማ ኦꬂዳ ጊሻስ፥ ታ ማራካ ሚንꬂ ናጊዳ ጊሻስ ኢዚ ሼምፖራ ፓጻ ዳና።

\VS{20}ሃይቃናስ ቤሲዛይ ናጋራ ኦꬂዳ ሼምፖ። ናይ ባና ዬሊዳይታ ናጋራን ቃጻዬቴና፤ ሄሳ ማላንካ ዬሊዳይቲ ባ ናይታ ናጋራን ቃጻዬቴቴና። ጺሎይ ባ ጺሎቴꬃ ኣይፌ ማና፤ ናጋራንቻይካ ባ ናጋራ ጋቴ ኤካና።
\XREF{}{{\XO 18:20 }{\XT{ዛሬ 24፡16}}}


\par }{\PP \VS{21}«ጊዶ ኣቲን ናጋራንቻይ ባ ኦꬂዳ ናጋራ ኡባፌ ሲሚዲ ታ ማራ ኡባ ናጊኮ፥ ሱሬኔ ቱማ ጊዲዳ ኦሶ ኦꬂኮ ኢዚ ሙሌካ ሼምፖራ ፓጻ ዳናፔ ኣቲን ሃይቄና።

\VS{22}ኢዛ ቆሆይ ኡባይ ቆዴቴና። ኢዚ ጺሎቴꬃ ኦጌን ቢዳ ጊሻስ ሼምፖራ ፓጻ ዳና።

\VS{23}ቱማፔ ናጋራንቻ ሃይቆን ታ ኡፋዬታዚና? ጌስ ኡባ ሃሪዛ ጎዳይ። ሄሳፌ ቦላራ ኢዚ ባ ቢዛ ኢታ ኦጌፔ ሲሚዲ ሼምፖራ ፓጻ ዲኮ ታና ኡፋይሴኔ?


\par }{\PP \VS{24}«ጊዶ ኣቲን ጺሎ ኣሲ ባ ጺሎቴꬃፌ ሲሚዲ ናጋራ ኦꬂኮ፥ ናጋራንቻይ ኦꬂዛ ቱና ሚሽ ኦꬂኮ ቱማፔ ኢዛዴይ ሼምፖራ ፓጻ ዳኔ? ኣካይ፤ ኢዚ ኦꬂዳ ጺሎቴꬃፌ ኢሶይካ ኢዛስ ቆዴቴና፤ ኢዚ ኣማኔቶንታ ኢጺዳ ጋሶኒኔ ኢዚ ኦꬂዳ ናጋራ ኡባ ጋሶን ኢዚ ሃይቃና።


\par }{\PP \VS{25}«ኢንቴ ጊዲኮ፥ ‹ጎዳ ኦጌይ ሱሬ ጊዴና› ጌታ። ኢንቴኖ ኢስራኤሌ ኣሳቶ! ሃኢ ሲዪቴ! ታ ኦጌይ ሱሬ ጊዴኔ? ጌላይ ኢንቴ ኦጌ ጊዴኔ?

\VS{26}ጺሎ ኣሲ ባ ጺሎቴꬃፌ ሲሚዲ ናጋራ ኦꬂዛ ዎዴ ባ ናጋራ ጋሶን ሃይቃና፤ ባ ኦꬂዳ ቆሆ ጋሶን ኢዚ ሼምፖራ ፓጻ ዴና።

\VS{27}ናጋራንቻይ ጊዲኮ ባ ኢታ ኦሶፔ ሲሚዲ ኣማኔቴꬃን ዲኮ ኢዚ ባ ሼምፖ ኣሻና።

\VS{28}ኢዚ ባ ኦꬂዳ ቆሆ ኡባ ዩሺ ኣኬኪዲ፥ ባ ኦꬂዳ ኢታቴꬃ ኦሶ ኡባፌ ሲሚዳ ጊሻስ ኢዚ ሼምፖራ ፓጻ ዳና ኣቲን ሃይቄና።

\VS{29}ኢስራኤሌ ኣሳይ ጊዲኮ፥ ‹ጎዳ ኦጌይ ሱሬ ጊዴና› ጊዳ። ኢንቴኖ ኢስራኤሌ ኣሳቶ! ታ ኦጌይ ሱሬ ጊዴኔ? ጌላይ ኢንቴ ኦጌ ጊዴኔ?


\par }{\PP \VS{30}«ሄሳ ጊሻስ ኢንቴኖ ኢስራኤሌ ኣሳቶ! ሄሳ ጊሻስ ኢንቴ ኦሶ ኦሶ ማላ ታ ኢንቴ ቦላ ፒርዳና፤ ሃኢ ማሮቴꬃን ጌሊቴ፤ ኢንቴ ናጋራን ꬋዮንታ ማላ ኢንቴ ናጋራ ኡባፌ ሲሚቴ።

\VS{31}ኢንቴ ታ ቦላ ኦꬂዳ ቆሆ ኡባ ዎራ ኦሊቴ፤ ኢንቴስ ኦራꬃ ዎዚናይኔ ኦራꬃ ኣያናይ ዴኦ፤ ኢንቴኖ ኢስራኤሌ ኣሳቶ ኣይስ ሃይቄቲ?

\VS{32}ኦኒካ ሃይቃናይሳ ታ ኮይኬ ጌስ ኡባ ሃሪዛ ጎዳይ፤ ታኮ ሃ ሲሚዲ ሼምፖራ ፓጻ ዲቴ» ጊዴስ።




\par }\Chap{19}{\SH ኢስራኤሌ ዳናታ ጊሻስ ዚላሌቲዳ ዚላስ
\par }
{\PP \VerseOne{1}ጎዳይ፥ «ኢስራኤሌ ዳናታ ጊሻስ ዚላስ ዚላላና ማላ ታስ ዮቲዴስ፤


\par }{\Q \VS{2}ኢዚካ ታስ፥

\par }{\QB « ‹ኔ ኣያ ካሴ

\par }{\QB ጋሞታ ጊዶን

\par }{\QB ኣይ ማላ ጋሞ!

\par }{\QB ዎዳላ ጋሞታ

\par }{\QB ጊዶን ኢቻዱስ፤

\par }{\QB ባ ማራታካ ሄን ዲቻዱስ።


\par }{\Q \VS{3}ባ ማራታፔ ኢሳ ኢዛ ዲቺን፥

\par }{\QB ኢዚ ሚኖ ጋሞ ጊዲዴስ፤

\par }{\QB ኢዚ ሻንካቴꬅ ታማርዲ

\par }{\QC ኣስ ሚዴስ።


\par }{\Q \VS{4}ካዎቴꬃቲ ኡባይ ኢዛ ሃኖ ሲዪዳ፤

\par }{\QB ኢስቲ ቦኪዳ ኦላን

\par }{\QC ጌሊዲ ኦይኬቲዴስ፤

\par }{\QB ኢስቲካ ኢዛ ሲꬌን ዳፎ ኣꬂ

\par }{\QC ጎቺዲ ጊብጼ ቢታ ኤፊዳ።


\par }{\BB \par }
{\Q \VS{5}« ‹ኢዛ ሂዶታ ኦꬂዳይሲ

\par }{\QB ጫልቃሚዳይሳ፥

\par }{\QB ኢዛ ናጊዳይሲ ፖሌቶንታይሳ

\par }{\QB ቤኢዳ ዎዴ፥

\par }{\QB ባ ማራታ ጊዶፌ

\par }{\QC ናምኣንꬆዛ ዲቻዳ፥

\par }{\QB ሚኖ ጋሞ ኬሳዱስ።


\par }{\Q \VS{6}ኢዚ ጋሞታ ጊዶን ኖቹ ጊዴስ፤

\par }{\QB ሚኒ ሚኒካ ቢዴስ፤

\par }{\QB ዎꬊ ሙስ ኤሪዲ ኣሳካ ሚዴስ።


\par }{\Q \VS{7}ኢዚ ኢስታ ሚጻ ሜንꬄሬꬂዴስ፤

\par }{\QB ኢስታ ካታማታካ ካይዚሲዴስ፤

\par }{\QB ቢታይኔ ቢታን ዲዛ ኣሳይ ኡባይ

\par }{\QB ኢዛ ጻጎፔ ዴንዲዳይሳን

\par }{\QB ኮኮሪዳ።


\par }{\Q \VS{8}ኢዛ ዩሾን ዲዛ ካዎቴꬃቲ

\par }{\QB ኡባይ ኢዛ ቦላ ዴንዲዳ፤

\par }{\QB ባንታ ዴሬ ኡባፌ

\par }{\QB ኢዛ ቦላ ሺቂዳ፤

\par }{\QB ባንታ ጊቴ ኢዛ ኦይካና ዬጊዳ፤

\par }{\QB ኢዚ ኢስታ ኦላን

\par }{\QC ጌሊዲ ኦይኬቲዴስ።


\par }{\Q \VS{9}ሲꬌን ዳፎ ዬጊዲ

\par }{\QB ኮꬃ ጊዶን ጌልꬂዳ፤

\par }{\QB ባቢሎኔ ካዎኮ ኤፊዳ፤

\par }{\QB ናምኣንꬆ ኢዛ ጬንጉርሲ

\par }{\QB ኢስራኤሌ ዙማታ ቦላ

\par }{\QB ሴቴቶንታ ማላ፥

\par }{\QB ኢስቲ ኢዛ ቃሾ ኬꬅ ጌልꬂዳ።


\par }{\BB \par }
{\Q \VS{10}« ‹ኔ ኣያ ሃꬃ

\par }{\QB ዶናን ቶኬቲዳ

\par }{\QB ዎይኔ ቱራ ማላ፤

\par }{\QB ጎሻ ጋዴን ዳሮ ሃꬂ ዲዛ

\par }{\QB ጊሻስ፥ ዳዪዳ ኣይፊዳ

\par }{\QC ዎይኔ ቱራ ሚሳታዱስ።


\par }{\Q \VS{11}ኢዚ ሃጋቲ ካዎቴꬃስ

\par }{\QB ቤሲዛ ሚኖ ጉፌታ።

\par }{\QB ጪፒ ጊዳ ሃይꬃታ ጊዶን፥

\par }{\QB ባ ኣዱሳቴꬃኒኔ

\par }{\QB ባ ጮራ ሃጋታን

\par }{\QB ሎኣ ቤታዱስ።


\par }{\Q \VS{12}ጊዶ ኣቲን ሃንቆን ꬎቃሌታዱስ፤

\par }{\QB ዱጌ ቢታን ኦሌታዱስ፤

\par }{\QB ኣርሼይ ሞኪዛ ባጋ ጫርኮይ

\par }{\QC ኢዞ ሜሊሲዴስ፤

\par }{\QB ኢዛ ኣይፊዳ ኣይፌዛ ቆቆፊዴስ፤

\par }{\QB ሚኖ ኢዚ ሃጋቲ ዳጋሚዳ፤

\par }{\QB ታማይካ ኢስታ ሚዴስ።


\par }{\Q \VS{13}ሃኢ ሃꬅ ሳሜቲዳ ሜላ ቢታን

\par }{\QB ባዞን ቶኬታዱስ።


\par }{\Q \VS{14}ኢዚስ ዎጋ ሃጋታ

\par }{\QB ኢሳፌ ታማይ ኬዚዴስ፤

\par }{\QB ኢዛ ኣይፊዳ ኣይፌዛ ሚዴስ፤

\par }{\QB ካዎቴꬃስ ጊዲዛ ኢሲ ሚኖ

\par }{\QC ሃጋይካ ኣቲቤና፤

\par }{\QB ሃይሲ ዚላሳ፤ ጬጬ ጋላስ

\par }{\QB ሚላሳስ ጊዳና› ጋ» ጊዴስ።




\par }\Chap{20}{\SH ማካላንቻ ጊዲዳ ኢስራኤሌ
\par }
{\PP \VerseOne{1}ኑኒ ዲኤቲዳ ላፑንꬃ ላይꬃን፥ ኢቻሻንꬃ ኣጊናን፥ ታማንꬃ ጋላሳን፥ ኢስራኤሌ ጪማታፔ ጉꬃቲ ጎዳ ኦይቻናስ ዪዲ ታ ሲንꬃን ኡቲዳ።

\VS{2}ጎዳ ቃላይ ታኮ ዪዲ፥

\VS{3}«ሃይሶ ኣሳ ናዉ! ኢስራኤሌ ጪማታስ ኡባ ሃሪዛ ጎዳይ፥ ‹ኢንቴ ታ ቆፋ ኦይቻና ዪዴቲ? ታኒ ዴኦ ጾስ ጊዲዳይሳን ጫቃይስ፤ ኢንቴ ታና ኦይቺዲ ኤራና ማላ ኮይኬ› ጌስ ጋዳ ዮታ» ጊዴስ።


\par }{\PP \VS{4}ኡባ ሃሪዛ ጎዳይ፥ «ሃይሶ ኣሳ ናዉ! ሃይታንታ ኔ ፒርዳስ ሺሻኔ? ቱማፔ ኔ ኢስታ ፒርዳስ ሺሻኔ? ሃራሲዛ ካሴ ኢስታ ኣዋታ ኦሶዛ ኢስታስ ቆንጪሳ።

\VS{5}ኢስታስ፥ ‹ታኒ ኢስራኤሌ ዶሪዳ ዎዴ፥ ያቆቤ ዛሬታስ ታ ኩሼ ዴንꬃዳ ጫቃዲስ፤ ጊብጼ ቢታን ታናቴꬃ ኢስታስ ቆንጪሳዲስ፤ ታ ኩሼካ ዴንꬃ ጫቃዳ ጎዳይ ታኒ ኢንቴ ጾሳ› ጊዴስ።

\VS{6}‹ታኒ ኢስታ ጊብጼ ቢታፌ ኬሳዳ ኡባፌ ሎኦ ጊዲዳ ማꬂኔ ኤሲ ጎጊዛ ቢታ ታ ኢስታስ ጊጊሳ ዎꬂዳ ቢታ ጌልꬃና› ጋዳ ጫቃዲስ።
\XREF{}{{\XO 20:6 }{\XT{ኬሳ 5፡6-8}}}

\VS{7}ቃሴ ታኒ ኢስታስ፥ ‹ኢንቴፌ ኢሶይ ኢሶይ ኢንቴ ኣይፌታ ሼምፒሲዳ ቱና ሚስሌታ ዲጊቴ፤ ጊብጼ ኤቃ ጾሳታን ኢንቴና ቱኒሶፒቴ። ጎዳይ ታኒ ኢንቴ ጾሳ› ጋዲስ።


\par }{\PP \VS{8}«ኢስቲ ኢሶይ ኢሶይ ጊዲኮ ታ ቦላ ማካሊዳ፤ ታ ዮቲዛይሳካ ሲያና ኮዪቤቴና፤ ኢስቲ ባንታ ኣይፌታ ኢስታ ቦላ ዎꬂዳ ቱና ሚስሌታ ዲጊቤቴና፤ ጊብጼ ኤቃ ጾሳታካ ኣጊቤቴና። ሄሳ ጊሻስ ኢስቲ ጊብጼን ዲሺን ታኒ ታ ሃንቆ ኢስታ ቦላ ጉሳና፤ ፖላና ጋካናሼ ኢስታ ቦላ ዬዳናስ ቃቻዲስ።

\VS{9}ጊዶ ኣቲን ኢስቲ ካሴ ዲዛ ካዎቴꬃ ጊዶኒኔ ኢስራኤሌ ኣሳ ጊብጼፔ ዎዛናስ ታኒ ቃላ ጌሊዛ ዎዴ ኢስታ ማታን ታ ቆንጪዳ ካዎቴꬃታ ሲንꬃን ታ ሱንꬂ ቱኖንታ ማላ ታ ሱንꬃ ጊሻስ ጌንጫዲስ።


\par }{\PP \VS{10}«ሄሳ ጊሻስ ታኒ ኢስታ ጊብጼፔ ኬሳዳ ባዞ ኤሃዲስ።

\VS{11}ኣሲ ናጊዛኮ ሼምፖራ ፓጻ ዎꬂዛ ማራ ታ ኢስታስ ኢማዲስ፤ ታ ዎጋካ ታ ኢስታ ኤሪሳዲስ።
\XREF{}{{\XO 20:11 }{\XT{ሌዌ 18፡5}}}

\VS{12}ቃሴ ኢስታ ጌሺዳይ ታና ጎዳ ጊዲዳይሳ ኢስቲ ሄ ዎዴ ኤራና ማላ ታሲኔ ኢስታስ ጊዶን ማላታ ጊዳና ማላ ታ ሳምባታ ኢስታስ ኢማዲስ።
\XREF{}{{\XO 20:12 }{\XT{ኬሳ 31፡13-17}}}


\par }{\PP \VS{13}«ጊዶ ኣቲን ኢስራኤሌ ኣሳይ ባዞ ቢታን ታ ቦላ ማካሊዳ። ኣሲ ናጊዳኮ ሼምፖራ ፓጻ ዎꬂዛ ታ ዎጋ ናጊቤቴና፤ ታ ማራ ሜንꬂዳ፤ ታ ሳምባታካ ሙሌራ ቱኒሲዳ። ሂስቲን ታኒ ታ ሃንቆ ኢስታ ቦላ ጉሳዳ ባዞ ቢታን ኢስታ ꬋይሳናስ ቃቻዲስ።

\VS{14}ጊዶ ኣቲን ታኒ ኢስታ ጊብጼፔ ኬሲሺን ቤኢዳ ካዎቴꬃታ ሲንꬃን ታ ሱንꬂ ቱኖንታ ማላ ታ ሱንꬃ ጊሻስ ጌንጫዲስ።

\VS{15}ቃሴ ታኒ ኢስታ ኡባፌ ሎኦ ጊዲዳ ማꬂኔ ኤሲ ጎጊዛ ቢታ ታ ኢስታስ ኢሚዳ ቢታ ታ ኢስታ ጌልꬂኬ ጋዳ ታ ኩሼ ዴንꬃዳ ባዞ ቢታን ኢስታ ሲንꬃን ጫቃዲስ።

\VS{16}ጋሶይካ ኢስቲ ታ ዎጋ ሜንꬂዳ፤ ታ ኢስታስ ኢሚዳ ማራካ ናጊቤቴና፤ ታ ሳምባታካ ቱኒሲዳ፤ ኢስታ ዎዚናይ ኢስታ ኤቃ ጾሳታራ ኦይኬቲዴስ።

\VS{17}ታኒ ጊዲኮ ኢስታ ቃꬌታን ጼላዲስ ኣቲን ባዞ ቢታን ኢስታ ሙሌራ ꬋይሳቤኬ።

\VS{18}ባዞ ቢታን ኢስታ ናይታስ፥ ‹ካሴ ኢንቴ ኣዋታ ማራ ካሎፍቴ፤ ኢስታ ዎጋካ ናጎፒቴ፤ ኢንቴና ኢስታ ኤቃ ጾሳታን ቱኒሶፒቴ።

\VS{19}ጎዳይ ታኒ ኢንቴ ጾሳ። ታ ማራ ካሊቴ፤ ታ ዎጋ ናጋናስ ሚኒቴ።

\VS{20}ታሲኔ ኢንቴስ ጊዶን ማላታ ጊዳና ማላ ታ ሳምባታ ኢንቴስ ዱማ ጋላስ ሂስቲቴ፤ ጎዳይ ታኒ ኢንቴ ጾስ ጊዲዳይሳ ኢንቴ ሄ ዎዴ ኤራና› ጋዲስ።


\par }{\PP \VS{21}«ኢስታ ናይቲ ታ ቦላ ማካሊዳ፤ ኣሲ ናጊዲ ሼምፖራ ፓጻ ዳና ማላ ታ ኢሚዳ ማራ ካሊቤቴና፤ ታ ዎጋ ሚኒ ናጊቤቴና፤ ታ ሳምባታካ ቱኒሲዳ። ሂስቲን ታኒ ታ ሃንቆ ባዞን ኢስታ ቦላ ጉሳዲስ፤ ታ ሃንቆይ ፖሌታና ጋካናስ ኢስታ ቦላ ኤሃናስ ቃቻዲስ።

\VS{22}ጊዶ ኣቲን ታኒ ኢስታ ጊብጼፔ ኬሲሺን ቤኢዳ ካዎቴꬃታ ሲንꬃን ታ ሱንꬂ ቱኖንታ ማላ ታ ኩሼ ሺሻዲስ።

\VS{23}ቃሴካ ታኒ ኢስታ ካዎቴꬃታ ጊዶን ላላናይሳኔ ዱማ ዱማ ዴሬታ ጊዶ ꬋርጫናይሳ ባዞ ቢታን ታ ኩሼ ዴንꬃዳ ኢስታ ሲንꬃን ጫቃዲስ።
\XREF{}{{\XO 20:23 }{\XT{ሌዌ 26፡33}}}

\VS{24}ጋሶይካ ኢስቲ ማራ ካꬊዳ፤ ታ ዎጋ ናጊቤቴና፤ ታ ሳምባታ ቱኒሲዳ፤ ኢስታ ኣይፌይ ኢስታ ኣዋታ ኤቃ ጾሳታራ ሺዲዴስ።

\VS{25}ሄሳ ጊሻስ ታኒ ኢስታ ሎኦ ጊዶንታ ማራሲኔ ኢስታ ሼምፖራ ፓጻ ዎꬆንታ ዎጋስ ኣꬃ ኢማዲስ።

\VS{26}ኢስታ ባይራ ናይታ ታማን ጹጊ ያርሺዲ ቱናና ማላ ኦꬃዲስ፤ ታ ሄሳ ኦꬂዳይ ኢስቲ ዳጋሚዲ ታኒ ጎዳ ጊዲዳይሳ ኤራና ማላሳ።


\par }{\PP \VS{27}«ሄሳ ጊሻስ ኣሳ ናዉ! ኢስራኤሌ ኣሳስ ኡባ ሃሪዛ ጎዳይ፥ ‹ኢንቴ ኣዋቲ ታናን ኣማኔቶንታ ኣጊዲ ሃይሳን ታና ጫዪዳ።

\VS{28}ታኒ ኢስታስ ኢማና ጫቂዳ ቢታ ኢስታ ኤሃ ጌልꬂዳ ዎዴ ꬎቁ ጊዳ ዙምቡላታ ኡባኔ ጪሊሎ ሚꬅ ኡባታ ቤኢዳ፤ ሄን ባንታ ያርሾ ያርሺዳ፤ ባንታ ካꬃ ያርሾ ሺሺዲ፥ ሳዎ ቱኑ ጊዛ ኤጻኔ ጩዋሲዲ፥ ኡሻ ያርሾካ ሺሺዲ ታ ሃንቆ ዴንꬄꬂዳ› ጌስ።

\VS{29}ታኒካ፥ ‹ኢንቴ ቢዛ ꬎቃሶሆዚ ኢዚ ኣዜ?› ጋዲስ። ሃች ጋካናስ ኢዛ ሱንꬃይ ባማ ጌቴቲ ጼይጌቴስ፤ ኢዛስ ቢርሼꬃይ ጎይኒዛ ꬎቃሶሆታ ጉሳ» ጌስ።


\par }{\PP \VS{30}ሄሳ ጊሻስ፥ «ኡባ ሃሪዛ ጎዳይ ኢስራኤሌ ኣሳስ፥ ‹ኢንቴ ኣዋቲ ኦꬂዳ ማላ ኢንቴኒካ ኢንቴናቴꬃ ቱኒሴቲ? ቱኒዳ ኢስታ ኤቃ ሚስሌታ ኣሞቴꬃን ኣይስ ጹጌቴቲ?

\VS{31}ኢንቴ ያርሾ ሺሺዛ ዎዴ ኡባን ኢንቴ ናይታ ታማን ጹጊ ያርሺሼ ኤቃ ጾሳታን ሃች ጋካናስ ቱኒሼ ዴታ፤ ኢንቴኖ ኢስራኤሌ ኣሳቶ! ኢንቴ ታ ቆፋ ኦይቻና ማላ ታ ኢንቴስ ኤሮ ጎ? ታኒ ዴኦ ጾስ ጊዲዳይሳን ታናን ጫቃይስ፤ ኢንቴ ታና ኦይቻና ማላ ታ ኢንቴስ ኤኖ ጊኬ› ጌስ» ጋዳ ዮታ።


\par }{\PP \VS{32}ኡባ ሃሪዛ ጎዳይ፥ «ኢንቴ፥ ‹ኑኒ ሚꬃሲኔ ሹቻስ ጎይኒዛ ካዎቴꬃ ማላኔ ኣላሜ ቦላ ዲዛ ዴራ ማላ ጊዳና ኮዮስ› ጊዲ ቆፔታ። ጊዶ ኣቲን ኢንቴ ቆፋይ ሙሌካ ኢንቴስ ሃኔና።


\par }{\SH ጎዳይ ቃጻዬሲኔ ማሬስ
\par }
{\PP \VS{33}«ኡባ ሃሪዛ ጎዳይ፥ ‹ታኒ ዴኦ ጾስ ጊዲዳይሳን ታናን ጫቃይስ› ታኒ ታ ሚኖ ቄሴኒኔ ሚጬቲዳ ታ ኩሼን ሃንቆ ጉሳሼ ታ ኢንቴ ቦላ ካዎታና።

\VS{34}ካዎቴꬃታ ጊዶፌ ታኒ ኢንቴና ኬሳና፤ ኢንቴ ላሌቲዳ ቢታ ኡባፌ ታ ሚኖ ቄሴኒኔ ሚጬቲዳ ታ ኩሼን ሃንቆ ጉሳሼ ኢንቴ ላሌቲ ቢዳ ዴሬ ኡባፌ ታ ኢንቴና ሺሻና።

\VS{35}ታኒ ኢንቴና ካዎቴꬃታስ ዲዛ ባዞ ቢታ ኤሃና፤ ሂስታዳ ሄን ታ ኢንቴና ቆንጬን ፒርዳና።

\VS{36}ጊብጼ ባዞን ኢንቴ ኣዋታ ካሴ ታ ፒርዲዳ ማላ ኢንቴናካ ታ ፒርዳና ጌስ ኡባ ሃሪዛ ጎዳይ።

\VS{37}ታኒ ኢንቴና ታ ካዎቴꬃ ጉፌ ጋርሳራ ኣꬃና፤ ታ ጫቆ ቃላራካ ኢንቴና ጋꬃ ኦይሴꬃና

\VS{38}ታ ቦላ ማካሊዳይታኔ ታና ቆሂዳይታ ታኒ ኢንቴ ጊዶፌ ዲጋና፤ ሃኢ ኢስቲ ዲዛ ቢታፌካ ታ ኢስታ ኬሳና፤ ጊዶ ኣቲን ኢስቲ ኢስራኤሌ ቢታ ጌሌቴና። ታኒ ጎዳ ጊዲዳይሳ ኢንቴ ሄ ዎዴ ኤራና» ጌስ።


\par }{\PP \VS{39}ኢስራኤሌ ኣሳቶ! ኡባ ሃሪዛ ጎዳይ ኢንቴና፥ «ኢንቴ ሃኢ ታኒ ዮቲዛይሳ ሲዮንታ ኢጺኮ ቢዲ ኡባይካ ኢንቴ ኤቃ ጾሳስ ጎይኒቴ! ጊዶ ኣቲን ኢንቴ ሃይሳፌ ጉዬ ዛሪዲ ኢንቴ ያርሾኒኔ ኢንቴ ኤቃ ጾሳታን ታ ጌሻ ሱንꬃ ቱኒሴኬታ።

\VS{40}ታ ጌሻ ዙማ ቦላ፥ ꬎቁ ጊዳ ኢስራኤሌ ዙማ ቦላ ሄን ኢስራኤሌ ኣሳይ ኡባይ ታስ ኡባ ሃሪዛ ጎዳስ ጎይናና። ታኒካ ሄን ኢንቴና ሞካ ኤካና፤ ኢንቴ ካꬃ ያርሾ፥ ኢንቴ ባይራ ኢሞታኔ ጌዪዳ ኢንቴ ያርሾታ ኡባ ታኒ ሄን ኮያይስ።

\VS{41}ኢንቴ ላሌቲ ዲዛ ካዎቴꬃ ጊዶፌ ታኒ ኢንቴና ኤሂዛ ዎዴኔ ሃራ ቢታታፔ ታኒ ኢንቴና ሺሺዛ ዎዴ፥ ሳዎ ቶንጉ ጊዛ ያርሾ ኤኪዛ ማላ ታኒ ኢንቴና ኤካና። ታኒ ኢንቴ ጊዶን ጌሽ ጊዲዳይሳ ካዎቴꬃታ ሲንꬃን ቆንጪሳና።

\VS{42}ታኒ ካሴ ኢንቴ ኣዋታስ ኢማናስ ታ ኩሼ ዴንꬃ ጫቂዳ ኢስራኤሌ ቢታ ኢንቴና ዛራ ጌልꬂዛ ዎዴ ታኒ ጎዳ ጊዲዳይሳ ኢንቴ ሄ ዎዴ ኤራና።

\VS{43}ሄን ኢንቴ ኢንቴ ኦጌኔ ኢንቴናቴꬃ ቱኒሲዳ ኦሶታ ኡባ ኢንቴ ኣኬካና፤ ኢንቴ ፖሊዳ ኢታ ኦሶ ኡባን ኢንቴርካ ኢንቴና ሃራሴታና።

\VS{44}ኢንቴኖ ኢስራኤሌ ኣሳቶ! ኢንቴ ኢታ ኦጌኔ ኢንቴ ኢታ ኦሶ ማላ ጊዶንታ ታ ሱንꬃ ጊሻስ ጋዳ ታ ኢንቴና ዎቺዛ ዎዴ ኡባ ሃሪዛ ጎዳይ ታኒ ጾስ ጊዲዳይሳ ኢንቴ ኤራና» ጌስ።


\par }{\SH ዱጌሃ ባጋ ዴራ ቦላ ዮቴቲዳ ቲንቢቴ
\par }
{\PP \VS{45}ጎዳ ቃላይ ታኮ ዪዲ፥

\VS{46}«ሃይሶ ኣሳ ናዉ! ዱጌሃ ባጋ ሲማዳ ጼላ፤ ዱጌሃ ባጋ ዴራ ቦላ ዮታ፤ ዱጌሃ ባጋን ዲዛ ዎራ ቦላ ቲንቢቴ ዮታ።

\VS{47}ዱጌሃ ባጋ ዎራስ፥ ‹ጎዳ ቃላ ሲያ!› ጋ፤ ኡባ ሃሪዛ ጎዳይ፥ ‹ታኒ ኔ ቦላ ታማ ኦይꬃና፤ ታማዚካ ጪሊላኔ ሜላ ሚꬅ ኡባ ማና፤ ፖፖልኡ ጊዛ ላጮዚ ቶኤና፤ ዱጌሃፔ ቢዲ ፑዴሃ ጋካናስ ዲዛ ኣሳ ኣይፌሶ ኡባ ላባና።

\VS{48}ታኒ ጎዳይ ሄሳ ኦይሴꬂዳይሳ ኣሲ ኡባይ ቤኣና፤ ሄ ታማይካ ቶኤና› ጌስ» ጊዴስ።


\par }{\PP \VS{49}ታኒካ ዛራዳ፥ «ኡባ ሃሪዛ ጎዳዉ! ኣዬ ኣና! ኢስቲ ታ ጊሻስ ኡባ ጋላስ፥ ‹ኢዚ ሌሚሶ ጻላ ዮቴስ› ጌቴስ» ጋዲስ።




\par }\Chap{21}{\SH ፒርዳስ ጊጊ ኡቲዳ ጎዳ ማሻ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ኔ ኣይፌሶ ጌዴ ዬሩሳላሜኮ ዛራ፤ ጾሳ ኬꬃ ቦላ ቃላ ዮታ፤ ኢስራኤሌ ቢታ ቦላ ቲንቢቴ ዮታ።

\VS{3}ኢስታስ ጎዳይ፥ ‹ታ ኔ ቦላ ዴንዳዲስ፤ ታኒ ታ ማሻ ኮሆፔ ሾዳዳ ጺሎ ኣሳኔ ኢታ ኣሳ ኔ ጊዶፌ ዲጋና።

\VS{4}ጺሎኔ ዎርዶ ꬋይሳና ታ ማሻይ ዱጌሃፔ ፑዴሃ ጋካናስ ዲዛ ዴራ ኡባ ቦላ ኮሆፔ ሾዴታና።

\VS{5}ታኒ ጎዳይ ታ ማሻ ኮሆዛፔ ሾዲዳይሳኔ ዛራዳ ጉዬ ኮሆን ጉዬ ጌልꬆንታይሳ ኣሲ ኡባይ ኤራና።›


\par }{\PP \VS{6}«ሄሳ ጊሻስ ሃይሶ ኣሳ ናዉ! ሜቂዳ ዎዚናን ጫሞ ኦሌ ኦላ።

\VS{7}ኢስቲ ኔና፥ ‹ኣይስ ኦላይ?› ጊ ኦይቺኮ፥ ኔኒ፥ ‹ሲንꬃራ ዪዛ ኢታ ዎሬ ጊሻስ ኦላይስ፤ ዎዚና ኡባይ ታሃና፤ ኩሼ ኡባይ ዶጫና፤ ሼምፖ ኡባይ ፖꬉ ጋና፤ ጉልባቴ ኡባይ ሃጻና› ጋ ዮታ። ኡባ ሃሪዛ ጎዳይ፥ ‹ቤኢቴ ሄሲ ያናኔ ፖሌታና› ጌስ» ጊዴስ።


\par }{\PP \VS{8}ጎዳ ቃላይ ታኮ ዪዲ፥


\par }{\Q \VS{9}«ሃይሶ ኣሳ ናዉ! ቲንቢቴ ዮታ፤

\par }{\QB ጎዳይ፥ ‹ማሻ! ማሻ፥

\par }{\QB ሌፌቲዳኔ ቁጬቲዳ ማሻ!


\par }{\Q \VS{10}ሌፌቲዳይ ሲፋናስ፥

\par }{\QB ቁጬቲዳይ ዎልቃንꬃ ማላ

\par }{\QB ጶላናሳ።

\par }{\QB ሂስቲን ሄሲ ኑና

\par }{\QC ዋኒ ኡፋይሳና ዳንዳይዜ?

\par }{\QB ኢዛ ማሻዚ ታ ናዛ

\par }{\QB ካዎቴꬃ ጉፌ

\par }{\QC ጮ ጉፌ ማላ ካꬊዴስ።


\par }{\Q \VS{11}ኩሼን ኦይካና ማላ

\par }{\QB ማሻይ ቁጬቲዲ ኢሜቲዴስ፤

\par }{\QB ዎꬊዛይሲ ኩሼን ኦይካናስ

\par }{\QC ማሻይ ሌፌቲዲ ኢሜቲዴስ።


\par }{\Q \VS{12}ሃይሶ ኣሳ ናዉ!

\par }{\QB ሃይሲ ታ ዴሬ ቦላ

\par }{\QB ኢስራኤሌ ዳናታ

\par }{\QB ኡባ ቦላ ዪዴስ፤

\par }{\QB ሄሳ ጊሻስ ዬሆኔ

\par }{\QB ዋሶ ሲሳ፤

\par }{\QB ኢስቲ ታ ዴሬዛራ ኢሲፌ

\par }{\QC ማሻስ ኢሜቲዳ፤

\par }{\QB ሄሳስ ኔ ጊሻስ ኔ ቲራ ኢጫ።


\par }{\Q \VS{13}ቱማፔ ፓጬይ ያና፤

\par }{\QB ኢዛ ማሻይ ካꬊዳ

\par }{\QB ካዎቴꬃ ጉፌዛስ

\par }{\QB ዉርሴꬂ ባይንዳ

\par }{\QC ኣጊኮ ዋናኔ?› ጌስ።


\par }{\BB \par }
{\Q \VS{14}«ሃኢካ ኣሳ ናዉ! ቲንቢቴ ዮታ፤

\par }{\QB ኔ ኩሼካ ባቃ።

\par }{\QB ማሻይ ናምኡቶ ዎይኮ

\par }{\QB ሄꬑቶ ሾጮ፤

\par }{\QB ሄሲካ ኬሂ ዎꬊዛ፥ ሲፊዛኔ

\par }{\QB ኡባሶራ ኢስታ ዶዲ

\par }{\QB ኦይኪዳ ማሻ።


\par }{\Q \VS{15}ዎዚና ኡባይ ታሃና ማላ፥

\par }{\QB ኩንዲዛይቲ ዳራና ማላ፥

\par }{\QB ታኒ ኢስታ ፔንጌታ ኡባን

\par }{\QC ፖፖልኡ ጊዛ ማሻ

\par }{\QC ዎꬃዲስ።

\par }{\QB ኣዬ ኣና፥ ፖፖልኡ

\par }{\QB ጋና ማላ ቁጬቲዴስ፤

\par }{\QB ሲፋናስካ ኮሆፔ

\par }{\QC ሾዴቲዴስ።


\par }{\Q \VS{16}ሃይሶ ማሻዞ!

\par }{\QB ኔ ቃራቲዳ ባጋራ ሃዲርሲኔ

\par }{\QC ኡሻች ቃንጻ።


\par }{\Q \VS{17}ታኒካ ታ ኩሼ ባቃና፤

\par }{\QB ታ ሃንቆይካ ኢርጻና ጋዲስ

\par }{\QC ታኒ ጎዳይ» ጊዴስ።


\par }{\SH ባቢሎኔ ካዎዛ ማሻ
\par }
{\PP \VS{18}ጎዳ ቃላይ ታኮ ዪዲ፥

\VS{19}«ሃይሶ ኣሳ ናዉ! ባቢሎኔ ካዎዛ ማሻይ ዪዛ ናምኡ ኦጌታን ማላታ ቱስ ኤሳ። ናምኡ ኦጌቲካ ኢሲ ዴሬፔ ዶሜቴስ። ካታማ ኤፊዛ ኦጌቲ ሻኬቲዛሶን ማላታ ቱስ ኤሳ።

\VS{20}ኣሞኔታ ካታማ ኤራባ ቢዛ ማሻስ ኢሲ ኦጌዛን ማላታ ቱስ ኤሳ፤ ቃሴ ዩሁዳኔ ጊምቤቲዳ ዬሩሳላሜ ካታማ ቢዛ ማሻስ ናምኣንꬆ ኦጌዛን ማላታ ቱስ ኤሳ።

\VS{21}ባቢሎኔ ካዎዚ ባ ባናሶ ማሮꬂ ዴማናስ ዳጋላ ኦጌታን ኤቃና፤ ባ ዎንዳፌታ ቃሴꬂዲ ሳማ ዬጋና፤ ባ ኤቃ ጾሳታካ ዞሬ ኦይቻና፤ ቲሬ ሚጪ ጼላና።

\VS{22}ኢዚ ቢዲ ጊምቤ ፔንጌ ላሊዛ ዱሩማታ ኤሃና ማላ፥ ዎꬋናስ ኣዛዛና ማላ፥ ጬቄቴꬅ ሲሳና ማላ፥ ጊምቤ ፔንጌዛ ላሊዛ ዱሩማታ ካታማታ ፔንጌን ኤሳና ማላ፥ ቢታ ሺሺ ዶራና ማላኔ ሚጻታ ጊጊሳና ማላ ዬሩሳላሜ ሳማይ ኢዛስ ኡሻቻ ኩሼን ኬዚዴስ።

\VS{23}ሄሲካ ኢዛራ ጫቄቲዳ ኣሳታስ ባላ ካሌꬆ ሚሳቲዴስ። ኢዚ ጊዲኮ ኢስታ ቆሆ ኢስታ ቆፍሳና፤ ኢስቲ ዲኢ ኤኪዲካ ባና።


\par }{\PP \VS{24}«ሄሳ ጊሻስ ኡባ ሃሪዛ ጎዳይ፥ ‹ኢንቴ ኦꬂዳ ሚሽ ኡባን ኢንቴ ቆንጬራ ናጋራ ኦꬂዲ ኢንቴ ቆሆዛ ኢንቴ ቆፍሲዳ ጊሻሲኔ ሄሳꬆካ ኢንቴ ኦꬂዳ ጊሻስ ኢንቴ ዲኤቲ ባና።


\par }{\PP \VS{25}« ‹ሃይሶ ጌኔኔ ቱና ጊዲዳ ኢስራኤሌ ዳናዞ! ኔ ቃጻዬቲዛ ዎዴይ ጋኪዴስ› ጌስ፤ ቱናኒኔ ኢታቴꬃን ኩሚዳ ኢስራኤሌ ዳናዞ፥

\VS{26}ኡባ ሃሪዛ ጎዳይ፥ ‹ኔ ሁኤን ዲዛ ጎሳ ቢርሻ፤ ኔ ካላቻ ዴንꬃ። ሃይሳፌ ጉዬ ካሴይሳ ማላ ሃኔና፤ ዚቂ ጊዳይ ꬎቁ ጋና፤ ꬎቁ ጊዳይካ ዚቂ ጋና።

\VS{27}ቡላሳና! ቡላሳና! ኣዋቴꬂ ቤሲዛዴይ ያና ጋካናስ ኢዛ ቤኒ ማላ ሃኑኩ፤ ታ ኢዛስ ኢዞ ኣꬃ ኢማና› ጌስ።


\par }{\PP \VS{28}«ሃይሶ ኣሳ ናዉ! ኡባ ሃሪዛ ጎዳይ ኔና ኣሞኔታ ጊሻሲኔ ኢስታ ጫሻ ጊሻስ፥

\par }{\QB ‹ማሻ! ማሻ!

\par }{\QB ዎꬋናስ ሾዴቲዳ

\par }{\QB ꬋይሳናስ ቁጬቲዳ፥

\par }{\QB ዎልቃንꬃ ማላ ፖፖልኡ

\par }{\QC ጋና ቁጬቲዳ ማሻ።


\par }{\Q \VS{29}ኔ ጊሻስ ቤኢዳ ዎርዶ ኣጁታይ፥

\par }{\QB ኔስ ዮቴቲዳ

\par }{\QB ሙሬኖይ ዲኮካ፥

\par }{\QB ኢስታስ ጌኔ ጹኣይ ኩሚሺን፥

\par }{\QC ኢስታ ባሬይ ጋኪሺን

\par }{\QC ሲፌታና ቤሲዛ ኢታታ

\par }{\QC ቆꬌ ቦላ ዎꬋና።\XREF{}{{\XO 21:29 }{\XT{ኤር 49፡1-6፤ ሂዚ 25፡1-7፤ ኣሞ 1፡3-15፤ ሶፎ 2፡8-11}}}


\par }{\Q \VS{30}ማሻ ኮሆዛን ዛራ፤

\par }{\QB ኔ ሜꬌቲዳ ቢታን፥

\par }{\QB ኔ ዬሌቲዳ ዴሬን ሄን

\par }{\QC ታ ኔ ቦላ ፒርዳና።


\par }{\Q \VS{31}ታኒ ታ ሃንቆ ኔ ቦላ ጉሳና፤

\par }{\QB ታኒ ታ ሃንቆ ታማ

\par }{\QB ኔ ቦላ ኤꬃና፤

\par }{\QB ኢታቴꬃን ኤሬቲዳ

\par }{\QB ሜንጼ ኢታ ኣሳታስ

\par }{\QB ታ ኔና ኣꬃ ኢማና።


\par }{\Q \VS{32}ኔኒ ኤሶ ሚꬅ ጊዳና፤

\par }{\QB ኔ ዴሬን ኔ ሱꬂ ጉካና፤

\par }{\QB ሃይሳፌ ጉዬ ኔና ቆፍሲዛ

\par }{\QB ሚሺ ዴና፤

\par }{\QB ታኒ ጎዳይ ሃይሳ

\par }{\QB ዮታዲስ›

\par }{\QC ጌስ» ጊዴስ።




\par }\Chap{22}{\SH ዬሩሳላሜ ናጋራ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ኔ ኢዚ ቦላ ፒርዲኪ? ሃኖ ሱꬅ ጉሲዛ ካታማይ ቦላ ፒርዲኪ? ሃራሲዛ ኢዚ ኦሶዛ ኢዚስ ቆንጬን ዮታ።

\VS{3}ኡባ ሃሪዛ ጎዳይ ኢዚስ፥ ‹ሃኔ ኔ ጊዶን ሼምፖ ዎꬎኒኔ ኤቃ ጾሳታ ጊጊሶን ኔና ቱኒሲዳሬ! ኔ ቦላ ፒርዳ ኤሶሲዛ ካታማዬ!

\VS{4}ኔኒ ጉሲዳ ሱꬃን ቆሃዳሳ፤ ኔ ጊግሲዳ ኤቃ ጾሳን ቱናዳሳ። ሄ ጋሶን ኔ ባሬ ማቲሳዳሳ፤ ኔ ላይꬂካ ቃንꬃዳሳ፤ ታ ኔና ካዎቴꬃታስ ቂꬌስ፥ ዴሬ ኡባስ ናቻስ ኬሳና።

\VS{5}ሃኔ ካዉሺኔ ሺሮይ ኔናን ኩሚዳሬ! ማታኒኔ ሃኮን ዲዛይቲ ኔና ቂꬋና።


\par }{\PP \VS{6}« ‹ቤኣ፥ ኔ ጊዶን ዲዛ ኢስራኤሌ ዳናቲ ኢሶይ ኢሶይ ሱꬅ ጉሳናስ ባ ማታን ጎኤቴቴስ።

\VS{7}ኣዋቲኔ ኣዬቲ ኔ ጊዶን ካዉዪዳ፤ ቤቴ ኣሳቲ ኡንኤቲዳ፤ ዪኦቲኔ ኣምኤቲ ቱጋ ቤኢዳ።
\XREF{}{{\XO 22:7 }{\XT{ኬሳ 20፡12፤ 22፡21-22፤ ዛሬ 5፡16፤ 24፡17}}}

\VS{8}ጌሻ ሚሻታ ታይታ ካዉሻዳሳ፤ ታ ሳምባታታካ ቱኒሳዳሳ።
\XREF{}{{\XO 22:8 }{\XT{ሌዌ 19፡30፤ 26፡2}}}

\VS{9}ሼምፖ ዎꬋናስ ፓፑንꬅ ጋꬂዛይቲ ኔ ጊዶን ዴቴስ፤ ዙምቡላታ ቦላ ዲዛ ኤቃ ጾሳታስ ያርሼቲዳይሳ ሚዛይቲኔ ላይማቲዛይቲ ኔ ጊዶን ዴቴስ።

\VS{10}ባ ኣዋ ማቼይራ ዚንኢዛይቲ ኔ ጊዶን ዴቴስ፤ ማጫሳ ዎጋይ ዪዛ ዎዴ ዎጋ ማላ ጌዮንታ ዲዛ ኣጊናታን ማጫሳታ ዎልቃን ኦይኪዛይቲ ኔ ጊዶን ዴቴስ።

\VS{11}ኔ ጊዶን ኢሶይ ባ ላጌዛ ማቼይራ ላይማቴስ፤ ሃራይ ባ ናዛ ማቾ ቱኒሴስ፤ ሃራይ ቃሴ ባ ኣዋ ናኤይራ ዎልቃን ዚንኤስ።
\XREF{}{{\XO 22:11 }{\XT{ሌዌ 18፡7-20}}}

\VS{12}ኔ ጊዶን ዲዛ ኣሳቲ ሱꬅ ጉሳናስ ማጋንጾ ኤኬቴስ፤ ኔኒካ ዬሎኔ ቡቴ ዳሮ ዲች ኤካዳ ኔ ላጌዛፔ ቤሶንታ ዎꬌ ቦንቃሳ፤ ታናካ ባሌታዳሳ› ጌስ ኡባ ሃሪዛ ጎዳይ።
\XREF{}{{\XO 22:12 }{\XT{ኬሳ 22፡25፤ 23፡8፤ ሌዌ 25፡36-37፤ ዛሬ 16፡19፤ 23፡19}}}


\par }{\PP \VS{13}« ‹ኔኒ ኔስ ቤሶንታ ኤኪዳ ጎኣ ቦላኔ ኔኒ ጉሲዳ ሱꬃ ቦላ ታኒ ታ ኩሼ ባቃና።

\VS{14}ታኒ ኔና ቃጻዪዛ ጋላስ ኔ ዎዚናን ኔ ሙርታ ኤቃኔ? ዎይኮ ኔ ኩሼይ ሄ ዎዴ ሚናና ዳንዳይዜ? ታኒ ጎዳይ ሃይሳ ዮታዲስ፤ ኢዛካ ታኒ ኦꬃና።

\VS{15}ታኒ ኔና ካዎቴꬃታ ጊዶን ላላና፤ ዴሬ ኡባ ጊዶንካ ላላና፤ ኔ ቱናቴꬃካ ታኒ ኔ ቦላፌ ጌሻና።

\VS{16}ካዎቴꬃታ ጊዶን ቱናዳ ታኒ ጎዳ ጊዲዳይሳ ሄ ዎዴ ኔኒ ኤራና› » ጊዴስ።


\par }{\SH ጌሺዛ ጎዳ ታማ
\par }
{\PP \VS{17}ጎዳ ቃላይ ታኮ ዪዲ፥

\VS{18}«ሃይሶ ኣሳ ናዉ! ኢስራኤሌ ኬꬃይ ቢራታ ሺኣ ማላ ጊዲዴስ፤ ኢስቲ ኡባይካ ታማ ጊዶን ሴሪ ኣቲዛ ጻርቂማላ፥ ቆርቆሮ፥ ቢራታኔ ኢርሳሴ ሺኣ ማላ።

\VS{19}ሄሳ ጊሻስ ኡባ ሃሪዛ ጎዳይ፥ ‹ኢንቴ ኡባይካ ቢራታ ሺኣ ማላ ጊዲዳ ጊሻስ ታኒ ኢንቴና ዬሩሳላሜ ሺሻና።

\VS{20}ኣሳይ ቢራ፥ ጻርቂማላ፥ ቢራታ፥ ኢርሳሴኔ ቆርቆሮ ሴሪሳናስ ታማን ዬጊ ዎምፒናን ፑኒዛ ማላ፥ ታኒካ ታ ሃንቆኒኔ ታ ቦሻን ኢንቴና ካታማይ ጊዶ ሺሻዳ ሄን ታ ኢንቴና ሴሪሳና።

\VS{21}ታኒ ኢንቴና ሺሻዳ ታ ሃንቆ ታማ ኢንቴ ቦላ ታ ፔኖን ኤꬃና፤ ኢንቴካ ሄን ሴሪ ኣታና።

\VS{22}ቢራይ ታማ ጮጬን ሴሪዛ ማላ ኢንቴካ ካታማይ ጊዶን ሴራና። ታኒ ጎዳይ ታ ሃንቆ ኢንቴ ቦላ ጉሲዳይሳ ሄ ዎዴ ኢንቴ ኤራና› ጌስ» ጊዴስ።


\par }{\SH ኢስራኤሌ ዳናታ ናጋራ
\par }
{\PP \VS{23}ጎዳ ቃላይ ታኮ ዪዲ፥

\VS{24}«ሃይሶ ኣሳ ናዉ! ‹ሃኔ ኔኒ፤ ሃንቆ ጋላሲካ ኢራ ዴሞንታ ቢታ› ጋ ዮታ።

\VS{25}ኢዚ ዳናቲ
\FTNT{*}{{\FR 22:25 }{\FT{ዳናቲ ጊዛይሳ ኢብራዌታ ማጻፋን ናቤቲ ጌስ።
}}} ባ ዎꬊዳይሳ ፑዚሼ ጻጊዛ ጋሞ ማላ ኢዚ ጊዶን ዱላቴቴስ፤ ዴራ ዎꬌቴስ፤ ኢስታ ኣቆታኔ ኢስታስ ዲዛ ኣልኦ ሚሻታ ቦንቂ ኤኬቴስ፤ ዳሮ ማጫሳታ ኣምኤታ ሂስቴቴስ።

\VS{26}ኢዚ ቄሴቲ ታ ዎጋ ቦላ ማካሌቴስ፤ ታ ጌሻ ሚሻታካ ቱኒሴቴስ። ኢስቲ ጌዪዳይሳ ቱናፔ ሻኬቴና፤ ጌሺኔ ጌሽ ጊዶንታይሳ ሻኪ ታማርሴቴና፤ ታ ሳምባታታ ዬጊ ኣጊዳ፤ ሄሳ ጋሶን ታ ኢስታ ጊዶን ካꬌታዲስ።\XREF{}{{\XO 22:26 }{\XT{ሌዌ 10፡10}}}

\VS{27}ኢዚ ጊዶን ዲዛ ጊታ ኣሳቲ ሃይቂዳይሳ ፑዚዛ ካና ሱይቴ ማላ፤ ኢስቲ ቤሶንታ ዱሬቴꬅ ሺሻናስ ሱꬅ ጉሴቴስ።

\VS{28}ኢዚ ናቤቲ ጎዳ ኣኖን ቲዪዛ ማላ ዎርዶ ኣጁታኒኔ ሙሬኖን ኢስታስ ቡሪ ሺሼቴስ፤ ኢስታስ ጎዳይ ዮቶንታ ዲሺን፥ ‹ኡባ ሃሪዛ ጎዳይ ሃይሳ ማላ ጌስ› ጌቴስ።

\VS{29}ሄ ቢታን ዲዛ ኣሳይ ቦንቄቴስ፤ ቦጌቴስ፤ ፒርዳ ጌላሲዲ ሂዬሳኔ ሜቶታንቻታ ኡንኤꬄቴስ፤ ቤቴ ኣሳካ ቆሄቴስ።


\par }{\PP \VS{30}«ታኒ ቢታዮ ꬋይሶንታ ማላ ዲርሳ ዲሪዛዴ፥ ላሌቲዳ ባጋራ ታ ሲንꬃን ኢዚ ጊሻስ ኤቂዛዴ ኢንቴ ጊዶፌ ታ ኮያዲስ፤ ጊዶ ኣቲን ኢሳዴካ ዴማቤኬ።

\VS{31}ሄሳ ጊሻስ ታ ሃንቆ ታ ኢስታ ቦላ ጉሳና፤ ታ ዎልቃማ ሃንቆዛን ታ ኢስታ ጹጋና፤ ኢስቲ ኦꬂዳይሳ ታ ጌዴ ኢስታ ቦላ ዛራና ጌስ ኡባ ሃሪዛ ጎዳይ» ጊዴስ።




\par }\Chap{23}{\SH ላይማቲዛ ናምኡ ሚቼታ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ኢሲ ኣይፔ ዬሌቲዳ ናምኡ ማጫቲ ዴቴስ።

\VS{3}ኢስቲ ቡሮ ናቴꬃን ዲሼ ጊብጼ ቢታን ላይማቴꬅ ዶሚዳ፤ ሄን ኢስቲ ዲሺን ꬋንꬂ ቲራን ኡቲዴስ፤ ኣዴ ናይቲ ኢዛን ካኢዳ፤ ኢስታ ጌላኦቴꬃይካ ኤኬቲዴስ።

\VS{4}ኢስታፌ ባይራይ ሱንꬃይ ኦሆሎ፤ ካሎይ ሱንꬂ ኦሆሊቦ። ኢስታ ናምኣካ ታ ኤኪን ታስ ማጫ ናይታኔ ኣቱማ ናይታ ዬሊዳ። ኦሆላ ሳማሪያ፥ ኦሆሊባ ዬሩሳላሜ ቆንጪሴቴስ።


\par }{\PP \VS{5}«ኦሆላ ታስ ማቾ ጊዳ ኡታዳ ሃራራ ላይማታዱስ፤ ኦላንቻ ጊዲዳ ባ ሲቆ ኣሶሬታራ ላጌꬃናስ ኣሞታዱስ።

\VS{6}ኢስቲ ኦቻ ቴራ ሚሳቲዛ ማይኦ ማይኢዳ ዴሬ ኣይሲዛይታኔ ኣዛዚዛይታ፤ ኢስቲ ኡባቲካ ማላ ሎኦ፥ ናቴꬂኔ ፒላታ ቶጋንቻታ።

\VS{7}ኢዛ ባናቴꬃ ላይማቴꬃስ ዶሬቲዳ ኣሶሬ ኣሳስ ኣꬃ ኢማዱስ። ኢዚራ ላይማቲዳ ኣሳታ ኤቃ ጾሳታ ኡባን ቱናዱስ።

\VS{8}ኢዛ ጊብጼን ዶሚዳ ላይማቴꬃ ኣጋቤኩ፤ ሄን ኢዚ ዬላጋቴꬃ ዎዴ ኣቱማሳቲ ኢዚራ ዚንኢዳ፤ ኢዚ ጌላኦቴꬃ ꬋንꬃ ጎርፔሬꬂዳ፤ ባ ኣሞቲዳ ኣሞቴꬃ ኢዚ ቦላ ፖሊዳ።


\par }{\PP \VS{9}«ሄሳ ጊሻስ ኢዚራ ኢሲፌ ላይማታና ኣሞቲዳ ኣሶሬ ላጌꬆታስ ታኒ ኢዞ ኣꬃ ኢማዲስ።

\VS{10}ኢስቲ ኢዞ ቃሪዲ ካሎ ኣሺዳ፤ ኢዚ ኣቱማ ናይታኔ ማጫ ናይታ ኢዚፔ ቦንቂዳ፤ ኢዞካ ማሻን ሲፊዳ፤ ኢዛካ ማጫሳታ ማታን ሃይሲኤስ ኣታዱስ፤ ፒርዳይ ኢዚ ቦላ ፒርዴቲዴስ።


\par }{\PP \VS{11}«ኢዚ ሚቺያ ኦሆሊባይ ሄሳ ቤኣሼ ዚታኒኔ ላይማቴꬃን ባ ሚቼይፌ ኣꬋ ሞሬቲዳሮ ጊዳዱስ።

\VS{12}ቃሴካ ሃሪዛይታራኔ ኣዛዚዛይታራ፥ ሴሎ ማይኦ ማይኢዳ ኦላንቻታራ፥ ፒላታ ቶጋንቻታራኔ ማላ ሎኦ ጊዲዳ ኣሶሬ ናቴꬃታራ ላይማታናስ ኣሞታ ካላዱስ።

\VS{13}ኢዛካ ባና ቱኒሲዳይሳ ቤኣዲስ፤ ኢስቲ ናምኣይካ ኢሲ ኦጌ ቢዳ።


\par }{\PP \VS{14}«ኢዛ ባ ላይማቴꬃን ጉጃ ጉጃ ባዱስ፤ ኢዛ ጎዳ ቦላ ዎጬቲ ኦሴቲዳ ጼቃ ዞኦ ቃላሜን ቲዬቲዳ ካላዳዌ ዴሬ ኣዴታ ሚስሌ ቤኣዱስ።

\VS{15}ኢስቲካ ባንታ ጼሳን ቃባቶ ዳንጪዳይታኔ ባንታ ሁኤ ቦላ ቁራጬ ጻጺዳይታ። ኢስቲ ኡባይካ ካላዳዌፔ ዪዳ ባቢሎኔ ዴሬ ዳናታ ሚሳቴቴስ።

\VS{16}ኢዛ ኢስታ ሚስሌታ ቤኢዳ ማላ ዚታ ኣሞን ጹጌታዳ ካላዳዌታኮ ኣስ ኪታዱስ።

\VS{17}ባቢሎኔቲካ ኢዚኮ ዪዲ ኢዚ ሂጻኮ ጌሊዳ፤ ባንታ ዚታ ኣሞን ኢዞ ቱኒሲዳ፤ ኢዛ ኢስታን ቱኒዳፔ ጉዬ ኢዛ ኢስታ ኢጻዳ ኢስታፌ ሃራሶ ሼርኢ ጋዱስ።

\VS{18}ኢዛ ቆንጬን ላይማቲዳፔኔ ባ ካሎቴꬃ ቃሪዳ ዎዴ፥ ታኒ ኢዚ ሚቼይፌ ሃራሶ ሼርኢ ጊዳ ማላ ኢዞ ኢጻዳ ኢዚፔ ሼርኢ ጋዲስ።

\VS{19}ጊዶ ኣቲን ካሴ ጊብጼን ኢዛ ናቴቴꬃን ላይማቲዳይሲ ቆፌቲን ካሴይሳፌ ኣꬋ ላይማታዱስ።

\VS{20}ኢስታ ኣቱማቴꬃይ ሃሬይሳ ማላ፥ ኢስታፌ ኬዚዛ ዜሬꬃይ ዎዳላ ፓራይሳ ማላ ጊዲዳ ባ ላጌꬆታራ ላይማታናስ ኣሞታዱስ።

\VS{21}ኔኒ ጊብጼ ቢታን ዲዛ ዎዴ ኔ ጌላኦቴꬃ ኢሚዳይሳኒኔ ኔ ናቴቴꬃ ꬋንꬃን ኣቱማሳቲ ካኢዳይሳን ኔ ጌላኦቴꬃ ቱናቴꬃ ኣሞታዳሳ።


\par }{\SH ጎዳይ ናምኡ ሚቼታ ቦላ ኤሂዳ ፒርዳ
\par }
{\PP \VS{22}«ሃኔ ኦሆሊቤ! ኡባ ሃሪዛ ጎዳይ፥ ‹ኔ ኢጻዳ ኢስታፌ ሼርኢ ጊዳ ኔ ላጌꬆታ ታ ኔ ቦላ ዴንꬃና፤ ኢስታካ ኡባ ባጋፌ ታ ኔ ቦላ ኤሃና።

\VS{23}ኢስቲካ ባቢሎኔታኔ ካላዳዌታ፤ ኢስታራ ፓቆዴ፥ ሱሄ፥ ቆኣይኔ ኣሶሬቲ ኡባይ ዴቴስ፤ ሄይቲካ ማላ ሎኦኔ ሚኖ ጊዲሺን ኡባቲካ ፓራ ቶጊዲ ዴሬ ኣይሲዛይታኔ ኣዛዚዛይታ፥ ፓራ-ጋሬ ኣዛዚዛይታኔ ꬎቃ ሹሜታ።

\VS{24}ኢስቲ ኦላ ማሳራ፥ ፓራ-ጋሬኔ ጋሬ ኤኪዲ ዳሮ ዴሬይ ኔ ቦላ ያና፤ ኢስቲ ዎጋ ጎንዳሌኔ ቄሪ ጎንዳሌ ኦይኪዲ፥ ቢራታ ቆቤ ዎꬂዲ፥ ኔ ዩሾን ሳልፋና፤ ኢስቲ ኔ ቦላ ፒርዳና ማላ ታ ኔና ኢስታስ ኣꬃ ኢማና፤ ኢስቲካ ባ ዎጋን ኔና ቃጻያና።

\VS{25}ታ ዚልኤቴꬃ ሃንቆ ኔ ቦላ ኤሃና፤ ኢስቲካ ኔ ቦላ ሃንቆን ኬዛና፤ ኢስቲ ኔ ሲꬌኔ ኔ ሃይꬅ ቃንጻና፤ ኔ ባጋታፔ ኣቲዳይቲ ማሻን ሲፌታና፤ ኔ ማጫ ናይታኔ ኣቱማ ናይታ ኔፔ ቦንቂ ኤካና፤ ኢስታፌ ጫሻ ኣቲዳይታካ ታማይ ማና።

\VS{26}ኢስቲ ኔ ማይኦ ቃሪ ኤካና፤ ዶሬቲዳ ኔ ኣሌቆታ ኔፔ ዎꬂ ኤካና።

\VS{27}ኔኒ ጊብጼን ዶሚዳ ላይማቴꬃኔ ዚታ ታ ኔፔ ዲጋና፤ ኔካ ኔ ኣይፌታ ሄይታንታኮ ዴንꬃካ፤ ሃይሳፌ ጉዬ ኔ ጊብጼ ቆፓካ› ጌስ።


\par }{\PP \VS{28}«ኡባ ሃሪዛ ጎዳይ፥ ‹ኔኒ ሃራሴታዳ ኢስታፌ ሼርኢ ጊዳይታሲኔ ኔ ኢጺዛይታስ ታ ኔና ኣꬃዳ ኢማና።

\VS{29}ኢስቲካ ኔና ኢጺሼ ኔኮ ሺቃና፤ ኔ ዳቡርዳይሳ ኡባ ኔፔ ኢስቲ ቦንቃና፤ ኔ ኣዬይ ኡሎፔ ኬዚዳ ማላ ካሎ ኣሻና። ዬላቺዛ ኔ ዚታ ኣሞይ ቆንጫና፤ ኔ ላይማቴꬃይኔ ዛዋይ ባይንዳ ቱናቴꬃይ ሃይሳ ኔ ቦላ ኤሂዴስ።

\VS{30}ጋሶይካ ኔኒ ካዎቴꬃታራ ላይማታናስ ኣሞታዳ ኢስታ ኤቃ ጾሳታን ቱናዳሳ።

\VS{31}ኔኒ ኔ ሚቼይ ኦጌን ቢዳ ጊሻስ ታኒ ኔና ኢዚ ጹኣ ኦይꬃና› ጌስ።


\par }{\PP \VS{32}«ኡባ ሃሪዛ ጎዳይ፥

\par }{\Q « ‹ኣኮኔ ጪማ ጊዲዳ ጹኣ፥

\par }{\QB ኔ ሚቼይ ጹኣ ኔ ኡያና፤

\par }{\QB ጹኣዚ ዳሮ ኦይኪዛ ጊሻስ

\par }{\QB ጫሼኔ ናች ኔ ካላና።


\par }{\Q \VS{33}ኔ ሚቾ ሳማሪያ ጹኣን፥

\par }{\QB ሺሮቺዛኔ ላሊዛ ጹኣን፥

\par }{\QB ማꬆኒኔ ጬጬን ኔ ኩማና።


\par }{\Q \VS{34}ኔኒ ጮንጎርሳዳ ኡያና፤

\par }{\QB ሂስታዳ ኔኒ ጹኣዛ

\par }{\QB ሜንꬄሬꬃና፤

\par }{\QB ኔ ꬋንꬃካ ጋራና፤

\par }{\QB ኡባ ሃሪዛ ጎዳይ

\par }{\QC ታኒ ሃይሳ ዮታዲስ› ጌስ።


\par }{\PP \VS{35}«ሄሳ ጊሻስ ኡባ ሃሪዛ ጎዳይ፥ ‹ኔኒ ታና ዶጊዳ ጊሻሲኔ ታስ ዞኮ ዛሪዳ ጊሻስ ኔኒ ኔ ላይማቴꬃኔ ዚታ ጋቴ ቶካና› ጌስ» ጊዴስ።


\par }{\PP \VS{36}ጎዳይ ታስ፥ «ሃይሶ ኣሳ ናዉ! ኦሆሊ ቦላኔ ኦሆሊቢ ቦላ ኔ ፒርዳኔ? ሂስቲኮ ሃራሲዛ ኢስታ ኦሶዛ ኔ ኢስታስ ዮታ።

\VS{37}ኢስቲ ላይማቲዳ፤ ኢስታ ኩሼይካ ሱꬃን ሞሬቲዴስ። ኢስቲ ባንታ ኤቃ ጾሳታራ ላይማቲዳ፤ ባንታ ኤቃ ጾሳታስ ቁማ ጊዳና ማላ ሃራይ ኣቶሺን ኢስቲ ታስ ዬሊዳ ናይታካ ኢስታስ ታማን ጹጊ ያርሺዳ።

\VS{38}ሄሳፌካ ሃራ ሚሽ ኢስቲ ታ ቦላ ኦꬂዳ፤ ሄ ጋላሲካ ጾሳ ኬꬃ ታይሳ ቱኒሲዳ፤ ታ ሳምባታካ ካዉሺዳ።

\VS{39}ኢስቲ ባንታ ናይታ ኤቃ ጾሳታስ ያርሺዳ ጋላስ ታ ኬꬃ ጌሊዲ ቱኒሲዳ። ኢስቲ ታ ኬꬃን ሄሳ ማላ ኦꬂዳ።


\par }{\PP \VS{40}«ሄሳፌካ ቦላራ ኣዴቲ ሃኮ ቢታፌ ያና ማላ ኣስ ኪቲዳ፤ ኢስቲካ ዪዳ፤ ኔኒ ኔ ቦላ ሜጬታዳሳ፤ ኔ ኣይፌሶ ፑላሳዳኔ ኣሌቆታን ፑላታዳ ናጋዳሳ።

\VS{41}ሎኢ ጊጊዳ ኣርጄታን ኡታዳሳ፤ ታ ኤጻኔዛኔ ዛይቴዛ ኔ ዎꬂዳ ጻራጴዛ ኣርጄታ ሲንꬃን ዎꬃዳሳ።


\par }{\PP \VS{42}«ካኢዛ ኣሳታ ካቺ ኢዚ ዩሾን ዴስ፤ ሺሮ ሜꬊዛ ኣሳታራ ባዞፌ ዪዳ ማꬆቲዛይቲ ዴቴስ፤ ማጫሳይ ቦላኔ ኢዚ ሚቼይ ቦላ ሳጋዮ፥ ኢስታ ሁኤንካ ካይሺዛ ካላቻ ዎꬂዳ።

\VS{43}ታኒካ ታ ዎዚናን፥ ‹ኢዚ ቦላይ ላይማቴꬃን ጊልቂዳሪራ፥ ሃኢካ ኢዚ ዴኦይ ሄሳ ማላ ጊዲዳሪራ ላይማ ማጫሳይራ ዚንኤቶ› ጋዲስ።

\VS{44}ኢስቲካ ኢዚራ ዚንኢዳ፤ ኣሲ ላይማ ማጫሳራ ዚንኢዛ ማላ ሃ ዬላይ ባይንዳ ማጫስ ኦሆሊራኔ ኦሆሊባራ ዚንኢዳ።

\VS{45}ጌሻቲ ጊዲኮ ላይማ ማጫሳታ ቦላኔ ሼምፖ ዎꬊዛ ማጫሳታ ቦላ ቤሲዛ ፒርዳ ፒርዳና፤ ኢስቲ ላይማ ማጫስ ጊዲዳ ጊሻስ ኢስታ ኩሼይ ሱꬃን ሞሬቲዴስ።


\par }{\PP \VS{46}«ኡባ ሃሪዛ ጎዳይ ዴራ ኢስታ ቦላ ዴንꬄꬃ ኤሃ፤ ሺሮሲኔ ቦንቃስ ኢስታ ኣꬃ ኢማ።

\VS{47}ዴሬይ ኢስታ ሹቻን ኩራካና፤ ኢስቲ ጊꬃ ማሻን ኢስታ ቃንጼሬꬃና፤ ኢስታ ኣቱማ ናይታኔ ማጫ ናይታ ዎꬋና፤ ኢስታ ኬꬃካ ጹጋና።


\par }{\MM \VS{48}ሄሳ ታኒ ማጫሳቲ ኡባይ ናጌታና ማላኔ ኢንቴ ኢታ ሃኖ ካሎንታ ማላ ዚታቴꬃ ቃቄ ኦꬆንታ ማላ ታ ቢታፌ ቴቃና።

\VS{49}ኢንቴ ኢንቴ ዚታ ጋቴ ኤካና፤ ኢንቴ ኤቃ ጾሳታ ጎይኖን ኦꬂዳ ናጋራ ቂጻቴ ኢንቴ ቶካና፤ ታኒ ኡባ ሃሪዛ ጎዳ ጊዲዳይሳ ኢንቴ ሄ ዎዴ ኤራና» ጊዴስ።




\par }\Chap{24}{\SH ዲስቴ ሌሚሶ
\par }
{\PP \VerseOne{1}ኑኒ ዲኤቲዳ ኡዱፉንꬃ ላይꬃን፥ ታማንꬃ ኣጊናን፥ ታማንꬃ ጋላሳን ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ሃች ሃኖ ጋላሳዮ ዱማ ማዝጋባ፤ ባቢሎኔ ካዎይ ዬሩሳላሜ ሃ ጋላሳይን ዶዲ ኦይኪዴስ።
\XREF{}{{\XO 24:2 }{\XT{2ካዎ 25፡1፤ ኤር 52፡4}}}

\VS{3}ሃ ማካላንቻ ኬꬃስ ሃይሳፌ ካሊ ዲዛ ሌሚሶዛ ዮታ፤ ኡባ ሃሪዛ ጎዳይ፥

\par }{\Q « ‹ቢራታ ዲስቴ ታማ ቦላ ዎꬃ፤

\par }{\QB ሄሳፌ ጉዬ ኢዛን ሃꬅ ጉጃ።


\par }{\Q \VS{4}ጌዳፔኔ ሚሳፌ ቃንጻዳ፥

\par }{\QB ሎኦ ሎኦ ኣሾ ሙጻዳ፥

\par }{\QB ዶሬቲዳ ሜቄꬃታ

\par }{\QB ጩኬሬꬃዳ

\par }{\QC ኢዛን ዬጋ።


\par }{\Q \VS{5}ዉዴዛፔ ሞꬎ ዶርስ

\par }{\QB ኤካ ሹካ፤

\par }{\QB ኢዛ ሜቄꬃ ዶይሳናስ

\par }{\QB ኤሶ ሚꬅ ዳርሳ ዎꬃ፤

\par }{\QB ሱꬉ ጋናሼ

\par }{\QB ጋካናስ ዶይሳ፤

\par }{\QB ሜቄꬃዚካ ካጾ› ጌስ።


\par }{\BB \par }
{\Q \VS{6}«ኡባ ሃሪዛ ጎዳይ፥

\par }{\QB ‹ሺኢዳ ቢራታ ዲስቴይስ፥

\par }{\QB ኢዚ ሺኢ ዬዶንታሪስ፥

\par }{\QB ሱꬅ ጉሲዳ ካታማይስ

\par }{\QB ኣዬ ኣና!

\par }{\QC ሻካናስ ሳማ ዬጎንታ

\par }{\QC ኢሳ ኢሳ ኬሳዳ ካይስ ኣሻ።


\par }{\Q \VS{7}ኢዚ ጊዶን ኣሳ ሱꬂ ዴስ፤

\par }{\QB ዛላ ቦላ ቆንጬሶን

\par }{\Q ጉሳዱስ ኣቲን

\par }{\QB ቢታይ ካማናስ ዳንዳይዛ

\par }{\QC ጋዴን ጉሳቤኩ።


\par }{\Q \VS{8}ታ ሃንቆይ ኤጻና ማላኔ

\par }{\QB ሃሎ ኬሳናስ

\par }{\QB ታስ ኢንጄታና ማላ፥

\par }{\QB ኢዚ ካማናስ ዳንዳዮንታ ማላ፥

\par }{\QB ኢዚ ሱꬃ ዛላ ቦላ

\par }{\QC ቆንጬሶን ጉሳዲስ› ጌስ።


\par }{\BB \par }
{\Q \VS{9}«ሄሳ ጊሻስ

\par }{\QB ኡባ ሃሪዛ ጎዳይ፥

\par }{\QB ‹ሱꬅ ጉሲዳ ካታማይስ

\par }{\QB ኣዬ ኣና!

\par }{\QB ታኒ ኢዛ ጹጌታና

\par }{\QB ሚꬅ ጉፓና።


\par }{\Q \VS{10}ኤሶ ሚꬅ ዶራ፤

\par }{\QB ታማካ ኤꬃ።

\par }{\QB ሳዎ ጉጃዳ ኣሾዛ

\par }{\QB ሎኤꬃ ዶይሳ፤

\par }{\QB ሜቄꬃዚካ ሚጮ።


\par }{\Q \VS{11}ሺኣዚ ሴራና ማላኔ

\par }{\QB ቢራታ ሺኣዚ

\par }{\QC ታማን ጹጌታና ማላ፥

\par }{\QB ሜላ ዲስቴይ ሴላና ጋካናስ፥

\par }{\QB ታማዚ ቦንቃናሼ ጋካናስ

\par }{\QC ጮጬዛ ቦላ ዎꬃ።


\par }{\Q \VS{12}ዳሮ ዎልቃይ ዉሪኮካ

\par }{\QB ዶሬቲዳ ቢራታ ሺኢ

\par }{\QB ታማንካ ዬዳና ዳንዳዬና።


\par }{\PP \VS{13}« ‹ኔ ቱኒዳይ ኔ ባላጌ ኦሶና፤ ታ ሃንቆይ ኔ ቦላ ፖሌታናሼ ጋካናስ ሃይሳፌ ጉዬ ኔ ጌሽ ጊዳካ፤ ጋሶይካ ታኒ ኔና ኔ ቱናቴꬃፌ ጌሻና ኮዪንካ ኔ ጌያና ዶሳቤካ።


\par }{\PP \VS{14}« ‹ታኒ ጎዳይ ሃይሳ ዮታዲስ፤ ታ ኦꬃናስ ዎዴይ ጋኪዴስ፤ ታ ጉዬ ጊኬ፤ ቃꬌቲኬኔ ሲꬊኬ፤ ኔ ኦጌ ማላኔ ኔ ኦሶ ማላ ኔ ቦላ ፒርዴታና› ጌስ» ጊዴስ።


\par }{\SH ሂዚቄላ ማቼይ ሃይቆ
\par }
{\PP \VS{15}ጎዳ ቃላይ ታኮ ዪዲ፥

\VS{16}«ሃይሶ ኣሳ ናዉ! ኔኒ ኔ ኣይፌ ሼምፒሲዛ ሚሽ ታኒ ታ ሃንቆን ኔፔ ኤካ ዲጋና፤ ኔኒ ጊዲኮ ዋሶፋ፤ ዬኮፋ፤ ኣፉንꬂካ ጉሶፋ።

\VS{17}ኔ ቃላ ዚቂ ሂስታዳ ካዮታሼ ሚላላ ኣቲን ሃይቂዳይሳስ ዬኮፋ፤ ኔ ሁኤፔ ቁራጬ ዲጎፋ፤ ኔ ቶሆፔ ጫማ ኬሶፋ፤ ኔ ዶና ጋꬃ ካሞፋ፤ ሾቺካ ሞፓ» ጊዴስ።


\par }{\PP \VS{18}ታኒካ ዎንታራ ዴራስ ሄሳ ዮታዲስ፤ ሄ ጋላሳ ኦማርሳ ዎዴ ታ ኬꬃ ኣዬያ ሃይቃዱስ፤ ዎንቴꬃ ጋላስ ማላዶ ጎዳይ ታና ኣዛዚዳ ማላ ኦꬃዲስ።

\VS{19}ዴሬዚ ታና፥ «ኑስ ኣይ ኪታ ዮታና ኮያዳ ኔ ሃይሳ ኦꬂዳኮ ኑስ ዮቲኪ?» ጊ ኦይቺዴስ።


\par }{\PP \VS{20}ታኒካ ዴራስ ዛራዳ፥ «ጎዳ ቃላይ ታኮ ዪዲ፥

\VS{21}ኢስራኤሌ ኬꬃስ ኡባ ሃሪዛ ጎዳይ፥ ‹ኢንቴ ጬቄቲዛ ዎልቃ፥ ኢንቴ ኣይፌ ሼምፒሲዛሶዛኔ ኢንቴ ዎዚናስ ኡፋይስ ጊዲዳ ጾሳ ኬꬃ ታይሳ ታ ቱኒሳና። ኢንቴ ዬጊ ቢዳ ኢንቴ ማጫ ናይቲኔ ኣቱማ ናይቲ ማሻን ዉራና።

\VS{22}ታ ኦꬂዳ ማላ ሄ ዎዴ ኢንቴካ ኦꬃና፤ ኢንቴ ዶና ጋꬂ ካሜኬታ፤ ሾቺካ ሜኬታ።

\VS{23}ኢንቴ ሁኤፔ ቁራጬ ዲጌኬታ፤ ኢንቴ ቶሆፔ ጫማ ኬሴኬታ፤ ኢንቴ ኢንቴ ናጋራን ጊልቃና፤ ኢሶይ ኢሳራ ቶኪ ሼምፓና ኣቲን ካዮስ ኡቴኬታኔ ዬኬኬታ።

\VS{24}ሄ ዎዴን ሂዚቄሊ ኢንቴስ ማላታ ጊዳና፤ ኢዚ ኦꬂዳ ማላ ኢንቴካ ኦꬃና› ጊዴስ። ኡባ ሃሪዛ ጎዳይ ታና ጊዲዳይሳ ሃይሲ ሃኒዛ ዎዴ ኢንቴ ኤራና» ጌስ።


\par }{\PP \VS{25}ጎዳይ ታና፥ «ሃይሶ ኣሳ ናዉ! ባንታ ዎልቃ፥ ባንታ ኡፋይሳ፥ ባንታ ቦንቾ፥ ኢስታ ኣይፌስ ሼምፖሶኔ ኢስታ ዎዚናስ ኡፋይስ ጊዲዳ ኢስታ ማጫ ናይታኔ ኣቱማ ናይታ ጋꬃ ታ ኢስታፌ ኤኪዛ ዎዴ፥

\VS{26}ሄ ጋላስ ኬሲ ኤኪ ኣቲዳ ኣሲ ሄ ፓፑንꬃ ዮታናስ ኔኮ ያና።

\VS{27}ሄ ጋላስ ኔ ዶናይ ዶዬታና፤ ኔኒካ ኢዛራ ሃሳያና፤ ሄሳፌ ጉዬ ኔ ዶና ዱዴ ጊዳካ፤ ኔ ኢስታስ ማላታ ጊዳና፤ ታኒ ጎዳ ጊዲዳይሳ ኢስቲ ሄ ዎዴ ኤራና» ጊዴስ።




\par }\Chap{25}{\SH ኣሞኔ ቦላ ዮቴቲዳ ቲንቢቴ
\par }
{\PP \VerseOne{1}ጎዳ ቃላይ ታኮ ዪዲ፥
\XREF{}{{\XO 25:1 }{\XT{ኤር 49፡1-6፤ ሂዚ 21፡28-32፤ ኣሞ 1፡13፤ ሶፎ 2፡8-11}}}

\VS{2}«ሃይሶ ኣሳ ናዉ! ኔ ሲንꬅ ኣሞኔ ቢታኮ ዛራዳ ኢስታ ቦላ ቲንቢቴ ዮታ።

\VS{3}ኢስታስ፥ ‹ኡባ ሃሪዛ ጎዳ ቃላ ሲዪቴ፤ ኡባ ሃሪዛ ጎዳይ ታ ኬꬃይ ቱኒዳ ዎዴ፥ ኢስራኤሌ ቢታይ ቡላቲዳ ዎዴ፥ ዩሁዳ ኣሳይ ዲኤቲ ቢዳ ዎዴ፥ ኢንቴ ኢስታስ ሃሹ! ጊዳ ጊሻስ፥

\VS{4}ኣርሼይ ሞኪዛ ባጋራ ዲዛ ዴሬዛስ ኢንቴ ሃሬታና ማላ ታ ኢንቴና ኣꬃ ኢማና። ኢስቲካ ኢንቴ ጊዶን ባንታ ዱንካኔ ቶኪዲ ዳና፤ ኢንቴ ሚꬃታ ኣይፌ ማና፤ ኢንቴ ማꬂካ ኢስቲ ኡያና።

\VS{5}ታኒ ኤራባ ካታማ ጋሜላቲ ሄሜቲዛሶ፥ ኣሞኔ ዶርሳቲካ ሄሜቲዛሶ ኬሳና፤ ታኒ ጎዳ ጊዲዳይሳ ኢንቴ ሄ ዎዴ ኤራና› ጋ ዮታ።

\VS{6}ኡባ ሃሪዛ ጎዳይ፥ ‹ኢንቴ ዎዚና ኢታቴꬃ ጋሶን ኢስራኤሌ ኩንዴꬃን ኢንቴ ኡፋዬቲዲ ኩሼ ባቂዳ ጊሻሲኔ ጉፒ ካኢዳኔ ቂꬊዳ ጊሻስ፥

\VS{7}ታኒ ታ ቄሴ ኢንቴ ቦላ ዴንꬃና፤ ታኒ ካዎቴꬃቲ ኢንቴፌ ቦንቃና ማላ ኦꬃና፤ ታ ኢንቴና ካዎቴꬃታ ጊዶፌ ሾዳና፤ ኣሳፔካ ሻካዳ ꬋይሳና፤ ታ ኢንቴና ዲፒ ሂስታና። ታኒ ጎዳ ጊዲዳይሳ ኢንቴ ሄ ዎዴ ኤራና› ጌስ።


\par }{\SH ሞኣቤ ቦላ ዮቴቲዳ ቲንቢቴ
\par }
{\PP \VS{8}«ኡባ ሃሪዛ ጎዳይ፥ ‹ሞኣቤይኔ ሴይሬይ፡ ቤኢቴ፥ ዩሁዳ ኣሳይ ሃራ ካዎቴꬃታ ማላ ጊዲዴስ ጊዳ ጊሻስ፥
\XREF{}{{\XO 25:8 }{\XT{ኢሳ 15፡1—16፡14፤ 25፡10-12፤ ኤር 48፡1-47፤ ኣሞ 2፡1-3፤ ሶፎ 2፡8-11}}}

\VS{9}ኢስታ ቢታ ዛዋ ቦላ ዲዛይታኔ ኢዚስ ቦንቾ ጊዲዳ ካታማታ ቤቲ-ያሺሞቴፔ፥ ባኣሊ-ሜኦኔፔኔ ቂሪያታይሜፔ ዶማዳ ሞኣቤ ሚጻ ቃራ ዬጋና።

\VS{10}ሞኣቤቲኔ ኣሞኔቲ ኢስታስ ሃሬታና ማላ ታ ኢስታ ኣርሼይ ዉሊዛ ባጋራ ዲዛ ዴራስ ኣꬃ ኢማና፤ ኣሞኔ ኣሳስ ሃይሳፌ ጉዬ ካዎቴꬃታ ማታን ኢስታ ቆፍሲዛ ሚሺ ዴና።

\VS{11}ታኒ ሞኣቤ ቃጻያና፤ ታኒ ጎዳ ጊዲዳይሳ ኢስቲ ሄ ዎዴ ኤራና› ጌስ።


\par }{\SH ኤዶሜ ቦላ ዮቴቲዳ ቲንቢቴ
\par }
{\PP \VS{12}«ኡባ ሃሪዛ ጎዳይ፥ ‹ኤዶሜይ ዩሁዳ ቦላ ሃሎ ኬሲዳ ጊሻሲኔ ሄሳን ሞራንቻ ጊዲዳ ጊሻስ፥

\VS{13}ኡባ ሃሪዛ ጎዳይ፡ ታኒ ታ ቄሴ ኤዶሜ ቦላ ዴንꬃና። ኢዛ ኣሳኔ ሜሃ ታ ዎꬋና፤ ታ ኢዛ ቡላ ሂስታና፤ ቴማኔፔ ቢዲ ዳዳኔ ጋካናስ ኢስቲ ማሻን ዉራና።

\VS{14}ታ ዴሬ ኢስራኤሌ ዴንꬃዳ ኤዶሜ ቦላ ሃሎ ኬሳና፤ ኢስቲካ ታ ሃንቆ ማላኔ ታ ቦሻ ማላ ኤዶሜ ዴራ ቦላ ኦꬃና፤ ታኒ ሃሎ ኬሲዳይሳ ኢስቲ ሄ ዎዴ ኤራና› ጌስ።
\XREF{}{{\XO 25:14 }{\XT{ኢሳ 34፡5-17፤ 63፡1-6፤ ኤር 49፡7-22፤ ሂዚ 35፡1-15፤ ኣሞ 1፡11-12፤ ኣብ 1-14፤ ሚል 1፡2-5}}}


\par }{\SH ፊሊስጼሜ ቦላ ዮቴቲዳ ቲንቢቴ
\par }
{\PP \VS{15}«ኡባ ሃሪዛ ጎዳይ፥ ‹ፊሊስጼሜቲ ዎዚና ኢታቴꬃን ዴንዲዲ ሃሎ ኬሲዳ ጊሻሲኔ ዩሁዳካ ካሴ ጋምኢዳ ሞርኬቴꬃን ካꬊዲ ꬋይሳናሳ።\XREF{}{{\XO 25:15 }{\XT{ኢሳ 14፡29-31፤ ኤር 47፡1-7፤ ኢዩ 3፡4-8፤ ኣሞ 1፡6-8፤ ሶፎ 2፡4-7፤ ዛካ 9፡5-7}}}

\VS{16}ኡባ ሃሪዛ ጎዳይ፡ ታኒ ታ ቄሴ ፊሊስጼሜ ኣሳ ቦላ ዴንꬃና፤ ኬሊቴ ኣሳ ቃንጻና፤ ኣባ ጋጻን ኣቲዳይታካ ꬋይሳና።

\VS{17}ታኒ ኢስታ ቦላ ዎልቃማ ሃሎ ኬሳና፤ ታ ቦሻንካ ኢስታ ቃጻያና፤ ታ ኢስታ ቃጻዪዛ ዎዴ ኢስቲ ታኒ ጎዳ ጊዲዳይሳ ኤራና› ጌስ» ጊዴስ።




\par }\Chap{26}{\SH ጺሮሲ ቦላ ዮቴቲዳ ቲንቢቴ
\par }
{\PP \VerseOne{1}ኑኒ ዲኤቲዳ ታማኔ ኢሲንꬃ ላይꬃን፥ ኣጊናስ ኮይሮ ጋላሳን ጎዳ ቃላይ ታኮ ዪዲ፥
\XREF{}{{\XO 26:1 }{\XT{ኢሳ 23፡1-18፤ ኢዩ 3፡4-8፤ ኣሞ 1፡9-10፤ ዛካ 9፡1-4፤ ማቶ 11፡21-22፤ ሉቃ 10፡13-14}}}

\VS{2}«ሃይሶ ኣሳ ናዉ! ጺሮሲ ዬሩሳላሜ ጊሻስ፥ ‹ዴሬታ ፔንጌይ ሃሹ ሜቃዱስ፤ ኢዚ ፔንጌቲ ታስ ዋቂ ጊ ዶዬቲዳ፤ ሃኢ ኢዛ ላሌቲዳ ጊሻስ ታ ኢዞ ዱሬታና› ጊዴስ፥

\VS{3}ኡባ ሃሪዛ ጎዳይ፡ ሃኔ ጺሮሴ ታ ኔ ቦላ ዴንዳዲስ፤ ኣባ ዳምባላይ ዴንዲዛ ማላ ታ ኔ ቦላ ዳሮ ዴሬ ዴንꬃና።

\VS{4}ኢስቲ ጺሮሲ ጊምቤዛ ሙሌራ ꬋይሳና፤ ኢዚ ናጌ ጊምቤታካ ላላና፤ ታኒ ኢዚ ቢታ ፒታ ꬋይሳዳ ካሎ ዲዛ ዛላ ኬሳና።

\VS{5}ታኒ ኡባ ሃሪዛ ጎዳይ ሃይሳ ዮቲዳ ጊሻስ ኢዛ ኣባ ጊዶን ጊቴ ሚጪ ሜሊሲዛሶ ጊዳና፤ ካዎቴꬃቲ ኢዚስ ዲዛዝ ቦንቃና።

\VS{6}ሄ ቢታን ኣባፌ ሃኪ ዲዛ ጉታቲ ማሻን ዉራና፤ ታኒ ጎዳ ጊዲዳይሳ ኢስቲ ሄ ዎዴ ኤራና።


\par }{\PP \VS{7}«ኡባ ሃሪዛ ጎዳይ፥ ‹ካዎታስ ካዎ ጊዲዳ ባቢሎኔ ካዎ ናቡካዳናጾሬ ፓራታራኔ ፓራ-ጋሬታራ፥ ቶጋንቻታራኔ ዳሮ ኦላንቻታራ ፑዴሃ ባጋፌ ጺሮሲ ቦላ ታ ኤሃና።

\VS{8}ኢዚ ዴራስ ጊዶን ዲዛ ኔ ጉታታ ማሻን ዉርሳና፤ ኢዚ ዩሾን ኬላ ኬላና፤ ኔ ጊምቤስ ጼራ ጋካናስ ቢታ ዶራና፤ ኢዚ ባ ጎንዳሌዛካ ኔ ቦላ ዴንꬃና።

\VS{9}ጊምቤዛ ላሊዛ ሚሻን ዲርሳ ላላና፤ ኦላ ማሳራን ናጌ ጊምቤታካ ላላና።

\VS{10}ፓራ ዳሮቴꬃፌ ዴንዲዳይሳን ጉዱላይ ኔና ጎዚ ኦይካና፤ ኣሳይ ጊምቤይ ላሌቲዳ ካታማ ማላ ኢዚ ኔ ፔንጌታራ ጌሊዛ ዎዴ፥ ፓራታ፥ ፓራ-ጋሬታኔ ጋሬታ ጬንጉርሳፌ ዴንዲዳይሳን ኔ ጊምቤቲ ቃጻና።

\VS{11}ኔ ኦጌቲ ኡባይ ፓራ ቶሆን ዱሬታና፤ ኔ ዴራ ማሻን ዎꬋና፤ ኔ ዎልቃማ ቱሳቲካ ሳኣን ኩንዳና።

\VS{12}ኔ ኣቆታ ኢስቲ ቦንቃና፤ ኔ ሻቃጬ ኢስቲ ቦንቂ ኤካና፤ ኔ ዲርሳ ኢስቲ ላላና፤ ኔ ሎኦ ኬꬃታካ ኡባ ꬋይሳና፤ ኔ ሹቻኔ ኔ ሚꬃ፥ ኔ ዲርሳ ላሌꬃ ዱጌ ኣባን ዬጋና።

\VS{13}ኔ ዬꬃ ታኒ ሲርጲ ሂስታና፤ ሃይሳፌ ጉዬ ኔ ዲꬃ ጊሪሲ ሴቴቴና።
\XREF{}{{\XO 26:13 }{\XT{ኣጁ 18፡22}}}

\VS{14}ታ ኔና ካሎ ዲዛ ሎቻ ዛላ ኦꬃና፤ ኔኒ ሞሌ ጊቴ ሚጪዛሶ ጊዳና፤ ናምኣንꬆ ሲማ ኦሴታካ፤ ሃይሲ ሃናናይ ታኒ ጎዳይ ዮቲዳ ጊሻሳ› ጌስ።


\par }{\PP \VS{15}«ኡባ ሃሪዛ ጎዳይ ጺሮሲስ፥ ‹ማዱንጺዳይቲ ቶቂሺን፥ ኔ ጊዶን ሼምፖ ዎꬊሺን፥ ኔ ኩንዴꬃ ጊሪሳፌ ዴንዲዳይሳን ሃሩሮቲ ቃጼቴኔ?

\VS{16}ኣባ ጋጻን ዲዛ ሃላቃቲ ኡባይ ባንታ ካዎቴꬃ ኣራታፔ ዎꬋና። ባንታ ሴሎ ማይኦ ዬጋና፤ ባንታ ጺባቤ ማይኦዛ ቃሪ ዬጋና። ባቦን ኩሚዲ ቢታ ቦላ ኡቲ ኮኮሪሼ ኔ ቦላ ጋኪዳ ሃኖዛ ጋሶን ኢስቲ ሺሮታና› ጌስ።
\XREF{}{{\XO 26:16 }{\XT{ኣጁ 18፡9-10}}}

\VS{17}ኔ ጊሻስ ዚላሊሼ፥

\par }{\Q « ‹ኔ ኣሳይ ኣባ ጊዶን ዲዛሬ፥

\par }{\QB ኤሬቲዳ ካታማዬ

\par }{\QB ኔ ዋና ꬋያዲ!

\par }{\Q ኔናን ዲዛ ኣሳራ

\par }{\QB ኔ ኣባ ጊዶን

\par }{\QB ዎልቃማኮሺን፥

\par }{\QB ሄን ዲዛ ኣሳ ኣቻን

\par }{\QB ኔ ያሺሲዳሮኮሺን።


\par }{\Q \VS{18}ሃኢ ኔ ኩንዴꬃ ጋላስ

\par }{\QB ኣባ ጋጻን ዲዛ ዴሬቲ ሂርጊዳ፤

\par }{\QB ኔ ላሌቲዳ ጋሶን

\par }{\QC ሃሩሮቲካ ቃጺዳ› ጌስ።


\par }{\PP \VS{19}«ኡባ ሃሪዛ ጎዳይ፥ ‹ኢስታን ኣሲ ባይንዳ ካታማታ ማላ ታኒ ኔና ካይዚሲሺን፥ ዎጋ ጊታ ኣባን ታኒ ኔና ዬጋዳ ካሚሺን፥

\VS{20}ቤኒ ዎዴ ኣሳቲ ጌሊዳ ኦላን ዎꬊዛይታራ ታ ኔና ዱጌ ዎꬃና፤ ዱጌ ኦላን ጌሊዛይታራ ታ ኔና ኢሲፌ ቤኒ ላሌቲዲ ዲዛ ቢታ ጋርሳን ታ ኔና ዎꬃና፤ ሄሳፌ ጉዬ ኔኒ ቢታ ቦላ ሼምፖራ ፓጻ ዲዛይታ ጋርሳን ኔስ ዴኦሶ ዴማካ፤

\VS{21}ታኒ ኔ ዉርሴꬃ ሚቺዛዝ ኦꬃና፤ ሄሳፌ ጉዬ ኔ ዴኣካ፤ ኔ ኮዬታናሺን ቤታካ፤ ጊዶ ኣቲን ኔኒ ናምኣንꬆ ሙሌካ ቤታካ› ጌስ» ጊዴስ።
\XREF{}{{\XO 26:21 }{\XT{ኣጁ 18፡21}}}




\par }\Chap{27}{\SH ጺሮሲስ ዚላሌቲዳ ዚላስ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ጺሮሲ ጊሻስ ዚላላ።

\VS{3}ኣባን ጌሊዛሶ ፔንጌን ዲዛሪሲኔ ዳሮ ኣባ ጋጻታን ዲዛ ዴሬታራ ዛልኢዛ ጺሮሲስ፥ ኡባ ሃሪዛ ጎዳይ፥

\par }{\Q «ሃኔ ጺሮሴ!

\par }{\QB ‹ኔኒ ኔና ኬሂፔ

\par }{\QB ሎኦ› ጋዳሳ፤


\par }{\Q \VS{4}ኔ ዛዋይ ኣባ ጊዶን ዴስ፤

\par }{\QB ኔና ኦꬂዳይቲ ኬሂ

\par }{\QB ሎኤꬂ ኦꬂዳ።


\par }{\Q \VS{5}ኔ ሳንቃታ ኡባ፥

\par }{\QB ሳኒሬፔ ዪዳ

\par }{\QB ጺዳን ኦꬂዳ፤

\par }{\QB ማርካቤ ቱሳቲ

\par }{\QB ሊባኖሴፔ ዪዳ

\par }{\QC ዚጋፔ ጊጊዳ።


\par }{\Q \VS{6}ባሳኔፔ ዪዳ ዎላፔ

\par }{\QB ማርካቤ ላጊዛ ሚሽ ኦꬂዳ፤

\par }{\QB ቆጲሮሴ ዛዋፔ ዪዳ

\par }{\QB ዚጋ ሚꬃ፥

\par }{\QC ዳንጋርሳ ዛሌን ኣሌቄሲዲ

\par }{\QC ኔ ዉይጌዛ ኦꬂዳ።


\par }{\Q \VS{7}ኔ ማርካቤዛ ጺባቤይ

\par }{\QB ጊብጼ ቢታ ላይኖፔ ኦሴቲዴስ፤

\par }{\QB ሄሲ ኔና ባንዲራ ማላ ጎኢዴስ።

\par }{\QB ሳሎ ሚሳቲዛኔ ኦቻ

\par }{\QB ቴራ ሚሳቲዛ

\par }{\QB ኔ ሻራቲ ቆጲሮሴፔ ዪዳ።


\par }{\Q \VS{8}ማርካቤ ሶሎሊሲዛይቲ

\par }{\QB ሲዶናፔኔ

\par }{\QB ኣርዋዴፔ ዪዳይታ፤

\par }{\QB ሃኔ ጺሮሴ፥

\par }{\QB ኔ ማርካቤ ላጊዛይቲ

\par }{\QC ሎሂዳ ኔ ኣሳታ።


\par }{\Q \VS{9}ጌባሌፔ ሎሂዳ ዳናቲኔ

\par }{\QB ሂላንቻቲ

\par }{\QB ኔ ማርካቤታ ኮላናስ

\par }{\QB ኔ ጊዶን ዴቴስ፤

\par }{\QB ኣባ ቦላራ ቢዛ ማርካቤቲኔ

\par }{\QB ማርካቤ ላጊዛይቲ ኡባይ

\par }{\QB ሄሬጌቲዲ ኔናራ ዛልኤታናስ

\par }{\QB ኔኮ ዬቴስ።


\par }{\BB \par }
{\Q \VS{10}«ፓሪሴ፥ ሉዴኔ ፑጼ ኣሳቲ

\par }{\QB ዎታዳራ ጊዲዲ

\par }{\QB ኔ ኦላንቻታ ጊዶን

\par }{\QB ኔና ሃጋዜቴስ፤

\par }{\QB ኔስ ቴማ ጊዳና ማላ

\par }{\QB ባንታ ጎንዳሌኔ

\par }{\QB ባንታ ቢራታ ቆቤ

\par }{\QC ኔ ጎዳ ቦላ ካቂዳ።


\par }{\Q \VS{11}ኣርዋዴኔ ሄሌኬ ኣሳቲ

\par }{\QB ኔ ጊምቤታ ኡባሶራ

\par }{\QB ናጌቴስ፤

\par }{\QB ጋማዴፔ ዪዳ ኣሳቲ

\par }{\QB ኔ ጊምቤ ጊዶን ዴቴስ፤

\par }{\QB ኢስቲ ባንታ ጎንዳሌ

\par }{\QB ኔ ጊምቤዛ ዩሾን ካቂዳ፤

\par }{\QB ኔ ፑላቴꬃ

\par }{\QB ኩሜꬅ ኦꬂዳ።


\par }{\PP \VS{12}«ኬሂ ዳሮ ጊዲዳ ኔ ዱሬቴꬃ ጋሶን ታርሴሴይ ኔናራ ዛልኤን ጋይታዱስ፤ ኢዛ ቢራኔ ቢራታ፥ ቆርቆሮኔ ኢርሳሴ ኤሃዳ ኔ ሻቃጬታ ላሜ ኤካዉስ።


\par }{\PP \VS{13}«ያዋኔይ፥ ቱባሌይኔ ሜሼኬይ ኔናራ ኢሲፌ ዛልኤቴስ፤ ኣይሌታኔ ጻርቂማላፔ ኦሴቲዳ ሚሻታ ሻቃጬራ ላሜቴስ።


\par }{\PP \VS{14}«ቤቲ-ቶጋርማ ኣሳቲ ጫና ፓራታ፥ ኦላ ፓራታኔ ባቁሎታ ሻቃጬን ላሜቴስ።


\par }{\PP \VS{15}«ኤሮዶሴ\FTNT{*}{{\FR 27:15 }{\FT{ኤሮዶሴ ጊዛይሳ ሃራ ሃራ ቢርሼꬃቲ ዴዳኔ ጌቴስ።
}}} ኣሳቲ ዛልኤን ኔናራ ጋይቲዳ፤ ዳሮ ሃሩሮ ዴሬቲ ኔ ሻቃጬታ ዳንጋርሳ ዛሌኒኔ ዞጴ ጌቴቲዛ ሚꬃን ላሜቴስ።


\par }{\PP \VS{16}«ኬሂ ዳሮ ጊዲዳ ኔ ኣቆታ ጋሶን ኣራሜይ ኔናራ ዛልኤን ጋይታዱስ፤ ኔ ሻቃጬካ ቤሉሬን፥ ኦቻ ቴራ ሚሳቲዛ ጫርቃን፥ ጺባቤን፥ ሎኦ ላይኖን፥ ሄሌሎኒኔ ዞኦ ኢንቁን ላሜቴስ።


\par }{\PP \VS{17}«ዩሁዳይኔ ኢስራኤሌይካ ኣቶንታ ኔናራ ዛልኤን ጋይቲዳ፤ ኢስቲ ሚኒቴፔ ዪዳ ጊስቴ፥ ማሊዶ፥ ኤስ፥ ዛይቴኔ ባላሳኔ ጌቴቲዛ ꬋሊዛ ዛይቴ ኔ ሻቃጬዛራ ላሜቴስ።


\par }{\PP \VS{18}«ኔ ዳሮ ዱሬቴꬃኔ ኢሻሎ ዱሳ ጋሶን ዳማስቆ ኣሳቲ ሄልቦኔ ዎይኔ ኡሺኔ ዛሃሬ ዴሬ ዶርሳ ኢስኬ ሺሺዲ ኔናራ ዛልኤቲዳ።


\par }{\PP \VS{19}«ኦዜሌን ዲዛ ዳኔይኔ ጊርኬ ኣሳይ ኔ ዱማ ዱማ ሚሻ ሻሚዳ፤ ኢስቲ ኔ ሚሻራ ላማናስ ኣሌቄቲዳ ቢራታ፥ ዱማ ዱማ ሳዎታኔ ቃራፋ ኤሂዳ።


\par }{\PP \VS{20}«ዳዳኔይ ኔ ሻቃጬ ጊላሴራ ላማዉስ።


\par }{\PP \VS{21}«ኣራቢያ ሃላቃቲኔ ቄዳሬ ሃላቃቲ ኡባይ ኔ ላጌታ፤ ኢስቲ ላቃ፥ ꬋርሾኔ ዴይሼ ኤሂዲ ኔናራ ዛልኤቴስ።


\par }{\PP \VS{22}«ሳባ ዛልኣንቻቲኔ ኤራኢሜ ዛልኣንቻቲ ኔናራ ዛልኤቴቴስ፤ ዶሬቲዳ ቂማሜ ኡባ፥ ኣልኦ ሹቺኔ ዎርቃ ሺሺዲ ሻቃጬን ኔናራ ዛልኤቴቴስ።


\par }{\PP \VS{23}«ካራኔ፥ ካኔ፥ ኤዴኔ፥ ሳባ፥ ኣሶሬኔ ኪልማዴ ዛልኣንቻቲ ኔናራ ዛልኤቴቴስ።

\VS{24}ሄይቲካ ኔ ጊያ ጊዶን ሎኦ ማይኦ፥ ሳሎ ሚሳቲዛ ካባ፥ ጺባቤ፥ ሄሳꬆካ ቢራታ ቃላሜን ጶሊዛኔ ሚኒ ዳዴቲዳ ሲጋጃ ኤሂዲ ኔናራ ዛልኤቴቴስ።


\par }{\Q \VS{25}«ታርሴሴ ማርካቤቲ

\par }{\QB ኔ ሻቃጬ ጫኒ ጫኒ ኤፊዳ፤

\par }{\QB ኔኒ ኣባ ጊዶን ዴጾ ጫና

\par }{\QC ጫኔታዳ ዳሳ።
\XREF{}{{\XO 27:25 }{\XT{ኣጁ 18፡11-19}}}


\par }{\Q \VS{26}ማርካቤ ሶሎሊሲዛይቲ ጪማ

\par }{\QB ኣባ ጊዶን ኔና ኤፊዳ፤

\par }{\QB ጊዶ ኣቲን ኣርሼይ

\par }{\QC ሞኪዛ ባጋ ጫርኮይ

\par }{\QC ኣባ ጊዶን

\par }{\QC ኔና ሜንꬄሬꬂዴስ።


\par }{\Q \VS{27}ማርካቤ ዳፋይ

\par }{\QB ኔ ቦላ ጋኪዛ ጋላስ

\par }{\QB ኔ ኣቆታይ፥ ኔ ሻቃጬይኔ

\par }{\QC ኔ ዛልኤ ሚሻይ፥

\par }{\QB ኔ ማርካቤዛ ሶሎሊሲዛይቲ፥

\par }{\QB ማርካቤዛን ቢዛይቲኔ

\par }{\QC ማርካቤ ኦሳንቻቲ፥

\par }{\QC ኔ ዛልኣንቻቲኔ

\par }{\QC ኔ ዎታዳራቲ ኡባይ፥

\par }{\QC ማርካቤዛን ዲዛይቲ ኡባይ፥

\par }{\QC ዱጌ ጪማ ኣባን ሚቴታና።


\par }{\Q \VS{28}ኔ ማርካቤ ሶሎሊሲዛይቲ

\par }{\QB ዋሲሺን፥

\par }{\QB ኣባ ጋጻን ዲዛይቲ

\par }{\QB ያርኪያርኬቴስ።


\par }{\Q \VS{29}ማርካቤ ሶሎሊሲዛይቲ ኡባይ

\par }{\QB ባንታ ማርካቤታ ኦሊ ባና፤

\par }{\QB ማርካቤ ሶሎሊሲዛይቲኔ

\par }{\QB ማርካቤን ዲዛይቲ ኡባይ

\par }{\QC ዎꬊዲ ኣባ ጋጻን ኤቃና።


\par }{\Q \VS{30}ባንታ ቃላ ꬎቁ ሂስቲዲ

\par }{\QB ጫሞ ዬሆ ኔስ ዬካና፤

\par }{\QB ባንታ ሁኤን ጉዱላ ቆሊዲ

\par }{\QB ቢዲንꬃ ቦላ ቡሉሌታና።


\par }{\Q \VS{31}ኔ ጊሻስ ካዮቲዲ

\par }{\QB ባንታ ሁኤ ቡሉሳና፤

\par }{\QB ማቃካ ማይኣና፤

\par }{\QB ዎዚናፔ ጬጪዲ

\par }{\QB ጫሞ ዬሆ ኔስ ዬካና።


\par }{\Q \VS{32}ኔ ጊሻስ ኢስቲ ዋሲሼ

\par }{\QB ዬካና፤

\par }{\QB ኢስቲ ኔስ ዚላሊሼ፥

\par }{\QB ‹ኣባን ሚቴቲ ጮኡ ጊዳይ፥

\par }{\QB ጺሮሴ ማላይ ኦኔ?› ጋና።


\par }{\Q \VS{33}ኔ ሻቃጬይ

\par }{\QB ኣባፌ ፒኒ ኬዚዳ ዎዴ፥

\par }{\QB ዳሮ ዴሬታ ካልሳሳ፤

\par }{\QB ኔኒ ኔ ጊታ ኣቆታኒኔ

\par }{\QC ኔ ሻቃጬዛን ቢታን ዲዛ

\par }{\QC ካዎቴꬃታ ዱሬሳዳሳ።


\par }{\Q \VS{34}ሃኢ ጊዲኮ ጪማ ሃꬃን

\par }{\QB ኣባ ጊዶን ሜቄሬታ

\par }{\QB ኩንዳዳሳ፤

\par }{\QB ኔ ጫናይኔ ጫኔቲዳ

\par }{\QB ኣሳይ ኡባይ

\par }{\QB ኔናራ ኣባን ሚቴቲዳ።


\par }{\Q \VS{35}ኣባ ጋጻን ዴኢዛ ኣሳይ ኡባይ

\par }{\QB ኔ ቦላ ጋኪዳይሳ ቤኢዲ

\par }{\QB ዳጋሚዳ።

\par }{\QB ኢስታ ካዎቲካ ሂርጋን ኮኮሪዳ፤

\par }{\QB ኢስታ ኣይፌሶይ ላሜቲዴስ።


\par }{\Q \VS{36}ሃራ ካዎቴꬃታ ጊዶን ዲዛ

\par }{\QB ዛልኣንቻቲ

\par }{\QB ኔ ቦላ ኣይ ኬና ዋይቂዶ!

\par }{\QB ኔ ዉርሴꬃይ

\par }{\QB ዳጋንꬂዛዝ ጊዲዴስ፤

\par }{\QB ኔ ሜርናስ ቤታካ» ጊዴስ።




\par }\Chap{28}{\SH ጺሮሴ ሃላቃ ቦላ ዮቴቲዳ ቲንቢቴ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ጺሮሴ ሃላቃስ ኡባ ሃሪዛ ጎዳይ፡

\par }{\Q «ኔ ዎዚናይ ኦቶሮን ኩሚዲ፥

\par }{\QB ‹ታኒ ጾሳ፤

\par }{\QB ጾሳ ኣራታን ኣባስ

\par }{\QB ጊዶ ኣዳን ኡታዲስ› ጊዴስ።

\par }{\QB ኣይኮስካ ኔኒ ታኒ ጾሳ ማላ

\par }{\QB ኣꬎ ኤራንቻ ቆፒኮካ

\par }{\QB ኔኒ ኣሳ ኣቲን ጾስ ዳካ።


\par }{\Q \VS{3}ኔኒ ዳኔላፔ ቦላራ

\par }{\QB ኣꬎ ኤራንቻ?

\par }{\QB ኔፔ ጌሚዳ

\par }{\QB ጹራ ዮኦይ ዴኔ?


\par }{\Q \VS{4}ኔ ኣꬎ ኤራቴꬃኒኔ

\par }{\QB ኔ ኣኬካን

\par }{\QB ኔ ኣቆታ ዳጋሳዳሳ፤

\par }{\QB ዎርቃኔ ቢራ

\par }{\QB ኔ ሚንጃ ኬꬃን

\par }{\QB ሺሻዳሳ።


\par }{\Q \VS{5}ኔ ዛልኤ ኦሶ ኤራቴꬃን

\par }{\QB ኬሃ ቢዳ ጊሻስ፥

\par }{\QB ኣቆታ ቦላ ኣቆታ ዳጋሳዳሳ፤

\par }{\QB ኔ ኣቆታ ዳሮቴꬃፌ

\par }{\QB ዴንዲዳይሳን

\par }{\QB ኔ ዎዚናይ ኦቶሮን

\par }{\QC ኩሚዴስ ጋዳ ዮታ።


\par }{\BB \par }
{\Q \VS{6}«ሄሳ ጊሻስ

\par }{\QB ኡባ ሃሪዛ ጎዳይ፥

\par }{\QB ‹ታኒ ጾሳ ማላ

\par }{\QB ኣꬎ ኤራንቻ›

\par }{\QC ጋዳ ኔኒ ቆፒዛ ጊሻስ፥


\par }{\Q \VS{7}ካዎቴꬃታ ጊዶን

\par }{\QB ኬሂ ሜንጼ ኢታ ጊዲዳ ኣላጋታ

\par }{\QB ታ ኔ ቦላ ኤሃና።

\par }{\QB ኢስቲ ኔ ኣꬎ ኤራቴꬃ

\par }{\QB ፑላቴꬃ ቦላ

\par }{\QB ባንታ ማሻ ሾዳና፤

\par }{\QB ጊታ ኔ ቦንቾዛካ ቱኒሳና።


\par }{\Q \VS{8}ኔና ዱጌ ኦላን ዬጋና፤

\par }{\QB ጪማ ሃꬃን ኣባ ጊዶን

\par }{\QB ኢታ ሃይቆ ኔ ሃይቃና።


\par }{\Q \VS{9}ሂስቲን ኔኒ ኔና ዎꬊዛይታ

\par }{\QB ሲንꬃን፥

\par }{\QB ‹ታኒ ጾሳ› ጋንዲ?

\par }{\QB ኔና ዎꬊዛይታ ኩሼን

\par }{\QB ኔ ጌላሼ

\par }{\QB ኔኒ ኣሳ ኣቲን ጾስ ዳካ።


\par }{\Q \VS{10}ኔኒ ኣላጋታ ኩሼን

\par }{\QB ኣማኖንታ ኣሳታ

\par }{\QC ሃይቆ ማላ ሃይቃና፤

\par }{\QB ኡባ ሃሪዛ ጎዳይ፥

\par }{\QC ‹ታኒ ሃይሳ ዮታዲስ›

\par }{\QB ጌስ» ጊዴስ።


\par }{\SH ጺሮሴ ካዎ ኩንዴꬅ
\par }
{\PP \VS{11}ቃሴካ ጎዳ ቃላይ ታኮ ዪዲ፥

\VS{12}«ሃይሶ ኣሳ ናዉ! ጺሮሴ ካዎ ጊሻስ ዚላላሼ ኡባ ሃሪዛ ጎዳይ ኔና፥

\par }{\BB \par }
{\Q « ‹ኣꬎ ኤራቴꬃን ኩማዳ፥

\par }{\QB ኩሜꬃ ፑላቴꬅ ማይኣዳ

\par }{\QB ኔኒ ኣሳስ ቱሙ ሌሚሶ ጊዳዳሳ።


\par }{\Q \VS{13}ኔኒ ኤዴኔን፥

\par }{\QB ጾሳ ኣታኪልቴ ጊዶን ዴኣዳሳ፤

\par }{\QB ቦንቾ ሹቻዚ ኢሶይ ኢሶይ

\par }{\QB ኔና ኣሌቂሲዴስ፤

\par }{\QB ኢስቲካ ሳርዲዮኔ፥

\par }{\QC ቶጳዚዮኔኔ ኣልማዜ፥

\par }{\QC ማርጊዴ፥ ኢያስጲዴኔ ሲምፔሬ፥

\par }{\QC ቤሉሬ፥ ቢሪሌኔ ኣልኦ ኢንቁ፤

\par }{\QC ኔ ማይኦቲካ ጾልቂዛ

\par }{\QC ኢንቁኔ ዎርቃ፤

\par }{\QB ሃይቲ ኔኒ ሜꬌቲዳ

\par }{\QB ጋላስ ኦሴቲዳ።


\par }{\Q \VS{14}ኔኒ ናጊዛ

\par }{\QB ኪሩቤ ጊዳዳ ቲዬታዳሳ፤

\par }{\QB ሄሳስ ታ ኔና ሹማዲስ፤

\par }{\QB ኔኒ ካሴ ጌሻ ዙማን

\par }{\QC ጾሳይሳን ዴኣዳሳ፤

\par }{\QB ታማ ማላ ሹቻታ ጊዶን

\par }{\QB ሲሜሬታዳሳ።


\par }{\Q \VS{15}ኔኒ ሜꬌቲዳ ጋላሳፌ ዶሚን፥

\par }{\QB ኢታቴꬂ ኔ ቦላ

\par }{\QC ቤቲዳ ጋላስ ጋካናስ፥

\par }{\QB ኔኒ ኦጌ ኡባን

\par }{\QC ቦሬይ ባይንዳ ዴኣዳሳ።


\par }{\Q \VS{16}ኔ ዛልኤይ ሚኒዳ ጊሻስ፥

\par }{\QB ማካላቴꬃን ኩማዳሳ፤

\par }{\QB ናጋራካ ኦꬃዳሳ።

\par }{\QB ሄሳ ጊሻስ ታ ኔና

\par }{\QB ጾሳ ዙማ ቦላፌ

\par }{\QB ካዉሻዳ ዬዴꬃዲስ፤

\par }{\QB ሃይሶ ናጊዛ ኪሩቤ!

\par }{\QB ታ ኔና ታማ ሚሳቲዛ

\par }{\QC ሹቻታ ጊዶፌ ኬሳዲስ።


\par }{\Q \VS{17}ኔ ፑላቴꬃ ጋሶን፥

\par }{\QB ኔ ዎዚናይ ኦቶሬቲዴስ፤

\par }{\QB ኔ ቦንቾ ጊታቴꬃፌ

\par }{\QB ዴንዲዳይሳን፥

\par }{\QB ኔ ኣꬎ ኤራቴꬃ ቱኒሳዳሳ፤

\par }{\QB ሄሳ ጊሻስ ታኒ ኔና

\par }{\QC ዱጌ ቢታን ኦላዲስ፤

\par }{\QB ሃራ ካዎታ ሴራናስ

\par }{\QB ማላታ ኦꬃዲስ።


\par }{\Q \VS{18}ኔ ናጋራኒኔ ኔ ጪሞ ዛልኤ

\par }{\QB ዳሮፔ ዴንዲዳይሳን፥

\par }{\QB ኔ ጎይኒዛ ኬꬃታ

\par }{\QB ቱኒሳዳሳ።

\par }{\QB ሄሳ ጊሻስ

\par }{\QB ታኒ ታማይ ኔ ጊዶፌ

\par }{\QC ኬዛና ማላ ኦꬃዲስ፤

\par }{\QB ኢዚካ ኔና ሚዴስ።

\par }{\QB ኔና ቤኢዛ ኡባ ሲንꬃን፥

\par }{\QB ቢታ ቦላ ኔና ቢዲንꬅ ኬሳዲስ።


\par }{\Q \VS{19}ኔና ኤሪዛ ካዎቴꬃቲ ኡባይ፥

\par }{\QB ኔ ቦላ ጋኪዳይሳን ዳጋሚዳ።

\par }{\QB ኔ ዉርሴꬂ

\par }{\Q ጬጪሲዛዝ ጊዲዴስ፤

\par }{\QB ሃይሳፌ ጉዬ ኔስ

\par }{\QC ዴኦይ ዴና› ጌስ» ጊዴስ።


\par }{\SH ሲዶና ቦላ ዮቴቲዳ ቲንቢቴ
\par }
{\PP \VS{20}ጎዳ ቃላይ ታኮ ዪዲ፥
\XREF{}{{\XO 28:20 }{\XT{ኢዩ 3፡4-8፤ ዛካ 9፡1-2፤ ማቶ 11፡21-22፤ ሉቃ 10፡13-14}}}

\VS{21}«ሃይሶ ኣሳ ናዉ! ኔ ኣይፌሶ ሲዶና ባጋ ዛራዳ ቲንቢቴ ኢዚ ቦላ ዮታ።

\VS{22}ኔኒ ዴራስ ኡባ ሃሪዛ ጎዳይ ኔና፥

\par }{\MM ‹ሃኔ ሲዶና ታኒ ኔ ቦላ ዴንዳዲስ፤

\par }{\QB ኔ ጊዶን ታኒ ቦንቼታና፤

\par }{\QB ቂጻቴ ታኒ ኢዚ ቦላ ኤሂሺን፥

\par }{\QB ታ ጌሻቴꬃካ

\par }{\QB ታ ኢዚ ጊዶን ቆንጪሲሺን፥

\par }{\QB ታኒ ጎዳ ጊዲዳይሳ ኢስቲ ኤራና።


\par }{\Q \VS{23}ታኒ ኢዚ ቦላ ኢታ ሃርጌ ኤሃና፤

\par }{\QB ኢዚ ኦጌታን ሱꬂ ጉካና ማላ

\par }{\QC ታ ኦꬃና፤

\par }{\QB ኡባ ባጋራ ዪዛ

\par }{\QB ማሻን ሲፌቲዳይቲ፥

\par }{\QB ኢዚ ጊዶን ኩንዳና፤

\par }{\QB ሄሳፌ ጉዬ

\par }{\QB ታኒ ጎዳ ጊዲዳይሳ

\par }{\QC ኢስቲ ኤራና።


\par }{\PP \VS{24}« ‹ሃይሳፌ ጉዬ ኢስራኤሌ ኣሳ ኡንኤꬂዛ ኪንዲቾይኔ ጫዲዛ ኣጉንꬅ ጊዲዳ ሾሮቲ ኢስታ ዩሾን ዴቴና፤ ሄሳን ታኒ ኡባ ሃሪዛ ጎዳ ጊዲዳይሳ ኢስቲ ኤራና› ጌስ» ጊዴስ።


\par }{\SH ኢስራኤሌ ኣሳ ኣንጄቴꬅ
\par }
{\PP \VS{25}ኡባ ሃሪዛ ጎዳይ፥ «ታ ኢስራኤሌ ዴራ ኢስቲ ላሌቲዳ ካዎቴꬃታ ቢታፌ ሺሺዛ ዎዴ፥ ካዎቴꬃቲ ጼሊሺን ታ ጌሻቴꬃ ታኒ ኢስታ ጊዶን ቆንጪሳና፤ ሄሳፌ ጉዬ ኢስቲ ታኒ ታ ኣይሌ ያቆቤስ ኢሚዳ ባንታ ቢታን ዴኣና።

\VS{26}ሄን ኢስቲ ሳሮን ዳና፤ ኬꬃታ ኬጻና፤ ዎይኔ ቱራ ቶኪዛሶሆታ ጊጊሳና፤ ኢስቲ ካꬊዳ ሾሮታ ታ ቃጻዪዛ ዎዴ ኢስቲ ሳሮን ዳና፤ ሄሳፌ ጉዬ ታኒ ጎዳይ ኢስታ ጾስ ጊዲዳይሳ ኢስቲ ኤራና» ጌስ።




\par }\Chap{29}{\SH ጊብጼ ቦላ ዮቴቲዳ ቲንቢቴ
\par }
{\PP \VerseOne{1}ኑኒ ዲኤቲዳ ታማንꬃ ላይꬃን፥ ታማንꬃ ኣጊናን፥ ታማኔ ናምኣንꬃ ጋላሳን ጎዳ ቃላይ ታኮ ዪዲ፥
\XREF{}{{\XO 29:1 }{\XT{ኢሳ 19፡1-25፤ ኤር 46፡2-26}}}

\VS{2}«ሃይሶ ኣሳ ናዉ! ኔ ኣይፌሶ ጊብጼ ካዎ ፓሮኔኮ ዛራዳ ኢዛ ቦላኔ ጊብጼ ቢታ ኡባ ቦላ ቲንቢቴ ዮታ።

\VS{3}ኔኒ ኢዛስ ኡባ ሃሪዛ ጎዳይ፥

\par }{\BB \par }
{\Q «ሻፋ ሃꬃ ጊዶን ኢቺዳ

\par }{\QB ሃይሶ ጊታ ዶኣዞ!

\par }{\QB ጊብጼ ካዎ ፓሮኔ!

\par }{\QB ታ ኔ ቦላ ዴንዳዲስ፤

\par }{\QB ‹ኣባዬ ሻፋይ ታይሳ፤

\par }{\QB ታኒ ታስ ሜꬋዲስ› ጋሳ።
\FTNT{*}{{\FR 29:3 }{\FT{ኣባዬ ሻፋዛ ኢሲ ኢሲ ጌሻ ማጻፋቲ ናይሌ ሻፋ ጊ ጎኤቴቴስ
}}}


\par }{\Q \VS{4}ጊዶ ኣቲን ኔ ሲꬌን

\par }{\QB ታ ዳፎ ኣꬃና፤

\par }{\QB ኔ ሻፋታን ዲዛ ሞሌታ

\par }{\QC ኔ ጎጋራ ኦይሴꬃና።

\par }{\QB ኔስ ጎጋን ሻቢዳ

\par }{\QB ሞሌታ ኡባራ

\par }{\QB ታ ኔና ኔ ሻፋታፔ

\par }{\QB ጎቻ ኬሳና።


\par }{\Q \VS{5}ኔናኔ ኔ ሻፋታን ዲዛ

\par }{\QB ሞሌታ ኡባ፥

\par }{\QB ታ ባዞ ቢታን ዬጋ ኣጋና፤

\par }{\QB ኣይኮይ ባይንዳ ዴምባን

\par }{\QC ኔ ኩንዳና፤

\par }{\QB ኔና ሺሻናይኔ

\par }{\QB ዴንꬃናይ ዴና፤

\par }{\QB ዎራ ዶኣታሲኔ ሳሎ ካፎታስ፥

\par }{\QB ኔኒ ቁማ ጊዳና ማላ

\par }{\QC ታ ኣꬃ ኢማና።


\par }{\PP \VS{6}«ሄሳፌ ጉዬ ጊብጼን ዲዛ ኡባይ ታኒ ጎዳ ጊዲዳይሳ ኤራና።

\par }{\PP «ኢስራኤሌ ኬꬃን ኔኒ ኣሳስ ማቃ ጉፌ ጊዳዳሳ።
\XREF{}{{\XO 29:6 }{\XT{ኢሳ 36፡6}}}

\VS{7}ኢስቲ ኔና ኦይኪዳ ዎዴ ሜቃዳ ኢስታ ሾጳዛ ጫዳዳሳ፤ ኢስቲ ኔናን ዜምፒዳ ዎዴ ሜቃዳ ኢስታ ዞኮ ዱꬃዳሳ።

\VS{8}ሄሳ ጊሻስ ኡባ ሃሪዛ ጎዳይ ታኒ ማሻ ኔ ቦላ ኤሃና፤ ኔ ኣሳታኔ ኢስታ ሜሄታ ዎꬋና።

\VS{9}ጊብጼይ ላሌቲዳ ቡላ ቢታ ጊዳና። ሄሳፌ ጉዬ ታኒ ጎዳ ጊዲዳይሳ ኢስቲ ኤራና።

\par }{\PP « ‹ኣባዬ ሻፋይ ታይሳ፤ ታኒ ኢዛ ሜꬋዲስ› ጋዳሳ።

\VS{10}ሄሳ ጊሻስ ታኒ ኔ ቦላኔ ኔ ሻፋታ ቦላ ዴንዳዲስ፤ ጊብጼ ቢታ ሚጊዶሌፔ ቢዲ ኣሲዋ ጋካናስ፥ ሄፔካ ቢዲ ቶጵያ ዛዋ ጋካናስ ላላዳ ታኒ ቡላሳና።

\VS{11}ኣስ ጊዲን ሜሄ ጊዲን ሄራ ኣꬊቤና፤ ኦይዱ ታሙ ላይꬅ ጋካናስ ኦኒካ ኢዚን ዴና።

\VS{12}ታኒ ጊብጼ ቢታ ꬋይዳ ቢታታፔ ኢሲኔይ ማላ ቡላሳና፤ ኢዚ ካታማቲካ ላሌቲዳ ካታማታ ጊዶን ኦይዱ ታሙ ላይꬅ ጋካናስ ካይስ ጊዳና፤ ጊብጼታካ ታኒ ካዎቴꬃታ ጊዶን ላላና፤ ዴሬታ ጊዶን ታ ኢስታ ዜራና።


\par }{\PP \VS{13}«ኡባ ሃሪዛ ጎዳይ፥ ‹ኦይዱ ታሙ ላይꬃፌ ጉዬ ታኒ ጊብጼታ ኢስቲ ላሌቲ ዲዛ ካዎቴꬃታ ጊዶፌ ሺሻና።

\VS{14}ታኒ ኢስታስ ዛራ ኢሻሎ ዴኦ ኢማና፤ ካሴ ኢስታ ኣዋታ ቢታ ጳጺሮሴ ታ ኢስታ ዛራና፤ ኢዛካ ካዎቴꬃታ ኡባፌ ላፋ ጊዳና።

\VS{15}ሃራ ካዎቴꬃታፔ ቦላራ ኢዛ ባና ꬎቁ ሂስታና ዳንዳዩኩ፤ ታኒ ኢዞ ኬሃ ላፋ ሂስታና፤ ሄሳ ጊሻስ ኢዛ ሃራ ካዎቴꬃታ ዛራ ሃራና ዳንዳዩኩ።

\VS{16}ጊብጼይ ሃይሳፌ ጉዬ ኢስራኤሌይ ኢዚን ዜምፒዛ ዴሬ ጊዱኩ፤ ማዶ ዴማናስ ኢዚኮ ኢስቲ ሲሚዳ ዎዴ ኢስቲ ኦꬂዳ ናጋራ ኢስቲ ቆፍሲዛ ዴሬ ጊዳና፤ ሄሳፌ ጉዬ ታኒ ኡባ ሃሪዛ ጎዳ ጊዲዳይሳ ኢስቲ ኤራና› ጌስ» ጊዴስ።


\par }{\SH ጊብጼ ጾኔቴꬅ
\par }
{\PP \VS{17}ኑኒ ዲኤቲዳ ናምኡ ታማኔ ላፑንꬃ ላይꬃን፥ ኮይሮ ኣጊናን፥ ኮይሮ ጋላሳን ጎዳ ቃላይ ታኮ ዪዲ፥

\VS{18}«ሃይሶ ኣሳ ናዉ! ባቢሎኔ ካዎ ናቡካዳናጾሬይ ዎልቃማ ኦላ ጺሮሴ ቦላ ዴንꬄꬂዴስ፤ ኡባ ሁኤይ ቦኣቲዴስ፤ ኡባ ሃሼይካ ጋሬቲዴስ፤ ጊዲኮካ ኢዚኔ ኢዛ ኦላንቻቲ ጺሮሴ ቦላ ኢስቲ ዎራጂዲ ዴሚዳ ዎꬌይ ዴና።

\VS{19}ሄሳ ጊሻስ ኡባ ሃሪዛ ጎዳይ፥ ‹ታኒ ጊብጼ ቢታ ባቢሎኔ ካዎ ናቡካዳናጾሬስ ኣꬃ ኢማና፤ ኢዚስ ዲዛ ኣቆታ ኡባ ኢዚ ባስ ሚያና፤ ኢዛ ኦላንቻታስ ዳሞዛ ጊዳና ማላ ቢታይን ዲዛ ሚሽ ኡባ ቦንቃናኔ ፒቲ ኤፋና።

\VS{20}ኢዚኔ ኢዛ ኦላንቻቲ ታስ ዳቡርዳ ጊሻስ ኢዛስ ዳቡራ ጋቴ ጊዳና ማላ ጊብጼ ታ ኢዛስ ኢማዲስ› ጌስ።


\par }{\PP \VS{21}«ሄ ጋላስ ታኒ ኢስራኤሌ ኬꬃስ ካጬ ሞይዛና፤ ኢስታ ጊዶን ታ ኔ ዶና ዶያና፤ ሄሳን ታኒ ጎዳ ጊዲዳይሳ ኢስቲ ኤራና» ጊዴስ።




\par }\Chap{30}{\SH ጊብጼ ቦላ ያና ቂጻቴ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ሃይሳ ማላ ጋዳ ቲንቢቴ ዮታ፡ ኡባ ሃሪዛ ጎዳይ፥

\par }{\Q « ‹ዉ! ዉይ› ጋ ዋሳ፤

\par }{\QB ‹ሄ ጋላሳይስ ኣዬ ኣና!› ጋ።


\par }{\Q \VS{3}ጋላሳይ ማቲዴስ!

\par }{\QB ጎዳ ጋላሳይ ጋኪዴስ!

\par }{\QB ሄ ጋላሳይ ሻራ ጋላሳ፤

\par }{\QB ካዎቴꬃታ ኡባስ

\par }{\QB ባሻ ጋላሳ።


\par }{\Q \VS{4}ጊብጼ ቦላ ኦላይ ያና፤

\par }{\QB ቶጵያ ቦላካ ቱጋይ ያና።

\par }{\QB ዳሮቲ ጊብጼን ሹኬቲ ኩንዳና፤

\par }{\QB ኢዚ ኣቆታይ ቦንቄታና፤

\par }{\QB ኢዚ ዮቻቲካ ላሌታና።


\par }{\PP \VS{5}«ቶጵያይኔ ፑጼይ፥ ሉዴይኔ ኣራቤይ፥ ሊቢያይኔ ጫቆ ቃላ ቢታ ኣሳይ ጊብጼራ ኢሲፌ ማሻን ዉራና።


\par }{\Q \VS{6}«ኡባ ሃሪዛ ጎዳይ፥

\par }{\QB ‹ጊብጼራ ዙፔቲዛይቲ ኩንዳና፤

\par }{\QB ኢዛ ኦቶሬቲዛ ሚኖቴꬃይ ꬋያና፤

\par }{\QB ሚጊዶሌፔ ቢዲ

\par }{\QB ኣሲዋ ጋካናስ፥

\par }{\QB ኢስቲ ማሻን ሃይቃና› ጌስ።


\par }{\Q \VS{7}ቡላ ቢታታ ጊዶን

\par }{\QB ኢስቲ ኣꬊ ቡላ ጊዳና፤

\par }{\QB ኢስታ ካታማቲካ

\par }{\QB ላሌቲዳ ካታማታ ጊዶፌ

\par }{\QC ኢሳ ጊዳና።


\par }{\Q \VS{8}ታኒ ጊብጼን ታማ ኦይꬂዛ ዎዴ፥

\par }{\QB ኢዞ ማዲዛይቲ ኡባይ

\par }{\QB ኩንዲዛ ዎዴ፥

\par }{\QB ታኒ ጎዳ ጊዲዳይሳ

\par }{\QC ኢስቲ ሄ ዎዴ ኤራና።


\par }{\PP \VS{9}«ሄ ጋላስ ታ ቃስታኔቲ ማርካቤን ቢዲ ባꬊ ጋ ኡቲዳሶሆፔ ኬሳናስ ቶጵያ ዳጋንꬃና፤ ጊብጼይ ꬉማን ሚቴቲዛ ዎዴ ኢስታ ጬጬይ ኦይካና፤ ቱማፔ ሄ ጋላሳይ ያና»።


\par }{\PP \VS{10}ኡባ ሃሪዛ ጎዳይ፥

\par }{\Q «ባቢሎኔ ካዎ ናቡካዳናጾሬ ኩሼን

\par }{\QB ቆዳይ ባይንዳ ጊብጼ ዴሬ ኣሳ

\par }{\QC ታ ꬋይሳና።


\par }{\Q \VS{11}ካዎቴꬃታ ኡባፌ

\par }{\QB ሜንጼ ኢታ ጊዲዳ

\par }{\QB ኢዚኔ ኢዛ ኦሳንቻቲ

\par }{\QB ቢታዮ ꬋይሳናስ

\par }{\QB ያና ማላ ኦꬃና፤

\par }{\QB ባንታ ማሻ

\par }{\QB ጊብጼ ቦላ ሾዲዲ

\par }{\QC ቢታዮ ኣሃ ጻላ ሂስታና።


\par }{\Q \VS{12}ኣባዬ ሻፋ ታኒ ሜሊሳና፤

\par }{\QB ቢታዮካ ኢታ ኣሳታስ ባይዛና፤

\par }{\QB ኣላጋታ ኩሼን ቢታዮኔ

\par }{\QB ኢዚን ዲዛ ኡባ ታ ቡላ ሂስታና፤

\par }{\QB ታኒ ጎዳይ ሃይሳ ዮታዲስ።


\par }{\BB \par }
{\Q \VS{13}«ኤቃ ጾሳታ

\par }{\QB ታ ꬋይሳና፤

\par }{\QB ሜምፒሳን ዲዛ ሚስሌታ

\par }{\QC ታ ዲፒ ሂስታና፤

\par }{\QB ሃይሳፌ ጉዬ ጊብጼን

\par }{\QC ሃላቃታናይ ዴና፤

\par }{\QB ቢታይ ቦላ

\par }{\QB ታ ያሻቴꬅ ኪታና።


\par }{\Q \VS{14}ታኒ ጳጺሮሴ ቢታ

\par }{\QB ቡላ ሂስታና፤

\par }{\QB ጻኖሴ ቦላ ታማ ዬዳና፤

\par }{\QB ቴቤሴ ቦላ ቂጻቴ ዬጋና።


\par }{\Q \VS{15}ጊብጼስ ሚጻ ጊዲዳ

\par }{\QB ሲና ቦላ ታ ባሻ ጉሳና፤

\par }{\QB ቆዳይ ባይንዳ ቴቤሴ ኣሳ

\par }{\QC ታ ꬋይሳና።


\par }{\Q \VS{16}ታኒ ጊብጼ ቦላ ታማ ኤꬃና፤

\par }{\QB ሲኔይ ጬጬን ቡልኣኬታና፤

\par }{\QB ቴቤሴይ ዳምባላን ሚቴታና፤

\par }{\QB ሜምፒሳይ ዱጾንታ

\par }{\QC ጬጬ ጊዶ ጌላና።


\par }{\Q \VS{17}ሄሊዮቴኔ

\par }{\QB ቡባስቴ ናቴꬃቲ

\par }{\QB ማሻን ሲፌታና፤

\par }{\QB ሄ ካታማቲካ ዲኤታና።


\par }{\Q \VS{18}ታኒ ጊብጼ ቃምባራ ሜንꬂዛ ዎዴ

\par }{\QB ጻፊናሴን ጋላሳይ ቃማና፤

\par }{\QB ሄሳፌ ጉዬ ኢዛ ኦቶሬቲዳ

\par }{\QB ኢዚ ሚኖቴꬃይ ኩንዳና፤

\par }{\QB ኢዛ ሻራን ካሜታና፤

\par }{\QB ኢዚ ጉታቲካ ዲኤታና።


\par }{\Q \VS{19}ሄሳ ጊሻስ ታ ጊብጼ ቦላ

\par }{\QB ታ ቂጻቴ ኤሃና፤

\par }{\QB ኢስቲካ ታኒ ጎዳ ጊዲዳይሳ

\par }{\QC ሄ ዎዴ ኤራና» ጊዴስ።


\par }{\SH ጊብጼ ካዎ ኩንዴꬅ
\par }
{\PP \VS{20}ኑኒ ዲኤቲዳ ታማኔ ኢሲንꬃ ላይꬃን፥ ኮይሮ ኣጊናን፥ ላፑንꬃ ጋላሳን ጎዳ ቃላይ ታኮ ዪዲ፥

\VS{21}«ሃይሶ ኣሳ ናዉ! ታኒ ጊብጼ ካዎ ቄሴ ሜንꬃዲስ፤ ኢዚ ፓጻና ማላ ኢዛ ቄሴይ ኮሌቲቤና፤ ዎይኮ ኢዚ ማሻ ኦይኪ ዳንዳያና ማላ ኢዛ ኩሼይ ማቃን ኮሌቲቤና።

\VS{22}ሄሳ ጊሻስ ኡባ ሃሪዛ ጎዳይ፥ ‹ታኒ ጊብጼ ካዎ ፓሮኔ ቦላ ዴንዳዲስ፤ ኢዛስ ፓጻ ቄሴዛራኔ ሜቆ ቄሴዛራ ናምኣ ጋꬃ ሜንꬃና፤ ኢዛ ማሻይ ኢዛ ኩሼፔ ኬሲ ኤኪ ዎꬋና ማላ ታ ኦꬃና።

\VS{23}ታኒ ጊብጼ ኣሳ ካዎቴꬃታ ጊዶን ላላና፤ ሃራ ዴሬታ ጊዶንካ ዜራና።

\VS{24}ታኒ ባቢሎኔ ካዎ ቄሴ ሚንꬃዳ ታ ማሻካ ኢዛ ኦይꬃና። ጊዶ ኣቲን ፓሮኔ ቄሴዛ ታ ሜንꬃና፤ ኢዚካ ባ ሞርኬዛ ሲንꬃን ኢታ ማዱንጺዳ ኣሳ ማላ ቶቃና።

\VS{25}ባቢሎኔ ካዎ ቄሴ ታ ሚንꬃና፤ ጊዶ ኣቲን ፓሮኔ ቄሴይ ዳቡራና፤ ታኒ ታ ማሻ ባቢሎኔ ካዎ ኩሼን ኦይꬂን ኢዚካ ቃꬂሺን ታኒ ጎዳ ጊዲዳይሳ ኢስቲ ኤራና።

\VS{26}ታ ጊብጼታ ካዎቴꬃታ ጊዶን ላላና፤ ዴሬታ ጊዶንካ ዜራና፤ ሄሳፌ ጉዬ ታኒ ጎዳ ጊዲዳይሳ ኢስቲ ሄ ዎዴ ኤራና› ጌስ» ጊዴስ።




\par }\Chap{31}{\SH ሊባኖሴ ዚጋ ሌሚሶ
\par }
{\PP \VerseOne{1}ኑኒ ዲኤቲዳ ታማኔ ኢሲንꬃ ላይꬃን፥ ሄꬓንꬃ ኣጊናን፥ ኮይሮ ጋላሳን ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ጊብጼ ካዎ ፓሮኔሲኔ ቆዳይ ባይንዳ ኢዛ ዴራስ፥

\par }{\Q « ‹ጊታቴꬃን ኔናራ

\par }{\QB ጊናታናይ ኦኔ?


\par }{\Q \VS{3}ኢዛ ሃጋይ ዎራስ ኩዋ ጊዲዲ

\par }{\QB ዳሮ ሉሌ ጊዲዲ ኢዛ ጼራይ

\par }{\QB ሳሎ ጋኪ ዲቺዛ

\par }{\QB ሊባኖሴ ዚጋ

\par }{\QB ሚሳቲዛ ኣሶሬ ጼሊቴ።


\par }{\Q \VS{4}ሃꬃቲ ኢዛ ጫሪሲዳ፤

\par }{\QB ጪማ ፑልቶቲካ ኢዛ ዲቺዳ፤

\par }{\QB ኢስታ ካንቼ

\par }{\QB ሃꬃቲ ጎጊዳ፤

\par }{\QB ኢስታ ጻጶይ ዲዛሶ

\par }{\QB ኡባ ኢርጺሲዳ፤

\par }{\QB ዴምባን ዲዛ ሚꬃታ ኡባኮ

\par }{\QC ዛራ ሃꬅ ዬዲዳ።


\par }{\Q \VS{5}ሃꬅ ካሊዳ ጊሻስ

\par }{\QB ዎራ ጊዶን ዲዛ ሚꬅ ኡባፌ፥

\par }{\QB ኬሂ ኣዱቂዴስ፤

\par }{\QB ኢዛ ሃጋቲ ዳዪዳ፤

\par }{\QB ኡንቁሎቲ ኣዱቂዳ።


\par }{\Q \VS{6}ሳሎ ካፎቲ ኡባይ ኢዛ ሃጋታ ቦላ

\par }{\QB ባንታ ኬꬅ ኬጺዳ፤

\par }{\QB ዎራ ዶኣቲ ኡባይ

\par }{\QC ኢዛ ሃጋታ ጋርሳን

\par }{\QC ማራታ ዬሊዳ፤

\par }{\QB ጊታ ካዎቴꬃቲ

\par }{\QB ኡባይ ኢዛ ኩዋ

\par }{\QC ጋርሳን ዴኢዳ።


\par }{\Q \VS{7}ዳዪዳ ኢዛ ሃጋታራ

\par }{\QB ኢዛስ ፑላዚ ኬሂ ሎኦ፤

\par }{\QB ኢዛ ጻጶቲ ሃꬂ

\par }{\QB ዳሪ ዲዛሶ ቢዳ።


\par }{\Q \VS{8}ጾሳ ጋናቴን ዲዛ ዚጋቲካ

\par }{\QB ኢዛራ ጊናታና ዳንዳይቤቴና፤

\par }{\QB ጺዳቲካ ኢዛ ሃጋታራ

\par }{\QB ጊናቴቴና፤

\par }{\QB ዎላቲካ ኢዛ ሃጋራ

\par }{\QB ጊናቴቴና፤

\par }{\QB ጾሳ ጋናቴን ዲዛ

\par }{\QB ኣይ ሚꬂካ

\par }{\QB ሎኤቴꬃን ኢዛ ጋኬና።
\XREF{}{{\XO 31:8 }{\XT{ሜꬌ 2፡9}}}


\par }{\Q \VS{9}ታኒ ኢዛ ዳሮ ሃጋታራ ጋꬃ

\par }{\QB ፑላሳ ሜꬋዲስ፤

\par }{\QB ጾሳ ጋናቴን ዲዛ

\par }{\QB ሚꬃቲ ኡባይ

\par }{\QB ኢዛ ኣሞታና ማላ

\par }{\QB ኦꬃዲስ› ጌስ ጋ።


\par }{\PP \VS{10}«ሄሳ ጊሻስ ኡባ ሃሪዛ ጎዳይ፥ ‹ጩፑ ጊዳ ቦንጮታ ቦላ ጼራ ꬎቁ ሂስቲዲ ባና ዛራꬊሲዳ ጊሻስ፥ ባ ኣዱሳቴꬃን ኢዚ ኦቶሬቲዳ ጊሻስ፥

\VS{11}ታኒ ኢዛ ኢታቴꬃ ኬና ኢዛ ኦሶ ጋቴ ኢማና ማላ ካዎቴꬃታ ሃሪዛይሳስ ታ ኢዛ ኣꬃ ኢማዲስ። ታ ኢዛ ኬሳ ዎራ ኦላዲስ።

\VS{12}ካዎቴꬃታ ጋርሳን ኬሂ ሜንጼ ኢታ ኣላጋቲ ኢዛ ቃንጼሬꬂ ዬጊዳ፤ ኢዛ ኡንቁሎቲ ዙማታኒኔ ዙሌታን ኩንዲዳ፤ ኢዛ ሃጋቲካ ሜቄሬቲ ሃꬃ ዛራታን ዎꬊዳ፤ ቢታን ዲዛ ካዎቴꬃቲ ኡባይ ኢዛ ኩዋ ጋርሳፌ ኬዚዲ ዬጊ ቢዳ።

\VS{13}ሳሎ ካፎቲ ዪዲ ኩንዲዳ ሚꬃ ቦላ ኡቲዳ፤ ዎራ ዶኣቲካ ኡባይ ኩንዲዳ ሚꬃ ሃጋታ ቦላ ኡቲዳ።

\VS{14}ሄሳ ጊሻስ ሃꬃ ላንቄን ዲዛ ኣይ ሚꬂካ ባ ጼራ ጩፑ ጊዳ ቦንጮታፔ ቦላራ ꬎቁ ሂስቲዲ ሃይሳፌ ጉዬ ባና ኦቶሮን ዛራꬊሴና፤ ቃሴካ ኣይ ሚꬂካ ሎኤꬂዲ ሃይሳꬆ ኣዱቄና፤ ኡባይካ ሃይቂዲ ዱጌ ዱፎን ጌሊዛይታራ ኢሲፌ ሃይቃና ማላ ፒርዴቲዴስ› ጌስ።


\par }{\PP \VS{15}«ኡባ ሃሪዛ ጎዳይ፥ ኢዚ ዱጌ ዱፎን ጌሊዳ ጋላስ ጪማ ፑልቶታ ኢዛ ጊሻስ ካዮን ካማዲስ፤ ሻፋታ ቴቃዲስ፤ ጎጊዛ ሃꬃቲካ ኤቂዳ፤ ታ ኢዛ ጋሶን ሊባኖሴ ꬉማ ማይዛዲስ፤ ዎራ ሚꬃቲ ኡባይ ሜሊዳ።

\VS{16}ዱጌ ዱፎን ጌሊዛይታራ ታ ኢዛ ጌልꬂዛ ዎዴ ኢዚ ኩንዲሺን ሲዬቲዳ ጊሪሳይ ካዎቴꬃታ ዳጋንꬂዴስ፤ ሄሳፌ ጉዬ ኤዴኔ ሚꬃቲ፥ ዱማኔ ዶሬቲዳ ሊባኖሴ ሚꬃቲ፥ ሃꬅ ካሊዳ ሚꬃቲ ኡባይ ቢታ ጋርሳን ዲሼ ሚኔቲዳ።

\VS{17}ካዎቴꬃታ ጊዶፌ ኢዛራ ዙፔቲዳይቲ፥ ኢዛ ኩዋ ጋርሳን ዴኢዳይቲ፥ ማሻን ሲፌቲዳይታራ ጋይታናስ ዱጌ ዱፎን ዎꬊዳ።


\par }{\PP \VS{18}«ኤዴኔን ሚꬃታፔ ፑላቴꬃኒኔ ኣዱሳቴꬃን ኔናራ ጊናታናይ ኦኔ? ጊዶ ኣቲን ኔኒካ ሄሳꬆ ኤዴኔ ሚꬃታራ ኢሲፌ ቢታ ጋርስ ጌላና፤ ማሻን ሃይቂዳይታራኔ ኣማኖንታይታራ ኢሲ ቦላ ኢቻና።

\par }{\PP «ፓሮኔኔ ቆዳይ ባይንዳ ኢዛ ዴራ ጋካናይሲ ሃይሳ፤ ታኒ ኡባ ሃሪዛ ጎዳይ ሃይሳ ዮታዲስ» ጊዴስ።




\par }\Chap{32}{\SH ፓሮኔ ጊሻስ ዚላሌቲዳ ዚላስ
\par }
{\PP \VerseOne{1}ኑኒ ዲኤቲዳ ታማኔ ናምኣንꬆ ላይꬃን፥ ታማኔ ናምኣንꬆ ኣጊናን፥ ኮይሮ ጋላሳን ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ጊብጼ ካዎ ፓሮኔስ ዚላላሼ፥

\par }{\Q « ‹ኔኒ ካዎቴꬃ ጊዶን

\par }{\QB ጋሞ ማላ፤

\par }{\QB ኣባ ጊዶንካ ሚሚንቴ ማላ፤

\par }{\QB ኔኒ ሻፋታን ቦቦልጩ ጋሳ፤

\par }{\QB ሃꬃታ ኔ ቶሆን ዋꬋሳ፤

\par }{\QB ፑልቶታ ኡሎሳሳ።


\par }{\BB \par }
{\Q \VS{3}« ‹ኡባ ሃሪዛ ጎዳይ፡

\par }{\QB ዳሮ ዴሬ ሺሻዳ፥

\par }{\QB ታ ጊቴዛ ኔ ቦላ ዬጋና፤

\par }{\QB ኢስቲ ኔና ታ ጊቴዛራ

\par }{\QB ጎቺ ኬሳና።


\par }{\Q \VS{4}ታ ኔና ቢታ ቦላ ዬጋና፤

\par }{\QB ዴምባ ቦላካ ሚጫና፤

\par }{\QB ሳሎ ካፎቲ ኡባይ

\par }{\QC ኔ ቦላ ኡታና ማላ

\par }{\QC ታ ኦꬃና፤

\par }{\QB ዎራ ዶኣቲ ኡባይ

\par }{\QB ኔና ዪቄቲ ሚ ካላና።


\par }{\Q \VS{5}ታኒ ኔ ኣሾ ዙማታ ቦላ ላላና፤

\par }{\QB ዙሌታካ ኔ ኣሃን ኩንꬃና።


\par }{\Q \VS{6}ቢታ ኔ ሱꬃን ታ ጫጲሳና፤

\par }{\QB ኔፔ ጎጊዛይሲ ዙሌታ ኩሚዲ

\par }{\QB ዙማታ ጋካናስ ዲዛ

\par }{\QC ኦጌ ኡባ ካማና።


\par }{\Q \VS{7}ታ ኔና ꬋይሲዛ ዎዴ

\par }{\QB ሳሎታ ጎዛና፤

\par }{\QB ኢስታ ጾሊንቴታካ ꬉሚሳና፤

\par }{\QB ኣዋካ ሻራን ካማና፤

\par }{\QB ኣጊናይካ ባ ፖኦ ዲጋና።
\XREF{}{{\XO 32:7 }{\XT{ኢሳ 13፡10፤ ማቶ 24፡29፤ ማር 13፡24-25፤ ሉቃ 21፡25፤ ኣጁ 6፡12-13፤ 8፡12}}}


\par }{\Q \VS{8}ሳሎን ፖኢሲዛ ፖኦታ ኡባ፥

\par }{\QB ኔ ቦላ ታ ꬉሚሳና፤

\par }{\QB ኔ ቢታ ቦላ

\par }{\QB ታ ꬉማ ኤሃና› ጌስ።


\par }{\BB \par }
{\Q \VS{9}«ኔ ቦላ ዪዳ ባሻ

\par }{\QB ታ ሲሲዛ ዎዴ

\par }{\QB ኔ ኤሮንታ ቢታን

\par }{\QB ካዎቴꬃታ ጊዶን፥

\par }{\QB ዳሮ ኣሳታ ዎዚና ጬጪሳና።


\par }{\Q \VS{10}ዳሮ ኣሳይ ኔ ቦላ ጋኪዳ ሜቶን

\par }{\QB ዳጋማና ማላ ታ ኦꬃና፤

\par }{\QB ታኒ ታ ማሻ ኢስታ ሲንꬃን

\par }{\QB ሾዳ ሴሲሺን

\par }{\QC ኔ ቦላ ጋኪዳ ሃኖዛ ጋሶን

\par }{\QC ኢስታ ካዎቲ ዳጋማን

\par }{\QC ኖዡ ጋና፤

\par }{\QB ኔኒ ኩንዲዛ ጋላስ ኢሶይ ኢሶይ

\par }{\QC ባ ሼምፖስ

\par }{\QB ያሻን ኣይፌ ቂጶን ኮኮራና።


\par }{\BB \par }
{\Q \VS{11}«ኡባ ሃሪዛ ጎዳይ

\par }{\Q ጊብጼ ካዎስ፥

\par }{\QB ‹ባቢሎኔ ካዎ ማሻይ

\par }{\QB ኔ ቦላ ያና።


\par }{\Q \VS{12}ካዎቴꬃታ ኡባፌ

\par }{\QB ኬሂ ሜንጼ ኢታ ጊዲዳ፥

\par }{\QC ዎልቃማ ኣሳታ ማሻን

\par }{\QC ኔ ሺሺዳ ኦላንቻቲ

\par }{\QB ኩንዳና ማላ ታ ኦꬃና፤

\par }{\QB ጊብጼ ኦቶሬቴꬃ

\par }{\QB ኢስቲ ኩንዲሳና፤

\par }{\QB ኢዚስ ጮራ ኦላንቻታካ

\par }{\QB ꬋይሳና።


\par }{\Q \VS{13}ዳሮ ሃꬃ ማታን ዲዛ

\par }{\QB ኢዚ ዉዴታ ታ ꬋይሳና፤

\par }{\QB ሄሳፌ ጉዬ ኣሳ ቶሆን

\par }{\QB ዬꬌቴቴና፤

\par }{\QB ሜሄ ቶሆይ ኡሎሴና።


\par }{\Q \VS{14}ሂስታዳ ታ ኢዚ ሃꬃታ ጺሊሳና፤

\par }{\QB ኢዚ ሻፋታ ዛይቴ ማላ

\par }{\QB ታ ጎጊሳና።


\par }{\Q \VS{15}ታ ጊብጼ ቡላሲሺን

\par }{\QB ቢታይን ዲዛይ ኡባይ ꬋይሺን፥

\par }{\QB ሄን ዲዛ ኡባ ታኒ ሾጪሺን፥

\par }{\QB ታኒ ጎዳ ጊዲዳይሳ ኢስቲ

\par }{\QC ሄ ዎዴ ኤራና› ጌስ» ጊዴስ።


\par }{\PP \VS{16}ኡባ ሃሪዛ ጎዳይ፥ «ሄሲ ኡባይ ኢዚ ጊሻስ ዚላሌቲዛ ዚላሳ፤ ካዎቴꬃታ ማጫ ናይቲ ዚላላና፤ ጊብጼሲኔ ኢዚ ጮራ ኦላንቻታ ጊሻስ ዚላሊሼ ኮይዛና» ጌስ።


\par }{\SH ጊብጼስ ዉርሴꬃ ካዮ
\par }
{\PP \VS{17}ኑኒ ዲኤቲዳ ታማኔ ናምኣንꬆ ላይꬃን፥ ሄ ኣጊናን፥ ታማኔ ኢቻሻንꬆ ጋላሳን ጎዳ ቃላይ ታኮ ዪዲ፥

\VS{18}«ሃይሶ ኣሳ ናዉ! ጊብጼ ኦላንቻ ጮራታ ጊሻስ ዬካ! ኢዞኔ ዎልቃማ ካዎቴꬃታ ማጫ ናይታ ዱጌ ዱፎን ጌሊዛይታራ ኢሲፌ ዱጌ ቢታ ጋርስ ጌልꬃ።

\VS{19}ኔኒ ኢስታስ፥ ‹ኢንቴ ሃራታፔ ኣꬊዲ ሎኤቲ? ዱጌ ዎꬋዳ ኣማኖንታይታራ ኢሲፌ ኢቻ› ጋ ዮታ።

\VS{20}ኢስቲ ማሻን ሲፌቲዳይታ ጊዶን ኩንዳና፤ ማሻይ ሾዴቲዴስ፤ ኢዛ ባ ዳሮ ኦሳንቻታራ ኢሲፌ ጎሼቱ።

\VS{21}ዱፎ ጊዶን ዎልቃማ ሃላቃቲ ጊብጼ ጊሻሲኔ ኢዚራ ዙፔቲዛይታ ጊሻስ ኢስቲ ዱጌ ዎꬊዲ፥ ‹ማሻን ሃይቂዳይታራኔ ኣማኖንታይታራ ኢሲ ቦላ ኢቺዳ› ጋና።


\par }{\PP \VS{22}«ኣሶሬይ ባ ኩሜꬃ ኦላንቻታራ ዳዉስ፤ ኢዚፔ ማሻን ኩንዲዳይታኔ ሲፌቲዳይታ ዱፎን ዶዴታ ኡታዱስ።

\VS{23}ኢስታ ዱፎይ ጪማ ኦላ ጊዶን ዴስ፤ ኢዚ ኦላንቻቲ ኢዚ ዱፎ ዩሾን ኮሬቲዳ፤ ፓጻ ዲዛይታ ቢታን ሺሮ ዴንꬂዳይቲ ኡባይ ሹኬቲዳ፤ ማሻንካ ዉሪዳ።


\par }{\PP \VS{24}«ኤላማ ሄን ዳዉስ፤ ኢዚ ኦላንቻቲ ኡባይ ኢዚ ዱፎ ዩዪ ኣꬊ ዴቴስ፤ ኡባቲካ ሹኬቲዳ፤ ማሻንካ ሃይቂዳ፤ ፓጻ ዲዛይታ ቢታን ሺሮ ዴንꬂዳ ኡባቲ ኣማኖንታ ቢታ ጋርስ ጌሊዳ፤ ዱጌ ቢታ ጋርስ ጌሊዳይታራ ኢሲፌ ዬላ ማይኢ ጌሊዳ።

\VS{25}ኢዚ ዱፎ ዩሾን ዲዛ ኩሜꬃ ኦላንቻታራ ሹኬቲዳይታ ጊዶን ሂጻይ ኢዚስ ጊጌቲዴስ። ኢስቲ ኡባይ ኣማኖንታይታኔ ማሻን ሲፌቲዳይታ፤ ኢስታ ሺሮይ ሼምፖራ ፓጻ ዲዛይታ ቢታን ዎሬኬቲዳ ጊሻስ ዱጌ ዱፎን ጌሊዛይታራ ኢሲ ቦላ ዬላ ማይኣና፤ ሹኬቲዳይታ ጊዶን ኢስቲ ኢቻና።


\par }{\PP \VS{26}«ሜሼኬይኔ ቱባሌ ዱፎይ ባንታ ኦላንቻታ ዱፎን ዶዴቲ ኡታና፤ ኢስቲ ኡባይካ ኣማኖንታይታ ጊዲ ኡቲዲ ሼምፖራ ፓጻ ዲዛይታ ቢታን ባ ሺሮ ዴንꬄꬂዳ ጊሻስ ማሻን ሃይቂዳ።

\VS{27}ዳሮ ላይꬃፌ ካሴ ሃይቂዳ ኦላ ቃራቲ ባንታ ማሻ ቦርኮቲዲ፥ ባንታ ጎንዳሌ ባንታ ቲራ ቦላ ኦይኪዲ፥ ባንታ ኩሜꬃ ኦላ ሚሽ ኡባራ ዱፎን ጌሊዳይታ ማላ ቦንቾን ሞጌቲቤቴና። ሃ ኦላንቻቲ ሼምፖራ ፓጻ ዲዛይታ ቢታን ዲዛ ዎልቃማ ኣሳታ ቦላ ሺሮ ዴንꬂዳ ጊሻስ ኢስታ ናጋራ ቂጻቴይ ኢስታ ሜቄꬃ ቦላ ሼምፓና።


\par }{\PP \VS{28}«ፓሮኔ! ኔኒካ ሄሳꬆ ሜቃና፤ ማሻን ሲፌቲዳይታራኔ ኣማኖንታይታራ ኔ ኢሲ ቦላ ኢቻና።


\par }{\PP \VS{29}«ኤዶማ ሄን ዴኣዉስ፤ ኢዚ ካዎቲኔ ኢዞ ሃሪዛይቲ ኡባይ ሄን ዴቴስ፤ ኢስቲ ዎልቃራ ዲዛይታ ጊዲኮካ ማሻን ሲፌቲዳይታራ፥ ዱጌ ዱፎን ጌሊዳይታራኔ ኣማኖንታይታራ ኢሲ ቦላ ኢቺዳ።


\par }{\PP \VS{30}«ፑዴሃ ባጋ ሃሪዛይቲኔ ሲዶናቲ ኡባይ ሄን ዴቴስ፤ ሃይሳፌ ካሴ ኢስቲ ባ ዎልቃን ኣማኔቲዲ ሺሮ ዴንꬂዳይታ ጊዲኮካ ሹኬቲዳይታራ ኢሲፌ ዬላን ኩንዲዳ፤ ማሻን ሲፌቲዳይታ ኣማኖንታይታራኔ ዱጌ ዱፎን ዎꬊዳይታራ ኢሲፌ ዬላ ማይኢ ኢቻና።


\par }{\PP \VS{31}«ፓሮኔይኔ ኢዛ ኦላንቻቲ ኡባይ ኢስታ ቤኣና፤ ማሻን ሲፌቲዳ ባ ኦላንቻታ ኡባ ካዮፔ ኢዚ ሚኔታና።

\VS{32}ታኒ ሃይሳፌ ካሴ ካዎቴꬃቲ ኡባይ ጊብጼ ካዎስ ያያና ማላ ሼምፖራ ፓጻ ዲዛይታ ቢታን ሺሮይ ኣካና ማላ ኮይኮካ ፓሮኔይኔ ኢዛ ኦላንቻቲ ኡባይ ማሻን ሲፌቲዳይታራኔ ኣማኖንታይታራ ኢሲፌ ኢቻና፤ ታኒ ኡባ ሃሪዛ ጎዳይ ሃይሳ ዮታዲስ» ጊዴስ።




\par }\Chap{33}{\SH ዎሼስ ሂዚቄላ ሹሜቴꬅ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ኔ ዴሬ ኣሳስ ዮታ፤ ኔኒ ኢስታስ፥ ‹ታኒ ቢታ ቦላ ማሻ ኤሂሺን ሄ ዴሬ ኣሳይ ኣሳ ጊዶፌ ዎሼ ኣስ ዶሪዲ ዎꬂኮ፥

\VS{3}ኢዚካ ቢታይ ቦላ ማሻይ ዪሺን ቤኢዲ ዴራ ሚንꬂ ኤሪሳናስ ዛዬ ፑኒኮ፥

\VS{4}ሄሳፌ ጉዬ ኦኒካ ዛዬዛ ሲዪዲ ናጌቶንታ ኣጊኮ፥ ማሻዚ ዪዲ ኢዛ ሼምፖ ꬋይሲኮ፥ ሱꬃ ኣጮይ ኢዛ ቦላ ዴኤስ።

\VS{5}ዛዬዛ ሲዪዲ ናጌቶንታ ኣጊኮ ኢዛ ሱꬃይ ኢዛ ቦላ ጊዳና፤ ኢዚ ናጌቲዳኮ ባና ኣሻና

\VS{6}ጊዶ ኣቲን ዎሼ ኣዴዚ ማሻይ ዪዛይሳ ቤኢዲ ዴራ ኤሪሳናስ ዛዬ ፑኖንታ ኣጊኮ ኢስታ ጊዶፌ ኢሲ ኣሳ ሼምፖ ማሻይ ዎꬊኮ ኢዛዴይ ባ ናጋራ ጊሻስ ሃይቃና፤ ጊዶ ኣቲን ኢዛ ሱꬃ ጊሻስ ዎሼ ኣዴዚ ኦይሼታና ማላ ታኒ ኦꬃና› ጋ ዮታ።


\par }{\PP \VS{7}«ሃይሶ ኣሳ ናዉ! ታኒ ኔና ኢስራኤሌ ኬꬃስ ዎሼ ኣስ ሂስታ ዶራዲስ፤ ሄሳ ጊሻስ ታ ኔስ ዮቲዛ ቃላ ሲያ፤ ታ ሴራካ ኢስታ ኤሪሳ።

\VS{8}ታኒ ኢታዛ፥ ‹ሃይሶ ኢታዞ፥ ኔኒ ቱማፔ ሃይቃና› ታኒ ጊዳ ዎዴ፥ ኢዚ ባ ኦጌፔ ሲማና ማላ ኔ ኦꬆንታ ኣጊኮ ሄ ኢታ ኣዴዚ ባ ናጋራን ሃይቃና፤ ኔኒ ጊዲኮ ኢዛ ሱꬃ ጊሻስ ኦይሼታና።

\VS{9}ጊዶ ኣቲን ኢታ ኣሲ ባ ኦጌፔ ሲማና ማላ ኔ ዮቲን ኢጺኮ ኢዚ ባ ናጋራን ሃይቃና፤ ኔኒ ጊዲኮ ኔ ሼምፖ ኣሻና።


\par }{\SH ጎዳ ሱሬ ፒርዳ
\par }
{\PP \VS{10}«ሃይሶ ኣሳ ናዉ! ኢስራኤሌ ኣሳስ ኢንቴ፥ ‹ኑ ናጋራይኔ ኑ ቆሆይ ኑና ዴጺዴስ፤ ሄሳፌ ዴንዲዳይሳን ኑኒ ꬋያና ጎስ፤ ሂስቲን ኑኒ ዋኒ ዳና ዳንዳይዞኒ?› ጌታ።

\VS{11}ኔኒ ኢስታስ ኡባ ሃሪዛ ጎዳይ፥ ‹ታኒ ታ ዴኦን ጫቃይስ፤ ኢስቲ ባ ኦጌፔ ሲሚዲ ሼምፖራ ፓጻ ዳና ማላ ኣቲን ኢታ ኣሳታ ሃይቆን ታ ኡፋዬቲኬ፤ ሲሚቴ! ኢንቴ ኢታ ኦጌፔ ሲሚቴ! ኢስራኤሌ ኬꬃ ኣሳቶ ኣይስ ሃይቄቲ?› ጋዳ ዮታ።


\par }{\PP \VS{12}«ሃይሶ ኣሳ ናዉ! ሃኢካ ኔ ዴሬ ኣሳታስ፥ ‹ጺሎ ኣሲ ኣዛዞ ሜንꬂዛ ዎዴ ኢዛስ ካሴ ጺሎቴꬃይ ኢዛ ኣሼና፤ ናጋራንቻይ ባ ናጋራፔ ሲሚኮ ኢዚ ካሴ ናጋራፔ ዴንዲዳይሳን ꬋዬና። ጺሎ ኣሲ ናጋራ ኦꬂኮ ኢዚ ካሴ ጺሎቴꬃፌ ዴንዲዳይሳን ሼምፖራ ፓጻ ዴና› ጋ ዮታ።

\VS{13}ጺሎ ኣስ ቱማፔ ኔኒ ሼምፖራ ፓጻ ዳና ጊን ኢዚካ ባ ጺሎቴꬃን ኣማኔቲዲ ኢታ ኦꬂኮ ኢዛ ጺሎ ኦሶታፔ ኢሶይካ ቆፌቴና፤ ኢዚካ ባ ናጋራ ጋሶን ሃይቃና።

\VS{14}ቃሴ ኢታ ኣስ ኔ ቱማፔ ሃይቃና ጊኮ፥ ኢዚ ባ ናጋራፔ ሲሚዲ ሱሬኔ ሊኬ ጊዲዳ ሚሽ ኦꬂኮ፥

\VS{15}ኢዚ ታልኢዳይሳስ ኦይሶ ኤኪዳይሳ ዛሪኮ፥ ባ ካይሲዳይሳ ዛሪ ኢሚኮ፥ ዴኦ ኢሚዛ ኣዛዞታ ኢዚ ካሊኮ፥ ኢታ ሚሺካ ኢዚ ኦꬆንታ ኣጊኮ ቱማፔ ኢዚ ዴኦን ዳና ኣቲን ሃይቄና።

\VS{16}ኢዚ ኦꬂዳ ናጋራፔ ኢሶይካ ቆፌቴና፤ ኢዚ ሱሬኔ ሊኬ ጊዲዳ ሚሽ ኦꬂዳ ጊሻስ ቱማፔ ሼምፖራ ፓጻ ዳና።


\par }{\PP \VS{17}«ሄሳꬆ ሃንኮካ ኔ ዴሬ ኣሳይ፥ ‹ጎዳ ኦጌይ ሱሬ ዴና› ጌስ፤ ጊዶ ኣቲን ሱሬ ጊዶንታይ ኢስታ ኦጌ።

\VS{18}ጺሎ ኣሲ ባ ጺሎቴꬃ ኦሶ ኣጊዲ ኢታ ሚሽ ኦꬂኮ ኢዚ ባ ናጋራን ሃይቃና።

\VS{19}ጊዶ ኣቲን ኢታ ኣሲ ባ ኢታቴꬃ ኦሶፔ ሲሚዲ ሱሬኔ ሊኬ ሚሽ ኢዚ ኦꬂኮ፥ ኢዚ ሄሳ ኦꬂዳ ጊሻስ ሼምፖራ ፓጻ ዳና።

\VS{20}ኢንቴኖ ኢስራኤሌ ኬꬃ ኣሳቶ ኢንቴ፥ ‹ጎዳ ኦጌይ ሊኬ ዴና› ጌታ፤ ጊዶ ኣቲን ኢሳ ኢሳ ቦላ ኢንቴ ኦጌ ማላ ታ ፒርዳና» ጊዴስ።


\par }{\SH ዬሩሳላሜ ኩንዴꬅ
\par }
{\PP \VS{21}ኑኒ ዲኤቲዳ ታማኔ ናምኣንꬆ ላይꬃን፥ ታማንꬆ ኣጊናን፥ ኢቻሻንꬆ ጋላሳን፥ ዬሩሳላሜፔ ኬሲ ኤኪ ዪዳ ኢሲ ኣሲ ካታማይ ኩንዲዳይሳ ታስ ዮቲዴስ።
\XREF{}{{\XO 33:21 }{\XT{2ካዎ 25፡3-10፤ ኤር 39፡2-8፤ 52፡4-14}}}

\VS{22}ሄ ቢታኔይ ያናፔ ሲንꬃ ጋላሳ ኦማርሳ ዎዴ ጎዳ ኩሼይ ታ ቦላ ሼምፒዲ ታ ዶና ዶይዴስ፤ ዎንቴꬃ ጋላስ ማላዶ ኣዴዚ ታኮ ጋኪዳ ማላ ታ ሃሳያና ዳንዳያዲስ፤ ሄሳፌ ጉዬ ጮኡ ጋቤኬ።


\par }{\PP \VS{23}ሄሳፌ ጉዬ ጎዳ ቃላይ ታኮ ዪዲ፥

\VS{24}«ሃይሶ ኣሳ ናዉ! ኢስራኤሌ ቢታን ላሌቲ ዲዛ ኣሳቲ፥ ‹ኣብራሃሜይ ባርካ ዲዛ ኢሲ ኣስ ጊዲኮካ ቢታዮ ላቲዴስ፤ ኑኒ ጊዲኮ ጮራ፤ ቱማፔ ቢታያ ኑስ ጺንጾ ጊዳ ኢሜታዱስ› ጌቴስ።

\VS{25}ሄሳ ጊሻስ ኔኒ ኢስታስ ኡባ ሃሪዛ ጎዳይ፥ ‹ኣሾዛ ሱꬃራ ጋꬂ ሜታ፤ ኢንቴ ኣይፌታካ ኢንቴ ኤቃ ጾሳታኮ ዴንꬄታ፤ ሼምፖ ዎꬌታ። ሂስቲን ሄሳ ማላ ሃኖን ቢታዮ ላታና ቆፔቲ?

\VS{26}ኢንቴ ኢንቴ ማሻን ኣማኔቴታ፤ ኢንቴ ሃራሲዛ ሚሻታ ኦꬄታ፤ ኢንቴ ኢሶይ ኢሶይ ኢንቴ ላጌታ ማቼታ ቱኒሴታ። ሂስቲን ኢንቴ ሃይሳ ማላ ሃኖን ቢታዮ ላታና ቤሲዜ? ጌስ።


\par }{\PP \VS{27}«ኔ ኢስታስ ኡባ ሃሪዛ ጎዳይ፥ ‹ታኒ ዴኦ ጾስ ጊዲዳይሳን ጫቃይስ፤ ላሌቲሼ ኣቲዳይቲ ማሻን ዉራና፤ ጋጻሬን ዲዛይታ ፑዜሬꬂ ማና ማላ ታኒ ዎራ ዶኣታስ ኣꬃ ኢማና፤ ሚኖ ሚጻኒኔ ጎንጎሎ ጊዶን ዲዛይቲ ኢታ ሃርጌን ሃይቃና።

\VS{28}ታኒ ቢታዮ ቡላኔ ኣሲ ባይንዳ ካይስ ኬሳና፤ ኢዛ ጬቄቲዛ ዎልቃይ ኢዚፔ ዉራና፤ ኢስራኤሌ ዙማቲ ኦኒካ ኢዛራ ካንꬂ ቦንታ ማላ ቡላ ጊዳና።

\VS{29}ኢስቲ ኦꬂዳ ሃራሲዛ ኦሶፔ ዴንዲዳይሳን ታኒ ቢታዮ ቡላኔ ኣሲ ባይንዳ ካይስ ሂስቲሺን ታኒ ጎዳ ጊዲዳይሳ ኢስቲ ሄ ዎዴ ኤራና› ጌስ።


\par }{\PP \VS{30}«ሃይሶ ኣሳ ናዉ! ኔ ጊሻስ ኔ ዴሬ ኣሳይ ኬꬃ ፔንጌን ፔንጌኒኔ ጎዳ ጻጶን ኢሶይ ኢሳራ ሃሳዬታና፤ ኢሶይ ኢሳራ ሃሳዬቲሼ፥ ‹ኣኔ ሃ ዪቴ፤ ጎዳፔ ዪዳ ኪታ ሲዮስ› ጌቴስ።

\VS{31}ኡባ ጋላስ ኢስቲ ኦꬂዛ ማላ ታ ዴሬይ ኔኮ ያና፤ ኔ ቃላ ሲያናስ ኢስቲ ኔ ሲንꬃን ኡታና፤ ጊዶ ኣቲን ሲዪዳይሳ ፖሌቴና። ባንታ ሜቴርሻን ዳሮ ሲቆ ቆንጪሴቴስ፤ ጊዶ ኣቲን ኢስታ ዎዚናይ ቤሶንታ ጎኣን ሼምፒዴስ።

\VS{32}ኢስቲ ኔ ቃላ ሲዪዲ ኦሶን ፔይሾንታይታ ጊዲዳ ጊሻስ፥ ኔኒ ኢስታስ ሎኦ ቃናን ሲቆ ማዛሙሬ ዬጺዛኔ ዬꬃ ማሳራን ሎኤꬂ ካኢዛ ዬꬃንቻ ጊዳዳሳ።


\par }{\PP \VS{33}«ሃይሲ ኡባይ ቱማፔ ፖሌታና፤ ኢስታ ጊዶን ናቤይ ዲዛይሳ ኢስቲ ሄ ዎዴ ኤራና» ጊዴስ።




\par }\Chap{34}{\SH ኢስራኤሌ ሄንꬃንቻታ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ኢስራኤሌ ሄንꬃንቻታ ቦላ ቲንቢቴ ዮታ፤ ቲንቢቴ ዮታሼ፥ ‹ኡባ ሃሪዛ ጎዳይ፥ ባና ጻላ ጼሊዛ ኢስራኤሌ ሄንꬃንቻታስ ኣዬ ኣና! ሄንꬃንቻቲ ዉዴዛ ሄማናስ ቤሴኔ?

\VS{3}ኢንቴ ማꬃ ኡዬታ፤ ኢዛ ኢስኬፌ ዳዴቲዳ ሱፌዛ ማይኤታ፤ ሞꬊዳይታ ሹኪ ሜታ ሺን ዉዴዛ ጼሌኬታ።

\VS{4}ዳቡርዳይታ ሚንꬄꬂቤኬታ፤ ሃርጊዳይታ ꬋሊቤኬታ፤ ሜቂዳይታ ኮሊቤኬታ፤ ቶይላቲዳይታ ዛሪቤኬታ፤ ꬋይዳይታ ኮዪቤኬታ። ኢንቴ ኢስታ ጌኔኒኔ ሜንጼ ኢታቴꬃን ሃሪዴታ።

\VS{5}ዉዴቲ ሄንꬃንቻይ ባይንዳ ጊሻስ ላሌቲዳ፤ ላሌቲዳይቲ ዎራ ዶኣታስ ቁማ ጊዲዳ።
\XREF{}{{\XO 34:5 }{\XT{ታይ 27፡17፤ 1ካዎ 22፡17፤ ማቶ 9፡36፤ ማር 6፡34}}}

\VS{6}ታ ዉዴቲ ዙማታ ቦላኔ ዙምቡላታ ኡባ ቦላ ቶይላቲዳ። ቢታ ጋዴ ጋካናስ ላሌቲዳ፤ ጊዶ ኣቲን ኢስታ ጾሞሲዳይ ዎይኮ ኮዪዳይ ዴና› ጋ።


\par }{\PP \VS{7}«ሄሳ ጊሻስ ኢንቴኖ፥ ሄንꬃንቻቶ፥ ጎዳ ቃላ ሲዪቴ!

\VS{8}ኡባ ሃሪዛ ጎዳይ፥ ‹ታኒ ዴኦ ጾስ ጊዲዳይሳን ጫቃይስ!› ጌስ፤ ታ ሄንꬃንቻቲ ታ ዉዴዛ ኮዮንታ ጊሻሲኔ ታ ዉዴዛፔ ኣꬂዲ ባንታና ጼሊዛ ጊሻስ ታ ዉዴይ ሄንꬃንቻይ ꬋዪን ቦንቄቲዴሲኔ ዶኣ ኡባስ ቁማ ጊዲዴስ።

\VS{9}ሄሳ ጊሻስ ሄንꬃንቻቶ፥ ጎዳ ቃላ ሲዪቴ!

\VS{10}ኡባ ሃሪዛ ጎዳይ፥ ‹ታኒ ታ ሄንꬃንቻታ ቦላ ዴንዳዲስ፤ ታ ዉዴታ ጊሻስ ታ ኢስታ ኦይቻና፤ ሃይሳፌ ጉዬ ሄንꬃንቻቲ ባንታና ጼሎንታ ማላኔ ታ ዉዴዛ ሄሞንታ ማላ ኦꬃና፤ ኢስታ ዶናፔ ታኒ ታ ዉዴዛ ዬጊሳና። ሃይሳፌ ጉዬ ኢስታስ ቁማ ጊዴቴና› ጌስ።


\par }{\SH ሎኦ ሄንꬃንቻ
\par }
{\PP \VS{11}«ኡባ ሃሪዛ ጎዳይ፥ ‹ታኒ ታርካ ታ ዉዴታ ኮያና፤ ታ ኢስታ ናጋና።

\VS{12}ሄንꬃንቻይ ባ ዉዴታራ ዲሼ ላሌቲዳ ዉዴታ ኮይዛ ማላ ታኒካ ታ ዉዴታ ኮያና፤ ሻራ ጋላሲኔ ꬉማ ጋላስ ኢስቲ ላሌቲዳሶ ኡባፌ ታ ኢስታ ሺሻና።

\VS{13}ካዎቴꬃታ ጊዶፌ ታ ኢስታ ኬሳና፤ ዴሬይ ዲዛሶፔ ታ ኢስታ ሺሻና፤ ታ ኢስታ ኢስታ ቢታ ዛራ ኤሃና፤ ኢስራኤሌ ዙማታ ቦላ፥ ሻፋታ ላንቄኒኔ ቢታይ ቦላ ዱሳሶ ኡባን ታ ኢስታ ሄማና።

\VS{14}ታኒ ኢስታ ሎኦ ቆሮን ሄማና፤ ꬎቃ ኢስራኤሌ ዙማቲ ኢስቲ ሄሜቲዛሶሆ ጊዳና፤ ሎኦ ቆሮይ ዲዛ ማታን ኢስቲ ኢቻና፤ ሄን ኢስራኤሌ ዙማታ ቦላ ጪሊላሶን ኢስቲ ሄሜታና።

\VS{15}ታኒ ታርካ ታ ዉዴታ ሄማናኔ ሼምፒሳና።

\VS{16}ታኒ ꬋይዳይሳ ኮያና፤ ቶይላቲዳይሳካ ዛራና፤ ሜቂዳይሳ ኮላና፤ ዳቡርዳይሳካ ሚንꬄꬃና። ጊዶ ኣቲን ታኒ ሞꬊዳይታኔ ሚኒዳይታ ꬋይሳና፤ ዉዴዛ ዎጋራ ሄማና።


\par }{\PP \VS{17}« ‹ኡባ ሃሪዛ ጎዳይ፡ ኢንቴ ኢዛ ዉዴ ጊዲዳ ጊሻስ፥ ኢዚ ኢንቴ ጊሻስ ኢታ ጊዶኒኔ ሎኦ ጊዶን፥ ꬋርሾ ጊዶኒኔ ኦርጌ ጊዶን ታ ፒርዳና።

\VS{18}ጪሊላ ቆሮን ኢንቴ ሄሜቲዛይሲ ኢንቴስ ጊዴኔ? ሚሺን ኣቲዳ ማታ ኢንቴ ዬꬌታና ቤሲዜ? ኢንቴ ጺሎ ሃꬅ ኡዪዛይሲ ኢንቴስ ጊዴኔ? ኣቲዳይሳ ኢንቴ ኢንቴ ቶሆን ቡልቆሳናስ ቤሲዜ?

\VS{19}ታ ዉዴቲ ኢንቴ ኢንቴ ቶሆን ዬꬌቲዳ ማታ ማናሲኔ ኢንቴ ኢንቴ ቶሆን ቡልቆሲዳ ሃꬃ ኡያናስ ቤሲዜ?› ጌስ።


\par }{\PP \VS{20}«ሄሳ ጊሻስ ኡባ ሃሪዛ ጎዳይ ኢስታስ፥ ‹ቤኢቴ፥ ታኒ ታርካ ሞꬎ ሜሄታሲኔ ጊልቃ ሜሄታስ ጊዶን ፒርዳና።

\VS{21}ላፋታ ኢንቴ ኢንቴ ሃሼኒኔ ኢንቴ ቡንቃሼን ሱጊዛ ጊሻስ፥ ኢስቲ ጎዴቲ ባና ጋካናስ ኢንቴ ኢንቴ ካጬን ኢጪዛ ጊሻስ፥

\VS{22}ታኒ ታ ዉዴዛ ኣሻና፤ ሃይሳፌ ጉዬ ኢስታ ቦንቄቴቴና፤ ሎኦ ሜሄታ ጊዶኒኔ ኢታ ሜሄታ ጊዶን ታ ፒርዳና።

\VS{23}ታ ኢስታ ቦላን ኢሲ ሄንꬃንቻ ታ ኣይሌ ዳዊቴ ዎꬃና፤ ኢዚ ኢስታ ሄማናኔ ኢስታስ ሄንꬃንቻ ጊዳና።

\VS{24}ታኒ ጎዳይ ኢስታ ጾስ ጊዳና፤ ታ ኣይሌ ዳዊቲ ኢስታ ጊዶን ሃሪዛዴ ጊዳና፤ ታኒ ጎዳይ ሃይሳ ዮታዲስ።


\par }{\PP \VS{25}« ‹ታኒ ኢስታራ ሳሮቴꬃ ጫቆ ቃላ ጌላና፤ ሄሳፌ ጉዬ ታኒ ኢስታ ዎራ ዶኣታፔ ሼምፒሳና፤ ኢስቲካ ባዞ ቢታን ሳሮን ዴኣና፤ ዎራ ጊዶንካ ዎፓን ኢቻና።

\VS{26}ኢስታ ዩሾኒኔ ታ ዙምቡላታ ዩሾን ዲዛሶሆታ ታ ኣንጃና። ዎዴን ዎዴን ታ ኢስታስ ኢራ ኢማና፤ ኢዚካ ኢስታስ ኣንጆ ኢራ ጊዳና።

\VS{27}ጋዴን ዲዛ ሚꬃቲ ኣይፌ ኢማና፤ ቢታይካ ካꬅ ሞይዛና፤ ኣስ ኡባይ ባ ቢታ ቦላ ሳሮን ዳና። ታ ኢስታ ቃምባራ ሜንꬃዳ ኢስታ ኣይሌቴꬃን ሃሪዳይታ ኩሼፔ ዎዚዛ ዎዴ ታኒ ጎዳ ጊዲዳይሳ ኢስቲ ኤራና።

\VS{28}ሄሳፌ ጉዬ ሃራ ካዎቴꬃቲ ኢስታ ቦንቄቴና፤ ዎራ ዶኣቲካ ኢስታ ፑዜቴና፤ ኢስቲ ሳሮን ዳና፤ ኢስታ ባቢሳና ሚሺ ዴና

\VS{29}ሄሳፌ ጉዬ ኢስቲ ኮሻቶንታ ማላ፥ ካዎቴꬃታ ጫሼ ቶኮንታ ማላ ኣይፌ ኢሞን ኤሬቲዳ ኣራዳ ቢታ ታ ኢስታስ ኢማና።

\VS{30}ታኒ ጎዳይ ኢስታ ጾሳይ ኢስታራ ዲዛይሳኔ ኢስራኤሌ ኬꬂ ታ ዴሬ ጊዲዳይሳ ሄ ዎዴ ኢስቲ ኤራና።

\VS{31}ኢንቴ ታ ዉዴቲ ታ ሄሚዛ ታ ዉዴታ፤ ኢንቴ ታ ኣሳ፤ ታኒካ ኢንቴ ጾሳ፤ ታኒ ኡባ ሃሪዛ ጎዳይ ሃይሳ ዮታዲስ› ጌስ» ጊዴስ።




\par }\Chap{35}{\SH ኤዶሜ ቦላ ዮቴቲዳ ቲንቢቴ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ኔ ሲንꬅ ሃንቄታሼ ሴይሬ ዙማኮ ዛራ፤ ኢዛስ ቲንቢቴ ዮታ።

\VS{3}ኔኒ ኢዛስ ኡባ ሃሪዛ ጎዳይ፥ ‹ሃይሶ ሴይሬ ዙማዞ! ታ ኔ ቦላ ዴንዳዲስ፤ ታኒ ታ ኩሼ ኔ ቦላ ዴንꬃና፤ ኔና ቡላኔ ኣሲ ባይንዳሶ ኬሳና።

\VS{4}ኔ ካታማታ ታኒ ላላና፤ ኔ ቡላታና። ሄሳፌ ጉዬ ታኒ ጎዳ ጊዲዳይሳ ኔኒ ኤራና።


\par }{\PP \VS{5}« ‹ኢስራኤሌታ ቦላ ጋኪዛ ቂጻቴይ ኬሂ ጫሚን ኢስቲ ባንታና ጋኪዛ ሜቶዛ ኤኪዛ ዎዴ ኔኒ ቤኒ ላንጬዮ ኦይካ ኡታዳ ኔ ኢስታ ማሻስ ጋꬃዳሳ።

\VS{6}ኡባ ሃሪዛ ጎዳይ ታኒ ዴኦ ጾስ ጊዲዳይሳን ጫቃይስ፤ ኔ ሱꬂ ጉካና ማላ ታ ኔና ኢዛስ ኣꬃ ኢማና፤ ኢዚካ ኔና ዬዴꬃና፤ ሱꬅ ጉሲዛይሳ ኔ ኢጾንታ ጊሻስ ሱꬅ ጉሲዛይቲ ኔና ዬዴꬃና።

\VS{7}ታኒ ሴይሬ ዙማ ቡላኔ ኣሲ ባይንዳሶ ኬሳና፤ ኢዚ ቦላ ፑዴ ኬዚዛይታኔ ዱጌ ዎꬊዛይታ ታ ዲጋና።

\VS{8}ኔ ዙማታ ታ ኣሃን ኩንꬃና፤ ማሻን ሲፌቲዳይቲ ኡባይ ኔ ዙማታን፥ ኔ ዙሌታኒኔ ኔ ሃꬂ ጎጊዛሶ ኡባን ኩንዳና።

\VS{9}ታ ኔና ሜርናስ ቡላ ሂስታና፤ ኔ ካታማቲ ዱሳሶ ጊዴቴና፤ ሄሳፌ ጉዬ ታኒ ጎዳ ጊዲዳይሳ ኢንቴ ኤራና› ጌስ ጋ።


\par }{\PP \VS{10}«ታኒ ጎዳይ ሄን ዲሺን ኢንቴ፥ ‹ሃይቲ ናምኡ ካዎቴꬃቲኔ ናምኡ ዴሬቲ ኑስ ጊዳና፤ ኑኒካ ኢስታ ላታና› ጊዴታ።

\VS{11}ሄሳ ጊሻስ ኡባ ሃሪዛ ጎዳይ ታኒ ዴኦ ጾስ ጊዲዳይሳን ጫቃይስ፤ ኢንቴ ኢስታ ኢጺዛ ጋሶን፥ ኢንቴ ኢስታ ቦላ ቆንጪሲዳ ሃንቆኔ ቃናቴ ኬና ታ ኢንቴ ቦላ ፒርዳና፤ ታ ኢንቴ ቦላ ፒርዲዛ ዎዴ ታናቴꬃይ ኢስታ ጊዶን ኤሬታና ማላ ታ ኦꬃና።

\VS{12}ሄሳፌ ጉዬ ኢስራኤሌ ዙማታ ጊሻስ ኔኒ፥ ‹ኢስቲ ኣሲ ባይንዳሶ ጊዲዳ፤ ኑ ኢስታ ማና ማላ ኑስ ኢሜቲዳ› ጋዳ ኔ ካꬌን ዮቲዳይሳ ታኒ ጎዳይ ሲዪዳይሳ ኔኒ ሄ ዎዴ ኤራና።

\VS{13}ኔኒ ታ ቦላ ኦቶሬታዳሳኔ ጻላቴꬃን ሃሳያዳሳ፤ ታኒካ ሄሳ ሲያዲስ።


\par }{\PP \VS{14}«ኡባ ሃሪዛ ጎዳይ፥ ‹ኩሜꬃ ቢታይ ኡፋዬቲዛ ዎዴ ታ ኔና ቡላሳና።

\VS{15}ኢስራኤሌ ኬꬃ ጺንጾይ ቡላ ጊዲዳ ዎዴ ኔ ኡፋዬቲዳ ጊሻስ ታኒካ ኔ ቦላ ሄሳꬆ ኦꬃና፤ ሃይሶ ሴይሬ ዙማዞ! ኔኒኔ ኩሜꬃ ኤዶሜይ ቡላታና፤ ሄሳፌ ጉዬ ታኒ ጎዳ ጊዲዳይሳ ኢስቲ ኤራና› ጌስ» ጊዴስ።




\par }\Chap{36}{\SH ኢስራኤሌ ዙማታ ኣንጄቴꬅ
\par }
{\PP \VerseOne{1}ጎዳይ፥ «ሃይሶ ኣሳ ናዉ! ኢስራኤሌ ዙማታስ ቲንቢቴ ዮታ፤ ኢስታስ ኔኒ፥ ‹ኢስራኤሌ ዙማቶ! ጎዳ ቃላ ሲዪቴ!

\VS{2}ኡባ ሃሪዛ ጎዳይ፡ ኔ ጊሻስ ሞርኬቲ ቤኢቴ! ሄይቲ ቤኒ ዙማቲ ኑስ ጺንጾ ጊዲዳ› ጊዳ፤

\VS{3}ሄሳ ጊሻስ ኔኒ ቲንቢቴ ዮታ፤ ኡባ ሃሪዛ ጎዳይ፥ ‹ኡባ ባጋራ ዶዲዲ ኦሊሼ ኢንቴና ቆሂዳ ጊሻስ ሃንኮ ኣቲዳ ካዎቴꬃታስ ኢንቴ ጺንጾ ጊዲዴታ፤ ዴሬታሲካ ሚቻሲኔ ቂꬌስ ጊዲዴታ› ጌስ ጋ።

\VS{4}ሄሳ ጊሻስ ኢስራኤሌ ዙማቶ! ኡባ ሃሪዛ ጎዳ ቃላ ሲዪቴ! ኡባ ሃሪዛ ጎዳይ ዙማታሲኔ ዙምቡላታስ፥ ዙሌታሲኔ ሃꬃ ዛራታስ፥ ላሌቲዲ ቡላቲዳሶታሲኔ ኢንቴ ዩሾን ዲዛ ሃራ ካዎቴꬃታን ቦንቄቲዲኔ ቂꬌቲዲ ሜላ ኣቲዳ ካታማታስ፥

\VS{5}ኡባ ሃሪዛ ጎዳይ፥ ‹ቱማፔ ኤጺዛ ታ ቃናቴቴꬃን ኣቲዳ ዴሬታ ኡባ ቦላኔ ኤዶሜ ኡባ ቦላ ሃሳያዲስ። ኢስቲ ዎዚናፔ ኡፋዬቲሼኔ ካꬌን ኩሚዲ ታ ሄሚዛ ቢታ ኦይኪዲ ቦንቂ ኤካናስ ባስ ጺንጾ ኦꬂዳ› ጌስ።

\VS{6}ሄሳ ጊሻስ ኢስራኤሌ ቢታ ጊሻስ ኔኒ ቲንቢቴ ዮታ። ዙማታስ፥ ዙምቡላታስ፥ ዙሌታሲኔ ሃꬃ ዛራታስ ኡባ ሃሪዛ ጎዳይ፥ ‹ኢንቴ ካዎቴꬃታ ቂꬌን ኢንቴ ኩሚዳ ጊሻስ፥ ሃንቆን ኩሚዳ ታ ቃናቴን ዮታይስ› ጌስ።

\VS{7}ሄሳ ጊሻስ ኡባ ሃሪዛ ጎዳይ፥ ‹ታኒ ታ ኩሼ ዴንꬃዳ ጫቃይስ፤ ኢንቴ ዩሾን ዲዛ ካዎቴꬃታ ቦላ ናቻ ቃላይ ያና› ጌስ።


\par }{\PP \VS{8}«ኢስራኤሌ ዙማቶ፥ ኢንቴ ጊዲኮ ታ ዴሬ ኢስራኤሌስ ሃጋ ኬሳና፤ ኢስቲ ማታ ዎዴ ባንታ ዴሬ ሲሚዛ ጊሻስ ኣይፌካ ኢስታስ ኣይፋና።

\VS{9}ኢንቴ ጊሻስ ታስ ሲዬቴስ፤ ታ ኢንቴና ሎኦ ኣይፌን ጼላና፤ ኢንቴካ ጎዬታና፤ ዜሬꬂካ ኢንቴ ቦላ ዜሬታና።

\VS{10}ኢስራኤሌ ኬꬅ ኩሜꬂ ኣቶንታ ታ ኢንቴ ኣሳ ቆዳ ዳርሳና፤ ካታማቲ ኣሳ ዱሳሶ ጊዳና፤ ላሌቲዳሶቲ ሲሚ ጊምቤታና።

\VS{11}ታኒ ኢንቴ ቦላ ኣሳ ቆዳኔ ሜሄታ ቆዳ ጉጃና፤ ኢስቲ ዬሌታናኔ ጮራታና፤ ቤኒሳ ማላካ ኢንቴ ቦላ ኣሳይ ዳና ማላ ታኒ ኦꬃና፤ ታኒ ኢንቴና ካሴፔ ኣꬃ ዱሬሳና፤ ሄሳፌ ጉዬ ታኒ ጎዳ ጊዲዳይሳ ኢንቴ ኤራና።

\VS{12}ታ ዴሬ ኢስራኤሌ ኣሳይ ኢንቴናን ሲሜሬታና ማላ ታ ኦꬃና፤ ኢስቲ ኢንቴና ላታና፤ ኢንቴካ ኢስታስ ጺንጾ ጊዳና፤ ሃይሳፌ ጉዬ ኢንቴ ኢስታ ዬሎይ ባይንዳይታ ኦꬄኬታ።


\par }{\PP \VS{13}«ኡባ ሃሪዛ ጎዳይ፡ ዴሬዚ ኢንቴና፥ ‹ቢታያ ኣስ ፑዜሬꬃ ማና፤ ካዎቴꬃካ ናይ ባይንዳዝ ሂስታና› ጊዳ።

\VS{14}ሄሳ ጊሻስ ሃይሳፌ ጉዬ ቢታያ ኣስ ሙኩ፤ ካዎቴꬃካ ናይ ባይንዳዝ ሂስቲኬ።

\VS{15}ሃይሳፌ ጉዬ ታ ኔና ካዎቴꬃታ ናች ሲሲኬ፤ ኔ ኣሳ ጫሻን ሜቶታካ፤ ኔኒ ካዎቴꬃታስካ ꬉጴ ጊዳካ ጌስ» ጊዴስ።


\par }{\PP \VS{16}ቃሴካ ጎዳ ቃላይ ታኮ ዪዲ፥

\VS{17}«ሃይሶ ኣሳ ናዉ! ኢስራኤሌ ኣሳይ ባንታ ቢታን ዲዛ ዎዴ ባንታ ኦሶኒኔ ባንታ ዱሳን ቢታዮ ቱኒሲዳ፤ ማጫሳይ ኣጊና ዎጋይ ዪዛ ዎዴ ቱኒዛ ማላ ኢስታ ካንዶይ ታ ሲንꬃን ቱና።

\VS{18}ኢስቲ ቢታይ ቦላ ሱꬅ ጉሲዳ ጊሻሲኔ ባንታ ኤቃ ጾሳታን ቢታ ቱኒሲዳ ጊሻስ ታ ሃንቆ ኢስታ ቦላ ጉሳዲስ።

\VS{19}ታኒ ኢስታ ካዎቴꬃታ ጊዶን ላላዲስ፤ ኢስቲካ ዴሬ ኡባን ላሌቲዳ፤ ታኒ ኢስታ ቦላ ኢስታ ካንዶ ማላኔ ኢስታ ኦሶ ማላ ፒርዳዲስ።

\VS{20}ኢስቲ ባ ቢዳ ካዎቴꬃታ ኡባ ጊዶን ታ ጌሻ ሱንꬃ ቱኒሲዳ፤ ኢስታ ጊሻስ፥ ‹ሃይቲ ጎዳ ዴሬታ፤ ጊዶ ኣቲን ኢስቲ ኢዛ ዴራ ዬጊ ቢዳ› ጌቴቲዴስ።

\VS{21}ኢስራኤሌ ኬꬃይ ባ ቢዳ ካዎቴꬃታ ኡባ ጊዶን ቱኒሲዳ ታ ጌሻ ሱንꬃ ጊሻስ ታስ ሴቴቴስ።


\par }{\PP \VS{22}«ሄሳ ጊሻስ ኢስራኤሌ ኬꬃስ ኡባ ሃሪዛ ጎዳይ፥ ‹ኢንቴኖ ኢስራኤሌ ኬꬃ ኣሳቶ! ታኒ ሃይሳ ኡባ ኦꬂዛይ ኢንቴ ቢዳ ካዎቴꬃታ ኡባ ጊዶን ቱኒሲዳ ታ ጌሻ ሱንꬃ ጊሻሳፌ ኣቲን ኢንቴ ጊሻስ ጊዴና።

\VS{23}ኢንቴ ኢስታ ማታን ቱኒሲን ካዎቴꬃታ ጊዶን ቱኒዳ ጊታ ታ ሱንꬃ ጌሻቴꬃ ታኒ ቤሳና። ኢስቲ ጼሊሺን ኢንቴ ባጋራ ታኒ ታ ጌሻቴꬃ ቆንጪሲዛ ዎዴ ካዎቴꬃቲ ታኒ ጎዳ ጊዲዳይሳ ኢስቲ ሄ ዎዴ ኤራና። ታኒ ኡባ ሃሪዛ ጎዳይ ሃይሳ ዮታይስ።


\par }{\PP \VS{24}« ‹ታኒ ኢንቴና ካዎቴꬃታ ጊዶፌ ኬሳና፤ ዴሬ ኡባፌ ታ ሺሻና። ሂስታዳ ኢንቴና ኢንቴ ቢታ ዛራ ኤሃና።

\VS{25}ታኒ ኢንቴና ጺሎ ሃꬃን ኣራጫና፤ ኢንቴካ ጌያና፤ ሂስታዳ ታ ኢንቴና ኢንቴ ኤቃ ጾሳታ ኡባፌኔ ኢንቴ ቱናቴꬅ ኡባፌ ጌሻና።

\VS{26}ታኒ ኢንቴስ ኦራꬃ ዎዚና ኢማና፤ ኦራꬃ ኣያናካ ኢንቴ ጊዶን ታ ኣይሳና፤ ቃሴ ሹቻ ዎዚና ኢንቴ ጊዶፌ ኬሳዳ ኣሾ ዎዚና ኢማና።
\XREF{}{{\XO 36:26 }{\XT{ሂዚ 11፡19-20}}}

\VS{27}ታኒ ታ ኣያና ኢንቴ ጊዶን ኣይሳና፤ ኢንቴ ታ ማራ ካላና ማላኔ ታ ዎጋ ሚንꬂ ናጋና ማላ ኦꬃና።

\VS{28}ታኒ ካሴ ኢንቴ ኣዋታስ ኢሚዳ ቢታን ኢንቴ ዳና፤ ኢንቴ ታ ዴሬ ጊዳና፤ ታኒካ ኢንቴ ጾሳ ጊዳና።

\VS{29}ኢንቴ ቱናቴꬃፌ ታ ኢንቴና ጌሻና፤ ካꬃ ታ ሙሩቲሳናኔ ዳርሳና፤ ኮሻካ ኢንቴ ቦላ ኤሂኬ።

\VS{30}ኮሻ ጋሶን ኢንቴ ካዎቴꬃታ ጊዶን ኢንቴ ካዉዪዲ ዬላቶንታ ማላ ሚꬃ ኣይፌኔ ካꬅ ታ ኢንቴስ ዳርሳና።

\VS{31}ሄ ዎዴ ኢንቴ ኢንቴ ኢታ ኦጌኔ ቱኒዳ ኢንቴ ኦሶታ ኢንቴ ኣኬካና፤ ኢንቴ ናጋራ ጊሻሲኔ ሃራሲዛ ኢንቴ ኦሶታ ጊሻስ ኢንቴርካ ኢንቴ ኢንቴና ባሻሼታና።

\VS{32}ታኒ ሃይሳ ኦꬂዛይ ኢንቴ ጊሻስ ጊዶንታይሳ ኤሪቴ፤ ኢንቴኖ ኢስራኤሌ ኣሳቶ! ኢንቴ ኢንቴ ኦሶን ዬላቲቴኔ ባሻሼቲቴ፤ ታኒ ኡባ ሃሪዛ ጎዳይ ሃይሳ ዮታይስ› ጌስ።


\par }{\PP \VS{33}«ኡባ ሃሪዛ ጎዳይ፥ ‹ታኒ ኢንቴና ኢንቴ ናጋራ ኡባፌ ጌሺዛ ጋላስ ኢንቴ ካታማቲ ሲሚዲ ኣሳ ዱሳሶ ጊዳና፤ ቡꬌቲዳይቲ ሲሚዲ ጊምቤታና።

\VS{34}ቢዛኔ ዪዛ ኣሳ ኣይፌን ኣሲ ባይንዳሶ ጊዲ ቤቲዛ ቡላ ቢታይ ጎዬታና።

\VS{35}ኢስቲ ሃይሲ ኣሲ ባይንዳሶዚ ኤዴኔ ጋናቴ ሚሳቲዴስ፤ ꬋይዳ፥ ላሌቲዳኔ ቡላቲዳ ካታማቲ ኣሳ ዱሳሶኔ ጊምቤቲዳሶ ጊዲዳ ጋና።

\VS{36}ሄሳፌ ጉዬ ካሴ ኢንቴ ዩሾን ኣቲዳ ካዎቴꬃቲ ካሴ ቡꬌቲዳ ካታማታ ዛራ ኬጺዳይ፥ ኣሲ ባይንዳሶታ ጪሊሊሲዳይ ታና ጎዳ ጊዲዳይሳ ኢስቲ ሄ ዎዴ ኤራና። ታኒ ጎዳይ ሃይሳ ዮታዲስ፤ ታኒ ዮቲዳይሳካ ታ ፖላና› ጌስ።


\par }{\PP \VS{37}«ኡባ ሃሪዛ ጎዳይ፥ ‹ቃሴካ ኢስራኤሌ ኣሳ ዎሳ ታ ኤሮ ጋ ሲያና፤ ኢዛካ ታ ኢስታስ ፖላና፤ ሂስታዳ ኢስታ ቆዳ ዉዴ ማላ ጮራሳና።

\VS{38}ዬሩሳላሜን ባኣሌ ጋላስ ያርሼታና ሺቂዛ ሜሄ ማላ ታ ዳርሳና፤ ቤኢቴ ካሴ ላሌቲዳ ካታማቲ ዳሮ ኣሳስ ዱሳሶ ጊዳና፤ ሄሳፌ ጉዬ ታኒ ጎዳ ጊዲዳይሳ ኢስቲ ሄ ዎዴ ኤራና› ጌስ» ጊዴስ።




\par }\Chap{37}{\SH ሜላ ሜቄꬃቲ ዲዛ ሾባ
\par }
{\PP \VerseOne{1}ጎዳ ኩሼይ ታ ቦላ ዴስ፤ ኢዚካ ታና ጎዳ ኣያናን ኬሲዴስ፤ ሜቄꬃቲ ኩሚ ኡቲዳ ሾባን ታና ዎꬂዴስ።

\VS{2}ኢዚ ታና ሄን ዩሺ ቤሲዴስ፤ ታኒካ ኬሂ ሺች ጊ ሜሊዳ ዳሮ ሜቄꬃቲ ኩሚዳይታ ሾባ ጊዶን ቤኣዲስ።

\VS{3}ኢዚ ታና፥ «ሃይሶ ኣሳ ናዉ! ሃ ሜቄꬃቲ ሲሚዲ ሼምፖራ ፓጻ ዳናስ ዳንዳይዞ?» ጊዴስ። ታኒካ፥ «ኡባ ሃሪዛ ጎዳዉ፥ ሄሳ ኔ ጻላ ኤራሳ» ጋዲስ።


\par }{\PP \VS{4}ሂስቲን ኢዚ ታና፥ «ሃይታ ሃ ሜቄꬃታስ ቲንቢቴ ዮታ፤ ‹ኢንቴኖ ሜላ ሜቄꬃቶ፥ ጎዳ ቃላ ሲዪቴ!

\VS{5}ኡባ ሃሪዛ ጎዳይ ሃይታ ሃ ሜቄꬃታስ ፔኖ ታ ኢማና፤ ኢንቴኒካ ሼምፖራ ፓጻ ዳና።

\VS{6}ታ ኢንቴ ቦላ ሻያታ ዎꬃዳ፥ ኣሾይካ ኢንቴ ቦላ ሲማና ማላ ኦꬃዳ፥ ኢንቴስ ሻያ ኢማና፤ ታ ኢንቴና ኣሾ ማይዛና፤ ቦላራካ ጋልባን ካማና፤ ኢንቴ ጊዶ ፔኖ ጌልꬃና፤ ኢንቴካ ሼምፖራ ፓጻ ዳና፤ ሄሳፌ ጉዬ ታኒ ጎዳ ጊዲዳይሳ ኢንቴ ኤራና› ጋ» ጊዴስ።


\par }{\PP \VS{7}ሄሳ ጊሻስ ታኒ ኣዛዜቲዳ ማላ ቲንቢቴ ዮታዲስ፤ ታኒ ቲንቢቴ ዮቲሺን ሳሱኬቴꬃ ጊሪሲ ሴቴቲዴስ፤ ሜቄꬃቲ ኢሳይ ኢሳራ ኦይኬቲዳ።

\VS{8}ታ ጼሊሺን ኢስታ ቦላን ሻያይ ዴስ፤ ሻያ ቦላ ኣሾይ ዴስ፤ ኣሾዛ ቦላ ጋልባይ ካሚ ኦይኪዴስ፤ ጊዶ ኣቲን ሼምፖይ ኢስታን ባዋ።


\par }{\PP \VS{9}ሄሳፌ ጉዬ ኢዚ ታና፥ «ሃይሶ ኣሳ ናዉ! ጫርኮስ ቲንቢቴ ዮታ፤ ኡባ ሃሪዛ ጎዳይ፥ ‹ጫርኮዞ፥ ኦይዱ ባጋ ጫርኮታፔ ሃያ፤ ሃይቲ ሃይቂዳይቲ ሼምፖራ ፓጻ ዳና ማላ ኢስታ ቦላ ኡፉ ጋ ፑና› ጌስ» ጊዴስ።

\VS{10}ሄሳ ጊሻስ ኢዚ ታና ኣዛዚዳ ማላ ቲንቢቴ ዮታዲስ፤ ፔኖይካ ኢስታ ጊዶ ጌሊዴስ፤ ኢስቲካ ፓጺዳ፤ ኬሂፔ ዳሮ ኦላንቻታ ጊዲዲ ኤቂዳ።
\XREF{}{{\XO 37:10 }{\XT{ኣጁ 11፡11}}}


\par }{\PP \VS{11}ሄሳፌ ጉዬ ኢዚ ታስ፥ «ሃይሶ ኣሳ ናዉ! ሃይቲ ሜቄꬃቲ ኩሜꬃ ኢስራኤሌ ኣሳ ሌሚሶ፤ ኢስቲካ፥ ‹ኑ ሜቄꬃቲ ሜሊዳ፤ ኑስ ሂዶታይ ባዋ፤ ኑ ዱጺ ኣቲዶስ› ጌቴስ።

\VS{12}ሄሳ ጊሻስ ኢስታስ ኡባ ሃሪዛ ጎዳይ፥ ‹ታ ዴሬዞ! ታኒ ኢንቴ ዱፎ ዶያና፤ ኢስታ ጊዶፌ ታ ኢንቴና ኬሳና፤ ኢስራኤሌ ቢታካ ታ ኢንቴና ዛራ ኤሃና።

\VS{13}ሄሳፌ ጉዬ ታ ዴሬቶ፥ ታኒ ኢንቴ ዱፎ ዶያዳ ኢንቴና ኬሲዛ ዎዴ ኢንቴ ታኒ ጎዳ ጊዲዳይሳ ኤራና።

\VS{14}ታኒ ታ ኣያና ኢንቴ ጊዶን ዎꬃና፤ ኢንቴካ ሼምፖራ ፓጻ ዳና፤ ታ ኢንቴና ኢንቴ ቢታን ዎꬃና፤ ሄሳፌ ጉዬ ታኒ ጎዳይ ዮቲዳ ማላ ኦꬂዳይሳ ኢንቴ ኤራና፤ ታኒ ጎዳይ ሃይሳ ዮታይስ› ጌስ» ጊዴስ።


\par }{\SH ኢሲ ካዎቴꬂኔ ኢሲ ካዎ
\par }
{\PP \VS{15}ጎዳ ቃላይ ታኮ ዪዲ፥

\VS{16}«ሃይሶ ኣሳ ናዉ! ኢሲ ጉፌ ኤካዳ ኢዛ ቦላ፥ ‹ሃይሲ ዩሁዳሲኔ ኢዚራ ዙፔቲዛ ኢስራኤሌሳ› ጋዳ ጻፋ፤ ቃሴ ሃራ ጉፌ ኤካዳ ኢዛ ቦላ፥ ‹ሃይሲ ኤፍሬሜስ፥ ዮሴፌሲኔ ኢዛራ ዙፔቲዛ ኢስራኤሌ ኬꬃ ኣሳ ኡባሳ› ጋዳ ጻፋ።

\VS{17}ኢስቲ ኢሲ ጉፌ ሚሳታና ማላ ኢስታ ኔ ኩሼን ጋጋ ኦይካ።


\par }{\PP \VS{18}«ኔ ዴሬ ናይቲ፥ ‹ሃይሳ ኔ ኣይ ጋና ኮዪዳኮ ኑስ ዮቲኪ?› ጊ ኦይቺዛ ዎዴ፥

\VS{19}ኔ ኢስታስ፡ ኡባ ሃሪዛ ጎዳይ፥ ‹ታኒ ኤፍሬሜ ኩሼን ዲዛ ዮሴፌ ጉፌኔ ኢዛራ ዙፔቲዛ ኢስራኤሌ ቆሞታ ጉፌ ኤካና፤ ዩሁዳ ጉፌዛራ ጋጋዳ ታ ኢሲ ጉፌ ሂስታና፤ ኢስቲካ ታ ኩሼን ኢሲ ጉፌ ጊዳና› ጋ።

\VS{20}ኔ ኢስታ ቦላ ጻፊዳ ጉፌታ ኢስታ ሲንꬃን ኦይካ።

\VS{21}ኔኒ ኢስታስ ኡባ ሃሪዛ ጎዳይ፥ ‹ታኒ ኢስራኤሌ ኣሳ ኢስቲ ቢዳ ካዎቴꬃታ ጊዶፌ ኬሳና፤ ታኒ ኢስታ ኡባሶፔ ሺሻዳ ኢስታ ቢታ ዛራ ኤሃና።

\VS{22}ቢታይ ቦላ ኢስራኤሌ ዙማታን ታ ኢስታ ኢሲ ካዎቴꬅ ኦꬃና፤ ኢስታ ኡባ ቦላ ኢሲ ካዎይ ካዎታና። ሃይሳፌ ጉዬ ኢስቲ ናምኡ ዴሬ ጊዴቴና፤ ኢስታ ካዎቴꬃይ ናምኡ ኬዚ ሻኬቴና።

\VS{23}ኢስቲ ባንታ ኤቃ ጾሳታን፥ ሃራሲዛ ባንታ ሚስሌታን፥ ዎይኮ ባንታ ናጋራንካ ባንታናቴꬃ ቱኒሴቴና። ጋሶይካ ኢስቲ ታና ኣጊዲ ኦꬂዳ ናጋራ ኡባፌ ታ ኢስታ ኣሻናኔ ጌሻና፤ ኢስቲ ታ ዴሬ ጊዳና፤ ታኒካ ኢስታ ጾስ ጊዳና።


\par }{\PP \VS{24}« ‹ታ ኣይሌ ዳዊቲ ኢስታ ቦላ ካዎታና፤ ኡባሲካ ኢሲ ሄንꬃንቻይ ዳና፤ ኢስቲ ታ ዎጋ ካላና፤ ታ ማራካ ሚንꬂ ናጋና።
\XREF{}{{\XO 37:24 }{\XT{ሂዚ 34፡24}}}

\VS{25}ታኒ ታ ኣይሌ ያቆቤስ ኢሚዳኔ ኢንቴ ኣዋቲ ዴኢዳ ቢታን ኢስቲ ዳና። ሄን ኢስታስ፥ ኢስታ ናይቲኔ ኢስታ ናይታ ናይቲ ሜርናስ ዳና፤ ታ ኣይሌ ዳዊቲ ኢስታ ቦላ ሜርናስ ካዎ ጊዳና።

\VS{26}ታኒ ኢስታራ ሳሮቴꬃ ጫቆ ቃላ ጌላና፤ ሄ ጫቆ ቃላይካ ሜርናስ ጊዳና። ታኒ ኢስታ ሚንꬃና፤ ጮሪሳና፤ ታ ኬꬃካ ኢስታ ጊዶን ሜርናስ ዎꬃና።

\VS{27}ታ ዱሳሶይ ኢስታኮን ጊዳና፤ ታ ኢስታ ጾሳ ጊዳና፤ ኢስቲካ ታ ዴሬ ጊዳና።
\XREF{}{{\XO 37:27 }{\XT{2ቆሮ 6፡16፤ ኣጁ 21፡3}}}

\VS{28}ታ ኬꬃይ ሜርናስ ኢስታ ጊዶን ዲዛ ዎዴ ኢስራኤሌታ ጌሺዛይ ታና ጎዳ ጊዲዳይሳ ካዎቴꬃቲ ኤራና› ጌስ» ጊዴስ።




\par }\Chap{38}{\SH ጎጌ ቦላ ዮቴቲዳ ቲንቢቴ
\par }
{\PP \VerseOne{1}ጎዳ ቃላይ ታኮ ዪዲ፥

\VS{2}«ሃይሶ ኣሳ ናዉ! ኔ ኣይፌሶ ጌዴ ማጎጌ ቢታን ዲዛ ሜሼኬሲኔ ቱባሌስ ዋና ሃላቃ ጎጌ ቦላ ዛራ፤ ኢዛ ቦላ ቲንቢቴ ዮታ።
\XREF{}{{\XO 38:2 }{\XT{ኣጁ 20፡8}}}

\VS{3}ኔኒ ኢዛስ ኡባ ሃሪዛ ጎዳይ፥ ‹ሜሼኬሲኔ ቱባሌስ ዋና ሃላቃ ጊዲዳ ሃይሶ ጎጌ ታኒ ኔ ቦላ ዴንዳዲስ።

\VS{4}ታ ኔና ጉዬ ዛራና፤ ታኒ ኔ ሲꬌን ዳፎ ኣꬃዳ ኩሜꬅ ኔ ኦላንቻታራ፥ ኔ ፓራታራ፥ ኔ ቶጋ ኣሳታ ኢስታ ኩሜꬃ ኦላ ማሳራራ፥ ዎጋ ጎንዳሌኔ ቄሪ ጎንዳሌ ኦይኪዳይታ ኡባ፥ ባንታ ጊꬃ ማሻ ቤሲዛይታ ኡባ ታ ኬሳና።

\VS{5}ጎንዳሌ ኦይኪዳይቲኔ ቢራታ ቆቤ ዎꬂዳ ኡባቲ፥ ፓሪሴይ፥ ቶጵያይኔ ፑጼይ ኢስታራ ጊዳና።

\VS{6}ቃሴ ጎሜሬ ኢዛ ኦላንቻታራ ፑዴሃ ባጋን ሃኮን ዲዛ ቤቲ-ቶጋርማ ኢዛ ኦላንቻታራኔ ዳሮ ካዎቴꬃታ ታ ኔናራ ኬሳና።


\par }{\PP \VS{7}« ‹ኔኒኔ ኔ ዩሾን ሺቂዳ ኣሳይ ኡባይ ዴንዲቴ፤ ጊጌቲቴ፤ ኔካ ኢስታ ካሌꬂዛዴ ጊዳ።

\VS{8}ዳሮ ዎዴፔ ጉዬ ኔኒ ኦላስ ጼይጌታና፤ ሲንꬃፌ ያና ላይꬃታን ኦላፔ ሼምፒዳሪ፥ ኢዚ ኣሳይ ዳሮ ካዎቴꬃታ ጊዶፌ ኬዚ ሺቂዳሪ፥ ዳሮ ዎዴስ ቡላ ጊዲዳ ኢስራኤሌ ዙማታ ቦላ ኡቲዳ ዴራ ቦላ ኔ ዎራጃና። ኢስታ ካዎቴꬃታ ጊዶፌ ኬዚዲ ሃኢ ሳሮን ዳና።

\VS{9}ኔኒ፥ ኔ ኦላንቻቲኔ ኔናራ ዲዛ ዳሮ ካዎቴꬃቲ ጎቴ ጫርኮ ማላ ዴንዳና፤ ሻራ ማላ ኢንቴ ቢታ ካማና።


\par }{\PP \VS{10}« ‹ኡባ ሃሪዛ ጎዳይ ሄ ዎዴ ኔ ካሃን ቆፋይ ጌሊን ኔኒ ኢታ ሚሽ ሃልቻና።

\VS{11}ኔኒ ኢስታስ፥ ዲርሳይ ባይንዳ ዴሬታ ቢታ ታ ዎራጃና፤ ኢስቲ ኡባይካ ዲርሳይ ባይንዳ፥ ፔንጌይኔ ቢራታ ኮላታይ ባይንዳ ዲሺን ሳሮኒኔ ሂርጋይ ባይንዳ ኡቲዳ ዴራ ታ ኦላና።

\VS{12}ታኒ ኢስታፌ ቦንቃናኔ ዳፋ ኤካና፤ ሄሳꬆካ ካዎቴꬃታ ጊዶፌ ሺቂዲ ቢታስ ጊዶ ኣዳን ዳና፤ ኢስቲ ሜሄኒኔ ሻቃጬታን ዱሬቲዳ፥ ሄ ቢታይን ዲዛ ዴራ ቦላ ታ ኩሼ ዴንꬃና› ጋና።

\VS{13}ሳባ ኣሳይ፥ ዳዳኔ ኣሳይ፥ ታርሴሴ ዴሬ ዛልኣንቻቲኔ ኢዚ ጉታቲ ኡባይ ኔና፥ ‹ኑና ቦንቃናስ ያዲ? ኔኒ ኔ ኦላንቻታ ሺሺዳይ ዳፋ ኤካናስ፥ ዎርቃኔ ቢራ ሺሻ ኤፋናስ፥ ሜሃኔ ሻቃጫ ቡራ ኤፋናስ፥ ዳሮ ሚሽ ዲኣ ኤካዳ ሲማናሴ?› ጋና።


\par }{\PP \VS{14}«ሄሳ ጊሻስ ኣሳ ናዉ፥ ጎጌ ቦላ ቲንቢቴ ዮታ፤ ኢዛስ ኡባ ሃሪዛ ጎዳይ፥ ‹ሄ ዎዴ ታ ዴሬ ኢስራኤሌይ ሳሮን ኡቲዳይሳ ኔኒ ኤራዳ ኣኬኪኪ?

\VS{15}ፑዴሃ ባጋፌ ሃሆ ቢታፌ ኔ ያና፤ ኔኒኔ ኔናራ ዲዛ ጮራ ካዎቴꬃቲ ፓራ ቶጊዲ ኬሂ ሚኖኔ ዎልቃማ ኦላንቻ ጊዲዲ ያና።

\VS{16}ቢታ ካሚዛ ሻራ ማላ፥ ኔኒ ታ ኣሳ ኢስራኤሌ ቦላ ዎራጃና። ሃይሶ ጎጌ ታ ጌሻቴꬃ ካዎቴꬃታ ሲንꬃን ታኒ ቆንጪሲሺን ኢስቲ ታና ኤራና ማላ ሲንꬃፌ ያና ዎዴታን ታ ቢታይ ቦላ ታ ኔና ኤሃና› ጌስ።


\par }{\PP \VS{17}«ኡባ ሃሪዛ ጎዳይ፥ ‹ታ ቤኒ ዎዴ ታ ኣይሌ ኢስራኤሌ ናቤታ ባጋራ ኢዛ ጊሻስ ዮቲዳ ሄ ቢታኔይ ኔና ጊዲኪ? ኢስቲ ሄ ዎዴ ታኒ ኔና ኢስታ ቦላ ኤሃናይሳ ዳሮ ላይꬃታን ቲንቢቴ ዮቲዳ› ጌስ።


\par }{\SH ጎጌ ቦላ ያና ፒርዳ
\par }
{\PP \VS{18}«ሄ ዎዴ ኡባ ሃሪዛ ጎዳይ፥ ‹ጎጌይ ኢስራኤሌ ቢታ ኦሊዛ ዎዴ ሚኖ ታ ሃንቆይ ሱላና።

\VS{19}ሄ ዎዴ ታኒ ታ ቃናቴኒኔ ባቢሲዛ ታ ሃንቆን ኢስራኤሌን ቢታይ ኬሂ ቃጻና ጋ ዮታዲስ።

\VS{20}ኣባ ሞሌቲ፥ ሳሎ ካፎቲ፥ ዎራ ዶኣቲ፥ ቢታ ቦላ ቲራን ጎሼቲዛ ኣይ ሜꬌቴꬃቲካ፥ ሄሳꬆ ቢታ ቦላ ዲዛ ኣስ ኡባይ ታ ሲንꬃን ኮኮራና፤ ዙማቲ ሺሬቲ ሺሬቲ ዎꬋና፤ ኣፎቲ ዎዳና፤ ዲርሳ ጊምቤይ ኡባይ ላሌታና።

\VS{21}ታኒ ታ ዙማታ ኡባን ጎጌ ቦላ ማሻ ጼይጋና፤ ኢሳ ኢሳ ማሻይ ኢዛዴ ኢሻ ቦላ ሼምፓና፤ ታኒ ኡባ ሃሪዛ ጎዳይ ሃይሳ ዮታይስ።

\VS{22}ታኒ ኢታ ሃርጌኒኔ ሼምፖ ዎꬎን ኢዛ ቦላ ፒርዳና፤ ዎልቃማ ኢራ፥ ዎልቃማ ሻች፥ ጹጊዛ ዲኔ ታማ ኢዛ ቦላ፥ ኢዛ ኦላንቻታ ቦላኔ ኢዛራ ዲዛ ጮራ ካዎቴꬃታ ቦላ ታ ቡኪሳና።

\VS{23}ታኒ ታ ጊታቴꬃኔ ታ ጌሻቴꬃ ሄሳን ቤሳና። ቃሴ ዳሮ ካዎቴꬃታ ሲንꬃን ታኒ ታናቴꬃ ኤሪሳና። ሄሳፌ ጉዬ ታኒ ጎዳ ጊዲዳይሳ ኢስቲ ኤራና› ጌስ።




\par }\Chap{39}{\SH ጎጌ ጾኔቴꬅ
\par }
{\PP \VerseOne{1}«ኡባ ሃሪዛ ጎዳይ፥ ‹ሃይሶ ኣሳ ናዉ! ጎጌ ቦላ ቲንቢቴ ዮታ። ሜሼኬሲኔ ቱባሌስ ዋና ሃላቃ ጊዲዳ ሃይሶ ጎጌ ታ ኔ ቦላ ዴንዳዲስ።

\VS{2}ታኒ ኔና ጉዬ ዛራናኔ ጎቻና፤ ታ ኔና ፑዴሃ ባጋፌ ሃኮሶፔ ኤሃዳ ኢስራኤሌ ዙማታ ቦላ ዬዳና።

\VS{3}ኔስ ሃዲርሳ ኩሼን ዲዛ ኔ ዎንዳፌዛ ታ ሾጫና፤ ኔኒ ኡሻቻ ኩሼን ኦይኪዳ ዪሻዛ ታ ቆቆፍሳና።

\VS{4}ኔኒ፥ ኔ ኦላንቻቲኔ ኔናራ ዲዛ ካዎቴꬃቲ ኡባይ ኢስራኤሌ ዙማታ ቦላ ኩንዳና፤ ታኒ ኢንቴ ኣሾዛ ፑዚ ሚዛ ኣንኮታሲኔ ዎራ ዶኣታስ ማና ማላ ኣꬃ ኢማና።

\VS{5}ታኒ ኡባ ሃሪዛ ጎዳይ ዮቲዳ ጊሻስ ኢንቴ ሚሊጺ ጊዳ ዴምባን ኩንዳና።

\VS{6}ማጎጌ ቢታኒኔ ኣባ ዶናን ሂርጋይ ባይንዳ ባꬊ ጊ ዲዛይታ ቦላ ታኒ ታማ ዬዳና። ታኒ ጎዳ ጊዲዳይሳ ኢስቲ ሄሳን ኤራና።


\par }{\PP \VS{7}« ‹ታ ጌሻ ሱንꬃይ ታ ዴራ ኢስራኤሌን ኤሬታና ማላ ታ ኦꬃና፤ ሃይሳፌ ጉዬን ታ ጌሻ ሱንꬃይ ካꬌታና ማላኔ ካዉያና ማላ ታ ኮይኬ፤ ሄሳን ካዎቴꬃቲ ታኒ ጎዳይ ኢስራኤሌ ጌሻ ጊዲዳይሳ ኤራና።

\VS{8}ኡባ ሃሪዛ ጎዳይ ቤኢቴ፥ ሄ ጋላሳይ ያና ኣቴና ጋዳ ታኒ ዮቲዳ ጋላሳይ ሃይሳ።


\par }{\PP \VS{9}« ‹ሄሳፌ ጉዬ ኢስራኤሌ ካታማታን ዲዛ ኣሳይ ኡባይ ኬዚዲ፥ ኦላ ሚሻታ፥ ዎጋ ጎንዳሌታኔ ቄሪ ጎንዳሌታ፥ ዎንዳፌታ፥ ዪሻታ፥ ኦላንቻታ ጻምኣታኔ ቶራታ ሺሺዲ ታማን ኤꬃና። ሄሳ ላፑን ላይꬅ ኩሜꬅ ኢስቲ ኤሶስ ጎኤታና።

\VS{10}ኢስቲ ሺሺዳ ኦላ ሚሻታ ኤሶስ ጎኤታና ጊሻስ ኢስታስ ካሬፔ ሚꬅ ሚጾኔ ዎራፔ ሚꬅ ቃንጾ ኮሼና። ኢስታፌ ቦንቂ ኤኪዳይታፔ ኢስቲካ ቦንቂ ኤካና፤ ኢስታፌ ዳፊ ኤኪዳይታፔ ኢስቲ ዳፊ ኤካና፤ ታኒ ኡባ ሃሪዛ ጎዳይ ሃይሳ ዮታይስ።


\par }{\PP \VS{11}« ‹ሄ ዎዴ ኣሳይ ኣርሼይ ሞኪዛ ባጋራ ዱጌ ኣባን ቢዛሶ ዙሌን ኢስራኤሌ ቢታን ታ ጎጌስ ዱፎ ኢማና፤ ጎጌይኔ ኢዛ ኦላንቻቲ ሄን ሞጌታና ጊሻስ ማንዳሪዛ ኣሳታ ኦጌይ ጎርዴታና፤ ሄሳ ጊሻስ ሄ ሶሆይ ሃሞን ጎጌ ሾባ ጌቴታና።


\par }{\PP \VS{12}« ‹ቢታዮ ጌሻናስ ኢስራኤሌ ኣሳይ ላፑን ኣጊና ኩሜꬅ ኢስታ ሞጊሼ ታካና።

\VS{13}ሄ ቢታ ኣሳይ ኡባይ ኢስታ ሞጋና፤ ታኒ ታ ቦንቾ ቤሲዛ ዎዴ ኢስታስ ቦንቾ ጊዳና፤ ታኒ ኡባ ሃሪዛ ጎዳይ ሃይሳ ዮታይስ።


\par }{\PP \VS{14}« ‹ላፑን ኣጊናፔ ጉዬ ኣቲዳ ኣሃይ ዲኮ፥ ቢታይ ጌያና ማላ፥ ዩዪ ዩዪዲ ኣቲዳ ኣሃ ሞጋና ኣሳቲ ዶሬታና።

\VS{15}ኢስቲ ቢታይ ቦላ ዩዪሺን፥ ኢስታፌ ኢሶይ ኣሳ ሜቄꬅ ዴሚዲ ዱፎ ቦኪዛይቲ ሃሞን ጎጌ ዙሌን ሞጋናሼ ጋካናስ ሜቄꬃይ ዲዛሶን ማላታ ዎꬃና።

\VS{16}ሄን ኦላንቻታ ካታማያ ዲዛ ጊሻስ ቢታዮ ኢስቲ ጌሻና› ጌስ።


\par }{\PP \VS{17}«ኡባ ሃሪዛ ጎዳይ፥ ‹ሃይሶ ኣሳ ናዉ! ዱማ ዱማ ቆሞ ካፎታኔ ዎራ ዶኣታ፡ ኢንቴ ዲዛሶ ኡባፌ ሺቄቲዲ ታኒ ኢንቴስ ጊግሲዳ ያርሾኮ ሃ ዪቴ፤ ሄሲካ ኢስራኤሌ ዙማታ ቦላ ሃናና ጊታ ያርሾ፤ ኢንቴ ሄን ኣሾ ማናኔ ሱꬅ ኡያና።
\XREF{}{{\XO 39:17 }{\XT{ኣጁ 19፡17-18}}}

\VS{18}ኢንቴ ꬋርሾ ኣሾኔ ላቃ ኣሾ ሚዛ ማላ፥ ዴይሻ ኣሾኔ ዎፋኖ ኣሾ ሚዛ ማላ ዎልቃማ ኣሳታ ኣሾ ማና፤ ቢታ ቦላ ሃላቃታ ሱꬂካ ኢንቴ ኡያና፤ ሃይቲ ኡባይ ሞꬊዳ ባሳኔ ሜሄታ።

\VS{19}ታኒ ኢንቴስ ጊግሲዛ ያርሾዛ ኢንቴ ካላናሼ ጋካናዉ ማና፤ ቃሴ ማꬆታናሼ ጋካናስ ኢንቴ ሱꬅ ኡያና።

\VS{20}ታ ማዳን ፓራታ፥ ቶጋንቻታ፥ ዎልቃማ ኣሳታኔ ዱማ ዱማ ቆሞፌ ሺቂዳ ሃራ ዎታዳራታ ኣሾ ካላናሼ ጋካናስ ኢንቴ ማና› ጌስ።


\par }{\PP \VS{21}«ካዎቴꬃታ ጊዶን ታኒ ታ ቦንቾ ቆንጪሳና፤ ካዎቴꬃቲ ኡባይ ታኒ ኢስታ ቦላ ኤሂዳ ቂጻቴኔ ታ ኢስታ ቦላ ዴጼꬂዳ ኩሼ ቤኣና።

\VS{22}ሄ ጋላሳፌ ዶሚዲ ኢስራኤሌ ኣሳይ ታኒ ጎዳይ ኢስታ ጾስ ጊዲዳይሳ ኤራና።

\VS{23}ኢስራኤሌ ኣሳይ ታስ ኣማኔቶንታ ኢጺዲ ናጋራ ኦꬂዳ ጋሶን ኢስቲ ጎዴቲዳይሳ ካዎቴꬃቲ ኤራና። ሄሳ ጊሻስ ታኒ ታ ኣይፌሶ ኢስታፌ ጌንꬃዲስ፤ ታኒ ኢስታ ኢስታ ሞርኬታስ ኣꬃ ኢማዲስ፤ ኢስቲ ኡባይ ማሻን ዉሪዳ።

\VS{24}ኢስታ ቱናቴꬃ ማላኔ ኢስታ ቆሆዛ ማላ ታ ኢስታ ቦላ ፒርዳዲስ፤ ታ ኣይፌሶካ ታ ኢስታፌ ጌንꬃዲስ።


\par }{\PP \VS{25}«ሄሳ ጊሻስ ኡባ ሃሪዛ ጎዳይ፥ ‹ሃኢ ያቆቤይ ጎዴቲዳሶፔ ታኒ ኢዛ ዛራዳ ኢሻልሳና፤ ኢስራኤሌ ኣሳ ኡባስ ታ ቃꬌታና፤ ታ ጌሻ ሱንꬃ ጊሻስ ታኒ ሚሼታና።

\VS{26}ኢስታ ባቢሲዛ ኦኒካ ባይንዳ ዲሺን ኢስቲ ባንታ ቢታን ሳሮን ዲዛ ዎዴ ባንታ ካዉሻቴꬃኔ ካሴ ታስ ኣማኔቶንታ ኢስቲ ዴኢዳ ዎዴታ ዶጋና።

\VS{27}ታኒ ካዎቴꬃታ ኡባ ጊዶፌ ኢስታ ዛራ ኤሂዛ ዎዴ፥ ኢስታ ሞርኬታ ቢታፌ ታ ኢስታ ሺሺዛ ዎዴ፥ ታ ጌሻቴꬃ ታኒ ኢስታ ባጋራ ዳሮ ካዎቴꬃታ ሲንꬃን ቤሳና።

\VS{28}ታኒ ኢስታ ካዎቴꬃ ጊዶን ላሌታና ማላ ኦꬂዳ ጊዲኮካ ኢሳካ ኣሾንታ ኢስታ ኢስታ ዴሬ ታ ዛራና፤ ሄሳፌ ጉዬ ታኒ ጎዳይ ኢስታ ጾስ ጊዲዳይሳ ኢስቲ ኤራና፤ ታኒ ኢስታፌ ኢሳኔ ካዎቴꬃ ጊዶን ኣጊኬ።

\VS{29}ታኒ ኣያና ኢስራኤሌ ኣሳ ቦላ ጉሳና ጊሻስ ሃይሳፌ ጉዬ ታኒ ታ ኣይፌሶ ኢስታፌ ጌንꬂኬ። ታኒ ኡባ ሃሪዛ ጎዳይ ሃይሳ ዮታይስ› ጌስ» ጊዴስ።




\par }{\MS ሲንꬃፌ ኬጼታና ጾሳ ኬꬅ

\par }\Chap{40}{\MR (40፡1—48፡35)

\par }{\SH ሂዚቄሊ ኣጁታን ዬሩሳላሜ ቡስ
\par }
{\PP \VerseOne{1}ኑኒ ዲኤቲዳ ናምኡ ታማኔ ኢቻሻንꬃ ላይꬃን፥ ኮይሮ ኣጊናን ታማንꬃ ጋላሳን፥ ዬሩሳላሜይ ኩንዲዳ ታማኔ ኦይዳንꬃ ላይꬃን ሄ ጋላስ ጎዳ ኩሼይ ታ ቦላ ዴስ፤ ኢዚካ ታና ዬሩሳላሜ ኤፊዴስ።

\VS{2}ጾሳ ኣጁታን ኢዚ ታና ኢስራኤሌ ቢታ ኤፊዲ ꬎቃ ዙማ ቦላ ዎꬂዴስ፤ ሄ ዙማፔ ዱጌሃ ባጋራ ካታማ ሚሳቲዛ ጊምቤ ኬꬃታ ቤኣዲስ።
\XREF{}{{\XO 40:2 }{\XT{ኣጁ 21፡10}}}

\VS{3}ኢዚ ታና ሄ ኤፊዴስ፤ ሂስቲን ታኒ ጻርቂማላ ሚሳቲዛ ኢሲ ኣስ ቤኣዲስ፤ ኢዚ ላይኖፔ ኦሴቲዳ ዎዶሮኔ ዋꬋ ሚꬅ ባ ኩሼን ኦይኪዲ ጌሊዛ ፔንጌ ቦላ ኤቂዴስ።
\XREF{}{{\XO 40:3 }{\XT{ኣጁ 11፡1፤ 21፡15}}}

\VS{4}ኣዴዚ ታና፥ «ሃይሶ ኣሳ ናዉ! ኔ ኣይፌን ጼላ፤ ኔ ሃይꬃን ሲያ፤ ታ ኔና ቤሲዛይሳ ኡባ ዎዚናን ዎꬃዳ ኤዝጋ። ኔ ሃ ዪዳይ ሃይሳስ ጊዲዳ ጊሻስ ኔ ቤኢዳ ኡባ ኢስራኤሌ ኬꬃስ ዮታ» ጊዴስ።


\par }{\SH ኣርሼ ኬሳ ባጋ ፔንጌ
\par }
{\PP \VS{5}ታኒ ጾሳ ኬꬃ ሙሌራ ዩዪ ኣꬊዳ ዲርሳ ጊምቤ ቤኣዲስ። ኣዴዛ ኩሼን ኡሱፑን ዋꬋ ጊዲዛ ዛንጌ ቤኣዲስ፤ ኢሲ ኢሲ ዋꬋ ሚሻይ ዋꬋኔ ታꬋኮ ጊዴስ፤ ኢዚ ጊምቤዛ ዋꬊዴስ፤ ኣኮቴꬃይ ኢሲ ዋꬋ፥ ጌሳይካ ኢሲ ዋꬋ ጊዲዴስ።
\XREF{}{{\XO 40:5 }{\XT{1ካዎ 6፡1-38፤ 2ታሪ 3፡1-9}}}

\VS{6}ሄሳፌ ጉዬ ኣርሼ ኬሳ ባጋራ ዲዛ ዲርሳ ፔንጌኮ ቢዴስ። ኬቻታ ኬዚዲ ጌሊዛ ፔንጌዛ ማዲራኬ ዋꬊዴስ፤ ኢዛስ ጌሳይ ኡሱፑን ዋꬋ ጊዲዴስ።

\VS{7}ዛቤታ ኬꬃስ ጌሳይኔ ጎምፓይ ኡሱፑን ኡሱፑን ዋꬋ፥ ኬꬃታ ጊዶን ዲዛ ጊምቤ ኦርዴቴꬃይ ኢቻሽ ዋꬋ ጊዲዴስ፤ ጾሳ ኬꬃፌ ሲንꬃ ባጋራ ኣꬊ ቢዛሶን ዲዛ ዳራንቻን ጊዶ ባጋራ ዲዛ ማዲራኬዛስ ዉይጌዛ ዋꬋይ ኡሱፑን ጊዲዴስ።


\par }{\PP \VS{8}ሄሳፌ ጉዬ ጌሊዛሶራ ካንꬂ ቢዛ ዳራንቻ ዋꬊዴስ።

\VS{9}ኢዛስ ኣዱሳቴꬃይ 8 ዋꬋ፥ ቱቄታ ኦርዴቴꬃይ 2 ዋꬋ ጊዴስ፤ ጌሊዛሶ ፔንጌን ዲዛ ዳራንቻይ ጾሳ ኬꬃ ጊናን ዴስ።


\par }{\PP \VS{10}ኣርሼይ ሞኪዛ ባጋ ፔንጌዛስ ሃዲርሳ ባጋራኔ ኡሻቻ ባጋራ ኢሲ ጊና ጊዲዳ ሄꬑ ሄꬑ ዛቤ ኬꬃቲ ዴቴስ፤ ኢስታ ጊዶን ሻኪዛ ጊምቤታ ኦርዴቴꬃይ ኢሲ ጊናኔ ኢሲ ማላ።


\par }{\PP \VS{11}ሄሳፌ ጉዬ ፔንጌዛ ጎምፓ ዋꬊዴስ፤ ኢዛ ጎምፓይ ታሙ ዋꬋ፥ ኣዱሳቴꬃይ ታማኔ ሄꬑ ዋꬋ ጊዲዴስ።

\VS{12}ዛቤ ኬꬃታስ ኢሳስ ኢሳስ ሲንꬃ ባጋራ ኣዱሳቴꬃይ ኢሲ ዋꬋ ጊምቤ ጊዲዳ ዲርሳይ ዴስ፤ ዛቤታ ኬꬃ ጎምፓይ ኢሲ ጊና ጊዲዳ ኡሱፑን ኡሱፑን ዋꬋ።

\VS{13}ዛቤ ኬꬃስ ጉዬ ባጋ ጎዳፔ ዶሚዲ ሃራይሳ ጼራ ጋካናስ ዲዛ ጌሎሶ ፔንጌ ዋꬊዴስ፤ ኢሲ ጎዳፔ ቢዲ ሃንኮ ጎዳ ጋካናስ 25 ዋꬋ ጊዲዴስ።

\VS{14}ጌሊዛሶ ፔንጌ ዩሾን ዲዛ ኬኢ ኬኢ ኡቲዳ ጊምቤታ ኡባ ሲንꬃን ዲዛሶዛ ዋꬊን 20 ዋꬋ ጊዲዴስ፤ ዋꬌቲዳይካ ዛጎዛፔ ሲንꬃ ባጋራ ዲዛ ሲሜሬቲዛሶ ዳራንቻ ጋካናሳ።

\VS{15}ጌሊዛ ፔንጌፌ ቢዲ ሲሜሬቲዛሶዛ ዳራንቻ ጋካናስ ዲዛ ኣዱሳቴꬃይ 15 ዋꬋ ጊዲዴስ።

\VS{16}ኪፊሌቲ ሲሜሬቲዛሶን ዲዛ ዳራንቻታ ማላ ሃዲርሳ ባጋራኔ ኡሻቻ ባጋራ ኢስታስ ጉꬃ ማስኮቴቲ ዴቴስ። ዩዪ ኣꬋናስ ዲዛ ማስኮቴቲ ጌሊዛ ፔንጌዛፔ ሲንꬃ ባጋራ ዲዛይታ ጊዲሺን ኢሲ ኢሲ ኪፊሌስ ሃዲርሳ ባጋራኔ ኡሻቻ ባጋራ ጎዳ ቦላ ዛምባ ሚꬃ ሚስሌይ ጊጌቲ ኡቲዴስ።


\par }{\SH ካሬ ባጋ ዛጎ
\par }
{\PP \VS{17}ሄሳፌ ጉዬ ኣዴዚ ካሬ ባጋ ዛጎ ታና ኤፊዴስ፤ ሄን ዛጎዛ ዩሾን ዮቻ ሹቺ ዬጌቲ ኡቲዳ ሲሜሬቲዛሶሆታ ቤኣዲስ፤ ኢስታ ዩሾንካ 30 ኪፊሌቲ ዴቴስ።

\VS{18}ሹቺ ዬጌቲ ኦሴቲዳ ዛጎዚ ጊምባስ ኡባ ዩሾ ጋኬስ፤ ካሬ ዛጎዚ ጊዶ ዛጎፔ ዚቄስ።

\VS{19}ሄፔ ዱጌ ባጋራ ጌሊዛ ፔንጌ ሲንꬃፌ ዶሚዲ ጊዶ ዛጎዛ ፔንጌ ጋካናስ ዲዛሶዛ ዋꬊዴስ፤ ኣርሼይ ሞኪዛ ባጋራ ጊዲን ፑዴሃ ባጋራ ዲዛ ኣዱሳቴꬃይ 100 ዋꬋ ጊዲዴስ።


\par }{\SH ፑዴሃ ባጋ ፔንጌ
\par }
{\PP \VS{20}ሄሳፌ ጉዬ ፑዴሃ ባጋ ጊናራ ዲዛ ጌዴ ካሬ ዛጎ ኬሲዛ ፔንጌዛ ኣዱሳቴꬂኔ ኣኮቴꬅ ዋꬊዴስ።

\VS{21}ኮይሮ ፔንጌዛ ማላ ሃይሲካ ሚሌ ባጋራ ዲዛ ሄꬑ ሄꬑ ዛቤ ኬꬃታስ፥ ኢስታ ጊዶን ኬኢ ኬኢ ቤቲዛ ጊምቤታሲኔ ሲሜሬቲዛሶ ዳራንቻታስ ዋꬋይ ኢሲ ጊና፤ ኣዱሳቴꬃይ 50 ዋꬋ፥ ጎምፓይ 25 ዋꬋ ጊዲዴስ።

\VS{22}ማስኮቴቲ፥ ሲሜሬቲዛሶ ዳራንቻቲኔ ዛምባ ሚꬃታ ሚስሌቲ ኣርሼይ ሞኪዛ ባጋራ ዲዛይታራ ኢሲ ማላ፤ ሄ ኤፊዛ ላፑን ኬቻቲ ዴቴስ፤ ሲሜሬቲዛሶን ዲዛ ዳራንቻቲ ኢስታ ጊናን ዴቴስ።

\VS{23}ኣርሼይ ሞኪዛ ባጋራ ዲዛይሳꬆ ፑዴሃ ባጋራ ዲዛ ፔንጌ ጊና ጌዴ ጊዶ ዛጎ ጌልꬂዛ ፔንጌይ ዴስ፤ ኢሲ ፔንጌዛፔ ቢዲ ሃራ ፔንጌ ጋካናስ ዲዛይሳ ዋꬊዴስ፤ ሄሲካ 100 ዋꬋ ጊዲዴስ።


\par }{\SH ዱጌሃ ባጋ ፔንጌ
\par }
{\PP \VS{24}ሄሳፌ ሲሚዲ ሄ ቢታኔይ ታና ዱጌሃ ባጋ ዲርሳ ፔንጌ ካሌꬂዴስ፤ ካሌꬂን ባዳ፥ ሄሳን ሃራ ዲርሳ ፔንጌ ቤያዲስ። ኢዚ ቱቄታኔ ጊዶ ኪፊሌታ ሊኪዛ ዎዴ ሃራታራ ኢሲ ጊና ጊዲዴስ።

\VS{25}ሊኬ ሃራታ ማላ፥ ሃ ዲርሳ ፔንጌ ማታን ዲዛ ኪፊሌታስ ኡባስ ማስኮቴቲ ዴቴስ። ዲርሳ ፔንጌዛ ዞኖይ 50 ዋꬋ፤ ኣሆቴꬃይካ 25 ዋꬋ።

\VS{26}ሄ ጋꬂዛ ላፑን ꬌካቲ ዴቴስ። ዳራንቻይ ዳባባ ሲንꬃን ዉርሴꬃ ባጋራ ዴስ። ፔንጌዛ ቦላ ሄ ባጋራኔ ሃ ባጋራ ዛምባ ሚስሌይ ሜꬌቲ ኡቲዴስ።

\VS{27}ጊዶ ዳባባስካ ሃራ ፔንጌይ ዴስ። ሄ ቢታኔይ ሃ ናምኡ ዲርሳ ፔንጌታፔ ጊዶን ዲዛሶሆ ሚዛኒን 100 ዋꬋ ጊዲዴስ።


\par }{\SH ጊዶ ዳባባስ ዱጌሃ ባጋ ፔንጌ
\par }
{\PP \VS{28}ሄ ቢታኔይ ታና ዱጌሃ ዲርሳ ፔንጌ ባጋራ ሄኒ ጊዶ ዳባባኮ ኤፊዴስ። ኢዚ ዲርሳ ፔንጌ ሜዛኒን ሃራ ፔንጌታራ ሊኬ ጊዲዴስ።

\VS{29}ሄሳስ ናጊዛይታ ኪፊሌቲ፥ ጎዳቲኔ ዳራንቻቲ ኡባይ ሃራ ዲርሳ ፔንጌታራ ኢሲ ማላ። ሄ ዲርሳ ፔንጌ ዩሾን ዲዛ ኪፊሌታ ኡባስ ማስኮቴቲ ዴቴስ። ሃ ጊዶ ፔንጌ ዞኖይ 50 ዋꬋ፤ ኣሆቴꬃይካ 25 ዋꬋ።

\VS{30}ኢዛ ዩሾን ዳራንቻቲ ዴቴስ፤ ኢስታ ዞኖይ 25 ዋꬋ፤ ኣሆቴꬃይካ 5 ዋꬋ።

\VS{31}ሄ ዳራንቻቲ ካሬ ባጋ ዳባባ ጼሌቴስ። ፔንጌ ቦላ ሄ ባጋራኔ ሃ ባጋራ ዛምባ ሚስሌይ ሜꬌቲ ኡቲዴስ። ሄ ጋꬂዛ 8 ꬌካቲ ዴቴስ።


\par }{\SH ጊዶ ዳባባስ ኣርሼ ኬሳ ባጋ ፔንጌ
\par }
{\PP \VS{32}ሄ ቢታኔይ ታና ኣርሼ ኬሳ ባጋ ዲርሳ ፔንጌራ ሄኒ ጊዶ ዳባባኮ ኤፊዴስ። ኢዚ ሄ ዲርሳ ፔንጌ ሜዛኒን ሃራ ፔንጌታራ ኢሲ ጊና ጊዲዴስ።

\VS{33}ናጊዛይታ ኪፊሌቲ፥ ጎዳቲኔ ዳራንቻይ ኡባይ ሃራ ዲርሳ ፔንጌታራ ኢሲ ማላ። ሄ ዲርሳ ፔንጌ ዩሾን ዲዛ ኪፊሌታ ኡባስ ማስኮቴቲ ዴቴስ። ሄ ፔንጌ ዞኖይ 50 ዋꬋ፤ ኣሆቴꬃይካ ናምኡ ታማኔ ኢቻሽ ዋꬋ።

\VS{34}ዳራንቻይ ካሬ ባጋ ዳባባ ጼሌስ። ፔንጌ ቦላ ሄ ባጋራኔ ሃ ባጋራ ዛምባ ሚስሌይ ሜꬌቲ ኡቲዴስ። ሄ ጋꬂዛ 8 ꬌካቲ ዴቴስ።


\par }{\SH ጊዶ ዳባባስ ፑዴሃ ባጋ ፔንጌ
\par }
{\PP \VS{35}ሄ ቢታኔይ ታና ፑዴሃ ባጋ ዲርሳ ፔንጌኮ ኤፊዴስ። ኢዚ ሄ ዲርሳ ፔንጌ ሜዛኒን፥ ኢዚካ ሃራ ፔንጌታራ ኢሲ ጊና ጊዲዴስ።

\VS{36}ናጊዛይታ ኪፊሌቲ፥ ጎዳቲኔ ዳራንቻይ ኡባይ ሃራ ዲርሳ ፔንጌታራ ኢሲ ጊና። ሄ ዲርሳ ፔንጌዛ ዩሾን ማስኮቴቲ ዴቴስ። ሄ ፔንጌዛ ዞኖይ 50 ዋꬋ፤ ኣሆቴꬃይካ 25 ዋꬋ።

\VS{37}ዳራንቻይ ካሬ ባጋ ዳባባ ጼሌስ። ፔንጌ ቦላ ሄ ባጋራኔ ሃ ባጋራ ዛምባ ሚስሌይ ሜꬌቲ ኡቲዴስ። ሄ ጋꬂዛ ኦስፑን ꬌካቲ ዴቴስ።


\par }{\SH ያርሾይ ሺቂዛ ኪፊሌታ
\par }
{\PP \VS{38}ካሬ ዳባባስ ፑዴሃ ባጋራ፥ ጊዶ ዲርሳ ፔንጌ ዳራንቻራ ኦይኬቲዳ ሃራ ኪፊሌይካ ዴስ። ጹጌቲዛ ያርሾስ ኤሂዛ ሜሄ ኣሾይ ሜጬቲዛይ ሄ ኪፊሌና።

\VS{39}ሄ ዳራንቻን ሃ ባጋራ ናምኡ ጻራጴዛቲ፥ ሄ ባጋራካ ናምኡ ጻራጴዛቲ ዴቴስ፤ ጹጌቲዛ ያርሾስ፥ ናጋራ ያርሾሲኔ ቆሆ ያርሾስ ሹኪዛ ሜሄ ኡባይ ሹኬቲዛይ ሄ ጻራጴዛታ ቦላና።

\VS{40}ዳራንቻፌ ካሬ ባጋራ ፑዴሃ ዲርሳ ፔንጌ ማታን ናምኡ ጻራጴዛቲ ሃ ባጋራ፥ ናምኡ ጻራጴዛቲ ሄ ባጋራ ዴቴስ።

\VS{41}ሄሳ ጊሻስ ያርሾስ ሺቂዳ ሜሄይ ኢስታ ቦላ ሹኬቲዛ ሙሌራ ኦስፑን ጻራጴዛቲ ዴቴስ፤ ኢስታፌ ኦይዳቲ ዳራንቻን ዴቴስ፤ ኦይዳቲ ቃሴ ካሬ ዳባባን ዴቴስ።

\VS{42}ቃሴ ጹጌቲዛ ያርሾ ዎꬃናስ ጊግሲዳ፥ ሹቻፌ ማሴቲዲ ኦሴቲዳ ኦይዱ ጻራጴዛቲ ዴቴስ። ኢስታስ ꬎቃቴꬃይ ኢሲ ዋꬋ፤ ኣዱሳቴꬃይ ኢሲ ዋꬋኔ ታꬋኮ፤ ቃሴ ኣሆቴꬃይካ ኢሲ ዋꬋኔ ታꬋኮ። ጹጌቲዛ ያርሾኔ ሃራ ያርሾታ ኡባ ሹኪዛ ሚሻቲ ሄ ጻራጴዛታ ቦላን ኡቴቴስ።

\VS{43}ኦይዱ ቢራꬌ ኣዱቂዛ ካቆ ሆኮቲ ጎዳዛ ቦላ ዩዪ ኣꬊዲ ꬊሽኬቲ ኡቲዳ። ያርሾስ ሺሺዛ ኣሾይ ኡባይ ሄ ጻራጴዛታ ቦላ ዎꬌስ።


\par }{\PP \VS{44}ሄሳፌ ጉዬ ሄ ቢታኔይ ታና ጊዶ ዳባባ ጌልꬂዴስ። ሄሳን ፔንጌቲ ጊዶ ዳባባኮ ዶዬቲዛ ናምኡ ኪፊሌቲ ዴቴስ። ኢስታፌ ኢሲ ኪፊሌይ ፑዴሃ ዲርሳ ፔንጌ ማታራ ዱጌሃ ባጋ ጼሌስ፤ ናምኣንꬃይ ቃሴ ዱጌሃ ዲርሳ ፔንጌ ማታራ ፑዴሃ ባጋ ጼሌስ።

\VS{45}ሄ ቢታኔይ ታና፥ «ዱጌሃ ባጋ ጼሊዛ ኪፊሌይ ጾሳ ኬꬃን ኦꬂዛ ቄሴታይሳ።

\VS{46}ፑዴሃ ባጋ ጼሊዛ ኪፊሌይ ቃሴ ያርሺዛሶን ኦꬂዛ ቄሴታይሳ። ቄሴቲ ኡባይ ሳዶቄ ዛሬፔ ዬሌቲዳ ሌዌታ፤ ጎዳኮ ሺቂዲ ኦꬃናስ ቤሴቴስ ጌቴቲዳይ ኢስታ ጻላ» ጊዴስ።


\par }{\SH ጊዶ ዳባባኔ ጾሳ ኬꬃ
\par }
{\PP \VS{47}ሄ ቢታኔይ ዳባባ ሚዛኒን ኣዱሳቴꬃይ 100 ዋꬋ፥ ኣሆቴꬃይካ 100 ዋꬋ ጊዲዴስ። ዳባባን ጾሳ ኬꬃፌ ሲንꬃ ባጋራ ኢሲ ያርሺዛሶሆይ ዴስ።

\VS{48}ሄሳፌ ጉዬ ኢዚ ታና ጾሳ ኬꬃ ዳራንቻ ኤፊዴስ። ዳራንቻ ጌሊዛሶን ዲዛ ቆሲላꬃ ሚዛኒን ꬎቃቴꬃይ 5 ዋꬋ፤ ኣሆቴꬃይካ 14 ዋꬋ። ሃዲርሳራኔ ኡሻቻራ ዲዛ ጎዳታ ኦርዴቴꬃይ ሄꬑ ሄꬑ ዋꬋ ጊዲዴስ።

\VS{49}ዳራንቻ ኣዱሳቴꬃይ 20 ዋꬋ፤ ኣሆቴꬃይካ 12 ዋꬋ። ሄ ጋꬂዛ ታሙ ꬌካቲ ዴቴስ። ጌሊዛሶን ኡሻቻራኔ ሃዲርሳራ ኤቂዳ ናምኡ ቱቄቲ ዴቴስ።




\par }\Chap{41}{\PP \VerseOne{1}ሄሳፌ ሲሚዲ ሄ ቢታኔይ ታና ጾሳ ኬꬃን ዲዛ ጌሻሶሆ ጌልꬂዴስ። ሄ ጌሻሶሆ ጎዳ ኦርዴቴꬃ ሚዛኒን ኡሱፑን ዋꬋ ጊዲዴስ።

\VS{2}ፔንጌ ኣሆቴꬃዚ ቃሴ ታሙ ዋꬋ ጊዲዴስ። ሃዲርሳራኔ ኡሻቻራ ዲዛ ጎዳታ ኣሆቴꬃይ ኢቻሽ ኢቻሽ ዋꬋ። ቃሴ ኢዚ ጌሻሶሆ ዋꬊን ኣዱሳቴꬃ 40 ዋꬋ፥ ኣሆቴꬃይካ 20 ዋꬋ ጊዲዴስ።


\par }{\PP \VS{3}ሄሳፌ ጉዬ ቆልኣ ጌሊዴስ። ሄ ጌሊዛ ፔንጌ ጎዳ ኦርዴቴꬃ ዋꬊን ናምኡ ናምኡ ዋꬋ ጊዲዴስ። ፔንጌዛ ኣሆቴꬃይ ኡሱፑን ዋꬋ ጊዲዴስ፤ ሃዲርሳራኔ ኡሻቻራ ዲዛ ጎዳታ ኣሆቴꬃይ ላፑን ላፑን ዋꬋ።

\VS{4}ቃሴ ኢዚ ቆልኣ ዋꬊዴስ፤ ኣዱሳቴꬃይ 20 ዋꬋ፥ ኣሆቴꬃይካ 20 ዋꬋ ጊዲዴስ። ሄሳፌ ጉዬ ኢዚ ታና፥ «ሃይሲ ኡባፌ ኣꬊዛ ጌሻሶሆ» ጊዴስ።


\par }{\SH ጾሳ ኬꬃ ዩሾን ኬጼቲዳ ኪፊሌታ
\par }
{\PP \VS{5}ሄ ቢታኔይ ጾሳ ኬꬃ ጎዳ ዋꬊዴስ፤ ሂስቲን ኦርዴቴꬃይ ኡሱፑን ዋꬋ ጊዲዴስ። ሄ ጎዳዛራ ኦይኬቲዲ፥ ጾሳ ኬꬃ ጊምቤ ዩሾን ኬጼቲዳ ኦይዱ ኦይዱ ዋꬋ ኣኪዛ ዳሮ ኪፊሌቲ ዴቴስ።

\VS{6}ሄ ኪፊሌቲ ኢሶይ ኢሳ ቦላ ኬጼቲዳ ሄꬑ ፖቄ ጊዲሺን ኢሲ ኢሲ ፖቄስ ሄꬑ ታሙ ኪፊሌቲ ዴቴስ። ዞንጋልꬅ ዬጊዛ ሚꬂ ጌሻሶሆዛ ጊዶ ጌሎንታ ማላ፥ ኮይሮ ጎዳራ ኦይሴꬂ ዎꬂዳ።

\VS{7}ሄ ኬꬃይ ጋርሳ ዉርሴꬃ ፖቄን ኦርዲዳ ጊሻሲኔ ፑዴ ሺቂሼ ሌኢዛ ጊሻስ፥ ኪፊሌቲካ ፑዴ ሺቂዛ ዎዴ፥ ኣኪ ኣኪዲ ቤቴስ። ኮይሮ ዉይጌፔ ጊዶ ፖቄዛራ ካንꬂዲ፥ ዉርሴꬃ ፖቄዛ ጋካናስ ኤፊዛ ꬌካቲ ዴቴስ።

\VS{8}ታኒ ጾሳ ኬꬃ ዩሾን ꬎቁ ጊዳ ባሳይ ዲዛይሳ ቤያዲስ። ኢዛ ዩሾን ዲዛ ኪፊሌቲ ሄ ባሳ ቦላን ኬጼቲዳ፤ ሄ ባሳይ ጊዶ ዳባባፔ ኡሱፑን ዋꬋ ꬎቄስ።

\VS{9-11}ሄ ኪፊሌታስ ካሬ ባጋ ጎዳ ኦርዴቴꬃይ ኢቻሽ ዋꬋ። ኪፊሌታ ጌሊዛ ናምኡ ፔንጌቲ፥ ኢሶይ ፑዴሃ ባጋራ፥ ኢሶይ ቃሴ ዱጌሃ ባጋራ ዴቴስ፤ ቃሴ ሄ ኪፊሌታ ዩሾን ዲዛ ባሳዛ ኣሆቴꬃይ ኢቻሽ ዋꬋ። ጾሳ ኬꬃ ባሳፔኔ ጊዶ ዳባባን ዲዛ ኪፊሌታፔ ጊዶን ዲዛ ሜላ ሶሆይ ናምኡ ታሙ ዋꬋ።


\par }{\SH ኣርሼ ጌሎሶ ባጋራ ኬጼቲዳ ኬꬃ
\par }
{\PP \VS{12}ጾሳ ኬꬃፌ ኣርሼ ጌሎሶ ባጋራ ዲዛ ሜላ ሶሆ ጊናራ ኢሲ ኬꬃይ ዴስ። ሄ ኬꬃስ ኣዱሳቴꬃይ ኡዱፉን ታሙ ዋꬋ፤ ኣሆቴꬃይካ ላፑን ታሙ ዋꬋ። ሄ ኬꬃ ጎዳይ ኢቻሽ ዋꬋ ኦርዴ።


\par }{\SH ጾሳ ኬꬃይ ዋꬌቲዴስ
\par }
{\PP \VS{13}ሄ ቢታኔይ ጾሳ ኬꬃስ ካሬ ባጋ ዋꬊዴስ፤ ሂስቲን ኣዱሳቴꬃይ ጼቱ ዋꬋ። ጾሳ ኬꬃ ዞኮሶፔ ቢዲ፥ ሄኒ ኣርሼይ ዉሊዛ ባጋ ኬꬃ ዞኮሶ ጋካናስ ዲዛሶሆ ዋꬊን፥ ጼቱ ዋꬋ ጊዲዴስ።

\VS{14}ኣርሼ ኬሳ ባጋራ ዲዛ ጾሳ ኬꬃ ኣሆቴꬃይ ናምኡ ሜላ ሶሆታ ጉጂዲ ዋꬊን ጼቱ ዋꬋ ኣኬስ።

\VS{15}ናምኡ ባጋራካ ዲዛ ካንꬂዛ ሶሆታ ጉጂዲ ኣርሼይ ዉሊዛ ባጋራ ዲዛ ኬꬃ ኣዱሳቴꬃ ዋꬊዴስ፤ ሂስቲን ጼቱ ዋꬋ ጊዲዴስ።

\par }{\SH ጾሳ ኬꬃስ ጊዶ ኦሶታ
\par }
{\PP ጾሳ ኬꬃ ጌሻ ሶሆይ፥ ኢዛ ቆልኣይኔ ኢዛ ዳራንቻይ

\VS{16}ዉይጌፔ ቢዲ ማስኮቴታ ጋካናስ፥ ሚꬃን ሊጬቲ ኡቲዴስ፤ ማስኮቴቲካ ሚꬃን ሊጬቲ ኡቲዳ።

\VS{17-18}ጾሳ ኬꬃስ ሶ ባጋ ኪፊሌታ ጎዳይ ፔንጌታፔ ቦላ ኣꬋና ጋካናስ፥ ዛምባታኔ ኪሩቤታ ሚስሌታን ኣሌቄቲ ኡቲዴስ፤ ኪፊሌታን ዩዪ ኣꬋናስካ ዛምባ ሚስሌኒኔ ኪሩቤ ሚስሌን ዋላካን ሜꬌቲ ኡቲዴስ። ኪሩቤታስ ኡባስ ናምኡ ናምኡ ኣይፌሶይ ዴስ።

\VS{19}ኢሲ ባጋራ ኣሳ ኣይፌሶ ሚሳቲዛይ ዛምባ ሚስሌዛኮ ጼሌስ፤ ቃሴ ሃራ ባጋራ ጋሞ ኣይፌሶ ሚሳቲዛይ ዛምባ ሚስሌዛኮ ጼሌስ።

\VS{20}ዉይጌፔ ዴንዲ ቢዲ ፔንጌታፔ ቦላ ባጋን ዲዛሶሆ ጋካናስ፥ ጌሻሶሆ ጎዳ ዩሾ ኡባይ ሄሳ ማላን ኣሌቄቲዴስ።

\VS{21}ጾሳ ኬꬃ ፔንጌ ቆሲላꬃቲ ኡባይ ኦይዱ ዞዜ ጊዲዲ ማሴቲዳይታ፤ ኢስቲ ኡባይካ ኢሲ ጊና።


\par }{\SH ሚꬃፌ ኦሴቲዳ ያርሾ ያርሺዛሶ
\par }
{\PP \VS{22}ኡባፌ ኣꬊዳ ጌሻሶሆ ጌሊዛሶ ሲንꬃን ሚꬃፌ ኦሴቲዳ ያርሾ ያርሺዛሶ ሚሳቲዛይ ቤቴስ። ኢዚካ ኦይዱ ዞዜ ጊዲዲ ጌሳይ ሄꬑ ዋꬋ፥ ኣሆቴꬃይ ናምኡ ዋꬋ፥ ኣዱሳቴꬃይ ናምኡ ዋꬋ፤ ጉላቲ፥ ዮቻቲኔ ዞዜቲ ሚꬃፌ ኦሴቲዳ፤ ሄ ቢታኔይ ታና፥ «ሃይሲ ጎዳ ሲንꬃን ዲዛ ጻራጴዛ» ጊዴስ።


\par }{\SH ጾሳ ኬꬃ ፔንጌታ
\par }
{\PP \VS{23}ጌሻ ሶሆዛስ ኢሲ ፔንጌይ ዴስ፤ ቃሴ ኡባፌ ኣꬊዳ ጌሻ ሶሆዛስ ኢሲ ፔንጌይ ዴስ።

\VS{24}ኢሲ ኢሲ ፔንጌስ ጊዶን ዳኮቲዲ ዶዬቲዛ ናምኡ ሳንቃቲ ዴቴስ።

\VS{25}ጌሻሶሆ ጎዳታ ቦላ ኦሴቲዳ ማላ፥ ፔንጌታ ሳንቃታ ቦላካ ኪሩቤታኔ ዛምባታ ሚስሌይ ኦሴቲ ኡቲዴስ። ዳራንቻፔ ቦላ ባጋራ ሲንꬃራ ዲዛ ሳንቃይ ሚꬃፌ ኦሴቲዳይሳ።

\VS{26}ሄ ዳራንቻ ጎዳታ ሚሌን ማስኮቴቲ ዴቴስ። ናምኡ ባጋ ጎዳቲካ ዛምባ ሚስሌን ኣሌቄቲዳ፤ ሃዲርሳ ባጋራኔ ኡሻቻ ባጋራ ዲዛ ኪፊሌታስ ꬌካ ባጋራ ካሚዛ ካራይ ዴስ።




\par }\Chap{42}{\SH ጾሳ ኬꬃ ማታን ኬጼቲዳ ናምኡ ኬꬃታ
\par }
{\PP \VerseOne{1}ሄሳፌ ጉዬ ሄ ቢታኔይ ታና ፑዴሃ ባጋ ፔንጌራ ካሬ ዳባባ ካሌꬂዴስ፤ ሂስቲዲ ጾሳ ኬꬃ ጊዶ ዳባባ ጊምቤራ ኦይኬቲዳ ኬꬃኮ ታና ኤሂዴስ።

\VS{2}ሃ ኬꬃ ፔንጌይ ፑዴሃ ባጋ ሲሚዲ ጼቱ ዋꬋ ኣዱሲኔ ኢቻሽ ታሙ ዋꬋ ኣሆ።

\VS{3}ጊዶ ዛጎፔ ናምኡ ታሙ ዋꬋ ሃኪዲ ቃሴ ሲንꬃ ባጋራ ካሬ ዛጎዛን ዲዛ ሂጼቲዳ ሹቻፌ ሲንꬃ ባጋራ ኢሶይ ኢሳኮ ጼሊዛ ሄꬑ ዴꬂ ዲዛ ፖቄይ ዴስ።

\VS{4}ሄ ኪፊሌታ ፔንጌቲ ፑዴሃ ባጋ ጼሌቴስ፤ ኢስታፌ ሲንꬃ ባጋራ ታሙ ዋꬋ ኣሆኔ ጼቱ ዋꬋ ኣዱስ ጊዲዳ ጊዶራ ኣꬂዛ ኦጌይ ዴስ።

\VS{5}ሄ ኬꬃስ ቦላ ሄꬓንꬆ ፖቄይ ናምኣንꬆዛፔ ጹሜስ፤ ናምኣንꬃይ ቃሴ ኮይሮይሳፌ ጹሜስ። ጋሶይካ ኢስቲ ኢሶይ ኢሳፌ ጉዬ ሺቂ ሺቂዲ ጊምቤቲዳ ጊሻሳ።

\VS{6}ቃሴ ኢስቲ ሄꬑ ፖቄ ጊዲዳ ጊሻሳኔ ካሬ ዳባባን ዲዛ ሃራ ኬꬃታ ማላ ኢስታስ ቱሳይ ባይንዳ ጊሻሳ፤ ሄሳ ጊሻስ ቦላራ ዲዛ ፖቄ ኪፊሌቲ ጋርሳ ባጋን ዲዛ ፖቄ ኪፊሌታፔ ጹሜቴስ።

\VS{7}ሄ ኪፊሌታፔ ሲንꬃ ባጋራ፥ ካሬ ዳባባ ጊዶን ኢቻሽ ታሙ ዋꬋ ኣዱቂዛ ዲርሳ ጊምቤይ ዴስ።

\VS{8}ካሬ ዳባባ ባጋራ ዲዛ ኪፊሌታ ኣዱሳቴꬃይ ኢቻሽ ታሙ ዋꬋ ጊዲሺን ጾሳ ኬꬃ ሲንꬃን ዲዛ ኪፊሌታ ኣዱሳቴꬃይ ጼቱ ዋꬋ ጊዴስ።

\VS{9}ካሬ ዳባባፔ ጋꬅ ጌሊዛ ዎዴ ኣርሼ ኬሳ ባጋራ ጋርሳ ኪፊሌታ ጌሊዛ ፔንጌይ ዴስ።

\VS{10}ጾሳ ኬꬃፌ ዱጌሃ ባጋራ ካሬ ባጋን ዲዛ ጊምቤራ ኦይኬቲ ኬጼቲዳ ካሬ ዳባባኮ ሲሚዳ ኪፊሌቲ ዴቴስ።

\VS{11}ሄ ኬꬃ ኪፊሌታ ሲንꬃን ኣሳይ ሄሜቲዛ ኦጌይ ዴስ። ሄ ኬꬃይ ፑዴሃ ባጋን ዲዛ ኬꬃራ ኢሲ ማላ፤ ኣዱሳቴꬃይ፥ ኣሆቴꬃይ፥ ኪፊሌቲኔ ፔንጌቲ ኡባይ ኢሲ ጊና።

\VS{12}ዲርሳ ጊምቤይ ዉሪዛሶን ኣርሼ ኬሳ ባጋን ዲዛ ጊምቤዛስ ዱጌሃ ባጋራ ዲዛ ኪፊሌታ ጌሊዛሶ ፔንጌይ ዴስ።

\VS{13}ሄሳፌ ጉዬ ሄ ቢታኔይ ታና፥ «ሃይቲ ኪፊሌቲ፥ ፑዴሃ ባጋራኔ ዱጌሃ ባጋራ ጾሳ ኬꬃ ካሬ ዳባባኮ ጼሊዛይቲ ቄሴታ ኪፊሌታ። ኢስታ ጊዶን ጎዳ ሲንꬃን ኦꬂዛ ቄሴቲ ኡባፌ ኣꬊዳ ጌሻ ቁማ ማና። ሄ ኪፊሌቲ ጌሽ ጊዲዳ ጊሻስ፥ ኡባፌ ኣꬊዳ ጌሻ ኢሞታ፥ ሄይቲካ ካꬃ ያርሾ፥ ናጋራ ያርሾኔ ቆሆ ያርሾ ኡባ ኢስቲ ሄሳን ዎꬃና።

\VS{14}ጾሳ ኬꬃ ጌሊዳ ቄሴቲ ካሬ ዳባባ ኬዚዛ ዎዴ፥ ጎዳስ ኦꬂዛ ዎዴ ማይኢዳ ጌሻ ማይኦ ኬሲዲ፥ ሄ ኪፊሌታን ዎꬆንታ ኬዜቴና። ጋሶይካ ማይኦቲ ጌሻ። ኢስቲ ካሬ ኣሳኮ ኬዚሼ ካሴ ማይኢዛ ሃራ ማይኦታ ማይኢዲ ኬሳናስ ኮሼስ» ጊዴስ።


\par }{\SH ጾሳ ኬꬃ ካሬ ባጋ ዩሾ
\par }
{\PP \VS{15}ሄ ቢታኔይ ጾሳ ኬꬃ ጊዶ ዳባባን ዲዛ ኬꬃታ ዋꬊ ዉርሲዲ፥ ኣርሼ ኬሳ ባጋ ጼሊዛ ዲርሳ ፔንጌራ ታና ካሬ ኬሲዴስ። ሂስቲዲ ጾሳ ኬꬃ ሄራ ዩሺ ኣꬂዲ ዋꬊዴስ።

\VS{16}ዋꬊዛ ጉፌ ኤኪዲ፥ ኣርሼ ኬሳ ባጋ ዋꬊን፥ ኣዱሳቴꬃይ 500 ዋꬋ ጊዲዴስ።

\VS{17}ሲሚዲ ፑዴሃ ባጋ ሄ ጉፌዛን ዋꬊዴስ፤ ሂስቲን 500 ዋꬋ ጊዲዴስ።

\VS{18}ሲሚዲ ዱጌሃ ባጋ ዋꬊዴስ፤ ሂስቲን 500 ዋꬋ ጊዲዴስ።

\VS{19}ሲሚዲካ ኣርሼ ኬሳ ባጋ ዋꬊዴስ፤ ኢዚካ 500 ዋꬋ ጊዲዴስ።

\VS{20}ሄሳ ማላ ኦꬂዲ ኢዚ ኦይዱ ባጋታካ ሚዛኒዴስ። ኢዛ ዩሾን 500 ዋꬋ ኣዱቂዲ፥ 500 ዋꬋ ኣኪዛ ዲርሳ ጊምቤይ ዴስ። ሄ ጊምቤይ ጌሻሶሆ ሃንኮ ጮ ሶሆፔ ሻካናሳ።




\par }\Chap{43}{\SH ጾሳ ኬꬅ ሲሚዳ ጎዳ ቦንቾ
\par }
{\PP \VerseOne{1}ሄሳፌ ጉዬ ሄ ቢታኔይ ታና ኣርሼ ኬሳ ባጋ ጼሊዛ ፔንጌኮ ኤሂዴስ።

\VS{2}ታኒ ኢስራኤሌ ጾሳ ቦንቾይ ኣርሼ ኬሳ ባጋፌ ዪዛይሳ ቤያዲስ። ኢዛ ዩሳ ጬንጉርሳይ ዳሮ ኪጻ ሃꬃ ጉንꬃ ማላ፤ ቃሴ ቢታይካ ኢዛ ቦንቾን ፖኢዴስ።
\XREF{}{{\XO 43:2 }{\XT{ሂዚ 10፡3-4፤ 18፡19፤ 11፡22-23፤ ኣጁ 1፡15}}}

\VS{3}ታኒ ቤኢዳ ኣጁታይ ካሴ ጎዳይ ዬሩሳላሜ ካታማ ꬋይሳናስ ዪዳ ዎዴ ቤኢዳ ኣጁታ ሚሳቴስ፤ ቃሴ ኮቦሬ ሻፋ ማታን ታኒ ቤኢዳ ኣጁታካ ሚሳቴስ። ሄሳ ቤያዳ ታኒ ሲንꬃ ጉꬅ ጉፋናዲስ።

\VS{4}ጎዳ ቦንቾይ ኣርሼ ኬሳ ጼሊዛ ፔንጌራ ጾሳ ኬꬃ ጊዶ ጌሊዴስ።

\VS{5}ሄ ዎዴ ጎዳ ኣያናይ ታና ፑዴ ዴንꬂዲ ጊዶ ዳባባ ጌልꬂዴስ፤ ሄኮ ጎዳ ቦንቾይ ጾሳ ኬꬃ ኩሚዴስ።


\par }{\PP \VS{6}ሄሳን ሄ ቢታኔይ ታ ሚሌን ኤቂ ዲሺን ኢሶይ ጾሳ ኬꬃ ጊዶፌ ታስ ሃሳይሺን ታ ሲያዲስ።

\VS{7}ኢዚ «ሃይሶ ኣሳ ናዉ፥ ሃይሲ ታ ኣልጋ ሶሆኔ ታ ቶሆይ ዬꬊዛ ሶሆ። ታኒ ኢስራኤሌ ኣሳ ጊዶን ሜርናስ ዳና። ሃይሳፌ ጉዬ ኢስራኤሌ ኣስ ጊዲን፥ ኢስታ ካዎቴꬃ ጊዲን፥ ሃራ ጾሳታስ ጎይኒዲ ዎይኮ ሼምፖይ ባይንዳ ባንታ ካዎታ ሃዉልቴ ጎይኖን ታ ጌሻ ሱንꬃ ቱኒሴቴና።

\VS{8}ዋኒዲ ጊኮ፥ ኢሲ ጎዳ ጻላላይ ታናኔ ኢስታኔ ሻኪን፥ ባንታ ፔንጌ ታይሳ ሚሌን፥ ባንታ ፔንጌ ሚꬃካ ታይሳ ሚሌን ዎꬂዳ። ሂስቲዲ ባንታ ሼኔሲዛ ኦሶን ታ ጌሻ ሱንꬃ ቱኒሲዳ። ሄሳ ጊሻስ ታኒ ታ ሃንቆን ኢስታ ꬋይሳዲስ።

\VS{9}ሃኢ ሲሚ ሃራ ጾሳታስ ጎይኒዛይሳ ኣጌቶ፤ ባንታ ካዎታ ሃዉልቴካ ታ ኣቻፌ ዲጌቶ። ሂስቲኮ ታኒ ኢስታ ጊዶን ሜርናስ ዳና።»


\par }{\PP \VS{10}«ሃይሶ ኣሳ ናዉ፥ ታኒ ኔና ቤሲዳ ጾሳ ኬꬃ ኢስራኤሌ ኣሳስ ዮታ፤ ኢስቲ ባንቲ ኦꬂዳ ናጋራን ዬላታና ማላ፥ ኢዛ ሜꬋዛኔ ኢዚ ኬጼቲዳ ማራ ኢስታስ ዮታ።

\VS{11}ኢስቲ ባንቲ ኦꬂዳይሳን ዬላቲዛይታ ጊዲኮ፥ ጾሳ ኬꬃ ሜꬋ፥ ኢዚ ኬጼቲዳ ማራ፥ ኬዚዛ ሶሆታ፥ ጌሊዛ ሶሆታኔ ኢዛ ኩሜꬃ ሚስሌ ኢስታስ ቆንጪሳ። ሄሳንካ ቃሴ ኢዛ ዎጋ ኡባኔ ኢዛ ማራ ኡባ ኢስታ ኤሪሳ። ቃሴ ሄ ኬꬃይ ዋኒ ኬጼቲዳኮ፥ ኢስቲ ዎጋ ኡባ ናጋናሲኔ ፖላናስ ዳንዳያና ማላ ኔኒ ኢስቲ ጼሊሺን ጻፋ።

\VS{12}ጾሳ ኬꬃ ዎጋይ ሃይሳ፡ ጾሳ ኬꬃይ ኬጼቲዳ ዴሬ ሁኤይኔ ኢዛ ዩሾን ዲዛ ሄራይ ኡባይ ኡባፌ ኣꬊዳ ጌሻ ጊዳና። ኤ፥ ጾሳ ኬꬃ ዎጋይ ሃይሳ።


\par }{\SH ያርሺዛሶ
\par }
{\PP \VS{13}«ያርሺዛሶይ ካሴ ጾሳ ኬꬃ ዋꬊዛይሳንካ፥ ኢሲ ዋꬋ ቦላ ኦይዱ ቢራꬌታ ጉጂዳ፥ ኣዱሳ ዋꬋን ዋꬌቲዴስ። ያርሺዛሶዛ ባሳ ዩሾን ኢሲ ዋꬋ ዚቂዛይሳኔ ኢሲ ዋꬋ ኣኪዛ ኦላይ ዴስ፤ ሄ ኦላስ ካሬ ባጋ ዶና ዩሾይ ኢሲ ታꬋኮ ኣኬስ። ያርሺዛሶዛ ꬎቃቴꬃይ ሃይሳ ማላ፡
\XREF{}{{\XO 43:13 }{\XT{ኬሳ 27፡1-2፤ 2ታሪ 4፡1}}}

\VS{14}ባሳፔ ቢዲ ኮይሮ ዩሾ ጋካናስ ናምኡ ዋꬋ፤ ናምኣንꬆ ዩሾይ ኢሲ ዋꬋ ሶኮ ሺቂ ዶሚዲ ኦይዱ ዋꬋ ꬎቄስ፤ ቃሴካ ኢሲ ዋꬋ ጊዶ ሺቂዲ፥

\VS{15}ያርሾይ ጹጌቲዛ ጮጬይ ዲዛ ሄꬓንꬆ ዩሾይ ኦይዱ ዋꬋ ꬎቄስ። ኢዚ ኦይዱ ዞዜ ጊዲዲ፥ ኦይዱ ጉላንካ ኢሲ ኢሲ ካጬይ ዴስ።

\VS{16}ያርሾ ጹጊዛ ጮጬይ ኦይዱ ዞዜ ጊዲዲ፥ ኣዱሳቴꬃይ ታማኔ ናምኡ ዋꬋ፥ ኣሆቴꬃይካ ታማኔ ናምኡ ዋꬋ።

\VS{17}ሄሳꬆካ ናምኣንꬆ ኬቻይ ኦይዱ ባጋራ ጊና ጊዲዲ ኣዱሳቴꬃይ 14 ዋꬋ፥ ኣሆቴꬃይካ 14 ዋꬋ። ኢዛስ ባጋ ዋꬋ ዞዜይኔ ዩዪ ኣꬋናስ ኢሲ ዋꬋ ኦላይ ዴስ፤ ያርሺዛሶዛ ꬌካቲ ኣርሼይ ሞኪዛሶ ባጋ ጊናን ዴቴስ» ጊዴስ።


\par }{\PP \VS{18}ቃሴካ ኢዚ ታና፥ «ሃይሶ ኣሳ ናዉ፥ ኡባ ሃሪዛ ጎዳይ፥ ‹ያርሺዛሶ ዎጋይ ሃይሳ። ጹጊዛ ያርሾ ያርሻናሲኔ ሱꬃ ኣራጫናስ፥ ያርሺዛሶ ጊምቢዲ ፖሊዛ ጋላስ፥

\VS{19}ታኮ ሺቂዲ፥ ታስ ኦꬂዛ ሳዶቄ ዛሬፔ ዬሌቲዳ ሌዌ ዛሬ ቄሴታስ ናጋራ ያርሾ ኦꬃዳ ኢሲ ዎፋኖ ኢማ። ታኒ ኡባ ሃሪዛ ጎዳይ ሃይሳ ዮታይስ።

\VS{20}ኔኒ ሄ ሱꬃፌ ኤካዳ፥ ኦይዱ ካጬታ፥ ናምኣንꬆ ዩሾ ኦይዱ ዞዜዛኔ ሄ ዩሾስ ጋጻ ቲያ። ሄሳ ማላ ኦꬃዳ ያርሺዛሶዛ ቱናቴꬃፌ ጌሻ።

\VS{21}ቃሴ ናጋራ ያርሾስ ኢሜቲዳ ሄ ዎፋና ኤካዳ፥ ጾሳ ኬꬃ ጊዲዲ፥ ጌሻ ሶሆፔ ካሬ ባጋራ ኢዛስ ኣዛዜቲዳ ሶሆን ጹጋ።


\par }{\PP \VS{22}« ‹ዎንቴꬃ ጋላስ ቦሬይ ባይንዳ ዲዛ ኢሲ ዴይሻ ኦርጌ ኤካዳ ናጋራ ያርሾስ ያርሻ። ካሴ ዎፋኖዛ ሱꬃን ጌሺዳ ማላ፥ ሄ ዴይሻ ኦርጌዛ ሱꬃን ያርሺዛሶ ጌሻ።

\VS{23}ሂስታዳ ቦሬይ ባይንዳ ዲዛ ኢሲ ዎፋኖኔ ቦሬይ ባይንዳ ዲዛ ኢሲ ꬋርሾ ኤካዳ፥

\VS{24}ናምኣካ ጎዳ ሲንꬅ ሺሻ። ሂስቲዳፔ ጉዬ ቄሴቲ ኢስታ ቦላ ማጺኔ ዬጊዲ ጎዳስ ጹጌቲዛ ያርሾ ሂስቲ ያርሼቶ።


\par }{\PP \VS{25}« ‹ላፑን ጋላስ ኩሜꬅ፥ ሃች ሃች ኢሲ ዴይሻ ኦርጌ ናጋራ ያርሾስ፥ ቃሴ ኢዛ ቦላ ቦሬይ ባይንዳ ዎፋኖኔ ኢሲ ꬋርሾ ሺሻ።

\VS{26}ቄሴቲ ላፑን ጋላስ ኩሜꬅ ያርሺዛሶዛ ቱናቴꬃፌ ጌሼቶ። ሂስቲዲ ጎዳስ ኢዛ ዱማሴቶ።

\VS{27}ሃ ጋላሳቲ ዉሪዛ ዎዴ፥ ኦስፑንꬃ ጋላሳፌ ዶሚዲ፥ ቄሴቲ ኢንቴ ጹጌቲዛ ያርሾኔ ኢንቴ ኢሲፌቴꬃ ያርሾ ያርሺዛሶ ቦላን ያርሼቶ። ሄ ዎዴ ታኒ ኢንቴናን ኡፋዬታና። ታኒ ኡባ ሃሪዛ ጎዳይ ሃይሳ ዮታይስ› ጌስ» ጊዴስ።
\XREF{}{{\XO 43:27 }{\XT{ኬሳ 29፡35-37}}}




\par }\Chap{44}{\SH ኣርሼ ኬሳ ባጋ ፔንጌ ዎጋ
\par }
{\PP \VerseOne{1}ሄሳፌ ጉዬ ሄ ቢታኔይ ታና ጉዬ ዛሪዲ ጾሳ ኬꬃስ ኣርሼ ኬሳ ባጋራ ዲዛ ካሬ ባጋ ዲርሳ ፔንጌኮ ኤሂዴስ፤ ኢዚ ኤሂዛ ዎዴ ዲርሳ ፔንጌይ ጎርዴቲ ኡቲዴስ።

\VS{2}ጎዳይ፥ «ታና ሃ ፔንጌይ ጎርዳን ዴኣናፔ ኣቲን ናምኣንꬆ ዶዬቴና። ኣሲካ ኢዛራ ጌሌና፤ ኣይስ ጊኮ ጎዳ ኢስራኤሌ ጾሳይ ኢዛራ ጌሊዴስ። ሄሳ ጊሻስ ሄ ፔንጌይ ጎርዳን ዳና።

\VS{3}ጊዲኮካ ኢስራኤሌ ሃላቃይ ጎዳ ሲንꬃን ኡኬꬅ ማናስ ሄሳን ኡታና ዳንዳዬስ። ፔንጌ ዳራንቻራ ኢዚ ጌላናሲኔ ኬዛናስ ዳንዳዬስ» ጊዴስ።


\par }{\SH ጾሳ ኬꬃ ጌሎ ዎጋ
\par }
{\PP \VS{4}ሄሳፌ ጉዬ ሄሳዴይ ታና ፑዴሃ ፔንጌኮ ኤፊዛ ኦጌራ ኤፊዲ፥ ጾሳ ኬꬃስ ሲንꬃ ባጋ ጋꬂዴስ። ሄሳን ታኒ ጼሊዛ ዎዴ ሄኮ፥ ጎዳ ቦንቾይ ጾሳ ኬꬃ ኩሚ ኡቲዳይሳ ቤያዲስ፤ ቤያዳ ታ ሲንꬃ ጉꬅ ጉፋናዲስ።

\VS{5}ሂስቲን ጎዳይ ታና፥ «ሃይሶ ኣሳ ናዉ፥ ጾሳ ኬꬃ ዎጋታ ኡባኔ ኢዛ ማራታ ኡባ ጼሊዛይሳን ታኒ ኔስ ዮቲዛይሳ ኔ ሃይꬃን ሚንꬃዳ ሲያ፤ ኔ ኣይፌንካ ሚንꬃዳ ጼላ። ጾሳ ኬꬃ ጌላናሲኔ ኬዛናስ ቤሲዛ ኣሳቲኔ ቤሶንታ ኣሳቲ ኣዋይታኮ ሚንꬃዳ ኣኬካ።

\VS{6}ማካላንቻ ኢስራኤሌ ኣሳስ ኡባ ሃሪዛ ጎዳይ፥ ‹ኢንቴኖ ኢስራኤሌ ኣሳቶ፥ ኢንቴ ኦꬂዛ ቱና ኦሶይ ኤቆ።

\VS{7}ኢንቴ ታስ ታ ቁማ፥ ሞꬎኔ ሱꬃ ያርሾ ኦꬂዲ ሺሺዛ ዎዴ፥ ዎዚናይኔ ኣሾይ ቃጻሬቶንታ ኣላጋ ኣሳታ ጾሳ ኬꬃ ጌልꬂዲ ኢስቲ ኢዛ ቱኒሳና ማላ ኦꬂዴታ። ኢንቴ ቱናቴꬃ ኡባ ቦላካ ጉጂዲ ታ ጫቆዛ ላሊዴታ።

\VS{8}ቃሴ ታ ጌሻ ሚሻታ ቦላ ኣዋቶንታ ኢጺዲ፥ ታ ኬꬃን ኣላጋታ ኣዋሲዴታ።

\VS{9}ሄሳ ጊሻስ ኡባ ሃሪዛ ጎዳይ፡ ኢስራኤሌ ኣሳ ጊዶን ዲዛ ኣላጋ ኣሲ፥ ባ ዎዚናኒኔ ባ ኣሾን ቃጻሬቶንታይ፥ ኦኒኔ ታ ጾሳ ኬꬃ ጌሎፖ።


\par }{\SH ሌዌቲ ኤኪዛ ቂጻቴ
\par }
{\PP \VS{10}« ‹ታፔ ሃኪዳ ሌዌቲ፥ ኢስራኤሌ ኣሳይ ታና ኣጊዲ ዎራ ሲሚን፥ ባንታ ኤቃታስ ጎይናናስ ዎራ ሲሚዳይቲ ባንታ ቂጻቴ ኤኬቶ።

\VS{11}ጊዲኮካ ኢስቲ ጾሳ ኬꬃን ኦሳንቻ ጊዴቶ፤ ጾሳ ኬꬃ ዲርሳ ፔንጌታ ናጌቶ፤ ጾሳ ኬꬃ ኦሶካ ኦꬄቶ። ኢስቲ ጹጊዛ ያርሾኔ ኣሳይ ኤሂዛ ሃራ ያርሾ ሹኬቶ፤ ቃሴ ኣሳስ ኦꬃናስ ኢስቲ ኣሳኮ ሺቄቶ።

\VS{12}ጊዶ ኣቲን ኢስቲ ካሴ ኢስራኤሌ ኣሳ ኤቃታስ ጎይኒሲዳ ጊሻሲኔ ኣሳ ናጋራን ኦንጊዛ ꬉጴ ጊዲዳ ጊሻስ፥ ኢስቲ ባንታ ናጋራ ቂጻቴ ኤካና ማላ ታኒ ኩሼ ዴንꬃዳ ጫቃዲስ። ታኒ ኡባ ሃሪዛ ጎዳይ ሃይሳ ዮታይስ።

\VS{13}ኢስቲ ቄሴ ጊዲዲ ኦꬃናስ ታኮ ሺቄቴና፤ ዎይኮ ታስ ዱማቲዳ ጌሻኮኔ ኡባፌ ኣꬊዳ ጌሻኮ ሺቄቴና። ኢስቲ ባንታ ኦꬂዳ ቱና ኦሶ ጊሻስ ዬላ ማይኤቶ።

\VS{14}ጊዲኮካ ኢስቲ ጾሳ ኬꬃን ኣዋታና ማላኔ ኢዛ ጊዶን ኦꬃናስ ዲዛ ኦሶ ኡባካ ኦꬃና ማላ፥ ታኒ ኢስታ ሱንꬃና።


\par }{\SH ቄሴታ ዎጋ
\par }
{\PP \VS{15}« ‹ጊዶ ኣቲን ኢስራኤሌ ኣሳይ ታና ኣጊዲ፥ ዎራ ሲሚዳ ዎዴ፥ ጾሳ ኬꬃ ዎጋ ኣማኔቲዲ ፖሊዳ፥ ሌዌ ዛሬ ቄሴቲ ሳዶቄ ዛሬቲ ታስ ኦꬃናስ ታኮ ሺቄቶ። ሞꬎኔ ሱꬃ ሺሺሼ፥ ኢስቲ ታ ሲንꬃን ኦꬄቶ። ታኒ ኡባ ሃሪዛ ጎዳይ ሃይሳ ዮታይስ።

\VS{16}ጾሳ ኬꬃ ኢስቲ ጌሌቶ፤ ታስ ኦꬃናስ ታ ያርሺዛሶ ኢስቲ ሺቄቶ፤ ኣዋቴꬃካ ኢስቲ ኦይኬቶ።

\VS{17}ኢስቲ ጾሳ ኬꬃስ ጊዶ ዳባባ ጌሊዛ ዎዴ፥ ላይኖፔ ዳዴቲዳ ማይኦ ማይኤቶ፤ ጊዶ ዳባባ ፔንጌን ዎይኮ ጾሳ ኬꬃ ጊዶን ኦꬂዛ ዎዴ፥ ሱፌ ማይኦ ማይኦፌቶ።
\XREF{}{{\XO 44:17 }{\XT{ኬሳ 28፡39-43፤ ሌዌ 16፡4}}}

\VS{18}ኢስቲ ባንታ ሁኤን ላይኖ ሻሼ ጻጼቶ፤ ባንታ ጼሳንካ ላይኖ ሱሬ ጊጼቶ። ባና ጫዋሲዛ ሚሽ ኣይኮካ ማይኦፌቶ።

\VS{19}ኣሳይ ዲዛ ካሬ ዳባባ ኢስቲ ኬዚዛ ዎዴ፥ ጾሳ ኬꬃን ኦꬂሼ ማይኢዳ ማይኦ ቃሪዲ ጌሻ ኪፊሌታን ዎꬄቶ። ሂስቶንታ ኣጊኮ ኢስቲ ባንታ ጌሻ ማይኦን ኣሳ ጎዳስ ጌሻና።
\XREF{}{{\XO 44:19 }{\XT{ሌዌ 16፡23}}}


\par }{\PP \VS{20}« ‹ቄሴቲ ባንታ ሁኤ ሜዴቶፌቶ፥ ዎይኮ ባንታ ቢናና ኣዱሶፌቶ፤ ባንታ ሁኤ ሊኬን ቃንጺሴቶ።
\XREF{}{{\XO 44:20 }{\XT{ሌዌ 21፡5}}}

\VS{21}ኣይ ቄሴይካ ጊዶ ዳባባ ጌሊዛ ዎዴ ዎይኔ ኡሹ ኡዮፖ።

\VS{22}ኢስታ ኣዚናይ ሃይቂዳ፥ ዎይኮ ኣንጄታ ቢዳ ማጫስ ማቾ ኤኮፌቶ። ኢስራኤሌ ኣሳፔ ጌላኦ ኤኬቶ፤ ዎይኮ ኣዚናይ ቄሴ ጊዲዲ ዲሼ ሃይቂዳ ማጫሳ ኤኬቶ።
\XREF{}{{\XO 44:22 }{\XT{ሌዌ 21፡7}}}


\par }{\PP \VS{23}« ‹ቄሴቲ ጎዳስ ዱማቲዳይሳፌኔ ዱማቶንታ ጮ ዲዛይሳፌ ጊዶን ዲዛ ዱማቴꬃ ታ ኣሳ ታማርሴቶ። ቃሴ ጌሻፌኔ ቱናፔ ጊዶን ዲዛ ዱማቴꬃ ኢስታ ቤሴቶ።
\XREF{}{{\XO 44:23 }{\XT{ሌዌ 10፡10}}}

\VS{24}ኣይ ሞቶይ ዴንዲኮካ ቄሴቲ ታ ዎጋይ ዮቲዛይሳ ማላ ፒርዴቶ። ታ ማራኔ ታ ዎጋ ናጊዲ፥ ታ ባኣሌታ ቦንቼቶ፤ ታ ሳምባታካ ዱማሲዲ ቦንቼቶ።


\par }{\PP \VS{25}« ‹ቄሴይ ሃይቂዳ ኣሃኮ ሺቂዲ ባና ቱኒሶፖ። ጊዲኮካ ሃይቂዳይሲ ኣዋ፥ ዎይኮ ኣዮ፥ ዎይኮ ዬሊዳ ኣቱማ ና፥ ዎይኮ ማጫ ና፥ ዎይኮ ኢሻ፥ ዎይኮ ኣዚና ጌሎንታ ሚቾ ጊዲኮ ቦቻና ዳንዳዬስ።
\XREF{}{{\XO 44:25 }{\XT{ሌዌ 21፡1-4}}}

\VS{26}ጌዪዳፔ ጉዬ ላፑን ጋላስ ታኮ። ሄሳፌ ጉዬ ኢዚ ጌሽ ጊዳና።

\VS{27}ሄሳፌ ሲሚዲ ጌሻሶሆን ኦꬃናስ ጊዶ ዳባባ ቢዛ ጋላስ፥ ባ ናጋራስ ያርሾ ሺሾ። ታኒ ኡባ ሃሪዛ ጎዳይ ሃይሳ ዮታይስ።


\par }{\PP \VS{28}« ‹ቄሴታስ ላታይ ባዋ፤ ታኒ ኢስታስ ላታ። ኢስራኤሌ ቢታን ኢስታስ ኣይ ላታ ኢሞፍቴ፤ ኢስታ ላታይ ታና።
\XREF{}{{\XO 44:28 }{\XT{ታይ 18፡20}}}

\VS{29}ኢስቲ ካꬃ ያርሾ፥ ናጋራ ያርሾኔ ቆሆ ያርሾ ሜቶ። ኢስራኤሌ ቢታን ጎዳስ ዱማቲዳይ ኡባይ ኢስታሳ።
\XREF{}{{\XO 44:29 }{\XT{ታይ 18፡8-19}}}

\VS{30}ኮይሮ ጋኪዛ ዱማ ዱማ ካꬃስ ኮይሮ ኣይፌይኔ ኢንቴ ጎዳስ ኢሚዛ ኢሞታ ኡባይ ቄሴታሳ። ኢንቴ ኬꬃን ኣንጆይ ሼምፓና ማላ፥ ኢንቴ ꬊሌፌ ኮይሮ ኩሼ ኢስታስ ኢሚቴ።

\VS{31}ቄሴቲ ባዉቲዳይሳ ዎይኮ ዶኣይ ዎꬊዳይሳ ካፎ ኣሾ ጊዲን፥ ሜሄ ኣሾ ጊዲን ኣይኮካ ሞፔቶ።
\XREF{}{{\XO 44:31 }{\XT{ሌዌ 25፡10}}}




\par }\Chap{45}{\SH ጎዳስ ዱማቲዛ ጊሻ
\par }
{\PP \VerseOne{1}« ‹ቢታ ኢንቴ ላታናስ ሳማን ሻኪዛ ዎዴ፥ ሄ ቢታፌ ኢሲ ሳማ ጎዳስ ዱማሲዲ ዎꬂቴ። ሄሲካ ታማኔ ናምኡ ኪሎ ሜቲሬኔ ባጋ ኣዱቂዛኔ ታሙ ኪሎ ሜቲሬ ኣኪዛ ሶሆ ጊዶ። ሄ ሶሆይ ሙሌካ ጌሻሶሆ ጊዶ።

\VS{2}ሄ ሶሆፔ ኣዱሳቴꬃይ 500 ዋꬋ፥ ኣሆቴꬃይካ 500 ዋꬋ ጊዲዳ ኦይዱ ጉላይ ዲዛይ ጾሳ ኬꬃስ ጊዶ፤ ኢዛ ዩሾን ኢቻሽ ታሙ ዋꬋ ጊዲዳ ዶያ ሶሆይ ዴዮ።

\VS{3}ሄ ጎዳስ ዱማቲዳ ሶሆፔ ኣዱሳቴꬃይ ታማኔ ናምኡ ኪሎ ሜቲሬኔ ባጋ፥ ኣሆቴꬃይ ቃሴ ኢቻሽ ኪሎ ሜቲሬ ጊዲዳ ሶሆ ዋꬋዳ ሻካ። ሄ ሶሆይ ኡባፌ ኣꬊዳ ጌሻ ሶሆይ ጾሳ ኬꬃስ ጊዶ።

\VS{4}ሄሲ ጾሳ ኬꬃ ጊዶን ጎዳስ ኦꬃናስ፥ ኢዛኮ ሺቂዛ ቄሴታስ ዱማቲዳ ጌሻሶሆ ጊዶ፤ ቃሴ ኢስቲ ባንታ ኬꬃ ኬጺዛ ሶሆኔ ጾሳ ኬꬃስካ ጌሻሶሆ ጊዶ።

\VS{5}ቃሴ ኣቲዛ ታማኔ ናምኡ ኪሎ ሜቲሬ ባጋ ኣዱቂዛኔ ኢቻሽ ኪሎ ሜቲሬ ባጋ ኣኪዛ ሶሆይ ጾሳ ኬꬃን ኦꬂዛ ሌዌታስ ላታ ጊዶ፤ ኢስቲ ባስ ዴኢዛ ካታማታ ሄሳን ኬጼቶ።


\par }{\PP \VS{6}« ‹ሄ ጎዳስ ዱማቲዳ ሶሆዛ ሚሌን ታማኔ ናምኡ ኪሎ ሜቲሬኔ ባጋ ኣዱቂዛኔ ናምኡ ኪሎ ሜቲሬኔ ባጋ ኣኪዛ ሶሆይ ካታማ ኬጻናስ ዴኦ፤ ሄ ሶሆይ ኢስራኤሌ ኣሳስ ኡባስ ጊዶ።


\par }{\SH ኢስራኤሌ ሃላቃስ ኢሜቲዳ ጊሻ
\par }
{\PP \VS{7}« ‹ኢስራኤሌ ሃላቃስ ኢሜቲዳ ጊሻይ ናምኡ ባጋራካ ጎዳስ ዱማቲዳ ሶሆኒኔ ካታማ ሶሆን ዛዋቴስ። ኢዚ ኣርሼ ጌሎሶ ባጋራ ሜዲቴራኔ ኣባ ጋኬስ፤ ኣርሼ ኬሳ ባጋራ ቢዲ ኢስራኤሌ ቢታ ዛዋ ጋኬስ፤ ኢዛስ ኣዱሳቴꬃይካ ኢሲ ቆሞስ ኢሜቲዛ ጺንጾ ጊና ጊዴስ።

\VS{8}ሄ ጊሻይ ኢስራኤሌ ቢታ ሃላቃስ ላታ ጋዴ ጊዶ። ሃይሳፌ ሲንꬃን ታ ሃላቃቲ ታ ኣሳ ዋዪሶፔቶ፤ ኢስቲ ኢስራኤሌ ኣሳይ ኡባይ ባ ዛሬን ዛሬን ጋዴ ኤካና ማላ ኦꬄቶ።


\par }{\SH ሃላቃስ ኢሜቲዳ ዎጋ
\par }
{\PP \VS{9}« ‹ኡባ ሃሪዛ ጎዳይ፡ ኢንቴኖ ኢስራኤሌ ሃላቃቶ፥ ኢንቴስ ሃኢ ጊዳና! ኢንቴ ሻባርሲዛይሳኔ ኣሳ ኡንኤꬂዛይሳ ኣጊቴ፤ ሱሬ ፒርዳኔ ጺሎቴꬅ ኦꬂቴ። ታ ኣሳ ኢስታ ላታ ቢታፌ ꬎቃሊዲ ጎዲዛይሳ ኣጊቴ። ታኒ ኡባ ሃሪዛ ጎዳይ ሃይሳ ዮታይስ።

\VS{10}ኢንቴ ኡባሲካ ሊኬ ጌዳራይኔ ማካ ሚሺ ዴኦ።

\VS{11}ኢንቴስ ማካ ሚሻስ ጊዶ ጊዲዛ ሆሜሬ ጌቴቲዛ ማካ ሚሽ ዴኦ፤ ኢሲ ባዶሴይ ሆሜሬስ ታማፌ ኢሲ ኩሼ ጊዲሺን፥ ኢሲ ኤፌይ ሆሜሬስ ታማፌ ኢሲ ኩሼ ጊዴስ። ሆሜሬይ ናምኡ ጌዳራታሲካ ኤሬቲዳ ማካ ጌዳራ ሚሽ ጊዶ።
\FTNT{*}{{\FR 45:11 }{\FT{ኢሲ ሆሜሬይ ናምኡ ጼታኔ ናምኡ ታሙ ኪሎ ጊራሜ ዎይኮ ናምኡ ጼታኔ ናምኡ ታሙ ሊቲሮ ጊዴስ።
}}}

\VS{12}ኢሲ ሳቂሌይ ናምኡ ታሙ ጌራ ጊዴስ፤ ናምኡ ታሙ ሳቂሌ ቦላ ናምኡ ታማኔ ኢቻሽ ሳቂሌ ቃሴካ ታማኔ ኢቻሽ ሳቂሌ ጉጂሺን ኢሲ ሚናኔ ጊዴስ።
\FTNT{†}{{\FR 45:12 }{\FT{ኢሲ ሳቂሌይ ታማኔ ኢሲ ጊራሜኔ ባጋ ዴጼስ።
}}}


\par }{\PP \VS{13}« ‹ኢንቴ ኢሞታ ኢሚሼ ሃይሳ ማላ ሂስቲ ኢሚቴ። ኢንቴ ቡኪ ሺሺዛ ጊስቴፌ ኡሱፑን ታማፌ ኢሲ ኩሼ፥ ባንጋፌ ኡሱፑን ታማፌ ኢሲ ኩሼ፥

\VS{14}ቃሴ ዎጋራ ዛይቴፔ ጼታፔ ኢሲ ኩሼ ኢሚቴ። ሃይታ ሜዛኒዛ ዎዴ፥ ኔኒ ማኪዛ ሚሻይ ባቴ ጊዶ። ታሙ ባቴይ ኢሲ ሆሜሬ ዎይኮ ኢሲ ኮሬ ጊዴስ።

\VS{15}ኢስራኤሌ ኣሳይ ሄሚዛ ናምኡ ናምኡ ጼቱ ሜሄይ ዲዛ ኢሲ ዉዴፔ ኢሲ ኢሲ ሜሄ ኢሚቴ። ሄይቲ ኣሳ ናጋራ ኣቶ ጊሳናስ ካꬃ ያርሾ፥ ጹጌቲዛ ያርሾኔ ኢሲፌቴꬃ ያርሾ ጊዴቶ። ታኒ ኡባ ሃሪዛ ጎዳይ ሃይሳ ዮታይስ።

\VS{16}ቢታን ዲዛ ኣሳይ ኡባይ ሃይሳ ኡባ ኢስራኤሌ ሃላቃስ ኢሞ።

\VS{17}ሃላቃዚ ኢስራኤሌ ኣሳይ ቦንቺዛ ባኣሌታን፥ ኣጊናይ ጼሪዛ ጋላሳታኒኔ ሳምባታታን ጹጊዛ ያርሾታ፥ ካꬃ ያርሾታኔ ኡሻ ያርሾታ ሺሺ ኢሞ። ኢስራኤሌ ኣሳ ናጋራ ኣቶ ጊሳናስ፥ ናጋራ ያርሾታ፥ ካꬃ ያርሾታ፥ ጹጌቲዛ ያርሾታኔ ኢሲፌቴꬃ ያርሾታ ኡባ ኢዚ ሺሺ ኢሞ።


\par }{\PP \VS{18}« ‹ኡባ ሃሪዛ ጎዳይ፡ ኮይሮ ኣጊናን፥ ኮይሮ ጋላስ ቦሬይ ባይንዳ ዲዛ ኢሲ ዎፋኖ ጾሳ ኬꬃ ጌሻናስ ሺሻ።

\VS{19}ቄሴይ ሃ ናጋራ ያርሾ ሱꬃፌ ኤኪዲ፥ ጾሳ ኬꬃ ፔንጌ ቆሲላꬃታ፥ ያርሺዛሶ ዩሾን ዲዛ ኦይዱ ዞዜታኔ ጊዶ ዳባባ ኤፊዛ ዲርሳ ፔንጌ ቆሲላꬃታ ቲዮ።

\VS{20}ኦኒካ ቆፖንታ ዎይኮ ኤሮንታ ኣጊዲ ኦꬂዳ ናጋራ ኣቶ ጊሳናስ፥ ኣጊናስ ላፑንꬃ ጋላሳን ሄሳ ማላንካ ኦꬃ። ሂስታዳ ጾሳ ኬꬃ ቱናቴꬃፌ ጌሻ።


\par }{\PP \VS{21}« ‹ኮይሮ ኣጊናን፥ ታማኔ ኦይዳንꬆ ጋላሳን ፓዚጋ ባኣሌ ቦንቺቴ፤ ቃሴ ላፑን ጋላስ ጋካናስ ኢርሾይ ጌሎንታ ኡኬꬅ ሚቴ።

\VS{22}ሄ ኮይሮ ጋላሳን ሃላቃይ ባ ጊሻሲኔ ባ ኣሳ ጊሻስ ናጋራ ያርሾ ኦꬂዲ ኢሲ ዎፋኖ ሺሺ ኢሞ።

\VS{23}ሄ ባኣሌይ ቦንቼቲዛ ላፑን ጋላሳታን ሃች ሃች ላፑን ዎፋኖታኔ ላፑን ꬋርሾታ ኡባይካ ቦሬይ ባይንዳ ቦላራ ዲዛይታ ጹጌቲዛ ያርሾ ኦꬂዲ፥ ጎዳስ ሺሾ። ሄሳራካ ኢሲፌ ናጋራ ያርሾስ ሃች ሃች ኢሲ ዴይሻ ኦርጌ ሺሺ ኢሞ።

\VS{24}ኢሲ ኢሲ ዎፋኖኔ ኢሲ ኢሲ ꬋርሾ ያርሺዛ ዎዴ፥ ካꬃ ያርሾስ ታማኔ ላፑን ኪሎ ጊራሜ ጊስቴኔ ሄꬑ ሄꬑ ሊቲሮ ዛይቴ ሺሺ ኢሞ።


\par }{\PP \VS{25}« ‹ላፑንꬃ ኣጊናን፥ ታማኔ ኢቻሻንꬃ ጋላሳን ዶሚዛ ላፑን ጋላስ ባኣሌ ዎዴን ኡባን፥ ናጋራ ያርሾ፥ ጹጌቲዛ ያርሾ፥ ካꬃ ያርሾኔ ዛይቴ ካሴይሳፌ ዱማሶንታ ሃላቃይ ሺሺ ኢሞ።




\par }\Chap{46}{\SH ያርሾ ዎጋ
\par }
{\PP \VerseOne{1}« ‹ኡባ ሃሪዛ ጎዳይ፡ ጊዶ ዳባባ ጌልꬂዛ ኣርሼ ኬሳ ባጋ ዲርሳ ፔንጌይ ኦሶ ጋላስ ኡሱፑናታንካ ጎርዴቲ ጋምኦ፤ ጊዶ ኣቲን ሳምባታ ጋላሲኔ ኣጊናይ ጼሪዛ ጋላስ ዶዬቶ።

\VS{2}ኢስራኤሌ ኣሳ ሃላቃይ ዲርሳስ ፔንጌ ባጋ ዳባባፔ ጌሊዛ ዳራንቻ ባጋራ ጌሊዲ፥ ዲርሳ ፔንጌ ሚꬃ ማታን ኤቆ። ቄሴቲ ኢዚ ኢሚዳ ጹጌቲዛ ያርሾኔ ኢሲፌቴꬃ ያርሾ ያርሼቶ። ኢዚ ሄሳን ዲርሳ ፔንጌን ጎይኒ ሲሚዲ ካሬ ኬዞ። ጊዶ ኣቲን ዲርሳ ፔንጌይ ኦማርሳና ጋካናስ ጎርዴቶፎ።

\VS{3}ሄ ቢታ ኣሳይካ ሳምባታኒኔ ኣጊናይ ጼሪዛ ዎዴን ሄ ጊዶ ዳባባ ዲርሳ ፔንጌ ጌሊዛሶን ጎዳ ሲንꬃን ጎይኔቶ።


\par }{\PP \VS{4}« ‹ሃላቃይ ሳምባታ ጋላስ ጎዳስ ጹጌቲዛ ያርሾ ኦꬂዲ፥ ኡሱፑን ዶርሳ ላቃኔ ኢሲ ꬋርሾ፥ ኡባይካ ቦሬይ ባይንዳ ዲዛይታ ሺሾ።

\VS{5}ኢሲ ꬋርሾራ ታማኔ ላፑን ኪሎ ጊራሜ ካꬃ ያርሾ ሺሾ። ዶርሳ ላቃታራ ሺቂዛ ካꬃ ያርሾይ ሃላቃይ ባስ ሺሻናስ ኮዪዳይሳ ኬና ሺሺ ኢሞ። ቃሴ ታማኔ ላፑን ኪሎ ጊራሜ ካꬃራ ሄꬑ ሄꬑ ሊቲሮ ዛይቴ ሺሺ ኢሞ።

\VS{6}ኣጊናይ ጼሪዛ ጋላስ ጋላስ ቃሴ ኢሲ ዎፋኖ፥ ኡሱፑን ዶርሳ ላቃኔ ኢሲ ꬋርሾ፥ ቦሬይ ባይንዳ ቦላራ ዲዛይታ ኡባ ሺሺ ኢሞ።

\VS{7}ኢሲ ኢሲ ዎፋኖኔ ኢሲ ኢሲ ꬋርሾ ያርሺዛ ዎዴ፥ ካꬃ ያርሾስ ታማኔ ላፑን ኪሎ ጊራሜ ጊስቴኔ ሄꬑ ሄꬑ ሊቲሮ ዛይቴ ሺሺ ኢሞ። ዶርሳ ላቃታራ ሺቂዛ ካꬃ ያርሾይ ሃላቃይ ባስ ሺሻናስ ኮዪዳይሳ ኬና ጊዶ።

\VS{8}ሃላቃይ ጌልꬂሼ፥ ዲርሳ ፔንጌ ዳራንቻራ ኣꬊዲ ጌሎ፤ ኬዚሼካ ሄሳራ ኬዞ።


\par }{\PP \VS{9}« ‹ጊዶ ኣቲን ሄ ቢታ ኣሳይ ባኣሌ ጋላስ ጎዳ ሲንꬃን ጎይናናስ ዪዛ ዎዴ፥ ጎይኖስ ፑዴሃ ባጋ ፔንጌራ ጌሊዳይቲ ዱጌሃ ባጋ ፔንጌራ ኬዜቶ፤ ቃሴ ዱጌሃ ባጋ ፔንጌራ ጌሊዳይቲ ፑዴሃ ባጋ ፔንጌራ ኬዜቶ። ኣይ ኣሲኔ ባ ሲንꬃን ዲዛ ፔንጌራ ሲቲ ጊዲ ኬዞ ኣቲን ባ ጌሊዳሶራ ኬዞፖ።

\VS{10}ኢስቲ ጌሊዛ ዎዴ ሃላቃይ ኢስታራ ጌሎ፤ ኢስቲ ኬዚዛ ዎዴካ ኢስታራ ኬዞ።


\par }{\PP \VS{11}« ‹ኡፋይሳ ጋላሳታኒኔ ላይꬃ ባኣሌታን ኢሲ ኢሲ ዎፋኖራኔ ኢሲ ኢሲ ꬋርሾራ ሺቂዛ ካꬃ ያርሾይ ታማኔ ላፑን ኪሎ ጊራሜ ጊስቴኔ ሄꬑ ሄꬑ ሊቲሮ ዛይቴ ጊዶ። ቃሴ ዶርሳ ላቃታራ ሺቂዛ ያርሾይ ሃላቃይ ባስ ሺሻናስ ኮዪዳይሳ ኬና ጊዶ።

\VS{12}ሃላቃይ ባ ዶሳን ኢሚዛ ያርሾ፥ ጹጌቲዛ ያርሾዛ፥ ዎይኮ ኢሲፌቴꬃ ያርሾዛ ጎዳስ ኤሂዛ ዎዴ፥ ኣርሼይ ሞኪዛሶ ባጋ ጊዶ ዳባባ ፔንጌይ ኢዛስ ዶዬቶ። ባ ጹጊ ሺሺዛ ያርሾዛ ዎይኮ ኢሲፌቴꬃ ያርሾ ሳምባታ ጋላስ ኢዚ ሺሺዛ ማላ ሺሺ ኢሞ። ሂስቲዲ ኢዚ ኬዚዲ ቢን ዲርሳ ፔንጌይ ጎርዴቶ።


\par }{\SH ሃች ሃች ሺሺዛ ያርሾ
\par }
{\PP \VS{13}« ‹ሃላቃይ ሃች ሃች ቦሬይ ባይንዳ ቦላራ ዲዛ ኢሲ ላይꬃ ጊዲዳ ኢሲ ዶርሳ ጹጊዛ ያርሾ ኦꬂዲ ጎዳስ ሺሺ ኢሞ፤ ኢዚ ሄሳ ማላዶ ማላዶ ፓጬይ ባይንዳ ኤሆ።

\VS{14}ሄሳራካ ናምኡ ኪሎ ጊራሜ ꬊሌይ ኢሲ ሊቲሮ ዛይቴን ሙኑቄቲዲ፥ ማላዶ ማላዶ ካꬃ ያርሾ ጊዲዲ ሺቆ። ሃይሲ ኢንቴ ጎዳስ ሃች ሃች ሺሺዛ ያርሾ ዎጋ።

\VS{15}ሃይሲ ሲሚ ꬋርሾይ፥ ካꬃይኔ ዛይቴይ ፓጬይ ባይንዳ ማላዶ ማላዶ ጹጌቲዛ ያርሾ ጊዲ ሺቃናስ ቤሴስ።


\par }{\SH ሃላቃ ጋዴስ ኢሜቲዳ ዎጋ
\par }
{\PP \VS{16}« ‹ኡባ ሃሪዛ ጎዳይ፡ ሃላቃይ ባ ጋዴፔ ሻኪዲ፥ ባ ኣቱማ ናይታፔ ኢሳስ ኢሚኮ፥ ሄሲ ሄ ናዛሲኔ ኢዛ ናስ ላታ ጊዴስ።

\VS{17}ጊዶ ኣቲን ሃላቃይ ባ ጋዴፔ ሻኪዲ ባ ኣይሌታፔ ኢሳስ ኢሚኮ፥ ኢቻሽ ታማንꬃ ላይꬃ ባኣሌይ ጋካናስ ሄ ጋዴይ ኢዛይሳ። ሄሳፌ ጉዬ ሃላቃስ ሲሞ፤ ሄሲ ሃላቃስ ጊዲዳ ጊሻስ ሜርናስ ኢዛሲኔ ኢዛ ናይታስ ላታ ጊዴስ።
\XREF{}{{\XO 46:17 }{\XT{ሌዌ 25፡10}}}

\VS{18}ሃላቃይ ኣስ ሱጊዲ ኣሳ ላታ ጋዴ ዎልቃን ኤኮፎ። ታ ኣሳይ ባ ላታ ጋዴፔ ꬎቃሌቶንታ ማላ፥ ኢዚ ባ ኣቱማ ናይታስ ባ ጋዴፔ ኢሞ› ጌስ» ጊዴስ።


\par }{\SH ያርሾ ዶይሲዛ ሶሆታ
\par }
{\PP \VS{19}ሄሳፌ ጉዬ ሄ ቢታኔይ ታና ፑዴሃ ጼሊዛ ጌሽ ጊዲዳ ቄሴታ ኪፊሌታኮ ጌሊዛሶ ኤሂዴስ። ሄይቲካ ጊዶ ዳባባኮ ጋꬂዛ ዱጌሃ ባጋ ዲርሳ ፔንጌ ማታን ዲዛይታ። ኢስታፌ ኣርሼ ጌሎሶ ባጋራ ኢሲ ሶሆ ኢዚ ታና ቤሲዴስ።

\VS{20}ሄ ሶሆይ ቄሴቲ ናጋራ ያርሾኔ ቆሆ ያርሾ ዶይሲዛ ሶሆኔ ካꬃ ያርሾ ኡኪዛ ሶሆ፤ ሃ ሶሆን ጎኤቲዛ ጋሶይካ ሄ ጌሻ ያርሾታ ኣሳኮ ካሬ ዳባባ ኬሲን፥ ኣሳይ ጌሻ ሚሽ ቦቺዲ ጌዮንታ ማላ ናጋናሳ።


\par }{\PP \VS{21}ሄሳፌ ጉዬ ሄ ቢታኔይ ታና ካሬ ባጋ ዛጎ ኤፊዲ ሄ ዛጎዛስ ኦይዱ ጉላ ታና ዩሺዴስ። ሄ ዳባባ ዞዜን ኡባንካ ቄሪ ዳባባቲ ዲዛይታ ቤያዲስ።

\VS{22}ኢስታስ ኡባሲካ ዛጎይ 40 ዋꬋ፤ ኣሆቴꬃይካ 30 ዋꬋ፤ ኦይዱ ጉላን ዲዛ ዳባባቲካ ኢሲ ጊና።

\VS{23}ሄ ኦይዱ ዳባባታ ዩሾንካ ሹቻ ጊምቤይ ዴስ፤ ቃሴ ጊምቤዛ ላንቄዛን ኢዛኮ ሺቂዲ ኦሴቲዳ፥ ኢስታስ ታማ ኤꬂዛሶሆቲ ዴቴስ።

\VS{24}ሄ ቢታኔይ ታና፥ «ሃይቲ ኡባይ ጾሳ ኬꬃን ኦꬂዛይቲ ኤሂዛ ያርሾ ዶይሲዛ ሶሆታ» ጊዴስ።




\par }\Chap{47}{\SH ጾሳ ኬꬃ ጋርሳፌ ፑልቲዛ ሃꬅ
\par }
{\PP \VerseOne{1}ሄ ቢታኔይ ዛሪዲ ታና ጾሳ ኬꬅ ጌሊዛሶ ኤፊዴስ። ጾሳ ኬꬃ ጌሊዛ ፔንጌፌ ጋርሳራ ሃꬃይ ፑልቲዲ፥ ጾሳ ኬꬃፌ ኣርሼ ኬሳ ባጋ ጎጌስ። ጋሶይካ ጾሳ ኬꬃ ፔንጌይ ኣርሼይ ሞኪዛሶ ሲሚ ዲዛ ጊሻሳ፤ ጾሳ ኬꬃስ ዱጌሃ ባጋራ ዱጌ ጎጊዲ፥ ያርሺዛሶፔ ዱጌሃ ባጋራ ካንꬄስ።\XREF{}{{\XO 47:1 }{\XT{ዛካ 14፡8፤ ዮሃ 7፡38፤ ኣጁ 22፡1}}}

\VS{2}ኢዚ ታና ፑዴሃ ፔንጌ ባጋራ ኬሲዲ፥ ኣርሼኮ ጼሊዛ ፔንጌ ዩሾራ ካሌꬂዲ ኤፊዴስ። ሄ ፔንጌፌ ዱጌሃ ባጋራ ሃꬂ ጎጌስ።


\par }{\PP \VS{3}ሄ ቢታኔይ ሜዛኒዛ ሜቲሬ ባ ኩሼን ኦይኪዲ፥ ኣርሼ ኬሳ ባጋ ቢዲ ጎጊዛ ሃꬅ ካሊዲ 1,000 ዋꬋ ዋꬊዴስ። ታናካ ሃꬃራ ካሌꬂ ፒንꬂዴስ፤ ሃꬃዚ ታስ ቂርጴ ጋኬስ።

\VS{4}ናምኣንꬆካ 1,000 ዋꬋ ዋꬊዲ ሃꬃራ ታና ካሌꬂ ፒንꬂዴስ። ሃꬃይ ታስ ጉልባቴ ጋኪዴስ። ቃሴ 1,000 ዋꬋ ዋꬊዲ ታና ሃꬃራ ካሌꬂ ፒንꬂዴስ። ሄ ዎዴ ሃꬃዚ ታስ ጼሳ ጋኪዴስ።

\VS{5}ኢዚ ቃሴካ 1,000 ዋꬋ ዋꬊዴስ። ጊዶ ኣቲን ሄ ሃꬃዚ ዳሮ ጪማ ጊዲዳ ጊሻስ ታኒ ፒናናስ ዳንዳያቤኬ፤ ኢዚ ኣሲ ዋꬎንታ ፒናናስ ዳንዳዮንታ ሻፋ ጊዲዴስ።

\VS{6}ሄ ቢታኔይ ታና፥ «ሃይሶ ኣሳ ናዉ፥ ሃይሳ ቤያዲ?» ጊዴስ። ሄሳፌ ጉዬ ኢዚ ታና ሻፋ ጋጻኮ ጉዬ ዛሪዴስ።

\VS{7}ታኒ ሲማዳ ሄ ጋኪዛ ዎዴ፥ ሻፋዛ ዶናን ሃ ባጋራኔ ሄ ባጋራ ኬሂ ዳሮ ሚꬂ ዲዛይሳ ቤያዲስ።

\VS{8}ኢዚ ታና፥ «ሃꬃይ ኣርሼ ኬሳ ባጋ ቢታኮ ጎጊዲ ኣራቤ ዙሌን ጌሌስ። ኢዚ ሄሳን ጎጊዲ ማጺኔ ኣባን ጌሊዛ ዎዴ ሄ ሃꬃዚ ኦራጺዲ ጺሎ ሃꬅ ኬዜስ።

\VS{9}ሃ ሻፋይ ጎጊዲ ቢዛ ሶሆን ዲዛ፥ ሾምኡሾምኡ ጊዛ ሜꬌቴꬃቲ ኡባይ ፓጻ ዳና፤ ቃሴ ሄ ሻፋይ ሄ ጎጊዲ ኣባ ሃꬃ ኦራጺሲዲ ጺሊሲዛ ጊሻስ፥ ቆዳን ዳሮ ጮራቲዳ ሞሌቲ ሄን ዳና። ሄሳፌ ዴንዲዳይሳን ሄ ሻፋይ ጎጊዛሶን ዲዛይ ኡባይ ፓጻ ዳና።

\VS{10}ሞሌ ኦይኪዛይቲ ኣባ ዶናን ኤቃና፤ ኤን-ጋዴፔ ቢዲ ኤን-ኤጊላይሜ ጋካናስ ዲዛ ሶሆይ ሞሌ ጊቴ ሚጪዛሶሆ ጊዳና። ሜዲቴራኔ ኣባን ዲዛ ሞሌታ ማላ፥ ሄሳንካ ዳሮ ዱማ ዱማ ቆሞ ሞሌቲ ዳና።

\VS{11}ጊዶ ኣቲን ኣባ ዶናን ዲዛ ጫሬይኔ ኤሌ ሃꬂ ማጺኔ ጊዲዲ ኣታናፔ ኣቲን ኦራጼና።

\VS{12}ሄ ሻፋ ዶናን ሃ ባጋራኔ ሄ ባጋራ ኣይፌ ኣይፊዛ ዳሮ ዱማ ዱማ ቆሞ ሚꬃቲ ሞኬቴስ። ኢስታ ቦንጮይ ቆቆፌቴና፤ ኣይፊዛይሳካ ኣጌቴና። ጾሳ ኬꬃፌ ኬዚዛ ሃꬂ ኢስታኮ ጎጊዛ ጊሻስ ኢስቲ ኣጊናን ኣጊናን ኦራꬃ ኣይፌ ኣይፋና። ኢስቲ ኣይፊዳ ኣይፌይ ቁማ ጊዳና፤ ኢስታ ሃይꬃቲካ ꬋሌ ጊዳና» ጌስ።
\XREF{}{{\XO 47:12 }{\XT{ኣጁ 22፡2}}}


\par }{\SH ቢታ ዛዋታ
\par }
{\PP \VS{13}ኡባ ሃሪዛ ጎዳይ፥ «ኢስራኤሌ ዛሬታስ ታማኔ ናምኣታስ ቢታ ላታ ጋዴ ኦꬃዳ ኔኒ ሻካና ዛዋይ ሃይሳ። ዮሴፌ ዛሬታስ ናምኡ ጊሻይ ኢሜቶ።

\VS{14}ታኒ ካሴ ኢንቴ ኣዋታስ ሃ ቢታ ላቲሳናስ ታ ኩሼ ዴንꬃ ጫቃዲስ፤ ሃኢ ኢንቴ ኡባይካ ኢሲ ጊና ሻኬቲ ላቲቴ።


\par }{\MM \VS{15}ቢታስ ፑዴሃ ባጋ ዛዋይ ሃይሳ፡

\par }{\PP «ሜዲቴራኔ ኣባፌ ዴንዲዲ ሄቲሎኔ ካታማኔ ሃማቴ ፒንꬅ ካንꬂዲ ጼዳዴ ካታማ ጋኬስ።

\VS{16}ሄሳፌ ቃሴ ዳማስቆፌኔ ሃማቴፔ ጊዶ ዛዋን ዲዛ ቤሮታኔ ሲብራይሜ ካታማታ ካንꬂዲ ሃዉራኔ ዛዋን ዲዛ ቲኮና ካታማ ጋኬስ።
\FTNT{*}{{\FR 47:16 }{\FT{ቲኮናይ ኢብራዌታ ማጻፋን ሃዜር-ሃቲኮን ጌቴቴስ።
}}}

\VS{17}ሄሳ ጊሻስ ኢስራኤሌ ዛዋይ ሃማቴ ቢታ ፑዴሃ ባጋን ኣጊዲ፥ ሜዲቴራኔ ኣባፌ ኣርሼ ኬሳ ባጋራ ቢዲ፥ ዳማስቆ ቢታ ዛዋን ዲዛ ሃጻሬ-ኤናኔ ካታማ ጋኬስ።


\par }{\PP \VS{18}«ኣርሼ ኬሳ ባጋ ዛዋይ ሃጻሬ-ኤናናፔ ዴንዲዲ፥ ዳማስቆፌኔ ሃዉራኔፔ ጊዶራ ካንꬄስ። ሄሳፌ ቃሴ ኢስራኤሌፔኔ ጋላኣዴፔ ጊዶን ዲዛ ዮርዳኖሴ ሻፋን ዛዋቲሼ፥ ማጺኔ ኣባ ካንꬂ ቢዲ ታማሬ ካታማ ጋኬስ።


\par }{\PP \VS{19}«ዱጌሃ ባጋ ዛዋይ ታማሬፔ ዴንዲ ቢዲ፥ ማሪባ ቃዴሴን ዲዛ ፑልቶዛን ጋኬስ። ሄሳፌ ፑዴሃ ባጋፌ ኣርሼ ጌሎሶ ባጋ ኦይኪዲ ጊብጼ ሻፋ ካሊ ቢዲ ሜዲቴራኔ ኣባ ጋኬስ።


\par }{\PP \VS{20}«ኣርሼ ጌሎሶ ባጋ ዛዋይ ሜዲቴራኔ ኣባ ጊዲዲ፥ ፑዴሃ ባጋራ ካንꬂዲ ሃማቴ ጋኬስ።


\par }{\PP \VS{21}«ሄሳ ጊሻስ ሃ ቢታ ኢስራኤሌ ዛሬታ ቆዳ ሊኬን ጊሼቲ ኤኪቴ።

\VS{22}ኢንቴሲኔ ኢንቴ ጊዶን ናይታ ዬሊዲ ዲዛ ቤቴታስ ቢታ ላታ ሂስቲ ጊሺቴ። ኢስታ ኢንቴ ኢንቴ ቢታን ዬሌቲዳ ኢስራኤሌ ኣሳ ማላ ጼሊቴ። ኢስቲ ኢንቴናራ ኢሲፌ ኢስራኤሌ ዛሬታራ ጋዴ ሳማን ኤኬቶ።

\VS{23}ቤቴይ ኢስራኤሌን ኣይ ዛሬራ ዲኮካ፥ ሄ ኢዚ ዲዛ ዛሬ ጊዶን ኢዛስ ላታ ቢታ ኢሚቴ። ታኒ ኡባ ሃሪዛ ጎዳይ ሃይሳ ዮታይስ» ጌስ።




\par }\Chap{48}{\SH ቢታ ሻኮ
\par }
{\PP \VerseOne{1}«ቢታ ሻካናስ ማዝጋቤቲዳ ዛሬታ ሱንꬃይ ሃይሳ፤ ፑዴሃ ባጋራ ኢሲ ጊሻይ ዳኔ ዜሬስ ኢሜቶ። ሄሲካ ሄቲሎኔፔ ሃማቴ ኤፊዛ ኦጌ ካሊዲ፥ ሄሳፌካ ዳማስቆ ዛዋን ዲዛ ሃጻሬ-ኤና ካንꬂዲ ሃማቴ ማታን ዛዋቴስ። ሄሲ ኣርሼ ኬሳሶፔ ቢዲ ኣርሼ ጌሎሶ ጋካናስ ዲዛ ሶሆስ ፑዴሃ ባጋ ዛዋ ጊዳና።

\VS{2}ዳኔ ዛዋራ ኦይኬቲዲ ኣርሼ ኬሳሶፔ ኣርሼ ጌሎሶ ባጋ ጋካናስ ዲዛ ኢሲ ጊሻይ ኣሴሬ ዛሬስ ኢሜቶ።

\VS{3}ኣሴሬ ዛዋራ ኦይኬቲዲ ኣርሼ ኬሳሶፔ ኣርሼ ጌሎሶ ባጋ ጋካናስ ዲዛ ኢሲ ጊሻይ ኒፍታሌሜ ዛሬስ ኢሜቶ።

\VS{4}ኒፍታሌሜ ዛዋራ ኦይኬቲዲ ኣርሼ ኬሳሶ ባጋፌ ኣርሼ ጌሎሶ ባጋ ጋካናስ ዲዛ ኢሲ ጊሻይ ሚናሴ ዛሬስ ኢሜቶ።

\VS{5}ሚናሴ ዛዋራ ኦይኬቲዲ ኣርሼ ኬሳሶ ባጋፌ ኣርሼ ጌሎሶ ባጋ ጋካናስ ዲዛ ኢሲ ጊሻይ ኤፍሬሜ ዛሬስ ኢሜቶ።

\VS{6}ኤፍሬሜ ዛዋራ ኦይኬቲዲ ኣርሼ ኬሳሶ ባጋፌ ኣርሼ ጌሎሶ ባጋ ጋካናስ ዲዛ ኢሲ ጊሻይ ኦሮቤሌ ዛሬስ ኢሜቶ።

\VS{7}ኦሮቤሌ ዛዋራ ኦይኬቲዲ ኣርሼ ኬሳሶ ባጋፌ ኣርሼ ጌሎሶ ባጋ ጋካናስ ዲዛ ኢሲ ጊሻይ ዩሁዳ ዛሬስ ኢሜቶ።


\par }{\PP \VS{8}«ዩሁዳ ዛዋራ ኦይኬቲዲ፥ ኣርሼ ኬሳሶ ባጋፌ ኣርሼ ጌሎሶ ባጋ ጋካናስ ዲዛ ኢሲ ጊሻ ዱማሳ ዎꬃ። ኢዛስ ኣሆቴꬃይ 12 ኪሎ ሜቲሬኔ ባጋ ጊዴስ። ኣርሼ ኬሳሶ ባጋፌ ኣርሼ ጌሎሶ ባጋ ጋካናስ ዲዛ ዛዋይ ኢሲ ዛሬ ሻኪን ጋኪዛ ጊሻ ላጌ። ኢዛስ ጊዶ ጊናን ጾሳ ኬꬃይ ዴስ።


\par }{\PP \VS{9}«ሄ ጊሻፔ ኔኒ ጎዳስ ዱማሳዳ ዎꬂዛ ሶሆይ 12 ኪሎ ሜቲሬኔ ባጋ ኣዱሲኔ 10 ኪሎ ሜቲሬ ኣሆ ጊዶ።

\VS{10}ሄ ሶሆይ ቄሴታስ ዱማቲዳ ሶሆ ጊዶ፤ ኢዚ ፑዴሃ ባጋራ 12 ኪሎ ሜቲሬኔ ባጋ ኣዱሳ፤ ኣርሼ ጌሎሶ ባጋራ ኢቻሽ ኪሎ ሜቲሬ ኣሆኔ ኣርሼ ኬሳሶ ባጋራካ 5 ኪሎ ሜቲሬ ኣሆ፤ ቃሴ ዱጌሃ ባጋራ 12 ኪሎ ሜቲሬኔ ባጋ ኣዱሳ። ጾሳ ኬꬃይ ኢዛስ ጊዶ ጊናን ዴስ።

\VS{11}ሃ ዱማሲ ዎꬂዳ ሶሆይ ኢስራኤሌ ኣሳይ ታ ኦጌፔ ዎራ ሲሚዛ ዎዴ ኢስታራ ዎራ ሲሚዳ ሌዌታ ማላ ጊዶንታ ማላ ኣማኔቲዲ ታስ ኦꬂሼ ጋምኢዳ ጌሻ ቄሴታስ ሳዶቄ ዛሬታስ ኢሜቶ።

\VS{12}ሄሲ ጎዳስ ዱማቲዳ ቢታፌ ኢስታስ ዱማ ጊሻ፤ ኢዚ ኡባፌ ኣꬊዳ ጌሻ። ኢስታ ጊሻይ ሌዌታ ጊሻን ዛዋቶ።


\par }{\PP \VS{13}«ቄሴታ ዛዋራ ኦይኬቲዲ፥ ሌዌታስካ ኣዱሳቴꬃይ 12 ኪሎ ሜቲሬ ባጋ፥ ኣሆቴꬃይካ 5 ኪሎ ሜቲሬ ጊዲዳ ኢሲ ጊሻይ ኢሜቶ።

\VS{14}ኢስቲ ሄ ጋዴዛፔ ኣይኮካ ባይዞፔቶ ዎይኮ ላሞፌቶ። ሄሲ ቢታ ኡባን ዱማቲዳይሳ ጊዲዳ ጊሻስ ሃራ ኣሳ ኩሼን ጌላናስ ቤሴና፤ ጎዳስ ኢዚ ጌሻሶሆ።


\par }{\PP \VS{15}«ኣቲዳ ናምኡ ኪሎ ሜቲሬኔ ባጋ ኣሆኔ ታማኔ ናምኡ ኪሎ ሜቲሬኔ ባጋ ኣዱሳ ሶሆይ ካታማ ኣሳይ ኡባይ ኮꬃን ጎኤቲዛ ኬꬃ ኬጺዛሶኔ ሜሄ ሄሚዛሶሆ ጊዶ፤ ካታማይ ሄ ቢታስ ጊዶ ጊናን ዴኦ።

\VS{16}ሄ ካታማይ ኦይዱ ዞዜራ ዴስ። ፑዴሃ ባጋይ 2,250 ሜቲሬ፤ ዱጌሃ ባጋይ 2,250 ሜቲሬ፤ ኣርሼ ኬሳሶ ባጋይ 2,250 ሜቲሬ፤ ኣርሼ ጌሎሶ ባጋይካ 2,250 ሜቲሬ።

\VS{17}ካታማስ ሄንꬃ ጋዴይ ዴኦ፤ ሄ ጋዴይ ፑዴሃ ባጋራ፥ ዱጌሃ ባጋራ፥ ኣርሼ ኬሳሶ ባጋራኔ ኣርሼ ጌሎሶ ባጋራ 125 ሜቲሬ ኣሆ ጊዶ።

\VS{18}ጌሻሶሆ ባጋራ ኣቲዳ ሶሆይ ኣርሼ ኬሳሶ ባጋ ዋꬊዛ ዎዴ ዛዋይ 5 ኪሎ ሜቲሬ ኣዱሳ፤ ኣርሼ ጌሎሶ ባጋ ዋꬊዛ ዎዴ፥ ዛዋይ 5 ኪሎ ሜቲሬ ኣሆ። ሄ ሶሆዛን ሞኪዳይሲ ኡባይ ሄ ካታማን ኦꬂዛይታስ ቁማ ጊዳና።

\VS{19}ኢስራኤሌ ዛሬ ኡባፌ ሄ ካታማን ኦꬃናስ ዪዛይቲ ሄ ቢታ ጎዬቶ።

\VS{20}ኢንቴ ዱማሲዳ ሶሆይ ሙሌራ ኦይዱ ዞዜራካ ታማኔ ናምኡ ኪሎ ሜቲሬኔ ባጋ ኣዱቄስ። ሄ ሶሆይ ካታማይ ኬጼቲዳ ሶሆኔ ጌሻሶሆ ባናን ጉጄስ።


\par }{\PP \VS{21-22}«ጾሳ ኬꬃፌ፥ ቄሴታ ጊሻፔ፥ ሌዌታ ጊሻፔ ካታማ ሶሆፔ ኣርሼ ኬሳሶ ባጋራኔ ኣርሼ ጌሎሶ ባጋራ ዲዛ ኣቲዳ ቢታይ ሃላቃስ ጊዶ። ሄ ቢታስ ኣሆቴꬃይ ታማኔ ናምኡ ኪሎ ሜቲሬኔ ባጋ። ሄ ሃላቃ ቢታይ ፑዴሃ ባጋራ ዩሁዳ ጋኪዳ ጊሻን ዱጌሃ ባጋራ ቢኒያሜ ጋኪዳ ጊሻን ዛዋቴስ።


\par }{\PP \VS{23}«ኣቲዳ ዛሬታስ ቢታይ ሃይሳ ማላ ሻኬቴስ። ኣርሼ ኬሳሶፔ ኣርሼ ጌሎሶ ጋካናስ፥ ኢሲ ጊሻይ ቢኒያሜ ዛሬስ ኢሜቶ።

\VS{24}ቢኒያሜ ዛዋራ ኦይኬቲዲ ኣርሼ ኬሳሶፔ ኣርሼ ጌሎሶ ጋካናስ ዲዛ ኢሲ ጊሻይ ሲሞና ዛሬስ ኢሜቶ።

\VS{25}ሲሞና ዛዋራ ኦይኬቲዲ ኣርሼ ኬሳሶፔ ኣርሼ ጌሎሶ ጋካናስ ዲዛ ኢሲ ጊሻይ ዪሳኮሬ ዛሬስ ኢሜቶ።

\VS{26}ዪሳኮሬ ዛዋራ ኦይኬቲዲ ኣርሼ ኬሳሶፔ ኣርሼ ጌሎሶ ጋካናስ ዲዛ ኢሲ ጊሻይ ዛቢሎኔ ዛሬስ ኢሜቶ።

\VS{27}ዛቢሎኔ ዛዋራ ኦይኬቲዲ ኣርሼ ኬሳሶ ባጋፌ ኣርሼ ጌሎሶ ባጋ ጋካናስ ዲዛ ኢሲ ጊሻይ ጋዴ ዛሬስ ኢሜቶ።

\VS{28}ጋዴ ዱጌሃ ዛዋይ ታማሬ ካታማፔ ዴንዲዲ፥ ማሪባ ቃዴሴን ዲዛ ፑልቶዛራ ካንꬂዲ፥ ጊብጼ ሻፋ ካሊ ቢዲ ሜዲቴራኔ ኣባ ጋኬስ።


\par }{\PP \VS{29}«ኢንቴ ኢስራኤሌ ቆሞታስ ላታ ቢታ ሂስቲዲ ኢንቴ ሻካና ቢታይ ሃይሳ፤ ሃይቲ ኢስታ ጋካና ጊሻ። ታኒ ኡባ ሃሪዛ ጎዳይ ሃይሳ ዮታይስ።


\par }{\SH ካታማ ፔንጌታ
\par }
{\PP \VS{30-31}«ካታማፔ ኬዚዛ ፔንጌቲ ሃይታ። ኢስቲ ኢስራኤሌ ዛሬታ ሱንꬃን ጼይጌታና። ፑዴሃ ዲርሳ ጊምቤይ 2,250 ሜቲሬ ኣዱቃና፤ ሄ ጊምቤዛን ኦሮቤሌ ፔንጌ፥ ዩሁዳ ፔንጌኔ ሌዌ ፔንጌ ጌቴቲዛ ሄꬑ ፔንጌቲ ዳና።

\VS{32}ኣርሼ ኬሳሶ ባጋራ ዲዛ ዲርሳ ጊምቤይ 2,250 ሜቲሬ ኣዱቃና፤ ሄ ጊምቤዛን ዮሴፌ ፔንጌ፥ ቢኒያሜ ፔንጌኔ ዳኔ ፔንጌ ጌቴቲዛ ሄꬑ ፔንጌቲ ዳና።

\VS{33}ዱጌሃ ባጋራ ዲዛ ዲርሳ ጊምቤይ 2,250 ሜቲሬ ኣዱቃና፤ ሄ ጊምቤን ሲሞና ፔንጌ፥ ዪሳኮሬ ፔንጌኔ ዛቢሎኔ ፔንጌ ጌቴቲዛ ሄꬑ ፔንጌቲ ዳና።

\VS{34}ኣርሼ ጌሎሶ ባጋራ ዲዛ ዲርሳ ጊምቤይ 2,250 ሜቲሬ ኣዱቃና፤ ሄ ጊምቤን ጋዴ ፔንጌ፥ ኣሴሬ ፔንጌኔ ኒፍታሌሜ ፔንጌ ጌቴቲዛ ሄꬑ ፔንጌቲ ዳና።
\XREF{}{{\XO 48:34 }{\XT{ኣጁ 21፡12-13}}}

\VS{35}ካታማ ዩሾይ ሙሌራ ዋꬊን 9,000 ሜቲሬ ጊዳና። ሄ ዎዴፔ ዶሚዲ ሄ ካታማይ፥ ‹ጎዳይ ሄን ዴስ› ጌቴቲ ጼይጌታና» ጌስ።


\par }