\NormalFont\ShortTitle{ኤፌሶኔ ኣሳስ}

{\MTB ጳዉሎሲ

\par }{\MT ኤፌሶኔ ኣሳስ

\par }{\MTB ጻፊዳ ኪታ

\par }{\IMT ጊዶ ቆፋ

\par }{\IP ጳዉሎሲ ኤፌሶኔ ኣሳስ ጻፊዳ ኪታይ ሃራፔካ ካሴቲዲ ኢዚ ሎኤꬂ ጼሊዛይ፥ «ጾሳ ሼኔይ ፖሌታናይ ሳሎኒኔ ሳኣን ዲዛ ሜꬌቴꬃቲ ዉሪካ ኢሲፌ ኢሲ ኪርስቶሳ ጎዳቴꬃ ጋርስ ኣꬊዛ ዎዴይ ጋኪሺና» (1፡10) ጊዛ ቆፋ ቦላ። ቃሴካ ጎዳ ዬሱስ ኪርስቶሳ ኢሲፌቴꬃን ኣሳ ዜሬꬂ ዉሪካ ኢሲኖ ጊዳና ማላ ሃይሳ ጊታ ቆፋ ኦሶን ፔይሻና ማላ ጾሳ ዴሬዛ ቆፍሲዛዛ።

\par }{\IP ኤፌሶኔ ኪታን ኮይሮ ኪፊሌዛ ጻፌዚ ኢሲፌቴꬃ ጊሻስ ዶሚዲ ኣይፌ ዮኦዛ ኣሲዲ ጾሳ ኣዋይ ዴሬዛ ዎስቲ ዶሪዳኮ፥ ባ ናዛ ዬሱስ ኪርስቶሳ ባጋራ ኢስቲ ባ ናጋራፔ ማሮቴꬅ ዴሚዲ ዋኒ ኣቲዳኮኔ ጾሳ ጊታ ሂዶታ ቃላይ ጺሎ ኣያና ባጋራ ዋኒ ቆንጪዳኮ ኤሪሴስ፤ ናምኣንꬆ ኪፊሌዛን ቃሴ ጻፌዚ ናባቢዛይቲ ኢሲፌቴꬃ ዴኦን ኪርስቶሳን ኢስታስ ዲዛ ኢሲፌቴꬃይ ቱሙ ጊዳና ማላ ኢስቲ ዋኒ ዋኒ ዴኣናኮ ኢስታ ቆፍሴስ።

\par }{\IP ኣሳይ ኪርስቶሳን ዲዛ ኢሲፌቴꬃን ኣይ ማላ ኢሲፌቴꬂ ኢስታስ ዲዛኮ ዱማ ዱማ ሃሳያ ቆሞታን ቆንጪዴስ፤ ዎሳ ኬꬂ ኪርስቶሳ ኣሳቴꬅ ጊዲሺን ኪርስቶሲ ቃሴ ኣሳቴꬃስ ሁኤ ማላ። ዎሳ ኬꬃያ ጊምቤ ኬꬃ ማላ ጊዲሺን ኪርስቶሲ ቃሴ ኬꬃስ ጉላን ኡቲዛ ሹቻ ማላ፤ ዎሳ ኬꬂያ ማቺ ማላ ጊዲሺን ኪርስቶሲ ቃሴ ኣዚና ማላ፤ ጻፌዚ ኪርስቶሳ ባጋራ ቆንጪዳ ጾሳ ኪያቴꬃ ኬሂ ꬎቂሲ ዮቲዛ ዎዴ ጪማቴꬂ ዲዛ ቃላን ዮቴስ። ኡባ ሚሼካ ኢዚ ጼሊዛይ ኪርስቶሳ ሲቆን፥ ኢዛ ያርሼቴꬃን፥ ኢዛ ማሮቴꬃን፥ ኢዛ ኪያቴꬃኒኔ ኢዛ ሳሮቴꬃ ባጋራኮ!

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ጌሎሶ
{\IOR{1፡1-2}}

\par }{\IO ኪርስቶሳኔ ዎሳ ኬꬅ
{\IOR{1፡3—3፡21}}

\par }{\IO ኪርስቶሳን ጊዲዳ ኦራꬃ ዴኦ
{\IOR{4፡1—6፡20}}

\par }{\IO ኩሻ ቆፋ
{\IOR{6፡21-24}}



\par }\ChapOne{1}{\PP \VerseOne{1}ጾሳ ሼኔ ማላ ዬሱስ ኪርስቶሳ ሃዋሬ ጊዲዳ ጳዉሎሳፔ፥ ዬሱስ ኪርስቶሳን ዲዛ ኣማኔቲዛይታስ ኤፌሶኔን ኣማኒዛ ኣሳስ፥
\XREF{}{{\XO 1:1 }{\XT{ሃዋ 18፡19-21}}}

\VS{2}ኑ ኣዋ ጾሳፌኔ ጎዳ ዬሱስ ኪርስቶሳፔ ኪያቴꬂኔ ሳሮቴꬂ ኢንቴስ ጊዶ።


\par }{\SH ኪርስቶሳፔ ቤቲዛ ኣያና ኣንጆ
\par }
{\PP \VS{3}ኑ ጎዳ ዬሱስ ኪርስቶሳ ባጋራ ሳሎን ኣያና ኣንጆ ኡባን ኑና ኣንጂዳ ጎዳ ዬሱስ ኪርስቶሳ ኣዋይ ጾሲ ኣንጄቶ።

\VS{4}ኑ ኢዛ ሲንꬃን ጌሺኔ ዎሶይ ባይንዳይታ ጊዳና ማላ ቡሮ ኣላሜይ ሜꬌታናፔ ካሴ ባ ሲቆን ኪርስቶሳ ባጋራ ኑና ዶሪዴስ።

\VS{5}ዬሱስ ኪርስቶሳ ባጋራ ኑ ኢዛ ና ጊዳና ማላ ባ ሎኦ ቆፋን ኮይሮ ኡባ ዎꬂዴስ።

\VS{6}ሄሲካ ባ ዶሲዛዴ ባጋራ ጮ ሜላ ኑስ ኢሜቲዳ ቦንቾ ኪያቴꬂ ጋላቴታና ማላሳ።


\par }{\PP \VS{7}ጾሳ ኣꬎ ኪያቴꬃ ዱሬቴꬃፌ ዴንዶይሳን ዬሱሳ ሱꬃን ዎዜቲዲ ናጋራፔ ኑ ማሬቲዶስ።
\XREF{}{{\XO 1:7 }{\XT{ቆላ 1፡14}}}

\VS{8}ኢዚ ባ ኪያቴꬃ፥ ሂላቴꬃኒኔ ኤራቴꬅ ኡባን ኑ ቦላ ኬሂ ዳርሲዴስ።

\VS{9}ጾሲ ቆፒዳ ባ ጹራ ቆፋ ኪርስቶሳ ባጋራ ባ ሎኦ ቆፋ ማላ ኑና ኤሪሲዴስ።

\VS{10}ቡሮፔ ዎዴ ዉርሴꬃን ሃናናስ ዲዛ ኢዛ ቆፋይ ሳሎ ቦላኔ ቢታ ቦላ ዲዛይታስ ኡባስ ሁኤ ጊዲዳ ዬሱስ ኪርስቶሳፔ ኡባ ጋርስ ኣꬃናሳ።

\VS{11}ዉርሲካ ባ ሼኔ ማላ ኦꬂዛ ኢዛ ሼኔን ኮይሮካ ኢዚ ቆፒ ዎꬂዳይቲ ኑኒ ኢዛን ዶሬቲዶስ።

\VS{12}ኑኒ ካሴቲዲ ኪርስቶሳ ባጋራ ኤካና ጊዲ ኡፋይሳን ናጊዛይቲ ጾሳ ቦንቾ ጋላታን ቆንጪሳናሳ።


\par }{\PP \VS{13}ኢንቴካ ቃሴ ቱማ ቃላ ሄሲካ ኢንቴና ኣሺዛ ሚሺራቾ ቃላ ሲዪዲ ኪርስቶሳን ኣማኒዴታ፤ ኢዛ ኣማኒዲ ካሴ ኢሜታና ጌቴቲዳ ጺሎ ኣያና ማታሜን ኣታሜቲዴታ።

\VS{14}ሄ ኣያናዚካ ኢዛ ቦንቾ ጋላታን ቆንጪሳና ማላ ጾሲ ባስ ጊዲዳይታ ኡባታ ዎዛና ጋካናስ ኑ ላታስ ኦይሶ።


\par }{\SH ጋላታኔ ዎሳ
\par }
{\PP \VS{15-16}ሄሳ ጊሻስ ኢንቴ ጎዳ ዬሱሳ ኣማኒዳ ጊሻሲኔ ኣማኒዛ ኣሳ ኢንቴ ሲቂዛይሳ ታ ሲዮሶፔ ሃ ሲሚን ኢንቴና ቆፓ ቆፓ ኤካዳ ታኒ ታ ዎሳን ኢንቴ ጊሻስ ጾሳስ ጋላታ ሺሾ ኣጋቤኬ።

\VS{17}ቦንቾ ኣዋ ጊዲዳ ኑ ጎዳ ዬሱስ ኪርስቶሳ ኣዋ ጾሳ ኢንቴ ሎኤꬂ ኤራና ማላ ቆንጪሲዛ ኣያናይኔ ኤራቴꬃ ኣያናይ ኢንቴስ ኢሜታና ማላ ታ ኢንቴስ ፓጬይ ባይንዳ ዎሳይስ።

\VS{18}ሄሳꬆካ ኢንቴ ኢዛን ጼይጌቲዳ ኡፋይሳይ ሄሲካ ኣማኒዛይታ ኣቻን ዲዛ ኢዛ ዱሬቴꬂ ኣዛኮኔ ኢንቴ ኤራና ማላ ኢንቴ ዎዚና ኣይፌይ ፖኣና ማላ ዎሳይስ።


\par }{\PP \VS{19-20}ኑስ ኣማኒዛይታስ ኡባፌ ቦላ ጊዲዳ ኢዛ ዎልቃ ꬎቃቴꬅ ኢንቴ ኤራና ማላ ታ ዎሳይስ፤ ሄ ዎልቃይካ ኢዛ ጊታ ሚኖቴꬃ ኦሶን ቤሲዳይሲ ሃይቆፔ ኪርስቶሳ ዴንꬂዲ ሳሎን ባ ኡሻቻን ኡቲሲዳ ኪርስቶሳ ባጋራ።
\XREF{}{{\XO 1:19-20 }{\XT{ማዛ 110፡1}}}

\VS{21}ኣይሲዛይታፔ፥ ጎዳቴꬃፌ፥ ዎልቃፌኔ ካዎቴꬃፌ ቃሴካ ሃኢ ጻላ ጊዶንታ ቡሮፔ ያና ዎዴካ ጊዲን ሱንꬅ ኡባፌ ኢዚ ቦላ።

\VS{22}ጾሲ ሃራ ዉርሲ ኢዛ ቶሆፔ ጋርሳን ሃሪሲዴስ፤ ዎሳ ኬꬃንካ ኡባ ቦላ ሁኤ ኦꬂዴስ።\XREF{}{{\XO 1:22 }{\XT{ማዛ 8፡6}}}

\VS{23}ዎሳ ኬꬂያ ኪርስቶሳ ኣሳቴꬃ፤ ሄ ኢዛካ ኡባሶን ኡባ ሚሽ ኩንꬂዛ ሄ ኢዛ ኩሜꬃ።




\par }\Chap{2}{\SH ኪርስቶሳ ዴንꬅ
\par }
{\PP \VerseOne{1}ኢንቴ ቆሂዳ ቆሆ ጊሻሲኔ ኢንቴ ናጋራ ጋሶን ኢንቴ ሃይቂዴታ ሺን፤

\VS{2}ሄሳ ኢንቴ ሃይሳ ኣላሜዛ ኢታ ኦጌ ካሊዴታ፤ ቦላ ጫርኮ ቦላ ዲዲ ሃሪዛ ዎልቃማ ኣያናታስ ሃኢካ ጾሳስ ኣዛዜቶንታ ኣሳ ቦላ ኦꬂዛ ኢታ ኣያናስ ኢንቴ ኣዛዜቲሼ ጋምኢዴታ።

\VS{3}ሃይሳፌ ካሴ ኑኒ ኑ ኣሾ ኣሞቴꬅ ፖሊሼ ኣሾይ ኮይዛ ኦጌ ካሊሼ ኢስታራ ዶስ፤ ኑኒካ ሃንኮ ኣሳ ማላ ኑ ሜꬌቴꬃፌ ጾሳ ሃንቆ ጋርሳን ዴኦስ።


\par }{\PP \VS{4-5}ጊዶ ኣቲን ጾሲ ኬሂ ሲቂዳ ጊሻስ ባ ማሮ ዳሮን ኑኒ ኑ ቆሆ ዳሮቴꬃን ሃይቂዳይታ ጊዲ ዲሺን ኪርስቶሳ ባጋራ ኑና ኣሺዴስ፤ ኢንቴ ፓጺዳይ ኢዛ ኪያቴꬃና።

\VS{6}ጾሲ ኑና ኪርስቶሳራ ጋꬂ ዴንꬂዴስ፤ ዬሱስ ኪርስቶሳ ባጋራ ኑና ሳሎን ባናራ ኡቲሲዴስ።

\VS{7}ሄሲካ ሃይሳፌ ጉዬ ያና ዎዴዛን ዬሱስ ኪርስቶሲ ኑስ ባ ኪያቴꬃን ቆንጪሲዳ ዛዋይ ባይንዳ ባ ኪያቴꬃ ዱሬቴꬃ ኑና ቤሳናሳ።

\VS{8}ኢንቴ ጾሳ ኪያቴꬃን ኣማኖን ኣቲዴታ፤ ሄሲካ ጾሲ ኢንቴስ ሜላ ጮ ኢሚዳዛፔ ኣቲን ኢንቴ ኦሶፔ ጊዴና።

\VS{9}ኦኒካ ጬቄቶንታ ማላ ኦሶፔ ጊዴና።

\VS{10}ሄሲካ ጾሲ ካሴ ኮይሮ ጊግሲ ዎꬂዳ ሎኦ ኦሶ ኑኒ ኦꬃና ማላ ዬሱስ ኪርስቶሳ ባጋራ ኑኒ ናምኣንꬆ ሜꬌቲዳይታኔ ጾሳ ሜꬌቴꬃታ።


\par }{\SH ኪርስቶሳን ቤቲዛ ኢሲፌቴꬅ
\par }
{\PP \VS{11}ሄሳ ጊሻስ ኢንቴ ካሴ ኢንቴ ዬሌቴꬃን ኣይዛቤቲ ኢንቴ ኣሳቴꬃ ቦላ ኣሳ ኩሼ ኦሶ ጋሶን፥ «ኑኒ ቃጻሬቲዶስ» ጊዛ ኣሳቲ ኢንቴና፥ «ቃጻሬቶንታይታ» ጊዛይቶ! ኢንቴ ሄሳ ኣኔ ዎዚናን ዎꬂቴ።

\VS{12}ኢንቴ ሄ ዎዴ ኪርስቶሳፔ ሻኬቲዲ፥ ኢስራኤሌ ናይታፔ ሃኪዲ፥ ጫቆ ቃላስካ ኣላጋ ጊዲዲ፥ ሃይሳ ኣላሜዛ ቦላ ሂዶታይኔ ጾሲ ባይንዳ ካሴ ኢንቴ ዲዛ ዱሳ ዩሺ ቆፒቴ።

\VS{13}ሃኢ ቃሴ ኢንቴ ካሴ ሃሆን ዲዛይቲ ዬሱስ ኪርስቶሳን ጊዲዲ ኢዛ ሱꬃ ባጋራ ሺቂዴታ።


\par }{\PP \VS{14}ናምኣታ ኢሲ ቦላ ጋꬂዲ ጊዶን ሻኪ ኦሺዛ ሚሻ ላሊዳ ኑ ሳሮይ ኢዛ።

\VS{15}ዎጋ፥ ዎጋ ኣዛዞራ ጋꬂ ኢሲፌ ባ ኣሾን ሻሪዴስ፤ ኢዚ ሄሳ ኦꬂዳ ጋሶይካ ኢዛስ ዋና ቆፋይ ናምኣታፔ ኢሲ ኦራꬃ ኣስ ባ ባጋራ ሜꬊዲ ሳሮቴꬅ ኤሃናሳ።

\VS{16}ኢዚ ማስቃሌ ቦላ ሃይቂዲ ሞርኬቴꬅ ዲጊዴስ፤ ናምኣታካ ኢሲ ኣሾ ሂስቲዲ ጾሳራ ማቃዪንꬂዴስ።\XREF{}{{\XO 2:16 }{\XT{ቆላ 1፡20}}}

\VS{17}ኢዚ ዪዲ ኢንቴስ ሃኪ ዲዛይታሲኔ ማታን ዲዛይታስ ጋꬂ ሳሮቴꬅ ሳባኪዴስ።
\XREF{}{{\XO 2:17 }{\XT{ኢሳ 57፡19}}}

\VS{18}ኑ ዉሪካ ኢዛ ባጋራ ኢሲ ኣያናን ኣዋ ኣች ሺቃና።


\par }{\PP \VS{19}ሄሳ ጊሻስ ኢንቴ ኣማኒዛይታራ ኢሲፌ ኢሲ ዴሬ ኣሳኔ ጾሳስ ሶ ኣሳ ኣቲን ሃይሳፌ ጉዬ ቤቴታኔ ኢማꬃታ ጊዴኬታ።

\VS{20}ኢንቴ ሃዋሬታኔ ናቤታ ዮቻን ኬጼቲዴታ፤ ኬꬃስ ዉርሴꬃ ኩሻይ ዬሱስ ኪርስቶሳ።

\VS{21}ኬꬃዚ ዉሪካ ኢሲፌ ኦይኬቲዲ ጎዳስ ዱማ ኬꬄ ጊዳናስ ዲጬስ።

\VS{22}ኢንቴካ ጾሲ ባ ኣያናን ዳናስ ኢዛስ ዱሳሶ ጊዳና ማላ ኢሲፌ ኬጼቲሼ ዴታ።




\par }\Chap{3}{\SH ኣይዛቤታስ ሃዋሬ ጊዲዳ ጳዉሎሳ
\par }
{\PP \VerseOne{1}ሄሳ ጋሶን ታ ጳዉሎሲ ኢንቴስ ኣማኖንታይታ ጊሻስ ዬሱስ ኪርስቶሲ ቃቺዳዴ ጊዳዲስ።

\VS{2}ታ ኢንቴና ጎኣና ማላ ጾሲ ኪያቴꬃን ታስ ኦሶስ ኤጻ ኢሚዳይሳ ኢንቴ ቱማፔ ሲዪዴታ።

\VS{3}ሃይሳፌ ካሴ ታ ኢንቴስ ቃንꬃራ ጻፊዳ ማላ ታስ ቆንጪን ታ ኤራናስ ዳንዳይዳ ጹራይ ሃይሳ።

\VS{4}ሄሳ ጊሻስ ኢንቴ ሄሳ ናባቢሼ ኪርስቶሳ ጹራ ታ ኣይ ማላ ኤሪዳኮ ኢንቴካ ኤራናስ ዳንዳዬታ።

\VS{5}ሄ ጹራይካ ሃኢ ኣማኒዛ ሃዋሬታሲኔ ናቤታስ ቆንጪዳ ማላ ካሴ ቤኒ ኣꬊዳ ዎዴ ዲዛ ኣሳታስካ ቆንጪቤና።

\VS{6}ሄሲ ሄ ጹራይ ኣይዛቤቲ ሚሺራቾ ቃላ ባጋራ ኢስራኤሌ ናይታራ ኢሲፌ ላቲዛይታ፤ ኢሲፌ ኢሳዴ ኣሳቴꬃ ማላ ጊዲዲ ዬሱስ ኪርስቶሳ ባጋራ ቤቲዳ ሂዶታ ኢሲፌ ጊሼቲ ላቲዛይታ ጊዳናሳ።


\par }{\PP \VS{7}ታኒካ ኢዛ ዎልቃ ኦሶ ማላ ታስ ኢሜቲዳ ጾሳ ኪያቴꬃ ኢሞታ ማላ ሃይሳ ሚሺራቾ ቃላ ኦሳንቻ ጊዳዲስ።

\VS{8}ታ ቃሴ ሃንኮ ኣማኒዛ ኣሳፔ ላፋ ጊዲኮካ ኦኒካ ዛዋይ ባይንዳ ኪርስቶሳ ዱሬቴꬅ ኣይዛቤታስ ሳባካና ማላ ጾሳ ኪያቴꬃን ሃይሲ ታስ ኢሜቲዴስ።

\VS{9}ሄሳꬆካ ኡባ ሜꬊዳ ጾሳን ቤኒ ዎዴ ቆቴቲ ዲዛ ጾሳስ ጹራ ቆፋይ ኣዛኮ ኡባስ ታ ቆንጪሳና ማላ ታስ ጾሳ ኪያቴꬂ ኢሜቲዴስ።

\VS{10}ኢዛ ቆፋይ ሃኢ ዎዴ ዎሳ ኬꬃ ባጋራ ዱማ ዱማ ሜꬋይ ዲዛ ጾሳ ሂላቴꬂ ሳሎን ዲዛ ሃላቃታሲኔ ጎዳታስ ኤሬታና ማላ ሃኒዴስ።


\par }{\PP \VS{11}ጾሲ ኑ ጎዳ ዬሱስ ኪርስቶሳ ባጋራ ሃይሳ ፖሊዳይ ባ ሜርና ቆፋ ማላ።

\VS{12}ኑኒ ኢዛይታ ጊዲዳ ጊሻሲኔ ኢዛን ኣማኒዳ ጊሻስ ጌሻቴꬃራኔ ሂርጋይ ባይንዳ ኑኒ ጾሳኮ ሺቃና ዳንዳዮስ።

\VS{13}ሄሳ ጊሻስ ኢንቴ ቦንቼታና ማላ ታኒ ኢንቴ ጊሻስ ታ ቦላ ጋኪዳ ዋዬዛን ኢንቴ ኡፋይስ ቃንጾንታ ማላ ታ ኢንቴና ሃዳራ ጋይስ።


\par }{\SH ኤፌሶኔን ኣማኒዛ ኣሳስ ዎሴቲዳ ዎሳ
\par }
{\PP \VS{14}ሄሳ ጊሻስ ታኒ ጾሳ ሲንꬃን ጉልባታይስ።

\VS{15}ሳሎን ዲዛይኔ ቢታ ቦላ ዲዛ ኢዛሶ ኣሳይ ዉሪካ ኢዚ ሱንꬂን ሱሜስ።

\VS{16}ኢንቴ ጋርሳ ባጋራ ሚናና ማላ ኣያና ባጋራ ኢዛ ቦንቾ ዱሬቴꬂ ኢንቴስ ኢሜታና ማላ ታ ዎሳይስ።

\VS{17}ሄሲካ ኪርስቶሲ ኢንቴ ዎዚናን ኣማኖን ዳና ማላኔ ቃሴካ ኢንቴ ኢዛን ጻጲዲ ሲቆን ሚናና ማላ ዎሳይስ።

\VS{18}ኪርስቶሳ ሲቆስ ኣሆቴꬃይ፥ ኣዱሳቴꬃይ፥ ꬎቃቴꬃይኔ ጪማቴꬂ ኣይ ጊናኮ ኢንቴ ኣማኒዛ ኡባ ኣሳራ ኢሲፌ ሻኪ ኤራና ማላ።

\VS{19}ኢንቴ ጾሳ ኩሜꬃራ ሻኪ ኤሪዲ ኢዛን ኩሜꬅ ጊዳና ማላ ኣሳ ኤራፔ ቦላ ጊዲዳ ኪርስቶሳ ሲቆ ኢንቴ ኤራና ማላ ታ ዎሳይስ።

\VS{20}ሄሳ ጊሻስ ኑ ጊዶን ኦꬂዛ ባ ዎልቃ ጊና ኑ ዎሲዛይሳፌኔ ዎይኮ ኑ ቆፒዛይሳፌ ኡባፌ ቦላራ ኬሂ ዳርሲ ኦꬃናስ ዳንዳይዛ ጾሳስ፥

\VS{21}ዎሳ ኬꬃን ቃሴካ ዬሱስ ኪርስቶሳ ባጋራ ዎዴ ኡባን ሜርናፔ ሜርና ጋካናስ ኢዛስ ቦንቾይ ጊዶ። ኣሚን።




\par }\Chap{4}{\SH ኪርስቶሳ ባጋራ ቤቲዳ ኢሲፌቴꬅ
\par }
{\PP \VerseOne{1}ሄሳ ጊሻስ ጎዳ ሱንꬃን ቃሼቲዳ ታኒ ኢንቴ ጼይጌቲዳ ጼይሳስ ቤሲዛ ዱስ ዳና ማላ ኢንቴና ዎሳይስ።

\VS{2}ሙሌካ ኣሽኬታኔ ሹጎታ ጊዲቴ፤ ኢሶይ ኢሳራ ሲቆን ዲቴኔ ኢሶይ ኢሳ ዳንዳይቴ።
\XREF{}{{\XO 4:2 }{\XT{ቆላ 3፡12-13}}}

\VS{3}ሳሮቴꬅ ኢሚዛ ኣያና ኢሲፌቴꬅ ናጋናስ ሚኒቴ።

\VS{4}ኢንቴ ጼይጌቲዳ ጋላስ ኢሲ ሂዶታኮ ጼይጌቲዳ ማላ ኢሲ ኣሳቴꬂኔ ኢሲ ኣያናይ ዴስ።

\VS{5}ኢሲ ጎዳይ፥ ኢሲ ኣማኖይኔ ኢሲ ጺንቃታይ ዴስ።

\VS{6}ኡባፌ ቦላራ ጊዲዳይ፥ ኡባ ቦላ ኦꬂዛይ፥ ኡባሶን ዲዛይ፥ ኡባስ ኣዋ ጊዲዳ ኢሲ ጾሲ ዴስ።


\par }{\PP \VS{7}ጊዲኮካ ኪርስቶሲ ኢማና ጊ ቃቺዳ ማላ ኑስ ኢሳስ ኢሳስ ዱማ ዱማ ኢሞቴꬂ ኢሜቲዴስ።

\VS{8}ሄሳ ጊሻስ፥

\par }{\Q «ኢዚ ፑዴ ኬዚዳ ዎዴ

\par }{\QB ዲኦ ዲኢዴስ፤

\par }{\QB ኣሳስ ኪያቴꬃ

\par }{\QB ኢሞታ ኢሚዴስ»

\par }{\MM ጌቴቲ ጌሻ ማጻፋን ጻፌቲዴስ።
\XREF{}{{\XO 4:8 }{\XT{ማዛ 68፡18}}}

\VS{9}ሂስቲን፥ «ኢዚ ፑዴ ኬዚዴስ» ጉሲ ቃሴካ ዱጌ ቢታ ጋርስ ዎꬊዴስ ጉስ ጊዶንታ ኣጊኮ ሄሲ ኣይ ጉሴ?

\VS{10}ኢዚ ዱጌ ጋርሴ ዎꬊዳይሲ ኩሜꬅ ኣላሜ ሜꬌቴꬅ ኩማና ማላ ሳሎፔካ ቦላ ኬዚዳይ ኢዛ።


\par }{\PP \VS{11}ኢሲ ኢሲ ኣሳቲ ሃዋሬታ፥ ባጋይቲ ናቤታ፥ ሃራቲ ሚሺራቾ ቃላ ሳባኬ፥ ባጋይቲ ቃሴ ሄሚዛይታኔ ታማርሲዛይታ ጊዳና ማላ ኢዚ ኢሞታ ኢሚዴስ።

\VS{12}ሄሲካ ኪርስቶሳ ኣሳቴꬅ ጊዲዳ ዎሳ ኬꬂያ ኬጼታና ማላ ኣማኒዛይታ ኣማኖ ኦሶስ ጊጊሳናሳ።

\VS{13}ሄሲካ ሃናናይ ኑ ዉሪካ ጾሳ ና ኣማኖኒኔ ኢዛ ኤሮን ቤቲዛ ኢሲፌቴꬃኮ ጋኪዲ ኩሜꬃ ኣስ ጊዳናስ ኪርስቶሳን ኑኒ ኪርስቶሳꬆ ኩሜꬂኔ ፖሎ ጊዳና ማላሳ።


\par }{\PP \VS{14}ሄሳ ጊሻስ ኣባ ቦላ ዴንዲዛ ጎቴ ጫርኮይ ያኔ ሃ ሾጬቺዛ ማላ ዱማ ዱማ ቲሚርቴ ጫርኮን ኣሳ ጌኔኒኔ ባሌꬆን ኣኔ ኑኒ ያኔ ሃ ጶንቄቲሼ ቄሪ ጉꬃ ናይታ ማላ ሃኖኮ።

\VS{15}ሄሳꬆ ሃኖ ኣጊዲ ቱማ ሲቆን ሃሳይሼ ሁኤ ጊዲዳይሳኮ ሃኒዛዛን ኡባን ኣኔ ዲጮስ፤ ሄ ሁኤዚካ ኪርስቶሳ።

\VS{16}ኢዛ ጋሶን ኣሳቴꬂ ዉሪ ጻጶን ኦይኬቲዲ ኢሲ ኢሲ ኣሳቴꬂ ባ ኦሶ ኦꬂሼ ዉሪካ ሲቆን ዲጬሲኔ ባናካ ሚንꬄስ።\XREF{}{{\XO 4:16 }{\XT{ቆላ 2፡19}}}


\par }{\SH ፖኦ ናይታ ማላ ዱስ
\par }
{\PP \VS{17}ኣይዛቤታ ማላ ጮ ሜላ ቆፋን ሜላ ሲሜሬታናስ ኢንቴስ ቤሴና ጋዳ ታ ኢንቴና ዞራይስ።

\VS{18}ኢስታ ዎዚናይ ሙሚዳ ጊሻሲኔ ዩሺ ቆፖንታ ጊሻስ ኢስታ ዎዚና ኣይፌይ ቆቂዴስ፤ ኢስቲ ጾሳ ዴኦፔ ሻኬቲዳ።

\VS{19}ኢስታፌ ዬላቴꬂ ꬋይዳ ጊሻስ ባ ኮዪዳ ማላ ባና ካልሶንታ ኣሞኒኔ ቱናቴꬃን ዳናስ ዎጋይ ባይንዳ ኢታ ኦሶስ ባና ኣꬂ ኢሚዳ።


\par }{\PP \VS{20}ኢንቴ ቃሴ ኪርስቶሳ ሄሳ ማላን ኤሪቤኬታ።

\VS{21}ኤ ቱሙካ ኢንቴ ኢዛ ጊሻስ ሲዪዴታኔ ዬሱሳን ዲዛ ቱማ ኢዛፔ ታማርዴታ።

\VS{22}ኢንቴ ካሴ ዲዛ ዱሳይ ባሌꬂዛ ኣሞን ቂታቲዳ ጊሻስ ካሴ ጬጋ ኣሳቴꬅ ኢንቴፌ ቃሪ ዬጋና ማላ ታማርዴታ።
\XREF{}{{\XO 4:22 }{\XT{ቆላ 3፡9}}}

\VS{23}ቃሴካ ኢንቴ ቆፋይ ኣያናን ኦራጾ።

\VS{24}ቱሙ ጺሎቴꬃኒኔ ጌሻቴꬃን ጾስ ሚሳታና ሜꬌቲዳ ኦራꬃ ኣሳቴꬅ ማይኢቴ።
\XREF{}{{\XO 4:24 }{\XT{ቆላ 3፡10}}}


\par }{\PP \VS{25}ኑ ዉሪካ ኢሲ ኣሾ ጊዲዳ ጊሻስ ዎርዶቴꬅ ዲጊዲ ኑኒ ኑ ጋርሳን ኢሶይ ኢሳራ ኣኔ ቱማ ሃሳዮስ።
\XREF{}{{\XO 4:25 }{\XT{ዛካ 8፡16}}}

\VS{26}ሃንቄቲቴ ሺን ናጋራ ኦꬆፍቴ፤ ኢንቴ ሃንቆን ዲሺን ኣርሼይ ዉሎፎ።
\XREF{}{{\XO 4:26 }{\XT{ማዛ 4፡4}}}

\VS{27}ጻላኤስ ሶሆ ኢሞፍቴ።

\VS{28}ካሴ ካይሶቲዛዴይ ሃይሳፌ ጉዬ ካይሶቶፓ፤ ጊዶ ኣቲን ሜቶቴቲዲ ኢዛ ዎሲዛይታስ ኢሚዛ ሚሺ ኢዛ ኩሼን ዳና ማላ ሎኦ ሚሽ ባ ኩሼራ ኦꬂ ዴማናስ ዳቡሮ።


\par }{\PP \VS{29}ኮሺዛ ማላ ሃንኮ ሲዪዛይታ ጎኢዛዚኔ ማዲዛ ቃላፔ ኣቲን ጎኣይ ባይንዳ ቃላይ ኢንቴ ዶናፔ ኬዞፖ።

\VS{30}ኢንቴ ኣታና ጋላሳስ ኣታሜቲዳ ጾሳ ጺሎ ኣያና ሚሺሶፒቴ።

\VS{31}ጫሞ ዮኦ ኡባ ሃንቆ፥ ዪሎ፥ ኦሽ፥ ጫሼ፥ ቃሴካ ሃንኮ ሃራ ኢታቴꬅ ኡባ ኢንቴፌ ዲጊቴ።

\VS{32}ኢንቴና ጾሲ ኪርስቶሳ ባጋራ ኣቶ ጊዳ ማላ ኢንቴካ ኢንቴ ጋርሳን ኣቶ ኣቶ ጌቴቲቴ፤ ኢሶይ ኢሳራ ኪያታኔ ኢሶይ ኢሳስ ቃꬌቲዛይታ ጊዲቴ።
\XREF{}{{\XO 4:32 }{\XT{ቆላ 3፡13}}}




\par }\Chap{5}{\PP \VerseOne{1}ሄሳ ጊሻስ ኢንቴ ዶሴቲዛ ናይታ ማላ ጾስ ሚሳቲቴ።

\VS{2}ኪርስቶሲ ኑና ሲቂዳ ማላ ቃሴካ ኑ ጊሻስ ባና ሳዊዛ ያርሾ ኦꬂ ጾሳስ ኢሚዳ ማላ ኢንቴካ ሲቆን ሲሜሬቲቴ።
\XREF{}{{\XO 5:2 }{\XT{ኬሳ 29፡18፤ ማዛ 40፡6}}}


\par }{\PP \VS{3}ላይማይ ዎይኮ ቱናቴꬂ ዎይኮ ኡዜቴꬂ ሙሌካ ኢንቴ ጊዶን ቤቶይ ኣቲን ዚጊርሲካ ሲዬቶፎ፤ ሄሳ ማላይ ጌሻ ጾሳ ኣሳስ ቤሴና።

\VS{4}ኢንቴ ጋላታ ጋላቲዛይታ ጊዲቴ ኣቲን ኣሴ ዬላቺዛ ላፋ ሃሳያይ፥ ጮ ኤያቴꬃ ዮኦይ ኢንቴስ ቤሶንታ ጊሻስ ሄሳ ማላይ ኢንቴ ጋርሳን ዶፖ።

\VS{5}ቃሴካ ኢንቴ ላይማቲዛይታስ ዎይኮ ቱናታስ ዎይኮ ኡዜቲዛይታሲኔ ኤቃስ ጎይኒዛይታስ ኪርስቶሳ ካዎቴꬃኒኔ ጾሳ ካዎቴꬃን ኢስታስ ላታሶይ ባይንዳይሳ ኢንቴ ኤሪቴ።


\par }{\PP \VS{6}ኢንቴና ኦኒካ ዎርዶ ሃሳያን ባሌꬆፎ፤ ጋሶይካ ጾሳ ሃንቆይ ኢዛስ ኣዛዜቶንታ ናይታ ቦላ ያናይ ሃይታንታ ማላና።

\VS{7}ሄሳ ጊሻስ ሄሳንታ ማላራ ዙፔቶፒቴ።

\VS{8}ካሴ ኢንቴ ꬉማ ሺን ጎዳን ሃኢ ኢንቴ ፖኦ፤ ኢንቴ ፖኦ ናይታ ማላ ዲቴ።

\VS{9}ፖኦስ ኣይፌይ ሎኤቴꬃን፥ ጺሎቴꬃኒኔ ቱማቴꬃን ኡባን ዴስ።


\par }{\PP \VS{10}ሄሳꬆካ ጎዳ ኡፋይሲዛ ሚሽ ኮዪቴ።

\VS{11}ኣይፌይ ባይንዳ ꬉማ ኦሶራ ኢንቴስ ኣይኮ ጋጎቴꬂ ዶፖ፤ ሄሳፌ ኢታ ኦሶ ቆንጬ ኬሲቴ።

\VS{12}ꬉማን ዲዛ ኣሳቲ ጌማን ኦꬂዛ ሚሻ ጊሻስ ሃሳያይካ ዬላቼስ።

\VS{13}ፖኦይ ፖኢዳዚ ዉሪ ቆንጬን ቤቴስ።

\VS{14}ጋሶይካ ኡባ ቤሲዛይ ፖኦ፤ ሄሳ ጊሻስ፥

\par }{\Q «ኔኖ፥ ꬊስኪዛይሶ ቤጋ!

\par }{\QB ሃይቆፔ ዴንዳ!

\par }{\QB ኪርስቶሲ ኔስ ፖኢሳና» ጌቴቲዴስ።


\par }{\PP \VS{15}ሄሳ ጊሻስ ኤራቴꬂ ባይንዳይታ ማላ ጊዶንታ ኢንቴ ዋኒዲ ኤራታ ማላ ዳናኮ ናጌቲቴ።

\VS{16}ሃይሲ ዎዴዚ ኢታ ጊዲዳ ጊሻስ ሄሳ ሎኤꬂ ኤሪቴ።
\XREF{}{{\XO 5:16 }{\XT{ቆላ 4፡5}}}

\VS{17}ሄሳ ጊሻስ ኤያታ ጊዶፒቴ፤ ጎዳ ሼኔይ ኣዛኮ ዩሺ ቆፒቴ።


\par }{\PP \VS{18}ኣያናይ ኩሚዳይታ ጊዲቴ ኣቲን ማꬆሲዛ ኡሻን ማꬆቶፍቴ፤ ሄሲ ጮ ሜላ ሚሻ ላሌꬃ።

\VS{19}ኣያና ዬꬃን ጋላታራ ጋꬂ ዬጺሼ ኢንቴ ጊዶን ኢሶይ ኢሳራ ሃሳዬቲቴ፤ ኢንቴ ሳባኒኔ ዬꬃን ኩሜꬃ ዎዚናፔ ጎዳ ጋላቲቴ።

\VS{20}ሄሳን ጾሳ ኣዋ፥ ጎዳ ዬሱስ ኪርስቶሳ ሱንꬃ ኡባ ሚሻስ ኡባ ዎዴ ጋላቲቴ።


\par }{\SH ማቾኔ ኣዚና
\par }
{\PP \VS{21}ኢንቴ ኪርስቶሳ ቦንቾስ ጊዲ ያሻራ ኢሶይ ኢሳስ ኣዛዜቲቴ።


\par }{\PP \VS{22}ማቼቶ ኢንቴ ጎዳስ ሃሬቲዛ ማላ ኢንቴ ኣዚናታስ ሃሬቲቴ።
\XREF{}{{\XO 5:22 }{\XT{ቆላ 3፡18፤ 1ጴጽ 3፡1}}}

\VS{23}ኪርስቶሲ ባ ኣሾ ጊዲዳ ዎሳ ኬꬃይስ ሁኤ ጊዲዳ ማላ ኣዚናይካ ባ ማቼይስ ሁኤ።

\VS{24}ሄሳ ጊሻስ ዎሳ ኬꬂያ ኪርስቶሳስ ኣዛዜቲዛ ማላ ማቼቲካ ባ ኣዚናታስ ኣይ ሃኖንካ ኣዛዜታናስ ቤሴስ።


\par }{\PP \VS{25}ኣዚናቶ! ኪርስቶሲ ዎሳ ኬꬃዮ ሲቂዳ ማላኔ ባና ኢዚ ጊሻስ ኣꬂ ኢሚዳ ማላ ኢንቴካ ኢንቴ ማቼታ ሲቂቴ።
\XREF{}{{\XO 5:25 }{\XT{ቆላ 3፡19፤ 1ጴጽ 3፡7}}}

\VS{26}ባ ቃላ ባጋራ ሃꬃን ሜጪ ጌሺ ዱማሲዴስ።

\VS{27}ሄሳꬆካ ቂታይ ዎይኮ ኣይፌሶ ጺርጶቴꬂ ዎይኮ ኢሲ ኢታይ ኢዚ ቦላ ቤቶንታ ጌሺኔ ባላይ ኢዚ ቦላ ባይንዳሮ ቦንቾ ዎሳ ኬꬄ ሂስቲዲ ሺሻናሳ።

\VS{28}ኣዚናቲካ ሄሳꬆ ባ ማቼታ ባ ኣሾ ማላ ሲቃናስ ቤሴስ፤ ባ ማቾ ሲቂዛዴይ ባና ሲቄስ።

\VS{29}ባርካ ባና ኢጺዛዴይ ኦኒካ ዴና፤ ባ ኣሾስ ሜሲኔ ባና ናጌስ፤ ኪርስቶሲካ ዎሳ ኬꬃስ ሂኒꬆ ኦꬂዴስ።

\VS{30}ኑኒ ኪርስቶሳ ኣሳቴꬃ።

\VS{31}ሄሳ ጊሻስ፥ «ኣሲ ኣዮኔ ኣዋ ኣጊዲ ባ ማቼይራ ኢሲኖ ጊዴስ፤ ናምኣይካ ኢሲ ኣሾ ጊዴቴስ» ጌቴቲ ጌሻ ማጻፋን ጻፌቲዴስ።
\XREF{}{{\XO 5:31 }{\XT{ሜꬌ 2፡24}}}

\VS{32}ሃይሲ ዳሮ ጹራ ዮኦ፤ ታኒካ ሃይሳ ኪርስቶሳ ጊሻሲኔ ዎሳ ኬꬃ ጊሻስ ዮታይስ።

\VS{33}ጊዲኮካ ኢንቴፌ ኢሲ ኢሳዴይ ባ ማቾ ባና ሲቂዛ ማላ ሲቆ፤ ማቻካ ባ ኣዚና ቦንቹ።




\par }\Chap{6}{\SH ዬሊዳይታኔ ናይታ
\par }
{\PP \VerseOne{1}ናይቶ! ኢንቴ ኢንቴና ዬሊዳይታስ ጎዳን ኣዛዜቲቴ፤ ሄሲ ኢንቴስ ቤሴስ።
\XREF{}{{\XO 6:1 }{\XT{ቆላ 3፡20}}}

\VS{2}«ኔ ኣዋኔ ኔ ኣዮ ቦንቻ» ጊዛ ኣዛዞ ጊዶን ዲዛ ሂዶታይ ኮይሮ ኣዛዞ።

\VS{3}ኔ ሄሳꬆ ኦꬂኮ ኔስ ሎኣናኔ ኔስ ላይꬃይ ቢታ ቦላ ኣዱቃና።

\VS{4}ዬሊዳይቶ! ኢንቴካ ኢንቴ ናይታ ሃንቄꬆፍቴ፤ ጊዶ ኣቲን ኢንቴ ናይታ ጎዳ ዞሬኒኔ ሴራን ዲቺቴ።
\XREF{}{{\XO 6:4 }{\XT{ቆላ 3፡21}}}


\par }{\SH ኦሲሲዛይታኔ ኦꬂዛይታ
\par }
{\PP \VS{5}ኦሳንቻቶ! ኢንቴ ኪርስቶሳስ ኣዛዜቲዛ ማላ ቢታ ቦላ ኢንቴና ኦሲሲዛይታስ ያሻቴꬃኒኔ ቦንቾን ሱሬ ዎዚናፔ ኣዛዜቲቴ።

\VS{6}ጮ ኣሳ ኣይፌን ቤታና ማላኔ ኦሲሲዛይታፔ ዶና ኣንጆ ኤካናስ ጊዶንታ ኢንቴ ኪርስቶሳ ኣይሌታ ማላ ጾሳ ሼኔ ኩሜꬃ ዎዚናፔ ፖላና ማላ ዎዚናፔ ኣዛዜቲቴ።

\VS{7}ኣሳስ ኦꬂዛ ማላ ጊዶንታ ጎዳስ ኦꬂዛ ማላ ኢንቴ ኩሜꬃ ዎዚናፔ ኦꬂቴ።

\VS{8}ጋሶይካ ኣይሌ ጊዲን ዎይኮ ጎዳ ጊዲን ባ ኦꬂዛ ሎኦ ኦሶስ ኡባስ ዎይቶ ኤካናይሳ ኢንቴ ኤሬታ።


\par }{\PP \VS{9}ኢንቴኖ ጎዳቶ! ኢንቴካ ኢንቴ ኦሲሲዛይታስ ሄሳꬆ ኦꬂቴ፤ ኢስታሲኔ ኢንቴስ ጎዳ ጊዲዳይ ቦላ ሳሎን ዲዛይሳ፤ ኢዚካ ኣይፌሶ ጼሊ ኣስ ማዶንታይሳካ ኢንቴካ ኤሪዛ ጊሻስ ኦሳንቻታ ባቢሶ ኣጊዲ ሎኦ ኦꬂቴ።\XREF{}{{\XO 6:9 }{\XT{ቆላ 4፡1፤ ዛሬ 10፡17፤ ቆላ 3፡25}}}


\par }{\SH ጾሳፌ ቤቲዛ ኦላ ሚሽ
\par }
{\PP \VS{10}ሃራ ባጋራ ሚኖ ጎዳኒኔ ኢዛ ጊታ ዎልቃን ሚኒቴ።

\VS{11}ዳቡሎሳ ጌኔ ኦሶ ኢንቴ ኤቄታናስ ዳንዳያና ማላ ጾሳ ኦላ ማይኦታ ማይኢቴ።

\VS{12}ጋሶይካ ኑ ኦሌታናይ ኣሾራኔ ሱꬃራ ጊዶንታ ሃይሳ ꬉማ ኣላሜዛ ሃሪዛ ጎዳታራ፥ ዎልቃማታራኔ ሳሎ ቦላ ዲዛ ቱና ኣያና ኦላንቻታራ ኦሌቶስ።

\VS{13}ኢታ ጋላሳይ ጋኪሺን ኢንቴ ሞርኬ ዎልቃራ ኤቄታናስ ዳንዳያና ማላ ጾሳ ኦላ ማይኦታ ኩሜꬅ ማይኢቴ፤ ኢንቴ ኡባካ ፖሊዳፔ ጉዬ ሚኒ ኤቃናስ ዳንዳዬታ።


\par }{\PP \VS{14}ሄሳ ጊሻስ ኢንቴ ጼሳን ቱማ ዚናሬ ማላ ዳንጬቲዲ ጺሎቴꬃ ጹሩሬታ ማላ ቲራን ማይኢዲ፥
\FTNT{*}{{\FR 6:14 }{\FT{ጹሩሬ ጉሲ ቤኒ ዎዴ ኦላ ኣሳቲ ቲራን ማይኢዛ ኦላ ማይኦ።
}}}\XREF{}{{\XO 6:14 }{\XT{ኢሳ 11፡5፤ 59፡17}}}

\VS{15}ሳሮቴꬃ ሚሺራቾ ቃላ ቶሆን ጫማ ማላ ኣꬂዲ ጊጌቲ ኤቂቴ።
\XREF{}{{\XO 6:15 }{\XT{ኢሳ 52፡7}}}

\VS{16}ሄይታንታፌካ ቦላራ ታማ ማላ ፖፖልኡ ጊዛ ኢታ ኣያና ዎንዳፌታ ኢንቴ ኡባ ቶይሳና ዳንዳያና ማላ ኣማኖ ጎንዳሌ ማላ ዴንꬂቴ።

\VS{17}ኣቶቴꬅ ቢራታ ቆቤ ማላ ሁኤን ዎꬂቴ፤ ኣያና ጊꬃ ማሻ ኦይኪቴ፤ ሄሲካ ጾሳ ቃላ።
\XREF{}{{\XO 6:17 }{\XT{ኢሳ 59፡17}}}


\par }{\PP \VS{18}ዎሳን ኣይ ሃኖንካ ኣያናን ዎሲቴ፤ ሄሳ ቆፒዲ ቤጊቴ፤ ኣማኒዛይታ ኡባ ጊሻስ ቃንጾንታ ዎሲቴ።
 
\VS{19}ታኒ ሚሺራቾ ቃላ ጹራ ኣሳስ ቆንጪሳናስ ዶና ዶይዛ ኡባ ዎዴ ያሺ ባይንዳ ታ ጻላቴꬃን ዮታናስ ቃላይ ታስ ኢሜታና ማላ ታስ ዎሲቴ።

\VS{20}ታኒ ሚሺራቾ ቃላ ጊሻስ ሳንሳላታን ቃሼታዳ ኪቴቲዳዴ ጊዲዳይ ሄሳሳ፤ ሄሳ ጊሻስ ታ ዮታናስ ቤሲዛይሳ ባቦንታ ዮታና ማላ ታስ ዎሲቴ።


\par }{\SH ዉርሴꬃ ሳሮካ
\par }
{\PP \VS{21}ታ ኣይ ማላ ዲዛኮኔ ኣይ ኦꬂዛኮ ኢንቴ ኤራና ማላ ዶሴቲዳ ታ ኢሻይ ጎዳስ ኣማኔቲዳ ኦሳንቻይ ቲቂቆሲ ኢንቴስ ሃኒዳይሳ ዉርሲካ ኢንቴስ ዮታና።
\XREF{}{{\XO 6:21 }{\XT{ሃዋ 20፡4፤ 2ጺም 4፡12}}}

\VS{22}ኢንቴ ኑ ሃኖቴꬅ ኤራና ማላኔ ኢንቴ ዎዚና ኢዚ ሚንꬄꬃና ማላ ታ ኢዛ ኢንቴኮ ዬዳዲስ።
\XREF{}{{\XO 6:22 }{\XT{ቆላ 4፡7-8}}}


\par }{\PP \VS{23}ኣዋ ጾሳፌ፥ ጎዳ ዬሱስ ኪርስቶሳፔ ሳሮቴꬂኔ ሲቆይ ኣማኖራ ኢንቴስ ታ ኢሻታስ ጊዶ።

\VS{24}ጎዳ ዬሱስ ኪርስቶሳ ፓጬይ ባይንዳ ሲቂዛ ኡባስ ሳሮቴꬂ ጊዶ። ኣሚን።


\par }