\NormalFont\ShortTitle{ኢዝራ ማጻፋ}

{\MT ኢዝራ

\par }{\IMT ጊዶ ቆፋ

\par }{\IP ኢዝራ ማጻፋይ ሃኒዳዝ ዛሪ ዮቲዛ ማጻፋ ናምኣታፔ ካሊዛ ማጻፋ ጊዲሺን ኢዚ ዮቲዛይ ባቢሎኔፔ ሲሚዳ ጉꬃ ኣይሁዳ ኣሳይ ሲሚዳይሳኔ ዬሩሳላሜን ኣሳ ዱሳይኔ ጎይኖ ዎጋይ ኦራጺዳይሳ ዮቴስ፤ ሄይቲካ ሃይሳፌ ጋርሳ ባጋራ ዲዛይታ።

\par }{\ILI 1. ፓሪሴ ካዎ ቂሮሳ ፒቃዴን ባቢሎኔ ዲኤቲ ቢዳይታፔ ኮይሮ ሲሚዳይታ (1-6)።

\par }{\ILI 2. ጾሳ ኬꬃዚ ሲሚ ኬጼቲዲ ኣንጄቲን ኣሳይ ዬሩሳላሜን ጾሳስ ጎይኖ ዶሚዴስ (7-8)።

\par }{\ILI 3. ዳሮ ላይꬃታፔ ጉዬ ጾሳ ዎጋ ኤራንቻዛ ኢዚራ ካሌꬆን ኣይሁዳ ኣሳይ ጉዬ ዬሩሳላሜ ሲሚዴስ፤ ኢዝራይ ጾሳ ኬꬃ ሚሻታ ኢስቲ ካሴ ዲዛሶ ዛራናስ ዴሬዚ ባ ኣያና ዱሳኔ ሳኣ ዱሳ ዛሪ ኤሳናስ ማዲዴስ (9-10)።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ኣይሁዳ ኣሳይ ዲኤቲ ቢዳሶፔ ጉዬ ሲሞ
{\IOR{1፡1—2፡70}}

\par }{\IO ያርሾ ያርሺዛሶዛ ዛሪ ኦሶኔ ጾሳ ኬꬃ ኬጾ ዶሜꬅ
{\IOR{3፡1—4፡6}}

\par }{\IO ዬሩሳላሜ ዛሪ ኬጺሺን ጋኪዳ ሜቶ
{\IOR{4፡7-23}}

\par }{\IO ጾሳ ኬꬃ ኦሶ ፖሌቴꬅ
{\IOR{4፡24—6፡22}}

\par }{\IO ኢዝራይ ኣይሁዳ ኣሳ ካሌꬂዲ ዬሩሳላሜ ቡስ
{\IOR{7፡1—8፡36}}

\par }{\IO ኣይሁዳቲ ኣይዛቤታፔ ኤኪዳ ማቼታ ኣንጂ ዬዳና ማላ ሺቂዳ ቆፋ
{\IOR{9፡1—10፡44}}



\par }\ChapOne{1}{\SH ኣይሁዳቲ ሲማና ማላ ካዎ ቂሮሳ ኣዋጃ
\par }
{\PP \VerseOne{1}ቂሮሲ ፓሪሴ ዴሬን ካዎቲዳ ኮይሮ ላይꬅ ጾሳይ ቂሮሳ ኣያና ዴንꬄꬂዲ ኢዚ ባ ካዎቴꬃ ኡባን ኣዋጃ ኣዋጂዲኔ ሄ ኣዋጃ ጻፊ ዎꬃና ማላ ኦꬂዴስ፤ ሄሲካ ሃኒዳይ ካሴ ናቤ ኤርማሳ ባጋራ ጾሲ ዮቲዳ ቃላይ ፖሌታና ማላሳ።
\XREF{}{{\XO 1:1 }{\XT{ኤር 25፡11፤ 29፡10}}}


\par }{\PP \VS{2}ፓሪሴ ካዎ ቂሮሲ ኣዋጃን ኬሲዳ ኣዛዞይ፥ «ጎዳ ሳሎ ጾሳይ ታና ቢታ ካዎቴꬃታ ኡባ ኣይሳና ማታ ታስ ኢሚዴስ፤ ዩሁዳ ቢታን ዲዛ ጾሳ ኬꬅ ዬሩሳላሜን ታ ኢዛስ ኬጻና ማላ ኣዛዚዴስ።
\XREF{}{{\XO 1:2 }{\XT{ኢሳ 44፡28}}}

\VS{3}ኢንቴ ጊዶፌ ጾሳ ኣስ ጊዲዳይሳራ ጾሲ ጊዶ፤ ዩሁዳ ዴሬን ዲዛ ዬሩሳላሜ ካታማ ቢዲ ጎዳ ኢስራኤሌ ጾሳ ኬꬃ ኬጾ።

\VS{4}ሃይቆፔ ኣቲዲ ባ ዴሬ ሲሚዛይታስ ሄን ባ ዲዛሶን ኣቲዛይቲ ዬሩሳላሜን ዲዛ ጾሳ ኬꬃ ኬጾስ ኢሚዛ ኢሞታፔ ቦላራ ቢራ፥ ዎርቃ፥ ሜሄታኔ ሃራ ሚሻታ ጉጂ ኢሞን ማዴቶ፤ ሄሲካ ኢስቲ ባንታ ዶሳን ኢሚዛ ኢሞታ ጊዶ» ጌስ።


\par }{\PP \VS{5}ሄሳፌ ጉዬ ዩሁዳኔ ቢኒያሜ ዜሬꬃታ ዳናቲ፥ ቄሴቲ፥ ሌዌቲኔ ጾሳይ ዎዚና ዴንꬄꬂዳ ኣሳይ ዉሪ ሲሚ ባናሲኔ ዬሩሳላሜን ዲዛ ጾሳ ኬꬃ ዛሪ ኬጻና ጊጌቲ ዴንዲዳ።

\VS{6}ዶꬃቲካ\FTNT{*}{{\FR 1:6 }{\FQA{ዶꬃቲካ፡
}}{\FT{ዶꬃቲካ ጊዛይሲ ኣይሁዳፔ ዎይኮ ፓሪሴ ዴሬ ኣስ ጊዳና ዳንዳዬቴስ።
}}} ዉሪ ባ ኪያቴꬃን ኢሚዳ ኢሞታ ቦላ ጉጂዲ ቢራፔኔ ዎርቃፌ ኦሴቲዳ ሚሻታ፥ ዱማ ዱማ ሶ ጊዶን ጎኤቲዛ ሚሻታኔ ሜሄታ ጾሳ ኬꬃን ሙጹዋታ ጊዲዛ ሃራ ጎኢዛ ሚሻታ ኢሚ ማዲዳ።


\par }{\PP \VS{7}ካዎ ቂሮሲ ካሴ ካዎ ናቡካዳናጾሬይ ዬሩሳላሜን ዲዛ ጾሳ ኬꬃፌ ቦንቂ ኤኪ ኤፊዲ ባ ኤቃ ጾሳ ኬꬃን ዎꬂዳ ጾሳ ሚሻ ኡባ ዛሪ ኢሚዴስ።

\VS{8}ፓሪሴ ካዎ ቂሮሲ ሚንጃ ኬꬃ ዳና ሚቲራዳጹ ባጋራ ጾሳ ኬꬃ ሚሻቲ ያና ማላኔ ዩሁዳ ዴሬ ኣይሲዛ ሴሳቢሳሬስ ሼꬊዴስ።

\VS{9}ሲሚዳ ሚሻቲ ሃይሳፌ ካሊ ዲዛይታ፤ ዎርቃፌ ኦሴቲዳ ሳኔቲ 30፥ ቢራፔ ኦሴቲዳ ሳኔቲ 1,000 ሃራ ዱማ ዱማ ሳኔቲ 29፤

\VS{10}ዎርቃፌ ኦሴቲዳ ጉቃ ሳኔቲ 30 ቢራፔ ኦሴቲዳ ቄሪ ሳኔቲ 410 ጎኢዛ ሃራ ሚሻቲ 1,000።

\VS{11}ሴሳቢሳሬይ ዲኤቲዳ ኣሳታራ ጊዲዲ ባቢሎኔፔ ዬሩሳላሜ ሲሚ ዪሼ ኤኪ ኬዚዳ ሚሻ ቆዳይ ኢሲ ቦላ 5,440።




\par }\Chap{2}{\SH ዲኤቴꬃፌ ባ ዴሬ ሲሚዳ ኣሳ
\par }
{\R (ናሂ 7፡4-73)

\par }{\PP \VerseOne{1}ባቢሎኔ ካዎ ናቡካዳናጾሬይ ባቢሎኔ ዴሬ ዲኢ ኤፊዳይታፔ ዩሁዳኔ ዬሩሳላሜ ካታማታ ሲሚዳ ኣሳቲ ሃይሳፌ ካሊ ዲዛይታ፤

\VS{2}ዲኤቴꬃፌ ሲሚ ዪዳ ኣሳታስ ዳና ጊዲ ዪዳይቲ ዜሩባቤሌ ኢያሶ፥ ናሂሚያ፥ ሳራያ፥ ማርዲኪዮሳ፥ ባልሻኔ፥ ሚሲፋሬ፥ ቢጉዋዬ፥ ኤሬሁሜኔ ባኣና ጌቴቲዛይታ። ባ ዴሬ ሲሚዳ ኢስራኤሌ ኣሳ ቆዳይ ሃይሳፌ ካሊ ዲዛይሳ፤


\par }{\PP \VS{3}ፓሮሴ ዜሬꬃቲ 2,172፥

\VS{4}ሻፋጺያ ዜሬꬃቲ 372፥

\VS{5}ኣራሄ ዜሬꬃቲ 775፥

\VS{6}ኢያሶፔኔ ኢዮኣቤ ናይታፔ ፓሃቴ-ሞኣቤ ዜሬꬃቲ 2,812፥

\VS{7}ኤላሜ ዜሬꬃቲ 1,254፥

\VS{8}ዛቶ ዜሬꬃቲ 945፥

\VS{9}ዛካዬ ዜሬꬃቲ 760፥

\VS{10}ባኔ ዜሬꬃቲ 642፥

\VS{11}ቤባዬ ዜሬꬃቲ 623፥

\VS{12}ኣዝጋዴ ዜሬꬃቲ 1,222፥

\VS{13}ኣዶንቃሜ ዜሬꬃቲ 666፥

\VS{14}ቢጉዋዬ ዜሬꬃቲ 2,056፥

\VS{15}ኣዲኔ ዜሬꬃቲ 454፥

\VS{16}ሂዝቂያሳ ና ኣጻሬ ዜሬꬃቲ 98፥

\VS{17}ቤሳዬ ዜሬꬃቲ 323፥

\VS{18}ዮራ ዜሬꬃቲ 112፥

\VS{19}ሃሹሜ ዜሬꬃቲ 223፥

\VS{20}ጋቤሬ ዜሬꬃቲ 95፥


\par }{\PP \VS{21}ዲኤቴꬃፌ ሲሚዳ ኣሳታ ጊዶፌ ካሴ ኢስታ ኣዋቲ ዲዛ ካታማቲኔ ሄ ካታማታን ዲዛ ኣሳ ቆዳይ ሃይሳፌ ካሊ ዲዛይሳ፤ ቤቴሊሄሜ ካታማ ኣሳቲ 123፥

\VS{22}ናጾፌ ካታማ ኣሳቲ 56፥

\VS{23}ኣናቶቴ ካታማ ኣሳቲ 128፥

\VS{24}ኣዚሞቴ ካታማ ኣሳቲ 42፥

\VS{25}ቂሪያቴ-ዪኣሪሜ፥ ካፊሬኔ ቢኤሮቴ ኣሳቲ 743፥

\VS{26}ኤራማኔ ጌባ ኣሳቲ 621፥

\VS{27}ማኪማሴ ካታማ ኣሳቲ 122፥

\VS{28}ቤቴሌኔ ኣዬ ካታማ ኣሳቲ 223፥

\VS{29}ኔቦ ካታማ ኣሳቲ 52፥

\VS{30}ሜጌቢሴ ካታማ ኣሳቲ 156፥

\VS{31}ሃራ ኤላሜ ካታማ ኣሳቲ 1,254፥

\VS{32}ሃሪሜ ካታማ ኣሳቲ 320፥

\VS{33}ሎዳ፥ ሃዲዴኔ ኦኖ ካታማ ኣሳቲ 725፥

\VS{34}ኢያርኮ ካታማ ኣሳቲ 345፥

\VS{35}ሳናኣ ካታማ ኣሳቲ 3,630፥


\par }{\PP \VS{36}ዲኤቴꬃፌ ሲሚዳ ቄሴ ዜሬꬃቲ ሃይሳፌ ካሊ ዲዛይታ፤ ኢያሶ ዜሬꬃታፔ ያዳያ ዜሬꬃቲ 973፥

\VS{37}ኢሜሬ ዜሬꬃቲ 1,052፥

\VS{38}ፓሽኩሬ ዜሬꬃቲ 1,247፥

\VS{39}ሃሪሜ ዜሬꬃቲ 1,017፥


\par }{\PP \VS{40}ዲኤቴꬃፌ ሲሚዳ ሌዌ ዛሬቲ ሃይሳፌ ካሊ ዲዛይታ፤ ሆዳዬፔ ጊዲዳ ኢያሶኔ ቃዲምኤሌ ዜሬꬃቲ 74፥

\VS{41}ጾሳ ኬꬃን ዬጺዛ ኣሳፌ ዜሬꬃቲ 128፥

\VS{42}ጾሳ ኬꬃ ናጊዛ ጻልሞኔ፥ ኣጻሬ፥ ሻሎሜ፥ ኣቁቤ፥ ሃጺጼኔ ሾባዬ ዜሬꬃቲ 139፥


\par }{\PP \VS{43}ዲኤቴꬃፌ ሲሚዲ ጾሳ ኬꬃ ኦሶስ ዶሬቲዳ ቆሞቲ ሃይሳፌ ካሊ ዲዛይታ፤ ጺሃ፥ ሃሱጳኔ ጻባኦቴ ዜሬꬃታ፥

\VS{44}ቂሮሴ፥ ሲኣሃኔ ፓዶኔ ዜሬꬃታ፥

\VS{45}ሌባና፥ ሃጋቤኔ ኣቁቤ ዜሬꬃታ፥

\VS{46}ሃጋቤ፥ ሻሚላዬኔ ሃናኔ ዜሬꬃታ፥

\VS{47}ጊዴሌ፥ ጋሃሬኔ ኤራኣዬ ዜሬꬃታ፥

\VS{48}ኤራሶኔ፥ ኔቆዳኔ ጋዛሜ ዜሬꬃታ፥

\VS{49}ኦዛ፥ ፋሳሄኔ ቤሳዬ ዜሬꬃታ፥

\VS{50}ኣሴኔ፥ ማኡኔኔ ኔፍሲሜ ዜሬꬃታ፥

\VS{51}ባቂቡቄ፥ ሃቁፋኔ ሃሪሁሬ ዜሬꬃታ፥

\VS{52}ባጺሎታ፥ ማሂዳኔ ሃርሻ ዜሬꬃታ፥

\VS{53}ባርቆሳ፥ ሲሳራኔ ቴማሄ ዜሬꬃታ፥

\VS{54}ኔጺሃኔ ሃጺፋ ዜሬꬃታ።


\par }{\PP \VS{55}ዲኤቴꬃፌ ሲሚዳ ሶሎሞኔ ኣይሌታ ዜሬꬃፌ፥ ሶጻዬ፥ ሶፌሬቴ፥ ፋሩዳ፤

\VS{56}ያኢላ፥ ዳርቆኔ፥ ጊዴሌ፥

\VS{57}ሻፋጺያ፥ ሃጺላ፥ ፖኬሬቴ-ሃጼባሜኔ ኣሚ ጌቴቲዛይታ።


\par }{\PP \VS{58}ጾሳ ኬꬃ ኦሳንቻታ ባጋቲኔ ሶሎሞኔ ኦሳንቻታ ዜሬꬃ ቆዳይ ኢሲ ቦላ 392።

\VS{59}ሃይሳፌ ካሊ ዲዛይቲ ቴሊ-ሜላ፥ ቴሊ-ሃርሻ፥ ኪሩቤ፥ ኣዳና፥ ኢሜሬ ጌቴቲ ጼይጌቲዛ ካታማታፔ ዬሩሳላሜ ሲሚዳይታ፤ ጊዶ ኣቲን ኢስታ ጊዲን ዎይኮ ኢስታ ኣዋቲ ኢስራኤሌ ዜሬꬅ ጊዲዳይሳ ሻኪ ኤሪሳናስ ዳንዳይቤቴና።

\VS{60}ሃ ኣሳቲ ዳላያ፥ ጾቢያኔ ኔቆዳ ቆሞታ ጊዶን ጉጄቴቴስ፤ ኢስታ ቆዳይካ 652፤


\par }{\PP \VS{61-62}ሃባዬይ፥ ሃቆጼይኔ ባርዚሌይ ቄሴታ ዜሬꬃታ፤ ጊዶ ኣቲን ካሴ ኢስታ ኣዋቲ ኦና ጊዲዳኮኔ ኢስቲ ኤሮንታ ኣጊዳ ጊሻስ ቄሴቴꬃ ኦሶ ኦꬆንታ ማላ ዲጌቲዳ።
\FTNT{*}{{\FR 2:61-62 }{\FT{ባርዚሌይ ጋላኣዴ ዴሬፔ ባርዚሌ ጌቴቲዛይሳ ናይታፔ ማቾ ኤኪዳ ጊሻስ ሄሳን ጼይጌቲዴስ።
}}}

\VS{63}ዴሬ ኣይሲዛይሲ ኡሪሜኒኔ ቱሚሜ ጌቴቲዛ ጾሳ ሼኔ ኦይቺዛ ቄሴይ ዴንዳና ጋካናስ ጾሳስ ዱማቲዳ ካꬃፌ ኢስቲ ሞንታ ማላ ኣዛዚዴስ።
\XREF{}{{\XO 2:63 }{\XT{ታይ 29፡12-38}}}


\par }{\PP \VS{64}ሄሳ ማላን ዲኤቴꬃፌ ሲሚዳ ኣሳታ ታይቦይ ኢሲ ቦላ 42,360።

\VS{65}ኢስታ ማጫሳታኔ ኣቱማ ኦሳንቻታ ታይቦይ ኢሲ ቦላ 7,337፤ ቃሴካ ዬꬃ ዬጺዛ ማጫሳቲኔ ኣቱማሳቲ ኢሲ ቦላ 200።

\VS{66}ኢስታስ 736 ፓራቲኔ 245 ባቁሎቲ፥

\VS{67}ኦይዱ ጼታኔ ሄꬑ ታማኔ ኢቻሹ ጋሜላቲኔ 6,720 ሃሬቲ ኢስታስ ዴቴስ።


\par }{\PP \VS{68}ሃ ዲኤቲዳ ኣሳቲ ሲሚዲ ዬሩሳላሜን ዲዛ ጾሳ ኬꬅ ጋኪዳ ዎዴ ኢሲ ኢሲ ዛርኬ ኮራፒኔቲ ጾሳ ኬꬂ ካሴ ባ ዲዛሶን ኬጼታና ማላ ባ ሼኔን ሙጹዋታ ኢሚዳ።

\VS{69}ኢስቲ ባስ ዳንዳዬቲዛ ማላ ጾሳ ኬꬃ ኦሶስ ኬሴቲ ኢሚዳ ኢሞታይ ኢሲ ቦላ 500 ኪሎ ዎርቃ፥ 2,786 ኪሎ ቢራ፥ ቄሴታስ ቤሲዛ ማይኦ 100 ኢሚዳ።


\par }{\PP \VS{70}ቄሴቲ፥ ሌዌቲ፥ ዬꬃ ዬጺዛይቲ፥ ጾሳ ኬꬅ ናጊዛይቲኔ ጾሳ ኬꬃ ኦሳንቻቲ ባ ማታን ዲዛ ካታማን ኡቲዳ፤ ቃሴ ኣቲዳ ኢስራኤሌ ኣሳቲ ካሴ ኢስታ ኣዋቲ ኢዛን ዴኢዛ ካታማን ኡቲዳ።
\XREF{}{{\XO 2:70 }{\XT{1ታሪ 9፡2፤ ናሂ 11፡3}}}




\par }\Chap{3}{\SH ጎይኖ ዎጋይ ቃሴካ ዶሜቲዴስ
\par }
{\PP \VerseOne{1}ላፑንꬆ ኣጊናን ኢስራኤሌቲ ባንታ ካታማን ካታማን ዲዛሶፔ ኢሲ ቆፋን ጊዲዲ ዬሩሳላሜን ሺቂዳ።

\VS{2}ሄሳፌ ጉዬ ኢዮሳዶቄ ና ኢያሶይኔ ኢዛራ ኦꬂዛ ቄሴቲ ቃሴካ ሳላቲያሌ ና ዜሩባቤሌይኔ ኢዛ ዳቦቲ ኢዛራ ኢሲፌ ጾሳ ኣስ ጊዲዳ ሙሴ ዎጋ ማጻፋን ካሴ ጻፌቲዳ ማላ ጹጌቲዛ ያርሾ ሺሻናስ ኢስራኤሌ ጾሳስ ያርሺዛሶን ያርሾ ያርሻናስ ዳንዳይዳ።
\XREF{}{{\XO 3:2 }{\XT{ኬሳ 27፡1}}}

\VS{3}ዲኤቴꬃፌ ሲሚ ዪዳ ኣሳይ ሄ ቢታን ዲዛ ኣሳ ኤቄቴꬃፌ ዴንዲዳይሳን ባቢኮካ ካሴ ያርሾ ያርሺዛሶዛ ዛሪ ጊግሲዳ፤ ሄሳፌ ጉዬ ማላዶኔ ኦማርስ ኡባ ዎዴ ፓጬይ ባይንዳ ጾሳስ ያርሾ ያርሺዳ።
\XREF{}{{\XO 3:3 }{\XT{ታይ 28፡1-8}}}

\VS{4}ሄሳፌ ጉዬ ዎጋይ ኣዛዚዛ ማላ ዳሴ ባኣሌ ቦንቺዳ። ኢሲ ኢሲ ጋላሳስ ቤሲዛ ያርሾካ ሺሺዳ።
\XREF{}{{\XO 3:4 }{\XT{ታይ 29፡12-38}}}

\VS{5}ቃሴ ኡባ ጋላስ ጹጌቲዛ ያርሾ፥ ኣጊናን ኣጊናን ያርሺዛ ያርሾኔ ጎዳስ ጌሻ ባኣሌታን ያርሼቲዛ ያርሾ ኡባ ያርሺዳ፤ ቃሴካ ኣሳይ ባ ዶሳን ጾሳስ ኢሚዛ ኢሞታ ኡባ ሺሺዳ።
\XREF{}{{\XO 3:5 }{\XT{ታይ 28፡11—29፡39}}}

\VS{6}ላፑንꬆ ኣጊናይ ጌሊዳ ማላ ኮይሮ ጋላሳን ጾሳስ ጹጌቲዛ ያርሾ ሺሾ ዶሚዳ፤ ጊዶ ኣቲን ጾሳ ኬꬃ ኦሶይ ዶሜቲቤና።


\par }{\SH ጾሳ ኬꬅ ዛሪ ኬጾ ዶሜꬅ
\par }
{\PP \VS{7}ሄሳፌ ጉዬ ዴሬይ ሹቻን ኬጺዛይታሲኔ ኣናጼታስ ጪጌቲዛ ሚሽ ኢሚዴስ፤ ቃሴ ሊባኖሴፔ ዚጋ ሚꬅ ቃንጺዲ ዮጴ ኣባ ፒንꬂዲ ዬዳና ማላኔ ካꬅ፥ ኡሺኔ ዎጋራ ዛይቴ ጺሮሴኒኔ ሲዶናን ዲዛ ኣሳታስ ዬዲዳ፤ ሄሲ ኡባይ ፓሪሴ ካዎ ቂሮሲ ፒቃዴ ኢሚዳ ማላ ሃኒዴስ።

\VS{8}ዬሩሳላሜን ዲዛ ጾሳ ኬꬃይ ካሴ ዲዛሶ ኣሳይ ጋኪዳፔ ናምኣንꬆ ላይꬃን፥ ናምኣንꬆ ኣጊናን፥ ሳላቲያሌ ና ዜሩባቤሌኔ ኢዮሳዶቄ ና ኢያሶራ ሃራ ኣቲዳ ኢሻቲ ሄይቲካ ቄሴታ፥ ሌዌታኔ ኢስታራ ኢሲፌ ዲኤቴꬃፌ ሃ ዬሩሳላሜ ሲሚ ዪዳ ኣሳይ ኡባይ ኢሲ ቦላ ኦሶ ዶሚዳ፤ 20 ላይꬅ ጋኪዳይቲኔ ሄሳፌ ቦላ ጊዲዳ ሌዌቲ ዉሪ ጾሳ ኬꬃ ኦሶ ኣዋቴꬃን ኦሲሳና ማላ ዶሬቲዳ።

\VS{9}ሌዌ ኢያሶ፥ ኢዛ ናይቲኔ ዳቦቲ፥ ቃዲምኤሌይኔ ዩሁዳሄ ዜሬꬃ ባጋ ጊዲዳ ኣቱማ ናይቲ ዉሪ ኢሲፌ ጊጌቲዲ ጾሳ ኬꬃ ናምኣንꬆ ኬጻና ኣዋቴꬅ ኤኪዳ፤ ሄናዳዴ ዜሬꬃፌ ጊዲዳ ሌዌቲኔ ኢስታ ኢሻቲ ኢስታ ማዲዳ።


\par }{\PP \VS{10}ኦሳንቻቲ ጾሳ ኬꬃ ዮች ዬጊዳ ዎዴ ቄሴቲ ባ ቄሴቴꬃ ማይኦ ማይኢዲኔ ዲንኬ ማላ ዬꬃ ሚሽ ኦይኪዲ ቃሴ ኣሳፌ ዜሬꬃፌ ጊዲዳ ሌዌቲ ዳላ ኦይኪዲ ኢስራኤሌ ካዎ ዳዊቴ ዎዴሶፔ ዎጋ ጊዲዲ ዪዳ ማላ ጾስ ዚሬን ኤቂዲ ጋላቲዳ።
\XREF{}{{\XO 3:10 }{\XT{1ታሪ 25፡1}}}

\VS{11}ኣሳይካ ዉሪ፥

\par }{\Q «ጾሳይ ኪያ ጾሳ፤

\par }{\QB ኢዚ ኢስራኤሌ ኣሳ

\par }{\QB ሲቂዛ ሲቆይ ሜርናሳ»

\par }{\MM ጊዛ ማዛሙሬ ጾሳ ቦንቾስ ዬጺዳ፤ ጾሳ ኬꬃ ዮች ዬስ ዶሚሺን ኣሳይ ዉሪ ባ ቃላ ꬎቁ ሂስቲዲ ኢሊሊሼ ጾሳ ጋላቲዴስ።
\XREF{}{{\XO 3:11 }{\XT{1ታሪ 16፡34፤ 2ታሪ 5፡13፤ 7፡3፤ ማዛ 100፡5፤ 106፡1፤ 118፡1፤ ኤር 33፡11}}}

\VS{12}ጪማ ቄሴታፔኔ ሌዌ ባጋታፔ ዳሮቲ፥ ዛርኬታፔ ኮራፒኔቲ ካሴ ጾሳ ኬꬃ ኦሶ ባ ኣይፌን ቤይዳ ጊሻስ ሃኢ ኬጼቲዛ ጾሳ ኬꬃስ ዮቻ ቤኢዲ ባ ቃላ ꬎቁ ሂስቲ ዬኪዳ፤ ሄን ዲዛ ሃራ ኣሳቲ ቃሴ ባንታ ቃላ ꬎቁ ሂስቲዲ ኢሊሊዳ።

\VS{13}ሄሳ ጋሶን ኡፋይሳ ዋሶይኔ ዬሆይ ኢሲ ቦላ ዋላኬቲዲ ሃሆን ሴቴቲዴስ፤ ጊዶ ኣቲን ኣሳይ ዬሆ ዋሶኔ ኡፋይሳ ኢሊሊሳ ሻኪ ኤራና ዳንዳይቤና።




\par }\Chap{4}{\SH ጾሳ ኬꬂ ዛሪ ኦሴቶንታ ማላ ዴንዲዳ ሴራ
\par }
{\PP \VerseOne{1}ዲኤቴꬃፌ ሲሚዳ ኣሳይ ኢስራኤሌ ጾሳ ኬꬃ ኬጺሺን ዩሁዳ ኣሳሲኔ ቢኒያሜ ኣሳስ ሞርኬ ጊዲዳይቲ ሲዪዳ።

\VS{2}ሄሳፌ ዴንዲዳይሳን ዜሩባቤሌኮኔ ኮራፒኔታኮ ዪዲ «ኑኒካ ኢንቴ ማላ ኢንቴ ጾሳ ጎይኒዛይታ፤ ኣሶሬ ዴሬ ካዎ ኣሴራዶኔይ ኑና ሃ ቢታ ኤሆሶፌ ዶሚዲ ኢዛስ ያርሺሼኔ ጎይኒሼ ጋምኢዶስ፤ ሄሳ ጊሻስ ሃኢ ኑኒካ ኢንቴናራ ኢሲፌ ኬጻና» ጊዳ።
\XREF{}{{\XO 4:2 }{\XT{2ካዎ 17፡24-41}}}


\par }{\PP \VS{3}ጊዶ ኣቲን ዜሩባቤሌይ፥ ኢያሶይኔ ኮራፒኔቲ ኡባይ «ኑ ጎዳ ጾሳ ኬꬃ ኬጻናስ ኢንቴና ኑናራ ጋꬂዛ ሚሺ ባዋ፤ ፓሪሴ ካዎ ቂሮሲ ኑና ኣዛዚዳ ማላ ኢስራኤሌ ጾሳ ኬꬃ ኑ ኑርካ ኬጻና» ጊ ዛሪዳ።


\par }{\PP \VS{4}ሄሳፌ ጉዬ ሄ ዴሬን ዲዛ ኣሳቲ ኣይሁዳ ኣሳታ ሂዶታ ቃንጺሶኒኔ ባቢሶን ጾሳ ኬꬃ ኬጾንታ ማላ ዲጎ ኦይኪዳ።

\VS{5}ፓሪሴ ካዎ ቂሮሴ ካዎቴꬃ ላይꬃፌ ዶሚዲ ካዎ ዳሪዮሳ ካዎቴꬃ ላይꬅ ጋካናስ ኢስቲ ኬጾንታ ማላ ኢስታ ꬉጴꬃናስ ዞሪዛ ኣሳታስ ማጋንጾ ኢሚዳ።
\FTNT{*}{{\FR 4:5 }{\FQA{ማጋንጾ፡
}}{\FT{ማጋንጾ ጉሲ ኣማራꬆ ቃላራ ጉቦ ጉሳ።
}}}


\par }{\SH ዬሩሳላሜ ካታማ ዛሬꬂ ኤሶንታ ማላ ዴንዲዳ ሴራ
\par }
{\PP \VS{6}ካዎ ኣርጼኪሲሲ ካዎቲዳ ኮይሮ ላይꬅ ዩሁዳኒኔ ዬሩሳላሜን ዴኢዛ ኢስራኤሌ ኣሳ ቦላ ኢስታ ሞርኬቲ ሞቶ ዳብዳቤ ጻፊዳ።
\XREF{}{{\XO 4:6 }{\XT{ኣስ 1፡1}}}


\par }{\PP \VS{7}ፓሪሴ ካዎ ኣርጼኪሲሲ ካዎቲዳ ዎዴ ኢዛራ ቢሺላሜ፥ ሚቲራዳጹ፥ ጻቢኤሌራ ኦꬂዛ ላጌቲ ኢዛራ ኢሲፌ ጊዲዲ ሞቶ ዳብዳቤ ካዎ ኣርጼኪሲሴስ ጻፊዳ ዳብዳቤዚ ኣራማይኬ ቃላኒኔ ፒዳሌን ጻፌቲዲ ናባቤታና ማላ ዬዴቲዴስ።
\FTNT{†}{{\FR 4:7 }{\FT{ኣራማይኬይ፡
}}{\FT{ኣራሜ ዴሬ ቃላ
}}}


\par }{\PP \VS{8}ዴሬ ኣይሲዛ ኤሬሁሜይኔ ጻፌዚ ሲሚሳዬይ ዬሩሳላሜ ጊሻስ ካዎ ኣርጼኪሲሴስ ሃይሳፌ ካሊዛይሳ ጻፊዳ።


\par }{\PP \VS{9}«ዳብዳቤዛ ጻፊዳይ ዴሬ ኣይሲዛ ኤሬሁሜ፥ ጻፌዛ ሲሚሳዬ፥ ኤላሜ ቢታን ዲዛ ሱሳፔ፥ ኤርኬፌኔ ባቢሎኔፔ ዪዲ ፒርዲዛ ዳናታፔኔ ኢስታራ ኢሲፌቴꬂ ዲዛይታፔ፥

\VS{10}ቃሴካ ጊታኔ ዎልቃማ ካዎ ኣሲናፌሬይ ዬሌቲዳ ዴሬፔ ሃራሶ ኤሂዲ ሳማሪያ ካታማኒኔ ኤፊራጺሴ ሻፋ ፒኒዲ ኣርሼይ ዉሊዛ ባጋራ ዳና ማላ ዎꬂዳ ሃራ ኣሳታራ ኢሲፌ ጻፊዳ ዳብዳቤ» ጊዳ።


\par }{\PP \VS{11}ዳብዳቤዛስ ኣይፌ ዮኦይ ካዎ ኣርጼኪሲሴስ፥ ኤፊራጺሴ ሻፋፔ ኣርሼይ ዉሊዛ ባጋራ ዲዛ ኔ ኦሳንቻታፔ ዬዴቲዳ ዳብዳቤይ፥


\par }{\PP \VS{12}«ካዎ! ኔ ኣቻፌ ኑኮ ዪዳ ኣይሁዳ ኣሳቲ ዬሩሳላሜ ቢዲ ሄ ኢታኔ ቱና ካታማዮ ዛሪዲ ኦሶ ቦላ ዴቴስ፤ ጊምቤዛካ ዛሪዲ ሎኤꬆኒኔ ዮቻ ዬጌꬃ ቦላ ዴቴስ።

\VS{13}ሄሳ ጊሻስ ሃ ካታማያ ሲማ ኦሴቲኮኔ ኢዚ ጊምቤይ ጊምቤቲ ጊጊኮ ኣሳይ ዉሪ ኔስ ጊሪዛ ጊራኔ ቃራጻ ቃንጾንታይሳ ኔ ኤራ፤ ኔ ካዎቴꬃ ቦንቾስ ኢሜቲዛ ኢሞታይ ጉጺ ጉጺ ባናይሲ ኔስ ኤሬቶ።

\VS{14}ኑኒካ ኔ ካዎቴꬃፌ ጎኤቲዛይታ ጊዲዳ ጊሻስ ኔ ቦንቾይ ቦሼቲሺን ኑ ቤዪሼ ጮኡ ጋናስ ቤሴና ጊዲ ሃ ኪታ ኔስ ዬዲዶስ።

\VS{15}ሄሳ ጊሻስ ካሴ ኢንቴ ኣዋታ ታሪኬይ ኢዛን ጻፌቲ ዲዛ ማጻፋይ ጼሌታና ማላ ቆፊሶስ፤ ሃ ካታማያ ኡባ ማካላንቻ፥ ካዎታሲኔ ዴሬታስ ሜቶ ሜꬊዛ ካታማ ጊዲዳይሳ ኔ ሄ ማጻፋፔ ዴማና፤ ካሴፔ ዶሚዲ ሄ ካታማይ ኣሳይ ማካላንቻ፤ ካታማያ ሾጬታ ꬋይዳይ ሃይሳ ጋሶና።

\VS{16}ሄሳፌ ዴንዲዳይሳን ሃ ካታማያ ናምኣንꬆ ሲማ ኦሴቲኮኔ ኢዚ ጊምቤይ ጊምቤቲ ጊጊዳፔ ጉዬ ኔ ካዎቴꬃን ኤፊራጺሴ ሻፋፔ ሄ ፒንꬃን ዲዛ ዴሬታ ኔ ኣይሳናይሲ ሜቶ ጊዲዳይሳኔ ኔስ ኣይኮ ሚሺካ ሄ ፒንꬃን ባይንዳይሳ ኑ ኔስ ቆንጪሶስ» ጌስ።


\par }{\PP \VS{17}ካዎዚካ ዳብዳቤዛ ዛሮ «ዴሬ ኣይሲዛ ኤሬሁሜስ፥ ጻፌዛ ሲሚሳዬስ፥ ቃሴ ሳማሪያኒኔ ኤፊራጺሴ ሻፋ ፒንꬃን ዲዛ ኔናራ ኢሲፌ ኦꬂዛይታስ ሳሮይ ጊዶ።


\par }{\PP \VS{18}«ኢንቴ ዬዲዳ ዳብዳቤይ ቢርሼቲ ናባቤቲን ታ ሲያዲስ፤

\VS{19}ሄሳፌ ዴንዲዳይሳን ሎኤꬂ ፒልጊ ጼላና ማላ ኣዛዛዲስ፤ ፒልጌꬃን ቤቲዳይ ዬሩሳላሜይ ካሴፔ ዶማዳ ካዎ ካዎቴꬃ ቦላ ማካላሼ ዲዛሮ፤ ማካላንቻታሲኔ ኢታ ኦꬂዛይታስ ጊዲዳይሳ ቆንጪሴስ።

\VS{20}ሄሲካ ዉሪ ሃንኮካ ዬሩሳላሜይ ኤፊራጺሴ ሻፋፔ ሄ ፒንꬃን ዲዛ ዴሬታ ቃራጻኔ ጊራ ጪጊሲዛ ዎልቃማ ካዎቲ ካዎቲዳ ዴሬ።

\VS{21}ሄሳ ጊሻስ ታ ሃራ ኣዛዞ ኪታና ጋካናስ ሄ ኣሳቲ ካታማዛ ዛሪ ኦꬆንታ ማላ ዮቲቴ።

\VS{22}ኑ ካዎ ኦሶ ቦላ ኣይኮ ሜቶይካ ጋኮንታ ማላ ኢንቴስ ኢዛ ኣላፌቴꬃ ኣዛሎንታ ናጌቲቴ» ጊ ኪቲዴስ።


\par }{\PP \VS{23}ካዎ ኣርጼኪሲሴ ዛሮ ዳብዳቤይ ኤሬሁሜስ፥ ሲሚሳዬሲኔ ኢስታራ ኦꬂዛይታስ ጋኪ ናባቤቲዳ ማላ ሄራካ ዬሩሳላሜ ቢዲ ካታማ ኦꬆንታ ማላ ኣሳ ዎልቃራ ቴቂዳ።

\VS{24}ሄሳ ጊሻስ ዳሪዮሲ ፓሪሴ ዴሬን ካዎቲዳ ናምኣንꬆ ላይꬅ ጋካናስ ጾሳ ኬꬃ ኦሶይ ዶሜቲዳ ማላ ኤቂ ኣቲዴስ።




\par }\Chap{5}{\SH ታቴናዬፔ ካዎ ዳሪዮሳስ ዬዴቲዳ ዳብዳቤ
\par }
{\PP \VerseOne{1}ሄ ዎዴ ናምኡ ናቤቲ ሃጌይኔ ኢዶ ና ዛካራሲ ዬሩሳላሜኒኔ ዩሁዳ ዴሬን ዴኢዛ ኣይሁዳ ኣሳስ ጾሳ ኬꬃ ኦሶ ጊሻስ ባ ጎዳ ኢስራኤሌ ጾሳ ሱንꬃን ቲንቢቴ ዮቲዳ።
\XREF{}{{\XO 5:1 }{\XT{ሃጌ 1፡12፤ ዛካ 1፡1}}}

\VS{2}ሳላቲያሌ ና ዜሩባቤሌይኔ ኢዮሳዶቄ ና ኢያሶይ ሄ ናቤታ ቃላ ሲዪዳፔ ጉዬ ዬሩሳላሜን ዲዛ ጾሳ ኬꬅ ዛሪ ኬጾ ኦይኪዳ፤ ናምኡ ናቤቲካ ኢስታ ማዲሼ ኢስታራ ዴቴስ።
\XREF{}{{\XO 5:2 }{\XT{ሃጌ 1፡12፤ ዛካ 4፡6-9}}}


\par }{\PP \VS{3}ሄ ዎዴ ኤፊራጺሴ ሻፋ ፒንꬃን ኣርሼይ ዉሊዛ ባጋራ ዴሬ ኣይሲዛ ታቴናዬይኔ ሳቴርቦዚናይ ቃሴካ ኢስታራ ኢሲፌ ኦꬂዛ ዳናቲ ዬሩሳላሜ ዪዲ «ኢንቴስ ሃ ጾሳ ኬꬃ ኬጻናሲኔ ጊምቤዛ ኦራጺሳናስ ኦኒ ኢንቴስ ፒቃዴ ኢሚዴ?» ጊ ኦይቺዳ።

\VS{4}ቃሴ ሃይሳ ጾሳ ኬꬃ ኬጺዛ ኣሳታ ሱንꬅ ኤራናስ ኦይቺዳ።

\VS{5}ጊዶ ኣቲን ኣይሁዳ ዳናታ ጾሲ ናጊዛ ጊሻስ ፓሪሴ ካዎ ዳሪዮሳስ ኪታይ ጋኪን ሄ ኪታዛስ ዛሮይ ያና ጋካናስ ኦሶ ኣጊቤቴና።


\par }{\PP \VS{6}ኤፊራጺሴ ሻፋ ፒንꬃን ኣርሼይ ዉሊዛ ባጋራ ዴሬ ኣይሲዛ ታቴናዬይኔ ሳቴርቦዚናይ ቃሴካ ኢስታራ ኢሲፌ ኦꬂዛ ዳናቲ ካዎ ዳሪዮሳስ ጻፊ ዬዲዳ ዳብዳቤይ ሃይሳፌ ካሊ ዲዛይሳ፤

\VS{7}«ቦንቼቲዳ ካዎ ዳሪዮሳ! ኔ ኣይሲዛ ዴራሲኔ ኔስ ሳሮይ ጊዶ፤

\VS{8}ኑኒ ዩሁዳ ቢታ ቢዲ ጊታ ጾሳ ኬꬃይ ጊታ ማሴቲዳ ሹቻኒኔ ሚꬃን ኬጼቲዳይሳ ቤይዳይሲ ኔስ ኤሬቶ፤ ሄ ኦሶዚካ ጪማቲ ካሌꬂሺን ማራኒኔ ኤሶን ኦሴቴꬃ ቦላ ዴስ።


\par }{\PP \VS{9}«ኑኒካ ዴሬዛ ካሌꬂዛይታ፥ ‹ሃይሳ ጾሳ ኬꬃ ዛሪ ኬጻናሲኔ ጊምባ ኦራጺሳናስ ኦኔ ኢንቴስ ፒቃዴ ኢሚዳይ?› ጊ ኦይቺዶስ።

\VS{10}ሃይሳ ኦሶዛ ኣዋቴꬃን ኦሲሲዛይ ኦናንታኮ ኤሪዲ ኑ ኔስ ቆንጪሳናስ ኢስታ ሱንꬃካ ኦይቺዶስ።


\par }{\PP \VS{11}«ኢስቲካ ኑስ፥ ‹ኑኒ ሳሎኔ ሳኣ ሜꬊዳ ጾሳ ኦሳንቻታ፤ ሄሳ ጊሻስ ዳሮ ላይꬃፌ ካሴ ጊታ ኢስራኤሌ ካዎይ ኬጺዳ ጾሳ ኬꬃ ኑኒ ዛሪዲ ሃኢ ኦሶ ቦላ ዶስ፤

\VS{12}ጊዶ ኣቲን ካሴ ኑ ኣዋቲ ሃይሳ ሳሎ ጾሳ ሃንቄꬂዳ ጋሶን ካላዳዌ ቢታ ኣስ ባቢሎኔ ካዎ ናቡካዳናጾሬን ጾኒሲዴስ፤ ካዎ ናቡካዳናጾሬይ ጾሳ ኬꬃ ላሊዲ ኣሳ ዲኢ ባቢሎኔ ኤፊዴስ።
\XREF{}{{\XO 5:12 }{\XT{2ካዎ 25፡8-12፤ 2ታሪ 36፡17-20፤ ኤር 52፡12-15}}}

\VS{13}ሄሳፌ ጉዬ ቃሴ ባቢሎኔ ዴሬን ካዎ ቂሮሲ ካዎቲዳ ኮይሮ ላይꬅ ሃይሳ ጾሳ ኬꬃ ኬጻና ማላ ኣዛዚዴስ።
\XREF{}{{\XO 5:13 }{\XT{ኢዝ 1፡2-11}}}

\VS{14}ናቡካዳናጾሬይ ዬሩሳላሜፔ ካሴ ጾሳ ኬꬃፌ ዲኢ ኤፊዲ ባቢሎኔን ዲዛ ኤቃ ኬꬃታን ዎꬂዳ ዎርቃፌኔ ቢራፔ ኦሴቲዳ ጌሻ ሚሻታ ኡባ ካዎ ቂሮሲ ዩሁዳ ዴሬ ኣይሲዛ ሴሳቢሳሬ ባጋራ ዛሪ ኑስ ኢሚዴስ።

\VS{15}ሄሲካ ዴሬ ኣይሲዛ ዳና ሳቢሳሬይ ጌሻ ሚሻታ ኤሂዲ ዬሩሳላሜን ዲዛ ጾሳ ኬꬃን ዎꬃና ማላኔ ጾሳ ኬꬃይ ካሴ ባ ዲዛሶን ዛሪ ኬጼታና ማላ ካዎ ቂሮሲ ኢዛ ኣዛዚዴስ።

\VS{16}ሄሳ ጊሻስ ሴሳቢሳሬይ ዪዲ ጾሳ ኬꬃ ዮቻ ዬጊዳፔ ጉዬ ኦሶዚ ኦሴቲ ኦሴቲ ሲንꬄ ባና ማላ ሃኒዲ ሃይሳ ጋካናስ ጾሳ ኬꬃ ኦሶይ ኦሴቴꬃ ቦላ ዴስ፤ ጊዶ ኣቲን ጾሳ ኬꬃ ኦሶይ ኦሴቲ ጊጊቤና› ጊዳ።


\par }{\PP \VS{17}«ካዎ! ሂያ ቱማፔ ሃ ጾሳ ኬꬃይ ዬሩሳላሜን ኦሴታና ማላ ካዎ ቂሮሲ ኣዛዚዳ ኣዛዞይ ዲዛኮ ባይንዳኮ ሻኪ ኤራናስ ባቢሎኔን ካዎ ኬꬃን ማዝጋቤን ጻፌቲ ዲዛይሳ ፒልጊሳ ጼሊሳዳ ኔ ኣይ ጋ ቃቺዳኮ ኑና ኤሪሳና ማላ ዎሶስ» ጊ ጻፊዳ።




\par }\Chap{6}{\SH ዳሪዮሳ ኣዋጃ
\par }
{\PP \VerseOne{1}ባቢሎኔን ካዎ ሚንጃ ኬꬃን ዲዛ ማዝጋባቲ ዉሪ ፒልጌቲ ጼሌታና ማላ ካዎ ዳሪዮሲ ኣዛዚዴስ፤

\VS{2}ጊዶ ኣቲን ባቢሎኔ ካታማን ጊዶንታ ሜዶኔ ዴሬን ኣሂሚቴ ካታማን ኢሲ ጻꬃ ማጻፋይ ቤቲዴስ፤ ኢዛን ጻፌቲዳ ቃላይ፥


\par }{\PP \VS{3}«ቂሮሲ ካዎቲዳ ኮይሮ ላይꬅ ዬሩሳላሜን ዲዛ ጾሳ ኬꬂ ጹጌቲዛ ያርሾይኔ ሃራ ዱማ ዱማ ያርሾቲ ሺቂዛሶ ጊዲዲ ኦሴታና ማላ ኣዛዞ ኢሚዴስ፤ ጾሳ ኬꬃ ኣዱሳቴꬂ 27 ሜቲሬ ጊዲሺን ኣሆቴꬃዚ 27 ሜቲሬ ጊዳናስ ቤሴስ።

\VS{4}ጊምቤቲካ ሹቻፌ ኦሴቲዳ ሄꬑቶ ዩዪ ኣꬊዳ ጊምቤታ ሁኤን ኢሲቶ ዩዪ ኣꬊ ሚꬃን ኩዬቶ፤ ሄ ኦሶዛስ ኮሺዛ ሚሽ ካዎዛ ሚንጃ ኬꬃፌ ኢሜቶ።

\VS{5}ቃሴ ሃይሳፌ ሲንꬄ ካዎ ናቡካዳናጾሬይ ዬሩሳላሜን ጾሳ ኬꬃፌ ዲኢ ኤኪዳ ዎርቃፌኔ ቢራፔ ኦሴቲዳ ጾሳ ኬꬃ ሚሻቲ ሲሚዲ ዬሩሳላሜን ኦሴቲዛ ጾሳ ኬꬃን ኢስታስ ቤሲዛሶን ኡቴቶ» ጌስ።


\par }{\SH ጾሳ ኬꬃይ ኬጼታና ማላ ካዎ ዳሪዮሳ ኣዛዞ
\par }
{\PP \VS{6}ካዎ ዳሪዮሲ ሃይሳፌ ካሊ ዲዛ ኪታ ኣꬂዴስ፤ «ኤፊራጺሴፔ ኣርሼይ ዉሊዛ ባጋራ ዲዛ ዴሬ ኣይሲዛ ታቴናዬስ፥ ሳቴርቦዚናዬሲኔ ኢንቴናራ ኢሲፌ ኦꬂዛ ኡባቲ ጾሳ ኬꬃ ኦሶን ጋኮፍቴ፤

\VS{7}ኢንቴ ኦሶዛ ꬉጴꬆንታ ማላ ናጌቲቴ፤ ኣይሁዳታ ኣይሲዛይሲኔ ኣይሁዳታ ካሌꬂዛይቲ ጾሳ ኬꬃ ካሴ ኢዚ ዲዛሶን ዛሪ ኬጼቶ።

\VS{8}ሃይሳ ጋሶን ኢንቴ ጾሳ ኬꬃ ኦሶ ማዳና ማላ ታ ኢንቴና ኣዛዛዲስ፤ ሃ ኦሶዛስ ኮሺዛ ሚሽ ካዎ ሚንጃ ኬꬃፌኔ ኤፊራጺሴፔ ኣርሼይ ዉሊዛ ባጋራ ዲዛ ዴሬፔ ካዎስ ሺቂዛ ጊራ ሚሻፌ ኬዚዲ ኢስታስ ኢሜቶ፤ ኦሶዚካ ꬉጴታና ቤሴና።

\VS{9}ቃሴካ ዬሩሳላሜን ዲዛ ቄሴቲ ኢንቴስ ዮቲዛ ማላ ጋላስ ጋላስ ሳሎ ጾሳስ ያርሾ ሺሻና ማላ ኢንቴፌ ኮዬቲዛ ሚርጎታ፥ ꬋርሾታ፥ ꬋርሾ ላቃታ፥ ቃሴካ ሙጹዋታስ ጊዲዛ ጊስቴ፥ ማጺኔ፥ ዎይኔ ኡሹኔ ዎጋራ ዛይቴ ኡባ ፓጬይ ባይንዳ ኢስታስ ኢሚቴ።

\VS{10}ሃ ኡባስ ጋሶይካ ሳሎ ጾሳይ ኡፋይሳን ኤኪዛ ያርሾ ኢስቲ ሺሺሼ ካዎሲኔ ኢዛ ኣቱማ ናይታ ጊሻስ ዎሳና ማላሳ።

\VS{11}ሃይሳፌ ሃራ ታ ኢንቴና ኤሪሳና ኮይዛ ሚሺ ታ ኢሚዛ ኣዛዞ ኤኮንታይኔ ኣዛዜቶንታይ ዲኮ ኢዛ ኬꬃ ቱሳ ሾዲዲ ሄ ቱሳ ጼራ ማሲዲ ሄ ማሴቶ ቱሳ ጼራን ካቄቶ፤ ኢዛ ሶዚካ ላሌቲዲ ቡራ ኦሎሶ ጊዶ።

\VS{12}ሃ ኣዛዞዛ ኢጺዲ ዬሩሳላሜን ዲዛ ጾሳ ኬꬃ ላላና ኮይዛ ኣይ ካዎኔ ዴሬ ኡባ ባ ሱንꬃይ ጼይጌታና ማላ ዬሩሳላሜ ዶሪዳ ጾሳይ ꬋይሶ፤ ሃይሳ ኣዛዞዛ ኢሚዳይ ታና ካዎ ዳሪዮሳ ጊዲዳ ጊሻስ ኡባይ ፖሌታና ቤሴስ።»


\par }{\SH ጾሳ ኬꬃ ኣንጂሶ ባኣሌ
\par }
{\PP \VS{13}ሄሳፌ ጉዬ ዴሬ ኣይሲዛ ታቴናዬ፥ ሳቴርቦዚናዬይኔ ኢስታራ ኢሲፌ ኦꬂዛ ዳናቲ ካዎይ ኣዛዚዳ ማላ ኡባ ፖሊዳ።

\VS{14}ኣይሁዳታ ካሌꬂዛይቲ፥ ናቤ ሃጌይኔ ዛካራሲ ሚንꬄꬂን ጾሳ ኬꬃ ኦሶ ኤሌሲ ኦꬂዳ፤ ኢስራኤሌ ጾሳ ሼኔን ፓሪሴ ካዎ ቂሮሲ፥ ዳሪዮሲኔ ኣርጼኪሲሲ ኣዛዚዳ ማላ ጾሳ ኬꬃ ኦሶ ፖሊዳ።
\XREF{}{{\XO 6:14 }{\XT{ሃጌ 1፡1፤ ዛካ 1፡1}}}

\VS{15}ኢስቲ ጾሳ ኬꬃ ኦሶ ፖሊዳ ዎዴይ ካዎ ዳሪዮሲ ካዎቲዳ ኡሱፑንꬆ ላይꬃን ኣዳሬ ኣጊናን ሄꬓንꬆ ጋላሳና።

\VS{16}ሄሳፌ ጉዬ ኢስራኤሌ ዴሬይ፥ ቄሴቲ፥ ሌዌቲ፥ ቃሴ ዲኤቴꬃፌ ሲሚዳ ኣሳይ ኡባይ ጾሳ ኬꬃ ኣንጂሶ ባኣሌዛ ኡፋይሳን ቦንቺዴስ።

\VS{17}ኢስቲካ ባኣሌዛ ቦንቾስ ጊዲዛ 100 ሚርጎታ፥ 200 ꬋርሾታኔ 400 ꬋርሾ ላቃታ ያርሾስ ሺሺዳ፤ ናጋራ ያርሾስ 12 ዴይሻ ኮርቤታ ኢስራኤሌ ኣሳ ኢሳ ኢሳ ዛርኬ ሱንꬃን ሺሺዳ።

\VS{18}ሙሴ ማጻፋን ጻፌቲዳ ዎጋ ማላ ዬሩሳላሜን ኬጼቲዳ ጾሳ ኬꬃን ኦሶስ ቄሴታኔ ሌዌታ ኢስታስ ቤሲዛ ማራን ማራን ዎꬂዳ።


\par }{\SH ፓዚጋ ባኣሌ
\par }
{\PP \VS{19}ዲኤቲዳሶፔ ሲሚዳ ኣሳቲ ኮይሮ ኣጊናይ ጌሊዳ ማላ ታማኔ ኦይዳንꬆ ጋላስ ፓዚጋ ባኣሌ ቦንቺዳ።
\XREF{}{{\XO 6:19 }{\XT{ኬሳ 12፡1-20}}}

\VS{20}ቄሴቲኔ ሌዌቲ ዉሪ ዎጋዚ ጊዛ ማላ ባና ጌሺዳ፤ ሌዌቲካ ፓዚጋ ባኣሌ ቦንቺዛ ዎዴ ዲኤቴꬃፌ ሲሚዳ ኣሳታሲኔ ቄሴታስ፥ ቃሴ ባንታ ጊሻስ ሺቂዳ ሜሄታ ሹኪዳ።

\VS{21}ዲኤቴꬃፌ ሲሚዳ ኢስራኤሌ ኣሳቲኔ ሄ ካዎቴꬃን ዲዛ ኣይዛቤታ ዎጋ ኣጊዲ ጎዳ ኢስራኤሌ ጾሳ ጎይኒዛ ኡባታራ ፓዚጋ ካꬃ ሚዳ።

\VS{22}ጾሳይ ኣሶሬ ካዎ ላሚዲ ኢስራኤሌ ጎዳይ ኢዛን ጋላቴቲዛ ጾሳ ኬꬃ ዛሪ ኬጻና ማላ ኢስታ ኦሶን ማዲዳ ጊሻስ ላፑን ጋላስ ኩሜꬅ ኡኬꬃ ባኣሌ ኡፋይሳን ቦንቺዳ።




\par }\Chap{7}{\SH ኢዝራ ማዛሙሬ
\par }
{\PP \VerseOne{1}ዳሮ ዎዴፔ ጉዬ ኣርጼኪሲሲ ፓሪሴ ዴሬን ካዎቲዳ ዎዴ ኢዝራ ጌቴቲዛ ኣሲ ዴስ፤ ኢዚካ፥ ሳራያ ና፥ ሳራያይ ኣዛሪያሳ ና፥ ኣዛሪያይ ኪልቂያሳ ና፥ ኪልቂያሲ ሻሎሜ ና፥

\VS{2}ሻሎሜይ ሳዶቄ ና፥ ሳዶቄይ ኣሂጹቤ ና፥ ኣሂጹቤይ ኣማሪያ ና፥

\VS{3}ኣማሪያይ ኣዛሪያሳ ና፥ ኣዛሪያሲ ማራዮታ ና፥ ማራዮቴይ ዛራሂያ ና፥

\VS{4}ዛራሂያይ ኡዜ ና፥ ኡዜይ ቡቃ ና፥

\VS{5}ቡቃይ ኣቢሹኣ ና፥ ኣቢሹኣይ ፊኒሃሴ ና፥ ፊኒሃሲ ኤልኤዜሬ ና፥ ኤልኤዜሬይ ቄሴታ ሃላቃ ኣሮኔ ና።


\par }{\PP \VS{6}ኢዝራይካ ባቢሎኔፔ ዬሩሳላሜ ዪዴስ፤ ኢዚካ ጎዳ ኢስራኤሌ ጾሲ ሙሴስ ኢሚዳ ዎጋ ሎኤꬂ ኤሪዛ ኣስታማሬ፤ ጾሳ ዎልቃይ ኢዛራ ዲዛ ጊሻስ ካዎዚ ኢዚ ኦይቺዳይሳ ኡባ ኢሚዴስ።

\VS{7}ቃሴ ኣርጼኪሲሲ ካዎቲዳ ላፑንꬃ ላይꬃን ቄሴታፔ፥ ሌዌታፔ፥ ዬጺዛይታፔ፥ ጾሳ ኬꬅ ናጊዛ ዛቤታፔ፥ ኦሳንቻታፔኔ ኢስራኤሌ ኣሳፔ ኢሲ ኢሲ ኣሳታ ጉጂዲ ኢዝራራ ኢሲፌ ዬሩሳላሜ ዪዳ።

\VS{8}ኢዝራይ ካዎ ኣርጼኪሲሲ ካዎቲዳ ላፑንꬃ ላይꬃን ኢቻሻንꬆ ኣጊናን ዬሩሳላሜ ጋኪዴስ።

\VS{9}ጊታ ጾሳ ዎልቃይ ኢዛ ቦላ ዲዛ ጊሻስ ባቢሎኔፔ ኮይሮ ኣጊናን ኮይሮ ጋላስ ዴንዲዲ ኢቻሻንꬆ ኣጊናን ኮይሮ ጋላስ ዬሩሳላሜ ጋኪዴስ።

\VS{10}ኢዝራይ ባ ዴኦ ኡባን ጾሳ ዎጋ ፒልጊ ኤራናስ፥ ኦꬃናሲኔ ጾሳ ኣዛዞታኔ ዎጋታ ኩሜꬃ ኢስራኤሌ ናይታ ታማርሳናስ ባናቴꬃ ኣꬂ ኢሚዴስ።


\par }{\SH ካዎዚ ኢዝራስ ጻፊ ኢሚዳ ፒቃዴ ዳብዳቤ
\par }
{\PP \VS{11}ጎዳይ ኢስራኤሌ ኣሳታስ ኢሚዳ ዎጋኔ ኣዛዞ ሎኤꬂ ኤሪዛ ኣስታማሬ ጊዲዳ ኢዝራስ ካዎ ኣርጼኪሲሲ ኢሚዳ ዳብዳቤይ ሃይሳፌ ካሊ ዲዛይሳ፤


\par }{\PP \VS{12}ካዎታስ ካዎ ኣርጼኪሲሴፔ ሳሎ ጾሳ ዎጋ ፒልጊ ጼሎን ኬሂ ኤራንቻ ጊዲዳ ዎጋ ታማርሲዛ ቄሴ ኢዝራ! ሳሮይ ኔስ ጊዶ፤


\par }{\PP \VS{13}ታ ካዎቴꬃ ጋርሳን ኣቂዛ ኣሳቲኔ ኔናራ ዬሩሳላሜ ሲማና ኮይዛ ኢስራኤሌ ኣሳቲ፥ ቄሴቲኔ ሌዌቲ ኡባይ ሲማና ማላ ፒቃዴ ኢማዲስ።

\VS{14}ቃሴ ኔ ኩሼን ዲዛ ጾሳ ዎጋ ማላ ዩሁዳኒኔ ዬሩሳላሜን ፖሌቲዛይሳ ካሌታዳ ኔ ሎኤꬃ ጼላና ማላ ታና ዞሪዛ ላፑን ኣሳታን ኪቴታዳሳ።

\VS{15}ሃራይ ቃሴ ዬሩሳላሜይ ኢዛስ ዱሳሶ ጊዲዳ ኢስራኤሌ ጾሳስ ታኒኔ ታናራ ኢሲፌ ዞሪዛይቲ ኑ ዶሳን ኢሚዳ ቢራኔ ዎርቃ ኤካዳ ባ።

\VS{16}ሃይሳ ቦላ ጉጃዳ ኔኒ ባቢሎኔ ዴሬን ሺሺዛ ዎርቃኔ ቢራ፥ ኢስራኤሌ ኣሳቲኔ ቄሴቲ ዬሩሳላሜን ዲዛ ጎዳ ኢንቴ ጾሳ ኬꬃን ሺቃና ማላ ኢሚዛ ኢሞታ ሚሽ ኡባ ኤካዳ ባ።

\VS{17}ሄ ሚሻዛን ዬሩሳላሜን ዲዛ ጎዳ ኢንቴ ጾሳ ኬꬃን ያርሾስ ጊዳና ማላ ሚርጎታ፥ ꬋርሾታ፥ ꬋርሾ ላቃታ፥ ቃሴ ሙጹዋታስ ጊዲዛ ካꬂኔ ዎይኔ ኡሹ ኡባ ሻማዳ ያርሾ ሺሻ።

\VS{18}ሄሳፌ ቲርፒ ኣቲዛ ቢራኔ ዎርቃ ኢንቴ ጾሳ ሼኔ ማላ ኔኒኔ ኔ ዴሬ ኣሳቲ ኢንቴ ዶሲዛ ኦሶስ ጎኤቲቴ።

\VS{19}ኔ ጾሳ ኬꬃን ኦꬃና ማላ ኔስ ሃዳራ ኢሜቲዳ ሚሻታ ኡባ ዬሩሳላሜን ዲዛ ጎዳ ሲንꬃን ሺሻ።

\VS{20}ሄሳፌ ቦላራ ኔ ጾሳ ኬꬃ ኦሶስ ኮሺዛ ኣይ ሚሺካ ካዎ ሚንጃ ኬꬃፌ ኤካናስ ዳንዳያሳ።


\par }{\PP \VS{21}«ኤፊራጺሴ ሻፋ ፒንꬃን ኣርሼይ ዉሊዛ ባጋራ ካዎ ሚሻ ቦላ ኣዋቴꬂ ዲዛይቲ ኢንቴ ዉሪ ሳሎ ጾሳ ዎጋ ታማርሲዛ ቄሴ ኢዝራይ ኢንቴና ኦይቺዛ ሚሽ ኡባ ኢንቴ ኢዛስ ኤሶን ኢማና ማላ ታኒ ካዎ ኣርጼኪሲሲ ኣዛዛዲስ።

\VS{22}ሄꬑ ሺያኔ ኦይዱ ጼቱ ኪሎ ጊዲዛ ቢራ፥ ታሙ ሺ ኪሎ ጊዲዛ ጊስቴ፥ ናምኡ ሺ ሊቲሮ ጊዲዛ ኡሹ፥ ናምኡ ሺ ሊቲሮ ጊዲዛ ዎጋራ ዛይቴኔ ኮሺዛ ኬና ማጺኔ ኢሚቴ።

\VS{23}ካዎዛ ቦላኔ ኢዛ ናይታ ቦላ ሃንቆይ ዮንታ ማላ ሳሎ ጎዳይ ባ ኬꬃ ኦሶስ ኣዛዚዛይሳ ኡባ ሚኒ ፖላና ኮሼስ።

\VS{24}ቃሴ ቄሴታፔ፥ ሌዌታፔ፥ ዬጺዛይታፔ፥ ዛቤታፔ፥ ጾሳ ኬꬃን ኮሺዛ ሚሻን ኦꬂዛ ኣሳታ ኡባታፔ ቃራጻኔ ጊራ ቃንጺሳናስ፥ ዎልቃን ሃራ ሚሽ ኦሲሳናስ ኢስታ ቦላ ኢንቴስ ማታይ ባይንዳይሳ ታ ኢንቴና ኤሪሳይስ።


\par }{\PP \VS{25}«ኢዝራ! ኔ ጾሳይ ኔስ ኢሚዳ ኣꬎ ኤራቴꬃ ማላ ካላሼ ኤፊራጺሴ ሻፋ ፒንꬃን ዲዛ ዴሬ ኡባስ ኔኒ ጾሳ ዎጋ ኤሪዛ ዳናታኔ ፒርዲዛይታ ዶራ፤ ጾሳ ዎጋ ኤሮንታይታስ ኔኒ ኔ ጾሳ ዎጋ ታማርሳ።

\VS{26}ኔኒ ጾሳ ዎጋስ ዎይኮ ካዎ ዎጋ ኡባስ ኣዛዜቶንታ ኣሲ ዲኮ ኢዛዴይ ሃይቆን ዎይኮ ዴሬፔ ጎዴቴꬃን ዎይኮ ኢዛ ሃሮ ቦንቃን ዎይኮ ቃሾን ቃጻዬቶ።»


\par }{\SH ኢዝራይ ጾስ ጋላቲዴስ
\par }
{\PP \VS{27}ኢዝራይ፥ «ዬሩሳላሜን ዲዛ ጾሳ ኬꬃይ ሃይሳꬆ ቦንቼታና ማላ ካዎዛ ኤኖ ሂስቲዳ ጎዳ ኑ ኣዋታ ጾሲ ጋላቴቶ።

\VS{28}ታኒ ካዎ ኣቻኒኔ ኢዛ ዞራንቻታ ኣቻን፥ ዎልቃማ ዳናታ ኣቻን ዶሴታና ማላ ኦꬂዳ ጾሳይ ጋላቴቶ። ጎዳ ታ ጾሳ ዎልቃይ ታናራ ዲዛ ጊሻስ ኢስራኤሌፔ ኮራፒኔቲ ታናራ ኢሲፌ ጊዲዲ ዬሩሳላሜ ሲማና ማላ ዞሪዲ ታ ታማርሳና ማላ ታና ማዲዴስ» ጊ ጾሳ ጋላቲዴስ።




\par }\Chap{8}{\SH ዲኤቲ ቢዳሶፔ ኢዝራራ ሲሚዳ ኣሳ
\par }
{\PP \VerseOne{1}ካዎ ኣርጼኪሲሲ ካዎቴꬃን ኣይሲዛ ዎዴን ታናራ ባቢሎኔ ዴሬፔ ሲሚዳ ኮራፒኔታ ሱንꬂ ሃይሳፌ ካሊ ዲዛይሳ፤


\par }{\Q \VS{2}ፊኒሃሴ ዜሬꬃታፔ

\par }{\QB ጌርሾሜ፥

\par }{\QB ኢታማሬ ዜሬꬃታፔ

\par }{\QB ዳኔላ፥

\par }{\QB ዳዊቴ ዜሬꬃታፔ ሃጹሼ፥


\par }{\QB \VS{3}ኢዚካ ሻካኒያ ና፥

\par }{\QB ፓሮሴ ዜሬꬃታፔ

\par }{\QC ዛካራሲኔ ኢስታ ሶ ኣሳታፔ

\par }{\QC 150 ኣዴቲ ጻፌቲዳ፤


\par }{\QB \VS{4}ፓሃቴ-ሞኣቤ ዜሬꬃታፔ

\par }{\QB ዛራሂያ ና ኤልሆኤናዬይኔ

\par }{\QB 200 ኣቱማሳቲ፥


\par }{\QB \VS{5}ዛቶ ዜሬꬃታፔ

\par }{\QB ያሃዚኤሌ ና ሻካኒያራ

\par }{\QB 300 ኣቱማሳቲ፥


\par }{\QB \VS{6}ኣዲኔ ዜሬꬃታፔ

\par }{\QB ዮናታኔ ና ኤቤዴኔ

\par }{\QB 50 ኣቱማሳቲ፥


\par }{\QB \VS{7}ኤላሜ ዜሬꬃታፔ

\par }{\QB ኣታሊያ ና ዬሻኢያኔ ኢዛራ

\par }{\QB 70 ኣቱማሳቲ፥


\par }{\QB \VS{8}ሻፋጺያ ዜሬꬃታፔ

\par }{\QB ሚካኤሌ ና ዛባዲያኔ

\par }{\QC ኢዛራ 80 ኣቱማሳቲ፥


\par }{\QB \VS{9}ኢዮኣቤ ዜሬꬃታፔ

\par }{\QB ዉርሴꬃታ ሱንꬃይ

\par }{\QB ዪሂኤሌ ና ኣብዲዩኔ

\par }{\QC ኢዛራ 218 ኣቱማሳቲ፥


\par }{\QB \VS{10}ባኔ ዜሬꬃታፔ

\par }{\QB ዮስፒያ ና ሻሎሚቴኔ

\par }{\QC ኢዛራ 160 ኣቱማሳቲ፥


\par }{\QB \VS{11}ቤባዬ ዜሬꬃታፔ

\par }{\QB ኢዛ ና ዛካራሳኔ

\par }{\QB 28 ኣቱማሳቲ፥


\par }{\QB \VS{12}ኣዝጋዴ ዜሬꬃታፔ

\par }{\QB ሃቆጼ ና ዮሃናኔኔ

\par }{\QC ኢዛራ 110 ኣቱማሳቲ፥


\par }{\QB \VS{13}ኣዶንቃሜ ዜሬꬃታፔ

\par }{\QB ዉርሴꬃታ ሱንꬃይ፥

\par }{\QC ኤልፋሌጼ፥ ዪኢኤሌ፥ ሻማኤኔ

\par }{\QC ኢስታራ 60 ኣቱማሳቲ፥


\par }{\QB \VS{14}ቢጉዋዬ ዜሬꬃታፔ

\par }{\QB ኡታዬ፥ ዛኩሬኔ

\par }{\QC ኢስታራ 70 ኣቱማሳቲ ሲሚዳ።


\par }{\SH ኢዝራይ ጾሳ ኬꬃን ኦꬂዛ ሌዌ ዜሬꬃታ ዴሞ
\par }
{\PP \VS{15}ታኒ ኢዝራይ ኩሜꬃ ዴሬዛ ኣሂዋ ጎጊዛ ሃꬃ ሻፋ ኣች ሺሻዳ ሄን ሄꬑ ጋላስ ጋምኢዶስ፤ ሄ ሺቆዛን ቄሴታፔ ኣቲን ሃራ ሌዌ ዜሬꬃቲ ባይንዳይሳ ኤራዲስ፤

\VS{16}ሄሳ ጊሻስ ታኒ ዴራ ካሌꬂዛ ኡዱፉን ኣሳታ ኤልኤዜሬ፥ ኣርኤሌ፥ ሻማኤ፥ ኤልናታኔ፥ ያሪቤ፥ ኤልናታኔኔ፥ ናታኔ፥ ዛካራሳኔ ማሹላሜ፤ ቃሴካ ናምኡ ኣስታማሬታ ዮያሪቤኔ ኤልናታኔ ጌቴቲዛይታ ጼይጊሳዲስ።

\VS{17}ኢስታካ ካስፒያ ዴሬን ሃላቃ ጊዲዳ ኢዶኮ ኪታዲስ፤ ኢዶይኔ ኢዛ ዳቦቲ ጾሳ ኬꬃን ኦꬂዛ ኦሳንቻቲ ኑስ ጾሳ ኬꬃን ኦꬃና ኣስ ዬዳና ማላ ኦꬃዲስ።

\VS{18}ጊታ ጾሳ ዎልቃይ ኑናራ ዲዛ ጊሻስ ኢስቲ ሎኦ ኤራቴꬂ ዲዛይሳ ማሂሌ ዜሬꬃታፔ ኢስራኤሌ ና ሌዌ ዛሬ ጊዲዳ ሼሬቢያ ዬዲዳ፤ ኢዚካ 18 ባ ኣቱማ ናይታኔ ባ ኢሻታ ካሌꬂ ኤኪዲ ኑኮ ዪዴስ።

\VS{19}ቃሴ ሜራሬ ዜሬꬃታፔ ሃሻቢያኔ ዬሻኢያ ጌቴቲዛ 20 ዳቦታራ ኑኮ ዬዲዳ።

\VS{20}ኢዛ ቦላ ጉጂዲ ኢስታስ ካሴ ኣዋቲ ሌዌታ ዜሬꬃታ ማዳና ማላ ካዎ ዳዊቲኔ ኢዛራ ኢሲፌ ኦꬂዛ ዳናቲ ፒቃዴ ኢሚዳ፤ ሄን 220 ኦሳንቻቲ ዴቴስ፤ ኢስቲካ ባ ሱንꬃን ጻፌቲዳ።


\par }{\SH ጾማኔ ዎሳ
\par }
{\PP \VS{21}ጾሲ ኑ ኦጌ ሎኤꬃና ማላ፥ ኑናኔ ኑ ናይታ ቃሴካ ኑስ ዲዛዝ ኡባ ናጋና ማላ ኢዛ ሲንꬃን ኑናቴꬃ ዚቂ ኦꬂዲ ዎሳናስ ኣሂዋ ሻፋ ኣቻን ጾማ ኣዋጃዲስ።

\VS{22}ሃይሳፌ ሲንꬃን ታ ካዎ ኣርጼኪሲሲ ኤሪሲዛ ዎዴ «ኑ ጾሳይ ኢዛን ኣማኔቲዛይታ ኡባ ኣንጄስ፤ ኢዛ ኣጊዛይታ ጊዲኮ ኬሂ ቃጻዬስ» ጋዳ ታ ቆንጪሲዳ ጊሻስ ኑናራ ኦጌን ጋጋና ሞርኬታፔ ኑና ናጋና ማላ ካዎዛ ዎታዳራታኔ ቶጋ ኣሳታ ኢማ ጋዳ ኦይቺዳኮ ዬላታናኮሺን።

\VS{23}ሄሳ ጊሻስ ጾሳይ ባርካ ኑና ናጋና ማላ ጾማኒኔ ዎሳን ሺቂዶስ፤ ኢዚካ ኑ ዎሳ ሲዪዴስ።


\par }{\SH ጾሳ ኬꬃስ ሺቂዳ ኢሞታ
\par }
{\PP \VS{24}ካሌꬂዛ ቄሴታ ጊዶፌ ሼሬቢያ፥ ሃሻቢያኔ ሃራታ 10 ኣሳታ ዶራዲስ።

\VS{25}ሄሳፌ ጉዬ ካዎዚኔ ኢዛ ዞራንቻቲ፥ ሹሜቲኔ ሄን ዲዛ ኢስራኤሌ ኣሳቲ ዉሪ ኑ ጾሳ ኬꬃ ኦሶስ ኢሚዳ ቢራ፥ ዎርቃኔ ሃራ ዱማ ዱማ ሚሻታ ኡባ ሜዛኔን ዎꬃዳ ኢስታስ ኢማዲስ።


\par }{\PP \VS{26}ታ ኢስታስ ኢሚዳ ጾሳ ኬꬃ ሚሻቲ ሃይሳፌ ካሊ ዲዛይታ፤

\par }{\QB 22,000 ኪሎ ጊዲዛ ቢራ፥

\par }{\QB 70 ኪሎ ጊዲዛ ቢራፔ ኦሴቲዳ

\par }{\QB ጼቱ ሚሻታ፥

\par }{\QB 3,400 ኪሎ ጊዲዛ ዎርቃ፤


\par }{\QB \VS{27}ኦስፑን ኪሎኔ 400

\par }{\QB ጊራሜ ጊዲዛ

\par }{\QC ዎርቃፌ ኦሴቲዳ ሼልኤታኔ

\par }{\QC ዎርቃፌ ኦሴቲዳ ማላይ ጾልቂዛ

\par }{\QC ጻርቂማላፔ ኦሴቲዳ

\par }{\QC 2 ሼልኤታ።


\par }{\PP \VS{28}ታኒካ ኢስታስ፥ «ኢንቴኒኔ ሃ ሚሻቲ ጾሳስ ዱማቲዳይታ፤ ቢራይኔ ዎርቃይ ኢንቴ ኣዋታ ጾሳሳ፤ ሄሲካ ኢንቴ ኢንቴ ሼኔኒኔ ኡፋይሳን ኢሚዛ ዱማ ኢሞታ።

\VS{29}ዬሩሳላሜን ዲዛ ጾሳ ኬꬃ ጋꬃን ባ ኪፊሌን ኪፊሌን ዲዛ ቄሴ ሃላቃታ፥ ሌዌታ ዳናታሲኔ ኢስራኤሌ ዜሬꬃ ሃላቃታ ሲንꬃን ኢንቴ ሜዛኔን ዎꬂ ኢማና ጋካናስ ሎኤꬂ ናጊቴ» ጋዲስ።

\VS{30}ሄሳፌ ጉዬ ቄሴቲኔ ሌዌቲ ጌዳሬቲዳ ቢራ፥ ዎርቃኔ ሃራ ጾሳ ኬꬃ ሚሻታ ዬሩሳላሜን ዲዛ ጾሳ ኬꬅ ኤፋናስ ኣላፌቴꬅ ኤኪዳ።


\par }{\SH ኣሳይ ዬሩሳላሜ ሲሞ
\par }
{\PP \VS{31}ኮይሮ ኣጊናይ ጌሊዳ ማላ ታማኔ ናምኣንꬆ ጋላስ ዬሩሳላሜ ባናስ ኑኒካ ኣሂዋ ሻፋ ኣቻፌ ዴንዲዶስ፤ ኑ ጾሳ ኩሼይ ኑናራ ዲዛ ጊሻስ ኑ ቢዛ ኦጌን ዲዛ ሞርኬታፔኔ ፓንጋታፔ ኑና ኣሺዴስ።

\VS{32}ዬሩሳላሜ ጋኪዲ ሄን ሄꬑ ጋላስ ሼምፒዶስ፤

\VS{33}ኦይዳንꬆ ጋላስ ቢዲ ቢራ፥ ዎርቃኔ ጾሳ ኬꬃ ሚሻታ ጾሳ ኬꬃን ጌዳሪዲ ኡሪያ ና ቄሴ ሜርሞቴስ ኢሚዶስ፤ ፊኒሃሴ ና ኤልኤዜሬይ፥ ቃሴካ ሌዌ ኢያሶ ና ዮዛባዴይኔ ቢኑዌ ና ኖኣዲያይ ኢዛራ ኢሲፌ ዴቴስ።

\VS{34}ኡባ ሚሻይ ሄራካ ታይቤቲዳፔ ጉዬ ጌዳሬቲዲ ዎጋራ ጻፌቲዴስ።


\par }{\PP \VS{35}ሄሳፌ ጉዬ ዲኤቴꬃፌ ሲሚዳይቲ ኢስራኤሌ ጾሳስ ያርሾ ጊዲዛይሳ 12 ሚርጎታ፥ 96 ꬋርሾታ፥ 77 ꬋርሾ ላቃታ ቃሴካ ናጋራ ዲጋናስ ሺቂዛ ያርሾስ 12 ኦርጌታ፤ ሃይሲ ኡባይ ጾሳስ ጹጌቲ ሺቂዛ ያርሾ።

\VS{36}ካዎዛ ኣዛዞ ኢዛ ጋርሳን ፖሊዛ ዳናታሲኔ ኤፊራጺሴ ሻፋ ፒንꬃን ዲዛ ዴሬ ኣይሲዛይታስ ኢሚዳ፤ ኢስቲካ ዴራኔ ጾሳ ኬꬃ ኦሶ ማዲዳ።




\par }\Chap{9}{\SH ኣይሁዳቲኔ ኣይዛቤቲ ኤኮኒኔ ጌሎን ዋላኬቴꬅ
\par }
{\PP \VerseOne{1}ሃ ሚሻቲ ፖሌቲዳፔ ጉዬ ኢስራኤሌ ካሌꬂዛይታፔ ኢሲ ኢሲ ዳናቲ ታኮ ዪዲ፥ «ቄሴቲ፥ ሌዌቲኔ ኢስራኤሌ ዴሬይ ባ ዶꬃን ዲዛ ኣሞኔን፥ ሞኣቤን፥ ጊብጼን ዲዛ ኣሳታራኔ ካናኔ ኣሳ፥ ሂቴ ኣሳ፥ ፓሪዜ ኣሳ፥ ያቡሴ ኣሳኔ ኣሞሬ ኣሳ ቱናቴꬃፌ ባንታና ናጊቤቴና፤ ሄ ኣይዛቤቲ ኦꬂዛ ማላ ቱና ኦሶ ኦꬂዳ።

\VS{2}ባንታሲኔ ባንታ ናይታስ ኣይዛቤታፔ ማቾ ኤኪዳ፤ ሄሳፌ ዴንዲዳይሳን ዱማ ጊዲዳ ጾሳ ዴራ ኣይዛቤታራ ዋላኪ ቱኒሲዳ፤ ሃይሳ ቱና ኦሶዛስ ዋና ኣይፌ ጊዲዳይቲ ካሌꬂዛይታኔ ሃላቃታ» ጊዳ።

\VS{3}ታኒካ ሄሳ ሲዪዳ ማላ ታ ቦንቾ ማይኦዛኔ ካባ ዳካዲስ፤ ቃሴካ ታኒ ታ ሁኤ ቢናናኔ ቡቻ ቡጫዳ ኬሃ ሙዞታ ኡታዲስ።

\VS{4}ታኒ ኦማርሳ ዎዴ ሺቂዛ ያርሾይ ሺቃና ጋካናስ ዳጋማኒኔ ሙዞቴꬃን ጋምኣዲስ፤ ዲኤቴꬃፌ ሲሚዳ ኣሳይ ባ ኦꬂዳ ናጋራፔ ዴንዲዳይሳን ኢስራኤሌ ጾሳይ ዮቲዳ ቃላ ሲዪዳ ኣሳይ ኡባይ ዳጋሚዲ ያዪሼ ታ ዲዛሶ ሺቂዴስ።


\par }{\PP \VS{5}ሄሳፌ ጉዬ ኦማርሳ ዎዴ ያርሾይ ሺቂዛ ዎዴ ዳኬቲዳ ታ ማይኦዛ ማይኢዳ ማላ ሙዞታሼ ጉልባታዳ ጎዳ ታ ጾሳኮ ታ ኩሼ ፑዴ ዴንꬃዳ ሂዝጋ ዎሳዲስ፤

\VS{6}«ታ ጾሳዉ! ኑ ናጋራይ ኑፔ ዳሮ ጊዲዳይሳኒኔ ኑ ሞሮይ ሳሎ ጋኪዳይሳ ጊሻስ ታኒ ኔኮ ፑዴ ꬎቁ ጋዳ ጼላናዉ ባባይሲኔ ዬላታይስ።

\VS{7}ካሴ ኑ ኣዋታፔ ዶሚዲ ሃች ጋካናስ ኑ ኬሂ ዳሮ ሞሮ ኦꬂዶስ፤ ኑ ናጋራፔ ዴንዲዳይሳን ኑኒ፥ ኑ ካዎቲኔ ኑ ቄሴቲ ኣላጋ ካዎታ ኩሼን ኩንዲዶስ፤ ሄሳፌ ዴንዲዳይሳን ማሻስ ኢሜቲዶስ፤ ኑ ሃሮይካ ቦንቄቲዴስ፤ ኑ ቃሼቲዲ ዲኤቲ ቢዶስ፤ ሃች ኑ ዲዛይሳ ማላ ዉርሴꬅ ጋካናስ ካዉዪዶስ።

\VS{8}ጎዳዉ ኑ ጾሳዉ! ኔኒ ኑ ኣይፌ ፖኢሳዳሳ፤ ሄኮ ሃኢ ጉꬃ ዎዴ ኔ ሲንꬃን ቦንቾ ዴሚዲ ኑፔ ጉꬃቲ ኣይሌቴꬃ ቃምባራ ጋርሳፌ ኬዚዲ ሃኖ ጌሻ ቢታይ ቦላ ኑ ሳሮን ዳና ማላ ኦꬃዳሳ፤ ኑኒ ኣይሌቴꬃ ቃምባራ ጋርሳን ኩንዲኮካ ኔ ኑስ ኦራꬃ ዴኦ ኢማዳሳ።

\VS{9}ኑ ኣይሌ ጊዲኮካ ኑ ጾሳይ ኑኒ ኣይሌ ጊዲ ኣታና ማላ ኣጋቤካ፤ ኔኒ ፓሪሴ ካዎቲ ኑስ ቃꬌታና ማላኔ ፓጻ ዲሼ ኣይሌቴꬃፌ ኬዚዲ ካሴ ላሌቲዳ ጾሳ ኬꬃ ኑ ዛሪ ኬጻና ማላኔ ሃይሳ ዩሁዳኒኔ ዬሩሳላሜን ኑ ሳሮ ዳና ማላ ኦꬃዳሳ።


\par }{\PP \VS{10}«ጊዶ ኣቲን ኑ ጾሳዉ! ሃይሳ ጋካናስ ሃኒዳ ሚሻ ኡባስ ኑ ኣይ ጋኔ? ሄኮ ሃኢካ ኔ ኣዛዞ ሞሪዶስ።

\VS{11}ሃ ኣዛዞቲካ ኔ ኣይሌ ናቤታ ባጋራ ኢሜቲዳይታ፤ ናቤቲ ካሴ፥ ‹ኢንቴ ላታና ቢታያ ቱና ኦሶፔ ዴንዲዳይሳን ኢዚን ዴኢዛ ኣሳይ ጋጻፔ ጋጻ ጋካናስ ሃራሲዛ ኦሶኒኔ ቱናቴꬃን ኩማና ማላ ኦꬂዳ።

\VS{12}ሄሳ ጊሻስ ኢንቴ ሚኖ ጊዳና ማላ ሄ ቢታይ ኣይፌ ማና ማላኔ ሜርናስ ኢንቴ ኢንቴ ናይታ ላቲሳና ማላ ኢንቴ ማጫ ናይታ ኢስታ ኣቱማ ናይታስ ኢሞፍቴ፤ ኢስታ ማጫ ናይታካ ኢንቴ ኣቱማ ናይታስ ኤኮፍቴ፤ ኢስቲ ዱሬታና ማላኔ ሳሮን ዳና ማላ ቃላ ጌሎፒቴ› ጊ ታማርሲዳ።
\XREF{}{{\XO 9:12 }{\XT{ኬሳ 34፡11-16፤ ዛሬ 7፡1-5}}}


\par }{\PP \VS{13}«ሃይሲ ኑ ቦላ ጋኪዳ ሜቶይ ኑ ኦꬂዳ ኢታ ኦሶፔኔ ሞሮፔ ዴንዲዳይሳና፤ ጊዲኮካ ኔኒ ኑ ጾሳይ ኑና ቃጻይዳይ ኑ ቃጻዬታናስ ቤሲዛይሳፌ ጉꬃ፤ ሄሳፌካ ቦላራ ኑ ሃይቆፔ ኣቲዲ ሼምፖራ ፓጻ ዳና ማላ ኦꬃዳሳ።

\VS{14}ሂስቲን ቃሴ ኑኒ ኔ ኣዛዞታ ዬꬊ ኣꬊ ሃ ኢታ ኦꬂዛ ማካላ ኣሳታራ ዋኒ ኤኬታኔኔ ጌሌታኔ? ሃ ኢታ ኦሶዛ ጋሶን ኑ ዜሬꬅ ኣሾንታ ኔ ሃንቆን ኔ ꬋይሲኪዬ?

\VS{15}ጎዳ ኢስራኤሌ ጾሳዉ! ኔኒ ቱሙ ፒርዲዛ ጾሳ፤ ጊዶ ኣቲን ኑኒ ጉꬃቲ ꬋዮፔ ኣቲዲ ዴኦን ዳና ማላ ኦꬃዳሳ፤ ኑኒ ኔ ሲንꬂ ሺቃና ቤሲዛይታ ጊዶኮሺን ሄኮ ኑኒ ኑ ሞሮራ ኔ ሲንꬂ ሺቂዶስ።»




\par }\Chap{10}{\SH ኣይሁዳቲ ኣይዛቤታራ ኤኬቶንታ ማላኔ ጌሌቶንታ ማላ ኬዚዳ ዎጋ
\par }
{\PP \VerseOne{1}ኢዝራይ ጾሳ ኬꬃ ፔንጌን ጉልባቲዲ ዬኪ ዎሲሼኔ ኦሴቲዳ ናጋራ ኡባ ጾሳስ ፓጺሺን ኣቱማሳቲ፥ ማጫሳቲኔ ናይታራ ጉጂን ዳሮ ኢስራኤሌ ዴሬይ ኢዛ ዩዪ ኣꬊ ኢታ ዬሆ ዬኪዳ።

\VS{2}ሄሳፌ ጉዬ ኤላሜ ዜሬꬃታፔ ዪሂኤሌ ና ሻካኒያይ ኢዝራ፥ «ኑኒ ኑ ዴሬን ዲዛ ኣይዛቤ ማጫሳታ ኤኪዳ ጊሻስ ኑኒ ጾሳ ሲንꬃን ኣማኔቲቤኮ፤ ጊዶ ኣቲን ሃኢካ ኢስራኤሌስ ሂዶታይ ዴስ።

\VS{3}ሃኢ ሃ ኣላጋ ማጫሳታ ኢስታ ናይታራ ጋꬂ ዬዳናስ ጾሳ ሲንꬃን ጫቆ ቃላ ጌሎስ፤ ጎዶ ኔኒኔ ኑ ጾሳ ኣዛዞ ቦንቺዛ ሃራ ኣሳቲ ኢሚዛ ዞሬ ኡባ ኑ ፖላና፤ ቃሴ ጾሳ ዎጋይ ኣዛዚዛይሳ ኡባ ኑ ኦꬃና።

\VS{4}ሃይሳ ፖላናስ ኣላፌቴꬂ ኔስ ዲዛ ጊሻስ ዴንዳ፤ ኑኒካ ኔና ማዳና፤ ኣይኮይ ባ ሚና!» ጊዴስ።


\par }{\PP \VS{5}ኢዝራይ ዴንዲዲ ቄሴ ሃላቃቲ፥ ሌዌቲኔ ሃንኮ ኣቲዳ ዴሬ ካሌꬂዛይቲ ሻካኒያይ ሺሺዳ ቆፋ ኤኪዳይሳ ኢዛስ ቆንጪሳና ማላ ጫቄꬂዲ ኦሶ ዶሚዴስ።

\VS{6}ሄሳፌ ጉዬ ኢዝራይ ጾሳ ኬꬃስ ሲንꬃ ባጋፌ ዴንዲዲ ኤልያሼቤ ና ዪሆሃናኔይ ዲዛ ኪፊሌ ጌሊዴስ፤ ዲኤቲዳ ኣሳታስ ኣማኖይ ꬋዪን ኢስቲ ኦꬂዳ ሞሮ ጊሻስ ኩሜꬃ ኦማርስ ሙዞቲሼ ጋዴ ዎንቲሲዴስ፤ ካꬂኔ ሃꬅ ባ ዶናኮ ሺሾንታ ጾሚዴስ።


\par }{\PP \VS{7}ሄሳፌ ጉዬ ዲኤቴꬃፌ ሲሚዳ ኣሳይ ዬሩሳላሜን ሺቃና ማላ ዩሁዳኒኔ ዬሩሳላሜ ኡባን ኣዋጄቲዴስ።

\VS{8}ሄሲ ዉሪካ ዴሬ ኣይሲዛይታ ዞሬኒኔ ኣዛዞን ቃሼቲዳ ማላ ሄꬑ ጋላሳ ጊዶን ሃ ሺቆዛን ሺቆንታ ኣቲዳዴይ ኦኒካ ዲኮ ኢዚ ሃሪዳዚ ዉሪ ቦንቄቲን ዲኤቴꬃፌ ሲሚዳ ኣሳታ ሺቆፔ ጎዴታና ማላ ዮቴቲዴስ።

\VS{9}ሄ ጼይሳዚ ጼይጌቲዳ ማላ ሄꬑ ጋላሳ ጋርሳን ዩሁዳኒኔ ቢኒያሜ ዴሬን ዴኢዛ ኣሳይ ዉሪ ኡዱፉንꬆ ኣጊናን ናምኡ ታማንꬃ ጋላስ ዬሩሳላሜ ዪዲ ጾሳ ኬꬃ ካሬን ዲዛ ዴምባን ሺቂዳ፤ ሄ ሺቂዳ ኣሳይ ኣሾንታ ዱላታፔኔ ሄ ዎዴ ቡኪዛ ዎልቃማ ኢራፔ ዴንዲዳይሳን ኮኮሪሼ ሲዪዴስ።


\par }{\PP \VS{10}ቄሴ ኢዝራይ ኤቂዲ፥ «ኢንቴ ኢንቴ ኣማኖ ፓጪሲ ቤቲዴታ፤ ኣይዛቤ ማጫሳታፔ ማቼታ ኢንቴ ኤኪዳ ጊሻስ ኢስራኤሌ ኣሳ ቆሆ ቦላ ቆሆ ጉጂዴታ።

\VS{11}ሃኢፔ ዶሚዲ ካሴ ኢንቴ ኣዋታ ጾሳ ሲንꬃን ኢንቴ ናጋራ ፓጺቴ፤ ኢዚ ኡፋዬቲዛ ሚሽ ኡባ ኦꬂቴ፤ ኑ ዴሬን ዲዛ ኣይዛቤ ኣሳታፔ ሻኬቲቴ፤ ኢንቴ ኤኪዳ ሄ ማጫሳታ ኣንጂ ዬዲቴ» ጊዴስ።


\par }{\PP \VS{12}ሺቂዳ ዴሬይ ዉሪ ባ ቃላ ꬎቁ ሂስቲዲ «ኔ ጊዛይሳ ኡባ ኑ ኦꬃና!

\VS{13}ጊዶ ኣቲን ሄኮ ሺቂዳ ኣሳይ ዳሮ፤ ቃሴካ ዴጾ ኢራይ ቡኪዛ ጊሻስ፥ ኢዛን ጌላና ኬꬂ ባይንዳ ጊሻስ ሃይሳን ኤቃናስ ዳንዳዮኮ፤ ሄሳ ቦላ ቃሴ ኑፔ ዳሮቲ ሃ ናጋራን ጌሊዳ ጊሻስ ኢሲ ቃማኒኔ ናምኡ ቃማን ሃ ዮኦዚ ዉራና ዳንዳዬና።

\VS{14}ሄሳ ጊሻስ ኑ ሃላቃቲ ዬሩሳላሜን ታኪዲ ሃ ዮኦዛ ሎኤꬂ ጼሌቶ፤ ሄሳፌ ጉዬ ኣይዛቤ ማጫሳታ ኤኪዳይቲ ዉሪ ባንቲ ዲዛ ካታማን ዲዛ ካሌꬂዛይታራኔ ዳናታራ ጊዲዲ ባሬይ ኢሜቲዳ ጋላስ ባስ ኢሜቲዳ ፒርዳ ኤኬቶ፤ ሄሳꬆ ኦꬂኮ ጾሳ ሃንቆይ ሄሳን ኢርጻና» ጊዴስ።

\VS{15}ሃይሲ ዮቴቲን ማሹላሜይኔ ሌዌ ሳባታይ ሄ ዮቴቲዳ ቆፋ ኤቄቲን ኢስታ ቆፋ ማዲዳይቲ ኣሳሄሌ ና ዮናታኔኔ ቴቁዌ ና ያሂጼሌ ጻላ ጊዲሺን ሃንኮ ዴሬይ ቆፋዛን ኩዪዴስ።


\par }{\PP \VS{16}ዲኤቴꬃፌ ሲሚዳ ዴሬ ኡባይ ሃይሳ ቆፋዛ ኤሮ ጊ ኤኪዴስ፤ ሄሳ ጊሻስ ቄሴ ኢዝራይ ሃ ኦሶዛ ኦሲሲዛይታ ኮራፒኔታ ዶሪዲ ኢስታ ሱንꬅ ጻፊ ዎꬂዴስ፤ ኢስቲካ ታማንꬃ ኣጊናይ ጌሊዳ ኮይሮ ጋላስ ሄ ዮኦዛ ፒልጊ ጼሎ ኦይኪዳ።

\VS{17}ካሊዛ ላይꬃን ኮይሮ ኣጊናን ኮይሮ ጋላስ ኣይዛቤ ማጫሳታ ኤኪዳ ኣሳታ ዮኦ ፒልጊ ጼሊ ኦንጊዳ።


\par }{\SH ኣይዛቤ ማጫሳታ ኤኪዳ ኣሳታ
\par }
{\PP \VS{18}ኣይዛቤ ማጫሳታ ኤኪዳ ኣሳታ ሱንꬂ ሃይሳፌ ካሊ ዲዛይሳ፤ ቄሴ ዜሬꬃታፔ፥ ኢዮሳዶቄ ናይታ ጊዲዳ ኢያሶፔኔ ኢዛ ኢሻታፔ ባጋፌ ማኢሳያ፥ ኤልኤዜሬ፥ ያሪቤኔ ጎዶሊያሳ፤

\VS{19}ኢስቲ ባ ማቼታ ኣንጂ ዬዳና ማላ ቃላ ጌሊዳፔ ጉዬ ባንታ ቆሆ ያርሾስ ꬋርሾ ኤኪ ኤሂዳ።


\par }{\PP \VS{20}ኢሜሬ ዜሬꬃፌ፥ ሃናኒያኔ ዛባዲያ፥


\par }{\PP \VS{21}ሃሪሜ ዜሬꬃፌ፥ ማኢሳያ፥ ኤላሳ፥ ሻማኤ፥ ዪሂኤሌኔ ኦዚያ፤


\par }{\PP \VS{22}ፓሽኩሬ ዜሬꬃፌ፥ ኤልዮኤናዬ፥ ማኢሳያ፥ ኢስማኤሌ፥ ናቲናኤሌ፥ ዮዛባዴኔ ኤልኣሳ፤


\par }{\PP \VS{23}ሌዌታ ዜሬꬃታፔ፥ ዮዛባዴ፥ ሺምኤ፥ ቃሊጻ ጌቴቲ ጼይጌቲዛ ቄላያ፥ ፓታያ፥ ዩሁዳኔ ኤልኤዜሬ፤


\par }{\PP \VS{24}ዬꬃ ዬጺዛይታ ባጋፌ፥ ኤልያሼቤ ጾሳ ኬꬃ ጊቤ ናጊዛይታ ባጋፌ፥ ሻሎሜ፥ ቴሌሜኔ ኡሪ፤


\par }{\PP \VS{25}ሃራ ኢስራኤሌ ኣሳፔ፥ ፓሮሴ ዜሬꬃፌ፥ ኤራሚያ፥ ዪዚያ፥ ማልኪያ፥ ሚያሚኔ፥ ኤልኤዜሬ፥ ማልኪያኔ ባናያ፤


\par }{\PP \VS{26}ኤላሜ ዜሬꬃፌ፥ ማታኒያ፥ ዛካራሳ፥ ዪሂኤሌ፥ ኣቢዴ፥ ያርሞቴኔ ኤላሳ፤


\par }{\PP \VS{27}ዛቶ ዜሬꬃፌ፥ ኤልዮኤናዬ፥ ኤልያሼቤ፥ ማታኒያ፥ ያርሞቴ፥ ዛባዴኔ ኣዚዛ፤


\par }{\PP \VS{28}ቤባዬ ዜሬꬃፌ፥ ዪሆሃናኔ፥ ሃናኒያ፥ ዛባዬኔ ኣትላዬ፤


\par }{\PP \VS{29}ባኔ ዜሬꬃፌ፥ ማሹላሜ፥ ማሉኬ፥ ኣዳያ፥ ያሹቤ፥ ሼኣሌኔ ኤራሞቴ፥


\par }{\PP \VS{30}ፓሃቴ-ሞኣቤ ዜሬꬃፌ፥ ኣዳና፥ ካላሌ፥ ባናያ፥ ማኢሳያ፥ ማታኒያ፥ ባስሊኤሌ፥ ቢኑዌኔ ሚናሴ፤

\VS{31-32}ሃሪሜ ዜሬꬃፌ፥ ኤልኤዜሬ፥ ዪሺያ፥ ማልኪያ፥ ሻማኤ፥ ሲሞና፥ ቢኒያሜ፥ ማሉኬኔ ሻማሪያ፤


\par }{\PP \VS{33}ሃሹሜ ዜሬꬃፌ፥ ማታኒያ፥ ማታታ፥ ዛባዴ፥ ኤልፋሌጼ፥ ዬርማዬ፥ ሚናሴኔ ሺምኤ፤


\par }{\PP \VS{34-37}ባኔ ዜሬꬃፌ፥ ማኢዳዬ፥ ኣሚራሜ፥ ኡእሌ፥ ባናያ፥ ባዲዬ ኬሉሄ፥ ዋኒያ፥ ሜርሞቴ፥ ኤልያሼቤ፥ ማታኒያ፥ ማቲኒያኔ ያኢሴ

\VS{38-42}ባኔ ዜሬꬃፌ፥ ሺምኤ፥ ሼሌሚያ፥ ናታኔ፥ ኣዳያ፥ ማኪናዳባዬ፥ ሻሻዬ፥ ሻራዬ፥ ኣዛሪኤሌ፥ ሼልሚያ፥ ሻማሪያ፥ ሻሎሜ፥ ኣማሪያኔ ዮሴፌ፤


\par }{\PP \VS{43}ኔቦ ዜሬꬃፌ፥ ዪኢኤሌ፥ ማቲቲያ፥ ዛባዴ፥ ዜቢኔ፥ ያዳያ፥ ኢዩኤሌኔ ባናያ፤

\VS{44}ሃይቲ ዉሪ ኣይዛቤ ማጫሳታ ባስ ማቾ ኤኪዳይታ፤ ኢስቲካ ኣይዛቤ ማጫሳታ ኣንጂዲ ኢስታ ናይታራ ጋꬂ ዬዲዳ።


\par }