\NormalFont\ShortTitle{2ካዎታ ማጻፋ}

{\MT 2ካዎታ ማጻፋ

\par }{\IMT ጊዶ ቆፋ

\par }{\IP ካዎታ ማጻፋ ናምኣንꬆ ኪፊሌዚ ኮይሮ ኪፊሌዚ ኤቂዳሶፔ ዶሚዲ ኢስራኤሌ ካዎ ናምኣታ ጊሻስ ዮቴስ፤ ማጻፋዚ ናምኡ ዋና ዋና ኪፊሌታን ሻኬታናስ ዳንዳዬስ።

\par }{\ILI 1. ኪርስቶሲ ዬሌታናፔ ካሴ ኡዱፉን ጼታንꬃ ላይꬃስ ባጋፌ ዶሚዲ ሳማሪያይ ኩንዳና ዎዴ ጋካናሲኔ ኪርስቶሳ ዬሌታፔ ካሴ 721 ላይꬃፌ ቢዲ ፑዴሃ ባጋ ካዎቴꬃይ ኩንዳና ጋካናስ ዲዛ ናምኡ ካዎታ ታሪኬ (1-17)።

\par }{\ILI 2. ኢስራኤሌ ካዎቴꬃ ኩንዴꬃፌ ዶሚዲ ኪርስቶሲ ዬሌታናፔ ካሴ 586 ላይꬃን ካዎ ናቡካዳናጾሬይ ዬሩሳላሜ ኦይኪዲ ላላና ጋካናስ ዲዛ ዩሁዳ ካዎቴꬃ ታሪኬ (18-25)። ጎዶሊያሳይ ባቢሎኔ ካዎቴꬃፌ ጋርሳራ ዩሁዳ ዴሬ ሃሪዛዴ ጊዲዳይሳኔ ዩሁዳ ካዎ ኢዮኣኪኔይ ባቢሎኔን ቃሾ ኬꬃፌ ቢርሼቲዳይሳ ፒልጊ ዮቲሼ ታሪኬዛ ኩዬስ። ሃይሲ ሃ ሞሮዚ ኡባይካ ኢስራኤሌ ጋካናስ ዳንዳይዳይ ዩሁዳ ካዎይ፥ ኢስራኤሌ ካዎይኔ ዴሬዚ ጾሳስ ኣማኔቶንታ ኣጊዳ ጊሻሳ። ኢስራኤሌ ኣሳ ታሪኬይ ላሜታና ማላ ጋሶ ጊዲዳ ኣይፌ ዮኦቲ ዬሩሳላሜ ኩንዴꬂኔ ዩሁዳ ኣሳፔ ዳሪዛ ባጋታ ጎዴቴꬅ። ካዎታ ማጻፋን ናምኣንꬆ ኪፊሌዛን ኤላሳፔ ካሊዲ ኬሂ ኤሬቲዳ ናቤይ ኤልሳኤ።

\par }{\IOT ሃ ማጻፋይ ኦይኪዳ ኩሜꬃ ቆፋ

\par }{\IO ሻኬቲዳ ካዎቴꬃታ
{\IOR{1፡1—17፡41}}

\par }{\IOB ናቤ ኤላሳ
{\IOR{1፡1—8፡15}}

\par }{\IOB ዩሁዳ ካዎታኔ ኢስራኤሌ ካዎታ
{\IOR{8፡16—17፡4}}

\par }{\IOB ሳማሪያ ኩንዴꬅ
{\IOR{17፡5-41}}

\par }{\IO ዩሁዳ ካዎቴꬅ
{\IOR{18፡1—25፡30}}

\par }{\IOB ሂዝቂያሳፔ ቢዲ ኢዮሲያሳ ጋካናስ
{\IOR{18፡1—21፡26}}

\par }{\IOB ኢዮሲያሳ ኣይሶ
{\IOR{22፡1—23፡30}}

\par }{\IOB ዩሁዳስ ዉርሴꬃ ካዎታ
{\IOR{23፡31—24፡20}}

\par }{\IOB ዬሩሳላሜ ኩንዴꬅ
{\IOR{25፡1-30}}



\par }\ChapOne{1}{\SH ናቤ ኤላሳኔ ካዎ ኣካዚያሳ
\par }
{\PP \VerseOne{1}ኣካቤይ ሃይቂዳፔ ጉዬ ሞኣቤ ዴሬይ ኢስራኤሌ ዴሬ ቦላ ዴንዲዴስ።

\VS{2}ሄ ዎዴ ኣካዚያሲ ሳማሪያን ዲዛ ባ ኢልፒኔ ፖቄ ቦላፌ ማስኮቴራ ዱጌ ኩንዲዲ ሳኬቲዴስ፤ ሄሳ ጊሻስ ኢዚ፥ «ኣኔ ኢንቴ ቢዲ ታ ሳኮዛ ጊሻስ ታ ፓጻናኮ ኣቃሮኔ ኤቃ ጾሳ ባኣሊ-ዜቡላ ታስ ኦይቺቴ» ጊዲ ኣስ ኪቲዴስ።


\par }{\PP \VS{3}ጎዳ ኪታንቻይ ቴሲቤ ዴሬ ኣስ ናቤ ኤላሳስ፥ «ኔኒ ዴንዳዳ ሳማሪያ ካዎይ ኪቲዳ ኣሳታራ ጋይታናስ ኬዛ ባዳ ሄ ኣሳታስ፥ ‹ኢንቴ ኣቃሮኔ ኤቃ ጾሳ ባኣሊ-ዜቡላ ኦይቻናስ ቢዛይ ኢስራኤሌን ጾሲ ባይንዳ ጊሻሴ?› ጋዳ ኢስታ ኦይቻ።

\VS{4}ሄሳ ጊሻስ ጎዳይ፥ ‹ኔ ኢቺዳ ሂጻፔ ዴንዳካ፤ ቱማፔ ኔ ሃይቃና› ጌስ» ጊዴስ፤ ሄሳፌ ጉዬ ኤላሲ ቢዴስ።


\par }{\PP \VS{5}ኪቴቲ ቢዳ ኣሳቲ ካዎዛኮ ጉዬ ሲሚ ዪን ኢዚ ኢስታስ፥ «ኣይስ ሲሚ ዪዴቲ?» ጊ ኦይቺዴስ።


\par }{\PP \VS{6}ኢስቲካ ኢዛስ፥ «ኢሳዴይ ኑናራ ጋይታናስ ዪዲ ጎዳይ፥ ‹ኢንቴ ኢንቴና ኪቲ ዬዲዳይሳኮ ሲሚ ቢዲ ኣቃሮኔ ኤቃ ጾሳ ባኣሊ-ዜቡላ ኦይቻናስ ኔኒ ኣስ ኪቲዳይ ኢስራኤሌን ጾሲ ባይንዳ ጊሻሴ? ሄሳ ጊሻስ ኔ ኢቺዳ ሂጻፔ ዴንዳካ፤ ቱማፔ ኔ ሃይቃና› ጊዴስ» ጊዳ።


\par }{\PP \VS{7}ካዎዚካ ኢስታስ፥ «ኢንቴናራ ጋይታና ዪዲ ኢንቴስ ሄሳꬆ ጊዳይ ኢዚ ኣይ ማላ ኣሴ?» ጊዲ ኦይቺዴስ።


\par }{\PP \VS{8}ኢስቲካ ኢዛስ፥ «ኑስ ዮቲዳይሲ ኢስኬራ ዲዛ ማይኦ ማይኢዴስ
\FTNT{*}{{\FR 1:8 }{\FT{ኢስኬራ ዲዛ ማይኦ ማይኢዴስ ጊዛይሲ ኣዴዚ ኢስካማ ጉሳ ጊዳና ዳንዳዬስ።
}}}\XREF{}{{\XO 1:8 }{\XT{ማቶ 3፡4፤ ማር 1፡6}}}፤ ጼሳን ዳፎ ዳንጪዴስ» ጊዳ። ካዎዚ ኢስታስ፥ «ታ ኢዛ ኤራዲስ፤ ሄሲ ቴሲቤ ዴሬ ኣስ ኤላሳ» ጊዴስ።


\par }{\PP \VS{9}ሄሳፌ ጉዬ ካዎዚ ሃምሳ ሃላቃዛ ኢቻሽ ታሙ ዎታዳራታራ ኤላሳኮ ዬዲዴስ። ሃምሳ ሃላቃዚ ኤላሲ ዲዛ ዙምቡላ ሁኤ ኬዚዲ፥ «ሃይሶ ጾሳ ኣሶ! ካዎይ ኔና ሃ ዱጌ ዎꬋ ጌስ» ጊዴስ።


\par }{\PP \VS{10}ኤላሲካ ዛሪዲ ሃምሳ ሃላቃዛስ፥ «ታኒ ጾሳ ኣስ ጊዲኮ ሳሎፔ ታማይ ዎꬊዲ ኔናኔ ኔናራ ዲዛ 50 ኣሳ ሞ!» ጊዴስ። ሄሳፌ ጉዬ ታማይ ሳሎፔ ዎꬊዲ ሃምሳ ሃላቃዛኔ ኢዛራ ዲዛ ኣሳ ኡባ ዲፒ ሂስቲዴስ።


\par }{\PP \VS{11}ካዎዚ ቃሴ ሃራ ሃምሳ ሃላቃኔ ኢቻሽ ታሙ ዎታዳራታ ኪቲዴስ፤ ሃምሳ ሃላቃዚካ፥ «ሃይሶ ጾሳ ኣሶ! ካዎይ ኔና ኤሶን ሃ ዎꬋ ጌስ» ጊዴስ።


\par }{\PP \VS{12}ኤላሲካ ዛሪዲ፥ «ታኒ ጾሳ ኣስ ጊዲኮ ታማይ ሳሎፔ ዎꬊዲ ኔናኔ ኔናራ ዲዛ 50 ኣሳ ሞ!» ጊዴስ፤ ሄሳፌ ጉዬ ታማይ ሳሎፔ ዎꬊዲ ኢዛኔ ኢዛራ ዲዛ ኣሳ ዲፒ ሂስቲዴስ።
\XREF{}{{\XO 1:12 }{\XT{ሉቃ 9፡34}}}


\par }{\PP \VS{13}ሄሳ ጊሻስ ካዎዚ ሄꬓንꬆ ሃምሳ ሃላቃዛኔ ኢዛራ 50 ኣስ ዬዲዴስ፤ ሃ ሄꬓንꬆ ሃምሳ ሃላቃዚ ቢዲ ኤላሳ ሲንꬃን ጉልባቲዲ፥ «ኣቤት ጾሳ ኣሶ! ታ ሼምፖይኔ ሃይታ ኔ ኣይሌ ኢቻሽ ታማታ ሼምፖይ ኔ ሲንꬃን ቦንቼቶ።

\VS{14}ሃይሳፌ ካሴ ሳሎፔ ዎꬊዳ ታማይ ናምኡ ሃምሳ ሃላቃታኔ ኢስታራ ዲዛ ኣሳታ ኡባ ሚዴስ፤ ሃኢ ጊዲኮ ታ ሼምፒያ ኔ ሲንꬃን ቦንቼቱ» ጊዴስ።


\par }{\PP \VS{15}ጎዳ ኪታንቻዚ ኤላሳ፥ «ኔኒ ኢዛራ ዱጌ ዎꬋ፤ ኢዛስካ ባቦፋ!» ጊዴስ። ሄሳ ጊሻስ ኤላሲ ኢዛራ ኢሲፌ ካዎዛኮ ዱጌ ዎꬊዴስ።

\VS{16}ኢዚ ካዎዛስ፥ «ጎዳይ፥ ‹ኔኒ ኣቃሮኔ ኤቃ ጾሳ ባኣሊ-ዜቡላ ኔ ጊሻስ ኦይቻናስ ኣሳታ ኪታ ዬዲዳይ ኢስራኤሌን ጾሲ ባይንዳ ጊሻሴ? ኔኒ ሄሳ ኦꬂዳ ጊሻስ ሃኢ ኔ ኢቺዳ ሂጻፔ ሙሌካ ዴንዳካ፤ ቱሙ ኔ ሃይቃና› ጊዴስ» ጊዲ ዮቲዴስ።


\par }{\PP \VS{17}ሄሳ ጊሻስ ኤላሲ ኢዛስ ዮቲዳ ጎዳ ቃላ ማላ ኣካዚያሲ ሃይቂዴስ። ኣካዚያሳስ ኣቱማ ናይ ባይንዳ ጊሻስ ኢዮሳፊጼ ና ኢራሜይ ዩሁዳ ዴሬ ቦላ ካዎቲዳ ናምኣንꬆ ላይꬃን ኢዛ ኢሻ ኢዮራሜይ ኢዛሶሆን ካዎቲዴስ።

\VS{18}ኣካዚያሲ ባ ዎዴን ኦꬂዳ ኦሶቲኔ ኢዚ ፖሊዳ ኦሶቲ ኡባይካ ኢስራኤሌ ካዎታ ታሪኬ ማጻፋን ጻፌቲ ዴስ ጊዴኔ?




\par }\Chap{2}{\SH ኤላሲ ሳሎ ዴንዲ ቡስ
\par }
{\PP \VerseOne{1}ጎዳይ ኤላሳ ጎቴ ጫርኮራ ፑዴ ሳሎ ኤፋና ዎዴይ ጋኪን ኤላሲኔ ኤልሳኢ ጌልጌላፔ ዴንዲዲ ኢሲፌ ቢሼ ዴቴስ።

\VS{2}ኤላሲ ኤልሳኤስ፥ «ጎዳይ ታና ቤቴሌ ኪቲዳ ጊሻስ ኔኒ ሃን ሃይሳን ታካሻ» ጊዴስ። ኤልሳኢ ኢዛስ ዛሪዲ፥ «ዴኦ ጎዳይ ቤዪን ኔ ኣሾ ታ ኔፔ ሻኬቲኬ» ጊ ጫቂዴስ፤ ሂስቲን ኢሲፌ ዱጌ ቤቴሌ ዎꬊዳ።


\par }{\PP \VS{3}ቤቴሌን ዲዛ ናቤታ ማባራይ ኤልሳኤኮ ቢዲ፥ «ጎዳይ ኔ ጎዳ ኤላሳ ሃች ኔፔ ሻኪ ኤካናይሳ ኔ ኤራዲ?» ጊዳ። ኤልሳኢካ፥ «ኤ ኤራዲስ፤ ኢንቴ ኣኔ ጮኡ ጊቴ» ጊዴስ።


\par }{\PP \VS{4}ቃሴካ ኤላሲ ኤልሳኤስ፥ «ሃይሶ ኤልሳኤ! ጎዳይ ታና ኢያርኮ ኪቲዳ ጊሻስ ኔ ሃን ሃይሳን ታካሻ» ጊዴስ። ኢዚካ ኢዛስ ዛሪዲ፥ «ዴኦ ጾሳይ ቤዪን፥ ኔ ኣሾ ታ ኔፔ ሻኬቲኬ» ጊ ጫቂዴስ፤ ሄሳ ጊሻስ ኢዛራ ኢሲፌ ኢያርኮ ዎꬊዳ።


\par }{\PP \VS{5}ኢያርኮን ዲዛ ናቤታ ማባራይ ኤልሳኤኮ ሺቂዲ፥ «ጎዳይ ኔ ጎዳ ኤላሳ ሃች ኔፔ ሻኪ ኤካናይሳ ኔ ኤራዲ?» ጊዳ። ኢዚካ ኢስታስ፥ «ኤ ኤራዲስ፤ ኣኔ ኢንቴ ጮኡ ጊቴ» ጊዴስ።


\par }{\PP \VS{6}ሄሳፌ ጉዬ ኤላሲ፥ «ጎዳይ ታና ዮርዳኖሴ ኪቲዳ ጊሻስ ኔኒ ሃን ሃይሳን ታካሻ» ጊዴስ፤ ኢዚካ ኢዛስ ዛሪዲ፥ «ዴኦ ጎዳይ ቤዪን፥ ኔ ኣሾ ታ ኔፔ ሻኬቲኬ» ጊዴስ። ሄሳ ጊሻስ ናምኣቲካ ኢሲፌ ቢዳ።


\par }{\PP \VS{7}ናቤታ ማባራ ጋርሳፌ ኢቻሽ ታማይ ቢዲ ኤላሲኔ ኤልሳኢ ኤቂ ዲዛሶ ጊናራ ዮርዳኖሴ ፒንꬃን ሃኪ ኤቂዳ።

\VS{8}ኤላሲ ባ ካባ ቃሪ ኤኪዲኔ ጻጺዲ ኢዛራ ሃꬃ ሾጪዴስ፤ ሄሳፌ ጉዬ ሃꬃይ ሃዲርሲኔ ኡሻች ሻኬቲ ዎꬊዴስ። ናምኣይካ ቦሉማ ቢታራ ፒኒዳ።


\par }{\PP \VS{9}ኢስቲ ፒኒ ኬዚዳፔ ጉዬ ኤላሲ ኤልሳኤ፥ «ታ ኔስ ኣይ ኦꬃና ማላ ኔ ኮይዛኮ ታ ኔፔ ሻኬቶንታ ዲሺን ኣኔ ታስ ዮታ» ጊዴስ። ኤልሳኢካ፥ «ኔ ኣያናይ ታ ቦላ ናምኡ ዳኮ ጊዳና ማላ ታ ኔና ዎሳይስ» ጊዴስ።
\XREF{}{{\XO 2:9 }{\XT{ዛሬ 21፡17}}}


\par }{\PP \VS{10}ኤላሲካ፥ «ዴጾ ሚሽ ኦይቻዳሳ፤ ጊዲኮካ ታኒ ኔፔ ሻኬታ ቢዛ ዎዴ ኔ ታና ቤኢኮ ኔ ጊዳ ማላ ኔስ ሃናና፤ ኔ ቤኦንታ ኣጊኮ ሄሲ ኔስ ሃኔና» ጊዴስ።


\par }{\PP \VS{11}ኢስቲ ሃሳይሼ ሎዳራ ቢሺን ታማ ፓራ-ጋሬቲኔ ታማ ፓራቲ ኢስቲ ቆፖንታ ዲሺን ኢስታ ጊዶን ጌሊዲ ናምኣታካ ሻኪ ዬጊዳ፤ ኤላሲ ጎቴ ጫርኮን ፑዴ ሳሎ ቢዴስ።

\VS{12}ኤልሳኢ ሄሳ ቤኢዲ፥ «ታ ኣዋዉ! ታ ኣዋዉ! ኢስራኤሌ ፓራ-ጋሬታኔ ቶጋንቻታ!» ጊዲ ዋሲዴስ፤ ሄሳፌ ጉዬ ናምኣንꬆ ኤላሳ ቤዪቤና፤
\XREF{}{{\XO 2:12 }{\XT{2ካዎ 13፡14}}} ሄሳፌ ሲሚዲ ባ ማይኦ ናምኡ ኬሲ ዳኪዴስ።

\VS{13}ኤላሳፔ ዎꬊዳ ካባዛ ኤኪዲኔ ጉዬ ሲሚ ቢዲ ዮርዳኖሴ ሻፋ ኣቻን ኤቂዴስ።

\VS{14}ኤላሳፔ ዎꬊዳ ካባን ሃꬃ ሾጪሼ፥ «ጎዳይ ኤላሳ ጾሳይ ኣዋን ዲዜ?» ጊዴስ፤ ኢዚ ሃꬃ ሾጪን ሃዲርሲኔ ኡሻች ሻኬቲ ዎꬊን ፒኒዴስ።

\VS{15}ኢያርኮፌ ቢዲ ሄሳ ቤይዳ ባጋ ናቤቲ፥ «ኤላሳ ኣያናይ ኤልሳኤ ቦላ ሼምፒዴስ» ጊዳ፤ ኢዛራ ጋይታናስ ቢዲ ኢዛ ሲንꬃን ዚቂ ጊዲ ባንታ ኩሼ ዴንꬂዳ።

\VS{16}ሄሳፌ ጉዬ፥ «ሄኮ ኔ ኣይሌታስ ኑስ 50 ሚኖ ኣሳቲ ዴቴስ፤ ኦኔ ኤሪዛይ ጎዳ ኣያናይ ኔ ጎዳዛ ዴንꬂ ኤፊዲ ኢሲ ዙማ ቦላ ዎꬂዳኮ ዎይኮ ኢሲ ዙሌ ሶሆን ጌልꬂ ዎꬂዳኮ ቢዲ ኮዬቶ» ጊዳ። ኤልሳኢካ፥ «ሄሳꬆ ሃኔና፤ ኣስ ኪቶፍቴ» ጊዴስ።


\par }{\PP \VS{17}ሃኔና ጉሲ ኢዛ ዬላቻና ጋካናስ ኢዛ ኡንኤꬂዳ፤ ሄሳ ጊሻስ፥ «ኣኔ ዬዲቴ» ጊዴስ፤ ኢስቲካ 50 ኣስ ዬዲን ሄ ኣሳቲ ሄꬑ ጋላስ ኩሜꬅ ኮዪዲ ዴሚቤቴና።

\VS{18}ኢስቲ ኢያርኮን ዲዛ ኤልሳኤኮ ሲሚን ኢዚ ኢስታስ፥ «ታ ኢንቴና ቦፒቴ ጋቤኪና?» ጊዴስ።


\par }{\SH ሃꬃዛ ፓጾ
\par }
{\PP \VS{19}ሄ ካታማይን ዲዛ ኣሳይ ኤልሳኤ፥ «ሄኮ ኔኒ ኑ ጎዳይ ቤኢዛ ማላ ሃና ካታማያ ዱሳስ ኢንጄ፤ ጊዶ ኣቲን ሃꬂ ኢታ ጊዲዳ ጊሻስ ቢታያ ኣይፌ ኢሙኩ» ጊዳ።


\par }{\PP \VS{20}ኢዚካ ኢስታስ፥ «ኣኔ ኢንቴ ኦራꬃ ኦቶን ማጺኔ ጉጂዲ ሃ ታስ ኤኪ ዪቴ» ጊዴስ፤ ኢዚ ጊዳ ማላ ኤኪ ዪዳ።

\VS{21}ሄሳፌ ጉዬ ኢዚ ፑልቶ ሃꬂ ዲዛሶ ቢዲ ፑልቶዛን ማጺኔ ዬጊዲ፥ «ጎዳይ፥ ‹ታኒ ሃይሳ ሃꬃ ፓꬃዲስ፤ ሃይሳፌ ጉዬ ኢዚ ሃይቆስ ጋሶ ጊዴና፤ ቢታያካ ኣይፌ ኢሞንታ ማላ ዲጌና› ጌስ» ጊዴስ።

\VS{22}ኤልሳኢ ጊዳ ማላካ ሃꬃዚ ሃች ጋካናስ ፓጺ ኣቲዴስ።


\par }{\SH ኤልሳኤ ቦላ ቂꬊዳ ናቴꬃታ
\par }
{\PP \VS{23}ኤልሳኢ ሄፔ ዴንዲ ቤቴሌ ኬዚዴስ፤ ኢዚ ቡሮ ቢሼ ኦጌን ዲሺን ካታማፔ ኬዚዳ ናቴꬃቲ፥ «ሃይሶ ቦኣ ኣዴዞ! ኬዛ ኪቻ!» ጊሼ ኢዛ ቂꬊዳ።

\VS{24}ኤልሳኢካ ጉዬ ሲሚ ኢስታ ጼሊዲ ጎዳ ሱንꬃን ኢስታ ቃንጊዴስ፤ ሄሳፌ ጉዬ ናምኡ ማጫ ዛርዶቲ ዎራፔ ኬዚዲ ናቴꬃ ናይታፔ ኦይዱ ታማኔ ናምኣታ ሜንꬄሬꬂ ዬጊዳ።
 
\VS{25}ኢዚ ፑዴ ቃርሜሎሴ ዙማ ቦላ ኬዚዴስ፤ ሄፔ ሳማሪያ ሲሚዴስ።




\par }\Chap{3}{\SH ሞኣቤ ማካላቴꬅ
\par }
{\PP \VerseOne{1}ዩሁዳ ካዎ ኢዮሳፊጼይ ካዎቲዳ ታማኔ ኦስፑንꬃ ላይꬃን ኣካቤ ና ኢዮራሜይ ኢስራኤሌ ቦላ ሳማሪያን ካዎቲዲ 12 ላይꬅ ሃሪዴስ።

\VS{2}ኢዚ ጎዳ ሲንꬃን ኢጼቲዳ ዳሮ ኢታ ሚሽ ኦꬂዴስ፤ ሄ ኢታ ኦሶዚካ ካሴ ኢዛ ኣያኔ ኢዛ ኣዋይ ኦꬂዳ ኢታ ኦሶዛ ማላ ጊዴና፤ ኢዛ ኣዋይ ኦሲሲዳ ባኣሌ ሃዉልቴዛ ዲጊዴስ።

\VS{3}ጊዶ ኣቲን ናባጼ ና ኢዮርባኣሜይ ኢስራኤሌ ኣሳ ኦሲሲዳ ናጋራን ኢዚ ኦይኬቲዴስ፤ ኢዛፔካ ሻኬቲቤና።


\par }{\PP \VS{4}ሄ ዎዴ ሞኣቤ ካዎ ሜሻይ ሃሬስ፤ ኢዚ 100,000 ላቃታኔ 100,000 ꬋርሾታ ኢስኬ ኢስራኤሌ ካዎስ ጊሬስ።

\VS{5}ኣካቤይ ሃይቂዳፔ ጉዬ ሞኣቤ ካዎይ ኢስራኤሌ ካዎ ቦላ ማካሊዴስ።

\VS{6}ሄሳ ጊሻስ ሄ ዎዴ ካዎ ኢዮራሜይ ሳማሪያፔ ዴንዲ ቢዲ ኢስራኤሌ ኣሳ ኡባ ኢሲ ቦላ ሺሺዴስ።

\VS{7}ዩሁዳ ካዎ ኢዮሳፊጼስ፥ «ሞኣቤ ካዎይ ታ ቦላ ማካሊዳ ጊሻስ ኔ ታናራ ኢዛ ኦላናስ ባኔ?» ጊ ኢዛኮ ኣስ ኪታ ዬዲዴስ። ኢዚካ ዛሪዲ፥ «ኤ ታ ኔናራ ኦላናስ ባና፤ ታኒ ኔ ማላ፤ ታ ዴሬይካ ኔ ዴሬዛ ማላ፤ ታ ፓራቲካ ኔ ፓራታ ማላ» ጊ ዛሪዴስ።


\par }{\PP \VS{8}ኢዮሳፊጼይ፥ «ኑኒ ኦላስ ኣዋ ባጋራ ባኔ?» ጊ ኦይቺዴስ። ኢዮራሜይ ዛሪዲ ኤዶሜ ባዞራ ካንꬂ ባና ጊዴስ።


\par }{\PP \VS{9}ሄሳ ጊሻስ ኢስራኤሌ ካዎይ፥ ዩሁዳ ካዎይኔ ኤዶሜ ካዎይ ኢሲፌ ኦላ ዎራጃናስ ዴንዲዳ። ላፑን ጋላሳፌ ጉዬ ኦላንቻታሲኔ ሜሄታስ ኡያና ሃꬂ ꬋይዴስ።


\par }{\PP \VS{10}ኢስራኤሌ ካዎዚ፥ «ኣዬ ኣና! ጎዳይ ኑና ሄꬑ ካዎታ ሞኣቤስ ኣꬂ ኢማናስ ጼይጊዴ?» ጊዴስ።


\par }{\PP \VS{11}ኢዮሳፊጼይ ጊዲኮ፥ «ኢዛ ባጋራ ጎዳ ኦይቻና ማላ ጎዳ ናቤይ ሃይሳን ዴኔ?» ጊዲ ኦይቺዴስ። ኢስራኤሌ ኦላንቻታ ጋዳዋታፔ ኢሶይ፥ «ካሴ ኤላሳ ኩሼ ሜጪሲዛ ሳፋጼ ና ኤልሳኢ ሃይሳን ዴስ» ጊ ዮቲዴስ።


\par }{\PP \VS{12}ኢዮሳፊጼይካ ዛሪዲ፥ «ጎዳ ቃላይ ኢዛ ማታን ዳና» ጊዴስ። ሄሳ ጊሻስ ኢስራኤሌ ካዎ፥ ኢዮሳፊጼይኔ ኤዶሜ ካዎይ ኢሲፌ ኢዛኮ ዱጌ ዎꬊዳ።


\par }{\PP \VS{13}ኤልሳኢካ ኢስራኤሌ ካዎስ፥ «ኔና ኑናራ ጋꬂዛ ሚሺ ኣዚ ዲን ያዲ? ኔ ሃኢ ካሴ ኔ ኣዋ ናቤቲኔ ኔ ኣዬይ ናቤቲ ዲዛሶ ባ» ጊዴስ። ኢስራኤሌ ካዎዚ ኢዛስ ዛሪዲ፥ «ሄሲ ሃኔና፤ ሞኣቤ ኩሼን ኑና ኣꬂ ኢማናስ ሄꬑ ካዎታ ኢሲ ቦላ ጼይጊዳይ ጎዳ» ጊዴስ።


\par }{\PP \VS{14}ኤልሳኢካ ኢዛስ፥ «ታ ኢዛስ ሃጋዚዛ ጎዳይ ቤዪን፥ ታ ዩሁዳ ካዎ ኢዮሳፊጼ ቦንቾንታኮ ኔና ቤያናስ ኮይኬ፤ ዉዱካ ጊኬ።

\VS{15}ኣኔ ሃኢ ታስ ባጋና ዲጺዛይሳ ኤኪ ዪቴ» ጊዴስ። ባጋና ዲጺዛይ ዲጺሺን ጎዳ ኩሼይ ኤልሳኤ ቦላ ዪዴስ።

\VS{16}ኤልሳኢ፥ «ጎዳይ፥ ‹ሃይሳ ሃ ሾባን ዳሮ ኦላታ ቦኪቴ።

\VS{17}ጫርኮካ፥ ኢራካ ቤኤኬታ፤ ጊዶ ኣቲን ሃ ሾባዛን ሃꬂ ኩማና፤ ኢንቴ፥ ኢንቴ ሚዛቲኔ ኢንቴ ሜሄቲ ሃꬅ ኡያና› ጌስ።

\VS{18}ሃይሲ ጎዳስ ላፋ ሚሻ። ኢዚ ሞኣቤ ኣሳ ኢንቴ ኩሼን ኣꬂ ኢማና።


\par }{\PP \VS{19}«ጊምቤቲዳ ካታማታኔ ሎኢዛ ኢስታ ካታማታ ኡባ ኢንቴ ጾኒ ኦይካና። ሎኢዛ ኢስታ ሚꬃታ ኢንቴ ቃንጻና፤ ኢስታ ፑልቶታካ ሙሌራ ኢንቴ ቱጫና፤ ካꬅ ሎኤꬂ ኢሚዛ ጋዴዛ ኢንቴ ሹቻን ሞራና» ጊዴስ።


\par }{\PP \VS{20}ዎንቴꬃ ጋላስ ያርሾይ ያርሼቲዛ ሳቴን ኤዶሜ ባጋራ ሃꬂ ዲኦ ማላ ዪን ቢታያ ሃꬅ ጻላ ጊዳዱስ።


\par }{\PP \VS{21}ሄ ዎዴ ካዎቲ ኢስታ ኦላናስ ዪዳይሳ ሞኣቤ ኣሳይ ኡባይ ሲዪዲ ናይ ጊዲን ጪማይ ኦላ ሚሽ ኦይካናስ ዳንዳይዛ ኡባይ ጼይጌቲ ኬዚዲ ባንታ ዛዋ ቦላ ኤቂዲ ናጎ ኦይኪዳ።

\VS{22}ዎንቴꬃ ጋላስ ማላዶ ዎንታራ ኢስቲ ዴንዲሺን ሃꬃ ቦላ ዎꬊዳ ጻልቄይ ጾልቂዴስ፤ ፒንꬃን ዲዛ ሞኣቤ ዴሬዛስ ኣይፌን ሃꬂ ሱꬃ ማላ ዞኢ ቤቲዴስ።

\VS{23}ሄሳ ጊሻስ ኢስታስ፥ «ሄሲ ሱꬃኮ! ሲꬌይ ባይንዳ ካዎቲ ባ ጋርሳን ኦሌቲዲ ኢሶይ ኢሳ ሹኪዳ፤ ሄሳ ጊሻስ ሞኣቤ ኣሳዉ! ዲኦ ሺሻናስ ሲሚቴ» ጊዳ።

\VS{24}ሞኣቤ ኣሳይ ኢስራኤሌ ኣሳይ ዲዛሶ ኬዚሺን ኢስራኤሌ ኣሳይ ዴንዲዲ ኢስታ ኦሊዴስ፤ ሞኣቤቲ ኢስታ ሲንꬃፌ ባቃቲዳ፤ ሄሳፌ ጉዬ ኢስራኤሌ ኣሳይ ሞኣቤ ቦላ ዎራጂዲ ኢስታ ዲፒ ሂስቲዴስ።

\VS{25}ኢስታ ካታማታ ሙሌራ ꬋይሲዳ፤ ሎኦ ካꬃ ጋዴቲካ ሹቻን ካሜታና ጋካናስ ኢሶይ ኢሶይ ኢሲ ኢሲ ሹች ጋዴዛን ዬጊዴስ፤ ፑልቶታካ ሙሌራ ቱጪዳ፤ ሎኦ ሎኦ ሚꬃታ ኡባካ ቃንጺ ቃንጺ ዬጊዳ፤ ቂሬ-ሄሬሴቴ ጌቴቲዛራ ጻላ ባ ሹቻራ ኣታዱስ፤ ኢዞ ጊዲኮካ ያንባርሻን ኦሌቲዛ ኦላንቻቲ ጊዶꬂዲ ኦሊዳ።


\par }{\PP \VS{26}ሞኣቤ ካዎይ ኢዛ ኦላ ኣሳይ ጾኔታናይሳ ኤሪዳ ማላ ጊꬃ ማሻ ጊጺዳ 700 ኣስ ባናራ ኤኪዲ ኤዶሜ
\FTNT{*}{{\FR 3:26 }{\FT{ኤዶሜ ጌቴቲዛይሲ ሶሪያ።
}}} ካዎይ ዲዛሶ ሜንꬂ ጌላናስ ዳፌቲዴስ፤ ጊዶ ኣቲን ኢስቲ ጊዳ ማላ ኢስታስ ሃኒቤና።

\VS{27}ሄሳፌ ጉዬ ኢዛፔ ካሊ ካዎታናይሳ ባስ ባይራ ናዛ ኤኪ ቢዲ ካታማይ ጊምቤዛ ቦላ ጹጌቲዛ ያርሾ ሂስቲ ያርሺዴስ፤ ኢስራኤሌ ቦላ ዎልቃማ ሃንቆይ ጋኪዴስ፤ ሂስቲን ኢስቲ ሄፔ ኬዚዲ ጉዬ ባ ዴሬ ሲሚዳ።




\par }\Chap{4}{\SH ኣምኤይ ዛይቴ
\par }
{\PP \VerseOne{1}ናቤታ ማባራ ጋርሳፌ ኢሳ ማቼያ፥ «ኔስ ሃጋዚዛ ታ ኣዚናይ ሃይቂዴስ፤ ኢዚ ጎዳስ ያዪዛ ኣስ ጊዲዳይሳ ኔ ኤራሳ፤ ሃኢ ጊዲኮ ኣጮ ጎዳይ ታ ኣቱማ ናይታ ናምኣታካ ባስ ኣይሌ ሂስቲ ኤኪ ባናስ ዪ ኡቲዴስ» ጋዳ ኤልሳኤስ ዋሳዱስ።


\par }{\PP \VS{2}ኤልሳኢካ ኢዚስ፥ «ሂስቲን ታ ኔስ ኣይ ኦꬃና ማላ ኮያይ? ኔሶን ኣዚ ዲዛኮ ኣኔ ታስ ዮታ» ጊዴስ። ኢዛካ ኢዛስ፥ «ታስ ኔ ኦሳንቻይስ ጉꬃ ዛይቴፔ ኣቲን ታሶን ሃራይ ኣይኮይካ ዴና» ጋዱስ።


\par }{\PP \VS{3}ኤልሳኢካ ኢዚስ፥ «ሂስቲኮ ኔኒ ሃኢ ባዳ ኔ ሾሮታ ኡባታ ሶፔ ጉꬅ ጊዶንታ ዳሮ ኦቶታ ጋርጻ ሺሻ።

\VS{4}ኔ ናይታ ኡባታራ ሶ ጌላዳ ካሬ ኢንቴ ቦላ ጎርዳ፤ ዛይቴዛካ ኔ ጋርጻ ኤሂዳ ኦቶታ ኡባን ዱቃ፤ ኢሲ ኢሲ ኦቶይ ኩሚዳ ማላ ኢሲ ባጋን ዎꬃ» ጊዴስ።


\par }{\PP \VS{5}ሄሳ ጊሻስ ኢዛ ናቤዛ ሄን ኣጋ ባዳ ሶ ጌላዳ ካሬ ባ ቦላኔ ባ ናይታ ቦላ ጎርዳዱስ፤ ናይቲ ኢዚስ ኦቶታ ሺሺን ኢዛ ዛይቴዛ ቲጌꬅ ዶማዱስ።

\VS{6}ኦቶቲ ኡባይ ኩሚዳፔ ጉዬ ኢዛ ባ ናዛ፥ «ሃራ ኦቶ ታስ ኤካ ያ!» ጋዱስ። ኢዚካ ዛሪዲ፥ «ሃራ ኦቶይ ባዋ» ጊዴስ፤ ሄሳፌ ጉዬ ዛይቴዚ ጎጊዛይሳ ኣጊዴስ።


\par }{\PP \VS{7}ኢዛካ ባዳ ሄሳ ጾሳ ናቤዛስ ዮታዱስ፤ ኢዚ ኢዚስ፥ «ኔ ባዳ ዛይቴዛ ባይዛዳ ኔ ኣጮዛ ቃንጻ፤ ኔኒ ኣጮዛ ቃንጺን ኣቲዳይሲ ኔሲኔ ኔ ናይታስ ቃላባ ጊዶ» ጊዴስ።


\par }{\SH ሃይቆፔ ሱኔሜ ማጫሳይ ናዛ ዴንꬅ
\par }
{\PP \VS{8}ኢሲ ጋላስ ኤልሳኢ ሱኔሜ ቢዴስ፤ ሄን ኢሲ ዱሬ ማጫሲ ዳራ ዳዉስ፤ ኤልሳኢ ኢዚ ሶን ቁማ ማና ማላ ሚንꬃ ዎሳዱስ፤ ኢዚ ካሴ ሄራ ኣꬊ ቢዛ ዎዴ ቁማ ማናስ ኢዚ ሶ ጌሌስ።

\VS{9}ሄ ማጫሳያ ባ ኣዚናስ፥ «ሃይሲ ኡባ ዎዴ ኑ ፔንጌራ ኣꬊ ቢዛ ኣዴዚ ጌሺኔ ጾሳ ኣስ ጊዲዳይሳ ታ ኤራይስ።

\VS{10}ሄሳ ጊሻስ ቦላ ፖቄን ኢሲ ጉꬃ ኪፊሌይን ኑ ኢዛስ ሂꬃ፥ ጻራጴዛ፥ ኦይዴኔ ፓኖሴ ጊግሲዲ ሄን ዎꬆስ፤ ኢዚ ኑኮ ዪዛ ዎዴ ኡባን ኢዛስ ሼምፖሶ ጊዳና» ጋዱስ።


\par }{\PP \VS{11}ኢሲ ጋላስ ኤልሳኢ ዪዲ ባ ሼምፒዛ ኪፊሌይን ጌሊዲ ሼምፓናስ ጌዲ ጊዴስ።

\VS{12}ባ ኣይሌዛ ጊያዜ፥ «ባዳ ሱኔሜ ማጫሳዮ ጼይጋ» ጊዴስ። ኢዚ ኢዞ ጼይጊን ያዳ ኢዛ ሲንꬃን ኤቃዱስ።

\VS{13}ኤልሳኢ፥ «ጊያዜስ፥ ‹ኔኒ ኑ ጊሻስ ጋዳ ዳሮ ዋያዳሳ፤ ኔስ ኣዚ ኦሴታና ማላ ኮያይ? ካዎዛስ ጊዲን ኦላንቻታ ኣዛዚዛይሳስ ኑ ኔ ጊሻስ ዮታና ሚሺ ዲዜ?› ጋዳ ኢዞ ኦይቻ» ጊዴስ። ማጫሳያካ ዛራዳ፥ «ታኒ ታ ዳቦ ጊዶን ዳይስ» ጋዱስ።


\par }{\PP \VS{14}ኤልሳኢካ ጊያዜስ፥ «ሂስቲን ኢዚስ ኣይ ኦꬃኔ?» ጊዲ ኦይቺዴስ፤ ጊያዜይካ፥ «ኢዚስ ዬሎይ ዴና፤ ኢዚ ኣዚናዚ ጬጊዴስ» ጊዴስ።

\VS{15}ኤልሳኢካ ኢዛስ፥ «ሂስቲኮ ኣኔ ኔኒ ኢዞ ሃ ጼይጋ» ጊዴስ፤ ኢዚ ኢዞ ጼይጊን ኢዛ ያዳ ፔንጌ ቦላ ኤቃዱስ።

\VS{16}ኤልሳኢካ ኢዚስ፥ «ኔኒ ላይꬅ ሃኒ ዎዴ ኣቱማ ና ኢዲማና» ጊዴስ። ኢዛካ ኢዛስ፥ «ጊዴና ታ ጎዶ! ኔኖ ጾሳ ኣሶ! ኔኒ ኔ ኦሳንቻይስ ታስ ዎርዶቶንታ ማላ» ጋዱስ።
\XREF{}{{\XO 4:16 }{\XT{ሜꬌ 18፡14}}}


\par }{\PP \VS{17}ማጫሳያካ ቃንꬃታዱስ፤ ኤልሳኢ ኢዚስ ዮቲዳ ማላካ ኢዚ ጊዳ ዎዴን ኣቱማ ና ዬላዱስ።


\par }{\PP \VS{18}ናዚካ ዲጪዴስ፤ ኢሲ ጋላስ ኢዛ ኣዋይ ካꬅ ሺሺዛይታራ ዲሺን ናዚ ሄ ቢዴስ።

\VS{19}ኢዚ ባ ኣዋስ፥ «ታ ሁኤ! ታ ሁኤ!» ጊዴስ። ኣዋዚካ ባ ኣይሌዛስ፥ «ናዛ ባኣ ኤፋዳ ኢዛ ኣዬይኮ ጋꬃ» ጊዴስ።


\par }{\PP \VS{20}ኣሽካራዚካ ናዛ ባኢ ኤፊዲ ኣዬይኮ ጋꬂዴስ፤ ናዚ ሴታ ጋላስ ጋካናስ ባ ኣዬይ ኪኦን ኡቲዴስ፤ ሄሳፌ ጉዬ ሃይቂዴስ።

\VS{21}ኢዛ ኣያ ፑዴ ኬዛዳ ጾሳ ናቤዛ ሂጻን ኢዛ ኢሺሳዱስ፤ ካሬ ኢዛ ቦላ ጎርዳዳ ኬዛዱስ።


\par }{\PP \VS{22}ሄሳፌ ጉዬ ባ ኣዚና ጼይጋዳ፥ «ታኒ ጾሳ ናቤዛኮ ኤሶን ጋካዳ ሲማና ጋካናስ ኢሲ ኦሳንቻኔ ኢሲ ሃሬ ታስ ዬዳርኪ!» ጋዱስ።


\par }{\PP \VS{23}ኢዚ ኣዚናዚካ፥ «ኔ ሃች ኢዛኮ ባናስ ኣይስ ኮያዲ? ሃች ኣጊና ጼሮ ዎይኮ ሳምባታ ጋላስ ጊዴና» ጊዴስ። ኢዛካ ዛራዳ፥ «ኤ ሄሲ ሊኬሺን ታ ቡስ ባና» ጋዱስ።


\par }{\PP \VS{24}ሄሳፌ ጉዬ ሃሬዛ ኮራ ኤካዳ ኦሳንቻዛ፥ «ኤሌ ኤሌ ላጋ፤ ታ ኔስ ዮቶንታ ዲሺን ሎዱ ሂስቶፋ» ጋዱስ።

\VS{25}ሄሳ ጊሻስ ኢዛ ጾሳ ናቤዚ ዲዛሶ ፑዴ ቃርሜሎሴ ዙማ ቦላ ኬዛዱስ። ጾሳ ናቤዚካ ኢዞ ሃሆን ቤኢዲ ባ ኦሳንቻ ጊያዜ፥ «ሴኪ ሱኔሜ ማጫሳዮ ቤያይ!

\VS{26}ኣኔ ኢዚኮ ዎጻ ባዳ፥ ‹ኣዜ! ሎኦ ጊዴኔ? ኔ ኣዚናይ ሎኦ ጊዴኔ? ኔ ናዚ ሎኦ ጊዴኔ?› ጋዳ ኢዞ ኦይቻ» ጊዴስ። ኢዛካ ኢዛስ፥ «ኡባይካ ሎኦ» ጋዱስ።


\par }{\PP \VS{27}ኢዛ ጾሳ ናቤዚ ዲዛ ዙማ ቦላ ጋኪዳ ማላ ኢዛ ቶ ቦላ ጻጼታዱስ፤ ጊያዜይ ኢዞ ዬዲሳናስ ቢሺን ጾሳ ናቤዚ ጊያዜ፥ «ኢዛ ዳሮ ኡንኤቲዳ ጊሻስ ኣጋ፤ ኢዞ ቦቾፋ፤ ጎዳይ ሃይሳ ታፔ ኣዛስ ጌንꬂዳኮ ሃይሲ ታስ ጌሊቤና» ጊዴስ።


\par }{\PP \VS{28}ኢዛ፥ «ታ ጎዶ! ታ ኔና ታስ ና ኢማ ጋዳ ኦይቻዲና? ጮ ሃዳ ሂዶታ ኔ ታስ ኢሞንታ ማላ ታ ኔስ ዮታቤኪና?» ጋዱስ።


\par }{\PP \VS{29}ኤልሳኢ ጊያዜስ፥ «ሂስቲኮ ኔኒ ኔ ጊꬅ ሚንꬃ ጊጻዳ ሃይሳ ታ ጉፌዛ ኤካዳ ዎጻ፤ ኦጌ ቦላ ኣሴ ዴሚኮካ ሳሮኮፋ፤ ኦኒካ ኔና ሳሮ ጊኮ ዛራ ሳሮኮፋ፤ ሃይሳ ታ ጉፌዛ ኤፋዳ ናዛ ሲንꬃን ዎꬃ» ጊዴስ።


\par }{\PP \VS{30}ናዛ ኣያ ቃሴ፥ «ዴኦ ጎዳይ ቤዪን ኔ ኣሾ! ታ ኔና ኣጋዳ ሙሌካ ቢኬ» ጋዱስ፤ ሄሳ ጊሻስ ኤልሳኢ ዴንዲዲ ኢዞ ካሊዴስ።


\par }{\PP \VS{31}ጊያዜይካ ኢስታፌ ሲንꬃቲ ቢዲ ጉፌዛ ናዛ ሲንꬃን ዎꬂዴስ፤ ጊዶ ኣቲን ኣይኮ ቃላይ ሲዬቲቤና፤ ማላታይካ ቤቲቤና፤ ሄሳ ጊሻስ ጊያዜይ ጉዬ ኤልሳኤኮ ሲሚ ቢዲ፥ «ናዚ ቤጊቤና» ጊዴስ።


\par }{\PP \VS{32}ኤልሳኢ ሶ ጌሊዲ ናዚ ሃይቂዲ ኢዛ ሂꬃ ቦላ ኢቺ ዲዛይሳ ቤኢዴስ።


\par }{\PP \VS{33}ኢዚ ጊዶ ጌሊዲ ካሬዛ ባ ቦላኔ ናዛ ቦላ ጎርዲዲ ጎዳ ዎሲዴስ።


\par }{\PP \VS{34}ሂꬃ ቦላ ኬዚዲ ናዛ ቦላ ዛቁሊዲ ባ ዶና ኢዛ ዶናራ፥ ባ ኣይፌ ኢዛ ኣይፌራ፥ ባ ኩሼ ኢዛ ኩሼራ ጋꬂ ዎꬂዴስ፤ ናዛ ቦላ ሙሌራ ኢዚ ዛቁሊን ናዛ ቦላይ ሆኢ ሆኢ ቢዴስ።

\VS{35}ኤልሳኢ ዴንዲዲ ኬꬃ ጊዶን ያኔ ሃ ሲሜሬቲዳፔ ጉዬ ሂꬃን ኬዚዲ ቃሴካ ናዛ ቦላ ሙሌራ ዛቁሊዴስ፤ ናዚ ላፑንቶ ꬊሺን ኢዛ ኣይፌቲ ጼሊዳ።
\XREF{}{{\XO 4:35 }{\XT{1ካዎ 17፡21}}}


\par }{\PP \VS{36}ኤልሳኢ ጊያዜ ጼይጊዲ፥ «ሱኔሜ ማጫሳዮ ሃ ጼይጋ» ጊዴስ፤ ኢዚካ ኢዞ ጼይጊዴስ፤ ኢዛ ያ ጋኪዳ ማላ፥ «ሄይ ኔ ናዛ ኤካ» ጊዴስ

\VS{37}ኢዛካ ጌላዳ ኢዛ ቶ ቦላ ኩንዳዱስ፤ ዱጌ ቢታን ጉፋናዳ ባ ናዛ ኤካ ኬዛዱስ።


\par }{\SH ማርዜራ ዲዛ ዎጼ
\par }
{\PP \VS{38}ኤልሳኢ ኣጊ ጌልጌላ ሲሚዴስ፤ ሄ ዴሬዛን ኮሻይ ዴስ። ናቤታ ማባራይ ኢዛ ሲንꬂ ሺቂ ዲሺን ኤልሳኢ ባ ኦሳንቻዛ፥ «ዎጋ ዲስቴ ታማ ቦላ ዎꬃዳ ሃይሳ ኣሳስ ዎጼ ካꬃ» ጊዴስ።


\par }{\PP \VS{39}ኢስታ ጋርሳፌ ኢሶይ ሳንꬄ ሚሳቲዛ ሃይꬃታ ማጻናስ ጌዴ ዴምባ ኬዚዲ ባዞን ሞኪዛ ቱራ ዴሚዲ ሄ ቱራዛፔ ጎሴ ሚሳቲዛ ኣይፌ ባ ማይኦን ማጺ ኤኪዲ ሲሚዴስ፤ ኢዛ ኣንጪዲ ዲስቴን ኬሚዴስ ሺን ኢዚ ኣዛኮ ኦኒካ ኤሪቤና።

\VS{40}ኣሳይ ማና ማላ ዎጼዚ ዱቄቲ ኬዚዴስ፤ ኣሳይ ቡሮ ባꬊዳ ማላ፥ «ጾሳ ናቤዞ! ዲስታ ጊዶን ዎꬊዛ ማርዜይ ዴስ!» ጊዲ ዋሲዳ፤ ማናስካ ዳንዳይቤቴና።

\VS{41}ኤልሳኢካ፥ «ኣኔ ታስ ꬊሌ ኤኪ ዪቴ» ጊዴስ። ሄ ꬊሌዛካ ኤኪዲ ዲስቴዛን ጉጂዲ፥ «ኣሳይ ማና ማላ ኣሳስ ኢሚቴ» ጊዴስ። ዲስቴዛን ቆሆ ጋꬂዛ ሚሺ ቤቲቤና።


\par }{\SH ኤልሳኢ ሚዚዳ ኣሳ
\par }
{\PP \VS{42}ኢሳዴይ ሻቻ ባንጋፌ ካጺዳ ናምኡ ታሙ ቁንቶኔ ጉꬃ ቲያ ቄሪ ሉካሞን ኤኪዲ ባኣሊ-ሻሊሻፔ ጾሳ ናቤኮ ዪዴስ። ኤልሳኢካ ባ ኣይሌዛስ፥ «ኣሳይ ማና ማላ ኣሳስ ኢማ» ጊዴስ።

\VS{43}ኣሽካራዚካ፥ «ታኒ ሃኖ ዎስታ ጼቱ ኣሳስ ጋꬆ?» ጊዲ ኢዛ ኦይቺዴስ። ኤልሳኢ ጊዲኮ ኢዛስ፥ «ኣሳይ ማና ማላ ኢስታስ ኢማ፤ ጎዳይ፥ ‹ኢስቲ ሚ ካሊን ኢስታፌ ፓላሃና› ጌስ» ጊዴስ።

\VS{44}ሄሳፌ ጉዬ ኢዚ ኣሳስ ሺሺዴስ፤ ጎዳይ ጊዳ ማላካ ኣሳይ ሚ ካሊን ፓላሂ ኣቲዴስ።




\par }\Chap{5}{\SH ኢንቺራቻ ሃርጌፌ ኒኢማኔ ፓጾ
\par }
{\PP \VerseOne{1}ሄ ዎዴ ኒኢማኔይ ኣራሜ ካዎ ኦላንቻታ ኣዛዚዛይሳ፤ ጎዳይ ኢዛ ባጋራ ኣራሜ ዴሬይ ጾኖ ዴማና ማላ ኦꬂዳ ጊሻስ ኢዚ ባ ጎዳ ኣቻን ዳሮ ጊታኔ ቦንቼቲዳ ኣሳ። ኢዚ ኦላ ቃራ ጊዲኮካ ኢንቺራቻ ሃርጌይ ኢዛ ቦላ ዎꬊዴስ።


\par }{\PP \VS{2}ፓንጋቲ ኣራሜፔ ኬዚዲ ኢስራኤሌ ዴሬፔ ኢሲ ጌላኦዮ ዲኢ ኤፊን ኢዛ ኒኢማኔሲኔ ማቼይስ ሃጋዛዉስ።

\VS{3}ኢዛ ባ ጎዳቴይስ፥ «ታ ጎዳይ ሳማሪያን ዲዛ ናቤዛኮ ቢዲ ኢዛ ዴሚዳኮ ኢዚ ሃይሳ ኢንቺራቻ ሃርጌዛፔ ኢዛ ፓꬃናኮሺን» ጋዱስ።


\par }{\PP \VS{4}ኒኢማኔይካ ባ ጎዳዛኮ ቢዲ ኢስራኤሌ ዴሬፔ ዪዳ ናያ ኢዛስ ዮቶይሳ ዛሪ ዮቲዴስ።

\VS{5}ኣራሜ ካዎዚካ ኢዛስ፥ «ሂስቲኮ ኔ ሃኢ ኤሶን ባ፤ ታኒካ ኢስራኤሌ ካዎስ ዳብዳቤ ጻፋና» ጊዴስ፤ ሄሳ ጊሻስ ኒኢማኔይ ኢዛስ 30,000 ሳቂሌ ቢራ፥ 6,000 ሳቂሌ ዎርቃኔ 10 ኩሜꬃ ማይኦ ኤኪ ቢዴስ።

\VS{6}ኢስራኤሌ ካዎዛስ ኢዚ ኤኪ ቢዛ ዳብዳቤዚ፥ «ኔ ኢዛ ኢንቺራቻ ሃርጌዛፔ ፓꬃና ማላ ታኒ ሃይሳ ዳብዳቤዛራ ጋꬃ ታ ኦሳንቻ ኒኢማኔ ኔኮ ዬዳዲስ» ጊዛዛ።


\par }{\PP \VS{7}ኢስራኤሌ ካዎዚ ዳብዳቤዛ ናባቢዳ ማላ ባ ማይኦ ዳኪዲ «ታኒ ኢዛ ኢንቺራቻ ሃርጌፌ ፓꬃና ማላ ኢዚ ታኮ ዬዳናስ ታኒ ዎꬋዳ ፓꬃና ዳንዳይዛ ጾሴ? ሃይሳ ኢዚ ታናራ ኦዬታና ኮይዛይሳ ቤኢቴ» ጊዴስ።


\par }{\PP \VS{8}ጾሳ ኣሲ ኤልሳኢ ኢስራኤሌ ካዎይ ባ ማይኦ ዳኪዳይሳ ሲዪዳ ማላ፥ «ኔኒ ኔ ማይኦ ኣዛስ ዳካዲ? ኣዴዚ ሃ ታኮ ዮ፤ ሄሳፌ ጉዬ ናቤይ ኢስራኤሌን ዲዛይሳ ኢዚ ኤራና» ጊዛ ኪታ ዬዲዴስ።

\VS{9}ሄሳ ጊሻስ ኒኢማኔይ ባ ፓራ-ጋሬን ኡቲዲ ኤልሳኤ ኬꬃ ፔንጌ ጋኪ ኤቂዴስ።

\VS{10}ኤልሳኢካ ኢዛ፥ «ባዳ ዮርዳኖሴ ሻፋን ላፑንቶ ጌላ ሜጬታ፤ ኔ ኣሾይ ፓጻና፤ ኔካ ጌያና» ጊዲ ኢዛስ ዮታና ማላ ኣስ ኪታ ዬዲዴስ።


\par }{\PP \VS{11}ኒኢማኔይ ጊዲኮ ሃንቄቲዲ፥ «ኢዚ ታኮ ዪ ኤቂዲ ጎዳ ባ ጾሳ ሱንꬅ ጼይጊዲ ኢዚ ባ ኩሼን ታ ኢንቺራቻዛ ቦሼሬꬂዲ ታና ኢንቺራቻ ሃርጌዛፔ ፓꬃንዴ ጋ ቆፓዲስ።

\VS{12}ሃይሳስ ሃይሳስ ጊዲኮ ዳማስቆ ሻፋቲ ኣማናይኔ ፋርፋሬይ ኣዋንካ ዲዛ ኢስራኤሌ ዴሬ ሃꬃታፔ ሎኤቴኔ? ሜጬቴꬂ ሜጬቴꬅ ጊዲኮ ኢስታን ሜጬታ ጌይኪና?» ጊሼ ሃንቄቲ ሲሚዴስ።

\VS{13}ኒኢማኔ ኣሽካራቲ ኢዛኮ ሺቂዲ፥ «ጎዶ ናቤዚ ሃይሳፌካ ጊታ ሚሽ ኔስ ዮቲዳኮ ኔኒ ኢዚ ጊዳይሳ ኦꬂኪ? ሂስቲን ኔና፥ ‹ሃኢ ሜጬታዳ ጌያ› ጊን ኢዛን ኔና ሜቶꬂዳይ ኣዜ?» ጊዳ።

\VS{14}ሄሳ ጊሻስ ኒኢማኔይ ዱጌ ሻፋን ዎꬊዲ ጾሳ ናቤዚ ኢዛስ ዮቲዳ ማላ ዮርዳኖሴን ላፑንቶ ጌሊ ኬዚዴስ፤ ኢዛ ቦላይካ ጌዪዲ ጉꬃ ና ቦላ ማላ ጊዲዴስ።
\XREF{}{{\XO 5:14 }{\XT{ሉቃ 4፡27}}}


\par }{\PP \VS{15}ሄሳፌ ጉዬ ኒኢማኔይ ባና ካሊ ዪዳ ኣሳ ኡባራ ጌዴ ጾሳ ናቤኮ ሲሚ ቢዴስ፤ ኢዛ ሲንꬃን ኣꬊ ኤቂዲ፥ «ሄኮ ኢስራኤሌ ዴሬንፔ ኣቲን ኩሜꬃ ኣላሜን ኡባን ሃራ ጾሲ ባይንዳይሳ ታኒ ኤራዲስ፤ ሄሳ ጊሻስ ኔኒ ታፔ ኔ ኣይሌዛፔ ኢሞታ ኤካና ማላ ታ ኔና ዎሳይስ» ጊዴስ።

\VS{16}ናቤዚካ ኢዛስ፥ «ታኒ ኢዛስ ሃጋዚዛ ዴኦ ጎዳይ ቤዪን ታ ኔፔ ሄሳ ኤኪኬ» ጊዴስ። ኒኢማኔይ ኢዛ ሜቶꬂ ዎሲንካ ኤልሳኢ ኢዛ ኢሞታ ኤኪቤና።

\VS{17}ኒኢማኔይ ኢዛስ፥ «ኔኒ ታ ኢሚዛ ኢሞታ ኤኮንታ ኢጺኮ፥ ጎዳፔ ኣቲን ሃራ ኣይ ጾሳስካ ጹጌቲዛ ያርሾ ዎይኮ ሃራ ያርሾ ታ ያርሾንታ ጊሻስ ናምኡ ባቁሎ ጫና ቢታ ታ ኤካ ባናይሳ ኔ ታና ዲጎንታ ማላ ታ ኔና ዎሳይስ።

\VS{18}ጊዶ ኣቲን ጎዳይ ኢሲ ሚሻ ጊሻስ ታና ኔ ኣይሌዛ ማሮ፤ ሄሲካ ታ ጎዳይ ጎይናናስ ኣርሞኔ ኤቃ ጾሳ ሶ ጌሊሺን ታ ቄሴ ኢዚ ኦይኪ ማዲሼ ኢዛይሳꬆ ታኒካ ሄን ጎይኒኮ ኣርሞኔ ኤቃ ጾሳ ሶን ታ ጎይኒዳይሳስ ጎዳይ ታና ኔ ኣይሌዛ ማሮ» ጊዴስ።


\par }{\PP \VS{19}ኤልሳኢካ ኢዛ፥ «ሳሮን ባ» ጊዴስ። ኒኢማኔይ ኢዛፔ ጉꬅ ሃኪ ቢዳ ማላ፥

\VS{20}ጾሳ ናቤዛ ኣሽካራ ጊያዜይ፥ «ታ ጎዳይ ሃይሲ ኣራሜ ዴሬ ኣስ ኒኢማኔይ ኢዛስ ኤሂዳይሳ ኤኮንታ ጮ ሜላ ዬዲዴስ፤ ዴኦ ጎዳይ ቤዪን ታ ኢዛ ካላ ባዳ ኢዛፔ ኢሲ ሚሽ ኤካናስ ቤሴስ» ጊ ቆፒዴስ።


\par }{\PP \VS{21}ሄሳ ጊሻስ ጊያዜይ ኒኢማኔ ካሊ ቢዴስ፤ ኒኢማኔይ ጊያዜይ ኢዛኮ ዎꬃን ካሊ ዪዛይሳ ቤኢዲ ኢዛ ሃሳይሳናስ ፓራ-ጋሬዛፔ ጋዴን ዎꬊዲ፥ «ኣዜ ሎኦ ጊዴኔ?» ጊዲ ኢዛ ኦይቺዴስ።


\par }{\PP \VS{22}ጊያዜይካ ኢዛስ፥ «ኡባይካ ሎኦሺን ታ ጎዳይ ኔና፥ ‹ናቤታ ማባራፔ ናምኡ ናቴꬃቲ ቦላ ኤፍሬሜ ጌዜፌ ሃ ታኮ ኣይኮካ ታ ቆፖንታ ዪዳ ጊሻስ 3,000 ቢራኔ ናምኡ ኩሜꬃ ማይኦ ኢስታስ ኢማ› ጋዳ ዮታ» ጊዲ ታና ኔኮ ኪቲዴስ።


\par }{\PP \VS{23}ኒኢማኔይካ «ሂስቲኮ 6,000 ሳቂሌ ቢራ ሄይ ኤካ» ጊዲ ጊያዜ ሚንꬂ ዎሲዴስ። ሄሳፌ ጉዬ 6,000 ሳቂሌ ቢራ ኤኪ ናምኡ ካራጺቴን ጌልꬂ ቃቺዲ ናምኡ ኩሜꬃ ማይኦዛ ጉጂ ኤኪዲ ናምኡ ኣይሌታ ኦይꬂዴስ። ኢስቲካ ሄሳ ቶኪ ኤኪዲ ጊያዜፔ ሲንꬄ ኣꬊ ቢዳ።

\VS{24}ጊያዜይ ቢዲ ፑዴ ዙምቡላ ቦላ ጋኪዳ ማላ ሚሻዛ ኣይሌታፔ ኤኪዲ ባ ኬꬃን ዎꬂዴስ፤ ሂስቲዲ ኣሳታ ሞይዚን ኣሳቲ ሲሚ ቢዳ።

\VS{25}ሄሳፌ ጉዬ ጊያዜይ ጌሊዲ ባ ጎዳ ኤልሳኤ ሲንꬃን ኣꬊ ኤቂዴስ።

\par }{\PP ኤልሳኢካ ኢዛ፥ «ጊያዜ ኔ ኣዋ ባዲ?» ጊዲ ኢዛ ኦይቺዴስ። ጊያዜይካ ኢዛስ፥ «ታ ኔ ኣይሌይ ኣዋካ ባቤኬ» ጊ ዛሪዴስ።


\par }{\PP \VS{26}ጊዶ ኣቲን ኤልሳኢ ኢዛስ፥ «ሄ ኣዴዚ ኔናራ ጋይታናስ ኢዚ ባ ፓራ-ጋሬዛፔ ዎꬊሺን ታ ኣያናይ ኔናራ ቢቤኔ? ሂስቲን ሃይሲ ዎዴዚ ሚሼኔ ማይኦ፥ ዎጋራ ሚꬂኔ ዎይኔ ቶኪዛሶሆ፥ ዶርሳ ዉዴኔ ሜሄ ዉዴ፥ ኣቱማኔ ማጫ ኣይሌታ ኤኪዛ ዎዴ?

\VS{27}ሄሳ ጊሻስ ኒኢማኔ ኢንቺራቻይ ኔ ቦላ ኣꬋና፤ ሜርና ጋካናስ ኔስ ዜሬꬃፌ ዜሬꬃን ኣꬋና» ጊዴስ። ሄሳፌ ጉዬ ጊያዜይ ኤልሳኤ ሲንꬃፌ ኬዚ ቢዴስ፤ ኢንቺራቻ ሃርጌይ ኢዛ ቦላ ሻቻ ማላ ቦꬂዴስ።




\par }\Chap{6}{\SH ሃꬃ ቦላ ካልታ ቶኬቴꬅ
\par }
{\PP \VerseOne{1}ናቤታ ማባራይ ኤልሳኤ፥ «ሄኮ ሃኢ ኑስ ኔ ሲንꬃን ኡቲዛሶይ ኡንኢዴስ፤

\VS{2}ሄሳ ጊሻስ ኑኒ ዱጌ ዮርዳኖሴ ቢዲ ኑስ ኢሲ ኢሲ ቱስ ቃንጺ ኤኪ ያና፤ ኑ ኢዛን ዳናስ ኬꬅ ኬጻና» ጊዳ፤ ኢዚካ ኢስታስ፥ «ኤሮ ቢቴ» ጊዴስ።


\par }{\PP \VS{3}ኢስታ ጊዶፌ ኢሳዴይ ኢዛ፥ «ኔኒ ኔ ኦሳንቻታራ ኢሲፌ ቢኪ?» ጊዴስ። ኤልሳኢካ፥ «ኤሮ ታ ባና» ጊዴስ።

\VS{4}ኢዚ ኢስታራ ኢሲፌ ቢዴስ፤ ኢስቲካ ቢዲ ዮርዳኖሴን ሚꬅ ቃንጾ ኦይኪዳ።

\VS{5}ኢስታ ጋርሳፌ ኢሶይ ሚꬃ ቃንጺሺን ካልታዚ ኩሼፔ ኬሲ ኤኪዲ ሃꬃ ጊዶ ጌሊዴስ፤ ኢዚካ፥ «ታ ጎዶ ታኒ ፓላን ጋካዲስ! ታኒ ኣሳፔ ጋርጻ ኤኪዳ ካልታኮ!» ጊ ዋሲዴስ።


\par }{\PP \VS{6}ኤልሳኢካ፥ «ኣዋ ባጋራ ጌሊዴ?» ጊዲ ኢዛ ኦይቺዴስ። ኢዚ ጌሊዳሶዛ ቤሲን ኤልሳኢ ሚꬅ ሜንꬂ ኤኪዲ ዱጌ ሃꬃ ጊዶ ዬጊዲ ካልታዚ ፑዴ ሃꬃ ቦላ ቶኬታና ማላ ኦꬂዴስ።

\VS{7}ሄሳፌ ጉዬ፥ «ኣኔ ሃኢ ኬሳዳ ኤካ» ጊዴስ፤ ኣዴዚ ኩሼ ዬዲዲ ካልታዛ ኤኪዴስ።


\par }{\SH ኣራሜ ኦላንቻታ ጾኔቴꬅ
\par }
{\PP \VS{8}ሄ ዎዴ ኣራሜ ካዎይ ኢስራኤሌራ ኦሌቴስ፤ ኢዚ ባ ኦላንቻታ ሃላቃታራ ኢሲፌ ዞሬቲዳፔ ጉዬ፥ «ሃይሳን ታ ኡታና» ጊዴስ።


\par }{\PP \VS{9}ጾሳ ናቤዚ፥ «ኣራሜ ኣሳይ ሄሳራ ዱጌ ዎꬊዳ ጊሻስ ሄራ ኔ ኣꬎንታ ማላ ናጌታ» ጊዲ ኢስራኤሌ ካዎዛስ ኪታ ዬዲዴስ።


\par }{\PP \VS{10}ሄሳ ጊሻስ ኢስራኤሌ ካዎዚ ጾሳ ኣሲ ኢዛስ ዮቲዳሶሆዛ ጾሞሳና ማላ ኣስ ኪቲዴስ፤ ኤልሳኢካ ካዎዚ ሄይታንታ ማላ ሶሆታፔ ባና ናጋና ማላ ዛሪ ዛሪ ቆፍሲዴስ።


\par }{\PP \VS{11}ሄሲ ኣራሜ ካዎዛ ኬሂ ሼኔቺዳ ጊሻስ ባ ኦላንቻታ ኣዛዚዛይታ ባኮ ጼይጊ ሺሺዲ፥ «ኑ ጊዶፌ ኢስራኤሌ ካዎራ ላጌቲዛ ኣሲ ዲዛይሳ ኢንቴ ታስ ኣይስ ዮቴኬቲ?» ጊ ኦይቺዴስ።


\par }{\PP \VS{12}ኦላንቻታ ኣዛዚዛይታፔ ኢሶይ፥ «ታ ጎዳ ካዎ! ኑ ባጋፌ ኦኒካ ዴና፤ ጊዶ ኣቲን ኔኒ ኔ ኢልፒኔን ዳሼ ሃሳይዛይሳ ኢሲኖካ ኣሾንታ ኢስራኤሌ ካዎስ ዮቲዛ ኣሲ ኢስራኤሌ ዴሬን ናቤ ኤልሳኢ ዴስ» ጊዴስ።


\par }{\PP \VS{13}ካዎዚካ፥ «ታኒ ኣስ ዬዳዳ ኢዛ ኦይꬃና ማላ ኢዚ ኣዋን ዲዛኮ ኢዚ ዲዛሶ ኮዪቴ» ጊዲ ኣዛዚዴስ። ሄሳፌ ጉዬ፥ «ኢዚ ዶታኔን ዴስ» ጊዛ ዎሬይ ኢዛኮ ጋኪዴስ።

\VS{14}ሄሳ ጊሻስ ኢዚ ፓራታ፥ ፓራ-ጋሬታኔ ዳሮ ኦላንቻታ ሄ ዬዲዴስ። ሄይቲካ ቢዲ ካታማዮ ኦማርስ ጊዶꬂዳ።


\par }{\PP \VS{15}ጾሳ ናቤዛስ ኣይሌይ ዎንታራ ኢዚ ካሬ ኬዚሺን ፓራታኒኔ ፓራ-ጋሬታን ሚኒዳ ዎልቃማ ኦላንቻቲ ካታማዮ ዩዪ ኣꬊ ዲዛይሳ ቤኢዲ፥ «ጎዶ! ኑ ኣይ ኦꬂኮ ሎኦ?» ጊዲ ኦይቺዴስ።


\par }{\PP \VS{16}ናቤዚካ፥ «ኑናራ ዲዛይቲ ኢስታራ ዲዛይታፔ ኣꬊዛ ጊሻስ ባቦፋ» ጊዴስ።


\par }{\PP \VS{17}ኤልሳኢካ፥ «ኣቤት ጎዳዉ! ኢዚ ባ ኣይፌራ ቤኣና ማላ ኔ ኢዛ ኣይፌታ ዶያ» ጊ ዎሲዴስ፤ ጎዳይ ኢዛ ኣይሌዛ ኣይፌታ ዶይኢዴስ፤ ኢዚ ጼሊሺን ታማ ፓራቲኔ ፓራ-ጋሬቲ ኤልሳኤ ዩሾን ዙማን ኩሚዳይሳ ቤኢዴስ።


\par }{\PP \VS{18}ኣራሜ ኦላ ኣሳይ ዱጌ ዎꬊዲ ኢዛኮ ዪሺን ኤልሳኢ ቤኢዲ፥ «ጎዶ! ኔ ሃይሳ ዴራ ቆቂሳ» ጊዲ ዎሲዴስ፤ ሄሳ ጊሻስ ኤልሳኢ ዎሲዳ ማላ ጎዳይ ኢስታ ቆቂሲዴስ።


\par }{\PP \VS{19}ኤልሳኢካ ኢስታስ፥ «ኦጌይ ሃይሳራ ዴና፤ ካታማያካ ሃኖ ጊዲኩ፤ ታኒ ኢንቴና ኢንቴ ኮይዛዴኮ ካሌꬃ ጋꬃና፤ ሃ ታና ካሊቴ» ጊዴስ። ሄሳፌ ጉዬ ኢስታ ካሌꬂ ኤኪዲ ሳማሪያ ኤፊዴስ።

\VS{20}ኢስቲ ቢዲ ሄ ካታማዮ ጌሊን ኤልሳኢ «ጎዳዉ! ሃይቲ ጼላና ማላ ኔ ኢስታ ኣይፌ ዶያ» ጊዴስ። ጎዳይካ ኢስታ ኣይፌ ዶይዴስ፤ ኢስቲካ ባንቲ ሳማሪያ ጊዶን ዲዛይሳ ቤኢዳ።


\par }{\PP \VS{21}ኢስራኤሌ ካዎዚ ኢስታ ቤኢዲ፥ «ታ ኣዋዉ! ታ ኢስታ ዎꬎ? ኢሲ ቦላ ዲፒ ሂስቶ?» ጊዲ ኤልሳኤ ኦይቺዴስ።

\VS{22}ኤልሳኢካ፥ «ዎꬎፓ፤ ኔ ማሻኒኔ ቶራን ዲኣ ኤሂዳይታ ዎꬋናስ ኔስ ቤሲዜ? ኣኔ ኔ ሃኢ ኢስታስ ማናዚኔ ኡያናዝ ኢማ፤ ኢስቲ ሚዲኔ ኡዪዲ ጌዴ ባ ጎዳኮ ቤቶ!» ጊዴስ።

\VS{23}ሄሳ ጊሻስ ጊታ ጊቢራ ኢስታስ ጊግሲን ሚዳፔኔ ኡዪዳፔ ጉዬ ጌዴ ኢስታ ጎዳኮ ኢስታ ሞይዚ ዬዲን ቢዳ። ኣራሜ ኦላንቻቲ ናምኣንꬆ ኢስራኤሌ ቦላ ዎራጂቤቴና።


\par }{\SH ካዎ ቤኒ-ሃዳዴይ ሳማሪያ ዶዴꬅ
\par }
{\PP \VS{24}ጉꬃ ዎዴፔ ጉዬ ኣራሜ ካዎ ቤኒ-ሃዳዴይ ባ ኦላንቻታ ኢሲ ቦላ ሺሺዴስ፤ ኬዚ ቢዲ ሳማሪያ ጊዶꬂዴስ።

\VS{25}ኢዚ ሄ ካታማዮ ጊዶꬂዳ ማላ ኢሲ ሃሬ ሁኤይ 80 ሳቂሌ ቢራ፥ ናምኡ ጼቱ ጊዲዛ ሃራጴ ሺያይ ኢቻሽ ሳቂሌ ቢራን ባይዜታና ጋካናስ ዴሬዛን ጊታ ኮሻይ ዴንዲዴስ።


\par }{\PP \VS{26}ኢስራኤሌ ካዎዚ ጊምቤ ቦላራ ሄሜቲሺን ኢሲ ማጫሳያ ባ ቃላ ꬎቁ ሂስታዳ፥ «ታ ጎዳ ካዎ! ታና ማዳርኪ!» ጋዱስ።


\par }{\PP \VS{27}ካዎዚካ ኢዚስ፥ «ጎዳይ ኔና ማዶንታ ታ ኔና ዎስታ ማዳና ዳንዳያዚና? ታ ኔና ማዳናይ ታ ካꬃ ባሌዛፔዬ ታ ዎይኔ ጉምኢዛሶሆፔ?» ጊ ዛሪዴስ።

\VS{28}ቃሴካ፥ «ኔና ሜቲዳይ ኣዜ?» ጊዲ ኢዞ ኦይቺዴስ፤ ኢዛካ ካዎዛስ፥ «ሃና ማጫሳያ ታና፥ ‹ኑኒ ሃች ኢሲፌ ማናስ ኔ ናዛ ሃ ኤካ ያ፤ ዎንቶ ቃሴ ታ ናዛ ኢሲፌ ማና› ጋዱስ።

\VS{29}ሂስቲን ታ ናዛ ዶይሲ ሚዶስ። ዎንቴꬃ ጋላስ ቃሴ ኑ ማና ማላ፥ ‹ኔ ናዛ ሃ ኤካ ያ› ታ ጊን ኢዛ ባ ናዛ ቆታ ዲጋዱስ» ጋዱስ።
\XREF{}{{\XO 6:29 }{\XT{ኤር ዚላ 4፡10}}}


\par }{\PP \VS{30}ካዎዚካ ማጫሳያ ጊዛይሳ ሲዪዲ ባ ማይኢዳ ማይኦዛ ዳኪ ዬጊዴስ፤ ካሴ ኢዚ ጊምቤዛ ቦላራ ያኔ ሃ ሲሜሬቲሺን ኢዚ ባ ማይኢዳ ማይኦዛፔ ጋርሳራ ማቃ ማይኢዳይሳ ኣሳይ ቤኢዴስ።

\VS{31}ካዎዚካ፥ «ሳፋጼ ና ኤልሳኤ ቆꬌፔ ጩካ ዬጎንታ ኣይሲኮ ጾሲ ታ ቦላ ሄሳ ኦꬆ፤ ሄሳፌካ ቦላራ ኢታ ሚሽ ታ ቦላ ኦꬆ» ጊዲ ማንዲዴስ።


\par }{\PP \VS{32}ሄ ዎዴ ኤልሳኢ ባ ሶን ዴስ፤ ጪማ ኣሳይካ ኢዛራ ዴስ። ካዎዚ ኢሲ ኣሲ ኢዛፔ ሲንꬃቲ ባና ማላ ኪቲዴስ፤ ሄ ኪቴቲዳ ኣዴዚ ቢ ጋኮንታ ዲሺን ኤልሳኢ ባናራ ዲዛ ጪማታስ፥ «ሃይሲ ሼምፖ ዎꬊዛይሲ ታ ቆꬌ ቃንጻናስ ኣስ ዬዲዳይሳ ቤዬቲ? ኢዚ ኪቶይሲ ሃ ጋኪሺን ኢዚ ሃ ጌሎንታ ማላ ፔንጋ ጎርዲቴ። ኢዛ ጌዶራ ሲዬቲዛይሲ ኢዛ ጎዳዛ ቶሆ ጊሪስ ጊዴኔ?» ጊዴስ።


\par }{\PP \VS{33}ኤልሳኢ ጪማታራ ሃሳያ ቦላ ዲሺን ኪቴቲ ዪዳይሲ ዱጌ ኢዛኮ ዎꬊዴስ፤ ካዎዚካ ጋኪዲ፥ «ሃይሲ ሜቶዚ ጎዳፔ ዪዴስ፤ ሂስቲን ሃኢ ታኒ ጎዳፔ ኣይ ናጋዚና?» ጊዴስ።




\par }\Chap{7}{\PP \VerseOne{1}ኤልሳኢካ ኢዛስ፥ «ሂስቲኮ ኔኒ ኣኔ ጎዳ ቃላ ሲያ፤ ጎዳይ፥ ዎንቶ ሃኒ ዎዴ ሃኖ ሃ ሳቴዪን ሳማሪያ ካታማ ፔንጌን ሄꬑ ኪሎ ሎኦ ጊስቴ ꬊሌይ ዎይኮ ኡሱፑን ኪሎ ባንጋይ ኢሲ ሳቂሌን ባይዜታና» ጊዴስ።


\par }{\PP \VS{2}ካዎዛስ ኬሂ ማታ ጊዲዳ ኦላንቻታ ሃላቃዚ ናቤዛ፥ «ሃራይ ኣቲን ጎዳይ ሳሎ ማስኮቴ ዶይዳኮካ ሄሲ ሃናኔ?» ጊ ኦይቺዴስ። ኤልሳኢካ ኢዛስ፥ «ኢዚ ሃኒን ኔ ኢዛ ኔ ኣይፌራ ቤኣና፤ ጊዶ ኣቲን ኢዛፔ ኣይኮካ ኔ ዶናን ጌልꬃካ» ጊዴስ።


\par }{\SH ጊዶꬂዳ ኦላንቻታ ባቃታ
\par }
{\PP \VS{3}ሄ ዎዴ ኢንቺራቻ ሃርጌራ ዲዛ ኦይዱ ኣሳቲ ሄ ካታማይስ ጌሊዛ ፔንጌ ኣቻን ዴቴስ፤ ሄይቲ ባ ጋርሳን ኢሶይ ኢሳስ፥ «ኑኒ ኣዛስ ሃይቃና ጋካናስ ሃይሳን ጋምኢዞኒ?

\VS{4}ጌዴ ካታማዮ ኑ ጌላና ጊኮ ሄን ኮሻይ ዲዛ ጊሻስ ኑኒ ኮሻን ሃይቃና፤ ሃን ሃይሳን ዲኮካ ኑስ ሃይቆይ ኣቴና፤ ኣራሜ ኦላንቻታ ጊዶ ኣኔ ጮኡ ጊዲ ቦስ፤ ኢስቲ ጮኡ ጊኮ ኑ ኣታና፤ ዎꬊኮካ ሄን ሃይቃና» ጊዳ።


\par }{\PP \VS{5}ሄሳፌ ጉዬ ጋዴይ ሌምኢ ሌምኢሺን ኢስቲ ዴንዲዲ ኣራሜ ኦላንቻቲ ዲዛ ሄራ ቢ ጋኪሺን ሄን ኢሳዴይካ ዴና።

\VS{6}ሄሲ ሃኒዳ ጋሶይካ ጎዳይ ኣራሜ ኦላ ኣሳይ ሲያና ማላ ፓራ-ጋሬታ ጊሪስ፥ ቶጋ ፓራ ጊሪስ ሄሳꬆካ ዳሮ ኦላ ኣሳ ጊሪስ ኣራሜ ኣሳ ሲሲዳ ጊሻስ ኣሳይ ባ ጋርሳን ኢሶይ ኢሳ፥ «ሄኮ ኢስራኤሌ ካዎይ ኑ ቦላ ሜቶ ዬጋናስ ሂቴ ዴሬ ካዎሲኔ ጊብጼ ዴሬ ካዎስ ሚሼ ኢሚዲ ኑ ቦላ ኤሂዴስ» ጊዳ።

\VS{7}ሄሳፌ ጉዬ ሳኣይ ቃማና ጊሺን ባንቲ ዲዛሶፔ ዴንዲዲ ባንታ ዱንካኔታ፥ ፓራታኔ ሃሬታ ኤኮንታ ዬጊ ኣጊዲ ባንታ ሼምፖ ጻላ ኣሻናስ ሄራ ባቃቲ ቢዳ።


\par }{\PP \VS{8}ሄ ኢንቺራቻ ሃርጋንቻቲ ሄ ኣሳይ ዲዛ ሄራ ጋኪዲ ዱንካኔታፔ ኢሳን ጌሊዲ ሚዳኔ ኡዪዳ፤ ሄሳፌ ጉዬ ቢራ፥ ዎርቃኔ ማይኦ ቢዲ ቆቲዳ፤ ሲሚዲካ ሃራ ሃራ ዱንካኔታን ጌሊዲ ሃራ ዳሮ ሚሻታካ ኤኪ ቢዲ ቆቲዳ።


\par }{\PP \VS{9}ኢስቲ ባንታ ጋርሳን ኢሶይ ኢሳ፥ «ሃይሲ ኑ ኦꬂዳይሲ ሎኦ ጊዴና፤ ሃይሲ ጋላሳይ ሚሺራቾ ዮቲዛ ጋላሳ፤ ኑኒ ጊዲኮ ኑስ ጻላ ሂስቲዶስ። ሃይሳፌ ዎንታና ጋካናስ ኑ ጮኡ ጊኮ ኑ ሞራንቻ ጊዶስ፤ ሄሳ ጊሻስ ኣኔ ካዎሶ ኤሶን ቢዲ ሃይሳ ዮቶስ» ጊዳ።


\par }{\PP \VS{10}ሄሳ ጊሻስ ኢስቲ ቢዲ ካታማዮ ጌሊዛ ፔንጌ ናጊዛይታ ዋሲ ጼይጊዲ፥ «ኑኒ ኣራሜ ኣሳይ ዲዛሶ ቢ ጌሊዶስ፤ ሄን ቃሼቲ ዲዛ ፓራቲኔ ሃሬቲ ኣቲን ሃራይ ኢሲ ኣሲካ ዴና፤ ኣይ ኣሳ ቃላይካ ሴቴቲቤና፤ ዱንካናይካ ባ ዲዛ ማላ ዴስ» ጊዲ ዮቲዳ።

\VS{11}ፔንጌዛ ናጊዛይቲካ ሄሳ ሲዪዲ ባ ሲዪዳይሳ ኣሳስ ዛሪ ዮቲዳ፤ ሄ ዎሬዚ ቢዲ ካዎ ኬꬃን ሴቴቲዴስ።


\par }{\PP \VS{12}ካዎዚ ዎንታ ማላዶ ዴንዲዲ ባ ኦላንቻታ ሃላቃታስ፥ «ኣራሜ ኣሳይ ኑና ኣይ ኦꬂዳኮ ታ ኢንቴስ ዮታይስ፤ ኑኒ ጋፊዳይሳ ኢስቲ ኤሪዛ ጊሻስ፥ ‹ኢስቲ ሃ ኬዞንታ ኣጌቴና፤ ኢስቲ ኬዚኮ ኑ ኢስታ ሼምፖራ ፓጻ ኦይኪ ዲኣና፤ ሂስቲዲ ጌዴ ኢስታ ካታማዮ ሲቲ ጊዲ ኑ ጌላና› ጊዲ ጌዴ ዴሬ ጊዶን ቆቴታናስ ካሴ ዲዛሶፔ ኬዚዳ» ጊዴስ።


\par }{\PP \VS{13}ኦላንቻታ ሃላቃታፔ ኢሶይ፥ «ጉꬃ ኣሳቲ ካታማ ጋርሳን ኣቲዳ ፓራታፔ ኢቻሻታ ኤኪ ቤቶ፤ ኢስታ ሳማይ ሄን ኣቲዳ ኢስራኤሌ ኣሳ ሳማራ ኢሲኖ፤ ኢስቲ ናጊዛይ ዲኮ ሃይቂ ዉሪዳ ኢስራኤሌ ኣሳꬆ ሃይቆ ጻላ፥ ሄሳ ጊሻስ ኑ ኣኔ ኢስታ ኪቲ ዬዲዲ ሃኒዳይሳ ቤዮስ» ጊዴስ።


\par }{\PP \VS{14}ሄሳ ጊሻስ ናምኡ ፓራ-ጋሬታ ፓራታራ ዶሪዳ፤ ካዎዚካ «ኢንቴ ቢዲ ሃኒዳዝ ኡባካ ጼሊቴ» ጊዲ ኣራሜ ኦላንቻታ ጉዬራ ባና ማላ ኣꬂ ዬዲዴስ።

\VS{15}ኢስቲካ ዮርዳኖሴ ሻፋ ጋካናስ ኢስታ ካሊ ቢዳ። ኣራሜ ኣሳይ ኤሶን ባቃቲሼ ዬጊ ቢዳ ማይኦኔ ሚሻታ ኦጌይ ዲዛሶን ዲዛሶን ላሌቲዳይሳ ዴሚዳ፤ ሄ ኪቴቲዳይቲካ ጉዬ ሲሚዲ ባ ቤይዳይሳ ካዎዛስ ዮቲዳ።

\VS{16}ሄሳፌ ጉዬ ዴሬዚ ኬዚዲ ኣራሜ ኦላንቻታስ ዲዛ ኣቆታ ባስ ኤኪዴስ፤ ሄሳ ጊሻስ ካሴ ጎዳይ ዮቲዳ ማላ ሄꬑ ኪሎ ጊስቴ ꬊሌይ ዎይኮ ኡሱፑን ኪሎ ባንጋይ ኢሲ ሳቂሌን ባይዜቲዴስ።


\par }{\PP \VS{17}ሄ ዎዴ ካዎዛስ ኬሂ ማታ ጊዲዳ ኦላንቻታ ሃላቃዛ ካዎይ ጊምቤዛ ፔንጌ ናጋና ማላ ሹሚዴስ፤ ሂስቲን ዴሬይ ኬዚዛ ካታማ ፔንጌን ሱጌቲሼ ኢዛ ዬꬌሬꬂዴስ። ሄ ጾሳ ናቤይ ካሴ ካዎዚ ኢዛኮ ዪን ዮቲዳ ማላ ኢዛ ኦላንቻታ ኣዛዚዛይሲ ሃይቂዴስ።

\VS{18}ሄሳꬆካ ጾሳ ናቤዚ ካዎዛስ፥ «ዎንቶ ሃኒ ዎዴ ሳማሪያ ፔንጌን ሄꬑ ኪሎ ጊስቴ ꬊሌይ ዎይኮ ኡሱፑን ኪሎ ባንጋይ ኢሲ ሳቂሌን ባይዜታና» ጊዳ ማላ ፖሌቲዴስ።


\par }{\PP \VS{19}ኦላንቻታ ኣዛዚዛይሲ ጾሳ ናቤዛስ፥ «ሃራይ ኣቲን ጎዳይ ሳሎ ማስኮቴ ዶይዳኮ ሄሲ ሃናኔ?» ጊዳ ጊሻስ ጾሳ ናቤዚ «ኔኒ ሄሳ ኔ ኣይፌራ ቤያና ጊዶ ኣቲን ኔ ኢዛፔ ኣይኮካ ማካ» ጊዲ ካሴ ኢዛስ ዛሮ ኢሚዴስ።

\VS{20}ጌሊዛ ፔንጌ ቦላ ዴሬይ ኢዛ ዬꬌቲን ኢዚ ሃይቂዳ ጊሻስ ካሴ ዮቴቲዳ ቲንቢቴይ ኢዛ ቦላ ፖሌቲዴስ።




\par }\Chap{8}{\SH ሱኔሜ ማጫሳያ ዴሬ ሲሞ
\par }
{\PP \VerseOne{1}ሄ ዎዴ ካሴ ኤልሳኢ ኢዚ ናዛ ሃይቆፔ ዴንꬂዳ ማጫሳይስ ጾሲ፥ «ሃ ቢታ ቦላ ላፑን ላይꬃ ኮሻይ ዴንዳና ማላ ጎዳይ ቃቺዳ ጊሻስ ኔኒ ዴንዳ፤ ሄ ዎዴይ ኣꬋና ጋካናስ ኔሶ ኣሳራ ኔ ዳናሶ ባሻ» ጊዴስ።
\XREF{}{{\XO 8:1 }{\XT{2ካዎ 4፡8-37}}}

\VS{2}ማጫሳያካ ጾሳ ናቤዚ ኢዚስ ዮቲዳ ማላ ሃናዱስ፤ ባ ሶ ኣሳራ ዴንዳ ባዳ ፊሊስጼሜ ዴሬን ላፑን ላይꬅ ኡታዱስ።


\par }{\PP \VS{3}ላፑን ላይꬃፌ ጉዬ ፊሊስጼሜ ዴሬፔ ባ ዴሬ ሲማዱስ፤ ባ ኬꬃ ጊሻሲኔ ባ ጋዴ ጊሻስ ካዎዛስ ኣቤት ጋናስ ኢዛኮ ባዱስ።

\VS{4}ሄ ዎዴ ካዎዚ ጾሳ ናቤዛ ኣይሌ ጊያዜ፥ «ኤልሳኢ ካሴ ኦꬂዳ ጊታ ሚሻታ ኔ ኣኔ ታስ ዮታ» ጊ ኦይቺሼ ጋምኢዴስ።

\VS{5}ኤልሳኢ ኢዚ ናዛ ሃይቆፔ ዴንꬂዳ ናዛ ኣያ ባ ኬꬃ ጊሻሲኔ ባ ጋዴ ጊሻስ ካዎዛስ ዋሳናስ ካዎዛኮ ጌሊዳ ዎዴ ኤልሳኢ ኢዚ ናዛ ሃይቆፔ ዎስቲ ዴንꬂዳኮ ጊያዜይ ካዎዛስ ዮቲዴስ።

\par }{\PP ጊያዜይካ ካዎዛስ፥ «ታ ጎዳ ካዎ! ኢዚ ናዛ ኤልሳኢ ዴንꬂዳ ማጫሳያ ሃኖ፤ ኢዚ ሃይቆፔ ዴንꬂዳ ናዚካ ሃይሳ» ጊዴስ።

\VS{6}ካዎዚ ሄሳ ሄ ዮኦዛ ጊሻስ ኢዞ ኦይቺን ኢዛካ ዮታዱስ። ሄሳፌ ጉዬ ካዎዚ፥ «ካሴ ኢዚ ሚሺኔ ኢዛ ዬጋ ቦሶፌ ሃ ሲሚን ሃኖ ጋካናስ ኢዚ ጋዴን ካጺዳ ካꬂ ሙሌራ ኔ ኢዚስ ዛራ» ጊዲ ሹሜታፔ ኢሳ ኣዛዚዴስ።


\par }{\SH ኣዛሄሌ ኩሼን ቤንሃዳዴ ሃይቆ
\par }
{\PP \VS{7}ኤልሳኢ ዳማስቆ ቢዴስ፤ ሄ ዎዴ ኣራሜ ካዎ ቤኒ-ሃዳዴይ ሳኬቲዴስ፤ ካዎዛስ፥ «ጾሳ ኣሲ ሃ ዪዴስ» ጊዲ ዮቲዳ።

\VS{8}ኢዚካ ኣዛሄሌ፥ «ኔኒ ኣይኮ ኩሼ ጌንꬆ ኤካ ባዳ ጾሳዴዛራ ጋይታ። ኢዛ ባጋራ፥ ‹ታኒ ሃይሳ ሃርጌዛፔ ፓጻኔ?› ጋዳ ኣኔ ጎዳ ኦይቻ» ጊዴስ።


\par }{\PP \VS{9}ኣዛሄሌይካ ዳማስቆን ዲዛ ሎኦ ሚሻታ ኡባፌ ኦይዱ ታሙ ጋሜላን ጫኒ ኤኪዲ ኤልሳኤራ ጋይታናስ ቢዴስ፤ ኢዛ ሲንꬃን ቢ ኤቂዲ፥ «ኔ ና ኣራሜ ካዎ ቤኒ-ሃዳዴይ፥ ‹ሃይሳ ሃ ሃርጌዛፔ ታ ፓጻኔ?› ጊዲ ታና ኔኮ ዬዲዴስ» ጊዴስ።

\VS{10}ኤልሳኢካ ዛሪዲ፥ «ኔኒ ባዳ ኢዛስ፥ ‹ኔኒ ፓጻ ፓጻና› ጋ። ጊዶ ኣቲን ኢዚ ሃይቃናይሳ ጎዳይ ታና ቤሲዴስ» ጊ ዛሪዴስ።

\VS{11}ኢዚ ዬላታና ጋካናስ ኣዛሄሌይ ኢዛ ቲሺ ሂስቲ ጼሊዴስ፤ ሄሳፌ ጉዬ ጾሳ ናቤዚ ኣይፉንꬅ ጉሲዴስ።


\par }{\PP \VS{12}ኣዛሄሌይካ፥ «ታ ጎዳይ ኣይስ ዬኪዜ?» ጊ ኦይቺዴስ። ኤልሳኢካ ዛሪዲ ኢዛስ፥ «ኔኒ ኢስራኤሌ ኣሳ ቦላ ጋꬃና ቆሆዛ ታ ኤሪዛ ጊሻስ ዬካይስ፤ ኔ ኢስታ ሚጻታ ታማን ጹጋና፤ ኢስታ ናቴꬃ ናይታካ ማሻን ዎꬋና፤ ኢስታስ ቄሪ ናይታካ ቢታ ቦላ ዲንጬሬꬃና፤ ሻራ ማጫሳታ ኡሎ ኔ ዳካና» ጊዴስ።


\par }{\PP \VS{13}ኣዛሄሌይካ፥ «ታኒ ካና ማላ ቆዴቲዛ ኔ ኣይሌይ ሄሳ ማላ ዎልቃማ ኦሶ ኦꬃናስ ዋና ዳንዳያኔ?» ጊዴስ። ኤልሳኢካ ዛሪዲ ኢዛስ፥ «ኔኒ ኣራሜ ቦላ ካዎታናይሳ ታና ጎዳይ ቤሲዴስ» ጊዴስ።
\XREF{}{{\XO 8:13 }{\XT{1ካዎ 19፡15}}}


\par }{\PP \VS{14}ሄሳፌ ጉዬ ኣዛሄሌይ ኤልሳኤ ኣቻፌ ጌዴ ባ ጎዳኮ ሲሚ ቢዴስ፤ ቤኒ-ሃዳዴይካ ኢዛ፥ «ኤልሳኢ ኔስ ኣይ ጊ ዮቲዴ?» ጊ ኦይቺዴስ። ኣዛሄሌይካ ዛሪዲ ኢዛስ፥ «ቱማፔ ኔኒ ሃርጌዛፔ ፓጻናይሳ ኢዚ ታስ ዮቲዴስ» ጊዴስ።

\VS{15}ኢዚ ዎንቴꬃ ጋላስ ኦርዴ ማይኦ ኤኪዲ ሃꬃን ማꬊ ኬሲ ኤኪ ኢዛራ ካዎዛ ኣይፌሶ ጎዚዴስ፤ ካዎዚ ሄሳ ጌዶን ሃይቂዴስ፤ ኣዛሄሌይካ ኢዛሶሆን ካዎቲዴስ።


\par }{\SH ዩሁዳ ካዎ ኢዮራሜ
\par }
{\R (2ታሪ 21፡1-20)

\par }{\PP \VS{16}ኢስራኤሌ ካዎ ኣካቤ ና ኢዮራሜይ ካዎቲዳ ኢቻሻንꬆ ላይꬃን ኢዮሳፊጼ ና ኢዮራሜይ ዩሁዳ ዴሬን ካዎቲዴስ።

\VS{17}ኢዚ ካዎቲሺን ኢዛስ ላይꬃይ 32፤ ኢዚ ዬሩሳላሜን ኡቲዲ 8 ላይꬅ ዴራ ሃሪዴስ።

\VS{18}ኢዛ ማቼያ ኣካቤ ና ጊዲዳ ጊሻስ ኣካቤሶ ኣሳይ ኦꬂዳ ማላ ኢዚካ ኢስራኤሌ ካዎታ ኦጌ ካሊዴስ፤ ጎዳ ሲንꬃንካ ኢታ ሚሽ ኦꬂዴስ።

\VS{19}ጊዶ ኣቲን ጎዳይ ባ ኣይሌዛ ዳዊቴ ጊሻስ ጊዲ ዩሁዳ ꬋይሳናስ ኮዪቤና። ጋሶይካ ዳዊቴሲኔ ኢዛ ዜሬꬃስ ጾምፔ ꬋይሶንታ ማላ ካሴ ሂዶታ ኢሚ ዎꬂዴስ።\XREF{}{{\XO 8:19 }{\XT{1ካዎ 11፡36}}}


\par }{\PP \VS{20}ኢዮራሜ ካዎቴꬃ ላይꬃን ኤዶሜይ ዩሁዳ ቦላ ዴንዲዲ ባስ ሃራ ካዎ ካዎꬂዴስ።\XREF{}{{\XO 8:20 }{\XT{ሜꬌ 27፡40}}}

\VS{21}ሄሳ ጊሻስ ኢዮራሜይ ፓራ-ጋሬታ ኡባ ሺሺዲ ጻኢሬ ቦላ ዎራጂዴስ፤ ኤዶሜ ዴሬ ኣሳይ ኢዛኔ ፓራ-ጋሬታ ኣዛዚዛይታ ጊዶꬂዴስ፤ ኢዚኔ ፓራ-ጋሬ ኣዛዚዛይቲ ጊዲኮ ጊዶꬅ ዴንዲዲ ባና ጊዶꬂዳይታ ጾኒ ኬዚ ቢዳ፤ ኢዛ ኦላንቻቲ ባቃቲዲ ጉዬ ሲሚዳ።

\VS{22}ኤዶሜይካ ሃች ጋካናስ ዩሁዳ ቦላ ማካሊዳ ማላ ዴስ፤ ሄ ዎዴ ሊቢናይካ ማካሊዴስ።


\par }{\PP \VS{23}ኢዮራሜ ካዎቴꬃ ዎዴ ሃኒዳ ሃራ ሚሽ ኡባይ ዩሁዳ ካዎታ ታሪኬ ማጻፋን ጻፌቲ ዴስ ጊዴኔ?

\VS{24}ኢዮራሜይካ ካሴ ባ ኣዋታን ጋይቲዴስ፤ ኢስታꬆካ ዳዊቴ ካታማን ሞጌቲዴስ፤ ኢዛ ና ኣካዚያሲ ኢዛሶሆን ካዎቲዴስ።


\par }{\SH ዩሁዳ ካዎ ኣካዚያሳ
\par }
{\R (2ታሪ 22፡1-6)

\par }{\PP \VS{25}ኢስራኤሌ ካዎ ኣካቤ ና ኢዮራሜይ ካዎቲዳ ታማኔ ናምኣንꬆ ላይꬃን ኢዮራሜ ና ኣካዚያሲ ዩሁዳን ካዎቲዴስ።

\VS{26}ኣካዚያሲ ካዎቲዛ ዎዴ ኢዛስ ላይꬃይ 22። ኢዚ ዬሩሳላሜን ኡቲዲ ዴራ ኢሲ ላይꬅ ሃሪዴስ፤ ኢዛ ኣያ ጎቶሊያ ጌቴታዉስ፤ ኢዛካ ኢስራኤሌ ካዎ ኦሚሬስ ናዛ ና።

\VS{27}ኣካዚያሲ ኣካቤሶ ኣሳራ ቦሎቲዳ ጊሻስ ኣካቤሶ ኣሳይ ኦꬂዳ ማላ ኢዚካ ኣካቤሶ ኣሳ ኦጌ ካሊዴስ፤ ጎዳ ሲንꬃንካ ኢታ ኦꬂዴስ።


\par }{\PP \VS{28}ኣካዚያሲ ኣካቤ ና ኢዮራሜራ ኢሲፌ ኣራሜ ካዎ ኣዛሄሌ ቦላ ዎራጃናስ ጋላኣዴን ዲዛ ኤራሞቴ ቢዴስ፤ ኣራሜ ኣሳይ ሄን ኢዮራሜ ማዱንꬂዴስ።

\VS{29}ሄሳ ጊሻስ ካዎ ኢዮራሜይ ኤራሞቴን ኣዛሄሌራ ኦሌቲዳ ኦላዛን ኣራሜ ኣሳይ ኢዛ ማዱንꬂዳ ማዱንꬃፌ ፓጻናስ ኢዝራኤሌ ሲሚዴስ። ሄሳፌ ጉዬ ኣካቤ ና ኢዮራሜይ ሳኬቲዳ ጊሻስ ዩሁዳ ካዎ ኢዮራሜ ና ኣካዚያሲ ኢዛ ኦይቻናስ ዱጌ ኢዝራኤሌ ዎꬊዴስ።




\par }\Chap{9}{\SH ኢስራኤሌ ቦላ ካዎታናስ ኢዩ ቲዬቴꬅ
\par }
{\PP \VerseOne{1}ናቤ ኤልሳኢ ናቤታ ማባራ ጋርሳፌ ኢሳ ጼይጊዲ፥ «ኔ ጊꬅ ሎኤꬃ ጊጻዳ ሃይሳ ዛይቴ ጹኣ ኤካዳ ጋላኣዴን ዲዛ ኤራሞቴ ባ።

\VS{2}ኔኒ ሄ ባ ጋካሼ ኒሚሼስ ናዛ ና ኢዮሳፊጼ ና ኢዩ ኮያ። ኔ ጌዴ ኢዛኮ ሺቃዳ ኢዛ ኢዛ ላጌታፔ ዱማ ሻካዳ ጌዴ ኢልፒኔን ጌልꬃ።

\VS{3}ሄሳፌ ቃሴ ሄ ጹኣን ዲዛ ዛይቴዛ ኢዛ ሁኤን ጉሳዳ፥ ‹ጎዳይ ኔና፥ ሄኮ ታ ኢስራኤሌ ቦላ ኔ ካዎታና ማላ ቲያዲስ› ጌስ ጋዳ ኣዋጃ፤ ሄሳፌ ካሬዛ ዶያዳ ዎጻ፤ ሙሌካ ታኮፋ» ጊዴስ።


\par }{\PP \VS{4}ሄሳ ጊሻስ ሄ ዬላጋ ናቤዚ ጋላኣዴን ዲዛ ኤራሞቴ ቢዴስ።

\VS{5}ኢዚ ሄ ቢ ጋኪዳ ማላ ኦላ ጋዳዋቲ ኢሲ ቦላ ኡቲ ዲሺን ኢዚ፥ «ሹሜዞ፥ ታ ኔኮ ኪቴታ ያዲስ» ጊዴስ። ኢዩይካ «ኑፔ ኦናኮ ያዲ?» ጊዲ ኢዛ ኦይቺዴስ፤ ኢዚካ ዛሪዲ፥ «ሹሜዞ፥ ኔኮ ያዲስ» ጊዴስ።


\par }{\PP \VS{6}ኢዩይካ ዴንዲ ኤቂዲ ጌዴ ሶ ጌሊዴስ፤ ሄሳፌ ጉዬ ናቤዚ ኢዛ ሁኤን ዛይቴዛ ጉሲዲ ኢዛስ፥ «ጎዳ ኢስራኤሌ ጾሳይ፥ ‹ጎዳ ዴሬ ኢስራኤሌ ቦላ ኔ ካዎታና ማላ ታ ኔና ቲያዲስ።
\XREF{}{{\XO 9:6 }{\XT{1ካዎ 19፡16}}}

\VS{7}ታ ኦሳንቻታ ናቤታ ሱꬃ ሄሳꬆካ ጎዳ ኦሳንቻታ ሱꬃ ኡባ ጊሻስ ኤልዛቤሊ ቦላ ታ ሃሎ ኬሳና ማላ ኔኒ ኔ ጎዳ ኣካቤሶ ኣሳ ሾጫ።

\VS{8}ኣካቤሶ ኣሳይ ሙሌራ ꬋያና፤ ኣይሌ ጊዲን ዎይኮ ኢዛ ዬሎ ጊዲን ኢስራኤሌን ዲዛይሳ ኢዛስ ዉርሴꬃን ዬሌቲዳ ኣቱማ ናካ ኣካቤሶፔ ፒታ ꬋይሳና።

\VS{9}ሃይሳፌ ጉዬ ታኒ ኣካቤ ኬꬅ ናባጼ ና ኢዮርባኣሜ ኬꬃ ማላኔ ኣካያ ና ባሼ ኬꬃ ማላ ኦꬃና።

\VS{10}ኤልዛቤሎ ጊዲኮ ኢዝራኤሌ ጋዴ ጊዶን ካናቲ ኢዞ ማና፤ ኢዚ ኣሃይ ሞጌቴና› ጌስ» ጊ ዮቲዳ ማላ ካሬ ዶዪ ዬጊዲ ዎጺዴስ።
\XREF{}{{\XO 9:10 }{\XT{1ካዎ 21፡23}}}


\par }{\PP \VS{11}ኢዩይ ኬዚዲ ባ ላጌ ኦላ ጋዳዋታኮ ጋኪዳ ማላ ኢስታፌ ኢሶይ፥ «ኡባይካ ሎኦ? ሄሲ ጎሻዚ ኔኮ ኣይ ኤካና ዪዴ?» ጊዲ ኢዛ ኦይቺዴስ። ኢዩይካ ኢዛስ፥ «ኣዴዛካ ጊዲን ዎይኮ ኢዚ ዮቲዳይሳ ኢንቴካ ኤሬታ» ጊ ዛሪዴስ።


\par }{\PP \VS{12}ኢስቲካ ኢዛስ፥ «ሄሲ ሊኬ ጊዴና፤ ሄሳ ኣጋዳ ኣኔ ቱማዮ ኑስ ዮታ» ጊዳ። ኢዩይካ ኢስታስ፥ «ኢዚ ታስ ዮቲዳይ ሃይሳ፥ ‹ጎዳይ ኔኒ ኢስራኤሌ ቦላ ካዎታና ማላ ታ ኔና ቲያዲስ› ጌስ» ጊዴስ።


\par }{\PP \VS{13}ሄሳፌ ጉዬ ኡባይካ ባንታ ማይኦ ቃሪ ቃሪ ዬጊዲ ኢዚ ባና ኦጌዛ ቦላ ሚጪዳ፤ ቃሴካ ዛዬ ዛዪዲ፥ «ኢዩይ ካዎቲዴስ» ጊዳ።


\par }{\SH ኢዮራሜኔ ኣካዚያሳ ሃይቆ
\par }
{\PP \VS{14}ሄሳ ጊሻስ ኒሚሼስ ናዛ ና ኢዮሳፊጼ ና ኢዩይ ኢዮራሜ ቦላ ዴሬ ዴንꬄꬂዴስ። ሄ ዎዴ ኢዮራሜይኔ ኢስራኤሌ ኣሳይ ኡባይ ጋላኣዴን ዲዛ ኤራሞቴ ዴሬ ኣራሜ ካዎ ኣዛሄሌ ኩሼፔ ኣሻናስ ናጌቴስ።

\VS{15}ካዎ ኢዮራሜይ ኣራሜ ካዎ ኣዛሄሌራ ኦላን ጋይቲን ኣራሜ ኣሳይ ኢዛ ጫዲ ማዱንꬂዳ፤ ኢዚ ሄ ማዱንꬃፌ ፓጻናስ ጉዬ ኢዝራኤሌ ሲሚ ቢዴስ። ኢዩይካ፥ «ኢንቴ ቆፋይ ሄሳ ማላ ጊዲኮ ሃይሳ ዮኦዛ ኢዝራኤሌ ቢዲ ዮቶንታ ማላ ኦኒካ ሃኖ ካታማይፔ ኬሲ ኤኪ ቦንታ ማላ ናጊቴ» ጊዴስ።

\VS{16}ሄሳፌ ጉዬ ኢዚ ባ ፓራ-ጋሬን ኡቲዲ ኢዝራኤሌ ጋካናስ ሆርዶፊዴስ። ኢዚ ሄሳꬆ ኦꬂዳይ ኢዮራሜይ ሄን ኢቺ ዲዛ ጊሻሲኔ ዩሁዳ ካዎ ኣካዚያሲካ ኢዛ ኦይቻናስ ዱጌ ኢዛኮ ዎꬊዳ ጊሻሳ።


\par }{\PP \VS{17}ኢዝራኤሌ ጊምቤ ቦላ ዲዛ ሻኮዛን ኤቂ ናጊዛይሲ ኢዩ ዎታዳራቲ ኢዛኮ ማቲዳይሳ ቤኢዲ፥ «ኦላ! ኦላ! ዎታዳራቲ ጋኪዳ» ጊ ዋሲዴስ። ኢዮራሜይካ፥ «ኢሲ ቶጋንቻይ ጼይጌቲ ቢዲ ኢስታራ ጋይታና ማላ ዬዲዲ፥ ‹ኢንቴ ሳሮስ ዪዴቲ?› ጊዲ ኦይቻና ማላ ኣዛዚዴስ» ጊዲ ኣዛዚዴስ።

\VS{18}ቶጋንቻዚ ኢዩራ ጋይታናስ ፓራ ዬዲ ቶጊ ቢዲ «ካዎይ ኢንቴና፥ ‹ሳሮስ ዪዴቲ?› ጌስ» ጊዴስ። ኢዩይካ፥ «ሳሮቴꬃ ጊሻስ ቆፓናይ ኔና ጊዳካ! ሄሳ ኣጋጋዳ ሃ ታ ጉዬ ኣꬋዳ ታና ካላ» ጊዴስ። ናጊዛይሲካ «ኪቴቲዲ ቢዳይሲ ኢስታኮ ጋኪዴስ ሺን ሃ ሲሚ ዪቤና» ጊዴስ።


\par }{\PP \VS{19}ሄሳ ጊሻስ ካዎዚ ሃራ ቶጋንቻ ዬዲዴስ፤ ኢዚ ቢዲ ኢስታኮ ጋኪዳ ማላ፥ «ካዎይ ኢንቴና፥ ‹ኢንቴ ሳሮስ ዪዴቲ?› ጌስ» ጊዴስ። ኢዩይካ ኢዛስ፥ «ሳሮቴꬃ ጊሻስ ቆፓናይ ኔና ጊዳካ! ሄሳ ኣጋዳ ሃ ታ ጉዬ ኣꬋዳ ታና ካላ» ጊዴስ። ናጊዛይሲካ «ኪቴቲ ቢዳይሲ ቢዲ ኢስታኮ ጋኪዴስ ሺን ሃ ጉዬ ሲሚ ዪቤና» ጊዴስ።


\par }{\PP \VS{20}ናጊዛይሲካ «ኪቴቲ ዪዛይሲ ኢስታኮ ጋኪዴስ ሺን ሄ ኢዚካ ሃ ሲሚ ዪቤና፤ ዎታዳራታ ካሌꬂዛይሳ ፓራ-ጋሬዛ ላጎይ ሊኬ ኒሚሼ ና ኢዩ ላጎ ማላ፤ ኢዚ ላጊሼ ጎሻ ኣሳ ማላ ላጌስ» ጊዴስ።


\par }{\PP \VS{21}ኢዮራሜይካ፥ «ኣኔ ታ ፓራ-ጋሬዛ ታስ ጊግሲቴ» ጊዲ ኣዛዚዴስ። ፓራ-ጋሬዚ ጊጊዳ ማላ ኢስራኤሌ ካዎ ኢዮራሜይኔ ዩሁዳ ካዎ ኣካዚያሲ ባንታ ፓራ-ጋሬን ኡቲዲ ኢዩራ ጋይታናስ ቢዳ፤ ኢዝራኤሌ ዴሬ ኣስ ናቡቴ ጺንጾ ጋዴን ጋይቲዳ።

\VS{22}ኢዮራሜይ ቡሮ ኢዩ ቤይዳ ማላ፥ «ኢዩ ኔ ሳሮን ያዲ?» ጊዲ ኢዛ ኦይቺዴስ። ኢዩይካ፥ «ኔ ኣዮ ኤልዛቤሊ ኤቃ ጾሳታስ ጎይኖይኔ ሙሬኖይ ሃይሳꬆ ዳሪ ዲሺን ኣይ ሳሮይ ዲዜ!» ጊ ዛሪዴስ።


\par }{\PP \VS{23}ኢዮራሜይ ባ ፓራ-ጋሬዛ ጉዬ ዛሪ ባቃቲሼ፥ «ኣካዚያሳ! ሃይሲ ካዶ» ጊዴስ።


\par }{\PP \VS{24}ሄሳፌ ጉዬ ኢዩይ ባ ዎንዳፌ ዪሻን ኢዮራሜስ ባቂናቴን ጫዲዴስ። ዪሻዚ ካንꬂ ቢዲ ኢዛስ ዎዚና ጫዲዳ ጊሻስ ኢዚ ፓራ-ጋሬዛ ጊዶን ቦልቁ ጊ ኩንዲዴስ።

\VS{25}ኢዩይካ ፓራ-ጋሬዛ ላጊዛይሳ ኣላፌ ቢዲቃሬስ፥ «ኔ ኢዛ ዴንꬃዳ ኢዝራኤሌ ዴሬ ኣስ ናቡቴ ጺንጾ ጋዴን ዬጋ፤ ኔኒኔ ታኒ ኑ ፓራ-ጋሬታ ቦላ ኡቲዲ ኢዛ ኣዋ ኣካቤ ካሊ ቢሺን ጎዳይ ሃይሳ ካሴቲ ዮቲዳይሳ ኣኔ ኔ ኣኬካ፤

\VS{26}ጎዳይ፥ ‹ታኒ ዚኔ ናቡቴ ሱꬂኔ ኢዛ ናይታ ሱꬅ ቤያዲስ። ኔኒ ሃይሳ ሃ ጋዴዛን ሃሎ ኬሳና ማላ ካሴታ ጊጊሳዲስ› ጌስ፤ ሃኢካ ጎዳ ቃላይ ካሴቲ ዮቲዳ ማላ ዴንꬃዳ ሃይሳ ሃ ጎሻ ጊዶን ዬጋ» ጊዴስ።
\XREF{}{{\XO 9:26 }{\XT{1ካዎ 21፡19}}}


\par }{\PP \VS{27}ዩሁዳ ካዎ ኣካዚያሲ ሄሳ ቤኢዲ ጌዴ ቤቲ-ሃጋኔ ኤፊዛ ኦጌዛራ ባቃቲዴስ፤ ኢዩይካ ኢዛ ጎዲሼ ባ ቃላ ꬎቁ ሂስቲዲ፥ «ኢዛካ ዎꬊቴ» ጊዴስ። ኢስቲካ ዪቢላኣሜ ካታማ ኣቻን ጉሬ ፑዱንꬃ ኦጌ ኬኢሺን ፓራ-ጋሬ ቦላ ዲዛይሳ ጫዲ ማዱንꬂዳ፤ ጊዶ ኣቲን ኢዚ ማጊዶ ባቃቲ ቢዲ ሄን ሃይቂዴስ።

\VS{28}ኢዛ ኦሳንቻቲ ኢዛ ኣሃ ፓራ-ጋሬ ቦላ ዎꬂዲ ዬሩሳላሜ ኤፊዳ፤ ዳዊቴ ካታማን ካሴ ኢዛ ኣዋታ ዱፎን ሞጊዳ።

\VS{29}ኣካዚያሲ ኢስራኤሌ ካዎ ኣካቤ ና ኢዮራሜይ ካዎቲዳ ታማን ኢሲንꬆ ላይꬃን ዩሁዳን ካዎቲዴስ።


\par }{\SH ኤልዛቤሊ ሃይቆ
\par }
{\PP \VS{30}ሄሳፌ ጉዬ ኢዩይ ጌዴ ኢዝራኤሌ ቢዴስ፤ ኤልዛቤላ ሄሳ ሲያዳ፥ ባ ኣይፌሶ ቲዬታዳ፥ ባ ሁኤ ሎኤꬃ ጊጊሳዳ ማስኮቴራ ዱጌ ጼላዱስ።

\VS{31}ኢዩይ ጊምቤዛ ካንꬂ ጌሊዳይሳ ቤኣዳ፥ «ኔ ጎዳ ዎꬊዳ ዚሚሬ! ኔ ሳሮስ ያዲ?» ጋ ኦይቻዱስ።


\par }{\PP \VS{32}ኢዩይ ኢዞ ፑዴ ጼሊዲ፥ «ኔ ኦኔ?» ታናራ ማዴታናይ ኦኔ? ጊሼ ዋሲ ጼይጊዴስ። ኢዚ ዋሲን ናምኡ ዎይኮ ሄꬑ ጉንዱላቲ ዱጌ ኢዛኮ ጼሊዳ።

\VS{33}ኢዩይካ ኢስታስ፥ «ኢዞ ሃ ዱጌ ኦሊቴ!» ጊዴስ። ኢስቲካ ኢዞ ዱጌ ዛሪ ኦሊዳ። ፓራቲ ኢዞ ዱሬቲን ኢዚ ሱꬃይ ጊምቤዛ ቦላኔ ፓራታ ቦላ ፒንጺዴስ።

\VS{34}ኢዩይ ሶ ጌሊዲ ሚዴሲኔ ኡዪዴስ፤ ሄሳፌ ጉዬ፥ «ኣይ ጊዲኮካ ኢዛ ካዎ ና ጊዲዳ ጊሻስ ሃኖ ቃንጌቲዳ ማጫሳዮ ሎኤꬂ ሞጊቴ» ጊዴስ።

\VS{35}ኢስቲ ኢዞ ሞጋና ኬዚሺን ኢዚስ ሁኤ ሜቄꬃታፔ፥ ኩሼ ሜቄꬃታፔኔ ቶሆ ሜቄꬃታፔ ኣቲን ሃራ ዴሚቤቴና።

\VS{36}ኢስቲ ሲሚዲ ኢዛስ ሄሳ ዮቲን ኢዩይ፥ «ጎዳይ ባ ኣይሌዛስ ቴሲቤ ዴሬ ኣስ ኤላሳስ፥ ‹ኢዝራኤሌ ቢታን ጎሻ ጋዴ ጊዶን ካናቲ ኤልዛቤሊ ኣሾ ማና።
\XREF{}{{\XO 9:36 }{\XT{1ካዎ 21፡23}}}

\VS{37}ኢዚ ኣሾይ ኢዝራኤሌ ቢታን ጎሻ ጋዴስ ኢጊሳ ጊዳና፤› ሄሳ ጊሻስ ኣይ ኣሲካ፥ ‹ሃና ኤልዛቤሎ ጋናስ ዳንዳዬና› ጊ ዮቲዳ ቃላይ ሃይሳ» ጊዴስ።




\par }\Chap{10}{\SH ኣካቤሶ ኣሳ ሃይቆ
\par }
{\PP \VerseOne{1}ሄ ዎዴ ኣካቤስ ሳማሪያን 70 ኣቱማ ናይቲ ዴቴስ፤ ሄሳ ጊሻስ ኢዩይ ዳብዳቤ ጻፊዲ ኢዝራኤሌን ዲዛ ሹሜታስ፥ ጪማታሲኔ ኣካቤ ናይታ ዲቺዛይታስ ኪታ ሳማሪያ ዬዲዴስ። ኢዚ ዬዲዳ ኪታዛ ቃላይ፥

\VS{2}«ኢንቴ ጎዳዛ ናይቲ ኢንቴናራ ዲዛ ጊሻሲኔ ፓራ-ጋሬቲኔ ፓራቲ፥ ጊምቤቲዳ ካታማቲኔ ኦላ ሚሻይ ኢንቴስ ዲዛ ጊሻስ ሃይሲ ኪታ ዳብዳቤዚ ኢንቴኮ ጋኪዳ ማላ ሄራካ፥

\VS{3}ኢንቴ ጎዳዛ ናይታ ጊዶፌ ኡባፌ ኣꬊዛዴኔ ሃይሲ ኢዛስ ቤሴስ ጊዛዴ ዶሪዲ ኢዛ ኣዋ ካዎቴꬃ ኣራታን ኡቲሲቴ፤ ሄሳፌ ጉዬ ካሴ ኢንቴ ጎዳዛ ኬꬃ ጊሻስ ኦሌቲቴ» ጌስ።


\par }{\PP \VS{4}ኢስቲ ጊዲኮ ዳሮ ባቢዳ ጊሻስ፥ «ናምኡ ካዎቲ ኢዛራ ኦሌቲዲ ዳንዳዮንታይሳ ኑኒ ኢዛ ዎስቲ ዳንዳያኔ?» ጊዳ።


\par }{\PP \VS{5}ሄሳ ጊሻስ ካዎቴꬃ ኬꬃን ኣዛዚዛይሲ፥ ሄ ካታማዮ ኣይሲዛይሲ፥ ዴሬ ጪማቲኔ ካዎዛ ናይታ ዲቺዛይቲ፥ «ኑኒ ኔ ኣይሌቲ ኔኒ ጊዳይሳ ኡባካ ፖላና፤ ኑኒ ሃራ ኦናካ ካዎሶኮ፤ ኔኒ ኔና ሎኢዳዝ ኡባካ ኦꬃ» ጊዲ ሄ ኪታዛ ኢዩስ ዬዲዳ።

\VS{6}ሄሳፌ ጉዬ ኢዩይ፥ «ሂስቲኮ ኢንቴ ታ ባጋ ጊዲኮኔ ታስ ኣዛዜቲዛይታ ጊዲኮ ኢንቴ ጎዳዛ ናይታ ሁኤ ቃንጺ ቃንጺ ኤኪዲ ዎንቶ ሃኒ ዎዴ ኢዝራኤሌ ጋኪቴ» ጊዲ ኢስታስ ቃሴካ ጻፊዴስ። ሄ ዎዴ ካዎዛ ናይቲ ላፑን ታማቲ ሄ ካታማይን ዲዛ ዳሮ ኤሬቲዳ ኢስታ ዲቺዛ ኣሳታኮን ዴቴስ።

\VS{7}ሄ ዳብዳቤዚ ኢስታኮ ጋኪዳ ማላ ናይታ ዲቺዛይቲ ካዎ ናይታ ላፑን ታማታ ኡባ ዎꬊዳ፤ ሄ ናይታ ሁኤ ቃንጺ ቃንጺ ኬሼን ኤኪዲ ኢዩስ ኢዝራኤሌ ዬዲዳ።

\VS{8}ኪቴቲ ቢዳይሲ ቢ ጋኪዳ ማላ ኢዩስ፥ «ካዎዛ ናይታ ሁኤዛ ኤሂዳ» ጊን ኢዩይ፥ «ዎንቶ ማላዶ ጋካናስ ካታማ ጌሊዛ ፔንጌን ናምኡሶን ዶሪ ዎꬂቴ» ጊ ኣዛዚዴስ።

\VS{9}ዎንቴꬃ ጋላስ ማላዶ ኢዩይ ኬዚ ዴሬዛ ሲንꬃን ኤቂዲ፥ «ኢንቴ ጺሎ፤ ታ ጎዳ ቦላ ዴራ ዴንꬄꬂዳይኔ ዎꬊዳይ ታና። ጊዶ ኣቲን ሃይታ ኡባ ዉርሲዳይ ኦኔ?» ጊዴስ።


\par }{\PP \VS{10}ሄሳ ጊሻስ ጎዳይ ካሴ ኣካቤሶ ኣሳ ቦላ ዮቲዳ ቃላፔ ኢሲኔያካ ጮ ቢታ ቦላ ዎꬋ ኣቶንታይሳ ኢንቴ ኤሪቴ። ጎዳይ ካሴ ባ ኣይሌ ኤላሳ ባጋራ ዮቲዳይሳ ፖሊዴስ።

\VS{11}ኢዩይ ኣካቤሶ ኣሳፔ ኣቲዳ ኣሳ ኡባ፥ ጊታ ኣሳ ኡባ፥ ማታ ላጌታኔ ኢዛ ቄሴታ ኢሲኖካ ኣሾንታ ኢዝራኤሌን ዎꬊዴስ።\XREF{}{{\XO 10:11 }{\XT{ሆሴ 1፡4}}}


\par }{\PP \VS{12}ኢዩይ ሄፔ ዴንዲዲ ሳማሪያ ቢዴስ፤ ኢዚ ቢዲ ቤት-ኤኬዴ ጌቴቲዛሶን ዶርሳ ሄሚዛይታሶ ቢ ጋኪሼ፥

\VS{13}ዩሁዳ ካዎ ኣካዚያሳስ ኣሾ ዳቦታፔ ኣማርዳይታ ዴሚዲ፥ «ኢንቴ ኦናንቴ?» ጊ ኦይቺዴስ። ኢስቲካ ኢዛስ፥ «ኑኒ ኣካዚያሳስ ኣሾ ዳቦታ፤ ኑኒ ካዎዛሶ ኣሳታኔ ጎዳቴይ ናይታ ኦይቻናስ ሃ ዱጌ ዪዶስ» ጊዳ።


\par }{\PP \VS{14}ኢዚካ፥ «ሃይታ ሼምፖራ ፓጻ ኦይኪቴ!» ጊ ኣዛዚዴስ፤ ሄሳ ጊሻስ ኢስቲ ሼምፖራ ፓጻ ኦይኪ ኤፊዲ ቤት-ኤኬዴ ሃꬃ ኦላ ኣቻን ኦይዱ ታማኔ ናምኡ ኣሳታፔ ኢሳዴካ ኣሾንታ ዎꬊዳ።


\par }{\PP \VS{15}ኢዚ ሄፔ ዴንዲ ቢሺን ኤሬካቤ ና ኢዮናዳቤይ ባኮ ቢዛይሳ ኦጌ ቦላ ዴሚዴስ፤ ኢዩይካ ኢዛ ሳሮኪዲ፥ «ታ ዎዚናይ ኔና ኣማኒዛይሳ ማላ ኔ ዎዚናይ ታና ኣማኒዜ?» ጊዲ ኢዛ ኦይቺዴስ፤ ኢዮናዳቤይካ፥ «ኤ ኣማኔስ» ጊዴስ፤ ኢዩይካ፥ ሂስቲኮ «ኣኔ ታ ኩሼ ኦይካ» ጊዴስ፤ ኢዚካ ኢዛ ኩሼ ኦይኪዴስ፤ ሄሳፌ ጉዬ ኢዩይ ባ ፓራ-ጋሬ ቦላ ካፊ ኬሲዴስ።


\par }{\PP \VS{16}ኢዩይካ ኢዛ፥ «ኣኔ ኢሲፌ ቦስ፤ ታኒ ጎዳስ ሱሬ ዎዚናፔ ቆፓ ኦꬂዳይሳ ቤኣ» ጊዴስ። ሄሳፌ ጉዬ ኢዛ ፓራ-ጋሬን ዎꬂ ኤኪዲ ቢዴስ።


\par }{\PP \VS{17}ኢዩይ ቢዲ ሳማሪያ ጋኪዲ ሄን ኣካቤሶ ኣሳፔ ኣቲዳይታ ኡባካ ዎꬊዴስ፤ ካሴ ናቤ ኤላሳስ ዮቴቲዳ ጎዳ ቃላ ማላ ኡባካ ዎꬊ ዉርሲዴስ።


\par }{\SH ባኣሌ ኦሳንቻታ ሃይቆ
\par }
{\PP \VS{18}ሄሳፌ ጉዬ ኢዩይ ዴራ ኡባ ኢሲ ቦላ ሺሺዲ፥ «ካሴ ኣካቤይ ባኣሌስ ጉꬃራ ኦꬂዴስ፤ ኢዩይ ጊዲኮ ሄሳፌ ኣꬎ ኦꬃና።

\VS{19}ሃኢ ኢንቴ ባኣሌ ናቤታ፥ ኦሳንቻታኔ ቄሴታካ ኡባ ታስ ጼይጊቴ፤ ታኒ ባኣሌስ ዎልቃማ ያርሾ ያርሻና ጊሻስ ኢሳዴይካ ኣቶፎ፤ ዮንታ ኣቲዛዴይ ሼምፖራ ፓጻ ዳናስ ዳንዳዬና» ጊዴስ። ኢዩይ ባ ባጋራ ሄሳ ኦꬂዳይ ባኣሌ ኦሳንቻታ ኡባ ꬋይሳናስ ጌኔ ቆፋ ሃልቺዳ ጊሻሳ።

\VS{20}ኢዩይ፥ «ባኣሌ ቦንቻናስ ዴሬዛ ጼይጊ ሺሺቴ» ጊዴስ፤ ኣሳይካ ሄሳ ዴራስ ኤሪሲዴስ።

\VS{21}ሄሳፌ ጉዬ ኩሜꬃ ኢስራኤሌ ኣሳስ ኪታ ዬዲዴስ፤ ባኣሌስ ሃጋዚዛይቲ ኡባይ ዪዳ፤ ኢስታፌ ኦኒካ ኣቲቤና፤ ኡባይካ ባኣሌ ጌቴቲዛ ኤቃ ጾሳሶ ጌሊዳ፤ ኣሳይ ባኣሌ ኬꬃ ጪፒ ጊ ኩሚዴስ።

\VS{22}ኢዩይ ማይኦ ኬꬃ ኣላፌዛ፥ «ባኣሌ ኦሳንቻታ ኡባስ ማይኦ ኬሳ» ጊዴስ፤ ኢዚካ ማይኦዛ ኢስታስ ኬሲዴስ።


\par }{\PP \VS{23}ሄሳፌ ጉዬ ኢዩይ ኤሬካቤ ና ኢዮናዳቤራ ባኣሌ ጌቴቲዛ ኤቃ ጾሳ ኬꬅ ጌሊዴስ። ባኣሌ ኦሳንቻታስ፥ «ባኣሌስ ሃጋዚዛይታፔ ኣቲን ጎዳስ ሃጋዚዛይቲ ሃይሳን ኢንቴናራ ዲዛኮ ኣኔ ቆሪቴ» ጊዴስ።

\VS{24}ሄሳፌ ጉዬ ጹጌቲዛ ያርሾኔ ሃራ ያርሾካ ያርሻና ጌሊዳ፤ ኢስቲ ጌሊዳ ማላ ኢዩይ ኢስታስ፥ «ታ ኢንቴስ ኣꬃ ኢሚዳ ኣሳታፔ ኢሳዴይካ ኬሲ ኤኪኮ ኢዚ ኬሲ ኤካና ማላ ኦꬂዳይ ኢዛዴሶሆን ጌላና» ጊ ሚንꬂ ዮቲዲ ካሬራ 80 ኣስ ጊግሲ ዎꬂዴስ።


\par }{\PP \VS{25}ኢዩይ ጹጌቲዛ ያርሾዛ ሺሺዳፔ ጉዬ ናጊዛይታኔ ኦላ ጋዳዋታ፥ «ጌሊዲ ዎꬊቴ፤ ኦኒካ ኬሲ ኤኮፎ» ጊ ኣዛዚዴስ። ኢስቲካ ኢሲኖካ ኣሾንታ ማሻራ ዉርሲዳ፤ ናጊዛይቲኔ ኦላ ጋዳዋቲ ኣሳ ኣሃ ካሬ ኬሲ ኦሊዳ፤ ሄሳፌ ጉዬ ባኣሌ ጌቴቲዛ ኤቃ ጾሳ ኬꬃስ ቆልኣ ጊዶ ጌሊዳ።

\VS{26}ኣሳይ ጎይናና ማላ ሹቻፌ ማሴቲ ጊጊዳ ሚስሌታ ባኣሌ ጌቴቲዛ ኤቃ ጾሳ ኬꬃፌ ካሬ ኬሲ ጹጊዳ።

\VS{27}ባኣሌስ ጎይኒዛ ሚስሌዛ ቆጼሬꬂዳ፤ ኢዛን ባኣሌስ ጎይኒዛ ኬꬃካ ላሊዳ፤ ሄሳ ሄ ሶሆዛ ሃች ጋካናስ ዴሬይ ሼሽ ኡቲዛሶ ኬሲዴስ።


\par }{\PP \VS{28}ኢዩይ ሄሳꬆ ኦꬂዲ ባኣሌስ ጎይኒዛይሳ ኢስራኤሌ ዴሬፔ ꬋይሲዴስ።

\VS{29}ጊዶ ኣቲን ኢዩይ ናባጼ ና ኢዮርባኣሜይ ቤቴሌኒኔ ዳኔን ዎርቃፌ ኦሴቲዳ ማራ ሚስሌታስ ኢስራኤሌ ኣሳይ ጎይናና ማላ ኣሳ ኦሲሲዳ ናጋራፔ ሃኪቤና።
\XREF{}{{\XO 10:29 }{\XT{1ካዎ 12፡28-30}}}


\par }{\PP \VS{30}ጎዳይ ኢዩስ፥ «ኔኒ ታ ሲንꬃን ሎኦ ኦꬂዳ ጊሻሲኔ ኣካቤ ኬꬃ ቦላ ጋካና ማላ ታ ዎዚናን ዲዛይሳ ኡባካ ኔ ፖሊዳ ጊሻስ ኔ ዜሬꬃይ ቢዲ ኦይዳንꬆ ዬሌታ ጋካናስ ኢስራኤሌ ቦላ ካዎታና» ጊዴስ።


\par }{\PP \VS{31}ጊዶ ኣቲን ኢዩይ ጎዳ ኢስራኤሌ ጾሳ ዎጋ ባ ኩሜꬃ ዎዚናፔ ናጊቤና፤ ኢዮርባኣሜይካ ኢስራኤሌ ኣሳ ኦሲሲዳ ናጋራፔ ሃኪቤና።


\par }{\PP \VS{32}ሄ ዎዴ ጎዳይ ኢስራኤሌ ቢታ ጉꬂ ጉꬂ ኤፎ ዶሚዴስ። ኣዛሄሌይ ኢስራኤሌ ኣሳ ሄ ጋጻፔ ሃ ጋጻ ጋካናስ ኦሊ ጾኒዴስ።

\VS{33}ሄሲካ ዮርዳኖሴፔ ኣርሼይ ሞኪዛ ባጋራ ዲዛ ጋላኣዴ ዴሬ ኡባ ጊዲሺን ኣርኖኔ ሻፋ ኣቻን ዲዛ ኣሮኤሬፔ ቢዲ ጋዴ ዴሬ፥ ኦሮቤሌ ዴሬ፥ ሚናሴ ዴሬ ጋላኣዴኔ ባሳኔ ጋካናሳ።


\par }{\PP \VS{34}ሃንኮ ኣቲዳይሲ ኢዩ ካዎቴꬃ ላይꬃን ሃኒዳይሲኔ ኢዚ ኦꬂዳ ኦሶ ኡባይ ኢስራኤሌ ካዎታ ታሪኬ ማጻፋን ጻፌቲ ዴስ ጊዴኔ?


\par }{\PP \VS{35}ኢዩይ ካሴ ባ ኣዋታ ማላ ሃይቂዴስ፤ ኢዛ ሳማሪያን ሞጊዳ፤ ኢዛ ና ኢዮኣካዚ ኢዛሶሆን ካዎቲዴስ።

\VS{36}ኢዩይ ሳማሪያን ዲሼ ኢስራኤሌ ቦላ 28 ላይꬅ ካዎቲዴስ።




\par }\Chap{11}{\SH ጎቶሊያኔ ኢዮኣሳ
\par }
{\R (2ታሪ 22፡10—23፡15)

\par }{\PP \VerseOne{1}ኣካዚያሳ ኣያ ጎቶሊያይ ባ ናዛ ሃይቆ ሲያዳ ካዎ ኬꬃ ኣስ ኡባካ ዎꬋ ꬋይሳዱስ።

\VS{2}ካዎ ኢዮራሜ ና ኣካዚያሳ ሚቾ ዮሳቤታ ሃይቃና ሺቂ ኡቲዳ ካዎ ናይታ ጊዶፌ ኣካዚያሳ ናዛ ኢዮኣሳ ካይሳ ኤካዱስ። ኢስቲ ኢዛ ዎꬎንታ ማላ ጎቶሊያፔ ኢዛ ቆታ ኤካዳ ኢዛኔ ኢዛ ናጊዛሮ ኢሲ ኢልፒኔ ኬꬃን ጌልꬃ ቆታዱስ።

\VS{3}ጎቶሊያይ ዴሬዛ ሃሪዛ ዎዴካ ኢዚ ባና ናጊዛሪራ 8 ላይꬅ ጎዳ ኬꬃን ቆቴቲዴስ።


\par }{\PP \VS{4}ላፑንꬆ ላይꬃን ዮዳሄይ ኪታ ዬዲዲ ካራ ዴሬ ኣሲኔ ዛቤ ናጊዛይታ ኣዛዚዛ ማቶ ሃላቃታ ኢዚ ዲዛሶሆ ጎዳ ኬꬅ ያና ማላ ኣዛዚዴስ፤ ኢዚ ኢስታራ ጫቄቲዲ ጎዳ ኬꬃን ጫቄꬂዴስ፤ ሄሳፌ ጉዬ ካዋ ናዛ ኢስታ ቤሲዴስ።

\VS{5}ኢዚ ኢስታስ፥ «ኢንቴ ኦꬃናይ ሄꬑ ኬዚ ሻኬቲዲ ሳምባታ ጋላስ ዛቤ ናጊዛይታ ጋርሳፌ ኮይሮይሲ ካዎ ኬꬅ ናጎ።

\VS{6}ናምኣንꬆ ሻኮዚ ሱሬ ጌቴቲዛ ፔንጌዛ ናጎ፤ ጾሳ ኬꬅ ታራን ታራን ናቤታፔ ጉዬ ባጋራ ዲዛ ፔንጌዛ ናጎ።

\VS{7}ኢንቴስ ካሴካ ዶሴ ጊዲዳ ማላ ሳምባታ ጋላስ ዛቤ ናጎፔ ሼምፒዳይቲ ኡባይ ሄꬓፌ ናምኡ ኩሼቲ ካዎዚ ኢዛን ዲዛ ጾሳ ኬꬃዛ ናጊቴ።

\VS{8}ኢንቴ ኡባይካ ኢንቴ ማሳራ ማሳራ ኦይኪዲ ካዎዛ ዩሾን ኤቂቴ፤ ኢንቴኮ ሺቂዛ ኣሲ ዲኮ ሃይቆ» ጊዴስ።


\par }{\PP \VS{9}ማቶ ሃላቃቲ ቄሴ ዮዳሄይ ኣዛዚዛይሳ ኡባካ ኦꬂዳ፤ ኢስታፌ ኢሶይ ኢሶይ ሳምባታ ጋላስ ዛቤ ናጋናስ ጌሊዛይቲኔ ዛቤ ናጊዲ ኬዚዛይቲ ባና ካሊዛይታ ካሌꬂ ኤኪዲ ቄሴ ዮዳሄኮ ጋኪ ዎꬊዳ።

\VS{10}ቄሴዚካ ጾሳ ኬꬃን ዲዛ ካዎ ዳዊቴ ቶራዛኔ ጎንዳሌዛ ማቶ ሃላቃታስ ኢሚዴስ።

\VS{11}ዎታዳራቲካ ኢሶይ ኢሶይ ባ ማሳራ ኤኪዲ ጾሳ ኬꬃዛስ ዱጌሃ ባጋፌ ዶሚዲ ፑዴሃ ጋካናስ ያርሾ ያርሺዛሶኔ ጾሳ ኬꬃ ማታን ካዎዛ ዩሾን ኤቂዳ።


\par }{\PP \VS{12}ዮዳሄይካ ካዎ ናዛ ኢዚ ዲዛሶሆፔ ኬሲዲ ኢዛ ሁኤን ካላቻ ጎጺዴስ፤ ጫቆ ቃላ ማጻፋካ ኢዛስ ኢሚዴስ፤ ኢዛ ቲይዲ ካዎꬂዳይሳ ኣዋጂዴስ፤ ሄሳፌ ጉዬ ዴሬዚ፥ «ካዎይ 1,000 ላይꬅ ካዎቶ» ጉሳን ባ ኩሼ ባቂዲ ባ ኡፋይሳ ꬎቃ ቃላን ዋሲ ኤሪሲዴስ።


\par }{\PP \VS{13}ጎቶሊያይካ ኦላ ኣሳ ዋሶዛኔ ዴሬዛ ዋሶዛ ሲያዳ ዴሬዚ ዲዛሶ ጾሳ ኬꬃኮ ባዱስ።

\VS{14}ሄኮ ካሴ ዲዛ ዎጋ ማላ ካዎዚ ቱሳ ማታን ኤቂዳይሳ ኢዛ ሹሜቲኔ ዛዬ ፑኒዛይቲ ኢዛ ኣቻን ዲዛይሳ ቤኣዱስ፤ ዴሬይ ኡባይ ኡፋይሳን ጉፔሲኔ ዛዬካ ዛዬስ። ጎቶሊያይ ባ ማይኢዳ ማይኦዛ ዳካ ዬጋዳ፥ «ሃይሲ ካዶ፤ ሃይሲ ካዶ!» ጋ ዋሳዱስ።
\XREF{}{{\XO 11:14 }{\XT{2ካዎ 23፡3}}}


\par }{\PP \VS{15}ቄሴ ዮዳሄይ ኦላ ኣሳታ ኣዛዚዛይታ ማቶ ሃላቃታ፥ «ቡቴን ቡቴን ሳልፊዳ ኣሳ ጋርሳፌ ኢዞ ሃራሶ ኬሲቴ፤ ኢዞ ካሊዛይታ ማሻን ቡሳኪቴ» ጊዲ ኣዛዚዴስ፤ ሄሲካ ሃኒዳይ ቄሴዚ ካሴ፥ «ኣሲ ጾሳ ኬꬃን ሃይቃና ቤሴና» ጊዳ ጊሻሳ።

\VS{16}ሄሳ ጊሻስ ኢዛ ፓራቲ ካዎ ኬꬅ ጌሊዛ ሶ ቢ ጋኪሺን ኦይኪዲ ኢዞ ሄን ዎꬊዳ።


\par }{\PP \VS{17}ዮዳሄይካ ኣሳይ ጎዳ ዴሬ ጊዳና ማላ ጾሳ ሲንꬃኒኔ ካዎዛ ሲንꬃን ዴሬዛሲኔ ጎዳስ ጊዶን ጫቆ ቃላይ ዳና ማላ ኦꬂዴስ። ሄሳꬆካ ካዎዛሲኔ ዴሬዛስ ጊዶን ጫቆ ቃላ ዎꬂዴስ።

\VS{18}ኣሳይ ኡባይካ ቢዲ ባኣሌ ጌቴቲዛ ኤቃ ጾሳ ኬꬅ ላሊዴስ፤ ያርሾሶዛኔ ሚስሌታ ኡባ ሜንꬄሬꬂ ዬጊዴስ፤ ባኣሌ ቄሴ ማታኔካ ያርሾ ያርሺዛሶሆታ ሲንꬃን ዎꬊዴስ። ሄሳፌ ጉዬ ቄሴ ዮዳሄይ ጾሳ ኬꬃ ናጊዛ ዛቤታ ዎꬂዴስ።

\VS{19}ሄሳፌ ጉዬ ማቶ ሃላቃታ፥ ካራ ዴሬ ዎታዳራታ፥ ዛቤታ፥ ሄ ዴሬ ኣስ ኡባ ኤኪ ዪዴስ፤ ኡባይካ ኢሲ ቦላ ካዎዛ ጎዳ ኬꬃፌ ኬሲ ኤፊዲ ዛቤ ናጊዛይታ ጊምቤ ፔንጌፌ ዱጌ ባጋራ ዲዛ ካዎ ኬꬅ ኤፊ ጌልꬂዳ። ካዎዚካ ባ ካዎቴꬃ ኣራታ ቦላ ኡቲዴስ

\VS{20}ሄ ዴሬ ኣሳይ ኡባይካ ኡፋዬቲዴስ፤ ጎቶሊያይ ካዎ ኬꬃ ጊዶን ማሻን ሲፌቲዳ ጊሻስ ካታማያ ሲርጲ ጋዱስ።

\VS{21}ኢዮኣሲ ካዎቲሺን ኢዛስ ላይꬃይ ላፑና።
\FTNT{*}{{\FR 11:21 }{\FT{ኢዮኣሳ ጊዛይሳ ኢሲ ኢሲ ጌሻ ማጻፋቲ ኢዮሲያሳ ጌቴስ።
}}}




\par }\Chap{12}{\SH ኢዮኣሲ ጾሳ ኬꬃዛ ኦራጺሶ
\par }
{\R (2ታሪ 24፡1-16)

\par }{\PP \VerseOne{1}ኢዩይ ካዎቲዳ ላፑንꬃ ላይꬃን ኢዮኣሲ ካዎቲዴስ፤ ኢዚ ዬሩሳላሜን ኡቲዲ 40 ላይꬅ ሃሪዴስ፤ ኢዛ ኣያ ሳቢዮ ጌቴቲዛራ ቤርሳቤሄ ካታማን ዬሌታዱስ።

\VS{2}ቄሴ ዮዳሄይ ታማርሲዛ ዎዴ ኡባን ኢዮኣሲ ጎዳ ሲንꬃን ሎኦ ሚሽ ኦꬂዴስ።

\VS{3}ጊዶ ኣቲን ዙምቡላታ ቦላን ጎይኒዛሶሆታ ꬋይሲቤና፤ ዴሬዚካ ሄ ሶሆታን ያርሾ ሺሾኔ ኤጻኔ ጩዋሴꬅ ጉጂ ጉጂ ቢዴስ።


\par }{\PP \VS{4}ኢዮኣሲ ቄሴታ፥ «ዴሬዛ ቆዳን ሺቂዳ ሚሻ፥ ኣዲናን ጌሊዳ ሚሻ ቃሴካ ኣሳይ ባ ሼኔን ጎዳ ኬꬃስ ኢሚዳ ዱማ ዱማ ሚሻ ኡባ ኢሲሶ ሺሺቴ።
\XREF{}{{\XO 12:4 }{\XT{ኬሳ 30፡11-16}}}

\VS{5}ቄሴቲ ኢሶይ ኢሶይ ሚሻዛ ሺሺዛይታ ኩሼፔ ኤኬቶ፤ ሄ ሚሻዚ ኮሺዛ ማላ ጾሳ ኬꬃ ጊዶን ሞሬቲዳ ሶሆታ ኦራጺሳና ኬዞ» ጊዴስ።


\par }{\PP \VS{6}ጊዶ ኣቲን ኢዮኣሲ ካዎቲን ቢዲ ናምኡ ታማኔ ሄꬓንꬆ ላይꬂ ጋካናስ ቄሴቲ ጾሳ ኬꬃዛ ጋርሳን ሞሬቲዳ ሶሆታ ኦራጺሲቤቴና።

\VS{7}ሄሳ ጊሻስ ኢዮኣሲ ቄሴ ዮዳሄኔ ሃራ ቄሴታካ ባኮ ጼይጊ ሺሺዲ፥ «ኣይስ ጾሳ ኬꬃ ጊዶን ሞሬቲዳይታ ዛሪ ሎኤꬆንታ ኣጊዴቲ?» ጊ ኦይቺዴስ። ቃሴካ፥ «ሃይሳፌ ሲንꬃን ሚሻይ ጾሳ ኬꬃዛ ጊዶን ሞሬቲዳይሳ ኦራጺሳናስ ኬዞ ኣቲን ሚሻ ኦይኪዛ ኣሳታፔ ኤኮፍቴ» ጊዴስ።

\VS{8}ቄሴቲካ ሄሳፌ ጉዬ ዴራፔ ሚሼ ሺሾንታ ማላኔ ጾሳ ኬꬃካ ባንታርካ ኦራጺሶንታ ማላ ቃላ ቃቺዳ።


\par }{\PP \VS{9}ሄሳፌ ጉዬ ቄሴ ዮዳሄይ ኢሲ ሳጺኔ ኤኪዲ ኢዛስ ካማዛ ሉኪዲ ጾኤ ኬሲዴስ፤ ኤፊዲ ጾሳ ኬꬃን ጌሊዛሶፔ ኡሻቻ ባጋራ ያርሾ ያርሺዛሶሆዛ ኣቻን ዎꬂዴስ። ካሬዛ ናጊዛ ቄሴቲካ ጾሳ ኬꬃስ ዪዛ ሚሽ ኡባካ ሄ ሳጺኔዛን ጌልꬄቴስ።

\VS{10}ሳጺኔዛ ጊዶን ዳሮ ሚሺ ዲዛይሳ ቤዪ ቤኢዲ ካዎዛ ጻፌዚኔ ቄሴታ ሃላቃይ ዪዲ ዪዲ ጾሳ ኬꬃስ ዪዳ ሚሻ ቆዲ ቆዲዲ ካራጺቴን ጌልꬂ ቃቺ ዎꬄቴስ።

\VS{11}ሄ ሚሻዛ ሜዛኔይ ኤሬቲዳፔ ጉዬ ጎዳ ኬꬃዛ ኦሶ ኣላፌቴꬃን ኦሲሳና ማላ ሚሻዚ ዶሬቲዳ ኣሳታስ ኢሜቴስ፤ ሄሲካ ጾሳ ኬꬃ ኬጺዛ ኣናጼታስ፥ ጊምቤ ጊምቢዛይታስ፥

\VS{12}ሹች ማሲዛይታስ፥ ሹቻፌ ዱማ ዱማ ሜꬋ ጊግሲዛይታሲኔ ጾሳ ኬꬃ ኦራጺሳናስ ሚꬃሲኔ ማሴቲዳ ሹቻስ ኬዜስ።


\par }{\PP \VS{13}ጾሳ ኬꬃዛስ ጌሊዳ ሚሻፌ ጊዲኮ ጾሳ ኬꬃስ ሶ ጊዶ ኦሶስ ኮሺዛ ቢራ ጹኣታ፥ ታማ ቃጴታ፥ ዲስቴታ፥ ዲንኬታኔ ሃራ ዎርቃፌ ጊዲን ቢራፔ ኦሴቲዛ ሚሻታስ ኬዚቤና።

\VS{14}ሄ ሚሻፌ ጾሳ ኬꬃዛ ኦራጺሲዛይታስ ጻላ ቃንጼቲዴስ።

\VS{15}ኬꬃ ኦራꬂዛ ኣሳታስ ሚሽ ቃንጻናስ ዶሬቲዳ ኣሳቲ ሙሌራ ኣማኔቲዳይታ ጊዲዳ ጊሻስ ኢስታ ካሊ ጼሊዛዴ ኮሺቤና።
\XREF{}{{\XO 12:15 }{\XT{2ካዎ 22፡7}}}

\VS{16}ቆሆ ጊሻስ ሺቂዛ ያርሾይኔ ናጋራ ጊሻስ ሺቂዛ ያርሾይ ጊዲኮ ሃይቲ ቄሴታስ ጊዲዳ ጊሻስ ጾሳ ኬꬃ ጌሌቴና።
\XREF{}{{\XO 12:16 }{\XT{ሌዌ 7፡7}}}

\VS{17}ሄ ዎዴ ኣራሜ ካዎ ኣዛሄሌይ ኬዚዲ ጌቴ ቦላ ሜቶ ጋꬂዲ ኢዞ ኦይኪዴስ፤ ቃሴካ ዬሩሳላሜ ቦላ ሜቶ ዬጋናስ ሄ ሲሚዴስ።

\VS{18}ዩሁዳ ካዎ ኢዮኣሲ ጊዲኮ ካሴ ኢዛ ኣዋቲ ዩሁዳ ካዎቲ ኢዮሳፊጼይ፥ ኢዮራሜይ፥ ኣካዚያሲ ጾሳስ ዱማ ሻኪዳ ሚሻታ ኡባ ኢዚ ባርካ ሻኪ ዎꬂዳ ዱማቲዳ ኢሞታታ ሄሳꬆካ ጾሳ ኬꬃኒኔ ካዎ ሚሻታ ዎꬂዛ ሚንጃ ኬꬃን ቤቲዳ ዎርቃ ኡባ ኢሲ ቦላ ሺሺዲ ኣራሜ ካዎ ኣዛሄሌስ ዬዲዴስ፤ ኣዛሄሌይ ዬሩሳላሜ ዩስ ኣጊዲ ጉዬ ሲሚዴስ።


\par }{\PP \VS{19}ኢዮኣሲ ባ ካዎቴꬃ ላይꬃታን ኦꬂዳ ሃራ ኦሶቲኔ ኢዚ ፖሊዳ ሃኖቲ ኡባይ ዩሁዳ ካዎታ ታሪኬ ማጻፋን ጻፌቲ ዴስ ጊዴኔ?

\VS{20}ኢዛ ሹሜቲካ ኢዛ ቦላ ዴንዲዳ፤ ዱጌ ሲላ ዎꬂዛ ኦጌዛ ቦላ ቤቴሚሎኔን ኢዛ ዎꬊዳ።

\VS{21}ኢዛ ዎꬊዳይቲካ ሹሜቲ ሺምኣታ ና ዮዛካሬኔ ሾሜሬዬ ና ዮዛባዴ፤ ኢዚ ሃይቂዲ ካሴ ባ ኣዋታ ኡባታ ማላ ዳዊቴ ካታማን ሞጌቲዴስ፤ ኢዛ ና ኣማሲያሲ ኢዛሶሆን ካዎቲዴስ።




\par }\Chap{13}{\SH ኢስራኤሌ ካዎ ኢዮኣካዜ
\par }
{\PP \VerseOne{1}ዩሁዳ ካዎ ኣካዚያሳ ና ኢዮኣሲ ካዎቲዳ ናምኡ ታማኔ ሄꬓንꬆ ላይꬃን ኢዩ ና ኢዮኣካዚ ሳማሪያ ካታማን ኢስራኤሌ ቦላ ካዎቲዴስ፤ ኢዚ 17 ላይꬅ ሃሪዴስ።

\VS{2}ኢዚካ ናባጼ ና ኢዮርባኣሜይ ኢስራኤሌ ኣሳ ኦሲሲዳ ናጋራ ካሊዲ ጎዳ ሲንꬃን ኢታ ኦሶ ኦꬂዴስ፤ ሄሳ ሄ ኦሶዛፔ ሲሚቤና።

\VS{3}ጎዳ ሃንቆይ ኢስራኤሌ ቦላ ታማ ማላ ኤጺዴስ፤ ሄሳ ጊሻስ ኣራሜ ካዎ ኣዛሄሌይኔ ኢዛ ና ቤኒ-ሃዳዴይ ዲዛ ዎዴ ኡባን ጎዳይ ኢስራኤሌታ ኢስታ ኩሼን ኣꬂ ኢሚዴስ።


\par }{\PP \VS{4}ሄሳፌ ጉዬ ኢዮኣካዚ ጎዳ ዎሲዴስ፤ ጎዳይካ ኣራሜ ካዎይ ኢስራኤሌ ዎስቲ ሜቶꬂዳኮ ቤኢዳ ጊሻስ ኢዛ ዎሳ ሲዪዴስ።

\VS{5}ሄሳ ጊሻስ ጎዳይ ኢስራኤሌ ኣሺዛ ኣስ ኢስታስ ኢሚዴስ፤ ኢስቲካ ኣራሜ ኣሳ ኡንኤቴꬃፌ ኬሲ ኤኪዳ፤ ካሴ ማላካ ባንታ ኬꬃን ኬꬃን ዱስ ኦይኪዳ።

\VS{6}ጊዶ ኣቲን ካሴ ኢስራኤሌ ባሌꬂዳ ኢዮርባኣሜ ኬꬃ ናጋራፔ ሲሚቤቴና፤ ሲንꬅ ጉጂ ጉጂ ቢዳ። ኣሼሪ ሚስሌ ቱሳስ ሳማሪያን ጉጂ ጎይኒዳ።


\par }{\PP \VS{7}ኢዮኣካዜ ኦላ ኣሳፔ 50 ቶጋ ኣሳቲ፥ ታሙ ፓራ-ጋሬቲኔ 10,000 ዎታዳራቲ ጻላ ኣቲዳ፤ ሃይሲ ሃኒዳይ ኣራሜ ካዎይ ኣቲዳይታ ኡባ ዲፒ ሂስቲ ꬋይሲዲ ባሌፔ ኬኢዛ ሱላ ማላ ኦꬂዳ ጊሻሳ።


\par }{\PP \VS{8}ኢዮኣካዚ ባ ካዎቴꬃ ላይꬃታን ኦꬂዳዚ፥ ፖሊዳዚኔ ሃኒዳ ሃኖታቲ ኡባይ ኢስራኤሌ ካዎታ ታሪኬ ማጻፋን ጻፌቲ ዴስ ጊዴኔ?

\VS{9}ኢዮኣካዚ ካሴ ባ ኣዋታ ማላ ሃይቂዴስ፤ ሳማሪያንካ ሞጌቲዴስ፤ ኢዛ ና ኢዮኣሲ ኢዛሶሆን ካዎቲዴስ።


\par }{\SH ኢስራኤሌ ካዎ ዮኣሳ
\par }
{\PP \VS{10}ዩሁዳ ካዎ ኢዮኣሲ ካዎቲዳ ሄꬑ ታማኔ ላፑንꬃ ላይꬃን ኢዮኣካዜ ና ዮኣሲ ሳማሪያ ካታማን ኢስራኤሌ ቦላ ካዎቲዲ 16 ላይꬅ ዴራ ሃሪዴስ።

\VS{11}ኢዚካ ጎዳ ሲንꬃን ኢታ ኦሶ ኦꬂዴስ፤ ናባጼ ና ኢዮርባኣሜይ ኢስራኤሌ ኣሳ ኦሲሲዳ ናጋራ ኡባፌ ሃኪቤና፤ ጌዴ ጉጂ ጉጂ ቢዴስ።

\VS{12}ዮኣሲ ባ ካዎቴꬃ ላይꬃታን ኦꬂዳዚ፥ ፖሊዳዚኔ ሃኒዳ ሃኖታቲ ኡባይ ሄሳꬆካ ዩሁዳ ካዎ ኣማሲያሳራ ኦሌቲዳ ኦላይ ኡባይ ኢስራኤሌ ካዎታ ታሪኬ ማጻፋን ጻፌቲ ዴስ ጊዴኔ?

\VS{13}ዮኣሲ ካሴ ባ ኣዋታ ማላ ሃይቂዴስ፤ ሳማሪያን ኢስራኤሌ ካዎቲ ሞጌቲዳሶን ሞጌቲዴስ፤ ኢዮርባኣሜይ ኢዛሶሆን ካዎቴꬃ ኣራታን ኡቲዴስ።


\par }{\PP \VS{14}ሄ ዎዴ ኤልሳኢ ሃርጊዲ ሼምፖ ቦላ ዴስ። ኢስራኤሌ ካዎ ኢዮኣሲ ኢዛ ኦይቻና ዱጌ ዎꬊዲ ኢዛስ ዬኪዴስ፤ «ኦላ! ታ ኣዋዉ! ኦላ! ታ ኣዋዉ! ኔኒ ኢስራኤሌስ ፓራ-ጋሬኔ ቶጋንቻ!» ጊ ዋሲዴስ።
\XREF{}{{\XO 13:14 }{\XT{2ካዎ 2፡12}}}

\VS{15}ኤልሳኢካ፥ «ኢሲ ዎንዳፌኔ ዪሻታ ሃ ኤካ ያ» ጊዴስ፤ ኢዚካ ኤሂዴስ።

\VS{16}ኢስራኤሌ ካዎዛ፥ «ኔ ኩሼን ዎንዳፌዛ ኦይካ» ጊዴስ፤ ኢዚ ዎንዳፌዛ ባ ኩሼን ኦይኪን ኤልሳኢ ባ ኩሼ ካዎዛ ኩሼ ቦላ ዎꬂዴስ።

\VS{17}ቃሴካ፥ «ኣርሼይ ሞኪዛ ባጋራ ዲዛ ማስኮቴዛ ዶያ» ጊዴስ፤ ኢዚካ ዶይዴስ፤ ኤልሳኢካ ኢዛስ፥ «ኣኔ ሃኢ ዎንዳፌዛ ዱካ» ጊዴስ፤ ኢዚካ ዱኪዴስ። «ጎዳስ ጾኖ ዎንዳፌ! ኣራሜይ ኢዛን ጾኔታና ዎንዳፌ!» ጊዴስ። ኤልሳኢ ዛሪዲ፥ «ኔኒ ኣራሜ ኣሳ ኣፌቄን ሙሌራ ጾናና» ጊዴስ።


\par }{\PP \VS{18}ቃሴካ፥ «ኣኔ ዎንዳፌታ ኤካ» ጊዴስ፤ ካዎዚካ ኤኪዴስ። ኤልሳኢካ፥ «ኣኔ ሃይሳ ቢታ ጫዳ» ጊዴስ፤ ኢዚካ ሄꬑቶ ጫዲዲ ኣጋጊዴስ።


\par }{\PP \VS{19}ጾሳ ኣሲ ኢዛ ቦላ ሃንቄቲዲ፥ «ኔኒ ቢታዛ ኢቻሹቶ ዎይኮ ኡሱፑንቶ ጫዳናስ ቤሴስ፤ ኔ ሂስቲዳኮ ኣራሜ ኣሳ ጾናዳ ሙሌራ ꬋይሳና፤ ሃኢ ጊዲኮ ኔ ኢዛ ሄꬑቶ ጻላ ጾናና» ጊዴስ።

\VS{20}ኤልሳኢካ ሃይቂዴስ፤ ኣሳይ ኢዛ ሞጊዴስ። ሄ ዎዴ ሞኣቤ ኣሳይ ላይꬃን ላይꬃን ኦፊንꬃ ኣጊናታን ኢስራኤሌ ኣሳ ቦላ ኦላስ ዎራጄቴስ።


\par }{\PP \VS{21}ኢሲቶ ኢሲ ኢስራኤሌ ኣሲ ሃይቂዳይሳ ሞጊሼ ሜቶ ጋꬃናስ ዛማዲ ኡቲዳ ኣሳታ ዲንጋቴ ዴሚዳ፤ ሄሳ ጊሻስ ሃይቂዳይሳ ኣሃዛ ኤልሳኤ ዱፎን ዬጊዳ፤ ኣሃዚካ ኤልሳኤ ሜቄꬂ ቦቺዳ ማላ ሄራካ ፓጺዲ ኣዴዚ ባ ቶሆን ኤቂዴስ።


\par }{\PP \VS{22}ኢዮኣካዜ ካዎቴꬃ ዎዴ ኡባን ኣራሜ ካዎ ኣዛሄሌይ ኢስራኤሌ ኣሳ ኬሂ ኡንኤꬄስ።

\VS{23}ጎዳይ ጊዲኮ ኢስታስ ቃꬌቲዴስ፥ ሚሼቲዴሲኔ ባ ሲንꬂካ ኢስታኮ ዛሪዴስ። ሄሲካ ኣብራሃሜራ፥ ዪሳቃራኔ ያቆቤራ ካሴ ጌሊዳ ጫቆ ቃላ ጊሻሳ። ሃች ጋካናስ ኢዚ ኢስታ ꬋይሳናስ ኮዪቤና፤ ኢዚ ኢስታ ባ ሲንꬃፌ ዲጊቤና።


\par }{\PP \VS{24}ኣራሜ ካዎ ኣዛሄሌይ ሃይቂዴስ፤ ኢዚ ሃይቂን ኢዛ ናዚ ቤኒ-ሃዳዴይ ኢዛሶሆን ካዎቲዴስ።

\VS{25}ሄሳፌ ጉዬ ኢዮኣካዜ ና ዮኣሲ፥ ኢዛ ኣዋ ኩሼፔ ኣዛሄሌይ ኦሊ ኤኪዳ ካታማታ ኣዛሄሌ ና ቤኒ-ሃዳዴፔ ዛሪ ኤኪዴስ፤ ኢዮኣሲ ሄꬑቶ ኢዛ ጾኒዴስ፤ ኢስራኤሌ ካታማታ ሄሳ ማላን ዛሪ ኦይኪዴስ።




\par }\Chap{14}{\SH ዩሁዳ ካዎ ኣማሲያሳ
\par }
{\R (2ታሪ 25፡1-24)

\par }{\PP \VerseOne{1}ኢስራኤሌ ካዎ ኢዮኣካዜ ና ዮኣሲ ካዎቲዳ ናምኣንꬆ ላይꬃን ዩሁዳ ካዎ ኢዮኣሳ ና ኣማሲያሲ ካዎቲዴስ።

\VS{2}ኢዚ ካዎቲዛ ዎዴ ኢዛስ ላይꬃይ 25፤ ኢዚ ዬሩሳላሜን ኡቲዲ 29 ላይꬅ ሃሪዴስ፤ ኢዛ ኣያ ዮሃኣዳኖ ጌቴቲዛ ዬሩሳላሜ ማጫሳ።

\VS{3}ኣማሲያሲ ጎዳ ሲንꬃን ሎኦ ሚሽ ኦꬂዴስ፤ ጊዶ ኣቲን ካሴ ኢዛ ኣዋ ዳዊቲ ኦꬆይሳ ማላ ኦꬂቤና፤ ኡባ ሚሺካ ባ ኣዋ ኢዮኣሲ ኦꬆይሳꬆ ኦꬂዴስ።

\VS{4}ዙምቡላታ ቦላ ዲዛ ጎይኒዛሶቲ ኪቺቤቴና፤ ኣሳይ ዙምቡላታ ቦላ ያርሾ ሺሾኔ ኤጻኔ ጩዋሴꬅ ኤሲቤና።


\par }{\PP \VS{5}ኣማሲያሲ ባ ካዎቴꬃ ሚንꬂ ኦይኪዳፔ ጉዬ ባ ኣዋ ዎꬊዳ ሹሜታ ዎꬊዴስ።

\VS{6}ጊዶ ኣቲን ሙሴ ዎጋ ማጻፋን ጎዳይ፥ «ኣሲ ባ ኦꬂዳ ናጋራን ሃይቆ ኣቲን ኣዋቲ ባንታ ናይታ ናጋራን፥ ናይቲ ባንታ ኣዋታ ናጋራን ሃይቆፌቶ» ጊዲ ኣዛዚዳ ጊሻስ ካሴ ሼምፖ ዎꬊዳይታ ናይታ ዎꬊቤና።\XREF{}{{\XO 14:6 }{\XT{ዛሬ 24፡16}}}


\par }{\PP \VS{7}ኣማሲያሲ፥ «ማጺኔ ሾባ» ጌቴቲዛሶን ኤዶሜ ኣሳፔ 10,000 ዉርሲዴስ፤ ሴላ ኦሊ ኦይኪዲ ሃች ጋካናስ ዮቂቲኤሌ ጌቴቲዛ ሱንꬅ ኢሚዴስ።


\par }{\PP \VS{8}ሄሳፌ ጉዬ ኣማሲያሲ ኢዩስ ናዛ ና ኢዮኣካዜ ና ኢስራኤሌ ካዎ ዮኣሳኮ፥ «ሃ ያ፤ ኣኔ ኦላዛ ቲራን ጋይቶስ» ጊዲ ቃስታኔ ዬዲዴስ።


\par }{\PP \VS{9}ኢስራኤሌ ካዎ ዮኣሲ ዩሁዳ ካዎ ኣማሲያሴስ፥ «ኢሲ ሊባኖሴ ኪንዲቾይ ኢሲ ሊባኖሴ ዚጋ፥ ‹ኔ ናዮ ታ ናዛስ ማቾ ኢማ› ጊዴስ። ሄሳፌ ጉዬ ኢሲ ሊባኖሴፔ ዎራ ዶኣይ ዪዲ ኪንዲቾዛ ባ ቶሆን ዬꬊዴስ።

\VS{10}ቱማካ ኔ ኤዶሜ ጾናዳሳ፤ ጊዲኮካ ኔ ዎዚናይ ዎጋይ ባይንዳ ኦቶሬቶፎ፤ ኔ ኢዛ ጾኒዳ ጊሻስ ዛራꬌቶፋ፤ ሼምፓ ኡታ! ኔኒ ኔ ኩንዴꬂኔ ዩሁዳ ኩንዴꬅ ኣይስ ኮያይ?» ጊ ኪቲዴስ።


\par }{\PP \VS{11}ጊዶ ኣቲን ኣማሲያሲ ኢዚ ጊዛይሳ ሲዮንታ ኢጺዴስ፤ ሄሳ ጊሻስ ኢስራኤሌ ካዎ ዮኣሲ ኦላስ ኬዚዴስ፤ ኢዚኔ ዩሁዳ ካዎ ኣማሲያሲካ ዩሁዳ ዴሬን ቤቲ-ሼሚሼፔ ሲንꬃ ባጋን ኦላ ዳንጺዳ።


\par }{\PP \VS{12}ዩሁዳይ ኢስራኤሌን ጾኔቲዴስ፤ ኣሳይ ኢሶይ ኢሶይ ባሶ ባሶ ባቃቲዴስ።

\VS{13}ኢስራኤሌ ካዎይ ዮኣሲ ኣካዚያሳስ ናዛ ና ኢዮኣሳ ናዛ ዩሁዳ ካዎ ኣማሲያሳ ቤቲ-ሼሚሼን ዲኢዴስ። ሄሳፌ ጉዬ ዮኣሲ ዬሩሳላሜ ቢዴስ፤ ኤፍሬሜ ጊምቤ ፔንጌፌ ዶሚዲ ጉላ ፔንጌ ጌቴቲዛሶ ጋካናስ ኣዱሳቴꬃይ 400 ዋꬋ ጊዲዳ ጊምቤዛ ላሊዴስ።

\VS{14}ጎዳ ኬꬃኒኔ ካዎ ሚንጃ ኬꬃን ዲዛ ዎርቃ፥ ቢራኔ ሄን ቤቲዳ ሚሽ ኡባ ኤኪዲ ዲኤቲዳ ኣሳካ ኦይኪ ኤኪዲ ሳማሪያ ሲሚዴስ።


\par }{\PP \VS{15}ዮኣሳ ካዎቴꬃ ላይꬃታን ኦሴቲዳዚ፥ ፖሌቲዳዚኔ ሃኒዳ ሃኖቲ ኡባይ ዩሁዳ ካዎ ኣማሲያሳራ ኦሌቲዳ ኦላይ ኡባይ ኢስራኤሌ ካዎታ ታሪኬ ማጻፋን ጻፌቲ ዴስ ጊዴኔ?

\VS{16}ዮኣሲ ሃይቂዲ ባ ኣዋታን ጋይቲዴስ፤ ካሴ ኢስራኤሌ ካዎቲ ሞጌቲዛ ሳማሪያን ካዎታ ዱፎን ሞጌቲዴስ፤ ኢዛ ና ኢዮርባኣሜይ ኢዛሶሆን ካዎቲዴስ።


\par }{\PP \VS{17}ዮኣሳ ናዚ ዩሁዳ ካዎ ኣማሲያሲካ ኢስራኤሌ ካዎ ኢዮኣካዜ ና ኢዮኣሲ ሃይቂዳፔ ጉዬ 15 ላይꬅ ዴኢዴስ።

\VS{18}ኣማሲያሳ ካዎቴꬃ ላይꬃታን ሃኒዳ ሃኖቲ ዩሁዳ ካዎታ ታሪኬ ማጻፋን ጻፌቲ ዴስ ጊዴኔ?


\par }{\PP \VS{19}ዬሩሳላሜ ኣሳይ ኣማሲያሳ ቦላ ሴሪ ዴንዲዳ ጊሻስ ኢዚ ጌዴ ላኪሼ ባቃቲ ቢዴስ፤ ጊዶ ኣቲን ኢስቲ ባ ባጋራ ኢዛ ካሌቲዛ ኣስ ኪቲዲ ዎꬊሲዳ።

\VS{20}ኢዛ ኣሃዚካ ፓራን ጫኔቲ ዪዲ ዳዊቴ ካታማን ካሴ ኢዛ ኣዋቲ ሞጌቲዛሶን ዬሩሳላሜን ሞጌቲዴስ።


\par }{\PP \VS{21}ሄሳፌ ጉዬ ዩሁዳ ዴሬ ኡባይ 16 ላይꬃ ና ኣዛሪያሳ ኤኪዲ ኢዛ ኣዋ ኣማሲያሳ ሶሆን ካዎꬂዳ።

\VS{22}ኣማሲያሲ ሃይቂዲ ባ ኣዋታን ጋይቲዳፔ ጉዬ ኣዛሪያሲ ኤላቴ ዛሪ ኦꬂዲ ዩሁዳን ጋጊዴስ።


\par }{\SH ኢስራኤሌን ካዎቲዳ ናምኣንꬆ ኢዮርባኣሜ
\par }
{\PP \VS{23}ኢዮሲያሳ ና ኣማሲያሲ ዩሁዳን ካዎቲዳ ታማኔ ኢቻሻንꬆ ላይꬃን ኢስራኤሌ ካዎ ዮኣሳ ና ኢዮርባኣሜይ ሳማሪያን ካዎቲዴስ፤ 41 ላይꬅ ጋካናስ ሃሪዴስ።

\VS{24}ኢዚ ጎዳ ሲንꬃን ኢታ ሚሽ ኦꬂዴስ፤ ናባጼ ና ኢዮርባኣሜይ ካሴ ኢስራኤሌ ኣሳ ኦሲሲዳ ናጋራፔ ጉዬ ሲሚቤና።

\VS{25}ጎዳ ኢስራኤሌ ጾሳይ ጌት-ሄፌሬ ናቤ ኣማቴ ና ባ ኣይሌ ዮናሳ ባጋራ ዮቲዳ ማላ ሃማቴ ኣꬊዛ ፑርዴፌ ቢዲ ሃይቆ ኣባ ጋካናስ ዲዛ ኢስራኤሌ ዛዋ ዛሪሲዳይ ኢዮርባኣሜ።
\XREF{}{{\XO 14:25 }{\XT{ዮና 1፡1}}}


\par }{\PP \VS{26}ኣይሌ ጊዲን ዎይኮ ጎቃ ጊዲን ኢስራኤሌን ዲዛይ ኡባይካ ኬሂ ዋዬቲዛይሳ ጎዳይ ቤኢዴስ፤ ኢስታ ማዲዛይካ ዴና።

\VS{27}ጊዶ ኣቲን ጎዳይ ኢስራኤሌ ሱንꬃ ቢታ ቦላፌ ꬋይሳና ጊዲ ካሴ ዮቲቤና ጊሻስ ዮኣሳ ና ኢዮርባኣሜን ኤቂዲ ኢስታ ኣሺዴስ።

\VS{28}ኢዮርባኣሜ ካዎቴꬃ ላይꬃታን ኢዚ ኦꬂዳዚ፥ ሃኒዳ ሃኖቲኔ ኦሌቲዳ ኦላቲ ሄሳꬆካ ካሴ ዩሁዳይ ሃሪዛሶታ ዳማስቆኔ ሃማቴ ኢዚ ኢስራኤሌስ ዎስቲ ዛሪዳኮ ኢስራኤሌ ካዎታ ታሪኬ ማጻፋን ጻፌቲ ዴስ ጊዴኔ?

\VS{29}ኢዮርባኣሜይ ሃይቂዲ ባ ኣዋታን ጋይቲዴስ፤ ኢዛ ና ዛካራሲ ኢዛሶሆን ካዎቲዴስ።




\par }\Chap{15}{\SH ዩሁዳ ካዎ ኣዛርያሳ
\par }
{\R (2ታሪ 26፡1-23)

\par }{\PP \VerseOne{1}ኢስራኤሌ ካዎ ኢዮርባኣሜይ ካዎቲዳ ናምኡ ታማኔ ላፑንꬃ ላይꬃን ዩሁዳ ካዎ ኣማሲያሴ ና ኣዛሪያሲ ካዎቲዴስ።

\VS{2}ኢዚ ካዎቲዛ ዎዴ ኢዛስ ላይꬃይ 16፤ ኢዚ ዬሩሳላሜ ኢቻሽ ታማኔ ናምኡ ላይꬅ ሃሪዴስ፤ ኢዛ ኣያ ዪኮልያይ ዬሩሳላሜ ማጫሳ።

\VS{3}ካሴ ኢዛ ኣዋ ኣማሲያሲ ኦꬆይሳꬆ ኣዛሪያሲካ ጎዳ ሲንꬃን ሎኦ ኦሶ ኦꬂዴስ።

\VS{4}ጊዶ ኣቲን ዙምቡላታ ቦላ ጎይኒዛሳሆቲ ꬋይቤቴና፤ ኣሳይካ ሄን ያርሾ ሺሾኔ ኤጻኔ ጩዋሴꬅ ኣጊቤና።


\par }{\PP \VS{5}ጎዳይ ካዎዛ ኢዚ ሃይቃና ጋካናስ ኢዛ ቦላ ኢንቺራቻ ሃርጌ ዬጊዴስ፤ ኢዚካ ኣሳፔ ሻኬቲዲ ዱማ ኬꬃን ኡቲዴስ፤ ሄ ዎዴ ኢዛ ካዎቴꬃ ኬꬃ ኣላፌቴꬃን ዴራ ኣይሲዛይ ካዎዛ ና ኢዮኣታሜ።


\par }{\PP \VS{6}ኣዛሪያሳ ካዎቴꬃ ላይꬃን ኦሴቲዳዚኔ ሃኒዳ ሃኖቲ ኡባይ ዩሁዳ ካዎታ ታሪኬ ማጻፋን ጻፌቲ ዴስ ጊዴኔ?

\VS{7}ኣዛሪያሲ ሃይቂዲ ባ ኣዋታን ጋይቲዴስ፤ ዳዊቴ ካታማን ኢዛ ኣዋታ ዱፎ ማታን ኢዛ ሞጊዳ፤ ኢዛ ና ኢዮኣታሜይ ኢዛሶሆን ካዎቲዴስ።
\XREF{}{{\XO 15:7 }{\XT{ኢሳ 6፡1}}}


\par }{\SH ኢስራኤሌ ካዎ ዛካራሳ
\par }
{\PP \VS{8}ዩሁዳ ካዎ ኣዛሪያሲ ካዎቲዳ ሄꬑ ታማኔ ኦስፑንꬃ ላይꬃን ኢዮርባኣሜ ና ዛካራሲ ሳማሪያ ካታማን ኢስራኤሌን ካዎቲዴስ፤ 6 ኣጊናካ ሃሪዴስ።


\par }{\PP \VS{9}ካሴ ኢዛ ኣዋይ ኦꬆይሳꬆ ኢዚካ ጎዳ ሲንꬃን ኢታ ሚሽ ኦꬂዴስ፤ ናባጼ ና ኢዮርባኣሜይ ኢስራኤሌ ኣሳ ኦሲሲዳ ናጋራፔ ኢዚ ሲሚቤና።


\par }{\PP \VS{10}ያቡሴ ና ሻሎሜይ ዛካራሳ ቦላ ዴንዲዲ ዴራ ሲንꬃን ኢዛ ቦላ ሜቶ ጋꬂ ዎꬊዴስ፤ ኢዛ ሶሆንካ ካዎቲዴስ።

\VS{11}ዛካራሳ ካዎቴꬃ ላይꬃታን ኦሴቲዳ ሃራ ሚሻቲካ ኢስራኤሌ ካዎታ ታሪኬ ማጻፋን ጻፌቲዳ።

\VS{12}ካሴ ጎዳይ ኢዩስ፥ «ኔ ናይቲ ኦይዳንꬃ ዬሌታ ጋካናስ ኢስራኤሌ ካዎቴꬃ ኣራታን ኡታና» ጊዲ ዮቲዳ ቃላይ ፖሌቲዴስ።
\XREF{}{{\XO 15:12 }{\XT{2ካዎ 10፡30}}}


\par }{\SH ኢስራኤሌ ካዎ ሻሎሜ
\par }
{\PP \VS{13}ዩሁዳ ካዎ ኦዚያይ ካዎቲዳ ሄꬑ ታማኔ ኡዱፉንꬆ ላይꬃን ያቡሴ ና ሻሎሜይ ኢስራኤሌ ቦላ ካዎቲዴስ። ሳማሪያን ኡቲዲ ኢሲ ኣጊና ዴራ ሃሪዴስ።
\FTNT{*}{{\FR 15:13 }{\FT{ኦዚያስ ሃራ ሱንꬂ ኣዛሪያሴ ጌቴቴስ።
}}}

\VS{14}ጋዴ ና ሚናሄሚ ቲርጻፌ ኬዚ ሳማሪያ ቢዲ ሜቶ ጋꬂዴስ፤ ያቡሴ ና ሻሎሜ ዎꬊዲ ኢዛሶሆን ካዎቲዴስ።


\par }{\PP \VS{15}ሻሎሜ ካዎቴꬃ ላይꬃታን ኦሴቲዳ ሃራ ኦሶቲኔ ኢዚ ዴንꬄꬂዳ ዮኦቲ ኢስራኤሌ ካዎታ ታሪኬ ማጻፋን ጻፌቲዳ።


\par }{\SH ኢስራኤሌ ካዎ ሚናሄሜ
\par }
{\PP \VS{16}ሄ ዎዴ ሚናሄሚ ቲርጻፌ ኬዚዲ ቲፊሳ ካታማ ኣሳኔ ሄ ሄራን ዲዛ ኣሳ ኡባ ቦላ ሜቶ ጋꬂዴስ፤ ኢዚ ሄሳꬆ ኦꬂዳይ ኢስቲ ሄ ካታማይ ፔንጌታ ዶዮንታ ኢጺዳ ጊሻሳ፤ ቲፊሳ ኣሳ ዎꬊዴሲኔ ሻራራ ዲዛ ማጫሳታ ኡባታ ኡሎ ዳኪዴስ።


\par }{\PP \VS{17}ዩሁዳ ካዎ ኣዛሪያሲ ካዎቲዳ ሄꬑ ታማኔ ኡዱፉንꬆ ላይꬃን ጋዴ ና ሚናሄሚ ኢስራኤሌ ቦላ ካዎቲዴስ፤ ኢዚ ሳማሪያን ኡቲዲ 10 ላይꬅ ሃሪዴስ።

\VS{18}ኢዚ ጎዳ ሲንꬃን ኢታ ሚሽ ኦꬂዴስ፤ ኢዚ ባ ዲዛ ላይꬅ ኡባን ናባጼ ና ኢዮርባኣሜይ ኢስራኤሌ ኣሳ ኦሲሲዳ ናጋራፔ ሲሚቤና።


\par }{\PP \VS{19}ሄሳፌ ጉዬ ኣሶሬ ካዎ ቴሊጌሊቴሊፌሊሶሬይ ቢታዮ ኦሊ ኦይኪዴስ፤ ሚናሄሚካ ባስ ማዶ ዴማናሲኔ ባ ካዎቴꬃን ዲዛ ባ ዛዋ ሚንꬃናስ ጊዲ 1,000 ሳቂሌ ቢራ ኢዛስ ኢሚዴስ።

\VS{20}ሚናሄሚ ሄ ሚሻ ኢስራኤሌ ኣሳይ ኬሴቲ ሺሻና ማላ ኦꬂዴስ፤ ኢዚ ሄሳꬆ ኦꬂዳይ ሚሻዛ ኣሶሬ ካዎስ ኢማና ማላ ዱሬ ኣሳይ ኢሶይ ኢሶይ 50 ሳቂሌ ቢራ ኬሳና ማላ ዎልቃꬂዴስ፤ ሄሳ ጊሻስ ኣሶሬ ካዎይ ሄ ዴሬን ጋምኦንታ ባ ዴሬ ሲሚ ቢዴስ።


\par }{\PP \VS{21}ሚናሄሜ ካዎቴꬃ ላይꬃን ኦሴቲዳ ሃራ ኦሶቲኔ ሃኒዳ ሃኖቲ ኡባይ ኢስራኤሌ ካዎታ ታሪኬ ማጻፋን ጻፌቲ ዴስ ጊዴኔ?

\VS{22}ሚናሄሚ ሃይቂዲ ባ ኣዋታን ጋይቲዴስ፤ ኢዛ ና ፊቃሴያሲ ኢዛሶሆን ካዎቲዴስ።


\par }{\PP \VS{23}ዩሁዳ ካዎ ኣዛሪያሲ ካዎቲዳ ኢቻሽ ታማንꬃ ላይꬃን ሚናሄሜ ና ፊቃሴያሲ ሳማሪያ ካታማን ኢስራኤሌ ቦላ ካዎቲዲ 2 ላይꬅ ሃሪዴስ።

\VS{24}ፊቃሴያሲ ጎዳ ሲንꬃን ኢታ ኦꬂዴስ፤ ናባጼ ና ኢዮርባኣሜይ ኢስራኤሌ ኣሳ ኦሲሲዳ ናጋራፔ ሲሚቤና።

\VS{25}ኢዛ ኦላ ኣሳ ሃላቃታፔ ኢሶይ ኤሮሜሊዮ ና ፋቁሄይ ኢዛ ቦላ ዴንዲዴስ፤ ጋላኣዴፔ 50 ኣስ ባ ቦላ ኤኪ ቢዲ ሳማሪያን ካዎ ኬꬃን ዲዛ ሚጻን ፊቃሴያሴ፥ ኣርጎባኔ ኣራያራ ኢሲፌ ዎꬊዲ ኢዛሶሆን ካዎቲዴስ።

\VS{26}ፊቃሴያሳ ካዎቴꬃ ላይꬃን ኦሴቲዳ ሃራ ኦሶቲኔ ሃኒዳ ሃኖቲ ኡባይ ኢስራኤሌ ካዎታ ታሪኬ ማጻፋን ጻፌቲዴስ።


\par }{\SH ኢስራኤሌ ካዎ ፋቁሄ
\par }
{\PP \VS{27}ዩሁዳ ካዎ ኣዛሪያሲ ካዎቲዳ ኢቻሽ ታማኔ ናምኣንꬆ ላይꬃን ኤሮሜሊዮ ና ፋቁሄይ ሳማሪያ ካታማን ኢስራኤሌ ኣሳ ቦላ ካዎቲዴስ፤ 20 ላይꬅ ካዎቲዴስ።

\VS{28}ኢዚካ ጎዳ ሲንꬃን ኢታ ሚሽ ኦꬂዴስ፤ ናባጼ ና ኢዮርባኣሜይ ኢስራኤሌ ኣሳ ኦሲሲዳ ናጋራፔ ሲሚቤና።


\par }{\PP \VS{29}ኢስራኤሌ ካዎ ፋቁሄይ ካዎቲ ዲዛ ላይꬃታን ኣሶሬ ካዎ ቴሊጌሊቴሊፌሊሶሬይ ዪዲ ኢዮኔ፥ ኣቤሊ-ቤቲ-ማኢካ፥ ያኖኬ፥ ቃዴሴ፥ ሃጾሬ፥ ጋላኣዴ፥ ጋሊላኔ ኒፍታሌሜ ዴራካ ኢሲፌ ጋꬂ ኦይኪዴስ። ኣሳካ ዲኢ ኤኪዲ ኣሶሬ ዴሬ ኤፊዴስ።

\VS{30}ሄሳፌ ጉዬ ኤላ ና ሆሴኤይ ኤሮሜሊዮ ና ፋቁሄ ቦላ ዴሬዛ ዴንꬂዴስ፤ ኢዛ ቦላ ሜቶ ጋꬂዲ ዎꬊዴስ፤ ኦዚያ ና ኢዮኣታሜይ ካዎቲዳ ናምኡ ታማንꬃ ላይꬃን ሆሴኤይ ፋቁሄ ሶሆን ካዎቲዴስ።

\VS{31}ፋቁሄ ካዎቴꬃ ላይꬃታን ኦሴቲዳ ሃራ ኦሶቲኔ ሃኒዳ ሃኖቲ ኡባይ ኢስራኤሌ ካዎታ ታሪኬ ማጻፋን ጻፌቲ ዴስ ጊዴኔ?


\par }{\SH ዩሁዳ ካዎ ኢዮኣታሜ
\par }
{\R (2ታሪ 27፡1-9)

\par }{\PP \VS{32}ኢስራኤሌ ካዎ ኤሮሜሊዮ ና ፋቁሄይ ካዎቲዳ ናምኣንꬆ ላይꬃን ዩሁዳ ካዎ ኦዚያ ና ኢዮኣታሜይ ካዎቲዴስ።

\VS{33}ኢዚ ካዎቲዛ ዎዴ ኢዛስ ላይꬃይ 25፤ ኢዚ ዬሩሳላሜን ኡቲዲ 16 ላይꬅ ሃሪዴስ። ኢዛ ኣያ ሳዶቄ ና ኢዬሩሶ ጌቴታዉስ።

\VS{34}ኢዚ ካሴ ባ ኣዋ ኦዚያይ ኦꬂዳ ማላ ጎዳ ሲንꬃን ሎኦ ኦሶ ኦꬂዴስ።

\VS{35}ጊዶ ኣቲን ዙምቡላታ ቦላን ጎይኒዛሶሆቲ ኪቺቤቴና፤ ኣሳይ ሄን ያርሾ ሺሾኔ ኤጻኔ ጩዋሴꬅ ኣጊቤና። ኢዮኣታሜይ ጎዳ ኬꬃስ ፑዴ ባጋ ፔንጌዛ ዛሪ ጊግሲዴስ።


\par }{\PP \VS{36}ኢዮኣታሜ ካዎቴꬃ ላይꬃታን ኦሴቲዳ ሃራ ኦሶቲኔ ሃኒዳ ሃኖቲ ኡባይ ዩሁዳ ካዎታ ታሪኬ ማጻፋን ጻፌቲ ዴስ ጊዴኔ?

\VS{37}ሄ ዎዴ ጎዳይ ኣራሜ ካዎ ኤራሶኔይኔ ኤሮሜሊዮ ና ፋቁሄይ ዩሁዳ ኦላና ማላ ኦꬂዴስ።


\par }{\PP \VS{38}ኢዮኣታሜይ ሃይቂዲ ባ ኣዋታን ጋይቲዴስ፤ ካሴ ኢዛ ኣዋቲ ሞጌቲዳ ዱፎን ባ ኣዋ ዳዊቴ ካታማን ሞጌቲዴስ። ኢዛ ና ኣካዜይ ኢዛሶሆን ካዎቲዴስ።




\par }\Chap{16}{\SH ዩሁዳ ካዎ ኣካዜ
\par }
{\R (2ታሪ 28፡1-27)

\par }{\PP \VerseOne{1}ኤሮሜሊዮ ና ፋቁሄይ ካዎቲዳ ታማኔ ላፑንꬃ ላይꬃን ዩሁዳ ካዎ ኢዮኣታሜ ና ኣካዜይ ካዎቲዴስ።

\VS{2}ኣካዜይ ካዎቲዛ ዎዴ ኢዛስ ላይꬃይ 20፤ ኢዚ ዬሩሳላሜን ኡቲዲ 16 ላይꬅ ሃሪዴስ። ኢዛ ኣዋ ዳዊቲ ሎኦ ኦꬂዳ ማላ ጎዳ ሲንꬃን ሎኦ ኦꬂቤና።

\VS{3}ኢዚ ካሴ ኢስራኤሌ ካዎታ ካሊዴስ፤ ሄሳፌካ ቦላራ ጎዳይ ኢስራኤሌ ኣሳ ሲንꬃፌ ጎዲ ኬሲዳ ካዎቴꬃታ ቱናቴꬃ ካሊዲ ባ ና ታማን ጹጌቲዛ ያርሾስ ሺሺዴስ።
\XREF{}{{\XO 16:3 }{\XT{ዛሬ 12፡31}}}

\VS{4}ሄሳꬆካ ዙምቡላታ ቦላን ጎይኒዛሶታን፥ ፖጎኖታ ሁኤኒኔ ሃጋይ ዳዪዳ ሚꬃታ ጋርሳን ያርሾ ያርሺዴሲኔ ኤጻኔ ጩዋሲዴስ።


\par }{\PP \VS{5}ኣራሜ ካዎ ኤራሶኔይኔ ኢስራኤሌ ካዎ ኤሮሜሊዮ ና ፋቁሄይ ዬሩሳላሜ ኦላናሲኔ ኣካዜ ጊዶꬃናስ ኬዚዳ፤ ጊዶ ኣቲን ኢስቲ ኢዛ ጾናናስ ዳንዳይቤቴና።
\XREF{}{{\XO 16:5 }{\XT{ኢሳ 7፡1}}}

\VS{6}ሄ ዎዴ ኣራሜ ካዎ ኤራሶኔይ ዩሁዳ ኣሳ ጎዲ ዬዲዲ ኤላቴ ቢታ ኣራሜስ ዛሪዴስ፤ ሄሳፌ ጉዬ ኤዶሜ ኣሳይ ኤላቴ ዪዲ ሃች ጋካናስ ሄን ዴስ።


\par }{\PP \VS{7}ሄሳ ጋሶን ኣካዜይ ኣሶሬ ካዎ ቴሊጌሊቴሊፌሊሶሬስ፥ «ታኒ ኔስ ሃጋዚዛዴኔ ኔ ና፤ ሄሳ ጊሻስ ኔኒ ሃ ያዳ ታና ኦሊዛ ኣራሜ ካዎፔኔ ኢስራኤሌ ካዎ ኩሼፔ ኣሻ» ጊዲ ቃስታኔ ኪቲዴስ።

\VS{8}ኣካዜይ ጎዳ ኬꬃኒኔ ባ ካዎቴꬃ ኬꬃን ዲዛ ቢራኔ ዎርቃ ኣሶሬ ካዎስ ኪያቴꬅ ዬዲዴስ።

\VS{9}ኣሶሬ ካዎዚካ ኣካዜይ ኢዛ ዎሲዳ ዎሳ ኤሮ ጊ ኤኪዲ ዳማስቆ ጾኒ ኦይኪዴስ። ኣሳካ ዲኢ ኤኪዲ ቂሬ ጌቴቲዛሶሆ ኤፊዴሲኔ ኤራሶኔካ ዎꬊዴስ።


\par }{\PP \VS{10}ሄሳፌ ጉዬ ካዎ ኣካዜይ ኣሶሬ ካዎዛ ቴሊጌሊቴሊፌሊሶሬራ ጋይታናስ ዳማስቆ ቢዴስ፤ ሄን ዳማስቆን ዲዛ ያርሾ ያርሺዛሶሆዛ ቤኢዲ ኢዛስ ኣይፌ ዮኦዛ ፓቴꬃ ቆፋራ ጋꬂ ፒልጊዲ ቄሴ ኦሪያስ ዬዲዴስ።

\VS{11}ቄሴ ኦሪያይ ካዎ ኣካዜይ ዳማስቆፌ ኢዛስ ዬዲዳ ፓቴꬃ ቆፋ ፒልጊ ዬዲዳይሳ ማላ ያርሾ ያርሺዛሶዛ ኦꬂዴስ፤ ካዎ ኣካዜይ ሲሚ ያናፔ ካሴቲዲ ኦሶዛ ጊጊዴስ።

\VS{12}ካዎዚ ዳማስቆፌ ሲሚ ዪዲ ሄ ያርሾሶሆዛ ቤኢዴስ። ኢዚ ሺቂዲ ያርሾ ሺሻናስ ያርሾሶዛ ቦላ ኬዚዴስ።

\VS{13}ሄሳፌ ጉዬ ጹጌቲዛ ያርሾኔ ካꬃ ያርሾ ያርሺዛሶሆዛ ቦላ ሺሺዴስ፤ ኡሻ ያርሾካ ኢዛ ቦላ ጉሲዴስ፤ ኢሲፌቴꬃ ያርሾ ሱꬂካ ኢዛ ቦላ ዉጺዴስ።

\VS{14}ያርሾ ያርሻናስ ኦራꬅ ኦሴቲዳሶዛፔኔ ጾሳ ኬꬃፌ ጊዶን ጎዳ ሲንꬃን ኤቂ ዲዛ ጻርቂማላፔ ኦሴቲዳ ያርሾሶዛ ካዎ ኣካዜይ ኢዚ ዲዛሶፔ ዴንꬂዲ ኦራꬅ ኦሴቲዳ ያርሾሶሆዛፔ ፑዴሃ ባጋራ ዎꬂዴስ።\XREF{}{{\XO 16:14 }{\XT{ኬሳ 27፡1-2፤ 2ታሪ 4፡1}}}


\par }{\PP \VS{15}ሄሳፌ ጉዬ ካዎ ኣካዜይ ቄሴ ኦሪያ፥ «ሃይሳ ጊታ ኦራꬃ ያርሾሶሆዛ ቦላ ጹጌቲ ያርሼቲዛ ማላዶ ያርሾዛኔ ኦማርሳን ያርሼቲዛ ካꬃ ያርሾዛ፥ ቃሴ ጹጌቲ ያርሼቲዛ ካዎዛ ያርሾዛኔ ካꬃ ያርሾዛ፥ ሄሳꬆካ ኩሜꬃ ዴሬዛ ጊሻስ ጹጌቲዛ ያርሾ፥ ካꬃ ያርሾኔ ኡሻ ያርሾ ሺሻ፤ ጹጌቲዛ ያርሾ ሱꬃታኔ ሃራ ያርሾ ሱꬃታ ያርሾ ያርሺዛይሳ ቦላ ዉጻ፤ ጊዶ ኣቲን ጻርቂማላፔ ኦሴቲዳ ያርሾሶሆዚ ታኒ ዎጋ ኦይቻናስ ጎኤቲዛሶ ጊዶ» ጊ ኣዛዚዴስ፤

\VS{16}ቄሴ ኦሪያይ ካዎ ኣካዜይ ኢዛ ኣዛዚዳ ማላ ኦꬂዴስ።


\par }{\PP \VS{17}ካዎ ኣካዜይካ ሄ ሚሌራኔ ሃ ሚሌራ ዲዛ ሳንቃታ ሾዲ ኤኪዴስ፤ ሚሽ ኢዛ ቦላ ዎꬂ ዩሺዛ ጋሬዛ ቦላፌ ሜቻ ሳኔታ ዲጊዴስ። ጊታ ጎንጌዛ ጋርሳ ባጋራ ቶኪ ኦይኪዳ ጻርቂማላፔ ኦሴቲዳ 12 ኮርማ ሚስሌታ ቦላፌ ሎቻ ሹቻ ቦላ ዎꬂዴስ።\XREF{}{{\XO 16:17 }{\XT{1ካዎ 7፡23-39፤ 2ታሪ 4፡2-6}}}

\VS{18}ኣሶሬ ካዎ ኡፋይሳናስ ጊዲ ሳምባታ ጋላስ ካዎ ኣራታይ ሚጬታና ማላ ጾሳ ኬꬃን ꬎቁ ጊ ኦሴቲዳሶዛኔ ካዎቲ ጎዳ ኬꬅ ጌሊዛሶፔ ካሬ ባጋራ ዲዛ ፔንጌዛ ዴንꬂዴስ።


\par }{\PP \VS{19}ኣካዜ ካዎቴꬃ ላይꬃን ኦሴቲዳ ሃራ ኦሶቲኔ ሃኒዳ ሃኖቲ ኡባይ ዩሁዳ ካዎታ ታሪኬ ማጻፋን ጻፌቲ ዴስ ጊዴኔ?

\VS{20}ኣካዜይ ሃይቂዲ ባ ኣዋታን ጋይቲዴስ፤ ኢስቲ ሞጌቲዛሶን ዳዊቴ ካታማን ሞጌቲዴስ፤ ኢዛ ና ሂዝቂያሲ ኢዛሶሆን ካዎቲዴስ።
\XREF{}{{\XO 16:20 }{\XT{ኢሳ 14፡28}}}




\par }\Chap{17}{\SH ኢስራኤሌን ዉርሴꬃን ካዎቲዳ ካዎ ሆሴኤ
\par }
{\PP \VerseOne{1}ዩሁዳ ካዎ ኣካዜይ ካዎቲዳ ታማኔ ናምኣንꬆ ላይꬃን ኤላ ና ሆሴኤይ ሳማሪያ ካታማን ኢስራኤሌ ቦላ ካዎቲዴስ፤ 9 ላይꬂካ ዴሬዛ ሃሪዴስ።

\VS{2}ኢዚካ ጎዳ ሲንꬃን ኢታ ሚሽ ኦꬂዴስ፤ ጊዶ ኣቲን ኢዛፔ ሲንꬃን ኢስራኤሌን ካዎቲዳይቲ ኦꬂዳይሳ ኬና ጊዴና።

\VS{3}ኣሶሬ ካዎ ሳሊሚናሶሬይ ኢዛራ ኦሌታናስ ዪዴስ፤ ሆሴኤይ ኢዛስ ሃሬቲዴሲኔ ጊሪዴስ።

\VS{4}ሆሴኤይ ጊብጼ ካዎ ሲጎሬኮ ኪታ ዬዲዳ ጊሻሲኔ ካሴ ኢዚ ኣሶሬ ካዎስ ላይꬃን ላይꬃን ጊራ ጊሪዛይሳ ዲጊዳ ጊሻስ ኣሶሬ ካዎይ ሆሴኤይ ኢዛ ካዲዳይሳ ኤሪዴስ፤ ሄሳ ጊሻስ ሳሊሚናሶሬይ ኢዛ ኦይኪ ቃሾ ኬꬃን ዬጊዴስ።
\FTNT{*}{{\FR 17:4 }{\FT{ሲጎሬ ጊዛይሳ ኢሲ ኢሲ ጌሻ ማጻፋቲ ሶ ጌቴስ።
}}}

\VS{5}ኣሶሬ ካዎይ ዴሬዛ ሙሌራ ዎራጂዴስ። ሳማሪያ ዛሪ ዛሪ ሄꬑ ላይꬅ ጊዶꬂዴስ።

\VS{6}ሆሴኤይ ካዎቲዳ ኡዱፉንꬆ ላይꬃን ኣሶሬ ካዎይ ሳማሪያ ኦይኪዴስ። ኢስራኤሌ ኣሳ ዲኢ ኤኪዲ ኣሶሬ ዴሬ ዴንꬂ ኤፊዴስ። ሄይታካ ኣላሄን፥ ጎዛን ሃቦሬ ሻፋ ማታኒኔ ሜዶኔ ካታማታን ኤፊ ዎꬂዴስ።


\par }{\SH ኢስራኤሌ ዲኤቴꬅ
\par }
{\PP \VS{7}ሃይሲ ኡባይ ኢስታ ቦላ ጋኪዳይ ጊብጼ ካዎ ፓሮኔስ ሃሬቴꬃፌ ኬሲዳ ጎዳ ባንታ ጾሳ ኢስቲ ቆሂዳ ጊሻሲኔ ሃራ ኤቃ ጾሳታስ ጎይኒዳ ጊሻሳ።

\VS{8}ጎዳይ ኢስታ ሲንꬃፌ ጎዲ ኬሲዳ ካዎቴꬃቲኔ ኢስራኤሌ ካዎቲ ሄ ቢታዮ ጌልꬂዳ ኢታ ሎሴታ ኢስቲ ካሊዳ።

\VS{9}ኢስራኤሌ ኣሳይ ጎዳ ባንታ ጾሳ ቦላ ኢታ ሚሽ ጌማራ ኦꬂዳ፤ ናጊዛሶሆታፔ ዶሚዲ ሚጻራ ጊጊ ዲዛ ካታማ ጋካናስ ኣሳይ ዲዛ ሶሆን ኡባን ዙምቡላታ ቦላ ባንታስ ጎይናናሶሆ ኦꬂዳ።

\VS{10}ዙምቡላቲኔ ዳሻ ሚꬃቲ ዲዛሶን ዲዛሶን ኤቃ ጾሳታ ቱሲኔ ኣሼሪ ሚስሌ ቱስ ኤሲዳ።

\VS{11}ጎዳይ ኢስታ ሲንꬃፌ ጎዲ ኬሲዳ ካዎቴꬃቲ ኦꬂዛይሳꬆ ዙምቡላታ ቦላ ኤጻኔ ጩዋሲዳ፤ ጎዳ ሃንቄꬂዛ ኢታ ኦሶ ኦꬂዳ።

\VS{12}ጎዳይ ኢስታስ፥ «ሃይሳ ኢንቴ ኦꬃናስ ቤሴና» ጊዲ ዮቲንካ ኢስቲ ኤቃ ጾሳታስ ጎይኒዳ።

\VS{13}ጊዲኮካ ጎዳይ ኢስታስ፥ «ኢንቴ ቢዛ ኢታ ኦጌፔ ሲሚቴ! ካሴ ኢንቴ ኣዋቲ ኦꬃናስ ታኒ ኣዛዚዳ ዎጋ ማላኔ ታ ኦሳንቻ ናቤታ ባጋራ ታ ኢንቴስ ዮቲዳ ዎጋ ማላ ታ ኣዛዞታኔ ታ ማራታ ናጊቴ» ጊዲ ናቤታ ባጋራኔ ኣጁታ ቤኢዛ ኣሳታ ባጋራ ኢስራኤሌሲኔ ዩሁዳስ ሚንꬂ ዮቲ ዎꬂዴስ።


\par }{\PP \VS{14}ጊዶ ኣቲን ኢስቲ ሲዪቤቴና፤ ኢስቲ ጎዳ ባንታ ጾሳን ኣማኔቶንታ ኢጺዳ ባንታ ኣዋታ ማላ ባ ዎዚና ሙሚሲዳ።

\VS{15}ኢዛ ማራ፥ ኢዚ ኢስታ ኣዋታራ ጌሊዳ ጫቆ ቃላኔ ኢዚ ኢስታስ ሚንꬂ ዮቲዳ ቃላ ካꬊዳ፤ ሃዳ ጊዲዳ ኤቃ ጾሳታ ካሊዳ፤ ባንታስካ ሃዳ ጊዲዳ፤ ጎዳይ ኢስታስ፥ «ኢስቲ ኦꬂዛይሳ ኢንቴ ኦꬆፍቴ» ጊዲ ኣዛዚንካ ኢስቲ ባንታ ዩሾን ዲዛ ካዎቴꬃታ ካሊዳ፤ ኢስቲ ኦꬆንታ ማላ ጎዳይ ዲጊዳይሳ ፖሊዳ ኣቲን ኣጊቤቴና።

\VS{16}ጎዳይ ኢስታ ጾሳይ ኢስታ ኣዛዚዳይሳ ኡባ ፖሊቤቴና፤ ማራ ሚስሌ ናምኣታኔ ኣሼሪ ሚስሌ ኦꬂዳ። ሳሎ ጾሊንቴሲኔ ባኣሌስ ጎይኒዳ።
\XREF{}{{\XO 17:16 }{\XT{1ካዎ 12፡28}}}

\VS{17}ሄሳꬆካ ባ ኣቱማ ናይታኔ ባ ማጫ ናይታ ታማን ጹጊዛ ያርሾስ ሺሺዳ፤ ማሮꬂዳኔ ሙሬኒዳ፤ ጎዳ ሲንꬃን ኢታ ኦሶ ኦꬃናስ ባንታናቴꬃ ባይዚዳ፤ ኢዛካ ሃንቆስ ዴንꬄꬂዳ።\XREF{}{{\XO 17:17 }{\XT{ዛሬ 18፡10}}}

\VS{18}ሄሳ ጊሻስ ጎዳይ ኢስታ ቦላ ኬሂ ሃንቄቲዴስ፤ ዩሁዳ ቆሞቲ ጻላ ኣታፌ ሃንኮ ኢስራኤሌ ዴራ ባ ሲንꬃፌ ሃሲዴስ።

\VS{19}ዩሁዳ ቆሞቲ ጊዲኮካ ካሴ ኢስራኤሌፔ ኤኪዳ ሎሴታ ካሊዳ ኣቲን ጎዳ ባንታ ጾሳ ኣዛዞታ ናጊቤቴና።

\VS{20}ሄሳ ጊሻስ ጎዳይ ኢስራኤሌ ኣሳ ኡባካ ኣጊዴስ፤ ኡንኤꬂዴሲኔ ባ ሲንꬃፌ ዲጋናሼ ጋካናስ ዲኢዛይታ ኩሼን ኣꬂ ኢሚዴስ።


\par }{\PP \VS{21}ኢዚ ኢስራኤሌ ኣሳ ዳዊቴ ኬꬃፌ ሻኪዳፔ ጉዬ ኢስቲ ናባጼ ና ኢዮርባኣሜ ካዎꬂዳ፤ ኢዮርባኣሜይካ ኢስራኤሌይ ጎዳ ካሎንታ ማላ ባሌꬂዲ ጊታ ናጋራ ኦሲሲዴስ።

\VS{22}ኢስራኤሌ ኣሳይካ ኢዮርባኣሜ ናጋራን ሚኒ ኤቂዴስ፤ ሄሳፌ ሲሚቤና።

\VS{23}ጎዳይ ባ ኣይሌታ ናቤታ ባጋራ ኢስታስ ካሴ ሚንꬂ ዮቲዳ ማላ ባ ሲንꬃፌ ኢስታ ዲጋና ጋካናስ ኢስቲ ናጋራ ኦሶ ጉጂ ጉጂ ቢዳ፤ ሄሳ ጊሻስ ኢስራኤሌ ዴሬይ ባ ዴሬፔ ዲኤቲ ኣሶሬ ዴሬ ቢዴስ፤ ሃኢካ ሄን ዴስ።


\par }{\SH ሳማሪያን ዱንካኒዳ ኣሶሬ ኣሳ
\par }
{\PP \VS{24}ኣሶሬ ካዎይ ዴሬዛ ባቢሎኔፔ፥ ኩታፔ፥ ኣዋፔ፥ ሃማቴፔኔ ሴፋርዋይሜ ካታማፔ ሺሺ ኤሂዲ ካሴ ኢስራኤሌ ኣሳይ ዲዛሶን ዳና ማላ ሳማሪያ ካታማታን ዎꬂዴስ። ኢስቲካ ሳማሪያ ባስ ላቲዲ ሄ ካታማታን ዱስ ኦይኪዳ።

\VS{25}ኢስቲ ሄን ዱስ ዶሚዳ ማላ ጎዳስ ጎይኖ ኣጋጊዳ፤ ሄሳ ጊሻስ ጎዳይ ጋሞታ ኢስታ ቦላ ዬዲዴስ፤ ጋሞቲ ኢስታፌ ኣማርዳይታ ሜንꬄሬꬂ ዎꬊዳ።

\VS{26}ኣሶሬ ካዎስ፥ «ኔኒ ሳማሪያ ካታማታን ኤፋ ዎꬂዳ ኣሳይ ሄ ካዎቴꬃ ጾሳይ ኣይ ኮይዛኮ ኤሪቤና፤ ሄሳ ጊሻስ ጾሲ ኣሳ ሜንꬄሬꬂ ዎꬊዛ ጋሞታ ዬዲዴስ» ጊዛ ዎሬይ ጋኪዴስ።


\par }{\PP \VS{27}ሄሳፌ ጉዬ ኣሶሬ ካዎዚ፥ «ኢንቴ ሳማሪያፔ ዲኢ ኤሂዳ ቄሴታፔ ኢሳ ጉዬ ሄ ዴሬ ዛሪ ኤፊዲ ሄ ዴሬ ጾሳይ ኣይ ኮይዛኮ ዴሬዛ ኢዚ ታማርሶ» ጊዲ ኣዛዚዴስ።

\VS{28}ሄሳ ጊሻስ ሳማሪያፔ ኢስቲ ዲኢ ኤፊዳ ቄሴታፔ ኢሶይ ቤቴሌ ሲሚዲ ኣሳይ ጎዳስ ዎስቲ ጎይናናኮ ታማርሲዴስ።


\par }{\PP \VS{29}ጊዲኮካ ኣሳይ ባ ዛርኬን ዛርኬን ባ ዲዛ ካታማን ካታማን ባስ ጾስ ሜꬊዴስ፤ ሄሳካ ካሴ ሳማሪያ ዴሬ ኣሳይ ዙምቡላታ ቦላ ጎይኒዛሶሆታን ኤፊ ኤፊ ኤሲዴስ።

\VS{30}ባቢሎኔፔ ዪዳይቲ ሱኮቴ-ቤኖቴ ኦꬂዳ፤ ኩታፔ ዪዳይቲ ኔሪጋሌ ኦꬂዳ፤ ሃማቴፔ ዪዳይቲ ኣሽማቴ ኦꬂዳ፤

\VS{31}ኣዌቲ ኤሊባዛሬኔ ታሪታቄ ጌቴቲዛ ኤቃ ጾሳታ ኦꬂዳ። ሴፋርዋይሜፔ ዪዳይቲ ኣዲራሜሌኬኔ ኣናሜሌኬ ጌቴቲዛ ኤቃ ጾሳታስ ባንታ ናይታ ጹጌቲዛ ያርሾስ ሺሺዳ።

\VS{32}ጎዳስ ጎይኒዳ፤ ጊዶ ኣቲን ኢሲ ኢሲ ቆሞቲ ካሴ ባ ዪዳ ዴራ ሎሴ ካሊዳ፤ ዙምቡላታ ቦላ ዲዛ ኤቃ ጾሳታ ሃጋዚዛ ቄሴታ ሹሚዳ።

\VS{33}ኢስቲ ኢሲ ባጋራ ጎዳስ ጎይኒሼ ሃራ ባጋራ ቃሴ ካሴ ባንታ ካዎቴꬃ ሎሴ ማላ ባንታ ኤቃ ጾሳታስ ጎይኔቴስ።


\par }{\PP \VS{34}ሄ ሎሴዛ ሃች ጋካናስ ኣጊቤቴና፤ ጎዳስ ቤሲዛ ማላ ጎይኔቴና፤ ኢስራኤሌ ጊ ጼይጊዳ ያቆቤ ቆሞታስ ኢዚ ኢሚዳ ማራታኔ ዞሬታ፥ ዎጋታኔ ኣዛዞታ ካሌቴና።
\XREF{}{{\XO 17:34 }{\XT{ሜꬌ 32፡28፤ 35፡10}}}

\VS{35}ጎዳይ ካሴ ኢስራኤሌ ኣሳታራ ጫቆ ቃላ ጌሊዛ ዎዴ፥ «ኢንቴ ሃራ ጾሳታስ ጎይኖፍቴ፥ ኢስታስ ያይኖፍቴ፤ ኢስታስ ሃጋዞፒቴኔ ኢስታስ ያርሾፍቴ።
\XREF{}{{\XO 17:35 }{\XT{ኬሳ 20፡5፤ ዛሬ 5፡9}}}

\VS{36}ጊዶ ኣቲን ኢንቴ ጎይናናስ ቤሲዛይ ባ ጊታ ዎልቃኒኔ ሚጬቲዳ ባ ኩሼን ኢንቴና ጊብጼ ቢታፌ ኬሲዳ ጎዳስ ጻላ ጊዶ። ኢንቴ ኢዛስ ጻላ ጎይኒቴኔ ኢዛስ ያርሺቴ።
\XREF{}{{\XO 17:36 }{\XT{ዛሬ 6፡13}}}

\VS{37}ኢዚ ኢንቴስ ጻፊዳ ማራታኔ ዞሬታ፥ ዎጋታኔ ኣዛዞታ ኣይ ዎዴካ ሎኤꬂ ናጊቴ። ሃራ ኤቃ ጾሳታስ ጎይኖፍቴ።

\VS{38}ታኒ ኢንቴናራ ጫቄቲዳ ጫቆዛ ባሎፒቴ፤ ኤቃ ጾሳስ ጎይኖፍቴ።

\VS{39}ኢንቴ ሞርኬታ ኡባ ኩሼፔ ኢንቴና ኣሺዛይ ኢዛ ጊዲዳ ጊሻስ ጎዳ ኢንቴ ጾሳስ ጎይኒቴ» ጊ ኣዛዚ ዎꬂዴስ።


\par }{\PP \VS{40}ጊዶ ኣቲን ኢስቲ ካሴ ባንታ ሎሴን ሚኒ ኤቂዳ ኣቲን ሲሚቤቴና።

\VS{41}ሃይቲ ሃ ዴሬቲ ኢሲ ባጋራ ጎዳስ ጎይኒኮካ ሃራ ባጋራ ቃሴ ባ ጊግሲዳ ኤቃ ጾሳታስ ሃጋዜቴስ። ኢስታ ናይቲኔ ኢስታስ ናይታ ናይቲካ ካሴ ኢስታ ኣዋቲ ኦꬂዳ ማላ ሃኢካ ኢዛꬆ ኦꬄቴስ።




\par }\Chap{18}{\SH ዩሁዳ ካዎ ሂዝቂያሳ
\par }
{\R (2ታሪ 29፡1-2፤ 31፡1)

\par }{\PP \VerseOne{1}ኢስራኤሌ ካዎ ኤላ ና ሆሴኤይ ካዎቲዳ ሄꬓንꬆ ላይꬃን ዩሁዳ ካዎ ኣካዜ ና ሂዝቂያሲ ካዎቲዴስ።

\VS{2}ኢዚ ካዎቲዛ ዎዴ ኢዛስ ላይꬃይ 25፤ ኢዚ ዬሩሳላሜን ኡቲዲ 29 ላይꬅ ሃሪዴስ። ኢዛ ኣዬያ ዛካራሳ ና ኣቢዮ ጌቴታዉስ።

\VS{3}ኢዛ ኣዋ ዳዊቲ ጎዳ ሲንꬃን ኦꬂዳ ማላ ኢዚካ ሎኦ ኦꬂዴስ።

\VS{4}ዙምቡላታ ቦላ ዲዛ ኤቃ ጾሳታ ሜንꬄሬꬂ ዬጊዴስ፤ ኣሼሪ ሚስሌ ቱሳታካ ቃንጼሬꬂ ዬጊዴስ፤ ቃሴ ሙሴይ ጻርቂማላፔ ኦꬂዳ ሾሻካ ሜንꬄሬꬂዴስ፤ ጋሶይካ ሄ ዎዴይ ጋካናስካ ኢስራኤሌ ኣሳይ ኢዛስ ኤጻኔ ጩዋሲሼ ጋምኢዳ ጊሻሳ፤ ሄ ሾሻ ሱንꬃይ ናሁሽታን ጌቴቴስ።
\XREF{}{{\XO 18:4 }{\XT{ታይ 21፡9}}}


\par }{\PP \VS{5}ሂዝቂያሲካ ጎዳ ኢስራኤሌ ጾሳን ኣማኔቲዴስ፤ ኢዛፔ ካሴ ጊዲን ዎይኮ ጉዬፔ ካዎቲዳ ዩሁዳ ካዎታ ኡባታን ኢዛ ማላይ ዴና።

\VS{6}ኢዚ ጎዳራ ኦይኬቲ ኡቲዴስ፤ ኢዚ ጎዳ ካሎፔ ጉዬ ጊቤና፤ ጎዳይ ሙሴስ ኢሚዳ ኣዛዞታካ ናጊዴስ።

\VS{7}ጎዳይ ኢዛራ ዲዛ ጊሻስ ኢዚ ኦꬂዛ ሚሽ ኡባይ ኢዛስ ፖሌቲዴስ፤ ኢዚ ኣሶሬ ካዎራ ኤቄቲዲ ኢዛስ ጊራ ጊሮንታ ኢጺዴስ።

\VS{8}ቢዲ ጋዛ ዛዋ ጋካናሲኔ ፊሊስጼሜ ኣሳይ ናጊዛ ሻኮይ ዲዛሶ ጋካናስ ጊምቤቲ ኡቲዳ ካታማዮ ጾኒ ኦይኪዴስ።


\par }{\PP \VS{9}ሂዝቂያሲ ባ ካዎቲዳ ኦይዳንꬃ ላይꬃን፥ ኢስራኤሌ ካዎ ኤላ ና ሆሴኤይ ካዎቲዳ ላፑንꬃ ላይꬃን ኣሶሬ ካዎ ሳሊሚናሶሬይ ሳማሪያ ቢዲ ካታማዮ ጊዶꬂዴስ።

\VS{10}ሄꬓንꬆ ላይꬃ ዉርሴꬃን ኦይኪዴስ፤ ሳማሪያይ ኦይኬቲዳይ ሂዝቂያሲ ካዎቲዳ ኡሱፑንꬃ ላይꬃን ሆሴኤይ ኢስራኤሌ ቦላ ካዎቲዳ ኡዱፉንꬃ ላይꬃና።

\VS{11}ኣሶሬ ካዎይ ኢስራኤሌ ኣሳ ዲኢ ኣሶሬ ኤፊዲ ኣላሄን፥ ጎዛኔ ጊዶን፥ ሃቦሬ ሻፋ ኣቻኒኔ ሜዶኔ ካታማታን ዎꬂዴስ።

\VS{12}ሄሲ ኢስታ ቦላ ጋኪዳ ጋሶይካ ካሴ ጎዳ ኣይሌ ሙሴይ ኢስታስ ዮቲዳ ቃላ ኡባ ኢስቲ ሲዮንታ ኢጺዲ ጫቆ ቃላ ላሊዳ ጊሻሳ፤ ኢዛ ኣዛዞታካ ዎዚናን ዎꬂ ሲዪቤቴናኔ ፖሊቤቴና።


\par }{\PP \VS{13}ሂዝቂያሳይ ካዎቲዳ ታማኔ ኦይዳንꬃ ላይꬃን ኣሶሬ ካዎ ሴናኪሬሜይ ጊምቤቲ ዲዛ ዩሁዳ ካታማታ ኡባ ቦላ ሜቶ ጋꬂ ኦይኪዴስ።

\VS{14}ሄሳ ጊሻስ ዩሁዳ ካዎ ሂዝቂያሲ፥ «ቆሂዳይ ታና፤ ኔ ታፔ ሲማርኪ! ታ ኔስ ኔ ኦይቺዳ ሚሺ ኡባካ ቃንጻና» ጊዲ ላኪሼን ዲዛ ኣሶሬ ካዎዛስ ሄ ኪታ ዬዲዴስ። ኣሶሬ ካዎዚ ዩሁዳ ካዎ ሂዝቂያሳስ፥ «ኔ ታስ 10,000 ኪሎ ቢራኔ 1,000 ኪሎ ዎርቃ ዬዳ» ጊ ዛሪዴስ።


\par }{\PP \VS{15}ሄሳ ጊሻስ ሂዝቂያሲ ጾሳ ኬꬃኒኔ ባ ካዎቴꬃ ኬꬃን ዲዛ ቢራ ኡባ ኢዛስ ኢሚዴስ።


\par }{\PP \VS{16}ሄ ዎዴ ዩሁዳ ካዎ ሂዝቂያሲ ጾሳ ኬꬃ ሳንቃታ ቦላኔ ቆሲላꬃታ ቦላ ሜሼቲዳ ዎርቃታ ኣሶሬ ካዎስ ሾዲ ሾዲ ኢሚዴስ።


\par }{\SH ሴናኪሬሜ ማንዴꬅ
\par }
{\PP \VS{17}ኣሶሬ ካዎይ ላኪሼፔ ባ ኦላንቻታ ኣዛዚዛይታስ ዋና ጋዳዋዛ፥ ኢዛፔ ካሊ ዲዛ ጋዳዋዛኔ ኦላንቻታ ካሌꬂዛ ጋዳዋዛ ዳሮ ኦላንቻታራ ዩሁዳ ካዎይ ዲዛሶ ዬሩሳላሜ ኪቲ ዬዲዴስ። ኢስቲካ ዬሩሳላሜ ቢዲ ማይኦ ሜጪዛይሳ ጋዴ ጊዶ ኤፊዛ ኦጌ ቦላ ጋና ባጋን ዲዛ ኤሌ ሃꬂ ዪዛ ዛራ ጊዶꬂዳ።

\VS{18}ካዎዛኮ ዬዲዳ፤ ሄሳፌ ጉዬ ካዎቴꬃ ኬꬃን ዋና ኣዛዚዛ ኪልቂያሳ ና ኤልያቄሜይ፥ ጻፌዚ ሼቢናይ፥ ሄሳꬆካ ታሪኬ ጻፊዛ ኣሳፌ ና ዮኣሂ ኢዛኮ ቢዳ።

\VS{19}ኦላንቻታ ካሌꬂዛ ጋዳዋዚ ኢስታስ፥ «ኢንቴ ሂዝቂያሳስ፥ ‹ጊታ ኣሶሬ ካዎይ ኔና፥ ሃይሳ ማላ ኔ ዎዚና ሚንꬂዳይ ኣዜ?

\VS{20}ኔኒ ታስ ኦላ ኤራቴꬂኔ ዎልቃይ ዴስ ጋሳ፤ ጊዶ ኣቲን ሄሲ ዎሬ ጻላ፤ ኔኒ ታ ቦላ ማካሊዳይ ኦናን ኣማኔታዳ?

\VS{21}ኔኒ ኢዚን ኣማኔቲዛ ጊብጼይ ኢዚን ዜምፒሺን ሜቂ ዎꬊዲ ኩሼን ኤቂዛ ዲንጬቲዳ ማቃ ማላ፤ ጊብጼ ካዎ ፓሮኔይካ ባናን ኣማኔቲዛ ኣሳ ኡባሲካ ሄሳ ማላ› ጊዲ ዮቲቴ።

\VS{22}ቃሴካ ኔኒ፥ ‹ኑ ኣማኔቲዛይ ጎዳ ኑ ጾሳና› ጋዳ ታስ ዮታናስ ኮይኮ ሂዝቂያሲ ዩሁዳኔ ዬሩሳላሜ፥ ‹ኢንቴ ጎይናናስ ቤሲዛይ ሃይሳ ዬሩሳላሜን ዲዛ ያርሾሶዛ ሲንꬃና› ጊዲ ዙምቡላታ ቦላ ዲዛ ጎይኒዛሶሆታኔ ያርሺዛሶሆታ ላሊዳይ ኢዛ ጊዴኔ?


\par }{\PP \VS{23}«ኢዚ ኔስ ሃንኮ ታ ጎዳዛ ኣሶሬ ካዎራ ማንዴታ፤ ኔኒ ቶጋንቻታ ዴማና ዳንዳይኮ ታ ኔስ 2,000 ቶጋ ፓራታ ኢማና።

\VS{24}ኔኒ ጬቄቲዛይ ጊብጼ ፓራ-ጋሬታኒኔ ጊብጼ ፓራታን ጊዲኮካ ታ ጎዳዛፔ ጋርሳራ ዲዛ ኦላንቻታ ሹሜታፔ ሃራይ ኣቶሺን ኢሳ ኔ ዎስታ ዛራና ዳንዳያይ?

\VS{25}ሄሳፌ ቦላራ ታኒ ሜቶ ኔ ቦላ ጋꬃዳ ሃኖ ሶሆዮ ꬋይሳናስ ጎዳ ሼኔይ ባይንዳ ዪዳ ሚሳቲዜ? ታኒ ሃኖ ዴሬዮ ዎራጃ ꬋይሳና ማላ ታስ ዮቲዳይ ጎዳ» ጊዴስ።


\par }{\PP \VS{26}ሄሳፌ ጉዬ ኪልቂያሳ ና ኤልያቄሜይ፥ ሼቢናይኔ ዮኣሂ ኦላንቻታ ካሌꬂዛይሳስ፥ «ኑኒ ኤሪዛ ጊሻስ ኔ ኑስ ኣራሜ ቃላራ ዮታ፤ ጊምቤዛ ቦላ ዲዛ ኣሳቲ ሲዪዛ ጊሻስ ኢብራዌታ ቃላራ ኑስ ዮቶፓ» ጊዳ።


\par }{\PP \VS{27}ኦላንቻታ ጋዳዋዚ ዛሪዲ፥ «ታ ጎዳይ ታና ኪቲዳይ ኢንቴሲኔ ኢንቴ ጎዳስ ጻላ ዮታናሴ? ሃንኮ ኣሳይካ ኢንቴይሳꬆ ቡሮ ባርካ ባ ሺ ማና ማላኔ ባርካ ባ ሼሽ ኡያናስ ጊምቤዛ ቦላ ዲዛይታራ ዮታናስ ጊዴኔ?» ጊዴስ።


\par }{\PP \VS{28}ሄሳፌ ጉዬ ኦላንቻታ ጋዳዋዚ ኤቂዲ ባ ቃላ ꬎቁ ሂስቲዲ ኢብራዌታ ቃላራ፥ «ኢንቴ ሃኢ ጊታ ኣሶሬ ካዎ ቃላ ሲዪቴ!

\VS{29}ካዎይ፥ ‹ሂዝቂያሲ ኢንቴና ታ ኩሼፔ ኣሻናስ ዳንዳዮንታ ጊሻስ ኢዚ ኢንቴና ባሌꬆፎ› ጌስ።

\VS{30}ቃሴካ ሂዝቂያሲ ኢስታስ፥ ‹ጎዳይ ኑና ኣሻናይሳስ ሲꬌይ ዴና፤ ሃና ካታማያ ኣሶሬ ካዎስ ኣꬋ ኢሜቱኩ› ጊዲ ኢንቴ ጎዳን ኣማኔታና ማላ ኢዚ ኢንቴስ ዮቲዳይሳ ኣማኒ ኤኮፍቴ።


\par }{\PP \VS{31}«ሂዝቂያሲ ኢንቴና ጊዛይሳ ሲዮፒቴ፤ ኣሶሬ ካዎይ፥ ‹ታናራ ኢንቴስ ሳሮቴꬅ ሜꬊቴ፤ ኢንቴ ታስ ኩሼ ኢሚቴ፤ ሄሳፌ ጉዬ ኢንቴፌ ኢሶይ ኢሶይ ባ ባላሴ ሚꬃ ኣይፌኔ ባ ዎይኔ ሚꬃ ኣይፌ ማና፤ ባ ሃꬃ ኦላፌ ሃꬅ ኡያና።

\VS{32}ሄሲካ ሃናናይ ታኒ ኢንቴና ጌዴ ኢንቴ ቢታዮ ሚሳቲዛ ሶሆ ካꬂኔ ዎይኔ ኡሺ፥ ዳቦይኔ ዎይኔ ኣታኪልቴይ፥ ዎጋራ ሚꬂኔ ኤሲ ዲዛሶታ ኢንቴና ጌልꬃና ጋካናሳ፤ ኢንቴ ሃይቆ ኣጊዲ ዴኦ ዶሪቴ› ጌስ። ሂዝቂያሲ ኑና ጎዳይ ኣሻና ጊዲ ኢንቴና ባሌꬂዛ ጊሻስ ኢንቴ ኢዚ ጊዛይሳ ሲዮፒቴ።

\VS{33}ኣሶሬ ካዎ ኩሼፔ ቢታ ቦላ ዲዛ ጾሳታፔ ባ ካዎቴꬅ ኣሺዳይ ኦኔ?

\VS{34}ሃማቴ ኤቃ ጾሳቲኔ ኣርፋዴ ኤቃ ጾሳቲ ኣኔ ኣዋን ዲዞ? ሴፋርዋይሜ፥ ሄና ኤቃ ጾሳቲኔ ኢዋ ኤቃ ጾሳቲ ሂስቲን ኣዋ ጋኪዶ? ኢስቲ ሳማሪያ ታ ኩሼፔ ኣሺዶ?

\VS{35}ሃይታ ሃ ዴሬታ ኤቃ ጾሳታፔ ባ ዴሬ ታ ኩሼፔ ኣሻና ዳንዳይዳይ ኦኔ? ሂስቲን ጎዳይ ዬሩሳላሜ ታ ኩሼፔ ዎስቲ ዎꬂ ኤካና ዳንዳይዜ?» ጊዴስ።


\par }{\PP \VS{36}ጊዶ ኣቲን ዴሬዚ ጮኡ ጊዴስ፤ ኢዛስ ኣይኮካ ዛሪቤና፤ ካዎዚ፥ «ኢንቴ ኢዛስ ዛሮ ኢሞንታ ማላ» ጊ ካሴ ኣዛዚ ዎꬂዴስ።


\par }{\PP \VS{37}ሄሳፌ ጉዬ ካዎቴꬃ ኬꬃ ኣዛዚዛ ኪልቂያሳ ና ኤልያቄሜይ፥ ጻፌ ሼቢናይኔ ታሪኬ ጻፌ ኣሳፌ ና ዮኣሂ ባንታ ማይኦ ዳኪ ዬጊዳ፤ ሂዝቂያሳኮ ቢዲ ኦላንቻታ ጋዳዋዚ ኢስቲ ጊዳይሳ ኢዛስ ዮቲዳ።




\par }\Chap{19}{\SH ካዎ ሂዝቂያሲ ናቤ ኢሳያሳ ኦይቺዳ ዞሬ
\par }
{\R (ኢሳ 37፡1-7)

\par }{\PP \VerseOne{1}ካዎ ሂዝቂያሲ ሄሳ ሲዪዲ ባ ማይኦ ዳኪዴስ፤ ማቃ ማይኢዲ ጾሳ ኬꬅ ጌሊዴስ።

\VS{2}ሄሳፌካ ካዎቴꬃ ኬꬃን ኣዛዚዛ ኤልያቄሜይ፥ ጻፌ ሼቢናይኔ ዋና ቄሴቲ ማቃ ማይኢዲ ኣሞጼ ና ናቤ ኢሳያሳኮ ባና ማላ ኡባ ኪቲ ዬዲዴስ።

\VS{3}ኢስቲካ ኢዛስ፥ «ሂዝቂያሲ፥ ‹ሃና ጋላሳያ ሜቶ፥ ሚሬኔ ካዉሻቴꬃ ጋላስ፤ ሃና ጋላሳያ ናይ ዬሌታናስ ኣያ ኬሃ ሚጻታሼ ዬላ ዬጋናስ ዎልቃ ꬋይዳ ጋላሳ።

\VS{4}ዴኦ ጾሳ ካዉሻናስ ባ ጎዳ ኣሶሬ ካዎይ ዬዲዳ ጋዳዋ ቃላ ኡባካ ጎዳ ኔ ጾሳይ ሲዪዳ ጊዳና፤ ኢዚ ሲዪዳ ቃላ ጊሻስ ጎዳ ኔ ጾሳይ ኢዛ ሃንቃና ማላ ኔኒ ሼምፖራ ፓጻ ዲዛ ኣሳስ ጾሳ ዎሳርኪ!› ጊዴስ» ጊዳ።


\par }{\PP \VS{5}ካዎ ሂዝቂያሳ ሹሜቲ ኢሳያሳኮ ዪዳ ዎዴ፥

\VS{6}ኢሳያሲ ኢስታስ፥ «ኢንቴ ኢንቴ ጎዳስ፥ ‹ጎዳይ ኔስ ኣሶሬ ካዎ ኦሳንቻቲ ታ ቦላ ጫሻ ቃላ ሃሳይዳይሳ ሲያዳ ባቦፋ፤

\VS{7}ታኒ ኢዛ ቦላ ሄሳ ማላ ኣያና ዬዳና፤ ኢዚካ ዎሬ ሲዪዲ ጉዬ ባ ዴሬ ሲሚ ባና፤ ኢዚ ሄን ማሻን ሃይቃና ማላ ታ ኢዛ ኦꬃና› ጊ ዮቲቴ» ጊዴስ።


\par }{\PP \VS{8}ኦላንቻታ ጋዳዋዚካ ኣሶሬ ካዎይ ላኪሼፔ ዴንዲ ቢዳይሳ ሲዪዲ ጉዬ ሲሚዴስ፤ ካዎዚ ሊቢናራ ኦሌቲሺን ዴሚዴስ።


\par }{\PP \VS{9}ሄ ዎዴ ቶጵያ ዴሬ ዬሌታ ጊዲዳ ጊብጼ ካዎ ቲራቄይ ኢዛ ኦላናስ ዩሳ ቦላ ዲዛይሳ ሴናኪሬሜይ ሲዪዴስ፤ ሄሳ ጊሻስ ዛሬꬂዲ ሂዝቂያሳኮ ቃስታኔታ ቦላ ዳብዳቤ፥

\VS{10}«ኢንቴ ቢዲ ዩሁዳ ካዎ ሂዝቂያሳስ፥ ‹ኔ ኢዛን ኣማኔቲዛ ጾሳይ ዬሩሳላሜይ ኣሶሬ ኩሼን ኩንዱኩ› ጊዲ ኔና ባሌꬆፎ።

\VS{11}ሃይሳፌ ካሴ ኣይዴካ ኣሶሬ ካዎቲ ዴሬ ኡባ ቦላ ኣይ ኦꬂዳኮ ኔ ሲያዳሳ፤ ኢዚ ኢስታ ሙሌራ ꬋይሲዴስ፤ ሂስቲን ኔኒ ኬሳ ኤካዳ ኣታናዝ ኔስ ሚሳቲዜ?

\VS{12}ካሴ ታ ኣዋቲ ꬋይሲዳ ካዎቴꬃታ ጎዛኔን፥ ካራኔን፥ ኤራፋሴን ሄሳꬆካ ታላሳሬን ዲዛ ኤዴኔ ኣሳታ ኢስታ ኤቃ ጾሳቲ ኢስታ ኣሺዶ?

\VS{13}ሃማቴ ካዎቲኔ ኣርፋዴ ካዎቲ ሃኢ ኣዋን ዲዞ? ሴፋርዋይሜ ካታማ ካዎዚ ኣዋን ዲዜ? ቃሴካ ሄና ካዎይኔ ኢዋ ካዎቲ ሃኢ ኣዋን ዲዞ?» ጊ ኪቲዴስ።


\par }{\SH ሂዝቂያሳ ዎሳ
\par }
{\PP \VS{14}ሂዝቂያሲ ዳብዳቤዛ ቃስታኔታ ኩሼፔ ኤኪ ናባቢዴስ፤ ሄሳፌ ጉዬ ፑዴ ጎዳ ኬꬅ ኬዚዲ ዳብዳቤዛ ጎዳ ሲንꬃን ሚጪዴስ።

\VS{15}ሄሳፌ ጉዬ ሂዝቂያሲ ጎዳኮ፥ «ኪሩቤ ቦላ ኔ ኣራታን ኡቲዳ ጎዳ ኢስራኤሌ ጾሶ! ቢታ ቦላ ዲዛ ኡባ ቦላ ጾሲ ኔና፤ ሳሎኔ ሳኣ ሜꬊዳይ ኔና።
\XREF{}{{\XO 19:15 }{\XT{ኬሳ 25፡22}}}

\VS{16}ጎዳዉ! ሃኢ ኔኒ ኔ ሃይꬅ ዬጋዳ ሃይሳ ሲያ፤ ኔኒ ኔ ኣይፌታካ ዶያዳ ጼላ፤ ሴናኪሬሜይ ዴኦ ጾሳ ጫያናስ ኪቲዳ ቃላ ኤዝጋ።


\par }{\PP \VS{17}«ኣቤት ጎዳዉ፤ ኣሶሬ ካዎቲ ሃይታ ካዎቴꬃታኔ ኢስቲ ቢታ ቱሙካ ꬋይሲዳ፤

\VS{18}ኢስታ ኤቃ ጾሳታካ ታማን ዬጊ ጹጊ ꬋይሲዳ፤ ኢስቲካ ኣሳ ኩሼን ሚꬃፌኔ ሹቻፌ ኦሴቲዳይታ ኣቲን ጾስ ጊዴቴና።

\VS{19}ሃኢካ ጎዳዉ ኑ ጾሳዉ! ኔኒ ጻላ ጾሳ ጊዲዳይሳ ሃ ቢታ ቦላ ዲዛ ካዎቴꬃቲ ኤራና ማላ ኢዛ ኩሼፔ ኑና ኣሻ» ጊ ዎሲዴስ።


\par }{\SH ኢሳያሲ ሴናኪሬሜ ጊሻስ ዮቲዳ ቲንቢቴ
\par }
{\R (ኢሳ 37፡21-38)

\par }{\PP \VS{20}ሄሳፌ ጉዬ ኣሞጼ ና ኢሳያሲ ካዎ ሂዝቂያሳስ ሃይሳፌ ካሊ ዲዛ ኪታ ዬዲዴስ። «ጎዳ ኢስራኤሌ ጾሳይ፥ ‹ኣሶሬ ካዎ ሴናኪሬሜ ቦላ ኔ ዎሲዳ ዎሳ ታኒ ሲያዲስ› ጊዴስ።

\VS{21}ሄሳ ጊሻስ ጎዳይ ኢዛ ቦላ ዮቲዳ ቃላይ ሃይሳ።

\par }{\Q «ጌላኦ ጺዮኔ ናያ

\par }{\QB ኔና ካꬋዱሲኔ

\par }{\QB ካዉሻዱስ፤

\par }{\QB ዬሩሳላሜ ናያ ኔ ኢዚ ቦላራ

\par }{\QB ፒራꬋ ቢሺን

\par }{\QC ባ ቆꬌ ኔ ቦላ ቃꬃዉስ።


\par }{\Q \VS{22}ሂስቲን ኔ ጫዪዳይኔ

\par }{\QB ካዉሺዳይ ኦኔ?

\par }{\QB ኔኒ ኔ ቃላ ꬎቁ ሂስቲዳይ

\par }{\QB ኦና ቦላ?

\par }{\QB ኔ ኦቶሬቴꬃን ዴሬቃ ጼሊዛይ

\par }{\QB ኦና ቦላ?

\par }{\QB ኢስራኤሌ ጌሻዛ ቦላዬ!


\par }{\Q \VS{23}ኔኒ ቃስታኒዳይታ ባጋራ

\par }{\QB ጎዳ ቦላ ጫሽ ኮራዳሳ።

\par }{\QB ኔኒ፥ ‹ታኒ ታስ ዲዛ ዳሮ

\par }{\QB ፓራ-ጋሬታን

\par }{\QC ፑዴ ꬎቃ

\par }{\QC ዙማታ ቦላ ኬዛዲስ፤

\par }{\QC ሊባኖሴ ዙማስ ጼራ ጋካዲስ፤

\par }{\QB ሄፔ ኣዱሳ ዚጋ ሚꬃታኔ

\par }{\QB ዶሬቲዳ ጺዳ

\par }{\QB ሚꬃታካ ቃንጻዳሳ፤

\par }{\QB ታኒ ኢዛስ ዉርሴꬃ ዛዋኔ

\par }{\QB ꬊፒ ጊዳ ዎራን ጋካዲስ።


\par }{\BB \par }
{\Q \VS{24}« ‹ታኒ ሃራ ዴሬታንካ

\par }{\QB ሃꬃ ኦላ ቦካዲስ፤

\par }{\QB ኢስታፌ ሃꬅ ኡያዲስ፤

\par }{\QB ታኒ ታ ቶሆ

\par }{\QB ጫማታን ዬꬋዳ

\par }{\QC ጊብጼ ቢታ ፑልቶታ

\par }{\QB ሜሊሳዲስ› ጋዳሳ።


\par }{\BB \par }
{\Q \VS{25}«ዳሮ ዎዴፔ ሲንꬃን

\par }{\QB ኔኒ ጊምቤቲዳ

\par }{\QB ካታማታ ቆቆፋዳ፥

\par }{\QC ሹቻ ኬላ ኬሳና ማላ፥

\par }{\QC ታኒ ቆፋ ቃቻ

\par }{\QB ዎꬂዳይሳ ሲያቤኪ?

\par }{\QB ቤኒ ሃልቻ

\par }{\QB ዎꬂዳይሳ ሃኢ ፖላይስ።


\par }{\Q \VS{26}ሄን ዲዛ ኣሳ ዎልቃይካ

\par }{\QB ጪንጊ ዉሪዴስ፤

\par }{\QB ኢስቲ ዳጋሚዲ ዬላ ማይኢዳ፤

\par }{\QB ጮ ሜላ ዴምባን ሞኪዳ

\par }{\QB ኣታኪልቴ ማላ፥

\par }{\QB ቡሮ ጻጶ ዬዶንታ

\par }{\QB ጫሬቻ ማላ፥

\par }{\QC ኬꬃ ቦላ ሞኪዲ

\par }{\QC ቡሮ ዲጮንታ ሹሊዳ

\par }{\QB ማታ ማላ ጊዲዳ።


\par }{\BB \par }
{\Q \VS{27}«ኔ ኣዋን ኡቲዛኮ፥

\par }{\QB ኔ ኣይዴ ያዳ ኣይዴ ቢዛኮ

\par }{\QB ኔ ታ ቦላ ሃንቄቲዳይሳ

\par }{\QB ታ ኤራይስ።


\par }{\Q \VS{28}ኔ ታ ቦላ ሃንቄቲዳ ጊሻሲኔ

\par }{\QB ኔ ካꬌይ ታ ሃይꬃን

\par }{\QB ዎꬊዳ ጊሻስ

\par }{\QC ታኒ ኔ ሲꬌን ዳፎ ዬጋና፤

\par }{\QC ታኒ ኔና ቢጻላ ባርሳና፤

\par }{\QC ኔ ዪዳ ኦጌራ ኔና ጉዬ ዛራና።


\par }{\PP \VS{29}«ሂዝቂያሳ! ሄሳስ ማላታይ ሃይሳፌ ካሊዛይሳ፤

\par }{\Q « ‹ሃ ላይꬅ ዎꬊ

\par }{\QB ማꬊዳይሳ፤

\par }{\QB ዪዛ ላይꬅ ኣዛባ ማንዴታ፤

\par }{\QC ሄꬓንꬃ ላይꬃን

\par }{\QB ዜሪዳይሳ ማጻንዴታ፤

\par }{\QC ዎይኔ ቱራ ቶኪዲ

\par }{\QB ኢዛ ኣይፌ ማንዴታ።


\par }{\Q \VS{30}ሃኢካ ዳዊቴ ኬꬃፌ

\par }{\QB ጫሻ ኣቲዳይቲ

\par }{\QB ባንታ ጻጶ ዱጌ ዬዳና፤

\par }{\QB ቦላራካ ኣይፌ ኢማና።


\par }{\Q \VS{31}ዬሩሳላሜን ሼምፖራ

\par }{\QB ፓጻ ኣቲዳይቲ፥

\par }{\QB ጺዮኔ ዙማን ሃይቆፔ

\par }{\QB ኣቲዳይቲ ኢስቲ ኬዛና።

\par }{\Q ጎዳ ኡባፌ ዎልቃማ

\par }{\QB ጾሳ ዚልኤቴꬂ

\par }{\QB ሄሳ ኦꬃና።›


\par }{\PP \VS{32}«ጎዳይ ኣሶሬ ካዎ ጊሻስ፥

\par }{\Q « ‹ኢዚ ሃኖ ሃ ካታማዮ

\par }{\QB ሙሌካ ጌሌና፤

\par }{\QB ኢሲ ቶራካ ጾንጌና፤

\par }{\QB ጎንዳሌ ኦይኪዲ ኢዚኮ ሺቄና፤

\par }{\QB ኢዞ ቢታ ዶሬን ጊዶꬄና።


\par }{\Q \VS{33}ኢዚ ባ ዪዳ ኦጌራ ሲሚ ባና፤

\par }{\QB ሃ ካታማዮ ሙሌራ

\par }{\QB ሲሚ ጌሌና።


\par }{\Q \VS{34}ታ ጊሻሲኔ ታ ኣይሌ

\par }{\QB ዳዊቴ ጊሻስ ጋዳ

\par }{\QB ሃኖ ካታማዮ

\par }{\QB ታኒ ጎንዳላ ኣሻና› ጌስ።»


\par }{\PP \VS{35}ሄ ጋላሳ ኦማርስ ጎዳ ኪታንቻይ ኬዚዲ ኣሶሬ ኣሳይ ዱንካኒ ኡቲዳሶሆን 185,000 ኣስ ዎꬊዴስ፤ ዎንቴꬃ ጋላስ ኣሳይ ዴንዲሺን ሄራ ኡባን ኣሃይ ኩሚዴስ።

\VS{36}ኣሶሬ ካዎ ሴናኪሬሜይ ሄፔ ዴንዲ ቢዴስ፤ ጉዬ ናናዌ ሲሚ ቢዲ ሄን ኡቲዴስ።


\par }{\PP \VS{37}ኢሲ ጋላስ ኒስራኬ ጌቴቲዛ ባ ኤቃ ጾሳ ኬꬅ ጌሊዲ ኢዚ ሄን ጎይኒሺን ኢዛ ናይቲ ኣዲራሜሌኬይኔ ሳርሳሬይ ኢዛ ማሻን ሲፊ ዎꬊዳ፤ ሄፔ ኬሲ ኤኪዲ ኣራራቴ ጋካናስ ባቃቲዳ፤ ኢዛ ና ኣሴራዶኔይ ኢዛሶሆን ካዎቲዴስ።




\par }\Chap{20}{\SH ካዎ ሂዝቂያሳ ፓጾ
\par }
{\R (2ታሪ 32፡24-26፤ ኢሳ 38፡1-8፥21-22)

\par }{\PP \VerseOne{1}ሄ ዎዴ ሂዝቂያሲ ዳሮ ሳኬቲዲ ሼምፖ ቦላ ዲሺን ኣሞጼ ና ናቤ ኢሳያሲ ኢዛኮ ቢዲ፥ «ጎዳይ ኔና፥ ‹ኔ ሃይቃና፤ ኔ ሃይሳፌ ጉዬ ሼምፖራ ፓጻ ዴኣካ። ሄሳ ጊሻስ ኔሶ ጊጊሳ› ጌስ» ጊዴስ።


\par }{\PP \VS{2}ሂዝቂያሲካ ጌዴ ጎዳ ባጋ ሲሚዲ ጎዳኮ ዎሲሼ፥

\VS{3}«ኣቤት ጎዳዉ! ታኒ ኔ ሲንꬃን ኣማኔቴꬃን፥ ኩሜꬃ ዎዚናፔ ሄሜቲዳይሳኔ ኔና ኡፋይሲዛዝ ኦꬂዳይሳ ታስ ቆፓ» ጊዲ ጫሞ ዬሆ ዬኪዴስ።


\par }{\PP \VS{4}ኢሳያሲ ቡሮ ካዎ ኬꬃ ዛጎ ካንꬂ ቢሺን ጎዳ ኣቻፌ ኢዛስ፥

\VS{5}«ኔኒ ጉዬ ሲማዳ ታ ዴሬዛ ሃላቃ ሂዝቂያሳስ፥ ‹ካሴ ጎዳይ ኔ ኣዋ ዳዊቴ ጾሳይ ታ ኔ ዎሳ ሲያዲስ፤ ኔ ኣፉንꬃካ ቤያዲስ፤ ታኒ ኔና ፓꬃና። ሃቺፌ ዶሚን ሄꬑ ጋላሳታፌ ጉዬ ኔኒ ፑዴ ጎዳ ኬꬅ ኬዛና።

\VS{6}ታ ኔ ላይꬃ ቦላ 15 ላይꬅ ጉጃና፤ ኔናኔ ሃኖ ካታማዮ ኣሶሬ ካዎ ኩሼፔ ኣሻና፤ ታኒ ታ ጊሻሲኔ ታ ኣይሌ ዳዊቴ ጊሻስ ጋዳ ሃኖ ሃ ካታማዮ ናጋና› ጋ» ጊዛ ቃላይ ዪዴስ።


\par }{\PP \VS{7}ሄሳፌ ጉዬ ኢሳያሲ፥ «ታስ ባላሴ ሚꬃ ቴራ ኤኪ ዪቴ» ጊዴስ፤ ሂስቲን ኢስቲ ቂናኢዲ ኢዛስ ኪጻ ቦላ ዎꬂን ኢዚ ፓጺዴስ።


\par }{\PP \VS{8}ሂዝቂያሲ፥ «ጎዳይ ታና ፓꬃናይሳሲኔ ሄꬑ ጋላሳፌ ጉዬ ታኒ ጎዳ ኬꬅ ኬዛናይሳስ ማላታይ ኣዜ?» ጊዲ ኢሳያሳ ኦይቺዴስ።


\par }{\PP \VS{9}ኢሳያሲካ ኢዛስ ዛሪዲ፥ «ጎዳይ ባ ጊዳ ቃላ ፖላናይሳስ ማላታይ ሃይታፔ ኢሳ፤ ሃይሲ ኩዋዚ 10 ኬች ሲንꬅ ቦ ጋይ? ዎይኮ ታሙ ኬች ጉዬ ቦ ጋይ?» ጊ ኦይቺዴስ።


\par }{\PP \VS{10}ሂዝቂያሲ ኢዛስ፥ «ኩዋይ 10 ኬች ሲንꬅ ቡሲ ሜቴና፤ ሄሳፌ ኩዋይ ጉዬ ሲማና ማላ ኦꬃ» ጊ ዮቲዴስ።


\par }{\PP \VS{11}ናቤ ኢሳያሲ ሄሳፌ ጉዬ ፑዴ ጎዳስ ዋሲዴስ፤ ጎዳይካ ኣካዜይ ኦꬂዳ ኬቻ ቦላ ዎꬊዳ ኩዋዛ 10 ኬች ጉዬ ሲማና ማላ ኦꬂዴስ።


\par }{\SH ባቢሎኔፔ ኪቴቲ ዪዳ ቃስታኔታ
\par }
{\R (ኢሳ 39፡1-8)

\par }{\PP \VS{12}ሄ ዎዴ ባቢሎኔ ካዎ ባልዳኔ ና ማሮዶኬ-ባልዳኔይ ሂዝቂያሲ ሳኬቲዳይሳ ሲዪዳ ጊሻስ ሂዝቂያሳስ ዳብዳቤኔ ኢሞታ ዬዲዴስ።

\VS{13}ሂዝቂያሲካ ቃስታኔታ ሞኪ ኤኪዲ ባ ሚሽ ኡባ ዎꬂዛ ኬꬃን ዲዛ ቢራ፥ ዎርቃ፥ ዱማ ቆሞ ሳዎታ፥ ኣልኦ ዛይቴ፥ ኦላ ማሳራታ ኢዛን ዎꬂዛ ሚንጃ ኬꬃታኔ ሃራ ኣቲዳ ሚንጃ ኬꬃን ዲዛይታ ኡባ ኢስታ ቤሲዴስ። ባ ካዎቴꬃ ኬꬃኒኔ ባ ካዎቴꬃን ዲዛ ሚሽ ኡባፌ ሂዝቂያሲ ቤሶንታ ኣጊዳዚ ዴና።


\par }{\PP \VS{14}ሄሳፌ ጉዬ ኢሳያሲ ሂዝቂያሳኮ ቢዲ፥ «ሃይቲ ኣሳቲ ኣዋፔ ዪዶ? ኔስ ኣይ ዮቲዶ?» ጊ ኦይቺዴስ። ሂዝቂያሲ፥ «ሃይቲ ሃሆ ዴሬ ባቢሎኔፔ ዪዳ» ጊዴስ።


\par }{\PP \VS{15}ናቤዚካ ኢዛ፥ «ኔ ካዎቴꬃ ኬꬃፌ ኣይ ቤይዶ?» ጊ ኦይቺዴስ፤ ሂዝቂያሲካ ኢዛስ፥ «ኢስቲ ታ ካዎቴꬃ ኬꬃን ዲዛ ሚሽ ኡባ ቤይዳ፤ ታኒ ሚሽ ኢስታን ዎꬂዛ ኬꬃታፔ ታ ቤሶንታ ኣሺዳሶይ ሙሌካ ዴና» ጊዴስ።

\VS{16}ሄሳፌ ጉዬ ኢሳያሲ ሂዝቂያሳስ፥ «ኔኒ ጎዳ ቃላ ሲያ፤

\VS{17}ጎዳይ፥ ‹ኔ ካዎቴꬃ ኬꬃን ዲዛይ ኡባይ ካሴ ኔ ኣዋቲ ሃኖ ጋካናስ ሺሺዳይ ኡባይካ ባቢሎኔ ዲኤቲ ባና ዎዴይ ያናይሲ ኣቴና፤ ኢሲ ሚሺካ ኣቴና› ጌስ።
\XREF{}{{\XO 20:17 }{\XT{2ካዎ 24፡13፤ 2ታሪ 36፡10}}}

\VS{18}ኔፔ ዬሌቲዳ ኔ ናይታፔ ባጋቲ ዲኤቲዲ ባናኔ ባቢሎኔ ዴሬን ኢስቲ ካዎ ኬꬃን ጉንዱላታ ጊዲ ዳና» ጊዴስ።
\XREF{}{{\XO 20:18 }{\XT{2ካዎ 24፡14-15፤ ዳኔ 1፡1-7}}}

\VS{19}ሂዝቂያሲካ፥ «ኔ ዮቲዳ ጎዳ ቃላይ ሎኦ» ጊዴስ። ኢዚ ሄሳꬆ ጊዳይ፥ «ታ ፓጻ ዲዛ ዎዴ ታስ ሳሮቴꬂኔ ዎፓይ ዲኮ ሄሳፌ ጉዬ ባ ዶሳ ሃኖ» ጊ ቆፒዳ ጊሻሳ።

\VS{20}ሂዝቂያሳ ካዎቴꬃ ላይꬃታን ሃኒዳ ሃራ ሚሻቲ፥ ኢዚ ኦꬂዳ ኦሶ ኡባይ፥ ሃꬅ ካታማ ጌልꬃናስ ኢዚ ዛሪሲዳ ዛራይ ዩሁዳ ካዎታ ታሪኬ ማጻፋን ጻፌቲ ዴስ ጊዴኔ?

\VS{21}ሂዝቂያሲ ሃይቂዲ ባ ኣዋታን ጋይቲዴስ፤ ኢዛ ና ሚናሴይ ኢዛሶሆን ካዎቲዴስ።




\par }\Chap{21}{\SH ዩሁዳ ካዎ ሚናሴ
\par }
{\R (2ታሪ 33፡1-20)

\par }{\PP \VerseOne{1}ሚናሴይ ካዎቲዛ ዎዴ ኢዛስ ላይꬃይ 12፤ ኢዚ ዬሩሳላሜን ኡቲዲ 55 ላይꬅ ሃሪዴስ፤ ኢዛ ኣያ ሃፌሴቦ ጌቴታዉስ።

\VS{2}ሚናሴይ ጎዳይ ኢስራኤሌ ሲንꬃፌ ጎዲ ኬሲዳ ሃራሲዛ ካዎቴꬃታ ሎሴ ካሊዲ ጎዳ ሲንꬃን ኢታ ኦሶ ኦꬂዴስ።\XREF{}{{\XO 21:2 }{\XT{ኤር 15፡4}}}

\VS{3}ካሴ ኢዛ ኣዋ ሂዝቂያሲ ዙምቡላታ ቦላ ዲዛ ኤቃ ጾሳታ ኬꬅ ላሊዳይሳ ዛሪ ኬጺዴስ፤ ኢስራኤሌ ካዎ ኣካቤይ ኦꬆይሳꬆ ኢዚካ ባኣሌስ ያርሾ ያርሺዛሶ ጊግሲዴስ። ኣሼሪ ሚስሌ ቱስ ኤሲዴስ፤ ሄሳꬆካ ሳሎ ጾሊንቴታስካ ጎይኒዴስ።

\VS{4}ጎዳይ፥ «ታኒ ታ ሱንꬃ ዬሩሳላሜን ዎꬃና» ጊዳ ጾሳ ኬꬃን ያርሾታ ያርሺዛሶሆታ ኦꬂዴስ።\XREF{}{{\XO 21:4 }{\XT{2ሳሜ 7፡13}}}

\VS{5}ጾሳ ኬꬃ ዛጎ ናምኣታን ሳሎ ጾሊንቴታስ ጎይናናሶሆታ ጊግሲዴስ።

\VS{6}ባ ናዛ ጹጌቲዛ ያርሾ ሂስቲ ሺሺዴስ፤ ሂስቲዲ ሙሬኒዛይታ፥ ማሮታ፥ ሞይቲሌ ሃሳይሲዛይታኔ ኣያና ካዪዛይታ ዞሬ ኦይቺዴስ፤ ጎዳ ሃንቄꬂዛ ኢታ ሃኖታ ኢዛ ሲንꬃን ኦꬂዴስ።


\par }{\PP \VS{7}ኢዚ ባ ማሲ ጊግሲዳ ኣሼሪ ሚስሌዛ ጾሳ ኬꬃ ጊዶን ዎꬂዴስ። ሄሲካ ጎዳይ ካሴ ዳዊቴ ና ሶሎሞኔስ፥ «ታኒ ሃይሳ ጾሳ ኬꬃኒኔ ኢስራኤሌ ቆሞታ ኡባታ ጋርሳፌ ዶሪዳ ዬሩሳላሜን ታ ሱንꬃ ሜርናስ ሄን ዎꬃና።

\VS{8}ጊዲኮካ ታኒ ኢስታ ኣዛዚዳይሳ ኡባካ ኢስቲ ሚኒ ፖሌቶኔ ታ ኣይሌ ሙሴይ ካሴ ኢስታስ ኢሚዳ ዎጋዛ ኢስቲ ፖሊ ናጌቶ ኣቲን ሃይሳፌ ጉዬ ኢስራኤሌ ኣሳ ካሴ ኢስታ ኣዋታስ ኢሚዳ ቢታፌ ኢስቲ ኬዚዲ ዋዬታና ማላ ታ ኦꬂኬ» ጊዳ ቃላይ ሃይሳ ሃ ሶሆዛ ጊሻሳ።
\XREF{}{{\XO 21:8 }{\XT{1ካዎ 9፡3-5፤ 2ታሪ 7፡12-18}}}

\VS{9}ዴሬዚ ጊዲኮ ሄሳ ሲዪቤና፤ ካሴ ጎዳይ ꬋይሲዳ ካዎቴꬃታፔካ ቦላራ ኢስቲ ኢታ ኦꬃና ማላ ሚናሴይ ኣሳ ባሌꬂዴስ።


\par }{\PP \VS{10}ጎዳይ ባ ኣይሌ ናቤታ ባጋራ ሂዝጊ ዮቲዴስ፤

\VS{11}«ዩሁዳ ካዎ ሚናሴይ ሃይሳ ሹኒዛ ኢታ ናጋራ ኦꬂዴስ፤ ኢዚ ካሴ ባፔ ካሴ ዲዛ ኣሞሬ ዴሬ ኣሳፔካ ቦላራ ኢታ ኦꬂዴስ። ዩሁዳ ኣሳካ ኤቃታን ባሌꬂዴስ።

\VS{12}ሄሳ ጊሻስ ጎዳ ኢስራኤሌ ጾሳይ ሲዪዳዴ ሃይꬃስ ኢቲዛ ሜቶ ታኒ ዬሩሳላሜ ቦላኔ ዩሁዳ ቦላ ዬዳና።

\VS{13}ታኒ ሳማሪያስ ጊግሲዳ ዋꬋ ዎዶሮ፥ ታኒ ኣካቤሶ ኢዛራ ጊናሳ ጼሊዳ ቱምቤዛካ ዬሩሳላሜ ቦላ ዬዳና፤ ኣሲ ሳኔ ሜጪ ጉፋንꬂዛ ማላ ታኒካ ዬሩሳላሜ ሜጫ ꬋይሳና።

\VS{14}ጫሻ ኣቲዳ ታ ጺንጾታ ታኒ ኣጋና፤ ታኒ ኢስታ ኢስታ ሞርኬታስ ኣꬃ ኢማና፤ ኢስቲ ባ ሞርኬታስ ዲኦ ሚሽ ጊዳና።

\VS{15}ታኒ ሄሳꬆ ኦꬂዛ ጋሶይካ ኢስቲ ካሴ ባ ኣዋቲ ጊብጼፔ ኬዞሶፌ ሃኖ ጋካናስ ኢስቲ ታ ሲንꬃን ኢታ ኦሶ ኦꬂዲ ታና ሃንቆስ ዴንꬄꬂዳ ጊሻሳ» ጊዴስ።


\par }{\PP \VS{16}ሃራፔካ ሚናሴይ ዩሁዳ ኣሳይ ጾሳ ሲንꬃን ኢታ ኦꬃና ማላ ኢስቲ ናጋራ ኦሲሲዳ ናጋራፔ ሃራካ ዬሩሳላሜስ ሃ ጋጻፔ ሄ ጋጻ ጋካናስ ጺሎ ጊዲዳ ዳሮ ኣሳ ሱꬅ ጉሲዴስ።


\par }{\PP \VS{17}ሚናሴ ካዎቴꬃ ዎዴ ሃኒዳ ሃራ ሚሽ ባ ኦꬂዳ ናጋራ ቦላ ጉጂዲ ኢዚ ኦꬂዳይ ኡባይ ዩሁዳ ካዎታ ታሪኬ ማጻፋን ጻፌቲ ዴስ ጊዴኔ?


\par }{\PP \VS{18}ሚናሴይ ካሴ ባ ኣዋታ ማላ ሃይቂዴስ፤ ኢዚ ኦዛ ኣታኪልቴ ጊዶን ዲዛ ዱፎን ሞጌቲዴስ፤ ኢዛ ናዚ ኣሞኔይካ ኢዛሶሆን ካዎቲዴስ።


\par }{\SH ዩሁዳ ካዎ ኣሞኔ
\par }
{\R (2ታሪ 33፡21-25)

\par }{\PP \VS{19}ኣሞኔይ ካዎቲሺን ኢዛስ ላይꬃይ 22፤ ኢዚ ዬሩሳላሜን ኡቲዲ 2 ላይꬅ ሃሪዴስ። ኢዛ ኣያ ሜሶላሞ ጌቴታዉስ፤ ኢዛ ያጺባ ዴሬ ኣስ ሃሩሴ ና።

\VS{20}ኢዛ ኣዋ ሚናሴይ ኦꬆይሳꬆ ኢዚካ ጎዳ ሲንꬃን ኢታ ሚሽ ኦꬂዴስ።

\VS{21}ካሴ ባ ኣዋይ ቢዳ ኦጌዛራ ኢዚካ ቢዴስ፤ ካሴ ባ ኣዋይ ጎይኒዳ ኤቃ ጾሳታስ ጎይኒዴሲኔ ኢስታስ ሆኪ ጉልባቲዴስ።

\VS{22}ካሴ ባ ጎዳ ጾሳ ኣጋጊዴስ፤ ኢዚ ጎዳ ኦጌን ቢቤና።


\par }{\PP \VS{23}ኣሞኔ ዴሬ ሹሜቲ ማካሊዳ፤ ካዎዛካ ካዎቴꬃ ኬꬃ ጊዶን ዎꬊዳ።

\VS{24}ሄሳፌ ጉዬ ሄ ዴሬ ኣሳይ ካዎ ኣሞኔ ቦላ ዴንዲዲ ኢዛ ዎꬊዴስ፤ ኢዛ ናዛ ኢዮሲያሳካ ኢዛሶሆን ካዎꬂዳ።

\VS{25}ኣሞኔይ ካዎቲ ዲዛ ዎዴ ሃኒዳ ሃራ ኦሶይ ኢዚ ፖሊዳይ ኡባይካ ዩሁዳ ካዎታ ታሪኬ ማጻፋታን ጻፌቲ ዴስ ጊዴኔ?

\VS{26}ኢዚ ኦዛ ኣታኪልቴ ጊዶን ዲዛ ዱፎን ሞጌቲዴስ፤ ኢዛ ናዚ ኢዮሲያሲ ኢዛሶሆን ካዎቲዴስ።




\par }\Chap{22}{\SH ዩሁዳ ካዎ ኢዮሲያሳ
\par }
{\R (2ታሪ 34፡1-2)

\par }{\PP \VerseOne{1}ኢዮሲያሲ ካዎቲዛ ዎዴ ኢዛስ ላይꬃይ 8። ኢዚ ዬሩሳላሜን ኡቲዲ 31 ላይꬅ ሃሪዴስ፤ ኢዛ ኣያ ቦጺቃቴ፥ ዴሬ ኣስ ኣዳያ ና ዪዲዶ ጌቴታዉስ።
\XREF{}{{\XO 22:1 }{\XT{ኤር 3፡6}}}

\VS{2}ኢዮሲያሲ ጎዳ ሲንꬃን ሎኦ ኦꬂዴስ፤ ካሴ ኢዛ ኣዋ ዳዊቲ ቢዳ ኦጌራ ቢዴስ፤ ሃዲርሲካ ኡሻቺካ ጊቤና።


\par }{\PP \VS{3}ኢዚ ካዎቲዳ ታማኔ ኦስፑንꬃ ላይꬃን ኢዮሲያሲ ማሹላሜ ናዛ ና ኣጻሊያ ናዛ ጻፌዛ ሳፋኔ ጎዳ ኬꬅ ኪቲዲ፥

\VS{4}«ኔኒ ቄሴታ ሃላቃ ኪልቂያሳኮ ባ፤ ባዳ ፔንጌ ናጊዛይቲ ዴራፔ ጎዳ ኬꬃስ ሺሺዲ ጌልꬂዳ ሚሻይ ኣይ ኬናኮ ኪልቂያሲ ቆዳና ማላ ኦꬃ።

\VS{5}ሄሲካ ጎዳ ኬꬃ ኦሶዛ ካሊ ኦሲሳና ማላ ሹሜቲዳ ኣሳታስ ኢሜቶ፤ ኢስቲካ ጎዳ ኬꬅ ኦራꬂዛ ኦሳንቻታስ ኢሜቶ።

\VS{6}ኢስቲ ሚሻ ኣናጼታስ፥ ጊምቤ ጊምቢዛይታሲኔ ሹች ማሲዛይታስ ቃንጼቶ። ሄሲካ ጾሳ ኬꬃ ኢዛራ ኦራጺሳና ሳንቃታኔ ማሴቲዳ ሹቻታካ ሻሜቶ።

\VS{7}ኣሳቲ ኣማኔቲዳይታ ጊዲዳ ጊሻስ ኢስታስ ኢሜቲዳ ሚሻ ካላናስ ኮሼና» ጊዴስ።
\XREF{}{{\XO 22:7 }{\XT{2ካዎ 12፡15}}}


\par }{\PP \VS{8}ቄሴታ ሃላቃ ኪልቂያሲ ጻፌ ሳፋኔስ፥ «ታኒ ዎጋ ማጻፋ ጎዳ ኬꬃ ጊዶን ዴማዲስ» ጊዲ ኢዛስ ኢሚዴስ፤ ኢዚካ ማጻፋዛ ኤኪዲ ናባቢዴስ።

\VS{9}ሄሳፌ ጉዬ ጻፌዚ ሳፋኔይ ካዎዛኮ ቢዲ፥ «ኔ ሹሜቲ ጎዳ ኬꬃ ጊዶን ዲዛ ሚሻዛ ኬሲዲ ጎዳ ኬꬃ ናጌቲ ኬጺሲዛ ኣሳታስ ኢሚዳ» ጊዴስ።

\VS{10}ሄሳፌ ጉዬ ጻፌዚ ሳፋኔይ ካዎዛስ፥ «ቄሴታ ሃላቃ ኪልቂያሲ ታስ ማጻፋ ኢሚዴስ» ጊ ዮቲዴስ። ሳፋኔይካ ሄ ማጻፋዛፔ ካዎዛስ ናባቢዴስ።


\par }{\PP \VS{11}ካዎዚካ ዎጋ ማጻፋዛ ቃላ ሲዪዲ ባ ማይኦ ዳኪዴስ።

\VS{12}ሄሳፌ ጉዬ ቄሴ ሃላቃ ኪልቂያሳ፥ ሳፋኔ ና ኣኪቃሜ፥ ሚካያ ና ኣኪቦሬ፥ ጻፌ ሳፋኔኔ ካዎዛስ ማታ ኦሳንቻ ኣሳያ፥

\VS{13}«ኢንቴ ቢዲ ታ ጊሻስ፥ ዴራ ጊሻሲኔ ዩሁዳ ኣሳ ጊሻስ ሃይሳ ማጻፋን ጻፌቲዳይሲ ኣይ ጊዛኮ ጎዳ ኦይቺቴ፤ ጋሶይካ ኑ ኣዋቲ ሃይሳ ማጻፋዛ ቃላስ ኣዛዜቶንታ ኢጺዳ ጊሻስ፥ ኑ ጊሻስ ኢዛን ጻፌቲዳይሳ ኡባካ ኢስቲ ፖሎንታ ኣጊዳ ጊሻስ ሃኢ ኑ ቦላ ጎዳ ሃንቆይ ዎልቃማ» ጊ ኣዛዚዴስ።


\par }{\PP \VS{14}ቄሴ ኪልቂያሲ፥ ኣኪቃሜይ፥ ኣኪቦሬይ፥ ሳፋኔይኔ ኣሳያይ ናቤ ሁልዳኖ ኦይቻና ቢዳ፤ ሁልዳና ሃራሴ ናዛ ቴቁዌ ና ማይኦ ናጊዛ ሻሎሜ ማቾ፤ ኢዛ ዬሩሳላሜ ጊዶን ናምኣንꬆ ጉታን ዳዉስ።


\par }{\PP \VS{15}ናቤያካ፥ «ጎዳ ኢስራኤሌ ጾሳይ ኢንቴና ታኮ ኪቲዳ ኣዴዛስ፥

\VS{16}‹ጎዳይ ዩሁዳ ካዎዚ ናባቢዳ ማጻፋን ጻፌቲዳ ባሻ ኡባ ታኒ ሃይሳ ሃ ሶሆዛ ቦላኔ ዴራ ቦላ ኤሃና።

\VS{17}ኣሳይ ታና ኣጊዲ ሃራ ኤቃ ጾሳታስ ኤጻኔ ጩዋሲዳ ጊሻስ፥ ኢስቲ ባ ኩሼን ኦꬂዳ ኤቃ ጾሳታን ታና ሃንቄꬂዳ ጊሻስ ታ ሃንቆይ ሃይሳ ሃ ሶሆዛን ታማ ማላ ኤጺሼ ዴኣና ኣቲን ቶኤና› ጌስ ጊዲ ዮቲቴ።

\VS{18}ጎዳ ኦይቻናስ ኢንቴና ሃ ኪቲ ዬዲዳ ዩሁዳ ካዎዛስ ሃይሳፌ ካሊዛይሳ ዮቲቴ፤ ‹ኔኒ ሲዪዳ ዮኦዛ ጊሻስ ጎዳ ኢስራኤሌ ጾሳይ፥

\VS{19}ኢስቲ ቃንጌታናይሳኔ ꬋያናይሳ ታኒ ሃይሳ ሃ ሶሆዛ ቦላኔ ዴሬዛ ቦላ ካሴ ዮቲዳይሳ ኔኒ ሲያዳ ኔ ዎዚናይ ሜቂን ኔናቴꬃ ጎዳ ሲንꬃን ካዉሻዳኔ ኔ ማይኦካ ዳካዳ ታ ሲንꬃን ኔ ዬኪዳ ጊሻስ ጎዳይ ኔና ሲያዲስ።

\VS{20}ሄሳ ጊሻስ ታኒ ኔና ኔ ኣዋታን ጋꬃና፤ ኔኒ ሳሮን ዱፎን ጌላና፤ ታኒ ሃይሳ ሃ ዴራ ቦላ ኤሃና ሜቶዛ ኔ ኣይፌይ ቤኤና› ጌስ ጊ ዮቲቴ» ጋዱስ።

\par }{\PP ሄ ቢዳ ቃስታኔቲ ዛሮዛ ካዎዛስ ኤኪ ቢዳ።




\par }\Chap{23}{\SH ጫቆ ቃላ ኦራꬆ
\par }
{\R (2ታሪ 34፡3-7፥29-33)

\par }{\PP \VerseOne{1}ሄሳፌ ጉዬ ካዎዚ ዩሁዳኒኔ ዬሩሳላሜን ዲዛ ጪማ ኣስ ኡባ ጼይጊዴስ፤

\VS{2}ዩሁዳ ኣሳይኔ ዬሩሳላሜን ዲዛ ኣሳይ ኡባይ ቄሴቲኔ ናቤቲ ኡባፌ ናፔ ጪማ ጋካናስ ኡባ ጎዳ ኬꬅ ኤኪ ዪዴስ፤ ጎዳ ኬꬃፌ ቤቲዳ ጫቆ ቃላ ማጻፋ ኢስቲ ባንታ ሃይꬃን ሲያና ማላ ኡባ ናባቢዴስ።

\VS{3}ካዎዚ ዎርቃ ቱሳ ኣቻን ጎዳ ሲንꬃን ኤቂዲ ጎዳ ካላናስ ኢዛ ኣዛዞታ፥ ማራታኔ ዎጋታ ባ ኩሜꬃ ዎዚናፔ ኩሜꬃ ሼምፖፌ ናጋናስ ሃይሳ ማጻፋዛን ጻፌቲዳ ጫቆዛ ሚንꬃናስ ጎዳ ሲንꬃን ኦራጺሲዴስ። ሄሳፌ ጉዬ ዴሬዚ ኡባይካ ጫቆ ቃላዛስ ባንታ ኣማኔቴꬃ ቆንጪሲዳ።


\par }{\PP \VS{4}ካዎዚ ባኣሌስ፥ ኣሼርሲኔ ሳሎ ጾሊንቴታስ ኡባስ ኦሴቲዳ ሚሻታ ጎዳ ኬꬃፌ ኬሳና ማላ ቄሴታ ሃላቃ ኪልቂያሳስ፥ ኢዛፔ ካሊ ናምኣንꬆ ማራን ዲዛ ቄሴታኔ ጾሳ ኬꬃ ፔንጌ ናጊዛ ዛቤታ ኣዛዚዴስ። ሄ ሚሻታካ ዬሩሳላሜፔ ካሬ ኬሲዲ ዱጌ ቄዲሮኔ ሾባን ዲዛ ዴምባን ጹጊዴስ፤ ቢዲንꬃካ ቤቴሌ ኤፊዴስ።

\VS{5}ዩሁዳ ካታማታኒኔ ዬሩሳላሜ ዩሾን ዲዛ ዙምቡላታ ቦላ ኤጻኔ ጩዋሳና ማላ ካሴ ዩሁዳ ካዎቲ ኤቃ ጾሳታስ ሹሚዳ ቄሴታካ ጎዲዴስ፤ ሄሳꬆካ ባኣሌስ፥ ኣዋ ኣርሼስ፥ ኣጊናስ፥ ኡጬቲ ዲዛ ጾሊንቴታሲኔ ሳሎ ጾሊንቴ ኡባስ ኤጻኔ ጩዋሲዛይታ ዲጊዴስ።

\VS{6}ኣሼሪ ሚስሌ ጎዳ ኬꬃፌ ኬሲዲ ዬሩሳላሜፔ ካሬራ ዲዛ ጌዴ ቄዲሮኔ ሾባ ኤፊዲ ሄን ጹጊዴስ፤ ጋጪ ሊቂሲዲ ዴራ ዱፎን ላሊዴስ።
\XREF{}{{\XO 23:6 }{\XT{2ካዎ 21፡3፤ 2ታሪ 33፡3}}}

\VS{7}ጎዳ ኬꬃ ጊዶን ጎይኖ ዎጋ ኦꬂዲ ኣዴይ ኣዴራ ፓራቲዛ ኪፊሌታኔ ማጫሳቲ ኣሼርሲ ማይኦስ ሱቂዛ ኪፊሌታ ላሊዴስ።


\par }{\PP \VS{8}ኢዮሲያሲ ቄሴታ ኡባ ዩሁዳ ካታማ ጋርሳፌ ዬሩሳላሜ ኬሲዴስ። ጌባፔ ዶሚዲ ቤርሳቤሄ ጋካናስ ቄሴቲ ኢስታ ቦላ ኤጻኔ ጩዋሲዛ ዙምቡላታ ቱኒሲዴስ። ካታማይስ ሃዲርሳ ባጋራ ዲዛ ካታማዮ ሃሪዛ ኢያሶ ፔንጌ ኣቻራ ዲዛ ፔንጌታን ጎይኒዛሶሆታ ላሊዴስ።

\VS{9}ዙምቡላታ ቦላ ጎይኒዛሶታ ዬሩሳላሜን ጎዳስ ያርሾሶሆታ ሃጋዞንታ ኣጊኮካ ቄሴ ጊዲዳ ባ ኢሻታራ ኢርሾይ ቦቾንታ ኡኬꬅ ሜቴስ።


\par }{\PP \VS{10}ሄኖሜ ና ሾባን ዲዛ ቶፌቴ ጌቴቲዛ ጎይኒዛሶሆዛ ቱኒሲዴስ፤ ኣይ ኣሲካ ኣቱማ ና ጊዲን ዎይኮ ማጫ ና ሞሎኬስ ታማን ጹጊ ያርሾንታ ማላሳ።

\VS{11}ዩሁዳ ካዎቲ ጎዳ ኬꬄ ጌሊዛ ሶሆን ኣዋ ኣርሼስ ጎይናናስ ኢሚዳ ፓራታ ሄፔ ዲጊዴስ። ሄይቲካ ናታን-ሜሌኬ ጌቴቲዛ ኢሲ ሹሜዛ ኬꬃ ማታን ዲዛ ዱቡሻን ዴቴስ። ኢዮሲያሲካ ኣዋ ኣርሼስ ጎይናና ማላ ኢሜቲዳ ፓራ-ጋሬታ ታማን ጹጊዴስ።
\XREF{}{{\XO 23:11 }{\XT{ሌዌ 18፡21፤ 19፡1-6}}}


\par }{\PP \VS{12}ዩሁዳ ካዎቲ ፑዴ ኣካዜ ኢልፒኔ ኣቻን ፖቄ ቦላ ኦꬂዳ ያርሾሶሆታ፥ ሚናሴይ ጎዳ ኬꬃ ዛጎ ናምኣታን ኦሲሲዳ ያርሾሶሆታ ዲጊዴስ፤ ቲንቼሬꬂ ዬጊዴስ፤ ሄ ቲንቼꬃካ ዴንꬂ ኤፊዲ ቄዲሮኔ ሾባን ዬጊዴስ።
\XREF{}{{\XO 23:12 }{\XT{2ካዎ 21፡5፤ 2ታሪ 33፡5}}}

\VS{13}ሄሳꬆካ ዬሩሳላሜፔ ኣርሼይ ሞኪዛ ባጋራ ቱናቴꬃ ዙማፔ ዱጌሃ ባጋን ኢስራኤሌ ካዎ ሶሎሞኔይ ሲዶናታ ቱናቴꬃ ጾስ ኣስታሮቴስ፥ ሞኣቤታ ቱናቴꬃ ጾስ ካሞሼስ፥ ኣሞኔታ ቱናቴꬃ ጾስ ሞሎኬስ ዙምቡላታ ቦላ ኦሲሲዳ ጎይኒዛሶሆታ ካዎዚ ቱኒሲዴስ።
\XREF{}{{\XO 23:13 }{\XT{1ካዎ 11፡7}}}

\VS{14}ሃኢካ ኢዮሲያሲ ኣሳይ ኢስታስ ጎይኒዛ ሹቻ ሃዉልቴታ ሜንꬄሬꬂ ዬጊዴስ፤ ኣሼሪ ሚስሌ ቱሳታካ ቃንጼሬꬂ ዬጊዴስ፤ ሄ ሶሆታካ ኣሳ ሜቄꬅ ኩንꬂዴስ።


\par }{\PP \VS{15}ኢስራኤሌ ኣሳ ናጋራ ኦሲሲዳ ናባጼ ና ኢዮርባኣሜይ ኦꬂዳ ያርሾሶሆዛ፥ ቤቴሌን ዙምቡላ ቦላ ጎይኒዛሶሆዛ፥ ያርሾ ያርሺዛሶሆዛ ኢዛ ቦላ ዲዛ ዙምቡላ ሄሳꬆካ ላሊዴስ፤ ሹቻታካ ሜንꬄሬꬂ ዬጊዴስ፤ ꬊሌ ማላካ ሊቂሲዴስ፤ ኣሼሪ ሚስሌ ቱሳካ ጹጊዴስ።
\XREF{}{{\XO 23:15 }{\XT{1ካዎ 12፡33}}}

\VS{16}ኢዮሲያሲ ዩሺ ጼሊዛ ዎዴ ዙምቡላ ቦላ ዲዛ ዱፎታ ቤኢዴስ፤ ሜቄꬃታ ዱፎታፔ ኬሲዲ ጾሳ ኣሲ ካሴ ዮቲዳ ማላ ጎዳ ቃላይ ፖሌታና ማላ ያርሾ ያርሺዛሶሆዛ ቱኒሳናስ ኢዛ ቦላ ጹጊዴስ።
\XREF{}{{\XO 23:16 }{\XT{1ካዎ 13፡2}}}


\par }{\PP \VS{17}ካዎዚካ፥ «ሴኪ ዱፎ ቦላ ታ ቤኢዛ ሃዉልቴዚ ኦና ሃዉልቴ?» ጊ ኦይቺዴስ። ሄ ካታማይን ዲዛ ኣሳይ፥ «ዩሁዳፔ ዪዲ ሃኢ ኔ ኦꬂዳይሲ ኡባይ ቤቴሌን ያርሾ ያርሺዛሶሆዛ ቦላ ጋካናይሳ ዮቲዳ ጾሳ ኣሳ ዱፎ» ጊዳ።
\XREF{}{{\XO 23:17 }{\XT{1ካዎ 13፡30-32}}}


\par }{\PP \VS{18}ኢዮሲያሲካ፥ «ኣኔ ሄሳ ቦቾፍቴ፤ ሄ ኣዴዛ ሜቄꬅ ኢዚ ዲዛሶሆፔ ኦኒካ ቃꬆፎ» ጊዴስ። ሄሳ ጊሻስ ኢዛ ሜቄꬂኔ ሳማሪያፔ ዪዳ ናቤዛ ሜቄꬂ ካሴ ዲዛ ማላ ቦቾንታ ኣጋጊዳ።

\VS{19}ኢዮሲያሲ ቤቴሌን ኦꬂዳ ማላ ሳማሪያ ካታማን ዙምቡላታ ቦላ ኢስራኤሌ ካዎቲ ካሴ ኦሲሲዳይታኔ ጎዳ ሃንቄꬂዳ ኤቃ ጾሳ ኬꬃታ ኡባ ꬋይሲዴሲኔ ቱኒሲዴስ።

\VS{20}ኢዮሲያሲ ሄይታ ዙምቡላታ ቦላ ጎይኒዛሶሆታን ኦꬂዛ ቄሴታ ኡባ ያርሾ ያርሺዛሶሆታ ቦላ ሹኪዴስ፤ ሄ ያርሾሶሆታ ቦላካ ኣሳ ሜቄꬅ ጹጊዴስ፤ ሄሳፌ ጉዬ ዬሩሳላሜ ሲሚዴስ።


\par }{\PP \VS{21}ካዎዚ ኩሜꬃ ዴራስ፥ «ሃይሳ ኢዛ ጫቆ ማጻፋን ጻፌቲዳ ማላ ጎዳ ኢንቴ ጾሳ ፓዚጋ ባኣሌ ቦንቺቴ» ጊዲ ኣዛዚዴስ።

\VS{22}ካሴ ኢስራኤሌ ካሌꬂዳ ዳናታ ዎዴፔ ዶሚዲ ኢስራኤሌ ካዎታኔ ዩሁዳ ካዎታ ዎዴ ኡባን ሄሳ ማላ ፓዚጋ ባኣሌይ ቦንቼቲ ኤሬና።

\VS{23}ኢዮሲያሲ ካዎቲዲ ታማን ኦስፑንꬃ ላይꬃን ሃይሲ ሃ ፓዚጋዚ ዬሩሳላሜን ጎዳስ ቦንቼቲዴስ።


\par }{\PP \VS{24}ሄሳፌ ቦላራ ኢዮሲያሲ ሞይቲሌ ሃሳይሲዛይታ፥ ኣያናታ ጼይጊዛይታ፥ ኣሲ ባ ሁኤን ሁኤን ጎይኒዛ ጾሳታ፥ ኤቃ ጾሳታ፥ ዩሁዳኒኔ ዬሩሳላሜን ቤቲዳ ሃራ ሻቲዛ ሚሽ ኡባ ꬋይሲዴስ፤ ኢዚ ሄሳꬆ ኦꬂዳይካ ቄሴ ኪልቂያሲ ጎዳ ኬꬃ ጊዶፌ ዴሚዳ ማጻፋን ጻፌቲ ዲዛ ዎጋይ ፖሌታና ማላሳ።

\VS{25}ካሴ ሙሴ ዎጋን ጻፌቲዳ ማላ ባ ኩሜꬃ ዎዚናፔ፥ ባ ኩሜꬃ ሼምፖፌ፥ ባ ኩሜꬃ ዎልቃፌ ጎዳኮ ሲሚዳ ኢዮሲያሳ ማላ ካዎይ ኢዛፔ ሲንꬃን ጊዲን ዎይኮ ኢዛፔ ጉዬን ሙሌካ ዴንዲቤና።

\VS{26}ጊዶ ኣቲን ሃይሲ ኡባይ ሃኒንካ ሚናሴይ ጎዳ ሃንቄꬃናስ ኦꬂዳ ኢታ ኦሶ ኡባ ጋሶን ጎዳይ ዩሁዳ ቦላ ሃንቄቲዳ ታማ ማላ ባቢሲዛ ሃንቆዛፔ ኢርጺቤና።

\VS{27}ሄሳ ጊሻስ ጎዳይ፥ «ታኒ ኢስራኤሌ ታ ሲንꬃፌ ዲጎይሳꬆ ዩሁዳካ ታ ሲንꬃፌ ዲጋና፤ ታኒ ዶሪዳ ዬሩሳላሜ ካታማዮ፥ ‹ታ ሱንꬂ ሄን ዴኣና› ጋዳ ታኒ ካሴ ዮቲዳ ጾሳ ኬꬂዮ ታ ዬጋ ኣጋና» ጊዴስ።


\par }{\PP \VS{28}ኢዮሲያሳ ካዎቴꬃ ላይꬃን ኦሴቲዳ ኦሶቲ፥ ሃኒዳ ሃኖቲኔ ኦሴቲዳ ሃራ ኦሶቲ ኡባይ ዩሁዳ ካዎታ ታሪኬ ማጻፋን ጻፌቲ ዴስ ጊዴኔ?


\par }{\PP \VS{29}ኢዮሲያሲ ካዎቴꬃን ዲዛ ዎዴ ጊብጼ ካዎ ፋሮን-ኒካይ ኣሶሬ ካዎ ማዳናስ ጌዴ ኤፊራጺሴ ሻፋ ቢዴስ፤ ካዎ ኢዮሲያሲካ ኢዛራ ኦሌታናስ ኬዚዴስ፤ ጊዶ ኣቲን ፋሮን-ኒካይ ኢዛራ ቲራን ጋይቲዲ ኢዛ ማጊዶን ዎꬊዴስ።

\VS{30}ኢዮሲያሳ ኦሳንቻቲ ኢዛ ኣሃዛ ማጊዶፌ ፓራ-ጋሬን ዬሩሳላሜ ኤኪ ኤሂዲ ኢዛ ዱፎን ሞጊዳ። ኢዛ ዴሬ ኣሳይ ኢዮሲያሳ ና ኢዮኣካዜ ኤፊዴስ፤ ቲይዲ ኢዛ ኣዋ ሶሆን ኢዛ ካዎꬂዳ።


\par }{\SH ዩሁዳ ካዎ ኢዮኣካዜ
\par }
{\R (2ታሪ 36፡2-4)

\par }{\PP \VS{31}ኢዮኣካዚ ካዎቲዛ ዎዴ ኢዛስ ላይꬃይ 23፥ ኢዚ ዬሩሳላሜን ኡቲዲ 3 ኣጊና ሃሪዴስ፤ ኢዛ ኣያ ኣምጻሎ ጌቴታዉስ። ኢዛ ሊቢና ዴሬ ኣስ ኤርማሳ ና።

\VS{32}ካሴ ኢዛ ኣዋቲ ኦꬆይሳꬆ ኢዚካ ጎዳ ሲንꬃን ኢታ ሚሽ ኦꬂዴስ።

\VS{33}ኢዚ ዬሩሳላሜን ኡቲዲ ካዎቶንታ ማላ ፋሮን-ኒካይ ሃማቴ ዴሬን ኤሬቢላ ጌቴቲዛሶን ኢዛ ሳንሳላታን ቃቺዴስ። ዩሁዳ ቦላ 3,400 ኪሎ ቢራኔ 34 ኪሎ ዎርቃ ጊራ ዬጊዴስ።

\VS{34}ካዎ ፋሮን-ኒካይ ኢዮሲያሳ ና ኤልያቄሜ ኢዛ ኣዋ ሶሆን ካዎꬂዴስ፤ ኢዛ ሱንꬃካ ላሚዲ ኢዮኣቄሜ ጊ ሱንꬂዴስ። ጊዶ ኣቲን ኢዮኣካዜ ዲኢ ጊብጼ ኤፊዴስ፤ ሂስቲን ኢዚ ሄን ሃይቂዴስ።
\XREF{}{{\XO 23:34 }{\XT{ኤር 22፡11-12}}}

\VS{35}ኢዮኣቄሜይካ ፓሮን-ኒካይ ኢዛ ኦይቺዳ ቢራኔ ዎርቃ ኢዛስ ቃንጺዴስ፤ ኢዚ ሄሳ ኦꬃናስ ቢታ ቦላ ጊራ ዬጊዴስ፤ ሄ ዴሬ ኣሳይ ባ ዎልቃ ዎልቃ ማላ ቢራኔ ዎርቃ ጊራና ማላ ኦꬂዴስ።


\par }{\SH ዩሁዳ ካዎ ኢዮኣቄሜ
\par }
{\R (2ታሪ 36፡5-8)

\par }{\PP \VS{36}ኢዮኣቄሜይ ካዎቲዛ ዎዴ ኢዛስ ላይꬃይ 25፤ ኢዚ ዬሩሳላሜን ኡቲዲ 11 ላይꬅ ሃሪዴስ። ኢዛ ኣያ ዜቢዶ ጌቴታዉስ፤ ኢዛ ኡሩሜ ዴሬ ኣስ ፓዳያ ና።
\XREF{}{{\XO 23:36 }{\XT{ኤር 22፡18-19፤ 26፡1-6፤ 35፡1-19}}}

\VS{37}ኢዮኣቄሜይ ካሴ ኢዛ ኣዋቲ ኦꬂዳ ማላ ጎዳ ሲንꬃን ኢታ ሚሽ ኦꬂዴስ።




\par }\Chap{24}{\PP \VerseOne{1}ኢዮኣቄሜይ ካዎቲዛ ዎዴ ባቢሎኔ ካዎ ናቡካዳናጾሬይ ዩሁዳ ቦላ ዎራጂዴስ፤ ኢዮኣቄሜይካ ኢዛስ 3 ላይꬅ ጊሪዴስ። ሄሳፌ ጉዬ ኢዚ ባ ቆፋ ላሚዲ ናቡካዳናጾሬ ቦላ ማካሊዴስ።
\XREF{}{{\XO 24:1 }{\XT{ኤር 25፡1-38፤ ዳኔ 1፡1-2}}}

\VS{2}ጎዳይ ባቢሎኔፔ፥ ኣራሜፔ፥ ሞኣቤፔኔ ኣሞኔፔ ፓንጋታ ኢዮኣቄሜ ቦላ ዬዲዴስ። ጎዳይ ባ ኦሳንቻታ ናቤታ ባጋራ ካሴ ዮቲዳ ቃላ ማላ ኢስቲ ዩሁዳ ꬋይሳና ማላ ሃይታ ዬዲዴስ።

\VS{3}ኢዚ ኢስታ ባ ሲንꬃፌ ሃሳና ማላ ሃይቲ ሃ ዮኦቲ ኡባይ ጎዳይ ኣዛዚዳ ማላ ዩሁዳ ቦላ ፖሌታና ዳንዳይዳ፤ ሄሲካ ሚናሴይ ኦꬂዳ ናጋራ ጊሻሲኔ ኢዚ ፖሊዳ ሃኖ ኡባ ጊሻሳ፤

\VS{4}ቃሴካ ኢዚ ጺሎ ሱꬅ ጉሲዳ ጊሻሳ። ዬሩሳላሜይካ ጺሎ ሱꬃን ኩማና ማላ ኢዚ ኦꬂዳ ጊሻስ ጎዳይ ኢዛ ማራናስ ኮዪቤና።


\par }{\PP \VS{5}ኢዮኣቄሜ ካዎቴꬃ ላይꬃን ሃኒዳ ሃኖቲኔ ኦሴቲዳ ሃራ ኦሶቲ ኡባይ ዩሁዳ ካዎታ ታሪኬ ማጻፋን ጻፌቲ ዴስ ጊዴኔ?

\VS{6}ኢዮኣቄሜይካ ሃይቂዲ ባ ኣዋታን ጋይቲዴስ፤ ኢዛ ና ኢዮኣኪኔይ ኢዛሶሆን ካዎቲዴስ።


\par }{\PP \VS{7}ባቢሎኔ ካዎይ ሃꬂ ባይንዳ ጊብጼ ሻፋታፔ ቢዲ ኤፊራጺሴ ሻፋ ጋካናስ ኢዚ ሃሪዛ ዴሬታ ኡባ ኢዛ ኩሼፔ ዎꬂ ኤኪዳ ጊሻስ ጊብጼ ካዎዚ ባ ዴሬፔ ዛሪ ኦላ ኦሌታናስ ኬዚቤና።


\par }{\SH ዩሁዳ ካዎ ኢዮኣኪኔ
\par }
{\R (2ታሪ 36፡9-10)

\par }{\PP \VS{8}ኢዮኣኪኔይ ካዎቲዛ ዎዴ ኢዛስ ላይꬃይ 18፤ ኢዚ ዬሩሳላሜን ኡቲዲ 3 ኣጊና ሃሪዴስ፤ ኢዛ ኣያ ኔሂሺቶ ጌቴታዉስ፤ ኢዛ ዬሩሳላሜ ኣስ ኤልናታኔ ና።

\VS{9}ካሴ ኢዛ ኣዋይ ኦꬆይሳꬆካ ኢዮኣኪኔይ ጎዳ ሲንꬃን ኢታ ኦሶ ኦꬂዴስ።


\par }{\PP \VS{10}ሄ ዎዴ ባቢሎኔ ካዎ ናቡካዳናጾሬ ኦላ ጋዳዋቲ ዬሩሳላሜ ዪዲ ካታማዮ ጊዶꬂዳ።

\VS{11}ኦላ ጋዳዋቲ ካታማዮ ጊዶꬂዛ ዎዴ ናቡካዳናጾሬይ ባ ሁኤራ ሄ ካታማዮ ዪዴስ።

\VS{12}ዩሁዳ ካዎ ኢዮኣኪኔ ኣያ፥ ኢዛ ኣዣባቲ፥ ዳናቲኔ ሹሜቲ ኡባይ ባንታ ኩሼ ባቢሎኔ ካዎስ ኢሚዳ፤ ባቢሎኔ ካዎይ ካዎቲዳ ኦስፑንꬃ ላይꬃን ኢዮኣኪኔ ዲኢ ኤኪ ቢዴስ።
\XREF{}{{\XO 24:12 }{\XT{ኤር 22፡24-30፤ 24፡1-10፤ 29፡1-2}}}

\VS{13}ጎዳይ ካሴቲ ዮቲዳ ማላ ናቡካዳናጾሬይ ጾሳ ኬꬃኒኔ ካዎ ኬꬃን ዲዛ ኣቆታ ኡባ ዴንꬂ ኤፊዴስ። ኢስራኤሌ ካዎ ሶሎሞኔይ ጎዳ ኬꬃስ ዎርቃፌ ኦሲሲዳ ሚሽ ኡባ ኤኪ ቢዴስ።

\VS{14}ቃሴካ ዬሩሳላሜ ኣሳ ኡባ፥ ኦላ ጋዳዋታኔ ኦላንቻታ ኡባ፥ ሂላንቻታኔ ዎጋጬታ ኡባ ኢሲ ቦላ 10,000 ኣስ ዲኢ ኤኪ ባ ዴሬ ኤፊዴስ፤ ሄን ዴሬዛን ኣቲዳይቲ ፑꬃ ማንቆታ ጻላ።


\par }{\PP \VS{15}ናቡካዳናጾሬይ ኢዮኣኪኔ ዲኢ ኤኪዲ ባቢሎኔ ኤፊዴስ፤ ሄሳꬆካ ካዎዛ ኣዬዮ፥ ኢዛ ማቼታ፥ ኢዛ ሹሜታኔ ዴሬን ኤሬቲዳ ጊታ ኣሳታ ዬሩሳላሜፔ ባቢሎኔ ኤፊዴስ።
\XREF{}{{\XO 24:15 }{\XT{ሂዚ 17፡12}}}

\VS{16}ቃሴካ ባቢሎኔ ካዎይ ሚኖኔ ኦላስ ጋኪዳ 7,000 ኦላንቻታ፥ 1,000 ሂላንቻታኔ ዎጋጬታ ኢሲ ቦላ ዲኢ ኤኪዲ ባቢሎኔ ኤፊዴስ።

\VS{17}ሄሳፌ ጉዬ ኢዮኣኪኔ ኣዋ ኢሻ ማታኒያ ኢዛሶሆን ካዎꬂዴስ፤ ኢዛ ሱንꬃ ላሚዲ ሴዴቂያሳ ጊ ሱንꬂዴስ።\XREF{}{{\XO 24:17 }{\XT{ኤር 37፡1፤ ሂዚ 17፡13}}}


\par }{\SH ዩሁዳ ካዎ ሴዴቂያሳ
\par }
{\R (2ታሪ 36፡11-12፤ ኤር 52፡1-3)

\par }{\PP \VS{18}ሴዴቂያሲ ካዎቲዛ ዎዴ ኢዛስ ላይꬃይ 21፤ ኢዚ ዬሩሳላሜን ኡቲዲ 11 ላይꬅ ሃሪዴስ፤ ኢዛ ኣያ ኣምጻሎ ጌቴታዉስ፤ ኢዛ ሊቢና ኣስ ኤርማሳ ቢዮ።
\XREF{}{{\XO 24:18 }{\XT{ኤር 27፡1-22፤ 28፡1-17}}}

\VS{19}ኢዮኣቄሜይ ኦꬂዳ ማላ ኢዚካ ጎዳ ሲንꬃን ኢታ ሚሽ ኦꬂዴስ።

\VS{20}ሃይሲ ኡባይ ዬሩሳላሜ ቦላኔ ዩሁዳ ቦላ ጋካናስ ዳንዳይዳይ ጎዳ ሃንቆ ጋሶና፤ ዉርሴꬃን ኢዚ ኢስታ ባ ሲንꬃፌ ሃሲዴስ።

\par }{\PP ሴዴቂያሲ ባቢሎኔ ካዎ ቦላ ማካሊዴስ።
\XREF{}{{\XO 24:20 }{\XT{ሂዚ 17፡15}}}




\par }\Chap{25}{\SH ዬሩሳላሜ ኩንዴꬅ
\par }
{\R (2ታሪ 36፡13-21፤ ኤር 52፡3-11)

\par }{\PP \VerseOne{1}ዩሁዳ ካዎ ሴዴቂያሲ ካዎቲዳ ኡዱፉንꬃ ላይꬃን ታማንꬃ ኣጊናን ታማንꬃ ጋላስ ባቢሎኔ ካዎ ናቡካዳናጾሬይ ባ ኦላንቻታ ኡባ ኤኪዲ ዬሩሳላሜ ቦላ ዎራጂዴስ፤ ካታማይ ጊምቤፌ ካሬ ባጋራ ዩዪ ኣꬊ ጊዶꬂ ኡቲዳ።
\XREF{}{{\XO 25:1 }{\XT{ኤር 21፡1-10፤ 34፡1-5፤ ሂዚ 24፡2}}}

\VS{2}ካታማያካ ሴዴቂያሲ ካዎቲ ዲዛ ታማኔ ኢሲንꬃ ላይꬅ ጋካናስ ሄሳꬆ ጊዶꬄታ ኡታዱስ።

\VS{3}ኦይዳንꬃ ኣጊናን ኡዱፉንꬆ ጋላስ ካታማይ ጊዶን ዴንዲዳ ኮሻይ ዳሮ ሚኒዳ ጊሻስ ኣሳስ ዶናን ባꬊዛዚ ꬋይዴስ።

\VS{4}ባቢሎኔ ኦላንቻቲ ካታማዮ ጊዶꬂ ኡቲዲ ኢሲ ባጋራ ካታማይ ጊምቤ ሜንꬂ ጌሊዳ፤ ዩሁዳ ኦላንቻቲ ኡባይካ ካዎ ኣታኪልቴ ኣቻን ዲዛ ናምኡ ጊምቤታ ጊዶራ ዲዛ ፔንጌዛራ ካንꬂዲ ኦማርሳራ ዱጌ ዮርዳኖሴ ሾባ ጋካናስ ባቃቲዳ።
\XREF{}{{\XO 25:4 }{\XT{ሂዚ 33፡21}}}

\VS{5}ጊዶ ኣቲን ባቢሎኔ ኦላንቻቲ ካዎዛ ካሌቲዲ ኢያርኮ ዴምባን ጋኪዳ። ኦላንቻቲ ኡባይ ካዎዛ ኣጋጊ ላሌቲዳ።

\VS{6}ካዎዚካ ሄን ኦይኬቲዴስ፤ ሄ ዎዴ ኢዛ ኤሬቢላን ዲዛ ባቢሎኔ ካዎዛኮ ኤሂዳ፤ ኢዛ ቦላ ፒርዳይ ፒርዴቲዴስ።

\VS{7}ሴዴቂያሲ ባ ኣይፌን ቤኢሺን ኢዛ ናይታ ዎꬊዳ፤ ሄሳፌ ጉዬ ኢዛ ኣይፌ ናምኣታ ዎጪ ኬሲዲ ጻርቂማላ ሳንሳላታራ ቃቺ ባቢሎኔ ዴሬ ኤፊዳ።
\XREF{}{{\XO 25:7 }{\XT{ሂዚ 12፡13}}}


\par }{\PP \VS{8}ባቢሎኔ ካዎ ናቡካዳናጾሬይ ካዎቲዳ ታማኔ ኡዱፉንꬃ ላይꬃን ኢቻሻንꬃ ኣጊናን ላፑንꬃ ጋላሳን ኢዛስ ቦንቾ ዛቤታ ኣዛዚዛይሲኔ ባቢሎኔ ካዎዛስ ዳሮ ꬎቃ ሹሜ ጊዲዳ ናቡዛራዳኔይ ዬሩሳላሜ ዪዴስ።

\VS{9}ጎዳ ኬꬅ፥ ካዎቴꬃ ኬꬃኔ ዬሩሳላሜን ዲዛ ኬꬃታ ኡባ ጹጊዴስ፤ ኤሬቲዳ ጊታ ኬꬃታካ ታማን ጹጊዴስ።

\VS{10}ካዎ ቦንቾ ናጊዛይታ ኣዛዚዛይሳ ካሊዳ ኩሜꬃ ባቢሎኔ ኦላንቻቲ ዬሩሳላሜ ዩሾን ዲዛ ጊምቤዛ ላሊ ዬጊዳ።

\VS{11}ካዎ ቦንቾ ናጊዛይታ ኣዛዚዛይሲ ሄ ካታማይን ጫሻ ኣቲዳይታ፥ ባ ኩሼ ባቢሎኔ ካዎስ ኢሚዳይታ ኡባ ዲኢ ኤኪዲ ባቢሎኔ ኤፊዴስ።

\VS{12}ጊዲኮካ ናቡዛራዳኔይ ኣሳ ጋርሳፌ ፑቴሳ ማንቆታፔ ኣማርዳይታ ዎይኔ ቶካና ማላኔ ጋዴ ጎያና ማላ ሄን ኣጊዴስ።

\VS{13}ባቢሎኔ ዴሬ ኣሳይ ጻርቂማላፔ ኦሴቲዳ ቱሳታ፥ ጎዳ ኬꬃ ጊዶን ዲዛ ሚሻታ ኢስታ ቦላ ዎꬂዲ ያኔ ሃ ዩሺዛ ጋሬታኔ ሃꬅ ኢዛን ዎꬂዛ ጻርቂማላፔ ኦሴቲዳ ጋባቴዛ ሜንꬄሬꬂ ዬጊዲ ባቢሎኔ ኤኪ ቢዳ።
\XREF{}{{\XO 25:13 }{\XT{1ካዎ 7፡15-26፤ 2ታሪ 3፡15-17}}}

\VS{14}ሄሳꬆካ ቄሪ ጻሮታ፥ ታማ ኦይሴꬂዛ ሚሻታ፥ ቢዲንꬅ ካሺዛ ሚሻታ፥ ጪልፋታ፥ ጾሳ ኬꬃ ጊዶን ጎኤቲዛ ጻርቂማላፔ ኦሴቲዳ ሚሻታ ኡባ ኤኪ ቢዳ።
\XREF{}{{\XO 25:14 }{\XT{1ካዎ 7፡45፤ 2ታሪ 4፡16}}}

\VS{15}ካዎ ቦንቾ ናጊዛ ዛቤታ ኣዛዚዛይሲ ሙሩታ ዎርቃፌኔ ቢራፔ ኦሴቲዳ ጹኣታኔ ዉጺዛ ሚሻስ ጎኤቲዛ ሼልኤታ ኤኪ ቢዴስ።


\par }{\PP \VS{16}ሶሎሞኔይ ጾሳ ኬꬃን ጎኤታናስ ጊዲ ጻርቂማላፔ ኦሲሲዳ ናምኡ ቱሳቲ፥ ሃꬅ ኦይኪዛ ጊታ ጋባቴኔ ሚሽ ኢስታ ቦላ ዎꬂ ዩሺዛ ጋሬቲ ኬሂ ዴጺዛይታ።

\VS{17}ቱሳቲ ኢሶይ ኢሶይ 18 ዋꬋ ጊዲሺን ጻርቂማላፔ ኦሴቲዳ ቁስቴይ ዴስ፤ ሄ ቁስቴዛ ኣዱሳቴꬃይ ሄꬑ ዋꬋ ጊዲሺን ዩዪ ኣꬋናስ ጻርቂማላፔ ኦሴቲዳ ሳንሳላታኔ ኦሮማኔ ሚꬃ ኣይፌ ሚሳቴቴስ፤ ሃንኮ ኣቲዳ ቱሳዚካ ኮይሮይሳ ማላ።


\par }{\PP \VS{18}ካዎ ቦንቾ ናጊዛይታ ኣዛዚዛይሲ ቄሴታ ሃላቃ ሳራያ፥ ኢዛፔ ካሊ ዲዛ ቄሴ ሶፎናሳኔ ፔንጌ ናጊዛ 3 ዛቤታ ቃቺ ኤኪ ቢዴስ።

\VS{19}ሄ ዎዴ ጋካናስ ካታማይ ጊዶን ኣቲዳይታፔ ኦላንቻታ ሃላቃኔ ካዎ ዞሪዛ 5 ኣሳታ ኤኪ ቢዴስ፤ ቃሴ ዴራ ጊዶፌ ኦላስ ኣሳ ዶሪዛ ኦላ ጋዳዋ ጻፌዛ፥ ጻፌዛስ ካታማይ ጊዶን ዲዛ 60 ኣሳታ ኤኪ ቢዴስ።

\VS{20}ካዎ ቦንቾ ናጊዛይታ ኣዛዚዛ ናቡዛራዳኔይ ሄይታ ኡባ ኤሬቢላን ዲዛ ባቢሎኔ ካዎዛኮ ኤፊዴስ።

\VS{21}ካዎዚካ ሄ ኣሳ ሃማቴ ቢታን ሄን ኤሬቢላን ዎꬂሲዴስ። ዩሁዳይ ባ ቢታፌ ሄሳ ማላን ዲኤቲ ቢዴስ።


\par }{\SH ጎዶሊያሳ ሹሜቴꬅ
\par }
{\R (ኤር 40፡7-9፤ 41፡1-3)

\par }{\PP \VS{22}ባቢሎኔ ካዎ ናቡካዳናጾሬይ ሳፋኔስ ናዛ ና ኣኪቃሜ ና ጎዶሊያሳ ጫሻ ኣቲዳ ዩሁዳ ኣሳ ቦላ ሹሚዴስ።

\VS{23}ኩሜꬃ ኦላንቻታ ጋዳዋቲኔ ኢስታ ኣሳቲ ባቢሎኔ ካዎይ ጎዶሊያሳ ዴራ ኣይሳናስ ሹሚዳይሳ ሲዪዲ ኢዚ ዲዛሶ ሚጺጳ ጋካናስ ዪዳ፤ ኢስቲካ ናታኒያ ና ኢስማኤሌ፥ ቃሬሃ ና ዮሃናኔ፥ ናጾፌ ዴሬ ኣስ ታኒሁሜታ ና ሳራያ፥ ማኢካቴ ዴሬ ኣስ ያኢዛኔያኔ ኢስታ ኣሳታ።

\VS{24}ጎዶሊያሲካ፥ «ኢንቴ ባቢሎኔ ዴሬ ሹሜታስ ባቦፍቴ፤ ኢንቴ ሃይሳ ሃ ዴሬዛን ዲቴ፤ ባቢሎኔ ካዎስ ሃጋዚቴ፤ ሂስቲኮ ኢንቴስ ሃኒዛ ሚሺ ኡባይካ ጊጋ ጊዳና» ጊ ሄ ቃላን ኢስታራ ጫቄቲዴስ።


\par }{\PP \VS{25}ጊዶ ኣቲን ላፑንꬃ ኣጊናን ካዎ ዜሬꬅ ጊዲዳ ኤልሻማስ ናዛ ና ናታኒያ ና ኢስማኤሌይ ባናራ ታሙ ኣሳታ ኤኪ ዪዲ ጎዶሊያሳ፥ ኢዛራ ሚጺጳን ኢሲፌ ዲዛ ዩሁዳ ኣሳታኔ ባቢሎኔ ዴሬ ኣሳታ ዎꬊዴስ።

\VS{26}ባቢሎኔ ኣሳስ ባቢዳ ጊሻስ ጋሼይ፥ ጊታይ ኣቶንታ ኡባይካ ኦላ ጋዳዋታራ ቤቴ ጊብጼ ቢዳ።


\par }{\SH ቃሾፔ ኢዮኣኪኔ ቢርሼቴꬅ
\par }
{\R (ኤር 52፡31-34)

\par }{\PP \VS{27}ዩሁዳ ካዎ ኢዮኣኪኔይ ዲኤቲዳ ሄꬑ ታማኔ ላፑንꬃ ላይꬃን ታማኔ ናምኣንꬆ ኣጊናን ናምኡ ታማኔ ላፑንꬃ ጋላስ ዮሪ-ማሮዴቄይ ባቢሎኔን ካዎቲዳ ላይꬅ ኢዮኣኪኔ ቃሾፔ ቢርሺ ዬዲዴስ።

\VS{28}ሎኦ ቃላን ኢዛ ሃሳይሲዴስ፤ ካሴ ኢዛራ ኢሲፌ ባቢሎኔን ዲዛ ካዎታፔ ቦላራ ኢዛስ ቦንቾ ሶሆ ኢሚዴስ።

\VS{29}ኢዮኣኪኔይካ ቃሾ ኬꬃን ዲሼ ማይኢዛ ማይኦ ቃሪ ዬጊዴስ፤ ሃይቃና ጋካናስ ኡባ ዎዴ ካዎዛ ማዳፌ ሚሼ ጋምኢዴስ።

\VS{30}ካዎዚ ኢዮኣኪኔስ ኢዚ ሃይቃና ጋካናስ ሃቺስ ሃቺስ ጊዲዛ ቃላባ ኢዛስ ኢሚዴስ።


\par }